# pali

volume: 90
item: 5
title: dutiyabodhisuttavaṇṇanā^tatiyabodhisuttavaṇṇanā^huṃhuṅkasuttavaṇṇanā^brāhmaṇasuttavaṇṇanā^
content:
  [03] 5^b^.^eb^ pañcame ^b^sāvatthiya^eb^nti evaṃnāmake nagare.  tañhi savatthassa nāma isino nivāsaṭṭhāne māpitattā sāvatthīti  vuccati, yathā kākandī, mākandīti. evaṃ tāva akkharacintakā.  aṭṭhakathācariyā pana bhaṇanti -- yaṃkiñci manussānaṃ upabhogaparibhogaṃ  sabbamettha atthīti sāvatthi. satthasamāyoge ca kimettha  bhaṇḍamatthīti pucchite sabbamatthītipi vacanaṃ upādāya sāvatthīti. <br/><br/>[21] ``sabbadā sabbūpakaraṇaṃ, sāvatthiyaṃ samohitaṃ. <br/><br/>[22] tasmā sabbamupādāya, ^b^sāvatthī^eb^ti pavuccatī''ti..  (ma0 ni0 aṭṭha0 1.14).<br/><br/>[03] tassaṃ ^a^M0.0051^ea^ ^b^sāvatthiyaṃ,^eb^ samīpatthe cetaṃ bhummavacanaṃ.  ^b^jetavane^eb^ti attano paccatthike jinātīti ^b^jeto,^eb^ raññā vā  paccatthikajane jite jātoti jeto, maṅgalakamyatāya vā tassa evaṃ  nāmameva katanti jeto. vanayatīti ^a^P0.0056^ea^ ^b^vanaṃ,^eb^  attano sampattiyā sattānaṃ attani bhattiṃ karoti uppādetīti attho.  vanuke iti vā ^b^vanaṃ,^eb^  nānāvidhakusumagandhasammodamattakokilādivihaṅgavirutālāpehi  mandamārutacalitarukkhasākhāpallavahatthehi ca ``etha maṃ paribhuñjathā''ti  pāṇino yācati viyāti attho. jetassa vanaṃ ^b^jetavanaṃ^eb^.  tañhi jetena kumārena ropitaṃ saṃvaddhitaṃ paripālitaṃ. sova tassa  sāmī ahosi, tasmā jetavananti vuccati, tasmiṃ ^b^jetavane^eb^.<br/><br/>[03] ^b^anāthapiṇḍikassa ārāme^eb^ti mātāpitūhi gahitanāmavasena  sudatto nāma so mahāseṭṭhi, sabbakāmasamiddhitāya ^a^V0.0046^ea^ pana  vigatamalamaccheratāya karuṇādiguṇasamaṅgitāya ca niccakālaṃ anāthānaṃ  piṇḍaṃ deti, tasmā anāthapiṇḍikoti vuccati. āramanti ettha  pāṇino visesena pabbajitāti ^b^ārāmo,^eb^ pupphaphalādisobhāya  nātidūranāccāsannatādipañcavidhasenāsanaṅgasampattiyā ca tato tato  āgamma ramanti abhiramanti anukkaṇṭhitā hutvā vasantīti attho.  vuttappakārāya vā sampattiyā tattha tattha gatepi attano abbhantaraṃyeva  ānetvā rametīti ^b^ārāmo^eb^. so hi anāthapiṇḍikena  gahapatinā jetassa rājakumārassa hatthato aṭṭhārasahi hiraññakoṭīhi  koṭisanthārena kiṇitvā aṭṭhārasahi hiraññakoṭīhi senāsanāni  kārāpetvā aṭṭhārasahi hiraññakoṭīhi vihāramahaṃ niṭṭhāpetvā evaṃ  catupaññāsahiraññakoṭipariccāgena buddhappamukhassa saṅghassa  niyyātito, tasmā ``anāthapiṇḍikassa ārāmo''ti vuccati.  tasmiṃ ^b^anāthapiṇḍikassa ārāme^eb^.<br/><br/>[03] ettha ca ``jetavane''ti vacanaṃ purimasāmiparikittanaṃ,  ``anāthapiṇḍikassa ārāme''ti pacchimasāmiparikittanaṃ. ubhayampi  dvinnaṃ pariccāgavisesaparidīpanena puññakāmānaṃ ^a^P0.0057^ea^ āyatiṃ  diṭṭhānugatiāpajjanatthaṃ. tattha hi dvārakoṭṭhakapāsādakaraṇavasena  bhūmivikkayaladdhā aṭṭhārasa hiraññakoṭiyo anekakoṭiagghanakā rukkhā  ca jetassa pariccāgo, catupaññāsa koṭiyo ^a^M0.0052^ea^ anāthapiṇḍikassa. iti  tesaṃ pariccāgaparikittanena ``evaṃ puññakāmā puññāni karontī''ti  dassento dhammabhaṇḍāgāriko aññepi puññakāme tesaṃ  diṭṭhānugatiāpajjane niyojetīti.<br/><br/>[03] tattha siyā -- yadi tāva bhagavā sāvatthiyaṃ viharati,  ``jetavane''ti na vattabbaṃ. atha jetavane viharati,  ``sāvatthiya''nti na vattabbaṃ. na hi sakkā ubhayattha ekaṃ samayaṃ  viharitunti. na kho panetaṃ evaṃ daṭṭhabbaṃ, nanu avocumhā  ``samīpatthe etaṃ bhummavacana''nti. tasmā yadidaṃ sāvatthiyā samīpe  jetavanaṃ, tattha viharanto ``sāvatthiyaṃ viharati jetavane''ti vutto.  gocaragāmanidassanatthaṃ hissa sāvatthivacanaṃ,  pabbajitānurūpanivāsaṭṭhānadassanatthaṃ sesavacananti.<br/><br/>[03] ^b^āyasmā ca sāriputto^eb^tiādīsu ^b^āyasmā^eb^ti  piyavacanaṃ. casaddo samuccayattho. rūpasāriyā nāma brāhmaṇiyā  puttoti ^b^sāriputto. mahāmoggallāno^eb^ti pūjāvacanaṃ.  guṇavisesehi mahanto moggallānoti hi mahāmoggallāno.  ^b^revato^eb^ti khadiravanikarevato, na kaṅkhārevato. ekasmiñhi  divase bhagavā rattasāṇiparikkhitto viya suvaṇṇayūpo,  pavāḷadhajaparivārito viya suvaṇṇapabbato, navutihaṃsasahassaparivārito  viya dhataraṭṭho haṃsarājā, sattaratanasamujjalāya caturaṅginiyā ^a^V0.0047^ea^ senāya  parivārito viya cakkavatti rājā, mahābhikkhusaṅghaparivuto gaganamajjhe  candaṃ uṭṭhāpento viya catunnaṃ parisānaṃ majjhe dhammaṃ desento nisinno  hoti. tasmiṃ samaye ime aggasāvakā mahāsāvakā ca bhagavato pāde  vandanatthāya upasaṅkamiṃsu.<br/><br/>[03] ^b^bhikkhū āmantesī^eb^ti attānaṃ parivāretvā nisinnabhikkhū  te āgacchante dassetvā abhāsi. bhagavā hi te āyasmante  sīlasamādhipaññādiguṇasampanne paramena upasamena samannāgate paramāya  ākappasampattiyā yutte upasaṅkamante passitvā pasannamānaso tesaṃ  guṇavisesaparikittanatthaṃ bhikkhū āmantesi ^a^P0.0058^ea^  ^b^``ete, bhikkhave, brāhmaṇā āgacchanti, ete, bhikkhave, brāhmaṇā  āgacchantī''^eb^ti. pasādavasena etaṃ āmeḍitaṃ, pasaṃsāvasenātipi  vattuṃ yuttaṃ. ^b^evaṃ vutte^eb^ti evaṃ bhagavatā te ^a^M0.0053^ea^ āyasmante  ``brāhmaṇā''ti vutte. ^b^aññataro^eb^ti nāmagottena apākaṭo, tassaṃ  parisāyaṃ nisinno eko bhikkhu. ^b^brāhmaṇajātiko^eb^ti  brāhmaṇakule jāto. so hi uḷārabhogā brāhmaṇamahāsālakulā  pabbajito. tassa kira evaṃ ahosi ``ime lokiyā  ubhatosujātiyā brāhmaṇasikkhānipphattiyā ca brāhmaṇo hoti, na  aññathāti vadanti, bhagavā ca ete āyasmante brāhmaṇāti vadati,  handāhaṃ bhagavantaṃ brāhmaṇalakkhaṇaṃ puccheyya''nti etadatthameva hi bhagavā  tadā te there ``brāhmaṇā''ti abhāsi. brahmaṃ aṇatīti brāhmaṇoti hi  jātibrāhmaṇānaṃ nibbacanaṃ. ariyā pana bāhitapāpatāya brāhmaṇā.  vuttañhetaṃ -- ``bāhitapāpoti brāhmaṇo, samacariyā samaṇoti  vuccatī''ti (dha0 pa0 388). vakkhati ca ``bāhitvā pāpake  dhamme''ti.<br/><br/>[03] ^b^etamatthaṃ viditvā^eb^ti etaṃ brāhmaṇasaddassa paramatthato  sikhāpattamatthaṃ jānitvā. ^b^imaṃ udāna^eb^nti imaṃ  paramatthabrāhmaṇabhāvadīpakaṃ udānaṃ udānesi.<br/><br/>[03] tattha ^b^bāhitvā^eb^ti bahi katvā, attano santānato  nīharitvā samucchedappahānavasena pajahitvāti attho. ^b^pāpake  dhamme^eb^ti lāmake dhamme, duccaritavasena tividhaduccaritadhamme,  cittuppādavasena dvādasākusalacittuppāde, kammapathavasena  dasākusalakammapathe, pavattibhedavasena anekabhedabhinne sabbepi  akusaladhammeti attho. ^b^ye caranti sadā satā^eb^ti ye  sativepullappattatāya sabbakālaṃ rūpādīsu chasupi ārammaṇesu  satatavihāravasena satā satimanto hutvā catūhi iriyāpathehi caranti.  satiggahaṇeneva cettha sampajaññampi gahitanti veditabbaṃ.  ^b^khīṇasaṃyojanā^eb^ti catūhipi ariyamaggehi dasavidhassa  saṃyojanassa samucchinnattā parikkhīṇasaṃyojanā. ^b^buddhā^eb^ti  catusaccasambodhena buddhā. te ca pana sāvakabuddhā, paccekabuddhā  ^a^V0.0048^ea^, sammāsambuddhāti tividhā, tesu idha sāvakabuddhā adhippetā. ^b^te^eb^  ^a^P0.0059^ea^ ^b^ve lokasmi brāhmaṇā^eb^ti te seṭṭhatthena  brāhmaṇasaṅkhāte dhamme ariyāya jātiyā jātā, brāhmaṇabhūtassa vā  bhagavato orasaputtāti imasmiṃ sattaloke paramatthato brāhmaṇā nāma, na  jātigottamattehi, na jaṭādhāraṇādimattena vāti attho. evaṃ imesu  dvīsu suttesu brāhmaṇakarā ^a^M0.0054^ea^ dhammā arahattaṃ pāpetvā kathitā,  nānajjhāsayatāya pana sattānaṃ desanāvilāsena abhilāpanānattena  desanānānattaṃ veditabbaṃ. <br/><br/>[06] pañcamasuttavaṇṇanā niṭṭhitā. 


volume: 90
item: 6
title: tatiyabodhisuttavaṇṇanā^huṃhuṅkasuttavaṇṇanā^brāhmaṇasuttavaṇṇanā^mahākassapasuttavaṇṇanā^
content:
  [03] 6^b^.^eb^ chaṭṭhe ^b^rājagahe^eb^ti evaṃnāmake nagare. tañhi  mahāmandhātumahāgovindādīhi pariggahitattā ``rājagaha''nti vuccati.  ``durabhibhavanīyattā paṭirājūnaṃ gahabhūtanti rājagaha''ntiādinā  aññenettha pakārena vaṇṇayanti. kintehi? nāmametaṃ tassa nagarassa.  taṃ panetaṃ buddhakāle cakkavattikāle ca nagaraṃ hoti, sesakāle suññaṃ  yakkhapariggahitaṃ tesaṃ vasanaṭṭhānaṃ hutvā tiṭṭhati. ^b^veḷuvane  kalandakanivāpe^eb^ti ^b^veḷuvana^eb^nti tassa vihārassa nāmaṃ. taṃ  kira aṭṭhārasahatthubbedhena pākārena parikkhittaṃ buddhassa bhagavato  vasanānucchavikāya mahatiyā gandhakuṭiyā aññehi ca  pāsādakuṭileṇamaṇḍapacaṅkamadvārakoṭṭhakādīhi paṭimaṇḍitaṃ bahi veḷūhi  parikkhittaṃ ahosi nīlobhāsaṃ manoramaṃ, tena ``veḷuvana''nti  ^a^P0.0060^ea^ vuccati. kalandakānañcettha nivāpaṃ adaṃsu, tasmā  ^b^``kalandakanivāpo''^eb^ti vuccati. pubbe kira aññataro rājā  taṃ uyyānaṃ kīḷanatthaṃ paviṭṭho surāmadamatto divāseyyaṃ upagato supi,  parijanopissa ``sutto rājā''ti pupphaphalādīhi palobhiyamāno ito  cito ca pakkāmi. atha surāgandhena aññatarasmā rukkhasusirā  kaṇhasappo nikkhamitvā rañño abhimukho āgacchati. taṃ disvā  rukkhadevatā ``rañño jīvitaṃ dassāmī''ti kalandakavesena gantvā  kaṇṇamūle saddamakāsi. rājā paṭibujjhi, kaṇhasappo nivatto. so  taṃ disvā ``imāya kāḷakāya mama jīvitaṃ dinna''nti kāḷakānaṃ  nivāpaṃ tattha paṭṭhapesi, abhayaghosañca ghosāpesi. tasmā tato paṭṭhāya  taṃ ``kalandakanivāpa''nti saṅkhaṃ gataṃ. kalandakāti hi kāḷakānaṃ  nāmaṃ, tasmiṃ ^b^veḷuvane kalandakanivāpe^eb^.<br/><br/>[03] ^b^mahākassapo^eb^ti ^a^V0.0049^ea^ mahantehi sīlakkhandhādīhi samannāgatattā  mahanto kassapoti mahākassapo, apica kumārakassapattheraṃ upādāya  ayaṃ mahāthero ^a^M0.0055^ea^ ``mahākassapo''ti vuccati. ^b^pippaliguhāya^eb^nti  tassā kira guhāya dvārasamīpe eko pippalirukkho ahosi, tena sā  ``pippaliguhā''ti paññāyittha. tassaṃ ^b^pippaliguhāyaṃ.  ābādhiko^eb^ti ābādho assa atthīti ābādhiko, byādhikoti  attho. ^b^dukkhito^eb^ti kāyasannissitaṃ dukkhaṃ sañjātaṃ assāti  dukkhito, dukkhappattoti attho. ^b^bāḷhagilāno^eb^ti  adhimattagelañño, taṃ pana gelaññaṃ sato sampajāno hutvā adhivāsesi.  athassa bhagavā taṃ pavattiṃ ñatvā tattha gantvā bojjhaṅgaparittaṃ  abhāsi, teneva therassa so ābādho vūpasami. vuttañhetaṃ  bojjhaṅgasaṃyutte -- <br/><br/>[02] ``tena kho pana samayena āyasmā mahākassapo  pippaliguhāyaṃ viharati ābādhiko dukkhito bāḷhagilāno. atha  kho bhagavā sāyanhasamayaṃ paṭisallānā vuṭṭhito yenāyasmā mahākassapo  tenupasaṅkami, upasaṅkamitvā paññatte āsane nisīdi. nisajja kho  bhagavā...pe0... etadavoca -- `kacci te, kassapa, khamanīyaṃ, kacci  yāpanīyaṃ, kacci dukkhā vedanā ^a^P0.0061^ea^ paṭikkamanti, no  abhikkamanti, paṭikkamosānaṃ paññāyati no abhikkamo'ti? `na me,  bhante, khamanīyaṃ, na yāpanīyaṃ, bāḷhā me bhante, dukkhā vedanā  abhikkamanti no paṭikkamanti, abhikkamosānaṃ paññāyati no  paṭikkamo'ti. <br/><br/>[02] ```sattime, kassapa, bojjhaṅgā mayā sammadakkhātā  bhāvitā bahulīkatā abhiññāya sambodhāya nibbānāya saṃvattanti.  katame satta? satisambojjhaṅgo kho, kassapa, mayā sammadakkhāto  bhāvito bahulīkato abhiññāya sambodhāya nibbānāya  saṃvattati...pe0... upekkhāsambojjhaṅgo kho, kassapa, mayā  sammadakkhāto bhāvito bahulīkato abhiññāya sambodhāya nibbānāya  saṃvattati. ime kho, kassapa, satta bojjhaṅgā mayā sammadakkhātā  bhāvitā bahūlīkatā abhiññāya sambodhāya nibbānāya saṃvattantī'ti.  `taggha bhagavā bojjhaṅgā, taggha, sugata, bojjhaṅgā'''ti. <br/><br/>[02] ``idamavoca bhagavā. attamano āyasmā mahākassapo  bhagavato bhāsitaṃ abhinandi. vuṭṭhahi cāyasmā mahākassapo tamhā  ^a^M0.0056^ea^ ābādhā, tathā pahīno cāyasmato mahākassapassa so ābādho  ahosī''ti.<br/><br/>[03] tena ^a^V0.0050^ea^ vuttaṃ -- ^b^``atha kho āyasmā mahākassapo aparena  samayena tamhā ābādhā vuṭṭhāsī''^eb^ti.<br/><br/>[03] ^b^etadahosī^eb^ti pubbe gelaññadivasesu saddhivihārikehi  upanītaṃ piṇḍapātaṃ paribhuñjitvā vihāre eva ahosi. athassa tamhā  ābādhā vuṭṭhitassa etaṃ ``yaṃnūnāhaṃ rājagahaṃ piṇḍāya paviseyya''nti  parivitakko ahosi. ^b^pañcamattāni devatāsatānī^eb^ti sakkassa  devarañño paricārikā pañcasatā kakuṭapādiniyo accharāyo.  ^b^ussukkaṃ āpannāni hontī^eb^ti therassa piṇḍapātaṃ dassāmāti  pañcapiṇḍapātasatāni sajjetvā suvaṇṇabhājanehi ādāya antarāmagge  ṭhatvā, ``bhante, imaṃ piṇḍapātaṃ gaṇhatha, saṅgahaṃ no karothā''ti  vadamānā piṇḍapātadāne yuttappayuttāni honti. tena vuttaṃ  ^b^``āyasmato mahākassapassa piṇḍapātappaṭilābhāyā''^eb^ti.<br/><br/>[03] sakko kira devarājā therassa cittappavattiṃ ñatvā tā accharāyo  uyyojesi ``gacchatha tumhe ayyassa mahākassapattherassa piṇḍapātaṃ  datvā attano patiṭṭhaṃ karothā''ti. evaṃ hissa ahosi ``imāsu  sabbāsu gatāsu kadāci ekissāpi hatthato piṇḍapātaṃ thero  paṭiggaṇheyya, taṃ tassā bhavissati dīgharattaṃ hitāya sukhāyā''ti.  paṭikkhipi thero, ``bhante ^a^P0.0062^ea^, mayhaṃ piṇḍapātaṃ gaṇhatha,  mayhaṃ piṇḍapātaṃ gaṇhathā''ti vadantiyo ``gacchatha tumhe katapuññā  mahābhogā, ahaṃ duggatānaṃ saṅgahaṃ karissāmī''ti vatvā, ``bhante, mā  no nāsetha, saṅgahaṃ no karothā''ti vadantiyo punapi paṭikkhipitvā  punapi apagantuṃ anicchamānā yācantiyo ``na attano pamāṇaṃ  jānātha, apagacchathā''ti vatvā accharaṃ pahari. tā therassa  accharāsaddaṃ sutvā santajjitā ṭhātuṃ asakkontiyo palāyitvā  devalokameva gatā. tena vuttaṃ -- ^b^``pañcamattāni devatāsatāni  paṭikkhipitvā''^eb^ti.<br/><br/>[03] ^b^pubbaṇhasamaya^eb^nti ^a^M0.0057^ea^ pubbaṇhe ekaṃ samayaṃ, ekasmiṃ kāle.  ^b^nivāsetvā^eb^ti vihāranivāsanaparivattanavasena nivāsanaṃ daḷhaṃ  nivāsetvā. ^b^pattacīvaramādāyā^eb^ti cīvaraṃ pārupitvā pattaṃ hatthena  gahetvā. ^b^piṇḍāya pāvisī^eb^ti piṇḍapātatthāya pāvisi.  ^b^daliddavisikhā^eb^ti duggatamanussānaṃ vasanokāso.  ^b^kapaṇavisikhā^eb^ti bhogapārijuññappattiyā dīnamanussānaṃ vāso.  ^b^pesakāravisikhā^eb^ti tantavāyavāso. ^b^addasā kho bhagavā^eb^ti  kathaṃ addasa? ``ābādhā vuṭṭhito mama putto kassapo kinnu kho  karotī''ti āvajjento veḷuvane nisinno eva bhagavā dibbacakkhunā  addasa.<br/><br/>[03] ^b^etamatthaṃ^eb^ ^a^V0.0051^ea^ ^b^viditvā^eb^ti yāyaṃ āyasmato mahākassapassa  pañcahi accharāsatehi upanītaṃ anekasūpaṃ anekabyañjanaṃ dibbapiṇḍapātaṃ  paṭikkhipitvā kapaṇajanānuggahappaṭipatti vuttā, etamatthaṃ jānitvā.  ^b^imaṃ udāna^eb^nti imaṃ paramappicchatādassanamukhena khīṇāsavassa  tādībhāvānubhāvadīpakaṃ udānaṃ udānesi.<br/><br/>[03] tattha ^b^anaññaposi^eb^nti aññaṃ posetīti aññaposī, na  aññaposī anaññaposī, attanā posetabbassa aññassa abhāvena  adutiyo, ekakoti attho. tena therassa subharataṃ dasseti. thero  hi kāyaparihārikena cīvarena kucchiparihārikena ca piṇḍapātena  attānameva posento paramappiccho hutvā viharati, aññaṃ  ñātimittādīsu kañci na poseti katthaci alaggabhāvato. atha vā  aññena aññatarena posetabbatāya abhāvato anaññaposī. yo hi  ekasmiṃyeva paccayadāyake paṭibaddhacatupaccayo so anaññaposī nāma na  hoti ekāyattavuttito ^a^P0.0063^ea^. thero pana ``yathāpi bhamaro  puppha''nti (dha0 pa0 49) gāthāya vuttanayena jaṅghābalaṃ nissāya  piṇḍāya caranto kulesu niccanavo hutvā missakabhattena yāpeti.  tathā hi naṃ bhagavā candūpamappaṭipadāya thomesi. ^b^aññāta^eb^nti  abhiññātaṃ, yathābhuccaguṇehi patthaṭayasaṃ, teneva vā anaññaposibhāvena  appicchatāsantuṭṭhitāhi ñātaṃ. atha vā ^b^aññāta^eb^nti sabbaso  pahīnataṇhatāya lābhasakkārasilokanikāmanahetu attānaṃ jānāpanavasena  na ñātaṃ. avītataṇho ^a^M0.0058^ea^ hi pāpiccho kuhakatāya sambhāvanādhippāyena  attānaṃ jānāpeti. ^b^danta^eb^nti chaḷaṅgupekkhāvasena indriyesu  uttamadamanena dantaṃ. ^b^sāre patiṭṭhita^eb^nti vimuttisāre avaṭṭhitaṃ,  asekkhasīlakkhandhādike vā sīlādisāre patiṭṭhitaṃ. ^b^khīṇāsavaṃ  vantadosa^eb^nti kāmāsavādīnaṃ catunnaṃ āsavānaṃ anavasesaṃ pahīnattā  khīṇāsavaṃ. tato eva rāgādidosānaṃ sabbaso vantattā vantadosaṃ.  ^b^tamahaṃ brūmi brāhmaṇa^eb^nti taṃ yathāvuttaguṇaṃ paramatthabrāhmaṇaṃ ahaṃ  brāhmaṇanti vadāmīti. idhāpi heṭṭhā vuttanayeneva desanānānattaṃ  veditabbaṃ. <br/><br/>[06] chaṭṭhasuttavaṇṇanā niṭṭhitā. 


volume: 90
item: 7
title: huṃhuṅkasuttavaṇṇanā^brāhmaṇasuttavaṇṇanā^mahākassapasuttavaṇṇanā^ajakalāpakasuttavaṇṇanā^
content:
  [03] 7^b^.^eb^ sattame ^b^pāvāya^eb^nti evaṃnāmake mallarājūnaṃ  nagare. ^b^ajakalāpake cetiye^eb^ti ajakalāpakena ^a^V0.0052^ea^ nāma yakkhena  pariggahitattā ``ajakalāpaka''nti laddhanāme manussānaṃ cittīkataṭṭhāne  ^a^P0.0064^ea^. so kira yakkho aje kalāpe katvā bandhanena  ajakoṭṭhāsena saddhiṃ baliṃ paṭicchati, na aññathā, tasmā  ``ajakalāpako''ti paññāyittha. keci panāhu -- ajake viya satte  lāpetīti ajakalāpakoti. tassa kira sattā baliṃ upanetvā yadā  ajasaddaṃ katvā baliṃ upaharanti, tadā so tussati, tasmā  ``ajakalāpako''ti vuccatīti. so pana yakkho ānubhāvasampanno  kakkhaḷo pharuso tattha ca sannihito, tasmā taṃ ṭhānaṃ manussā cittiṃ  karonti, kālena kālaṃ baliṃ upaharanti. tena vuttaṃ ``ajakalāpake  cetiye''ti. ^b^ajakalāpakassa yakkhassa bhavane^eb^ti tassa  yakkhassa vimāne.<br/><br/>[03] tadā kira satthā taṃ yakkhaṃ dametukāmo sāyanhasamaye eko  adutiyo pattacīvaraṃ ādāya ajakalāpakassa yakkhassa bhavanadvāraṃ  gantvā tassa dovārikaṃ bhavanapavisanatthāya yāci. so ``kakkhaḷo,  bhante, ajakalāpako yakkho, samaṇoti vā brāhmaṇoti vā gāravaṃ na  karoti, tasmā tumhe eva jānātha, mayhaṃ pana tassa anārocanaṃ na  yutta''nti tāvadeva yakkhasamāgamaṃ gatassa ajakalāpakassa santikaṃ  ^a^M0.0059^ea^ vātavegena agamāsi. satthā antobhavanaṃ pavisitvā ajakalāpakassa  nisīdanamaṇḍape paññattāsane nisīdi. yakkhassa orodhā satthāraṃ  upasaṅkamitvā vanditvā ekamantaṃ aṭṭhaṃsu. satthā tāsaṃ kālayuttaṃ  dhammiṃ kathaṃ kathesi. tena vuttaṃ -- ``pāvāyaṃ viharati ajakalāpake  cetiye ajakalāpakassa yakkhassa bhavane''ti.<br/><br/>[03] tasmiṃ samaye sātāgirahemavatā ajakalāpakassa bhavanamatthakena  yakkhasamāgamaṃ gacchantā attano gamane asampajjamāne ``kiṃ nu kho  kāraṇa''nti āvajjentā satthāraṃ ajakalāpakassa bhavane nisinnaṃ  disvā tattha gantvā bhagavantaṃ vanditvā ``mayaṃ, bhante, yakkhasamāgamaṃ  gamissāmā''ti āpucchitvā padakkhiṇaṃ katvā gatā yakkhasannipāte  ajakalāpakaṃ disvā tuṭṭhiṃ pavedayiṃsu ``lābhā te, āvuso,  ajakalāpaka, yassa te bhavane sadevake loke aggapuggalo bhagavā  nisinno, upasaṅkamitvā ^a^P0.0065^ea^ bhagavantaṃ payirupāsassu,  dhammañca suṇāhī''ti. so tesaṃ kathaṃ sutvā ``ime tassa muṇḍakassa  samaṇakassa mama bhavane nisinnabhāvaṃ kathentī''ti kodhābhibhūto hutvā  ``ajja mayhaṃ tena samaṇena saddhiṃ saṅgāmo bhavissatī''ti cintetvā  yakkhasannipātato uṭṭhahitvā dakkhiṇaṃ pādaṃ ukkhipitvā  saṭṭhiyojanamattaṃ pabbatakūṭaṃ akkami, taṃ bhijjitvā dvidhā ahosi.  sesaṃ ettha yaṃ vattabbaṃ, taṃ āḷavakasuttavaṇṇanāyaṃ (saṃ0 ni0 aṭṭha0  1.1.246) āgatanayeneva veditabbaṃ.<br/><br/>[03] ajakalāpakassa ^a^V0.0053^ea^ samāgamo hi āḷavakasamāgamasadisova ṭhapetvā  pañhakaraṇaṃ vissajjanaṃ bhavanato tikkhattuṃ nikkhamanaṃ pavesanañca.  ajakalāpako hi āgacchantoyeva ``etehiyeva taṃ samaṇaṃ  palāpessāmī''ti vātamaṇḍalādike navavasse samuṭṭhāpetvā tehi bhagavato  calanamattampi kātuṃ asakkonto nānāvidhappaharaṇahatthe ativiya  bhayānakarūpe bhūtagaṇe nimminitvā tehi saddhiṃ bhagavantaṃ upasaṅkamitvā  antanteneva caranto sabbarattiṃ nānappakāraṃ vippakāraṃ katvāpi bhagavato  kiñci kesaggamattampi nisinnaṭṭhānato calanaṃ kātuṃ nāsakkhi.  kevalaṃ pana ``ayaṃ samaṇo maṃ anāpucchā mayhaṃ bhavanaṃ pavisitvā  nisīdatī''ti kodhavasena pajjali. athassa bhagavā cittappavattiṃ  ñatvā ``seyyathāpi nāma caṇḍassa kukkurassa nāsāya pittaṃ bhindeyya,  evaṃ so bhiyyosomattāya ^a^M0.0060^ea^ caṇḍataro assa, evamevāyaṃ yakkho mayi  idha nisinne cittaṃ padūseti, yaṃnūnāhaṃ bahi nikkhameyya''nti sayameva  bhavanato nikkhamitvā abbhokāse nisīdi. tena ^a^P0.0066^ea^  vuttaṃ -- ^b^``tena kho pana samayena bhagavā rattandhakāratimisāyaṃ  abbhokāse nisinno hotī''^eb^ti.<br/><br/>[03] tattha ^b^rattandhakāratimisāya^eb^nti rattiyaṃ andhakaraṇatamasi,  cakkhuviññāṇuppattivirahite bahalandhakāreti attho.  caturaṅgasamannāgato kira tadā andhakāro pavattīti. ^b^devo^eb^ti  megho ekamekaṃ phusitakaṃ udakabinduṃ pāteti. atha yakkho ``iminā  saddena tāsetvā imaṃ samaṇaṃ palāpessāmī''ti bhagavato samīpaṃ gantvā  ``akkulo''tiādinā taṃ bhiṃsanaṃ akāsi. tena vuttaṃ ^b^``atha  kho ajakalāpako''^eb^tiādi. tattha ^b^bhaya^eb^nti cittutrāsaṃ,  ^b^chambhitatta^eb^nti ūrutthambhakasarīrassa chambhitabhāvaṃ.  ^b^lomahaṃsa^eb^nti lomānaṃ pahaṭṭhabhāvaṃ, tīhipi padehi bhayuppattimeva  dasseti. ^b^upasaṅkamī^eb^ti kasmā panāyaṃ evamadhippāyo  upasaṅkami, nanu pubbe attanā kātabbaṃ vippakāraṃ akāsīti?  saccamakāsi, taṃ panesa ``antobhavane khemaṭṭhāne thirabhūmiyaṃ ṭhitassa  na kiñci kātuṃ asakkhi, idāni bahi ṭhitaṃ evaṃ bhiṃsāpetvā  palāpetuṃ sakkā''ti maññamāno upasaṅkami. ayañhi yakkho attano  bhavanaṃ ``thirabhūmī''ti maññati, ``tattha ṭhitattā ayaṃ samaṇo na  bhāyatī''ti ca.<br/><br/>[03] ^b^tikkhattuṃ ``akkulo pakkulo''ti akkulapakkulikaṃ  akāsī^eb^ti tayo vāre ``akkulo pakkulo''ti bhiṃsāpetukāmatāya  evarūpaṃ saddaṃ akāsi. anukaraṇasaddo hi ayaṃ. tadā hi so  yakkho sineruṃ ukkhipanto viya mahāpathaviṃ parivattento viya ca  mahatā ussāhena asanisatasaddasaṅghāṭaṃ viya ekasmiṃ ṭhāne puñjīkataṃ  hutvā viniccharantaṃ disāgajānaṃ hatthigajjitaṃ, kesarasīhānaṃ  sīhaninnādaṃ ^a^P0.0067^ea^, yakkhānaṃ hiṃkārasaddaṃ, bhūtānaṃ aṭṭahāsaṃ,  asurānaṃ apphoṭanaghosaṃ ^a^V0.0054^ea^, indassa devarañño vajiranigghātanigghosaṃ,  attano gambhīratāya vipphārikatāya bhayānakatāya ca avasesasaddaṃ  avahasantamiva abhibhavantamiva ca kappavuṭṭhānamahāvātamaṇḍalikāya  vinigghosaṃ puthujjanānaṃ hadayaṃ phālentaṃ viya mahantaṃ paṭibhayanigghosaṃ  abyattakkharaṃ tikkhattuṃ attano yakkhagajjitaṃ gajji ^a^M0.0061^ea^ ``etena imaṃ  samaṇaṃ bhiṃsāpetvā palāpessāmī''ti. yaṃ yaṃ niccharati, tena tena  pabbatā papaṭikaṃ muñciṃsu, vanappatijeṭṭhake upādāya sabbesu  rukkhalatāgumbesu pattaphalapupphāni sīdayiṃsu, tiyojanasahassavitthatopi  himavantapabbatarājā saṅkampi sampakampi sampavedhi, bhummadevatā ādiṃ  katvā yebhuyyena devatānampi ahudeva bhayaṃ chambhitattaṃ lomahaṃso, pageva  manussānaṃ. aññesañca apadadvipadacatuppadānaṃ mahāpathaviyā  undriyanakālo viya mahatī vibhiṃsanakā ahosi, sakalasmiṃ  jambudīpatale mahantaṃ kolāhalaṃ udapādi. bhagavā pana taṃ saddaṃ  ``kimī''ti amaññamāno niccalo nisīdi, ``mā kassaci iminā  antarāyo hotū''ti adhiṭṭhāsi.<br/><br/>[03] yasmā pana so saddo ``akkula pakkula'' iti iminā ākārena  sattānaṃ sotapathaṃ agamāsi, tasmā tassa anukaraṇavasena ``akkulo  pakkulo''ti, yakkhassa ca tassaṃ nigghosanicchāraṇāyaṃ  akkulapakkulakaraṇaṃ atthīti katvā ``akkulapakkulikaṃ akāsī''ti  saṅgahaṃ āropayiṃsu. keci pana ``ākulabyākula iti padadvayassa  pariyāyābhidhānavasena akkulo bakkuloti ayaṃ saddo vutto''ti vadanti  yathā ``ekaṃ ekaka''nti. yasmā ekavāraṃ jāto paṭhamuppattivaseneva  nibbattattā ākuloti ādiattho ākāro, tassa ca ^a^P0.0068^ea^  kakārāgamaṃ katvā rassattaṃ katanti. dve vāre pana jāto bakkulo,  kulasaddo cettha jātipariyāyo kolaṃkolotiādīsu viya.  vuttādhippāyānuvidhāyī ca saddappayogoti paṭhamena padena  jalābujasīhabyagghādayo, dutiyena aṇḍajāasīvisakaṇhasappādayo  vuccanti, tasmā sīhādiko viya āsīvisādiko viya ca ``ahaṃ te  jīvitahārako''ti imaṃ atthaṃ yakkho padadvayena dassetīti aññe.  apare pana ``akkhulo bhakkhulo''ti pāḷiṃ vatvā ``akkhetuṃ khepetuṃ  vināsetuṃ ulati pavattetīti akkhulo, bhakkhituṃ khādituṃ ulatīti  bhakkhulo. ko paneso? yakkharakkhasapisācasīhabyagghādīsu  aññataro yo koci manussānaṃ anatthāvaho''ti tassa atthaṃ vadanti.  idhāpi pubbe vuttanayeneva adhippāyayojanā veditabbā.<br/><br/>[03] ^b^eso^eb^ ^a^M0.0062^ea^ ^b^te, samaṇa, pisāco^eb^ti ``ambho, samaṇa, tava  pisitāsano pisāco upaṭṭhito''ti mahantaṃ bheravarūpaṃ abhinimminitvā  bhagavato purato ṭhatvā attānaṃ sandhāya yakkho vadati.<br/><br/>[03] ^b^etamatthaṃ^eb^ ^a^V0.0055^ea^ ^b^viditvā^eb^ti etaṃ tena yakkhena kāyavācāhi  pavattiyamānaṃ vippakāraṃ. tena ca attano anabhibhavanīyassa hetubhūtaṃ  lokadhammesu nirupakkilesataṃ sabbākārato viditvā. ^b^tāyaṃ  velāya^eb^nti tassaṃ vippakārakaraṇavelāyaṃ. ^b^imaṃ udāna^eb^nti taṃ  vippakāraṃ agaṇetvā assa agaṇanahetubhūtaṃ dhammānubhāvadīpakaṃ imaṃ  udānaṃ udānesi.<br/><br/>[03] tattha ^b^yadā sakesu dhammesū^eb^ti yasmiṃ kāle  sakāttabhāvasaṅkhātesu pañcasu upādānakkhandhadhammesu. ^b^pāragū^eb^ti  pariññābhisamayapāripūrivasena pāraṅgato, tatoyeva tesaṃ hetubhūte  samudaye, tadappavattilakkhaṇe nirodhe, nirodhagāminiyā paṭipadāya ca  pahānasacchikiriyābhāvanābhisamayapāripūrivasena pāragato. ^b^hoti  brāhmaṇo^eb^ti evaṃ sabbaso bāhitapāpattā brāhmaṇo nāma hoti, sabbaso  sakāttabhāvāvabodhanepi catusaccābhisamayo ^a^P0.0069^ea^ hoti.  vuttañcetaṃ -- ``imasmiṃyeva byāmamatte kaḷevare sasaññimhi samanake  lokañca lokasamudayañca paññapemī''tiādi (saṃ0 ni0  1.107;  a0 ni0  4.45). atha vā ^b^sakesu dhammesū^eb^ti attano  dhammesu, attano dhammā nāma atthakāmassa puggalassa sīlādidhammā.  sīlasamādhipaññāvimuttiādayo hi vodānadhammā  ekantahitasukhasampādanena purisassa attano dhammā nāma, na  anatthāvahā saṃkilesadhammā viya asakadhammā. ^b^pāragū^eb^ti tesaṃ  sīlādīnaṃ pāripūriyā pāraṃ pariyantaṃ gato.<br/><br/>[03] tattha sīlaṃ tāva lokiyalokuttaravasena duvidhaṃ. tesu lokiyaṃ  pubbabhāgasīlaṃ. taṃ saṅkhepato pātimokkhasaṃvarādivasena catubbidhaṃ,  vitthārato pana anekappabhedaṃ. lokuttaraṃ maggaphalavasena duvidhaṃ,  atthato sammāvācāsammākammantasammāājīvā. yathā ca sīlaṃ, tathā  samādhipaññā ca lokiyalokuttaravasena duvidhā. tattha  lokiyasamādhi saha upacārena aṭṭha samāpattiyo, lokuttarasamādhi  maggapariyāpanno ^a^M0.0063^ea^. paññāpi lokiyā sutamayā, cintāmayā,  bhāvanāmayā ca sāsavā, lokuttarā pana maggasampayuttā phalasampayuttā  ca. vimutti nāma phalavimutti nibbānañca, tasmā sā lokuttarāva.  vimuttiñāṇadassanaṃ lokiyameva, taṃ ekūnavīsatividhaṃ  paccavekkhaṇañāṇabhāvato. evaṃ etesaṃ sīlādidhammānaṃ attano santāne  arahattaphalādhigamena anavasesato nibbattapāripūriyā pāraṃ pariyantaṃ  gatoti ^b^sakesu dhammesu pāragū^eb^.<br/><br/>[03] atha vā sotāpattiphalādhigamena sīlasmiṃ pāragū. so hi  ``sīlesu paripūrakārī''ti vutto, sotāpannaggahaṇeneva cettha  sakadāgāmīpi gahito hoti. anāgāmiphalādhigamena samādhismiṃ  ^a^V0.0056^ea^ pāragū. so hi ``samādhismiṃ paripūrakārī''ti vutto.  arahattaphalādhigamena itaresu tīsu pāragū. arahā hi  paññāvepullappattiyā aggabhūtāya akuppāya cetovimuttiyā adhigatattā  paccavekkhaṇañāṇassa ca pariyosānagamanato  paññāvimuttivimuttiñāṇadassanesu pāragū nāma hoti. evaṃ sabbathāpi  catūsu ariyasaccesu catumaggavasena pariññādisoḷasavidhāya ^a^P0.0070^ea^  kiccanipphattiyā yathāvuttesu tasmiṃ tasmiṃ kāle sakesu dhammesu  pāragato.<br/><br/>[03] ^b^hoti brāhmaṇo^eb^ti tadā so bāhitapāpadhammatāya  paramatthabrāhmaṇo hoti. ^b^atha etaṃ pisācañca,  pakkulañcātivattatī^eb^ti tato yathāvuttapāragamanato atha pacchā,  ajakalāpaka, etaṃ tayā dassitaṃ pisitāsanatthamāgataṃ pisācaṃ  bhayajananatthaṃ samuṭṭhāpitaṃ akkulapakkulikañca ativattati, atikkamati,  abhibhavati, taṃ na bhāyatīti attho.<br/><br/>[03] ayampi gāthā arahattameva ullapitvā kathitā. atha  ajakalāpako attanā katena tathārūpenapi paṭibhayarūpena vibhiṃsanena  akampanīyassa bhagavato taṃ tādibhāvaṃ disvā ``aho  acchariyamanussovatāya''nti pasannamānaso pothujjanikāya saddhāya  attani niviṭṭhabhāvaṃ vibhāvento satthu sammukhā upāsakattaṃ pavedesi. <br/><br/>[06] sattamasuttavaṇṇanā niṭṭhitā. 


volume: 90
item: 8
title: brāhmaṇasuttavaṇṇanā^mahākassapasuttavaṇṇanā^ajakalāpakasuttavaṇṇanā^saṅgāmajisuttavaṇṇanā^
content:
  [03] 8^b^.^eb^ aṭṭhame ^a^M0.0064^ea^ ^b^saṅgāmajī^eb^ti evaṃnāmo. ayañhi  āyasmā sāvatthiyaṃ aññatarassa mahāvibhavassa seṭṭhino putto,  vayappattakāle mātāpitūhi patirūpena dārena niyojetvā sāpateyyaṃ  niyyātetvā gharabandhanena baddho hoti. so ekadivasaṃ  sāvatthivāsino upāsake pubbaṇhasamayaṃ dānaṃ datvā sīlaṃ  samādiyitvā sāyanhasamaye suddhavatthe suddhuttarāsaṅge gandhamālādihatthe  dhammassavanatthaṃ jetavanābhimukhe gacchante disvā ``kattha tumhe  gacchathā''ti pucchitvā ``dhammassavanatthaṃ jetavane satthu santika''nti  vutte ``tena hi ahampi gamissāmī''ti tehi saddhiṃ jetavanaṃ  agamāsi. tena ca samayena bhagavā ^a^P0.0071^ea^ kañcanaguhāyaṃ  sīhanādaṃ nadanto kesarasīho viya saddhammamaṇḍape paññattavarabuddhāsane  nisīditvā catuparisamajjhe dhammaṃ deseti.<br/><br/>[03] atha ^a^V0.0057^ea^ kho te upāsakā bhagavantaṃ vanditvā ekamantaṃ nisīdiṃsu,  saṅgāmajipi kulaputto tassā parisāya pariyante dhammaṃ suṇanto  nisīdi. bhagavā anupubbikathaṃ kathetvā cattāri saccāni pakāsesi,  saccapariyosāne anekesaṃ pāṇasahassānaṃ dhammābhisamayo ahosi.  saṅgāmajipi kulaputto sotāpattiphalaṃ patvā parisāya vuṭṭhitāya  bhagavantaṃ upasaṅkamitvā vanditvā pabbajjaṃ yāci ``pabbājetha maṃ  bhagavā''ti. ``anuññātosi pana tvaṃ mātāpitūhi pabbajjāyā''ti?  ``nāhaṃ, bhante, anuññāto''ti. ``na kho, saṅgāmaji, tathāgatā  mātāpitūhi ananuññātaṃ puttaṃ pabbājentī''ti. ``sohaṃ, bhante, tathā  karissāmi, yathā maṃ mātāpitaro pabbajituṃ anujānantī''ti. so  bhagavantaṃ vanditvā padakkhiṇaṃ katvā mātāpitaro upasaṅkamitvā,  ``ammatātā, anujānātha maṃ pabbajitu''nti āha. tato paraṃ  raṭṭhapālasutte (ma0 ni0 2.293 ādayo) āgatanayena veditabbaṃ.<br/><br/>[03] atha so ``pabbajitvā attānaṃ dassessāmī''ti paṭiññaṃ datvā  anuññāto mātāpitūhi bhagavantaṃ upasaṅkamitvā pabbajjaṃ yāci.  alattha kho ca bhagavato santike pabbajjaṃ upasampadañca,  acirūpasampanno ca pana so uparimaggatthāya ghaṭento vāyamanto  aññatarasmiṃ araññāvāse vassaṃ vasitvā chaḷabhiñño hutvā vutthavasso  bhagavantaṃ dassanāya mātāpitūnañca ^a^M0.0065^ea^ paṭissavamocanatthaṃ sāvatthiṃ  agamāsi. tena vuttaṃ -- ^b^``tena kho pana samayena āyasmā  saṅgāmaji sāvatthiṃ anuppatto hotī''^eb^ti.<br/><br/>[03] so hāyasmā dhuragāme piṇḍāya caritvā pacchābhattaṃ  piṇḍapātapaṭikkanto jetavanaṃ pavisitvā bhagavantaṃ upasaṅkamitvā bhagavatā  saddhiṃ katapaṭisanthāro aññaṃ byākaritvā puna bhagavantaṃ vanditvā  padakkhiṇaṃ katvā nikkhamitvā aññatarasmiṃ rukkhamūle divāvihāraṃ  nisīdi. athassa mātāpitaro ñātimittā cassa āgamanaṃ sutvā,  ``saṅgāmaji, kira idhāgato''ti haṭṭhatuṭṭhā turitaturitā vihāraṃ gantvā  pariyesantā naṃ tattha nisinnaṃ disvā upasaṅkamitvā ^a^P0.0072^ea^  paṭisanthāraṃ katvā ``mā aputtakaṃ sāpateyyaṃ rājāno hareyyuṃ, appiyā  dāyādā vā gaṇheyyuṃ, nālaṃ pabbajjāya, ehi, tāta, vibbhamā''ti  yāciṃsu. taṃ sutvā thero ``ime mayhaṃ kāmehi anatthikabhāvaṃ na  jānanti, gūthadhārī viya gūthapiṇḍe kāmesuyeva allīyanaṃ icchanti,  nayime sakkā dhammakathāya saññāpetu''nti assuṇanto viya nisīdi.  te nānappakāraṃ yācitvā attano vacanaṃ aggaṇhantaṃ disvā gharaṃ  pavisitvā puttena saddhiṃ tassa bhariyaṃ saparivāraṃ uyyojesuṃ ``mayaṃ  nānappakāraṃ taṃ yācantāpi tassa manaṃ alabhitvā āgatā, gaccha tvaṃ,  bhadde, tava bhattāraṃ puttasandassanena yācitvā saññāpehī''ti. tāya  kira āpannasattāya ^a^V0.0058^ea^ ayamāyasmā pabbajito. sā ``sādhū''ti  sampaṭicchitvā dārakamādāya mahatā parivārena jetavanaṃ agamāsi. taṃ  sandhāya vuttaṃ -- ^b^``assosi kho āyasmato  saṅgāmajissā''^eb^tiādi.<br/><br/>[03] tattha ^b^purāṇadutiyikā^eb^ti pubbe gihikāle  pādaparicaraṇavasena dutiyikā, bhariyāti attho. ^b^ayyo^eb^ti  ``ayyaputto''ti vattabbe pabbajitānaṃ anucchavikavohārena vadati.  ^b^kirā^eb^ti anussavanatthe nipāto, tassa anuppatto kirāti  sambandho veditabbo. ^b^khuddaputtañhi samaṇa, posa ma^eb^nti  āpannasattameva maṃ chaḍḍetvā pabbajito, sāhaṃ etarahi khuddaputtā, tādisaṃ  maṃ chaḍḍetvāva tava samaṇadhammakaraṇaṃ ayuttaṃ, tasmā, samaṇa, puttadutiyaṃ  maṃ ghāsacchādanādīhi bharassūti. āyasmā pana, saṅgāmaji,  indriyāni ukkhipitvā taṃ neva oloketi, nāpi ālapati. tena  vuttaṃ -- ^b^``evaṃ vutte āyasmā saṅgāmaji tuṇhī ahosī''^eb^ti.<br/><br/>[03] sā ^a^M0.0066^ea^ tikkhattuṃ tatheva vatvā tuṇhībhūtameva taṃ disvā ``purisā  nāma bhariyāsu nirapekkhāpi puttesu sāpekkhā honti, puttasineho  pitu aṭṭhimiñjaṃ āhacca tiṭṭhati, tasmā puttapemenāpi mayhaṃ vase  vatteyyā''ti maññamānā puttaṃ ^a^P0.0073^ea^ therassa aṅke  nikkhipitvā ekamantaṃ apakkamma ^b^``eso te, samaṇa, putto, posa  na''^eb^nti vatvā thokaṃ agamāsi. sā kira samaṇatejenassa sammukhe  ṭhātuṃ nāsakkhi. thero dārakampi neva oloketi nāpi ālapati.  atha sā itthī avidūre ṭhatvā mukhaṃ parivattetvā olokentī therassa  ākāraṃ ñatvā paṭinivattitvā ``puttenapi ayaṃ samaṇo anatthiko''ti  dārakaṃ gahetvā pakkāmi. tena vuttaṃ -- ^b^``atha kho āyasmato  saṅgāmajissa purāṇadutiyikā''^eb^tiādi.<br/><br/>[03] tattha ^b^puttenapī^eb^ti ayaṃ samaṇo attano orasaputtenapi  anatthiko, pageva aññehīti adhippāyo. ^b^dibbenā^eb^ti ettha  dibbasadisattā dibbaṃ. devatānañhi sucaritakammanibbattaṃ  pittasemharuhirādīhi apalibuddhaṃ dūrepi ārammaṇasampaṭicchanasamatthaṃ  dibbaṃ pasādacakkhu hoti. idampi catutthajjhānasamādhinibbattaṃ  abhiññācakkhuṃ tādisanti dibbaṃ viyāti dibbaṃ,  dibbavihārasannissayena laddhattā vā dibbaṃ, mahājutikattā  mahāgatikattā vā dibbaṃ, tena dibbena. ^b^visuddhenā^eb^ti  nīvaraṇādisaṃkilesavigamena suparisuddhena.  ^b^atikkantamānusakenā^eb^ti manussānaṃ visayātītena. ^b^imaṃ  evarūpaṃ vippakāra^eb^nti imaṃ evaṃ vippakāraṃ yathāvuttaṃ pabbajitesu  asāruppaṃ aṅke puttaṭṭhapanasaṅkhātaṃ virūpakiriyaṃ.<br/><br/>[03] ^b^etamattha^eb^nti ^a^V0.0059^ea^ etaṃ āyasmato saṅgāmajissa puttadārādīsu  sabbattha nirapekkhabhāvasaṅkhātaṃ atthaṃ sabbākārato viditvā.  ^b^imaṃ udāna^eb^nti imaṃ tassa iṭṭhāniṭṭhādīsu tādibhāvadīpakaṃ udānaṃ  udānesi.<br/><br/>[03] tattha ^b^āyanti^eb^nti āgacchantiṃ, purāṇadutiyikanti  adhippāyo. ^b^nābhinandatī^eb^ti daṭṭhuṃ maṃ āgatāti na nandati na  tussati. ^b^pakkamanti^eb^nti sā ayaṃ mayā asammoditāva  gacchatīti gacchantiṃ. ^b^na socatī^eb^ti na cittasantāpamāpajjati.  yena pana kāraṇena thero evaṃ nābhinandati na socati, taṃ dassetuṃ  ^b^``saṅgā saṅgāmajiṃ mutta''^eb^nti vuttaṃ. tattha ^b^saṅgā^eb^ti  rāgasaṅgo dosamohamānadiṭṭhisaṅgoti pañcavidhāpi saṅgā  samucchedappaṭipassaddhivimuttīhi ^a^M0.0067^ea^ vimuttaṃ saṅgāmajiṃ bhikkhuṃ.  ^b^tamahaṃ^eb^ ^a^P0.0074^ea^ ^b^brūmi brāhmaṇa^eb^nti taṃ tādibhāvappattaṃ  khīṇāsavaṃ ahaṃ sabbaso bāhitapāpattā brāhmaṇanti vadāmīti. <br/><br/>[06] aṭṭhamasuttavaṇṇanā niṭṭhitā. 


volume: 90
item: 9
title: mahākassapasuttavaṇṇanā^ajakalāpakasuttavaṇṇanā^saṅgāmajisuttavaṇṇanā^jaṭilasuttavaṇṇanā^
content:
  [03] 9^b^.^eb^ navame ^b^gayāya^eb^nti ettha ^b^gayā^eb^ti  gāmopi titthampi vuccati. gayāgāmassa hi avidūre viharanto  bhagavā ``gayāyaṃ viharatī''ti vuccati, tathā gayātitthassa.  gayātitthanti hi gayāgāmassa avidūre ekā pokkharaṇī atthi  nadīpi, tadubhayaṃ ``pāpapavāhanatittha''nti lokiyamahājano  samudācarati. ^b^gayāsīse^eb^ti gajasīsasadisasikharo tattha eko  pabbato gayāsīsanāmako, yattha hatthikumbhasadiso piṭṭhipāsāṇo  bhikkhusahassassa okāso pahoti, tatra bhagavā viharati. tena vuttaṃ  -- ^b^``gayāyaṃ viharati gayāsīse''^eb^ti.<br/><br/>[03] ^b^jaṭilā^eb^ti tāpasā. te hi jaṭādhāritāya idha  ``jaṭilā''ti vuttā. ^b^antaraṭṭhake himapātasamaye^eb^ti hemantassa  utuno abbhantarabhūte māghamāsassa avasāne cattāro phagguṇamāsassa  ādimhi cattāroti aṭṭhadivasaparimāṇe himassa patanakāle.  ^b^gayāyaṃ ummujjantī^eb^ti keci tasmiṃ titthasammate udake paṭhamaṃ  nimuggasakalasarīrā tato ummujjanti vuṭṭhahanti uppilavanti.  ^b^nimujjantī^eb^ti ^a^V0.0060^ea^ sasīsaṃ udake osīdanti.  ^b^ummujjanimujjampi karontī^eb^ti punappunaṃ ummujjananimujjanānipi  karonti.<br/><br/>[03] tattha hi keci ``ekummujjaneneva pāpasuddhi hotī''ti  evaṃdiṭṭhikā, te ummujjanameva katvā gacchanti. ummujjanaṃ pana  nimujjanamantarena natthīti avinābhāvato nimujjanampi te karontiyeva.  yepi ``ekanimujjaneneva pāpasuddhi hotī''ti evaṃdiṭṭhikā, tepi  ekavārameva nimujjitvā vuttanayena avinābhāvato ummujjanampi katvā  pakkamanti. ye pana ``tasmiṃ titthe nimujjaneneva pāpasuddhi  hotī''ti ^a^P0.0075^ea^ evaṃdiṭṭhikā, te tattha nimujjitvā assāse  sannirumbhitvā maruppapātapatitā viya tattheva jīvitakkhayaṃ pāpuṇanti  ^a^M0.0068^ea^. apare ``punappunaṃ ummujjananimujjanāni katvā nhāte pāpasuddhi  hotī''ti evaṃdiṭṭhikā, te kālena kālaṃ ummujjananimujjanāni  karonti. te sabbepi sandhāya vuttaṃ -- ``^b^ummujjantipi  nimujjantipi ummujjanimujjampi karontī''ti.^eb^ ettha ca kiñcāpi  nimujjanapubbakaṃ ummujjanaṃ, nimujjanameva pana karontā katipayā,  ummujjanaṃ tadubhayañca karontā bahūti tesaṃ yebhuyyabhāvadassanatthaṃ  ummujjanaṃ paṭhamaṃ vuttaṃ. tathā ^b^sambahulā jaṭilā^eb^ti jaṭilānaṃ  yebhuyyatāya vuttaṃ, muṇḍasikhaṇḍinopi ca brāhmaṇā udakasuddhikā tasmiṃ  kāle tattha tathā karonti.<br/><br/>[03] ^b^osiñcantī^eb^ti keci gayāya udakaṃ hatthena gahetvā attano  sīse ca sarīre ca osiñcanti, apare ghaṭehi udakaṃ gahetvā tīre  ṭhatvā tathā karonti. ^b^aggiṃ juhantī^eb^ti keci gayātīre vediṃ  sajjetvā dhūmadabbhipūjādike upakaraṇe upanetvā aggihutaṃ juhanti  aggihutaṃ paricaranti. ^b^iminā suddhī^eb^ti iminā gayāyaṃ  ummujjanādinā aggiparicaraṇena ca pāpamalato suddhi pāpapavāhanā  saṃsārasuddhi eva vā hotīti evaṃdiṭṭhikā hutvāti attho.<br/><br/>[03] ummujjanādi cettha nidassanamattaṃ vuttanti daṭṭhabbaṃ. tesu hi  keci udakavāsaṃ vasanti, keci udakassañjaliṃ denti, keci tasmiṃ  udake ṭhatvā candimasūriye anuparivattanti, keci anekasahassavāraṃ  sāvittiādike japanti, keci ``inda āgacchā''tiādinā  vijjājapaṃ avhāyanti, keci mahatupaṭṭhānaṃ karonti, evañca karontā  keci otaranti, keci uttaranti keci uttaritvā suddhikāacamanaṃ  karonti, keci antoudake ṭhitā tantī vādenti, vīṇaṃ vādentīti  evamādikā nānappakārakiriyā ^a^P0.0076^ea^ dassenti. yasmā  vā te evarūpā vikārakiriyā karontāpi tasmiṃ udake  nimujjanaummujjanapubbakameva karonti, tasmā taṃ sabbaṃ  nimujjanummujjanantogadhameva katvā ``ummujjantī''tipiādi vuttaṃ.  evaṃ tattha ākulabyākule vattamāne ^a^V0.0061^ea^ uparipabbate ṭhito bhagavā tesaṃ taṃ  kolāhalaṃ sutvā ``kinnu kho eta''nti olokento taṃ  kiriyavikāraṃ addasa, taṃ sandhāya vuttaṃ -- ^b^``addasā kho  bhagavā...pe0... iminā suddhī''^eb^ti, taṃ vuttatthameva.<br/><br/>[03] ^b^etamatthaṃ^eb^ ^a^M0.0069^ea^ ^b^viditvā^eb^ti etaṃ atthaṃ udakorohanādiasuddhimagge  tesaṃ suddhimaggaparāmasanaṃ saccādike ca suddhimagge attano  aviparītāvabodhaṃ sabbākārato viditvā. ^b^imaṃ udāna^eb^nti imaṃ  udakasuddhiyā asuddhimaggabhāvadīpakaṃ saccādidhammānañca yāthāvato  suddhimaggabhāvadīpakaṃ udānaṃ udānesi.<br/><br/>[03] tattha ^b^na udakena sucī hotī^eb^ti ettha ^b^udakenā^eb^ti  udakummujjanādinā. udakummujjanādi hi idha uttarapadalopena  ``udaka''nti vuttaṃ yathā rūpabhavo rūpanti. atha vā  ^b^udakenā^eb^ti ummujjanādikiriyāya sādhanabhūtena udakena suci  sattassa suddhi nāma na hoti, natthīti attho. atha vā  ^b^sucī^eb^ti tena yathāvuttena udakena suci pāpamalato suddho nāma  satto na hoti. kasmā? ^b^bahvettha nhāyatī jano^eb^. yadi hi  udakorohanādinā yathāvuttena pāpasuddhi nāma siyā, bahu ettha udake  jano nhāyati, mātughātādipāpakammakārī añño ca gomahiṃsādiko  antamaso macchakacchape upādāya, tassa sabbassāpi pāpasuddhi siyā,  na panevaṃ hoti. kasmā? nhānassa pāpahetūnaṃ appaṭipakkhabhāvato.  yañhi yaṃ vināseti, so tassa paṭipakkho yathā āloko  andhakārassa, vijjā ca avijjāya, na evaṃ nhānaṃ pāpassa. tasmā  niṭṭhamettha gantabbaṃ ``na udakena suci hotī''ti.<br/><br/>[03] yena pana suci hoti, taṃ dassetuṃ ^b^``yamhi  saccañcā''^eb^tiādimāha. tattha ^b^yamhī^eb^ti yasmiṃ puggale  ^a^P0.0077^ea^. ^b^sacca^eb^nti vacīsaccañceva viratisaccañca.  atha vā saccanti ñāṇasaccañceva paramatthasaccañca. ^b^dhammo^eb^ti  ariyamaggadhammo, phaladhammo ca, so sabbopi yasmiṃ puggale  upalabbhati, ^b^so sucī so ca brāhmaṇo^eb^ti so ariyapuggalo  visesato khīṇāsavo accantasuddhiyā suci ca brāhmaṇo cāti.  kasmā panettha saccaṃ dhammato visuṃ katvā gahitaṃ? saccassa  bahūpakārattā. tathā hi ``saccaṃ ve amatā vācā (su0 ni0  455), saccaṃ have sādutaraṃ rasānaṃ (saṃ0 ni0  1.246; su0  ni0 184), sacce atthe ca dhamme ca, āhu santo patiṭṭhitā (su0  ni0 455), sacce ṭhitā samaṇabrāhmaṇā cā''tiādinā (jā0  2.21.433) anekesu suttapadesu saccaguṇā pakāsitā.  saccavipariyassa ^a^V0.0062^ea^ ca ``ekaṃ dhammaṃ atītassa, musāvādissa jantuno  (dha0 pa0 176), abhūtavādī nirayaṃ upetī''ti (dha0 pa0 306)  ca ādinā pakāsitāti. <br/><br/>[06] navamasuttavaṇṇanā niṭṭhitā. 


volume: 90
item: 10
title: ajakalāpakasuttavaṇṇanā^saṅgāmajisuttavaṇṇanā^jaṭilasuttavaṇṇanā^bāhiyasuttavaṇṇanā^
content:
  [03] 10^b^.^eb^ dasame ^a^M0.0070^ea^ ^b^bāhiyo^eb^ti tassa nāmaṃ.  ^b^dārucīriyo^eb^ti dārumayacīro. ^b^suppārake^eb^ti evaṃnāmake  paṭṭane vasati. ko panāyaṃ bāhiyo, kathañca dārucīriyo ahosi,  kathaṃ suppārake paṭṭane paṭivasatīti?<br/><br/>[03] tatrāyaṃ anupubbīkathā -- ito kira kappasatasahassamatthake  padumuttarasammāsambuddhakāle eko kulaputto haṃsavatīnagare dasabalassa  dhammadesanaṃ suṇanto satthāraṃ ekaṃ bhikkhuṃ khippābhiññānaṃ etadagge  ṭhapentaṃ disvā ``mahā vatāyaṃ ^a^P0.0078^ea^ bhikkhu, yo satthārā  evaṃ etadagge ṭhapīyati, aho vatāhampi anāgate evarūpassa  sammāsambuddhassa sāsane pabbajitvā satthārā edise ṭhāne etadagge  ṭhapetabbo bhaveyyaṃ yathāyaṃ bhikkhū''ti taṃ ṭhānantaraṃ patthetvā tadanurūpaṃ  adhikārakammaṃ katvā yāvajīvaṃ puññaṃ katvā saggaparāyaṇo hutvā  devamanussesu saṃsaranto kassapadasabalassa sāsane pabbajitvā  paripuṇṇasīlo samaṇadhammaṃ karontova jīvitakkhayaṃ patvā devaloke  nibbatti. so ekaṃ buddhantaraṃ devaloke vasitvā imasmiṃ buddhuppāde  bāhiyaraṭṭhe kulagehe paṭisandhiṃ gaṇhi, taṃ bāhiyaraṭṭhe jātattā  ^b^bāhiyo^eb^ti sañjāniṃsu. so vayappatto gharāvāsaṃ vasanto  vaṇijjatthāya bahūnaṃ bhaṇḍānaṃ nāvaṃ pūretvā samuddaṃ pavisitvā aparāparaṃ  sañcaranto satta vāre saddhiṃyeva parisāya attano nagaraṃ upagañchi.<br/><br/>[03] aṭṭhame vāre pana ``suvaṇṇabhūmiṃ gamissāmī''ti āropitabhaṇḍo  nāvaṃ abhiruhi. nāvā mahāsamuddaṃ ajjhogāhetvā icchitadesaṃ apatvāva  samuddamajjhe vipannā. mahājano macchakacchapabhakkho ahosi.  bāhiyo pana ekaṃ nāvāphalakaṃ gahetvā taranto ūmivegena mandamandaṃ  khipamāno bhassitvā samudde patitattā jātarūpeneva samuddatīre nipanno.  parissamaṃ vinodetvā assāsamattaṃ labhitvā uṭṭhāya lajjāya gumbantaraṃ  pavisitvā acchādanaṃ aññaṃ kiñci ^a^V0.0063^ea^ apassanto akkanāḷāni  chinditvā vākehi paliveṭhetvā ^a^M0.0071^ea^ nivāsanapāvuraṇāni katvā acchādesi.  keci pana ``dāruphalakāni vijjhitvā vākena āvuṇitvā  nivāsanapāvuraṇaṃ katvā acchādesī''ti vadanti. evaṃ ^a^P0.0079^ea^  sabbathāpi dārumayacīradhāritāya ^b^``dārucīriyo''^eb^ti  purimavohārena ^b^``bāhiyo''^eb^ti ca paññāyittha.<br/><br/>[03] taṃ ekaṃ kapālaṃ gahetvā vuttaniyāmena suppārakapaṭṭane piṇḍāya  carantaṃ disvā manussā cintesuṃ ``sace loke arahanto nāma honti,  evaṃvidhehi bhavitabbaṃ, kinnu kho ayaṃ ayyo vatthaṃ diyyamānaṃ gaṇheyya,  udāhu appicchatāya na gaṇheyyā''ti vīmaṃsantā nānādisāhi vatthāni  upanesuṃ. so cintesi -- ``sacāhaṃ iminā niyāmena nāgamissaṃ,  nayime evaṃ mayi pasīdeyyuṃ, yaṃnūnāhaṃ imāni paṭikkhipitvā imināva  nīhārena vihareyyaṃ, evaṃ me lābhasakkāro uppajjissatī''ti. so evaṃ  cintetvā kohaññe ṭhatvā vatthāni na paṭiggaṇhi. manussā ``aho  appiccho vatāyaṃ ayyo''ti bhiyyosomattāya pasannamānasā mahantaṃ  sakkārasammānaṃ kariṃsu.<br/><br/>[03] sopi bhattakiccaṃ katvā avidūraṭṭhāne ekaṃ devāyatanaṃ agamāsi.  mahājano tena saddhiṃ eva gantvā taṃ devāyatanaṃ paṭijaggitvā  adāsi. so ``ime mayhaṃ cīradhāraṇamatte pasīditvā evaṃvidhaṃ  sakkārasammānaṃ karonti, etesaṃ mayā ukkaṭṭhavuttinā bhavituṃ vaṭṭatī''ti  sallahukaparikkhāro appicchova hutvā vihāsi. ``arahā''ti pana  tehi sambhāvīyamāno ``arahā''ti attānaṃ amaññi, uparūpari cassa  sakkāragarukāro abhivaḍḍhi, lābhī ca ahosi uḷārānaṃ paccayānaṃ.  tena vuttaṃ -- ^b^``tena kho pana samayena bāhiyo dārucīriyo  suppārake paṭivasati samuddatīre sakkato garukato''^eb^tiādi.<br/><br/>[03] tattha ^b^sakkato^eb^ti sakkaccaṃ ādarena upaṭṭhānavasena sakkato.  ^b^garukato^eb^ti guṇavisesena yuttoti adhippāyena pāsāṇacchattaṃ viya  garukaraṇavasena garukato. ^b^mānito^eb^ti manasā sambhāvanavasena  mānito. ^b^pūjito^eb^ti pupphagandhādīhi pūjāvasena pūjito.  ^b^apacito^eb^ti abhippasannacittehi maggadānāasanābhiharaṇādivasena  apacito. ^b^lābhī cīvara...pe0... parikkhārāna^eb^nti  paṇītapaṇītānaṃ uparūpari ^a^P0.0080^ea^ upanīyamānānaṃ cīvarādīnaṃ  catunnaṃ paccayānaṃ labhanavasena lābhī.<br/><br/>[03] aparo ^a^M0.0072^ea^ nayo -- ^b^sakkato^eb^ti sakkārappatto.  ^b^garukato^eb^ti garukārappatto. ^b^mānito^eb^ti bahumānito ^a^V0.0064^ea^ manasā  piyāyito ca. ^b^pūjito^eb^ti catupaccayābhipūjāya pūjito.  ^b^apacito^eb^ti apacāyanappatto. yassa hi cattāro paccaye sakkatvā  suabhisaṅkhate paṇītapaṇīte denti, so ^b^sakkato^eb^. yasmiṃ  garubhāvaṃ paccupaṭṭhapetvā denti, so ^b^garukato^eb^. yaṃ manasā  piyāyanti bahumaññanti ca, so ^b^mānito^eb^. yassa sabbampetaṃ  pūjanavasena karonti, so ^b^pūjito^eb^. yassa  abhivādanapaccuṭṭhānañjalikammādivasena paramanipaccakāraṃ karonti, so  ^b^apacito^eb^. bāhiyassa pana te sabbametaṃ akaṃsu. tena vuttaṃ --  ``bāhiyo dārucīriyo suppārake paṭivasati sakkato''tiādi. ettha  ca cīvaraṃ so aggaṇhantopi ``ehi, bhante, imaṃ vatthaṃ  paṭiggaṇhāhī''ti upanāmanavasena cīvarassāpi ``lābhī''tveva vutto.<br/><br/>[03] ^b^rahogatassā^eb^ti rahasi gatassa. ^b^paṭisallīnassā^eb^ti  ekībhūtassa bahūhi manussehi ``arahā''ti vuccamānassa tassa idāni  vuccamānākārena ^b^cetaso parivitakko udapādi^eb^ cittassa  micchāsaṅkappo uppajji. kathaṃ? ^b^ye kho keci loke arahanto  vā arahattamaggaṃ vā samāpannā, ahaṃ tesaṃ aññataro^eb^ti. tassattho  -- ye imasmiṃ sattaloke kilesārīnaṃ hatattā pūjāsakkārādīnañca  arahabhāvena arahanto, ye kilesārīnaṃ hananena arahattamaggaṃ samāpannā,  tesu ahaṃ ekoti.<br/><br/>[03] ^b^purāṇasālohitā^eb^ti purimasmiṃ bhavesālohitā bandhusadisā  ekato katasamaṇadhammā devatā. keci pana ``purāṇasālohitāti  purāṇakāle bhavantare sālohitā mātubhūtā ekā devatā''ti vadanti, taṃ  aṭṭhakathāyaṃ paṭikkhipitvā purimoyevattho gahito.<br/><br/>[03] pubbe kira kassapadasabalassa sāsane osakkamāne sāmaṇerādīnaṃ  vippakāraṃ disvā satta bhikkhū saṃvegappattā ``yāva sāsanaṃ na  antaradhāyati, tāva attano patiṭṭhaṃ karissāmā''ti suvaṇṇacetiyaṃ  vanditvā araññaṃ paviṭṭhā ekaṃ pabbataṃ disvā ``jīvite sālayā  nivattantu, nirālayā imaṃ pabbataṃ ^a^M0.0073^ea^ abhiruhantū''ti vatvā nisseṇiṃ  bandhitvā sabbe taṃ pabbataṃ abhiruyha nisseṇiṃ pātetvā samaṇadhammaṃ  ^a^P0.0081^ea^ kariṃsu. tesu saṅghatthero ekarattātikkameneva arahattaṃ  pāpuṇi. so uttarakuruto piṇḍapātaṃ ānetvā te bhikkhū, ``āvuso,  ito piṇḍapātaṃ paribhuñjathā''ti āha. te ``tumhe, bhante, attano  ānubhāvena evaṃ akattha, mayampi sace tumhe viya visesaṃ  nibbattessāma, sayameva āharitvā bhuñjissāmā''ti bhuñjituṃ na  icchiṃsu. tato dutiyadivase dutiyatthero anāgāmiphalaṃ pāpuṇi,  sopi tatheva piṇḍapātaṃ ādāya tattha gantvā itare nimantesi, tepi  tatheva paṭikkhipiṃsu. tesu arahattappatto ^a^V0.0065^ea^ parinibbāyi, anāgāmī  suddhāvāsabhūmiyaṃ nibbatti. itare pana pañca janā ghaṭentā  vāyamantāpi visesaṃ nibbattetuṃ nāsakkhiṃsu. te asakkontā tattheva  parisussitvā devaloke nibbattā. ekaṃ buddhantaraṃ devesuyeva saṃsaritvā  imasmiṃ buddhuppāde devalokato cavitvā tattha tattha kulaghare nibbattiṃsu.  tesu hi eko pakkusāti rājā ahosi, eko kumārakassapo, eko  dabbo mallaputto, eko sabhiyo paribbājako, eko bāhiyo  dārucīriyo. tattha yo so anāgāmī brahmaloke nibbatto, taṃ  sandhāyetaṃ vuttaṃ ``purāṇasālohitā devatā''ti. devaputtopi hi  devadhītā viya devo eva devatāti katvā devatāti vuccati ``atha  kho aññatarā devatā''tiādīsu viya. idha pana brahmā devatāti  adhippeto.<br/><br/>[03] tassa hi brahmuno tattha nibbattasamanantarameva attano  brahmasampattiṃ oloketvā āgataṭṭhānaṃ āvajjentassa sattannaṃ janānaṃ pabbataṃ  āruyha samaṇadhammakaraṇaṃ, tatthekassa parinibbutabhāvo, anāgāmiphalaṃ  patvā attano ca ettha nibbattabhāvo upaṭṭhāsi. so ``kattha nu kho  itare pañca janā''ti āvajjento kāmāvacaradevaloke tesaṃ nibbattabhāvaṃ  ñatvā aparabhāge kālānukālaṃ ``kinnu kho karontī''ti tesaṃ pavattiṃ  oloketiyeva. imasmiṃ pana kāle ``kahaṃ nu kho''ti āvajjento  bāhiyaṃ suppārakapaṭṭanaṃ upanissāya dārucīradhāriṃ kohaññena jīvikaṃ  kappentaṃ disvā ``ayaṃ mayā saddhiṃ pubbe nisseṇiṃ bandhitvā pabbataṃ  abhiruhitvā samaṇadhammaṃ karonto atisallekhavuttiyā jīvite  anapekkho ^a^M0.0074^ea^ arahatāpi ābhataṃ ^a^P0.0082^ea^ piṇḍapātaṃ aparibhuñjitvā  idāni sambhāvanādhippāyo anarahāva arahattaṃ paṭijānitvā vicarati  lābhasakkārasilokaṃ nikāmayamāno, dasabalassa ca nibbattabhāvaṃ na  jānāti, handa naṃ saṃvejetvā buddhuppādaṃ jānāpessāmī''ti tāvadeva  brahmalokato otaritvā rattibhāge suppārakapaṭṭane dārucīriyassa  sammukhe pāturahosi. bāhiyo attano vasanaṭṭhāne uḷāraṃ obhāsaṃ  disvā ``kiṃ nu kho eta''nti bahi nikkhamitvā olokento  ākāse ṭhitaṃ mahābrahmānaṃ disvā añjaliṃ paggayha ``ke tumhe''ti  pucchi. athassa so brahmā ``ahaṃ te porāṇakasahāyo tadā  anāgāmiphalaṃ patvā brahmaloke nibbatto, tvaṃ pana kiñci visesaṃ  nibbattetuṃ asakkonto tadā puthujjanakālakiriyaṃ katvā saṃsaranto  idāni titthiyavesadhārī anarahāva samāno `arahā aha'nti imaṃ  laddhiṃ gahetvā vicarasīti ñatvā āgato, neva kho tvaṃ, bāhiya,  arahā, paṭinissajjetaṃ pāpakaṃ diṭṭhigataṃ, mā te ahosi dīgharattaṃ  ahitāya dukkhāya, sammāsambuddho loke uppanno. so hi bhagavā  arahā, gaccha naṃ payirupāsassū''ti ^a^V0.0066^ea^ āha. tena vuttaṃ -- ^b^``atha  kho bāhiyassa dārucīriyassa purāṇasālohitā devatā''^eb^tiādi.<br/><br/>[03] tattha ^b^anukampikā^eb^ti anuggahasīlā karuṇādhikā.  ^b^atthakāmā^eb^ti hitakāmā mettādhikā. purimapadena cettha  bāhiyassa dukkhāpanayanakāmataṃ tassā devatāya dasseti, pacchimena  hitūpasaṃhāraṃ. ^b^cetasā^eb^ti attano cittena, cetosīsena cettha  cetopariyañāṇaṃ gahitanti veditabbaṃ. ^b^cetoparivitakka^eb^nti tassa  cittappavattiṃ. ^b^aññāyā^eb^ti jānitvā. ^b^tenupasaṅkamī^eb^ti  seyyathāpi nāma balavā puriso samiñjitaṃ vā bāhaṃ pasāreyya,  pasāritaṃ vā bāhaṃ samiñjeyya, evameva brahmaloke antarahito  bāhiyassa purato pātubhavanavasena upasaṅkami. ^b^etadavocā^eb^ti  ``ye kho keci loke arahanto vā''tiādipavattamicchāparivitakkaṃ  bāhiyaṃ sahoḍhaṃ coraṃ gaṇhanto viya ``neva kho tvaṃ, bāhiya,  arahā''tiādikaṃ etaṃ ^a^P0.0083^ea^ idāni vuccamānavacanaṃ brahmā  avoca. ^b^neva kho tvaṃ, bāhiya, arahā^eb^ti etena tadā  bāhiyassa asekkhabhāvaṃ paṭikkhipati, ^b^nāpi arahattamaggaṃ vā  samāpanno^eb^ti etena ^a^M0.0075^ea^ sekkhabhāvaṃ, ubhayenapissa anariyabhāvameva dīpeti.  ^b^sāpi te paṭipadā natthi, yāya tvaṃ arahā vā assa  arahattamaggaṃ vā samāpanno^eb^ti iminā panassa kalyāṇaputhujjanabhāvampi  paṭikkhipati. tattha ^b^paṭipadā^eb^ti sīlavisuddhiādayo cha  visuddhiyo. paṭipajjati etāya ariyamaggeti paṭipadā.  ^b^assā^eb^ti bhaveyyāsi.<br/><br/>[03] ayañcassa arahattādhimāno kiṃ nissāya uppannoti?  ``appicchatāya santuṭṭhitāya sallekhatāya dīgharattaṃ katādhikārattā  tadaṅgappahānavasena kilesānaṃ vihatattā arahattādhimāno uppanno''ti  keci vadanti. apare panāhu ``bāhiyo paṭhamādijhānacatukkalābhī,  tasmāssa vikkhambhanappahānena kilesānaṃ asamudācārato  arahattādhimāno uppajjatī''ti. tadubhayampi tesaṃ matimattameva  ``sambhāvanādhippāyo lābhasakkārasilokaṃ nikāmayamāno''ti ca  aṭṭhakathāyaṃ āgatattā. tasmā vuttanayenevettha attho veditabbo.<br/><br/>[03] atha bāhiyo ākāse ṭhatvā kathentaṃ mahābrahmānaṃ oloketvā  cintesi -- ``aho bhāriyaṃ vata kammaṃ, yamahaṃ arahāti cintesiṃ,  ayañca `arahattagāminī paṭipadāpi te natthī'ti vadati, atthi nu  kho loke koci arahā''ti? atha naṃ pucchi. tena vuttaṃ --  ^b^``atha ke carahi devate loke arahanto vā arahattamaggaṃ vā  samāpannā''^eb^ti.<br/><br/>[03] tattha ^a^V0.0067^ea^ ^b^athā^eb^ti pucchārambhe nipāto. ^b^ke carahī^eb^ti  ke etarahi. ^b^loke^eb^ti ^a^P0.0084^ea^ okāsaloke.  ayañhettha adhippāyo -- bhājanalokabhūte sakalasmiṃ jambudīpatale  kasmiṃ ṭhāne arahanto vā arahattamaggaṃ vā samāpannā etarahi  viharanti, yattha mayaṃ te upasaṅkamitvā tesaṃ ovāde ṭhatvā vaṭṭadukkhato  muccissāmāti. ^b^uttaresū^eb^ti suppārakapaṭṭanato pubbuttaradisābhāgaṃ  sandhāya vuttaṃ.<br/><br/>[03] ^b^araha^eb^nti ārakattā arahaṃ. ārakā hi so  sabbakilesehi suvidūravidūre ṭhito maggena savāsanānaṃ kilesānaṃ  viddhaṃsitattā. arīnaṃ vā hatattā arahaṃ. bhagavatā hi kilesārayo  anavasesato ariyamaggena hatā samucchinnāti. arānaṃ vā hatattā  arahaṃ. yañca avijjābhavataṇhāmayanābhi ^a^M0.0076^ea^ puññādiabhisaṅkhārāraṃ  jarāmaraṇanemi āsavasamudayamayena akkhena vijjhitvā tibhavarathe  samāyojitaṃ anādikālappavattaṃ saṃsāracakkaṃ. tassānena bodhimaṇḍe  vīriyapādehi sīlapathaviyaṃ patiṭṭhāya saddhāhatthena  kammakkhayakarañāṇapharasuṃ gahetvā sabbepi arā hatā vihatā  viddhaṃsitāti. arahatīti vā arahaṃ. bhagavā hi sadevake loke  aggadakkhiṇeyyattā uḷāre cīvarādipaccaye pūjāvisesañca arahati.  rahābhāvato vā arahaṃ. tathāgato hi sabbaso  samucchinnarāgādikilesattā pāpakilesassāpi asambhavato pāpakaraṇe  rahābhāvatopi arahanti vuccati.<br/><br/>[03] sammā sāmañca sabbadhammānaṃ buddhattā ^b^sammāsambuddho^eb^.  bhagavā hi abhiññeyye dhamme abhiññeyyato, pariññeyye dhamme  pariññeyyato, pahātabbe dhamme pahātabbato, sacchikātabbe dhamme  sacchikātabbato, bhāvetabbe dhamme bhāvetabbato abhisambujjhi.  vuttañhetaṃ -- <br/><br/>[21] ``abhiññeyyaṃ abhiññātaṃ, bhāvetabbañca bhāvitaṃ. <br/><br/>[22] pahātabbaṃ pahīnaṃ me, tasmā buddhosmi brāhmaṇā''ti..  (su0 ni0 563; ma0 ni0 2.399; visuddhi0 1.131).<br/><br/>[03] apica ^a^P0.0085^ea^ kusale dhamme anavajjasukhavipākato,  akusale dhamme sāvajjadukkhavipākatotiādinā sabbattikadukādivasena  ayamattho netabbo. iti aviparītaṃ sayambhuñāṇena sabbākārato  sabbadhammānaṃ abhisambuddhattā sammāsambuddhoti ayamettha saṅkhepo.  vitthāro pana visuddhimagge (visuddhi0 1.129-131) āgatanayeneva  veditabbo. ^b^arahattāyā^eb^ti aggaphalappaṭilābhāya. ^b^dhammaṃ  desetī^eb^ti ādikalyāṇādiguṇavisesayuttaṃ sīlādipaṭipadādhammaṃ  samathavipassanādhammameva vā veneyyajjhāsayānurūpaṃ upadisati katheti.<br/><br/>[03] ^b^saṃvejito^eb^ti ^a^V0.0068^ea^ ``dhiratthu vata, bho, puthujjanabhāvassa,  yenāhaṃ anarahāva samāno arahāti amaññiṃ, sammāsambuddhañca loke  uppajjitvā dhammaṃ desentaṃ na jāniṃ, dujjānaṃ kho panidaṃ jīvitaṃ,  dujjānaṃ maraṇa''nti saṃvegamāpādito, devatāvacanena yathāvuttenākārena  saṃviggamānasoti attho. ^b^tāvadevā^eb^ti tasmiṃyeva khaṇe.  ^b^suppārakā pakkāmī^eb^ti buddhoti nāmamapi savanena uppannāya  buddhārammaṇāya pītiyā saṃvegena ^a^M0.0077^ea^ ca codiyamānahadayo suppārakapaṭṭanato  sāvatthiṃ uddissa pakkanto. ^b^sabbattha ekarattiparivāsenā^eb^ti  sabbasmiṃ magge ekarattivāseneva agamāsi. suppārakapaṭṭanato hi  sāvatthi vīsayojanasate hoti, tañcāyaṃ ettakaṃ addhānaṃ ekarattivāsena  agamāsi. yadā suppārakato nikkhanto, tadaheva sāvatthiṃ sampattoti.<br/><br/>[03] kathaṃ panāyaṃ evaṃ agamāsīti? devatānubhāvena,  ``buddhānubhāvenā''tipi vadanti. ``sabbattha ekarattiparivāsenā''ti  pana vuttattā maggassa ca vīsayojanasatikattā antarāmagge  gāmanigamarājadhānīsu yattha yattha rattiyaṃ vasati, tattha tattha dutiyaṃ  aruṇaṃ anuṭṭhāpetvā sabbattha ekarattivāseneva sāvatthiṃ upasaṅkamīti  ayamattho dīpito hotīti. nayidaṃ evaṃ daṭṭhabbaṃ. sabbasmiṃ  vīsayojanasatike magge ekarattivāsenāti imassa atthassa  adhippetattā. ekarattimattaṃ so sakalasmiṃ tasmiṃ magge ^a^P0.0086^ea^  vasitvā pacchimadivase pubbaṇhasamaye sāvatthiṃ anuppattoti.<br/><br/>[03] bhagavāpi bāhiyassa āgamanaṃ ñatvā ``na tāvassa indriyāni  paripākaṃ gatāni, khaṇantare pana paripākaṃ gamissantī''ti tassa  indriyānaṃ paripākaṃ āgamayamāno mahābhikkhusaṅghaparivuto tasmiṃ  khaṇe sāvatthiṃ piṇḍāya pāvisi. so ca jetavanaṃ pavisitvā  bhuttapātarāse kāyālasiyavimocanatthaṃ abbhokāse caṅkamante sambahule  bhikkhū passitvā ``kahaṃ nu kho etarahi bhagavā''ti pucchi.  bhikkhū ``bhagavā sāvatthiṃ piṇḍāya paviṭṭho''ti vatvā pucchiṃsu ``tvaṃ  pana kuto āgato''ti? ``suppārakapaṭṭanato āgatomhī''ti.  ``dūrato āgatosi, nisīda, tāva pāde dhovitvā makkhetvā thokaṃ  vissamāhi, āgatakāle satthāraṃ dakkhasī''ti. ``ahaṃ, bhante,  attano jīvitantarāyaṃ na jānāmi, ekarattenevamhi katthacipi ciraṃ  aṭṭhatvā anisīditvā vīsayojanasatikaṃ maggaṃ āgato, satthāraṃ  passitvāva vissamissāmī''ti vatvā taramānarūpo sāvatthiṃ  pavisitvā anopamāya buddhasiriyā virocamānaṃ bhagavantaṃ passi.  tena vuttaṃ ^b^``tena kho pana samayena sambahulā bhikkhū abbhokāse  caṅkamanti. atha kho bāhiyo dārucīriyo yena te bhikkhū  tenupasaṅkamī''^eb^tiādi.<br/><br/>[03] tattha ^a^V0.0069^ea^ ^b^kaha^eb^nti kattha. ^b^nū^eb^ti saṃsaye, ^b^kho^eb^ti  padapūraṇe, kasmiṃ nu kho padeseti attho. ^b^dassanakāmamhā^eb^ti  daṭṭhukāmā amha. mayañhi taṃ bhagavantaṃ ^a^M0.0078^ea^ andho viya cakkhuṃ, badhiro  viya sotaṃ, mūgo viya kalyāṇavākkaraṇaṃ, hatthapādavikalo viya  hatthapāde, daliddo viya dhanasampadaṃ, kantāraddhānappaṭipanno viya  khemantabhūmiṃ, rogābhibhūto viya ārogyaṃ, mahāsamudde bhinnanāvo viya  mahākullaṃ passituṃ ^a^P0.0087^ea^ upasaṅkamituñca icchāmāti dasseti.  ^b^taramānarūpo^eb^ti taramānākāro.<br/><br/>[03] ^b^pāsādika^eb^nti  bāttiṃsamahāpurisalakkhaṇāsītianubyañjanabyāmappabhāketumālālaṅkatāya  samantapāsādikāya attano sarīrasobhāsampattiyā  rūpakāyadassanabyāvaṭassa janassa sabbabhāgato pasādāvahaṃ.  ^b^pasādanīya^eb^nti  dasabalacatuvesārajjachāsādhāraṇañāṇāṭṭhārasāveṇika-  buddhadhammappabhutiaparimāṇaguṇagaṇasamannāgatāya dhammakāyasampattiyā  sarikkhakajanassa pasādanīyaṃ pasīditabbayuttaṃ pasādārahaṃ vā.  ^b^santindriya^eb^nti cakkhādipañcindriyalolabhāvāpagamanena  vūpasantapañcindriyaṃ. ^b^santamānasa^eb^nti chaṭṭhassa manindriyassa  nibbisevanabhāvūpagamanena vūpasantamānasaṃ.  ^b^uttamadamathasamathamanuppatta^eb^nti  lokuttarapaññāvimutticetovimuttisaṅkhātaṃ uttamaṃ damathaṃ samathañca  anuppatvā adhigantvā ṭhitaṃ. ^b^danta^eb^nti  suparisuddhakāyasamācāratāya ceva hatthapādakukkuccābhāvato davādiabhāvato  ca kāyena dantaṃ. ^b^gutta^eb^nti suparisuddhavacīsamācāratāya ceva  niratthakavācābhāvato davādiabhāvato ca vācāya guttaṃ.  ^b^yatindriya^eb^nti suparisuddhamanosamācāratāya ariyiddhiyogena  abyāvaṭāppaṭisaṅkhānupekkhābhāvato ca manindriyavasena yatindriyaṃ.  ^b^nāga^eb^nti chandādivasena agamanato, pahīnānaṃ rāgādikilesānaṃ  punānāgamanato, kassacipi āgussa sabbathāpi akaraṇato, punabbhavassa  ca agamanatoti imehi kāraṇehi nāgaṃ. ettha ca pāsādikanti  iminā rūpakāyena bhagavato pamāṇabhūtataṃ ^a^P0.0088^ea^ dīpeti,  pasādanīyanti iminā dhammakāyena, santindriyantiādinā sesehi  pamāṇabhūtataṃ dīpeti. tena catuppamāṇike lokasannivāse anavasesato  sattānaṃ bhagavato pamāṇabhāvo pakāsitoti veditabbo.<br/><br/>[03] evaṃbhūtañca bhagavantaṃ antaravīthiyaṃ gacchantaṃ disvā ``cirassaṃ  vata me sammāsambuddho diṭṭho''ti haṭṭhatuṭṭho pañcavaṇṇāya pītiyā  nirantaraṃ phuṭasarīro ^a^M0.0079^ea^ pītivipphāritavivaṭaniccalalocano diṭṭhaṭṭhānato  paṭṭhāya oṇatasarīro bhagavato sarīrappabhāvemajjhaṃ ajjhogāhetvā tattha  nimujjanto bhagavato samīpaṃ upasaṅkamitvā pañcapatiṭṭhitena vanditvā  bhagavato pāde sambāhanto paricumbanto ``desetu me, bhante, bhagavā  dhamma''nti āha. tena vuttaṃ -- ^b^``bhagavato pāde^eb^  ^a^V0.0070^ea^ ^b^sirasā nipatitvā bhagavantaṃ etadavoca -- `desetu me, bhante, bhagavā dhammaṃ,  desetu sugato dhammaṃ, yaṃ mamassa dīgharattaṃ hitāya sukhāyā'''^eb^ti.<br/><br/>[03] tattha ^b^sugato^eb^ti sobhanagamanattā, sundaraṃ ṭhānaṃ gatattā,  sammā gatattā, sammā gadattā sugato. gamanampi hi gatanti vuccati,  tañca bhagavato sobhanaṃ parisuddhaṃ anavajjaṃ. kiṃ pana tanti?  ariyamaggo. tena hesa gamanena khemaṃ disaṃ asajjamāno gato,  aññepi gametīti sobhanagamanattā sugato. sundarañcesa ṭhānaṃ amataṃ  nibbānaṃ gatoti sundaraṃ ṭhānaṃ gatattā sugato. sammā ca gatattā  sugato tena tena maggena pahīne kilese puna apaccāgamanato.  vuttañhetaṃ -- <br/><br/>[02] ``sotāpattimaggena ye kilesā pahīnā, te kilese na  puneti na pacceti na paccāgacchatīti sugato. sakadāgāmi...pe0...  arahattamaggena...pe0... na paccāgacchatīti sugato''ti (cūḷani0  mettagūmāṇavapucchāniddesa 27).<br/><br/>[03] atha vā sammā gatattāti tīsupi avatthāsu sammāpaṭipattiyā  gatattā, suppaṭipannattāti attho. dīpaṅkarapādamūlato hi paṭṭhāya yāva  mahābodhimaṇḍā ^a^P0.0089^ea^ tāva samatiṃsapāramipūritāya  sammāpaṭipattiyā ñātatthacariyāya lokatthacariyāya buddhatthacariyāya  koṭiṃ pāpuṇitvā sabbalokassa hitasukhameva paribrūhanto sassataṃ  ucchedaṃ kāmasukhaṃ attakilamathanti ime ante anupagacchantiyā  anuttarāya bojjhaṅgabhāvanāsaṅkhātāya majjhimāya paṭipadāya  ariyasaccesu tato paraṃ samadhigatadhammādhipateyyo sabbasattesu  avisayāya sammāpaṭipattiyā ca gato paṭipannoti evampi sammā  gatattā sugato. sammā cesa gadati yuttaṭṭhāne yuttameva vācaṃ bhāsatīti  sugato. vuttampi cetaṃ -- <br/><br/>[02] ``kālavādī ^a^M0.0080^ea^, bhūtavādī, atthavādī, dhammavādī,  vinayavādī, nidhānavatiṃ vācaṃ bhāsitā kālena sāpadesaṃ pariyantavatiṃ  atthasaṃhita''nti (dī0 ni0 1.9; ma0 ni0 3.14).<br/><br/>[03] aparampi vuttaṃ -- <br/><br/>[02] ``yā ^a^V0.0071^ea^ sā vācā abhūtā atacchā anatthasaṃhitā, yā ca  paresaṃ appiyā amanāpā, na taṃ tathāgato vācaṃ bhāsatī''tiādi (ma0  ni0 2.86).<br/><br/>[03] evaṃ sammā gadattāpi sugato.<br/><br/>[03] ^b^yaṃ mamassa dīgharattaṃ hitāya sukhāyā^eb^ti yaṃ dhammassa  upadisanaṃ cirakālaṃ mama jhānavimokkhādihitāya tadadhigantabbasukhāya  ca siyā. ^b^akālo kho tāva bāhiyā^eb^ti tava dhammadesanāya na  tāva kāloti attho. kiṃ pana bhagavato sattahitapaṭipattiyā  akālopi nāma atthi, yato bhagavā kālavādīti? vuccate --  kāloti cettha veneyyānaṃ indriyaparipākakālo adhippeto. yasmā  pana tadā bāhiyassa attano indriyānaṃ paripakkāparipakkabhāvo  dubbiññeyyo, tasmā bhagavā taṃ avatvā attano antaravīthiyaṃ  ṭhitabhāvamassa kāraṇaṃ apadisanto āha ^b^``antaragharaṃ  paviṭṭhamhā''^eb^ti. ^b^dujjāna^eb^nti dubbiññeyyaṃ.  ^b^jīvitantarāyāna^eb^nti jīvitassa antarāyakaradhammānaṃ vattanaṃ  avattanaṃ vāti vattukāmo sambhamavasena ``jīvitantarāyāna''nti āha.  tathā hi anekapaccayappaṭibaddhavuttijīvitaṃ anekarūpā ca tadantarāyā.  vuttañhi -- <br/><br/>[21] ``ajjeva kiccamātappaṃ, ko jaññā maraṇaṃ suve. <br/><br/>[22] na hi no saṅgaraṃ tena, mahāsenena maccunā''ti..  (ma0 ni0 3.272; netti0 103).<br/><br/>[03] kasmā ^a^P0.0090^ea^ panāyaṃ jīvitantarāyameva tāva  purakkharoti? ``nimittaññutāya adiṭṭhakosallena vā''ti keci.  apare ``devatāya santike jīvitantarāyassa sutattā''ti vadanti.  antimabhavikattā pana upanissayasampattiyā codiyamāno evamāha.  na hi tesaṃ appattārahattānaṃ jīvitakkhayo hoti. kiṃ pana kāraṇā  bhagavā tassa dhammaṃ desetukāmova dvikkhattuṃ paṭikkhipi? evaṃ  kirassa ahosi ``imassa maṃ diṭṭhakālato paṭṭhāya ^a^M0.0081^ea^ sakalasarīraṃ  pītiyā nirantaraṃ phuṭaṃ, atibalavā pītivego, dhammaṃ sutvāpi na tāva  sakkhissati paṭivijjhituṃ. yāva pana majjhattupekkhā saṇṭhāti, tāva  tiṭṭhatu, vīsayojanasataṃ maggaṃ āgatattā darathopissa kāye balavā,  sopi tāva paṭippassambhatū''ti. tasmā dvikkhattuṃ paṭikkhipi.  keci pana ``dhammassavane ādarajananatthaṃ bhagavā evamakāsī''ti  vadanti. tatiyavāraṃ yācito pana majjhattupekkhaṃ darathappaṭipassaddhiṃ  paccupaṭṭhitañcassa jīvitantarāyaṃ disvā ^a^V0.0072^ea^ ``idāni dhammadesanāya  kālo''ti cintetvā ^b^``tasmā tihā''^eb^tiādinā dhammadesanaṃ  ārabhi.<br/><br/>[03] tattha ^b^tasmā^eb^ti yasmā tvaṃ ussukkajāto hutvā ativiya maṃ  yācasi, yasmā vā jīvitantarāyānaṃ dujjānataṃ vadasi, indriyāni ca  te paripākaṃ gatāni, tasmā. ^b^tihā^eb^ti nipātamattaṃ. ^b^te^eb^ti  tayā ^b^eva^eb^nti idāni vattabbākāraṃ vadati.<br/><br/>[03] ^b^sikkhitabba^eb^nti adhisīlasikkhādīnaṃ tissannampi  sikkhānaṃ vasena sikkhanaṃ kātabbaṃ. yathā pana sikkhitabbaṃ, taṃ  dassento ^b^``diṭṭhe diṭṭhamattaṃ bhavissatī''^eb^tiādimāha.<br/><br/>[03] tattha ^b^diṭṭhe diṭṭhamatta^eb^nti rūpāyatane cakkhuviññāṇena  diṭṭhamattaṃ. yathā hi cakkhuviññāṇaṃ rūpe rūpamattameva passati, na  aniccādisabhāvaṃ, evameva sesaṃ. cakkhudvārikaviññāṇena hi me  diṭṭhamattameva bhavissatīti sikkhitabbanti attho. atha vā diṭṭhe  diṭṭhaṃ nāma ^a^P0.0091^ea^ cakkhuviññāṇena rūpavijānananti attho.  mattanti pamāṇaṃ. diṭṭhā mattā etassāti diṭṭhamattaṃ,  cakkhuviññāṇamattameva cittaṃ bhavissatīti attho. idaṃ vuttaṃ hoti --  yathā āpāthagate rūpe cakkhuviññāṇaṃ na rajjati, na dussati, na  muyhati, evaṃ rāgādivirahena cakkhuviññāṇamattameva me javanaṃ  bhavissati, cakkhuviññāṇappamāṇeneva javanaṃ ṭhapessāmīti.<br/><br/>[03] atha vā diṭṭhaṃ nāma cakkhuviññāṇena diṭṭhaṃ rūpaṃ, diṭṭhamattaṃ nāma  tattheva uppannaṃ sampaṭicchanasantīraṇavoṭṭhabbanasaṅkhātaṃ cittattayaṃ. yathā  taṃ na rajjati, na dussati, na muyhati, evaṃ āpāthagate rūpe teneva  sampaṭicchanādippamāṇena javanaṃ uppādessāmi, nāhaṃ taṃ pamāṇaṃ  atikkamitvā rajjanādivasena uppajjituṃ dassāmīti evamettha attho  daṭṭhabbo. eseva nayo sutamute ^a^M0.0082^ea^. ^b^muta^eb^nti tadārammaṇaviññāṇehi  saddhiṃ gandharasaphoṭṭhabbāyatanaṃ veditabbaṃ. ^b^viññāte  viññātamatta^eb^nti ettha pana viññātaṃ nāma manodvārāvajjanena  viññātārammaṇaṃ. tasmiṃ viññāte viññātamattanti āvajjanappamāṇaṃ.  yathā āvajjanaṃ na rajjati, na dussati, na muyhati, evaṃ  rajjanādivasena ca uppajjituṃ adatvā āvajjanappamāṇeneva cittaṃ  ṭhapessāmīti ayamettha attho. ^b^evañhi te, bāhiya,  sikkhitabba^eb^nti evaṃ imāya paṭipadāya tayā, bāhiya, tissannaṃ  sikkhānaṃ anuvattanavasena sikkhitabbaṃ.<br/><br/>[03] iti bhagavā bāhiyassa saṃkhittarucitāya chahi viññāṇakāyehi  saddhiṃ chaḷārammaṇabhedabhinnaṃ ^a^V0.0073^ea^ vipassanāya visayaṃ diṭṭhādīhi catūhi  koṭṭhāsehi vibhajitvā tatthassa ñātatīraṇapariññaṃ dasseti. kathaṃ?  ettha hi rūpāyatanaṃ passitabbaṭṭhena diṭṭhaṃ nāma, cakkhuviññāṇaṃ pana  saddhiṃ taṃdvārikaviññāṇehi dassanaṭṭhena, tadubhayampi yathāpaccayaṃ  pavattamānaṃ dhammamattameva, na ettha koci kattā vā kāretā vā, yato  taṃ hutvā abhāvaṭṭhena aniccaṃ, udayabbayappaṭipīḷanaṭṭhena dukkhaṃ,  avasavattanaṭṭhena ^a^P0.0092^ea^ anattāti kuto tattha paṇḍitassa  rajjanādīnaṃ okāsoti? ayamettha adhippāyo sutādīsupi.<br/><br/>[03] idāni ñātatīraṇapariññāsu patiṭṭhitassa upari saha maggaphalena  pahānapariññaṃ dassetuṃ, ^b^``yato kho te, bāhiyā''^eb^tiādi āraddhaṃ.  tattha ^b^yato^eb^ti yadā, yasmā vā. ^b^te^eb^ti tava.  ^b^tato^eb^ti tadā, tasmā vā. ^b^tenā^eb^ti tena diṭṭhādinā,  diṭṭhādipaṭibaddhena rāgādinā vā. idaṃ vuttaṃ hoti -- bāhiya, tava  yasmiṃ kāle yena vā kāraṇena diṭṭhādīsu mayā vuttavidhiṃ  paṭipajjantassa aviparītasabhāvāvabodhena diṭṭhādimattaṃ bhavissati, tasmiṃ  kāle tena vā kāraṇena diṭṭhādipaṭibaddhena rāgādinā saha na  bhavissasi, ratto vā duṭṭho vā mūḷho vā na bhavissasi,  pahīnarāgādikattā tena vā diṭṭhādinā saha paṭibaddho na bhavissasīti.  ^b^tato tvaṃ, bāhiya, na tatthā^eb^ti yadā yasmā vā tvaṃ tena  rāgena vā ratto dosena vā duṭṭho mohena vā mūḷho na bhavissasi,  tadā tasmā vā tvaṃ tattha diṭṭhādike na bhavissasi, tasmiṃ diṭṭhe vā  sutamutaviññāte vā ``etaṃ mama, esohamasmi, eso me attā''ti  taṇhāmānadiṭṭhīhi allīno patiṭṭhito na bhavissasi. ettāvatā  pahānapariññaṃ matthakaṃ pāpetvā khīṇāsavabhūmi dassitā.<br/><br/>[03] ^b^tato^eb^ ^a^M0.0083^ea^ ^b^tvaṃ, bāhiya, nevidha na huraṃ na ubhayamantarenā^eb^ti  yadā tvaṃ, bāhiya, tena rāgādinā tattha diṭṭhādīsu paṭibaddho na  bhavissasi, tadā tvaṃ neva idhaloke na paraloke na ubhayatthāpi.  ^b^esevanto dukkhassā^eb^ti kilesadukkhassa ca vaṭṭadukkhassa ca  ayameva hi anto ayaṃ parivaṭumabhāvoti ayameva hi ettha attho.  ye pana ``ubhayamantarenā''ti padaṃ gahetvā antarābhavaṃ nāma icchanti,  tesaṃ taṃ micchā. antarābhavassa hi bhāvo abhidhamme paṭikkhittoyeva.  antarenāti vacanaṃ pana vikappantaradīpanaṃ, tasmā ayamettha attho  -- ``neva idha na huraṃ, aparo vikappo na ubhaya''nti.<br/><br/>[03] atha vā antarenāti vacanaṃ pana vikappantarābhāvadīpanaṃ.  tassattho -- ``neva idha na huraṃ, ubhayamantare pana na ^a^P0.0093^ea^  aññaṭṭhānaṃ atthī''ti. yepi ca ``antarāparinibbāyī sambhavesī''ti  ^a^V0.0074^ea^ ca imesaṃ suttapadānaṃ atthaṃ ayoniso gahetvā ``atthiyeva  antarābhavo''ti vadanti, tepi yasmā avihādīsu tattha tattha  āyuvemajjhaṃ anatikkamitvā antarā aggamaggādhigamena  anavasesakilesaparinibbānena parinibbāyatīti antarāparinibbāyī,  na antarābhavabhūtoti purimassa suttapadassa attho. pacchimassa ca ye  bhūtā eva, na bhavissanti, te khīṇāsavā purimapade bhūtāti vuttā.  tabbiruddhatāya sambhavamesantīti sambhavesino, appahīnabhavasaṃyojanattā  sekhā puthujjanā ca. catūsu vā yonīsu aṇḍajajalābujasattā yāva  aṇḍakosaṃ vatthikosañca na bhindanti, tāva sambhavesī nāma,  aṇḍakosato vatthikosato ca bahi nikkhantā bhūtā nāma. saṃsedajā  opapātikā ca paṭhamacittakkhaṇe sambhavesī nāma, dutiyacittakkhaṇato  paṭṭhāya bhūtā nāma. yena vā iriyāpathena jāyanti, yāva tato aññaṃ  na pāpuṇanti, tāva sambhavesino, tato paraṃ bhūtāti attho. tasmā  natthīti paṭikkhipitabbā. sati hi ujuke pāḷianugate atthe kiṃ  aniddhāritasāmatthiyena antarābhavena parikappitena payojananti.<br/><br/>[03] ye pana ``santānavasena pavattamānānaṃ dhammānaṃ avicchedena  desantaresu pātubhāvo diṭṭho, yathā taṃ vīhiādiaviññāṇakasantāne,  evaṃ saviññāṇakasantānepi avicchedena desantaresu pātubhāvena  bhavitabbaṃ. ayañca nayo sati antarābhave yujjati, na aññathā''ti  yuttiṃ vadanti. tena hi iddhimato cetovasippattassa cittānugatikaṃ  kāyaṃ ^a^M0.0084^ea^ adhiṭṭhahantassa khaṇena brahmalokato idhūpasaṅkamane ito vā  brahmalokagamane yutti vattabbā. yadi sabbattheva avicchinnadese  dhammānaṃ pavatti icchitā, yadipi siyā iddhimantānaṃ iddhivisayo  acinteyyoti. taṃ idhāpi samānaṃ ``kammavipāko ^a^P0.0094^ea^  acinteyyo''ti vacanato. tasmā taṃ tesaṃ matimattameva.  acinteyyasabhāvā hi sabhāvadhammā, te katthaci paccayavasena  vicchinnadese pātubhavanti, katthaci avicchinnadese. tathā hi  mukhaghosādīhi paccayehi aññasmiṃ dese ādāsapabbatappadesādike  paṭibimbapaṭighosādikaṃ paccayuppannaṃ nibbattamānaṃ dissati, tasmā na  sabbaṃ sabbattha upanetabbanti ayamettha saṅkhepo. vitthāro pana  paṭibimbassa udāharaṇabhāvasādhanādiko antarābhavakathāvicāro  kathāvatthupakaraṇassa (kathā0 505; kathā0 aṭṭha0 505) ṭīkāyaṃ  gahetabbo.<br/><br/>[03] apare pana ^b^``idhā^eb^ti kāmabhavo, ^b^hura^eb^nti arūpabhavo,  ^b^ubhayamantarenā^eb^ti rūpabhavo vutto''ti. aññe ^b^``idhā^eb^ti  ajjhattikāyatanāni, ^b^hura^eb^nti bāhirāyatanāni,  ^b^ubhayamantarenā^eb^ti cittacetasikā''ti. ^b^``idhā^eb^ti vā  paccayadhammā, ^b^hura^eb^nti paccayuppannadhammā, ^b^ubhayamantarenā^eb^ti  paṇṇattidhammā ^a^V0.0075^ea^ vuttā''ti vadanti. taṃ sabbaṃ aṭṭhakathāsu natthi. evaṃ  tāva ``diṭṭhe diṭṭhamattaṃ bhavissatī''tiādinā diṭṭhādivasena catudhā  tebhūmakadhammā saṅgahetabbā. tattha  subhasukhaniccāttaggāhaparivajjanamukhena asubhadukkhāniccānattānupassanā  dassitāti heṭṭhimāhi visuddhīhi saddhiṃ saṅkhepeneva vipassanā kathitā.  ``tato tvaṃ, bāhiya, na tenā''ti iminā rāgādīnaṃ samucchedassa  adhippetattā maggo. ``tato tvaṃ, bāhiya, na tatthā''ti iminā  phalaṃ. ``nevidhā''tiādinā anupādisesā parinibbānadhātu  kathitāti daṭṭhabbaṃ. tena vuttaṃ -- ^b^``atha kho  bāhiyassa...pe0... āsavehi cittaṃ vimuccī''^eb^ti.<br/><br/>[03] imāya saṃkhittapadāya desanāya ^b^tāvadevā^eb^ti tasmiṃyeva  khaṇe, na kālantare. ^b^anupādāyā^eb^ti aggahetvā.  ^b^āsavehī^eb^ti ābhavaggaṃ āgotrabhuṃ savanato pavattanato  cirapārivāsiyaṭṭhena madirādiāsavasadisatāya ca ``āsavā''ti  ^a^P0.0095^ea^ laddhanāmehi kāmarāgādīhi. ^b^vimuccī^eb^ti  samucchedavimuttiyā paṭippassaddhivimuttiyā ca vimucci nissajji.  so hi satthu dhammaṃ suṇanto eva sīlāni sodhetvā yathāladdhaṃ  cittasamādhiṃ nissāya vipassanaṃ paṭṭhapetvā khippābhiññatāya tāvadeva  sabbāsave khepetvā ^a^M0.0085^ea^ saha paṭisambhidāhi arahattaṃ pāpuṇi. so  saṃsārasotaṃ chinditvā katavaṭṭapariyanto antimadehadharo hutvā  ekūnavīsatiyā paccavekkhaṇāsu pavattāsu dhammatāya codiyamāno  bhagavantaṃ pabbajjaṃ yāci. ``paripuṇṇaṃ te pattacīvara''nti puṭṭho ``na  paripuṇṇa''nti āha. atha naṃ satthā ``tena hi pattacīvaraṃ  pariyesā''ti vatvā pakkāmi. tena vuttaṃ -- ^b^``atha kho  bhagavā...pe0... pakkāmī''^eb^ti.<br/><br/>[03] so kira kassapadasabalassa sāsane vīsavassasahassāni  samaṇadhammaṃ karonto ``bhikkhunā nāma attanā paccaye labhitvā  yathādānaṃ karontena attanāva paribhuñjituṃ vaṭṭatī''ti ekassa  bhikkhussapi pattena vā cīvarena vā saṅgahaṃ nākāsi, tenassa  ehibhikkhūpasampadāya upanissayo nāhosi. keci panāhu --  ``so kira buddhasuññe loke coro hutvā dhanukalāpaṃ sannayhitvā  araññe corikaṃ karonto ekaṃ paccekabuddhaṃ disvā pattacīvaralobhena taṃ  usunā vijjhitvā pattacīvaraṃ gaṇhi, tenassa iddhimayapattacīvaraṃ na  uppajjissatīti, satthā taṃ ñatvā ehibhikkhubhāvena pabbajjaṃ na  adāsī''ti. tampi pattacīvarapariyesanaṃ caramānaṃ ekā dhenu vegena  āpatantī paharitvā jīvitakkhayaṃ pāpesi. taṃ sandhāya vuttaṃ  ^b^``atha kho acirapakkantassa bhagavato bāhiyaṃ dārucīriyaṃ gāvī  taruṇavacchā adhipatitvā jīvitā voropesī''^eb^ti.<br/><br/>[03] tattha ^a^V0.0076^ea^ ^b^acirapakkantassā^eb^ti na ciraṃ pakkantassa bhagavato.  ^b^gāvī taruṇavacchā^eb^ti ekā yakkhinī taruṇavacchadhenurūpā.  ^b^adhipatitvā^eb^ti abhibhavitvā madditvā. ^b^jīvitā  voropesī^eb^ti purimasmiṃ attabhāve laddhāghātatāya diṭṭhamatteneva ^a^P0.0096^ea^  vericittaṃ uppādetvā siṅgena paharitvā jīvitā voropesi.<br/><br/>[03] satthā piṇḍāya caritvā katabhattakicco sambahulehi bhikkhūhi  saddhiṃ nagarato nikkhamanto bāhiyassa sarīraṃ saṅkāraṭṭhāne patitaṃ  disvā bhikkhū āṇāpesi -- ``bhikkhave, ekasmiṃ gharadvāre ṭhatvā  mañcakaṃ āharāpetvā idaṃ sarīraṃ nagarato nīharitvā jhāpetvā thūpaṃ  karothā''ti, bhikkhū tathā akaṃsu. katvā ca pana vihāraṃ gantvā  satthāraṃ upasaṅkamitvā attanā katakiccaṃ ārocetvā tassa  abhisamparāyaṃ pucchiṃsu. atha nesaṃ bhagavā tassa parinibbutabhāvaṃ  ācikkhi. bhikkhū ``tumhe, bhante, `bāhiyo dārucīriyo arahattaṃ  patto'ti vadatha, kadā so arahattaṃ patto''ti ^a^M0.0086^ea^ pucchiṃsu. ``mama dhammaṃ  sutakāle''ti ca vutte ``kadā panassa tumhehi dhammo kathito''ti?  ``piṇḍāya carantena ajjeva antaravīthiyaṃ ṭhatvā''ti. ``appamattako  so, bhante, tumhehi antaravīthiyaṃ ṭhatvā kathitadhammo, kathaṃ so  tāvatakena visesaṃ nibbattesī''ti? ``kiṃ, bhikkhave, mama dhammaṃ  `appaṃ vā bahuṃ vā'ti pamiṇatha, anekāni gāthāsahassānipi  anatthasaṃhitāni na seyyo, atthanissitaṃ pana ekampi gāthāpadaṃ  seyyo''ti dassento -- <br/><br/>[21] ``sahassamapi ce gāthā, anatthapadasañhitā. <br/><br/>[22] ekaṃ gāthāpadaṃ seyyo, yaṃ sutvā upasammatī''ti..  (dha0 pa0 101) -- <br/><br/>[25] dhammapade imaṃ gāthaṃ vatvā ``na kevalaṃ so  parinibbānamattena, atha kho mama sāvakānaṃ bhikkhūnaṃ khippābhiññānaṃ  aggabhāvenapi pūjāraho''ti dassento ``etadaggaṃ, bhikkhave, mama  sāvakānaṃ bhikkhūnaṃ khippābhiññānaṃ, yadidaṃ bāhiyo dārucīriyo''ti  (a0 ni0  1.216) taṃ āyasmantaṃ etadagge ṭhapesi. taṃ ^a^P0.0097^ea^  sandhāya vuttaṃ -- ^b^``atha kho bhagavā sāvatthiyaṃ piṇḍāya  caritvā...pe0... parinibbuto, bhikkhave, bāhiyo dārucīriyo''^eb^ti.<br/><br/>[03] tattha ^b^pacchābhatta^eb^nti bhattakiccato pacchā.  ^b^piṇḍapātapaṭikkanto^eb^ti piṇḍapātapariyesanato paṭinivatto.  padadvayenāpi katabhattakiccoti vuttaṃ hoti. ^b^nīharitvā^eb^ti  nagarato bahi netvā. ^b^jhāpethā^eb^ti dahatha. ^b^thūpañcassa  karothā^eb^ti assa bāhiyassa sarīradhātuyo gahetvā cetiyañca karotha  ^a^V0.0077^ea^. tattha kāraṇamāha -- ^b^``sabrahmacārī vo, bhikkhave,  kālakato''^eb^ti. tassattho -- yaṃ tumhe seṭṭhaṭṭhena brahmaṃ  adhisīlādipaṭipattidhammaṃ sandiṭṭhaṃ caratha, taṃ so tumhehi samānaṃ brahmaṃ  acarīti sabrahmacārī maraṇakālassa pattiyāva kālakato, tasmā taṃ  mañcakena nīharitvā jhāpetha, thūpañcassa karothāti.<br/><br/>[03] ^b^tassa kā gatī^eb^ti pañcasu gatīsu tassa katamā gati  upapatti bhavabhūtā, ^b^gatī^eb^ti nipphatti, ariyo puthujjano vāti kā  niṭṭhāti attho. ^b^abhisamparāyo^eb^ti pecca bhavuppatti bhavanirodho  vā. kiñcāpi tassa thūpakaraṇāṇattiyāva parinibbutabhāvo atthato  pakāsito hoti, ye pana bhikkhū tattakena na jāniṃsu, te ``tassa  kā gatī''ti ^a^M0.0087^ea^ pucchiṃsu. pākaṭataraṃ vā kārāpetukāmā tathā bhagavantaṃ  pucchiṃsu.<br/><br/>[03] ^b^paṇḍito^eb^ti aggamaggapaññāya adhigatattā paṇḍena ito gato  pavattoti paṇḍito. ^b^paccapādī^eb^ti paṭipajji. ^b^dhammassā^eb^ti  lokuttaradhammassa. ^b^anudhamma^eb^nti sīlavisuddhiādipaṭipadādhammaṃ.  atha vā ^b^dhammassā^eb^ti nibbānadhammassa. ^b^anudhamma^eb^nti  ariyamaggaphaladhammaṃ. ^b^na ca maṃ dhammādhikaraṇa^eb^nti  dhammadesanāhetu na ca maṃ vihesesi yathānusiṭṭhaṃ paṭipannattā. yo hi  satthu santike dhammaṃ sutvā kammaṭṭhānaṃ vā gahetvā yathānusiṭṭhaṃ na  paṭipajjati, so satthāraṃ viheseti nāma. yaṃ sandhāya vuttaṃ --  ``vihiṃsasaññī paguṇaṃ na bhāsiṃ, dhammaṃ paṇītaṃ manujesu brahme''ti  (mahāva0 9; ma0 ni0 1.283; 2.339). atha vā ^b^na ca maṃ  dhammādhikaraṇa^eb^nti na ca imaṃ dhammādhikaraṇaṃ. idaṃ vuttaṃ hoti --  vaṭṭadukkhato niyyānahetubhūtaṃ imaṃ mama sāsanadhammaṃ suppaṭipannattā na  viheseti. duppaṭipanno hi sāsanaṃ bhindanto satthu ^a^P0.0098^ea^ dhammasarīre pahāraṃ deti nāma. ayaṃ pana sammāpaṭipattiṃ matthakaṃ  pāpetvā anupādisesāya nibbānadhātuyā parinibbāyi. tena vuttaṃ --  ^b^``parinibbuto, bhikkhave, bāhiyo dārucīriyo''^eb^ti.<br/><br/>[03] ^b^etamatthaṃ viditvā^eb^ti etaṃ therassa bāhiyassa  anupādisesāya nibbānadhātuyā parinibbutabhāvaṃ, tathā  parinibbutānañca khīṇāsavānaṃ gatiyā pacurajanehi dubbiññeyyabhāvaṃ  sabbākārato viditvā. ^b^imaṃ udāna^eb^nti imaṃ  appatiṭṭhitaparinibbānānubhāvadīpakaṃ udānaṃ udānesi.<br/><br/>[03] tattha ^b^yatthā^eb^ti yasmiṃ nibbāne āpo ca na gādhati,  pathavī ca tejo ca vāyo ca na gādhati, na patiṭṭhāti. kasmā?  nibbānassa asaṅkhatasabhāvattā. na hi tattha saṅkhatadhammānaṃ  lesopi ^a^V0.0078^ea^ sambhavati. ^b^sukkā^eb^ti sukkavaṇṇatāya sukkāti laddhanāmā  gahanakkhattatārakā. ^b^na jotantī^eb^ti na bhāsanti. ^b^ādicco  nappakāsatī^eb^ti tīsu dīpesu ekasmiṃ khaṇe ālokapharaṇasamattho  ādiccopi ābhāvasena na dibbati. ^b^na tattha candimā  bhātī^eb^ti satipi bhāsurabhāve kantasītalakiraṇo candopi tasmiṃ  nibbāne abhāvato eva attano juṇhāvibhāsanena na virocati. yadi  tattha candimasūriyādayo natthi, lokantaro viya niccandhakārameva  ^a^M0.0088^ea^ taṃ bhaveyyāti āsaṅkaṃ sandhāyāha ^b^``tamo tattha na vijjatī''^eb^ti.  sati hi rūpābhāve tamo nāma na siyā.<br/><br/>[03] ^b^yadā ca attanā vedi, muni monena brāhmaṇo^eb^ti  catusaccamunanato monanti laddhanāmena maggañāṇena kāyamoneyyādīhi  ca samannāgatattā ``munī''ti laddhanāmo ariyasāvakabrāhmaṇo teneva  monasaṅkhātena paṭivedhañāṇena yadā yasmiṃ kāle aggamaggakkhaṇe  attanā sayameva anussavādike pahāya attapaccakkhaṃ katvā nibbānaṃ  vedi paṭivijjhi. ``avedī''tipi pāṭho, aññāsīti attho.  ^b^atha rūpā arūpā ca, sukhadukkhā pamuccatī^eb^ti ^b^athā^eb^ti  tassa nibbānassa jānanato pacchā. ^b^rūpā^eb^ti rūpadhammā, tena  pañcavokārabhavo ekavokārabhavo ca gahito hoti. ^b^arūpā^eb^ti  arūpadhammā, tena rūpenāmissīkato ^a^P0.0099^ea^ arūpabhavo gahito  hoti. so ``catuvokārabhavo''tipi vuccati. ^b^sukhadukkhā^eb^ti  sabbattha uppajjanakasukhadukkhatopi vaṭṭato. atha vā ^b^rūpā^eb^ti  rūpalokapaṭisandhito. ^b^arūpā^eb^ti arūpalokapaṭisandhito.  ^b^sukhadukkhā^eb^ti kāmāvacarapaṭisandhito. kāmabhavo hi  byāmissasukhadukkho. evametasmā sakalatopi vaṭṭato accantameva  muccatīti gāthādvayenapi bhagavā ``mayhaṃ puttassa bāhiyassa evarūpā  nibbānagatī''ti dasseti. <br/><br/>[06] dasamasuttavaṇṇanā niṭṭhitā. <br/><br/>[06] niṭṭhitā ca bodhivaggavaṇṇanā.<br/><br/>[03]  


volume: 90
item: 11
title: saṅgāmajisuttavaṇṇanā^jaṭilasuttavaṇṇanā^mucalindavaggo^mucalindasuttavaṇṇanā^
content:
  [03] 11^b^.^eb^ mucalindavaggassa ^a^M0.0089^ea^ ^a^V0.0079^ea^ ^a^P0.0100^ea^ paṭhame  ^b^mucalindamūle^eb^ti ettha mucalindo vuccati nīparukkho. so  ``niculo''tipi vuccati, tassa samīpe. keci pana ``mucaloti  tassa rukkhassa nāmaṃ, taṃ vanajeṭṭhakatāya pana mucalindoti vutta''nti  vadanti. ^b^mahā akālamegho^eb^ti asampatte vassakāle  uppannamahāmegho. so hi gimhānaṃ pacchime māse sakalacakkavāḷagabbhaṃ  pūrento udapādi. ^b^sattāhavaddalikā^eb^ti tasmiṃ uppanne sattāhaṃ  avicchinnavuṭṭhikā ahosi. ^b^sītavātaduddinī^eb^ti sā ca  sattāhavaddalikā udakaphusitasammissena sītavātena samantato  paribbhamantena dusitadivasattā duddinī nāma ahosi. ^b^mucalindo  nāma nāgarājā^eb^ti tasseva mucalindarukkhassa samīpe pokkharaṇiyā  heṭṭhā nāgabhavanaṃ atthi, tattha nibbatto mahānubhāvo nāgarājā.  ^b^sakabhavanā^eb^ti attano nāgabhavanato. ^b^sattakkhattuṃ bhogehi  parikkhipitvā^eb^ti sattavāre attano sarīrabhogehi bhagavato kāyaṃ  parivāretvā. ^b^uparimuddhani mahantaṃ phaṇaṃ vihaccā^eb^ti bhagavato  muddhappadesassa upari attano mahantaṃ phaṇaṃ pasāretvā. ``phaṇaṃ  karitvā''tipi pāṭho, so evattho.<br/><br/>[03] tassa kira nāgarājassa etadahosi ``bhagavā ca mayhaṃ  bhavanasamīpe rukkhamūle nisinno, ayañca sattāhavaddalikā vattati,  vāsāgāramassa laddhuṃ vaṭṭatī''ti. so sattaratanamayaṃ pāsādaṃ  nimminituṃ sakkontopi ``evaṃ kate kāyasāro gahito na bhavissati,  dasabalassa kāyaveyyāvaccaṃ karissāmī''ti mahantaṃ attabhāvaṃ katvā  ^a^P0.0101^ea^ satthāraṃ sattakkhattuṃ bhogehi parikkhipitvā upari  phaṇaṃ katvā dhāresi. ``parikkhepabbhantaraṃ lohapāsāde  bhaṇḍāgāragabbhappamāṇaṃ ahosī''ti khandhakaṭṭhakathāyaṃ (mahāva0 aṭṭha0 5)  vuttaṃ. majjhimaṭṭhakathāyaṃ pana ``heṭṭhālohapāsādappamāṇa''nti (ma0  ni0 aṭṭha0 1.284). ``icchiticchitena iriyāpathena satthā  viharissatī''ti kira nāgarājassa ajjhāsayo. bhagavā pana  yathānisinnova sattāhaṃ vītināmesi. tañca ṭhānaṃ supihitavātapānaṃ  suphusitāggaḷadvāraṃ kūṭāgāraṃ viya ahosi. ^b^mā^eb^ ^a^V0.0080^ea^ ^b^bhagavantaṃ  sīta^eb^ntiādi tassa tathā karitvā ṭhānakāraṇaparidīpanaṃ. so hi  ^a^M0.0090^ea^ ``mā bhagavantaṃ sītaṃ bādhayittha, mā uṇhaṃ, mā ḍaṃsādisamphasso  bādhayitthā''ti tathā karitvā aṭṭhāsi.<br/><br/>[03] tattha kiñcāpi sattāhavaddalikāya uṇhameva natthi, sace pana  antarantarā megho vigaccheyya, uṇhaṃ bhaveyya, tampi mā bādhayitthāti  evaṃ tassa cintetuṃ yuttaṃ. keci panettha vadanti ``uṇhaggahaṇaṃ  bhogaparikkhepassa vipulabhāvakaraṇe kāraṇakittanaṃ. khuddake hi tasmiṃ  bhagavantaṃ nāgassa sarīrasambhūtā usmā bādheyya, vipulabhāvakaraṇena pana  tādisaṃ `mā uṇhaṃ bādhayitthā'ti tathā karitvā aṭṭhāsī''ti.<br/><br/>[03] ^b^viddha^eb^nti ubbiddhaṃ, meghavigamena dūrībhūtanti attho.  ^b^vigatavalāhaka^eb^nti apagatameghaṃ. ^b^deva^eb^nti ākāsaṃ.  ^b^viditvā^eb^ti ``idāni vigatavalāhako ākāso, natthi bhagavato  sītādiupaddavo''ti ñatvā. ^b^viniveṭhetvā^eb^ti apanetvā.  ^b^sakavaṇṇa^eb^nti attano nāgarūpaṃ. ^b^paṭisaṃharitvā^eb^ti  antaradhāpetvā. ^b^māṇavakavaṇṇa^eb^nti kumārakarūpaṃ.<br/><br/>[03] ^b^etamattha^eb^nti vivekasukhappaṭisaṃvedino yattha katthaci  sukhameva hotīti etamatthaṃ sabbākārena jānitvā. ^b^imaṃ  udāna^eb^nti imaṃ vivekasukhānubhāvadīpakaṃ udānaṃ udānesi. <br/><br/>[01] tattha ^b^sukho viveko^eb^ti nibbānasaṅkhāto  upadhiviveko sukho. ^b^tuṭṭhassā^eb^ti catumaggañāṇasantosena tuṭṭhassa.  ^b^sutadhammassā^eb^ti pakāsitadhammassa vissutadhammassa.  ^b^passato^eb^ti taṃ vivekaṃ, yaṃ vā kiñci passitabbaṃ nāma, taṃ sabbaṃ  ^a^P0.0102^ea^ attano vīriyabalādhigatena ñāṇacakkhunā passantassa.  ^b^abyāpajja^eb^nti akuppanabhāvo, etena mettāpubbabhāgo dassito.  ^b^pāṇabhūtesu saṃyamo^eb^ti sattesu ca saṃyamo avihiṃsanabhāvo  sukhoti attho. etena karuṇāpubbabhāgo dassito.<br/><br/>[03] ^b^sukhā virāgatā loke^eb^ti vigatarāgatāpi loke sukhā.  kīdisī? ^b^kāmānaṃ samatikkamo^eb^ti, yā kāmānaṃ samatikkamoti  vuccati, sā vigatarāgatāpi sukhāti attho, etena anāgāmimaggo  kathito. ^b^asmimānassa yo vinayo^eb^ti iminā pana arahattaṃ  kathitaṃ. arahattañhi asmimānassa paṭippassaddhivinayoti vuccati,  ito parañca sukhaṃ nāma natthi, tenāha ^b^``etaṃ ve paramaṃ  sukha''^eb^nti. evaṃ arahattena desanāya kūṭaṃ gaṇhīti. <br/><br/>[06] paṭhamasuttavaṇṇanā niṭṭhitā. 


volume: 90
item: 12
title: jaṭilasuttavaṇṇanā^mucalindavaggo^mucalindasuttavaṇṇanā^rājasuttavaṇṇanā^
content:
  [03] 12^b^.^eb^ dutiye ^a^V0.0081^ea^ ^a^M0.0091^ea^ ^b^sambahulāna^eb^nti vinayapariyāyena  tayo janā ``sambahulā''ti vuccanti, tato paraṃ saṅgho.  suttantapariyāyena pana tayo tayo eva, tato uddhaṃ sambahulā. tasmā  idhāpi suttantapariyāyena sambahulāti veditabbā.  ^b^upaṭṭhānasālāya^eb^nti dhammasabhāmaṇḍape. sā hi dhammaṃ desetuṃ  āgatassa tathāgatassa bhikkhūnaṃ upaṭṭhānakaraṇaṭṭhānanti  ``upaṭṭhānasālā''ti vuccati. atha vā yattha bhikkhū vinayaṃ  vinicchinanti, dhammaṃ kathenti, sākacchaṃ samāpajjanti,  sannipatanavasena pakatiyā upatiṭṭhanti, sā sālāpi maṇḍapopi  ``upaṭṭhānasālā''tveva vuccati. tatthāpi hi buddhāsanaṃ niccaṃ  paññattameva hoti. idañhi buddhānaṃ dharamānakāle ^a^P0.0103^ea^  bhikkhūnaṃ cārittaṃ. ^b^sannisinnāna^eb^nti nisajjanavasena saṅgamma  nisinnānaṃ. ^b^sannipatitāna^eb^nti tato tato āgantvā  sannipatanavasena sannipatitānaṃ. atha vā buddhāsanaṃ purato katvā satthu  sammukhe viya ādaruppattiyā sakkaccaṃ nisīdanavasena sannisinnānaṃ,  samānajjhāsayattā aññamaññasmiṃ ajjhāsayena suṭṭhu sammā ca  nipatanavasena sannipatitānaṃ. ^b^aya^eb^nti idāni vuccamānaṃ  niddisati. ^b^antarākathā^eb^ti  kammaṭṭhānamanasikārauddesaparipucchādīnaṃ antarā aññā ekā kathā, atha  vā majjhanhike laddhassa sugatovādassa, sāyaṃ labhitabbassa  dhammassavanassa ca antarā pavattattā antarākathā, samaṇasamācārasseva  vā antarā pavattā aññā ekā kathāti antarākathā.  ^b^udapādī^eb^ti uppannā.<br/><br/>[03] ^b^imesaṃ dvinnaṃ rājūna^eb^nti niddhāraṇe sāmivacanaṃ.  ^b^mahaddhanataro vā^eb^tiādīsu pathaviyaṃ nikhaṇitvā ṭhapitaṃ  sattaratananicayasaṅkhātaṃ mahantaṃ dhanaṃ etassāti mahaddhano, dvīsu ayaṃ  atisayena mahaddhanoti ^b^mahaddhanataro^eb^. vāsaddo vikappattho.  sesapadesupi eseva nayo. ayaṃ pana viseso -- niccaparibbayavasena  mahanto bhogo etassāti ^b^mahābhogo^eb^. devasikaṃ  pavisanāayabhūto mahanto koso etassāti ^b^mahākoso^eb^. apare  pana ``devasikaṃ pavisanāayabhūtaṃ maṇisārapheggugumbādibhedabhinnaṃ  pariggahavatthu dhanaṃ, tadeva sāragabbhādīsu nihitaṃ koso''ti vadanti.  vajiro, mahānīlo, indanīlo, marakato, veḷuriyo, padumarāgo,  phussarāgo, kakketano, pulāko, vimalo, lohitaṅko ^a^M0.0092^ea^, phaliko,  pavāḷo, jotiraso, gomuttako, gomedako, sogandhiko, muttā,  saṅkho, añjanamūlo, rājapaṭṭo, amataṃsako, piyako, brāhmaṇī cāti  catubbīsati ^b^maṇi^eb^ nāma. satta ^a^P0.0104^ea^ lohāni  kahāpaṇo ca ^b^sāro^eb^ nāma.  sayanacchādanapāvuraṇagajadantasilādīni ^b^pheggu^eb^ nāma.  candanāgarukuṅkumatagarakappūrādi ^b^gumbā^eb^ nāma. tattha purimena  ādisaddena sālivīhiādimuggamāsādipubbaṇṇāparaṇṇabhedaṃ dhaññavikatiṃ  ādiṃ ^a^V0.0082^ea^ katvā yaṃ sattānaṃ upabhogaparibhogabhūtaṃ vatthu, taṃ sabbaṃ saṅgayhati.  mahantaṃ vijitaṃ raṭṭhaṃ etassāti ^b^mahāvijito^eb^. mahanto  hatthiassādivāhano etassāti ^b^mahāvāhano^eb^. mahantaṃ  senābalañceva thāmabalañca etassāti ^b^mahabbalo^eb^.  icchitanibbattisaṅkhātā puññakammanipphannā mahatī iddhi etassāti  ^b^mahiddhiko^eb^. tejasaṅkhāto ussāhamantapabhusattisaṅkhāto vā  mahanto ānubhāvo etassāti ^b^mahānubhāvo^eb^.<br/><br/>[03] ettha ca paṭhamena āyasampadā, dutiyena vittūpakaraṇasampadā,  tatiyena vibhavasampadā, catutthena janapadasampadā, pañcamena  yānasampadā, chaṭṭhena parivārasampadāya saddhiṃ attasampadā, sattamena  puññakammasampadā, aṭṭhamena pabhāvasampadā tesaṃ rājūnaṃ pakāsitā hoti.  tena yā sā sāmisampatti, amaccasampatti, senāsampatti,  raṭṭhasampatti, vibhavasampatti, mittasampatti, duggasampattīti satta  pakatisampadā rājūnaṃ icchitabbā. tā sabbā yathārahaṃ paridīpitāti  veditabbā.<br/><br/>[03] dānādīhi catūhi saṅgahavatthūhi parisaṃ rañjetīti ^b^rājā^eb^.  magadhānaṃ issaroti ^b^māgadho^eb^. mahatiyā senāya samannāgatattā  seniyagottattā vā ^b^seniyo^eb^. bimbi vuccati suvaṇṇaṃ, tasmā  sārabimbivaṇṇatāya ^b^bimbisāro^eb^. keci pana ``nāmamevetaṃ  tassa rañño''ti vadanti. paccāmittaṃ parasenaṃ jinātīti  ^b^pasenadi^eb^. kosalaraṭṭhassa adhipatīti ^b^kosalo^eb^.  ^b^ayañcarahī^eb^ti ettha ^b^carahī^eb^ti nipātamattaṃ.  ^b^vippakatā^eb^ti apariyositā. ayaṃ tesaṃ bhikkhūnaṃ antarākathā  aniṭṭhitāti ^a^P0.0105^ea^ attho.<br/><br/>[03] ^b^sāyanhasamaya^eb^nti sāyanhe ekaṃ samayaṃ. ^b^paṭisallānā  vuṭṭhito^eb^ti tato tato rūpādiārammaṇato cittassa paṭisaṃharaṇato  paṭisallānasaṅkhātāya ^a^M0.0093^ea^ phalasamāpattito yathākālaparicchedaṃ vuṭṭhito.  bhagavā hi pubbaṇhasamayaṃ bhikkhusaṅghaparivuto sāvatthiṃ pavisitvā  bhikkhūnaṃ sulabhapiṇḍapātaṃ katvā katabhattakicco bhikkhūhi saddhiṃ  sāvatthito nikkhamitvā vihāraṃ pavisitvā gandhakuṭippamukhe ṭhatvā  vattaṃ dassetvā ṭhitānaṃ bhikkhūnaṃ yathāsamuṭṭhitaṃ sugatovādaṃ datvā tesu  araññarukkhamūlādidivāṭṭhānaṃ uddissa gatesu gandhakuṭiṃ pavisitvā  phalasamāpattisukhena divasabhāgaṃ vītināmetvā yathākālaparicchede  samāpattito vuṭṭhāya, ``mayhaṃ upagamanaṃ āgamayamānā catasso parisā  sakalavihāraṃ paripūrentiyo nisinnā, idāni me dhammadesanatthaṃ  dhammasabhāmaṇḍalaṃ upagantuṃ kālo''ti āsanato vuṭṭhāya, kesarasīho  viya kañcanaguhāya surabhigandhakuṭito nikkhamitvā yūthaṃ upasaṅkamanto  mattavaravāraṇo viya akāyacāpallena ^a^V0.0083^ea^ cāruvikkantagamano  asītianubyañjanappaṭimaṇḍitabāttiṃsamahāpurisalakkhaṇasamujjalāya  byāmappabhāya parikkhepavilāsasampannāya pabhassaraketumālālaṅkatāya  nīlapītalohitodātamañjiṭṭhapabhassarānaṃ vasena chabbaṇṇabuddharaṃsiyo  vissajjentiyā acinteyyānubhāvāya anupamāya buddhalīlāya  samannāgatāya rūpakāyasampattiyā sakalavihāraṃ ekālokaṃ kurumāno  upaṭṭhānasālaṃ upasaṅkami. tena vuttaṃ -- ^b^``atha kho  bhagavā...pe0... tenupasaṅkamī''^eb^ti.<br/><br/>[03] evaṃ upasaṅkamitvā vattaṃ dassetvā nisinne te bhikkhū tuṇhībhūte  disvā ``mayi akathente ime bhikkhū buddhagāravena kappampi na  kathessantī''ti kathāsamuṭṭhāpanatthaṃ ^b^``kāya nuttha,  bhikkhave''^eb^tiādimāha. tattha ^b^kāya nutthā^eb^ti katamāya nu  bhavatha. ``kāya notthā''tipi pāḷi, so evattho, ``kāya  nvetthā''tipi paṭhanti, tassa katamāya nu etthāti attho. tatrāyaṃ  saṅkhepattho -- bhikkhave, katamāya ^a^P0.0106^ea^ nāma kathāya idha  sannisinnā bhavatha, katamā ca tumhākaṃ kathā mamāgamanapaccayā  aniṭṭhitā, taṃ niṭṭhāpessāmīti evaṃ sabbaññupavāraṇāya pavāresi.<br/><br/>[03] ^b^na khveta^eb^nti na kho etaṃ, ayameva vā pāṭho. ``na  khota''ntipi paṭhanti, na kho etaṃ icceva padavibhāgo.  ^b^kulaputtāna^eb^nti jātiācārakulaputtānaṃ. ^b^saddhā^eb^ti saddhāya,  kammaphalasaddhāya ratanattayasaddhāya ca. ^b^agārasmā^eb^ti gharato,  gahaṭṭhabhāvāti attho. ^b^anagāriya^eb^nti pabbajjaṃ.  ^b^pabbajitāna^eb^nti upagatānaṃ ^a^M0.0094^ea^. ^b^ya^eb^nti kiriyāparāmasanaṃ.  tatthāyaṃ padayojanā -- ``bhikkhave, tumhe neva rājābhinītā na  corābhinītā na iṇaṭṭā na jīvitapakatā pabbajitā, atha kho saddhāya  agārato nikkhamitvā mama sāsane pabbajitā, tumhe etarahi evarūpiṃ  rājappaṭisaṃyuttaṃ tiracchānakathaṃ katheyyātha, yaṃ evarūpāya kathāya kathanaṃ,  etaṃ tumhākaṃ na kho patirūpaṃ na yuttamevā''ti.<br/><br/>[03] evaṃ sannipatitānaṃ pabbajitānaṃ appatirūpaṃ paṭikkhipitvā  idāni nesaṃ patirūpaṃ paṭipattiṃ anujānanto ^b^``sannipatitānaṃ vo,  bhikkhave, dvayaṃ karaṇīyaṃ dhammī vā kathā ariyo vā tuṇhībhāvo''^eb^ti  āha. tattha ^b^vo^eb^ti tumhākaṃ. karaṇīyanti hi padaṃ apekkhitvā  kattari sāmivacanametaṃ, tasmā tumhehīti attho. ^b^dvayaṃ  karaṇīya^eb^nti dve kātabbā. ^b^dhammī kathā^eb^ti catusaccadhammato  anapetā kathā, pavattinivattiparidīpinī dhammadesanāti attho.  dasakathāvatthusaṅkhātāpi hi dhammakathā tadekadesā evāti.  ^b^ariyo^eb^ti ekantahitāvahattā ariyo, visuddho uttamoti vā  ariyo. ^b^tuṇhībhāvo^eb^ti samathavipassanābhāvanābhūtaṃ akathanaṃ.  keci pana ``vacīsaṅkhārapaṭipakkhabhāvato dutiyajjhānaṃ ariyo  tuṇhībhāvo''ti vadanti. apare ``catutthajjhānaṃ ^a^V0.0084^ea^ ariyo  tuṇhībhāvo''ti ^a^P0.0107^ea^ vadanti. ayaṃ panettha attho --  ``bhikkhave, cittavivekassa paribrūhanatthaṃ vivekaṭṭhakāyā suññāgāre  viharantā sace kadāci sannipatatha, evaṃ sannipatitehi tumhehi  `assutaṃ sāveti sutaṃ vā pariyodapetī'ti vuttanayena  aññamaññassūpakārāya khandhādīnaṃ aniccatādipaṭisaṃyuttā dhammakathā vā  pavattetabbā, aññamaññaṃ abyābādhanatthaṃ jhānasamāpattiyā vā  viharitabba''nti.<br/><br/>[03] tattha purimena karaṇīyavacanena anotiṇṇānaṃ sāsane  otaraṇūpāyaṃ dasseti, pacchimena otiṇṇānaṃ saṃsārato nissaraṇūpāyaṃ.  purimena vā āgamaveyyattiye niyojeti, pacchimena  adhigamaveyyattiye. atha vā purimena sammādiṭṭhiyā paṭhamaṃ uppattihetuṃ  dīpeti, dutiyena dutiyaṃ. vuttañhetaṃ -- <br/><br/>[02] ``dveme, bhikkhave, hetū dve paccayā sammādiṭṭhiyā  uppādāya parato ca ghoso, paccattañca yoniso manasikāro''ti (a0  ni0  2.127).<br/><br/>[03] purimena ^a^M0.0095^ea^ vā lokiyasammādiṭṭhiyā mūlakāraṇaṃ vibhāveti,  pacchimena lokuttarasammādiṭṭhiyā mūlakāraṇanti evamādinā ettha  yojanā veditabbā.<br/><br/>[03] ^b^etamatthaṃ viditvā^eb^ti tehi bhikkhūhi  kittitakāmasampattito jhānādisampatti santatarā ceva paṇītatarā cāti  etamatthaṃ sabbākārato viditvā. ^b^imaṃ udāna^eb^nti imaṃ  ariyavihārasukhānubhāvadīpakaṃ udānaṃ udānesi.<br/><br/>[03] tattha ^b^yañca kāmasukhaṃ loke^eb^ti lokasaddo ``khandhaloko  āyatanaloko dhātuloko''tiādīsu (mahāni0 3, 7; cūḷani0  ajitamāṇavapucchāniddesa 2) saṅkhāresu āgato. <br/><br/>[21] ``yāvatā candimasūriyā pariharanti, <br/><br/>[27] disā bhanti virocanā. <br/><br/>[26] tāva sahassadhā loko, <br/><br/>[22] ettha te vattatī vaso''ti.. -- <br/><br/>[25] ādīsu (ma0 ni0 1.503) okāse āgato.  ``addasā kho bhagavā buddhacakkhunā lokaṃ volokento''tiādīsu  ^a^V0.0085^ea^ (mahāva0 9; ma0 ni0 1.283) sattesu. idha pana ^a^P0.0108^ea^  sattaloke okāsaloke ca veditabbo. tasmā avīcito  paṭṭhāya upari brahmalokato heṭṭhā etasmiṃ loke yaṃ vatthukāme paṭicca  kilesakāmavasena uppajjanato kāmasahagataṃ sukhaṃ. ^b^yañcidaṃ  diviyaṃ sukha^eb^nti yañca idaṃ divi bhavaṃ dibbavihāravasena ca laddhabbaṃ  brahmānaṃ manussānañca rūpasamāpattisukhaṃ. ^b^taṇhakkhayasukhassā^eb^ti  yaṃ āgamma taṇhā khīyati, taṃ nibbānaṃ ārammaṇaṃ katvā taṇhāya ca  paṭipassambhanavasena pavattaphalasamāpattisukhaṃ taṇhakkhayasukhaṃ nāma, tassa  taṇhakkhayasukhassa. ^b^ete^eb^ti liṅgavipallāsena niddeso, etāni  sukhānīti attho. keci ubhayampi sukhasāmaññena gahetvā  ^b^``eta''^eb^nti paṭhanti, tesaṃ ``kalaṃ nāgghatī''ti pāṭhena  bhavitabbaṃ.<br/><br/>[03] ^b^soḷasi^eb^nti soḷasannaṃ pūraṇiṃ. ayañhettha saṅkhepattho  -- cakkavattisukhaṃ ādiṃ katvā sabbasmiṃ manussaloke manussasukhaṃ,  nāgasupaṇṇādiloke nāgādīhi anubhavitabbaṃ sukhaṃ,  cātumahārājikādidevaloke chabbidhaṃ kāmasukhanti yaṃ ekādasavidhe  kāmaloke uppajjantaṃ kāmasukhaṃ, yañca idaṃ rūpārūpadevesu  dibbavihārabhūtesu rūpārūpajjhānesu ca uppannattā ``diviya''nti  ^a^M0.0096^ea^ laddhanāmaṃ lokiyajjhānasukhaṃ, sakalampi tadubhayaṃ  taṇhakkhayasukhasaṅkhātaṃ phalasamāpattisukhaṃ soḷasa bhāge katvā tato  ekabhāgaṃ soḷasabhāgaguṇe laddhaṃ ekabhāgasaṅkhātaṃ kalaṃ na agghatīti.<br/><br/>[03] ayañca atthavaṇṇanā phalasamāpattisāmaññena vuttā. pāḷiyaṃ  avisesena taṇhakkhayassa āgatattā paṭhamaphalasamāpattisukhassāpi kalaṃ  lokiyaṃ na agghati eva. tathā hi vuttaṃ -- <br/><br/>[21] ``pathabyā ekarajjena, saggassa gamanena vā. <br/><br/>[22] sabbalokādhipaccena, sotāpattiphalaṃ vara''nti.. (dha0  pa0 178).<br/><br/>[03] sotāpattisaṃyuttepi vuttaṃ -- <br/><br/>[02] ``kiñcāpi, bhikkhave, rājā cakkavattī catunnaṃ dīpānaṃ  issariyādhipaccaṃ rajjaṃ kāretvā kāyassa bhedā paraṃ maraṇā sugatiṃ saggaṃ  lokaṃ upapajjati devānaṃ tāvatiṃsānaṃ sahabyataṃ, so tattha nandane vane  accharāsaṅghaparivuto dibbehi ca pañcahi kāmaguṇehi samappito  samaṅgībhūto paricāreti, so catūhi dhammehi asamannāgato. atha kho  so aparimuttova ^a^V0.0086^ea^ nirayā, aparimutto ^a^P0.0109^ea^  tiracchānayoniyā, aparimutto pettivisayā, aparimutto  apāyaduggativinipātā. kiñcāpi, bhikkhave, ariyasāvako  piṇḍiyālopena yāpeti, nantakāni ca dhāreti, so catūhi dhammehi  samannāgato, atha kho so parimutto nirayā, parimutto  tiracchānayoniyā, parimutto pettivisayā, parimutto  apāyaduggativinipātā. <br/><br/>[02] ``katamehi catūhi? idha, bhikkhave, ariyasāvako  buddhe aveccappasādena samannāgato hoti `itipi so bhagavā  arahaṃ...pe0.. buddho bhagavā'ti. dhamme aveccappasādena...pe0...  viññūhī'ti. saṅghe aveccappasādena...pe0... puññakkhettaṃ  lokassā'ti. ariyakantehi sīlehi samannāgato hoti  akhaṇḍehi...pe0... samādhisaṃvattanikehi. imehi catūhi dhammehi  samannāgato hoti. yo ca, bhikkhave, catunnaṃ dīpānaṃ paṭilābho, yo  catunnaṃ ^a^M0.0097^ea^ dhammānaṃ paṭilābho, catunnaṃ dīpānaṃ paṭilābho catunnaṃ dhammānaṃ  paṭilābhassa kalaṃ nāgghati soḷasi''nti (saṃ0 ni0  5.997).<br/><br/>[03] evaṃ bhagavā sabbattha lokiyasukhaṃ sauttaraṃ sātisayaṃ,  lokuttarasukhameva anuttaranti atisayanti bhājesīti. <br/><br/>[06] dutiyasuttavaṇṇanā niṭṭhitā. 


volume: 90
item: 13
title: mucalindavaggo^mucalindasuttavaṇṇanā^rājasuttavaṇṇanā^daṇḍasuttavaṇṇanā^
content:
  [03] 13^b^.^eb^ tatiye ^b^kumārakā^eb^ti dārakā. ^b^antarā  ca sāvatthiṃ antarā ca jetavana^eb^nti antarāsaddo ``tadantaraṃ ko  jāneyya, aññatra tathāgatā''ti (a0 ni0  6.44;  10.75),  ``janā saṅgamma mantenti, mañca tvañca kimantara''ntiādīsu (saṃ0  ni0  1.228) kāraṇe āgato. ``addasā maṃ, bhante, aññatarā  itthī vijjantarikāya bhājanaṃ dhovantī''tiādīsu (ma0 ni0  2.149) khaṇe. ``yassantarato na santi kopā''tiādīsu  (udā0 20) citte. ``antarā vosānamāpādī''tiādīsu ^a^P0.0110^ea^  vemajjhe. ``apicāyaṃ, bhikkhave, tapodā dvinnaṃ mahānirayānaṃ  antarikāya āgacchatī''tiādīsu (pārā0 231) vivare ^a^V0.0087^ea^.  svāyamidhāpi vivare veditabbo. tasmā sāvatthiyā ca jetavanassa ca  vivareti, evamettha attho veditabbo. antarāsaddayogato cettha  upayogavacanaṃ ``antarā ca sāvatthiṃ antarā ca jetavana''nti.  īdisesu ṭhānesu akkharacintakā ``antarā gāmañca nadiñca  gacchatī''ti ekameva antarāsaddaṃ payujjanti, so dutiyapadenapi  yojetabbo hoti. idha pana yojetvā vutto.<br/><br/>[03] ^b^ahiṃ daṇḍena hanantī^eb^ti bilato nikkhamitvā gocarāya  gacchantaṃ kaṇhasappaṃ chātajjhattaṃ anubandhitvā yaṭṭhīhi pothenti. tena  ca samayena bhagavā sāvatthiṃ piṇḍāya gacchanto antarāmagge te dārake  ahiṃ daṇḍena hanante disvā ``kasmā kumārakā imaṃ ahiṃ daṇḍena  hanathā''ti pucchitvā ``ḍaṃsanabhayena, bhante''ti ca vutte ``ime  attano sukhaṃ karissāmāti imaṃ paharantā nibbattaṭṭhāne dukkhaṃ  anubhavissanti, aho avijjāya nikatikosalla''nti dhammasaṃvegaṃ  uppādesi. teneva ca dhammasaṃvegena udānaṃ udānesi. tena vuttaṃ  ^b^``atha kho bhagavā''^eb^tiādi.<br/><br/>[03] tattha ^a^M0.0098^ea^ ^b^etamatthaṃ viditvā^eb^ti ``ime dārakā attasukhāya  paradukkhaṃ karontā sayaṃ parattha sukhaṃ na labhissantī''ti etamatthaṃ  jānitvāti evameke vaṇṇenti. aññesaṃ duppaṭipannānaṃ sukhapariyesanaṃ  āyatiṃ dukkhāya saṃvattati, suppaṭipannānaṃ ekantena sukhāya saṃvattati.  tasmā ``paravihesāvinimuttā accantameva sukhabhāgino vata mayhaṃ  ovādappaṭikarā''ti somanassavasenevetampi satthā udānaṃ udānesīti  vadanti. apare pana bhaṇanti ``evaṃ tehi kumārakehi pavattitaṃ  paraviheṭhanaṃ sabbākārena ādīnavato viditvā paravihesāya ^a^P0.0111^ea^  parānukampāya ca yathākkamaṃ ādīnavānisaṃsavibhāvanaṃ imaṃ udānaṃ  udānesī''ti.<br/><br/>[03] tattha ^b^sukhakāmānī^eb^ti ekanteneva attano sukhassa  icchanato sukhānugiddhāni. ^b^bhūtānī^eb^ti pāṇino. ^b^yo  daṇḍena vihiṃsatī^eb^ti ettha ^b^daṇḍenā^eb^ti desanāmattaṃ, daṇḍena vā  leḍḍusatthapāṇippahārādīhi vāti attho. atha vā ^b^daṇḍenā^eb^ti  daṇḍanena. idaṃ vuttaṃ hoti -- yo sukhakāmāni sabbabhūtāni  jātiādinā ghaṭṭanavasena vacīdaṇḍena vā pāṇimuggarasatthādīhi  pothanatāḷanacchedanādivasena sarīradaṇḍena vā sataṃ vā sahassaṃ vā  ṭhāpanavasena dhanadaṇḍena vāti imesu daṇḍesu yena kenaci daṇḍena  vihiṃsati viheṭheti dukkhaṃ pāpeti, ^b^attano sukhamesāno, pecca so  na labhate sukha^eb^nti so puggalo attano sukhaṃ esanto gavesanto  patthento ^a^V0.0088^ea^ pecca paraloke manussasukhaṃ dibbasukhaṃ nibbānasukhanti  tividhampi sukhaṃ na labhati, aññadatthu tena daṇḍena dukkhameva  labhatīti attho.<br/><br/>[03] ^b^pecca so labhate sukha^eb^nti yo khantimettānuddayasampanno  ``yathāhaṃ sukhakāmo dukkhappaṭikūlo, evaṃ sabbepī''ti cintetvā  sampattaviratiādīsu ṭhito vuttanayena kenaci daṇḍena sabbānipi  bhūtāni na hiṃsati na bādhati, so puggalo paraloke manussabhūto  manussasukhaṃ, devabhūto dibbasukhaṃ, ubhayaṃ atikkamanto nibbānasukhaṃ  labhatīti. ettha ca tādisassa puggalassa avassaṃbhāvitāya taṃ sukhaṃ  paccuppannaṃ viya hotīti dassanatthaṃ ``labhate''ti vuttaṃ.  purimagāthāyapi eseva nayo. <br/><br/>[06] tatiyasuttavaṇṇanā niṭṭhitā. 


volume: 90
item: 14
title: mucalindasuttavaṇṇanā^rājasuttavaṇṇanā^daṇḍasuttavaṇṇanā^sakkārasuttavaṇṇanā^
content:
  [03] 14^b^.^eb^ catutthe ^a^M0.0099^ea^ ^a^P0.0112^ea^ ^b^tena kho pana  samayena bhagavā sakkato hotī^eb^ti kappānaṃ satasahassādhikesu catūsu  asaṅkhyeyyesu paripūritassa puññasambhāravisesassa phalabhūtena ``ito  paraṃ mayhaṃ okāso natthī''ti ussahajātena viya uparūpari  vaḍḍhamānena sakkārādinā bhagavā sakkato hoti. sabbadisāsu hi  yamakamahāmegho vuṭṭhahitvā mahoghaṃ viya sabbapāramiyo ``ekasmiṃ  attabhāve vipākaṃ dassāmā''ti sampiṇḍitā viya bhagavato  lābhasakkāramahoghaṃ nibbattayiṃsu. tato  annapānavatthayānamālāgandhavilepanādihatthā khattiyabrāhmaṇādayo  āgantvā ``kahaṃ buddho, kahaṃ bhagavā, kahaṃ devadevo, kahaṃ narāsabho,  kahaṃ purisasīho''ti bhagavantaṃ pariyesanti. sakaṭasatehi paccaye  āharitvā okāsaṃ alabhamānā samantā gāvutappamāṇepi sakaṭadhurena  sakaṭadhuraṃ āhacca tiṭṭhanti ceva anubandhanti ca  andhakavindabrāhmaṇādayo viya. sabbaṃ taṃ khandhake (mahāva0 282)  tesu tesu ca suttesu āgatanayena veditabbaṃ. yathā ca bhagavato, evaṃ  bhikkhusaṅghassāti. vuttañhetaṃ -- <br/><br/>[02] ``yāvatā kho, cunda, etarahi saṅghā vā gaṇā vā  loke uppannā, nāhaṃ, cunda, aññaṃ ^a^V0.0089^ea^ ekasaṅghampi samanupassāmi evaṃ  lābhaggayasaggappattaṃ, yatharivāyaṃ, cunda, bhikkhusaṅgho''ti (dī0 ni0  3.176).<br/><br/>[03] svāyaṃ bhagavato ca bhikkhusaṅghassa ca uppanno lābhasakkāro  ekato hutvā dvinnaṃ mahānadīnaṃ udakogho viya appameyyo ahosi.  tena vuttaṃ -- ``tena kho pana samayena bhagavā sakkato hoti...pe0...  parikkhārānaṃ, bhikkhusaṅghopi sakkato...pe0... parikkhārāna''nti.<br/><br/>[03] titthiyā pana pubbe akatapuññatāya ca duppaṭipannatāya ca  asakkatā agarukatā, buddhuppādena pana visesato vipannasobhā  sūriyuggamane khajjopanakā viya nippabhā ^a^P0.0113^ea^ nittejā  hatalābhasakkārā ahesuṃ. te tādisaṃ bhagavato saṅghassa ca lābhasakkāraṃ  asahamānā issāpakatā ``evaṃ ime pharusāhi vācāhi ghaṭṭetvāva  palāpessāmā''ti usūyā visuggāraṃ uggirantā tattha tattha bhikkhū  akkosantā paribhāsantā vicariṃsu ^a^M0.0100^ea^. tena vuttaṃ --  ^b^``aññatitthiyā pana paribbājakā asakkatā honti...pe0...  parikkhārānaṃ. atha kho te aññatitthiyā paribbājakā bhagavato  sakkāraṃ asahamānā bhikkhusaṅghassa ca gāme ca araññe ca bhikkhū  disvā asabbhāhi pharusāhi vācāhi akkosanti paribhāsanti rosenti  vihesentī''^eb^ti.<br/><br/>[03] tattha ^b^asabbhāhī^eb^ti asabhāyoggāhi sabhāyaṃ sādhujanasamūhe  vattuṃ ayuttāhi, duṭṭhullāhīti attho. ^b^pharusāhī^eb^ti kakkhaḷāhi  mammacchedikāhi. ^b^akkosantī^eb^ti jātiādīhi akkosavatthūhi  khuṃsenti. ^b^paribhāsantī^eb^ti bhaṇḍanavasena bhayaṃ uppādentā  tajjenti. ^b^rosentī^eb^ti yathā parassa roso hoti, evaṃ  anuddhaṃsanavasena rosaṃ uppādenti. ^b^vihesentī^eb^ti viheṭhenti,  vividhehi ākārehi aphāsuṃ karonti.<br/><br/>[03] kathaṃ panete samantapāsādike bhagavati bhikkhusaṅghe ca  akkosādīni pavattesunti? bhagavato uppādato pahīnalābhasakkāratāya  upahatacittā pathaviṃ khaṇitvā pakkhalantā viya avaṇe veḷuriyamaṇimhi  vaṇaṃ uppādentā viya ca sundarikaṃ nāma paribbājikaṃ saññāpetvā  tāya satthu bhikkhūnañca avaṇṇaṃ vuṭṭhāpetvā akkosādīni pavattesuṃ. taṃ  panetaṃ sundarīvatthu parato sundarīsutte (udā0 38) pāḷiyaṃyeva  āgamissati, tasmā yamettha vattabbaṃ, taṃ tattheva vaṇṇayissāma.<br/><br/>[03] bhikkhū ^a^V0.0090^ea^ bhagavato santikaṃ upasaṅkamitvā taṃ pavattimārocesuṃ.  tena vuttaṃ -- ^b^``atha kho sambahulā bhikkhū yena bhagavā  tenupasaṅkamiṃsu...pe0... vihesentī''^eb^ti. taṃ vuttatthameva.<br/><br/>[03] ^b^etamatthaṃ^eb^ ^a^P0.0114^ea^ ^b^viditvā^eb^ti etaṃ  issāpakatānaṃ titthiyānaṃ vippaṭipattiṃ sabbākārato viditvā.  ^b^imaṃ udāna^eb^nti imaṃ tehi kate vippakāre pasannacittehi ca parehi  kate upakāre tādibhāvānubhāvadīpakaṃ udānaṃ udānesi.<br/><br/>[03] tattha ^b^gāme araññe sukhadukkhaphuṭṭho^eb^ti gāme vā araññe vā  yattha katthaci sukhena dukkhena ca phuṭṭho sukhadukkhāni anubhavanto,  tesaṃ vā paccayehi samaṅgībhūto. ^b^nevattato no parato dahethā^eb^ti  ``ahaṃ sukhito ^a^M0.0101^ea^, ahaṃ dukkhito, mama sukhaṃ, mama dukkhaṃ, parenidaṃ  mayhaṃ sukhadukkhaṃ uppādita''nti ca neva attato na parato taṃ  sukhadukkhaṃ ṭhapetha. kasmā? na hettha khandhapañcake ahanti vā  mamanti vā paroti vā parassāti vā passitabbayuttakaṃ kiñci atthi,  kevalaṃ saṅkhārā eva pana yathāpaccayaṃ uppajjitvā khaṇe khaṇe  bhijjantīti. sukhadukkhaggahaṇañcettha desanāsīsaṃ, sabbassāpi  lokadhammassa vasena attho veditabbo. iti bhagavā ``nāhaṃ kvacani,  kassaci kiñcanatasmiṃ, na ca mama kvacani, katthaci  kiñcanatatthī''ti catukoṭikaṃ suññataṃ vibhāvesi. <br/><br/>[01] idāni tassa attato parato ca adahanassa kāraṇaṃ  dasseti ^b^``phusanti phassā upadhiṃ paṭiccā''^eb^ti. ete  sukhavedanīyā dukkhavedanīyā ca phassā nāma khandhapañcakasaṅkhātaṃ  upadhiṃ paṭicca tasmiṃ sati yathāsakaṃ visayaṃ phusanti, tattha  pavattantiyeva. adukkhamasukhā hi vedanā santasabhāvatāya sukhe eva  saṅgahaṃ gacchatīti duvidhasamphassavasenevāyaṃ atthavaṇṇanā katā.<br/><br/>[03] yathā pana te phassā na phusanti, taṃ dassetuṃ ^b^``nirupadhiṃ  kena phuseyyuṃ phassā''^eb^ti vuttaṃ. sabbaso hi khandhūpadhiyā asati  kena kāraṇena te phassā phuseyyuṃ, na taṃ kāraṇaṃ atthi. yadi hi  tumhe akkosādivasena uppajjanasukhadukkhaṃ na icchatha, sabbaso  nirupadhibhāveyeva ^a^P0.0115^ea^ yogaṃ kareyyāthāti  anupādisesanibbānadhātuyā gāthaṃ niṭṭhapesi. evaṃ iminā udānena  vaṭṭavivaṭṭaṃ kathitaṃ. <br/><br/>[06] catutthasuttavaṇṇanā niṭṭhitā. 


volume: 90
item: 15
title: rājasuttavaṇṇanā^daṇḍasuttavaṇṇanā^sakkārasuttavaṇṇanā^upāsakasuttavaṇṇanā^
content:
  [03] 15^b^.^eb^ pañcame ^a^V0.0091^ea^ ^b^icchānaṅgalako^eb^ti  icchānaṅgalanāmako kosalesu eko brāhmaṇagāmo, taṃnivāsitāya tattha  vā jāto bhavoti vā icchānaṅgalako. ^b^upāsako^eb^ti tīhi  saraṇagamanehi bhagavato santike upāsakabhāvassa paveditattā upāsako  pañcasikkhāpadiko buddhamāmako, dhammamāmako, saṅghamāmako.  ^b^kenacideva karaṇīyenā^eb^ti uddhārasodhāpanādinā ^a^M0.0102^ea^ kenacideva  kattabbena. ^b^tīretvā^eb^ti niṭṭhāpetvā. ayaṃ kira upāsako pubbe  abhiṇhaṃ bhagavantaṃ upasaṅkamitvā payirupāsati, so katipayaṃ kālaṃ  bahukaraṇīyatāya satthu dassanaṃ nābhisambhosi. tenāha bhagavā --  ^b^``cirassaṃ kho tvaṃ, upāsaka, imaṃ pariyāyamakāsi, yadidaṃ  idhāgamanāyā''^eb^ti.<br/><br/>[03] tattha ^b^cirassa^eb^nti cirena. ^b^pariyāya^eb^nti vāraṃ.  ^b^yadida^eb^nti nipāto, yo ayanti attho. idaṃ vuttaṃ hoti --  idha mama santike āgamanāya yo ayaṃ ajja kato vāro, taṃ imaṃ  cirena papañcaṃ katvā akāsīti. ^b^cirapaṭikāha^eb^nti cirapaṭiko  ahaṃ, cirakālato paṭṭhāya ahaṃ upasaṅkamitukāmoti sambandho.  ^b^kehici kehicī^eb^ti ekaccehi ekaccehi. atha vā ^b^kehici  kehicī^eb^ti yehi vā tehi vā. tattha gāravaṃ dasseti. satthari  abhippasannassa hi satthudassanadhammassavanesu viya na aññattha ādaro  hoti. ^b^kiccakaraṇīyehī^eb^ti ^a^P0.0116^ea^ ettha avassaṃ  kātabbaṃ kiccaṃ, itaraṃ karaṇīyaṃ. paṭhamaṃ vā kātabbaṃ kiccaṃ, pacchā  kātabbaṃ karaṇīyaṃ. khuddakaṃ vā kiccaṃ, mahantaṃ karaṇīyaṃ.  ^b^byāvaṭo^eb^ti ussukko. ^b^evāha^eb^nti evaṃ iminā pakārena ahaṃ  nāsakkhiṃ upasaṅkamituṃ, na agāravādināti adhippāyo.<br/><br/>[03] ^b^etamatthaṃ viditvā^eb^ti dullabhe buddhuppāde manussattalābhe ca  sattānaṃ sakiñcanabhāvena kiccapasutatāya kusalantarāyo hoti, na  akiñcanassāti etamatthaṃ sabbākārato viditvā. ^b^imaṃ  udāna^eb^nti tadatthaparidīpanameva imaṃ udānaṃ udānesi.<br/><br/>[03] tattha ^b^sukhaṃ vata tassa na hoti kiñcī^eb^ti yassa  puggalassa kiñci rūpādīsu ekavatthumpi ``mameta''nti taṇhāya  pariggahitabhāvena na hoti natthi na vijjati, sukhaṃ vata tassa  puggalassa, aho sukhamevāti attho. ``na hosī''tipi pāṭho,  tassa atītakālavasena attho veditabbo. keci pana ^b^na hoti  kiñcī^eb^ti padassa ``rāgādikiñcanaṃ yassa na hotī''ti atthaṃ  vaṇṇenti, taṃ na sundaraṃ pariggahadhammavasena desanāya āgatattā.  rāgādikiñcananti pariggahetabbassāpi saṅgahe sati yuttameva vuttaṃ  siyā atha vā yassa puggalassa ^a^V0.0092^ea^ kiñci appampi kiñcanaṃ  palibodhajātaṃ rāgādikiñcanābhāvato eva na hoti, taṃ tassa  akiñcanattaṃ sukhassa paccayabhāvato ^a^M0.0103^ea^ sukhaṃ vataṃ, aho sukhanti attho.  kassa pana na hoti kiñcananti ce, āha ^b^``saṅkhātadhammassa  bahussutassā''^eb^ti. yo catūhipi maggasaṅkhāhi  soḷasakiccanipphattiyā saṅkhātadhammo katakicco, tato eva  paṭivedhabāhusaccena bahussuto, tassa.<br/><br/>[03] iti bhagavā akiñcanabhāve ānisaṃsaṃ dassetvā sakiñcanabhāve  ādīnavaṃ dassetuṃ ^b^``sakiñcanaṃ passā''^eb^tiādimāha. tassattho  -- rāgādikiñcanānaṃ āmisakiñcanānañca atthitāya sakiñcanaṃ,  sakiñcanattā eva aladdhānañca laddhānañca kāmānaṃ  pariyesanārakkhaṇahetu kiccakaraṇīyavasena ``ahaṃ mamā''ti gahaṇavasena  ca vihaññamānaṃ vighātaṃ āpajjamānaṃ passāti dhammasaṃvegappatto satthā  attano ^a^P0.0117^ea^ cittaṃ vadati. ^b^jano janasmiṃ  paṭibandharūpo^eb^ti sayaṃ añño jano samāno aññasmiṃ jane ``ahaṃ  imassa, mama aya''nti taṇhāvasena paṭibandhasabhāvo hutvā vihaññati  vighātaṃ āpajjati. ``paṭibaddhacitto''tipi pāṭho. ayañca attho  -- <br/><br/>[21] ``puttā matthi dhanammatthi, iti bālo vihaññati. <br/><br/>[22] attā hi attano natthi, kuto puttā kuto dhana''nti..  (dha0 pa0 62) -- <br/><br/>[25] ādīhi suttapadehi dīpetabboti. <br/><br/>[06] pañcamasuttavaṇṇanā niṭṭhitā. 


volume: 90
item: 16
title: daṇḍasuttavaṇṇanā^sakkārasuttavaṇṇanā^upāsakasuttavaṇṇanā^gabbhinīsuttavaṇṇanā^
content:
  [03] 16^b^.^eb^ chaṭṭhe ^b^aññatarassa paribbājakassā^eb^ti  ekassa kuṭumbikassa paribbājakassa. ^b^daharā^eb^ti taruṇī.  ^b^māṇavikā^eb^ti brāhmaṇadhītāya vohāro. ^b^pajāpatī^eb^ti bhariyā.  ^b^gabbhinī^eb^ti āpannasattā. ^b^upavijaññā^eb^ti ajja suveti  paccupaṭṭhitavijāyanakālā hotīti sambandho. so kira  brāhmaṇajātiko sabhariyo vādapatthassame ṭhito, tena naṃ sapajāpatikaṃ  paribbājakavohārena ^a^V0.0093^ea^ samudācaranti. bhariyā panassa brāhmaṇajātikattā  brāhmaṇāti ālapati. ^b^tela^eb^nti tilatelaṃ. telasīsena cettha yaṃ  yaṃ vijātāya pasavadukkhappaṭikāratthaṃ icchitabbaṃ, taṃ sabbaṃ  sappiloṇādiṃ āharāti āṇāpeti. ^b^yaṃ me vijātāya  bhavissatī^eb^ti ^a^M0.0104^ea^ yaṃ telādi mayhaṃ vijātāya bahinikkhantagabbhāya  upakārāya bhavissati. ``paribbājikāyā''tipi pāṭho.  ^b^kuto^eb^ti kasmā ṭhānā, yato ñātikulā vā mittakulā vā  telādiṃ āhareyyaṃ, taṃ ṭhānaṃ me natthīti adhippāyo. ^b^telaṃ^eb^  ^a^P0.0118^ea^ ^b^āharāmī^eb^ti vattamānasamīpatāya vattamānaṃ katvā  vuttaṃ, telaṃ āharissāmīti attho. ^b^samaṇassa vā brāhmaṇassa vā  sappissa vā telassa vā^eb^ti ca samuccayattho vā-saddo ``aggito  vā udakato vā mithubhedā vā''tiādīsu (mahāva0 286; dī0 ni0  2.152; udā0 76) viya. ^b^sappissa vā telassa vā^eb^ti  paccatte sāmivacanaṃ, sappi ca telañca yāvadatthaṃ pātuṃ pivituṃ dīyatīti  attho. apare pana ``sappissa vā telassa vāti avayavasambandhe  sāmivacanaṃ. sappitelasamudāyassa hi avayavo idha yāvadatthasaddena  vuccatī''ti vadanti. ^b^no nīharitu^eb^nti bhājanena vā hatthena vā  bahi netuṃ no dīyati, ^b^ucchadditvānā^eb^ti vamitvā, yaṃnūna  dadeyyanti sambandho. evaṃ kirassa ahosi ``ahaṃ rañño koṭṭhāgāraṃ  gantvā telaṃ kaṇṭhamattaṃ pivitvā tāvadeva gharaṃ āgantvā ekasmiṃ bhājane  yathāpītaṃ vamitvā uddhanaṃ āropetvā pacissāmi, yaṃ  pittasemhādimissitaṃ, taṃ agginā jhāyissati, telaṃ pana gahetvā  imissā paribbājikāya kamme upanessāmī''ti.<br/><br/>[03] ^b^uddhaṃ kātu^eb^nti vamanavasena uddhaṃ nīharituṃ. ^b^na pana  adho^eb^ti viriñcanavasena heṭṭhā nīharituṃ na pana sakkoti. so hi  ``adhikaṃ pītaṃ sayameva mukhato niggamissatī''ti pivitvā  āsayassa arittatāya aniggate vamanavirecanayogaṃ ajānanto  alabhanto vā kevalaṃ dukkhāhi vedanāhi phuṭṭho āvaṭṭati ca parivaṭṭati  ca. ^b^dukkhāhī^eb^ti dukkhamāhi. ^b^tibbāhī^eb^ti bahalāhi  tikhiṇāhi vā. ^b^kharāhī^eb^ti kakkhaḷāhi. ^b^kaṭukāhī^eb^ti  ativiya aniṭṭhabhāvena dāruṇāhi. ^b^āvaṭṭatī^eb^ti ekasmiṃyeva  ṭhāne anipajjitvā attano sarīraṃ ito cito ākaḍḍhanto āvaṭṭati.  ^b^parivaṭṭatī^eb^ti ekasmiṃ padese nipannopi aṅgapaccaṅgāni parito  khipanto vaṭṭati, abhimukhaṃ vā vaṭṭanto āvaṭṭati, samantato vaṭṭanto  parivaṭṭati.<br/><br/>[03] ^b^etamatthaṃ viditvā^eb^ti ``sakiñcanassa  appaṭisaṅkhāparibhogahetukā ayaṃ dukkhuppatti, akiñcanassa ^a^P0.0119^ea^  pana sabbaso ayaṃ natthī''ti etamatthaṃ sabbākārato jānitvā  tadatthappakāsanaṃ imaṃ udānaṃ udānesi.<br/><br/>[03] tattha ^a^V0.0094^ea^ ^a^M0.0105^ea^ ^b^sukhino vatā^eb^ti sukhino vata sappurisā.   ke pana teti? ^b^ye akiñcanā,^eb^ ye rāgādikiñcanassa  pariggahakiñcanassa ca abhāvena akiñcanā, kesaṃ panidaṃ kiñcanaṃ  natthīti āha -- ^b^``vedaguno hi janā akiñcanā''^eb^ti, ye  ariyamaggañāṇasaṅkhātaṃ vedaṃ gatā adhigatā, tena vā vedena nibbānaṃ  gatāti vedaguno, te ariyajanā khīṇāsavapuggalā  anavasesarāgādikiñcanānaṃ aggamaggena samucchinnattā akiñcanā nāma.  asati hi rāgādikiñcane kuto pariggahakiñcanassa sambhavo.  evaṃ gāthāya purimabhāgena arahante pasaṃsitvā aparabhāgena andhaputhujjane  garahanto ``sakiñcanaṃ passā''tiādimāha. taṃ purimasutte vuttatthameva.  evaṃ imāyapi gāthāya vaṭṭavivaṭṭaṃ kathitaṃ. <br/><br/>[06] chaṭṭhasuttavaṇṇanā niṭṭhitā. 


volume: 90
item: 17
title: sakkārasuttavaṇṇanā^upāsakasuttavaṇṇanā^gabbhinīsuttavaṇṇanā^ekaputtakasuttavaṇṇanā^
content:
  [03] 17^b^.^eb^ sattame ^b^ekaputtako^eb^ti eko putto, so ca  anukampitabbaṭṭhena ekaputtako, piyāyitabbaṭṭhena ^b^piyo,^eb^ manassa  vaḍḍhanaṭṭhena ^b^manāpo^eb^. sarīrasobhāsampattiyā vā dassanīyaṭṭhena  ^b^piyo,^eb^ sīlācārasampattiyā kalyāṇadhammatāya ^b^manāpo^eb^.  kaleti satte khepetīti ^b^kālo,^eb^ maraṇaṃ. taṃ kato pattoti  ^b^kālaṅkato,^eb^ kālena vā maccunā kato naṭṭho adassanaṃ gatoti  ^b^kālaṅkato,^eb^ matoti attho.<br/><br/>[03] ^b^sambahulā upāsakā^eb^ti sāvatthivāsino bahū upāsakā  mataputtaupāsakassa sahasokībhāvena yāva āḷāhanā pacchato gantvā  matasarīrassa kattabbaṃ kāretvā paṭinivattā yathānivatthāva udakaṃ  otaritvā sīsaṃnhātā vatthāni pīḷetvā anotāpetvāva ekaṃ  nivāsetvā ^a^P0.0120^ea^ ekaṃ uttarāsaṅgaṃ katvā upāsakaṃ purato  katvā ``sokavinodanaṃ dhammaṃ satthu santike sossāmā''ti bhagavantaṃ  upasaṅkamiṃsu. tena vuttaṃ ^b^``allakesā''^eb^tiādi.<br/><br/>[03] tattha ^b^allavatthā^eb^ti udakena tintavatthā. ^b^divā  divassā^eb^ti divasassapi divā, majjhanhike kāleti attho. yasmā  jānantāpi tathāgatā pucchanti ^a^M0.0106^ea^, jānantāpi na pucchanti. kālaṃ  viditvā pucchanti, kālaṃ viditvā na pucchanti, tasmā jānantoyeva  bhagavā kathāsamuṭṭhāpanatthaṃ pucchanto ^a^V0.0095^ea^ ^b^``kiṃ nu kho tumhe  upāsakā''^eb^tiādimāha. tassattho -- tumhe upāsakā aññesu  divasesu mama santikaṃ āgacchantā otāpitasuddhavatthā sāyanhe  āgacchatha, ajja pana allavatthā allakesā ṭhitamajjhanhike kāle  idhāgatā, taṃ kiṃ kāraṇanti. ^b^tena maya^eb^nti tena  puttaviyogajanitacittasantāpena balavasokābhibhūtatāya evaṃbhūtā mayaṃ  idhūpasaṅkamantāti.<br/><br/>[03] ^b^etamatthaṃ viditvā^eb^ti piyavatthusambhavā  sokadukkhadomanassādayo, asati piyavatthusmiṃ sabbaso ete na  santīti etamatthaṃ sabbākārato jānitvā tadatthappakāsanaṃ imaṃ udānaṃ  udānesi.<br/><br/>[03] tattha ^b^piyarūpassādagadhitāse^eb^ti piyasabhāvesu  rūpakkhandhādīsu sukhavedanassādena gadhitā paṭibaddhacittā.  gadhitāseti hi gadhitāiccevattho. ^b^se^eb^ti vā nipātamattaṃ.  piyarūpā nāma cakkhādayo puttadārādayo ca. vuttañhetaṃ -- ``kiñca  loke piyarūpaṃ sātarūpaṃ cakkhu loke ...pe0... dhammataṇhā loke  piyarūpaṃ sātarūpa''nti (cūḷani0 hemakamāṇavapucchāniddesa 55). <br/><br/>[21] ``khettaṃ vatthuṃ hiraññaṃ vā, gavassaṃ dāsaporisaṃ. <br/><br/>[22] thiyo bandhū puthu kāme, yo naro anugijjhatī''ti ca..  (su0 ni0 775).<br/><br/>[03] tasmā tesu piyarūpesu assādena giddhā mucchitā ajjhāpannāti  attho. ke pana te piyarūpassādagadhitāti te dasseti  ^b^``devakāyā^eb^ ^a^P0.0121^ea^ ^b^puthumanussā cā''^eb^ti,  cātumahārājikādayo bahudevasamūhā ceva jambudīpakādikā bahumanussā  ca. ^b^aghāvino^eb^ti kāyikacetasikadukkhena dukkhitā.  ^b^parijunnā^eb^ti jarārogādivipattiyā yobbanārogyādisampattito  parihīnā. yathālābhavasena vāyamattho devamanussesu veditabbo. atha  vā kāmañcekantasukhasamappitānaṃ devānaṃ dukkhajarārogā na sambhavanti,  tadanativattasabhāvatāya pana tepi ``aghāvino''ti ``parijunnā''ti ca  vuttā. tesampi vā pubbanimittuppattiyā paṭicchannajarāya  cetasikarogassa ca vasena dukkhādīnaṃ sambhavo veditabbo.  ^b^maccurājassa vasaṃ gacchantī^eb^ti piyavatthuvisayāya taṇhāya  appahīnattā punappunaṃ gabbhūpagamanato ^a^M0.0107^ea^ dhātuttayissaratāya  maccurājasaṅkhātassa maraṇassa vasaṃ hatthameva gacchanti.<br/><br/>[03] ettāvatā vaṭṭaṃ dassetvā idāni ^b^``ye ve  divā''^eb^tiādinā vivaṭṭaṃ dasseti. tattha ^b^ye ve divā ca ratto  ca appamattā^eb^ti ``divasaṃ caṅkamena nisajjāya āvaraṇīyehi dhammehi  cittaṃ parisodhetī''tiādinā ^a^V0.0096^ea^ vuttanayena divasabhāge rattibhāge ca daḷhaṃ  appamattā appamādappaṭipadaṃ pūrenti. ^b^jahanti piyarūpa^eb^nti  catusaccakammaṭṭhānabhāvanaṃ ussukkāpetvā ariyamaggādhigamena piyarūpaṃ  piyajātikaṃ cakkhādipiyavatthuṃ tappaṭibaddhachandarāgajahanena jahanti.  ^b^te ve khaṇanti aghamūlaṃ, maccuno āmisaṃ durativatta^eb^nti te  ariyapuggalā aghassa vaṭṭadukkhassa mūlabhūtaṃ, maccunā maraṇena  āmasitabbato āmisaṃ, ito bahiddhā kehicipi samaṇabrāhmaṇehi  nivattituṃ asakkuṇeyyatāya durativattaṃ, saha avijjāya taṇhaṃ  ariyamaggañāṇakudālena khaṇanti, lesamattampi anavasesantā  ummūlayantīti. svāyamattho -- <br/><br/>[21] ``appamādo ^a^P0.0122^ea^ amatapadaṃ, pamādo  maccuno padaṃ. <br/><br/>[22] appamattā na mīyanti, ye pamattā yathā matā''ti..  (dha0 pa0 21) -- <br/><br/>[25] ādīhi suttapadehi vitthāretabboti. <br/><br/>[06] sattamasuttavaṇṇanā niṭṭhitā. 


volume: 90
item: 18
title: upāsakasuttavaṇṇanā^gabbhinīsuttavaṇṇanā^ekaputtakasuttavaṇṇanā^suppavāsāsuttavaṇṇanā^
content:
  [03] 18^b^.^eb^ aṭṭhame ^b^kuṇḍikāya^eb^nti evaṃnāmake  koliyānaṃ nagare. ^b^kuṇḍadhānavane^eb^ti tassa nagarassa avidūre  kuṇḍadhānasaṅkhāte vane.<br/><br/>[03] pubbe kira kuṇḍo nāma eko yakkho tasmiṃ vanasaṇḍe vāsaṃ  kappesi, kuṇḍadhānamissakena ca balikammena tussatīti tassa tathā  tattha baliṃ upaharanti, tenetaṃ vanasaṇḍaṃ kuṇḍadhānavanantveva paññāyittha.  tassa avidūre ekā gāmapatikā ahosi, sāpi tassa yakkhassa  āṇāpavattiṭṭhāne niviṭṭhattā teneva paripālitattā kuṇḍikāti  voharīyittha ^a^M0.0108^ea^. aparabhāge tattha koliyarājāno nagaraṃ kāresuṃ, tampi  purimavohārena ^b^kuṇḍikā^eb^tveva vuccati. tasmiñca vanasaṇḍe  koliyarājāno bhagavato bhikkhusaṅghassa ca vasanatthāya vihāraṃ  patiṭṭhāpesuṃ, tampi ^b^kuṇḍadhānavana^eb^ntveva paññāyittha. atha bhagavā  janapadacārikaṃ caranto anukkamena taṃ vihāraṃ ^a^V0.0097^ea^ patvā tattha vihāsi.  tena vuttaṃ -- ^b^``ekaṃ samayaṃ bhagavā kuṇḍikāyaṃ viharati  kuṇḍadhānavane''^eb^ti.<br/><br/>[03] ^b^suppavāsā^eb^ti tassā upāsikāya nāmaṃ.  ^b^koliyadhītā^eb^ti koliyarājaputtī. sā hi bhagavato  aggupaṭṭhāyikā paṇītadāyikānaṃ sāvikānaṃ etadagge ṭhapitā sotāpannā  ariyasāvikā. yañhi kiñci bhagavato yuttarūpaṃ khādanīyaṃ  bhojanīyaṃ bhesajjaṃ vā na tattha aññāhi saṃvidhātabbaṃ atthi, sabbaṃ taṃ  sayameva attano paññāya vicāretvā sakkaccaṃ sampādetvā ^a^P0.0123^ea^  upaneti. devasikañca aṭṭhasataṃ saṅghabhattapāṭipuggalikabhattāni  deti. yo koci bhikkhu vā bhikkhunī vā taṃ kulaṃ piṇḍāya paviṭṭho  rittahattho na gacchati. evaṃ muttacāgā payatapāṇī vossaggaratā  yācayogā dānasaṃvibhāgaratā. assā kucchiyaṃ purimabuddhesu  katādhikāro pacchimabhaviko sāvakabodhisatto paṭisandhiṃ gaṇhi. sā  taṃ gabbhaṃ kenacideva pāpakammena satta vassāni kucchinā parihari,  sattāhañca mūḷhagabbhā ahosi. tena vuttaṃ -- ^b^``satta vassāni  gabbhaṃ dhāreti sattāhaṃ mūḷhagabbhā''^eb^ti.<br/><br/>[03] tattha ^b^satta vassānī^eb^ti satta saṃvaccharāni, accantasaṃyoge  ca idaṃ upayogavacanaṃ. ^b^gabbhaṃ dhāretī^eb^ti gabbhaṃ vahati, gabbhinī  hotīti attho. ^b^sattāhaṃ mūḷhagabbhā^eb^ti satta ahāni  byākulagabbhā. gabbho hi paripakko sampajjamāno vijāyanakāle  kammajavātehi sañcāletvā parivattito uddhaṃpādo adhosiro hutvā  yonimukhābhimukho hoti, evaṃ so katthaci alaggo bahi nikkhamati.  vipajjamāno pana viparivattanavasena yonimaggaṃ pidahitvā tiriyaṃ  nipajjati, sayameva vā yonimaggo pidahati, so tattha kammajavātehi  aparāparaṃ parivattamāno byākulo mūḷhagabbhoti vuccati. tassāpi  satta divase evaṃ ahosi, tena vuttaṃ ``sattāhaṃ mūḷhagabbhā''ti.<br/><br/>[03] ayañca gabbho sīvalitthero. tassa kathaṃ satta vassāni  gabbhavāsadukkhaṃ, sattāhaṃ mūḷhagabbhabhāvappatti, mātu cassāpi  sotāpannāya ariyasāvikāya ^a^M0.0109^ea^ tathā dukkhānubhavanaṃ jātanti? vuccate  -- atīte kāsikarāje bārāṇasiyaṃ rajjaṃ kārente eko kosalarājā  mahantena balenāgantvā bārāṇasiṃ gahetvā taṃ rājānaṃ māretvā tassa  aggamahesiṃ attano aggamahesiṃ akāsi. bārāṇasirañño pana putto  pitu maraṇakāle niddhamanadvārena palāyitvā attano ñātimittabandhave  ekajjhaṃ katvā anukkamena balaṃ saṃharitvā bārāṇasiṃ āgantvā avidūre  mahantaṃ khandhāvāraṃ bandhitvā tassa rañño paṇṇaṃ pesesi ``rajjaṃ vā  detu, yuddhaṃ vā''ti ^a^V0.0098^ea^. rājakumārassa ^a^P0.0124^ea^ mātā sāsanaṃ  sutvā ``yuddhena kammaṃ natthi, sabbadisāsu sañcāraṃ pacchinditvā  bārāṇasinagaraṃ parivāretu, tato dārūdakabhattaparikkhayena kilantā  nagare manussā vināva yuddhena rājānaṃ gahetvā dassantī''ti paṇṇaṃ  pesesi. so mātu sāsanaṃ sutvā cattāri mahādvārāni rakkhanto satta  vassāni nagaraṃ uparundhi, nagare manussā cūḷadvārena nikkhamitvā  dārūdakāni āharanti, sabbakiccāni karonti.<br/><br/>[03] atha rājakumārassa mātā taṃ pavattiṃ sutvā ``bālo mama putto  upāyaṃ na jānāti, gacchatha, assa cūḷadvārāni pidhāya nagaraṃ  uparundhatūti vadethā''ti puttassa gūḷhasāsanaṃ pahiṇi. so mātu  sāsanaṃ sutvā satta divase tathā akāsi. nāgarā bahi nikkhamituṃ  alabhantā sattame divase tassa rañño sīsaṃ gahetvā kumārassa adaṃsu.  kumāro nagaraṃ pavisitvā rajjaṃ aggahesi. so tadā satta  vassāni nagararundhanakammanissandena etarahi satta vassāni  mātukucchisaṅkhātāya lohitakumbhiyā vasi, avasesato pana sattāhaṃ  nagarūparundhanena sattāhaṃ mūḷhagabbhabhāvaṃ āpajji. jātakaṭṭhakathāyaṃ pana  ``satta divasāni nagaraṃ rundhitvā gahitakammanissandena sattavassāni  lohitakumbhiyaṃ vasitvā sattāhaṃ mūḷhagabbhabhāvaṃ āpajjī''ti vuttaṃ. yaṃ  pana so padumuttarasammāsambuddhapādamūle ``lābhīnaṃ aggo bhaveyya''nti  mahādānaṃ datvā patthanaṃ akāsi, yañca vipassissa bhagavato kāle  nāgarehi saddhiṃ sahassagghanikaṃ guḷadadhiṃ datvā patthanaṃ akāsi,  tassānubhāvena lābhīnaṃ aggo jāto. suppavāsāpi ``nagaraṃ  rundhitvā gaṇha, tātā''ti pesitabhāvena satta vassāni kucchinā gabbhaṃ  pariharitvā sattāhaṃ mūḷhagabbhājātā ^a^M0.0110^ea^. evaṃ te mātāputtā attano  kammassa anurūpaṃ īdisaṃ dukkhaṃ paṭisaṃvediṃsu.<br/><br/>[03] ^b^tīhi^eb^ ^a^P0.0125^ea^ ^b^vitakkehī^eb^ti  ratanattayaguṇānussatipaṭisaṃyuttehi tīhi sammāvitakkehi.  ^b^adhivāsetī^eb^ti mūḷhagabbhatāya uppannadukkhaṃ sahati. sā hi  bhagavato sambuddhabhāvaṃ, ariyasaṅghassa suppaṭipattiṃ, nibbānassa ca  dukkhanissaraṇabhāvaṃ anussarantī attano uppajjamānadukkhaṃ  amanasikaraṇeneva abhibhavitvā khamati. tena vuttaṃ ``tīhi  vitakkehi adhivāsetī''ti.<br/><br/>[03] ^b^sammāsambuddho vatā^eb^tiādi tesaṃ vitakkānaṃ  pavattiākāradassanaṃ. tassattho -- yo bhagyavantatādīhi kāraṇehi  bhagavā lokanātho sammā aviparītaṃ sāmaṃ sayameva sabbadhamme aho  vata buddho, so bhagavā evarūpassa etarahi mayā anubhaviyamānassa  aññassa ca evaṃjātikassa ^a^V0.0099^ea^ sakalassa vaṭṭadukkhassa pahānāya accantaṃ  anuppādanirodhāya dhammaṃ katheti, aviparītadhammaṃ katheti.  aviparītadhammadesanatāya hi satthu sammāsambodhisiddhi. tassa  yathāvuttaguṇassa bhagavato dhammassavanante jātattā sīladiṭṭhisāmaññena  saṃhatattā ca sāvakasaṅghoti laddhanāmo aṭṭhāriyapuggalasamūho  suppaṭipanno vata aho vata sammā paṭipanno, yo ariyasaṅgho  evarūpassa īdisassa vaṭṭadukkhassa pahānāya anuppādanirodhāya  anivattipaṭipadaṃ paṭipanno. susukhaṃ vata aho vata suṭṭhu sukhaṃ  sabbasaṅkhatanissaṭaṃ nibbānaṃ, yasmiṃ nibbāne īdisaṃ vaṭṭadukkhaṃ na  upalabbhatīti. ettha ca paṭipajjamānāpi paṭipannā icceva vuttā  paṭipattiyā anivattibhāvato. atha vā uppannasaddo viya paṭipannasaddo  vattamānatthopi veditabbo. tenevāha ``sotāpattiphalasacchikiriyāya  paṭipanno''ti.<br/><br/>[03] ^b^sāmika^eb^nti attano patiṃ koliyarājaputtaṃ.  ^b^āmantesī^eb^ti abhāsi. ^b^mama vacanena bhagavato pāde sirasā  vandāhī^eb^ti mayhaṃ vacanena cakkalakkhaṇappaṭimaṇḍitāni  vikasitapadumasassirīkāni bhagavato caraṇāni tava sirasā vandāhi,  uttamaṅgena abhivādanaṃ karohīti attho. ^b^appābādha^eb^ntiādīsu  ^b^ābādho^eb^ti visabhāgavedanā vuccati, yā ekadese uppajjitvāpi  sakalasarīraṃ ayapaṭṭena ābandhitvā ^a^P0.0126^ea^ viya gaṇhati.  ^b^ātaṅko^eb^ti kicchajīvitakaro rogo. atha vā yāpetabbarogo  ātaṅko, itaro ābādho. khuddako vā rogo ātaṅko, balavā  ^a^M0.0111^ea^ ābādho. keci pana ``ajjhattasamuṭṭhāno ābādho, bahiddhāsamuṭṭhāno  ātaṅko''ti vadanti. tadubhayassāpi abhāvaṃ pucchāti vadati.  gilānasseva ca uṭṭhānaṃ nāma garukaṃ hoti, kāye balaṃ na hoti, tasmā  niggelaññatāya lahuparivattisaṅkhātaṃ kāyassa lahuṭṭhānaṃ sarīrabalañca  pucchāti vadati. ^b^phāsuvihāra^eb^nti  ṭhānanisinnagamanasayanasaṅkhātesu catūsu iriyāpathesu sukhavihārañca  pucchāti vadati. athassa pucchitabbākāraṃ dassentī  ^b^``suppavāsā, bhante''^eb^tiādimāha. ^b^evañca vadehī^eb^ti  idāni vattabbākāraṃ nidasseti.<br/><br/>[03] ^b^parama^eb^nti vacanasampaṭicchanaṃ. tena sādhu, bhadde, yathā  vuttaṃ, tathā paṭipajjāmīti dasseti. ^b^koliyaputto^eb^ti  suppavāsāya sāmiko koliyarājaputto. ^b^sukhinī hotū^eb^ti  sadevake loke aggadakkhiṇeyyo satthā suppavāsāya pesitavandanaṃ  sampaṭicchitvā tadanantaraṃ attano mettāvihārasaṃsūcakaṃ buddhāciṇṇaṃ  sukhūpasaṃhāraṃ tassā sāmaññato pakāsetvā puna tassā puttassa ca  gabbhavipattimūlakadukkhuppattipaṭikkhepamukhena sukhūpasaṃhāraṃ nidassento  ^b^``sukhinī...pe0... arogā, arogaṃ puttaṃ vijāyatū''ti āha.^eb^<br/><br/>[03] ^b^saha^eb^ ^a^V0.0100^ea^ ^b^vacanā^eb^ti bhagavato vacanena saheva. yasmiṃ kāle  bhagavā tathā avoca, tasmiṃyeva kāle tampi kammaṃ parikkhayaṃ agamāsi.  tassa parikkhīṇabhāvaṃ oloketvā satthā tathā abhāsi. apare  pana vadanti -- sace tathā satthā nācikkhissā, tato parampi  kiñci kālaṃ tassā taṃ dukkhaṃ anubandhissā. yasmā pana bhagavatā  ``sukhinī arogā arogañca puttaṃ vijāyatū''ti vuttaṃ, tasmā tassa  vacanasamakālameva so gabbho byākulabhāvaṃ vijahitvā sukheneva bahi  nikkhami, evaṃ tesaṃ mātāputtānaṃ sotthi ahosi. acinteyyo hi  buddhānaṃ ^a^P0.0127^ea^ buddhānubhāvo. yathā hi paṭācārāya  piyavippayogasambhūtena sokena ummādaṃ patvā -- <br/><br/>[21] ``ubho puttā kālakatā, panthe mayhaṃ patī mato. <br/><br/>[22] mātā pitā ca bhātā ca, ekacitakamhi jhāyare''ti..  (apa0 therī 2.2.498) -- <br/><br/>[25] vatvā ^a^M0.0112^ea^ jātarūpeneva carantiyā ``satiṃ paṭilabhāhi  bhaginī''ti bhagavato vacanasamanantarameva ummādo vūpasami, tathā  suppiyāpi upāsikā attanāva attano ūruyaṃ katena mahāvaṇena vuṭṭhātuṃ  asakkontī sayanapiṭṭhe nipannā ``āgantvā maṃ vandatū''ti  vacanasamanantarameva vaṇe pākatike jāte sayameva gantvā bhagavantaṃ  vandīti evamādīni vatthūni idha udāharitabbānīti.<br/><br/>[03] ^b^evaṃ, bhante^eb^ti, bhante, yathā bhagavā saputtāya mātuyā  arogabhāvaṃ āsīsanto āha -- ``sukhinī arogā arogaṃ puttaṃ  vijāyatū''ti, taṃ evameva. na hi kadāci buddhānaṃ bhagavantānaṃ  vacanassa aññathābhāvoti adhippāyo. keci pana ``evamatthū''ti  vadanti, apare ``hotū''ti padassa atthaṃ ānetvā vaṇṇayanti.  ^b^abhinanditvā^eb^ti karavīkarutamañjunā brahmassarena bhagavatā vuccamāne  tasmiṃ vacane pītisomanassapaṭilābhato abhimukhabhāvena nanditvā.  ^b^anumoditvā^eb^ti tato pacchāpi sammodanaṃ uppādetvā, cittena vā  abhinanditvā vācāya anumoditvā, vacanasampattiyā vā abhinanditvā  atthasampattiyā anumoditvā. ^b^sakaṃ gharaṃ paccāyāsī^eb^ti attano  gharaṃ paṭigacchi. ye pana ``yena sakaṃ ghara''nti paṭhanti, tesaṃ  yadipi ya-ta-saddānaṃ sambandhabhāvato ``tenā''ti padaṃ vuttameva hoti,  tathāpi ``paṭiyāyitvā''ti pāṭhaseso yojetabbo hoti.<br/><br/>[03] ^b^vijāta^eb^nti pajātaṃ, pasutanti attho.  ^b^acchariya^eb^nti andhassa pabbatārohanaṃ viya niccaṃ na ^a^V0.0101^ea^ hotīti  acchariyaṃ, ayaṃ tāva saddanayo. aṭṭhakathāsu pana ``accharāyoggaṃ  acchariya''nti vuttaṃ ^a^P0.0128^ea^, accharaṃ paharituṃ yuttanti attho.  ^b^vatā^eb^ti sambhāvane, aho acchariyanti attho. ^b^bho^eb^ti  dhammālapanaṃ. abhūtapubbaṃ bhūtanti ^b^abbhutaṃ^eb^.<br/><br/>[03] ^b^tathāgatassā^eb^ti aṭṭhahi kāraṇehi bhagavā tathāgato -- tathā  āgatoti tathāgato, tathā gatoti tathāgato, tathalakkhaṇaṃ āgatoti  tathāgato, tathadhamme yāthāvato abhisambuddhoti tathāgato, tathadassitāya  tathāgato, tathavāditāya tathāgato, tathākāritāya tathāgato,  abhibhavanaṭṭhena tathāgato.<br/><br/>[03] kathaṃ ^a^M0.0113^ea^ bhagavā ^b^tathā āgatoti tathāgato^eb^? yathā  sabbalokahitāya ussukkamāpannā purimakā sammāsambuddhā āgatāti.  kiṃ vuttaṃ hoti? yena abhinīhārena te bhagavanto āgatā, tena  aṭṭhaguṇasamannāgatena ayampi bhagavā āgato. yathā ca te bhagavanto  dānapāramiṃ pūretvā  sīlanekkhammapaññāvīriyakhantisaccādhiṭṭhānamettāupekkhāpāramīti imā  dasa pāramiyo, dasa upapāramiyo, dasa paramatthapāramiyoti samatiṃsa  pāramiyo pūretvā pañca mahāpariccāge pariccajitvā  pubbayogapubbacariyadhammakkhānañātatthacariyādayo pūretvā buddhicariyāya  koṭiṃ patvā āgatā, tathā ayampi bhagavā āgato. yathā ca te  bhagavanto cattāro satipaṭṭhāne...pe0... ariyaṃ aṭṭhaṅgikaṃ maggaṃ bhāvetvā  brūhetvā āgatā, tathā ayampi bhagavā āgato. evaṃ tathā āgatoti  tathāgato.<br/><br/>[03] kathaṃ ^b^tathā gatoti tathāgato^eb^? yathā sampatijātā te  bhagavanto samehi pādehi pathaviyaṃ patiṭṭhāya uttarābhimukhā  sattapadavītihārena gatā, setacchatte dhāriyamāne sabbāva disā  anuvilokesuṃ, āsabhiñca ^a^P0.0129^ea^ vācaṃ bhāsiṃsu loke  attano jeṭṭhaseṭṭhabhāvaṃ pakāsentā, tañca nesaṃ gamanaṃ tathaṃ ahosi  avitathaṃ anekesaṃ visesādhigamānaṃ pubbanimittabhāvena, tathā ayampi  bhagavā gato, tañcassa gamanaṃ kathaṃ ahosi avitathaṃ tesaññeva  visesādhigamānaṃ pubbanimittabhāvena. evaṃ tathā gatoti tathāgato.<br/><br/>[03] yathā vā te bhagavanto nekkhammena kāmacchandaṃ pahāya gatā,  abyāpādena byāpādaṃ, ālokasaññāya thinamiddhaṃ, avikkhepena  uddhaccakukkuccaṃ, dhammavavatthānena vicikicchaṃ pahāya gatā, ñāṇena  avijjaṃ padāletvā, pāmojjena aratiṃ vinodetvā, aṭṭhasamāpattīhi  aṭṭhārasahi mahāvipassanāhi ^a^V0.0102^ea^ catūhi ca ariyamaggehi taṃ taṃ paṭipakkhaṃ  pahāya gatā, evaṃ ayampi bhagavā gato. evampi tathā gatoti  tathāgato.<br/><br/>[03] kathaṃ ^b^tathalakkhaṇaṃ āgatoti tathāgato^eb^? pathavīdhātuyā  kakkhaḷalakkhaṇaṃ, āpodhātuyā paggharaṇalakkhaṇaṃ, tejodhātuyā  uṇhattalakkhaṇaṃ, vāyodhātuyā vitthambhanalakkhaṇaṃ, ākāsadhātuyā  asamphuṭṭhalakkhaṇaṃ, rūpassa ruppanalakkhaṇaṃ, vedanāya vedayitalakkhaṇaṃ,  saññāya sañjānanalakkhaṇaṃ, saṅkhārānaṃ abhisaṅkharaṇalakkhaṇaṃ,  viññāṇassa vijānanalakkhaṇanti ^a^M0.0114^ea^ evaṃ pañcannaṃ khandhānaṃ, dvādasannaṃ  āyatanānaṃ, aṭṭhārasannaṃ dhātūnaṃ, bāvīsatiyā indriyānaṃ, catunnaṃ  saccānaṃ, dvādasapadikassa paccayākārassa, catunnaṃ satipaṭṭhānānaṃ, catunnaṃ  sammappadhānānaṃ, catunnaṃ iddhipādānaṃ, pañcannaṃ indriyānaṃ, pañcannaṃ balānaṃ,  sattannaṃ bojjhaṅgānaṃ, ariyassa aṭṭhaṅgikassa maggassa, sattannaṃ  visuddhīnaṃ, amatogadhassa nibbānassāti evaṃ tassa tassa dhammassa yaṃ  sabhāvasarasalakkhaṇaṃ, taṃ tathaṃ avitathaṃ anaññathaṃ lakkhaṇaṃ ñāṇagatiyā  āgato avirajjhitvā patto adhigatoti tathāgato. evaṃ tathalakkhaṇaṃ  āgatoti tathāgato.<br/><br/>[03] kathaṃ ^b^tathadhamme yāthāvato abhisambuddhoti tathāgato^eb^?  tathadhammā nāma cattāri ariyasaccāni. yathāha ^a^P0.0130^ea^ --  ``cattārimāni, bhikkhave, tathāni avitathāni anaññathāni.  katamāni cattāri? idaṃ dukkhanti, bhikkhave, tathametaṃ avitathametaṃ  anaññathameta''nti (saṃ0 ni0  5.1090) vitthāro. tāni ca  bhagavā abhisambuddho, tasmā tathānaṃ abhisambuddhattā tathāgato.<br/><br/>[03] apica jarāmaraṇassa jātipaccayasambhūtasamudāgataṭṭho tatho  avitatho anaññatho...pe0... saṅkhārānaṃ  avijjāpaccayasambhūtasamudāgataṭṭho tatho avitatho anaññatho, tathā  avijjāya saṅkhārānaṃ paccayaṭṭho...pe0.. jātiyā jarāmaraṇassa  paccayaṭṭho tatho avitatho anaññatho, taṃ sabbaṃ bhagavā abhisambuddho,  tasmāpi tathānaṃ abhisambuddhattā tathāgato. abhisambuddhattho hi ettha  gatasaddoti. evaṃ tathadhamme yāthāvato abhisambuddhoti tathāgato.<br/><br/>[03] kathaṃ ^b^tathadassitāya tathāgato^eb^? yaṃ sadevake...pe0...  sadevamanussāya pajāya aparimāṇāsu lokadhātūsu aparimāṇānaṃ sattānaṃ  cakkhudvāre āpāthamāgacchantaṃ rūpārammaṇaṃ nāma atthi, taṃ bhagavā  sabbākārato jānāti passati. evaṃ jānatā passatā ca tena taṃ  iṭṭhāniṭṭhādivasena vā diṭṭhasutamutaviññātesu labbhamānakapadavasena vā  ``katamaṃ taṃ rūpaṃ rūpāyatanaṃ ^a^V0.0103^ea^, yaṃ rūpaṃ catunnaṃ mahābhūtānaṃ upādāya  vaṇṇanibhā sanidassanaṃ sappaṭighaṃ nīlaṃ pītaka''ntiādinā (dha0 sa0  616) nayena anekehi nāmehi terasahi vārehi dvipaññāsāya nayehi  vibhajjamānaṃ tathameva hoti, vitathaṃ natthi. esa nayo sotadvārādīsu  āpāthamāgacchantesu saddādīsu. vuttañhetaṃ bhagavatā -- <br/><br/>[02] ``yaṃ ^a^M0.0115^ea^, bhikkhave, sadevakassa lokassa...pe0...  sadevamanussāya diṭṭhaṃ sutaṃ mutaṃ viññātaṃ pattaṃ pariyesitaṃ anuvicaritaṃ  manasā, tamahaṃ jānāmi, tamahaṃ abbhaññāsiṃ, taṃ tathāgatassa viditaṃ,  taṃ tathāgato na upaṭṭhāsī''ti (a0 ni0  4.24).<br/><br/>[03] evaṃ tathadassitāya tathāgato ^a^P0.0131^ea^. tattha  tathadassīatthe tathāgatoti padasambhavo veditabbo.<br/><br/>[03] kathaṃ ^b^tathavāditāya tathāgato^eb^? yaṃ rattiṃ bhagavā anuttaraṃ  sammāsambodhiṃ abhisambuddho, yañca rattiṃ anupādisesāya  nibbānadhātuyā parinibbāyi, etthantare  pañcacattālīsavassaparimāṇakālaṃ yaṃ bhagavatā bhāsitaṃ lapitaṃ  suttageyyādi, sabbaṃ taṃ parisuddhaṃ paripuṇṇaṃ rāgamadādinimmathanaṃ  ekasadisaṃ tathaṃ avitathaṃ. tenāha -- <br/><br/>[02] ``yañca, cunda, rattiṃ tathāgato anuttaraṃ sammāsambodhiṃ  abhisambujjhati, yañca rattiṃ anupādisesāya nibbānadhātuyā  parinibbāyati, yaṃ etasmiṃ antare bhāsati lapati niddisati, sabbaṃ  taṃ tatheva hoti, no aññathā, tasmā `tathāgato'ti vuccatī''ti (dī0  ni0 3.188).<br/><br/>[03] gadāttho ettha gatasaddo. evaṃ tathavāditāya tathāgato.<br/><br/>[03] apica āgadanaṃ āgado, vacananti attho. tatho avitatho  aviparīto āgado assāti dakārassa takāraṃ katvā tathāgatoti  evamettha padasiddhi veditabbā.<br/><br/>[03] kathaṃ ^b^tathākāritāya tathāgato^eb^? bhagavato hi vācāya  kāyo anulometi, kāyassapi vācā, tasmā yathāvādī tathākārī,  yathākārī tathāvādī ca hoti. evaṃbhūtassa cassa yathāvācā,  kāyopi tathā gato pavattoti attho. yathā ca kāyo, vācāpi tathā  gatā pavattāti tathāgato. tenāha -- <br/><br/>[02] ``yathāvādī ^a^V0.0104^ea^, bhikkhave, tathāgato tathākārī, yathākārī  tathāvādī. iti yathāvādī tathākārī, yathākārī tathāvādī. tasmā  `tathāgato'ti vuccatī''ti (a0 ni0  4.23).<br/><br/>[03] evaṃ ^a^M0.0116^ea^ tathākāritāya tathāgato.<br/><br/>[03] kathaṃ ^b^abhibhavanaṭṭhena tathāgato^eb^? yasmā upari bhavaggaṃ heṭṭhā  avīciṃ pariyantaṃ karitvā tiriyaṃ aparimāṇāsu lokadhātūsu sabbasatte  abhibhavati sīlenapi samādhināpi paññāyapi vimuttiyāpi  vimuttiñāṇadassanenapi ^a^P0.0132^ea^, na tassa tulā vā pamāṇaṃ  vā atthi, atha kho atulo appameyyo anuttaro devadevo sakkānaṃ  atisakko, brahmānaṃ atibrahmā sabbasattuttamo, tasmā tathāgato. tenāha  -- <br/><br/>[02] ``sadevake, bhikkhave, loke...pe0... sadevamanussāya  tathāgato abhibhū anabhibhūto aññadatthudaso vasavatti, tasmā  `tathāgato'ti vuccatī''ti (a0 ni0  4.23).<br/><br/>[03] tatrāyaṃ padasiddhi -- agado viya agado, desanāvilāso ceva  puññussayo ca. tena so mahānubhāvo bhisakko viya dibbāgadena  sappe sabbaparappavādino sadevakañca lokaṃ abhibhavati. iti  sabbalokābhibhavane tatho avitatho aviparīto yathāvuttova agado  etassāti dakārassa takāraṃ katvā tathāgatoti veditabbo. evaṃ  abhibhavanaṭṭhena tathāgato.<br/><br/>[03] apica tathāya gatoti tathāgato, tathaṃ gatoti tathāgato. tattha  sakalalokaṃ tīraṇapariññāya tathāya gato avagatoti tathāgato.  lokasamudayaṃ pahānapariññāya tathāya gato atītoti tathāgato.  lokanirodhaṃ sacchikiriyāya tathāya gato adhigatoti tathāgato.  lokanirodhagāminiṃ paṭipadaṃ tathaṃ gato paṭipannoti tathāgato.  vuttañhetaṃ bhagavatā -- <br/><br/>[02] ``loko, bhikkhave, tathāgatena abhisambuddho, lokasmā  tathāgato visaṃyutto. lokasamudayo, bhikkhave, tathāgatena  abhisambuddho, lokasamudayo tathāgatassa pahīno, lokanirodho,  bhikkhave, tathāgatena abhisambuddho, lokanirodho tathāgatassa  sacchikato. lokanirodhagāminī paṭipadā ^a^V0.0105^ea^, bhikkhave, tathāgatena  abhisambuddhā ^a^P0.0133^ea^, lokanirodhagāminī paṭipadā  tathāgatassa bhāvitā. yaṃ, bhikkhave ^a^M0.0117^ea^, sadevakassa lokassa...pe0...  sabbaṃ taṃ tathāgatena abhisambuddhaṃ. tasmā `tathāgato'ti vuccatī''ti  (a0 ni0  4.23).<br/><br/>[03] aparehipi aṭṭhahi kāraṇehi bhagavā tathāgato -- tathāya  āgatoti tathāgato, tathāya gatoti tathāgato, tathāni āgatoti  tathāgato, tathā gatoti tathāgato, tathāvidhoti tathāgato, tathā  pavattitoti tathāgato, tathehi agatoti tathāgato, tathā gatabhāvena  tathāgato.<br/><br/>[03] kathaṃ ^b^tathāya āgatoti tathāgato^eb^? yā sā bhagavatā  sumedhabhūtena dīpaṅkaradasabalassa pādamūle -- <br/><br/>[21] ``manussattaṃ liṅgasampatti, hetu satthāradassanaṃ, <br/><br/>[27] pabbajjā guṇasampatti, adhikāro ca chandatā. <br/><br/>[22] aṭṭhadhammasamodhānā, abhinīhāro samijjhatī''ti..  (bu0 vaṃ0 2.59) -- <br/><br/>[25] evaṃ vuttaṃ aṭṭhaṅgasamannāgataṃ abhinīhāraṃ sampādentena  ``ahaṃ sadevakaṃ lokaṃ tiṇṇo tāressāmi, mutto mocessāmi, danto  damessāmi, santo samessāmi, assattho assāsessāmi, parinibbuto  parinibbāpessāmi, buddho bodhessāmī''ti mahāpaṭiññā pavattitā.  vuttañhetaṃ -- <br/><br/>[21] ``kiṃ me ekena tiṇṇena, purisena thāmadassinā. <br/><br/>[22] sabbaññutaṃ pāpuṇitvā, santāressaṃ sadevakaṃ.. <br/><br/>[21] ``iminā me adhikārena, katena purisuttame. <br/><br/>[22] sabbaññutaṃ pāpuṇitvā, tāremi janataṃ bahuṃ.. <br/><br/>[21] ``saṃsārasotaṃ chinditvā, viddhaṃsetvā tayo bhave. <br/><br/>[22] dhammanāvaṃ samāruyha, santāressaṃ sadevakaṃ.. <br/><br/>[21] ``kiṃ me aññātavesena, dhammaṃ sacchikatenidha. <br/><br/>[22] sabbaññutaṃ pāpuṇitvā, buddho hessaṃ sadevake''ti..  (bu0 vaṃ0 2.55-58).<br/><br/>[03] taṃ ^a^V0.0106^ea^ panetaṃ mahāpaṭiññaṃ sakalassāpi buddhakaradhammasamudāyassa  pavicaya paccavekkhaṇasamādānānaṃ kāraṇabhūtaṃ ^a^P0.0134^ea^  avisaṃvādetvā lokanāyako yasmā mahākappānaṃ satasahassādhikāni  cattāri asaṅkhyeyyāni sakkaccaṃ ^a^M0.0118^ea^ nirantaraṃ niravasesato  dānapāramiādayo samatiṃsapāramiyo pūretvā, aṅgapariccāgādayo pañca  mahāpariccāge pariccajitvā, saccādhiṭṭhānādīni cattāri adhiṭṭhānāni  paribrūhetvā, puññañāṇasambhāre sambharitvā,  pubbayogapubbacariyadhammakkhānañātatthacariyādayo ukkaṃsāpetvā,  buddhicariyaṃ paramakoṭiṃ pāpetvā, anuttaraṃ sammāsambodhiṃ abhisambujjhi,  tasmā tasseva sā mahāpaṭiññā tathā avitathā anaññathā, na tassa  vālaggamattampi vitathaṃ atthi. tathā hi dīpaṅkaradasabalo koṇḍañño  maṅgalo...pe0... kassapo bhagavāti ime catuvīsati sammāsambuddhā  paṭipāṭiyā uppannā ``buddho bhavissatī''ti byākariṃsu. evaṃ  catuvīsatiyā buddhānaṃ santike laddhabyākaraṇo ye te katābhinīhārehi  bodhisattehi laddhabbā ānisaṃsā, te labhitvāva āgatoti tāya  yathāvuttāya mahāpaṭiññāya tathāya abhisambuddhabhāvaṃ āgato adhigatoti  tathāgato. evaṃ tathāya āgatoti tathāgato.<br/><br/>[03] kathaṃ ^b^tathāya gatoti tathāgato^eb^? yāya mahākaruṇāya  lokanātho mahādukkhasambādhappaṭipannaṃ sattanikāyaṃ disvā ``tassa  natthañño koci paṭissaraṇaṃ, ahameva namito saṃsāradukkhato mutto  mocessāmī''ti samussāhitamānaso mahābhinīhāramakāsi. katvā ca  yathāpaṇidhānaṃ sakalalokahitasampādanāya ussukkamāpanno attano  kāyajīvitanirapekkho paresaṃ sotapathāgamanamattenapi  cittutrāsasamuppādikā atidukkarā dukkaracariyā samācaranto yathā  mahābodhiyā paṭipatti hānabhāgiyā saṃkilesabhāgiyā ṭhitibhāgiyā vā  na hoti, atha kho uttaruttari visesabhāgiyāva hoti, tathā  paṭipajjamāno anupubbena niravasese bodhisambhāre sampādetvā  abhisambodhiṃ pāpuṇi. tato parañca tāyeva mahākaruṇāya  sañcoditamānaso pavivekaratiṃ paramañca santaṃ vimokkhasukhaṃ pahāya  bālajanabahule loke tehi samuppāditaṃ sammānāvamānavippakāraṃ  agaṇetvā vineyyajanassa vinayanena niravasesaṃ buddhakiccaṃ ^a^P0.0135^ea^  niṭṭhapesi. tattha yo bhagavato sattesu mahākaruṇāya  samokkamanākāro, so parato āvibhavissati. yathā ca buddhabhūtassa  ^a^M0.0119^ea^ lokanāthassa sattesu mahākaruṇā, evaṃ bodhisattabhūtassapi  mahābhinīhārakālādīsūti sabbattha sabbadā ca ekasadisatāya tathā  avitathā anaññathā, tasmā tīsupi avatthāsu sabbasattesu  samānarasāya tathāya mahākaruṇāya sakalalokahitāya gato paṭipannoti  tathāgato. evaṃ tathāya gatoti tathāgato.<br/><br/>[03] kathaṃ ^b^tathāni āgatoti tathāgato^eb^? tathāni nāma  cattāri ariyamaggañāṇāni. tāni hi ^a^V0.0107^ea^ idaṃ dukkhaṃ, ayaṃ  dukkhasamudayo, ayaṃ dukkhanirodho, ayaṃ dukkhanirodhagāminī  paṭipadāti evaṃ sabbañeyyadhammasaṅgāhakānaṃ  pavattinivattitadubhayahetubhūtānaṃ catunnaṃ ariyasaccānaṃ dukkhassa pīḷanaṭṭho  saṅkhataṭṭho santāpaṭṭho vipariṇāmaṭṭho, samudayassa āyūhanaṭṭho nidānaṭṭho  saṃyogaṭṭho palibodhaṭṭho, nirodhassa nissaraṇaṭṭho vivekaṭṭho asaṅkhataṭṭho  amataṭṭho, maggassa niyyānaṭṭho hetvaṭṭho dassanaṭṭho  ādhipateyyaṭṭhotiādīnaṃ tabbibhāgānañca  yathābhūtasabhāvāvabodhavibandhakassa saṃkilesapakkhassa samucchindanena  paṭiladdhāya tattha asammohābhisamayasaṅkhātāya  aviparītākārappavattiyā dhammānaṃ sabhāvasarasalakkhaṇassa  avisaṃvādanato tathāni avitathāni anaññathāni, tāni bhagavā  anaññaneyyo sayameva āgato adhigato, tasmā tathāni āgatoti  tathāgato.<br/><br/>[03] yathā ca maggañāṇāni, evaṃ bhagavato tīsu kālesu  appaṭihatañāṇāni catupaṭisambhidāñāṇāni catuvesārajjañāṇāni  pañcagatiparicchedañāṇāni chāsādhāraṇañāṇāni  sattabojjhaṅgavibhāvanañāṇāni aṭṭhamaggaṅgavibhāvanañāṇāni  navānupubbavihārasamāpattiñāṇāni dasabalañāṇāni ca tathabhāve  veditabbāni.<br/><br/>[03] tatrāyaṃ vibhāvanā -- yañhi kiñci aparimāṇāsu lokadhātūsu  aparimāṇānaṃ sattānaṃ hīnādibhedabhinnāsu atītāsu khandhāyatanadhātūsu  sabhāvakiccādi ^a^P0.0136^ea^ avatthāvisesādi  khandhappaṭibaddhanāmagottādi ca jānitabbaṃ. anindriyabaddhesu ca  atisukhumatirohitavidūradesesupi rūpadhammesu yo taṃtaṃpaccayavisesehi  saddhiṃ paccayuppannānaṃ vaṇṇasaṇṭhānagandharasaphassādiviseso, tattha  sabbattheva hatthatale ṭhapitāamalake viya ^a^M0.0120^ea^ paccakkhato appaṭihataṃ bhagavato  ñāṇaṃ pavattati, tathā anāgatāsu paccuppannāsu cāti imāni tīsu  kālesu appaṭihatañāṇāni nāma. yathāha -- <br/><br/>[02] ``atītaṃse buddhassa bhagavato appaṭihataṃ ñāṇaṃ,  anāgataṃse buddhassa bhagavato appaṭihataṃ ñāṇaṃ, paccuppannaṃse buddhassa  bhagavato appaṭihataṃ ñāṇa''nti (paṭi0 ma0 3.5).<br/><br/>[03] tāni panetāni tattha tattha dhammānaṃ sabhāvasarasalakkhaṇassa  avisaṃvādanato tathāni avitathāni anaññathāni, tāni bhagavā  sayambhūñāṇena adhigañchīti. evampi tathāni āgatoti tathāgato.<br/><br/>[03] tathā ^a^V0.0108^ea^ atthappaṭisambhidā dhammappaṭisambhidā niruttippaṭisambhidā  paṭibhānappaṭisambhidāti catasso paṭisambhidā. tattha atthappabhedassa  sallakkhaṇavibhāvanavavatthānakaraṇasamatthaṃ atthappabhedagataṃ ñāṇaṃ  atthappaṭisambhidā. dhammappabhedassa  sallakkhaṇavibhāvanavavatthānakaraṇasamatthaṃ dhammappabhedagataṃ ñāṇaṃ  dhammappaṭisambhidā. niruttippabhedassa  sallakkhaṇavibhāvanavavatthānakaraṇasamatthaṃ niruttābhilāpe pabhedagataṃ ñāṇaṃ  niruttippaṭisambhidā. paṭibhānappabhedassa  sallakkhaṇavibhāvanavavatthānakaraṇasamatthaṃ paṭibhānappabhedagataṃ ñāṇaṃ  paṭibhānappaṭisambhidā. vuttañhetaṃ -- <br/><br/>[02] ``atthe ñāṇaṃ atthappaṭisambhidā, dhamme ñāṇaṃ  dhammappaṭisambhidā, tatra dhammaniruttābhilāpe ñāṇaṃ niruttippaṭisambhidā,  ñāṇesu ñāṇaṃ paṭibhānappaṭisambhidā''ti (vibha0 718-721).<br/><br/>[03] ettha ca hetuanusārena araṇīyato adhigantabbato ca  saṅkhepato hetuphalaṃ attho nāma. pabhedato pana yaṃ kiñci  paccayuppannaṃ, nibbānaṃ ^a^P0.0137^ea^, bhāsitattho, vipāko,  kiriyāti ime pañca dhammā attho. taṃ atthaṃ paccavekkhantassa tasmiṃ  atthe pabhedagataṃ ñāṇaṃ atthappaṭisambhidā. dhammoti saṅkhepato paccayo.  so hi yasmā taṃ taṃ atthaṃ vidahati pavatteti ceva pāpeti ca,  tasmā dhammoti vuccati, pabhedato pana yo koci phalanibbattanako hetu  ariyamaggo bhāsitaṃ kusalaṃ akusalanti ime pañca dhammā dhammo, taṃ  dhammaṃ paccavekkhantassa tasmiṃ dhamme pabhedagataṃ ñāṇaṃ dhammappaṭisambhidā.  vuttampi cetaṃ -- <br/><br/>[02] ``dukkhe ^a^M0.0121^ea^ ñāṇaṃ atthappaṭisambhidā, dukkhasamudaye ñāṇaṃ  dhammappaṭisambhidā, dukkhanirodhe ñāṇaṃ atthappaṭisambhidā,  dukkhanirodhagāminiyā paṭipadāya ñāṇaṃ dhammappaṭisambhidā''ti  (vibha0 719).<br/><br/>[03] atha vā hetumhi ñāṇaṃ dhammappaṭisambhidā, hetuphale ñāṇaṃ  atthappaṭisambhidā. ye dhammā jātā bhūtā sañjātā nibbattā  abhinibbattā pātubhūtā, imesu dhammesu ñāṇaṃ atthappaṭisambhidā.  yamhā dhammā te dhammā jātā bhūtā sañjātā nibbattā abhinibbattā  pātubhūtā, tesu dhammesu ñāṇaṃ dhammappaṭisambhidā. jarāmaraṇe ñāṇaṃ  atthappaṭisambhidā, jarāmaraṇasamudaye ñāṇaṃ dhammappaṭisambhidā.  jarāmaraṇanirodhe ñāṇaṃ atthappaṭisambhidā, jarāmaraṇanirodhagāminiyā  paṭipadāya ñāṇaṃ dhammappaṭisambhidā. jātiyā, bhave, upādāne,  taṇhāya, vedanāya, phasse, saḷāyatane, nāmarūpe, viññāṇe, saṅkhāresu  ñāṇaṃ atthappaṭisambhidā, saṅkhārasamudaye ^a^V0.0109^ea^ ñāṇaṃ dhammappaṭisambhidā.  saṅkhāranirodhe ñāṇaṃ atthappaṭisambhidā, saṅkhāranirodhagāminiyā  paṭipadāya ñāṇaṃ dhammappaṭisambhidā. <br/><br/>[02] ``idha bhikkhu dhammaṃ jānāti suttaṃ geyyaṃ...pe0...  vedallaṃ, ayaṃ vuccati dhammappaṭisambhidā. so tassa tasseva  bhāsitassa atthaṃ jānāti `ayaṃ imassa bhāsitassa attho, ayaṃ  imassa ^a^P0.0138^ea^ bhāsitassa attho'ti, ayaṃ vuccati  atthappaṭisambhidā. <br/><br/>[02] ``katame dhammā kusalā? yasmiṃ samaye kāmāvacaraṃ  kusalaṃ cittaṃ uppannaṃ hoti somanassasahagataṃ ñāṇasampayuttaṃ rūpārammaṇaṃ  vā...pe0... dhammārammaṇaṃ vā yaṃ yaṃ vā panārabbha, tasmiṃ samaye  phasso hoti...pe0... avikkhepo hoti...pe0... ime dhammā kusalā.  imesu dhammesu ñāṇaṃ dhammappaṭisambhidā, tesaṃ vipāke ñāṇaṃ  atthappaṭisambhidā''tiādi (vibha0 724-725) vitthāro.<br/><br/>[03] yā panetasmiṃ atthe ca dhamme ca sabhāvanirutti  abyabhicāravohāro abhilāpo, tasmiṃ sabhāvaniruttābhilāpe  māgadhikāya sabbasattānaṃ mūlabhāsāya ``ayaṃ sabhāvanirutti, ayaṃ  asabhāvaniruttī''ti pabhedagataṃ ñāṇaṃ niruttippaṭisambhidā. yathāvuttesu  tesu ñāṇesu gocarakiccato vitthārato pavattaṃ sabbampi taṃ ñāṇaṃ  ārammaṇaṃ katvā paccavekkhantassa tasmiṃ ñāṇe pabhedagataṃ ñāṇaṃ  paṭibhānappaṭisambhidā. iti imāni cattāri ^a^M0.0122^ea^ paṭisambhidāñāṇāni  sayameva bhagavatā adhigatāni atthadhammādike tasmiṃ tasmiṃ attano  visaye avisaṃvādanavasena aviparītākārappavattiyā tathāni  avitathāni anaññathāni. evampi bhagavā tathāni āgatoti  tathāgato.<br/><br/>[03] tathā yaṃkiñci ñeyyaṃ nāma, sabbaṃ taṃ bhagavatā sabbākārena ñātaṃ  diṭṭhaṃ adhigataṃ abhisambuddhaṃ. tathā hissa abhiññeyyā dhammā  abhiññeyyato buddhā, pariññeyyā dhammā pariññeyyato, pahātabbā dhammā  pahātabbato, sacchikātabbā dhammā sacchikātabbato, bhāvetabbā dhammā  bhāvetabbato, yato naṃ koci samaṇo vā brāhmaṇo vā devo vā māro  vā brahmā vā ``ime nāma te dhammā anabhisambuddhā''ti saha dhammena  anuyuñjituṃ samattho natthi.<br/><br/>[03] yaṃkiñci pahātabbaṃ nāma, sabbaṃ taṃ bhagavato anavasesato  bodhimūleyeva pahīnaṃ anuppattidhammaṃ ^a^V0.0110^ea^, na tassa pahānāya uttari  karaṇīyaṃ atthi. tathā hissa  lobhadosamohaviparītamanasikārāhirikānottappathinamiddhakodhūpanāha-  makkhapalāsaissāmacchariyamāyāsāṭheyyathambhasārambhamānātimānamadappamādatividhā-  kusalamūladuccaritavisamaviparītasaññā- ^a^P0.0139^ea^  malavitakkapapañcaesanātaṇhācatubbidhavipariyesāasavagantha-  oghayogāgatitaṇhupādānapañcābhinandananīvaraṇacetokhilacetasovinibandha-  chavivādamūlasattānusayāṭṭhamicchattanavāaghātavatthutaṇhā-  mūlakadasākusalakammapathaekavīsati  anesanadvāsaṭṭhidiṭṭhigatāṭṭhasatataṇhāvicaritādippabhedaṃ  diyaḍḍhakilesasahassaṃ saha vāsanāya pahīnaṃ samucchinnaṃ samūhataṃ, yato  naṃ koci samaṇo vā...pe0... brahmā vā ``ime nāma te kilesā  appahīnā''ti saha dhammena anuyuñjituṃ samattho natthi.<br/><br/>[03] ye cime bhagavatā kammavipākakilesūpavādāaṇāvītikkamappabhedā  antarāyikā vuttā, alameva te paṭisevato ekantena antarāyāya.  yato naṃ koci samaṇo vā...pe0... brahmā vā ``nālaṃ te paṭisevato  antarāyāyā''ti saha dhammena anuyuñjituṃ samattho natthi.<br/><br/>[03] yo ca bhagavatā niravasesavaṭṭadukkhanissaraṇāya  sīlasamādhipaññāya saṅgaho sattakoṭṭhāsiko sattatiṃsappabhedo  ariyamaggapubbaṅgamo anuttaro ^a^M0.0123^ea^ niyyāniko dhammo desito, so  ekanteneva niyyāti, paṭipannassa vaṭṭadukkhato mokkhāya hoti, yato  naṃ koci samaṇo vā...pe0... brahmā vā ``niyyāniko dhammoti  tayā desito na niyyātī''ti saha dhammena anuyuñjituṃ samattho  natthīti. vuttañhetaṃ -- ``sammāsambuddhassa te paṭijānato ime  dhammā anabhisambuddhā''ti (ma0 ni0 1.150) vitthāro.  evametāni attano ñāṇappahānadesanāvisesānaṃ avitathabhāvāvabodhanato  ^a^P0.0140^ea^ aviparītākārappavattitāni bhagavato  catuvesārajjañāṇāni tathāni avitathāni anaññathāni. evampi  bhagavā tathāni āgatoti tathāgato.<br/><br/>[03] tathā nirayagati, tiracchānagati, petagati, manussagati,  devagatīti pañca gatiyo, tāsu sañjīvādayo aṭṭha mahānirayā,  kukkuḷādayo soḷasa ussadanirayā, lokantarikanirayoti sabbepime  ekantadukkhatāya nirassādaṭṭhena nirayā, yathākammunā gantabbato gati  cāti ^b^nirayagati,^eb^ tibbandhakārasītanarakāpi etesveva antogadhā.  kimikīṭasarīsapapakkhisoṇasiṅgālādayo tiriyaṃ añchitabhāvena  tiracchānā, te eva gatīti ^b^tiracchānagati^eb^. khuppipāsitattā  paradattūpajīvinijjhāmataṇhikādayo dukkhabahulatāya pākaṭasukhato  ^a^V0.0111^ea^ itā vigatāti petā, te eva gatīti ^b^petagati,^eb^  kālakañcikādiasurāpi etesvevantogadhā. parittadīpavāsīhi saddhiṃ  jambudīpādicatumahādīpavāsino manaso ussannatāya manussā, te eva  gatīti ^b^manussagati^eb^. cātumahārājikato paṭṭhāya yāva  nevasaññānāsaññāyatanūpagāti ime chabbīsati devanikāyā dibbanti  attano iddhānubhāvena kīḷanti jotanti cāti devā, te eva gatīti  ^b^devagati^eb^.<br/><br/>[03] tā panetā gatiyo yasmā taṃtaṃkammanibbatto upapattibhavaviseso,  tasmā atthato vipākakkhandhā kaṭattā ca rūpaṃ. tattha ``ayaṃ nāma  gati iminā nāma kammunā jāyati, tassa ca kammassa  paccayavisesehi evaṃ vibhāgabhinnattā visuṃ ete sattanikāyā evaṃ  vibhāgabhinnā''ti yathāsakaṃ hetuphalavibhāgaparicchindanavasena ṭhānaso  hetuso bhagavato ñāṇaṃ pavattati. tenāha bhagavā -- <br/><br/>[02] ``pañca ^a^M0.0124^ea^ kho imā, sāriputta, gatiyo. katamā pañca?  nirayo, tiracchānayoni, pettivisayo, manussā, devā.  nirayañcāhaṃ, sāriputta, pajānāmi nirayagāmiñca maggaṃ  nirayagāminiñca paṭipadaṃ, yathā paṭipanno ca kāyassa bhedā ^a^P0.0141^ea^  parammaraṇā apāyaṃ duggatiṃ vinipātaṃ nirayaṃ upapajjati, tañca  pajānāmī''tiādi (ma0 ni0 1.153).<br/><br/>[03] tāni panetāni bhagavato ñāṇāni tasmiṃ tasmiṃ visaye  aviparītākārappavattiyā avisaṃvādanato tathāni avitathāni  anaññathāni. evampi bhagavā tathāni āgatoti tathāgato.<br/><br/>[03] tathā yaṃ sattānaṃ saddhādiyogavikalāvikalabhāvāvabodhanena  apparajakkhamahārajakkhatādivisesavibhāvanaṃ paññāsāya ākārehi pavattaṃ  bhagavato indriyaparopariyattañāṇaṃ. vuttañhetaṃ -- ``saddho puggalo  apparajakkho, assaddho puggalo mahārajakkho''ti (paṭi0 ma0  1.111) vitthāro.<br/><br/>[03] yañca ``ayaṃ puggalo apparajakkho, ayaṃ sassatadiṭṭhiko, ayaṃ  ucchedadiṭṭhiko, ayaṃ anulomikāyaṃ khantiyaṃ ṭhito, ayaṃ yathābhūtañāṇe  ṭhito, ayaṃ kāmāsayo, na nekkhammādiāsayo, ayaṃ nekkhammāsayo,  na kāmādiāsayo''tiādinā ``imassa kāmarāgo ativiya  ^a^V0.0112^ea^ thāmagato, na paṭighādiko, imassa paṭigho ativiya thāmagato, na  kāmarāgādiko''tiādinā ``imassa puññābhisaṅkhāro adhiko, na  apuññābhisaṅkhāro na āneñjābhisaṅkhāro, imassa  apuññābhisaṅkhāro adhiko, na puññābhisaṅkhāro na  āneñjābhisaṅkhāro, imassa āneñjābhisaṅkhāro adhiko, na  puññābhisaṅkhāro na apuññābhisaṅkhāro. imassa kāyasucaritaṃ  adhikaṃ, imassa vacīsucaritaṃ, imassa manosucaritaṃ, ayaṃ  hīnādhimuttiko, ayaṃ paṇītādhimuttiko, ayaṃ kammāvaraṇena  samannāgato, ayaṃ kilesāvaraṇena samannāgato, ayaṃ vipākāvaraṇena  samannāgato, ayaṃ na kammāvaraṇena samannāgato, na kilesāvaraṇena  samannāgato, na vipākāvaraṇena samannāgato''tiādinā ca sattānaṃ  āsayādīnaṃ yathābhūtaṃ vibhāvanākārappavattaṃ bhagavato āsayānusayañāṇaṃ.  yaṃ sandhāya vuttaṃ -- <br/><br/>[02] ``idha ^a^M0.0125^ea^ tathāgato sattānaṃ āsayaṃ jānāti, anusayaṃ  jānāti, caritaṃ jānāti, adhimuttiṃ jānāti, bhabbābhabbe satte  jānātī''tiādi (paṭi0 ma0 1.113).<br/><br/>[03] yañca uparimaheṭṭhimapurimapacchimakāyehi  dakkhiṇavāmākkhikaṇṇasotanāsikasotāṃsakūṭahatthapādehi  aṅguliaṅgulantarehi lomakūpehi ca aggikkhandhūdakadhārāpavattanaṃ  anaññasādhāraṇaṃ vividhavikubbaniddhinimmāpanakaṃ ^a^P0.0142^ea^  bhagavato yamakapāṭihāriyañāṇaṃ. yaṃ sandhāya vuttaṃ -- <br/><br/>[02] ``idha tathāgato yamakapāṭihāriyaṃ karoti asādhāraṇaṃ  sāvakehi, uparimakāyato aggikkhandho pavattati, heṭṭhimakāyato  udakadhārā pavattati. heṭṭhimakāyato aggikkhandho pavattati,  uparimakāyato udakadhārā pavattatī''tiādi (paṭi0 ma0 1.116).<br/><br/>[03] yañca rāgādīhi jātiādīhi ca anekehi dukkhadhammehi  upaddutaṃ sattanikāyaṃ tato nīharitukāmatāvasena nānānayehi pavattassa  bhagavato mahākaruṇokkamanassa paccayabhūtaṃ mahākaruṇāsamāpattiñāṇaṃ.  yathāha (paṭi0 ma0 1.117-118) -- <br/><br/>[02] ``katamaṃ tathāgatassa mahākaruṇāsamāpattiyā ñāṇaṃ?  bahukehi ākārehi passantānaṃ buddhānaṃ bhagavantānaṃ sattesu mahākaruṇā  okkamati, āditto lokasannivāsoti passantānaṃ buddhānaṃ bhagavantānaṃ  sattesu mahākaruṇā okkamati. uyyutto, payāto, kummaggappaṭipanno,  upanīyati loko addhuvo, atāṇo loko anabhissaro ^a^V0.0113^ea^, assako  loko, sabbaṃ pahāya gamanīyaṃ, ūno loko atitto taṇhādāsoti  passantānaṃ buddhānaṃ bhagavantānaṃ sattesu mahākaruṇā okkamati. <br/><br/>[02] ``atāyano lokasannivāso, aleṇo, asaraṇo,  asaraṇībhūto. uddhato loko avūpasanto, sasallo lokasannivāso  viddho puthusallehi, avijjandhakārāvaraṇo ^a^M0.0126^ea^ kilesapañjarapakkhitto,  avijjāgato lokasannivāso aṇḍabhūto pariyonaddho tantākulakajāto  kulaguṇḍikajāto muñjapabbajabhūto apāyaṃ duggatiṃ vinipātaṃ saṃsāraṃ  nātivattati, avijjāvisadosasaṃlitto, kilesakalalībhūto,  rāgadosamohajaṭājaṭito. <br/><br/>[02] ``taṇhāsaṅghāṭapaṭimukko, taṇhājālena otthaṭo,  taṇhāsotena vuyhati, taṇhāsaññojanena saṃyutto, taṇhānusayena ^a^P0.0143^ea^  anusaṭo, taṇhāsantāpena santappati, taṇhāpariḷāhena  pariḍayhati. <br/><br/>[02] ``diṭṭhisaṅghāṭapaṭimukko, diṭṭhijālena otthaṭo,  diṭṭhisotena vuyhati, diṭṭhisaññojanena saṃyutto, diṭṭhānusayena anusaṭo,  diṭṭhisantāpena santappati, diṭṭhipariḷāhena pariḍayhati. <br/><br/>[02] ``jātiyā anugato, jarāya anusaṭo, byādhinā  abhibhūto, maraṇena abbhāhato, dukkhe patiṭṭhito. <br/><br/>[02] ``taṇhāya uḍḍito, jarāpākāraparikkhitto, maccupāsena  parikkhitto, mahābandhanabaddho, rāgabandhanena  dosamohamānadiṭṭhikilesaduccaritabandhanena baddho, mahāsambādhappaṭipanno,  mahāpalibodhena palibuddho, mahāpapāte patito, mahākantārappaṭipanno,  mahāsaṃsārappaṭipanno, mahāvidugge samparivattati, mahāpalipe palipanno. <br/><br/>[02] ``abbhāhato lokasannivāso, āditto lokasannivāso  rāgagginā dosagginā mohagginā jātiyā jarāya maraṇena sokehi  paridevehi dukkhehi domanassehi upāyāsehi, unnītako  lokasannivāso haññati niccamatāṇo pattadaṇḍo takkaro,  vajjabandhanabaddho ^a^V0.0114^ea^ āghātanapaccupaṭṭhito, anātho lokasannivāso  paramakāruññappatto, dukkhābhitunno cirarattaṃ pīḷito, gadhito niccaṃ  pipāsito. <br/><br/>[02] ``andho ^a^M0.0127^ea^ acakkhuko, hatanetto apariṇāyako,  vipathapakkhando añjasāparaddho, mahoghapakkhando. <br/><br/>[02] ``dvīhi diṭṭhigatehi pariyuṭṭhito, tīhi duccaritehi  vippaṭipanno, catūhi yogehi yojito, catūhi ganthehi ganthito,  catūhi upādānehi upādiyati, pañcagatisamāruḷho, pañcahi  kāmaguṇehi rajjati, pañcahi nīvaraṇehi otthaṭo, chahi ^a^P0.0144^ea^  vivādamūlehi vivadati, chahi taṇhākāyehi rajjati, chahi  diṭṭhigatehi pariyuṭṭhito, sattahi anusayehi anusaṭo, sattahi  saññojanehi saṃyutto, sattahi mānehi unnato, aṭṭhahi lokadhammehi  samparivattati, aṭṭhahi micchattehi niyyāto, aṭṭhahi purisadosehi  dussati, navahi āghātavatthūhi āghātito, navavidhamānehi unnato,  navahi taṇhāmūlakehi dhammehi rajjati, dasahi kilesavatthūhi  kilissati, dasahi āghātavatthūhi āghātito, dasahi  akusalakammapathehi samannāgato, dasahi saṃyojanehi saṃyutto, dasahi  micchattehi niyyāto, dasavatthukāya micchādiṭṭhiyā samannāgato,  dasavatthukāya antaggāhikāya diṭṭhiyā samannāgato,  aṭṭhasatataṇhāpapañcehi papañcito, dvāsaṭṭhiyā diṭṭhigatehi pariyuṭṭhito,  lokasannivāsoti passantānaṃ buddhānaṃ bhagavantānaṃ sattesu mahākaruṇā  okkamati. <br/><br/>[02] ``ahañcamhi tiṇṇo, loko ca atiṇṇo.  ahañcamhi mutto, loko ca amutto. ahañcamhi danto, loko ca  adanto. ahañcamhi santo, loko ca asanto. ahañcamhi  assattho, loko ca anassattho. ahañcamhi parinibbuto, loko ca  aparinibbuto. pahomi khvāhaṃ tiṇṇo tāretuṃ, mutto mocetuṃ, danto  dametuṃ, santo sametuṃ, assattho assāsetuṃ, parinibbuto  parinibbāpetunti passantānaṃ buddhānaṃ bhagavantānaṃ sattesu mahākaruṇā  okkamatī''ti (paṭi0 ma0 1.117-118).<br/><br/>[03] evaṃ ^a^M0.0128^ea^ ekūnanavutiyā ākārehi vibhajanaṃ kataṃ.<br/><br/>[03] yaṃ pana yāvatā dhammadhātuyā yattakaṃ ñātabbaṃ  saṅkhatāsaṅkhatādikassa sabbassa paropadesanirapekkhaṃ ^a^V0.0115^ea^ sabbākārena  paṭivijjhanasamatthaṃ ākaṅkhamattappaṭibaddhavuttianaññasādhāraṇaṃ bhagavato  ñāṇaṃ sabbathā anavasesasaṅkhatāsaṅkhatasammutisaccāvabodhato  sabbaññutaññāṇaṃ tatthāvaraṇābhāvato nissaṅgappavattimupādāya  anāvaraṇañāṇanti vuccati. ekameva hi taṃ ñāṇaṃ visayappavattimukhena  aññehi asādhāraṇabhāvadassanatthaṃ ^a^P0.0145^ea^ duvidhena uddiṭṭhaṃ.  aññathā sabbaññutānāvaraṇañāṇānaṃ sādhāraṇatā sabbavisayatā  āpajjeyyuṃ, na ca taṃ yuttaṃ kiñcāpi imāya yuttiyā. ayañhettha  pāḷi -- <br/><br/>[02] ``sabbaṃ saṅkhatamasaṅkhataṃ anavasesaṃ jānātīti  sabbaññutaññāṇaṃ, tattha āvaraṇaṃ natthīti anāvaraṇañāṇaṃ. atītaṃ  sabbaṃ jānātīti sabbaññutaññāṇaṃ, tattha āvaraṇaṃ natthīti  anāvaraṇañāṇaṃ. anāgataṃ sabbaṃ jānātīti sabbaññutaññāṇaṃ, tattha  āvaraṇaṃ natthīti anāvaraṇañāṇaṃ. paccuppannaṃ sabbaṃ jānātīti  sabbaññutaññāṇaṃ, tattha āvaraṇaṃ natthīti anāvaraṇañāṇa''nti (paṭi0  ma0 1.119-120) vitthāro.<br/><br/>[03] evametāni bhagavato chāsādhāraṇañāṇāni  aviparītākārappavattiyā yathāsakavisayassa avisaṃvādanato tathāni  avitathāni anaññathāni. evampi bhagavā tathāni āgatoti  tathāgato.<br/><br/>[03] tathā --<br/><br/>[03] ``sattime, bhikkhave, bojjhaṅgā -- satisambojjhaṅgo,  dhammavicayasambojjhaṅgo, vīriyasambojjhaṅgo, pītisambojjhaṅgo,  passaddhisambojjhaṅgo, samādhisambojjhaṅgo, upekkhāsambojjhaṅgo''ti  (paṭi0 ma0 2.17; saṃ0 ni0  5.185) evaṃ ^b^sarūpato,^eb^  ``yāyaṃ lokuttaramaggakkhaṇe uppajjamānā  līnuddhaccapatiṭṭhānāyūhanakāmasukhallikattakilamathānuyogaucchedasassatābhinivesādīnaṃ  anekesaṃ upaddavānaṃ paṭipakkhabhūtā satiādibhedā dhammasāmaggī, yāya  ariyasāvako bujjhati kilesaniddāya uṭṭhahati, cattāri vā  ariyasaccāni paṭivijjhati, nibbānameva vā sacchikarotīti, sā  dhammasāmaggī bodhīti vuccati. tassā `bodhiyā aṅgāti  bojjhaṅgā, ariyasāvako vā yathāvuttāya dhammasāmaggiyā bujjhatīti  ^a^M0.0129^ea^ katvā bodhīti vuccati, tassa bodhissa aṅgātipi bojjhaṅgā''ti evaṃ  ^b^sāmaññalakkhaṇato^eb^. ``upaṭṭhānalakkhaṇo satisambojjhaṅgo,  pavicayalakkhaṇo dhammavicayasambojjhaṅgo, paggahalakkhaṇo  vīriyasambojjhaṅgo, pharaṇalakkhaṇo pītisambojjhaṅgo,  upasamalakkhaṇo ^a^V0.0116^ea^ passaddhisambojjhaṅgo, avikkhepalakkhaṇo  samādhisambojjhaṅgo, paṭisaṅkhānalakkhaṇo upekkhāsambojjhaṅgo''ti  evaṃ ^b^visesalakkhaṇato^eb^.<br/><br/>[03] ``tattha katamo satisambojjhaṅgo? idha, bhikkhu ^a^P0.0146^ea^,  satimā hoti paramena satinepakkena samannāgato, cirakatampi  cirabhāsitampi saritā hoti anussaritā''tiādinā (vibha0  467) sattannaṃ bojjhaṅgānaṃ aññamaññopakāravasena ^b^ekakkhaṇe  pavattidassanato,^eb^ ``tattha katamo satisambojjhaṅgo? atthi  ajjhattaṃ, bhikkhave, dhammesu sati, atthi bahiddhā dhammesu  satī''tiādinā tesaṃ ^b^visayavibhāgena pavattidassanato^eb^.  ``tattha katamo satisambojjhaṅgo? idha, bhikkhave, bhikkhu  satisambojjhaṅgaṃ bhāveti vivekanissitaṃ virāganissitaṃ  nirodhanissitaṃ vossaggapariṇāmi''ntiādinā (vibha0 471)  ^b^bhāvanāvidhidassanato^eb^. ``tattha katame satta bojjhaṅgā? idha  bhikkhu yasmiṃ samaye lokuttaraṃ jhānaṃ bhāveti...pe0... tasmiṃ samaye  satta bojjhaṅgā honti satisambojjhaṅgo...pe0... upekkhāsambojjhaṅgo.  tattha katamo satisambojjhaṅgo? yā sati...pe0...  anussatī''tiādinā (vibha0 478-479) ^b^channavutiyā  nayasahassavibhāgehī^eb^ti evaṃ nānākārato pavattāni bhagavato  sambojjhaṅgavibhāvanañāṇāni tassa tassa atthassa avisaṃvādanato  tathāni avitathāni anaññathāni. evampi bhagavā tathāni āgatoti  tathāgato.<br/><br/>[03] tathā --<br/><br/>[03] ``tattha katamaṃ dukkhanirodhagāminī paṭipadā ariyasaccaṃ?  ayameva ariyo aṭṭhaṅgiko maggo. seyyathidaṃ, sammādiṭṭhi...pe0...  sammāsamādhī''ti (vibha0 205) evaṃ ^b^sarūpato^eb^.  sabbakilesehi ārakattā ariyabhāvakarattā ariyaphalappaṭilābhakarattā  ca ariyo, aṭṭhavidhattā nibbānādhigamāya ekantakāraṇattā ca  aṭṭhaṅgiko. kilese mārento gacchati, nibbānatthikehi maggīyati,  sayaṃ vā nibbānaṃ maggatīti maggoti evaṃ ^b^sāmaññalakkhaṇato^eb^.  ``sammā dassanalakkhaṇā sammādiṭṭhi, sammā abhiniropanalakkhaṇo  sammāsaṅkappo, sammā pariggahaṇalakkhaṇā sammāvācā, sammā  samuṭṭhānalakkhaṇo ^a^M0.0130^ea^ sammākammanto, sammā vodānalakkhaṇo  sammāājīvo, sammā paggahalakkhaṇo sammāvāyāmo, sammā  upaṭṭhānalakkhaṇā sammāsati, sammā avikkhepalakkhaṇo  sammāsamādhī''ti evaṃ ^b^visesalakkhaṇato^eb^ ^a^P0.0147^ea^.  sammādiṭṭhi aññehipi attano paccanīkakilesehi saddhiṃ micchādiṭṭhiṃ  pajahati, nibbānaṃ ārammaṇaṃ karoti, tappaṭicchādakamohavidhamanena  asammohato sampayuttadhamme ca passati. tathā sammāsaṅkappādayopi  micchāsaṅkappādīni ^a^V0.0117^ea^ pajahanti, nibbānañca ārammaṇaṃ karonti,  sahajātadhammānaṃ  sammāabhiniropanapariggahaṇasamuṭṭhānavodānapaggahaupaṭṭhānasamādahanāni ca  karontīti evaṃ ^b^kiccavibhāgato^eb^. sammādiṭṭhi pubbabhāge  nānakkhaṇā visuṃ visuṃ dukkhādiārammaṇā hutvā maggakāle  ekakkhaṇā nibbānameva ārammaṇaṃ katvā kiccato ``dukkhe  ñāṇa''ntiādīni cattāri nāmāni labhati, sammāsaṅkappādayopi  pubbabhāge nānakkhaṇā nānārammaṇā maggakāle ekakkhaṇā ekārammaṇā.<br/><br/>[03] tesu sammāsaṅkappo kiccato nekkhammasaṅkappotiādīni tīṇi  nāmāni labhati, sammāvācādayo tayo pubbabhāge  musāvādāveramaṇītiādivibhāgā viratiyopi cetanāyopi hutvā  maggakkhaṇe viratiyova, sammāvāyāmasatiyo kiccato  sammappadhānasatipaṭṭhānavasena cattāri nāmāni labhanti. sammāsamādhi  pana maggakkhaṇepi paṭhamajjhānādivasena nānā evāti evaṃ  pubbabhāgaparabhāgesu ^b^pavattivibhāgato,^eb^ ``idha, bhikkhave, bhikkhu  sammādiṭṭhiṃ bhāveti vivekanissita''ntiādinā (vibha0 489)  ^b^bhāvanāvidhito,^eb^ ``tattha katamo aṭṭhaṅgiko maggo? idha,  bhikkhu, yasmiṃ samaye lokuttaraṃ jhānaṃ bhāveti...pe0... dukkhāpaṭipadaṃ  dandhābhiññaṃ, tasmiṃ samaye aṭṭhaṅgiko maggo hoti sammādiṭṭhi  sammāsaṅkappo''tiādinā (vibha0 499) ^b^caturāsītiyā  nayasahassavibhāgehī^eb^ti evaṃ anekākārato pavattāni bhagavato  ariyamaggavibhāvanañāṇāni atthassa avisaṃvādanato sabbānipi  tathāni avitathāni anaññathāni. evampi bhagavā tathāni āgatoti  tathāgato.<br/><br/>[03] tathā paṭhamajjhānasamāpatti yā ca nirodhasamāpattīti etāsu  anupaṭipāṭiyā viharitabbaṭṭhena samāpajjitabbaṭṭhena ca  anupubbavihārasamāpattīsu sampādanapaccavekkhaṇādivasena yathārahaṃ  sampayogavasena ca pavattāni bhagavato ñāṇāni tadatthasiddhiyā tathāni  avitathāni anaññathāni ^a^P0.0148^ea^. tathā ^a^M0.0131^ea^ ``idaṃ imassa  ṭhānaṃ, idaṃ aṭṭhāna''nti aviparītaṃ tassa tassa phalassa  kāraṇākāraṇajānanaṃ, tesaṃ tesaṃ sattānaṃ atītādibhedabhinnassa  kammasamādānassa anavasesato yathābhūtaṃ vipākantarajānanaṃ,  āyūhanakkhaṇeyeva tassa tassa sattassa ``ayaṃ nirayagāminī  paṭipadā...pe0... ayaṃ nibbānagāminī paṭipadā''ti yāthāvato  sāsavānāsavakammavibhāgajānanaṃ, 0.khandhāyatanādīnaṃ  upādinnānupādinnādianekasabhāvaṃ nānāsabhāvañca tassa lokassa  ``imāya nāma dhātuyā ussannattā imasmiṃ dhammappabandhe ayaṃ viseso  jāyatī''tiādinā nayena yathābhūtaṃ dhātunānattajānanaṃ, anavasesato  sattānaṃ hīnādiajjhāsayādhimuttijānanaṃ, saddhādīndriyānaṃ  tikkhamudutājānanaṃ, saṃkilesādīhi saddhiṃ  jhānavimokkhādivisesajānanaṃ ^a^V0.0118^ea^, sattānaṃ aparimāṇāsu jātīsu  tappaṭibandhena saddhiṃ anavasesato pubbenivutthakkhandhasantatijānanaṃ,  hīnādivibhāgehi saddhiṃ cutipaṭisandhijānanaṃ, ``idaṃ  dukkha''ntiādinā heṭṭhā vuttanayeneva catusaccajānananti imāni  bhagavato dasabalañāṇāni avirajjhitvā yathāsakaṃ visayāvagāhanato  yathādhippetatthasādhanato ca yathābhūtavuttiyā tathāni avitathāni  anaññathāni. vuttañhetaṃ -- <br/><br/>[02] ``idha tathāgato ṭhānañca ṭhānato aṭṭhānañca aṭṭhānato  yathābhūtaṃ pajānātī''tiādi (vibha0 809; a0 ni0  10.21).<br/><br/>[03] evampi bhagavā tathāni āgatoti tathāgato.<br/><br/>[03] yathā cetesaṃ ñāṇānaṃ vasena, evaṃ yathāvuttānaṃ  satipaṭṭhānasammappadhānavibhāvanañāṇādīnaṃ anantāparimeyyabhedānaṃ  anaññasādhāraṇānaṃ paññāvisesānaṃ vasena bhagavā tathāni ñāṇāni  āgato adhigatoti tathāgato. evampi tathāni āgatoti tathāgato.<br/><br/>[03] kathaṃ ^b^tathā gatoti tathāgato^eb^? yā sā bhagavato  abhijāti abhisambodhi dhammavinayapaññāpanā  anupādisesanibbānadhātu, sā tathā. kiṃ vuttaṃ hoti? yadatthaṃ  lokanāthena abhisambodhi patthitā pavattitā ca, tadatthassa  ekantasiddhiyā avisaṃvādanato aviparītatthavuttiyā tathā avitathā  anaññathā. tathā hi ayaṃ bhagavā bodhisattabhūto  samatiṃsapāramiparipūraṇādikaṃ ^a^P0.0149^ea^ vuttappabhedaṃ sabbaṃ  buddhattahetuṃ sampādetvā ^a^M0.0132^ea^ tusitapure ṭhitova buddhakolāhalaṃ sutvā  dasasahassacakkavāḷadevatāhi ekato sannipatitāhi upasaṅkamitvā -- <br/><br/>[21] ``kālo deva mahāvīra, uppajja mātukucchiyaṃ. <br/><br/>[22] sadevakaṃ tārayanto, bujjhassu amataṃ pada''nti.. (bu0  vaṃ0 1.67) -- <br/><br/>[25] āyācito uppannapubbanimitto pañca mahāvilokanāni  viloketvā ``idānāhaṃ manussayoniyaṃ uppajjitvā  abhisambujjhissāmī''ti āsāḷhipuṇṇamāya sakyarājakule  mahāmāyāya deviyā kucchimhi paṭisandhiṃ gahetvā dasa māse  devamanussehi mahatā parihārena parihariyamāno visākhapuṇṇamāya  paccūsasamaye abhijātiṃ pāpuṇi.<br/><br/>[03] abhijātikkhaṇe ^a^V0.0119^ea^ panassa paṭisandhiggahaṇakkhaṇe viya  ^b^dvattiṃsapubbanimittāni^eb^ pāturahesuṃ. ayañhi dasasahassī  lokadhātu kampi saṅkampi sampakampi sampavedhi, dasasu  cakkavāḷasahassesu appamāṇo obhāso phari, tassa taṃ siriṃ daṭṭhukāmā  viya jaccandhā cakkhūni paṭilabhiṃsu, badhirā saddaṃ suṇiṃsu. mūgā  samālapiṃsu, khujjā ujugattā ahesuṃ, paṅgulā padasā gamanaṃ paṭilabhiṃsu,  bandhanagatā sabbasattā andubandhanādīhi mucciṃsu, sabbanirayesu aggi  nibbāyi, pettivisaye khuppipāsā vūpasami, tiracchānānaṃ bhayaṃ  nāhosi, sabbasattānaṃ rogo vūpasami, sabbasattā piyaṃvadā ahesuṃ,  madhurenākārena assā hasiṃsu, vāraṇā gajjiṃsu, sabbatūriyāni sakaṃ  sakaṃ ninnādaṃ muñciṃsu, aghaṭṭitāni eva manussānaṃ hatthūpagādīni  ābharaṇāni madhurenākārena raviṃsu, sabbadisā vippasannā ahesuṃ,  sattānaṃ sukhaṃ uppādayamāno mudusītalavāto vāyi, akālamegho  vassi, pathavitopi udakaṃ ubbhijjitvā vissandi, pakkhino  ākāsagamanaṃ vijahiṃsu, nadiyo asandamānā aṭṭhaṃsu, mahāsamudde madhuraṃ  udakaṃ ahosi, upakkilesavimutte sūriye dissamāne eva ākāsagatā  sabbā jotiyo jaliṃsu ^a^P0.0150^ea^, ṭhapetvā arūpāvacare deve  avasesā sabbe devā sabbepi nerayikā dissamānarūpā ahesuṃ,  tarukuṭṭakavāṭaselādayo anāvaraṇabhūtā ahesuṃ, sattānaṃ cutūpapātā nāhesuṃ,  sabbaṃ aniṭṭhagandhaṃ abhibhavitvā dibbagandho vāyi, sabbe phalūpagā  rukkhā phaladharā sampajjiṃsu, mahāsamuddo ^a^M0.0133^ea^ sabbatthakameva pañcavaṇṇehi  padumehi sañchannatalo ahosi, thalajajalajādīni sabbapupphāni  pupphiṃsu, rukkhānaṃ khandhesu khandhapadumāni, sākhāsu sākhapadumāni,  latāsu latāpadumāni pupphiṃsu, mahītale silātalāni bhinditvā  uparūpari satta satta hutvā daṇḍapadumāni nāma nikkhamiṃsu, ākāse  olambakapadumāni nibbattiṃsu, samantato pupphavassaṃ vassi, ākāse  dibbatūriyāni vajjiṃsu, sakaladasasahassī lokadhātu vaṭṭetvā  vissaṭṭhamālāguḷaṃ viya uppīḷetvā baddhamālākalāpo viya  alaṅkatappaṭiyattaṃ mālāsanaṃ viya ca ekamālāmālinī  vipphurantavāḷabījanī pupphadhūpagandhaparivāsitā paramasobhaggappattā  ahosi, tāni ca pubbanimittāni upari adhigatānaṃ anekesaṃ  visesādhigamānaṃ nimittabhūtāni eva ahesuṃ. evaṃ  anekacchariyapātubhāvappaṭimaṇḍitā cāyaṃ abhijāti yadatthaṃ anena  abhisambodhi patthitā, tassā abhisambodhiyā ekantasiddhiyā tathāva  ahosi avitathā anaññathā.<br/><br/>[03] tathā ye buddhaveneyyā bodhaneyyabandhavā, te sabbepi anavasesato  sayameva bhagavatā vinītā. ye ca sāvakaveneyyā dhammaveneyyā ca,  tepi sāvakādīhi vinītā vinayaṃ gacchanti gamissanti cāti yadatthaṃ  bhagavatā abhisambodhi abhipatthitā, tadatthassa ekantasiddhiyā  abhisambodhi tathā avitathā anaññathā.<br/><br/>[03] apica ^a^V0.0120^ea^ yassa yassa ñeyyadhammassa yo yo sabhāvo bujjhitabbo,  so so hatthatale ṭhapitāamalakaṃ viya āvajjanamattappaṭibaddhena attano  ñāṇena aviparītaṃ anavasesato bhagavatā abhisambuddhoti evampi  abhisambodhi tathā avitathā anaññathā.<br/><br/>[03] tathā tesaṃ tesaṃ dhammānaṃ tathā tathā desetabbappakāraṃ tesaṃ tesañca  sattānaṃ āsayānusayacaritādhimuttiṃ sammadeva oloketvā ^a^P0.0151^ea^  dhammataṃ avijahanteneva paññattinayavohāramaggaṃ anatidhāvanteneva  ca dhammataṃ vibhāvantena yathāparādhaṃ yathājjhāsayaṃ yathādhammañca  anusāsantena bhagavatā veneyyā vinītā ariyabhūmiṃ sampāpitāti  dhammavinayapaññāpanāpissa tadatthasiddhiyā yathābhūtavuttiyā ca tathā  avitathā anaññathā.<br/><br/>[03] tathā ^a^M0.0134^ea^ yā sā bhagavatā anuppattā  pathaviyādiphassavedanādirūpārūpasabhāvavinimuttā lujjanabhāvābhāvato  lokasabhāvātītā tamasā visaṃsaṭṭhattā kenaci anobhāsanīyā  lokasabhāvābhāvato eva gatiādibhāvarahitā appatiṭṭhā anārammaṇā  amatamahānibbānadhātu khandhasaṅkhātānaṃ upādīnaṃ lesamattassapi  abhāvato anupādisesāti vuccati, yaṃ sandhāya vuttaṃ -- <br/><br/>[02] ``atthi, bhikkhave, tadāyatanaṃ, yattha neva pathavī na  āpo na tejo na vāyo na ākāsānañcāyatanaṃ na viññāṇañcāyatanaṃ  na ākiñcaññāyatanaṃ na nevasaññānāsaññāyatanaṃ nāyaṃ loko na paro  loko na ca ubho candimasūriyā, tatrāpāhaṃ, bhikkhave, neva āgatiṃ  vadāmi na gatiṃ na ṭhitiṃ na cutiṃ na upapattiṃ, appatiṭṭhaṃ appavattaṃ  anārammaṇamevetaṃ, esevanto dukkhassā''ti (udā0 71).<br/><br/>[03] sā sabbesampi upādānakkhandhānaṃ atthaṅgamo, sabbasaṅkhārānaṃ  samatho, sabbūpadhīnaṃ paṭinissaggo, sabbadukkhānaṃ vūpasamo,  sabbālayānaṃ samugghāto, sabbavaṭṭānaṃ upacchedo,  accantasantilakkhaṇoti yathāvuttasabhāvassa kadācipi avisaṃvādanato  tathā avitathā anaññathā. evametā abhijātiādikā tathā gato  upagato adhigato paṭipanno pattoti tathāgato. evaṃ bhagavā tathā  gatoti tathāgato.<br/><br/>[03] kathaṃ ^b^tathāvidhoti tathāgato^eb^? yathāvidhā purimakā  sammāsambuddhā, ayampi bhagavā tathāvidho. kiṃ vuttaṃ hoti?  yathāvidhā te bhagavanto maggasīlena phalasīlena sabbenapi  lokiyalokuttarasīlena, maggasamādhinā phalasamādhinā ^a^P0.0152^ea^  sabbenapi lokiyalokuttarasamādhinā, maggapaññāya ^a^V0.0121^ea^ phalapaññāya  sabbāyapi lokiyalokuttarapaññāya, devasikaṃ valañjitabbehi  catuvīsatikoṭisatasahassasamāpattivihārehi, tadaṅgavimuttiyā,  vikkhambhanavimuttiyā, samucchedavimuttiyā, paṭippassaddhivimuttiyā,  nissaraṇavimuttiyāti saṅkhepato. vitthārato pana  anantāparimāṇabhedehi acinteyyānubhāvehi sakalasabbaññuguṇehi,  ayampi ^a^M0.0135^ea^ amhākaṃ bhagavā tathāvidho. sabbesañhi sammāsambuddhānaṃ  āyuvemattaṃ, sarīrappamāṇavemattaṃ, kulavemattaṃ, dukkaracariyāvemattaṃ,  rasmivemattanti, imehi pañcahi vemattehi siyā vemattaṃ, na pana  sīlavisuddhiyādīsu visuddhīsu samathavipassanāpaṭipattiyaṃ attanā  paṭiladdhaguṇesu ca kiñci nānākaraṇaṃ atthi. atha kho majjhe  bhinnasuvaṇṇaṃ viya aññamaññaṃ nibbisesā te buddhā bhagavanto. tasmā  yathāvidhā purimakā sammāsambuddhā, ayampi bhagavā tathāvidho. evaṃ  tathāvidhoti tathāgato. vidhattho cettha gatasaddo, tathā hi lokiyā  vidhayuttagatasadde pakāratthe vadanti.<br/><br/>[03] kathaṃ ^b^tathā pavattitoti tathāgato^eb^? anaññasādhāraṇena  iddhānubhāvena samannāgatattā atthappaṭisambhidādīnaṃ ukkaṃsapāramippattiyā  anāvaraṇañāṇappaṭilābhena ca bhagavato kāyappavattiyādīnaṃ katthaci  paṭighātābhāvato yathā ruci tathā gataṃ gati gamanaṃ  kāyavacīcittappavatti etassāti tathāgato. evaṃ tathā pavattitoti  tathāgato.<br/><br/>[03] kathaṃ ^b^tathehi agatoti tathāgato^eb^? bodhisambhārasambharaṇe  tappaṭipakkhappavattisaṅkhātaṃ natthi etassa gatanti agato. so  panassa agatabhāvo maccheradānapāramiādīsu aviparītaṃ  ādīnavānisaṃsapaccavekkhaṇādinayappavattehi ñāṇehīti tathehi ñāṇehi  agatoti tathāgato.<br/><br/>[03] atha vā kilesābhisaṅkhārappavattisaṅkhātaṃ  khandhappavattisaṅkhātameva vā pañcasupi gatīsu gataṃ gamanaṃ etassa  natthīti agato. saupādisesānupādisesanibbānappattiyā  svāyamassa agatabhāvo tathehi ariyamaggañāṇehīti evampi bhagavā  tathehi agatoti tathāgato.<br/><br/>[03] kathaṃ ^a^P0.0153^ea^ ^b^tathā gatabhāvena tathāgato^eb^? tathā  gatabhāvenāti ca tathāgatassa sabbhāvena atthitāyāti attho. ko  panesa tathāgato, yassa atthitāya bhagavā tathāgatoti vuccatīti?  saddhammo. saddhammo hi ariyamaggo tāva yathā  yuganaddhasamathavipassanābalena anavasesato kilesapakkhaṃ samūhanantena  samucchedappahānavasena gantabbaṃ ^a^M0.0136^ea^, tathā gato. phaladhammo yathā attano  maggānurūpaṃ paṭippassaddhipahānavasena gantabbaṃ, tathā gato pavatto.  nibbānadhammo pana yathā gato ^a^V0.0122^ea^ paññāya paṭividdho  sakalavaṭṭadukkhavūpasamāya sampajjati, buddhādīhi tathā gato  sacchikatoti tathāgato. pariyattidhammopi yathā purimabuddhehi  suttageyyādivasena pavattiādippakāsanavasena ca veneyyānaṃ  āsayādianurūpaṃ pavattito, amhākampi bhagavatā tathā gato gadito  pavattitoti vā tathāgato. yathā bhagavatā desito, tathā bhagavato  sāvakehi gato avagatoti tathāgato. evaṃ sabbopi saddhammo  tathāgato. tenāha sakko devānamindo -- ``tathāgataṃ  devamanussapūjitaṃ, dhammaṃ namassāma suvatthi hotū''ti (khu0 pā0  6.17; su0 ni0 240). svāssa atthīti bhagavā tathāgato.<br/><br/>[03] yathā ca dhammo, evaṃ ariyasaṅghopi yathā attahitāya  parahitāya ca paṭipannehi suvisuddhaṃ pubbabhāgasamathavipassanāpaṭipadaṃ  purakkhatvā tena tena maggena gantabbaṃ, taṃ taṃ tathā gatoti tathāgato.  yathā vā bhagavatā saccapaṭiccasamuppādādayo desitā, tathāva buddhattā  tathā gadanato ca tathāgato. tenāha sakko devarājā -- ``tathāgataṃ  devamanussapūjitaṃ, saṅghaṃ namassāma suvatthi hotū''ti. svāssa  sāvakabhūto atthīti bhagavā tathāgato. evaṃ tathāgatabhāvena  tathāgatoti.<br/><br/>[03] idampi ca tathāgatassa tathāgatabhāvadīpane mukhamattakameva,  sabbākārena pana tathāgatova tathāgatassa ^a^P0.0154^ea^ tathāgatabhāvaṃ  vaṇṇeyya. idañhi tathāgatapadaṃ mahatthaṃ mahāgatikaṃ mahāvisayaṃ, tassa  appamādapadassa viya tepiṭakampi buddhavacanaṃ yuttito atthabhāvena  āharanto ``atitthena dhammakathiko pakkhando''ti na vattabboti.<br/><br/>[03] tatthetaṃ vuccati -- <br/><br/>[21] ``yatheva loke purimā mahesino, <br/><br/>[27] sabbaññubhāvaṃ munayo idhāgatā. <br/><br/>[26] tathā ayaṃ sakyamunīpi āgato, <br/><br/>[22] tathāgato vuccati tena cakkhumā.. <br/><br/>[21] ``pahāya ^a^M0.0137^ea^ kāmādimale asesato, <br/><br/>[27] samādhiñāṇehi yathā gatā jinā. <br/><br/>[26] purātanā ^a^V0.0123^ea^ sakyamunī jutindharo, <br/><br/>[22] tathā gato tena tathāgato mato.. <br/><br/>[21] ``tathañca dhātāyatanādilakkhaṇaṃ, <br/><br/>[27] sabhāvasāmaññavibhāgabhedato. <br/><br/>[26] sayambhuñāṇena jinoyamāgato, <br/><br/>[22] tathāgato vuccati sakyapuṅgavo.. <br/><br/>[21] ``tathāni saccāni samantacakkhunā, <br/><br/>[27] tathā idappaccayatā ca sabbaso. <br/><br/>[26] anaññaneyyā nayato vibhāvitā, <br/><br/>[22] tathā gato tena jino tathāgato.. <br/><br/>[21] ``anekabhedāsupi lokadhātusu, <br/><br/>[27] jinassa rūpāyatanādigocare. <br/><br/>[26] vicittabhede tathameva dassanaṃ, <br/><br/>[22] tathāgato tena samantalocano.. <br/><br/>[21] ``yato ^a^P0.0155^ea^ ca dhammaṃ tathameva bhāsati, <br/><br/>[27] karoti vācāya nurūpamattano. <br/><br/>[26] guṇehi lokaṃ abhibhuyyirīyati, <br/><br/>[22] tathāgato tenapi lokanāyako.. <br/><br/>[21] ``tathā pariññāya tathāya sabbaso, <br/><br/>[27] avedi lokaṃ pabhavaṃ atikkami. <br/><br/>[26] gato ca paccakkhakiriyāya nibbutiṃ, <br/><br/>[22] arīyamaggañca gato tathāgato.. <br/><br/>[21] ``tathā paṭiññāya tathāya sabbaso, <br/><br/>[27] hitāya lokassa yatoyamāgato. <br/><br/>[26] tathāya ^a^V0.0124^ea^ nātho karuṇāya sabbadā, <br/><br/>[22] gato ca tenāpi jino tathāgato.. <br/><br/>[21] ``tathāni ^a^M0.0138^ea^ ñāṇāni yatoyamāgato, <br/><br/>[27] yathāsabhāvaṃ visayāvabodhato. <br/><br/>[26] tathābhijātippabhutī tathāgato, <br/><br/>[22] tadatthasampādanato tathāgato.. <br/><br/>[21] ``yathāvidhā te purimā mahesino, <br/><br/>[27] tathāvidhoyampi tathā yathāruci. <br/><br/>[26] pavattavācā tanucittabhāvato, <br/><br/>[22] tathāgato vuccati aggapuggalo.. <br/><br/>[21] ``sambodhisambhāravipakkhato pure, <br/><br/>[27] gataṃ na saṃsāragatampi tassa vā. <br/><br/>[26] na catthi nāthassa bhavantadassino, <br/><br/>[22] tathehi tasmā agato tathāgato.. <br/><br/>[21] ``tathāgato dhammavaro mahesinā, <br/><br/>[27] yathā pahātabbamalaṃ pahīyati. <br/><br/>[26] tathāgato ariyagaṇopi satthuno, <br/><br/>[22] tathāgato tena samaṅgibhāvato''ti..<br/><br/>[03] ^b^mahiddhikatā^eb^ti ^a^P0.0156^ea^ paramena cittavasībhāvena  ca iddhividhayogena dhammānubhāvaññathattanipphādanasamatthatāsaṅkhātāya  mahatiyā iddhiyā samannāgamo ^b^mahiddhikatā^eb^. cirakālasambhūtena  suvidūrappaṭipakkhena icchitatthanipphattihetubhūtena mahājutikena  puññatejena samannāgamo ^b^mahānubhāvatā. yatrā^eb^ti  acchariyapasaṃsākotuhalahāsapasādiko paccattatthe nipāto. tena  yuttattā ^b^vijāyissatī^eb^ti anāgatakālavacanaṃ, attho pana  atītakāloyeva. ayañhettha attho -- yā hi nāma ayaṃ suppavāsā  tathā dukkhanimuggā kicchāpannā bhagavato vacanasamakālameva sukhinī  arogā arogaṃ puttaṃ vijāyīti. ^b^attamano^eb^ti sakamano,  bhagavati pasādena kilesarahitacittoti ^a^V0.0125^ea^ attho. kilesapariyuṭṭhitañhi  cittaṃ vase avattanato attamanoti na sakkā vattunti.  ^b^attamano^eb^ti vā pītisomanassehi gahitamano.  ^b^pamudito^eb^ti pāmojjena ^a^M0.0139^ea^ yutto. ^b^pītisomanassajāto^eb^ti  jātabalavapītisomanasso. ^b^athā^eb^ti pacchā, tato katipāhassa  accayena. ^b^sattabhattānī^eb^ti sattasu divasesu dātabbabhattāni.  ^b^svātanāyā^eb^ti svātanapuññatthaṃ, yaṃ sve buddhappamukhassa saṅghassa  dānavasena payirupāsanavasena ca bhavissati puññaṃ tadatthaṃ.<br/><br/>[03] ^b^atha kho bhagavā āyasmantaṃ mahāmoggallānaṃ āmantesī^eb^ti  kasmā āmantesi? suppavāsāya sāmikassa pasādarakkhaṇatthaṃ.  suppavāsā pana acalappasādāva, upāsakassa pana pasādarakkhaṇaṃ  mahāmoggallānattherassa bhāro. tenāha ^b^``tuyheso upaṭṭhāko''^eb^ti.  tattha ^b^tuyheso^eb^ti tuyhaṃ eso. ^b^tiṇṇaṃ dhammānaṃ  pāṭibhogo^eb^ti mama bhogādīnaṃ tiṇṇaṃ dhammānaṃ ahāniyā avināsāya  ayyo mahāmoggallāno yadi pāṭibhogo yadi patibhū, ito satta  divase atikkamitvā mama sakkā dānaṃ dātunti yadi ayyena ñātanti  dīpeti. theropi tassa tesu divasesu bhogānaṃ jīvitassa ca  anupaddavaṃ passitvā āha -- ^b^``dvinnaṃ kho nesaṃ, āvuso, dhammānaṃ  pāṭibhogo bhogānañca jīvitassa cā''^eb^ti. saddhā panassa  cittappaṭibaddhāti tasseva bhāraṃ karonto ^b^``saddhāya pana tvaññeva  pāṭibhogo''^eb^ti āha. api ca so upāsako diṭṭhasacco, tassa  saddhāya aññathābhāvo natthīti tathā vuttaṃ. teneva ca kāraṇena  bhagavatā ^b^``pacchāpi tvaṃ karissasīti saññāpehī''^eb^ti vuttaṃ.  upāsakopi ^a^P0.0157^ea^ satthari there ca gāravena subbacatāya  tassā ca puññena vaḍḍhiṃ icchanto ^b^``karotu suppavāsā  koliyadhītā satta bhattāni, pacchāhaṃ karissāmī''^eb^ti anujāni.<br/><br/>[03] ^b^tañca dāraka^eb^nti vijātadivasato paṭṭhāya ekādasamaṃ divasaṃ  atikkamitvā tato paraṃ sattāhaṃ buddhappamukhaṃ bhikkhusaṅghaṃ bhojetvā  sattame divase taṃ sattavassikaṃ dārakaṃ bhagavantaṃ bhikkhusaṅghañca  vandāpesi. ^b^satta me vassānī^eb^ti satta me saṃvaccharāni,  accantasaṃyogavasena cetaṃ upayogavacanaṃ. ^b^lohitakumbhiyaṃ  vutthānī^eb^ti mātukucchiyaṃ attano gabbhavāsadukkhaṃ sandhāya vadati.  ^b^aññānipi evarūpāni satta puttānī^eb^ti ``aññepi evarūpe satta  putte''ti vattabbe liṅgavipallāsavasena vuttaṃ ``evarūpānī''ti. evaṃ  satta vassāni gabbhadhāraṇavasena sattāhaṃ mūḷhagabbhatāya ca mahantaṃ  dukkhaṃ ^a^M0.0140^ea^ pāpetvā uppajjanakaputteti attho. etena mātugāmānaṃ  puttalolatāya puttalābhena titti natthīti dasseti.<br/><br/>[03] ^b^etamatthaṃ viditvā^eb^ti etaṃ sattadivasādhikāni satta  saṃvaccharāni gabbhadhāraṇādivasena pavattaṃ ^a^V0.0126^ea^ mahantaṃ dukkhaṃ ekapade  visaritvā puttalolatāvasena tāya vuttamatthaṃ viditvā. ^b^imaṃ  udāna^eb^nti imaṃ cittasukhappamatto viya pamattapuggale iṭṭhākārena  vañcetvā taṇhāsinehassa mahānatthakarabhāvadīpakaṃ udānaṃ udānesi.<br/><br/>[03] tattha ^b^asāta^eb^nti amadhuraṃ asundaraṃ aniṭṭhaṃ.  ^b^sātarūpenā^eb^ti iṭṭhasabhāvena. ^b^piyarūpenā^eb^ti  piyāyitabbabhāvena. ^b^sukhassa rūpenā^eb^ti sukhasabhāvena. idaṃ  vuttaṃ hoti -- yasmā asātaṃ appiyaṃ dukkhameva samānaṃ sakalampi  vaṭṭagataṃ saṅkhārajātaṃ appahīnavipallāsattā ayonisomanasikārena iṭṭhaṃ  viya piyaṃ viya sukhaṃ viya ca hutvā upaṭṭhahamānaṃ sativippavāsena  pamattapuggalaṃ ativattati abhibhavati ajjhottharati, tasmā imampi  suppavāsaṃ punapi sattakkhattuṃ evarūpaṃ asātaṃ appiyaṃ dukkhaṃ  sātādipatirūpakena dukkhena puttasaṅkhātapemavatthusukhena  ajjhottharatīti. <br/><br/>[06] aṭṭhamasuttavaṇṇanā niṭṭhitā. 


volume: 90
item: 19
title: gabbhinīsuttavaṇṇanā^ekaputtakasuttavaṇṇanā^suppavāsāsuttavaṇṇanā^visākhāsuttavaṇṇanā^
content:
  [03] 19^b^.^eb^ navame ^a^P0.0158^ea^ ^b^pubbārāme^eb^ti  sāvatthiyā pācīnadisābhāge anurādhapurassa uttamadevīvihārasadise  ṭhāne kārite ārāme. ^b^migāramātupāsāde^eb^ti migāramātuyā  pāsāde.<br/><br/>[03] tatrāyaṃ anupubbikathā -- atīte satasahassakappamatthake  padumuttaradasabalaṃ ekā upāsikā aññataraṃ upāsikaṃ attano  aggupaṭṭhāyikaṭṭhāne ṭhapentaṃ disvā bhagavantaṃ nimantetvā buddhappamukhassa  bhikkhusatasahassassa dānaṃ datvā bhagavato nipaccakāraṃ katvā  ``anāgate tumhādisassa ^a^M0.0141^ea^ buddhassa aggupaṭṭhāyikā bhaveyya''nti patthanaṃ  akāsi. sā kappasatasahassaṃ devesu ca manussesu ca saṃsaritvā  amhākaṃ bhagavato kāle bhaddiyanagare meṇḍakaseṭṭhiputtassa dhanañjayaseṭṭhino  gehe sumanadeviyā kucchismiṃ paṭisandhiṃ gaṇhi. jātakāle cassā  ^b^visākhā^eb^ti nāmaṃ akaṃsu. sā yadā bhagavā bhaddiyanagaraṃ  agamāsi, tadā pañcahi dārikāsatehi saddhiṃ bhagavato paccuggamanaṃ  katvā paṭhamadassaneneva sotāpannā ahosi.<br/><br/>[03] aparabhāge sāvatthiyaṃ migāraseṭṭhiputtassa puṇṇavaḍḍhanakumārassa  gehaṃ gatā, tattha naṃ sasuro migāraseṭṭhi ^a^V0.0127^ea^ upakāravasena mātuṭṭhāne ṭhapesi.  tasmā ^b^migāramātā^eb^ti vuccati. sā attano mahallatāpasādhanaṃ  vissajjetvā navakoṭīhi bhagavato bhikkhusaṅghassa ca vasanatthāya  karīsamatte bhūmibhāge uparibhūmiyaṃ pañcagabbhasatāni heṭṭhābhūmiyaṃ  pañcagabbhasatānīti gabbhasahassehi paṭimaṇḍitaṃ pāsādaṃ kāresi. tena  vuttaṃ ^b^``migāramātupāsāde''^eb^ti.<br/><br/>[03] ^b^kocideva attho^eb^ti kiñcideva payojanaṃ. ^b^raññe^eb^ti  rājini. ^b^paṭibaddho^eb^ti āyatto. visākhāya ñātikulato  maṇimuttādiracitaṃ tādisaṃ bhaṇḍajātaṃ tassā paṇṇākāratthāya pesitaṃ, taṃ  ^a^P0.0159^ea^ nagaradvārappattaṃ suṅkikā tattha suṅkaṃ gaṇhantā tadanurūpaṃ  aggahetvā atirekaṃ gaṇhiṃsu. taṃ sutvā visākhā rañño tamatthaṃ  nivedetukāmā patirūpaparivārena rājanivesanaṃ agamāsi, tasmiṃ khaṇe  rājā mallikāya deviyā saddhiṃ antepuraṃ gato hoti. visākhā  okāsaṃ alabhamānā ``idāni labhissāmi, idāni labhissāmī''ti  bhojanavelaṃ atikkamitvā chinnabhattā hutvā pakkāmi. evaṃ dvīhatīhaṃ  gantvāpi okāsaṃ na labhiyeva. iti rājā aniveditopi tassa  atthavinicchayassa okāsākaraṇena ^b^``yathādhippāyaṃ na  tīretī''^eb^ti vutto. tattha ^b^yathādhippāya^eb^nti adhippāyānurūpaṃ.  ^b^na tīretī^eb^ti na niṭṭhāpeti. mahāupāsikāya hi  rājāyattasuṅkameva rañño datvā itaraṃ vissajjāpetuṃ adhippāyo, so  raññā na diṭṭhattā eva na tīrito. ^b^handā^eb^ti vossaggatthe  nipāto. ^b^divā divassā^eb^ti divasassa divā, majjhanhike  kāleti attho. kenacideva karaṇīyena dvīhatīhaṃ rājanivesanadvāraṃ  gacchantī tassa atthassa aniṭṭhitattā niratthakameva upasaṅkamiṃ  ^a^M0.0142^ea^, bhagavati upasaṅkamanameva pana dassanānuttariyādippaṭilābhakāraṇattā  sātthakanti evāhaṃ, bhante, imāya velāya idhāgatāti imamatthaṃ  dassentī mahāupāsikā ^b^``idha me, bhante''^eb^tiādimāha.<br/><br/>[03] ^b^etamattha^eb^nti etaṃ parāyattatāya  adhippāyāsamijjhanasaṅkhātaṃ atthaṃ viditvā. ^b^imaṃ udāna^eb^nti  imaṃ parādhīnāparādhīnavuttīsu ādīnavānisaṃsaparidīpakaṃ udānaṃ  udānesi.<br/><br/>[03] tattha ^b^sabbaṃ paravasaṃ dukkha^eb^nti yaṃ kiñci atthajātaṃ  payojanaṃ paravasaṃ parāyattaṃ attano icchāya nipphādetuṃ asakkuṇeyyatāya  dukkhaṃ dukkhāvahaṃ hotīti attho. ^b^sabbaṃ issariyaṃ sukha^eb^nti  duvidhaṃ issariyaṃ lokiyaṃ lokuttarañca. tattha lokiyaṃ  rājissariyādi ceva lokiyajjhānābhiññānibbattaṃ cittissariyañca,  lokuttaraṃ maggaphalādhigamanimittaṃ nirodhissariyaṃ. tesu yaṃ  cakkavattibhāvapariyosānaṃ manussesu issariyaṃ, yañca sakkādīnaṃ tasmiṃ  tasmiṃ devanikāye ādhipaccabhūtaṃ issariyaṃ, tadubhayaṃ yadipi  kammānubhāvena yathicchitanipphattiyā sukhanimittatāya ^a^V0.0128^ea^  sukhaṃ, vipariṇāmadukkhatāya pana sabbathā dukkhameva. tathā aniccantikatāya  ^a^P0.0160^ea^ lokiyajjhānanibbattaṃ cittissariyaṃ,  nirodhissariyameva pana lokadhammehi akampanīyato anivattisabhāvattā  ca ekantasukhaṃ nāma. yaṃ panettha sabbattheva aparādhīnatāya labhati  cittasukhaṃ, taṃ sandhāya satthā ``sabbaṃ issariyaṃ sukha''nti āha.<br/><br/>[03] ^b^sādhāraṇe vihaññantī^eb^ti idaṃ ``sabbaṃ paravasaṃ dukkha''nti  imassa padassa atthavivaraṇaṃ. ayañhettha attho -- sādhāraṇe  payojane sādhetabbe sati tassa parādhīnatāya yathādhippāyaṃ  anipphādanato ime sattā vihaññanti vighātaṃ āpajjanti kilamanti.  kasmā? ^b^yogā hi duratikkamā^eb^ti yasmā  kāmayogabhavayogadiṭṭhiyogāvijjāyogā anādikālabhāvitā  anupacitakusalasambhārehi pajahituṃ asakkuṇeyyatāya duratikkamā. etesu  diṭṭhiyogo paṭhamamaggena atikkamitabbo, kāmayogo tatiyamaggena.  itare aggamaggena. iti ariyamaggānaṃ duradhigamanīyattā ime yogā  duratikkamā. tasmā kāmayogādivasena icchitālābhahetu sattā  vihaññanti, asādhāraṇe pana cittissariye ^a^M0.0143^ea^ nirodhissariye ca sati  na kadācipi vighātassa sambhavoti adhippāyo.<br/><br/>[03]  atha vā ^b^sabbaṃ paravasa^eb^nti yaṃ attano  aññappaṭibaddhavuttisaṅkhātaṃ, taṃ sabbaṃ aniccasabhāvatāya dukkhaṃ.  ``yadaniccaṃ taṃ dukkha''nti hi vuttaṃ. ^b^sabbaṃ issariya^eb^nti yaṃ  sabbasaṅkhatanissaṭaṃ issariyaṭṭhānatāya issariyanti laddhanāmaṃ  nibbānaṃ, taṃ upādisesādivibhāgaṃ sabbaṃ sukhaṃ. ``nibbānaṃ paramaṃ  sukha''nti (dha0 pa0 203-204) hi vuttaṃ. ^b^sādhāraṇe^eb^ti evaṃ  dukkhasukhe vavatthite ime sattā bahusādhāraṇe dukkhakāraṇe nimuggā  hutvā vihaññanti. kasmā? ^b^yogā hi duratikkamā^eb^ti yasmā te  sabbattha nimujjanassa hetubhūtā kāmayogādayo duratikkamā, tasmā  tvampi visākhe parāyattamatthaṃ patthetvā alabhamānā vihaññasīti  adhippāyo. <br/><br/>[06] navamasuttavaṇṇanā niṭṭhitā. 


volume: 90
item: 20
title: ekaputtakasuttavaṇṇanā^suppavāsāsuttavaṇṇanā^visākhāsuttavaṇṇanā^bhaddiyasuttavaṇṇanā^
content:
  [03] 20^b^.^eb^ dasame ^a^V0.0129^ea^ ^a^P0.0161^ea^ ^b^anupiyāya^eb^nti  evaṃ nāmake nagare. ^b^ambavane^eb^ti tassa nagarassa avidūre  mallarājūnaṃ ekaṃ ambavanaṃ ahosi, tattha mallarājūhi bhagavato vihāro  kārito, so ``ambavana''ntveva vuccati. anupiyaṃ gocaragāmaṃ katvā  tattha bhagavā viharati, tena vuttaṃ ^b^``anupiyāyaṃ viharati  ambavane''^eb^ti. ^b^bhaddiyo^eb^ti tassa therassa nāmaṃ.  ^b^kāḷīgodhāya putto^eb^ti kāḷīgodhā nāma sākiyānī  sakyarājadevī ariyasāvikā āgataphalā viññātasāsanā, tassā ayaṃ  putto. tassa pabbajjāvidhi khandhake (cūḷava0 330-331) āgatova.  so pabbajitvā vipassanaṃ paṭṭhapetvā na cirasseva chaḷabhiñño  ahosi, terasapi dhutaṅgāni samādāya vattati. bhagavatā ca  ``etadaggaṃ, bhikkhave, mama sāvakānaṃ bhikkhūnaṃ uccakulikānaṃ, yadidaṃ  bhaddiyo kāḷīgodhāya putto''ti (a0 ni0  1.193)  uccakulikabhāve etadagge ṭhapito asītiyā sāvakānaṃ abbhantaro.<br/><br/>[03] ^b^suññāgāragato^eb^ti ``ṭhapetvā gāmañca gāmūpacārañca  avasesaṃ arañña''nti vuttaṃ araññaṃ rukkhamūlañca ṭhapetvā aññaṃ  pabbatakandarādi pabbajitasāruppaṃ nivāsaṭṭhānaṃ ^a^M0.0144^ea^ janasambādhābhāvato idha  suññāgāranti adhippetaṃ. atha vā jhānakaṇṭakānaṃ saddānaṃ abhāvato  vivittaṃ yaṃ kiñci agārampi suññāgāranti veditabbaṃ. taṃ suññāgāraṃ  upagato. ^b^abhikkhaṇa^eb^nti bahulaṃ. ^b^udānaṃ udānesī^eb^ti so  hi āyasmā araññe divāvihāraṃ upagatopi rattivāsūpagatopi yebhuyyena  phalasamāpattisukhena nirodhasukhena ca vītināmeti, tasmā taṃ sukhaṃ  sandhāya pubbe attanā anubhūtaṃ sabhayaṃ sapariḷāhaṃ rajjasukhaṃ jigucchitvā  ^b^``aho sukhaṃ aho sukha''^eb^nti somanassasahitaṃ ñāṇasamuṭṭhānaṃ  pītisamuṭṭhānaṃ samuggirati.<br/><br/>[03] ^b^sutvāna nesaṃ etadahosī^eb^ti nesaṃ sambahulānaṃ bhikkhūnaṃ  tassa āyasmato ``aho sukhaṃ, aho sukha''nti udānentassa udānaṃ  sutvā ``nissaṃsayaṃ esa anabhirato brahmacariyaṃ caratī''ti evaṃ  parivitakkitaṃ ahosi. te bhikkhū puthujjanā tassa āyasmato  vivekasukhaṃ sandhāya udānaṃ ajānantā ^a^P0.0162^ea^ evaṃ  amaññiṃsu, tena vuttaṃ ^b^``nissaṃsaya''^eb^ntiādi. tattha  ^b^nissaṃsaya^eb^nti asandehena ekantenāti attho. ``yaṃ so pubbe  agāriyabhūto samāno''ti pāḷiṃ vatvā ``anubhavī''ti vacanasesena  keci atthaṃ vaṇṇenti, apare ``yaṃ sā''ti paṭhanti, ``yaṃsa pubbe  agāriyabhūtassā''ti pana pāḷi. tattha ^b^yaṃsā^eb^ti yaṃ assa,  sandhivasena hi akārasakāralopo ``evaṃsa te (ma0 ni0 1.23;  a0 ni0  6.58), pupphaṃsā uppajjī''tiādīsu ^a^V0.0130^ea^ (pārā0 36)  viya. tassattho -- assa āyasmato bhaddiyassa pabbajitato pubbe  agāriyabhūtassa gahaṭṭhassa sato yaṃ rajjasukhaṃ anubhūtaṃ. ^b^sā  tamanussaramāno^eb^ti so taṃ sukhaṃ etarahi ukkaṇṭhanavasena anussaranto.<br/><br/>[03] ^b^te bhikkhū bhagavantaṃ etadavocu^eb^nti te sambahulā bhikkhū  ullapanasabhāvasaṇṭhitā tassa anuggahaṇādhippāyena bhagavantaṃ etadavocuṃ,  na ujjhānavasena. ^b^aññatara^eb^nti nāmagottena apākaṭaṃ ekaṃ  bhikkhuṃ. ^b^āmantesī^eb^ti āṇāpesi te bhikkhū saññāpetukāmo.  ^b^eva^eb^nti vacanasampaṭiggahe, sādhūti attho. puna ^b^eva^eb^nti  paṭiññāya. ^b^abhikkhaṇaṃ ``aho sukhaṃ, aho sukha''nti imaṃ  udānaṃ udānesī^eb^ti yathā te bhikkhū vadanti, taṃ evaṃ tathevāti  attano udānaṃ paṭijānāti. ^b^kiṃ pana tvaṃ bhaddiyā^eb^ti kasmā  bhagavā pucchati, kiṃ tassa cittaṃ na jānātīti ^a^M0.0145^ea^? no na jānāti,  teneva pana tamatthaṃ vadāpetvā te bhikkhū saññāpetuṃ pucchati. vuttañhetaṃ  -- ``jānantāpi tathāgatā pucchanti, jānantāpi na  pucchantī''tiādi. ^b^atthavasa^eb^nti kāraṇaṃ.<br/><br/>[03] ^b^antepure^eb^ti itthāgārassa sañcaraṇaṭṭhānabhūte rājagehassa  abbhantare, yattha rājā nhānabhojanasayanādiṃ kappeti. ^b^rakkhā  susaṃvihitā^eb^ti ārakkhādikatapurisehi gutti suṭṭhu samantato vihitā.  ^b^bahipi antepure^eb^ti aḍḍakaraṇaṭṭhānādike antepurato bahibhūte  rājagehe. ^b^evaṃ rakkhito gopito santo^eb^ti evaṃ  rājageharājadhānirajjadesesu anto ca bahi ca anekesu ṭhānesu  anekasatehi susaṃvihitarakkhāvaraṇaguttiyā mameva nibbhayatthaṃ  phāsuvihāratthaṃ rakkhito gopito samāno. ^b^bhīto^eb^tiādīni  padāni aññamaññavevacanāni. atha ^a^P0.0163^ea^ vā  ^b^bhīto^eb^ti pararājūhi bhāyamāno. ^b^ubbiggo^eb^ti sakarajjepi  pakatito uppajjanakabhayubbegena ubbiggo calito. ^b^ussaṅkī^eb^ti  ``raññā nāma sabbakālaṃ avissatthena bhavitabba''nti vacanena  sabbattha avissāsavasena tesaṃ tesaṃ kiccakaraṇīyānaṃ paccayaparisaṅkāya  ca uddhamukhaṃ saṅkamāno. ^b^utrāsī^eb^ti ``santikāvacarehipi  ajānantasseva me kadāci anattho bhaveyyā''ti uppannena sarīrakampaṃ  uppādanasamatthena tāsena utrāsī. ``utrasto''tipi paṭhanti.  ^b^vihāsi^eb^nti evaṃbhūto hutvā vihariṃ.<br/><br/>[03] ^b^etarahī^eb^ti idāni pabbajitakālato paṭṭhāya.  ^b^eko^eb^ti asahāyo, tena vūpakaṭṭhakāyataṃ dasseti.  ^b^abhīto^eb^tiādīnaṃ padānaṃ vuttavipariyāyena attho veditabbo.  bhayādinimittassa pariggahassa taṃ nimittassa ca kilesassa  abhāvenevassa abhītāditāti. etena cittavivekaṃ dasseti   ^a^V0.0131^ea^. ^b^appossukko^eb^ti sarīraguttiyaṃ nirussukko. ^b^pannalomo^eb^ti  lomahaṃsuppādakassa chambhitattassa abhāvena anuggatalomo.  padadvayenapi serivihāraṃ dasseti. ^b^paradattavutto^eb^ti parehi dinnena  cīvarādinā vattamāno, etena sabbaso saṅgābhāvadīpanamukhena  anavasesabhayahetuvirahaṃ dasseti. ^b^migabhūtena cetasā^eb^ti  vissatthavihāritāya migassa viya jātena cittena. migo hi  amanussapathe araññe vasamāno ^a^M0.0146^ea^ vissattho tiṭṭhati, nisīdati,  nipajjati, yenakāmañca pakkamati appaṭihatacāro, evaṃ ahampi  viharāmīti dasseti. vuttañhetaṃ paccekabuddhena -- <br/><br/>[21] ``migo araññamhi yathā abaddho, <br/><br/>[27] yenicchakaṃ gacchati gocarāya. <br/><br/>[26] viññū naro seritaṃ pekkhamāno, <br/><br/>[22] eko care khaggavisāṇakappo''ti.. (su0 ni0 39;  apa0 thera 1.1.95).<br/><br/>[03] ^b^imaṃ kho ahaṃ, bhante, atthavasa^eb^nti, bhante, bhagavā yadidaṃ  mama etarahi paramaṃ vivekasukhaṃ phalasamāpattisukhaṃ, idameva kāraṇaṃ  sampassamāno ``aho sukhaṃ, aho sukha''nti udānaṃ udānesinti.<br/><br/>[03] ^b^etamattha^eb^nti etaṃ bhaddiyattherassa ^a^P0.0164^ea^  puthujjanavisayātītaṃ vivekasukhasaṅkhātamatthaṃ sabbākārato viditvā.  ^b^imaṃ udāna^eb^nti idaṃ sahetukabhayasokavigamānubhāvadīpakaṃ udānaṃ  udānesi.<br/><br/>[03] tattha ^b^yassantarato na santi kopā^eb^ti yassa  ariyapuggalassa antarato abbhantare attano citte  cittakālussiyakaraṇato cittappakopā rāgādayo  āghātavatthuādikāraṇabhedato anekabhedā dosakopā eva kopā na  santi maggena pahīnattā na vijjanti. ayañhi antarasaddo kiñcāpi  ``mañca tvañca kimantara''ntiādīsu (saṃ0 ni0  1.228)  kāraṇe dissati, ``antaraṭṭhake himapātasamaye''tiādīsu (mahāva0  346) vemajjhe, ``antarā ca jetavanaṃ antarā ca  sāvatthi''ntiādīsu (udā0 13, 44) vivare, ``bhayamantarato  jāta''ntiādīsu (itivu0 88; mahāni0 5) citte, idhāpi citte  eva daṭṭhabbo. tena vuttaṃ ``antarato attano citte''ti.<br/><br/>[03] ^b^itibhavābhavatañca vītivatto^eb^ti yasmā bhavoti sampatti,  abhavoti vipatti. tathā bhavoti ^a^V0.0132^ea^ vuddhi, abhavoti hāni. bhavoti  vā sassataṃ, abhavoti ucchedo. bhavoti vā puññaṃ, abhavoti pāpaṃ.  bhavoti vā sugati, abhavoti duggati. bhavoti vā khuddako,  abhavoti mahanto. tasmā yā sā  sampattivipattivuḍḍhihānisassatucchedapuññapāpasugatiduggati-  khuddakamahantaupapattibhavānaṃ vasena iti anekappakārā bhavābhavatā vuccati.  catūhipi ^a^M0.0147^ea^ ariyamaggehi yathāsambhavaṃ tena tena nayena taṃ  itibhavābhavatañca vītivatto atikkanto hoti. atthavasena vibhatti  vipariṇāmetabbā. ^b^taṃ vigatabhaya^eb^nti taṃ evarūpaṃ  yathāvuttaguṇasamannāgataṃ khīṇāsavaṃ cittakopābhāvato  itibhavābhavasamatikkamato ca bhayahetuvigamena vigatabhayaṃ, vivekasukhena  aggaphalasukhena ca ^b^sukhiṃ,^eb^ vigatabhayattā eva ^b^asokaṃ. devā  nānubhavanti dassanāyā^eb^ti adhigatamagge ṭhapetvā sabbepi upapattidevā  vāyamantāpi cittacāradassanavasena dassanāya daṭṭhuṃ nānubhavanti na  abhisambhuṇanti na sakkonti, pageva manussā. sekkhāpi hi  puthujjanā viya arahato cittappavattiṃ na jānanti. <br/><br/>[06] dasamasuttavaṇṇanā niṭṭhitā. <br/><br/>[06] niṭṭhitā ca mucalindavaggavaṇṇanā. 


volume: 90
item: 21
title: suppavāsāsuttavaṇṇanā^visākhāsuttavaṇṇanā^nandavaggo^kammavipākajasuttavaṇṇanā^
content:
  [03] 21^b^.^eb^ nandavaggassa ^a^V0.0133^ea^ ^a^M0.0148^ea^ ^a^P0.0165^ea^ paṭhame  ^b^aññataro bhikkhū^eb^ti nāmagottena apākaṭo eko khīṇāsavabhikkhu.  so kira rājagahavāsī kulaputto moggallānattherena saṃvejito  saṃsāradosaṃ disvā satthu santike pabbajitvā sīlāni sodhetvā  catusaccakammaṭṭhānaṃ gahetvā na cirasseva vipassanaṃ ussukkāpetvā arahattaṃ  pāpuṇi. tassa aparabhāge kharo ābādho uppajji, so paccavekkhaṇāya  adhivāsento viharati. khīṇāsavānañhi cetasikadukkhaṃ nāma natthi,  kāyikadukkhaṃ pana hotiyeva. so ekadivasaṃ bhagavato dhammaṃ  desentassa nātidūre ṭhāne dukkhaṃ adhivāsento pallaṅkena nisīdi.  tena vuttaṃ ^b^``bhagavato avidūre nisinno hotī''^eb^tiādi.<br/><br/>[03] tattha ^b^pallaṅka^eb^nti samantato ūrubaddhāsanaṃ.  ^b^ābhujitvā^eb^ti bandhitvā. ^b^ujuṃ kāyaṃ paṇidhāyā^eb^ti uparimaṃ  sarīraṃ ujukaṃ ṭhapetvā aṭṭhārasa piṭṭhikaṇṭake koṭiyā koṭiṃ paṭipādetvā.  evañhi nisinnassa cammamaṃsanhārūni na namanti, tasmā so tathā  nisinno hoti. ^b^purāṇakammavipākaja^eb^nti pubbe katassa  kammassa vipākabhāvena jātaṃ, purāṇakammavipāke vā sukhadukkhappakāre  vipākavaṭṭasamudāye tadekadesabhāvena jātaṃ. kiṃ taṃ? dukkhaṃ.  purāṇakammavipākajanti ca iminā tassa ābādhassa kammasamuṭṭhānataṃ  dassento opakkamikautuvipariṇāmajādibhāvaṃ paṭikkhipati.  ^b^dukkha^eb^nti pacurajanehi khamituṃ asakkuṇeyyaṃ. ^b^tibba^eb^nti  ^a^P0.0166^ea^ tikhiṇaṃ, abhibhavitvā pavattiyā bahalaṃ vā.  ^b^khara^eb^nti kakkhaḷaṃ. ^b^kaṭuka^eb^nti asātaṃ.  ^b^adhivāsento^eb^ti upari vāsento sahanto khamanto.<br/><br/>[03] ^b^sato sampajāno^eb^ti vedanāpariggāhakānaṃ satisampajaññānaṃ  vasena satimā sampajānanto ca. idaṃ vuttaṃ hoti -- ``ayaṃ vedanā  nāma hutvā abhāvaṭṭhena aniccā, aniṭṭhārammaṇādipaccaye paṭicca  uppannattā paṭiccasamuppannā, uppajjitvā ekantena bhijjanasabhāvattā  khayadhammā vayadhammā virāgadhammā nirodhadhammā''ti vedanāya  aniccatāsallakkhaṇavasena satokāritāya ^a^V0.0134^ea^ ^b^sato^eb^   ^a^M0.0149^ea^, aviparītasabhāvapaṭivijjhanavasena ^b^sampajāno^eb^ ca hutvā. atha  vā sativepullapattiyā sabbattheva kāyavedanācittadhammesu suṭṭhu  upaṭṭhitasatitāya ^b^sato,^eb^ tathā paññāvepullappattiyā  pariggahitasaṅkhāratāya ^b^sampajāno. avihaññamāno^eb^ti  ``assutavā, bhikkhave, puthujjano aññataraññatarena dukkhadhammena phuṭṭho  samāno socati kilamati paridevati urattāḷiṃ kandati sammohaṃ  āpajjatī''ti vuttanayena andhaputhujjano viya na vihaññamāno maggeneva  samugghātitattā cetodukkhaṃ anuppādento kevalaṃ kammavipākajaṃ  sarīradukkhaṃ adhivāsento samāpattiṃ samāpanno viya nisinno hoti.  ^b^addasā^eb^ti taṃ āyasmantaṃ adhivāsanakhantiyā tathā nisinnaṃ  addakkhi.<br/><br/>[03] ^b^etamattha^eb^nti etaṃ tādisassapi rogassa vejjādīhi  tikicchanatthaṃ anussukkāpajjanakāraṇaṃ khīṇāsavānaṃ lokadhammehi  anupalepitasaṅkhātaṃ atthaṃ sabbākārato viditvā. ^b^imaṃ  udāna^eb^nti imaṃ saṅkhatadhammānaṃ yehi kehici dukkhadhammehi  avighātapattivibhāvanaṃ udānaṃ udānesi.<br/><br/>[03] tattha ^b^sabbakammajahassā^eb^ti pahīnasabbakammassa.  aggamaggassa hi uppannakālato paṭṭhāya arahato sabbāni  kusalākusalakammāni pahīnāni nāma honti paṭisandhiṃ dātuṃ  asamatthabhāvato, yato ariyamaggañāṇaṃ kammakkhayakaranti vuccati.  ^b^bhikkhuno^eb^ti bhinnakilesatāya bhikkhuno. ^b^dhunamānassa pure  kataṃ raja^eb^nti arahattappattito pubbe kataṃ rāgarajādimissatāya rajanti  laddhanāmaṃ dukkhavedanīyaṃ kammaṃ vipākapaṭisaṃvedanena taṃ ^a^P0.0167^ea^  dhunantassa viddhaṃsentassa, arahattappattiyā parato pana  sāvajjakiriyāya sambhavoyeva natthi, anavajjakiriyā ca bhavamūlassa  samucchinnattā samucchinnamūlatāya pupphaṃ viya phaladānasamatthatāya  abhāvato kiriyamattāva hoti.<br/><br/>[03] ^b^amamassā^eb^ti rūpādīsu katthaci mamanti gahaṇābhāvato  amamassa mamaṅkārarahitassa. yassa hi mamaṅkāro atthi, so  attasinehena vejjādīhi sarīraṃ paṭijaggāpeti. arahā pana amamo,  tasmā so sarīrajagganepi udāsīnadhātukova. ^b^ṭhitassā^eb^ti  catubbidhampi oghaṃ taritvā nibbānathale ṭhitassa,  paṭisandhiggahaṇavasena vā sandhāvanassa abhāvena ṭhitassa ^a^M0.0150^ea^.  sekkhaputhujjanā hi kilesābhisaṅkhārānaṃ appahīnattā  cutipaṭisandhivasena saṃsāre dhāvanti nāma, arahā pana tadabhāvato  ṭhitoti vuccati. atha vā dasavidhe khīṇāsavasaṅkhāte ariyadhamme  ṭhitassa. ^b^tādino^eb^ti ``paṭikūle appaṭikūlasaññī  viharatī''tiādinā (paṭi0 ma0 3.17) nayena ^a^V0.0135^ea^ vuttāya pañcavidhāya  ariyiddhiyā aṭṭhahi lokadhammehi akampaniyāya chaḷaṅgupekkhāya ca  samannāgatena iṭṭhādīsu ekasadisatāsaṅkhātena tādībhāvena tādino.  ^b^attho natthi janaṃ lapetave^eb^ti ``mama bhesajjādīni karothā''ti  janaṃ lapituṃ kathetuṃ payojanaṃ natthi sarīre nirapekkhabhāvato.  paṇḍupalāso viya hi bandhanā pavutto sayamevāyaṃ kāyo bhijjitvā  patatūti khīṇāsavānaṃ ajjhāsayo. vuttañhetaṃ -- <br/><br/>[21] ``nābhikaṅkhāmi maraṇaṃ, nābhikaṅkhāmi jīvitaṃ. <br/><br/>[22] kālañca paṭikaṅkhāmi, nibbisaṃ bhatako yathā''ti..  (theragā0 606).<br/><br/>[03] atha vā yaṃkiñci nimittaṃ dassetvā ``kiṃ ayyassa  icchitabba''nti janaṃ lapetave paccayehi nimantanavasena lapāpetuṃ  khīṇāsavassa attho natthi tādisassa micchājīvassa maggeneva  samugghātitattāti attho. iti bhagavā ``kissāyaṃ thero attano  rogaṃ vejjehi atikicchāpetvā bhagavato avidūre nisīdatī''ti  cintentānaṃ tassa atikicchāpane kāraṇaṃ pakāsesi. <br/><br/>[06] paṭhamasuttavaṇṇanā niṭṭhitā. 


volume: 90
item: 22
title: visākhāsuttavaṇṇanā^nandavaggo^kammavipākajasuttavaṇṇanā^nandasuttavaṇṇanā^
content:
  [03] 22^b^.^eb^ dutiye ^a^P0.0168^ea^ ^b^nando^eb^ti tassa  nāmaṃ. so hi cakkavattilakkhaṇūpetattā mātāpitaro saparijanaṃ  sakalañca ñātiparivaṭṭaṃ nandayanto jātoti ``nando''ti nāmaṃ labhi.  ^b^bhagavato bhātā^eb^ti bhagavato ekapituputtatāya bhātā. na hi  bhagavato sahodarā uppajjanti, tena vuttaṃ ^b^``mātucchāputto''^eb^ti,  cūḷamātuputtoti attho. mahāpajāpatigotamiyā hi so putto.  ^b^anabhirato^eb^ti na abhirato. ^b^brahmacariya^eb^nti ^a^M0.0151^ea^ brahmaṃ seṭṭhaṃ  uttamaṃ cariyaṃ ekāsanaṃ ekaseyyaṃ methunaviratiṃ. ^b^sandhāretu^eb^nti  paṭhamacittato yāvacarimakacittaṃ sammā paripuṇṇaṃ parisuddhaṃ dhāretuṃ  pavattetuṃ. dutiyena cettha brahmacariyapadena maggabrahmacariyassāpi saṅgaho  veditabbo. ^b^sikkhaṃ paccakkhāyā^eb^ti upasampadakāle bhikkhubhāvena  saddhiṃ samādinnaṃ nibbattetabbabhāvena anuṭṭhitaṃ tividhampi sikkhaṃ  paṭikkhipitvā, vissajjetvāti attho. ^b^hīnāyā^eb^ti gihibhāvāya.  ^b^āvattissāmī^eb^ti nivattissāmi.<br/><br/>[03] kasmā ^a^V0.0136^ea^ panāyaṃ evamārocesīti? etthāyaṃ anupubbikathā --  bhagavā pavattavaradhammacakko rājagahaṃ gantvā veḷuvane viharanto ``puttaṃ  me ānetvā dassethā''ti suddhodanamahārājena pesitesu  sahassasahassaparivāresu dasasu dūtesu saha parivārena arahattaṃ pattesu  sabbapacchā gantvā arahattappattena kāḷudāyittherena gamanakālaṃ ñatvā  maggavaṇṇanaṃ vaṇṇetvā jātibhūmigamanāya yācito  vīsatisahassakhīṇāsavaparivutto kapilavatthunagaraṃ gantvā ñātisamāgame  pokkharavassaṃ aṭṭhuppattiṃ katvā vessantarajātakaṃ (jā0 2.22.1655  ādayo) kathetvā punadivase piṇḍāya paviṭṭho ``uttiṭṭhe  nappamajjeyyā''ti (dha0 pa0 168) gāthāya pitaraṃ sotāpattiphale  patiṭṭhāpetvā nivesanaṃ gantvā ``dhammañcare''ti (dha0 pa0 169)  gāthāya mahāpajāpatiṃ sotāpattiphale, rājānaṃ sakadāgāmiphale  patiṭṭhāpesi.<br/><br/>[03] bhattakiccāvasāne ^a^P0.0169^ea^ pana rāhulamātuguṇakathaṃ  nissāya candakinnarījātakaṃ (jā0 1.14.18 ādayo) kathetvā  tatiyadivase nandakumārassa abhisekagehappavesanavivāhamaṅgalesu  vattamānesu piṇḍāya pavisitvā nandakumārassa hatthe pattaṃ datvā maṅgalaṃ  vatvā uṭṭhāyāsanā pakkamanto kumārassa hatthato pattaṃ na gaṇhi. sopi  tathāgate gāravena ``pattaṃ te, bhante, gaṇhathā''ti vattuṃ nāsakkhi.  evaṃ pana cintesi, ``sopānasīse pattaṃ gaṇhissatī''ti, satthā  tasmiṃ ṭhāne na gaṇhi. itaro ``sopānamūle gaṇhissatī''ti  cintesi, satthā tatthapi na gaṇhi. itaro ``rājaṅgaṇe  gaṇhissatī''ti cintesi, satthā tatthapi na gaṇhi. kumāro  nivattitukāmo anicchāya gacchanto gāravena ``pattaṃ gaṇhathā''ti vattuṃ  na sakkoti, ``idha gaṇhissati, ettha gaṇhissatī''ti cintento  gacchati.<br/><br/>[03] tasmiṃ ^a^M0.0152^ea^ khaṇe janapadakalyāṇiyā ācikkhiṃsu, ``ayye bhagavā,  nandarājānaṃ gahetvā gacchati, tumhehi vinā karissatī''ti. sā  udakabindūhi paggharantehi aḍḍhullikhitehi kesehi vegena pāsādaṃ  āruyha sīhapañjaradvāre ṭhatvā ``tuvaṭaṃ kho, ayyaputta,  āgaccheyyāsī''ti āha. taṃ tassā vacanaṃ tassa hadaye tiriyaṃ  patitvā viya ṭhitaṃ. satthāpissa hatthato pattaṃ aggahetvāva taṃ vihāraṃ  netvā ``pabbajissasi nandā''ti āha. so buddhagāravena ``na  pabbajissāmī''ti avatvā, ``āma, pabbajissāmī''ti āha.  satthā tena hi nandaṃ pabbājethāti kapilavatthupuraṃ gantvā tatiyadivase  taṃ pabbājesi. sattame divase mātarā alaṅkaritvā pesitaṃ ``dāyajjaṃ  me, samaṇa, dehī''ti vatvā attanā saddhiṃ ārāmāgataṃ rāhulakumāraṃ  pabbājesi. punekadivasaṃ mahādhammapālajātakaṃ (jā0 1.10.92  ādayo) kathetvā rājānaṃ anāgāmiphale patiṭṭhāpesi.<br/><br/>[03] iti ^a^V0.0137^ea^ bhagavā mahāpajāpatiṃ sotāpattiphale, pitaraṃ tīsu phalesu  patiṭṭhāpetvā bhikkhusaṅghaparivuto punadeva rājagahaṃ gantvā tato  anāthapiṇḍikena sāvatthiṃ āgamanatthāya gahitapaṭiñño niṭṭhite  jetavanamahāvihāre tattha gantvā vāsaṃ kappesi. evaṃ satthari jetavane  viharante āyasmā nando attano ^a^P0.0170^ea^ anicchāya  pabbajito kāmesu anādīnavadassāvī janapadakalyāṇiyā  vuttavacanamanussaranto ukkaṇṭhito hutvā bhikkhūnaṃ attano anabhiratiṃ  ārocesi. tena vuttaṃ ^b^``tena kho pana samayena āyasmā  nando...pe0... hīnāyāvattissāmī''^eb^ti.<br/><br/>[03] kasmā pana naṃ bhagavā evaṃ pabbājesīti? ``puretarameva  ādīnavaṃ dassetvā kāmehi naṃ vivecetuṃ na sakkā, pabbājetvā pana  upāyena tato vivecetvā uparivisesaṃ nibbattessāmī''ti  veneyyadamanakusalo satthā evaṃ naṃ paṭhamaṃ pabbājesi.<br/><br/>[03] ^b^sākiyānī^eb^ti sakyarājadhītā. ^b^janapadakalyāṇī^eb^ti  janapadamhi kalyāṇī rūpena uttamā chasarīradosarahitā,  pañcakalyāṇasamannāgatā. sā hi yasmā nātidīghā nātirassā  nātikisā nātithūlā nātikāḷikā naccodātā atikkantā  mānusakavaṇṇaṃ appattā dibbavaṇṇaṃ, tasmā chasarīradosarahitā.  chavikalyāṇaṃ maṃsakalyāṇaṃ nakhakalyāṇaṃ aṭṭhikalyāṇaṃ vayakalyāṇanti  imehi pañcahi kalyāṇehi samannāgatā.<br/><br/>[03] tattha ^a^M0.0153^ea^ attano sarīrobhāsena dasadvādasahatthe ṭhāne ālokaṃ  karoti, piyaṅgusamā vā suvaṇṇasamā vā hoti, ayamassā  ^b^chavikalyāṇatā^eb^. cattāro panassā hatthapādā mukhapariyosānañca  lākhārasaparikammakataṃ viya rattapavāḷarattakambalena sadisaṃ hoti,  ayamassā ^b^maṃsakalyāṇatā^eb^. vīsati nakhapattāni maṃsato  amuttaṭṭhāne lākhārasaparikitāni viya muttaṭṭhāne khīradhārāsadisāni  honti, ayamassā ^b^nakhakalyāṇatā^eb^. dvattiṃsadantā suphusitā  parisuddhapavāḷapantisadisā vajirapantī viya khāyanti, ayamassā  ^b^aṭṭhikalyāṇatā^eb^. vīsativassasatikāpi samānā  soḷasavassuddesikā viya hoti nippalitā, ayamassā  ^b^vayakalyāṇatā^eb^. sundarī ca hoti evarūpaguṇasamannāgatā, tena  vuttaṃ ^b^``janapadakalyāṇī''^eb^ti.<br/><br/>[03] ^b^gharā nikkhamantassā^eb^ti anādare sāmivacanaṃ, gharato  nikkhamatoti attho. ``gharā nikkhamanta''ntipi paṭhanti.  ^b^upaḍḍhullikhitehi^eb^ ^a^P0.0171^ea^ ^b^kesehī^eb^ti  itthambhūtalakkhaṇe karaṇavacanaṃ, vippakatullikhitehi kesehi  upalakkhitāti attho. ``aḍḍhullikhitehī''tipi paṭhanti.  ullikhananti ^a^V0.0138^ea^ ca phaṇakādīhi kesasaṇṭhāpanaṃ,  ``aḍḍhakāravidhāna''ntipi vadanti. ^b^apaloketvā^eb^ti  sineharasavipphārasaṃsūcakena aḍḍhakkhinā ābandhantī viya oloketvā.  ^b^maṃ, bhante^eb^ti pubbepi ``ma''nti vatvā ukkaṇṭhākulacittatāya  puna ``maṃ etadavocā''ti āha. ^b^tuvaṭa^eb^nti sīghaṃ.  ^b^tamanussaramāno^eb^ti taṃ tassā vacanaṃ, taṃ vā tassā ākārasahitaṃ  vacanaṃ anussaranto.<br/><br/>[03] bhagavā tassa vacanaṃ sutvā ``upāyenassa rāgaṃ  vūpasamessāmī''ti iddhibalena naṃ tāvatiṃsabhavanaṃ nento antarāmagge  ekasmiṃ jhāmakhette jhāmakhāṇumatthake nisinnaṃ chinnakaṇṇanāsānaṅguṭṭhaṃ  ekaṃ paluṭṭhamakkaṭiṃ dassetvā tāvatiṃsabhavanaṃ nesi. pāḷiyaṃ pana  ekakkhaṇeneva satthārā tāvatiṃsabhavanaṃ gataṃ viya vuttaṃ, taṃ gamanaṃ  avatvā tāvatiṃsabhavanaṃ sandhāya vuttaṃ. gacchantoyeva hi bhagavā  āyasmato nandassa antarāmagge taṃ paluṭṭhamakkaṭiṃ dasseti. yadi evaṃ  kathaṃ samiñjanādinidassanaṃ? taṃ antaradhānanidassananti gahetabbaṃ.  evaṃ satthā taṃ tāvatiṃsabhavanaṃ netvā sakkassa devarañño upaṭṭhānaṃ  āgatāni kakuṭapādāni pañca accharāsatāni attānaṃ vanditvā  ṭhitāni ^a^M0.0154^ea^ dassetvā janapadakalyāṇiyā tāsaṃ pañcannaṃ accharāsatānaṃ  rūpasampattiṃ paṭicca visesaṃ pucchi. tena vuttaṃ -- ^b^``atha kho  bhagavā āyasmantaṃ nandaṃ bāhāyaṃ gahetvā...pe0... kakuṭapādānī''^eb^ti.<br/><br/>[03] tattha ^b^bāhāyaṃ gahetvā^eb^ti bāhumhi gahetvā viya. bhagavā  hi tadā tādisaṃ iddhābhisaṅkhāraṃ abhisaṅkhāresi, yathā āyasmā  nando bhuje gahetvā bhagavatā nīyamāno viya ahosi. tattha ca  bhagavatā sace tassa āyasmato tāvatiṃsadevalokassa dassanaṃ  pavesanameva vā icchitaṃ siyā, yathānisinnasseva tassa taṃ devalokaṃ  dasseyya lokavivaraṇiddhikāle ^a^P0.0172^ea^ viya, tameva vā  iddhiyā tattha peseyya. yasmā panassa dibbattabhāvato  manussattabhāvassa yo nihīnajigucchanīyabhāvo, tassa sukhaggahaṇatthaṃ  antarāmagge taṃ makkaṭiṃ dassetukāmo, devalokasirivibhavasampattiyo ca  ogāhetvā dassetukāmo ahosi, tasmā taṃ gahetvā tattha nesi.  evañhissa tadatthaṃ brahmacariyavāse visesato abhirati bhavissatīti.<br/><br/>[03] ^b^kakuṭapādānī^eb^ti rattavaṇṇatāya pārāvatasadisapādāni.  tā kira sabbāpi kassapassa bhagavato sāvakānaṃ pādamakkhanateladānena  tādisā sukumārapādā ahesuṃ. ^b^passasi no^eb^ti passasi nu.  ^b^abhirūpatarā^eb^ti visiṭṭharūpatarā. ^b^dassanīyatarā^eb^ti  divasampi passantānaṃ atittikaraṇaṭṭhena passitabbatarā.  ^b^pāsādikatarā^eb^ti sabbāvayavasobhāya samantato pasādāvahatarā.<br/><br/>[03] kasmā ^a^V0.0139^ea^ pana bhagavā avassutacittaṃ āyasmantaṃ nandaṃ accharāyo  olokāpesi? sukhenevassa kilese nīharituṃ. yathā hi kusalo  vejjo ussannadosaṃ puggalaṃ tikicchanto sinehapānādinā paṭhamaṃ dose  ukkiledetvā pacchā vamanavirecanehi sammadeva nīharāpeti, evaṃ  vineyyadamanakusalo bhagavā ussannarāgaṃ āyasmantaṃ nandaṃ devaccharāyo  dassetvā ukkiledesi ariyamaggabhesajjena anavasesato nīharitukāmoti  veditabbaṃ.<br/><br/>[03] ^b^paluṭṭhamakkaṭī^eb^ti jhāmaṅgapaccaṅgamakkaṭī. ^b^evameva  kho^eb^ti yathā sā, bhante, tumhehi mayhaṃ dassitā chinnakaṇṇanāsā  paluṭṭhamakkaṭī janapadakalyāṇiṃ upādāya ^a^M0.0155^ea^, evameva janapadakalyāṇī  imāni pañca accharāsatāni upādāyāti attho. ^b^pañcannaṃ  accharāsatāna^eb^nti upayoge sāmivacanaṃ, pañca accharāsatānīti  attho. avayavasambandhe vā etaṃ sāmivacanaṃ, tena pañcannaṃ  accharāsatānaṃ rūpasampattiṃ upanidhāyāti adhippāyo.  ^b^upanidhāyā^eb^ti ca samīpe ṭhapetvā, upādāyāti attho.  ^b^saṅkhya^eb^nti itthīti gaṇanaṃ. ^b^kalabhāga^eb^nti kalāyapi  bhāgaṃ, ekaṃ soḷasakoṭṭhāse katvā tato ekakoṭṭhāsaṃ gahetvā soḷasadhā  gaṇite tattha yo ekeko koṭṭhāso, so kalabhāgoti ^a^P0.0173^ea^  adhippeto, tampi kalabhāgaṃ na upetīti vadati. ^b^upanidhi^eb^nti  ``imāya ayaṃ sadisī''ti upamābhāvena gahetvā samīpe ṭhapanampi.<br/><br/>[03] yatthāyaṃ anabhirato, taṃ brahmacariyaṃ pubbe vuttaṃ pākaṭañcāti taṃ  anāmasitvā tattha abhiratiyaṃ ādarajananatthaṃ ^b^abhirama, nanda,  abhirama, nandā''^eb^ti āmeḍitavasena vuttaṃ. ^b^ahaṃ te  pāṭibhogo^eb^ti kasmā bhagavā tassa brahmacariyavāsaṃ icchanto  abrahmacariyavāsassa pāṭibhogaṃ upagañchi? yatthassa ārammaṇe rāgo  daḷhaṃ nipati, taṃ āgantukārammaṇe saṅkāmetvā sukhena sakkā  jahāpetunti pāṭibhogaṃ upagañchi. anupubbikathāyaṃ saggakathā imassa  atthassa nidassanaṃ.<br/><br/>[03] ^b^assosu^eb^nti kathamassosuṃ? bhagavā hi tadā āyasmante  nande vattaṃ dassetvā attano divāṭṭhānaṃ gate upaṭṭhānaṃ āgatānaṃ bhikkhūnaṃ  taṃ pavattiṃ kathetvā yathā nāma kusalo puriso anikkhantaṃ āṇiṃ  aññāya āṇiyā nīharitvā puna taṃ hatthādīhi sañcāletvā apaneti,  evameva āciṇṇavisaye tassa rāgaṃ āgantukavisayena nīharitvā puna  tadapi brahmacariyamaggahetuṃ katvā apanetukāmo ``etha tumhe, bhikkhave,  nandaṃ bhikkhuṃ bhatakavādena ca upakkitakavādena ca samudācarathā''ti  āṇāpesi, evaṃ bhikkhū assosuṃ. keci pana ``bhagavā tathārūpaṃ  iddhābhisaṅkhāraṃ abhisaṅkhāresi, yathā te bhikkhū tamatthaṃ  jāniṃsū''ti vadanti.<br/><br/>[03] ^b^bhatakavādenā^eb^ti ^a^V0.0140^ea^ bhatakoti vādena. yo hi bhatiyā kammaṃ  karoti, so bhatakoti vuccati, ayampi āyasmā  accharāsambhoganimittaṃ brahmacariyaṃ caranto bhatako viya hotīti vuttaṃ  ``bhatakavādenā''ti ^a^M0.0156^ea^. ^b^upakkitakavādenā^eb^ti yo kahāpaṇādīhi  kiñci kiṇāti, so upakkitakoti vuccati, ayampi āyasmā  accharānaṃ hetu attano brahmacariyaṃ kiṇāti, tasmā ``upakkitako''ti  evaṃ vacanena. atha vā bhagavato āṇāya accharāsambhogasaṅkhātāya  bhatiyā brahmacariyavāsasaṅkhātaṃ jīvitaṃ pavattento tāya bhatiyā yāpane  bhagavatā bhariyamāno viya hotīti ``bhatako''ti vutto, tathā  ^a^P0.0174^ea^ accharāsambhogasaṅkhātaṃ vikkayaṃ ādātabbaṃ katvā  bhagavato āṇattiyaṃ tiṭṭhanto tena vikkayena bhagavatā upakkito viya  hotīti vuttaṃ ``upakkitako''ti.<br/><br/>[03] ^b^aṭṭīyamāno^eb^ti pīḷiyamāno dukkhāpiyamāno.  ^b^harāyamāno^eb^ti lajjamāno. ^b^jigucchamāno^eb^ti pāṭikulyato  dahanto. ^b^eko^eb^ti asahāyo. ^b^vūpakaṭṭho^eb^ti vatthukāmehi  kilesakāmehi ca kāyena ceva cittena ca vūpakaṭṭho.  ^b^appamatto^eb^ti kammaṭṭhāne satiṃ avijahanto. ^b^ātāpī^eb^ti  kāyikacetasikavīriyātāpena ātāpavā, ātāpeti kileseti ātāpo,  vīriyaṃ. ^b^pahitatto^eb^ti kāye ca jīvite ca anapekkhatāya  pesitatto vissaṭṭhāttabhāvo, nibbāne vā pesitacitto. ^b^na  cirassevā^eb^ti kammaṭṭhānārambhato na cireneva. ^b^yassatthāyā^eb^ti  yassa atthāya. ^b^kulaputtā^eb^ti duvidhā kulaputtā jātikulaputtā ca  ācārakulaputtā ca, ayaṃ pana ubhayathāpi kulaputto.  ^b^sammadevā^eb^ti hetunā ca kāraṇena ca. ^b^agārasmā^eb^ti gharato.  ^b^anagāriya^eb^nti pabbajjaṃ. kasivaṇijjādikammañhi agārassa  hitanti agāriyaṃ nāma, taṃ ettha natthīti pabbajjā anagāriyāti  vuccati. ^b^pabbajantī^eb^ti upagacchanti. ^b^tadanuttara^eb^nti taṃ  anuttaraṃ. ^b^brahmacariyapariyosāna^eb^nti maggabrahmacariyassa  pariyosānabhūtaṃ arahattaphalaṃ. tassa hi atthāya kulaputtā idha  pabbajanti. ^b^diṭṭheva dhamme^eb^ti tasmiṃyeva attabhāve. ^b^sayaṃ  abhiññā sacchikatvā^eb^ti attanāyeva paññāya paccakkhaṃ katvā,  aparappaccayena ñatvāti attho. ^b^upasampajja vihāsī^eb^ti  pāpuṇitvā sampādetvā vā vihāsi. evaṃ viharantova ^b^khīṇā  jāti...pe0... abbhaññāsī^eb^ti. iminā assa paccavekkhaṇabhūmi  dassitā.<br/><br/>[03] tattha ^a^M0.0157^ea^ ^b^khīṇā jātī^eb^ti na tāvassa atītā jāti khīṇā  pubbeva khīṇattā, na anāgatā anāgatattā eva, na paccuppannā  vijjamānattā. maggassa pana abhāvitattā yā ekacatupañcavokārabhavesu  ekacatupañcakkhandhappabhedā ^a^P0.0175^ea^ jāti uppajjeyya, sā  maggassa bhāvitattā anuppādadhammataṃ āpajjanena khīṇā. taṃ so  maggabhāvanāya pahīnakilese paccavekkhitvā ^a^V0.0141^ea^ kilesābhāvena vijjamānampi  kammaṃ āyatiṃ appaṭisandhikaṃ hotīti jānanena abbhaññāsi.  ^b^vusita^eb^nti vutthaṃ parivutthaṃ kataṃ caritaṃ, niṭṭhāpitanti attho.  ^b^brahmacariya^eb^nti maggabrahmacariyaṃ. puthujjanakalyāṇakena hi saddhiṃ  satta sekkhā brahmacariyavāsaṃ vasanti nāma, khīṇāsavo vutthavāso,  tasmā so attano brahmacariyavāsaṃ paccavekkhanto ``vusitaṃ  brahmacariya''nti abbhaññāsi. ^b^kataṃ karaṇīya^eb^nti catūsu saccesu  catūhi maggehi pariññāpahānasacchikiriyābhāvanāvasena soḷasavidhampi  kiccaṃ niṭṭhāpitaṃ. puthujjanakalyāṇakādayo hi taṃ kiccaṃ karonti  nāma, khīṇāsavo katakaraṇīyo, tasmā so attano karaṇīyaṃ  paccavekkhanto ``kataṃ karaṇīya''nti abbhaññāsi. ^b^nāparaṃ  itthattāyā^eb^ti ``idāni puna itthabhāvāya evaṃ soḷasakiccabhāvāya  kilesakkhayāya vā maggabhāvanāya kiccaṃ me natthī''ti abbhaññāsi.  ^b^nāparaṃ itthattāyā^eb^ti vā ``itthabhāvato imasmā evaṃpakārā  vattamānakkhandhasantānā aparaṃ khandhasantānaṃ mayhaṃ natthi, ime pana  pañcakkhandhā pariññātā tiṭṭhanti chinnamūlakā viya rukkhā, te  carimakacittanirodhena anupādāno viya jātavedo nibbāyissanti,  apaṇṇattikabhāvaṃ gamissantī''ti abbhaññāsi. ^b^aññataro^eb^ti  eko. ^b^arahata^eb^nti bhagavato sāvakānaṃ arahantānaṃ abbhantaro  eko mahāsāvako ahosīti attho.<br/><br/>[03] ^b^aññatarā devatā^eb^ti adhigatamaggā ekā brahmadevatā. sā  hi sayaṃ asekkhattā asekkhavisayaṃ abbhaññāsi. sekkhā hi taṃ taṃ  sekkhavisayaṃ, puthujjanā ca attano puthujjanavisayameva jānanti.  ^b^abhikkantāya rattiyā^eb^ti parikkhīṇāya rattiyā, majjhimayāmeti  attho. ^b^abhikkantavaṇṇā^eb^ti atiuttamavaṇṇā.  ^b^kevalakappa^eb^nti anavasesena samantato. ^b^obhāsetvā^eb^ti  attano pabhāya cando viya sūriyo viya ca jetavanaṃ ekobhāsaṃ katvā.  ^b^tenupasaṅkamī^eb^ti āyasmato nandassa ^a^M0.0158^ea^ arahattappattiṃ viditvā  pītisomanassajātā ^a^P0.0176^ea^ ``taṃ bhagavato  paṭivedessāmī''ti upasaṅkami.<br/><br/>[03] ^b^āsavānaṃ khayā^eb^ti ettha āsavantīti āsavā,  cakkhudvārādīhi pavattantīti attho. atha vā āgotrabhuṃ ābhavaggaṃ vā  savantīti āsavā, ete dhamme etañca okāsaṃ anto karitvā  pavattantīti attho. cirapārivāsiyaṭṭhena madirādiāsavā viyāti  āsavā. ``purimā, bhikkhave, koṭi na paññāyati  avijjāyā''tiādivacanehi (a0 ni0  10.61) nesaṃ  cirapārivāsiyatā veditabbā. atha vā āyataṃ saṃsāradukkhaṃ savanti  pasavantītipi, āsavā. purimo cettha attho kilesesu yujjati,  pacchimo kammepi. na kevalañca kammakilesā eva āsavā, atha  kho nānappakārā upaddavāpi. tathā hi ``nāhaṃ, cunda   ^a^V0.0142^ea^, diṭṭhadhammikānaṃyeva āsavānaṃ saṃvarāya dhammaṃ desemī''ti ettha (dī0  ni0 3.182) vivādamūlabhūtā kilesā āsavāti āgatā. <br/><br/>[21] ``yena devūpapatyassa, gandhabbo vā vihaṅgamo. <br/><br/>[27] yakkhattaṃ yena gaccheyya, manussattañca abbaje. <br/><br/>[22] te mayhaṃ āsavā khīṇā, viddhastā vinalīkatā''ti..  (a0 ni0  4.36) --<br/><br/>[03] ettha tebhūmikaṃ kammaṃ avasesā ca akusalā dhammā āsavāti  āgatā. ``diṭṭhadhammikānaṃ āsavānaṃ saṃvarāya, samparāyikānaṃ  āsavānaṃ paṭighātāyā''ti (pārā0 39)  parūpaghātavippaṭisāravadhabandhādayo ceva apāyadukkhabhūtā ca  nānappakārā upaddavā.<br/><br/>[03] te panete āsavā vinaye -- ``diṭṭhadhammikānaṃ āsavānaṃ  saṃvarāya samparāyikānaṃ āsavānaṃ paṭighātāyā''ti (pārā0 39)  dvidhā āgatā. saḷāyatane ``tayome, āvuso, āsavā --  kāmāsavo, bhavāsavo, avijjāsavo''ti (dī0 ni0 3.305) tidhā  āgatā, tathā aññesu ca suttantesu. abhidhamme teyeva diṭṭhāsavena  saddhiṃ catudhā āgatā. nibbedhikapariyāye ``atthi, bhikkhave,  āsavā nirayagāminiyā''tiādinā (a0 ni0  6.63) pañcadhā  ^a^P0.0177^ea^ āgatā. chakkanipāte ``atthi, bhikkhave, āsavā  saṃvarāya pahātabbā''tiādinā (a0 ni0  6.58) nayena   ^a^M0.0159^ea^ chadhā āgatā. sabbāsavapariyāye (ma0 ni0 1.22) teyeva  dassanapahātabbehi saddhiṃ sattadhā āgatā. idha pana abhidhammanayena  cattāro āsavā veditabbā.<br/><br/>[03] ^b^khayā^eb^ti ettha pana ``yo āsavānaṃ khayo bhedo  paribhedo''tiādīsu āsavānaṃ sarasabhedo āsavakkhayoti vutto.  ``jānato ahaṃ, bhikkhave, passato āsavānaṃ khayaṃ vadāmī''tiādīsu  (ma0 ni0 1.15) āsavānaṃ āyatiṃ anuppādo āsavakkhayoti  vutto. <br/><br/>[21] ``sekkhassa sikkhamānassa, ujumaggānusārino. <br/><br/>[22] khayasmiṃ paṭhamaṃ ñāṇaṃ, tato aññā anantarā''ti..  (itivu0 62) -- <br/><br/>[25] ādīsu ^a^V0.0143^ea^ maggo āsavakkhayoti vutto. ``āsavānaṃ  khayā samaṇo hotī''tiādīsu (ma0 ni0 1.438) phalaṃ. <br/><br/>[21] ``paravajjānupassissa, niccaṃ ujjhānasaññino. <br/><br/>[22] āsavā tassa vaḍḍhanti, ārā so āsavakkhayā''ti..  -- <br/><br/>[25] ādīsu (dha0 pa0 253) nibbānaṃ. idha pana  āsavānaṃ accantakhayo anuppādo vā maggo vā ``āsavānaṃ  khayo''ti vutto.<br/><br/>[03] ^b^anāsava^eb^nti paṭipassaddhivasena sabbaso pahīnāsavaṃ.  ^b^cetovimutti^eb^nti arahattaphalasamādhiṃ. ^b^paññāvimutti^eb^nti  arahattaphalapaññaṃ. ubhayavacanaṃ magge viya phalepi samathavipassanānaṃ  yuganandhabhāvadassanatthaṃ. ^b^ñāṇa^eb^nti sabbaññutaññāṇaṃ. devatāya  vacanasamanantarameva ``kathaṃ nu kho''ti āvajjentassa bhagavato ñāṇaṃ  uppajji ``nandena arahattaṃ sacchikata''nti. so hi āyasmā  sahāyabhikkhūhi tathā uppaṇḍiyamāno ``bhāriyaṃ vata mayā kataṃ, yohaṃ  evaṃ svākkhāte dhammavinaye pabbajitvā accharānaṃ paṭilābhāya satthāraṃ  pāṭibhogaṃ akāsi''nti uppannasaṃvego hirottappaṃ paccupaṭṭhapetvā ghaṭento  vāyamanto arahattaṃ patvā cintesi -- ``yaṃnūnāhaṃ bhagavantaṃ etasmā  paṭissavā moceyya''nti. so bhagavantaṃ upasaṅkamitvā attano  adhippāyaṃ satthu ārocesi. tena ^a^P0.0178^ea^ vuttaṃ --  ^b^``atha kho āyasmā nando...pe0... etasmā paṭissavā''^eb^ti.  tattha ^b^paṭissavā^eb^ti pāṭibhogappaṭissavā, ``accharānaṃ paṭilābhāya  ahaṃ paṭibhūto''ti paṭiññāya.<br/><br/>[03] athassa ^a^M0.0160^ea^ bhagavā ``yasmā tayā aññā ārādhitāti ñātametaṃ  mayā, devatāpi me ārocesi, tasmā nāhaṃ paṭissavā idāni  mocetabbo arahattappattiyāva mocitattā''ti āha. tena vuttaṃ  ^b^``yadeva kho te nandā''^eb^tiādi. tattha ^b^yadevā^eb^ti yadā  eva. ^b^te^eb^ti tava. ^b^mutto^eb^ti pamutto. idaṃ vuttaṃ hoti --  yasmiṃyeva kāle āsavehi tava cittaṃ vimuttaṃ, atha anantaramevāhaṃ tato  pāṭibhogato muttoti.<br/><br/>[03] sopi āyasmā vipassanākāleyeva ``yadevāhaṃ indriyāsaṃvaraṃ  nissāya imaṃ vippakāraṃ patto, tameva suṭṭhu niggahessāmī''ti  ussāhajāto balavahirottappo tattha ca katādhikārattā indriyasaṃvare  ukkaṭṭhapaṭipadampi agamāsi. vuttañhetaṃ -- <br/><br/>[02] ``sace ^a^V0.0144^ea^, bhikkhave, nandassa puratthimā disā  āloketabbā hoti, sabbaṃ cetaso samannāharitvā nando puratthimaṃ  disaṃ āloketi `evaṃ me puratthimaṃ disaṃ ālokayato na  abhijjhādomanassā pāpakā akusalā dhammā anvāssaveyyu'nti, itiha  tattha sampajāno hoti. <br/><br/>[02] ``sace, bhikkhave, nandassa pacchimā...pe0...  uttarā... dakkhiṇā... uddhaṃ... adho... anudisā āloketabbā  hoti, sabbaṃ cetaso samannāharitvā nando anudisaṃ āloketi `evaṃ  me...pe0... sampajāno hotī'''ti (a0 ni0  8.9).<br/><br/>[03] teneva taṃ āyasmantaṃ satthā ``etadaggaṃ, bhikkhave, mama  sāvakānaṃ bhikkhūnaṃ indriyesu guttadvārānaṃ yadidaṃ nando''ti (a0  ni0  1.230) etadagge ṭhapesi.<br/><br/>[03] ^b^etamatthaṃ viditvā^eb^ti etaṃ āyasmato nandassa sabbāsave  khepetvā sukhādīsu tādibhāvappattisaṅkhātaṃ atthaṃ sabbākārato  viditvā. ^b^imaṃ udāna^eb^nti tadatthavibhāvanaṃ imaṃ udānaṃ udānesi.<br/><br/>[03] tattha ^b^yassa nittiṇṇo paṅko^eb^ti yena ariyapuggalena  ariyamaggasetunā sabbo diṭṭhipaṅko saṃsārapaṅko eva vā  nibbānapāragamanena tiṇṇo. ^b^maddito kāmakaṇḍako^eb^ti yena  sattānaṃ vijjhanato. ``kāmakaṇḍako''ti ^a^M0.0161^ea^ laddhanāmo sabbo  kilesakāmo sabbo kāmavisūko aggañāṇadaṇḍena maddito bhaggo  anavasesato mathito. ^b^mohakkhayaṃ anuppatto^eb^ti evaṃbhūto ca  dukkhādivisayassa sabbassa sammohassa ^a^P0.0179^ea^ khepanena  mohakkhayaṃ patto, arahattaphalaṃ nibbānañca anuppatto.  ^b^sukhadukkhesu na vedhatī sa bhikkhū^eb^ti so bhinnakileso bhikkhu  iṭṭhārammaṇasamāyogato uppannesu sukhesu aniṭṭhārammaṇasamāyogato  uppannesu dukkhesu ca na vedhati na kampati, taṃ nimittaṃ cittavikāraṃ  nāpajjati. ``sukhadukkhesū''ti ca desanāmattaṃ, sabbesupi  lokadhammesu na vedhatīti veditabbaṃ. <br/><br/>[06] dutiyasuttavaṇṇanā niṭṭhitā. 


volume: 90
item: 23
title: nandavaggo^kammavipākajasuttavaṇṇanā^nandasuttavaṇṇanā^yasojasuttavaṇṇanā^
content:
  [03] 23^b^.^eb^ tatiye ^a^V0.0145^ea^ ^b^yasojappamukhānī^eb^ti ettha  ^b^yasojo^eb^ti tassa therassa nāmaṃ, taṃ pubbaṅgamaṃ katvā pabbajitattā  vicaraṇato ca tāni pañca bhikkhusatāni ``yasojappamukhānī''ti  vuttāni.<br/><br/>[03] tesaṃ ayaṃ pubbayogo -- atīte kira kassapadasabalassa sāsane  aññataro bhikkhu āraññako araññe piṭṭhipāsāṇe katapaṇṇakuṭiyaṃ  viharati. tasmiñca samaye pañcasatā corā gāmaghātakādīni katvā  corikāya jīvantā corakammaṃ katvā janapadamanussehi anubaddhā  palāyamānā araññaṃ pavisitvā tattha kiñci gahaṇaṃ vā paṭisaraṇaṃ vā  apassantā avidūre taṃ bhikkhuṃ pāsāṇe nisinnaṃ disvā vanditvā taṃ  pavattiṃ ācikkhitvā ``amhākaṃ, bhante, paṭisaraṇaṃ hothā''ti yāciṃsu.  thero ``tumhākaṃ sīlasadisaṃ paṭisaraṇaṃ natthi, sabbe pañca  sīlāni samādiyathā''ti āha. te ``sādhū''ti sampaṭicchitvā  sīlāni samādiyiṃsu. thero ``tumhe idāni sīlesu patiṭṭhitā,  attano jīvitaṃ vināsayantesupi mā manaṃ padosayitthā''ti  kakacūpamavidhiṃ (ma0 ni0 1.222 ādayo) ācikkhi. te  ``sādhū''ti sampaṭicchiṃsu. atha te jānapadā taṃ sampattā ito  cito ca gavesantā te core disvā sabbeva jīvitā voropesuṃ. te  ^a^M0.0162^ea^ tesu manopadosamattampi akatvā akkhaṇḍasīlā kālaṃ katvā  kāmāvacaradevesu nibbattiṃsu. tesu ^a^P0.0180^ea^ jeṭṭhacoro  jeṭṭhadevaputto ahosi, itare tasseva parivārā.<br/><br/>[03] te aparāparaṃ saṃsarantā ekaṃ buddhantaraṃ devaloke khepetvā amhākaṃ  bhagavato kāle devalokato cavitvā jeṭṭhadevaputto sāvatthinagaradvāre  kevaṭṭagāme pañcasatakulagāmajeṭṭhakassa kevaṭṭassa putto hutvā nibbatti,  ^b^yasojo^eb^tissa nāmaṃ akaṃsu. itarepi avasesakevaṭṭānaṃ puttā  hutvā nibbattiṃsu. te pubbasannivāsena sabbepi sahāyakā hutvā  sahapaṃsukīḷitaṃ kīḷantā anupubbena vayappattā ahesuṃ, yasojo tesaṃ  aggo ahosi. te sabbeva ekato hutvā jālāni gahetvā  naditaḷākādīsu macche bandhantā vicaranti.<br/><br/>[03] athekadivasaṃ aciravatiyā nadiyā jāle khitte suvaṇṇavaṇṇo  maccho antojāle pāvisi. taṃ disvā sabbepi kevaṭṭā ``amhākaṃ  puttā macche bandhantā suvaṇṇavaṇṇaṃ macchaṃ bandhiṃsū''ti haṭṭhatuṭṭhā ahesuṃ.  atha te pañcasatāpi sahāyakā macchaṃ nāvāya pakkhipitvā nāvaṃ  ukkhipitvā rañño dassesuṃ. rājā taṃ disvā ``bhagavā etassa  suvaṇṇavaṇṇakāraṇaṃ jānissatī''ti macchaṃ gāhāpetvā bhagavato dassesi.  satthā ``ayaṃ kassapasammāsambuddhassa sāsane ^a^V0.0146^ea^ osakkamāne  pabbajitvā micchā paṭipajjanto sāsanaṃ osakkāpetvā niraye nibbatto  ekaṃ buddhantaraṃ niraye paccitvā tato cuto aciravatiyaṃ maccho hutvā  nibbatto''ti vatvā tassa mātubhaginīnañca niraye nibbattabhāvaṃ, tassa  bhātikattherassa parinibbutabhāvañca teneva kathāpetvā imissā  aṭṭhuppattiyā kapilasuttaṃ desesi.<br/><br/>[03] satthu desanaṃ sutvā te pañcasatā kevaṭṭaputtā saṃvegajātā hutvā  bhagavato santike pabbajitvā, upasampannā hutvā vivekavāsaṃ vasantā  bhagavantaṃ dassanāya āgamaṃsu. tena vuttaṃ -- ^b^``tena kho pana  samayena yasojappamukhāni pañcamattāni bhikkhusatānī''^eb^tiādi.<br/><br/>[03] tattha ^b^tedhā^eb^ti te idha. ^b^nevāsikehī^eb^ti nibaddhavāsaṃ  vasamānehi. ^b^paṭisammodamānā^eb^ti nevāsikabhikkhūhi  ``kaccāvuso, khamanīya''ntiādinā paṭisanthāravasena sammodanāya  katāya ``āmāvuso, khamanīya''ntiādinā ^a^M0.0163^ea^, puna sammodamānā tehi  saddhiṃ samappavattamodā. ^b^senāsanāni paññāpayamānā^eb^ti  ācariyupajjhāyānaṃ ^a^P0.0181^ea^ attano ca pāpuṇakāni  senāsanāni pucchitvā tehi nevāsikehi tesaṃ ``idaṃ tumhākaṃ  ācariyānaṃ, idaṃ tumhākaṃ upajjhāyānaṃ, idaṃ tumhākaṃ pāpuṇātī''ti  senāsanāni saṃvidhāpetvā attanā ca tattha gantvā, dvārakavāṭāni  vivaritvā, mañcapīṭhakaṭasārakādīni nīharitvā papphoṭetvā yathāṭhānaṃ  ṭhapanādivasena paññāpentā ca.<br/><br/>[03] ^b^pattacīvarāni paṭisāmayamānā^eb^ti, ``bhante, imaṃ me pattaṃ  ṭhapetha, idaṃ cīvaraṃ, idaṃ thālakaṃ, idaṃ udakatumbaṃ, idaṃ me  kattarayaṭṭhi''nti evaṃ samaṇaparikkhāraṃ saṃgopayamānā. ^b^uccāsaddā  mahāsaddā^eb^ti uddhaṃ gataṭṭhena ucco saddo yesante uccāsaddā akārassa  ākāraṃ katvā. samantato patthaṭaṭṭhena mahanto saddo yesante mahāsaddā.  ^b^kevaṭṭā maññe macchavilope^eb^ti kevaṭṭā viya macchavilumpane.  yathā nāma kevaṭṭā udake vaṭṭanato macchaggahaṇatthaṃ pavattanato  ``kevaṭṭā''ti laddhanāmā macchabandhā macchaggahaṇatthaṃ jale jālaṃ  pakkhipitvā ``paviṭṭho na paviṭṭho, gahito na gahito''tiādinā  uccāsaddamahāsaddā honti. yathā ca te macchapacchiādīni ṭhapitaṭṭhāne  mahājane gantvā ``mayhaṃ ekaṃ macchaṃ detha, mayhaṃ ekaṃ macchaphālaṃ detha,  amukassa dinno mahanto, mayhaṃ khuddako''tiādīni vatvā vilumpamāne  tesaṃ paṭisedhanādivasena uccāsaddamahāsaddā ca honti, evamete  bhikkhūti dasseti. ^b^tete^eb^ti te ete. ^b^kiṃnū^eb^ti kissa  nu, kimatthaṃ nūti attho. ^b^teme^eb^ti te ime. ^b^paṇāmemī^eb^ti  nīharāmi. ^b^vo^eb^ti tumhe. ^b^na vo mama santike  vatthabba^eb^nti tumhehi mayhaṃ santike na vasitabbaṃ. ye tumhe  mādisassa buddhassa vasanaṭṭhānaṃ ^a^V0.0147^ea^ āgantvā evaṃ mahāsaddaṃ karotha, attano  dhammatāya vasantā kiṃ nāma sāruppaṃ karissatha, tumhādisānaṃ mama  santike vasanakiccaṃ natthīti dīpeti. evaṃ paṇāmitesu ca bhagavatā  tesu ekabhikkhupi ``bhagavā tumhe mahāsaddamattakena ^a^P0.0182^ea^  amhe paṇāmethā''ti vā aññaṃ vā kiñci paṭivacanaṃ avatvā  buddhagāravena sabbe bhagavato vacanaṃ sampaṭicchantā ``evaṃ, bhante''ti  vatvā nikkhamiṃsu. evaṃ pana tesaṃ ahosi ``mayaṃ satthāraṃ  passissāma, dhammaṃ sossāma, satthu santike vasissāmāti āgatā,  evarūpassa pana garuno ^a^M0.0164^ea^ satthu santikaṃ āgantvā mahāsaddaṃ karimhā,  amhākameva dosoyaṃ, paṇāmitamhā tato, na laddhaṃ satthu santike vatthuṃ,  samantapāsādikaṃ suvaṇṇavaṇṇaṃ sarīraṃ oloketuṃ, madhurassarena desitaṃ  dhammaṃ sotu''nti. te balavadomanassajātā hutvā pakkamiṃsu.<br/><br/>[03] ^b^saṃsāmetvā^eb^ti suguttaṃ katvā. ^b^vajjī^eb^ti evaṃnāmako  janapado, vajjī nāma jānapadino rājakumārā, tesaṃ nivāso ekopi  janapado ruḷhīvasena ``vajjī''tveva vuccati. tena vuttaṃ  ^b^``vajjīsū''^eb^ti. ^b^vaggumudā^eb^ti evaṃnāma lokassa  puññasammatā ekā nadī. ``vaggamudā''tipi pāṭho.  ^b^atthakāmenā^eb^ti kiñci payojanaṃ anapekkhitvā atthameva  icchantena. ^b^hitesinā^eb^ti atthaṃ icchantena, ``kinti me  sāvakā vaṭṭadukkhā parimucceyyu''nti tassa atthasaṅkhātassa atthassa  vā hetubhūtassa hitassa esanasīlena. tato eva attano sarīrakhedaṃ  agaṇetvā dūrepi veneyyasantikaṃ gantvā anukampanato  ^b^anukampakena^eb^. tameva anukampaṃ upādāya mayaṃ paṇāmitā, na  attano veyyāvaccādipaccāsīsāya. yasmā dhammagaruno buddhā bhagavanto  sammāpaṭipattiyāva pūjetabbā, ye uccāsaddakaraṇamattepi paṇāmenti,  tasmā ^b^handa mayaṃ, āvuso, tathā vihāraṃ kappema^eb^ sabbattha  satisampajaññayogena apaṇṇakappaṭipadaṃ pūrentā yathāgahitakammaṭṭhānaṃ  matthakaṃ pāpentā catuiriyāpathavihāraṃ kappema viharāma. ^b^yathā no  viharata^eb^nti yathā amhesu viharantesu, ^b^bhagavā attamano assa,^eb^  sammāpaṭipattiyā pūjāya ārādhito bhaveyyāti attho.<br/><br/>[03] ^b^tenevantaravassenā^eb^ti tasmiṃyeva antaravasse mahāpavāraṇaṃ  ^a^P0.0183^ea^ anatikkamitvāva. ^b^sabbeva tisso vijjā  sacchākaṃsū^eb^ti sabbeyeva te pañcasatā bhikkhū pubbenivāsānussatiñāṇaṃ  dibbacakkhuñāṇaṃ āsavakkhayañāṇanti imā tisso  pubbenivutthakkhandhappaṭicchādakamohakkhandhādīnaṃ vinivijjhanaṭṭhena vijjā  attapaccakkhā akaṃsu. lokiyābhiññāsu imāyeva dve abhiññā  āsavakkhayañāṇassa bahūpakārā, na tathā  dibbasotacetopariyaiddhividhañāṇānīti dassanatthaṃ vijjattayamevettha tesaṃ  bhikkhūnaṃ adhigamadassanavasena uddhaṭaṃ. tathā hi verañjasutte (a0  ni0  8.11) bhagavā verañjabrāhmaṇassa attano adhigamaṃ dassento  vijjattayameva desesi, na dibbasotañāṇādīnaṃ ^a^V0.0148^ea^ abhāvato. evaṃ  tesampi bhikkhūnaṃ vijjamānānipi dibbasotañāṇādīni ^a^M0.0165^ea^ na uddhaṭāni.  chaḷabhiññā hi te bhikkhū. evañca katvā ``vaggumudāya nadiyā  tīre antarahitā mahāvane kūṭāgārasālāyaṃ bhagavato sammukhe  pāturahesu''nti tesaṃ bhikkhūnaṃ iddhivaḷañjanaṃ vakkhati.<br/><br/>[03] ^b^yathābhiranta^eb^nti yathābhiratiṃ yathājjhāsayaṃ. buddhānañhi  ekasmiṃ ṭhāne vasantānaṃ chāyūdakavipattiṃ vā aphāsukasenāsanaṃ vā  manussānaṃ assaddhādibhāvaṃ vā āgamma anabhirati nāma natthi, tesaṃ  sampattiyā ``phāsuṃ viharāmā''ti ciravihāropi natthi. yattha pana  bhagavati viharante manussā saraṇesu vā patiṭṭhahanti, sīlāni vā  samādiyanti pabbajanti, sotāpattimaggādīni vā pāpuṇanti, satthā  tāsu sampattīsu tesaṃ patiṭṭhāpanatthaṃ vasati, tadabhāve pakkamati. tadā  hi sāvatthiyaṃ kattabbabuddhakiccaṃ nāhosi. tena vuttaṃ -- ^b^``atha  kho bhagavā sāvatthiyaṃ yathābhirantaṃ viharitvā yena vesālī tena  cārikaṃ pakkāmī''ti.^eb^<br/><br/>[03] ^b^cārikaṃ caramāno^eb^ti addhānagamanaṃ gacchanto. cārikā ca  nāmesā bhagavato duvidhā turitacārikā aturitacārikāti. tattha  dūrepi bodhaneyyapuggalaṃ disvā tassa bodhanatthaṃ sahasā gamanaṃ  turitacārikā nāma, sā mahākassapapaccuggamanādīsu daṭṭhabbā. yā pana  gāmanigamarājadhānīpaṭipāṭiyā devasikaṃ yojanaddhayojanavasena  piṇḍapātacariyādīhi lokaṃ anuggaṇhanto gacchati, ayaṃ  aturitacārikā nāma, ayameva idhādhippetā. ^b^tadavasarī^eb^ti tena  avasari, taṃ vā avasari, tattha avasari ^a^P0.0184^ea^, pāvisīti  attho.<br/><br/>[03] ^b^tatrā^eb^ti tassaṃ. ^b^suda^eb^nti nipātamattaṃ.  ^b^vesāliya^eb^nti tikkhattuṃ visālībhūtattā ``vesālī''ti laddhanāme  licchavirājūnaṃ nagare. ^b^mahāvane^eb^ti mahāvanaṃ nāma sayaṃjātaṃ  aropimaṃ saparicchedaṃ mahantaṃ vanaṃ. kapilavatthusāmantā pana mahāvanaṃ  himavantena saha ekābaddhaṃ aparicchedaṃ hutvā mahāsamuddaṃ āhacca ṭhitaṃ.  idaṃ tādisaṃ na hoti, saparicchedaṃ mahantaṃ vananti mahāvanaṃ.  ^b^kūṭāgārasālāya^eb^nti tasmiṃ mahāvane bhagavantaṃ uddissa kate  ārāme kūṭāgāraṃ anto katvā haṃsavaṭṭakacchannena katā sabbākārasampannā  buddhassa bhagavato gandhakuṭi kūṭāgārasālā nāma ^a^M0.0166^ea^, tassaṃ kūṭāgārasālāyaṃ.  ^b^vaggumudātīriyāna^eb^nti vaggumudātīravāsīnaṃ. ^b^cetasā ceto  paricca manasi karitvā^eb^ti attano cittena tesaṃ cittaṃ paricchijja  manasi karitvā, cetopariyañāṇena vā sabbaññutaññāṇena vā tehi  adhigatavisesaṃ jānitvāti attho.<br/><br/>[03] ^b^ālokajātā^eb^ ^a^V0.0149^ea^ ^b^viyā^eb^ti sañjātālokā viya. itaraṃ  tasseva vevacanaṃ, candasahassasūriyasahassehi obhāsitā viyāti attho.  yasmā te yasojappamukhā pañcasatā bhikkhū sabbaso  avijjandhakāravidhamanena ālokabhūtā obhāsabhūtā hutvā viharanti,  tasmā bhagavā tehi ṭhitadisāya ``ālokajātā viya me, ānanda,  esā disā''tiādinā vaṇṇabhaṇanāpadesena te bhikkhū pasaṃsati. tena  vuttaṃ -- ^b^``yassaṃ disāyaṃ vaggumudātīriyā bhikkhū  viharantī''^eb^ti. ^b^appaṭikūlā^eb^ti na paṭikūlā, manāpā  manoharāti attho. yasmiñhi padese sīlādiguṇasampannā mahesino  viharanti, taṃ kiñcāpi ukkūlavikūlavisamaduggākāraṃ, atha kho  manuññaṃ ramaṇīyameva. vuttañhetaṃ -- <br/><br/>[21] ``gāme vā yadi vāraññe, ninne vā yadi vā thale. <br/><br/>[22] yattha arahanto viharanti, taṃ bhūmirāmaṇeyyaka''nti..  (dha0 pa0 98).<br/><br/>[03] ^b^pahiṇeyyāsī^eb^ti ^a^P0.0185^ea^ peseyyāsi. ^b^satthā  āyasmantānaṃ dassanakāmo^eb^ti tesaṃ bhikkhūnaṃ santike  paheṇākāradassanaṃ. iti bhagavā yadatthaṃ te bhikkhū paṇāmesi, tamatthaṃ  matthakappattaṃ disvā āraddhacitto tesaṃ dassanakāmataṃ therassa ārocesi.  evaṃ kirassa ahosi ``ahaṃ ime uccāsaddamahāsaddakaraṇe  paṇāmessāmi, atha te bhadro assājānīyo viya kasābhighātena, tena  coditā saṃvegappattā mamārādhanatthaṃ araññaṃ pavisitvā ghaṭentā  vāyamantā khippameva arahattaṃ sacchikarissantī''ti. idāni te  aggaphalappatte disvā tāya arahattappattiyā ārādhitacitto tesaṃ  dassanakāmo hutvā evaṃ dhammabhaṇḍāgārikaṃ āṇāpesi.<br/><br/>[03] ^b^so bhikkhū^eb^ti ānandattherena tathā āṇatto chaḷabhiñño  eko bhikkhu. ^b^pamukhe^eb^ti sammukhe. ^b^āneñjasamādhinā^eb^ti  catutthajjhānapādakena aggaphalasamādhinā, ``arūpajjhānapādakenā''tipi  vadanti. ``āneñjena samādhinā''tipi ^a^M0.0167^ea^ pāṭho. kasmā pana bhagavā  tesaṃ bhikkhūnaṃ āgamanaṃ jānanto paṭisanthāraṃ akatvā samāpattiṃyeva  samāpajji? tesaṃ attanā samāpannasamāpattiṃ jānitvā samāpajjanatthaṃ,  tesaṃ pubbe paṇāmitānaṃ idāni attanā samānasambhogadassanatthaṃ,  ānubhāvadīpanatthaṃ, vinā vacībhedena aññabyākaraṇadīpanatthañca. apare  panāhu ``pubbe paṇāmitānaṃ idāni attano santikaṃ āgatānaṃ  anuttarasukhuppādanena anaññasādhāraṇapaṭisanthārakaraṇattha''nti. tepi  āyasmanto bhagavato ajjhāsayaṃ ñatvā taṃyeva samāpattiṃ samāpajjiṃsu.  tena vuttaṃ -- ^b^``katamena nu kho bhagavā vihārena etarahi  viharatī''^eb^tiādi.<br/><br/>[03] ettha ^a^V0.0150^ea^ ca rūpāvacaracatutthajjhānaṃ kosajjādīnaṃ  pāripantikadhammānaṃ suvidūrabhāvato iddhiyā mūlabhūtehi anoṇamanādīhi  soḷasahi vodānadhammehi samannāgamanato āneñjappattaṃ sayaṃ aniñjanaṭṭhena  āneñjanti vuccati. vuttañhetaṃ -- <br/><br/>[02] ``anoṇataṃ ^a^P0.0186^ea^ cittaṃ kosajje na  iñjatīti āneñjaṃ. anuṇṇataṃ cittaṃ uddhacce na iñjatīti āneñjaṃ.  anabhirataṃ cittaṃ rāge na iñjatīti āneñjaṃ. anapanataṃ cittaṃ byāpāde  na iñjatīti āneñjaṃ. anissitaṃ cittaṃ diṭṭhiyā na iñjatīti  āneñjaṃ. appaṭibaddhaṃ cittaṃ chandarāge na iñjatīti āneñjaṃ.  vippamuttaṃ cittaṃ kāmarāge na iñjatīti āneñjaṃ. visaṃyuttaṃ cittaṃ  kilese na iñjatīti āneñjaṃ. vimariyādikataṃ cittaṃ  kilesamariyādāya na iñjatīti āneñjaṃ. ekattagataṃ cittaṃ  nānattakilese na iñjatīti āneñjaṃ. saddhāya pariggahitaṃ cittaṃ  assaddhiye na iñjatīti āneñjaṃ. vīriyena pariggahitaṃ cittaṃ  kosajje na iñjatīti āneñjaṃ. satiyā pariggahitaṃ cittaṃ pamāde na  iñjatīti āneñjaṃ. samādhinā pariggahitaṃ cittaṃ uddhacce na iñjatīti  āneñjaṃ. paññāya pariggahitaṃ cittaṃ avijjāya na iñjatīti āneñjaṃ.  obhāsagataṃ cittaṃ avijjandhakāre na iñjatīti āneñja''nti.<br/><br/>[03] rūpāvacaracatutthajjhānameva ca rūpavirāgabhāvanāvasena pavattitaṃ,  ārammaṇavibhāgena catubbidhaṃ arūpāvacarajjhānanti etesaṃ pañcannaṃ  jhānānaṃ āneñjavohāro. tesaṃ yaṃ kiñci pādakaṃ katvā samāpannā  arahattaphalasamāpatti āneñjasamādhīti porāṇā.<br/><br/>[03] ^b^abhikkantāyā^eb^ti ^a^M0.0168^ea^ atītāya. ^b^nikkhante^eb^ti niggate,  apagateti attho. ^b^tuṇhī ahosī^eb^ti bhagavā ariyena  tuṇhībhāvena tuṇhī ahosi. ^b^uddhaste aruṇe^eb^ti uggate aruṇe,  aruṇo nāma puratthimadisāya sūriyodayato puretarameva uṭṭhitobhāso.  ^b^nandimukhiyā^eb^ti rattiyā aruṇassa uggatattā eva aruṇappabhāya  sūriyālokūpajīvino satte nandāpanamukhiyā viya ^a^P0.0187^ea^  rattiyā jātāya, vibhāyamānāyāti attho.<br/><br/>[03] ^b^tamhā samādhimhā vuṭṭhahitvā^eb^ti yathāparicchedaṃ tato  āneñjasamādhito arahattaphalasamāpattito uṭṭhāya. ^b^sace kho tvaṃ,  ānanda, jāneyyāsī^eb^ti bhagavā ``ime ca bhikkhū ettakaṃ kālaṃ  iminā nāma samāpattisukhena vītināmentī''ti, ānanda, yadi tvaṃ  jāneyyāsi. ^b^ettakampi te nappaṭibhāseyyā^eb^ti  lokiyapaṭisammodanaṃ sandhāya yadidaṃ te ``abhikkantā, bhante,  rattī''tiādinā ^a^V0.0151^ea^ tikkhattuṃ paṭibhānaṃ upaṭṭhitaṃ, tayidaṃ ettakampi te na  upaṭṭhaheyya. yasmā ca kho tvaṃ, ānanda, sekkho asekkhaṃ  samāpattivihāraṃ na jānāsi, tasmā maṃ imesaṃ bhikkhūnaṃ  lokiyapaṭisammodanaṃ kāretuṃ ussukkaṃ āpajji. ahaṃ pana imehi  bhikkhūhi saddhiṃ lokuttarapaṭisammodaneneva tiyāmarattiṃ  vītināmesinti dassento bhagavā āha -- ^b^``ahañca, ānanda,  imāni ca pañca bhikkhusatāni sabbeva āneñjasamādhinā  nisīdimhā''^eb^ti.<br/><br/>[03] ^b^etamatthaṃ viditvā^eb^ti etaṃ tesaṃ bhikkhūnaṃ attanā samaṃ  āneñjasamādhisamāpajjanasamatthatāsaṅkhātaṃ vasībhāvatthaṃ sabbākārato  viditvā. ^b^imaṃ udāna^eb^nti imaṃ tesaṃ bhikkhūnaṃ  anavasesarāgādippahānasaṃsiddhitādisabhāvadīpanaṃ udānaṃ udānesi.<br/><br/>[03] tattha ^b^yassa jito kāmakaṇḍako^eb^ti kusalapakkhavijjhanaṭṭhena  kaṇḍakabhūto kilesakāmo yena ariyapuggalena anavasesaṃ jito  pahīno, etenassa anunayābhāvaṃ dasseti. ``gāmakaṇṭako''tipi  pāṭho. tassattho -- gāme kaṇṭako kaṇṭakaṭṭhāniyo sakalo  vatthukāmo yassa jitoti. jayo cassa tappaṭibaddhachandarāgappahāneneva  veditabbo, tena tesaṃ anāgāmimaggo vutto hoti ^a^M0.0169^ea^. akkoso ca  jitoti sambandho. ^b^vadho ca bandhanañcā^eb^ti etthāpi eseva  nayo. tesu akkosajayena vacīduccaritābhāvo, itarena  kāyaduccaritābhāvo dassito. tena taṃnimittakassa byāpādassa  anavasesappahānena tatiyamaggo vutto hoti. atha vā  akkosādijayavacanena tatiyamaggo vutto hoti, akkosādīnaṃ  accantakhamanaṃ tattha pakāsitaṃ hoti, ubhayathāpi nesaṃ virodhābhāvaṃ  dasseti. ^b^pabbato^eb^ ^a^P0.0188^ea^ ^b^viya so ṭhito  anejo^eb^ti ejā vuccati calanakilesaparipantho, ejāhetūnaṃ  avasesakilesānaṃ abhāvena anejo, anejattāyeva sabbakilesehi  paravādavātehi ca akampanīyattā ṭhito ekagghanapabbatasadiso.  ^b^sukhadukkhesu na vedhati sa bhikkhū^eb^ti so bhinnakileso bhikkhu  sukhadukkhanimittaṃ na kampatīti heṭṭhā vuttanayeneva attho veditabbo.  iti bhagavā tesaṃ pañcasatānaṃ bhikkhūnaṃ arahattādhigamena tādibhāvappattiṃ  ekajjhaṃ katvā ekapuggalādhiṭṭhānaṃ udānaṃ udānesīti. <br/><br/>[06] tatiyasuttavaṇṇanā niṭṭhitā. 


volume: 90
item: 24
title: kammavipākajasuttavaṇṇanā^nandasuttavaṇṇanā^yasojasuttavaṇṇanā^sāriputtasuttavaṇṇanā^
content:
  [03] 24^b^.^eb^ catutthe ^a^V0.0152^ea^ ^b^parimukhaṃ satiṃ upaṭṭhapetvā^eb^ti  ārammaṇābhimukhaṃ satiṃ ṭhapayitvā mukhasamīpe katvā. tathā hi  vibhaṅge vuttaṃ -- <br/><br/>[02] ``ayaṃ sati upaṭṭhitā hoti supaṭṭhitā nāsikagge vā  mukhanimitte vā, tena vuccati parimukhaṃ satiṃ upaṭṭhapetvā''ti (vibha0  537).<br/><br/>[03] atha vā ^b^``parī^eb^ti pariggahaṭṭho, ^b^mukha^eb^nti  niyyānaṭṭho, ^b^satī^eb^ti upaṭṭhānaṭṭho, tena vuccati `parimukhaṃ  sati'''nti. evaṃ paṭisambhidāyaṃ (paṭi0 ma0 1.164)  vuttanayenapettha attho veditabbo. tatrāyaṃ saṅkhepattho --  pariggahitaniyyānasatiṃ katvāti. niyyānanti ca satiyā  ogāhitabbaṃ ārammaṇaṃ daṭṭhabbaṃ. ettha ca purimo pacchimo ca attho  sabbasaṅgāhakavasena, itaro samāpattiyā pubbabhāgasamannāhāravasena  daṭṭhabbo. satīti vā satisīsena jhānaṃ vuttaṃ ^a^M0.0170^ea^ ``ye kāyagatāsatiṃ  paribhuñjantī''tiādīsu (a0 ni0  1.600) viya. katamaṃ pana  taṃ jhānanti? rūpāvacaracatutthajjhānaṃ pādakaṃ katvā samāpannaṃ  arahattaphalajjhānaṃ. kathaṃ panetaṃ jānitabbanti? āneñjasamādhiyogena  therassa savisesaṃ niccalabhāvaṃ kenaci akampanīyatañca ^a^P0.0189^ea^  pabbatopamāya pakāsento bhagavā imaṃ udānaṃ abhāsīti gāthāya eva  ayamattho viññāyati. na cāyaṃ nisajjā therassa saccappaṭivedhāya,  atha kho diṭṭhadhammasukhavihārāya. pubbeyeva hi sūkarakhataleṇe (ma0  ni0 2.201) attano bhāgineyyassa dīghanakhaparibbājakassa bhagavati  dhammaṃ desente ayaṃ mahāthero saccappaṭivedhakiccaṃ matthakaṃ pāpesīti.<br/><br/>[03] ^b^etamattha^eb^nti etaṃ therassa āneñjasamādhiyogena  tādibhāvappattiyā ca kenaci akampanīyatāsaṅkhātaṃ atthaṃ sabbākārato  viditvā tadatthavibhāvanaṃ imaṃ udānaṃ udānesi.<br/><br/>[03] tattha ^b^yathāpi pabbato selo^eb^ti yathā silāmayo  ekagghanasilāpabbato, na paṃsupabbato na missakapabbatoti attho.  ^b^acalo suppatiṭṭhito^eb^ti suppatiṭṭhitamūlo pakativātehi acalo  akampanīyo hoti. ^b^evaṃ mohakkhayā bhikkhu, pabbatova na  vedhatī^eb^ti mohassa anavasesappahānā mohamūlakattā ca sabbākusalānaṃ  pahīnasabbākusalo bhikkhu, yathā so pabbato pakativātehi, evaṃ  lokadhammehi na vedhati na kampati. mohakkhayoti vā yasmā  nibbānaṃ arahattañca vuccati, tasmā mohakkhayassa hetu nibbānassa  arahattassa vā adhigatattā catūsu ariyasaccesu ^a^V0.0153^ea^ suppatiṭṭhito  asamāpannakālepi yathāvuttapabbato viya na kenaci vedhati, pageva  samāpannakāleti adhippāyo. <br/><br/>[06] catutthasuttavaṇṇanā niṭṭhitā. 


volume: 90
item: 25
title: nandasuttavaṇṇanā^yasojasuttavaṇṇanā^sāriputtasuttavaṇṇanā^mahāmoggallānasuttavaṇṇanā^
content:
  [03] 25^b^.^eb^ pañcame ^b^kāyagatāya satiyā^eb^ti  kāyānupassanāvasena kāye gatāya kāyārammaṇāya satiyā,  itthambhūtalakkhaṇe idaṃ karaṇavacanaṃ ^a^M0.0171^ea^. ^b^ajjhatta^eb^nti idha ajjhattaṃ  nāma niyakajjhattaṃ, tasmā attani attasantāneti attho. atha vā  yasmā kammaṭṭhānabhūto kesādiko dvattiṃsakoṭṭhāsasamudāyo idha kāyoti  adhippeto, tasmā ajjhattanti padassa gocarajjhattanti ^a^P0.0190^ea^  attho veditabbo. ^b^sūpaṭṭhitāyā^eb^ti niyakajjhattabhūte  gocarajjhattabhūte vā kāye suṭṭhu upaṭṭhitāya. kā panāyaṃ sati, yā  ``ajjhattaṃ sūpaṭṭhitā''ti vuttā? yvāyaṃ bhagavatā ``atthi imasmiṃ  kāye kesā lomā''tiādinā (dī0 ni0 2.377; ma0 ni0  1.110; khu0 pā0 3ḍvattiṃsākāra) ajjhattakesādiko dvattiṃsākāro  kāyo vutto, tattha yā paṭikūlamanasikāraṃ pavattentassa  upacārappanāvasena kāye upaṭṭhitā sati, sā ``kāyagatā satī''ti  vuccati. yathā cāyaṃ, evaṃ ānāpānacatuiriyāpathasatisampajaññānaṃ  vasena uddhumātakavinīlakādivasena ca manasikāraṃ pavattentassa yathārahaṃ  upacārappanāvasena kāye upaṭṭhitā sati ``kāyagatā satī''ti vuccati.  idha pana ajjhattaṃ kāyagatā sati pathavīādikā catasso dhātuyo  sasambhārasaṅkhepādīsu catūsu yena kenaci ekenākārena vavatthapetvā  tesaṃ aniccādilakkhaṇasallakkhaṇavasena upaṭṭhitā vipassanāsampayuttā  sati ``kāyagatā satī''ti adhippetā. thero pana tathā vipassitvā  attano phalasamāpattimeva samāpajjitvā nisīdi. idhāpi gāthāya  evaṃ imassa atthassa viññātabbatā ``na cāyaṃ nisajjā''tiādinā  vuttanayānusārena yojetabbā.<br/><br/>[03] ^b^etamattha^eb^nti etaṃ therassa catudhātuvavatthānamukhena  kāyānupassanāsatipaṭṭhānena vipassanaṃ ogāhetvā  phalasamāpattisamāpajjanasaṅkhātaṃ atthaṃ viditvā. ^b^imaṃ  udāna^eb^nti imaṃ satipaṭṭhānabhāvanāya nibbānādhigamadīpakaṃ udānaṃ  udānesi.<br/><br/>[03] tattha ^a^V0.0154^ea^ ^b^sati kāyagatā upaṭṭhitā^eb^ti pubbe vuttalakkhaṇā sati  saddhāpubbaṅgamānaṃ samādhivīriyapaññānaṃ yathāsakaṃ kiccanipphādanena  sahāyabhāvaṃ āpannattā pahīnappaṭipakkhā tato eva tikkhavisadabhūtā ca  yathāvuttakāyasaṃvaraṇavasena ekatthasamosaraṇavasena ca aviparītasabhāvaṃ  sallakkhentī upagantvā ṭhitā hoti, etena kāyasaṅkhātānaṃ catunnaṃ  dhātūnaṃ tannissitānañca upādārūpānaṃ sallakkhaṇavasena, paccaye  vavatthapetvā tato paraṃ tesaṃ aniccādilakkhaṇasallakkhaṇavasena ^a^P0.0191^ea^  ca pavattaṃ ñāṇaparamparāgataṃ ^a^M0.0172^ea^ satiṃ dasseti, satisīsena vā  taṃsampayuttaṃ pariññāttayapariyāpannañāṇaparamparameva dasseti. ^b^chasu  phassāyatanesu saṃvuto^eb^ti yathāvuttāya kāye upaṭṭhitāya satiyā  samannāgato cakkhādīsu phassassa kāraṇabhūtesu chasu dvāresu  kāyānupassanāya abhāvitāya uppajjanārahānaṃ abhijjhādīnaṃ tassā  bhāvitattā ñāṇappavattiṃ paṭivedhento te pidahanto ``tattha saṃvuto''ti  vuccati, etena ñāṇasaṃvaraṃ dasseti.<br/><br/>[03] ^b^satataṃ bhikkhu samāhito^eb^ti so bhikkhu evaṃ upaṭṭhitassati  sabbattha ca saṃvuto puthuttārammaṇe cittaṃ avissajjetvā aniccādivasena  sammasanto vipassanaṃ ussukkāpetvā ñāṇe tikkhe sūre vahante  vipassanāsamādhinā tāva satataṃ nirantaraṃ samāhito  anulomañāṇānantaraṃ gotrabhuñāṇodayato paṭṭhāya. ^b^jaññā  nibbānamattano^eb^ti aññesaṃ puthujjanānaṃ supinantepi agocarabhāvato,  ariyānaṃ pana tassa tasseva āveṇikattā attasadisattā ca  ``attā''ti laddhavohārassa maggaphalañāṇassa sātisayavisayabhāvato  ekantasukhāvahaṃ nibbānaṃ asaṅkhatadhātu ``attano''ti vuttaṃ, taṃ  nibbānaṃ jaññā jāneyya, maggaphalañāṇehi paṭivijjheyya,  sacchikareyyāti attho. etena ariyānaṃ nibbāne adhimuttataṃ  dasseti. ariyā hi adhicittappavattikālepi ekanteneva nibbāne  ninnapoṇapabbhārabhāvena viharanti. ettha ca yassa sati kāyagatā  upaṭṭhitā, so bhikkhu chasu phassāyatanesu saṃvuto, tato eva satataṃ  samāhito attapaccakkhakaraṇena nibbānaṃ attano jāneyyāti evaṃ  gāthāpadānaṃ sambandho veditabbo. evaṃ kāyānupassanāsatipaṭṭhānamukhena  yāva arahattā ekassa bhikkhuno niyyānamaggaṃ dasseti dhammarājā.<br/><br/>[03] aparo nayo -- ^b^sati kāyagatā upaṭṭhitā^eb^ti etena  kāyānupassanāsatipaṭṭhānaṃ dasseti. ^b^chasu phassāyatanesu  saṃvuto^eb^ti phasso āyatanaṃ kāraṇaṃ etesanti phassāyatanāni, tesu  phassāyatanesu. phassahetukesu phassapaccayā nibbattesu ^a^P0.0192^ea^  chasu cakkhusamphassajādivedayitesu taṇhādīnaṃ appavattiyā saṃvuto,  etena vedanānupassanāsatipaṭṭhānaṃ ^a^M0.0173^ea^ dasseti. ^b^satataṃ bhikkhu  samāhito^eb^ti satataṃ niccakālaṃ nirantaraṃ vikkhepābhāvato samāhito  bhikkhu. so cāyaṃ avikkhepo ^a^V0.0155^ea^ sabbaso satipaṭṭhānabhāvanāya  matthakappattāya hoti. sammasanto hi atītādibhedabhinnesu  pañcupādānakkhandhesu anavasesatova pariggahetvā sammasatīti. etena  sesasatipaṭṭhāne dasseti. ^b^jaññā nibbānamattano^eb^ti evaṃ  catusatipaṭṭhānabhāvanaṃ matthakaṃ pāpetvā ṭhito bhinnakileso bhikkhu  attano kilesanibbānaṃ paccavekkhaṇañāṇena sayameva jāneyyāti attho.<br/><br/>[03] atha vā ^b^sati kāyagatā upaṭṭhitā^eb^ti attano paresañca  kāyassa yathāsabhāvapariññādīpanena therassa sativepullappatti dīpitā.  ^b^chasu phassāyatanesu saṃvuto^eb^ti cakkhādīsu chasu dvāresu  accantasaṃvaradīpanena satatavihārivasena therassa sampajaññappakāsinī  paññāvepullappatti dīpitā. ^b^satataṃ bhikkhu samāhito^eb^ti  samāpattibahulatādassanena navānupubbavihārasamāpattiyo dassitā.  evaṃbhūto pana bhikkhu ^b^jaññā nibbānamattano^eb^ti katakiccattā  uttari karaṇīyābhāvato kevalaṃ attano anupādisesanibbānameva  jāneyya cinteyya, aññampi tassa cintetabbaṃ natthīti adhippāyo. <br/><br/>[06] pañcamasuttavaṇṇanā niṭṭhitā. 


volume: 90
item: 26
title: yasojasuttavaṇṇanā^sāriputtasuttavaṇṇanā^mahāmoggallānasuttavaṇṇanā^pilindavacchasuttavaṇṇanā^
content:
  [03] 26^b^.^eb^ chaṭṭhe ^b^pilindavaccho^eb^ti  ^b^pilindā^eb^tissa nāmaṃ, ^b^vaccho^eb^ti gottavasena theraṃ sañjānanti.  ^b^vasalavādena samudācaratī^eb^ti ``ehi, vasala, apehi,  vasalā''tiādinā bhikkhū vasalavādena voharati ālapati.  ^b^sambahulā bhikkhū^eb^ti bahū bhikkhū. te theraṃ tathā samudācarantaṃ  disvā ``arahāva samāno appahīnavāsanattā ^a^P0.0193^ea^ evaṃ  bhaṇatī''ti ajānantā ``dosantaro maññe ayaṃ thero evaṃ  samudācaratī''ti cintetvā ullapanādhippāyā taṃ tato vuṭṭhāpetuṃ bhagavato  ārocesuṃ. tena ^a^M0.0174^ea^ vuttaṃ -- ``āyasmā, bhante, pilindavaccho bhikkhū  vasalavādena samudācaratī''ti. keci panāhu -- ``imaṃ theraṃ bhikkhū  `arahā'ti sañjānanti, ayañca bhikkhū pharusavacanena evaṃ  samudācarati, `abhūto eva nu kho imasmiṃ uttarimanussadhammo'ti  vāsanāvasena tassa tathā samudācāraṃ ajānantā ariyabhāvañcassa  asaddahantā ujjhānasaññino bhagavato tamatthaṃ ārocesu''nti. bhagavā  therassa dosantarābhāvaṃ pakāsetukāmo ekena bhikkhunā taṃ pakkosāpetvā  sammukhā tassa ``pubbāciṇṇavasenāyaṃ tathā samudācarati, na  pharusavacanādhippāyo''ti ^a^V0.0156^ea^ āha. tena vuttaṃ -- ^b^``atha kho bhagavā  aññataraṃ bhikkhuṃ āmantesī''^eb^tiādi.<br/><br/>[03] tattha ^b^pubbenivāsaṃ manasi karitvā^eb^ti satthā ``saccaṃ  kira tvaṃ, vaccha, bhikkhū vasalavādena samudācarasī''ti theraṃ pucchitvā  tena ``evaṃ, bhante''ti vutte ``ayaṃ vaccho kilesavāsanāya  vasalavādaṃ na pariccajati, kiṃ nu kho atītesupi attabhāvesu  brāhmaṇajātiko ahosī''ti āvajjento pubbenivāsañāṇena  sabbaññutaññāṇena vā tassa pubbenivāsaṃ atītāsu jātīsu  nivutthakkhandhasantānaṃ manasi karitvā hatthatale ṭhapitaṃ āmalakaṃ viya  paccakkhakaraṇavasena attano manasi katvā. ^b^bhikkhū  āmantesī^eb^ti te bhikkhū saññāpetuṃ ālapi, abhāsi. tena vuttaṃ  ^b^``mā kho tumhe, bhikkhave''^eb^tiādi.<br/><br/>[03] tattha ^b^mā^eb^ti paṭisedhe nipāto, tassa ``ujjhāyitthā''ti  iminā sambandho. ^b^mā ujjhāyitthā^eb^ti mā heṭṭhā katvā  cintayittha, olokayitthāti attho. ^b^vacchassa bhikkhuno^eb^ti  ca ujjhāyanassa usūyanatthattā sampadānavacanaṃ. idānissa  anujjhāyitabbe kāraṇaṃ dassento ^b^``na, bhikkhave, vaccho  dosantaro bhikkhū vasalavādena samudācaratī''^eb^ti āha. tassattho  -- bhikkhave, ayaṃ vaccho dosantaro dosacitto dosena byāpādena  dūsitacitto hutvā bhikkhū vasalavādena na samudācarati ^a^P0.0194^ea^,  maggeneva cassa byāpādo samugghātito. evaṃ adosantarattepi  tassa tathā samudācārassa purimajātisiddhaṃ kāraṇaṃ dassento  ^b^``vacchassa, bhikkhave''^eb^tiādimāha.<br/><br/>[03] tattha ^b^abbokiṇṇānī^eb^ti khattiyādijātiantarehi  avomissāni anantaritāni. ^b^pañca jātisatāni brāhmaṇakule  paccājātānī^eb^ti sabbāni tāni vacchassa pañca jātisatāni  paṭipāṭiyā brāhmaṇakule eva jātāni, ahesunti ^a^M0.0175^ea^ attho. ^b^so  tassa vasalavādo dīgharattaṃ samudāciṇṇo^eb^ti yo etarahi  khīṇāsavenapi satā pavattiyati, so tassa vacchassa bhikkhuno  vasalavādo dīgharattaṃ ito jātito paṭṭhāya uddhaṃ ārohanavasena  pañcajātisatamattaṃ kālaṃ brāhmaṇajātikattā samudāciṇṇo samudācarito  ahosi. brāhmaṇā hi jātisiddhena mānena thaddhā aññaṃ vasalavādena  samudācaranti. ``ajjhāciṇṇo''tipi paṭhanti, so eva attho.  ^b^tenā^eb^ti tena dīgharattaṃ tathā samudāciṇṇabhāvena, etenassa tathā  samudācārassa kāraṇaṃ vāsanāti dasseti. kā panāyaṃ vāsanā nāma?  yaṃ kilesarahitassāpi santāne appahīnakilesānaṃ  samācārasadisasamācārahetubhūtaṃ, anādikālabhāvitehi kilesehi āhitaṃ  sāmatthiyamattaṃ, tathārūpā adhimuttīti vadanti. taṃ panetaṃ  abhinīhārasampattiyā ñeyyāvaraṇappahānavasena yattha kilesā ^a^V0.0157^ea^ pahīnā,  tattha bhagavato santāne natthi. yattha pana tathā kilesā na pahīnā,  tattha sāvakānaṃ paccekabuddhānañca santāne atthi, tato tathāgatova  anāvaraṇañāṇadassano.<br/><br/>[03] ^b^etamatthaṃ viditvā^eb^ti etaṃ āyasmato pilindavacchassa  satipi vasalasamudācāre dosantarābhāvasaṅkhātaṃ atthaṃ viditvā.  ^b^imaṃ udāna^eb^nti tassa aggaphalādhigamavibhāvanaṃ imaṃ udānaṃ  udānesi.<br/><br/>[03] tattha ^b^yamhi na māyā vasati na māno^eb^ti yasmiṃ  ariyapuggale santadosappaṭicchādanalakkhaṇā māyā,  ``seyyohamasmī''tiādinā sampaggahavasena pavatto uṇṇatilakkhaṇo  māno ca na vasati, maggena samugghātitattā na ^a^P0.0195^ea^  pavattati na uppajjati. ^b^yo vītalobho amamo nirāso^eb^ti yo  ca rāgādipariyāyavasena pavattassa ārammaṇaggahaṇalakkhaṇassa lobhassa  sabbathā vigatattā vītalobho, tato eva rūpādīsu katthaci  mamāyanābhāvato amamo apariggaho, anāgatānampi bhavādīnaṃ  anāsīsanato nirāso. ^b^panuṇṇakodho^eb^ti kujjhanalakkhaṇassa  kodhassa anāgāmimaggena sabbaso pahīnattā panuṇṇakodho  samucchinnāghāto. ^b^abhinibbutatto^eb^ti yo evaṃ  māyāmānalobhakodhānaṃ samugghātena tadekaṭṭhatāya sabbassa  saṃkilesapakkhassa suppahīnattā sabbaso kilesaparinibbānena  abhinibbutacitto sītibhūto. ^b^so brāhmaṇo^eb^ ^a^M0.0176^ea^ ^b^so samaṇo   sa bhikkhū^eb^ti so evarūpo khīṇāsavo sabbaso bāhitapāpattā brāhmaṇo,  so eva samitapāpattā samacariyāya ca samaṇo, so eva ca sabbaso  bhinnakilesattā bhikkhu nāma. evaṃbhūto ca, bhikkhave, vaccho so  kathaṃ dosantaro kiñci kāyakammādiṃ pavatteyya, kevalaṃ pana vāsanāya  appahīnattā vasalavādena samudācaratīti. <br/><br/>[06] chaṭṭhasuttavaṇṇanā niṭṭhitā. 


volume: 90
item: 27
title: sāriputtasuttavaṇṇanā^mahāmoggallānasuttavaṇṇanā^pilindavacchasuttavaṇṇanā^sakkudānasuttavaṇṇanā^
content:
  [03] 27^b^.^eb^ sattame ^b^sattāhaṃ ekapallaṅkena nisinno hoti  aññataraṃ samādhiṃ samāpajjitvā^eb^ti ettha keci tāva āhu  ``arahattaphalasamādhi idha `aññataro samādhī'ti adhippeto''ti.  tañhi so āyasmā ^a^V0.0158^ea^ bahulaṃ samāpajjati diṭṭhadhammasukhavihāratthaṃ, pahoti  ca sattāhampi phalasamāpattiyā vītināmetuṃ. tathā hi bhagavatā -- <br/><br/>[02] ``ahaṃ, bhikkhave, yāvade ākaṅkhāmi vivicceva  kāmehi, vivicca akusalehi dhammehi...pe0... viharāmi.  kassapopi, bhikkhave, yāvade ākaṅkhati vivicceva kāmehi...pe0...  viharatī''ti (saṃ0 ni0  2.152) -- <br/><br/>[25] ādinā navānupubbavihārachaḷabhiññādibhede ^a^P0.0196^ea^  uttarimanussadhamme attanā samasamaṭṭhāne ṭhapito, na cettha  ``yadi evaṃ thero yamakapāṭihāriyampi kareyyā''ti vattabbaṃ  sāvakasādhāraṇānaṃyeva jhānādīnaṃ adhippetattāti.<br/><br/>[03] porāṇā panāhu -- ^b^aññataraṃ samādhiṃ samāpajjitvā^eb^ti  nirodhasamāpattiṃ samāpajjitvā. kathaṃ pana nirodhasamāpatti samādhīti  vuttā? samādhānaṭṭhena. ko panāyaṃ samādhānaṭṭho? sammadeva  ādhātabbatā. yā hi esā paccanīkadhammehi akampanīyā balappattiyā  samathabalaṃ vipassanābalanti imehi dvīhi balehi,  aniccadukkhānattanibbidāvirāganirodhapaṭinissaggavivaṭṭānupassanā  cattāri maggañāṇāni cattāri ca phalañāṇānīti imesaṃ ^a^M0.0177^ea^ soḷasannaṃ  ñāṇānaṃ vasena soḷasahi ñāṇacariyāhi, paṭhamajjhānasamādhiādayo  aṭṭha samādhī ekajjhaṃ katvā gahito tesaṃ upacārasamādhi cāti imesaṃ  navannaṃ samādhīnaṃ vasena navahi samādhicariyāhi kāyasaṅkhāro  vacīsaṅkhāro cittasaṅkhāroti imesaṃ tiṇṇaṃ saṅkhārānaṃ tattha tattha  paṭippassaddhiyā tathā viharitukāmena yathāvuttesu ṭhānesu  vasībhāvappattena arahatā anāgāminā vā yathādhippetaṃ kālaṃ  cittacetasikasantānassa sammadeva appavatti ādhātabbā, tassā tathā  samādhātabbatā idha samādhānaṭṭho, tenāyaṃ vihāro samādhīti vutto, na  avikkhepaṭṭhena. etenassa samāpattiatthopi vuttoti veditabbo.  imañhi nirodhasamāpattiṃ sandhāya paṭisambhidāmagge -- <br/><br/>[02] ``kathaṃ dvīhi balehi samannāgatattā tiṇṇaṃ saṅkhārānaṃ  paṭippassaddhiyā soḷasahi ñāṇacariyāhi navahi samādhicariyāhi  vasībhāvatāya saññānirodhasamāpattiyā ñāṇa''nti (paṭi0 ma0  1.83) -- <br/><br/>[25] pucchitvā ``dvīhi balehī''ti dve balāni samathabalaṃ  vipassanābalanti vitthāro. sāyaṃ nirodhasamāpattikathā visuddhimagge  (visuddhi0 2.867 ādayo) saṃvaṇṇitāva. kasmā panāyaṃ thero  ^a^V0.0159^ea^ phalasamāpattiṃ asamāpajjitvā nirodhaṃ samāpajji? sattesu anukampāya.  ayañhi mahāthero sabbāpi samāpattiyo vaḷañjeti, sattānuggahena  pana ^a^P0.0197^ea^ yebhuyyena nirodhaṃ samāpajjati. tañhi  samāpajjitvā vuṭṭhitassa kato appakopi sakkāro visesato mahapphalo  mahānisaṃso hotīti.<br/><br/>[03] ^b^vuṭṭhāsī^eb^ti arahattaphalacittuppattiyā vuṭṭhāsi. nirodhaṃ  samāpanno hi arahā ce arahattaphalassa, anāgāmī ce  anāgāmiphalassa uppādena vuṭṭhito nāma hoti.<br/><br/>[03] ^b^tena kho pana samayena sakko devānamindo āyasmato  mahākassapassa piṇḍapātaṃ dātukāmo hotī^eb^ti kathaṃ tassa dātukāmatā  jātā? yāni ``tāni pañcamattāni devatāsatānī''ti vuttāni, tā  sakkassa devarañño paricārikā kakuṭapādiniyo pubbe ``ayyo  mahākassapo rājagahaṃ piṇḍāya pavisati, gacchatha therassa dānaṃ  dethā''ti sakkena pesitā upagantvā dibbāhāraṃ dātukāmā ṭhitā therena  ^a^M0.0178^ea^ paṭikkhittā devalokameva gatā. idāni purimappaṭikkhepaṃ cintetvā  ``kadāci gaṇheyyā''ti samāpattito vuṭṭhitassa therassa dānaṃ  dātukāmā sakkassa anārocetvā sayameva āgantvā dibbabhojanāni  upanentiyo purimanayeneva therena paṭikkhittā devalokaṃ gantvā sakkena  ``kahaṃ gatatthā''ti puṭṭhā tamatthaṃ ārocetvā ``dinno vo therassa  piṇḍapāto''ti sakkena vutte ``gaṇhituṃ na icchatī''ti. ``kiṃ  kathesī''ti? ```duggatānaṃ saṅgahaṃ karissāmī'ti āha, devā''ti.  ``tumhe kenākārena gatā''ti? ``imināva, devā''ti. sakko  ``tumhādisiyo therassa piṇḍapātaṃ kiṃ dassantī''ti? sayaṃ  dātukāmo, jarājiṇṇo khaṇḍadanto palitakeso obhaggasarīro  mahallako tantavāyo hutvā, sujampi asuradhītaraṃ tathārūpimeva mahallikaṃ  katvā, ekaṃ pesakāravīthiṃ māpetvā tantaṃ pasārento acchi, sujā  tasaraṃ pūreti. tena vuttaṃ -- ^b^``tena kho pana samayena sakko  devānamindo...pe0... tasaraṃ pūretī''^eb^ti.<br/><br/>[03] tattha ^b^tantaṃ vinātī^eb^ti pasāritatantaṃ vinanto viya hoti.  ^b^tasaraṃ pūretī^eb^ti tasaravaṭṭiṃ vaḍḍhentī viya. ^b^yena sakkassa  devānamindassa nivesanaṃ tenupasaṅkamī^eb^ti thero nivāsetvā  pattacīvaramādāya ``duggatajanasaṅgahaṃ karissāmī''ti nagarābhimukho  gacchanto ^a^P0.0198^ea^ bahinagare sakkena māpitaṃ pesakāravīthiṃ  paṭipajjitvā olokento addasa oluggaviluggajiṇṇasālaṃ tattha ca te  jāyampatike yathāvuttarūpe tantavāyakammaṃ karonte disvā cintesi --  ``ime mahallakakālepi kammaṃ karonti. imasmiṃ nagare imehi  duggatatarā natthi maññe. imehi dinnaṃ sākamattampi ^a^V0.0160^ea^ gahetvā imesaṃ  saṅgahaṃ karissāmī''ti. so tesaṃ gehābhimukho agamāsi. sakko taṃ  āgacchantaṃ disvā sujaṃ āha -- ``bhadde, mayhaṃ ayyo ito  āgacchati, taṃ tvaṃ apassantī viya tuṇhī hutvā nisīda. khaṇeneva  vañcetvā piṇḍapātaṃ dassāmā''ti thero gantvā gehadvāre aṭṭhāsi. tepi  apassantā viya attano kammameva karontā thokaṃ āgamayiṃsu. atha  sakko ``gehadvāre ṭhito eko thero viya khāyati, upadhārehi  tāvā''ti āha. ``tumhe gantvā upadhāretha, sāmī''ti. so gehā  nikkhamitvā theraṃ pañcapatiṭṭhitena vanditvā ubhohi hatthehi jaṇṇukāni  olumbitvā nitthunanto uṭṭhāya ``kataratthero nu kho ayyo''ti  thokaṃ osakkitvā ``akkhīni ^a^M0.0179^ea^ me dhūmāyantī''ti vatvā nalāṭe hatthaṃ  ṭhapetvā uddhaṃ ulloketvā ``aho dukkhaṃ ayyo no mahākassapattherova  cirassaṃ me kuṭidvāraṃ āgato. atthi nu kho kiñci gehe''ti āha.  sujā thokaṃ ākulā viya hutvā ``atthi, sāmī''ti paṭivacanaṃ  adāsi. sakko, ``bhante, lūkhaṃ vā paṇītaṃ vāti acintetvā saṅgahaṃ  no karothā''ti pattaṃ gaṇhi. thero pattaṃ dento ``imesaṃ eva  duggatānaṃ jarājiṇṇānaṃ mayā saṅgaho kātabbo''ti cintesi. so  anto pavisitvā ghaṭiodanaṃ nāma ghaṭito uddharitvā, pattaṃ pūretvā,  therassa hatthe ṭhapesi. tena vuttaṃ -- ^b^``addasā kho sakko  devānamindo...pe0... adāsī''^eb^ti.<br/><br/>[03] tattha ^b^ghaṭiyā^eb^ti bhattaghaṭito. ``ghaṭiodana''ntipi  pāṭho, tassa ghaṭiodanaṃ nāma devānaṃ koci āhāravisesoti atthaṃ  vadanti. ^b^uddharitvā^eb^ti kutoci bhājanato uddharitvā.  anekasūpo ^a^P0.0199^ea^ so eva āhāro patte pakkhipitvā therassa  hatthe ṭhapanakāle kapaṇānaṃ upakappanakalūkhāhāro viya paññāyittha, hatthe  ṭhapitamatte pana attano dibbasabhāveneva aṭṭhāsi. ^b^anekasūpo^eb^ti  muggamāsādisūpehi ceva khajjavikatīhi ca anekavidhasūpo.  ^b^anekabyañjano^eb^ti nānāvidhauttaribhaṅgo.  ^b^anekarasabyañjano^eb^ti anekehi sūpehi ceva byañjanehi ca  madhurādimūlarasānañceva sambhinnarasānañca abhibyañjako,  nānaggarasasūpabyañjanoti attho.<br/><br/>[03] so kira piṇḍapāto therassa hatthe ṭhapitakāle rājagahanagaraṃ  attano dibbagandhena ajjhotthari, tato thero cintesi -- ``ayaṃ  puriso appesakkho, piṇḍapāto ativiya paṇīto sakkassa  bhojanasadiso. ko nu kho eso''ti? atha naṃ ``sakko''ti  ñatvā āha -- ``bhāriyaṃ te, kosiya, kammaṃ kataṃ duggatānaṃ sampattiṃ  vilumpantena, ajja mayhaṃ dānaṃ datvā kocideva duggato senāpatiṭṭhānaṃ  vā seṭṭhiṭṭhānaṃ vā labheyyā''ti. ``ko mayā duggatataro atthi,  bhante''ti? ``kathaṃ tvaṃ duggato devarajjasiriṃ anubhavanto''ti?  ``bhante, evaṃ nāmetaṃ, mayā ^a^V0.0161^ea^ pana anuppanne buddhe kalyāṇakammaṃ kataṃ,  buddhuppāde pana vattamāne puññakammaṃ katvā cūḷarathadevaputto  mahārathadevaputto anekavaṇṇadevaputtoti ime tayo devaputtā ^a^M0.0180^ea^ mamāsannaṭṭhāne  nibbattā mahātejavantatarā. ahaṃ tesu devaputtesu `nakkhattaṃ  kīḷissāmā'ti paricārikāyo gahetvā antaravīthiṃ otiṇṇesu  palāyitvā gehaṃ pavisāmi. tesañhi sarīrato tejo mama sarīraṃ  ottharati, mama sarīrato tejo tesaṃ sarīraṃ na ottharati. ko mayā  duggatataro, bhante''ti? ``evaṃ santepi ito paṭṭhāya mayhaṃ ^a^P0.0200^ea^  mā evaṃ vañcetvā dānamadāsī''ti. ``vañcetvā tumhākaṃ  dāne dinne mayhaṃ kusalaṃ atthi natthī''ti? ``atthi, āvuso''ti.  ``evaṃ sante kusalakaraṇaṃ nāma mayhaṃ bhāro, bhante''ti vatvā theraṃ  vanditvā sujaṃ ādāya theraṃ padakkhiṇaṃ katvā, vehāsaṃ abbhuggantvā  ``aho dānaṃ paramadānaṃ, kassape suppatiṭṭhita''nti tikkhattuṃ udānaṃ  udānesi. tena vuttaṃ ^b^``atha kho āyasmato mahākassapassa  etadahosī''^eb^tiādi.<br/><br/>[03] tattha ^b^kosiyā^eb^ti sakkaṃ devānamindaṃ gottena ālapati.  ^b^puññena attho^eb^ti puññena payojanaṃ. atthīti vacanaseso.  ^b^vehāsaṃ abbhuggantvā^eb^ti pathavito vehāsaṃ abhiuggantvā.  ^b^ākāse antalikkhe^eb^ti ākāsameva pariyāyasaddena antalikkheti  vadanti. atha vā antalikkhasaṅkhāte ākāse na  kasiṇugghāṭimādiākāseti visesento vadati. ^b^aho dāna^eb^nti  ettha ^b^aho^eb^ti acchariyatthe nipāto. sakko hi devānamindo,  ``yasmā nirodhā vuṭṭhitassa ayyassa mahākassapattherassa sakkaccaṃ  sahatthena cittīkatvā anapaviddhaṃ kālena paresaṃ anupahacca, sammādiṭṭhiṃ  purakkhatvā idamīdisaṃ mayā dibbabhojanadānaṃ dinnaṃ, tasmā  khettasampatti deyyadhammasampatti cittasampattīti, tividhāyapi sampattiyā  samannāgatattā sabbaṅgasampannaṃ vata mayā dānaṃ pavattita''nti  acchariyabbhutacittajāto tadā attano hadayabbhantaragataṃ pītisomanassaṃ  samuggiranto ^b^``aho dāna''^eb^nti vatvā tassa dānassa vuttanayena  uttamadānabhāvaṃ khettaṅgatabhāvañca pakāsento ^b^``paramadānaṃ kassape  suppatiṭṭhita''^eb^nti udānaṃ udānesi.<br/><br/>[03] evaṃ pana sakkassa udānentassa bhagavā vihāre ṭhitoyeva  dibbasotena saddaṃ sutvā ``passatha, bhikkhave, sakkaṃ devānamindaṃ  udānaṃ udānetvā ākāsena gacchanta''nti bhikkhūnaṃ vatvā tehi ``kiṃ  pana, bhante, tena kata''nti puṭṭho ``mama puttassa kassapassa vañcetvā  dānaṃ adāsi, tena ca attamano udānesī''ti āha. tena vuttaṃ  ^b^``assosi kho bhagavā dibbāya sotadhātuyā''^eb^tiādi.<br/><br/>[03] tattha ^a^V0.0162^ea^ ^a^M0.0181^ea^ ^a^P0.0201^ea^ ^b^dibbāya sotadhātuyā^eb^ti  dibbasadisattā dibbā. devatānañhi sucaritakammanibbattā  pittasemharuhirādīhi apalibuddhā upakkilesavinimuttatāya dūrepi  ārammaṇaṃ gahetuṃ samatthā dibbapasādasotadhātu hoti. ayañcāpi  bhagavato vīriyabhāvanābalanibbattā ñāṇamayā sotadhātu tādisā  evāti dibbasadisattā dibbā. api ca dibbavihāravasena  paṭiladdhattā attanā ca dibbavihārasannissitattāpi dibbā. savanaṭṭhena  ca sabhāvadhāraṇaṭṭhena ca sotadhātu, sotadhātuyāpi kiccakaraṇena  sotadhātu viyāti sotadhātu, tāya dibbāya sotadhātuyā.  ^b^visuddhāyā^eb^ti parisuddhāya nirupakkilesāya.  ^b^atikkantamānusikāyā^eb^ti manussūpacāraṃ atikkamitvā saddassavanena  mānusikamaṃsasotadhātuṃ atikkamitvā ṭhitāya.<br/><br/>[03] ^b^etamatthaṃ viditvā^eb^ti ``sammāpaṭipattiyā guṇavisese  patiṭṭhitaṃ purisātisayaṃ devāpi manussāpi ādarajātā ativiya  pihayantī''ti imamatthaṃ viditvā tadatthadīpanaṃ imaṃ udānaṃ udānesi.<br/><br/>[03] tatra piṇḍapātikaṅgasaṅkhātaṃ dhutaṅgaṃ samādāya tassa paripūraṇena  ^b^piṇḍapātikassa^eb^. nanu cāyaṃ gāthā āyasmantaṃ mahākassapaṃ  nimittaṃ katvā bhāsitā, thero ca sabbesaṃ dhutavādānaṃ aggo  terasadhutaṅgadharo, so kasmā ekeneva dhutaṅgena kittitoti?  aṭṭhuppattivasenāyaṃ niddeso. atha vā desanāmattametaṃ, iminā  desanāsīsena sabbepissa dhutaṅgā vuttāti veditabbā. atha vā  ``yathāpi bhamaro puppha''nti (dha0 pa0 49) gāthāya vuttanayena  paramappicchatāya kulānuddayatāya cassa sabbaṃ piṇḍapātikavattaṃ  akkhaṇḍetvā tattha sātisayaṃ paṭipattiyā pakāsanatthaṃ  ^b^``piṇḍapātikassā''^eb^ti vuttaṃ. piṇḍapātikassāti ca  pihayantīti padaṃ apekkhitvā sampadānavacanaṃ, taṃ upayogatthe daṭṭhabbaṃ.  ^b^attabharassā^eb^ti ``appāni ca tāni sulabhāni anavajjānī''ti  (a0 ni0  4.27; itivu0 101) evaṃ vuttehi  appānavajjasulabharūpehi catūhi paccayehi attānameva ^a^P0.0202^ea^  bharantassa. ^b^anaññaposino^eb^ti āmisasaṅgaṇhanena aññe  sissādike posetuṃ anussukkatāya anaññaposino. padadvayenassa  kāyaparihārikena cīvarena kucchiparihārikena piṇḍapātena vicaraṇato  sallahukavuttitaṃ subharataṃ paramañca santuṭṭhiṃ ^a^M0.0182^ea^ dasseti. atha vā  ^b^attabharassā^eb^ti ekavacanicchāya attabhāvasaṅkhātaṃ ekaṃyeva imaṃ  attānaṃ bharati, na ito paraṃ aññanti attabharo, tato eva attanā  aññassa posetabbassa abhāvato anaññaposī, tassa attabharassa  anaññaposino. padadvayenapi khīṇāsavabhāvena āyatiṃ anādānataṃ  dasseti.<br/><br/>[03] ^b^devā^eb^ ^a^V0.0163^ea^ ^b^pihayanti...pe0... satīmato^eb^ti taṃ  aggaphalādhigamena sabbakilesadarathapariḷāhānaṃ vūpasamena  paṭippassaddhiyā upasantaṃ, sativepullappattiyā niccakālaṃ satokāritāya  satimantaṃ, tato eva iṭṭhāniṭṭhādīsu tādilakkhaṇappattaṃ khīṇāsavaṃ  sakkādayo devā pihayanti patthenti, tassa sīlādiguṇavisesesu  bahumānaṃ uppādentā ādaraṃ janenti, pageva manussāti. <br/><br/>[06] sattamasuttavaṇṇanā niṭṭhitā. 


volume: 90
item: 28
title: mahāmoggallānasuttavaṇṇanā^pilindavacchasuttavaṇṇanā^sakkudānasuttavaṇṇanā^piṇḍapātikasuttavaṇṇanā^
content:
  [03] 28^b^.^eb^ aṭṭhame ^b^pacchābhatta^eb^nti  ekāsanikakhalupacchābhattikānaṃ pātova bhuttānaṃ antomajjhanhikopi  pacchābhattameva, idha pana pakatibhattasseva pacchato pacchābhattanti  veditabbaṃ. ^b^piṇḍapātapaṭikkantāna^eb^nti piṇḍapātato paṭikkantānaṃ,  piṇḍapātaṃ pariyesitvā bhattakiccassa niṭṭhāpanavasena tato nivattānaṃ.  ^b^karerimaṇḍalamāḷe^eb^ti ettha ^b^karerī^eb^ti varuṇarukkhassa nāmaṃ.  so kira gandhakuṭiyā maṇḍapassa sālāya ca antare hoti, tena  gandhakuṭīpi ^a^P0.0203^ea^ ``karerikuṭikā''ti vuccati, maṇḍapopi  sālāpi ``karerimaṇḍalamāḷo''ti. tasmā karerirukkhassa avidūre  kate nisīdanasālasaṅkhāte maṇḍalamāḷe. tiṇapaṇṇacchadanaṃ  anovassakaṃ ``maṇḍalamāḷo''ti vadanti, atimuttakādilatāmaṇḍapo  ``maṇḍalamāḷo''ti apare.<br/><br/>[03] ^b^kālena kāla^eb^nti kāle kāle antarantarā, tasmiṃ tasmiṃ  samayeti attho. ^b^manāpike^eb^ti manavaḍḍhake, piyarūpe iṭṭheti  attho. iṭṭhāniṭṭhabhāvo ca puggalavasena ca dvāravasena ca gahetabbo.  ekaccassa hi iṭṭhābhimato ekaccassa aniṭṭho hoti, ekaccassa  aniṭṭhābhimato ekaccassa iṭṭho ^a^M0.0183^ea^. tathā ekassa dvārassa iṭṭho aññassa  aniṭṭho. vipākavasena panettha vinicchayo veditabbo.  kusalavipāko hi ekantena iṭṭho, akusalavipāko aniṭṭho evāti.  ^b^cakkhunā rūpe passitu^eb^nti gāmaṃ piṇḍāya paviṭṭho upāsakehi gehaṃ  pavesetvā pūjāsakkārakaraṇatthaṃ upanītesu āsanavitānādīsu  nānāvirāgasamujjalavaṇṇasaṅkhāte rajanīye aññe ca saviññāṇakarūpe  cakkhudvārikaviññāṇehi passituṃ. ^b^sadde^eb^ti tatheva issarajanānaṃ  gehaṃ paviṭṭho tesaṃ payutte gītavāditasadde sotuṃ. ^b^gandhe^eb^ti tathā  tehi pūjāsakkāravasena upanīte pupphadhūmādigandhe ghāyituṃ.  ^b^rase^eb^ti tehi dinnāhāraparibhoge nānaggarase sāyituṃ.  ^b^phoṭṭhabbe^eb^ti mahagghapaccattharaṇesu ^a^V0.0164^ea^ āsanesu nisinnakāle  sukhasamphasse phoṭṭhabbe phusituṃ. evañca  pañcadvārikaiṭṭhārammaṇappaṭilābhaṃ kittetvā idāni  manodvārikaiṭṭhārammaṇappaṭilābhaṃ dassetuṃ ^b^``sakkato''^eb^tiādi vuttaṃ.  taṃ heṭṭhā vuttatthameva.<br/><br/>[03] kiṃ pana apiṇḍapātikānaṃ ayaṃ nayo na labbhatīti? labbhati.  tesampi hi nimantanasalākabhattādiatthaṃ gāmaṃ gatakāle uḷāravibhavā  upāsakā tathā sakkārasammānaṃ karontiyeva, taṃ pana aniyataṃ.  piṇḍapātikānaṃ pana tadā niccameva tattha pūjāsakkāraṃ kariyamānaṃ  disvā, sakkāragarutāya anissaraṇamagge ṭhatvā,  ayonisomanasikāravasena te bhikkhū evamāhaṃsu. tenevāha --  ^b^``handāvuso, mayampi piṇḍapātikā homā''^eb^tiādi.<br/><br/>[03] tattha ^b^handā^eb^ti vossaggatthe nipāto. ^b^lacchāmā^eb^ti  labhissāma. ^b^tenupasaṅkamī^eb^ti tattha surabhigandhakuṭiyaṃ nisinno  tesaṃ taṃ kathāsallāpaṃ sutvā ^a^P0.0204^ea^ ``ime bhikkhū  mādisassa nāma buddhassa sāsane pabbajitvā mayā saddhiṃ ekavihāre  vasantāpi evaṃ ayonisomanasikāravasena kathaṃ pavattenti, sallekhe na  vattanti, handa te tato nivāretvā sallekhavihāre niyojessāmī''ti  maṇḍalamāḷaṃ upasaṅkami. sesaṃ heṭṭhā vuttanayameva.<br/><br/>[03] ^b^etamatthaṃ viditvā^eb^ti ``appicchatāsantuṭṭhitāsallekhānaṃ  vasena kilese dhunituṃ taṇhaṃ visosetuṃ paṭipannoti piṇḍapātikassa  sato devā pihayanti, tassa paṭipattiyā ādarajātā piyāyanti, na  ito aññathā''ti imamatthaṃ viditvā tadatthadīpanaṃ imaṃ udānaṃ udānesi.<br/><br/>[03] tattha ^a^M0.0184^ea^ ^b^no ce saddasilokanissito^eb^ti ``aho ayyo  appiccho santuṭṭho paramasallekhavuttī''tiādinā parehi  kittitabbasaddasaṅkhātaṃ silokaṃ. taṇhāya nissito na hoti ceti  attho. saddo vā sammukhā vaṇṇabhaṇanathutighoso, siloko  parammukhabhūtā pasaṃsā patthaṭayasatā vā. sesaṃ anantarasutte vuttanayameva. <br/><br/>[06] aṭṭhamasuttavaṇṇanā niṭṭhitā. 


volume: 90
item: 29
title: pilindavacchasuttavaṇṇanā^sakkudānasuttavaṇṇanā^piṇḍapātikasuttavaṇṇanā^sippasuttavaṇṇanā^
content:
  [03] 29^b^.^eb^ navame ^a^V0.0165^ea^ ^b^ko nu kho, āvuso, sippaṃ  jānātī^eb^ti, āvuso, amhesu idha sannipatitesu ko nu  jīvitanimittaṃ sikkhitabbaṭṭhena ``sippa''nti laddhanāmaṃ yaṃkiñci  ājīvaṃ vijānāti? ^b^ko kiṃ sippaṃ sikkhī^eb^ti ko dīgharattaṃ  sippācariyakulaṃ payirupāsitvā āgamato payogato ca hatthisippādīsu  kiṃ sippaṃ sikkhi? ^b^kataraṃ sippaṃ sippānaṃ agga^eb^nti  sabbasippānaṃ agārayhatāya mahapphalatāya akicchasiddhiyā ca kataraṃ  sippaṃ aggaṃ uttamaṃ? yaṃ nissāya sukhena sakkā jīvitunti  adhippāyo. ^b^tatthekacce^eb^ti tesu bhikkhūsu ekacce bhikkhū. ye  hatthācariyakulā pabbajitā te. ^b^evamāhaṃsū^eb^ti te evaṃ bhaṇiṃsu.  ito parampi ``ekacce''ti vuttaṭṭhāne eseva nayo.  ^b^hatthisippa^eb^nti ^a^P0.0205^ea^ yaṃ hatthīnaṃ  pariggaṇhanadamanasāraṇarogatikicchādibhedaṃ kattabbaṃ, taṃ uddissa pavattaṃ  sabbampi sippaṃ idha ``hatthisippa''nti adhippetaṃ.  ^b^assasippa^eb^nti etthāpi eseva nayo. ^b^rathasippaṃ^eb^ pana  rathayoggānaṃ damanasāraṇādividhānavasena ceva rathassa karaṇavasena ca  veditabbaṃ. ^b^dhanusippa^eb^nti issāsasippaṃ, yo dhanubbedhoti  vuccati. ^b^tharusippa^eb^nti sesāavudhasippaṃ. ^b^muddāsippa^eb^nti  hatthamuddāya gaṇanasippaṃ. ^b^gaṇanasippa^eb^nti acchiddakagaṇanasippaṃ.  ^b^saṅkhānasippa^eb^nti saṅkalanapaṭuppādanādivasena piṇḍagaṇanasippaṃ.  taṃ yassa paguṇaṃ hoti, so rukkhampi disvā ``ettakāni ettha  paṇṇānī''ti gaṇituṃ jānāti. ^b^lekhāsippa^eb^nti nānākārehi  akkharalikhanasippaṃ, lipiñāṇaṃ vā. ^b^kāveyyasippa^eb^nti attano  cintāvasena vā parato paṭiladdhasutavasena vā, ``imassa ayamattho,  evaṃ naṃ yojessāmī''ti evaṃ atthavasena vā, kiñcideva kabbaṃ disvā,  ``tappaṭibhāgaṃ kabbaṃ karissāmī''ti ^a^M0.0185^ea^ ṭhānuppattikapaṭibhānavasena vā  cintākaviādīnaṃ catunnaṃ kavīnaṃ kabbakaraṇasippaṃ. vuttañhetaṃ bhagavatā  -- <br/><br/>[02] ``cattārome, bhikkhave, kavī -- cintākavi, sutakavi,  atthakavi, paṭibhānakavī''ti (a0 ni0  4.231).<br/><br/>[03] ^b^lokāyatasippa^eb^nti ``kāko seto aṭṭhīnaṃ setattā,  balākā rattā lohitassa rattattā''ti evamādinayappavattaṃ  paralokanibbānānaṃ paṭisedhakaṃ vitaṇḍasatthasippaṃ.  ^b^khattavijjāsippa^eb^nti abbheyyamāsurakkhādinītisatthasippaṃ.  imāni kira dvādasa mahāsippāni nāma. tenevāha tattha tattha  ^b^``sippānaṃ agga''^eb^nti.<br/><br/>[03] ^b^etamatthaṃ^eb^ ^a^V0.0166^ea^ ^b^viditvā^eb^ti etaṃ sabbasippāyatanānaṃ  jīvikatthatāya vaṭṭadukkhato anissaraṇabhāvaṃ ^a^P0.0206^ea^,  sīlādīnaṃyeva pana suparisuddhānaṃ nissaraṇabhāvaṃ, taṃ samaṅginoyeva ca  bhikkhubhāvaṃ sabbākārato viditvā tadatthavibhāvanaṃ imaṃ udānaṃ  udānesi.<br/><br/>[03] tattha ^b^asippajīvī^eb^ti catunnaṃ taṇhuppādānaṃ  samucchedavikkhambhanena paccayāsāya visositattā yaṃkiñci sippaṃ  upanissāya jīvikaṃ na kappetīti asippajīvī, etena  ājīvapārisuddhisīlaṃ dasseti. ^b^lahū^eb^ti appakiccatāya  sallahukavuttitāya ca lahu abahulasambhāro, etena catupaccayasantosasiddhaṃ  subharataṃ dasseti. ^b^atthakāmo^eb^ti sadevakassa lokassa atthameva  kāmetīti atthakāmo, etena sattānaṃ anatthaparivajjanassa pakāsitattā  pātimokkhasaṃvarasīlaṃ dasseti  pāṇātipātādianatthaviramaṇaparidīpanato. ^b^yatindriyo^eb^ti  cakkhādīnaṃ channaṃ indriyānaṃ abhijjhādyappavattito saṃyamena yatindriyo,  etena indriyasaṃvarasīlaṃ vuttaṃ. ^b^sabbadhi vippamutto^eb^ti evaṃ  suparisuddhasīlo catupaccayasantose avaṭṭhito sappaccayaṃ nāmarūpaṃ  pariggahetvā aniccādivasena saṅkhāre sammasanto vipassanaṃ  ussukkāpetvā tato paraṃ paṭipāṭiyā pavattitehi catūhi ariyamaggehi  saṃyojanānaṃ pahīnattā sabbadhi sabbattha bhavādīsu vippamutto.<br/><br/>[03] ^b^anokasārī^eb^ ^a^M0.0186^ea^ ^b^amamo nirāso^eb^ti tathā sabbadhi  vippamuttattā eva okasaṅkhātesu chasupi āyatanesu taṇhābhisaraṇassa  abhāvena anokasārī, rūpādīsu katthaci mamaṅkārābhāvato amamo,  sabbena sabbaṃ anāsīsanato nirāso. ^b^hitvā mānaṃ ekacaro sa  bhikkhū^eb^ti evaṃbhūto ca so arahattamaggappattisamakālameva anavasesaṃ  mānaṃ hitvā pajahitvā ime bhikkhū viya gaṇasaṅgaṇikaṃ akatvā  pavivekakāmatāya taṇhāsahāyavirahena ca sabbiriyāpathesu ekacaro, so  sabbaso bhinnakilesattā paramatthato bhikkhu nāma. ettha ca  ``asippajīvī''tiādinā lokiyaguṇā kathitā, ``sabbadhi  vippamutto''tiādinā lokuttaraguṇā kathitā. tattha  asippajīvītiādi ``vibhave ṭhitasseva ayaṃ dhammo, na sippaṃ  nissāya micchājīvena jīvikaṃ kappentassa, tasmā sippesu  sāraggahaṇaṃ vissajjetvā adhisīlādīsuyeva tumhehi sikkhitabba''nti  dasseti. <br/><br/>[06] navamasuttavaṇṇanā niṭṭhitā. 


volume: 90
item: 30
title: sakkudānasuttavaṇṇanā^piṇḍapātikasuttavaṇṇanā^sippasuttavaṇṇanā^lokasuttavaṇṇanā^
content:
  [03] 30^b^.^eb^ dasame ^a^V0.0167^ea^ ^a^P0.0207^ea^ ^b^buddhacakkhunā^eb^ti  ettha āsayānusayañāṇaṃ indriyaparopariyattañāṇañca buddhacakkhu nāma.  yathāha -- <br/><br/>[02] ``addasā kho bhagavā buddhacakkhunā lokaṃ volokento  satte apparajakkhe mahārajakkhe tikkhindriye mudindriye''tiādi (ma0  ni0 1.283; 2.339).<br/><br/>[03] ^b^loka^eb^nti tayo lokā -- okāsaloko, saṅkhāraloko,  sattalokoti. tattha -- <br/><br/>[21] ``yāvatā candimasūriyā pariharanti, <br/><br/>[27] disā bhanti virocanā. <br/><br/>[26] tāva sahassadhā loko, <br/><br/>[22] ettha te vattatī vaso''ti.. -- <br/><br/>[25] ādīsu (ma0 ni0 1.503) okāsaloko.  ``eko loko -- sabbe sattā āhāraṭṭhitikā, dve lokā -- nāmañca  rūpañca, tayo lokā -- tisso vedanā ^a^M0.0187^ea^, cattāro lokā -- cattāro  āhārā, pañca lokā -- pañcupādānakkhandhā, cha lokā -- cha  ajjhattikāni āyatanāni, satta lokā -- satta viññāṇaṭṭhitiyo,  aṭṭha lokā -- aṭṭha lokadhammā, nava lokā -- nava sattāvāsā, dasa  lokā -- dasāyatanāni, dvādasa lokā -- dvādasāyatanāni, aṭṭhārasa  lokā -- aṭṭhārasa dhātuyo''tiādīsu (paṭi0 ma0 1.112)  saṅkhāraloko. ``sassato loko, asassato loko''tiādīsu  sattaloko vutto. idhāpi sattaloko veditabbo.<br/><br/>[03] tattha lokīyati vicittākārato dissatīti cakkavāḷasaṅkhāto  loko okāsaloko, saṅkhāro lujjati palujjatīti loko,  lokīyati ettha puññapāpaṃ tabbipāko cāti sattaloko. tesu bhagavā  mahākaruṇāya anukampamāno saṃsāradukkhato mocetukāmo sattalokaṃ  olokesi. katamassa pana sattāhassa accayena olokesi?  paṭhamassa sattāhassa. bhagavā hi pallaṅkasattāhassa pariyosāne  pacchimayāmāvasāne ``yadā have pātubhavanti dhammā...pe0... sūriyova  obhāsayamantalikkha''nti (udā0 1-3; kathā0 321; mahāva0  1-3) imaṃ ariyamaggānubhāvadīpakaṃ ^a^V0.0168^ea^ udānaṃ udānetvā, ``ahaṃ tāva  evaṃ suduttaraṃ saṃsāramahoghaṃ imāya dhammanāvāya samuttaritvā nibbānapāre  ṭhito, handa dāni lokampi tāressāmi, kīdiso nu kho loko''ti  lokaṃ volokesi. taṃ sandhāya vuttaṃ -- ^b^``atha kho bhagavā^eb^  ^a^P0.0208^ea^ ^b^tassa sattāhassa accayena tamhā samādhimhā  vuṭṭhahitvā buddhacakkhunā lokaṃ volokesī''^eb^ti.<br/><br/>[03] tattha ^b^volokesī^eb^ti vividhehi ākārehi passi, hatthatale  ṭhapitāamalakaṃ viya attano ñāṇena paccakkhaṃ akāsi. ^b^anekehi  santāpehī^eb^tiādi volokitākāradassanaṃ. ^b^anekehi  santāpehī^eb^ti anekehi dukkhehi. dukkhañhi santāpanapīḷanaṭṭhena  santāpoti vuccati. yathāha -- ``dukkhassa pīḷanaṭṭho saṅkhataṭṭho  santāpaṭṭho vipariṇāmaṭṭho''ti (paṭi0 ma0 1.17). tañca  dukkhadukkhādivasena ceva jātiādivasena ca anekappakāraṃ. tena  vuttaṃ ``anekehi santāpehī''ti. anekehi dukkhehi santappamāne  pīḷiyamāne bādhiyamāne. ^b^pariḷāhehī^eb^ti paridāhehi.  ^b^pariḍayhamāne^eb^ti indhanaṃ viya agginā samantato ḍayhamāne.  ^b^rāgajehī^eb^ti rāgasambhūtehi ^a^M0.0188^ea^. esa nayo sesesupi. rāgādayo  hi yasmiṃ santāne uppajjanti, taṃ niddahantā viya vibādhenti, tena  vuttaṃ -- ``tayome, bhikkhave, aggī -- rāgaggi, dosaggi,  mohaggī''ti (itivu0 93). yato te cittaṃ kāyañca kilesentīti  kilesāti vuccanti. ettha ca pariḍayhamāneti etena bhagavā  rāgādikilesānaṃ pavattidukkhataṃ, tena ca sattānaṃ abhibhūtataṃ dasseti.  santappamāneti iminā pana tesaṃ kālantaradukkhataṃ, tena  nirantaropaddavatañca dasseti.<br/><br/>[03] bhagavā hi bodhirukkhamūle aparājitapallaṅke nisinno paṭhamayāme  pubbenivāsaṃ anussaritvā majjhimayāme dibbacakkhuṃ visodhetvā  pacchimayāme paṭiccasamuppāde ñāṇaṃ otāretvā kilesamūlakaṃ vaṭṭadukkhaṃ  abhiññāya saṅkhāre pariggahetvā sammasanto anukkamena vipassanaṃ  vaḍḍhetvā ariyamaggādhigamena sayaṃ vigataviddhastakileso abhisambuddho  hutvā paccavekkhaṇānantaraṃ anavasesānaṃ kilesānaṃ pahīnattā attano  vaṭṭadukkhassa parikkhīṇabhāvadīpakaṃ sabbabuddhānaṃ avijahitaṃ  ``anekajātisaṃsāra''nti (dha0 pa0 153) udānaṃ udānetvā teneva  pallaṅkena sattāhaṃ vimuttisukhapaṭisaṃvedī nisinno sattamāya rattiyā  tīsu yāmesu vuttanayena tīṇi udānāni udānetvā tatiyaudānānantaraṃ  buddhacakkhunā lokaṃ volokento ``sakalamidaṃ sattānaṃ vaṭṭadukkhaṃ  kilesamūlakaṃ, kilesā nāmete pavattidukkhā āyatimpi dukkhahetubhūtā,  tehi ^a^P0.0209^ea^ ime sattā santappanti pariḍayhanti cā''ti  passi. tena vuttaṃ ^b^``addasā kho bhagavā...pe0...  mohajehipī''^eb^ti.<br/><br/>[03] ^b^etamatthaṃ^eb^ ^a^V0.0169^ea^ ^b^viditvā^eb^ti etaṃ lokassa  yathāvuttasantāpapariḷāhehi abhibhuyyamānataṃ sabbākārato viditvā.  ^b^imaṃ udāna^eb^nti imaṃ sabbasantāpapariḷāhato parinibbānavibhāvanaṃ  mahāudānaṃ udānesi.<br/><br/>[03] tattha ^b^ayaṃ loko santāpajāto^eb^ti ayaṃ sabbopi loko  jarārogamaraṇehi ceva nānāvidhabyasanehi ca kilesapariyuṭṭhānehi ca  jātasantāpo, uppannakāyikacetasikadukkhābhibhavoti attho.  ^b^phassapareto^eb^ti tato eva anekehi dukkhasamphassehi parihato  upadduto. atha vā ^b^phassapareto^eb^ti sukhādisaṅkhātānaṃ tissannaṃ  dukkhatānaṃ paccayabhūtehi chahi phassehi abhibhūto, tato tato dvārato  tasmiṃ ^a^M0.0189^ea^ tasmiṃ ārammaṇe pavattivasena upassaṭṭho. ^b^rogaṃ vadati  attato^eb^ti phassapaccayā uppajjamānaṃ vedanāsaṅkhātaṃ rogaṃ dukkhaṃ,  khandhapañcakameva vā yathābhūtaṃ ajānanto ``aha''nti saññāya  diṭṭhigāhavasena ``ahaṃ sukhito dukkhito''ti attato vadati.  ``attano''tipi paṭhanti. tassattho -- yvāyaṃ loko kenaci  dukkhadhammena phuṭṭho abhāvitattatāya adhivāsetuṃ asakkonto ``aho  dukkhaṃ, īdisaṃ dukkhaṃ mayhaṃ attanopi mā hotū''tiādinā  vippalapanto kevalaṃ attano rogaṃ vadati, tassa pana pahānāya na  paṭipajjatīti adhippāyo. atha vā taṃ yathāvuttaṃ dukkhaṃ yathābhūtaṃ  ajānanto taṇhāgāhavasena ``mama''nti saññāya attato vadati,  ``mama ida''nti vācaṃ nicchāreti.<br/><br/>[03] ^b^yena yena hi maññatī^eb^ti evamimaṃ rogabhūtaṃ khandhapañcakaṃ  attato attano vā vadanto loko yena yena rūpavedanādinā  kāraṇabhūtena, yena vā sassatādinā pakārena diṭṭhimānataṇhāmaññanāhi  maññati. ^b^tato taṃ hoti aññathā^eb^ti ^a^P0.0210^ea^ tato  attanā parikappitākārato taṃ maññanāya vatthubhūtaṃ khandhapañcakaṃ aññathā  anattānattaniyameva hoti. vase vattetuṃ asakkuṇeyyatāya  ahaṅkāramamaṅkārattaṃ na nipphādetīti attho. atha vā ^b^tato^eb^ti  tasmā maññanāmattabhāvato taṃ khandhapañcakaṃ niccādivasena maññitaṃ  aññathā aniccādisabhāvameva hoti. na hi maññanā bhāvaññathattaṃ vā  lakkhaṇaññathattaṃ vā kātuṃ sakkoti.<br/><br/>[03] ^b^aññathābhāvī bhavasatto^eb^ti asambhave vaḍḍhiyaṃ hitasukhe  satto laggo sattaloko maññanāya yathāruci cintiyamānopi  viparītappaṭipattiyā tato aññathābhāvī ahitadukkhabhāvī vighātaṃyeva  pāpuṇāti. ^b^bhavamevābhinandatī^eb^ti evaṃ santepi taṃ  maññanāparikappitaṃ avijjamānaṃ bhavaṃ vaḍḍhiṃ abhinandati eva  abhikaṅkhati eva. atha vā ^b^aññathābhāvī^eb^ti ``nicco me  attā''tiādinā maññanāya parikappitākārato sayaṃ aññathābhāvī  samāno anicco adhuvoti ^a^V0.0170^ea^ attho. ^b^bhavasatto^eb^ti kāmādibhavesu  bhavataṇhāya satto laggo gadhito. ^b^bhavamevābhinandatī^eb^ti  aniccādisabhāvaṃ bhavameva niccādivasena parāmasitvā, tattha vā  adhimuttisaññaṃ taṇhādiṭṭhābhinandanāhi abhinandati, na tattha  nibbindati ^a^M0.0190^ea^. ^b^yadabhinandati taṃ bhaya^eb^nti yaṃ vaḍḍhisaṅkhātaṃ bhavaṃ  kāmādibhavaṃ vā abhinandati, taṃ aniccādivipariṇāmasabhāvattā  anekabyasanānubandhattā ca bhavahetubhāvato ativiya bhayānakaṭṭhena bhayaṃ.  ^b^yassa bhāyatī^eb^ti yato jarāmaraṇādito bhāyati, taṃ jarāmaraṇādi  dukkhādhiṭṭhānabhāvato dukkhadukkhabhāvato ca dukkhaṃ. atha vā  ^b^yassa bhāyatī^eb^ti bhavābhinandanena yassa vibhavassa bhāyati  ^a^P0.0211^ea^, so ucchedasaṅkhāto vibhavo, tato bhāyanañca  dukkhavatthubhāvato jātiādidukkhassa anativattanato ca dukkhaṃ  dukkhasabhāvamevāti attho. atha vā ^b^yassa bhāyati taṃ  dukkha^eb^nti yassa aniccādikassa bhāyati taṃ nissaraṇaṃ ajānanto,  taṃ bhayaṃ tassa dukkhaṃ hoti, dukkhaṃ āvahatīti attho.<br/><br/>[03] ettakena vaṭṭaṃ dassetvā idāni vivaṭṭaṃ dassetuṃ,  ^b^``bhavavippahānāya kho panidaṃ brahmacariyaṃ vussatī''^eb^ti āha.  tattha ^b^bhavavippahānāyā^eb^ti kāmādibhavassa pajahanatthāya.  ^b^kho^eb^ti avadhāraṇe, ^b^panā^eb^ti padapūraṇe nipāto.  ^b^ida^eb^nti āsannapaccakkhavacanaṃ. ^b^brahmacariya^eb^nti  maggabrahmacariyaṃ. ^b^vussatī^eb^ti pūressati. idaṃ vuttaṃ hoti --  ekanteneva kāmādibhavassa samudayappahānena anavasesapajahanatthāya idaṃ  mayā satasahassakappādhikāni cattāri asaṅkhyeyyāni atidukkarāni  ācaritvā pāramiyo pūretvā bodhimaṇḍe tiṇṇaṃ mārānaṃ matthakaṃ  madditvā adhigataṃ sīlādikkhandhattayasaṅgahaṃ aṭṭhaṅgikamaggabrahmacariyaṃ  cariyati bhāviyatīti.<br/><br/>[03] evaṃ ariyamaggassa ekaṃseneva niyyānikabhāvaṃ dassetvā idāni  aññamaggassa tadabhāvaṃ dassento ^b^``ye hi kecī''^eb^tiādimāha.  tattha ^b^ye^eb^ti aniyamaniddeso. ^b^hī^eb^ti nipātamattaṃ.  ^b^kecī^eb^ti ekacce. padadvayenāpi tathāvādino diṭṭhigatike  aniyamato pariyādiyati. ^b^samaṇā^eb^ti pabbajjūpagamanamattena  samaṇā, na samitapāpā. ^b^brāhmaṇā^eb^ti jātimattena brāhmaṇā, na  bāhitapāpā. ^b^vā^eb^saddo vikappattho. ^b^bhavena bhavassa  vippamokkhamāhaṃsū^eb^ti ekacce kāmabhavena rūpabhavena vā sabbabhavato  vimuttiṃ saṃsārasuddhiṃ kathayiṃsu.<br/><br/>[03] ke panevaṃ vadantīti? diṭṭhadhammanibbānavādino tesu hi keci  ``uḷārehi pañcahi kāmaguṇehi samappito attā diṭṭheva dhamme paramaṃ  nibbutiṃ patto ^a^M0.0191^ea^ hotī''ti vadanti. keci ``rūpāvacarajjhānesu  paṭhamajjhānasamaṅgī...pe0... keci ``dutiyatatiyacatutthajjhānasamaṅgī  attā diṭṭheva dhamme paramaṃ nibbutiṃ patto hotī''ti vadanti. yathāha  -- <br/><br/>[02] ``idha ^a^V0.0171^ea^, bhikkhave, ekacco samaṇo vā brāhmaṇo vā  evaṃvādī hoti evaṃdiṭṭhi `yato kho bho ayaṃ attā pañcahi  kāmaguṇehi samappito'''ti ^a^P0.0212^ea^ (dī0 ni0 1.94)  vitthāro.<br/><br/>[03] te pana yasmā yāvadatthaṃ pītattā suhitāya jalūkāya viya  ruhirapipāsā kāmādisukhehi samappitassa tassa attano kāmesanādayo  na bhavissanti, tadabhāve ca bhavassa abhāvoyeva, yasmiṃ yasmiñca bhave  ṭhitassa ayaṃ nayo labbhati, tena tena bhavena sabbabhavato vimutti  hotīti vadanti, tasmā ``bhavena bhavassa vippamokkhamāhaṃsū''ti vuttā.  yesañca ``ettakaṃ nāma kālaṃ saṃsaritvā bālā ca paṇḍitā ca  pariyosānabhave ṭhatvā saṃsārato vimuccantī''ti laddhi, tepi bhavena  bhavassa vippamokkhaṃ vadanti nāma. vuttañhetaṃ -- <br/><br/>[02] ``cullāsīti mahākappino satasahassāni yāni bāle  ca paṇḍite ca sandhāvitvā saṃsaritvā dukkhassantaṃ karissantī''ti  (dī0 ni0 1.168).<br/><br/>[03] atha vā ^b^bhavenā^eb^ti bhavadiṭṭhiyā. bhavati sassataṃ  tiṭṭhatīti pavattanato sassatadiṭṭhi bhavadiṭṭhīti vuccati, bhavadiṭṭhi  evettha uttarapadalopena bhavataṇhātiādīsu viya bhavoti vutto.  bhavadiṭṭhivasena ca ekacce bhavavisesaṃyeva kilesānaṃ vūpasantavuttiyā  āyuno ca dīghāvāsatāya niccādisabhāvaṃ bhavavimokkhaṃ maññanti,  seyyathāpi bako brahmā ``idaṃ niccaṃ, idaṃ dhuvaṃ, idaṃ sassataṃ, idaṃ  avipariṇāmadhamma''nti (ma0 ni0 1.501) avoca. tesamevaṃ  viparītagāhīnaṃ anissaraṇe nissaraṇadiṭṭhīnaṃ kuto bhavavimokkho.  tenāha bhagavā -- ^b^``sabbe te `avippamuttā bhavasmā'ti  vadāmī''^eb^ti.<br/><br/>[03] ^b^vibhavenā^eb^ti ucchedena. ^b^bhavassa nissaraṇamāhaṃsū^eb^ti  sabbabhavato niggamanaṃ nikkhantiṃ saṃsārasuddhiṃ vadiṃsu. te hi  ``bhavena bhavassa vippamokkho''ti vadantānaṃ vādaṃ ananujānantā  bhavūpacchedena nissaraṇaṃ paṭijāniṃsu. ^b^vibhavenā^eb^ti vā  ucchedadiṭṭhiyā. vibhavati vinassati ucchijjati attā ca loko  ^a^M0.0192^ea^ cāti pavattanato ucchedadiṭṭhi vuttanayena ``vibhavo''ti ^a^P0.0213^ea^  vuccati. ucchedadiṭṭhivasena hi sattā adhimuccitvā tattha  tattha uppannā ucchijjanti, sā eva saṃsārasuddhīti ucchedavādino.  vuttañhetaṃ -- <br/><br/>[02] ``yato kho bho ayaṃ attā rūpī  cātumahābhūtiko...pe0... nevasaññānāsaññāyatanaṃ ^a^V0.0172^ea^ upasampajja viharati,  ettāvatā kho bho ayaṃ attā sammā samucchinno hotī''ti (dī0  ni0 1.85).<br/><br/>[03] tathā -- <br/><br/>[02] ``natthi, mahārāja, dinnaṃ, natthi yiṭṭhaṃ natthi  hutaṃ...pe0... bāle ca paṇḍite ca kāyassa bhedā ucchijjanti  vinassanti na honti paraṃ maraṇā''ti ca (dī0 ni0 1.171).<br/><br/>[03] tesampi evaṃ viparītagāhīnaṃ kuto bhavanissaraṇaṃ. tenāha  bhagavā -- ^b^``sabbe te `anissaṭā bhavasmā'ti vadāmī''^eb^ti.  na hi ariyamaggabhāvanāya anavasesakilesaṃ asamugghātetvā kadācipi  bhavato nissaraṇavimutti sambhavati. tathā hi tesaṃ samaṇabrāhmaṇānaṃ  yathābhūtāvabodhābhāvato ``atthi natthī''ti antadvayanipatitānaṃ  taṇhādiṭṭhivasena samparitasitavipphanditamattaṃ, yato te diṭṭhigatikā  pavattihetūsupi sammūḷhā sakkāyabhūmiyaṃ sunikhāte viparītadassanathambhe  taṇhābandhanena baddhā gaddūlabandhanā viya sā na vijahanti bandhanaṭṭhānaṃ,  kuto nesaṃ vimokkho?<br/><br/>[03] ye pana catusaccavibhāvanena pavattiādīsu asammohato taṃ  antadvayaṃ anupagamma majjhimaṃ paṭipadaṃ samāruḷhā, tesaṃyeva  bhavavippamokkho nissaraṇañcāti dassento satthā ^b^``upadhiṃ  hī''^eb^tiādimāha. tattha ^b^upadhi^eb^nti khandhādiupadhiṃ.  ^b^hī^eb^ti nipātamattaṃ. ^b^paṭiccā^eb^ti nissāya, paccayaṃ katvā.  ^b^dukkha^eb^nti jātiādi dukkhaṃ. kiṃ vuttaṃ hoti? yatthime  diṭṭhigatikā vimokkhasaññino, tattha khandhakilesābhisaṅkhārūpadhayo  adhigatā, kuto tattha dukkhanissaraṇaṃ? yatra hi kilesā,  tatrābhisaṅkhārasambhavato bhavapabandhassa avicchedoyevāti vaṭṭadukkhassa  anivatti. tena vuttaṃ -- ``upadhiñhi paṭicca dukkhamidaṃ  sambhotī''ti.<br/><br/>[03] idāni ^a^M0.0193^ea^ yaṃ paramatthato dukkhassa nissaraṇaṃ, taṃ dassetuṃ,  ^b^``sabbupādānakkhayā natthi dukkhassa sambhavo''^eb^ti vuttaṃ. tattha  ^b^sabbupādānakkhayā^eb^ti kāmupādānaṃ diṭṭhupādānaṃ sīlabbatupādānaṃ  attavādupādānanti sabbesaṃ imesaṃ catunnampi upādānānaṃ  ariyamaggādhigamena ^a^P0.0214^ea^ anavasesappahānato. tattha  diṭṭhupādānaṃ sīlabbatupādānaṃ attavādupādānanti imāni tīṇi  upādānāni sotāpattimaggena khīyanti, anuppattidhammataṃ āpajjanti.  kāmupādānaṃ apāyagamanīyaṃ ^a^V0.0173^ea^ paṭhamena, kāmarāgabhūtaṃ bahalaṃ dutiyena,  sukhumaṃ tatiyena, rūparāgārūparāgappahānaṃ catutthenāti catūhipi maggehi  khīyati, anuppattidhammataṃ āpajjatīti veditabbaṃ. ^b^natthi  dukkhassa sambhavo^eb^ti evaṃ sabbaso upādānakkhayā tadekaṭṭhatāya  sabbassapi kilesagaṇassa anuppādanato appamattakassapi vaṭṭadukkhassa  sambhavo pātubhāvo natthi.<br/><br/>[03] evaṃ bhagavā hetunā saddhiṃ pavattiṃ nivattiñca dassetvā ``imaṃ  nayaṃ ajānanto ayaṃ sattaloko vaṭṭatopi sīsaṃ na ukkhipatī''ti  dassento ^b^``lokamimaṃ passā''^eb^tiādimāha. tattha  ^b^lokamimaṃ passā^eb^ti attano buddhacakkhunā paccakkhato  visayabhāvassa upagatattā ``lokamimaṃ passā''ti  bhagavādassanakiriyāya niyojento attānamevālapati. ^b^puthū^eb^ti  bahū, visuṃ visuṃ vā. ^b^avijjāya paretā^eb^ti ``dukkhe  aññāṇa''ntiādinā (dha0 sa0 1106; vibha0 226) nayena vuttāya  catusaccapaṭicchādikāya avijjāya abhibhūtā. ^b^bhūtā^eb^ti  kammakilesehi jātā nibbattā. ^b^bhūtaratā^eb^ti bhūtesu  mātāpituputtadārādisaññāya aññasattesu taṇhāya ratā, bhūte vā  khandhapañcake aniccāsubhadukkhānattasabhāve taṃsabhāvānavabodhato  itthipurisādiparikappavasena niccādivasena attattaniyagāhavasena ca  abhiratā. ^b^bhavā aparimuttā^eb^ti yathāvuttena taṇhādiṭṭhigāhena  bhavato saṃsārato na parimuttā. <br/><br/>[01] ettha ca ``lokamima''nti paṭhamaṃ tāva sakalampi  sattanikāyaṃ sāmaññato ekattaṃ upanento ekavacanena anodhiso gahaṇaṃ  dīpetvā ``svāyaṃ loko bhavayonigatiṭhitisattāvāsādivasena ceva  tatthāpi taṃtaṃsattanikāyādivasena ca anekabhedabhinno paccekaṃ mayā  volokito''ti attano buddhacakkhuñāṇānubhāvaṃ pakāsento satthā puna  vacanabhedaṃ katvā bahuvacanena odhiso gahaṇaṃ dīpeti ``puthū ^a^M0.0194^ea^ avijjāya  paretā bhūtā''tiādinā. evañca katvā ``lokamima''nti  upayogavacanaṃ katvā ``avijjāya paretā''tiādinā  paccattabahuvacananiddesopi ^a^P0.0215^ea^ aviruddho hoti  bhinnavākyattā. keci pana ekavākyatādhippāyena ``avijjāya paretaṃ  bhūtaṃ bhūtarataṃ bhavā aparimutta''nti paṭhanti, vibhattibhedavaseneva pana  purāṇapāṭho.<br/><br/>[03] idāni yena upāyena bhavavippamokkho hoti, taṃ sabbaṃ  titthiyānaṃ avisayabhūtaṃ buddhagocaraṃ vipassanāvīthiṃ dassento ^b^``ye  hi kecī''^eb^tiādimāha. tattha ^b^ye hi keci bhavā^eb^ti  kāmabhavādi saññībhavādi ekavokārabhavādivibhāgena nānābhedabhinnā  sātavanto vā asātavanto vā dīghāyukā vā ittarakkhaṇā vā ye hi  keci bhavā. ^b^sabbadhī^eb^ti uddhaṃ adho tiriyanti ādivibhāgena  sabbattha. ^b^sabbatthatāyā^eb^ti saggāpāyamanussādivibhāgena.  ^b^sabbe te^eb^tiādīsu ^a^V0.0174^ea^ sabbepi te bhavā rūpavedanādidhammā hutvā  abhāvaṭṭhena ^b^aniccā,^eb^ udayabbayapaṭipīḷitattā ^b^dukkhā,^eb^ jarāya  maraṇena cāti dvidhā vipariṇāmetabbatāya ^b^vipariṇāmadhammā.  iti^eb^saddo ādiattho pakārattho vā, tena anattalakkhaṇampi  saṅgahetvā avasavattanaṭṭhena anattā, vipariṇāmadhammatāya vā  avasavattanaṭṭhena anattāti vuttā. <br/><br/>[01] ^b^evaṃ^eb^ lakkhaṇattayapaṭivijjhanākārena ^b^etaṃ^eb^  bhavasaṅkhātaṃ khandhapañcakaṃ ^b^yathābhūtaṃ^eb^ aviparītaṃ  ^b^sammappaññāya^eb^ sammā ñāyena vipassanāsahitāya maggapaññāya  ^b^passato^eb^ pariññābhisamayādivasena paṭivijjhato ``bhavo  nicco''ti ādinayappavattā bhavesu ^b^taṇhā pahīyati,^eb^  aggamaggappattisamakālameva anavasesaṃ nirujjhati, ucchedadiṭṭhiyā  sabbaso pahīnattā ^b^vibhavaṃ^eb^ vicchedaṃ ^b^nābhinandati^eb^ na pattheti.  evaṃbhūtassa tassa yā kāmataṇhādivasena aṭṭhasatabhedā  avatthādivibhāgena anantabhedā ca, tāsaṃ ^b^sabbaso^eb^ sabbappakārena  ^b^taṇhānaṃ khayā^eb^ pahānā, tadekaṭṭhatāya sabbassapi saṃkilesapakkhassa  ^a^P0.0216^ea^ ^b^asesaṃ^eb^ nissesaṃ ^b^virāgena^eb^ ariyamaggena  yo anuppādanirodho, taṃ ^b^nibbāna^eb^nti.<br/><br/>[03] evaṃ taṇhāya pahānamukhena saupādisesanibbānaṃ dassetvā idāni  anupādisesanibbānaṃ dassento ^b^``tassa nibbutassā''^eb^tiādimāha.  tassattho ^a^M0.0195^ea^ -- yo so sabbaso taṇhānaṃ khayā kilesaparinibbānena  nibbuto vuttanayena bhinnakileso khīṇāsavabhikkhu, ^b^tassa  nibbutassa bhikkhuno anupādā^eb^ upādānābhāvato  kilesābhisaṅkhāramārānaṃ vā aggahaṇato ^b^punabbhavo na hoti,^eb^  āyatiṃ paṭisandhivasena upapattibhavo natthi. evaṃbhūtena ca tena  ^b^abhibhūto māro,^eb^ ariyamaggakkhaṇe kilesamāro  abhisaṅkhāramāro devaputtamāro ca carimakacittakkhaṇe khandhamāro  maccumāro cāti pañcavidho māro abhibhūto parājito, puna sīsaṃ  ukkhipituṃ appadānena nibbisevano kato, yato tena vijito  saṅgāmo mārehi tattha tattha pavattito. evaṃ ^b^vijitasaṅgāmo^eb^  pana iṭṭhādīsu sabbesu vikārābhāvena tādilakkhaṇappattiyā ^b^tādī^eb^  arahā ^b^sabbabhavāni^eb^ yathāvuttabhede sabbepi bhave ^b^upaccagā^eb^  samatikkanto, na yattha katthaci saṅkhaṃ upeti, aññadatthu anupādāno  viya jātavedo parinibbānato uddhaṃ apaññattikova hotīti. iti  bhagavā imaṃ mahāudānaṃ anupādisesāya nibbānadhātuyā kūṭaṃ gahetvā  niṭṭhapesi. <br/><br/>[06] dasamasuttavaṇṇanā niṭṭhitā. <br/><br/>[06] niṭṭhitā ca nandavaggavaṇṇanā.<br/><br/>[03]  


volume: 90
item: 31
title: piṇḍapātikasuttavaṇṇanā^sippasuttavaṇṇanā^meghiyavaggo^meghiyasuttavaṇṇanā^
content:
  [03] 31^b^.^eb^ meghiyavaggassa ^a^V0.0175^ea^ ^a^M0.0196^ea^ ^a^P0.0217^ea^ paṭhame  ^b^cālikāya^eb^nti evaṃ nāmake nagare. tassa kira nagarassa  dvāraṭṭhānaṃ muñcitvā samantato calapaṅkaṃ hoti, taṃ calapaṅkaṃ nissāya  ṭhitattā olokentānaṃ calamānaṃ viya upaṭṭhāti, tasmā ``cālikā''ti  vuccati. ^b^cālike pabbate^eb^ti tassa nagarassa avidūre eko  pabbato, sopi sabbasetattā kālapakkhauposathe olokentānaṃ calamāno  viya upaṭṭhāti, tasmā ``cālikapabbato''ti saṅkhaṃ gato. tattha  bhagavato mahantaṃ vihāraṃ kārayiṃsu, bhagavā tadā taṃ nagaraṃ gocaragāmaṃ  katvā tasmiṃ cālikapabbatamahāvihāre viharati. tena vuttaṃ --  ``cālikāyaṃ viharati cālike pabbate''ti. ^b^meghiyo^eb^ti tassa  therassa nāmaṃ. ^b^upaṭṭhāko hotī^eb^ti paricārako hoti. bhagavato  hi paṭhamabodhiyaṃ upaṭṭhākā anibaddhā ahesuṃ, ekadā nāgasamālo,  ekadā nāgito, ekadā upavāno, ekadā sunakkhatto, tadāpi  meghiyattherova upaṭṭhāko. tenāha -- ``tena kho pana samayena  āyasmā meghiyo bhagavato upaṭṭhāko hotī''ti.<br/><br/>[03] ^b^jantugāma^eb^nti evaṃ nāmakaṃ tasseva vihārassa aparaṃ  gocaragāmaṃ. ``jattugāma''ntipi pāṭho. ^b^kimikāḷāyā^eb^ti  kāḷakimīnaṃ bahulatāya ``kimikāḷā''ti laddhanāmāya nadiyā.  ^b^jaṅghavihāra^eb^nti ciranisajjāya jaṅghāsu  uppannakilamathavinodanatthaṃ vicaraṇaṃ. ^b^pāsādika^eb^nti  aviraḷarukkhatāya siniddhapattatāya ca passantānaṃ pasādamāvahatīti  pāsādikaṃ. sandacchāyatāya ^a^P0.0218^ea^ manuññabhūmibhāgatāya ca  ^b^manuññaṃ^eb^. anto paviṭṭhānaṃ pītisomanassajananaṭṭhena cittaṃ  rametīti ^b^ramaṇīyaṃ. ala^eb^nti pariyattaṃ, yuttantipi attho.  ^b^padhānatthikassā^eb^ti yogena bhāvanāya atthikassa.  ^b^padhānāyā^eb^ti samaṇadhammakaraṇāya. ^b^āgaccheyyāha^eb^nti  āgaccheyyaṃ ahaṃ. therena kira pubbe taṃ ṭhānaṃ anupaṭipāṭiyā pañca  jātisatāni raññā eva satā anubhūtaṃ uyyānaṃ ahosi, tenassa  diṭṭhamatteyeva tattha viharituṃ cittaṃ nami. ^b^āgamehi tāvā^eb^ti  ^a^M0.0197^ea^ satthā therassa vacanaṃ sutvā upadhārento ``na tāvassa ñāṇaṃ paripākaṃ  gata''nti ñatvā paṭikkhipanto evamāha ^a^V0.0176^ea^. ^b^ekakamhi tāvā^eb^ti  idaṃ panassa ``evamayaṃ gantvāpi kamme anipphajjamāne nirāsaṅko  hutvā pemavasena puna āgacchissatī''ti cittamaddavajananatthaṃ āha.  ^b^yāva aññopi koci bhikkhu āgacchatī^eb^ti añño koci  bhikkhu mama santikaṃ yāva āgacchati, tāva āgamehīti attho.  ``koci bhikkhu dissatī''tipi pāṭho. ``āgacchatū''tipi  paṭhanti, tathā ``dissatū''ti.<br/><br/>[03] ^b^natthi kiñci uttari karaṇīya^eb^nti catūsu saccesu catūhi  maggehi pariññādīnaṃ soḷasannaṃ kiccānaṃ katattā, abhisambodhiyā vā  adhigatattā tato aññaṃ uttari karaṇīyaṃ nāma natthi. ^b^natthi  katassa vā paticayo^eb^ti katassa vā puna paticayopi natthi. na  hi bhāvitamaggo puna bhāvīyati, pahīnakilesānaṃ vā puna pahānena  kiccaṃ atthi. ^b^atthi katassa paticayo^eb^ti mayhaṃ santāne  nipphāditassa sīlādidhammassa ariyamaggassa anadhigatattā tadatthaṃ  puna vaḍḍhanasaṅkhāto paticayo atthi, icchitabboti attho.  ^b^padhānanti kho meghiya vadamānaṃ kinti vadeyyāmā^eb^ti  ``samaṇadhammaṃ karomī''ti taṃ vadamānaṃ mayaṃ aññaṃ kiṃ nāma vadeyyāma?<br/><br/>[03] ^b^divāvihāraṃ^eb^ ^a^P0.0219^ea^ ^b^nisīdī^eb^ti  divāvihāratthāya nisīdi. nisinno ca yasmiṃ maṅgalasilāpaṭṭe pubbe  anupaṭipāṭiyā pañca jātisatāni rājā hutvā uyyānakīḷaṃ kīḷanto  vividhanāṭakaparivāro nisinnapubbo, tasmiṃyeva ṭhāne nisīdi.  athassa nisinnakālato paṭṭhāya samaṇabhāvo vigato viya ahosi,  rājavesaṃ gahetvā nāṭakaparivāraparivuto setacchattassa heṭṭhā mahārahe  pallaṅke nisinno viya jāto. athassa taṃ sampattiṃ assādayato  kāmavitakko udapādi. so tasmiṃyeva khaṇe sahoḍḍhaṃ gahite dve core  ānetvā purato ṭhapite viya addasa. tesu ekassa vadhaṃ āṇāpanavasena  byāpādavitakko uppajji, ekassa bandhanaṃ āṇāpanavasena  vihiṃsāvitakko, evaṃ so latājālena rukkho viya madhumakkhikāhi  madhughātako viya ca akusalavitakkehi parikkhitto samparikiṇṇo  ahosi. taṃ sandhāya ^b^``atha kho āyasmato  meghiyassā''^eb^tiādi vuttaṃ.<br/><br/>[03] ^b^acchariyaṃ^eb^ ^a^M0.0198^ea^ ^b^vata bho^eb^ti garahaṇacchariyaṃ nāma kiretaṃ yathā  āyasmā ānando bhagavato valiyagattaṃ disvā avoca ``acchariyaṃ,  bhante, abbhutaṃ, bhante''ti (saṃ0 ni0  5.511). apare pana  ``tasmiṃ samaye pupphaphalapallavādīsu lobhavasena kāmavitakko,  kharassarānaṃ pakkhiādīnaṃ saddassavanena byāpādavitakko, leḍḍuādīhi  tesaṃ paṭibāhanādhippāyena vihiṃsāvitakko, `idhevāhaṃ vaseyya'nti tattha  sāpekkhatāvasena kāmavitakko, vanacarake tattha tattha ^a^V0.0177^ea^ disvā tesu  cittadubbhanena byāpādavitakko, tesaṃ viheṭhanādhippāyena vihiṃsāvitakko  tassa uppajjī''tipi vadanti. yathā vā tathā vā tassa  micchāvitakkuppattiyeva acchariyakāraṇaṃ. ^b^anvāsattā^eb^ti anulaggā  vokiṇṇā. attani garumhi ca ekattepi bahuvacanaṃ dissati.  ``anusanto''tipi pāṭho.<br/><br/>[03] ^b^yena bhagavā tenupasaṅkamī^eb^ti evaṃ micchāvitakkehi  samparikiṇṇo kammaṭṭhānasappāyaṃ kātuṃ asakkonto ``idaṃ vata disvā  dīghadassī bhagavā paṭisedhesī''ti sallakkhetvā ``imaṃ kāraṇaṃ  dasabalassa ārocessāmī''ti nisinnāsanato ^a^P0.0220^ea^ vuṭṭhāya  yena bhagavā tenupasaṅkami. upasaṅkamitvā ca ^b^``idha mayhaṃ,  bhante''^eb^tiādinā attano pavattiṃ ārocesi.<br/><br/>[03] tattha ^b^yebhuyyenā^eb^ti bahulaṃ abhikkhaṇaṃ. ^b^pāpakā^eb^ti  lāmakā. ^b^akusalā^eb^ti akosallasambhūtā. duggatisampāpanaṭṭhena  vā pāpakā, kusalapaṭipakkhatāya akusalā. vitakketi ūhati  ārammaṇaṃ cittaṃ abhiniropetīti vitakko, kāmasahagato vitakko  ^b^kāmavitakko,^eb^ kilesakāmasampayutto vatthukāmārammaṇo vitakkoti  attho. byāpādasahagato vitakko ^b^byāpādavitakko^eb^.  vihiṃsāsahagato vitakko ^b^vihiṃsāvitakko^eb^. tesu kāmānaṃ  abhinandanavasena pavatto nekkhammapaṭipakkho kāmavitakko, ``ime  sattā haññantu vā vinassantu vā mā vā ahesu''nti sattesu  sampadussanavasena pavatto mettāpaṭipakkho byāpādavitakko,  pāṇileḍḍudaṇḍādīhi sattānaṃ viheṭhetukāmatāvasena pavatto  karuṇāpaṭipakkho vihiṃsāvitakko.<br/><br/>[03] kasmā panassa bhagavā tattha gamanaṃ anujāni?  ``ananuññātopi cāyaṃ maṃ ohāya gacchissateva, `paricārakāmatāya  maññe bhagavā gantuṃ na detī'ti ^a^M0.0199^ea^ cassa siyā aññathattaṃ. tadassa  dīgharattaṃ ahitāya dukkhāya saṃvatteyyā''ti anujāni.<br/><br/>[03] evaṃ tasmiṃ attano pavattiṃ ārocetvā nisinne athassa bhagavā  sappāyaṃ dhammaṃ desento ^b^``aparipakkāya, meghiya,  cetovimuttiyā''^eb^tiādimāha. tattha ^b^aparipakkāyā^eb^ti paripākaṃ  appattāya. ^b^cetovimuttiyā^eb^ti kilesehi cetaso vimuttiyā.  pubbabhāge hi tadaṅgavasena ceva vikkhambhanavasena ca kilesehi cetaso  vimutti hoti, aparabhāge samucchedavasena ceva paṭipassaddhivasena ca.  sāyaṃ vimutti heṭṭhā vitthārato kathitāva, tasmā tattha vuttanayena  veditabbā. tattha vimuttiparipācanīyehi dhammehi āsaye paripācite  pabodhite vipassanāya maggagabbhaṃ ^a^V0.0178^ea^ gaṇhantiyā paripākaṃ gacchantiyā  cetovimutti paripakkā nāma hoti, tadabhāve aparipakkā.<br/><br/>[03] katame pana vimuttiparipācanīyā dhammā? saddhindriyādīnaṃ  visuddhikaraṇavasena pannarasa dhammā veditabbā. vuttañhetaṃ -- <br/><br/>[02] ``assaddhe puggale parivajjayato, saddhe puggale sevato  bhajato payirupāsato, pasādanīye suttante paccavekkhato ^a^P0.0221^ea^  -- imehi tīhākārehi saddhindriyaṃ visujjhati. <br/><br/>[02] ``kusīte puggale parivajjayato, āraddhavīriye puggale  sevato bhajato payirupāsato, sammappadhāne paccavekkhato -- imehi  tīhākārehi vīriyindriyaṃ visujjhati. <br/><br/>[02] ``muṭṭhassatī puggale parivajjayato, upaṭṭhitassatī puggale  sevato bhajato payirupāsato, satipaṭṭhāne paccavekkhato -- imehi  tīhākārehi satindriyaṃ visujjhati. <br/><br/>[02] ``asamāhite puggale parivajjayato, samāhite puggale  sevato bhajato payirupāsato, jhānavimokkhe paccavekkhato -- imehi  tīhākārehi samādhindriyaṃ visujjhati. <br/><br/>[02] ``duppaññe puggale parivajjayato, paññavante puggale  sevato bhajato payirupāsato, gambhīrañāṇacariyaṃ paccavekkhato --  imehi tīhākārehi paññindriyaṃ visujjhati. <br/><br/>[02] ``iti ^a^M0.0200^ea^ ime pañca puggale parivajjayato, pañca puggale  sevato bhajato payirupāsato, pañca suttante paccavekkhato -- imehi  pannarasahi ākārehi, imāni pañcindriyāni visujjhantī''ti (paṭi0  ma0 1.185).<br/><br/>[03] aparepi pannarasa dhammā vimuttiparipācanīyā -- saddhāpañcamāni  indriyāni, aniccasaññā dukkhasaññā anattasaññā pahānasaññā  virāgasaññāti imā pañca nibbedhabhāgiyā ^a^V0.0179^ea^ saññā, kalyāṇamittatā  sīlasaṃvaro abhisallekhatā vīriyārambho nibbedhikapaññāti. tesu  vineyyadamanakusalo satthā vineyyassa meghiyattherassa ajjhāsayavasena  idha kalyāṇamittatādayo vimuttiparipācanīye dhamme dassento  ^b^``pañca dhammā paripākāya saṃvattantī''^eb^ti vatvā te vitthārento  ^b^``idha, meghiya, bhikkhu kalyāṇamitto hotī''^eb^tiādimāha.<br/><br/>[03] tattha ^b^kalyāṇamitto^eb^ti kalyāṇo bhaddo sundaro mitto  etassāti kalyāṇamitto. yassa sīlādiguṇasampanno ``aghassa  ghātā, hitassa vidhātā''ti evaṃ sabbākārena upakāro mitto hoti,  so puggalo kalyāṇamittova. yathāvuttehi kalyāṇapuggaleheva  sabbiriyāpathesu saha ayati pavattati, na vinā tehīti^b^  kalyāṇasahāyo.^eb^kalyāṇapuggalesu eva cittena ^a^P0.0222^ea^  ceva kāyena ca ninnapoṇapabbhārabhāvena pavattatīti  ^b^kalyāṇasampavaṅko^eb^. padattayena kalyāṇamittasaṃsagge ādaraṃ  uppādeti.<br/><br/>[03] tatridaṃ kalyāṇamittalakkhaṇaṃ -- idha kalyāṇamitto  saddhāsampanno hoti sīlasampanno sutasampanno cāgasampanno  vīriyasampanno satisampanno samādhisampanno paññāsampanno. tattha  saddhāsampattiyā saddahati tathāgatassa bodhiṃ kammaphalañca, tena  sammāsambodhihetubhūtaṃ sattesu hitesitaṃ na pariccajati.  sīlasampattiyā sabrahmacārīnaṃ piyo hoti manāpo garu bhāvanīyo  codako pāpagarahī vattā vacanakkhamo, sutasampattiyā  saccapaṭiccasamuppādādipaṭisaṃyuttānaṃ gambhīrānaṃ kathānaṃ kattā hoti,  cāgasampattiyā appiccho hoti santuṭṭho pavivitto asaṃsaṭṭho,  vīriyasampattiyā āraddhavīriyo hoti sattānaṃ hitappaṭipattiyā,  satisampattiyā upaṭṭhitassati hoti, samādhisampattiyā avikkhitto  ^a^M0.0201^ea^ hoti samāhitacitto, paññāsampattiyā aviparītaṃ jānāti. so  satiyā kusalānaṃ dhammānaṃ gatiyo samanvesamāno paññāya sattānaṃ  hitāhitaṃ yathābhūtaṃ jānitvā, samādhinā tattha ekaggacitto hutvā,  vīriyena satte ahitā nisedhetvā hite niyojeti. tenāha -- <br/><br/>[21] ``piyo garu bhāvanīyo, vattā ca vacanakkhamo. <br/><br/>[22] gambhīrañca kathaṃ kattā, no caṭṭhāne niyojaye''ti..  (a0 ni0  7.37).<br/><br/>[03] ^b^ayaṃ paṭhamo dhammo paripākāya saṃvattatī^eb^ti, ayaṃ  kalyāṇamittatāsaṅkhāto brahmacariyavāsassa ādibhāvato, sabbesañca  kusalānaṃ dhammānaṃ bahukāratāya padhānabhāvato ca imesu pañcasu dhammesu  ādito vuttattā paṭhamo anavajjadhammo avisuddhānaṃ saddhādīnaṃ  visuddhikaraṇavasena ^a^V0.0180^ea^ cetovimuttiyā paripākāya saṃvattati. ettha ca  kalyāṇamittassa bahukāratā padhānatā ca ``upaḍḍhamidaṃ, bhante,  brahmacariyassa yadidaṃ kalyāṇamittatā''ti vadantaṃ dhammabhaṇḍāgārikaṃ,  ``mā hevaṃ, ānandā''ti dvikkhattuṃ paṭisedhetvā, ``sakalameva hidaṃ,  ānanda, brahmacariyaṃ, yadidaṃ kalyāṇamittatā  kalyāṇasahāyatā''tiādisuttapadehi (saṃ0 ni0  1.129;  5.2)  veditabbā.<br/><br/>[03] ^b^puna capara^eb^nti puna ca aparaṃ dhammajātaṃ. ^b^sīlavā^eb^ti  ^a^P0.0223^ea^ ettha kenaṭṭhena sīlaṃ? sīlanaṭṭhena sīlaṃ. kimidaṃ  sīlanaṃ nāma? samādhānaṃ, kāyakammādīnaṃ susīlyavasena  avippakiṇṇatāti attho. atha vā upadhāraṇaṃ, jhānādikusalānaṃ  dhammānaṃ patiṭṭhānavasena ādhārabhāvoti attho. tasmā sīleti  sīlatīti vā sīlaṃ. ayaṃ tāva saddalakkhaṇanayena sīlattho.  apare pana ``siraṭṭho sītalaṭṭho sīlaṭṭho saṃvaraṭṭho''ti niruttinayena  atthaṃ vaṇṇenti. tayidaṃ pāripūrito atisayato vā sīlaṃ assa  atthīti sīlavā, sīlasampannoti attho.<br/><br/>[03] yathā ca sīlavā hoti sīlasampanno, taṃ dassetuṃ  ^b^``pātimokkhasaṃvarasaṃvuto''^eb^tiādimāha. tattha  ^b^pātimokkha^eb^nti sikkhāpadasīlaṃ. tañhi yo naṃ pāti  rakkhati, taṃ mokkheti moceti āpāyikādīhi dukkhehīti  pātimokkhaṃ. saṃvaraṇaṃ saṃvaro, kāyavācāhi avītikkamo.  pātimokkhameva ^a^M0.0202^ea^ saṃvaro pātimokkhasaṃvaro, tena saṃvuto  pihitakāyavācoti pātimokkhasaṃvarasaṃvuto, idamassa tasmiṃ sīle  patiṭṭhitabhāvaparidīpanaṃ. ^b^viharatī^eb^ti  tadanurūpavihārasamaṅgibhāvaparidīpanaṃ. ^b^ācāragocarasampanno^eb^ti  heṭṭhā pātimokkhasaṃvarassa, upari visesānaṃ yogassa ca  upakārakadhammaparidīpanaṃ. ^b^aṇumattesu vajjesu bhayadassāvī^eb^ti  pātimokkhasīlato acavanadhammatāparidīpanaṃ. ^b^samādāyā^eb^ti  sikkhāpadānaṃ anavasesato ādānaparidīpanaṃ. ^b^sikkhatī^eb^ti  sikkhāya samaṅgibhāvaparidīpanaṃ. ^b^sikkhāpadesū^eb^ti  sikkhitabbadhammaparidīpanaṃ.<br/><br/>[03] aparo nayo -- kilesānaṃ balavabhāvato, pāpakiriyāya  sukarabhāvato, puññakiriyāya ca dukkarabhāvato bahukkhattuṃ apāyesu  patanasīloti pātī, puthujjano. aniccatāya vā bhavādīsu  kammavegakkhitto ghaṭīyantaṃ viya anavaṭṭhānena paribbhamanato  gamanasīloti pātī, maraṇavasena vā tamhi tamhi sattanikāye  attabhāvassa patanasīloti vā pātī, sattasantāno cittameva vā. taṃ  pātinaṃ saṃsāradukkhato mokkhetīti pātimokkhaṃ. cittassa ^a^P0.0224^ea^  hi vimokkhena satto ``vimutto''ti vuccati. vuttañhi  ``cittavodānā sattā visujjhantī''ti (saṃ0 ni0  3.100),  ``anupādāya āsavehi cittaṃ vimutta''nti (mahāva0 28) ca.<br/><br/>[03] atha ^a^V0.0181^ea^ vā avijjādihetunā saṃsāre patati gacchati pavattatīti  pāti, ``avijjānīvaraṇānaṃ sattānaṃ taṇhāsaṃyojanānaṃ sandhāvataṃ  saṃsarata''nti (saṃ0 ni0  2.124) hi vuttaṃ. tassa pātino  sattassa taṇhādisaṃkilesattayato mokkho etenāti pātimokkho,  ``kaṇṭhekālo''tiādīnaṃ viya samāsasiddhi veditabbā.<br/><br/>[03] atha vā pāteti vinipāteti dukkhehīti pāti, cittaṃ.  vuttañhi ``cittena niyyatī loko, cittena parikassatī''ti (saṃ0  ni0  1.62). tassa pātino mokkho etenāti pātimokkho.  patati vā etena apāyadukkhe saṃsāradukkhe cāti pāti,  taṇhādisaṃkilesā. vuttañhi -- ``taṇhā janeti purisaṃ (saṃ0 ni0   1.55-57), taṇhādutiyo puriso''ti (itivu0 15, 105)  cādi. tato pātito mokkhoti pātimokkho.<br/><br/>[03] atha ^a^M0.0203^ea^ vā patati etthāti pāti, cha ajjhattikabāhirāni  āyatanāni. vuttañhi -- ``chasu loko samuppanno, chasu kubbati  santhava''nti (su0 ni0 171). tato cha  ajjhattikabāhirāyatanasaṅkhātapātito mokkhoti pātimokkho. atha  vā pāto vinipāto assa atthīti pātī, saṃsāro. tato  mokkhoti pātimokkho.<br/><br/>[03] atha vā sabbalokādhipatibhāvato dhammissaro bhagavā patīti  vuccati, muccati etenāti mokkho. patino mokkho tena  paññattattāti patimokkho, patimokkho eva pātimokkho.  sabbaguṇānaṃ vā tammūlabhāvato uttamaṭṭhena pati ca, so yathāvuttaṭṭhena  mokkho cāti patimokkho, patimokkho eva pātimokkho. tathā  hi vuttaṃ ``pātimokkhantiādimetaṃ mukhameta''nti vitthāro.<br/><br/>[03] atha vā ^b^pa^eb^iti pakāre, ^b^atī^eb^ti accantatthe nipāto,  tasmā pakārehi accantaṃ mokkhetīti pātimokkhaṃ. idañhi sīlaṃ  sayaṃ tadaṅgavasena, samādhisahitaṃ paññāsahitañca vikkhambhanavasena  samucchedavasena ca accantaṃ mokkheti mocetīti pātimokkhaṃ. pati  mokkhoti vā patimokkho, tamhā tamhā vītikkamadosato paccekaṃ  mokkhoti attho. patimokkho ^a^P0.0225^ea^ eva pātimokkho.  mokkhoti vā nibbānaṃ, tassa mokkhassa paṭibimbabhūtoti  patimokkho. sīlasaṃvaro hi sūriyassa aruṇuggamanaṃ viya  nibbānassa udayabhūto tappaṭibhāgo ca yathārahaṃ saṃkilesanibbāpanato.  patimokkho eva pātimokkho. pativattati mokkheti ^a^V0.0182^ea^ dukkhanti  vā patimokkhaṃ, patimokkhameva pātimokkhanti evaṃ tāvettha  pātimokkhasaddassa attho veditabbo.<br/><br/>[03] saṃvarati pidahati etenāti saṃvaro, pātimokkhameva saṃvaro  pātimokkhasaṃvaro. atthato pana tato tato vītikkamitabbato  viratiyo cetanā ca. tena pātimokkhasaṃvarena upeto samannāgato  pātimokkhasaṃvarasaṃvutoti vutto. vuttañhetaṃ vibhaṅge -- <br/><br/>[02] ``iminā ^a^M0.0204^ea^ pātimokkhasaṃvarena upeto hoti samupeto  upāgato samupāgato upapanno samupapanno samannāgato, tena vuccati  pātimokkhasaṃvarasaṃvuto''ti (vibha0 511).<br/><br/>[03] ^b^viharatī^eb^ti iriyāpathavihārena viharati irīyati vattati.<br/><br/>[03] ^b^ācāragocarasampanno^eb^ti veḷudānādimicchājīvassa  kāyapāgabbhiyādīnañca akaraṇena sabbaso anācāraṃ vajjetvā  ``kāyiko avītikkamo vācasiko avītikkamo kāyikavācasiko  avītikkamo''ti evaṃ vuttabhikkhusāruppāacārasampattiyā,  vesiyādiagocaraṃ vajjetvā piṇḍapātādiatthaṃ upasaṅkamituṃ  yuttaṭṭhānasaṅkhātena gocarena ca sampannattā ācāragocarasampanno.<br/><br/>[03] apica yo bhikkhu satthari sagāravo sappatisso sabrahmacārīsu  sagāravo sappatisso hirottappasampanno sunivattho supāruto  pāsādikena abhikkantena paṭikkantena ālokitena vilokitena  samiñjitena pasāritena iriyāpathasampanno indriyesu guttadvāro bhojane  mattaññū jāgariyamanuyutto satisampajaññena samannāgato appiccho  santuṭṭho pavivitto asaṃsaṭṭho ābhisamācārikesu sakkaccakārī  garucittīkārabahulo viharati, ayaṃ vuccati ācārasampanno.<br/><br/>[03] gocaro pana upanissayagocaro ārakkhagocaro  upanibandhagocaroti tividho. tattha yo dasakathāvatthuguṇasamannāgato  vuttalakkhaṇo kalyāṇamitto, yaṃ nissāya asutaṃ suṇāti, sutaṃ  pariyodāpeti, kaṅkhaṃ vitarati, diṭṭhiṃ ujuṃ karoti, cittaṃ pasādeti,  yañca anusikkhanto saddhāya vaḍḍhati ^a^P0.0226^ea^, sīlena,  sutena, cāgena, paññāya vaḍḍhati, ayaṃ vuccati ^b^upanissayagocaro^eb^.<br/><br/>[03] yo ^a^V0.0183^ea^ bhikkhu antaragharaṃ paviṭṭho vīthiṃ paṭipanno okkhittacakkhu  yugamattadassāvī cakkhundriyasaṃvutova gacchati, na hatthiṃ olokento,  na assaṃ, na rathaṃ, na pattiṃ, na itthiṃ, na purisaṃ olokento, na  uddhaṃ olokento, na adho olokento, na disāvidisaṃ pekkhamāno  gacchati, ayaṃ ^b^ārakkhagocaro^eb^.<br/><br/>[03] ^b^upanibandhagocaro^eb^ ^a^M0.0205^ea^ pana cattāro satipaṭṭhānā, yattha bhikkhu  attano cittaṃ upanibandhati, vuttañhetaṃ bhagavatā -- <br/><br/>[02] ``ko ca, bhikkhave, bhikkhuno gocaro sako pettiko  visayo, yadidaṃ cattāro satipaṭṭhānā''ti (saṃ0 ni0  5.372).<br/><br/>[03] tattha upanissayagocarassa pubbe vuttattā itaresaṃ vasenettha  gocaro veditabbo. iti yathāvuttāya ācārasampattiyā, imāya ca  gocarasampattiyā samannāgatattā ācāragocarasampanno.<br/><br/>[03] ^b^aṇumattesu vajjesu bhayadassāvī^eb^ti appamattakattā  aṇuppamāṇesu assatiyā asañcicca  āpannasekhiyākusalacittuppādādibhedesu vajjesu bhayadassanasīlo. yo  hi bhikkhu paramāṇumattaṃ vajjaṃ  aṭṭhasaṭṭhiyojanapamāṇādhikayojanasatasahassubbedhasinerupabbatarājasadisaṃ  katvā passati, yopi sabbalahukaṃ dubbhāsitamattaṃ pārājikasadisaṃ  katvā passati, ayampi aṇumattesu vajjesu bhayadassāvī nāma.  ^b^samādāya sikkhati sikkhāpadesū^eb^ti yaṃkiñci sikkhāpadesu  sikkhitabbaṃ, taṃ sabbena sabbaṃ sabbathā sabbaṃ anavasesaṃ sammā  ādiyitvā sikkhati, pavattati paripūretīti attho.<br/><br/>[03] ^b^abhisallekhikā^eb^ti ativiya kilesānaṃ sallekhanī, tesaṃ  tanubhāvāya pahānāya yuttarūpā. ^b^cetovivaraṇasappāyā^eb^ti cetaso  paṭicchādakānaṃ nīvaraṇānaṃ dūrībhāvakaraṇena cetovivaraṇasaṅkhātānaṃ  samathavipassanānaṃ sappāyā, samathavipassanācittasseva vā vivaraṇāya  pākaṭīkaraṇāya vā sappāyā upakārikāti cetovivaraṇasappāyā.<br/><br/>[03] idāni ^a^P0.0227^ea^ yena nibbidādiāvahanena ayaṃ kathā  abhisallekhikā cetovivaraṇasappāyā ca nāma hoti, taṃ dassetuṃ  ^b^``ekantanibbidāyā''^eb^tiādi vuttaṃ. tattha  ^b^ekantanibbidāyā^eb^ti ekaṃseneva vaṭṭadukkhato nibbindanatthāya.  ^b^virāgāya nirodhāyā^eb^ti tasseva virajjanatthāya ca  nirujjhanatthāya ^a^V0.0184^ea^ ca. ^b^upasamāyā^eb^ti sabbakilesūpasamāya.  ^b^abhiññāyā^eb^ti sabbassāpi abhiññeyyassa abhijānanāya.  ^b^sambodhāyā^eb^ti catumaggasambodhāya. ^b^nibbānāyā^eb^ti  anupādisesanibbānāya. etesu hi ādito tīhi padehi vipassanā  vuttā, dvīhi maggo, dvīhi nibbānaṃ vuttaṃ. samathavipassanā ādiṃ  ^a^M0.0206^ea^ katvā nibbānapariyosāno ayaṃ sabbo uttarimanussadhammo  dasakathāvatthulābhino sijjhatīti dasseti.<br/><br/>[03] idāni taṃ kathaṃ vibhajitvā dassento  ^b^``appicchakathā''^eb^tiādimāha. tattha ^b^appiccho^eb^ti na  iccho, tassa kathā appicchakathā, appicchabhāvappaṭisaṃyuttā kathā vā  appicchakathā. ettha ca atriccho pāpiccho mahiccho appicchoti  icchāvasena cattāro puggalā. tesu attanā yathāladdhena lābhena  atitto uparūpari lābhaṃ icchanto ^b^atriccho^eb^ nāma. yaṃ sandhāya  vuttaṃ -- <br/><br/>[21] ``catubbhi aṭṭhajjhagamā, aṭṭhabhi cāpi soḷasa. <br/><br/>[27] soḷasabhi ca dvattiṃsa, atricchaṃ cakkamāsado. <br/><br/>[22] icchāhatassa posassa, cakkaṃ bhamati matthake''ti.. (jā0  1.5.103). <br/><br/>[22] ``atricchā atilobhena, atilobhamadena cā''ti ca..  (jā0 1.2.168).<br/><br/>[03] lābhasakkārasilokanikāmayatāya asantaguṇasambhāvanādhippāyo  ^b^pāpiccho^eb^. yaṃ sandhāya vuttaṃ -- <br/><br/>[02] ``tattha katamā kuhanā?  lābhasakkārasilokasannissitassa pāpicchassa icchāpakatassa  paccayappaṭisevanasaṅkhātena vā sāmantajappitena vā iriyāpathassa vā  aṭhapanā''tiādi (vibha0 861).<br/><br/>[03] santaguṇasambhāvanādhippāyo ^a^P0.0228^ea^ paṭiggahaṇe  amattaññū ^b^mahiccho^eb^. yaṃ sandhāya vuttaṃ -- <br/><br/>[02] ``idhekacco saddho samāno `saddhoti maṃ jano  jānātū'ti icchati, sīlavā samāno `sīlavāti maṃ jano  jānātū'ti icchatī''tiādi (vibha0 851).<br/><br/>[03] duttappiyatāya hissa vijātamātāpi cittaṃ gahetuṃ na sakkoti.  tenetaṃ vuccati -- <br/><br/>[21] ``aggikkhandho ^a^V0.0185^ea^ samuddo ca, mahiccho cāpi puggalo. <br/><br/>[22] sakaṭehi paccaye dentu, tayopete atappiyā''ti..<br/><br/>[03] ete ^a^M0.0207^ea^ pana atricchatādayo dose ārakā parivajjetvā  santaguṇanigūhanādhippāyo paṭiggahaṇe ca mattaññū appiccho. so  attani vijjamānampi guṇaṃ paṭicchādetukāmatāya saddho samāno  ``saddhoti maṃ jano jānātū''ti na icchati, sīlavā, bahussuto,  pavivitto, āraddhavīriyo, upaṭṭhitassati, samāhito, paññavā samāno  ``paññavāti maṃ jano jānātū''ti na icchati.<br/><br/>[03] svāyaṃ paccayappiccho dhutaṅgappiccho pariyattiappiccho  adhigamappicchoti catubbidho. tattha ^b^catūsu paccayesu appiccho^eb^  paccayadāyakaṃ deyyadhammaṃ attano thāmañca oloketvā sacepi hi  deyyadhammo bahu hoti, dāyako appaṃ dātukāmo, dāyakassa vasena  appameva gaṇhāti. deyyadhammo ce appo, dāyako bahuṃ dātukāmo,  deyyadhammassa vasena appameva gaṇhāti. deyyadhammopi ce bahu,  dāyakopi bahuṃ dātukāmo, attano thāmaṃ ñatvā pamāṇayuttameva gaṇhāti.  evarūpo hi bhikkhu anuppannaṃ lābhaṃ uppādeti, uppannaṃ lābhaṃ thāvaraṃ  karoti, dāyakānaṃ cittaṃ ārādheti. dhutaṅgasamādānassa pana attani  atthibhāvaṃ na jānāpetukāmo ^b^dhutaṅgappiccho^eb^. yo attano  bahussutabhāvaṃ jānāpetuṃ na icchati, ayaṃ ^b^pariyattiappiccho^eb^.  yo pana sotāpannādīsu aññataro hutvā sabrahmacārīnampi attano  sotāpannādibhāvaṃ jānāpetuṃ na icchati, ayaṃ ^b^adhigamappiccho^eb^.  evametesaṃ appicchānaṃ yā appicchatā, tassā saddhiṃ  sandassanādividhinā anekākāravokārāanisaṃsavibhāvanavasena,  tappaṭipakkhassa atricchādibhedassa icchācārassa  ādīnavavibhāvanavasena ca pavattā kathā ^b^appicchakathā^eb^.<br/><br/>[03] ^b^santuṭṭhikathā^eb^ti ^a^P0.0229^ea^ ettha ^b^santuṭṭhī^eb^ti  sakena attanā laddhena tuṭṭhi santuṭṭhi. atha vā visamaṃ paccayicchaṃ  pahāya samaṃ tuṭṭhi, santuṭṭhi. santena vā vijjamānena tuṭṭhi santuṭṭhi.  vuttañcetaṃ -- <br/><br/>[21] ``atītaṃ nānusocanto, nappajappamanāgataṃ. <br/><br/>[22] paccuppannena yāpento, santuṭṭhoti pavuccatī''ti..<br/><br/>[03] sammā vā ñāyena bhagavatā anuññātavidhinā paccayehi tuṭṭhi  santuṭṭhi. atthato itarītarapaccayasantoso ^a^V0.0186^ea^, so dvādasavidho hoti.  kathaṃ ^a^M0.0208^ea^? cīvare yathālābhasantoso, yathābalasantoso,  yathāsāruppasantosoti tividho, evaṃ piṇḍapātādīsu.<br/><br/>[03] tatrāyaṃ pabhedavaṇṇanā -- idha bhikkhu cīvaraṃ labhati sundaraṃ vā  asundaraṃ vā, so teneva yāpeti, aññaṃ na pattheti, labhantopi na  gaṇhāti, ayamassa cīvare ^b^yathālābhasantoso^eb^. atha pana  pakatidubbalo vā hoti ābādhajarābhibhūto vā, garuṃ cīvaraṃ pārupanto  kilamati, so sabhāgena bhikkhunā saddhiṃ taṃ parivattetvā lahukena  yāpentopi santuṭṭhova hoti, ayamassa cīvare ^b^yathābalasantoso^eb^.  aparo paṭṭacīvarādīnaṃ aññataraṃ mahagghacīvaraṃ labhitvā ``idaṃ therānaṃ  cirapabbajitānaṃ, idaṃ bahussutānaṃ anurūpaṃ, idaṃ gilānānaṃ dubbalānaṃ,  idaṃ appalābhīnaṃ vā hotū''ti tesaṃ datvā attanā saṅkārakūṭādito  nantakāni uccinitvā saṅghāṭiṃ katvā tesaṃ vā purāṇacīvarāni  gahetvā dhārentopi santuṭṭhova hoti, ayamassa cīvare  ^b^yathāsāruppasantoso^eb^.<br/><br/>[03] idha pana bhikkhu piṇḍapātaṃ labhati lūkhaṃ vā paṇītaṃ vā, so  teneva yāpeti, aññaṃ na pattheti, labhantopi na gaṇhāti, ayamassa  piṇḍapāte ^b^yathālābhasantoso^eb^. atha pana ābādhiko hoti,  lūkhaṃ pakativiruddhaṃ vā byādhiviruddhaṃ vā piṇḍapātaṃ bhuñjitvā gāḷhaṃ  rogātaṅkaṃ pāpuṇāti, so sabhāgassa bhikkhuno datvā tassa hatthato  sappāyabhojanaṃ bhuñjitvā samaṇadhammaṃ karontopi santuṭṭhova hoti,  ayamassa piṇḍapāte ^b^yathābalasantoso^eb^ ^a^P0.0230^ea^. aparo  bhikkhu paṇītaṃ piṇḍapātaṃ labhati, so ``ayaṃ piṇḍapāto  cirapabbajitādīnaṃ anurūpo''ti cīvaraṃ viya tesaṃ datvā, tesaṃ vā  santakaṃ gahetvā, attanā piṇḍāya caritvā, missakāhāraṃ vā  paribhuñjantopi santuṭṭhova hoti. ayamassa piṇḍapāte  ^b^yathāsāruppasantoso^eb^.<br/><br/>[03] idha pana bhikkhuno senāsanaṃ pāpuṇāti manāpaṃ vā amanāpaṃ vā  antamaso tiṇakuṭikāpi tiṇasanthārakampi, so teneva santussati,  puna aññaṃ sundarataraṃ vā pāpuṇāti, taṃ na gaṇhāti, ayamassa  senāsane ^b^yathālābhasantoso^eb^. atha pana ābādhiko hoti  dubbalo vā, so byādhiviruddhaṃ vā pakativiruddhaṃ vā senāsanaṃ labhati,  yatthassa vasato aphāsu hoti, so taṃ sabhāgassa bhikkhuno datvā  tassa santake sappāyasenāsane vasitvā samaṇadhammaṃ karontopi  santuṭṭhova hoti, ayamassa ^a^M0.0209^ea^ senāsane ^b^yathābalasantoso^eb^. aparo  sundaraṃ senāsanaṃ pattampi na sampaṭicchati ``paṇītasenāsanaṃ  pamādaṭṭhāna''nti, mahāpuññatāya vā leṇamaṇḍapakūṭāgārādīni  paṇītasenāsanāni labhati, so tāni cīvarādīni viya  cirapabbajitādīnaṃ ^a^V0.0187^ea^ datvā yattha katthaci vasantopi santuṭṭhova hoti,  ayamassa senāsane ^b^yathāsāruppasantoso^eb^.<br/><br/>[03] idha pana bhikkhu bhesajjaṃ labhati lūkhaṃ vā paṇītaṃ vā, so  teneva tussati, aññaṃ na pattheti, labhantopi na gaṇhāti, ayamassa  gilānapaccaye ^b^yathālābhasantoso^eb^. atha pana telena atthiko  phāṇitaṃ labhati, so taṃ sabhāgassa bhikkhuno datvā, tassa hatthato  telaṃ gahetvā, bhesajjaṃ katvā samaṇadhammaṃ karontopi santuṭṭhova hoti,  ayamassa gilānapaccaye ^b^yathābalasantoso^eb^. aparo mahāpuñño  bahuṃ telamadhuphāṇitādipaṇītabhesajjaṃ labhati, so taṃ cīvarādīni viya  cirapabbajitādīnaṃ datvā tesaṃ ābhatena yena kenaci bhesajjaṃ karontopi  santuṭṭhova hoti. yo pana ekasmiṃ bhājane muttaharītakaṃ, ekasmiṃ  catumadhuraṃ ṭhapetvā ``gaṇhatha, bhante, yadicchasī''ti vuccamāno sacassa  tesu aññatarenapi rogo vūpasammati ^a^P0.0231^ea^, ``muttaharītakaṃ  nāma buddhādīhi vaṇṇitaṃ, pūtimuttabhesajjaṃ nissāya pabbajjā, tattha te  yāvajīvaṃ ussāho karaṇīyo''ti (mahāva0 128) vacanamanussaranto  catumadhuraṃ paṭikkhipitvā muttaharītakena bhesajjaṃ karonto paramasantuṭṭhova  hoti, ayamassa gilānapaccaye ^b^yathāsāruppasantoso^eb^.<br/><br/>[03] so evaṃpabhedo sabbopi santoso santuṭṭhīti pavuccati. tena  vuttaṃ ``atthato itarītarapaccayasantoso''ti. itarītarasantuṭṭhiyā  saddhiṃ sandassanādividhinā ānisaṃsavibhāvanavasena, tappaṭipakkhassa  atricchatādibhedassa icchāpakatattassa ādīnavavibhāvanavasena ca pavattā  kathā ^b^santuṭṭhikathā^eb^. ito parāsupi kathāsu eseva nayo,  visesamattameva vakkhāma. <br/><br/>[01] ^b^pavivekakathā^eb^ti ettha kāyaviveko cittaviveko  upadhivivekoti tayo vivekā. tesu eko gacchati, eko tiṭṭhati,  eko nisīdati, eko seyyaṃ kappeti, eko gāmaṃ piṇḍāya pavisati,  eko ^a^M0.0210^ea^ paṭikkamati, eko abhikkamati, eko caṅkamaṃ adhiṭṭhāti, eko  carati, eko viharatīti evaṃ sabbiriyāpathesu sabbakiccesu  gaṇasaṅgaṇikaṃ pahāya vivittavāso ^b^kāyaviveko^eb^ nāma. aṭṭha  samāpattiyo pana ^b^cittaviveko^eb^ nāma. nibbānaṃ  ^b^upadhiviveko^eb^ nāma. vuttañhetaṃ -- <br/><br/>[02] ``kāyaviveko ca vivekaṭṭhakāyānaṃ nekkhammābhiratānaṃ,  cittaviveko ca parisuddhacittānaṃ paramavodānappattānaṃ, upadhiviveko ca  nirupadhīnaṃ puggalānaṃ visaṅkhāragatāna''nti (mahāni0 57).<br/><br/>[03] vivekoyeva ^a^V0.0188^ea^ paviveko, pavivekappaṭisaṃyuttā kathā  ^b^pavivekakathā^eb^.<br/><br/>[03] ^b^asaṃsaggakathā^eb^ti ettha savanasaṃsaggo dassanasaṃsaggo  samullapanasaṃsaggo sambhogasaṃsaggo kāyasaṃsaggoti pañca saṃsaggā.  tesu idhekacco bhikkhu suṇāti ``asukasmiṃ gāme vā nigame vā  itthī abhirūpā dassanīyā pāsādikā paramāya vaṇṇapokkharatāya  samannāgatā''ti, so taṃ sutvā ^a^P0.0232^ea^ saṃsīdati visīdati,  na sakkoti brahmacariyaṃ sandhāretuṃ, sikkhaṃ paccakkhāya hīnāyāvattati,  evaṃ visabhāgārammaṇasavanena uppannakilesasanthavo ^b^savanasaṃsaggo^eb^  nāma. na heva kho bhikkhu suṇāti, apica kho sāmaṃ passati  itthiṃ abhirūpaṃ dassanīyaṃ pāsādikaṃ paramāya vaṇṇapokkharatāya  samannāgataṃ, so taṃ disvā saṃsīdati visīdati, na sakkoti  brahmacariyaṃ sandhāretuṃ, sikkhaṃ paccakkhāya hīnāyāvattati, evaṃ  visabhāgārammaṇadassanena uppannakilesasanthavo ^b^dassanasaṃsaggo^eb^  nāma. disvā pana aññamaññaṃ ālāpasallāpavasena uppanno  kilesasanthavo ^b^samullapanasaṃsaggo^eb^ nāma. sahajagghanādīnipi  eteneva saṅgaṇhāti. attano pana santakaṃ yaṃkiñci mātugāmassa  datvā vā adatvā vā tena dinnassa vanabhaṅgiyādino paribhogavasena  uppannakilesasanthavo ^b^sambhogasaṃsaggo^eb^ nāma. mātugāmassa  hatthaggāhādivasena uppannakilesasanthavo ^b^kāyasaṃsaggo^eb^ nāma.  yopi cesa -- <br/><br/>[02] ``gihīhi saṃsaṭṭho viharati ananulomikena saṃsaggena  sahasokī sahanandī sukhitesu sukhito, dukkhitesu dukkhito  ^a^M0.0211^ea^, uppannesu kiccakaraṇīyesu attanā uyyogaṃ āpajjatī''ti (saṃ0 ni0   3.3; mahāni0 164) -- <br/><br/>[25] evaṃ vutto ananulomiko gihisaṃsaggo, yo ca  sabrahmacārīhipi kilesuppattihetubhūto saṃsaggo, taṃ sabbaṃ pahāya yvāyaṃ  saṃsāre thirataraṃ saṃvegaṃ, saṅkhāresu tibbaṃ bhayasaññaṃ, sarīre  paṭikūlasaññaṃ, sabbākusalesu jigucchāpubbaṅgamaṃ hirottappaṃ,  sabbakiriyāsu satisampajaññanti sabbaṃ paccupaṭṭhapetvā kamaladale  jalabindu viya sabbattha alaggabhāvo, ayaṃ sabbasaṃsaggappaṭipakkhatāya  asaṃsaggo. tappaṭisaṃyuttā kathā ^b^asaṃsaggakathā^eb^.<br/><br/>[03] ^b^vīriyārambhakathā^eb^ti ettha vīrassa bhāvo, kammanti vā  vīriyaṃ, vidhinā īrayitabbaṃ pavattetabbanti vā vīriyaṃ, vīriyañca taṃ  akusalānaṃ dhammānaṃ pahānāya kusalānaṃ dhammānaṃ ^a^P0.0233^ea^  upasampadāya ārambhanaṃ vīriyārambho. svāyaṃ kāyiko cetasiko  cāti duvidho, ārambhadhātu, nikkamadhātu, parakkamadhātu cāti tividho;  sammappadhānavasena catubbidho. so sabbopi yo bhikkhu   ^a^V0.0189^ea^ gamane uppannaṃ kilesaṃ ṭhānaṃ pāpuṇituṃ na deti; ṭhāne uppannaṃ nisajjaṃ,  nisajjāya uppannaṃ sayanaṃ pāpuṇituṃ na deti, tattha tattheva ajapadena  daṇḍena kaṇhasappaṃ uppīḷetvā gaṇhanto viya, tikhiṇena asinā  amittaṃ gīvāya paharanto viya ca sīsaṃ ukkhipituṃ adatvā  vīriyabalena niggaṇhāti, tassevaṃ āraddhavīriyassa vasena veditabbo.  tappaṭisaṃyuttā kathā ^b^vīriyārambhakathā^eb^.<br/><br/>[03] ^b^sīlakathā^eb^dīsu duvidhaṃ sīlaṃ lokiyaṃ lokuttarañca.  tattha lokiyaṃ pātimokkhasaṃvarādi catupārisuddhisīlaṃ, lokuttaraṃ  maggasīlaṃ phalasīlañca. tathā vipassanāya pādakabhūtā saha upacārena  aṭṭha samāpattiyo lokiyo samādhi, maggasampayutto panettha lokuttaro  samādhi nāma. tathā ^b^paññā^eb^pi lokiyā sutamayā cintāmayā  jhānasampayuttā vipassanāñāṇañca. visesato panettha vipassanāpaññā  gahetabbā, lokuttarā maggapaññā phalapaññā ca. ^b^vimuttī^eb^pi  ariyaphalavimutti nibbānañca. apare pana  tadaṅgavikkhambhanasamucchedavimuttīnampi vasenettha atthaṃ vaṇṇenti.  ^b^vimuttiñāṇadassana^eb^mpi ekūnavīsatividhaṃ paccavekkhaṇañāṇaṃ.  iti imesaṃ sīlādīnaṃ ^a^M0.0212^ea^ saddhiṃ sandassanādividhinā  anekākāravokārāanisaṃsavibhāvanavasena ceva tappaṭipakkhānaṃ  dussīlyādīnaṃ ādīnavavibhāvanavasena ca pavattā kathā, tappaṭisaṃyuttā  kathā vā ^b^sīlādikathā^eb^ nāma.<br/><br/>[03] ettha ca ``attanā ca appiccho hoti, appicchakathañca paresaṃ  kattā''ti (ma0 ni0 1.252; a0 ni0  10.70) ``santuṭṭho  hoti itarītarena cīvarena, itarītaracīvarasantuṭṭhiyā ca vaṇṇavādī''ti  (saṃ0 ni0  2.144; cūḷani0 khaggavisāṇasuttaniddesa 128) ca  ādivacanato sayañca appicchatādiguṇasamannāgatena paresampi tadatthāya  hitajjhāsayena pavattetabbā tathārūpī kathā, yā idha  abhisallekhikādibhāvena visesetvā vuttā appicchakathādīti veditabbā.  kārakasseva hi kathā visesato adhippetatthasādhinī. tathā hi  vakkhati ``kalyāṇamittassetaṃ, meghiya, bhikkhuno pāṭikaṅkhaṃ...pe0  ^a^P0.0234^ea^... akasiralābhī''ti.<br/><br/>[03] ^b^evarūpāyā^eb^ti īdisāya, yathāvuttāya.  ^b^nikāmalābhī^eb^ti yathicchitalābhī yathārucilābhī, sabbakālaṃ imā  kathā sotuṃ vicāretuñca yathāsukhaṃ labhanto. ^b^akicchalābhī^eb^ti  niddukkhalābhī. ^b^akasiralābhī^eb^ti vipulalābhī.<br/><br/>[03] ^b^āraddhavīriyo^eb^ti paggahitavīriyo. ^b^akusalānaṃ  dhammānaṃ pahānāyā^eb^ti akosallasambhūtaṭṭhena akusalānaṃ ^a^V0.0190^ea^ pāpadhammānaṃ  pajahanatthāya. ^b^kusalānaṃ dhammāna^eb^nti kucchitānaṃ  salanādiatthena anavajjaṭṭhena ca kusalānaṃ sahavipassanānaṃ  maggaphaladhammānaṃ. ^b^upasampadāyā^eb^ti sampādanāya, attano santāne  uppādanāya. ^b^thāmavā^eb^ti ussoḷhisaṅkhātena vīriyathāmena  samannāgato. ^b^daḷhaparakkamo^eb^ti thiraparakkamo asithilavīriyo.  ^b^anikkhittadhuro^eb^ti anorohitadhuro anosakkitavīriyo.<br/><br/>[03] ^b^paññavā^eb^ti vipassanāpaññāya paññavā.  ^b^udayatthagāminiyā^eb^ti pañcannaṃ khandhānaṃ udayañca vayañca  paṭivijjhantiyā. ^b^ariyāyā^eb^ti vikkhambhanavasena kilesehi  ārakā dūre ṭhitāya niddosāya. ^b^nibbedhikāyā^eb^ti  nibbedhabhāgiyāya. ^b^sammā dukkhakkhayagāminiyā^eb^ti vaṭṭadukkhassa  khepanato ``dukkhakkhayo''ti laddhanāmaṃ ariyamaggaṃ sammā hetunā  ñāyena gacchantiyā.<br/><br/>[03] imesu ca pana pañcasu dhammesu sīlaṃ vīriyaṃ paññā ca yogino  ajjhattikaṃ aṅgaṃ, itaradvayaṃ bāhiraṃ aṅgaṃ. tathāpi  kalyāṇamittasannissayeneva sesaṃ ^a^M0.0213^ea^ catubbidhaṃ ijjhati,  kalyāṇamittassevettha bahūpakārataṃ dassento satthā  ^b^``kalyāṇamittassetaṃ, meghiya, bhikkhuno  pāṭikaṅkha''^eb^ntiādinā desanaṃ vaḍḍheti. tattha  ^b^pāṭikaṅkha^eb^nti ekaṃsena icchitabbaṃ, avassaṃbhāvīti attho.  ^b^ya^eb^nti kiriyāparāmasanaṃ. idaṃ vuttaṃ hoti -- ``sīlavā  bhavissatī''ti ettha yadetaṃ kalyāṇamittassa bhikkhuno sīlavantatāya  bhavanaṃ sīlasampannattaṃ, tassa bhikkhuno sīlasampannattā etaṃ tassa  pāṭikaṅkhaṃ, avassaṃbhāvī ekaṃseneva tassa tattha niyojanatoti  adhippāyo. ^b^pātimokkhasaṃvarasaṃvuto viharissatī^eb^tiādīsupi  eseva nayo.<br/><br/>[03] evaṃ ^a^P0.0235^ea^ bhagavā sadevake loke  uttamakalyāṇamittasaṅkhātassa attano vacanaṃ anādiyitvā taṃ vanasaṇḍaṃ  pavisitvā tādisaṃ vippakāraṃ pattassa āyasmato meghiyassa  kalyāṇamittatādinā sakalaṃ sāsanasampattiṃ dassetvā, idānissa tattha  ādarajātassa pubbe yehi kāmavitakkādīhi upaddutattā kammaṭṭhānaṃ na  sampajji, tassa tesaṃ ujuvipaccanīkabhūtattā ca bhāvanānayaṃ pakāsetvā,  tato paraṃ arahattassa kammaṭṭhānaṃ ācikkhanto, ^b^``tena ca pana,  meghiya, bhikkhunā imesu pañcasu dhammesu patiṭṭhāya cattāro dhammā  uttari bhāvetabbā''^eb^tiādimāha. tattha ^b^tenā^eb^ti evaṃ  kalyāṇamittasannissayena yathāvuttasīlādiguṇasamannāgatena. tenevāha  ^b^``imesu pañcasu dhammesu patiṭṭhāyā''^eb^ti. ^b^uttarī^eb^ti  āraddhataruṇavipassanassa rāgādiparissayā ce uppajjeyyuṃ, tesaṃ  visodhanatthaṃ tato uddhaṃ ^b^cattāro dhammā bhāvetabbā^eb^ uppādetabbā  vaḍḍhetabbā ca.<br/><br/>[03] ^b^asubhā^eb^ti ^a^V0.0191^ea^ ekādasasu asubhakammaṭṭhānesu yathārahaṃ yattha  katthaci asubhabhāvanā. ^b^rāgassa pahānāyā^eb^ti kāmarāgassa  pajahanatthāya. ayamattho sālilāyakopamāya vibhāvetabbo -- eko  hi puriso asitaṃ gahetvā koṭito paṭṭhāya sālikhette sāliyo  lāyati, athassa vatiṃ bhinditvā gāvo pavisiṃsu. so asitaṃ  ṭhapetvā, yaṭṭhiṃ ādāya, teneva maggena gāvo nīharitvā, vatiṃ pākatikaṃ  katvā, puna asitaṃ gahetvā sāliyo lāyi. tattha sālikhettaṃ viya  buddhasāsanaṃ daṭṭhabbaṃ, sālilāyako viya yogāvacaro, asitaṃ viya  paññā, lāyanakālo viya vipassanāya kammakaraṇakālo, yaṭṭhi viya  asubhakammaṭṭhānaṃ, vati viya saṃvaro ^a^M0.0214^ea^, vatiṃ bhinditvā gāvīnaṃ pavisanaṃ  viya sahasā appaṭisaṅkhāya pamādaṃ āgamma rāgassa uppajjanaṃ, asitaṃ  ṭhapetvā, yaṭṭhiṃ ādāya, paviṭṭhamaggeneva gāvo nīharitvā, vatiṃ  paṭipākatikaṃ katvā, puna ṭhitaṭṭhānato paṭṭhāya sālilāyanaṃ viya  asubhakammaṭṭhānena rāgaṃ vikkhambhetvā, puna vipassanāya  kammakaraṇakāloti idamettha upamāsaṃsandanaṃ. evaṃbhūtaṃ bhāvanāvidhiṃ  sandhāya vuttaṃ ``asubhā bhāvetabbā rāgassa pahānāyā''ti.<br/><br/>[03] ^b^mettā^eb^ti ^a^P0.0236^ea^ mettākammaṭṭhānaṃ.  ^b^byāpādassa pahānāyā^eb^ti vuttanayeneva uppannakopassa pajahanatthāya.  ^b^ānāpānassatī^eb^ti soḷasavatthukā ānāpānassati.  ^b^vitakkupacchedāyā^eb^ti vuttanayeneva uppannānaṃ vitakkānaṃ  upacchedanatthāya. ^b^asmimānasamugghātāyā^eb^ti asmīti  uppajjanakassa navavidhassa mānassa samucchedanatthāya.  ^b^aniccasaññino^eb^ti hutvā abhāvato udayabbayavantato pabhaṅguto  tāvakālikato niccappaṭipakkhato ca ``sabbe saṅkhārā aniccā''ti  (dha0 pa0 277; cūḷani0 hemakamāṇavapucchāniddesa 56)  pavattāniccānupassanāvasena aniccasaññino. ^b^anattasaññā  saṇṭhātī^eb^ti asārakato avasavattanato parato rittato tucchato  suññato ca ``sabbe dhammā anattā''ti (dha0 pa0 279; cūḷani0  hemakamāṇavapucchāniddesa 56) evaṃ pavattā anattānupassanāsaṅkhātā  anattasaññā citte saṇṭhahati, atidaḷhaṃ patiṭṭhāti. aniccalakkhaṇe  hi diṭṭhe anattalakkhaṇaṃ diṭṭhameva hoti. tīsu hi lakkhaṇesu  ekasmiṃ diṭṭhe itaradvayaṃ diṭṭhameva hoti. tena vuttaṃ --  ^b^``aniccasaññino hi, meghiya, anattasaññā saṇṭhātī''^eb^ti.  anattalakkhaṇe diṭṭhe asmīti uppajjanakamāno suppajahova hotīti  āha -- ^b^``anattasaññī asmimānasamugghātaṃ pāpuṇātī''^eb^ti  ^b^diṭṭheva dhamme nibbāna^eb^nti diṭṭheyeva dhamme imasmiṃyeva attabhāve  apaccayaparinibbānaṃ pāpuṇāti. ayamettha saṅkhepo, vitthārato pana  asubhādibhāvanānayo visuddhimagge (visuddhi0 1.102) vuttanayena  gahetabbo.<br/><br/>[03] ^b^etamatthaṃ^eb^ ^a^V0.0192^ea^ ^b^viditvā^eb^ti etaṃ āyasmato meghiyassa  micchāvitakkacorehi kusalabhaṇḍupacchedasaṅkhātaṃ atthaṃ jānitvā.  ^b^imaṃ udāna^eb^nti imaṃ kāmavitakkādīnaṃ avinodane vinodane ca  ādīnavānisaṃsadīpakaṃ udānaṃ udānesi.<br/><br/>[03] tattha ^a^M0.0215^ea^ ^b^khuddā^eb^ti hīnā lāmakā. ^b^vitakkā^eb^ti  kāmavitakkādayo tayo pāpavitakkā. te hi sabbavitakkehi  patikiṭṭhatāya idha khuddāti vuttā ``na ca khuddamācare''tiādīsu  (khu0 pā0 9.3; su0 ni0 145) viya. ^b^sukhumā^eb^ti  ñātivitakkādayo adhippetā. ñātivitakko janapadavitakko  amarāvitakko parānuddayatāya paṭisaṃyutto vitakko  lābhasakkārasilokapaṭisaṃyutto vitakko anavaññattipaṭisaṃyutto vitakkoti  ete hi vitakkā kāmavitakkādayo viya ^a^P0.0237^ea^ dāruṇā na  hontīti anoḷārikasabhāvatāya sukhumāti vuttā. ^b^anugatā^eb^ti  cittena anuvattitā. vitakke hi uppajjamāne cittaṃ tadanugatameva hoti  tassa ārammaṇābhiniropanato. ``anuggatā''tipi pāḷi,  anūṭṭhitāti attho. ^b^manaso uppilāvā^eb^ti cetaso  uppilāvitattakarā.<br/><br/>[03] ^b^ete avidvā manaso vitakke^eb^ti ete kāmavitakkādike  manovitakke assādādīnavanissaraṇato ñātatīraṇapahānapariññāhi  yathābhūtaṃ ajānanto. ^b^hurā huraṃ dhāvati bhantacitto^eb^ti  appahīnamicchāvitakkattā anavaṭṭhitacitto ``kadāci rūpe, kadāci  sadde''tiādinā tasmiṃ tasmiṃ ārammaṇe assādādivasena aparāparaṃ  dhāvati paribbhamati. atha vā ^b^hurā huraṃ dhāvati bhantacitto^eb^ti  apariññātavitakkattā tannimittānaṃ avijjātaṇhānaṃ vasena  paribbhamanamānaso idhalokato paralokaṃ ādānanikkhepehi aparāparaṃ  dhāvati saṃsaratīti attho.<br/><br/>[03] ^b^ete ca vidvā manaso vitakke^eb^ti ete yathāvuttappabhede  kāmavitakkādike manovitakke assādādito yathābhūtaṃ jānanto.  ^b^ātāpiyo^eb^ti vīriyavā. ^b^saṃvaratī^eb^ti pidahati.  ^b^satimā^eb^ti satisampanno. ^b^anuggate^eb^ti dullabhavasena anuppanne.  idaṃ vuttaṃ hoti -- ete vuttappakāre kāmavitakkādike manovitakke  cittassa uppilāvitahetutāya manaso uppilāve vidvā  vipassanāpaññāsahitāya maggapaññāya sammadeva jānanto, tassa  sahāyabhūtānaṃ sammāvāyāmasatīnaṃ atthitāya ātāpiyo satimā te  ariyamaggabhāvanāya āyatiṃ uppattirahe anuggate anuppanne eva  maggakkhaṇe saṃvarati, ñāṇasaṃvaravasena pidahati, āgamanapathaṃ  ^a^M0.0216^ea^ pacchindati, evaṃbhūto ca catusaccappabodhena ^b^buddho^eb^ ariyasāvako  arahattādhigamena ^a^P0.0238^ea^ ^b^asesaṃ,^eb^ anavasesaṃ ^a^V0.0193^ea^ ^b^ete^eb^  kāmavitakkādike ^b^pajahāsi^eb^ samucchindīti. etthāpi  ``anugate''tipi paṭhanti. tassattho heṭṭhā vuttoyeva. <br/><br/>[06] paṭhamasuttavaṇṇanā niṭṭhitā. 


volume: 90
item: 32
title: sippasuttavaṇṇanā^meghiyavaggo^meghiyasuttavaṇṇanā^uddhatasuttavaṇṇanā^
content:
  [03] 32^b^.^eb^ dutiye ^b^kusinārāya^eb^nti kusinārāyaṃ nāma  mallarājūnaṃ nagare. ^b^upavattane mallānaṃ sālavane^eb^ti yathā hi  anurādhapurassa thūpārāmo, evaṃ kusinārāya uyyānaṃ  dakkhiṇapacchimadisāya hoti. yathā thūpārāmato dakkhiṇadvārena  nagarapavisanamaggo pācīnamukho gantvā uttarena nivattati, evaṃ  uyyānato sālapanti pācīnamukhā gantvā uttarena nivattā, tasmā  ``upavattana''nti vuccati. tasmiṃ upavattane mallarājūnaṃ sālavane.  ^b^araññakuṭikāya^eb^nti sālapantiyā avidūre rukkhagacchasañchannaṭṭhāne  katā kuṭikā, taṃ sandhāya vuttaṃ ``araññakuṭikāyaṃ viharatī''ti. te  pana bhikkhū paṭisaṅkhānavirahitā ossaṭṭhavīriyā pamattavihārino,  tena vuttaṃ ^b^``uddhatā''^eb^tiādi.<br/><br/>[03] tattha uddhaccabahulattā avūpasantacittatāya ^b^uddhatā^eb^.  tucchabhāvena māno naḷo viyāti naḷo, mānasaṅkhāto uggato naḷo  etesanti ^b^unnaḷā,^eb^ uggatatucchamānāti attho.  pattacīvaramaṇḍanādicāpallena samannāgatattā bahukatāya vā ^b^capalā^eb^.  pharusavācatāya mukhena kharāti ^b^mukharā^eb^.  tiracchānakathābahulatāya vikiṇṇā byākulā vācā etesanti  ^b^vikiṇṇavācā^eb^. muṭṭhā naṭṭhā sati etesanti ^b^muṭṭhassatino,^eb^  sativirahitā pamādavihārinoti attho. sabbena sabbaṃ  sampajaññābhāvato ^b^asampajānā^eb^. gaddūhanamattampi ^a^P0.0239^ea^  kālaṃ cittasamādhānassa abhāvato na samāhitāti ^b^asamāhitā^eb^.  lolasabhāvattā bhantamigasappaṭibhāgatāya ^b^vibbhantacittā^eb^.  manacchaṭṭhānaṃ indriyānaṃ asaṃvaraṇato asaññatindriyatāya  ^b^pākatindriyā^eb^.<br/><br/>[03] ^b^etamatthaṃ^eb^ ^a^M0.0217^ea^ ^b^viditvā^eb^ti etaṃ tesaṃ bhikkhūnaṃ uddhaccādivasena  pamādavihāraṃ jānitvā. ^b^imaṃ udāna^eb^nti imaṃ pamādavihāre  appamādavihāre ca yathākkamaṃ ādīnavānisaṃsavibhāvanaṃ udānaṃ udānesi.<br/><br/>[03] tattha ^a^V0.0194^ea^ ^b^arakkhitenā^eb^ti satiārakkhābhāvena aguttena.  ^b^kāyenā^eb^ti chaviññāṇakāyena cakkhuviññāṇena hi rūpaṃ disvā  tattha nimittānubyañjanaggahaṇavasena abhijjhādipavattito  viññāṇadvārassa satiyā arakkhitabhāvato. sotaviññāṇādīsupi  eseva nayo. evaṃ chaviññāṇakāyassa arakkhitabhāvaṃ sandhāyāha  ``arakkhitena kāyenā''ti. keci pana ``kāyenā''ti atthaṃ  vadanti, tesampi vuttanayeneva atthayojanāya sati yujjeyya. apare  pana ``arakkhitena cittenā''ti paṭhanti, tesampi vuttanayo eva  attho. ^b^micchādiṭṭhihatenā^eb^ti sassatādimicchābhinivesadūsitena.  ^b^thinamiddhābhibhūtenā^eb^ti cittassa akalyatālakkhaṇena thinena  kāyassa akalyatālakkhaṇena middhena ca ajjhotthaṭena, tena kāyena  cittenāti vā sambandho. ^b^vasaṃ mārassa gacchatī^eb^ti  kilesamārādikassa sabbassapi mārassa vasaṃ yathākāmakaraṇīyataṃ  upagacchati, tesaṃ visayaṃ nātikkamatīti attho.<br/><br/>[03] imāya hi gāthāya bhagavā ye satiārakkhābhāvena sabbaso  arakkhitacittā, yonisomanasikārassa hetubhūtāya paññāya abhāvato  ayoniso ummujjanena niccantiādinā vipariyesagāhino, tato eva  kusalakiriyāya vīriyārambhābhāvato kosajjābhibhūtā saṃsāravaṭṭato  sīsaṃ na ukkhipissantīti tesaṃ bhikkhūnaṃ pamādavihāragarahāmukhena  vaṭṭaṃ dassetvā idāni vivaṭṭaṃ dassetuṃ, ^b^``tasmā  rakkhitacittassā''^eb^ti dutiyagāthamāha.<br/><br/>[03] tattha ^b^tasmā rakkhitacittassā^eb^ti yasmā arakkhitacitto  mārassa yathākāmakaraṇīyo hutvā saṃsāreyeva hoti, tasmā satisaṃvarena  manacchaṭṭhānaṃ indriyānaṃ rakkhaṇena pidahanena rakkhitacitto assa.  citte hi rakkhite cakkhādīndriyāni ^a^P0.0240^ea^ rakkhitāneva  hontīti. ^b^sammāsaṅkappagocaro^eb^ti yasmā micchāsaṅkappagocaro  tathā tathā ayoniso vitakketvā nānāvidhāni micchādassanāni  gaṇhanto micchādiṭṭhihatena cittena ^a^M0.0218^ea^ mārassa yathākāmakaraṇīyo hoti,  tasmā yonisomanasikārena kammaṃ karonto  nekkhammasaṅkappādisammāsaṅkappagocaro assa, jhānādisampayuttaṃ  sammāsaṅkappameva attano cittassa pavattiṭṭhānaṃ kareyya.  ^b^sammādiṭṭhipurekkhāro^eb^ti sammāsaṅkappagocaratāya  vidhūtamicchādassano puretaraṃyeva kammassakatālakkhaṇaṃ, tato  yathābhūtañāṇalakkhaṇañca sammādiṭṭhiṃ purato katvā pubbe vuttanayeneva  sīlasamādhīsu yutto payutto vipassanaṃ ārabhitvā saṅkhāre  sammasanto ^b^ñatvāna udayabbayaṃ^eb^ pañcasu upādānakkhandhesu  samapaññāsāya ākārehi uppādanirodhaṃ vavatthapetvā  udayabbayañāṇamadhigantvā tato paraṃ bhaṅgānupassanādivasena vipassanaṃ  ussukkāpetvā anukkamena ariyamaggaṃ gaṇhanto aggamaggena,  ^b^thinamiddhābhibhū bhikkhu sabbā duggatiyo jahe^eb^ti, evaṃ so  heṭṭhimamaggavajjhānaṃ kilesānaṃ paṭhamameva ^a^V0.0195^ea^ pahīnattā  diṭṭhivippayuttalobhasahagatacittuppādesu uppajjanakathinamiddhānaṃ adhigatena  arahattamaggena samucchindanato tadekaṭṭhānaṃ mānādīnampi pahīnattā  sabbaso bhinnakileso khīṇāsavo bhikkhu tividhadukkhatāyogena  duggatisaṅkhātā sabbāpi gatiyo ucchinnabhavamūlattā ^b^jahe,^eb^  pajaheyya. tāsaṃ parabhāge nibbāne patiṭṭheyyāti attho. <br/><br/>[06] dutiyasuttavaṇṇanā niṭṭhitā. 


volume: 90
item: 33
title: meghiyavaggo^meghiyasuttavaṇṇanā^uddhatasuttavaṇṇanā^gopālakasuttavaṇṇanā^
content:
  [03] 33^b^.^eb^ tatiye ^b^kosalesū^eb^ti kosalā nāma  jānapadino rājakumārā, tesaṃ nivāso ekopi janapado  ``kosalā''tveva vuccati, tesu kosalesu janapade. ^b^cārikaṃ  caratī^eb^ti aturitacārikāvasena ^a^P0.0241^ea^ janapadacārikaṃ  carati. ^b^mahatā^eb^ti guṇamahattenapi mahatā, aparicchinnasaṅkhyattā  saṅkhyāmahattenapi mahatā. ^b^bhikkhusaṅghenā^eb^ti  diṭṭhisīlasāmaññasaṃhatena samaṇagaṇena. ^b^saddhi^eb^nti ekato.  ^b^maggā okkammā^eb^ti maggato apakkamitvā. ^b^aññataraṃ  rukkhamūla^eb^nti ghanapattasākhāviṭapasampannassa sandacchāyassa mahato  rukkhassa samīpasaṅkhātaṃ mūlaṃ.<br/><br/>[03] ^b^aññataro gopālako^eb^ti eko gogaṇarakkhako, nāmena pana  nando nāma. so kira aḍḍho mahaddhano mahābhogo, yathā keṇiyo  ^a^M0.0219^ea^ jaṭilo pabbajjāvasena, evaṃ anāthapiṇḍikassa goyūthaṃ rakkhanto  gopālakattena rājapīḷaṃ apaharanto attano kuṭumbaṃ rakkhati. so  kālena kālaṃ pañca gorase gahetvā, mahāseṭṭhissa santikaṃ āgantvā  niyyātetvā satthu santikaṃ gantvā, satthāraṃ passati, dhammaṃ suṇāti,  attano vasanaṭṭhānaṃ āgamanatthāya satthāraṃ yācati. satthā tasseva  ñāṇaparipākaṃ āgamayamāno agantvā, aparabhāge mahatā bhikkhusaṅghena  parivuto janapadacārikaṃ caranto, ``idānissa ñāṇaṃ paripakka''nti  ñatvā tassa vasanaṭṭhānassa avidūre maggā okkamma aññatarasmiṃ  rukkhamūle nisīdi tassa āgamanaṃ āgamayamāno. nandopi kho  ``satthā kira janapadacārikaṃ caranto ito āgacchatī''ti sutvā,  haṭṭhatuṭṭho vegena gantvā, satthāraṃ upasaṅkamitvā vanditvā  katapaṭisanthāro ekamantaṃ nisīdi, athassa bhagavā dhammaṃ desesi.  so sotāpattiphale patiṭṭhahitvā bhagavantaṃ nimantetvā sattāhaṃ  pāyāsadānamadāsi, sattame ^a^V0.0196^ea^ divase bhagavā anumodanaṃ katvā pakkāmi.  tena vuttaṃ -- ^b^``ekamantaṃ nisinnaṃ kho taṃ gopālakaṃ bhagavā  dhammiyā kathāya sandassesi...pe0... uṭṭhāyāsanā pakkāmī''^eb^ti.<br/><br/>[03] tattha ^a^P0.0242^ea^ ^b^sandassesī^eb^ti ``ime dhammā  kusalā, ime dhammā akusalā''tiādinā kusalādidhamme kammavipāke  idhalokaparaloke paccakkhato dassento anupubbikathāvasāne cattāri  ariyasaccāni sammā dassesi. ^b^samādapesī^eb^ti  ``saccādhigamāya ime nāma dhammā attani uppādetabbā''ti  sīlādidhamme sammā gaṇhāpetvā tesu taṃ patiṭṭhapesi.  ^b^samuttejesī^eb^ti te dhammā samādinnā anukkamena bhāviyamānā  nibbedhabhāgiyā hutvā tikkhavisadā yathā khippaṃ ariyamaggaṃ  āvahanti, tathā sammā uttejesi sammadeva tejesi.  ^b^sampahaṃsesī^eb^ti bhāvanāya pubbenāparaṃ visesabhāvadassanena cittassa  pamodāpanavasena suṭṭhu pahaṃsesi. apicettha sāvajjānavajjadhammesu  dukkhādīsu ca sammohavinodanena sandassanaṃ, sammāpaṭipattiyaṃ  pamādāpanodanena samādapanaṃ, cittassālasiyāpattivinodanena samuttejanaṃ,  sammāpaṭipattisiddhiyā sampahaṃsanaṃ veditabbaṃ. evaṃ so bhagavato  sāmukkaṃsikāya dhammadesanāya sotāpattiphale patiṭṭhahi.  ^b^adhivāsesī^eb^ti ^a^M0.0220^ea^ tena diṭṭhasaccena ``adhivāsetu me, bhante  bhagavā''tiādinā nimantito kāyaṅgavācaṅgaṃ acopento citteneva  adhivāsesi sādiyi. tenevāha ^b^``tuṇhībhāvenā''^eb^ti.<br/><br/>[03] ^b^appodakapāyāsa^eb^nti nirudakapāyāsaṃ.  ^b^paṭiyādāpetvā^eb^ti sampādetvā sajjetvā. ^b^navañca sappi^eb^nti  navanītaṃ gahetvā tāvadeva vilīnaṃ maṇḍasappiñca paṭiyādāpetvā.  ^b^sahatthā^eb^ti ādarajāto sahattheneva parivisanto.  ^b^santappesī^eb^ti paṭiyattaṃ bhojanaṃ bhojesi. ^b^sampavāresī^eb^ti  ``alaṃ ala''nti vācāya paṭikkhipāpesi. ^b^bhuttāvi^eb^nti  katabhattakiccaṃ. ^b^onītapattapāṇi^eb^nti pattato apanītapāṇiṃ,  ``dhotapattapāṇi''ntipi pāṭho, dhotapattahatthanti attho.  ^b^nīca^eb^nti anuccaṃ āsanaṃ gahetvā āsaneyeva nisīdanaṃ  ariyadesavāsīnaṃ cārittaṃ, so pana satthu santike upacāravasena  paññattassa dāruphalakāsanassa samīpe nisīdi. ^b^dhammiyā  kathāyā^eb^tiādi sattame divase kataṃ anumodanaṃ sandhāya vuttaṃ ^a^P0.0243^ea^.  so kira sattāhaṃ bhagavantaṃ bhikkhusaṅghañca tattha vasāpetvā  mahādānaṃ pavattesi. sattame pana divase appodakapāyāsadānaṃ adāsi.  satthā tassa tasmiṃ attabhāve uparimaggatthāya ñāṇaparipākābhāvato  anumodanameva katvā pakkāmi.<br/><br/>[03] ^b^sīmantarikāyā^eb^ti sīmantare, tassa gāmassa antaraṃ.  gāmavāsino kira ekaṃ taḷākaṃ nissāya tena saddhiṃ kalahaṃ akaṃsu.  so te abhibhavitvā taṃ taḷākaṃ gaṇhi. tena baddhāghāto ^a^V0.0197^ea^ eko puriso  taṃ satthu pattaṃ gahetvā dūraṃ anugantvā ``nivattāhi upāsakā''ti vutte  bhagavantaṃ vanditvā padakkhiṇaṃ katvā bhikkhusaṅghassa ca añjaliṃ  katvā yāva dassanūpacārasamatikkamā dasanakhasamodhānasamujjalaṃ añjaliṃ  sirasi paggayha paṭinivattitvā dvinnaṃ gāmānaṃ antare araññappadese  ekakaṃ gacchantaṃ sarena vijjhitvā māresi. tena vuttaṃ  ^b^acirapakkantassa...pe0... voropesī''^eb^ti. kenacideva karaṇīyena  ohīyitvā pacchā gacchantā bhikkhū taṃ tathā mataṃ disvā bhagavato  tamatthaṃ ārocesuṃ, taṃ sandhāya vuttaṃ ^b^``atha kho sambahulā  bhikkhū''^eb^tiādi.<br/><br/>[03] ^b^etamatthaṃ viditvā^eb^ti yasmā diṭṭhisampannaṃ ariyasāvakaṃ  nandaṃ mārentena purisena ānantariyakammaṃ bahulaṃ apuññaṃ pasutaṃ, tasmā  yaṃ corehi ca verīhi ca kattabbaṃ, tatopi ghorataraṃ imesaṃ sattānaṃ  micchāpaṇihitaṃ cittaṃ karotīti imamatthaṃ jānitvā tadatthadīpanaṃ imaṃ  udānaṃ udānesi.<br/><br/>[03] tattha ^a^M0.0221^ea^ ^b^diso disa^eb^nti dūsako dūsanīyaṃ coro coraṃ,  disvāti vacanaseso. ^b^yaṃ taṃ kayirā^eb^ti yaṃ tassa anayabyasanaṃ  kareyya, dutiyapadepi eseva nayo. idaṃ vuttaṃ hoti -- eko ekassa  mittadubbhī coro puttadārakhettavatthugomahiṃsādīsu aparajjhanto yassa  aparajjhati, tampi tatheva attani aparajjhantaṃ coraṃ disvā, verī vā  pana kenacideva kāraṇena baddhaveraṃ veriṃ disvā attano kakkhaḷatāya  dāruṇatāya yaṃ tassa anayabyasanaṃ kareyya, puttadāraṃ vā pīḷeyya,  khettādīni vā nāseyya, jīvitā vā voropeyya ^a^P0.0244^ea^,  dasasu akusalakammapathesu micchāṭhapitattā ^b^micchāpaṇihitaṃ cittaṃ  pāpiyo naṃ tato kare,^eb^ naṃ purisaṃ pāpataraṃ tato kareyya.  vuttappakāro hi diso vā verī vā disassa vā verino vā  imasmiṃyeva attabhāve dukkhaṃ vā uppādeyya, jīvitakkhayaṃ vā kareyya.  idaṃ pana akusalakammapathesu micchāṭhapitaṃ cittaṃ diṭṭheva dhamme  anayabyasanaṃ pāpeti, attabhāvasatasahassesupi catūsu apāyesu khipitvā  sīsamassa ukkhipituṃ na detīti. <br/><br/>[06] tatiyasuttavaṇṇanā niṭṭhitā. 


volume: 90
item: 34
title: meghiyasuttavaṇṇanā^uddhatasuttavaṇṇanā^gopālakasuttavaṇṇanā^yakkhapahārasuttavaṇṇanā^
content:
  [03] 34^b^.^eb^ catutthe ^a^V0.0198^ea^ ^b^kapotakandarāya^eb^nti evaṃnāmake  vihāre. tasmiṃ kira pabbatakandare pubbe bahū kapotā vasiṃsu, tena  sā pabbatakandarā ``kapotakandarā''ti vuccati. aparabhāge tattha  katavihāropi ``kapotakandarā''tveva paññāyittha. tena vuttaṃ --  ``kapotakandarāyanti evaṃnāmake vihāre''ti. ^b^juṇhāya  rattiyā^eb^ti sukkapakkharattiyaṃ. ^b^navoropitehi kesehī^eb^ti  aciraohāritehi kesehi, itthambhūtalakkhaṇe cetaṃ karaṇavacanaṃ.  ^b^abbhokāse^eb^ti yattha uparicchadanaṃ parikkhepo vā natthi, tādise  ākāsaṅgaṇe.<br/><br/>[03] tattha āyasmā sāriputto suvaṇṇavaṇṇo, āyasmā  mahāmoggallāno nīluppalavaṇṇo. ubhopi pana te mahātherā  udiccabrāhmaṇajaccā kappānaṃ satasahassādhikaṃ ekaṃ asaṅkhyeyyaṃ  abhinīhārasampannā chaḷabhiññāpaṭisambhidāppattā mahākhīṇāsavā  samāpattilābhino sattasaṭṭhiyā ^a^M0.0222^ea^ sāvakapāramiñāṇānaṃ matthakappattā etaṃ  kapotakandaravihāraṃ upasobhayantā ekaṃ kanakaguhaṃ paviṭṭhā dve sīhā  viya, ekaṃ vijambhanabhūmiṃ otiṇṇā dve byagghā viya, ekaṃ  supupphitasālavanaṃ paviṭṭhā dve chaddantanāgarājāno viya, ekaṃ  simbalivanaṃ paviṭṭhā dve supaṇṇarājāno viya, ekaṃ naravāhanayānaṃ  abhiruḷhā dve vessavaṇā viya, ekaṃ paṇḍukambalasilāsanaṃ  abhinisinnā dve sakkā ^a^P0.0245^ea^ viya, ekavimānabbhantaragatā  dve mahābrahmāno viya, ekasmiṃ gaganaṭṭhāne ṭhitāni dve candamaṇḍalāni  viya, dve sūriyamaṇḍalāni viya ca virociṃsu. tesu āyasmā  mahāmoggallāno tuṇhī nisīdi, āyasmā pana sāriputto samāpajji.  tena vuttaṃ -- ^b^``aññataraṃ samādhiṃ samāpajjitvā''^eb^ti.<br/><br/>[03] tattha ^b^aññataraṃ samādhi^eb^nti upekkhābrahmavihārasamāpattiṃ.  keci ``saññāvedayitanirodhasamāpatti''nti vadanti, apare panāhu  ``āruppapādakaṃ phalasamāpatti''nti. imā eva hi tisso  kāyarakkhaṇasamatthā samāpattiyo. tattha nirodhasamāpattiyā  samādhipariyāyasambhavo heṭṭhā vuttova, pacchimaṃyeva pana ācariyā  vaṇṇenti. ^b^uttarāya disāya dakkhiṇaṃ disaṃ gacchantī^eb^ti  uttarāya disāya yakkhasamāgamaṃ gantvā attano bhavanaṃ gantuṃ dakkhiṇaṃ  disaṃ gacchanti. ^b^paṭibhāti ma^eb^nti upaṭṭhāti mama. ^b^ma^eb^nti  hi paṭisaddayogena sāmiatthe upayogavacanaṃ, imassa sīse pahāraṃ dātuṃ  cittaṃ me uppajjatīti attho. so kira purimajātiyaṃ there  baddhāghāto, tenassa theraṃ disvā paduṭṭhacittassa evaṃ ahosi. itaro  pana sappaññajātiko, tasmā taṃ paṭisedhento ^a^V0.0199^ea^ ^b^``alaṃ  sammā''^eb^tiādimāha. tattha ^b^mā āsādesī^eb^ti mā ghaṭṭesi, mā  pahāraṃ dehīti vuttaṃ hoti. ^b^uḷāro^eb^ti uḷārehi uttamehi  sīlādiguṇehi samannāgato.<br/><br/>[03] ^b^anādiyitvā^eb^ti ādaraṃ akatvā, tassa vacanaṃ aggahetvā.  yasmā pana tassa vacanaṃ aggaṇhanto taṃ anādiyanto nāma hoti,  tasmā vuttaṃ -- ``taṃ yakkhaṃ anādiyitvā''ti. ^b^sīse pahāraṃ  adāsī^eb^ti sabbathāmena ussāhaṃ janetvā ākāse ṭhitova sīse  khaṭakaṃ adāsi, muddhani muṭṭhighātaṃ akāsīti attho. ^b^tāva  mahā^eb^ti thāmamahattena tattakaṃ mahanto pahāro ahosi. ^b^tena  pahārenā^eb^ti tena pahārena karaṇabhūtena. ^b^sattaratana^eb^nti  pamāṇamajjhimassa purisassa ratanena sattaratanaṃ. ^b^nāga^eb^nti  hatthināgaṃ. ^b^osādeyyā^eb^ti pathaviyaṃ ^a^P0.0246^ea^  osīdāpeyya nimujjāpeyya. ``osāreyyā''tipi ^a^M0.0223^ea^ pāṭho,  cuṇṇavicuṇṇaṃ kareyyāti attho. ^b^aḍḍhaṭṭhamaratana^eb^nti aḍḍhena  aṭṭhannaṃ pūraṇāni aḍḍhaṭṭhamāni, aḍḍhaṭṭhamāni ratanāni pamāṇaṃ etassāti  aḍḍhaṭṭhamaratano, taṃ aḍḍhaṭṭhamaratanaṃ. ^b^mahantaṃ pabbatakūṭa^eb^nti  kelāsakūṭappamāṇaṃ vipulaṃ girikūṭaṃ. ^b^padāleyyā^eb^ti  sakalikākārena bhindeyya. api osādeyya, api padāleyyāti  sambandho.<br/><br/>[03] tāvadeva cassa sarīre mahāpariḷāho uppajji, so vedanāturo  ākāse ṭhātuṃ asakkonto bhūmiyaṃ pati, taṅkhaṇaññeva  aṭṭhasaṭṭhisahassādhikayojanasatasahassubbedhaṃ sinerumpi pabbatarājānaṃ  sandhārentī catunahutādhikadviyojanasatasahassabahalā mahāpathavī taṃ  pāpasattaṃ dhāretuṃ asakkontī viya vivaramadāsi. avīcito jālā  uṭṭhahitvā kandantaṃyeva taṃ gaṇhiṃsu, so kandanto vippalapanto pati.  tena vuttaṃ -- ^b^``atha ca pana so yakkho `ḍayhāmi ḍayhāmī'ti  vatvā tattheva mahānirayaṃ apatāsī^eb^ti. tattha ^b^apatāsī^eb^ti  apati.<br/><br/>[03] kiṃ pana so yakkhattabhāveneva nirayaṃ upagacchīti? na  upagacchi, yañhettha diṭṭhadhammavedanīyaṃ pāpakammaṃ ahosi, tassa balena  yakkhattabhāve mahantaṃ dukkhaṃ anubhavi. yaṃ pana upapajjavedanīyaṃ  ānantariyakammaṃ, tena cutianantaraṃ niraye uppajjīti. therassa pana  samāpattibalena upatthambhitasarīrassa na koci vikāro ahosi.  samāpattito avuṭṭhitakāle hi taṃ yakkho pahari, tathā paharantaṃ  dibbacakkhunā disvā āyasmā mahāmoggallāno dhammasenāpatiṃ  upasaṅkami, upasaṅkamanasamakālameva ca dhammasenāpati samāpattito  uṭṭhāsi. atha naṃ mahāmoggallāno sarīravuttiṃ pucchi, sopissa  byākāsi, tena vuttaṃ -- ^b^``addasā kho āyasmā  mahāmoggallāno...pe0... api ca me sīsaṃ thokaṃ dukkha''^eb^nti.<br/><br/>[03] tattha ^a^V0.0200^ea^ ^b^thokaṃ dukkha^eb^nti thokaṃ appamattakaṃ madhurakajātaṃ viya  me sīsaṃ dukkhitaṃ, dukkhappattanti ^a^P0.0247^ea^ attho.  dukkhādhiṭṭhānañhi sīsaṃ dukkhanti vuttaṃ. ``sīse thokaṃ  dukkha''ntipi pāṭho. kathaṃ pana samāpattibalena sarīre upatthambhite  therassa sīse thokampi dukkhaṃ ahosīti? acireneva vuṭṭhitattā.  antosamāpattiyaṃ ^a^M0.0224^ea^ apaññāyamānadukkhañhi kāyanissitattā niddaṃ  upagatassa makasādijanitaṃ viya paṭibuddhassa thokaṃ paññāyittha.<br/><br/>[03] ``mahābalena yakkhena tathā sabbussāhena pahaṭe sarīrepi  vikāro nāma natthī''ti acchariyabbhutacittajātena āyasmatā  mahāmoggallānena ^b^``acchariyaṃ, āvuso sāriputtā''^eb^tiādinā  dhammasenāpatino mahānubhāvatāya vibhāvitāya sopissa  ^b^`acchariyaṃ, āvuso moggallānā''^eb^tiādinā  iddhānubhāvamahantatāpakāsanāpadesena attano  issāmacchariyāhaṅkārādimalānaṃ suppahīnataṃ dīpeti.  ^b^paṃsupisācakampi na passāmā^eb^ti saṅkārakūṭādīsu  vicaraṇakakhuddakapetampi na passāma. iti adhigamappicchānaṃ  aggabhūto mahāthero tasmiṃ kāle anāvajjanena tesaṃ adassanaṃ sandhāya  vadati. tenevāha ^b^``etarahī''^eb^ti.<br/><br/>[03] bhagavā pana veḷuvane ṭhito ubhinnaṃ aggasāvakānaṃ imaṃ  kathāsallāpaṃ dibbasotena assosi. tena vuttaṃ -- ^b^``assosi  kho bhagavā''^eb^tiādi, taṃ vuttatthameva.<br/><br/>[03] ^b^etamatthaṃ viditvā^eb^ti etaṃ āyasmato sāriputtassa  samāpattibalūpagataṃ iddhānubhāvamahantataṃ viditvā. ^b^imaṃ udāna^eb^nti  tasseva tādibhāvappattidīpakaṃ imaṃ udānaṃ udānesi.<br/><br/>[03] tattha ^b^yassa selūpamaṃ cittaṃ, ṭhitaṃ nānupakampatī^eb^ti yassa  khīṇāsavassa cittaṃ ekagghanasilāmayapabbatūpamaṃ sabbesaṃ iñjanānaṃ  abhāvato vasībhāvappattiyāva ṭhitaṃ sabbehipi lokadhammehi  nānupakampati na pavedhati. idānissa akampanākāraṃ saddhiṃ kāraṇena  dassetuṃ ^b^``viratta''^eb^ntiādi vuttaṃ. tattha ^b^virattaṃ  rajanīyesū^eb^ti virāgasaṅkhātena ariyamaggena rajanīyesu  rāguppattihetubhūtesu sabbesu tebhūmakadhammesu virattaṃ, tattha sabbaso  samucchinnarāganti attho. ^b^kopaneyye^eb^ti paṭighaṭṭhānīye  sabbasmimpi āghātavatthusmiṃ ^b^na kuppati^eb^ na dussati na vikāraṃ  āpajjati. ^b^yassevaṃ bhāvitaṃ citta^eb^nti yassa yathāvuttassa  ariyapuggalassa ^a^P0.0248^ea^ cittaṃ evaṃ vuttanayena  tādibhāvāvahanabhāvena bhāvitaṃ. ^b^kuto taṃ dukkhamessatī^eb^ti taṃ  uttamapuggalaṃ kuto sattato saṅkhārato vā dukkhaṃ upagamissati, na  tādisassa dukkhaṃ atthīti attho. <br/><br/>[06] catutthasuttavaṇṇanā niṭṭhitā. 


volume: 90
item: 35
title: uddhatasuttavaṇṇanā^gopālakasuttavaṇṇanā^yakkhapahārasuttavaṇṇanā^nāgasuttavaṇṇanā^
content:
  [03] 35^b^.^eb^ pañcame ^a^M0.0225^ea^ ^a^V0.0201^ea^ ^b^kosambiya^eb^nti kusumbena   nāma isinā vasitaṭṭhāne māpitattā ``kosambī''ti evaṃladdhanāmake nagare.  ^b^ghositārāme^eb^ti ghositaseṭṭhinā kārite ārāme. ^b^bhagavā  ākiṇṇo viharatī^eb^ti bhagavā sambādhappatto viharati. kiṃ pana  bhagavato sambādho atthi, saṃsaggo vāti? natthi. na hi koci  bhagavantaṃ anicchāya upasaṅkamituṃ sakkoti. durāsadā hi buddhā  bhagavanto sabbattha ca anupalittattā. hitesitāya pana sattesu  anukampaṃ upādāya ``mutto mocessāmī''ti paṭiññānurūpaṃ  caturoghanittharaṇatthaṃ aṭṭhannaṃ parisānaṃ attano santikaṃ kālena kālaṃ  upasaṅkamanaṃ adhivāseti, sayañca mahākaruṇāsamussāhito kālaññū  hutvā tattha upasaṅkamati, idaṃ sabbabuddhānaṃ āciṇṇaṃ, ayamidha  ākiṇṇavihāroti adhippeto.<br/><br/>[03] idha pana kosambikānaṃ bhikkhūnaṃ kalahajātānaṃ satthā  dīghītissa kosalarañño vatthuṃ āharitvā, ``na hi verena verāni,  sammantīdha kudācana''ntiādinā (dha0 pa0 5; ma0 ni0 3.237;  mahāva0 464) ovādaṃ adāsi, taṃ divasaṃ tesaṃ kalahaṃ karontānaṃyeva  ratti vibhātā. dutiyadivasepi bhagavā tameva vatthuṃ kathesi, taṃ  divasampi tesaṃ kalahaṃ karontānaṃyeva ratti vibhātā. tatiyadivasepi  bhagavā tameva vatthuṃ kathesi, athaññataro bhikkhu bhagavantaṃ evamāha --  ``appossukko, bhante bhagavā, diṭṭhadhammasukhavihāramanuyutto viharatu,  mayametena bhaṇḍanena kalahena viggahena vivādena ^a^P0.0249^ea^  paññāyissāmā''ti. satthā ``pariyādinnacittā kho ime  moghapurisā na dānime sakkā saññāpetuṃ, natthi cettha saññāpetabbā,  yaṃnūnāhaṃ ekacārikavāsaṃ vaseyyaṃ, evaṃ ime bhikkhū kalahato  oramissantī''ti cintesi. evaṃ tehi kalahakārakehi bhikkhūhi  saddhiṃ ekavihāre vāsaṃ vinetabbābhāvato upāsakādīhi upasaṅkamanañca  ākiṇṇavihāraṃ katvā vuttaṃ -- ``tena kho pana samayena bhagavā  ākiṇṇo viharatī''tiādi. <br/><br/>[01] tattha ^b^dukkha^eb^nti na sukhaṃ, anārādhitacittatāya na  iṭṭhanti attho. tenevāha ^b^``na phāsu viharāmī''^eb^ti.  ^b^vūpakaṭṭho^eb^ti pavivekaṭṭho dūrībhūto. tathā cintetvāva bhagavā  pātova sarīrappaṭijagganaṃ katvā kosambiyaṃ piṇḍāya ^a^M0.0226^ea^ caritvā kañci  anāmantetvā eko adutiyo gantvā kosalaraṭṭhe pālileyyake vanasaṇḍe  bhaddasālamūle vihāsi. tena vuttaṃ -- ^b^``atha kho bhagavā  pubbaṇhasamayaṃ...pe0... bhaddasālamūle''^eb^ti. tattha ^b^sāma^eb^nti  sayaṃ. ^b^saṃsāmetvā^eb^ti paṭisāmetvā. ^b^pattacīvaramādāyā^eb^ti  ^a^V0.0202^ea^ etthāpi sāmanti padaṃ ānetvā yojetabbaṃ. ^b^upaṭṭhāke^eb^ti  kosambinagaravāsino ghositaseṭṭhiādike upaṭṭhāke, vihāre ca  aggupaṭṭhākaṃ āyasmantaṃ ānandaṃ anāmantetvā.<br/><br/>[03] evaṃ gate satthari pañcasatā bhikkhū āyasmantaṃ ānandaṃ āhaṃsu  -- ``āvuso ānanda, satthā ekakova gato, mayaṃ  anubandhissāmā''ti. ``āvuso, yadā bhagavā sāmaṃ senāsanaṃ  saṃsāmetvā pattacīvaramādāya anāmantetvā upaṭṭhāke ca anapaloketvā  bhikkhusaṅghaṃ adutiyo gacchati, tadā ekacāraṃ carituṃ bhagavato  ajjhāsayo, sāvakena nāma satthu ajjhāsayānurūpaṃ paṭipajjitabbaṃ,  tasmā na imesu divasesu bhagavā anugantabbo''ti nivāresi, sayampi  nānugacchi.<br/><br/>[03] ^b^anupubbenā^eb^ti anukkamena, gāmanigamapaṭipāṭiyā cārikaṃ  caramāno ``ekacāravāsaṃ tāva vasamānaṃ bhikkhuṃ passissāmī''ti  bālakaloṇakāragāmaṃ gantvā tattha bhaguttherassa sakalaṃ pacchābhattañceva  tiyāmañca rattiṃ ekacāravāse ānisaṃsaṃ kathetvā punadivase tena  pacchāsamaṇena piṇḍāya caritvā taṃ tattheva nivattetvā ``samaggavāsaṃ  vasamāne tayo kulaputte passissāmī''ti ^a^P0.0250^ea^  pācīnavaṃsamigadāyaṃ gantvā tesampi sakalarattiṃ samaggavāse ānisaṃsaṃ  kathetvā tepi tattheva nivattetvā ekakova pālileyyagāmaṃ sampatto.  pālileyyagāmavāsino paccuggantvā bhagavato dānaṃ datvā  pālileyyagāmassa avidūre rakkhitavanasaṇḍo nāma atthi, tattha  bhagavato paṇṇasālaṃ katvā ``ettha bhagavā vasatū''ti yācitvā  vāsayiṃsu. ^b^bhaddasālo^eb^ti pana tattheko manāpo bhaddako  sālarukkho, bhagavā taṃ gāmaṃ upanissāya vanasaṇḍe paṇṇasālasamīpe  tasmiṃ rukkhamūle vihāsi. tena vuttaṃ -- ^b^``pālileyyake  viharati rakkhitavanasaṇḍe bhaddasālamūle''^eb^ti.<br/><br/>[03] ^b^hatthināgo^eb^ti mahāhatthī yūthapati. ^b^hatthikalabhehī^eb^ti  hatthipotakehi. ^b^hatthicchāpehī^eb^ti khīrūpagehi  daharahatthipotakehi, ye ``bhiṅkā''tipi ^a^M0.0227^ea^ vuccanti.  ^b^chinnaggānī^eb^ti purato purato gacchantehi tehi hatthiādīhi  chinnaggāni khāditāvasesāni khāṇusadisāni khādati.  ^b^obhaggobhagga^eb^nti tena hatthināgena uccaṭṭhānato bhañjitvā bhañjitvā  pātitaṃ. ^b^assa sākhābhaṅga^eb^nti etassa santakaṃ sākhābhaṅgaṃ te  khādanti. ^b^āvilānī^eb^ti tehi paṭhamataraṃ otaritvā pivantehi  āluḷitattā āvilāni kaddamamissāni pānīyāni pivati.  ^b^ogāhā^eb^ti titthato. ``ogāha''ntipi pāḷi.^b^  assā^eb^ti hatthināgassa. ^b^upanighaṃsantiyo^eb^ti ghaṭṭentiyo,  upanighaṃsiyamānopi ^a^V0.0203^ea^ attano uḷārabhāvena na kujjhati, tena tā taṃ  ghaṃsantiyeva. ^b^yūthā^eb^ti hatthighaṭā.<br/><br/>[03] ^b^yena bhagavā tenupasaṅkamī^eb^ti so kira hatthināgo yūthavāse  ukkaṇṭhito taṃ vanasaṇḍaṃ paviṭṭho tattha bhagavantaṃ disvā ghaṭasahassena  nibbāpitasantāpo viya nibbuto hutvā pasannacitto bhagavato santike  aṭṭhāsi, tato paṭṭhāya vattasīse ṭhatvā bhaddasālassa paṇṇasālāya ca  samantato appaharitakaṃ katvā sākhābhaṅgehi sammajjati, bhagavato  mukhadhovanaṃ deti, nhānodakaṃ āharati, dantakaṭṭhaṃ deti, araññato  madhurāni phalāni āharitvā satthu upaneti, satthā tāni paribhuñjati  ^a^P0.0251^ea^. tena vuttaṃ -- ^b^``tatra sudaṃ so hatthināgo  yasmiṃ padese bhagavā viharati, taṃ padesaṃ appaharitañca karoti,  soṇḍāya bhagavato pānīyaṃ paribhojanīyaṃ upaṭṭhāpetī''^eb^ti. soṇḍāya  dārūni āharitvā aññamaññaṃ ghaṃsitvā aggiṃ uṭṭhāpetvā dārūni  jālāpetvā tattha pāsāṇakhaṇḍāni tāpetvā tāni daṇḍakehi pavaṭṭetvā  soṇḍiyaṃ khipitvā udakassa tattabhāvaṃ ñatvā bhagavato santikaṃ  upagantvā tiṭṭhati, bhagavā ``hatthināgo mama nhānaṃ icchatī''ti tattha  gantvā nhānakiccaṃ karoti, pānīyepi eseva nayo. tasmiṃ pana  sītale sañjāte upasaṅkamati, taṃ sandhāya vuttaṃ -- ``soṇḍāya  bhagavato pānīyaṃ paribhojanīyaṃ upaṭṭhāpetī''ti.<br/><br/>[03] ^b^atha kho bhagavato rahogatassā^eb^tiādi ubhinnaṃ mahānāgānaṃ  vivekasukhapaccavekkhaṇadassanaṃ, taṃ vuttatthameva. ^b^attano ca pavivekaṃ  viditvā^eb^ti kehici anākiṇṇabhāvaladdhaṃ kāyavivekaṃ jānitvā, itare  pana vivekā bhagavato sabbakālaṃ vijjantiyeva.<br/><br/>[03] ^b^imaṃ^eb^ ^a^M0.0228^ea^ ^b^udāna^eb^nti imaṃ attano hatthināgassa ca  pavivekābhiratiyā samānajjhāsayabhāvadīpanaṃ udānaṃ udānesi.<br/><br/>[03] tatthāyaṃ saṅkhepattho -- ^b^etaṃ īsādantassa^eb^  rathaīsāsadisadantassa hatthināgassa ^b^cittaṃ nāgena^eb^ buddhanāgassa  ^b^cittena sameti^eb^ saṃsandati. kathaṃ sameti ce? ^b^yadeko  ramatī vane^eb^ yasmā buddhanāgo ``ahaṃ kho pubbe ākiṇṇo  vihāsi''nti purimaṃ ākiṇṇavihāraṃ jigucchitvā vivekaṃ  upabrūhayamāno idāni yathā ^b^eko^eb^ adutiyo ^b^vane^eb^ araññe  ^b^ramati^eb^ abhiramati, evaṃ ayampi hatthināgo pubbe attano  hatthiādīhi ākiṇṇavihāraṃ jigucchitvā vivekaṃ upabrūhayamāno  idāni ^a^V0.0204^ea^ ^b^eko^eb^ asahāyo ^b^vane^eb^ araññe ^b^ramati^eb^  abhiramati. tasmāssa ^b^cittaṃ nāgena sameti^eb^ tassa cittena  sametīti katvā ekībhāvaratiyā ekasadisaṃ hotīti attho. <br/><br/>[06] pañcamasuttavaṇṇanā niṭṭhitā. 


volume: 90
item: 36
title: gopālakasuttavaṇṇanā^yakkhapahārasuttavaṇṇanā^nāgasuttavaṇṇanā^piṇḍolasuttavaṇṇanā^
content:
  [03] 36^b^.^eb^ chaṭṭhe ^a^P0.0252^ea^  ^b^piṇḍolabhāradvājo^eb^ti piṇḍaṃ ulamāno pariyesamāno pabbajitoti  piṇḍolo. so kira parijiṇṇabhogo brāhmaṇo hutvā mahantaṃ  bhikkhusaṅghassa lābhasakkāraṃ disvā piṇḍatthāya nikkhamitvā  pabbajito. so mahantaṃ kapallaṃ ``patta''nti gahetvā carati, kapallapūraṃ  yāguṃ pivati, bhattaṃ bhuñjati, pūvakhajjakañca khādati. athassa  mahagghasabhāvaṃ satthu ārocesuṃ. satthā tassa pattatthavikaṃ nānujāni,  heṭṭhāmañce pattaṃ nikkujjitvā ṭhapeti, so ṭhapentopi ghaṃsentova paṇāmetvā  ṭhapeti, gaṇhantopi ghaṃsentova ākaḍḍhitvā gaṇhāti. taṃ gacchante  gacchante kāle ghaṃsanena parikkhīṇaṃ, nāḷikodanamattasseva gaṇhanakaṃ  jātaṃ. tato satthu ārocesuṃ, athassa satthā pattatthavikaṃ anujāni.  thero aparena samayena indriyabhāvanaṃ bhāvento aggaphale arahatte  patiṭṭhāsi. iti so pubbe savisesaṃ piṇḍatthāya ulatīti piṇḍolo,  gottena pana bhāradvājoti ubhayaṃ ekato katvā ``piṇḍolabhāradvājo''ti  vuccati.<br/><br/>[03] ^b^āraññako^eb^ti ^a^M0.0229^ea^ gāmantasenāsanapaṭikkhipanena araññe  nivāso assāti āraññako, āraññakadhutaṅgaṃ samādāya vattantassetaṃ  nāmaṃ. tathā bhikkhāsaṅkhātānaṃ āmisapiṇḍānaṃ pāto piṇḍapāto,  parehi dinnānaṃ piṇḍānaṃ patte nipatananti attho. piṇḍapātaṃ uñchati  taṃ taṃ kulaṃ upasaṅkamanto gavesatīti ^b^piṇḍapātiko,^eb^ piṇḍāya vā  patituṃ carituṃ vatametassāti piṇḍapātī, piṇḍapātīyeva piṇḍapātiko.  saṅkārakūṭādīsu paṃsūnaṃ upari ṭhitattā abbhuggataṭṭhena paṃsukūlaṃ viyāti  paṃsukūlaṃ, paṃsu viya vā kucchitabhāvaṃ ulati gacchatīti paṃsukūlaṃ,  paṃsukūlassa dhāraṇaṃ paṃsukūlaṃ, taṃ sīlaṃ etassāti ^b^paṃsukūliko^eb^.  saṅghāṭiuttarāsaṅgāntaravāsakasaṅkhātāni tīṇi cīvarāni ticīvaraṃ,  ticīvarassa dhāraṇaṃ ticīvaraṃ, taṃ sīlaṃ etassāti ^b^tecīvariko.  appiccho^eb^tiādīnaṃ padānaṃ attho heṭṭhā vuttoyeva.<br/><br/>[03] ^b^dhutavādo^eb^ti ^a^V0.0205^ea^ ^a^P0.0253^ea^ ^b^dhuto^eb^ vuccati  dhutakileso puggalo, kilesadhunanakadhammo vā. tattha atthi dhuto,  na dhutavādo, atthi na dhuto, dhutavādo, atthi neva dhuto, na  dhutavādo, atthi dhuto ceva, dhutavādo cāti idaṃ catukkaṃ veditabbaṃ.  tesu yo sayaṃ dhutadhamme samādāya vattati, na paraṃ tadatthāya  samādapeti, ayaṃ paṭhamo. yo pana sayaṃ na dhutadhamme samādāya  vattati, paraṃ samādapeti, ayaṃ dutiyo. yo ubhayarahito, ayaṃ  tatiyo. yo pana ubhayasampanno, ayaṃ catuttho. evarūpo ca  āyasmā piṇḍolabhāradvājoti. tena vuttaṃ ``dhutavādo''ti.  ekadesasarūpekasesavasena hi ayaṃ niddeso yathā taṃ ``nāmarūpa''nti.<br/><br/>[03] ^b^adhicittamanuyutto^eb^ti ettha aṭṭhasamāpattisampayogato  arahattaphalasamāpattisampayogato vā cittassa adhicittabhāvo veditabbo,  idha pana ``arahattaphalacitta''nti vadanti. taṃtaṃsamāpattīsu samādhi  eva adhicittaṃ, idha pana arahattaphalasamādhi veditabbo. keci pana  ``adhicittamanuyuttena, bhikkhave, bhikkhunā kālena kālaṃ tīṇi  nimittāni manasi kātabbānīti etasmiṃ adhicittasutte (a0 ni0   3.103) viya samathavipassanācittaṃ adhicittanti idhādhippeta''nti  vadanti, taṃ na sundaraṃ. purimoyevattho gahetabbo.<br/><br/>[03] ^b^etamatthaṃ^eb^ ^a^M0.0230^ea^ ^b^viditvā^eb^ti etaṃ āyasmato piṇḍolabhāradvājassa  adhiṭṭhānaparikkhārasampadāsampannaṃ adhicittānuyogasaṅkhātaṃ atthaṃ  sabbākārato viditvā. evaṃ ``adhicittānuyogo mama  sāsanānuṭṭhāna''nti dīpento ^b^imaṃ udānaṃ udānesi^eb^.<br/><br/>[03] tattha ^b^anūpavādo^eb^ti vācāya kassacipi anupavadanaṃ.  ^b^anūpaghāto^eb^ti kāyena kassaci upaghātākaraṇaṃ.  ^b^pātimokkhe^eb^ti ettha pātimokkhapadassa attho heṭṭhā nānappakārehi  vutto, tasmiṃ pātimokkhe. sattannaṃ āpattikkhandhānaṃ  avītikkamalakkhaṇo ^b^saṃvaro. mattaññutā^eb^ti ^a^P0.0254^ea^  paṭiggahaṇaparibhogavasena pamāṇaññutā. ^b^pantañca sayanāsana^eb^nti  vivittaṃ saṅghaṭṭanavirahitaṃ senāsanaṃ. ^b^adhicitte ca āyogo^eb^ti  aṭṭhannaṃ samāpattīnaṃ adhigamāya bhāvanānuyogo.<br/><br/>[03] aparo nayo -- ^b^anūpavādo^eb^ti kassacipi  uparujjhanavacanassa avadanaṃ. tena sabbampi vācasikaṃ sīlaṃ  saṅgaṇhāti. ^b^anūpaghāto^eb^ti kāyena kassaci upaghātassa  paraviheṭhanassa akaraṇaṃ. tena sabbampi kāyikaṃ sīlaṃ saṅgaṇhāti.  yādisaṃ panidaṃ ubhayaṃ buddhānaṃ sāsanantogadhaṃ hoti, taṃ dassetuṃ --  ^b^``pātimokkhe ca saṃvaro''^eb^ti vuttaṃ. ^b^ca^eb^saddo nipātamattaṃ.  ^b^pātimokkhe ca saṃvaro^eb^ti pātimokkhasaṃvarabhūto anūpavādo  anūpaghāto cāti attho.<br/><br/>[03] atha ^a^V0.0206^ea^ vā ^b^pātimokkhe^eb^ti adhikaraṇe bhummaṃ. pātimokkhe  nissayabhūte saṃvaro. ko pana soti? anūpavādo anūpaghāto.  upasampadavelāyañhi avisesena pātimokkhasīlaṃ samādinnaṃ nāma  hoti, tasmiṃ pātimokkhe ṭhitassa tato paraṃ upavādūpaghātānaṃ  akaraṇavasena saṃvaro, so anūpavādo anūpaghāto cāti vutto.<br/><br/>[03] atha vā ^b^pātimokkhe^eb^ti nipphādetabbe bhummaṃ yathā  ``cetaso avūpasamo ayonisomanasikārapadaṭṭhāna''nti (saṃ0 ni0   5.232). tena pātimokkhena sādhetabbo anūpavādo anūpaghāto,  pātimokkhasaṃvarasaṅgahito anūpavādo anūpaghātoicceva attho.  ^b^saṃvaro^eb^ti iminā pana satisaṃvaro ^a^M0.0231^ea^, ñāṇasaṃvaro, khantisaṃvaro,  vīriyasaṃvaroti imesaṃ catunnaṃ saṃvarānaṃ gahaṇaṃ, pātimokkhasādhanaṃ idaṃ  saṃvaracatukkaṃ.<br/><br/>[03] ^b^mattaññutā ca bhattasmi^eb^nti  pariyesanapaṭiggahaṇaparibhogavissajjanānaṃ vasena bhojane pamāṇaññutā.  ^b^pantañca sayanāsana^eb^nti bhāvanānukūlaṃ  araññarukkhamūlādivivittasenāsanaṃ. ^b^adhicitte ca āyogo^eb^ti  sabbacittānaṃ adhikattā uttamattā adhicittasaṅkhāte arahattaphalacitte  sādhetabbe tassa nipphādanatthaṃ samathavipassanābhāvanāvasena āyogo.  ^b^etaṃ buddhāna sāsana^eb^nti etaṃ parassa anūpavadanaṃ, anūpaghātanaṃ,  pātimokkhasaṃvaro ^a^P0.0255^ea^, pariyesanapaṭiggahaṇādīsu  mattaññutā, vivittavāso, yathāvuttādhicittānuyogo ca buddhānaṃ sāsanaṃ  ovādo anusiṭṭhīti attho. evaṃ imāya gāthāya tisso sikkhā  kathitāti veditabbā. <br/><br/>[06] chaṭṭhasuttavaṇṇanā niṭṭhitā. 


volume: 90
item: 37
title: yakkhapahārasuttavaṇṇanā^nāgasuttavaṇṇanā^piṇḍolasuttavaṇṇanā^sāriputtasuttavaṇṇanā^
content:
  [03] 37^b^.^eb^ sattame apubbaṃ natthi. gāthāya  ^b^adhicetaso^eb^ti adhicittavato, sabbacittānaṃ adhikena  arahattaphalacittena samannāgatassāti attho. ^b^appamajjato^eb^ti na  pamajjato, appamādena anavajjadhammesu sātaccakiriyāya  samannāgatassāti vuttaṃ hoti. ^b^munino^eb^ti ``yo munāti ubho  loke, muni tena pavuccatī''ti (dha0 pa0 269; cūḷani0  mettagūmāṇavapucchāniddesa 21) evaṃ ubhayalokamunanena monaṃ vuccati  ñāṇaṃ, tena arahattaphalañāṇasaṅkhātena ñāṇena samannāgatattā ^a^V0.0207^ea^ vā  khīṇāsavo muni nāma, tassa munino. ^b^monapathesu  sikkhato^eb^ti arahattañāṇasaṅkhātassa monassa pathesu  sattatiṃsabodhipakkhiyadhammesu tīsu vā sikkhāsu sikkhato. idañca  pubbabhāgappaṭipadaṃ gahetvā vuttaṃ. pariniṭṭhitasikkho hi arahā, tasmā  evaṃ sikkhato, imāya sikkhāya munibhāvaṃ pattassa muninoti  evamettha attho daṭṭhabbo. yasmā ca etadeva, tasmā  heṭṭhimamaggaphalacittānaṃ vasena adhicetaso, catusaccasambodhapaṭipattiyaṃ  appamādavasena appamajjato, maggañāṇasamannāgamena muninoti evametesaṃ  tiṇṇaṃ padānaṃ attho yujjatiyeva. atha vā ``appamajjato  sikkhato''ti ^a^M0.0232^ea^ padānaṃ hetuatthatā daṭṭhabbā appamajjanahetu sikkhanahetu  ca adhicetasoti.<br/><br/>[03] ^b^sokā na bhavanti tādino^eb^ti tādisassa  khīṇāsavamunino abbhantare iṭṭhaviyogādivatthukā sokā cittasantāpā  na honti. atha vā ^b^tādino^eb^ti tādilakkhaṇasamannāgatassa  evarūpassa munino sokā na bhavantīti ^a^P0.0256^ea^ ayamettha  attho. ^b^upasantassā^eb^ti rāgādīnaṃ accantūpasamena upasantassa.  ^b^sadā satīmato^eb^ti sativepullappattiyā niccakālaṃ satiyā  avirahitassa.<br/><br/>[03] ettha ca ``adhicetaso''ti iminā adhicittasikkhā,  ``appamajjato''ti etena adhisīlasikkhā, ``munino monapathesu  sikkhato''ti etehi adhipaññāsikkhā. ``munino''ti vā etena  adhipaññāsikkhā, ``monapathesu sikkhato''ti etena tāsaṃ  lokuttarasikkhānaṃ pubbabhāgapaṭipadā, ``sokā na bhavantī''tiādīhi  sikkhāpāripūriyā ānisaṃso pakāsitoti veditabbaṃ. sesaṃ  vuttanayameva. <br/><br/>[06] sattamasuttavaṇṇanā niṭṭhitā. 


volume: 90
item: 38
title: nāgasuttavaṇṇanā^piṇḍolasuttavaṇṇanā^sāriputtasuttavaṇṇanā^sundarīsuttavaṇṇanā^
content:
  [03] 38^b^.^eb^ aṭṭhame ^b^sakkato^eb^tiādīnaṃ padānaṃ attho heṭṭhā  vaṇṇitoyeva. ^b^asahamānā^eb^ti na sahamānā, usūyantāti attho.  bhikkhusaṅghassa ca sakkāraṃ asahamānāti sambandho.<br/><br/>[03] ^b^sundarī^eb^ti ^a^V0.0208^ea^ tassā nāmaṃ. sā kira tasmiṃ kāle  sabbaparibbājikāsu abhirūpā dassanīyā pāsādikā paramāya  vaṇṇapokkharatāya samannāgatā, teneva sā ``sundarī''ti paññāyittha.  sā ca anatītayobbanā asaṃyatasamācārāva hoti, tasmā te  sundariṃ paribbājikaṃ pāpakamme uyyojesuṃ. te hi aññatitthiyā  buddhuppādato paṭṭhāya sayaṃ hatalābhasakkārā heṭṭhā akkosasuttavaṇṇanāyaṃ  āgatanayena bhagavato bhikkhusaṅghassa ca uḷāraṃ aparimitaṃ lābhasakkāraṃ  pavattamānaṃ disvā issāpakatā ekato hutvā sammantayiṃsu -- mayaṃ  samaṇassa gotamassa uppannakālato paṭṭhāya naṭṭhā hatalābhasakkārā, na no  koci ^a^M0.0233^ea^ atthibhāvampi jānāti, kiṃ nissāya nu kho loko samaṇe  gotame abhippasanno uḷāraṃ sakkārasammānaṃ upanetīti? tattheko āha  -- ``uccākulappasuto asambhinnāya mahāsammatappaveṇiyā jāto''ti,  aparo ``abhijātiyaṃ tassa anekāni ^a^P0.0257^ea^ acchariyāni  pātubhūtānī''ti, añño ``kāladevilaṃ vandāpetuṃ upanītassa pādā  parivattitvā tassa jaṭāsu patiṭṭhitā''ti, aparo ``vappamaṅgalakāle  jambucchāyāya sayāpitassa vītikkantepi majjhanhike jambucchāyā  aparivattitvā ṭhitā''ti, añño ``abhirūpo dassanīyo pāsādiko  rūpasampattiyā''ti, aparo ``jiṇṇāturamatapabbajitasaṅkhātanimitte  disvā saṃvegajāto āgāminaṃ cakkavattirajjaṃ pahāya pabbajito''ti.  evaṃ aparimāṇakāle sambhataṃ anaññasādhāraṇaṃ bhagavato puññañāṇasambhāraṃ  ukkaṃsapāramippattaṃ nirupamaṃ sallekhappaṭipadaṃ anuttarañca  ñāṇapahānasampadādibuddhānubhāvaṃ ajānantā attanā yathādiṭṭhaṃ yathāsutaṃ  dharamānaṃ taṃ taṃ bhagavato bahumānakāraṇaṃ kittetvā abahumānakāraṇaṃ  pariyesitvā apassantā ``kena nu kho kāraṇena mayaṃ samaṇassa  gotamassa ayasaṃ uppādetvā lābhasakkāraṃ nāseyyāmā''ti. tesu eko  tikhiṇamantī evamāha -- ``ambho imasmiṃ sattaloke mātugāmasukhe  asattasattā nāma natthi, ayañca samaṇo gotamo abhirūpo devasamo  taruṇo, attano samarūpaṃ mātugāmaṃ labhitvā sajjeyya. athāpi na  sajjeyya, janassa pana saṅkiyo bhaveyya, handa mayaṃ sundariṃ  paribbājikaṃ tathā uyyojema, yathā samaṇassa gotamassa ayaso  pathaviyaṃ patthareyyā''ti.<br/><br/>[03] taṃ sutvā itare ``idaṃ suṭṭhu tayā cintitaṃ, evañhi kate  samaṇo gotamo ayasakena upadduto sīsaṃ ukkhipituṃ asakkonto yena  vā tena vā palāyissatī''ti sabbeva ekajjhāsayā hutvā tathā  uyyojetuṃ sundariyā santikaṃ agamaṃsu. sā te disvā ``kiṃ tumhe  ekato āgatatthā''ti āha. titthiyā anālapantā ārāmapariyante  paṭicchanne ṭhāne nisīdiṃsu. sā tattha gantvā punappunaṃ ālapantī  paṭivacanaṃ alabhitvā kiṃ tumhākaṃ aparajjhaṃ? kasmā me paṭivacanaṃ na  dethāti? tathā hi pana tvaṃ amhe ^a^P0.0258^ea^ viheṭhiyamāne  ajjhupekkhasīti ^a^V0.0209^ea^. ko ^a^M0.0234^ea^ tumhe viheṭhetīti? ``kiṃ pana tvaṃ na  passasi, samaṇaṃ gotamaṃ amhe viheṭhetvā hatalābhasakkāre katvā  vicaranta''nti vatvā ``tattha mayā kiṃ kātabba''nti vutte ``tena hi  tvaṃ abhikkhaṇaṃ jetavanasamīpaṃ gantvā mahājanassa evañcevañca  vadeyyāsī''ti āhaṃsu. sāpi ``sādhū''ti sampaṭicchi. tena vuttaṃ  -- ^b^``aññatitthiyā paribbājakā bhagavato^eb^ ^b^sakkāraṃ  asahamānā''^eb^tiādi.<br/><br/>[03] tattha ^b^ussahasī^eb^ti sakkosi. ^b^attha^eb^nti hitaṃ kiccaṃ  vā. ^b^kyāha^eb^nti kiṃ ahaṃ. yasmā te titthiyā tassā  aññātakāpi samānā pabbajjasambandhamattena saṅgaṇhituṃ ñātakā viya  hutvā ^b^``ussahasi tvaṃ bhagini ñātīnaṃ atthaṃ kātu''^eb^nti āhaṃsu.  tasmā sāpi migaṃ valli viya pāde laggā ^b^jīvitampi me  pariccattaṃ ñātīnaṃ atthāyā^eb^ti āha.<br/><br/>[03] ^b^tena hī^eb^ti ``yasmā tvaṃ `jīvitampi me tumhākaṃ atthāya  pariccatta'nti vadasi, tvañca paṭhamavaye ṭhitā abhirūpā sobhaggappattā  ca, tasmā yathā taṃ nissāya samaṇassa gotamassa ayaso  uppajjissati, tathā kareyyāsī''ti vatvā ``abhikkhaṇaṃ jetavanaṃ  gacchāhī''ti uyyojesuṃ. sāpi kho bālā kakacadantapantiyā  pupphāvalikīḷaṃ kīḷitukāmā viya, pabhinnamadaṃ caṇḍahatthiṃ soṇḍāya  parāmasantī viya, nalāṭena maccuṃ gaṇhantī viya titthiyānaṃ vacanaṃ  sampaṭicchitvā mālāgandhavilepanatambūlamukhavāsādīni gahetvā  mahājanassa satthu dhammadesanaṃ sutvā nagaraṃ pavisanakāle  jetavanābhimukhī gacchantī ``kahaṃ gacchasī''ti ca puṭṭhā ``samaṇassa  gotamassa santikaṃ, ahañhi tena saddhiṃ ekagandhakuṭiyaṃ vasāmī''ti  vatvā aññatarasmiṃ titthiyārāme vasitvā pātova jetavanamaggaṃ  otaritvā nagarābhimukhī āgacchantī ^a^P0.0259^ea^ ``kiṃ sundari  kahaṃ gatāsī''ti ca puṭṭhā ``samaṇena gotamena saddhiṃ ekagandhakuṭiyaṃ  vasitvā taṃ kilesaratiyā ramāpetvā āgatāmhī''ti vadati. tena  vuttaṃ -- ^b^``evaṃ ayyāti kho sundarī paribbājikā tesaṃ  aññatitthiyānaṃ paribbājakānaṃ paṭissutvā abhikkhaṇaṃ jetavanaṃ  agamāsī''^eb^ti.<br/><br/>[03] titthiyā katipāhassa accayena dhuttānaṃ kahāpaṇe datvā  ``gacchatha, sundariṃ māretvā samaṇassa gotamassa gandhakuṭiyā avidūre  mālākacavarantare nikkhipitvā ethā''ti vadiṃsu. te tathā akaṃsu.  tato titthiyā ``sundariṃ na passāmā''ti kolāhalaṃ katvā rañño  ārocetvā ^a^M0.0235^ea^ ``kattha pana tumhe parisaṅkathā''ti raññā vuttā imesu  divasesu jetavane vasati, tatthassā pavattiṃ na jānāmāti. ``tena  hi gacchatha, naṃ tattha vicinathā''ti raññā anuññātā attano upaṭṭhāke  gahetvā jetavanaṃ gantvā vicinantā viya hutvā mālākacavaraṃ byūhitvā  tassā ^a^V0.0210^ea^ sarīraṃ mañcakaṃ āropetvā nagaraṃ pavesetvā ``samaṇassa  gotamassa sāvakā `satthunā kataṃ pāpakammaṃ paṭicchādessāmā'ti  sundariṃ māretvā mālākacavarantare nikkhipiṃsū''ti rañño ārocesuṃ.  rājāpi anupaparikkhitvā ``tena hi gacchatha, nagaraṃ āhiṇḍathā''ti  āha. te nagaravīthīsu ``passatha samaṇānaṃ sakyaputtiyānaṃ  kamma''ntiādīni vadantā vicaritvā puna rañño nivesanadvāraṃ agamaṃsu.  rājā sundariyā sarīraṃ āmakasusāne aṭṭakaṃ āropetvā rakkhāpesi.  sāvatthivāsino ṭhapetvā ariyasāvake yebhuyyena ``passatha samaṇānaṃ  sakyaputtiyānaṃ kamma''ntiādīni vatvā antonagare bahinagare ca  bhikkhū akkosantā vicariṃsu. tena vuttaṃ -- ^b^``yadā te aññiṃsu  titthiyā paribbājakā `vodiṭṭhā kho sundarī'''^eb^tiādi.<br/><br/>[03] tattha ^b^aññiṃsū^eb^ti jāniṃsu. ^b^vodiṭṭhā^eb^ti byapadiṭṭhā,  jetavanaṃ āgacchantī ca gacchantī ca visesato diṭṭhā, bahulaṃ diṭṭhāti  attho. ^b^parikhākūpe^eb^ti dīghikāvāṭe ^a^P0.0260^ea^. ^b^yā  sā, mahārāja, sundarī^eb^ti, mahārāja, yā sā imasmiṃ nagare  rūpasundaratāya ``sundarī''ti pākaṭā abhiññātā paribbājikā.  ^b^sā no na dissatī^eb^ti sā amhākaṃ cakkhu viya jīvitaṃ viya  ca piyāyitabbā, idāni na dissati. ^b^yathānikkhitta^eb^nti  purise āṇāpetvā mālākacavarantare attanā yathāṭhapitaṃ.  ``yathānikhāta''ntipi pāṭho, pathaviyaṃ nikhātappakāranti attho.<br/><br/>[03] ^b^rathiyāya rathiya^eb^nti vīthito vīthiṃ. ^b^vīthī^eb^ti hi  vinivijjhanakaracchā. ^b^siṅghāṭaka^eb^nti tikoṇaracchā.  ^b^alajjino^eb^ti na lajjino, pāpajigucchāvirahitāti attho.  ^b^dussīlā^eb^ti nissīlā. ^b^pāpadhammā^eb^ti lāmakasabhāvā  nihīnācārā. ^b^musāvādino^eb^ti dussīlā samānā ``sīlavanto  maya''nti alikavāditāya musāvādino. ^b^abrahmacārino^eb^ti  ``methunappaṭisevitāya aseṭṭhacārino ime hi nāmā''ti hīḷentā  vadanti. ^b^dhammacārino^eb^ti kusaladhammacārino.  ^b^samacārino^eb^ti kāyakammādisamacārino. ^b^kalyāṇadhammā^eb^ti  ^a^M0.0236^ea^ sundarasabhāvā, paṭijānissanti nāmāti sambandho. nāmasaddayogena  hi ettha paṭijānissantīti anāgatakālavacanaṃ. ^b^sāmañña^eb^nti  samaṇabhāvo samitapāpatā. ^b^brahmañña^eb^nti seṭṭhabhāvo bāhitapāpatā.  ^b^kuto^eb^ti kena kāraṇena. ^b^apagatā^eb^ti apetā paribhaṭṭhā.  ^b^purisakicca^eb^nti methunappaṭisevanaṃ sandhāya vadanti.<br/><br/>[03] atha bhikkhū taṃ pavattiṃ bhagavato ārocesuṃ. satthā ``tena  hi, bhikkhave, tumhepi te manusse imāya gāthāya paṭicodethā''ti  vatvā ``abhūtavādī''ti gāthamāha. taṃ sandhāya vuttaṃ -- ^b^``atha  kho sambahulā...pe0... nihīnakammā manujā paratthā''^eb^ti. tattha  ^b^neso, bhikkhave, saddo ciraṃ^eb^ ^a^V0.0211^ea^ ^b^bhavissatī^eb^ti idaṃ satthā tassa  ayasassa nipphattiṃ sabbaññutaññāṇena jānitvā bhikkhū samassāsento  āha.<br/><br/>[03] gāthāyaṃ ^b^abhūtavādī^eb^ti parassa dosaṃ adisvāva musāvādaṃ  katvā abhūtena atacchena paraṃ abbhācikkhanto. ^b^yo vāpi  katvā^eb^ti yo vā pana pāpakammaṃ katvā ``nāhaṃ etaṃ karomī''ti āha.  ^b^pecca samā bhavantī^eb^ti te ubhopi janā ito paralokaṃ gantvā  ^a^P0.0261^ea^ nirayūpagamanena gatiyā samā bhavanti. gatiyeva hi  nesaṃ paricchinnā, āyū pana aparicchinnā. bahukañhi pāpaṃ katvā  ciraṃ niraye paccati, parittakaṃ katvā appamattakameva kālaṃ paccati.  yasmā pana nesaṃ ubhinnampi lāmakameva kammaṃ, tena vuttaṃ --  ^b^nihīnakammā manujā paratthā^eb^ti. ``paratthā''ti imassa pana  padassa purato ``peccā''tipadena sambandho, pecca parattha ito gantvā te  nihīnakammā paraloke samā bhavantīti attho.<br/><br/>[03] ^b^pariyāpuṇitvā^eb^ti uggahetvā. ^b^akārakā^eb^ti  aparādhassa na kārakā. ^b^nayimehi kata^eb^nti evaṃ kira  nesamahosi -- imehi samaṇehi sakyaputtiyehi addhā taṃ pāpakammaṃ na  kataṃ, yaṃ aññatitthiyā ugghositvā sakalanagaraṃ āhiṇḍiṃsu, yasmā  ime amhesu evaṃ asabbhāhi pharusāhi vācāhi abbhācikkhantesupi na  kiñci vikāraṃ dassenti, khantisoraccañca na vijahanti, kevalaṃ pana  ``abhūtavādī nirayaṃ upetī''ti dhammaṃyeva vadantā sapantiyeva, ime  samaṇā sakyaputtiyā amhe anupadhāretvā abbhācikkhante sapanti,  sapathaṃ karontā viya vadanti ^a^M0.0237^ea^. atha vā ``yo vāpi katvā `na  karomi' cāhā''ti vadantā sapanti, attano akārakabhāvaṃ bodhetuṃ  amhākaṃ sapathaṃ karonti imeti attho.<br/><br/>[03] tesañhi manussānaṃ bhagavatā bhāsitagāthāya savanasamanantarameva  buddhānubhāvena sārajjaṃ okkami, saṃvego uppajji ``nayidaṃ amhehi  paccakkhato diṭṭhaṃ, sutaṃ nāma tathāpi hoti, aññathāpi hoti, ete ca  aññatitthiyā imesaṃ anatthakāmā ahitakāmā, tasmā te saddhāya  nayidaṃ amhehi vattabbaṃ, dujjānā hi samaṇā''ti. te tato paṭṭhāya  tato oramiṃsu.<br/><br/>[03] rājāpi yehi sundarī māritā, tesaṃ jānanatthaṃ purise  āṇāpesi. atha te dhuttā tehi kahāpaṇehi suraṃ pivantā aññamaññaṃ  kalahaṃ kariṃsu. tesu hi eko ekaṃ āha -- ``tvaṃ sundariṃ  ekappahārena māretvā mālākacavarantare khipitvā tato laddhakahāpaṇehi  suraṃ pivasi, hotu hotū''ti. rājapurisā taṃ sutvā te dhutte gahetvā  rañño dassesuṃ. rājā ^a^P0.0262^ea^ ``tumhehi sā ^a^V0.0212^ea^ māritā''ti  te dhutte pucchi. ``āma, devā''ti. ``kehi mārāpitā''ti?  ``aññatitthiyehi, devā''ti. rājā titthiye pakkosāpetvā tamatthaṃ  paṭijānāpetvā, ``ayaṃ sundarī tassa samaṇassa gotamassa avaṇṇaṃ  āropetukāmehi amhehi mārāpitā, neva gotamassa, na gotamasāvakānaṃ  doso atthi, amhākameva dosoti evaṃ vadantā nagaraṃ āhiṇḍathā''ti  āṇāpesi. te tathā akaṃsu. mahājano sammadeva saddahi.  titthiyānaṃ dhikkāraṃ akāsi, titthiyā manussavadhadaṇḍaṃ pāpuṇiṃsu.  tato paṭṭhāya buddhassa bhikkhusaṅghassa ca bhiyyosomattāya  sakkārasammāno mahā ahosi. bhikkhū acchariyabbhutacittajātā  bhagavantaṃ abhivādetvā attamanā paṭivedesuṃ. tena vuttaṃ -- ^b^``atha  kho sambahulā bhikkhū...pe0... antarahito so, bhante, saddo''^eb^ti.<br/><br/>[03] kasmā pana bhagavā ``titthiyānaṃ idaṃ kamma''nti bhikkhūnaṃ  nārocesi? ariyānaṃ tāva ārocanena payojanaṃ natthi, puthujjanesu  pana ``ye na saddaheyyuṃ, tesaṃ taṃ dīgharattaṃ ahitāya dukkhāya  saṃvatteyyā''ti nārocesi. apicetaṃ buddhānaṃ anāciṇṇaṃ, yaṃ  anāgatassa īdisassa vatthussa ācikkhanaṃ. parānuddesikameva hi  bhagavā saṃkilesapakkhaṃ vibhāveti ^a^M0.0238^ea^, kammañca katokāsaṃ na sakkā  nivattetunti abbhakkhānaṃ tannimittañca bhagavā ajjhupekkhanto nisīdi.  vuttañhetaṃ -- <br/><br/>[21] ``na antalikkhe na samuddamajjhe, <br/><br/>[27] na pabbatānaṃ vivaraṃ pavissa. <br/><br/>[26] na vijjatī so jagatippadeso, <br/><br/>[22] yatthaṭṭhito mucceyya pāpakammā''ti.. (dha0 pa0  127; mi0 pa0 4.2.4).<br/><br/>[03] ^b^etamatthaṃ viditvā^eb^ti mammacchedanavasenāpi bālajanehi  pavattitaṃ duruttavacanaṃ khantibalasamannāgatassa dhīrassa duttitikkhā  nāma natthīti imamatthaṃ sabbākārato viditvā. ^b^imaṃ udāna^eb^nti  imaṃ adhivāsanakhantibalavibhāvanaṃ udānaṃ udānesi.<br/><br/>[03] tattha ^b^tudanti vācāya janā asaññatā, sarehi  saṅgāmagataṃva^eb^ ^a^P0.0263^ea^ ^b^kuñjara^eb^nti kāyikasaṃvarādīsu  kassacipi saṃvarassa abhāvena asaṃyatā avinītā bālajanā sarehi  sāyakehi saṅgāmagataṃ yuddhagataṃ kuñjaraṃva hatthināgaṃ paṭiyodhā viya  vācāsattīhi tudanti vijjhanti, ayaṃ tesaṃ sabhāvo ^a^V0.0213^ea^. ^b^sutvāna  vākyaṃ pharusaṃ udīritaṃ, adhivāsaye bhikkhu aduṭṭhacitto^eb^ti taṃ pana  tehi bālajanehi udīritaṃ bhāsitaṃ mammaghaṭṭanavasena pavattitaṃ pharusaṃ  vākyaṃ vacanaṃ abhūtaṃ bhūtato nibbeṭhento mama kakacūpamaovādaṃ (ma0  ni0 1.222 ādayo) anussaranto īsakampi aduṭṭhacitto hutvā  ``saṃsārasabhāvo eso''ti saṃsāre bhayaṃ ikkhaṇasīlo bhikkhu  adhivāsaye, adhivāsanakhantiyaṃ ṭhatvā khameyyāti attho.<br/><br/>[03] etthāha -- kiṃ pana taṃ kammaṃ, yaṃ aparimāṇakālaṃ sakkaccaṃ  upacitavipulapuññasambhāro satthā evaṃ dāruṇaṃ abhūtabbhakkhānaṃ pāpuṇīti?  vuccate -- ayaṃ so bhagavā bodhisattabhūto atītajātiyaṃ munāḷi  nāma dhutto hutvā pāpajanasevī ayonisomanasikārabahulo vicarati.  so ekadivasaṃ surabhiṃ nāma paccekasambuddhaṃ nagaraṃ piṇḍāya pavisituṃ  cīvaraṃ pārupantaṃ passi. tasmiñca samaye aññatarā itthī tassa  avidūrena gacchati. dhutto ``abrahmacārī ayaṃ samaṇo''ti  abbhācikkhi. so tena kammena bahūni vassasatasahassāni niraye  paccitvā tasseva kammassa vipākāvasesena idāni buddho hutvāpi  sundariyā kāraṇā abhūtabbhakkhānaṃ ^a^M0.0239^ea^ pāpuṇi. yathā cetaṃ, evaṃ  ciñcamāṇavikādīnaṃ vikārakitthīnaṃ bhagavato abbhakkhānādīni  dukkhāni pattāni, sabbāni pubbe katassa kammassa vipākāvasesāni,  yāni ``kammapilotikānī''ti vuccanti. vuttañhetaṃ apadāne (apa0  thera 1.39.64-96) -- <br/><br/>[21] ``anotattasarāsanne, ramaṇīye silātale. <br/><br/>[22] nānāratanapajjote, nānāgandhavanantare.. <br/><br/>[21] ``mahatā bhikkhusaṅghena, pareto lokanāyako. <br/><br/>[22] āsīno byākarī tattha, pubbakammāni attano.. <br/><br/>[21] ``suṇātha bhikkhavo mayhaṃ, yaṃ kammaṃ pakataṃ mayā. <br/><br/>[22] pilotikassa kammassa, buddhattepi vipaccati.. <br/><br/>[40] 1^b^.^eb^ <br/><br/>[21] ``munāḷi ^a^P0.0264^ea^ nāmahaṃ dhutto,  pubbe aññāsu jātisu. <br/><br/>[22] paccekabuddhaṃ surabhiṃ, abbhācikkhiṃ adūsakaṃ.. <br/><br/>[21] ``tena ^a^V0.0214^ea^ kammavipākena, niraye saṃsariṃ ciraṃ. <br/><br/>[22] bahū vassasahassāni, dukkhaṃ vedemi vedanaṃ.. <br/><br/>[21] ``tena kammāvasesena, idha pacchimake bhave. <br/><br/>[22] abbhakkhānaṃ mayā laddhaṃ, sundarikāya kāraṇā.. <br/><br/>[40] 2^b^.^eb^ <br/><br/>[21] ``sabbābhibhussa buddhassa, nando nāmāsi  sāvako. <br/><br/>[22] taṃ abbhakkhāya niraye, ciraṃ saṃsaritaṃ mayā.. <br/><br/>[21] ``dasa vassasahassāni, niraye saṃsariṃ ciraṃ. <br/><br/>[22] manussabhāvaṃ laddhāhaṃ, abbhakkhānaṃ bahuṃ labhiṃ.. <br/><br/>[21] ``tena kammāvasesena, ciñcamāṇavikā mamaṃ. <br/><br/>[22] abbhācikkhi abhūtena, janakāyassa aggato.. <br/><br/>[40] 3^b^.^eb^ <br/><br/>[21] ``brāhmaṇo sutavā āsiṃ, ahaṃ sakkatapūjito. <br/><br/>[22] mahāvane pañcasate, mante vācemi māṇave.. <br/><br/>[21] ``tatthāgato ^a^M0.0240^ea^ isī bhīmo, pañcābhiñño mahiddhiko. <br/><br/>[22] tañcāhaṃ āgataṃ disvā, abbhācikkhiṃ adūsakaṃ.. <br/><br/>[21] ``tatohaṃ avacaṃ sisse, kāmabhogī ayaṃ isi. <br/><br/>[22] mayhampi bhāsamānassa, anumodiṃsu māṇavā.. <br/><br/>[21] ``tato māṇavakā sabbe, bhikkhamānaṃ kule kule. <br/><br/>[22] mahājanassa āhaṃsu, kāmabhogī ayaṃ isi.. <br/><br/>[21] ``tena kammavipākena, pañca bhikkhusatā ime. <br/><br/>[22] abbhakkhānaṃ labhuṃ sabbe, sundarikāya kāraṇā.. <br/><br/>[40] 4^b^.^eb^ <br/><br/>[21] ``vemātubhātikaṃ pubbe, dhanahetu haniṃ ahaṃ. <br/><br/>[22] pakkhipiṃgiriduggasmiṃ, silāya ca apiṃsayiṃ.. <br/><br/>[21] ``tena ^a^V0.0215^ea^ kammavipākena, devadatto silaṃ khipi. <br/><br/>[22] aṅguṭṭhaṃ piṃsayī pāde, mama pāsāṇasakkharā.. <br/><br/>[40] 5^b^.^eb^ <br/><br/>[21] ``purehaṃ dārako hutvā, kīḷamāno mahāpathe. <br/><br/>[22] paccekabuddhaṃ disvāna, magge sakalikaṃ khipiṃ.. <br/><br/>[21] ``tena ^a^P0.0265^ea^ kammavipākena, idha pacchimake  bhave. <br/><br/>[22] vadhatthaṃ maṃ devadatto, abhimāre payojayi.. <br/><br/>[40] 6^b^.^eb^ <br/><br/>[21] ``hatthāroho pure āsiṃ, paccekamunimuttamaṃ. <br/><br/>[22] piṇḍāya vicarantaṃ taṃ, āsādesiṃ gajenahaṃ.. <br/><br/>[21] ``tena kammavipākena, bhanto nāḷāgirī gajo. <br/><br/>[22] giribbaje puravare, dāruṇo samupāgami.. <br/><br/>[40] 7^b^.^eb^ <br/><br/>[21] ``rājāhaṃ patthivo āsiṃ, sattiyā purise  haniṃ. <br/><br/>[22] tena kammavipākena, niraye paccisaṃ bhusaṃ.. <br/><br/>[21] ``kammuno tassa sesena, sodāni sakalaṃ mama. <br/><br/>[22] pāde chaviṃ pakappesi, na hi kammaṃ vinassati.. <br/><br/>[40] 8^b^.^eb^ <br/><br/>[21] ``ahaṃ ^a^M0.0241^ea^ kevaṭṭagāmasmiṃ, ahuṃ kevaṭṭadārako. <br/><br/>[22] macchake ghātite disvā, janayiṃ somanassakaṃ.. <br/><br/>[21] ``tena kammavipākena, sīsadukkhaṃ ahū mama. <br/><br/>[22] sakkā ca sabbe haññiṃsu, yadā hani viṭaṭūbho.. <br/><br/>[40] 9^b^.^eb^ <br/><br/>[21] ``phussassāhaṃ pāvacane, sāvake paribhāsayiṃ. <br/><br/>[22] yavaṃ khādatha bhuñjatha, mā ca bhuñjatha sālayo.. <br/><br/>[21] ``tena ^a^V0.0216^ea^ kammavipākena, temāsaṃ khāditaṃ yavaṃ. <br/><br/>[22] nimantito brāhmaṇena, verañjāyaṃ vasiṃ tadā.. <br/><br/>[40] 10^b^.^eb^ <br/><br/>[21] ``nibbuddhe vattamānamhi, mallaputtaṃ niheṭhayiṃ. <br/><br/>[22] tena kammavipākena, piṭṭhidukkhaṃ ahū mama.. <br/><br/>[40] 11^b^.^eb^ <br/><br/>[21] ``tikicchako ahaṃ āsiṃ, seṭṭhiputtaṃ virecayiṃ. <br/><br/>[22] tena kammavipākena, hoti pakkhandikā mama.. <br/><br/>[40] 12^b^.^eb^ <br/><br/>[21] ``avacāhaṃ jotipālo, kassapaṃ sugataṃ tadā. <br/><br/>[22] kuto nu bodhi muṇḍassa, bodhi paramadullabhā.. <br/><br/>[21] ``tena kammavipākena, acariṃ dukkaraṃ bahuṃ. <br/><br/>[22] chabbassānuruvelāyaṃ, tato bodhiṃ apāpuṇiṃ.. <br/><br/>[21] ``nāhaṃ ^a^P0.0266^ea^ etena maggena, pāpuṇiṃ  bodhimuttamaṃ. <br/><br/>[22] kummaggena gavesissaṃ, pubbakammena vārito.. <br/><br/>[21] ``puññapāpaparikkhīṇo, sabbasantāpavajjito. <br/><br/>[22] asoko anupāyāso, nibbāyissamanāsavo.. <br/><br/>[21] ``evaṃ jino viyākāsi, bhikkhusaṅghassa aggato. <br/><br/>[22] sabbābhiññābalappatto, anotattamahāsare''ti.. (apa0  thera 1.39.64-96). <br/><br/>[06] aṭṭhamasuttavaṇṇanā niṭṭhitā. 


volume: 90
item: 39
title: piṇḍolasuttavaṇṇanā^sāriputtasuttavaṇṇanā^sundarīsuttavaṇṇanā^upasenasuttavaṇṇanā^
content:
  [03] 39^b^.^eb^ navame ^a^V0.0217^ea^ ^a^M0.0242^ea^ ^b^upasenassā^eb^ti ettha  ^b^upaseno^eb^ti tassa therassa nāmaṃ, vaṅgantabrāhmaṇassa pana puttattā  ``vaṅgantaputto''ti ca naṃ voharanti.<br/><br/>[03] ayañhi thero āyasmato sāriputtassa kaniṭṭhabhātā, sāsane  pabbajitvā apaññatte sikkhāpade upasampadāya dvivasso upajjhāyo  hutvā ekaṃ bhikkhuṃ upasampādetvā tena saddhiṃ bhagavato upaṭṭhānaṃ gato,  tassa bhikkhuno bhagavatā tassa saddhivihārikabhāvaṃ pucchitvā khandhake  āgatanayena ``atilahuṃ kho tvaṃ, moghapurisa, āvatto bāhullāya,  yadidaṃ gaṇabandhiya''nti (mahāva0 75) vigarahito patodābhitunno  viya ājānīyo saṃviggamānaso ``yadipāhaṃ idāni parisaṃ nissāya  bhagavatā vigarahito, parisaṃyeva pana nissāya pāsaṃsiyo bhaveyya''nti  ussāhajāto sabbe dhutadhamme samādāya vattamāno vipassanaṃ ārabhitvā  na cirasseva chaḷabhiñño paṭisambhidāppatto mahākhīṇāsavo hutvā  attano nissitake dhutaṅgadhare eva katvā tehi saddhiṃ bhagavantaṃ  upasaṅkamitvā santhatasikkhāpade (pārā0 565 ādayo) āgatanayena  ``pāsādikā kho tyāyaṃ, upasena, parisā''ti parisavasena bhagavato  santikā laddhapasaṃso ``etadaggaṃ, bhikkhave, mama sāvakānaṃ bhikkhūnaṃ  samantapāsādikānaṃ yadidaṃ upaseno ^a^P0.0267^ea^ vaṅgantaputto''ti  (a0 ni0  1.213) etadagge ṭhapito asītiyā mahāsāvakesu  abbhantaro.<br/><br/>[03] so ekadivasaṃ pacchābhattaṃ piṇḍapātappaṭikkanto antevāsikesu  attano attano divāṭṭhānaṃ gatesu udakakumbhato udakaṃ gahetvā pāde  pakkhāletvā gattāni sītiṃ katvā cammakkhaṇḍaṃ attharitvā divāṭṭhāne  divāvihāraṃ nisinno attano guṇe āvajjesi. tassa te anekasatā  anekasahassā poṅkhānupoṅkhaṃ upaṭṭhahiṃsu. so ``mayhaṃ tāva  sāvakassa sato ime evarūpā guṇā, kīdisā nu kho mayhaṃ satthu  guṇā''ti bhagavato guṇābhimukhaṃ manasikāraṃ pesesi. te tassa  ñāṇabalānurūpaṃ anekakoṭisahassā upaṭṭhahiṃsu. so ``evaṃsīlo me  satthā evaṃdhammo evaṃpañño evaṃvimuttī''tiādinā ca ``itipi so  bhagavā arahaṃ sammāsambuddho''tiādinā ca āvibhāvānurūpaṃ satthu guṇe  anussaritvā ^a^M0.0243^ea^, tato ``svākkhāto''tiādinā dhammassa,  ``suppaṭipanno''tiādinā ariyasaṅghassa ca guṇe anussari. evaṃ  mahāthero anekākāravokāraṃ ratanattayaguṇesu āvibhūtesu attamano  pamudito uḷārapītisomanassaṃ ^a^V0.0218^ea^ paṭisaṃvedento nisīdi. tamatthaṃ  dassetuṃ ^b^``āyasmato upasenassa vaṅgantaputtassa  rahogatassā''^eb^tiādi vuttaṃ.<br/><br/>[03] tattha ^b^rahogatassā^eb^ti rahasi gatassa.  ^b^paṭisallīnassā^eb^ti ekībhūtassa. ^b^evaṃ cetaso parivitakko  udapādī^eb^ti evaṃ idāni vuccamānākāro cittassa vitakko uppajji.  ^b^lābhā vata me^eb^ti ye ime manussattabuddhuppādasaddhāsamadhigamādayo,  aho vata me ete lābhā. ^b^suladdhaṃ vata me^eb^ti yañcidaṃ mayā  bhagavato sāsane pabbajjūpasampadāratanattayapayirupāsanādi paṭiladdhaṃ, taṃ  me aho vata suṭṭhu laddhaṃ. tattha kāraṇamāha ^b^``satthā ca  me''^eb^tiādinā.<br/><br/>[03] tattha diṭṭhadhammikasamparāyikaparamatthehi yathārahaṃ satte  anusāsatīti ^b^satthā^eb^. bhāgyavantatādīhi kāraṇehi ^b^bhagavā^eb^.  ārakattā kilesehi, kilesārīnaṃ hatattā, saṃsāracakkassa vā arānaṃ  hatattā, paccayādīnaṃ arahattā, pāpakaraṇe rahābhāvā ^b^arahaṃ^eb^ ^a^P0.0268^ea^.  sammā sāmañca sabbadhammānaṃ buddhattā ^b^sammāsambuddho^eb^ti  ayamettha saṅkhepo, vitthāro pana visuddhimagge (visuddhi0 1.123  ādayo) buddhānussatiniddesato gahetabbo.<br/><br/>[03] ^b^svākkhāte^eb^ti suṭṭhu akkhāte, ekantaniyyānikaṃ katvā  bhāsite. ^b^dhammavinaye^eb^ti pāvacane. tañhi yathānusiṭṭhaṃ  paṭipajjamānānaṃ saṃsāradukkhapātato dhāraṇena, rāgādikilese vinayanena  ca dhammavinayoti vuccati. ^b^sabrahmacārino^eb^ti seṭṭhaṭṭhena  brahmasaṅkhātaṃ bhagavato sāsanaṃ ariyamaggaṃ saha caranti paṭipajjantīti  sabrahmacārino. ^b^sīlavanto^eb^ti maggaphalasīlavasena sīlavanto.  ^b^kalyāṇadhammā^eb^ti samādhipaññāvimuttivimuttiñāṇadassanādayo  kalyāṇā sundarā dhammā etesaṃ atthīti kalyāṇadhammā. etena  saṅghassa suppaṭipattiṃ dasseti. ^b^sīlesu camhi paripūrakārī^eb^ti  ``ahampi pabbajitvā na tiracchānakathākathiko kāyadaḷhibahulo  hutvā vihāsiṃ, atha kho pātimokkhasaṃvarādiṃ catubbidhampi sīlaṃ  akhaṇḍaṃ achiddaṃ asabalaṃ akammāsaṃ ^a^M0.0244^ea^ bhujissaṃ viññuppasatthaṃ aparāmaṭṭhaṃ  katvā paripūrento ariyamaggaṃyeva pāpesi''nti vadati. etena  heṭṭhimaphaladvayasampattimattano dīpeti. sotāpannasakadāgāmino hi  sīlesu paripūrakārino. ^b^susamāhito camhi ekaggacitto^eb^ti  upacārappanābhedena samādhinā sabbathāpi samāhito ca amhi  avikkhittacitto. iminā samādhismiṃ paripūrakāritāvacanena  tatiyaphalasampattimattano dīpeti. anāgāmino hi samādhismiṃ  paripūrakārino. ^b^arahā camhi khīṇāsavo^eb^ti kāmāsavādīnaṃ  sabbaso khīṇattā khīṇāsavo, tato eva parikkhīṇabhavasaṃyojano  sadevake loke aggadakkhiṇeyyatāya arahā camhi. etena attano  katakaraṇīyataṃ dasseti. ^b^mahiddhiko^eb^ ^a^V0.0219^ea^ ^b^camhi mahānubhāvo^eb^ti  adhiṭṭhānavikubbanādīddhīsu mahatā vasībhāvena samannāgatattā  mahiddhiko uḷārassa puññānubhāvassa ^a^P0.0269^ea^ guṇānubhāvassa  ca sampattiyā mahānubhāvo ca asmi. etena  lokiyābhiññānavānupubbavihārasamāpattiyogamattano dīpeti.  abhiññāsu vasībhāvena hi ariyā yathicchitanipphādanena mahiddhikā,  pubbūpanissayasampattiyā nānāvihārasamāpattīhi ca visodhitasantānattā  mahānubhāvā ca hontīti.<br/><br/>[03] ^b^bhaddakaṃ me jīvita^eb^nti evaṃvidhasīlādiguṇasamannāgatassa me  yāvāyaṃ kāyo dharati, tāva sattānaṃ hitasukhameva vaḍḍhati,  puññakkhettabhāvato jīvitampi me bhaddakaṃ sundaraṃ. ^b^bhaddakaṃ  maraṇa^eb^nti sace panidaṃ khandhapañcakaṃ ajja vā imasmiṃyeva vā khaṇe  anupādāno viya jātavedo nibbāyati, taṃ appaṭisandhikaṃ  parinibbānasaṅkhātaṃ maraṇampi me bhaddakanti ubhayattha tādibhāvaṃ  dīpeti. evaṃ mahāthero appahīnasomanassuppilāvitavāsanussannattā  uḷārasomanassito dhammabahumānena dhammapītipaṭisaṃvedanena  parivitakkesi.<br/><br/>[03]  taṃ satthā gandhakuṭiyaṃ nisinnova sabbaññutaññāṇena jānitvā  jīvite maraṇe ca tassa tādibhāvavibhāvanaṃ imaṃ udānaṃ udānesi.  tena vuttaṃ -- ^b^``atha kho bhagavā...pe0... udānesī''^eb^ti.<br/><br/>[03] tattha ^b^yaṃ jīvitaṃ na tapatī^eb^ti yaṃ khīṇāsavapuggalaṃ  jīvitaṃ āyatiṃ khandhappavattiyā sabbena sabbaṃ abhāvato na tapati na  bādhati, vattamānameva vā ^a^M0.0245^ea^ jīvitaṃ sabbaso saṅkhatadhammattā  satipaññāvepullappattiyā sabbattha satisampajaññasamāyogato na bādhati.  yo hi andhaputhujjano pāpajanasevī ayonisomanasikārabahulo  akatakusalo akatapuñño, so ``akataṃ vata me kalyāṇa''ntiādinā  vippaṭisārena tapatīti tassa jīvitaṃ taṃ tapati nāma. itare pana  akatapāpā katapuññā kalyāṇaputhujjanena saddhiṃ satta sekhā  tapanīyadhammaparivajjanena atapanīyadhammasamannāgamena ca pacchānutāpena  na tapantīti na tesaṃ jīvitaṃ tapati. khīṇāsave pana vattabbameva  natthīti pavattidukkhavasena atthavaṇṇanā katā.<br/><br/>[03] ^b^maraṇante na socatī^eb^ti maraṇasaṅkhāte ante pariyosāne,  maraṇasamīpe vā na socati anāgāmimaggeneva sokassa samugghātitattā.  ^b^sa ve diṭṭhapado dhīro, sokamajjhe na socatī^eb^ti so  anabhijjhādīnaṃ ^a^P0.0270^ea^ catunnaṃ dhammapadānaṃ nibbānasseva vā  diṭṭhattā diṭṭhapado, dhitisampannattā dhīro ^a^V0.0220^ea^ khīṇāsavo socanadhammattā  ``sokā''ti laddhanāmānaṃ avītarāgānaṃ sattānaṃ, sokahetūnaṃ vā  lokadhammānaṃ majjhe ṭhatvāpi na socati.<br/><br/>[03] idānissa sabbaso sokahetūnaṃ abhāvaṃ dīpetuṃ  ^b^``ucchinnabhavataṇhassā''^eb^tiādimāha. tattha yassa aggamaggena  sabbaso ucchinnā bhavataṇhā, so ucchinnabhavataṇho. tassa  avasesakilesānaṃ anavasesavūpasamena santacittassa khīṇāsavabhikkhuno.  ^b^vikkhīṇo jātisaṃsāro^eb^ti jātiādiko -- <br/><br/>[21] ``khandhānañca paṭipāṭi, dhātuāyatanāna ca. <br/><br/>[22] abbocchinnaṃ vattamānā, `saṃsāro'ti pavuccatī''ti..  -- <br/><br/>[25] vuttalakkhaṇo saṃsāro visesato khīṇo. tasmā  ^b^natthi tassa punabbhavo^eb^ti yasmā tassa evarūpassa  ariyapuggalassa āyatiṃ punabbhavo natthi, tasmā tassa jātisaṃsāro  khīṇo. kasmā panassa punabbhavo natthi? yasmā ucchinnabhavataṇho  santacitto ca hoti, tasmāti āvattetvā vattabbaṃ. atha vā  vikkhīṇo jātisaṃsāro, tato eva natthi tassa punabbhavoti attho  yojetabbo. <br/><br/>[06] navamasuttavaṇṇanā niṭṭhitā. 


volume: 90
item: 40
title: sāriputtasuttavaṇṇanā^sundarīsuttavaṇṇanā^upasenasuttavaṇṇanā^sāriputtaupasamasuttavaṇṇanā^
content:
  [03] 40^b^.^eb^ dasame ^a^M0.0246^ea^ ^b^attano upasama^eb^nti  sāvakapāramīmatthakappattiyā hetubhūtaṃ aggamaggena attano  anavasesakilesavūpasamaṃ.<br/><br/>[03] āyasmā hi sāriputto anupasantakilesānaṃ sattānaṃ  rāgādikilesajanitasantāpadarathapariḷāhadukkhañceva  kilesābhisaṅkhāranimittaṃ  jātijarābyādhimaraṇasokaparidevādidukkhañca paccakkhato disvā  ^a^P0.0271^ea^ atītānāgatepi nesaṃ vaṭṭamūlakadukkhaṃ parituletvā  karuṇāyamāno attanāpi puthujjanakāle anubhūtaṃ kilesanimittaṃ vā  anappakaṃ dukkhaṃ anussaritvā ``īdisassa ^a^V0.0221^ea^ nāma mahādukkhassa  hetubhūtā kilesā idāni me suppahīnā''ti attano kilesavūpasamaṃ  abhiṇhaṃ paccavekkhati. paccavekkhanto ca ``ime ettakā kilesā  sotāpattimaggena upasamitā, ettakā sakadāgāmimaggena, ettakā  anāgāmimaggena, ettakā arahattamaggena upasamitā''ti taṃtaṃmaggañāṇehi  odhiso kilesānaṃ upasamitabhāvaṃ paccavekkhati, tena vuttaṃ --  ^b^``attano upasamaṃ paccavekkhamāno''^eb^ti. <br/><br/>[01] apare ``thero arahattaphalasamāpattiṃ samāpajjitvā taṃ  paccavekkhitvā `imassa vatāyaṃ santapaṇītabhāvo accantasantāya  asaṅkhatāya dhātuyā ārammaṇato, sayañca sammadeva  kilesavūpasamato'ti evaṃ abhiṇhaṃ upasamaṃ paccavekkhatī''ti vadanti.  aññe pana ``anavasesakilesānaṃ upasamapariyosāne jātaṃ  aggaphalamevettha upasamo nāma, taṃ paccavekkhamāno nisinno''ti.<br/><br/>[03] ^b^etamatthaṃ viditvā^eb^ti yadidaṃ āyasmato sāriputtassa  mahāpaññatādihetubhūtaṃ sāvakesu anaññasādhāraṇaṃ kilesappahānaṃ aggaphalaṃ  vā upasamapariyāyena vuttaṃ, tassa paccavekkhaṇasaṅkhātaṃ atthaṃ  sabbākārato viditvā tadanubhāvadīpakaṃ ^b^imaṃ udānaṃ udānesi^eb^.<br/><br/>[03] tattha ^b^upasantasantacittassā^eb^ti upasantameva hutvā santaṃ  cittaṃ etassāti upasantasantacitto. samāpattiyā vikkhambhanena hi  upasantakilesattā upasantacittaṃ na sabbathā ``upasantasanta''nti  vuccati tassa upasamassa anaccantikabhāvato, na tathā aggamaggena.  tena pana accantameva kilesānaṃ samucchinnattā arahato cittaṃ puna  kilesānaṃ anupasametabbatāya samathavipassanāheṭṭhimamaggehi  upasantakilesaṃ hutvā accantasantabhāvatova ^a^M0.0247^ea^ ``upasantasanta''nti  vuccati. tena vuttaṃ -- ``upasantameva hutvā santaṃ cittaṃ etassāti  upasantasantacitto''ti. ^b^upasanta^eb^nti vā upasamo vuccati,  tasmā ``upasantasantacittassā''ti accantūpasamena santacittassāti  attho.<br/><br/>[03] atha vā satipi sabbesaṃ khīṇāsavānaṃ anavasesakilesavūpasame  sāvakapāramīñāṇassa pana matthakappattihetubhūto sāvakesu  anaññasādhāraṇo saviseso dhammasenāpatino ^a^P0.0272^ea^  kilesavūpasamoti dassetuṃ satthā upasantasaddena visesetvā āha  ``upasantasantacittassā''ti.<br/><br/>[03] tatrāyamattho -- bhusaṃ daḷhaṃ vā santaṃ upasantaṃ, tena upasantena  upasantameva hutvā santaṃ upasantasantaṃ ^a^V0.0222^ea^, tādisaṃ cittaṃ etassāti sabbaṃ  purimasadisameva. tathā hesa bhagavatā -- ``sāriputto, bhikkhave,  mahāpañño puthupañño hāsapañño javanapañño tikkhapañño  nibbedhikapañño''tiādinā (ma0 ni0 3.93) anekapariyāyena  vaṇṇito thomito. ^b^netticchinnassā^eb^ti netti vuccati bhavataṇhā  saṃsārassa nayanato, sā netti chinnā etassāti netticchinno. tassa  netticchinnassa, pahīnataṇhassāti attho. ^b^mutto so  mārabandhanā^eb^ti so evaṃvidho parikkhīṇabhavasaṃyojano sabbasmā  mārabandhanato mutto, na tassa mārabandhanamocanāya karaṇīyaṃ atthi,  tasmā dhammasenāpati attano upasamaṃ paccavekkhatīti. sesaṃ  vuttanayameva. <br/><br/>[06] dasamasuttavaṇṇanā niṭṭhitā. <br/><br/>[06] niṭṭhitā ca meghiyavaggavaṇṇanā. 


volume: 90
item: 41
title: sundarīsuttavaṇṇanā^upasenasuttavaṇṇanā^soṇavaggo^piyatarasuttavaṇṇanā^
content:
  [03] 41^b^.^eb^ mahāvaggassa ^a^V0.0223^ea^ ^a^M0.0248^ea^ ^a^P0.0273^ea^   paṭhame ^b^mallikāya deviyā saddhi^eb^nti mallikāya nāma attano mahesiyā  saha. ^b^uparipāsādavaragato^eb^ti pāsādavarassa upari gato.  ^b^kocañño attanā piyataro^eb^ti koci añño attanā  piyāyitabbataro. ^b^atthi nu kho te^eb^ti ``kiṃ te atthī''ti  deviṃ pucchati.<br/><br/>[03] kasmā pucchati? ayañhi sāvatthiyaṃ duggatamālākārassa dhītā.  ekadivasaṃ āpaṇato pūvaṃ gahetvā mālārāmaṃ gantvā  ``khādissāmī''ti gacchantī paṭipathe bhikkhusaṅghaparivutaṃ bhagavantaṃ  bhikkhācāraṃ pavisantaṃ disvā pasannacittā taṃ bhagavato adāsi.  satthā tathārūpe ṭhāne nisīdanākāraṃ dassesi. ānandatthero cīvaraṃ  paññāpetvā adāsi. bhagavā tattha nisīditvā taṃ pūvaṃ paribhuñjitvā  mukhaṃ vikkhāletvā sitaṃ pātvākāsi. thero ``ko imissā, bhante,  dānassa vipāko bhavissatī''ti pucchi. ``ajjesā, ānanda,  tathāgatassa paṭhamaṃ bhojanaṃ adāsi, ajjeva kosalarañño aggamahesī  bhavissati piyā manāpā''ti. taṃ divasameva ca rājā kāsigāme  bhāgineyyena saddhiṃ yujjhitvā parājito palāyitvā āgato nagaraṃ  pavisanto ``balakāyassa āgamanaṃ āgamessāmī''ti taṃ mālārāmaṃ  pāvisi. sā rājānaṃ āgataṃ passitvā tassa vattamakāsi. rājā  tassā vatte pasīditvā pitaraṃ pakkosāpetvā mahantaṃ issariyaṃ datvā  ^a^P0.0274^ea^ taṃ antepuraṃ paṭiharāpetvā aggamahesiṭṭhāne ṭhapesi.  athekadivasaṃ rājā cintesi -- ``mayā imissā mahantaṃ issariyaṃ  dinnaṃ, yaṃnūnāhaṃ imaṃ puccheyyaṃ `ko te piyo'ti? sā `tvaṃ me,  mahārāja, piyo'ti vatvā, puna maṃ pucchissati, athassāhaṃ `mayhampi  tvaṃyeva piyā'ti vakkhāmī''ti. iti so aññamaññaṃ  vissāsajananatthaṃ sammodanīyaṃ karonto pucchi.<br/><br/>[03] devī pana paṇḍitā buddhupaṭṭhāyikā saṅghupaṭṭhāyikā ``nāyaṃ pañho  rañño mukhaṃ ulloketvā ^a^V0.0224^ea^ kathetabbo''ti cintetvā yathābhūtameva vadantī  ^b^``natthi kho me, mahārāja, kocañño attanā piyataro''^eb^ti  ^a^M0.0249^ea^ āha. vatvāpi attanā byākatamatthaṃ upāyena rañño paccakkhaṃ  kātukāmā ^b^``tuyhaṃ pana, mahārāja, atthañño koci attanā  piyataro''^eb^ti tatheva rājānaṃ pucchi yathā raññā sayaṃ puṭṭhā. rājāpi  tāya sarasalakkhaṇena kathitattā nivattituṃ asakkonto sayampi  sarasalakkhaṇeneva kathento tatheva byākāsi yathā deviyā byākataṃ.<br/><br/>[03] byākaritvā ca mandadhātukatāya evaṃ cintesi -- ``ahaṃ rājā  pathavissaro mahantaṃ pathavimaṇḍalaṃ abhivijiya ajjhāvasāmi, mayhaṃ  tāva yuttaṃ `attanā piyataraṃ aññaṃ na passāmī'ti, ayaṃ pana vasalī  hīnajaccā samānā mayā ucce ṭhāne ṭhapitā sāmibhūtaṃ maṃ na tathā  piyāyati, `attāva piyataro'ti mama sammukhā vadati, yāva kakkhaḷā  vatāya''nti anattamano hutvā ``nanu te tīṇi ratanāni  piyatarānī''ti codesi. devī `ratanattayaṃpāhaṃ deva attano saggasukhaṃ  mokkhasukhañca patthayantī sampiyāyāmi, tasmā attāva me  piyataro''ti āha. sabbo cāyaṃ loko attadatthameva paraṃ piyāyati,  puttaṃ patthentopi ``ayaṃ maṃ jiṇṇakāle posessatī''ti pattheti, dhītaraṃ  ``mama kulaṃ vaḍḍhissatī''ti, bhariyaṃ ``mayhaṃ pāde  paricarissatī''ti, aññepi ñātimittabandhave taṃtaṃkiccavasena, iti  attadatthameva ^a^P0.0275^ea^ sampassanto loko paraṃ piyāyatīti.  ayañhi deviyā adhippāyo.<br/><br/>[03] atha rājā cintesi -- ``ayaṃ mallikā kusalā paṇḍitā  nipuṇā `attāva me piyataro'ti vadati, mayhampi attāva piyataro  hutvā upaṭṭhāti, handāhaṃ imamatthaṃ satthu ārocessāmi, yathā ca me  satthā byākarissati, tathā naṃ dhāressāmī''ti. evaṃ pana cintetvā  satthu santikaṃ upasaṅkamitvā tamatthaṃ ārocesi. tena vuttaṃ --  ^b^``atha kho rājā pasenadi kosalo...pe0... piyataro''^eb^ti.<br/><br/>[03] ^b^etamatthaṃ viditvā^eb^ti etaṃ ``loke sabbasattānaṃ attāva  attano piyataro''ti raññā vuttamatthaṃ sabbaso jānitvā  tadatthaparidīpanaṃ ^b^imaṃ udānaṃ udānesi^eb^.<br/><br/>[03] tattha ^b^sabbā disā anuparigamma cetasā^eb^ti sabbā  anavasesā dasapi disā pariyesanavasena cittena anugantvā.  ^b^nevajjhagā piyataramattanā kvacī^eb^ti attanā atisayena piyaṃ aññaṃ  koci puriso sabbussāhena pariyesanto ^a^M0.0250^ea^ kvaci katthaci sabbadisāsu  neva adhigaccheyya na passeyya. ^b^evaṃ piyo puthu attā paresa^eb^nti  evaṃ kassaci attanā piyatarassa anupalabbhanavasena ^a^V0.0225^ea^ puthu visuṃ visuṃ  tesaṃ tesaṃ sattānaṃ attāva piyo. ^b^tasmā na hiṃse  paramattakāmo^eb^ti yasmā evaṃ sabbopi satto attānaṃ piyāyati attano  sukhakāmo dukkhappaṭikūlo, tasmā attakāmo attano hitasukhaṃ  icchanto paraṃ sattaṃ antamaso kunthakipillikaṃ upādāya na hiṃse na  haneyya na pāṇileḍḍudaṇḍādīhipi viheṭheyya. parassa hi attanā kate  dukkhe taṃ tato saṅkamantaṃ viya kālantare attani sandissati.  ayañhi kammānaṃ dhammatāti. <br/><br/>[06] paṭhamasuttavaṇṇanā niṭṭhitā. 


volume: 90
item: 42
title: upasenasuttavaṇṇanā^soṇavaggo^piyatarasuttavaṇṇanā^appāyukasuttavaṇṇanā^
content:
  [03] 42^b^.^eb^ dutiye ^a^P0.0276^ea^ ^b^acchariyaṃ,  bhante^eb^ti idampi meghiyasutte viya garahaṇacchariyavasena veditabbaṃ.  ^b^yāva appāyukā^eb^ti yattakaṃ parittāyukā, atīttarajīvitāti  attho. ^b^sattāhajāte^eb^ti sattāhena jāto sattāhajāto. tasmiṃ  sattāhajāte, jātassa sattame ahanīti attho. ^b^tusitaṃ kāyaṃ  upapajjī^eb^ti tusitaṃ devanikāyaṃ paṭisandhiggahaṇavasena upapajji.<br/><br/>[03] ekadivasaṃ kira thero pacchābhattaṃ divāṭṭhāne nisinno  lakkhaṇānubyañjanappaṭimaṇḍitaṃ sobhaggappattaṃ dassanānuttariyabhūtaṃ bhagavato  rūpakāyasiriṃ manasi karitvā, ``aho buddhānaṃ rūpakāyasampatti  dassanīyā samantapāsādikā manoharā''ti uḷāraṃ pītisomanassaṃ  paṭisaṃvedento evaṃ cintesi -- ``vijātamātuyā nāma virūpopi  putto surūpo viya manāpo hoti, sace pana buddhānaṃ mātā mahāmāyā  devī dhareyya, kīdisaṃ nu kho tassā bhagavato rūpadassane  pītisomanassaṃ uppajjeyya, mahājāni kho mayhaṃ mahāmātu deviyā, yā  sattāhajāte bhagavati kālakatā''ti. evaṃ pana cintetvā bhagavantaṃ  upasaṅkamitvā attano parivitakkitaṃ ārocento tassā kālakiriyaṃ  garahanto ^b^``acchariyaṃ, bhante''^eb^tiādimāha.<br/><br/>[03] keci ^a^M0.0251^ea^ panāhu -- ``mahāpajāpati gotamī bhagavantaṃ mahatā  āyāsena pabbajjaṃ yācitvāpi paṭikkhittā, mayā pana upāyena  yācito bhagavā aṭṭhagarudhammappaṭiggahaṇavasena tassā pabbajjaṃ  upasampadañca anujāni, sā te dhamme paṭiggahetvā laddhapabbajjūpasampadā  bhagavato dutiyaṃ parisaṃ uppādetvā catutthāya parisāya paccayo ahosi.  sace pana bhagavato janetti ^a^V0.0226^ea^ mahāmāyā devī dhareyya, evametā cubhopi  khattiyabhaginiyo ekato hutvā imaṃ sāsanaṃ sobheyyuṃ, bhagavā ca  mātari bahumānena mātugāmassa sāsane pabbajjaṃ upasampadañca sukheneva  anujāneyya, appāyukatāya panassā kasirena nipphannamidanti iminā  adhippāyena thero bhagavato santike ^b^`acchariyaṃ,  bhante'^eb^tiādimāhā''ti. taṃ akāraṇaṃ. bhagavā hi mātuyā vā  aññassa vā mātugāmassa attano sāsane ^a^P0.0277^ea^ pabbajjaṃ  anujānanto garukaṃyeva katvā anujānāti, na lahukaṃ  ciraṭṭhitikāmatāyāti.<br/><br/>[03] apare panāhu -- ``dasabalacatuvesārajjādike anaññasādhāraṇe  anantāparimāṇe buddhaguṇe thero manasi karitvā yā evaṃ mahānubhāvaṃ  nāma loke aggapuggalaṃ satthāraṃ kucchinā dasa māse parihari, sā  buddhamātā kassaci paricārikā bhavissatīti ayuttamidaṃ. kasmā?  satthu guṇānucchavikamevetaṃ, yadidaṃ sattāhajāte bhagavati janetti kālaṃ  karoti, kālakatā ca tusitesu uppajjatīti acchariyabbhutacittajāto  hutvā taṃ attano vitakkuppādanaṃ bhagavato ārocento ^b^`acchariyaṃ,  bhante'^eb^tiādivacanaṃ avocā''ti.<br/><br/>[03] satthā pana yasmā sattāhajātesu bodhisattesu bodhisattamātu  kālakiriyā dhammatā siddhā, tasmā taṃ dhammataṃ paridīpento  ^b^``evametaṃ, ānandā''^eb^tiādimāha. sā panāyaṃ dhammatā yasmā  yathā sabbe bodhisattā pāramiyo pūretvā tusitapure nibbattitvā tattha  yāvatāyukaṃ ṭhatvā āyupariyosāne dasasahassacakkavāḷadevatāhi  sannipatitvā abhisambodhiṃ pattuṃ manussaloke paṭisandhiggahaṇāya  ajjhesitā kāladīpadesakulāni viya janettiyā āyuparimāṇampi  oloketvā paṭisandhiṃ gaṇhanti, ayampi bhagavā bodhisattabhūto tatheva  tusitapure ṭhito pañca mahāvilokanāni vilokento  sattadivasādhikadasamāsaparimāṇaṃ ^a^M0.0252^ea^ mātuyā āyuparimāṇaṃ paricchinditvā  ``ayaṃ mama paṭisandhiggahaṇassa kālo, idāni uppajjituṃ vaṭṭatī''ti  ñatvāva paṭisandhiṃ aggahesi, tasmā sabbabodhisattānaṃ  āciṇṇasamāciṇṇavaseneva veditabbaṃ. tenāha bhagavā --  ^b^``appāyukā hi, ānanda, bodhisattamātaro hontī''^eb^tiādi.<br/><br/>[03] tattha ^b^kālaṃ karontī^eb^ti yathāvuttāayuparikkhayeneva kālaṃ  karonti, na vijātapaccayā. carimattabhāvehi bodhisattehi vasitaṭṭhānaṃ  cetiyagharasadisaṃ hoti, na aññesaṃ paribhogārahaṃ, na ca sakkā  bodhisattamātaraṃ apanetvā aññaṃ aggamahesiṭṭhāne ṭhapetunti tattakaṃ eva  bodhisattamātu āyuppamāṇaṃ hoti, tasmā tadā kālaṃ karonti.  imameva hi atthaṃ sandhāya mahābodhisattā pañcamaṃ mahāvilokanaṃ  karonti.<br/><br/>[03] katarasmiṃ ^a^V0.0227^ea^ pana vaye kālaṃ ^a^P0.0278^ea^ karontīti?  majjhimavaye. paṭhamavayasmiñhi sattānaṃ attabhāve chandarāgo balavā  hoti, tena tadā sañjātagabbhā itthiyo yebhuyyena gabbhaṃ anurakkhituṃ na  sakkonti. gaṇheyyuṃ ce, gabbho bahvābādho hoti. majjhimavayassa  pana dve koṭṭhāse atikkamitvā tatiyakoṭṭhāse vatthu visadaṃ hoti,  visade vatthumhi nibbattadārakā arogā honti, tasmā bodhisattamātaro  paṭhamavaye sampattiṃ anubhavitvā majjhimavayassa tatiyakoṭṭhāse  vijāyitvā kālaṃ karontīti.<br/><br/>[03] ^b^etamatthaṃ viditvā^eb^ti etaṃ bodhisattamātu aññesañca  sabbasattānaṃ attabhāve āyussa maraṇapariyosānataṃ viditvā  tadatthavibhāvanamukhena anavajjappaṭipattiyaṃ ussāhadīpakaṃ ^b^imaṃ udānaṃ  udānesi^eb^.<br/><br/>[03] tattha ^b^ye kecī^eb^ti aniyamaniddeso. ^b^bhūtā^eb^ti  nibbattā. ^b^bhavissantī^eb^ti anāgate nibbattissanti.  ^b^vā^eb^saddo vikappattho, ^b^api^eb^saddo sampiṇḍanattho. tena  nibbattamānepi saṅgaṇhāti. ettāvatā atītādivasena  tiyaddhapariyāpanne satte anavasesato pariyādiyati. apica  gabbhaseyyakasattā gabbhato nikkhantakālato paṭṭhāya bhūtā nāma, tato  pubbe bhavissanti nāma. saṃsedajūpapātikā paṭisandhicittato parato  bhūtā ^a^M0.0253^ea^ nāma, tato pubbe uppajjitabbabhavavasena bhavissanti nāma.  sabbepi vā paccuppannabhavavasena bhūtā nāma, āyatiṃ punabbhavavasena  bhavissanti nāma. khīṇāsavā bhūtā nāma. te hi bhūtā eva, na  puna bhavissantīti, tadaññe bhavissanti nāma.<br/><br/>[03] ^b^sabbe gamissanti pahāya deha^eb^nti sabbe yathāvuttabhedā  sabbabhavayonigativiññāṇaṭṭhitisattāvāsādivasena anekabhedabhinnā sattā  dehaṃ attano sarīraṃ pahāya nikkhipitvā paralokaṃ gamissanti,  asekkhā pana nibbānaṃ. ettha koci acavanadhammo nāma natthīti  dasseti. ^b^taṃ sabbajāniṃ kusalo viditvā^eb^ti tadetaṃ sabbassa  sattassa jāniṃ hāniṃ maraṇaṃ, sabbassa vā sattassa jāniṃ vināsaṃ  pabhaṅgutaṃ kusalo paṇḍitajātiko maraṇānussativasena  aniccatāmanasikāravasena vā jānitvā. ^b^ātāpiyo brahmacariyaṃ  careyyā^eb^ti vipassanāya kammaṃ karonto ātāpiyasaṅkhātena ^a^P0.0279^ea^  vīriyena samannāgatattā ātāpiyo catubbidhasammappadhānavasena  āraddhavīriyo anavasesamaraṇasamatikkamanūpāyaṃ maggabrahmacariyaṃ careyya,  paṭipajjeyyāti attho. <br/><br/>[06] dutiyasuttavaṇṇanā niṭṭhitā. 


