# pali

volume: 100
item: 122
title: dukanipāto^^paṭhamavaggo^uttarattheragāthāvaṇṇanā^
content:
  [03] dukanipāte ^a^M1.0304^ea^ ^a^V1.0260^ea^ ^a^P2.0001^ea^ ^b^natthi koci bhavo  nicco^eb^tiādikā āyasmato uttarattherassa gāthā. kā uppatti?  ayampi purimabuddhesu katādhikāro tattha tattha bhave vivaṭṭūpanissayaṃ  puññaṃ upacinanto sumedhassa bhagavato kāle vijjādharo hutvā ākāsena  vicarati. tena ca samayena satthā tassa anuggaṇhanatthaṃ vanantare  aññatarasmiṃ rukkhamūle nisīdi chabbaṇṇabuddharaṃsiyo vissajjento.  so antalikkhena gacchanto bhagavantaṃ disvā pasannacitto ākāsato  oruyha suvisuddhehi vipulehi kaṇikārapupphehi bhagavantaṃ pūjesi,  pupphāni buddhānubhāvena satthu upari chattākārena aṭṭhaṃsu, so tena  bhiyyosomattāya pasannacitto hutvā aparabhāge kālaṃ katvā tāvatiṃse  nibbattitvā uḷāraṃ dibbasampattiṃ anubhavanto yāvatāyukaṃ tattha ṭhatvā  tato cuto devamanussesu saṃsaranto imasmiṃ buddhuppāde rājagahe  brāhmaṇamahāsālaputto hutvā nibbatti, ^b^uttaro^eb^tissa nāmaṃ ahosi.  so viññutaṃ patto brāhmaṇavijjāsu nipphattiṃ gantvā jātiyā rūpena  vijjāya vayena sīlācārena ca lokassa sambhāvanīyo jāto. tassa  taṃ sampattiṃ disvā vassakāro magadhamahāmatto attano dhītaraṃ dātukāmo  hutvā attano adhippāyaṃ pavedesi. so nissaraṇajjhāsayatāya taṃ  paṭikkhipitvā kālena kālaṃ dhammasenāpatiṃ payirupāsanto tassa  santike dhammaṃ sutvā paṭiladdhasaddho pabbajitvā vattasampanno hutvā theraṃ  upaṭṭhahati.<br/><br/>[03] tena ca samayena therassa aññataro ābādho uppanno, tassa  bhesajjatthāya uttaro sāmaṇero pātova pattacīvaramādāya vihārato  nikkhanto antarāmagge taḷākassa tīre pattaṃ ṭhapetvā udakasamīpaṃ  gantvā mukhaṃ dhovati. atha aññataro umaṅgacoro ārakkhapurisehi ^a^M1.0305^ea^  anubaddho aggadvāreneva nagarato nikkhamitvā palāyanto attanā gahitaṃ  ratanabhaṇḍikaṃ sāmaṇerassa patte pakkhipitvā palāyi. sāmaṇero  pattasamīpaṃ ^a^P2.0002^ea^ upagato. coraṃ anubandhantā rājapurisā  ^a^V1.0261^ea^   sāmaṇerassa patte bhaṇḍikaṃ disvā, ``ayaṃ coro, iminā coriyaṃ  kata''nti sāmaṇeraṃ pacchābāhaṃ bandhitvā vassakārassa brāhmaṇassa  dassesuṃ. vassakāro ca tadā rañño vinicchaye niyutto hutvā  chejjabhejjaṃ anusāsati. so ``pubbe mama vacanaṃ nādiyi,  suddhapāsaṇḍiyesu pabbajī''ti ca baddhāghātattā kammaṃ asodhetvāva  jīvantameva taṃ sūle uttāsesi.<br/><br/>[03] athassa bhagavā ñāṇaparipākaṃ oloketvā taṃ ṭhānaṃ gantvā  vipphurantahatthanakhamaṇimayūkhasambhinnasitābhatāya  paggharantajātihiṅgulakasuvaṇṇarasadhāraṃ viya  jālāguṇṭhitamudutalunadīghaṅgulihatthaṃ uttarassa sīse ṭhapetvā, ``uttara,  idaṃ te purimakammassa phalaṃ uppannaṃ, tattha tayā paccavekkhaṇabalena  adhivāsanā kātabbā''ti vatvā ajjhāsayānurūpaṃ dhammaṃ desesi.  uttaro amatābhisekasadisena satthu hatthasamphassena  sañjātappasādasomanassatāya uḷāraṃ pītipāmojjaṃ paṭilabhitvā  yathāparicitaṃ vipassanāmaggaṃ samārūḷho ñāṇassa paripākaṃ gatattā  satthu ca desanāvilāsena tāvadeva maggapaṭipāṭiyā sabbakilese  khepetvā chaḷabhiñño ahosi. tena vuttaṃ ^b^apadāne^eb^ (apa0 thera  2.56.55-92) -- <br/><br/>[21] ``sumedho nāma sambuddho, bāttiṃsavaralakkhaṇo. <br/><br/>[22] vivekakāmo bhagavā, himavantamupāgami.. <br/><br/>[21] ``ajjhogāhetvā himavantaṃ, aggo kāruṇiko muni. <br/><br/>[22] pallaṅkaṃ ābhujitvāna, nisīdi parisuttamo.. <br/><br/>[21] ``vijjādharo tadā āsiṃ, antalikkhacaro ahaṃ. <br/><br/>[22] tisūlaṃ sugataṃ gayha, gacchāmi ambare tadā.. <br/><br/>[21] ``pabbatagge yathā aggi, puṇṇamāyeva candimā. <br/><br/>[22] vanaṃ obhāsate buddho, sālarājāva phullito.. <br/><br/>[21] ``vanaggā ^a^M1.0306^ea^ nikkhamitvāna, buddharaṃsībhidhāvare. <br/><br/>[22] naḷaggivaṇṇasaṅkāsā, disvā cittaṃ pasādayiṃ.. <br/><br/>[21] ``vicinaṃ addasaṃ pupphaṃ, kaṇikāraṃ devagandhikaṃ. <br/><br/>[22] tīṇi pupphāni ādāya, buddhaseṭṭhamapūjayiṃ.. <br/><br/>[21] ``buddhassa ānubhāvena, tīṇi pupphāni me tadā. <br/><br/>[22] uddhaṃvaṇṭā adhopattā, chāyaṃ kubbanti satthuno.. <br/><br/>[21] ``tena kammena sukatena, cetanāpaṇidhīhi ca. <br/><br/>[22] jahitvā mānusaṃ dehaṃ, tāvatiṃsamagacchahaṃ.. <br/><br/>[21] ``tattha ^a^V1.0262^ea^ me sukataṃ byamhaṃ, kaṇikārīti ñāyati. <br/><br/>[22] saṭṭhiyojanamubbedhaṃ, tiṃsayojanavitthataṃ.. <br/><br/>[21] ``sahassakaṇḍaṃ satabheṇḍu, dhajālu haritāmayaṃ. <br/><br/>[22] satasahassaniyyūhā, byamhe pātubhaviṃsu me.. <br/><br/>[21] ``soṇṇamayā maṇimayā, lohitaṅkamayāpi ca. <br/><br/>[22] phalikāpi ca pallaṅkā, yenicchakā yadicchakā.. <br/><br/>[21] ``mahārahañca sayanaṃ, tūlikā vikatīyutaṃ. <br/><br/>[22] uddhalomiñca ekantaṃ, bimbohanasamāyutaṃ.. <br/><br/>[21] ``bhavanā nikkhamitvāna, caranto devacārikaṃ. <br/><br/>[22] yathā icchāmi gamanaṃ, devasaṅghapurakkhato.. <br/><br/>[21] ``pupphassa heṭṭhā tiṭṭhāmi, uparicchadanaṃ mama. <br/><br/>[22] samantā yojanasataṃ, kaṇikārehi chāditaṃ.. <br/><br/>[21] ``saṭṭhitūriyasahassāni, sāyaṃ pātaṃ upaṭṭhahuṃ. <br/><br/>[22] parivārenti maṃ niccaṃ, rattindivamatanditā.. <br/><br/>[21] ``tattha naccehi gītehi, tāḷehi vāditehi ca. <br/><br/>[22] ramāmi khiḍḍā ratiyā, modāmi kāmakāmahaṃ.. <br/><br/>[21] ``tattha bhutvā pivitvā ca, modāmi tidase tadā. <br/><br/>[22] nārīgaṇehi sahito, modāmi byamhamuttame.. <br/><br/>[21] ``satānaṃ ^a^M1.0307^ea^ pañcakkhattuñca, devarajjamakārayiṃ. <br/><br/>[21] satānaṃ tīṇikkhattuñca, cakkavattī ahosahaṃ. <br/><br/>[22] padesarajjaṃ vipulaṃ, gaṇanāto asaṅkhiyaṃ.. <br/><br/>[21] ``bhave bhave saṃsaranto, mahābhogaṃ labhāmahaṃ. <br/><br/>[22] bhoge me ūnatā natthi, buddhapūjāyidaṃ phalaṃ.. <br/><br/>[21] ``duve bhave saṃsarāmi, devatte atha mānuse. <br/><br/>[22] aññaṃ gatiṃ na jānāmi, buddhapūjāyidaṃ phalaṃ.. <br/><br/>[21] ``duve kule pajāyāmi, khattiye cāpi brāhmaṇe. <br/><br/>[22] nīce kule na jānāmi, buddhapūjāyidaṃ phalaṃ.. <br/><br/>[21] ``hatthiyānaṃ assayānaṃ, sivikaṃ sandamānikaṃ. <br/><br/>[22] labhāmi sabbamevetaṃ, buddhapūjāyidaṃ phalaṃ.. <br/><br/>[21] ``dāsīgaṇaṃ dāsagaṇaṃ, nāriyo samalaṅkatā. <br/><br/>[22] labhāmi sabbamevetaṃ, buddhapūjāyidaṃ phalaṃ.. <br/><br/>[21] ``koseyyakambaliyāni ^a^V1.0263^ea^, khomakappāsikāni ca. <br/><br/>[22] labhāmi sabbamevetaṃ, buddhapūjāyidaṃ phalaṃ.. <br/><br/>[21] ``navavatthaṃ navaphalaṃ, navaggarasabhojanaṃ. <br/><br/>[22] labhāmi sabbamevetaṃ, buddhapūjāyidaṃ phalaṃ.. <br/><br/>[21] ``imaṃ khāda imaṃ bhuñja, imamhi sayane saya. <br/><br/>[22] labhāmi sabbamevetaṃ, buddhapūjāyidaṃ phalaṃ.. <br/><br/>[21] ``sabbattha pūjito homi, yaso accuggato mama. <br/><br/>[22] mahāpakkho sadā homi, abhejjapariso sadā. <br/><br/>[22] ñātīnaṃ uttamo homi, buddhapūjāyidaṃ phalaṃ.. <br/><br/>[21] ``sītaṃ uṇhaṃ na jānāmi, pariḷāho na vijjati. <br/><br/>[22] atho cetasikaṃ dukkhaṃ, hadaye me na vijjati.. <br/><br/>[21] ``suvaṇṇavaṇṇo hutvāna, saṃsarāmi bhavābhave. <br/><br/>[22] vevaṇṇiyaṃ na jānāmi, buddhapūjāyidaṃ phalaṃ.. <br/><br/>[21] ``devalokā ^a^M1.0308^ea^ cavitvāna, sukkamūlena codito. <br/><br/>[22] sāvatthiyaṃ pure jāto, mahāsāle suaḍḍhake.. <br/><br/>[21] ``pañca kāmaguṇe hitvā, pabbajiṃ anagāriyaṃ. <br/><br/>[22] jātiyā sattavassohaṃ, arahattamapāpuṇiṃ.. <br/><br/>[21] ``upasampādayī buddho, guṇamaññāya cakkhumā. <br/><br/>[22] taruṇo pūjanīyohaṃ, buddhapūjāyidaṃ phalaṃ.. <br/><br/>[21] ``dibbacakkhu visuddhaṃ me, samādhikusalo ahaṃ. <br/><br/>[22] abhiññāpāramippatto, buddhapūjāyidaṃ phalaṃ.. <br/><br/>[21] ``paṭisambhidā anuppatto, iddhipādesu kovido. <br/><br/>[22] dhammesu pāramippatto, buddhapūjāyidaṃ phalaṃ.. <br/><br/>[21] ``tiṃsakappasahassamhi, yaṃ buddhamabhipūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño puna hutvā sūlato uṭṭhahitvā parānuddayāya ākāse  ṭhatvā pāṭihāriyaṃ dassesi. mahājano acchariyabbhutacittajāto  ahosi. tāvadevassa vaṇo saṃrūḷhi, so bhikkhūhi, ``āvuso,  tādisaṃ dukkhaṃ anubhavanto kathaṃ tvaṃ vipassanaṃ anuyuñjituṃ  asakkhī''ti puṭṭho, ``pageva me, āvuso, saṃsāre ādīnavo,  saṅkhārānañca sabhāvo sudiṭṭho, evāhaṃ ^a^V1.0264^ea^ tādisaṃ dukkhaṃ anubhavantopi  asakkhiṃ vipassanaṃ vaḍḍhetvā visesaṃ adhigantu''nti dassento -- <br/><br/>[03] 121^b^.^eb^ <br/><br/>[21] ``natthi koci bhavo nicco, saṅkhārā vāpi sassatā. <br/><br/>[22] uppajjanti ca te khandhā, cavanti aparāparaṃ.. <br/><br/>[03] 122^b^.^eb^ <br/><br/>[21] ``etamādīnavaṃ ñatvā, bhavenamhi anatthiko. <br/><br/>[22] nissaṭo sabbakāmehi, patto me āsavakkhayo''ti..  -- <br/><br/>[25] imaṃ gāthādvayaṃ abhāsi.<br/><br/>[03] tattha ^a^M1.0309^ea^ ^a^P2.0003^ea^ ^b^natthi koci bhavo nicco^eb^ti  kammabhavo upapattibhavo kāmabhavo rūpabhavo arūpabhavo saññībhavo  asaññībhavo nevasaññīnāsaññībhavo ekavokārabhavo catuvokārabhavo  pañcavokārabhavoti evaṃbhedo, tatthāpi hīno majjhimo ukkaṭṭho  dīghāyuko sukhabahulo vomissasukhadukkhoti evaṃvibhāgo yokoci  nicco dhuvo thiro apalokiyadhammo natthi taṃ taṃ kāraṇaṃ paṭicca  samuppannattā. yasmā ca etadevaṃ, tasmā ^b^saṅkhārā vāpi  sassatā^eb^ natthīti yojanā. paccayehi saṅkhatattā ``saṅkhārā''ti  laddhanāme hi pañcakkhandhe upādāya bhavasamaññāya saṅkhārāva hutvā  sambhūtā jarāmaraṇena ca vipariṇamantīti asassatā vipariṇāmadhammā.  tathā hi te ``saṅkhārā''ti vuccanti. tenāha ^b^uppajjanti ca  te khandhā, cavanti aparāpara^eb^nti. te bhavapariyāyena  saṅkhārapariyāyena ca vuttā pañcakkhandhā yathāpaccayaṃ aparāparaṃ  uppajjanti, uppannā ca jarāya paripīḷitā hutvā cavanti  paribhijjantīti attho. etena ``bhavo, saṅkhārā''ti ca  laddhavohārā pañcakkhandhā udayabbayasabhāvāti dasseti. yasmā  tilakkhaṇaṃ āropetvā saṅkhāre sammasantassa tayopi bhavā ādittaṃ  viya saṅkhate ^b^ādīnavaṃ^eb^ dosaṃ pageva vipassanāpaññāya jānitvā  aniccalakkhaṇehi diṭṭhā saṅkhārā dukkhānattā vibhūtatarā upaṭṭhahanti,  tenāha bhagavā -- ``yadaniccaṃ taṃ dukkhaṃ, yaṃ dukkhaṃ tadanattā''ti  (saṃ0 ni0  3.15).<br/><br/>[03] yasmā tilakkhaṇaṃ āropetvā saṅkhāre sammasantassa tayopi  bhavā ādittaṃ viya agāraṃ sappaṭibhayā upaṭṭhahanti, tasmā āha  ^b^``bhavenamhi anatthiko''^eb^ti. evaṃ pana sabbaso bhavehi  vinivattiyamānassa kāmesu apekkhāya lesopi na sambhavatiyeva,  tenāha ^b^``nissaṭo sabbakāmehī''^eb^ti, amhīti yojanā.  mānusehi viya dibbehipi kāmehi nivattitacittosmīti attho.  ^b^patto me āsavakkhayo^eb^ti yasmā evaṃ suparimajjitasaṅkhāro  bhavesu suparidiṭṭhādīnavo kāmesu ^a^V1.0265^ea^ ca anāsattamānaso tasmā sūlamatthake  nisinnenāpi me mayā patto adhigato ^a^M1.0310^ea^ āsavakkhayo nibbānaṃ  arahattañcāti. aññehi ca sabrahmacārīhi appattamānasehi  tadadhigamāya ussāho karaṇīyoti bhikkhūnaṃ ovādamadāsi. <br/><br/>[06] uttarattheragāthāvaṇṇanā niṭṭhitā. 


volume: 100
item: 123
title: ^paṭhamavaggo^uttarattheragāthāvaṇṇanā^piṇḍolabhāradvājattheragāthāvaṇṇanā^
content:
  [03] ^b^nayidaṃ^eb^ ^a^P2.0004^ea^ ^b^anayenā^eb^tiādikā  āyasmato piṇḍolabhāradvājattherassa gāthā. kā uppatti? ayaṃ kira  padumuttarassa bhagavato kāle sīhayoniyaṃ nibbattitvā pabbataguhāyaṃ  viharati. bhagavā tassa anuggahaṃ kātuṃ gocarāya pakkantakāle  sayanaguhaṃ pavisitvā nirodhaṃ samāpajjitvā nisīdi. sīho gocaraṃ  gahetvā nivatto guhādvāre bhagavantaṃ disvā haṭṭhatuṭṭho jalajathalajapupphehi  pūjaṃ katvā cittaṃ pasādento bhagavato ārakkhatthāya araññe vāḷamige  apanetuṃ tīsu velāsu sīhanādaṃ nadanto buddhagatāya satiyā aṭṭhāsi.  yathā paṭhamadivasaṃ, evaṃ sattāhaṃ pūjesi. bhagavā sattāhaccayena nirodhā  vuṭṭhahitvā ``vattissati imassa ettako upanissayo''ti tassa  passantasseva ākāsaṃ pakkhanditvā vihārameva gato. sīho  pālileyyakahatthī viya buddhaviyogadukkhaṃ adhivāsetuṃ asakkonto kālaṃ  katvā haṃsavatīnagare mahābhogakule nibbattitvā vayappatto nagaravāsīhi  saddhiṃ vihāraṃ gato dhammadesanaṃ sutvā sattāhaṃ mahādānaṃ pavattetvā  yāvajīvaṃ puññāni katvā aparāparaṃ devamanussesu saṃsaranto amhākaṃ  bhagavato kāle kosambiyaṃ rañño utenassa purohitaputto hutvā  nibbatti ^b^bhāradvājo^eb^ nāma nāmena. so vayappatto tayo vede  uggahetvā pañca māṇavakasatāni mante vācento mahagghasabhāvena  ananurūpācārattā tehi pariccajjanto rājagahaṃ gantvā bhagavato  bhikkhusaṅghassa ca lābhasakkāraṃ disvā sāsane pabbajitvā bhojane  amattaññū hutvā vicaranto satthārā upāyena ^a^M1.0311^ea^ mattaññutāya patiṭṭhāpito  vipassanaṃ paṭṭhapetvā nacirasseva chaḷabhiñño ahosi. tena vuttaṃ  ^b^apadāne^eb^ (apa0 thera 2.50.104-109) -- <br/><br/>[21] ``migaluddo pure āsiṃ, vipine vicaraṃ tadā. <br/><br/>[22] addasaṃ virajaṃ buddhaṃ, sabbadhammāna pāraguṃ.. <br/><br/>[21] ``piyālaphalamādāya, buddhaseṭṭhassadāsahaṃ. <br/><br/>[22] puññakkhettassa vīrassa, pasanno sehi pāṇibhi.. <br/><br/>[21] ``ekatiṃse ^a^V1.0266^ea^ ito kappe, yaṃ phalaṃ adadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño pana hutvā ``bhagavato sammukhā yaṃ sāvakehi  pattabbaṃ, taṃ mayā patta''nti, bhikkhusaṅghe ca ``yassa magge vā phale  vā kaṅkhā atthi, so maṃ pucchatū''ti sīhanādaṃ nadi. tena taṃ  bhagavā, ``etadaggaṃ, bhikkhave, mama sāvakānaṃ bhikkhūnaṃ sīhanādikānaṃ  yadidaṃ piṇḍolabhāradvājo''ti (a0 ni0  1.188, 195) etadagge  ṭhapesi. so ^a^P2.0005^ea^ ekadivasaṃ attano santikaṃ upagataṃ  gihikāle sahāyabhūtaṃ macchariṃ micchādiṭṭhibrāhmaṇaṃ anukampamāno tassa  dānakathaṃ kathetvā tena ca ``ayaṃ mama dhanaṃ vināsetukāmo''ti bhakuṭiṃ  katvāpi ``tuyhaṃ ekabhattaṃ demī''ti vutte, ``taṃ saṅghassa dehi mā  mayha''nti saṅghassa pariṇāmesi. puna brāhmaṇena ``ayaṃ maṃ bahūnaṃ  dāpetukāmo''ti appaccaye pakāsite dutiyadivasaṃ dhammasenāpatinā  saṅghagatāya dakkhiṇāya mahapphalabhāvappakāsanena taṃ pasādetvā, ``ayaṃ  brāhmaṇo `āhāragedhena maṃ dāne nīyojesī'ti maññati, āhārassa  pana mayā sabbaso pariññātabhāvaṃ na jānāti, handa naṃ jānāpemī''ti  -- <br/><br/>[03] 123^b^.^eb^ <br/><br/>[21] ``nayidaṃ anayena jīvitaṃ, nāhāro hadayassa santiko. <br/><br/>[22] āhāraṭṭhitiko samussayo, iti disvāna carāmi esanaṃ..<br/><br/>[03]  <br/><br/>[03] 124^b^.^eb^ <br/><br/>[21] ``paṅkoti ^a^M1.0312^ea^ hi naṃ avedayuṃ, yāyaṃ vandanapūjanā kulesu. <br/><br/>[22] sukhumaṃ sallaṃ durubbahaṃ, sakkāro kāpurisena dujjaho''ti..  -- <br/><br/>[25] gāthādvayaṃ abhāsi.<br/><br/>[03] tattha ^b^nayidaṃ anayena jīvita^eb^nti idaṃ mama jīvitaṃ  anayena añāyena veḷudānapupphadānādianesanāya na hoti  jīvitanikantiyā abhāvato. ^b^nāhāro hadayassa santiko^eb^ti  āhāro ca āhariyamāno maggaphalañāṇaṃ viya hadayassa cittassa  santikaro na hoti, kevalaṃ pana sajjukaṃ khudāpaṭighātamattaṃ karotīti  adhippāyo. atha vā ^b^nāhāro hadayassa santiko^eb^ti āhāro  rasataṇhāvatthu me hadayassa santiko āsatto na hoti rasataṇhāya eva  abhāvato. ``santike''tipi paṭhanti. yo hi āhāragiddho  lābhasakkārappasuto vicarati, tassa āhāro hadayassa santike nāma  abhiṇhaṃ manasikātabbato. yo pana pariññātāhāro, so tattha  pahīnacchandarāgo, na tassāhāro hadayassa ^a^V1.0267^ea^ santike nāma -- ``kathaṃ  nu kho labheyya''ntiādimanasikaraṇasseva abhāvato. yadi hi  jīvitanikanti āhārarasataṇhā ca natthi, atha kasmā piṇḍāya  carasīti anuyogaṃ manasi katvā āha ^b^``āhāraṭṭhitiko  samussayo, iti disvāna carāmi esana''^eb^nti. āhāro bhojanaṃ  ṭhiti ṭhānaṃ paccayo etassāti āhāraṭṭhitiko.  ``āhārapaṭibaddhavuttiko samussayo kāyo''iti disvāna evaṃ ñatvā  imamatthaṃ buddhiyaṃ ^a^P2.0006^ea^ ṭhapetvā carāmi esanaṃ,  bhikkhāpariyesanaṃ karomīti attho.<br/><br/>[03] paccayanimittaṃ kulāni upasaṅkamanto tattha vandanapūjanāhi  lābhasakkārehi ca bajjhatīti evaṃ mādisesu na cintetabbanti  dassento ^b^``paṅko''^eb^tigāthaṃ abhāsi. tassattho -- ^b^yā  ayaṃ^eb^ paccayanimittaṃ upagatānaṃ pabbajitānaṃ ^b^kulesu^eb^ gehavāsīsu  pavattissati guṇasambhāvanā ^b^pūjanā^eb^ ca, yasmā taṃ abhāvitattānaṃ  osīdāpanaṭṭhena malīnabhāvakaraṇena ca ^b^paṅko^eb^ kaddamoti buddhādayo  ^b^avedayuṃ^eb^ abbhaññāsuṃ pavedesuṃ vā, tasmā sā sappurisānaṃ ^a^M1.0313^ea^ bandhāya  na hoti sakkārāsāya pageva pahīnattā. asappurisassa pana sakkārāsā  duviññeyyasabhāvatāya pīḷājananato anto tudanato uddharituṃ  asakkuṇeyyato ca ^b^sukhumaṃ sallaṃ durubbahaṃ^eb^. tato eva tena  ^b^sakkāro kāpurisena dujjaho^eb^ durubbaheyyo tassa pahānapaṭipattiyā  appaṭipajjanato, sakkārāsāpahānena pahīno hotīti. taṃ sutvā  brāhmaṇo there abhippasanno ahosi. <br/><br/>[06] piṇḍolabhāradvājattheragāthāvaṇṇanā niṭṭhitā. 


volume: 100
item: 124
title:
  paṭhamavaggo^uttarattheragāthāvaṇṇanā^piṇḍolabhāradvājattheragāthāvaṇṇanā^valliyattheragāthāvaṇṇanā^

content:
  [03] ^b^makkaṭo pañcadvārāya^eb^ntiādikā āyasmato valliyattherassa  gāthā. kā uppatti? ayampi purimabuddhesu katādhikāro tattha tattha  bhave puññāni upacinanto ito ekatiṃse kappe kulagehe nibbattitvā  viññutaṃ patto ekadivasaṃ kenacideva karaṇīyena araññaṃ gato tattha  nāradaṃ nāma paccekasambuddhaṃ rukkhamūle vasantaṃ disvā pasannamānaso  naḷehi sālaṃ katvā tiṇehi chādetvā adāsi. caṅkamanaṭṭhānañcassa  sodhetvā vālukā okiritvā adāsi. so tena puññakammena  devamanussesu saṃsaranto imasmiṃ buddhuppāde sāvatthiyaṃ  brāhmaṇamahāsālassa putto hutvā nibbatti, ^b^valliyo^eb^tissa nāmaṃ  ahosi. so vayappatto yobbanamanuppatto indriyavasiko hutvā  vicaranto kalyāṇamittasaṃsaggena bhagavantaṃ upasaṅkamitvā dhammaṃ sutvā  paṭiladdhasaddho pabbajitvā ^a^V1.0268^ea^ vipassanaṃ paṭṭhapetvā nacirasseva arahattaṃ  pāpuṇi. tena vuttaṃ ^b^apadāne^eb^ (apa0 thera 2.50.93-103) -- <br/><br/>[21] ``himavantassāvidūre, hārito nāma pabbato. <br/><br/>[22] sayambhū nārado nāma, rukkhamūle vasī tadā.. <br/><br/>[21] ``naḷāgāraṃ karitvāna, tiṇena chādayiṃ ahaṃ. <br/><br/>[22] caṅkamaṃ sodhayitvāna, sayambhussa adāsahaṃ.. <br/><br/>[21] ``tena ^a^M1.0314^ea^ kammena sukatena, cetanāpaṇidhīhi ca. <br/><br/>[22] jahitvā mānusaṃ dehaṃ, tāvatiṃsamagacchahaṃ.. <br/><br/>[21] ``tattha me sukataṃ byamhaṃ, naḷakuṭikanimmitaṃ. <br/><br/>[22] saṭṭhiyojanamubbedhaṃ, tiṃsayojanavitthataṃ.. <br/><br/>[21] ``catuddasesu kappesu, devaloke ramiṃ ahaṃ. <br/><br/>[22] ekasattatikkhattuñca, devarajjamakārayiṃ.. <br/><br/>[21] ``catuttiṃsatikkhattuñca, cakkavattī ahosahaṃ. <br/><br/>[22] padesarajjaṃ vipulaṃ, gaṇanāto asaṅkhiyaṃ.. <br/><br/>[21] ``dhammapāsādamāruyha, sabbākāravarūpamaṃ. <br/><br/>[22] yadicchakāhaṃ vihare, sakyaputtassa sāsane.. <br/><br/>[21] ``ekatiṃse ito kappe, yaṃ kammamakariṃ tadā. <br/><br/>[22] duggatiṃ nābhijānāmi, naḷakuṭiyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ ^a^P2.0007^ea^ pana patvā puthujjanakāle attano  cittassa rūpādiārammaṇesu yathākāmappavattiyā, idāni ariyamaggena  niggahitabhāvassa ca vibhāvanena aññaṃ byākaronto -- <br/><br/>[03] 125^b^.^eb^ <br/><br/>[21] ``makkaṭo pañcadvārāyaṃ, kuṭikāyaṃ pasakkiya. <br/><br/>[22] dvārena anupariyeti, ghaṭṭayanto muhuṃ muhuṃ.. <br/><br/>[03] 126^b^.^eb^ <br/><br/>[21] ``tiṭṭha makkaṭa mā dhāvi, na hi te taṃ yathā pure. <br/><br/>[22] niggahītosi paññāya, neva dūraṃ gamissasī''ti.. --  gāthādvayaṃ abhāsi.<br/><br/>[03] tattha ^a^V1.0269^ea^ ^b^ghaṭṭayanto^eb^ti attano lolabhāvena rukkhassa aññaṃ  sākhaṃ muñcitvā aññassa gahaṇena anekavāraṃ tattha rukkhaṃ cālento  phalūpabhogamakkaṭo viya tena tena cakkhādidvārena rūpādiārammaṇesu  aññaṃ muñcitvā aññaṃ gaṇhanto cittasantānassa samādānavasena  niccalaṃ ṭhātuṃ ^a^M1.0315^ea^ appadānena abhikkhaṇaṃ ghaṭṭayanto cālento tasmiṃyeva  rūpādiārammaṇe anuparivattati yathākāmaṃ vicarati.  vattamānasamīpatāya cettha vattamānavacanaṃ. evaṃ anupariyanto ca  ^b^tiṭṭha, makkaṭa, mā dhāvi^eb^ tvaṃ, cittamakkaṭa, idāni tiṭṭha mā  dhāvi, ito paṭṭhāya te dhāvituṃ na sakkā, tasmā ^b^na hi te taṃ yathā  pūre^eb^ yasmā taṃ attabhāvagehaṃ pubbe viya na te sevitaṃ  pihitadvārabhāvato, kiñca ^b^niggahītosi paññāya^eb^ sayañca idāni  maggapaññāya kilesābhisaṅkhārasaṅkhātānaṃ pādānaṃ chedanena accantikaṃ  niggahaṃ pattosi, tasmā ^b^neva dūraṃ gamissasi^eb^ ito attabhāvato  dūraṃ dutiyādiattabhāvaṃ neva gamissasi yāvacarimakacittaṃ eva te  gamananti dasseti. ``neto dūra''ntipi pāṭho, so evattho. <br/><br/>[06] valliyattheragāthāvaṇṇanā niṭṭhitā. 


volume: 100
item: 125
title:
  uttarattheragāthāvaṇṇanā^piṇḍolabhāradvājattheragāthāvaṇṇanā^valliyattheragāthāvaṇṇanā^gaṅgātīriyattheragāthāvaṇṇanā^

content:
  [03] ^b^tiṇṇaṃ me tālapattāna^eb^ntiādikā āyasmato  gaṅgātīriyattherassa gāthā. kā uppatti? ayaṃ kira padumuttarassa  bhagavato kāle kulagehe nibbattitvā viññutaṃ patto sāsane abhippasanno  hutvā bhikkhusaṅghassa pānīyamadāsi. so tena puññakammena  devaloke nibbattitvā aparāparaṃ puññāni katvā devamanussesu saṃsaranto  imasmiṃ buddhuppāde sāvatthiyaṃ aññatarassa gahapatissa putto hutvā  nibbatti, ``datto''tissa nāmaṃ ahosi. so ^a^P2.0008^ea^  vayappatto gharāvāsaṃ vasanto agamanīyaṭṭhānabhāvaṃ ajānitvā vītikkamaṃ  katvā puna agamanīyaṭṭhānabhāvaṃ ñatvā saṃvegajāto pabbajitvā taṃ kammaṃ  jigucchitvā lūkhapaṭipattiṃ anutiṭṭhanto paṃsukūlacīvaraṃ chavasittasadisaṃ  mattikāpattañca gahetvā gaṅgātīre tīhi tālapattehi kuṭikaṃ katvā  vihāsi, tenevassa ^b^gaṅgātīriyo^eb^ti samaññā ahosi. so  ``arahattaṃ appatvā na kenaci sallapissāmī''ti cittaṃ adhiṭṭhāya  paṭhamaṃ saṃvaccharaṃ tuṇhībhūto vacībhedaṃ akarontova vihāsi. dutiye  saṃvacchare gocaragāme aññatarāya itthiyā ``mūgo nu kho no''ti  vīmaṃsitukāmāya patte khīraṃ āsiñcantiyā ^a^M1.0316^ea^ hatthavihāre katepi  okirite, ``alaṃ, bhaginī''ti vācaṃ nicchari. tatiye pana  saṃvacchare antaravasseva ghaṭayanto vāyamanto arahattaṃ pāpuṇi, tena vuttaṃ  ^b^apadāne^eb^ (apa0 thera 2.50.51-56) -- <br/><br/>[21] ``padumuttarabuddhassa ^a^V1.0270^ea^, bhikkhusaṅghe anuttare. <br/><br/>[22] pasannacitto sumano, pānīghaṭamapūrayiṃ.. <br/><br/>[21] ``pabbatagge dumagge vā, ākāse vātha bhūmiyaṃ. <br/><br/>[22] yadā pānīyamicchāmi, khippaṃ nibbattate mama.. <br/><br/>[21] ``satasahassito kappe, yaṃ dānamadadiṃ tadā. <br/><br/>[22] duggatiṃ nābhijānāmi, dakadānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahā pana hutvā attano pubbabhāgapaṭipattiyā vibhāvanamukhena  aññaṃ byākaronto -- <br/><br/>[03] 127^b^.^eb^ <br/><br/>[21] ``tiṇṇaṃ me tālapattānaṃ, gaṅgātīre kuṭī katā. <br/><br/>[22] chavasittova me patto, paṃsukūlañca cīvaraṃ.. <br/><br/>[03] 128^b^.^eb^ <br/><br/>[21] ``dvinnaṃ antaravassānaṃ, ekā vācā me bhāsitā. <br/><br/>[22] tatiye antaravassamhi, tamokhandho padālito''ti..  -- gāthādvayaṃ abhāsi.<br/><br/>[03] tattha ^b^tiṇṇaṃ me tālapattānaṃ, gaṅgātīre kuṭī katā^eb^ti  tālarukkhato pahitehi tīhi tālapaṇṇehi mayhaṃ vassanapariharaṇatthaṃ  gaṅgāya nadiyā tīre kuṭikā katā. tena attano senāsanasantosaṃ  dasseti. vuttañhi dhammasenāpatinā -- <br/><br/>[21] ``pallaṅkena nisinnassa, jaṇṇuke nābhivassati. <br/><br/>[22] alaṃ phāsuvihārāya, pahitattassa bhikkhuno''ti..  (theragā0 985; mi0 pa0 6.1.1).<br/><br/>[03] ``tālapattīna''ntipi pāṭho, so evattho. ^b^chavasittova me  patto^eb^ti mayhaṃ patto chavasittasadiso, matānaṃ  khīrasecanakuṇḍasadisoti attho ^a^M1.0317^ea^. ^b^paṃsukūlañca cīvara^eb^nti  cīvarañca me antaramaggasusānādīsu chaḍḍitanantakehi kataṃ paṃsukūlaṃ.  padadvayena parikkhārasantosaṃ dasseti.<br/><br/>[03] ^b^dvinnaṃ^eb^ ^a^P2.0009^ea^ ^b^antaravassāna^eb^nti dvīsu  antaravassesu pabbajitato arahattamappattasaṃvaccharesu. ^b^ekā vācā  me bhāsitā^eb^ti ekā, ``alaṃ, bhaginī''ti khīrapaṭikkhepavācā eva  mayā vuttā, añño tattha vacībhedo nāhosi. tena ukkaṃsagataṃ  kāyavacīsaṃyamaṃ dasseti. ^b^tatiye antaravassamhī^eb^ti  ^a^V1.0271^ea^ tatiyassa  saṃvaccharassa abbhantare, tasmiṃ aparipuṇṇeyeva. ^b^tamokhandho  padālito^eb^ti aggamaggena tamokhandho bhinno, avijjānusayo  samucchinnoti attho. tena tadekaṭṭhatāya sabbakilesānaṃ  anavasesappahānaṃ vadati. <br/><br/>[06] gaṅgātīriyattheragāthāvaṇṇanā niṭṭhitā. 


volume: 100
item: 126
title:
  piṇḍolabhāradvājattheragāthāvaṇṇanā^valliyattheragāthāvaṇṇanā^gaṅgātīriyattheragāthāvaṇṇanā^ajinattheragāthāvaṇṇanā^

content:
  [03] ^b^api ce hoti tevijjo^eb^tiādikā āyasmato  ajinattherassa gāthā. kā uppatti? ayampi purimabuddhesu  katādhikāro tattha tattha bhave puññāni upacinanto buddhasuññe loke  kulagehe nibbattitvā viññutaṃ patto kenacideva karaṇīyena araññaṃ gato  tattha sucintitaṃ nāma paccekasambuddhaṃ ābādhena pīḷitaṃ nisinnaṃ disvā  upasaṅkamitvā vanditvā bhesajjatthāya pasannamānaso ghatamaṇḍaṃ adāsi.  so tena puññakammena devaloke nibbattitvā aparāparaṃ puññāni katvā  sugatīsuyeva saṃsaranto imasmiṃ buddhuppāde sāvatthiyaṃ aññatarassa  daliddabrāhmaṇassa gehe paṭisandhiṃ gaṇhi. taṃ vijāyanakāle  ajinacammena sampaṭicchiṃsu. tenassa ^b^ajino^eb^tveva nāmaṃ akaṃsu.  so bhogasaṃvattaniyassa kammassa akatattā daliddakule nibbatto  vayappattopi appannapānabhojano hutvā vicaranto jetavanapaṭiggahaṇe  buddhānubhāvaṃ disvā paṭiladdhasaddho pabbajitvā vipassanāya kammaṃ  karonto nacirasseva chaḷabhiñño ahosi. tena vuttaṃ ^b^apadāne^eb^  (apa0 thera 2.43.78-87) -- <br/><br/>[21] ``sucintitaṃ ^a^M1.0318^ea^ bhagavantaṃ, lokajeṭṭhaṃ narāsabhaṃ. <br/><br/>[22] upaviṭṭhaṃ mahāraññaṃ, vātābādhena pīḷitaṃ.. <br/><br/>[21] ``disvā cittaṃ pasādetvā, ghatamaṇḍamupānayiṃ. <br/><br/>[22] katattā ācitattā ca, gaṅgā bhāgīrathī ayaṃ.. <br/><br/>[21] ``mahāsamuddā cattāro, ghataṃ sampajjare mama. <br/><br/>[22] ayañca pathavī ghorā, appamāṇā asaṅkhiyā.. <br/><br/>[21] ``mama saṅkappamaññāya, bhavate madhusakkarā. <br/><br/>[22] cātuddīpā ime rukkhā, pādapā dharaṇīruhā.. <br/><br/>[21] ``mama saṅkappamaññāya, kapparukkhā bhavanti te. <br/><br/>[22] paññāsakkhattuṃ devindo, devarajjamakārayiṃ.. <br/><br/>[21] ``ekapaññāsakkhattuñca, cakkavattī ahosahaṃ. <br/><br/>[22] padesarajjaṃ vipulaṃ, gaṇanāto asaṅkhiyaṃ.. <br/><br/>[21] ``catunnavutito ^a^V1.0272^ea^ kappe, yaṃ dānamadadiṃ tadā. <br/><br/>[22] duggatiṃ nābhijānāmi, ghatamaṇḍassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvāpi purimakammanissandena appalābhī  appaññātova ahosi. uddesabhattasalākabhattānipi lāmakāneva  pāpuṇanti. kammaphaleneva ca naṃ puthujjanā bhikkhū sāmaṇerā ca  ``appaññāto''ti avamaññanti. thero te bhikkhū saṃvejento -- <br/><br/>[03] 129^b^.^eb^ <br/><br/>[21] ``api ce hoti tevijjo, maccuhāyī anāsavo. <br/><br/>[22] appaññātoti naṃ bālā, avajānanti ajānatā.. <br/><br/>[03] 130^b^.^eb^ <br/><br/>[21] ``yo ^a^M1.0319^ea^ ^a^P2.0010^ea^ ca kho annapānassa, lābhī  hotīdha puggalo. <br/><br/>[22] pāpadhammopi ce hoti, so nesaṃ hoti sakkato''ti..  -- <br/><br/>[25] gāthādvayaṃ abhāsi.<br/><br/>[03] tattha ^b^apī^eb^ti sambhāvane nipāto. ^b^ce^eb^ti parikappane.  ^b^hotī^eb^ti bhavati. tisso vijjā etassāti ^b^tevijjo^eb^.  maccuṃ pajahatīti ^b^maccuhāyī^eb^. kāmāsavādīnaṃ abhāvena  ^b^anāsavo^eb^. idaṃ vuttaṃ hoti -- dibbacakkhuñāṇaṃ  pubbenivāsañāṇaṃ āsavakkhayañāṇanti imāsaṃ tissannaṃ vijjānaṃ  adhigatattā ^b^tevijjo^eb^ tato eva sabbaso kāmāsavādīnaṃ  parikkhīṇattā ^b^anāsavo^eb^ āyatiṃ punabbhavassa aggahaṇato  maraṇābhāvena ^b^maccuhāyī^eb^ yadipi hoti, evaṃ santepi  ^b^appaññātoti naṃ bālā avajānanti^eb^ yassatthāya kulaputtā  sammadeva agārasmā anagāriyaṃ pabbajanti, taṃ sadatthaṃ anupāpuṇitvā  ṭhitampi naṃ uttamaṃ purisaṃ ``dhutavādo bahussuto dhammakathiko''ti  uppannalābhassa abhāvato ``na paññāto na pākaṭo''ti bālā  dummedhapuggalā avajānanti, kasmā? ^b^ajānatā^eb^ ajānanakāraṇā  guṇānaṃ ajānanameva tattha kāraṇanti dasseti.<br/><br/>[03] yathā ca guṇānaṃ ajānanato bālā lābhagarutāya sambhāvanīyampi  avajānanti, evaṃ guṇānaṃ ajānanato lābhagarutāya evaṃ  avajānitabbampi sambhāventīti dassento dutiyaṃ gāthaṃ āha. tattha  ^b^yo^eb^ti aniyamavacanaṃ. ^b^ca^eb^-saddo byatireke, tena  yathāvuttapuggalato imassa puggalassa vuccamānaṃyeva visesaṃ janeti.  ^b^kho^eb^ti avadhāraṇe. ^b^annapānassā^eb^ti nidassanamattaṃ.  ^b^lābhī^eb^ti lābhavā. ^b^idhā^eb^ti imasmiṃ loke. jarāmaraṇehi  tassa tassa sattāvāsassa pūraṇato galanato ^a^V1.0273^ea^ ca ^b^puggalo.  pāpadhammo^eb^ti lāmakadhammo. ayañhettha attho -- yo pana puggalo  cīvarādipaccayamattasseva lābhī hoti, na jhānādīnaṃ, so pāpicchatāya  dussīlabhāvena hīnadhammopi samāno idha imasmiṃ loke bālānaṃ  lābhagarutāya sakkato garukato hotīti. <br/><br/>[06] ajinattheragāthāvaṇṇanā niṭṭhitā. 


volume: 100
item: 127
title:
  valliyattheragāthāvaṇṇanā^gaṅgātīriyattheragāthāvaṇṇanā^ajinattheragāthāvaṇṇanā^meḷajinattheragāthāvaṇṇanā^

content:
  [03] ^b^yadāhaṃ^eb^ ^a^M1.0320^ea^ ^b^dhammamassosi^eb^ntiādikā āyasmato  meḷajinattherassa gāthā. kā uppatti? ayampi purimabuddhesu  katādhikāro tattha tattha bhave puññāni upacinanto sumedhassa bhagavato  kāle kulagehe nibbattitvā viññutaṃ ^a^P2.0011^ea^ patto ekadivasaṃ  bhagavantaṃ piṇḍāya gacchantaṃ disvā pasannamānaso madhuraṃ āmodaphalaṃ  adāsi. so tena puññakammena devamanussesu saṃsaranto imasmiṃ  buddhuppāde bārāṇasiyaṃ khattiyakule nibbattitvā ^b^meḷajino^eb^ti  laddhanāmo vijjāsippesu nipphattiṃ gato paṇḍito byatto disāsu  pākaṭo ahosi. so bhagavati bārāṇasiyaṃ isipatane viharante  vihāraṃ gantvā satthāraṃ upasaṅkamitvā dhammaṃ sutvā paṭiladdhasaddho  pabbajitvā vipassanaṃ paṭṭhapetvā tadaheva arahattaṃ pāpuṇi. tena vuttaṃ  ^b^apadāne^eb^ (apa0 thera 2.51.57-62) -- <br/><br/>[21] ``sahassaraṃsī bhagavā, sayambhū aparājito. <br/><br/>[22] vivekā vuṭṭhahitvāna, gocarāyābhinikkhami.. <br/><br/>[21] ``phalahattho ahaṃ disvā, upagacchiṃ narāsabhaṃ. <br/><br/>[22] pasannacitto sumano, avaṭaṃ adadiṃ phalaṃ.. <br/><br/>[21] ``catunnavutito kappe, yaṃ phalaṃ adadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā aparabhāge bhikkhūhi, ``āvuso, kiṃ tayā  uttarimanussadhammo adhigato''ti puṭṭho sīhanādaṃ nadanto -- <br/><br/>[03] 131^b^.^eb^ <br/><br/>[21] ``yadāhaṃ ^a^V1.0274^ea^ dhammamassosiṃ, bhāsamānassa satthuno. <br/><br/>[22] na kaṅkhamabhijānāmi, sabbaññū aparājite.. <br/><br/>[03] 132^b^.^eb^ <br/><br/>[21] ``satthavāhe mahāvīre, sārathīnaṃ varuttame. <br/><br/>[22] magge paṭipadāyaṃ vā, kaṅkhā mayhaṃ na vijjatī''ti..  -- gāthādvayaṃ abhāsi.<br/><br/>[03] tattha ^a^M1.0321^ea^ ^b^yadā^eb^ti yasmiṃ kāle. ^b^aha^eb^nti attānaṃ  niddisati. ^b^dhamma^eb^nti catusaccadhammaṃ. ^b^assosi^eb^nti  suṇiṃ. ^b^satthuno^eb^ti diṭṭhadhammikādiatthehi veneyyānaṃ sāsanaṭṭhena  satthuno. ^b^kaṅkha^eb^nti saṃsayaṃ. saṅkhatamasaṅkhatañca  anavasesato jānanaṭṭhena ^b^sabbaññū^eb^. kutocipi parājitā bhāvena  ^b^aparājite^eb^. veneyyasattānaṃ saṃsārakantārato nibbānaṃ  paṭivāhanaṭṭhena ^b^satthavāhe^eb^. idaṃ vuttaṃ hoti -- yato pabhuti ahaṃ  satthuno dhammaṃ desentassa catusacca^b^dhammaṃ assosiṃ^eb^  sotadvārānusārena upadhāresiṃ upalabhiṃ, tato paṭṭhāya  anavasesasaṅkhatāsaṅkhatasammutidhammānaṃ sayambhūñāṇena jānanato  ^b^sabbaññū^eb^ anāvaraṇadassāvimhi, pañcannampi mārānaṃ abhibhavanato  tehi aparājitattā sadevake loke appaṭihatadhammacakkattā ca  ^b^aparājite,^eb^ veneyyasattānaṃ lobhakantārādito vāhanaṭṭhena  ^b^satthavāhe,^eb^ mahāvikkantatāya ^b^mahāvīre,^eb^ aññehi duddamānaṃ  purisadammānaṃ saraṇato accantikena damathena damanato ^b^sārathīnaṃ^eb^  pavarabhūte ^b^uttame^eb^ sammāsambuddhe ^a^P2.0012^ea^, ``buddho nu  kho no nu kho''ti ^b^kaṅkhaṃ nābhijānāmi^eb^ aparappaccayabhāvato.  tathārūpe desite ariya^b^magge^eb^ tadupādāyabhūtāya ca  sīlādi^b^paṭipadāya^eb^ ``niyyāniko nu kho na nu kho''ti  ^b^kaṅkhā^eb^ vicikicchā ^b^na vijjati^eb^ natthīti. ettha ca  ariyadhamme saṃsayābhāvakathanena ariyasaṅghepi saṃsayābhāvo  kathitoyevāti daṭṭhabbaṃ tattha patiṭṭhitassa anaññathābhāvatoti. <br/><br/>[06] meḷajinattheragāthāvaṇṇanā niṭṭhitā. 


volume: 100
item: 128
title:
  gaṅgātīriyattheragāthāvaṇṇanā^ajinattheragāthāvaṇṇanā^meḷajinattheragāthāvaṇṇanā^rādhattheragāthāvaṇṇanā^

content:
  [03] ^b^yathā agāraṃ ducchanna^eb^ntiādikā āyasmato rādhattherassa  gāthā. kā uppatti? ayaṃ kira padumuttarassa bhagavato kāle  haṃsavatīnagare kulagehe nibbattitvā viññutaṃ patto vihāraṃ gantvā  satthāraṃ upasaṅkamitvā vanditvā ekamantaṃ nisinno satthārā ekaṃ  bhikkhuṃ paṭibhāneyyakānaṃ aggaṭṭhāne ṭhapiyamānaṃ disvā sayaṃ taṃ ṭhānantaraṃ  patthetvā mahādānaṃ ^a^M1.0322^ea^ pavattesi. satthu uḷārañca pūjaṃ akāsi. so  evaṃ katapaṇidhāno tato cuto tattha tattha bhave puññāni upacinanto  vipassissa bhagavato kāle kulagehe nibbattitvā viññutaṃ patto  ekadivasaṃ satthāraṃ piṇḍāya gacchantaṃ ^a^V1.0275^ea^ disvā pasannamānaso madhurāni  ambaphalānī adāsi. so tena puññakammena devaloke nibbattitvā  aparāparaṃ puññāni katvā devamanussesu saṃsaranto amhākaṃ bhagavato  kāle rājagahe brāhmaṇakule nibbattitvā ^b^rādho^eb^ti laddhanāmo  vayappatto hutvā gharāvāsaṃ vasanto mahallakakāle puttadārehi apasādito,  ``kiṃ me gharāvāsena, pabbajissāmī''ti vihāraṃ gantvā there bhikkhū  upasaṅkamitvā pabbajjaṃ yācitvā tehi ``ayaṃ brāhmaṇo jiṇṇo na  sakkoti vattapaṭivattaṃ pūretu''nti paṭikkhitto satthu santikaṃ gantvā  attano ajjhāsayaṃ pavedetvā satthārā upanissayasampattiṃ oloketvā  āṇattena dhammasenāpatinā pabbājito vipassanaṃ paṭṭhapetvā nacirasseva  arahattaṃ pāpuṇi. tena vuttaṃ ^b^apadāne^eb^ (apa0 thera  2.51.63-67) -- <br/><br/>[21] ``suvaṇṇavaṇṇaṃ sambuddhaṃ, āhutīnaṃ paṭiggahaṃ. <br/><br/>[22] rathiyaṃ paṭipajjantaṃ, pādaphalaṃ adāsahaṃ.. <br/><br/>[21] ``ekanavutito kappe, yaṃ phalaṃ adadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā satthu santikāvacaro hutvā vicaranto satthu  dhammadesanāpaṭibhānassa paccayabhūtānaṃ paṭibhānajānanakānaṃ aggo jāto.  therassa hi diṭṭhisamudācārañca āgamma dasabalassa ^a^P2.0013^ea^  navanavā dhammadesanā paṭibhāti. tenāha bhagavā --  ``etadaggaṃ, bhikkhave, mama sāvakānaṃ bhikkhūnaṃ paṭibhāneyyakānaṃ  yadidaṃ rādho''ti (a0 ni0  1.219, 233). so ekadivasaṃ  ``ime sattā abhāvanāya rāgena abhibhuyyanti, bhāvanāya sati taṃ  natthī''ti bhāvanaṃ thomento ^b^``yathā agāra''^eb^ntiādinā  gāthādvayamāha. <br/><br/>[03] 133-4^b^.^eb^ tattha ^b^agāra^eb^nti yaṃkiñci gehaṃ.  ^b^ducchanna^eb^nti viraḷacchannaṃ chiddāvachiddaṃ. ^b^samativijjhatī^eb^ti  vassavuṭṭhi vinivijjhati. ^b^abhāvita^eb^nti taṃ agāraṃ vuṭṭhi viya  bhāvanāya ^a^M1.0323^ea^ rahitattā abhāvitaṃ cittaṃ. ^b^rāgo samativijjhatī^eb^ti  na kevalaṃ rāgova dosamohamānādayopi sabbakilesā tathārūpaṃ cittaṃ  ativijjhantiyeva. ^b^subhāvita^eb^nti samathavipassanābhāvanāhi suṭṭhu  bhāvitaṃ, evarūpaṃ cittaṃ succhannaṃ gehaṃ vuṭṭhi viya rāgādayo kilesā  ativijjhituṃ na sakkontīti. <br/><br/>[06] rādhattheragāthāvaṇṇanā niṭṭhitā. 


volume: 100
item: 129
title:
  ajinattheragāthāvaṇṇanā^meḷajinattheragāthāvaṇṇanā^rādhattheragāthāvaṇṇanā^surādhattheragāthāvaṇṇanā^

content:
  [01] ^b^khīṇā^eb^ ^a^V1.0276^ea^ ^b^hi mayhaṃ jātī^eb^tiādikā āyasmato  surādhattherassa gāthā. kā uppatti? ayampi purimabuddhesu  katādhikāro tattha tattha bhave puññāni upacinanto sikhissa bhagavato  kāle kulagehe nibbattitvā viññutaṃ patto ekadivasaṃ satthāraṃ disvā  pasannamānaso mātuluṅgaphalaṃ adāsi. so tena puññakammena devaloke  nibbattitvā aparāparaṃ puññāni katvā sugatīsuyeva saṃsaranto imasmiṃ  buddhuppāde anantaraṃ vuttassa rādhattherassa kaniṭṭho hutvā nibbatti,  ^b^surādho^eb^tissa nāmaṃ ahosi. so jeṭṭhabhātari rādhe pabbajite  sayampi pabbajitvā vipassanāya kammaṃ karonto nacirasseva arahattaṃ  pāpuṇi. tena vuttaṃ ^b^apadāne^eb^ (apa0 thera 2.51.68-72) -- <br/><br/>[21] ``kaṇikāraṃva jalitaṃ, puṇṇamāyeva candimaṃ. <br/><br/>[22] jalantaṃ dīparukkhaṃva, addasaṃ lokanāyakaṃ.. <br/><br/>[21] ``mātuluṅgaphalaṃ gayha, adāsiṃ satthuno ahaṃ. <br/><br/>[22] dakkhiṇeyyassa vīrassa, pasanno sehi pāṇibhi.. <br/><br/>[21] ``ekatiṃse ito kappe, yaṃ phalaṃ adadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā sāsanassa niyyānikabhāvadassanatthaṃ aññaṃ  byākaronto ^b^``khīṇā hī mayha''^eb^ntiādinā gāthādvayamāha. <br/><br/>[03] 135-6^b^.^eb^ tattha ^a^M1.0324^ea^ ^b^khīṇā^eb^ti khayaṃ ^a^P2.0014^ea^  pariyosānaṃ gatā. ^b^jātī^eb^ti bhavo bhavanibbatti vā.  ^b^vusitaṃ jinasāsana^eb^nti jinassa sammāsambuddhassa sāsanaṃ  maggabrahmacariyaṃ vuṭṭhaṃ parivuṭṭhaṃ. ^b^pahīno jālasaṅkhāto^eb^ti  sattasantānassa ottharaṇato nissarituṃ appadānato ca  ``jālasaṅkhāto''ti ca laddhanāmā diṭṭhi avijjā ca pahīnā maggena  samucchinnā. ^b^bhavanetti samūhatā^eb^ti kāmabhavādikassa bhavassa  nayanato pavattanato bhavanettisaññitā taṇhā samugghāṭitā.  ^b^yassatthāya pabbajito^eb^ti yassa atthāya yadatthaṃ ahaṃ  ^b^agārasmā^eb^ gehato ^b^anagāriyaṃ^eb^ pabbajjaṃ ^b^pabbajito^eb^  upagato. ^b^so^eb^ sabbesaṃ orambhāgiyuddhambhāgiyappabhedānaṃ  saṃyojanānaṃ bandhanānaṃ khayabhūto ^b^attho^eb^ nibbānasaṅkhāto  paramattho arahattasaṅkhāto sadattho ca mayā ^b^anuppatto^eb^  adhigatoti attho. <br/><br/>[06] surādhattheragāthāvaṇṇanā niṭṭhitā. 


volume: 100
item: 130
title:
  meḷajinattheragāthāvaṇṇanā^rādhattheragāthāvaṇṇanā^surādhattheragāthāvaṇṇanā^gotamattheragāthāvaṇṇanā^

content:
  [03] ^b^sukhaṃ^eb^ ^a^V1.0277^ea^ ^b^supantī^eb^ti āyasmato gotamattherassa  gāthā. kā  uppatti? ayampi purimabuddhesu katādhikāro tattha tattha bhave  vivaṭṭūpanissayaṃ puññaṃ upacinanto vipassissa bhagavato kāle kulagehe  nibbattitvā viññutaṃ patto ekadivasaṃ bhagavantaṃ disvā pasannamānaso  āmodaphalamadāsi. tena puññakammena devaloke nibbattitvā aparāparaṃ  puññāni katvā sugatīsuyeva saṃsaranto imasmiṃ buddhuppāde rājagahe  brāhmaṇakule nibbattitvā ^b^gotamo^eb^ti laddhanāmo sattavassikakāle  upanayanaṃ katvā ratanabhikkhaṃ caritvā sahassaṃ labhitvā taṃ tādise  ṭhāne ṭhapetvā vataṃ caranto soḷasasattarasavassuddesikakāle  akalyāṇamittehi kāmesu parinīyamāno ekissā rūpūpajīviniyā taṃ  sahassabhaṇḍikaṃ datvā brahmacariyavināsaṃ patvā tāya cassa brahmacārirūpaṃ  disvā virattākāre dassite ekarattivāseneva nibbinnarūpo attano  brahmacariyanivāsaṃ dhanajāniñca saritvā ``ayuttaṃ mayā kata''nti  vippaṭisārī ahosi. satthā tassa hetusampattiṃ cittācārañca ñatvā  ^a^P2.0015^ea^ tassa āsannaṭṭhāne ^a^M1.0325^ea^ attānaṃ dassesi. so satthāraṃ  disvā pasannamānaso upasaṅkami, tassa bhagavā dhammaṃ desesi. so  dhammaṃ sutvā paṭiladdhasaddho pabbajanto khuraggeyeva arahattaṃ pāpuṇi.  tena vuttaṃ ^b^apadāne^eb^ (apa0 thera 2.51.80-84) -- <br/><br/>[21] ``suvaṇṇavaṇṇaṃ sambuddhaṃ, āhutīnaṃ paṭiggahaṃ. <br/><br/>[22] rathiyaṃ paṭipajjantaṃ, āmodamadadiṃ phalaṃ.. <br/><br/>[21] ``ekanavutito kappe, yaṃ phalaṃ adadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā jhānasukhena phalasukhena vītināmentaṃ eko  gihisahāyo upagantvā, ``āvuso, tayā ratanabhikkhāya laddhaṃ  pabbajanto kiṃ akāsī''ti pucchi. taṃ sutvā thero ``idaṃ nāma  kata''nti anācikkhitvā mātugāme dosaṃ pakāsetvā attano  vītarāgabhāvena aññaṃ byākaronto ^b^``sukhaṃ supantī''^eb^tiādinā  gāthādvayamāha. <br/><br/>[03] 137^b^.^eb^ tattha ^b^sukhaṃ supanti munayo, ye itthīsu na  bajjhare^eb^ti ye itthīsu visayabhūtāsu nimittabhūtāsu vā rāgabandhanena  na bajjhanti, te munayo tapassino saṃyatindriyā sukhaṃ supanti sukhaṃ  viharanti, natthi tesaṃ dukkhanti adhippāyo. ``supantī''ti hi  nidassanamattametaṃ. ^b^sadā ve^eb^ ^a^V1.0278^ea^ ^b^rakkhitabbāsū^eb^ti ekaṃsena  sabbakālaṃ rakkhitabbāsu. itthiyo hi sattabhūmike nippurise pāsāde  uparibhūmiyaṃ vasāpetvāpi, kucchiyaṃ pakkhipitvāpi na sakkā rakkhituṃ,  tasmā tā kiṭṭhādigāviyo viya sabbakālaṃ rakkhaṇīyā honti.  bahucittatāya vā sāmikena vatthālaṅkārānuppadānādinā cittaññathattato  sabbakālaṃ rakkhitabbā. sarīrasabhāvaṃ vā mālāgandhādīhi  paṭicchādanavasena rakkhitabbacittatāya rakkhitabbāti. ^b^yāsu  saccaṃ sudullabha^eb^nti yāsu saccavacanaṃ laddhuṃ na sakkā, itthiyo hi  aggimpi pavisanti, visampi khādanti, satthampi āharanti,  ubbandhitvāpi kālaṃ karonti, na pana sacce ṭhātuṃ sakkonti. tasmā  evarūpā itthiyo vajjetvā ṭhitā munayo sukhitā vatāti dasseti. <br/><br/>[03] 138^b^.^eb^ idāni ^a^M1.0326^ea^ yassa appahīnattā evarūpāsu itthīsupi  bajjhanti, tassa kāmassa attano suppahīnataṃ accantaniṭṭhitatañca  dassento dutiyaṃ gāthamāha. ^b^vadhaṃ carimha te kāmā^eb^ti ambho  kāma, ^a^P2.0016^ea^ tava vadhaṃ accantasamucchedaṃ ariyamaggena  carimha, ``vadhaṃ carimhase''tipi pāṭho, vadhāya pahānāya  maggabrahmacariyaṃ acarimhāti attho. ^b^anaṇā dāni te maya^eb^nti  idāni aggamaggapattito paṭṭhāya iṇabhāvakarāya pahīnattā kāma te  anaṇā mayaṃ, na tuyhaṃ iṇaṃ dhārema. avītarāgo hi rāgassa vase  vattanato tassa iṇaṃ dhārento viya hoti, vītarāgo pana taṃ  atikkamitvā paramena cittissariyena samannāgato. anaṇattā eva  ^b^gacchāma dāni nibbānaṃ, yattha gantvā na socati^eb^ yasmiṃ  nibbāne gamanahetu sabbaso sokahetūnaṃ abhāvato na socati, taṃ  anupādisesanibbānameva idāni gacchāma anupāpuṇāmāti attho. <br/><br/>[06] gotamattheragāthāvaṇṇanā niṭṭhitā. 


volume: 100
item: 131
title:
  rādhattheragāthāvaṇṇanā^surādhattheragāthāvaṇṇanā^gotamattheragāthāvaṇṇanā^vasabhattheragāthāvaṇṇanā^

content:
  [03] ^b^pubbe hanati attāna^eb^nti āyasmato vasabhattherassa gāthā.  kā uppatti? ayampi purimabuddhesu katādhikāro tattha tattha bhave  puññāni upacinanto buddhasuññe loke brāhmaṇakule nibbattitvā  vayappatto brāhmaṇānaṃ vijjāsippesu nipphattiṃ gantvā  nekkhammajjhāsayatāya gharāvāsaṃ pahāya tāpasapabbajjaṃ pabbajitvā  cuddasasahassatāpasaparivāro himavantassa avidūre samagge nāma pabbate  assamaṃ kāretvā vasanto jhānābhiññāyo nibbattetvā tāpasānaṃ  ovādānusāsaniyo dento ekadivasaṃ evaṃ cintesi -- ``ahaṃ kho  dāni imehi tāpasehi sakkato garukato pūjito viharāmi, mayā pana  pūjetabbo na upalabbhati, dukkho kho panāyaṃ ^a^V1.0279^ea^ loke yadidaṃ  agaruvāso''ti. evaṃ pana cintetvā purimabuddhesu katādhikāratāya  purimabuddhānaṃ cetiye attanā kataṃ pūjāsakkāraṃ anussaritvā ``yaṃnūnāhaṃ  purimabuddhe uddissa pulinacetiyaṃ katvā pūjaṃ kareyya''nti haṭṭhatuṭṭho  ^a^M1.0327^ea^ iddhiyā pulinathūpaṃ suvaṇṇamayaṃ māpetvā suvaṇṇamayādīhi  tisahassamattehi pupphehi devasikaṃ pūjaṃ karonto yāvatāyukaṃ puññāni  katvā aparihīnajjhāno kālaṃ katvā brahmaloke nibbatto. tatthapi  yāvatāyukaṃ ṭhatvā tato cuto tāvatiṃse nibbattitvā aparāparaṃ  devamanussesu saṃsaranto imasmiṃ buddhuppāde vesāliyaṃ licchavirājakule  nibbattitvā ^b^vasabho^eb^ti laddhanāmo vayappatto bhagavato  vesāligamane buddhānubhāvaṃ disvā paṭiladdhasaddho pabbajitvā vipassanaṃ  paṭṭhapetvā ^a^P2.0017^ea^ nacirasseva arahattaṃ pāpuṇi. tena vuttaṃ  ^b^apadāne^eb^ (apa0 thera 2.50.57-92) -- <br/><br/>[21] ``himavantassāvidūre, samaggo nāma pabbato. <br/><br/>[22] assamo sukato mayhaṃ, paṇṇasālā sumāpitā.. <br/><br/>[21] ``nārado nāma nāmena, jaṭilo uggatāpano. <br/><br/>[22] catuddasasahassāni, sissā paricaranti maṃ.. <br/><br/>[21] ``paṭisallīnako santo, evaṃ cintesahaṃ tadā. <br/><br/>[22] sabbo jano maṃ pūjeti, nāhaṃ pūjemi kiñcanaṃ.. <br/><br/>[21] ``na me ovādako atthi, vattā koci na vijjati. <br/><br/>[22] anācariyupajjhāyo, vane vāsaṃ upemahaṃ.. <br/><br/>[21] ``upāsamāno yamahaṃ, garucittaṃ upaṭṭhahe. <br/><br/>[22] so me ācariyo natthi, vanavāso niratthako.. <br/><br/>[21] ``āyāgaṃ me gavesissaṃ, garuṃ bhāvaniyaṃ tathā. <br/><br/>[22] sāvassayo vasissāmi, na koci garahissati.. <br/><br/>[21] ``uttānakūlā nadikā, supatitthā manoramā. <br/><br/>[22] saṃsuddhapulinākiṇṇā, avidūre mamassamaṃ.. <br/><br/>[21] ``nadiṃ amarikaṃ nāma, upagantvānahaṃ tadā. <br/><br/>[22] saṃvaḍḍhayitvā pulinaṃ, akaṃ pulinacetiyaṃ.. <br/><br/>[21] ``ye te ahesuṃ sambuddhā, bhavantakaraṇā munī. <br/><br/>[22] tesaṃ etādiso thūpo, taṃ nimittaṃ karomahaṃ.. <br/><br/>[21] ``karitvā ^a^M1.0328^ea^ pulinaṃ thūpaṃ, sovaṇṇaṃ māpayiṃ ahaṃ. <br/><br/>[22] soṇṇakiṅkaṇipupphāni, sahasse tīṇi pūjayiṃ.. <br/><br/>[21] ``sāyapātaṃ ^a^V1.0280^ea^ namassāmi, vedajāto katañjalī. <br/><br/>[22] sammukhā viya sambuddhaṃ, vandiṃ pulinacetiyaṃ.. <br/><br/>[21] ``yadā kilesā jāyanti, vitakkā gehanissitā. <br/><br/>[22] sarāmi sukataṃ thūpaṃ, paccavekkhāmi tāvade.. <br/><br/>[21] ``upanissāya viharaṃ, satthavāhaṃ vināyakaṃ. <br/><br/>[22] kilese saṃvaseyyāsi, na yuttaṃ tava mārisa.. <br/><br/>[21] ``saha āvajjite thūpe, gāravaṃ hoti me tadā. <br/><br/>[22] kuvitakke vinodesiṃ, nāgo tuttaṭṭito yathā.. <br/><br/>[21] ``evaṃ viharamānaṃ maṃ, maccurājābhimaddatha. <br/><br/>[22] tattha kālaṅkato santo, brahmalokamagacchahaṃ.. <br/><br/>[21] ``yāvatāyuṃ vasitvāna, tidive upapajjahaṃ. <br/><br/>[22] asītikkhattuṃ devindo, devarajjamakārayiṃ.. <br/><br/>[21] ``satānaṃ tīṇikkhattuñca, cakkavattī ahosahaṃ. <br/><br/>[22] padesarajjaṃ vipulaṃ, gaṇanāto asaṅkhiyaṃ.. <br/><br/>[21] ``soṇṇakiṅkaṇipupphānaṃ, vipākaṃ anubhomahaṃ. <br/><br/>[22] dhātīsatasahassāni, parivārenti maṃ bhave.. <br/><br/>[21] ``thūpassa pariciṇṇattā, rajojallaṃ na limpati. <br/><br/>[22] gatte sedā na muccanti, suppabhāso bhavāmahaṃ.. <br/><br/>[21] ``aho me sukato thūpo, sudiṭṭhāmarikā nadī. <br/><br/>[22] thūpaṃ katvāna pulinaṃ, pattomhi acalaṃ padaṃ.. <br/><br/>[21] ``kusalaṃ kattukāmena, jantunā sāragāhinā. <br/><br/>[22] natthi khettaṃ akhettaṃ vā, paṭipattīva sādhakā.. <br/><br/>[21] ``yathāpi balavā poso, aṇṇavaṃtaritussahe. <br/><br/>[22] parittaṃ kaṭṭhamādāya, pakkhandeyya mahāsaraṃ.. <br/><br/>[21] ``imāhaṃ ^a^M1.0329^ea^ kaṭṭhaṃ nissāya, tarissāmi mahodadhiṃ. <br/><br/>[22] ussāhena vīriyena, tareyya udadhiṃ naro.. <br/><br/>[21] ``tatheva me kataṃ kammaṃ, parittaṃ thokakañca yaṃ. <br/><br/>[22] taṃ kammaṃ upanissāya, saṃsāraṃ samatikkamiṃ.. <br/><br/>[21] ``pacchime bhave sampatte, sukkamūlena codito. <br/><br/>[22] sāvatthiyaṃ pure jāto, mahāsāle suaḍḍhake.. <br/><br/>[21] ``saddhā mātā pitā mayhaṃ, buddhassa saraṇaṃ gatā. <br/><br/>[22] ubho diṭṭhapadā ete, anuvattanti sāsanaṃ.. <br/><br/>[21] ``bodhipapaṭikaṃ ^a^V1.0281^ea^ gayha, soṇṇathūpamakārayuṃ. <br/><br/>[22] sāyapātaṃ namassanti, sakyaputtassa sammukhā.. <br/><br/>[21] ``uposathamhi divase, soṇṇathūpaṃ vinīharuṃ. <br/><br/>[22] buddhassa vaṇṇaṃ kittentā, tiyāmaṃ vītināmayuṃ.. <br/><br/>[21] ``saha disvānahaṃ thūpaṃ, sariṃ pulinacetiyaṃ. <br/><br/>[22] ekāsane nisīditvā, arahattamapāpuṇiṃ.. <br/><br/>[21] ``gavesamāno taṃ vīraṃ, dhammasenāpatiddasaṃ. <br/><br/>[22] agārā nikkhamitvāna, pabbajiṃ tassa santike.. <br/><br/>[21] ``jātiyā sattavassena, arahattamapāpuṇiṃ. <br/><br/>[22] upasampādayī buddho, guṇamaññāya cakkhumā.. <br/><br/>[21] ``dārakeneva santena, kiriyaṃ niṭṭhitaṃ mayā. <br/><br/>[22] kataṃ me karaṇīyajja, sakyaputtassa sāsane.. <br/><br/>[21] ``sabbaverabhayātīto, sabbasaṅgātigo isi. <br/><br/>[22] sāvako te mahāvīra, soṇṇathūpassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā dāyakānuggahaṃ karonto tehi upanīte paccaye  na paṭikkhipati, yathāladdheyeva paribhuñjati. taṃ puthujjanā ``ayaṃ  kāyadaḷhibahulo arakkhitacitto''ti maññamānā avamaññanti. thero  taṃ ^a^M1.0330^ea^ agaṇentova viharati. tassa pana avidūre aññataro kuhakabhikkhu  pāpiccho samāno appiccho viya santuṭṭho viya attānaṃ dassento  lokaṃ vañcento viharati. mahājano taṃ arahantaṃ viya sambhāveti.  athassa sakko devānamindo taṃ pavattiṃ ñatvā theraṃ upasaṅkamitvā,  ``bhante, kiṃ nāma kuhako karotī''ti pucchi. thero pāpicchaṃ  garahanto -- <br/><br/>[03] 139^b^.^eb^ <br/><br/>[21] ``pubbe hanati attānaṃ, pacchā hanati so pare. <br/><br/>[22] suhataṃ hanti attānaṃ, vītaṃseneva pakkhimā.. <br/><br/>[03] 140^b^.^eb^ <br/><br/>[21] ``na brāhmaṇo bahivaṇṇo, antovaṇṇo hi brāhmaṇo. <br/><br/>[22] yasmiṃ pāpāni kammāni, sa ve kaṇho sujampatī''ti..  -- gāthādvayamāha.<br/><br/>[03] tattha ^b^pubbe hanati attāna^eb^nti kuhakapuggalo attano  kuhakavuttiyā lokaṃ vañcento pāpicchatādīhi pāpadhammehi paṭhamameva  attānaṃ hanati, attano kusalakoṭṭhāsaṃ vināseti. ^b^pacchā hanati  so pare^eb^ti so kuhako paṭhamaṃ tāva vuttanayena attānaṃ hantvā pacchā  pare yehi ``ayaṃ ^a^V1.0282^ea^ bhikkhu pesalo ariyo''ti vā sambhāventehi kārā  katā, te hanati tesaṃ kārāni attani katāni amahapphalāni katvā  paccayavināsanena vināseti. satipi kuhakassa ubhayahanane attahanane  pana ayaṃ visesoti dassento āha ^b^suhataṃ hanti attāna^eb^nti.  so kuhako attānaṃ hananto suhataṃ katvā hanti vināseti, yathā kiṃ?  ^b^vītaṃseneva pakkhimā^eb^ti, ^b^vītaṃso^eb^ti dīpakasakuṇo, tena.  ^b^pakkhimā^eb^ti sākuṇiko. yathā tena vītaṃsasakuṇena aññe  sakuṇe vañcetvā hananto attānaṃ idha lokepi hanati  viññugarahasāvajjasabhāvādinā, samparāyaṃ pana duggatiparikkilesena  hanatiyeva, na pana te sakuṇe pacchā hantuṃ sakkoti, evaṃ kuhakopi  kohaññena lokaṃ vañcetvā idha lokepi ^a^P2.0018^ea^ attānaṃ  hanati vippaṭisāraviññugarahādīhi, paralokepi duggatiparikkilesehi,  na pana te paccayadāyake apāyadukkhaṃ pāpeti. apica kuhako  dakkhiṇāya amahapphalabhāvakaraṇeneva ^a^M1.0331^ea^ dāyakaṃ hanatīti vutto, na  nipphalabhāvakaraṇena. vuttañhetaṃ bhagavatā -- ``dussīlassa  manussabhūtassa dānaṃ datvā sahassaguṇā dakkhiṇā pāṭikaṅkhitabbā''ti  (ma0 ni0 3.379). tenāha ^b^``suhataṃ hanti attāna''^eb^nti.<br/><br/>[03] evaṃ bāhiraparimajjanamatte ṭhitā puggalā suddhā nāma na honti,  abbhantarasuddhiyā eva pana suddhā hontīti dassento ^b^``na  brāhmaṇo''^eb^ti dutiyaṃ gāthamāha. tassattho --  iriyāpathasaṇṭhapanādibahisampattimattena brāhmaṇo na hoti.  sampattiattho hi idha ^b^vaṇṇa^eb^-saddo. abbhantare pana  sīlādisampattiyā brāhmaṇo hoti, ``bāhitapāpo ^b^brāhmaṇo''^eb^ti  katvā. tasmā ^b^``yasmiṃ pāpāni^eb^ lāmakāni ^b^kammāni^eb^  saṃvijjanti, ekaṃsena so ^b^kaṇho^eb^ nihīnapuggalo''ti  ^b^sujampati,^eb^ devānaminda, jānāhi. taṃ sutvā sakko kuhakabhikkhuṃ  tajjetvā ``dhamme vattāhī''ti ovaditvā sakaṭṭhānameva gato. <br/><br/>[06] vasabhattheragāthāvaṇṇanā niṭṭhitā. <br/><br/>[06] dukanipāte paṭhamavaggavaṇṇanā niṭṭhitā. 


volume: 100
item: 132
title: surādhattheragāthāvaṇṇanā^gotamattheragāthāvaṇṇanā^dutiyavaggo^mahācundattheragāthāvaṇṇanā^
content:
  [03] ^b^sussūsā^eb^ti ^a^V1.0283^ea^ āyasmato mahācundattherassa gāthā. kā  uppatti? ayampi purimabuddhesu katādhikāro tattha tattha bhave puññāni  upacinanto vipassissa bhagavato kāle kumbhakārakule nibbattitvā  viññutaṃ patto kumbhakārakammena jīvanto ekadivasaṃ satthāraṃ disvā  pasannamānaso ekaṃ mattikāpattaṃ svābhisaṅkhataṃ katvā bhagavato adāsi.  so tena puññakammena devamanussesu saṃsaranto imasmiṃ buddhuppāde  magadharaṭṭhe nālakagāme rūpasāriyā brāhmaṇiyā putto sāriputtattherassa  kaniṭṭhabhātā hutvā nibbatti, ^b^cundo^eb^tissa nāmaṃ ahosi. so  vayappatto dhammasenāpatiṃ anupabbajitvā taṃ nissāya vipassanaṃ ^a^M1.0332^ea^ paṭṭhapetvā  ghaṭento vāyamanto nacirasseva chaḷabhiñño ahosi. tena vuttaṃ  ^b^apadāne^eb^ (apa0 thera 2.51.39-50) -- <br/><br/>[21] ``nagare haṃsavatiyā, kumbhakāro ahosahaṃ. <br/><br/>[22] addasaṃ virajaṃ buddhaṃ, oghatiṇṇamanāsavaṃ.. <br/><br/>[21] ``sukataṃ mattikāpattaṃ, buddhaseṭṭhassadāsahaṃ. <br/><br/>[22] pattaṃ datvā bhagavato, ujubhūtassa tādino.. <br/><br/>[21] ``bhave nibbattamānohaṃ, soṇṇathāle labhāmahaṃ. <br/><br/>[22] rūpimaye ca sovaṇṇe, taṭṭike ca maṇīmaye.. <br/><br/>[21] ``pātiyo paribhuñjāmi, puññakammassidaṃ phalaṃ. <br/><br/>[22] yasānañca dhanānañca, aggabhūto ca homahaṃ.. <br/><br/>[21] ``yathāpi bhaddake khette, bījaṃ appampi ropitaṃ. <br/><br/>[22] sammādhāraṃ pavecchante, phalaṃ toseti kassakaṃ.. <br/><br/>[21] ``tathevidaṃ pattadānaṃ, buddhakhettamhi ropitaṃ. <br/><br/>[22] pītidhāre pavassante, phalaṃ maṃ tosayissati.. <br/><br/>[21] ``yāvatā khettā vijjanti, saṅghāpi ca gaṇāpi ca. <br/><br/>[22] buddhakhettasamo natthi, sukhado sabbapāṇinaṃ.. <br/><br/>[21] ``namo te purisājañña, namo te purisuttama. <br/><br/>[22] ekapattaṃ daditvāna, pattomhi acalaṃ padaṃ.. <br/><br/>[21] ``ekanavutito ^a^V1.0284^ea^ kappe, yaṃ pattamadadiṃ tadā. <br/><br/>[22] duggatiṃ nābhijānāmi, pattadānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño ^a^P2.0019^ea^ pana hutvā attanā  paṭiladdhasampattiyā kāraṇabhūtaṃ garūpanissayaṃ vivekavāsañca kittento  -- <br/><br/>[03] 141^b^.^eb^ <br/><br/>[21] ``sussūsā sutavaddhanī, sutaṃ paññāya vaddhanaṃ. <br/><br/>[22] paññāya atthaṃ jānāti, ñāto attho sukhāvaho.. <br/><br/>[03] 142^b^.^eb^ <br/><br/>[21] ``sevetha ^a^M1.0333^ea^ pantāni senāsanāni, careyya  saṃyojanavippamokkhaṃ. <br/><br/>[22] sace ratiṃ nādhigaccheyya tattha, saṅghe vase rakkhitatto  satīmā''ti.. -- <br/><br/>[25] gāthādvayaṃ abhāsi. <br/><br/>[01] tattha ^b^sussūsā^eb^ti sotabbayuttassa sabbasutassa  sotumicchā, garusannivāsopi. diṭṭhadhammikādibhedañhi atthaṃ  sotumicchantena kalyāṇamitte upasaṅkamitvā vattakaraṇena payirupāsitvā  yadā te payirupāsanāya ārādhitacittā kañci upanisīditukāmā  honti, atha ne upanisīditvā adhigatāya sotumicchāya  ohitasotena sotabbaṃ hotīti garusannivāsopi sussūsāhetutāya  ``sussūsā''ti vuccati. sā panāyaṃ sussūsā  saccapaṭiccasamuppādādipaṭisaṃyuttaṃ sutaṃ taṃsamaṅgino puggalassa vaḍḍheti  brūhetīti ^b^sutavaddhanī,^eb^ bāhusaccakārīti attho. ^b^sutaṃ paññāya  vaddhana^eb^nti yaṃ taṃ ``sutadharo sutasannicayo''ti (ma0 ni0 1.339;  a0 ni0  4.22) ``idhekaccassa bahukaṃ sutaṃ hoti suttaṃ geyyaṃ  veyyākaraṇa''nti (a0 ni0  4.6) ca evamādinā nayena vuttaṃ  bāhusaccaṃ, taṃ akusalappahānakusalādhigamanahetubhūtaṃ paññaṃ vaddhetīti sutaṃ  paññāya vaddhanaṃ, vuttañhetaṃ bhagavatā -- <br/><br/>[02] ``sutāvudho kho, bhikkhave, ariyasāvako akusalaṃ  pajahati, kusalaṃ bhāveti, sāvajjaṃ pajahati, anavajjaṃ bhāveti, suddhaṃ  attānaṃ pariharatī''ti (a0 ni0  7.67).<br/><br/>[03] ^b^paññāya atthaṃ jānātī^eb^ti bahussuto sutamayañāṇe ṭhito taṃ  paṭipattiṃ paṭipajjanto sutānusārena atthūpaparikkhāya dhammanijjhānena  bhāvanāya ca lokiyalokuttarabhedaṃ diṭṭhadhammādivibhāgaṃ ^a^V1.0285^ea^  dukkhādivibhāgañca atthaṃ yathābhūtaṃ pajānāti ca paṭivijjhati ca,  tenāha bhagavā -- <br/><br/>[02] ``sutassa yathāpariyattassa atthamaññāya dhammamaññāya  dhammānudhammappaṭipanno hotī''ti (a0 ni0  4.6). <br/><br/>[02] ``dhatānaṃ ^a^M1.0334^ea^ dhammānaṃ atthaṃ upaparikkhati, atthaṃ  upaparikkhato dhammā nijjhānaṃ khamanti, dhammanijjhānakkhantiyā  sati chando jāyati, chandajāto ussahati, ussahitvā tuleti,  tulayitvā padahati, pahitatto samāno ^a^P2.0020^ea^ kāyena ceva  paramasaccaṃ sacchikaroti, paññāya ca naṃ ativijjha passatī''ti (ma0  ni0 2.432) ca.<br/><br/>[03] ^b^ñāto attho sukhāvaho^eb^ti yathāvutto diṭṭhadhammikādiattho  ceva dukkhādiattho ca yāthāvato ñāto adhigato lokiyalokuttarabhedaṃ  sukhaṃ āvahati nipphādetīti attho.<br/><br/>[03] ṭhitāya bhāvanāpaññāya sutamatteneva na sijjhatīti tassā  paṭipajjanavidhiṃ dassento ^b^``sevetha...pe0...vippamokkha''^eb^nti  āha. tattha ^b^sevetha pantāni senāsanānī^eb^ti kāyavivekamāha.  tena saṃyojanappahānassa ca vakkhamānattā vivekārahasseva  vivekavāsoti sīlasaṃvarādayo idha avuttasiddhā veditabbā.  ^b^careyya saṃyojanavippamokkha^eb^nti yathā saṃyojanehi cittaṃ  vippamuccati, tathā vipassanābhāvanaṃ maggabhāvanañca careyya  paṭipajjeyyāti attho. ^b^sace ratiṃ nādhigaccheyya tatthā^eb^ti tesu  pantasenāsanesu yathāladdhesu adhikusaladhammesu ca ratiṃ pubbenāparaṃ  visesassa alābhato abhiratiṃ na labheyya, ^b^saṅghe^eb^ bhikkhusamūhe  ^b^rakkhitatto^eb^ kammaṭṭhānaparigaṇhanato rakkhitacitto chasu dvāresu  satiārakkhāya upaṭṭhapanena ^b^satimā vaseyya^eb^ vihareyya, evaṃ  viharantassa ca api nāma saṃyojanavippamokkho bhaveyyāti adhippāyo. <br/><br/>[06] mahācundattheragāthāvaṇṇanā niṭṭhitā. 


volume: 100
item: 133
title: gotamattheragāthāvaṇṇanā^dutiyavaggo^mahācundattheragāthāvaṇṇanā^jotidāsattheragāthāvaṇṇanā^
content:
  [03] ^b^ye kho te^eb^ti āyasmato jotidāsattherassa gāthā. kā  uppatti? ayampi purimabuddhesu katādhikāro tattha tattha bhave puññāni  upacinanto sikhissa bhagavato kāle kulagehe nibbattitvā  ^a^V1.0286^ea^ viññutaṃ  patto ekadivasaṃ satthāraṃ piṇḍāya gacchantaṃ disvā pasannacitto  kāsumārikaphalaṃ adāsi. so tena puññakammena devamanussesu  saṃsaranto imasmiṃ ^a^M1.0335^ea^ buddhuppāde pādiyatthajanapade vibhavasampannassa  brāhmaṇassa putto hutvā nibbatti, ^b^jotidāso^eb^tissa nāmaṃ ahosi.  so viññutaṃ patvā gharamāvasanto ekadivasaṃ mahākassapattheraṃ attano  gāme piṇḍāya carantaṃ disvā pasannacitto bhojetvā therassa santike  dhammaṃ sutvā attano gāmasamīpe pabbate mahantaṃ vihāraṃ kāretvā theraṃ  tattha vāsetvā catūhi paccayehi upaṭṭhahanto therassa dhammadesanāya  paṭiladdhasaṃvego pabbajitvā ^a^P2.0021^ea^ vipassanāya kammaṃ  karonto nacirasseva chaḷabhiñño ahosi. tena vuttaṃ ^b^apadāne^eb^  (apa0 thera 2.51.51-56) -- <br/><br/>[21] ``kaṇikāraṃva jotantaṃ, nisinnaṃ pabbatantare. <br/><br/>[22] addasaṃ virajaṃ buddhaṃ, lokajeṭṭhaṃ narāsabhaṃ.. <br/><br/>[21] ``pasannacitto sumano, sire katvāna añjaliṃ. <br/><br/>[22] kāsumārikamādāya, buddhaseṭṭhassadāsahaṃ.. <br/><br/>[21] ``ekatiṃse ito kappe, yaṃ phalaṃ adadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti.. <br/><br/>[01] chaḷabhiñño pana hutvā tīṇi piṭakāni uggahetvā  visesato vinayapiṭake sukusalabhāvaṃ patvā dasavassiko parisupaṭṭhāko  ca hutvā bahūhi bhikkhūhi saddhiṃ bhagavantaṃ vandituṃ sāvatthiṃ gacchanto  antarāmagge addhānaparissamavinodanatthaṃ titthiyānaṃ ārāmaṃ pavisitvā  ekamantaṃ nisinno ekaṃ pañcatapaṃ tapantaṃ brāhmaṇaṃ disvā, ``kiṃ,  brāhmaṇa, aññasmiṃ tapanīye aññaṃ tapatī''ti āha. taṃ sutvā  brāhmaṇo kupito, ``bho, muṇḍaka, kiṃ aññaṃ tapanīya''nti āha.  thero tassa -- <br/><br/>[21] ``kopo ca issā paraheṭhanā ca, māno ca sārambhamado  pamādo. <br/><br/>[22] taṇhā avijjā bhavasaṅgatī ca, te tappanīyā na hi  rūpakhandho''ti.. -- <br/><br/>[25] gāthāya dhammaṃ desesi. taṃ sutvā so brāhmaṇo tasmiṃ  titthiyārāme sabbe aññatitthiyā ca therassa santike pabbajiṃsu.  thero tehi ^a^M1.0336^ea^ saddhiṃ sāvatthiṃ gantvā bhagavantaṃ vanditvā katipāhaṃ tattha  vasitvā attano jātibhūmiṃyeva gato dassanatthaṃ upagatesu ñātakesu  nānāladdhike yaññasuddhike ovadanto -- <br/><br/>[03] 143^b^.^eb^ <br/><br/>[21] ``ye ^a^V1.0287^ea^ kho te veṭhamissena, nānattena ca kammunā. <br/><br/>[27] manusse uparundhanti, pharusūpakkamā janā. <br/><br/>[22] tepi tattheva kīranti, na hi kammaṃ panassati.. <br/><br/>[03] 144^b^.^eb^ <br/><br/>[21] ``yaṃ karoti naro kammaṃ, kalyāṇaṃ yadi pāpakaṃ. <br/><br/>[22] tassa tasseva dāyādo, yaṃ yaṃ kammaṃ pakubbatī''ti..  -- gāthādvayaṃ abhāsi.<br/><br/>[03] tattha ^b^ye^eb^ti aniyamuddeso. ^b^te^eb^ti aniyamato eva  paṭiniddeso. padadvayassāpi ``janā''ti iminā sambandho.  ^b^kho^eb^ti nipātamattaṃ. ^b^veṭhamissenā^eb^ti varattakhaṇḍādinā  sīsādīsu veṭhadānena. ``vedhamissenā''tipi pāḷi, so evattho.  ^b^nānattena ca kammunā^eb^ti hananaghātanahatthapādādicchedanena  khuddakaseḷadānādinā ^a^P2.0022^ea^ ca nānāvidhena  parūpaghātakammena. ^b^manusse^eb^ti nidassanamattaṃ, tasmā ye keci  satteti adhippāyo. ^b^uparundhantī^eb^ti vibādhenti.  ^b^pharusūpakkamā^eb^ti dāruṇapayogā, kurūrakammantāti attho.  ^b^janā^eb^ti sattā. ^b^tepi tattheva kīrantī^eb^ti te vuttappakārā  puggalā yāhi kammakāraṇāhi aññe bādhiṃsu. ^b^tattheva^eb^ tāsuyeva  kāraṇāsu sayampi kīranti pakkhipīyanti, tathārūpaṃyeva dukkhaṃ  anubhavantīti attho. ``tatheva kīrantī''ti ca pāṭho, yathā sayaṃ  aññesaṃ dukkhaṃ akaṃsu, tatheva aññehi karīyanti, dukkhaṃ pāpīyantīti  attho, kasmā? ^b^na hi kammaṃ panassati^eb^ kammañhi ekantaṃ  upacitaṃ vipākaṃ adatvā na vigacchati, avasesapaccayasamavāye  vipaccatevāti adhippāyo.<br/><br/>[03] idāni ``na hi kammaṃ panassatī''ti saṅkhepato vuttamatthaṃ  vibhajitvā sattānaṃ kammassakataṃ vibhāvetuṃ ^b^``yaṃ karotī''^eb^ti  gāthaṃ abhāsi. tassattho ^b^yaṃ kammaṃ kalyāṇaṃ^eb^ kusalaṃ, ^b^yadi^eb^  vā ^b^pāpakaṃ^eb^ akusalaṃ satto ^a^M1.0337^ea^ ^b^karoti,^eb^ karonto ca tattha  ^b^yaṃ kammaṃ^eb^ yathā phaladānasamatthaṃ hoti, tathā ^b^pakubbati^eb^  upacinoti. ^b^tassa tasseva dāyādo^eb^ti tassa tasseva  kammaphalassa gaṇhanato tena tena kammena dātabbavipākassa bhāgī  hotīti attho. tenāha bhagavā -- ``kammassakā, māṇava, sattā  kammadāyādā''tiādi (ma0 ni0 3.289). imā gāthā sutvā  therassa ñātakā kammassakatāyaṃ patiṭṭhahiṃsūti. <br/><br/>[06] jotidāsattheragāthāvaṇṇanā niṭṭhitā. 


volume: 100
item: 134
title: dutiyavaggo^mahācundattheragāthāvaṇṇanā^jotidāsattheragāthāvaṇṇanā^heraññakānittheragāthāvaṇṇanā^
content:
  [03] ^b^accayanti^eb^ ^a^V1.0288^ea^ ^b^ahorattā^eb^ti āyasmato heraññakānittherassa  gāthā. kā uppatti? ayaṃ kira padumuttarassa bhagavato kāle  haṃsavatīnagare kulagehe nibbattitvā viññutaṃ patto paresaṃ bhatako hutvā  jīvanto ekadivasaṃ sujātassa nāma satthusāvakassa paṃsukūlaṃ  pariyesantassa upaḍḍhadussaṃ pariccaji. so tena puññakammena  tāvatiṃsesu nibbattitvā aparāparaṃ devamanussesu saṃsaranto imasmiṃ  buddhuppāde kosalarañño gāmabhojakassa coravosāsakassa putto hutvā  ^a^P2.0023^ea^ nibbatti, ^b^heraññakānī^eb^tissa nāmaṃ ahosi.  so vayappatto pitu accayena raññā tasmiṃyeva gāmabhojakaṭṭhāne ṭhapito  jetavanapaṭiggahaṇe buddhānubhāvaṃ disvā paṭiladdhasaddho attano kaniṭṭhassa  taṃ ṭhānantaraṃ dāpetvā rājānaṃ āpucchitvā pabbajitvā vipassanaṃ  paṭṭhapetvā nacirasseva arahattaṃ pāpuṇi. tena vuttaṃ ^b^apadāne^eb^  (apa0 thera 2.50.31-40) -- <br/><br/>[21] ``padumuttarabhagavato, sujāto nāma sāvako. <br/><br/>[22] paṃsukūlaṃ gavesanto, saṅkāre carate tadā.. <br/><br/>[21] ``nagare haṃsavatiyā, paresaṃ bhatako ahaṃ. <br/><br/>[22] upaḍḍhadussaṃ datvāna, sirasā abhivādayiṃ.. <br/><br/>[21] ``tena kammena sukatena, cetanāpaṇidhīhi ca. <br/><br/>[22] jahitvā mānusaṃ dehaṃ, tāvatiṃsamagacchahaṃ.. <br/><br/>[21] ``tettiṃsakkhattuṃ ^a^M1.0338^ea^ devindo, devarajjamakārayiṃ. <br/><br/>[22] sattasattatikkhattuñca, cakkavattī ahosahaṃ.. <br/><br/>[21] ``padesarajjaṃ vipulaṃ, gaṇanāto asaṅkhiyaṃ. <br/><br/>[22] upaḍḍhadussadānena, modāmi akutobhayo.. <br/><br/>[21] ``icchamāno cahaṃ ajja, sakānanaṃ sapabbataṃ. <br/><br/>[22] khomadussehi chādeyyaṃ, aḍḍhadussassidaṃ phalaṃ.. <br/><br/>[21] ``satasahassito kappe, yaṃ dānamadadiṃ tadā. <br/><br/>[22] duggatiṃ nābhijānāmi, aḍḍhadussassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attano kaniṭṭhabhātaraṃ tato kammato  nivattetukāmo tasmiṃyeva kamme abhirataṃ disvā taṃ codento -- <br/><br/>[03] 145^b^.^eb^ <br/><br/>[21] ``accayanti ^a^V1.0289^ea^ ahorattā, jīvitaṃ uparujjhati. <br/><br/>[22] āyu khīyati maccānaṃ, kunnadīnaṃva odakaṃ.. <br/><br/>[03] 146^b^.^eb^ <br/><br/>[21] ``atha pāpāni kammāni, karaṃ bālo na bujjhati. <br/><br/>[22] pacchāssa kaṭukaṃ hoti, vipāko hissa pāpako''ti.. -- <br/><br/>[25] gāthādvayaṃ abhāsi.<br/><br/>[03] tattha ^b^accayantī^eb^ti atikkamanti, lahuṃ lahuṃ apagacchantīti  attho. ^b^ahorattā^eb^ti rattindivā. ^b^jīvitaṃ uparujjhatī^eb^ti  jīvitindriyañca khaṇikanirodhavasena nirujjhati. vuttañhi ``khaṇe  khaṇe, tvaṃ bhikkhu, jāyasi ca jiyyasi ca miyyasi ca cavasi ca  upapajjasi cā''ti. ^b^āyu khīyati maccāna^eb^nti  maritabbasabhāvattā ^b^maccā^eb^ti laddhanāmānaṃ imesaṃ sattānaṃ ^b^āyu^eb^  ``yo ciraṃ jīvati, so vassasataṃ appaṃ vā bhiyyo''ti (dī0 ni0  2.91; saṃ0 ni0  2.143; a0 ni0  7.74) evaṃ  paricchinnakālaparamāyu ^b^khīyati^eb^ khayañca sambhedañca gacchati,  yathā kiṃ? ^b^kunnadīnaṃva odakaṃ^eb^ yathā nāma kunnadīnaṃ pabbateyyānaṃ  khuddakanadīnaṃ udakaṃ ciraṃ na tiṭṭhati, lahutaraṃ khīyati, āgatamattaṃyeva  vigacchati, evaṃ sattānaṃ āyu lahutaraṃ khīyati khayaṃ gacchati. ettha  ca udakameva ``odaka''nti vuttaṃ, yathā manoyeva mānasanti.<br/><br/>[03] ^b^atha^eb^ ^a^M1.0339^ea^ ^b^pāpāni kammāni, karaṃ bālo na bujjhatī^eb^ti evaṃ  saṃsāre aniccepi samāne bālo lobhavasena vā kodhavasena vā pāpāni  kammāni karoti, karontopi na bujjhati, pāpaṃ karonto ca ``pāpaṃ  karomī''ti abujjhanako nāma natthi, ``imassa kammassa evarūpo  dukkho vipāko''ti pana ajānanato ``na bujjhatī''ti vuttaṃ.  ^b^pacchāssa kaṭukaṃ hotī^eb^ti yadipi pāpassa kammassa  āyūhanakkhaṇe ``imassa kammassa evarūpo vipāko''ti na bujjhati,  tato pacchā pana nirayādīsu nibbattassa ^a^P2.0024^ea^ assa  bālassa kaṭukaṃ aniṭṭhaṃ dukkhameva hoti. ^b^vipāko hissa  pāpako^eb^ yasmā assa pāpakammassa nāma vipāko pāpako nihīno  aniṭṭho evāti. imaṃ pana ovādaṃ sutvā therassa kaniṭṭhabhātā rājānaṃ  āpucchitvā pabbajitvā nacirasseva sadatthaṃ nipphādesi. <br/><br/>[06] heraññakānittheragāthāvaṇṇanā niṭṭhitā. 


volume: 100
item: 135
title:
  mahācundattheragāthāvaṇṇanā^jotidāsattheragāthāvaṇṇanā^heraññakānittheragāthāvaṇṇanā^somamittattheragāthāvaṇṇanā^

content:
  [01] ^b^parittaṃ^eb^ ^a^V1.0290^ea^ ^b^dāru^eb^nti āyasmato somamittattherassa gāthā.  kā uppatti? ayampi purimabuddhesu katādhikāro tattha tattha bhave  puññāni upacinanto sikhissa bhagavato kāle kulagehe nibbattitvā  viññutaṃ patto buddhaguṇe sutvā pasannamānaso ekadivasaṃ kiṃsukarukkhaṃ  pupphitaṃ disvā pupphāni gahetvā satthāraṃ uddissa ākāse khipitvā  pūjesi. so tena puññakammena devamanussesu saṃsaranto imasmiṃ  buddhuppāde bārāṇasiyaṃ brāhmaṇakule nibbattitvā ^b^somamitto^eb^ti  laddhanāmo tiṇṇaṃ vedānaṃ pāragū hutvā vimalena nāma therena  kataparicayattā abhiṇhaṃ tassa santikaṃ gacchanto dhammaṃ sutvā sāsane  laddhappasādo pabbajitvā laddhūpasampado vattapaṭivattaṃ pūrento vicarati.  vimalatthero pana kusīto middhabahulo rattindivaṃ vītināmeti.  somamitto ``kusītaṃ nāma nissāya ko guṇo''ti taṃ pahāya  mahākassapattheraṃ upasaṅkamitvā tassa ovāde ṭhatvā vipassanaṃ paṭṭhapetvā  nacirasseva arahatte patiṭṭhāsi. tena vuttaṃ ^b^apadāne^eb^ (apa0 thera  2.50.25-30) -- <br/><br/>[21] ``kiṃsukaṃ ^a^M1.0340^ea^ pupphitaṃ disvā, paggahetvāna añjaliṃ. <br/><br/>[22] buddhaseṭṭhaṃ saritvāna, ākāse abhipūjayiṃ.. <br/><br/>[21] ``tena kammena sukatena, cetanāpaṇidhīhi ca. <br/><br/>[22] jahitvā mānusaṃ dehaṃ, tāvatiṃsamagacchahaṃ.. <br/><br/>[21] ``ekatiṃse ito kappe, yaṃ kammamakariṃ tadā. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``kilesā jhāpitā mayhaṃ, bhavā sabbe samūhatā. <br/><br/>[22] nāgova bandhanaṃ chetvā, viharāmi anāsavo.. <br/><br/>[21] ``svāgataṃ vata me āsi, mama buddhassa santike. <br/><br/>[22] tisso vijjā anuppattā, kataṃ buddhassa sāsana''nti..<br/><br/>[03] arahattaṃ pana patvā vimalattheraṃ ovādena tajjento -- <br/><br/>[03] 147^b^.^eb^ <br/><br/>[21] ``parittaṃ dārumāruyha, yathā sīde mahaṇṇave. <br/><br/>[27] evaṃ kusītamāgamma, sādhujīvīpi sīdati. <br/><br/>[22] tasmā taṃ parivajjeyya, kusītaṃ hīnavīriyaṃ.. <br/><br/>[03] 148^b^.^eb^ <br/><br/>[21] ``pavivittehi ariyehi, pahitattehi jhāyibhi. <br/><br/>[22] niccaṃ āraddhavīriyehi, paṇḍitehi sahāvase''ti.. --  gāthādvayaṃ abhāsi.<br/><br/>[03] tattha ^a^V1.0291^ea^ ^b^parittaṃ dārumāruyha, yathā sīde mahaṇṇave^eb^ti  pesalopi kulaputto kusītaṃ alasapuggalaṃ nissāya sīdati saṃsāre  patati, na tassa pāraṃ nibbānaṃ gacchati. yasmā ^a^P2.0025^ea^  etadevaṃ, ^b^tasmā taṃ^eb^ adhikusaladhammavasena sīsaṃ anukkhipitvā  kucchitaṃ sīdanato ^b^kusītaṃ^eb^ vīriyārambhābhāvato ^b^hīnavīriyaṃ^eb^  puggalaṃ sabbathā vajjeyya, na tassa diṭṭhānugatiṃ āpajjeyyāti attho.<br/><br/>[03] evaṃ puggalādhiṭṭhānāya gāthāya kosajje ādīnavaṃ dassetvā  idāni vīriyārambhe ānisaṃse dassetuṃ ^b^``pavivittehī''^eb^tiādi  vuttaṃ. tassattho ^a^M1.0341^ea^ -- ye pana kāyavivekasambhavena ^b^pavivittā,^eb^  tato eva kilesehi ārakattā ^b^ariyā,^eb^ nibbānaṃ  patipesitattatāya ^b^pahitattā^eb^ ārammaṇūpanijjhānavasena  lakkhaṇūpanijjhānavasena ca ^b^jhāyino,^eb^ sabbakālaṃ  paggahitavīriyatāya ^b^āraddhavīriyā,^eb^ lokiyalokuttarabhedāya  paññāya samannāgatattā ^b^paṇḍitā,^eb^ tehiyeva ^b^saha^eb^ āvaseyya  sadatthaṃ nipphādetukāmo saṃvaseyyāti. taṃ sutvā vimalatthero  saṃviggamānaso vipassanaṃ paṭṭhapetvā sadatthaṃ ārādhesi. svāyamattho  parato āgamissati. <br/><br/>[06] somamittattheragāthāvaṇṇanā niṭṭhitā. 


volume: 100
item: 136
title:
  jotidāsattheragāthāvaṇṇanā^heraññakānittheragāthāvaṇṇanā^somamittattheragāthāvaṇṇanā^sabbamittattheragāthāvaṇṇanā^

content:
  [03] ^b^jano janamhi sambaddho^eb^ti āyasmato sabbamittattherassa  gāthā. kā uppatti? ayampi purimabuddhesu katādhikāro tattha tattha  bhave puññāni upacinanto ito dvānavute kappe tissassa bhagavato  kāle nesādakule nibbattitvā vanacāriko hutvā vane mige vadhitvā  maṃsaṃ khādanto jīvati. athassa bhagavā anuggaṇhanatthaṃ  vasanaṭṭhānasamīpe tīṇi padacetiyāni dassetvā pakkāmi. so  atītakāle sammāsambuddhesu kataparicayattā cakkaṅkitāni disvā  pasannamānaso koraṇḍapupphehi pūjaṃ katvā tena puññakammena  tāvatiṃsabhavane nibbattitvā aparāparaṃ sugatīsuyeva saṃsaranto imasmiṃ  buddhuppāde sāvatthinagare brāhmaṇakule nibbatti, ^b^sabbamitto^eb^tissa  nāmaṃ ahosi. so viññutaṃ patto jetavanapaṭiggahaṇe buddhānubhāvaṃ  disvā paṭiladdhasaddho pabbajitvā kammaṭṭhānaṃ gahetvā araññe viharanto  vassaṃ upagantvā vuṭṭhavasso bhagavantaṃ vandituṃ sāvatthiṃ gacchanto  antarāmagge māgavikehi oḍḍite pāse migapotakaṃ baddhaṃ addasa. mātā  panassa migī pāsaṃ appaviṭṭhāpi puttasinehena dūraṃ na gacchati,  maraṇabhayena pāsasamīpampi na upagacchati migapotako ca bhīto ito  cito ca parivattento karuṇaṃ vilapati, taṃ disvā thero ^a^V1.0292^ea^, ``aho  sattānaṃ snehahetukaṃ dukkha''nti gacchanto tato paraṃ sambahule core ekaṃ  ^a^M1.0342^ea^ purisaṃ jīvagāhaṃ gahetvā ^a^P2.0026^ea^ palālaveṇiyā sarīraṃ  veṭhetvā jhāpente, tañca mahāviravaṃ viravantaṃ disvā tadubhayaṃ nissāya  sañjātasaṃvego tesaṃ corānaṃ suṇantānaṃyeva -- <br/><br/>[03] 149^b^.^eb^ <br/><br/>[21] ``jano janamhi sambaddho, janamevassito jano. <br/><br/>[22] jano janena heṭhīyati, heṭheti ca jano janaṃ.. <br/><br/>[03] 150^b^.^eb^ <br/><br/>[21] ``ko hi tassa janenattho, janena janitena vā. <br/><br/>[22] janaṃ ohāya gacchaṃ taṃ, heṭhayitvā bahuṃ jana''nti.. --  gāthādvayaṃ abhāsi.<br/><br/>[03] tattha ^b^jano^eb^ti andhabālajano. ^b^janamhī^eb^ti aññe  jane. ^b^sambaddho^eb^ti taṇhābandhanena baddho. ``ayaṃ me putto,  mātā''tiādinā paṭibaddho. ayameva vā pāṭho, ``ime maṃ posenti,  ahaṃ ime nissāya jīvāmī''ti paṭibaddhacittoti attho.  ^b^janamevassito jano^eb^ti ``ayaṃ me putto, dhītā''tiādinā  aññameva janaṃ añño jano assito taṇhāya allīno pariggayha  ṭhito. ^b^jano janena heṭhīyati, heṭheti ca jano jana^eb^nti  kammassakatāya yathābhūtāvabodhassa ca abhāvato ajjhupekkhanaṃ akatvā  lobhavasena yathā jano janaṃ assito, evaṃ dosavasena jano janena  heṭhīyati vibādhīyati. ``tayidaṃ mayhaṃva upari heṭhanaphalavasena  paripatissatī''ti ajānanto heṭheti ca jano janaṃ.<br/><br/>[03] ^b^ko hi tassa janenattho^eb^ti tassa aññajanassa aññena  janena taṇhāvasena assitena dosavasena heṭhitena vā ko attho.  ^b^janena janitena vā^eb^ti mātāpitā hutvā tena aññena janena  janitena vā ko attho. ^b^janaṃ ohāya gacchaṃ taṃ, heṭhayitvā bahuṃ  jana^eb^nti yasmā saṃsāre carato janassa ayamevānurūpā paṭipatti,  tasmā taṃ janaṃ, tassa ca bādhikā yā sā taṇhā ca, yo ca so  doso eva bahuṃ janaṃ bādhayitvā ṭhito, tañca ohāya sabbaso pahāya  pariccajitvā ^a^M1.0343^ea^ gacchaṃ, tehi anupaddutaṃ ṭhānaṃ gaccheyyaṃ pāpuṇeyyanti attho.  evaṃ ^a^P2.0027^ea^ pana vatvā thero tāvadeva vipassanaṃ  ussukkāpetvā arahattamapāpuṇi. tena vuttaṃ ^b^apadāne^eb^ (apa0 thera  2.50.15-24) -- <br/><br/>[21] ``vanakammiko pure āsiṃ, pitumātumatenahaṃ. <br/><br/>[22] pasumārena jīvāmi, kusalaṃ me na vijjati.. <br/><br/>[21] ``mama ^a^V1.0293^ea^ āsayasāmantā, tisso lokagganāyako. <br/><br/>[22] padāni tīṇi dassesi, anukampāya cakkhumā.. <br/><br/>[21] ``akkante ca pade disvā, tissanāmassa satthuno. <br/><br/>[22] haṭṭho haṭṭhena cittena, pade cittaṃ pasādayiṃ.. <br/><br/>[21] ``koraṇḍaṃ pupphitaṃ disvā, pādapaṃ dharaṇīruhaṃ. <br/><br/>[22] sakosakaṃ gahetvāna, padaseṭṭhamapūjayiṃ.. <br/><br/>[21] ``tena kammena sukatena, cetanāpaṇidhīhi ca. <br/><br/>[22] jahitvā mānusaṃ dehaṃ, tāvatiṃsamagacchahaṃ.. <br/><br/>[21] ``yaṃ yaṃ yonupapajjāmi, devattaṃ atha mānusaṃ. <br/><br/>[22] koraṇḍakachavi homi, suppabhāso bhavāmahaṃ.. <br/><br/>[21] ``dvenavute ito kappe, yaṃ kammamakariṃ tadā. <br/><br/>[22] duggatiṃ nābhijānāmi, padapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] te pana corā therassa santike dhammaṃ sutvā saṃvegajātā  pabbajitvā dhammānudhammaṃ paṭipajjiṃsūti. <br/><br/>[06] sabbamittattheragāthāvaṇṇanā niṭṭhitā. 


volume: 100
item: 137
title:
  heraññakānittheragāthāvaṇṇanā^somamittattheragāthāvaṇṇanā^sabbamittattheragāthāvaṇṇanā^mahākāḷattheragāthāvaṇṇanā^

content:
  [03] ^b^kāḷī^eb^ ^a^M1.0344^ea^ ^b^itthī^eb^ti āyasmato mahākāḷattherassa  gāthā. kā  uppatti? ayampi purimabuddhesu katādhikāro tattha tattha bhave puññāni  upacinanto ito ekanavute kappe kulagehe nibbattitvā viññutaṃ patto  kenacideva karaṇīyena araññaṃ gato tattha aññatarassa rukkhassa  sākhāya olambamānaṃ paṃsukūlacīvaraṃ disvā ``ariyaddhajo  olambatī''ti pasannacitto kiṅkaṇipupphāni gahetvā paṃsukūlaṃ pūjesi.  so tena puññakammena devamanussesu saṃsaranto imasmiṃ buddhuppāde  setabyanagare satthavāhakule nibbattitvā ^b^mahākāḷo^eb^ti laddhanāmo  viññutaṃ patvā gharāvāsaṃ vasanto pañcahi sakaṭasatehi bhaṇḍaṃ gahetvā  vāṇijjavasena sāvatthiṃ gato ekamantaṃ sakaṭasatthaṃ nivesetvā  addhānaparissamaṃ vinodetvā attano parisāya saddhiṃ nisinno  sāyanhasamayaṃ gandhamālādihatthe upāsake jetavanaṃ gacchante disvā  sayampi tehi saddhiṃ vihāraṃ gantvā satthu santike dhammaṃ sutvā  paṭiladdhasaddho pabbajitvā sosānikaṅgaṃ adhiṭṭhāya susāne vasati.  athekadivasaṃ ^b^kāḷī^eb^ nāma ekā itthī chavaḍāhikā therassa  kammaṭṭhānatthāya aciramatasarīraṃ ubho satthī ^a^V1.0294^ea^ bhinditvā ubho ca bāhū  bhinditvā sīsañca dadhithālakaṃ viya bhinditvā sabbaṃ aṅgapaccaṅgaṃ  sambandhameva katvā therassa oloketuṃ yogyaṭṭhāne ṭhapetvā ekamantaṃ  nisīdi. thero taṃ disvā attānaṃ ovadanto -- <br/><br/>[03] 151^b^.^eb^ <br/><br/>[21] ``kāḷī itthī brahatī dhaṅkarūpā, satthiñca bhetvā  aparañca satthiṃ. <br/><br/>[27] bāhañca bhetvā aparañca bāhaṃ, sīsañca bhetvā  dadhithālakaṃva. <br/><br/>[22] esā nisinnā abhisandahitvā.. <br/><br/>[03] 152^b^.^eb^ <br/><br/>[21] ``yo ^a^M1.0345^ea^ ^a^P2.0028^ea^ ve avidvā upadhiṃ karoti,  punappunaṃ dukkhamupeti mando. <br/><br/>[22] tasmā pajānaṃ upadhiṃ na kayirā, māhaṃ puna bhinnasiro  sayissa''nti.. -- <br/><br/>[25] gāthādvayaṃ abhāsi.<br/><br/>[03] tattha ^b^kāḷī^eb^ti tassā nāmaṃ, kāḷavaṇṇattā vā evaṃ vuttaṃ.  ^b^brahatī^eb^ti mahāsarīrā ārohapariṇāhavatī. ^b^dhaṅkarūpā^eb^ti  kāḷavaṇṇattā eva kākasadisarūpā. ^b^satthiñca bhetvā^eb^ti  matasarīrassa satthiṃ jaṇṇubhedanena bhañjitvā. ^b^aparañca  satthi^eb^nti itarañca satthiṃ bhañjitvā. ^b^bāhañca bhetvā^eb^ti  bāhaṭṭhiñca aggabāhaṭṭhāneyeva bhañjitvā. ^b^sīsañca bhetvā  dadhithālakaṃvā^eb^ti matasarīrassa sīsaṃ bhinditvā bhinnattā eva  leḍḍudaṇḍādīhi paggharantaṃ dadhithālakaṃ viya, paggharantaṃ matthaluṅgaṃ  katvāti attho. ^b^esā nisinnā abhisandahitvā^eb^ti  chinnabhinnāvayavaṃ matasarīraṃ te avayave yathāṭhāneyeva ṭhapanena sandahitvā  sahitaṃ katvā maṃsāpaṇaṃ pasārentī viya esā nisinnā.<br/><br/>[03] ^b^yo ve avidvā upadhiṃ karotī^eb^ti yo imāya upaṭṭhāpitaṃ  kammaṭṭhānaṃ disvāpi avidvā akusalo kammaṭṭhānaṃ chaḍḍetvā  ayonisomanasikārena kilesūpadhiṃ uppādeti, so ^b^mando^eb^  mandapañño saṃsārassa anativattanato ^b^punappunaṃ^eb^ aparāparaṃ  nirayādīsu ^b^dukkhaṃ upeti^eb^. ^b^tasmā pajānaṃ upadhiṃ na  kayirā^eb^ti ^b^tasmā^eb^ti yasmā cetadevaṃ, tasmā. ^b^pajānaṃ  upadhi^eb^nti ``idha yaṃ dukkhaṃ sambhotī''ti pajānanto yoniso  manasikaronto kilesūpadhiṃ na kayirā na uppādeyya. kasmā?  ^b^māhaṃ puna bhinnasiro sayissa^eb^nti yathayidaṃ matasarīraṃ bhinnasarīraṃ  sayati, evaṃ kilesūpadhīhi saṃsāre punappunaṃ uppattiyā kaṭasivaḍḍhako  hutvā bhinnasiro ahaṃ mā sayissanti. evaṃ vadanto eva thero  vipassanaṃ ussukkāpetvā arahattaṃ pāpuṇi. tena vuttaṃ ^b^apadāne^eb^  (apa0 thera 2.50.8-14) -- <br/><br/>[21] ``himavantassāvidūre ^a^M1.0346^ea^ ^a^V1.0295^ea^, udaṅgaṇo nāma pabbato. <br/><br/>[22] tatthaddasaṃ paṃsukūlaṃ, dumaggamhi vilambitaṃ.. <br/><br/>[21] ``tīṇi kiṅkaṇipupphāni, ocinitvānahaṃ tadā. <br/><br/>[22] haṭṭho haṭṭhena cittena, paṃsukūlamapūjayiṃ.. <br/><br/>[21] ``tena kammena sukatena, cetanāpaṇidhīhi ca. <br/><br/>[22] jahitvā mānusaṃ dehaṃ, tāvatiṃsamagacchahaṃ.. <br/><br/>[21] ``ekanavutito kappe, yaṃ kammamakariṃ tadā. <br/><br/>[22] duggatiṃ nābhijānāmi, pūjitvā arahaddhajaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti.. <br/><br/>[06] mahākāḷattheragāthāvaṇṇanā niṭṭhitā. 


volume: 100
item: 138
title:
  somamittattheragāthāvaṇṇanā^sabbamittattheragāthāvaṇṇanā^mahākāḷattheragāthāvaṇṇanā^tissattheragāthāvaṇṇanā^

content:
  [03] ^b^bahū^eb^ ^a^P2.0029^ea^ ^b^sapatte labhatī^eb^ti āyasmato  tissattherassa gāthā. kā uppatti? ayampi purimabuddhesu  katādhikāro tattha tattha bhave vivaṭṭūpanissayaṃ puññaṃ upacinanto  piyadassissa bhagavato kāle brāhmaṇakule nibbattitvā viññutaṃ patto  sippesu nipphattiṃ gantvā kāmesu ādīnavaṃ disvā gharāvāsaṃ pahāya  tāpasapabbajjaṃ pabbajitvā araññāyatane sālavane assamaṃ kāretvā  vasati. bhagavā tassa anuggaṇhanatthaṃ assamassa avidūre sālavane  nirodhaṃ samāpajjitvā nisīdi. so assamato nikkhamitvā  phalāphalatthāya gacchanto bhagavantaṃ disvā pasannamānaso cattāro daṇḍe  ṭhapetvā bhagavato upari pupphitāhi sālasākhāhi sākhāmaṇḍapaṃ katvā  sattāhaṃ navanavehi sālapupphehi bhagavantaṃ pūjento aṭṭhāsi buddhārammaṇaṃ  pītiṃ avijahanto. satthā sattāhassa accayena nirodhato vuṭṭhahitvā  bhikkhusaṅghaṃ cintesi. tāvadeva satasahassamattā khīṇāsavā satthāraṃ  parivāresuṃ. bhagavā tassa bhāviniṃ sampattiṃ vibhāvento anumodanaṃ  vatvā pakkāmi. so tena puññakammena devaloke nibbattitvā aparāparaṃ  sugatīsuyeva saṃsaranto imasmiṃ buddhuppāde ^a^M1.0347^ea^ rājagahe brāhmaṇakule  nibbattitvā ^b^tisso^eb^ti laddhanāmo vayappatto tiṇṇaṃ vedānaṃ pāragū  hutvā pañcamattāni māṇavakasatāni mante vācento lābhaggayasaggappatto  hutvā satthu rājagahagamane buddhānubhāvaṃ disvā paṭiladdhasaddho pabbajitvā  vipassanaṃ paṭṭhapetvā nacirasseva arahattaṃ pāpuṇi. tena vuttaṃ  ^b^apadāne^eb^ (apa0 thera 2.49.190-220) -- <br/><br/>[21] ``ajjhogāhetvā ^a^V1.0296^ea^ sālavanaṃ, sukato assamo mama. <br/><br/>[22] sālapupphehi sañchanno, vasāmi vipine tadā.. <br/><br/>[21] ``piyadassī ca bhagavā, sayambhū aggapuggalo. <br/><br/>[22] vivekakāmo sambuddho, sālavanamupāgami.. <br/><br/>[21] ``assamā abhinikkhamma, pavanaṃ agamāsahaṃ. <br/><br/>[22] mūlaphalaṃ gavesanto, āhiṇḍāmi vane tadā.. <br/><br/>[21] ``tatthaddasāsiṃ sambuddhaṃ, piyadassiṃ mahāyasaṃ. <br/><br/>[22] sunisinnaṃ samāpannaṃ, virocantaṃ mahāvane.. <br/><br/>[21] ``catudaṇḍe ṭhapetvāna, buddhassa uparī ahaṃ. <br/><br/>[22] maṇḍapaṃ sukataṃ katvā, sālapupphehi chādayiṃ.. <br/><br/>[21] ``sattāhaṃ dhārayitvāna, maṇḍapaṃ sālachāditaṃ. <br/><br/>[22] tattha cittaṃ pasādetvā, buddhaseṭṭhamavandahaṃ.. <br/><br/>[21] ``bhagavā tamhi samaye, vuṭṭhahitvā samādhito. <br/><br/>[22] yugamattaṃ pekkhamāno, nisīdi purisuttamo.. <br/><br/>[21] ``sāvako varuṇo nāma, piyadassissa satthuno. <br/><br/>[22] vasīsatasahassehi, upagacchi vināyakaṃ.. <br/><br/>[21] ``piyadassī ca bhagavā, lokajeṭṭho narāsabho. <br/><br/>[22] bhikkhusaṅghe nisīditvāna, sitaṃ pātukarī jino.. <br/><br/>[21] ``anuruddho upaṭṭhāko, piyadassissa satthuno. <br/><br/>[22] ekaṃsaṃ cīvaraṃ katvā, apucchittha mahāmuniṃ.. <br/><br/>[21] ``ko nu kho bhagavā hetu, sitakammassa satthuno. <br/><br/>[22] kāraṇe vijjamānamhi, satthā pātukare sitaṃ.. <br/><br/>[21] ``sattāhaṃ ^a^M1.0348^ea^ sālacchadanaṃ, yo me dhāresi māṇavo. <br/><br/>[22] tassa kammaṃ saritvāna, sitaṃ pātukariṃ ahaṃ.. <br/><br/>[21] ``anokāsaṃ na passāmi, yattha puññaṃ vipaccati. <br/><br/>[22] devaloke manusse vā, okāsova na sammati.. <br/><br/>[21] ``devaloke vasantassa, puññakammasamaṅgino. <br/><br/>[22] yāvatā parisā tassa, sālacchannā bhavissati.. <br/><br/>[21] ``tattha dibbehi naccehi, gītehi vāditehi ca. <br/><br/>[22] ramissati sadā santo, puññakammasamāhito.. <br/><br/>[21] ``yāvatā parisā tassa, gandhagandhī bhavissati. <br/><br/>[22] sālassa pupphavasso ca, pavassissati tāvade.. <br/><br/>[21] ``tato ^a^V1.0297^ea^ cutoyaṃ manujo, mānusaṃ āgamissati. <br/><br/>[22] idhāpi sālacchadanaṃ, sabbakālaṃ dharissati.. <br/><br/>[21] ``idha naccañca gītañca, sammatāḷasamāhitaṃ. <br/><br/>[22] parivāressanti maṃ niccaṃ, buddhapūjāyidaṃ phalaṃ.. <br/><br/>[21] ``uggacchante ca sūriye, sālavassaṃ pavassati. <br/><br/>[22] puññakammena saṃyuttaṃ, vassate sabbakālikaṃ.. <br/><br/>[21] ``aṭṭhārase kappasate, okkākakulasambhavo. <br/><br/>[22] gotamo nāma gottena, satthā loke bhavissati.. <br/><br/>[21] ``tassa dhammesu dāyādo, oraso dhammanimmito. <br/><br/>[22] sabbāsave pariññāya, nibbāyissatināsavo.. <br/><br/>[21] ``dhammaṃ abhisamentassa, sālacchannaṃ bhavissati. <br/><br/>[22] citake jhāyamānassa, chadanaṃ tattha hessati.. <br/><br/>[21] ``vipākaṃ kittayitvāna, piyadassī mahāmuni. <br/><br/>[22] parisāya dhammaṃ desesi, tappento dhammavuṭṭhiyā.. <br/><br/>[21] ``tiṃsakappāni devesu, devarajjamakārayiṃ. <br/><br/>[22] saṭṭhi ca sattakkhattuñca, cakkavattī ahosahaṃ.. <br/><br/>[21] ``devalokā ^a^M1.0349^ea^ idhāgantvā, labhāmi vipulaṃ sukhaṃ. <br/><br/>[22] idhāpi sālacchadanaṃ, maṇḍapassa idaṃ phalaṃ.. <br/><br/>[21] ``ayaṃ pacchimako mayhaṃ, carimo vattate bhavo. <br/><br/>[22] idhāpi sālacchadanaṃ, hessati sabbakālikaṃ.. <br/><br/>[21] ``mahāmuniṃ tosayitvā, gotamaṃ sakyapuṅgavaṃ. <br/><br/>[22] pattomhi acalaṃ ṭhānaṃ, hitvā jayaparājayaṃ.. <br/><br/>[21] ``aṭṭhārase kappasate, yaṃ buddhamabhipūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] so arahattaṃ pana patvā visesato lābhaggayasaggappatto ahosi.  tattha keci puthujjanabhikkhū therassa lābhasakkāraṃ disvā bālabhāvena  asahanākāraṃ pavedesuṃ. thero taṃ ñatvā lābhasakkāre ādīnavaṃ tattha  attano alaggabhāvañca pakāsento -- <br/><br/>[03] 153^b^.^eb^ <br/><br/>[21] ``bahū sapatte labhati, muṇḍo saṅghāṭipāruto. <br/><br/>[22] lābhī annassa pānassa, vatthassa sayanassa ca.. <br/><br/>[03] 154^b^.^eb^ <br/><br/>[21] ``etamādīnavaṃ ^a^V1.0298^ea^ ñatvā, sakkāresu mahabbhayaṃ. <br/><br/>[22] appalābho anavassuto, sato bhikkhu paribbaje''ti..  -- <br/><br/>[25] gāthādvayaṃ abhāsi.<br/><br/>[03] tassattho ^a^P2.0030^ea^ -- sikhampi asesetvā  muṇḍitakesatāya ^b^muṇḍo,^eb^ chinditvā saṅghāṭitakāsāvadhāritāya  ^b^saṅghāṭipāruto,^eb^ evaṃ vevaṇṇiyaṃ ajjhupagato parāyattavuttiko  pabbajito sace annapānādīnaṃ ^b^lābhī^eb^ hoti, sopi ^b^bahū  sapatte labhati,^eb^ tassa usūyantā bahū sambhavanti. tasmā ^b^etaṃ^eb^  evarūpaṃ lābha^b^sakkāresu^eb^ ^b^mahabbhayaṃ^eb^ vipulabhayaṃ ^b^ādīnavaṃ^eb^  dosaṃ viditvā appicchataṃ santosañca hadaye ṭhapetvā  anavajjuppādassāpi uppannassa lābhassa parivajjanena ^b^appalābho,^eb^  tato eva tattha taṇhāvassutābhāvena ^b^anavassuto,^eb^ saṃsāre bhayassa  ikkhanato bhinnakilesatāya vā ^b^bhikkhu^eb^ santuṭṭhiṭṭhānīyassa  satisampajaññassa ^a^M1.0350^ea^ vasena ^b^sato^eb^ hutvā ^b^paribbaje^eb^ careyya  vihareyyāti. taṃ sutvā te bhikkhū tāvadeva theraṃ khamāpesuṃ. <br/><br/>[06] tissattheragāthāvaṇṇanā niṭṭhitā. 


volume: 100
item: 139
title:
  sabbamittattheragāthāvaṇṇanā^mahākāḷattheragāthāvaṇṇanā^tissattheragāthāvaṇṇanā^kimilattheragāthāvaṇṇanā^

content:
  [03] ^b^pācīnavaṃsadāyamhī^eb^tiādikā āyasmato kimilattherassa  gāthā. kā uppatti? tassa pubbayogo saṃveguppatti pabbajjā ca  ekakanipāte ``abhisatto''ti gāthāya saṃvaṇṇanāyaṃ vuttāyeva. tāya  ca gāthāya therena attano visesādhigamassa kāraṇaṃ dassitaṃ. idha  pana adhigatavisesassa attano āyasmatā ca anuruddhena āyasmatā ca  nandiyena saha samaggavāso dassitoti veditabbaṃ. samaggavāsaṃ pana  vasantā te yathā ca vasiṃsu, taṃ dassento -- <br/><br/>[03] 155^b^.^eb^ <br/><br/>[21] ``pācīnavaṃsadāyamhi, sakyaputtā sahāyakā. <br/><br/>[22] pahāyānappake bhoge, uñche pattāgate ratā.. <br/><br/>[03] 156^b^.^eb^ <br/><br/>[21] ``āraddhavīriyā pahitattā, niccaṃ daḷhaparakkamā. <br/><br/>[22] ramanti dhammaratiyā, hitvāna lokiyaṃ rati''nti..  -- gāthādvayaṃ abhāsi.<br/><br/>[03] tattha ^b^pācīnavaṃsadāyamhī^eb^ti pācīnavaṃsanāmake  rakkhitagopite sahaparicchede vane. tañhi vanaṃ ^a^V1.0299^ea^ gāmassa  pācīnadisāyaṃ ṭhitattā vaṃsagumbaparikkhittattā ca  ``pācīnavaṃsadāyo''ti vutto, vaṃsavanabhāvena vāti.  ^b^sakyaputtā^eb^ti ^a^P2.0031^ea^ anuruddhattherādayo  sakyarājakumārā. ^b^sahāyakā^eb^ti  saṃveguppattipabbajjāsamaṇadhammakaraṇasaṃvāsehi saha ayanato pavattanato  sahāyakā. ^b^pahāyānappake bhoge^eb^ti uḷārena puññānubhāvena  adhigate kulaparamparāgate ca mahante bhogakkhandhe chaḍḍetvā.  ``sahāyānappake''tipi pāḷi. ^b^uñche pattāgate ratā^eb^ti  uñchācariyāya ābhatattā ^a^M1.0351^ea^ uñche patte āgatattā pattāgate pattapariyāpanne  ratā abhiratā, saṅghabhattādiatirekalābhaṃ paṭikkhipitvā jaṅghabalaṃ  nissāya bhikkhācariyāya laddhena missakabhatteneva santuṭṭhāti attho.<br/><br/>[03] ^b^āraddhavīriyā^eb^ti uttamatthassa adhigamāya āditova pageva  sampāditavīriyā. ^b^pahitattā^eb^ti ninnapoṇapabbhārabhāvena kālena  kālaṃ samāpajjanena ca nibbānaṃ patipesitacittā. ^b^niccaṃ  daḷhaparakkamā^eb^ti vattapaṭipattīsu diṭṭhadhammasukhavihārānuyogena  sabbakālaṃ asithilaparakkamā. ^b^ramanti dhammaratiyā, hitvāna  lokiyaṃ rati^eb^nti loke viditatāya lokapariyāpannatāya ca lokiyaṃ  rūpārammaṇādiratiṃ pahāya maggapaññāya pajahitvā lokuttaradhammaratiyā  aggaphalanibbānābhiratiyā ca ramanti abhiramantīti. <br/><br/>[06] kimilattheragāthāvaṇṇanā niṭṭhitā. 


volume: 100
item: 140
title:
  mahākāḷattheragāthāvaṇṇanā^tissattheragāthāvaṇṇanā^kimilattheragāthāvaṇṇanā^nandattheragāthāvaṇṇanā^

content:
  [03] ^b^ayoniso manasikārā^eb^ti āyasmato nandattherassa gāthā.  kā uppatti? ayaṃ kira padumuttarassa bhagavato kāle haṃsavatīnagare  kulagehe nibbattitvā viññutaṃ patto bhagavato santike dhammaṃ suṇanto  satthāraṃ ekaṃ bhikkhuṃ indriyesu guttadvārānaṃ aggaṭṭhāne ṭhapentaṃ disvā  sayampi taṃ ṭhānantaraṃ patthento bhagavato bhikkhusaṅghassa ca  pūjāsakkārabahulaṃ mahādānaṃ pavattetvā, ``ahampi anāgate tumhādisassa  buddhassa evarūpo sāvako bhaveyya''nti paṇidhānaṃ katvā tato paṭṭhāya  devamanussesu saṃsaranto atthadassissa bhagavato kāle vinatāya nāma  nadiyā mahanto kacchapo hutvā nibbatto ekadivasaṃ satthāraṃ nadiyā  pāraṃ gantuṃ tīre ṭhitaṃ disvā sayaṃ bhagavantaṃ tāretukāmo satthu pādamūle  nipajji ^a^P2.0032^ea^. satthā tassa ajjhāsayaṃ oloketvā  piṭṭhiṃ abhiruhi. so haṭṭhatuṭṭho vegena sotaṃ chindanto sīghataraṃ  paratīrameva pāpesi. bhagavā tassa anumodanaṃ vadanto bhāviniṃ  sampattiṃ kathetvā pakkāmi.<br/><br/>[03] so ^a^M1.0352^ea^ ^a^V1.0300^ea^ tena puññakammena sugatīsuyeva saṃsaranto  imasmiṃ buddhuppāde  kapilavatthusmiṃ suddhodanamahārājassa putto hutvā mahāpajāpatiyā  gotamiyā kucchimhi nibbatti. tassa nāmaggahaṇadivase ñātisaṅghaṃ  nandento jātoti ^b^nando^eb^tveva nāmaṃ akaṃsu. tassa vayappattakāle  satthā pavattavaradhammacakko lokānuggahaṃ karonto kapilavatthuṃ gantvā  ñātisamāgame pokkharavassaṃ aṭṭhuppattiṃ katvā ^b^vessantarajātakaṃ^eb^  (jā0 2.22.1655 ādayo) kathetvā dutiyadivase piṇḍāya paviṭṭho  ``uttiṭṭhe nappamajjeyyā''ti (dha0 pa0 168) gāthāya pitaraṃ  sotāpattiphale patiṭṭhāpetvā nivesanaṃ gantvā ``dhammaṃ care  sucarita''nti (dha0 pa0 169) gāthāya mahāpajāpatiṃ sotāpattiphale  rājānaṃ sakadāgāmiphale patiṭṭhāpetvā tatiye divase nandakumārassa  abhisekanivesanappavesanavivāhamaṅgalesu vattamānesu piṇḍāya pavisitvā  nandakumārassa hatthe pattaṃ datvā maṅgalaṃ vatvā tassa hatthato pattaṃ  agahetvāva vihāraṃ gato taṃ pattahatthaṃ vihāraṃ āgataṃ anicchamānaṃyeva  pabbājetvā tathā pabbajitattāyeva anabhiratiyā pīḷitaṃ ñatvā upāyena  tassa taṃ anabhiratiṃ vinodesi. so yoniso paṭisaṅkhāya  vipassanaṃ paṭṭhapetvā nacirasseva arahattaṃ pāpuṇi. tena vuttaṃ  ^b^apadāne^eb^ (apa0 thera 2.49.148-163) -- <br/><br/>[21] ``atthadassī tu bhagavā, sayambhū lokanāyako. <br/><br/>[22] vinatānadiyā tīraṃ, upāgacchi tathāgato.. <br/><br/>[21] ``udakā abhinikkhamma, kacchapo vārigocaro. <br/><br/>[22] buddhaṃ tāretukāmohaṃ, upesiṃ lokanāyakaṃ.. <br/><br/>[21] ``abhirūhatu maṃ buddho, atthadassī mahāmuni. <br/><br/>[22] ahaṃ taṃ tārayissāmi, dukkhassantakaro tuvaṃ.. <br/><br/>[21] ``mama saṅkappamaññāya, atthadassī mahāyaso. <br/><br/>[22] abhirūhitvā me piṭṭhiṃ, aṭṭhāsi lokanāyako.. <br/><br/>[21] ``yato sarāmi attānaṃ, yato pattosmi viññutaṃ. <br/><br/>[22] sukhaṃ me tādisaṃ natthi, phuṭṭhe pādatale yathā.. <br/><br/>[21] ``uttaritvāna sambuddho, atthadassī mahāyaso. <br/><br/>[22] naditīramhi ṭhatvāna, imā gāthā abhāsatha.. <br/><br/>[21] ``yāvatā ^a^M1.0353^ea^ vattate cittaṃ, gaṅgāsotaṃ tarāmahaṃ. <br/><br/>[22] ayañca kacchapo rājā, tāresi mama paññavā.. <br/><br/>[21] ``iminā buddhataraṇena, mettacittavatāya ca. <br/><br/>[22] aṭṭhārase kappasate, devaloke ramissati.. <br/><br/>[21] ``devalokā ^a^V1.0301^ea^ idhāgantvā, sukkamūlena codito. <br/><br/>[22] ekāsane nisīditvā, kaṅkhāsotaṃ tarissati.. <br/><br/>[21] ``yathāpi bhaddake khette, bījaṃ appampi ropitaṃ. <br/><br/>[22] sammādhāraṃ pavecchante, phalaṃ toseti kassakaṃ.. <br/><br/>[21] ``tathevidaṃ buddhakhettaṃ, sammāsambuddhadesitaṃ. <br/><br/>[22] sammādhāraṃ pavecchante, phalaṃ maṃ tosayissati.. <br/><br/>[21] ``padhānapahitattomhi, upasanto nirūpadhi. <br/><br/>[22] sabbāsave pariññāya, viharāmi anāsavo.. <br/><br/>[21] ``aṭṭhārase kappasate, yaṃ kammamakariṃ tadā. <br/><br/>[22] duggatiṃ nābhijānāmi, taraṇāya idaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā vimuttisukhaṃ anubhavanto ``aho satthu  upāyakosallaṃ, yenāhaṃ bhavapaṅkato uddharitvā nibbānathale  patiṭṭhāpito''ti attano pahīnasaṃkilesaṃ paṭiladdhañca sukhaṃ  paccavekkhitvā sañjātasomanasso udānavasena -- <br/><br/>[03] 157^b^.^eb^ <br/><br/>[21] ``ayoniso manasikārā, maṇḍanaṃ anuyuñjisaṃ. <br/><br/>[22] uddhato capalo cāsiṃ, kāmarāgena aṭṭito.. <br/><br/>[03] 158^b^.^eb^ <br/><br/>[21] ``upāyakusalenāhaṃ, buddhenādiccabandhunā. <br/><br/>[22] yoniso paṭipajjitvā, bhave cittaṃ udabbahi''nti..  -- gāthādvayaṃ abhāsi.<br/><br/>[03] tattha ^a^P2.0033^ea^ ^b^ayoniso manasikārā^eb^ti  anupāyamanasikārato asubhaṃ kāyaṃ subhato manasi karitvā subhato  manasikārahetu, asubhaṃ ^a^M1.0354^ea^ kāyaṃ subhasaññāyāti attho. ^b^maṇḍana^eb^nti  hatthūpagādiābharaṇehi ceva mālāgandhādīhi ca attabhāvassa alaṅkaraṇaṃ.  ^b^anuyuñjisa^eb^nti anuyuñjiṃ, sarīrassa vibhūsanappasuto  ahosinti attho. ^b^uddhato^eb^ti jātigottarūpayobbanamadādīhi  uddhato avūpasantacitto. ^b^capalo^eb^ti vanamakkaṭo viya  anavaṭṭhitacittatāya lolo, kāyamaṇḍanavatthamaṇḍanādicāpalye yuttatāya  vā capalo ^b^ca. āsi^eb^nti ahosiṃ. ^b^kāmarāgenā^eb^ti  vatthukāmesu chandarāgena ^b^aṭṭito^eb^ pīḷito vibādhito āsinti  yojanā.<br/><br/>[03] ^b^upāyakusalenā^eb^ti ^a^V1.0302^ea^ vineyyānaṃ damanūpāyacchekena kovidena  ^b^buddhena^eb^ bhagavatā hetubhūtena. hetuatthe hi etaṃ karaṇavacanaṃ.  paluṭṭhamakkaṭīdevaccharādassanena hi upakkitavādacodanāya attano  kāmarāgāpanayanaṃ sandhāya vadati. bhagavā hi āyasmantaṃ nandattheraṃ  paṭhamaṃ janapadakalyāṇiṃ upādāya ``yathāyaṃ makkaṭī, evaṃ  kakuṭapādiniyo upādāya janapadakalyāṇī''ti mahatiyā āṇiyā  khuddakaṃ āṇiṃ nīharanto chaḍḍako viya, sinehapānena sarīraṃ kiledetvā  vamanavirecanehi dosaṃ nīharanto bhisakko viya ca  kakuṭapādinidassanena janapadakalyāṇiyaṃ virattacittaṃ kāretvā puna  upakkitavādena kakuṭapādinīsupi cittaṃ virājetvā sammadeva  samathavipassanānuyogena ariyamagge patiṭṭhāpesi. tena vuttaṃ  ^b^``yoniso paṭipajjitvā, bhave cittaṃ udabbahi''^eb^nti. upāyena  ñāyena sammadeva samathavipassanāya visuddhipaṭipadaṃ paṭipajjitvā bhave  saṃsārapaṅke nimuggañca me cittaṃ ariyamaggena hatthena uttāriṃ,  nibbānathale patiṭṭhāpesinti attho.<br/><br/>[03] imaṃ udānaṃ udānetvā thero punadivase bhagavantaṃ upasaṅkamitvā  evamāha -- ``yaṃ me, bhante, bhagavā pāṭibhogo pañcannaṃ accharāsatānaṃ  paṭilābhāya kakuṭapādānaṃ, muñcāmahaṃ, bhante, bhagavantaṃ etasmā  paṭissavā''ti (udā0 22). bhagavāpi, ``yadeva kho te, nanda,  anupādāya āsavehi cittaṃ vimuttaṃ, athāhaṃ mutto etasmā  paṭissavā''ti (udā0 22) āha. athassa ^a^P2.0034^ea^  bhagavā savisesaṃ ^a^M1.0355^ea^ indriyesu guttadvārataṃ ñatvā taṃ guṇaṃ vibhāvento,  ``etadaggaṃ, bhikkhave, mama sāvakānaṃ bhikkhūnaṃ indriyesu guttadvārānaṃ  yadidaṃ nando''ti (a0 ni0  1.219, 230) indriyesu  guttadvārabhāvena aggaṭṭhāne ṭhapesi. thero hi ``yamevāhaṃ indriyānaṃ  asaṃvaraṃ nissāya imaṃ vippakāraṃ patto, tamevāhaṃ suṭṭhu  niggahessāmī''ti ussāhajāto balavahirottappo tattha ca  katādhikārattā indriyasaṃvare ukkaṃsapāramiṃ agamāsīti. <br/><br/>[06] nandattheragāthāvaṇṇanā niṭṭhitā. 


volume: 100
item: 141
title: tissattheragāthāvaṇṇanā^kimilattheragāthāvaṇṇanā^nandattheragāthāvaṇṇanā^sirimattheragāthāvaṇṇanā^
content:
  [03] ^b^pare ca naṃ pasaṃsantī^eb^ti āyasmato sirimattherassa gāthā.  kā uppatti? ayampi purimabuddhesu katādhikāro tattha tattha bhave  puññāni upacinanto padumuttarassa bhagavato pāramiyo pūretvā  tusitabhavane ṭhitakāle brāhmaṇakule nibbattitvā viññutaṃ patto tiṇṇaṃ  vedānaṃ ^a^V1.0303^ea^ pāragū sanighaṇḍukeṭubhānaṃ sakkharappabhedānaṃ itihāsapañcamānaṃ  padako veyyākaraṇo lokāyatamahāpurisalakkhaṇesu anavayo  nekkhammajjhāsayatāya kāme pahāya tāpasapabbajjaṃ pabbajitvā  caturāsītisahassaparimāṇena tāpasagaṇena parivuto himavantappadese  devatābhinimmite assame jhānābhiññāyo nibbattetvā vasanto  purimabuddhesu katādhikāratāya lakkhaṇamantesu āgataniyāmena ca  buddhaguṇe anussaritvā atīte buddhe uddissa aññatarasmiṃ nadīnivattane  pulinacetiyaṃ katvā pūjāsakkārābhirato ahosi. taṃ disvā tāpasā,  ``kaṃ uddissa ayaṃ pūjāsakkāro karīyatī''ti pucchiṃsu. so tesaṃ  lakkhaṇamante āharitvā tattha āgatāni mahāpurisalakkhaṇāni  vibhajitvā tadanusārena attano bale ṭhatvā buddhaguṇe kittesi. taṃ  sutvā tepi tāpasā pasannamānasā tato paṭṭhāya sammāsambuddhaṃ uddissa  thūpapūjaṃ karontā viharanti.<br/><br/>[03] tena ca samayena padumuttarabodhisatto tusitakāyā cavitvā  mātukucchiṃ okkanto hoti. carimabhave dvattiṃsa pubbanimittāni  pāturahesuṃ ^a^M1.0356^ea^, sabbe ca acchariyabbhūtadhammā. tāpaso tāni  antevāsikānaṃ dassetvā bhiyyosomattāya sammāsambuddhesu tesaṃ pasādaṃ  vaḍḍhetvā kālaṃ katvā brahmaloke nibbattitvā tehi attano sarīrassa  pūjāya karīyamānāya dissamānarūpo āgantvā, ``ahaṃ tumhākaṃ  ācariyo brahmaloke nibbatto, tumhe appamattā  pulinacetiyapūjamanuyuñjatha, bhāvanāya ^a^P2.0035^ea^ ca yuttappayuttā  hothā''ti vatvā brahmalokameva gato.<br/><br/>[03] evaṃ so devamanussesu saṃsaranto imasmiṃ buddhuppāde sāvatthiyaṃ  gahapatikule nibbatti, tassa jātadivasato paṭṭhāya tasmiṃ kule  sirisampattiyā vaḍḍhamānattā ^b^sirimā^eb^tveva nāmaṃ akaṃsu. tassa  padasā gamanakāle kaniṭṭhabhātā nibbatti, tassa ``ayaṃ siriṃ  vaḍḍhento jāto''ti ^b^sirivaḍḍho^eb^ti nāmaṃ akaṃsu. te ubhopi  jetavanappaṭiggahaṇe buddhānubhāvaṃ disvā paṭiladdhasaddhā pabbajiṃsu. tesu  sirivaḍḍho na tāva uttarimanussadhammassa lābhī ahosi, catunnaṃ  paccayānaṃ lābhī, gahaṭṭhapabbajitānaṃ sakkato garukato, sirimatthero pana  pabbajitakālato paṭṭhāya tādisena kammacchiddena appalābhī ahosi  bahujanāsambhāvito, samathavipassanāsu kammaṃ karonto nacirasseva  chaḷabhiñño ahosi. tena vuttaṃ ^b^apadāne^eb^ (apa0 thera  2.49.111-147) -- <br/><br/>[21] ``pabbate himavantamhi, devalo nāma tāpaso. <br/><br/>[22] tattha me caṅkamo āsi, amanussehi māpito.. <br/><br/>[21] ``jaṭābhārena ^a^V1.0304^ea^ bharito, kamaṇḍaludharo sadā. <br/><br/>[22] uttamatthaṃ gavesanto, vipinā nikkhamiṃ tadā.. <br/><br/>[21] ``cullāsītisahassāni, sissā mayhaṃ upaṭṭhahuṃ. <br/><br/>[22] sakakammābhipasutā, vasanti vipine tadā.. <br/><br/>[21] ``assamā abhinikkhamma, akaṃ pulinacetiyaṃ. <br/><br/>[22] nānāpupphaṃ samānetvā, taṃ cetiyamapūjayiṃ.. <br/><br/>[21] ``tattha cittaṃ pasādetvā, assamaṃ pavisāmahaṃ. <br/><br/>[22] sabbe sissā samāgantvā, etamatthaṃ pucchiṃsu maṃ.. <br/><br/>[21] ``pulinena ^a^M1.0357^ea^ kato thūpo, yaṃ tvaṃ deva namassasi. <br/><br/>[22] mayampi ñātumicchāma, puṭṭho ācikkha no tuvaṃ.. <br/><br/>[21] ``niddiṭṭhā nu mantapade, cakkhumanto mahāyasā. <br/><br/>[22] te kho ahaṃ namassāmi, buddhaseṭṭhe mahāyase.. <br/><br/>[21] ``kīdisā te mahāvīrā, sabbaññū lokanāyakā. <br/><br/>[22] kathaṃvaṇṇā kathaṃsīlā, kīdisā te mahāyasā.. <br/><br/>[21] ``bāttiṃsalakkhaṇā buddhā, cattālīsadijāpi ca. <br/><br/>[22] nettā gopakhumā tesaṃ, jiñjukā phalasannibhā.. <br/><br/>[21] ``gacchamānā ca te buddhā, yugamattañca pekkhare. <br/><br/>[22] na tesaṃ jāṇu nadati, sandhisaddo na suyyati.. <br/><br/>[21] ``gacchamānā ca sugatā, uddharantāva gacchare. <br/><br/>[22] paṭhamaṃ dakkhiṇaṃ pādaṃ, buddhānaṃ esa dhammatā.. <br/><br/>[21] ``asambhītā ca te buddhā, migarājāva kesarī. <br/><br/>[22] nevukkaṃsenti attānaṃ, no ca vambhenti pāṇinaṃ.. <br/><br/>[21] ``mānāvamānato muttā, samā sabbesu pāṇisu. <br/><br/>[22] anattukkaṃsakā buddhā, buddhānaṃ esa dhammatā.. <br/><br/>[21] ``uppajjantā ca sambuddhā, ālokaṃ dassayanti te. <br/><br/>[22] chappakāraṃ pakampenti, kevalaṃ vasudhaṃ imaṃ.. <br/><br/>[21] ``passanti nirayañcete, nibbāti nirayo tadā. <br/><br/>[22] pavassati mahāmegho, buddhānaṃ esa dhammatā.. <br/><br/>[21] ``īdisā te mahānāgā, atulā ca mahāyasā. <br/><br/>[22] vaṇṇato anatikkantā, appameyyā tathāgatā.. <br/><br/>[21] ``anumodiṃsu me vākyaṃ, sabbe sissā sagāravā. <br/><br/>[22] tathā ca paṭipajjiṃsu, yathāsatti yathābalaṃ.. <br/><br/>[21] ``paṭipūjenti ^a^V1.0305^ea^ pulinaṃ, sakakammābhilāsino. <br/><br/>[22] saddahantā mama vākyaṃ, buddhasakkatamānasā.. <br/><br/>[21] ``tadā ^a^M1.0358^ea^ cavitvā tusitā, devaputto mahāyaso. <br/><br/>[22] uppajji mātukucchimhi, dasasahassi kampatha.. <br/><br/>[21] ``assamassāvidūramhi, caṅkamamhi ṭhito ahaṃ. <br/><br/>[22] sabbe sissā samāgantvā, āgacchuṃ mama santike.. <br/><br/>[21] ``usabhova mahī nadati, migarājāva kūjati. <br/><br/>[22] susumārova saḷati, kiṃ vipāko bhavissati.. <br/><br/>[21] ``yaṃ pakittemi sambuddhaṃ, sikatāthūpasantike. <br/><br/>[22] so dāni bhagavā satthā, mātukucchimupāgami.. <br/><br/>[21] ``tesaṃ dhammakathaṃ vatvā, kittayitvā mahāmuniṃ. <br/><br/>[22] uyyojetvā sake sisse, pallaṅkamābhujiṃ ahaṃ.. <br/><br/>[21] ``balañca vata me khīṇaṃ, byādhinā paramena taṃ. <br/><br/>[22] buddhaseṭṭhaṃ saritvāna, tattha kālaṅkato ahaṃ.. <br/><br/>[21] ``sabbe sissā samāgantvā, akaṃsu citakaṃ tadā. <br/><br/>[22] kaḷevarañca me gayha, citakaṃ abhiropayuṃ.. <br/><br/>[21] ``citakaṃ parivāretvā, sīse katvāna añjaliṃ. <br/><br/>[22] sokasallaparetā te, vikkandiṃsu samāgatā.. <br/><br/>[21] ``tesaṃ lālappamānānaṃ, agamaṃ citakaṃ tadā. <br/><br/>[22] ahaṃ ācariyo tumhaṃ, mā socittha sumedhasā.. <br/><br/>[21] ``sadatthe vāyameyyātha, rattindivamatanditā. <br/><br/>[22] mā vo pamattā ahuttha, khaṇo vo paṭipādito.. <br/><br/>[21] ``sake sissenusāsitvā, devalokaṃ punāgamiṃ. <br/><br/>[22] aṭṭhārasa ca kappāni, devaloke ramāmahaṃ.. <br/><br/>[21] ``satānaṃ pañcakkhattuñca, cakkavattī ahosahaṃ. <br/><br/>[22] anekasatakkhattuñca, devarajjamakārayiṃ.. <br/><br/>[21] ``avasesesu kappesu, vokiṇṇo saṃsariṃ ahaṃ. <br/><br/>[22] duggatiṃ nābhijānāmi, uppādassa idaṃ phalaṃ.. <br/><br/>[21] ``yathā ^a^M1.0359^ea^ komudike māse, bahū pupphanti pādapā. <br/><br/>[22] tathevāhampi samaye, pupphitomhi mahesinā.. <br/><br/>[21] ``vīriyaṃ me dhuradhorayhaṃ, yogakkhemādhivāhanaṃ. <br/><br/>[22] nāgova bandhanaṃ chetvā, viharāmi anāsavo.. <br/><br/>[21] ``satasahassito ^a^V1.0306^ea^ kappe, yaṃ buddhamabhikittayiṃ. <br/><br/>[22] duggatiṃ nābhijānāmi, kittanāya idaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiññañhi samānaṃ āyasmantaṃ sirimattheraṃ ``ariyo''ti  ajānantā puthujjanā bhikkhū sāmaṇerā ca appalābhitāya lokassa  anabhigatabhāvena asambhāventā yaṃkiñci kathetvā garahanti.  sirivaḍḍhattheraṃ pana paccayānaṃ lābhibhāvena lokassa sakkatagarukatabhāvato  sambhāventā pasaṃsanti. thero ``avaṇṇārahassa nāma vaṇṇabhaṇanaṃ,  vaṇṇārahassa ca avaṇṇabhaṇanaṃ assa puthujjanabhāvassa doso''ti  puthujjanabhāvañca garahanto -- <br/><br/>[03] 159^b^.^eb^ <br/><br/>[21] ``pare ca naṃ pasaṃsanti, attā ce asamāhito. <br/><br/>[22] moghaṃ pare pasaṃsanti, attā hi asamāhito.. <br/><br/>[03] 160^b^.^eb^ <br/><br/>[21] ``pare ca naṃ garahanti, attā ce susamāhito. <br/><br/>[22] moghaṃ pare garahanti, attā hi susamāhito''ti..<br/><br/>[03] -- gāthādvayamabhāsi.<br/><br/>[03] tattha ^b^pare^eb^ti attato aññe pare nāma, idha pana paṇḍitehi  aññe bālā pareti adhippetā. tesañhi ajānitvā apariyogāhetvā  bhāsanato garahā viya pasaṃsāpi appamāṇabhūtā. ^b^na^eb^nti naṃ  puggalaṃ. ^b^pasaṃsantī^eb^ti aviddasubhāvena taṇhāvipannatāya vā, atha  vā abhūtaṃyeva ^a^P2.0036^ea^ puggalaṃ ``asuko bhikkhu jhānalābhī,  ariyo''ti vā abhūtaguṇaropanena kittenti abhitthavanti. yo panettha  ^b^ca^eb^-saddo, so ^a^M1.0360^ea^ attūpanayattho. tena pare naṃ puggalaṃ pasaṃsanti ca,  tañca kho tesaṃ pasaṃsanamattaṃ, na pana tasmiṃ pasaṃsāya vatthu atthīti  imamatthaṃ dasseti. ^b^attā ce asamāhito^eb^ti yaṃ puggalaṃ pare  pasaṃsanti, so ce sayaṃ asamāhito maggasamādhinā phalasamādhinā  upacārappanāsamādhimatteneva vā na samāhito, samādhānassa  paṭipakkhabhūtānaṃ kilesānaṃ appahīnattā vikkhitto vibbhantacitto  hoti ceti attho. ``asamāhito''ti ca etena samādhinimittānaṃ  guṇānaṃ abhāvaṃ dasseti. ^b^mogha^eb^nti bhāvanapuṃsakaniddeso  ``visamaṃ candimasūriyā parivattantī''tiādīsu viya. ^b^pare  pasaṃsantī^eb^ti ye taṃ asamāhitaṃ puggalaṃ pasaṃsanti, te moghaṃ mudhā  amūlakaṃ pasaṃsanti. kasmā? ^b^attā hi asamāhito^eb^ yasmā  tassa puggalassa cittaṃ asamāhitaṃ, tasmāti attho.<br/><br/>[03] dutiyagāthāyaṃ ^b^garahantī^eb^ti attano aviddasubhāvena  dosantarāya vā ariyaṃ jhānalābhiñca samānaṃ ^a^V1.0307^ea^ ``asuko bhikkhu  jāgariyaṃ nānuyuñjati antamaso goduhanamattampi kālaṃ kevalaṃ  kāyadaḷhibahulo niddārāmo bhassārāmo saṅgaṇikārāmo  viharatī''tiādinā appaṭipajjamānatāvibhāvanena vā guṇaparidhaṃsanena  vā garahanti nindanti, upakkosanti vāti attho. sesaṃ paṭhamagāthāya  vuttapariyāyena veditabbaṃ. evaṃ therena imāhi gāthāhi attano  nikkilesabhāve sirivaḍḍhassa ca sakilesabhāve pakāsite taṃ sutvā  sirivaḍḍho saṃvegajāto vipassanaṃ paṭṭhapetvā nacirasseva sadatthaṃ  paripūresi, garahakapuggalā ca theraṃ khamāpesuṃ. <br/><br/>[06] sirimattheragāthāvaṇṇanā niṭṭhitā. <br/><br/>[06] dutiyavaggavaṇṇanā niṭṭhitā. 


volume: 100
item: 142
title: kimilattheragāthāvaṇṇanā^nandattheragāthāvaṇṇanā^tatiyavaggo^uttarattheragāthāvaṇṇanā^
content:
  [03] ^b^khandhā^eb^ ^a^M1.0361^ea^ ^a^V1.0308^ea^ ^b^mayā pariññātā^eb^ti āyasmato uttarattherassa gāthā.  kā uppatti? ayampi purimabuddhesu katādhikāro tattha tattha bhave  vivaṭṭūpanissayaṃ kusalaṃ upacinanto ito catunavute kappe siddhatthassa  bhagavato ^a^P2.0037^ea^ kāle kulagehe nibbattitvā viññutaṃ patto  sāsane laddhappasādo hutvā upāsakattaṃ paṭivedesi. so satthari  parinibbute attano ñātake sannipātetvā bahuṃ pūjāsakkāraṃ sambharitvā  dhātupūjaṃ akāsi. so tena puññakammena devamanussesu saṃsaranto  imasmiṃ buddhuppāde sākete brāhmaṇakule nibbattitvā ^b^uttaro^eb^ti  laddhanāmo vayappatto kenacideva karaṇīyena sāvatthiṃ gato kaṇḍambamūle  kataṃ yamakapāṭihāriyaṃ disvā pasīditvā puna  ^b^kāḷakārāmasutta^eb^desanāya (a0 ni0  4.24)  abhivaḍḍhamānasaddho pabbajitvā satthārā saddhiṃ rājagahaṃ gantvā  upasampajjitvā tattheva vasanto vipassanaṃ paṭṭhapetvā nacirasseva  chaḷabhiñño ahosi. tena vuttaṃ ^b^apadāne^eb^ (apa0 thera  2.49.106-110) -- <br/><br/>[21] ``nibbute lokanāthamhi, siddhatthe lokanāyake. <br/><br/>[22] mama ñātī samānetvā, dhātupūjaṃ akāsahaṃ.. <br/><br/>[21] ``catunnavutito kappe, yaṃ dhātumabhipūjayiṃ. <br/><br/>[22] duggatiṃ nābhijānāmi, dhātupūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño pana hutvā satthari sāvatthiyaṃ viharante  buddhupaṭṭhānatthaṃ rājagahato sāvatthiṃ upagato bhikkhūhi ``kiṃ, āvuso,  pabbajjākiccaṃ tayā matthakaṃ pāpita''nti puṭṭho aññaṃ byākaronto -- <br/><br/>[03] 161^b^.^eb^ <br/><br/>[21] ``khandhā mayā pariññātā, taṇhā me susamūhatā. <br/><br/>[22] bhāvitā mama bojjhaṅgā, patto me āsavakkhayo.. <br/><br/>[03] 162^b^.^eb^ <br/><br/>[21] ``sohaṃ ^a^M1.0362^ea^ ^a^V1.0309^ea^ khandhe pariññāya, abbahitvāna jāliniṃ. <br/><br/>[22] bhāvayitvāna bojjhaṅge, nibbāyissaṃ anāsavo''ti..  -- gāthādvayaṃ abhāsi.<br/><br/>[03] tattha ^b^khandhā^eb^ti pañcupādānakkhandhā. ^b^pariññātā^eb^ti  ``idaṃ dukkhaṃ, na ito bhiyyo''ti paricchijja ñātā bhāvitā. tena  dukkhassa ariyasaccassa pariññābhisamayamāha. ^b^taṇhā^eb^ti tasati  paritasatīti taṇhā. ^b^susamūhatā^eb^ti samugghāṭitā. etena  samudayasaccassa pahānābhisamayaṃ vadati. ^b^bhāvitā mama  bojjhaṅgā^eb^ti bodhisaṅkhātāya satiādidhammasāmaggiyā, taṃsamaṅgino  vā bodhisaṅkhātassa ariyapuggalassa aṅgāti bojjhaṅgā.  satidhammavicayavīriyapītipassaddhisamādhiupekkhāsaṅkhātā  maggapariyāpannā dhammā mayā bhāvitā uppāditā vaḍḍhitā.  bojjhaṅgaggahaṇeneva cettha taṃsahacaritatāya sabbe maggadhammā, sabbe ca  bodhipakkhiyadhammā gahitāti daṭṭhabbā. eteneva maggasaccassa  bhāvanābhisamayaṃ dasseti. ^b^patto me āsavakkhayo^eb^ti  kāmāsavādayo āsavā khīyanti etthāti āsavakkhayoti laddhanāmo  asaṅkhatadhammo mayā ^a^P2.0038^ea^ patto adhigato. etena  nirodhasaccassa sacchikiriyābhisamayaṃ katheti. ettāvatā attano  saupādisesanibbānasampattiṃ dasseti.<br/><br/>[03] idāni pana anupādisesanibbānasampattiṃ dassento  ^b^``soha''^eb^ntiādinā dutiyaṃ gāthamāha. tassattho -- sohaṃ evaṃ  vuttanayena ^b^khandhe pariññāya^eb^ parijānitvā, tathā parijānanto eva  sakāttabhāvaparāttabhāvesu ajjhattikabāhirāyatanesu atītādibhedabhinnesu  saṃsibbanākāraṃ punappunaṃ pavattisaṅkhātaṃ jālaṃ etassa atthīti  ^b^jālinī^eb^ti laddhanāmaṃ taṇhaṃ ^b^abbahitvāna^eb^ mama  cittasantānato uddharitvā, tathā naṃ uddharantoyeva vuttappabhede  ^b^bojjhaṅge bhāvayitvāna^eb^ te bhāvanāpāripūriṃ pāpetvā tato eva  ^b^anāsavo^eb^ hutvā ṭhito idāni carimakacittanirodhena anupādāno  viya jātavedo ^b^nibbāyissaṃ^eb^ parinibbāyissāmīti. <br/><br/>[06] uttarattheragāthāvaṇṇanā niṭṭhitā. 


volume: 100
item: 143
title: nandattheragāthāvaṇṇanā^tatiyavaggo^uttarattheragāthāvaṇṇanā^bhaddajittheragāthāvaṇṇanā^
content:
  [03] ^b^panādo^eb^ ^a^M1.0363^ea^ ^b^nāma so rājā^eb^ti āyasmato  bhaddajittherassa  gāthā. kā uppatti? ayaṃ kira padumuttarassa bhagavato kāle  brāhmaṇakule nibbattitvā viññutaṃ patto brāhmaṇānaṃ vijjāsippesu pāraṃ  gantvā kāme pahāya tāpasapabbajjaṃ pabbajitvā araññāyatane assamaṃ  kāretvā vasanto ekadivasaṃ ^a^V1.0310^ea^ satthāraṃ ākāsena gacchantaṃ disvā  pasannamānaso añjaliṃ paggayha aṭṭhāsi. satthā tassa ajjhāsayaṃ  ñatvā ākāsato otari. otiṇṇassa pana bhagavato madhuñca  bhisamuḷālañca sappiñca khīrañca upanāmesi, tassa taṃ bhagavā  anukampaṃ upādāya paṭiggahetvā anumodanaṃ vatvā pakkāmi. so tena  puññakammena tusite nibbatto tattha yāvatāyukaṃ ṭhatvā tato aparāparaṃ  sugatīsuyeva saṃsaranto vipassissa bhagavato kāle mahaddhano seṭṭhi  hutvā aṭṭhasaṭṭhibhikkhusahassaṃ bhojetvā ticīvarena acchādesi.<br/><br/>[03] evaṃ bahuṃ kusalaṃ katvā devaloke nibbattitvā tattha yāvatāyukaṃ  ṭhatvā tato cavitvā manussesu uppanno buddhasuññe loke pañca  paccekabuddhasatāni catūhi paccayehi upaṭṭhahitvā tato cuto rājakule  nibbattitvā rajjaṃ anusāsanto puttaṃ paccekabodhiṃ adhigantvā ṭhitaṃ  upaṭṭhahitvā tassa parinibbutassa dhātuyo gahetvā cetiyaṃ katvā pūjesi.  evaṃ tattha tattha tāni puññāni katvā imasmiṃ buddhuppāde  bhaddiyanagare asītikoṭivibhavassa bhaddiyaseṭṭhissa ekaputtako hutvā  nibbatti, ^b^bhaddajī^eb^tissa nāmaṃ ahosi. tassa kira  issariyabhogaparivārādisampatti carimabhave ^a^P2.0039^ea^  bodhisattassa viya ahosi.<br/><br/>[03] tadā satthā sāvatthiyaṃ vassaṃ vasitvā bhaddajikumāraṃ saṅgaṇhituṃ  mahatā bhikkhusaṅghena saddhiṃ bhaddiyanagaraṃ gantvā jātiyāvane vasi  tassa ñāṇaparipākaṃ āgamayamāno. sopi upari pāsāde nisinno  sīhapañjaraṃ vivaritvā olokento bhagavato santike dhammaṃ sotuṃ  gacchantaṃ mahājanaṃ disvā ``katthāyaṃ mahājano gacchatī''ti pucchitvā  taṃ kāraṇaṃ sutvā sayampi mahatā parivārena satthu santikaṃ gantvā  dhammaṃ suṇanto ^a^M1.0364^ea^ sabbābharaṇapaṭimaṇḍitova sabbakilese khepetvā arahattaṃ  pāpuṇi. tena vuttaṃ ^b^apadāne^eb^ (apa0 thera 2.56.98-116) -- <br/><br/>[21] ``oggayha yaṃ pokkharaṇiṃ, nānākuñjarasevitaṃ. <br/><br/>[22] uddharāmi bhisaṃ tattha, ghāsahetu ahaṃ tadā.. <br/><br/>[21] ``bhagavā tamhi samaye, padumuttarasavhayo. <br/><br/>[22] rattambaradharo buddho, gacchate anilañjase.. <br/><br/>[21] ``dhunanto paṃsukūlāni, saddaṃ assosahaṃ tadā. <br/><br/>[22] uddhaṃ nijjhāyamānohaṃ, addasaṃ lokanāyakaṃ.. <br/><br/>[21] ``tattheva ṭhitako santo, āyāciṃ lokanāyakaṃ. <br/><br/>[22] madhuṃ bhisehi sahitaṃ, khīraṃ sappiṃ muḷālikaṃ.. <br/><br/>[21] ``paṭiggaṇhātu ^a^V1.0311^ea^ me buddho, anukampāya cakkhumā. <br/><br/>[22] tato kāruṇiko satthā, orohitvā mahāyaso.. <br/><br/>[21] ``paṭiggaṇhi mamaṃ bhikkhaṃ, anukampāya cakkhumā. <br/><br/>[22] paṭiggahetvā sambuddho, akā me anumodanaṃ.. <br/><br/>[21] ``sukhī hotu mahāpuñña, gati tuyhaṃ samijjhatu. <br/><br/>[22] iminā bhisadānena, labhassu vipulaṃ sukhaṃ.. <br/><br/>[21] ``idaṃ vatvāna sambuddho, jalajuttamanāmako. <br/><br/>[22] bhikkhamādāya sambuddho, ākāsenāgamā jino.. <br/><br/>[21] ``tato bhisaṃ gahetvāna, āgacchiṃ mama assamaṃ. <br/><br/>[22] bhisaṃ rukkhe laggetvāna, mama dānaṃ anussariṃ.. <br/><br/>[21] ``mahāvāto uṭṭhahitvā, sañcālesi vanaṃ tadā. <br/><br/>[22] ākāso abhinādittha, asanī ca phalī tadā.. <br/><br/>[21] ``tato me asanīpāto, matthake nipatī tadā. <br/><br/>[22] sohaṃ nisinnako santo, tattha kālaṅkato ahaṃ.. <br/><br/>[21] ``puññakammena saññutto, tusitaṃ upapajjahaṃ. <br/><br/>[22] kaḷevaraṃ me patitaṃ, devaloke ramāmahaṃ.. <br/><br/>[21] ``chaḷasītisahassāni ^a^M1.0365^ea^, nāriyo samalaṅkatā. <br/><br/>[22] sāyaṃ pātaṃ upaṭṭhanti, bhisadānassidaṃ phalaṃ.. <br/><br/>[21] ``manussayonimāgantvā, sukhito homahaṃ tadā. <br/><br/>[22] bhoge me ūnatā natthi, bhisadānassidaṃ phalaṃ.. <br/><br/>[21] ``anukampitako tena, devadevena tādinā. <br/><br/>[22] sabbāsavā parikkhīṇā, natthi dāni punabbhavo.. <br/><br/>[21] ``satasahassito kappe, yaṃ bhisaṃ adadiṃ tadā. <br/><br/>[22] duggatiṃ nābhijānāmi, bhisadānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahatte pana tena adhigate satthā bhaddiyaseṭṭhiṃ āmantesi --  ``tava putto alaṅkatapaṭiyatto dhammaṃ suṇanto arahatte patiṭṭhāsi,  tenassa idāneva pabbajituṃ yuttaṃ, no ce pabbajati,  parinibbāyissatī''ti. seṭṭhi ``na mayhaṃ puttassa daharasseva sato  parinibbānena kiccaṃ atthi, pabbājetha na''nti āha. taṃ satthā  pabbājetvā upasampādetvā tattha sattāhaṃ vasitvā koṭigāmaṃ pāpuṇi,  so ca gāmo gaṅgātīre. koṭigāmavāsino buddhappamukhassa  bhikkhusaṅghassa mahādānaṃ pavattesuṃ. bhaddajitthero satthārā  anumodanāya āraddhamattāya bahigāmaṃ gantvā ^a^V1.0312^ea^ ``gaṅgātīre maggasamīpe  satthu āgatakāle vuṭṭhahissāmī''ti samāpattiṃ samāpajjitvā nisīdi.  mahātheresu āgacchantesupi avuṭṭhahitvā satthu āgatakāleyeva vuṭṭhahi.  puthujjanabhikkhū, ``ayaṃ adhunā pabbajito mahātheresu āgacchantesu  mānatthaddho hutvā na vuṭṭhāsī''ti ujjhāyiṃsu. koṭigāmavāsino  satthu bhikkhusaṅghassa ca bahū nāvāsaṅghāṭe bandhiṃsu, satthā  ``handassa ānubhāvaṃ pakāsemī''ti nāvāsaṅghāṭe ṭhatvā, ``kahaṃ,  bhaddajī''ti pucchi. bhaddajitthero ``esohaṃ, bhante''ti satthāraṃ  upasaṅkamitvā añjaliṃ katvā aṭṭhāsi. satthā, ``ehi, bhaddaji,  amhehi saddhiṃ ekanāvaṃ abhiruhā''ti. so uppatitvā satthu  ṭhitanāvāyaṃ aṭṭhāsi. satthā gaṅgāmajjhaṃ gatakāle, ``bhaddaji, tayā  mahāpanādarājakāle ajjhāvuṭṭharatanapāsādo kaha''nti āha.  ``imasmiṃ ṭhāne nimuggo''ti. ``tena hi, bhaddaji, sabrahmacārīnaṃ  kaṅkhaṃ chindā''ti. tasmiṃ khaṇe thero ^a^M1.0366^ea^ satthāraṃ vanditvā iddhibalena  gantvā pāsādathūpikaṃ pādaṅgulantarena sannirumbhitvā pañcavīsatiyojanaṃ  pāsādaṃ ^a^P2.0040^ea^ gahetvā ākāse uppati, uppatanto ca  paññāsa yojanāni pāsādaṃ udakato ukkhipi. athassa purimabhave  ñātakā pāsādagatena lobhena macchakacchapamaṇḍūkā hutvā tasmiṃ pāsāde  uṭṭhahante parivattitvā udake patiṃsu. satthā te patante disvā  ``ñātakā te, bhaddaji, kilamantī''ti āha. thero satthu vacanena  pāsādaṃ vissajjesi. pāsādo yathāṭhāne eva patiṭṭhahi. satthā  pāraṅgato bhikkhūhi ``kadā, bhante, bhaddajittherena ayaṃ pāsādo  ajjhāvuṭṭho''ti puṭṭho ^b^mahāpanādajātakaṃ^eb^ (jā0 1.3.40-41)  kathetvā mahājanaṃ dhammāmataṃ pāyesi. thero pana attano ajjhāvuṭṭhapubbaṃ  suvaṇṇapāsādaṃ dassetvā -- <br/><br/>[03] 163^b^.^eb^ <br/><br/>[21] ``panādo nāma so rājā, yassa yūpo suvaṇṇayo. <br/><br/>[22] tiriyaṃ soḷasubbedho, ubbhamāhu sahassadhā.. <br/><br/>[03] 164^b^.^eb^ <br/><br/>[21] ``sahassakaṇḍo satageṇḍu, dhajālu haritāmayo. <br/><br/>[22] anaccuṃ tattha gandhabbā, cha sahassāni sattadhā''ti..  -- <br/><br/>[25] dvīhi gāthāhi vaṇṇento aññaṃ byākāsi.<br/><br/>[03] tattha ^b^panādo nāma so rājā^eb^ti atīte panādo nāma so  rājā ahosīti attabhāvāntarahitatāya attānaṃ paraṃ viya niddisati.  so eva hi rajje ṭhitakālato paṭṭhāya sadā ussāhasampattiādinā  mahatā rājānubhāvena mahatā ca kittisaddena samannāgatattā ``rājā  mahāpanādo''ti paññāyittha. ^b^yassa yūpo suvaṇṇayo^eb^ti yassa  rañño ayaṃ yūpo pāsādo suvaṇṇamayo. ^b^tiriyaṃ soḷasubbedho^eb^ti  vitthārato soḷasakaṇḍapātappamāṇo. so pana aḍḍhayojanamatto ^a^V1.0313^ea^ hoti.  ^b^ubbhāmāhu sahassadhā^eb^ti ubbhaṃ uccaṃ evamassa pāsādassa  sahassadhā sahassakaṇḍappamāṇamāhu. so pana ^a^M1.0367^ea^ yojanato  pañcavīsatiyojanappamāṇo hoti. keci panettha gāthāsukhatthaṃ  ``āhū''ti dīghaṃ kataṃ. āhu ahosīti atthaṃ vadanti.<br/><br/>[03] ^b^sahassakaṇḍo^eb^ti sahassabhūmiko. ^b^satageṇḍū^eb^ti  anekasataniyyūhako. ^b^dhajālū^eb^ti tattha tattha niyyūhasikharādīsu  patiṭṭhāpitehi yaṭṭhidhajapaṭākadhajādidhajehi sampanno.  ^b^haritāmayo^eb^ti cāmīkarasuvaṇṇamayo. keci pana  ``haritajātimaṇisarikkhako''ti vadanti ^a^P2.0041^ea^.  ^b^gandhabbā^eb^ti naṭā. ^b^cha sahassāni sattadhā^eb^ti chamattāni  gandhabbasahassāni sattadhā tassa pāsādassa sattasu ṭhānesu rañño  abhiramāpanatthaṃ nacciṃsūti attho. te evaṃ naccantāpi rājānaṃ hāsetuṃ  nāsakkhiṃsu. atha sakko devarājā devanaṭe pesetvā samajjaṃ kāresi,  tadā rājā hasīti. <br/><br/>[06] bhaddajittheragāthāvaṇṇanā niṭṭhitā. 


volume: 100
item: 144
title: tatiyavaggo^uttarattheragāthāvaṇṇanā^bhaddajittheragāthāvaṇṇanā^sobhitattheragāthāvaṇṇanā^
content:
  [03] ^b^satimā paññavā^eb^ti āyasmato sobhitattherassa gāthā.  kā uppatti? ayampi purimabuddhesu katādhikāro tattha tattha bhave  puññāni upacinanto padumuttarassa bhagavato kāle haṃsavatīnagare kulagehe  nibbattitvā vayappatto satthu dhammadesanaṃ suṇanto satthāraṃ ekaṃ bhikkhuṃ  pubbenivāsañāṇalābhīnaṃ bhikkhūnaṃ aggaṭṭhāne ṭhapentaṃ disvā sayampi taṃ  ṭhānantaraṃ uddissa patthanaṃ katvā puññāni katvā sugatīsuyeva saṃsaranto  sumedhassa bhagavato kāle brāhmaṇakule nibbattitvā viññutaṃ patto  brāhmaṇānaṃ vijjāsippesu nipphattiṃ gantvā nekkhammādhimutto gharāvāsaṃ  pahāya tāpasapabbajjaṃ pabbajitvā himavantassa samīpe araññāyatane  assamaṃ kāretvā vanamūlaphalāphalena yāpento buddhuppādaṃ sutvā sabbattha  ekarattivāseneva bhaddavatīnagare satthāraṃ upasaṅkamitvā pasannamānaso  ``tuvaṃ satthā ca ketu cā''tiādīhi chahi gāthāhi abhitthavi  ^a^M1.0368^ea^, satthā cassa bhāviniṃ sampattiṃ pakāsesi. so tena puññakammena  devamanussesu saṃsaranto imasmiṃ buddhuppāde sāvatthiyaṃ brāhmaṇakule  nibbatti. ^b^sobhito^eb^tissa nāmaṃ akaṃsu. so aparena samayena  satthu dhammadesanaṃ sutvā paṭiladdhasaddho pabbajitvā vipassanaṃ vaḍḍhetvā  chaḷabhiñño ahosi. pubbenivāsañāṇe ciṇṇavasī ca ahosi. tena  vuttaṃ ^b^apadāne^eb^ (apa0 thera 2.49.46-74) -- <br/><br/>[21] ``dakkhiṇe ^a^V1.0314^ea^ himavantassa, sukato assamo mama. <br/><br/>[22] uttamatthaṃ gavesanto, vasāmi vipine tadā.. <br/><br/>[21] ``lābhālābhena santuṭṭho, mūlena ca phalena ca. <br/><br/>[22] anvesanto ācariyaṃ, vasāmi ekako ahaṃ.. <br/><br/>[21] ``sumedho nāma sambuddho, loke uppajji tāvade. <br/><br/>[22] catusaccaṃ pakāseti, uddharanto mahājanaṃ.. <br/><br/>[21] ``nāhaṃ suṇomi sambuddhaṃ, napi me koci saṃsati. <br/><br/>[22] aṭṭhavasse atikkante, assosiṃ lokanāyakaṃ.. <br/><br/>[21] ``aggidāruṃ nīharitvā, sammajjitvāna assamaṃ. <br/><br/>[22] khāribhāraṃ gahetvāna, nikkhamiṃ vipinā ahaṃ.. <br/><br/>[21] ``ekarattiṃ vasantohaṃ, gāmesu nigamesu ca. <br/><br/>[22] anupubbena candavatiṃ, tadāhaṃ upasaṅkamiṃ.. <br/><br/>[21] ``bhagavā tamhi samaye, sumedho lokanāyako. <br/><br/>[22] uddharanto bahū satte, deseti amataṃ padaṃ.. <br/><br/>[21] ``janakāyamatikkamma, vanditvā jinasāgaraṃ. <br/><br/>[22] ekaṃsaṃ ajinaṃ katvā, santhaviṃ lokanāyakaṃ.. <br/><br/>[21] ``tuvaṃ satthā ca ketu ca, dhajo yūpo ca pāṇinaṃ. <br/><br/>[22] parāyano patiṭṭhā ca, dīpo ca dvipaduttamo.. <br/><br/>[21] ``nepuñño dassane vīro, tāresi janataṃ tuvaṃ. <br/><br/>[22] natthañño tārako loke, tavuttaritaro mune.. <br/><br/>[21] ``sakkā ^a^M1.0369^ea^ theve kusaggena, pametuṃ sāgaruttame. <br/><br/>[22] na tveva tava sabbaññu, ñāṇaṃ sakkā pametave.. <br/><br/>[21] ``tuladaṇḍe ṭhapetvāna, mahiṃ sakkā dharetave. <br/><br/>[22] natveva tava paññāya, pamāṇamatthi cakkhuma.. <br/><br/>[21] ``ākāso minituṃ sakkā, rajjuyā aṅgulena vā. <br/><br/>[22] natveva tava sabbaññu, sīlaṃ sakkā pametave.. <br/><br/>[21] ``mahāsamudde udakaṃ, ākāso ca vasundharā. <br/><br/>[22] parimeyyāni etāni, appameyyosi cakkhuma.. <br/><br/>[21] ``chahi gāthāhi sabbaññuṃ, kittayitvā mahāyasaṃ. <br/><br/>[22] añjaliṃ paggahetvāna, tuṇhī aṭṭhāsahaṃ tadā.. <br/><br/>[21] ``yaṃ vadanti sumedhoti, bhūripaññaṃ sumedhasaṃ. <br/><br/>[22] bhikkhusaṅghe nisīditvā, imā gāthā abhāsatha.. <br/><br/>[21] ``yo ^a^V1.0315^ea^ me ñāṇaṃ pakittesi, vippasannena cetasā. <br/><br/>[22] tamahaṃ kittayissāmi, suṇātha mama bhāsato.. <br/><br/>[21] ``sattasattati kappāni, devaloke ramissati. <br/><br/>[22] sahassakkhattuṃ devindo, devarajjaṃ karissati.. <br/><br/>[21] ``anekasatakkhattuñca, cakkavattī bhavissati. <br/><br/>[22] padesarajjaṃ vipulaṃ, gaṇanāto asaṅkhiyaṃ.. <br/><br/>[21] ``devabhūto manusso vā, puññakammasamāhito. <br/><br/>[22] anūnamanasaṅkappo, tikkhapañño bhavissati.. <br/><br/>[21] ``tiṃsakappasahassamhi, okkākakulasambhavo. <br/><br/>[22] gotamo nāma gottena, satthā loke bhavissati.. <br/><br/>[21] ``agārā abhinikkhamma, pabbajissatikiñcano. <br/><br/>[22] jātiyā sattavassena, arahattaṃ phusissati.. <br/><br/>[21] ``yato sarāmi attānaṃ, yato pattosmi sāsanaṃ. <br/><br/>[22] etthantare na jānāmi, cetanaṃ amanoramaṃ.. <br/><br/>[21] ``saṃsaritvā ^a^M1.0370^ea^ bhave sabbe, sampattānubhaviṃ ahaṃ. <br/><br/>[22] bhoge me ūnatā natthi, phalaṃ ñāṇassa thomane.. <br/><br/>[21] ``tiyaggī nibbutā mayhaṃ, bhavā sabbe samūhatā. <br/><br/>[22] sabbāsavā parikkhīṇā, natthi dāni punabbhavo.. <br/><br/>[21] ``tiṃsakappasahassamhi, yaṃ ñāṇamathaviṃ ahaṃ. <br/><br/>[22] duggatiṃ nābhijānāmi, phalaṃ ñāṇassa thomane.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] so arahattaṃ pana patvā attano pubbenivāsaṃ anupaṭipāṭiyā  anussaranto yāva asaññabhave acittakapaṭisandhi, tāva addasa. tato  pañca kappasatāni cittappavattiṃ adisvā avasāneva disvā  ``kimeta''nti ^a^P2.0042^ea^ āvajjento nayavasena  ``asaññabhavo bhavissatī''ti niṭṭhaṃ agamāsi. tenāha bhagavā --  ``atthi, bhikkhave, asaññasattā nāma dīghāyukā devā, tato cuto  sobhito idhūpapanno, so etaṃ bhavaṃ jānāti, sobhito anussaratī''ti  (pārā0 232 atthato samānaṃ). evaṃ nayavasena anussarantassa  anussaraṇakosallaṃ disvā satthā theraṃ pubbenivāsaṃ anussarantānaṃ  aggaṭṭhāne ṭhapesi. tato eva cāyaṃ āyasmā savisesaṃ attano  pubbenivāsānussatiñāṇaṃ ^a^V1.0316^ea^ tassa ca paccayabhūtaṃ paṭipattiṃ paccavekkhitvā  somanassajāto tadatthadīpanaṃ udānaṃ udānento -- <br/><br/>[03] 165^b^.^eb^ <br/><br/>[21] ``satimā paññavā bhikkhu, āraddhabalavīriyo. <br/><br/>[22] pañca kappasatānāhaṃ, ekarattiṃ anussariṃ.. <br/><br/>[03] 166^b^.^eb^ <br/><br/>[21] ``cattāro satipaṭṭhāne, satta aṭṭha ca bhāvayaṃ. <br/><br/>[22] pañca kappasatānāhaṃ, ekarattiṃ anussari''nti.. --  gāthādvayaṃ abhāsi.<br/><br/>[03] tattha ^b^satimā^eb^ti sayaṃ samudāgamanasampannāya  satipaṭṭhānabhāvanāpāripūriyā sativepullappattiyā ca satimā.  ^b^paññavā^eb^ti chaḷabhiññāpāripūriyā paññāvepullappattiyā ca paññavā.  bhinnakilesatāya ^b^bhikkhu^eb^. saddhādibalānañceva ^a^M1.0371^ea^  catubbidhasammappadhānavīriyassa ca saṃsiddhipāripūriyā  ^b^āraddhabalavīriyo^eb^. saddhādīnañhettha balaggahaṇena gahaṇaṃ satipi  satiādīnaṃ balabhāve, yathā ``gobalibaddhā puññañāṇasambhārā''ti.  ^b^pañca kappasatānāhaṃ, ekarattiṃ anussari^eb^nti ekarattiṃ viya  anussariṃ. viya-saddo hi idha luttaniddiṭṭho, etena  pubbenivāsānussatiñāṇe attano ñāṇavasībhāvaṃ dīpeti.<br/><br/>[03] idāni yāya paṭipattiyā attano satimantādibhāvo sātisayaṃ  pubbenivāsañāṇañca siddhaṃ, taṃ dassetuṃ ^b^``cattāro''^eb^tiādinā  dutiyaṃ gāthamāha. tattha ^b^cattāro satipaṭṭhāne^eb^ti  kāyānupassanādike attano visayabhedena catubbidhe  lokiyalokuttaramissake satisaṅkhāte satipaṭṭhāne. ^b^sattā^eb^ti  satta bojjhaṅge. ^b^aṭṭhā^eb^ti aṭṭha maggaṅgāni. satipaṭṭhānesu hi  suppatiṭṭhitacittassa satta bojjhaṅgā bhāvanāpāripūriṃ gatā eva honti,  tathā ariyo aṭṭhaṅgiko maggo. tenāha dhammasenāpati -- ``catūsu  satipaṭṭhānesu suppatiṭṭhitacittā satta bojjhaṅge yathābhūtaṃ  bhāvetvā''tiādīhi (dī0 ni0 3.143) sattakoṭṭhāsikesu  sattatiṃsāya ^a^P2.0043^ea^ bodhipakkhiyadhammesu ekasmiṃ koṭṭhāse  bhāvanāpāripūriṃ gacchante itare agacchantā nāma natthīti.  ^b^bhāvaya^eb^nti bhāvanāhetu. sesaṃ vuttanayameva. <br/><br/>[06] sobhitattheragāthāvaṇṇanā niṭṭhitā. 


volume: 100
item: 145
title:
  uttarattheragāthāvaṇṇanā^bhaddajittheragāthāvaṇṇanā^sobhitattheragāthāvaṇṇanā^valliyattheragāthāvaṇṇanā^

content:
  [03] ^b^yaṃ^eb^ ^a^V1.0317^ea^ ^b^kiccaṃ daḷhavīriyenā^eb^tiādikā āyasmato  valliyattherassa gāthā. kā uppatti? ayampi purimabuddhesu  katādhikāro tattha tattha bhave puññāni upacinanto sumedhassa bhagavato  kāle brāhmaṇakule nibbattitvā viññutaṃ patto vijjāsippesu nipphattiṃ  gato asītikoṭivibhavaṃ pahāya tāpasapabbajjaṃ pabbajitvā pabbatapāde  araññāyatane ekissā nadiyā tīre assamaṃ kāretvā viharanto  attano anuggaṇhanatthaṃ upagataṃ satthāraṃ disvā pasannamānaso  ajinacammaṃ pattharitvā adāsi ^a^M1.0372^ea^. tattha nisinnaṃ bhagavantaṃ pupphehi ca  candanena ca pūjetvā ambaphalāni datvā pañcapatiṭṭhitena vandi. tassa  bhagavā nisinnāsanasampattiṃ pakāsento anumodanaṃ vatvā pakkāmi. so  tena puññakammena devamanussesu saṃsaranto imasmiṃ buddhuppāde vesāliyaṃ  brāhmaṇakule nibbattitvā ``kaṇhamitto''ti laddhanāmo vayappatto satthu  vesāligamane buddhānubhāvaṃ disvā paṭiladdhasaddho mahākaccānattherassa  santike pabbaji. so mandapañño dandhaparakkamo ca hutvā ciraṃ kālaṃ  viññuṃ sabrahmacāriṃ nissāyeva vasati. bhikkhū ``yathā nāma valli  rukkhādīsu kiñci anissāya vaḍḍhituṃ na sakkoti, evamayampi  kañci paṇḍitaṃ anissāya vaḍḍhituṃ na sakkotī''ti ^b^valliyo^eb^tveva  samudācariṃsu. aparabhāge pana veṇudattattheraṃ upasaṅkamitvā tassa  ovāde ṭhatvā sato sampajāno hutvā viharanto ñāṇassa paripākaṃ  gatattā paṭipattikkamaṃ theraṃ pucchanto -- <br/><br/>[03] 167^b^.^eb^ <br/><br/>[21] ``yaṃ kiccaṃ daḷhavīriyena, yaṃ kiccaṃ boddhumicchatā. <br/><br/>[22] karissaṃ nāvarajjhissaṃ, passa vīriyaṃ parakkamaṃ.. <br/><br/>[03] 168^b^.^eb^ <br/><br/>[21] ``tvañca me maggamakkhāhi, añjasaṃ amatogadhaṃ. <br/><br/>[22] ahaṃ monena monissaṃ, gaṅgāsotova sāgara''nti.. --  gāthādvayaṃ abhāsi.<br/><br/>[03] tattha ^a^P2.0044^ea^ ^b^yaṃ kiccaṃ daḷhavīriyenā^eb^ti  daḷhena vīriyena thirena parakkamena, daḷhavīriyena vā purisadhorayhena  yaṃ kiccaṃ kātabbaṃ paṭipajjitabbaṃ. ^b^yaṃ kiccaṃ boddhumicchatā^eb^ti  cattāri ariyasaccāni nibbānameva vā boddhuṃ bujjhituṃ icchantena  paṭivijjhitukāmena yaṃ kiccaṃ karaṇīyaṃ. ^b^karissaṃ  nāvarajjhissa^eb^nti tamahaṃ dāni karissaṃ na virādhessaṃ, yathānusiṭṭhaṃ  paṭipajjissāmi. ^b^passa vīriyaṃ parakkama^eb^nti yathā paṭipajjamāne  dhamme vidhinā īraṇato ^b^``vīriyaṃ'',^eb^ paraṃ paraṃ ṭhānaṃ akkamanato  ^b^``parakkamo''^eb^ti ca laddhanāmaṃ sammāvāyāmaṃ passa na saddhamevāti  attano kattukāmataṃ dasseti.<br/><br/>[03] ^b^tvañcā^eb^ti ^a^M1.0373^ea^ ^a^V1.0318^ea^ kammaṭṭhānadāyakaṃ kalyāṇamittaṃ ālapati.  ^b^me^eb^ti mayhaṃ. ^b^maggamakkhāhī^eb^ti ariyamaggaṃ kathehi,  lokuttaramaggasampāpakaṃ catusaccakammaṭṭhānaṃ kathehīti attho.  ^b^añjasa^eb^nti ujukaṃ majjhimapaṭipadābhāvena antadvayassa  anupagamanato. amate nibbāne sampāpakabhāvena patiṭṭhitattā  ^b^amatogadhaṃ. monenā^eb^ti ñāṇena maggapaññāya.  ^b^monissa^eb^nti jānissaṃ nibbānaṃ paṭivijjhissaṃ pāpuṇissaṃ.  ^b^gaṅgāsotova sāgara^eb^nti yathā gaṅgāya soto sāgaraṃ samuddaṃ  avirajjhanto ekaṃsato ogāhati, evaṃ ``ahaṃ kammaṭṭhānaṃ anuyuñjanto  maggañāṇena nibbānaṃ adhigamissāmi, tasmā taṃ kammaṭṭhānaṃ me  ācikkhathā''ti theraṃ kammaṭṭhānaṃ yāci.<br/><br/>[03] taṃ sutvā veṇudattatthero tassa kammaṭṭhānaṃ adāsi. sopi  kammaṭṭhānaṃ anuyuñjanto nacirasseva vipassanaṃ ussukkāpetvā arahattaṃ  pāpuṇi. tena vuttaṃ ^b^apadāne^eb^ (apa0 thera 2.49.75-105) -- <br/><br/>[21] ``pañca kāmaguṇe hitvā, piyarūpe manorame. <br/><br/>[22] asīti koṭiyo hitvā, pabbajiṃ anagāriyaṃ.. <br/><br/>[21] ``pabbajitvāna kāyena, pāpakammaṃ vivajjayiṃ. <br/><br/>[22] vacīduccaritaṃ hitvā, nadīkūle vasāmahaṃ.. <br/><br/>[21] ``ekakaṃ maṃ viharantaṃ, buddhaseṭṭho upāgami. <br/><br/>[22] nāhaṃ jānāmi buddhoti, akāsiṃ paṭisanthāraṃ.. <br/><br/>[21] ``karitvā paṭisanthāraṃ, nāmagottamapucchahaṃ. <br/><br/>[22] devatānusi gandhabbo, adu sakko purindado.. <br/><br/>[21] ``ko vā tvaṃ kassa vā putto, mahābrahmā idhāgato. <br/><br/>[22] virocesi disā sabbā, udayaṃ sūriyo yathā.. <br/><br/>[21] ``sahassārāni cakkāni, pāde dissanti mārisa. <br/><br/>[22] ko vā tvaṃ kassa vā putto, kathaṃ jānemu taṃ mayaṃ.. <br/><br/>[21] ``nāmagottaṃ pavedehi, saṃsayaṃ apanehi me. <br/><br/>[22] namhi devā na gandhabbo, namhi sakko purindado.. <br/><br/>[21] ``brahmabhāvo ca me natthi, etesaṃ uttamo ahaṃ. <br/><br/>[22] atīto visayaṃ tesaṃ, dālayiṃ kāmabandhanaṃ.. <br/><br/>[21] ``sabbe ^a^M1.0374^ea^ kilese jhāpetvā, patto sambodhimuttamaṃ. <br/><br/>[22] tassa vācaṃ suṇitvāhaṃ, idaṃ vacanamabraviṃ.. <br/><br/>[21] ``yadi buddhosi sabbaññū, nisīda tvaṃ mahāmune. <br/><br/>[22] tamahaṃ pūjayissāmi, dukkhassantakaro tuvaṃ.. <br/><br/>[21] ``pattharitvājinacammaṃ ^a^V1.0319^ea^, adāsi satthuno ahaṃ. <br/><br/>[22] nisīdi tattha bhagavā, sīhova girigabbhare.. <br/><br/>[21] ``khippaṃ pabbatamāruyha, ambassa phalamaggahiṃ. <br/><br/>[22] sālakalyāṇikaṃ pupphaṃ, candanañca mahārahaṃ.. <br/><br/>[21] ``khippaṃ paggayha taṃ sabbaṃ, upetvā lokanāyakaṃ. <br/><br/>[22] phalaṃ buddhassa datvāna, sālapupphamapūjayiṃ.. <br/><br/>[21] ``candanaṃ anulimpitvā, avandiṃ satthuno ahaṃ. <br/><br/>[22] pasannacitto sumano, vipulāya ca pītiyā.. <br/><br/>[21] ``ajinamhi nisīditvā, sumedho lokanāyako. <br/><br/>[22] mama kammaṃ pakittesi, hāsayanto mamaṃ tadā.. <br/><br/>[21] ``iminā phaladānena, gandhamālehi cūbhayaṃ. <br/><br/>[22] pañcavīse kappasate, devaloke ramissati.. <br/><br/>[21] ``anūnamanasaṅkappo, vasavattī bhavissati. <br/><br/>[22] chabbīsatikappasate, manussattaṃ gamissati.. <br/><br/>[21] ``bhavissati cakkavattī, cāturanto mahiddhiko. <br/><br/>[22] vebhāraṃ nāma nagaraṃ, vissakammena māpitaṃ.. <br/><br/>[21] ``hessati sabbasovaṇṇaṃ, nānāratanabhūsitaṃ. <br/><br/>[22] eteneva upāyena, saṃsarissati so bhave.. <br/><br/>[21] ``sabbattha pūjito hutvā, devatte atha mānuse. <br/><br/>[22] pacchime bhave sampatte, brahmabandhu bhavissati.. <br/><br/>[21] ``agārā abhinikkhamma, anagārī bhavissati. <br/><br/>[22] abhiññāpāragū hutvā, nibbāyissatināsavo.. <br/><br/>[21] ``idaṃ ^a^M1.0375^ea^ vatvāna sambuddho, sumedho lokanāyako. <br/><br/>[22] mama nijjhāyamānassa, pakkāmi anilañjase.. <br/><br/>[21] ``tena kammena sukatena, cetanāpaṇidhīhi ca. <br/><br/>[22] jahitvā mānusaṃ dehaṃ, tāvatiṃsamagacchahaṃ.. <br/><br/>[21] ``tusitato cavitvāna, nibbattiṃ mātukucchiyaṃ. <br/><br/>[22] bhoge me ūnatā natthi, yamhi gabbhe vasāmahaṃ.. <br/><br/>[21] ``mātukucchigate mayi, annapānañca bhojanaṃ. <br/><br/>[22] mātuyā mama chandena, nibbattati yadicchakaṃ.. <br/><br/>[21] ``jātiyā pañcavassena, pabbajiṃ anagāriyaṃ. <br/><br/>[22] oropitamhi kesamhi, arahattamapāpuṇiṃ.. <br/><br/>[21] ``pubbakammaṃ ^a^V1.0320^ea^ gavesanto, orena nāddasaṃ ahaṃ. <br/><br/>[22] tiṃsakappasahassamhi, mama kammamanussariṃ.. <br/><br/>[21] ``namo te purisājañña, namo te purisuttama. <br/><br/>[22] tava sāsanamāgamma, pattomhi acalaṃ padaṃ.. <br/><br/>[21] ``tiṃsakappasahassamhi, yaṃ buddhamabhipūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā aññaṃ byākaronto thero imāyeva gāthā  abhāsīti. <br/><br/>[06] valliyattheragāthāvaṇṇanā niṭṭhitā. 


volume: 100
item: 146
title:
  bhaddajittheragāthāvaṇṇanā^sobhitattheragāthāvaṇṇanā^valliyattheragāthāvaṇṇanā^vītasokattheragāthāvaṇṇanā^

content:
  [03] ^b^kese me olikhissantī^eb^tiādikā āyasmato  vītasokattherassa gāthā. kā uppatti? ayampi purimabuddhesu  katādhikāro tattha tattha bhave puññāni upacinanto siddhatthassa  bhagavato kāle brāhmaṇakule nibbattitvā brāhmaṇānaṃ ^a^P2.0045^ea^  vijjāsippesu nipphattiṃ gato kāme pahāya ^a^M1.0376^ea^ isipabbajjaṃ pabbajitvā  mahatā isigaṇena parivuto araññe vasanto buddhuppādaṃ sutvā haṭṭhatuṭṭho  ``udumbarapupphasadisā dullabhadassanā buddhā bhagavanto, idāneva  upagantabbā''ti mahatiyā parisāya saddhiṃ satthāraṃ daṭṭhuṃ gacchanto  diyaḍḍhayojane sese byādhiko hutvā buddhagatāya saññāya kālaṅkato  devesu uppajjitvā aparāparaṃ devamanussesu saṃsaranto imasmiṃ buddhuppāde  aṭṭhārasavassādhikānaṃ dvinnaṃ vassasatānaṃ matthake dhammāsokarañño  kaniṭṭhabhātā hutvā nibbatti, tassa ^b^vītasoko^eb^ti nāma ahosi.  so vayappatto khattiyakumārehi sikkhitabbavijjāsippesu nipphattiṃ  gato giridattattheraṃ nissāya gihibhūto suttantapiṭake abhidhammapiṭake  ca visārado hutvā ekadivasaṃ massukammasamaye kappakassa hatthato  ādāsaṃ gahetvā kāyaṃ olokento valitapalitādīni disvā  sañjātasaṃvego vipassanāya cittaṃ otāretvā bhāvanaṃ ussukkāpetvā  tasmiṃyeva āsane sotāpanno hutvā giridattattherassa santike  pabbajitvā nacirasseva arahattaṃ pāpuṇi. tena vuttaṃ ^b^apadāne^eb^  (apa0 thera 2.49.9-26) -- <br/><br/>[21] ``ajjhāyako ^a^V1.0321^ea^ mantadharo, tiṇṇaṃ vedāna pāragū. <br/><br/>[22] lakkhaṇe itihāse ca, sanighaṇḍusakeṭubhe.. <br/><br/>[21] ``nadīsotapaṭibhāgā, sissā āyanti me tadā. <br/><br/>[22] tesāhaṃ mante vācemi, rattindivamatandito.. <br/><br/>[21] ``siddhattho nāma sambuddho, loke uppajji tāvade. <br/><br/>[22] tamandhakāraṃ nāsetvā, ñāṇālokaṃ pavattayi.. <br/><br/>[21] ``mama aññataro sisso, sissānaṃ so kathesi me. <br/><br/>[22] sutvāna te etamatthaṃ, ārocesuṃ mamaṃ tadā.. <br/><br/>[21] ``buddho loke samuppanno, sabbaññū lokanāyako. <br/><br/>[22] tassānuvattati jano, lābho amhaṃ na vijjati.. <br/><br/>[21] ``adhiccuppattikā buddhā, cakkhumanto mahāyasā. <br/><br/>[22] yaṃnūnāhaṃ buddhaseṭṭhaṃ, passeyyaṃ lokanāyakaṃ.. <br/><br/>[21] ``ajinaṃ ^a^M1.0377^ea^ me gahetvāna, vākacīraṃ kamaṇḍaluṃ. <br/><br/>[22] assamā abhinikkhamma, sisse āmantayiṃ ahaṃ.. <br/><br/>[21] ``odumbarikapupphaṃva, candamhi sasakaṃ yathā. <br/><br/>[22] vāyasānaṃ yathā khīraṃ, dullabho lokanāyako.. <br/><br/>[21] ``buddho lokamhi uppanno, manussattampi dullabhaṃ. <br/><br/>[22] ubhosu vijjamānesu, savanañca sudullabhaṃ.. <br/><br/>[21] ``buddho loke samuppanno, cakkhuṃ lacchāma no bhavaṃ. <br/><br/>[22] etha sabbe gamissāma, sammāsambuddhasantikaṃ.. <br/><br/>[21] ``kamaṇḍaludharā sabbe, kharājinanivāsino. <br/><br/>[22] te jaṭābhārabharitā, nikkhamuṃ vipinā tadā.. <br/><br/>[21] ``yugamattaṃ pekkhamānā, uttamatthaṃ gavesino. <br/><br/>[22] āsattidosarahitā, asambhītāva kesarī.. <br/><br/>[21] ``appakiccā aloluppā, nipakā santavuttino. <br/><br/>[22] uñchāya caramānā te, buddhaseṭṭhamupāgamuṃ.. <br/><br/>[21] ``diyaḍḍhayojane sese, byādhi me upapajjatha. <br/><br/>[22] buddhaseṭṭhaṃ saritvāna, tattha kālaṅkato ahaṃ.. <br/><br/>[21] ``catunnavutito kappe, yaṃ saññamalabhiṃ tadā. <br/><br/>[22] duggatiṃ nābhijānāmi, buddhasaññāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ ^a^V1.0322^ea^ pana patvā aññaṃ byākaronto -- <br/><br/>[03] 169^b^.^eb^ <br/><br/>[21] ``kese me olikhissanti, kappako upasaṅkami. <br/><br/>[22] tato ādāsamādāya, sarīraṃ paccavekkhisaṃ.. <br/><br/>[03] 170^b^.^eb^ <br/><br/>[21] ``tuccho kāyo adissittha, andhakāre tamo byagā. <br/><br/>[22] sabbe coḷā samucchinnā, natthi dāni punabbhavo''ti..  -- gāthādvayaṃ abhāsi.<br/><br/>[03] tattha ^a^M1.0378^ea^ ^b^kese me olikhissanti, kappako upasaṅkamī^eb^ti  gihikāle massukammasamaye ``mama kese olikhissaṃ kappemī''ti  kesādīnaṃ chedanādivasena kappanato kappako nhāpito maṃ upagacchi.  ^b^tato^eb^ti kappakato. ^b^sarīraṃ paccavekkhisa^eb^nti sabbakāyike  ādāse palitavalitamukhanimittādidassanamukhena ``abhibhūto vata  jarāya me kāyo''ti jarābhibhūtaṃ attano sarīraṃ paccavekkhiṃ. evaṃ  paccavekkhato ca ^b^tuccho kāyo adissittha^eb^  niccadhuvasukhasabhāvādīhi ritto hutvā me kāyo adissatha paññāyi.  kasmā? ^b^andhakāre tamo byagā^eb^ yena  ayonisomanasikārasaṅkhātena ^a^P2.0046^ea^ tamasā attano  kāye andhagatā vijjamānampi asubhādisabhāvaṃ apassantā avijjamānaṃ  subhādiākāraṃ gaṇhanti, tasmiṃ andhakāre andhakaraṇaṭṭhāne kāye  yonisomanasikārasaṅkhātena ñāṇālokena avijjātamo vigato, tato  eva ^b^sabbe coḷā samucchinnā^eb^ corā viya kusalabhaṇḍacchedanato,  sādhūhi alātabbato asaṅgahetabbato saṅkārakūṭādīsu  chaḍḍitapilotikakhaṇḍaṃ viya issarajanena ariyajanena  jigucchitabbatāya coḷā viyāti vā ``coḷā''ti laddhanāmā kilesā  samucchinnā. aggamaggena samugghāṭitattā eva ca nesaṃ ^b^natthi  dāni punabbhavo^eb^ āyatiṃ punabbhavābhinibbatti natthīti. <br/><br/>[06] vītasokattheragāthāvaṇṇanā niṭṭhitā. 


volume: 100
item: 147
title:
  sobhitattheragāthāvaṇṇanā^valliyattheragāthāvaṇṇanā^vītasokattheragāthāvaṇṇanā^puṇṇamāsattheragāthāvaṇṇanā^

content:
  [03] ^b^pañca nīvaraṇe hitvā^eb^tiādikā āyasmato  puṇṇamāsattherassa gāthā. kā uppatti? ayampi purimabuddhesu  katādhikāro tattha tattha bhave puññāni upacinanto tissassa bhagavato  kāle kulagehe nibbattitvā viññutaṃ patto ekadivasaṃ satthari araññe  viharante paṃsukūlacīvaraṃ dumasākhāya laggetvā gandhakuṭiṃ paviṭṭhe  dhanuhattho gahanaṃ paviṭṭho satthu paṃsukūlaṃ disvā pasannamānaso ^a^V1.0323^ea^ dhanuṃ  nikkhipitvā buddhaguṇe anussaritvā ^a^M1.0379^ea^ paṃsukūlaṃ vandi. so tena  puññakammena devamanussesu saṃsaranto imasmiṃ buddhuppāde sāvatthiyaṃ  kuṭumbiyakule nibbatti. tassa kira jātadivase tasmiṃ gehe  sabbabhājanāni suvaṇṇaratanamayehi māsehi paripuṇṇāneva ahesuṃ.  tenassa ^b^puṇṇamāso^eb^tveva nāmaṃ akaṃsu. so vayappatto  dārapariggahaṃ katvā ekasmiṃ putte uppanne gharāvāsaṃ pahāya pabbajitvā  gāmakāvāse vasanto ghaṭento vāyamanto chaḷabhiñño ahosi. tena  vuttaṃ ^b^apadāne^eb^ (apa0 thera 2.49.1-8) -- <br/><br/>[21] ``tisso nāmāsi bhagavā, sayambhū aggapuggalo. <br/><br/>[22] paṃsukūlaṃ ṭhapetvāna, vihāraṃ pāvisī jino.. <br/><br/>[21] ``vinataṃ dhanumādāya, bhakkhatthāya cariṃ ahaṃ. <br/><br/>[22] maṇḍalaggaṃ gahetvāna, kānanaṃ pāvisiṃ ahaṃ.. <br/><br/>[21] ``tatthaddasaṃ paṃsukūlaṃ, dumagge laggitaṃ tadā. <br/><br/>[22] cāpaṃ tattheva nikkhippa, sire katvāna añjaliṃ.. <br/><br/>[21] ``pasannacitto sumano, vipulāya ca pītiyā. <br/><br/>[22] buddhaseṭṭhaṃ saritvāna, paṃsukūlaṃ avandahaṃ.. <br/><br/>[21] ``dvenavute ito kappe, paṃsukūlamavandahaṃ. <br/><br/>[22] duggatiṃ nābhijānāmi, vandanāya idaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño pana hutvā sāvatthiṃ upagantvā satthāraṃ vanditvā  susāne vasati, tassa ca acirāgatasseva sato putto kālamakāsi.  dārakamātā therassa āgatabhāvaṃ sutvā, ``mā idaṃ aputtakaṃ sāpateyyaṃ  rājāno hareyyu''nti taṃ uppabbājetukāmā mahatā parivārena ^a^P2.0047^ea^  therassa santikaṃ gantvā paṭisanthāraṃ katvā palobhetuṃ ārabhi.  thero attano vītarāgabhāvajānāpanatthaṃ ākāse ṭhatvā attano  paṭipattikittanamukhena tassā dhammaṃ desento -- <br/><br/>[03] 171^b^.^eb^ <br/><br/>[21] ``pañca nīvaraṇe hitvā, yogakkhemassa pattiyā. <br/><br/>[22] dhammādāsaṃ gahetvāna, ñāṇadassanamattano.. <br/><br/>[03] 172^b^.^eb^ <br/><br/>[21] ``paccavekkhiṃ ^a^M1.0380^ea^ imaṃ kāyaṃ, sabbaṃ santarabāhiraṃ. <br/><br/>[22] ajjhattañca bahiddhā ca, tuccho kāyo adissathā''ti..  -- <br/><br/>[25] gāthādvayaṃ abhāsi.<br/><br/>[03] tattha ^a^V1.0324^ea^ ^b^pañca nīvaraṇe hitvā^eb^ti kāmacchandādike pañca  nīvaraṇe pahāya jhānādhigamena viddhaṃsetvā. ^b^yogakkhemassa  pattiyā^eb^ti kāmayogādīhi catūhi yogehi khemassa anupaddutassa  nibbānassa adhigamāya. ^b^dhammādāsa^eb^nti dhammabhūtaṃ ādāsaṃ.  yathā hi ādāso olokentassa rūpakāye guṇāguṇaṃ ādaṃseti, evaṃ  vipassanāsaṅkhāto dhammānaṃ sāmaññavisesāvabodhanato ñāṇadassanabhūto  dhammādāso vipassantassa vodānasaṃkilesadhammavibhāvanena  tappahānasādhanena ca visesato nāmakāye guṇaṃ ādaṃseti. tenāha -- <br/><br/>[21] ^b^``dhammādāsaṃ gahetvāna, ñāṇadassanamattano.^eb^ <br/><br/>[22] ^b^paccavekkhiṃ imaṃ kāyaṃ, sabbaṃ santarabāhira''nti..  --^eb^<br/><br/>[03] imaṃ kāyaṃ dhammasamūhaṃ mama attabhāvaṃ  ajjhattikabāhirāyatanabhāvato santarabāhiraṃ sabbaṃ anavasesaṃ dhammādāsaṃ  gahetvā ``anicca''ntipi ``dukkha''ntipi ``anattā''tipi  patiavekkhiṃ ñāṇacakkhunā passiṃ. evaṃ passatā ca mayā  ^b^ajjhattañca bahiddhā cā^eb^ti attano santāne parasantāne ca  ^b^tuccho kāyo adissatha^eb^ niccasārādivirahito tuccho  khandhapañcakasaṅkhāto attabhāvakāyo ñāṇacakkhunā yāthāvato  apassittha. sakalampi hi khandhapañcakaṃ ``avijjānivutassa,  bhikkhave, bālassa taṇhāsaṃyuttassa evamayaṃ kāyo  samudāgato''tiādīsu (saṃ0 ni0  2.19) ``kāyo''ti vuccati.  ``adissathā''ti ca iminā yadeva kāye daṭṭhabbaṃ, taṃ diṭṭhaṃ, na  dānissa kiñci mayā passitabbaṃ atthīti katakiccataṃ dassento  aññaṃ byākāsi. evaṃ thero imāhi gāthāhi purāṇadutiyikāya dhammaṃ  desetvā taṃ saraṇesu ca sīlesu ca sampatiṭṭhāpetvā uyyojesi. <br/><br/>[06] puṇṇamāsattheragāthāvaṇṇanā niṭṭhitā. 


volume: 100
item: 148
title:
  valliyattheragāthāvaṇṇanā^vītasokattheragāthāvaṇṇanā^puṇṇamāsattheragāthāvaṇṇanā^nandakattheragāthāvaṇṇanā^

content:
  [03] ^b^yathāpi^eb^ ^a^M1.0381^ea^ ^b^bhaddo ājañño^eb^ti āyasmato nandakattherassa gāthā.  kā uppatti? ayampi purimabuddhesu katādhikāro tattha tattha bhave  puññāni karonto sikhissa bhagavato kāle paccantadese uppajjitvā  viññutaṃ patto ^a^P2.0048^ea^ vanacāriko hutvā vicaranto  ekadivasaṃ satthu caṅkamanaṭṭhānaṃ disvā pasannacitto vālukā okiri.  so tena puññakammena devamanussesu saṃsaranto imasmiṃ buddhuppāde  campāyaṃ gahapatikule nibbatti, tassa ^b^nandako^eb^ti nāmaṃ akaṃsu.  jeṭṭhakabhātā panassa bharato nāma. tassa pubbayogo anantaravatthusmiṃ  āvibhavissati. te ubhopi ^a^V1.0325^ea^ viññutaṃ patvā āyasmantaṃ soṇaṃ  koḷivisaṃ pabbajitaṃ sutvā ``soṇopi nāma tathāsukhumālo pabbaji,  kimaṅgaṃ pana maya''nti pabbajiṃsu. tesu bharato nacirasseva vipassanaṃ  vaḍḍhetvā chaḷabhiñño ahosi. nandako pana kilesānaṃ balavabhāvena  tāva vipassanaṃ ussukkāpetuṃ nāsakkhi, vipassanāya kammaṃ karoti eva.  athassa bharatatthero āsayaṃ ñatvā avassayo bhavitukāmo taṃ  pacchāsamaṇaṃ katvā vihārato nikkhamitvā maggasamīpe nisinno  vipassanākathaṃ kathesi.<br/><br/>[03] tena ca samayena sakaṭasatthe gacchante eko sakaṭe yutto goṇo  cikkhallaṭṭhāne sakaṭaṃ uddharituṃ asakkonto paripati. tato naṃ  satthavāho sakaṭā mocetvā tiṇañca pānīyañca datvā parissamaṃ  apanetvā puna dhure yojesi. tato goṇo vūpasantaparissamo  laddhabalo taṃ sakaṭaṃ cikkhallaṭṭhānato uddharitvā thale patiṭṭhāpesi.  atha bharatatthero nandakassa ``passasi no tvaṃ, āvuso nandaka,  imassa kamma''nti taṃ nidassetvā tena ``passāmī''ti vutte  ``imamatthaṃ suṭṭhu upadhārehī''ti āha. itaro ``yathāyaṃ goṇo  vūpasantaparissamo paṅkaṭṭhānato bhāraṃ ubbahati, evaṃ mayāpi  saṃsārapaṅkato attā uddharitabbo''ti tamevārammaṇaṃ katvā vipassanāya  kammaṃ karonto nacirasseva arahattaṃ pāpuṇi. tena vuttaṃ ^b^apadāne^eb^  (apa0 thera 2.48.90-95) -- <br/><br/>[21] ``migaluddo ^a^M1.0382^ea^ pure āsiṃ, araññe kānane ahaṃ. <br/><br/>[22] vātamigaṃ gavesanto, caṅkamaṃ addasaṃ ahaṃ.. <br/><br/>[21] ``ucchaṅgena pulinaṃ gayha, caṅkame okiriṃ ahaṃ. <br/><br/>[22] pasannacitto sumano, sugatassa sirīmato.. <br/><br/>[21] ``ekatiṃse ito kappe, pulinaṃ okiriṃ ahaṃ. <br/><br/>[22] duggatiṃ nābhijānāmi, pulinassa idaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attano jeṭṭhabhātikassa bharatattherassa santike  aññaṃ byākaronto -- <br/><br/>[03] 173^b^.^eb^ <br/><br/>[21] ``yathāpi bhaddo ājañño, khalitvā patitiṭṭhati. <br/><br/>[22] bhiyyo laddhāna saṃvegaṃ, adīno vahate dhuraṃ.. <br/><br/>[03] 174^b^.^eb^ <br/><br/>[21] ``evaṃ dassanasampannaṃ, sammāsambuddhasāvakaṃ. <br/><br/>[22] ājānīyaṃ maṃ dhāretha, puttaṃ buddhassa orasa''nti.. --  gāthādvayaṃ abhāsi.<br/><br/>[03] tattha ^a^V1.0326^ea^ ^a^P2.0049^ea^ ^b^bhiyyo laddhāna saṃvegaṃ, adīno  vahate dhura^eb^nti ``mayhaṃ jātibalavīriyānaṃ ananucchavikametaṃ yadidaṃ  āgatassa bhārassa avahana''nti saṃvegaṃ labhitvā adīno adīnamānaso  alīnacitto. ``alīno''ti vā pāṭho, so eva attho. bhiyyo  punappunaṃ bhiyyosomattāya attano dhuraṃ bhāraṃ vahate ubbahati. sesaṃ  heṭṭhā ramaṇīyavihārittherassa gāthāvaṇṇanāyaṃ vuttanayameva. <br/><br/>[06] nandakattheragāthāvaṇṇanā niṭṭhitā. 


volume: 100
item: 149
title:
  vītasokattheragāthāvaṇṇanā^puṇṇamāsattheragāthāvaṇṇanā^nandakattheragāthāvaṇṇanā^bharatattheragāthāvaṇṇanā^

content:
  [03] ^b^ehi^eb^ ^a^M1.0383^ea^, ^b^nandaka, gacchāmā^eb^ti āyasmato  bharatattherassa gāthā.  kā uppatti? ayaṃ kira anomadassissa bhagavato kāle kulagehe  nibbattitvā viññutaṃ patto ekadivasaṃ manuññadassanaṃ mudusukhasamphassaṃ  upāhanadvayaṃ gahetvā gacchanto satthāraṃ caṅkamantaṃ disvā pasannamānaso  upāhanā upanāmetvā, ``abhiruhatu bhagavā upāhanā, yaṃ mama assa  dīgharattaṃ hitāya sukhāyā''ti āha. abhiruhi bhagavā tassa  anuggaṇhanatthaṃ upāhanā. so tena puññakammena devamanussesu  saṃsaranto imasmiṃ buddhuppāde campānagare gahapatikule nibbatti,  ^b^bharato^eb^tissa nāmaṃ ahosi. so viññutaṃ patto soṇattherassa  pabbajitabhāvaṃ sutvā ``sopi nāma pabbajī''ti sañjātasaṃvego  pabbajitvā katapubbakicco vipassanāya kammaṃ karonto nacirasseva  chaḷabhiñño ahosi. tena vuttaṃ ^b^apadāne^eb^ (apa0 thera  2.48.71-89) -- <br/><br/>[21] ``anomadassī bhagavā, lokajeṭṭho narāsabho. <br/><br/>[22] divāvihārā nikkhamma, pathamāruhi cakkhumā.. <br/><br/>[21] ``pānadhiṃ sukataṃ gayha, addhānaṃ paṭipajjahaṃ. <br/><br/>[22] tatthaddasāsiṃ sambuddhaṃ, pattikaṃ cārudassanaṃ.. <br/><br/>[21] ``sakaṃ cittaṃ pasādetvā, nīharitvāna pānadhiṃ. <br/><br/>[22] pādamūle ṭhapetvāna, idaṃ vacanamabraviṃ.. <br/><br/>[21] ``abhirūha mahāvīra, sugatinda vināyaka. <br/><br/>[22] ito phalaṃ labhissāmi, so me attho samijjhatu.. <br/><br/>[21] ``anomadassī bhagavā, lokajeṭṭho narāsabho. <br/><br/>[22] pānadhiṃ abhirūhitvā, idaṃ vacanamabravi.. <br/><br/>[21] ``yo ^a^V1.0327^ea^ pānadhiṃ me adāsi, pasanno sehi pāṇibhi. <br/><br/>[22] tamahaṃ kittayissāmi, suṇātha mama bhāsato.. <br/><br/>[21] ``buddhassa giramaññāya, sabbe devā samāgatā. <br/><br/>[22] udaggacittā sumanā, vedajātā katañjalī.. <br/><br/>[21] ``pānadhīnaṃ ^a^M1.0384^ea^ padānena, sukhitoyaṃ bhavissati. <br/><br/>[22] pañcapaññāsakkhattuñca, devarajjaṃ karissati.. <br/><br/>[21] ``sahassakkhattuṃ rājā ca, cakkavattī bhavissati. <br/><br/>[22] padesarajjaṃ vipulaṃ, gaṇanāto asaṅkhiyaṃ.. <br/><br/>[21] ``aparimeyye ito kappe, okkākakulasambhavo. <br/><br/>[22] gotamo nāma gottena, satthā loke bhavissati.. <br/><br/>[21] ``tassa dhammesu dāyādo, oraso dhammanimmito. <br/><br/>[22] sabbāsave pariññāya, nibbāyissatināsavo.. <br/><br/>[21] ``devaloke manusse vā, nibbattissati puññavā. <br/><br/>[22] devayānapaṭibhāgaṃ, yānaṃ paṭilabhissati.. <br/><br/>[21] ``pāsādā sivikā vayhaṃ, hatthino samalaṅkatā. <br/><br/>[22] rathā vājaññasaṃyuttā, sadā pātubhavanti me.. <br/><br/>[21] ``agārā nikkhamantopi, rathena nikkhamiṃ ahaṃ. <br/><br/>[22] kesesu chijjamānesu, arahattamapāpuṇiṃ.. <br/><br/>[21] ``lābhā mayhaṃ suladdhaṃ me, vāṇijjaṃ suppayojitaṃ. <br/><br/>[22] datvāna pānadhiṃ ekaṃ, pattomhi acalaṃ padaṃ.. <br/><br/>[21] ``aparimeyye ito kappe, yaṃ pānadhimadāsahaṃ. <br/><br/>[22] duggatiṃ nābhijānāmi, pānadhissa idaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño pana hutvā attano kaniṭṭhabhātikena nandakattherena  heṭṭhā vuttanayena aññābyākaraṇe kate ``idāni nandakopi arahā  jāto, handa mayaṃ ubhopi satthu santikaṃ gantvā vusitabrahmacariyataṃ  nivedessāmāti uppannaṃ parivitakkaṃ nandakattherassa kathento -- <br/><br/>[03] 175^b^.^eb^ <br/><br/>[21] ``ehi nandaka gacchāma, upajjhāyassa santikaṃ. <br/><br/>[22] sīhanādaṃ nadissāma, buddhaseṭṭhassa sammukhā.. <br/><br/>[03] 176^b^.^eb^ <br/><br/>[21] ``yāya ^a^M1.0385^ea^ no anukampāya, amhe pabbājayī muni. <br/><br/>[22] so no attho anuppatto, sabbasaṃyojanakkhayo''ti..  -- gāthādvayaṃ abhāsi.<br/><br/>[03] tattha ^a^V1.0328^ea^ ^a^P2.0050^ea^ ^b^nandakā^eb^ti ālapanaṃ.  ^b^ehī^eb^ti tassa attano santikakaraṇaṃ. ^b^gacchāmā^eb^ti tena  attanā ca ekajjhaṃ kātabbakiriyāvacanaṃ, ^b^upajjhāyassā^eb^ti  sammāsambuddhassa, sammāsambuddho hi samantacakkhunā buddhacakkhunā ca  sattānaṃ āsayānusayacaritādīnaṃ yathābhūtavilokanena sadevakassa  lokassa vajjāvajjaṃ upanijjhāyatīti visesato upajjhāyoti vattabbataṃ  arahati. yadatthaṃ gamanaṃ, taṃ dassetuṃ ^b^``sīhanādaṃ nadissāma,  buddhaseṭṭhassa sammukhā''^eb^ti āha. yathābhuccaguṇābhibyāhāratāya  abhītanādabhāvato sīhanādaṃ buddhassa sammāsambuddhassa tato eva  sabbasattuttamatāya seṭṭhassa, buddhānaṃ vā sāvakabuddhādīnaṃ seṭṭhassa  sammukhā purato nadissāmāti attho.<br/><br/>[03] yathā pana sīhanādaṃ naditukāmo, taṃ dassento  ^b^``yāyā''^eb^ti gāthamāha. tattha ^b^yāyā^eb^ti yadatthaṃ, yāya  yadatthānuppattiyāti attho. ^b^no^eb^ti amhākaṃ.  ^b^anukampāyā^eb^ti anuggaṇhanena amhe dvepi ^b^pabbājayi^eb^  pabbājesi. ^b^munī^eb^ti bhagavā. ^b^so no attho  anuppatto^eb^ti so attho sabbesaṃ saṃyojanānaṃ khayabhūtaṃ arahattaphalaṃ no  amhehi anuppatto, adhigatoti attho. <br/><br/>[06] bharatattheragāthāvaṇṇanā niṭṭhitā. 


volume: 100
item: 150
title:
  puṇṇamāsattheragāthāvaṇṇanā^nandakattheragāthāvaṇṇanā^bharatattheragāthāvaṇṇanā^bhāradvājattheragāthāvaṇṇanā^

content:
  [03] ^b^nadanti evaṃ sappaññā^eb^ti āyasmato bhāradvājattherassa  gāthā. kā uppatti? ayampi purimabuddhesu katādhikāro tattha tattha  bhave puññāni upacinanto ito ekatiṃse kappe kulagehe nibbattitvā  viññutaṃ patto ekadivasaṃ sumanaṃ nāma paccekabuddhaṃ piṇḍāya carantaṃ  disvā pasannamānaso ^a^M1.0386^ea^ paripakkaṃ vallikāraphalaṃ adāsi. so tena  puññakammena devamanussesu saṃsaranto imasmiṃ buddhuppāde rājagahe  brāhmaṇakule nibbattitvā gottanāmena ^b^bhāradvājo^eb^tveva paññāyittha.  so vayappatto gharāvāsaṃ vasanto ekaputtaṃ labhi. tassa  ``kaṇhadinno''ti nāmaṃ akāsi. tassa viññutaṃ pattakāle ``tāta,  asukassa nāma ācariyassa santike sippaṃ sikkhitvā ehī''ti taṃ  takkasilaṃ pesesi. so gacchanto antarāmagge satthu sāvakaṃ aññataraṃ  mahātheraṃ kalyāṇamittaṃ labhitvā tassa santike dhammaṃ sutvā  paṭiladdhasaddho pabbajitvā katapubbakicco vipassanāya kammaṃ karonto  nacirasseva arahattaṃ pāpuṇi. tena vuttaṃ ^b^apadāne^eb^ (apa0 thera  2.48.66-70) -- <br/><br/>[21] ``sumano ^a^V1.0329^ea^ nāma sambuddho, takkarāyaṃ vasī tadā. <br/><br/>[22] vallikāraphalaṃ gayha, sayambhussa adāsahaṃ.. <br/><br/>[21] ``ekatiṃse ito kappe, yaṃ phalaṃ adadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] athassa ^a^P2.0051^ea^ pitā bhāradvājo veḷuvane viharantaṃ  bhagavantaṃ upasaṅkamitvā dhammaṃ sutvā pabbajitvā nacirasseva arahattaṃ  sacchākāsi. atha putto satthāraṃ vandituṃ rājagahaṃ āgato satthu  santike nisinnaṃ pitaraṃ disvā tuṭṭhacitto ``pitāpi kho me  pabbajito, kiṃ nu kho tena pabbajjākiccaṃ matthakaṃ pāpita''nti  vīmaṃsanto khīṇāsavabhāvaṃ ñatvā taṃ sīhanādaṃ nadāpetukāmo, ``sādhu,  kho tumhehi kataṃ pabbajantehi, pabbajjākiccaṃ pana matthakaṃ pāpita''nti  pucchi. bhāradvājo puttassa adhigamaṃ dīpento -- <br/><br/>[03] 177^b^.^eb^ <br/><br/>[21] ``nadanti evaṃ sappaññā, sīhāva girigabbhare. <br/><br/>[22] vīrā vijitasaṅgāmā, jetvā māraṃ savāhanaṃ.. <br/><br/>[03] 178^b^.^eb^ <br/><br/>[21] ``satthā ca pariciṇṇo me, dhammo saṅgho ca pūjito. <br/><br/>[22] ahañca vitto sumano, puttaṃ disvā anāsava''nti..  -- gāthādvayaṃ abhāsi.<br/><br/>[03] tattha ^a^M1.0387^ea^ ^b^nadantī^eb^ti yathābhuccaguṇābhibyāhāravasena abhītanādaṃ  nadanti gajjanti. ^b^eva^eb^nti idāni vattabbākāradassanaṃ.  ^b^sappaññā^eb^ti aggamaggapaññādhigamena sabbapaññādhigamena  sabbapaññāvepullappattā. ^b^vīrā^eb^ti  catubbidhasammappadhānavīriyasampannatāya vīrā, tato eva  anavasesasaṃkilesapakkhanimmathanena ^b^savāhanaṃ^eb^ kilesa^b^māraṃ^eb^  abhisaṅkhāra^b^māraṃ^eb^ devaputta^b^mārañca jetvā^eb^ sabbaso  ^b^vijitasaṅgāmā^eb^ nadanti sappaññāti sambandho.<br/><br/>[03] evaṃ vijetabbavijayena sīhanādaṃ dassetvā idāni  ārādhetabbasamārādhanena icchitabbasiddhiyā ca taṃ dassetuṃ,  ^b^``satthā ca pariciṇṇo me''^eb^ti dutiyaṃ gāthamāha. tattha  ^b^satthā ca pariciṇṇo me^eb^ti mama satthā sammāsambuddho  yathānusiṭṭhaṃ ovādānusāsanīkaraṇena mayā pariciṇṇo upāsito, na  dhammādhikaraṇaṃ visositoti adhippāyo. ^b^dhammo saṅgho ca  pūjito^eb^ti navavidhopi lokuttaradhammo,  yathāpaṭipattiyāgatamaggānuppattiyā sīladiṭṭhisāmaññagamanena  ariyasaṅgho ca mayā pūjito mānito. ^b^ahañca vitto sumano,  puttaṃ disvā anāsava^eb^nti mama puttaṃ ^a^V1.0330^ea^ anāsavaṃ sabbaso khīṇāsavaṃ  disvā dassanahetu ahampi vitto nirāmisāya pītiyā tuṭṭho, tatoyeva  nirāmisena somanassena sumano jātoti attho. <br/><br/>[06] bhāradvājattheragāthāvaṇṇanā niṭṭhitā. 


volume: 100
item: 151
title:
  nandakattheragāthāvaṇṇanā^bharatattheragāthāvaṇṇanā^bhāradvājattheragāthāvaṇṇanā^kaṇhadinnattheragāthāvaṇṇanā^

content:
  [03] ^b^upāsitā^eb^ ^a^P2.0052^ea^ ^b^sappurisā^eb^ti  āyasmato kaṇhadinnattherassa gāthā. kā uppatti? ayampi  purimabuddhesu katādhikāro tattha tattha bhave puññāni upacinanto ito  catunavute kappe kulagehe nibbattitvā viññutaṃ patto ekadivasaṃ sobhitaṃ  nāma paccekabuddhaṃ disvā pasannacitto punnāgapupphehi pūjaṃ akāsi. so  tena puññakammena devamanussesu saṃsaranto imasmiṃ buddhuppāde rājagahe  brāhmaṇakule nibbattitvā ^b^kaṇhadinno^eb^ti laddhanāmo vayappatto  upanissayasampattiyā codiyamāno dhammasenāpatiṃ upasaṅkamitvā  ^a^M1.0388^ea^ dhammaṃ  sutvā paṭiladdhasaddho pabbajitvā vipassanaṃ vaḍḍhetvā arahattaṃ pāpuṇi.  tena vuttaṃ ^b^apadāne^eb^ (apa0 thera 2.48.61-65) -- <br/><br/>[21] ``sobhito nāma sambuddho, cittakūṭe vasī tadā. <br/><br/>[22] gahetvā giripunnāgaṃ, sayambhuṃ abhipūjayiṃ.. <br/><br/>[21] ``catunnavutito kappe, yaṃ buddhamabhipūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā aññaṃ byākaronto -- <br/><br/>[03] 179^b^.^eb^ <br/><br/>[21] ``upāsitā sappurisā, sutā dhammā abhiṇhaso. <br/><br/>[22] sutvāna paṭipajjissaṃ, añjasaṃ amatogadhaṃ.. <br/><br/>[03] 180^b^.^eb^ <br/><br/>[21] ``bhavarāgahatassa me sato, bhavarāgo puna me na  vijjati. <br/><br/>[22] na cāhu na ca me bhavissati, na ca me etarahi  vijjatī''ti.. -- <br/><br/>[25] gāthādvayaṃ abhāsi.<br/><br/>[03] tattha ^b^upāsitā^eb^ti paricaritā paṭipattipayirupāsanāya  payirupāsitā. ^b^sappurisā^eb^ti santehi ^a^V1.0331^ea^ sīlādiguṇehi samannāgatā  purisā, ariyapuggalā sāriputtattherādayo. etena  purimacakkadvayasampattimattano dasseti. na hi patirūpadesavāsena vinā  sappurisūpanissayo sambhavati. ^b^sutā dhammā^eb^ti  saccapaṭiccasamuppādādipaṭisaṃyuttadhammā sotadvārānusārena upadhāritā.  etena attano bāhusaccaṃ dassento pacchimacakkadvayasampattiṃ dasseti.  ^b^abhiṇhaso^eb^ti bahuso na kālena kālaṃ. idañca padaṃ  ``upāsitā sappurisā''ti etthāpi yojetabbaṃ. ^b^sutvāna  paṭipajjissaṃ, añjasaṃ amatogadha^eb^nti te dhamme sutvā tattha  vuttarūpārūpadhamme salakkhaṇādito pariggahetvā anukkamena vipassanaṃ  vaḍḍhetvā amatogadhaṃ nibbānapatiṭṭhaṃ taṃsampāpakaṃ añjasaṃ ariyaṃ aṭṭhaṅgikaṃ  maggaṃ paṭipajjiṃ pāpuṇiṃ.<br/><br/>[03] ^b^bhavarāgahatassa^eb^ ^a^M1.0389^ea^ ^b^me sato^eb^ti bhavarāgena bhavataṇhāya  anādimati ^a^P2.0053^ea^ saṃsāre hatassa upaddutassa mama sato  samānassa, aggamaggena vā hatabhavarāgassa. ^b^bhavarāgo puna me na  vijjatī^eb^ti tato eva puna idāni bhavarāgo me natthi. ^b^na cāhu  na me bhavissati, na ca me etarahi vijjatī^eb^ti yadipi pubbe  puthujjanakāle sekkhakāle ca me bhavarāgo ahosi, aggamaggappattito  pana paṭṭhāya na cāhu na ca ahosi, āyatimpi na me bhavissati,  etarahi adhunāpi na ca me vijjati na ca upalabbhati, pahīnoti  attho. bhavarāgavacaneneva cettha tadekaṭṭhatāya mānādīnampi abhāvo  vuttoti sabbaso parikkhīṇabhavasaṃyojanataṃ dasseti. <br/><br/>[06] kaṇhadinnattheragāthāvaṇṇanā niṭṭhitā. <br/><br/>[06] tatiyavaggavaṇṇanā niṭṭhitā. 


volume: 100
item: 152
title: bharatattheragāthāvaṇṇanā^bhāradvājattheragāthāvaṇṇanā^catutthavaggo^migasirattheragāthāvaṇṇanā^
content:
  [01] ^b^yato^eb^ ^a^V1.0332^ea^ ^b^ahaṃ pabbajito^eb^ti āyasmato  migasirattherassa gāthā. kā uppatti? ayampi purimabuddhesu  katādhikāro tattha tattha bhave puññāni upacinanto kassapassa bhagavato  kāle brāhmaṇakule nibbattitvā viññutaṃ patto ekadivasaṃ satthāraṃ  disvā pasannacitto kusaṭṭhakaṃ adāsi. so tena puññakammena  devamanussesu saṃsaranto imasmiṃ buddhuppāde kosalaraṭṭhe brāhmaṇakule  paṭisandhiṃ gahetvā migasiranakkhattena jātattā ^b^migasiro^eb^ti  laddhanāmo vayappatto brāhmaṇānaṃ vijjāsippesu nipphattiṃ gato  chavasīsamantaṃ nāma sikkhi, yaṃ parijappetvā tivassamatthake  matānampi sīsaṃ nakhena ākoṭetvā ``ayaṃ satto asukaṭṭhāne  nibbatto''ti jānāti.<br/><br/>[03] so gharāvāsaṃ anicchanto paribbājakapabbajjaṃ pabbajitvā taṃ  vijjaṃ nissāya lokena sakkato garukato lābhī hutvā vicaranto  sāvatthiṃ upagato ^a^M1.0390^ea^ satthu santikaṃ gantvā attano ānubhāvaṃ pakāsento  -- ``ahaṃ, bho gotama, matānaṃ nibbattaṭṭhānaṃ jānāmī''ti vatvā,  ``kathaṃ pana tvaṃ jānāsī''ti vutte, ``chavasīsāni āharāpetvā mantaṃ  parijappetvā nakhena sīsaṃ ākoṭento nirayādikaṃ tehi tehi  nibbattaṭṭhānaṃ jānāmī''ti kathesi. athassa bhagavā parinibbutassa  bhikkhuno sīsakapālaṃ āharāpetvā, ``kathehi tāva tassa gatiṃ,  yassidaṃ sīsakapāla''nti āha. so taṃ kapālaṃ mantaṃ parijappetvā  nakhena ākoṭetvā neva antaṃ na koṭiṃ passati. atha satthārā,  ``na sakkosi paribbājakā''ti vutte ^a^P2.0054^ea^,  ``upaparikkhissāmi tāvā''ti vatvā punappunaṃ parivattentopi na  passateva. bāhirakamantena hi khīṇāsavassa gatiṃ kathaṃ jānissati,  athassa matthakato kacchehi ca sedo mucci. so lajjitvā tuṇhībhūto  aṭṭhāsi. satthā ``kilamasi paribbājakā''ti āha. so  ``āma, kilamāmi, na imassa gatiṃ jānāmi, tumhe pana  jānāthā''ti. ``ahaṃ etaṃ jānāmi, ito uttaritarampi jānāmī''ti  vatvā ``nibbānaṃ gato so''ti āha. paribbājako ``imaṃ vijjaṃ  mayhaṃ dethā''ti āha. ``tena hi pabbajā''ti vatvā taṃ pabbājetvā  paṭhamaṃ samathakammaṭṭhāne niyojetvā ^a^V1.0333^ea^ jhānābhiññāsu patiṭṭhitassa  vipassanāya kammaṃ upadisi. so vipassanāya kammaṃ karonto  nacirasseva arahattaṃ pāpuṇi. tena vuttaṃ ^b^apadāne^eb^ (apa0 thera  2.48.56-60) -- <br/><br/>[21] ``kassapassa bhagavato, brāhmaṇassa vusīmato. <br/><br/>[22] pasannacitto sumano, kusaṭṭhakamadāsahaṃ.. <br/><br/>[21] ``imasmiṃyeva kappasmiṃ, kusaṭṭhakamadāsahaṃ. <br/><br/>[22] duggatiṃ nābhijānāmi, kusaṭṭhakassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā aññaṃ byākaronto -- <br/><br/>[03] 181^b^.^eb^ <br/><br/>[21] ``yato ahaṃ pabbajito, sammāsambuddhasāsane. <br/><br/>[22] vimuccamāno uggacchiṃ, kāmadhātuṃ upaccagaṃ.. <br/><br/>[03] 182^b^.^eb^ <br/><br/>[21] ``brahmuno ^a^M1.0391^ea^ pekkhamānassa, tato cittaṃ vimucci me. <br/><br/>[22] akuppā me vimuttīti, sabbasaṃyojanakkhayā''ti.. --  gāthādvayaṃ abhāsi.<br/><br/>[03] tattha ^b^yato ahaṃ pabbajito, sammāsambuddhasāsane^eb^ti yato  pabhuti ahaṃ pabbajito buddhassa bhagavato sāsane, pabbajitakālato  paṭṭhāya. ^b^vimuccamāno uggacchi^eb^nti saṃkilesapakkhato paṭhamaṃ tāva  samathavipassanāhi vimuccamāno vodānadhammasavanena uṭṭhahiṃ. evaṃ  uggacchanto ^b^kāmadhātuṃ upaccagaṃ^eb^ anāgāmimaggena accantameva  kāmadhātuṃ atikkamiṃ.<br/><br/>[03] ^b^brahmuno pekkhamānassa, tato cittaṃ vimucci me^eb^ti  sadevakassa lokassa aggabhūtattā seṭṭhaṭṭhena brahmuno buddhassa bhagavato  mahākaruṇāyogena ``ayaṃ kulaputto mama sāsane pabbajitvā kathaṃ nu  kho paṭipajjatī''ti pekkhantassa tato anāgāmimaggādhigamato pacchā  aggamaggādhigamena mama cittaṃ sabbasaṃkilesato accantameva mucci.  ^b^akuppā^eb^ ^a^P2.0055^ea^ ^b^me vimuttīti,  sabbasaṃyojanakkhayā^eb^ti tathāvimuttacittattā eva sabbesaṃ saṃyojanānaṃ  khayā parikkhayā iti evaṃ akuppā me vimuttīti aññaṃ byākāsi. <br/><br/>[06] migasirattheragāthāvaṇṇanā niṭṭhitā. 


volume: 100
item: 153
title: bhāradvājattheragāthāvaṇṇanā^catutthavaggo^migasirattheragāthāvaṇṇanā^sivakattheragāthāvaṇṇanā^
content:
  [01] ^b^aniccāni^eb^ ^a^V1.0334^ea^ ^b^gahakānī^eb^ti āyasmato sivakattherassa  gāthā. kā uppatti? ayampi purimabuddhesu katādhikāro tattha tattha  bhave puññāni upacinanto vipassissa bhagavato kāle kulagehe  nibbattitvā viññutaṃ patto ekadivasaṃ bhagavantaṃ piṇḍāya carantaṃ  passitvā pasannamānaso pattaṃ ādāya kummāsassa pūretvā adāsi.  so tena puññakammena devamanussesu saṃsaranto imasmiṃ buddhuppāde  rājagahe brāhmaṇakule nibbatti, ^b^sivako^eb^tissa nāmaṃ ahosi.  so vayappatto vijjāsippesu nipphattiṃ ^a^M1.0392^ea^ gato nekkhammajjhāsayatāya  kāme pahāya paribbājakapabbajjaṃ pabbajitvā vicaranto satthāraṃ  upasaṅkamitvā dhammaṃ sutvā paṭiladdhasaddho pabbajitvā vipassanāya  kammaṃ karonto nacirasseva arahattaṃ pāpuṇi. tena vuttaṃ ^b^apadāne^eb^  (apa0 thera 2.56.117-121) -- <br/><br/>[21] ``esanāya carantassa, vipassissa mahesino. <br/><br/>[22] rittakaṃ pattaṃ disvāna, kummāsaṃ pūrayiṃ ahaṃ.. <br/><br/>[21] ``ekanavutito kappe, yaṃ bhikkhamadadiṃ tadā. <br/><br/>[22] duggatiṃ nābhijānāmi, kummāsassa idaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā aññaṃ byākaronto -- <br/><br/>[03] 183^b^.^eb^ <br/><br/>[21] ``aniccāni gahakāni, tattha tattha punappunaṃ. <br/><br/>[22] gahakāraṃ gavesanto, dukkhā jāti punappunaṃ.. <br/><br/>[03] 184^b^.^eb^ <br/><br/>[21] ``gahakāraka diṭṭhosi, puna gehaṃ na kāhasi. <br/><br/>[27] sabbā te phāsukā bhaggā, thūṇikā ca vidālitā. <br/><br/>[22] vimariyādikataṃ cittaṃ, idheva vidhamissatī''ti.. --  gāthādvayaṃ abhāsi. <br/><br/>[01] tattha ^b^aniccāni gahakāni, tattha tattha  punappuna^eb^nti tasmiṃ tasmiṃ bhave punappunaṃ nibbattamānāni gahakāni  attabhāvagehāni na nibbāni anavaṭṭhitāni ittarāni parittakālāni.  ^b^gahakāraṃ gavesanto^eb^ti imassa attabhāvagehassa kārakaṃ taṇhāvaḍḍhakiṃ  pariyesanto ettakaṃ kālaṃ anuvicarinti adhippāyo. ^b^dukkhā  jāti punappuna^eb^nti idaṃ gahakārakagavesanassa kāraṇavacanaṃ ^a^P2.0056^ea^.  yasmā ^a^V1.0335^ea^ jarābyādhimaraṇamissatāya jāti nāmesā punappunaṃ  upagantuṃ dukkhā, na ca sā tasmiṃ adiṭṭhe nivattati, tasmā taṃ  gavesanto vicarinti attho.<br/><br/>[03] ^b^gahakāraka^eb^ ^a^M1.0393^ea^ ^b^diṭṭhosī^eb^ti idāni pana yena so sakkā daṭṭhuṃ,  tena ariyamaggañāṇacakkhunā gahakāraka diṭṭho asi. ^b^puna  geha^eb^nti puna imasmiṃ saṃsāravaṭṭe attabhāvasaṅkhātaṃ mama gehaṃ ^b^na  kāhasi^eb^ na karissasi. ^b^sabbā te phāsukā bhaggā^eb^ti tava  sabbā anavasesakilesaphāsukā mayā bhaggā. ^b^thūṇikā ca  vidālitā^eb^ti idāni tayā kātabbassa attabhāvagehassa  avijjāsaṅkhātā kaṇṇikā ca bhinnā. ^b^vimariyādikataṃ  citta^eb^nti mama cittaṃ vigatantaṃ kataṃ, āyatiṃ anuppattidhammataṃ  āpāditaṃ. tato eva ^b^idheva vidhamissati^eb^ imasmiṃyeva bhave  viddhaṃsissati, carimakacittanirodhena nirujjhissatīti attho. <br/><br/>[06] sivakattheragāthāvaṇṇanā niṭṭhitā. 


volume: 100
item: 154
title: catutthavaggo^migasirattheragāthāvaṇṇanā^sivakattheragāthāvaṇṇanā^upavāṇattheragāthāvaṇṇanā^
content:
  [03] ^b^arahaṃ sugato^eb^ti āyasmato upavāṇattherassa gāthā. kā  uppatti? ayaṃ kira padumuttarassa bhagavato kāle daliddakule  nibbattitvā viññutaṃ patto bhagavati parinibbute tassa dhātuṃ gahetvā  manussadevanāgagaruḷakumbhaṇḍayakkhagandhabbehi sattaratanamaye sattayojanike  thūpe kate tattha sudhotaṃ attano uttarāsaṅgaṃ veḷagge ābandhitvā dhajaṃ  katvā pūjaṃ akāsi. taṃ gahetvā abhisammatako nāma yakkhasenāpati  devehi cetiyapūjārakkhaṇatthaṃ ṭhapito adissamānakāyo ākāse  dhārento cetiyaṃ tikkhattuṃ padakkhiṇaṃ akāsi. so taṃ disvā  bhiyyosomattāya pasannamānaso ahosi. so tena puññakammena  devamanussesu saṃsaranto imasmiṃ buddhuppāde sāvatthiyaṃ brāhmaṇakule  nibbattitvā ^b^upavāṇo^eb^ti laddhanāmo vayappatto jetavanapaṭiggahaṇe  buddhānubhāvaṃ disvā paṭiladdhasaddho pabbajitvā vipassanāya kammaṃ  karonto arahattaṃ patvā chaḷabhiñño ahosi. tena vuttaṃ ^b^apadāne^eb^  (apa0 thera 2.56.122-178) -- <br/><br/>[21] ``padumuttaro nāma jino, sabbadhammāna pāragū. <br/><br/>[22] jalitvā aggikkhandhova, sambuddho parinibbuto.. <br/><br/>[21] ``mahājanā ^a^M1.0394^ea^ samāgamma, pūjayitvā tathāgataṃ. <br/><br/>[22] cittaṃ katvāna sugataṃ, sarīraṃ abhiropayuṃ.. <br/><br/>[21] ``sarīrakiccaṃ katvāna, dhātuṃ tattha samānayuṃ. <br/><br/>[22] sadevamanussā sabbe, buddhathūpaṃ akaṃsu te.. <br/><br/>[21] ``paṭhamā ^a^V1.0336^ea^ kañcanamayā, dutiyā ca maṇimayā. <br/><br/>[22] tatiyā rūpiyamayā, catutthī phalikāmayā.. <br/><br/>[21] ``tattha pañcamikā ceva, lohitaṅkamayā ahu. <br/><br/>[22] chaṭṭhā masāragallassa, sabbaṃ ratanamayūpari.. <br/><br/>[21] ``jaṅghā maṇimayā āsi, vedikā ratanāmayā. <br/><br/>[22] sabbasoṇṇamayo thūpo, uddhaṃ yojanamuggato.. <br/><br/>[21] ``devā tattha samāgantvā, ekato mantayuṃ tadā. <br/><br/>[22] mayampi thūpaṃ kassāma, lokanāthassa tādino.. <br/><br/>[21] ``dhātu āveṇikā natthi, sarīraṃ ekapiṇḍitaṃ. <br/><br/>[22] imamhi buddhathūpamhi, kassāma kañcukaṃ mayaṃ.. <br/><br/>[21] ``devā sattahi ratnehi, aññaṃ vaḍḍhesuṃ yojanaṃ. <br/><br/>[22] thūpo dviyojanubbedho, timiraṃ byapahanti so.. <br/><br/>[21] ``nāgā tattha samāgantvā, ekato mantayuṃ tadā. <br/><br/>[22] manussā ceva devā ca, buddhathūpaṃ akaṃsu te.. <br/><br/>[21] ``mā no pamattā assumha, appamattā sadevakā. <br/><br/>[22] mayampi thūpaṃ kassāma, lokanāthassa tādino.. <br/><br/>[21] ``indanīlaṃ mahānīlaṃ, atho jotirasaṃ maṇiṃ. <br/><br/>[22] ekato sannipātetvā, buddhathūpaṃ achādayuṃ.. <br/><br/>[21] ``sabbaṃ maṇimayaṃ āsi, yāvatā buddhacetiyaṃ. <br/><br/>[22] tiyojanasamubbedhaṃ, ālokakaraṇaṃ tadā.. <br/><br/>[21] ``garuḷā ca samāgantvā, ekato mantayuṃ tadā. <br/><br/>[22] manussā devanāgā ca, buddhapūjaṃ akaṃsu te.. <br/><br/>[21] ``mā ^a^M1.0395^ea^ no pamattā assumha, appamattā sadevakā. <br/><br/>[22] mayampi thūpaṃ kassāma, lokanāthassa tādino.. <br/><br/>[21] ``sabbaṃ maṇimayaṃ thūpaṃ, akaruṃ te ca kañcukaṃ. <br/><br/>[22] yojanaṃ tepi vaḍḍhesuṃ, āyataṃ buddhacetiyaṃ.. <br/><br/>[21] ``catuyojanamubbedho, buddhathūpo virocati. <br/><br/>[22] obhāseti disā sabbā, sataraṃsīva uggato.. <br/><br/>[21] ``kumbhaṇḍā ca samāgantvā, ekato mantayuṃ tadā. <br/><br/>[22] manussā ceva devā ca, nāgā ca garuḷā tathā.. <br/><br/>[21] ``paccekaṃ buddhaseṭṭhassa, akaṃsu thūpamuttamaṃ. <br/><br/>[22] mā no pamattā assumha, appamattā sadevakā.. <br/><br/>[21] ``mayampi ^a^V1.0337^ea^ thūpaṃ kassāma, lokanāthassa tādino. <br/><br/>[22] ratanehi chādessāma, āyataṃ buddhacetiyaṃ.. <br/><br/>[21] ``yojanaṃ tepi vaḍḍhesuṃ, āyataṃ buddhacetiyaṃ. <br/><br/>[22] pañcayojanamubbedho, thūpo obhāsate tadā.. <br/><br/>[21] ``yakkhā tattha samāgantvā, ekato mantayuṃ tadā. <br/><br/>[22] manussā devanāgā ca, garuḷā ca kumbhaṇḍakā.. <br/><br/>[21] ``paccekaṃ buddhaseṭṭhassa, akaṃsu thūpamuttamaṃ. <br/><br/>[22] mā no pamattā assumha, appamattā sadevakā.. <br/><br/>[21] ``mayampi thūpaṃ kassāma, lokanāthassa tādino. <br/><br/>[22] phalikā chādayissāma, āyataṃ buddhacetiyaṃ.. <br/><br/>[21] ``yojanaṃ tepi vaḍḍhesuṃ, āyataṃ buddhacetiyaṃ. <br/><br/>[22] chayojanikamubbedho, thūpo obhāsate tadā.. <br/><br/>[21] ``gandhabbā ca samāgantvā, ekato mantayuṃ tadā. <br/><br/>[22] manujā devatā nāgā, kumbhaṇḍā garuḷā tathā.. <br/><br/>[21] ``sabbe akaṃsu buddhathūpaṃ, mayamettha akārakā. <br/><br/>[22] mayampi thūpaṃ kassāma, lokanāthassa tādino.. <br/><br/>[21] ``vediyo ^a^M1.0396^ea^ satta katvāna, dhajaṃ chattaṃ akaṃsu te. <br/><br/>[22] sabbasoṇṇamayaṃ thūpaṃ, gandhabbā kārayuṃ tadā.. <br/><br/>[21] ``sattayojanamubbedho, thūpo obhāsate tadā. <br/><br/>[22] rattindivā na ñāyanti, āloko hoti sabbadā.. <br/><br/>[21] ``abhibhonti na tassābhā, candasūrā satārakā. <br/><br/>[22] samantā yojanasate, padīpopi na pajjali.. <br/><br/>[21] ``tena kālena ye keci, thūpaṃ pūjenti mānusā. <br/><br/>[22] na te thūpaṃ āruhanti, ambare ukkhipanti te.. <br/><br/>[21] ``devehi ṭhapito yakkho, abhisammatanāmako. <br/><br/>[22] dhajaṃ vā pupphadāmaṃ vā, abhiropeti uttariṃ.. <br/><br/>[21] ``na te passanti taṃ yakkhaṃ, dāmaṃ passanti gacchato. <br/><br/>[22] evaṃ passitvā gacchantā, sabbe gacchanti suggatiṃ.. <br/><br/>[21] ``viruddhā ye pāvacane, pasannā ye ca sāsane. <br/><br/>[22] pāṭihīraṃ daṭṭhukāmā, thūpaṃ pūjenti mānusā.. <br/><br/>[21] ``nagare haṃsavatiyā, ahosiṃ bhatako tadā. <br/><br/>[22] āmoditaṃ janaṃ disvā, evaṃ cintesahaṃ tadā.. <br/><br/>[21] ``uḷāro ^a^V1.0338^ea^ bhagavā neso, yassa dhātughare disaṃ. <br/><br/>[22] imā ca janatā tuṭṭhā, kāraṃ kubbaṃ na tappare.. <br/><br/>[21] ``ahampi kāraṃ kassāmi, lokanāthassa tādino. <br/><br/>[22] tassa dhammesu dāyādo, bhavissāmi anāgate.. <br/><br/>[21] ``sudhotaṃ rajakenāhaṃ, uttareyyaṃ paṭaṃ mama. <br/><br/>[22] veḷagge ālaggetvāna, dhajaṃ ukkhipimambare.. <br/><br/>[21] ``abhisammatako gayha, ambare hāsi me dhajaṃ. <br/><br/>[22] vāteritaṃ dhajaṃ disvā, bhiyyo hāsaṃ janesahaṃ.. <br/><br/>[21] ``tattha cittaṃ pasādetvā, samaṇaṃ upasaṅkamiṃ. <br/><br/>[22] taṃ bhikkhuṃ abhivādetvā, vipākaṃ pucchahaṃ dhaje.. <br/><br/>[21] ``so ^a^M1.0397^ea^ me kathesi ānandī, pītisañjananaṃ mama. <br/><br/>[22] tassa dhajassa vipākaṃ, anubhossasi sabbadā.. <br/><br/>[21] ``hatthiassarathāpattī, senā ca caturaṅginī. <br/><br/>[22] parivāressanti taṃ niccaṃ, dhajadānassidaṃ phalaṃ.. <br/><br/>[21] ``saṭṭhitūriyasahassāni, bheriyo samalaṅkatā. <br/><br/>[22] parivāressanti taṃ niccaṃ, dhajadānassidaṃ phalaṃ.. <br/><br/>[21] ``chaḷasīti sahassāni, nāriyo samalaṅkatā. <br/><br/>[22] vicittavatthābharaṇā, āmukkamaṇikuṇḍalā.. <br/><br/>[21] ``aḷārapamhā hasulā, susaññā tanumajjhimā. <br/><br/>[22] parivāressanti taṃ niccaṃ, dhajadānassidaṃ phalaṃ.. <br/><br/>[21] ``tiṃsakappasahassāni, devaloke ramissasi. <br/><br/>[22] asītikkhattuṃ devindo, devarajjaṃ karissasi.. <br/><br/>[21] ``sahassakkhattuṃ rājā ca, cakkavattī bhavissati. <br/><br/>[22] padesarajjaṃ vipulaṃ, gaṇanāto asaṅkhiyaṃ.. <br/><br/>[21] ``kappasatasahassamhi, okkākakulasambhavo. <br/><br/>[22] gotamo nāma gottena, satthā loke bhavissati.. <br/><br/>[21] ``devalokā cavitvāna, sukkamūlena codito. <br/><br/>[22] puññakammena saññutto, brahmabandhu bhavissasi.. <br/><br/>[21] ``asītikoṭiṃ chaḍḍetvā, dāse kammakare bahū. <br/><br/>[22] gotamassa bhagavato, sāsane pabbajissasi.. <br/><br/>[21] ``ārādhayitvā sambuddhaṃ, gotamaṃ sakyapuṅgavaṃ. <br/><br/>[22] upavāṇoti nāmena, hessasi satthu sāvako.. <br/><br/>[21] ``satasahasse ^a^V1.0339^ea^ kataṃ kammaṃ, phalaṃ dassesi me idha. <br/><br/>[22] sumutto saravegova, kilese jhāpayiṃ mama.. <br/><br/>[21] ``cakkavattissa santassa, cātuddīpissarassa me. <br/><br/>[22] tīṇi yojanāni sāmantā, ussīyanti dhajā sadā.. <br/><br/>[21] ``satasahassito ^a^M1.0398^ea^ kappe, yaṃ kammamakariṃ tadā. <br/><br/>[22] duggatiṃ nābhijānāmi, dhajadānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti.. <br/><br/>[01] athāyasmā ^a^P2.0057^ea^ upavāṇo bhagavato  upaṭṭhāko ahosi. tena ca samayena bhagavato vātābādho uppajji.  therassa ca gihisahāyo devahito nāma brāhmaṇo sāvatthiyaṃ paṭivasati.  so theraṃ catūhi paccayehi pavedesi. athāyasmā upavāṇo  nivāsetvā pattacīvaramādāya tassa brāhmaṇassa nivesanaṃ upagacchi.  brāhmaṇo ``kenaci aññena payojanena thero āgato''ti ñatvā,  ``vadeyyātha, bhante, kenattho''ti āha. thero tassa brāhmaṇassa  payojanaṃ ācikkhanto -- <br/><br/>[03] 185^b^.^eb^ <br/><br/>[21] ``arahaṃ sugato loke, vātehābādhiko muni. <br/><br/>[22] sace uṇhodakaṃ atthi, munino dehi brāhmaṇa.. <br/><br/>[03] 186^b^.^eb^ <br/><br/>[21] ``pūjito pūjaneyyānaṃ, sakkareyyāna sakkato. <br/><br/>[22] apacitopaceyyānaṃ, tassa icchāmi hātave''ti.. --  gāthādvayaṃ abhāsi.<br/><br/>[03] tassattho -- yo imasmiṃ ^b^loke pūjaneyyānaṃ^eb^ pūjetabbehi  sakkādīhi devehi mahābrahmādīhi ca brahmehi ^b^pūjito, sakkareyyānaṃ^eb^  sakkātabbehi bimbisārakosalarājādīhi ^b^sakkato, apaceyyānaṃ^eb^  apacāyitabbehi mahesīhi khīṇāsavehi ^b^apacito,^eb^ kilesehi  ārakattādinā ^b^arahaṃ,^eb^ sobhanagamanādinā ^b^sugato^eb^ sabbaññū  ^b^muni^eb^ mayhaṃ satthā devadevo sakkānaṃ atisakko brahmānaṃ atibrahmā,  so dāni ^b^vātehi^eb^ vātahetu vātakkhobhanimittaṃ ^b^ābādhiko^eb^  jāto. ^b^sace, brāhmaṇa, uṇhodakaṃ atthi, tassa^eb^  vātābādhavūpasamanatthaṃ taṃ ^b^hātave^eb^ upanetuṃ ^b^icchāmī^eb^ti. taṃ  sutvā brāhmaṇo uṇhodakaṃ tadanurūpaṃ vātārahañca ^a^M1.0399^ea^ bhesajjaṃ bhagavato  upanāmesi. tena ca satthu rogo vūpasami. tassa bhagavā anumodanaṃ  akāsīti. <br/><br/>[06] upavāṇattheragāthāvaṇṇanā niṭṭhitā. 


volume: 100
item: 155
title:
  migasirattheragāthāvaṇṇanā^sivakattheragāthāvaṇṇanā^upavāṇattheragāthāvaṇṇanā^isidinnattheragāthāvaṇṇanā^

content:
  [01] ^b^diṭṭhā^eb^ ^a^V1.0340^ea^ ^b^mayā^eb^ti āyasmato isidinnattherassa gāthā.  kā uppatti? ayampi purimabuddhesu katādhikāro tattha tattha bhave  puññāni karonto vipassissa bhagavato kāle kulagehe nibbattitvā  viññutaṃ patto bījaniṃ gahetvā bodhiyā pūjaṃ akāsi. so tena  puññakammena devamanussesu saṃsaranto imasmiṃ buddhuppāde  sunāparantajanapade seṭṭhikule nibbattitvā ^b^isidinno^eb^ti laddhanāmo  vayappatto satthu candanamāḷapaṭiggahaṇe pāṭihāriyaṃ disvā pasannamānaso  satthāraṃ ^a^P2.0058^ea^ upasaṅkamitvā dhammaṃ sutvā sotāpanno hutvā  agāraṃ ajjhāvasati. tassa hitānukampinī devatā taṃ codentī -- <br/><br/>[03] 187^b^.^eb^ <br/><br/>[21] ``diṭṭhā mayā dhammadharā upāsakā, kāmā aniccā iti  bhāsamānā. <br/><br/>[22] sārattarattā maṇikuṇḍalesu, puttesu dāresu ca te apekkhā..<br/><br/>[03]  <br/><br/>[03] 188^b^.^eb^ <br/><br/>[21] ``addhā na jānanti yatodha dhammaṃ, kāmā aniccā  iti cāpi āhu. <br/><br/>[22] rāgañca tesaṃ na balatthi chettuṃ, tasmā sitā puttadāraṃ  dhanañcā''ti.. -- <br/><br/>[25] gāthādvayamabhāsi.<br/><br/>[03] tattha ^b^diṭṭhā mayā dhammadharā upāsakā, kāmā aniccā iti  bhāsamānā^eb^ti idhekacce pariyattidhammadharā upāsakā mayā diṭṭhā,  pariyattidhammadharattā ^a^M1.0400^ea^ eva ``kāmā nāmete aniccā dukkhā  vipariṇāmadhammā''ti kāmesu ādīnavapaṭisaṃyuttaṃ dhammaṃ bhāsamānā, sayaṃ  pana ^b^sārattarattā maṇikuṇḍalesu, puttesu dāresu ca te apekkhā^eb^ti  sārattā hutvā bahalarāgarattā maṇīsu kuṇḍalesu ca, maṇicitesu vā  kuṇḍalesu, puttesu puttadhītāsu dāresu ca adhigatasnehā, aññaṃ bhaṇantā  aññaṃ karontā diṭṭhā mayāti attho.<br/><br/>[03] ^b^yato^eb^ti yasmā te upāsakā sārattarattā maṇikuṇḍalesu  puttesu dāresu ca apekkhavanto, tasmā ^b^idha^eb^ imasmiṃ buddhasāsane  ^b^dhammaṃ^eb^ yāthāvato ^b^addhā^eb^ ekaṃsena ^b^na jānanti^eb^. evaṃ  bhūtā ca ^b^``kāmā aniccā''iti cāpi āhu^eb^ ahosi, sattapakati  vicittasabhāvāti adhippāyo. ^b^rāgañca tesaṃ na balatthi  chettu^eb^nti tesaṃ upāsakānaṃ yasmā rāgaṃ chettuṃ samucchindituṃ tādisaṃ  ñāṇabalaṃ natthi, ^b^tasmā^eb^ tena kāraṇena ^b^sitā^eb^ taṇhāvasena  nissitā ^b^puttadāraṃ dhanañca^eb^ allīnā na vissajjentīti sabbametaṃ  devatā taṃyeva upāsakaṃ uddissa aññāpadesena kathesi. taṃ sutvā  upāsako saṃvegajāto pabbajitvā nacirasseva arahattaṃ pāpuṇi. tena  vuttaṃ ^b^apadāne^eb^ (apa0 thera 2.48.46-50) -- <br/><br/>[21] ``vipassino ^a^V1.0341^ea^ bhagavato, bodhiyā pādaputtame. <br/><br/>[22] sumano bījaniṃ gayha, abījiṃ bodhimuttamaṃ.. <br/><br/>[21] ``ekanavutito kappe, abījiṃ bodhimuttamaṃ. <br/><br/>[22] duggatiṃ nābhijānāmi, bījanāya idaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā aññaṃ byākaronto imā eva gāthā  abhāsīti. <br/><br/>[06] isidinnattheragāthāvaṇṇanā niṭṭhitā. 


volume: 100
item: 156
title:
  sivakattheragāthāvaṇṇanā^upavāṇattheragāthāvaṇṇanā^isidinnattheragāthāvaṇṇanā^sambulakaccānattheragāthāvaṇṇanā^

content:
  [03] ^b^devo^eb^ ^a^M1.0401^ea^ ^a^P2.0059^ea^ ^b^cā^eb^ti āyasmato  sambulakaccānattherassa gāthā. kā uppatti? ayampi purimabuddhesu  katādhikāro tattha tattha bhave puññāni karonto ito  catunavutikappamatthake kulagehe nibbattitvā viññutaṃ patto ekadivasaṃ  sataraṃsiṃ nāma paccekabuddhaṃ nirodhā vuṭṭhahitvā piṇḍāya carantaṃ disvā  pasannamānaso tālaphalaṃ adāsi. so tena puññakammena devamanussesu  saṃsaranto imasmiṃ buddhuppāde magadharaṭṭhe gahapatikule nibbattitvā  ``sambulo''ti laddhanāmo kaccānagottatāya ^b^sambulakaccāno^eb^ti  paññāyittha.<br/><br/>[03] so vayappatto satthu santike dhammaṃ sutvā paṭiladdhasaddho  pabbajitvā himavantasamīpe bheravāya nāma pabbataguhāyaṃ vipassanāya  kammaṃ karonto viharati. athekadivasaṃ mahā akālamegho  satapaṭalasahassapaṭalo thanento gajjanto vijjullatā nicchārento  gaḷagaḷāyanto uṭṭhahitvā vassituṃ ārabhi, asaniyo phaliṃsu. taṃ  saddaṃ sutvā acchataracchuvanamahiṃsahatthiādayo bhītatasitā bhītaravaṃ  viraviṃsu. thero pana āraddhavipassanattā kāye jīvite ca nirapekkho  vigatalomahaṃso taṃ acintento vipassanāyameva kammaṃ karonto  ghammāpagamena utusappāyalābhena samāhitacitto tāvadeva vipassanaṃ  ussukkāpetvā saha abhiññāhi arahattaṃ pāpuṇi. tena vuttaṃ  ^b^apadāne^eb^ (apa0 thera 2.51.85-90) -- <br/><br/>[21] ``sataraṃsī nāma bhagavā, sayambhū aparājito. <br/><br/>[22] vivekā vuṭṭhahitvāna, gocarāyābhinikkhami.. <br/><br/>[21] ``phalahattho ^a^V1.0342^ea^ ahaṃ disvā, upagacchiṃ narāsabhaṃ. <br/><br/>[22] pasannacitto sumano, tālaphalaṃ adāsahaṃ.. <br/><br/>[21] ``catunnavutito kappe, yaṃ phalaṃ adadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[22] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ ^a^M1.0402^ea^ pana patvā attano paṭipattiṃ paccavekkhitvā  somanassajāto udānavasena aññaṃ byākaronto -- <br/><br/>[03] 189^b^.^eb^ <br/><br/>[21] ``devo ca vassati, devo ca gaḷagaḷāyati, <br/><br/>[27] ekako cāhaṃ bherave bile viharāmi. <br/><br/>[26] tassa mayhaṃ ekakassa bherave bile viharato, <br/><br/>[22] natthi bhayaṃ vā chambhitattaṃ vā lomahaṃso vā.. <br/><br/>[03] 190^b^.^eb^ <br/><br/>[21] ``dhammatā mamesā yassa me, ekakassa bherave bile. <br/><br/>[22] viharato natthi bhayaṃ vā, chambhitattaṃ vā lomahaṃso  vā''ti.. -- <br/><br/>[25] gāthādvayaṃ abhāsi.<br/><br/>[03] tattha ^a^P2.0060^ea^ ^b^devo ca vassati, devo ca  gaḷagaḷāyatī^eb^ti devo megho vassati ca, ``gaḷagaḷā''ti ca karonto  gajjatīti attho. gajjantassa hi anukaraṇametaṃ. ^b^ekako cāhaṃ  bherave bile viharāmī^eb^ti ahañca ekako asahāyo sappaṭibhayāyaṃ  pabbataguhāyaṃ vasāmi, ^b^tassa mayhaṃ^eb^ evaṃbhūtassa me sato ^b^natthi  bhayaṃ vā chambhitattaṃ vā lomahaṃso vā^eb^ti cittutrāsasaññitaṃ bhayaṃ vā  taṃnimittakaṃ sarīrassa chambhitattaṃ vā lomahaṃsanamattaṃ vā natthi.<br/><br/>[03] kasmāti tattha kāraṇamāha ^b^``dhammatā mamesā''^eb^ti.  apariññātavatthukassa hi tattha appahīnacchandarāgatāya bhayādinā  bhavitabbaṃ, mayā pana sabbaso tattha pariññātaṃ, tattha ca chandarāgo  samucchinno, tasmā bhayādīnaṃ abhāvo ^b^dhammatā mamesā^eb^ mama  dhammasabhāvo esoti aññaṃ byākāsi. <br/><br/>[06] sambulakaccānattheragāthāvaṇṇanā niṭṭhitā. 


volume: 100
item: 157
title:
  upavāṇattheragāthāvaṇṇanā^isidinnattheragāthāvaṇṇanā^sambulakaccānattheragāthāvaṇṇanā^nitakattheragāthāvaṇṇanā^

content:
  [03] ^b^kassa^eb^ ^a^M1.0403^ea^ ^a^V1.0343^ea^ ^b^selūpamaṃ citta^eb^nti āyasmato  nitakattherassa gāthā.  kā uppatti? ayampi purimabuddhesu katādhikāro tattha tattha bhave  puññāni karonto vipassissa bhagavato kāle bandhumatīnagare  ārāmagopako hutvā jīvanto ekadivasaṃ bhagavantaṃ ākāsena gacchantaṃ  disvā pasannamānaso nāḷikeraphalaṃ dātukāmo ahosi. satthā taṃ  anuggaṇhanto ākāseyeva ṭhatvā paṭiggaṇhi. so taṃ datvā uḷāraṃ  pītisomanassaṃ paṭisaṃvedi. so tena puññakammena devamanussesu  saṃsaranto imasmiṃ buddhuppāde kosalaraṭṭhe brāhmaṇakule nibbattitvā  ^b^nitako^eb^ti laddhanāmo viññutaṃ patto satthu santike dhammaṃ sutvā  paṭiladdhasaddho pabbajitvā kammaṭṭhānaṃ gahetvā araññe viharanto ghaṭento  arahattaṃ pāpuṇi. tena vuttaṃ ^b^apadāne^eb^ (apa0 thera  2.51.91-99) -- <br/><br/>[21] ``nagare bandhumatiyā, ārāmiko ahaṃ tadā. <br/><br/>[22] addasaṃ virajaṃ buddhaṃ, gacchantaṃ anilañjase.. <br/><br/>[21] ``nāḷikeraphalaṃ gayha, buddhaseṭṭhassadāsahaṃ. <br/><br/>[22] ākāse ṭhitako santo, paṭiggaṇhi mahāyaso.. <br/><br/>[21] ``vittisañjanano mayhaṃ, diṭṭhadhammasukhāvaho. <br/><br/>[22] phalaṃ buddhassa datvāna, vippasannena cetasā.. <br/><br/>[21] ``adhigacchiṃ tadā pītiṃ, vipulañca sukhuttamaṃ. <br/><br/>[22] uppajjateva ratanaṃ, nibbattassa tahiṃ tahiṃ.. <br/><br/>[21] ``ekanavutito kappe, yaṃ phalaṃ adadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``dibbacakkhu visuddhaṃ me, samādhikusalo ahaṃ. <br/><br/>[22] abhiññāpāramippatto, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā there phalasukhena nibbānasukhena viharante  padhānapariggāhako thero taṃ āraññāyatanaṃ gantvā tattha vasantānaṃ  bhikkhūnaṃ pariggaṇhanatthaṃ ^b^``kassa selūpama''^eb^ntiādinā paṭhamaṃ  gāthamāha. <br/><br/>[03] 191^b^.^eb^ tattha ^a^M1.0404^ea^ ^a^V1.0344^ea^ ^a^P2.0061^ea^ ^b^kassa selūpamaṃ  cittaṃ, ṭhitaṃ nānupakampatī^eb^ti imasmiṃ araññāyatane vasantesu kassa  bhikkhuno cittaṃ aggaphalādhigamena ekaghanasilāmayapabbatūpamaṃ sabbesaṃ  iñjanānaṃ abhāvato vasībhāvappattiyā ca ṭhitaṃ sabbehipi lokadhammehi  nānukampati na vedhati. idānissa akampanākāraṃ saddhiṃ kāraṇena  dassetuṃ ^b^``viratta''^eb^ntiādi vuttaṃ. tattha ^b^virattaṃ  rajanīyesū^eb^ti virāgasaṅkhātena ariyamaggena rajanīyesu  rāguppattihetubhūtesu tebhūmakadhammesu virattaṃ, tattha sabbaso  samucchinnarāganti attho. ^b^kuppanīye^eb^ti paṭighaṭṭhānīye,  sabbasmimpi āghātavatthusmiṃ. ^b^na kuppatī^eb^ti na dussati na  vikāraṃ āpajjati. ^b^yassevaṃ bhāvitaṃ citta^eb^nti yassa  ariyapuggalassa cittaṃ mano evaṃ vuttanayena tādibhāvena bhāvitaṃ,  ^b^kuto taṃ dukkhamessatī^eb^ti taṃ puggalaṃ kuto sattato saṅkhārato  vā dukkhaṃ upagamissati, na tādisassa dukkhaṃ atthīti attho. <br/><br/>[03] 192^b^.^eb^ evaṃ aniyamavasena pucchitamatthaṃ nitakatthero  attūpanāyikaṃ katvā vissajjento ^b^``mama selūpamaṃ  citta''^eb^ntiādinā dutiyagāthāya aññaṃ byākāsi. taṃ vuttatthameva. <br/><br/>[06] nitakattheragāthāvaṇṇanā niṭṭhitā. 


volume: 100
item: 158
title:
  isidinnattheragāthāvaṇṇanā^sambulakaccānattheragāthāvaṇṇanā^nitakattheragāthāvaṇṇanā^soṇapoṭiriyaputtattheragāthāvaṇṇanā^

content:
  [03] ^b^na tāva supituṃ hotī^eb^ti āyasmato soṇassa  poṭiriyaputtassa gāthā. kā uppatti? ayampi purimabuddhesu  katādhikāro sikhissa bhagavato kāle vanacaro hutvā jīvanto  ekadivasaṃ satthāraṃ disvā pasannacitto kurañjiyaphalaṃ ^a^P2.0062^ea^  satthuno adāsi. so tena puññakammena devamanussesu saṃsaranto  imasmiṃ buddhuppāde kapilavatthusmiṃ poṭiriyassa nāma gāmabhojakassa  putto hutvā nibbatti, ^b^soṇo^eb^tissa nāmaṃ ahosi. so  vayappatto bhaddiyassa sākiyarañño senāpati ahosi. atha  bhaddiyarāje heṭṭhā vuttanayena pabbajite, senāpati ^a^M1.0405^ea^ ``rājāpi nāma  pabbaji, kiṃ mayhaṃ gharāvāsenā''ti pabbaji? pabbajitvā pana  niddārāmo viharati, na bhāvanamanuyuñjati. taṃ bhagavā anupiyāyaṃ  ambavane viharanto attano obhāsaṃ pharāpetvā tenassa satiṃ janetvā  imāya gāthāya taṃ ovadanto -- <br/><br/>[03] 193^b^.^eb^ <br/><br/>[21] ``na tāva supituṃ hoti, ratti nakkhattamālinī. <br/><br/>[22] paṭijaggitumevesā, ratti hoti vijānatā.. <br/><br/>[03] 194^b^.^eb^ <br/><br/>[21] ``hatthikkhandhāvapatitaṃ ^a^V1.0345^ea^, kuñjaro ce anukkame. <br/><br/>[22] saṅgāme me mataṃ seyyo, yañce jīve parājito''ti..  -- gāthādvayaṃ abhāsi.<br/><br/>[03] tattha ^b^na tāva supituṃ hoti, ratti nakkhattamālinī^eb^ti  aṭṭhahi akkhaṇehi vajjitaṃ navamaṃ khaṇaṃ labhitvā ṭhitassa  viññujātikassa yāva na arahattaṃ hatthagataṃ hoti, tāva ayaṃ  nakkhattamālinī ratti supituṃ niddāyituṃ na hoti, supanassa kālo na  hoti. apica kho ^b^paṭijaggitumevesā, ratti hoti vijānatā^eb^ti  esā ratti nāma manussānaṃ migapakkhīnañca niddūpagamanena visesato  nissaddavelābhūtā paṭipattiṃ attani sañjaggituṃ  jāgariyānuyogamanuyuñjitumeva vijānatā viññunā icchitā hotīti.<br/><br/>[03] taṃ sutvā soṇo saṃviggataramānaso hirottappaṃ paccupaṭṭhapetvā  abbhokāsikaṅgaṃ adhiṭṭhāya vipassanāya kammaṃ karonto  ^b^``hatthikkhandhova patita''^eb^nti dutiyaṃ gāthamāha. tattha  ^b^avapatita^eb^nti avamukhaṃ patitaṃ uddhaṃpādaṃ adhomukhaṃ patitaṃ.  ^b^kuñjaro ce anukkame^eb^ti kuñjaro anukkameyya ce. idaṃ vuttaṃ hoti  -- yadāhaṃ hatthimāruhitvā saṅgāmaṃ paviṭṭho hatthikkhandhato patito,  tadāhaṃ ^b^saṅgāme^eb^ tena hatthinā maddito mato ahosiṃ ce, taṃ  ^b^me^eb^ maraṇaṃ ^b^seyyo, yañce^eb^ idāni kilesehi ^b^parājito^eb^  jīveyyaṃ, taṃ na seyyoti. imaṃ gāthaṃ vadantoyeva vipassanaṃ  ussukkāpetvā arahattaṃ pāpuṇi. tena vuttaṃ ^b^apadāne^eb^ (apa0 thera  2.52.1-6) -- <br/><br/>[21] ``migaluddo ^a^M1.0406^ea^ ^a^P2.0063^ea^ pure āsiṃ, vipine  vicaraṃ ahaṃ. <br/><br/>[22] addasaṃ virajaṃ buddhaṃ, sabbadhammāna pāraguṃ.. <br/><br/>[21] ``kurañjiyaphalaṃ gayha, buddhaseṭṭhassadāsahaṃ. <br/><br/>[22] puññakkhettassa tādino, pasanno sehi pāṇibhi.. <br/><br/>[21] ``ekatiṃse ito kappe, yaṃ phalaṃ adadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā ``satthārā vuttaṃ, attanā vutta''nti  ubhayañhi gāthaṃ ``hatthikkhandhāvapatita''ntiādinā paccudāhāsi.  tena idameva aññābyākaraṇaṃ ahosīti. <br/><br/>[06] soṇapoṭiriyaputtattheragāthāvaṇṇanā niṭṭhitā. 


volume: 100
item: 159
title:
  sambulakaccānattheragāthāvaṇṇanā^nitakattheragāthāvaṇṇanā^soṇapoṭiriyaputtattheragāthāvaṇṇanā^nisabhattheragāthāvaṇṇanā^

content:
  [03] ^b^pañca^eb^ ^a^V1.0346^ea^ ^b^kāmaguṇe hitvā^eb^ti āyasmato  nisabhattherassa gāthā.  kā uppatti? ayampi purimabuddhesu katādhikāro tattha tattha bhave  puññāni upacinanto vipassissa bhagavato kāle kulagehe nibbattitvā  viññutaṃ patto ekadivasaṃ satthāraṃ piṇḍāya carantaṃ disvā pasannacitto  kapitthaphalamadāsi. so tena puññakammena sugatīsuyeva saṃsaranto  imasmiṃ buddhuppāde koliyajanapade kulagehe nibbattitvā  ^b^nisabho^eb^ti laddhanāmo vayappatto sākiyakoliyānaṃ saṅgāme  buddhānubhāvaṃ disvā paṭiladdhasaddho pabbajitvā tadaheva arahattaṃ pāpuṇi.  tena vuttaṃ ^b^apadāne^eb^ (apa0 thera 2.52.7-11) -- <br/><br/>[21] ``suvaṇṇavaṇṇaṃ sambuddhaṃ, āhutīnaṃ paṭiggahaṃ. <br/><br/>[22] rathiyaṃ paṭipajjantaṃ, kapitthaṃ adadiṃ phalaṃ.. <br/><br/>[21] ``ekanavutito kappe, yaṃ phalaṃ adadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] so ^a^M1.0407^ea^ arahattaṃ pana patvā attano sahāyabhikkhū pamādavihārena  kālaṃ vītināmente disvā te ovadanto -- <br/><br/>[03] 195^b^.^eb^ <br/><br/>[21] ``pañca kāmaguṇe hitvā, piyarūpe manorame. <br/><br/>[22] saddhāya gharā nikkhamma, dukkhassantakaro bhave''ti..  -- <br/><br/>[25] paṭhamaṃ gāthaṃ abhāsi.<br/><br/>[03] tassattho -- bālaputhujjanassa piyāyitabbasabhāvatāya  ^b^piyarūpe^eb^ manuññasabhāvatāya ^b^manorame^eb^ rūpādike ^b^pañca  kāmaguṇe^eb^ kāmakoṭṭhāse ^b^hitvā^eb^ pahāya pariccajitvā  kammaphala^b^saddhāya^eb^ ratanattaya^b^saddhāya^eb^ ca vasena ^b^gharā^eb^  gharabandhanato ^b^nikkhamma^eb^ nikkhamitvā pabbajjaṃ upagato  viññujātiko pabbajitakālato paṭṭhāya ghaṭento vāyamanto  vaṭṭa^b^dukkhassa antakaro bhave^eb^ bhaveyyāti. evaṃ te bhikkhū  ovaditvā ``ayaṃ pare eva saññāpento viharati, ``sayaṃ ^a^P2.0064^ea^  pana akārako'ti mā cintayitthā''ti tesaṃ attano  paṭipannabhāvaṃ pakāsento -- <br/><br/>[03] 196^b^.^eb^ <br/><br/>[21] ``nābhinandāmi ^a^V1.0347^ea^ maraṇaṃ, nābhinandāmi jīvitaṃ. <br/><br/>[22] kālañca paṭikaṅkhāmi, sampajāno patissato''ti..  -- <br/><br/>[25] dutiyagāthāya aññaṃ byākāsi. tattha  ^b^nābhinandāmi maraṇa^eb^nti maraṇaṃ na abhikaṅkhāmi.  ^b^nābhinandāmi jīvita^eb^nti idaṃ pana tassa kāraṇavacanaṃ, yasmā  nābhinandāmi jīvitaṃ, tasmā nābhinandāmi maraṇanti. yo hi  āyatiṃ jātijarāmaraṇāya kilesābhisaṅkhāre ācinoti upacinoti,  so punabbhavābhinibbattiṃ abhinandanto nāntariyakatāya attano  maraṇampi abhinandati nāma kāraṇassa appahīnattā, khīṇāsavo pana  sabbaso ācayagāmidhamme pahāya apacayagāmidhamme patiṭṭhito  pariññātavatthuko sabbaso jīvitaṃ anabhinandanto maraṇampi  anabhinandati nāma kāraṇassa eva suppahīnattā. tenāha --  ``nābhinandāmi maraṇaṃ, nābhinandāmi jīvita''nti. yadi evaṃ  khīṇāsavassa parinibbānābhikaṅkhā, yāva parinibbānā avaṭṭhānañca  kathanti āha ^b^``kālañca paṭikaṅkhāmi, sampajāno  patissato''^eb^ti, kilesaparinibbāne siddhe satipaññāvepullappattiyā  sato sampajāno kevalaṃ ^a^M1.0408^ea^ khandhaparinibbānakālaṃ paṭikaṅkhāmi, taṃ  udikkhamāno āgamayamāno viharāmi, na pana me maraṇe jīvite vā  abhinandanā atthi arahattamaggeneva tassa samugghāṭitattāti. <br/><br/>[06] nisabhattheragāthāvaṇṇanā niṭṭhitā. 


volume: 100
item: 160
title:
  nitakattheragāthāvaṇṇanā^soṇapoṭiriyaputtattheragāthāvaṇṇanā^nisabhattheragāthāvaṇṇanā^usabhattheragāthāvaṇṇanā^

content:
  [03] ^b^ambapallavasaṅkāsa^eb^nti āyasmato usabhattherassa gāthā.  kā uppatti? ayampi purimabuddhesu katādhikāro tattha tattha bhave  puññāni karonto sikhissa bhagavato kāle kulagehe nibbattitvā  viññutaṃ patto ekadivasaṃ satthāraṃ piṇḍāya carantaṃ disvā pasannamānaso  kosambaphalaṃ adāsi. so tena puññakammena devamanussesu saṃsaranto  imasmiṃ buddhuppāde kapilavatthusmiṃ sākiyarājakule nibbattitvā  ^b^usabho^eb^ti laddhanāmo vayappatto satthu ñātisamāgame buddhānubhāvaṃ  disvā paṭiladdhasaddho pabbaji. so pabbajitakālato ^a^P2.0065^ea^  paṭṭhāya samaṇadhammaṃ akatvā divā saṅgaṇikārāmo sakalarattiṃ  niddāyamāno vītināmeti. so ekadivasaṃ muṭṭhassati asampajāno  niddaṃ okkanto supine kesamassuṃ ohāretvā ambapallavavaṇṇaṃ cīvaraṃ  pārupitvā hatthigīvāyaṃ nisīditvā nagaraṃ piṇḍāya paviṭṭhaṃ tattheva  manusse sampatte disvā lajjāya hatthikkhandhato oruyha attānaṃ disvā  paṭibuddho, ``īdisaṃ nāma supinaṃ muṭṭhassatinā asampajānena  ^a^V1.0348^ea^  niddāyamānena mayā diṭṭha''nti uppannasaṃvego vipassanaṃ paṭṭhapetvā  nacirasseva arahattaṃ pāpuṇi. tena vuttaṃ ^b^apadāne^eb^ (apa0 thera  2.52.12-16) -- <br/><br/>[21] ``kakudhaṃ vilasantaṃva, devadevaṃ narāsabhaṃ. <br/><br/>[22] rathiyaṃ paṭipajjantaṃ, kosambaṃ adadiṃ tadā.. <br/><br/>[21] ``ekatiṃse ito kappe, yaṃ phalaṃ adadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[22] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] atha ^a^M1.0409^ea^ thero yathādiṭṭhaṃ supinaṃ aṅkusaṃ katvā arahattassa  adhigatattā tasseva supinassa kittanavasena aññaṃ byākaronto -- <br/><br/>[03] 197^b^.^eb^ <br/><br/>[21] ``ambapallavasaṅkāsaṃ, aṃse katvāna cīvaraṃ. <br/><br/>[22] nisinno hatthigīvāyaṃ, gāmaṃ piṇḍāya pāvisiṃ.. <br/><br/>[03] 198^b^.^eb^ <br/><br/>[21] ``hatthikkhandhato oruyha, saṃvegaṃ alabhiṃ tadā. <br/><br/>[22] sohaṃ ditto tadā santo, patto me āsavakkhayo''ti..  -- gāthādvayamāha.<br/><br/>[03] tattha ^b^ambapallavasaṅkāsaṃ, aṃse katvāna cīvara^eb^nti  ambapallavākāraṃ pavāḷavaṇṇaṃ cīvaraṃ khandhe karitvā uttarāsaṅgaṃ karitvā.  ^b^gāma^eb^nti attano rājadhāniṃ hatthikkhandhe ^b^nisinno  piṇḍāya pāvisiṃ,^eb^ paviṭṭhamattova mahājanena olokiyamāno  ^b^hatthikkhandhato oruyha^eb^ ṭhito paṭibujjhiṃ, pabuddhova ^b^saṃvegaṃ  alabhiṃ tadā^eb^ ``muṭṭhassati asampajāno hutvā niddāyokkamanena etaṃ  jāta''nti. apare pana ``rājāva hutvā rattibhāge evarūpaṃ supinaṃ  disvā vibhātāya rattiyā hatthikkhandhaṃ āruyha nagaravīthiyaṃ caranto  taṃ supinaṃ saritvā hatthikkhandhato oruyha saṃvegaṃ labhitvā satthu  santike pabbajitvā arahattaṃ patvā udānaṃ udānento imā gāthā  abhāsī''ti vadanti. ^b^ditto^eb^ti tasmiṃ rājakāle  jātimadabhogamadādiparidappito samāno saṃvegamalabhinti yojanā. <br/><br/>[06] usabhattheragāthāvaṇṇanā niṭṭhitā. 


volume: 100
item: 161
title:
  soṇapoṭiriyaputtattheragāthāvaṇṇanā^nisabhattheragāthāvaṇṇanā^usabhattheragāthāvaṇṇanā^kappaṭakurattheragāthāvaṇṇanā^

content:
  [03] ^b^ayamiti^eb^ ^a^V1.0349^ea^ ^a^P2.0066^ea^ ^b^kappaṭo^eb^ti āyasmato  kappaṭakurattherassa gāthā. kā uppatti. ayampi purimabuddhesu  katādhikāro tattha tattha bhave puññāni upacinanto vipassissa  bhagavato kāle kulagehe nibbattitvā viññutaṃ patto ekadivasaṃ bhagavantaṃ  vinatāya nāma nadiyā tīre aññatarasmiṃ rukkhamūle nisinnaṃ disvā  pasannamānaso ketakapupphehi pūjaṃ akāsi. so tena puññakammena  devamanussesu saṃsaranto imasmiṃ buddhuppāde ^a^M1.0410^ea^ sāvatthiyaṃ duggatakule  nibbattitvā yāva vayappatti, tāva aññaṃ upāyaṃ ajānanto  kappaṭakhaṇḍanivāsano sarāvahattho tattha tattha kuraṃ pariyesanto vicari,  tena ^b^kappaṭakuro^eb^tveva paññāyittha. so vayappatto tiṇaṃ  vikkiṇitvā jīvikaṃ kappento ekadivasaṃ tiṇalāvanatthaṃ araññaṃ gato  tattha aññataraṃ khīṇāsavattheraṃ disvā taṃ upasaṅkamitvā vanditvā  nisīdi. tassa thero dhammaṃ kathesi. so dhammaṃ sutvā  paṭiladdhasaddho ``kiṃ me imāya kicchajīvikāyā''ti pabbajitvā  attano nivatthakappaṭacoḷaṃ ekasmiṃ ṭhāne nikkhipi. yadā cassa  anabhirati uppajjati, tadā taṃ kappaṭaṃ olokentassa anabhirati  vigacchati, saṃvegaṃ paṭilabhi. evaṃ karonto sattakkhattuṃ uppabbaji.  tassa taṃ kāraṇaṃ bhikkhū bhagavato ārocesuṃ. athekadivasaṃ kappaṭakuro  bhikkhu dhammasabhāyaṃ parisapariyante nisinno niddāyati, taṃ bhagavā  codento -- <br/><br/>[03] 199^b^.^eb^ <br/><br/>[21] ``ayamiti kappaṭo kappaṭakuro, acchāya atibharitāya. <br/><br/>[22] amataghaṭikāyaṃ dhammakaṭamatto, katapadaṃ jhānāni ocetuṃ..<br/><br/>[03]  <br/><br/>[03] 200^b^.^eb^ <br/><br/>[21] ``mā kho tvaṃ kappaṭa pacālesi, mā tvaṃ upakaṇṇamhi  tāḷessaṃ. <br/><br/>[22] na hi tvaṃ kappaṭa mattamaññāsi, saṅghamajjhamhi  pacalāyamāno''ti.. -- <br/><br/>[25] gāthādvayaṃ abhāsi.<br/><br/>[03] tattha ^b^ayamiti kappaṭo kappaṭakuro^eb^ti kappaṭakuro bhikkhu  ``ayaṃ mama kappaṭo, imaṃ paridahitvā yathā tathā jīvāmī''ti evaṃ  uppannamicchāvitakko ^b^acchāya atibharitāya amataghaṭikāyaṃ^eb^ mama  amataghaṭe tahaṃ tahaṃ vassante ``amatamadhigataṃ ahamanusāsāmi, ahaṃ  ^a^P2.0067^ea^ dhammaṃ desemi'' (mahāva0 12; ma0 ni0 1.286;  2.342). ``andhībhūtasmiṃ lokasmiṃ, āhañchaṃ  amatadundubhi''ntiādinā (mahāva0 11; ma0 ni0 1.285;  2.341) ghosetvā ^a^M1.0411^ea^ mayā dhammāmate pavassiyamāne ^b^katapadaṃ  jhānāni ocetuṃ^eb^ lokiyalokuttarajjhānāni upacetuṃ bhāvetuṃ katapadaṃ  kaṭamaggavihitabhāvanāmaggaṃ idaṃ mama sāsanaṃ, tathāpi  ^b^dhammakaṭamatto^eb^ mama sāsanadhammato ^a^V1.0350^ea^ ukkaṇṭhacitto apagatamānaso  kappaṭakuroti taṃ codetvā punapissa sahoḍḍhaṃ coraṃ gaṇhanto viya  pamādavihāraṃ dassento ^b^``mā kho tvaṃ, kappaṭa, pacālesī''^eb^ti  gāthamāha.<br/><br/>[03] tattha ^b^mā kho tvaṃ, kappaṭa, pacālesī^eb^ti tvaṃ, kappaṭakura,  ``mama dhammaṃ suṇissāmī''ti nisīditvā mā kho pacālesi mā  pacalāhi mā niddaṃ upagacchi. ^b^mā tvaṃ upakaṇṇamhi tāḷessa^eb^nti  taṃ niddāyamānaṃ upakaṇṇamhi kaṇṇasamīpe desanāhatthena ahaṃ mā  patāḷessaṃ. yathā ito paraṃ kilesappahānāya ahaṃ taṃ na ovadeyyaṃ,  tathā paṭipajjāhīti attho. ^b^na hi tvaṃ, kappaṭa,  mattamaññāsī^eb^ti tvaṃ, kappaṭa, ^b^saṅghamajjhamhi pacalāyamāno^eb^ mattaṃ  pamāṇaṃ na vā maññasi, ``ayamatidullabho khaṇo paṭiladdho, so mā  upajjhagā''ti ettakampi na jānāsi, passa yāva ca te aparaddhanti  codesi.<br/><br/>[03] evaṃ bhagavatā dvīhi gāthāhi gāḷhaṃ taṃ niggayha codanāya  katāya aṭṭhivedhaviddho viya caṇḍagajo maggaṃ otaranto viya ca  sañjātasaṃvego vipassanaṃ paṭṭhapetvā nacirasseva arahattaṃ pāpuṇi. tena  vuttaṃ ^b^apadāne^eb^ (apa0 thera 2.52.17-22) -- <br/><br/>[21] ``vinatānadiyā tīre, vihāsi purisuttamo. <br/><br/>[22] addasaṃ virajaṃ buddhaṃ, ekaggaṃ susamāhitaṃ.. <br/><br/>[21] ``madhugandhassa pupphena, ketakassa ahaṃ tadā. <br/><br/>[22] pasannacitto sumano, buddhaseṭṭhamapūjayiṃ.. <br/><br/>[21] ``ekanavutito kappe, yaṃ pupphamabhipūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ ^a^M1.0412^ea^ pana patvā satthārā vuttagāthādvayameva attano  arahattādhigamanassa aṅkusabhūtanti paccudāhāsi. tenassa tadeva  aññābyākaraṇaṃ ahosīti. <br/><br/>[06] kappaṭakurattheragāthāvaṇṇanā niṭṭhitā. <br/><br/>[06] catutthavaggavaṇṇanā niṭṭhitā. 


volume: 100
item: 162
title: nisabhattheragāthāvaṇṇanā^usabhattheragāthāvaṇṇanā^pañcamavaggo^kumārakassapattheragāthāvaṇṇanā^
content:
  [03] ^b^aho^eb^ ^a^V1.0351^ea^ ^a^P2.0068^ea^ ^b^buddhā aho dhammā^eb^ti  āyasmato kumārakassapattherassa gāthā. kā uppatti? ayampi  purimabuddhesu katādhikāro tattha tattha bhave puññāni upacinanto  padumuttarassa bhagavato kāle brāhmaṇakule nibbattitvā viññutaṃ pāpuṇi.  ``kulagehe''ti pana aṅguttaraṭṭhakathāyaṃ (a0 ni0 aṭṭha0  1.1.217) vuttaṃ. so satthu santikaṃ gantvā dhammaṃ suṇanto  satthāraṃ ekaṃ bhikkhuṃ cittakathikānaṃ aggaṭṭhāne ṭhapentaṃ disvā sayampi  taṃ ṭhānantaraṃ ākaṅkhanto paṇidhānaṃ katvā tadanurūpāni puññāni  karonto kassapassa bhagavato kāle samaṇadhammaṃ katvā sugatīsuyeva  saṃsaranto imasmiṃ buddhuppāde rājagahe seṭṭhidhītāya kucchimhi paṭisandhiṃ  gaṇhi. sā kira kumārikākāleyeva pabbajitukāmā hutvā  mātāpitaro yācitvā pabbajjaṃ alabhamānā kulagharaṃ gatāpi  gabbhasaṇṭhitampi ajānantī sāmikaṃ ārādhetvā tena anuññātā  bhikkhunīsu pabbajitā. tassā gabbhinibhāvaṃ disvā bhikkhuniyo  devadattaṃ pucchiṃsu. so ``assamaṇī''ti āha. puna dasabalaṃ  pucchiṃsu. satthā upālittheraṃ paṭicchāpesi. thero  sāvatthinagaravāsīni kulāni visākhañca upāsikaṃ pakkosāpetvā  sarājikāya parisāya vinicchinanto ``pure laddho gabbho, pabbajjā  arogā''ti āha. satthā ``suvinicchitaṃ adhikaraṇa''nti therassa  sādhukāraṃ adāsi.<br/><br/>[03] sā bhikkhunī suvaṇṇabimbasadisaṃ puttaṃ vijāyi. taṃ rājā  pasenadikosalo posesi. ``kassapo''ti cassa nāmaṃ akaṃsu.  aparabhāge ^a^M1.0413^ea^ alaṅkaritvā satthu santikaṃ netvā pabbājesi. kumārakāle  pabbajitattā bhagavatā ``kassapaṃ pakkosatha, idaṃ phalaṃ vā khādanīyaṃ vā  kassapassa dethā''ti vutte ``katarakassapassā''ti.  ``kumārakassapassā''ti. evaṃ gahitanāmattā rañño  posāvanikaputtattā ca vuḍḍhakālepi ^b^kumārakassapo^eb^tveva paññāyittha.<br/><br/>[03] so pabbajitakālato paṭṭhāya vipassanāya ceva kammaṃ karoti,  buddhavacanañca uggaṇhāti. atha tena saddhiṃ pabbatamatthake samaṇadhammaṃ  katvā anāgāmī hutvā suddhāvāse nibbatto ^a^V1.0352^ea^ mahābrahmā ``vipassanāya  mukhaṃ dassetvā maggaphalappattiyā upāyaṃ karissāmī''ti pañcadasa pañhe  abhisaṅkharitvā andhavane vasantassa ^a^P2.0069^ea^ therassa  ``ime pañhe satthāraṃ puccheyyāsī''ti ācikkhitvā gato. so te  pañhe bhagavantaṃ pucchi. bhagavāpissa byākāsi. thero satthārā  kathitaniyāmeneva te uggaṇhitvā vipassanaṃ gabbhaṃ gaṇhāpetvā arahattaṃ  pāpuṇi. tena vuttaṃ ^b^apadāne^eb^ (apa0 thera 2.54.150-177)  -- <br/><br/>[21] ``ito satasahassamhi, kappe uppajji nāyako. <br/><br/>[22] sabbalokahito vīro, padumuttaranāmako.. <br/><br/>[21] ``tadāhaṃ brāhmaṇo hutvā, vissuto vedapāragū. <br/><br/>[22] divāvihāraṃ vicaraṃ, addasaṃ lokanāyakaṃ.. <br/><br/>[21] ``catusaccaṃ pakāsentaṃ, bodhayantaṃ sadevakaṃ. <br/><br/>[22] vicittakathikānaggaṃ, vaṇṇayantaṃ mahājane.. <br/><br/>[21] ``tadā muditacittohaṃ, nimantetvā tathāgataṃ. <br/><br/>[22] nānārattehi vatthehi, alaṅkaritvāna maṇḍapaṃ.. <br/><br/>[21] ``nānāratanapajjotaṃ, sasaṅghaṃ bhojayiṃ tahiṃ. <br/><br/>[22] bhojayitvāna sattāhaṃ, nānaggarasabhojanaṃ.. <br/><br/>[21] ``nānācittehi pupphehi, pūjayitvā sasāvakaṃ. <br/><br/>[22] nipacca pādamūlamhi, taṃ ṭhāna patthayiṃ ahaṃ.. <br/><br/>[21] ``tadā munivaro āha, karuṇekarasāsayo. <br/><br/>[22] passathetaṃ dijavaraṃ, padumānanalocanaṃ.. <br/><br/>[21] ``pītipāmojjabahulaṃ ^a^M1.0414^ea^, samuggatatanūruhaṃ. <br/><br/>[22] hāsamhitavisālakkhaṃ, mama sāsanalālasaṃ.. <br/><br/>[21] ``patitaṃ pādamūle me, ekāvatthasumānasaṃ. <br/><br/>[22] esa pattheti taṃ ṭhānaṃ, vicittakathikattanaṃ.. <br/><br/>[21] ``satasahassito kappe, okkākakulasambhavo. <br/><br/>[22] gotamo nāma gottena, satthā loke bhavissati.. <br/><br/>[21] ``tassa dhammesu dāyādo, oraso dhammanimmito. <br/><br/>[22] kumārakassapo nāma, hessati satthu sāvako.. <br/><br/>[21] ``vicittapupphadussānaṃ, ratanānañca vāhasā. <br/><br/>[22] vicittakathikānaṃ so, aggataṃ pāpuṇissati.. <br/><br/>[21] ``tena ^a^V1.0353^ea^ kammena sukatena, cetanāpaṇidhīhi ca. <br/><br/>[22] jahitvā mānusaṃ dehaṃ, tāvatiṃsamagacchahaṃ.. <br/><br/>[21] ``paribbhamaṃ bhavābhave, raṅgamajjhe yathā naṭo. <br/><br/>[22] sākhamigatrajo hutvā, migiyā kucchimokkamiṃ.. <br/><br/>[21] ``tadā mayi kucchigate, vajjhavāro upaṭṭhito. <br/><br/>[22] sākhena cattā me mātā, nigrodhaṃ saraṇaṃ gatā.. <br/><br/>[21] ``tena sā migarājena, maraṇā parimocitā. <br/><br/>[22] pariccajitvā sapāṇaṃ, mamevaṃ ovadī tadā.. <br/><br/>[21] ``nigrodhameva seveyya, na sākhamupasaṃvase. <br/><br/>[22] nigrodhasmiṃ mataṃ seyyo, yañce sākhamhi jīvitaṃ.. <br/><br/>[21] ``tenānusiṭṭhā migayūthapena, ahañca mātā ca tathetare ca. <br/><br/>[22] āgamma rammaṃ tusitādhivāsaṃ, gatā pavāsaṃ sagharaṃ yatheva..<br/><br/>[03]  <br/><br/>[21] ``puno kassapavīrassa, atthamentamhi sāsane. <br/><br/>[22] āruyha selasikharaṃ, yuñjitvā jinasāsanaṃ.. <br/><br/>[21] ``idānāhaṃ ^a^M1.0415^ea^ rājagahe, jāto seṭṭhikule ahuṃ. <br/><br/>[22] āpannasattā me mātā, pabbaji anagāriyaṃ.. <br/><br/>[21] ``sagabbhaṃ taṃ viditvāna, devadattamupānayuṃ. <br/><br/>[22] so avoca vināsetha, pāpikaṃ bhikkhuniṃ imaṃ.. <br/><br/>[21] ``idānipi munindena, jinena anukampitā. <br/><br/>[22] sukhinī ajanī mayhaṃ, mātā bhikkhunupassaye.. <br/><br/>[21] ``taṃ viditvā mahīpālo, kosalo maṃ aposayi. <br/><br/>[22] kumāraparihānena, nāmenāhañca kassapo.. <br/><br/>[21] ``mahākassapamāgamma, ahaṃ kumārakassapo. <br/><br/>[22] vammikasadisaṃ kāyaṃ, sutvā buddhena desitaṃ.. <br/><br/>[21] ``tato cittaṃ vimucci me, anupādāya sabbaso. <br/><br/>[22] pāyāsiṃ damayitvāhaṃ, etadaggamapāpuṇiṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā cittakathikabhāvena satthārā etadagge ṭhapito  attano paṭipattiṃ paccavekkhitvā ratanattayaguṇavibhāvanamukhena aññaṃ  byākaronto -- <br/><br/>[03] 201^b^.^eb^ <br/><br/>[21] ``aho ^a^V1.0354^ea^ buddhā aho dhammā, aho no satthu sampadā. <br/><br/>[22] yattha etādisaṃ dhammaṃ, sāvako sacchikāhiti.. <br/><br/>[03] 202^b^.^eb^ <br/><br/>[21] ``asaṅkheyyesu kappesu, sakkāyādhigatā ahū. <br/><br/>[27] tesamayaṃ pacchimako, carimoyaṃ samussayo. <br/><br/>[22] jātimaraṇasaṃsāro, natthi dāni punabbhavo''ti.. --  gāthādvayaṃ abhāsi.<br/><br/>[03] tattha ^b^aho^eb^ti acchariyatthe nipāto. ^b^buddhā^eb^ti  sabbaññubuddhā, gāravavasena bahuvacanaṃ, aho acchariyā sambuddhāti  attho. ^b^dhammā^eb^ti pariyattidhammena saddhiṃ nava lokuttaradhammā.  ^b^aho no satthu sampadā^eb^ti amhākaṃ satthu dasabalassa aho  sampattiyo. ^b^yatthā^eb^ti yasmiṃ satthari ^a^M1.0416^ea^ brahmacariyavāsena.  ^b^etādisaṃ dhammaṃ, sāvako sacchikāhitī^eb^ti etādisaṃ evarūpaṃ  suvisuddhajjhānābhiññāparivāraṃ anavasesakilesakkhayāvahaṃ santaṃ paṇītaṃ  anuttaraṃ dhammaṃ sāvakopi nāma sacchikarissati, tasmā  evaṃvidhaguṇavisesādhigamahetubhūtā aho acchariyā buddhā bhagavanto,  acchariyā dhammaguṇā, acchariyā amhākaṃ satthu sampattiyoti  ratanattayassa guṇādhimuttiṃ pavedesīti. dhammasampattikittaneneva hi  saṅghasuppaṭipatti kittitā hotīti.<br/><br/>[03] evaṃ sādhāraṇavasena dassitaṃ dhammassa sacchikiriyaṃ idāni  attupanāyikaṃ katvā dassento ^b^``asaṅkheyyesū''^eb^ti gāthamāha.  tattha ^b^asaṅkheyyesū^eb^ti gaṇanapathaṃ vītivattesu mahākappesu.  ^b^sakkāyā^eb^ti pañcupādānakkhandhā. te hi paramatthato  vijjamānadhammasamūhatāya ``sakkāyā''ti vuccanti. ^b^ahū^eb^ti  nivattanūpāyassa anadhigatattā anapagatā ahesuṃ. ^b^tesamayaṃ  pacchimako carimoyaṃ samussayo^eb^ti ^a^P2.0070^ea^ yasmā ayaṃ  sabbapacchimako, tato eva carimo, tasmā ^b^jātimaraṇa^eb^sahito  khandhādipaṭipāṭisaññito ^b^saṃsāro^eb^ idāni āyatiṃ  punabbhavābhāvato ^b^punabbhavo natthi,^eb^ ayamantimā jātīti attho. <br/><br/>[06] kumārakassapattheragāthāvaṇṇanā niṭṭhitā. 


volume: 100
item: 163
title: usabhattheragāthāvaṇṇanā^pañcamavaggo^kumārakassapattheragāthāvaṇṇanā^dhammapālattheragāthāvaṇṇanā^
content:
  [03] ^b^yo have daharo bhikkhū^eb^ti āyasmato dhammapālattherassa  gāthā. kā uppatti? ayampi purimabuddhesu katādhikāro tattha tattha  bhave puññāni upacinanto atthadassissa bhagavato kāle kulagehe  nibbattitvā viññutaṃ patto kenacideva karaṇīyena vanantaṃ upagato  satthāraṃ disvā pasannamānaso ^a^V1.0355^ea^ pilakkhaphalamadāsi. so tena  puññakammena devamanussesu saṃsaranto imasmiṃ buddhuppāde satthari  parinibbute avantiraṭṭhe brāhmaṇakule nibbattitvā ^b^dhammapālo^eb^ti  laddhanāmo vayappatto takkasilaṃ gantvā sippaṃ uggahetvā paṭinivattento  antarāmagge ekasmiṃ vihāre aññataraṃ theraṃ disvā tassa santike  dhammaṃ sutvā paṭiladdhasaddho pabbajitvā ^a^M1.0417^ea^ vipassanaṃ vaḍḍhetvā chaḷabhiñño  ahosi. tena vuttaṃ ^b^apadāne^eb^ (apa0 thera 1.39.21-25) -- <br/><br/>[21] ``vanantare buddhaṃ disvā, atthadassiṃ mahāyasaṃ. <br/><br/>[22] pasannacitto sumano, pilakkhassādadiṃ phalaṃ.. <br/><br/>[21] ``aṭṭhārase kappasate, yaṃ phalamadadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño pana hutvā samāpattisukhena vītināmento ekadivasaṃ  tasmiṃ vihāre dve sāmaṇere rukkhagge pupphāni ocinante  ārūḷhasākhāya bhaggāya patante disvā thero iddhānubhāvena hatthena  gahetvā arogeyeva bhūmiyaṃ ṭhapetvā tesaṃ sāmaṇerānaṃ dhammaṃ desento -- <br/><br/>[03] 203^b^.^eb^ <br/><br/>[21] ``yo have daharo bhikkhu, yuñjati buddhasāsane. <br/><br/>[22] jāgaro sa hi suttesu, amoghaṃ tassa jīvitaṃ.. <br/><br/>[03] 204^b^.^eb^ <br/><br/>[21] ``tasmā saddhañca sīlañca, pasādaṃ dhammadassanaṃ. <br/><br/>[22] anuyuñjetha medhāvī, saraṃ buddhāna sāsana''nti.. --  imā dve gāthā abhāsi.<br/><br/>[03] tattha ^b^yo^eb^ti aniyamavacanaṃ. ^b^have^eb^ti daḷhatthe  nipāto. ^b^daharo^eb^ti taruṇo. bhikkhatīti ^b^bhikkhu.  yuñjatī^eb^ti ghaṭati vāyamati. ^b^jāgaro^eb^ti ^a^P2.0071^ea^  jāgaraṇadhammasamannāgato. ^b^suttesū^eb^ti supantesu. idaṃ vuttaṃ hoti  ^b^yo bhikkhu daharo^eb^va samāno taruṇo ``tathāhaṃ pacchā vuḍḍhakāle  jānissāmī''ti acintetvā buddhānaṃ ^b^sāsane^eb^ appamādapaṭipattiyaṃ  ^b^yuñjati^eb^ samathavipassanābhāvanāya yogaṃ karoti, so ^b^suttesu^eb^  avijjāniddāya suttesu pamattesu saddhādijāgaradhammasamannāgamena  ^b^jāgaro,^eb^ tato eva attahitaparahitapāripūriyā ^b^amoghaṃ^eb^  avañjhaṃ ^b^tassa jīvitaṃ,^eb^ yasmā ca etadevaṃ, ^b^tasmā saddhañca^eb^  ``atthi kammaṃ atthi kammavipāko''tiādinayappavattaṃ  kammaphalasaddhañca, saddhūpanibandhattā sīlassa tadupanissayaṃ  catupārisuddhi^b^sīlañca^eb^ ^a^M1.0418^ea^, ``sammāsambuddho bhagavā, svākhāto  dhammo, suppaṭipanno saṅgho''ti evaṃ pavattaratanattaya^b^ppasāda^eb^ñca  ^a^V1.0356^ea^, vipassanāpaññāsahitāya maggapaññāya pariññādivasena  catusacca^b^dhammadassana^eb^ñca ^b^medhāvī^eb^ dhammojapaññāya samannāgato  bhikkhu ^b^buddhānaṃ sāsanaṃ^eb^ ovādaṃ anusiṭṭhiṃ anussaranto  ādittampi attano sīsaṃ ajjhupekkhitvā ^b^anuyuñjetha,^eb^ tattha  anuyogaṃ ātappaṃ kareyyāti attho. <br/><br/>[06] dhammapālattheragāthāvaṇṇanā niṭṭhitā. 


volume: 100
item: 164
title:
  pañcamavaggo^kumārakassapattheragāthāvaṇṇanā^dhammapālattheragāthāvaṇṇanā^brahmālittheragāthāvaṇṇanā^

content:
  [03] ^b^kassindriyāni samathaṅgatānī^eb^ti āyasmato  brahmālittherassa gāthā. kā uppatti? ayampi purimabuddhesu  katādhikāro tattha tattha bhave vivaṭṭūpanissayaṃ kusalaṃ upacinanto  vipassissa bhagavato kāle kulagehe nibbattitvā viññutaṃ patto  ekadivasaṃ satthāraṃ piṇḍāya carantaṃ disvā pasannamānaso vanditvā  pādaphalaṃ adāsi. satthā anumodanaṃ vatvā pakkāmi. so tena  puññakammena devamanussesu saṃsaranto imasmiṃ buddhuppāde kosalaraṭṭhe  brāhmaṇakule nibbattitvā ^b^brahmālī^eb^ti laddhanāmo viññutaṃ patto  hetusampattiyā codiyamāno saṃsāre sañjātasaṃvego tādisena  kalyāṇamittasannissayena buddhasāsane pabbajitvā patirūpakammaṭṭhānaṃ  gahetvā araññe viharanto ñāṇassa paripākagatattā nacirasseva  vipassanaṃ vaḍḍhetvā chaḷabhiñño ahosi. tena vuttaṃ ^b^apadāne^eb^  (apa0 thera 2.51.63-67) -- <br/><br/>[21] ``suvaṇṇavaṇṇaṃ sambuddhaṃ, āhutīnaṃ paṭiggahaṃ. <br/><br/>[22] rathiyaṃ paṭipajjantaṃ, pādaphalaṃ adāsahaṃ.. <br/><br/>[21] ``ekanavutito kappe, yaṃ phalaṃ adadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño ^a^M1.0419^ea^ ^a^P2.0072^ea^ pana hutvā maggasukhena  phalasukhena vītināmento ekadivasaṃ padhānapariggāhakena therena tasmiṃ  araññāyatane bhikkhū uddissa vuttaṃ padhānānuyogaṃ pariggaṇhanto -- <br/><br/>[03] 205^b^.^eb^ <br/><br/>[21] ``kassindriyāni ^a^V1.0357^ea^ samathaṅgatāni, assā yathā  sārathinā sudantā. <br/><br/>[22] pahīnamānassa anāsavassa, devāpi kassa pihayanti  tādino.. <br/><br/>[03] 206^b^.^eb^ <br/><br/>[21] ``mayhindriyāni samathaṅgatāni, assā yathā  sārathinā sudantā. <br/><br/>[22] pahīnamānassa anāsavassa, devāpi mayhaṃ pihayanti  tādino''ti.. -- <br/><br/>[25] gāthādvayaṃ abhāsi.<br/><br/>[03] tassattho -- imasmiṃ araññāyatane vasantesu bhikkhūsu  ^b^kassa^eb^ bhikkhuno therassa vā navassa vā majjhimassa vā chekena  ^b^sārathinā sudantā assā^eb^ viya manacchaṭṭhāni ^b^indriyāni  samathaṃ^eb^ dantabhāvaṃ nibbisevanabhāvaṃ ^b^gatāni^eb^. kassa navavidhampi  mānaṃ pahāya ṭhitattā ^b^pahīnamānassa^eb^ catunnampi āsavānaṃ abhāvena  ^b^anāsavassa^eb^ iṭṭhādīsu tādilakkhaṇappattiyā ^b^tādino devāpi  pihayanti^eb^ manussāpi sammāpaṭipattidassanādinā ca ādarena  patthentīti.<br/><br/>[03] tattha ca gāthāyaṃ purimaḍḍhena anāgāmimaggādhigamo puṭṭho,  anāgāminopi hi indriyāni pahīnakāmarāgabyāpādatāya samathaṃ  nibbisevanataṃ gatāni honti. itarena arahattamaggapaṭilābho, arahā  hi ``pahīnamāno anāsavo tādī''ti ca vuccati.<br/><br/>[03] athāyasmā brahmāli padhānapariggāhakena vuttaṃ  ^b^``kassindriyānī''^eb^ti gāthaṃ paccanubhāsi. tadatthaṃ  attūpanāyikavasena vissajjento ^b^``mayhindriyānī''^eb^tiādikāya  dutiyagāthāya aññaṃ byākāsi, tattha ^b^mayhindriyānī^eb^ti mama  cakkhādīni indriyāni. sesaṃ vuttanayameva. <br/><br/>[06] brahmālittheragāthāvaṇṇanā niṭṭhitā. 


volume: 100
item: 165
title:
  kumārakassapattheragāthāvaṇṇanā^dhammapālattheragāthāvaṇṇanā^brahmālittheragāthāvaṇṇanā^mogharājattheragāthāvaṇṇanā^

content:
  [03] ^b^chavipāpaka^eb^ ^a^M1.0420^ea^ ^b^cittabhaddakā^eb^ti āyasmato mogharājattherassa  gāthā. kā uppatti? ayampi purimabuddhesu katādhikāro  padumuttarassa bhagavato kāle kulagehe nibbattitvā viññutaṃ patto  ekadivasaṃ satthu ^a^P2.0073^ea^ santike dhammaṃ suṇanto satthāraṃ  ekaṃ bhikkhuṃ lūkhacīvaradharānaṃ aggaṭṭhāne ṭhapentaṃ disvā taṃ ṭhānantaraṃ  ākaṅkhanto paṇidhānaṃ katvā tattha tattha bhave puññāni karonto  atthadassissa bhagavato kāle brāhmaṇakule nibbattitvā brāhmaṇānaṃ  vijjāsippesu nipphattiṃ gato brāhmaṇamāṇave vijjāsippāni  sikkhāpento ekadivasaṃ atthadassiṃ bhagavantaṃ bhikkhusaṅghaparivutaṃ  gacchantaṃ ^a^V1.0358^ea^ disvā pasannamānaso pañcapatiṭṭhitena vanditvā sirasi  añjaliṃ katvā ``yāvatā rūpino sattā''tiādinā chahi gāthāhi  abhitthavitvā bhājanaṃ pūretvā madhuṃ upanāmesi. satthā madhuṃ  paṭiggahetvā anumodanaṃ akāsi.<br/><br/>[03] so tena puññakammena devamanussesu saṃsaranto kassapassa  bhagavato kāle kaṭṭhavāhanassa nāma rañño amacco hutvā tena satthu  ānayanatthaṃ purisasahassena pesito satthu santikaṃ gantvā dhammaṃ sutvā  paṭiladdhasaddho pabbajitvā vīsativassasahassāni samaṇadhammaṃ katvā  tato cuto ekaṃ buddhantaraṃ sugatīsuyeva parivattento imasmiṃ buddhuppāde  brāhmaṇakule nibbattitvā ^b^mogharājā^eb^ti laddhanāmo bāvarībrāhmaṇassa  santike uggahitasippo saṃvegajāto tāpasapabbajjaṃ pabbajitvā  tāpasasahassaparivāro ajitādīhi saddhiṃ satthu santikaṃ pesito tesaṃ  pannarasamo hutvā pañhe pucchitvā pañhavissajjanapariyosāne arahattaṃ  pāpuṇi. tena vuttaṃ ^b^apadāne^eb^ (apa0 thera 1.4.64-83) -- <br/><br/>[21] ``atthadassī tu bhagavā, sayambhū aparājito. <br/><br/>[22] bhikkhusaṅghaparibyūḷho, rathiyaṃ paṭipajjatha.. <br/><br/>[21] ``sissehi samparivuto, gharamhā abhinikkhamiṃ. <br/><br/>[22] nikkhamitvānahaṃ tattha, addasaṃ lokanāyakaṃ.. <br/><br/>[21] ``abhivādiya sambuddhaṃ, sire katvāna añjaliṃ. <br/><br/>[22] sakaṃ cittaṃ pasādetvā, santhaviṃ lokanāyakaṃ.. <br/><br/>[21] ``yāvatā ^a^M1.0421^ea^ rūpino sattā, arūpī vā asaññino. <br/><br/>[22] sabbe te tava ñāṇamhi, anto honti samogadhā.. <br/><br/>[21] ``sukhumacchikajālena, udakaṃ yo parikkhipe. <br/><br/>[22] ye keci udake pāṇā, antojāle bhavanti te.. <br/><br/>[21] ``yesañca cetanā atthi, rūpino ca arūpino. <br/><br/>[22] sabbe te tava ñāṇamhi, anto honti samogadhā.. <br/><br/>[21] ``samuddharasimaṃ lokaṃ, andhakārasamākulaṃ. <br/><br/>[22] tava dhammaṃ suṇitvāna, kaṅkhāsotaṃ taranti te.. <br/><br/>[21] ``avijjānivute loke, andhakārena otthaṭe. <br/><br/>[22] tava ñāṇamhi jotante, andhakārā padhaṃsitā.. <br/><br/>[21] ``tuvaṃ cakkhūsi sabbesaṃ, mahātamapanūdano. <br/><br/>[22] tava dhammaṃ suṇitvāna, nibbāyati bahujjano.. <br/><br/>[21] ``puṭakaṃ ^a^V1.0359^ea^ pūrayitvāna, madhukhuddamaneḷakaṃ. <br/><br/>[22] ubho hatthehi paggayha, upanesiṃ mahesino.. <br/><br/>[21] ``paṭiggaṇhi mahāvīro, sahatthena mahā isi. <br/><br/>[22] bhuñjitvā tañca sabbaññū, vehāsaṃ nabhamuggami.. <br/><br/>[21] ``antalikkhe ṭhito satthā, atthadassī narāsabho. <br/><br/>[22] mama cittaṃ pasādento, imā gāthā abhāsatha.. <br/><br/>[21] ``yenidaṃ thavitaṃ ñāṇaṃ, buddhaseṭṭho ca thomito. <br/><br/>[22] tena cittappasādena, duggatiṃ so na gacchati.. <br/><br/>[21] ``catuddasañca khattuṃ so, devarajjaṃ karissati. <br/><br/>[22] pathabyā rajjaṃ aṭṭhasataṃ, vasudhaṃ āvasissati.. <br/><br/>[21] ``pañceva satakkhattuñca, cakkavattī bhavissati. <br/><br/>[22] padesarajjaṃ asaṅkheyyaṃ, mahiyā kārayissati.. <br/><br/>[21] ``ajjhāyako mantadharo, tiṇṇaṃ vedāna pāragū. <br/><br/>[22] gotamassa bhagavato, sāsane pabbajissati.. <br/><br/>[21] ``gambhīraṃ ^a^M1.0422^ea^ nipuṇaṃ atthaṃ, ñāṇena vicinissati. <br/><br/>[22] mogharājāti nāmena, hessati satthu sāvako.. <br/><br/>[21] ``tīhi vijjāhi sampannaṃ, katakiccamanāsavaṃ. <br/><br/>[22] gotamo satthavāhaggo, etadagge ṭhapessati.. <br/><br/>[21] ``hitvā mānusakaṃ yogaṃ, chetvāna bhavabandhanaṃ. <br/><br/>[22] sabbāsave pariññāya, viharāmi anāsavo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā satthalūkhaṃ suttalūkhaṃ rajanalūkhanti visesena  tividhenapi lūkhena samannāgataṃ paṃsukūlaṃ dhāresi. tena naṃ satthā  lūkhacīvaradharānaṃ aggaṭṭhāne ṭhapesi. aparabhāge purimakammappaccayā  parihārassa akaraṇato therassa sarīre daddupīḷakādīni uppajjitvā  vaḍḍhiṃsu. so ``senāsanaṃ dussatī''ti hemantepi magadhakkhettesu  palālasanthārāni attharitvā seti. taṃ ekadivasaṃ upaṭṭhānaṃ  upasaṅkamitvā vanditvā ekamantaṃ nisinnaṃ satthā paṭisanthāravasena  ^b^``chavipāpakā''^eb^tiādinā ^a^P2.0074^ea^ paṭhamagāthāya  pucchi. <br/><br/>[03] 207^b^.^eb^ tattha ^b^chavipāpakā^eb^ti daddukacchupīḷakāhi  bhinnacchavibhāvato hīnacchavika duṭṭhacchavika ^a^V1.0360^ea^. ^b^cittabhaddakā^eb^ti  anavasesakilesappahānena brahmavihārasevanāya ca bhaddacitta sundaracitta.  ^b^mogharājā^eb^ti tassa ālapanaṃ. ^b^satataṃ samāhito^eb^ti  aggaphalasamādhinā niccakālaṃ abhiṇhaṃ samāhitamānaso.  ^b^hemantikasītakālarattiyo^eb^ti hemantasamaye sītakālarattiyo.  accantasaṃyoge cetaṃ upayogavacanaṃ. ``hemantikā  sītakālarattiyo''tipi pāḷi. tattha ^b^hemantikā^eb^ti hemantogadhā  hemantapariyāpannāti attho. ^b^bhikkhu tvaṃ sī^eb^ti bhikkhu ko tvaṃ  asi, evaṃbhūto paresu tava senāsanaṃ katvā adentesu saṅghikañca  senāsanaṃ apavisanto. ^b^kathaṃ karissasī^eb^ti yathāvutte sītakāle  kathaṃ attabhāvaṃ pavattesīti satthā pucchi. evaṃ pana puṭṭho thero satthu  tamatthaṃ kathento -- <br/><br/>[03] 208^b^.^eb^ <br/><br/>[21] ``sampannasassā ^a^M1.0423^ea^ magadhā, kevalā iti me sutaṃ. <br/><br/>[22] palālacchannako seyyaṃ, yathaññe sukhajīvino''ti.. --  gāthamāha.<br/><br/>[03] tattha ^b^sampannasassā^eb^ti nipphannasassā. ^b^magadhā^eb^ti  magadharaṭṭhaṃ vadati. magadhā nāma jānapadino rājakumārā, tesaṃ  nivāso ekopi janapado ruḷhīvasena ``magadhā''tveva bahuvacanena  vuccati. ^b^kevalā^eb^ti anavasesā. ^b^iti me suta^eb^nti evaṃ  mayā sutaṃ. tattha yo adiṭṭho padeso, tassa vasena sutanti vuttaṃ.  tena edise kāle magadhesu yattha katthaci mayā vasituṃ sakkāti  dasseti. ^b^palālacchannako seyyaṃ, yathaññe sukhajīvino^eb^ti yathā  aññe sukhajīvino bhikkhū senāsanasappāyaṃ laddhā sundarehi  attharaṇapāvuraṇehi sukhena sayanti, evaṃ ahampi palālasanthārameva heṭṭhā  santharitvā upari tiriyañca palālacchadaneneva chāditasarīratāya  palālacchannako seyyaṃ sayiṃ, seyyaṃ kappesinti attano  yathālābhasantosaṃ vibhāveti. <br/><br/>[06] mogharājattheragāthāvaṇṇanā niṭṭhitā. 


volume: 100
item: 166
title:
  dhammapālattheragāthāvaṇṇanā^brahmālittheragāthāvaṇṇanā^mogharājattheragāthāvaṇṇanā^visākhapañcālaputtattheragāthāvaṇṇanā^

content:
  [03] ^b^na^eb^ ^a^P2.0075^ea^ ^b^ukkhipe no ca parikkhipe  pare^eb^ti āyasmato visākhassa pañcālaputtassa gāthā. kā uppatti?  ayampi purimabuddhesu katādhikāro tattha tattha bhave vivaṭṭūpanissayaṃ  puññaṃ upacinanto ito cuddase kappe paccantagāme daliddakule  nibbattitvā viññutaṃ patto ekadivasaṃ phalapariyesanaṃ carantehi tasmiṃ  gāme manussehi saddhiṃ araññaṃ gato tattha ekaṃ paccekabuddhaṃ disvā  pasannamānaso valliphalaṃ adāsi. so tena puññakammena devamanussesu  saṃsaranto imasmiṃ ^a^V1.0361^ea^ buddhuppāde magadharaṭṭhe maṇḍalikarājakule nibbattitvā  ^b^visākho^eb^ti laddhanāmo pañcālarājadhītuyā puttabhāvato pacchā  ^b^pañcālaputto^eb^ti paññāyittha. so pitari mate rajjaṃ kārento  satthari attano gāmasamīpagate satthu santikaṃ gantvā ^a^M1.0424^ea^ dhammaṃ sutvā  paṭiladdhasaddho pabbajitvā satthārā saddhiṃ sāvatthiṃ gato vipassanaṃ  paṭṭhapetvā nacirasseva chaḷabhiñño ahosi. tena vuttaṃ ^b^apadāne^eb^  (apa0 thera 1.39.31-36) -- <br/><br/>[21] ``sabbe janā samāgamma, agamiṃsu vanaṃ tadā. <br/><br/>[22] phalamanvesamānā te, alabhiṃsu phalaṃ tadā.. <br/><br/>[21] ``tatthaddasāsiṃ sambuddhaṃ, sayambhuṃ aparājitaṃ. <br/><br/>[22] pasannacitto sumano, valliphalamadāsahaṃ.. <br/><br/>[21] ``catuddase ito kappe, yaṃ phalamadadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño pana hutvā thero ñātīnaṃ anukampāya jātibhūmiṃ  agamāsi. tattha manussā theraṃ upasaṅkamitvā kālena kālaṃ dhammaṃ  suṇantā ekadivasaṃ ``katihi nu kho, bhante, aṅgehi samannāgato  dhammakathiko hotī''ti dhammakathikalakkhaṇaṃ pucchiṃsu. thero tesaṃ  dhammakathikalakkhaṇaṃ kathento -- <br/><br/>[03] 209^b^.^eb^ <br/><br/>[21] ``na ukkhipe no ca parikkhipe pare, na okkhipe  pāragataṃ na eraye. <br/><br/>[22] na cattavaṇṇaṃ parisāsu byāhare, anuddhato sammitabhāṇi  subbato.. <br/><br/>[03] 210^b^.^eb^ <br/><br/>[21] ``susukhumanipuṇatthadassinā, matikusalena  nivātavuttinā. <br/><br/>[22] saṃsevitabuddhasīlinā, nibbānaṃ na hi tena dullabha''nti..  -- <br/><br/>[25] gāthādvayaṃ abhāsi.<br/><br/>[03] tattha ^b^na ukkhipe^eb^ti attānaṃ na ukkhipeyya, jātiādīhi  bāhusaccādīhi ca attukkaṃsanaṃ na kareyya. ^b^no ca parikkhipe  pare^eb^ti pare parapuggale teheva jātiādīhi no parikkhipe  paricchinditvā na ^a^P2.0076^ea^ khipeyya guṇaparidhaṃsanavasena  ^a^M1.0425^ea^ vā  na khipeyya. na okkhipe pare iccevaṃ sambandho. pare  ojjhāpanavasena ^b^na okkhipe^eb^ heṭṭhato katvā pare na  olokāpeyya, na ojjhāpeyyāti attho. ``na ukkhipe''ti keci  paṭhanti, so evattho. ^b^pāragata^eb^nti ^a^V1.0362^ea^ saṃsārapāraṃ viya vijjāya  pāraṃ gataṃ khīṇāsavaṃ tevijjaṃ chaḷabhiññaṃ vā ^b^na eraye^eb^ na ghaṭṭaye  na āsādeyya. ^b^na cattavaṇṇaṃ parisāsu byāhare^eb^ti attano vaṇṇaṃ  guṇaṃ lābhasakkārasilokaṃ nikāmayamāno khattiyaparisādīsu na bhāseyya.  ^b^anuddhato^eb^ti uddhaccarahito. uddhatassa hi vacanaṃ nādiyanti.  ^b^sammitabhāṇī^eb^ti sammadeva mitabhāṇī, kālena sāpadesaṃ  pariyantavatiṃ atthasañhitameva vācaṃ bhāsanasīloti attho. ito  aññathā vadantassa vacanaṃ agahaṇīyaṃ hoti. ^b^subbato^eb^ti  sundaravato sīlasampanno. ``siyā''ti kiriyāpadaṃ ānetvā  yojetabbaṃ.<br/><br/>[03] evaṃ thero saṅkhepeneva dhammakathikalakkhaṇaṃ vatvā tesaṃ guṇānaṃ  attani labbhamānataṃ adhimuccitvā bhiyyosomattāya abhippasannaṃ  mahājanaṃ ñatvā ``evaṃvidhassa dhammakathikassa  vimuttāyatanasannissitassa na nibbānaṃ dullabhaṃ, atha kho  sulabhamevā''ti dassento ^b^``susukhumanipuṇatthadassinā''^eb^ti  dutiyagāthamāha. tassattho heṭṭhā vuttoyeva. <br/><br/>[06] visākhapañcālaputtattheragāthāvaṇṇanā niṭṭhitā. 


volume: 100
item: 167
title:
  brahmālittheragāthāvaṇṇanā^mogharājattheragāthāvaṇṇanā^visākhapañcālaputtattheragāthāvaṇṇanā^cūḷakattheragāthāvaṇṇanā^

content:
  [03] ^b^nadanti morā susikhā supekhuṇā^eb^ti āyasmato  cūḷakattherassa gāthā. kā uppatti? ayampi purimabuddhesu  katādhikāro tattha tattha bhave vivaṭṭūpanissayaṃ kusalaṃ upacinanto ito  ekatiṃse kappe sikhissa bhagavato kāle kulagehe nibbattitvā viññutaṃ  patto ekadivasaṃ satthāraṃ disvā pasannamānaso chattapaṇṇiphalaṃ adāsi.  so tena puññakammena devamanussesu saṃsaranto imasmiṃ buddhuppāde  rājagahe brāhmaṇakule nibbattitvā ^b^cūḷako^eb^ti laddhanāmo vayappatto  dhanapāladamane satthari ^a^M1.0426^ea^ laddhappasādo pabbajitvā samaṇadhammaṃ karonto  indasālaguhāyaṃ vasati, so ekadivasaṃ guhādvāre nisinno magadhakkhettaṃ  olokesi. tasmiṃ khaṇe pāvusakālamegho gambhīramadhuranigghoso  satapaṭalasahassapaṭalo añjana ^a^P2.0077^ea^ sikharasannikāso  nabhaṃ pūretvā pavassati, mayūrasaṅghā ca meghagajjitaṃ sutvā haṭṭhatuṭṭhā  kekāsaddaṃ muñcitvā tattha tattha padese naccantā vicaranti. therassapi  āvāsagabbhe meghavātaphassehi apagatadhammattā passaddhakarajakāye kallataṃ  patte utusappāyalābhena cittaṃ ekaggaṃ ahosi, kammaṭṭhānavīthiṃ otari,  so taṃ ñatvā kālasampadādikittanamukhena attānaṃ bhāvanāya ussāhento  -- <br/><br/>[03] 211^b^.^eb^ <br/><br/>[21] ``nadanti ^a^V1.0363^ea^ morā susikhā supekhuṇā, sunīlagīvā  sumukhā sugajjino. <br/><br/>[22] susaddalā cāpi mahāmahī ayaṃ, subyāpitambu suvalāhakaṃ  nabhaṃ.. <br/><br/>[03] 212^b^.^eb^ <br/><br/>[21] ``sukallarūpo sumanassa jhāyataṃ, sunikkamo sādhu  subuddhasāsane. <br/><br/>[22] susukkasukkaṃ nipuṇaṃ sududdasaṃ, phusāhi taṃ uttamamaccutaṃ  pada''nti.. -- <br/><br/>[25] dve gāthā abhāsi.<br/><br/>[03] tattha ^b^nadanti morā susikhā supekhuṇā, sunīlagīvā  sumukhā sugajjino^eb^ti ete matthake uṭṭhitāhi sundarāhi sikhāhi  samannāgatattā ^b^susikhā,^eb^ nānāvaṇṇehi anekehi sobhanehi  bhaddakapiñchehi samannāgatattā ^b^supekhuṇā,^eb^ rājīvavaṇṇasaṅkāsāya  sundarāya nīlavaṇṇāya gīvāya samannāgatattā ^b^sunīlagīvā,^eb^  sundaramukhatāya ^b^sumukhā,^eb^ manuññavāditāya ^b^sugajjino, morā^eb^  sikhaṇḍino chajjasaṃvādī kekāsaddaṃ muñcantā ^a^M1.0427^ea^ ^b^nadanti^eb^ ravanti.  ^b^susaddalā cāpi mahāmahī aya^eb^nti ayañca mahāpathavī susaddalā  sundaraharitatiṇā. ^b^subyāpitambū^eb^ti abhinavavuṭṭhiyā tahaṃ tahaṃ  vissandamānasalilatāya suṭṭhu byāpitajalā vitatajalā.  ``susukkatambū''tipi pāṭho, suvisuddhajalāti attho. ^b^suvalāhakaṃ  nabha^eb^nti idañca nabhaṃ ākāsaṃ nīluppaladalasannibhehi samantato  pūretvā ṭhitehi sundarehi valāhakehi meghehi suvalāhakaṃ.<br/><br/>[03] ^b^sukallarūpo^eb^ ^a^P2.0078^ea^ ^b^sumanassa jhāyata^eb^nti  idāni utusappāyalābhena suṭṭhu kallarūpo kammaniyasabhāvo tvaṃ,  nīvaraṇehi anajjhārūḷhacittatāya sundaramanassa yogāvacarassa yaṃ  ārammaṇūpanijjhānavasena lakkhaṇūpanijjhānavasena ca jhāyataṃ.  ^b^sunikkamo...pe0... accutaṃ pada^eb^nti evaṃ jhāyanto ca ^b^sādhu  subuddhassa^eb^ sammāsambuddhassa ^b^sāsane^eb^ sundaranikkamo hutvā  suparisuddhasīlatāya ^b^susukkaṃ,^eb^ visuddhasabhāvatāya sabbassapi  saṃkilesassa gocarabhāvānupagamanato ^b^sukkaṃ,^eb^ nipuṇañāṇagocaratāya  ^b^nipuṇaṃ,^eb^ paramagambhīratāya ^b^sududdasaṃ,^eb^ paṇītabhāvena seṭṭhabhāvena  ca ^b^uttamaṃ,^eb^ niccasabhāvatāya ^b^accutaṃ padaṃ taṃ^eb^ nibbānaṃ  ^b^phusāhi^eb^ attapaccakkhakaraṇena sammāpaṭipattiyā sacchikarohīti.<br/><br/>[03] evaṃ thero attānaṃ ovadantova utusappāyalābhena samāhitacitto  vipassanaṃ ussukkāpetvā arahattaṃ pāpuṇi. tena vuttaṃ ^b^apadāne^eb^  (apa0 thera 1.39.37-42) -- <br/><br/>[21] ``kaṇikāraṃva jalitaṃ, puṇṇamāyeva candimaṃ. <br/><br/>[22] jalantaṃ dīparukkhaṃva, addasaṃ lokanāyakaṃ.. <br/><br/>[21] ``kadaliphalaṃ ^a^V1.0364^ea^ paggayha, adāsiṃ satthuno ahaṃ. <br/><br/>[22] pasannacitto sumano, vanditvāna apakkamiṃ.. <br/><br/>[21] ``ekatiṃse ito kappe, yaṃ phalamadadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ ^a^M1.0428^ea^ pana patvā thero attano paṭipattiṃ paccavekkhitvā  pītisomanassajāto ^b^``nadanti morā''^eb^tiādinā tāyeva gāthā  paccudāhāsi. tenassa idameva aññābyākaraṇaṃ ahosīti. <br/><br/>[06] cūḷakattheragāthāvaṇṇanā niṭṭhitā. 


volume: 100
item: 168
title:
  mogharājattheragāthāvaṇṇanā^visākhapañcālaputtattheragāthāvaṇṇanā^cūḷakattheragāthāvaṇṇanā^anūpamattheragāthāvaṇṇanā^

content:
  [03] ^b^nandamānāgataṃ cittā^eb^ti āyasmato anūpamattherassa gāthā.  kā uppatti? ayampi purimabuddhesu katādhikāro tattha tattha bhave  vivaṭṭūpanissayaṃ puññaṃ upacinanto ito ekatiṃse kappe kulagehe  nibbattitvā viññutaṃ patto ekadivasaṃ padumaṃ nāma paccekabuddhaṃ piṇḍāya  carantaṃ rathiyaṃ disvā pasannamānaso aṅkolapupphehi pūjesi. so tena  puññakammena devamanussesu saṃsaranto imasmiṃ buddhuppāde kosalaraṭṭhe  ibbhakule nibbattitvā rūpasampattiyā ^b^anūpamo^eb^ti laddhanāmo  vayappatto upanissayasampannatāya kāme pahāya pabbajitvā vipassanāya  kammaṃ karonto araññe viharati. tassa cittaṃ bahiddhā  rūpādiārammaṇesu vidhāvati. kammaṭṭhānaṃ parivaṭṭati. thero  vidhāvantaṃ cittaṃ niggaṇhanto -- <br/><br/>[03] 213^b^.^eb^ <br/><br/>[21] ``nandamānāgataṃ ^a^P2.0079^ea^ cittaṃ,  sūlamāropamānakaṃ. <br/><br/>[22] tena teneva vajasi, yena sūlaṃ kaliṅgaraṃ.. <br/><br/>[03] 214^b^.^eb^ <br/><br/>[21] ``tāhaṃ cittakaliṃ brūmi, taṃ brūmi cittadubbhakaṃ. <br/><br/>[22] satthā te dullabho laddho, mānatthe maṃ niyojayī''ti..  -- <br/><br/>[25] imāhi dvīhi gāthāhi ovadi.<br/><br/>[03] tattha ^b^nandamānāgataṃ cittā^eb^ti nandamāna abhinandamāna  citta abhinandamānaṃ āgataṃ uppannaṃ ^a^V1.0365^ea^. ^b^sūlamāropamānaka^eb^nti  dukkhuppattiṭṭhānatāya sūlasadisattā sūlaṃ taṃ taṃ bhavaṃ kammakilesehi  ettakaṃ kālaṃ āropiyamānaṃ. ^b^tena teneva vajasi, yena sūlaṃ  kaliṅgara^eb^nti yattha yattha sūlasaṅkhātā ^a^M1.0429^ea^ bhavā kaliṅgarasaṅkhātā  adhikuṭṭanakā kāmaguṇā ca tena teneva, pāpacitta, vajasi, taṃ tadeva  ṭhānaṃ upagacchasi, attano anatthaṃ na sallakkhesi.<br/><br/>[03] ^b^tāhaṃ cittakaliṃ brūmī^eb^ti taṃ tasmā pamattabhāvato cittakaliṃ  cittakālakaṇṇiṃ ahaṃ kathayāmi. punapi ^b^taṃ brūmi^eb^ kathemi  ^b^cittadubbhakaṃ^eb^ cittasaṅkhātassa attano bahūpakārassa santānassa  anatthāvahanato cittadubbhiṃ. ``cittadubbhagā''tipi paṭhanti.  cittasaṅkhātālakkhikāppapuññāti attho. kinti brūhīti ce?  āha ^b^``satthā te dullabho laddho, mānatthe maṃ niyojayī''^eb^ti.  kappānaṃ asaṅkhyeyyampi nāma buddhasuñño loko hoti, satthari  uppannepi manussattasaddhāpaṭilābhādayo dullabhā eva, laddhesu ca tesu  satthāpi dullabhoyeva hoti. evaṃ dullabho satthā idāni tayā laddho,  tasmiṃ laddhe sampatipi anatthe ahite āyatiñca anatthāvahe dukkhāvahe  akusale maṃ mā niyojesīti. evaṃ thero attano cittaṃ ovadanto  eva vipassanaṃ vaḍḍhetvā arahattaṃ pāpuṇi. tena vuttaṃ ^b^apadāne^eb^  (apa0 thera 1.37.16-19) -- <br/><br/>[21] ``padumo ^a^P2.0080^ea^ nāma sambuddho, cittakūṭe  vasī tadā. <br/><br/>[22] disvāna taṃ ahaṃ buddhaṃ, sayambhuṃ aparājitaṃ.. <br/><br/>[21] ``aṅkolaṃ pupphitaṃ disvā, ocinitvānahaṃ tadā. <br/><br/>[22] upagantvāna sambuddhaṃ, pūjayiṃ padumaṃ jinaṃ.. <br/><br/>[21] ``ekatiṃse ito kappe, yaṃ pupphamabhipūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti.. <br/><br/>[06] anūpamattheragāthāvaṇṇanā niṭṭhitā. 


volume: 100
item: 169
title:
  visākhapañcālaputtattheragāthāvaṇṇanā^cūḷakattheragāthāvaṇṇanā^anūpamattheragāthāvaṇṇanā^vajjitattheragāthāvaṇṇanā^

content:
  [03] ^b^saṃsaraṃ^eb^ ^a^M1.0430^ea^ ^b^dīghamaddhāna^eb^nti āyasmato vajjitattherassa gāthā.  kā uppatti? ayampi purimabuddhesu katādhikāro tattha tattha bhave  puññāni upacinanto ito pañcasaṭṭhime kappe ekasmiṃ paccantagāme  nibbattitvā viññutaṃ patto vanacarako hutvā vicaranto ekadivasaṃ  upasantaṃ ^a^V1.0366^ea^ nāma paccekabuddhaṃ pabbataguhāyaṃ viharantaṃ addasa. so tassa  upasamaṃ disvā pasannamānaso campakapupphena pūjaṃ akāsi. so tena  puññakammena devamanussesu saṃsaranto imasmiṃ buddhuppāde kosalaraṭṭhe  ibbhakule nibbatto jātadivasato paṭṭhāya mātugāmahatthaṃ gato rodati.  brahmalokato kira cavitvā idhāgato yasmā mātugāmasamphassaṃ na  sahati, tasmā mātugāmasamphassavajjanato ^b^vajjito^eb^tveva nāmaṃ jātaṃ.  so vayappatto satthu yamakapāṭihāriyaṃ disvā paṭiladdhasaddho  pabbajitvā vipassanaṃ paṭṭhapetvā tadaheva chaḷabhiñño ahosi. tena  vuttaṃ ^b^apadāne^eb^ (apa0 thera 1.37.27-30) -- <br/><br/>[21] ``upasanto ca sambuddho, vasatī pabbatantare. <br/><br/>[22] ekacampakamādāya, upagacchiṃ naruttamaṃ.. <br/><br/>[21] ``pasannacitto sumano, paccekamunimuttamaṃ. <br/><br/>[22] ubho hatthehi paggayha, pūjayiṃ aparājitaṃ.. <br/><br/>[21] ``pañcasaṭṭhimhito kappe, yaṃ pupphamabhipūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño pana hutvā attano pubbenivāsaṃ anussaritvā  dhammasaṃvegena -- <br/><br/>[03] 215^b^.^eb^ <br/><br/>[21] ``saṃsaraṃ dīghamaddhānaṃ, gatīsu parivattisaṃ. <br/><br/>[22] apassaṃ ariyasaccāni, andhabhūto puthujjano.. <br/><br/>[03] 216^b^.^eb^ <br/><br/>[21] ``tassa me appamattassa, saṃsārā vinaḷīkatā. <br/><br/>[22] sabbā gatī samucchinnā, natthi dāni punabbhavo''ti..  -- dve gāthā abhāsi.<br/><br/>[03] tattha ^a^M1.0431^ea^ ^b^saṃsara^eb^nti saṃsaranto, tasmiṃ tasmiṃ bhave  ādānanikkhepavasena aparāparaṃ sandhāvanto. ^b^dīghamaddhāna^eb^nti  cirakālaṃ anādimati saṃsāre aparimāṇakālaṃ. ^b^gatīsū^eb^ti  sukatadukkaṭānaṃ kammānaṃ ^a^P2.0081^ea^ vasena sugatiduggatīsu.  ^b^parivattisa^eb^nti ghaṭīyantaṃ viya paribbhamanto cavanupapajjanavasena  aparāparaṃ parivattiṃ. tassa pana parivattanassa kāraṇamāha  ^b^``apassaṃ ariyasaccāni, andhabhūto puthujjano''^eb^ti.  dukkhādīni cattāri ariyasaccāni ñāṇacakkhunā apassanto  appaṭivijjhanto, tato eva avijjandhatāya andhabhūto puthūnaṃ  jananādīhi kāraṇehi puthujjano honto gatīsu parivattisanti yojanā,  tenevāha bhagavā -- <br/><br/>[02] ``catunnaṃ ^a^V1.0367^ea^, bhikkhave, ariyasaccānaṃ ananubodhā  appaṭivedhā evamidaṃ dīghamaddhānaṃ sandhāvitaṃ saṃsaritaṃ mamañceva  tumhākañcā''ti (mahāva0 287; dī0 ni0 2.155; saṃ0 ni0   5.1091; netti0 114).<br/><br/>[03] ^b^tassa^eb^ mayhaṃ vuttanayena pubbe puthujjanasseva sato idāni  satthārā dinnanayena ^b^appamattassa^eb^ appamādapaṭipattiyā  samathavipassanābhāvanaṃ matthakaṃ pāpetvā ṭhitassa. ^b^saṃsārā  vinaḷīkatā^eb^ti saṃsaranti sattā etehīti ``saṃsārā''ti laddhanāmā  kammakilesā aggamaggena samucchinnattā vigatanaḷā nimmūlā katā.  ^b^sabbā gatī samucchinnā^eb^ti evaṃ kammakilesavaṭṭānaṃ vinaḷīkatattā  nirayādikā sabbāpi gatiyo sammadeva ucchinnā viddhaṃsitā, tato  eva ^b^natthi dāni^eb^ āyatiṃ ^b^punabbhavo^eb^ti idameva ca therassa  aññābyākaraṇaṃ ahosīti. <br/><br/>[06] vajjitattheragāthāvaṇṇanā niṭṭhitā. 


volume: 100
item: 170
title:
  cūḷakattheragāthāvaṇṇanā^anūpamattheragāthāvaṇṇanā^vajjitattheragāthāvaṇṇanā^sandhitattheragāthāvaṇṇanā^

content:
  [03] ^b^assatthe haritobhāse^eb^ti āyasmato sandhitattherassa gāthā.  kā uppatti? ayampi purimabuddhesu katādhikāro tattha tattha bhave  puññāni upacinanto ito ekatiṃse kappe sikhissa bhagavato kāle  eko gopālako ahosi. so satthari parinibbute aññataraṃ theraṃ  upasaṅkamitvā ^a^M1.0432^ea^ tassa santike buddhaguṇapaṭisaṃyuttaṃ dhammaṃ sutvā  pasannamānaso ``kuhiṃ bhagavā''ti pucchitvā parinibbutabhāvaṃ sutvā  ``evaṃ mahānubhāvā buddhāpi nāma aniccatāvasaṃ gacchanti, aho  saṅkhārā addhuvā''ti aniccasaññaṃ paṭilabhi. taṃ thero bodhipūjāya  ussāhesi. so kālena kālaṃ bodhirukkhasamīpaṃ gantvā ^a^P2.0082^ea^  vipassanaṃ paṭṭhapetvā buddhaguṇe anussaranto bodhiṃ vandati.  so tena puññakammena devamanussesu saṃsaranto imasmiṃ buddhuppāde  kosalaraṭṭhe ibbhakule nibbattitvā ^b^sandhito^eb^ti laddhanāmo  vayappatto aniccatāpaṭisaṃyuttaṃ dhammakathaṃ sutvā saṃvegajāto pabbajitvā  vipassanaṃ paṭṭhapetvā ñāṇassa paripākaṃ gatattā nacirasseva chaḷabhiñño  ahosi. so attano pubbenivāsaṃ anussaranto sikhissa bhagavato  kāle bodhivandanaṃ buddhānussatiṃ aniccasaññāpaṭilābhañca anussaritvā  tadupanissayena attano visesādhigamaṃ pakāsento -- <br/><br/>[03] 217^b^.^eb^ <br/><br/>[21] ``assatthe haritobhāse, saṃvirūḷhamhi pādape. <br/><br/>[22] ekaṃ buddhagataṃ saññaṃ, alabhitthaṃ patissato.. <br/><br/>[03] 218^b^.^eb^ <br/><br/>[21] ``ekatiṃse ^a^V1.0368^ea^ ito kappe, yaṃ saññamalabhiṃ tadā. <br/><br/>[22] tassā saññāya vāhasā, patto me āsavakkhayo''ti..  -- <br/><br/>[25] dve gāthā abhāsi.<br/><br/>[03] tattha ^b^assatthe^eb^ti assatthaṭṭhānīye, yvāyaṃ etarahi amhākaṃ  bhagavato bodhirukkho assattho, etassa ṭhāne tadā sikhissa bhagavato  bodhirukkho puṇḍarīko ṭhitoti so assatthaṭṭhānīyatāya  ``assatthe''ti vuttaṃ. sattānaṃ assāsajananato vā. apare pana  ``assattharukkhamūle nisīditvā tadā buddhānussatiyā bhāvitattā thero  `assatthe'ti avocā''ti vadanti. ^b^haritobhāse^eb^ti haritehi  sāramaṇivaṇṇehi obhāsamāne. ^b^saṃvirūḷhamhī^eb^ti suṭṭhu virūḷhe  suppatiṭṭhite, sughananicitapattapalāsapallavehi virūḷhasañchanneti ca  vadanti. ^b^pādape^eb^ti rukkhe. ^b^ekaṃ buddhagataṃ saññaṃ, alabhitthaṃ  patissato^eb^ti buddhārammaṇaṃ ^a^M1.0433^ea^ ārammaṇassa ekajātiyattā ekaṃ ``itipi  so bhagavā''tiādinayappavattaṃ buddhānussatisahagataṃ saññaṃ buddhaguṇānaṃ  patipatisaraṇato patissato hutvā alabhiṃ. <br/><br/>[01] kadā pana sā saññā laddhā, kīvatāya siddhāti āha  ^b^``ekatiṃse ito kappe''^eb^tiādi. ito bhaddakappato uddhaṃ  ārohanavasena ekatiṃse kappe. ^b^yaṃ sañña^eb^nti yaṃ  buddhānussatisahagataṃ saññaṃ, yaṃ vā buddhānaṃ aniccataṃ disvā tadanusārena  sabbāsaṅkhāresu tadā aniccasaññaṃ alabhiṃ. ^b^tassā saññāya  vāhasā^eb^ti tassā yathāvuttāya saññāya kāraṇabhāvena taṃ upanissayaṃ  katvā. ^b^patto me āsavakkhayo^eb^ti idāni ^a^P2.0083^ea^  mayā āsavānaṃ khayo nirodho adhigatoti imāyeva ca imassa  therassa apadānagāthāpi. yathāha (apa0 thera 1.22.27-30) -- <br/><br/>[21] ``assatthe haritobhāse...pe0... patto me āsavakkhayo..<br/><br/>[03]  <br/><br/>[21] ``ito terasakappamhi, dhaniṭṭho nāma khattiyo. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti.. <br/><br/>[06] sandhitattheragāthāvaṇṇanā niṭṭhitā. <br/><br/>[06] pañcamavaggavaṇṇanā niṭṭhitā. <br/><br/>[06] niṭṭhitā ca dukanipātavaṇṇanā. 


volume: 100
item: 171
title: tikanipāto^^^aṅgaṇikabhāradvājattheragāthāvaṇṇanā^
content:
  [03] tikanipāte ^a^M1.0434^ea^ ^a^V1.0369^ea^ ^b^ayoni suddhimanvesa^eb^nti āyasmato  aṅgaṇikabhāradvājattherassa gāthā. kā uppatti? ayampi purimabuddhesu  katādhikāro tattha tattha bhave vivaṭṭūpanissayaṃ puññaṃ upacinanto ito  ekatiṃse kappe sikhissa bhagavato kāle kulagehe nibbattitvā viññutaṃ  patto ekadivasaṃ satthāraṃ piṇḍāya carantaṃ disvā pasannamānaso  pañcapatiṭṭhitena vanditvā añjaliṃ paggaṇhi. so tena puññakammena  devamanussesu saṃsaranto imasmiṃ buddhuppāde himavantasamīpe ukkaṭṭhe nāma  nagare vibhavasampannassa brāhmaṇassa gehe nibbattitvā  ^b^aṅgaṇikabhāradvājo^eb^ti laddhanāmo vayappatto vijjāsippesu  nipphattiṃ gato nekkhammajjhāsayatāya paribbājakapabbajjaṃ pabbajitvā  amaraṃ tapaṃ caranto tattha tattha vicaranto sammāsambuddhaṃ janapadacārikaṃ  carantaṃ disvā pasannamānaso satthu santike dhammaṃ sutvā taṃ micchātapaṃ  pahāya sāsane pabbajitvā vipassanāya kammaṃ karonto nacirasseva  chaḷabhiñño ahosi. tena vuttaṃ ^b^apadāne^eb^ (apa0 thera  1.23.48-51) -- <br/><br/>[21] ``usabhaṃ pavaraṃ vīraṃ, vessabhuṃ vijitāvinaṃ. <br/><br/>[22] pasannacitto sumano, buddhaseṭṭhamavandahaṃ.. <br/><br/>[21] ``ekatiṃse ito kappe, yaṃ kammamakariṃ tadā. <br/><br/>[22] duggatiṃ nābhijānāmi, vandanāya idaṃ phalaṃ.. <br/><br/>[21] ``catuvīsatikappamhi, vikatānandanāmako. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño pana hutvā vimuttisukhena viharanto ñātīnaṃ  anukampāya attano jātibhūmiṃ gantvā bahū ñātake saraṇesu ca sīlesu  ca patiṭṭhāpetvā tato nivattitvā kururaṭṭhe kuṇḍiyassa ^a^V1.0370^ea^ nāma nigamassa  avidūre ^a^M1.0435^ea^ araññe vasanto kenacideva karaṇīyena uggārāmaṃ gato  uttarāpathato āgatehi sandiṭṭhehi brāhmaṇehi ^a^P2.0084^ea^ samāgato  tehi, ``bho bhāradvāja, kiṃ disvā brāhmaṇānaṃ samayaṃ pahāya imaṃ  samayaṃ gaṇhī''ti pucchito tesaṃ ito buddhasāsanato bahiddhā suddhi  natthīti dassento -- <br/><br/>[03] 219^b^.^eb^ <br/><br/>[21] ``ayoni suddhimanvesaṃ, aggiṃ paricariṃ vane. <br/><br/>[22] suddhimaggaṃ ajānanto, akāsiṃ amaraṃ tapa''nti.. --  paṭhamaṃ gāthamāha.<br/><br/>[03] tattha ^b^ayonī^eb^ti ayoniso anupāyena. ^b^suddhi^eb^nti  saṃsārasuddhiṃ bhavanissaraṇaṃ. ^b^anvesa^eb^nti gavesanto. ^b^aggiṃ  paricariṃ vane^eb^ti ``ayaṃ suddhimaggo''ti adhippāyena araññāyatane  aggihutasālāyaṃ agyāgāraṃ katvā āhutiṃ paggaṇhanto aggidevaṃ  paricariṃ vede vuttavidhinā pūjesiṃ. ^b^suddhimaggaṃ ajānanto,  akāsiṃ amaraṃ tapa^eb^nti suddhiyā nibbānassa maggaṃ ajānanto  aggiparicaraṇaṃ viya pañcatapatappanādiattakilamathānuyogaṃ  ``suddhimaggo''ti maññāya akāsiṃ acariṃ paṭipajjiṃ.<br/><br/>[03] evaṃ thero assamato assamaṃ gacchanto viya vede vuttavidhinā  aggiparicaraṇādinā anuṭṭhāya suddhiyā appattabhāvena bahiddhā suddhiyā  abhāvaṃ dassetvā idāni imasmiṃyeva sāsane suddhi ca mayā  adhigatāti dassento -- <br/><br/>[03] 220^b^.^eb^ <br/><br/>[21] ``taṃ sukhena sukhaṃ laddhaṃ, passa dhammasudhammataṃ. <br/><br/>[22] tisso vijjā anuppattā, kataṃ buddhassa sāsana''nti..  -- dutiyagāthamāha.<br/><br/>[03] tattha ^b^ta^eb^nti yassatthāya suddhiṃ anvesanto tassa maggaṃ  ajānanto aggiṃ paricariṃ amaraṃ tapaṃ acariṃ, taṃ nibbāna^b^sukhaṃ  sukhena^eb^ samathavipassanāya sukhāya paṭipadāya attakilamathānuyogaṃ  anupagamma mayā ^b^laddhaṃ^eb^ pattaṃ adhigataṃ. ^b^passa  dhammasudhammata^eb^nti satthu sāsanadhammassa sudhammataṃ  aviparītaniyyānikadhammasabhāvaṃ ^a^M1.0436^ea^ passa jānāhīti dhammālapanavasena  vadati, attānaṃ vā ālapati. tassa laddhabhāvaṃ pana dassento -- <br/><br/>[22] ^b^``tisso vijjā anuppattā, kataṃ buddhassa  sāsana''^eb^nti.. -- <br/><br/>[25] āha ^a^V1.0371^ea^, taṃ vuttatthameva. evaṃ suddhiyā adhigatattā  ``ito paṭṭhāyāhaṃ paramatthato brāhmaṇo''ti dassento -- <br/><br/>[03] 221^b^.^eb^ <br/><br/>[21] ``brahmabandhu ^a^P2.0085^ea^ pure āsiṃ, idāni  khomhi brāhmaṇo. <br/><br/>[22] tevijjo nhātakocamhi, sottiyo camhi vedagū''ti..  -- tatiyaṃ gāthamāha.<br/><br/>[03] tassattho -- ito pubbe jātimattena brāhmaṇabhāvato brāhmaṇānaṃ  samaññāya ^b^brahmabandhu^eb^ nāma ^b^āsiṃ^eb^. bāhitapāpattā pana  ^b^idāni kho^eb^ arahattādhigamena paramatthato ^b^brāhmaṇo ca amhi^eb^.  ito pubbe bhavasañcayakarānaṃ tissannaṃ vedasaṅkhātānaṃ vijjānaṃ  ajjhayanena samaññāmattena tevijjo nāma hutvā idāni bhavakkhayakarāya  vijjāya vasena tissannaṃ vijjānaṃ adhigatattā paramatthato ^b^tevijjo  ca amhi^eb^. tathā ito pubbe bhavassādagadhitāya  nhātakavatanipphattiyā samaññāmattena nhātako nāma hutvā idāni  aṭṭhaṅgikamaggajalena suvikkhālitakilesamalatāya paramatthato  ^b^nhātako camhi^eb^. ito pubbe avimuttabhavassādamantajjhānena  vohāramattato sottiyo nāma hutvā idāni  suvimuttabhavassādadhammajjhānena paramatthato ^b^sottiyo camhi^eb^.  ito pubbe appaṭinissaṭṭhapāpadhammānaṃ vedānaṃ gatamattena vedagū nāma  hutvā idāni vedasaṅkhātena maggañāṇena saṃsāramahoghassa vedassa  catusaccassa ca pāraṃ gatattā adhigatattā ñātattā paramatthato ^b^vedagū^eb^  jātoti. taṃ sutvā brāhmaṇā sāsane uḷāraṃ pasādaṃ pavedesuṃ. <br/><br/>[06] aṅgaṇikabhāradvājattheragāthāvaṇṇanā niṭṭhitā. 


volume: 100
item: 172
title: ^^aṅgaṇikabhāradvājattheragāthāvaṇṇanā^paccayattheragāthāvaṇṇanā^
content:
  [03] ^b^pañcāhāhaṃ^eb^ ^a^M1.0437^ea^ ^b^pabbajito^eb^ti āyasmato paccayattherassa gāthā.  kā uppatti? ayampi purimabuddhesu katādhikāro tattha tattha bhave  puññāni upacinanto ito ekanavute kappe vipassissa bhagavato kāle  kulagehe nibbattitvā viññutaṃ patto ekadivasaṃ satthāraṃ vinatāya nāma  nadiyā tīre gacchantaṃ disvā pasannamānaso manuññadassanāni  mahantāni udumbaraphalāni ocinitvā upanāmesi. so tena  puññakammena sugatīsuyeva saṃsaranto imasmiṃ bhaddakappe kassape bhagavati  loke uppajjitvā pavattavaradhammacakke veneyyajanānuggahaṃ karonte tassa  sāsane pabbajitvā vipassanaṃ paṭṭhapetvā bhāvanamanuyuñjanto ekadivasaṃ  saṃsāradukkhaṃ cintetvā <br/><br/>[25] ativiya ^a^V1.0372^ea^ sañjātasaṃvego vihāre nisinno ``arahattaṃ  appatvā ito na nikkhamissāmī''ti ^a^P2.0086^ea^ cittaṃ  adhiṭṭhāya vāyamanto ñāṇassa aparipakkattā vipassanaṃ ussukkāpetuṃ  nāsakkhi. so kālaṅkatvā devamanussesu saṃsaranto imasmiṃ buddhuppāde  rohitanagare khattiyakule nibbattitvā ^b^paccayo^eb^ti laddhanāmo  vayappatto pitu accayena rajje patiṭṭhito ekadivasaṃ mahārājabaliṃ kātuṃ  ārabhi. tattha mahājano sannipati. tasmiṃ samāgame tassa  pasādañjananatthaṃ satthā mahājanassa pekkhantasseva ākāse vessavaṇena  nimmite ratanamayakūṭāgāre ratanamayasīhāsane nisīditvā dhammaṃ  desesi. mahato janakāyassa dhammābhisamayo ahosi. taṃ dhammaṃ  sutvā paccayarājāpi rajjaṃ pahāya purimahetusañcodito pabbaji. so  yathā kassapassa bhagavato kāle paṭiññaṃ akāsi, evaṃ paṭiññaṃ katvā  vihāraṃ pavisitvā vipassanaṃ vaḍḍhento ñāṇassa paripākaṃ gatattā  tāvadeva arahattaṃ pāpuṇi. tena vuttaṃ ^b^apadāne^eb^ (apa0 thera  1.39.15-20) -- <br/><br/>[21] ``vinatānadiyā tīre, vihāsi purisuttamo. <br/><br/>[22] addasaṃ virajaṃ buddhaṃ, ekaggaṃ susamāhitaṃ.. <br/><br/>[21] ``tasmiṃ pasannamānaso, kilesamaladhovane. <br/><br/>[22] udumbaraphalaṃ gayha, buddhaseṭṭhassadāsahaṃ.. <br/><br/>[21] ``ekanavutito ^a^M1.0438^ea^ kappe, yaṃ phalamadadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``imamhi bhaddake kappe, saṃviggamānamānaso. <br/><br/>[22] kassapassa bhagavato, sāsane pabbajiṃ ahaṃ.. <br/><br/>[21] ``tathā pabbajito santo, bhāvanaṃ anuyuñjisaṃ. <br/><br/>[22] na vihārā nikkhamissaṃ, iti katvāna mānasaṃ.. <br/><br/>[21] ``uttamatthaṃ asampatto, na ca pattomhi tāvade. <br/><br/>[22] idāni pana ñāṇassa, paripākena nibbuto. <br/><br/>[22] pattomhi acalaṃ ṭhānaṃ, phusitvā accutaṃ padaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attano paṭipattikittanamukhena aññaṃ  byākaronto -- <br/><br/>[03] 222^b^.^eb^ <br/><br/>[21] ``pañcāhāhaṃ ^a^V1.0373^ea^ pabbajito, sekho appattamānaso. <br/><br/>[22] vihāraṃ me paviṭṭhassa, cetaso paṇidhī ahu.. <br/><br/>[03] 223^b^.^eb^ <br/><br/>[21] ``nāsissaṃ na pivissāmi, vihārato na nikkhame. <br/><br/>[22] napi passaṃ nipātessaṃ, taṇhāsalle anūhate.. <br/><br/>[03] 224^b^.^eb^ <br/><br/>[21] ``tassa mevaṃ viharato, passa vīriyaparakkamaṃ. <br/><br/>[22] tisso vijjā anuppattā, kataṃ buddhassa sāsana''nti..  -- <br/><br/>[25] imā tisso gāthā abhāsi.<br/><br/>[03] tattha ^b^pañcāhāhaṃ pabbajito^eb^ti pañcāho ahaṃ, pabbajito  hutvā pañcāho, pabbajitadivasato pañcamo aho niṭṭhitoti attho.  ^b^sekho appattamānaso^eb^ti adhisīlasikkhādīnaṃ sikkhanato sekho.  anavasesato mānaṃ siyati samucchindatīti mānaso, aggamaggo,  taṃnibbattito mānasato āgataṃ mānasaṃ, arahattaṃ, taṃ, so vā appatto  ^a^M1.0439^ea^ etenāti appattamānaso. ^b^vihāraṃ me paviṭṭhassa, cetaso paṇidhī  ahū^eb^ti evaṃ sekhassa me vasanakavihāraṃ ovarakaṃ paviṭṭhassa sato  evarūpo idāni vuccamānākāro cetopaṇidhi ahosi, evaṃ mayā cittaṃ  paṇihitanti attho.<br/><br/>[03] ^b^nāsissa^eb^ntiādinā ^a^P2.0087^ea^ cittapaṇidhiṃ  dasseti. tattha ^b^nāsissa^eb^nti yaṃkiñci bhojanaṃ na bhuñjissaṃ na  bhuñjissāmi ^b^taṇhāsalle^eb^ mama hadayagate ^b^anūhate^eb^ anuddhateti  evaṃ sabbapadesu yojetabbaṃ. ^b^na pivissāmī^eb^ti yaṃkiñci pātabbaṃ  na pivissāmi. ^b^vihārato na nikkhame^eb^ti imasmā idāni  mayā nisinnagabbhato na nikkhameyyaṃ. ^b^napi passaṃ  nipātessa^eb^nti mama sarīrassa dvīsu passesu ekampi passaṃ  kāyakilamathavinodanatthaṃ na nipātessaṃ, ekapassenapi na  nipajjissāmīti attho.<br/><br/>[03] ^b^tassa mevaṃ viharato^eb^ti tassa me evaṃ cittaṃ paṇidhāya  daḷhavīriyādhiṭṭhānaṃ katvā vipassanānuyogavasena viharato. ^b^passa  vīriyaparakkama^eb^nti vidhinā īrayitabbato ``vīriyaṃ'' paraṃ ṭhānaṃ  akkamanato ``parakkamo''ti ca laddhanāmaṃ ussoḷhībhūtaṃ vāyāmaṃ passa  jānāhi. yassa panānubhāvena mayā ^b^tisso vijjā anuppattā,  kataṃ buddhassa sāsana^eb^nti vuttatthameva. <br/><br/>[06] paccayattheragāthāvaṇṇanā niṭṭhitā. 


volume: 100
item: 173
title: ^aṅgaṇikabhāradvājattheragāthāvaṇṇanā^paccayattheragāthāvaṇṇanā^bākulattheragāthāvaṇṇanā^
content:
  [03] ^b^yo^eb^ ^a^V1.0374^ea^ ^b^pubbe karaṇīyānī^eb^ti āyasmato  bākulattherassa gāthā.  kā uppatti? ayampi kira atīte ito kappasatasahassādhikassa  asaṅkhyeyyassa matthake anomadassissa bhagavato uppattito puretarameva  brāhmaṇakule nibbattitvā vayappatto tayo vede uggahetvā tattha sāraṃ  apassanto ``samparāyikatthaṃ gavesissāmī''ti isipabbajjaṃ  pabbajitvā pabbatapāde viharanto pañcābhiññāaṭṭhasamāpattilābhī hutvā  viharanto buddhuppādaṃ sutvā satthu santikaṃ gantvā dhammaṃ sutvā  saraṇesu ^a^M1.0440^ea^  patiṭṭhito satthu udarābādhe uppanne araññato bhesajjāni āharitvā taṃ  vūpasametvā tattha puññaṃ ārogyatthāya pariṇāmetvā tato cuto brahmaloke  nibbattitvā ekaṃ asaṅkhyeyyaṃ devamanussesu saṃsaranto  padumuttarabuddhakāle haṃsavatīnagare kulagehe nibbatto satthāraṃ ekaṃ bhikkhuṃ  appābādhānaṃ aggaṭṭhāne ṭhapentaṃ disvā sayaṃ taṃ ṭhānantaraṃ ākaṅkhanto  paṇidhānaṃ katvā yāvajīvaṃ kusalaṃ upacinitvā sugatīsuyeva saṃsaranto  vipassissa bhagavato nibbattito puretarameva bandhumatīnagare brāhmaṇakule  nibbatto purimanayeneva isipabbajjaṃ pabbajitvā jhānābhiññālābhī  hutvā pabbatapāde vasanto buddhuppādaṃ sutvā satthu santikaṃ gantvā dhammaṃ  sutvā saraṇesu ^a^P2.0088^ea^ patiṭṭhito bhikkhūnaṃ tiṇapupphakaroge  uppanne taṃ vūpasametvā tattha yāvatāyukaṃ ṭhatvā tato cuto brahmaloke  nibbattitvā ekanavutikappe devamanussesu saṃsaranto kassapassa bhagavato  kāle bārāṇasiyaṃ kulagehe nibbattitvā gharāvāsaṃ vasanto ekaṃ jiṇṇaṃ  vinassamānaṃ mahāvihāraṃ disvā tattha uposathāgārādikaṃ sabbaṃ āvasathaṃ  kāretvā tattha bhikkhusaṅghassa sabbaṃ bhesajjaṃ paṭiyādetvā yāvajīvaṃ  kusalaṃ katvā ekaṃ buddhantaraṃ devamanussesu saṃsaranto amhākaṃ bhagavato  uppattito puretarameva kosambiyaṃ seṭṭhigehe nibbatti. so  arogabhāvāya mahāyamunāya nhāpiyamāno dhātiyā hatthato macchena  gilito macche kevaṭṭahatthagate bārāṇasiseṭṭhibhariyāya vikkiṇitvā  gahite phāliyamānepi puññabalena arogoyeva hutvā tāya puttoti  gahetvā posiyamāno taṃ pavattiṃ sutvā janakehi mātāpitūhi ``ayaṃ  amhākaṃ putto, detha no putta''nti anuyoge kate raññā ``ubhayesampi  sādhāraṇo hotū''ti dvinnaṃ kulānaṃ dāyādabhāvena vinicchayaṃ katvā  ṭhapitattā ^b^bākulo^eb^ti laddhanāmo vayappatto hutvā mahatiṃ sampattiṃ  anubhavanto āsītiko hutvā satthu santike dhammaṃ sutvā  paṭiladdhasaddho pabbajitvā sattāhameva puthujjano ahosi, aṭṭhame aruṇe  saha paṭisambhidāhi arahattaṃ pāpuṇi. tena vuttaṃ ^b^apadāne^eb^ (apa0  thera 1.40.386-411) -- <br/><br/>[21] ``himavantassāvidūre ^a^M1.0441^ea^ ^a^V1.0375^ea^, sobhito nāma pabbato. <br/><br/>[22] assamo sukato mayhaṃ, sakasissehi māpito.. <br/><br/>[21] ``maṇḍapā ca bahū tattha, pupphitā sindhuvārakā. <br/><br/>[22] kapitthā ca bahū tattha, pupphitā jīvajīvakā.. <br/><br/>[21] ``nigguṇḍiyo bahū tattha, badarāmalakāni ca. <br/><br/>[22] phārusakā alābū ca, puṇḍarīkā ca pupphitā.. <br/><br/>[21] ``āḷakā beluvā tattha, kadalī mātuluṅgakā. <br/><br/>[22] mahānāmā bahū tattha, ajjunā ca piyaṅgukā.. <br/><br/>[21] ``kosambā saḷalā nimbā, nigrodhā ca kapitthanā. <br/><br/>[22] ediso assamo mayhaṃ, sasissohaṃ tahiṃ vasiṃ.. <br/><br/>[21] ``anomadassī bhagavā, sayambhū lokanāyako. <br/><br/>[22] gavesaṃ paṭisallānaṃ, mamassamamupāgami.. <br/><br/>[21] ``upetamhi mahāvīre, anomadassimahāyase. <br/><br/>[22] khaṇena lokanāthassa, vātābādho samuṭṭhahi.. <br/><br/>[21] ``vicaranto araññamhi, addasaṃ lokanāyakaṃ. <br/><br/>[22] upagantvāna sambuddhaṃ, cakkhumantaṃ mahāyasaṃ.. <br/><br/>[21] ``iriyañcāpi disvāna, upalakkhesahaṃ tadā. <br/><br/>[22] asaṃsayañhi buddhassa, byādhi no udapajjatha.. <br/><br/>[21] ``khippaṃ assamamāgañchiṃ, mama sissāna santike. <br/><br/>[22] bhesajjaṃ kattukāmohaṃ, sisse āmantayiṃ tadā.. <br/><br/>[21] ``paṭissuṇitvāna me vākyaṃ, sissā sabbe sagāravā. <br/><br/>[22] ekajjhaṃ sannipatiṃsu, satthugāravatā mama.. <br/><br/>[21] ``khippaṃ pabbatamāruyha, sabbosadhamahāsahaṃ. <br/><br/>[22] pānīyayogaṃ katvāna, buddhaseṭṭhassadāsahaṃ.. <br/><br/>[21] ``paribhutte mahāvīre, sabbaññulokanāyake. <br/><br/>[22] khippaṃ vāto vūpasami, sugatassa mahesino.. <br/><br/>[21] ``passaddhaṃ ^a^M1.0442^ea^ darathaṃ disvā, anomadassī mahāyaso. <br/><br/>[22] sakāsane nisīditvā, imā gāthā abhāsatha.. <br/><br/>[21] ``yo me pādāsi bhesajjaṃ, byādhiñca samayī mama. <br/><br/>[22] tamahaṃ kittayissāmi, suṇātha mama bhāsato.. <br/><br/>[21] ``kappasatasahassāni, devaloke ramissati. <br/><br/>[22] vādite tūriye tattha, modissati sadā ayaṃ.. <br/><br/>[21] ``manussalokamāgantvā ^a^V1.0376^ea^, sukkamūlena codito. <br/><br/>[22] sahassakkhattuṃ rājā ca, cakkavattī bhavissati.. <br/><br/>[21] ``pañcapaññāsakappamhi, anomo nāma khattiyo. <br/><br/>[22] cāturanto vijitāvī, jambumaṇḍassa issaro.. <br/><br/>[21] ``sattaratanasampanno, cakkavattī mahabbalo. <br/><br/>[22] tāvatiṃsepi khobhetvā, issaraṃ kārayissati.. <br/><br/>[21] ``devabhūto manusso vā, appābādho bhavissati. <br/><br/>[22] pariggahaṃ vivajjetvā, byādhiṃ loke tarissati.. <br/><br/>[21] ``aparimeyye ito kappe, okkākakulasambhavo. <br/><br/>[22] gotamo nāma gottena, satthā loke bhavissati.. <br/><br/>[21] ``tassa dhammesu dāyādo, oraso dhammanimmito. <br/><br/>[22] sabbāsave pariññāya, nibbāyissatināsavo.. <br/><br/>[21] ``kilese jhāpayitvāna, taṇhāsotaṃ tarissati. <br/><br/>[22] bākulo nāma nāmena, hessati satthu sāvako.. <br/><br/>[21] ``idaṃ sabbaṃ abhiññāya, gotamo sakyapuṅgavo. <br/><br/>[22] bhikkhusaṅghe nisīditvā, etadagge ṭhapessati.. <br/><br/>[21] ``anomadassī bhagavā, sayambhū lokanāyako. <br/><br/>[22] vivekānuvilokento, mamassamamupāgami.. <br/><br/>[21] ``upāgataṃ mahāvīraṃ, sabbaññuṃ lokanāyakaṃ. <br/><br/>[22] sabbosadhena tappesiṃ, pasanno sehi pāṇibhi.. <br/><br/>[21] ``tassa ^a^M1.0443^ea^ me sukataṃ kammaṃ, sukhette bījasampadā. <br/><br/>[22] khepetuṃ neva sakkomi, tadā hi sukataṃ mama.. <br/><br/>[21] ``lābhā mama suladdhaṃ me, yohaṃ addakkhi nāyakaṃ. <br/><br/>[22] tena kammāvasesena, pattomhi acalaṃ padaṃ.. <br/><br/>[21] ``sabbametaṃ abhiññāya, gotamo sakyapuṅgavo. <br/><br/>[22] bhikkhusaṅghe nisīditvā, etadagge ṭhapesi maṃ.. <br/><br/>[21] ``aparimeyye ito kappe, yaṃ kammamakariṃ tadā. <br/><br/>[22] duggatiṃ nābhijānāmi, bhesajjassa idaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā ekadivasaṃ satthārā attano sāvake  paṭipāṭiyā ṭhānantare ṭhapentena appābādhānaṃ ^a^V1.0377^ea^ aggaṭṭhāne ṭhapito so  parinibbānasamaye saṅghamajjhe bhikkhūnaṃ ovādamukhena aññaṃ  byākaronto -- <br/><br/>[03] 225^b^.^eb^ <br/><br/>[21] ``yo pubbe karaṇīyāni, pacchā so kātumicchati. <br/><br/>[22] sukhā so dhaṃsate ṭhānā, pacchā ca manutappati.. <br/><br/>[03] 226^b^.^eb^ <br/><br/>[21] ``yañhi kayirā tañhi vade, yaṃ na kayirā na taṃ vade. <br/><br/>[22] akarontaṃ bhāsamānaṃ, parijānanti paṇḍitā.. <br/><br/>[03] 227^b^.^eb^ <br/><br/>[21] ``susukhaṃ vata nibbānaṃ, sammāsambuddhadesitaṃ. <br/><br/>[22] asokaṃ virajaṃ khemaṃ, yattha dukkhaṃ nirujjhatī''ti..  -- gāthāttayamabhāsi.<br/><br/>[03] tattha ^a^P2.0089^ea^ ^b^yo pubbe karaṇīyāni, pacchā so  kātumicchatī^eb^ti yo puggalo pubbe puretaraṃ jarārogādīhi  anabhibhūtakāleyeva kātabbāni attano hitasukhāvahāni kammāni  pamādavasena akatvā pacchā so kātabbakālaṃ atikkamitvā kātuṃ  icchati. ^b^so^eb^ti ca nipātamattaṃ. tadā pana jarārogādīhi  abhibhūtattā kātuṃ na sakkoti, asakkonto ca ^b^sukhā so dhaṃsate  ṭhānā, pacchā ca manutappatī^eb^ti so puggalo sukhā ^a^M1.0444^ea^ ṭhānā saggato  nibbānato ca tadupāyassa anuppāditattā parihāyanto ``akataṃ me  kalyāṇa''ntiādinā (ma0 ni0 3.248; netti0 120) pacchā ca  anutappati vippaṭisāraṃ āpajjati. ^b^ma^eb^-kāro padasandhikaro.  ahaṃ pana karaṇīyaṃ katvā eva tumhe evaṃ vadāmīti dassento  ^b^``yañhi kayirā''^eb^ti dutiyaṃ gāthamāha.<br/><br/>[03] tattha ^b^parijānantī^eb^ti ``ettako aya''nti paricchijja  jānanti na bahuṃ maññantīti attho. sammāpaṭipattivasena hi  yathāvādī tathākārī eva sobhati, na tato aññathā.  karaṇīyapariyāyena sādhāraṇato vuttamatthaṃ idāni sarūpato dassetuṃ  ^b^``susukhaṃ vatā''^eb^tiādinā tatiyaṃ gāthamāha. tassattho --  sammā sāmaṃ sabbadhammānaṃ buddhattā ^b^sammāsambuddhena^eb^ bhagavatā  ^b^desitaṃ^eb^ sabbaso sokahetūnaṃ abhāvato ^b^asokaṃ^eb^  vigatarāgādirajattā ^b^virajaṃ^eb^ catūhi yogehi anupaddutattā  ^b^khemaṃ^eb^ nibbānaṃ suṭṭhu ^b^sukhaṃ vata,^eb^ kasmā? ^b^yattha^eb^  yasmiṃ nibbāne sakalaṃ ^b^vaṭṭadukkhaṃ nirujjhati^eb^ accantameva  vūpasamatīti. <br/><br/>[06] bākulattheragāthāvaṇṇanā niṭṭhitā. 


volume: 100
item: 174
title:
  aṅgaṇikabhāradvājattheragāthāvaṇṇanā^paccayattheragāthāvaṇṇanā^bākulattheragāthāvaṇṇanā^dhaniyattheragāthāvaṇṇanā^

content:
  [03] ^b^sukhañce^eb^ ^a^V1.0378^ea^ ^b^jīvituṃ icche^eb^ti āyasmato dhaniyattherassa gāthā.  kā uppatti? ayampi purimabuddhesu katādhikāro tattha tattha bhave  puññāni upacinanto sikhissa bhagavato kāle kulagehe nibbattitvā  viññutaṃ patto ekadivasaṃ satthāraṃ disvā pasannamānaso naḷamālāya  pūjaṃ akāsi. so tena puññakammena devamanussesu saṃsaranto imasmiṃ  buddhuppāde rājagahe kumbhakārakule nibbattitvā ^b^dhaniyo^eb^ti  laddhanāmo vayappatto kumbhakārakammena jīvati. tena ca samayena  satthā dhaniyassa kumbhakārassa sālāyaṃ nisīditvā pukkusātissa  kulaputtassa ^b^chadhātuvibhaṅgasuttaṃ^eb^ (ma0 ni0 3.342 ādayo)  desesi. so taṃ sutvā katakicco ahosi. dhaniyo tassa  parinibbutabhāvaṃ sutvā ``niyyānikaṃ vata buddhasāsanaṃ, yattha  ekarattiparicayenāpi vaṭṭadukkhato muñcituṃ sakkā''ti paṭiladdhasaddho  pabbajitvā ^a^P2.0090^ea^ kuṭimaṇḍanānuyutto ^a^M1.0445^ea^ viharanto kuṭikaraṇaṃ  paṭicca bhagavatā garahito saṅghike senāsane vasanto vipassanaṃ  vaḍḍhetvā arahattaṃ pāpuṇi. tena vuttaṃ ^b^apadāne^eb^ (apa0 thera  2.48.1-7) -- <br/><br/>[21] ``suvaṇṇavaṇṇaṃ sambuddhaṃ, āhutīnaṃ paṭiggahaṃ. <br/><br/>[22] vipinaggena gacchantaṃ, addasaṃ lokanāyakaṃ.. <br/><br/>[21] ``naḷamālaṃ gahetvāna, nikkhamanto ca tāvade. <br/><br/>[22] tatthaddasāsiṃ sambuddhaṃ, oghatiṇṇamanāsavaṃ.. <br/><br/>[21] ``pasannacitto sumano, naḷamālamapūjayiṃ. <br/><br/>[22] dakkhiṇeyyaṃ mahāvīraṃ, sabbalokānukampakaṃ.. <br/><br/>[21] ``ekatiṃse ito kappe, yaṃ mālamabhiropayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā ye bhikkhū dhutaṅgasamādhānena attānaṃ  ukkaṃsetvā saṅghabhattādiṃ sādiyante aññe bhikkhū avajānanti, tesaṃ  ovādadānamukhena aññaṃ byākaronto -- <br/><br/>[03] 228^b^.^eb^ <br/><br/>[21] ``sukhañce jīvituṃ icche, sāmaññasmiṃ apekkhavā. <br/><br/>[22] saṅghikaṃ nātimaññeyya, cīvaraṃ pānabhojanaṃ.. <br/><br/>[03] 229^b^.^eb^ <br/><br/>[21] sukhañce ^a^V1.0379^ea^ jīvituṃ icche, sāmaññasmiṃ apekkhavā. <br/><br/>[22] ahi mūsikasobbhaṃva, sevetha sayanāsanaṃ.. <br/><br/>[03] 230^b^.^eb^ <br/><br/>[21] sukhañce jīvituṃ icche, sāmaññasmiṃ apekkhavā. <br/><br/>[22] itarītarena tusseyya, ekadhammañca bhāvaye''ti.. --  tisso gāthā abhāsi.<br/><br/>[03] tattha ^b^sukhañce jīvituṃ icche, sāmaññasmiṃ apekkhavā^eb^ti  sāmaññasmiṃ samaṇabhāve apekkhavā sikkhāya tibbagāravo hutvā sukhaṃ  jīvituṃ iccheyya ce, anesanaṃ pahāya sāmaññasukhena sace  jīvitukāmoti attho ^a^M1.0446^ea^. ^b^saṅghikaṃ nātimaññeyya, cīvaraṃ  pānabhojana^eb^nti saṅghato ābhataṃ cīvaraṃ āhāraṃ na avamaññeyya,  saṅghassa uppajjanakalābho nāma parisuddhuppādo hotīti taṃ  paribhuñjantassa ājīvapārisuddhisambhavena sāmaññasukhaṃ hatthagatamevāti  adhippāyo. ^b^ahi mūsikasobbhaṃvā^eb^ti ahi viya mūsikāya  khatabilaṃ ^b^sevetha^eb^ seveyya senāsanaṃ. yathā nāma sappo  sayamattano āsayaṃ akatvā mūsikāya aññena vā kate āsaye  vasitvā yena kāmaṃ pakkamati, evamevaṃ bhikkhu sayaṃ senāsanakaraṇā  saṃkilesaṃ anāpajjitvā yattha katthaci vasitvā pakkameyyāti attho.<br/><br/>[03] idāni vutte avutte ca paccaye yathālābhasantoseneva sāmaññasukhaṃ  hoti, na aññathāti dassento āha ^b^``itarītarena  tusseyyā''^eb^ti, yena kenaci hīnena vā paṇītena vā yathāladdhena  paccayena santosaṃ āpajjeyyāti attho. ^b^ekadhamma^eb^nti  appamādabhāvaṃ, tañhi anuyuñjantassa anavajjaṃ sabbaṃ lokiyasukhaṃ  lokuttarasukhañca hatthagatameva hoti. tenāha bhagavā -- ``appamatto  hi jhāyanto, pappoti vipulaṃ sukha''nti (ma0 ni0 2.352; dha0  pa0 27). <br/><br/>[06] dhaniyattheragāthāvaṇṇanā niṭṭhitā. 


volume: 100
item: 175
title:
  paccayattheragāthāvaṇṇanā^bākulattheragāthāvaṇṇanā^dhaniyattheragāthāvaṇṇanā^mātaṅgaputtattheragāthāvaṇṇanā^

content:
  [03] ^b^atisīta^eb^nti ^a^P2.0091^ea^ āyasmato  mātaṅgaputtattherassa gāthā. kā uppatti? ayaṃ kira padumuttarassa  bhagavato kāle himavantasamīpe mahato jātassarassa heṭṭhā mahati  nāgabhavane mahānubhāvo nāgarājā hutvā nibbatto ekadivasaṃ  nāgabhavanato nikkhamitvā vicaranto satthāraṃ ākāsena gacchantaṃ  disvā pasannamānaso attano sīsamaṇinā pūjaṃ akāsi. so tena  puññakammena devamanussesu saṃsaranto imasmiṃ buddhuppāde kosalaraṭṭhe  mātaṅgassa nāma kuṭumbikassa putto ^a^V1.0380^ea^ hutvā nibbatto  ^a^M1.0447^ea^  ^b^mātaṅgaputto^eb^tveva paññāyittha. so viññutaṃ patto alasajātiko  hutvā kiñci kammaṃ akaronto ñātakehi aññehi ca garahito  ``sukhajīvino ime samaṇā sakyaputtiyā''ti sukhajīvitaṃ  ākaṅkhanto bhikkhūhi kataparicayo hutvā satthāraṃ upasaṅkamitvā  dhammaṃ sutvā paṭiladdhasaddho pabbajitvā aññe bhikkhū iddhimante disvā  iddhibalaṃ patthetvā satthu santike kammaṭṭhānaṃ gahetvā bhāvanaṃ anuyuñjanto  chaḷabhiñño ahosi. tena vuttaṃ ^b^apadāne^eb^ (apa0 thera  2.48.8-29) -- <br/><br/>[21] ``padumuttaro nāma jino, sabbadhammāna pāragū. <br/><br/>[22] vivekakāmo sambuddho, gacchate anilañjase.. <br/><br/>[21] ``avidūre himavantassa, mahājātassaro ahu. <br/><br/>[22] tattha me bhavanaṃ āsi, puññakammena saṃyutaṃ.. <br/><br/>[21] ``bhavanā abhinikkhamma, addasaṃ lokanāyakaṃ. <br/><br/>[22] indīvaraṃva jalitaṃ, ādittaṃva hutāsanaṃ.. <br/><br/>[21] ``vicinaṃ naddasaṃ pupphaṃ, pūjayissanti nāyakaṃ. <br/><br/>[22] sakaṃ cittaṃ pasādetvā, avandiṃ satthuno ahaṃ.. <br/><br/>[21] ``mama sīse maṇiṃ gayha, pūjayiṃ lokanāyakaṃ. <br/><br/>[22] imāya maṇipūjāya, vipāko hotu bhaddako.. <br/><br/>[21] ``padumuttaro lokavidū, āhutīnaṃ paṭiggaho. <br/><br/>[22] antalikkhe ṭhito satthā, imaṃ gāthaṃ abhāsatha.. <br/><br/>[21] ``so te ijjhatu saṅkappo, labhassu vipulaṃ sukhaṃ. <br/><br/>[22] imāya maṇipūjāya, anubhohi mahāyasaṃ.. <br/><br/>[21] ``idaṃ vatvāna bhagavā, jalajuttamanāmako. <br/><br/>[22] agamāsi buddhaseṭṭho, yattha cittaṃ paṇīhitaṃ.. <br/><br/>[21] ``saṭṭhikappāni devindo, devarajjamakārayiṃ. <br/><br/>[22] anekasatakkhattuñca, cakkavattī ahosahaṃ.. <br/><br/>[21] ``pubbakammaṃ sarantassa, devabhūtassa me sato. <br/><br/>[22] maṇi nibbattate mayhaṃ, ālokakaraṇo mamaṃ.. <br/><br/>[21] ``chaḷasītisahassāni ^a^M1.0448^ea^, nāriyo me pariggahā. <br/><br/>[22] vicittavatthābharaṇā, āmukkamaṇikuṇḍalā.. <br/><br/>[21] ``aḷārapamhā hasulā, susaññā tanumajjhimā. <br/><br/>[22] parivārenti maṃ niccaṃ, maṇipūjāyidaṃ phalaṃ.. <br/><br/>[21] ``soṇṇamayā ^a^V1.0381^ea^ maṇimayā, lohitaṅkamayā tathā. <br/><br/>[22] bhaṇḍā me sukatā honti, yadicchasi piḷandhanā.. <br/><br/>[21] ``kūṭāgārā gahā rammā, sayanañca mahārahaṃ. <br/><br/>[22] mama saṅkappamaññāya, nibbattanti yadicchakaṃ.. <br/><br/>[21] ``lābhā tesaṃ suladdhañca, ye labhanti upassutiṃ. <br/><br/>[22] puññakkhettaṃ manussānaṃ, osadhaṃ sabbapāṇinaṃ.. <br/><br/>[21] ``mayhampi sukataṃ kammaṃ, yohaṃ adakkhi nāyakaṃ. <br/><br/>[22] vinipātā pamuttomhi, pattomhi acalaṃ padaṃ.. <br/><br/>[21] ``yaṃ yaṃ yonūpapajjāmi, devattaṃ atha mānusaṃ. <br/><br/>[22] divasañceva rattiñca, āloko hoti me sadā.. <br/><br/>[21] ``tāyeva maṇipūjāya, anubhotvāna sampadā. <br/><br/>[22] ñāṇāloko mayā diṭṭho, pattomhi acalaṃ padaṃ.. <br/><br/>[21] ``satasahassito kappe, yaṃ maṇiṃ abhipūjayiṃ. <br/><br/>[22] duggatiṃ nābhijānāmi, maṇipūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño pana hutvā puggalādhiṭṭhānavasena kosajjaṃ garahanto  attano ca vīriyārambhaṃ kittento -- <br/><br/>[03] 231^b^.^eb^ <br/><br/>[21] ``atisītaṃ atiuṇhaṃ, atisāyamidaṃ ahu. <br/><br/>[22] iti vissaṭṭhakammante, khaṇā accenti māṇave.. <br/><br/>[03] 232^b^.^eb^ <br/><br/>[21] ``yo ca sītañca uṇhañca, tiṇā bhiyyo na maññati. <br/><br/>[22] karaṃ purisakiccāni, so sukhā na vihāyati.. <br/><br/>[03] 233^b^.^eb^ <br/><br/>[21] ``dabbaṃ ^a^M1.0449^ea^ kusaṃ poṭakilaṃ, usīraṃ muñjapabbajaṃ. <br/><br/>[22] urasā panudissāmi, vivekamanubrūhaya''nti.. --  gāthāttayamāha. <br/><br/>[01] tattha ^b^atisīta^eb^nti himapātavaddalādinā ativiya  sītaṃ, ^b^idaṃ ahū^eb^ti ānetvā sambandho. ^b^atiuṇha^eb^nti  dhammaparitāpādinā ativiya uṇhaṃ, ubhayenapi utuvasena  kosajjavatthumāha. ^b^atisāya^eb^nti divasassa pariṇatiyā  atisāyaṃ, sāyaggahaṇeneva cettha pātopi saṅgayhati ^a^P1.0092^ea^,  tadubhayena kālavasena kosajjavatthumāha. ^b^itī^eb^ti iminā pakārena.  etena ``idha, bhikkhave, bhikkhunā kammaṃ kattabbaṃ hotī''tiādinā  (a0 ni0  8.80; dī0 ni0 3.334) vuttaṃ kosajjavatthuṃ  ^a^V1.0382^ea^ saṅgaṇhāti. ^b^vissaṭṭhakammante^eb^ti pariccattayogakammante.  ^b^khaṇā^eb^ti buddhuppādādayo brahmacariyavāsassa okāsā.  ^b^accentī^eb^ti atikkamanti. ^b^māṇave^eb^ti satte. ^b^tiṇā  bhiyyo na maññatī^eb^ti tiṇato upari na maññati, tiṇaṃ viya  maññati, sītuṇhāni abhibhavitvā attanā kattabbaṃ karoti.  ^b^kara^eb^nti karonto. ^b^purisakiccānī^eb^ti vīrapurisena  kattabbāni attahitaparahitāni. ^b^sukhā^eb^ti sukhato,  nibbānasukhatoti adhippāyo. tatiyagāthāya attho heṭṭhā vuttoyeva. <br/><br/>[06] mātaṅgaputtattheragāthāvaṇṇanā niṭṭhitā. 


volume: 100
item: 176
title:
  bākulattheragāthāvaṇṇanā^dhaniyattheragāthāvaṇṇanā^mātaṅgaputtattheragāthāvaṇṇanā^khujjasobhitattheragāthāvaṇṇanā^

content:
  [03] ^b^ye cittakathī bahussutā^eb^ti āyasmato khujjasobhitattherassa  gāthā. kā uppatti? ayaṃ kira padumuttarassa bhagavato kāle  kulagehe nibbattitvā viññutaṃ patto ekadivasaṃ bhagavantaṃ mahatā  bhikkhusaṅghena saddhiṃ gacchantaṃ disvā pasannamānaso dasahi gāthāhi  abhitthavi. so tena puññakammena devamanussesu saṃsaranto imasmiṃ  buddhuppāde pāṭaliputtanagare brāhmaṇakule nibbatti, ``sobhito''tissa  nāmaṃ ^a^M1.0450^ea^ ahosi. thokaṃ khujjadhātukatāya pana ^b^khujjasobhito^eb^tveva  paññāyittha. so vayappatto satthari parinibbute ānandattherassa  santike pabbajitvā chaḷabhiñño ahosi. tena vuttaṃ ^b^apadāne^eb^  (apa0 thera 2.47.49-58) -- <br/><br/>[21] ``kakudhaṃ vilasantaṃva, devadevaṃ narāsabhaṃ. <br/><br/>[22] rathiyaṃ paṭipajjantaṃ, ko disvā na pasīdati.. <br/><br/>[21] ``tamandhakāraṃ nāsetvā, santāretvā bahuṃ janaṃ. <br/><br/>[22] ñāṇālokena jotantaṃ, ko disvā na pasīdati.. <br/><br/>[21] ``vasīsatasahassehi, nīyantaṃ lokanāyakaṃ. <br/><br/>[22] uddharantaṃ bahū satte, ko disvā na pasīdati.. <br/><br/>[21] ``āhanantaṃ dhammabheriṃ, maddantaṃ titthiye gaṇe. <br/><br/>[22] sīhanādaṃ vinadantaṃ, ko disvā na pasīdati.. <br/><br/>[21] ``yāvatā brahmalokato, āgantvāna sabrahmakā. <br/><br/>[22] pucchanti nipuṇe pañhe, ko disvā na pasīdati.. <br/><br/>[21] ``yassañjaliṃ karitvāna, āyācanti sadevakā. <br/><br/>[22] tena puññaṃ anubhonti, ko disvā na pasīdati.. <br/><br/>[21] ``sabbe ^a^V1.0383^ea^ janā samāgantvā, sampavārenti cakkhumaṃ. <br/><br/>[22] na vikampati ajjhiṭṭho, ko disvā na pasīdati.. <br/><br/>[21] ``nagaraṃ pavisato yassa, ravanti bheriyo bahū. <br/><br/>[22] vinadanti gajā mattā, ko disvā na pasīdati.. <br/><br/>[21] ``vīthiyā gacchato yassa, sabbābhā jotate sadā. <br/><br/>[22] abbhunnatā samā honti, ko disvā na pasīdati.. <br/><br/>[21] ``byāharantassa buddhassa, cakkavāḷampi suyyati. <br/><br/>[22] sabbe satte viññāpeti, ko disvā na pasīdati.. <br/><br/>[21] ``satasahassito kappe, yaṃ buddhamabhikittayiṃ. <br/><br/>[22] duggatiṃ nābhijānāmi, kittanāya idaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti.. <br/><br/>[01] chaḷabhiñño ^a^M1.0451^ea^ pana hutvā paṭhamamahāsaṅgītikāle rājagahe  sattapaṇṇiguhāyaṃ sannipatitena saṅghena ``āyasmantaṃ ānandaṃ  āmantehī''ti āṇatto pathaviyaṃ nimujjitvā therassa purato uṭṭhahitvā  saṅghassa sāsanaṃ ārocetvā sayaṃ puretaraṃ ākāsena gantvā  sattapaṇṇiguhādvāraṃ sampāpuṇi. tena ca samayena mārassa  mārakāyikānañca paṭisedhanatthaṃ devasaṅghena pesitā aññatarā devatā  sattapaṇṇiguhādvāre ṭhitā hoti, tassā khujjasobhito thero attano  āgamanaṃ kathento -- <br/><br/>[03] 234^b^.^eb^ <br/><br/>[21] ``ye ^a^P2.0093^ea^ cittakathī bahussutā, samaṇā  pāṭaliputtavāsino. <br/><br/>[22] tesaññataroyamāyuvā, dvāre tiṭṭhati khujjasobhito''ti..  -- paṭhamaṃ gāthamāha.<br/><br/>[03] tattha ^b^cittakathī^eb^ti vicittadhammakathikā, saṅkhipanaṃ,  vitthāraṇaṃ gambhīrakaraṇaṃ uttānīkaraṇaṃ kaṅkhāvinodanaṃ  dhammapatiṭṭhāpananti evamādīhi nānānayehi paresaṃ ajjhāsayānurūpaṃ  dhammassa kathanasīlāti attho. ^b^bahussutā^eb^ti  pariyattipaṭivedhabāhusaccapāripūriyā bahussutā. sabbaso  samitapāpatāya ^b^samaṇā. pāṭaliputtavāsino, tesaññataro^eb^ti  pāṭaliputtanagaravāsitāya pāṭaliputtavāsino, tesaṃ aññataro, ^b^ayaṃ  āyuvā^eb^ dīghāyu āyasmā. ^b^dvāre tiṭṭhatī^eb^ti sattapaṇṇiguhāya  dvāre tiṭṭhati, saṅghassa anumatiyā pavisitunti attho. taṃ sutvā  sā devatā therassa āgamanaṃ saṅghassa nivedentī -- <br/><br/>[03] 235^b^.^eb^ <br/><br/>[21] ``ye ^a^V1.0384^ea^ cittakathī...pe0... dvāre tiṭṭhati māluterito''ti..  -- dutiyaṃ gāthamāha.<br/><br/>[03] tattha ^b^māluterito^eb^ti iddhicittajanitena vāyunā erito,  iddhibalena āgatoti attho.<br/><br/>[03] evaṃ ^a^M1.0452^ea^ tāya devatāya niveditena saṅghena katokāso thero  saṅghassa santikaṃ gacchanto -- <br/><br/>[03] 236^b^.^eb^ <br/><br/>[21] ``suyuddhena suyiṭṭhena, saṅgāmavijayena ca. <br/><br/>[22] brahmacariyānuciṇṇena, evāyaṃ sukhamedhatī''ti.. -- <br/><br/>[25] imāya tatiyagāthāya aññaṃ byākāsi.<br/><br/>[03] tattha ^b^suyuddhenā^eb^ti pubbabhāge tadaṅgavikkhambhanappahānavasena  kilesehi suṭṭhu yujjhanena. ^b^suyiṭṭhenā^eb^ti antarantarā  kalyāṇamittehi dinnasappāyadhammadānena. ^b^saṅgāmavijayena cā^eb^ti  samucchedappahānavasena sabbaso kilesābhisaṅkhāranimmathanena  laddhasaṅgāmavijayena ca. ^b^brahmacariyānuciṇṇenā^eb^ti anuciṇṇena  aggamaggabrahmacariyena. ^b^evāyaṃ sukhamedhatī^eb^ti evaṃ vuttappakārena  ayaṃ khujjasobhito nibbānasukhaṃ phalasamāpattisukhañca edhati,  anubhavatīti attho. <br/><br/>[06] khujjasobhitattheragāthāvaṇṇanā niṭṭhitā. 


volume: 100
item: 177
title:
  dhaniyattheragāthāvaṇṇanā^mātaṅgaputtattheragāthāvaṇṇanā^khujjasobhitattheragāthāvaṇṇanā^vāraṇattheragāthāvaṇṇanā^

content:
  [03] ^b^yodha koci manussesū^eb^ti āyasmato vāraṇattherassa gāthā.  kā uppatti? ayampi purimabuddhesu katādhikāro tattha tattha bhave  puññāni karonto ito dvānavute kappe tissassa bhagavato uppattito  puretarameva ^a^P2.0094^ea^ brāhmaṇakule nibbattitvā brāhmaṇānaṃ  vijjāsippesu pāragū hutvā isipabbajjaṃ pabbajitvā  catupaṇṇāsasahassānaṃ antevāsikānaṃ mante vācento vasati. tena ca  samayena tissassa bhagavato bodhisattabhūtassa tusitā kāyā cavitvā  carimabhave mātukucchiṃ okkamanena mahāpathavikampo ahosi. taṃ  disvā mahājano bhīto saṃviggo naṃ isiṃ upasaṅkamitvā  pathavikampanakāraṇaṃ pucchi. so ``mahābodhisatto mātukucchiṃ  okkami, tenāyaṃ pathavikampo, tasmā mā bhāyathā''ti buddhuppādassa  pubbanimittabhāvaṃ kathetvā samassāsesi, buddhārammaṇañca pītiṃ  paṭivedesi. so tena puññakammena devamanussesu ^a^M1.0453^ea^ saṃsaranto imasmiṃ  ^a^V1.0385^ea^ buddhuppāde kosalaraṭṭhe brāhmaṇakule nibbattitvā ^b^vāraṇo^eb^ti  laddhanāmo vayappatto aññatarassa āraññakassa therassa santike dhammaṃ  sutvā laddhappasādo pabbajitvā samaṇadhammaṃ karoti. so ekadivasaṃ  buddhupaṭṭhānaṃ gacchanto antarāmagge ahinakule aññamaññaṃ kalahaṃ katvā  kālaṅkate disvā ``ime sattā aññamaññavirodhena jīvitakkhayaṃ  pattā''ti saṃviggamānaso hutvā bhagavato santikaṃ gato, tassa bhagavā  cittācāraṃ ñatvā tadanurūpameva ovādaṃ dento -- <br/><br/>[03] 237^b^.^eb^ <br/><br/>[21] ``yodha koci manussesu, parapāṇāni hiṃsati. <br/><br/>[22] asmā lokā paramhā ca, ubhayā dhaṃsate naro.. <br/><br/>[03] 238^b^.^eb^ <br/><br/>[21] ``yo ca mettena cittena, sabbapāṇānukampati. <br/><br/>[22] bahuñhi so pasavati, puññaṃ tādisako naro.. <br/><br/>[03] 239^b^.^eb^ <br/><br/>[21] ``subhāsitassa sikkhetha, samaṇūpāsanassa ca. <br/><br/>[22] ekāsanassa ca raho, cittavūpasamassā cā''ti.. --  tisso gāthā abhāsi.<br/><br/>[03] tattha ^b^yodha koci manussesū^eb^ti idha manussesu yo koci  khattiyo vā brāhmaṇo vā vesso vā suddo vā gahaṭṭho vā pabbajito  vā. manussaggahaṇañcettha ukkaṭṭhasattanidassananti daṭṭhabbaṃ.  ^b^parapāṇāni hiṃsatī^eb^ti parasatte māreti vibādhati ca.  ^b^asmā lokā^eb^ti idha lokato. ^b^paramhā^eb^ti paralokato.  ^b^ubhayā dhaṃsate^eb^ti ubhayato dhaṃsati, ubhayalokapariyāpannahitasukhato  parihāyatīti attho. ^b^naro^eb^ti satto.<br/><br/>[03] evaṃ parapīḷālakkhaṇaṃ pāpadhammaṃ dassetvā idāni  parapīḷānivattilakkhaṇaṃ kusalaṃ dhammaṃ dassento ^b^``yo ca  mettenā''^eb^tiādinā dutiyaṃ gāthamāha. tattha ^b^mettena cittenā^eb^ti  mettāsampayuttena cittena appanāpattena itarītarena vā.  ^b^sabbapāṇānukampatī^eb^ti sabbe pāṇe attano orasaputte viya  mettāyati. ^b^bahuñhi so pasavati, puññaṃ tādisako naro^eb^ti  ^a^P2.0095^ea^ so tathārūpo mettāvihārī puggalo bahuṃ mahantaṃ  anappakaṃ kusalaṃ pasavati paṭilabhati adhigacchati. <br/><br/>[01] idāni ^a^M1.0454^ea^ taṃ sasambhāre samathavipassanādhamme niyojento  ^b^``subhāsitassā''^eb^tiādinā tatiyaṃ gāthamāha. tattha  ^b^subhāsitassa sikkhethā^eb^ti appicchakathādibhedaṃ subhāsitaṃ  pariyattidhammaṃ savanadhāraṇaparipucchādivasena sikkheyya.  ^b^samaṇūpāsanassa cā^eb^ti samitapāpānaṃ samaṇānaṃ kalyāṇamittānaṃ  upāsakānaṃ kālena kālaṃ upasaṅkamitvā payirupāsanañceva paṭipattiyā  tesaṃ samīpacariyañca ^a^V1.0386^ea^ sikkheyya. ^b^ekāsanassa ca raho  cittavūpasamassa cā^eb^ti ekassa asahāyassa kāyavivekaṃ anubrūhantassa  raho kammaṭṭhānānuyogavasena āsanaṃ nisajjaṃ sikkheyya. evaṃ  kammaṭṭhānaṃ anuyuñjanto bhāvanañca matthakaṃ pāpento samucchedavasena  kilesānaṃ cittassa vūpasamañca sikkheyya. yāhi  adhisīlasikkhādīhi kilesā accantameva vūpasantā pahīnā honti,  tā maggaphalasikkhā sikkhantassa accantameva cittaṃ vūpasantaṃ nāma  hotīti. gāthāpariyosāne vipassanaṃ vaḍḍhetvā arahattaṃ pāpuṇi.  tena vuttaṃ ^b^apadāne^eb^ (apa0 thera 2.47.59-72) -- <br/><br/>[21] ``ajjhogāhetvā himavaṃ, mante vācemahaṃ tadā. <br/><br/>[22] catupaññāsasahassāni, sissā mayhaṃ upaṭṭhahuṃ.. <br/><br/>[21] ``adhitā vedagū sabbe, chaḷaṅge pāramiṃ gatā. <br/><br/>[22] sakavijjāhupatthaddhā, himavante vasanti te.. <br/><br/>[21] ``cavitvā tusitā kāyā, devaputto mahāyaso. <br/><br/>[22] uppajji mātukucchismiṃ, sampajāno patissato.. <br/><br/>[21] ``sambuddhe upapajjante, dasasahassi kampatha. <br/><br/>[22] andhā cakkhuṃ alabhiṃsu, uppajjantamhi nāyake.. <br/><br/>[21] ``sabbākāraṃ pakampittha, kevalā vasudhā ayaṃ. <br/><br/>[22] nigghosasaddaṃ sutvāna, ubbijjiṃsu mahājanā.. <br/><br/>[21] ``sabbe janā samāgamma, āgacchuṃ mama santikaṃ. <br/><br/>[22] vasudhāyaṃ pakampittha, kiṃ vipāko bhavissati.. <br/><br/>[21] ``avacāsiṃ ^a^M1.0455^ea^ tadā tesaṃ, mā bhetha natthi vo bhayaṃ. <br/><br/>[22] visaṭṭhā hotha sabbepi, uppādoyaṃ suvatthiko.. <br/><br/>[21] ``aṭṭhahetūhi samphussa, vasudhāyaṃ pakampati. <br/><br/>[22] tathā nimittā dissanti, obhāso vipulo mahā.. <br/><br/>[21] ``asaṃsayaṃ buddhaseṭṭho, uppajjissati cakkhumā. <br/><br/>[22] saññāpetvāna janataṃ, pañcasīle kathesahaṃ.. <br/><br/>[21] ``sutvāna pañcasīlāni, buddhuppādañca dullabhaṃ. <br/><br/>[22] ubbegajātā sumanā, tuṭṭhahaṭṭhā ahaṃsu te.. <br/><br/>[21] ``dvenavute ito kappe, yaṃ nimittaṃ viyākariṃ. <br/><br/>[22] duggatiṃ nābhijānāmi, byākaraṇassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti.. <br/><br/>[06] vāraṇattheragāthāvaṇṇanā niṭṭhitā. 


volume: 100
item: 178
title:
  mātaṅgaputtattheragāthāvaṇṇanā^khujjasobhitattheragāthāvaṇṇanā^vāraṇattheragāthāvaṇṇanā^vassikattheragāthāvaṇṇanā^

content:
  [03] ^b^ekopi^eb^ ^a^V1.0387^ea^ ^b^saddho medhāvī^eb^ti āyasmato vassikattherassa  gāthā. kā uppatti? ayampi purimabuddhesu katādhikāro tattha tattha  bhave puññāni karonto atthadassissa bhagavato kāle kulagehe  nibbattitvā viññutaṃ patto ekadivasaṃ satthāraṃ disvā pasannacitto  pilakkhaphalāni adāsi. so tena puññakammena devamanussesu  saṃsaranto imasmiṃ buddhuppāde kosalaraṭṭhe brāhmaṇakule nibbattitvā  ^b^vassiko^eb^ti laddhanāmo vayappatto satthu yamakapāṭihāriyaṃ disvā  paṭiladdhasaddho pabbajitvā samaṇadhammaṃ karonto ābādhiko ahosi.  atha naṃ ñātakā vejjaparidiṭṭhena bhesajjavidhinā upaṭṭhahitvā arogamakaṃsu.  so tamhā ābādhā vuṭṭhito saṃvegajāto bhāvanaṃ ussukkāpetvā  chaḷabhiñño ahosi. tena vuttaṃ ^b^apadāne^eb^ (apa0 thera  2.47.40-44) -- <br/><br/>[21] ``vanantare ^a^M1.0456^ea^ buddhaṃ disvā, atthadassiṃ mahāyasaṃ. <br/><br/>[22] pasannacitto sumano, pilakkhassa phalaṃ adā.. <br/><br/>[21] ``aṭṭhārase kappasate, yaṃ phalaṃ adadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño ^a^P2.0096^ea^ pana hutvā ākāsena ñātakānaṃ  santike gantvā ākāse ṭhito dhammaṃ desetvā te saraṇesu sīlesu ca  patiṭṭhāpesi. tesu keci kālaṅkatā saraṇesu sīlesu ca patiṭṭhitattā  sagge nibbattiṃsu. atha naṃ satthā buddhupaṭṭhānaṃ upagataṃ ``kiṃ te,  vassika, ñātīnaṃ ārogya''nti pucchi. so ñātīnaṃ attanā kataṃ  upakāraṃ satthu kathento -- <br/><br/>[03] 240^b^.^eb^ <br/><br/>[21] ``ekopi saddho medhāvī, assaddhānīdha ñātinaṃ. <br/><br/>[22] dhammaṭṭho sīlasampanno, hoti atthāya bandhunaṃ.. <br/><br/>[03] 241^b^.^eb^ <br/><br/>[21] ``niggayha anukampāya, coditā ñātayo mayā. <br/><br/>[22] ñātibandhavapemena, kāraṃ katvāna bhikkhusu.. <br/><br/>[03] 242^b^.^eb^ <br/><br/>[21] ``te abbhatītā kālaṅkatā, pattā te tidivaṃ sukhaṃ. <br/><br/>[22] bhātaro mayhaṃ mātā ca, modanti kāmakāmino''ti..  -- <br/><br/>[25] tisso gāthā abhāsi.<br/><br/>[03] tatthāyaṃ ^a^V1.0388^ea^ paṭhamagāthāya attho -- yo kammaphalasaddhāya ca  ratanattayasaddhāya ca vasena ^b^saddho,^eb^ tato eva  kammassakatañāṇādiyogato ^b^medhāvī,^eb^ satthu ovādadhamme  navalokuttaradhamme ca ṭhitattā ^b^dhammaṭṭho,^eb^ ācārasīlassa  maggasīlassa phalasīlassa ca vasena ^b^sīlasampanno,^eb^ so  ^b^ekopi^eb^ yathāvuttāya saddhāya abhāvena ^b^assaddhānaṃ idha^eb^  imasmiṃ loke ``amhākaṃ ime''ti ñātabbaṭṭhena ^b^ñātīnaṃ,^eb^ tathā  pemabandhanena bandhanaṭṭhena ^b^``bandhū''^eb^ti ca laddhanāmānaṃ bandhavānaṃ  ^b^atthāya^eb^ hitāya ^b^hotī^eb^ti.<br/><br/>[03] evaṃ ^a^M1.0457^ea^ sādhāraṇato vuttamatthaṃ attūpanāyikaṃ katvā dassetuṃ  ^b^``niggayhā''^eb^tiādinā itaragāthā vuttā. tattha ^b^niggayha  anukampāya, coditā ñātayo mayā^eb^ti idānipi duggatā kusalaṃ  akatvā āyatiṃ parikkilesaṃ puna mānubhavitthāti niggahetvā ñātayo  mayā ovaditā. ^b^ñātibandhavapemena^eb^ ``amhākaṃ ayaṃ bandhavo''ti  evaṃ pavattena pemena mama ovādaṃ atikkamituṃ asakkontā ^b^kāraṃ  katvāna bhikkhūsu^eb^ pasannacittā hutvā cīvarādipaccayadānena ceva  upaṭṭhānena ca bhikkhūsu sakkārasammānaṃ katvā ^b^te abbhatītā  kālaṅkatā^eb^ hutvā imaṃ lokaṃ atikkantā. puna ^b^te^eb^ti nipātamattaṃ.  ^b^tidivaṃ sukha^eb^nti devalokapariyāpannasukhaṃ, sukhaṃ vā iṭṭhaṃ  tidivaṃ adhigatā. ``ke pana te''ti āha. ``^b^bhātaro mayhaṃ  mātā ca, modanti kāmakāmino''^eb^ti. attanā  yathākāmitavatthukāmasamaṅgino hutvā abhiramantīti attho. <br/><br/>[06] vassikattheragāthāvaṇṇanā niṭṭhitā. 


volume: 100
item: 179
title:
  khujjasobhitattheragāthāvaṇṇanā^vāraṇattheragāthāvaṇṇanā^vassikattheragāthāvaṇṇanā^yasojattheragāthāvaṇṇanā^

content:
  [03] ^b^kālapabbaṅgasaṅkāso^eb^ti ^a^P2.0097^ea^ āyasmato  yasojattherassa gāthā. kā uppatti? ayampi purimabuddhesu  katādhikāro tattha tattha bhave puññāni upacinanto vipassissa  bhagavato kāle ārāmagopakakule nibbattitvā viññutaṃ patto ekadivasaṃ  vipassiṃ bhagavantaṃ ākāsena gacchantaṃ disvā pasannamānaso labujaphalaṃ  adāsi.<br/><br/>[03] so tena puññakammena devamanussesu saṃsaranto imasmiṃ buddhuppāde  sāvatthinagaradvāre kevaṭṭagāme pañcakulasatajeṭṭhakassa kevaṭṭassa putto hutvā  nibbatti, ^b^yasojo^eb^tissa nāmaṃ akaṃsu. so vayappatto attano  sahāyehi kevaṭṭaputtehi saddhiṃ macchagahaṇatthaṃ aciravatiyaṃ nadiyaṃ jālaṃ  khipi. tattheko suvaṇṇavaṇṇo mahāmaccho antojālaṃ pāvisi. taṃ  te rañño pasenadissa dassesuṃ ^a^V1.0389^ea^. rājā ``imassa suvaṇṇavaṇṇassa  macchassa vaṇṇakāraṇaṃ bhagavā jānātī''ti macchaṃ gāhāpetvā bhagavato  ^a^M1.0458^ea^ dassesi. bhagavā ``ayaṃ kassapassa sammāsambuddhassa sāsane  osakkamāne pabbajitvā micchā paṭipajjanto sāsanaṃ osakkāpetvā  niraye nibbatto ekaṃ buddhantaraṃ niraye paccitvā tato cuto  aciravatiyaṃ maccho hutvā nibbatto''ti vatvā tassa bhaginīnañca  niraye nibbattabhāvaṃ, tassa bhātikattherassa parinibbutabhāvañca teneva  kathāpetvā imissā aṭṭhuppattiyā ^b^kapilasuttaṃ^eb^ desesi.<br/><br/>[03] satthu desanaṃ sutvā yasojo saṃvegajāto saddhiṃ attano sahāyehi  bhagavato santike pabbajitvā patirūpe ṭhāne vasanto ekadivasaṃ  sapariso bhagavantaṃ vandituṃ jetavanaṃ agamāsi. tassa āgamane  senāsanapaññāpanādinā vihāre uccāsaddamahāsaddo ahosi. taṃ sutvā  ``bhagavā saparisaṃ yasojaṃ paṇāmesī''ti (udā0 23) sabbaṃ udāne  āgatanayena veditabbaṃ. paṇāmito pana āyasmā yasojo kasābhihato  bhaddo assājānīyo viya saṃviggamānaso saddhiṃ parisāya vaggumudāya  nadiyā tīre vasanto ghaṭento vāyamanto vipassanaṃ vaḍḍhetvā  antovasseyeva chaḷabhiñño ahosi. tena vuttaṃ ^b^apadāne^eb^ (apa0  thera 2.47.32-39) -- <br/><br/>[21] ``nagare bandhumatiyā, ārāmiko ahaṃ tadā. <br/><br/>[22] addasaṃ virajaṃ buddhaṃ, gacchantaṃ anilañjase.. <br/><br/>[21] ``labujaṃ phalamādāya, buddhaseṭṭhassadāsahaṃ. <br/><br/>[22] ākāseva ṭhito santo, paṭiggaṇhi mahāyaso.. <br/><br/>[21] ``vittisañjānano mayhaṃ, diṭṭhadhammasukhāvaho. <br/><br/>[22] phalaṃ buddhassa datvāna, vippasannena cetasā.. <br/><br/>[21] ``adhigañchiṃ tadā pītiṃ, vipulaṃ sukhamuttamaṃ. <br/><br/>[22] uppajjateva ratanaṃ, nibbattassa tahiṃ tahiṃ.. <br/><br/>[21] ``ekanavutito kappe, yaṃ phalaṃ adadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiññaṃ ^a^M1.0459^ea^ pana samānaṃ saparisaṃ āyasmantaṃ yasojaṃ satthā  pakkositvā āneñjasamāpattinā paṭisanthāramakāsi. so sabbepi  ^a^P2.0098^ea^ dhutaṅgadhamme samādāya vattati. tenassa sarīraṃ  kisaṃ ahosi lūkhaṃ dubbaṇṇaṃ, taṃ bhagavā paramappicchatāya pasaṃsanto -- <br/><br/>[03] 243^b^.^eb^ <br/><br/>[21] ``kālapabbaṅgasaṅkāso ^a^V1.0390^ea^, kiso dhamanisanthato. <br/><br/>[22] mattaññū annapānamhi, adīnamānaso naro''ti.. --  paṭhamaṃ gāthamāha.<br/><br/>[03] tattha ^b^kālapabbaṅgasaṅkāso^eb^ti maṃsūpacayavigamena  kisadusaṇṭhitasarīrāvayavatāya dantilatāpabbasadisaṅgo, tenāha  ^b^``kiso dhamanisanthato''^eb^ti. ^b^kiso^eb^ti  moneyyapaṭipadāpūraṇena kisasarīro. ^b^dhamanisanthato^eb^ti dhamanīhi  santhatagatto appamaṃsalohitatāya pākaṭīhi kaṇḍarasirāhi vitatasarīro.  ^b^mattaññū^eb^ti pariyesanapaṭiggahaṇaparibhogavissajjanesu pamāṇaññū.  ^b^adīnamānaso^eb^ti kosajjādīhi anabhibhūtattā alīnacitto  akusītavutti. ^b^naro^eb^ti puriso, porisassa dhurassa vahanato  porisalakkhaṇasampanno purisadhorayhoti adhippāyo.<br/><br/>[03] evaṃ thero satthārā pasaṭṭho pasaṭṭhabhāvānurūpaṃ attano  adhivāsanakhantivīriyārambhavivekābhiratikittanamukhena bhikkhūnaṃ dhammaṃ  kathento -- <br/><br/>[03] 244^b^.^eb^ <br/><br/>[21] ``phuṭṭho ḍaṃsehi makasehi, araññasmiṃ brahāvane. <br/><br/>[22] nāgo saṅgāmasīseva, sato tatrādhivāsaye.. <br/><br/>[03] 245^b^.^eb^ <br/><br/>[21] ``yathā brahmā tathā eko, yathā devo tathā duve. <br/><br/>[22] yathā gāmo tathā tayo, kolāhalaṃ tatuttari''nti.. -- <br/><br/>[25] imā dve gāthā abhāsi.<br/><br/>[03] tattha ^b^nāgo saṅgāmasīsevā^eb^ti yathā nāma ājāneyyo  hatthināgo yuddhamaṇḍale asisattitomarādippahāre adhivāsetvā parasenaṃ  viddhaṃseti, evaṃ bhikkhu ^b^araññasmiṃ brahāvane^eb^ araññāniyaṃ  ḍaṃsādiparissaye ^b^sato^eb^ ^a^M1.0460^ea^ sampajāno adhivāseyya, adhivāsetvā ca  bhāvanābalena mārabalaṃ vidhameyya. <br/><br/>[01] ^b^yathā brahmā^eb^ti yathā brahmā ekako  cittappakoparahito jhānasukhena niccameva sukhito viharati ^b^tathā  eko^eb^ti bhikkhupi eko adutiyo vivekasukhamanubrūhento sukhaṃ  viharati. ekassa sāmaññasukhaṃ paṇītanti hi vuttaṃ. etena  ekavihārī bhikkhu ``brahmasamo''ti ovādaṃ deti. ^b^yathā devo  tathā duve^eb^ti yathā devānaṃ antarantarā ^a^P2.0099^ea^  cittappakopopi siyā, tathā dvinnaṃ bhikkhūnaṃ sahavāse ghaṭṭanāpi  bhaveyyāti sadutiyavāsena bhikkhu ``devasamo''ti vutto. ^b^yathā  gāmo tathā tayo^eb^ti asmimeva pāṭhe tiṇṇaṃ bhikkhūnaṃ sahavāso  gāmavāsasadiso vivekavāso na hotīti adhippāyo ^a^V1.0391^ea^. ^b^kolāhalaṃ  tatuttari^eb^nti tato tayato upari ca bahūnaṃ saṃvāso kolāhalaṃ  uccāsaddamahāsaddamahājanasannipātasadiso, tasmā ekavihārinā  bhavitabbanti adhippāyoti. <br/><br/>[06] yasojattheragāthāvaṇṇanā niṭṭhitā. 


volume: 100
item: 180
title:
  vāraṇattheragāthāvaṇṇanā^vassikattheragāthāvaṇṇanā^yasojattheragāthāvaṇṇanā^sāṭimattiyattheragāthāvaṇṇanā^

content:
  [03] ^b^ahu tuyhaṃ pure saddhā^eb^ti āyasmato sāṭimattiyattherassa  gāthā. kā uppatti? ayampi purimabuddhesu katādhikāro tattha tattha  bhave puññāni upacinanto siddhatthassa bhagavato kāle kulagehe  nibbattitvā viññutaṃ patto ekadivasaṃ satthāraṃ disvā pasannamānaso  tālavaṇṭaṃ adāsi. so tena puññakammena devamanussesu saṃsaranto  imasmiṃ buddhuppāde magadharaṭṭhe brāhmaṇakule nibbattitvā  ^b^sāṭimattiyo^eb^ti laddhanāmo vayappatto hetusampannatāya  āraññakabhikkhūnaṃ santike pabbajitvā vipassanāya kammaṃ karonto  chaḷabhiñño ahosi. tena vuttaṃ ^b^apadāne^eb^ (apa0 thera  1.38.43-47) -- <br/><br/>[21] ``siddhatthassa ^a^M1.0461^ea^ bhagavato, tālavaṇṭamadāsahaṃ. <br/><br/>[22] sumanehi paṭicchannaṃ, dhārayāmi mahārahaṃ.. <br/><br/>[21] ``catunnavutito kappe, tālavaṇṭamadāsahaṃ. <br/><br/>[22] duggatiṃ nābhijānāmi, tālavaṇṭassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño pana hutvā bhikkhū ovadati anusāsati bahū ca  satte dhammaṃ kathetvā saraṇesu ca sīlesu ca patiṭṭhāpesi. aññatarañca  kulaṃ assaddhaṃ appasannaṃ saddhaṃ pasannaṃ akāsi. tena tasmiṃ kule  manussā there abhippasannā ahesuṃ. tatthekā dārikā abhirūpā  dassanīyā theraṃ piṇḍāya paviṭṭhaṃ sakkaccaṃ bhojanena parivisati.  athekadivasaṃ māro ``evaṃ imassa ayaso vaḍḍhissati, appatiṭṭho  bhavissatī''ti cintetvā therassa rūpena gantvā taṃ dārikaṃ hatthe  aggahesi. dārikā ``nāyaṃ manussasamphasso''ti ca aññāsi,  hatthañca muñcāpesi. taṃ disvā gharajano there appasādaṃ janesi.  punadivase thero taṃ kāraṇaṃ anāvajjento taṃ gharaṃ agamāsi. tattha  manussā anādaraṃ akaṃsu. thero taṃ kāraṇaṃ āvajjento mārassa  kiriyaṃ disvā ``tassa gīvāyaṃ kukkurakuṇapaṃ paṭimuñcatū''ti  adhiṭṭhahitvā ^a^V1.0392^ea^ tassa mocanatthaṃ upagatena mārena atītadivase katakiriyaṃ  ^a^P2.0100^ea^ kathāpetvā taṃ tajjetvā vissajjesi. taṃ disvā  gharasāmiko ``khamatha, bhante, accaya''nti khamāpetvā ``ajjatagge  ahameva, bhante, tumhe upaṭṭhahāmī''ti āha. thero tassa dhammaṃ kathento  -- <br/><br/>[03] 246^b^.^eb^ <br/><br/>[21] ``ahu tuyhaṃ pure saddhā, sā te ajja na vijjati. <br/><br/>[22] yaṃ tuyhaṃ tuyhamevetaṃ, natthi duccaritaṃ mama.. <br/><br/>[03] 247^b^.^eb^ <br/><br/>[21] ``aniccā hi calā saddhā, evaṃ diṭṭhā hi sā mayā. <br/><br/>[22] rajjantipi virajjanti, tattha kiṃ jiyyate muni.. <br/><br/>[03] 248^b^.^eb^ <br/><br/>[21] ``paccati munino bhattaṃ, thokaṃ thokaṃ kule kule. <br/><br/>[22] piṇḍikāya carissāmi, atthi jaṅghabalaṃ mamā''ti..  -- <br/><br/>[25] tisso gāthā abhāsi.<br/><br/>[03] tattha ^a^M1.0462^ea^ ^b^ahu tuyhaṃ pure saddhā, sā te ajja na vijjatī^eb^ti,  upāsaka, ito pubbe tava mayi ``ayyo dhammacārī  samacārī''tiādinā saddhā ahosi, sā saddhā te tava ajja idāni  na upalabbhati. tasmā ^b^yaṃ tuyhaṃ tuyhameveta^eb^nti catupaccayadānaṃ,  tuyhameva etaṃ hotu, na tena mayhaṃ attho, sammā pasannacittena hi dānaṃ  nāma dātabbanti adhippāyo. atha vā ^b^yaṃ tuyhaṃ tuyhameveta^eb^nti  yaṃ tava mayi ajja agāravaṃ pavattaṃ, taṃ tuyhameva, tassa phalaṃ tayā eva  paccanubhavitabbaṃ, na mayāti attho. ^b^natthi duccaritaṃ mamā^eb^ti  mama pana duccaritaṃ nāma natthi maggeneva duccaritahetūnaṃ kilesānaṃ  samucchinnattā.<br/><br/>[03] ^b^aniccā hi calā saddhā^eb^ti yasmā pothujjanikā saddhā  aniccā ekantikā na hoti, tato eva calā assapiṭṭhe ṭhapitakumbhaṇḍaṃ  viya, thusarāsimhi nikhātakhāṇukaṃ viya ca anavaṭṭhitā. ^b^evaṃ  diṭṭhā hi sā mayā^eb^ti evaṃ bhūtā ca sā saddhā mayā tayi diṭṭhā  paccakkhato viditā. ^b^rajjantipi virajjantī^eb^ti evaṃ tassā  anavaṭṭhitattā eva ime sattā kadāci katthaci mittasanthavavasena  rajjanti sinehampi karonti, kadāci virajjanti virattacittā honti.  ^b^tattha kiṃ jiyyate munī^eb^ti tasmiṃ puthujjanānaṃ rajjane virajjane  ca muni pabbajito kiṃ jiyyati, kā tassa hānīti attho.<br/><br/>[03] ``sace mama paccaye na gaṇhatha, kathaṃ tumhe yāpethā''ti evaṃ mā  cintayīti dassento ^b^``paccatī''^eb^ti gāthamāha. tassattho  ^b^munino^eb^ pabbajitassa ^b^bhattaṃ^eb^ nāma ^b^kule kule^eb^ anugharaṃ  divase divase ^a^V1.0393^ea^ ^b^thokaṃ thokaṃ^eb^ paccate, na ca tuyhaṃ eva gehe.  ^b^piṇḍikāya carissāmi, atthi jaṅghabalaṃ mamā^eb^ti atthi me  jaṅghabalaṃ, nāhaṃ obhaggajaṅgho na khañjo na ca pādarogī, tasmā  ^a^P2.0101^ea^ piṇḍikāya missakabhikkhāya carissāmi,  ``yathāpi bhamaro puppha''ntiādinā (dha0 pa0 49; netti0 123)  satthārā vuttanayena piṇḍāya caritvā yāpessāmīti dasseti. <br/><br/>[06] sāṭimattiyattheragāthāvaṇṇanā niṭṭhitā. 


volume: 100
item: 181
title:
  vassikattheragāthāvaṇṇanā^yasojattheragāthāvaṇṇanā^sāṭimattiyattheragāthāvaṇṇanā^upālittheragāthāvaṇṇanā^

content:
  [03] ^b^saddhāya^eb^ ^a^M1.0463^ea^ ^b^abhinikkhammā^eb^ti āyasmato upālittherassa  gāthā. kā uppatti? ayampi padumuttarassa bhagavato kāle  haṃsavatīnagare kulaghare nibbatto ekadivasaṃ satthu dhammaṃ suṇanto  satthāraṃ ekaṃ bhikkhuṃ vinayadharānaṃ aggaṭṭhāne ṭhapentaṃ disvā  adhikārakammaṃ katvā taṃ ṭhānantaraṃ patthesi. so yāvajīvaṃ kusalaṃ  katvā devamanussesu saṃsaranto imasmiṃ buddhuppāde kappakagehe paṭisandhiṃ  gaṇhi, ^b^upālī^eb^tissa nāmaṃ akaṃsu. so vayappatto anuruddhādīnaṃ  channaṃ khattiyānaṃ pasādako hutvā tathāgate anupiyambavane viharante  pabbajanatthāya nikkhamantehi chahi khattiyehi saddhiṃ nikkhamitvā  pabbaji. tassa pabbajjāvidhānaṃ pāḷiyaṃ āgatameva (cūḷava0 330).<br/><br/>[03] so pabbajitvā upasampanno satthu santike kammaṭṭhānaṃ gahetvā  ``mayhaṃ, bhante, araññavāsaṃ anujānāthā''ti āha. bhikkhu tava  araññe vasantassa ekameva dhuraṃ vaḍḍhissati, amhākaṃ pana santike  vasantassa ganthadhurañca vipassanādhurañca paripūressatīti. thero satthu  vacanaṃ sampaṭicchitvā vipassanāya kammaṃ karonto nacirasseva arahattaṃ  pāpuṇi. tena vuttaṃ ^b^apadāne^eb^ (apa0 thera 1.1.441-595) -- <br/><br/>[21] ``nagare haṃsavatiyā, sujāto nāma brāhmaṇo. <br/><br/>[22] asītikoṭinicayo, pahūtadhanadhaññavā.. <br/><br/>[21] ``ajjhāyako mantadharo, tiṇṇaṃ vedāna pāragū. <br/><br/>[22] lakkhaṇe itihāse ca, sadhamme pāramiṃ gato.. <br/><br/>[21] ``paribbājā ekasikhā, gotamā buddhasāvakā. <br/><br/>[22] carakā tāpasā ceva, caranti mahiyā tadā.. <br/><br/>[21] ``tepi ^a^V1.0394^ea^ maṃ parivārenti, brāhmaṇo vissuto iti. <br/><br/>[22] bahujjano maṃ pūjeti, nāhaṃ pūjemi kiñcanaṃ.. <br/><br/>[21] ``pūjārahaṃ na passāmi, mānatthaddho ahaṃ tadā. <br/><br/>[22] buddhoti vacanaṃ natthi, tāva nuppajjate jino.. <br/><br/>[21] ``accayena ahorattaṃ, padumuttaranāmako. <br/><br/>[22] sabbaṃ tamaṃ vinodetvā, loke uppajji cakkhumā.. <br/><br/>[21] ``vitthārike ^a^M1.0464^ea^ bāhujaññe, puthubhūte ca sāsane. <br/><br/>[22] upāgami tadā buddho, nagaraṃ haṃsasavhayaṃ.. <br/><br/>[21] ``pitu atthāya so buddho, dhammaṃ desesi cakkhumā. <br/><br/>[22] tena kālena parisā, samantā yojanaṃ tadā.. <br/><br/>[21] ``sammato manujānaṃ so, sunando nāma tāpaso. <br/><br/>[22] yāvatā buddhaparisā, pupphehacchādayī tadā.. <br/><br/>[21] ``catusaccaṃ pakāsente, seṭṭhe ca pupphamaṇḍape. <br/><br/>[22] koṭisatasahassānaṃ, dhammābhisamayo ahu.. <br/><br/>[21] ``sattarattindivaṃ buddho, vassetvā dhammavuṭṭhiyo. <br/><br/>[22] aṭṭhame divase patte, sunandaṃ kittayī jino.. <br/><br/>[21] ``devaloke manusse vā, saṃsaranto ayaṃ bhave. <br/><br/>[22] sabbesaṃ pavaro hutvā, bhavesu saṃsarissati.. <br/><br/>[21] ``kappasatasahassamhi, okkākakulasambhavo. <br/><br/>[22] gotamo nāma gottena, satthā loke bhavissati.. <br/><br/>[21] ``tassa dhammesu dāyādo, oraso dhammanimmito. <br/><br/>[22] mantāṇiputto puṇṇoti, hessati satthu sāvako.. <br/><br/>[21] ``evaṃ kittayi sambuddho, sunandaṃ tāpasaṃ tadā. <br/><br/>[22] hāsayanto janaṃ sabbaṃ, dassayanto sakaṃ balaṃ.. <br/><br/>[21] ``katañjalī namassanti, sunandaṃ tāpasaṃ janā. <br/><br/>[22] buddhe kāraṃ karitvāna, sodhesi gatimattano.. <br/><br/>[21] ``tattha me ahu saṅkappo, sutvāna munino vacaṃ. <br/><br/>[22] ahampi kāraṃ kassāmi, yathā passāmi gotamaṃ.. <br/><br/>[21] ``evāhaṃ cintayitvāna, kiriyaṃ cintayiṃ mama. <br/><br/>[22] kyāhaṃ kammaṃ ācarāmi, puññakkhette anuttare.. <br/><br/>[21] ``ayañca pāṭhiko bhikkhu, sabbapāṭhissa sāsane. <br/><br/>[22] vinaye agganikkhitto, taṃ ṭhānaṃ patthaye ahaṃ.. <br/><br/>[21] ``idaṃ ^a^M1.0465^ea^ ^a^V1.0395^ea^ me amitaṃ bhogaṃ, akkhobhaṃ sāgarūpamaṃ. <br/><br/>[22] tena bhogena buddhassa, ārāmaṃ māpaye ahaṃ.. <br/><br/>[21] ``sobhanaṃ nāma ārāmaṃ, nagarassa puratthato. <br/><br/>[22] kiṇitvā satasahassena, saṅghārāmaṃ amāpayiṃ.. <br/><br/>[21] ``kūṭāgāre ca pāsāde, maṇḍape hammiye guhā. <br/><br/>[22] caṅkame sukate katvā, saṅghārāmaṃ amāpayiṃ.. <br/><br/>[21] ``jantāgharaṃ aggisālaṃ, atho udakamāḷakaṃ. <br/><br/>[22] nhānagharaṃ māpayitvā, bhikkhusaṅghassadāsahaṃ.. <br/><br/>[21] ``āsandiyo pīṭhake ca, paribhoge ca bhājane. <br/><br/>[22] ārāmikañca bhesajjaṃ, sabbametaṃ adāsahaṃ.. <br/><br/>[21] ``ārakkhaṃ paṭṭhapetvāna, pākāraṃ kārayiṃ daḷhaṃ. <br/><br/>[22] mā naṃ koci viheṭhesi, santacittāna tādinaṃ.. <br/><br/>[21] ``satasahassenāvāsaṃ, saṅghārāme amāpayiṃ. <br/><br/>[22] vepullaṃ taṃ māpayitvā, sambuddhaṃ upanāmayiṃ.. <br/><br/>[21] ``niṭṭhāpito mayārāmo, sampaṭiccha tuvaṃ muni. <br/><br/>[22] niyyādessāmi taṃ vīra, adhivāsehi cakkhuma.. <br/><br/>[21] ``padumuttaro lokavidū, āhutīnaṃ paṭiggaho. <br/><br/>[22] mama saṅkappamaññāya, adhivāsesi nāyako.. <br/><br/>[21] ``adhivāsanamaññāya, sabbaññussa mahesino. <br/><br/>[22] bhojanaṃ paṭiyādetvā, kālamārocayiṃ ahaṃ.. <br/><br/>[21] ``ārocitamhi kālamhi, padumuttaranāyako. <br/><br/>[22] khīṇāsavasahassehi, ārāmaṃ me upāgami.. <br/><br/>[21] ``nisinnaṃ kālamaññāya, annapānena tappayiṃ. <br/><br/>[22] bhuttāviṃ kālamaññāya, idaṃ vacanamabraviṃ.. <br/><br/>[21] ``kīto satasahassena, tattakeneva kārito. <br/><br/>[22] sobhano nāma ārāmo, sampaṭiccha tuvaṃ muni.. <br/><br/>[21] ``iminārāmadānena ^a^M1.0466^ea^, cetanāpaṇidhīhi ca. <br/><br/>[22] bhave nibbattamānohaṃ, labhāmi mama patthitaṃ.. <br/><br/>[21] ``paṭiggahetvā sambuddho, saṅghārāmaṃ sumāpitaṃ. <br/><br/>[22] bhikkhusaṅghe nisīditvā, idaṃ vacanamabravi.. <br/><br/>[21] ``yo so buddhassa pādāsi, saṅghārāmaṃ sumāpitaṃ. <br/><br/>[22] tamahaṃ kittayissāmi, suṇātha mama bhāsato.. <br/><br/>[21] ``hatthī ^a^V1.0396^ea^ assā rathā pattī, senā ca caturaṅginī. <br/><br/>[22] parivāressantimaṃ niccaṃ, saṅghārāmassidaṃ phalaṃ.. <br/><br/>[21] ``saṭṭhi tūrasahassāni, bheriyo samalaṅkatā. <br/><br/>[22] parivāressantimaṃ niccaṃ, saṅghārāmassidaṃ phalaṃ.. <br/><br/>[21] ``chaḷasītisahassāni, nāriyo samalaṅkatā. <br/><br/>[22] vicittavatthābharaṇā, āmuttamaṇikuṇḍalā.. <br/><br/>[21] ``aḷārapamhā hasulā, susaññā tanumajjhimā. <br/><br/>[22] parivāressantimaṃ niccaṃ, saṅghārāmassidaṃ phalaṃ.. <br/><br/>[21] ``tiṃsakappasahassāni, devaloke ramissati. <br/><br/>[22] sahassakkhattuṃ devindo, devarajjaṃ karissati.. <br/><br/>[21] ``devarājena pattabbaṃ, sabbaṃ paṭilabhissati. <br/><br/>[22] anūnabhogo hutvāna, devarajjaṃ karissati.. <br/><br/>[21] ``sahassakkhattuṃ cakkavattī, rājā raṭṭhe bhavissati.. <br/><br/>[22] pathabyā rajjaṃ vipulaṃ, gaṇanāto asaṅkhiyaṃ.. <br/><br/>[21] ``kappasatasahassamhi, okkākakulasambhavo. <br/><br/>[22] gotamo nāma gottena, satthā loke bhavissati.. <br/><br/>[21] ``tassa dhammesu dāyādo, oraso dhammanimmito. <br/><br/>[22] upāli nāma nāmena, hessati satthu sāvako.. <br/><br/>[21] ``vinaye pāramiṃ patvā, ṭhānāṭhāne ca kovido. <br/><br/>[22] jinasāsanaṃ dhārento, viharissatināsavo.. <br/><br/>[21] ``sabbametaṃ ^a^M1.0467^ea^ abhiññāya, gotamo sakyapuṅgavo. <br/><br/>[22] bhikkhusaṅghe nisīditvā, etadagge ṭhapessati.. <br/><br/>[21] ``aparimeyyupādāya, patthemi tava sāsanaṃ. <br/><br/>[22] so me attho anuppatto, sabbasaṃyojanakkhayo.. <br/><br/>[21] ``yathā sūlāvuto poso, rājadaṇḍena tajjito. <br/><br/>[22] sūle sātaṃ avindanto, parimuttiṃva icchati.. <br/><br/>[21] ``tathevāhaṃ mahāvīra, bhavadaṇḍena tajjito. <br/><br/>[22] kammasūlāvuto santo, pipāsāvedanaṭṭito.. <br/><br/>[21] ``bhave sātaṃ na vindāmi, ḍayhanto tīhi aggibhi. <br/><br/>[22] parimuttiṃ gavesāmi, yathāpi rājadaṇḍito.. <br/><br/>[21] ``yathā visādo puriso, visena paripīḷito. <br/><br/>[22] agadaṃ so gaveseyya, visaghātāyupālanaṃ.. <br/><br/>[21] ``gavesamāno ^a^V1.0397^ea^ passeyya, agadaṃ visaghātakaṃ. <br/><br/>[22] taṃ pivitvā sukhī assa, visamhā parimuttiyā.. <br/><br/>[21] ``tathevāhaṃ mahāvīra, yathā visahato naro. <br/><br/>[22] sampīḷito avijjāya, saddhammāgadamesahaṃ.. <br/><br/>[21] ``dhammāgadaṃ gavesanto, addakkhiṃ sakyasāsanaṃ. <br/><br/>[22] aggaṃ sabbosadhānaṃ taṃ, sabbasallavinodanaṃ.. <br/><br/>[21] ``dhammosadhaṃ pivitvāna, visaṃ sabbaṃ samūhaniṃ. <br/><br/>[22] ajarāmaraṃ sītibhāvaṃ, nibbānaṃ phassayiṃ ahaṃ.. <br/><br/>[21] ``yathā bhūtaṭṭito poso, bhūtaggāhena pīḷito. <br/><br/>[22] bhūtavejjaṃ gaveseyya, bhūtasmā parimuttiyā.. <br/><br/>[21] ``gavesamāno passeyya, bhūtavijjāsu kovidaṃ. <br/><br/>[22] tassa so vihane bhūtaṃ, samūlañca vināsaye.. <br/><br/>[21] ``tathevāhaṃ mahāvīra, tamaggāhena pīḷito. <br/><br/>[22] ñāṇālokaṃ gavesāmi, tamato parimuttiyā.. <br/><br/>[21] ``athaddasaṃ ^a^M1.0468^ea^ sakyamuniṃ, kilesatamasodhanaṃ. <br/><br/>[22] so me tamaṃ vinodesi, bhūtavejjova bhūtakaṃ.. <br/><br/>[21] ``saṃsārasotaṃ sañchindiṃ, taṇhāsotaṃ nivārayiṃ. <br/><br/>[22] bhavaṃ ugghāṭayiṃ sabbaṃ, bhūtavejjova mūlato.. <br/><br/>[21] ``garuḷo yathā opatati, pannagaṃ bhakkhamattano. <br/><br/>[22] samantā yojanasataṃ, vikkhobheti mahāsaraṃ.. <br/><br/>[21] ``pannagaṃ so gahetvāna, adhosīsaṃ viheṭhayaṃ. <br/><br/>[22] ādāya so pakkamati, yenakāmaṃ vihaṅgamo.. <br/><br/>[21] ``tathevāhaṃ mahāvīra, yathāpi garuḷo balī. <br/><br/>[22] asaṅkhataṃ gavesanto, dose vikkhālayiṃ ahaṃ.. <br/><br/>[21] ``diṭṭho ahaṃ dhammavaraṃ, santipadamanuttaraṃ. <br/><br/>[22] ādāya viharāmetaṃ, garuḷo pannagaṃ yathā.. <br/><br/>[21] ``āsāvatī nāma latā, jātā cittalatāvane. <br/><br/>[22] tassā vassasahassena, ekaṃ nibbattate phalaṃ.. <br/><br/>[21] ``taṃ devā payirupāsanti, tāvadūraphale sati. <br/><br/>[22] devānaṃ sā piyā evaṃ, āsāvatī latuttamā.. <br/><br/>[21] ``satasahassupādāya, tāhaṃ paricare muni. <br/><br/>[22] sāyaṃ pātaṃ namassāmi, devā āsāvatiṃ yathā.. <br/><br/>[21] ``avañjhā ^a^V1.0398^ea^ pāricariyā, amoghā ca namassanā. <br/><br/>[22] dūrāgatampi maṃ santaṃ, khaṇoyaṃ na virādhayi.. <br/><br/>[21] ``paṭisandhiṃ na passāmi, vicinanto bhave ahaṃ. <br/><br/>[22] nirūpadhi vippamutto, upasanto carāmahaṃ.. <br/><br/>[21] ``yathāpi padumaṃ nāma, sūriyaraṃsena pupphati. <br/><br/>[22] tathevāhaṃ mahāvīra, buddharaṃsena pupphito.. <br/><br/>[21] ``yathā balākayonimhi, na vijjati pumo sadā. <br/><br/>[22] meghesu gajjamānesu, gabbhaṃ gaṇhanti tā sadā.. <br/><br/>[21] ``cirampi ^a^M1.0469^ea^ gabbhaṃ dhārenti, yāva megho na gajjati. <br/><br/>[22] bhārato parimuccanti, yadā megho pavassati.. <br/><br/>[21] ``padumuttarabuddhassa, dhammameghena gajjato. <br/><br/>[22] saddena dhammameghassa, dhammagabbhaṃ agaṇhahaṃ.. <br/><br/>[21] ``satasahassupādāya, puññagabbhaṃ dharemahaṃ. <br/><br/>[22] nappamuccāmi bhārato, dhammamegho na gajjati.. <br/><br/>[21] ``yadā tuvaṃ sakyamuni, ramme kapilavatthave. <br/><br/>[22] gajjasi dhammameghena, bhārato parimuccahaṃ.. <br/><br/>[21] ``suññataṃ animittañca, tathāppaṇihitampi ca. <br/><br/>[22] caturo ca phale sabbe, dhammevaṃ vijanayiṃ ahaṃ.. <br/><br/>[21] ``aparimeyyupādāya, patthemi tava sāsanaṃ. <br/><br/>[22] so me attho anuppatto, santipadamanuttaraṃ.. <br/><br/>[21] ``vinaye pāramiṃ patto, yathāpi pāṭhiko isi. <br/><br/>[22] na me samasamo atthi, dhāremi sāsanaṃ ahaṃ.. <br/><br/>[21] ``vinaye khandhake cāpi, tikacchede ca pañcake. <br/><br/>[22] ettha me vimati natthi, akkhare byañjanepi vā.. <br/><br/>[21] ``niggahe paṭikamme ca, ṭhānāṭhāne ca kovido. <br/><br/>[22] osāraṇe vuṭṭhāpane, sabbattha pāramiṃ gato.. <br/><br/>[21] ``vinaye khandhake vāpi, nikkhipitvā padaṃ ahaṃ. <br/><br/>[22] ubhato viniveṭhetvā, rasato osareyyahaṃ.. <br/><br/>[21] ``niruttiyā sukusalo, atthānatthe ca kovido. <br/><br/>[22] anaññātaṃ mayā natthi, ekaggo satthu sāsane.. <br/><br/>[21] ``rūpadakkho ahaṃ ajja, sakyaputtassa sāsane. <br/><br/>[22] kaṅkhaṃ sabbaṃ vinodemi, chindāmi sabbasaṃsayaṃ.. <br/><br/>[21] ``padaṃ ^a^V1.0399^ea^ anupadañcāpi, akkharañcāpi byañjanaṃ. <br/><br/>[22] nidāne pariyosāne, sabbattha kovido ahaṃ.. <br/><br/>[21] ``yathāpi ^a^M1.0470^ea^ rājā balavā, niggaṇhitvā parantape. <br/><br/>[22] vijinitvāna saṅgāmaṃ, nagaraṃ tattha māpaye.. <br/><br/>[21] ``pākāraṃ parikhañcāpi, esikaṃ dvārakoṭṭhakaṃ. <br/><br/>[22] aṭṭālake ca vividhe, kāraye nagare bahū.. <br/><br/>[21] ``siṅghāṭakaṃ caccarañca, suvibhattantarāpaṇaṃ. <br/><br/>[22] kārayeyya sabhaṃ tattha, atthānatthavinicchayaṃ.. <br/><br/>[21] ``nigghātatthaṃ amittānaṃ, chiddāchiddañca jānituṃ. <br/><br/>[22] balakāyassa rakkhāya, senāpaccaṃ ṭhapeti so.. <br/><br/>[21] ``ārakkhatthāya bhaṇḍassa, nidhānakusalaṃ naraṃ. <br/><br/>[22] mā me bhaṇḍaṃ vinassīti, bhaṇḍarakkhaṃ ṭhapeti so.. <br/><br/>[21] ``mamatto hoti yo rañño, vuddhiṃ yassa ca icchati. <br/><br/>[22] tassādhikaraṇaṃ deti, mittassa paṭipajjituṃ.. <br/><br/>[21] ``uppātesu nimittesu, lakkhaṇesu ca kovidaṃ. <br/><br/>[22] ajjhāyakaṃ mantadharaṃ, porohicce ṭhapeti so.. <br/><br/>[21] ``etehaṅgehi sampanno, khattiyoti pavuccati. <br/><br/>[22] sadā rakkhanti rājānaṃ, cakkavākova dukkhitaṃ.. <br/><br/>[21] ``tatheva tvaṃ mahāvīra, hatāmittova khattiyo. <br/><br/>[22] sadevakassa lokassa, dhammarājāti vuccati.. <br/><br/>[21] ``titthiye nihanitvāna, mārañcāpi sasenakaṃ. <br/><br/>[22] tamandhakāraṃ vidhamitvā, dhammanagaraṃ amāpayi.. <br/><br/>[21] ``sīlaṃ pākārakaṃ tattha, ñāṇaṃ te dvārakoṭṭhakaṃ. <br/><br/>[22] saddhā te esikā vīra, dvārapālo ca saṃvaro.. <br/><br/>[21] ``satipaṭṭhānamaṭṭālaṃ, paññā te caccaraṃ mune. <br/><br/>[22] iddhipādañca siṅghāṭaṃ, dhammavīthi sumāpitā.. <br/><br/>[21] ``suttantaṃ abhidhammañca, vinayañcāpi kevalaṃ. <br/><br/>[22] navaṅgaṃ buddhavacanaṃ, esā dhammasabhā tava.. <br/><br/>[21] ``suññataṃ ^a^M1.0471^ea^ animittañca, vihārañcappaṇīhitaṃ. <br/><br/>[22] āneñjañca nirodho ca, esā dhammakuṭī tava.. <br/><br/>[21] ``paññāya aggo nikkhitto, paṭibhāne ca kovido. <br/><br/>[22] sāriputtoti nāmena, dhammasenāpatī tava.. <br/><br/>[21] ``cutūpapātakusalo ^a^V1.0400^ea^, iddhiyā pāramiṃ gato. <br/><br/>[22] kolito nāma nāmena, porohicco tavaṃ mune.. <br/><br/>[21] ``porāṇakavaṃsadharo, uggatejo durāsado. <br/><br/>[22] dhutavādīguṇenaggo, akkhadasso tavaṃ mune.. <br/><br/>[21] ``bahussuto dhammadharo, sabbapāṭhī ca sāsane. <br/><br/>[22] ānando nāma nāmena, dhammārakkho tavaṃ mune.. <br/><br/>[21] ``ete sabbe atikkamma, pamesi bhagavā mamaṃ. <br/><br/>[22] vinicchayaṃ me pādāsi, vinaye viññudesitaṃ.. <br/><br/>[21] ``yo koci vinaye pañhaṃ, pucchati buddhasāvako. <br/><br/>[22] tattha me cintanā natthi, taññevatthaṃ kathemahaṃ.. <br/><br/>[21] ``yāvatā buddhakhettamhi, ṭhapetvā taṃ mahāmuni. <br/><br/>[22] vinaye mādiso natthi, kuto bhiyyo bhavissati.. <br/><br/>[21] ``bhikkhusaṅghe nisīditvā, evaṃ gajjati gotamo. <br/><br/>[22] upālissa samo natthi, vinaye khandhakesu ca.. <br/><br/>[21] ``yāvatā buddhabhaṇitaṃ, navaṅgaṃ satthusāsanaṃ. <br/><br/>[22] vinayogadhaṃ taṃ sabbaṃ, vinayamūlapassino.. <br/><br/>[21] ``mama kammaṃ saritvāna, gotamo sakyapuṅgavo. <br/><br/>[22] bhikkhusaṅghe nisīditvā, etadagge ṭhapesi maṃ.. <br/><br/>[21] ``satasahassupādāya, imaṃ ṭhānaṃ apatthayiṃ. <br/><br/>[22] so me attho anuppatto, vinaye pāramiṃ gato.. <br/><br/>[21] ``sakyānaṃ nandijanano, kappako āsahaṃ pure. <br/><br/>[22] vijahitvāna taṃ jātiṃ, putto jāto mahesino.. <br/><br/>[21] ``ito ^a^M1.0472^ea^ dutiyake kappe, añjaso nāma khattiyo. <br/><br/>[22] anantatejo amitayaso, bhūmipālo mahaddhano.. <br/><br/>[21] ``tassa rañño ahaṃ putto, candano nāma khattiyo. <br/><br/>[22] jātimadenupatthaddho, yasabhogamadena ca.. <br/><br/>[21] ``nāgasatasahassāni, sabbālaṅkārabhūsitā. <br/><br/>[22] tidhāpabhinnā mātaṅgā, parivārenti maṃ sadā.. <br/><br/>[21] ``sabalehi paretohaṃ, uyyānaṃ gantukāmako. <br/><br/>[22] āruyha sirikaṃ nāgaṃ, nagarā nikkhamiṃ tadā.. <br/><br/>[21] ``caraṇena ca sampanno, guttadvāro susaṃvuto. <br/><br/>[22] devalo nāma sambuddho, āgacchi purato mama.. <br/><br/>[21] ``pesetvā ^a^V1.0401^ea^ sirikaṃ nāgaṃ, buddhaṃ āsādayiṃ tadā. <br/><br/>[22] tato sañjātakopo so, nāgo nuddharate padaṃ.. <br/><br/>[21] ``nāgaṃ ruṇṇamanaṃ disvā, buddhe kodhaṃ akāsahaṃ. <br/><br/>[22] vihesayitvā sambuddhaṃ, uyyānaṃ agamāsahaṃ.. <br/><br/>[21] ``sātaṃ tattha na vindāmi, siro pajjalito yathā. <br/><br/>[22] pariḷāhena ḍayhāmi, macchova baḷisādako.. <br/><br/>[21] ``sasāgarantā pathavī, ādittā viya hoti me. <br/><br/>[22] pitu santikupāgamma, idaṃ vacanamabraviṃ.. <br/><br/>[21] ``āsīvisaṃva kupitaṃ, aggikkhandhaṃva āgataṃ. <br/><br/>[22] mattaṃva kuñjaraṃ dantiṃ, yaṃ sayambhumasādayiṃ.. <br/><br/>[21] ``āsādito mayā buddho, ghoro uggatapo jino. <br/><br/>[22] purā sabbe vinassāma, khamāpessāma taṃ muniṃ.. <br/><br/>[21] ``no ce taṃ nijjhāpessāma, attadantaṃ samāhitaṃ. <br/><br/>[22] orena sattadivasā, raṭṭhaṃ me vidhamissati.. <br/><br/>[21] ``sumekhalo kosiyo ca, siggavo cāpi sattako. <br/><br/>[22] āsādayitvā isayo, duggatā te saraṭṭhakā.. <br/><br/>[21] ``yadā ^a^M1.0473^ea^ kuppanti isayo, saññatā brahmacārino. <br/><br/>[22] sadevakaṃ vināsenti, sasāgaraṃ sapabbataṃ.. <br/><br/>[21] ``tiyojanasahassamhi, purise sannipātayiṃ.<br/><br/>[03] accayaṃ desanatthāya, sayambhuṃ upasaṅkamiṃ.. <br/><br/>[21] ``allavatthā allasirā, sabbeva pañjalīkatā. <br/><br/>[22] buddhassa pāde nipatitvā, idaṃ vacanamabravuṃ.. <br/><br/>[21] ``khamassu tvaṃ mahāvīra, abhiyācati taṃ jano. <br/><br/>[22] pariḷāhaṃ vinodehi, mā no raṭṭhaṃ vināsaya.. <br/><br/>[21] ``sadevamānusā sabbe, sadānavā sarakkhasā. <br/><br/>[22] ayomayena kūṭena, siraṃ bhindeyyu me sadā.. <br/><br/>[21] ``dake aggi na saṇṭhāti, bījaṃ sele na rūhati. <br/><br/>[22] agade kimi na saṇṭhāti, kopo buddhe na jāyati.. <br/><br/>[21] ``yathā ca bhūmi acalā, appameyyo ca sāgaro. <br/><br/>[22] anantako ca ākāso, evaṃ buddhā akhobhiyā.. <br/><br/>[21] ``sadā khantā mahāvīrā, khamitā ca tapassino. <br/><br/>[22] khantānaṃ khamitānañca, gamanaṃ taṃ na vijjati.. <br/><br/>[21] ``idaṃ ^a^V1.0402^ea^ vatvāna sambuddho, pariḷāhaṃ vinodayaṃ. <br/><br/>[22] mahājanassa purato, nabhaṃ abbhuggamī tadā.. <br/><br/>[21] ``tena kammenahaṃ vīra, hīnattaṃ ajjhupāgato. <br/><br/>[22] samatikkamma taṃ jātiṃ, pāvisiṃ abhayaṃ puraṃ.. <br/><br/>[21] ``tadāpi maṃ mahāvīra, ḍayhamānaṃ susaṇṭhitaṃ. <br/><br/>[22] pariḷāhaṃ vinodesi, sayambhuñca khamāpayiṃ.. <br/><br/>[21] ``ajjāpi maṃ mahāvīra, ḍayhamānaṃ tihaggibhi. <br/><br/>[22] nibbāpesi tayo aggī, sītibhāvañca pāpayiṃ.. <br/><br/>[21] ``yesaṃ sotāvadhānatthi, suṇātha mama bhāsato. <br/><br/>[22] atthaṃ tuyhaṃ pavakkhāmi, yathā diṭṭhaṃ padaṃ mama.. <br/><br/>[21] ``sayambhuṃ ^a^M1.0474^ea^ taṃ vimānetvā, santacittaṃ samāhitaṃ. <br/><br/>[22] tena kammenahaṃ ajja, jātomhi nīcayoniyaṃ.. <br/><br/>[21] ``mā vo khaṇaṃ virādhetha, khaṇātītā hi socare. <br/><br/>[22] sadatthe vāyameyyātha, khaṇo vo paṭipādito.. <br/><br/>[21] ``ekaccānañca vamanaṃ, ekaccānaṃ virecanaṃ. <br/><br/>[22] visaṃ halāhalaṃ eke, ekaccānañca osadhaṃ.. <br/><br/>[21] ``vamanaṃ paṭipannānaṃ, phalaṭṭhānaṃ virecanaṃ. <br/><br/>[22] osadhaṃ phalalābhīnaṃ, puññakkhettaṃ gavesinaṃ.. <br/><br/>[21] ``sāsanena viruddhānaṃ, visaṃ halāhalaṃ yathā. <br/><br/>[22] āsīviso diṭṭhaviso, evaṃ jhāpeti taṃ naraṃ.. <br/><br/>[21] ``sakiṃ pītaṃ halāhalaṃ, uparundhati jīvitaṃ. <br/><br/>[22] sāsanena virujjhitvā, kappakoṭimhi ḍayhati.. <br/><br/>[21] ``khantiyā avihiṃsāya, mettacittavatāya ca. <br/><br/>[22] sadevakaṃ so tāreti, tasmā te avirādhiyā.. <br/><br/>[21] ``lābhālābhe na sajjanti, sammānanavimānane. <br/><br/>[22] pathavīsadisā buddhā, tasmā te na virādhiyā.. <br/><br/>[21] ``devadatte ca vadhake, core aṅgulimālake. <br/><br/>[22] rāhule dhanapāle ca, sabbesaṃ samako muni.. <br/><br/>[21] ``etesaṃ paṭigho natthi, rāgomesaṃ na vijjati. <br/><br/>[22] sabbesaṃ samako buddho, vadhakassorasassa ca.. <br/><br/>[21] ``panthe disvāna kāsāvaṃ, chaḍḍitaṃ mīḷhamakkhitaṃ. <br/><br/>[22] sirasmiṃ añjaliṃ katvā, vanditabbaṃ isiddhajaṃ.. <br/><br/>[21] ``abbhatītā ^a^V1.0403^ea^ ca ye buddhā, vattamānā anāgatā. <br/><br/>[22] dhajenānena sujjhanti, tasmā ete namassiyā.. <br/><br/>[21] ``satthukappaṃ suvinayaṃ, dhāremi hadayenahaṃ. <br/><br/>[22] namassamāno vinayaṃ, viharissāmi sabbadā.. <br/><br/>[21] ``vinayo ^a^M1.0475^ea^ āsayo mayhaṃ, vinayo ṭhānacaṅkamaṃ. <br/><br/>[22] kappemi vinaye vāsaṃ, vinayo mama gocaro.. <br/><br/>[21] ``vinaye pāramippatto, samathe cāpi kovido. <br/><br/>[22] upāli taṃ mahāvīra, pāde vandati satthuno.. <br/><br/>[21] ``so ahaṃ vicarissāmi, gāmā gāmaṃ purā puraṃ. <br/><br/>[22] namassamāno sambuddhaṃ, dhammassa ca sudhammataṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] tattha hi naṃ satthā sayameva sakalaṃ vinayapiṭakaṃ uggaṇhāpesi.  so aparabhāge bhārukacchakavatthuṃ (pārā0 78) ajjukavatthuṃ (pārā0  158) kumārakassapavatthunti imāni tīṇi vatthūni vinicchayi.  satthā ekekasmiṃ vinicchite sādhukāraṃ datvā tayopi vinicchaye  aṭṭhuppattiṃ katvā theraṃ vinayadharānaṃ aggaṭṭhāne ṭhapesi. so aparabhāge  ekasmiṃ uposathadivase pātimokkhuddesasamaye bhikkhū ovadanto -- <br/><br/>[03] 249^b^.^eb^ <br/><br/>[21] ``saddhāya ^a^P2.0102^ea^ abhinikkhamma,  navapabbajito navo. <br/><br/>[22] mitte bhajeyya kalyāṇe, suddhājīve atandite.. <br/><br/>[03] 250^b^.^eb^ <br/><br/>[21] ``saddhāya abhinikkhamma, navapabbajito navo. <br/><br/>[22] saṅghasmiṃ viharaṃ bhikkhu, sikkhetha vinayaṃ budho.. <br/><br/>[03] 251^b^.^eb^ <br/><br/>[21] ``saddhāya abhinikkhamma, navapabbajito navo. <br/><br/>[22] kappākappesu kusalo, careyya apurakkhato''ti.. --  tisso gāthā abhāsi.<br/><br/>[03] tattha ^b^saddhāyā^eb^ti saddhānimittaṃ, na jīvikatthanti attho.  ^b^saddhāyā^eb^ti vā kammaphalāni ratanattayaguṇañca saddahitvā.  ^b^abhinikkhammā^eb^ti gharāvāsato nikkhamitvā.  ^b^navapabbajito^eb^ti navo hutvā pabbajito, paṭhamavaye eva pabbajito.  ^b^navo^eb^ti sāsane sikkhāya abhinavo daharo. ^b^mitte  bhajeyya kalyāṇe suddhājīve atandite^eb^ti ``piyo garu  bhāvanīyo''tiādinā (a0 ni0  7.37) vuttalakkhaṇe  kalyāṇamitte, micchājīvavivajjanena suddhājīve ^a^M1.0476^ea^, āraddhavīriyatāya  atandite ^a^V1.0404^ea^ bhajeyya upasaṅkameyya, tesaṃ ovādānusāsanīpaṭiggahaṇavasena  seveyya. ^b^saṅghasmiṃ vihara^eb^nti saṅghe bhikkhusamūhe  vattapaṭivattapūraṇavasena viharanto. ^b^sikkhetha vinayaṃ budho^eb^ti  bodhañāṇatāsukusalo hutvā vinayapariyattiṃ sikkheyya. vinayo hi  sāsanassa āyu, tasmiṃ ṭhite sāsanaṃ ṭhitaṃ hoti. ``buddho''ti ca  paṭhanti, so evattho. ^b^kappākappesū^eb^ti kappiyākappiyesu kusalo  suttavasena suttānulomavasena ca nipuṇo cheko. ^b^apurakkhato^eb^ti  na purakkhato taṇhādīhi kutoci purekkhāraṃ apaccāsīsanto hutvā  vihareyya. <br/><br/>[06] upālittheragāthāvaṇṇanā niṭṭhitā. 


volume: 100
item: 182
title:
  yasojattheragāthāvaṇṇanā^sāṭimattiyattheragāthāvaṇṇanā^upālittheragāthāvaṇṇanā^uttarapālattheragāthāvaṇṇanā^

content:
  [03] ^b^paṇḍitaṃ vata maṃ santa^eb^nti āyasmato uttarapālattherassa  gāthā. kā uppatti? ayampi purimabuddhesu katādhikāro tattha tattha  bhave puññāni upacinanto vipassissa bhagavato gamanamagge setuṃ  kārāpesi. so tena puññakammena devamanussesu saṃsaranto imasmiṃ  buddhuppāde sāvatthiyaṃ brāhmaṇakule nibbattitvā ^b^uttarapālo^eb^ti  laddhanāmo vayappatto yamakapāṭihāriyaṃ disvā paṭiladdhasaddho pabbajitvā  samaṇadhammaṃ karoti. tassa ekadivasaṃ ayonisomanasikāravasena  ^a^P2.0103^ea^ anubhūtārammaṇaṃ anussarantassa kāmarāgo uppajji.  so tāvadeva sahoḍḍhaṃ coraṃ gaṇhanto viya attano cittaṃ niggahetvā  saṃvegajāto paṭipakkhamanasikārena kilese vikkhambhetvā vipassanāya  kammaṃ karonto bhāvanaṃ ussukkāpetvā arahattaṃ pāpuṇi. tena vuttaṃ  ^b^apadāne^eb^ (apa0 thera 2.47.16-20) -- <br/><br/>[21] ``vipassino bhagavato, caṅkamantassa sammukhā. <br/><br/>[22] pasannacitto sumano, setuṃ kārāpayiṃ ahaṃ.. <br/><br/>[21] ``ekanavutito ^a^M1.0477^ea^ kappe, yaṃ setuṃ kārayiṃ ahaṃ. <br/><br/>[22] duggatiṃ nābhijānāmi, setudānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attano paṭipattiṃ paccavekkhitvā sīhanādaṃ  nadanto -- <br/><br/>[03] 252^b^.^eb^ <br/><br/>[21] ``paṇḍitaṃ vata maṃ santaṃ, alamatthavicintakaṃ. <br/><br/>[22] pañca kāmaguṇā loke, sammohā pātayiṃsu maṃ.. <br/><br/>[03] 253^b^.^eb^ <br/><br/>[21] ``pakkhando ^a^V1.0405^ea^ māravisaye, daḷhasallasamappito. <br/><br/>[22] asakkhiṃ maccurājassa, ahaṃ pāsā pamuccituṃ.. <br/><br/>[03] 254^b^.^eb^ <br/><br/>[21] ``sabbe kāmā pahīnā me, bhavā sabbe padālitā. <br/><br/>[22] vikkhīṇo jātisaṃsāro, natthi dāni punabbhavo''ti..  -- <br/><br/>[25] tisso gāthā abhāsi.<br/><br/>[03] tattha ^b^paṇḍitaṃ vata maṃ santa^eb^nti sutacintāmayāya paññāya  vasena paññāsampannampi nāma maṃ samānaṃ. ^b^alamatthavicintaka^eb^nti  attano ca paresañca atthaṃ hitaṃ vicintetuṃ samatthaṃ, alaṃ vā pariyattaṃ  atthassa vicintakaṃ, kilesaviddhaṃsanasamatthaṃ atthadassinaṃ vā, sabbametaṃ  attano antimabhavikatāya thero vadati. ^b^pañca kāmaguṇā^eb^ti  rūpādayo pañca kāmakoṭṭhāsā. ^b^loke^eb^ti tesaṃ pavattiṭṭhānadassanaṃ.  ^b^sammohā^eb^ti sammohanimittaṃ ayonisomanasikārahetu.  ^b^sammohā^eb^ti vā sammohanā sammohakarā. ^b^pātayiṃsū^eb^ti  dhīrabhāvato pātesuṃ, lokato vā uttaritukāmaṃ maṃ loke pātayiṃsūti  attho.<br/><br/>[03] ^b^pakkhando^eb^ti anupaviṭṭho. ^b^māravisaye^eb^ti  kilesavisaye kilesamārassa pavattiṭṭhāne, tassa vasaṃ gatoti  adhippāyo. devaputtamārassa vā issariyaṭṭhāne taṃ anupavisitvā  ṭhito. ^b^daḷhasallasamappito^eb^ti daḷhaṃ thiraṃ, daḷhena vā sallena  samappito, rāgasallena hadayaṃ āhacca viddho. ^b^asakkhiṃ  maccurājassa, ahaṃ pāsā pamuccitu^eb^nti aggamaggasaṇḍāsena rāgādisallaṃ  anavasesato uddharantoyeva rāgabandhanasaṅkhātā ^a^M1.0478^ea^ maccurājassa pāsā ahaṃ  parimuccituṃ asakkhiṃ, tato attānaṃ pamocesiṃ.<br/><br/>[03] tato eva ca ^b^sabbe kāmā pahīnā me, bhavā sabbe  padālitā^eb^ti vatthārammaṇādibhedena anekabhedabhinnā ^a^P2.0104^ea^  sabbe kilesakāmā ariyamaggena samucchedavasena mayā pahīnā.  kilesakāmesu hi pahīnesu vatthukāmāpi pahīnā eva honti. tathā  kāmabhavakammabhavādayo bhavā sabbe maggañāṇāsinā padālitā  viddhaṃsitā. kammabhavesu hi padālitesu upapattibhavā padālitā eva  honti. evaṃ kammabhavānaṃ padālitattā eva ^b^vikkhīṇo  jātisaṃsāro, natthi dāni punabbhavo^eb^ti. tassattho heṭṭhā vuttoyeva.  idameva ca therassa aññābyākaraṇaṃ ahosi. <br/><br/>[06] uttarapālattheragāthāvaṇṇanā niṭṭhitā. 


volume: 100
item: 183
title:
  sāṭimattiyattheragāthāvaṇṇanā^upālittheragāthāvaṇṇanā^uttarapālattheragāthāvaṇṇanā^abhibhūtattheragāthāvaṇṇanā^

content:
  [03] ^b^suṇātha^eb^ ^a^V1.0406^ea^ ^b^ñātayo sabbe^eb^ti āyasmato abhibhūtattherassa gāthā.  kā uppatti? ayampi purimabuddhesu katādhikāro tattha tattha bhave  puññāni upacinanto vessabhussa bhagavato kāle kulagehe nibbattitvā  viññutaṃ patto tādisena kalyāṇamittasannissayena sāsane abhippasanno  ahosi. so satthari parinibbute tassa dhātuṃ gahetuṃ mahājane ussāhaṃ  karonte sayaṃ sabbapaṭhamaṃ gandhodakena citakaṃ nibbāpesi. so tena  puññakammena devamanussesu saṃsaranto imasmiṃ buddhuppāde veṭhapuranagare  rājakule nibbattitvā ^b^abhibhūto^eb^ti laddhanāmo pitu accayena rajjaṃ  kāreti. tasmiñca samaye bhagavā janapadacārikaṃ caranto anupubbena  taṃ nagaraṃ pāpuṇi. tato so rājā ``bhagavā kira mama nagaraṃ  anuppatto''ti sutvā satthu santikaṃ gantvā dhammaṃ sutvā dutiyadivase  mahādānaṃ pavattesi. bhagavā bhuttāvī tassa rañño ajjhāsayānurūpaṃ  anumodanaṃ karontoyeva vitthārato dhammaṃ desesi. so dhammaṃ sutvā  laddhappasādo rajjaṃ pahāya pabbajitvā arahattaṃ sacchākāsi. tena vuttaṃ  ^b^apadāne^eb^ (apa0 thera 2.47.11-15) -- <br/><br/>[21] ``dayhamāne ^a^M1.0479^ea^ sarīramhi, vessabhussa mahesino. <br/><br/>[22] gandhodakaṃ gahetvāna, citaṃ nibbāpayiṃ ahaṃ.. <br/><br/>[21] ``ekatiṃse ito kappe, citaṃ nibbāpayiṃ ahaṃ. <br/><br/>[22] duggatiṃ nābhijānāmi, gandhodakassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā vimuttisukhena viharante tasmiṃ tassa ñātakā  amaccā pārisajjā nāgarā jānapadāti sabbe samāgantvā, ``bhante,  kasmā tvaṃ amhe anāthe katvā pabbajito''ti parideviṃsu. thero te  ñātipamukhe manusse paridevante disvā tesaṃ attano  pabbajjakāraṇavibhāvanamukhena dhammaṃ kathento -- <br/><br/>[03] 255^b^.^eb^ <br/><br/>[21] ``suṇātha ^a^P2.0105^ea^ ñātayo sabbe,  yāvantettha samāgatā. <br/><br/>[22] dhammaṃ vo desayissāmi, dukkhā jāti punappunaṃ.. <br/><br/>[03] 256^b^.^eb^ <br/><br/>[21] ``ārambhatha nikkamatha, yuñjatha buddhasāsane. <br/><br/>[22] dhunātha maccuno senaṃ, naḷāgāraṃva kuñjaro.. <br/><br/>[03] 257^b^.^eb^ <br/><br/>[21] ``yo ^a^V1.0407^ea^ imasmiṃ dhammavinaye, appamatto vihassati. <br/><br/>[22] pahāya jātisaṃsāraṃ, dukkhassantaṃ karissatī''ti.. --  tisso gāthā abhāsi.<br/><br/>[03] tattha ^b^suṇāthā^eb^ti nisāmetha, idāni mayā vuccamānaṃ  ohitasotā sotadvārānusārena upadhārethāti attho. ^b^ñātayo^eb^ti  ñātī pamukhe katvā tesaṃ sabbesaṃ ālapanaṃ, tenāha ^b^``sabbe  yāvantettha samāgatā''^eb^ti, yāvanto yattakā ettha samāgame, etissaṃ  vā mama pabbajjāya samāgatāti attho. <br/><br/>[01] idāni yaṃ sandhāya ``suṇāthā''ti savanāṇattikavacanaṃ  kataṃ, taṃ ^b^``dhammaṃ vo desayissāmī''^eb^ti paṭijānitvā  ^b^``dukkhā jāti punappuna''^eb^ntiādinā desetuṃ ārabhi. tattha  ^b^dukkhā jāti punappuna^eb^nti jāti nāmesā  gabbhokkantimūlakādibhedassa jarādibhedassa ca anekavihitassa  dukkhassa adhiṭṭhānabhāvato dukkhā. sā punappunaṃ pavattamānā ativiya  dukkhā. <br/><br/>[01] tassā ^a^M1.0480^ea^ pana jātiyā samatikkamanatthaṃ ussāho  karaṇīyoti dassento āha ^b^``ārambhathā^eb^''tiādi. tattha  ^b^ārambhathā^eb^ti ārambhadhātusaṅkhātaṃ vīriyaṃ karotha.  ^b^nikkamathā^eb^ti kosajjapakkhato nikkhantattā nikkamadhātusaṅkhātaṃ  taduttariṃ vīriyaṃ karotha. ^b^yuñjatha buddhasāsane^eb^ti yasmā  sīlasaṃvaro indriyesu guttadvāratā bhojane mattaññutā satisampajaññanti  imesu dhammesu patiṭṭhitānaṃ jāgariyānuyogavasena ārambhanikkamadhātuyo  sampajjanti, tasmā tathābhūtā samathavipassanāsaṅkhāte  adhisīlasikkhādisaṅkhāte vā bhagavato sāsane yuttappayuttā hotha.  ^b^dhunātha maccuno senaṃ, naḷāgāraṃva kuñjaro^eb^ti evaṃ paṭipajjantā ca  tedhātuissarassa maccurājassa vasaṃ satte netīti tassa senāsaṅkhātaṃ  abalaṃ dubbalaṃ yathā nāma thāmabalūpapanno kuñjaro naḷehi kataṃ agāraṃ  khaṇeneva viddhaṃseti, evameva kilesagaṇaṃ dhunātha vidhamatha viddhaṃsethāti  attho.<br/><br/>[03] evaṃ pana buddhasāsane ussāhaṃ karontassa ekaṃsiko  jātidukkhassa samatikkamoti dassento ^b^``yo  imasmi''^eb^ntiādinā tatiyaṃ gāthamāha. taṃ suviññeyyameva. <br/><br/>[06] abhibhūtattheragāthāvaṇṇanā niṭṭhitā. 


volume: 100
item: 184
title:
  upālittheragāthāvaṇṇanā^uttarapālattheragāthāvaṇṇanā^abhibhūtattheragāthāvaṇṇanā^gotamattheragāthāvaṇṇanā^

content:
  [03] ^b^saṃsara^eb^nti ^a^V1.0408^ea^ ^a^P2.0106^ea^ āyasmato gotamattherassa  gāthā. kā uppatti? ayaṃ kira purimabuddhesu katādhikāro tattha  tattha bhave puññāni karonto sikhimhi bhagavati parinibbute tassa  citakaṃ devamanussesu pūjentesu aṭṭhahi campakapupphehi citakaṃ pūjesi.  so tena puññakammena devamanussesu saṃsaranto imasmiṃ buddhuppāde  sakyarājakule nibbattitvā ^b^gotamo^eb^ti gottavaseneva  abhilakkhitanāmo vayappatto satthu ñātisamāgame paṭiladdhasaddho  pabbajitvā vipassanāya kammaṃ karonto chaḷabhiñño ahosi. tena  vuttaṃ ^b^apadāne^eb^ (apa0 thera 2.47.6-10) -- <br/><br/>[21] ``jhāyamānassa ^a^M1.0481^ea^ bhagavato, sikhino lokabandhuno. <br/><br/>[22] aṭṭha campakapupphāni, citakaṃ abhiropayiṃ.. <br/><br/>[21] ``ekatiṃse ito kappe, yaṃ pupphamabhiropayiṃ. <br/><br/>[22] duggatiṃ nābhijānāmi, citapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño pana hutvā vimuttisukhena viharanto ekadivasaṃ  ñātakehi ``kasmā, bhante, amhe pahāya pabbajito''ti puṭṭho saṃsāre  attanā anubhūtadukkhañceva idāni adhigataṃ nibbānasukhañca pakāsento  -- <br/><br/>[03] 258^b^.^eb^ <br/><br/>[21] ``saṃsarañhi nirayaṃ agacchissaṃ, petalokamagamaṃ punappunaṃ. <br/><br/>[22] dukkhamamhipi tiracchānayoniyaṃ, nekadhā hi vusitaṃ  ciraṃ mayā.. <br/><br/>[03] 259^b^.^eb^ <br/><br/>[21] ``mānusopi ca bhavobhirādhito, saggakāyamagamaṃ sakiṃ  sakiṃ. <br/><br/>[22] rūpadhātusu arūpadhātusu, nevasaññisu asaññisuṭṭhitaṃ.. <br/><br/>[03] 260^b^.^eb^ <br/><br/>[21] ``sambhavā suviditā asārakā, saṅkhatā pacalitā  saderitā. <br/><br/>[22] taṃ viditvā mahamahattasambhavaṃ, santimeva satimā  samajjhaga''nti.. -- <br/><br/>[25] tīhi gāthāhi tesaṃ dhammaṃ desesi.<br/><br/>[03] tattha ^b^saṃsara^eb^nti anādimati saṃsāre saṃsaranto  kammakilesehi pañcasu gatīsu cavanupapātavasena aparāparaṃ saṃsarantoti  attho. ^b^hī^eb^ti nipātamattaṃ. ^b^nirayaṃ agacchissa^eb^nti  sañjīvādikaṃ aṭṭhavidhaṃ mahānirayaṃ, kukkuḷādikaṃ soḷasavidhaṃ  ussadanirayañca paṭisandhivasena upagacchiṃ ^a^V1.0409^ea^. ^b^``punappuna''^eb^nti  idaṃ idhāpi ānetabbaṃ ^a^P2.0107^ea^. ^b^petaloka^eb^nti  pettivisayaṃ, khuppipāsādibhedaṃ petattabhāvanti ^a^M1.0482^ea^ attho. ^b^agama^eb^nti  paṭisandhivasena upagacchiṃ upapajjiṃ. ^b^punappuna^eb^nti aparāparaṃ.  ^b^dukkhamamhipī^eb^ti aññamaññaṃ tikhiṇakasāpatodābhighātādidukkhehi  dussahāyapi. liṅgavipallāsena hetaṃ vuttaṃ ``dukkhamamhipī''ti.  ^b^tiracchānayoniya^eb^nti migapakkhiādibhedāya tiracchānayoniyaṃ.  ^b^nekadhā hī^eb^ti oṭṭhagoṇagadrabhādivasena ceva  kākabalākakulalādivasena ca anekappakāraṃ anekavārañca ^b^ciraṃ^eb^  dīghamaddhānaṃ ^b^mayā vusitaṃ^eb^ niccaṃ utrastamānasatādivasena dukkhaṃ  anubhūtaṃ. tiracchānayoniyaṃ nibbattasatto mahāmūḷhatāya cirataraṃ  tattheva aparāparaṃ parivattatīti dassanatthaṃ idha ``cira''nti vuttaṃ.<br/><br/>[03] ^b^mānusopi ca bhavobhirādhito^eb^ti manussattabhāvopi mayā  tādisena kusalakammunā samavāyena abhirādhito sādhito adhigato.  kāṇakacchapopamasuttamettha (ma0 ni0 3.252; saṃ0 ni0   5.1117) udāharitabbaṃ. ^b^saggakāyamagamaṃ sakiṃ saki^eb^nti  saggagatisaṅkhātaṃ kāmāvacaradevakāyaṃ sakiṃ sakiṃ kadāci kadāci  upapajjanavasena agacchiṃ. ^b^rūpadhātusū^eb^ti  puthujjanabhavaggapariyosānesu rūpabhavesu ^b^arūpadhātusū^eb^ti arūpabhavesu.  ^b^nevasaññisu asaññisuṭṭhita^eb^nti rūpārūpadhātūsu ca na kevalaṃ  saññīsu eva, atha kho nevasaññīnāsaññīsu asaññīsu ca upapajja  ṭhitaṃ mayāti ānetvā yojetabbaṃ. nevasaññiggahaṇena hettha  nevasaññīnāsaññībhavo gahito. yadipime dve bhavā  rūpārūpadhātuggahaṇeneva gayhanti, ye pana ito bāhirakā tattha  niccasaññino bhavavimokkhasaññino ca, tesaṃ tassā saññāya  micchābhāvadassanatthaṃ visuṃ gahitāti daṭṭhabbaṃ.<br/><br/>[03] evaṃ dvīhi gāthāhi bhavamūlassa anupacchinnattā anādimati  saṃsāre attano vaṭṭadukkhānubhavaṃ dassetvā idāni tadupacchedena  vivaṭṭasukhānubhavaṃ dassento ^b^``sambhavā''^eb^tiādinā tatiyaṃ  gāthamāha. tattha ^b^sambhavā^eb^ti bhavā. kāmabhavādayo eva hi  hetupaccayasamavāyena bhavantīti idha sambhavāti vuttā.  ^b^suviditā^eb^ti vipassanāpaññāsahitāya maggapaññāya suṭṭhu viditā.  ^b^asārakā^eb^tiādi tesaṃ viditākāradassanaṃ. tattha  ^b^asārakā^eb^ti niccasārādisārarahitā. ^b^saṅkhatā^eb^ti samecca  sambhuyya paccayehi ^a^M1.0483^ea^ katā. ^b^pacalitā^eb^ti saṅkhatattā eva  uppādajarādīhi pakārato calitā anavaṭṭhitā. ^b^saderitā^eb^ti  sadā sabbakālaṃ bhaṅgena eritā, ittarā bhaṅgagāmino pabhaṅgunoti attho.  ^b^taṃ viditvā^eb^ ^a^P2.0108^ea^ ^b^mahamattasambhava^eb^nti taṃ  yathāvuttaṃ saṅkhatasabhāvaṃ attasambhavaṃ attani sambhūtaṃ attāyattaṃ  issarādivasena aparāyattaṃ pariññābhisamayavasena ahaṃ viditvā  tappaṭipakkhabhūtaṃ ^b^santimeva^eb^ nibbānameva maggapaññāsatiyā  ^b^satimā^eb^ ^a^V1.0410^ea^ hutvā ^b^samajjhagaṃ^eb^ adhigacchiṃ ariyamaggabhāvanāya  anuppattoti. evaṃ thero ñātakānaṃ dhammadesanāmukhena aññaṃ byākāsi. <br/><br/>[06] gotamattheragāthāvaṇṇanā niṭṭhitā. 


volume: 100
item: 185
title:
  uttarapālattheragāthāvaṇṇanā^abhibhūtattheragāthāvaṇṇanā^gotamattheragāthāvaṇṇanā^hāritattheragāthāvaṇṇanā^

content:
  [03] ^b^yo pubbe karaṇīyānī^eb^ti āyasmato hāritattherassa gāthā.  kā uppatti? ayampi padumuttarassa bhagavato kāle kulagehe  nibbattitvā viññutaṃ patto satthari parinibbute tassa citakapūjāya  kayiramānāya gandhena pūjaṃ akāsi. so tena puññakammena  devamanussesu saṃsaranto imasmiṃ buddhuppāde sāvatthiyaṃ brāhmaṇakule  nibbattitvā ^b^hārito^eb^ti laddhanāmo vayappatto jātimānaṃ nissāya  aññe vasalavādena samudācarati. so bhikkhūnaṃ santikaṃ gantvā dhammaṃ  sutvā paṭiladdhasaddho pabbajitopi ciraparicitattā vasalasamudācāraṃ na  vissajji. athekadivasaṃ satthu santike dhammaṃ sutvā sañjātasaṃvego  vipassanaṃ paṭṭhapetvā attano cittappavattiṃ upaparikkhanto  mānuddhaccaviggahitataṃ disvā taṃ pahāya vipassanaṃ ussukkāpetvā arahattaṃ  pāpuṇi. tena vuttaṃ ^b^apadāne^eb^ (apa0 thera 2.46.63-67) -- <br/><br/>[21] ``citāsu kurumānāsu, nānāgandhe samāhaṭe. <br/><br/>[22] pasannacitto sumano, gandhamuṭṭhimapūjayiṃ.. <br/><br/>[21] ``satasahassito kappe, citakaṃ yamapūjayiṃ. <br/><br/>[22] duggatiṃ nābhijānāmi, citapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahā ^a^M1.0484^ea^ pana hutvā vimuttisukhaṃ anubhavanto ^b^``yo pubbe  karaṇīyānī''^eb^tiādinā tīhi gāthāhi bhikkhūnaṃ ovādadānamukhena  aññaṃ byākāsi. tāsaṃ attho heṭṭhā vuttoyeva. <br/><br/>[06] hāritattheragāthāvaṇṇanā niṭṭhitā. 


volume: 100
item: 186
title:
  abhibhūtattheragāthāvaṇṇanā^gotamattheragāthāvaṇṇanā^hāritattheragāthāvaṇṇanā^vimalattheragāthāvaṇṇanā^

content:
  [03] ^b^pāpamitte^eb^ti ^a^V1.0411^ea^ ^a^P2.0109^ea^ āyasmato vimalattherassa  gāthā. kā uppatti? ayampi purimabuddhesu katādhikāro tattha tattha  bhave vivaṭṭūpanissayaṃ puññaṃ upacinanto padumuttarassa bhagavato kāle  kulagehe nibbattitvā viññutaṃ patto satthari parinibbute  sādhukīḷanadivasesu vītivattesu satthu sarīraṃ gahetvā upāsakesu  jhāpanaṭṭhānaṃ gacchantesu satthu guṇe āvajjitvā pasannamānaso  sumanapupphehi pūjamakāsi. so tena puññakammena devamanussesu  saṃsaranto imasmiṃ buddhuppāde bārāṇasiyaṃ brāhmaṇakule nibbattitvā  ^b^vimalo^eb^ti laddhanāmo vayappatto somamittattheraṃ nissāya sāsane  pabbajitvā teneva ussāhito vipassanaṃ paṭṭhapetvā nacirasseva arahattaṃ  pāpuṇi. tena vuttaṃ ^b^apadāne^eb^ (apa0 thera 2.46.58-62) -- <br/><br/>[21] ``nīharante sarīramhi, vajjamānāsu bherisu. <br/><br/>[22] pasannacitto sumano, paṭṭipupphamapūjayiṃ.. <br/><br/>[21] ``satasahassito kappe, yaṃ pupphamabhipūjayiṃ. <br/><br/>[22] duggatiṃ nābhijānāmi, dehapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attano sahāyassa bhikkhussa ovādaṃ dento  -- <br/><br/>[03] 264^b^.^eb^ <br/><br/>[21] ``pāpamitte vivajjetvā, bhajeyyuttamapuggalaṃ. <br/><br/>[22] ovāde cassa tiṭṭheyya, patthento acalaṃ sukhaṃ.. <br/><br/>[03] 265^b^.^eb^ <br/><br/>[21] ``parittaṃ ^a^M1.0485^ea^ dārumāruyha, yathā sīde mahaṇṇave. <br/><br/>[22] evaṃ kusītamāgamma, sādhujīvīpi sīdati. <br/><br/>[22] tasmā taṃ parivajjeyya, kusītaṃ hīnavīriyaṃ.. <br/><br/>[03] 266^b^.^eb^ <br/><br/>[21] ``pavivittehi ariyehi, pahitattehi jhāyibhi. <br/><br/>[22] niccaṃ āraddhavīriyehi, paṇḍitehi sahāvase''ti.. -- <br/><br/>[25] tisso gāthā abhāsi.<br/><br/>[03] tattha ^b^pāpamitte^eb^ti akalyāṇamitte asappurise hīnavīriye.  ^b^vivajjetvā^eb^ti taṃ abhajanavasena dūrato vajjetvā.  ^b^bhajeyyuttamapuggala^eb^nti sappurisaṃ paṇḍitaṃ kalyāṇamittaṃ  ovādānusāsanīgahaṇavasena ^a^V1.0412^ea^ seveyya. ^b^ovāde cassa tiṭṭheyyā^eb^ti  assa kalyāṇamittassa ovāde anusiṭṭhiyaṃ yathānusiṭṭhaṃ paṭipajjanavasena  tiṭṭheyya. ^b^patthento^eb^ti ākaṅkhanto. ^b^acalaṃ sukha^eb^nti  nibbānasukhaṃ phalasukhañca. tampi hi akuppabhāvato ``acala''nti  vuccati. sesaṃ vuttatthameva. <br/><br/>[06] vimalattheragāthāvaṇṇanā niṭṭhitā. <br/><br/>[06] tikanipātavaṇṇanā niṭṭhitā. <br/><br/>[06] paṭhamo bhāgo niṭṭhito.


volume: 100
item: 187
title: catukkanipāto^^^nāgasamālattheragāthāvaṇṇanā^
content:
  [03] ^b^alaṅkatā^eb^tiādikā ^a^M2.0001^ea^ ^a^V2.0001^ea^ āyasmato nāgasamālattherassa gāthā.  kā uppatti? ayampi padumuttarassa bhagavato kāle kulagehe  nibbattitvā viññutaṃ patto gimhasamaye sūriyātapasantattāya ^a^V2.0002^ea^ bhūmiyā  gacchantaṃ satthāraṃ ^a^P2.0110^ea^ disvā pasannamānaso chattaṃ  adāsi. so tena puññakammena devamanussesu saṃsaranto imasmiṃ  buddhuppāde sakyarājakule nibbattitvā ^b^nāgasamālo^eb^ti laddhanāmo  vayappatto ñātisamāgame paṭiladdhasaddho pabbajitvā kiñci kālaṃ  bhagavato upaṭṭhāko ahosi. so ekadivasaṃ nagaraṃ piṇḍāya paviṭṭho  alaṅkatapaṭiyattaṃ aññataraṃ naccakiṃ mahāpathe tūriyesu vajjantesu naccantiṃ  disvā, ``ayaṃ cittakiriyavāyodhātuvipphāravasena karajakāyassa tathā  tathā parivatti, aho aniccā saṅkhārā''ti khayavayaṃ paṭṭhapetvā  vipassanaṃ ussukkāpetvā arahattaṃ pāpuṇi. tena vuttaṃ ^b^apadāne^eb^  (apa0 thera 2.46.37-48) -- <br/><br/>[21] ``aṅgārajātā pathavī, kukkuḷānugatā mahī. <br/><br/>[22] padumuttaro bhagavā, abbhokāsamhi caṅkami.. <br/><br/>[21] ``paṇḍaraṃ ^a^M2.0002^ea^ chattamādāya, addhānaṃ paṭipajjahaṃ. <br/><br/>[22] tattha disvāna sambuddhaṃ, vitti me upapajjatha.. <br/><br/>[21] ``marīciyotthaṭā bhūmi, aṅgārāva mahī ayaṃ. <br/><br/>[22] upahanti mahāvātā, sarīrassāsukhepanā.. <br/><br/>[21] ``sītaṃ uṇhaṃ vihanantaṃ, vātātapanivāraṇaṃ. <br/><br/>[22] paṭiggaṇha imaṃ chattaṃ, phassayissāmi nibbutiṃ.. <br/><br/>[21] ``anukampako kāruṇiko, padumuttaro mahāyaso. <br/><br/>[22] mama saṅkappamaññāya, paṭiggaṇhi tadā jino.. <br/><br/>[21] ``tiṃsakappāni devindo, devarajjamakārayiṃ. <br/><br/>[22] satānaṃ pañcakkhattuñca, cakkavattī ahosahaṃ.. <br/><br/>[21] ``padesarajjaṃ vipulaṃ, gaṇanāto asaṅkhiyaṃ. <br/><br/>[22] anubhomi sakaṃ kammaṃ, pubbe sukatamattano.. <br/><br/>[21] ``ayaṃ me pacchimā jāti, carimo vattate bhavo. <br/><br/>[22] ajjāpi setacchattaṃ me, sabbakālaṃ dharīyati.. <br/><br/>[21] ``satasahassito kappe, yaṃ chattamadadiṃ tadā. <br/><br/>[22] duggatiṃ nābhijānāmi, chattadānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā -- <br/><br/>[03] 267^b^.^eb^ <br/><br/>[21] ``alaṅkatā ^a^V2.0003^ea^ suvasanā, mālinī candanussadā. <br/><br/>[22] majjhe mahāpathe nārī, tūriye naccati naṭṭakī.. <br/><br/>[03] 268^b^.^eb^ <br/><br/>[21] ``piṇḍikāya paviṭṭhohaṃ, gacchanto naṃ udikkhisaṃ. <br/><br/>[22] alaṅkataṃ suvasanaṃ, maccupāsaṃva oḍḍitaṃ.. <br/><br/>[03] 269^b^.^eb^ <br/><br/>[21] ``tato me manasīkāro, yoniso udapajjatha. <br/><br/>[22] ādīnavo pāturahu, nibbidā samatiṭṭhatha.. <br/><br/>[03] 270^b^.^eb^ <br/><br/>[21] ``tato ^a^M2.0003^ea^ cittaṃ vimucci me, passa dhammasudhammataṃ. <br/><br/>[22] tisso vijjā anuppattā, kataṃ buddhassa sāsana''nti..  -- <br/><br/>[25] catūhi gāthāhi attano paṭipattikittanamukhena aññaṃ  byākāsi.<br/><br/>[03] tattha ^b^alaṅkatā^eb^ti hatthūpagādiābharaṇehi alaṅkatagattā.  ^b^suvasanā^eb^ti sundaravasanā sobhanavatthanivatthā. ^b^mālinī^eb^ti  mālādhārinī piḷandhitapupphamālā. ^b^candanussadā^eb^ti  candanānulepalittasarīrā. ^b^majjhe mahāpathe nārī, tūriye naccati  naṭṭakī^eb^ti yathāvuttaṭṭhāne ekā nārī naṭṭakī nāṭakitthī nagaravīthiyā  majjhe pañcaṅgike tūriye vajjante naccati, yathāpaṭṭhapitaṃ naccaṃ karoti.<br/><br/>[03] ^b^piṇḍikāyā^eb^ti bhikkhāya. ^b^paviṭṭhoha^eb^nti nagaraṃ  paviṭṭho ahaṃ. ^b^gacchanto naṃ udikkhisa^eb^nti nagaravīthiyaṃ  gacchanto parissayapariharaṇatthaṃ vīthiṃ olokento taṃ naṭṭakiṃ  olokesiṃ. kiṃ viya? ^b^maccupāsaṃva oḍḍita^eb^nti yathā maccussa  maccurājassa pāsabhūto rūpādiko oḍḍito loke anuvicaritvā ṭhito  ekaṃsena sattānaṃ anatthāvaho, evaṃ ^a^P2.0111^ea^ sāpi  appaṭisaṅkhāne ṭhitānaṃ andhaputhujjanānaṃ ekaṃsato anatthāvahāti  maccupāsasadisī vuttā.<br/><br/>[03] ^b^tato^eb^ti tasmā maccupāsasadisattā. ^b^me^eb^ti mayhaṃ.  ^b^manasīkāro yoniso udapajjathā^eb^ti ``ayaṃ aṭṭhisaṅghāto  nhārusambandho maṃsena anupalitto chaviyā paṭicchanno  asuciduggandhajegucchapaṭikkūlo  aniccucchādanaparimaddanabhedanaviddhaṃsanadhammo īdise vikāre dassetī''ti  evaṃ yoniso manasikāro uppajji. ^b^ādīnavo pāturahū^eb^ti evaṃ  kāyassa sabhāvūpadhāraṇamukhena tassa ca taṃnissitānañca  cittacetasikānaṃ udayabbayaṃ sarasapabhaṅgutañca manasi karoto tesu ca  yakkharakkhasādīsu viya bhayato upaṭṭhahantesu tattha me  anekākārāadīnavo doso pāturahosi. tappaṭipakkhato ca nibbāne  ānisaṃso. ^b^nibbidā samatiṭṭhathā^eb^ti nibbindanaṃ  ādīnavānupassanānubhāvasiddhaṃ nibbidāñāṇaṃ mama hadaye saṇṭhāsi,  muhuttampi ^a^V2.0004^ea^ tesaṃ rūpārūpadhammānaṃ gahaṇe cittaṃ nāhosi, aññadatthu  muñcitukāmatādivasena tattha udāsīnameva jātanti attho.<br/><br/>[03] ^b^tato^eb^ti ^a^M2.0004^ea^ vipassanāñāṇato paraṃ. ^b^cittaṃ vimucci  me^eb^ti lokuttarabhāvanāya vattamānāya maggapaṭipāṭiyā sabbakilesehi  mama cittaṃ vimuttaṃ ahosi. etena phaluppattiṃ dasseti. maggakkhaṇe  hi kilesā vimuccanti nāma, phalakkhaṇe vimuttāti. sesaṃ  vuttanayameva. <br/><br/>[06] nāgasamālattheragāthāvaṇṇanā niṭṭhitā. 


volume: 100
item: 188
title: ^^nāgasamālattheragāthāvaṇṇanā^bhaguttheragāthāvaṇṇanā^
content:
  [03] ^b^ahaṃ middhenā^eb^tiādikā āyasmato bhaguttherassa gāthā.  kā uppatti? ayaṃ kira padumuttarassa bhagavato kāle kulagehe  nibbattitvā viññutaṃ patto satthari parinibbute tassa dhātuyo pupphehi  pūjesi. so tena puññakammena nimmānaratīsu nibbattitvā aparāparaṃ  devamanussesu saṃsaranto imasmiṃ buddhuppāde sakyarājakule nibbattitvā  ^b^bhagū^eb^ti laddhanāmo vayappatto anuruddhakimilehi saddhiṃ  nikkhamitvā pabbajitvā bālakaloṇakagāme vasanto ekadivasaṃ  thinamiddhābhibhavaṃ vinodetuṃ vihārato nikkhamma caṅkamaṃ abhiruhanto  papatitvā ^a^P2.0112^ea^ tadeva aṅkusaṃ katvā thinamiddhaṃ  vinodetvā vipassanaṃ vaḍḍhetvā arahattaṃ pāpuṇi. tena vuttaṃ  ^b^apadāne^eb^ (apa0 thera 2.46.49-57) -- <br/><br/>[21] ``parinibbute bhagavati, padumuttare mahāyase. <br/><br/>[22] pupphavaṭaṃsake katvā, sarīramabhiropayiṃ.. <br/><br/>[21] ``tattha cittaṃ pasādetvā, nimmānaṃ agamāsahaṃ. <br/><br/>[22] devalokagato santo, puññakammaṃ sarāmahaṃ.. <br/><br/>[21] ``ambarā pupphavasso me, sabbakālaṃ pavassati. <br/><br/>[22] saṃsarāmi manusse ce, rājā homi mahāyaso.. <br/><br/>[21] ``tahiṃ kusumavasso me, abhivassati sabbadā. <br/><br/>[22] tasseva pupphapūjāya, vāhasā sabbadassino.. <br/><br/>[21] ``ayaṃ ^a^V2.0005^ea^ pacchimako mayhaṃ, carimo vattate bhavo. <br/><br/>[22] ajjāpi pupphavasso me, abhivassati sabbadā.. <br/><br/>[21] ``satasahassito ^a^M2.0005^ea^ kappe, yaṃ pupphamabhiropayiṃ. <br/><br/>[22] duggatiṃ nābhijānāmi, dehapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā phalasukhena nibbānasukhena ca vītināmento  satthārā ekavihāraṃ anumodituṃ upagatena -- ``kacci tvaṃ, bhikkhu,  appamatto viharasī''ti puṭṭho attano appamādavihāraṃ nivedento -- <br/><br/>[03] 271^b^.^eb^ <br/><br/>[21] ``ahaṃ middhena pakato, vihārā upanikkhamiṃ. <br/><br/>[22] caṅkamaṃ abhiruhanto, tattheva papatiṃ chamā.. <br/><br/>[03] 272^b^.^eb^ <br/><br/>[21] ``gattāni parimajjitvā, punapāruyha caṅkamaṃ. <br/><br/>[22] caṅkame caṅkamiṃ sohaṃ, ajjhattaṃ susamāhito.. <br/><br/>[03] 273^b^.^eb^ <br/><br/>[21] ``tato me manasīkāro, yoniso udapajjatha. <br/><br/>[22] ādīnavo pāturahu, nibbidā samatiṭṭhatha.. <br/><br/>[03] 274^b^.^eb^ <br/><br/>[21] ``tato cittaṃ vimucci me, passa dhammasudhammataṃ. <br/><br/>[22] tisso vijjā anuppattā, kataṃ buddhassa sāsana''nti..  -- <br/><br/>[25] imā catasso gāthā abhāsi.<br/><br/>[03] tattha ^b^middhena pakato^eb^ti kāyālasiyasaṅkhātena  asattivighātasabhāvena middhena abhibhūto. ^b^vihārā^eb^ti  senāsanato. ^b^upanikkhami^eb^nti caṅkamituṃ nikkhamiṃ.  ^b^tattheva papatiṃ chamā^eb^ti tattheva caṅkamasopāne niddābhibhūtatāya  bhūmiyaṃ nipatiṃ. ^b^gattāni parimajjitvā^eb^ti bhūmiyaṃ patanena  paṃsukitāni attano sarīrāvayavāni anumajjitvā. ^b^punapāruyha  caṅkama^eb^nti ``patito dānāha''nti saṅkocaṃ anāpajjitvā punapi  caṅkamaṭṭhānaṃ āruhitvā. ^b^ajjhattaṃ susamāhito^eb^ti gocarajjhatte  kammaṭṭhāne nīvaraṇavikkhambhanena suṭṭhu samāhito ekaggacitto hutvā  caṅkaminti yojanā. sesaṃ vuttanayameva. idameva ca therassa  aññābyākaraṇaṃ ahosi. <br/><br/>[06] bhaguttheragāthāvaṇṇanā niṭṭhitā. 


volume: 100
item: 189
title: ^nāgasamālattheragāthāvaṇṇanā^bhaguttheragāthāvaṇṇanā^sabhiyattheragāthāvaṇṇanā^
content:
  [03] ^b^pare^eb^ ^a^M2.0006^ea^ ^a^V2.0006^ea^ ^b^cā^eb^tiādikā āyasmato sabhiyattherassa gāthā. kā  uppatti? ayampi purimabuddhesu katādhikāro tattha tattha bhave puññāni  upacinanto kakusandhassa bhagavato kāle kulagehe nibbattitvā viññutaṃ  patto ekadivasaṃ satthāraṃ divāvihārāya gacchantaṃ disvā pasannamānaso  upāhanaṃ ^a^P2.0113^ea^ adāsi. so tena puññakammena  devamanussesu saṃsaranto kassape bhagavati parinibbute patiṭṭhite  suvaṇṇacetiye chahi kulaputtehi saddhiṃ attasattamo sāsane pabbajitvā  kammaṭṭhānaṃ gahetvā araññe viharanto visesaṃ nibbattetuṃ asakkonto itare  āha -- ``mayaṃ piṇḍapātāya gacchanto jīvite sāpekkhā homa,  jīvite sāpekkhena ca na sakkā lokuttaradhammaṃ adhigantuṃ,  puthujjanakālaṅkiriyā ca dukkhā. handa, mayaṃ nisseṇiṃ bandhitvā  pabbataṃ abhiruyha kāye ca jīvite ca anapekkhā samaṇadhammaṃ  karomā''ti. te tathā akaṃsu.<br/><br/>[03] atha nesaṃ mahāthero upanissayasampannattā tadaheva chaḷabhiñño  hutvā uttarakuruto piṇḍapātaṃ upanesi. itare -- ``tumhe, bhante,  katakiccā tumhehi saddhiṃ sallāpamattampi papañco, samaṇadhammameva mayaṃ  karissāma, tumhe attanā diṭṭhadhammasukhavihāramanuyuñjathā''ti vatvā  piṇḍapātaṃ paṭikkhipiṃsu. thero ne sampaṭicchāpetuṃ asakkonto  agamāsi.<br/><br/>[03] tato nesaṃ eko dvīhatīhaccayena abhiññāparivāraṃ anāgāmiphalaṃ  sacchikatvā tatheva vatvā tehi paṭikkhitto agamāsi. tesu  khīṇāsavatthero parinibbāyi, anāgāmī suddhāvāsesu uppajji. itare  puthujjanakālaṅkiriyameva katvā chasu kāmasaggesu anulomapaṭilomato  dibbasampattiṃ anubhavitvā amhākaṃ bhagavato kāle devalokā cavitvā  eko mallarājakule paṭisandhiṃ gaṇhi, eko gandhārarājakule, eko  bāhiraraṭṭhe, eko rājagahe ekissā kuladārikāya kucchimhi paṭisandhiṃ  gaṇhi. itaro aññatarissā paribbājikāya kucchimhi paṭisandhiṃ  aggahesi. sā kira aññatarassa khattiyassa dhītā, naṃ mātāpitaro  -- ``amhākaṃ dhītā samayantaraṃ jānātū''ti ekassa paribbājakassa  niyyādayiṃsu. atheko paribbājako tāya saddhiṃ vippaṭipajji. sā  tena gabbhaṃ gaṇhi. taṃ gabbhiniṃ disvā paribbājakā nikkaḍḍhiṃsu.  sā aññattha ^a^M2.0007^ea^ gacchantī antarāmagge sabhāyaṃ vijāyi. tenassa  ^b^sabhiyo^eb^tveva nāmaṃ akāsi. so vaḍḍhitvā paribbājakapabbajjaṃ  pabbajitvā nānāsatthāni uggahetvā ^a^V2.0007^ea^ mahāvādī hutvā vādappasuto  vicaranto attanā sadisaṃ adisvā nagaradvāre assamaṃ kāretvā  khattiyakumārādayo sippaṃ sikkhāpento viharanto attano mātuyā  itthibhāvaṃ jigucchitvā jhānaṃ uppādetvā brahmaloke uppannāya  abhisaṅkharitvā dinne vīsatipañhe gahetvā te te samaṇabrāhmaṇe pucchi.  te cassa tesaṃ pañhānaṃ atthaṃ byākātuṃ nāsakkhiṃsu.  ^b^sabhiyasuttavaṇṇanāyaṃ^eb^ (su0 ni0 aṭṭha0 2. sabhiyasuttavaṇṇanā)  pana ^a^P2.0114^ea^ ``suddhāvāsabrahmā te pañhe abhisaṅkharitvā  adāsī''ti āgataṃ.<br/><br/>[03] yadā pana bhagavā pavattavaradhammacakko anupubbena rājagahaṃ  āgantvā veḷuvane vihāsi, tadā sabhiyo tattha gantvā satthāraṃ  upasaṅkamitvā te pañhe pucchi. satthā tassa te pañhe byākāsīti  sabbaṃ ^b^sabhiyasutte^eb^ (su0 ni0 sabhiyasuttaṃ) āgatanayena veditabbaṃ.  sabhiyo pana bhagavatā tesu pañhesu byākatesu paṭiladdhasaddho  pabbajitvā vipassanaṃ paṭṭhapetvā arahattaṃ pāpuṇi. tena vuttaṃ  ^b^apadāne^eb^ (apa0 thera 2.46.27-31) -- <br/><br/>[21] ``kakusandhassa munino, brāhmaṇassa vusīmato. <br/><br/>[22] divāvihāraṃ vajato, akkamanamadāsahaṃ.. <br/><br/>[21] ``imasmiṃyeva kappamhi, yaṃ dānamadadiṃ tadā. <br/><br/>[22] duggatiṃ nābhijānāmi, akkamanassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahā pana hutvā devadatte saṅghabhedāya parakkamante  devadattapakkhikānaṃ bhikkhūnaṃ ovādaṃ dento -- <br/><br/>[03] 275^b^.^eb^ <br/><br/>[21] ``pare ca na vijānanti, mayamettha yamāmase. <br/><br/>[22] ye ca tattha vijānanti, tato sammanti medhagā.. <br/><br/>[03] 276^b^.^eb^ <br/><br/>[21] ``yadā ca avijānantā, iriyantyamarā viya. <br/><br/>[22] vijānanti ca ye dhammaṃ, āturesu anāturā.. <br/><br/>[03] 277^b^.^eb^ <br/><br/>[21] ``yaṃ ^a^M2.0008^ea^ kiñci sithilaṃ kammaṃ, saṃkiliṭṭhañca yaṃ vataṃ. <br/><br/>[22] saṅkassaraṃ brahmacariyaṃ, na taṃ hoti mahapphalaṃ.. <br/><br/>[03] 278^b^.^eb^ <br/><br/>[21] ``yassa sabrahmacārīsu, gāravo nūpalabbhati. <br/><br/>[22] ārakā hoti saddhammā, nabhaṃ puthaviyā yathā''ti.. -- <br/><br/>[25] catūhi gāthāhi dhammaṃ desesi.<br/><br/>[03] tattha ^a^V2.0008^ea^ ^b^pare^eb^ti paṇḍite ṭhapetvā tato aññe -- ``adhammaṃ  dhammo''ti ``dhammaṃ adhammo''tiādibhedakaravatthudīpanavasena  vivādappasutā pare nāma. te tattha vivādaṃ karontā ``mayaṃ yamāmase  uparamāma nassāma satataṃ samitaṃ maccusantikaṃ gacchāmā''ti na  jānanti. ^b^ye ca tattha vijānantī^eb^ti ye tattha paṇḍitā --  ``mayaṃ maccusamīpaṃ gacchāmā''ti vijānanti. ^b^tato sammanti  medhagā^eb^ti evañhi te jānantā yonisomanasikāraṃ uppādetvā  medhagānaṃ kalahānaṃ vūpasamāya paṭipajjanti. atha nesaṃ tāya  paṭipattiyā te medhagā sammanti. atha vā ^b^pare cā^eb^ti ye satthu  ovādānusāsaniyā aggahaṇena sāsanato bāhiratāya pare, te yāva  ``mayaṃ micchāgāhaṃ gahetvā ettha idha loke ^a^P2.0115^ea^  sāsanassa paṭiniggāhena yamāmase vāyamāmā''ti na vijānanti, tāva  vivādā na vūpasammanti, yadā pana tassa gāhassa vissajjanavasena ye  ca tattha tesu vivādappasutesu adhammadhammādike adhammadhammādito  yathābhūtaṃ vijānanti, tato tesaṃ santikā te paṇḍitapurise nissāya  vivādasaṅkhātā medhagā sammantīti evampettha attho veditabbo.<br/><br/>[03] ^b^yadā^eb^ti yasmiṃ kāle. ^b^avijānantā^eb^ti vivādassa  vūpasamūpāyaṃ, dhammādhamme vā yāthāvato ajānantā. ^b^iriyantyamarā  viyā^eb^ti amarā viya jarāmaraṇaṃ atikkantā viya uddhatā unnaḷā  capalā mukharā vippakiṇṇavācā hutvā vattanti caranti vicaranti tadā  vivādo na vūpasammateva. ^b^vijānanti ca ye dhammaṃ, āturesu  anāturā^eb^ti ye pana satthu sāsanadhammaṃ yathābhūtaṃ jānanti, te  kilesarogena āturesu sattesu anāturā nikkilesā anīghā viharanti,  tesaṃ vasena vivādo accantameva vūpasammatīti adhippāyo.<br/><br/>[03] ^b^yaṃ^eb^ ^a^M2.0009^ea^ ^b^kiñci sithilaṃ kamma^eb^nti oliyitvā karaṇena  sithilagāhaṃ katvā sāthalibhāvena kataṃ yaṃ kiñci kusalakammaṃ.  ^b^saṃkiliṭṭha^eb^nti vesīādike agocare caraṇena,  kuhanādimicchājīvena vā saṃkiliṭṭhaṃ vatasamādānaṃ.  ^b^saṅkassara^eb^nti saṅkāhi saritabbaṃ, vihāre kiñci asāruppaṃ sutvā  -- ``nūna asukena kata''nti parehi asaṅkitabbaṃ, uposathakiccādīsu  aññatarakiccavasena sannipatitampi saṅghaṃ disvā, ``addhā ime mama  cariyaṃ ñatvā maṃ ukkhipitukāmā sannipatitā''ti evaṃ attano vā  āsaṅkāhi saritaṃ usaṅkitaṃ parisaṅkitaṃ. ^b^na taṃ hotī^eb^ti taṃ  evarūpaṃ brahmacariyaṃ samaṇadhammakaraṇaṃ tassa puggalassa mahapphalaṃ na  hoti. tassa amahapphalabhāveneva paccayadāyakānampissa na mahapphalaṃ  hoti. tasmā sallekhavuttinā bhavitabbaṃ. sallekhavuttino ca  vivādassa avasaro eva natthīti adhippāyo.<br/><br/>[03] ^b^gāravo^eb^ ^a^V2.0009^ea^ ^b^nūpalabbhatī^eb^ti anusāsaniyā  apadakkhiṇaggāhibhāvena garukātabbesu sabrahmacārīsu yassa puggalassa  gāravo garukaraṇaṃ na vijjati. ^b^ārakā hoti saddhammā^eb^ti so  evarūpo puggalo paṭipattisaddhammatopi paṭivedhasaddhammatopi dūre hoti,  na hi taṃ garū sikkhāpenti, asikkhiyamāno anādiyanto na  paṭipajjati, appaṭipajjanto kuto saccāni paṭivijjhissatīti.  tenāha -- ``ārakā hoti saddhammā''ti. yathā kiṃ? ^b^``nabhaṃ  puthaviyā yathā''^eb^ti yathā nabhaṃ ākāsaṃ puthaviyā pathavīdhātuyā  sabhāvato dūre. na kadāci sammissabhāvo. tenevāha -- <br/><br/>[21] ``nabhañca ^a^P2.0116^ea^ dūre pathavī ca dūre, pāraṃ  samuddassa tadāhu dūre. <br/><br/>[22] tato have dūrataraṃ vadanti, satañca dhammo asatañca  rājā''ti..(jā0 2.21.414). <br/><br/>[06] sabhiyattheragāthāvaṇṇanā niṭṭhitā. 


volume: 100
item: 190
title:
  nāgasamālattheragāthāvaṇṇanā^bhaguttheragāthāvaṇṇanā^sabhiyattheragāthāvaṇṇanā^nandakattheragāthāvaṇṇanā^

content:
  [03] ^b^dhiratthū^eb^tiādikā ^a^M2.0010^ea^ āyasmato nandakattherassa gāthā. kā  uppatti? ayampi kira padumuttarassa bhagavato kāle haṃsavatīnagare  mahāvibhavo seṭṭhi hutvā satthu santike dhammaṃ suṇanto satthāraṃ ekaṃ  bhikkhuṃ bhikkhunovādakānaṃ aggaṭṭhāne ṭhapentaṃ disvā taṃ ṭhānantaraṃ  patthetvā satasahassagghanikena vatthena bhagavantaṃ pūjetvā  paṇidhānamakāsi, satthu bodhirukkhe padīpapūjañca pavatteti. so tato  paṭṭhāya devamanussesu saṃsaranto kakusandhassa bhagavato kāle  karavikasakuṇo hutvā madhurakūjitaṃ kūjanto satthāraṃ padakkhiṇaṃ  akāsi. aparabhāge mayūro hutvā aññatarassa paccekabuddhassa  vasanaguhāya dvāre pasannamānaso divase divase tikkhattuṃ madhuravassitaṃ  vassi, evaṃ tattha tattha puññāni katvā amhākaṃ bhagavato kāle  sāvatthiyaṃ kulagehe nibbattitvā ^b^nandako^eb^ti laddhanāmo vayappatto  satthu santike dhammaṃ sutvā paṭiladdhasaddho pabbajitvā vipassanaṃ  vaḍḍhetvā arahattaṃ pāpuṇi. tena vuttaṃ ^b^apadāne^eb^ (apa0 thera  2.46.22-26) -- <br/><br/>[21] ``padumuttarabuddhassa ^a^V2.0010^ea^ bodhiyā pādaputtame. <br/><br/>[22] pasannacitto sumano, tayo ukke adhārayiṃ.. <br/><br/>[21] ``satasahassito kappe, sohaṃ ukkamadhārayiṃ. <br/><br/>[22] duggatiṃ nābhijānāmi, ukkadānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahā pana hutvā vimuttisukhena vītināmento satthārā  bhikkhunīnaṃ ovāde āṇatto ekasmiṃ uposathadivase pañca  bhikkhunisatāni ekovādeneva arahattaṃ pāpesi. tena naṃ bhagavā  bhikkhunovādakānaṃ aggaṭṭhāne ṭhapesi. athekadivasaṃ theraṃ sāvatthiyaṃ  piṇḍāya carantaṃ aññatarā purāṇadutiyikā itthī kilesavasena  oloketvā hasi. thero tassā taṃ kiriyaṃ disvā sarīrassa  paṭikkūlavibhāvanamukhena dhammaṃ kathento -- <br/><br/>[03] 279^b^.^eb^ <br/><br/>[21] ``dhiratthu pūre duggandhe, mārapakkhe avassute. <br/><br/>[22] navasotāni te kāye, yāni sandanti sabbadā.. <br/><br/>[03] 280^b^.^eb^ <br/><br/>[21] ``mā ^a^M2.0011^ea^ ^a^P2.0117^ea^ purāṇaṃ amaññittho,  māsādesi tathāgate. <br/><br/>[22] saggepi te na rajjanti, kimaṅgaṃ pana mānuse.. <br/><br/>[03] 281^b^.^eb^ <br/><br/>[21] ``ye ca kho bālā dummedhā, dummantī mohapārutā. <br/><br/>[22] tādisā tattha rajjanti, mārakhittamhi bandhane.. <br/><br/>[03] 282^b^.^eb^ <br/><br/>[21] ``yesaṃ rāgo ca doso ca, avijjā ca virājitā. <br/><br/>[22] tādī tattha na rajjanti, chinnasuttā abandhanā''ti..  -- gāthā abhāsi.<br/><br/>[03] tattha ^b^dhī^eb^ti jigucchanatthe nipāto, ^b^ratthū^eb^ti ra-kāro  padasandhikaro, dhī atthu taṃ jigucchāmi tava dhikkāro hotūti attho.  ^b^pūre^eb^tiādīni tassā dhikkātabbabhāvadīpanāni  āmantanavacanāni. ^b^pūre^eb^ti ativiya jegucchehi nānākuṇapehi  nānāvidhāsucīhi sampuṇṇe. ^b^duggandhe^eb^ti kuṇapapūritattā eva  sabhāvaduggandhe. ^b^mārapakkhe^eb^ti yasmā visabhāgavatthu  andhaputhujjanānaṃ ayonisomanasikāranimittatāya kilesamāraṃ vaḍḍheti,  devaputtamārassa ca otāraṃ paviṭṭhaṃ deti. tasmā mārassa pakkho hoti.  tena vuttaṃ ``mārapakkhe''ti. ^b^avassute^eb^ti sabbakālaṃ  kilesāvassavanena tahiṃ tahiṃ asucinissandanena ca avassute.  idānissā ^b^navasotāni te kāye, yāni sandanti sabbadā^eb^ti  ``akkhimhā akkhigūthako''tiādinā (su0 ni0 199) vuttaṃ  asucino avassavanaṭṭhānaṃ dasseti.<br/><br/>[03] evaṃ ^a^V2.0011^ea^ pana navachiddaṃ dhuvassavaṃ asucibharitaṃ kāyaṃ yathābhūtaṃ  jānantī ^b^mā purāṇaṃ amaññittho^eb^ti purāṇaṃ ajānanakāle pavattaṃ  hasitalapitaṃ kīḷitaṃ mā maññi, ``idānipi evaṃ  paṭipajjissatī''ti mā cintehi. ^b^māsādesi tathāgate^eb^ti yathā  upanissayasampattiyā purimakā buddhasāvakā āgatā, yathā vā te  sammāpaṭipattiyā gatā paṭipannā, yathā ca rūpārūpadhammānaṃ tathalakkhaṇaṃ  tathadhamme ca ariyasaccāni āgatā adhigatā avabuddhā, tathā imepīti  evaṃ tathā āgamanādiatthena tathāgate ariyasāvake pakatisatte viya  avaññāya kilesavasena ca ^a^M2.0012^ea^ upasaṅkamamānā māsādesi.  anāsādetabbatāya kāraṇamāha. ^b^saggepi te na rajjanti, kimaṅgaṃ  pana mānuse^eb^ti sabbaññubuddhenāpi akkhānena pariyosāpetuṃ  asakkuṇeyyasukhe saggepi te sāvakabuddhā na rajjanti, saṅkhāresu  ādīnavassa suparidiṭṭhattā rāgaṃ na janenti, kimaṅgaṃ pana  mīḷharāsisadise mānuse kāmaguṇe, tattha na rajjantīti vattabbameva  natthi.<br/><br/>[03] ^b^ye ca kho^eb^ti ye pana bālyappayogato ^b^bālā,^eb^  dhammojapaññāya abhāvato ^b^dummedhā,^eb^ asubhe subhānupassanena  ducintitacintitāya ^b^dummantī,^eb^ mohena aññāṇena sabbaso  paṭicchāditacittatāya ^b^mohapārutā^eb^ ^a^P2.0118^ea^  ^b^tādisā^eb^ tathārūpā andhaputhujjanā, ^b^tattha^eb^ tasmiṃ  itthisaññite, ^b^mārakhittamhi bandhane^eb^ mārena oḍḍite mārapāse,  ^b^rajjanti^eb^ rattā giddhā gadhitā mucchitā ajjhopannā tiṭṭhanti.<br/><br/>[03] ^b^virājitā^eb^ti ^b^yesaṃ^eb^ pana khīṇāsavānaṃ telañjanarāgo  viya dummocanīyasabhāvo ^b^rāgo^eb^ sapatto viya laddhokāso  dussanasabhāvo ^b^doso^eb^ aññāṇasabhāvā ^b^avijjā ca^eb^  ariyamaggavirāgena sabbaso ^b^virājitā^eb^ pahīnā samucchinnā,  tādisā aggamaggasatthena ^b^chinna^eb^bhavanetti^b^suttā^eb^ tato eva  katthacipi bandhanābhāvato ^b^abandhanā tattha^eb^ tasmiṃ yathāvutte  mārapāse ^b^na rajjanti^eb^. evaṃ thero tassā itthiyā dhammaṃ kathetvā  gato. <br/><br/>[06] nandakattheragāthāvaṇṇanā niṭṭhitā. 


volume: 100
item: 191
title:
  bhaguttheragāthāvaṇṇanā^sabhiyattheragāthāvaṇṇanā^nandakattheragāthāvaṇṇanā^jambukattheragāthāvaṇṇanā^

content:
  [03] ^b^pañcapaññāsā^eb^tiādikā āyasmato jambukattherassa gāthā.  kā uppatti? ayampi purimabuddhesu katādhikāro tattha tattha bhave  puññāni upacinanto tissassa bhagavato kāle kulagehe ^a^V2.0012^ea^ nibbattitvā  viññutaṃ patto satthu sammāsambodhiṃ saddahanto bodhirukkhaṃ vanditvā  bījanena pūjesi. so tena puññakammena devamanussesu saṃsaranto  kassapassa bhagavato kāle kulagehe nibbattitvā viññutaṃ patto sāsane  pabbajitvā aññatarena upāsakena kārite ārāme āvāsiko hutvā  viharati tena ^a^M2.0013^ea^ upaṭṭhīyamāno. athekadivasaṃ eko khīṇāsavatthero  lūkhacīvaradharo kesoharaṇatthaṃ araññato gāmābhimukho āgacchati, taṃ  disvā so upāsako iriyāpathe pasīditvā kappakena kesamassūni  ohārāpetvā paṇītabhojanaṃ bhojetvā sundarāni cīvarāni datvā  ``idheva, bhante, vasathā''ti vasāpeti. taṃ disvā āvāsiko  issāmaccherapakato khīṇāsavattheraṃ āha -- ``varaṃ te, bhikkhu,  iminā pāpupāsakena upaṭṭhīyamānassa evaṃ idha vasanato aṅgulīhi kese  luñcitvā acelassa sato gūthamuttāhārajīvana''nti. evañca pana  vatvā tāvadeva vaccakuṭiṃ pavisitvā pāyāsaṃ vaḍḍhento viya hatthena gūthaṃ  vaḍḍhetvā vaḍḍhetvā yāvadatthaṃ khādi, muttañca pivi. iminā  niyāmena yāvatāyukaṃ ṭhatvā kālaṅkatvā niraye paccitvā puna  gūthamuttāhāro vasitvā tasseva kammassa vipākāvasesena manussesu  uppannopi pañca jātisatāni nigaṇṭho hutvā gūthabhakkho ahosi.<br/><br/>[03] puna ^a^P2.0119^ea^ imasmiṃ buddhuppāde manussayoniyaṃ  nibbattamānopi ariyūpavādabalena duggatakūle nibbattitvā thaññaṃ vā  khīraṃ vā sappiṃ vā pāyamāno, taṃ chaḍḍetvā muttameva pivati, odanaṃ  bhojiyamāno, taṃ chaḍḍetvā gūthameva khādati, evaṃ gūthamuttaparibhogena  vaḍḍhanto vayappattopi tadeva paribhuñjati. manussā tato vāretuṃ  asakkontā pariccajiṃsu. so ñātakehi pariccatto naggapabbajjaṃ  pabbajitvā na nhāyati, rajojalladharo kesamassūni luñcitvā aññe  iriyāpathe paṭikkhipitvā ekapādena tiṭṭhati, nimantanaṃ na sādiyati,  māsopavāsaṃ adhiṭṭhāya puññatthikehi dinnaṃ bhojanaṃ māse māse ekavāraṃ  kusaggena gahetvā divā jivhaggena lehati, rattiyaṃ pana ``allagūthaṃ  sappāṇaka''nti akhāditvā sukkhagūthameva khādati, evaṃ karontassa  pañcapaññāsavassāni vītivattāni mahājano ``mahātapo  paramappiccho''ti maññamāno tanninno tappoṇo ahosi.<br/><br/>[03] atha bhagavā tassa hadayabbhantare ghaṭe padīpaṃ viya  arahattūpanissayaṃ pajjalantaṃ disvā sayameva tattha gantvā dhammaṃ desetvā  sotāpattiphale patiṭṭhāpetvā, ehibhikkhūpasampadāya laddhūpasampadaṃ  vipassanaṃ ussukkāpetvā arahatte patiṭṭhāpesi. ayamettha saṅkhepo.  vitthāro pana ^b^dhammapade^eb^ ^a^M2.0014^ea^ ``māse māse kusaggenā''ti  gāthāvaṇṇanāya (dha0 pa0 aṭṭha0 1.jambukattheravatthu) vuttanayena ^a^V2.0013^ea^  veditabbo. arahatte pana patiṭṭhito parinibbānakāle ``ādito  micchā paṭipajjitvāpi sammāsambuddhaṃ nissāya sāvakena adhigantabbaṃ  mayā adhigata''nti dassento -- <br/><br/>[03] 283^b^.^eb^ <br/><br/>[21] ``pañcapaññāsavassāni, rajojallamadhārayiṃ. <br/><br/>[22] bhuñjanto māsikaṃ bhattaṃ, kesamassuṃ alocayiṃ.. <br/><br/>[03] 284^b^.^eb^ <br/><br/>[21] ``ekapādena aṭṭhāsiṃ, āsanaṃ parivajjayiṃ. <br/><br/>[22] sukkhagūthāni ca khādiṃ, uddesañca na sādiyiṃ.. <br/><br/>[03] 285^b^.^eb^ <br/><br/>[21] ``etādisaṃ karitvāna, bahuṃ duggatigāminaṃ. <br/><br/>[22] vuyhamāno mahoghena, buddhaṃ saraṇamāgamaṃ.. <br/><br/>[03] 286^b^.^eb^ <br/><br/>[21] ``saraṇagamanaṃ passa, passa dhammasudhammataṃ. <br/><br/>[22] tisso vijjā anuppattā, kataṃ buddhassa sāsana''nti..  -- <br/><br/>[25] imā catasso gāthā abhāsi.<br/><br/>[03] tattha ^b^pañcapaññāsavassāni, rajojallamadhārayi^eb^nti  naggapabbajjūpagamanena nhānapaṭikkhepato pañcādhikāni paññāsavassāni  sarīre laggaṃ āgantukareṇusaṅkhātaṃ rajo, sarīramalasaṅkhātaṃ jallañca  kāyena dhāresiṃ. ^b^bhuñjanto māsikaṃ bhatta^eb^nti rattiyaṃ gūthaṃ  khādanto lokavañcanatthaṃ māsopavāsiko nāma hutvā puññatthikehi  dinnaṃ bhojanaṃ māse māse ekavāraṃ jivhagge paṭhanavasena bhuñjanto  ^b^alocayi^eb^nti tādisacchārikāpakkhepena sithilamūlaṃ kesamassuṃ  aṅgulīhi luñcāpesiṃ.<br/><br/>[03] ^b^ekapādena^eb^ ^a^P2.0120^ea^ ^b^aṭṭhāsiṃ, āsanaṃ  parivajjayi^eb^nti sabbena sabbaṃ āsanaṃ nisajjaṃ parivajjesiṃ, tiṭṭhanto  ca ubho hatthe ukkhipitvā ekeneva pādena aṭṭhāsiṃ. ^b^uddesa^eb^nti  nimantanaṃ. udissakatanti keci. ^b^na sādiyi^eb^nti na  sampaṭicchiṃ paṭikkhipinti attho.<br/><br/>[03] ^b^etādisaṃ karitvāna, bahuṃ duggatigāmina^eb^nti etādisaṃ  evarūpaṃ vipākanibbattanakaṃ duggatigāminaṃ bahuṃ pāpakammaṃ purimajātīsu  idha ca katvā uppādetvā. ^b^vuyhamāno^eb^ ^a^M2.0015^ea^ ^b^mahoghenā^eb^ti kāmoghādinā  mahatā oghena visesato diṭṭhoghena apāyasamuddaṃ patiākaḍḍhiyamāno,  ^b^buddhaṃ saraṇamāgama^eb^nti tādisena puññakammacchiddena kicchena  manussattabhāvaṃ labhitvā idāni puññabalena buddhaṃ ``saraṇa''nti  āgamāsiṃ, ``sammāsambuddho bhagavā''ti aveccapasādena satthari  pasīdiṃ. ^b^saraṇagamanaṃ passa, passa dhammasudhammata^eb^nti  āyatanagataṃ mama saraṇagamanaṃ passa, passa sāsanadhammassa ^a^V2.0014^ea^ ca sudhammataṃ  yohaṃ tathāmicchāpaṭipannopi ekovādeneva satthārā edisaṃ sampattiṃ  sampāpito. ^b^``tisso vijjā''^eb^tiādinā taṃ sampattiṃ dasseti  tenāha (apa0 thera 2.46.17-21) -- <br/><br/>[21] ``tissassāhaṃ bhagavato, bodhirukkhamavandiyaṃ. <br/><br/>[22] paggayha bījaniṃ tattha, sīhāsanamabījahaṃ.. <br/><br/>[21] ``dvenavute ito kappe, sīhāsanamabījahaṃ. <br/><br/>[22] duggatiṃ nābhijānāmi, bījanāya idaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti.. <br/><br/>[06] jambukattheragāthāvaṇṇanā niṭṭhitā. 


volume: 100
item: 192
title:
  sabhiyattheragāthāvaṇṇanā^nandakattheragāthāvaṇṇanā^jambukattheragāthāvaṇṇanā^senakattheragāthāvaṇṇanā^

content:
  [03] ^b^svāgataṃ vatā^eb^tiādikā āyasmato senakattherassa gāthā.  kā uppatti? ayampi purimabuddhesu katādhikāro tattha tattha bhave  puññāni upacinanto sikhissa bhagavato kāle kulagehe nibbattitvā  viññutaṃ patto ekadivasaṃ satthāraṃ disvā pasannamānaso morahatthena  bhagavantaṃ pūjesi. so tena puññakammena devamanussesu saṃsaranto  imasmiṃ buddhuppāde brāhmaṇakule nibbattitvā uruvelakassapattherassa  bhaginiyā kucchimhi nibbatti, ^b^senako^eb^tissa nāmaṃ ahosi.  so vayappatto brāhmaṇānaṃ vijjāsippesu nipphattiṃ gato gharāvāsaṃ vasati.  tena ca samayena mahājano saṃvacchare saṃvacchare phaggunamāse  uttaraphaggunanakkhatte ussavaṃ anubhavanto gayāyaṃ titthābhisekaṃ karoti.  tena taṃ ussavaṃ ^a^M2.0016^ea^ ^b^``gayāphaggū''^eb^ti vadanti. atha bhagavā  tādise ussavadivase veneyyānukampāya gayātitthasamīpe viharati,  mahājanopi titthābhisekādhippāyena tato ^a^P2.0121^ea^ tato taṃ  ṭhānaṃ upagacchati. tasmiṃ khaṇe senakopi titthābhisekatthaṃ taṃ ṭhānaṃ  upagato satthāraṃ dhammaṃ desentaṃ disvā upasaṅkamitvā dhammaṃ sutvā  paṭiladdhasaddho pabbajitvā vipassanāya kammaṃ karonto nacirasseva  arahattaṃ pāpuṇi. tena vuttaṃ ^b^apadāne^eb^ (apa0 thera  2.46.9-16) -- <br/><br/>[21] ``morahatthaṃ ^a^V2.0015^ea^ gahetvāna, upesiṃ lokanāyakaṃ. <br/><br/>[22] pasannacitto sumano, morahatthamadāsahaṃ.. <br/><br/>[21] ``iminā morahatthena, cetanāpaṇidhīhi ca. <br/><br/>[22] nibbāyiṃsu tayo aggī, labhāmi vipulaṃ sukhaṃ.. <br/><br/>[21] ``aho buddho aho dhammo, aho no satthusampadā. <br/><br/>[22] datvānahaṃ morahatthaṃ, labhāmi vipulaṃ sukhaṃ.. <br/><br/>[21] ``tiyaggī nibbutā mayhaṃ, bhavā sabbe samūhatā. <br/><br/>[22] sabbāsavā parikkhīṇā, natthi dāni punabbhavo.. <br/><br/>[21] ``ekatiṃse ito kappe, yaṃ dānamadadiṃ tadā. <br/><br/>[22] duggatiṃ nābhijānāmi, morahatthassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attano paṭipattiṃ paccavekkhitvā  sañjātasomanasso udānavasena -- <br/><br/>[03] 287^b^.^eb^ <br/><br/>[21] ``svāgataṃ vata me āsi, gayāyaṃ gayaphagguyā. <br/><br/>[22] yaṃ addasāsiṃ sambuddhaṃ, desentaṃ dhammamuttamaṃ.. <br/><br/>[03] 288^b^.^eb^ <br/><br/>[21] ``mahappabhaṃ gaṇācariyaṃ, aggapattaṃ vināyakaṃ. <br/><br/>[22] sadevakassa lokassa, jinaṃ atuladassanaṃ.. <br/><br/>[03] 289^b^.^eb^ <br/><br/>[21] ``mahānāgaṃ mahāvīraṃ, mahājutimanāsavaṃ. <br/><br/>[22] sabbāsavaparikkhīṇaṃ, satthāramakutobhayaṃ.. <br/><br/>[03] 290^b^.^eb^ <br/><br/>[21] ``cirasaṅkiliṭṭhaṃ ^a^M2.0017^ea^ vata maṃ, diṭṭhisandānabandhitaṃ. <br/><br/>[22] vimocayi so bhagavā, sabbaganthehi senaka''nti.. -- <br/><br/>[25] catasso gāthā abhāsi. <br/><br/>[01] tattha ^b^svāgataṃ vata me āsī^eb^ti mayā suṭṭhu āgataṃ  vata āsi. mama vā sundaraṃ vata āgamanaṃ āsi. ^b^gayāya^eb^nti  gayātitthasamīpe. ^b^gayaphagguyā^eb^ti ``gayāphaggū''ti laddhavohāre  phaggunamāsassa uttaraphaggunīnakkhatte. ^b^``ya''^eb^ntiādi  svāgatabhāvassa kāraṇadassanaṃ. tattha ^b^ya^eb^nti yasmā.  ^b^addasāsi^eb^nti addakkhiṃ. ^b^sambuddha^eb^nti sammā sāmaṃ  sabbadhammānaṃ buddhattā sambuddhaṃ. ^b^desentaṃ dhammamuttama^eb^nti uttamaṃ  aggaṃ sabbaseṭṭhaṃ ekantaniyyānikaṃ dhammaṃ veneyyajjhāsayānurūpaṃ bhāsantaṃ.<br/><br/>[03] ^b^mahappabha^eb^nti mahatiyā sarīrappabhāya ñāṇappabhāya ca  samannāgataṃ. ^b^gaṇācariya^eb^nti bhikkhuparisādīnaṃ gaṇānaṃ uttamena  damathena ācārasikkhāpanena gaṇācariyaṃ. aggabhūtānaṃ sīlādīnaṃ ^a^V2.0016^ea^  guṇānaṃ adhigamena ^b^aggappattaṃ^eb^. devamanussādīnaṃ paramena vinayena  vinayanato, sayaṃ nāyakarahitattā ca ^b^vināyakaṃ^eb^. kenaci  anabhibhūto hutvā sakalaṃ lokaṃ abhibhavitvā ṭhitattā, pañcannampi  mārānaṃ jitattā ca ^b^sadevakassa lokassa jinaṃ^eb^ sadevake loke  aggajinaṃ,  bāttiṃsavaramahāpurisalakkhaṇāsītianubyañjanādipaṭimaṇḍitarūpakāyatāya  dasabalacatuvesārajjādiguṇapaṭimaṇḍitadhammakāyatāya ca ^a^P2.0122^ea^  sadevakena lokena aparimeyyadassanatāya asadisadassanatāya  ca ^b^atuladassanaṃ^eb^.<br/><br/>[03] gatibalaparakkamādisampattiyā mahānāgasadisattā, nāgesupi  khīṇāsavesu mahānubhāvatāya ca ^b^mahānāgaṃ^eb^. mārasenāvimathanato  mahāvikkantatāya ca ^b^mahāvīraṃ. mahājuti^eb^nti mahāpatāpaṃ  mahātejanti attho. natthi etassa cattāropi āsavāti  ^b^anāsavaṃ^eb^. sabbe āsavā savāsanā parikkhīṇā etassāti  ^b^sabbāsavaparikkhīṇaṃ^eb^. kāmaṃ sāvakabuddhā paccekabuddhā ca  khīṇāsavāva, sabbaññubuddhā eva pana savāsane āsave khepentīti  dassanatthaṃ ``anāsava''nti vatvā puna ``sabbāsavaparikkhīṇa''nti  vuttaṃ. tena vuttaṃ -- ``sabbe āsavā savāsanā parikkhīṇā  etassāti sabbāsavaparikkhīṇa''nti.  diṭṭhadhammikasamparāyikaparamatthehi yathārahaṃ veneyyānaṃ anusāsanato  ^b^satthāraṃ,^eb^ catuvesārajjavisāradatāya kutocipi ^a^M2.0018^ea^ bhayābhāvato  ^b^akutobhayaṃ,^eb^ evarūpaṃ sammāsambuddhaṃ yaṃ yasmā addasāsiṃ, tasmā  svāgataṃ vata me āsīti yojanā.<br/><br/>[03] idāni satthu dassanena attanā laddhaguṇaṃ dassento catutthaṃ  gāthamāha. tassattho -- kañjiyapuṇṇalābu viya takkabharitacāṭi viya  vasāpītapilotikā viya ca saṃkilesavatthūhi anamatagge saṃsāre  cirakālaṃ ^b^saṃkiliṭṭhaṃ^eb^. gaddulabandhitaṃ viya thambhe sārameyaṃ  sakkāyathambhe ^b^diṭṭhisandānena,^eb^ diṭṭhibandhanena ^b^bandhitaṃ^eb^ baddhaṃ,  tato vimocento ca abhijjhādīhi ^b^sabbaganthe hi maṃ senakaṃ^eb^  ariyamaggahatthena, ^b^vimocayi vata so bhagavā^eb^ mayhaṃ satthāti  bhagavati abhippasādaṃ pavedeti. <br/><br/>[06] senakattheragāthāvaṇṇanā niṭṭhitā. 


volume: 100
item: 193
title:
  nandakattheragāthāvaṇṇanā^jambukattheragāthāvaṇṇanā^senakattheragāthāvaṇṇanā^sambhūtattheragāthāvaṇṇanā^

content:
  [03] ^b^yo dandhakāle^eb^tiādikā āyasmato sambhūtattherassa gāthā.  kā uppatti? ayampi purimabuddhesu katādhikāro tattha tattha bhave  puññāni karonto buddhasuññe loke candabhāgāya nadiyā ^a^V2.0017^ea^ tīre  kinnarayoniyaṃ nibbatto. ekadivasaṃ aññataraṃ paccekabuddhaṃ disvā  pasannamānaso vanditvā katañjalī ajjunapupphehi pūjaṃ akāsi. so  tena puññakammena devamanussesu saṃsaranto imasmiṃ buddhuppāde kulagehe  nibbattitvā ^b^sambhūto^eb^ti laddhanāmo vayappatto bhagavato  parinibbānassa pacchā dhammabhaṇḍāgārikassa santike dhammaṃ sutvā  paṭiladdhasaddho pabbajitvā samaṇadhammaṃ karonto ^a^P2.0123^ea^  vipassanaṃ vaḍḍhetvā arahattaṃ pāpuṇi. tena vuttaṃ ^b^apadāne^eb^ (apa0  thera 2.52.28-36) -- <br/><br/>[21] ``candabhāgānadītīre, ahosiṃ kinnaro tadā. <br/><br/>[22] addasaṃ virajaṃ buddhaṃ, sayambhuṃ aparājitaṃ.. <br/><br/>[21] ``pasannacitto sumano, vedajāto katañjalī. <br/><br/>[22] gahetvā ajjunaṃ pupphaṃ, sayambhuṃ abhipūjayiṃ.. <br/><br/>[21] ``tena kammena sukatena, cetanāpaṇidhīhi ca. <br/><br/>[22] jahitvā kinnaraṃ dehaṃ, tāvatiṃsamagacchahaṃ.. <br/><br/>[21] ``chattisakkhattuṃ ^a^M2.0019^ea^ devindo, devarajjamakārayiṃ. <br/><br/>[22] dasakkhattuṃ cakkavattī, mahārajjamakārayiṃ.. <br/><br/>[21] ``padesarajjaṃ vipulaṃ, gaṇanāto asaṅkhiyaṃ. <br/><br/>[22] sukhette vappitaṃ bījaṃ, sayambhumhi aho mama.. <br/><br/>[21] ``kusalaṃ vijjate mayhaṃ, pabbajiṃ anagāriyaṃ. <br/><br/>[22] pūjāraho ahaṃ ajja, sakyaputtassa sāsane.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā vimuttisukhena viharanto vassasataparinibbute  bhagavati vesālikesu vajjiputtakesu dasa vatthūni paggayha ṭhitesu  kākaṇḍakaputtena yasattherena ussāhitehi sattasatehi khīṇāsavehi taṃ  diṭṭhiṃ bhinditvā saddhammaṃ paggaṇhantehi dhammavinayasaṅgahe kate tesaṃ  vajjiputtakānaṃ uddhammaubbinayadīpane dhammasaṃvegena thero -- <br/><br/>[03] 291^b^.^eb^ <br/><br/>[21] ``yo dandhakāle tarati, taraṇīye ca dandhaye. <br/><br/>[22] ayonisaṃvidhānena, bālo dukkhaṃ nigacchati.. <br/><br/>[03] 292^b^.^eb^ <br/><br/>[21] ``tassatthā parihāyanti, kāḷapakkheva candimā. <br/><br/>[22] āyasakyañca pappoti, mittehi ca virujjhati.. <br/><br/>[03] 293^b^.^eb^ <br/><br/>[21] ``yo ^a^V2.0018^ea^ dandhakāle dandheti, taraṇīye ca tāraye. <br/><br/>[22] yoniso saṃvidhānena, sukhaṃ pappoti paṇḍito.. <br/><br/>[03] 294^b^.^eb^ <br/><br/>[21] ``tassatthā paripūrenti, sukkapakkheva candimā. <br/><br/>[22] yaso kittiñca pappoti, mittehi na virujjhatī''ti..  -- <br/><br/>[25] imā gāthā bhaṇanto aññaṃ byākāsi.<br/><br/>[03] tattha ^b^yo dandhakāle taratī^eb^ti kismiñci kattabbavatthusmiṃ  -- ``kappati nu kho, na nu kho kappatī''ti vinayakukkucce uppanne  yāva viyattaṃ vinayadharaṃ pucchitvā taṃ kukkuccaṃ na vinodeti, tāva  dandhakāle tassa kiccassa dandhāyitabbasamaye tarati madditvā vītikkamaṃ  karoti. ^b^taraṇīye ca dandhaye^eb^ti gahaṭṭhassa tāva  saraṇagamanasīlasamādānādike, pabbajitassa vattapaṭivattakaraṇādike ^a^M2.0020^ea^  samathavipassanānuyoge ca taritabbe sampatte sīghaṃ taṃ kiccaṃ  ananuyuñjitvā -- ``āgamanamāse pakkhe vā karissāmī''ti  dandhāyeyya, taṃ kiccaṃ akarontova kālaṃ vītināmeyya.  ^b^ayonisaṃvidhānenā^eb^ti evaṃ dandhāyitabbe taranto taritabbe ca  dandhāyanto anupāyasaṃvidhānena upāyasaṃvidhānābhāvena ^b^bālo,^eb^  mandabuddhiko puggalo, sampati āyatiñca ^b^dukkhaṃ^eb^ anatthaṃ  pāpuṇāti.<br/><br/>[03] ^b^tassatthā parihāyantī^eb^ti tassa tathārūpassa puggalassa  diṭṭhadhammikādibhedā atthā ^b^kāḷapakkhe candimā^eb^ viya,  ^b^parihāyanti^eb^ divase ^a^P2.0124^ea^ divase parikkhayaṃ  pariyādānaṃ gacchanti. ``asuko puggalo assaddho appasanno  kusīto hīnavīriyo''tiādinā. ^b^āyasakyaṃ^eb^ viññūhi  garahitabbataṃ ^b^pappoti^eb^ pāpuṇāti. ^b^mittehi ca virujjhatī^eb^ti  ``evaṃ paṭipajja, mā evaṃ paṭipajjā''ti ovādadāyakehi  kalyāṇamittehi ``avacanīyā maya''nti ovādassa anādāneneva  viruddho nāma hoti.<br/><br/>[03] sesagāthādvayassa vuttavipariyāyena attho veditabbo. keci  panettha -- ``tarati dandhaye''tipadānaṃ atthabhāvena bhāvanācittassa  paggahaniggahe uddharanti. taṃ pacchimagāthāsu yujjati. purimā hi dve  gāthā pabbajitakālato paṭṭhāya caritabbaṃ samaṇadhammaṃ akatvā  kukkuccapakatatāya dasa vatthūni dīpetvā saṅghena nikkaḍḍhite vajjiputtake  sandhāya therena vuttā. pacchimā pana attasadise sammā paṭipanne  sakatthaṃ nipphādetvā ṭhiteti. <br/><br/>[06] sambhūtattheragāthāvaṇṇanā niṭṭhitā. 


volume: 100
item: 194
title:
  jambukattheragāthāvaṇṇanā^senakattheragāthāvaṇṇanā^sambhūtattheragāthāvaṇṇanā^rāhulattheragāthāvaṇṇanā^

content:
  [03] ^b^ubhayenā^eb^tiādikā ^a^V2.0019^ea^ āyasmato rāhulattherassa gāthā. kā  uppatti? ayampi purimabuddhesu katādhikāro tattha tattha bhave puññāni  upacinanto padumuttarassa bhagavato kāle kulagehe nibbattitvā viññutaṃ  patto satthāraṃ ekaṃ bhikkhuṃ sikkhākāmānaṃ aggaṭṭhāne ṭhapentaṃ disvā ^a^M2.0021^ea^  sayampi taṃ ṭhānantaraṃ patthetvā senāsanavisodhanavijjotanādikaṃ uḷāraṃ  puññaṃ katvā paṇidhānamakāsi. so tato cavitvā devamanussesu  saṃsaranto imasmiṃ buddhuppāde amhākaṃ bodhisattaṃ paṭicca yasodharāya  deviyā kucchimhi nibbattitvā ^b^rāhulo^eb^ti laddhanāmo mahatā  khattiyaparivārena vaḍḍhi, tassa pabbajjāvidhānaṃ khandhake (mahāva0  105) āgatameva. so pabbajitvā satthu santike anekehi  suttapadehi suladdhovādo paripakkañāṇo vipassanaṃ ussukkāpetvā arahattaṃ  pāpuṇi. tena vuttaṃ ^b^apadāne^eb^ (apa0 thera 1.2.68-85) -- <br/><br/>[21] ``padumuttarassa bhagavato, lokajeṭṭhassa tādino. <br/><br/>[22] sattabhūmamhi pāsāde, ādāsaṃ santhariṃ ahaṃ.. <br/><br/>[21] ``khīṇāsavasahassehi, parikiṇṇo mahāmuni. <br/><br/>[22] upāgami gandhakuṭiṃ, dvipadindo narāsabho.. <br/><br/>[21] ``virocento gandhakuṭiṃ, devadevo narāsabho. <br/><br/>[22] bhikkhusaṅghe ṭhito satthā, imā gāthā abhāsatha.. <br/><br/>[21] ``yenāyaṃ jotitā seyyā, ādāsova susanthato. <br/><br/>[22] tamahaṃ kittayissāmi, suṇātha mama bhāsato.. <br/><br/>[21] ``soṇṇamayā rūpimayā, atho veḷuriyāmayā. <br/><br/>[22] nibbattissanti pāsādā, ye keci manaso piyā.. <br/><br/>[21] ``catusaṭṭhikkhattuṃ devindo, devarajjaṃ karissati. <br/><br/>[22] sahassakkhattuṃ cakkavattī, bhavissati anantarā.. <br/><br/>[21] ``ekavīsatikappamhi, vimalo nāma khattiyo. <br/><br/>[22] cāturanto vijitāvī, cakkavattī bhavissati.. <br/><br/>[21] ``nagaraṃ reṇuvatī nāma, iṭṭhakāhi sumāpitaṃ. <br/><br/>[22] āyāmato tīṇi sataṃ, caturassasamāyutaṃ.. <br/><br/>[21] ``sudassano nāma pāsādo, vissakammena māpito. <br/><br/>[22] kūṭāgāravarūpeto, sattaratanabhūsito.. <br/><br/>[21] ``dasasaddāvivittaṃ ^a^M2.0022^ea^ taṃ, vijjādharasamākulaṃ. <br/><br/>[22] sudassanaṃva nagaraṃ, devatānaṃ bhavissati.. <br/><br/>[21] ``pabhā ^a^V2.0020^ea^ niggacchate tassa, uggacchanteva sūriye. <br/><br/>[22] virocessati taṃ niccaṃ, samantā aṭṭhayojanaṃ.. <br/><br/>[21] ``kappasatasahassamhi, okkākakulasambhavo. <br/><br/>[22] gotamo nāma gottena, satthā loke bhavissati.. <br/><br/>[21] ``tusitā so cavitvāna, sukkamūlena codito. <br/><br/>[22] gotamassa bhagavato, atrajo so bhavissati.. <br/><br/>[21] ``sacevaseyya agāraṃ, cakkavattī bhaveyya so. <br/><br/>[22] aṭṭhānametaṃ yaṃ tādī, agāre ratimajjhagā.. <br/><br/>[21] ``nikkhamitvā agāramhā, pabbajissati subbato. <br/><br/>[22] rāhulo nāma nāmena, arahā so bhavissati.. <br/><br/>[21] ``kikīva aṇḍaṃ rakkheyya, cāmarī viya vāladhiṃ. <br/><br/>[22] nipako sīlasampanno, mamaṃ rakkhi mahāmuni.. <br/><br/>[21] ``tassāhaṃ dhammamaññāya, vihāsiṃ sāsane rato. <br/><br/>[22] sabbāsave pariññāya, viharāmi anāsavo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attano paṭipattiṃ paccavekkhitvā aññaṃ  byākaronto -- <br/><br/>[03] 295^b^.^eb^ <br/><br/>[21] ``ubhayeneva ^a^P2.0125^ea^ sampanno, rāhulabhaddoti  maṃ vidū. <br/><br/>[22] yañcamhi putto buddhassa, yañca dhammesu cakkhumā.. <br/><br/>[03] 296^b^.^eb^ <br/><br/>[21] ``yañca me āsavā khīṇā, yañca natthi punabbhavo. <br/><br/>[22] arahā dakkhiṇeyyomhi, tevijjo amataddaso.. <br/><br/>[03] 297^b^.^eb^ <br/><br/>[21] ``kāmandhā jālapacchannā, taṇhāchadanachāditā. <br/><br/>[22] pamattabandhunā baddhā, macchāva kumināmukhe.. <br/><br/>[03] 298^b^.^eb^ <br/><br/>[21] ``taṃ ^a^M2.0023^ea^ kāmaṃ ahamujjhitvā, chetvā mārassa bandhanaṃ. <br/><br/>[22] samūlaṃ taṇhamabbuyha, sītibhūtosmi nibbuto''ti.. -- <br/><br/>[25] catasso gāthā abhāsi.<br/><br/>[03] tattha ^b^ubhayeneva sampanno^eb^ti jātisampadā,  paṭipattisampadāti ubhayasampattiyāpi sampanno samannāgato.  ^b^rāhulabhaddoti maṃ vidū^eb^ti ``rāhulabhaddo''ti maṃ sabrahmacārino  sañjānanti. tassa hi ^a^V2.0021^ea^ jātasāsanaṃ sutvā bodhisattena ``rāhu jāto,  bandhanaṃ jāta''nti vuttavacanaṃ upādāya suddhodanamahārājā ``rāhulo''ti  nāmaṃ gaṇhi. tattha ādito pitarā vuttapariyāyameva gahetvā āha --  ``rāhulabhaddoti maṃ vidū''ti. ^b^bhaddo^eb^ti ca pasaṃsāvacanametaṃ.<br/><br/>[03] idāni taṃ ubhayasampattiṃ dassetuṃ ^b^``yañcamhī''^eb^tiādi  vuttaṃ. tattha ^b^ya^eb^nti yasmā. ^b^ca^eb^-saddo samuccayattho.  ^b^amhi putto buddhassā^eb^ti sammāsambuddhassa orasaputto amhi.  ^b^dhammesū^eb^ti lokiyesu lokuttaresu ca dhammesu, catusaccadhammesūti  attho. ^b^cakkhumā^eb^ti maggapaññācakkhunā cakkhumā ca amhīti  yojetabbaṃ.<br/><br/>[03] puna aparāparehipi pariyāyehi attani ubhayasampattiṃ dassetuṃ --  ^b^``yañca me āsavā khīṇā''^eb^ti gāthamāha. tattha  ^b^dakkhiṇeyyo^eb^ti dakkhiṇāraho. ^b^amataddaso^eb^ti nibbānassa  dassāvī. sesaṃ suviññeyyameva.<br/><br/>[03] idāni yāya vijjāsampattiyā ca vimuttisampattiyā ca abhāvena  sattakāyo kumine bandhamacchā viya saṃsāre parivattati, taṃ  ubhayasampattiṃ attani dassetuṃ ^b^``kāmandhā''^eb^ti gāthādvayamāha.  tattha kāmehi kāmesu vā andhāti ^b^kāmandhā^eb^. ``chando  rāgo''tiādivibhāgehi (cūḷani0 ajitamāṇavapucchāniddesa 8)  kilesakāmehi rūpādīsu vatthukāmesu anādīnavadassitāya andhīkatā.  ^b^jālapacchannā^eb^ti sakalaṃ bhavattayaṃ ajjhottharitvā ṭhitena  visattikājālena pakārato channā paliguṇṭhitā.  ^b^taṇhāchadanachāditā^eb^ti tato eva taṇhāsaṅkhātena chadanena  chāditā nivutā sabbaso paṭikujjitā. ^b^pamattabandhunā baddhā,  macchāva kumināmukhe^eb^ti kumināmukhe macchabandhānaṃ macchapasibbakamukhe  baddhā macchā viya pamattabandhunā mārena ^a^P2.0126^ea^ yena  ^a^M2.0024^ea^ kāmabandhanena baddhā ime sattā tato na nigacchanti antobandhanagatāva  honti.<br/><br/>[03] ^b^taṃ^eb^ tathārūpaṃ ^b^kāmaṃ^eb^ bandhanabhūtaṃ ^b^ujjhitvā^eb^  pubbabhāgapaṭipattiyā pahāya kilesa^b^mārassa bandhanaṃ chetvā,^eb^ puna  ariyamaggasatthena anavasesato samucchinditvā tato eva  avijjāsaṅkhātena mūlena ^b^samūlaṃ,^eb^ kāmataṇhādikaṃ ^b^taṇhaṃ  abbuyha^eb^ uddharitvā sabbakilesadarathapariḷāhābhāvato, ^b^sītibhūto^eb^  saupādisesāya nibbānadhātuyā nibbuto, ahaṃ ^b^asmi^eb^ homīti  attho. <br/><br/>[06] rāhulattheragāthāvaṇṇanā niṭṭhitā. 


volume: 100
item: 195
title:
  senakattheragāthāvaṇṇanā^sambhūtattheragāthāvaṇṇanā^rāhulattheragāthāvaṇṇanā^candanattheragāthāvaṇṇanā^

content:
  [03] ^b^jātarūpenā^eb^tiādikā ^a^V2.0022^ea^ āyasmato candanattherassa gāthā.  kā uppatti? ayampi purimabuddhesu katādhikāro tattha tattha bhave  puññāni upacinanto ito ekatiṃse kappe buddhasuññe loke rukkhadevatā  hutvā nibbatto sudassanaṃ nāma paccekabuddhaṃ pabbatantare vasantaṃ disvā  pasannamānaso kuṭajapupphehi pūjaṃ akāsi. so tena puññakammena  devamanussesu saṃsaranto imasmiṃ buddhuppāde sāvatthiyaṃ vibhavasampanne  kule nibbattitvā ^b^candano^eb^ti laddhanāmo vayappatto gharāvāsaṃ  vasanto satthu santike dhammaṃ sutvā sotāpanno ahosi. so ekaṃ  puttaṃ labhitvā gharāvāsaṃ pahāya pabbajitvā vipassanāya kammaṭṭhānaṃ  gahetvā araññe viharanto satthāraṃ vandituṃ sāvatthiṃ āgato susāne  vasati. tassa āgatabhāvaṃ sutvā purāṇadutiyikā alaṅkatapaṭiyattā  dārakaṃ ādāya mahatā parivārena therassa santikaṃ gacchati --  ``itthikuttādīhi naṃ palobhetvā uppabbājessāmī''ti. thero taṃ  āgacchantiṃ dūratova disvā ``idānissā avisayo bhavissāmī''ti  yathāraddhaṃ vipassanaṃ ussukkāpetvā chaḷabhiñño ahosi. tena vuttaṃ  ^b^apadāne^eb^ (apa0 thera 2.52.37-43) -- <br/><br/>[21] ``himavantassāvidūre ^a^M2.0025^ea^, vasalo nāma pabbato. <br/><br/>[22] buddho sudassano nāma, vasate pabbatantare.. <br/><br/>[21] ``pupphaṃ hemavantaṃ mayha, vehāsaṃ agamāsahaṃ. <br/><br/>[22] tatthaddasāsiṃ sambuddhaṃ, oghatiṇṇamanāsavaṃ.. <br/><br/>[21] ``pupphaṃ kuṭajamādāya, sire katvāna añjaliṃ. <br/><br/>[22] buddhassa abhiropesiṃ, sayambhussa mahesino.. <br/><br/>[21] ``ekatiṃse ito kappe, yaṃ pupphamabhipūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño pana hutvā ākāse ṭhatvā tassā dhammaṃ desetvā  saraṇesu ca sīlesu ca patiṭṭhāpetvā sayaṃ attanā pubbe vasitaṭṭhānameva  gato. sahāyabhikkhūhi -- ``vippasannāni kho te, āvuso,  indriyāni, kacci tayā saccāni paṭividdhānī''ti puṭṭho -- <br/><br/>[03] 299^b^.^eb^ <br/><br/>[21] ``jātarūpena sañchannā, dāsīgaṇapurakkhatā. <br/><br/>[22] aṅkena puttamādāya, bhariyā maṃ upāgami.. <br/><br/>[03] 300^b^.^eb^ <br/><br/>[21] ``tañca ^a^V2.0023^ea^ ^a^P2.0127^ea^ disvāna āyantiṃ,  sakaputtassa mātaraṃ. <br/><br/>[22] alaṅkataṃ suvasanaṃ, maccupāsaṃva oḍḍitaṃ.. <br/><br/>[03] 301^b^.^eb^ <br/><br/>[21] ``tato me manasīkāro, yoniso udapajjatha. <br/><br/>[22] ādīnavo pāturahu, nibbidā samatiṭṭhatha.. <br/><br/>[03] 302^b^.^eb^ <br/><br/>[21] ``tato cittaṃ vimucci me, passa dhammasudhammataṃ. <br/><br/>[22] tisso vijjā anuppattā, kataṃ buddhassa sāsana''nti..  -- <br/><br/>[25] imāhi gāthāhi attano paṭipattiṃ kathento aññaṃ  byākāsi.<br/><br/>[03] tattha ^b^jātarūpena sañchannā^eb^ti jātarūpamayena  sīsūpagādialaṅkārena alaṅkaraṇavasena paṭicchāditasarīrā,  sabbābharaṇabhūsitāti attho. ^b^dāsīgaṇapurakkhatā^eb^ti yathārahaṃ  alaṅkatapaṭiyattena attano dāsigaṇena ^a^M2.0026^ea^ purato katā parivāritāti  attho. ^b^aṅkena puttamādāyā^eb^ti ``api nāma puttampi disvā  gehassitasāto bhaveyyā''ti puttaṃ attano aṅkena gahetvā.<br/><br/>[03] ^b^āyanti^eb^nti āgacchantiṃ. ^b^sakaputtassa mātara^eb^nti  mama orasaputtassa jananiṃ, mayhaṃ purāṇadutiyikanti attho.  sabbamidaṃ thero attano kāmarāgasamucchedaṃ bahumaññanto vadati.  ^b^yoniso udapajjathā^eb^ti ``evarūpāpi nāma sampatti  jarābyādhimaraṇehi abhibhuyyati, aho saṅkhārā aniccā adhuvā  anassāsikā''ti evaṃ yonisomanasikāro uppajji. sesaṃ heṭṭhā  vuttanayameva. <br/><br/>[06] candanattheragāthāvaṇṇanā niṭṭhitā. 


volume: 100
item: 196
title:
  sambhūtattheragāthāvaṇṇanā^rāhulattheragāthāvaṇṇanā^candanattheragāthāvaṇṇanā^dhammikattheragāthāvaṇṇanā^

content:
  [03] ^b^dhammo have^eb^tiādikā āyasmato dhammikattherassa gāthā.  kā uppatti? ayampi purimabuddhesu katādhikāro tattha tattha bhave  puññāni upacinanto sikhissa bhagavato kāle migaluddako hutvā  ekadivasaṃ araññāyatane devaparisāya satthu dhammaṃ desentassa ``dhammo  eso vuccatī''ti desanāya nimittaṃ gaṇhi. so tena puññakammena  devamanussesu saṃsaranto imasmiṃ buddhuppāde kosalaraṭṭhe brāhmaṇakule  nibbattitvā ^b^dhammiko^eb^ti laddhanāmo vayappatto jetavanapaṭiggahaṇe  laddhappasādo pabbajitvā aññatarasmiṃ gāmakāvāse āvāsiko hutvā  viharanto ^a^V2.0024^ea^ āgantukānaṃ bhikkhūnaṃ vattāvattesu ujjhānabahulo akkhamo  ahosi. tena bhikkhū taṃ vihāraṃ chaḍḍetvā pakkamiṃsu. so ekakova  ahosi. vihārasāmiko upāsako taṃ kāraṇaṃ sutvā bhagavato taṃ  pavattiṃ ārocesi. satthā taṃ bhikkhuṃ pakkosetvā tamatthaṃ pucchitvā  tena ``evaṃ, bhante''ti vutte -- ``nāyaṃ idāneva akkhamo, pubbepi  akkhamo ahosī''ti vatvā bhikkhūhi yācito rukkhadhammaṃ (jā0  1.1.74) kathetvā upari tassa ovādaṃ dento -- <br/><br/>[03] 303^b^.^eb^ <br/><br/>[21] ``dhammo ^a^M2.0027^ea^ ^a^P2.0128^ea^ have rakkhati dhammacāriṃ,  dhammo suciṇṇo sukhamāvahāti. <br/><br/>[22] esānisaṃso dhamme suciṇṇe, na duggatiṃ gacchati  dhammacārī.. <br/><br/>[03] 304^b^.^eb^ <br/><br/>[21] ``na hi dhammo adhammo ca, ubho samavipākino. <br/><br/>[22] adhammo nirayaṃ neti, dhammo pāpeti suggatiṃ.. <br/><br/>[03] 305^b^.^eb^ <br/><br/>[21] ``tasmā hi dhammesu kareyya chandaṃ, iti modamāno  sugatena tādinā. <br/><br/>[22] dhamme ṭhitā sugatavarassa sāvakā, nīyanti dhīrā  saraṇavaraggagāmino.. <br/><br/>[03] 306^b^.^eb^ <br/><br/>[21] ``vipphoṭito gaṇḍamūlo, taṇhājālo samūhato. <br/><br/>[27] so khīṇasaṃsāro na catthi kiñcanaṃ, <br/><br/>[22] cando yathā dosinā puṇṇamāsiya''nti.. --  catasso gāthā abhāsi.<br/><br/>[03] tattha ^b^dhammo^eb^ti lokiyalokuttaro sucaritadhammo.  ^b^rakkhatī^eb^ti apāyadukkhato rakkhati, saṃsāradukkhato ca  vivaṭṭūpanissayabhūto rakkhatiyeva. ^b^dhammacāri^eb^nti taṃ dhammaṃ  carantaṃ paṭipajjantaṃ. ^b^suciṇṇo^eb^ti suṭṭhu ciṇṇo kammaphalāni  saddahitvā sakkaccaṃ cittīkatvā upacito. ^b^sukha^eb^nti  lokiyalokuttarasukhaṃ. tattha lokiyaṃ tāva kāmāvacarādibhedo dhammo  yathāsakaṃ sukhaṃ diṭṭhe vā dhamme upapajje vā apare vā pariyāye  ^b^āvahati^eb^ nipphādeti, itaraṃ pana vivaṭṭūpanissaye ṭhatvā ciṇṇo  paramparāya āvahatīti vattuṃ vaṭṭati anupanissayassa tadabhāvato.  ^b^esānisaṃso dhamme suciṇṇe, na duggatiṃ gacchati dhammacārī^eb^ti  dhammacārī puggalo dhamme suciṇṇe taṃnimittaṃ duggatiṃ na gacchatīti  eso dhamme suciṇṇe ānisaṃso udrayoti attho.<br/><br/>[03] yasmā ^a^M2.0028^ea^ dhammeneva sugatigamanaṃ, adhammeneva ca duggatigamanaṃ,  tasmā ``dhammo adhammo''ti ime aññamaññaṃ asaṃkiṇṇaphalāti  dassetuṃ ^b^``na hi dhammo''^eb^tiādinā dutiyaṃ gāthamāha. tattha  ^b^adhammo^eb^ti dhammapaṭipakkho duccaritaṃ. ^b^samavipākino^eb^ti  sadisavipākā samānaphalā.<br/><br/>[03] ^b^tasmā^eb^ti ^a^V2.0025^ea^ yasmā dhammādhammānaṃ ayaṃ yathāvutto vipākabhedo,  tasmā. ^b^chanda^eb^nti kattukamyatāchandaṃ. ^b^iti modamāno  sugatena tādinā^eb^ti iti evaṃ vuttappakārena ovādadānena sugatena  sammaggatena sammāpaṭipannena iṭṭhādīsu tādibhāvappattiyā tādināmavatā  hetubhūtena modamāno ^a^P2.0129^ea^ tuṭṭhiṃ āpajjamāno dhammesu  chandaṃ kareyyāti yojanā. ettāvatā vaṭṭaṃ dassetvā idāni vivaṭṭaṃ  dassento ^b^``dhamme ṭhitā''^eb^tiādimāha. tassattho -- yasmā  sugatassa varassa sugatesu ca varassa sammāsambuddhassa ^b^sāvakā^eb^  tassa ^b^dhamme ṭhitā dhīrā^eb^ ativiya aggabhūtasaraṇagāmino teneva  saraṇagamanasaṅkhāte dhamme ṭhitabhāvena sakalavaṭṭadukkhatopi  ^b^nīyanti^eb^ nissaranti, tasmā hi dhammesu kareyya chandanti.<br/><br/>[03] evaṃ satthārā tīhi gāthāhi dhamme desite desanānusārena  yathānisinnova vipassanaṃ vaḍḍhetvā arahattaṃ pāpuṇi. tena vuttaṃ  ^b^apadāne^eb^ (apa0 thera 2.52.44-50) -- <br/><br/>[21] ``migaluddo pure āsiṃ, araññe vipine ahaṃ. <br/><br/>[22] addasaṃ virajaṃ buddhaṃ, devasaṅghapurakkhataṃ.. <br/><br/>[21] ``catusaccaṃ pakāsentaṃ, desentaṃ amataṃ padaṃ. <br/><br/>[22] assosiṃ madhuraṃ dhammaṃ, sikhino lokabandhuno.. <br/><br/>[21] ``ghose cittaṃ pasādesiṃ, asamappaṭipuggale. <br/><br/>[22] tattha cittaṃ pasādetvā, uttariṃ duttaraṃ bhavaṃ.. <br/><br/>[21] ``ekatiṃse ito kappe, yaṃ saññamalabhiṃ tadā. <br/><br/>[22] duggatiṃ nābhijānāmi, ghosasaññāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] tathā arahatte patiṭṭhito. arahattaṃ pana patvā attanā adhigataṃ  visesaṃ satthu nivedento carimagāthāya aññaṃ byākāsi.<br/><br/>[03] tattha ^a^M2.0029^ea^ ^b^vipphoṭito^eb^ti vidhuto, maggañāṇena paṭinissaṭṭhoti  attho. ^b^gaṇḍamūlo^eb^ti avijjā. sā hi gaṇḍati savati.  ``gaṇḍoti kho, bhikkhu, pañcannetaṃ upādānakkhandhānaṃ adhivacana''nti  (saṃ0 ni0  4.103; a0 ni0  6.23;  8.56;  9.15;  cūḷani0 khaggavisāṇasuttaniddesa 137) evaṃ satthārā vuttassa  dukkhamūlayogato, kilesāsucipaggharaṇato, uppādajarābhaṅgehi  uddhumātapakkapabhijjanato ca, gaṇḍābhidhānassa upādānakkhandhapañcakassa  ^a^V2.0026^ea^ mūlaṃ kāraṇaṃ ^b^taṇhājālo samūhato^eb^ti taṇhāsaṅkhāto jālo  maggena samugghāṭito. ^b^so khīṇasaṃsāro na catthi kiñcana^eb^nti  so ahaṃ evaṃ pahīnataṇhāvijjatāya parikkhīṇasaṃsāro pahīnabhavamūlattā  eva na catthi, na ca upalabbhati rāgādikiñcanaṃ. ^b^cando yathā  dosinā puṇṇamāsiya^eb^nti yathā nāma cando  abbhamahikādidosarahito puṇṇamāsiyaṃ paripuṇṇakāle evaṃ ahampi  arahattādhigamena apetarāgādikiñcano paripuṇṇadhammakoṭṭhāso  ahosinti. <br/><br/>[06] dhammikattheragāthāvaṇṇanā niṭṭhitā. 


volume: 100
item: 197
title:
  rāhulattheragāthāvaṇṇanā^candanattheragāthāvaṇṇanā^dhammikattheragāthāvaṇṇanā^sappakattheragāthāvaṇṇanā^

content:
  [03] ^b^yadā^eb^ ^a^P2.0130^ea^ ^b^balākā^eb^tiādikā  āyasmato sappakattherassa gāthā. kā uppatti? ayampi  purimabuddhesu katādhikāro tattha tattha bhave puññāni upacinanto ito  ekatiṃse kappe mahānubhāvo nāgarājā hutvā nibbatto sambhavassa nāma  paccekabuddhassa abbhokāse samāpattiyā nisinnassa mahantaṃ padumaṃ gahetvā  uparimuddhani dhārento pūjaṃ akāsi. so tena puññakammena  devamanussesu saṃsaranto imasmiṃ buddhuppāde sāvatthiyaṃ brāhmaṇakule  nibbattitvā ^b^sappako^eb^ti laddhanāmo viññutaṃ patto bhagavato  santike dhammaṃ sutvā paṭiladdhasaddho pabbajitvā kammaṭṭhānaṃ gahetvā  ajakaraṇiyā ^a^M2.0030^ea^ nāma nadiyā tīre leṇagirivihāre vasanto nacirasseva  arahattaṃ pāpuṇi. tena vuttaṃ ^b^apadāne^eb^ (apa0 thera  2.52.78-83) -- <br/><br/>[21] ``himavantassāvidūre, romaso nāma pabbato. <br/><br/>[22] buddhopi sambhavo nāma, abbhokāse vasī tadā.. <br/><br/>[21] ``bhavanā nikkhamitvāna, padumaṃ dhārayiṃ ahaṃ. <br/><br/>[22] ekāhaṃ dhārayitvāna, bhavanaṃ punarāgamiṃ.. <br/><br/>[21] ``ekatiṃse ito kappe, yaṃ buddhamabhipūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] so arahattaṃ patvā satthāraṃ vandituṃ sāvatthiṃ āgato ñātīhi  upaṭṭhīyamāno tattha katipāhaṃ ^a^V2.0027^ea^ vasitvā dhammaṃ desetvā ñātake saraṇesu  ca sīlesu ca patiṭṭhāpetvā yathāvuttaṭṭhānameva gantukāmo ahosi. taṃ  ñātakā ``idheva, bhante, vasatha, mayaṃ paṭijaggissāmā''ti yāciṃsu.  so gamanākāraṃ dassetvā ṭhito attanā vasitaṭṭhānakittanāpadesena  vivekābhiratiṃ pakāsento -- <br/><br/>[03] 307^b^.^eb^ <br/><br/>[21] ``yadā balākā sucipaṇḍaracchadā, kāḷassa meghassa  bhayena tajjitā. <br/><br/>[22] palehiti ālayamālayesinī, tadā nadī ajakaraṇī  rameti maṃ.. <br/><br/>[03] 308^b^.^eb^ <br/><br/>[21] ``yadā balākā suvisuddhapaṇḍarā, kāḷassa meghassa  bhayena tajjitā. <br/><br/>[22] pariyesati leṇamaleṇadassinī, tadā nadī ajakaraṇī  rameti maṃ.. <br/><br/>[03] 309^b^.^eb^ <br/><br/>[21] ``kaṃ nu tattha na ramenti, jambuyo ubhato tahiṃ. <br/><br/>[22] sobhentī āpagākūlaṃ, mama leṇassa pacchato.. <br/><br/>[03] 310^b^.^eb^ <br/><br/>[21] ``tāmatamadasaṅghasuppahīnā ^a^M2.0031^ea^ ^a^P2.0131^ea^, bhekā  mandavatī panādayanti. <br/><br/>[27] nājja girinadīhi vippavāsasamayo, <br/><br/>[22] khemā ajakaraṇī sivā surammā''ti.. -- catasso  gāthā abhāsi.<br/><br/>[03] tattha ^b^yadā^eb^ti yasmiṃ kāle. ^b^balākā^eb^ti  balākāsakuṇikā. ^b^sucipaṇḍaracchadā^eb^ti sucisuddhadhavalapakkhā.  ^b^kāḷassa meghassa bhayena tajjitā^eb^ti jalabhārabharitatāya kāḷassa  añjanagirisannikāsassa pāvussakameghassa gajjato vuṭṭhibhayena  nibbijjitā bhiṃsāpitā. ^b^palehitī^eb^ti gocarabhūmito uppatitvā  gamissati. ^b^ālaya^eb^nti nilayaṃ attano kulāvakaṃ.  ^b^ālayesinī^eb^ti tattha ālayanaṃ nilīyanameva icchantī.  ^b^tadā nadī ajakaraṇī rameti ma^eb^nti tasmiṃ pāvussakakāle  ajakaraṇīnāmikā nadī navodakassa pūrā hārahārinī kulaṅkasā maṃ  rameti mama cittaṃ ārādhetīti utupadesavisesakittanāpadesena  vivekābhiratiṃ pakāsesi.<br/><br/>[03] ^b^suvisuddhapaṇḍarā^eb^ti suṭṭhu visuddhapaṇḍaravaṇṇā,  asammissavaṇṇā sabbasetāti attho. ^b^pariyesatī^eb^ti maggati.  ^b^leṇa^eb^nti vasanaṭṭhānaṃ. ^b^aleṇadassinī^eb^ti vasanaṭṭhānaṃ  apassantī. pubbe nibaddhavasanaṭṭhānassa abhāvena aleṇadassinī,  idāni pāvussakakāle meghagajjitena āhitagabbhā ^b^pariyesati  leṇa^eb^nti nibaddhavasanaṭṭhānaṃ kulāvakaṃ karotīti attho.<br/><br/>[03] ^b^kaṃ nu tattha...pe0... pacchato^eb^ti ^b^mama^eb^  vasanakamahāleṇassa ^b^pacchato^eb^ pacchābhāge ^b^āpagākūlaṃ^eb^  ajakaraṇīnadiyā ubhatotīraṃ ^b^tahiṃ tahiṃ^eb^ ito cito ca  sobhentiyo niccakālaṃ phalabhāranamitasākhā ^a^V2.0028^ea^ siniddhapaṇṇacchāyā  ^b^jambuyo tattha^eb^ tasmiṃ ṭhāne ^b^kaṃ^eb^ nāma sattaṃ ^b^na ramenti  nu,^eb^ sabbaṃ ramentiyeva.<br/><br/>[03] ^b^tāmatamadasaṅghasuppahīnā^eb^ti ^a^M2.0032^ea^ amataṃ vuccati agadaṃ, tena  majjantīti amatamadā, sappā, tesaṃ saṅgho amatamadasaṅgho, tato suṭṭhu  pahīnā apagatā. ^b^bhekā^eb^ maṇḍūkiyo, ^b^mandavatī^eb^ saravatiyo,  ^b^panādayanti^eb^ taṃ ṭhānaṃ madhurena vassitena ninnādayanti.  ^b^nājja^eb^ ^a^P2.0132^ea^ ^b^girinadīhi vippavāsasamayoti^eb^  ajja etarahi aññāhipi pabbateyyāhi nadīhi vippavāsasamayo na  hoti, visesato pana vāḷamacchasusumārādivirahitato ^b^khemā  ajakaraṇī^eb^ nadī. sundaratalatitthapulinasampattiyā ^b^sivā^eb^.  suṭṭhu rammā ramaṇīyā, tasmā tattheva me mano ramatīti adhippāyo.<br/><br/>[03] evaṃ pana vatvā ñātake vissajjetvā attano vasanaṭṭhānameva gato.  suññāgārābhiratidīpanena idameva ca therassa aññābyākaraṇaṃ  ahosīti. <br/><br/>[06] sappakattheragāthāvaṇṇanā niṭṭhitā. 


volume: 100
item: 198
title:
  candanattheragāthāvaṇṇanā^dhammikattheragāthāvaṇṇanā^sappakattheragāthāvaṇṇanā^muditattheragāthāvaṇṇanā^

content:
  [03] ^b^pabbaji^eb^ntiādikā āyasmato muditattherassa gāthā. kā  uppatti? ayampi purimabuddhesu katādhikāro tattha tattha bhave puññāni  upacinanto vipassissa bhagavato kāle kulagehe nibbattitvā viññutaṃ  patto ekadivasaṃ satthāraṃ disvā pasannamānaso ekaṃ mañcamadāsi.  so tena puññakammena devamanussesu saṃsaranto imasmiṃ buddhuppāde  kosalaraṭṭhe gahapatikule nibbattitvā ^b^mudito^eb^ti laddhanāmo  viññutaṃ pāpuṇi. tena ca samayena taṃ kulaṃ raññā kenacideva  karaṇīyena palibuddhaṃ ahosi. mudito rājabhayābhīto palāyitvā  araññaṃ paviṭṭho aññatarassa khīṇāsavattherassa vasanaṭṭhānaṃ upagacchi.  thero tassa bhītabhāvaṃ ñatvā ``mā bhāyī''ti samassāsesi. so  ``kittakena nu kho, bhante, kālena idaṃ me bhayaṃ vūpasamessatī''ti  pucchitvā ``sattaṭṭhamāse atikkamitvā''ti vutte -- ``ettakaṃ kālaṃ  adhivāsetuṃ na sakkomi, pabbajissāmahaṃ, bhante, pabbājetha ma''nti  jīvitarakkhaṇatthaṃ pabbajjaṃ yāci. thero taṃ pabbājesi. so  pabbajitvā sāsane paṭiladdhasaddho bhaye vūpasantepi samaṇadhammaṃyeva ^a^M2.0033^ea^   ^a^V2.0029^ea^ rocento kammaṭṭhānaṃ gahetvā vipassanāya kammaṃ karonto -- ``arahattaṃ  appatvā imasmā vasanagabbhā bahi na nikkhamissāmī''tiādinā  paṭiññaṃ katvā vipassanaṃ ussukkāpetvā arahattaṃ pāpuṇi. tena vuttaṃ  ^b^apadāne^eb^ (apa0 thera 1.36.30-33) -- <br/><br/>[21] ``vipassino bhagavato, lokajeṭṭhassa tādino. <br/><br/>[22] ekaṃ mañcaṃ mayā dinnaṃ, pasannena sapāṇinā.. <br/><br/>[21] ``hatthiyānaṃ assayānaṃ, dibbayānaṃ samajjhagaṃ. <br/><br/>[22] tena mañcakadānena, pattomhi āsavakkhayaṃ.. <br/><br/>[21] ``ekanavutito kappe, yaṃ mañcamadadiṃ tadā. <br/><br/>[22] duggatiṃ nābhijānāmi, mañcadānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā vimuttisukhaṃ paṭisaṃvedento sahāyabhikkhūhi  adhigataṃ pucchito attano paṭipannākāraṃ kathento -- <br/><br/>[03] 311^b^.^eb^ <br/><br/>[21] ``pabbajiṃ ^a^P2.0133^ea^ jīvikatthohaṃ, laddhāna  upasampadaṃ. <br/><br/>[22] tato saddhaṃ paṭilabhiṃ, daḷhavīriyo parakkamiṃ.. <br/><br/>[03] 312^b^.^eb^ <br/><br/>[21] ``kāmaṃ bhijjatuyaṃ kāyo, maṃsapesī visīyaruṃ. <br/><br/>[22] ubho jaṇṇukasandhīhi, jaṅghāyo papatantu me.. <br/><br/>[03] 313^b^.^eb^ <br/><br/>[21] ``nāsissaṃ na pivissāmi, vihārā ca na nikkhame. <br/><br/>[22] napi passaṃ nipātessaṃ, taṇhāsalle anūhate.. <br/><br/>[03] 314^b^.^eb^ <br/><br/>[21] ``tassa mevaṃ viharato, passa vīriyaparakkamaṃ. <br/><br/>[22] tisso vijjā anuppattā, kataṃ buddhassa sāsana''nti..  -- <br/><br/>[25] catasso gāthā abhāsi.<br/><br/>[03] tattha ^b^jīvikattho^eb^ti jīvikāya atthiko  jīvikappayojano. ``ettha pabbajitvā nibbhayo sukhena  akilamanto jīvissāmī''ti evaṃ jīvikatthāya pabbajinti attho.  ^b^laddhāna upasampada^eb^nti paṭhamaṃ sāmaṇerapabbajjāyaṃ ṭhito ^a^M2.0034^ea^  ñatticatutthena kammena upasampadaṃ labhitvā. ^b^tato saddhaṃ  paṭilabhi^eb^nti tato upasampannakālato paṭṭhāya kalyāṇamitte sevanto dve  mātikā, tisso anumodanā, ekaccaṃ suttaṃ, samathakammaṭṭhānaṃ,  vipassanāvidhiñca uggaṇhanto buddhādīnaṃ mahānubhāvataṃ ^a^V2.0030^ea^ disvā --  ``sammāsambuddho bhagavā, svākkhāto dhammo, suppaṭipanno saṅgho''ti  ratanattaye saddhaṃ paṭilabhiṃ. ^b^daḷhavīriyo parakkami^eb^nti evaṃ  paṭiladdhasaddho hutvā vipassanāya kammaṃ karonto nacirasseva  saccapaṭivedhāya daḷhavīriyo thiravīriyo hutvā parakkamiṃ, akusalānaṃ  dhammānaṃ pahānāya kusalānaṃ dhammānaṃ upasampadāya sammadeva padahiṃ.<br/><br/>[03] yathā pana parakkamiṃ, taṃ dassetuṃ ^b^``kāma''^eb^ntiādi vuttaṃ.  tattha ^b^kāma^eb^nti yathākāmaṃ ekaṃsato vā ^b^bhijjatu. ayaṃ  kāyo^eb^ti ayaṃ mama pūtikāyo, iminā vīriyapatāpena bhijjati ce,  bhijjatu chinnabhinnaṃ hotu. ^b^maṃsapesī visīyaru^eb^nti iminā  daḷhaparakkamena imasmā kāyā maṃsapesiyo visīyanti ce, visīyantu  ito cito viddhaṃsantu. ^b^ubho jaṇṇukasandhīhi, jaṅghāyo papatantu  me^eb^ti ubhohi jaṇṇukasandhīhi saha mama ubho jaṅghāyo satthiyo  ūrubandhato bhijjitvā bhūmiyaṃ papatantu. ``ma''ntipi pāṭho, so  evattho. sesaṃ heṭṭhā vuttanayameva. <br/><br/>[06] muditattheragāthāvaṇṇanā niṭṭhitā. <br/><br/>[06] catukkanipātavaṇṇanā niṭṭhitā. 


volume: 100
item: 199
title: pañcakanipāto^^^rājadattattheragāthāvaṇṇanā^
content:
  [01] pañcakanipāte ^a^M2.0035^ea^ ^a^V2.0031^ea^ ^b^bhikkhu sivathikaṃ gantvā^eb^tiādikā  āyasmato rājadattattherassa gāthā. kā uppatti? ayampi  purimabuddhesu katādhikāro, tattha tattha bhave vivaṭṭūpanissayaṃ puññaṃ  upacinanto, ito catuddase kappe buddhasuññe loke ^a^P2.0134^ea^  kulagehe nibbattitvā viññutaṃ patto, ekadivasaṃ kenacideva karaṇīyena  vanantaṃ upagato tattha aññataraṃ paccekabuddhaṃ rukkhamūle nisinnaṃ disvā  pasannamānaso suparisuddhaṃ ambāṭakaphalaṃ adāsi. so tena  puññakammena devamanussesu saṃsaranto imasmiṃ buddhuppāde sāvatthiyaṃ  satthavāhakule nibbatti. tassa mahārājaṃ vessavaṇaṃ ārādhetvā  paṭiladdhabhāvato mātāpitaro ^b^rājadatto^eb^ti nāmaṃ akaṃsu. so  vayappatto pañcahi sakaṭasatehi bhaṇḍaṃ ādāya vāṇijjavasena rājagahaṃ  agamāsi. tena ca samayena rājagahe aññatarā gaṇikā abhirūpā  dassanīyā paramasobhaggayogato divase divase sahassaṃ labhati. atha  so satthavāhaputto divase divase tassā gaṇikāya sahassaṃ datvā  saṃvāsaṃ kappento nacirasseva sabbaṃ dhanaṃ khepetvā duggato hutvā  ghāsacchādanamattampi alabhanto ito cito ca paribbhamanto saṃvegappatto  ahosi. so ekadivasaṃ upāsakehi saddhiṃ veḷuvanaṃ agamāsi. <br/><br/>[01] tena ca samayena satthā mahatiyā parisāya parivuto  dhammaṃ desento nisinno hoti. so parisapariyante nisīditvā  satthu santike dhammaṃ sutvā paṭiladdhasaddho pabbajitvā dhutaṅgāni  samādiyitvā susāne vasati. tadā aññataropi satthavāhaputto  sahassaṃ datvā tāya gaṇikāya saha vasati. sā ca gaṇikā tassa  hatthe mahaggharatanaṃ disvā lobhaṃ uppādetvā aññehi dhuttapurisehi taṃ  mārāpetvā taṃ ratanaṃ gaṇhi. atha tassa satthavāhaputtassa manussā taṃ  pavattiṃ sutvā ocarakamanusse pesesuṃ. te rattiyaṃ tassā gaṇikāya  gharaṃ pavisitvā chaviādīni anupahacceva taṃ māretvā sivathikāya  chaḍḍesuṃ. rājadattatthero asubhanimittaṃ gahetuṃ susāne vicaranto tassā  gaṇikāya kaḷevaraṃ ^a^M2.0036^ea^ paṭikkulato manasi kātuṃ upagato katipayavāre  yoniso manasi katvā aciramatabhāvato soṇasiṅgālādīhi  anupahatachavitāya visabhāgavatthutāya ca ayoniso ^a^V2.0032^ea^ manasikaronto,  tattha kāmarāgaṃ uppādetvā saṃviggataramānaso attano cittaṃ  paribhāsitvā muhuttaṃ ekamantaṃ apasakkitvā ādito upaṭṭhitaṃ  asubhanimittameva gahetvā yoniso manasikaronto jhānaṃ uppādetvā taṃ  jhānaṃ pādakaṃ katvā vipassanaṃ paṭṭhapetvā tāvadeva arahattaṃ pāpuṇi. tena  vuttaṃ ^b^apadāne^eb^ (apa0 thera 2.44.55-59) -- <br/><br/>[21] ``vipine buddhaṃ disvāna, sayambhuṃ aparājitaṃ. <br/><br/>[22] ambāṭakaṃ gahetvāna, sayambhussa adāsahaṃ.. <br/><br/>[21] ``ekatiṃse ito kappe, yaṃ phalamadadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti.. <br/><br/>[01] arahattaṃ pana patvā attano paṭipattiṃ paccavekkhitvā  pītisomanassajāto -- <br/><br/>[03] 315^b^.^eb^ <br/><br/>[21] ``bhikkhu ^a^P2.0135^ea^ sivathikaṃ gantvā, addasa  itthimujjhitaṃ. <br/><br/>[22] apaviddhaṃ susānasmiṃ, khajjantiṃ kimihī phuṭaṃ.. <br/><br/>[03] 316^b^.^eb^ <br/><br/>[21] ``yañhi eke jigucchanti, mataṃ disvāna pāpakaṃ. <br/><br/>[22] kāmarāgo pāturahu, andhova savatī ahuṃ.. <br/><br/>[03] 317^b^.^eb^ <br/><br/>[21] ``oraṃ odanapākamhā, tamhā ṭhānā apakkamiṃ. <br/><br/>[22] satimā sampajānohaṃ, ekamantaṃ upāvisiṃ.. <br/><br/>[03] 318^b^.^eb^ <br/><br/>[21] ``tato me manasīkāro, yoniso udapajjatha. <br/><br/>[22] ādīnavo pāturahu, nibbidā samatiṭṭhatha.. <br/><br/>[03] 319^b^.^eb^ <br/><br/>[21] ``tato cittaṃ vimucci me, passa dhammasudhammataṃ. <br/><br/>[22] tisso vijjā anuppattā, kataṃ buddhassa sāsana''nti..  -- <br/><br/>[25] imā pañca gāthā abhāsi. <br/><br/>[01] tattha ^a^M2.0037^ea^ ^b^bhikkhu sivathikaṃ gantvā^eb^ti saṃsāre bhayassa  ikkhanato bhikkhu, asubhakammaṭṭhānatthaṃ āmakasusānaṃ upagantvā.  ``bhikkhū''ti cetaṃ attānaṃ sandhāya thero sayaṃ vadati.  ^b^itthi^eb^nti thīyati ettha sukkasoṇitaṃ sattasantānabhāvena  saṃhaññatīti thī, mātugāmo. evañca sabhāvaniruttivasena  ``itthī''tipi vuccati. vañjhādīsu pana taṃsadisatāya  taṃsabhāvānativattanato ca tabbohāro. ``itthī''ti itthikaḷevaraṃ  vadati. ^b^ujjhita^eb^nti pariccattaṃ ujjhaniyattā eva ^b^apaviddhaṃ^eb^  anapekkhabhāvena khittaṃ. ^b^khajjantiṃ kimihī phuṭa^eb^nti kimīhi  pūritaṃ hutvā khajjamānaṃ.<br/><br/>[03] ^b^yañhi ^a^V2.0033^ea^ eke jigucchanti, mataṃ disvāna pāpaka^eb^nti yaṃ  apagatāyūsmāviññāṇatāya mataṃ kaḷevaraṃ pāpakaṃ nihīnaṃ lāmakaṃ eke  cokkhajātikā jigucchanti, oloketumpi na icchanti.  ^b^kāmarāgo pāturahū^eb^ti tasmiṃ kuṇape ayonisomanasikārassa  balavatāya kāmarāgo mayhaṃ pāturahosi uppajji. ^b^andhova savatī  ahu^eb^nti tasmiṃ kaḷevare navahi dvārehi asuciṃ savati sandante  asucibhāvassa adassanena andho viya ahosiṃ. tenāha -- <br/><br/>[21] ``ratto atthaṃ na jānāti, ratto dhammaṃ na passati. <br/><br/>[22] andhatamaṃ tadā hoti, yaṃ rāgo sahate nara''nti ca..<br/><br/>[03] ``kāmacchando kho, brāhmaṇa, andhakaraṇo acakkhukaraṇo''ti  ca ādi. keci panettha takārāgamaṃ katvā ``kilesapariyuṭṭhānena  avasavatti kilesassa vā vasavattī''ti atthaṃ vadanti. apare  ``andhova asati ahu''nti pāḷiṃ ^a^P2.0136^ea^ vatvā  ``kāmarāgena andho eva hutvā satirahito ahosi''nti atthaṃ  vadanti. tadubhayaṃ pana pāḷiyaṃ natthi.<br/><br/>[03] ^b^oraṃ odanapākamhā^eb^ti odanapākato oraṃ, yāvatā  kālena suparidhotatintataṇḍulanāḷiyā odanaṃ pacati, tato orameva  kālaṃ, tatopi lahukālena rāgaṃ vinodento, ^b^tamhā ṭhānā apakkamiṃ^eb^  yasmiṃ ṭhāne ṭhitassa me rāgo uppajji, tamhā ṭhānā apakkamiṃ  apasakkiṃ. apakkantova ^b^satimā sampajānohaṃ^eb^ samaṇasaññaṃ  upaṭṭhapetvā satipaṭṭhānamanasikāravasena satimā, sammadeva  dhammasabhāvajānanena sampajāno ^a^M2.0038^ea^ ca hutvā ekamantaṃ upāvisiṃ, pallaṅkaṃ  ābhujitvā nisīdiṃ. nisinnassa ca ^b^tato me manasīkāro,  yoniso udapajjathā^eb^tiādi sabbaṃ heṭṭhā vuttanayamevāti. <br/><br/>[06] rājadattattheragāthāvaṇṇanā niṭṭhitā. 


volume: 100
item: 200
title: ^^rājadattattheragāthāvaṇṇanā^subhūtattheragāthāvaṇṇanā^
content:
  [03] ^b^ayoge^eb^tiādikā āyasmato subhūtattherassa gāthā. kā  uppatti? ayampi purimabuddhesu katādhikāro tattha tattha bhave puññāni  upacinanto kassapassa bhagavato kāle bārāṇasiyaṃ gahapatimahāsālakule  nibbattitvā viññutaṃ patto ekadivasaṃ satthu santike dhammaṃ sutvā  pasannamānaso saraṇesu ca sīlesu ca patiṭṭhāya māse māse aṭṭhakkhattuṃ  catujjātiyagandhena satthu gandhakuṭiṃ ^a^V2.0034^ea^ opuñjāpesi. so tena  puññakammena nibbattanibbattaṭṭhāne sugandhasarīro hutvā, imasmiṃ  buddhuppāde magadharaṭṭhe gahapatikule nibbattitvā ^b^subhūto^eb^ti laddhanāmo  vayappatto, nissaraṇajjhāsayatāya gharāvāsaṃ pahāya titthiyesu  pabbajitvā tattha sāraṃ alabhanto, satthu santike  upatissakolitaselādike bahū samaṇabrāhmaṇe pabbajitvā sāmaññasukhaṃ  anubhavante disvā sāsane paṭiladdhasaddho pabbajitvā ācariyupajjhāye  ārādhetvā kammaṭṭhānaṃ gahetvā vivekavāsaṃ vasanto vipassanaṃ vaḍḍhetvā  arahattaṃ pāpuṇi. tena vuttaṃ ^b^apadāne^eb^ (apa0 thera  2.55.272-308) -- <br/><br/>[21] ``imamhi bhaddake kappe, brahmabandhu mahāyaso. <br/><br/>[22] kassapo nāma gottena, uppajji vadataṃ varo.. <br/><br/>[21] ``anubyañjanasampanno, bāttiṃsavaralakkhaṇo. <br/><br/>[22] byāmappabhāparivuto, raṃsijālasamotthaṭo.. <br/><br/>[21] ``assāsetā yathā cando, sūriyova pabhaṅkaro. <br/><br/>[22] nibbāpetā yathā megho, sāgarova guṇākaro.. <br/><br/>[21] ``dharaṇīriva ^a^M2.0039^ea^ sīlena, himavāva samādhinā. <br/><br/>[22] ākāso viya paññāya, asaṅgo anilo yathā.. <br/><br/>[21] ``tadāhaṃ bārāṇasiyaṃ, upapanno mahākule. <br/><br/>[22] pahūtadhanadhaññasmiṃ, nānāratanasañcaye.. <br/><br/>[21] ``mahatā parivārena, nisinnaṃ lokanāyakaṃ. <br/><br/>[22] upecca dhammamassosiṃ, amataṃva manoharaṃ.. <br/><br/>[21] ``dvattiṃsalakkhaṇadharo, sanakkhattova candimā. <br/><br/>[22] anubyañjanasampanno, sālarājāva phullito.. <br/><br/>[21] ``raṃsijālaparikkhitto, dittova kanakācalo. <br/><br/>[22] byāmappabhāparivuto, sataraṃsī divākaro.. <br/><br/>[21] ``soṇṇānano jinavaro, samaṇīva siluccayo. <br/><br/>[22] karuṇāpuṇṇahadayo, guṇena viya sāgaro.. <br/><br/>[21] ``lokavissutakitti ca, sinerūva naguttamo. <br/><br/>[22] yasasā vitthato vīro, ākāsasadiso muni.. <br/><br/>[21] ``asaṅgacitto sabbattha, anilo viya nāyako. <br/><br/>[22] patiṭṭhā sabbabhūtānaṃ, mahīva munisattamo.. <br/><br/>[21] ``anupalitto lokena, toyena padumaṃ yathā. <br/><br/>[22] kuvādagacchadahano, aggikkhandhova sobhati.. <br/><br/>[21] ``agado ^a^V2.0035^ea^ viya sabbattha, kilesavisanāsako. <br/><br/>[22] gandhamādanaselova, guṇagandhavibhūsito.. <br/><br/>[21] ``guṇānaṃ ākaro vīro, ratanānaṃva sāgaro. <br/><br/>[22] sindhūva vanarājīnaṃ, kilesamalahārako.. <br/><br/>[21] ``vijayīva mahāyodho, mārasenāvamaddano. <br/><br/>[22] cakkavattīva so rājā, bojjhaṅgaratanissaro.. <br/><br/>[21] ``mahābhisakkasaṅkāso, dosabyādhitikicchako. <br/><br/>[22] sallakatto yathā vejjo, diṭṭhigaṇḍaviphālako.. <br/><br/>[21] ``so ^a^M2.0040^ea^ tadā lokapajjoto, sanarāmarasakkato. <br/><br/>[22] parisāsu narādicco, dhammaṃ desayate jino.. <br/><br/>[21] ``dānaṃ datvā mahābhogo, sīlena sugatūpago. <br/><br/>[22] bhāvanāya ca nibbāti, iccevamanusāsatha.. <br/><br/>[21] ``desanaṃ taṃ mahassādaṃ, ādimajjhantasobhanaṃ. <br/><br/>[22] suṇanti parisā sabbā, amataṃva mahārasaṃ.. <br/><br/>[21] ``sutvā sumadhuraṃ dhammaṃ, pasanno jinasāsane. <br/><br/>[22] sugataṃ saraṇaṃ gantvā, yāvajīvaṃ namassahaṃ.. <br/><br/>[21] ``munino gandhakuṭiyā, opuñjesiṃ tadā mahiṃ. <br/><br/>[22] catujjātena gandhena, māse aṭṭha dinesvahaṃ.. <br/><br/>[21] ``paṇidhāya sugandhattaṃ, sarīravissagandhino. <br/><br/>[22] tadā jino viyākāsi, sugandhatanulābhitaṃ.. <br/><br/>[21] ``yo yaṃ gandhakuṭibhūmiṃ, gandhenopuñjate sakiṃ. <br/><br/>[22] tena kammavipākena, upapanno tahiṃ tahiṃ.. <br/><br/>[21] ``sugandhadeho sabbattha, bhavissati ayaṃ naro. <br/><br/>[22] guṇagandhayutto hutvā, nibbāyissatināsavo.. <br/><br/>[21] ``tena kammena sukatena, cetanāpaṇidhīhi ca. <br/><br/>[22] jahitvā mānusaṃ dehaṃ, tāvatiṃsamagacchahaṃ.. <br/><br/>[21] ``pacchime ca bhave dāni, jāto vippakule ahaṃ. <br/><br/>[22] gabbhaṃ me vasato mātā, dehenāsi sugandhitā.. <br/><br/>[21] ``yadā ca mātukucchimhā, nikkhamāmi tadā purī. <br/><br/>[22] sāvatthi sabbagandhehi, vāsitā viya vāyatha.. <br/><br/>[21] ``pupphavassañca surabhi, dibbagandhaṃ manoramaṃ. <br/><br/>[22] dhūpāni ca mahagghāni, upavāyiṃsu tāvade.. <br/><br/>[21] ``devā ^a^V2.0036^ea^ ca sabbagandhehi, dhūpapupphehi taṃ gharaṃ. <br/><br/>[22] vāsayiṃsu sugandhena, yasmiṃ jāto ahaṃ ghare.. <br/><br/>[21] ``yadā ^a^M2.0041^ea^ ca taruṇo bhaddo, paṭhame yobbane ṭhito. <br/><br/>[22] tadā selaṃ saparisaṃ, vinetvā narasārathi.. <br/><br/>[21] ``tehi sabbehi parivuto, sāvatthipuramāgato. <br/><br/>[22] tadā buddhānubhāvaṃ taṃ, disvā pabbajito ahaṃ.. <br/><br/>[21] ``sīlaṃ samādhipaññañca, vimuttiñca anuttaraṃ. <br/><br/>[22] bhāvetvā caturo dhamme, pāpuṇiṃ āsavakkhayaṃ.. <br/><br/>[21] ``yadā pabbajito cāhaṃ, yadā ca arahā ahuṃ. <br/><br/>[22] nibbāyissaṃ yadā cāhaṃ, gandhavasso tadā ahu.. <br/><br/>[21] ``sarīragandho ca sadātiseti me, mahārahaṃ  candanacampakuppalaṃ. <br/><br/>[22] tatheva gandhe itare ca sabbaso, pasayha vāyāmi tato  tahiṃ tahiṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā titthiyesu pabbajitvā attano pattaṃ  attakilamathānuyogaṃ dukkhaṃ, sāsane pabbajitvā pattaṃ jhānādisukhañca  cintetvā attano paṭipattipaccavekkhaṇamukhena aññaṃ byākaronto -- <br/><br/>[03] 320^b^.^eb^ <br/><br/>[21] ``ayoge ^a^P2.0137^ea^ yuñjamattānaṃ, puriso  kiccamicchako. <br/><br/>[22] caraṃ ce nādhigaccheyya, taṃ me dubbhagalakkhaṇaṃ.. <br/><br/>[03] 321^b^.^eb^ <br/><br/>[21] ``abbūḷhaṃ aghagataṃ vijitaṃ, ekañce ossajeyya  kalīva siyā. <br/><br/>[22] sabbānipi ce ossajeyya andhova siyā,  samavisamassa adassanato.. <br/><br/>[03] 322^b^.^eb^ <br/><br/>[21] ``yañhi kayirā tañhi vade, yaṃ na kayirā na taṃ vade. <br/><br/>[22] akarontaṃ bhāsamānaṃ, parijānanti paṇḍitā.. <br/><br/>[03] 323^b^.^eb^ <br/><br/>[21] ``yathāpi ruciraṃ pupphaṃ, vaṇṇavantaṃ agandhakaṃ. <br/><br/>[22] evaṃ subhāsitā vācā, aphalā hoti akubbato.. <br/><br/>[03] 324^b^.^eb^ <br/><br/>[21] ``yathāpi ^a^M2.0042^ea^ ruciraṃ pupphaṃ, vaṇṇavantaṃ sugandhakaṃ. <br/><br/>[22] evaṃ subhāsitā vācā, saphalā hoti kubbato''ti..  -- <br/><br/>[25] imā pañca gāthā abhāsi.<br/><br/>[03] tattha ^b^ayoge^eb^ti ayuñjitabbe asevitabbe antadvaye. idha  pana attakilamathānuyogavasena attho veditabbo. ^b^yuñja^eb^nti  tasmiṃ attānaṃ yuñjanto yojento tathā paṭipajjanto.  ^b^kiccamicchako^eb^ti ^a^V2.0037^ea^ ubhayahitāvahaṃ kiccaṃ icchanto, tappaṭipakkhato  ayoge ^b^caraṃ^eb^ caranto ce bhaveyya. ^b^nādhigaccheyyā^eb^ti  yathādhippetaṃ hitasukhaṃ na pāpuṇeyyāti ñāyo. tasmā yaṃ ahaṃ  titthiyamatavañcito ayoge yuñjiṃ, ^b^taṃ me dubbhagalakkhaṇaṃ^eb^  apuññasabhāvo. ``purimakammabyāmohito ayoge yuñji''nti dasseti.<br/><br/>[03] ^b^abbūḷhaṃ aghagataṃ vijita^eb^nti vibādhanasabhāvatāya aghā  nāma rāgādayo, aghāni eva aghagataṃ, aghagatānaṃ vijitaṃ  saṃsārappavatti, tesaṃ vijayo kusaladhammābhibhavo. ``aghagataṃ  vijita''nti anunāsikalopaṃ akatvā vuttaṃ. taṃ abbūḷhaṃ anuddhataṃ  yena, taṃ abbūḷhāghagataṃ vijitaṃ katvā evaṃbhūto hutvā, kilese  asamucchinditvāti attho. ^b^ekañce ossajeyyā^eb^ti  adutiyatāya padhānatāya ca ekaṃ appamādaṃ sammāpayogameva vā  ossajeyya pariccajeyya ce. ^b^kalīva^eb^ so puggalo kāḷakaṇṇī  viya ^b^siyā. sabbānipi ce ossajeyyā^eb^ti sabbānipi  vimuttiyā paripācakāni saddhāvīriyasatisamādhipaññindriyāni  ossajeyya ce, abhāvanāya chaḍḍeyya ce, ^b^andhova siyā  samavisamassa adassanato^eb^.<br/><br/>[03] ^b^yathā^eb^ti opammasampaṭipādanatthe nipāto.  ^b^rucira^eb^nti sobhanaṃ. ^b^vaṇṇavanta^eb^nti vaṇṇasaṇṭhānasampannaṃ.  ^b^agandhaka^eb^nti gandharahitaṃ pālibhaddakagirikaṇṇikajayasumanādibhedaṃ.  ^b^evaṃ subhāsitā vācā^eb^ti subhāsitā vācā nāma tepiṭakaṃ  buddhavacanaṃ vaṇṇasaṇṭhānasampannapupphasadisaṃ. yathā hi agandhakaṃ pupphaṃ  ^a^P2.0138^ea^ dhārentassa sarīre gandho na pharati, evaṃ etampi  yo sakkaccasavanādīhi ^a^M2.0043^ea^ ca samācarati, tassa sakkaccaṃ asamācarantassa  yaṃ tattha kattabbaṃ, taṃ akubbato sutagandhaṃ paṭipattigandhañca na āvahati  aphalā hoti. tena vuttaṃ ``evaṃ subhāsitā vācā, aphalā hoti  akubbato''ti. <br/><br/>[01] ^b^sugandhaka^eb^nti sumanacampakanīluppalapupphādibhedaṃ.  ^b^eva^eb^nti yathā taṃ pupphaṃ dhārentassa sarīre gandho pharati, evaṃ  tepiṭakabuddhavacanasaṅkhātā subhāsitā vācāpi yo sakkaccasavanādīhi  tattha kattabbaṃ karoti, assa puggalassa saphalā hoti,  sutagandhapaṭipattigandhānaṃ āvahanato mahapphalā hoti mahānisaṃsā.  tasmā yathovādaṃ paṭipajjeyya, yathākārī tathāvādī ca bhaveyyāti.  sesaṃ vuttanayameva. <br/><br/>[06] subhūtattheragāthāvaṇṇanā niṭṭhitā. 


volume: 100
item: 201
title: ^rājadattattheragāthāvaṇṇanā^subhūtattheragāthāvaṇṇanā^girimānandattheragāthāvaṇṇanā^
content:
  [03] ^b^vassati^eb^ ^a^V2.0038^ea^ ^b^devo^eb^tiādikā āyasmato girimānandattherassa  gāthā. kā uppatti? ayampi purimabuddhesu katādhikāro tattha tattha  bhave puññāni upacinanto sumedhassa bhagavato kāle kulagehe  nibbattitvā vayappatto gharāvāsaṃ vasanto attano bhariyāya putte ca  kālaṅkate sokasallasamappito araññaṃ paviṭṭho satthārā tattha gantvā  dhammaṃ kathetvā sokasalle abbūḷhe pasannamānaso sugandhapupphehi pūjetvā  pañcapatiṭṭhitena vanditvā sirasi añjaliṃ katvā abhitthavi.<br/><br/>[03] so tena puññakammena devamanussesu saṃsaranto imasmiṃ buddhuppāde  rājagahe bimbisārarañño purohitassa putto hutvā nibbatti,  ^b^girimānando^eb^tissa nāmaṃ ahosi. so viññutaṃ patto satthu  rājagahagamane buddhānubhāvaṃ disvā paṭiladdhasaddho pabbajitvā samaṇadhammaṃ  karonto katipayaṃ divasaṃ gāmakāvāse vasitvā satthāraṃ vandituṃ  rājagahaṃ agamāsi. bimbisāramahārājā tassa āgamanaṃ sutvā  upasaṅkamitvā ``idheva, bhante, vasatha, ahaṃ catūhi paccayehi  upaṭṭhahāmī''ti sampavāretvā gato ^a^M2.0044^ea^ bahukiccatāya na sari. ``thero  abbhokāse vasatī''ti devatā therassa temanabhayena vassaṃ vāresuṃ.  rājā avassanakāraṇaṃ sallakkhetvā therassa kuṭikaṃ kārāpesi. thero  kuṭikāyaṃ vasanto senāsanasappāyalābhena samādhānaṃ ^a^P2.0139^ea^  labhitvā vīriyasamataṃ yojetvā vipassanaṃ ussukkāpetvā arahattaṃ pāpuṇi.  tena vuttaṃ ^b^apadāne^eb^ (apa0 thera 1.40.419-448) -- <br/><br/>[21] ``bhariyā me kālaṅkatā, putto sivathikaṃ gato. <br/><br/>[22] mātā pitā matā bhātā, ekacitamhi ḍayhare.. <br/><br/>[21] ``tena sokena santatto, kiso paṇḍu ahosahaṃ. <br/><br/>[22] cittakkhepo ca me āsi, tena sokena aṭṭito.. <br/><br/>[21] ``sokasallaparetohaṃ, vanantamupasaṅkamiṃ. <br/><br/>[22] pavattaphalaṃ bhuñjitvā, rukkhamūle vasāmahaṃ.. <br/><br/>[21] ``sumedho nāma sambuddho, dukkhassantakaro jino. <br/><br/>[22] mamuddharitukāmo so, āgañchi mama santikaṃ.. <br/><br/>[21] ``padasaddaṃ ^a^V2.0039^ea^ suṇitvāna, sumedhassa mahesino. <br/><br/>[22] paggahetvānahaṃ sīsaṃ, ullokesiṃ mahāmuniṃ.. <br/><br/>[21] ``upāgate mahāvīre, pīti me udapajjatha. <br/><br/>[22] tadāsimekaggamano, disvā taṃ lokanāyakaṃ.. <br/><br/>[21] ``satiṃ paṭilabhitvāna, paṇṇamuṭṭhimadāsahaṃ. <br/><br/>[22] nisīdi bhagavā tattha, anukampāya cakkhumā.. <br/><br/>[21] ``nisajja tattha bhagavā, sumedho lokanāyako. <br/><br/>[22] dhammaṃ me kathayī buddho, sokasallavinodanaṃ.. <br/><br/>[21] ``anavhitā tato āguṃ, ananuññātā ito gatā. <br/><br/>[22] yathāgatā tathā gatā, tattha kā paridevanā.. <br/><br/>[21] ``yathāpi pathikā sattā, vassamānāya vuṭṭhiyā. <br/><br/>[22] sabhaṇḍā upagacchanti, vassassāpatanāya te.. <br/><br/>[21] ``vasse ^a^M2.0045^ea^ ca te oramite, sampayanti yadicchakaṃ. <br/><br/>[22] evaṃ mātā pitā tuyhaṃ, tattha kā paridevanā.. <br/><br/>[21] ``āgantukā pāhunakā, caliteritakampitā. <br/><br/>[22] evaṃ mātā pitā tuyhaṃ, tattha kā paridevanā.. <br/><br/>[21] ``yathāpi urago jiṇṇaṃ, hitvā gacchati saṃ tacaṃ. <br/><br/>[22] evaṃ mātā pitā tuyhaṃ, saṃ tanuṃ idha hīyare.. <br/><br/>[21] ``buddhassa giramaññāya, sokasallaṃ vivajjayiṃ. <br/><br/>[22] pāmojjaṃ janayitvāna, buddhaseṭṭhaṃ avandahaṃ.. <br/><br/>[21] ``vanditvāna mahānāgaṃ, pūjayiṃ girimañjariṃ. <br/><br/>[22] dibbagandhaṃ sampavantaṃ, sumedhaṃ lokanāyakaṃ.. <br/><br/>[21] ``pūjayitvāna sambuddhaṃ, sire katvāna añjaliṃ. <br/><br/>[22] anussaraṃ guṇaggāni, santhaviṃ lokanāyakaṃ.. <br/><br/>[21] ``nittiṇṇosi mahāvīra, sabbaññu lokanāyaka. <br/><br/>[22] sabbe satte uddharasi, ñāṇena tvaṃ mahāmune.. <br/><br/>[21] ``vimatiṃ dveḷhakaṃ vāpi, sañchindasi mahāmune. <br/><br/>[22] paṭipādesi me maggaṃ, tava ñāṇena cakkhuma.. <br/><br/>[21] ``arahā vasipattā ca, chaḷabhiññā mahiddhikā. <br/><br/>[22] antalikkhacarā dhīrā, parivārenti tāvade.. <br/><br/>[21] ``paṭipannā ca sekhā ca, phalaṭṭhā santi sāvakā. <br/><br/>[22] surodayeva padumā, pupphanti tava sāvakā.. <br/><br/>[21] ``mahāsamuddovakkhobho ^a^V2.0040^ea^, atulopi duruttaro. <br/><br/>[22] evaṃ ñāṇena sampanno, appameyyosi cakkhuma.. <br/><br/>[21] ``vanditvāhaṃ lokajinaṃ, cakkhumantaṃ mahāyasaṃ. <br/><br/>[22] puthudisā namassanto, paṭikuṭiko āgañchahaṃ.. <br/><br/>[21] ``devalokā cavitvāna, sampajāno patissato. <br/><br/>[22] okkamiṃ mātuyā kucchiṃ, sandhāvanto bhavābhave.. <br/><br/>[21] ``agārā ^a^M2.0046^ea^ abhinikkhamma, pabbajiṃ anagāriyaṃ. <br/><br/>[22] ātāpī nipako jhāyī, paṭisallānagocaro.. <br/><br/>[21] ``padhānaṃ padahitvāna, tosayitvā mahāmuniṃ. <br/><br/>[22] candovabbhaghanā mutto, vicarāmi ahaṃ sadā.. <br/><br/>[21] ``vivekamanuyuttomhi, upasanto nirūpadhi. <br/><br/>[22] sabbāsave pariññāya, viharāmi anāsavo.. <br/><br/>[21] ``tiṃsakappasahassamhi, yaṃ buddhamabhipūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] atha therassa arahattappattiyā haṭṭhatuṭṭhe viya deve vassante upari  taṃ vassane niyojanamukhena aññaṃ byākaronto -- <br/><br/>[03] 325^b^.^eb^ <br/><br/>[21] ``vassati devo yathāsugītaṃ, channā me kuṭikā sukhā  nivātā. <br/><br/>[22] tassaṃ viharāmi vūpasanto, atha ce patthayasī pavassa  deva.. <br/><br/>[03] 326^b^.^eb^ <br/><br/>[21] ``vassati devo yathāsugītaṃ, channā me kuṭikā sukhā  nivātā. <br/><br/>[22] tassaṃ viharāmi santacitto, atha ce patthayasī pavassa  deva.. <br/><br/>[03] 327^b^.^eb^ <br/><br/>[21] ``vassati devo...pe0... tassaṃ viharāmi  vītarāgo...pe0..... <br/><br/>[03] 328^b^.^eb^ <br/><br/>[21] ``vassati devo...pe0... tassaṃ viharāmi  vītadoso...pe0..... <br/><br/>[03] 329^b^.^eb^ <br/><br/>[21] ``vassati devo...pe0... tassaṃ viharāmi vītamoho. <br/><br/>[22] atha ce patthayasī pavassa devā''ti.. -- imā pañca  gāthā abhāsi. <br/><br/>[01] tattha ^a^M2.0047^ea^ ^b^yathāsugīta^eb^nti sugītānurūpaṃ, sundarassa  attano meghagītassa anurūpamevāti attho. valāhako hi yathā  agajjanto kevalaṃ vassanto na sobhati, evaṃ satapaṭalasahassapaṭalena  uṭṭhahitvā thanayanto gajjanto vijjullatā nicchārentopi avassanto na  sobhati, tathābhūto pana hutvā vassanto sobhatīti vuttaṃ ``vassati  devo yathāsugīta''nti. tenāha -- ``abhitthanaya, pajjunna'' ^a^V2.0041^ea^,  (cariyā0 3.89; jā0 1.1.75) ``gajjitā ceva vassitā  cā''ti (a0 ni0  4.101; pu0 pa0 157) ca. ^b^tassaṃ  viharāmī^eb^ti tassaṃ kuṭikāyaṃ ariyavihāragabbhena iriyāpathavihārena  viharāmi. ^b^vūpasantacitto^eb^ti aggaphalasamādhinā sammadeva  upasantamānaso.<br/><br/>[03] evaṃ therassa anekavāraṃ kataṃ uyyojanaṃ sirasā sampaṭicchanto  valāhakadevaputto ninnañca thalañca pūrento mahāvassaṃ vassāpesi. <br/><br/>[06] girimānandattheragāthāvaṇṇanā niṭṭhitā. 


