# pali

volume: 148
item: 80
title: ^^mettābhāvanākathā^karuṇābhāvanākathā^
content:
  [03] 259^b^.^eb^ karuṇaṃ bhāvetukāmena pana nikkaruṇatāya ādīnavaṃ karuṇāya ca ānisaṃsaṃ paccavekkhitvā  karuṇābhāvanā ārabhitabbā. tañca pana ārabhantena paṭhamaṃ piyapuggalādīsu na ārabhitabbā.  piyo hi piyaṭṭhāneyeva tiṭṭhati. atippiyasahāyako atippiyasahāyakaṭṭhāneyeva. majjhatto  majjhattaṭṭhāneyeva. appiyo appiyaṭṭhāneyeva. verī veriṭṭhāneyeva tiṭṭhati. liṅgavisabhāgakālakatā  akhettameva.<br/><br/>[03] ``kathañca bhikkhu karuṇāsahagatena cetasā ekaṃ disaṃ pharitvā viharati? seyyathāpi  nāma ekaṃ puggalaṃ duggataṃ durūpetaṃ disvā karuṇāyeyya, evameva ^a^M1.0308^ea^  sabbasatte karuṇāya pharatī''ti ^a^V1.0305^ea^ vibhaṅge (vibha0 653) pana vuttattā sabbapaṭhamaṃ tāva kiñcideva  karuṇāyitabbarūpaṃ paramakicchappattaṃ duggataṃ durūpetaṃ kapaṇapurisaṃ chinnāhāraṃ kapālaṃ  purato ṭhapetvā anāthasālāya nisinnaṃ hatthapādehi paggharantakimigaṇaṃ aṭṭassaraṃ karontaṃ  disvā ``kicchaṃ vatāyaṃ satto āpanno, appeva nāma imamhā dukkhā mucceyyā''ti  karuṇā pavattetabbā. taṃ alabhantena sukhitopi pāpakārī puggalo vajjhena upametvā  karuṇāyitabbo.<br/><br/>[03] kathaṃ? seyyathāpi saha bhaṇḍena gahitacoraṃ ``vadhetha na''nti rañño āṇāya rājapurisā  bandhitvā catukke catukke pahārasatāni dentā āghātanaṃ nenti. tassa manussā  khādanīyampi bhojanīyampi mālāgandhavilepanatambulānipi denti. kiñcāpi so tāni  khādanto ceva paribhuñjanto ca sukhito bhogasamappito viya gacchati, atha kho taṃ neva koci  ``sukhito ayaṃ mahābhogo''ti maññati, aññadatthu ``ayaṃ varāko idāni marissati, yaṃ  yadeva hi ayaṃ padaṃ nikkhipati, tena tena santike maraṇassa hotī''ti taṃ jano karuṇāyati.  evameva karuṇākammaṭṭhānikena bhikkhunā sukhitopi puggalo evaṃ karuṇāyitabbo ``ayaṃ  varāko kiñcāpi idāni sukhito susajjito bhoge paribhuñjati, atha kho tīsu dvāresu  ekenāpi katassa kalyāṇakammassa abhāvā idāni apāyesu anappakaṃ dukkhaṃ domanassaṃ  paṭisaṃvedissatī''ti.<br/><br/>[03] evaṃ taṃ puggalaṃ karuṇāyitvā tato paraṃ eteneva upāyena piyapuggale, tato majjhatte,  tato verimhīti anukkamena karuṇā pavattetabbā. sace panassa pubbe vuttanayeneva  verimhi paṭighaṃ uppajjati, taṃ mettāya vuttanayeneva vūpasametabbaṃ. yopi cettha  katakusalo hoti, tampi ñātirogabhogabyasanādīnaṃ aññatarena byasanena samannāgataṃ disvā  vā sutvā vā tesaṃ abhāvepi vaṭṭadukkhaṃ anatikkantattā ``dukkhitova aya''nti evaṃ  sabbathāpi karuṇāyitvā vuttanayeneva attani piyapuggale majjhatte verimhīti catūsu  janesu sīmāsambhedaṃ katvā ^a^M1.0309^ea^ taṃ nimittaṃ āsevantena bhāventena bahulīkarontena  mettāya vuttanayeneva tikacatukkajjhānavasena appanā vaḍḍhetabbā.<br/><br/>[03] aṅguttaraṭṭhakathāyaṃ pana paṭhamaṃ veripuggalo karuṇāyitabbo, tasmiṃ cittaṃ muduṃ katvā  duggato, tato piyapuggalo, tato attāti ayaṃ kamo vutto, so ``duggataṃ durūpeta''nti  pāḷiyā ^a^V1.0306^ea^ na sameti, tasmā vuttanayenevettha bhāvanamārabhitvā sīmāsambhedaṃ katvā appanā  vaḍḍhetabbā. tato paraṃ ``pañcahākārehi anodhisopharaṇā sattahākārehi odhisopharaṇā  dasahākārehi disāpharaṇā''ti ayaṃ vikubbanā, ``sukhaṃ supatī''tiādayo ānisaṃsā  ca mettāyaṃ vuttanayeneva veditabbāti.<br/><br/>[03] ayaṃ karuṇābhāvanāya vitthārakathā. 


volume: 148
item: 81
title: ^mettābhāvanākathā^karuṇābhāvanākathā^muditābhāvanākathā^
content:
  [03] 260^b^.^eb^ muditābhāvanaṃ ārabhantenāpi na paṭhamaṃ piyapuggalādīsu ārabhitabbā. na hi piyo  piyabhāvamatteneva muditāya padaṭṭhānaṃ hoti, pageva majjhattaverino. liṅgavisabhāgakālakatā  akhettameva.<br/><br/>[03] atippiyasahāyako pana siyā padaṭṭhānaṃ, yo aṭṭhakathāyaṃ soṇḍasahāyoti vutto. so hi  muditamuditova hoti, paṭhamaṃ hasitvā pacchā katheti, tasmā so vā paṭhamaṃ muditāya pharitabbo.  piyapuggalaṃ vā sukhitaṃ sajjitaṃ modamānaṃ disvā vā sutvā vā ``modati vatāyaṃ  satto, aho sādhu aho suṭṭhū''ti muditā uppādetabbā. imameva hi atthavasaṃ paṭicca  vibhaṅge (vibha0 663) vuttaṃ ``kathañca bhikkhu muditāsahagatena cetasā ekaṃ disaṃ pharitvā  viharati? seyyathāpi nāma ekaṃ puggalaṃ piyaṃ manāpaṃ disvā mudito assa, evameva  sabbasatte muditāya pharatī''ti. <br/><br/>[01] sacepissa so soṇḍasahāyo vā piyapuggalo vā atīte sukhito ahosi, sampati pana  duggato durūpeto, atītameva cassa sukhitabhāvaṃ anussaritvā ``esa atīte evaṃ mahābhogo  mahāparivāro niccappamudito ahosī''ti tamevassa muditākāraṃ gahetvā muditā  uppādetabbā ``anāgate vā pana puna taṃ sampattiṃ labhitvā ^a^M1.0310^ea^ hatthikkhandhāssapiṭṭhisuvaṇṇasivikādīhi  vicarissatī''ti anāgatampissa muditākāraṃ gahetvā muditā uppādetabbā.<br/><br/>[03] evaṃ piyapuggale muditaṃ uppādetvā atha majjhatte tato verimhīti anukkamena muditā  pavattetabbā. appanā vaḍḍhetabbā. sace panassa pubbe vuttanayeneva verimhi paṭighaṃ  uppajjati, taṃ ^a^V1.0307^ea^ mettāyaṃ vuttanayeneva vūpasametvā ``imesu ca tīsu attani cā''ti  catūsu janesu samacittatāya sīmāsambhedaṃ katvā taṃ nimittaṃ āsevantena bhāventena  bahulīkarontena mettāyaṃ vuttanayeneva tikacatukkajjhānavaseneva appanā vaḍḍhetabbā.  tato paraṃ ``pañcahākārehi anodhisopharaṇā sattahākārehi odhisopharaṇā dasahākārehi  disāpharaṇā''ti ayaṃ vikubbanā, ``sukhaṃ supatī''tiādayo ānisaṃsā ca mettāyaṃ  vuttanayeneva veditabbāti.<br/><br/>[03] ayaṃ muditābhāvanāya vitthārakathā. 


volume: 148
item: 82
title: mettābhāvanākathā^karuṇābhāvanākathā^muditābhāvanākathā^upekkhābhāvanākathā^
content:
  [03] 261^b^.^eb^ upekkhābhāvanaṃ bhāvetukāmena pana mettādīsu paṭiladdhatikacatukkajjhānena paguṇatatiyajjhānā  vuṭṭhāya ``sukhitā hontū''tiādivasena sattakelāyanamanasikārayuttattā, paṭighānunayasamīpacārittā,  somanassayogena oḷārikattā ca purimāsu ādīnavaṃ, santasabhāvattā upekkhāya ānisaṃsañca  disvā yvāssa pakatimajjhatto puggalo, taṃ ajjhupekkhitvā upekkhā uppādetabbā.  tato piyapuggalādīsu. vuttañhetaṃ ``kathañca bhikkhu upekkhāsahagatena cetasā ekaṃ  disaṃ pharitvā viharati? seyyathāpi nāma ekaṃ puggalaṃ neva manāpaṃ na amanāpaṃ disvā  upekkhako assa, evameva sabbe satte upekkhāya pharatī''ti (vibha0 673).<br/><br/>[03] tasmā vuttanayena majjhattapuggale upekkhaṃ uppādetvā atha piyapuggale, tato soṇḍasahāyake,  tato verimhīti evaṃ ``imesu ca tīsu attani cā''ti sabbattha majjhattavasena sīmāsambhedaṃ  katvā taṃ nimittaṃ āsevitabbaṃ bhāvetabbaṃ bahulīkātabbaṃ. tassevaṃ karoto  pathavīkasiṇe vuttanayeneva catutthajjhānaṃ uppajjati.<br/><br/>[03] kiṃ ^a^M1.0311^ea^ panetaṃ pathavīkasiṇādīsu uppannatatiyajjhānassāpi uppajjatīti? nuppajjati.  kasmā? ārammaṇavisabhāgatāya. mettādīsu uppannatatiyajjhānasseva pana uppajjati, ārammaṇasabhāgatāyāti.  tato paraṃ pana vikubbanā ca ānisaṃsapaṭilābho ca mettāyaṃ vuttanayeneva veditabboti.<br/><br/>[03] ayaṃ ^a^V1.0308^ea^ upekkhābhāvanāya vitthārakathā. 


volume: 148
item: 83
title: karuṇābhāvanākathā^muditābhāvanākathā^upekkhābhāvanākathā^pakiṇṇakakathā^
content:
  [03] 262^b^.^eb^ <br/><br/>[21] brahmuttamena kathite, brahmavihāre ime iti viditvā. <br/><br/>[22] bhiyyo etesu ayaṃ, pakiṇṇakakathāpi viññeyyā..<br/><br/>[03] etāsu hi mettākaruṇāmuditāupekkhāsu ^b^atthato^eb^ tāva mejjatīti ^b^mettā,^eb^ siniyhatīti  attho. mitte vā bhavā, mittassa vā esā pavattītipi ^b^mettā^eb^. paradukkhe sati  sādhūnaṃ hadayakampanaṃ karotīti ^b^karuṇā^eb^. kiṇāti vā paradukkhaṃ hiṃsati vināsetīti  ^b^karuṇā^eb^. kiriyati vā dukkhitesu pharaṇavasena pasāriyatīti ^b^karuṇā^eb^. modanti  tāya taṃsamaṅgino, sayaṃ vā modati, modanamattameva vā tanti ^b^muditā^eb^. ``averā  hontū''tiādibyāpārappahānena majjhattabhāvūpagamanena ca upekkhatīti ^b^upekkhā^eb^. <br/><br/>[03] 263^b^.^eb^ ^b^lakkhaṇādito^eb^ panettha hitākārappavattilakkhaṇā ^b^mettā,^eb^ hitūpasaṃhārarasā, āghātavinayapaccupaṭṭhānā,  sattānaṃ manāpabhāvadassanapadaṭṭhānā. byāpādūpasamo etissā sampatti, sinehasambhavo vipatti.  dukkhāpanayanākārappavattilakkhaṇā ^b^karuṇā,^eb^ paradukkhāsahanarasā, avihiṃsāpaccupaṭṭhānā,  dukkhābhibhūtānaṃ anāthabhāvadassanapadaṭṭhānā. vihiṃsūpasamo tassā sampatti, sokasambhavo  vipatti. pamodanalakkhaṇā ^b^muditā,^eb^ anissāyanarasā, arativighātapaccupaṭṭhānā, sattānaṃ  sampattidassanapadaṭṭhānā. arativūpasamo tassā sampatti, pahāsasambhavo vipatti. sattesu  majjhattākārappavattilakkhaṇā ^b^upekkhā,^eb^ sattesu samabhāvadassanarasā, paṭighānunayavūpasamapaccupaṭṭhānā,  ``kammassakā sattā, te kassa ^a^M1.0312^ea^ ruciyā sukhitā vā bhavissanti, dukkhato  vā muccissanti, pattasampattito vā na parihāyissantī''ti evaṃ pavattakammassakatādassanapadaṭṭhānā.  paṭighānunayavūpasamo tassā sampatti, gehasitāya aññāṇupekkhāya sambhavo vipatti. <br/><br/>[03] 264^b^.^eb^ catunnampi panetesaṃ brahmavihārānaṃ vipassanāsukhañceva bhavasampatti  ca ^b^sādhāraṇappayojanaṃ^eb^ ^a^V1.0309^ea^.  byāpādādipaṭighāto ^b^āveṇikaṃ^eb^. byāpādapaṭighātappayojanā hettha mettā. vihiṃsāaratirāgapaṭighātappayojanā  itarā. vuttampi cetaṃ --<br/><br/>[03] ``nissaraṇañhetaṃ, āvuso, byāpādassa yadidaṃ mettā cetovimutti. nissaraṇañhetaṃ,  āvuso, vihesāya yadidaṃ karuṇā cetovimutti. nissaraṇañhetaṃ, āvuso, aratiyā  yadidaṃ muditā cetovimutti. nissaraṇañhetaṃ, āvuso, rāgassa yadidaṃ upekkhā  cetovimuttī''ti (dī0 ni0 3.326; a0 ni0  6.13). <br/><br/>[03] 265^b^.^eb^ ekekassa cettha āsannadūravasena ^b^dve dve paccatthikā. mettābrahmavihārassa^eb^  hi samīpacāro viya purisassa sapatto guṇadassanasabhāgatāya rāgo āsannapaccatthiko, so  lahuṃ otāraṃ labhati, tasmā tato suṭṭhu mettā rakkhitabbā. pabbatādigahananissito viya  purisassa sapatto sabhāgavisabhāgatāya byāpādo dūrapaccatthiko, tasmā tato nibbhayena mettāyitabbaṃ.  mettāyissati ca nāma, kopañca karissatīti aṭṭhānametaṃ.<br/><br/>[03] ^b^karuṇābrahmavihārassa^eb^ ``cakkhuviññeyyānaṃ rūpānaṃ iṭṭhānaṃ kantānaṃ manāpānaṃ manoramānaṃ  lokāmisapaṭisaṃyuttānaṃ appaṭilābhaṃ vā appaṭilābhato samanupassato pubbe vā paṭiladdhapubbaṃ  atītaṃ niruddhaṃ vipariṇataṃ samanussarato uppajjati domanassaṃ, yaṃ evarūpaṃ domanassaṃ,  idaṃ vuccati gehasitaṃ domanassa''ntiādinā (ma0 ni0 3.307) nayena āgataṃ gehasitaṃ  domanassaṃ vipattidassanasabhāgatāya āsannapaccatthikaṃ. sabhāgavisabhāgatāya vihiṃsā dūrapaccatthikā  ^a^M1.0313^ea^. tasmā tato nibbhayena karuṇāyitabbaṃ. karuṇañca nāma karissati, pāṇiādīhi  ca viheṭhissatīti aṭṭhānametaṃ.<br/><br/>[03] ^b^muditābrahmavihārassa^eb^ ``cakkhuviññeyyānaṃ rūpānaṃ iṭṭhānaṃ...pe0... lokāmisapaṭisaṃyuttānaṃ  paṭilābhaṃ vā paṭilābhato samanupassato pubbe vā paṭiladdhapubbaṃ atītaṃ niruddhaṃ vipariṇataṃ  samanussarato uppajjati somanassaṃ, yaṃ evarūpaṃ somanassaṃ, idaṃ vuccati gehasitaṃ somanassa''ntiādinā  (ma0 ni0 3.306) nayena āgataṃ gehasitaṃ somanassaṃ sampattidassanasabhāgatāya āsannapaccatthikaṃ,  sabhāgavisabhāgatāya arati dūrapaccatthikā. tasmā tato ^a^V1.0310^ea^ nibbhayena muditā bhāvetabbā.  mudito ca nāma bhavissati, pantasenāsanesu ca adhikusalesu dhammesu vā ukkaṇṭhissatīti  aṭṭhānametaṃ.<br/><br/>[03] ^b^upekkhābrahmavihārassa^eb^ pana ``cakkhunā rūpaṃ disvā uppajjati upekkhā bālassa mūḷhassa  puthujjanassa anodhijinassa avipākajinassa anādīnavadassāvino assutavato puthujjanassa  yā evarūpā upekkhā, rūpaṃ sā nātivattati. tasmā sā upekkhā gehasitāti vuccatī''tiādinā  (ma0 ni0 3.308) nayena āgatā gehasitā aññāṇupekkhā dosaguṇāvicāraṇavasena sabhāgattā  āsannapaccatthikā. sabhāgavisabhāgatāya rāgapaṭighā dūrapaccatthikā. tasmā tato nibbhayena  upekkhitabbaṃ. upekkhissati ca nāma, rajjissati ca paṭihaññissati cāti aṭṭhānametaṃ. <br/><br/>[03] 266^b^.^eb^ sabbesampi ca etesaṃ kattukāmatā chando ^b^ādi,^eb^ nīvaraṇādivikkhambhanaṃ ^b^majjhaṃ,^eb^  appanā ^b^pariyosānaṃ^eb^. paññattidhammavasena eko vā satto aneke vā sattā ^b^ārammaṇaṃ^eb^.  upacāre vā appanāya vā pattāya ārammaṇavaḍḍhanaṃ.<br/><br/>[03] tatrāyaṃ vaḍḍhanakkamo, yathā hi kusalo kassako kasitabbaṭṭhānaṃ paricchinditvā kasati,  evaṃ paṭhamameva ekamāvāsaṃ paricchinditvā tattha sattesu imasmiṃ āvāse sattā averā  hontūtiādinā nayena mettā bhāvetabbā. tattha cittaṃ muduṃ kammaniyaṃ katvā  dve āvāsā paricchinditabbā. tato anukkamena tayo, cattāro, pañca, cha, satta, aṭṭha,  nava, dasa, ekā racchā, upaḍḍhagāmo, gāmo, janapado, rajjaṃ, ekā disāti evaṃ yāva ekaṃ  cakkavāḷaṃ, tato vā pana bhiyyo tattha tattha sattesu mettā ^a^M1.0314^ea^ bhāvetabbā.  tathā karuṇādayoti ayamettha ārammaṇavaḍḍhanakkamo. <br/><br/>[03] 267^b^.^eb^ yathā pana kasiṇānaṃ nissando āruppā, samādhinissando nevasaññānāsaññāyatanaṃ,  vipassanānissando phalasamāpatti, samathavipassanānissando nirodhasamāpatti, evaṃ purimabrahmavihārattayanissando  ettha upekkhābrahmavihāro. yathā hi thambhe anussāpetvā tulāsaṅghāṭaṃ anāropetvā  na sakkā ākāse kūṭagopānasiyo ṭhapetuṃ, evaṃ purimesu tatiyajjhānaṃ vinā  na sakkā catutthaṃ bhāvetunti. <br/><br/>[03] 268^b^.^eb^ ettha ^a^V1.0311^ea^ siyā, kasmā panetā mettākaruṇāmuditāupekkhā brahmavihārāti vuccanti?  kasmā ca catassova? ko ca etāsaṃ kamo, abhidhamme ca kasmā appamaññāti vuttāti?  vuccate, seṭṭhaṭṭhena tāva niddosabhāvena cettha brahmavihāratā veditabbā. sattesu sammāpaṭipattibhāvena  hi seṭṭhā ete vihārā. yathā ca brahmāno niddosacittā viharanti, evaṃ etehi sampayuttā  yogino brahmasamā hutvā viharantīti seṭṭhaṭṭhena niddosabhāvena ca brahmavihārāti vuccanti. <br/><br/>[03] 269^b^.^eb^ kasmā ca catassovātiādi pañhassa pana idaṃ vissajjanaṃ. <br/><br/>[21] visuddhimaggādivasā catasso, <br/><br/>[27] hitādiākāravasā panāsaṃ. <br/><br/>[26] kamo pavattanti ca appamāṇe, <br/><br/>[22] tā gocare yena tadappamaññā..<br/><br/>[03] etāsu hi yasmā mettā byāpādabahulassa, karuṇā vihesābahulassa, muditā aratibahulassa,  upekkhā rāgabahulassa visuddhimaggo. yasmā ca hitūpasaṃhārāhitāpanayanasampattimodanānābhogavasena  catubbidhoyeva sattesu manasikāro. yasmā ca yathā mātā daharagilānayobbanappattasakiccapasutesu  catūsu puttesu daharassa abhivuḍḍhikāmā hoti, gilānassa gelaññāpanayanakāmā, yobbanappattassa  yobbanasampattiyā ciraṭṭhitikāmā, sakakiccapasutassa kismiñci pariyāye abyāvaṭā  hoti, tathā appamaññāvihārikenāpi sabbasattesu mettādivasena bhavitabbaṃ. tasmā  ito visuddhimaggādivasā catassova appamaññā.<br/><br/>[03] yasmā ^a^M1.0315^ea^ catassopetā bhāvetukāmena paṭhamaṃ hitākārappavattivasena sattesu  paṭipajjitabbaṃ, hitākārappavattilakkhaṇā ca mettā. tato evaṃ patthitahitānaṃ sattānaṃ  dukkhābhibhavaṃ disvā vā sutvā vā sambhāvetvā vā dukkhāpanayanākārappavattivasena,  dukkhāpanayanākārappavattilakkhaṇā ca karuṇā. athevaṃ patthitahitānaṃ patthitadukkhāpagamānañca  nesaṃ sampattiṃ disvā sampattipamodanavasena, pamodanalakkhaṇā ca muditā. tato paraṃ  pana kattabbābhāvato ajjhupekkhakattasaṅkhātena majjhattākārena paṭipajjitabbaṃ, majjhattākārappavattilakkhaṇā  ca upekkhā ^a^V1.0312^ea^. tasmā ito hitādiākāravasā panāsaṃ paṭhamaṃ mettā vuttā, atha karuṇā  muditā upekkhāti ayaṃ kamo veditabbo.<br/><br/>[03] yasmā pana sabbāpetā appamāṇe gocare pavattanti. appamāṇā hi sattā etāsaṃ gocarabhūtā.  ekasattassāpi ca ettake padese mettādayo bhāvetabbāti evaṃ pamāṇaṃ agahetvā sakalapharaṇavaseneva  pavattāti. tena vuttaṃ -- <br/><br/>[21] visuddhimaggādivasā catasso, <br/><br/>[27] hitādiākāravasā panāsaṃ. <br/><br/>[26] kamo pavattanti ca appamāṇe, <br/><br/>[22] tā gocare yena tadappamaññāti.. <br/><br/>[03] 270^b^.^eb^ evaṃ appamāṇagocaratāya ekalakkhaṇāsu cāpi etāsu purimā tisso tikacatukkajjhānikāva  honti. kasmā? somanassāvippayogato. kasmā panāyaṃ somanassena avippayogoti?  domanassasamuṭṭhitānaṃ byāpādādīnaṃ nissaraṇattā. pacchimā pana avasesaekajjhānikāva.  kasmā? upekkhāvedanāsampayogato. na hi sattesu majjhattākārappavattā brahmavihārupekkhā  upekkhāvedanaṃ vinā vattatīti. <br/><br/>[03] 271^b^.^eb^ yo panevaṃ vadeyya ``yasmā bhagavatā aṭṭhakanipāte catūsupi appamaññāsu avisesena  vuttaṃ `tato tvaṃ bhikkhu imaṃ samādhiṃ savitakkampi savicāraṃ bhāveyyāsi, avitakkampi  vicāramattaṃ bhāveyyāsi, avitakkampi avicāraṃ bhāveyyāsi, sappītikampi bhāveyyāsi,  nippītikampi bhāveyyāsi, sātasahagatampi bhāveyyāsi, upekkhāsahagatampi bhāveyyāsī'ti  (a0 ni0  8.63), tasmā ^a^M1.0316^ea^ catasso appamaññā catukkapañcakajjhānikā''ti.  so māhevantissa vacanīyo. evañhi sati kāyānupassanādayopi catukkapañcakajjhānikā  siyuṃ, vedanādīsu ca paṭhamajjhānampi natthi, pageva dutiyādīni. tasmā byañjanacchāyāmattaṃ  gahetvā mā bhagavantaṃ abbhācikkhi, gambhīraṃ hi buddhavacanaṃ, taṃ ācariye payirupāsitvā  adhippāyato gahetabbaṃ. <br/><br/>[03] 272^b^.^eb^ ayañhi ^a^V1.0313^ea^ tatrādhippāyo -- ``sādhu me, bhante, bhagavā saṃkhittena dhammaṃ desetu, yamahaṃ  bhagavato dhammaṃ sutvā eko vūpakaṭṭho appamatto ātāpī pahitatto vihareyya''nti evaṃ  āyācitadhammadesanaṃ kira taṃ bhikkhuṃ yasmā so pubbepi dhammaṃ sutvā tattheva vasati,  na samaṇadhammaṃ kātuṃ gacchati, tasmā naṃ bhagavā ``evameva panidhekacce moghapurisā mamaññeva  ajjhesanti, dhamme ca bhāsite mamaññeva anubandhitabbaṃ maññantī''ti apasādetvā puna  yasmā so arahattassa upanissayasampanno, tasmā naṃ ovadanto āha -- ``tasmātiha te bhikkhu  evaṃ sikkhitabbaṃ, ajjhattaṃ me cittaṃ ṭhitaṃ bhavissati susaṇṭhitaṃ, na cuppannā pāpakā  akusalā dhammā cittaṃ pariyādāya ṭhassantīti. evañhi te bhikkhu sikkhitabba''nti.<br/><br/>[03] iminā panassa ovādena niyakajjhattavasena cittekaggatāmatto mūlasamādhi vutto. tato  ``ettakeneva santuṭṭhiṃ anāpajjitvā evaṃ so eva samādhi vaḍḍhetabbo''ti dassetuṃ  ``yato kho te bhikkhu ajjhattaṃ cittaṃ ṭhitaṃ hoti susaṇṭhitaṃ, na cuppannā pāpakā akusalā  dhammā cittaṃ pariyādāya tiṭṭhanti. tato te bhikkhu evaṃ sikkhitabbaṃ mettā me cetovimutti  bhāvitā bhavissati bahulīkatā yānikatā vatthukatā anuṭṭhitā paricitā susamāraddhāti.  evañhi te bhikkhu sikkhitabba''nti evamassa mettāvasena bhāvanaṃ vatvā puna ``yato kho  te bhikkhu ayaṃ samādhi evaṃ bhāvito hoti bahulīkato, tato tvaṃ bhikkhu imaṃ mūlasamādhiṃ  savitakkampi savicāraṃ bhāveyyāsi...pe0... upekkhāsahagatampi bhāveyyāsī''ti vuttaṃ.<br/><br/>[03] tassattho -- yadā te bhikkhu ayaṃ mūlasamādhi evaṃ mettāvasena bhāvito hoti, tadā tvaṃ  tāvatakenāpi tuṭṭhiṃ anāpajjitvāva imaṃ mūlasamādhiṃ ^a^M1.0317^ea^ aññesupi ārammaṇesu  catukkapañcakajjhānāni pāpayamāno savitakkampi savicārantiādinā nayena bhāveyyāsīti.<br/><br/>[03] evaṃ vatvā ca puna karuṇādiavasesabrahmavihārapubbaṅgamampissa aññesu ārammaṇesu catukkapañcakajjhānavasena  bhāvanaṃ kareyyāsīti dassento ``yato kho te bhikkhu ayaṃ samādhi evaṃ bhāvito hoti  bahulīkato. tato te bhikkhu evaṃ sikkhitabbaṃ karuṇā me cetovimuttī''tiādimāha.<br/><br/>[03] evaṃ mettādipubbaṅgamaṃ catukkapañcakajjhānavasena bhāvanaṃ  dassetvā puna kāyānupassanādipubbaṅgamaṃ ^a^V1.0314^ea^  dassetuṃ ``yato kho te bhikkhu ayaṃ samādhi evaṃ bhāvito hoti bahulīkato, tato  te bhikkhu evaṃ sikkhitabbaṃ kāye kāyānupassī viharissāmī''ti ādiṃ vatvā  ``yato kho te bhikkhu ayaṃ samādhi evaṃ bhāvito bhavissati subhāvito, tato tvaṃ bhikkhu  yena yeneva gagghasi, phāsuññeva gagghasi, yattha yattheva ṭhassasi, phāsuññeva ṭhassasi, yattha  yattheva nisīdissasi, phāsuññeva nisīdissasi, yattha yattheva seyyaṃ kappessasi, phāsuññeva  seyyaṃ kappessasī''ti arahattanikūṭena desanaṃ samāpesi. tasmā tikacatukkajjhānikāva  mettādayo, upekkhā pana avasesaekajjhānikāvāti veditabbā. tatheva ca abhidhamme  (dha0 sa0 251 ādayo; vibha0 673 ādayo) vibhattāti. <br/><br/>[03] 273^b^.^eb^ evaṃ tikacatukkajjhānavasena ceva avasesaekajjhānavasena ca dvidhā ṭhitānampi etāsaṃ  subhaparamādivasena aññamaññaṃ asadiso ānubhāvaviseso veditabbo. ^b^haliddavasanasuttasmiṃ^eb^  hi etā subhaparamādibhāvena visesetvā vuttā. yathāha -- ``subhaparamāhaṃ, bhikkhave,  mettaṃ cetovimuttiṃ vadāmi. ākāsānañcāyatanaparamāhaṃ, bhikkhave, karuṇaṃ cetovimuttiṃ  vadāmi. viññāṇañcāyatanaparamāhaṃ, bhikkhave, muditaṃ cetovimuttiṃ vadāmi. ākiñcaññāyatanaparamāhaṃ,  bhikkhave, upekkhaṃ cetovimuttiṃ vadāmī''ti (saṃ0 ni0  5.235).<br/><br/>[03] kasmā ^a^M1.0318^ea^ panetā evaṃ vuttāti? tassa tassa upanissayattā. mettāvihārissa  hi sattā appaṭikkūlā honti. athassa appaṭikkūlaparicayā appaṭikkūlesu parisuddhavaṇṇesu  nīlādīsu cittaṃ upasaṃharato appakasireneva tattha cittaṃ pakkhandati. iti mettā  subhavimokkhassa upanissayo hoti, na tato paraṃ, tasmā ^b^subhaparamā^eb^ti vuttā.<br/><br/>[03] karuṇāvihārissa pana daṇḍābhighātādirūpanimittaṃ pattadukkhaṃ samanupassantassa karuṇāya  pavattisambhavato rūpe ādīnavo parividito hoti. athassa parividitarūpādīnavattā pathavīkasiṇādīsu  aññataraṃ ugghāṭetvā rūpanissaraṇe ākāse cittaṃ upasaṃharato appakasireneva tattha cittaṃ  pakkhandati. iti karuṇā ākāsānañcāyatanassa upanissayo hoti, na tato paraṃ, tasmā  ^b^ākāsānañcāyatanaparamā^eb^ti vuttā. <br/><br/>[01] muditāvihārissa pana tena tena pāmojjakāraṇena uppannapāmojjasattānaṃ viññāṇaṃ samanupassantassa  muditāya pavattisambhavato viññāṇaggahaṇaparicitaṃ cittaṃ  hoti. athassa anukkamādhigataṃ ^a^V1.0315^ea^  ākāsānañcāyatanaṃ atikkamma ākāsanimittagocare viññāṇe cittaṃ upasaṃharato appakasireneva  tattha cittaṃ pakkhandatīti muditā viññāṇañcāyatanassa upanissayo hoti, na tato paraṃ,  tasmā ^b^viññāṇañcāyatanaparamā^eb^ti vuttā. <br/><br/>[01] upekkhāvihārissa pana ``sattā sukhitā vā hontu dukkhato vā vimuccantu, sampattasukhato  vā mā vimuccantū''ti ābhogābhāvato sukhadukkhādiparamatthagāhavimukhabhāvato avijjamānaggahaṇadukkhaṃ  cittaṃ hoti. athassa paramatthagāhato vimukhabhāvaparicitacittassa paramatthato avijjamānaggahaṇadukkhacittassa  ca anukkamādhigataṃ viññāṇañcāyatanaṃ samatikkamma sabhāvato avijjamāne paramatthabhūtassa  viññāṇassa abhāve cittaṃ upasaṃharato appakasireneva tattha cittaṃ pakkhandati. iti  upekkhā ākiñcaññāyatanassa upanissayo hoti, na tato paraṃ, tasmā ^b^ākiñcaññāyatanaparamā^eb^ti  vuttāti. <br/><br/>[03] 274^b^.^eb^ evaṃ subhaparamādivasena etāsaṃ ānubhāvaṃ viditvā puna sabbāpetā ^b^dānādīnaṃ  sabbakalyāṇadhammānaṃ paripūrikā^eb^ti veditabbā. sattesu ^a^M1.0319^ea^ hi hitajjhāsayatāya  sattānaṃ dukkhāsahanatāya, pattasampattivisesānaṃ ciraṭṭhitikāmatāya, sabbasattesu ca pakkhapātābhāvena  samappavattacittā mahāsattā ``imassa dātabbaṃ, imassa na dātabba''nti vibhāgaṃ akatvā  sabbasattānaṃ sukhanidānaṃ dānaṃ denti. tesaṃ upaghātaṃ parivajjayantā sīlaṃ samādiyanti.  sīlaparipūraṇatthaṃ nekkhammaṃ bhajanti. sattānaṃ hitāhitesu asammohatthāya paññaṃ pariyodapenti.  sattānaṃ hitasukhatthāya niccaṃ vīriyamārabhanti. uttamavīriyavasena vīrabhāvaṃ pattāpi  ca sattānaṃ nānappakārakaṃ aparādhaṃ khamanti. ``idaṃ vo dassāma karissāmā''ti kataṃ  paṭiññaṃ na visaṃvādenti. tesaṃ hitasukhāya avicalādhiṭṭhānā honti. tesu avicalāya  mettāya pubbakārino honti. upekkhāya paccupakāraṃ nāsīsantīti evaṃ pāramiyo  pūretvā yāva dasabalacatuvesārajjachāsādhāraṇañāṇāṭṭhārasabuddhadhammappabhede sabbepi kalyāṇadhamme  paripūrentīti evaṃ dānādisabbakalyāṇadhammaparipūrikā etāva hontīti. <br/><br/>[06] iti sādhujanapāmojjatthāya kate visuddhimagge <br/><br/>[06] samādhibhāvanādhikāre <br/><br/>[06] brahmavihāraniddeso nāma <br/><br/>[06] navamo paricchedo. 


volume: 148
item: 84
title: āruppaniddeso^^^paṭhamāruppavaṇṇanā^
content:
  [03] 275^b^.^eb^ brahmavihārānantaraṃ ^a^M1.0320^ea^ ^a^V1.0316^ea^ uddiṭṭhesu pana catūsu āruppesu ākāsānañcāyatanaṃ  tāva bhāvetukāmo ``dissante kho pana rūpādhikaraṇaṃ daṇḍādānasatthādānakalahaviggahavivādā,  natthi kho panetaṃ sabbaso āruppeti. so iti paṭisaṅkhāya rūpānaṃyeva nibbidāya virāgāya  nirodhāya paṭipanno hotī''ti (ma0 ni0 2.103) vacanato etesaṃ daṇḍādānādīnañceva  cakkhusotarogādīnañca ābādhasahassānaṃ vasena karajarūpe ādīnavaṃ disvā tassa samatikkamāya  ṭhapetvā paricchinnākāsakasiṇaṃ navasu pathavīkasiṇādīsu aññatarasmiṃ catutthajjhānaṃ  uppādeti. <br/><br/>[01] tassa kiñcāpi rūpāvacaracatutthajjhānavasena karajarūpaṃ atikkantaṃ hoti, atha kho kasiṇarūpampi  yasmā tappaṭibhāgameva, tasmā tampi samatikkamitukāmo hoti. kathaṃ? yathā ahibhīruko  puriso araññe sappena anubaddho vegena palāyitvā palātaṭṭhāne lekhācittaṃ tālapaṇṇaṃ  vā valliṃ vā rajjuṃ vā phalitāya vā pana pathaviyā phalitantaraṃ disvā bhāyateva uttasateva,  neva naṃ dakkhitukāmo hoti. yathā ca anatthakārinā veripurisena saddhiṃ ekagāme  vasamāno puriso tena vadhabandhagehajhāpanādīhi upadduto aññaṃ gāmaṃ vasanatthāya gantvā  tatrāpi verinā samānarūpasaddasamudācāraṃ purisaṃ disvā bhāyateva uttasateva, neva naṃ dakkhitukāmo  hoti.<br/><br/>[03] tatridaṃ opammasaṃsandanaṃ -- tesaṃ hi purisānaṃ ahinā verinā vā upaddutakālo viya  bhikkhuno ārammaṇavasena karajarūpasamaṅgikālo. tesaṃ vegena palāyanāññagāmagamanāni viya  bhikkhuno rūpāvacaracatutthajjhānavasena karajarūpasamatikkamanakālo. tesaṃ palātaṭṭhāne ca  aññagāme ^a^V1.0317^ea^ ca lekhācittatālapaṇṇādīni ceva verisadisaṃ purisañca disvā bhayasantāsādassanakāmatā  viya bhikkhuno kasiṇarūpampi tappaṭibhāgameva idanti sallakkhetvā tampi samatikkamitukāmatā.  sūkarābhihatasunakhapisācabhīrukādikāpi cettha upamā veditabbā. <br/><br/>[03] 276^b^.^eb^ evaṃ ^a^M1.0321^ea^ so tasmā catutthajjhānassa ārammaṇabhūtā kasiṇarūpā nibbijja  pakkamitukāmo pañcahākārehi ciṇṇavasī hutvā paguṇarūpāvacaracatutthajjhānato vuṭṭhāya  tasmiṃ jhāne ``imaṃ mayā nibbiṇṇaṃ rūpaṃ ārammaṇaṃ karotī''ti ca, ``āsannasomanassapaccatthika''nti  ca, ``santavimokkhato oḷārika''nti ca ādīnavaṃ passati. aṅgoḷārikatā panettha  natthi. yatheva hetaṃ rūpaṃ duvaṅgikaṃ, evaṃ āruppānipīti. <br/><br/>[01] so tattha evaṃ ādīnavaṃ disvā nikantiṃ pariyādāya ākāsānañcāyatanaṃ santato anantato  manasikaritvā cakkavāḷapariyantaṃ vā yattakaṃ icchati tattakaṃ vā kasiṇaṃ pattharitvā  tena phuṭṭhokāsaṃ ``ākāso ākāso''ti vā, ``ananto ākāso''ti vā manasikaronto  ugghāṭeti kasiṇaṃ. ugghāṭento hi neva kilañjaṃ viya saṃvelleti, na kapālato  pūvaṃ viya uddharati, kevalaṃ pana taṃ neva āvajjeti, na manasi karoti, na paccavekkhati,  anāvajjento amanasikaronto apaccavekkhanto ca aññadatthu tena phuṭṭhokāsaṃ ``ākāso  ākāso''ti manasikaronto kasiṇaṃ ugghāṭeti nāma. kasiṇampi ugghāṭiyamānaṃ  neva ubbaṭṭati na vivaṭṭati, kevalaṃ imassa amanasikārañca ``ākāso ākāso''ti manasikārañca  paṭicca ugghāṭitaṃ nāma hoti, kasiṇugghāṭimākāsamattaṃ paññāyati. kasiṇugghāṭimākāsanti  vā kasiṇaphuṭṭhokāsoti vā kasiṇavivittākāsanti vā sabbametaṃ ekameva. <br/><br/>[01] so taṃ kasiṇugghāṭimākāsanimittaṃ ``ākāso ākāso''ti punappunaṃ āvajjeti,  takkāhataṃ vitakkāhataṃ karoti. tassevaṃ punappunaṃ āvajjayato takkāhataṃ vitakkāhataṃ  karoto nīvaraṇāni vikkhambhanti, sati santiṭṭhati, upacārena cittaṃ samādhiyati. so  taṃ nimittaṃ punappunaṃ āsevati, bhāveti, bahulīkaroti. tassevaṃ punappunaṃ āvajjayato  manasikaroto pathavīkasiṇādīsu rūpāvacaracittaṃ viya ākāse ākāsānañcāyatanacittaṃ  appeti. idhāpi hi purimabhāge ^a^V1.0318^ea^ tīṇi cattāri vā javanāni kāmāvacarāni upekkhāvedanāsampayuttāneva  honti. catutthaṃ pañcamaṃ vā arūpāvacaraṃ. sesaṃ pathavīkasiṇe vuttanayameva.<br/><br/>[03] ayaṃ ^a^M1.0322^ea^ pana viseso, evaṃ uppanne arūpāvacaracitte so bhikkhu yathā nāma yānapputoḷi  kumbhimukhādīnaṃ aññataraṃ nīlapilotikāya vā pītalohitodātādīnaṃ vā aññatarāya  pilotikāya bandhitvā pekkhamāno puriso vātavegena vā aññena vā kenaci apanītāya  pilotikāya ākāsaṃyeva pekkhamāno tiṭṭheyya, evameva pubbe kasiṇamaṇḍalaṃ jhānacakkhunā  pekkhamāno viharitvā ``ākāso ākāso''ti iminā parikammamanasikārena sahasā  apanīte tasmiṃ nimitte ākāsaññeva pekkhamāno viharati. ettāvatā cesa ``sabbaso  rūpasaññānaṃ samatikkamā paṭighasaññānaṃ atthaṅgamā nānattasaññānaṃ amanasikārā `ananto  ākāso'ti ākāsānañcāyatanaṃ upasampajja viharatī''ti vuccati (vibha0 508; dī0  ni0 2.129). <br/><br/>[03] 277^b^.^eb^ tattha ^b^sabbaso^eb^ti sabbākārena, sabbāsaṃ vā anavasesānanti attho. ^b^rūpasaññāna^eb^nti  saññāsīsena vuttarūpāvacarajjhānānañceva tadārammaṇānañca. rūpāvacarajjhānampi hi ^b^rūpa^eb^nti  vuccati ``rūpī rūpāni passatī''tiādīsu (dī0 ni0 2.129), tassa ārammaṇampi ``bahiddhā  rūpāni passati suvaṇṇadubbaṇṇānī''tiādīsu (dī0 ni0 2.173), tasmā idha rūpe saññā  rūpasaññāti evaṃ saññāsīsena vuttarūpāvacarajjhānassetaṃ adhivacanaṃ. rūpaṃ saññā assāti  rūpasaññaṃ. rūpaṃ assa nāmanti vuttaṃ hoti. pathavīkasiṇādibhedassa tadārammaṇassa cetaṃ  adhivacananti veditabbaṃ. ^b^samatikkamā^eb^ti virāgā nirodhā ca. kiṃ vuttaṃ hoti?  etāsaṃ kusalavipākakiriyavasena pañcadasannaṃ jhānasaṅkhātānaṃ rūpasaññānaṃ, etesañca pathavīkasiṇādivasena  navannaṃ ārammaṇasaṅkhātānaṃ rūpasaññānaṃ sabbākārena anavasesānaṃ vā virāgā ca nirodhā  ca virāgahetuñceva nirodhahetuñca ākāsānañcāyatanaṃ upasampajja viharati. na hi sakkā  sabbaso anatikkantarūpasaññena etaṃ upasampajja viharitunti. <br/><br/>[01] tattha yasmā ārammaṇe avirattassa saññāsamatikkamo na hoti, samatikkantāsu ca saññāsu  ārammaṇaṃ samatikkantameva hoti. tasmā ārammaṇasamatikkamaṃ avatvā ``tattha katamā  rūpasaññā ^a^V1.0319^ea^? rūpāvacarasamāpattiṃ samāpannassa vā upapannassa vā diṭṭhadhammasukhavihārissa vā  saññā sañjānanā sañjānitattaṃ ^a^M1.0323^ea^, imā vuccanti rūpasaññāyo. imā rūpasaññāyo  atikkanto hoti vītikkanto samatikkanto. tena vuccati sabbaso rūpasaññānaṃ samatikkamā''ti  (vibha0 602) evaṃ vibhaṅge saññānaṃyeva samatikkamo vutto. yasmā pana ārammaṇasamatikkamena  pattabbā etā samāpattiyo, na ekasmiññeva ārammaṇe paṭhamajjhānādīni viya. tasmā  ayaṃ ārammaṇasamatikkamavasenāpi atthavaṇṇanā katāti veditabbā. <br/><br/>[03] 278^b^.^eb^ ^b^paṭighasaññānaṃ atthaṅgamā^eb^ti cakkhādīnaṃ vatthūnaṃ rūpādīnaṃ ārammaṇānañca  paṭighātena samuppannā saññā paṭighasaññā. rūpasaññādīnaṃ etamadhivacanaṃ. yathāha -- ``tattha  katamā paṭighasaññā? rūpasaññā saddasaññā gandhasaññā rasasaññā phoṭṭhabbasaññā, imā vuccanti  paṭighasaññāyo''ti (vibha0 603). tāsaṃ kusalavipākānaṃ pañcannaṃ, akusalavipākānaṃ  pañcannanti sabbaso dasannampi paṭighasaññānaṃ atthaṅgamā pahānā asamuppādā appavattiṃ  katvāti vuttaṃ hoti.<br/><br/>[03] kāmañcetā paṭhamajjhānādīni samāpannassāpi na santi. na hi tasmiṃ samaye pañcadvāravasena  cittaṃ pavattati. evaṃ santepi aññattha pahīnānaṃ sukhadukkhānaṃ catutthajjhāne viya,  sakkāyadiṭṭhādīnaṃ tatiyamagge viya ca imasmiṃ jhāne ussāhajananatthaṃ imassa jhānassa pasaṃsāvasena  etāsamettha vacanaṃ veditabbaṃ. <br/><br/>[01] atha vā kiñcāpi tā rūpāvacaraṃ samāpannassāpi na santi, atha kho na pahīnattā na santi.  na hi rūpavirāgāya rūpāvacarabhāvanā saṃvattati, rūpāyattā ca etāsaṃ pavatti. ayaṃ pana  bhāvanā rūpavirāgāya saṃvattati. tasmā tā ettha pahīnāti vattuṃ vaṭṭati. na kevalañca  vattuṃ, ekaṃseneva evaṃ dhāretumpi vaṭṭati. tāsañhi ito pubbe appahīnattāyeva paṭhamaṃ  jhānaṃ samāpannassa saddo ``kaṇṭako''ti (a0 ni0  10.72) vutto bhagavatā. idha ca  pahīnattāyeva arūpasamāpattīnaṃ āneñjatā (vibha0 226) santavimokkhatā (ma0 ni0 1.66)  ca vuttā. āḷāro ca kālāmo arūpasamāpanno pañcamattāni sakaṭasatāni nissāya nissāya  atikkamantāni neva addasa, na pana saddaṃ assosīti (dī0 ni0 2.192). <br/><br/>[03] 279^b^.^eb^ ^b^nānattasaññānaṃ^eb^ ^a^M1.0324^ea^ ^a^V1.0320^ea^ ^b^amanasikārā^eb^ti nānatte vā gocare pavattānaṃ  saññānaṃ, nānattānaṃ vā saññānaṃ. yasmā hi etā ``tattha katamā nānattasaññā? asamāpannassa  manodhātusamaṅgissa vā manoviññāṇadhātusamaṅgissa vā saññā sañjānanā sañjānitattaṃ, imā  vuccanti nānattasaññāyo''ti evaṃ vibhaṅge (vibha0 604) vibhajitvā vuttā idha adhippetā  asamāpannassa manodhātumanoviññāṇadhātusaṅgahitā saññā rūpasaddādibhede nānatte nānāsabhāve  gocare pavattanti, yasmā cetā aṭṭha kāmāvacarakusalasaññā, dvādasākusalasaññā, ekādasa  kāmāvacarakusalavipākasaññā, dve akusalavipākasaññā, ekādasa kāmāvacarakiriyasaññāti  evaṃ catucattālīsampi saññā nānattā nānāsabhāvā aññamaññaṃ asadisā, tasmā nānattasaññāti  vuttā. tāsaṃ sabbaso nānattasaññānaṃ amanasikārā anāvajjanā asamannāhārā apaccavekkhaṇā.  yasmā tā nāvajjeti, na manasi karoti, na paccavekkhati, tasmāti vuttaṃ hoti.<br/><br/>[03] yasmā cettha purimā rūpasaññā paṭighasaññā ca iminā jhānena nibbatte bhavepi na vijjanti.  pageva tasmiṃ bhave imaṃ jhānaṃ upasampajja viharaṇakāle, tasmā tāsaṃ ^b^samatikkamā atthaṅgamā^eb^ti  dvedhāpi abhāvoyeva vutto. nānattasaññāsu pana yasmā aṭṭha kāmāvacarakusalasaññā, nava  kiriyasaññā, dasākusalasaññāti imā sattavīsatisaññā iminā jhānena nibbatte bhave  vijjanti, tasmā tāsaṃ ^b^amanasikārā^eb^ti vuttanti veditabbaṃ. tatrāpi hi imaṃ jhānaṃ  upasampajja viharanto tāsaṃ amanasikārāyeva upasampajja viharati, tā pana manasikaronto  asamāpanno hotīti.<br/><br/>[03] saṅkhepato cettha ^b^rūpasaññānaṃ samatikkamā^eb^ti iminā sabbarūpāvacaradhammānaṃ pahānaṃ vuttaṃ.  ^b^paṭighasaññānaṃ atthaṅgamā nānattasaññānaṃ amanasikārā^eb^ti iminā sabbesaṃ kāmāvacaracittacetasikānaṃ  pahānañca amanasikāro ca vuttoti veditabbo. <br/><br/>[03] 280^b^.^eb^ ^b^ananto ākāso^eb^ti ettha nāssa uppādanto vā vayanto vā paññāyatīti ananto.  ākāsoti kasiṇugghāṭimākāso vuccati. manasikāravasenāpi cettha anantatā veditabbā.  teneva ^a^M1.0325^ea^ vibhaṅge vuttaṃ ``tasmiṃ ākāse cittaṃ ṭhapeti, saṇṭhapeti,  anantaṃ pharati, tena vuccati ananto ākāso''ti (vibha0 605).<br/><br/>[03] ^b^ākāsānañcāyatanaṃ^eb^ ^a^V1.0321^ea^ ^b^upasampajja viharatī^eb^ti ettha pana nāssa antoti anantaṃ, ākāsaṃ  anantaṃ ākāsānantaṃ, ākāsānantameva ākāsānañcaṃ, taṃ ākāsānañcaṃ adhiṭṭhānaṭṭhena  āyatanamassa sasampayuttadhammassa jhānassa devānaṃ devāyatanamivāti ^b^ākāsānañcāyatanaṃ^eb^.<br/><br/>[03] ^b^upasampajja viharatī^eb^ti tamākāsānañcāyatanaṃ patvā nipphādetvā tadanurūpena iriyāpathavihārena  viharatīti.<br/><br/>[03] ayaṃ ākāsānañcāyatanakammaṭṭhāne vitthārakathā. 


volume: 148
item: 85
title: ^^paṭhamāruppavaṇṇanā^viññāṇañcāyatanakathā^
content:
  [03] 281^b^.^eb^ viññāṇañcāyatanaṃ bhāvetukāmena pana pañcahākārehi ākāsānañcāyatanasamāpattiyaṃ  ciṇṇavasībhāvena ``āsannarūpāvacarajjhānapaccatthikā ayaṃ samāpatti, no ca viññāṇañcāyatanamiva  santā''ti ākāsānañcāyatane ādīnavaṃ disvā tattha nikantiṃ pariyādāya viññāṇañcāyatanaṃ  santato manasikaritvā taṃ ākāsaṃ pharitvā pavattaviññāṇaṃ ``viññāṇaṃ viññāṇa''nti  punappunaṃ āvajjitabbaṃ, manasikātabbaṃ, paccavekkhitabbaṃ, takkāhataṃ vitakkāhataṃ  kātabbaṃ. ``anantaṃ ananta''nti pana na manasikātabbaṃ.<br/><br/>[03] tassevaṃ tasmiṃ nimitte punappunaṃ cittaṃ cārentassa nīvaraṇāni vikkhambhanti, sati santiṭṭhati,  upacārena cittaṃ samādhiyati. so taṃ nimittaṃ punappunaṃ āsevati, bhāveti, bahulīkaroti.  tassevaṃ karoto ākāse ākāsānañcāyatanaṃ viya ākāsaphuṭe viññāṇe viññāṇañcāyatanacittaṃ  appeti. appanānayo panettha vuttanayeneva veditabbo. ettāvatā cesa ``sabbaso ākāsānañcāyatanaṃ  samatikkamma anantaṃ viññāṇanti viññāṇañcāyatanaṃ upasampajja viharatī''ti (vibha0  508; dī0 ni0 2.129) vuccati. <br/><br/>[03] 282^b^.^eb^ tattha ^b^sabbaso^eb^ti idaṃ vuttanayameva. ^b^ākāsānañcāyatanaṃ samatikkammā^eb^ti ettha  pana pubbe vuttanayena jhānampi ākāsānañcāyatanaṃ, ārammaṇampi ^a^M1.0326^ea^. ^b^ārammaṇampi^eb^  hi purimanayeneva ākāsānañcañca taṃ paṭhamassa āruppajjhānassa ārammaṇattā devānaṃ devāyatanaṃ  viya adhiṭṭhānaṭṭhena ^a^V1.0322^ea^ āyatanañcāti ^b^ākāsānañcāyatanaṃ^eb^. tathā ākāsānañcañca taṃ tassa  jhānassa sañjātihetuttā ``kambojā assānaṃ āyatana''ntiādīni viya sañjātidesaṭṭhena  āyatanañcātipi ^b^ākāsānañcāyatanaṃ^eb^. evametaṃ jhānañca ārammaṇañcāti ubhayampi appavattikaraṇena  ca amanasikaraṇena ca samatikkamitvāva yasmā idaṃ viññāṇañcāyatanaṃ upasampajja vihātabbaṃ,  tasmā ubhayampetaṃ ekajjhaṃ katvā ``ākāsānañcāyatanaṃ samatikkammā''ti idaṃ vuttanti  veditabbaṃ.<br/><br/>[03] ^b^anantaṃ viññāṇa^eb^nti taṃyeva ananto ākāsoti evaṃ pharitvā pavattaviññāṇaṃ ``anantaṃ  viññāṇa''nti evaṃ manasikarontoti vuttaṃ hoti. manasikāravasena vā anantaṃ.  so hi tamākāsārammaṇaṃ viññāṇaṃ anavasesato manasikaronto ``ananta''nti manasi karoti.  yaṃ pana vibhaṅge vuttaṃ ``anantaṃ viññāṇanti, taṃyeva ākāsaṃ viññāṇena phuṭaṃ  manasi karoti, anantaṃ pharati, tena vuccati anantaṃ viññāṇa''nti (vibha0 610). <br/><br/>[01] tattha ^b^viññāṇenā^eb^ti upayogatthe karaṇavacanaṃ veditabbaṃ. evañhi aṭṭhakathācariyā tassa  atthaṃ vaṇṇayanti, anantaṃ pharati taññeva ākāsaṃ phuṭaṃ viññāṇaṃ manasi karotīti  vuttaṃ hoti.<br/><br/>[03] ^b^viññāṇañcāyatanaṃ upasampajja viharatī^eb^ti ettha pana nāssa antoti ^b^anantaṃ^eb^. anantameva  ^b^ānañcaṃ^eb^. viññāṇaṃ ānañcaṃ viññāṇānañcanti avatvā ^b^viññāṇañca^eb^nti vuttaṃ. ayañhettha  rūḷhīsaddo. taṃ viññāṇañcaṃ adhiṭṭhānaṭṭhena āyatanamassa sasampayuttadhammassa jhānassa devānaṃ  devāyatanamivāti viññāṇañcāyatanaṃ. sesaṃ purimasadisamevāti.<br/><br/>[03] ayaṃ viññāṇañcāyatanakammaṭṭhāne vitthārakathā. 


volume: 148
item: 86
title: ^paṭhamāruppavaṇṇanā^viññāṇañcāyatanakathā^ākiñcaññāyatanakathā^
content:
  [03] 283^b^.^eb^ ākiñcaññāyatanaṃ bhāvetukāmena pana pañcahākārehi viññāṇañcāyatanasamāpattiyaṃ  ciṇṇavasībhāvena ``āsannāakāsānañcāyatanapaccatthikā ayaṃ samāpatti, no ca ākiñcaññāyatanamiva  santā''ti viññāṇañcāyatane ^a^M1.0327^ea^ ādīnavaṃ disvā tattha  nikantiṃ pariyādāya ^a^V1.0323^ea^  ākiñcaññāyatanaṃ santato manasikaritvā tasseva viññāṇañcāyatanārammaṇabhūtassa ākāsānañcāyatanaviññāṇassa  abhāvo suññatā vivittākāro manasikātabbo. kathaṃ? taṃ viññāṇaṃ amanasikaritvā  ``natthi natthī''ti vā, ``suññaṃ suñña''nti vā, ``vivittaṃ vivitta''nti vā  punappunaṃ āvajjitabbaṃ, manasikātabbaṃ, paccavekkhitabbaṃ, takkāhataṃ vitakkāhataṃ  kātabbaṃ.<br/><br/>[03] tassevaṃ tasmiṃ nimitte cittaṃ cārentassa nīvaraṇāni vikkhambhanti, sati santiṭṭhati, upacārena  cittaṃ samādhiyati. so taṃ nimittaṃ punappunaṃ āsevati, bhāveti, bahulīkaroti.  tassevaṃ karoto ākāse phuṭe mahaggataviññāṇe viññāṇañcāyatanaṃ viya tasseva ākāsaṃ  pharitvā pavattassa mahaggataviññāṇassa suññavivittanatthibhāve ākiñcaññāyatanacittaṃ appeti.  etthāpi ca appanānayo vuttanayeneva veditabbo.<br/><br/>[03] ayaṃ pana viseso, tasmiṃ hi appanācitte uppanne so bhikkhu yathā nāma puriso maṇḍalamāḷādīsu  kenacideva karaṇīyena sannipatitaṃ bhikkhusaṅghaṃ disvā katthaci gantvā sannipātakiccāvasāneva  uṭṭhāya pakkantesu bhikkhūsu āgantvā dvāre ṭhatvā puna taṃ ṭhānaṃ olokento suññameva  passati, vivittameva passati. nāssa evaṃ hoti ``ettakā nāma bhikkhū kālaṅkatā vā  disāpakkantā vā''ti, atha kho suññamidaṃ vivittanti natthibhāvameva passati, evameva  pubbe ākāse pavattitaviññāṇaṃ viññāṇañcāyatanajjhānacakkhunā passanto viharitvā ``natthi  natthī''tiādinā parikammamanasikārena antarahite tasmiṃ viññāṇe tassa apagamasaṅkhātaṃ  abhāvameva passanto viharati. ettāvatā cesa ``sabbaso viññāṇañcāyatanaṃ samatikkamma  natthi kiñcīti ākiñcaññāyatanaṃ upasampajja viharatī''ti (vibha0 508; dī0 ni0  2.129) vuccati. <br/><br/>[03] 284^b^.^eb^ idhāpi ^b^sabbaso^eb^ti idaṃ vuttanayameva. ^b^viññāṇañcāyatana^eb^nti etthāpi ca pubbe  vuttanayeneva jhānampi viññāṇañcāyatanaṃ ārammaṇampi. ^b^ārammaṇampi^eb^ hi purimanayeneva  viññāṇañcañca taṃ dutiyassa āruppajjhānassa ārammaṇattā devānaṃ devāyatanaṃ viya adhiṭṭhānaṭṭhena  āyatanañcāti ^b^viññāṇañcāyatanaṃ^eb^ ^a^M1.0328^ea^. tathā viññāṇañcañca taṃ tasseva jhānassa  sañjātihetuttā ``kambojā assānaṃ āyatana''ntiādīni viya sañjātidesaṭṭhena āyatanañcātipi  ^a^V1.0324^ea^ ^b^viññāṇañcāyatanaṃ^eb^. evametaṃ jhānañca ārammaṇañcāti ubhayampi appavattikaraṇena ca  amanasikaraṇena ca samatikkamitvāva yasmā idaṃ ākiñcaññāyatanaṃ upasampajja vihātabbaṃ,  tasmā ubhayampetaṃ ekajjhaṃ katvā viññāṇañcāyatanaṃ samatikkammāti idaṃ vuttanti  veditabbaṃ.<br/><br/>[03] ^b^natthi kiñcī^eb^ti natthi natthi, suññaṃ suññaṃ, vivittaṃ vivittanti evaṃ manasikarontoti  vuttaṃ hoti. yampi vibhaṅge vuttaṃ ``natthi kiñcīti taññeva viññāṇaṃ abhāveti  vibhāveti antaradhāpeti natthi kiñcīti passati, tena vuccati natthi kiñcī''ti,  taṃ kiñcāpi khayato sammasanaṃ viya vuttaṃ, atha khvassa evameva attho daṭṭhabbo. tañhi  viññāṇaṃ anāvajjento amanasikaronto apaccavekkhanto kevalamassa natthibhāvaṃ suññabhāvaṃ  vivittabhāvameva manasikaronto abhāveti vibhāveti antaradhāpetīti vuccati, na aññathāti. <br/><br/>[01] ^b^ākiñcaññāyatanaṃ upasampajja viharatī^eb^ti ettha pana nāssa kiñcananti ^b^akiñcanaṃ,^eb^  antamaso bhaṅgamattampi assa avasiṭṭhaṃ natthīti vuttaṃ hoti. akiñcanassa bhāvo ^b^ākiñcaññaṃ,^eb^  ākāsānañcāyatanaviññāṇāpagamassetaṃ adhivacanaṃ. taṃ ākiñcaññaṃ adhiṭṭhānaṭṭhena āyatanamassa  jhānassa devānaṃ devāyatanamivāti ^b^ākiñcaññāyatanaṃ^eb^. sesaṃ purimasadisamevāti.<br/><br/>[03] ayaṃ ākiñcaññāyatanakammaṭṭhāne vitthārakathā. 


volume: 148
item: 87
title: paṭhamāruppavaṇṇanā^viññāṇañcāyatanakathā^ākiñcaññāyatanakathā^nevasaññānāsaññāyatanakathā^
content:
  [03] 285^b^.^eb^ nevasaññānāsaññāyatanaṃ bhāvetukāmena pana pañcahākārehi ākiñcaññāyatanasamāpattiyaṃ  ciṇṇavasībhāvena ``āsannaviññāṇañcāyatanapaccatthikā ayaṃ samāpatti, no ca nevasaññānāsaññāyatanaṃ  viya santā''ti vā ``saññā rogo, saññā gaṇḍo, saññā sallaṃ, etaṃ santaṃ, etaṃ paṇītaṃ  yadidaṃ nevasaññānāsaññā''ti vā evaṃ ākiñcaññāyatane ādīnavaṃ, upari ānisaṃsañca  disvā ākiñcaññāyatane nikantiṃ pariyādāya nevasaññānāsaññāyatanaṃ santato manasikaritvā  ``sāva abhāvaṃ ārammaṇaṃ katvā pavattitā ākiñcaññāyatanasamāpatti ^a^V1.0325^ea^ santā santā''ti  ^a^M1.0329^ea^ punappunaṃ āvajjitabbā, manasikātabbā, paccavekkhitabbā, takkāhatā  vitakkāhatā kātabbā. <br/><br/>[01] tassevaṃ tasmiṃ nimitte punappunaṃ mānasaṃ cārentassa nīvaraṇāni vikkhambhanti, sati  santiṭṭhati, upacārena cittaṃ samādhiyati. so taṃ nimittaṃ punappunaṃ āsevati,  bhāveti, bahulīkaroti. tassevaṃ karoto viññāṇāpagame ākiñcaññāyatanaṃ viya  ākiñcaññāyatanasamāpattisaṅkhātesu catūsu khandhesu nevasaññānāsaññāyatanacittaṃ appeti.  appanānayo panettha vuttanayeneva veditabbo. ettāvatā cesa ``sabbaso ākiñcaññāyatanaṃ  samatikkamma nevasaññānāsaññāyatanaṃ upasampajja viharatī''ti (vibha0 508; dī0  ni0 2.129) vuccati. <br/><br/>[03] 286^b^.^eb^ idhāpi ^b^sabbaso^eb^ti idaṃ vuttanayameva. ^b^ākiñcaññāyatanaṃ samatikkammā^eb^ti etthāpi  pubbe vuttanayeneva jhānampi ākiñcaññāyatanaṃ ārammaṇampi. ^b^ārammaṇampi^eb^ hi purimanayeneva  ākiñcaññañca taṃ tatiyassa āruppajjhānassa ārammaṇattā devānaṃ devāyatanaṃ viya adhiṭṭhānaṭṭhena  āyatanañcāti ^b^ākiñcaññāyatanaṃ^eb^. tathā ākiñcaññañca taṃ tasseva jhānassa sañjātihetuttā  kambojā assānaṃ āyatanantiādīni viya sañjātidesaṭṭhena āyatanañcātipi ^b^ākiñcaññāyatanaṃ^eb^.  evametaṃ jhānañca ārammaṇañcāti ubhayampi appavattikaraṇena ca amanasikaraṇena ca samatikkamitvāva  yasmā idaṃ nevasaññānāsaññāyatanaṃ upasampajja vihātabbaṃ, tasmā ubhayampetaṃ ekajjhaṃ katvā  ākiñcaññāyatanaṃ samatikkammāti idaṃ vuttanti veditabbaṃ.<br/><br/>[03] ^b^nevasaññānāsaññāyatana^eb^nti ettha pana yāya saññāya bhāvato taṃ nevasaññānāsaññāyatananti  vuccati. yathā paṭipannassa sā saññā hoti, taṃ tāva dassetuṃ vibhaṅge ``nevasaññīnāsaññī''ti  uddharitvā ``taññeva ākiñcaññāyatanaṃ santato manasi karoti, saṅkhārāvasesasamāpattiṃ  bhāveti, tena vuccati nevasaññīnāsaññī''ti (vibha0 619) vuttaṃ. tattha ^b^santato  manasi karotī^eb^ti ``santā vatāyaṃ samāpatti, yatra hi nāma natthibhāvampi ārammaṇaṃ  karitvā ṭhassatī''ti evaṃ santārammaṇatāya taṃ santāti manasi karoti. <br/><br/>[01] santato ^a^M1.0330^ea^ ce manasi karoti, kathaṃ samatikkamo hotīti? asamāpajjitukāmatāya.  so hi ^a^V1.0326^ea^ kiñcāpi taṃ santato manasi karoti, atha khvassa ``ahametaṃ āvajjissāmi,  samāpajjissāmi, adhiṭṭhahissāmi, vuṭṭhahissāmi, paccavekkhissāmī''ti esa ābhogo  samannāhāro manasikāro na hoti. kasmā? ākiñcaññāyatanato nevasaññānāsaññāyatanassa  santatarapaṇītataratāya.<br/><br/>[03] yathā hi rājā mahacca rājānubhāvena hatthikkhandhavaragato nagaravīthiyaṃ vicaranto dantakārādayo  sippike ekaṃ vatthaṃ daḷhaṃ nivāsetvā ekena sīsaṃ veṭhetvā dantacuṇṇādīhi samokiṇṇagatte  anekāni dantavikatiādīni sippāni karonte disvā ``aho vata re chekā ācariyā  īdisānipi nāma sippāni karissantī''ti evaṃ tesaṃ chekatāya tussati, na cassa  evaṃ hoti ``aho vatāhaṃ rajjaṃ pahāya evarūpo sippiko bhaveyya''nti. taṃ kissa hetu?  rajjasiriyā mahānisaṃsatāya. so sippino samatikkamitvāva gacchati. evameva esa  kiñcāpi taṃ samāpattiṃ santato manasi karoti, atha khvassa ``ahametaṃ samāpattiṃ āvajjissāmi,  samāpajjissāmi, adhiṭṭhahissāmi, vuṭṭhahissāmi, paccavekkhissāmī''ti neva esa ābhogo  samannāhāro manasikāro hoti.<br/><br/>[03] so taṃ santato manasikaronto pubbe vuttanayena taṃ paramasukhumaṃ appanāppattaṃ saññaṃ pāpuṇāti,  yāya nevasaññīnāsaññī nāma hoti, saṅkhārāvasesasamāpattiṃ bhāvetīti vuccati. ^b^saṅkhārāvasesasamāpatti^eb^nti  accantasukhumabhāvappattasaṅkhāraṃ catutthāruppasamāpattiṃ. <br/><br/>[03] 287^b^.^eb^ idāni yaṃ taṃ evamadhigatāya saññāya vasena nevasaññānāsaññāyatananti vuccati,  taṃ atthato dassetuṃ ``nevasaññānāsaññāyatananti nevasaññānāsaññāyatanaṃ samāpannassa  vā upapannassa vā diṭṭhadhammasukhavihārissa vā cittacetasikā dhammā''ti (vibha0 620)  vuttaṃ. tesu idha samāpannassa cittacetasikā dhammā adhippetā. vacanattho panettha oḷārikāya  saññāya abhāvato sukhumāya ca bhāvato nevassa sasampayuttadhammassa jhānassa saññā nāsaññanti  ^b^nevasaññānāsaññaṃ^eb^. nevasaññānāsaññañca taṃ ^a^M1.0331^ea^ manāyatanadhammāyatanapariyāpannattā  āyatanañcāti ^b^nevasaññānāsaññāyatanaṃ^eb^. atha vā yāyamettha saññā, sā paṭusaññākiccaṃ  kātuṃ asamatthatāya nevasaññā, saṅkhārāvasesasukhumabhāvena  vijjamānattā nāsaññāti ^b^nevasaññānāsaññā^eb^ ^a^V1.0327^ea^.  nevasaññānāsaññā ca sā sesadhammānaṃ adhiṭṭhānaṭṭhena āyatanañcāti ^b^nevasaññānāsaññāyatanaṃ^eb^. <br/><br/>[01] na kevalañcettha saññāva edisī, atha kho vedanāpi nevavedanānāvedanā, cittampi nevacittaṃnācittaṃ,  phassopi nevaphassonāphasso. esa nayo sesasampayuttadhammesu. saññāsīsena panāyaṃ  desanā katāti veditabbā. pattamakkhanatelappabhutīhi ca upamāhi esa attho vibhāvetabbo.<br/><br/>[03] sāmaṇero kira telena pattaṃ makkhetvā ṭhapesi, taṃ yāgupānakāle thero pattamāharāti  āha. so ``patte telamatthi, bhante''ti āha. tato ``āhara, sāmaṇera, telaṃ, nāḷiṃ  pūressāmī''ti vutte ``natthi, bhante, tela''nti āha. tattha yathā antovutthattā  yāguyā saddhiṃ akappiyaṭṭhena ``telamatthī''ti hoti. nāḷipūraṇādīnaṃ vasena ``natthī''ti  hoti. evaṃ sāpi saññā paṭusaññākiccaṃ kātuṃ asamatthatāya nevasaññā, saṅkhārāvasesasukhumabhāvena  vijjamānattā nāsaññā hoti.<br/><br/>[03] kiṃ panettha saññākiccanti? ārammaṇasañjānanañceva vipassanāya ca visayabhāvaṃ upagantvā  nibbidājananaṃ. dahanakiccamiva hi sukhodake tejodhātu sañjānanakiccaṃ pesā paṭuṃ  kātuṃ na sakkoti. sesasamāpattīsu saññā viya vipassanāya visayabhāvaṃ upagantvā nibbidājananampi  kātuṃ na sakkoti. aññesu hi khandhesu akatābhiniveso bhikkhu nevasaññānāsaññāyatanakkhandhe  sammasitvā nibbidaṃ pattuṃ samattho nāma natthi apica āyasmā sāriputto. pakativipassako  pana mahāpañño sāriputtasadisova sakkuṇeyya. sopi ``evaṃ kirime dhammā ahutvā  sambhonti, hutvā paṭiventī''ti (ma0 ni0 3.95) evaṃ kalāpasammasanavaseneva, no  anupadadhammavipassanāvasena. evaṃ sukhumattaṃ gatā esā samāpatti.<br/><br/>[03] yathā ^a^M1.0332^ea^ ca pattamakkhanatelūpamāya, evaṃ maggudakūpamāyapi ayamattho vibhāvetabbo.  maggappaṭipannassa kira therassa purato gacchanto sāmaṇero thokaṃ udakaṃ disvā ``udakaṃ,  bhante, upāhanā omuñcathā''ti āha. tato therena ``sace udakamatthi, āhara nhānasāṭikaṃ,  nhāyissāmā''ti vutte ``natthi, bhante''ti āha. tattha yathā upāhanatemanamattaṭṭhena  ``udakamatthī''ti ^a^V1.0328^ea^ hoti, nhāyanaṭṭhena ``natthī''ti hoti. evampi sā paṭusaññākiccaṃ  kātuṃ asamatthatāya nevasaññā, saṅkhārāvasesasukhumabhāvena vijjamānattā nāsaññā hoti.<br/><br/>[03] na kevalañca etāheva, aññāhipi anurūpāhi upamāhi esa attho vibhāvetabbo. upasampajja  viharatīti idaṃ vuttanayamevāti.<br/><br/>[03] ayaṃ nevasaññānāsaññāyatanakammaṭṭhāne vitthārakathā. 


volume: 148
item: 88
title: viññāṇañcāyatanakathā^ākiñcaññāyatanakathā^nevasaññānāsaññāyatanakathā^pakiṇṇakakathā^
content:
  [03] 288^b^.^eb^ asadisarūpo nātho, āruppaṃ yaṃ catubbidhaṃ āha. <br/><br/>[22] taṃ iti ñatvā tasmiṃ, pakiṇṇakakathāpi viññeyyā.. <br/><br/>[03] 289^b^.^eb^ āruppasamāpattiyo hi -- <br/><br/>[21] ārammaṇātikkamato, catassopi bhavantimā. <br/><br/>[22] aṅgātikkamametāsaṃ, na icchanti vibhāvino..<br/><br/>[03] etāsu hi rūpanimittātikkamato paṭhamā, ākāsātikkamato dutiyā, ākāse pavattitaviññāṇātikkamato  tatiyā. ākāse pavattitaviññāṇassa apagamātikkamato catutthīti sabbathā ārammaṇātikkamato  catassopi bhavantimā āruppasamāpattiyoti veditabbā. aṅgātikkamaṃ pana etāsaṃ na  icchanti paṇḍitā. na hi rūpāvacarasamāpattīsu viya etāsu aṅgātikkamo atthi. sabbāsupi  hi etāsu upekkhā, cittekaggatāti dve eva jhānaṅgāni honti. <br/><br/>[03] 290^b^.^eb^ evaṃ santepi -- <br/><br/>[21] suppaṇītatarā honti, pacchimā pacchimā idha. <br/><br/>[22] upamā tattha viññeyyā, pāsādatalasāṭikā..<br/><br/>[03] yathā ^a^M1.0333^ea^ ^a^V1.0329^ea^ hi catubhūmikassa pāsādassa heṭṭhimatale dibbanaccagītavāditasurabhigandhamālābhojanasayanacchādanādivasena  paṇītā pañcakāmaguṇā paccupaṭṭhitā assu. dutiye tato paṇītatarā. tatiye tato  paṇītatarā. catutthe sabbapaṇītatarā. tattha kiñcāpi tāni cattāripi pāsādatalāneva,  natthi nesaṃ pāsādatalabhāvena viseso. pañcakāmaguṇasamiddhavisesena pana heṭṭhimato heṭṭhimato  uparimaṃ uparimaṃ paṇītataraṃ hoti.<br/><br/>[03] yathā ca ekāya itthiyā kantitathūlasaṇhasaṇhatarasaṇhatamasuttānaṃ catupalatipaladvipalaekapalasāṭikā  assu āyāmena ca vitthārena ca samappamāṇā. tattha kiñcāpi tā sāṭikā catassopi  āyāmato ca vitthārato ca samappamāṇā, natthi tāsaṃ pamāṇato viseso. sukhasamphassasukhumabhāvamahagghabhāvehi  pana purimāya purimāya pacchimā pacchimā paṇītatarā honti, evameva kiñcāpi catūsu  etāsu upekkhā, cittekaggatāti etāni dveyeva aṅgāni honti, atha kho bhāvanāvisesena  tesaṃ aṅgāni paṇītapaṇītatarabhāvena suppaṇītatarā honti pacchimā pacchimā idhāti veditabbā. <br/><br/>[03] 291^b^.^eb^ evaṃ anupubbena paṇītapaṇītā cetā -- <br/><br/>[21] asucimhi maṇḍape laggo, eko tannissito paro. <br/><br/>[22] añño bahi anissāya, taṃ taṃ nissāya cāparo.. <br/><br/>[21] ṭhito catūhi etehi, purisehi yathākkamaṃ. <br/><br/>[22] samānatāya ñātabbā, catassopi vibhāvinā..<br/><br/>[03] tatrāyamatthayojanā -- asucimhi kira dese eko maṇḍapo, atheko puriso āgantvā taṃ  asuciṃ jigucchamāno taṃ maṇḍapaṃ hatthehi ālambitvā tattha laggo laggito viya aṭṭhāsi.  athāparo āgantvā taṃ maṇḍape laggaṃ purisaṃ nissito. athañño āgantvā cintesi  ``yo esa maṇḍapalaggo, yo ca tannissito, ubhopete duṭṭhitā. dhuvo ^a^M1.0334^ea^  ca nesaṃ maṇḍapapapāte pāto, handāhaṃ bahiyeva tiṭṭhāmī''ti. so tannissitaṃ anissāya  bahiyeva aṭṭhāsi. athāparo āgantvā maṇḍapalaggassa ca tannissitassa ca akhemabhāvaṃ cintetvā  bahiṭṭhitañca suṭṭhitoti mantvā ^a^V1.0330^ea^ taṃ nissāya aṭṭhāsi. tattha asucimhi dese maṇḍapo viya  kasiṇugghāṭimākāsaṃ daṭṭhabbaṃ, asucijigucchāya maṇḍapalaggo puriso viya rūpanimittajigucchāya  ākāsārammaṇaṃ ākāsānañcāyatanaṃ, maṇḍapalaggaṃ purisaṃ nissito viya ākāsārammaṇaṃ  ākāsānañcāyatanaṃ ārabbha pavattaṃ viññāṇañcāyatanaṃ, tesaṃ dvinnampi akhemabhāvaṃ cintetvā  anissāya taṃ maṇḍapalaggaṃ bahiṭṭhito viya ākāsānañcāyatanaṃ ārammaṇaṃ akatvā tadabhāvārammaṇaṃ  ākiñcaññāyatanaṃ, maṇḍapalaggassa tannissitassa ca akhemataṃ cintetvā bahiṭṭhitañca suṭṭhitoti  mantvā taṃ nissāya ṭhito viya viññāṇābhāvasaṅkhāte bahipadese ṭhitaṃ ākiñcaññāyatanaṃ  ārabbha pavattaṃ nevasaññānāsaññāyatanaṃ daṭṭhabbaṃ. <br/><br/>[03] 292^b^.^eb^ evaṃ pavattamānañca -- <br/><br/>[21] ārammaṇaṃ karoteva, aññābhāvena taṃ idaṃ. <br/><br/>[22] diṭṭhadosampi rājānaṃ, vuttihetu jano yathā..<br/><br/>[03] idañhi nevasaññānāsaññāyatanaṃ ``āsannaviññāṇañcāyatanapaccatthikā ayaṃ samāpattī''ti  evaṃ diṭṭhadosampi taṃ ākiñcaññāyatanaṃ aññassa ārammaṇassa abhāvā ārammaṇaṃ karoteva.  yathā kiṃ? diṭṭhadosampi rājānaṃ vuttihetu yathā jano. yathā hi asaṃyataṃ pharusakāyavacīmanosamācāraṃ  kañci sabbadisampatiṃ rājānaṃ ``pharusasamācāro aya''nti evaṃ diṭṭhadosampi aññattha  vuttiṃ alabhamāno jano vuttihetu nissāya vattati, evaṃ diṭṭhadosampi taṃ ākiñcaññāyatanaṃ  aññaṃ ārammaṇaṃ alabhamānamidaṃ nevasaññānāsaññāyatanaṃ ārammaṇaṃ karoteva. <br/><br/>[03] 293^b^.^eb^ evaṃ kurumānañca -- <br/><br/>[21] āruḷho dīghanisseṇiṃ, yathā nisseṇibāhukaṃ. <br/><br/>[22] pabbataggañca āruḷho, yathā pabbatamatthakaṃ.. <br/><br/>[21] yathā ^a^M1.0335^ea^ ^a^V1.0331^ea^ vā girimārūḷho, attanoyeva jaṇṇukaṃ. <br/><br/>[22] olubbhati tathevetaṃ, jhānamolubbha vattatīti.. <br/><br/>[06] iti sādhujanapāmojjatthāya kate visuddhimagge <br/><br/>[06] samādhibhāvanādhikāre <br/><br/>[06] āruppaniddeso nāma <br/><br/>[06] dasamo paricchedo. 


volume: 148
item: 89
title: samādhiniddeso^^^āhārepaṭikkūlabhāvanā^
content:
  [03] 294^b^.^eb^ idāni ^a^M1.0336^ea^ ^a^V1.0332^ea^ āruppānantaraṃ ekā saññāti evaṃ uddiṭṭhāya āhāre paṭikkūlasaññāya  bhāvanāniddeso anuppatto. tattha ^b^āharatī^eb^ti āhāro. so catubbidho kabaḷīkārāhāro,  phassāhāro, manosañcetanāhāro, viññāṇāhāroti.<br/><br/>[03] ko panettha kimāharatīti? kabaḷīkārāhāro ojaṭṭhamakaṃ rūpaṃ āharati. phassāhāro  tisso vedanā āharati. manosañcetanāhāro tīsu bhavesu paṭisandhiṃ āharati. viññāṇāhāro  paṭisandhikkhaṇe nāmarūpaṃ āharati.<br/><br/>[03] tesu kabaḷīkārāhāre nikantibhayaṃ. phassāhāre upagamanabhayaṃ. manosañcetanāhāre  upapattibhayaṃ. viññāṇāhāre paṭisandhibhayaṃ. evaṃ sappaṭibhayesu ca tesu kabaḷīkārāhāro  ^b^puttamaṃsūpamena^eb^ (saṃ0 ni0  2.63) dīpetabbo. phassāhāro ^b^niccammagāvūpamena^eb^  (saṃ0 ni0  2.63). manosañcetanāhāro ^b^aṅgārakāsūpamena^eb^ (saṃ0 ni0  2.63).  viññāṇāhāro ^b^sattisatūpamenā^eb^ti (saṃ0 ni0  2.63). imesu pana catūsu āhāresu  asitapītakhāyitasāyitappabhedo ^b^kabaḷīkāro āhārova^eb^ imasmiṃ atthe ^b^āhāro^eb^ti  adhippeto. tasmiṃ āhāre paṭikkūlākāraggahaṇavasena uppannā saññā āhāre paṭikkūlasaññā.<br/><br/>[03] taṃ āhāre paṭikkūlasaññaṃ bhāvetukāmena kammaṭṭhānaṃ uggahetvā uggahato ekapadampi  avirajjhantena rahogatena paṭisallīnena asitapītakhāyitasāyitappabhede kabaḷīkārāhāre  dasahākārehi paṭikkūlatā paccavekkhitabbā. seyyathidaṃ, gamanato, pariyesanato,  paribhogato, āsayato, nidhānato, aparipakkato, paripakkato, phalato, nissandato,  sammakkhanatoti. <br/><br/>[03] 295^b^.^eb^ tattha ^a^V1.0333^ea^ ^b^gamanato^eb^ti evaṃ mahānubhāve nāma sāsane pabbajitena sakalarattiṃ buddhavacanasajjhāyaṃ  vā samaṇadhammaṃ vā katvā kālasseva vuṭṭhāya cetiyaṅgaṇabodhiyaṅgaṇavattaṃ katvā pānīyaṃ  paribhojanīyaṃ upaṭṭhapetvā pariveṇaṃ ^a^M1.0337^ea^ sammajjitvā sarīraṃ paṭijaggitvā  āsanamārūyha vīsatiṃsa vāre kammaṭṭhānaṃ manasikaritvā uṭṭhāya pattacīvaraṃ gahetvā nijanasambādhāni  pavivekasukhāni chāyūdakasampannāni sucīni sītalāni ramaṇīyabhūmibhāgāni tapovanāni  pahāya ariyaṃ vivekaratiṃ anapekkhitvā susānābhimukhena siṅgālena viya āhāratthāya gāmābhimukhena  gantabbaṃ.<br/><br/>[03] evaṃ gacchatā ca mañcamhā vā pīṭhamhā vā otaraṇato paṭṭhāya pādarajagharagolikavaccādisamparikiṇṇaṃ  paccattharaṇaṃ akkamitabbaṃ hoti. tato appekadā mūsikajatukavaccādīhi upahatattā  antogabbhato paṭikkūlataraṃ pamukhaṃ daṭṭhabbaṃ hoti. tato ulūkapārāvatādivaccasammakkhitattā  uparimatalato paṭikkūlataraṃ heṭṭhimatalaṃ. tato kadāci kadāci vāteritehi purāṇatiṇapaṇṇehi  gilānasāmaṇerānaṃ muttakarīsakheḷasiṅghāṇikāhi vassakāle udakacikkhallādīhi ca saṃkiliṭṭhattā  heṭṭhimatalato paṭikkūlataraṃ pariveṇaṃ. pariveṇato paṭikkūlatarā vihāraracchā daṭṭhabbā  hoti.<br/><br/>[03] anupubbena pana bodhiñca cetiyañca vanditvā vitakkamāḷake ṭhitena muttarāsisadisaṃ  cetiyaṃ morapiñchakalāpamanoharaṃ bodhiṃ devavimānasampattisassirīkaṃ senāsanañca anapaloketvā  evarūpaṃ nāma ramaṇīyaṃ padesaṃ piṭṭhito katvā āhārahetu gantabbaṃ bhavissatīti pakkamitvā  gāmamaggaṃ paṭipannena khāṇukaṇṭakamaggopi udakavegabhinnavisamamaggopi daṭṭhabbo hoti.<br/><br/>[03] tato gaṇḍaṃ paṭicchādentena viya nivāsanaṃ nivāsetvā vaṇacoḷakaṃ bandhantena viya kāyabandhanaṃ  bandhitvā aṭṭhisaṅghātaṃ paṭicchādentena viya cīvaraṃ pārupitvā bhesajjakapālaṃ nīharantena  viya pattaṃ nīharitvā gāmadvārasamīpaṃ pāpuṇantena hatthikuṇapāssakuṇapagokuṇapamahiṃsakuṇapamanussakuṇapāhikuṇapakukkurakuṇapānipi  daṭṭhabbāni bhavanti. na kevalañca daṭṭhabbāni, gandhopi nesaṃ ghānaṃ paṭihanamāno adhivāsetabbo  hoti. tato gāmadvāre ṭhatvā caṇḍahatthiassādiparissayaparivajjanatthaṃ gāmaracchā oloketabbā  honti.<br/><br/>[03] iccetaṃ ^a^M1.0338^ea^ ^a^V1.0334^ea^ paccattharaṇādianekakuṇapapariyosānaṃ paṭikkūlaṃ āhārahetu  akkamitabbañca daṭṭhabbañca ghāyitabbañca hoti. aho vata bho paṭikkūlo āhāroti evaṃ  gamanato paṭikkūlatā paccavekkhitabbā. <br/><br/>[03] 296^b^.^eb^ kathaṃ ^b^pariyesanato^eb^? evaṃ gamanapaṭikkūlaṃ adhivāsetvāpi gāmaṃ paviṭṭhena saṅghāṭipārutena  kapaṇamanussena viya kapālahatthena gharapaṭipāṭiyā gāmavīthīsu caritabbaṃ hoti. yattha  vassakāle akkantākkantaṭṭhāne yāva piṇḍikamaṃsāpi udakacikkhalle pādā pavisanti,  ekena hatthena pattaṃ gahetabbaṃ hoti, ekena cīvaraṃ ukkhipitabbaṃ. gimhakāle  vātavegena samuṭṭhitehi paṃsutiṇarajehi okiṇṇasarīrena caritabbaṃ. taṃ taṃ gehadvāraṃ  patvā macchadhovanamaṃsadhovanataṇḍuladhovanakheḷasiṅghāṇikasunakhasūkaravaccādīhi sammissāni  kimikulākulāni nīlamakkhikaparikiṇṇāni oḷigallāni ceva candanikaṭṭhānāni ca  daṭṭhabbāni honti akkamitabbānipi. yato tā makkhikā uṭṭhahitvā saṅghāṭiyampi pattepi  sīsepi nilīyanti.<br/><br/>[03] gharaṃ paviṭṭhassāpi keci denti, keci na denti. dadamānāpi ekacce hiyyo pakkabhattampi  purāṇakhajjakampi pūtikummāsapūpādīnipi dadanti. adadamānāpi kecideva ``aticchatha,  bhante''ti vadanti, keci pana apassamānā viya tuṇhī honti, keci aññena mukhaṃ  karonti, keci ``gaccha, re muṇḍakā''tiādīhi pharusavācāhi samudācaranti. evaṃ  kapaṇamanussena viya gāme piṇḍāya caritvā nikkhamitabbanti.<br/><br/>[03] iccetaṃ gāmappavesanato paṭṭhāya yāva nikkhamanā udakacikkhallādipaṭikkūlaṃ āhārahetu  akkamitabbañceva daṭṭhabbañca adhivāsetabbañca hoti. aho vata bho paṭikkūlo āhāroti  evaṃ pariyesanato paṭikkūlatā paccavekkhitabbā. <br/><br/>[03] 297^b^.^eb^ kathaṃ ^b^paribhogato^eb^? evaṃ pariyiṭṭhāhārena pana bahigāme phāsukaṭṭhāne sukhanisinnena  yāva tattha hatthaṃ na otāreti, tāva tathārūpaṃ garuṭṭhāniyaṃ bhikkhuṃ vā lajjimanussaṃ  vā disvā nimantetumpi sakkā hoti. bhuñjitukāmatāya panettha hatthe otāritamatte  ^a^V1.0335^ea^ ``gaṇhathā''ti vadantena ^a^M1.0339^ea^ lajjitabbaṃ hoti. hatthaṃ pana otāretvā maddantassa  pañcaṅgulianusārena sedo paggharamāno sukkhathaddhabhattampi temento muduṃ karoti. <br/><br/>[01] atha tasmiṃ parimaddanamattenāpi sambhinnasobhe ālopaṃ katvā mukhe ṭhapite heṭṭhimadantā  udukkhalakiccaṃ sādhenti, uparimā musalakiccaṃ, jivhā hatthakiccaṃ. taṃ tattha suvānadoṇiyaṃ  suvānapiṇḍamiva dantamusalehi koṭṭetvā jivhāya samparivattiyamānaṃ jivhāgge tanupasannakheḷo  makkheti, vemajjhato paṭṭhāya bahalakheḷo makkheti, dantakaṭṭhena asampattaṭṭhāne dantagūthako  makkheti. so evaṃ vicuṇṇitamakkhito taṅkhaṇaññeva antarahitavaṇṇagandhasaṅkhāraviseso suvānadoṇiyaṃ  ṭhitasuvānavamathu viya paramajegucchabhāvaṃ upagacchati. evarūpopi samāno cakkhussa āpāthaṃ  atītattā ajjhoharitabbo hotīti evaṃ paribhogato paṭikkūlatā paccavekkhitabbā. <br/><br/>[03] 298^b^.^eb^ kathaṃ ^b^āsayato^eb^? evaṃ paribhogaṃ upagato ca panesa anto pavisamāno yasmā buddhapaccekabuddhānampi  raññopi cakkavattissa pittasemhapubbalohitāsayesu catūsu aññataro āsayo hotiyeva.  mandapuññānaṃ pana cattāro āsayā honti. tasmā yassa pittāsayo adhiko hoti, tassa  bahalamadhukatelamakkhito viya paramajeguccho hoti. yassa semhāsayo adhiko hoti, tassa  nāgabalapaṇṇarasamakkhito viya. yassa pubbāsayo adhiko hoti, tassa pūtitakkamakkhito viya.  yassa lohitāsayo adhiko hoti, tassa rajanamakkhito viya paramajeguccho hotīti evaṃ āsayato  paṭikkūlatā paccavekkhitabbā. <br/><br/>[03] 299^b^.^eb^ kathaṃ ^b^nidhānato^eb^? so imesu catūsu āsayesu aññatarena āsayena makkhito antoudaraṃ  pavisitvā neva suvaṇṇabhājane na maṇirajatādibhājanesu nidhānaṃ gacchati. sace pana dasavassikena  ajjhohariyati dasa vassāni adhotavaccakūpasadise okāse patiṭṭhahati. sace vīsa, tiṃsa,  cattālīsa, paññāsa, saṭṭhi, sattati, asīti, navutivassikena, sace vassasatikena ajjhohariyati.  vassasataṃ adhotavaccakūpasadise ^a^M1.0340^ea^ okāse patiṭṭhahatīti evaṃ nidhānato paṭikkūlatā  paccavekkhitabbā. <br/><br/>[03] 300^b^.^eb^ kathaṃ ^b^aparipakkato^eb^? so panāyamāhāro evarūpe okāse nidhānamupagato yāva  aparipakko hoti, tāva tasmiññeva yathāvuttappakāre  paramandhakāratimise nānākuṇapagandhavāsitapavanavicarite ^a^V1.0336^ea^  atiduggandhajegucche padese yathā nāma nidāghe akālameghena abhivuṭṭhamhi caṇḍālagāmadvārāavāṭe  patitāni tiṇapaṇṇakilañjakhaṇḍāhikukkuramanussakuṇapādīni sūriyātapena santattāni  pheṇapupphuḷakācitāni tiṭṭhanti, evameva taṃdivasampi hiyyopi tato purime divasepi  ajjhohato sabbo ekato hutvā semhapaṭalapariyonaddho kāyaggisantāpakuthitakuthanasañjātapheṇapupphuḷakācito  paramajegucchabhāvaṃ upagantvā tiṭṭhatīti evaṃ aparipakkato paṭikkūlatā paccavekkhitabbā. <br/><br/>[03] 301^b^.^eb^ kathaṃ ^b^paripakkato^eb^? so tattakāyagginā paripakko samāno na suvaṇṇarajatādidhātuyo  viya suvaṇṇarajatādibhāvaṃ upagacchati. pheṇapupphuḷake pana muñcanto saṇhakaraṇiyaṃ  pisitvā nāḷike pakkhittapaṇḍumattikā viya karīsabhāvaṃ upagantvā pakkāsayaṃ,  muttabhāvaṃ upagantvā muttavatthiñca pūretīti evaṃ paripakkato paṭikkūlatā paccavekkhitabbā. <br/><br/>[03] 302^b^.^eb^ kathaṃ ^b^phalato^eb^? sammā paripaccamāno ca panāyaṃ kesalomanakhadantādīni nānākuṇapāni  nipphādeti asammāparipaccamāno daddukaṇḍukacchukuṭṭhakilāsasosakāsātisārappabhutīni  rogasatāni, idamassa phalanti evaṃ phalato paṭikkūlatā paccavekkhitabbā. <br/><br/>[03] 303^b^.^eb^ kathaṃ ^b^nissandato^eb^? ajjhohariyamāno cesa ekena dvārena pavisitvā nissandamāno  akkhimhā akkhigūthako kaṇṇamhā kaṇṇagūthakotiādinā pakārena anekehi dvārehi  nissandati. ajjhoharaṇasamaye cesa mahāparivārenāpi ajjhohariyati. nissandanasamaye pana  uccārapassāvādibhāvaṃ upagato ekakeneva nīhariyati. paṭhamadivase ca ^a^M1.0341^ea^  naṃ paribhuñjanto haṭṭhapahaṭṭhopi hoti udaggudaggo pītisomanassajāto. dutiyadivase nissandento  pihitanāsiko hoti vikuṇitamukho jegucchī maṅkubhūto. paṭhamadivase ca naṃ ratto giddho  gadhito mucchitopi ajjhoharitvā dutiyadivase ekarattivāsena viratto aṭṭīyamāno harāyamāno  jigucchamāno nīharati. tenāhu porāṇā -- <br/><br/>[21] ``annaṃ pānaṃ khādanīyaṃ, bhojanañca mahārahaṃ. <br/><br/>[22] ekadvārena pavisitvā, navadvārehi sandati.. <br/><br/>[21] ``annaṃ ^a^V1.0337^ea^ pānaṃ khādanīyaṃ, bhojanañca mahārahaṃ. <br/><br/>[22] bhuñjati saparivāro, nikkhāmento nilīyati.. <br/><br/>[21] ``annaṃ pānaṃ khādanīyaṃ, bhojanañca mahārahaṃ. <br/><br/>[22] bhuñjati abhinandanto, nikkhāmento jigucchati.. <br/><br/>[21] ``annaṃ pānaṃ khādanīyaṃ, bhojanañca mahārahaṃ. <br/><br/>[22] ekarattiparivāsā, sabbaṃ bhavati pūtika''nti..<br/><br/>[03] evaṃ nissandato paṭikkūlatā paccavekkhitabbā. <br/><br/>[03] 304^b^.^eb^ kathaṃ ^b^sammakkhanato^eb^? paribhogakālepi cesa hatthaoṭṭhajivhātālūni sammakkheti.  tāni tena sammakkhitattā paṭikkūlāni honti, yāni dhotānipi gandhaharaṇatthaṃ punappunaṃ  dhovitabbāni honti. paribhutto samāno yathā nāma odane paccamāne thusakaṇakuṇḍakādīni  uttaritvā ukkhalimukhavaṭṭipidhāniyo makkhanti, evameva sakalasarīrānugatena kāyagginā  pheṇuddehakaṃ paccitvā uttaramāno dante dantamalabhāvena sammakkheti. jivhātāluppabhutīni  kheḷasemhādibhāvena, akkhikaṇṇanāsādhomaggādike akkhigūthakakaṇṇagūthakasiṅghāṇikāmuttakarīsādibhāvena  sammakkheti. yena sammakkhitāni imāni dvārāni divase divase dhoviyamānānipi neva  sucīni, na manoramāni honti. yesu ekaccaṃ dhovitvā hattho puna udakena dhovitabbo  hoti. ekaccaṃ dhovitvā dvattikkhattuṃ gomayenapi mattikāyapi gandhacuṇṇenapi dhovato  pāṭikulyatā vigacchatīti evaṃ sammakkhanato paṭikkūlatā paccavekkhitabbā. <br/><br/>[03] 305^b^.^eb^ tassevaṃ ^a^M1.0342^ea^ dasahākārehi paṭikkūlataṃ paccavekkhato takkāhataṃ vitakkāhataṃ  karontassa paṭikkūlākāravasena kabaḷīkārāhāro pākaṭo hoti. so taṃ nimittaṃ  punappunaṃ āsevati bhāveti bahulīkaroti. tassevaṃ karoto nīvaraṇāni vikkhambhanti.  kabaḷīkārāhārassa sabhāvadhammatāya gambhīrattā appanaṃ appattena upacārasamādhinā cittaṃ  samādhiyati. paṭikkūlākāraggahaṇavasena panettha saññā pākaṭā hoti. tasmā imaṃ kammaṭṭhānaṃ  āhāre paṭikkūlasaññā icceva saṅkhaṃ gacchati. <br/><br/>[01] imañca ^a^V1.0338^ea^ pana āhāre paṭikkūlasaññaṃ anuyuttassa bhikkhuno rasataṇhāya cittaṃ patilīyati  patikuṭati pativaṭṭati. so kantāranittharaṇatthiko viya puttamaṃsaṃ vigatamado āhāraṃ  āhāreti yāvadeva dukkhassa nittharaṇatthāya. athassa appakasireneva kabaḷīkārāhārapariññāmukhena  pañcakāmaguṇiko rāgo pariññaṃ gacchati. so pañcakāmaguṇapariññāmukhena rūpakkhandhaṃ  parijānāti. aparipakkādipaṭikkūlabhāvavasena cassa kāyagatāsatibhāvanāpi pāripūriṃ  gacchati, asubhasaññāya anulomapaṭipadaṃ paṭipanno hoti. imaṃ pana paṭipattiṃ nissāya diṭṭheva  dhamme amatapariyosānataṃ anabhisambhuṇanto sugatiparāyano hotīti.<br/><br/>[03] ayaṃ āhāre paṭikkūlasaññābhāvanāya vitthārakathā. 


volume: 148
item: 90
title: ^^āhārepaṭikkūlabhāvanā^catudhātuvavatthānabhāvanā^
content:
  [03] 306^b^.^eb^ idāni āhāre paṭikkūlasaññānantaraṃ ^b^ekaṃ vavatthāna^eb^nti evaṃ uddiṭṭhassa catudhātuvavatthānassa  bhāvanāniddeso anuppatto. tattha ^b^vavatthāna^eb^nti sabhāvūpalakkhaṇavasena sanniṭṭhānaṃ, catunnaṃ  dhātūnaṃ vavatthānaṃ ^b^catudhātuvavatthānaṃ^eb^. dhātumanasikāro, dhātukammaṭṭhānaṃ, catudhātuvavatthānanti  atthato ekaṃ. tayidaṃ dvidhā āgataṃ saṅkhepato ca vitthārato ca. saṅkhepato mahāsatipaṭṭhāne  āgataṃ. vitthārato mahāhatthipadūpame rāhulovāde dhātuvibhaṅge ca. tañhi --<br/><br/>[03] ``seyyathāpi, bhikkhave, dakkho goghātako vā goghātakantevāsī vā gāviṃ vadhitvā  catumahāpathe bilaso ^a^M1.0343^ea^ vibhajitvā nisinno assa, evameva kho, bhikkhave,  bhikkhu imameva kāyaṃ yathāṭhitaṃ yathāpaṇihitaṃ dhātuso paccavekkhati, atthi imasmiṃ kāye  pathavīdhātu āpodhātu tejodhātu vāyodhātū''ti --<br/><br/>[03] evaṃ tikkhapaññassa dhātukammaṭṭhānikassa vasena ^b^mahāsatipaṭṭhāne^eb^ (dī0 ni0 2.378) saṅkhepato  āgataṃ.<br/><br/>[03] tassattho -- yathā cheko goghātako vā tasseva vā bhattavetanabhato antevāsiko gāviṃ vadhitvā  vinivijjhitvā catasso disā gatānaṃ mahāpathānaṃ vemajjhaṭṭhānasaṅkhāte catumahāpathe koṭṭhāsaṃ  ^a^V1.0339^ea^ katvā nisinno assa, evameva bhikkhu catunnaṃ iriyāpathānaṃ yena kenaci ākārena  ṭhitattā yathāṭhitaṃ. yathāṭhitattāva yathāpaṇihitaṃ kāyaṃ atthi imasmiṃ kāye pathavīdhātu...pe0...  vāyodhātūti evaṃ dhātuso paccavekkhati.<br/><br/>[03] kiṃ vuttaṃ hoti? yathā goghātakassa gāviṃ posentassapi āghātanaṃ āharantassapi āharitvā  tattha bandhitvā ṭhapentassapi vadhantassapi vadhitaṃ mataṃ passantassapi tāvadeva gāvītisaññā  na antaradhāyati, yāva naṃ padāletvā bilaso na vibhajati. vibhajitvā nisinnassa pana gāvīsaññā  antaradhāyati, maṃsasaññā pavattati. nāssa evaṃ hoti ``ahaṃ gāviṃ vikkiṇāmi, ime  gāviṃ harantī''ti. atha khvassa ``ahaṃ maṃsaṃ vikkiṇāmi, imepi maṃsaṃ haranti''cceva  hoti, evameva imassāpi bhikkhuno pubbe bālaputhujjanakāle gihibhūtassapi pabbajitassapi  tāvadeva sattoti vā posoti vā puggaloti vā saññā na antaradhāyati, yāva imameva  kāyaṃ yathāṭhitaṃ yathāpaṇihitaṃ ghanavinibbhogaṃ katvā dhātuso na paccavekkhati. dhātuso  paccavekkhato pana sattasaññā antaradhāyati, dhātuvaseneva cittaṃ santiṭṭhati. tenāha bhagavā  ``seyyathāpi, bhikkhave, dakkho goghātako vā...pe0... nisinno assa, evameva kho,  bhikkhave, bhikkhu...pe0... vāyodhātū''ti. <br/><br/>[03] 307^b^.^eb^ ^b^mahāhatthipadūpame^eb^ (ma0 ni0 1.300 ādayo) pana -- ``katamā cāvuso, ajjhattikā  pathavīdhātu? yaṃ ajjhattaṃ paccattaṃ kakkhaḷaṃ kharigataṃ upādinnaṃ. seyyathidaṃ   ^a^M1.0344^ea^, kesā lomā...pe0... udariyaṃ karīsaṃ, yaṃ vā panaññampi kiñci  ajjhattaṃ paccattaṃ kakkhaḷaṃ kharigataṃ upādinnaṃ, ayaṃ vuccati, āvuso, ajjhattikā  pathavīdhātū''ti ca,<br/><br/>[03] ``katamā cāvuso, ajjhattikā āpodhātu? yaṃ ajjhattaṃ paccattaṃ āpo āpogataṃ upādinnaṃ.  seyyathidaṃ, pittaṃ...pe0... muttaṃ, yaṃ vā panaññampi kiñci ajjhattaṃ paccattaṃ  āpo āpogataṃ upādinnaṃ, ayaṃ vuccatāvuso, ajjhattikā āpodhātū''ti ca,<br/><br/>[03] ``katamā cāvuso, ajjhattikā tejodhātu? yaṃ ajjhattaṃ paccattaṃ tejo tejogataṃ upādinnaṃ.  seyyathidaṃ, yena ca santappati, yena ca jīrīyati, yena ca  pariḍayhati, yena ca asitapītakhāyitasāyitaṃ ^a^V1.0340^ea^  sammā pariṇāmaṃ gacchati, yaṃ vā panaññampi kiñci ajjhattaṃ paccattaṃ tejo tejogataṃ  upādinnaṃ, ayaṃ vuccatāvuso, ajjhattikā tejodhātū''ti ca,<br/><br/>[03] ``katamā cāvuso, ajjhattikā vāyodhātu? yaṃ ajjhattaṃ paccattaṃ vāyo vāyogataṃ  upādinnaṃ. seyyathidaṃ, uddhaṅgamā vātā, adhogamā vātā, kucchisayā vātā, koṭṭhāsayā  vātā, aṅgamaṅgānusārino vātā, assāso passāso iti vā, yaṃ vā panaññampi kiñci  ajjhattaṃ paccattaṃ vāyo vāyogataṃ upādinnaṃ, ayaṃ vuccatāvuso, ajjhattikā vāyodhātū''ti  ca --<br/><br/>[03] evaṃ nātitikkhapaññassa dhātukammaṭṭhānikassa vasena vitthārato āgataṃ. yathā cettha, evaṃ  rāhulovādadhātuvibhaṅgesupi.<br/><br/>[03] tatrāyaṃ anuttānapadavaṇṇanā, ^b^ajjhattaṃ paccatta^eb^nti idaṃ tāva ubhayampi niyakassa adhivacanaṃ.  ^b^niyakaṃ^eb^ nāma attani jātaṃ sasantānapariyāpannanti attho. tayidaṃ yathā loke itthīsu  kathā adhitthīti vuccati, evaṃ attani pavattattā ^b^ajjhattaṃ,^eb^ attānaṃ paṭicca paṭicca pavattattā  ^b^paccatta^eb^ntipi vuccati. ^b^kakkhaḷa^eb^nti thaddhaṃ. ^b^kharigata^eb^nti pharusaṃ. tattha paṭhamaṃ  lakkhaṇavacanaṃ, dutiyaṃ ākāravacanaṃ, kakkhaḷalakkhaṇā hi pathavīdhātu, sā pharusākārā  hoti, tasmā kharigatanti ^a^M1.0345^ea^ vuttā. ^b^upādinna^eb^nti daḷhaṃ ādinnaṃ,  ahaṃ mamanti evaṃ daḷhaṃ ādinnaṃ, gahitaṃ parāmaṭṭhanti attho. ^b^seyyathida^eb^nti nipāto.  tassa taṃ katamanti ceti attho. tato taṃ dassento ``kesā lomā''tiādimāha. ettha  ca ^b^matthaluṅgaṃ pakkhipitvā^eb^ vīsatiyā ākārehi pathavīdhātu niddiṭṭhāti veditabbā.  yaṃ vā panaññampi kiñcīti avasesesu tīsu koṭṭhāsesu pathavīdhātu saṅgahitā.<br/><br/>[03] vissandanabhāvena taṃ taṃ ṭhānaṃ appotīti ^b^āpo^eb^. kammasamuṭṭhānādivasena nānāvidhesu  āpesu gatanti ^b^āpogataṃ^eb^. kiṃ taṃ? āpodhātuyā ābandhanalakkhaṇaṃ.<br/><br/>[03] tejanavasena ^b^tejo,^eb^ vuttanayeneva tejesu gatanti ^b^tejogataṃ^eb^. kiṃ taṃ? uṇhattalakkhaṇaṃ.  ^b^yena cā^eb^ti yena tejodhātugatena kupitena ayaṃ kāyo santappati, ekāhikajarādibhāvena  usumajāto hoti. ^b^yena ca jīrīyatī^eb^ti yena ayaṃ kāyo jīrati, indriyavekallataṃ  balaparikkhayaṃ ^a^V1.0341^ea^ valipalitādibhāvañca pāpuṇāti. ^b^yena ca pariḍayhatī^eb^ti yena kupitena  ayaṃ kāyo ḍayhati. so ca puggalo ``ḍayhāmi ḍayhāmī''ti kandanto satadhotasappigosīsacandanādilepañceva  tālavaṇṭavātañca paccāsīsati. ^b^yena ca asitapītakhāyitasāyitaṃ sammā pariṇāmaṃ gacchatī^eb^ti  yenetaṃ asitaṃ vā odanādi pītaṃ vā pānakādi khāyitaṃ vā piṭṭhakhajjakādi sāyitaṃ  vā ambapakkamadhuphāṇitādi sammā paripākaṃ gacchati, rasādibhāvena vivekaṃ gacchatīti  attho. ettha ca purimā tayo tejodhātusamuṭṭhānā. pacchimo kammasamuṭṭhānova.<br/><br/>[03] vāyanavasena ^b^vāyo,^eb^ vuttanayeneva vāyesu gatanti ^b^vāyogataṃ^eb^. kiṃ taṃ? vitthambhanalakkhaṇaṃ.  ^b^uddhaṅgamā vātā^eb^ti uggārahikkādipavattakā uddhaṃ ārohaṇavātā. ^b^adhogamā vātā^eb^ti  uccārapassāvādinīharaṇakā adho orohaṇavātā. ^b^kucchisayā vātā^eb^ti antānaṃ  bahivātā. ^b^koṭṭhāsayā vātā^eb^ti antānaṃ antovātā. ^b^aṅgamaṅgānusārino vātā^eb^ti  dhamanijālānusārena sakalasarīre aṅgamaṅgāni anusaṭā samiñjanapasāraṇādinibbattakā vātā.  ^b^assāso^eb^ti antopavisananāsikavāto. ^b^passāso^eb^ti bahinikkhamananāsikavāto. ettha  ca purimā pañca catusamuṭṭhānā. assāsapassāsā ^a^M1.0346^ea^ cittasamuṭṭhānāva. sabbattha  ^b^yaṃ vā panaññampi kiñcī^eb^ti iminā padena avasesakoṭṭhāsesu āpodhātuādayo saṅgahitā.<br/><br/>[03] iti vīsatiyā ākārehi pathavīdhātu, dvādasahi āpodhātu, catūhi tejodhātu, chahi  vāyodhātūti dvācattālīsāya ākārehi catasso dhātuyo vitthāritā hontīti ayaṃ  tāvettha pāḷivaṇṇanā. <br/><br/>[03] 308^b^.^eb^ bhāvanānaye panettha tikkhapaññassa bhikkhuno kesā pathavīdhātu, lomā pathavīdhātūti  evaṃ vitthārato dhātupariggaho papañcato upaṭṭhāti. yaṃ thaddhalakkhaṇaṃ, ayaṃ pathavīdhātu.  yaṃ ābandhanalakkhaṇaṃ, ayaṃ āpodhātu. yaṃ paripācanalakkhaṇaṃ, ayaṃ tejodhātu. yaṃ  vitthambhanalakkhaṇaṃ, ayaṃ vāyodhātūti evaṃ manasikaroto panassa kammaṭṭhānaṃ pākaṭaṃ hoti.  nātitikkhapaññassa pana evaṃ manasikaroto andhakāraṃ avibhūtaṃ hoti. purimanayena vitthārato  manasikarontassa pākaṭaṃ hoti.<br/><br/>[03] kathaṃ ^a^V1.0342^ea^? yathā dvīsu bhikkhūsu bahupeyyālaṃ tantiṃ sajjhāyantesu tikkhapañño bhikkhu sakiṃ  vā dvikkhattuṃ vā peyyālamukhaṃ vitthāretvā tato paraṃ ubhatokoṭivaseneva sajjhāyaṃ  karonto gacchati. tatra nātitikkhapañño evaṃ vattā hoti ``kiṃ sajjhāyo nāmesa oṭṭhapariyāhatamattaṃ  kātuṃ na deti, evaṃ sajjhāye kariyamāne kadā tanti paguṇā bhavissatī''ti. so  āgatāgataṃ peyyālamukhaṃ vitthāretvāva sajjhāyaṃ karoti. tamenaṃ itaro evamāha -- ``kiṃ  sajjhāyo nāmesa pariyosānaṃ gantuṃ na deti, evaṃ sajjhāye kariyamāne kadā tanti pariyosānaṃ  gamissatī''ti. evameva tikkhapaññassa kesādivasena vitthārato dhātupariggaho papañcato  upaṭṭhāti. yaṃ thaddhalakkhaṇaṃ, ayaṃ pathavīdhātūtiādinā nayena saṅkhepato manasikaroto kammaṭṭhānaṃ  pākaṭaṃ hoti. itarassa tathā manasikaroto andhakāraṃ avibhūtaṃ hoti. kesādivasena  vitthārato manasikarontassa pākaṭaṃ hoti.<br/><br/>[03] tasmā imaṃ kammaṭṭhānaṃ bhāvetukāmena tikkhapaññena tāva rahogatena paṭisallīnena sakalampi  attano rūpakāyaṃ āvajjetvā yo imasmiṃ kāye thaddhabhāvo vā kharabhāvo vā, ayaṃ pathavīdhātu.  yo ābandhanabhāvo ^a^M1.0347^ea^ vā dravabhāvo vā, ayaṃ āpodhātu. yo paripācanabhāvo  vā uṇhabhāvo vā, ayaṃ tejodhātu. yo vitthambhanabhāvo vā samudīraṇabhāvo vā,  ayaṃ vāyodhātūti evaṃ saṃkhittena dhātuyo pariggahetvā punappunaṃ pathavīdhātu āpodhātūti  dhātumattato nissattato nijjīvato āvajjitabbaṃ manasikātabbaṃ paccavekkhitabbaṃ. tassevaṃ  vāyamamānassa nacireneva dhātuppabhedāvabhāsanapaññāpariggahito sabhāvadhammārammaṇattā appanaṃ  appatto upacāramatto samādhi uppajjati.<br/><br/>[03] atha vā pana ye ime catunnaṃ mahābhūtānaṃ nissattabhāvadassanatthaṃ dhammasenāpatinā ``aṭṭhiñca  paṭicca nhāruñca paṭicca maṃsañca paṭicca cammañca paṭicca ākāso parivārito rūpantveva  saṅkhaṃ gacchatī''ti (ma0 ni0 1.306) cattāro koṭṭhāsā vuttā. tesu taṃ taṃ antarānusārinā  ñāṇahatthena vinibbhujitvā vinibbhujitvā yo etesu thaddhabhāvo vā kharabhāvo vā, ayaṃ  pathavīdhātūti purimanayeneva dhātuyo pariggahetvā punappunaṃ pathavīdhātu āpodhātūti  dhātumattato nissattato nijjīvato āvajjitabbaṃ manasikātabbaṃ paccavekkhitabbaṃ. tassevaṃ  vāyamamānassa nacireneva  dhātuppabhedāvabhāsanapaññāpariggahito sabhāvadhammārammaṇattā ^a^V1.0343^ea^ appanaṃ  appatto upacāramatto samādhi uppajjati. ayaṃ saṅkhepato āgate catudhātuvavatthāne bhāvanānayo. <br/><br/>[03] 309^b^.^eb^ vitthārato āgate pana evaṃ veditabbo. idaṃ kammaṭṭhānaṃ bhāvetukāmena hi nātitikkhapaññena  yoginā ācariyasantike dvācattālīsāya ākārehi vitthārato dhātuyo uggaṇhitvā  vuttappakāre senāsane viharantena katasabbakiccena rahogatena paṭisallīnena sasambhārasaṅkhepato,  sasambhāravibhattito, salakkhaṇasaṅkhepato, salakkhaṇavibhattitoti evaṃ catūhākārehi kammaṭṭhānaṃ  bhāvetabbaṃ.<br/><br/>[03] tattha kathaṃ ^b^sasambhārasaṅkhepato bhāveti^eb^? idha bhikkhu vīsatiyā koṭṭhāsesu thaddhākāraṃ  pathavīdhātūti vavatthapeti. dvādasasu koṭṭhāsesu yūsagataṃ udakasaṅkhātaṃ ābandhanākāraṃ  āpodhātūti vavatthapeti. catūsu koṭṭhāsesu paripācanakaṃ tejaṃ tejodhātūti vavatthapeti  ^a^M1.0348^ea^. chasu koṭṭhāsesu vitthambhanākāraṃ vāyodhātūti vavatthapeti. tassevaṃ  vavatthāpayatoyeva dhātuyo pākaṭā honti. tā punappunaṃ āvajjato manasikaroto vuttanayeneva  upacārasamādhi uppajjati. <br/><br/>[03] 310^b^.^eb^ yassa pana evaṃ bhāvayato kammaṭṭhānaṃ na ijjhati, tena ^b^sasambhāravibhattito^eb^ bhāvetabbaṃ.  kathaṃ? tena hi bhikkhunā yaṃ taṃ kāyagatāsatikammaṭṭhānaniddese sattadhā uggahakosallaṃ  dasadhā manasikārakosallañca vuttaṃ. dvattiṃsākāre tāva taṃ sabbaṃ aparihāpetvā tacapañcakādīnaṃ  anulomapaṭilomato vacasā sajjhāyaṃ ādiṃkatvā sabbaṃ tattha vuttavidhānaṃ kātabbaṃ. ayameva  hi viseso, tattha vaṇṇasaṇṭhānadisokāsaparicchedavasena kesādayo manasikaritvāpi paṭikkūlavasena  cittaṃ ṭhapetabbaṃ, idha dhātuvasena. tasmā vaṇṇādivasena pañcadhā pañcadhā kesādayo manasikaritvā  avasāne evaṃ manasikāro pavattetabbo. <br/><br/>[03] 311^b^.^eb^ ime ^b^kesā^eb^ nāma sīsakaṭāhapaliveṭhanacamme jātā. tattha yathāvammikamatthake  jātesu kuṇṭhatiṇesu na vammikamatthako jānāti mayi kuṇṭhatiṇāni jātānīti,  napi kuṇṭhatiṇāni jānanti mayaṃ vammikamatthake jātānīti, evameva na sīsakaṭāhapaliveṭhanacammaṃ  jānāti mayi kesā jātāti, napi kesā jānanti mayaṃ sīsakaṭāhaveṭhanacamme jātāti,  aññamaññaṃ ^a^V1.0344^ea^ ābhogapaccavekkhaṇarahitā ete dhammā. iti kesā nāma imasmiṃ sarīre pāṭiyekko  koṭṭhāso acetano abyākato suñño nissatto thaddho pathavīdhātūti. <br/><br/>[03] 312^b^.^eb^ ^b^lomā^eb^ sarīraveṭhanacamme jātā. tattha yathā suññagāmaṭṭhāne jātesu dabbatiṇakesu  na suññagāmaṭṭhānaṃ jānāti mayi dabbatiṇakāni jātānīti, napi dabbatiṇakāni jānanti  mayaṃ suññagāmaṭṭhāne jātānīti, evameva na sarīraveṭhanacammaṃ jānāti mayi lomā jātāti.  napi lomā jānanti mayaṃ sarīraveṭhanacamme jātāti. aññamaññaṃ ābhogapaccavekkhaṇarahitā  ^a^M1.0349^ea^ ete dhammā. iti lomā nāma imasmiṃ sarīre pāṭiyekko koṭṭhāso  acetano abyākato suñño nissatto thaddho pathavīdhātūti. <br/><br/>[03] 313^b^.^eb^ ^b^nakhā^eb^ aṅgulīnaṃ aggesu jātā. tattha yathā kumārakesu daṇḍakehi madhukaṭṭhike  vijjhitvā kīḷantesu na daṇḍakā jānanti amhesu madhukaṭṭhikā ṭhapitāti, napi madhukaṭṭhikā  jānanti mayaṃ daṇḍakesu ṭhapitāti, evameva na aṅguliyo jānanti amhākaṃ aggesu nakhā  jātāti. napi nakhā jānanti mayaṃ aṅgulīnaṃ aggesu jātāti. aññamaññaṃ ābhogapaccavekkhaṇarahitā  ete dhammā. iti nakhā nāma imasmiṃ sarīre pāṭiyekko koṭṭhāso acetano abyākato  suñño nissatto thaddho pathavīdhātūti. <br/><br/>[03] 314^b^.^eb^ ^b^dantā^eb^ hanukaṭṭhikesu jātā. tattha yathā vaḍḍhakīhi pāsāṇaudukkhalakesu kenacideva  silesajātena bandhitvā ṭhapitathambhesu na udukkhalā jānanti amhesu thambhā ṭhitāti.  napi thambhā jānanti mayaṃ udukkhalesu ṭhitāti, evameva na hanukaṭṭhīni jānanti amhesu  dantā jātāti. napi dantā jānanti mayaṃ hanukaṭṭhīsu jātāti. aññamaññaṃ ābhogapaccavekkhaṇarahitā  ete dhammā. iti dantā nāma imasmiṃ sarīre pāṭiyekko koṭṭhāso acetano abyākato  suñño nissatto thaddho pathavīdhātūti. <br/><br/>[03] 315^b^.^eb^ ^b^taco^eb^ sakalasarīraṃ pariyonandhitvā ṭhito. tattha yathā allagocammapariyonaddhāya  mahāvīṇāya na mahāvīṇā jānāti ahaṃ allagocammena pariyonaddhāti. napi allagocammaṃ  jānāti mayā mahāvīṇā pariyonaddhāti, evameva na sarīraṃ jānāti ahaṃ tacena pariyonaddhanti.  napi taco jānāti mayā sarīraṃ pariyonaddhanti. aññamaññaṃ ābhogapaccavekkhaṇarahitā ^a^V1.0345^ea^ ete  dhammā. iti taco nāma imasmiṃ sarīre pāṭiyekko koṭṭhāso acetano abyākato  suñño nissatto thaddho pathavīdhātūti. <br/><br/>[03] 316^b^.^eb^ ^b^maṃsaṃ^eb^ aṭṭhisaṅghāṭaṃ anulimpitvā ṭhitaṃ. tattha yathā mahāmattikalittāya bhittiyā  na bhitti jānāti ahaṃ mahāmattikāya littāti. napi ^a^M1.0350^ea^ mahāmattikā  jānāti mayā bhitti littāti, evameva na aṭṭhisaṅghāṭo jānāti ahaṃ navapesisatappabhedena  maṃsena littoti. napi maṃsaṃ jānāti mayā aṭṭhisaṅghāṭo littoti. aññamaññaṃ ābhogapaccavekkhaṇarahitā  ete dhammā. iti maṃsaṃ nāma imasmiṃ sarīre pāṭiyekko koṭṭhāso acetano abyākato  suñño nissatto thaddho pathavīdhātūti. <br/><br/>[03] 317^b^.^eb^ ^b^nhāru^eb^ sarīrabbhantare aṭṭhīni ābandhamānā ṭhitā. tattha yathā vallīhi vinaddhesu  kuṭṭadārūsu na kuṭṭadārūni jānanti mayaṃ vallīhi vinaddhānīti. napi valliyo jānanti  amhehi kuṭṭadārūni vinaddhānīti, evameva na aṭṭhīni jānanti mayaṃ nhārūhi ābaddhānīti.  napi nhārū jānanti amhehi aṭṭhīni ābaddhānīti. aññamaññaṃ ābhogapaccavekkhaṇarahitā  ete dhammā. iti nhāru nāma imasmiṃ sarīre pāṭiyekko koṭṭhāso acetano abyākato  suñño nissatto thaddho pathavīdhātūti. <br/><br/>[03] 318^b^.^eb^ ^b^aṭṭhīsu^eb^ paṇhikaṭṭhi gopphakaṭṭhiṃ ukkhipitvā ṭhitaṃ. gopphakaṭṭhi jaṅghaṭṭhiṃ ukkhipitvā  ṭhitaṃ. jaṅghaṭṭhi ūruṭṭhiṃ ukkhipitvā ṭhitaṃ. ūruṭṭhi kaṭiṭṭhiṃ ukkhipitvā ṭhitaṃ. kaṭiṭṭhi  piṭṭhikaṇṭakaṃ ukkhipitvā ṭhitaṃ, piṭṭhikaṇṭako gīvaṭṭhiṃ ukkhipitvā ṭhito. gīvaṭṭhi  sīsaṭṭhiṃ ukkhipitvā ṭhitaṃ. sīsaṭṭhi gīvaṭṭhike patiṭṭhitaṃ. gīvaṭṭhi piṭṭhikaṇṭake patiṭṭhitaṃ.  piṭṭhikaṇṭako kaṭiṭṭhimhi patiṭṭhito. kaṭiṭṭhi ūruṭṭhike patiṭṭhitaṃ. ūruṭṭhi jaṅghaṭṭhike  patiṭṭhitaṃ. jaṅghaṭṭhi gopphakaṭṭhike patiṭṭhitaṃ. gopphakaṭṭhi paṇhikaṭṭhike patiṭṭhitaṃ.<br/><br/>[03] tattha yathā iṭṭhakadārugomayādisañcayesu na heṭṭhimā heṭṭhimā jānanti mayaṃ uparime uparime  ukkhipitvā ṭhitāti. napi uparimā uparimā jānanti mayaṃ heṭṭhimesu heṭṭhimesu patiṭṭhitāti,  evameva na paṇhikaṭṭhi jānāti ahaṃ gopphakaṭṭhiṃ ukkhipitvā ṭhitanti. na gopphakaṭṭhi  jānāti ahaṃ jaṅghaṭṭhiṃ ukkhipitvā ṭhitanti. na jaṅghaṭṭhi jānāti ahaṃ  ūruṭṭhiṃ ukkhipitvā ^a^V1.0346^ea^  ṭhitanti. na ūruṭṭhi jānāti ahaṃ kaṭiṭṭhiṃ ukkhipitvā ṭhitanti. na kaṭiṭṭhi jānāti  ahaṃ piṭṭhikaṇṭakaṃ ukkhipitvā ṭhitanti. na piṭṭhikaṇṭako jānāti ahaṃ gīvaṭṭhiṃ ukkhipitvā  ṭhitanti. na gīvaṭṭhi jānāti ahaṃ sīsaṭṭhiṃ ukkhipitvā ṭhitanti. na sīsaṭṭhi jānāti  ahaṃ gīvaṭṭhimhi patiṭṭhitanti. na gīvaṭṭhi jānāti ahaṃ piṭṭhikaṇṭake ^a^M1.0351^ea^ patiṭṭhitanti.  na piṭṭhikaṇṭako jānāti ahaṃ kaṭiṭṭhimhi patiṭṭhitoti. na kaṭiṭṭhi jānāti ahaṃ ūruṭṭhimhi  patiṭṭhitanti. na ūruṭṭhi jānāti ahaṃ jaṅghaṭṭhimhi patiṭṭhitanti. na jaṅghaṭṭhi jānāti ahaṃ  gopphakaṭṭhimhi patiṭṭhitanti. na gopphakaṭṭhi jānāti ahaṃ paṇhikaṭṭhimhi patiṭṭhitanti.  aññamaññaṃ ābhogapaccavekkhaṇarahitā ete dhammā. iti aṭṭhi nāma imasmiṃ sarīre pāṭiyekko  koṭṭhāso acetano abyākato suñño nissatto thaddho pathavīdhātūti. <br/><br/>[03] 319^b^.^eb^ ^b^aṭṭhimiñjaṃ^eb^ tesaṃ tesaṃ aṭṭhīnaṃ abbhantare ṭhitaṃ. tattha yathā veḷupabbādīnaṃ  anto pakkhittachinnavettaggādīsu na veḷupabbādīni jānanti amhesu vettaggādīni pakkhittānīti.  napi vettaggādīni jānanti mayaṃ veḷupabbādīsu ṭhitānīti, evameva na aṭṭhīni jānanti  amhākaṃ anto miñjaṃ ṭhitanti. nāpi miñjaṃ jānāti ahaṃ aṭṭhīnaṃ anto ṭhitanti.  aññamaññaṃ ābhogapaccavekkhaṇarahitā ete dhammā. iti aṭṭhimiñjaṃ nāma imasmiṃ sarīre pāṭiyekko  koṭṭhāso acetano abyākato suñño nissatto thaddho pathavīdhātūti. <br/><br/>[03] 320^b^.^eb^ ^b^vakkaṃ^eb^ galavāṭakato nikkhantena ekamūlena thokaṃ gantvā dvidhā bhinnena thūlanhārunā  vinibaddhaṃ hutvā hadayamaṃsaṃ parikkhipitvā ṭhitaṃ. tattha yathā vaṇṭupanibaddhe ambaphaladvaye  na vaṇṭaṃ jānāti mayā ambaphaladvayaṃ upanibaddhanti. napi ambaphaladvayaṃ jānāti ahaṃ vaṇṭena  upanibaddhanti, evameva na thūlanhāru jānāti mayā vakkaṃ upanibaddhanti. napi vakkaṃ  jānāti ahaṃ thūlanhārunā upanibaddhanti. aññamaññaṃ ābhogapaccavekkhaṇarahitā ete dhammā.  iti vakkaṃ nāma imasmiṃ sarīre pāṭiyekko koṭṭhāso acetano abyākato suñño  nissatto thaddho pathavīdhātūti. <br/><br/>[03] 321^b^.^eb^ ^b^hadayaṃ^eb^ sarīrabbhantare uraṭṭhipañjaramajjhaṃ nissāya ṭhitaṃ. tattha yathā jiṇṇasandamānikapañjaraṃ  nissāya ṭhapitāya maṃsapesiyā na sandamānikapañjarabbhantaraṃ jānāti maṃ nissāya maṃsapesi  ṭhitāti. napi maṃsapesi jānāti ahaṃ jiṇṇasandamānikapañjaraṃ nissāya ^a^V1.0347^ea^ ṭhitāti, evameva  na uraṭṭhipañjarabbhantaraṃ jānāti maṃ nissāya hadayaṃ ṭhitanti. napi hadayaṃ jānāti ahaṃ  uraṭṭhipañjaraṃ nissāya ṭhitanti. aññamaññaṃ ābhogapaccavekkhaṇarahitā ete ^a^M1.0352^ea^  dhammā. iti hadayaṃ nāma imasmiṃ sarīre pāṭiyekko koṭṭhāso acetano abyākato  suñño nissatto thaddho pathavīdhātūti. <br/><br/>[03] 322^b^.^eb^ ^b^yakanaṃ^eb^ antosarīre dvinnaṃ thanānamabbhantare dakkhiṇapassaṃ nissāya ṭhitaṃ. tattha  yathā ukkhalikapālapassamhi lagge yamakamaṃsapiṇḍe na ukkhalikapālapassaṃ jānāti mayi  yamakamaṃsapiṇḍo laggoti. napi yamakamaṃsapiṇḍo jānāti ahaṃ ukkhalikapālapasse  laggoti, evameva na thanānamabbhantare dakkhiṇapassaṃ jānāti maṃ nissāya yakanaṃ ṭhitanti.  napi yakanaṃ jānāti ahaṃ thanānamabbhantare dakkhiṇapassaṃ nissāya ṭhitanti. aññamaññaṃ ābhogapaccavekkhaṇarahitā  ete dhammā. iti yakanaṃ nāma imasmiṃ sarīre pāṭiyekko koṭṭhāso acetano abyākato  suñño nissatto thaddho pathavīdhātūti. <br/><br/>[03] 323^b^.^eb^ ^b^kilomakesu^eb^ paṭicchannakilomakaṃ hadayañca vakkañca parivāretvā ṭhitaṃ. appaṭicchannakilomakaṃ  sakalasarīre cammassa heṭṭhato maṃsaṃ pariyonandhitvā ṭhitaṃ. tattha yathā pilotikapaliveṭhite  maṃse na maṃsaṃ jānāti ahaṃ pilotikāya paliveṭhitanti. napi pilotikā jānāti  mayā maṃsaṃ paliveṭhitanti, evameva na vakkahadayāni sakalasarīre ca maṃsaṃ jānāti  ahaṃ kilomakena paṭicchannanti. napi kilomakaṃ jānāti mayā vakkahadayāni sakalasarīre  ca maṃsaṃ paṭicchannanti. aññamaññaṃ ābhogapaccavekkhaṇarahitā ete dhammā. iti kilomakaṃ  nāma imasmiṃ sarīre pāṭiyekko koṭṭhāso acetano abyākato suñño nissatto thaddho  pathavīdhātūti. <br/><br/>[03] 324^b^.^eb^ ^b^pihakaṃ^eb^ hadayassa vāmapasse udarapaṭalassa matthakapassaṃ nissāya ṭhitaṃ. tattha yathā  koṭṭhamatthakapassaṃ nissāya ṭhitāya gomayapiṇḍiyā na koṭṭhamatthakapassaṃ jānāti gomayapiṇḍi  maṃ nissāya ṭhitāti. napi gomayapiṇḍi jānāti ahaṃ koṭṭhamatthakapassaṃ nissāya ṭhitāti,  evameva na udarapaṭalassa matthakapassaṃ jānāti pihakaṃ maṃ nissāya ṭhitanti. napi pihakaṃ  jānāti ahaṃ udarapaṭalassa matthakapassaṃ nissāya ṭhitanti.  aññamaññaṃ ābhogapaccavekkhaṇarahitā ^a^V1.0348^ea^  ete dhammā. iti pihakaṃ nāma imasmiṃ sarīre pāṭiyekko koṭṭhāso acetano abyākato  suñño nissatto thaddho pathavīdhātūti. <br/><br/>[03] 325^b^.^eb^ ^b^papphāsaṃ^eb^ ^a^M1.0353^ea^ sarīrabbhantare dvinnaṃ thanānamantare hadayañca yakanañca upari  chādetvā olambantaṃ ṭhitaṃ. tattha yathā jiṇṇakoṭṭhabbhantare lambamāne sakuṇakulāvake  na jiṇṇakoṭṭhabbhantaraṃ jānāti mayi sakuṇakulāvako lambamāno ṭhitoti. napi sakuṇakulāvako  jānāti ahaṃ jiṇṇakoṭṭhabbhantare lambamāno ṭhitoti, evameva na taṃ sarīrabbhantaraṃ jānāti  mayi papphāsaṃ lambamānaṃ ṭhitanti. napi papphāsaṃ jānāti ahaṃ evarūpe sarīrabbhantare  lambamānaṃ ṭhitanti. aññamaññaṃ ābhogapaccavekkhaṇarahitā ete dhammā. iti papphāsaṃ nāma  imasmiṃ sarīre pāṭiyekko koṭṭhāso acetano abyākato suñño nissatto thaddho pathavīdhātūti. <br/><br/>[03] 326^b^.^eb^ ^b^antaṃ^eb^ galavāṭakakarīsamaggapariyante sarīrabbhantare ṭhitaṃ. tattha yathā lohitadoṇikāya  obhujitvā ṭhapite chinnasīsadhammanikaḷevare na lohitadoṇi jānāti mayi dhammanikaḷevaraṃ  ṭhitanti. napi dhammanikaḷevaraṃ jānāti ahaṃ lohitadoṇiyā ṭhitanti, evameva na sarīrabbhantaraṃ  jānāti mayi antaṃ ṭhitanti. napi antaṃ jānāti ahaṃ sarīrabbhantare ṭhitanti. aññamaññaṃ  ābhogapaccavekkhaṇarahitā ete dhammā. iti antaṃ nāma imasmiṃ sarīre pāṭiyekko  koṭṭhāso acetano abyākato suñño nissatto thaddho pathavīdhātūti. <br/><br/>[03] 327^b^.^eb^ ^b^antaguṇaṃ^eb^ antantare ekavīsatiantabhoge bandhitvā ṭhitaṃ. tattha yathā pādapuñchanarajjumaṇḍalakaṃ  sibbetvā ṭhitesu rajjukesu na pādapuñchanarajjumaṇḍalakaṃ jānāti rajjukā maṃ sibbitvā  ṭhitāti. napi rajjukā jānanti mayaṃ pādapuñchanarajjumaṇḍalakaṃ sibbitvā ṭhitāti,  evameva na antaṃ jānāti antaguṇaṃ maṃ ābandhitvā ṭhitanti. napi antaguṇaṃ jānāti  ahaṃ antaṃ ābandhitvā ṭhitanti. aññamaññaṃ ābhogapaccavekkhaṇarahitā ete dhammā. iti  antaguṇaṃ nāma imasmiṃ sarīre pāṭiyekko koṭṭhāso acetano abyākato suñño nissatto  thaddho pathavīdhātūti. <br/><br/>[03] 328^b^.^eb^ ^b^udariyaṃ^eb^ udare ṭhitaṃ asitapītakhāyitasāyitaṃ. tattha yathā suvānadoṇiyaṃ ṭhite  suvānavamathumhi na suvānadoṇi jānāti mayi suvānavamathu ṭhitoti. napi suvānavamathu  jānāti ^a^V1.0349^ea^ ahaṃ suvānadoṇiyaṃ ṭhitoti, evameva na udaraṃ jānāti mayi udariyaṃ ṭhitanti  ^a^M1.0354^ea^. napi udariyaṃ jānāti ahaṃ udare ṭhitanti. aññamaññaṃ ābhogapaccavekkhaṇarahitā  ete dhammā. iti udariyaṃ nāma imasmiṃ sarīre pāṭiyekko koṭṭhāso acetano abyākato  suñño nissatto thaddho pathavīdhātūti. <br/><br/>[03] 329^b^.^eb^ ^b^karīsaṃ^eb^ pakkāsayasaṅkhāte aṭṭhaṅgulaveḷupabbasadise antapariyosāne ṭhitaṃ. tattha  yathā veḷupabbe omadditvā pakkhittāya saṇhapaṇḍumattikāya na veḷupabbaṃ jānāti mayi  paṇḍumattikā ṭhitāti. napi paṇḍumattikā jānāti ahaṃ veḷupabbe ṭhitāti, evameva  na pakkāsayo jānāti mayi karīsaṃ ṭhitanti. napi karīsaṃ jānāti ahaṃ pakkāsaye  ṭhitanti. aññamaññaṃ ābhogapaccavekkhaṇarahitā ete dhammā. iti karīsaṃ nāma imasmiṃ  sarīre pāṭiyekko koṭṭhāso acetano abyākato suñño nissatto thaddho pathavīdhātūti. <br/><br/>[03] 330^b^.^eb^ ^b^matthaluṅgaṃ^eb^ sīsakaṭāhabbhantare ṭhitaṃ. tattha yathā purāṇalābukaṭāhe pakkhittāya  piṭṭhapiṇḍiyā na lābukaṭāhaṃ jānāti mayi piṭṭhapiṇḍi ṭhitāti. napi piṭṭhapiṇḍi jānāti  ahaṃ lābukaṭāhe ṭhitāti, evameva na sīsakaṭāhabbhantaraṃ jānāti mayi matthaluṅgaṃ ṭhitanti.  napi matthaluṅgaṃ jānāti ahaṃ sīsakaṭāhabbhantare ṭhitanti. aññamaññaṃ ābhogapaccavekkhaṇarahitā  ete dhammā. iti matthaluṅgaṃ nāma imasmiṃ sarīre pāṭiyekko koṭṭhāso acetano abyākato  suñño nissatto thaddho pathavīdhātūti. <br/><br/>[03] 331^b^.^eb^ ^b^pittesu^eb^ abaddhapittaṃ jīvitindriyapaṭibaddhaṃ sakalasarīraṃ byāpetvā ṭhitaṃ.  baddhapittaṃ pittakosake ṭhitaṃ. tattha yathā pūvaṃ byāpetvā ṭhite tele na pūvaṃ  jānāti telaṃ maṃ byāpetvā ṭhitanti. napi telaṃ jānāti ahaṃ pūvaṃ byāpetvā  ṭhitanti, evameva na sarīraṃ jānāti abaddhapittaṃ maṃ byāpetvā ṭhitanti. napi abaddhapittaṃ  jānāti ahaṃ sarīraṃ byāpetvā ṭhitanti. yathā vassodakena puṇṇe kosātakikosake  na kosātakikosako jānāti mayi vassodakaṃ ṭhitanti. napi vassodakaṃ jānāti  ahaṃ kosātakikosake ṭhitanti, evameva na pittakosako jānāti mayi baddhapittaṃ  ṭhitanti. napi baddhapittaṃ jānāti ahaṃ pittakosake ṭhitanti. aññamaññaṃ ābhogapaccavekkhaṇarahitā  ete dhammā ^a^M1.0355^ea^. iti pittaṃ nāma imasmiṃ sarīre pāṭiyekko ^a^V1.0350^ea^ koṭṭhāso  acetano abyākato suñño nissatto yūsabhūto ābandhanākāro āpodhātūti. <br/><br/>[03] 332^b^.^eb^ ^b^semhaṃ^eb^ ekapatthapūrappamāṇaṃ udarapaṭale ṭhitaṃ. tattha yathā upari sañjātapheṇapaṭalāya  candanikāya na candanikā jānāti mayi pheṇapaṭalaṃ ṭhitanti. napi pheṇapaṭalaṃ jānāti  ahaṃ candanikāya ṭhitanti, evameva na udarapaṭalaṃ jānāti mayi semhaṃ ṭhitanti. napi semhaṃ  jānāti ahaṃ udarapaṭale ṭhitanti. aññamaññaṃ ābhogapaccavekkhaṇarahitā ete dhammā. iti  semhaṃ nāma imasmiṃ sarīre pāṭiyekko koṭṭhāso acetano abyākato suñño nissatto  yūsabhūto ābandhanākāro āpodhātūti. <br/><br/>[03] 333^b^.^eb^ ^b^pubbo^eb^ anibaddhokāso yattha yattheva khāṇukaṇṭakappaharaṇāggijālādīhi abhihate  sarīrappadese lohitaṃ saṇṭhahitvā paccati, gaṇḍapīḷakādayo vā uppajjanti, tattha tattha  tiṭṭhati. tattha yathā pharasuppahārādivasena paggharitaniyyāse rukkhe na rukkhassa pahārādippadesā  jānanti amhesu niyyāso ṭhitoti, napi niyyāso jānāti ahaṃ rukkhassa pahārādippadesesu  ṭhitoti, evameva na sarīrassa khāṇukaṇṭakādīhi abhihatappadesā jānanti amhesu pubbo  ṭhitoti. napi pubbo jānāti ahaṃ tesu padesesu ṭhitoti. aññamaññaṃ ābhogapaccavekkhaṇarahitā  ete dhammā. iti pubbo nāma imasmiṃ sarīre pāṭiyekko koṭṭhāso acetano abyākato  suñño nissatto yūsabhūto ābandhanākāro āpodhātūti. <br/><br/>[03] 334^b^.^eb^ ^b^lohitesu^eb^ saṃsaraṇalohitaṃ pittaṃ viya sakalasarīraṃ byāpetvā ṭhitaṃ.  sannicitalohitaṃ yakanaṭṭhānassa heṭṭhābhāgaṃ pūretvā ekapatthapūramattaṃ vakkahadayayakanapapphāsāni  tementaṃ ṭhitaṃ. tattha saṃsaraṇalohite abaddhapittasadisova vinicchayo. itaraṃ pana yathā  jajjarakapāle ovaṭṭhe udake heṭṭhā leḍḍukhaṇḍādīni temayamāne na leḍḍukhaṇḍādīni jānanti  mayaṃ udakena temiyamānāti. napi udakaṃ jānāti ahaṃ ^a^M1.0356^ea^ leḍḍukhaṇḍādīni  tememīti, evameva na yakanassa heṭṭhābhāgaṭṭhānaṃ vakkādīni vā jānanti mayi lohitaṃ  ṭhitaṃ amhe vā temayamānaṃ ṭhitanti. napi lohitaṃ jānāti ahaṃ yakanassa heṭṭhābhāgaṃ  pūretvā vakkādīni temayamānaṃ ṭhitanti. aññamaññaṃ ābhogapaccavekkhaṇarahitā ete  dhammā. iti lohitaṃ nāma imasmiṃ sarīre ^a^V1.0351^ea^ pāṭiyekko koṭṭhāso acetano abyākato  suñño nissatto yūsabhūto ābandhanākāro āpodhātūti. <br/><br/>[03] 335^b^.^eb^ ^b^sedo^eb^ aggisantāpādikālesu kesalomakūpavivarāni pūretvā tiṭṭhati ceva  paggharati ca. tattha yathā udakā abbūḷhamattesu bhisamuḷālakumudanāḷakalāpesu na bhisādikalāpavivarāni  jānanti amhehi udakaṃ paggharatīti. napi bhisādikalāpavivarehi paggharantaṃ udakaṃ jānāti  ahaṃ bhisādikalāpavivarehi paggharāmīti, evameva na kesalomakūpavivarāni jānanti  amhehi sedo paggharatīti. napi sedo jānāti ahaṃ kesalomakūpavivarehi paggharāmīti.  aññamaññaṃ ābhogapaccavekkhaṇarahitā ete dhammā. iti sedo nāma imasmiṃ sarīre pāṭiyekko  koṭṭhāso acetano abyākato suñño nissatto yūsabhūto ābandhanākāro āpodhātūti. <br/><br/>[03] 336^b^.^eb^ ^b^medo^eb^ thūlassa sakalasarīraṃ pharitvā kisassa jaṅghamaṃsādīni nissāya ṭhito patthinnasineho.  tattha yathā haliddipilotikapaṭicchanne maṃsapuñje na maṃsapuñjo jānāti maṃ nissāya  haliddipilotikā ṭhitāti. napi haliddipilotikā jānāti ahaṃ maṃsapuñjaṃ nissāya  ṭhitāti, evameva na sakalasarīre jaṅghādīsu vā maṃsaṃ jānāti maṃ nissāya medo ṭhitoti.  napi medo jānāti ahaṃ sakalasarīre jaṅghādīsu vā maṃsaṃ nissāya ṭhitoti. aññamaññaṃ  ābhogapaccavekkhaṇarahitā ete dhammā. iti medo nāma imasmiṃ sarīre pāṭiyekko koṭṭhāso  acetano abyākato suñño nissatto patthinnayūso ābandhanākāro āpodhātūti. <br/><br/>[03] 337^b^.^eb^ ^b^assu^eb^ ^a^M1.0357^ea^ yadā sañjāyati tadā akkhikūpake pūretvā tiṭṭhati vā  paggharati vā. tattha yathā udakapuṇṇesu taruṇatālaṭṭhikūpakesu na taruṇatālaṭṭhikūpakā  jānanti amhesu udakaṃ ṭhitanti. napi taruṇatālaṭṭhikūpakesu udakaṃ jānāti ahaṃ  taruṇatālaṭṭhikūpakesu ṭhitanti, evameva na akkhikūpakā jānanti amhesu assu ṭhitanti.  napi assu jānāti ahaṃ akkhikūpakesu ṭhitanti. aññamaññaṃ ābhogapaccavekkhaṇarahitā  ete dhammā. iti assu nāma imasmiṃ sarīre pāṭiyekko koṭṭhāso acetano abyākato  suñño nissatto yūsabhūto ābandhanākāro āpodhātūti. <br/><br/>[03] 338^b^.^eb^ ^b^vasā^eb^ ^a^V1.0352^ea^ aggisantāpādikāle hatthatalahatthapiṭṭhipādatalapādapiṭṭhi nāsāpuṭanalāṭāṃsakūṭesu  ṭhitavilīnasneho. tattha yathā pakkhittatele ācāme na ācāmo jānāti maṃ telaṃ ajjhottharitvā  ṭhitanti. napi telaṃ jānāti ahaṃ ācāmaṃ ajjhottharitvā ṭhitanti, evameva na hatthatalādippadeso  jānāti maṃ vasā ajjhottharitvā ṭhitāti. napi vasā jānāti ahaṃ hatthatalādippadesaṃ  ajjhottharitvā ṭhitāti. aññamaññaṃ ābhogapaccavekkhaṇarahitā ete dhammā. iti vasā nāma  imasmiṃ sarīre pāṭiyekko koṭṭhāso acetano abyākato suñño nissatto yūsabhūto  ābandhanākāro āpodhātūti. <br/><br/>[03] 339^b^.^eb^ ^b^kheḷo^eb^ tathārūpe kheḷuppattipaccaye sati ubhohi kapolapassehi orohitvā jivhātale  tiṭṭhati. tattha yathā abbocchinnaudakanissande nadītīrakūpake na kūpatalaṃ jānāti  mayi udakaṃ santiṭṭhatīti. napi udakaṃ jānāti ahaṃ kūpatale santiṭṭhāmīti, evameva  na jivhātalaṃ jānāti mayi ubhohi kapolapassehi orohitvā kheḷo ṭhitoti. napi  kheḷo jānāti ahaṃ ubhohi kapolapassehi orohitvā jivhātale ṭhitoti. aññamaññaṃ  ābhogapaccavekkhaṇarahitā ete dhammā. iti kheḷo nāma imasmiṃ sarīre pāṭiyekko  koṭṭhāso acetano abyākato suñño nissatto yūsabhūto ābandhanākāro āpodhātūti. <br/><br/>[03] 340^b^.^eb^ ^b^siṅghāṇikā^eb^ ^a^M1.0358^ea^ yadā sañjāyati, tadā nāsāpuṭe pūretvā tiṭṭhati  vā paggharati vā. tattha yathā pūtidadhibharitāya sippikāya na sippikā jānāti mayi  pūtidadhi ṭhitanti. napi pūtidadhi jānāti ahaṃ sippikāya ṭhitanti, evameva na nāsāpuṭā  jānanti amhesu siṅghāṇikā ṭhitāti. napi siṅghāṇikā jānāti ahaṃ nāsāpuṭesu  ṭhitāti. aññamaññaṃ ābhogapaccavekkhaṇarahitā ete dhammā. iti siṅghāṇikā nāma imasmiṃ  sarīre pāṭiyekko koṭṭhāso acetano abyākato suñño nissatto yūsabhūto ābandhanākāro  āpodhātūti. <br/><br/>[03] 341^b^.^eb^ ^b^lasikā^eb^ aṭṭhikasandhīnaṃ abbhañjanakiccaṃ sādhayamānā asītisatasandhīsu ṭhitā.  tattha yathā telabbhañjite akkhe na akkho jānāti maṃ telaṃ abbhañjitvā ṭhitanti. napi  telaṃ jānāti ahaṃ akkhaṃ abbhañjitvā ṭhitanti, evameva na asītisatasandhayo jānanti lasikā  amhe abbhañjitvā ṭhitāti. napi lasikā jānāti ahaṃ asītisatasandhayo abbhañjitvā  ṭhitāti. aññamaññaṃ ābhogapaccavekkhaṇarahitā ete dhammā. iti lasikā nāma ^a^V1.0353^ea^ imasmiṃ  sarīre pāṭiyekko koṭṭhāso acetano abyākato suñño nissatto yūsabhūto ābandhanākāro  āpodhātūti. <br/><br/>[03] 342^b^.^eb^ ^b^muttaṃ^eb^ vatthissa abbhantare ṭhitaṃ. tattha yathā candanikāya pakkhitte amukhe ravaṇaghaṭe  na ravaṇaghaṭo jānāti mayi candanikāraso ṭhitoti. napi candanikāraso jānāti ahaṃ  ravaṇaghaṭe ṭhitoti, evameva na vatthi jānāti mayi muttaṃ ṭhitanti. napi muttaṃ  jānāti ahaṃ vatthimhi ṭhitanti. aññamaññaṃ ābhogapaccavekkhaṇarahitā ete dhammā. iti  muttaṃ nāma imasmiṃ sarīre pāṭiyekko koṭṭhāso acetano abyākato suñño nissatto  yūsabhūto ābandhanākāro āpodhātūti. <br/><br/>[03] 343^b^.^eb^ evaṃ kesādīsu manasikāraṃ pavattetvā yena santappati, ayaṃ imasmiṃ sarīre pāṭiyekko  koṭṭhāso acetano abyākato suñño nissatto paripācanākāro tejodhātūti, yena  jīrīyati, yena ^a^M1.0359^ea^ pariḍayhati, yena asitapītakhāyitasāyitaṃ sammā pariṇāmaṃ  gacchati, ayaṃ imasmiṃ sarīre pāṭiyekko koṭṭhāso acetano abyākato suñño nissatto  paripācanākāro tejodhātūti evaṃ tejokoṭṭhāsesu manasikāro pavattetabbo. <br/><br/>[03] 344^b^.^eb^ tato uddhaṅgame vāte uddhaṅgamavasena pariggahetvā adhogame adhogamavasena, kucchisaye  kucchisayavasena, koṭṭhāsaye koṭṭhāsayavasena, aṅgamaṅgānusārimhi aṅgamaṅgānusārivasena,  assāsapassāse assāsapassāsavasena pariggahetvā uddhaṅgamā vātā nāma imasmiṃ sarīre pāṭiyekko  koṭṭhāso acetano abyākato suñño nissatto vitthambhanākāro vāyodhātūti, adhogamā  vātā nāma, kucchisayā vātā nāma, koṭṭhāsayā vātā nāma, aṅgamaṅgānusārino vātā  nāma, assāsapassāsā vātā nāma imasmiṃ sarīre pāṭiyekko koṭṭhāso acetano abyākato  suñño nissatto vitthambhanākāro vāyodhātūti evaṃ vāyokoṭṭhāsesu manasikāro pavattetabbo.  tassevaṃ pavattamanasikārassa dhātuyo pākaṭā honti. tā punappunaṃ āvajjato manasikaroto  vuttanayeneva upacārasamādhi uppajjati. <br/><br/>[03] 345^b^.^eb^ yassa pana evaṃ bhāvayato kammaṭṭhānaṃ na ijjhati, tena salakkhaṇasaṅkhepato bhāvetabbaṃ.  kathaṃ? vīsatiyā koṭṭhāsesu thaddhalakkhaṇaṃ pathavīdhātūti vavatthapetabbaṃ.  tattheva ābandhanalakkhaṇaṃ ^a^V1.0354^ea^  āpodhātūti. paripācanalakkhaṇaṃ tejodhātūti. vitthambhanalakkhaṇaṃ vāyodhātūti.<br/><br/>[03] dvādasasu koṭṭhāsesu ābandhanalakkhaṇaṃ āpodhātūti vavatthapetabbaṃ. tattheva paripācanalakkhaṇaṃ  tejodhātūti. vitthambhanalakkhaṇaṃ vāyodhātūti. thaddhalakkhaṇaṃ pathavīdhātūti.<br/><br/>[03] catūsu koṭṭhāsesu paripācanalakkhaṇaṃ tejodhātūti vavatthapetabbaṃ. tena avinibhuttaṃ  vitthambhanalakkhaṇaṃ vāyodhātūti. thaddhalakkhaṇaṃ pathavīdhātūti. ābandhanalakkhaṇaṃ āpodhātūti.<br/><br/>[03] chasu ^a^M1.0360^ea^ koṭṭhāsesu vitthambhanalakkhaṇaṃ vāyodhātūti vavatthapetabbaṃ. tattheva  thaddhalakkhaṇaṃ pathavīdhātūti. ābandhanalakkhaṇaṃ āpodhātūti. paripācanalakkhaṇaṃ tejodhātūti.  tassevaṃ vavatthāpayato dhātuyo pākaṭā honti. tā punappunaṃ āvajjato manasikaroto  vuttanayeneva upacārasamādhi uppajjati. <br/><br/>[03] 346^b^.^eb^ yassa pana evampi bhāvayato kammaṭṭhānaṃ na ijjhati, tena salakkhaṇavibhattito bhāvetabbaṃ.  kathaṃ? pubbe vuttanayeneva kesādayo pariggahetvā kesamhi thaddhalakkhaṇaṃ pathavīdhātūti  vavatthapetabbaṃ. tattheva ābandhanalakkhaṇaṃ āpodhātūti. paripācanalakkhaṇaṃ tejodhātūti.  vitthambhanalakkhaṇaṃ vāyodhātūti. evaṃ sabbakoṭṭhāsesu ekekasmiṃ koṭṭhāse catasso catasso  dhātuyo vavatthapetabbā. tassevaṃ vavatthāpayato dhātuyo pākaṭā honti. tā punappunaṃ  āvajjato manasikaroto vuttanayeneva upacārasamādhi uppajjati. <br/><br/>[01] apica kho pana vacanatthato, kalāpato, cuṇṇato, lakkhaṇādito, samuṭṭhānato, nānattekattato,  vinibbhogāvinibbhogato, sabhāgavisabhāgato, ajjhattikabāhiravisesato, saṅgahato, paccayato,  asamannāhārato, paccayavibhāgatoti imehipi ākārehi dhātuyo manasikātabbā. <br/><br/>[03] 347^b^.^eb^ tattha ^b^vacanatthato^eb^ manasikarontena patthaṭattā pathavī. appoti āpiyati appāyatīti  vā āpo. tejatīti tejo. vāyatīti vāyo. avisesena pana salakkhaṇadhāraṇato ^a^V1.0355^ea^ dukkhādānato  dukkhādhānato ca dhātūti. evaṃ visesasāmaññavasena vacanatthato manasikātabbā. <br/><br/>[03] 348^b^.^eb^ ^b^kalāpato^eb^ti yā ayaṃ kesā lomātiādinā nayena vīsatiyā ākārehi pathavīdhātu,  pittaṃ semhanti ca ādinā nayena dvādasahākārehi āpodhātu niddiṭṭhā, tattha yasmā -- <br/><br/>[21] vaṇṇo ^a^M1.0361^ea^ gandho raso ojā, catasso cāpi dhātuyo. <br/><br/>[27] aṭṭhadhammasamodhānā, hoti kesāti sammuti. <br/><br/>[22] tesaṃyeva vinibbhogā, natthi kesāti sammuti..<br/><br/>[03] tasmā kesāpi aṭṭhadhammakalāpamattameva. tathā lomādayoti. yo panettha kammasamuṭṭhāno  koṭṭhāso, so jīvitindriyena ca bhāvena ca saddhiṃ dasadhammakalāpopi hoti. ussadavasena  pana pathavīdhātu āpodhātūti saṅkhaṃ gato. evaṃ kalāpato manasikātabbā. <br/><br/>[03] 349^b^.^eb^ ^b^cuṇṇato^eb^ti imasmiṃ hi sarīre majjhimena pamāṇena pariggayhamānā paramāṇubhedasañcuṇṇā  sukhumarajabhūtā ^b^pathavīdhātu^eb^ doṇamattā siyā. sā tato upaḍḍhappamāṇāya āpodhātuyā  saṅgahitā, tejodhātuyā anupālitā vāyodhātuyā vitthambhitā na vikiriyati na viddhaṃsiyati,  avikiriyamānā aviddhaṃsiyamānā anekavidhaṃ itthipurisaliṅgādibhāvavikappaṃ upagacchati,  aṇuthūladīgharassathirakathinādibhāvañca pakāseti.<br/><br/>[03] yūsagatā ābandhanākārabhūtā panettha ^b^āpodhātu^eb^ pathavīpatiṭṭhitā tejānupālitā vāyovitthambhitā  na paggharati na parissavati, apaggharamānā aparissavamānā pīṇitapīṇitabhāvaṃ dasseti.<br/><br/>[03] asitapītādipācakā cettha usumākārabhūtā uṇhattalakkhaṇā ^b^tejodhātu^eb^ pathavīpatiṭṭhitā  āposaṅgahitā vāyovitthambhitā imaṃ kāyaṃ paripāceti, vaṇṇasampattiñcassa āvahati.  tāya ca pana paripācito ayaṃ kāyo na pūtibhāvaṃ dasseti.<br/><br/>[03] aṅgamaṅgānusaṭā ^a^V1.0356^ea^ cettha samudīraṇavitthambhanalakkhaṇā ^b^vāyodhātu^eb^ pathavīpatiṭṭhitā āposaṅgahitā  tejānupālitā imaṃ kāyaṃ vitthambheti. tāya ca pana vitthambhito ayaṃ kāyo na  paripatati, ujukaṃ saṇṭhāti. aparāya vāyodhātuyā samabbhāhato gamanaṭṭhānanisajjāsayanairiyāpathesu  viññattiṃ dasseti, samiñjeti, sampasāreti, hatthapādaṃ lāḷeti. evametaṃ itthipurisādibhāvena  bālajanavañcanaṃ māyārūpasadisaṃ dhātuyantaṃ pavattatīti evaṃ cuṇṇato manasikātabbā. <br/><br/>[03] 350^b^.^eb^ ^b^lakkhaṇādito^eb^ti ^a^M1.0362^ea^ pathavīdhātu kiṃ lakkhaṇā, kiṃ rasā, kiṃ paccupaṭṭhānāti  evaṃ catassopi dhātuyo āvajjetvā ^b^pathavīdhātu^eb^ kakkhaḷattalakkhaṇā, patiṭṭhānarasā, sampaṭicchanapaccupaṭṭhānā.  ^b^āpodhātu^eb^ paggharaṇalakkhaṇā, brūhanarasā, saṅgahapaccupaṭṭhānā. ^b^tejodhātu^eb^ uṇhattalakkhaṇā,  paripācanarasā, maddavānuppadānapaccupaṭṭhānā. ^b^vāyodhātu^eb^ vitthambhanalakkhaṇā, samudīraṇarasā.  abhinīhārapaccupaṭṭhānāti evaṃ lakkhaṇādito manasikātabbā. <br/><br/>[03] 351^b^.^eb^ ^b^samuṭṭhānato^eb^ti ye ime pathavīdhātuādīnaṃ vitthārato dassanavasena kesādayo dvācattālīsa  koṭṭhāsā dassitā. tesu udariyaṃ karīsaṃ pubbo muttanti ime cattāro koṭṭhāsā  ^b^utusamuṭṭhānāva^eb^. assu sedo kheḷo siṅghāṇikāti ime cattāro ^b^utucittasamuṭṭhānā^eb^.  asitādiparipācako tejo ^b^kammasamuṭṭhānova^eb^. assāsapassāsā cittasamuṭṭhānāva. avasesā  sabbepi ^b^catusamuṭṭhānā^eb^ti evaṃ samuṭṭhānato manasikātabbā. <br/><br/>[03] 352^b^.^eb^ ^b^nānattekattato^eb^ti sabbāsampi dhātūnaṃ salakkhaṇādito nānattaṃ. aññāneva hi  pathavīdhātuyā lakkhaṇarasapaccupaṭṭhānāni. aññāni āpodhātuādīnaṃ. evaṃ lakkhaṇādivasena  pana kammasamuṭṭhānādivasena ca nānattabhūtānampi etāsaṃ rūpamahābhūtadhātudhammāniccādivasena  ekattaṃ hoti. sabbāpi hi dhātuyo ruppanalakkhaṇaṃ anatītattā ^b^rūpāni^eb^. mahantapātubhāvādīhi  kāraṇehi ^b^mahābhūtāni^eb^.<br/><br/>[03] ^b^mahantapātubhāvādīhī^eb^ti etā hi dhātuyo mahantapātubhāvato, mahābhūtasāmaññato, mahāparihārato,  mahāvikārato, mahattā bhūtattā cāti imehi kāraṇehi mahābhūtānīti vuccanti.<br/><br/>[03] tattha ^a^V1.0357^ea^ ^b^mahantapātubhāvato^eb^ti etāni hi anupādinnasantānepi upādinnasantānepi mahantāni  pātubhūtāni. tesaṃ anupādinnasantāne -- <br/><br/>[21] duve satasahassāni, cattāri nahutāni ca. <br/><br/>[22] ettakaṃ bahalattena, saṅkhātāyaṃ vasundharāti.. -- <br/><br/>[25] ādinā nayena mahantapātubhāvatā buddhānussatiniddese vuttāva.<br/><br/>[03] upādinnasantānepi ^a^M1.0363^ea^ macchakacchapadevadānavādisarīravasena mahantāneva pātubhūtāni.  vuttañhetaṃ ``santi, bhikkhave, mahāsamudde yojanasatikāpi attabhāvā''tiādi.<br/><br/>[03] ^b^mahābhūtasāmaññato^eb^ti etāni hi yathā māyākāro amaṇiṃyeva udakaṃ maṇiṃ katvā dasseti,  asuvaṇṇaṃyeva leḍḍuṃ suvaṇṇaṃ katvā dasseti.<br/><br/>[03] yathā ca sayaṃ neva yakkho na yakkhī samāno yakkhabhāvampi yakkhibhāvampi dasseti, evameva  sayaṃ anīlāneva hutvā nīlaṃ upādārūpaṃ dassenti, apītāni alohitāni anodātāneva  hutvā odātaṃ upādārūpaṃ dassentīti māyākāramahābhūtasāmaññato mahābhūtāni.<br/><br/>[03] yathā ca yakkhādīni mahābhūtāni yaṃ gaṇhanti, neva nesaṃ tassa anto na bahi ṭhānaṃ upalabbhati,  na ca taṃ nissāya na tiṭṭhanti, evameva tānipi neva aññamaññassa anto na bahi ṭhitāni  hutvā upalabbhanti, na ca aññamaññaṃ nissāya na tiṭṭhantīti acinteyyaṭṭhānatāya yakkhādimahābhūtasāmaññatopi  mahābhūtāni. yathā ca yakkhinīsaṅkhātāni mahābhūtāni manāpehi vaṇṇasaṇṭhānavikkhepehi  attano bhayānakabhāvaṃ paṭicchādetvā satte vañcenti, evameva etānipi itthipurisasarīrādīsu  manāpena chavivaṇṇena manāpena attano aṅgapaccaṅgasaṇṭhānena manāpena ca hatthapādaṅgulibhamukavikkhepena  attano kakkhaḷattādibhedaṃ sarasalakkhaṇaṃ paṭicchādetvā bālajanaṃ vañcenti, attano sabhāvaṃ  daṭṭhuṃ na dentīti vañcakattena yakkhinīmahābhūtasāmaññatopi mahābhūtāni.<br/><br/>[03] ^b^mahāparihārato^eb^ti ^a^V1.0358^ea^ mahantehi paccayehi pariharitabbato. etāni hi divase divase upanetabbattā  mahantehi ghāsacchādanādīhi bhūtāni pavattānīti mahābhūtāni. mahāparihārāni vā  bhūtānītipi mahābhūtāni.<br/><br/>[03] ^b^mahāvikārato^eb^ti etāni hi anupādinnānipi upādinnānipi mahāvikārāni honti.  tattha anupādinnānaṃ kappavuṭṭhāne vikāramahattaṃ pākaṭaṃ hoti. upādinnānaṃ dhātukkhobhakāle.  tathā hi -- <br/><br/>[21] bhūmito ^a^M1.0364^ea^ vuṭṭhitā yāva, brahmalokā vidhāvati. <br/><br/>[22] acci accimato loke, ḍayhamānamhi tejasā.. <br/><br/>[21] koṭisatasahassekaṃ, cakkavāḷaṃ vilīyati. <br/><br/>[22] kupitena yadā loko, salilena vinassati.. <br/><br/>[21] koṭisatasahassekaṃ, cakkavāḷaṃ vikīrati. <br/><br/>[22] vāyodhātuppakopena, yadā loko vinassati.. <br/><br/>[21] patthaddho bhavati kāyo, daṭṭho kaṭṭhamukhena vā. <br/><br/>[22] pathavīdhātuppakopena, hoti kaṭṭhamukheva so.. <br/><br/>[21] pūtiyo bhavati kāyo, daṭṭho pūtimukhena vā. <br/><br/>[22] āpodhātuppakopena, hoti pūtimukheva so.. <br/><br/>[21] santatto bhavati kāyo, daṭṭho aggimukhena vā. <br/><br/>[22] tejodhātuppakopena, hoti aggimukheva so.. <br/><br/>[21] sañchinno bhavati kāyo, daṭṭho satthamukhena vā. <br/><br/>[22] vāyodhātuppakopena, hoti satthamukheva so..<br/><br/>[03] iti ^a^V1.0359^ea^ mahāvikārāni bhūtānīti mahābhūtāni.<br/><br/>[03] ^b^mahattā bhūtattā cā^eb^ti etāni hi mahantāni mahatā vāyāmena pariggahetabbattā bhūtāni  vijjamānattāti mahattā bhūtattā ca mahābhūtāni.<br/><br/>[03] evaṃ sabbāpetā dhātuyo mahantapātubhāvādīhi kāraṇehi mahābhūtāni.<br/><br/>[03] salakkhaṇadhāraṇato pana dukkhādānato ca dukkhādhānato ca sabbāpi dhātulakkhaṇaṃ anatītattā ^b^dhātuyo^eb^.  salakkhaṇadhāraṇena ca attano khaṇānurūpadhāraṇena ca ^b^dhammā^eb^. khayaṭṭhena ^b^aniccā^eb^. bhayaṭṭhena  ^b^dukkhā^eb^. asārakaṭṭhena ^b^anattā^eb^. <br/><br/>[01] iti sabbāsampi rūpamahābhūtadhātudhammāniccādivasena ekattanti evaṃ nānattekattato manasikātabbā. <br/><br/>[03] 353^b^.^eb^ ^b^vinibbhogāvinibbhogato^eb^ti ^a^M1.0365^ea^ sahuppannāva etā ekekasmiṃ sabbapariyantime  suddhaṭṭhakādikalāpepi padesena avinibbhuttā. lakkhaṇena pana vinibbhuttāti evaṃ vinibbhogāvinibbhogato  manasikātabbā. <br/><br/>[03] 354^b^.^eb^ ^b^sabhāgavisabhāgato^eb^ti evaṃ avinibbhuttāsu cāpi etāsu purimā dve garukattā  sabhāgā. tathā pacchimā lahukattā. purimā pana pacchimāhi pacchimā ca purimāhi  visabhāgāti evaṃ sabhāgavisabhāgato manasikātabbā. <br/><br/>[03] 355^b^.^eb^ ^b^ajjhattikabāhiravisesato^eb^ti ajjhattikā dhātuyo viññāṇavatthuviññattīndriyānaṃ  nissayā honti, sairiyāpathā, catusamuṭṭhānā. bāhirā vuttaviparītappakārāti evaṃ  ajjhattikabāhiravisesato manasikātabbā. <br/><br/>[03] 356^b^.^eb^ ^b^saṅgahato^eb^ti kammasamuṭṭhānā pathavīdhātu kammasamuṭṭhānāhi itarāhi ekasaṅgahā hoti  samuṭṭhānanānattābhāvato ^a^V1.0360^ea^. tathā cittādisamuṭṭhānā cittādisamuṭṭhānāhīti evaṃ saṅgahato  manasikātabbā. <br/><br/>[03] 357^b^.^eb^ ^b^paccayato^eb^ti pathavīdhātu āposaṅgahitā tejoanupālitā vāyovitthambhitā tiṇṇaṃ  mahābhūtānaṃ patiṭṭhā hutvā paccayo hoti. āpodhātu pathavīpatiṭṭhitā tejoanupālitā  vāyovitthambhitā tiṇṇaṃ mahābhūtānaṃ ābandhanaṃ hutvā paccayo hoti. tejodhātu  pathavīpatiṭṭhitā āposaṅgahitā vāyovitthambhitā tiṇṇaṃ mahābhūtānaṃ paripācanaṃ hutvā  paccayo hoti. vāyodhātu pathavīpatiṭṭhitā āposaṅgahitā tejoparipācitā tiṇṇaṃ mahābhūtānaṃ  vitthambhanaṃ hutvā paccayo hotīti evaṃ paccayato manasikātabbā. <br/><br/>[03] 358^b^.^eb^ ^b^asamannāhārato^eb^ti pathavīdhātu cettha ``ahaṃ pathavīdhātū''ti vā, ``tiṇṇaṃ mahābhūtānaṃ  patiṭṭhā hutvā paccayo homī''ti vā na jānāti. itarānipi tīṇi ``amhākaṃ pathavīdhātu  patiṭṭhā hutvā paccayo hotī''ti na jānanti. esa nayo sabbatthāti evaṃ asamannāhārato  manasikātabbā. <br/><br/>[03] 359^b^.^eb^ ^b^paccayavibhāgato^eb^ti ^a^M1.0366^ea^ dhātūnaṃ hi kammaṃ, cittaṃ, āhāro, utūti  cattāro paccayā. tattha kammasamuṭṭhānānaṃ kammameva paccayo hoti, na cittādayo. cittādisamuṭṭhānānampi  cittādayova paccayā honti, na itare. kammasamuṭṭhānānañca kammaṃ janakapaccayo hoti,  sesānaṃ pariyāyato upanissayapaccayo hoti. cittasamuṭṭhānānaṃ cittaṃ janakapaccayo hoti,  sesānaṃ pacchājātapaccayo atthipaccayo avigatapaccayo ca. āhārasamuṭṭhānānaṃ āhāro  janakapaccayo hoti, sesānaṃ āhārapaccayo atthipaccayo avigatapaccayo ca. utusamuṭṭhānānaṃ  utu janakapaccayo hoti, sesānaṃ atthipaccayo avigatapaccayo ca. kammasamuṭṭhānaṃ mahābhūtaṃ  kammasamuṭṭhānānampi mahābhūtānaṃ paccayo hoti cittādisamuṭṭhānānampi. tathā cittasamuṭṭhānaṃ,  āhārasamuṭṭhānaṃ. utusamuṭṭhānaṃ mahābhūtaṃ utusamuṭṭhānānampi mahābhūtānaṃ paccayo hoti  kammādisamuṭṭhānānampi.<br/><br/>[03] tattha kammasamuṭṭhānā pathavīdhātu kammasamuṭṭhānānaṃ itarāsaṃ sahajātāññamaññanissayātthiavigatavasena  ceva patiṭṭhāvasena ca paccayo hoti, na janakavasena.  itaresaṃ tisantatimahābhūtānaṃ ^a^V1.0361^ea^ nissayātthiavigatavasena  paccayo hoti, na patiṭṭhāvasena na janakavasena. āpodhātu cettha itarāsaṃ tiṇṇaṃ sahajātādivasena  ceva ābandhanavasena ca paccayo hoti, na janakavasena. itaresaṃ tisantatikānaṃ nissayātthiavigatapaccayavaseneva,  na ābandhanavasena na janakavasena. tejodhātupettha itarāsaṃ tiṇṇaṃ sahajātādivasena ceva  paripācanavasena ca paccayo hoti, na janakavasena. itaresaṃ tisantatikānaṃ nissayātthiavigatapaccayavaseneva,  na paripācanavasena, na janakavasena. vāyodhātupettha itarāsaṃ tiṇṇaṃ sahajātādivasena ceva  vitthambhanavasena ca paccayo hoti, na janakavasena. itaresaṃ tisantatikānaṃ nissayātthiavigatapaccayavaseneva,  na vitthambhanavasena, na janakavasena. cittāahārautusamuṭṭhānapathavīdhātuādīsupi eseva  nayo.<br/><br/>[03] evaṃ sahajātādipaccayavasappavattāsu ca panetāsu dhātūsu -- <br/><br/>[21] ekaṃ paṭicca tisso, catudhā tisso paṭicca eko ca. <br/><br/>[22] dve dhātuyo paṭicca, dve chaddhā sampavattanti..<br/><br/>[03] pathavīādīsu ^a^M1.0367^ea^ hi ekekaṃ paṭicca itarā tisso tissoti evaṃ ekaṃ  paṭicca tisso catudhā sampavattanti. tathā pathavīdhātuādīsu ekekā itarā tisso tisso  paṭiccāti evaṃ tisso paṭicca ekā catudhā sampavattati. purimā pana dve paṭicca pacchimā,  pacchimā ca dve paṭicca purimā, paṭhamatatiyā paṭicca dutiyacatutthā, dutiyacatutthā paṭicca  paṭhamatatiyā, paṭhamacatutthā paṭicca dutiyatatiyā, dutiyatatiyā paṭicca paṭhamacatutthāti evaṃ  dve dhātuyo paṭicca dve chadhā sampavattanti.<br/><br/>[03] tāsu pathavīdhātu abhikkamapaṭikkamādikāle uppīḷanassa paccayo hoti. sāva āpodhātuyā  anugatā patiṭṭhāpanassa. pathavīdhātuyā pana anugatā āpodhātu avakkhepanassa. vāyodhātuyā  anugatā tejodhātu uddharaṇassa. tejodhātuyā anugatā vāyodhātu atiharaṇavītiharaṇānaṃ  paccayo hotīti evaṃ paccayavibhāgato manasikātabbā. <br/><br/>[01] evaṃ vacanatthādivasena manasi karontassāpi hi ekekena mukhena dhātuyo pākaṭā honti.  tā ^a^V1.0362^ea^ punappunaṃ āvajjato manasikaroto vuttanayeneva upacārasamādhi uppajjati. svāyaṃ  catunnaṃ dhātūnaṃ vavatthāpakassa ñāṇassānubhāvena uppajjanato catudhātuvavatthānantveva saṅkhaṃ  gacchati. <br/><br/>[03] 360^b^.^eb^ idañca pana catudhātuvavatthānaṃ anuyutto bhikkhu suññataṃ avagāhati, sattasaññaṃ  samugghāteti. so sattasaññāya samūhatattā vāḷamigayakkharakkhasādivikappaṃ anāvajjamāno  bhayabheravasaho hoti, aratiratisaho, na iṭṭhāniṭṭhesu ugghātanigghātaṃ pāpuṇāti. mahāpañño  ca pana hoti amatapariyosāno vā sugatiparāyano vāti. <br/><br/>[21] evaṃ mahānubhāvaṃ, yogivarasahassa kīḷitaṃ etaṃ. <br/><br/>[22] catudhātuvavatthānaṃ, niccaṃ sevetha medhāvīti..<br/><br/>[03] ayaṃ catudhātuvavatthānassa bhāvanāniddeso. <br/><br/>[03] 361^b^.^eb^ ettāvatā ca yaṃ samādhissa vitthāraṃ bhāvanānayañca dassetuṃ ``ko samādhi, kenaṭṭhena  samādhī''tiādinā nayena pañhākammaṃ kataṃ, tattha ``kathaṃ ^a^M1.0368^ea^ bhāvetabbo''ti  imassa padassa sabbappakārato atthavaṇṇanā samattā hoti.<br/><br/>[03] duvidhoyeva hayaṃ idha adhippeto upacārasamādhi ceva appanāsamādhi ca. tattha dasasu kammaṭṭhānesu,  appanāpubbabhāgacittesu ca ekaggatā ^b^upacārasamādhi^eb^. avasesakammaṭṭhānesu cittekaggatā  ^b^appanāsamādhi^eb^. so duvidhopi tesaṃ kammaṭṭhānānaṃ bhāvitattā bhāvito hoti.  tena vuttaṃ ``kathaṃ bhāvetabboti imassa padassa sabbappakārato atthavaṇṇanā samattā''ti. 


volume: 148
item: 91
title: ^āhārepaṭikkūlabhāvanā^catudhātuvavatthānabhāvanā^samādhiānisaṃsakathā^
content:
  [03] 362^b^.^eb^ yaṃ pana vuttaṃ ``samādhibhāvanāya ko ānisaṃso''ti, tattha diṭṭhadhammasukhavihārādipañcavidho  samādhibhāvanāya ānisaṃso. tathā hi ye arahanto khīṇāsavā samāpajjitvā ekaggacittā  sukhaṃ divasaṃ viharissāmāti samādhiṃ bhāventi, tesaṃ appanāsamādhibhāvanā ^b^diṭṭhadhammasukhavihārānisaṃsā^eb^  hoti. tenāha bhagavā ``na kho panete, cunda, ariyassa ^a^V1.0363^ea^ vinaye sallekhā vuccanti.  diṭṭhadhammasukhavihārā ete ariyassa vinaye vuccantī''ti (ma0 ni0 1.82).<br/><br/>[03] sekkhaputhujjanānaṃ samāpattito vuṭṭhāya samāhitena cittena vipassissāmāti bhāvayataṃ vipassanāya  padaṭṭhānattā appanāsamādhibhāvanāpi sambādhe okāsādhigamanayena upacārasamādhibhāvanāpi  ^b^vipassanānisaṃsā^eb^ hoti. tenāha bhagavā ``samādhiṃ, bhikkhave, bhāvetha. samāhito,  bhikkhave, bhikkhu yathābhūtaṃ pajānātī''ti (saṃ0 ni0  3.5).<br/><br/>[03] ye pana aṭṭha samāpattiyo nibbattetvā abhiññāpādakaṃ jhānaṃ samāpajjitvā samāpattito vuṭṭhāya  ekopi hutvā bahudhā hotīti vuttanayā abhiññāyo patthento nibbattenti, tesaṃ  sati sati āyatane abhiññāpadaṭṭhānattā appanāsamādhibhāvanā ^b^abhiññānisaṃsā^eb^ hoti. tenāha  bhagavā -- ``so yassa yassa abhiññāsacchikaraṇīyassa dhammassa ^a^M1.0369^ea^ cittaṃ abhininnāmeti  abhiññāsacchikiriyāya, tatra tatreva sakkhibhabbataṃ pāpuṇāti sati sati āyatane''ti (ma0  ni0 3.158; a0 ni0  3.102).<br/><br/>[03] ye aparihīnajjhānā brahmaloke nibbattissāmāti brahmalokūpapattiṃ patthentā apatthayamānā  vāpi puthujjanā samādhito na parihāyanti, tesaṃ bhavavisesāvahattā appanāsamādhibhāvanā  ^b^bhavavisesānisaṃsā^eb^ hoti. tenāha bhagavā -- ``paṭhamaṃ jhānaṃ parittaṃ bhāvetvā kattha  upapajjanti. brahmapārisajjānaṃ devānaṃ sahabyataṃ upapajjantī''tiādi (vibha0 1024).<br/><br/>[03] upacārasamādhibhāvanāpi pana kāmāvacarasugatibhavavisesaṃ āvahatiyeva.<br/><br/>[03] ye pana ariyā aṭṭha samāpattiyo nibbattetvā nirodhasamāpattiṃ samāpajjitvā satta divasāni  acittā hutvā diṭṭheva dhamme nirodhaṃ nibbānaṃ patvā sukhaṃ viharissāmāti samādhiṃ  bhāventi, tesaṃ appanāsamādhibhāvanā ^b^nirodhānisaṃsā^eb^ hoti. tenāha -- ``soḷasahi  ñāṇacariyāhi navahi samādhicariyāhi vasībhāvatā paññā nirodhasamāpattiyā ñāṇa''nti  (paṭi0 ma0 1.34).<br/><br/>[03] evamayaṃ ^a^V1.0364^ea^ diṭṭhadhammasukhavihārādi pañcavidho samādhibhāvanāya ānisaṃso -- <br/><br/>[21] ``tasmā nekānisaṃsamhi, kilesamalasodhane. <br/><br/>[22] samādhibhāvanāyoge, nappamajjeyya paṇḍito''ti.. <br/><br/>[03] 363^b^.^eb^ ettāvatā ca ``sīle patiṭṭhāya naro sapañño''ti imissā gāthāya sīlasamādhipaññāmukhena  desite visuddhimagge ^b^samādhipi^eb^ paridīpito hoti. <br/><br/>[06] iti sādhujanapāmojjatthāya kate visuddhimagge <br/><br/>[06] samādhiniddeso nāma <br/><br/>[06] ekādasamo paricchedo. <br/><br/>[03] 364^b^.^eb^ paṭhamo ^a^M1.0370^ea^ sīlaniddeso. dutiyo dhutaṅganiddeso;. tatiyo kammaṭṭhānaggahaṇaniddeso.  catuttho pathavīkasiṇaniddeso. pañcamo sesakasiṇaniddeso. chaṭṭho asubhaniddeso. sattamo  chānussatiniddeso. aṭṭhamo sesānussatiniddeso. navamo brahmavihāraniddeso. dasamo  āruppaniddeso. paṭikkūlasaññādhātuvavatthānadvayaniddeso ekādasamoti. <br/><br/>[06] visuddhimaggassa paṭhamo bhāgo niṭṭhito.<br/><br/>[03] 


volume: 149
item: 0
title: ganthārambhakathā^^^^
content:
  [21] saddhammaraṃsimālī ^a^M1.0001^ea^ ^a^V1.0001^ea^ yo, vineyyakamalākare. <br/><br/>[22] vibodhesi mahāmoha-tamaṃ hantvāna sabbaso.. <br/><br/>[21] ñāṇātisayabimbaṃ taṃ, visuddhakaruṇāruṇaṃ. <br/><br/>[22] vanditvā nirupaklesaṃ, ^b^buddhādiccaṃ^eb^ mahodayaṃ.. <br/><br/>[21] lokālokakaraṃ ^b^dhammaṃ,^eb^ guṇarasmisamujjalaṃ. <br/><br/>[22] ^b^ariyasaṅghañca^eb^ samphullaṃ, visuddhakamalākaraṃ.. <br/><br/>[21] vandanājanitaṃ ^a^V1.0002^ea^ puññaṃ, iti yaṃ ratanattaye. <br/><br/>[22] hatantarāyo sabbattha, hutvāhaṃ tassa tejasā.. <br/><br/>[21] sampannasīlācārena, dhīmatā sucivuttinā. <br/><br/>[22] ajjhesito ^b^dāṭhānāgattherena^eb^ thiracetasā.. <br/><br/>[21] visuddhacarito nātho, yaṃ visuddhimanuttaraṃ. <br/><br/>[22] patvā desesi karuṇāsamussāhitamānaso.. <br/><br/>[21] tassā adhigamūpāyo, visuddhanayamaṇḍito. <br/><br/>[22] ^b^visuddhimaggo^eb^ yo vutto, suvisuddhapadakkamo.. <br/><br/>[21] suvisuddhaṃ asaṃkiṇṇaṃ, nipuṇatthavinicchayaṃ. <br/><br/>[22] mahāvihāravāsīnaṃ, samayaṃ avilomayaṃ.. <br/><br/>[21] tassa ^a^M1.0002^ea^ nissāya porāṇaṃ, kathāmaggaṃ anākulaṃ. <br/><br/>[22] tantinayānugaṃ suddhaṃ, karissāma^b^tthavaṇṇanaṃ^eb^.. <br/><br/>[21] iti ākaṅkhamānassa, saddhammassa ciraṭṭhitiṃ. <br/><br/>[22] vibhajantassa tassatthaṃ, nisāmayatha sādhavoti.. 


volume: 149
item: 1
title: nidānādikathāvaṇṇanā^^^^
content:
  [03] 1^b^.^eb^ svāyaṃ ^b^visuddhimaggo^eb^ yaṃ suttapadaṃ nissāya paṭṭhapīyati, taṃ tāva nikkhipitvā  tassa nidānādiniddhāraṇamukhena nānappakārato atthaṃ saṃvaṇṇetuṃ ^b^``sīle patiṭṭhāyā''^eb^tiādi  āraddhaṃ. dhammaṃ saṃvaṇṇentena hi ādito tassa nidānaṃ vattabbaṃ, tato payojanaṃ piṇḍattho  padattho sambandho adhippāyo codanā sodhanaṃ vattabbaṃ. tathā ceva ācariyena paṭipannaṃ.  ettha hi ^b^bhagavantaṃ kirā^eb^tiādi desanāya nidānapayojananiddhāraṇaṃ, ^b^visuddhimaggaṃ bhāsissa^eb^ntiādi  piṇḍatthaniddhāraṇaṃ ^a^V1.0003^ea^, ^b^sīle ṭhatvā^eb^tiādi padatthasambandhādhippāyavibhāvanā, ^b^kiṃ sīla^eb^ntiādi  codanā, tato paraṃ sodhanaṃ, samādhipaññākathāsupi eseva nayo. kasmā panettha vissajjanagāthā  ādimhi nikkhittā, na pucchāgāthā. pucchāpubbikā hi vissajjanāti? vuccate --  tadatthassa maṅgalabhāvato, sāsanassa ādikalyāṇādibhāvavibhāvanato, bhayādiupaddavanivāraṇena  antarāyavidhamanato, upari saṃvaṇṇetabbadhammasaṅgahato cāti veditabbaṃ.<br/><br/>[03] etthāha -- kasmā panāyaṃ visuddhimaggakathā vatthupubbikā āraddhā, na satthuthomanāpubbikāti?  vuccate -- visuṃ asaṃvaṇṇanādibhāvato. ^b^sumaṅgalavilāsinī^eb^ādayo viya hi dīghanikāyādīnaṃ  nāyaṃ visuṃ saṃvaṇṇanā, na pakaraṇantaraṃ vā abhidhammāvatārasumatāvatārādi viya. tāsaṃyeva  pana sumaṅgalavilāsinīādīnaṃ visesabhūtā. tenevāha ^b^``majjhe visuddhimaggo''^eb^tiādi  (dī0 ni0 aṭṭha0 1.ganthārambhakathā; ma0 ni0 aṭṭha0 1.ganthārambhakathā; saṃ0 ni0 aṭṭha0 1.1.ganthārambhakathā;  a0 ni0 aṭṭha0 1.1.ganthārambhakathā). atha vā thomanāpubbikāpi cāyaṃ kathā na vatthupubbikāvāti  daṭṭhabbaṃ. sāsane hi vatthukittanaṃ na loke viya kevalaṃ hoti, sāsanasampattikittanattā  pana satthu aviparītadhammadesanābhāvavibhāvanena satthuguṇasaṃkittanaṃ ulliṅgantameva pavattati.  tathā hi vakkhati ``ettāvatā tisso sikkhā''tiādi. ^b^sotāpannādibhāvassa ca kāraṇa^eb^nti  ettha hi ^b^ādi^eb^-saddena sabbasakadāgāmianāgāmino ^a^M1.0003^ea^ viya sabbepi arahanto  saṅgayhanti vibhāgassa anuddhaṭattā. tena tiṇṇampi bodhisattānaṃ nibbedhabhāgiyā sīlādayo  idha ``sīle patiṭṭhāyā''tiādivacanena saṅgahitāti daṭṭhabbaṃ. tiṇṇampi hi nesaṃ carimabhave  visesato saṃsārabhayikkhaṇaṃ, yathāsakaṃ sīle patiṭṭhāya samathavipassanaṃ ussukkāpetvā taṇhājaṭāvijaṭanapaṭipatti  ca samānāti. atha vā ``so imaṃ vijaṭaye jaṭa''nti sādhāraṇavacanena sātisayaṃ, niratisayañca  taṇhājaṭāvijaṭanaṃ gahitaṃ. tattha yaṃ niratisayaṃ savāsanappahānatāya. tena satthu pahānasampadā  kittitā hoti, tannimittā ñāṇasampadā ca. tadubhayena nānantarikatāya ānubhāvasampadādayopīti.  evampi thomanāpubbikāyaṃ kathāti veditabbaṃ. atha vā thomanāpubbikā evāyaṃ  kathāti daṭṭhabbaṃ, ``sabbadhammesu appaṭihatañāṇacāro''tiādinā satthu thomanaṃ purakkhatvā  saṃvaṇṇanāya āraddhattā. sā panāyaṃ yasmā pucchantassa ajjhāsayānurūpaṃ byākaraṇasamatthatāya  vibhāvanavasena pavattitā, āciṇṇañcetaṃ ācariyassa yadidaṃ saṃvaṇṇetabbadhammānukūlaṃ  saṃvaṇṇanārambhe satthu abhitthavanaṃ. tasmā ^a^V1.0004^ea^ iminā kāraṇena evamettha thomanā pavattitāti.  thomanākārassa vuccamānassa kāraṇaṃ uddharantena paṭhamaṃ vissajjanagāthaṃ nikkhipitvā tassā  nidānacodanāmukhena pucchāgāthaṃ sarūpato ca atthato ca dassetvā tassā pucchāya aviparītabyākaraṇasamatthabhāvāvajotanaṃ  bhagavato thomanaṃ purakkhatvā yathādhippetadhammasaṃvaṇṇanā katā. tenāha ``sīle patiṭṭhāyā''tiādi.  tattha gāthāya attho parato āvi bhavissati.<br/><br/>[03] ^b^itī^eb^tiādīsu ^b^itī^eb^ti ayaṃ ^b^iti^eb^-saddo hetu parisamāpanādipadatthavipariyāyapakārāvadhāraṇanidassanādianekatthappabhedo.  tathā hesa ``ruppatīti kho, bhikkhave, tasmā `rūpa'nti vuccatī''tiādīsu (saṃ0 ni0   3.79) hetumhi āgato. ``tasmātiha me, bhikkhave, dhammadāyādā bhavatha, mā āmisadāyādā.  atthi me tumhesu anukampā `kinti me sāvakā dhammadāyādā bhaveyyuṃ, no āmisadāyādā''tiādīsu  (ma0 ni0 1.29) parisamāpane. ``iti vā iti evarūpā naccagītavāditavisūkadassanā paṭivirato''tiādīsu  (dī0 ni0 1.197) ādiatthe. ``māgaṇḍiyoti tassa brāhmaṇassa saṅkhā samaññā paññatti  vohāro nāmaṃ ^a^M1.0004^ea^ nāmakammaṃ nāmadheyyaṃ nirutti byañjanaṃ abhilāpo''tiādīsu  (mahāni0 73, 75) padatthavipariyāye. ``iti kho, bhikkhave, sappaṭibhayo bālo, appaṭibhayo  paṇḍito. saupaddavo bālo, anupaddavo paṇḍito. saupasaggo bālo, anupasaggo paṇḍito''tiādīsu  (ma0 ni0 3.124) pakāre. ``atthi idappaccayā jarāmaraṇanti iti puṭṭhena satā, ānanda,  atthītissa vacanīyaṃ, kiṃpaccayā jarāmaraṇanti iti ce vadeyya, jātipaccayā jarāmaraṇanti  iccassa vacanīya''ntiādīsu (dī0 ni0 2.96) avadhāraṇe, sanniṭṭhāneti attho. ``atthīti  kho, kaccāna, ayameko anto, natthīti kho, kaccāna, ayaṃ dutiyo anto''tiādīsu  (saṃ0 ni0  2.15;  3.90) nidassane. idhāpi nidassane daṭṭhabbo, pakāretipi  vattuṃ vaṭṭateva. paṭhamo pana iti-saddo parisamāpane daṭṭhabbo. ^b^hī^eb^ti avadhāraṇe. ^b^ida^eb^nti  āsannapaccakkhavacanaṃ yathādhigatassa suttapadassa abhimukhīkaraṇato.<br/><br/>[03] ^b^vutta^eb^nti ayaṃ ^b^vutta^eb^-saddo saupasaggo, anupasaggo ca vappanavāpasamīkaraṇakesohāraṇajīvitavuttipamuttabhāvapāvacanapavattitājjhesanakathanādīsu  dissati. tathā hi ayaṃ -- <br/><br/>[21] ``gāvo ^a^V1.0005^ea^ tassa pajāyanti, khette vuttaṃ virūhati. <br/><br/>[22] vuttānaṃ phalamasnāti, yo mittānaṃ na dubbhatī''ti.. -- <br/><br/>[25] ādīsu (jā0 2.22.19) vappane āgato. ``no ca kho paṭivutta''ntiādīsu (pārā0  289) aṭṭhadantakādīhi vāpasamīkaraṇe. ``kāpaṭiko māṇavo daharo vuttasiro''tiādīsu  (ma0 ni0 2.426) kesohāraṇe. ``pannalomo paradattavutto migabhūtena cetasā viharatī''tiādīsu  (cūḷava0 332) jīvitavuttiyaṃ. ``seyyathāpi nāma paṇḍupalāso bandhanā pavutto abhabbo  haritatthāyā''tiādīsu (ma0 ni0 3.59; pārā0 92; pāci0 666; mahāva0 129) bandhanato  pamuttabhāve. ``yesamidaṃ etarahi porāṇaṃ mantapadaṃ gītaṃ pavuttaṃ samihita''ntiādīsu  (dī0 ni0 1.285; ma0 ni0 2.427; mahāva0 300) pāvacanabhāvena pavattite. loke  pana ``vutto guṇo vutto pārāyano''tiādīsu ajjhesane. ``vuttaṃ kho ^a^M1.0005^ea^  panetaṃ bhagavatā `dhammadāyādā me, bhikkhave, bhavatha, mā āmisadāyādā'ti''ādīsu (ma0  ni0 1.30) kathane. idhāpi kathane eva daṭṭhabbo. tasmā ``iti hi evameva idaṃ suttaṃ  desita''nti yathānikkhittaṃ gāthaṃ desitabhāvena nidasseti. tassā vā desitākāraṃ  avadhāreti.<br/><br/>[03] ^b^kasmā^eb^ti hetumhi nissakkaṃ. ^b^panā^eb^ti vacanālaṅkāramattaṃ. ubhayenāpi kāraṇaṃ pucchati.  ^b^eta^eb^nti yathāvuttaṃ suttapadaṃ paccāmasati. ^b^vutta^eb^nti pucchānimittaṃ. tadatthassa  attano buddhiyaṃ viparivattamānataṃ upādāya ``ida''nti vatvā puna bhagavatā bhāsitākāraṃ  sandhāya ``eta''nti vuttaṃ. sakalena panānena vacanena desanāya nidānaṃ jotitaṃ hoti.  parato tassā desakadesakālapaṭiggāhake vibhāvetuṃ ^b^``bhagavantaṃ kirā''^eb^tiādi  vuttaṃ. tattha ^b^kirā^eb^ti anussavanatthe nipāto. tena vuccamānassatthassa anu anu  suyyamānataṃ dīpeti. ^b^rattibhāge^eb^ti rattiyā ekasmiṃ koṭṭhāse, majjhimayāmeti  adhippāyo. vessavaṇādayo viya apākaṭanāmadheyyattā ^b^aññataro^eb^. devo eva ^b^devaputto.  saṃsayasamugghāṭattha^eb^nti vicikicchāsallasamuddharaṇatthaṃ pucchīti yojanā. ``saṃsayasamugghāṭattha''nti  ca iminā pañcasu pucchāsu ayaṃ vimaticchedanāpucchāti dasseti. yena atthena taṇhā  ``jaṭā''ti vuttā, tameva atthaṃ dassetuṃ ^b^``jāliniyā''^eb^tiādi vuttaṃ. sā  hi aṭṭhasatataṇhāvicaritappabhedo attano avayavabhūto eva jālo etissā atthīti ``jālinī''ti  vuccati. <br/><br/>[01] idānissā ^a^V1.0006^ea^ jaṭākārena pavattiṃ dassetuṃ ^b^``sā hī''^eb^tiādi vuttaṃ. tattha ^b^rūpādīsu  ārammaṇesū^eb^ti tassā pavattiṭṭhānamāha, rūpādichaḷārammaṇavinimuttassa taṇhāvisayassa abhāvato.  ^b^heṭṭhupariyavasenā^eb^ti kadāci rūpārammaṇe kadāci yāva dhammārammaṇe kadāci dhammārammaṇe  kadāci yāva rūpārammaṇeti evaṃ heṭṭhā, upari ca pavattivasena. desanākkamena cettha  heṭṭhupariyatā daṭṭhabbā. kadāci kāmabhave kadāci rūpabhave kadāci arūpabhave kadāci vā  arūpabhave...pe0... kadāci kāmabhaveti evamettha heṭṭhupariyavasena pavatti veditabbā.  sabbasaṅkhārānaṃ khaṇe khaṇe bhijjanasabhāvattā aparāparuppatti ettha saṃsibbananti āha ^b^``punappunaṃ  uppajjanato''^eb^ti. ^b^``saṃsibbanaṭṭhenā''^eb^ti idaṃ yena sambandhena jaṭā viyāti jaṭāti  ^a^M1.0006^ea^ jaṭātaṇhānaṃ upamūpameyyatā, taṃdassanaṃ. ayaṃ hettha attho -- yathā jālino  veḷugumbassa sākhā, kosasañcayādayo ca attanā attano avayavehi saṃsibbitā vinaddhā  ``jaṭā''ti vuccanti, evaṃ taṇhāpi saṃsibbanasabhāvenāti, ``saṃsibbitaṭṭhenā''ti vā  pāṭho, attanāva attano saṃsibbitabhāvenāti attho. ayaṃ hi taṇhā kosakārakimi  viya attanāva attānampi saṃsibbantī pavattati. tenāha bhagavā ``rūpataṇhā loke piyarūpaṃ  sātarūpaṃ, etthesā taṇhā uppajjamānā uppajjati, ettha nivisamānā nivisatī''tiādi  (dī0 ni0 2.400; ma0 ni0 1.86; vibha0 203). ime sattā ``mama ida''nti pariggahitaṃ  vatthuṃ attanibbisesaṃ maññamānā abbhantarimaṃ karonti. abbhantarattho ca antosaddoti  sakaparikkhāre uppajjamānāpi taṇhā ``antojaṭā''ti vuttā. pabbajitassa pattādi,  gahaṭṭhassa hatthiādi sakaparikkhāro.<br/><br/>[03] ``attā''ti bhavati ettha abhimānoti ^b^attabhāvo,^eb^ upādānakkhandhapañcakaṃ. sarīranti  keci. mama attabhāvo sundaro, asukassa viya mama attabhāvo bhaveyyāti vā ādinā  sakāttabhāvādīsu taṇhāya uppajjamānākāro veditabbo. attano cakkhādīni ^b^ajjhattikāyatanāni^eb^.  attano, paresañca rūpādīni ^b^bāhirāyatanāni^eb^. paresaṃ sabbāni vā, saparasantatipariyāpannāni  vā cakkhādīni ^b^ajjhattikāyatanāni^eb^. tathā rūpādīni ^b^bāhirāyatanāni^eb^. parittamahaggatabhavesu  pavattiyāpi taṇhāya ^b^antojaṭābahijaṭā^eb^bhāvo veditabbo. kāmabhavo hi kassacipi  kilesassa avikkhambhitattā kathañcipi avimutto ajjhattaggahaṇassa visesapaccayoti ``ajjhattaṃ,  anto''ti ca vuccati. tabbipariyāyato rūpārūpabhavo ``bahiddhā, bahī''ti ca. tenāha  bhagavā ``ajjhattasaṃyojano puggalo, bahiddhāsaṃyojano puggalo''ti (a0 ni0  2.37).  visayabhedena, pavattiākārabhedena ca anekabhedabhinnampi taṇhaṃ ^a^V1.0007^ea^ jaṭābhāvasāmaññena ekanti  gahetvā ^b^``tāya evaṃ uppajjamānāya jaṭāyā''^eb^ti vuttaṃ. sā pana ``pajā''ti vuttasattasantānapariyāpannā  eva hutvā punappunaṃ taṃ jaṭentī vinandhantī pavattatīti āha ^b^``jaṭāya jaṭitā pajā''^eb^ti.  tathā hi paramatthato yadipi avayavabyatirekena samudāyo natthi, ekadeso pana samudāyo  nāma na hotīti avayavato samudāyaṃ bhinnaṃ katvā upamūpameyyaṃ dassento ^b^``yathā nāma^eb^  ^a^M1.0007^ea^ ^b^veḷujaṭādīhi...pe0... saṃsibbitā''^eb^ti āha. imaṃ jaṭanti sambandho.  tīsu dhātūsu ekampi asesetvā saṃsibbanena ^b^tedhātukaṃ jaṭetvā ṭhitaṃ^eb^. tenassā  mahāvisayataṃ, vijaṭanassa ca sudukkarabhāvamāha. ^b^``vijaṭetuṃ ko samattho''^eb^ti iminā  ``vijaṭaye''ti padaṃ sattiatthaṃ, na vidhiādiatthanti dasseti.<br/><br/>[03] evaṃ ``antojaṭā''tiādinā puṭṭho pana assa devaputtassa imaṃ gāthamāhāti sambandho.  ``edisova imaṃ pañhaṃ vissajjeyyā''ti satthāraṃ guṇato dassento ^b^``sabbadhammesu  appaṭihatañāṇacāro''^eb^tiādimāha. tattha ^b^sabbadhammesū^eb^ti atītādibhedabhinnesu sabbesu  ñeyyadhammesu. ^b^appaṭihatañāṇacāro^eb^ti anavasesañeyyāvaraṇappahānena nissaṅgacārattā  navihatañāṇapavattiko. etena tīsu kālesu appaṭihatañāṇatāvibhāvanena ādito tiṇṇaṃ  āveṇikadhammānaṃ gahaṇeneva tadekalakkhaṇatāya tadavinābhāvato ca bhagavato sesāveṇikadhammānampi  gahitabhāvo veditabbo. dibbanti kāmaguṇādīhi kīḷanti laḷanti, tesu vā viharanti,  vijayasamatthatāyogena paccatthike vijetuṃ icchanti, issariyadhanādisakkāradānaggahaṇaṃ,  taṃtaṃatthānusāsanañca karontā voharanti, puññātisayayogānubhāvappattāya jutiyā jotanti,  yathādhippetañca visayaṃ appaṭighātena gacchanti, yathicchitanipphādane ca sakkontīti ^b^devā^eb^.  atha vā devanīyā taṃtaṃbyasananittharaṇatthikehi saraṇaṃ parāyaṇanti gamanīyā, abhitthavanīyā  vā, sobhāvisesayogena kamanīyāti vā ^b^devā^eb^. te tividhā -- sammutidevā upapattidevā  visuddhidevāti. bhagavā pana niratisayāya abhiññākīḷāya uttamehi dibbabrahmāriyavihārehi  saparasantānagatapañcavidhamāravijayicchānipphattiyā cittissariyasattadhanādisammāpaṭipatti  aveccapasādasakkāradānaggahaṇasaṅkhātena, dhammasabhāvapuggalajjhāsayānurūpānusāsanīsaṅkhātena ca  vohārātisayena paramāya paññāsarīrappabhāsaṅkhātāya jutiyā, anaññasādhāraṇāya ñāṇasarīragatiyā,  māravijayasabbasabbaññuguṇaparahitanipphādanesu appaṭihatāya sattiyā ca samannāgatattā sadevakena  lokena ``saraṇa''nti gamanīyato, abhitthavanīyato, bhattivasena kamanīyato ca sabbe  ^a^V1.0008^ea^ te deve tehi guṇehi abhibhuyya ṭhitattā tesaṃ devānaṃ seṭṭho uttamo devoti ^b^devadevo^eb^.  sabbadevehi ^a^M1.0008^ea^ pūjanīyataro devoti vā, visuddhidevabhāvassa vā sabbaññuguṇālaṅkārassa  vā adhigatattā aññesaṃ devānaṃ atisayena devoti ^b^devadevo^eb^. <br/><br/>[01] aparimāṇāsu lokadhātūsu aparimāṇānaṃ sakkānaṃ, mahābrahmānañca guṇābhibhavanato adhiko  atisayo atirekataro vā sakko brahmā cāti ^b^sakkānaṃ atisakko brahmānaṃ atibrahmā^eb^.  ñāṇappahānadesanāvisesesu sadevake loke kenaci avikkhambhanīyaṭṭhānatāya kutocipi  utrastābhāvato catūhi vesārajjehi visāradoti ^b^catuvesārajjavisārado^eb^. yaṃ sandhāya  vuttaṃ ``sammāsambuddhassa te paṭijānato ime dhammā anabhisambuddhāti tatra vata maṃ samaṇo  vā...pe0... vesārajjappatto viharāmī''ti (ma0 ni0 1.150; a0 ni0  4.8). ṭhānāṭhānañāṇādīhi  dasahi ñāṇabalehi samannāgatattā ^b^dasabaladharo^eb^. yaṃ sandhāya vuttaṃ ``idha tathāgato ṭhānañca  ṭhānato, aṭṭhānañca aṭṭhānato yathābhūtaṃ pajānātī''tiādi (a0 ni0  10.21; vibha0  809). yaṃ kiñci ñeyyaṃ nāma, tattha sabbattheva anāvaṭañāṇatāya ^b^anāvaraṇañāṇo^eb^. tañca  sabbaṃ samantato sabbākārato hatthatale āmalakaṃ viya paccakkhato dassanasamatthena ñāṇacakkhunā  samannāgatattā ^b^samantacakkhu,^eb^ sabbaññūti attho. imehi pana dvīhi padehi pacchimāni  dve asādhāraṇañāṇāni gahitāni. bhāgyavantatādīhi kāraṇehi ^b^bhagavā^eb^. yaṃ panettha vattabbaṃ,  taṃ parato ^b^buddhānussatiniddese^eb^ (visuddhi0 1.123 ādayo) vitthārato āgamissati.<br/><br/>[03] ettha ca ``sabbadhammesu appaṭihatañāṇacāro''ti iminā tiyaddhāruḷhānaṃ pucchānaṃ bhagavato  byākaraṇasamatthatāya dassitāya kiṃ devatānampi pucchaṃ byākātuṃ samattho bhagavāti āsaṅkāya  tannivattanatthaṃ ``devadevo''ti vuttaṃ. devānaṃ atidevo sakko devānamindo devatānaṃ  pañhaṃ vissajjeti, ``tato imassa ko viseso''ti cintentānaṃ tannivattanatthaṃ ``sakkānaṃ  atisakko''ti vuttaṃ. sakkenapi pucchitamatthaṃ sanaṅkumārādayo brahmāno vissajjenti,  ``tato imassa ko atisayo''ti cintentānaṃ tannivattanatthaṃ ``brahmānaṃ atibrahmā''ti  vuttaṃ. ayaṃ cassa viseso catuvesārajjadasabalañāṇehi pākaṭo jātoti dassanatthaṃ ``catu...pe0...  ^a^M1.0009^ea^ dharo''ti vuttaṃ. imāni ca ñāṇāni imassa ñāṇadvayassa adhigamena saheva  siddhānīti dassanatthaṃ ``anāvaraṇañāṇo samantacakkhū''ti vuttaṃ. tayidaṃ ñāṇadvayaṃ puññañāṇasambhārūpacayasiddhāya  bhaggadosatāya siddhanti dassento ``bhagavā''ti avocāti. evametesaṃ ^a^V1.0009^ea^ padānaṃ gahaṇe payojanaṃ,  anupubbi ca veditabbā. yaṃ panetaṃ pacchimaṃ anāvaraṇañāṇaṃ sabbaññutaññāṇanti ñāṇadvayaṃ,  taṃ atthato abhinnaṃ. ekameva hi taṃ ñāṇaṃ visayapavattimukhena aññehi asādhāraṇabhāvadassanatthaṃ  dvidhā katvā vuttaṃ. anavasesasaṅkhatāsaṅkhatasammutidhammārammaṇatāya sabbaññutaññāṇaṃ, tatthāvaraṇābhāvato  nissaṅgacāramupādāya ``anāvaraṇañāṇa''ntipi vuttaṃ. yaṃ panettha vattabbaṃ, taṃ parato  ^b^buddhānussatiniddese^eb^ (visuddhi0 1.123 ādayo) vakkhāma. <br/><br/>[03] 2^b^.^eb^ mahante sīlakkhandhādike esī gavesīti mahesi, bhagavā. tena ^b^mahesinā. vaṇṇayanto^eb^ti  vivaranto vitthārento. ^b^yathābhūta^eb^nti aviparītaṃ. ^b^sīlādibhedana^eb^nti sīlasamādhipaññādivibhāgaṃ.  ^b^sudullabha^eb^nti aṭṭhakkhaṇavajjitena navamena khaṇena laddhabbattā suṭṭhu dullabhaṃ. ^b^sīlādisaṅgaha^eb^nti  sīlādikkhandhattayasaṅgahaṃ. ariyamaggo hi tīhi khandhehi saṅgahito sappadesattā nagaraṃ viya  rajjena, na tayo khandhā ariyamaggena nippadesattā. vuttañhetaṃ ``na kho, āvuso visākha,  ariyena aṭṭhaṅgikena maggena tayo khandhā saṅgahitā; tīhi ca kho, āvuso visākha, khandhehi  ariyo aṭṭhaṅgiko maggo saṅgahito''ti (ma0 ni0 1.462). kilesacorehi aparipanthanīyatāya  ^b^khemaṃ^eb^. antadvayaparivajjanato, māyādikāyavaṅkādippahānato ca ^b^ujuṃ^eb^. sabbesaṃ saṃkilesadhammānaṃ  māraṇavasena gamanato pavattanato, nibbānassa magganato, nibbānatthikehi maggitabbato ca  ^b^maggaṃ. visuddhiyā^eb^ti nibbānāya, visuddhibhāvāya vā, arahattāyāti attho.<br/><br/>[03] ^b^yathābhūtaṃ ajānantā^eb^ti evaṃ sīlavisuddhiādivisuddhiparamparāya adhigantabbo evarūpo  evaṃkiccako evamatthoti yāthāvato anavabujjhantā. sakalasaṃkilesato, saṃsārato ca  suddhiṃ vimuttiṃ kāmenti patthentīti ^b^suddhikāmā. api^eb^-saddo sambhāvane.  tena na kevalaṃ sīlamattena parituṭṭhā, atha kho visuddhikāmāpi samānāti dasseti.  ^b^idhā^eb^ti imasmiṃ sāsane. bhāvanāya yuttapayuttatāya ^b^yogino vāyamantāpi^eb^ visuddhiṃ  ^a^M1.0010^ea^ uddissa payogaṃ parakkamaṃ karontāpi upāyassa anadhigatattā ^b^visuddhiṃ nādhigacchantī^eb^ti  yojanā. ^b^tesa^eb^nti yogīnaṃ. kāmañcāyaṃ visuddhimaggo samantabhaddakattā savanadhāraṇaparicayādipasutānaṃ  sabbesampi pāmojjakaro, yogīnaṃ pana sātisayaṃ pamodahetūti āha ^b^``tesaṃ pāmojjakaraṇa''^eb^nti.  bāhirakanikāyantaraladdhīhi asammissatāya suṭṭhu visuddhavinicchayattā ^b^suvisuddhavinicchayaṃ.  mahāvihāravāsīna^eb^nti attano apassayabhūtaṃ nikāyaṃ dasseti ^a^V1.0010^ea^. ^b^desanānayanissita^eb^nti  dhammasaṃvaṇṇanānayasannissitaṃ. ettha ca ``tesaṃ pāmojjakaraṇa''ntiādinā sabbasaṃkilesamalavisuddhatāya  visuddhiṃ nibbānaṃ patthentānaṃ yogīnaṃ ekaṃsena tadāvahattā pāmojjakaro ñāṇuttarehi  sammāpaṭipannehi adhiṭṭhitattā suṭṭhu sammā visuddhavinicchayo mahāvihāravāsīnaṃ kathāmaggoti  dasseti. ^b^sakkaccaṃ me bhāsato^eb^ sakkaccaṃ nisāmayathāti yojetabbaṃ.<br/><br/>[03] ettha ca ``imissā dāni gāthāyā''ti iminā visuddhimaggabhāsanassa nissayaṃ, ``kathitāya  mahesinā''ti iminā tassa pamāṇabhāvaṃ, ``yathābhūtaṃ atthaṃ sīlādibhedana''nti iminā  aviparītapiṇḍatthaṃ, ``sudullabhaṃ...pe0... yogino''ti iminā nimittaṃ, ^b^``tesaṃ  pāmojjakaraṇa''^eb^nti iminā payojanaṃ, ``vaṇṇayanto atthaṃ, suvisuddhavinicchayaṃ mahāvihāravāsīnaṃ  desanānayanissitaṃ, sakkacca''nti ca iminā karaṇappakāraṃ dassetvā ``visuddhikāmā  sabbepi, nisāmayatha sādhavo''ti iminā tattha sakkaccasavane sādhujane niyojeti. sādhukaṃ  savanapaṭibaddhā hi sāsanasampatti. <br/><br/>[03] 3^b^.^eb^ vacanatthavibhāvanena paveditavisuddhimaggasāmaññatthassa visuddhimaggakathā vuccamānā abhiruciṃ  uppādetīti padatthato visuddhimaggaṃ vibhāvetuṃ ^b^``tattha visuddhī''^eb^tiādi āraddhaṃ.  tattha ^b^tatthā^eb^ti yadidaṃ ``visuddhimaggaṃ bhāsissa''nti ettha visuddhimaggapadaṃ vuttaṃ,  tattha. ^b^sabbamalavirahita^eb^nti sabbehi rāgādimalehi, sabbehi saṃkilesamalehi ca  virahitaṃ vivittaṃ. tato eva ^b^accantaparisuddhaṃ,^eb^ sabbadā sabbathā ca visuddhanti attho.  yathāvuttaṃ visuddhiṃ maggati gavesati adhigacchati etenāti ^b^visuddhimaggo^eb^. tenāha  ^b^``maggoti adhigamūpāyo vuccatī''^eb^ti. visuddhimaggoti ca nippariyāyena lokuttaramaggo  veditabbo, tadupāyattā pana pubbabhāgamaggo, tannissayo kathāpabandho ca tathā vuccati.<br/><br/>[03] svāyaṃ ^a^M1.0011^ea^ visuddhimaggo satthārā desanāvilāsato, veneyyajjhāsayato ca nānānayehi  desito, tesu ayameko nayo gahitoti dassetuṃ ^b^``so panāya''^eb^ntiādi āraddhaṃ.  tattha ^b^katthacī^eb^ti kismiñci sutte. ^b^vipassanāmattavasenevā^eb^ti avadhāraṇena samathaṃ  nivatteti. so hi tassā paṭiyogī, na sīlādi. matta-saddena ca visesanivattiatthena  savisesaṃ samādhiṃ nivatteti. so upacārappanābhedo vipassanāyānikassa desanāti katvā  na samādhimattaṃ. na hi ^a^V1.0011^ea^ khaṇikasamādhiṃ vinā vipassanā sambhavati. vipassanāti ca tividhāpi  anupassanā veditabbā, na aniccānupassanāva. na hi aniccadassanamattena saccābhisamayo  sambhavati. yaṃ pana gāthāyaṃ aniccalakkhaṇasseva gahaṇaṃ kataṃ, taṃ yassa tadeva suṭṭhutaraṃ  pākaṭaṃ hutvā upaṭṭhāti, tādisassa vasena. sopi hi itaraṃ lakkhaṇadvayaṃ vibhūtataraṃ katvā  sammasitvā visesaṃ adhigacchati, na aniccalakkhaṇameva.<br/><br/>[03] ^b^sabbe saṅkhārā^eb^ti sabbe tebhūmakasaṅkhārā, te hi sammasanīyā. ^b^aniccā^eb^ti na niccā  addhuvā ittarā khaṇabhaṅgurāti. ^b^paññāyā^eb^ti vipassanāpaññāya. ^b^passati^eb^ sammasati.  ^b^atha^eb^ pacchā udayabbayañāṇādīnaṃ uppattiyā uttarakālaṃ. ^b^nibbindati dukkhe^eb^ti  tasmiṃyeva aniccākārato diṭṭhe ``sabbe saṅkhārā''ti vutte tebhūmake khandhapañcakasaṅkhāte  dukkhe nibbindati nibbidāñāṇaṃ paṭilabhati. ^b^esa maggo visuddhiyā^eb^ti esa  nibbidānupassanāsaṅkhāto virāgādīnaṃ kāraṇabhūto nibbānassa adhigamūpāyo.<br/><br/>[03] ^b^jhānapaññāvasenā^eb^ti samathavipassanāvasena. ^b^jhāna^eb^nti cettha vipassanāya pādakabhūtaṃ jhānaṃ  adhippetaṃ. ^b^yamhī^eb^ti yasmiṃ puggale. ^b^jhānañca paññā cā^eb^ti etthāyamattho -- yo  puggalo jhānaṃ pādakaṃ katvā vipassanaṃ paṭṭhapetvā taṃ ussukkāpeti. ^b^sa ve nibbānasantike^eb^ti  so byattaṃ nibbānassa samīpe ekantato nibbānaṃ adhigacchatīti.<br/><br/>[03] ^b^kamma^eb^nti maggacetanā. sā hi apacayagāmitāya sattānaṃ suddhiṃ āvahati. ^b^vijjā^eb^ti  sammādiṭṭhi. ^b^sīla^eb^nti sammāvācākammantā. ^b^jīvitamuttama^eb^nti sammāājīvo.  ^b^dhammo^eb^ti avasesā cattāro ariyamaggadhammā. atha vā ^b^kamma^eb^nti sammākammantassa  gahaṇaṃ. ``yā cāvuso visākha, sammādiṭṭhi, yo ca ^a^M1.0012^ea^ sammāsaṅkappo, ime  dhammā paññākkhandhe saṅgahitā''ti (ma0 ni0 1.462) vacanato. ^b^vijjā^eb^ti sammādiṭṭhisammāsaṅkappānaṃ  gahaṇaṃ. ^b^dhammo^eb^ti samādhi ``evaṃdhammā te bhagavanto ahesu''ntiādīsu (saṃ0 ni0   5.378) viya. taggahaṇeneva ``yo cāvuso visākha, sammāvāyāmo, yā ca sammāsati,  yo ca sammāsamādhi, ime dhammā samādhikkhandhe saṅgahitā''ti vacanato sammāvāyāmasatīnampi  gahaṇaṃ daṭṭhabbaṃ. ^b^sīla^eb^nti sammāvācājīvānaṃ. ^b^jīvitamuttama^eb^nti evarūpassa ariyapuggalassa  jīvitaṃ uttamaṃ jīvitanti evamettha aṭṭhaṅgiko ariyamaggo vuttoti veditabbo.<br/><br/>[03] ^b^sīlādivasenā^eb^ti ^a^V1.0012^ea^ sīlasamādhipaññāvīriyavasena. ^b^sabbadā^eb^ti samādānato pabhuti sabbakālaṃ.  ^b^sīlasampanno^eb^ti catupārisuddhisīlasampadāya sampanno samannāgato. ^b^paññavā^eb^ti lokiyalokuttarāya  paññāya samannāgato. ^b^susamāhito^eb^ti taṃsampayuttena samādhinā suṭṭhu samāhito. ^b^āraddhavīriyo^eb^ti  akusalānaṃ dhammānaṃ pahānāya, kusalānaṃ dhammānaṃ upasampadāya paggahitavīriyo. ^b^pahitatto^eb^ti  nibbānaṃ patipesitattatāya kāye ca jīvite ca nirapekkhacitto. ^b^ogha^eb^nti kāmoghādicatubbidhampi  oghaṃ, saṃsāramahoghameva vā.<br/><br/>[03] ^b^ekāyano^eb^ti ekamaggo. maggapariyāyo hi idha ayana-saddo, tasmā ekapathabhūto ayaṃ,  bhikkhave, maggo, na dvedhāpathabhūtoti attho. ekaṃ vā nibbānaṃ ayati gacchatīti ekāyano,  ekena vā gaṇasaṅgaṇikaṃ pahāya vivekaṭṭhena ayitabbo paṭipajjitabboti ekāyano, ayanti  tenāti vā ayano, ekassa seṭṭhassa bhagavato ayanoti ekāyano, tena uppāditattā, ekasmiṃ  vā imasmiṃyeva dhammavinaye ayanoti ekāyano. ^b^sattānaṃ visuddhiyā^eb^ti rāgādimalehi,  abhijjhāvisamalobhādiupakkilesehi ca sattānaṃ visuddhatthāya visujjhanatthāya. ^b^yadida^eb^nti  nipāto, ye imeti attho. pubbe saraṇalakkhaṇena maggaṭṭhena ca maggoti vuttasseva kāyādivisayabhedena  catubbidhattā ^b^``cattāro satipaṭṭhānā''^eb^ti vuttaṃ. ^b^sammappadhānādīsū^eb^ti ettha  ^b^ādi^eb^-saddena appamādābhiratiādīnaṃ saṅgaho veditabbo ^a^M1.0013^ea^. appamādābhiratiādivasenāpi  hi katthaci visuddhimaggo desito. yathāha -- <br/><br/>[21] ``appamādarato bhikkhu, pamāde bhayadassi vā. <br/><br/>[22] abhabbo parihānāya, nibbānasseva santike''ti.. (dha0 pa0 32). <br/><br/>[03] 4^b^.^eb^ ^b^tatrā^eb^ti tassaṃ gāthāyaṃ. upari vuccamānā gāthāya vitthārasaṃvaṇṇanā niddesapaṭiniddesaṭṭhāniyā,  tato saṃkhittatarā atthavaṇṇanā uddesaṭṭhāniyāti āha ^b^``ayaṃ saṅkhepavaṇṇanā''^eb^ti. yathāuddiṭṭhassa  hi atthassa niddesapaṭiniddesā sukarā, subodhā ca hontīti. ^b^sīle patiṭṭhāyā^eb^ti  ettha ^b^sīle^eb^ti kusalasīle. yadipi ``katame ca, thapati, akusalā sīlā''tiādīsu  akusalā dhammāpi sīlanti āgatā. vuccamānāya pana cittapaññābhāvanāya adhiṭṭhānāyogyatāya  kiriyasīlānampi asambhavo, kuto itaresanti kusalasīlamevettha adhippetaṃ. ^b^sīlaṃ  paripūrayamāno^eb^tiādīsu ^b^paripūrayamāno^eb^ti paripālento, parivaḍḍhento vā, sabbabhāgehi  saṃvaranto ^a^V1.0013^ea^, avītikkamanto cāti attho. tathābhūto hi taṃ avijahanto tattha patiṭṭhito  nāma hoti. ``sīle''ti hi idaṃ ādhāre bhummaṃ. ^b^patiṭṭhāyā^eb^ti duvidhā patiṭṭhā  nissayūpanissayabhedato. tattha upanissayapatiṭṭhā lokiyā, itarā lokuttarā abhinditvā  gahaṇe. bhinditvā pana gahaṇe yathā lokiyacittuppādesu sahajātānaṃ, purimapacchimānañca  vasena nissayūpanissayapatiṭṭhā sambhavati, evaṃ lokuttaresu heṭṭhimamaggaphalasīlavasena upanissayapatiṭṭhāpi  sambhavati. ``patiṭṭhāyā''ti ca padassa yadā upanissayapatiṭṭhā adhippetā, tadā ``saddhaṃ upanissāyā''tiādīsu  (paṭṭhā0 1.1.423) viya purimakālakiriyāvasena attho veditabbo. tenāha ``pubbeva  kho panassa kāyakammaṃ vacīkammaṃ ājīvo suparisuddho hotī''ti (ma0 ni0 3.431).  yadā pana nissayapatiṭṭhā adhippetā, tadā ``cakkhuñca paṭiccā''tiādīsu (ma0 ni0 1.204;  3.421; saṃ0 ni0  4.60) viya samānakālakiriyāvasena attho veditabbo. sammāvācādayo  hi attanā sampayuttānaṃ sammādiṭṭhiādīnaṃ sahajātavaseneva nissayapaccayā hontīti. <br/><br/>[01] narati ^a^M1.0014^ea^ netīti ^b^naro,^eb^ puriso. yathā hi paṭhamapakatibhūto satto, itarāya  pakatiyā seṭṭhaṭṭhena puri ucce ṭhāne seti pavattatīti ``puriso''ti vuccati, evaṃ  nayanaṭṭhena ``naro''ti vuccati. puttabhātubhūtopi hi puggalo mātujeṭṭhabhaginīnaṃ netuṭṭhāne  tiṭṭhati, pageva itaro itarāsaṃ. narena yogato, narassa ayanti vā nārī, itthī. sāpi  cettha kāmaṃ taṇhājaṭāvijaṭanasamatthatā atthi, padhānameva pana sattaṃ dassento ``naro''ti  āha yathā ``satthā devamanussāna''nti (dī0 ni0 1.157, 255). aṭṭhakathāyaṃ pana avibhāgena  puggalapariyāyo ayanti dassetuṃ ^b^``naroti satto''^eb^ti vuttaṃ. ^b^sapañño^eb^ti vipākabhūtāya  saha paññāya pavattatīti sapañño. tāya hi ādito paṭṭhāya santānavasena bahulaṃ pavattamānāya  ayaṃ satto savisesaṃ ``sapañño''ti vattabbataṃ arahati. vipākapaññāpi hi santānavisesanena  bhāvanāpaññuppattiyā upanissayo hoti ahetukadvihetukānaṃ tadabhāvato. sampajaññasaṅkhātāya  ca taṃtaṃkiccakārikāya paññāya vasena ``sapañño''ti vattuṃ vaṭṭati. aṭṭhakathāyaṃ  pana nipaka-saddena pārihārikapaññā gayhatīti vipākapaññāvasenevettha attho vutto.  ^b^kammajatihetukapaṭisandhipaññāyā^eb^ti kammajāya tihetukapaṭisandhiyaṃ paññāyāti evaṃ  tihetuka-saddo paṭisandhi-saddena sambandhitabbo, na paññā-saddena. na hi paññā tihetukā  atthi. paṭisandhito pabhuti pavattamānā paññā ``paṭisandhiyaṃ paññā''ti vuttā taṃmūlakattā,  na paṭisandhikkhaṇe pavattā eva.<br/><br/>[03] cinteti ^a^V1.0014^ea^ ārammaṇaṃ upanijjhāyatīti ^b^cittaṃ,^eb^ samādhi. so hi sātisayaṃ upanijjhānakicco.  na hi vitakkādayo vinā samādhinā tamatthaṃ sādhenti, samādhi pana tehi vināpi sādhetīti.  paguṇabalavabhāvāpādanena paccayehi citaṃ, tathā santānaṃ cinotītipi ^b^cittaṃ,^eb^ samādhi.  paṭhamajjhānādivasena cittavicittatāya, iddhividhādicittakaraṇena ca samādhi cittanti vināpi  paropadesenassa cittapariyāyo labbhateva. aṭṭhakathāyaṃ pana citta-saddo viññāṇe niruḷhoti  katvā vuttaṃ ^b^``cittasīsena hettha samādhi niddiṭṭho''^eb^ti. yathāsabhāvaṃ pakārehi  jānātīti ^b^paññā^eb^. sā yadipi kusalādibhedato bahuvidhā. ``bhāvaya''nti pana vacanato  bhāvetabbā idhādhippetāti taṃ dassetuṃ ^b^``vipassana''^eb^nti vuttaṃ. ``bhāvaya''nti  ca idaṃ paccekaṃ ^a^M1.0015^ea^ yojetabbaṃ ``cittañca bhāvayaṃ, paññañca bhāvaya''nti.  tayidaṃ dvayaṃ kiṃ lokiyaṃ, udāhu lokuttaranti? lokuttaranti daṭṭhabbaṃ ukkaṭṭhaniddesato.  taṃ hi bhāvayamāno ariyamaggakkhaṇe taṇhājaṭaṃ samucchedavasena vijaṭetīti vuccati, na  lokiyaṃ. nānantariyabhāvena panettha lokiyāpi gahitāva honti lokiyasamathavipassanāya  vinā tadabhāvato. samathayānikassa hi upacārappanāppabhedaṃ samādhiṃ itarassa khaṇikasamādhiṃ,  ubhayesampi vimokkhamukhattayaṃ vinā na kadācipi lokuttarādhigamo sambhavati. tenāha  ^b^``samādhiñceva vipassanañca bhāvayamāno''^eb^ti. tattha yadā lokiyā samathavipassanā adhippetā,  tadā ``bhāvaya''nti idaṃ bhāvanākiriyāya hetubhāvakathanaṃ, bhāvanāhetūti attho. taṃbhāvanāhetukā  hi vijaṭanakiriyāti. yadā pana lokuttarā adhippetā, tadā kevalaṃ vattamānabhāvaniddeso.  tadubhayabhāvanāsamakālameva hi taṇhājaṭāvijaṭanaṃ.<br/><br/>[03] ^b^``ātāpī nipako''^eb^ti idaṃ yathāvuttabhāvanāya upakārakadhammakittanaṃ. kammaṭṭhānaṃ  anuyuñjantassa hi vīriyaṃ sati sampajaññanti ime tayo dhammā bahūpakārā. vīriyūpatthaddhañhi  kammaṭṭhānaṃ satisampajaññānupālitaṃ na paripatati, upari ca visesaṃ āvahati. patiṭṭhāsiddhiyā  cettha saddhāsiddhi, saddhūpanissayattā sīlassa, vīriyādisiddhiyā ca. na hi saddheyyavatthuṃ  asaddahantassa yathāvuttavīriyādayo sambhavanti, tathā samādhipi. yathā hi hetubhāvato vīriyādīhi  saddhāsiddhi, evaṃ phalabhāvato tehi samādhisiddhi. vīriyādīsu hi sampajjamānesu samādhi  sampannova hoti asamāhitassa tadabhāvato. kathaṃ panettha satisiddhi? nipakaggahaṇato.  tikkhavisadabhāvappattā hi sati ``nepakka''nti vuccati. yathāha ``paramena satinepakkena  samannāgato''ti. aṭṭhakathāyaṃ pana ``nepakkaṃ paññā''ti ayamattho  dassito. taggahaṇeneva ^a^V1.0015^ea^  satipi gahitāva hoti. na hi sativirahitā paññā atthīti. apare pana ``sapañño''ti  imināva pārihārikapaññāpi gayhatīti ``nipako''ti padassa ``sato''ti atthaṃ vadanti.  yadipi kilesānaṃ pahānaṃ ātāpanaṃ, taṃ sammādiṭṭhiādīnampi attheva. ātappasaddo  viya pana ātāpasaddo vīriyeyeva ^a^M1.0016^ea^ niruḷhoti āha ^b^``ātāpīti vīriyavā''^eb^ti.  atha vā paṭipakkhappahāne sampayuttadhammānaṃ abbhussahanavasena pavattamānassa vīriyassa sātisayaṃ  tadātāpananti vīriyameva tathā vuccati, na aññe dhammā. ^b^ātāpī^eb^ti cāyamīkāro  pasaṃsāya, atisayassa vā dīpako. ^b^vīriyavā^eb^ti vā-saddopi tadattho eva daṭṭhabbo. tena  sammappadhānasamaṅgitā vuttā hoti. tenāha ^b^``kilesānaṃ ātāpanaparitāpanaṭṭhenā''^eb^ti.  ātāpanaggahaṇena cettha ārambha dhātumāha ādito vīriyārambhoti katvā, paritāpanaggahaṇena  nikkamaparakkamadhātuyo sabbaso paṭipakkhato nikkhantataṃ, uparūpari visesappattiñca upādāya.  nipayati visoseti paṭipakkhaṃ, tato vā attānaṃ nipāti rakkhatīti ^b^nipako,^eb^ sampajāno.  kammaṭṭhānassa pariharaṇe niyuttāti ^b^pārihārikā^eb^.<br/><br/>[03] abhikkamādīni sabbakiccāni sātthakasampajaññādivasena paricchijja netīti ^b^sabbakiccapariṇāyikā^eb^.  kammaṭṭhānassa vā uggaho paripucchā bhāvanārambho manasikāravidhi, tattha ca sakkaccakāritā  sātaccakāritā sappāyakāritā nimittakusalatā pahitattatā antarāasaṅkoco indriyasamattapaṭipādanā  vīriyasamatāpādanaṃ vīriyasamatāyojananti evamādīnaṃ sabbesaṃ kiccānaṃ pariṇāyikā ^b^sabbakiccapariṇāyikā.  bhayaṃ ikkhatīti bhikkhū^eb^ti sādhāraṇato bhikkhulakkhaṇakathanena paṭipattiyāva bhikkhubhāvo,  na bhikkhakabhinnapaṭadharādibhāvenāti dasseti. evaṃ hi katakiccānaṃ sāmaṇerādīnaṃ,  paṭipannānañca apabbajitānampi saṅgaho kato hoti. idha pana paṭipajjanakavasena attho veditabbo.  bhindati pāpake akusale dhammeti vā ^b^bhikkhu. so imaṃ vijaṭaye^eb^ti yo naro sappañño  sīle patiṭṭhāya ātāpī nipako cittaṃ paññañca bhāvayanti vutto, so bhikkhu imaṃ  taṇhājaṭaṃ vijaṭayeti sambandho. idāni tampi vijaṭanaṃ veḷugumbavijaṭanena upametvā dassetuṃ  gāthāya yathāvutte sīlādidhamme ``iminā ca sīlenā''tiādinā paccāmasati. tattha  yasmā yogāvacarasantānagatā nānākkhaṇikā missakā sīlādidhammā gāthāya gahitā, tasmā  te ekaccaṃ gaṇhanto ^b^``chahi dhammehi samannāgato''^eb^ti āha. na hi te cha dhammā  ekasmiṃ santāne ekasmiṃ khaṇe ^a^M1.0017^ea^ labbhanti. yasmā ca puggalādhiṭṭhānena gāthā  bhāsitā, tasmā puggalādhiṭṭhānameva upamaṃ dassento ^b^``seyyathāpi nāma puriso''^eb^tiādimāha  ^a^V1.0016^ea^.  tattha ^b^sunisita^eb^nti suṭṭhu nisitaṃ, ativiya tikhiṇanti attho. satthassa nisānasilāyaṃ  nisitatarabhāvakaraṇaṃ, bāhubalena cassa ukkhipananti ubhayampetaṃ atthāpannaṃ katvā upamā  vuttāti tadubhayaṃ upameyye dassento ^b^``samādhisilāyaṃ sunisitaṃ...pe0... paññāhatthena  ukkhipitvā''^eb^ti āha. samādhiguṇena hi paññāya tikkhabhāvo. tenāha bhagavā ``samāhito  yathābhūtaṃ pajānātī''ti (saṃ0 ni0  3.5;  4.99;  5.1071; netti0 40; mi0  pa0 2.1.14). vīriyañcassā upatthambhakaṃ paggaṇhanato. ^b^vijaṭeyyā^eb^ti vijaṭetuṃ  sakkuṇeyya. vuṭṭhānagāminivipassanāya hi vattamānāya yogāvacaro taṇhājaṭaṃ vijaṭetuṃ  samattho nāma. vijaṭanaṃ cettha samucchedavasena pahānanti āha ^b^``sañchindeyya sampadāleyyā''^eb^ti.  dakkhiṇaṃ arahatīti dakkhiṇeyyo, aggo ca so dakkhiṇeyyo cāti ^b^aggadakkhiṇeyyo,^eb^  aggā vā dakkhiṇā aggadakkhiṇā, taṃ arahatīti ^b^aggadakkhiṇeyyo^eb^. <br/><br/>[03] 5^b^.^eb^ ^b^tatrā^eb^ti tassaṃ gāthāyaṃ. ^b^aya^eb^nti ``naro''ti ca ``bhikkhū''ti ca vutto  yogāvacaro. puna ^b^tatrā^eb^ti tassaṃ paññāyaṃ. ^b^assā^eb^ti bhikkhuno. kattari cetaṃ sāmivacanaṃ,  anenāti attho. ^b^karaṇīyaṃ natthi^eb^ visesādhānassa tihetukapaṭisandhipaññāya abhāvato.  tenāha ^b^``purimakammānubhāveneva hissa sā siddhā''^eb^ti. ^b^tenā^eb^ti yoginā. bhāvanāyaṃ  satatapavattitavīriyatāya ^b^sātaccakārinā. paññāvasenā^eb^ti yathāvuttanepakkasaṅkhātapaññāvasena.  yaṃ kiñci kattabbaṃ, tassa sabbassa sampajānavaseneva karaṇasīlo, tattha vā sampajānakāro  etassa atthi, sampajānassa vā asammohassa kārako uppādakoti sampajānakārī, tena  ^b^sampajānakārinā. atrā^eb^ti assaṃ gāthāyaṃ. sīlādisampādane vīriyassa tesaṃ aṅgabhāvato  taṃ visuṃ aggahetvā ^b^``sīlasamādhipaññāmukhenā''^eb^ti vuttaṃ.<br/><br/>[03] ``visuddhimaggaṃ dassetī''ti avibhāgato desanāya piṇḍatthaṃ vatvā puna taṃ vibhāgato dassetuṃ  ^b^``ettāvatā''^eb^tiādi vuttaṃ. tattha ^b^ettāvatā^eb^ti ettakāya desanāya. ^b^sikkhā^eb^ti  sikkhitabbaṭṭhena sikkhā. sikkhanaṃ cettha āsevanaṃ daṭṭhabbaṃ. sīlādidhammehi saṃvaraṇādivasena  āsevanto te sikkhatīti ^a^M1.0018^ea^ vuccati. ^b^sāsana^eb^nti paṭipattisāsanaṃ. ^b^upanissayo^eb^  balavakāraṇaṃ. ^b^vajjanaṃ^eb^ anupagamanaṃ. ^b^sevanā^eb^ bhāvanā. ^b^paṭipakkho^eb^ti pahāyakapaṭipakkho.  yadipi gāthāyaṃ ``sīle''ti sāmaññato vuttaṃ, na ``adhisīle''ti. taṃ pana taṇhājaṭāvijaṭanassa  patiṭṭhābhūtaṃ adhippetanti āha ^b^``sīlena adhisīlasikkhā pakāsitā''^eb^ti. bhavagāmi  hi sīlaṃ sīlameva, vibhavagāmi ^a^V1.0017^ea^ sīlaṃ adhisīlasikkhā. sāmaññajotanā hi visese  avatiṭṭhatīti. esa nayo sesasikkhāsupi.<br/><br/>[03] ^b^sīlenā^eb^ti adhisīlasikkhābhūtena sīlena. taṃ hi anaññasādhāraṇatāya sāsanassa ādikalyāṇataṃ  pakāseti, na yamaniyamādimattaṃ. tena vuttaṃ ^b^``sīlañca suvisuddhaṃ, sabbapāpassa  akaraṇa''^eb^nti ca. ^b^kusalāna^eb^nti maggakusalānaṃ. ^b^kusalāna^eb^nti vā anavajjānaṃ.  tena ariyaphaladhammānampi saṅgaho siddho hoti. ^b^sabbapāpassa akaraṇa^eb^nti sabbassāpi  sāvajjassa akiriyā anajjhāpajjanaṃ. etena cārittavārittabhedassa sabbassa sīlassa gahaṇaṃ  kataṃ hoti. kattabbākaraṇampi hi sāvajjamevāti. ^b^ādivacanato^eb^ti gāthāyaṃ vuttasamādhipaññānaṃ  ādimhi vacanato. ādibhāvo cassa tammūlakattā uttarimanussadhammānaṃ. ādīnaṃ vā  vacanaṃ ādivacanaṃ. ādisaddena cettha ``sīlaṃ samādhi paññā ca, vimutti ca anuttarā''ti  (dī0 ni0 2.186) evamādīnaṃ saṅgaho daṭṭhabbo. sīlassa visuddhattā vippaṭisārādihetūnaṃ  dūrīkaraṇato avippaṭisārādiguṇāvahaṃ. ``avippaṭisārādiguṇāvahattā''ti etena na  kevalaṃ sīlassa kalyāṇatāva vibhāvitā, atha kho ādibhāvopīti daṭṭhabbaṃ. tathā hissa  ^b^sutte^eb^ (pari0 366) avippaṭisārādīnaṃ vimuttiñāṇapariyosānānaṃ paramparapaccayatā  vuttā. ^b^samādhinā^eb^ti adhicittasikkhābhūtena samādhinā. sakalaṃ sāsanaṃ saṅgahetvā  pavattāya gāthāya ādipadena ādimhi paṭipajjitabbassa sīlassa, tatiyapadena pariyosāne  paṭipajjitabbāya paññāya gahitattā majjhe paṭipajjitabbo samādhi pārisesato dutiyapadena  gayhatīti ^b^``kusalassa upasampadātiādivacanato hi samādhi sāsanassa majjhe''^eb^ti vuttaṃ,  na kusalasaddassa samādhipariyāyattā. pubbūpanissayavato hi samāhitatādiaṭṭhaṅgasamannāgamena  abhinīhārakkhamatā samādhissa iddhividhādiguṇāvahattaṃ, aggamaggapaññāya adhigatāya yadatthaṃ  pabbajati, taṃ pariyositanti ^b^paññā sāsanassa^eb^ ^a^M1.0019^ea^ ^b^pariyosānaṃ^eb^. tenāha bhagavā  ``sikkhānisaṃsamidaṃ, bhikkhave, brahmacariyaṃ vussati saddhādhipateyyaṃ paññuttaraṃ vimuttisāra''nti  (a0 ni0  4.245). sakaṃ cittaṃ sacittaṃ, sacittassa sabbaso kilesānaṃ samucchindanena  visodhanaṃ ^b^sacittapariyodāpanaṃ^eb^. evaṃ pana paññākicce matthakappatte uttari karaṇīyābhāvato  sāsanassa paññuttaratā veditabbā. ^b^tādibhāvāvahanato^eb^ti yādiso iṭṭhesu, lābhādīsu  ca anunayābhāvato, tādiso aniṭṭhesu, alābhādīsu ca paṭighābhāvato. tato eva vā  yādiso anāpāthagatesu iṭṭhāniṭṭhesu, tādiso āpāthagatesupīti ^b^tādī^eb^. tassa bhāvo  ^b^tādibhāvo,^eb^ tassa āvahanato. ^b^vātenā^eb^ti ^a^V1.0018^ea^ vātahetu. ^b^na samīratī^eb^ti na  calati. ^b^na samiñjantī^eb^ti na phandanti, kuto calananti adhippāyo.<br/><br/>[03] ^b^tathā^eb^ti yathā sīlādayo adhisīlasikkhādīnaṃ pakāsakā, tathā tevijjatādīnaṃ upanissayassāti  tesaṃ pakāsanākārūpasaṃhārattho tathā-saddo. yasmā sīlaṃ visujjhamānaṃ satisampajaññabalena,  kammassakatañāṇabalena ca saṃkilesamalato visujjhati pāripūriñca gacchati, tasmā sīlasampadā  sijjhamānā upanissayasampattibhāvena satibalaṃ, ñāṇabalañca paccupaṭṭhapetīti tassā vijjattayūpanissayatā  veditabbā sabhāgahetusampādanato. satinepakkena hi pubbenivāsavijjāsiddhi, sampajaññena  sabbakiccesu sudiṭṭhakāritāparicayena cutūpapātañāṇānubandhāya dutiyavijjāsiddhi,  vītikkamābhāvena saṃkilesappahānasabbhāvato vivaṭṭūpanissayatāvasena ajjhāsayasuddhiyā tatiyavijjāsiddhi.  puretaraṃ siddhānaṃ samādhipaññānaṃ pāripūriṃ vinā sīlassa āsavakkhayañāṇūpanissayatā  sukkhavipassakakhīṇāsavehi dīpetabbā. samādhipaññā viya abhiññāpaṭisambhidānaṃ sīlaṃ  na sabhāgahetūti katvā vuttaṃ ^b^``na tato para''^eb^nti. ``samāhito yathābhūtaṃ pajānātī''ti  (saṃ0 ni0  3.5;  4.99; netti0 40; mi0 pa0 2.1.14) vacanato samādhisampadā  chaḷabhiññatāya upanissayo. paññā viya paṭisambhidānaṃ samādhi na sabhāgahetūti vuttaṃ  ^b^``na tato para''^eb^nti. ``yogā ve jāyate bhūrī''ti (dha0 pa0 282) vacanato pubbayogena,  garuvāsadesabhāsākaosallauggahaparipucchādīhi ca paribhāvitā paññāsampatti paṭisambhidāpabhedassa  upanissayo ^a^M1.0020^ea^ paccekabodhisammāsambodhiyopi paññāsampattisannissayāti  paññāya anadhigantabbassa visesassa abhāvato, tassā ca paṭisambhidāpabhedassa ekantikakāraṇato  heṭṭhā viya ``na tato para''nti avatvā ^b^``na aññena kāraṇenā''^eb^ti vuttaṃ. <br/><br/>[01] ettha ca ``sīlasampattiñhi nissāyā''ti vuttattā yassa samādhivijambhanabhūtā anavasesā  cha abhiññā na ijjhanti, tassa ukkaṭṭhaparicchedavasena na samādhisampadā atthīti. satipi  vijjānaṃ abhiññekadesabhāve sīlasampattisamudāgatā eva tisso vijjā gahitā. yathā  hi paññāsampattisamudāgatā catasso paṭisambhidā upanissayasampannassa maggeneva ijjhanti,  maggakkhaṇe eva tāsaṃ paṭilabhitabbato, evaṃ sīlasampattisamudāgatā tisso vijjā samādhisampattisamudāgatā  ca cha abhiññā upanissayasampannassa maggeneva ijjhantīti maggādhigameneva ^a^V1.0019^ea^ tāsaṃ adhigamo  veditabbo. paccekabuddhānaṃ, sammāsambuddhānañca paccekabodhisammāsambodhisamadhigamasadisā  hi imesaṃ ariyānaṃ ime visesādhigamāti. vinayasuttābhidhammesu sammāpaṭipattiyā  tevijjatādīnaṃ upanissayatāpi yathāvuttavidhinā veditabbā.<br/><br/>[03] sampannasīlassa kāmasevanābhāvato sīlena paṭhamantavivajjanaṃ vuttaṃ. yebhuyyena hi sattā  kāmahetu pāṇātipātādivasenāpi asuddhapayogā honti. jhānasukhalābhino kāyakilamathassa  sambhavo eva natthīti samādhinā dutiyantavivajjanaṃ vuttaṃ jhānasamuṭṭhānapaṇītarūpaphuṭakāyattā.  ^b^paññāyā^eb^ti maggapaññāya. ukkaṭṭhaniddesena hi ekaṃsato ariyamaggova majjhimā paṭipatti  nāma. evaṃ santepi lokiyapaññāvasenapi antadvayavivajjanaṃ vibhāvetabbaṃ.<br/><br/>[03] sīlaṃ taṃsamaṅgino kāmasugatīsuyeva nibbattāpanato catūhi apāyehi vimuttiyā kāraṇanti  āha ^b^``sīlena apāyasamatikkamanupāyo pakāsito hotī''^eb^ti. na hi pāṇātipātādipaṭivirati  duggatiparikilesaṃ āvahati. samādhi taṃsamaṅgino mahaggatabhūmiyaṃyeva nibbattāpanena  sakalakāmabhavato vimocetīti vuttaṃ ^b^``samādhinā kāmadhātusamatikkamanupāyo pakāsito  hotī''^eb^ti. na hi kāmāvacarakammassa anubalappadāyīnaṃ kāmacchandādīnaṃ vikkhambhakaṃ  jhānaṃ kāmadhātuparikilesāvahaṃ hoti. na cettha upacārajjhānaṃ nidassetabbaṃ, appanāsamādhissa  ^a^M1.0021^ea^ adhippetattā. nāpi ``sīleneva atikkamitabbassa apāyabhavassa samādhinā  atikkamitabbatā''ti vacanokāso. sugatibhavampi atikkamantassa duggatisamatikkamane  kā kathāti. ^b^sabbabhavasamatikkamanupāyo^eb^ti kāmabhavādīnaṃ navannampi bhavānaṃ samatikkamanupāyo  sīlasamādhīhi atikkantāpi bhavā anatikkantā eva, kāraṇassa apahīnattā. paññāya  panassa suppahīnattā te samatikkantā eva.<br/><br/>[03] ^b^tadaṅgappahānavasenā^eb^ti dīpālokeneva tamassa puññakiriyavatthugatena tena tena kusalaṅgena  tassa tassa akusalaṅgassa pahānavasena. ^b^samādhinā vikkhambhanappahānavasenā^eb^ti upacārappanābhedena  samādhinā pavattinivāraṇena ghaṭappahāreneva jalatale sevālassa tesaṃ tesaṃ nīvaraṇādidhammānaṃ  pahānavasena. ^b^paññāyā^eb^ti ariyamaggapaññāya. ^b^samucchedappahānavasenā^eb^ti catunnaṃ  ariyamaggānaṃ bhāvitattā taṃtaṃmaggavato attano santāne ``diṭṭhigatānaṃ pahānāyā''tiādinā  (dha0 sa0 277) vuttassa ^a^V1.0020^ea^ samudayapakkhiyassa kilesagaṇassa accantaṃ appavattisaṅkhātasamucchindanappahānavasena.<br/><br/>[03] ^b^kilesānaṃ vītikkamapaṭipakkho^eb^ti saṃkilesadhammānaṃ, kammakilesānaṃ vā yo  kāyavacīdvāresu vītikkamo ajjhācāro, tassa paṭipakkho ^b^sīlena pakāsito hoti,^eb^  avītikkamasabhāvattā sīlassa. okāsādānavasena kilesānaṃ citte kusalappavattiṃ  pariyādiyitvā uṭṭhānaṃ ^b^pariyuṭṭhānaṃ^eb^. taṃ samādhi vikkhambhetīti āha ^b^``samādhinā  pariyuṭṭhānapaṭipakkho pakāsito hotī''^eb^ti, samādhissa pariyuṭṭhānappahāyakattā. appahīnabhāvena  santāne anu anu sayanato kāraṇalābhe uppattirahā ^b^anusayā,^eb^ te pana anurūpaṃ kāraṇaṃ  laddhā uppajjanārahā thāmagatā kāmarāgādayo satta kilesā veditabbā. te ariyamaggapaññāya  sabbaso pahīyantīti āha ^b^``paññāya anusayapaṭipakkho pakāsito hotī''^eb^ti.<br/><br/>[03] kāyaduccaritādi duṭṭhu caritaṃ, kilesehi vā dūsitaṃ caritanti ^b^duccaritaṃ,^eb^ tameva  yattha uppannaṃ, taṃ santānaṃ saṃkileseti vibādhati, upatāpeti cāti ^b^saṃkileso,^eb^  tassa visodhanaṃ sīlena tadaṅgavasena pahānaṃ vītikkamapaṭipakkhattā sīlassa. taṇhāsaṃkilesassa  visodhanaṃ vikkhambhanavasena ^a^M1.0022^ea^ pahānaṃ pariyuṭṭhānapaṭipakkhattā samādhissa, taṇhāya  cassa ujuvipaccanikabhāvato. diṭṭhisaṃkilesassa visodhanaṃ samucchedavasena pahānaṃ anusayapaṭipakkhattā  paññāya, diṭṭhigatānañca ayāthāvagāhīnaṃ yāthāvagāhiniyā paññāya ujuvipaccanikabhāvato.<br/><br/>[03] ^b^kāraṇa^eb^nti upanissayapaccayo. ^b^sīlesu paripūrakārī^eb^ti maggabrahmacariyassa ādibhūtattā  ādibrahmacariyakānaṃ pārājikasaṅghādisesasaṅkhātānaṃ mahāsīlasikkhāpadānaṃ avītikkamanato  khuddānukhuddakānaṃ āpajjane sahasāva tehi vuṭṭhānena sīlesu yaṃ kattabbaṃ, taṃ paripūraṃ  samatthaṃ karotīti ^b^sīlesu paripūrakārī. tathā sakadāgāmī^eb^ti ``sīlesu paripūrakārī''ti  etaṃ upasaṃharati tathā-saddena. ete hi dve ariyā samādhipāripanthikānaṃ kāmarāgabyāpādānaṃ  paññāpāripanthikassa saccapaṭicchādakamohassa sabbaso asamūhatattā samādhiṃ, paññañca bhāventāpi  samādhipaññāsu yaṃ kattabbaṃ, taṃ mattaso pamāṇena padesamattameva karontīti samādhismiṃ,  paññāya ca mattaso kārino ``sīlesu paripūrakārino''icceva vuccanti. anāgāmī  ^a^V1.0021^ea^ pana kāmarāgabyāpādānaṃ samucchinnattā ^b^samādhismiṃ paripūrakārī^eb^. arahā sabbaso  sammohassa susamūhatattā ^b^paññāya paripūrakārī^eb^.<br/><br/>[03] vuttaṃ hetaṃ bhagavatā (a0 ni0  3.87) -- <br/><br/>[02] ``idha, bhikkhave, bhikkhu sīlesu paripūrakārī hoti, samādhismiṃ mattaso kārī,  paññāya mattaso kārī. so yāni tāni khuddānukhuddakāni sikkhāpadāni, tāni āpajjatipi  vuṭṭhātipi. taṃ kissa hetu? na hi mettha, bhikkhave, abhabbatā vuttā. yāni  ca kho tāni sikkhāpadāni ādibrahmacariyakāni brahmacariyasāruppāni, tattha dhuvasīlo  ca hoti ṭhitasīlo ca, samādāya sikkhati sikkhāpadesu. so tiṇṇaṃ saṃyojanānaṃ parikkhayā  sotāpanno hoti avinipātadhammo niyato sambodhiparāyaṇo. idha pana, bhikkhave,  bhikkhu sīlesu...pe0... so tiṇṇaṃ saṃyojanānaṃ parikkhayā rāgadosamohānaṃ tanuttā  sakadāgāmī hoti. sakideva imaṃ lokaṃ āgantvā dukkhassantaṃ karoti. idha pana,  bhikkhave, bhikkhu sīlesu paripūrakārī ^a^M1.0023^ea^ hoti, samādhismiṃ paripūrakārī,  paññāya mattaso kārī. so yāni tāni...pe0... sikkhati sikkhāpadesu. so pañcannaṃ  orambhāgiyānaṃ...pe0... anāvattidhammo tasmā lokā. idha pana, bhikkhave, bhikkhu sīlesu  paripūrakārī hoti, samādhismiṃ paripūrakārī, paññāya paripūrakārī. so yāni  tāni khuddānukhuddakāni...pe0... sikkhati sikkhāpadesu. so āsavānaṃ khayā...pe0...  upasampajja viharatī''ti.<br/><br/>[03] ``katha''nti pucchitvā sikkhādike vibhajitvā vuttamevatthaṃ nigametuṃ ^b^``eva''^eb^ntiādi  vuttaṃ. tattha ^b^aññe cā^eb^ti tayo vivekā, tīṇi kusalamūlāni, tīṇi vimokkhamukhāni,  tīṇi indriyānīti evamādayo, sikkhattikādīhi aññe ca guṇattikā. ^b^evarūpā^eb^ti  yādisakā sikkhattikādayo idha sīlādīhi pakāsitā honti, edisā.<br/><br/>[03] ettha hi vivaṭṭasannissitassa sīlassa idhādhippetattā sīlena kāyaviveko pakāsito  hoti, samādhinā cittaviveko, paññāya upadhiviveko. tathā sīlena adoso  kusalamūlaṃ pakāsitaṃ hoti, titikkhappadhānatāya, aparūpaghātasabhāvatāya ca sīlassa. samādhinā  alobho ^a^V1.0022^ea^ kusalamūlaṃ, lobhapaṭipakkhato, alobhapadhānatāya ca samādhissa. paññāya pana amohoyeva.  sīlena ca animittavimokkhamukhaṃ pakāsitaṃ hoti. adosappadhānaṃ hi sīlasampadaṃ nissāya  dose ādīnavadassino aniccānupassanā sukheneva ijjhati, aniccānupassanā ca animittavimokkhamukhaṃ.  samādhinā appaṇihitavimokkhamukhaṃ. paññāya suññatavimokkhamukhaṃ. alobhappadhānaṃ hi  kāmanissaraṇaṃ samādhisampadaṃ nissāya kāmesu ādīnavadassino dukkhānupassanā sukheneva  ijjhati, dukkhānupassanā ca appaṇihitavimokkhamukhaṃ. paññāsampadaṃ nissāya anattānupassanā  sukheneva ijjhati, anattānupassanā ca suññatavimokkhamukhaṃ. tathā sīlena anaññātaññassāmītindriyaṃ  pakāsitaṃ hoti. taṃ hi sīlesu paripūrakārino aṭṭhamakassa indriyaṃ. samādhinā  aññindriyaṃ. taṃ hi ukkaṃsagataṃ samādhismiṃ paripūrakārino anāgāmino, aggamaggaṭṭhassa  ca indriyaṃ. paññāya aññātāvindriyaṃ pakāsitaṃ hoti. taduppattiyā hi arahā paññāya  paripūrakārīti. iminā nayena aññe ca evarūpā guṇattikā sīlādīhi pakāsetabbā. 


volume: 149
item: 2
title: sīlaniddesavaṇṇanā^^^sīlasarūpādikathāvaṇṇanā^
content:
  [03] 6^b^.^eb^ ^b^eva^eb^nti ^a^M1.0024^ea^ vuttappakārena. ^b^anekaguṇasaṅgāhakenā^eb^ti adhisīlasikkhādīnaṃ,  aññesañca anekesaṃ guṇānaṃ saṅgāhakena. ^b^sīlasamādhipaññāmukhenā^eb^ti ``sabbe saṅkhārā  aniccā''tiādīsu (dha0 pa0 277; theragā0 676; netti0 5) viya vipassanāmattādimukhena  saṅkhepato adesetvā sīlasamādhipaññāmukhena desitopi, sattatiṃsāyapi vā bodhipakkhiyadhammānaṃ  visuddhimaggantogadhattā tattha sīlasamādhipaññā mukhaṃ pamukhaṃ katvā desitopi. etena  sīlasamādhipaññāsu avasesabodhipakkhiyadhammānaṃ sabhāvato, upakārato ca antogadhabhāvo dīpitoti  veditabbaṃ. atisaṅkhepadesitoyeva hoti sabhāvavibhāgādito avibhāvitattā. ^b^nāla^eb^nti  na pariyattaṃ na samatthaṃ. ^b^sabbesa^eb^nti nātisaṅkhepanātivitthārarucīnampi, vipañcitaññuneyyānampi  vā. saṅkhepadesanā hi saṃkhittarucīnaṃ, ugghaṭitaññūnaṃyeva ca upakārāya hoti, na panitaresaṃ.  ^b^assa^eb^ visuddhimaggassa. pucchanaṭṭhena pañhā, kiriyā karaṇaṃ kammaṃ, pañhāva kammaṃ ^b^pañhākammaṃ,^eb^  pucchanapayogo. <br/><br/>[01] ^b^kiṃ sīla^eb^nti sarūpapucchā. ^b^kenaṭṭhena sīla^eb^nti kena atthena sīlanti vuccati,  ``sīla''nti padaṃ kaṃ abhidheyyaṃ nissāya pavattanti attho. tayidaṃ sīlaṃ sabhāvato,  kiccato, upaṭṭhānākārato, āsannakāraṇato ca kathaṃ jānitabbanti āha ^b^``kānassa  lakkhaṇarasapaccupaṭṭhānapadaṭṭhānānī''^eb^ti. paṭipatti nāma diṭṭhānisaṃse eva hotīti āha ^b^``kimānisaṃsa''^eb^nti.  ^b^katividha^eb^nti pabhedapucchā. vibhāgavantānaṃ hi sabhāvavibhāvanaṃ vibhāgadassanamukheneva  hotīti. ^b^vodānaṃ^eb^ visuddhi. sā ca saṃkilesamalavimutti. taṃ icchantena  yasmā upāyakosallatthinā anupāyakosallaṃ viya saṃkileso jānitabboti āha ^b^``ko  cassa saṃkileso''^eb^ti. <br/><br/>[01] ^b^tatrā^eb^ti ^a^V1.0024^ea^ tasmiṃ, tassa vā pañhākammassa. ^b^vissajjana^eb^nti vivaraṇaṃ. pucchito  hi attho avibhāvitattā nigūḷho muṭṭhiyaṃ kato viya tiṭṭhati. tassa vivaraṇaṃ vissajjanaṃ  vibhūtabhāvakāraṇato. ^b^pāṇātipātādīhī^eb^ti ettha ^a^M1.0025^ea^ ^b^pāṇo^eb^ti vohārato  satto, paramatthato jīvitindriyaṃ. tassa saraseneva patanasabhāvassa antare eva ativa pātanaṃ  ^b^atipāto,^eb^ saṇikaṃ patituṃ adatvā sīghaṃ pātananti attho, atikkamma vā satthādīhi  abhibhavitvā pātanaṃ atipāto, pāṇaghāto. ^b^ādi^eb^saddena adinnādānādiṃ saṅgaṇhāti.  tehi pāṇātipātādīhi dussīlyakammehi. ^b^viramantassā^eb^ti samādānavirativasena, sampattavirativasena  ca oramantassa. ^b^vattapaṭipatti^eb^nti upajjhāyavattādivattakaraṇaṃ. ^b^cetanādayo dhammā^eb^ti  saṅkhepato vuttamatthaṃ pāḷivasena vibhajitvā dassetuṃ ^b^``vuttañheta''^eb^ntiādi vuttaṃ.  tattha cetayatīti ^b^cetanā,^eb^ attanā sampayuttadhammehi saddhiṃ ārammaṇe abhisandahatīti attho.  cetanāya anukūlavaseneva hi taṃsampayuttā dhammā ārammaṇe pavattanti. cetanā kāmaṃ  kusalattikasādhāraṇā, idha pana sīlacetanā adhippetāti katvā ``kusalā''ti veditabbā.  cetasi niyuttaṃ ^b^cetasikaṃ,^eb^ cittasampayuttanti attho. cetanāya satipi cetasikatte  ``cetanā sīla''nti visuṃ gahitattā tadaññameva viratianabhijjhādikaṃ ^b^cetasikaṃ  sīlaṃ^eb^ daṭṭhabbaṃ gobalībaddañāyena. saṃvaraṇaṃ ^b^saṃvaro^eb^. yathā akusalā dhammā citte  na otaranti, tathā pidahanaṃ. ^b^avītikkamo^eb^ vītikkamassa paṭipakkhabhūtā avītikkamavasena  pavattacittacetasikā. tattha ^b^cetanā sīlaṃ nāmā^eb^tiādi yathāvuttassa suttapadassa  vivaraṇaṃ. ^b^viramantassa cetanā^eb^ti viratisampayuttaṃ padhānabhūtaṃ cetanamāha. ^b^pūrentassa  cetanā^eb^ti vattapaṭipattiāyūhinī. ^b^viramantassa viratī^eb^ti viratiyā padhānabhāvaṃ  gahetvā vuttaṃ.<br/><br/>[03] ettha hi yadā ``tividhā, bhikkhave, kāyasañcetanā kusalaṃ kāyakamma''ntiādi (kathā0  539) vacanato pāṇātipātādīnaṃ paṭipakkhabhūtā tabbirativisiṭṭhā cetanā tathāpavattā padhānabhāvena  pāṇātipātādipaṭiviratisādhikā hoti, tadā taṃsampayuttā viratianabhijjhādayo ca cetanāpakkhikā  vā, abbohārikā vāti imamatthaṃ sandhāya cetanāsīlaṃ vuttaṃ. yadā pana pāṇātipātādīhi  saṅkocaṃ āpajjantassa tato viramaṇākārena pavattamānā cetanāvisiṭṭhā virati, anabhijjhādayo  ca tattha tattha padhānabhāvena kiccasādhikā honti, tadā taṃsampayuttā cetanā viratiādipakkhikā  ^a^M1.0026^ea^ vā hoti, abbohārikā vāti imamatthaṃ sandhāya cetasikasīlaṃ vuttaṃ.<br/><br/>[03] idāni ^a^V1.0025^ea^ ^b^sutte^eb^ āgatanayena kusalakammapathavasena cetanācetasikasīlāni vibhajitvā dassetuṃ  ^b^``apicā''^eb^tiādi vuttaṃ. ^b^pajahantassā^eb^ti samādānavasena ``ito paṭṭhāya na karissāmī''ti  sampattavatthukānipi anajjhācaraṇena pajahantassa. ^b^satta kammapathacetanā^eb^ti pāṇātipātādipahānasādhikā  paṭipāṭiyā satta kusalakammapathacetanā. abhijjhādivasena yaṃ paradāragamanādi karīyati,  tassa pahāyakā anabhijjhādayo sīlanti āha ^b^``cetasikaṃ sīlaṃ nāma anabhijjhā...pe0...  sammādiṭṭhidhammā''^eb^ti. yathā hi abhijjhābyāpādavasena micchācārapāṇātipātādayo  karīyanti, evaṃ micchādiṭṭhivasenāpi te puttamukhadassanādiatthaṃ karīyanti. tesañca  pajahanakā anabhijjhādayoti. ^b^pātimokkhasaṃvaro^eb^ cārittavārittavibhāgaṃ vinayapariyāpannaṃ  sikkhāpadasīlaṃ. ^b^satisaṃvaro^eb^ manacchaṭṭhānaṃ indriyānaṃ ārakkhā, sā ca tathāpavattā satiyeva.  ^b^ñāṇasaṃvaro^eb^ paññā. ^b^khantisaṃvaro^eb^ adhivāsanā, sā ca tathāpavattā adosapadhānā  khandhā, adoso eva vā. ^b^vīriyasaṃvaro^eb^ kāmavitakkādīnaṃ vinodanavasena pavattaṃ  vīriyaṃ. pātimokkhasaṃvarasatisaṃvarādīsu yaṃ vattabbaṃ, taṃ parato āvi bhavissati.<br/><br/>[03] ^b^sotānī^eb^ti taṇhādiṭṭhiavijjāduccaritāvasiṭṭhakilesasotāni. ``sotānaṃ saṃvaraṃ brūmī''ti  vatvā ``paññāyete pidhiyyare''ti vacanena sotānaṃ saṃvaro pidahanaṃ samucchedanaṃ ñāṇanti  viññāyati.<br/><br/>[03] idamatthikataṃ manasi katvā yena ñāṇena yoniso paccavekkhitvā paccayā paṭisevīyanti.  taṃ ^b^paccayapaṭisevanampi^eb^ ñāṇasabhāvattā ^b^ettheva^eb^ ñāṇasaṃvare eva ^b^samodhānaṃ^eb^ saṅgahaṃ ^b^gacchati^eb^.  khamati adhivāsetīti ^b^khamo. uppanna^eb^nti tasmiṃ tasmiṃ ārammaṇe jātaṃ nibbattaṃ.  ^b^kāmavitakka^eb^nti kāmūpasaṃhitaṃ vitakkaṃ. ^b^nādhivāsetī^eb^ti cittaṃ āropetvā  abbhantare na vāseti. ^b^ājīvapārisuddhipī^eb^ti buddhapaṭikuṭṭhaṃ micchājīvaṃ pahāya anavajjena  paccayapariyesanena sijjhanakaṃ ājīvapārisuddhisīlampi ^b^ettheva^eb^ vīriyasaṃvare eva samodhānaṃ  gacchati vīriyasādhanattā. ettha ca yathā ñāṇaṃ taṇhādisotānaṃ pavattinivāraṇato pidahanaṭṭhena  saṃvaraṇato saṃvaro ca, parato pavattanakaguṇānaṃ ādhārādibhāvato sīlanaṭṭhena sīlaṃ ^a^M1.0027^ea^,  evaṃ khanti anadhivāsanena uppajjanakakilesānaṃ adhivāsanena saṃvaraṇato saṃvaro ca, khamanahetu  uppajjanakaguṇānaṃ ādhārādibhāvato sīlanaṭṭhena sīlaṃ, vīriyaṃ vinodetabbānaṃ pāpadhammānaṃ  vinodanena saṃvaraṇato saṃvaro ca, vinodanahetu uppajjanakaguṇānaṃ ādhārādibhāvato sīlanaṭṭhena  sīlanti ^a^V1.0026^ea^ veditabbaṃ. yathā pana pātimokkhasīlādi tassa tassa pāpadhammassa pavattituṃ appadānavasena  saṃvaraṇaṃ pidahanaṃ, taṃ upādāya saṃvaro, evaṃ asamādinnasīlassa āgatavatthuto viramaṇampīti  āha ^b^``yā ca pāpabhīrukānaṃ...pe0... saṃvarasīlanti veditabba''^eb^nti. na vītikkamati  etenāti ^b^avītikkamo^eb^. tathāpavatto kusalacittuppādo. <br/><br/>[03] 7^b^.^eb^ ^b^avasesesu^eb^ pana pañhesu. ^b^samādhānaṃ^eb^ saṇṭhapanaṃ. dussīlyavasena hi pavattā  kāyakammādayo sampati, āyatiñca ahitadukkhāvahā, na sammā ṭhapitāti asaṇṭhapitā vippakiṇṇā  visaṭā ca nāma honti, susīlyavasena pana pavattā tabbipariyāyato saṇṭhapitā avippakiṇṇā  avisaṭā ca nāma honti yathā taṃ okkhittacakkhutā abāhuppacālanādi. tenāha ^b^``kāyakammādīnaṃ  susīlyavasena avippakiṇṇatāti attho''^eb^ti. etena samādhikiccato sīlanaṃ viseseti.  tassa hi samādhānaṃ sampayuttadhammānaṃ avikkhepahetutā. idaṃ kāyakammādīnaṃ saṇṭhapanaṃ  saṃyamanaṃ. ^b^upadhāraṇaṃ^eb^ adhiṭṭhānaṃ mūlabhāvo. tathā hissa ādicaraṇādibhāvo vutto.  tena pathavīdhātukiccato sīlanaṃ visesitaṃ hoti. sā hi sahajātarūpadhammānaṃ sandhāraṇavasena  pavattati. idaṃ pana anavajjadhammānaṃ mūlādhiṭṭhānabhāvena. tenāha ^b^``kusalānaṃ dhammāna''^eb^ntiādi.  tattha kusaladhammā nāma sapubbabhāgā mahaggatānuttarā dhammā. ^b^aññe^eb^ pana ācariyā.  ^b^siraṭṭho^eb^ti yathā sirasi chinne sabbo attabhāvo vinassati, evaṃ sīle bhinne sabbaṃ guṇasarīraṃ  vinassati. tasmā tassa uttamaṅgaṭṭho ^b^sīlaṭṭho^eb^. ``siro sīsa''nti vā vattabbe niruttinayena  ``sīla''nti vuttanti adhippāyo. ^b^sītalaṭṭho^eb^ pariḷāhavūpasamanaṭṭho. tena ta-kārassa  lopaṃ katvā niruttinayeneva ``sīla''nti vuttanti dasseti. tathā hidaṃ payogasampāditaṃ  sabbakilesapariḷāhavūpasamakaraṃ hoti. ^b^evamādinā^eb^ti ^a^M1.0028^ea^ ^b^ādi^eb^-saddena sayanti  akusalā etasmiṃ sati apaviṭṭhā hontīti sīlaṃ, supanti vā tena vihatussāhāni  sabbaduccaritānīti sīlaṃ, sabbesaṃ vā kusaladhammānaṃ pavesārahasālāti sīlanti evamādīnaṃ  saṅgaho daṭṭhabbo. <br/><br/>[03] 8^b^.^eb^ ``sīlanaṭṭhena sīla''nti pubbe saddatthuddhārena pakāsitopi bhāvattho evāti āha  ^b^``sīlanaṃ lakkhaṇaṃ tassā''^eb^ti. na hi tassa cetanādibhedabhinnassa anavasesato saṅgāhako  tato añño attho atthi, yo lakkhaṇabhāvena vucceyya. nanu ca anekabhedasaṅgāhakaṃ sāmaññalakkhaṇaṃ  nāma siyā, na visesalakkhaṇanti anuyogaṃ manasi katvā āha ^b^``sanidassanattaṃ rūpassa,  yathā bhinnassanekadhā''^eb^ti.<br/><br/>[03] yathā ^a^V1.0027^ea^ hi nīlādivasena anekabhedabhinnassāpi rūpāyatanassa sanidassanattaṃ visesalakkhaṇaṃ tadaññadhammāsādhāraṇato.  na aniccatādi viya, ruppanaṃ viya vā sāmaññalakkhaṇaṃ, evamidhāpi daṭṭhabbaṃ. kiṃ panetaṃ  sanidassanattaṃ nāma? daṭṭhabbatā cakkhuviññāṇassa gocarabhāvo. tassa pana rūpāyatanato anaññattepi  aññehi dhammehi rūpāyatanaṃ visesetuṃ aññaṃ viya katvā saha nidassanena ^b^sanidassana^eb^nti  vuccati. dhammasabhāvasāmaññena hi ekībhūtesu dhammesu yo nānattakaro sabhāvo, so  aññaṃ viya katvā upacarituṃ yutto. evaṃ hi atthavisesāvabodho hotīti. atha vā  ``saha nidassanenā''ti ettha tabbhāvattho saha-saddo yathā nandirāgasahagatāti (saṃ0 ni0   5.1081; mahāva0 14; paṭi0 ma0 2.30).<br/><br/>[03] ^b^dussīlyaviddhaṃsanarasa^eb^nti kāyikāsaṃvarādibhedassa dussīlyassa vidhamanakiccaṃ. ^b^anavajjarasa^eb^nti  agārayhasampattikaṃ agarahitabbabhāvena sampajjanakaṃ, avajjapaṭipakkhabhāvena vā sampajjanakaṃ.  ^b^lakkhaṇādīsū^eb^ti lakkhaṇarasādīsu vuccamānesu kiccameva, sampatti vā rasoti vuccati,  na rasāyatanarasādīti adhippāyo. keci pana ``kiccamevā''ti avadhāraṇaṃ tassa itararasato  balavabhāvadassanatthanti vadanti, taṃ tesaṃ matimattaṃ, kiccameva, sampatti eva vā rasoti  imassa atthassa adhippetattā.<br/><br/>[03] ^b^soceyyapaccupaṭṭhāna^eb^nti ^a^M1.0029^ea^ kāyādīhi sucibhāvena paccupaṭṭhāti. ^b^gahaṇabhāva^eb^nti  gahetabbabhāvaṃ. tena upaṭṭhānākāraṭṭhena paccupaṭṭhānaṃ vuttaṃ, phalaṭṭhena pana avippaṭisārapaccupaṭṭhānaṃ,  samādhipaccupaṭṭhānaṃ vā. sīlaṃ hi sampatiyeva avippaṭisāraṃ paccupaṭṭhāpeti, paramparāya  samādhiṃ. imassa pana ānisaṃsaphalassa ānisaṃsakathāyaṃ vakkhamānattā idha aggahaṇaṃ daṭṭhabbaṃ.  keci pana phalassa anicchitattā idha aggahaṇanti vadanti, tadayuttaṃ phalassa anekavidhattā,  lokiyādisīlassāpi vibhajiyamānattā. tathā hi vakkhati ``nissitānissitavasenā''tiādi  (visuddhi0 1.10). yathā pathavīdhātuyā kammādi dūrakāraṇaṃ, sesabhūtattayaṃ āsannakāraṇaṃ,  yathā ca vatthassa tantavāyaturivemasalākādi dūrakāraṇaṃ, tantavo āsannakāraṇaṃ, evaṃ  sīlassa saddhammassavanādi dūrakāraṇaṃ, hiriottappamassa āsannakāraṇanti dassento āha  ^b^``hirottappañca panā''^eb^tiādi. ^b^hirottappe hī^eb^tiādi tassa āsannakāraṇabhāvasādhanaṃ.  tattha ^b^uppajjati^eb^ samādānavasena, ^b^tiṭṭhati^eb^ avītikkamavasenāti veditabbaṃ. 


volume: 149
item: 3
title: ^^sīlasarūpādikathāvaṇṇanā^sīlānisaṃsakathāvaṇṇanā^
content:
  [03] 9^b^.^eb^ ^b^avippaṭisārādī^eb^ti ^a^V1.0028^ea^ ettha vippaṭisārapaṭipakkho kusalacittuppādo avippaṭisāro.  so pana visesato ``lābhā vata me, suladdhaṃ vata me, yassa me suparisuddhaṃ sīla''nti  attano sīlassa paccavekkhaṇavasena pavattoti veditabbo. ^b^ādi^eb^-saddena pāmojjabhogasampattikittisaddādiṃ  saṅgaṇhāti. ^b^avippaṭisāratthānī^eb^ti avippaṭisārappayojanāni. ^b^kusalānī^eb^ti anavajjāni.  ^b^avippaṭisārānisaṃsānī^eb^ti avippaṭisāruddayāni. etena avippaṭisāro nāma sīlassa  uddayamattaṃ, saṃvaḍḍhitassa rukkhassa chāyāpupphasadisaṃ. añño eva panānena nipphādetabbo  samādhiādiguṇoti dasseti.<br/><br/>[03] ^b^sīlavato sīlasampadāyā^eb^ti parisuddhaṃ paripuṇṇaṃ katvā sīlassa sampādanena sīlavato, tāya  eva sīlasampadāya. ^b^appamādādhikaraṇa^eb^nti appamādakāraṇā. ^b^bhogakkhandha^eb^nti bhogarāsiṃ.  ^b^kalyāṇo kittisaddo abbhuggacchatī^eb^ti ``itipi sīlavā, itipi kalyāṇadhammo''ti  sundaro thutighoso uṭṭhahati, lokaṃ pattharati. ^b^visārado^eb^ti attani kiñci garahitabbaṃ  ^a^M1.0030^ea^ upavaditabbaṃ apassanto vigatasārajjo nibbhayo. ^b^amaṅkubhūto^eb^ti avilakkho.  ^b^asammūḷho^eb^ti ``akataṃ vata me kalyāṇa''ntiādinā (ma0 ni0 3.248) vippaṭisārābhāvato,  kusalakammādīnaṃyeva ca tadā upaṭṭhānato amūḷho pasannamānaso eva kālaṃkaroti. ^b^kāyassa  bhedā^eb^ti upādinnakkhandhapariccāgā, jīvitindriyassa upacchedā. ^b^paraṃ maraṇā^eb^ti cutito  uddhaṃ. ^b^sugati^eb^nti sundaraṃ gatiṃ. tena manussagatipi saṅgayhati. ^b^sagga^eb^nti devagatiṃ.  sā hi rūpādīhi visayehi suṭṭhu aggoti saggo, lokiyati ettha uḷāraṃ puññaphalanti  ^b^loko^eb^ti ca vuccati.<br/><br/>[03] ^b^ākaṅkheyya ce^eb^ti yadi iccheyya. ^b^piyo ca assa^eb^nti piyāyitabbo piyacakkhūhi passitabbo  pemaniyo bhaveyyanti attho. ^b^manāpo^eb^ti sabrahmacārīnaṃ manavaḍḍhanako, tesaṃ vā manena  pattabbo, mettacittena pharitabboti vuttaṃ hoti. ^b^garū^eb^ti garuṭṭhāniyo pāsāṇachattasadiso.  ^b^bhāvanīyo^eb^ti ``addhā ayamāyasmā jānaṃ jānāti, passaṃ passatī''ti sambhāvanīyo.  ^b^sīlesvevassa paripūrakārī^eb^ti catupārisuddhisīlesu eva paripūrakārī assa,  anūnakārī paripūraṇākārena samannāgato bhaveyya. ``ādinā nayenā''ti etena ``ajjhattaṃ  cetosamathamanuyutto ^a^V1.0029^ea^ anirākatajjhāno vipassanāya samannāgato brūhetā suññāgārāna''nti  (ma0 ni0 1.65) evamādike sīlathomanasuttāgate sattarasa sīlānisaṃse saṅgaṇhāti. <br/><br/>[01] idāni na kevalamime eva avippaṭisārādayo, atha kho aññepi bahū sīlānisaṃsā vijjantīti  te dassetuṃ ^b^``apicā''^eb^tiādi āraddhaṃ. tattha ^b^sāsane^eb^ti imasmiṃ sakalalokiyalokuttaraguṇāvahe  satthusāsane. ācāra^b^kulaputtānaṃ yaṃ^eb^ sīlaṃ ^b^vinā patiṭṭhā^eb^ avaṭṭhānaṃ ^b^natthi,  tassa^eb^ evaṃ mahānubhāvassa ^b^sīlassa^eb^ ānisaṃsānaṃ ^b^paricchedaṃ^eb^ parimāṇaṃ ^b^ko vade^eb^  ko vattuṃ sakkuṇeyyāti attho. etena sabbesaṃyeva lokiyalokuttarānaṃ guṇānaṃ  sīlameva mūlabhūtanti dassetvā tato parampi malavisodhanena, pariḷāhavūpasamanena, sucigandhavāyanena,  sagganibbānādhigamūpāyabhāvena, sobhālaṅkārasādhanatāya bhayavidhamanena, kittipāmojjajanena  ca sīlasadisaṃ aññaṃ sattānaṃ hitasukhāvahaṃ natthīti dassento ^b^``na gaṅgā''^eb^tiādikā  gāthā abhāsi.<br/><br/>[03] tattha ^a^M1.0031^ea^ ^b^sarabhū^eb^ti ekā nadī, ``yaṃ loke sarabhū''ti vadanti. ^b^ninnagā  vāciravatī^eb^ti ``aciravatī''ti evaṃnāmikā nadī, ^b^vā^eb^ti sabbattha vā-saddo aniyamattho.  tena avuttā godhāvarīcandabhāgādikā saṅgaṇhāti. pāṇanaṭṭhena ^b^pāṇīnaṃ^eb^ sattānaṃ  yaṃ malaṃ ^b^sīlajalaṃ visodhayati, taṃ malaṃ visodhetuṃ na sakkuṇanti^eb^ gaṅgādayo nadiyoti  paṭhamagāthāya na-kāraṃ ānetvā sambandhitabbaṃ. ^b^hārā^eb^ti muttāhārā. ^b^maṇayo^eb^ti  veḷuriyādimaṇayo. ^b^ariya^eb^nti visuddhaṃ. sīlasamuṭṭhāno kittisaddo gandho manoharabhāvato,  disāsu abhibyāpanato ca ^b^``sīlagandho''^eb^ti vutto. so hi paṭivātepi pavattati.  tenāha bhagavā ``satañca gandho paṭivātametī''ti (dha0 pa0 54; a0 ni0  3.80; mi0  pa0 5.4.1). ^b^dosānaṃ balaṃ^eb^ nāma vatthujjhācāro, taṃ tesaṃ kātuṃ adentaṃ sīlaṃ  dosānaṃ balaṃ ghātetīti veditabbaṃ. 


volume: 149
item: 4
title: ^sīlasarūpādikathāvaṇṇanā^sīlānisaṃsakathāvaṇṇanā^sīlappabhedakathāvaṇṇanā^
content:
  [03] 10^b^.^eb^ ^b^``katividha''^eb^nti ettha ^b^vidha^eb^-saddo koṭṭhāsapariyāyo ``ekavidhena rūpasaṅgaho''tiādīsu  viya, pakārattho vā, katippakāraṃ kittakā sīlassa pakārabhedāti attho. ^b^sīlanalakkhaṇenā^eb^ti  sīlanasaṅkhātena sabhāvena.<br/><br/>[03] caranti ^a^V1.0030^ea^ tena sīlesu paripūrakāritaṃ upagacchantīti carittaṃ, carittameva ^b^cārittaṃ^eb^.  vāritato tena attānaṃ tāyanti rakkhantīti ^b^vārittaṃ^eb^. adhiko samācāro abhisamācāro,  tattha niyuttaṃ, so vā payojanaṃ etassāti ^b^ābhisamācārikaṃ^eb^. ādi brahmacariyassāti  ādibrahmacariyaṃ, tadeva ^b^ādibrahmacariyakaṃ^eb^. viramati etāya, sayaṃ vā viramati,  viramaṇaṃ vā ^b^virati,^eb^ na viratīti ^b^avirati^eb^. nissayatīti ^b^nissitaṃ,^eb^ na nissitanti  ^b^anissitaṃ^eb^. pariyanto etassa atthīti ^b^pariyantaṃ,^eb^ kālena pariyantaṃ ^b^kālapariyantaṃ,^eb^  yathāparicchinno vā kālo pariyanto etassāti ^b^kālapariyantaṃ^eb^. yāva pāṇanaṃ jīvanaṃ  koṭi etassāti ^b^āpāṇakoṭikaṃ^eb^. attano paccayehi loke niyuttaṃ, tattha vā viditanti  ^b^lokiyaṃ^eb^. lokaṃ uttaratīti ^b^lokuttaraṃ^eb^.<br/><br/>[03] paccayato, phalato ca majjhimapaṇītehi nihīnaṃ, tesaṃ vā guṇehi parihīnanti ^b^hīnaṃ^eb^.  attano paccayehi padhānabhāvaṃ nītanti ^b^paṇītaṃ^eb^. ubhinnameva vemajjhe ^a^M1.0032^ea^  bhavaṃ ^b^majjhimaṃ^eb^. attādhipatito āgataṃ ^b^attādhipateyyaṃ^eb^. sesapadadvayepi eseva  nayo. taṇhāya, diṭṭhiyā vā parāmaṭṭhaṃ padhaṃsitanti ^b^parāmaṭṭhaṃ^eb^. tappaṭikkhepato ^b^aparāmaṭṭhaṃ^eb^.  paṭippassaddhakilesaṃ ^b^paṭippassaddhaṃ^eb^. sikkhāsu jātaṃ, sekkhassa idanti vā ^b^sekkhaṃ^eb^.  pariniṭṭhitasikkhākiccatāya asekkhadhammapariyāpannaṃ ^b^asekkhaṃ^eb^. tadubhayapaṭikkhepena  ^b^nevasekkhanāsekkhaṃ^eb^. hānaṃ bhajati, hānabhāgo vā etassa atthīti ^b^hānabhāgiyaṃ^eb^. sesesupi  eseva nayo. appaparimāṇattā pariyantavantaṃ, pārisuddhivantañca sīlaṃ ^b^pariyantapārisuddhisīlaṃ^eb^.  anappaparimāṇattā apariyantaṃ, pārisuddhivantañca sīlaṃ ^b^apariyantapārisuddhisīlaṃ^eb^.  sabbaso puṇṇaṃ, pārisuddhivantañca sīlaṃ ^b^paripuṇṇapārisuddhisīlaṃ^eb^. <br/><br/>[03] 11^b^.^eb^ ^b^vuttanayenā^eb^ti ``sīlanaṭṭhena sīla''ntiādinā (visuddhi0 1.7) heṭṭhā vuttena  nayena. ^b^idaṃ kattabbanti paññattasikkhāpadapūraṇa^eb^nti idaṃ ābhisamācārikaṃ kattabbaṃ  paṭipajjitabbanti evaṃ paññattassa sikkhāpadasīlassa pūraṇaṃ. sikkhāpadasīlaṃ hi pūrento  sikkhāpadampi pūreti pāleti nāma. sikkhā eva vā sikkhitabbato, paṭipajjitabbato ca  ^b^sikkhāpadaṃ^eb^. tassa pūraṇantipi yojetabbaṃ. ^b^idaṃ na kattabbanti paṭikkhittassa  akaraṇa^eb^nti idaṃ duccaritaṃ na kattabbanti bhagavatā paṭikkhittassa akaraṇaṃ viramaṇaṃ.  ^b^caranti tasmi^eb^nti tasmiṃ sīle taṃsamaṅgino carantīti sīlassa adhikaraṇataṃ vibhāvento  tesaṃ pavattiṭṭhānabhāvaṃ dasseti. tenāha ^b^``sīlesu paripūrakāritāya pavattantī''^eb^ti.  ^b^vārita^eb^nti idaṃ na kattabbanti paṭikkhittaṃ akappiyaṃ ^a^V1.0031^ea^. ^b^tāyantī^eb^ti akaraṇeneva  tāyanti. ^b^tenā^eb^ti vārittasīlamāha. vāreti vā satthā ettha, etena vāti ^b^vāritaṃ,^eb^  sikkhāpadaṃ. taṃ avikopento tāyanti tenāti ^b^vārittaṃ. saddhāvīriyasādhana^eb^nti  saddhāya, uṭṭhānavīriyena ca sādhetabbaṃ. na hi asaddho, kusīto ca vattapaṭipattiṃ paripūreti,  saddho eva satthārā paṭikkhitte aṇumattepi vajje bhayadassāvī samādāya sikkhati sikkhāpadesūti  āha ^b^``saddhāsādhanaṃ vāritta''^eb^nti.<br/><br/>[03] adhisīlasikkhāpariyāpannattā abhivisiṭṭho samācāroti abhisamācāroti āha ^b^``uttamasamācāro''^eb^ti.  abhisamācārova ^b^ābhisamācārikaṃ,^eb^ yathā venayikoti (a0 ni0  8.11; pārā0  8) adhippāyo. abhisamācāro ukkaṭṭhaniddesato ^a^M1.0033^ea^ maggasīlaṃ, phalasīlañca, taṃ  ārabbha uddissa tadatthaṃ tappayojanaṃ paññattaṃ ^b^ābhisamācārikaṃ^eb^. suparisuddhāni tīṇi  kāyakammāni, cattāri vacīkammāni, suparisuddho ājīvoti idaṃ ^b^ājīvaṭṭhamakaṃ^eb^.  tattha kāmaṃ ājīvahetukato sattavidhaduccaritato virati sammāājīvoti sopi sattavidho  hoti, sammājīvatāsāmaññena pana taṃ ekaṃ katvā vuttaṃ. atha vā tividhakuhanavatthusannissayato  micchājīvato viratiṃ ekajjhaṃ katvā vutto ^b^``ājīvo suparisuddho''^eb^ti. seṭṭhacariyabhāvato  maggo eva brahmacariyanti ^b^maggabrahmacariyaṃ,^eb^ tassa. ^b^ādibhāvabhūta^eb^nti ādimhi  bhāvetabbataṃ nipphādetabbataṃ bhūtaṃ pattaṃ ādibhāvabhūtaṃ. kiñcāpi desanānukkamena  sammādiṭṭhi ādi, paṭipattikkamena pana ājīvaṭṭhamakasīlaṃ ādīti. ^b^tassa sampattiyā^eb^ti  ābhisamācārikassa sampajjanena paripūraṇena ^b^ādibrahmacariyakaṃ sampajjati^eb^. yo hi lahukānipi  appasāvajjāni parivajjeti, so garukāni mahāsāvajjāni bahvādīnavāni parivajjessatīti  vattabbameva natthīti. suttaṃ pana etamatthaṃ byatirekavasena vibhāveti. tattha ^b^dhamma^eb^nti  sīlaṃ. taṃ hi upariguṇavisesānaṃ dhāraṇaṭṭhena dhammoti vuccati.<br/><br/>[03] viratisīlassa itarasīlena satipi sampayogādike asammissakatādassanatthaṃ ^b^``veramaṇimatta''^eb^nti  vuttaṃ.<br/><br/>[03] ``nissitānissitavasenā''ti ettha labbhamānanissayaṃ tāva dassetuṃ ^b^``nissayo''^eb^tiādi  vuttaṃ. tattha taṇhācaritena nissayitabbato taṇhāva ^b^taṇhānissayo^eb^. tathā ^b^diṭṭhinissayo^eb^.  diṭṭhicarito hi asatipi diṭṭhiyā taṇhāvirahe diṭṭhinissitova pavattati. ^b^devo^eb^ti  catumahārājasakkasuyāmādipākaṭadevamāha ^a^V1.0032^ea^. ^b^devaññataro^eb^ti apākaṭaṃ. taṇhaṃ eva  nissitanti ^b^taṇhānissitaṃ^eb^. taṇhāya nissitanti ca keci vadanti. tesaṃ ``dve  nissayā''tiādinā virujjhati. ^b^suddhidiṭṭhiyā^eb^ti ``iti saṃsārasuddhi bhavissatī''ti  evaṃ pavattadiṭṭhiyā, lokuttaraṃ sīlanti adhippāyo. ^b^tassevā^eb^ti lokuttarasseva  sambhārabhūtaṃ kāraṇabhūtaṃ, vivaṭṭūpanissayanti attho.<br/><br/>[03] ^b^kālaparicchedaṃ katvā^eb^ti ``imañca rattiṃ, imañca diva''ntiādinā (a0 ni0  8.41)  viya kālavasena paricchedaṃ katvā. kālaparicchedaṃ akatvā samādinnampi antarāvicchinnaṃ  ^a^M1.0034^ea^ sampattavirativasena yāvajīvaṃ pavattitampi āpāṇakoṭikaṃ na hotīti  dassetuṃ ^b^``yāvajīvaṃ samādiyitvā tatheva pavattita''^eb^nti vuttaṃ.<br/><br/>[03] ^b^lābhayasañātiaṅgajīvitavasenā^eb^ti lābhayasānaṃ anuppannānaṃ uppādanavasena, uppannānaṃ rakkhaṇavasena  ceva vaḍḍhanavasena ca ñātiaṅgajīvitānaṃ avināsanavasena. ^b^kiṃ so vītikkamissatī^eb^ti  yo vītikkamāya cittampi na uppādeti, so kāyavācāhi vītikkamissatīti kiṃ  idaṃ, natthetanti attho. paṭikkhepe hi ayaṃ ^b^kiṃ^eb^-saddo.<br/><br/>[03] ārammaṇabhāvena vaṇo viya āsave kāmāsavādike paggharatīti sampayogabhāvābhāvepi sahāsavehīti  ^b^sāsavaṃ^eb^. tebhūmakadhammajātanti sīlaṃ tappariyāpannanti āha ^b^``sāsavaṃ sīlaṃ  lokiya''^eb^nti. ^b^bhavavisesā^eb^ sampattibhavā. ^b^vinayo^eb^ti vinayapariyatti, tattha  vā āgatasikkhāpadāni. ^b^pāmojjaṃ^eb^ taruṇapīti. ^b^yathābhūtañāṇadassanaṃ^eb^ sapaccayanāmarūpadassanaṃ,  tadadhiṭṭhānā vā taruṇavipassanā. ^b^nibbidā^eb^ti nibbidāñāṇaṃ. tena balavavipassanamāha.  ^b^virāgo^eb^ maggo. ^b^vimutti^eb^ arahattaphalaṃ. ^b^vimuttiñāṇadassanaṃ^eb^ paccavekkhaṇā.  ^b^kathā^eb^ti vinayakathā. ^b^mantanā^eb^ti vinayavicāraṇā. ^b^upanisā^eb^ti yathāvuttakāraṇaparamparāsaṅkhāto  upanissayo. ^b^lokuttaraṃ^eb^ maggaphalacittasampayuttaṃ ājīvaṭṭhamakasīlaṃ. tattha maggasīlaṃ  ^b^bhavanissaraṇāvahaṃ hoti, paccavekkhaṇañāṇassa ca bhūmi,^eb^ phalasīlaṃ pana paccavekkhaṇāñāṇasseva  bhūmi. <br/><br/>[03] 12^b^.^eb^ hīnādhimuttivasena chandādīnampi hīnatā. paṇītādhimuttivasena paṇītatā. tadubhayavemajjhatāvasena  majjhimatā. yatheva hi kammaṃ āyūhanavasena hīnādibhedabhinnaṃ  hoti, evaṃ ^a^V1.0033^ea^ chandādayopi  pavattiākāravasena. so ca nesaṃ pavattiākāro adhimuttibhedenāti daṭṭhabbaṃ. ^b^yasakāmatāyā^eb^ti  kittisilokābhiratiyā, parivāricchāya vā. ``kathaṃ nāma mādiso īdisaṃ kareyyā''ti  pāpajigucchāya ^b^ariyabhāvaṃ nissāya. anupakkiliṭṭha^eb^nti attukkaṃsanaparavambhanāhi, aññehi  ca upakkilesehi anupakkiliṭṭhaṃ. ^b^bhavabhogatthāyā^eb^ti bhavasampattiatthañceva bhogasampattiatthañca.  ^b^attano vimokkhatthāya pavattita^eb^nti sāvakapaccekabodhisattasīlamāha. ^b^sabbasattānaṃ  vimokkhatthāyā^eb^ti sabbasattānaṃ saṃsārabandhanato ^a^M1.0035^ea^ vimocanatthāya. ^b^pāramitāsīlaṃ^eb^  mahābodhisattasīlaṃ. yā karuṇūpāyakosallapariggahitā mahābodhiṃ ārabbha pavattā  paramukkaṃsagatasoceyyasallekhā desakālasattādivikapparahitā sīlapāramitā.<br/><br/>[03] ^b^ananurūpa^eb^nti asāruppaṃ. attā eva garu adhipati etassāti ^b^attagaru,^eb^ lajjādhiko.  attādhipatito āgataṃ ^b^attādhipateyyaṃ^eb^. loko adhipati garu etassāti ^b^lokādhipati,^eb^  ottappādhiko. dhammo nāmāyaṃ mahānubhāvo ekantaniyyāniko, so ca paṭipattiyāva  pūjetabbo. tasmā ``naṃ sīlasampadāya pūjessāmī''ti evaṃ ^b^dhammamahattaṃ pūjetukāmena^eb^.<br/><br/>[03] ^b^parāmaṭṭhattā^eb^ti parābhavavasena āmaṭṭhattā. taṇhādiṭṭhiyo hi ``imināhaṃ sīlena devo vā  bhavissāmi devaññataro vā, iminā me sīlena saṃsārasuddhi bhavissatī''ti pavattassa  sīlaṃ parāmasantiyo taṃ parābhavaṃ pāpenti maggassa anupanissayabhāvakaraṇato. ^b^puthujjanakalyāṇakassā^eb^ti  puthujjanesu kalyāṇakassa. so hi puthujjanova hutvā kalyāṇehi sīlādīhi samannāgato.  parāmasanakilesānaṃ vikkhambhanato, samucchindanato ca tehi na parāmaṭṭhanti ^b^aparāmaṭṭhaṃ^eb^.  tassa tassa kilesadarathassa paṭippassambhanato vūpasamanato ^b^paṭippassaddhaṃ^eb^.<br/><br/>[03] ^b^katapaṭikamma^eb^nti vuṭṭhānadesanāhi yathādhammaṃ katapaṭikāraṃ. evaṃ hi taṃ sīlaṃ paṭipākatikameva  hoti. tenāha ^b^``taṃ visuddha''^eb^nti. ``katapaṭikamma''nti iminā ca ``na punevaṃ  karissa''nti adhiṭṭhānampi saṅgahitanti daṭṭhabbaṃ. ``acchamaṃsaṃ nu kho, sūkaramaṃsaṃ nu  kho''tiādinā ^b^vatthumhi vā,^eb^ ``pācittiyaṃ nu kho, dukkaṭaṃ nu kho''tiādinā  ^b^āpattiyā vā,^eb^ ``mayā taṃ vatthu vītikkantaṃ nu kho, na nu kho vītikkanta''ntiādinā  ^b^ajjhācāre vā vematikassa^eb^ saṃsayāpannassa. ^b^visodhetabbaṃ^eb^ yathādhammaṃ paṭikammena.  vimati eva vematikaṃ, tasmiṃ ^b^vematike^eb^ sati, vimatiyā uppannāyāti attho.  ^b^vimati paṭivinetabbā^eb^ti sayaṃ vā taṃ vatthuṃ ^a^V1.0034^ea^ vicāretvā, vinayadhare vā pucchitvā  kaṅkhā vinodetabbā. nikkaṅkhena pana kappiyaṃ ce kātabbaṃ, akappiyaṃ ce chaḍḍetabbaṃ.  tenāha ^b^``iccassa phāsu bhavissatī''^eb^ti.<br/><br/>[03] ^b^``catūhi^eb^ ^a^M1.0036^ea^ ^b^ariyamaggehī''^eb^tiādinā maggaphalapariyāpannaṃ sīlaṃ maggaphalasampayuttaṃ  vuttaṃ. samudāyesu pavattavohārā avayavesupi pavattantīti. ^b^sesa^eb^nti sabbaṃ lokiyasīlaṃ.<br/><br/>[03] ^b^pakatipī^eb^ti sabhāvopi. ^b^sukhasīlo^eb^ sakhilo sukhasaṃvāso. ^b^tena pariyāyenā^eb^ti  pakatiatthavācakatthena. ekaccaṃ abyākataṃ sīlaṃ idhādhippetasīlena ekasaṅgahanti akusalassevāyujjamānataṃ  dassetuṃ ^b^``tattha akusala''^eb^ntiādi vuttaṃ. tathā hi sekkhattikaṃ idha gahitaṃ,  idha na upanītaṃ kusalattikanti adhippāyo. ^b^vuttanayenevā^eb^ti vutteneva nayena kusalattikaṃ  aggahetvā hīnattikādīnaṃ pañcannaṃ tikānaṃ vasena ^b^assa^eb^ sīlassa ^b^tividhatā veditabbā^eb^. <br/><br/>[03] 13^b^.^eb^ ^b^yodhā^eb^ti yo idha. ^b^vatthuvītikkame^eb^ti āpattiyā vatthuno vītikkamane  ajjhācāre. kāmasaṅkappādayo nava mahāvitakkā ^b^micchāsaṅkappā. evarūpassā^eb^ti edisassa.  tassa hi sīlavante anupasaṅkamitvā dussīle sevantassa tato eva tesaṃ diṭṭhānugatiṃ āpajjanena  paṇṇattivītikkame adosadassāvino micchāsaṅkappabahulatāya manacchaṭṭhāni indriyāni arakkhato  sīlaṃ ekaṃseneva ^b^hānabhāgiyaṃ^eb^ hoti, na ṭhitibhāgiyaṃ, kuto visesādibhāgiyatā.  ^b^sīlasampattiyā^eb^ti sīlapāripūriyā catupārisuddhisīlena. ^b^aghaṭantassa uttarī^eb^ti  uttari visesādhigamāya avāyamantassa. ^b^ṭhitibhāgiyaṃ sīlaṃ bhavati^eb^ asamādhisaṃvattaniyattā.  sampādite hi samādhismiṃ sīlassa samādhisaṃvattaniyatā nicchiyati. ^b^samādhatthāyā^eb^ti  samathavasena samādhānatthāya. ^b^nibbida^eb^nti vipassanaṃ. balavavipassanādassanatthaṃ nibbidāgahaṇaṃ  tāvatāpi sīlassa nibbedhabhāgiyabhāvasiddhito.<br/><br/>[03] yāni ca sikkhāpadāni nesaṃ rakkhitabbānīti sambandho, tāni pana asādhāraṇapaññattito aññāni.  ^b^nesa^eb^nti ``rakkhitabbānī''ti padaṃ apekkhitvā kattari sāmivacanaṃ, tehi bhikkhūhīti  attho. ^b^sati vā ussāhe^eb^ti ussakkitvā sīlāni rakkhituṃ ussāhe sati. ^b^dasā^eb^ti  sāmaṇerehi rakkhitabbasīlamāha ghaṭikārādīnaṃ viya. ^b^aṭṭhā^eb^ti naccādimālādiveramaṇiṃ  ekaṃ katvā sabbapacchimavajjāni aṭṭha.<br/><br/>[03] ^b^avītikkamo^eb^ti ^a^M1.0037^ea^ ^a^V1.0035^ea^ pañcannaṃ sīlānaṃ avītikkamo. ^b^pakatisīla^eb^nti  sabhāvasīlaṃ. tatrūpapattiniyataṃ hi sīlaṃ uttarakurukānaṃ. ^b^mariyādācāritta^eb^nti  tassa tassa sāvajjassa akaraṇe mariyādabhūtaṃ, tattha tattha kulādīsu pubbapurisehi ṭhapitaṃ  cārittaṃ. kuladesapāsaṇḍadhammo hi ``ācārasīla''nti adhippetaṃ. tattha kuladhammo  tāva brāhmaṇādīnaṃ amajjapānādi, desadhammo ekaccajanapadavāsīnaṃ ahiṃsanādi, pāsaṇḍadhammo  titthiyānaṃ yamaniyamādi. titthiyamataṃ hi diṭṭhipāsena, taṇhāpāsena ca ḍeti pavattati,  pāsaṃ vā bādhaṃ ariyavinayassa ḍetīti ``pāsaṇḍa''nti vuccati. ``pakatiyā sīlavatī  hotī''ti (dī0 ni0 2.20) vacanato bodhisattamātu pañcasikkhāpadasīlaṃ paripuṇṇameva.  idaṃ pana ukkaṃsagataṃ bodhisattapitaripi cittuppādamattenapi asaṃkiliṭṭhaṃ ``dhammatāsīla''nti  vuttaṃ. ^b^kāmaguṇūpasaṃhita^eb^nti kāmakoṭṭhāsesu assādūpasaṃhitaṃ kāmassādagadhitaṃ.  ^b^dhammatāsīla^eb^nti dhammatāya kāraṇaniyāmena āgataṃ sīlaṃ. sīlapāramiṃ hi paramukkaṃsaṃ  pāpetvā kucchigatassa mahābodhisattassa sīlatejena guṇānubhāvena bodhisattamātu saraseneva  paramasallekhappattaṃ sīlaṃ hoti. ^b^mahākassapādīna^eb^nti ^b^ādi^eb^-saddena bhaddādike saṅgaṇhāti.  te kira suciraṃ kālaṃ suparisuddhasīlā eva hutvā āgatā. tenāha ^b^``suddhasattāna''^eb^nti.  ^b^tāsu tāsu jātīsū^eb^ti sīlavarājamahiṃsarājādijātīsu. pubbe purimajātiyaṃ siddho  hetu etassāti ^b^pubbahetukasīlaṃ^eb^. idaṃ pana pakatisīlādisamādānena vinā avītikkamalakkhaṇaṃ  sampattaviratisaṅgahaṃ daṭṭhabbaṃ.<br/><br/>[03] yaṃ bhagavatā evaṃ vuttaṃ sīlanti sambandho. ^b^idhā^eb^ti vakkhamānasīlaparipūrakassa puggalassa  sannissayabhūtasāsanaparidīpanaṃ, aññasāsanassa ca tathābhāvapaṭisedhanaṃ. vuttaṃ hetaṃ ``idheva,  bhikkhave, samaṇo...pe0... suññā parappavādā samaṇebhi aññehī''ti (dī0 ni0 2.214;  ma0 ni0 1.139; a0 ni0  4.241). ^b^bhikkhū^eb^ti tassa sīlassa paripūrakapuggalaparidīpanaṃ.  ^b^pātimokkhasaṃvarasaṃvuto^eb^ti idamassa pātimokkhasīle patiṭṭhitabhāvaparidīpanaṃ. ^b^viharatī^eb^ti  idamassa tadanurūpavihārasamaṅgibhāvaparidīpanaṃ. ^b^ācāragocarasampanno^eb^ti idaṃ pātimokkhasaṃvarassa,  upariadhigantabbaguṇānañca upakārakadhammaparidīpanaṃ. ^b^aṇumattesu vajjesu bhayadassāvī^eb^ti  idaṃ pātimokkhato acavanabhāvaparidīpanaṃ. ^b^samādāyā^eb^ti sikkhāpadānaṃ anavasesato ādānaparidīpanaṃ.  ^b^sikkhatī^eb^ti sikkhāya samaṅgibhāvaparidīpanaṃ ^a^M1.0038^ea^. ^b^sikkhāpadesū^eb^ti sikkhitabbadhammaparidīpanaṃ.  yaṃ panettha vattabbaṃ, taṃ parato āvi bhavissati.<br/><br/>[03] ^b^so^eb^ti ^a^V1.0036^ea^ pātimokkhasaṃvarasīle patiṭṭhitabhikkhu. tena yādisassa indriyasaṃvarasīlaṃ icchitabbaṃ,  taṃ dasseti. ^b^cakkhunā^eb^ti yato so saṃvaro, taṃ dasseti. ^b^rūpa^eb^nti yattha so saṃvaro,  taṃ dasseti. ^b^disvā na nimittaggāhī hoti nānubyañjanaggāhī^eb^ti saṃvarassa upāyaṃ  dasseti. ^b^yatvādhikaraṇa...pe0... anvāssaveyyu^eb^nti saṃvarassa paṭipakkhaṃ tattha ādīnavaṃ  dasseti. ^b^saṃvarāya paṭipajjatī^eb^ti pageva satiyā upaṭṭhapetabbataṃ dasseti. ^b^rakkhati cakkhundriya^eb^nti  satiyā upaṭṭhāpanameva cakkhundriyassa ārakkhāti dasseti. ^b^cakkhundriye saṃvaraṃ āpajjatī^eb^ti  tathābhūtā satiyevettha saṃvaroti dasseti. vītikkamassa vasenāti sambandho. ^b^channaṃ  sikkhāpadāna^eb^nti ``ājīvahetu ājīvakāraṇā asantaṃ abhūtaṃ uttarimanussadhammaṃ ullapatī''tiādinā  āgatānaṃ channaṃ pārājikādipaṭisaṃyuttānaṃ sikkhāpadānaṃ. sāmantajappanādinā tividhena  kuhanavatthunā vimhāpanaṃ ^b^kuhanā^eb^. attānaṃ, dāyakaṃ vā ukkhipitvā yathā so  kiñci dadāti, evaṃ kathanaṃ ^b^lapanā^eb^. nimittaṃ vuccati paccayadānasaññuppādakaṃ  kāyavacīkammaṃ, tena nimittena carati, nimittaṃ vā karotīti nemittiko, tassa  bhāvo ^b^nemittikatā^eb^. gandhādayo viya lābhāya paresaṃ akkosanādinā nipisatīti nippeso,  nippesova nippesiko, tassa bhāvo ^b^nippesikatā^eb^. mahicchatāya attanā laddhalābhena  parato lābhapariyesanā ^b^lābhena lābhaṃ nijigīsanatā. evamādīna^eb^nti ^b^ādi^eb^-saddena  anuppiyabhāṇitācāṭukamyatādiṃ saṅgaṇhāti. paṭisaṅkhānena paccavekkhaṇāya parisuddho asaṃkiliṭṭho  ^b^paṭisaṅkhānaparisuddho^eb^. cattāro paccayā paribhuñjīyanti etenāti ^b^catupaccayaparibhogo,^eb^  tathāpavattā anavajjacetanā. 


volume: 149
item: 5
title:
  sīlasarūpādikathāvaṇṇanā^sīlānisaṃsakathāvaṇṇanā^sīlappabhedakathāvaṇṇanā^pātimokkhasaṃvarasīlavaṇṇanā^

content:
  [03] 14^b^.^eb^ ^b^tatrā^eb^ti tesu pātimokkhasaṃvarādīsu. ^b^ādito paṭṭhāyā^eb^ti ``idha bhikkhū''tiādinā  (vibha0 508; dī0 ni0 1.194) āgatadesanāya ādito pabhuti. ^b^vinicchayakathā^eb^ti  tattha saṃsayavidhamanena vinicchayāvahā kathā. paṭhamassa atthassa ^a^M1.0039^ea^ sabbasādhāraṇattā  asādhāraṇaṃ pabbajitāveṇikaṃ pariyāyaṃ dassento ^b^``chinnabhinnapaṭadharāditāya vā''^eb^ti  āha. evaṃ hissa paripuṇṇapātimokkhasaṃvarayogyatā dassitā hoti. bhinnapaṭadharādibhāvo  ca nāma daliddassāpi niggahitassa hotīti tato visesetuṃ ``saddhāpabbajito''ti vatvā  paṭipattiyā yogyabhāvadassanatthaṃ ^b^``kulaputto''^eb^ti vuttaṃ. ācārakulaputto vā  hi paṭipajjituṃ sakkoti jātikulaputto vā. ^b^sikkhāpadasīla^eb^nti cārittavārittappabhedaṃ  sikkhāpadavasena paññattaṃ sīlaṃ. ^b^yo^eb^ti ^a^V1.0037^ea^ aniyamaniddeso yo koci puggalo. ^b^na^eb^nti  vinayapariyāpannaṃ sīlaṃ. ^b^ta^eb^nti puggalaṃ. ^b^mokkheti^eb^ sahakārikāraṇabhāvato. apāye  bhavāni ^b^āpāyikāni. ādi^eb^-saddena tadaññaṃ sabbasaṃsāradukkhaṃ saṅgaṇhāti. ^b^saṃvaraṇaṃ^eb^  kāyavacīdvārānaṃ pidahanaṃ. yena te saṃvutā pihitā honti, so saṃvaro. yasmā  pana so sattannaṃ āpattikkhandhānaṃ avītikkamo vītikkamapaṭipakkhoti katvā, tasmā  vuttaṃ ^b^``kāyikavācasikassa avītikkamassetaṃ nāma''^eb^nti. ^b^pātimokkhasaṃvarena  saṃvuto^eb^ti pātimokkhasaṃvarena pihitakāyavacīdvāro. tathābhūto ca yasmā taṃ upeto  tena ca samaṅgī nāma hoti, tasmā vuttaṃ ^b^``upagato samannāgatoti attho''^eb^ti.<br/><br/>[03] aparo nayo -- kilesānaṃ balavabhāvato, pāpakiriyāya sukarabhāvato, puññakiriyāya ca  dukkarabhāvato bahukkhattuṃ apāyesu patanasīloti ^b^pātī,^eb^ puthujjano. aniccatāya  vā bhavādīsu kammavegakkhitto ghaṭiyantaṃ viya anavaṭṭhānena paribbhamanato gamanasīloti ^b^pātī,^eb^  maraṇavasena vā tamhi tamhi sattanikāye attabhāvassa pātanasīloti ^b^pātī,^eb^ sattasantāno,  cittameva vā. taṃ pātinaṃ saṃsāradukkhato mokkhetīti pātimokkhaṃ. cittassa hi  vimokkhena satto ``vimutto''ti vuccati. vuttaṃ hi ``cittavodānā visujjhantī''ti,  ``anupādāya āsavehi cittaṃ vimutta''nti (mahāva0 28) ca. atha vā avijjādinā  hetunā saṃsāre patati gacchati pavattatīti ^b^pātī,^eb^ ``avijjānīvaraṇānaṃ sattānaṃ taṇhāsaṃyojanānaṃ  sandhāvataṃ saṃsarata''nti (saṃ0 ni0  2.124) hi vuttaṃ. tassa pātino sattassa taṇhādisaṃkilesattayato  mokkho etenāti pātimokkhaṃ ^a^M1.0040^ea^. ``kaṇṭhekāḷo''tiādīnaṃ viyassa samāsasiddhi  veditabbā. atha vā pāteti vinipāteti dukkheti ^b^pāti,^eb^ cittaṃ. vuttaṃ hi  ``cittena nīyati loko, cittena parikassatī''ti (saṃ0 ni0  1.62). tassa pātino  mokkho etenāti pātimokkhaṃ, patati vā etena apāyadukkhe, saṃsāradukkhe cāti ^b^pātī,^eb^  taṇhādisaṃkileso. vuttaṃ hi ``taṇhā janeti purisaṃ (saṃ0 ni0  1.55-57),  taṇhādutiyo puriso''ti (itivu0 15, 105; a0 ni0  4.9; mahāni0 191; cūḷani0  pārāyanānugītigāthāniddesa) ca ādi. tato pātito mokkhoti pātimokkhaṃ. atha  vā patati etthāti pātīni, cha ajjhattikabāhirāni āyatanāni. vuttaṃ hi ``chasu loko  samuppanno, chasu kubbati santhava''nti (saṃ0 ni0  1.70; su0 ni0 171). tato  chājjhattikabāhirāyatanasaṅkhātato pātito mokkhoti pātimokkhaṃ. atha vā pāto vinipāto  assa ^a^V1.0038^ea^ atthīti ^b^pātī,^eb^ saṃsāro. tato mokkhoti pātimokkhaṃ, atha vā sabbalokādhipatibhāvato  dhammissaro bhagavā ``patī''ti vuccati. muccati etenāti mokkho, patino mokkho  tena paññattattāti patimokkho, patimokkho eva pātimokkhaṃ. sabbaguṇānaṃ vā mūlabhāvato  uttamaṭṭhena pati ca so yathāvuttenatthena mokkho cāti patimokkho, patimokkho eva pātimokkhaṃ.  tathā hi vuttaṃ ``pātimokkhanti mukhametaṃ pamukhameta''nti (mahāva0 135) vitthāro.<br/><br/>[03] atha vā pa-iti pakāre, atī-ti accantatthe nipāto, tasmā pakārehi accantaṃ mokkhetīti  pātimokkhaṃ. idaṃ hi sīlaṃ sayaṃ tadaṅgavasena, samādhisahitaṃ paññāsahitañca vikkhambhanavasena,  samucchedavasena ca accantaṃ mokkheti mocetīti pātimokkhaṃ, pati pati mokkhoti vā  patimokkho, tamhā tamhā vītikkamadosato paccekaṃ mokkhoti attho, patimokkho eva  pātimokkhaṃ. mokkhoti vā nibbānaṃ, tassa mokkhassa paṭibimbabhūtoti patimokkho.  sīlasaṃvaro hi sūriyassa aruṇuggamanaṃ viya nibbānassa udayabhūto tappaṭibhāgo viya yathārahaṃ  kilesanibbāpanato, patimokkhoyeva pātimokkhaṃ. atha vā mokkhaṃ pati vattati, mokkhābhimukhanti  vā patimokkhaṃ, patimokkhameva pātimokkhanti evamettha pātimokkha-saddassa attho veditabbo.  ^b^iriyatī^eb^ti attabhāvaṃ pavatteti. ``viharatī''ti iminā pātimokkhasaṃvarasīle ṭhitassa  ^a^M1.0041^ea^ bhikkhuno iriyāpathavihāro dassito. ^b^pāḷiya^eb^nti ^b^jhānavibhaṅgapāḷiyaṃ^eb^  (vibha0 508 ādayo).<br/><br/>[03] tattha kāmaṃ samaṇacāraṃ, samaṇagocarañca dassetuṃ ^b^``ācāragocarasampanno''^eb^ti vuttaṃ,  yathā pana maggaṃ ācikkhanto ``vāmaṃ muñca, dakkhiṇaṃ gaṇhā''ti vajjetabbapubbakaṃ gahetabbaṃ  vadeyya, yathā vā sasīsanhānena pahīnasedamalajallikassa mālāgandhavilepanādivibhūsanasaṃvidhānaṃ  yuttarūpaṃ, evaṃ pahīnapāpadhammassa kalyāṇadhammasamāyogo yuttarūpoti ``atthi ācāro,  atthi anācāro''ti dvayaṃ uddisitvā anācāraṃ tāva vibhajituṃ ^b^``tattha katamo anācāro''^eb^tiādi  vuttaṃ. tattha ^b^kāyiko vītikkamo^eb^ti tividhaṃ kāyaduccaritaṃ. ^b^vācasiko vītikkamo^eb^ti  catubbidhaṃ vacīduccaritaṃ. ^b^kāyikavācasiko^eb^ti tadubhayaṃ.<br/><br/>[03] evaṃ ājīvaṭṭhamakasīlassa vītikkamo dassito. idāni mānasaṃ anācāraṃ dassetuṃ ``sabbampi  ^a^V1.0039^ea^ dussīlyaṃ anācāro''ti vatvā tattha ekacciyaṃ dassento ^b^``idhekacco veḷudānena  vā''^eb^tiādimāha. tattha ^b^veḷudānenā^eb^ti paccayuppādanatthena veḷudānena. ^b^pattadānā^eb^dīsupi  eseva nayo. ^b^veḷū^eb^ti manussānaṃ payojanāvaho yo koci veḷudaṇḍo. ^b^pattaṃ^eb^  gandhikādīnaṃ gandhapaliveṭhanādiatthaṃ vā, tālanāḷikerādipattaṃ vā. ^b^pupphaṃ^eb^ yaṃ  kiñci manussānaṃ payojanāvahaṃ. tathā ^b^phalaṃ. sinānaṃ^eb^ sirīsacuṇṇādinhāniyacuṇṇaṃ.  mattikāpi ettheva saṅgahaṃ gacchati. ^b^dantakaṭṭhaṃ^eb^ yaṃ kiñci mukhasodhanatthaṃ dantaponaṃ.  ^b^cāṭukamyatā^eb^ attānaṃ dāsaṃ viya nīcaṭṭhāne ṭhapetvā parassa khalitavacanaṃ saṇṭhapetvā piyakāmatāya  paggayhavacanaṃ. ^b^muggasūpyatā^eb^ti muggasūpasamatā saccālikena jīvitakappanaṃ. yathā  hi muggasūpe paccante bahū muggā paccanti, katipayā na paccanti, evaṃ saccālikena  jīvitakappane bahu alikaṃ hoti, appakaṃ saccanti. paribhaṭatīti paribhaṭo, paresaṃ  dārake pariharanto. paribhaṭassa kammaṃ ^b^pāribhaṭyaṃ,^eb^ sā eva ^b^pāribhaṭyatā,^eb^ alaṅkaraṇādinā  kuladārakapariharaṇassetaṃ nāmaṃ. tesaṃ tesaṃ gihīnaṃ gāmantaradesantarādīsu sāsanapaṭisāsanaharaṇaṃ  ^b^jaṅghapesanikaṃ. aññataraññatarenā^eb^ti etesaṃ vā veḷudānādīnaṃ vejjakammabhaṇḍāgārikakammapiṇḍapaṭipiṇḍakammasaṅghuppādacetiyuppādapaṭṭhapanādīnaṃ  vā micchājīvena jīvitakappanakakammānaṃ yena kenaci ^a^M1.0042^ea^. ^b^buddhapaṭikuṭṭhenā^eb^ti  buddhehi garahitena paṭisiddhena. ^b^micchājīvenā^eb^ti na sammāājīvena. ^b^ayaṃ vuccati  anācāro^eb^ti ayaṃ sabbopi ``anācāro''ti kathīyati. ācāraniddeso vuttapaṭipakkhanayeneva  veditabbo.<br/><br/>[03] gocaraniddesepi paṭhamaṃ agocarassa vacane kāraṇaṃ heṭṭhā vuttanayeneva veditabbaṃ. ^b^gocaro^eb^ti  piṇḍapātādīnaṃ atthāya upasaṅkamituṃ yuttaṭṭhānaṃ. ayuttaṭṭhānaṃ ^b^agocaro^eb^. vesiyā  gocaro assāti ^b^vesiyāgocaro,^eb^ mittasanthavavasena upasaṅkamitabbaṭṭhānanti attho. vesiyā  nāma rūpūpajīviniyo, tā mittasanthavavasena na upasaṅkamitabbā, samaṇabhāvassa antarāyakarattā,  parisuddhāsayassāpi garahahetuto, tasmā dakkhiṇādānavasena satiṃ upaṭṭhapetvāva upasaṅkamitabbā.  ^b^vidhavā^eb^ vuccanti matapatikā, pavutthapatikā vā. ^b^thullakumārikā^eb^ti mahallikā  aniviṭṭhakumāriyo, ^b^paṇḍakā^eb^ti napuṃsakā. te hi ussannakilesā avūpasantapariḷāhā  lokāmisasannissitakathābahulā, tasmā na upasaṅkamitabbā. ^b^bhikkhuniyo^eb^ nāma ussannabrahmacariyā.  tathā bhikkhūpi. tesaṃ aññamaññaṃ visabhāgavatthubhāvato santhavavasena upasaṅkamane katipāheneva  brahmacariyantarāyo siyā, tasmā na upasaṅkamitabbā. gilānapucchanādivasena upasaṅkamane satokārinā  bhavitabbaṃ. ^b^pānāgāra^eb^nti surāpānagharaṃ. taṃ soṇḍajanehi ^a^V1.0040^ea^ avivittaṃ hoti.  tattha tehi soṇḍatādivasena na upasaṅkamitabbaṃ brahmacariyantarāyakarattā. ^b^saṃsaṭṭho viharati  rājūhī^eb^tiādīsu ^b^rājāno^eb^ nāma ye rajjamanusāsanti. ^b^rājamahāmattā^eb^ rājissariyasadisāya  issariyamattāya samannāgatā. ^b^titthiyā^eb^ti viparītadassanā bāhirakaparibbājakā. ^b^titthiyasāvakā^eb^ti  tesu daḷhabhattā paccayadāyakā. ^b^ananulomikena saṃsaggenā^eb^ti tissannaṃ sikkhānaṃ  ananulomikena paccanīkabhūtena saṃsaggena saṃsaṭṭho viharati, yena brahmacariyantarāyaṃ  vā sallekhaparihāniṃ vā pāpuṇāti.<br/><br/>[03] idāni aparenapi pariyāyena agocaraṃ dassetuṃ ^b^``yāni vā pana tānī''^eb^tiādi vuttaṃ.  tattha ^b^assaddhānī^eb^ti buddhādīsu saddhāvirahitāni. tato eva ^b^appasannāni,^eb^ kammakammaphalasaddhāya  vā abhāvena ^b^assaddhāni^eb^. ratanattayappasādābhāvena ^b^appasannāni. akkosakaparibhāsakānī^eb^ti  akkosavatthūhi ^a^M1.0043^ea^ akkosakāni ceva bhayadassanena santajjanakāni ca. atthaṃ  na icchanti anatthameva icchantīti ^b^anatthakāmāni^eb^. hitaṃ na icchanti ahitameva icchantīti  ^b^ahitakāmāni^eb^. phāsu na icchanti aphāsuṃyeva icchantīti ^b^aphāsukakāmāni^eb^.  yogakkhemaṃ nibbhayaṃ na icchanti, ayogakkhemameva icchantīti ^b^ayogakkhemakāmāni.  bhikkhūna^eb^nti ettha sāmaṇerānampi saṅgaho. ^b^bhikkhunīna^eb^nti ettha sikkhamānasāmaṇerīnaṃ.  sabbesaṃ hi sāsanikānaṃ anatthakāmatādīpanapadamidaṃ vacanaṃ. ^b^tathārūpāni kulānī^eb^ti  tādisāni khattiyakulādīni. ^b^sevatī^eb^ti nissāya jīvati. ^b^bhajatī^eb^ti upasaṅkamati.  ^b^payirupāsatī^eb^ti punappunaṃ upagacchati. ^b^ayaṃ vuccatī^eb^ti ayaṃ vesiyādiko, rājādiko,  assaddhakulādiko ca taṃ taṃ sevantassa tippakāropi ayutto gocaroti ^b^agocaro^eb^.  ettha hi vesiyādiko pañcakāmaguṇanissayato ^b^agocaro^eb^. yathāha ``ko ca, bhikkhave,  bhikkhuno agocaro paravisayo? yadidaṃ pañca kāmaguṇā''ti (saṃ0 ni0  5.372).  rājādiko samaṇadhammassa anupanissayato, lābhasakkārāsanivicakkanippothanadiṭṭhivipattihetuto  ca. assaddhakulādiko saddhāhānicittasantāsāvahato ^b^agocaro^eb^.<br/><br/>[03] gocaraniddese ``na vesiyāgocaro''tiādīni vuttapaṭipakkhavasena veditabbāni. ^b^opānabhūtānī^eb^ti  udapānabhūtāni bhikkhusaṅghassa, bhikkhunīsaṅghassa ca catumahāpathe khatapokkharaṇī viya yathāsukhaṃ  ogāhanakkhamāni. ^b^kāsāvapajjotānī^eb^ti bhikkhūnaṃ, bhikkhunīnañca nivatthapārutakāsāvānaṃyeva  pabhāhi ekobhāsāni. ^b^isivātapaṭivātānī^eb^ti gehaṃ pavisantānaṃ ^a^V1.0041^ea^, nikkhamantānañca  bhikkhubhikkhunīsaṅkhātānaṃ isīnaṃ cīvaravātena ceva samiñjanapasāraṇādijanitasarīravātena  ca paṭivātāni pavāyitāni viniddhutakibbisāni vā.<br/><br/>[03] idāni niddese āgatanayenāpi ācāragocare dassetuṃ ^b^``apicā''^eb^tiādi āraddhaṃ.  ^b^etthā^eb^ti etasmiṃ pātimokkhasīlaniddese. ^b^imināpi nayenā^eb^ti idāni vuccamānavidhināpi.  ^b^saṅghagato^eb^ti saṅghasannipātaṃ gato. ^b^acittīkārakato^eb^ti akatacittīkāro, akatagāravoti  attho. ^b^ghaṭṭayanto^eb^ti sarīrena, cīvarena vā ghaṃsanto. puratopi tiṭṭhati acittīkārakatoti  ^a^M1.0044^ea^ sambandhitabbaṃ. ^b^ṭhitakopī^eb^ti upari tiṭṭhanto viya āsannataraṭṭhāne ṭhitakopi  bhaṇati. ^b^bāhāvikkhepako^eb^ti bāhuṃ vikkhipanto. ^b^anupāhanāna^eb^nti anādare sāmivacanaṃ.  ^b^saupāhano^eb^ti upāhanāruḷho. ^b^there bhikkhū anupakhajjā^eb^ti therānaṃ bhikkhūnaṃ  ṭhitaṭṭhānaṃ anupavisitvā tesaṃ āsannataraṭṭhānaṃ upagantvā. ^b^kaṭṭhaṃ pakkhipati^eb^ aggikuṇḍe.  ^b^vokkammā^eb^ti passato atikkamitvā. ^b^gūḷhāni^eb^ sabhāvato paṭicchannāni sāṇipākārādinā  paṭicchāditāni. ^b^anāpucchā^eb^ti anāpucchitvā. ^b^assā^eb^ti anācārassa.<br/><br/>[03] ^b^apica bhikkhū^eb^tiādi sabbasseva bhikkhuno ācāradassanavasena pavattaṃ aṭṭhakathāvacanaṃ, na  niddesapāḷi. saddhāsīlasutacāgādiguṇahetuko garubhāvo garukaraṇaṃ vā gāravo, saha  gāravenāti ^b^sagāravo^eb^. garuṭṭhāniyesu gāravasārajjādivasena paṭissāyanā patissā,  sappatissavapaṭipatti. saha patissāyāti ^b^sappatisso^eb^. savisesaṃ hirimanatāya, ottappibhāvena  ca ^b^hirottappasampanno^eb^. sekhiyadhammapāripūrivasena ^b^sunivattho supāruto. pāsādikenā^eb^ti  pasādāvahena, itthambhūtalakkhaṇe cetaṃ karaṇavacanaṃ. eseva nayo ito paresupi chasu padesu.  ^b^abhikkantenā^eb^ti abhikkamena. ^b^iriyāpathasampanno^eb^ti sampannairiyāpatho. tena  sesairiyāpathānampi pāsādikatamāha. ^b^indriyesu guttadvāro^eb^ti cakkhundriyādīsu  chasu dvāresu susaṃvihitārakkho. ^b^bhojane mattaññū^eb^ti paribhuñjitabbato bhojanasaññite  catubbidhepi paccaye pariyesanapaṭiggahaṇaparibhogādivasena sabbaso pamāṇaññū. ^b^jāgariyamanuyutto^eb^ti  pubbarattāpararattaṃ bhāvanāmanasikārasaṅkhātaṃ jāgariyaṃ sātaccakāritāvasena anu anu  yutto tattha yuttapayutto. ^b^satisampajaññena samannāgato^eb^tiādi yathāvuttassa ācārassa  sambhāradassanaṃ. tattha ^b^appiccho^eb^ti nīccho. ^b^santuṭṭho^eb^ti yathālābhādivasena santosena  tuṭṭho. ^b^sakkaccakārī^eb^ti ādarakārī. ^b^garucittīkārabahulo^eb^ti ^a^V1.0042^ea^ garuṭṭhāniyesu  garukaraṇabahulo. ^b^ayaṃ vuccati ācāro^eb^ti ayaṃ sagāravatādi atthakāmehi ācaritabbato  ācāro.<br/><br/>[03] sīlādīnaṃ guṇānaṃ upanissayabhūto ^b^upanissayagocaro^eb^. satisaṅkhāto cittassa ārakkhabhūto  eva gocaro ^b^ārakkhagocaro^eb^. kammaṭṭhānasaṅkhāto cittassa upanibandhanaṭṭhānabhūto gocaro  ^b^upanibandhagocaro^eb^. appicchatādīhi ^a^M1.0045^ea^ dasahi vivaṭṭanissitāya kathāya vatthubhūtehi  guṇehi samannāgato ^b^dasakathāvatthuguṇasamannāgato^eb^. tato eva kalyāṇo sundaro mittoti  ^b^kalyāṇamitto^eb^. tassa lakkhaṇaṃ parato āgamissati. ^b^assutaṃ^eb^ suttageyyādiṃ.  ^b^suṇātī^eb^ti sutamayaṃ ñāṇaṃ uppādeti. ^b^sutaṃ pariyodāpetī^eb^ti tameva yathāsutaṃ  avisadatāya apariyodātaṃ punappunaṃ paripucchanādinā visodheti nijjaṭaṃ nigumbaṃ karoti.  tattha ca ye kaṅkhaṭṭhāniyā dhammā, tesu saṃsayaṃ chindanto ^b^kaṅkhaṃ vitarati^eb^. kammakammaphalesu,  ratanattaye ca sammādiṭṭhiyā ujukaraṇena ^b^diṭṭhiṃ ujuṃ karoti^eb^. tato eva ca duvidhāyapi  saddhāsampadāya ^b^cittaṃ pasādeti^eb^. atha vā yathāsutaṃ dhammaṃ pariyodapetvā tatthāgate  rūpārūpadhamme pariggahetvā sapaccayaṃ nāmarūpaṃ pariggaṇhanto sattadiṭṭhivaṅkavidhamanena ^b^diṭṭhiṃ  ujuṃ karoti^eb^. dhammānaṃ paccayapaccayuppannatāmattadassanena tīsupi addhāsu ^b^kaṅkhaṃ vitarati^eb^.  tato paraṃ ca udayabbayañāṇādivasena vipassanaṃ vaḍḍhetvā ariyabhūmiṃ okkamanto aveccapasādena  ratanattaye ^b^cittaṃ pasādeti^eb^. tathābhūtova tassa kalyāṇamittassa anusikkhanena saddhādīhi  guṇehi na hāyati, aññadatthu vaḍḍhateva. tenāha ^b^``yassa vā''^eb^tiādi.<br/><br/>[03] ^b^antaraghara^eb^nti antare antare gharāni ettha, taṃ etassāti vā ``antaraghara''nti laddhanāmaṃ  gocaragāmaṃ paviṭṭho. tattha ghare ghare bhikkhāpariyesanāya vīthiṃ paṭipanno. ^b^okkhittacakkhū^eb^ti  heṭṭhākhittacakkhu. kittakena pana okkhittacakkhu hotīti āha ^b^``yugamattadassāvī''^eb^ti.  ^b^susaṃvuto^eb^ti saṃyato. yathā panettha susaṃvuto nāma hoti, taṃ dassetuṃ ^b^``na  hatthiṃ olokento''^eb^tiādi vuttaṃ.<br/><br/>[03] ^b^yatthā^eb^ti yesu satipaṭṭhānesu. ^b^cittaṃ^eb^ bhāvanācittaṃ. ^b^upanibandhatī^eb^ti upanetvā  nibandhati. vuttañhetaṃ -- <br/><br/>[21] ``yathā ^a^V1.0043^ea^ thambhe nibandheyya, vacchaṃ damaṃ naro idha. <br/><br/>[22] bandheyyevaṃ sakaṃ cittaṃ, satiyārammaṇe daḷha''nti.. (visuddhi0 1.217; dī0  ni0 aṭṭha0 2.374; ma0 ni0 aṭṭha0 1.107; pārā0 aṭṭha0 2.165; paṭi0 ma0 aṭṭha0 2.1.163).<br/><br/>[03] satipaṭṭhānānaṃ upanibandhagocarabhāvaṃ dassetuṃ ^b^``vuttañheta''^eb^ntiādi vuttaṃ. tattha  ^b^sako pettiko visayo^eb^ti attano pitu sammāsambuddhassa santako, tena diṭṭho dassito  ca visayo.<br/><br/>[03] ^b^aṇuppamāṇesū^eb^ti ^a^M1.0046^ea^ paramāṇuppamāṇesu. ^b^asañciccāapannasekhiyākusalacittuppādādibhedesū^eb^ti  asañcicca āpannasekhiyesu akusalacittuppādādibhedesūti evaṃ asañciccaggahaṇaṃ sekhiyavisesanaṃ  daṭṭhabbaṃ. sekhiyaggahaṇena cettha ^b^vattakkhandhakādīsu^eb^ (cūḷava0 356 ādayo) āgatavattādīnampi  gahaṇaṃ. tepi hi sikkhitabbaṭṭhena ``sekhiyā''ti icchitā. tathā hi ^b^mātikāyaṃ^eb^  pārājikādīnaṃ viya sekhiyānaṃ paricchedo na kato. evañca katvā ``asañcicca āpannasekhiyā''ti  asañciccaggahaṇaṃ samatthitaṃ hoti. na hi ^b^mātikāyaṃ^eb^ āgatesu pañcasattatiyā sekhiyesu  nosaññāvimokkho nāma atthi, asañciccaggahaṇeneva cettha asatiajānanānampi saṅgaho kato.  keci panettha asiñcicca āpannaggahaṇena acittakāpattiyo gahitāti vadanti, taṃ tesaṃ  matimattaṃ, garukāpattīsupi kāsañci acittakabhāvasabbhāvato, adhiṭṭhānāvikammassa,  desanāvikammasseva vā sabbalahukassa vajjassa idhādhippetattā. tenāha ``yāni tāni  vajjāni appamattakāni oramattakāni lahukāni lahusammatānī''tiādi. ādisaddena  pātimokkhasaṃvaravisuddhatthaṃ anatikkamanīyānaṃ anāpattigamanīyānaṃ saṅgaho daṭṭhabbo. ^b^bhayadassanasīlo^eb^ti  paramāṇumattaṃ vajjaṃ aṭṭhasaṭṭhiyojanasatasahassubbedhasinerupabbatasadisaṃ katvā dassanasabhāvo,  sabbalahukaṃ vā dubbhāsitamattaṃ pārājikasadisaṃ katvā dassanasabhāvo. ^b^yaṃ kiñcī^eb^ti  mūlapaññattianupaññattisabbatthapaññattipadesapaññattiādibhedaṃ yaṃ kiñci sikkhitabbaṃ  paṭipajjitabbaṃ pūretabbaṃ sīlaṃ. ^b^sammā ādāyā^eb^ti sammadeva sakkaccaṃ, sabbaso  ca ādiyitvā. ayaṃ pana ācāragocarasampadā kiṃ pātimokkhasīle pariyāpannā, udāhu  apariyāpannāti? pariyāpannā. yadi evaṃ kasmā puna vuttāti codanaṃ sandhāyāha ^b^``ettha  cā''^eb^tiādi. 


volume: 149
item: 6
title:
  sīlānisaṃsakathāvaṇṇanā^sīlappabhedakathāvaṇṇanā^pātimokkhasaṃvarasīlavaṇṇanā^indriyasaṃvarasīlavaṇṇanā^

content:
  [03] 15^b^.^eb^ indriyasaṃvarasīlaṃ ^a^V1.0044^ea^ pātimokkhasaṃvarasīlassa sambhārabhūtaṃ, tasmiṃ satiyeva icchitabbanti  vuttaṃ ^b^``soti pātimokkhasaṃvarasīle ṭhito bhikkhū''^eb^ti. sampādite hi etasmiṃ  pātimokkhasaṃvarasīlaṃ suguttaṃ surakkhitameva hoti, susaṃvihitakaṇṭakavati viya sassanti.  ^b^kāraṇavasenā^eb^ti asādhāraṇakāraṇassa vasena. asādhāraṇakāraṇavasena ^a^M1.0047^ea^ hi  phalaṃ apadisīyati, yathā yavaṅkuro bherisaddoti. nissayavohārena vā etaṃ nissitavacanaṃ,  yathā mañcā ukkuṭṭhiṃ karontīti. ^b^rūpa^eb^nti rūpāyatanaṃ. ^b^cakkhunā rūpaṃ disvā^eb^ti  ettha yadi cakkhu rūpaṃ passeyya, aññaviññāṇasamaṅginopi passeyyuṃ, na cetaṃ atthi, kasmā?  acetanattā cakkhussa. tenāha ^b^``cakkhu rūpaṃ na passati acittakattā''^eb^ti. atha viññāṇaṃ  rūpaṃ passeyya, tirokuṭṭādigatampi naṃ passeyya appaṭighabhāvato, idampi natthi sabbassa  viññāṇassa dassanābhāvato. tenāha ^b^``cittaṃ na passati acakkhukattā''^eb^ti. tattha  yathā cakkhusannissitaṃ viññāṇaṃ passati, na yaṃ kiñci. tañca kenaci kuṭṭādinā  antarite na uppajjati, yattha ālokassa vibandho. yattha pana na vibandho phalikagabbhapaṭalādike,  tattha antaritepi uppajjateva. evaṃ viññāṇādhiṭṭhitaṃ cakkhu passati, na yaṃ kiñcīti  viññāṇādhiṭṭhitaṃ cakkhuṃ sandhāyetaṃ vuttaṃ ^b^``cakkhunā rūpaṃ disvā''^eb^ti.<br/><br/>[03] ^b^dvārārammaṇasaṅghaṭṭe^eb^ti dvārassa ārammaṇena saṅghaṭṭe sati, cakkhussa rūpārammaṇe āpāthagateti  adhippāyo. ^b^pasādavatthukena cittenā^eb^ti cakkhupasādavatthukena tannissāya pavattena  viññāṇena, yaṃ ``cakkhuviññāṇa''nti vuccati. ^b^passatī^eb^ti oloketi. cakkhupasādasannissaye  hi viññāṇe ālokānuggahitaṃ rūpārammaṇaṃ sannissayaguṇena obhāsente taṃsamaṅgipuggalo  ``rūpaṃ passatī''ti vuccati. obhāsanañcettha ārammaṇassa yathāsabhāvato vibhāvanaṃ, yaṃ  ``paccakkhato gahaṇa''nti vuccati. usunā lakkhassa vedhe sijjhante tassa sambhārabhūtena  dhanunā vijjhatīti vacanaṃ viya viññāṇena rūpadassane sijjhante cakkhunā rūpaṃ passatīti  ^b^īdisī sasambhārakathā nāmesā hoti^eb^. sasambhārā kathā ^b^sasambhārakathā,^eb^ dassanassa  kāraṇasahitāti attho. sasambhārassa vā dassanassa kathā ^b^sasambhārakathā. tasmā^eb^ti yasmā  kevalena cakkhunā, kevalena vā viññāṇena rūpadassanaṃ natthi, tasmā.<br/><br/>[03] ^b^itthipurisanimittaṃ vā^eb^ti ettha itthisantānanissitarūpamukhena gayhamānaṃ saṇṭhānaṃ  thanamaṃsāvisadatā ^a^V1.0045^ea^ nimmassumukhatā kesabandhanavatthaggahaṇaṃ avisadaṭṭhānagamanādi ca sabbaṃ ``itthī''ti  sañjānanassa kāraṇabhāvato ^b^itthinimittaṃ^eb^. vuttavipariyāyato ^b^purisanimittaṃ^eb^ veditabbaṃ.  ^b^subhanimittādikaṃ vā^eb^ti ettha rāguppattihetubhūto iṭṭhākāro ^b^subhanimittaṃ.  ādi^eb^-saddena paṭighanimittādīnaṃ ^a^M1.0048^ea^ saṅgaho. so pana dosuppattiādihetubhūto  aniṭṭhādiākāro veditabbo. kāmañcettha pāḷiyaṃ abhijjhādomanassāva sarūpato āgatā,  upekkhānimittassāpi pana saṅgaho icchitabbo, asamapekkhanena uppajjanakamohassāpi asaṃvarabhāvato.  tathā hi vakkhati ``muṭṭhasaccaṃ vā aññāṇaṃ vā''ti. ^b^upekkhānimitta^eb^nti cettha  aññāṇupekkhāya vatthubhūtaṃ ārammaṇaṃ, tañcassa asamapekkhanavasena veditabbaṃ. evaṃ saṅkhepato  rāgadosamohānaṃ kāraṇaṃ ``subhanimittādika''nti vuttaṃ. tenāha ^b^``kilesavatthubhūtaṃ  nimitta''^eb^nti. ^b^diṭṭhamatteyeva saṇṭhātī^eb^ti ``diṭṭhe diṭṭhamattaṃ bhavissatī''ti (udā0  10) sutte vuttanayena vaṇṇāyatane cakkhuviññāṇena, vīthicittehi ca gahitamatteyeva tiṭṭhati,  na tato paraṃ kiñci subhādiākāraṃ parikappeti. ^b^pākaṭabhāvakaraṇato^eb^ti paribyattabhāvakaraṇato  vibhūtabhāvakaraṇato. visabhāgavatthuno hi hatthādiavayavesu subhādito parikappentassa  aparāparaṃ tattha uppajjamānā kilesā paribyattā hontīti te tesaṃ ^b^anubyañjanā^eb^ nāma.  te pana yasmā tathā tathā sanniviṭṭhānaṃ bhūtupādāyarūpānaṃ sannivesākāro. na hi taṃ  muñcitvā paramatthato hatthādi nāma koci atthi. tasmā vuttaṃ ^b^``hatthapāda...pe0...  ākāraṃ na gaṇhātī''^eb^ti. kiṃ pana gaṇhātīti āha ^b^``yaṃ tattha bhūtaṃ, tadeva gaṇhātī''^eb^ti.  yaṃ tasmiṃ sarīre vijjamānaṃ kesalomādi bhūtupādāyamattaṃ vā, tadeva yāthāvato gaṇhāti.  tattha asubhākāragahaṇassa nidassanaṃ dassento ^b^``cetiyapabbatavāsī''^eb^tiādinā mahātissattheravatthuṃ  āhari.<br/><br/>[03] tattha ^b^sumaṇḍitapasādhitā^eb^ti suṭṭhu maṇḍitā pasādhitā ca. ābharaṇādīhi āhārimehi  maṇḍanaṃ. sarīrassa ucchādanādivasena paṭisaṅkharaṇaṃ pasādhananti vadanti, ābharaṇehi, pana  vatthālaṅkārādīhi ca alaṅkaraṇaṃ pasādhanaṃ. ūnaṭṭhānapūraṇaṃ maṇḍanaṃ. ^b^vipallatthacittā^eb^ti  rāgavasena viparītacittā. ^b^olokento^eb^ti thero kammaṭṭhānamanasikāreneva gacchanto  saddakaṇṭakattā pubbabhāgamanasikārassa hasitasaddānusārena ``kimeta''nti olokento.  ^b^asubhasañña^eb^nti aṭṭhikasaññaṃ. aṭṭhikakammaṭṭhānaṃ hi thero tadā pariharati. ^b^arahattaṃ  pāpuṇī^eb^ti thero ^a^M1.0049^ea^ kira tassā hasantiyā dantaṭṭhidassaneneva pubbabhāgabhāvanāya  subhāvitattā paṭibhāganimittaṃ, sātisayañca upacārajjhānaṃ labhitvā yathāṭhitova tattha  paṭhamajjhānaṃ adhigantvā taṃ pādakaṃ katvā ^a^V1.0046^ea^ vipassanaṃ vaḍḍhetvā maggaparamparāya āsavakkhayaṃ  pāpuṇi. ^b^pubbasaññaṃ anussarī^eb^ti pubbakaṃ yathāraddhaṃ kālena kālaṃ anuyuñjiyamānaṃ  aṭṭhikakammaṭṭhānaṃ anussari samannāhari. ^b^anumagga^eb^nti anupathaṃ tassā padānupadaṃ.  therassa kira bhāvanāya paguṇabhāvato dantaṭṭhidassaneneva tassā sakalasarīraṃ aṭṭhikasaṅghātabhāvena  upaṭṭhāsi. na taṃ ``itthī''ti vā ``puriso''ti vā sañjāni. tenāha ^b^``nābhijānāmi...pe0...  mahāpathe''^eb^ti. <br/><br/>[01] ^b^``yassa cakkhundriyāsaṃvarassa hetū''^eb^ti vatvā puna ^b^``tassa cakkhundriyassa satikavāṭena  pidahanatthāyā''^eb^ti vuttaṃ, na asaṃvarassāti. yadidaṃ yaṃ cakkhundriyāsaṃvarassa hetu  abhijjhādianvāssavanaṃ dassitaṃ, taṃ asaṃvutacakkhundriyasseva hetu pavattaṃ dassitanti  katvā vuttaṃ. cakkhudvārikassa hi abhijjhādianvāssavanassa taṃdvārikaviññāṇassa viya  cakkhundriyaṃ padhānakāraṇaṃ. cakkhundriyassa asaṃvutatte sati te anvāssavantīti asaṃvariyamānacakkhundriyahetuko  so asaṃvaro tathā vuttoti. yatvādhikaraṇanti hi yassa cakkhundriyassa kāraṇāti attho.  kīdisassa ca kāraṇāti? asaṃvutassa, kiñca asaṃvutaṃ? yassa cakkhundriyāsaṃvarassa  hetu abhijjhādayo anvāssavanti, ^b^tassa saṃvarāyā^eb^ti ayamettha yojanā.<br/><br/>[03] ^b^javanakkhaṇe pana sace dussīlyaṃ vā^eb^tiādi puna avacanatthaṃ idheva sabbaṃ vuttanti chasu  dvāresu yathāsambhavaṃ veditabbaṃ. na hi pañcadvāre kāyavacīduccaritasaṅkhātaṃ dussīlyaṃ  atthi, tasmā dussīlyāsaṃvaro manodvāravasena, sesāsaṃvaro chadvāravasena yojetabbo.  muṭṭhasaccādīnaṃ hi satipaṭipakkhākusaladhammādibhāvato siyā pañcadvāre uppatti, na tveva  kāyikavācasikavītikkamabhūtassa dussīlyassa tattha uppatti, pañcadvārikajavanānaṃ aviññattijanakattā.  dussīlyādayo cettha pañca asaṃvarā sīlasaṃvarādīnaṃ pañcannaṃ saṃvarānaṃ paṭipakkhabhāvena  vuttā. ^b^tasmiṃ satī^eb^ti tasmiṃ asaṃvare sati.<br/><br/>[03] ^b^yathā^eb^ ^a^M1.0050^ea^ ^b^ki^eb^nti yena pakārena javane uppajjamāno asaṃvaro ``cakkhundriye  asaṃvaro''ti vuccati, taṃ nidassanaṃ kinti attho. ^b^yathā^eb^tiādinā nagaradvāre asaṃvare  sati taṃsambandhānaṃ gharādīnaṃ asaṃvutatā viya javane asaṃvare sati taṃsambandhānaṃ dvārādīnaṃ  asaṃvutatāti evaṃ aññāsaṃvare aññāsaṃvutatā sāmaññameva nidasseti, na pubbāparasāmaññaṃ,  antobahisāmaññaṃ vā. sati vā dvārabhavaṅgādike puna uppajjamānaṃ javanaṃ bāhiraṃ viya  katvā nagaradvārasamānaṃ vuttaṃ ^a^V1.0047^ea^, itarañca antonagare gharādisamānaṃ. paccayabhāvena hi purimanipphannaṃ  javanakāle asantampi bhavaṅgādi cakkhādi viya phalanipphattiyā santaṃyeva nāma hoti.  na hi dharamānaṃyeva ``santa''nti vuccati. ``bāhiraṃ viya katvā''ti ca paramatthato  javanassa bāhirabhāve, itarassa ca abbhantarabhāve asatipi ``pabhassaramidaṃ, bhikkhave, cittaṃ,  tañca kho āgantukehi upakkiliṭṭha''ntiādi (a0 ni0  1.49) vacanato āgantukabhūtassa  kadāci kadāci uppajjamānassa javanassa bāhirabhāvo, tabbidhurasabhāvassa itarassa abbhantarabhāvo  ekena pariyāyena hotīti katvā vuttaṃ. javane vā asaṃvare uppanne tato paraṃ dvārabhavaṅgādīnaṃ  asaṃvarahetubhāvāpattito. asaṃvarassa hi uppattiyā dvārabhavaṅgādīnaṃ tassa hetubhāvo  paññāyatīti. nagaradvārasadisena javanena pavisitvā dussīlyādicorānaṃ dvārabhavaṅgādīsu  musanaṃ kusalabhaṇḍavināsanaṃ kathitaṃ. yasmiṃ hi dvāre asaṃvaro uppajjati, so tattha dvārādīnaṃ  saṃvarūpanissayabhāvaṃ upacchindantoyeva pavattatīti. dvārabhavaṅgādīnaṃ javanena saha sambandho ekasantatipariyāpannato  daṭṭhabbo.<br/><br/>[03] ettha ca cakkhudvāre rūpārammaṇe āpāthagate niyamitādivasena kusalākusalajavane sattakkhattuṃ  uppajjitvā bhavaṅgaṃ otiṇṇe tadanurūpameva manodvārikajavane tasmiṃyevārammaṇe sattakkhattuṃyeva  uppajjitvā bhavaṅgaṃ otiṇṇe puna tasmiṃyeva dvāre tadevārammaṇaṃ nissāya ``itthī puriso''tiādinā  vavatthapentaṃ pasādarajjanādivasena sattakkhattuṃ javanaṃ javati. evaṃ pavattamānaṃ javanaṃ sandhāya  ^b^``javane dussīlyādīsu uppannesu tasmiṃ asaṃvare sati dvārampi agutta''^eb^ntiādi  vuttaṃ.<br/><br/>[03] ^b^tasmiṃ^eb^ pana javane. ^b^sīlādīsū^eb^ti sīlasaṃvarasatisaṃvarañāṇasaṃvarakhantisaṃvaravīriyasaṃvaresu  ^b^uppannesu^eb^. yathā hi pageva satiārakkhaṃ anupaṭṭhapentassa ^a^M1.0051^ea^ dussīlyādīnaṃ  uppatti, evaṃ pageva satiārakkhaṃ upaṭṭhapentassa sīlādīnaṃ uppatti veditabbā. saddādīsupi  yathārahaṃ nimittānubyañjanāni veditabbāni. sotaviññāṇena hi saddaṃ sutvā ``itthisaddo''ti  vā ``purisasaddo''ti vā iṭṭhāniṭṭhādikaṃ vā kilesavatthubhūtaṃ nimittaṃ na gaṇhāti,  sutamatte eva saṇṭhāti. yo ca gītasaddādikassa kilesānaṃ anu anu byañjanato ``anubyañjana''nti  laddhavohāro mandatārādivasena vavatthito chajjādibhedabhinno ākāro, tampi na gaṇhātīti.  evaṃ gandhādīsupi yathārahaṃ vattabbaṃ. manodvāre pana sāvajjanabhavaṅgaṃ manodvāraṃ tasmiṃ  dvāre dhammārammaṇe ^a^V1.0048^ea^ āpāthagate taṃ javanamanasāva viññāya vijānitvātiādinā yojetabbaṃ.  kileso anubandho etassāti kilesānubandho, so eva nimittādigāho, tato parivajjanalakkhaṇaṃ  ^b^kilesānubandhanimittādiggāhaparivajjanalakkhaṇaṃ. ādi^eb^-saddena anubyañjanaṃ saṅgaṇhāti. 


volume: 149
item: 7
title:
  sīlappabhedakathāvaṇṇanā^pātimokkhasaṃvarasīlavaṇṇanā^indriyasaṃvarasīlavaṇṇanā^ājīvapārisuddhisīlavaṇṇanā^

content:
  [03] 16^b^.^eb^ ^b^vutte^eb^ti idheva uddesavasena pubbe vutte. tathā hi ``ājīvahetu paññattānaṃ  channaṃ sikkhāpadāna''nti paduddhāraṃ katvā tāni pāḷivaseneva dassetuṃ ^b^``yāni tānī''^eb^tiādi  āraddhaṃ. tattha yāni tāni evaṃ paññattāni cha sikkhāpadānīti sambandho. ^b^ājīvahetū^eb^ti  jīvikanimittaṃ, ``evāhaṃ paccayehi akilamanto jīvissāmī''ti adhippāyena.  ^b^ājīvakāraṇā^eb^ti tasseva vevacanaṃ. ^b^pāpiccho^eb^ti pāpikāya asantaguṇasambhāvanicchāya  samannāgato. ^b^icchāpakato^eb^ti icchāya apakato upadduto, abhibhūto vā. ^b^asanta^eb^nti  avijjamānaṃ. ^b^abhūta^eb^nti anuppannaṃ. anuppannattā hi tassa taṃ asantanti purimassa  pacchimaṃ kāraṇavacanaṃ. ^b^uttarimanussadhamma^eb^nti uttarimanussānaṃ ukkaṭṭhapurisānaṃ  dhammaṃ, manussadhammato vā uttari ukkaṭṭhaṃ. ^b^ullapatī^eb^ti uggatāyuko lapati. sīlaṃ  hi bhikkhuno āyu, taṃ tassa tathālapanasamakālameva vigacchati. tenāha ^b^``āpatti pārājikassā''^eb^ti  pārājikasaṅkhātā āpatti assa, pārājikasaññitassa vā vītikkamassa āpajjanaṃ ullapananti  attho. ^b^sañcarittaṃ samāpajjatī^eb^ti sañcaraṇabhāvaṃ āpajjati, itthiyā vā purisamatiṃ,  purisassa vā itthimatiṃ ārocetīti adhippāyo. ``imesaṃ channaṃ sikkhāpadānaṃ vītikkamassa  vasenā''ti sambandho heṭṭhā dassito eva.<br/><br/>[03] ^b^kuhanātiādīsū^eb^ti ^a^M1.0052^ea^ heṭṭhā uddiṭṭhapāḷiyāva paduddhāro. ^b^ayaṃ pāḷī^eb^ti  ayaṃ ^b^vibhaṅge^eb^ (vibha0 861) āgatā niddesapāḷi. <br/><br/>[03] 17^b^.^eb^ cīvarādipaccayā labbhantīti lābhā. te eva sakkaccaṃ ādaravasena diyyamānā sakkārā.  patthaṭayasatā kittisaddo. taṃ ^b^lābhañca sakkārañca kittisaddañca. sannissitassā^eb^ti  ettha taṇhānissayo adhippetoti āha ^b^``patthayantassā''^eb^ti. ^b^asantaguṇadīpanakāmassā^eb^ti  asante attani avijjamāne saddhādiguṇe sambhāvetukāmassa. asantaguṇasambhāvanatālakkhaṇā,  paṭiggahaṇe ^a^V1.0049^ea^ ca amattaññutālakkhaṇā hi pāpicchatā. ^b^icchāya apakatassā^eb^ti pāpikāya  icchāya sammāājīvato apeto katoti apakato. tathābhūto ca ājīvūpaddavena upaddutoti  katvā āha ^b^``upaddutassāti attho''^eb^ti.<br/><br/>[03] kuhanameva paccayuppādanassa vatthūti ^b^kuhanavatthu. tividhampetaṃ^eb^ tattha āgataṃ tassa nissayabhūtāya  imāya pāḷiyā ^b^dassetu^eb^nti evamattho daṭṭhabbo. ^b^tadatthikassevā^eb^ti tehi cīvarādīhi  atthikasseva. ^b^paṭikkhipanenā^eb^ti cīvarādīnaṃ paṭikkhipanahetu. ^b^assā^eb^ti bhaveyya.  ^b^paṭiggahaṇena cā^eb^ti ^b^ca^eb^-saddena pubbe vuttaṃ paṭikkhipanaṃ samuccinoti.<br/><br/>[03] ^b^bhiyyokamyata^eb^nti bahukāmataṃ. ^b^ya^eb^nti kiriyāparāmasanaṃ, tasmā ``dhāreyyā''ti  ettha yadetaṃ saṅghāṭiṃ katvā dhāraṇaṃ, etaṃ samaṇassa sāruppanti yojanā. ^b^pāpaṇikānī^eb^ti  āpaṇato chaḍḍitāni. ^b^nantakānī^eb^ti antarahitāni coḷakhaṇḍāni. ^b^uccinitvā^eb^ti  uñchanena cinitvā saṅgahetvā. ^b^uñchācariyāyā^eb^ti uñchācariyāya laddhena. gilānassa  paccayabhūtā bhesajjasaṅkhātā jīvitaparikkhārā ^b^gilānapaccayabhesajjaparikkhārā. pūtimutta^eb^nti  purāṇassa, apurāṇassa ca sabbassa gomuttassetaṃ nāmaṃ. ^b^pūtimuttenā^eb^ti pūtibhāvena  muttena parehi chaḍḍitena, pūtibhūtena vā gomuttena. ^b^dhutavādo^eb^ti paresampi dhutaguṇavādī.  ^b^sammukhībhāvā^eb^ti sammukhato vijjamānattā, labbhamānatāyāti attho. <br/><br/>[01] attānaṃ uttarimanussadhammādhigamassa sāmante katvā jappanaṃ ^b^sāmantajappanaṃ. mahesakkho^eb^ti  mahānubhāvo, uttarimanussadhammādhigamenāti adhippāyo. ``mitto''ti sāmaññato  vatvā puna taṃ viseseti ``sandiṭṭho sambhatto''ti ^a^M1.0053^ea^. diṭṭhamatto hi  mitto ^b^sandiṭṭho^eb^. daḷhabhattiko ^b^sambhatto. sahāyo^eb^ti saha āyanako, sakhāti  attho. sattapadino hi ``sakhā''ti vuccanti. ^b^vihāro^eb^ pākāraparicchinno sakalo  āvāso. ^b^aḍḍhayogo^eb^ dīghapāsādo, garuḷasaṇṭhānapāsādotipi vadanti. ^b^pāsādo^eb^  caturassapāsādo. ^b^hammiyaṃ^eb^ muṇḍacchadanapāsādo. ^b^kūṭāgāraṃ^eb^ dvīhi kaṇṇikāhi  kattabbapāsādo. ^b^aṭṭo^eb^ paṭirājūnampi paṭibāhanayogyo catupañcabhūmako paṭissayaviseso.  ^b^māḷo^eb^ ekakūṭasaṅgahito anekakoṇavanto paṭissayaviseso. ^b^uddaṇḍo^eb^ agabbhikā  ekadvārā dīghasālāti vadanti. apare pana bhaṇanti -- ^b^vihāro^eb^ nāma dīghamukhapāsādo.  ^b^aḍḍhayogo^eb^ ekapassena chadanakasenāsanaṃ. tassa kira ekapasse bhitti uccatarā hoti,  itarapasse nīcā, tena taṃ ekapassachadanakaṃ ^a^V1.0050^ea^ hoti. ^b^pāsādo^eb^ āyatacaturassapāsādo.  ^b^hammiyaṃ^eb^ muṇḍacchadanaṃ candikaṅgaṇayuttaṃ. ^b^guhā^eb^ kevalā pabbataguhā. ^b^leṇaṃ^eb^  dvārabaddhaṃ. ^b^kūṭāgāraṃ^eb^ yo koci kaṇṇikābaddhapāsādo. ^b^aṭṭo^eb^ bahalabhittigehaṃ.  yassa gopānasiyo aggahetvā iṭṭhakāhi eva chadanaṃ hoti. aṭṭālakākārena karīyatītipi  vadanti. ^b^māḷo^eb^ vaṭṭākārena katasenāsanaṃ. ^b^uddaṇḍo^eb^ eko paṭissayaviseso.  yo ``bhaṇḍasālā, udosita''ntipi vuccati. ^b^upaṭṭhānasālā^eb^ sannipatanaṭṭhānaṃ.<br/><br/>[03] kucchitarajabhūtāya pāpicchatāya niratthakaṃ kāyavacīvipphandaniggaṇhanaṃ korajaṃ, taṃ etassa  atthīti korajiko, kohaññena saṃyatakāyo, ativiya, abhiṇhaṃ vā korajiko ^b^korajikakorajiko^eb^.  atiparisaṅkitoti keci. ativiya kuho ^b^kuhakakuhako,^eb^ sātisayavimhāpakoti  attho. ativiya lapo lapanako ^b^lapakalapako. mukhasambhāviko^eb^ti korajikakorajikādibhāvena  pavattavacanehi attano mukhamattena aññehi sambhāviko. so evarūpo evarūpatāya eva attānaṃ  paraṃ viya katvā ^b^``ayaṃ samaṇo''^eb^tiādīni katheti. ^b^gambhīra^eb^ntiādi tassā  kathāya uttarimanussadhammapaṭibaddhatāya vuttaṃ. <br/><br/>[01] ^b^sambhāvanādhippāyakatenā^eb^ti ``kathaṃ nu kho maṃ jano `ariyo'ti vā `visesalābhī'ti  vā sambhāveyyā''ti iminā adhippāyena katena. ^b^gamanaṃ saṇṭhapetī^eb^ti visesalābhīnaṃ  gamanaṃ viya attano gamanaṃ sakkaccaṃ ṭhapeti ^a^M1.0054^ea^, sato sampajānova gacchanto  viya hoti. ^b^paṇidhāyā^eb^ti ``arahāti maṃ jānantū''ti cittaṃ saṇṭhapetvā, patthetvā  vā. ^b^samāhito viyā^eb^ti jhānasamādhinā samāhito viya. ^b^āpāthakajjhāyī^eb^ti manussānaṃ  āpāthaṭṭhāne samādhisamāpanno viya nisīdanto āpāthake janassa pākaṭaṭṭhāne jhāyī.  ^b^iriyāpathasaṅkhāta^eb^nti iriyāpathasaṇṭhapanasaṅkhātaṃ.<br/><br/>[03] ^b^paccayapaṭisevanasaṅkhātenā^eb^ti ayoniso uppāditānaṃ paccayānaṃ paṭisevananti evaṃ kathitena,  tena vā paccayapaṭisevanena saṅkhātabbena kathitabbena. aññaṃ viya katvā attano samīpe  bhaṇanaṃ ^b^sāmantajappitaṃ^eb^. ā-kārassa rassattaṃ katvā ^b^``aṭṭhapanā''^eb^ti vuttaṃ.  kuhanaṃ kuho, tassa ayanā pavatti ^b^kuhāyanā,^eb^ kuhassa vā puggalassa ayanā gati kiriyā  ^b^kuhāyanā^eb^. kuheti, kuhena vā itoti ^b^kuhito,^eb^ kuhako.<br/><br/>[03] ^b^puṭṭhassā^eb^ti ^a^V1.0051^ea^ ``ko tisso, ko rājapūjito''ti puṭṭhassa. ^b^uddhaṃ katvā^eb^ti ukkhipitvā  vibhavasampattiādinā paggahetvā. <br/><br/>[01] ^b^unnahanā^eb^ti uddhaṃ uddhaṃ bandhanā paliveṭhanā. dve kira bhikkhū ekaṃ gāmaṃ pavisitvā  āsanasālāya nisīditvā ekaṃ kumārikaṃ pakkosiṃsu. tāya āgatāya tatreko  ekaṃ pucchi ``ayaṃ, bhante, kassa kumārikā''ti? ``amhākaṃ upaṭṭhāyikāya telakandarikāya  dhītā, imissā mātā mayi gehaṃ gate sappiṃ dadamānā ghaṭeneva deti, ayampi mātā  viya ghaṭena detī''ti (vibha0 aṭṭha0 862) ukkācesi. imaṃ sandhāya vuttaṃ ^b^``telakandarikavatthu  cettha vattabba''^eb^nti.<br/><br/>[03] ^b^dhammānurūpā vā^eb^ti mattāvacanānurūpaṃ vā. mattāvacanaṃ hi ``dhammo''ti vuccati.  yathāha ``subhāsitaṃ uttamamāhu santo, dhammaṃ bhaṇe nādhammaṃ taṃ dutiya''nti (saṃ0  ni0  1.213; su0 ni0 452). tena bahuṃ vippalapanamāha, saccato vā aññā subhāsitā  vācā ``dhammo''ti veditabbo. muggasūpasadisakammo puggalo muggasūpyo. tenāha  ^b^``ayaṃ puggalo muggasūpyoti vuccatī''^eb^ti. paribhaṭassa kammaṃ pāribhaṭyaṃ, tadeva  ^b^pāribhaṭyatā^eb^.<br/><br/>[03] nimittena caranto, jīvanto vā nimittako, tassa bhāvo ^b^nemittikatā^eb^. attano icchāya  pakāsanaṃ ^b^obhāso^eb^. ko pana soti ^a^M1.0055^ea^? ``ajja bhikkhūnaṃ paccayā dullabhā  jātā''tiādikā ^b^paccayapaṭisaṃyuttakathā^eb^. icchitavatthussa samīpe kathanaṃ ^b^sāmantajappā^eb^.<br/><br/>[03] akkosanabhayenāpi dadeyyāti ^b^dasahi akkosavatthūhi akkosanaṃ^eb^. tathā ^b^vambhanā^eb^dayo.  ^b^upekkhanā^eb^ upāsakānaṃ dāyakādibhāvato bahi chaḍḍanā. ^b^khipanā^eb^ti khepavacanaṃ. taṃ  pana avahasitvā vacanaṃ hotīti āha ^b^``uppaṇḍanā''^eb^ti. ^b^pāpanā^eb^ti adāyakattassa,  avaṇṇassa vā patiṭṭhāpanaṃ. paresaṃ piṭṭhimaṃsakhādanasīlo parapiṭṭhimaṃsiko, tassa bhāvo  ^b^parapiṭṭhimaṃsikatā. abbhaṅga^eb^nti abbhañjanaṃ. ^b^nipisitvā gandhamagganā viyā^eb^ti  anippisite alabbhamānassa gandhassa nipisane lābho viya paraguṇe anippisite alabbhamānānaṃ  paccayānaṃ nipisanena lābho daṭṭhabboti.<br/><br/>[03] nikattuṃ ^a^V1.0052^ea^ appena lābhena bahukaṃ vañcetvā gahetuṃ icchanaṃ nijigīsanaṃ, tassa bhāvo  ^b^nijigīsanatā^eb^. tasseva icchanassa pavattiākāro, taṃsahajātaṃ vā gavesanakammaṃ. <br/><br/>[01] ^b^aṅga^eb^nti hatthapādādiaṅgāni uddissa pavattaṃ vijjaṃ. ^b^nimitta^eb^nti nimittasatthaṃ.  ^b^uppāta^eb^nti ukkāpātadisāḍāha-bhūmicālādiuppātapaṭibaddhavijjaṃ. ^b^supina^eb^nti  supinasatthaṃ. ^b^lakkhaṇa^eb^nti itthipurisānaṃ lakkhaṇajānanasatthaṃ. ^b^mūsikacchinna^eb^nti vatthādīnaṃ  asukabhāge mūsikacchede sati idaṃ nāma phalaṃ hotīti jānanakasatthaṃ. palāsaggiādīsu  iminā nāma agginā hute idaṃ nāma hotīti aggivasena homavidhānaṃ ^b^aggihomaṃ^eb^.  iminā nayena ^b^dabbihomaṃ^eb^ veditabbaṃ. ^b^ādi^eb^-saddena thusahomādīnaṃ, aññesañca  sutte āgatānaṃ micchājīvānaṃ saṅgaho daṭṭhabbo. vīriyasādhanattā ājīvapārisuddhisīlassa  ``paccayapariyesanavāyāmo''ti vuttaṃ. tassa ^b^pārisuddhi^eb^ anavajjabhāvo, yena dhammena  samena paccayalābho hoti. na hi alaso ñāyena paccaye pariyesituṃ sakkotīti. 


volume: 149
item: 8
title:
  pātimokkhasaṃvarasīlavaṇṇanā^indriyasaṃvarasīlavaṇṇanā^ājīvapārisuddhisīlavaṇṇanā^paccayasannissitasīlavaṇṇanā^

content:
  [03] 18^b^.^eb^ ^b^paṭisaṅkhā^eb^ti ayaṃ ``sayaṃ abhiññā''tiādīsu (mahāva0 11) viya ya-kāralopena  niddeso. ^b^yoniso^eb^ti cettha upāyattho yoniso-saddoti dassento āha ^b^``upāyena  pathenā''^eb^ti. ^b^``paṭisaṅkhāya ñatvā''^eb^ti ^a^M1.0056^ea^ vatvā tayidaṃ paṭisaṅkhānaṃ paccavekkhaṇanti  dassetuṃ ^b^``paccavekkhitvāti attho''^eb^tiādi vuttaṃ. yathā hi ^b^paccavekkhitvā^eb^ti  sītapaṭighātādikaṃ taṃ taṃ payojanaṃ pati pati avekkhitvā, ñāṇena passitvāti attho,  evaṃ ^b^paṭisaṅkhāyā^eb^ti tadeva payojanaṃ pati pati saṅkhāya, jānitvāti attho. ñāṇapariyāyo  hi idha saṅkhā-saddoti. ettha ca ``paṭisaṅkhā yoniso''tiādi kāmaṃ paccayaparibhogakālena  vuccati, dhātuvasena pana paṭikūlavasena vā paccavekkhaṇāya paccayasannissitasīlaṃ sujjhatīti  apare. bhijjatīti keci. eke pana paṭhamaṃ eva pariyattanti vadanti, vīmaṃsitabbaṃ.  ``cīvara''nti ekavacanaṃ ekattamattaṃ vācakanti adhippāyena ^b^``antaravāsakādīsu  yaṃ kiñcī''^eb^ti vuttaṃ, jātisaddatāya pana tassa pāḷiyaṃ ekavacananti yattakāni cīvarāni  yoginā pariharitabbāni, tesaṃ sabbesaṃ ekajjhaṃ gahaṇanti sakkā viññātuṃ, ^b^yaṃ kiñcī^eb^ti  vā anavasesapariyādānametaṃ, na aniyamavacanaṃ. ``nivāseti vā pārupati vā''ti vikappanaṃ  pana paṭisevanapariyāyassa paribhogassa ^a^V1.0053^ea^ vibhāgadassananti taṃ paññapetvā  sayananisīdana-cīvarakuṭikaraṇādivasenāpi paribhogassa saṅgaho daṭṭhabbo.<br/><br/>[03] payojanānaṃ mariyādā payojanāvadhi, tassa paricchindanavasena yo niyamo, tassa vacanaṃ ^b^payojanā...pe0...  vacanaṃ^eb^. idāni taṃ niyamaṃ vivaritvā dassetuṃ ^b^``ettakameva hī''^eb^tiādi vuttaṃ.  tattha avadhāraṇena līḷāvibhūsāvilambanānaṭambarādivasena vatthaparibhogaṃ nisedheti. tenāha  ^b^``na ito bhiyyo''^eb^ti. līḷāvasena hi ekacce sattā vatthāni paridahanti ceva upasaṃviyanti  ca. yathā taṃ yobbane ṭhitā nāgarikamanussā. ekacce vibhūsanavasena, yathā taṃ rūpūpajīviniādayo.  vilambanavasena vilambakā. naṭambaravasena bhojādayo. ^b^ajjhattadhātukkhobho^eb^ sītarogādiuppādako.  ^b^utupariṇāmanavasenā^eb^ti utuno parivattanavasena visabhāgasītautusamuṭṭhānena. ^b^vā^eb^-saddena  hemantādīsu himapātādivasena pavattassa saṅgaho daṭṭhabbo, na uppādeti sītanti adhippāyo.  yadatthaṃ pana taṃ vinodanaṃ, taṃ matthakappattaṃ dassetuṃ ^b^``sītabbhāhate''^eb^tiādi vuttaṃ.  ^b^sabbatthā^eb^ti ``uṇhassa paṭighātāyā''tiādīsu sabbesu sesapayojanesu. yadipi sūriyasantāpopi  uṇhova, tassa pana ātapaggahaṇena gahitattā ``aggisantāpassā''ti ^a^M1.0057^ea^ vuttaṃ.  ekacco dāvaggisantāpo kāyaṃ cīvarena paṭicchādetvā sakkā vinodetunti āha  ^b^``tassa vanadāhādīsu sambhavo veditabbo''^eb^ti. ^b^ḍaṃsā^eb^ti piṅgalamakkhikā. te  pana yasmā ḍaṃsanasīlā, tasmā vuttaṃ ^b^``ḍaṃsanamakkhikā''^eb^ti. ^b^sappādayo^eb^ti sappasatapadiuṇṇanābhisarabūvicchikādayo.  ^b^phuṭṭhasamphasso^eb^ti phuṭṭhavisamāha. tividhā hi sappā -- daṭṭhavisā phuṭṭhavisā diṭṭhavisā.  tesu purimakā dve eva gahitā. satapadiādīnampi tādisānaṃ saṅgaṇhanatthaṃ. ^b^niyatapayojanaṃ^eb^  ekantikaṃ, sabbakālikañca payojanaṃ. ^b^hirī kuppati^eb^ nillajjatā saṇṭhāti. tenāha  ^b^``vinassatī''^eb^ti. kūpāvataraṇaṃ vā paṭicchādanaṃ arahatīti kopinaṃ. hiriyitabbaṭṭhena  hirī ca taṃ kopinañcāti ^b^hirikopina^eb^nti evamettha attho daṭṭhabbo. ^b^tassa cā^eb^ti  ^b^ca^eb^-saddo pubbe vuttapayojanānaṃ sampiṇḍanattho.<br/><br/>[03] ^b^yaṃ kiñci āhāra^eb^nti khādanīyabhojanīyādibhedaṃ yaṃ kiñci āharitabbavatthuṃ.  piṇḍāya bhikkhāya ulatīti piṇḍolo, tassa kammaṃ piṇḍolyaṃ. tena ^b^piṇḍolyena^eb^  bhikkhācariyāya. ^b^patitattā^eb^ti pakkhipitattā. ^b^piṇḍapāto^eb^ patte pakkhittabhikkhāhāro.  ^b^piṇḍānaṃ vā pāto^eb^ti ghare ghare laddhabhikkhānaṃ sannipāto. ``natthi davā''tiādīsu  (dī0 ni0 aṭṭha0 3.305) sahasā kiriyāpi ^a^V1.0054^ea^ ``davā''ti vuccati, tato visesanatthaṃ  ^b^``davatthaṃ, kīḷānimittanti vuttaṃ hotī''^eb^ti āha. ^b^muṭṭhikamallā^eb^ muṭṭhiyuddhayujjhanakā.  ^b^ādi^eb^-saddena nibuddhayujjhanakādīnaṃ gahaṇaṃ. ^b^balamadanimitta^eb^nti balaṃ nissāya uppajjanakamado  balamado. taṃ nimittaṃ, balassa uppādanatthanti attho. ^b^porisamadanimitta^eb^nti porisamado  vuccati purisamāno ``ahaṃ puriso''ti uppajjanakamāno. asaddhammasevanāsamatthataṃ nissāya  pavatto māno, rāgo eva vā porisamadoti keci. taṃ nimittaṃ. ^b^antepurikā^eb^  rājorodhā. sabbesaṃ sannivesayogyatāya ^b^vesiyo^eb^ rūpūpajīviniyo. ^b^maṇḍanaṃ^eb^ nāma  idhāvayavapāripūrīti āha ^b^``aṅgapaccaṅgānaṃ pīṇabhāvanimitta''^eb^nti, paribrūhanahetūti  attho. ^b^naṭā^eb^ nāma raṅganaṭā. ^b^naccakā^eb^ laṅghakādayo. ^b^vibhūsanaṃ^eb^ sobhāsamuppādananti  āha ^b^``pasannacchavivaṇṇatānimitta''^eb^nti.<br/><br/>[03] ^b^etaṃ^eb^ padaṃ. ^b^mohūpanissayappahānattha^eb^nti mohassa upanissayatāpahānāya. davā hi mohena  hoti, mohañca vaḍḍhetīti tassā vajjanena mohassa anupanissayatā. ^b^dosūpanissayappahānattha^eb^nti  idaṃ balamadassa, purisamadassa ^a^M1.0058^ea^ ca dosahetuno vasena vuttaṃ, itarassa pana vasena  ``rāgūpanissayappahānattha''nti vattabbaṃ. maṇḍanavibhūsanapaṭikkhepo siyā mohūpanissayappahānāyapi,  rāgūpanissayatāya pana ujupaṭipakkhoti vuttaṃ ^b^``rāgūpanissayappahānattha''^eb^nti. yadipi  ekaccassa davamade ārabbha parassa paṭighasaṃyojanādīnaṃ uppatti hotiyeva manopadosikadevādīnaṃ  viya, attano pana davamade ārabbha yesaṃ savisesaṃ rāgamohamānādayo pāpadhammā uppajjanti.  te sandhāya ^b^``attano saṃyojanuppattipaṭisedhanattha''^eb^nti vatvā maṇḍanavibhūsanāni paṭicca  savisesaṃ parassapi rāgamohādayo pavattantīti ^b^``parassapi saṃyojanuppattipaṭisedhanattha''^eb^nti  vuttaṃ. ^b^ayoniso paṭipattiyā^eb^ti ettha kāmasukhallikānuyogaṃ muñcitvā sabbāpi  micchāpaṭipatti ayoniso paṭipatti. purimehi dvīhi padehi ayoniso paṭipattiyā,  pacchimehi dvīhi kāmasukhallikānuyogassa pahānaṃ vuttanti vadanti. ^b^``catūhipi  cetehī''^eb^ti pana vacanato sabbehi ubhinnampi pahānaṃ vuttanti veditabbaṃ. kāmakīḷāpi  davantogadhā hotiyeva, purisamadopi kāmasukhallikānuyogassa hetuyevāti.<br/><br/>[03] ^b^cātumahābhūtikassā^eb^ti catumahābhūte sannissitassa. ^b^rūpakāyassā^eb^ti catusantatirūpasamūhassa.  ^b^ṭhitiyā^eb^ti ṭhitatthaṃ. sā panassa ṭhiti pabandhavasena icchitāti āha ^b^``pabandhaṭṭhitattha''^eb^nti.  ^b^pavattiyā^eb^ti jīvitindriyappavattiyā. tathā hi jīvitindriyaṃ ``yāpanā vattanā''ti  ^a^V1.0055^ea^ (dha0 sa0 19, 634) ca niddiṭṭhaṃ. tassā ca avicchedo āhārūpayogena hoti. kāyassa  cirataraṃ yāva āyukappo, tāva avatthānaṃ yāpanāti dassento ^b^``cirakālaṭṭhitatthaṃ vā''^eb^ti  āha. idāni vuttamevatthaṃ pākaṭataraṃ kātuṃ ^b^``gharūpatthambhamivā''^eb^tiādi vuttaṃ.  tatthāyaṃ yojanā -- yathā jiṇṇagharasāmiko gharassa upatthambhanaṃ karoti tassa apatanatthaṃ, yathā  ca sākaṭiko akkhabbhañjanaṃ karoti tassa sampavattanatthaṃ, evamesa yogī kāyassa ṭhitatthaṃ,  yāpanatthañca piṇḍapātaṃ paṭisevati paribhuñjatīti. etena ṭhiti nāma apatanaṃ yāpanā pavattīti  dasseti. ^b^na davamadamaṇḍanavibhūsanattha^eb^nti idaṃ ``yāvadevā''ti avadhāraṇena nivattitatthadassanaṃ.  tiṭṭhanti upādinnadhammā etāyāti ^b^ṭhiti,^eb^ āyūti āha ^b^``ṭhitīti jīvitindriyassetaṃ  adhivacana''^eb^nti. tathā hi taṃ āyu ``ṭhitī''ti niddiṭṭhaṃ, ^b^ṭhitiyā yāpanāyā^eb^ti  kāyassa ^a^M1.0059^ea^ ṭhitihetutāya ``ṭhitī''ti laddhavohārassa jīvitindriyassa pavattanatthanti  attho. tenāha ^b^``jīvitindriyapavattāpanattha''^eb^nti. ^b^ābādhaṭṭhenā^eb^ti vibādhanaṭṭhena,  rogaṭṭhena vā. jighacchāparamā hi rogā. ^b^uparamattha^eb^nti vūpasamatthaṃ. ^b^vaṇālepanamiva^eb^  vaṇiko. uṇhasītādīsu abhibhavantesu tappaṭikāraṃ sītuṇhaṃ viya paṭisevatīti sambandho.  maggabrahmacariyaṃ ṭhapetvā sikkhattayasaṅgahā sāsanāvacaritabbā anusāsanī sāsanabrahmacariyanti  āha ^b^``sakalasāsanabrahmacariyassa ca maggabrahmacariyassa cā''^eb^ti. ^b^anuggahaṇattha^eb^nti anu  anu gaṇhanatthaṃ sampādanatthaṃ. ^b^kāyabalaṃ nissāyā^eb^ti yathāsamāraddhaṃ guṇavisesapāripūrihetubhūtaṃ  kāyabalamattaṃ nissāya. tenāha ^b^``sikkhattayānuyogavasenā''^eb^tiādi. kantāranittharaṇatthikā  jāyampatikā, ^b^nadīsamuddanittharaṇatthikā^eb^ ca puttamaṃsādīni yathā agiddhā amucchitā  kevalaṃ taṃ taṃ atthasiddhimeva avekkhantā paṭisevanti tehi vinā asijjhanato, evamayampi  kevalaṃ bhavakantāranittharaṇatthiko agiddho amucchito tena vinā asijjhanato piṇḍapātaṃ  paṭisevatīti upamāsaṃsandanaṃ.<br/><br/>[03] ^b^itī^eb^ti pakāratthe nipātapadaṃ. tena paṭiseviyamānassa piṇḍapātassa paṭisevanākāro  gayhatīti āha ^b^``evaṃ iminā piṇḍapātapaṭisevanenā''^eb^ti. ^b^purāṇa^eb^nti bhojanato  purimakālikattā purātanaṃ. ^b^paṭihaṅkhāmī^eb^ti paṭihanissāmi. ^b^navañca vedanaṃ na  uppādessāmī^eb^ti paṭisevatīti yojanā. kīdisaṃ, kathañcāti āha ^b^``aparimita...pe0...  aññataro viyā''^eb^ti. aparimitaṃ aparimāṇaṃ bhojanaṃ paccayo etissāti aparimitabhojanapaccayā,  taṃ ^b^aparimitabhojanapaccayaṃ^eb^ attano gahaṇītejapamāṇato atikkantapamāṇabhojanahetukanti  attho. yo bahuṃ bhuñjitvā attano ^a^V1.0056^ea^ dhammatāya uṭṭhātuṃ asakkonto ``āhara hattha''nti  vadati, ayaṃ ^b^āharahatthako^eb^. yo bhuñjitvā accuddhumātakucchitāya uṭṭhitopi sāṭakaṃ  nivāsetuṃ na sakkoti, ayaṃ ^b^alaṃsāṭako^eb^. yo bhuñjitvā uṭṭhātuṃ asakkonto tattheva  parivattati, ayaṃ ^b^tatravaṭṭako^eb^. yo yathā kākehi āmasituṃ sakkā, evaṃ yāva mukhadvāraṃ  āhāreti, ayaṃ ^b^kākamāsako^eb^. yo bhuñjitvā mukhe sandhāretuṃ asakkonto tattheva  vamati, ayaṃ ^b^bhuttavamitako^eb^. etesaṃ aññataro viya. atha vā ^b^purāṇavedanā^eb^ nāma  abhuttapaccayā uppajjanakavedanā. taṃ ``paṭihanissāmī''ti ^a^M1.0060^ea^ paṭisevati. ^b^navavedanā^eb^  nāma atibhuttapaccayena uppajjanakavedanā. taṃ ``na uppādessāmī''ti paṭisevati.  atha vā ^b^navavedanā^eb^ nāma abhuttapaccayena uppajjanakavedanā, tassā anuppannāya anuppajjanatthameva  paṭisevati. abhuttapaccayā uppajjanakāti cetaṃ khuddāya visesanaṃ. yassā appavatti  bhojanena kātabbā, tassā dassanatthaṃ. abhuttapaccayena, bhuttapaccayena ca uppajjanakānuppajjanakavedanāsu  purimā yathāpavattā jighacchānimittā vedanā. sā hi abhuñjantassa bhiyyopavaḍḍhanavasena  uppajjati. pacchimāpi khuddānimittāva aṅgadāhasūlādivedanā pavattā. sā hi bhuttapaccayā  pubbe anuppannāva nuppajjissatīti ayametāsaṃ viseso. vihiṃsānimittatā cetāsaṃ  vihiṃsāya viseso.<br/><br/>[03] ^b^yā^eb^ vedanā. ^b^adhunā^eb^ti etarahi. ^b^asappāyāparimitabhojanaṃ nissāyā^eb^ti asappāyāparimitassa  āhārassa bhuñjanapayogaṃ āgamma uppajjatīti attho. ^b^purāṇakammapaccayavasenā^eb^ti pubbe  purimajātiyaṃ katattā purāṇassa kammassa paccayatāvasena payogavipattiṃ āgamma uppajjanārahatāya  taṃ vajjetvā payogasampattiyā upaṭṭhāpanaṃ dukkhavedanāpaccayaghāto, paṭihananañca hotīti  āha ^b^``tassā paccayaṃ vināsento taṃ purāṇañca vedanaṃ paṭihaṅkhāmī''^eb^ti. ^b^ayuttaparibhogo^eb^  paccaye apaccavekkhitvā paribhogo. so eva katūpacitakammatāya ^b^kammūpacayo^eb^. taṃ  ^b^nissāya^eb^ paṭicca ^b^āyatiṃ^eb^ anāgate kāle uppajjanato yā cāyaṃ ``navavedanā''ti  vuccatīti yojanā. ^b^yuttaparibhogavasenā^eb^ti paccavekkhitvā paccayānaṃ paribhogavasena,  tassā navavedanāya mūlaṃ ayuttaparibhogakammaṃ anibbattento sabbena sabbaṃ anuppādento.  ^b^ettāvatā^eb^ti ``iti purāṇa''ntiādinā vuttena padadvayena. ``vihiṃsūparatiyā''tiādinā  vā padacatukkena ^b^yuttaparibhogasaṅgaho^eb^ pabbajitānucchavikassa paccayaparibhogassa vuttattā.  ^b^attakilamathānuyogappahānaṃ^eb^ jighacchādidukkhapaṭighātassa bhāsitattā. jhānasukhādīnaṃ  ^a^V1.0057^ea^ paccayabhūtassa kāyasukhassa avissajjanato ^b^dhammikasukhāpariccāgo^eb^ ca dīpito hoti.<br/><br/>[03] asappāyāparimitūpayogena jīvitindriyupacchedako, iriyāpathabhañjanako vā siyā parissayo,  sappāyaparimitūpayogena pana so na hoti. tathā sati cirakālappavattisaṅkhātā sarīrassa  ^b^yātrā^eb^ ^a^M1.0061^ea^ yāpanā bhavissatīti imamatthaṃ dassento ^b^``parimitaparibhogena...pe0...  bhavissatī''^eb^ti āha. yo rogo sāddho asāddho ca na hoti, so yāpyarogo, so etassa  atthīti ^b^yāpyarogī^eb^. so hi niccakālaṃ bhesajjaṃ upasevati, tathā ayampīti. yadi  yātrāpi yāpanā, pubbepi ``yāpanāyā''ti vuttaṃ, ko ettha visesoti? pubbe ``yāpanāyā''ti  jīvitindriyayāpanā adhippetā, idha pana catunnampi iriyāpathānaṃ avicchedasaṅkhātā yāpanā  yātrāti ayamettha viseso. buddhapaṭikuṭṭhena micchājīvena paccayapariyesanā ^b^ayuttapariyesanā^eb^.  dāyakadeyyadhammānaṃ, attano ca pamāṇaṃ ajānitvā paṭiggahaṇaṃ, saddhādeyyavinipātanatthaṃ  vā paṭiggahaṇaṃ ^b^ayuttapaṭiggahaṇaṃ,^eb^ yena vā āpattiṃ āpajjati. apaccavekkhitvā  paribhogo ^b^ayuttaparibhogo^eb^. tesaṃ parivajjanaṃ dhammena samena paccayuppādanādivasena  veditabbaṃ. dhammena hi paccaye pariyesitvā dhammena paṭiggahetvā paccavekkhitvā paribhuñjanaṃ  ^b^anavajjatā^eb^ nāma.<br/><br/>[03] ^b^aratī^eb^ti ukkaṇṭhā. pantasenāsanesu, adhikusaladhammesu ca anabhirati. ^b^tandī^eb^ti  pacalāyikā niddā. ^b^vijambhitā^eb^ti thinamiddhābhibhavena kāyassa vijambhanā. viññūhi  garahā ^b^viññūgarahā^eb^. ekacco hi anavajjaṃyeva sāvajjaṃ karoti, ``laddhaṃ me''ti  pamāṇādhikaṃ bhuñjitvā taṃ jīrāpetuṃ asakkonto uddhaṃvirecanādhovirecanādīhi kilamati,  sakalavihāre bhikkhū tassa sarīrapaṭijagganabhesajjapariyesanāpasutā honti. aññe te ``kiṃ  ida''nti pucchitvā ``asukassa udaraṃ uddhumāta''ntiādīni sutvā ``niccakālamesa  evaṃpakatiko attano kucchipamāṇaṃ nāma na jānātī''ti nindanti, evaṃ anavajjaṃyeva  sāvajjaṃ karoti. evaṃ akatvā ``anavajjatā ca bhavissatī''ti paṭisevati. attano  hi pakatiaggibalādiṃ jānitvā ``evaṃ me aratiādīnaṃ abhāvena kāyasukhatā, agarahitabbatā  ca bhavissatī''ti pamāṇayuttameva paṭisevati. yāvatako bhojanena attho, tassa sādhanena  yāvadatthaṃ udarassa paripūraṇena udarāvadehakaṃ bhojanaṃ ^b^yāvadatthaudarāvadehakabhojanaṃ,^eb^ tassa  ^b^parivajjanena^eb^. seyyāya sayanena laddhabbasukhaṃ seyyasukhaṃ, ubhohi passehi ^a^M1.0062^ea^  samparivattanakaṃ sayantassa uppajjanasukhaṃ passasukhaṃ ^a^V1.0058^ea^, middhena niddāyanena uppajjanasukhaṃ middhasukhaṃ,  tesaṃ ^b^seyya...pe0... sukhānaṃ pahānato^eb^ catunnaṃ iriyāpathānaṃ yogyabhāvassa paṭipādanaṃ  kāyassa ^b^catuiriyāpathayogyabhāvapaṭipādanaṃ,^eb^ tato. sukho iriyāpathavihāro ^b^phāsuvihāro^eb^.  pacchime vikappe, sabbavikappesu vā vuttaṃ phāsuvihāralakkhaṇaṃ āgamena samatthetuṃ  ^b^``vuttampi heta''^eb^ntiādi vuttaṃ. tīsupi vikappesu āhārassa ūnaparibhogavaseneva  hi phāsuvihāro vuttoti.<br/><br/>[03] ^b^ettāvatā^eb^ti ``yātrā''tiādinā vuttena padattayena. ``yātrā ca me bhavissatī''ti  payojanapariggahadīpanā. yātrā hi naṃ āhārūpayogaṃ payojetīti. dhammikasukhāpariccāgahetuko  phāsuvihāro ^b^majjhimā paṭipadā^eb^ antadvayaparivajjanato. imasmiṃ pana ṭhāne aṭṭha aṅgāni  samodhānetabbāni -- ``neva davāyā''ti ekaṃ aṅgaṃ, ``na madāyā''ti ekaṃ, ``na maṇḍanāyā''ti  ekaṃ, ``na vibhūsanāyā''ti ekaṃ, ``yāvadeva imassa kāyassa ṭhitiyā yāpanāyā''ti  ekaṃ, ``vihiṃsūparatiyā brahmacariyānuggahāyā''ti ekaṃ, ``iti purāṇañca vedanaṃ  paṭihaṅkhāmi, navañca vedanaṃ na uppādessāmī''ti ekaṃ, ``yātrā ca me bhavissatī''ti  ekaṃ. ``anavajjatā ca phāsuvihāro cā''ti ayamettha bhojanānisaṃso. ^b^mahāsivatthero^eb^  panāha ``heṭṭhā cattāri aṅgāni paṭikkhepo nāma, upari pana aṭṭhaṅgāni samodhānetabbānī''ti.  tattha ``yāvadeva imassa kāyassa ṭhitiyā''ti ekaṃ aṅgaṃ, ``yāpanāyā''ti ekaṃ,  ``vihiṃsūparatiyā''ti ekaṃ, ``brahmacariyānuggahāyā''ti ekaṃ, ``iti purāṇañca  vedanaṃ paṭihaṅkhāmī''ti ekaṃ, ``navañca vedanaṃ na uppādessāmī''ti ekaṃ, ``yātrā  ca me bhavissatī''ti ekaṃ, ``anavajjatā cā''ti ekaṃ. phāsuvihāro pana bhojanānisaṃsoti.  evaṃ aṭṭhaṅgasamannāgataṃ āhāraṃ āhārento paṭisaṅkhā yoniso piṇḍapātaṃ paṭisevati nāma.<br/><br/>[03] ^b^yattha yatthā^eb^ti bhummaniddesena ^b^sena^eb^-saddassa adhikaraṇatthavuttimāha. tathā ^b^āsana^eb^-saddassāti.  ^b^aḍḍhayogādimhī^eb^ti ^b^ādi^eb^-saddena pāsādādiṃ, mañcādiñca saṅgaṇhāti. yattha yattha vihāre  vā aḍḍhayogādimhi vā āsatīti vihārāḍḍhayogādike ānetvā sambandhitabbaṃ. idha  ^b^ādi-^eb^saddena pīṭhasanthatādīnampi saṅgaho veditabbo. ^b^parisahanaṭṭhenā^eb^ti abhibhavanaṭṭhena,  vibādhanaṭṭhenāti attho. ^b^utuyeva utuparissayo^eb^ti sītuṇhādiutuyeva ^a^M1.0063^ea^  asappāyo vuttanayena utuparissayo. tassa utuparissayassa vinodanatthaṃ, anuppannassa anuppādanatthaṃ,  uppannassa vūpasamanatthañcāti attho. nānārammaṇato ^a^V1.0059^ea^ paṭisaṃharitvā kammaṭṭhānabhūte ekasmiṃyeva  ārammaṇe cittassa sammadeva layanaṃ paṭisallānaṃ, tattha ārāmo abhirati ^b^paṭisallānārāmo,^eb^  tadatthaṃ. senāsanaṃ hi vivittaṃ yogino bhāvanānukūlaṃ suññāgārabhāvato. taṃ panetaṃ  atthadvayaṃ vibhāvetuṃ ^b^``yo sarīrābādhacittavikkhepakaro''^eb^tiādi vuttaṃ. tattha  ^b^ekībhāvasukhattha^eb^nti ekībhāvahetukaṃ sukhaṃ ekībhāvasukhaṃ, tadatthaṃ. gaṇasaṅgaṇikakilesasaṅgaṇikābhāvena  uppajjanakasukhaṃ.<br/><br/>[03] yadi utuyeva utuparissayo, ``utu ca sītuṇha''nti sītuṇhapaṭighātaṃ vatvā utuparissayavinodanaṃ  kasmā vuttanti codanaṃ sandhāyāha ^b^``kāmañcā''^eb^tiādi. tattha ``niyataṃ utuparissayavinodana''nti  etena ``sītassa paṭighātāya uṇhassa paṭighātāyā''ti ettha vuttaṃ sītuṇhaṃ aniyataṃ  kadāci kadāci uppajjanakaṃ, utuparissayo pana ^b^sabbadābhāvī^eb^ adhippetoti dasseti.  ^b^vuttappakāro^eb^ti ``sītādiko, asappāyo''ti ca evaṃ vuttappakāro vivaṭaṅgaṇarukkhamūlādīsu  nisinnassa apariguttiyā asaṃvutadvārāditāya ^b^pākaṭaparissayā,^eb^ asappāyarūpadassanādinā  ^b^apākaṭaparissayā^eb^ ca bhikkhussa kāyacittānaṃ ^b^ābādhaṃ^eb^ kareyyuṃ. ^b^yattha^eb^ gutte  senāsane ^b^ābādhaṃ na karonti. evaṃ jānitvā^eb^ti ubhayaparissayarahitanti evaṃ ñatvā  paṭisevanto bhikkhu veditabboti sambandho.<br/><br/>[03] dhātukkhobhalakkhaṇassa, taṃhetukadukkhavedanālakkhaṇassa vā ^b^rogassa^eb^ paṭipakkhabhāvo ^b^paṭiayanaṭṭho^eb^.  tenāha ^b^``paccanīkagamanaṭṭhenāti attho''^eb^ti, vūpasamanaṭṭhenāti vuttaṃ hoti. ^b^yassa  kassacī^eb^ti sappiādīsu yassa kassaci. ^b^sappāyassā^eb^ti hi tassa vikāravūpasamenāti  adhippāyo. ^b^bhisakkassa kammaṃ^eb^ tena vidhātabbato. tenāha ^b^``tena anuññātattā''^eb^ti.  ^b^nagaraparikkhārehī^eb^ti nagaraṃ parivāretvā rakkhaṇakehi. vivaṭaparikkhepo parikkhā  uḍḍāpo pākāro esikā paligho pākārapatthaṇḍilanti satta ``nagaraparikkhārā''ti vadanti.  ^b^sīlaparikkhāro^eb^ti suvisuddhasīlālaṅkāro ^a^M1.0064^ea^. ariyamaggo hi idha ``ratho''ti  adhippeto. tassa ca sammāvācādayo alaṅkāraṭṭhena ``parikkhāro''ti vuttā. ^b^jīvitaparikkhārā^eb^ti  jīvitassa pavattikāraṇāni. ^b^samudānetabbā^eb^ti sammā uddhaṃ uddhaṃ ānetabbā pariyesitabbā.  ^b^parivāropi hoti^eb^ antarāyānaṃ parito vāraṇato. tenāha ^b^``jīvita...pe0... rakkhaṇato''^eb^ti.<br/><br/>[03] tattha ^b^antara^eb^nti vivaraṃ, okāsoti attho. verikānaṃ antaraṃ adatvā  attano sāmikānaṃ ^a^V1.0060^ea^  parivāretvā ṭhitasevakā viya ^b^rakkhaṇato. assā^eb^ti jīvitassa. ^b^kāraṇabhāvato^eb^ti cirappavattiyā  kāraṇabhāvato. rasāyanabhūtaṃ hi bhesajjaṃ sucirampi kālaṃ jīvitaṃ pavattetiyeva. yadipi  anuppannā eva dukkhavedanā bhesajjaparibhogena paṭihaññanti, na uppannā tāsaṃ saraseneva  bhijjanato, uppannasadisā pana ``uppannā''ti vuccanti. bhavati hi taṃsadisesu tabbohāro,  yathā sā eva tittiri, tāniyeva osadhānīti. tasmā vuttaṃ ^b^``uppannānanti jātānaṃ  bhūtānaṃ nibbattāna''^eb^nti. sañcayato paṭṭhāya so dhātukkhobho samuṭṭhānaṃ etesanti ^b^taṃsamuṭṭhānā.  ``dukkhavedanā''^eb^ti vatvā sā akusalasabhāvāpi atthīti tato visesetuṃ ^b^``akusalavipākavedanā''^eb^ti  vuttaṃ. byābādhanaṭṭhena byābādho, byābādhova byābajjhaṃ, dukkhanti attho. natthi  ettha byābajjhanti ^b^abyābajjhaṃ,^eb^ niddukkhatā. tenāha ^b^``abyābajjhaparamatāyā''^eb^ti ^b^niddukkhaparamatāyā^eb^ti.  ^b^taṃ dukkha^eb^nti roganimittakaṃ dukkhaṃ.<br/><br/>[03] cīvarādīnaṃ paccayānaṃ nissayanaṃ paribhogo evāti dassetuṃ ^b^``te paṭicca nissāyā''^eb^ti  vatvā ^b^``paribhuñjamānā''^eb^ti vuttaṃ. ^b^pavattantī^eb^ti jīvanti. jīvanampi hi pavattanaṃ,  yato jīvitindriyaṃ ``pavattanarasa''nti vuccati. 


volume: 149
item: 9
title:
  indriyasaṃvarasīlavaṇṇanā^ājīvapārisuddhisīlavaṇṇanā^paccayasannissitasīlavaṇṇanā^catupārisuddhisampādanavidhivaṇṇanā^

content:
  [03] 19^b^.^eb^ evaṃ pātimokkhasaṃvarādibhedena niddiṭṭhaṃ sīlaṃ puna sādhanavibhāgena dassetuṃ ^b^``evametasmi''^eb^ntiādimāraddhaṃ.  tattha sādhīyati sampādiyati etenāti sādhanaṃ, saddhā sādhanaṃ etassāti ^b^saddhāsādhano^eb^.  nanu ca vīriyasatipaññāhipi vinā pātimokkhasaṃvaro na sijjhatīti? saccaṃ na sijjhati,  saddhāya pana visesahetubhāvaṃ sandhāya evaṃ vuttanti dassento āha<br/><br/>[03] ^b^``sāvakavisayātītattā^eb^ ^a^M1.0065^ea^ ^b^sikkhāpadapaññattiyā''^eb^ti. garukalahukādibhede  otiṇṇe vatthusmiṃ tassa tassa aparādhassa anurūpaṃ sikkhāpadapaññāpanaṃ nāma sāvakānaṃ  avisayo, buddhānaṃ eva visayo. sikkhāpadapaññāpanaṃ tāva tiṭṭhatu, tassa kālopi nāma sāvakānaṃ  avisayo, buddhānaṃ eva visayoti dassento ^b^``sikkhāpadapaññattiyācanapaṭikkhepo cettha  nidassana''^eb^nti āha. tathā hi vuttaṃ ``āgamehi tvaṃ sāriputta, āgamehi tvaṃ sāriputta,  tathāgatova tattha kālaṃ ^a^V1.0061^ea^ jānissatī''ti (pārā0 21). tattha ^b^ca-^eb^saddo samuccayattho.  tena ``apaññattaṃ na paññapema, paññattaṃ na samucchindāma, yathāpaññattesu sikkhāpadesu  samādāya vattāmā''ti (pārā0 565) evamādīnaṃ saṅgaho daṭṭhabbo. ^b^saddhāyā^eb^ti saddahanena  satthari, dhamme ca saddhāya paccupaṭṭhāpanena. ^b^jīvitepi^eb^ pageva jīvitaparikkhāreti adhippāyo.<br/><br/>[03] ^b^kikīva aṇḍa^eb^nti kikīsakuṇikā viya attano aṇḍaṃ. sā kira jīvitampi  pariccajitvā aṇḍameva rakkhati. ^b^camarīva vāladhi^eb^nti camarīmigo viya attano vāladhiṃ.  camarīmigā kira byādhena paripātiyamānā jīvitampi pariccajitvā kaṇḍakagumbādīsu  laggaṃ attano vālameva rakkhanti. ^b^piyaṃva puttaṃ ekaka^eb^nti ānetvā sambandhitabbaṃ.  yathā hi ekaputtako kuṭumbiko taṃ ekaputtaṃ, ekanayano ca taṃ ekanayanaṃ suṭṭhutaraṃ  rakkhati. ^b^tatheva sīlaṃ anurakkhamānakā^eb^ti anukampanavasena vuttaṃ. ^b^supesalā^eb^ti  suṭṭhu piyasīlā. ^b^sadā^eb^ sabbakālaṃ daharamajjhimatherakālesu. channampi gāravānaṃ vasena  ^b^sagāravā,^eb^ garukāravantoti attho.<br/><br/>[03] ^b^evameva kho^eb^ti yathā mahāsamuddo ṭhitadhammo velaṃ nātikkamati, evameva. ^b^mama sāvakā^eb^ti  ariyasāvake sandhāyāha. te hi dhuvasīlā. ^b^imasmiṃ atthe^eb^ti jīvitahetupi sīlassa  avītikkamane.<br/><br/>[03] ^b^mahāvattaniaṭavī^eb^ nāma viñjhāṭavī. himavantapasse aṭavīti keci. ^b^thera^eb^nti  nāmagottavasena apaññātaṃ ekaṃ ^b^theraṃ. nipajjāpesuṃ^eb^ gantvā kassaci mā āroceyyāti.<br/><br/>[03] ^b^pūtilatāyā^eb^ti ^a^M1.0066^ea^ gaḷocilatāya. ^b^samasīsī^eb^ti jīvitasamasīsī. yassa  hi kilesasīsaṃ avijjaṃ maggapaṭipāṭiyā arahattamaggo pariyādiyati, tato ekūnavīsatime  paccavekkhaṇañāṇe patiṭṭhāya bhavaṅgottaraṇe vaṭṭasīsaṃ jīvitindriyaṃ cuticittaṃ pariyādiyati,  so imāya vārasamatāya ``jīvitasamasīsī''ti vuccati. so ca thero tathā parinibbāyi.  tena vuttaṃ ^b^``samasīsī hutvā parinibbāyī''^eb^ti. ^b^abhayatthero^eb^ kira mahābhiñño.  tasmā cetiyaṃ kārāpesīti vadanti. ^b^appevā^eb^ti appeva nāma attano jīvitampi  jaheyya, ^b^na bhinde^eb^ti na bhindeyya, na vītikkameyya.<br/><br/>[03] ^b^satiyā^eb^ ^a^V1.0062^ea^ ^b^adhiṭṭhitāna^eb^nti pageva upaṭṭhitāya satiyā ārakkhavasena adhiṭṭhitānaṃ indriyānaṃ.  ^b^ananvāssavanīyato^eb^ti dvārabhāvena abhijjhādīhi ananubandhitabbato. ^b^vara^eb^nti seṭṭhaṃ.  ^b^tattāyā^eb^ti uṇhāya. ^b^ādittāyā^eb^ti ādito paṭṭhāya dittāya. ^b^sampajjalitāyā^eb^ti  samantato jalantiyā. ^b^sajotibhūtāyā^eb^ti ekajālībhūtāya. ^b^sampalimaṭṭha^eb^nti sabbaso āmaṭṭhaṃ,  añcitanti attho. ^b^na tveva vara^eb^nti ānetvā sambandhitabbaṃ. ^b^rūpesū^eb^ti rūpārammaṇesu.  ^b^anubyañjanaso nimittaggāho^eb^ti kilesānaṃ anu anu byañjanavasena uppādanena pākaṭīkaraṇavasena  subhādinimittaggāho, atha vā ^b^anubyañjanaso^eb^ti hatthapādādianubyañjanato, ^b^nimittaggāho^eb^ti  itthipurisādisubhādinimittaggahaṇaṃ. ^b^cakkhudvārādipavattassā^eb^ti cakkhudvārādīhi  pavattassa. ^b^viññāṇassā^eb^ti javanaviññāṇassa. nimittādiggāhaṃ nisedhentena sampādetabboti  sambandho. ^b^asaṃvihitasākhāparivāra^eb^nti sammā avihitavatiparikkhepaṃ. ^b^parassahārīhī^eb^ti  parasantakāvahārakehi corehi. ^b^samativijjhatī^eb^ti sabbaso ativijjhati anupavisati.<br/><br/>[03] ^b^rūpesū^eb^ti rūpahetu rūpanimittaṃ. uppajjanakānatthato ^b^rakkha indriya^eb^nti sambandho.  evaṃ sesesu. ^b^ete hi dvārā^eb^ti ete cakkhādidvārā. satikavāṭena asaṃvutattā  ^b^vivaṭā^eb^. tato eva ^b^arakkhitā^eb^. kilesuppattiyā hetubhāvena taṃsamaṅginaṃ ^b^hanantī^eb^ti  kāraṇūpacāreneva vuttaṃ. ^b^ete^eb^ vā rūpādayo. kilesānaṃ ārammaṇabhūtā dvārā  cakkhādidvārā. te kīdisā vivaṭā arakkhitā asaṃvutacakkhādihetuṃ taṃsamaṅginaṃ hanantīti  kāraṇūpacāreneva vuttaṃ. ^b^agāra^eb^nti gehaṃ. ^b^ducchanna^eb^nti na sammā chāditaṃ.  ^b^abhāvita^eb^nti lokuttarabhāvanārahitaṃ.<br/><br/>[03] ^b^sampādite^eb^tiādissa ^a^M1.0067^ea^ vodānapakkhassa attho vuttavipariyāyena veditabbo.  ^b^ayaṃ pana^eb^ sabbaso kilesānaṃ anuppādo ^b^atiukkaṭṭhadesanā^eb^ maggenāgatasadisattā. ^b^sampādetabbo^eb^ti  ``na punevaṃ karissa''nti adhiṭṭhānasuddhiyā sampādetabbo.<br/><br/>[03] ^b^adhunāpabbajitenā^eb^ti na cirapabbajitena, navapabbajitenāti attho. ^b^kāmarāgena ḍayhāmī^eb^ti  kāmarāgagginā pariḍayhāmi. so ca pana dāho idāni cittagatoti dassento āha ^b^``cittaṃ  me pariḍayhatī''^eb^ti. ^b^sādhū^eb^ti āyācanā. ^b^nibbāpana^eb^nti tassa nibbāpanupāyaṃ.  ^b^gotamā^eb^ti theraṃ gottena ālapati.<br/><br/>[03] ^b^saññāya^eb^ ^a^V1.0063^ea^ ^b^vipariyesā^eb^ti ``asubhe subha''nti pavattasaññāvipariyesahetu viparītasaññānimittaṃ.  ^b^nimittaṃ parivajjehi^eb^ kīdisaṃ? ^b^rāgūpasañhitaṃ^eb^ rāguppattihetubhūtaṃ subhanimittaṃ  parivajjehi na manasi karohi. na kevalaṃ subhanimittassāmanasikāro eva, atha kho  ^b^asubha^eb^bhāvanāya attano ^b^cittaṃ bhāvehi^eb^. kathaṃ? ^b^ekaggaṃ susamāhitaṃ^eb^ yathā taṃ  asubhārammaṇe vikkhepābhāvena ekaggaṃ, suṭṭhu appitabhāvena susamāhitañca hoti, evaṃ  bhāvehīti. evaṃ samathabhāvanāya kāmarāgassa vikkhambhanaṃ dassetvā idāni samucchedanavidhiṃ  dassetuṃ ^b^``saṅkhāre''^eb^tiādi vuttaṃ. tattha ^b^saṅkhāre parato passā^eb^ti sabbepi saṅkhāre  avidheyyakatāya ``pare''ti passa. aniccatāya pana udayabbayapaṭipīḷitattā ^b^dukkhato,^eb^  anattasabhāvattā, attavirahato ca ^b^no attato^eb^ passa. evaṃ lakkhaṇattayaṃ āropetvā vipassanaṃ  vaḍḍhento maggapaṭipāṭiyā catutthamaggena sabbaso ^b^nibbāpehi mahārāgaṃ^eb^ tebhūmakassa abhibhavanato  mahāvisayatāya mahārāgaṃ vūpasamehi. yathā etarahi, evaṃ ^b^mā ḍayhittho punappuna^eb^nti  daḷhataraṃ rāgavinodane niyojesi.<br/><br/>[03] evaṃ indriyasaṃvarasīlassa sampādane vidhiṃ dassetvā evaṃ taṃ susampāditaṃ hotīti nayaṃ  dassetuṃ ^b^``apicā''^eb^tiādinā tattha paripūrakārino there nidasseti. tattha ^b^``leṇaṃ  na ullokitapubba''^eb^nti idaṃ sabbattheva therassa yugamattadassitāya vuttaṃ. kiṃ pana  thero senāsanaṃ na sodheti ^a^M1.0068^ea^? ``ullokā paṭhamaṃ ohāretabba''nti hi  vuttaṃ, antevāsikādayo eva kirassa senāsanaṃ sodhenti. ^b^assa^eb^ nāgarukkhassa.<br/><br/>[03] ^b^tasmiṃ gāme^eb^ti mahāgāme. taruṇā thaññapivanakā puttadhītaro yāsaṃ tā ^b^taruṇaputtā,^eb^  tāsaṃ. ^b^lañjāpesī^eb^ti thanapaṭṭikāya thane bandhāpetvā rājamuddikāya lañjāpesi.  rājā theraṃ cirataraṃ daṭṭhuṃ kālavikkhepaṃ karonto ``sve sīlāni gaṇhissāmī''ti  āha. thero rañño ca deviyā ca vandanakāle sattākāramattaṃ gaṇhāti. itthī purisoti  pana ^b^vivekaṃ^eb^ na karoti. tenāha ^b^``vavatthānaṃ na karomī''^eb^ti. ``aho suparisuddhasīlo  vatāyaṃ ayyo''ti daṇḍadīpikaṃ gahetvā aṭṭhāsi. ^b^atiparisuddhaṃ pākaṭa^eb^nti  sappāyalābhena kammaṭṭhānaṃ ativiya parisuddhaṃ vibhūtaṃ ahosi. ^b^sakalaṃ pabbataṃ unnādayanto^eb^ti  pathavikampanena sakalaṃ pabbataṃ ekaṃ ninnādaṃ karonto. tannivāsidevatānaṃ sādhukāradānenāti  keci. ^b^bhanto^eb^ti anavaṭṭhito. ^b^bālo^eb^ti taruṇadārako. ^b^utrasto^eb^ti ñātakehi  vinābhāvena santrasto.<br/><br/>[03] ^b^visagaṇḍakarogo^eb^ti ^a^V1.0064^ea^ thanakandaḷarogamāha. māsarogādikopi visagaṇḍakarogoti vadanti.  ^b^yato pabbajito, tato paṭṭhāya^eb^ pabbajitakālato pabhutīti attho. ^b^indriyānī^eb^ti indriyasaṃvarasīlāni.  tesu hi bhinnesu indriyānipi bhinnānīti vuccanti ārakkhābhāvato, indriyāneva  vā nimittānubyañjanaggāhassa dvārabhūtāni bhinnāni nāma taṃsamaṅgino anatthuppattito,  vipariyāyato abhinnānīti veditabbāni. indriyānaṃ vā ayoniso upasaṃhāro bhedanaṃ,  yoniso upasaṃhāro abhedananti apare. ^b^mittattherovā^eb^ti mahāmittatthero viya.  ^b^vare^eb^ti seṭṭhe.<br/><br/>[03] ^b^tathā vīriyenā^eb^ti ^b^tathā^eb^-saddena vīriyaṃ viseseti. yathā sati anavajjalakkhaṇāva indriyasaṃvarasādhanaṃ,  tathā vīriyaṃ anavajjalakkhaṇaṃ ājīvapārisuddhisādhananti. vīriyāpekkhameva visesanaṃ  daṭṭhabbaṃ. tenevāha ^b^``sammāāraddhavīriyassā''^eb^ti. ayuttā esanā anesanā, yathāvuttamicchājīvasaṅgahā.  sā eva satthusāsanassa na patirūpāti appatirūpaṃ, taṃ ^b^anesanaṃ appatirūpaṃ^eb^. atha  vā patirūpavirodhinī appatirūpā, pariggahitadhutaṅgassa ^a^M1.0069^ea^ dhutaṅganiyamavirodhinī  yassa kassaci sallekhavikopinī paṭipatti. imasmiṃ pakkhe ca-saddo luttaniddiṭṭho, anesanaṃ,  appatirūpañca pahāyāti. paṭisevamānena parivajjayatā sampādetabbāti sambandho. ``parisuddhuppāde''ti  imināva dhammadesanādīnaṃ parisuddhāya samuṭṭhānatā dīpitā hotīti ^b^``dhammadesanādīhi  cassa guṇehi pasannāna''^eb^nti vuttaṃ. ^b^ādi^eb^-saddena bāhusaccavattaparipūraṇairiyāpathasampattiādīnaṃ  gahaṇaṃ veditabbaṃ. ^b^dhutaguṇe cassa pasannāna^eb^nti etthāpi eseva nayo. ^b^piṇḍapātacariyādīhī^eb^ti  ^b^ādi^eb^-saddena mittasuhajjapaṃsukūlacariyādīnaṃ saṅgaho daṭṭhabbo. ^b^dhutaṅganiyamānulomenā^eb^ti  taṃtaṃdhutaṅganiyatāya paṭipattiyā anulomavasena, avikopanavasenāti attho. mahicchasseva  micchājīvena jīvikā, na appicchassa. appicchatāya ukkaṃsagatāya micchājīvassa asambhavo  evāti dassetuṃ ^b^``ekabyādhivūpasamattha''^eb^ntiādi vuttaṃ. tattha ^b^pūtiharitakī^eb^ti  pūtimuttaparibhāvitaṃ, pūtibhāvena vā chaḍḍitaṃ haritakaṃ. ariyavaṃso etassa atthīti,  ariyavaṃse vā niyuttoti ariyavaṃsiko, paccayagedhassa dūrasamussāritattā uttamo ca  so ariyavaṃsiko cāti ^b^uttamāriyavaṃsiko. yassa kassacī^eb^ti pariggahitāpariggahitadhutaṅgesu  yassa kassaci.<br/><br/>[03] ^b^nimittaṃ^eb^ nāma paccaye uddissa yathā adhippāyo ñāyati evaṃ nimittakammaṃ. ^b^obhāso^eb^  nāma ^a^V1.0065^ea^ ujukameva akathetvā yathā adhippāyo vibhūto hoti, evaṃ obhāsanaṃ. ^b^parikathā^eb^  nāma pariyāyena kathanaṃ. ^b^tathā uppanna^eb^nti nimittādivasena uppannaṃ.<br/><br/>[03] ^b^dvāraṃ dinna^eb^nti rogasīsena paribhogassa dvāraṃ dinnaṃ. tasmā arogakālepi paribhuñjituṃ  vaṭṭati, āpatti na hotīti attho. tenāha ^b^``kiñcāpi āpatti na hotī''^eb^tiādi.  ^b^na vaṭṭatī^eb^ti sallekhapaṭipattiyaṃ ṭhitassa na vaṭṭati, sallekhaṃ kopetīti adhippāyo.  ``ājīvaṃ pana kopetī''ti imināva senāsanapaṭisaṃyuttadhutaṅgadharassa nimittādayo na  vaṭṭantīti vadanti. tadaññadhutaṅgadharassāpi na vaṭṭantiyevāti apare. ^b^akaronto^eb^ti yathāsakaṃ  anuññātavisayepi akaronto. ^b^aññatrevā^eb^ti ṭhapetvā eva.<br/><br/>[03] gaṇavāsaṃ ^a^M1.0070^ea^ pahāya araññāyatane paṭippassaddhivivekassa muddhabhūtāya aggaphalasamāpattiyā  viharanto mahāthero ^b^``pavivekaṃ brūhayamāno''^eb^ti vutto. udarasannissito vātābādho  ^b^udaravātābādho^eb^. asambhinnaṃ khīraṃ etassāti asambhinnakhīraṃ, tadeva pāyāsanti ^b^asambhinnakhīrapāyāsaṃ,^eb^  udakena asammissakhīrena pakkapāyāsanti attho. ^b^tassā^eb^ti pāyāsassa. ^b^uppattimūla^eb^nti  ``gihikāle me, āvuso, mātā sappimadhusakkarādīhi yojetvā asambhinnakhīrapāyāsaṃ  adāsi, tena me phāsu ahosī''ti attano vacīnicchāraṇasaṅkhātaṃ uppattihetuṃ. ^b^``aparibhogāraho  piṇḍapāto''^eb^ti kasmā vuttaṃ, nanu therassa obhāsanādicittuppattiyeva natthīti?  saccaṃ natthi, ajjhāsayaṃ pana ajānantā ekacce puthujjanā tathā maññeyyuṃ, anāgate  ca sabrahmacārino evaṃ mama diṭṭhānugatiṃ āpajjeyyunti paṭikkhipi. apica mahātherassa  paramukkaṃsagatā sallekhapaṭipatti. tathā hi daharabhikkhuno ``kassa sampannaṃ na manāpa''nti  (pāci0 209, 257, 612, 1228, 1234; cūḷava0 343) vacanaṃ nissāya yāva parinibbānā  piṭṭhakhādanīyaṃ na khādati.<br/><br/>[03] ^b^vacīviññattivipphārā^eb^ti vacīnicchāraṇahetu. atthaviññāpanavasena pavattamāno hi saddo  asatipi viññattiyā tassa kenaci paccayena paccayabhāve vacīviññattivaseneva pavattatīti  ``vacīviññattivipphāro''ti vuccati. ^b^bhutto^eb^ti bhuttavā ^b^sace bhaveyyaṃ ahaṃ.  sā^eb^ti assa. akāralopena hi niddeso ``evaṃsa te''tiādīsu (ma0 ni0 1.23; a0  ni0  6.58;  8.7) viya. ^b^antaguṇa^eb^nti antabhogo. ^b^bahi care^eb^ti āsayato nikkhamitvā  gocaraggahaṇavasena ^a^V1.0066^ea^ bahi yadi vicareyya. paramappicchaṃ dassetuṃ lokavohārenevamāha.  loke hi ayuttabhojanaṃ odariyaṃ garahantā evaṃ vadanti ``kiṃsu nāma tassa antāni  bahi carantī''ti. ^b^ārādhemī^eb^ti ādito paṭṭhāya rādhemi, vase vattemīti attho.<br/><br/>[03] ^b^mahātissatthero^eb^ kira dubbhikkhakāle maggaṃ gacchanto bhattacchedena, maggakilamathena  ca kilantakāyo dubbalo aññatarassa phalitassa ambassa mūle nipajji, bahūni ambaphalāni  tahaṃ tahaṃ patitāni honti. tattheko vuḍḍhataro upāsako therassa santikaṃ upagantvā  parissamaṃ ñatvā ^a^M1.0071^ea^ ambapānaṃ pāyetvā attano piṭṭhiṃ āropetvā vasanaṭṭhānaṃ  neti. thero -- <br/><br/>[21] ``na pitā napi te mātā, na ñāti napi bandhavo. <br/><br/>[22] karotetādisaṃ kiccaṃ, sīlavantassa kāraṇā''ti.. (visuddhi0 1.20) -- <br/><br/>[25] attānaṃ ovaditvā sammasanaṃ ārabhitvā vipassanaṃ vaḍḍhetvā tassa piṭṭhigato eva maggapaṭipāṭiyā  arahattaṃ sacchākāsi. imaṃ sandhāya vuttaṃ ^b^``ambakhādakamahātissattheravatthupi cettha  kathetabba''^eb^nti. ^b^sabbathāpī^eb^ti sabbappakārenapi anesanavasena, cittuppattivasenapi,  pageva kāyavacīvipphanditavasenāti adhippāyo. tenāha ^b^``anesanāyā''^eb^tiādi. <br/><br/>[01] apaccavekkhitaparibhoge iṇaparibhogāapattiādīnavassa, tabbipariyāyato paccavekkhitaparibhoge  ānisaṃsassa ca dassanaṃ ^b^ādīnavānisaṃsadassanaṃ^eb^. tassa pana paccayādhikārattā vuttaṃ  ``paccayesū''ti. kāraṇakāraṇampi hi kāraṇabhāvena vuccati yathā tiṇehi bhattaṃ  siddhanti. yena kāraṇena bhikkhuno apaccavekkhitaparibhogo nāma siyā, tasmiṃ vajjite  paccayasannissitasīlaṃ sijjhati, visujjhati cāti dassetuṃ ^b^``tasmā''^eb^tiādi vuttaṃ.  tattha ^b^paccayagedha^eb^nti gedhaggahaṇeneva sammohopi gahitoti daṭṭhabbo tena saha pavattanato, tadupanissayato  ca. ^b^dhammena samena uppanne^eb^ti idaṃ paccayānaṃ āgamanasuddhidassanaṃ, na paccayasannissitasīlavisuddhidassanaṃ.  paccayānaṃ hi idamatthitaṃ upadhāretvā paribhuñjanaṃ paccayasannissitasīlaṃ. yasmā pana  te paccayā ñāyādhigatā eva bhikkhunā paribhuñjitabbā, tasmā vuttaṃ ^b^``dhammena samena  uppanne paccaye''^eb^ti. ^b^yathāvuttena vidhinā^eb^ti ``sītassa paṭighātāyā''tiādinā (ma0  ni0 1.23; a0 ni0  6.58; mahāni0 206) vuttavidhinā.<br/><br/>[03] ^b^dhātuvasena^eb^ ^a^V1.0067^ea^ ^b^vā^eb^ti ``yathāpaccayaṃ vattamānaṃ dhātumattamevetaṃ, yadidaṃ cīvarādi, tadupabhuñjako  ca puggalo''ti evaṃ dhātumanasikāravasena vā. ^b^paṭikūlavasena vā^eb^ti piṇḍapāte  tāva āhāre paṭikūlasaññāvasena, ``sabbāni pana imāni cīvarādīni ajigucchanīyāni,  imaṃ pūtikāyaṃ patvā ativiya jigucchanīyāni jāyantī''ti evaṃ paṭikūlamanasikāravasena  vā. ^b^tato uttarī^eb^ti paṭilābhakālato upari. ^b^anavajjova^eb^ ^b^paribhogo^eb^ ^a^M1.0072^ea^  āditova paññāya parisodhitattā adhiṭṭhahitvā ṭhapitapattacīvarānaṃ viyāti. paccavekkhaṇāya  ādisuddhidassanaparametaṃ, na paribhogakāle paccavekkhaṇapaṭikkhepaparaṃ. tenāha ^b^``paribhogakālepī''^eb^tiādi.  ^b^tatrā^eb^ti tasmiṃ paribhogakāle paccavekkhaṇe. ^b^sanniṭṭhānakaro^eb^ti asandehakaro ekantiko.<br/><br/>[03] ^b^theyyaparibhogo^eb^ nāma anarahassa paribhogo. bhagavatāpi attano sāsane sīlavato paccayā  anuññātā, na dussīlassa. dāyakānampi sīlavato eva pariccāgo, na dussīlassa.  attano kārānaṃ mahapphalabhāvassa paccāsīsanato. iti satthārā ananuññātattā, dāyakehi  ca apariccattattā dussīlassa paribhogo theyyāya paribhogo ^b^theyyaparibhogo^eb^. iṇavasena  paribhogo ^b^iṇaparibhogo,^eb^ paṭiggāhakato dakkhiṇāvisuddhiyā abhāvato iṇaṃ gahetvā paribhogo  viyāti attho. ^b^tasmā^eb^ti ``sīlavato''tiādinā vuttamevatthaṃ kāraṇabhāvena paccāmasati.  cīvaraṃ kāyato mocetvā paribhoge paribhoge purebhatta...pe0... pacchimayāmesu paccavekkhitabbanti  sambandho. tathā asakkontena yathāvuttakālavisesavasena ekadivase catukkhattuṃ tikkhattuṃ  dvikkhattuṃ sakiṃyeva vā paccavekkhitabbaṃ. sace aruṇaṃ uggacchati, ^b^iṇaparibhogaṭṭhāne  tiṭṭhati^eb^. hiyyo yaṃ mayā cīvaraṃ paribhuttaṃ, taṃ yāvadeva sītassa paṭighātāya...pe0...  hirikopīnapaṭicchādanatthaṃ. hiyyo yo mayā piṇḍapāto paribhutto, so ``neva davāyā''tiādinā  sace atītaparibhogapaccavekkhaṇaṃ na kareyyāti vadanti, taṃ vīmaṃsitabbaṃ. ^b^senāsanampi  paribhoge paribhoge^eb^ti pavese pavese. ^b^satipaccayatā^eb^ti satiyā paccayabhāvo paṭiggahaṇassa,  paribhogassa ca paccavekkhaṇasatiyā paccayabhāvo yujjati, paccavekkhitvāva paṭiggahetabbaṃ,  paribhuñjitabbañcāti attho. tenevāha ^b^``satiṃ katvā''^eb^tiādi. ^b^evaṃ santepī^eb^ti  yadipi dvīsupi ṭhānesu paccavekkhaṇā yuttā, evaṃ santepi. apare panāhu -- ^b^sati  paccayatā^eb^ti sati bhesajjaparibhogassa paccayabhāve, sati paccayeti attho. ^b^evaṃ santepī^eb^ti  paccaye satipīti. taṃ tesaṃ matimattaṃ. tathā hi paccayasannissitasīlaṃ paccavekkhaṇāya  visujjhati, na paccayassa bhāvamattena.<br/><br/>[03] evaṃ ^a^V1.0068^ea^ paccayasannissitasīlassa visuddhiṃ dassetvā teneva pasaṅgena sabbāpi visuddhiyo dassetuṃ  ^b^``catubbidhā hi suddhī''^eb^tiādimāha. tattha sujjhati ^a^M1.0073^ea^ etāyāti suddhi,  yathādhammaṃ desanāva suddhi ^b^desanāsuddhi^eb^. vuṭṭhānassāpi cettha desanāya eva saṅgaho daṭṭhabbo.  chinnamūlāpattīnaṃ pana abhikkhutāpaṭiññāva desanā. adhiṭṭhānavisiṭṭho saṃvarova suddhi  ^b^saṃvarasuddhi^eb^. dhammena samena paccayānaṃ pariyeṭṭhi eva suddhi ^b^pariyeṭṭhisuddhi^eb^.  catūsupi paccayesu vuttavidhinā paccavekkhaṇāva suddhi ^b^paccavekkhaṇasuddhi^eb^. esa tāva  suddhīsu samāsanayo. suddhimantesu pana desanā suddhi etassāti ^b^desanāsuddhi^eb^. sesesupi  eseva nayo. ^b^suddhi^eb^-saddo pana vuttanayova. ^b^eva^eb^nti saṃvarabhedaṃ sandhāyāha. ^b^pahāyā^eb^ti  vajjetvā, akatvāti attho.<br/><br/>[03] dātabbaṭṭhena dāyaṃ, taṃ ādiyantīti ^b^dāyādā^eb^. ananuññātesu sabbena sabbaṃ paribhogābhāvato,  anuññātesu eva ca paribhogasambhavato bhikkhūhi paribhuñjitabbapaccayā ^b^bhagavato santakā^eb^.  ``dhammadāyādā me, bhikkhave, bhavatha mā āmisadāyādā. atthi me tumhesu anukampā  `kinti me sāvakā dhammadāyādā bhaveyyuṃ no āmisadāyādā'''ti (ma0 ni0 1.29)  evaṃ pavattaṃ ^b^dhammadāyādasuttañca^eb^ ettha etasmiṃ atthe ^b^sādhakaṃ^eb^.<br/><br/>[03] avītarāgānaṃ taṇhāparavasatāya paccayaparibhoge sāmibhāvo natthi, tadabhāvena vītarāgānaṃ  tattha sāmibhāvo yathāruciparibhogasambhavato. tathā hi te paṭikūlampi appaṭikūlākārena,  appaṭikūlampi paṭikūlākārena, tadubhayampi vajjetvā ajjhupekkhanākārena paccaye  paribhuñjanti, dāyakānañca manorathaṃ paripūrenti. tenāha ^b^``te hi taṇhāya dāsabyaṃ  atītattā sāmino hutvā paribhuñjantī''^eb^ti.<br/><br/>[03] ^b^sabbesa^eb^nti ariyānaṃ, puthujjanānañca. kathaṃ puthujjanānaṃ ime paribhogā sambhavanti?  upacāravasena. yo hi puthujjanassāpi sallekhapaṭipattiyaṃ ṭhitassa paccayagedhaṃ pahāya tattha  tattha anupalittena cittena paribhogo, so ^b^sāmiparibhogo^eb^ viya hoti. ^b^sīlavato^eb^ pana  paccavekkhitaparibhogo dāyajjaparibhogo viya hoti, dāyakānaṃ manorathassa avirādhanato.  tathā hi vuttaṃ ^b^``dāyajjaparibhogeyeva vā saṅgahaṃ gacchatī''^eb^ti. kalyāṇaputhujjanassa  paribhoge vattabbameva natthi, tassa sekkhasaṅgahato. ^b^sekkhasuttaṃ^eb^ (saṃ0 ni0  5.13)  hetassatthassa sādhakaṃ. tenāha ^b^``sīlavāpi^eb^ ^a^M1.0074^ea^ ^b^hī''^eb^tiādi. ^b^paccanīkattā^eb^ti  yathā iṇāyiko attano ruciyā icchitadesaṃ gantuṃ na ^a^V1.0069^ea^ labhati, evaṃ iṇaparibhogayutto lokato  nissarituṃ na labhatīti tappaṭipakkhattā sīlavato paccavekkhitaparibhogo āṇaṇyaparibhogoti  āha ^b^``āṇaṇyaparibhogo vā''^eb^ti. etena nippariyāyato catuparibhogavinimutto visuṃyevāyaṃ  paribhogoti dasseti. ^b^imāya sikkhāyā^eb^ti sīlasaṅkhātāya sikkhāya. ^b^kiccakārī^eb^ti  paṭiññānurūpaṃ paṭipajjanato yuttapattakārī.<br/><br/>[03] idāni tameva kiccakāritaṃ suttapadena vibhāvetuṃ ^b^``vuttampi ceta''^eb^ntiādi vuttaṃ.  tattha ^b^vihāra^eb^nti patissayaṃ. ^b^sayanāsana^eb^nti mañcādiṃ. ubhayenapi senāsanameva vuttaṃ.  ^b^āpa^eb^nti udakaṃ. ^b^saṅghāṭirajūpavāhana^eb^nti paṃsumalādino saṅghāṭigatarajassa dhovanaṃ.  ^b^sutvāna dhammaṃ sugatena desita^eb^nti cīvarādīsu ``paṭisaṅkhā yoniso cīvaraṃ paṭisevati  sītassa paṭighātāyā''tiādinā (ma0 ni0 1.23; a0 ni0  6.58; mahāni0 206) nayena  bhagavatā desitaṃ dhammaṃ sutvā. ^b^saṅkhāya seve varapaññasāvako^eb^ti ``piṇḍa''nti  vuttaṃ piṇḍapātaṃ, vihārādipadehi vuttaṃ senāsanaṃ, ``pipāsāgelaññassa vūpasamanato  pānīyampi gilānapaccayo''ti āpamukhena dassitaṃ gilānapaccayaṃ, saṅghāṭiyādicīvaranti  catubbidhaṃ paccayaṃ saṅkhāya ``yāvadeva imassa kāyassa ṭhitiyā''tiādinā (ma0 ni0 1.23;  2.24; 3.75; saṃ0 ni0  4.120; a0 ni0  6.58;  8.9; dha0 sa0 1355) nayena paccavekkhitvā.  ^b^seve^eb^ sevituṃ sakkuṇeyya uttamapaññassa bhagavato sāvako sekho vā puthujjano  vā.<br/><br/>[03] yasmā ca saṅkhāya sevī varapaññasāvako, ^b^tasmā hi piṇḍe...pe0... pokkhare vāribindu,^eb^  tathā hoti. ^b^kālenā^eb^ti ariyānaṃ bhojanakāle. ^b^laddhā^eb^ti labhitvā. ^b^parato^eb^ti  aññato dāyakato. ^b^anuggahā^eb^ti anukampāya bahumhi upanīte ^b^mattaṃ^eb^ so ^b^jaññā^eb^  jāneyya ^b^satataṃ^eb^ sabbakālaṃ ^b^upaṭṭhito^eb^ upaṭṭhitassati. ^b^ālepanarūhane yathā^eb^ti bhesajjalepanena  vaṇassa ruhane viya, mattaṃ jāneyyāti yojanā. ^b^āhare^eb^ti āhareyya. ``āhareyyāhāra''nti  vā pāṭho. ^b^yāpanattha^eb^nti sarīrassa yāpanāya. ^b^amucchito^eb^ti taṇhāmucchāya amucchito  gedhaṃ taṇhaṃ anāpanno.<br/><br/>[03] attano ^a^M1.0075^ea^ mātulassa saṅgharakkhitattherasseva nāmassa gahitattā ^b^bhāgineyyasaṅgharakkhitasāmaṇero.  sālikūra^eb^nti sālibhattaṃ. ^b^sunibbuta^eb^nti susītalaṃ. ^b^asaññato^eb^ti apaccavekkhaṇaṃ  sandhāyāha. ^b^sabbāsavaparikkhīṇo^eb^ti parikkhīṇasabbāsavo. 


volume: 149
item: 10
title:
  ājīvapārisuddhisīlavaṇṇanā^paccayasannissitasīlavaṇṇanā^catupārisuddhisampādanavidhivaṇṇanā^paṭhamasīlapañcakavaṇṇanā^

content:
  [03] 20^b^.^eb^ pariyanto ^a^V1.0070^ea^ etesaṃ atthīti pariyantāni, pariyantāni sikkhāpadāni yesaṃ te pariyantasikkhāpadā,  tesaṃ ^b^pariyantasikkhāpadānaṃ. upasampannāna^eb^nti ṭhapetvā kalyāṇaputhujjanasekkhāsekkhe  tadaññesaṃ upasampannānaṃ. sāmaññajotanāpi hi visese tiṭṭhati. ^b^kusaladhamme yuttāna^eb^nti  vipassanācāre yuttapayuttānaṃ. sekkhadhammā pariyantā paramā mariyādā etassāti ^b^sekkhapariyanto^eb^.  nāmarūpaparicchedato, kusaladhammasamādānato vā pana paṭṭhāya yāva gotrabhū, tāva pavattakusaladhammappabandho  sekkhadhamme āhacca ṭhito sekkhapariyanto. sekkhadhammānaṃ vā heṭṭhimantabhūtā sikkhitabbā  lokiyā tisso sikkhā sekkhapariyanto, tasmiṃ ^b^sekkhapariyante. paripūrakārīna^eb^nti  kiñcipi sikkhaṃ ahāpetvā pūrentānaṃ. uparivisesādhigamatthaṃ ^b^kāye ca jīvite  ca anapekkhānaṃ^eb^. tato eva sīlapāripūriatthaṃ ^b^pariccattajīvitānaṃ^eb^. diṭṭhisaṃkilesena  aparāmasanīyato pārisuddhivantaṃ sīlaṃ ^b^aparāmaṭṭhapārisuddhisīlaṃ^eb^. kilesānaṃ sabbaso  paṭippassaddhiyā pārisuddhivantaṃ sīlaṃ ^b^paṭippassaddhipārisuddhisīlaṃ^eb^.<br/><br/>[03] anupasampannānaṃ asekkhānaṃ, sekkhānaṃ, kalyāṇaputhujjanānañca sīlaṃ mahānubhāvatāya  ānubhāvato apariyantamevāti āha ^b^``gaṇanavasena sapariyantattā''^eb^ti. kāyavācānaṃ  saṃvaraṇato, vinayanato ca ^b^saṃvaravinayā. peyyālamukhena niddiṭṭhā^eb^ti tattha tattha satthārā  desitavitthāranayena yathāvuttagaṇanato niddiṭṭhā. ^b^sikkhā^eb^ti sīlasaṅkhātā sikkhā. ^b^vinayasaṃvare^eb^ti  vinayapiṭake. gaṇanavasena sapariyantampi upasampannānaṃ sīlanti heṭṭhā vuttaṃ ānetvā  sambandhitabbaṃ. yaṃ kiñci hi upasampannena sikkhitabbaṃ sīlaṃ nāma, tattha kassacipi  anavasesato ^b^anavasesavasena^eb^ ^a^M1.0076^ea^. ^b^samādānabhāva^eb^nti samādānasabbhāvaṃ. ^b^lābha...pe0...  vasena adiṭṭhapariyantabhāvo^eb^ lābhādihetu sīlassa avītikkamo.<br/><br/>[03] ^b^dhanaṃ caje aṅgavarassa hetu^eb^ pāripanthikacorādīhi upadduto. ^b^aṅgaṃ caje jīvitaṃ  rakkhamāno^eb^ sappadaṭṭhādikāle. ^b^aṅgaṃ dhanaṃ jīvitañcāpi sabbaṃ, caje naro dhammamanussaranto^eb^  sutasomamahābodhisattādayo viya. tenāha ^b^``imaṃ sappurisānussatiṃ avijahanto''^eb^ti.  jighacchāparissamena ^b^jīvitasaṃsaye^eb^ satipi. ^b^sikkhāpadaṃ avītikkammā^eb^ti assāmikesu  ambaphalesu ^a^V1.0071^ea^ bhūmiyaṃ patitesu samīpeyeva santesupi paṭiggāhakābhāvena aparibhuñjanto  ^b^paṭiggahaṇasikkhāpadaṃ^eb^ avītikkamitvā.<br/><br/>[03] ^b^sīlavantassā^eb^ti sīlavantabhāvassa ^b^kāraṇā,^eb^ sīlavantassa vā tuyhaṃ etādisaṃ aṃsena  vāhaṇādikaṃ kiccaṃ karoti, kāraṇā sīlassāti adhippāyo. ^b^sudhotajātimaṇi  viyā^eb^ti catūsu pāsāṇesu sammadeva dhotajātimaṇi viya. ^b^mahāsaṅgharakkhitabhāgineyyasaṅgharakkhitattherānaṃ  viyā^eb^ti mahāsaṅgharakkhitattherassa, tasseva bhāgineyyasaṅgharakkhitattherassa viya ca. ``kimatthaṃ  mayaṃ idhāgatā''ti mahājanassa vippaṭisāro bhavissatīti adhippāyo. ^b^accharikāyā^eb^ti  aṅguliphoṭanena. ^b^asatiyā^eb^ti satisammosena. ^b^aññāṇapakata^eb^nti aññāṇena aparajjhitvā  kataṃ, ajānitvā katanti attho.<br/><br/>[03] ^b^appassutopi ce hotī^eb^ti suttageyyādisutarahito hoti ce. ^b^sīlesu asamāhito^eb^ti  pātimokkhasaṃvarādisīlesupi na sammā patiṭṭhito hoti ce. ^b^nāssa sampajjate suta^eb^nti  assa sīlarahitassa puggalassa sutaṃ attano, paresañca katthaci bhavasampattiāvahaṃ na hoti.  ``dussīloyaṃ purisapuggalo''ti hi sikkhākāmā na tassa santikaṃ upasaṅkamanti.  ^b^bahussutopi ce^eb^ti ettha ^b^ce^eb^-ti nipātamattaṃ. ^b^pasaṃsito^eb^ti pasaṃsito eva nāma.<br/><br/>[03] rāgavasena aparāmaṭṭhagahaṇena taṇhāparāmāsābhāvamāha. ^b^tathārūpa^eb^nti rāgavasena aparāmaṭṭhaṃ.  ^b^bhinditvā^eb^ti hanitvā. ^b^saññapessāmī^eb^ti saññattiṃ ^a^M1.0077^ea^ karissāmi,  appakaṃ velaṃ maṃ vissejjetunti adhippāyo. ^b^aṭṭiyāmī^eb^ti jigucchāmi. ^b^harāyāmī^eb^ti  lajjāmi.<br/><br/>[03] ^b^palipanno^eb^ti sīdanto, sammakkhito vā. ^b^sīleneva saddhiṃ marissāmī^eb^ti sīlaṃ  avināsento tena saheva marissāmi, na idāni kadācipi taṃ pariccajissāmi. sati  hi bhavādāne sīlena viyogo siyā, bhavameva nādiyissāmīti adhippāyo. ^b^rogaṃ  sammasanto^eb^ti rogabhūtaṃ vedanaṃ vedanāmukhena sesārūpadhamme, rūpadhamme ca pariggahetvā  vipassanto.<br/><br/>[03] ^b^ruppato^eb^ti vikāraṃ āpādiyamānasarīrassa. ^b^parisussatī^eb^ti samantato sussati. yathā  kiṃ? ^b^pupphaṃ yathā paṃsuni ātape kataṃ^eb^ sūriyātapasantatte paṃsuni ṭhapitaṃ sirīsādipupphaṃ  viyāti ^a^V1.0072^ea^ attho. ^b^ajañña^eb^nti amanuññaṃ jigucchanīyaṃ. ^b^jaññasaṅkhāta^eb^nti bālehi ``jañña''nti  evaṃ kittitaṃ. ^b^jaññarūpaṃ apassato^eb^ti yathābhūtaṃ appassato aviddasuno ``jañña''nti  pasaṃsitaṃ. ^b^dhiratthuma^eb^nti dhi atthu imaṃ, dhi-saddayogena sabbattha upayogavacanaṃ, imassa  pūtikāyassa dhikāro hotūti attho. ^b^duggandhiya^eb^nti duggandhikaṃ duggandhavantaṃ.  ^b^yattha^eb^ yathāvutte pūtikāye rāgahetu ^b^pamattā^eb^ pamādaṃ āpannā. ^b^pajā^eb^ti sattā.  ^b^hāpenti maggaṃ sugatūpapattiyā^eb^ti sugatūpapattiyā maggaṃ, sīlampi hāpenti,  pageva jhānādinti adhippāyo. kevalaṃ ``arahanto''ti vattabbā sāvakakhīṇāsavā,  itare pana paccekabuddhā sammāsambuddhāti saha visesanenāti āha ^b^``arahantādīna''^eb^nti.  ^b^sabbadarathappaṭippassaddhiyā^eb^ti sabbakilesadarathappaṭippassaddhiyā. 


volume: 149
item: 11
title:
  paccayasannissitasīlavaṇṇanā^catupārisuddhisampādanavidhivaṇṇanā^paṭhamasīlapañcakavaṇṇanā^dutiyasīlapañcakavaṇṇanā^

content:
  [03] ^b^pāṇātipātādīna^eb^nti ^b^ādi^eb^-saddena adinnādānādīnaṃ aggamaggavajjhakilesapariyosānānaṃ  saṅgaho daṭṭhabbo. ^b^pahānādī^eb^ti ^b^ādi^eb^-saddena veramaṇiādīnaṃ catunnaṃ. kesuci  potthakesu ``pahānavasenā''ti likhanti, sā pamādalekhā. ^b^pāṇātipātassa pahānaṃ  sīla^eb^nti hirottappakaruṇālobhādipamukhena yena kusalacittuppādena pāṇātipāto pahīyati,  taṃ pāṇātipātassa pahānaṃ sīlanaṭṭhena sīlaṃ. tathā pāṇātipātā ^a^M1.0078^ea^ virati  ^b^veramaṇī sīlaṃ^eb^. pāṇātipātassa paṭipakkhacetanā ^b^cetanā sīlaṃ^eb^. pāṇātipātassa  saṃvaraṇaṃ pavesadvārapidhānaṃ ^b^saṃvaro sīlaṃ^eb^. pāṇātipātassa avītikkamanaṃ ^b^avītikkamo  sīlaṃ. adinnādānassā^eb^tiādīsupi eseva nayo. ^b^abhijjhā^eb^dīnaṃ pana anabhijjhādivasena  pahānaṃ veditabbaṃ. veramaṇī cetanā taṃsampayuttā saṃvarāvītikkamā tappamukhā dhammā.<br/><br/>[03] evaṃ dasakusalakammapathavasena pahānasīlādīni dassetvā idāni saupāyānaṃ aṭṭhannaṃ samāpattīnaṃ,  aṭṭhārasannaṃ mahāvipassanānaṃ, ariyamaggānañca vasena tāni dassetuṃ ^b^``nekkhammenā''^eb^tiādi  āraddhaṃ. tattha ^b^nekkhammenā^eb^ti alobhappadhānena kusalacittuppādena. kusalā hi  dhammā kāmapaṭipakkhā idha ``nekkhamma''nti adhippetā. tenāha ^b^``kāmacchandassa pahānaṃ  sīla''^eb^ntiādi. tattha ^b^pahānasīlā^eb^dīni heṭṭhā vuttanayeneva veditabbāni. visesameva  vakkhāma. ^b^abyāpādenā^eb^ti mettāya. ^b^ālokasaññāyā^eb^ti vibhūtaṃ katvā manasikaraṇena  upaṭṭhitāalokasañjānanena ^a^V1.0073^ea^. ^b^avikkhepenā^eb^ti samādhinā. ^b^dhammavavatthānenā^eb^ti kusalādidhammānaṃ  yāthāvanicchayena. sapaccayanāmarūpavavatthānenātipi vadanti. <br/><br/>[01] evaṃ kāmacchandādinīvaraṇappahānena ``abhijjhaṃ loke pahāyā''tiādinā (vibha0 538)  vuttāya paṭhamajjhānādhigamassa upāyabhūtāya pubbabhāgapaṭipadāya vasena pahānasīlādīni dassetvā  idāni saupāyānaṃ aṭṭhasamāpattiādīnaṃ vasena dassetuṃ ^b^``ñāṇenā''^eb^tiādi vuttaṃ.  nāmarūpapariggahakaṅkhāvitaraṇānaṃ hi vibandhabhūtassa mohassa dūrīkaraṇena ñātapariññāya ṭhitassa  aniccasaññādayo sijjhanti. tathā jhānasamāpattīsu abhiratinimittena pāmojjena. tattha  anabhiratiyā vinoditāya jhānādīnaṃ samadhigamoti samāpattivipassanānaṃ arativinodanāvijjāpadālanādinā  upāyoti vuttaṃ ^b^``ñāṇena avijjāya, pāmojjena aratiyā''^eb^ti. uppaṭipāṭiniddeso  pana nīvaraṇasabhāvāya avijjāya heṭṭhānīvaraṇesupi saṅgahadassanatthanti daṭṭhabbaṃ.<br/><br/>[03] ^b^``paṭhamena^eb^ ^a^M1.0079^ea^ ^b^jhānena nīvaraṇāna''^eb^ntiādīsu kathaṃ jhānānaṃ sīlabhāvo,  kathaṃ vā tattha viratiyā sambhavo. suvisuddhakāyakammādikassa hi cittasamādānavasena  imāni jhānāni pavattanti, na parittakusalāni viya kāyakammādivisodhanavasena, nāpi  maggaphaladhammā viya duccaritadurājīvasamucchedapaṭippassambhanavasenāti? saccametaṃ. mahaggatadhammesu  nippariyāyena natthi sīlanaṭṭho, kuto viramaṇaṭṭho. pariyāyena panetaṃ vuttanti daṭṭhabbaṃ.  ko pana so pariyāyo? yadaggena mahaggatā kusaladhammā paṭipakkhe pajahanti, tadaggena tato  oratā. te ca yathā cittaṃ nārohanti, evaṃ saṃvutā nāma honti. pariyuṭṭhānasaṅkhāto  manodvāre vītikkamo natthi etesūti avītikkamāti ca vuccanti, cetanā pana taṃsampayuttāti.  soyamattho parato āgamissati. evañca katvā vitakkādipahānavacanampi samatthitaṃ hoti.  na hi nippariyāyato sīlaṃ kusaladhammānaṃ pahāyakaṃ yujjati, na cettha akusalavitakkādayo  adhippetā. kiñcāpi paṭhamajjhānūpacāreyeva dukkhassa, catutthajjhānūpacāre ca sukhassa  pahānaṃ hoti, atisayapahānaṃ pana sandhāya vuttaṃ ^b^``catutthena jhānena sukhadukkhānaṃ pahāna''^eb^nti.  ^b^``ākāsānañcāyatanasamāpattiyā''^eb^tiādīsu yaṃ vattabbaṃ, taṃ ^b^āruppakathāyaṃ^eb^ (visuddhi0  1.275 ādayo) āgamissati.<br/><br/>[03] aniccassa, aniccanti vā anupassanā ^b^aniccānupassanā^eb^. tebhūmikadhammānaṃ aniccataṃ  gahetvā ^a^V1.0074^ea^ pavattāya vipassanāyetaṃ nāmaṃ. ^b^niccasaññāyā^eb^ti ``saṅkhatadhammā niccā sassatā''ti  evaṃ pavattāya micchāsaññāya, saññāggahaṇeneva diṭṭhicittānampi gahaṇaṃ daṭṭhabbaṃ. esa nayo  ito parāsupi. ^b^nibbidānupassanāyā^eb^ti saṅkhāresu nibbindanākārena pavattāya  anupassanāya. ^b^nandiyā^eb^ti sappītikataṇhāya. ^b^virāgānupassanāyā^eb^ti virajjanākārena  pavattāya anupassanāya. ^b^rāgassā^eb^ti saṅkhāresu rāgassa. ^b^nirodhānupassanāyā^eb^ti saṅkhārānaṃ  nirodhassa anupassanāya. yathā vā saṅkhārā nirujjhantiyeva, āyatiṃ punabbhavavasena na  uppajjanti, evaṃ anupassanā nirodhānupassanā. tenevāha ``nirodhānupassanāya nirodheti  no samudetī''ti (paṭi0 ma0 1.83). muñcitukāmatāya hi ayaṃ balappattā. saṅkhārānaṃ  paṭinissajjanākārena pavattā anupassanā ^b^paṭinissaggānupassanā^eb^. paṭisaṅkhā santiṭṭhanā  hi ayaṃ ^a^M1.0080^ea^. ^b^ādānassā^eb^ti niccādivasena gahaṇassa. santatisamūhakiccārammaṇavasena  ekattagahaṇaṃ ghanasaññā, tassā ^b^ghanasaññāya. āyūhanassā^eb^ti abhisaṅkharaṇassa. saṅkhārānaṃ  avatthādivisesāpatti ^b^vipariṇāmo. dhuvasaññāyā^eb^ti thirabhāvagahaṇassa. ^b^nimittassā^eb^ti  samūhādighanavasena sakiccaparicchedatāya ca saṅkhārānaṃ saviggahatāya. ^b^paṇidhiyā^eb^ti rāgādipaṇidhiyā,  taṇhāvasena saṅkhāresu ninnatāyāti attho. ^b^abhinivesassā^eb^ti attānudiṭṭhiyā.  aniccadukkhādivasena sabbatebhūmakadhammatiraṇā ^b^adhipaññādhammavipassanā. sārādānābhinivesassā^eb^ti  asāresu sāragahaṇavipallāsassa. ^b^yathābhūtañāṇadassanaṃ^eb^ thirabhāvapattā aniccādianupassanāva.  udayabbayañāṇanti keci. sappaccayanāmarūpadassananti apare. ``issarakuttādivasena loko  samuppanno''ti abhiniveso ^b^sammohābhiniveso^eb^. ucchedasassatābhinivesoti keci.  ``ahosiṃ nu kho ahamatītamaddhāna''ntiādinayappavattā (ma0 ni0 1.18; saṃ0 ni0  2.20;  mahāni0 174) saṃsayāpatti sammohābhinivesoti apare. saṅkhāresu tāṇaleṇabhāvagahaṇaṃ  ^b^ālayābhiniveso^eb^. ``ālayaratā ālayasammuditā''ti (dī0 ni0 2.67; ma0 ni0  1.281; 2.337; saṃ0 ni0  1.172; mahāva0 7-8) vacanato ālayo taṇhā. sā eva cakkhādīsu,  rūpādīsu ca abhinivisanavasena pavattiyā ālayābhinivesoti apare. ``evaṃ ṭhitā  te saṅkhārā paṭinissajjīyantī''ti pavattaṃ ñāṇaṃ ^b^paṭisaṅkhānupassanā. appaṭisaṅkhā^eb^  paṭisaṅkhāya paṭipakkhabhūtā mohappadhānā akusaladhammā. vaṭṭato vigatattā vivaṭṭaṃ nibbānaṃ,  tattha ninnabhāvasaṅkhātena anupassanena pavatti ^b^vivaṭṭānupassanā,^eb^ saṅkhārupekkhā ceva anulomañāṇañca.  ^b^saññogābhiniveso^eb^ saṃyujjanavasena saṅkhāresu abhinivisanaṃ.<br/><br/>[03] ^b^diṭṭhekaṭṭhāna^eb^nti ^a^V1.0075^ea^ diṭṭhiyā sahajekaṭṭhānañca pahānekaṭṭhānañca. ^b^oḷārikāna^eb^nti uparimaggavajjhe  kilese upādāya vuttaṃ. aññathā dassanena pahātabbāpi dutiyamaggavajjhehi oḷārikā.  ^b^aṇusahagatāna^eb^nti aṇubhūtānaṃ, idaṃ heṭṭhimamaggavajjhe upādāya vuttaṃ. ^b^sabbakilesāna^eb^nti  avasiṭṭhasabbakilesānaṃ. na hi paṭhamamaggādīhi pahīnā kilesā puna pahīyanti.<br/><br/>[03] ^b^``cittassa^eb^ ^a^M1.0081^ea^ ^b^avippaṭisārāya saṃvattantī''^eb^tiādīsu saṃvaro avippaṭisāratthāya.  ``avippaṭisāratthāni kho, ānanda, kusalāni sīlānī''ti (a0 ni0  10.1) vacanato  cetaso avippaṭisāratthāya bhavanti. avippaṭisāro pāmojjatthāya. ``yoniso manasi  karoto pāmojjaṃ jāyatī''ti (dī0 ni0 3.359) vacanato ^b^pāmojjāya saṃvattanti^eb^.  pāmojjaṃ pītiyā. ``pamuditassa pīti jāyatī''ti (dī0 ni0 1.466; 3.359; a0  ni0  3.96;  6.10;  11.12) vacanato ^b^pītiyā saṃvattanti^eb^. pīti passaddhatthāya.  ``pītimanassa kāyo passambhatī''ti (dī0 ni0 1.466; 3.359; a0 ni0  3.96;  6.10;   11.12) vacanato ^b^passaddhiyā saṃvattanti^eb^. passaddhi sukhatthāya. ``passaddhakāyo sukhaṃ  vedetī''ti (dī0 ni0 1.466; 3.359; a0 ni0  3.96;  6.10;  11.12)  vacanato ^b^somanassāya saṃvattantī^eb^ti. ``sukhatthāya sukhaṃ vedetī''ti cettha somanassaṃ  ``sukha''nti vuttaṃ. ^b^āsevanāyā^eb^ti samādhissa āsevanāya. nirāmise hi sukhe  siddhe ``sukhino cittaṃ samādhiyatī''ti (dī0 ni0 1.466; 3.359; a0 ni0  3.96;   6.10;  11.12) vacanato samādhi siddhoyeva hoti, tasmā samādhissa āsevanāya paguṇabalavabhāvāya  saṃvattantīti attho. ^b^bhāvanāyā^eb^ti tasseva samādhissa vaḍḍhiyā. ^b^bahulīkammāyā^eb^ti  punappunaṃ kiriyāya. ^b^alaṅkārāyā^eb^ti tasseva samādhissa pasādhanabhūtasaddhindriyādinipphattiyā  alaṅkārāya ^b^saṃvattanti. parikkhārāyā^eb^ti avippaṭisārādikassa samādhisambhārassa siddhiyā  tasseva samādhissa parikkhārāya saṃvattanti. sambhārattho hi idha parikkhāra-saddo. ``ye  ca kho ime pabbajitena jīvitaparikkhārā samudānetabbā''tiādīsu (ma0 ni0 1.191)  viya sambhāroti ca paccayo veditabbo. kāmañcāyaṃ parikkhāra-saddo ``ratho sīlaparikkhāro''tiādīsu  (saṃ0 ni0  5.4) alaṅkārattho. ``sattahi nagaraparikkhārehi suparikkhattaṃ hotī''tiādīsu  (a0 ni0  7.67) parivārattho vutto. idha pana alaṅkāraparivārānaṃ visuṃ gahitattā  ``sambhārattho''ti vuttaṃ ^a^V1.0076^ea^. ^b^parivārāyā^eb^ti mūlakāraṇabhāveneva samādhissa parivārabhūtasativīriyādidhammavisesasādhanena  parivārasampattiyā saṃvattanti. ^b^pāripūriyā^eb^ti vasībhāvasampāpanena, vipassanāya  padaṭṭhānabhāvāpādanena ca paripuṇṇabhāvasādhanato samādhissa pāripūriyā ^b^saṃvattanti^eb^.<br/><br/>[03] evaṃ suparisuddhasīlamūlakaṃ sabbākāraparipūraṃ samādhiṃ dassetvā idāni ``samāhito pajānāti  passati, yathābhūtaṃ jānaṃ passaṃ nibbindati, nibbindaṃ virajjati ^a^M1.0082^ea^, virāgā  vimuccatī''ti (a0 ni0  10.2; sa0 ni0  3.14) vacanato sīlamūlakāni samādhipadaṭṭhānāni  payojanāni dassetuṃ ^b^``ekantanibbidāyā''^eb^tiādi vuttaṃ. nibbidāya hi dassitāya  tassā padaṭṭhānabhūtaṃ yathābhūtañāṇadassanaṃ dassitameva hoti, tasmiṃ asati nibbidāya asijjhanato.  nibbidādayo atthato vibhattā eva. yathābhūtañāṇadassananti panettha sappaccayanāmarūpadassanaṃ  adhippetaṃ. evamettha amatamahānibbānapariyosānaṃ sīlassa payojanaṃ dassitanti veditabbaṃ.<br/><br/>[03] idāni pahānādīsu sīlatthaṃ dassetuṃ ^b^``ettha cā''^eb^tiādi āraddhaṃ. tattha pajahanaṃ anuppādanirodho  ^b^pahāna^eb^nti tassa bhāvasādhanataṃ sandhāya ^b^``pahānanti koci dhammo nāma natthī''^eb^ti  vuttaṃ. yathā panassa dhammabhāvo sambhavati, tathā heṭṭhā saṃvaṇṇitameva. evaṃ hissa sīlabhāvo  suṭṭhu yujjati. ^b^taṃ taṃ pahāna^eb^nti ``pāṇātipātassa pahānaṃ, adinnādānassa pahāna''nti  evaṃ vuttaṃ taṃ taṃ pahānaṃ. ^b^tassa tassa kusaladhammassā^eb^ti pāṇātipātassa pahānaṃ  mettādikusaladhammassa, adinnādānassa pahānaṃ cāgādikusaladhammassāti evaṃ tassa tassa  kusaladhammassa. ^b^patiṭṭhānaṭṭhenā^eb^ti patiṭṭhānabhāvena. pahānaṃ hi tasmiṃ sati hoti,  asati na hoti, tassa ``patiṭṭhāna''nti vattabbataṃ labhatīti katvā yasmiṃ santāne pāṇātipātādayo  tassa pakampahetavoti tappahānaṃ ^b^vikampābhāvakaraṇena ca samādhānaṃ^eb^ vuttaṃ. evaṃ  sesapahānesupi vattabbaṃ. ^b^samādhānaṃ^eb^ saṇṭhapanaṃ, saṃyamanaṃ vā. ^b^itare cattāro^eb^ti  veramaṇiādayo cattāro dhammā na pahānaṃ viya vohāramattanti adhippāyo. ^b^tato tato^eb^ti  tamhā tamhā pāṇātipātādito. ^b^tassa tassā^eb^ti pāṇātipātādikassa saṃvaraṇavasena, tassa  tassa vā saṃvarassa vasena. ^b^tadubhayasampayuttacetanāvasenā^eb^ti veramaṇīhi, saṃvaradhammehi  ca sampayuttāya cetanāya vasena. ^b^taṃ taṃ avītikkamantassā^eb^ti taṃ taṃ pāṇātipātādiṃ  avītikkamantassa puggalassa, dhammasamūhassa vā vasena ^b^cetaso pavattisabbhāvaṃ sandhāya vuttā^eb^.  tasmā ekakkhaṇepi labbhantīti adhippāyo. 


volume: 149
item: 12
title:
  catupārisuddhisampādanavidhivaṇṇanā^paṭhamasīlapañcakavaṇṇanā^dutiyasīlapañcakavaṇṇanā^sīlasaṃkilesavodānavaṇṇanā^

content:
  [03] 21^b^.^eb^ saṃkilissati ^a^M1.0083^ea^ ^a^V1.0077^ea^ tenāti ^b^saṃkileso^eb^. ko pana soti āha ^b^``khaṇḍādibhāvo  sīlassa saṃkileso''^eb^ti. vodāyati visujjhati etenāti ^b^vodānaṃ, akhaṇḍādibhāvo.  lābhayasādī^eb^ti ^b^ādi^eb^-saddena ñātiaṅgajīvitādīnaṃ saṅgaho. ^b^sattasu āpattikkhandhesu  ādimhi vā ante vā vemajjhe^eb^ti ca idaṃ tesaṃ uddesādipāḷivasena vuttaṃ. na hi  añño koci āpattikkhandhānaṃ anukkamo atthi. ^b^khaṇḍa^eb^nti khaṇḍavantaṃ, khaṇḍitaṃ  vā. ^b^chidda^eb^nti etthāpi eseva nayo. ^b^pariyante chinnasāṭako viyā^eb^ti vatthante,  dasante vā chinnavatthaṃ viya.<br/><br/>[03] ^b^eva^eb^nti idāni vuccamānākārena. ^b^methunasaṃyogavasenā^eb^ti rāgapariyuṭṭhānena sadisabhāvāpattiyā  mithunānaṃ idanti methunaṃ, nibandhanaṃ. methunavasena samāyogo methunasaṃyogo. idha  pana methunasaṃyogo viyāti methunasaṃyogo, tassa vasena. ^b^idhā^eb^ti imasmiṃ loke.  ^b^ekacco^eb^ti eko. ^b^samaṇo vā brāhmaṇo vā^eb^ti pabbajjāmattena samaṇo vā jātimattena  brāhmaṇo vā. ^b^dvayaṃdvayasamāpatti^eb^nti dvīhi dvīhi samāpajjitabbaṃ, methunanti attho.  ^b^na heva kho samāpajjatī^eb^ti sambandho. ^b^ucchādanaṃ^eb^ ubbattanaṃ. ^b^sambāhanaṃ^eb^ parimaddanaṃ.  ^b^sādiyatī^eb^ti adhivāseti. ^b^tadassādetī^eb^ti taṃ ucchādanādiṃ abhiramati. ^b^nikāmetī^eb^ti  icchati. ^b^vitti^eb^nti tuṭṭhiṃ. ^b^idampi kho^eb^ti ettha ^b^ida^eb^nti yathāvuttaṃ sādiyanādiṃ  khaṇḍabhāvādivasena ekaṃ katvā vuttaṃ. ^b^pi^eb^-saddo vakkhamānaṃ upādāya samuccayattho.  ^b^kho^eb^-saddo avadhāraṇattho. idaṃ vuttaṃ hoti -- yadetaṃ brahmacārīpaṭiññassa asatipi dvayaṃdvayasamāpattiyaṃ  mātugāmassa ucchādananhāpanasambāhanasādiyanādi, idampi ekaṃsena tassa brahmacariyassa khaṇḍādibhāvāpādanato  khaṇḍampi chiddampi sabalampi kammāsampīti. evaṃ pana khaṇḍādibhāvāpattiyā so aparisuddhaṃ  brahmacariyaṃ carati, na parisuddhaṃ, saṃyutto methunasaṃyogena, na visaṃyutto. tato cassa  na jātiādīhi parimuttīti dassento ^b^``ayaṃ vuccatī''^eb^tiādimāha.<br/><br/>[03] ^b^sañjagghatī^eb^ti kilesavasena mahāhasitaṃ hasati. ^b^saṃkīḷatī^eb^ti kāyasaṃsaggavasena  kīḷati. ^b^saṃkelāyatī^eb^ti sabbaso mātugāmaṃ kelāyanto ^a^M1.0084^ea^ viharati.  ^b^cakkhunā^eb^ti attano cakkhunā. ^b^cakkhu^eb^nti mātugāmassa cakkhuṃ. ^b^upanijjhāyatī^eb^ti  upecca nijjhāyati oloketi. ^b^tirokuṭṭā^eb^ti kuṭṭassa ^a^V1.0078^ea^ parato. tathā ^b^tiropākārā^eb^.  mattikāmayā bhitti kuṭṭaṃ, iṭṭhakāmayā pākāroti vadanti. yā kāci vā bhitti  porisato diyaḍḍharatanuccappamāṇā kuṭṭaṃ, kuṭṭato adhiko pākāro.<br/><br/>[03] ^b^assā^eb^ti brahmacārīpaṭiññassa. ^b^pubbe^eb^ti vatasamādānato pubbe. ^b^kāmaguṇehī^eb^ti  kāmakoṭṭhāsehi. ^b^samappita^eb^nti suṭṭhu appitaṃ sahitaṃ. ^b^samaṅgībhūta^eb^nti samannāgataṃ.  ^b^paricārayamāna^eb^nti kīḷantaṃ, upaṭṭhahiyamānaṃ vā. ^b^paṇidhāyā^eb^ti patthetvā. ^b^sīlenā^eb^tiādīsu  yamaniyamādisamādānavasena ^b^sīlaṃ^eb^. avītikkamavasena ^b^vataṃ^eb^. ubhayampi ^b^sīlaṃ^eb^.  dukkaracariyavasena pavattitaṃ ^b^vataṃ^eb^. taṃtaṃakiccasammatato vā nivattilakkhaṇaṃ ^b^sīlaṃ^eb^.  taṃtaṃsamādānavato vesabhojanakiccakaraṇādivisesapaṭipatti ^b^vataṃ^eb^. sabbathāpi dukkaracariyā  ^b^tapo^eb^. methunavirati ^b^brahmacariyaṃ^eb^.<br/><br/>[03] ^b^sabbaso^eb^ti anavasesato, sabbesaṃ vā. ^b^abhedenā^eb^ti avītikkamena. aparāya ca pāpadhammānaṃ  anuppattiyā, guṇānaṃ uppattiyā saṅgahitoti yojanā. tattha kujjhanalakkhaṇo ^b^kodho^eb^.  upanandhanalakkhaṇo ^b^upanāho^eb^. paresaṃ guṇamakkhanalakkhaṇo ^b^makkho^eb^. yugaggāhalakkhaṇo ^b^paḷāso^eb^.  parasampattiusūyanalakkhaṇā ^b^issā^eb^. attasampattinigūhanalakkhaṇaṃ ^b^macchariyaṃ^eb^. santadosapaṭicchādanalakkhaṇā  ^b^māyā^eb^. asantaguṇasambhāvanalakkhaṇaṃ ^b^sāṭheyyaṃ^eb^. cittassa thaddhabhāvalakkhaṇo ^b^thambho^eb^.  karaṇuttariyalakkhaṇo ^b^sārambho^eb^. unnatilakkhaṇo ^b^māno^eb^. abbhunnatilakkhaṇo ^b^atimāno^eb^.  majjanalakkhaṇo ^b^mado^eb^. cittavosaggalakkhaṇo ^b^pamādo. ādi^eb^-saddena lobhamohaviparītamanasikārādīnaṃ  saṅgaho.<br/><br/>[03] idāni ``akhaṇḍādibhāvo panā''tiādinā vuttamevatthaṃ pākaṭataraṃ kātuṃ ^b^``yāni  hī''^eb^tiādimāha. tattha ^b^anupahatānī^eb^ti anupaddutāni. vivaṭṭūpanissayatāya taṇhādāsabyato  mocanena ^b^bhujissabhāvakaraṇaṃ^eb^. aviññūnaṃ appamāṇattā vuttaṃ ^b^``viññūhi pasatthattā''^eb^ti.  samādhisaṃvattanaṃ vā etesaṃ payojanaṃ, samādhisaṃvattane vā niyuttānīti ^b^samādhisaṃvattanikāni^eb^.  niddānena sassasampatti viya paṭipakkhavigamena sīlasampadā, sā ca tattha ^a^M1.0085^ea^ sati  dosadassaneti āha ^b^``sīlavipattiyā ca ādīnavadassanenā''^eb^ti. nisammakārīnaṃ payojanagarukatāya  diṭṭhaguṇeyeva sammāpaṭipattīti vuttaṃ ^b^``sīlasampattiyā ca ānisaṃsadassanenā''^eb^ti.<br/><br/>[03] tattha ^a^V1.0079^ea^ sīlavipattiyā ādīnavo sīlasampadāya heṭṭhā dassitāanisaṃsapaṭipakkhato veditabbo,  taṃ suviññeyyanti avitthāretvā pakārantarehi dassetuṃ ^b^``apicā''^eb^ti āraddhaṃ.  tattha yathā sīlasampadā sattānaṃ manuññabhāvakāraṇaṃ, evaṃ sīlavipatti amanuññabhāvakāraṇanti  āha ^b^``dussīlo...pe0... devamanussāna''^eb^nti. ^b^ananusāsanīyo^eb^ jigucchitabbato.  ^b^dukkhito^eb^ti sañjātadukkho. ^b^vippaṭisārī^eb^ti ``akataṃ vata me kalyāṇa''ntiādinā  paccānutāpī. ^b^dubbaṇṇo^eb^ti guṇavaṇṇena, kāyavaṇṇena ca virahito. ^b^assā^eb^ti dussīlassa.  samphassitānaṃ dukkho dukkhāvaho samphasso etassāti ^b^dukkhasamphasso^eb^. guṇānubhāvābhāvato  appaṃ agghatīti ^b^appaggho. anekavassagaṇikagūthakūpo viyā^eb^ti anekavassasamūhe sañcitukkārāvāṭo  viya. ^b^dubbisodhano^eb^ sodhetuṃ asakkuṇeyyo. ^b^chavālātaṃ^eb^ chavaḍāhe santajjanummukkaṃ.  ^b^ubhato paribāhiro^eb^ti sāmaññato, gihibhogato ca parihīno. sabbesaṃ verī, sabbe  vā verī etassāti sabbaverī, so eva ^b^sabbaveriko, puriso^eb^. saṃvāsaṃ nārahatīti  ^b^asaṃvāsāraho. saddhamme^eb^ti paṭipattisaddhamme, paṭivedhasaddhamme ca.<br/><br/>[03] ``aggikkhandhapariyāye vuttadukkhabhāgitāyā''ti saṅkhepena vuttamatthaṃ vitthārato dassetuṃ  ^b^``dussīlānañhī''^eb^tiādi āraddhaṃ. pañcakāmaguṇaparibhogasukhe, parehi kayiramānavandanamānanādisukhe  ca assādena gadhitacittā ^b^pañcakāma...pe0... gadhitacittā,^eb^ tesaṃ. te yathāvuttasukhassādā  paccayā etassāti ^b^tappaccayaṃ^eb^. dukkhanti sambandho.<br/><br/>[03] ^b^passatha no^eb^ti passatha nu, api passatha. ^b^mahanta^eb^nti vipulaṃ. ^b^aggikkhandha^eb^nti aggisamūhaṃ.  ^b^āditta^eb^nti padittaṃ. ^b^sampajjalita^eb^nti samantato pajjalitaṃ acchivipphuliṅgāni  muccantaṃ. ^b^sajotibhūta^eb^nti sapabhaṃ samantato uṭṭhitāhi jālāhi ekappabhāsamudayabhūtaṃ.  ^b^taṃ kiṃ maññathā^eb^ti taṃ idāni mayā vuccamānamatthaṃ kiṃ maññathāti anumatigahaṇatthaṃ pucchati.  ^b^āliṅgetvā^eb^ti upagūhitvā. ^b^upanisīdeyyā^eb^ti teneva āliṅganena upecca nisīdeyya.  yadatthamettha satthā aggikkhandhāliṅganaṃ, kaññāliṅganañca ānesi, tamatthaṃ  vibhāvetuṃ ^b^``ārocayāmī''^eb^tiādimāha  ^a^M1.0086^ea^. tattha ^b^ārocayāmī^eb^ti āmantemi. ^b^vo^eb^ti tumhe. ^b^paṭivedayāmī^eb^ti  pabodhemi. ^b^dussīlassā^eb^ti nissīlassa sīlavirahitassa. ^b^pāpadhammassā^eb^ti dussīlattā  eva hīnajjhāsayatāya lāmakasabhāvassa. ^b^asucisaṅkassarasamācārassā^eb^ti aparisuddhakāyasamācārāditāya  asucissa hutvā saṅkāya saritabbasamācārassa. dussīlo hi kiñcideva asāruppaṃ disvā  ``idaṃ ^a^V1.0080^ea^ asukena kataṃ bhavissatī''ti paresaṃ āsaṅkanīyova hoti, kenacideva vā  karaṇīyena mantayante bhikkhū disvā ``kacci nu kho ime mayā kataṃ kammaṃ jānitvā  mantentī''ti attanoyeva saṅkāya saritabbasamācāroti. ^b^paṭicchannakammantassā^eb^ti lajjitabbatāya  paṭicchādetabbakammantassa. ^b^assamaṇassā^eb^ti na samaṇassa. salākaggahaṇādīsu ``ahampi  samaṇo''ti micchāpaṭiññāya ^b^samaṇapaṭiññassa^eb^. aseṭṭhacāritāya ^b^abrahmacārissa^eb^.  uposathādīsu ``ahampi brahmacārī''ti micchāpaṭiññāya ^b^brahmacāripaṭiññassa^eb^. pūtinā  kammena sīlavipattiyā anto anupaviṭṭhattā ^b^antopūtikassa^eb^. chahi dvārehi rāgādikilesānuvassanena  tintattā ^b^avassutassa^eb^. sañjātarāgādikacavarattā, sīlavantehi chaḍḍetabbattā ca ^b^kasambujātassa.  aggikkhandhūpamāya^eb^ hīnūpamabhūtāyāti attho. tenāha bhagavā -- ``etadeva tassa vara''nti.  bhagavā dukkhaṃ dassetvā dukkhaṃ dassetīti sambandho.<br/><br/>[03] ^b^vāḷarajjuyā^eb^ti vāḷehi katarajjuyā. sā hi kharatarā hoti. ^b^ghaṃseyyā^eb^ti padhaṃsanavasena  ghaṃseyya. ^b^teladhotāyā^eb^ti telena nisitāya. ^b^paccorasmi^eb^nti patiurasmiṃ  urābhimukhaṃ, uramajjheti adhippāyo. ^b^ayosaṅkunā^eb^ti saṇḍāsena. ^b^pheṇuddehaka^eb^nti  pheṇaṃ uddehetvā, anekavāraṃ pheṇaṃ uṭṭhapetvāti attho.<br/><br/>[03] aggikkhandhāliṅganadukkhatopi adhimattadukkhatāya kaṭukabhūtaṃ dukkhaṃ phalaṃ etassāti ^b^aggikkhandhāliṅganadukkhādhikadukkhakaṭukaphalaṃ^eb^.  kāmasukhaṃ avijahato ^b^bhinnasīlassa^eb^ dussīlassa ^b^kuto^eb^ tassa ^b^sukhaṃ^eb^ natthevāti adhippāyo.  ^b^sādane^eb^ti sādiyane. ^b^ya^eb^nti añjalikammasādanaṃ. ^b^asīlino^eb^ti dussīlassa.  ^b^upahata^eb^nti sīlabyasanena upaddutaṃ. ^b^khata^eb^nti kusalamūlānaṃ khaṇanena khataṃ, khaṇitaṃ  vā guṇaṃ sarīreti adhippāyo. ^b^sabbabhayehī^eb^ti attānuvādādisabbabhayehi. upacārajjhānaṃ  upādāya ^b^sabbehi adhigamasukhehi^eb^.<br/><br/>[03] ^b^vuttappakāraviparītato^eb^ti ^a^M1.0087^ea^ sīlavipattiyaṃ vuttākārapaṭipakkhato ``manāpo  hoti devamanussāna''ntiādinā. ^b^kāyagandhopi pāmojjaṃ, sīlavantassa bhikkhuno.  karoti api devāna^eb^nti ettha ``gandho isīnaṃ ciradikkhitāna''ntiādikā (jā0  2.17.55) gāthā vitthāretabbā. ^b^avighātī^eb^ti appaṭighātī. vadhabandhādiparikilesā  ^b^diṭṭhadhammikā āsavā^eb^ upaddavā. ^b^samparāyikadukkhānaṃ mūlaṃ^eb^ nāma dussīlyaṃ. antamatikkantaṃ  accantaṃ, accantaṃ santā ^b^accantasantā^eb^ ^a^V1.0081^ea^ kilesapariḷāhasaṅkhātadarathānaṃ abhāvena sabbadā  santā. ^b^ubbijjitvā^eb^ti ñāṇutrāsena uttasitvā. ^b^vodāpetabba^eb^nti visodhetabbaṃ. <br/><br/>[06] sīlaniddesavaṇṇanā niṭṭhitā. <br/><br/>[06] iti paṭhamaparicchedavaṇṇanā. 


volume: 149
item: 13
title: dhutaṅganiddesavaṇṇanā^^^^
content:
  [03] 22^b^.^eb^ appā ^a^M1.0088^ea^ ^a^V1.0082^ea^ icchā etassāti appiccho, paccayagedharahito. tassa bhāvo ^b^appicchatā,^eb^  alobhajjhāsayatāti attho. samaṃ tuṭṭhi, santena, sakena vā tuṭṭhi santuṭṭhi, santuṭṭhi  eva ^b^santuṭṭhitā,^eb^ aññaṃ apatthetvā yathāladdhehi itarītarehi paccayehi paritussanā.  ^b^santuṭṭhitādīhī^eb^ti ^b^ta^eb^-kāro vā padasandhikaro. ``santuṭṭhiādīhī''ti vā pāṭho.  ^b^te guṇe^eb^ti te sīlavodānassa hetubhūte appicchatādiguṇe. ^b^sampādetu^eb^nti sampanne  kātuṃ. te hi sīlavisuddhiyā paṭiladdhamattā hutvā dhutadhammehi sampannatarā honti.  ^b^dhutaṅgasamādāna^eb^nti kilesānaṃ dhunanakāṅgānaṃ viddhaṃsanakāraṇānaṃ sammadeva ādānaṃ.  ^b^eva^eb^nti evaṃ sante, dhutaṅgasamādāne kateti attho. ^b^assa^eb^ yogino. ^b^sallekho^eb^  kilesānaṃ sammadeva likhanā chedanā tanukaraṇaṃ. ^b^paviveko^eb^ cittavivekassa upāyabhūtā  vivekaṭṭhakāyatā. ^b^apacayo^eb^ yathā paṭipajjanato kilesā naṃ apacinanti na ācinanti,  tathā paṭipajjanā. ^b^vīriyārambho^eb^ anuppannānaṃ pāpadhammānaṃ anuppādanādivasena āraddhavīriyatā.  ^b^subharatā^eb^ yathāvuttāppicchabhāvādisiddhā upaṭṭhakānaṃ sukhabharaṇīyatā suposatā. ^b^ādi^eb^-saddena  appakiccatāsallahukavuttiādike saṅgaṇhāti. ^b^sīlañceva^eb^ yathāsamādinnaṃ paṭipakkhadhammānaṃ  dūrībhāvena ^b^suparisuddhaṃ bhavissati. vatāni ca^eb^ dhutadhammā ca ^b^sampajjissanti^eb^ sampannā  bhavissanti, nipphajjissanti vā. yā thirabhūtā itarītaracīvarapiṇḍapātasenāsanasantuṭṭhi  porāṇānaṃ buddhādīnaṃ ariyānaṃ paveṇibhāvena ṭhitā, tattha patiṭṭhitabhāvaṃ sandhāyāha ^b^``porāṇe  ariyavaṃsattaye patiṭṭhāyā''^eb^ti. bhāvanā āramitabbaṭṭhena ārāmo etassāti bhāvanārāmo,  tabbhāvo ^b^bhāvanārāmatā,^eb^ samathavipassanābhāvanāsu yuttappayuttatā. yasmā adhigamāraho  bhavissati, ^b^tasmā^eb^ti sambandho.<br/><br/>[03] lābhasakkārādi taṇhāya āmasitabbato, lokapariyāpannatāya ca ^b^lokāmisaṃ^eb^. nibbānādhigamassa  anulomato ^b^anulomapaṭipadā^eb^ vipassanābhāvanā. ^b^atthato^eb^ti  vacanatthato. ^b^pabhedato^eb^ti ^a^V1.0083^ea^  vibhāgato. ^b^bhedato^eb^ti vināsato. ^b^dhutādīna^eb^nti dhutadhutavādadhutadhammadhutaṅgānaṃ.  ^b^samāsabyāsato^eb^ti saṅkhepavitthārato. <br/><br/>[03] 23^b^.^eb^ ^b^rathikā^eb^ti ^a^M1.0089^ea^ racchā. ^b^saṅkārakūṭādīna^eb^nti niddhāraṇe sāmivacanaṃ.  ^b^abbhuggataṭṭhenā^eb^ti ussitaṭṭhena. ``nadiyā kūla''ntiādīsu viya samussayattho ^b^kūla^eb^-saddoti  āha ^b^``paṃsukūlamiva paṃsukūla''^eb^nti. ^b^ku^eb^-saddo kucchāyaṃ ^b^ula^eb^-saddo  gatiatthoti āha ^b^``kucchitabhāvaṃ gacchatīti vuttaṃ hotī''^eb^ti, paṃsu viya kucchitaṃ  ulati pavattatīti vā ^b^paṃsukūlaṃ^eb^. paṃsukūlassa dhāraṇaṃ ^b^paṃsukūlaṃ^eb^ uttarapadalopena,  taṃ sīlamassāti paṃsukūliko, yathā ``āpūpiko''ti. aṅgati attano phalaṃ paṭicca  hetubhāvaṃ gacchatīti ^b^aṅgaṃ,^eb^ kāraṇaṃ. yena puggalo ``paṃsukūliko''ti vuccati,  so samādānacetanāsaṅkhāto dhammo paṃsukūlikassa aṅganti ^b^paṃsukūlikaṅgaṃ^eb^. tenāha  ^b^``paṃsukūlikassā''^eb^tiādi. ^b^tassā^eb^ti samādānassa. samādiyati etenāti ^b^samādānaṃ,^eb^  cetanā.<br/><br/>[03] ^b^eteneva nayenā^eb^ti yathā paṃsukūladhāraṇaṃ paṃsukūlaṃ, taṃsīlo paṃsukūliko, tassa  aṅgaṃ samādānacetanā ``paṃsukūlikaṅga''nti vuttaṃ, evaṃ eteneva vacanatthanayena ticīvaradhāraṇaṃ  ticīvaraṃ, taṃsīlo tecīvariko, tassa aṅgaṃ samādānacetanā ^b^``tecīvarikaṅga''^eb^nti  veditabbaṃ. saṅghāṭiādīsu eva tīsu cīvaresu ticīvarasamaññā, na kaṇḍupaṭicchādivassikasāṭikādīsūti  tāni sarūpato dassento ^b^``saṅghāṭiuttarāsaṅgāntaravāsakasaṅkhāta''^eb^nti āha.<br/><br/>[03] ^b^taṃ piṇḍapāta^eb^nti parehi diyyamānānaṃ piṇḍānaṃ patte patanasaṅkhātaṃ piṇḍapātaṃ, taṃ  uñchatīti ^b^piṇḍapātiko,^eb^ yathā bādariko sāmākiko. piṇḍapāti eva piṇḍapātiko,  yathā bhaddo eva bhaddako. ^b^avakhaṇḍanaṃ^eb^ vicchindanaṃ nirantaramappavatti. tappaṭikkhepato  ^b^anavakhaṇḍanaṃ^eb^ avicchindanaṃ nirantarappavatti. ^b^saha apadānenā^eb^ti saha anavakhaṇḍanena.  ^b^sapadāna^eb^nti padassa kiriyāvisesanabhāvaṃ, yattha ca taṃ anavakhaṇḍanaṃ, tañca dassetuṃ  ^b^``avakhaṇḍanarahitaṃ anugharanti vuttaṃ hotī''^eb^ti vuttaṃ. ^b^ekāsane^eb^ti iriyāpathantarena  anantaritāya ekāyayeva nisajjāya. ^b^patte piṇḍo^eb^ti ettha vatthubhedo idhādhippeto, na  sāmaññaṃ. eva-kāro ca luttaniddiṭṭhoti dassento ^b^``kevalaṃ ekasmiṃyeva patte''^eb^ti  āha. uttarapadalopaṃ katvā ayaṃ niddesoti dassento ^b^``pattapiṇḍagahaṇe pattapiṇḍasaññaṃ  katvā''^eb^ti āha. esa nayo ito paresupi. <br/><br/>[01] ^b^pacchābhattaṃ^eb^ ^a^M1.0090^ea^ ^a^V1.0084^ea^ nāma pavāraṇato pacchā laddhabhattaṃ eva. ^b^khalu^eb^-saddassa paṭisedhatthavācakattā  tena samānatthaṃ na-kāraṃ gahetvā āha ^b^``na pacchābhattiko''^eb^ti. sikkhāpadassa visayo  sikkhāpadeneva paṭikkhitto. yo tassa avisayo, so eva samādānassa visayoti āha ^b^``samādānavasena  paṭikkhittātirittabhojanassā''^eb^ti. abbhokāse nivāso ^b^abbhokāso^eb^. susāne  nivāso ^b^susānaṃ,^eb^ taṃ sīlaṃ assātiādinā sabbaṃ vattabbanti āha ^b^``eseva nayo''^eb^ti.  yathāsanthataṃ viya ^b^yathāsanthataṃ,^eb^ ādito yathāuddiṭṭhaṃ. taṃ hesa ``idaṃ bahumaṅkuṇaṃ  duggandhapavāta''ntiādivasena appaṭikkhipitvāva sampaṭicchati. tenevāha ^b^``idaṃ tuyha''^eb^ntiādi.  ^b^sayana^eb^nti nipajjanamāha. ^b^tena tena samādānenā^eb^ti tena tena paṃsukūlikaṅgādikassa  samādānena ^b^dhutakilesattā^eb^ti viddhaṃsitakilesattā, tadaṅgavasena pahīnataṇhupādānādipāpadhammattāti  attho. yehi taṃ kilesadhunanaṃ, tāniyeva idha dhutassa bhikkhuno aṅgānīti adhippetāni,  na aññāni yāni kānici, aññena vā dhutassāti ayamattho atthato āpanno. ``ñāṇaṃ  aṅgaṃ etesa''nti iminā ñāṇapubbakataṃ tesaṃ samādānassa vibhāveti. ^b^paṭipattiyā^eb^ti  sīlādisammāpaṭipattiyā. samādiyati etenāti samādānaṃ, samādānavasena pavattā cetanā,  taṃ lakkhaṇaṃ etesanti ^b^samādānacetanālakkhaṇāni^eb^. vuttampi cetaṃ ^b^aṭṭhakathāyaṃ^eb^ -- <br/><br/>[21] ``samādānakiriyāya, sādhakatamabhāvato. <br/><br/>[22] sampayuttadhammā yenāti, karaṇabhāvena dassitā''ti..<br/><br/>[03] samādānacetanāya gahaṇaṃ taṃmūlakattā pariharaṇacetanāpi dhutaṅgameva. attanā, parammukhena  ca kusalabhaṇḍassa bhusaṃ viluppanaṭṭhena ^b^loluppaṃ^eb^ taṇhācāro, tassa viddhaṃsanakiccattā  ^b^loluppaviddhaṃsanarasāni^eb^. tato eva nilloluppabhāvena paccupatiṭṭhanti, taṃ vā paccupaṭṭhāpentīti  ^b^nilloluppabhāvapaccupaṭṭhānāni. ariyadhammapadaṭṭhānānī^eb^ti parisuddhasīlādisaddhammapadaṭṭhānāni.<br/><br/>[03] ^b^bhagavatova santike samādātabbānī^eb^ti idaṃ antarā avicchedanatthaṃ vuttaṃ, rañño santike  paṭiññātārahassa atthassa tadupajīvino ekaṃsato avisaṃvādanaṃ viya. sesānaṃ santike  samādānepi eseva nayo. ^b^ekasaṅgītikassā^eb^ti ^a^M1.0091^ea^ pañcasu dīghanikāyādīsu  nikāyesu ekanikāyikassa. ^b^aṭṭhakathācariyassā^eb^ti yassa aṭṭhakathātantiyeva visesato  paguṇā, tassa. ^b^etthā^eb^ti attanāpi samādānassa ruhane. ^b^jeṭṭhakabhātu dhutaṅgappicchatāya  vatthū^eb^ti so kira thero nesajjiko ^a^V1.0085^ea^, tassa taṃ na koci jānāti. athekadivasaṃ rattiyā  sayanapiṭṭhe nisinnaṃ vijjulatobhāsena disvā itaro pucchi ``kiṃ, bhante, tumhe nesajjikā''ti.  thero dhutaṅgappicchatāya tāvadeva nipajjitvā pacchā samādiyīti evamāgataṃ vatthu. 


volume: 149
item: 14
title: ^^^paṃsukūlikaṅgakathāvaṇṇanā^
content:
  [03] 24^b^.^eb^ ^b^gahapatidānacīvara^eb^nti ettha dāyakabhāvena samaṇāpi ukkaṭṭhassa gahapatipakkhaṃyeva paviṭṭhāti  daṭṭhabbaṃ. ``pabbajito gaṇhissatī''ti ṭhapitakaṃ siyā gahapaticīvaraṃ, na pana gahapatidānacīvaranti  tādisaṃ nivattetuṃ ^b^dāna^eb^ggahaṇaṃ. ^b^aññatarenā^eb^ti ettha samādānavacanena tāva samādinnaṃ  hotu, paṭikkhepavacanena pana kathanti? atthato āpannattā. yathā ``devadatto divā na  bhuñjatī''ti vutte ``rattiyaṃ bhuñjatī''ti atthato āpannameva hoti, tassa āhārena  vinā sarīraṭṭhiti natthīti, evamidhāpi bhikkhuno gahapatidānacīvare paṭikkhitte tadaññacīvarappaṭiggaho  atthato āpanno eva hoti, cīvarena vinā sāsane ṭhiti natthīti. <br/><br/>[01] ^b^evaṃ samādinnadhutaṅgenā^eb^tiādividhānaṃ paṃsukūlikaṅge paṭipajjanavidhi. susāne  laddhaṃ ^b^sosānikaṃ^eb^. taṃ pana yasmā tattha kenaci chaḍḍitattā patitaṃ hoti, tasmā vuttaṃ  ^b^``susāne patitaka''^eb^nti. evaṃ ^b^pāpaṇika^eb^mpi daṭṭhabbaṃ. ^b^tālaveḷimaggo^eb^ nāma  mahāgāme ekā vīthi. anurādhapureti ca vadanti. ḍaḍḍho padeso etassāti ^b^ḍaḍḍhappadesaṃ,^eb^  vatthaṃ. magge patitakaṃ bahudivasātikkantaṃ gahetabbanti vadanti. ``dvattidivasātikkanta''nti  apare. ^b^thokaṃ rakkhitvā^eb^ti katipayaṃ kālaṃ āgametvā. vātāhatampi sāmikānaṃ  satisammosena patitasadisanti ^b^``sāmike apassantena gahetuṃ vaṭṭatī''^eb^ti vuttaṃ.  tasmā thokaṃ āgametvā gahetabbaṃ.<br/><br/>[03] ``saṅghassa demā''ti dinnaṃ, coḷakabhikkhāvasena laddhañca laddhakālato paṭṭhāya ``samaṇacīvaraṃ siyā  nu kho, no''ti āsaṅkaṃ nivattetuṃ ^b^``na taṃ paṃsukūla''^eb^nti vuttaṃ. na hi  taṃ tevīsatiyā uppattiṭṭhānesu katthaci pariyāpannaṃ. idāni imināva pasaṅgena yaṃ bhikkhudattiye  lakkhaṇapattaṃ ^a^M1.0092^ea^ paṃsukūlaṃ, tassa ca ukkaṭṭhānukkaṭṭhavibhāgaṃ dassetuṃ ^b^``bhikkhudattiyepī''^eb^tiādi  vuttaṃ. tattha ^b^gāhetvā vā dīyatī^eb^ti saṅghassa vā gaṇassa vā dentehi yaṃ cīvaraṃ vassaggena  pāpetvā bhikkhūnaṃ dīyati. ^b^senāsanacīvara^eb^nti senāsanaṃ kāretvā ``etasmiṃ  senāsane vasantā paribhuñjantū''ti ^a^V1.0086^ea^ dinnacīvaraṃ. ^b^na taṃ paṃsukūla^eb^nti apaṃsukūlabhāvo  pubbe vuttakāraṇato, gāhetvā dinnattā ca. tenāha ^b^``no gāhāpetvā dinnameva  paṃsukūla''^eb^nti. ^b^tatrapī^eb^ti yaṃ gāhetvā na dinnaṃ bhikkhudattiyaṃ, tatrapi yena  bhikkhunā cīvaraṃ dīyati, tassa lābhe, dāne ca visuṃ visuṃ ubhayattha ādaragāravānaṃ  sabbhāvato, tadabhāvato ca bhikkhudattiyassa ekatosuddhi ubhatosuddhi anukkaṭṭhatā hontīti  imamatthaṃ dassetuṃ ^b^``yaṃ dāyakehī''^eb^tiādi vuttaṃ, pādamūle ṭhapetvā dinnakaṃ  samaṇenāti adhippāyo. ^b^yassa kassacī^eb^ti ukkaṭṭhādīsu yassa kassaci. ^b^ruciyā^eb^ti  chandena. ^b^khantiyā^eb^ti nijjhānakkhantiyā. <br/><br/>[01] ^b^nissayānurūpapaṭipattisabbhāvo^eb^ti upasampannasamanantaraṃ ācariyena vuttesu catūsu nissayesu  attanā yathāpaṭiññātadutiyanissayānurūpāya paṭipattiyā vijjamānatā. ^b^ārakkhadukkhābhāvo^eb^ti  cīvarārakkhanadukkhassa abhāvo paṃsukūlacīvarassa alobhanīyattā. ^b^paribhogataṇhāya abhāvo^eb^  savisesalūkhasabhāvattā. ^b^pāsādikatā^eb^ti paresaṃ pasādāvahatā. ^b^appicchatādīnaṃ  phalanipphatti^eb^ dhutaṅgapariharaṇassa appicchatādīhiyeva nipphādetabbato. dhutadhamme  samādāya vattanaṃ yāvadeva upari sammāpaṭipattisampādanāyāti vuttaṃ ^b^``sammāpaṭipattiyā  anubrūhana''^eb^nti. ^b^mārasenavighātāyā^eb^ti mārassa, mārasenāya ca vihananāya viddhaṃsanāya.  kāyavācācittehi yato saṃyatoti ^b^yati,^eb^ bhikkhu. ^b^dhāritaṃ yaṃ lokagarunā paṃsukūlaṃ,  taṃ ko na dhāraye,^eb^ yasmā vā ^b^lokagarunā paṃsukūlaṃ dhāritaṃ,^eb^ tasmā ^b^ko taṃ na  dhāraye^eb^ti yojanā yaṃtaṃsaddānaṃ ekantasambandhibhāvato. ^b^paṭiññaṃ samanussara^eb^nti upasampadamāḷe  ``āma bhante''ti ācariyapamukhassa saṅghassa sammukhā dinnaṃ paṭiññaṃ samanussaranto. <br/><br/>[06] iti paṃsukūlikaṅgakathāvaṇṇanā. 


volume: 149
item: 15
title: ^^paṃsukūlikaṅgakathāvaṇṇanā^tecīvarikaṅgakathāvaṇṇanā^
content:
  [03] 25^b^.^eb^ ^b^catutthakacīvara^eb^nti ^a^M1.0093^ea^ nivāsanapārupanayogyaṃ catutthakacīvaranti adhippāyo,  aṃsakāsāvassa appaṭikkhipitabbato. ^b^aññataravacanenā^eb^ti ettha yaṃ vattabbaṃ, taṃ heṭṭhā  vuttanayameva. yāva na sakkoti, yāva na labhati, yāva na sampajjatīti paccekaṃ ^b^yāva^eb^-saddo  sambandhitabbo. ^b^na sampajjatī^eb^ti na sijjhati. ^b^nikkhittapaccayā doso natthī^eb^ti  nicayasannidhidhutaṅgasaṃkilesadoso ^a^V1.0087^ea^  natthi. ^b^āsanne^eb^ti cīvarassa āsanne ṭhāne. rajanakkhaṇe paribhuñjanakāsāvaṃ ^b^rajanakāsāvaṃ.  tatraṭṭhakapaccattharaṇaṃ^eb^ nāma attano, parassa vā santakaṃ senāsane paccattharaṇavasena adhiṭṭhitaṃ.  ``aṃsakāsāvaṃ parikkhāracoḷaṃ hoti, iti paccattharaṇaṃ, aṃsakāsāvanti imāni dvepi  atirekacīvaraṭṭhāne ṭhitānipi dhutaṅgabhedaṃ na karontī''ti ^b^aṭṭhakathāyaṃ^eb^ vuttanti vadanti.  ^b^pariharituṃ pana na vaṭṭatī^eb^ti rajanakāle eva anuññātattā niccaparibhogavasena na vaṭṭati  tecīvarikassa. ^b^aṃsakāsāva^eb^nti khandhe ṭhapetabbakāsāvaṃ. ^b^kāyaparihārikenā^eb^ti  vātātapādiparissayato kāyassa pariharaṇamattena. ^b^samādāyevā^eb^ti gahetvā eva. ^b^appasamārambhatā^eb^ti  appakiccatā. ^b^kappiye mattakāritāyā^eb^ti nisīdanādivasena, parikkhāracoḷavasena  ca bahūsu cīvaresu anuññātesupi ticīvaramatte ṭhitattā. saha pattacaraṇāyāti ^b^sapattacaraṇo.  pakkhī^eb^ sapakkhako. <br/><br/>[06] iti tecīvarikaṅgakathāvaṇṇanā. 


volume: 149
item: 16
title: ^paṃsukūlikaṅgakathāvaṇṇanā^tecīvarikaṅgakathāvaṇṇanā^piṇḍapātikaṅgakathāvaṇṇanā^
content:
  [03] 26^b^.^eb^ ^b^atirekalābha^eb^nti ``piṇḍiyālopabhojanaṃ nissāyā''ti (mahāva0 73, 128)  evaṃ vuttabhikkhāhāralābhato atirekalābhaṃ, saṅghabhattādinti attho. sakalassa saṅghassa dātabbabhattaṃ  ^b^saṅghabhattaṃ^eb^. katipaye bhikkhū uddisitvā dātabbabhattaṃ ^b^uddesabhattaṃ^eb^. ekasmiṃ pakkhe  ekadivasaṃ dātabbabhattaṃ ^b^pakkhikaṃ^eb^. uposathe uposathe dātabbabhattaṃ ^b^uposathikaṃ^eb^.  paṭipadadivase dātabbabhattaṃ ^b^pāṭipadikaṃ^eb^. vihāraṃ uddissa dātabbabhattaṃ ^b^vihārabhattaṃ^eb^.  dhuragehe eva ṭhapetvā dātabbabhattaṃ ^b^dhurabhattaṃ^eb^. gāmavāsīādīhi vārena dātabbabhattaṃ  ^a^M1.0094^ea^ ^b^vārakabhattaṃ. ``saṅghabhattaṃ gaṇhathātiādinā''^eb^ti ^b^ādi^eb^-saddena uddesabhattādiṃ  saṅgaṇhāti. ^b^sādituṃ vaṭṭantī^eb^ti bhikkhāpariyāyena vuttattā. bhesajjādipaṭisaṃyuttā  ^b^nirāmisasalākā^eb^. yāvakālikavajjāti ca vadanti. ^b^vihāre pakkabhattampī^eb^ti  upāsakā idheva bhattaṃ pacitvā ``sabbesaṃ ayyānaṃ dassāmā''ti vihāreyeva bhattaṃ  sampādenti, taṃ piṇḍapātikānampi vaṭṭati. ^b^āharitvā^eb^ti pattaṃ gahetvā gehato  ānetvā. ^b^taṃ divasaṃ nisīditvā^eb^ti ``mā, bhante, piṇḍāya carittha, vihāreyeva  bhikkhā ānīyatī''ti vadantānaṃ sampaṭicchanena taṃ divasaṃ nisīditvā. ^b^serivihārasukha^eb^nti  aparāyattavihāritāsukhaṃ ^a^V1.0088^ea^. ^b^ariyavaṃso^eb^ti ^b^ariyavaṃsasutta^eb^paṭisaṃyuttā (dī0 ni0  3.309; a0 ni0  4.28) dhammakathā. ^b^dhammarasa^eb^nti dhammūpasañhitaṃ pāmojjādirasaṃ.<br/><br/>[03] jaṅghabalaṃ nissāya piṇḍapariyesanato ^b^kosajjanimmaddanatā^eb^. ``yathāpi bhamaro puppha''ntiādinā  (dha0 pa0 49; netti0 123) vuttavidhinā āhārapariyesanato ^b^parisuddhājīvatā^eb^. niccaṃ  antaragharaṃ pavisantasseva suppaṭicchannagamanādayo sekhiyadhammā sampajjantīti ^b^sekhiyapaṭipattipūraṇaṃ^eb^.  paṭiggahaṇe mattaññutāya, saṃsaṭṭhavihārābhāvato ca ^b^aparapositā^eb^. kule kule appakāppakapiṇḍagahaṇena  ^b^parānuggahakiriyā^eb^. antimāya jīvikāya avaṭṭhānena ^b^mānappahānaṃ^eb^. vuttañhetaṃ  ``antamidaṃ, bhikkhave, jīvikānaṃ, yadidaṃ piṇḍolya''ntiādi (itivu0 91; saṃ0  ni0  3.80). missakabhattena yāpanato ^b^rasataṇhānivāraṇaṃ^eb^. nimantanāsampaṭicchanato  gaṇabhojanādisikkhāpadehi ^b^anāpattitā^eb^.<br/><br/>[03] appaṭihatavuttitāya catūsupi disāsu vattanaṭṭhena ^b^cātuddiso. ājīvassa visujjhatī^eb^ti  ājīvo assa visujjhati. ^b^attabharassā^eb^ti appānavajjasulabharūpehi paccayehi attano  bharaṇato attabharassa. tato eva ekavihāritāya saddhivihārikādīnampi aññesaṃ aposanato  ^b^anaññaposino^eb^. padadvayenāpi kāyaparihārikena cīvarena kucchiparihārikena piṇḍapātena  vicaraṇato sallahukavuttitaṃ, subharataṃ, paramāppicchataṃ, santuṭṭhiñca dasseti. ^b^devāpi  pihayanti tādino^eb^ti tādisassa bhusaṃ ativiya santakāyavacīmanokammatāya upasantassa paramena  satinepakkena samannāgamato sabbakālaṃ satimato piṇḍapātikassa bhikkhussa sakkādayo  ^a^M1.0095^ea^ devāpi pihayanti patthenti. tassa sīlādiguṇesu bahumānaṃ uppādentā  ādaraṃ janenti, pageva manussā. sace so ^b^lābhasakkārasilokasannissito^eb^ na hoti,  tadabhikaṅkhī na hotīti attho. <br/><br/>[06] iti piṇḍapātikaṅgakathāvaṇṇanā. 


volume: 149
item: 17
title:
  paṃsukūlikaṅgakathāvaṇṇanā^tecīvarikaṅgakathāvaṇṇanā^piṇḍapātikaṅgakathāvaṇṇanā^sapadānacārikaṅgakathāvaṇṇanā^

content:
  [03] 27^b^.^eb^ ^b^iminā^eb^ti sapadānacārikena. ^b^kālatara^eb^nti  kālasseva. ^b^aphāsukaṭṭhāna^eb^nti  saparissayādivasena ^a^V1.0089^ea^ duppavesanaṭṭhānaṃ. ^b^purato^eb^ti vīthiyaṃ gacchantassa purato gharaṃ apaviṭṭhasseva.  ^b^pattavissaṭṭhaṭṭhāna^eb^nti pesakāravīthiyaṃ pesakārabhāvaṃ nimminitvā ṭhitassa sakkassa  gharadvāre pattavissaṭṭhaṭṭhānaṃ. ukkaṭṭhapiṇḍapātiko taṃ divasaṃ na bhikkhaṃ āgamayamāno nisīdati,  tasmā taṃ ^b^anulometi^eb^. katthacipi kule nibaddhaṃ upasaṅkamanābhāvato paricayābhāvena  ^b^kulesu niccanavakatā^eb^. sabbattha alaggamānasatāya ca sommabhāvena ca ^b^candūpamatā.  kulesu^eb^ pariggahacittābhāvena tattha ^b^maccherappahānaṃ^eb^. hitesitāya vibhāgābhāvato  ^b^samānukampitā^eb^. kulānaṃ saṅgaṇhanasaṃsaṭṭhatādayo ^b^kulūpakādīnavā. avhānānabhinandanā^eb^ti  nimantanavasena avhānassa asampaṭicchanā. ^b^abhihārenā^eb^ti bhikkhābhihārena. ^b^sericāra^eb^nti  yathāruci vicaraṇaṃ. <br/><br/>[06] iti sapadānacārikaṅgakathāvaṇṇanā. 


volume: 149
item: 18
title:
  tecīvarikaṅgakathāvaṇṇanā^piṇḍapātikaṅgakathāvaṇṇanā^sapadānacārikaṅgakathāvaṇṇanā^ekāsanikaṅgakathāvaṇṇanā^

content:
  [03] 28^b^.^eb^ ^b^nānāsanabhojana^eb^nti anekasmiṃ āsane bhojanaṃ, ekanisajjāya eva abhuñjitvā  visuṃ visuṃ nisajjāsu āhāraparibhoganti attho. ^b^patirūpa^eb^nti yuttarūpaṃ anuṭṭhāpanīyaṃ.  ^b^vattaṃ kātuṃ vaṭṭatī^eb^ti vattaṃ kātuṃ yujjati. vattaṃ nāma garuṭṭhānīye kattabbameva.  tattha pana paṭipajjanavidhiṃ dassetuṃ yaṃ theravādaṃ āha ^b^``āsanaṃ vā rakkheyya bhojanaṃ  vā''^eb^tiādi. tassattho -- ekāsanikaṃ bhikkhuṃ bhuñjantaṃ āsanaṃ vā rakkheyya, dhutaṅgabhedato  yāva bhojanapariyosānā na vuṭṭhātabbanti vuttaṃ hoti ^a^M1.0096^ea^. bhojanaṃ vā rakkheyya  dhutaṅgabhedato, abhuñjiyamānaṃ yāva bhuñjituṃ nārabhati, tāva vuṭṭhātabbanti attho. yasmā  tayidaṃ dvayaṃ idha natthi, tasmā vattakaraṇaṃ dhutaṅgaṃ na rakkhatīti adhippāyo. tenāha ^b^``ayañcā''^eb^tiādi.  ``bhesajjatthamevā''ti iminā bhesajjaparibhogavaseneva sappiādīnipi vaṭṭantīti dasseti.  ^b^appābādhatā^eb^ti arogatā. ^b^appātaṅkatā^eb^ti akicchajīvitā sarīradukkhābhāvo. ^b^lahuṭṭhāna^eb^nti  kāyassa lahuparivattitā. ^b^bala^eb^nti sarīrabalaṃ. ^b^phāsuvihāro^eb^ti sukhavihāro.  sabbametaṃ bahukkhattuṃ bhuñjanapaccayā uppajjanavikārapaṭikkhepapadaṃ. ^b^rujā^eb^ti rogā.  ^b^na kammamattano^eb^ti attano yogakammaṃ purebhattaṃ, pacchābhattañca na parihāpeti, bahuso  bhojane abyāvaṭabhāvato, arogabhāvato cāti adhippāyo. <br/><br/>[06] iti ekāsanikaṅgakathāvaṇṇanā. 


volume: 149
item: 19
title:
  piṇḍapātikaṅgakathāvaṇṇanā^sapadānacārikaṅgakathāvaṇṇanā^ekāsanikaṅgakathāvaṇṇanā^pattapiṇḍikaṅgakathāvaṇṇanā^

content:
  [03] 29^b^.^eb^ ^b^appaṭikūlaṃ^eb^ ^a^V1.0090^ea^ ^b^katvā bhuñjituṃ vaṭṭati^eb^ paṭikūlassa bhuttassa agaṇhanampi siyāti  adhippāyo. ^b^pamāṇayuttameva gaṇhitabba^eb^nti ``ekabhājanameva gaṇhāmī''ti bahuṃ gahetvā  na chaḍḍetabbaṃ. ^b^nānārasataṇhāvinodana^eb^nti nānārasabhojane taṇhāya vinodanaṃ. atra atra  nānābhājane ṭhite nānārase icchā etassāti atriccho, tassa bhāvo atricchatā, tassā  ^b^atricchatāya pahānaṃ. āhāre payojanamattadassitā^eb^ti asambhinnanānārase gedhaṃ akatvā  āhāre satthārā anuññātapayojanamattadassitā. visuṃ visuṃ bhājanesu ṭhitāni byañjanāni  gaṇhato tattha tattha sābhogatāya siyā vikkhittabhojitā, na tathā imassa ekapattagatasaññinoti  vuttaṃ ^b^``avikkhittabhojitā''^eb^ti. ^b^okkhittalocano^eb^ti pattasaññitāya heṭṭhākhittacakkhu.  ^b^paribhuñjeyyā^eb^ti paribhuñjituṃ sakkuṇeyya. <br/><br/>[06] iti pattapiṇḍikaṅgakathāvaṇṇanā. 


volume: 149
item: 20
title:
  sapadānacārikaṅgakathāvaṇṇanā^ekāsanikaṅgakathāvaṇṇanā^pattapiṇḍikaṅgakathāvaṇṇanā^khalupacchābhattikaṅgakathāvaṇṇanā^

content:
  [03] 30^b^.^eb^ bhuñjantassa ^a^M1.0097^ea^ yaṃ upanītaṃ, tassa paṭikkhepena taṃ atirittaṃ bhojananti  ^b^atirittabhojanaṃ. puna bhojanaṃ kappiyaṃ kāretvā na bhuñjitabbaṃ,^eb^ tabbisayattā  imassa dhutaṅgassa. tenāha ^b^``idamassa vidhāna''^eb^nti. ^b^yasmiṃ bhojane^eb^ti yasmiṃ bhuñjiyamāne  bhojane. ^b^tadeva bhuñjati,^eb^ na aññaṃ. anatirittabhojanapaccayā āpatti ^b^anatirittabhojanāpatti,^eb^  tato dūrībhāvo anāpajjanaṃ. ^b^odarikattaṃ^eb^ ghasmarabhāvo kucchipūrakatā, tassa abhāvo  ekapiṇḍenāpi yāpanato. ^b^nirāmisasannidhitā^eb^ nihitassa abhuñjanato. puna pariyesanavasena  ^b^pariyesanāya khedaṃ na yāti^eb^. abhisallekhakānaṃ santosaguṇādīnaṃ vuddhiyā sañjananaṃ  ^b^santosaguṇādivuḍḍhisañjananaṃ. ida^eb^nti khalupacchābhattikaṅgaṃ. <br/><br/>[06] iti khalupacchābhattikaṅgakathāvaṇṇanā. 


volume: 149
item: 21
title:
  ekāsanikaṅgakathāvaṇṇanā^pattapiṇḍikaṅgakathāvaṇṇanā^khalupacchābhattikaṅgakathāvaṇṇanā^āraññikaṅgakathāvaṇṇanā^

content:
  [03] 31^b^.^eb^ ^b^gāmantasenāsanaṃ^eb^ ^a^V1.0091^ea^ ^b^pahāya araññe aruṇaṃ uṭṭhāpetabba^eb^nti ettha gāmantaṃ, araññañca  sarūpato dassetuṃ ^b^``tattha saddhiṃ upacārenā''^eb^tiādi āraddhaṃ. tattha gāmapariyāpannattā  gāmantasenāsanassa ^b^``gāmoyeva gāmantasenāsana''^eb^nti vuttaṃ. yo koci satthopi  gāmo nāmāti sambandho. ^b^indakhīlā^eb^ti ummārā. ^b^tassā^eb^ti leḍḍupātassa. vinayapariyāyena  araññalakkhaṇaṃ ^b^adinnādānapārājike^eb^ (pārā0 92) āgataṃ. tattha hi ``gāmā vā  araññā vā''ti anavasesato avahāraṭṭhānapariggahe tadubhayaṃ asaṅkarato dassetuṃ ^b^``ṭhapetvā  gāmañcā''^eb^tiādi vuttaṃ. gāmūpacāro hi loke gāmasaṅkhameva gacchatīti. nippariyāyato  pana gāmavinimuttaṃ ṭhānaṃ araññameva hotīti ^b^abhidhamme^eb^ (vibha0 529) gāmā ^b^``nikkhamitvā  bahi indakhīlā, sabbametaṃ arañña''^eb^nti vuttaṃ. ^b^suttantikapariyāyena^eb^ āraññakasikkhāpade  (pārā0 654) ``pañcadhanusatikaṃ pacchima''nti āgataṃ āraññikaṃ bhikkhuṃ sandhāya.  na hi so vinayapariyāyike ``araññe vasanato āraññiko pantasenāsano''ti sutte  vutto. ayañca suttasaṃvaṇṇanāti idha sabbattha suttantakathāva ^a^M1.0098^ea^ pamāṇaṃ. tasmā  tattha āgatameva lakkhaṇaṃ gahetabbanti dassento ^b^``taṃ āropitena ācariyadhanunā''^eb^tiādinā  minanavidhiṃ āha. teneva hi majjhimaṭṭhakathānayova (ma0 ni0 aṭṭha0 1.296) ^b^idamettha pamāṇa^eb^nti  ca vutto. <br/><br/>[01] ^b^tato tato magga^eb^nti tattha tattha khuddakamaggaṃ ^b^pidahati. dhutaṅgasuddhikena^eb^ dhutaṅgasodhanapasutena.  ^b^yathāparicchinne kāle^eb^ti ukkaṭṭhassa tayopi utū, majjhimassa dve, mudukassa eko utu.  tatthapi ^b^dhutaṅgaṃ na bhijjati^eb^ saussāhattā. ^b^nipajjitvā gamissāmā^eb^ti cittassa sithilabhāvena  dhutaṅgaṃ bhijjatīti vuttaṃ. ^b^araññasaññaṃ manasi karonto^eb^ti ``ahaṃ vivekavāsaṃ  vasissāmi, yathāladdhova kāyaviveko sātthako kātabbo''ti manasikārasabbhāvato  ^b^``bhabbo...pe0... rakkhitu''^eb^nti vuttaṃ. ^b^assa^eb^ āraññikassa ^b^cittaṃ na  vikkhipanti^eb^ āpāthamanupagamanato. ^b^vigatasantāso hoti^eb^ vivekaparicayato. ^b^jīvitanikantiṃ  jahati^eb^ bahuparissaye araññe nivāseneva maraṇabhayassa dūrīkaraṇato. ^b^pavivekasukharasaṃ  assādeti^eb^ anubhavati janasaṃsaggābhāvato. ^b^ārādhayanto^eb^ti anunayanto. yathānusiṭṭhaṃ  paṭipattiyā vivekassa adhiṭṭhānabhāvato āraññikaṅgayogino vāhanasadisanti katvā vuttaṃ  ^b^``avasesadhutāyudho''^eb^ti, avasiṭṭhadhutadhammāyudhoti attho. <br/><br/>[06] iti āraññikaṅgakathāvaṇṇanā. 


volume: 149
item: 22
title:
  pattapiṇḍikaṅgakathāvaṇṇanā^khalupacchābhattikaṅgakathāvaṇṇanā^āraññikaṅgakathāvaṇṇanā^rukkhamūlikaṅgakathāvaṇṇanā^

content:
  [03] 32^b^.^eb^ ^b^channa^eb^nti ^a^V1.0092^ea^ iṭṭhakāchadanādīhi chāditaṃ, āvasathanti attho. ^b^sīmantarikarukkho^eb^ti  dvinnaṃ rājūnaṃ rajjasīmāya ṭhitarukkho. tattha hi tesaṃ rājūnaṃ balakāyo upagantvā  antarantarā yuddhaṃ kareyya, corāpi pāripanthikā samosarantā bhikkhussa sukhena nisīdituṃ  na denti. ^b^cetiyarukkho^eb^ ``devatādhiṭṭhito''ti manussehi sammatarukkho pūjetuṃ  upagatehi manussehi avivitto hoti. ^b^niyyāsarukkho^eb^ sajjarukkhādi. ^b^vaggulirukkho^eb^  vaggulinisevito. sīmantarikarukkhādayo saparissayā, dullabhavivekā cāti āha  ^b^``ime rukkhe vivajjetvā''^eb^ti. ^b^paṇṇasaṭa^eb^nti ^a^M1.0099^ea^ rukkhato patitapaṇṇaṃ.  ^b^paṭicchanne ṭhāne nisīditabbaṃ^eb^ rukkhamūlikabhāvassa paṭicchādanatthaṃ. ^b^channe^eb^ vāsakappanā  dhammassavanādīnamatthāyapi hoti. tasmā ^b^``jānitvā aruṇaṃ uṭṭhāpitamatte''^eb^ti vuttaṃ.<br/><br/>[03] ^b^abhiṇhaṃ tarupaṇṇavikāradassanenā^eb^ti abhikkhaṇaṃ tarūsu, tarūnaṃ vā paṇṇesu vikārassa  khaṇabhaṅgassa dassanena. ^b^senāsanamaccherakammārāmatāna^eb^nti āvāsamacchariyanavakammaratabhāvānaṃ.  ^b^devatāhī^eb^ti rukkhadevatāhi. tāpi hi rukkhaṭṭhavimānesu vasantiyo rukkhesu vasanti.  ayampi rukkheti ^b^sahavāsitā. vaṇṇito^eb^ti ``appāni cevā''tiādinā pasaṃsito.  ``rukkhamūlasenāsanaṃ nissāya pabbajjā''ti (mahāva0 73, 128) evaṃ ^b^nissayoti ca  bhāsito. abhirattāni^eb^ taruṇakāle, ^b^nīlāni^eb^ majjhimakāle, ^b^paṇḍūni^eb^ jiṇṇakāle.  ^b^patitāni^eb^ milāyanavasena. evaṃ ^b^passanto tarupaṇṇāni^eb^ paccakkhato eva niccasaññaṃ ^b^panūdati^eb^  pajahati, aniccasaññā evassa saṇṭhāti. yasmā bhagavato jātibodhidhammacakkapavattanaparinibbānāni  rukkhamūleyeva jātāni, tasmā vuttaṃ ^b^``buddhadāyajjaṃ rukkhamūla''^eb^nti. <br/><br/>[06] iti rukkhamūlikaṅgakathāvaṇṇanā. 


volume: 149
item: 23
title:
  khalupacchābhattikaṅgakathāvaṇṇanā^āraññikaṅgakathāvaṇṇanā^rukkhamūlikaṅgakathāvaṇṇanā^abbhokāsikaṅgakathāvaṇṇanā^

content:
  [03] 33^b^.^eb^ ``rukkhamūlaṃ paṭikkhipāmī''ti ettake vutte channaṃ appaṭikkhittameva hotīti  ^b^``channañca^eb^ ^a^V1.0093^ea^ ^b^rukkhamūlañca paṭikkhipāmī''^eb^ti vuttaṃ. dhutaṅgassa sabbaso paṭiyogipaṭikkhepena  hi samādānaṃ ijjhati, no aññathāti. ``dhammassavanāyā''ti imināva dhammaṃ kathentenāpi  uposathadivasādīsu suṇantānaṃ cittānurakkhaṇatthaṃ tehi yācitena channaṃ pavisituṃ vaṭṭati,  dhammaṃ pana kathetvā abbhokāsova gantabbo. rukkhamūlikassāpi eseva nayo. ^b^uposathatthāyā^eb^ti  uposathakammāya. ^b^uddisantenā^eb^ti paresaṃ uddesaṃ dentena. ^b^uddisāpentenā^eb^ti sayaṃ  uddesaṃ gaṇhantena. ^b^maggamajjhe ṭhitaṃ sāla^eb^nti sīhaḷadīpe viya maggā anokkamma  ujukameva pavisitabbasālaṃ. ^b^vegena gantuṃ na vaṭṭati^eb^ asāruppattā. ^b^yāva vassūparamā  ṭhatvā gantabbaṃ,^eb^ na tāva dhutaṅgabhedo hotīti adhippāyo. <br/><br/>[01] ^b^rukkhassa^eb^ ^a^M1.0100^ea^ ^b^anto^eb^ nāma rukkhamūlaṃ. pabbatassa pana pabbhārasadiso ^b^pabbata^eb^padeso.  ^b^acchannamariyāda^eb^nti yathā vassodakaṃ anto na pavisati, evaṃ chadanasaṅkhepena upari akatamariyādaṃ.  anto pana pabbhārassa vassodakaṃ pavisati ce, abbhokāsasaṅkhepamevāti tattha pavisituṃ  vaṭṭati. ^b^sākhāmaṇḍapo^eb^ti rukkhasākhāhi viraḷacchannamaṇḍapo. ^b^pīṭhapaṭo^eb^ khalitthaddhasāṭako.<br/><br/>[03] ^b^paviṭṭhakkhaṇe dhutaṅgaṃ bhijjati^eb^ yathāvuttapabbhārādike ṭhapetvāti adhippāyo. ^b^jānitvā^eb^ti  dhammassavanādiatthaṃ channaṃ rukkhamūlaṃ pavisitvā nisinno ``idāni aruṇo uṭṭhahatī''ti  jānitvā. rukkhamūlepi katthaci attheva nivāsaphāsukatāti siyā tattha āsaṅgapubbako  āvāsapalibodho, na pana abbhokāseti idheva ^b^āvāsapalibodhupacchedo^eb^ ānisaṃso vutto.  ^b^pasaṃsāyānurūpatāti aniketā^eb^ti vuttapasaṃsāya anālayabhāvena anucchavikatā. ^b^nissaṅgatā^eb^ti  āvāsapariggahābhāveneva tattha nissaṅgatā. asukadisāya vasanaṭṭhānaṃ natthi, tasmā tattha  gantuṃ neva sakkāti edisassa parivitakkassa abhāvato ^b^cātuddiso. migabhūtenā^eb^ti  pariggahābhāvena migassa viya bhūtena. ^b^sito^eb^ti nissito. ^b^vindatī^eb^ti labhati. <br/><br/>[06] iti abbhokāsikaṅgakathāvaṇṇanā. 


volume: 149
item: 24
title:
  āraññikaṅgakathāvaṇṇanā^rukkhamūlikaṅgakathāvaṇṇanā^abbhokāsikaṅgakathāvaṇṇanā^sosānikaṅgakathāvaṇṇanā^

content:
  [03] 34^b^.^eb^ ^b^na^eb^ ^a^V1.0094^ea^ ^b^susāna^eb^nti asusānaṃ. aññattho ^b^na^eb^-kāro, susānalakkhaṇarahitaṃ vasanaṭṭhānanti  adhippāyo. ^b^na tatthā^eb^ti ``susāna''nti vavatthapitamatte ṭhāne na ^b^vasitabbaṃ^eb^. na  hi nāmamattena susānalakkhaṇaṃ sijjhati. tenāha ^b^``na hī''^eb^tiādi. ^b^jhāpitakālato  pana paṭṭhāya...pe0... susānameva^eb^ chavena sayitamattāya susānalakkhaṇappattito. chavasayanaṃ  hi ``susāna''nti vuccati.<br/><br/>[03] sosānikena nāma appakiccena sallahukavuttinā bhavitabbanti dassetuṃ ^b^``tasmiṃ pana  vasantenā''^eb^tiādi vuttaṃ. ^b^garuka^eb^nti dupparihāraṃ. tameva hi dupparihārabhāvaṃ  dassetuṃ ^b^``tasmā''^eb^tiādi vuttaṃ. tattha ^b^uppannaparissayavighātatthāyā^eb^ti ^a^M1.0101^ea^  ``susānaṃ nāma manussarāhasseyyaka''nti corā katakammāpi akatakammāpi osaranti,  tattha coresu bhaṇḍasāmike disvā bhikkhusamīpe bhaṇḍaṃ chaḍḍetvā palātesu manussā bhikkhuṃ  ``coro''ti gahetvā potheyyuṃ, tasmā vihāre ^b^saṅghattheraṃ vā^eb^ gocaragāme raññā  niyuttaṃ ^b^rājayuttakaṃ vā^eb^ attano sosānikabhāvaṃ ^b^jānāpetvā^eb^ yathā tādiso, añño  vā parissayo na hoti, tathā ^b^appamattena vasitabbaṃ^eb^. caṅkamantassa yadā āḷahanaṃ abhimukhaṃ  na hoti, tadāpi saṃvegajananatthaṃ tattha diṭṭhi vissajjetabbāti dassetuṃ ^b^``addhakkhikena  āḷahanaṃ olokentenā''^eb^ti vuttaṃ.<br/><br/>[03] ^b^uppathamaggena gantabbaṃ^eb^ attano sosānikabhāvassa apākaṭabhāvatthaṃ. ^b^ārammaṇa^eb^nti tasmiṃ  susāne ``ayaṃ vammiko, ayaṃ rukkho, ayaṃ khāṇuko''tiādinā ^b^divāyeva ārammaṇaṃ  vavatthapetabbaṃ. bhayānaka^eb^nti bhayajanakaṃ vammikādiṃ. ^b^kenaci^eb^ leḍḍupāsāṇādinā āsanne  vicarantīti ^b^na paharitabbā. tilapiṭṭhaṃ^eb^ vuccati palalaṃ. māsamissaṃ bhattaṃ ^b^māsabhattaṃ.  guḷādī^eb^ti ^b^ādi^eb^-saddena tilasaṃguḷikādighanapūvañca saṅgaṇhāti. ^b^kulagehaṃ na  pavisitabba^eb^nti petadhūmena vāsitattā, pisācānubandhattā ca kulagehassa abbhantaraṃ  na pavisitabbaṃ. devasikaṃ chavaḍāho ^b^dhuvaḍāho^eb^. matañātakānaṃ tattha gantvā devasikaṃ  rodanaṃ ^b^dhuvarodanaṃ. vuttanayenā^eb^ti ``jhāpitakālato pana paṭṭhāyā''ti vuttanayena.  ``pacchimayāme paṭikkamituṃ vaṭṭatī''ti icchitattā ^b^``susānaṃ agatadivase''^eb^ti ^b^aṅguttarabhāṇakā^eb^.<br/><br/>[03] susāne niccakālaṃ sivathikadassanena ^b^maraṇassatipaṭilābho^eb^. tato  eva ^b^appamādavihāritā^eb^ ^a^V1.0095^ea^.  tattha chaḍḍitassa matakaḷevarassa dassanena ^b^asubhanimittādhigamo^eb^. tato eva ^b^kāmarāgavinodanaṃ^eb^.  bahulaṃ sarīrassa asuciduggandhajegucchabhāvasallakkhaṇato ^b^abhiṇhaṃ kāyasabhāvadassanaṃ^eb^.  tato maraṇassatipaṭilābhato ca ^b^saṃvegabahulatā^eb^. byādhikānaṃ, jarājiṇṇānañca matānaṃ  tattha dassanena ^b^ārogya^eb^yobbanajīvita^b^madappahānaṃ^eb^. khuddakassa, mahato ca bhayassa abhibhavanato  ^b^bhayabheravasahanatā^eb^. saṃviggassa yoniso padahanaṃ sambhavatīti ^b^amanussānaṃ garubhāvanīyatā.  niddāgatampī^eb^ti suttampi, supinantepīti adhippāyo. <br/><br/>[06] iti sosānikaṅgakathāvaṇṇanā. 


volume: 149
item: 25
title:
  rukkhamūlikaṅgakathāvaṇṇanā^abbhokāsikaṅgakathāvaṇṇanā^sosānikaṅgakathāvaṇṇanā^yathāsanthatikaṅgakathāvaṇṇanā^

content:
  [03] 35^b^.^eb^ senāsanagāhaṇe ^a^M1.0102^ea^ pare uṭṭhāpetvā gahaṇaṃ, ``idaṃ sundaraṃ, idaṃ na  sundara''nti paritulayitvā pucchanā, olokanā ca ^b^senāsanaloluppaṃ. tuṭṭhabba^eb^nti  tussitabbaṃ. vihārassa pariyantabhāvena ^b^dūre^eb^ti vā bahūnaṃ sannipātaṭṭhānādīnaṃ ^b^accāsanneti  vā pucchituṃ na labhati,^eb^ pucchanenapissa dhutaṅgassa saṃkilissanato. ^b^oloketu^eb^nti  loluppavasena passituṃ. ^b^sacassa taṃ na ruccatī^eb^ti assa yathāsanthatikassa taṃ yathāgāhitaṃ  senāsanaṃ aphāsukabhāvena sace na ruccati, mudukassa asati roge yathāgāhitaṃ pahāya  aññassa senāsanassa gahaṇaṃ loluppaṃ, majjhimassa gantvā olokanā, ukkaṭṭhassa pucchanā.  sabbesampi uṭṭhāpetvā gahaṇe vattabbameva natthi.<br/><br/>[03] upaṭṭhāpanīyānampi anuṭṭhāpanena ^b^sabrahmacārīnaṃ hitesitā^eb^. tāya karuṇāvihārānuguṇatā.  sundarāsundaravibhāgākaraṇato ^b^hīnapaṇītavikappapariccāgo^eb^. tena tādilakkhaṇānuguṇatā.  tato eva ^b^anurodhavirodhappahānaṃ. dvārapidahanaṃ^eb^ okāsādānato. ^b^yathāsanthatarāmata^eb^nti  yathāgāhite yathāniddiṭṭhe senāsane abhiratabhāvaṃ. <br/><br/>[06] iti yathāsanthatikaṅgakathāvaṇṇanā. 


volume: 149
item: 26
title:
  abbhokāsikaṅgakathāvaṇṇanā^sosānikaṅgakathāvaṇṇanā^yathāsanthatikaṅgakathāvaṇṇanā^nesajjikaṅgakathāvaṇṇanā^

content:
  [03] 36^b^.^eb^ ^b^seyya^eb^nti ^a^V1.0096^ea^ iriyāpathalakkhaṇaṃ seyyaṃ. tappaṭikkhepeneva hi tadatthā ``mañco bhisī''ti  evamādikā (cūḷava0 321, 322) seyyā paṭikkhittā eva honti. ``nesajjiko''ti  ca sayanaṃ paṭikkhipitvā nisajjāya eva viharituṃ sīlamassāti imassa atthassa idha adhippetattā  seyyā evettha paṭiyoginī, na itare tathā aniṭṭhattā, asambhavato ca. kosajjapakkhiyo hi  iriyāpatho idha paṭiyogibhāvena icchito, na itare. na ca sakkā ṭhānagamanehi vinā nisajjāya  eva yāpetuṃ tathā pavattetunti seyyāvettha paṭiyoginī. tenāha ^b^``tena panā''^eb^tiādi.  ^b^caṅkamitabbaṃ^eb^ na ``nesajjiko aha''nti sabbarattiṃ nisīditabbaṃ. iriyāpathantarānuggahito  hi kāyo manasikārakkhamo hoti.<br/><br/>[03] cattāro ^a^M1.0103^ea^ pādā, piṭṭhiapassayo cāti imehi pañcahi aṅgehi ^b^pañcaṅgo^eb^.  catūhi aṭṭanīhi, piṭṭhiapassayena ca pañcaṅgoti apare. ^b^ubhosu passesu^eb^ piṭṭhipasse ca  yathāsukhaṃ apassāya viharato nesajjikassa ``anesajjikato ko viseso''ti gāhaṃ  nivāretuṃ ^b^abhayatthero^eb^ nidassito ^b^``thero anāgāmī hutvā parinibbāyī''^eb^ti.<br/><br/>[03] upacchedīyati etenāti ^b^upacchedana^eb^nti vinibandhupacchedassa sādhakatamabhāvo daṭṭhabbo. ^b^sabbakammaṭṭhānānuyogasappāyatā^eb^  alīnānuddhaccapakkhikattā nisajjāya. tato eva ^b^pāsādikairiyāpathatā. vīriyārambhānukūlatā^eb^  vīriyasamatāyojanassa anucchavikatā. tato eva ^b^sammāpaṭipattiyā anubrūhanatā.  paṇidhāyā^eb^ti ṭhapetvā. ^b^tanu^eb^nti uparimakāyaṃ. ^b^vikampetī^eb^ti cāleti, icchāvighātaṃ  karotīti adhippāyo. ^b^vata^eb^nti dhutaṅgaṃ. <br/><br/>[06] iti nesajjikaṅgakathāvaṇṇanā. 


volume: 149
item: 27
title:
  sosānikaṅgakathāvaṇṇanā^yathāsanthatikaṅgakathāvaṇṇanā^nesajjikaṅgakathāvaṇṇanā^dhutaṅgapakiṇṇakakathāvaṇṇanā^

content:
  [03] 37^b^.^eb^ sekkhaputhujjanānaṃ vasena ^b^siyā kusalāni,^eb^ khīṇāsavānaṃ  vasena ^b^siyā abyākatāni^eb^ ^a^V1.0097^ea^.  tattha sekkhaputhujjanā paṭipattipūraṇatthaṃ, khīṇāsavā phāsuvihāratthaṃ dhutaṅgāni pariharanti.  ^b^akusalampi dhutaṅga^eb^nti akusalacittenāpi dhutaṅgasevanā atthīti adhippāyo. taṃ  na yuttaṃ, yena akusalacittena pabbajitassa āraññikattaṃ, taṃ dhutaṅgaṃ nāma na hoti.  kasmā? lakkhaṇābhāvato. yaṃ hidaṃ kilesānaṃ dhunanato dhutassa puggalassa, ñāṇassa, cetanāya  vā aṅgattaṃ, na taṃ akusaladhammesu sambhavati. tasmā araññavāsādimattena āraññikādayo  tāva hontu, āraññikaṅgādīni pana na hontīti imamatthaṃ dassetuṃ ^b^``na maya''^eb^ntiādi  vuttaṃ. tattha ^b^imānī^eb^ti dhutaṅgāni. ^b^vuttaṃ^eb^ heṭṭhā vacanatthaniddese. ^b^na ca akusalena  koci dhuto nāma hoti,^eb^ kilesānaṃ dhunanaṭṭhenāti adhippāyo. ^b^yassa^eb^ bhikkhuno ^b^etāni^eb^  samādānāni ^b^aṅgāni,^eb^ etena paṭhamenāpi atthavikappena ``natthi akusalaṃ dhutaṅga''nti  dasseti. ^b^na ca akusalaṃ kiñci dhunātī^eb^ti akusalaṃ kiñci pāpaṃ na ca dhunāti  eva appaṭipakkhato. ^b^yesaṃ^eb^ samādānānaṃ ^b^taṃ^eb^ akusalaṃ ñāṇaṃ viya ^a^M1.0104^ea^ aṅganti  katvā tāni ^b^dhutaṅgānīti vucceyyuṃ^eb^. iminā dutiyenāpi atthavikappena ``natthi  akusalaṃ dhutaṅga''nti dasseti. ^b^nāpi akusala^eb^ntiādi tatiyātthavikappavasena yojanā.  ^b^tasmā^eb^tiādi vuttassevatthassa nigamanaṃ.<br/><br/>[03] ^b^yesa^eb^nti abhayagirivāsike sandhāyāha. te hi dhutaṅgaṃ nāma paññattīti vadanti. tathā  sati tassa paramatthato avijjamānattā kilesānaṃ dhunanaṭṭhopi na siyā, samādātabbatā  cāti tesaṃ vacanaṃ pāḷiyā virujjhatīti dassetuṃ ^b^``kusalattikavinimutta''^eb^ntiādi  vuttaṃ. ^b^tasmā^eb^ti yasmā paññattipakkhe ete dosā dunnivārā, tasmā ^b^taṃ^eb^ tesaṃ  vacanaṃ ^b^na gahetabbaṃ,^eb^ vuttanayo cetanāpakkhoyeva gahetabboti attho. yasmā ete dhutaguṇā  kusalattike paṭhamatatiyapadasaṅgahitā, tasmā siyā sukhāya vedanāya sampayuttā, siyā adukkhamasukhāya  vedanāya sampayuttā, siyā vipākadhammadhammā, siyā nevavipākanavipākadhammadhammā, siyā  anupādinnupādāniyā, siyā asaṃkiliṭṭhasaṃkilesikāti evaṃ sesatikadukapadehipi  nesaṃ yathārahaṃ saṅgaho vibhāvetabbo.<br/><br/>[03] kāmaṃ sabbopi arahā dhutakileso, idha pana dhutaṅgasevanāmukhena kilese vidhunitvā ṭhito  khīṇāsavo ^b^``dhutakileso puggalo''^eb^ti adhippeto. tathā sabbopi ariyamaggo  nippariyāyena ^b^kilesadhunano dhammo,^eb^ visesato aggamaggo. pariyāyena pana vipassanāñāṇādi.  heṭṭhimaparicchedena dhutaṅgacetanāsampayuttañāṇaṃ daṭṭhabbaṃ. evaṃ dhutaṃ dassetvā dhutavāde  dassetabbe yasmā dhutavādabhedena ^a^V1.0098^ea^ dhuto viya dhutabhedena dhutavādopi duvidho, tasmā  tesaṃ, tadubhayapaṭikkhepassa ca vasena catukkamettha sambhavatīti taṃ dassetuṃ ^b^``atthi dhuto''^eb^tiādi  vuttaṃ.<br/><br/>[03] ^b^tayida^eb^nti nipāto, tassa ``so aya''nti attho. ^b^dhutadhammā nāmā^eb^ti dhutaṅgasevanāya  paṭipakkhabhūtānaṃ pāpadhammānaṃ dhunanavasena pavattiyā ``dhuto''ti laddhanāmāya dhutaṅgacetanāya  upakārakā dhammāti katvā dhutadhammā nāma. asampattasampattesu paccayesu alubbhanākārena  pavattanato ^b^appicchatā santuṭṭhitā^eb^ ca atthato alobho. paccayagedhādihetukānaṃ  lolatādīnaṃ saṃkilesānaṃ sammadeva likhanato ^a^M1.0105^ea^ chedanato gaṇasaṅgaṇikādibhedato  saṃsaggato cittassa vivecanato ^b^sallekhatā pavivekatā^eb^ ca alobho amohoti imesu  ^b^dvīsu dhammesu anupatanti^eb^ tadantogadhā tappariyāpannā honti, tadubhayasseva pavattivisesabhāvato.  imehi kusaladhammehi atthī idamatthī, yena ñāṇena pabbajitena nāma paṃsukūlikaṅgādīsu  patiṭṭhitena bhavitabbanti yathānusiṭṭhaṃ dhutaguṇe samādiyati ceva pariharati ca, taṃ ñāṇaṃ  idamatthitā. tenāha ^b^``idamatthitā ñāṇamevā''^eb^ti. ^b^paṭikkhepavatthūsū^eb^ti gahapaticīvarādīsu  tehi tehi dhutaṅgehi paṭikkhipitabbavatthūsu. ^b^lobha^eb^nti taṇhaṃ. ^b^tesveva vā^eb^ti  paṭikkhepavatthūsu eva. ^b^ādīnavapaṭicchādaka^eb^nti ārakkhadukkhaparādhīnavutticorabhayādiādīnavapaṭicchādakaṃ.  ^b^anuññātāna^eb^nti satthārā nicchandarāgaparibhogavasena anuññātānaṃ sukhasamphassāttharaṇapāvuraṇādīnaṃ.  ^b^paṭisevanamukhenā^eb^ti paṭisevanadvārena, tena lesenāti attho. ^b^atisallekhamukhenā^eb^ti  ativiya sallekhapaṭipattimukhena, ukkaṭṭhassa vattanakānampi paṭikkhipanavasenāti attho.<br/><br/>[03] sukhumakaraṇasannissayo rāgo dukkhāya paṭipattiyā patiṭṭhaṃ na labhatīti āha ^b^``dukkhāpaṭipadañca  nissāya rāgo vūpasammatī''^eb^ti. sallekho nāma sampajānassa hoti, satisampajaññe moho  apatiṭṭhova appamādasambhavatoti vuttaṃ ^b^``sallekhaṃ nissāya appamattassa moho pahīyatī''^eb^ti.  ^b^etthā^eb^ti etesu dhutaṅgesu. ^b^tatthā^eb^ti araññarukkhamūlesu.<br/><br/>[03] ^b^sīsaṅgānī^eb^ti sīsabhūtāni aṅgāni, paresampi kesañci nānantarikatāya, sukaratāya  ca saṅgaṇhanato uttamaṅgānīti attho. ^b^asambhinnaṅgānī^eb^ti kehici sambhedarahitāni,  visuṃyeva aṅgānīti vuttaṃ hoti. ^b^kammaṭṭhānaṃ vaḍḍhati^eb^ rāgacaritassa mohacaritassa  dosacaritassāpi, taṃ ekaccaṃ ^a^V1.0099^ea^ ^b^dhutaṅgaṃ sevantassā^eb^ti adhippāyo. ^b^hāyati^eb^ kammaṭṭhānaṃ  sukumārabhāvenalūkhapaṭipattiṃ asahantassa. ^b^vaḍḍhateva^eb^ mahāpurisajātikassāti adhippāyo.  ^b^na vaḍḍhati^eb^ kammaṭṭhānaṃ upanissayarahitassa. ^b^ekameva hi dhutaṅgaṃ^eb^ yathā kilesadhunanaṭṭhena,  evaṃ cetanāsabhāvattā. tenāha ^b^``samādānacetanā''^eb^ti. <br/><br/>[01] terasāpi ^a^M1.0106^ea^ dhutaṅgāni samādāya pariharantānaṃ puggalānaṃ vasena ^b^``dvācattālīsa  hontī''^eb^ti vatvā bhikkhūnaṃ terasannampi pariharaṇassa ekajjhaṃyeva sambhavaṃ dassetuṃ  ^b^``sace hī''^eb^tiādi vuttaṃ. tattha ^b^``ekappahārena sabbadhutaṅgāni paribhuñjituṃ  sakkotī''^eb^ti vuttaṃ. kathaṃ abbhokāse viharantassa rukkhamūlikaṅgaṃ? ``channaṃ  paṭikkhipāmi, rukkhamūlikaṅgaṃ samādiyāmī''ti (visuddhi0 1.32) vacanato channe aruṇaṃ  uṭṭhāpitamatte dhutaṅgaṃ bhijjati, na abbhokāse, tasmā bhedahetuno abhāvena tampi arogameva.  tathā senāsanaloluppassa abhāvena yathāsanthatikaṅganti daṭṭhabbaṃ. ^b^āraññikaṅgaṃ^eb^ gaṇamhā  ^b^ohīyanasikkhāpadena^eb^ (pāci0 691-692) paṭikkhittaṃ, ^b^khalupacchābhattikaṅgaṃ^eb^ anatirittabhojanasikkhāpadena  (pāci0 238-240). pavāritāya hi bhikkhuniyā atirittaṃ katvā bhuñjituṃ na labbhati.  kappiye ca vatthusmiṃ lolatāpahānāya dhutaṅgasamādānaṃ, na akappiye, sikkhāpadeneva  paṭikkhittattā. ^b^aṭṭheva honti^eb^ bhikkhuniyā saṃkaccikacīvarādīhi saddhiṃ pañcapi  ticīvarasaṅkhameva gacchantīti katvā. ^b^yathāvuttesū^eb^ti bhikkhūnaṃ vuttesu terasasu ticīvarādhiṭṭhānavinayakammābhāvato  ^b^ṭhapetvā tecīvarikaṅgaṃ dvādasa sāmaṇerānaṃ. sattā^eb^ti bhikkhunīnaṃ vuttesu aṭṭhasu  ekaṃ pahāya satta ticīvarādhiṭṭhānavinayakammābhāvato. ``ṭhapetvā tecīvarikaṅga''nti  hi imaṃ anuvattamānameva katvā ^b^``satta sikkhamānasāmaṇerīna''^eb^nti vuttaṃ. ^b^patirūpānī^eb^ti  upāsakabhāvassa anucchavikāni. <br/><br/>[06] dhutaṅganiddesavaṇṇanā niṭṭhitā. <br/><br/>[06] iti dutiyaparicchedavaṇṇanā. 


volume: 149
item: 28
title: kammaṭṭhānaggahaṇaniddesavaṇṇanā^^^^
content:
  [03] 38^b^.^eb^ ^b^appicchatādīhī^eb^ti ^a^M1.0107^ea^ ^a^V1.0100^ea^ appicchatāsantuṭṭhisallekhapavivekāpacayavīriyārambhādīhi.  ^b^pariyodāte^eb^ti suvisuddhe nirupakkilese. ^b^imasmiṃ sīle^eb^ti yathāvutte  catupārisuddhisīle. ``cittaṃ bhāvaya''nti imameva desanaṃ sandhāyāha ^b^``atisaṅkhepadesitattā''^eb^ti.  ^b^ko samādhī^eb^ti sarūpapucchā. ^b^kenaṭṭhena samādhī^eb^ti kena atthena samādhīti vuccati,  ``samādhī''ti padaṃ kaṃ abhidheyyatthaṃ nissāya pavattanti attho. ^b^katividho^eb^ti pabhedapucchā.<br/><br/>[03] ``ko samādhī''ti kāmañcāyaṃ sarūpapucchā, vibhāgavantānaṃ pana sarūpavibhāvanaṃ vibhāgadassanamukheneva  hotīti vibhāgo tāva anavasesato dassetabbo. taṃdassane ca ayamādīnavoti dassetuṃ  ^b^``samādhi bahuvidho''^eb^tiādi vuttaṃ. tattha ^b^bahuvidho^eb^ti kusalādivasena anekavidho.  ^b^nānappakārako^eb^ti ālambanamanasikārachandapaṇidhiadhimokkhābhinīhārasaññānānattādinānappakāro.  ^b^na sādheyyā^eb^ti lokiyasamādhissa bhāvanā idha adhippetattho, tañca na sādheyya. jhānavimokkhādīsu  hi samādhiṃ uddharitvā tassa labbhamānehi vibhāgehi vissajjane kariyamāne ^b^jhānavibhaṅgādīsu^eb^  (vibha0 508 ādayo) āgato sabbo samādhipabhedo vissajjetabbo siyā. tathā ca sati  yvāyaṃ lokiyasamādhissa bhāvanāvidhi adhippeto, tassa vissajjanāya okāsova na bhaveyya.  kiñca yenassa tikacatukkajhānikena hīnādibhedabhinnena pavattivibhāgena brahmapārisajjādivasena  navavidho, pañcamajjhānikena vehapphalādivasena dasavidho vā ekādasavidho vā bhavappabhedo  nippajjati. svāssa pavattivibhāgo ayaṃ soti niddhāretvā vuccamāno vikkhepāya siyā,  yathā taṃ avisaye. tenāha ^b^``uttari ca vikkhepāya saṃvatteyyā''^eb^ti. ^b^kusalacittekaggatā^eb^ti  ^b^kusalā^eb^ anavajjasukhavipākalakkhaṇā ^b^cittekaggatā^eb^.<br/><br/>[03] cittacetasikānaṃ samaṃ avisāravasena sampiṇḍentassa viya ādhānaṃ  ^b^samādhānaṃ^eb^. avisāralakkhaṇo ^a^V1.0101^ea^  hi samādhi, sampiṇḍanaraso ca. sammā avikkhipanavasena ādhānaṃ samādhānaṃ. avikkhepalakkhaṇo  vā hi ^a^M1.0108^ea^ samādhi, vikkhepaviddhaṃsanaraso cāti. svāyaṃ yasmā ekārammaṇe  cittassa ṭhitihetu, tasmā ^b^``ṭhapananti vuttaṃ hotī''^eb^ti āha. tathā hesa ``cittassa  ṭhiti saṇṭhiti avaṭṭhitī''ti (dha0 sa0 15) niddiṭṭho. ekārammaṇaggahaṇañcettha samādhissa  santānaṭṭhitibhāvadassanatthaṃ. tathā hissa ^b^aṭṭhakathāyaṃ^eb^ dīpacciṭṭhiti nidassitā. ^b^ānubhāvenā^eb^ti  balena, paccayabhāvenāti attho. ^b^avikkhipamānā^eb^ti na vikkhipamānā vūpasamamānā.  upasamapaccupaṭṭhāno hi samādhi. etenassa vikkhepapaṭipakkhataṃ dasseti. ^b^avippakiṇṇā^eb^ti  avisaṭā. etena avisāralakkhaṇataṃ.<br/><br/>[03] sayaṃ na vikkhipati, sampayuttā vā na vikkhipanti etenāti avikkhepo, so lakkhaṇaṃ etassāti  ^b^avikkhepalakkhaṇo^eb^. vikkhepaṃ viddhaṃseti, tathā vā sampajjatīti ^b^vikkhepaviddhaṃsanaraso^eb^.  uddhacce avikampanavasena paccupatiṭṭhati, sampayuttānaṃ vā taṃ paccupaṭṭhapetīti ^b^avikampanapaccupaṭṭhāno.  sukha^eb^nti nirāmisaṃ sukhaṃ daṭṭhabbaṃ. <br/><br/>[03] 39^b^.^eb^ avikkhepalakkhaṇaṃ nāma samādhissa āveṇiko sabhāvo, na tenassa koci vibhāgo  labbhatīti āha ^b^``avikkhepalakkhaṇena tāva ekavidho''^eb^ti. sampayuttadhamme ārammaṇe appento  viya pavattatīti vitakko ^b^appanā^eb^. tathā hi so ``appanā byappanā''ti (dha0 sa0 7)  niddiṭṭho. tappamukhatāvasena pana sabbasmiṃ mahaggatānuttare jhānadhamme ``appanā''ti ^b^aṭṭhakathā^eb^vohāro.  tathā tassa anuppattiṭṭhānabhūte parittajhāne upacāravohāro. gāmādīnaṃ samīpaṭṭhāne gāmūpacārādisamaññā  viyāti āha ^b^``upacārappanāvasena duvidho''^eb^ti. idha pana samādhivasena veditabbaṃ.  lujjanapalujjanaṭṭhena lokoti vuccati vaṭṭaṃ, tappariyāpannatāya loke niyutto, tattha  vā viditoti ^b^lokiyo^eb^. tattha apariyāpannatāya lokato uttaro uttiṇṇoti ^b^lokuttaro^eb^.  kāmañcettha lokiyasamādhi bhāvetabbabhāvena gayhati, ubhayaṃ pana ekajjhaṃ gahetvā tato  itaraṃ niddhāretuṃ ^b^``lokiyalokuttaravasena duvidho''^eb^ti vuttaṃ. ^b^sappītikanippītikavasenā^eb^ti  saha pītiyā vattatīti sappītiko, pītisampayutto. natthi etassa pītīti nippītiko,  pītivippayutto. tesaṃ vasena. sukhena saha ekuppādādibhāvaṃ gatoti ^b^sukhasahagato^eb^  ^a^M1.0109^ea^, sukhasampayuttoti attho. ^b^upekkhāsahagate^eb^pi eseva nayo. ^b^upekkhā^eb^ti  cettha adukkhamasukhavedanā adhippetā. sā hi sukhadukkhākārapavattiṃ upekkhati majjhattākārasaṇṭhitattā.  sukhasahagata-padena ^a^V1.0102^ea^ cettha sappītiko, nippītikekadeso ca saṅgahito, upekkhāsahagata-padena  pana nippītikekadesovāti ayametesaṃ padānaṃ viseso.<br/><br/>[03] sabhāvato, paccayato, phalato ca majjhimapaṇītehi nihīno, tesaṃ vā guṇehi parihīnoti  ^b^hīno,^eb^ attano paccayehi padhānabhāvaṃ nīto ^b^paṇīto,^eb^ ubhinnaṃ majjhe bhavo ^b^majjhimo^eb^.  sampayogavasena pavattamānena saha vitakkena savitakko, saha vicārena savicāro, savitakko  ca so savicāro cāti ^b^savitakkasavicāro. ādi^eb^-saddena avitakkavicāramatto, avitakkāvicāro  ca gahito. tattha vicārato uttari vitakkena sampayogābhāvato avitakko ca so vicāramatto  cāti ^b^avitakkavicāramatto^eb^. visesanivattiattho vā ^b^matta^eb^-saddo. savitakkasavicāro  hi samādhi vitakkavisiṭṭhena vicārena savicāro, ayaṃ pana vicāramattena vitakkasaṅkhātavisesarahitena,  tasmā avitakkavicāramatto. atha vā bhāvanāya pahīnattā vitakkābhāvenāyaṃ vicāramatto,  na vicārato aññassa attano sampayuttadhammassa kassaci abhāvāti dassetuṃ avitakka-vacanena  vicāramatta-padaṃ visesetvā vuttaṃ. ubhayarahito ^b^avitakkāvicāro. pītisahagatādivasenā^eb^ti  pītisahagatasukhasahagataupekkhāsahagatavasena. yadettha vattabbaṃ, taṃ sukhasahagataduke vuttanayameva.  paṭipakkhehi samantato khaṇḍitattā ^b^paritto^eb^. parittanti vā appamattakaṃ vuccati,  ayampi appānubhāvatāya paritto viyāti ^b^paritto^eb^. kilesavikkhambhanato, vipulaphalato,  dīghasantānato ca mahantabhāvaṃ gato, mahantehi vā uḷāracchandādīhi gato paṭipannoti ^b^mahaggato^eb^.  ārammaṇakaraṇavasenāpi natthi etassa pamāṇakaradhammā, tesaṃ vā paṭipakkhoti ^b^appamāṇo^eb^.<br/><br/>[03] paṭipajjati jhānaṃ etāyāti paṭipadā, pubbabhāgabhāvanā. dukkhā kicchā paṭipadā etassāti  ^b^dukkhāpaṭipado^eb^. pakatipaññāya abhivisiṭṭhattā abhiññā nāma appanāvahā bhāvanāpaññā,  dandhā mandā abhiññā etassāti ^b^dandhābhiñño^eb^. dukkhāpaṭipado ca so dandhābhiñño  cāti ^b^dukkhāpaṭipadādandhābhiñño^eb^ ^a^M1.0110^ea^, samādhi. tadādivasena. ^b^catujhānaṅgavasenā^eb^ti  catunnaṃ jhānānaṃ aṅgabhāvavasena, catukkanayavasena cetaṃ vuttaṃ. ^b^hānabhāgiyādivasenā^eb^ti  hānakoṭṭhāsikādivasena. 


volume: 149
item: 29
title: ^^^samādhiekakadukavaṇṇanā^
content:
  [03] ^b^channaṃ^eb^ ^a^V1.0103^ea^ ^b^anussatiṭṭhānāna^eb^nti buddhānussatiādīnaṃ channaṃ anussatikammaṭṭhānānaṃ. ^b^imesaṃ  vasenā^eb^ti imesaṃ dasannaṃ kammaṭṭhānānaṃ vasena. ``pubbabhāge ekaggatā''ti iminā  appanāya upakārakanānāvajjanupacārassapi saṅgaho daṭṭhabbo, na ekāvajjanasseva. ^b^appanāsamādhīna^eb^nti  upakattabbaupakārakasambandhe sāmivacanaṃ ``purisassa attho''tiādīsu viya. ^b^parikamma^eb^nti  gotrabhu. aparitto samādhīti dassetuṃ ^b^``paṭhamassa jhānassā''^eb^tiādi vuttaṃ.<br/><br/>[03] ^b^tīsu bhūmīsū^eb^ti kāmarūpārūpabhūmīsu. kusalacittekaggatāya adhippetattā ^b^``ariyamaggasampayuttā''^eb^ti  vuttaṃ. ^b^siyā sappītiko, siyā nippītiko^eb^ti aniyamavacanaṃ upacārasamādhisāmaññena  sabbesampi vā jhānānaṃ nānāvajjanavīthiyaṃ upacārasamādhi siyā sappītiko, siyā nippītiko.  ekāvajjanavīthiyaṃ pana ādito dukatikajjhānānaṃ upacārasamādhi sappītikova, itaresaṃ  nippītikova, visabhāgavedanassa cittassa āsevanapaccayatābhāvato, ekavīthiyaṃ vedanāparivattanābhāvato  ca. ^b^siyā sukhasahagato, siyā upekkhāsahagato^eb^ti etthāpi vuttanayeneva attho veditabbo.  tattha pana ``dukatikajjhānāna''nti vuttaṃ, idha ``tikacatukkajjhānāna''nti vattabbaṃ. 


volume: 149
item: 30
title: ^^samādhiekakadukavaṇṇanā^samādhitikavaṇṇanā^
content:
  [03] ^b^paṭiladdhamatto^eb^ti adhigatamatto anāsevito abahulīkato. so hi paridubbalabhāvena hīno  hoti. ^b^nātisubhāvito^eb^ti ativiya paguṇabhāvaṃ apāpito. ^b^subhāvito^eb^ti suṭṭhu  bhāvito sammadeva paguṇataṃ upanīto. tenāha ^b^``vasippatto''^eb^ti. chandādīnaṃ hīnatādivasenāpi  imesaṃ hīnāditā veditabbā. tathā hi uḷārapuññaphalakāmatāvasena pavattito ^b^hīno,^eb^  lokiyābhiññāsampādanāya pavattito ^b^majjhimo,^eb^ vivekakāmatāya ariyabhāve ṭhitena  pavattito ^b^paṇīto^eb^ ^a^M1.0111^ea^. attahitāya bhavasampattiatthaṃ pavattito vā ^b^hīno,^eb^  kevalaṃ alobhajjhāsayena pavattito ^b^majjhimo,^eb^ parahitāya pavattito ^b^paṇīto^eb^. vaṭṭajjhāsayena  vā pavattito ^b^hīno,^eb^ vivekajjhāsayena pavattito ^b^majjhimo,^eb^ vivaṭṭajjhāsayena lokuttarapādakatthaṃ  pavattito ^b^paṇīto^eb^.<br/><br/>[03] ^b^saddhiṃ upacārasamādhinā^eb^ti sabbesampi jhānānaṃ upacārasamādhinā saha. ^b^vitakkamatteyeva  ādīnavaṃ^eb^ ^a^V1.0104^ea^ ^b^disvā^eb^ti vitakkeyeva oḷārikato upaṭṭhahante ``cittassa khobhakaradhammo aya''nti  ādīnavaṃ disvā vicārañca santato manasi karitvā. tenāha ^b^``vicāre adisvā''^eb^ti.  ^b^taṃ sandhāyā^eb^ti taṃ evaṃ paṭiladdhaṃ samādhiṃ sandhāya. ^b^etaṃ^eb^ ``avitakkavicāramatto  samādhī''ti dutiyapadaṃ ^b^vuttaṃ. tīsū^eb^ti ādito tīsu.<br/><br/>[03] ^b^tesvevā^eb^ti tesu eva catukkapañcakanayesu. ^b^tatiye catutthe^eb^ti catukkanaye tatiye,  pañcakanaye catuttheti yojetabbaṃ. ^b^avasāne^eb^ti dvīsupi nayesu pariyosānajjhāne.  yathākkamaṃ catutthe, pañcame vā. ^b^pītisukhasahagato vā^eb^ti etthāpi heṭṭhā vuttanayeneva  attho veditabbo. ettha ca satipi pītisahagatassāpi samādhissa sukhasahagatatte tīṇipi  padāni asaṅkarato dassetuṃ nippītikasukhato sappītikasukhassa visesadassanatthaṃ satthu pītitikadesanāti  nippītikasseva sukhassa vasena sukhasahagato samādhi gahitoti daṭṭhabbo.<br/><br/>[03] ^b^upacārabhūmiya^eb^nti upacārajjhānasampayuttacittuppāde. cittuppādo hi sahajātadhammānaṃ  uppattiṭṭhānatāya ``bhūmī''ti vuccati ``sukhabhūmiyaṃ kāmāvacare''tiādīsu (dha0  sa0 988) viya. ^b^paritto samādhi^eb^ kāmāvacarabhāvato. 


volume: 149
item: 31
title: ^samādhiekakadukavaṇṇanā^samādhitikavaṇṇanā^samādhicatukkavaṇṇanā^
content:
  [03] ^b^paṭhamasamannāhāro^eb^ bhāvanaṃ ārabhantassa ``pathavī pathavī''tiādinā kammaṭṭhāne paṭhamābhiniveso.  ^b^tassa tassa jhānassa upacāra^eb^nti nīvaraṇavitakkavicāranikantiādīnaṃ vūpasame thirabhūtaṃ  kāmāvacarajjhānaṃ. ``yāva appanā''ti iminā pubbabhāgapaññāya eva abhiññābhāvo vutto  viya dissatīti vadanti ^a^M1.0112^ea^. appanāpaññā pana ^b^abhiññāva^eb^. yadaggena hi pubbabhāgapaññāya  dandhasīghatā, tadaggena appanāpaññāyapīti. ^b^samudācāragahaṇatāyā^eb^ti samudācārassa gahaṇabhāvena,  pavattibāhullatoti attho. ^b^asukhāsevanā^eb^ti kasirabhāvanā.<br/><br/>[03] ^b^palibodhupacchedādīnī^eb^ti ^b^ādi^eb^-saddena bhāvanāvidhānāparihāpanādiṃ saṅgaṇhāti. ^b^asappāyasevī^eb^ti  upacārādhigamato pubbe asappāyasevitāya ^b^dukkhā paṭipadā^eb^. pacchā asappāyasevitāya  ^b^dandhā abhiññā hoti. sappāyasevino^eb^ti etthāpi eseva nayo. ^b^pubbabhāge^eb^ti  upacārajjhānādhigamato ^a^V1.0105^ea^ orabhāge. ^b^aparabhāge^eb^ti tato uddhaṃ. ^b^tassa vomissakatā^eb^ti  yo pubbabhāge asappāyaṃ sevitvā aparabhāge sappāyasevī, tassa dukkhā paṭipadā khippābhiññā.  itarassa sukhā paṭipadā dandhābhiññā hoti. evaṃ paṭhamacatutthānaṃ vomissakatāya dutiyatatiyāti  attho. akatapalibodhupacchedassa saparipanthatāya paṭipadā dukkhā hoti, itarassa sukhā.  asampāditāppanākosallassa ñāṇassa avisadatāya ^b^dandhā abhiññā hoti,^eb^ visadatāya  ^b^khippā abhiññā^eb^. <br/><br/>[01] ^b^taṇhāavijjāvasenā^eb^ti taṇhāavijjānaṃ abhibhavānabhibhavavasena. ^b^samathavipassanādhikāravasenā^eb^ti  samathavipassanāsu asato, sato ca adhikārassa vasena. taṇhāya samādhissa ujupaṭipakkhattā  sā samathapaṭipadāya paripanthinīti āha ^b^``taṇhābhibhūtassa hi dukkhā paṭipadā hotī''^eb^ti.  abhibhavo cassā itarakilesehi adhikatāya ^b^anabhibhūtassa^eb^ taṇhāyāti adhikārato veditabbaṃ.  tathā avijjā paññāya ujupaṭipakkhāti tadabhibhūtassa dandhābhiññatā vuttā. ^b^akatādhikāro^eb^ti  bhavantare akataparicayo yathā paguṇaṃ katvā vissaṭṭhagantho appamattakena payogena suppavatti  vācuggatova hoti, evaṃ pubbe kataparicayassa bhāvanā appakasireneva ijjhatīti āha ^b^``katādhikārassa  sukhā''^eb^ti. svāyaṃ akato, kato ca adhikāro samathanissito paṭipadāyaṃ vutto  samādhippadhānattā paṭipadāya. vipassanānissito abhiññāyaṃ ñāṇappadhānattā appanāya.  ^b^kilesindriyavasenā^eb^ti tikkhātikkhānaṃ kilesindriyānaṃ vasena. tenāha ^b^``tibbakilesassā''^eb^tiādi  ^a^M1.0113^ea^. tattha ^b^kilesā^eb^ kāmacchandādayo, ^b^indriyāni^eb^ saddhādīni.<br/><br/>[03] yathāvuttā paṭipadābhiññā puggalādhiṭṭhānāti dhammaniddesampi puggalādhiṭṭhānamukhena dassetuṃ  ^b^``yo puggalo''^eb^tiādi vuttaṃ. ^b^appaguṇo^eb^ti na subhāvito vasībhāvaṃ apāpito.  tenāha ^b^``uparijhānassa paccayo bhavituṃ na sakkotī''^eb^ti. ^b^ayaṃ paritto^eb^ti ayaṃ samādhi  appānubhāvatāya paritto. ^b^avaḍḍhite^eb^ti ekaṅguladvaṅgulamattampi na vaḍḍhite yathāupaṭṭhite  ārammaṇe. ekaṅgulamattampi hi vaḍḍhitaṃ appamāṇamevāti vadanti. ``paguṇo subhāvito''ti  vatvā ``uparijhānassa paccayo bhavituṃ sakkotī''ti iminā yathā paguṇopi uparijhānassa  paccayo bhavituṃ asakkonto samādhi parittoyeva hoti, na appamāṇo, evaṃ ñāṇuttarassa  ekāsaneneva uparijhānanibbattanenāti subhāvitopi uparijhānassa paccayabhāvasaṅkhātāya subhāvitakiccasiddhiyā  ^b^``appamāṇo''^eb^tveva vuccati. apare pana sace subhāvito paguṇo  vasībhāvaṃ patto ^a^V1.0106^ea^  uparijhānassa paccayo ahontopi appamāṇo eva, pamāṇakarānaṃ rāgādipaṭipakkhānaṃ suvidūrabhāvatoti  vadanti. ^b^vuttalakkhaṇavomissatāyā^eb^ti yo appaguṇo uparijhānassa paccayo bhavituṃ na sakkoti,  vaḍḍhite ārammaṇe pavatto, ayaṃ paritto appamāṇārammaṇo. yo pana paguṇo uparijhānassa  paccayo bhavituṃ sakkoti, avaḍḍhite ārammaṇe pavatto, ayaṃ appamāṇo parittārammaṇoti  evaṃ paṭhamacatutthasamādhīnaṃ vuttalakkhaṇassa vomissakabhāvena dutiyatatiyasamādhisaṅgāhako  vomissakanayo veditabbo.<br/><br/>[03] ^b^tato^eb^ti tato paṭhamajjhānato uddhaṃ. ^b^virattapītika^eb^nti atikkantapītikaṃ vā jigucchitapītikaṃ  vā. avayavo samudāyassa aṅganti vuccati, ``senaṅgaṃ rathaṅga''ntiādīsu viyāti āha  ^b^``catunnaṃ jhānānaṃ aṅgabhūtā cattāro samādhī''^eb^ti.<br/><br/>[03] hānaṃ bhajatīti ^b^hānabhāgiyo,^eb^ hānabhāgo vā etassa atthīti ^b^hānabhāgiyo,^eb^ parihānakoṭṭhāsikoti  attho. ālayassa apekkhāya apariccajanato ṭhitiṃ bhajatīti ^b^ṭhitibhāgiyo^eb^. visesaṃ  bhajatīti ^b^visesabhāgiyo. paccanīkasamudācāravasenā^eb^ti tassa tassa ^a^M1.0114^ea^  jhānassa paccanīkānaṃ nīvaraṇavitakkavicārādīnaṃ pavattivasena. ^b^tadanudhammatāyā^eb^ti tadanurūpabhūtāya  satiyā. ^b^saṇṭhānavasenā^eb^ti saṇṭhahanavasena patiṭṭhānavasena. ``sā pana tadassādasaṅkhātā,  tadassādasampayuttakkhandhasaṅkhātā vā micchāsatī''ti ^b^sammohavinodaniyaṃ^eb^ (vibha0 aṭṭha0  799) vuttaṃ. tattha sāpekkhassa upari visesaṃ nibbattetuṃ asakkuṇeyyattā avigatanikantikā  taṃtaṃpariharaṇasatītipi vattuṃ vaṭṭati. evañca katvā ``satiyā vā nikantiyā vā''ti  vikappavacanañca yuttaṃ hoti. ^b^visesādhigamavasenā^eb^ti visesādhigamassa paccayabhāvavasena,  visesaṃ vā adhigacchati etenāti visesādhigamo, tassa vasena. ^b^nibbidāsahagatasaññāmanasikārasamudācāravasenā^eb^ti  ādīnavadassanapubbaṅgamanibbindanañāṇasampayuttasaññāya ca ābhogassa ca pavattivasena. ^b^nibbedhabhāgiyatā^eb^ti  saccānaṃ nibbijjhanapakkhikatā vipassanāya saṃvattatīti attho.<br/><br/>[03] ^b^kāmasahagatā^eb^ti kāmārammaṇā, kāmasaññāhi vā vokiṇṇā. ^b^avitakkasahagatā^eb^ti  ``kathaṃ nu kho me avitakkaṃ jhānaṃ bhaveyyā''ti evaṃ avitakkārammaṇā avitakkavisayā.  kāmañcāyaṃ ``paṭhamassa jhānassā''tiādiko pāṭho paññāvasena āgato, samādhissāpi  panettha saṅgaho ^a^V1.0107^ea^ atthevāti udāharaṇassa sātthakataṃ dassetuṃ ^b^``tāya pana paññāya sampayuttā  samādhīpi cattāro hontī''^eb^ti tesaṃ vasena evaṃ vuttanti attho.<br/><br/>[03] bhāvanāmayassa samādhissa idhādhippetattā upacārekaggatā ^b^``kāmāvacaro samādhī''^eb^ti vuttaṃ.  ^b^adhipatiṃ karitvā^eb^ti ``chandavato ce samādhi hoti, mayhampi evaṃ hotī''ti chandaṃ  adhipatiṃ, chandaṃ dhuraṃ jeṭṭhakaṃ pubbaṅgamaṃ katvā. ^b^labhati samādhi^eb^nti evaṃ yaṃ  samādhiṃ labhati, ^b^ayaṃ vuccati chandasamādhi,^eb^ chandādhipatisamādhīti attho. evaṃ vīriyasamādhiādayopi  veditabbā.<br/><br/>[03] ^b^catukkabhede^eb^ti catukkavasena samādhippabhedaniddese. aññattha sampayogavasena vicārena  saha vattamāno vitakko pañcakanaye dutiyajjhāne viyojitopi na suṭṭhu viyojitoti,  tena saddhiṃyeva vicārasamatikkamaṃ dassetuṃ vuttaṃ ^b^``vitakkavicārātikkamena tatiya''^eb^nti.  dvidhā ^a^M1.0115^ea^ bhinditvā catukkabhede vuttaṃ dutiyaṃ jhānanti yojanā. ^b^pañcajhānaṅgavasenā^eb^ti  pañcannaṃ jhānānaṃ aṅgabhāvavasena samādhissa pañcavidhatā veditabbā. <br/><br/>[03] 40^b^.^eb^ ^b^vibhaṅge^eb^ti ñāṇavibhaṅge. tattha hi ``jhānavimokkhasamādhisamāpattīnaṃ saṃkilesavodāna''nti,  ettha ^b^``saṃkilesa''^eb^ntiādi vuttaṃ. tattha ^b^hānabhāgiyo dhammo^eb^ti apaguṇehi  paṭhamajjhānādīhi vuṭṭhitassa saññāmanasikārānaṃ kāmādianupakkhandanaṃ. ^b^visesabhāgiyo  dhammo^eb^ti paguṇehi paṭhamajjhānādīhi vuṭṭhitassa saññāmanasikārānaṃ dutiyajjhānādianupakkhandanaṃ.  tenāha ^b^``paṭhamassa jhānassa lābhi''^eb^ntiādi. tassattho (vibha0 aṭṭha0 828) -- apaguṇassa  paṭhamassa jhānassa lābhīnaṃ tato vuṭṭhitaṃ ārammaṇavasena kāmasahagatā hutvā ^b^saññāmanasikārā  samudācaranti^eb^ codenti tudanti, tassa kāmānupakkhandānaṃ saññāmanasikārānaṃ vasena  sā paṭhamajjhānapaññā hāyati, tasmā ^b^hānabhāginī paññā. avitakkasahagatā^eb^ti avitakkaṃ  dutiyaṃ jhānaṃ santato paṇītato manasi karoto ārammaṇavasena ^b^avitakkasahagatā samudācaranti^eb^  paguṇapaṭhamajjhānato vuṭṭhitaṃ dutiyajjhānādhigamatthāya codenti tudanti, tassa dutiyajjhānānupakkhandānaṃ  saññāmanasikārānaṃ vasena paṭhamajjhānapaññā visesabhūtassa dutiyajjhānassa uppattiyā padaṭṭhānatāya  ^b^visesabhāginī paññā^eb^. taṃsampayutto samādhi idhādhippeto. ^b^iminā nayenā^eb^ti  iminā paṭhamajjhāne vuttena vidhinā dutiyajjhānādīsupi hānabhāgiyadhammo, visesabhāgiyadhammo  ca veditabbo. 


volume: 149
item: 32
title: samādhiekakadukavaṇṇanā^samādhitikavaṇṇanā^samādhicatukkavaṇṇanā^dasapalibodhavaṇṇanā^
content:
  [03] 41^b^.^eb^ ^b^ariyamaggasampayutto^eb^ti ^a^V1.0108^ea^ lokuttarāppamāṇāpariyāpannaggahaṇena lokiyehi asādhāraṇato,  sappītikādiggahaṇena sādhāraṇato ca ariyamaggasampayutto ^b^samādhi vutto. bhāvito  hoti^eb^ saññāya sampayuttattā. ^b^ta^eb^nti ariyamaggasamādhiṃ. ^b^visu^eb^nti paññābhāvanāya  visuṃ katvā ^b^na vadāma^eb^.<br/><br/>[03] kammaṭṭhānabhāvanaṃ ^a^M1.0116^ea^ paribundheti uparodheti pavattituṃ na detīti ^b^palibodho^eb^  ra-kārassa la-kāraṃ katvā, paripanthoti attho. ^b^upacchinditvā^eb^ti samāpanena, saṅgahaṇena  vā uparundhitvā, apalibodhaṃ katvāti attho.<br/><br/>[03] āvasanti etthāti ^b^āvāso^eb^. paricchedavasena veṇiyati dissatīti pariveṇaṃ. vihāre  bhikkhūnaṃ taṃ taṃ vasanaṭṭhānaṃ. ^b^svāyaṃ^eb^ āvāso. ^b^navakammādīsū^eb^ti ^b^ādi^eb^-saddena  āvāsassa tadaññaṃ abhivuddhikāraṇaṃ saṅgaṇhāti. ^b^kāraṇenā^eb^ti ``chāyūdakasampannaṃ sulabhabhikkha''ntiādinā  kāraṇena. ^b^apekkhavā^eb^ti sālayo.<br/><br/>[03] ^b^tatrā^eb^ti tasmiṃ palibodhābhāve. ^b^pācīnakhaṇḍarāji^eb^nti puratthimadisāyaṃ pabbatakhaṇḍānaṃ  antare vanarājiṭṭhānaṃ. ``nāmā''ti iminā tassa padesassa ayaṃ samaññāti dasseti.  ^b^paṭisāmitamevā^eb^ti niccakālaṃ paṭisāmetvāva vihārato nikkhamāmīti dasseti.  ^b^dhātunidhānaṭṭhāna^eb^nti kāyabandhanadhammakaraṇanhānasāṭikākkhakadhātusaṅkhātānaṃ paribhogasarīradhātūnaṃ  nidahitaṭṭhānaṃ. īdisassa ayaṃ thero viya alaggacittassa. etena ``bhikkhunā nāma āvāse  evarūpena bhavitabba''nti ovādo dinno hoti. ito paresupi vatthūsu eseva nayo.<br/><br/>[03] ^b^kula^eb^nti kulaggahaṇena kulamanussānaṃ gahaṇaṃ gāmaggahaṇena gāmavāsīnaṃ viya. ^b^upaṭṭhākakulampī^eb^ti  ^b^pi^eb^-saddena pageva ñātikulanti dasseti. ^b^uddesattha^eb^nti uddisāpanatthaṃ, pāṭhaṃ uddisāpetvā  sajjhāyitunti attho. ^b^idhevā^eb^ti imasmiṃyeva padese, yattha katthaci vihāreti attho.  ^b^taṃ vihāra^eb^nti taṃ koraṇḍakavihāraṃ.<br/><br/>[03] ^b^upagato^eb^ti ^a^V1.0109^ea^ vassaṃ upagato. ^b^sadā^eb^ti gatakālato pabhuti visesato pavāritadivasato paṭṭhāya  sabbadā divase divase. ^b^paridevamānā^eb^ti taṃtaṃvilapanavasena vividhaṃ paridevantī.  ^b^sabbaṃ pavatti^eb^nti attanā tattha diṭṭhakālato paṭṭhāya pacchā samāgamapariyosānaṃ daharassa  sabbaṃ pavattiṃ.<br/><br/>[03] ^b^kāyasakkhi^eb^nti ^a^M1.0117^ea^ ``passa ima''nti mukhapaṭiggāhakaṃ katvā. ^b^rathavinītapaṭipada^eb^nti  dasakathāvatthukittanapubbikaṃ rathavinītūpamāhi vibhāvitaṃ ^b^rathavinītasutte^eb^ (ma0 ni0  1.252) āgataṃ sattavisuddhipaṭipadaṃ. ^b^nālakapaṭipada^eb^nti ``moneyyaṃ te upaññissa''ntiādinā  (su0 ni0 706) satthārā ^b^nālakattherassa^eb^ desitapaṭipadaṃ. ^b^tuvaṭakapaṭipada^eb^nti ``mūlaṃ  papañcasaṅkhāyā''tiādinā (su0 ni0 922) bhagavatā desitapaṭipadaṃ. tattha hi yathākkamaṃ -- <br/><br/>[21] ``na munī gāmamāgamma, kulesu sahasā care. <br/><br/>[22] ghāsesanaṃ chinnakatho, na vācaṃ payutaṃ bhaṇe''.. (su0 ni0 716). <br/><br/>[22] ``gāme ca nābhisajjeyya, lābhakamyā janaṃ na lapayeyyā''ti.. (su0 ni0 935) -- <br/><br/>[25] evamādikā paramappicchakathā āgatā. ^b^catupaccayasantosabhāvanārāmatādīpaka^eb^nti cīvarādīsu  catūsu paccayesu santosassa, bhāvanārāmatāya ca pakāsakaṃ.<br/><br/>[03] labbhatīti ^b^lābho^eb^. tenāha ^b^``cattāro paccayā''^eb^ti. ^b^mahāparivāre^eb^ti vipulaparivāre.  piṇḍapātaṃ tāva dentā buddhapūjāpattacīvarādīni tassa parivārāni katvā denti, tathā  cīvarādidānepi. ^b^bāhullikapiṇḍapātikā^eb^ti piṇḍapātikā hutvā paccayabāhullikā.  ^b^vadantī^eb^ti purimadivase bhikkhāya āhiṇḍanakāle yathāsutaṃ vadanti. ^b^niccabyāvaṭo^eb^  upāsakādīnaṃ saṅgaṇhane.<br/><br/>[03] ^b^tassā^eb^ti gaṇassa. ^b^so^eb^ti gaṇapalibodho. ^b^eva^eb^nti idāni vuccamānākārena gaṇavācakassa  pariyesanampi lahukameva icchitabbanti āha ^b^``yojanato paraṃ agantvā''^eb^ti. ^b^attano  kamma^eb^nti samaṇadhammamāha.<br/><br/>[03] ^b^katākate^eb^ti ^a^V1.0110^ea^ kate ca akate ca kamme jānanavasena ^b^ussukkaṃ āpajjitabbaṃ, katākate^eb^ti  vā appake ca mahante ca kate, yathā ``phalāphale''ti. sace bahuṃ avasiṭṭhanti sambandho.  ^b^bhārahārā^eb^ saṅghakiccapariṇāyakā.<br/><br/>[03] ^b^pabbajjāpekkho^eb^ti ^a^M1.0118^ea^ sīhaḷadīpe kira kuladārakānaṃ pabbajjā āvāhavivāhasadisā,  tasmā taṃ paricchinnadivasaṃ atikkametuṃ na sakkā. ^b^``sace taṃ alabhanto na sakkoti  adhivāsetu''^eb^ntiādinā samāpanena palibodhupacchedo vutto, byatirekato pana ``sace  taṃ alabhanto sakkoti adhivāsetuṃ, araññaṃ pavisitvā samaṇadhammova kātabbo''ti ayamattho  dassitoti saṅgahaṇena palibodhupacchedo veditabbo. esa nayo sesesupi.<br/><br/>[03] ^b^tathā^eb^ti yathā upajjhāyo gilāno yāvajīvaṃ upaṭṭhātabbo, tathā upasampāditāntevāsiko  attano kammavācaṃ vatvā upasampādito.<br/><br/>[03] ^b^yo koci rogo^eb^ti mūlabhūto, anubandho vā attano uppanno. ^b^anamatagge^eb^ti  anu anu amatagge anādimati.<br/><br/>[03] ``gantho''ti iminā ganthapalibodho idha vuttoti āha ^b^``pariyattiharaṇa''^eb^nti. ^b^sajjhāyādīhī^eb^ti  sajjhāyadhāraṇaparicayapucchādīhi. ^b^itarassā^eb^ti abyāvaṭassa. yassa ganthadhuraṃ vissajjetvā  ṭhitassāpi gantho vattateva, na tassa gantho palibodho. yathā tamhi tamhi vatthumhi āgatattherānaṃ,  nāpi sabbena sabbaṃ aganthapasutassa. ^b^majjhimapaṇṇāsako āgacchati,^eb^ suttapadesānaṃ vārānañca  sadisatāya byāmuyhanato. ^b^puna na olokessāmī^eb^ti kammaṭṭhānaṃ gahetvā ganthadhuraṃ  vissajjemīti attho.<br/><br/>[03] ^b^gāmavāsikattherehī^eb^ti anurādhapuravāsīhi. ^b^anuggahetvā^eb^ti aggahetvā tattha paricayaṃ  akatvā. ^b^pañcanikāyamaṇḍale^eb^ti dīghāgamādike pañcapi nikāye sikkhitaparisāya.  ^b^parivattessāmī^eb^ti vaṇṇayissāmi. ^b^suvaṇṇabheri^eb^nti seṭṭhabheriṃ. ^b^katamācariyānaṃ  uggaho^eb^ti katamesaṃ ācariyānaṃ uggaho, kena parivattīyatīti adhippāyo. ^b^ācariyamaggo^eb^ti  ācariyānaṃ kathāmaggo. ^b^attano ācariyāna^eb^nti attano kathetuṃ yuttānaṃ ācariyānaṃ.  suvinicchitā sabbā tipiṭakapariyatti ^a^V1.0111^ea^ etasmiṃ atthīti ^b^sabbapariyattiko,^eb^ tepiṭakoti  attho. pīṭhe nisinno tato otaritvā bhūmiyaṃ ^b^taṭṭikāya nisīditvā. gatakassā^eb^ti  paṭipattigamanena gatassa diṭṭhasaccassa. ^b^cīvaraṃ pārupitvā^eb^ti ācariyassa apacitidassanatthaṃ  ^a^M1.0119^ea^ parimaṇḍalaṃ cīvaraṃ pārupitvā. sāṭheyyābhāvato ^b^uju^eb^. kāraṇākāraṇassa  ājānanato ^b^ājānīyo^eb^.<br/><br/>[03] ^b^pothujjanikā^eb^ti puthujjane bhavā. ^b^dupparihārā^eb^ bahuparissayatāya. tathā hissā  ^b^uttānaseyyakadārako, taruṇasassa^eb^ñca nidassitaṃ. ^b^vipassanāya palibodho^eb^ samathayānikassa,  na vipassanāyānikassa. yebhuyyena hi jhānalābhī samathayānikova hoti vipassanāsukhato.  ^b^itarenā^eb^ti samathatthikena. ^b^avasesā^eb^ nava palibodhā. 


volume: 149
item: 33
title: samādhitikavaṇṇanā^samādhicatukkavaṇṇanā^dasapalibodhavaṇṇanā^kammaṭṭhānadāyakavaṇṇanā^
content:
  [03] 42^b^.^eb^ kammaṭṭhāne niyutto kammaṭṭhāniko, bhāvanamanuyuñjanto. tena ^b^kammaṭṭhānikena.  paricchinditvā^eb^ti ``imasmiṃ vihāre sabbe bhikkhū''ti evaṃ paricchinditvā.  ^b^sahavāsīnaṃ^eb^ bhikkhūnaṃ. ^b^muducittata^eb^nti attani muducittataṃ ^b^janeti,^eb^ ayañca  sahavāsīnaṃ cittamaddavajananādiattho ``manussānaṃ piyo hotī''tiādinayappavattena ^b^mettānisaṃsasuttena^eb^  (a0 ni0  11.15; paṭi0 ma0 2.22; mi0 pa0 4.4.6) dīpetabbo. ^b^anolīnavuttiko  hoti^eb^ sammāpaṭipattiyaṃ. ^b^dibbānipi ārammaṇāni^eb^ pageva itarāni. ^b^sabbattha^eb^ sabbasmiṃ  samaṇakaraṇīye, sabbasmiṃ vā kammaṭṭhānānuyoge. pubbāsevanavasena ^b^atthayitabbaṃ^eb^.  yogassa bhāvanāya anuyuñjanaṃ yogānuyogo, tadeva karaṇīyaṭṭhena kammaṃ, tassa ^b^yogānuyogakammassa  ṭhānaṃ^eb^ nipphattihetu.<br/><br/>[03] ^b^niccaṃ pariharitabbattā^eb^ti sabbatthakakammaṭṭhānaṃ viya ekadāva ananuyuñjitvā sabbakālaṃ  pariharaṇīyattā anuyuñjitabbattā. ^b^evamādiguṇasamannāgata^eb^nti piyabhāvādīhi guṇehi  sampannaṃ. kalyāṇamitto hi saddhāsampanno hoti sīlasampanno sutasampanno cāgasampanno  vīriyasampanno satisampanno samādhisampanno paññāsampanno. tattha saddhāsampattiyā saddahati  tathāgatassa bodhiṃ, kammaphalañca, tena sammāsambodhiyā hetubhūtaṃ sattesu hitesitaṃ na  pariccajati. sīlasampattiyā sattānaṃ piyo hoti garu bhāvanīyo codako pāpagarahī vattā  vacanakkhamo, sutasampattiyā saccapaṭiccasamuppādādipaṭisaṃyuttānaṃ gambhīrānaṃ kathānaṃ  kattā hoti, cāgasampattiyā appiccho hoti ^a^V1.0112^ea^ santuṭṭho pavivitto asaṃsaṭṭho, vīriyasampattiyā  āraddhavīriyo hoti attahitaparahitapaṭipattiyaṃ, satisampattiyā ^a^M1.0120^ea^ upaṭṭhitassati  hoti, samādhisampattiyā avikkhitto samāhitacitto, paññāsampattiyā aviparītaṃ pajānāti.  so satiyā kusalākusalānaṃ dhammānaṃ gatiyo samannesamāno paññāya sattānaṃ hitāhitaṃ  yathābhūtaṃ jānitvā samādhinā tattha ekaggacitto hutvā vīriyena satte ahitaṃ nisedhetvā  hite niyojeti. tena vuttaṃ ``piyo...pe0... niyojakoti evamādiguṇasamannāgata''nti.<br/><br/>[03] taṃ pana kalyāṇamittaṃ paramukkaṃsagataṃ dassetuṃ ^b^``mamaṃ hī''^eb^tiādi vuttaṃ. ^b^kārakabhāvaṃ^eb^  yogakammassa. ^b^pakāseti^eb^ attānaṃ paṭipattiyā amoghabhāvadassanena samuttejanāya, sampahaṃsanāya  ca, nanu kathesi paveṇipālanatthanti adhippāyo. ^b^evarūpo^eb^ti pesalo hutvā bahussuto.  ^b^tantidharo^eb^ti suttadharo tattha kehicipi asaṃhīro. ^b^vaṃsānurakkhako^eb^ti buddhānubuddhavaṃsassa  anurakkhako. ^b^paveṇipālako^eb^ti paveṇiyā ācariyuggahaṇassa anupālako. ^b^ācariyamatiko^eb^ti  ācariyamatiyaṃ niyutto tassā anativattanato. na attanomatiṃ pakāseti kathetīti  ^b^na attanomatiko,^eb^ attano matiṃ paggayha vattā na hotīti attho.<br/><br/>[03] ``pubbe vuttakhīṇāsavādayo''tiādi ekaccakhīṇāsavato bahussutova kammaṭṭhānadāne seyyoti  dassanatthaṃ āraddhaṃ. tattha ^b^pubbe vuttakhīṇāsavādayo^eb^ti ``yaṃ kammaṭṭhānaṃ gahetukāmo''tiādinā  vuttakhīṇāsavādikā. ^b^uggahaparipucchānaṃ visodhitattā^eb^ti uggahetabbato ``uggaho''ti  laddhanāmāya kammaṭṭhānupakārāya pāḷiyā, tadatthaṃ paripucchanato ``paripucchā''ti laddhasamaññāya  atthasaṃvaṇṇanāya ca visesato sodhitattā niggumbaṃ nijjaṭaṃ katvā gahitattā. ^b^ito  cito ca suttañca kāraṇañca sallakkhetvā^eb^ti pañcasupi nikāyesu ito cito ca tassa  tassa kammaṭṭhānassa anurūpaṃ suttapadañceva suttānugataṃ yuttiñca suṭṭhu upalakkhetvā. ^b^sappāyāsappāyaṃ  yojetvā^eb^ti yassa kammaṭṭhānaṃ ācikkhati, tassa upakārānupakāraṃ yuttiṃ magganena yojetvā,  samādāya vā sammadeva hadaye ṭhapetvāti attho. ^b^mahāmaggaṃ dassento^eb^ti kammaṭṭhānavidhiṃ  mahāmaggaṃ katvā dassento.<br/><br/>[03] ^b^sabbatthā^eb^ti ^a^M1.0121^ea^ tattha tattha vihāre. ^b^vattapaṭipattiṃ kurumānenā^eb^ti  paviṭṭhakāle āgantukavattaṃ, nikkhamanakāle gamikavattanti yathārahaṃ taṃ taṃ vattaṃ pūrentena.  ^b^sabbapārihāriyatela^eb^nti sabbesaṃ aṅgānaṃ ^a^V1.0113^ea^, sabbesaṃ vā bhikkhūnaṃ atthāya pariharitabbatelaṃ.  ^b^ṭhapemī^eb^ti anujānāpanaṃ. yaṃ taṃ sammāvattaṃ paññattanti sambandho. ekadivasaṃ sāyaṃ  vissajjitenāpīti yojanā. ^b^ārocetabbaṃ āgamanakāraṇaṃ. sappāyavelā^eb^ sarīracittānaṃ  kallasamayo. 


volume: 149
item: 34
title: samādhicatukkavaṇṇanā^dasapalibodhavaṇṇanā^kammaṭṭhānadāyakavaṇṇanā^cariyāvaṇṇanā^
content:
  [03] 43^b^.^eb^ santāne rāgassa ussannabhāvena caraṇaṃ pavatti ^b^rāgacariyā,^eb^ sā sassatāsayādayo viya  daṭṭhabbā. tathā ^b^dosacariyā^eb^dayo. saṃsaggo sampayogārahavasena veditabbo, yathā ``rāgamohacariyā  dosamohacariyā''tiādi. ^b^sannipāto^eb^ ekasantatipariyāpannatāvasena, yathā ``rāgadosacariyā  rāgadosamohacariyā''tiādi. imā eva hi sandhāya ^b^``aparāpi catasso''^eb^ti vuttaṃ.  ^b^tathā^eb^ti yathā rāgādīnaṃ, tathā saddhādīnaṃ ^b^saṃsaggasannipātavasena^eb^ saddhābuddhicariyā saddhāvitakkacariyā  buddhivitakkacariyā saddhābuddhivitakkacariyāti. imā aparāpi catasso. ^b^eva^eb^nti saṃsaggasannipātavasena.  ^b^saṃsagga^eb^nti saṃsajjanaṃ missīkaraṇaṃ ``rāgasaddhācariyā dosasaddhācariyā''tiādinā.  ^b^anekā^eb^ti tesaṭṭhi, tato atirekāpi vā, tā pana asammohantena ^b^saṃyuttasuttaṭīkāyaṃ^eb^  vitthārato dassitāti tattha vuttanayena veditabbā. ^b^``pakatī''^eb^ti iminā asati  paṭipakkhabhāvanāyaṃ tattha tattha santāne cariyāya sabhāvabhūtataṃ dasseti. ^b^ussannatā^eb^ aññadhammehi  rāgādīnaṃ adhikatā, yato rāgacariyādīnaṃ paccayasamavāye rāgādayo balavanto honti,  abhiṇhañca pavattanti. ^b^tāsaṃ vasenā^eb^ti channaṃ mūlacariyānaṃ vasena ^b^chaḷeva puggalā  honti^eb^. aññathā anekapuggalā siyuṃ, tathā ca sati adhippetatthasiddhi ca na siyāti  adhippāyo.<br/><br/>[03] ^b^saddhā balavatī hoti^eb^ rāgussanne santāne tadanuguṇassa dhammassa niyogato adhikabhāvasambhavato.  tenāha ^b^``rāgassa āsannaguṇattā''^eb^ti, sinehapariyesanāpariccajanehi sabhāgadhammattāti  attho. sabhāgo hi dūrepi āsanneyevāti sabhāgatālakkhaṇamidha āsannaggahaṇaṃ. tattha saddhāya  siniyhanaṃ pasādavasena akālussiyaṃ alūkhatā ^a^M1.0122^ea^, rāgassa pana rañjanavasena.  saddhāya pariyesanaṃ adhimuccanavasena tanninnatā, rāgassa taṇhāyanavasena. saddhāya apariccajanaṃ  okappanavasena anupakkhandanaṃ, rāgassa abhisaṅgavasenāti evaṃ bhinnasabhāvānampi  ^a^V1.0114^ea^ tesaṃ yathā  alūkhatādisāmaññena sabhāgatā, evaṃ taṃsamaṅgīnampi puggalānanti āha ^b^``rāgacaritassa saddhācarito  sabhāgo''^eb^ti.<br/><br/>[03] ^b^paññā balavatī hoti^eb^ dosussanne santāne tadanuguṇassa dhammassa niyogato adhikabhāvasambhavato.  tenāha ^b^``dosassa āsannaguṇattā''^eb^ti, anallīyanapariyesanaparivajjanehi sabhāgadhammattāti  attho. tattha paññāya ārammaṇassa anallīyanaṃ tassa yathāsabhāvāvabodhavasena visaṃsaṭṭhatā, dosassa  pana byāpajjanavasena. paññāya pariyesanaṃ yathābhūtadosapavicayo, dosassa abhūtadosanijigīsā.  paññāya parivajjanaṃ nibbindanādivasena ñāṇutrāso, dosassa ahitādhānavasena chaḍḍananti  evaṃ bhinnasabhāvānampi tesaṃ yathā anallīyanādisāmaññena sabhāgatā, evaṃ taṃsamaṅgīnampi  puggalānanti āha ^b^``dosacaritassa buddhicarito sabhāgo''^eb^ti.<br/><br/>[03] ^b^antarāyakarā vitakkā^eb^ti micchāvitakkā micchāsaṅkappā uppajjanti mohussanne  santāne tadanuguṇassa dhammassa yebhuyyena pavattisabbhāvato. tenāha ^b^``mohassa āsannalakkhaṇattā''^eb^ti,  anavaṭṭhānacañcalabhāvehi sabhāgadhammattāti attho. tattha vitakkassa anavaṭṭhānaṃ parikappavasena  savipphāratāya, mohassa sammūḷhatāvasena byākulatāya. tathā vitakkassa lahuparivitakkanena  tadaṅgacalatāya cañcalatā, mohassa anogāḷhatāyāti evaṃ bhinnasabhāvānampi tesaṃ yathā anavaṭṭhānādisāmaññena  sabhāgatā, evaṃ taṃsamaṅgīnampi puggalānanti āha ^b^``mohacaritassa vitakkacarito sabhāgo''^eb^ti.<br/><br/>[03] ^b^taṇhā rāgoyeva^eb^ sabhāvato, tasmā rāgacariyāvinimuttā taṇhācariyā natthīti attho.  ^b^taṃsampayutto^eb^ti tena rāgena sampayutto, dosādayo viya tena vippayutto natthīti  adhippāyo. ^b^tadubhaya^eb^nti taṇhāmānadvayaṃ. ^b^nātivattatī^eb^ti sabhāvato, sampayogavasena ca  na atikkamitvā vaṭṭati. kāmañcettha yathā rāgadosehi sampayogavasena saha ^a^M1.0123^ea^  vattamānassapi mohassa ussannatāvasena visuṃ cariyābhāvo, na kevalaṃ mohasseva, tathā  saddhābuddhivitakkānaṃ. evaṃ rāgena satipi sampayoge mānassāpi visuṃ cariyābhāvo yutto  siyā, evaṃ santepi rāgapaṭighamānadiṭṭhivicikicchāvijjānaṃ viya anusayaṭṭho imesaṃ rāgādīnaṃyeva  āveṇiko cariyaṭṭhoti, nattheva mānacariyā. yato cariyā ``pakatī''ti vuttā.  pakati ca sabhāvoti. eteneva diṭṭhiyāpi visuṃ cariyābhāvābhāvo saṃvaṇṇitoti daṭṭhabbo.  ^b^aṭṭhakathāyaṃ^eb^ pana mohacariyantogadhāva ^a^V1.0115^ea^ diṭṭhicariyāti dassetuṃ ^b^``mohanidānattā cā''^eb^tiādi  vuttaṃ. tattha ^b^ca^eb^-saddena sampayogaṃ samuccinoti mohanidānattā, mohasampayuttattā  cāti. <br/><br/>[03] 44^b^.^eb^ ^b^kiṃ sappāya^eb^nti kīdisaṃ senāsanādisappāyaṃ. ^b^pubbāciṇṇaṃ^eb^ purimajātīsu  ācaritaṃ. ^b^ekacce^eb^ti ^b^upatissattheraṃ^eb^ sandhāyāha. tena hi ^b^vimuttimagge^eb^  tathā vuttaṃ. ^b^pubbe kirā^eb^ti ^b^kira^eb^-saddo arucisūcanattho. ^b^iṭṭhappayogo^eb^ manāpakiriyā.  ^b^subhakammabahulo^eb^ yebhuyyena sobhanakammakārī. na sabbe rāgacaritā eva honti,  aluddhānampi pubbe iṭṭhappayogasubhakammabahulatāsambhavato, saggā cavitvā idhūpapattisambhavato  ca. etena asati pubbahetuniyāme yathāvuttakāraṇamattena na tesaṃ luddhatā, luddhabhāvahetukā  ca rāgacariyāti imamatthaṃ dasseti.<br/><br/>[03] ^b^itare^eb^ti chedanādikammabahulā nirayādito idhūpapannā ca na sabbe dosamohacaritā eva  hontīti yojanā. idhāpi yathāvuttakāraṇassa kodhanabhāve, mūḷhabhāve ca anekantikattā  dosamohacaritatāyapi anekaṃsikatā veditabbā. dhātūnaṃ ussadaniyamo yadi pamāṇato,  so natthi, atha sāmatthiyato, sopi ekaṃsiko na upalabbhatīti dassento āha ^b^``yathāvutteneva  nayena ussadaniyamo nāma natthī''^eb^ti. tattha ^b^yathāvuttenevā^eb^ti ``dvinnaṃ pana dhātūna''ntiādinā  vuttappakāreneva. ^b^dosaniyame^eb^ti semhādidosādhikatāya rāgādicarito hotīti  dosavasena cariyāniyame ``semhādhiko rāgacarito''ti vatvā puna ``semhādhiko mohacarito''ti,  ``vātādhiko mohacarito''ti vatvā puna ``vātādhiko rāgacarito''ti ca vuttattā  ^b^tampi^eb^ dosavasena niyamavacanaṃ ^b^pubbāparaviruddhameva^eb^. ^b^aparicchinnavacana^eb^nti ^a^M1.0124^ea^  paricchedakārikāya paññāya na paricchinditvā vuttavacanaṃ, anupaparikkhitavacananti attho.<br/><br/>[03] ^b^ussadakittane^eb^ti vipākakathāyaṃ gahitaussadakittane. ^b^pubbahetuniyāmenā^eb^ti purimabhave  pavattalobhādihetuniyāmena. ^b^niyāmo^eb^ti ca tesaṃyeva lobhādīnaṃ paṭiniyato lubbhanādisabhāvo  daṭṭhabbo. lobho ussado etesanti ^b^lobhussadā,^eb^ ussannalobhā, lobhādhikāti attho.  ^b^amohussadā cā^eb^ti ettha ^b^ca^eb^-saddo sampiṇḍanattho. tena ye ime lobhussadatādīnaṃ paccekaṃ  vomissato ca cuddasa pabhedā icchitā, te anavasesato sampiṇḍeti yathāvuttesu chasveva  tesaṃ antogadhattā. phalabhūtā cettha lobhussadatādayo daṭṭhabbā.<br/><br/>[03] idāni ^a^V1.0116^ea^ taṃ nesaṃ lobhussadatādīnaṃ paccekaṃ vomissakatādiṃ vibhāgena dassetuṃ ^b^``yassa  hī''^eb^tiādi āraddhaṃ. ^b^kammāyūhanakkhaṇe^eb^ti kammakaraṇavelāyaṃ. ^b^lobho balavā^eb^ti  lobho tajjāya paccayasāmaggiyā sāmatthiyato adhiko hoti. ^b^alobho mando^eb^ti tappaṭipakkho  alobho dubbalo. kathaṃ panete lobhālobhā aññamaññaṃ ujuvipaccanīkabhūtā ekakkhaṇe pavattantīti?  na kho panetaṃ evaṃ daṭṭhabbaṃ ``ekakkhaṇe pavattantī''ti. nikantikkhaṇaṃ pana āyūhanapakkhiyameva  katvā evaṃ vuttaṃ. eseva nayo sesesupi. ^b^pariyādātu^eb^nti abhibhavituṃ ^b^na sakkoti^eb^.  yo hi ``evaṃsundaraṃ evaṃvipulaṃ evaṃmahagghañca na sakkā dātu''ntiādinā amuttacāgatādivasena  pavattāya cetanāya sampayutto alobho, so sammadeva lobhaṃ pariyādātuṃ na sakkoti.  dosamohānaṃ anuppattiyā, tādisapaccayalābhena ca ^b^adosāmohā balavanto. tasmā^eb^ti lobhādosāmohānaṃ  balavabhāvato, alobhadosamohānañca dubbalabhāvatoti vuttameva kāraṇaṃ paccāmasati. ^b^so^eb^ti  taṃsamaṅgīpuggalo. ^b^tena kammenā^eb^ti tena lobhādiupanissayavatā kusalakammunā. ^b^sukhasīlo^eb^ti  sakhilo. tamevatthaṃ ^b^``akkodhano''^eb^ti pariyāyena vadati.<br/><br/>[03] ^b^purimanayenevā^eb^ti pubbe vuttanayānusārena mandā alobhādosā lobhadose pariyādātuṃ  na sakkonti, amoho pana balavā mohaṃ pariyādātuṃ sakkotīti evaṃ tattha tattha vāre  yathārahaṃ atidesattho ^a^M1.0125^ea^ veditabbo. ^b^duṭṭho^eb^ti kodhano. ^b^dandho^eb^ti  mandapañño. ^b^sīlako^eb^ti sukhasīlo.<br/><br/>[03] ettha ca lobhavasena, dosamohalobhadosalobhamohadosamohalobhadosamohavasenāti tayo ekakā, tayo  dukā, eko tikoti lobhādiussadavasena akusalapakkheyeva satta vārā, tathā kusalapakkhe  alobhādiussadavasenāti cuddasa vārā labbhanti. tattha alobhadosāmohā, alobhādosamohā,  alobhadosamohā balavantoti āgatehi kusalapakkhe tatiyadutiyapaṭhamavārehi dosussadamohussadadosamohussadavārā  gahitā eva honti, tathā akusalapakkhe lobhādosamohā, lobhadosāmohā, lobhādosāmohā  balavantoti āgatehi tatiyadutiyapaṭhamavārehi adosussadāmohussadādosāmohussadavārā  gahitā evāti akusalakusalapakkhesu tayo tayo vāre antogadhe katvā aṭṭheva vārā  dassitā. ye pana ubhayesaṃ missatāvasena lobhālobhussadavārādayo apare ekūnapaññāsa  vārā dassetabbā, te alabbhanato eva na dassitā. na hi ekasmiṃ santāne antarena avatthantaraṃ  ``lobho ca balavā, alobho cā''tiādi yujjatīti, paṭipakkhavasena vā hi etesaṃ balavadubbalabhāvo,  sahajātadhammavasena ^a^V1.0117^ea^ vā. tattha lobhassa tāva paṭipakkhavasena alobhena anadhibhūtatāya balavabhāvo,  tathā dosamohānaṃ adosāmohehi. alobhādīnaṃ pana lobhādiabhibhavanato, sabbesañca samānajātiyamabhibhuyya  pavattivasena sahajātadhammato balavabhāvo. tena vuttaṃ ^b^aṭṭhakathāyaṃ^eb^ ``lobho balavā alobho  mando, adosāmohā balavanto dosamohā mandā''ti. so ca nesaṃ mandabalavabhāvo purimūpanissayato  tathā āsayassa paribhāvitatāya veditabbo.<br/><br/>[03] ^b^yo luddhoti vutto^eb^ti yo ussadakittane ``luddho''ti vutto, ^b^ayaṃ^eb^ idha cariyāvicāre  ^b^``rāgacarito''^eb^ti veditabbo. ^b^duṭṭhadandhā^eb^ti ``duṭṭho, dandho''ti ca vuttā yathākkamaṃ  ^b^dosamohacaritā. paññavā^eb^ti sātisayaṃ sappañño. yato saddhāvitakkesu vijjamānesupi  ^b^buddhicarito^eb^ti vuccati. alobhādosānaṃ ^a^M1.0126^ea^ balavabhāvo saddhūpanissayatāya  vinā na hotīti āha ^b^``aluddhāduṭṭhā pasannapakatitāya saddhācaritā''^eb^ti.<br/><br/>[03] ayañca nayo sādhāraṇato vuttoti nibbattitapubbahetuniyāmavaseneva buddhicaritādikepi  dassetuṃ ^b^``yathā vā''^eb^tiādi vuttaṃ. tattha ^b^amohaparivārenā^eb^ti amohaparikkhittena,  upanissayato sampayogato ca paññāya abhisaṅkhatenāti attho. sesapadattayepi eseva nayo.  ^b^lobhādinā vomissaparivārenā^eb^ti ettha lobhamohādinā aññamaññāviruddhavomissaparivārenāti  attho. avirodho ca yugaggāhavasena appavattiyā veditabbo. tathā hi saddhānusāridhammānusārigottāni  aññamaññampi bhinnasabhāvāneva. ekaṃsena ca missakacariyāpi sampaṭicchitabbā pubbahetuniyāmena  cariyāsiddhito. tathā ceva ussadakittanaṃ pavattaṃ yathārahaṃ lobhālobhādīnaṃ vipākassa  paccayabhāvato. tenāha ^b^paṭisambhidāmagge^eb^ (paṭi0 ma0 1.232) -- <br/><br/>[02] ``gatisampattiyā ñāṇasampayutte katamesaṃ aṭṭhannaṃ hetūnaṃ paccayā upapatti hoti?  kusalakammassa javanakkhaṇe tayo hetū kusalā tasmiṃ khaṇe jātacetanāya sahajātapaccayā honti,  tena vuccati kusalamūlapaccayāpi saṅkhārā. nikantikkhaṇe dve hetū akusalā tasmiṃ  khaṇe jātacetanāya sahajātapaccayā honti, tena vuccati akusalamūlapaccayāpi saṅkhārā. paṭisandhikkhaṇe  tayo hetū abyākatā tasmiṃ khaṇe jātacetanāya sahajātapaccayā honti, tena vuccati nāmarūpapaccayāpi  viññāṇaṃ, viññāṇapaccayāpi nāmarūpa''nti -- <br/><br/>[25] ādi ^a^V1.0118^ea^. pubbahetuniyāmena ca yathā tihetukassa paññāveyyattiyaṃ, na tathā duhetukassa.  yathā ca duhetukassa itikattabbatā nepakkaṃ, na tathā ahetukassa. evaṃ lobhussadādayo  puggalā rāgacaritādayo hontīti niṭṭhamettha gantabbanti. yathāvuttamatthaṃ nigamavasena  dassetuṃ ^b^``evaṃ lobhādīsū''^eb^tiādi vuttaṃ. <br/><br/>[03] 45^b^.^eb^ ^b^tatrā^eb^ti ^a^M1.0127^ea^ tasmiṃ pucchāvacane. ^b^nayo^eb^ti jānananayo. puggalādhiṭṭhānena  vuttopi attho dhammamukheneva paññāyatīti dhammādhiṭṭhānenāha ^b^``cariyāyo vibhāvaye''^eb^ti.  ^b^pakatigamanenā^eb^ti akittimena sabhāvagamanena. ^b^cāturiyenā^eb^ti cāturabhāvena  siṅgārena. ^b^ukkuṭika^eb^nti asamphuṭṭhamajjhaṃ. ^b^khaṇanto viyā^eb^ti bhūmiṃ khaṇanto viya.  ^b^anukaḍḍhita^eb^nti pādanikkhepasamaye kaḍḍhanto viya pādaṃ nikkhipati. tenassa padaṃ anukaḍḍhitaṃ  pacchato añchitaṃ hoti. ^b^paribyākulāyā^eb^ti parito āluḷitāya. ^b^chambhito viyā^eb^ti  vitthāyanto viya. bhīto viyāti keci. ^b^sahasānupīḷita^eb^nti aggapādena, paṇhiyā  ca sahasāva sannirujjhitaṃ. ^b^vivaṭṭacchadassā^eb^ti vinivaṭṭacchadanassa pahīnakilesassa. ^b^idamīdisaṃ  pada^eb^nti bhagavato padaṃ disvā vadati.<br/><br/>[03] ^b^pāsādika^eb^nti pasādāvahaṃ. ^b^madhurākāra^eb^nti iṭṭhākāraṃ. ^b^thaddhākāra^eb^nti thambhitākāraṃ.  ^b^ataramāno^eb^ti nataramāno, saṇikanti attho. ^b^samodhāyā^eb^ti sammadeva odhāya avikkhipitvā.  ^b^nipajjitvā^eb^ti kāyapasāraṇalakkhaṇāya nipajjāya seyyāya nipajjitvā ^b^sayati^eb^ niddāyati.  ^b^pakkhittakāyo^eb^ti avakkhittakāyo avaso viya sahasā patitakāyo. ^b^dussaṇṭhāna^eb^nti  virūpasannivesaṃ. ^b^vikkhittakāyo^eb^ti ito cito ca khittāṅgapaccaṅgo.<br/><br/>[03] ^b^samparivattaka^eb^nti samparivattitvā. ^b^āloḷayamāno^eb^ vālikākacavarāni ākulayanto.<br/><br/>[03] ^b^nipuṇamadhurasamasakkaccakārī^eb^ti sukosallaṃ sundaraṃ avisamaṃ sābhisaṅkhārañca karaṇasīlo.  ^b^gāḷhathaddhavisamakārī^eb^ti thiraṃ asithilaṃ visamañca karaṇasīlo. ^b^aparicchinnaṃ^eb^ apariniṭṭhitaṃ.<br/><br/>[03] ^b^mukhapūraka^eb^nti mukhassa pūraṇaṃ mahantaṃ. ^b^arasapaṭisaṃvedī^eb^ti narasapaṭisaṃvedī. ^b^bhājane  chaḍḍento^eb^ti bhojanabhājane sitthāni chaḍḍento. ^b^mukhaṃ makkhento^eb^ti bahimukhaṃ makkhento.<br/><br/>[03] ^b^kilantarūpo^eb^ ^a^V1.0119^ea^ ^b^viyā^eb^ti tassa asahanena khedappatto viya. ^b^aññāṇupekkhāyā^eb^ti aññāṇabhūtāya  upekkhāya. aññāṇasaṅkhātāya upekkhāyāti keci.<br/><br/>[03] ^b^māyā^eb^dīsu ^a^M1.0128^ea^ santadosapaṭicchadanalakkhaṇā ^b^māyā^eb^. asantaguṇapakāsanalakkhaṇaṃ  ^b^sāṭheyyaṃ^eb^. unnatilakkhaṇo ^b^māno^eb^. asantaguṇasambhāvanāmukhena paṭiggahaṇe amattaññutālakkhaṇā  ^b^pāpicchatā^eb^. santaguṇasambhāvanāmukhena paṭiggahaṇe amattaññutālakkhaṇā ^b^mahicchatā^eb^.  sakalābhena asantussanalakkhaṇā ^b^asantuṭṭhitā^eb^. vijjhanaṭṭhena ^b^siṅgaṃ,^eb^ siṅgāratānāgarikabhāvasaṅkhātaṃ  kilesasiṅgaṃ. attano sarīrassa, cīvarādiparikkhārassa ca maṇḍanavasena pavattaṃ loluppaṃ  ^b^cāpalyaṃ. evamādayo^eb^ti ettha ^b^ādi^eb^-saddena ahirikānottappamadappamādādayo saṅgayhanti.<br/><br/>[03] parāparādhassa upanayhanalakkhaṇo ^b^upanāho^eb^. paresaṃ guṇamakkhaṇalakkhaṇo ^b^makkho^eb^. parassa  guṇe ḍaṃsitvā apanento viya yugaggāhalakkhaṇo ^b^paḷāso^eb^. parasampattiusūyanalakkhaṇā ^b^issā^eb^.  attasampattinigūhanalakkhaṇaṃ ^b^macchariyaṃ^eb^. idha ^b^ādi^eb^-saddena dovacassatāpāpamittatādīnaṃ  saṅgaho daṭṭhabbo.<br/><br/>[03] anussāhanaṃ ^b^thinaṃ^eb^. asattivighāto ^b^middhaṃ^eb^. cetaso avūpasamo ^b^uddhaccaṃ^eb^. vippaṭisāro  ^b^kukkuccaṃ^eb^. saṃsayo ^b^vicikicchā^eb^. ayoniso daḷhaggāho ^b^ādhānaggāhitā^eb^.  yathāgahitassa micchāgāhassa dubbiveṭhiyatā ^b^duppaṭinissaggiyatā^eb^. idha ^b^ādi^eb^-saddena  muṭṭhasaccāsampajaññādīnaṃ saṅgaho daṭṭhabbo.<br/><br/>[03] ^b^muttacāgatā^eb^ti vissaṭṭhacāgatā nissaṅgapariccāgo. yathā māyādayo, tathā pavattā akusalakkhandhā,  yathā ^b^ariyānaṃ dassanakāmatā^eb^dayo, tathā pavattā kusalakkhandhā veditabbā. <br/><br/>[01] ^b^pasādanīyaṭṭhānaṃ^eb^ nāma vatthuttayaṃ. ^b^saṃvejanīyaṭṭhānāni^eb^ jātiādīni. ^b^kusalānuyoge^eb^ti  kusaladhammabhāvanāyaṃ. ``evañca evañca karissāmī''ti kiccānaṃ rattibhāge parivitakkanaṃ  ^b^rattiṃ dhūmāyanā^eb^. tathāvitakkitānaṃ tesaṃ divasabhāge anuṭṭhānaṃ ^b^divā pajjalanā.  hurāhuraṃ dhāvanā^eb^ti ito cito ca tattha tattha ārammaṇe cittavosaggo. tenevāha  ``idaṃ pure cittamacāri cārikaṃ, yenicchakaṃ ^a^V1.0120^ea^ yatthakāmaṃ yathāsukha''nti (dha0  pa0 326), ``cittamassa vidhāvatī''ti (saṃ0 ni0  1.55) ca.<br/><br/>[03] dhammappavattidassanādi ^a^M1.0129^ea^ ca pāḷiyaṃ, aṭṭhakathāyañca anāgatamevāti na sakkā  vattunti ^b^``sabbākārenā''^eb^ti vuttaṃ. kiñci kiñci āgatampi atthevāti  hi adhippāyo. ``na sārato paccetabba''nti vatvā tattha kāraṇaṃ dassento ^b^``rāgacaritassa  hī''^eb^tiādimāha. ^b^appamādavihārino^eb^ti tattha vinidhāya bhāvaṃ paṭipajjanena appamādakārino.  ^b^bhinnalakkhaṇā iriyāpathādayo^eb^ti cāturiyena acāturiyena saṇikaṃ, sahasā ca gamanādayo.  ^b^na upapajjantī^eb^ti na yujjanti. ^b^pucchitvā jānitabba^eb^nti dhammappavattiādiṃ pucchitvā  jānitabbaṃ. <br/><br/>[03] 46^b^.^eb^ ^b^sappāyaṃ^eb^ hitaṃ, kilesavighātīti attho. ^b^adhotavedika^eb^nti aparisuddhaparikkhepavedikaṃ.  ^b^bhūmaṭṭhaka^eb^nti bhūmitaleyeva uṭṭhāpitaṃ uparimatalarahitaṃ. ekato onatassa pabbatapādassa  heṭṭhābhāgo akatabhittibhūmiparikammo ^b^akatapabbhāro. jatukābharita^eb^nti adhomukhāhi  olambamānamukhāhi khuddakavaggulīhi paripuṇṇaṃ. ^b^oluggavilugga^eb^nti chinnabhinnaṃ.  ^b^ujjaṅgalaṃ^eb^ lūkhadhūsaraṃ chāyūdakarahitaṃ. sīhabyagghādibhayena ^b^sāsaṅkaṃ. durūpa^eb^nti  virūpaṃ. ^b^dubbaṇṇa^eb^nti asundaravaṇṇaṃ, dussaṇṭhānaṃ vā. jālākārena katapūvaṃ ^b^jālapūvaṃ.  sāṇi viya kharasamphassa^eb^nti sāṇiphalako viya dukkhasamphassaṃ. bhārikabhāvena,  antarantarā tunnakaraṇena ca ^b^kicchapariharaṇaṃ. āṇigaṇṭhikāhato^eb^ti āṇinā,  gaṇṭhiyā ca hatasobho. idaṃ rāgacaritassa sappāyaṃ, evamassa kilesasamudācāro na hotīti  adhippāyo. eseva nayo sesesupi. <br/><br/>[01] ^b^disāmukha^eb^nti disābhimukhaṃ, abbhokāsābhimukhanti adhippāyo. ^b^mahākasiṇa^eb^nti  mahantaṃ kasiṇamaṇḍalaṃ. ^b^sesaṃ^eb^ senāsanādīsu yaṃ vattabbaṃ mohacaritassa, taṃ dosacaritassa  vuttasadisameva.<br/><br/>[03] ^b^vitakkavidhāvanasseva paccayo hoti^eb^ yathā taṃ āyasmato ^b^meghiyattherassa. darīmukhe^eb^ti  pabbatavivare. ^b^paritta^eb^nti suppasarāvamattaṃ.<br/><br/>[03] pabhedaparicchedato nidānaparicchedato vibhāvanaparicchedato sappāyaparicchedatoti paccekaṃ  ^b^pariccheda^eb^-saddo yojetabbo. ^b^vibhāvanā^eb^ti ``ayaṃ rāgacarito''tiādinā jānanavibhāvanā.  ekaccakasiṇānussatiṭṭhānamattassa ^a^V1.0121^ea^ pasaṅgena kathitattā vuttaṃ ^b^``na ca tāva cariyānukūlaṃ  kammaṭṭhānaṃ sabbākārena āvikata''^eb^nti. 


volume: 149
item: 35
title: dasapalibodhavaṇṇanā^kammaṭṭhānadāyakavaṇṇanā^cariyāvaṇṇanā^cattālīsakammaṭṭhānavaṇṇanā^
content:
  [03] 47^b^.^eb^ ^b^saṅkhātaniddesato^eb^ti ^a^M1.0130^ea^ saṅkhātānaṃ ``cattālīsāyā''ti saṅkhyāvasena  gahitānaṃ uddiṭṭhānaṃ niddesato. ``ettha ettakāni upacārajjhānāvahāni, ettakāni appanājjhānāvahānī''ti  ^b^upacārappanāvahato^eb^. ``ettakāni ekajjhānikāni, ettakāni dukatikajjhānikāni,  ettakāni sakalajjhānikānī''ti ^b^jhānappabhedato^eb^. ``etesu aṅgasamatikkamo, etesu  ārammaṇasamatikkamo''ti evaṃ ^b^samatikkamato^eb^. ``ettakānettha vaḍḍhetabbāni, ettakāni  na vaḍḍhetabbānī''ti ^b^vaḍḍhanāvaḍḍhanato. ārammaṇato^eb^ti sabhāvadhammanimittanavattabbavasena,  calitācalitavasena ca ārammaṇavibhāgato. ^b^bhūmito^eb^ti kāmāvacarādibhūmivibhāgato.  ^b^gahaṇato^eb^ti diṭṭhādivasena gahaṇavibhāgato. ^b^paccayato^eb^ti āruppādīnaṃ yathārahaṃ paccayabhāvato.  ^b^cariyānukūlato^eb^ti rāgacariyādīnaṃ anukūlabhāvato.<br/><br/>[03] ^b^kammaṭṭhānānī^eb^ti ārammaṇabhāvena yogakammassa pavattiṭṭhānāni. ^b^catukkajjhānikā^eb^ti  catubbidharūpāvacarajjhānavanto, tesaṃ ārammaṇabhūtāti attho. catukkanayavasena cetaṃ vuttaṃ.  ^b^tikacatukkajjhānikesū^eb^ti tikajjhānikesu purimesu brahmavihāresu, catukkajjhānikesu  ānāpānakasiṇesu. ^b^sesesū^eb^ti vuttāvasesesu ekavīsatiyā kammaṭṭhānesu.<br/><br/>[03] dibbacakkhunā diṭṭhahadayarūpassa sattassa cittaṃ ādikammiko cetopariyañāṇena paricchindituṃ  sakkoti, na itarassāti kasiṇapharaṇaṃ cetopariyañāṇassa paccayo hoti. tena vuttaṃ  ^b^``parasattānañca cetasā cittamaññātuṃ samattho hotī''^eb^ti. ^b^okāsena paricchinnattā^eb^ti  attano ṭhitokāsena paricchinnattā. tathā uggahakosallassa sampāditattā paricchinnākāreneva  tāni upatiṭṭhanti, tasmā na tattha vaḍḍhanāti adhippāyo. sace pana koci vaḍḍheyya, na tena  koci guṇoti dassento āha ^b^``ānisaṃsābhāvā cā''^eb^ti. ^b^``tesu panā''^eb^tiādinā  tameva ānisaṃsābhāvaṃ vivarati. yasmā vaḍḍhitesu kuṇaparāsiyeva vaḍḍhati, avaḍḍhitepi  kāmarāgavikkhambhanā ^a^V1.0122^ea^ hotiyeva, tasmā ānisaṃsābhāvo. ^b^vibhūtā^eb^ti vipulārammaṇatāya  supākaṭā, vaḍḍhitanimittatāya appamāṇārammaṇabhāvena paribyattāti attho.<br/><br/>[03] ^b^kevala^eb^nti ^a^M1.0131^ea^ sakalaṃ anavasesaṃ. ^b^``pathaviṃ ima''^eb^nti vacanaṃ upaṭṭhānākārena  vuttaṃ, na nimittassa vaḍḍhanenāti adhippāyo. ^b^lābhittā^eb^ti sātisayaṃ lābhitāya,  ukkaṃsagatavasibhāvatoti attho. thero hi paramāya vasipattiyā assamaṇḍale assaṃ sārento  viya yattha tattha nisinnopi ṭhitopi taṃ jhānaṃ samāpajjateva. tenassa samantato nimittaṃ  vaḍḍhitaṃ viya upaṭṭhāsi. tena vuttaṃ ^b^``sabbadisāsū''^eb^tiādi.<br/><br/>[03] ^b^vuttā^eb^ti ^b^dhammasaṅgahe^eb^ vuttā. ^b^mahante^eb^ti vipule. ninnathalādivasena hi ekadese  aṭṭhatvā samantato gahaṇavasena sakalasarīre nimittaṃ gaṇhantassa taṃ mahantaṃ hoti. ^b^mahante^eb^  vā sarīre. ^b^appake^eb^ti sarīrassa ekadese ^b^nimittaṃ gaṇhātī^eb^ti yojanā. ^b^appake^eb^  vā khuddake dārakasarīre. ^b^eta^eb^nti asubhanimittaṃ. ^b^ādīnava^eb^nti ``asubharāsi  eva vaḍḍhati, na ca koci ānisaṃso''ti ^b^vuttaṃ^eb^ ādīnavaṃ.<br/><br/>[03] ^b^sesānipi na vaḍḍhetabbānī^eb^ti saṅkhepato vuttamatthaṃ upapattito vivarituṃ ^b^``kasmā''^eb^tiādi  vuttaṃ. picupiṇḍādivasena upaṭṭhahantampi nimittaṃ vātasaṅghātasannissayanti katvā  vuttaṃ ^b^``vātarāsiyeva vaḍḍhatī''^eb^ti. ^b^okāsena paricchinna^eb^nti nāsikaggamukhanimittādiokāsena  saparicchedaṃ. vāyokasiṇavaḍḍhane viya na ettha koci guṇo, kevalaṃ vātavaḍḍhanamevāti  āha ^b^``sādīnavattā''^eb^ti. ^b^tesa^eb^nti brahmavihārānaṃ. ^b^nimitta^eb^nti ārammaṇaṃ.  ^b^na ca tena attho atthī^eb^ti tena sattarāsivaḍḍhanena pathavīkasiṇādivaḍḍhane viya kiñci payojanaṃ  natthi. ^b^pariggahavasenā^eb^ti apariggahitassa bhāvanāvisayassa pariggahavasena, na nimittavaḍḍhanavasena.  tenāha ^b^``ekāvāsadviāvāsādinā''^eb^tiādi. ^b^etthā^eb^ti brahmavihārabhāvanāyaṃ.  ^b^yadaya^eb^nti yaṃ paṭibhāganimittaṃ ayaṃ yogī. sīmāsambhedeneva hettha upacārajjhānuppatti,  na nimittuppattiyā. yadi evaṃ kathaṃ parittādiārammaṇatā jhānassāti āha ^b^``parittāppamāṇārammaṇatāpettha  pariggahavasenā''^eb^ti, katipaye satte pariggahetvā pavattā mettādayo parittārammaṇā,  bahuke appamāṇārammaṇāti attho. ^b^ākāsaṃ kasiṇugghāṭimattā^eb^ na vaḍḍhetabbanti  yojanā. vakkhati vā yaṃ tena sambandhitabbaṃ. parikappajameva ārammaṇaṃ vaḍḍhetuṃ sakkā,  na itaranti āha ^b^``na hi sakkā sabhāvadhammaṃ^eb^ ^a^V1.0123^ea^ ^b^vaḍḍhetu''^eb^nti ^a^M1.0132^ea^.  āruppānaṃ parittāppamāṇārammaṇatā parittakasiṇugghāṭimākāse, vipulakasiṇugghāṭimākāse  ca pavattiyā veditabbā. ^b^sesāni^eb^ buddhānussatiādīni dasa kammaṭṭhānāni. ^b^animittattā^eb^ti  paṭibhāganimittābhāvā.<br/><br/>[03] ^b^paṭibhāganimittārammaṇānī^eb^ti paṭibhāganimittabhūtāni ārammaṇāni. ^b^sesāni^eb^ aṭṭhārasa.  ^b^sesāni chā^eb^ti cattāro brahmavihārā, ākāsānañcāyatanaṃ, ākiñcaññāyatananti imāni  sesāni cha. vissandamānapubbatāya ^b^vipubbakaṃ^eb^. paggharamānalohitatāya ^b^lohitakaṃ^eb^.  kimīnaṃ pacalanena ^b^puḷuvakaṃ,^eb^ calitārammaṇaṃ vuttaṃ. vātapānavivarādīhi antopaviṭṭhassa  sūriyālokādikassa calanākāro paññāyatīti ^b^obhāsamaṇḍalārammaṇa^eb^mpi calitārammaṇaṃ  vuttaṃ. ^b^pubbabhāge^eb^ti paṭibhāganimittappavattiyā pubbabhāge. ^b^sannisinnamevā^eb^ti  santaṃ niccalameva.<br/><br/>[03] ^b^devesū^eb^ti kāmāvacaradevesu, tattha asubhānaṃ paṭikūlassa ca āhārassa abhāvato. assāsapassāsānaṃ  brahmaloke abhāvato ^b^``ānāpānassati cā''^eb^ti vuttaṃ.<br/><br/>[03] ^b^diṭṭhenā^eb^ti diṭṭhena vatthunā kāraṇabhūtena. ^b^gahetabbānī^eb^ti uggahetabbāni, uppādetabbauggahanimittānīti  attho. tenāha ^b^``pubbabhāge''^eb^tiādi. ^b^tassā^eb^ti kāyagatāsatiyā. ucchusassādīnaṃ  pattesu pacalamānavaṇṇaggahaṇamukhena vā tassa gahetabbattā vuttaṃ ^b^``vāyokasiṇaṃ diṭṭhaphuṭṭhenā''^eb^ti.  ^b^na ādikammikena gahetabbānī^eb^ti ādikammikena na gahetabbāni, bhāvanārambhavasena  na paṭṭhapetabbāni, heṭṭhime tayo brahmavihāre, kasiṇesu rūpāvacaracatutthajjhānañca anadhigantvā  sampādetuṃ asakkuṇeyyattā.<br/><br/>[03] ^b^imesu pana kammaṭṭhānesū^eb^ti ettha kammaṭṭhānaggahaṇena yathārahaṃ ārammaṇānaṃ, jhānānañca gahaṇaṃ  veditabbaṃ. ^b^sukhavihārassā^eb^ti diṭṭhadhammasukhavihārassa.<br/><br/>[03] ^b^``ekādasa kammaṭṭhānāni anukūlānī''^eb^ti ujuvipaccanīkavasena cetaṃ vuttaṃ. evaṃ  sesesupi. vakkhati hi ``sabbañceta''ntiādi. ^b^anukūlāni^eb^ rāgavikkhambhanassa  upāyabhāvato. aṭṭha anukūlānīti yojanā. evaṃ sesesu. ^b^eka^eb^nti idaṃ anussatiapekkhaṃ  anussatīsu ekanti, na mohacaritavitakkacaritāpekkhaṃ tesaṃ aññassāpi anukūlassa  alabbhanato ^a^V1.0124^ea^. ^b^``saddhācaritassa^eb^ ^a^M1.0133^ea^ ^b^purimā cha anussatiyo''^eb^ti idaṃ atisappāyavasena  vuttaṃ. imasseva ujuvipaccanīkaṃ imassa atisappāyanti gahetabbassa visesassa abhāvato  ^b^sabbacaritānaṃ anukūlāni. paritta^eb^nti sarāvamattaṃ, ^b^appamāṇa^eb^nti tato  adhikapamāṇaṃ. ^b^parittaṃ^eb^ vā suppasarāvamattaṃ, ^b^appamāṇaṃ^eb^ adhikapamāṇaṃ khalamaṇḍalādikasiṇabhāvena  pariggahitaṃ.<br/><br/>[03] ^b^cattāro dhammā^eb^ti cattāro manasikaraṇīyā dhammā. ^b^uttarī^eb^ti sīlasampadā, kalyāṇamittatā,  sappāyadhammassavanaṃ, vīriyaṃ; paññāti imesu pañcasu dhammesu patiṭṭhānato upari. ^b^asubhā^eb^ti  asubhabhāvanā ekādasasu asubhakammaṭṭhānesu bhāvanānuyogā. ^b^mettā^eb^ti anodhiso,  odhiso vā pavattā mettābhāvanā. ^b^ānāpānassatī^eb^ti soḷasavatthukā ānāpānassatisamādhibhāvanā.  ^b^vitakkupacchedāyā^eb^ti micchāvitakkānaṃ upacchindanatthāya. ^b^aniccasaññā^eb^ti ``sabbe  saṅkhārā aniccā''ti (a0 ni0  3.137; dha0 pa0 277; mahāni0 27) evaṃ pavattā  aniccānupassanā. ^b^asmimānasamugghātāyā^eb^ti ``asmī''ti uppajjanakassa navavidhassāpi  mānassa samucchindanāya. ettha hi ekasseva cattāro dhammā bhāvetabbā vuttā, na ekassa  catucariyatāya. tena viññāyati ``sabbānipi kammaṭṭhānāni sabbākusalavikkhambhanāni sabbakusalaparibrūhanānī''ti.<br/><br/>[03] ^b^ekasseva satta kammaṭṭhānāni vuttāni,^eb^ na cāyasmā rāhulo sabbacaritoti adhippāyo.  ^b^vacanamatte^eb^ti ``asukakammaṭṭhānaṃ asukacaritassa anukūla''nti evaṃ vuttavacanamatte.  ^b^adhippāyo^eb^ti tathāvacanassa adhippāyo. so pana ``sabbañceta''ntiādinā vibhāvito  eva. <br/><br/>[03] 48^b^.^eb^ ``piyo garū''tiādinā (a0 ni0  7.37) vuttappakāraṃ ^b^kalyāṇamittaṃ^eb^.  ``attano pattacīvaraṃ sayameva gahetvā''tiādinā vuttanayena ^b^upasaṅkamitvā. somanassameva  uppajjati^eb^ ``evaṃ bahuparissayoyaṃ attabhāvo ṭhāneyeva mayā niyyātito''ti. tenāha  ^b^``yathā hī''^eb^tiādi. <br/><br/>[01] ^b^atajjanīyo^eb^ti na tajjetabbo na niggahetabbo. svāyaṃ atajjanīyabhāvo dovacassatāya  vā siyā, ācariye aniviṭṭhapematāya vāti tadubhayaṃ dassetuṃ ^b^``dubbaco vā''^eb^tiādi  vuttaṃ. yo hi ācariyena tajjiyamāno kopañca dosañca apaccayañca pātukaroti, yo  vā ``kimassa ^a^M1.0134^ea^ ^a^V1.0125^ea^ santike vāsenā''ti pakkamati, ayaṃ duvidhopi atajjanīyo.  ^b^dhammenā^eb^ti ovādānusāsanidhammena. ^b^gūḷhaṃ gantha^eb^nti kammaṭṭhānaganthaṃ, saccapaṭiccasamuppādādisahitaṃ  gambhīraṃ suññatāpaṭisaṃyuttañca.<br/><br/>[03] ^b^tumhākamatthāyāti vutte^eb^ti ``sataporise papāte patanena tumhākaṃ koci attho hotī''ti  kenaci vutte. ^b^ghaṃsento^eb^ti ``manussakakkena tumhākaṃ koci attho''ti vutte  ghaṃsento ^b^niravasesaṃ^eb^ attabhāvaṃ ^b^khepetuṃ ussaheyyaṃ^eb^. ``mama assāsapassāsanirundhanena  tumhākaṃ koci rogavūpasamādiko attho atthī''ti kenaci vutte. tīhipi bhikkhūhi  ācariye bhattipavedanamukhena vīriyārambho eva pavedito. <br/><br/>[03] 49^b^.^eb^ aññattha pavattitvāpi cittaṃ āgamma yattha seti, so tassa āsayo ``migāsayo''  viya, āsayo eva ^b^ajjhāsayo^eb^. so duvidho vipanno, sampannoti. tattha vipanno  sassatādimicchābhinivesanissito. sampanno duvidho vaṭṭanissito, vivaṭṭanissitoti.  tesu vivaṭṭanissito ajjhāsayo ``sampannajjhāsayenā''ti idhādhippeto. idāni  naṃ vibhāgena dassetuṃ ^b^``alobhādīnaṃ vasenā''^eb^tiādi vuttaṃ. tattha ^b^chahākārehī^eb^ti  alubbhanādīhi chahi ākārehi. ^b^sampannajjhāsayenā^eb^ti pubbabhāgiyānaṃ sīlasampadādīnaṃ  sādhanavasena, lokuttarānaṃ upanissayabhāvena ca sampanno ajjhāsayo etassāti sampannajjhāsayo,  tena. alobhādayo hi anekadosavidhamanato, anekaguṇāvahato ca sattānaṃ bahukārā visesato  yogino. tathā hi alobhādayo maccheramalādīnaṃ paṭipakkhabhāvena pavattanti. vuttaṃ hetaṃ  (dha0 sa0 aṭṭha0 1 mūlarāsīvaṇṇanā) -- <br/><br/>[02] ``alobho maccheramalassa paṭipakkho, adoso dussīlyamalassa, amoho kusalesu dhammesu  abhāvanāya. alobho cettha dānahetu, adoso sīlahetu, amoho bhāvanāhetu. tesu  ca alobhena anadhikaṃ gaṇhāti luddhassa adhikaggahaṇato, adosena anūnaṃ duṭṭhassa ūnaggahaṇato,  amohena aviparītaṃ mūḷhassa viparītaggahaṇato. <br/><br/>[02] ``alobhena ^a^M1.0135^ea^ cettha vijjamānaṃ dosaṃ dosato dhārento dose pavattati,  luddho hi dosaṃ paṭicchādeti. adosena vijjamānaṃ guṇaṃ guṇato dhārento guṇe pavattati,  duṭṭho hi guṇaṃ makkheti. amohena yāthāvasabhāvaṃ yāthāvasabhāvato dhārento yāthāvasabhāve  pavattati ^a^V1.0126^ea^, mūḷho hi tacchaṃ `ataccha'nti, atacchañca `taccha'nti gaṇhāti. alobhena ca  piyavippayogadukkhaṃ na hoti luddhassa piyasabbhāvato, piyavippayogāsahanato ca, adosena  appiyasampayogadukkhaṃ na hoti duṭṭhassa appiyasabbhāvato, appiyasampayogāsahanato ca, amohena  icchitālābhadukkhaṃ na hoti, amūḷhassa hi `taṃ kutettha labbhā'ti evamādipaccavekkhaṇasabbhāvato. <br/><br/>[02] ``alobhena cettha jātidukkhaṃ na hoti alobhassa taṇhāpaṭipakkhato, taṇhāmūlakattā ca  jātidukkhassa, adosena jarādukkhaṃ na hoti tikkhadosassa khippaṃ jarāsambhavato, amohena  maraṇadukkhaṃ na hoti, sammohamaraṇañhi dukkhaṃ, na ca taṃ amūḷhassa hoti. alobhena ca  gahaṭṭhānaṃ, amohena pabbajitānaṃ, adosena pana sabbesampi sukhasaṃvāsatā hoti. <br/><br/>[02] ``visesato cettha alobhena pettivisaye upapatti na hoti, yebhuyyena hi sattā taṇhāya  pettivisayaṃ upapajjanti, taṇhāya ca paṭipakkho alobho. adosena niraye upapatti na  hoti, dosena hi caṇḍajātitāya dosasadisaṃ nirayaṃ upapajjanti, dosassa ca paṭipakkho adoso.  amohena tiracchānayoniyaṃ nibbatti na hoti, mohena hi niccasammūḷhaṃ tiracchānayoniṃ  upapajjanti, mohapaṭipakkho ca amoho. etesu ca alobho rāgavasena upagamanassa abhāvakaro,  adoso dosavasena apagamanassa, amoho mohavasena amajjhattabhāvassa. <br/><br/>[02] ``tīhipi ^a^M1.0136^ea^ cetehi yathāpaṭipāṭiyā nekkhammasaññā abyāpādasaññā avihiṃsāsaññāti  imā tisso, asubhasaññā appamāṇasaññā dhātusaññāti imā ca tisso saññāyo honti.  alobhena pana kāmasukhallikānuyogāntassa, adosena attakilamathānuyogāntassa parivajjanaṃ  hoti, amohena majjhimāya paṭipattiyā paṭipajjanaṃ. tathā alobhena abhijjhākāyaganthassa  pabhedanaṃ hoti, adosena byāpādakāyaganthassa, amohena sesaganthadvayassa. purimāni ca  dve satipaṭṭhānāni purimānaṃ dvinnaṃ ānubhāvena, pacchimāni pacchimasseva ānubhāvena  ijjhanti. <br/><br/>[02] ``alobho ^a^V1.0127^ea^ cettha ārogyassa paccayo hoti, aluddho hi lobhanīyampi asappāyaṃ na sevati,  tena arogo hoti. adoso yobbanassa, aduṭṭho hi valitapalitāvahena dosagginā aḍayhamāno  dīgharattaṃ yuvā hoti. amoho dīghāyukatāya, amūḷho hi hitāhitaṃ ñatvā ahitaṃ  parivajjento, hitañca paṭisevamāno dīghāyuko hoti. <br/><br/>[02] ``alobho cettha bhogasampattiyā paccayo cāgena bhogapaṭilābhato, adoso mittasampattiyā  mettāya mittānaṃ paṭilābhato, aparihānato ca, amoho attasampattiyā, amūḷho hi  attano hitameva karonto attānaṃ sampādeti. alobho ca dibbavihārassa paccayo hoti,  adoso brahmavihārassa, amoho ariyavihārassa. <br/><br/>[02] ``alobhena cettha sakapakkhesu sattasaṅkhāresu nibbuto hoti tesaṃ vināsena abhisaṅgahetukassa  dukkhassa abhāvā, adosena parapakkhesu, aduṭṭhassa hi verīsupi verisaññāya abhāvato,  amohena udāsīnapakkhesu amūḷhassa sabbābhisaṅgatāya abhāvato. <br/><br/>[02] ``alobhena ^a^M1.0137^ea^ ca aniccadassanaṃ hoti, luddho hi upabhogāsāya aniccepi  saṅkhāre aniccato na passati. adosena dukkhadassanaṃ, adosajjhāsayo hi pariccattāaghātavatthupariggaho  saṅkhāreyeva dukkhato passati. amohena anattadassanaṃ, amūḷho hi yāthāvagahaṇakusalo apariṇāyakaṃ  khandhapañcakaṃ apariṇāyakato bujjhati. yathā ca etehi aniccadassanādīni, evaṃ etepi  aniccadassanādīhi honti. aniccadassanena hi alobho hoti, dukkhadassanena adoso,  anattadassanena amoho. ko hi nāma `aniccamida'nti sammā ñatvā tassatthāya pihaṃ uppādeyya,  saṅkhāre vā `dukkha'nti jānanto aparampi accantatikhiṇaṃ kodhadukkhaṃ uppādeyya,  attasuññatañca bujjhitvā puna sammohaṃ āpajjeyyā''ti.<br/><br/>[03] tena vuttaṃ ``pubbabhāgiyānaṃ sīlasampadādīnaṃ sādhanavasena lokuttarānaṃ, upanissayabhāvena  ca sampanno ajjhāsayo etassāti sampannajjhāsayo''ti. tenāha ^b^``evaṃ tissannaṃ bodhīnaṃ  aññataraṃ pāpuṇātī''^eb^ti.<br/><br/>[03] idāni ^a^V1.0128^ea^ te ajjhāsaye pāḷiyāva vibhāvetuṃ ^b^``yathāhā''^eb^tiādi vuttaṃ. tattha ^b^chā^eb^ti  gaṇanaparicchedo. ^b^ajjhāsayā^eb^ti paricchinnadhammanidassanaṃ. ubhayaṃ pana ekajjhaṃ katvā  chabbidhā ajjhāsayāti attho. ^b^bodhisattā^eb^ti bujjhanakasattā, bodhiyā vā niyatabhāvena  sattā laggā, adhimuttā tanninnā tappoṇāti attho. ^b^bodhiparipākāya saṃvattantī^eb^ti  yathābhinīhāraṃ attanā pattabbabodhiyā paripācanāya bhavanti. ^b^alobhajjhāsayā^eb^ti alubbhanākārena  pavattājjhāsayā, ādito ``kathaṃ nu kho mayaṃ sabbattha, sabbadā ca aluddhā eva hessāmā''ti,  majjhe ca alubbhanavaseneva, pacchā ca tasseva rocanavasena pavattājjhāsayā. ^b^lobhe dosadassāvino^eb^ti  lubbhanalakkhaṇe lobhe sabbappakārena ādīnavadassāvino. idaṃ tassa ajjhāsayassa ekadesato  brūhanākāradassanaṃ. lobhe hi ādīnavaṃ, alobhe ca ānisaṃsaṃ passantassa alobhajjhāsayo  parivaḍḍhati, svāyaṃ tattha ādīnavānisaṃsadassanavidhi vibhāvitoyeva. sesapadesupi iminā  nayena attho veditabbo. ayaṃ ^a^M1.0138^ea^ pana viseso -- ^b^nekkhamma^eb^nti idha pabbajjā.  ^b^paviveko^eb^ tadaṅgaviveko, vikkhambhanaviveko, kāyaviveko, cittaviveko  ca. ^b^nissaraṇaṃ^eb^ nibbānaṃ. ^b^sabbabhavagatīsū^eb^ti sabbesu bhavesu, sabbāsu ca gatīsu.  ^b^tadadhimuttatāyā^eb^ti yadatthaṃ bhāvanānuyogo, yadatthā ca pabbajjā, tadadhimuttena. tenevāha  ^b^``samādhādhimuttenā''^eb^tiādi. <br/><br/>[03] 50^b^.^eb^ ^b^``kiṃ caritosī''^eb^ti pucchito sace ``na jānāmī''ti vadeyya, ^b^``ke vā  te dhammā bahulaṃ samudācarantī''^eb^ti pucchitabbo. ^b^kiṃ vā^eb^ti kiṃ asubhaṃ vā  anussatiṭṭhānaṃ vā aññaṃ vā. ^b^kiṃ te manasi karoto phāsu hotī^eb^ti cittassa  ekaggabhāvena sukhaṃ hoti. ^b^cittaṃ namatī^eb^ti pakatiyāva abhirativasena namati. ^b^evamādīhī^eb^ti  ^b^ādi^eb^-saddena iriyāpathādīnaṃ saṅgaho daṭṭhabbo. tepi hi na sabbassa ekaṃsato byabhicārino  eva. tathā hi samudācāro pucchitabbo vutto. ``asukañca asukañca manasikāravidhiṃ  katipayadivasaṃ anuyuñjāhī''ti ca vattabbo.<br/><br/>[03] ^b^``pakatiyā uggahitakammaṭṭhānassā''^eb^ti idaṃ yaṃ kammaṭṭhānaṃ gahetukāmo, tattha sajjhāyavasena  vā manasikāravasena vā kataparicayaṃ sandhāya vuttaṃ. ^b^ekaṃ dve nisajjānī^eb^ti ekaṃ  vā dve vā uṇhāsanāni. ^b^sajjhāyaṃ kāretvā^eb^ attano sammukhāva adhīyāpetvā ^b^dātabbaṃ,^eb^  so ce aññattha gantukāmoti adhippāyo. tenāha ^b^``santike vasantassā''^eb^ti. ^b^āgatāgatakkhaṇe  kathetabbaṃ,^eb^ pavattiṃ sutvāti adhippāyo.<br/><br/>[03] ^b^pathavīkasiṇa^eb^nti ^a^V1.0129^ea^ pathavīkasiṇakammaṭṭhānaṃ. ^b^katassā^eb^ti katassa kasiṇassa. ^b^taṃ taṃ  ākāra^eb^nti ācariyena kammaṭṭhāne vuccamāne padapadatthādhippāyaopammādikaṃ attano  ñāṇassa paccupaṭṭhitaṃ taṃ taṃ ākāraṃ, yaṃ yaṃ nimittanti vuttaṃ. ^b^upanibandhitvā^eb^ti  upanetvā nibaddhaṃ viya katvā, hadaye ṭhapetvā apamussantaṃ katvāti attho. ^b^evaṃ^eb^  suṭṭhu upaṭṭhitassatitāya ^b^nimittaṃ gahetvā^eb^ tattha sampajānakāritāya ^b^sakkaccaṃ suṇantena.  ta^eb^nti taṃ yathāvuttaṃ suggahitaṃ nissāya. ^b^itarassā^eb^ti tathā agaṇhantassa. ^b^sabbākārenā^eb^ti  kassacipi pakārassa tattha asesitattā vuttaṃ. <br/><br/>[06] kammaṭṭhānaggahaṇaniddesavaṇṇanā niṭṭhitā. <br/><br/>[06] iti tatiyaparicchedavaṇṇanā. 


