# pali

volume: 28
item: 59
title: mahāgosiṅgasuttaṃ^mahāgopālakasuttaṃ^cūḷagopālakasuttaṃ^cūḷasaccakasuttaṃ^
content:
  [03] 353^b^.^eb^ evaṃ ^a^T1.0422^ea^ ^a^V1.0293^ea^ me sutaṃ -- ekaṃ samayaṃ bhagavā vesāliyaṃ  viharati mahāvane kūṭāgārasālāyaṃ. tena kho pana samayena saccako  nigaṇṭhaputto vesāliyaṃ paṭivasati bhassappavādako paṇḍitavādo  sādhusammato bahujanassa. so vesāliyaṃ parisati evaṃ vācaṃ bhāsati  -- ``nāhaṃ taṃ passāmi samaṇaṃ vā brāhmaṇaṃ vā, saṅghiṃ gaṇiṃ  gaṇācariyaṃ, api arahantaṃ sammāsambuddhaṃ paṭijānamānaṃ, yo mayā  vādena vādaṃ samāraddho na saṅkampeyya na sampakampeyya na sampavedheyya,  yassa na kacchehi sedā mucceyyuṃ. thūṇaṃ cepāhaṃ acetanaṃ vādena vādaṃ  samārabheyyaṃ, sāpi mayā vādena vādaṃ samāraddhā ^a^M1.0290^ea^ saṅkampeyya  sampakampeyya sampavedheyya. ko pana vādo manussabhūtassā''ti?<br/><br/>[03] atha  kho āyasmā assaji pubbaṇhasamayaṃ nivāsetvā pattacīvaramādāya  vesāliṃ piṇḍāya pāvisi.  addasā kho saccako nigaṇṭhaputto vesāliyaṃ jaṅghāvihāraṃ  anucaṅkamamāno anuvicaramāno ^a^P1.0228^ea^ āyasmantaṃ  assajiṃ dūratova āgacchantaṃ. disvāna yenāyasmā assaji  tenupasaṅkami; upasaṅkamitvā āyasmatā assajinā saddhiṃ sammodi.  sammodanīyaṃ kathaṃ sāraṇīyaṃ vītisāretvā ekamantaṃ aṭṭhāsi.  ekamantaṃ ṭhito kho saccako nigaṇṭhaputto āyasmantaṃ assajiṃ  etadavoca -- ``kathaṃ pana, bho assaji, samaṇo gotamo sāvake  vineti, kathaṃbhāgā ^a^T1.0423^ea^ ca pana samaṇassa gotamassa sāvakesu anusāsanī  bahulā pavattatī''ti? ``evaṃ kho, aggivessana, bhagavā sāvake  vineti, evaṃbhāgā ca pana bhagavato sāvakesu anusāsanī bahulā  pavattati -- `rūpaṃ, bhikkhave, aniccaṃ, vedanā aniccā, saññā  aniccā, saṅkhārā aniccā, viññāṇaṃ aniccaṃ. rūpaṃ, bhikkhave,  anattā, vedanā anattā, saññā anattā, saṅkhārā anattā, viññāṇaṃ  anattā. sabbe saṅkhārā aniccā, sabbe dhammā anattā'ti. evaṃ  kho, aggivessana, bhagavā sāvake vineti, evaṃbhāgā ca pana bhagavato  sāvakesu anusāsanī bahulā pavattatī''ti. ``dussutaṃ vata, bho  assaji, assumha ye mayaṃ evaṃvādiṃ samaṇaṃ gotamaṃ assumha. appeva  nāma mayaṃ kadāci karahaci tena bhotā gotamena saddhiṃ  samāgaccheyyāma ^a^V1.0294^ea^, appeva nāma siyā kocideva kathāsallāpo, appeva  nāma tasmā pāpakā diṭṭhigatā viveceyyāmā''ti. <br/><br/>[03] 354^b^.^eb^ tena kho pana samayena pañcamattāni  licchavisatāni santhāgāre {sandhāgāre (ka0)} sannipatitāni honti kenacideva  karaṇīyena. atha kho saccako nigaṇṭhaputto yena te licchavī  tenupasaṅkami; upasaṅkamitvā te licchavī etadavoca -- ``abhikkamantu  bhonto licchavī, abhikkamantu bhonto licchavī, ajja me samaṇena  gotamena saddhiṃ kathāsallāpo bhavissati. sace me samaṇo gotamo  tathā patiṭṭhissati yathā ca me {yathāssa me (sī0 pī0)} ñātaññatarena sāvakena assajinā nāma  bhikkhunā patiṭṭhitaṃ, seyyathāpi ^a^T1.0424^ea^ nāma balavā puriso dīghalomikaṃ  eḷakaṃ lomesu gahetvā ākaḍḍheyya parikaḍḍheyya samparikaḍḍheyya ^a^M1.0291^ea^,  evamevāhaṃ samaṇaṃ gotamaṃ vādena vādaṃ ākaḍḍhissāmi parikaḍḍhissāmi  samparikaḍḍhissāmi. seyyathāpi nāma balavā soṇḍikākammakāro  mahantaṃ soṇḍikākiḷañjaṃ gambhīre udakarahade pakkhipitvā kaṇṇe gahetvā  ākaḍḍheyya parikaḍḍheyya samparikaḍḍheyya, evamevāhaṃ samaṇaṃ gotamaṃ  vādena vādaṃ ākaḍḍhissāmi parikaḍḍhissāmi samparikaḍḍhissāmi.  seyyathāpi nāma balavā soṇḍikādhutto vālaṃ ^a^P1.0229^ea^ {thālaṃ (ka0)}  kaṇṇe gahetvā odhuneyya niddhuneyya nipphoṭeyya {nicchādeyya (sī0 pī0 ka0),  nicchoṭeyya (ka0), nippoṭheyya (syā0 kaṃ0)} evamevāhaṃ samaṇaṃ  gotamaṃ vādena vādaṃ odhunissāmi niddhunissāmi nipphoṭessāmi.  seyyathāpi nāma kuñjaro saṭṭhihāyano gambhīraṃ pokkharaṇiṃ ogāhetvā  sāṇadhovikaṃ nāma kīḷitajātaṃ kīḷati, evamevāhaṃ samaṇaṃ gotamaṃ  sāṇadhovikaṃ maññe kīḷitajātaṃ kīḷissāmi. abhikkamantu bhonto  licchavī, abhikkamantu bhonto licchavī, ajja me samaṇena gotamena  saddhiṃ kathāsallāpo bhavissatī''ti. tatrekacce licchavī evamāhaṃsu --  ``kiṃ samaṇo gotamo saccakassa nigaṇṭhaputtassa vādaṃ āropessati,  atha kho saccako nigaṇṭhaputto samaṇassa gotamassa vādaṃ  āropessatī''ti? ekacce licchavī evamāhaṃsu -- ``kiṃ so  bhavamāno saccako nigaṇṭhaputto yo bhagavato vādaṃ āropessati, atha  kho bhagavā saccakassa nigaṇṭhaputtassa vādaṃ āropessatī''ti? atha  kho saccako ^a^T1.0425^ea^ nigaṇṭhaputto pañcamattehi licchavisatehi parivuto yena  mahāvanaṃ kūṭāgārasālā tenupasaṅkami. <br/><br/>[03] 355^b^.^eb^ tena kho pana samayena sambahulā bhikkhū  abbhokāse caṅkamanti. atha kho saccako nigaṇṭhaputto yena te  bhikkhū tenupasaṅkami; upasaṅkamitvā te bhikkhū etadavoca -- ``kahaṃ  nu kho, bho, etarahi so bhavaṃ gotamo viharati? dassanakāmā hi  mayaṃ taṃ bhavantaṃ gotama''nti ^a^V1.0295^ea^. ``esa, aggivessana, bhagavā mahāvanaṃ  ajjhogāhetvā aññatarasmiṃ rukkhamūle divāvihāraṃ nisinno''ti.  atha kho saccako nigaṇṭhaputto mahatiyā licchaviparisāya saddhiṃ  mahāvanaṃ ajjhogāhetvā yena bhagavā tenupasaṅkami; upasaṅkamitvā  bhagavatā saddhiṃ sammodi. sammodanīyaṃ kathaṃ sāraṇīyaṃ vītisāretvā  ekamantaṃ nisīdi. tepi kho licchavī appekacce bhagavantaṃ  abhivādetvā ekamantaṃ nisīdiṃsu, appekacce bhagavatā ^a^M1.0292^ea^ saddhiṃ  sammodiṃsu, sammodanīyaṃ kathaṃ sāraṇīyaṃ vītisāretvā ekamantaṃ  nisīdiṃsu. appekacce yena bhagavā tenañjaliṃ paṇāmetvā ekamantaṃ  nisīdiṃsu, appekacce bhagavato santike nāmagottaṃ sāvetvā ekamantaṃ  nisīdiṃsu, appekacce tuṇhībhūtā ekamantaṃ nisīdiṃsu. <br/><br/>[03] 356^b^.^eb^ ekamantaṃ nisinno kho saccako nigaṇṭhaputto  bhagavantaṃ etadavoca -- ``puccheyyāhaṃ bhavantaṃ gotamaṃ kiñcideva desaṃ,  sace me bhavaṃ gotamo okāsaṃ karoti pañhassa veyyākaraṇāyā''ti.  ``puccha, aggivessana ^a^T1.0426^ea^, yadākaṅkhasī''ti ^a^P1.0230^ea^.  ``kathaṃ pana bhavaṃ gotamo sāvake vineti, kathaṃbhāgā ca pana bhoto  gotamassa sāvakesu anusāsanī bahulā pavattatī''ti? ``evaṃ kho  ahaṃ, aggivessana, sāvake vinemi, evaṃbhāgā ca pana me sāvakesu  anusāsanī bahulā pavattati -- `rūpaṃ, bhikkhave, aniccaṃ, vedanā  aniccā, saññā aniccā, saṅkhārā aniccā, viññāṇaṃ aniccaṃ.  rūpaṃ, bhikkhave, anattā, vedanā anattā, saññā anattā, saṅkhārā  anattā, viññāṇaṃ anattā. sabbe saṅkhārā aniccā, sabbe dhammā  anattā'ti. evaṃ kho ahaṃ, aggivessana, sāvake vinemi, evaṃbhāgā  ca pana me sāvakesu anusāsanī bahulā pavattatī''ti.<br/><br/>[03] ``upamā maṃ, bho gotama, paṭibhātī''ti. ``paṭibhātu taṃ,  aggivessanā''ti bhagavā avoca.<br/><br/>[03] ``seyyathāpi, bho gotama, ye kecime bījagāmabhūtagāmā vuddhiṃ  virūḷhiṃ vepullaṃ āpajjanti, sabbe te pathaviṃ nissāya pathaviyaṃ  patiṭṭhāya. evamete bījagāmabhūtagāmā vuddhiṃ virūḷhiṃ vepullaṃ  āpajjanti. seyyathāpi vā pana, bho gotama, ye kecime  balakaraṇīyā kammantā karīyanti, sabbe te pathaviṃ nissāya pathaviyaṃ  patiṭṭhāya. evamete balakaraṇīyā kammantā karīyanti. evameva kho,  bho gotama, rūpattāyaṃ purisapuggalo rūpe patiṭṭhāya puññaṃ vā apuññaṃ  vā pasavati, vedanattāyaṃ purisapuggalo vedanāyaṃ patiṭṭhāya puññaṃ vā ^a^V1.0296^ea^   apuññaṃ vā pasavati, saññattāyaṃ purisapuggalo saññāyaṃ patiṭṭhāya puññaṃ  vā apuññaṃ vā pasavati, saṅkhārattāyaṃ purisapuggalo saṅkhāresu ^a^T1.0427^ea^  patiṭṭhāya puññaṃ vā apuññaṃ vā pasavati, viññāṇattāyaṃ purisapuggalo  viññāṇe patiṭṭhāya puññaṃ vā apuññaṃ vā pasavatī''ti.<br/><br/>[03] ``nanu tvaṃ, aggivessana, evaṃ vadesi -- `rūpaṃ me attā,  vedanā me attā, saññā me attā, saṅkhārā me attā, viññāṇaṃ me  attā'''ti? ``ahañhi, bho gotama ^a^M1.0293^ea^, evaṃ vadāmi -- `rūpaṃ me  attā, vedanā me attā, saññā me attā, saṅkhārā me attā,  viññāṇaṃ me attā'ti, ayañca mahatī janatā''ti.<br/><br/>[03] ``kiñhi te, aggivessana, mahatī janatā karissati?  iṅgha tvaṃ, aggivessana, sakaññeva vādaṃ nibbeṭhehī''ti. ``ahañhi,  bho gotama, evaṃ vadāmi -- `rūpaṃ me attā, vedanā me attā, saññā  me attā, saṅkhārā me attā, viññāṇaṃ me attā'''ti. <br/><br/>[03] 357^b^.^eb^ ``tena hi, aggivessana, taññevettha  paṭipucchissāmi, yathā te khameyya tathā naṃ {tathā taṃ (ka0)} byākareyyāsi. taṃ kiṃ  maññasi ^a^P1.0231^ea^, aggivessana, vatteyya rañño  khattiyassa muddhāvasittassa sakasmiṃ vijite vaso -- ghātetāyaṃ vā  ghātetuṃ, jāpetāyaṃ vā jāpetuṃ, pabbājetāyaṃ vā pabbājetuṃ, seyyathāpi  rañño pasenadissa kosalassa, seyyathāpi vā pana rañño māgadhassa  ajātasattussa vedehiputtassā''ti? ``vatteyya, bho gotama, rañño  khattiyassa muddhāvasittassa sakasmiṃ vijite vaso -- ghātetāyaṃ vā  ghātetuṃ, jāpetāyaṃ vā jāpetuṃ, pabbājetāyaṃ vā pabbājetuṃ, seyyathāpi  rañño pasenadissa kosalassa, seyyathāpi vā pana rañño māgadhassa  ajātasattussa vedehiputtassa. imesampi hi, bho gotama, saṅghānaṃ  gaṇānaṃ -- seyyathidaṃ, vajjīnaṃ mallānaṃ -- vattati sakasmiṃ vijite  vaso -- ghātetāyaṃ vā ghātetuṃ, jāpetāyaṃ vā jāpetuṃ, pabbājetāyaṃ vā  pabbājetuṃ. kiṃ pana rañño khattiyassa muddhāvasittassa, seyyathāpi  rañño pasenadissa kosalassa ^a^T1.0428^ea^, seyyathāpi vā pana rañño māgadhassa  ajātasattussa vedehiputtassa? vatteyya, bho gotama, vattituñca  marahatī''ti.<br/><br/>[03] ``taṃ kiṃ maññasi, aggivessana, yaṃ tvaṃ evaṃ vadesi --  `rūpaṃ me attā'ti, vattati te ^a^V1.0297^ea^ tasmiṃ rūpe vaso -- evaṃ me rūpaṃ  hotu, evaṃ me rūpaṃ mā ahosī''ti? evaṃ vutte, saccako nigaṇṭhaputto  tuṇhī ahosi. dutiyampi kho bhagavā saccakaṃ nigaṇṭhaputtaṃ etadavoca  -- ``taṃ kiṃ maññasi, aggivessana, yaṃ tvaṃ evaṃ vadesi -- `rūpaṃ  me attā'ti, vattati te tasmiṃ rūpe vaso -- evaṃ me rūpaṃ hotu, evaṃ  me rūpaṃ mā ahosī''ti? dutiyampi ^a^M1.0294^ea^ kho saccako nigaṇṭhaputto  tuṇhī ahosi. atha kho bhagavā saccakaṃ nigaṇṭhaputtaṃ etadavoca --  ``byākarohi dāni, aggivessana, na dāni te tuṇhībhāvassa kālo.  yo koci, aggivessana tathāgatena yāvatatiyaṃ sahadhammikaṃ pañhaṃ  puṭṭho na byākaroti, etthevassa sattadhā muddhā phalatī''ti.<br/><br/>[03] tena kho pana samayena vajirapāṇi yakkho āyasaṃ vajiraṃ  ādāya ādittaṃ sampajjalitaṃ sajotibhūtaṃ saccakassa nigaṇṭhaputtassa  uparivehāsaṃ ṭhito hoti -- `sacāyaṃ ^a^T1.0429^ea^ saccako nigaṇṭhaputto bhagavatā  yāvatatiyaṃ sahadhammikaṃ pañhaṃ puṭṭho na byākarissati etthevassa sattadhā  muddhaṃ phālessāmī'ti. taṃ kho pana vajirapāṇiṃ yakkhaṃ bhagavā ceva  passati saccako ca nigaṇṭhaputto. atha kho saccako nigaṇṭhaputto  bhīto saṃviggo lomahaṭṭhajāto bhagavantaṃyeva ^a^P1.0232^ea^ tāṇaṃ  gavesī bhagavantaṃyeva leṇaṃ gavesī bhagavantaṃyeva saraṇaṃ gavesī bhagavantaṃ  etadavoca -- ``pucchatu maṃ bhavaṃ gotamo, byākarissāmī''ti. <br/><br/>[03] 358^b^.^eb^ ``taṃ kiṃ maññasi, aggivessana, yaṃ tvaṃ evaṃ  vadesi -- `rūpaṃ me attā'ti, vattati te tasmiṃ rūpe vaso -- evaṃ  me rūpaṃ hotu, evaṃ me rūpaṃ mā ahosī''ti? ``no hidaṃ, bho  gotama''.<br/><br/>[03] ``manasi karohi, aggivessana; manasi karitvā kho,  aggivessana, byākarohi. na kho te sandhiyati purimena vā  pacchimaṃ pacchimena vā purimaṃ. taṃ kiṃ maññasi, aggivessana, yaṃ  tvaṃ evaṃ vadesi -- `vedanā me attā'ti, vattati te tissaṃ vedanāyaṃ {tāyaṃ  vedanāyaṃ (sī0 syā0)}  vaso -- evaṃ me vedanā hotu, evaṃ me vedanā mā ahosī''ti?  ``no hidaṃ, bho gotama''.<br/><br/>[03] ``manasi karohi, aggivessana; manasi karitvā kho,  aggivessana, byākarohi. na kho te sandhiyati purimena vā  pacchimaṃ, pacchimena vā purimaṃ. taṃ kiṃ maññasi, aggivessana ^a^V1.0298^ea^, yaṃ  tvaṃ evaṃ vadesi -- `saññā me attā'ti, vattati te tissaṃ saññāyaṃ  vaso -- evaṃ me saññā hotu, evaṃ me saññā mā ahosī''ti?  ``no hidaṃ, bho gotama''.<br/><br/>[03] ``manasi ^a^M1.0295^ea^ karohi, aggivessana ^a^T1.0430^ea^; manasi karitvā kho,  aggivessana, byākarohi. na kho te sandhiyati purimena vā  pacchimaṃ, pacchimena vā purimaṃ. taṃ kiṃ maññasi, aggivessana, yaṃ  tvaṃ evaṃ vadesi -- `saṅkhārā me attā'ti, vattati te tesu  saṅkhāresu vaso -- evaṃ me saṅkhārā hontu, evaṃ me saṅkhārā mā  ahesu''nti? ``no hidaṃ, bho gotama''.<br/><br/>[03] ``manasi karohi, aggivessana; manasi karitvā kho,  aggivessana, byākarohi. na kho te sandhiyati purimena vā  pacchimaṃ, pacchimena vā purimaṃ. taṃ kiṃ maññasi, aggivessana, yaṃ  tvaṃ evaṃ vadesi -- `viññāṇaṃ me attā'ti, vattati te tasmiṃ  viññāṇe vaso -- evaṃ me viññāṇaṃ hotu, evaṃ me viññāṇaṃ mā  ahosī''ti? ``no hidaṃ, bho gotama''.<br/><br/>[03] ``manasi karohi, aggivessana; manasi karitvā kho,  aggivessana, byākarohi. na kho te sandhiyati purimena vā  pacchimaṃ, pacchimena vā purimaṃ. taṃ kiṃ maññasi, aggivessana, rūpaṃ  niccaṃ vā aniccaṃ vā''ti? ``aniccaṃ, bho gotama''. ``yaṃ  panāniccaṃ dukkhaṃ vā taṃ sukhaṃ vā''ti? ``dukkhaṃ, bho gotama''.  ``yaṃ panāniccaṃ dukkhaṃ vipariṇāmadhammaṃ, kallaṃ nu taṃ samanupassituṃ --  `etaṃ mama, esohamasmi, eso ^a^P1.0233^ea^ me attā'''ti?  ``no hidaṃ, bho gotama''.<br/><br/>[03] ``taṃ kiṃ maññasi, aggivessana, vedanā...pe0...  saññā...pe0... saṅkhārā...pe0... taṃ kiṃ maññasi, aggivessana,  viññāṇaṃ niccaṃ vā aniccaṃ vā''ti? ``aniccaṃ, bho gotama''.  ``yaṃ panāniccaṃ dukkhaṃ vā taṃ sukhaṃ vā''ti? ``dukkhaṃ, bho  gotama''. ``yaṃ panāniccaṃ dukkhaṃ vipariṇāmadhammaṃ, kallaṃ nu taṃ  samanupassituṃ ^a^T1.0431^ea^ -- `etaṃ mama, esohamasmi, eso me attā'''ti?  ``no hidaṃ, bho gotama''.<br/><br/>[03] ``taṃ kiṃ maññasi, aggivessana, yo nu kho dukkhaṃ allīno  dukkhaṃ upagato dukkhaṃ ajjhosito ^a^V1.0299^ea^, dukkhaṃ `etaṃ mama, esohamasmi,  eso me attā'ti samanupassati, api nu kho so sāmaṃ vā dukkhaṃ  parijāneyya, dukkhaṃ vā parikkhepetvā vihareyyā''ti? ``kiñhi  siyā, bho gotama? no hidaṃ, bho gotamā''ti.<br/><br/>[03] ``taṃ kiṃ maññasi, aggivessana, nanu tvaṃ evaṃ sante dukkhaṃ  allīno dukkhaṃ upagato dukkhaṃ ajjhosito, dukkhaṃ -- `etaṃ mama,  esohamasmi, eso me attā'ti samanupassasī''ti? ``kiñhi no  siyā, bho gotama? evametaṃ bho gotamā''ti. <br/><br/>[03] 359^b^.^eb^ ``seyyathāpi ^a^M1.0296^ea^, aggivessana, puriso  sāratthiko sāragavesī sārapariyesanaṃ caramāno tiṇhaṃ kuṭhāriṃ {kudhāriṃ (syā0  kaṃ0 ka0)} ādāya  vanaṃ paviseyya. so tattha passeyya mahantaṃ kadalikkhandhaṃ ujuṃ navaṃ  akukkukajātaṃ {akukkuṭajātaṃ (syā0 kaṃ0)}. tamenaṃ mūle chindeyya, mūle chetvā agge chindeyya,  agge chetvā pattavaṭṭiṃ vinibbhujeyya {vinibbhujjeyya (ka0)}. so tattha pattavaṭṭiṃ  vinibbhujanto pheggumpi nādhigaccheyya, kuto sāraṃ? evameva kho  tvaṃ, aggivessana, mayā sakasmiṃ vāde samanuyuñjiyamāno  samanugāhiyamāno samanubhāsiyamāno ritto tuccho aparaddho.  bhāsitā kho pana te esā, aggivessana, vesāliyaṃ parisati vācā  -- `nāhaṃ taṃ passāmi samaṇaṃ vā brāhmaṇaṃ vā, saṅghiṃ gaṇiṃ  gaṇācariyaṃ, api arahantaṃ sammāsambuddhaṃ paṭijānamānaṃ, yo mayā  vādena vādaṃ samāraddho na saṅkampeyya na sampakampeyya na ^a^T1.0432^ea^ sampavedheyya,  yassa na kacchehi sedā mucceyyuṃ. thūṇaṃ cepāhaṃ acetanaṃ vādena vādaṃ  samārabheyyaṃ sāpi mayā vādena vādaṃ samāraddhā saṅkampeyya sampakampeyya  sampavedheyya. ko pana vādo manussabhūtassā'ti? tuyhaṃ kho pana,  aggivessana, appekaccāni sedaphusitāni nalāṭā muttāni, uttarāsaṅgaṃ  vinibhinditvā bhūmiyaṃ patiṭṭhitāni. mayhaṃ kho pana, aggivessana,  natthi etarahi kāyasmiṃ sedo''ti. iti bhagavā tasmiṃ {tassaṃ (?)} parisati  suvaṇṇavaṇṇaṃ kāyaṃ vivari. evaṃ ^a^P1.0234^ea^ vutte, saccako  nigaṇṭhaputto tuṇhībhūto maṅkubhūto pattakkhandho adhomukho pajjhāyanto  appaṭibhāno nisīdi. <br/><br/>[03] 360^b^.^eb^ atha kho dummukho licchaviputto saccakaṃ  nigaṇṭhaputtaṃ tuṇhībhūtaṃ maṅkubhūtaṃ pattakkhandhaṃ adhomukhaṃ pajjhāyantaṃ  appaṭibhānaṃ viditvā bhagavantaṃ etadavoca -- ``upamā maṃ, bhagavā,  paṭibhātī''ti. ``paṭibhātu taṃ, dummukhā''ti bhagavā avoca.  ``seyyathāpi, bhante, gāmassa vā nigamassa vā avidūre pokkharaṇī.  tatrāssa kakkaṭako. atha kho, bhante, sambahulā ^a^V1.0300^ea^ kumārakā vā  kumārikā vā tamhā gāmā vā nigamā vā nikkhamitvā yena sā  pokkharaṇī tenupasaṅkameyyuṃ; upasaṅkamitvā taṃ pokkharaṇiṃ ogāhetvā taṃ  kakkaṭakaṃ udakā uddharitvā thale patiṭṭhāpeyyuṃ. yaññadeva hi so,  bhante, kakkaṭako aḷaṃ abhininnāmeyya taṃ tadeva te kumārakā vā  kumārikā vā kaṭṭhena vā kathalena vā sañchindeyyuṃ sambhañjeyyuṃ ^a^M1.0297^ea^   sampalibhañjeyyuṃ. evañhi ^a^T1.0433^ea^ so, bhante, kakkaṭako sabbehi aḷehi  sañchinnehi sambhaggehi sampalibhaggehi abhabbo taṃ pokkharaṇiṃ puna  otarituṃ, seyyathāpi pubbe. evameva kho, bhante, yāni saccakassa  nigaṇṭhaputtassa visūkāyitāni visevitāni vipphanditāni tānipi  sabbāni {vipphanditāni kānici kānici tāni (sī0 syā0 kaṃ0 pī0)}   bhagavatā sañchinnāni sambhaggāni sampalibhaggāni; abhabbo  ca dāni, bhante, saccako nigaṇṭhaputto puna bhagavantaṃ upasaṅkamituṃ  yadidaṃ vādādhippāyo''ti. evaṃ vutte, saccako nigaṇṭhaputto dummukhaṃ  licchaviputtaṃ etadavoca -- ``āgamehi tvaṃ, dummukha, āgamehi tvaṃ,  dummukha ( ) {(mukharosi tvaṃ dummukha) (syā0 kaṃ0)} na mayaṃ tayā   saddhiṃ mantema, idha mayaṃ bhotā gotamena saddhiṃ mantema. <br/><br/>[03] 361^b^.^eb^ ``tiṭṭhatesā, bho gotama, amhākañceva  aññesañca puthusamaṇabrāhmaṇānaṃ vācā. vilāpaṃ vilapitaṃ maññe.  kittāvatā ca nu kho bhoto gotamassa sāvako sāsanakaro hoti  ovādapatikaro tiṇṇavicikiccho vigatakathaṃkatho vesārajjappatto  aparappaccayo satthusāsane viharatī''ti? ``idha, aggivessana, mama  sāvako yaṃ kiñci rūpaṃ atītānāgatapaccuppannaṃ ajjhattaṃ vā bahiddhā vā  oḷārikaṃ vā sukhumaṃ vā hīnaṃ vā paṇītaṃ vā yaṃ dūre santike vā,  sabbaṃ rūpaṃ `netaṃ mama, nesohamasmi, na meso attā'ti evametaṃ  ^a^P1.0235^ea^ yathābhūtaṃ sammappaññāya passati; yā kāci  vedanā...pe0... yā kāci saññā...pe0... ye keci saṅkhārā...pe0...   yaṃ kiñci  viññāṇaṃ atītānāgatapaccuppannaṃ ajjhattaṃ vā bahiddhā vā oḷārikaṃ vā  sukhumaṃ vā hīnaṃ vā paṇītaṃ vā, yaṃ dūre santike vā, sabbaṃ viññāṇaṃ  `netaṃ mama, nesohamasmi, na meso attā'ti evametaṃ yathābhūtaṃ  sammappaññāya passati. ettāvatā kho, aggivessana, mama sāvako  sāsanakaro hoti ovādapatikaro tiṇṇavicikiccho vigatakathaṃkatho  vesārajjappatto aparappaccayo satthusāsane viharatī''ti.<br/><br/>[03] ``kittāvatā ^a^V1.0301^ea^ pana, bho gotama, bhikkhu arahaṃ hoti khīṇāsavo  vusitavā katakaraṇīyo ohitabhāro anuppattasadattho  parikkhīṇabhavasaṃyojano sammadaññā vimutto''ti? ``idha,  aggivessana, bhikkhu yaṃ kiñci rūpaṃ atītānāgatapaccuppannaṃ ajjhattaṃ  vā bahiddhā vā oḷārikaṃ vā sukhumaṃ vā hīnaṃ vā paṇītaṃ vā yaṃ dūre  santike vā sabbaṃ rūpaṃ `netaṃ mama, nesohamasmi, na ^a^M1.0298^ea^ meso attā'ti  evametaṃ yathābhūtaṃ sammappaññāya disvā anupādā vimutto hoti; yā  kāci vedanā...pe0... yā kāci saññā...pe0... ye keci saṅkhārā...pe0...   yaṃ kiñci  viññāṇaṃ atītānāgatapaccuppannaṃ ajjhattaṃ vā bahiddhā vā oḷārikaṃ vā  sukhumaṃ vā hīnaṃ vā ^a^T1.0434^ea^ paṇītaṃ vā yaṃ dūre santike vā sabbaṃ viññāṇaṃ  `netaṃ mama, nesohamasmi, na meso attā'ti evametaṃ yathābhūtaṃ  sammappaññāya disvā anupādā vimutto hoti. ettāvatā kho,  aggivessana, bhikkhu arahaṃ hoti khīṇāsavo vusitavā katakaraṇīyo  ohitabhāro anuppattasadattho parikkhīṇabhavasaṃyojano sammadaññā  vimutto. evaṃ vimuttacitto kho, aggivessana, bhikkhu tīhi  anuttariyehi samannāgato ^a^T1.0435^ea^ hoti -- dassanānuttariyena,  paṭipadānuttariyena, vimuttānuttariyena. evaṃ vimuttacitto kho,  aggivessana, bhikkhu tathāgataññeva sakkaroti garuṃ karoti māneti  pūjeti -- buddho so bhagavā bodhāya dhammaṃ deseti, danto so bhagavā  damathāya dhammaṃ deseti, santo so bhagavā samathāya dhammaṃ deseti,  tiṇṇo so bhagavā taraṇāya dhammaṃ deseti, parinibbuto so bhagavā  parinibbānāya dhammaṃ desetī''ti. <br/><br/>[03] 362^b^.^eb^ evaṃ vutte, saccako nigaṇṭhaputto bhagavantaṃ  etadavoca ^a^P1.0236^ea^ -- ``mayameva, bho gotama, dhaṃsī, mayaṃ  pagabbā, ye mayaṃ bhavantaṃ gotamaṃ vādena vādaṃ āsādetabbaṃ amaññimha.  siyā hi, bho gotama, hatthiṃ pabhinnaṃ āsajja purisassa sotthibhāvo,  na tveva bhavantaṃ gotamaṃ āsajja siyā purisassa sotthibhāvo.  siyā hi, bho gotama, pajjalitaṃ {jalantaṃ (sī0 pī0)} aggikkhandhaṃ āsajja purisassa  sotthibhāvo ^a^V1.0302^ea^, na tveva bhavantaṃ gotamaṃ āsajja siyā purisassa  sotthibhāvo. siyā hi, bho gotama, āsīvisaṃ ghoravisaṃ āsajja  purisassa sotthibhāvo, na tveva bhavantaṃ gotamaṃ āsajja siyā  purisassa sotthibhāvo. mayameva, bho gotama, dhaṃsī, mayaṃ pagabbā,  ye mayaṃ bhavantaṃ gotamaṃ vādena vādaṃ āsādetabbaṃ amaññimha.  adhivāsetu {adhivāsetu ca (pī0 ka0)} me bhavaṃ gotamo svātanāya bhattaṃ saddhiṃ bhikkhusaṅghenā''ti.  adhivāsesi bhagavā tuṇhībhāvena. <br/><br/>[03] 363^b^.^eb^ atha kho saccako nigaṇṭhaputto bhagavato  adhivāsanaṃ viditvā te licchavī āmantesi -- ``suṇantu me  bhonto licchavī, samaṇo ^a^M1.0299^ea^ me gotamo nimantito svātanāya saddhiṃ  ^a^T1.0436^ea^ bhikkhusaṅghena. tena me abhihareyyātha yamassa patirūpaṃ  maññeyyāthā''ti. atha kho te licchavī tassā rattiyā accayena  saccakassa nigaṇṭhaputtassa pañcamattāni thālipākasatāni bhattābhihāraṃ  abhihariṃsu. atha kho nigaṇṭhaputto sake ārāme paṇītaṃ khādanīyaṃ  bhojanīyaṃ paṭiyādāpetvā bhagavato kālaṃ ārocāpesi -- ``kālo,  bho gotama, niṭṭhitaṃ bhatta''nti. atha kho bhagavā pubbaṇhasamayaṃ  nivāsetvā pattacīvaramādāya yena saccakassa nigaṇṭhaputtassa ārāmo  tenupasaṅkami; upasaṅkamitvā paññatte āsane nisīdi saddhiṃ  bhikkhusaṅghena. atha kho saccako nigaṇṭhaputto buddhappamukhaṃ  bhikkhusaṅghaṃ paṇītena khādanīyena bhojanīyena sahatthā santappesi  sampavāresi. atha kho saccako nigaṇṭhaputto bhagavantaṃ bhuttāviṃ  onītapattapāṇiṃ aññataraṃ nīcaṃ āsanaṃ gahetvā ekamantaṃ nisīdi.  ekamantaṃ nisinno kho saccako nigaṇṭhaputto bhagavantaṃ etadavoca --  ``yamidaṃ, bho gotama, dāne puññañca puññamahī ca taṃ dāyakānaṃ  sukhāya hotū''ti. ``yaṃ kho, aggivessana, tādisaṃ dakkhiṇeyyaṃ  āgamma avītarāgaṃ avītadosaṃ avītamohaṃ, taṃ ^a^P1.0237^ea^  dāyakānaṃ bhavissati. yaṃ kho, aggivessana, mādisaṃ dakkhiṇeyyaṃ  āgamma vītarāgaṃ vītadosaṃ vītamohaṃ, taṃ tuyhaṃ bhavissatī''ti. <br/><br/>[06] cūḷasaccakasuttaṃ niṭṭhitaṃ pañcamaṃ. 


volume: 28
item: 60
title: mahāgopālakasuttaṃ^cūḷagopālakasuttaṃ^cūḷasaccakasuttaṃ^mahāsaccakasuttaṃ^
content:
  [03] 364^b^.^eb^ evaṃ ^a^T1.0437^ea^ ^a^V1.0303^ea^ me sutaṃ -- ekaṃ samayaṃ bhagavā vesāliyaṃ  viharati mahāvane kūṭāgārasālāyaṃ. tena kho pana samayena bhagavā  pubbaṇhasamayaṃ sunivattho hoti pattacīvaramādāya vesāliṃ piṇḍāya  pavisitukāmo {pubbaṇhasamayaṃ nivāsetvā pattacīvaramādāya... pavisitukāmo  hoti (sī0)}. atha kho saccako nigaṇṭhaputto jaṅghāvihāraṃ  anucaṅkamamāno anuvicaramāno yena mahāvanaṃ kūṭāgārasālā  tenupasaṅkami. addasā kho āyasmā ānando saccakaṃ nigaṇṭhaputtaṃ  dūratova āgacchantaṃ. disvāna bhagavantaṃ etadavoca -- ``ayaṃ, bhante,  saccako ^a^M1.0300^ea^ nigaṇṭhaputto āgacchati bhassappavādako paṇḍitavādo  sādhusammato bahujanassa. eso kho, bhante, avaṇṇakāmo buddhassa,  avaṇṇakāmo dhammassa, avaṇṇakāmo saṅghassa. sādhu, bhante, bhagavā  muhuttaṃ nisīdatu anukampaṃ upādāyā''ti. nisīdi bhagavā paññatte  āsane. atha kho saccako nigaṇṭhaputto yena bhagavā tenupasaṅkami;  upasaṅkamitvā bhagavatā saddhiṃ sammodi, sammodanīyaṃ kathaṃ sāraṇīyaṃ  vītisāretvā ekamantaṃ nisīdi. ekamantaṃ nisinno kho saccako  nigaṇṭhaputto bhagavantaṃ etadavoca -- <br/><br/>[03] 365^b^.^eb^ ``santi, bho gotama, eke samaṇabrāhmaṇā  kāyabhāvanānuyogamanuyuttā viharanti, no cittabhāvanaṃ. phusanti hi  te, bho gotama, sārīrikaṃ dukkhaṃ vedanaṃ. bhūtapubbaṃ, bho gotama,  sārīrikāya dukkhāya vedanāya phuṭṭhassa sato ūrukkhambhopi nāma  bhavissati, hadayampi nāma ^a^T1.0438^ea^ phalissati, uṇhampi lohitaṃ mukhato  uggamissati, ummādampi pāpuṇissati {pāpuṇissanti (syā0 kaṃ0)} cittakkhepaṃ. tassa kho etaṃ,  bho gotama, kāyanvayaṃ cittaṃ hoti, kāyassa vasena vattati. taṃ  kissa hetu? abhāvitattā ^a^P1.0238^ea^ cittassa.  santi pana, bho gotama, eke samaṇabrāhmaṇā  cittabhāvanānuyogamanuyuttā viharanti, no kāyabhāvanaṃ. phusanti hi  te, bho gotama, cetasikaṃ dukkhaṃ vedanaṃ. bhūtapubbaṃ, bho gotama,  cetasikāya dukkhāya vedanāya phuṭṭhassa sato ūrukkhambhopi nāma  bhavissati, hadayampi nāma phalissati, uṇhampi lohitaṃ mukhato  uggamissati, ummādampi pāpuṇissati cittakkhepaṃ. tassa kho  eso, bho gotama, cittanvayo kāyo hoti, cittassa vasena vattati.  taṃ kissa hetu? abhāvitattā kāyassa ^a^V1.0304^ea^. tassa mayhaṃ, bho  gotama, evaṃ hoti -- `addhā bhoto gotamassa sāvakā  cittabhāvanānuyogamanuyuttā viharanti, no kāyabhāvana'''nti. <br/><br/>[03] 366^b^.^eb^ ``kinti pana te, aggivessana, kāyabhāvanā  sutā''ti? ``seyyathidaṃ -- nando vaccho, kiso saṃkicco,  makkhali gosālo -- etehi, bho gotama, acelakā muttācārā  hatthāpalekhanā naehibhaddantikā natiṭṭhabhaddantikā {naehibhadantikā, natiṭṭhabhadantikā  (sī0 syā0 kaṃ0 pī0 ka0)} na abhihaṭaṃ na  uddissakataṃ na nimantanaṃ sādiyanti, te na kumbhimukhā ^a^M1.0301^ea^   paṭiggaṇhanti na kaḷopimukhā paṭiggaṇhanti na eḷakamantaraṃ na  daṇḍamantaraṃ na musalamantaraṃ na dvinnaṃ bhuñjamānānaṃ na gabbhiniyā na  pāyamānāya na purisantaragatāya na saṅkittīsu na yattha sā upaṭṭhito  hoti na yattha makkhikā saṇḍasaṇḍacārinī ^a^T1.0439^ea^, na macchaṃ na maṃsaṃ na  suraṃ na merayaṃ na thusodakaṃ pivanti. te ekāgārikā vā honti  ekālopikā, dvāgārikā vā honti dvālopikā...pe0... sattāgārikā  vā honti sattālopikā. ekissāpi dattiyā yāpenti, dvīhipi  dattīhi yāpenti...pe0... sattahipi dattīhi yāpenti. ekāhikampi  āhāraṃ āhārenti, dvīhikampi āhāraṃ āhārenti...pe0...  sattāhikampi āhāraṃ āhārenti. iti evarūpaṃ addhamāsikampi  pariyāyabhattabhojanānuyogamanuyuttā viharantī''ti.<br/><br/>[03] ``kiṃ pana te, aggivessana, tāvatakeneva yāpentī''ti?  ``no hidaṃ, bho gotama. appekadā, bho gotama, uḷārāni  uḷārāni khādanīyāni khādanti, uḷārāni uḷārāni bhojanāni  bhuñjanti, uḷārāni uḷārāni sāyanīyāni sāyanti, uḷārāni  uḷārāni pānāni pivanti. te imaṃ kāyaṃ balaṃ gāhenti nāma,  brūhenti nāma, medenti nāmā''ti.<br/><br/>[03] ``yaṃ kho te, aggivessana, purimaṃ pahāya pacchā upacinanti,  evaṃ imassa kāyassa ācayāpacayo hoti. kinti pana te,  aggivessana, cittabhāvanā sutā''ti? cittabhāvanāya kho ^a^P1.0239^ea^  saccako nigaṇṭhaputto bhagavatā puṭṭho samāno na sampāyāsi. <br/><br/>[03] 367^b^.^eb^ atha kho bhagavā saccakaṃ nigaṇṭhaputtaṃ etadavoca  -- ``yāpi kho te esā, aggivessana, purimā kāyabhāvanā bhāsitā  sāpi ariyassa vinaye no dhammikā kāyabhāvanā. kāyabhāvanampi {kāyabhāvanaṃ  hi (sī0 pī0 ka0)}  kho tvaṃ, aggivessana, na aññāsi, kuto pana tvaṃ cittabhāvanaṃ ^a^V1.0305^ea^   jānissasi ^a^T1.0440^ea^? api ca, aggivessana, yathā abhāvitakāyo ca hoti  abhāvitacitto ca, bhāvitakāyo ca hoti bhāvitacitto ca. taṃ  suṇāhi, sādhukaṃ manasi karohi, bhāsissāmī''ti. ``evaṃ, bho''ti  kho saccako nigaṇṭhaputto bhagavato paccassosi. bhagavā etadavoca -- <br/><br/>[03] 368^b^.^eb^ ``kathañca ^a^M1.0302^ea^, aggivessana, abhāvitakāyo ca hoti  abhāvitacitto ca? idha, aggivessana, assutavato puthujjanassa  uppajjati sukhā vedanā. so sukhāya vedanāya phuṭṭho samāno  sukhasārāgī ca hoti sukhasārāgitañca āpajjati. tassa sā sukhā  vedanā nirujjhati. sukhāya vedanāya nirodhā uppajjati dukkhā  vedanā. so dukkhāya vedanāya phuṭṭho samāno socati kilamati  paridevati urattāḷiṃ kandati sammohaṃ āpajjati. tassa kho esā,  aggivessana, uppannāpi sukhā vedanā cittaṃ pariyādāya tiṭṭhati  abhāvitattā kāyassa, uppannāpi dukkhā vedanā cittaṃ pariyādāya  tiṭṭhati abhāvitattā cittassa. yassa kassaci, aggivessana, evaṃ  ubhatopakkhaṃ uppannāpi sukhā vedanā cittaṃ pariyādāya tiṭṭhati  abhāvitattā kāyassa, uppannāpi dukkhā vedanā cittaṃ pariyādāya  tiṭṭhati abhāvitattā cittassa, evaṃ kho, aggivessana, abhāvitakāyo  ca hoti abhāvitacitto ca. <br/><br/>[03] 369^b^.^eb^ ``kathañca, aggivessana, bhāvitakāyo ca  hoti bhāvitacitto ca? idha, aggivessana, sutavato  ariyasāvakassa uppajjati sukhā vedanā. so sukhāya vedanāya phuṭṭho  samāno na sukhasārāgī ^a^T1.0441^ea^ ca hoti, na sukhasārāgitañca āpajjati.  tassa sā sukhā vedanā nirujjhati. sukhāya vedanāya nirodhā  uppajjati dukkhā vedanā. so dukkhāya vedanāya phuṭṭho samāno na  socati na kilamati na paridevati na urattāḷiṃ kandati na sammohaṃ  āpajjati. tassa kho esā, aggivessana, uppannāpi sukhā vedanā  cittaṃ na pariyādāya tiṭṭhati bhāvitattā kāyassa, uppannāpi dukkhā  vedanā cittaṃ na pariyādāya tiṭṭhati bhāvitattā cittassa. yassa  kassaci, aggivessana, evaṃ ubhatopakkhaṃ uppannāpi sukhā vedanā cittaṃ  ^a^P1.0240^ea^ na pariyādāya tiṭṭhati bhāvitattā kāyassa,  uppannāpi dukkhā vedanā cittaṃ na pariyādāya tiṭṭhati bhāvitattā  cittassa. evaṃ kho, aggivessana, bhāvitakāyo ca hoti  bhāvitacitto cā''ti. <br/><br/>[03] 370^b^.^eb^ ``evaṃ pasanno ahaṃ bhoto gotamassa! bhavañhi  gotamo bhāvitakāyo ca hoti bhāvitacitto cā''ti ^a^V1.0306^ea^. ``addhā kho  te ayaṃ, aggivessana, āsajja upanīya vācā bhāsitā, api ca te  ahaṃ byākarissāmi ^a^M1.0303^ea^. yato kho ahaṃ, aggivessana, kesamassuṃ  ohāretvā kāsāyāni vatthāni acchādetvā agārasmā anagāriyaṃ  pabbajito, taṃ vata me uppannā vā sukhā vedanā cittaṃ pariyādāya  ṭhassati, uppannā vā dukkhā vedanā cittaṃ pariyādāya ṭhassatīti netaṃ  ṭhānaṃ {netaṃ khoṭhānaṃ (sī0 pī0)} vijjatī''ti.<br/><br/>[03] ``na hi nūna {na hanūna (sī0 syā0 kaṃ0 pī0)} bhoto gotamassa uppajjati tathārūpā sukhā  vedanā yathārūpā uppannā sukhā vedanā cittaṃ pariyādāya tiṭṭheyya; na  hi nūna bhoto gotamassa uppajjati ^a^T1.0442^ea^ tathārūpā dukkhā vedanā yathārūpā  uppannā dukkhā vedanā cittaṃ pariyādāya tiṭṭheyyā''ti. <br/><br/>[03] 371^b^.^eb^ ``kiñhi no siyā, aggivessana? idha me,  aggivessana, pubbeva sambodhā anabhisambuddhassa bodhisattasseva sato  etadahosi -- `sambādho gharāvāso rajāpatho, abbhokāso pabbajjā.  nayidaṃ sukaraṃ agāraṃ ajjhāvasatā ekantaparipuṇṇaṃ ekantaparisuddhaṃ  saṅkhalikhitaṃ brahmacariyaṃ carituṃ. yaṃnūnāhaṃ kesamassuṃ ohāretvā  kāsāyāni vatthāni acchādetvā agārasmā anagāriyaṃ pabbajeyya'nti.  so kho ahaṃ, aggivessana, aparena samayena daharova samāno,  susukāḷakeso bhadrena yobbanena samannāgato paṭhamena vayasā,  akāmakānaṃ mātāpitūnaṃ assumukhānaṃ rudantānaṃ, kesamassuṃ ohāretvā  kāsāyāni vatthāni acchādetvā agārasmā anagāriyaṃ pabbajiṃ. so  evaṃ pabbajito samāno kiṃkusalagavesī anuttaraṃ santivarapadaṃ  pariyesamāno yena āḷāro kālāmo tenupasaṅkamiṃ; upasaṅkamitvā  āḷāraṃ kālāmaṃ etadavocaṃ -- `icchāmahaṃ, āvuso kālāma, imasmiṃ  dhammavinaye brahmacariyaṃ caritu'nti. evaṃ vutte, aggivessana, āḷāro  kālāmo maṃ etadavoca -- `viharatāyasmā, tādiso ayaṃ dhammo yattha  viññū puriso nacirasseva sakaṃ ācariyakaṃ sayaṃ abhiññā  sacchikatvā upasampajja vihareyyā'ti. so kho ahaṃ, aggivessana,  nacirasseva khippameva taṃ dhammaṃ pariyāpuṇiṃ. so kho ahaṃ,  aggivessana, tāvatakeneva oṭṭhapahatamattena lapitalāpanamattena  ñāṇavādañca ^a^T1.0443^ea^ vadāmi theravādañca, `jānāmi passāmī'ti ca  paṭijānāmi, ahañceva aññe ca. tassa mayhaṃ, aggivessana,  etadahosi -- `na kho āḷāro kālāmo imaṃ dhammaṃ kevalaṃ  saddhāmattakena sayaṃ abhiññā ^a^M1.0304^ea^ sacchikatvā upasampajja viharāmīti  pavedeti, addhā āḷāro kālāmo imaṃ dhammaṃ jānaṃ passaṃ viharatī'''ti.<br/><br/>[03] ``atha khvāhaṃ, aggivessana, yena āḷāro kālāmo  tenupasaṅkamiṃ; upasaṅkamitvā āḷāraṃ ^a^V1.0307^ea^ kālāmaṃ etadavocaṃ --  `kittāvatā no, āvuso kālāma, imaṃ dhammaṃ sayaṃ abhiññā  sacchikatvā upasampajja viharāmīti pavedesī'ti? evaṃ vutte,  aggivessana, āḷāro kālāmo ākiñcaññāyatanaṃ pavedesi. tassa  mayhaṃ, aggivessana, etadahosi -- `na kho āḷārasseva kālāmassa  atthi saddhā, mayhaṃpatthi saddhā; na kho āḷārasseva kālāmassa atthi  vīriyaṃ, mayhaṃpatthi vīriyaṃ; na kho āḷārasseva kālāmassa atthi  sati, mayhaṃpatthi sati; na kho āḷārasseva kālāmassa atthi  samādhi, mayhaṃpatthi samādhi; na kho āḷārasseva kālāmassa atthi  paññā, mayhaṃpatthi paññā; yaṃnūnāhaṃ yaṃ dhammaṃ āḷāro kālāmo sayaṃ  abhiññā sacchikatvā upasampajja viharāmīti pavedeti tassa dhammassa  sacchikiriyāya padaheyya'nti. so kho ahaṃ, aggivessana,  nacirasseva khippameva taṃ dhammaṃ sayaṃ abhiññā sacchikatvā upasampajja  vihāsiṃ. <br/><br/>[01] ``atha khvāhaṃ, aggivessana, yena āḷāro kālāmo  tenupasaṅkamiṃ; upasaṅkamitvā āḷāraṃ kālāmaṃ etadavocaṃ -- `ettāvatā  no, āvuso kālāma ^a^T1.0444^ea^, imaṃ dhammaṃ sayaṃ abhiññā sacchikatvā  upasampajja pavedesī'ti? `ettāvatā kho ahaṃ, āvuso, imaṃ dhammaṃ  sayaṃ abhiññā sacchikatvā upasampajja pavedemī'ti. `ahampi kho,  āvuso, ettāvatā imaṃ dhammaṃ sayaṃ abhiññā sacchikatvā upasampajja  viharāmī'ti. `lābhā no, āvuso, suladdhaṃ no, āvuso, ye mayaṃ  āyasmantaṃ tādisaṃ sabrahmacāriṃ passāma. iti yāhaṃ dhammaṃ sayaṃ  abhiññā sacchikatvā upasampajja pavedemi taṃ tvaṃ dhammaṃ sayaṃ abhiññā  sacchikatvā upasampajja viharasi; yaṃ tvaṃ dhammaṃ sayaṃ abhiññā  sacchikatvā upasampajja viharasi tamahaṃ dhammaṃ sayaṃ abhiññā  sacchikatvā upasampajja pavedemi. iti yāhaṃ dhammaṃ jānāmi taṃ tvaṃ  dhammaṃ jānāsi; yaṃ tvaṃ dhammaṃ jānāsi tamahaṃ dhammaṃ jānāmi. iti  yādiso ahaṃ tādiso tuvaṃ, yādiso tuvaṃ tādiso ahaṃ. ehi  dāni, āvuso, ubhova santā imaṃ gaṇaṃ pariharāmā'ti. iti ^a^M1.0305^ea^ kho,  aggivessana, āḷāro kālāmo ācariyo me samāno (attano) {( ) natthi  (sī0 pī0)}  antevāsiṃ maṃ samānaṃ attanā samasamaṃ ṭhapesi, uḷārāya ca maṃ pūjāya  pūjesi. tassa mayhaṃ, aggivessana, etadahosi -- `nāyaṃ dhammo  nibbidāya na virāgāya na nirodhāya na upasamāya na abhiññāya na  sambodhāya na nibbānāya saṃvattati, yāvadeva  ākiñcaññāyatanūpapattiyā'ti. so kho ahaṃ, aggivessana, taṃ dhammaṃ  analaṅkaritvā tasmā dhammā nibbijja apakkamiṃ. <br/><br/>[03] 372^b^.^eb^ ``so kho ahaṃ, aggivessana, kiṃkusalagavesī  anuttaraṃ santivarapadaṃ ^a^T1.0445^ea^ pariyesamāno ^a^V1.0308^ea^ yena udako rāmaputto tenupasaṅkamiṃ;  upasaṅkamitvā udakaṃ rāmaputtaṃ etadavocaṃ -- `icchāmahaṃ, āvuso {passa  ma0 ni0 1.278 pāsarāsisutte}  imasmiṃ dhammavinaye brahmacariyaṃ caritu'nti. evaṃ vutte, aggivessana,  udako rāmaputto maṃ etadavoca -- `viharatāyasmā, tādiso ayaṃ  dhammo yattha viññū puriso nacirasseva sakaṃ ācariyakaṃ sayaṃ  abhiññā sacchikatvā upasampajja vihareyyā'ti. so kho ahaṃ,  aggivessana, nacirasseva khippameva taṃ dhammaṃ pariyāpuṇiṃ. so kho  ahaṃ, aggivessana, tāvatakeneva oṭṭhapahatamattena lapitalāpanamattena  ñāṇavādañca vadāmi theravādañca, `jānāmi passāmī'ti ca  paṭijānāmi, ahañceva aññe ca. tassa mayhaṃ, aggivessana,  etadahosi -- `na kho rāmo imaṃ dhammaṃ kevalaṃ saddhāmattakena sayaṃ  abhiññā sacchikatvā upasampajja viharāmīti pavedesi. addhā rāmo  imaṃ dhammaṃ jānaṃ passaṃ vihāsī'ti. atha khvāhaṃ, aggivessana, yena  udako rāmaputto tenupasaṅkamiṃ; upasaṅkamitvā udakaṃ rāmaputtaṃ etadavocaṃ  -- `kittāvatā no, āvuso rāmo, imaṃ dhammaṃ sayaṃ abhiññā  sacchikatvā upasampajja viharāmīti pavedesī'ti? evaṃ vutte,  aggivessana, udako rāmaputto nevasaññānāsaññāyatanaṃ pavedesi.  tassa mayhaṃ, aggivessana, etadahosi -- `na kho rāmasseva ahosi  saddhā, mayhaṃpatthi saddhā; na kho rāmasseva ahosi vīriyaṃ, mayhaṃpatthi  vīriyaṃ; na kho rāmasseva ahosi sati, mayhaṃpatthi sati; na kho  rāmasseva ahosi samādhi, mayhaṃpatthi ^a^T1.0446^ea^ samādhi; na kho rāmasseva  ahosi paññā, mayhaṃpatthi paññā; yaṃnūnāhaṃ yaṃ dhammaṃ rāmo sayaṃ  abhiññā sacchikatvā upasampajja viharāmīti pavedesi tassa dhammassa  sacchikiriyāya ^a^M1.0306^ea^ padaheyya'nti. so kho ahaṃ, aggivessana,  nacirasseva khippameva taṃ dhammaṃ sayaṃ abhiññā sacchikatvā upasampajja  vihāsiṃ.<br/><br/>[03] ``atha khvāhaṃ, aggivessana, yena udako rāmaputto  tenupasaṅkamiṃ; upasaṅkamitvā udakaṃ rāmaputtaṃ etadavocaṃ -- `ettāvatā  no, āvuso, rāmo imaṃ dhammaṃ sayaṃ abhiññā sacchikatvā upasampajja  pavedesī'ti? `ettāvatā kho, āvuso, rāmo imaṃ dhammaṃ sayaṃ  abhiññā sacchikatvā upasampajja pavedesī'ti. `ahampi kho,  āvuso, ettāvatā imaṃ dhammaṃ sayaṃ abhiññā sacchikatvā upasampajja  viharāmī'ti. `lābhā no, āvuso, suladdhaṃ no, āvuso, ye mayaṃ  āyasmantaṃ tādisaṃ sabrahmacāriṃ passāma. iti yaṃ dhammaṃ rāmo sayaṃ  abhiññā sacchikatvā upasampajja pavedesi, taṃ tvaṃ dhammaṃ sayaṃ abhiññā  sacchikatvā upasampajja viharasi; yaṃ tvaṃ dhammaṃ sayaṃ abhiññā  sacchikatvā upasampajja viharasi, taṃ dhammaṃ rāmo sayaṃ abhiññā  sacchikatvā upasampajja pavedesi. iti yaṃ dhammaṃ rāmo abhiññāsi  taṃ tvaṃ dhammaṃ jānāsi; yaṃ tvaṃ dhammaṃ jānāsi taṃ dhammaṃ rāmo  abhiññāsi. iti ^a^V1.0309^ea^ yādiso rāmo ahosi tādiso tuvaṃ; yādiso  tuvaṃ tādiso rāmo ahosi. ehi dāni, āvuso, tuvaṃ imaṃ gaṇaṃ  pariharā'ti. iti kho, aggivessana, udako ^a^T1.0447^ea^ rāmaputto sabrahmacārī  me samāno ācariyaṭṭhāne ca maṃ ṭhapesi, uḷārāya ca maṃ pūjāya pūjesi.  tassa mayhaṃ, aggivessana, etadahosi -- `nāyaṃ dhammo nibbidāya  na virāgāya na nirodhāya na upasamāya na abhiññāya na sambodhāya  na nibbānāya saṃvattati, yāvadeva nevasaññānāsaññāyatanūpapattiyā'ti.  so kho ahaṃ, aggivessana, taṃ dhammaṃ analaṅkaritvā tasmā dhammā  nibbijja apakkamiṃ. <br/><br/>[03] 373^b^.^eb^ ``so kho ahaṃ, aggivessana, kiṃkusalagavesī  anuttaraṃ santivarapadaṃ pariyesamāno magadhesu anupubbena cārikaṃ  caramāno yena uruvelā senānigamo tadavasariṃ. tatthaddasaṃ ramaṇīyaṃ  bhūmibhāgaṃ, pāsādikañca vanasaṇḍaṃ, nadiñca sandantiṃ setakaṃ supatitthaṃ  ramaṇīyaṃ, samantā ca gocaragāmaṃ. tassa mayhaṃ, aggivessana,  etadahosi -- `ramaṇīyo vata, bho, bhūmibhāgo, pāsādiko ca  vanasaṇḍo, nadī ca sandati setakā supatitthā ramaṇīyā, samantā ca  gocaragāmo. alaṃ vatidaṃ kulaputtassa padhānatthikassa ^a^M1.0307^ea^ padhānāyā'ti.  so kho ahaṃ, aggivessana, tattheva nisīdiṃ `alamidaṃ  padhānāyā'ti. <br/><br/>[03] 374^b^.^eb^ ``apissumaṃ, aggivessana, tisso upamā  paṭibhaṃsu anacchariyā pubbe assutapubbā. seyyathāpi, aggivessana,  allaṃ kaṭṭhaṃ sasnehaṃ udake nikkhittaṃ. atha puriso āgaccheyya  uttarāraṇiṃ ādāya -- `aggiṃ abhinibbattessāmi, tejo  pātukarissāmī'ti. taṃ kiṃ maññasi, aggivessana, api nu so  puriso amuṃ allaṃ kaṭṭhaṃ sasnehaṃ, udake nikkhittaṃ ^a^T1.0448^ea^, uttarāraṇiṃ ādāya  abhimanthento aggiṃ abhinibbatteyya, tejo pātukareyyā''ti? ``no  hidaṃ, bho gotama''. ``taṃ kissa hetu''? ``aduñhi, bho gotama,  allaṃ kaṭṭhaṃ sasnehaṃ, tañca pana udake ^a^P1.0241^ea^ nikkhittaṃ.  yāvadeva ca pana so puriso kilamathassa vighātassa bhāgī assā''ti.  ``evameva kho, aggivessana, ye hi keci samaṇā vā brāhmaṇā vā  kāyena ceva cittena ca kāmehi avūpakaṭṭhā viharanti, yo ca nesaṃ  kāmesu kāmacchando kāmasneho kāmamucchā kāmapipāsā kāmapariḷāho,  so ca ajjhattaṃ na suppahīno hoti, na suppaṭippassaddho, opakkamikā  cepi te bhonto samaṇabrāhmaṇā dukkhā tibbā kharā kaṭukā vedanā  vedayanti, abhabbāva te ñāṇāya dassanāya anuttarāya sambodhāya.  no cepi te bhonto ^a^V1.0310^ea^ samaṇabrāhmaṇā opakkamikā dukkhā tibbā kharā  kaṭukā vedanā vedayanti, abhabbāva te ñāṇāya dassanāya anuttarāya  sambodhāya. ayaṃ kho maṃ, aggivessana, paṭhamā upamā paṭibhāsi  anacchariyā pubbe assutapubbā. <br/><br/>[03] 375^b^.^eb^ ``aparāpi kho maṃ, aggivessana, dutiyā  upamā paṭibhāsi anacchariyā pubbe assutapubbā. seyyathāpi,  aggivessana, allaṃ kaṭṭhaṃ sasnehaṃ, ārakā udakā thale nikkhittaṃ.  atha puriso āgaccheyya uttarāraṇiṃ ādāya -- `aggiṃ  abhinibbattessāmi, tejo pātukarissāmī'ti. taṃ kiṃ maññasi,  aggivessana, api nu so puriso amuṃ allaṃ kaṭṭhaṃ sasnehaṃ, ārakā  udakā thale nikkhittaṃ, uttarāraṇiṃ ādāya ^a^T1.0449^ea^ abhimanthento aggiṃ  abhinibbatteyya tejo pātukareyyā''ti? ``no hidaṃ, bho gotama''.  ``taṃ kissa hetu''? ``aduñhi, bho gotama, allaṃ kaṭṭhaṃ sasnehaṃ,  kiñcāpi ārakā udakā thale nikkhittaṃ. yāvadeva ca pana so  puriso kilamathassa vighātassa ^a^M1.0308^ea^ bhāgī assāti. evameva kho,  aggivessana, ye hi keci samaṇā vā brāhmaṇā vā kāyena ceva  cittena ca kāmehi vūpakaṭṭhā viharanti, yo ca nesaṃ kāmesu  kāmacchando kāmasneho kāmamucchā kāmapipāsā kāmapariḷāho so ca  ajjhattaṃ na suppahīno hoti, na suppaṭippassaddho, opakkamikā cepi  te bhonto samaṇabrāhmaṇā dukkhā tibbā kharā kaṭukā vedanā  vedayanti, abhabbāva te ñāṇāya dassanāya anuttarāya sambodhāya.  no cepi te bhonto samaṇabrāhmaṇā opakkamikā dukkhā tibbā kharā  kaṭukā vedanā vedayanti, abhabbāva te ñāṇāya dassanāya anuttarāya  sambodhāya. ayaṃ kho maṃ, aggivessana, dutiyā upamā paṭibhāsi  anacchariyā pubbe assutapubbā''. <br/><br/>[03] 376^b^.^eb^ ``aparāpi kho maṃ, aggivessana, tatiyā  upamā paṭibhāsi anacchariyā ^a^P1.0242^ea^ pubbe assutapubbā.  seyyathāpi, aggivessana, sukkhaṃ kaṭṭhaṃ koḷāpaṃ, ārakā udakā thale  nikkhittaṃ. atha puriso āgaccheyya uttarāraṇiṃ ādāya -- `aggiṃ  abhinibbattessāmi, tejo pātukarissāmī'ti. taṃ kiṃ maññasi,  aggivessana, api nu so puriso amuṃ sukkhaṃ kaṭṭhaṃ koḷāpaṃ, ārakā  udakā thale nikkhittaṃ, uttarāraṇiṃ ādāya ^a^T1.0450^ea^ abhimanthento aggiṃ  abhinibbatteyya, tejo pātukareyyā''ti? ``evaṃ, bho gotama''.  ``taṃ kissa hetu''? ``aduñhi, bho gotama, sukkhaṃ kaṭṭhaṃ koḷāpaṃ,  tañca pana ārakā udakā thale nikkhitta''nti ^a^V1.0311^ea^. ``evameva kho,  aggivessana, ye hi keci samaṇā vā brāhmaṇā vā kāyena ceva  cittena ca kāmehi vūpakaṭṭhā viharanti, yo ca nesaṃ kāmesu  kāmacchando kāmasneho kāmamucchā kāmapipāsā kāmapariḷāho, so ca  ajjhattaṃ suppahīno hoti suppaṭippassaddho, opakkamikā cepi te  bhonto samaṇabrāhmaṇā dukkhā tibbā kharā kaṭukā vedanā vedayanti,  bhabbāva te ñāṇāya dassanāya anuttarāya sambodhāya. no cepi te  bhonto samaṇabrāhmaṇā opakkamikā dukkhā tibbā kharā kaṭukā vedanā  vedayanti, bhabbāva te ñāṇāya dassanāya anuttarāya sambodhāya. ayaṃ  kho maṃ, aggivessana, tatiyā upamā paṭibhāsi anacchariyā pubbe  assutapubbā. imā kho maṃ, aggivessana, tisso upamā paṭibhaṃsu  anacchariyā pubbe assutapubbā.'' <br/><br/>[03] 377^b^.^eb^ ``tassa ^a^M1.0309^ea^ mayhaṃ, aggivessana, etadahosi --  `yaṃnūnāhaṃ dantebhi dantamādhāya {passa ma0 ni0 1.221 vitakkasaṇṭhānasutte}, jivhāya  tāluṃ āhacca, cetasā cittaṃ  abhiniggaṇheyyaṃ abhinippīḷeyyaṃ abhisantāpeyya'nti. so kho ahaṃ,  aggivessana, dantebhi dantamādhāya, jivhāya tāluṃ āhacca, cetasā  cittaṃ abhiniggaṇhāmi abhinippīḷemi abhisantāpemi. tassa mayhaṃ,  aggivessana, dantebhi dantamādhāya jivhāya tāluṃ āhacca cetasā cittaṃ  abhiniggaṇhato abhinippīḷayato ^a^T1.0451^ea^ abhisantāpayato kacchehi sedā  muccanti. seyyathāpi, aggivessana, balavā puriso dubbalataraṃ purisaṃ  sīse vā gahetvā khandhe vā gahetvā abhiniggaṇheyya abhinippīḷeyya  abhisantāpeyya, evameva kho me, aggivessana, dantebhi dantamādhāya,  jivhāya tāluṃ āhacca, cetasā cittaṃ abhiniggaṇhato abhinippīḷayato  abhisantāpayato kacchehi sedā muccanti. āraddhaṃ kho pana me,  aggivessana, vīriyaṃ hoti asallīnaṃ, upaṭṭhitā sati asammuṭṭhā,  sāraddho ca pana me kāyo ^a^P1.0243^ea^ hoti appaṭippassaddho  teneva dukkhappadhānena padhānābhitunnassa sato. evarūpāpi kho me,  aggivessana, uppannā dukkhā vedanā cittaṃ na pariyādāya tiṭṭhati. <br/><br/>[03] 378^b^.^eb^ ``tassa mayhaṃ, aggivessana, etadahosi --  `yaṃnūnāhaṃ appāṇakaṃyeva jhānaṃ jhāyeyya'nti. so kho ahaṃ,  aggivessana, mukhato ca nāsato ca assāsapassāse uparundhiṃ.  tassa mayhaṃ, aggivessana, mukhato ca nāsato ca assāsapassāsesu  uparuddhesu kaṇṇasotehi vātānaṃ nikkhamantānaṃ adhimatto saddo hoti.  seyyathāpi nāma kammāragaggariyā dhamamānāya adhimatto saddo  hoti, evameva kho me, aggivessana, mukhato ca nāsato ca  assāsapassāsesu ^a^V1.0312^ea^ uparuddhesu kaṇṇasotehi vātānaṃ nikkhamantānaṃ  adhimatto saddo hoti. āraddhaṃ kho pana me, aggivessana, vīriyaṃ  hoti asallīnaṃ upaṭṭhitā sati asammuṭṭhā. sāraddho ca pana me ^a^T1.0452^ea^ kāyo  hoti appaṭippassaddho teneva dukkhappadhānena padhānābhitunnassa sato.  evarūpāpi kho me, aggivessana, uppannā dukkhā vedanā cittaṃ na  pariyādāya tiṭṭhati.<br/><br/>[03] ``tassa mayhaṃ, aggivessana, etadahosi -- `yaṃnūnāhaṃ  appāṇakaṃyeva jhānaṃ jhāyeyya'nti. so kho ahaṃ, aggivessana,  mukhato ca nāsato ca kaṇṇato ^a^M1.0310^ea^ ca assāsapassāse uparundhiṃ. tassa  mayhaṃ, aggivessana, mukhato ca nāsato ca kaṇṇato ca  assāsapassāsesu uparuddhesu adhimattā vātā muddhani ūhananti {ūhanti (sī0),  ohananti (syā0 kaṃ0), uhananti (ka0)}.  seyyathāpi, aggivessana, balavā puriso tiṇhena sikharena muddhani  abhimattheyya {muddhānaṃ abhimantheyya (sī0 pī0), muddhānaṃ abhimattheyya (syā0  kaṃ0)}, evameva kho me, aggivessana, mukhato ca nāsato ca  kaṇṇato ca assāsapassāsesu uparuddhesu adhimattā vātā muddhani  ūhananti. āraddhaṃ kho pana me, aggivessana, vīriyaṃ hoti  asallīnaṃ upaṭṭhitā sati asammuṭṭhā. sāraddho ca pana me kāyo hoti  appaṭippassaddho teneva dukkhappadhānena padhānābhitunnassa sato.  evarūpāpi kho me, aggivessana, uppannā dukkhā vedanā cittaṃ na  pariyādāya tiṭṭhati.<br/><br/>[03] ``tassa mayhaṃ, aggivessana, etadahosi -- `yaṃnūnāhaṃ  appāṇakaṃyeva jhānaṃ jhāyeyya'nti. so kho ahaṃ, aggivessana,  mukhato ca nāsato ca kaṇṇato ca assāsapassāse uparundhiṃ. tassa  mayhaṃ, aggivessana, mukhato ca nāsato ca kaṇṇato ca  assāsapassāsesu ^a^T1.0453^ea^ uparuddhesu adhimattā sīse sīsavedanā honti.  seyyathāpi, aggivessana, balavā puriso daḷhena ^a^P1.0244^ea^  varattakkhaṇḍena {varattakabandhanena (sī0)} sīse sīsaveṭhaṃ dadeyya, evameva kho me,  aggivessana, mukhato ca nāsato ca kaṇṇato ca assāsapassāsesu  uparuddhesu adhimattā sīse sīsavedanā honti. āraddhaṃ kho pana me,  aggivessana, vīriyaṃ hoti asallīnaṃ upaṭṭhitā sati asammuṭṭhā.  sāraddho ca pana me kāyo hoti appaṭippassaddho teneva dukkhappadhānena  padhānābhitunnassa sato. evarūpāpi kho me, aggivessana, uppannā  dukkhā vedanā cittaṃ na pariyādāya tiṭṭhati.<br/><br/>[03] ``tassa mayhaṃ, aggivessana, etadahosi -- `yaṃnūnāhaṃ  appāṇakaṃyeva jhānaṃ jhāyeyya'nti. so kho ahaṃ, aggivessana,  mukhato ca nāsato ca kaṇṇato ca assāsapassāse uparundhiṃ. tassa  mayhaṃ, aggivessana, mukhato ca nāsato ca kaṇṇato ca  assāsapassāsesu uparuddhesu adhimattā ^a^V1.0313^ea^ vātā kucchiṃ parikantanti.  seyyathāpi, aggivessana, dakkho goghātako vā goghātakantevāsī vā  tiṇhena ^a^M1.0311^ea^ govikantanena kucchiṃ parikanteyya, evameva kho me,  aggivessana, mukhato ca nāsato ca kaṇṇato ca assāsapassāsesu  uparuddhesu adhimattā vātā kucchiṃ parikantanti. āraddhaṃ kho pana me,  aggivessana, vīriyaṃ hoti asallīnaṃ upaṭṭhitā sati asammuṭṭhā.  sāraddho ca pana me kāyo hoti appaṭippassaddho teneva dukkhappadhānena   ^a^T1.0454^ea^ padhānābhitunnassa sato. evarūpāpi kho me, aggivessana, uppannā  dukkhā vedanā cittaṃ na pariyādāya tiṭṭhati.<br/><br/>[03] ``tassa mayhaṃ, aggivessana, etadahosi -- `yaṃnūnāhaṃ  appāṇakaṃyeva jhānaṃ jhāyeyya'nti. so kho ahaṃ, aggivessana,  mukhato ca nāsato ca kaṇṇato ca assāsapassāse uparundhiṃ. tassa  mayhaṃ, aggivessana, mukhato ca nāsato ca kaṇṇato ca  assāsapassāsesu uparuddhesu adhimatto kāyasmiṃ ḍāho hoti.  seyyathāpi, aggivessana, dve balavanto purisā dubbalataraṃ purisaṃ  nānābāhāsu gahetvā aṅgārakāsuyā santāpeyyuṃ samparitāpeyyuṃ, evameva  kho me, aggivessana, mukhato ca nāsato ca kaṇṇato ca  assāsapassāsesu uparuddhesu adhimatto kāyasmiṃ ḍāho hoti. āraddhaṃ  kho pana me, aggivessana, vīriyaṃ hoti asallīnaṃ upaṭṭhitā sati  asammuṭṭhā. sāraddho ca pana me kāyo hoti appaṭippassaddho teneva  dukkhappadhānena padhānābhitunnassa sato. evarūpāpi kho me,  aggivessana, uppannā dukkhā vedanā cittaṃ na pariyādāya tiṭṭhati.  apissu maṃ, aggivessana, devatā ^a^P1.0245^ea^ disvā  evamāhaṃsu -- `kālaṅkato samaṇo gotamo'ti. ekaccā devatā  evamāhaṃsu -- `na kālaṅkato samaṇo gotamo, api ca  kālaṅkarotī'ti. ekaccā devatā evamāhaṃsu -- `na kālaṅkato  samaṇo gotamo, napi kālaṅkaroti, arahaṃ samaṇo gotamo,  vihārotveva so {vihārotveveso (sī0)} arahato evarūpo hotī'ti  {vihārotveveso arahato''ti (?)}. <br/><br/>[03] 379^b^.^eb^ ``tassa ^a^T1.0455^ea^ mayhaṃ, aggivessana, etadahosi --  `yaṃnūnāhaṃ sabbaso āhārupacchedāya paṭipajjeyya'nti. atha kho maṃ,  aggivessana, devatā upasaṅkamitvā ^a^M1.0312^ea^ etadavocuṃ -- `mā kho tvaṃ,  mārisa, sabbaso āhārupacchedāya paṭipajji. sace kho tvaṃ, mārisa,  sabbaso āhārupacchedāya paṭipajjissasi, tassa te mayaṃ dibbaṃ ojaṃ  lomakūpehi ajjhohāressāma {ajjhoharissāma (syā0 kaṃ0 pī0 ka0)}, tāya   tvaṃ yāpessasī'ti. tassa mayhaṃ,  aggivessana, etadahosi -- `ahañceva kho pana sabbaso ajajjitaṃ {ajaddhukaṃ  (sī0 pī0), jaddhukaṃ (syā0 kaṃ0)}  paṭijāneyyaṃ, imā ca me devatā dibbaṃ ojaṃ lomakūpehi  ajjhohāreyyuṃ {ajjhohareyyuṃ (syā0 kaṃ0 pī0 ka0)}, tāya ^a^V1.0314^ea^ cāhaṃ yāpeyyaṃ, taṃ mamassa musā'ti. so kho  ahaṃ, aggivessana, tā devatā paccācikkhāmi, `hala'nti vadāmi. <br/><br/>[03] 380^b^.^eb^ ``tassa mayhaṃ, aggivessana, etadahosi --  `yaṃnūnāhaṃ thokaṃ thokaṃ āhāraṃ āhāreyyaṃ, pasataṃ pasataṃ, yadi vā  muggayūsaṃ, yadi vā kulatthayūsaṃ, yadi vā kaḷāyayūsaṃ, yadi vā  hareṇukayūsa'nti. so kho ahaṃ, aggivessana, thokaṃ thokaṃ āhāraṃ  āhāresiṃ, pasataṃ pasataṃ, yadi vā muggayūsaṃ, yadi vā kulatthayūsaṃ,  yadi vā kaḷāyayūsaṃ, yadi vā hareṇukayūsaṃ. tassa mayhaṃ,  aggivessana, thokaṃ thokaṃ āhāraṃ āhārayato, pasataṃ pasataṃ, yadi vā  muggayūsaṃ, yadi vā kulatthayūsaṃ, yadi vā kaḷāyayūsaṃ, yadi vā  hareṇukayūsaṃ, adhimattakasimānaṃ patto kāyo hoti. seyyathāpi nāma  āsītikapabbāni vā kāḷapabbāni vā, evamevassu ^a^T1.0456^ea^ me aṅgapaccaṅgāni  bhavanti tāyevappāhāratāya. seyyathāpi nāma oṭṭhapadaṃ, evamevassu me  ānisadaṃ hoti tāyevappāhāratāya. seyyathāpi nāma vaṭṭanāvaḷī,  evamevassu me piṭṭhikaṇṭako uṇṇatāvanato hoti tāyevappāhāratāya.  seyyathāpi nāma jarasālāya gopāṇasiyo oluggaviluggā bhavanti,  evamevassu me phāsuḷiyo oluggaviluggā bhavanti tāyevappāhāratāya.  seyyathāpi nāma gambhīre udapāne udakatārakā gambhīragatā  okkhāyikā dissanti, evamevassu me akkhikūpesu akkhitārakā  gambhīragatā okkhāyikā dissanti tāyevappāhāratāya. seyyathāpi  nāma tittakālābu ^a^P1.0246^ea^ āmakacchinno vātātapena  saṃphuṭito hoti sammilāto, evamevassu me sīsacchavi saṃphuṭitā  hoti sammilātā ^a^M1.0313^ea^ tāyevappāhāratāya.<br/><br/>[03] ``so kho ahaṃ, aggivessana, udaracchaviṃ parimasissāmīti  piṭṭhikaṇṭakaṃyeva pariggaṇhāmi, piṭṭhikaṇṭakaṃ parimasissāmīti  udaracchaviṃyeva pariggaṇhāmi, yāvassu me, aggivessana, udaracchavi  piṭṭhikaṇṭakaṃ allīnā hoti tāyevappāhāratāya. so kho ahaṃ,  aggivessana, vaccaṃ vā muttaṃ vā karissāmīti tattheva avakujjo  papatāmi tāyevappāhāratāya. so kho ahaṃ, aggivessana, imameva  kāyaṃ assāsento pāṇinā gattāni anumajjāmi. tassa mayhaṃ,  aggivessana, pāṇinā gattāni anumajjato pūtimūlāni lomāni  kāyasmā papatanti tāyevappāhāratāya. apissu maṃ, aggivessana,  manussā ^a^T1.0457^ea^ disvā evamāhaṃsu -- `kāḷo samaṇo gotamo'ti. ekacce  manussā evamāhaṃsu -- `na kāḷo samaṇo gotamo, sāmo samaṇo  gotamo'ti. ekacce manussā evamāhaṃsu -- `na kāḷo samaṇo  gotamo ^a^V1.0315^ea^, napi sāmo, maṅguracchavi samaṇo gotamo'ti. yāvassu me,  aggivessana, tāva parisuddho chavivaṇṇo pariyodāto upahato hoti  tāyevappāhāratāya. <br/><br/>[03] 381^b^.^eb^ ``tassa mayhaṃ, aggivessana, etadahosi --  `ye kho keci atītamaddhānaṃ samaṇā vā brāhmaṇā vā opakkamikā  dukkhā tibbā kharā kaṭukā vedanā vedayiṃsu, etāvaparamaṃ, nayito  bhiyyo. yepi hi keci anāgatamaddhānaṃ samaṇā vā brāhmaṇā vā  opakkamikā dukkhā tibbā kharā kaṭukā vedanā vedayissanti,  etāvaparamaṃ, nayito bhiyyo. yepi hi keci etarahi samaṇā vā  brāhmaṇā vā opakkamikā dukkhā tibbā kharā kaṭukā vedanā  vedayanti, etāvaparamaṃ, nayito bhiyyo. na kho panāhaṃ imāya  kaṭukāya dukkarakārikāya adhigacchāmi uttari manussadhammā  alamariyañāṇadassanavisesaṃ. siyā nu kho añño maggo  bodhāyā'ti? tassa mayhaṃ, aggivessana, etadahosi --  `abhijānāmi kho panāhaṃ pitu sakkassa kammante sītāya  jambucchāyāya nisinno vivicceva kāmehi vivicca akusalehi dhammehi  savitakkaṃ savicāraṃ vivekajaṃ pītisukhaṃ paṭhamaṃ jhānaṃ upasampajja  viharitā. siyā nu kho eso maggo bodhāyā'ti? tassa mayhaṃ,  aggivessana, satānusāri ^a^T1.0458^ea^ viññāṇaṃ ahosi -- `eseva maggo  bodhāyā'ti. tassa mayhaṃ, aggivessana, etadahosi -- `kiṃ nu kho  ahaṃ ^a^P1.0247^ea^ tassa sukhassa bhāyāmi, yaṃ taṃ sukhaṃ  aññatreva kāmehi aññatra ^a^M1.0314^ea^ akusalehi dhammehī'ti? tassa mayhaṃ,  aggivessana, etadahosi -- `na kho ahaṃ tassa sukhassa bhāyāmi,  yaṃ taṃ sukhaṃ aññatreva kāmehi aññatra akusalehi dhammehī'ti. <br/><br/>[03] 382^b^.^eb^ ``tassa mayhaṃ, aggivessana, etadahosi --  `na kho taṃ sukaraṃ sukhaṃ adhigantuṃ evaṃ adhimattakasimānaṃ pattakāyena,  yaṃnūnāhaṃ oḷārikaṃ āhāraṃ āhāreyyaṃ odanakummāsa'nti. so kho  ahaṃ, aggivessana, oḷārikaṃ āhāraṃ āhāresiṃ odanakummāsaṃ. tena  kho pana maṃ, aggivessana, samayena pañca {pañcavaggiyā (aññasuttesu)} bhikkhū paccupaṭṭhitā honti  -- `yaṃ kho samaṇo gotamo dhammaṃ adhigamissati, taṃ no  ārocessatī'ti. yato kho ahaṃ, aggivessana, oḷārikaṃ āhāraṃ  āhāresiṃ odanakummāsaṃ, atha me te pañca bhikkhū nibbijja pakkamiṃsu  -- `bāhulliko {bāhuliko (sī0 pī0) saṃghabhedasikkhāpadaṭīkāya sameti} samaṇo gotamo, padhānavibbhanto, āvatto  bāhullāyā'ti. <br/><br/>[03] 383^b^.^eb^ ``so ^a^V1.0316^ea^ kho ahaṃ, aggivessana, oḷārikaṃ  āhāraṃ āhāretvā, balaṃ gahetvā, vivicceva kāmehi vivicca akusalehi  dhammehi savitakkaṃ savicāraṃ vivekajaṃ pītisukhaṃ paṭhamaṃ jhānaṃ upasampajja  vihāsiṃ. evarūpāpi kho me, aggivessana, uppannā sukhā vedanā  cittaṃ na pariyādāya tiṭṭhati. vitakkavicārānaṃ vūpasamā ajjhattaṃ  sampasādanaṃ cetaso ekodibhāvaṃ avitakkaṃ avicāraṃ samādhijaṃ  pītisukhaṃ dutiyaṃ jhānaṃ upasampajja vihāsiṃ. evarūpāpi kho me,  aggivessana, uppannā sukhā vedanā cittaṃ na pariyādāya tiṭṭhati.  pītiyā ca virāgā upekkhako ca vihāsiṃ, sato ca sampajāno.  sukhañca kāyena paṭisaṃvedesiṃ yaṃ taṃ ariyā ācikkhanti --  `upekkhako satimā sukhavihārī'ti tatiyaṃ jhānaṃ ^a^T1.0459^ea^ upasampajja vihāsiṃ.  evarūpāpi kho me, aggivessana, uppannā sukhā vedanā cittaṃ na  pariyādāya tiṭṭhati. sukhassa ca pahānā dukkhassa ca pahānā, pubbeva  somanassadomanassānaṃ atthaṅgamā, adukkhamasukhaṃ upekkhāsatipārisuddhiṃ  catutthaṃ jhānaṃ upasampajja vihāsiṃ. evarūpāpi kho me, aggivessana,  uppannā sukhā vedanā cittaṃ na pariyādāya tiṭṭhati. <br/><br/>[03] 384^b^.^eb^ ``so evaṃ samāhite citte parisuddhe  pariyodāte anaṅgaṇe vigatūpakkilese mudubhūte kammaniye ṭhite  āneñjappatte pubbenivāsānussatiñāṇāya ^a^P1.0248^ea^ cittaṃ  abhininnāmesiṃ. so anekavihitaṃ pubbenivāsaṃ anussarāmi ^a^M1.0315^ea^,  seyyathidaṃ -- ekampi jātiṃ...pe0... iti sākāraṃ sauddesaṃ  anekavihitaṃ pubbenivāsaṃ anussarāmi. ayaṃ kho me, aggivessana,  rattiyā paṭhame yāme paṭhamā vijjā adhigatā; avijjā vihatā, vijjā  uppannā; tamo vihato, āloko uppanno; yathā taṃ appamattassa  ātāpino pahitattassa viharato. evarūpāpi kho me, aggivessana,  uppannā sukhā vedanā cittaṃ na pariyādāya tiṭṭhati. <br/><br/>[03] 385^b^.^eb^ ``so evaṃ samāhite citte parisuddhe  pariyodāte anaṅgaṇe vigatūpakkilese mudubhūte kammaniye ṭhite  āneñjappatte sattānaṃ cutūpapātañāṇāya cittaṃ abhininnāmesiṃ. so  dibbena cakkhunā visuddhena atikkantamānusakena satte passāmi  cavamāne upapajjamāne hīne paṇīte suvaṇṇe dubbaṇṇe sugate duggate  yathākammūpage satte pajānāmi...pe0... ayaṃ kho me, aggivessana,  rattiyā majjhime yāme dutiyā vijjā adhigatā; avijjā vihatā,  vijjā uppannā; tamo ^a^P1.0249^ea^ vihato, āloko  uppanno; yathā taṃ appamattassa ātāpino pahitattassa viharato ^a^V1.0317^ea^.  evarūpāpi kho me, aggivessana ^a^T1.0460^ea^, uppannā sukhā vedanā cittaṃ na  pariyādāya tiṭṭhati. <br/><br/>[03] 386^b^.^eb^ ``so evaṃ samāhite citte parisuddhe  pariyodāte anaṅgaṇe vigatūpakkilese mudubhūte kammaniye ṭhite  āneñjappatte āsavānaṃ khayañāṇāya cittaṃ abhininnāmesiṃ. so `idaṃ  dukkha'nti yathābhūtaṃ abbhaññāsiṃ, `ayaṃ dukkhasamudayo'ti yathābhūtaṃ  abbhaññāsiṃ, `ayaṃ dukkhanirodho'ti yathābhūtaṃ abbhaññāsiṃ, `ayaṃ  dukkhanirodhagāminī paṭipadā'ti yathābhūtaṃ abbhaññāsiṃ. `ime  āsavā'ti yathābhūtaṃ abbhaññāsiṃ, `ayaṃ āsavasamudayo'ti yathābhūtaṃ  abbhaññāsiṃ, `ayaṃ āsavanirodho'ti yathābhūtaṃ abbhaññāsiṃ, `ayaṃ  āsavanirodhagāminī paṭipadā'ti yathābhūtaṃ abbhaññāsiṃ. tassa me  evaṃ jānato evaṃ passato kāmāsavāpi cittaṃ vimuccittha, bhavāsavāpi  cittaṃ vimuccittha, avijjāsavāpi cittaṃ vimuccittha. vimuttasmiṃ  vimuttamiti ñāṇaṃ ahosi. `khīṇā jāti, vusitaṃ brahmacariyaṃ, kataṃ  karaṇīyaṃ, nāparaṃ itthattāyā'ti abbhaññāsiṃ. ayaṃ kho me,  aggivessana, rattiyā pacchime yāme tatiyā vijjā adhigatā;  avijjā vihatā, vijjā uppannā; tamo vihato, āloko uppanno;  yathā ^a^M1.0316^ea^ taṃ appamattassa ātāpino pahitattassa viharato. evarūpāpi  kho me, aggivessana, uppannā sukhā vedanā cittaṃ na pariyādāya  tiṭṭhati. <br/><br/>[03] 387^b^.^eb^ ``abhijānāmi kho panāhaṃ, aggivessana,  anekasatāya parisāya dhammaṃ desetā. apissu maṃ ekameko evaṃ  maññati -- `mamevārabbha samaṇo gotamo dhammaṃ desetī'ti. `na kho  panetaṃ, aggivessana, evaṃ daṭṭhabbaṃ; yāvadeva viññāpanatthāya tathāgato  paresaṃ dhammaṃ ^a^T1.0461^ea^ deseti. so kho ahaṃ, aggivessana, tassāyeva kathāya  pariyosāne, tasmiṃyeva purimasmiṃ samādhinimitte ajjhattameva cittaṃ  saṇṭhapemi sannisādemi ekodiṃ karomi samādahāmi, yena sudaṃ  niccakappaṃ viharāmī'''ti.<br/><br/>[03] ``okappaniyametaṃ bhoto gotamassa yathā taṃ arahato  sammāsambuddhassa. abhijānāti kho pana bhavaṃ gotamo divā  supitā''ti? ``abhijānāmahaṃ, aggivessana, gimhānaṃ pacchime māse  pacchābhattaṃ piṇḍapātapaṭikkanto catugguṇaṃ saṅghāṭiṃ paññapetvā dakkhiṇena  passena sato sampajāno niddaṃ okkamitā''ti. ``etaṃ kho, bho  gotama, eke samaṇabrāhmaṇā sammohavihārasmiṃ ^a^V1.0318^ea^ vadantī''ti ^a^P1.0250^ea^?  ``na kho, aggivessana, ettāvatā sammūḷho vā hoti  asammūḷho vā. api ca, aggivessana, yathā sammūḷho ca hoti  asammūḷho ca, taṃ suṇāhi, sādhukaṃ manasi karohi, bhāsissāmī''ti.  ``evaṃ, bho''ti kho saccako nigaṇṭhaputto bhagavato paccassosi.  bhagavā etadavoca -- <br/><br/>[03] 388^b^.^eb^ ``yassa kassaci, aggivessana, ye āsavā  saṃkilesikā ponobbhavikā sadarā dukkhavipākā āyatiṃ  jātijarāmaraṇiyā appahīnā, tamahaṃ `sammūḷho'ti vadāmi.  āsavānañhi, aggivessana, appahānā sammūḷho hoti. yassa  kassaci, aggivessana, ye āsavā saṃkilesikā ponobbhavikā sadarā  dukkhavipākā āyatiṃ jātijarāmaraṇiyā pahīnā, tamahaṃ  `asammūḷho'ti vadāmi. āsavānañhi, aggivessana, pahānā  asammūḷho hoti.<br/><br/>[03] ``tathāgatassa ^a^T1.0462^ea^ kho, aggivessana, ye āsavā saṃkilesikā  ponobbhavikā sadarā dukkhavipākā āyatiṃ jātijarāmaraṇiyā pahīnā  ucchinnamūlā tālāvatthukatā anabhāvaṃkatā āyatiṃ anuppādadhammā ^a^M1.0317^ea^.  seyyathāpi, aggivessana, tālo matthakacchinno abhabbo puna  virūḷhiyā, evameva kho, aggivessana, tathāgatassa ye āsavā  saṃkilesikā ponobbhavikā sadarā dukkhavipākā āyatiṃ  jātijarāmaraṇiyā pahīnā ucchinnamūlā tālāvatthukatā anabhāvaṃkatā  āyatiṃ anuppādadhammā''ti. <br/><br/>[03] 389^b^.^eb^ evaṃ vutte, saccako nigaṇṭhaputto bhagavantaṃ  etadavoca -- ``acchariyaṃ, bho gotama, abbhutaṃ, bho gotama!  yāvañcidaṃ bhoto gotamassa evaṃ āsajja āsajja vuccamānassa,  upanītehi vacanappathehi samudācariyamānassa, chavivaṇṇo ceva  pariyodāyati, mukhavaṇṇo ca vippasīdati, yathā taṃ arahato  sammāsambuddhassa. abhijānāmahaṃ, bho gotama, pūraṇaṃ kassapaṃ vādena  vādaṃ samārabhitā. sopi mayā vādena vādaṃ samāraddho aññenaññaṃ  paṭicari, bahiddhā kathaṃ apanāmesi, kopañca dosañca appaccayañca  pātvākāsi. bhoto pana {bhoto kho pana (sī0)} gotamassa evaṃ āsajja āsajja  vuccamānassa, upanītehi vacanappathehi samudācariyamānassa, chavivaṇṇo  ceva pariyodāyati, mukhavaṇṇo ca vippasīdati, yathā taṃ arahato  sammāsambuddhassa. abhijānāmahaṃ, bho gotama, makkhaliṃ  gosālaṃ...pe0... ajitaṃ kesakambalaṃ... pakudhaṃ kaccāyanaṃ... sañjayaṃ  belaṭṭhaputtaṃ... nigaṇṭhaṃ nāṭaputtaṃ vādena vādaṃ samārabhitā ^a^V1.0319^ea^. sopi mayā   ^a^T1.0463^ea^ vādena vādaṃ samāraddho aññenaññaṃ ^a^P1.0251^ea^ paṭicari,  bahiddhā kathaṃ apanāmesi, kopañca dosañca appaccayañca pātvākāsi.  bhoto pana gotamassa evaṃ āsajja āsajja vuccamānassa, upanītehi  vacanappathehi samudācariyamānassa, chavivaṇṇo ceva pariyodāyati,  mukhavaṇṇo ca vippasīdati, yathā taṃ arahato sammāsambuddhassa. handa  ca dāni mayaṃ, bho gotama, gacchāma. bahukiccā mayaṃ,  bahukaraṇīyā''ti. ``yassadāni tvaṃ, aggivessana, kālaṃ  maññasī''ti.<br/><br/>[03] atha kho saccako nigaṇṭhaputto bhagavato bhāsitaṃ abhinanditvā  anumoditvā uṭṭhāyāsanā pakkāmīti. <br/><br/>[06] mahāsaccakasuttaṃ niṭṭhitaṃ chaṭṭhaṃ. 


volume: 28
item: 61
title: cūḷagopālakasuttaṃ^cūḷasaccakasuttaṃ^mahāsaccakasuttaṃ^cūḷataṇhāsaṅkhayasuttaṃ^
content:
  [03] 390^b^.^eb^ evaṃ ^a^M1.0318^ea^ ^a^V1.0320^ea^ ^a^T1.0464^ea^ me sutaṃ -- ekaṃ samayaṃ bhagavā sāvatthiyaṃ  viharati pubbārāme migāramātupāsāde. atha kho sakko devānamindo  yena bhagavā tenupasaṅkami; upasaṅkamitvā bhagavantaṃ abhivādetvā  ekamantaṃ aṭṭhāsi. ekamantaṃ ṭhito kho sakko devānamindo bhagavantaṃ  etadavoca -- ``kittāvatā nu kho, bhante, bhikkhu saṃkhittena  taṇhāsaṅkhayavimutto hoti accantaniṭṭho accantayogakkhemī  accantabrahmacārī accantapariyosāno seṭṭho devamanussāna''nti?<br/><br/>[03] ``idha, devānaminda, bhikkhuno sutaṃ hoti -- `sabbe dhammā  nālaṃ abhinivesāyā'ti. evañcetaṃ, devānaminda, bhikkhuno sutaṃ  hoti -- `sabbe dhammā nālaṃ abhinivesāyā'ti. so sabbaṃ dhammaṃ  abhijānāti; sabbaṃ dhammaṃ abhiññāya sabbaṃ dhammaṃ parijānāti; sabbaṃ  dhammaṃ pariññāya yaṃ kiñci vedanaṃ vedeti -- sukhaṃ vā dukkhaṃ vā  adukkhamasukhaṃ vā, so tāsu vedanāsu aniccānupassī viharati,  virāgānupassī viharati, nirodhānupassī viharati,  paṭinissaggānupassī viharati. so tāsu vedanāsu aniccānupassī  viharanto, virāgānupassī viharanto, nirodhānupassī viharanto,  paṭinissaggānupassī viharanto na kiñci loke upādiyati.  anupādiyaṃ na paritassati, aparitassaṃ paccattaññeva parinibbāyati  ^a^P1.0252^ea^ -- `khīṇā jāti, vusitaṃ brahmacariyaṃ, kataṃ  karaṇīyaṃ, nāparaṃ itthattāyā'ti ^a^T1.0465^ea^ pajānāti. ettāvatā kho,  devānaminda, bhikkhu saṃkhittena taṇhāsaṅkhayavimutto hoti  accantaniṭṭho accantayogakkhemī accantabrahmacārī accantapariyosāno  seṭṭho devamanussāna''nti.<br/><br/>[03] atha kho sakko devānamindo bhagavato bhāsitaṃ abhinanditvā  anumoditvā bhagavantaṃ abhivādetvā padakkhiṇaṃ katvā tatthevantaradhāyi. <br/><br/>[03] 391^b^.^eb^ tena kho pana samayena āyasmā mahāmoggallāno  bhagavato avidūre nisinno hoti. atha kho āyasmato  mahāmoggallānassa etadahosi -- ``kiṃ nu kho so yakkho bhagavato ^a^V1.0321^ea^  bhāsitaṃ abhisamecca anumodi udāhu no; yaṃnūnāhaṃ taṃ yakkhaṃ jāneyyaṃ  -- yadi vā so yakkho bhagavato bhāsitaṃ abhisamecca ^a^M1.0319^ea^ anumodi yadi  vā no''ti? atha kho āyasmā mahāmoggallāno -- seyyathāpi nāma  balavā puriso samiñjitaṃ vā bāhaṃ pasāreyya, pasāritaṃ vā bāhaṃ  samiñjeyya, evameva -- pubbārāme migāramātupāsāde antarahito devesu  tāvatiṃsesu pāturahosi. tena kho pana samayena sakko devānamindo  ekapuṇḍarīke uyyāne dibbehi pañcahi tūriyasatehi {turiyasatehi (sī0 syā0  kaṃ0 pī0)} samappito  samaṅgībhūto paricāreti. addasā kho sakko devānamindo āyasmantaṃ  mahāmoggallānaṃ dūratova āgacchantaṃ. disvāna tāni dibbāni pañca  tūriyasatāni paṭippaṇāmetvā yenāyasmā mahāmoggallāno tenupasaṅkami;  upasaṅkamitvā āyasmantaṃ mahāmoggallānaṃ ^a^T1.0466^ea^ etadavoca -- ``ehi kho,  mārisa moggallāna, svāgataṃ, mārisa moggallāna! cirassaṃ kho,  mārisa moggallāna, imaṃ pariyāyaṃ akāsi yadidaṃ idhāgamanāya.  nisīda, mārisa moggallāna, idamāsanaṃ paññatta''nti. nisīdi kho  āyasmā mahāmoggallāno paññatte āsane. sakkopi kho devānamindo  aññataraṃ nīcaṃ āsanaṃ gahetvā ekamantaṃ nisīdi. ekamantaṃ nisinnaṃ  kho sakkaṃ devānamindaṃ āyasmā mahāmoggallāno etadavoca -- ``yathā  kathaṃ pana kho, kosiya, bhagavā saṃkhittena taṇhāsaṅkhayavimuttiṃ  abhāsi? sādhu mayampi etissā kathāya bhāgino assāma  savanāyā''ti. <br/><br/>[03] 392^b^.^eb^ ``mayaṃ kho, mārisa moggallāna, bahukiccā  bahukaraṇīyā -- appeva sakena karaṇīyena, api ca devānaṃyeva  tāvatiṃsānaṃ karaṇīyena. api ca, mārisa moggallāna, sussutaṃyeva  hoti suggahitaṃ sumanasikataṃ ^a^P1.0253^ea^ sūpadhāritaṃ, yaṃ no  khippameva antaradhāyati. bhūtapubbaṃ, mārisa moggallāna,  devāsurasaṅgāmo samupabyūḷho {samūpabyuḷho (syā0 kaṃ0), samūpabbūḷho  (sī0)} ahosi. tasmiṃ kho pana, mārisa  moggallāna, saṅgāme devā jiniṃsu, asurā parājiniṃsu. so kho  ahaṃ, mārisa moggallāna, taṃ saṅgāmaṃ abhivijinitvā vijitasaṅgāmo  tato paṭinivattitvā vejayantaṃ nāma pāsādaṃ māpesiṃ. vejayantassa  kho, mārisa moggallāna, pāsādassa ekasataṃ niyyūhaṃ. ekekasmiṃ  niyyūhe satta satta kūṭāgārasatāni. ekamekasmiṃ kūṭāgāre satta satta  accharāyo ^a^T1.0467^ea^. ekamekissā accharāya satta satta paricārikāyo.  iccheyyāsi no tvaṃ ^a^M1.0320^ea^, mārisa moggallāna, vejayantassa pāsādassa  rāmaṇeyyakaṃ daṭṭhu''nti? adhivāsesi kho āyasmā mahāmoggallāno  tuṇhībhāvena. <br/><br/>[03] 393^b^.^eb^ atha ^a^V1.0322^ea^ kho sakko ca devānamindo vessavaṇo ca  mahārājā āyasmantaṃ mahāmoggallānaṃ purakkhatvā yena vejayanto  pāsādo tenupasaṅkamiṃsu. addasaṃsu kho sakkassa devānamindassa  paricārikāyo āyasmantaṃ mahāmoggallānaṃ dūratova āgacchantaṃ; disvā  ottappamānā hirīyamānā sakaṃ sakaṃ ovarakaṃ pavisiṃsu. seyyathāpi  nāma suṇisā sasuraṃ disvā ottappati hirīyati, evameva sakkassa  devānamindassa paricārikāyo āyasmantaṃ mahāmoggallānaṃ disvā  ottappamānā hirīyamānā sakaṃ sakaṃ ovarakaṃ pavisiṃsu. atha kho  sakko ca devānamindo vessavaṇo ca mahārājā āyasmantaṃ  mahāmoggallānaṃ vejayante pāsāde anucaṅkamāpenti anuvicarāpenti --  ``idampi, mārisa moggallāna, passa vejayantassa pāsādassa  rāmaṇeyyakaṃ; idampi, mārisa moggallāna, passa vejayantassa  pāsādassa rāmaṇeyyaka''nti. ``sobhati idaṃ āyasmato kosiyassa,  yathā taṃ pubbe katapuññassa. manussāpi kiñcideva rāmaṇeyyakaṃ  disvā {diṭṭhā (sī0 pī0 ka0)} evamāhaṃsu -- `sobhati vata bho yathā devānaṃ tāvatiṃsāna'nti.  tayidaṃ āyasmato kosiyassa sobhati, yathā taṃ pubbe  katapuññassā''ti. atha kho āyasmato mahāmoggallānassa ^a^T1.0468^ea^ etadahosi  -- ``atibāḷhaṃ kho ayaṃ yakkho pamatto viharati. yaṃnūnāhaṃ imaṃ  yakkhaṃ saṃvejeyya''nti. atha kho āyasmā mahāmoggallāno tathārūpaṃ  iddhābhisaṅkhāraṃ abhisaṅkhāsi {abhisaṅkhāresi (ka0), abhisaṅkhāreti  (syā0 kaṃ0)} yathā vejayantaṃ pāsādaṃ pādaṅguṭṭhakena  saṅkampesi sampakampesi sampavedhesi ^a^P1.0254^ea^. atha kho  sakko ca devānamindo, vessavaṇo ca mahārājā, devā ca tāvatiṃsā  acchariyabbhutacittajātā ahesuṃ -- ``acchariyaṃ vata, bho, abbhutaṃ  vata, bho, samaṇassa mahiddhikatā mahānubhāvatā, yatra hi nāma  dibbabhavanaṃ pādaṅguṭṭhakena saṅkampessati sampakampessati  sampavedhessatī''ti! atha kho āyasmā mahāmoggallāno sakkaṃ  devānamindaṃ saṃviggaṃ lomahaṭṭhajātaṃ viditvā sakkaṃ devānamindaṃ  etadavoca -- ``yathā kathaṃ pana kho, kosiya, bhagavā saṃkhittena  taṇhāsaṅkhayavimuttiṃ abhāsi? sādhu mayampi etissā kathāya  bhāgino assāma savanāyā''ti. <br/><br/>[03] 394^b^.^eb^ ``idhāhaṃ ^a^M1.0321^ea^, mārisa moggallāna, yena bhagavā  tenupasaṅkamiṃ; upasaṅkamitvā bhagavantaṃ abhivādetvā ekamantaṃ aṭṭhāsiṃ.  ekamantaṃ ṭhito kho ahaṃ, mārisa moggallāna, bhagavantaṃ etadavocaṃ --  `kittāvatā nu kho, bhante, bhikkhu saṃkhittena taṇhāsaṅkhayavimutto  hoti accantaniṭṭho accantayogakkhemī accantabrahmacārī  accantapariyosāno seṭṭho devamanussāna'''nti?<br/><br/>[03] ``evaṃ ^a^V1.0323^ea^ vutte, mārisa moggallāna, bhagavā maṃ etadavoca --  `idha, devānaminda, bhikkhuno sutaṃ hoti -- sabbe dhammā nālaṃ ^a^T1.0469^ea^  abhinivesāyā'ti. evaṃ cetaṃ devānaminda bhikkhuno sutaṃ hoti  `sabbe dhammā nālaṃ abhinivesāyā'ti. so sabbaṃ dhammaṃ abhijānāti,  sabbaṃ dhammaṃ abhiññāya sabbaṃ dhammaṃ parijānāti, sabbaṃ dhammaṃ  pariññāya yaṃ kiñci vedanaṃ vedeti sukhaṃ vā dukkhaṃ vā adukkhamasukhaṃ  vā. so tāsu vedanāsu aniccānupassī viharati, virāgānupassī  viharati, nirodhānupassī viharati, paṭinissaggānupassī viharati.  so tāsu vedanāsu aniccānupassī viharanto, virāgānupassī viharanto,  nirodhānupassī viharanto, paṭinissaggānupassī viharanto na kiñci  loke upādiyati, anupādiyaṃ na paritassati, aparitassaṃ paccattaññeva  parinibbāyati -- `khīṇā jāti, vusitaṃ brahmacariyaṃ, kataṃ karaṇīyaṃ,  nāparaṃ itthattāyā'ti pajānāti. ettāvatā kho, devānaminda, bhikkhu  saṃkhittena taṇhāsaṅkhayavimutto hoti accantaniṭṭho accantayogakkhemī  accantabrahmacārī accantapariyosāno seṭṭho devamanussānanti. evaṃ  kho me, mārisa moggallāna, bhagavā saṃkhittena taṇhāsaṅkhayavimuttiṃ  abhāsī''ti.<br/><br/>[03] atha kho āyasmā mahāmoggallāno sakkassa devānamindassa  bhāsitaṃ ^a^P1.0255^ea^ abhinanditvā anumoditvā --  seyyathāpi nāma balavā puriso samiñjitaṃ vā bāhaṃ pasāreyya,  pasāritaṃ vā bāhaṃ samiñjeyya evameva -- devesu tāvatiṃsesu  antarahito pubbārāme migāramātupāsāde pāturahosi. atha kho  sakkassa devānamindassa paricārikāyo acirapakkante āyasmante  mahāmoggallāne sakkaṃ devānamindaṃ ^a^T1.0470^ea^ etadavocuṃ -- ``eso nu te,  mārisa, so bhagavā satthā''ti? ``na kho me, mārisa, so bhagavā  satthā. sabrahmacārī me eso āyasmā mahāmoggallāno''ti.  ``lābhā te, mārisa, (suladdhaṃ te, mārisa) {( ) natthi (sī0 pī0)} yassa te sabrahmacārī  evaṃmahiddhiko evaṃmahānubhāvo! aho nūna te so bhagavā satthā''ti. <br/><br/>[03] 395^b^.^eb^ atha ^a^M1.0322^ea^ kho āyasmā mahāmoggallāno yena bhagavā  tenupasaṅkami; upasaṅkamitvā bhagavantaṃ abhivādetvā ekamantaṃ nisīdi.  ekamantaṃ nisinno kho āyasmā mahāmoggallāno bhagavantaṃ  etadavoca -- ``abhijānāti no, bhante, bhagavā ahu {ahunaññeva (sī0 syā0  kaṃ0)} ñātaññatarassa  mahesakkhassa yakkhassa saṃkhittena taṇhāsaṅkhayavimuttiṃ bhāsitā''ti  {abhāsitthāti (ka0)}?  ``abhijānāmahaṃ, moggallāna, idha sakko devānamindo yenāhaṃ  tenupasaṅkami; upasaṅkamitvā maṃ abhivādetvā ekamantaṃ aṭṭhāsi.  ekamantaṃ ṭhito kho, moggallāna, sakko devānamindo maṃ etadavoca --  `kittāvatā nu kho, bhante ^a^V1.0324^ea^, bhikkhu saṃkhittena taṇhāsaṅkhayavimutto  hoti accantaniṭṭho accantayogakkhemī accantabrahmacārī  accantapariyosāno seṭṭho devamanussāna''nti.<br/><br/>[03] evaṃ vutte ahaṃ, moggallāna, sakkaṃ devānamindaṃ etadavocaṃ ``idha  devānaminda bhikkhuno sutaṃ hoti `sabbe dhammā nālaṃ  abhinivesāyā'ti. evaṃ cetaṃ devānaminda bhikkhuno sutaṃ hoti  `sabbe dhammā nālaṃ abhinivesāyā'ti. so sabbaṃ dhammaṃ  abhijānāti, sabbaṃ dhammaṃ abhiññāya sabbaṃ dhammaṃ parijānāti ^a^T1.0471^ea^, sabbaṃ  dhammaṃ pariññāya yaṃ kiñci vedanaṃ vedeti sukhaṃ vā dukkhaṃ vā  adukkhamasukhaṃ vā. so tāsu vedanāsu aniccānupassī viharati,  virāgānupassī viharati, nirodhānupassī viharati,  paṭinissaggānupassī viharati. so tāsu vedanāsu aniccānupassī  viharanto, virāgānupassī viharanto, nirodhānupassī viharanto,  paṭinissaggānupassī viharanto na kiñci loke upādiyati,  anupādiyaṃ na paritassati, aparitassaṃ paccattaññeva parinibbāyati --  `khīṇā jāti, vusitaṃ brahmacariyaṃ ^a^P1.0256^ea^, kataṃ karaṇīyaṃ,  nāparaṃ itthattāyā'ti pajānāti. ettāvatā kho, devānaminda, bhikkhu  saṃkhittena taṇhāsaṅkhayavimutto hoti accantaniṭṭho accantayogakkhemī  accantabrahmacārī accantapariyosāno seṭṭho devamanussānanti. evaṃ  kho ahaṃ, moggallāna, abhijānāmi sakkassa devānamindassa saṃkhittena  taṇhāsaṅkhayavimuttiṃ bhāsitā''ti.<br/><br/>[03] idamavoca bhagavā. attamano āyasmā mahāmoggallāno bhagavato  bhāsitaṃ abhinandīti. <br/><br/>[06] cūḷataṇhāsaṅkhayasuttaṃ niṭṭhitaṃ sattamaṃ. 


volume: 28
item: 62
title: cūḷasaccakasuttaṃ^mahāsaccakasuttaṃ^cūḷataṇhāsaṅkhayasuttaṃ^mahātaṇhāsaṅkhayasuttaṃ^
content:
  [03] 396^b^.^eb^ evaṃ ^a^T1.0472^ea^ ^a^M1.0323^ea^ ^a^V1.0325^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. tena kho pana samayena  sātissa nāma bhikkhuno kevaṭṭaputtassa evarūpaṃ pāpakaṃ diṭṭhigataṃ uppannaṃ  hoti -- ``tathāhaṃ bhagavatā dhammaṃ desitaṃ ājānāmi yathā tadevidaṃ  viññāṇaṃ sandhāvati saṃsarati anañña''nti. assosuṃ kho sambahulā  bhikkhū -- ``sātissa kira nāma bhikkhuno kevaṭṭaputtassa evarūpaṃ  pāpakaṃ diṭṭhigataṃ uppannaṃ -- `tathāhaṃ bhagavatā dhammaṃ desitaṃ ājānāmi  yathā tadevidaṃ viññāṇaṃ sandhāvati saṃsarati, anañña'''nti. atha  kho te bhikkhū yena sāti bhikkhu kevaṭṭaputto tenupasaṅkamiṃsu;  upasaṅkamitvā sātiṃ bhikkhuṃ kevaṭṭaputtaṃ etadavocuṃ -- ``saccaṃ kira  te, āvuso sāti, evarūpaṃ pāpakaṃ diṭṭhigataṃ uppannaṃ -- `tathāhaṃ  bhagavatā dhammaṃ desitaṃ ājānāmi yathā tadevidaṃ viññāṇaṃ sandhāvati  saṃsarati, anañña'''nti? ``evaṃ byā kho ahaṃ, āvuso, bhagavatā  dhammaṃ desitaṃ ājānāmi yathā tadevidaṃ viññāṇaṃ sandhāvati saṃsarati,  anañña''nti. atha kho te bhikkhū sātiṃ bhikkhuṃ kevaṭṭaputtaṃ etasmā  pāpakā diṭṭhigatā vivecetukāmā samanuyuñjanti samanugāhanti  samanubhāsanti -- ``mā evaṃ, āvuso sāti, avaca, mā bhagavantaṃ  abbhācikkhi, na hi sādhu bhagavato abbhakkhānaṃ, na hi bhagavā evaṃ  vadeyya. anekapariyāyenāvuso ^a^T1.0473^ea^ sāti, paṭiccasamuppannaṃ viññāṇaṃ vuttaṃ  ^a^P1.0257^ea^ bhagavatā, aññatra paccayā natthi viññāṇassa  sambhavo''ti. evampi kho sāti bhikkhu kevaṭṭaputto tehi bhikkhūhi  samanuyuñjiyamāno samanugāhiyamāno samanubhāsiyamāno tadeva pāpakaṃ  diṭṭhigataṃ thāmasā parāmāsā abhinivissa voharati -- ``evaṃ byā  kho ahaṃ, āvuso, bhagavatā dhammaṃ desitaṃ ājānāmi yathā tadevidaṃ  viññāṇaṃ sandhāvati saṃsarati anañña''nti. <br/><br/>[03] 397^b^.^eb^ yato kho te bhikkhū nāsakkhiṃsu sātiṃ  bhikkhuṃ kevaṭṭaputtaṃ etasmā pāpakā diṭṭhigatā vivecetuṃ, atha kho te  bhikkhū yena bhagavā tenupasaṅkamiṃsu; upasaṅkamitvā bhagavantaṃ  abhivādetvā ekamantaṃ nisīdiṃsu. ekamantaṃ nisinnā kho te  bhikkhū bhagavantaṃ etadavocuṃ -- ``sātissa nāma, bhante, bhikkhuno  kevaṭṭaputtassa evarūpaṃ pāpakaṃ diṭṭhigataṃ uppannaṃ ^a^M1.0324^ea^ -- `tathāhaṃ  bhagavatā ^a^V1.0326^ea^  dhammaṃ desitaṃ ājānāmi yathā tadevidaṃ viññāṇaṃ sandhāvati saṃsarati,  anañña'nti. assumha kho mayaṃ, bhante, sātissa kira nāma  bhikkhuno kevaṭṭaputtassa evarūpaṃ pāpakaṃ diṭṭhigataṃ uppannaṃ -- `tathāhaṃ  bhagavatā dhammaṃ desitaṃ ājānāmi yathā tadevidaṃ viññāṇaṃ sandhāvati  saṃsarati, anañña'nti. atha kho mayaṃ, bhante, yena sāti bhikkhu  kevaṭṭaputto tenupasaṅkamimha; upasaṅkamitvā sātiṃ bhikkhuṃ kevaṭṭaputtaṃ  etadavocumha -- `saccaṃ kira te, āvuso sāti, evarūpaṃ pāpakaṃ  diṭṭhigataṃ uppannaṃ -- ``tathāhaṃ bhagavatā dhammaṃ desitaṃ ājānāmi yathā  tadevidaṃ viññāṇaṃ sandhāvati saṃsarati, anañña''nti? evaṃ vutte,  bhante, sāti bhikkhu kevaṭṭaputto amhe etadavoca -- `evaṃ byā kho  ahaṃ, āvuso, bhagavatā dhammaṃ desitaṃ ājānāmi ^a^T1.0474^ea^ yathā tadevidaṃ  viññāṇaṃ sandhāvati saṃsarati, anañña'nti. atha kho mayaṃ, bhante,  sātiṃ bhikkhuṃ kevaṭṭaputtaṃ etasmā pāpakā diṭṭhigatā vivecetukāmā  samanuyuñjimha samanugāhimha samanubhāsimha -- `mā evaṃ, āvuso  sāti, avaca, mā bhagavantaṃ abbhācikkhi, na hi sādhu bhagavato  abbhakkhānaṃ, na hi bhagavā evaṃ vadeyya. anekapariyāyenāvuso  sāti, paṭiccasamuppannaṃ viññāṇaṃ vuttaṃ bhagavatā, aññatra paccayā natthi  viññāṇassa sambhavo'ti. evampi kho, bhante, sāti bhikkhu  kevaṭṭaputto amhehi samanuyuñjiyamāno samanugāhiyamāno  samanubhāsiyamāno tadeva pāpakaṃ diṭṭhigataṃ thāmasā parāmasā  abhinivissa voharati -- `evaṃ byā kho ahaṃ, āvuso, bhagavatā dhammaṃ  desitaṃ ājānāmi yathā tadevidaṃ viññāṇaṃ sandhāvati saṃsarati,  anañña'nti. yato kho mayaṃ, bhante, nāsakkhimha sātiṃ bhikkhuṃ  kevaṭṭaputtaṃ etasmā pāpakā diṭṭhigatā vivecetuṃ, atha mayaṃ etamatthaṃ  bhagavato ārocemā''ti. <br/><br/>[03] 398^b^.^eb^ atha kho bhagavā aññataraṃ bhikkhuṃ āmantesi  -- ``ehi tvaṃ ^a^P1.0258^ea^ bhikkhu, mama vacanena sātiṃ  bhikkhuṃ kevaṭṭaputtaṃ āmantehi -- `satthā taṃ, āvuso sāti,  āmantetī'''ti. ``evaṃ, bhante''ti kho so bhikkhu bhagavato  paṭissutvā yena sāti bhikkhu kevaṭṭaputto tenupasaṅkami; upasaṅkamitvā  sātiṃ bhikkhuṃ kevaṭṭaputtaṃ etadavoca -- ``satthā taṃ, āvuso sāti,  āmantetī''ti. ``evamāvuso''ti kho sāti bhikkhu kevaṭṭaputto ^a^T1.0475^ea^  tassa bhikkhuno paṭissutvā yena bhagavā tenupasaṅkami; upasaṅkamitvā  bhagavantaṃ ^a^M1.0325^ea^ abhivādetvā ekamantaṃ nisīdi. ekamantaṃ nisinnaṃ kho  sātiṃ bhikkhuṃ kevaṭṭaputtaṃ bhagavā etadavoca -- ``saccaṃ kira, te,  sāti, evarūpaṃ pāpakaṃ diṭṭhigataṃ uppannaṃ -- `tathāhaṃ bhagavatā dhammaṃ  desitaṃ ājānāmi yathā tadevidaṃ viññāṇaṃ sandhāvati saṃsarati,  anañña'''nti? ``evaṃ byā kho ahaṃ, bhante, bhagavatā dhammaṃ desitaṃ  ājānāmi yathā tadevidaṃ viññāṇaṃ ^a^V1.0327^ea^ sandhāvati saṃsarati, anañña''nti.  ``katamaṃ taṃ, sāti, viññāṇa''nti? ``yvāyaṃ, bhante, vado  vedeyyo tatra tatra kalyāṇapāpakānaṃ kammānaṃ vipākaṃ paṭisaṃvedetī''ti.  ``kassa nu kho nāma tvaṃ, moghapurisa, mayā evaṃ dhammaṃ desitaṃ  ājānāsi? nanu mayā, moghapurisa, anekapariyāyena paṭiccasamuppannaṃ  viññāṇaṃ vuttaṃ, aññatra paccayā natthi viññāṇassa sambhavoti? atha  ca pana tvaṃ, moghapurisa, attanā duggahitena amhe ceva  abbhācikkhasi, attānañca khaṇasi, bahuñca apuññaṃ pasavasi. tañhi  te, moghapurisa, bhavissati dīgharattaṃ ahitāya dukkhāyā''ti. <br/><br/>[03] 399^b^.^eb^ atha kho bhagavā bhikkhū āmantesi -- ``taṃ  kiṃ maññatha, bhikkhave, api nāyaṃ sāti bhikkhu kevaṭṭaputto  usmīkatopi imasmiṃ dhammavinaye''ti? ``kiñhi siyā bhante?  no hetaṃ, bhante''ti. evaṃ vutte, sāti bhikkhu kevaṭṭaputto tuṇhībhūto  maṅkubhūto pattakkhandho adhomukho pajjhāyanto appaṭibhāno nisīdi.  atha kho bhagavā sātiṃ ^a^T1.0476^ea^ bhikkhuṃ kevaṭṭaputtaṃ tuṇhībhūtaṃ maṅkubhūtaṃ  pattakkhandhaṃ adhomukhaṃ pajjhāyantaṃ appaṭibhānaṃ viditvā sātiṃ bhikkhuṃ  kevaṭṭaputtaṃ etadavoca -- ``paññāyissasi kho tvaṃ, moghapurisa, etena  sakena pāpakena diṭṭhigatena. idhāhaṃ bhikkhū paṭipucchissāmī''ti.  atha kho bhagavā bhikkhū āmantesi -- ``tumhepi me, bhikkhave, evaṃ  dhammaṃ desitaṃ ājānātha yathāyaṃ sāti bhikkhu kevaṭṭaputto ^a^P1.0259^ea^  attanā duggahitena amhe ceva abbhācikkhati, attānañca  khaṇati, bahuñca apuññaṃ pasavatī''ti? ``no hetaṃ, bhante!  anekapariyāyena hi no, bhante, paṭiccasamuppannaṃ viññāṇaṃ vuttaṃ  bhagavatā, aññatra paccayā natthi viññāṇassa sambhavo''ti. ``sādhu  sādhu, bhikkhave! sādhu kho me tumhe, bhikkhave, evaṃ dhammaṃ desitaṃ  ājānātha. anekapariyāyena hi vo, bhikkhave, paṭiccasamuppannaṃ  viññāṇaṃ vuttaṃ mayā, aññatra paccayā natthi viññāṇassa sambhavoti.  atha ca panāyaṃ sāti bhikkhu kevaṭṭaputto attanā duggahitena amhe ceva  abbhācikkhati, attānañca khaṇati, bahuñca apuññaṃ pasavati ^a^M1.0326^ea^  pasavati. tañhi tassa moghapurisassa bhavissati dīgharattaṃ ahitāya dukkhāya. <br/><br/>[03] 400^b^.^eb^ ``yaṃ yadeva, bhikkhave, paccayaṃ paṭicca  uppajjati viññāṇaṃ, tena teneva viññāṇaṃtveva saṅkhyaṃ gacchati {saṅkhaṃ gacchati  (sī0 pī0)}.  cakkhuñca paṭicca rūpe ca uppajjati viññāṇaṃ, cakkhuviññāṇaṃtveva ^a^V1.0328^ea^  saṅkhyaṃ gacchati; sotañca paṭicca sadde ca uppajjati viññāṇaṃ,  sotaviññāṇaṃtveva saṅkhyaṃ gacchati; ghānañca paṭicca gandhe ca  uppajjati viññāṇaṃ, ghānaviññāṇaṃtveva saṅkhyaṃ ^a^T1.0477^ea^ gacchati; jivhañca  paṭicca rase ca uppajjati viññāṇaṃ, jivhāviññāṇaṃtveva saṅkhyaṃ  gacchati; kāyañca paṭicca phoṭṭhabbe ca uppajjati viññāṇaṃ,  kāyaviññāṇaṃtveva saṅkhyaṃ gacchati; manañca paṭicca dhamme ca  uppajjati viññāṇaṃ, manoviññāṇaṃtveva saṅkhyaṃ gacchati.<br/><br/>[03] ``seyyathāpi, bhikkhave, yaṃ yadeva paccayaṃ paṭicca aggi jalati  tena teneva saṅkhyaṃ gacchati. kaṭṭhañca paṭicca aggi jalati,  kaṭṭhaggitveva saṅkhyaṃ gacchati; sakalikañca paṭicca aggi jalati,  sakalikaggitveva saṅkhyaṃ gacchati; tiṇañca paṭicca aggi jalati,  tiṇaggitveva saṅkhyaṃ gacchati; gomayañca paṭicca aggi jalati,  gomayaggitveva saṅkhyaṃ gacchati; thusañca paṭicca aggi jalati,  thusaggitveva saṅkhyaṃ gacchati; saṅkārañca paṭicca aggi jalati,  saṅkāraggitveva saṅkhyaṃ gacchati. evameva kho, bhikkhave, yaṃ yadeva  paccayaṃ paṭicca uppajjati viññāṇaṃ, tena teneva saṅkhyaṃ gacchati.  cakkhuñca paṭicca rūpe ca uppajjati viññāṇaṃ, cakkhuviññāṇaṃtveva  saṅkhyaṃ gacchati; sotañca paṭicca sadde ca uppajjati viññāṇaṃ,  sotaviññāṇaṃtveva saṅkhyaṃ gacchati, ghānañca paṭicca gandhe ca  uppajjati viññāṇaṃ ^a^P1.0260^ea^, ghāṇaviññāṇaṃtveva saṅkhyaṃ  gacchati, jivhañca paṭicca rase ca uppajjati viññāṇaṃ,  jivhāviññāṇaṃtveva saṅkhyaṃ gacchati. kāyañca paṭicca phoṭṭhabbe ca  uppajjati viññāṇaṃ, kāyaviññāṇaṃtveva saṅkhyaṃ gacchati. manañca  paṭicca dhamme ca uppajjati viññāṇaṃ, manoviññāṇaṃtveva saṅkhyaṃ  gacchati. <br/><br/>[03] 401^b^.^eb^ ``bhūtamidanti ^a^T1.0478^ea^, bhikkhave, passathā''ti?<br/><br/>[03] ``evaṃ, bhante''.<br/><br/>[03] ``tadāhārasambhavanti, bhikkhave, passathā''ti?<br/><br/>[03] ``evaṃ, bhante''.<br/><br/>[03] ``tadāhāranirodhā ^a^V1.0329^ea^ yaṃ bhūtaṃ, taṃ nirodhadhammanti, bhikkhave,  passathā''ti?<br/><br/>[03] ``evaṃ, bhante''.<br/><br/>[03] ``bhūtamidaṃ nossūti, bhikkhave, kaṅkhato uppajjati  vicikicchā''ti?<br/><br/>[03] ``evaṃ, bhante''.<br/><br/>[03] ``tadāhārasambhavaṃ nossūti, bhikkhave ^a^M1.0327^ea^, kaṅkhato uppajjati  vicikicchā''ti?<br/><br/>[03] ``evaṃ, bhante''.<br/><br/>[03] ``tadāhāranirodhā yaṃ bhūtaṃ, taṃ nirodhadhammaṃ nossūti,  bhikkhave, kaṅkhato uppajjati vicikicchā''ti?<br/><br/>[03] ``evaṃ, bhante''.<br/><br/>[03] ``bhūtamidanti, bhikkhave, yathābhūtaṃ sammappaññāya passato yā  vicikicchā sā pahīyatī''ti?<br/><br/>[03] ``evaṃ, bhante''.<br/><br/>[03] ``tadāhārasambhavanti, bhikkhave, yathābhūtaṃ sammappaññāya  passatāe yā vicikicchā sā pahīyatī''ti?<br/><br/>[03] ``evaṃ, bhante''.<br/><br/>[03] ``tadāhāranirodhā yaṃ bhūtaṃ, taṃ nirodhadhammanti, bhikkhave,  yathābhūtaṃ sammappaññāya passatāe yā vicikicchā sā pahīyatī''ti?<br/><br/>[03] ``evaṃ ^a^V1.0330^ea^, bhante''.<br/><br/>[03] ``bhūtamidanti, bhikkhave, itipi vo ettha  nibbicikicchā''ti?<br/><br/>[03] ``evaṃ, bhante''.<br/><br/>[03] ``tadāhārasambhavanti, bhikkhave, itipi vo ettha  nibbicikicchā''ti?<br/><br/>[03] ``evaṃ, bhante''. <br/><br/>[01] ``tadāhāranirodhā yaṃ bhūtaṃ taṃ nirodhadhammanti,  bhikkhave, itipi vo ettha nibbicikicchā''ti?<br/><br/>[03] ``evaṃ, bhante''.<br/><br/>[03] ``bhūtamidanti, bhikkhave, yathābhūtaṃ sammappaññāya sudiṭṭha''nti?<br/><br/>[03] ``evaṃ, bhante''.<br/><br/>[03] ``tadāhārasambhavanti, bhikkhave, yathābhūtaṃ sammappaññāya  sudiṭṭha''nti?<br/><br/>[03] ``evaṃ, bhante''.<br/><br/>[03] ``tadāhāranirodhā yaṃ bhūtaṃ taṃ nirodhadhammanti, bhikkhave,  yathābhūtaṃ sammappaññāya sudiṭṭha''nti?<br/><br/>[03] ``evaṃ, bhante''.<br/><br/>[03] ``imaṃ ^a^T1.0479^ea^ ce tumhe, bhikkhave, diṭṭhiṃ evaṃ parisuddhaṃ evaṃ  pariyodātaṃ allīyetha kelāyetha dhanāyetha ^a^V1.0331^ea^ mamāyetha, api nu me tumhe,  bhikkhave, kullūpamaṃ dhammaṃ desitaṃ ājāneyyātha nittharaṇatthāya no  gahaṇatthāyā''ti?<br/><br/>[03] ``no hetaṃ, bhante''.<br/><br/>[03] ``imaṃ ce tumhe, bhikkhave, diṭṭhiṃ evaṃ parisuddhaṃ evaṃ  pariyodātaṃ ^a^P1.0261^ea^ na allīyetha na kelāyetha na  dhanāyetha na mamāyetha, api nu me tumhe, bhikkhave, kullūpamaṃ dhammaṃ  desitaṃ ājāneyyātha nittharaṇatthāya no gahaṇatthāyā''ti?<br/><br/>[03] ``evaṃ, bhante''. <br/><br/>[03] 402^b^.^eb^ ``cattārome, bhikkhave, āhārā bhūtānaṃ vā  sattānaṃ ṭhitiyā, sambhavesīnaṃ vā anuggahāya. katame cattāro?  kabaḷīkāro āhāro oḷāriko vā sukhumo vā, phasso dutiyo,  manosañcetanā tatiyā, viññāṇaṃ catutthaṃ.<br/><br/>[03] ``ime ca, bhikkhave, cattāro āhārā kiṃnidānā kiṃsamudayā  kiṃjātikā kiṃpabhavā?<br/><br/>[03] ``ime cattāro āhārā taṇhānidānā taṇhāsamudayā  taṇhājātikā taṇhāpabhavā.<br/><br/>[03] ``taṇhā cāyaṃ, bhikkhave, kiṃnidānā kiṃsamudayā kiṃjātikā  kiṃpabhavā?<br/><br/>[03] ``taṇhā vedanānidānā vedanāsamudayā vedanājātikā  vedanāpabhavā.<br/><br/>[03] ``vedanā cāyaṃ, bhikkhave, kiṃnidānā kiṃsamudayā kiṃjātikā  kiṃpabhavā?<br/><br/>[03] ``vedanā phassanidānā phassasamudayā phassajātikā  phassapabhavā ^a^M1.0328^ea^.<br/><br/>[03] ``phasso cāyaṃ, bhikkhave, kiṃnidāno kiṃsamudayo kiṃjātiko  kiṃpabhavo?<br/><br/>[03] ``phasso ^a^V1.0332^ea^ saḷāyatananidāno saḷāyatanasamudayo  saḷāyatanajātiko saḷāyatanapabhavo.<br/><br/>[03] ``saḷāyatanaṃ cidaṃ, bhikkhave, kiṃnidānaṃ kiṃsamudayaṃ ^a^T1.0480^ea^  kiṃjātikaṃ kiṃpabhavaṃ?<br/><br/>[03] ``saḷāyatanaṃ nāmarūpanidānaṃ nāmarūpasamudayaṃ nāmarūpajātikaṃ  nāmarūpapabhavaṃ.<br/><br/>[03] ``nāmarūpaṃ cidaṃ, bhikkhave, kiṃnidānaṃ kiṃsamudayaṃ kiṃjātikaṃ  kiṃpabhavaṃ?<br/><br/>[03] ``nāmarūpaṃ viññāṇanidānaṃ viññāṇasamudayaṃ viññāṇajātikaṃ  viññāṇapabhavaṃ.<br/><br/>[03] ``viññāṇaṃ cidaṃ, bhikkhave, kiṃnidānaṃ kiṃsamudayaṃ kiṃjātikaṃ  kiṃpabhavaṃ?<br/><br/>[03] ``viññāṇaṃ saṅkhāranidānaṃ saṅkhārasamudayaṃ saṅkhārajātikaṃ  saṅkhārapabhavaṃ.<br/><br/>[03] ``saṅkhārā cime, bhikkhave, kiṃnidānā kiṃsamudayā  kiṃjātikā kiṃpabhavā?<br/><br/>[03] ``saṅkhārā avijjānidānā avijjāsamudayā avijjājātikā  avijjāpabhavā. <br/><br/>[01] ``iti kho, bhikkhave, avijjāpaccayā saṅkhārā,  saṅkhārapaccayā viññāṇaṃ, viññāṇapaccayā nāmarūpaṃ, nāmarūpapaccayā  saḷāyatanaṃ, saḷāyatanapaccayā phasso, phassapaccayā vedanā,  vedanāpaccayā taṇhā, taṇhāpaccayā upādānaṃ, upādānapaccayā bhavo,  bhavapaccayā jāti, jātipaccayā jarāmaraṇaṃ  sokaparidevadukkhadomanassupāyāsā sambhavanti. evametassa kevalassa  dukkhakkhandhassa samudayo hoti.''' <br/><br/>[03] 403^b^.^eb^ ``jātipaccayā jarāmaraṇanti iti kho panetaṃ  vuttaṃ; jātipaccayā nu kho, bhikkhave, jarāmaraṇaṃ, no vā, kathaṃ vā  ettha {kathaṃ vā vo ettha (?)} hotī''ti? ``jātipaccayā, bhante, jarāmaraṇaṃ; evaṃ no ettha  hoti {evaṃ no ettha hotīti (ka0)} -- jātipaccayā jarāmaraṇa''nti. ``bhavapaccayā jātīti iti  kho panetaṃ vuttaṃ; bhavapaccayā nu kho, bhikkhave, jāti, no vā, kathaṃ  vā ettha hotī''ti? ``bhavapaccayā, bhante ^a^P1.0262^ea^,  jāti; evaṃ no ettha hoti -- bhavapaccayā jātī''ti ^a^T1.0481^ea^.  ``upādānapaccayā ^a^V1.0333^ea^ bhavoti iti kho panetaṃ vuttaṃ; upādānapaccayā nu  kho, bhikkhave, bhavo, no vā, kathaṃ vā ettha hotī''ti?  ``upādānapaccayā, bhante, bhavo; evaṃ no ettha hoti --  upādānapaccayā bhavo''ti. ``taṇhāpaccayā upādānanti iti kho  panetaṃ vuttaṃ, taṇhāpaccayā nu kho, bhikkhave, upādānaṃ, no vā, kathaṃ  vā ettha hotī''ti? ``taṇhāpaccayā, bhante, upādānaṃ; evaṃ no ettha  hoti -- taṇhāpaccayā upādāna''nti. ``vedanāpaccayā ^a^M1.0329^ea^ taṇhāti iti  kho panetaṃ vuttaṃ; vedanāpaccayā nu kho, bhikkhave, taṇhā, no vā,  kathaṃ vā ettha hotī''ti? ``vedanāpaccayā, bhante, taṇhā; evaṃ no  ettha hoti -- vedanāpaccayā taṇhā''ti. ``phassapaccayā vedanāti  iti kho panetaṃ vuttaṃ; phassapaccayā nu kho, bhikkhave, vedanā, no  vā, kathaṃ vā ettha hotī''ti? ``phassapaccayā, bhante, vedanā; evaṃ  no ettha hoti -- phassapaccayā vedanā''ti. ``saḷāyatanapaccayā  phassoti iti kho panetaṃ vuttaṃ; saḷāyatanapaccayā nu kho, bhikkhave,  phasso, no vā, kathaṃ vā ettha hotī''ti? ``saḷāyatanapaccayā,  bhante, phasso; evaṃ no ettha hoti -- saḷāyatanapaccayā phasso''ti.  ``nāmarūpapaccayā saḷāyatananti iti kho panetaṃ vuttaṃ;  nāmarūpapaccayā nu kho, bhikkhave, saḷāyatanaṃ, no vā, kathaṃ vā ettha  hotī''ti? ``nāmarūpapaccayā, bhante, saḷāyatanaṃ; evaṃ no ettha  hoti -- nāmarūpapaccayā saḷāyatana''nti. ``viññāṇapaccayā  nāmarūpanti ^a^T1.0482^ea^ iti kho panetaṃ vuttaṃ; viññāṇapaccayā nu kho, bhikkhave,  nāmarūpaṃ, no vā, kathaṃ vā ettha hotī''ti? ``viññāṇapaccayā,  bhante, nāmarūpaṃ; evaṃ no ettha hoti -- viññāṇapaccayā  nāmarūpa''nti. ``saṅkhārapaccayā viññāṇanti iti kho panetaṃ  vuttaṃ; saṅkhārapaccayā nu kho, bhikkhave, viññāṇaṃ, no vā, kathaṃ vā  ettha hotī''ti? ``saṅkhārapaccayā, bhante, viññāṇaṃ; evaṃ no ettha  hoti -- saṅkhārapaccayā viññāṇa''nti. ``avijjāpaccayā  saṅkhārāti iti kho panetaṃ vuttaṃ; avijjāpaccayā nu kho, bhikkhave,  saṅkhārā, no vā, kathaṃ vā ettha hotī''ti? ``avijjāpaccayā,  bhante, saṅkhārā; evaṃ no ettha hoti -- avijjāpaccayā  saṅkhārā''ti. <br/><br/>[03] 404^b^.^eb^ ``sādhu, bhikkhave. iti kho, bhikkhave,  tumhepi evaṃ vadetha, ahampi evaṃ vadāmi -- imasmiṃ sati idaṃ hoti,  imassuppādā ^a^P1.0263^ea^ idaṃ uppajjati, yadidaṃ --  avijjāpaccayā saṅkhārā, saṅkhārapaccayā viññāṇaṃ, viññāṇapaccayā  nāmarūpaṃ, nāmarūpapaccayā saḷāyatanaṃ, saḷāyatanapaccayā phasso,  phassapaccayā vedanā, vedanāpaccayā taṇhā, taṇhāpaccayā upādānaṃ,  upādānapaccayā ^a^V1.0334^ea^ bhavo, bhavapaccayā jāti, jātipaccayā jarāmaraṇaṃ  sokaparidevadukkhadomanassupāyāsā sambhavanti. evametassa kevalassa  dukkhakkhandhassa samudayo hoti.<br/><br/>[03] ``avijjāyatveva ^a^M1.0330^ea^ asesavirāganirodhā saṅkhāranirodho,  saṅkhāranirodhā viññāṇanirodho, viññāṇanirodhā nāmarūpanirodho,  nāmarūpanirodhā saḷāyatananirodho ^a^T1.0483^ea^, saḷāyatananirodhā phassanirodho,  phassanirodhā vedanānirodho, vedanānirodhā taṇhānirodho,  taṇhānirodhā upādānanirodho, upādānanirodhā bhavanirodho,  bhavanirodhā jātinirodho, jātinirodhā jarāmaraṇaṃ  sokaparidevadukkhadomanassupāyāsā nirujjhanti. evametassa  kevalassa dukkhakkhandhassa nirodho hoti. <br/><br/>[03] 405^b^.^eb^ ``jātinirodhā jarāmaraṇanirodhoti iti kho  panetaṃ vuttaṃ; jātinirodhā nu kho, bhikkhave, jarāmaraṇanirodho, no  vā, kathaṃ vā ettha hotī''ti? ``jātinirodhā, bhante,  jarāmaraṇanirodho; evaṃ no ettha hoti -- jātinirodhā  jarāmaraṇanirodho''ti. ``bhavanirodhā jātinirodhoti iti kho  panetaṃ vuttaṃ; bhavanirodhā nu kho, bhikkhave, jātinirodho, no vā,  kathaṃ vā ettha hotī''ti? ``bhavanirodhā, bhante, jātinirodho; evaṃ  no ettha hoti -- bhavanirodhā jātinirodho''ti.  ``upādānanirodhā bhavanirodhoti iti kho panetaṃ vuttaṃ;  upādānanirodhā nu kho, bhikkhave, bhavanirodho, no vā, kathaṃ vā  ettha hotī''ti? ``upādānanirodhā, bhante, bhavanirodho; evaṃ no  ettha hoti -- upādānanirodhā bhavanirodho''ti. ``taṇhānirodhā  upādānanirodhoti iti kho panetaṃ vuttaṃ; taṇhānirodhā nu kho,  bhikkhave, upādānanirodho, no vā, kathaṃ vā ettha hotī''ti?  ``taṇhānirodhā, bhante, upādānanirodho; evaṃ no ettha hoti --  taṇhānirodhā upādānanirodho''ti. ``vedanānirodhā ^a^T1.0484^ea^  taṇhānirodhoti iti kho panetaṃ vuttaṃ; vedanānirodhā nu kho,  bhikkhave, taṇhānirodho, no vā, kathaṃ vā ettha hotī''ti?  ``vedanānirodhā, bhante, taṇhānirodho; evaṃ no ettha hoti --  vedanānirodhā taṇhānirodho''ti. ``phassanirodhā vedanānirodhoti  iti kho panetaṃ vuttaṃ; phassanirodhā ^a^P1.0264^ea^ nu kho,  bhikkhave, vedanānirodho, no vā, kathaṃ vā ettha hotī''ti?  ``phassanirodhā, bhante, vedanānirodho; evaṃ no ettha hoti --  phassanirodhā vedanānirodho''ti. ``saḷāyatananirodhā  phassanirodhoti iti kho panetaṃ vuttaṃ; saḷāyatananirodhā nu kho,  bhikkhave, phassanirodho, no vā ^a^M1.0331^ea^, kathaṃ vā ettha hotīti?  saḷāyatananirodhā, bhante, phassanirodho; evaṃ no ettha hoti --  saḷāyatananirodhā ^a^V1.0335^ea^ phassanirodho''ti. ``nāmarūpanirodhā  saḷāyatananirodhoti iti kho panetaṃ vuttaṃ; nāmarūpanirodhā nu kho,  bhikkhave, saḷāyatananirodho, no vā, kathaṃ vā ettha hotī''ti?  ``nāmarūpanirodhā, bhante, saḷāyatananirodho; evaṃ no ettha hoti  -- nāmarūpanirodhā saḷāyatananirodho''ti. ``viññāṇanirodhā  nāmarūpanirodhoti iti kho panetaṃ vuttaṃ; viññāṇanirodhā nu kho,  bhikkhave, nāmarūpanirodho, no vā, kathaṃ vā ettha hotī''ti?  ``viññāṇanirodhā, bhante, nāmarūpanirodho; evaṃ no ettha hoti --  viññāṇanirodhā nāmarūpanirodho''ti. ``saṅkhāranirodhā  viññāṇanirodhoti iti kho panetaṃ vuttaṃ; saṅkhāranirodhā nu kho,  bhikkhave, viññāṇanirodho, no vā, kathaṃ vā ettha hotī''ti?  ``saṅkhāranirodhā, bhante ^a^T1.0485^ea^, viññāṇanirodho; evaṃ no ettha hoti --  saṅkhāranirodhā viññāṇanirodho''ti. ``avijjānirodhā  saṅkhāranirodhoti iti kho panetaṃ vuttaṃ; avijjānirodhā nu kho,  bhikkhave, saṅkhāranirodho, no vā, kathaṃ vā ettha hotī''ti?  ``avijjānirodhā, bhante, saṅkhāranirodho; evaṃ no ettha hoti --  avijjānirodhā saṅkhāranirodho''ti. <br/><br/>[03] 406^b^.^eb^ ``sādhu, bhikkhave. iti kho, bhikkhave,  tumhepi evaṃ vadetha, ahampi evaṃ vadāmi -- imasmiṃ asati idaṃ na  hoti, imassa nirodhā idaṃ nirujjhati, yadidaṃ -- avijjānirodhā  saṅkhāranirodho, saṅkhāranirodhā viññāṇanirodho, viññāṇanirodhā  nāmarūpanirodho, nāmarūpanirodhā saḷāyatananirodho,  saḷāyatananirodhā phassanirodho, phassanirodhā vedanānirodho,  vedanānirodhā taṇhānirodho, taṇhānirodhā upādānanirodho,  upādānanirodhā bhavanirodho, bhavanirodhā jātinirodho, jātinirodhā  jarāmaraṇaṃ sokaparidevadukkhadomanassupāyāsā nirujjhanti.  evametassa kevalassa dukkhakkhandhassa nirodho hoti. <br/><br/>[03] 407^b^.^eb^ ``api nu tumhe, bhikkhave, evaṃ jānantā evaṃ  passantā pubbantaṃ ^a^T1.0486^ea^ ^a^P1.0265^ea^ vā paṭidhāveyyātha --  `ahesumha nu kho mayaṃ atītamaddhānaṃ, nanu kho ahesumha  atītamaddhānaṃ, kiṃ nu kho ahesumha atītamaddhānaṃ, kathaṃ nu kho  ahesumha atītamaddhānaṃ, kiṃ hutvā kiṃ ahesumha nu kho mayaṃ  atītamaddhāna'''nti?<br/><br/>[03] ``no hetaṃ, bhante''.<br/><br/>[03] ``api ^a^V1.0336^ea^ nu tumhe, bhikkhave, evaṃ jānantā evaṃ passantā  aparantaṃ ^a^M1.0332^ea^ vā paṭidhāveyyātha -- bhavissāma nu kho mayaṃ anāgatamaddhānaṃ,  nanu kho bhavissāma anāgatamaddhānaṃ, kiṃ nu kho bhavissāma  anāgatamaddhānaṃ, kathaṃ nu kho bhavissāma anāgatamaddhānaṃ, kiṃ hutvā  kiṃ bhavissāma nu kho mayaṃ anāgatamaddhāna''nti?<br/><br/>[03] ``no hetaṃ, bhante''.<br/><br/>[03] ``api nu tumhe, bhikkhave, evaṃ jānantā evaṃ passantā  etarahi vā paccuppannamaddhānaṃ ajjhattaṃ kathaṃkathī assatha -- ahaṃ nu  khosmi, no nu khosmi, kiṃ nu khosmi, kathaṃ nu khosmi, ayaṃ nu  kho satto kuto āgato, so kuhiṃgāmī bhavissatī''ti?<br/><br/>[03] ``no hetaṃ, bhante''.<br/><br/>[03] ``api nu tumhe, bhikkhave, evaṃ jānantā evaṃ passantā evaṃ  vadeyyātha -- satthā no garu, satthugāravena ca mayaṃ evaṃ vademā''ti?<br/><br/>[03] ``no hetaṃ, bhante''.<br/><br/>[03] ``api nu tumhe, bhikkhave, evaṃ jānantā evaṃ passantā evaṃ  vadeyyātha -- samaṇo evamāha, samaṇā ca nāma mayaṃ evaṃ vademā''ti?<br/><br/>[03] ``no hetaṃ, bhante''.<br/><br/>[03] ``api nu tumhe, bhikkhave, evaṃ jānantā evaṃ passantā aññaṃ  satthāraṃ ^a^T1.0487^ea^ uddiseyyāthā''ti?<br/><br/>[03] ``no hetaṃ, bhante''.<br/><br/>[03] ``api nu tumhe, bhikkhave, evaṃ jānantā evaṃ passantā yāni  tāni puthusamaṇabrāhmaṇānaṃ vata kotūhalamaṅgalāni tāni sārato  paccāgaccheyyāthā''ti?<br/><br/>[03] ``no ^a^V1.0337^ea^ hetaṃ, bhante''.<br/><br/>[03] ``nanu, bhikkhave, yadeva tumhākaṃ sāmaṃ ñātaṃ sāmaṃ diṭṭhaṃ sāmaṃ  viditaṃ, tadeva tumhe vadethā''ti.<br/><br/>[03] ``evaṃ, bhante''.<br/><br/>[03] ``sādhu, bhikkhave, upanītā kho me tumhe, bhikkhave, iminā  sandiṭṭhikena dhammena akālikena ehipassikena opaneyyikena paccattaṃ  veditabbena viññūhi. sandiṭṭhiko ayaṃ, bhikkhave, dhammo akāliko  ehipassiko opaneyyiko paccattaṃ veditabbo viññūhi -- iti yantaṃ  vuttaṃ, idametaṃ paṭicca vutta''nti. <br/><br/>[03] 408^b^.^eb^ ``tiṇṇaṃ kho pana, bhikkhave, sannipātā  gabbhassāvakkanti hoti. idha mātāpitaro ca sannipatitā honti,  mātā ca na utunī hoti, gandhabbo ca na paccupaṭṭhito hoti, neva  tāva gabbhassāvakkanti ^a^P1.0266^ea^ hoti. idha mātāpitaro  ca sannipatitā honti, mātā ca utunī hoti, gandhabbo ca na  paccupaṭṭhito hoti, neva tāva gabbhassāvakkanti hoti. yato ca kho,  bhikkhave, mātāpitaro ca sannipatitā honti, mātā ca utunī hoti,  gandhabbo ca paccupaṭṭhito hoti -- evaṃ tiṇṇaṃ sannipātā  gabbhassāvakkanti hoti. tamenaṃ, bhikkhave, mātā nava vā dasa vā  māse gabbhaṃ kucchinā pariharati mahatā saṃsayena garubhāraṃ {garumbhāraṃ (sī0 pī0)}. tamenaṃ,  bhikkhave, mātā ^a^M1.0333^ea^ navannaṃ vā ^a^T1.0488^ea^ dasannaṃ vā māsānaṃ accayena vijāyati  mahatā saṃsayena garubhāraṃ. tamenaṃ jātaṃ samānaṃ sakena lohitena  poseti. lohitañhetaṃ, bhikkhave, ariyassa vinaye yadidaṃ mātuthaññaṃ.  sa kho so, bhikkhave, kumāro vuddhimanvāya indriyānaṃ  paripākamanvāya yāni tāni kumārakānaṃ kīḷāpanakāni tehi kīḷati,  seyyathidaṃ -- vaṅkakaṃ ghaṭikaṃ mokkhacikaṃ ciṅgulakaṃ pattāḷhakaṃ rathakaṃ  dhanukaṃ. sa kho so, bhikkhave, kumāro vuddhimanvāya indriyānaṃ  paripākamanvāya pañcahi kāmaguṇehi samappito samaṅgībhūto paricāreti  -- cakkhuviññeyyehi rūpehi iṭṭhehi kantehi manāpehi piyarūpehi  kāmūpasaṃhitehi rajanīyehi, sotaviññeyyehi saddehi... ghānaviññeyyehi  gandhehi... jivhāviññeyyehi rasehi... kāyaviññeyyehi phoṭṭhabbehi  iṭṭhehi kantehi manāpehi piyarūpehi kāmūpasaṃhitehi rajanīyehi. <br/><br/>[03] 409^b^.^eb^ ``so ^a^V1.0338^ea^ cakkhunā rūpaṃ disvā piyarūpe rūpe  sārajjati, appiyarūpe rūpe byāpajjati, anupaṭṭhitakāyasati ca  viharati parittacetaso. tañca cetovimuttiṃ paññāvimuttiṃ yathābhūtaṃ  nappajānāti -- yatthassa te pāpakā akusalā dhammā aparisesā  nirujjhanti. so evaṃ anurodhavirodhaṃ samāpanno yaṃ kiñci vedanaṃ  vedeti sukhaṃ vā dukkhaṃ vā adukkhamasukhaṃ vā, so taṃ vedanaṃ  abhinandati abhivadati ajjhosāya tiṭṭhati. tassa taṃ vedanaṃ  abhinandato abhivadato ajjhosāya tiṭṭhato uppajjati nandī ^a^T1.0489^ea^. yā  vedanāsu nandī tadupādānaṃ, tassupādānapaccayā bhavo, bhavapaccayā jāti,  jātipaccayā jarāmaraṇaṃ sokaparidevadukkhadomanassupāyāsā sambhavanti.  evametassa kevalassa dukkhakkhandhassa samudayo hoti. sotena  saddaṃ sutvā...pe0... ghānena gandhaṃ ghāyitvā...pe0... jivhāya rasaṃ  sāyitvā...pe0... kāyena phoṭṭhabbaṃ phusitvā...pe0... manasā dhammaṃ  viññāya piyarūpe dhamme ^a^P1.0267^ea^ sārajjati, appiyarūpe  dhamme byāpajjati, anupaṭṭhitakāyasati ca viharati parittacetaso.  tañca cetovimuttiṃ paññāvimuttiṃ yathābhūtaṃ nappajānāti -- yatthassa te  pāpakā akusalā dhammā aparisesā nirujjhanti. so evaṃ  anurodhavirodhaṃ samāpanno yaṃ kiñci vedanaṃ vedeti sukhaṃ vā dukkhaṃ vā  adukkhamasukhaṃ vā, so taṃ vedanaṃ abhinandati abhivadati ajjhosāya  tiṭṭhati. tassa taṃ vedanaṃ abhinandato abhivadato ajjhosāya tiṭṭhato  uppajjati nandī. yā vedanāsu nandī tadupādānaṃ, tassupādānapaccayā ^a^M1.0334^ea^  bhavo, bhavapaccayā jāti, jātipaccayā jarāmaraṇaṃ  sokaparidevadukkhadomanassupāyāsā sambhavanti. evametassa kevalassa  dukkhakkhandhassa samudayo hoti. <br/><br/>[03] 410^b^.^eb^ ``idha, bhikkhave, tathāgato loke uppajjati  arahaṃ sammāsambuddho vijjācaraṇasampanno sugato lokavidū anuttaro  purisadammasārathi satthā devamanussānaṃ buddho bhagavā. so imaṃ lokaṃ  sadevakaṃ samārakaṃ sabrahmakaṃ sassamaṇabrāhmaṇiṃ pajaṃ sadevamanussaṃ sayaṃ  abhiññā ^a^T1.0490^ea^ sacchikatvā pavedeti. so dhammaṃ deseti ādikalyāṇaṃ  majjhekalyāṇaṃ pariyosānakalyāṇaṃ sātthaṃ sabyañjanaṃ; kevalaparipuṇṇaṃ  parisuddhaṃ brahmacariyaṃ pakāseti. taṃ dhammaṃ suṇāti gahapati vā  gahapatiputto vā aññatarasmiṃ vā kule paccājāto. so taṃ dhammaṃ  sutvā tathāgate saddhaṃ paṭilabhati. so tena saddhāpaṭilābhena  samannāgato iti paṭisañcikkhati -- `sambādho gharāvāso rajāpatho,  abbhokāso pabbajjā. nayidaṃ sukaraṃ agāraṃ ajjhāvasatā  ekantaparipuṇṇaṃ ekantaparisuddhaṃ saṅkhalikhitaṃ brahmacariyaṃ carituṃ.  yaṃnūnāhaṃ kesamassuṃ ^a^V1.0339^ea^ ohāretvā, kāsāyāni vatthāni acchādetvā,  agārasmā anagāriyaṃ pabbajeyya'''nti. so aparena samayena appaṃ  vā bhogakkhandhaṃ pahāya, mahantaṃ vā bhogakkhandhaṃ pahāya, appaṃ vā  ñātiparivaṭṭaṃ pahāya, mahantaṃ vā ñātiparivaṭṭaṃ pahāya, kesamassuṃ  ohāretvā, kāsāyāni vatthāni acchādetvā, agārasmā anagāriyaṃ  pabbajati. <br/><br/>[03] 411^b^.^eb^ ``so evaṃ pabbajito samāno bhikkhūnaṃ  sikkhāsājīvasamāpanno pāṇātipātaṃ pahāya pāṇātipātā paṭivirato  hoti, nihitadaṇḍo nihitasattho lajjī dayāpanno  sabbapāṇabhūtahitānukampī viharati.<br/><br/>[03] ``adinnādānaṃ pahāya adinnādānā paṭivirato ^a^P1.0268^ea^  hoti, dinnādāyī dinnapāṭikaṅkhī athenena sucibhūtena  attanā viharati.<br/><br/>[03] ``abrahmacariyaṃ pahāya brahmacārī hoti, ārācārī virato  methunā gāmadhammā.<br/><br/>[03] ``musāvādaṃ ^a^M1.0335^ea^ pahāya musāvādā paṭivirato hoti, saccavādī  saccasandho ^a^T1.0491^ea^ theto paccayiko avisaṃvādako lokassa.<br/><br/>[03] ``pisuṇaṃ vācaṃ pahāya pisuṇāya vācāya paṭivirato hoti --  ito sutvā na amutra akkhātā imesaṃ bhedāya, amutra vā sutvā na  imesaṃ akkhātā amūsaṃ bhedāya. iti bhinnānaṃ vā sandhātā,  sahitānaṃ vā anuppadātā samaggārāmo samaggarato samagganandī,  samaggakaraṇiṃ vācaṃ bhāsitā hoti.<br/><br/>[03] ``pharusaṃ vācaṃ pahāya pharusāya vācāya paṭivirato hoti --  yā sā vācā nelā kaṇṇasukhā pemanīyā hadayaṅgamā porī  bahujanakantā bahujanamanāpā tathārūpiṃ vācaṃ bhāsitā hoti.<br/><br/>[03] ``samphappalāpaṃ pahāya samphappalāpā paṭivirato hoti,  kālavādī bhūtavādī atthavādī dhammavādī vinayavādī, nidhānavatiṃ  vācaṃ bhāsitā kālena, sāpadesaṃ pariyantavatiṃ atthasaṃhitaṃ.<br/><br/>[03] ``so ^a^V1.0340^ea^ bījagāmabhūtagāmasamārambhā paṭivirato hoti,  ekabhattiko hoti rattūparato, virato vikālabhojanā.  naccagītavāditavisūkadassanā paṭivirato hoti,   mālāgandhavilepanadhāraṇamaṇḍanavibhūsanaṭṭhānā paṭivirato hoti, uccāsayanamahāsayanā  paṭivirato hoti, jātarūparajatapaṭiggahaṇā paṭivirato hoti,  āmakadhaññapaṭiggahaṇā paṭivirato hoti, āmakamaṃsapaṭiggahaṇā  paṭivirato hoti, itthikumārikapaṭiggahaṇā paṭivirato hoti,  dāsidāsapaṭiggahaṇā paṭivirato hoti, ajeḷakapaṭiggahaṇā paṭivirato  hoti, kukkuṭasūkarapaṭiggahaṇā paṭivirato hoti,  hatthigavāssavaḷavapaṭiggahaṇā paṭivirato ^a^T1.0492^ea^ hoti, khettavatthupaṭiggahaṇā  paṭivirato hoti, dūteyyapahiṇagamanānuyogā paṭivirato hoti,  kayavikkayā paṭivirato hoti, tulākūṭakaṃsakūṭamānakūṭā paṭivirato  hoti, ukkoṭanavañcana-nikati-sāciyogā paṭivirato hoti,  chedana-vadhabandhanaviparāmosa-ālopa-sahasākārā paṭivirato hoti {passa  ma0 ni0 1.293 cūḷahatthipadopame}.<br/><br/>[03] ``so santuṭṭho hoti kāyaparihārikena cīvarena  kucchiparihārikena piṇḍapātena. so yena yeneva pakkamati samādāyeva  pakkamati ^a^M1.0336^ea^. seyyathāpi nāma pakkhī sakuṇo yena yeneva ḍeti  sapattabhārova ḍeti, evameva bhikkhu santuṭṭho hoti kāyaparihārikena  cīvarena, kucchiparihārikena piṇḍapātena. so yena yeneva pakkamati  samādāyeva pakkamati. so iminā ariyena ^a^P1.0269^ea^  sīlakkhandhena samannāgato ajjhattaṃ anavajjasukhaṃ paṭisaṃvedeti. <br/><br/>[01] ``so cakkhunā rūpaṃ disvā na nimittaggāhī hoti  nānubyañjanaggāhī. yatvādhikaraṇamenaṃ cakkhundriyaṃ asaṃvutaṃ viharantaṃ  abhijjhādomanassā pāpakā akusalā dhammā anvāssaveyyuṃ tassa  saṃvarāya paṭipajjati, rakkhati cakkhundriyaṃ, cakkhundriye saṃvaraṃ  āpajjati. sotena saddaṃ sutvā...pe0... ghānena gandhaṃ  ghāyitvā...pe0... jivhāya rasaṃ sāyitvā...pe0... kāyena phoṭṭhabbaṃ  phusitvā...pe0... manasā dhammaṃ viññāya na nimittaggāhī hoti  nānubyañjanaggāhī. yatvādhikaraṇamenaṃ manindriyaṃ asaṃvutaṃ viharantaṃ  abhijjhādomanassā pāpakā akusalā dhammā anvāssaveyyuṃ tassa  saṃvarāya paṭipajjati, rakkhati manindriyaṃ manindriye saṃvaraṃ āpajjati.  so iminā ariyena indriyasaṃvarena samannāgato ajjhattaṃ  abyāsekasukhaṃ ^a^T1.0493^ea^ paṭisaṃvedeti.<br/><br/>[03] ``so abhikkante paṭikkante sampajānakārī hoti, ālokite  vilokite sampajānakārī hoti ^a^V1.0341^ea^, samiñjite pasārite sampajānakārī  hoti, saṅghāṭipattacīvaradhāraṇe sampajānakārī hoti, asite pīte  khāyite sāyite sampajānakārī hoti, uccārapassāvakamme  sampajānakārī hoti, gate ṭhite nisinne sutte jāgarite bhāsite  tuṇhībhāve sampajānakārī hoti. <br/><br/>[03] 412^b^.^eb^ ``so iminā ca ariyena sīlakkhandhena  samannāgato, (imāya ca ariyāya santuṭṭhiyā samannāgato) {passa ma0 ni0 1.296  cūḷahatthipadopame}, iminā ca ariyena indriyasaṃvarena samannāgato, iminā ca ariyena  satisampajaññena samannāgato, vivittaṃ senāsanaṃ bhajati -- araññaṃ  rukkhamūlaṃ pabbataṃ kandaraṃ giriguhaṃ susānaṃ vanapatthaṃ abbhokāsaṃ  palālapuñjaṃ. so pacchābhattaṃ piṇḍapātapaṭikkanto nisīdati pallaṅkaṃ  ābhujitvā, ujuṃ kāyaṃ paṇidhāya, parimukhaṃ satiṃ upaṭṭhapetvā. so  abhijjhaṃ loke pahāya vigatābhijjhena cetasā viharati, abhijjhāya  cittaṃ parisodheti; byāpādapadosaṃ pahāya ^a^M1.0337^ea^ abyāpannacitto viharati,  sabbapāṇabhūtahitānukampī, byāpādapadosā cittaṃ parisodheti; thīnamiddhaṃ  pahāya vigatathīnamiddho viharati ālokasaññī, sato sampajāno,  thīnamiddhā cittaṃ parisodheti; uddhaccakukkuccaṃ pahāya anuddhato viharati  ajjhattaṃ vūpasantacitto, uddhaccakukkuccā cittaṃ parisodheti; vicikicchaṃ  pahāya tiṇṇavicikiccho viharati akathaṃkathī kusalesu dhammesu,  vicikicchāya cittaṃ parisodheti. <br/><br/>[03] 413^b^.^eb^ ``so ^a^T1.0494^ea^ ^a^P1.0270^ea^ ime pañca nīvaraṇe  pahāya cetaso upakkilese paññāya dubbalīkaraṇe, vivicceva kāmehi  vivicca akusalehi dhammehi savitakkaṃ savicāraṃ vivekajaṃ pītisukhaṃ  paṭhamaṃ jhānaṃ upasampajja viharati. puna caparaṃ, bhikkhave, bhikkhu  vitakkavicārānaṃ vūpasamā ajjhattaṃ sampasādanaṃ cetaso ekodibhāvaṃ  avitakkaṃ avicāraṃ samādhijaṃ pītisukhaṃ dutiyaṃ jhānaṃ...pe0... tatiyaṃ  jhānaṃ...pe0... catutthaṃ jhānaṃ upasampajja viharati. <br/><br/>[03] 414^b^.^eb^ ``so cakkhunā rūpaṃ disvā piyarūpe rūpe na  sārajjati, appiyarūpe rūpe na byāpajjati, upaṭṭhitakāyasati ca  viharati appamāṇacetaso. tañca cetovimuttiṃ paññāvimuttiṃ yathābhūtaṃ  pajānāti -- yatthassa te pāpakā akusalā dhammā aparisesā  nirujjhanti. so evaṃ anurodhavirodhavippahīno ^a^V1.0342^ea^ yaṃ kiñci vedanaṃ  vedeti, sukhaṃ vā dukkhaṃ vā adukkhamasukhaṃ vā, so taṃ vedanaṃ  nābhinandati nābhivadati nājjhosāya tiṭṭhati. tassa taṃ vedanaṃ  anabhinandato anabhivadato anajjhosāya tiṭṭhato yā vedanāsu nandī  sā nirujjhati. tassa nandīnirodhā upādānanirodho,  upādānanirodhā bhavanirodho, bhavanirodhā jātinirodho, jātinirodhā  jarāmaraṇaṃ sokaparidevadukkhadomanassupāyāsā nirujjhanti.  evametassa kevalassa dukkhakkhandhassa nirodho hoti. sotena saddaṃ  sutvā...pe0... ghānena gandhaṃ ghāyitvā...pe0... jivhāya rasaṃ  sāyitvā...pe0... kāyena phoṭṭhabbaṃ phusitvā...pe0... manasā dhammaṃ  viññāya piyarūpe ^a^T1.0495^ea^ dhamme na sārajjati, appiyarūpe dhamme na  byāpajjati, upaṭṭhitakāyasati ca viharati appamāṇacetaso, tañca  cetovimuttiṃ paññāvimuttiṃ yathābhūtaṃ pajānāti -- yatthassa te pāpakā  akusalā dhammā aparisesā nirujjhanti. so evaṃ  anurodhavirodhavippahīno yaṃ kiñci vedanaṃ vedeti, sukhaṃ vā dukkhaṃ  vā adukkhamasukhaṃ vā, so taṃ vedanaṃ nābhinandati nābhivadati ^a^M1.0338^ea^   nājjhosāya tiṭṭhati. tassa taṃ vedanaṃ anabhinandato anabhivadato  anajjhosāya tiṭṭhato yā vedanāsu nandī sā nirujjhati. tassa  nandīnirodhā upādānanirodho, upādānanirodhā bhavanirodho,  bhavanirodhā jātinirodho, jātinirodhā jarāmaraṇaṃ  sokaparidevadukkhadomanassupāyāsā nirujjhanti. evametassa  kevalassa dukkhakkhandhassa nirodho hoti. imaṃ kho me tumhe,  bhikkhave, saṃkhittena taṇhāsaṅkhayavimuttiṃ dhāretha, sātiṃ pana bhikkhuṃ  ^a^P1.0271^ea^ kevaṭṭaputtaṃ  mahātaṇhājālataṇhāsaṅghāṭappaṭimukka''nti.<br/><br/>[03] idamavoca bhagavā. attamanā te bhikkhū bhagavato bhāsitaṃ  abhinandunti. <br/><br/>[06] mahātaṇhāsaṅkhayasuttaṃ niṭṭhitaṃ aṭṭhamaṃ. 


volume: 28
item: 63
title: mahāsaccakasuttaṃ^cūḷataṇhāsaṅkhayasuttaṃ^mahātaṇhāsaṅkhayasuttaṃ^mahāassapurasuttaṃ^
content:
  [03] 415^b^.^eb^ evaṃ ^a^T1.0496^ea^ ^a^V1.0343^ea^ me sutaṃ -- ekaṃ samayaṃ bhagavā aṅgesu  viharati assapuraṃ nāma aṅgānaṃ nigamo. tatra kho bhagavā bhikkhū  āmantesi -- ``bhikkhavo''ti. ``bhadante''ti te bhikkhū bhagavato  paccassosuṃ. bhagavā etadavoca --<br/><br/>[03] ``samaṇā samaṇāti vo, bhikkhave, jano sañjānāti. tumhe  ca pana `ke tumhe'ti puṭṭhā samānā `samaṇāmhā'ti paṭijānātha; tesaṃ  vo, bhikkhave, evaṃsamaññānaṃ sataṃ evaṃpaṭiññānaṃ sataṃ `ye dhammā  samaṇakaraṇā ca brāhmaṇakaraṇā ca te dhamme samādāya vattissāma, evaṃ  no ayaṃ amhākaṃ samaññā ca saccā bhavissati paṭiññā ca bhūtā.  yesañca mayaṃ cīvarapiṇḍapātasenāsanagilānappaccayabhesajjaparikkhāraṃ  paribhuñjāma, tesaṃ te kārā amhesu mahapphalā bhavissanti mahānisaṃsā,  amhākañcevāyaṃ pabbajjā avañjhā bhavissati saphalā saudrayā'ti.  evañhi vo, bhikkhave, sikkhitabbaṃ. <br/><br/>[03] 416^b^.^eb^ ``katame ca, bhikkhave, dhammā samaṇakaraṇā ca  brāhmaṇakaraṇā ca? `hirottappena samannāgatā bhavissāmā'ti evañhi  vo, bhikkhave, sikkhitabbaṃ. siyā kho pana, bhikkhave, tumhākaṃ  evamassa -- `hirottappenamha samannāgatā ^a^M1.0339^ea^, alamettāvatā katamettāvatā,  anuppatto no sāmaññattho, natthi no kiñci uttariṃ karaṇīya'nti  tāvatakeneva tuṭṭhiṃ āpajjeyyātha. ārocayāmi vo, bhikkhave ^a^T1.0497^ea^,  paṭivedayāmi vo, bhikkhave -- `mā vo sāmaññatthikānaṃ sataṃ  sāmaññattho parihāyi, sati uttariṃ karaṇīye'. <br/><br/>[03] 417^b^.^eb^ ``kiñca, bhikkhave, uttariṃ karaṇīyaṃ?  `parisuddho no kāyasamācāro ^a^P1.0272^ea^ bhavissati uttāno  vivaṭo na ca chiddavā saṃvuto ca. tāya ca pana  parisuddhakāyasamācāratāya nevattānukkaṃsessāma na paraṃ vambhessāmā'ti  {nevattānukkaṃsissāma na paraṃ vambhissāmāti (sabbattha)}  evañhi vo, bhikkhave, sikkhitabbaṃ. siyā kho pana, bhikkhave,  tumhākaṃ evamassa -- `hirottappenamha samannāgatā, parisuddho no  kāyasamācāro; alamettāvatā katamettāvatā, anuppatto no sāmaññattho,  natthi no ^a^V1.0344^ea^ kiñci uttariṃ karaṇīya'nti tāvatakeneva tuṭṭhiṃ āpajjeyyātha.  ārocayāmi vo, bhikkhave, paṭivedayāmi vo, bhikkhave -- `mā  vo sāmaññatthikānaṃ sataṃ sāmaññattho parihāyi, sati uttariṃ  karaṇīye'. <br/><br/>[03] 418^b^.^eb^ ``kiñca, bhikkhave, uttariṃ karaṇīyaṃ?  `parisuddho no vacīsamācāro bhavissati uttāno vivaṭo na ca  chiddavā saṃvuto ca. tāya ca pana parisuddhavacīsamācāratāya  nevattānukkaṃsessāma na paraṃ vambhessāmā'ti evañhi vo, bhikkhave,  sikkhitabbaṃ. siyā kho pana, bhikkhave, tumhākaṃ evamassa --  `hirottappenamha samannāgatā, parisuddho no kāyasamācāro, parisuddho  vacīsamācāro; alamettāvatā katamettāvatā, anuppatto no sāmaññattho,  natthi no kiñci uttariṃ karaṇīya'nti tāvatakeneva tuṭṭhiṃ āpajjeyyātha.  ārocayāmi vo ^a^T1.0498^ea^, bhikkhave, paṭivedayāmi vo, bhikkhave -- `mā  vo sāmaññatthikānaṃ sataṃ sāmaññattho parihāyi, sati uttariṃ  karaṇīye'. <br/><br/>[03] 419^b^.^eb^ ``kiñca, bhikkhave, uttariṃ karaṇīyaṃ?  `parisuddho no manosamācāro bhavissati uttāno vivaṭo na ca  chiddavā saṃvuto ca. tāya ca pana ^a^M1.0340^ea^ parisuddhamanosamācāratāya  nevattānukkaṃsessāma na paraṃ vambhessāmā'ti evañhi vo, bhikkhave,  sikkhitabbaṃ. siyā kho pana, bhikkhave, tumhākaṃ evamassa --  `hirottappenamha samannāgatā, parisuddho no kāyasamācāro, parisuddho  vacīsamācāro, parisuddho manosamācāro; alamettāvatā katamettāvatā,  anuppatto no sāmaññattho, natthi no kiñci uttariṃ karaṇīya'nti  tāvatakeneva tuṭṭhiṃ āpajjeyyātha. ārocayāmi vo, bhikkhave,  paṭivedayāmi vo, bhikkhave -- `mā vo sāmaññatthikānaṃ sataṃ  sāmaññattho parihāyi, sati uttariṃ karaṇīye'. <br/><br/>[03] 420^b^.^eb^ ``kiñca, bhikkhave, uttariṃ karaṇīyaṃ?  `parisuddho no ājīvo bhavissati uttāno vivaṭo na ca chiddavā  saṃvuto ca. tāya ca pana parisuddhājīvatāya nevattānukkaṃsessāma na paraṃ  vambhessāmā'ti evañhi vo, bhikkhave, sikkhitabbaṃ. siyā kho  pana, bhikkhave, tumhākaṃ evamassa -- `hirottappenamha samannāgatā,  parisuddho no kāyasamācāro, parisuddho vacīsamācāro, parisuddho  manosamācāro, parisuddho ājīvo; alamettāvatā ^a^P1.0273^ea^  katamettāvatā, anuppatto no sāmaññattho ^a^T1.0499^ea^, natthi no kiñci uttariṃ  karaṇīya'nti ^a^V1.0345^ea^ tāvatakeneva tuṭṭhiṃ āpajjeyyātha. ārocayāmi vo,  bhikkhave, paṭivedayāmi vo, bhikkhave -- `mā vo sāmaññatthikānaṃ  sataṃ sāmaññattho parihāyi, sati uttariṃ karaṇīye'. <br/><br/>[03] 421^b^.^eb^ ``kiñca, bhikkhave, uttariṃ karaṇīyaṃ?  `indriyesu guttadvārā bhavissāma; cakkhunā rūpaṃ disvā na  nimittaggāhī nānubyañjanaggāhī. yatvādhikaraṇamenaṃ cakkhundriyaṃ asaṃvutaṃ  viharantaṃ abhijjhādomanassā pāpakā akusalā dhammā anvāssaveyyuṃ,  tassa saṃvarāya paṭipajjissāma, rakkhissāma cakkhundriyaṃ, cakkhundriye  saṃvaraṃ āpajjissāma. sotena saddaṃ sutvā...pe0... ghānena gandhaṃ  ghāyitvā...pe0... jivhāya rasaṃ sāyitvā...pe0... kāyena phoṭṭhabbaṃ  phusitvā...pe0... manasā dhammaṃ viññāya na nimittaggāhī  nānubyañjanaggāhī. yatvādhikaraṇamenaṃ manindriyaṃ asaṃvutaṃ viharantaṃ  abhijjhādomanassā pāpakā akusalā dhammā anvāssaveyyuṃ, tassa  saṃvarāya paṭipajjissāma, rakkhissāma manindriyaṃ, manindriye saṃvaraṃ  āpajjissāmā'ti evañhi vo, bhikkhave, sikkhitabbaṃ. siyā kho  pana, bhikkhave, tumhākaṃ evamassa -- `hirottappenamha ^a^M1.0341^ea^ samannāgatā,  parisuddho no kāyasamācāro, parisuddho vacīsamācāro, parisuddho  manosamācāro, parisuddho ājīvo, indriyesumha guttadvārā;  alamettāvatā katamettāvatā, anuppatto no sāmaññattho, natthi no  kiñci uttariṃ karaṇīya'nti tāvatakeneva tuṭṭhiṃ ^a^T1.0500^ea^ āpajjeyyātha.  ārocayāmi vo, bhikkhave, paṭivedayāmi vo, bhikkhave -- `mā vo  sāmaññatthikānaṃ sataṃ sāmaññattho parihāyi, sati uttariṃ karaṇīye'. <br/><br/>[03] 422^b^.^eb^ ``kiñca, bhikkhave, uttariṃ karaṇīyaṃ?  `bhojane mattaññuno bhavissāma, paṭisaṅkhā yoniso āhāraṃ  āharissāma, neva davāya na madāya na maṇḍanāya na vibhūsanāya  yāvadeva imassa kāyassa ṭhitiyā yāpanāya, vihiṃsūparatiyā,  brahmacariyānuggahāya, iti purāṇañca vedanaṃ paṭihaṅkhāma navañca vedanaṃ  na uppādessāma, yātrā ca no bhavissati, anavajjatā ca, phāsu  vihāro cā'ti evañhi vo, bhikkhave, sikkhitabbaṃ. siyā kho  pana, bhikkhave, tumhākaṃ evamassa -- `hirottappenamha samannāgatā,  parisuddho no kāyasamācāro, parisuddho vacīsamācāro, parisuddho  manosamācāro, parisuddho ājīvo, indriyesumha guttadvārā, bhojane  mattaññuno; alamettāvatā katamettāvatā, anuppatto no sāmaññattho,  natthi no kiñci uttariṃ karaṇīya'nti tāvatakeneva tuṭṭhiṃ āpajjeyyātha.  ārocayāmi vo, bhikkhave, paṭivedayāmi vo, bhikkhave -- `mā  vo, sāmaññatthikānaṃ sataṃ sāmaññattho parihāyi sati uttariṃ  karaṇīye'. <br/><br/>[03] 423^b^.^eb^ ``kiñca ^a^V1.0346^ea^, bhikkhave, uttariṃ karaṇīyaṃ?  `jāgariyaṃ anuyuttā bhavissāma, divasaṃ caṅkamena nisajjāya  āvaraṇīyehi dhammehi cittaṃ parisodhessāma. rattiyā paṭhamaṃ yāmaṃ  caṅkamena ^a^P1.0274^ea^ nisajjāya āvaraṇīyehi dhammehi ^a^T1.0501^ea^ cittaṃ  parisodhessāma. rattiyā majjhimaṃ yāmaṃ dakkhiṇena passena  sīhaseyyaṃ kappessāma pāde pādaṃ accādhāya, sato sampajāno  uṭṭhānasaññaṃ manasi karitvā. rattiyā pacchimaṃ yāmaṃ paccuṭṭhāya  caṅkamena nisajjāya āvaraṇīyehi dhammehi cittaṃ parisodhessāmā'ti,  evañhi vo, bhikkhave, sikkhitabbaṃ. siyā kho pana, bhikkhave,  tumhākaṃ evamassa -- `hirottappenamha samannāgatā, parisuddho no  kāyasamācāro, parisuddho vacīsamācāro, parisuddho ^a^M1.0342^ea^ manosamācāro,  parisuddho ājīvo, indriyesumha guttadvārā, bhojane mattaññuno,  jāgariyaṃ anuyuttā; alamettāvatā katamettāvatā, anuppatto no  sāmaññattho, natthi no kiñci uttariṃ karaṇīya'nti, tāvatakeneva  tuṭṭhiṃ āpajjeyyātha. ārocayāmi vo, bhikkhave, paṭivedayāmi vo,  bhikkhave -- `mā vo, sāmaññatthikānaṃ sataṃ sāmaññattho parihāyi  sati uttariṃ karaṇīye'. <br/><br/>[03] 424^b^.^eb^ ``kiñca, bhikkhave, uttariṃ karaṇīyaṃ?  `satisampajaññena samannāgatā bhavissāma, abhikkante paṭikkante  sampajānakārī, ālokite vilokite sampajānakārī, samiñjite  pasārite sampajānakārī, saṅghāṭipattacīvaradhāraṇe sampajānakārī,  asite pīte khāyite sāyite sampajānakārī, uccārapassāvakamme  sampajānakārī, gate ṭhite nisinne sutte jāgarite bhāsite tuṇhībhāve  sampajānakārī'ti, evañhi vo, bhikkhave, sikkhitabbaṃ. siyā kho  pana, bhikkhave, tumhākaṃ evamassa ^a^T1.0502^ea^ -- `hirottappenamha samannāgatā,  parisuddho no kāyasamācāro, parisuddho vacīsamācāro, parisuddho  manosamācāro, parisuddho ājīvo, indriyesumha guttadvārā, bhojane  mattaññuno, jāgariyaṃ anuyuttā, satisampajaññena samannāgatā;  alamettāvatā katamettāvatā, anuppatto no sāmaññattho, natthi no  kiñci uttariṃ karaṇīya'nti tāvatakeneva tuṭṭhiṃ āpajjeyyātha.  ārocayāmi vo, bhikkhave, paṭivedayāmi vo, bhikkhave -- `mā vo,  sāmaññatthikānaṃ sataṃ sāmaññattho parihāyi sati uttariṃ karaṇīye'. <br/><br/>[03] 425^b^.^eb^ ``kiñca, bhikkhave, uttariṃ karaṇīyaṃ? idha,  bhikkhave, bhikkhu vivittaṃ senāsanaṃ bhajati -- araññaṃ rukkhamūlaṃ  pabbataṃ kandaraṃ giriguhaṃ susānaṃ vanappatthaṃ abbhokāsaṃ palālapuñjaṃ.  so pacchābhattaṃ piṇḍapātapaṭikkanto nisīdati pallaṅkaṃ ābhujitvā, ujuṃ  kāyaṃ paṇidhāya ^a^V1.0347^ea^ parimukhaṃ satiṃ upaṭṭhapetvā. so abhijjhaṃ loke pahāya  vigatābhijjhena cetasā viharati, abhijjhāya cittaṃ parisodheti;  byāpādapadosaṃ pahāya abyāpannacitto viharati, sabbapāṇabhūtahitānukampī  ^a^P1.0275^ea^, byāpādapadosā cittaṃ parisodheti; thīnamiddhaṃ  pahāya vigatathīnamiddho viharati, ālokasaññī sato sampajāno,  thīnamiddhā cittaṃ parisodheti; uddhaccakukkuccaṃ pahāya anuddhato viharati  ^a^M1.0343^ea^,  ajjhattaṃ vūpasantacitto, uddhaccakukkuccā cittaṃ parisodheti; vicikicchaṃ  pahāya tiṇṇavicikiccho viharati, akathaṃkathī kusalesu dhammesu,  vicikicchāya cittaṃ parisodheti. <br/><br/>[03] 426^b^.^eb^ ``seyyathāpi ^a^T1.0503^ea^, bhikkhave, puriso iṇaṃ ādāya  kammante payojeyya. tassa te kammantā samijjheyyuṃ {sampajjeyyuṃ (syā0 kaṃ0  ka0)}. so yāni ca  porāṇāni iṇamūlāni tāni ca byantī {byantiṃ (ka0), byanti (pī0)} kareyya, siyā cassa uttariṃ  avasiṭṭhaṃ dārabharaṇāya. tassa evamassa -- `ahaṃ kho pubbe iṇaṃ  ādāya kammante payojesiṃ, tassa me te kammantā samijjhiṃsu.  sohaṃ yāni ca porāṇāni iṇamūlāni tāni ca byantī akāsiṃ,  atthi ca me uttariṃ avasiṭṭhaṃ dārabharaṇāyā'ti. so tatonidānaṃ  labhetha pāmojjaṃ, adhigaccheyya somanassaṃ.<br/><br/>[03] ``seyyathāpi, bhikkhave, puriso ābādhiko assa dukkhito  bāḷhagilāno, bhattañcassa nacchādeyya, na cassa kāye balamattā.  so aparena samayena tamhā ābādhā mucceyya, bhattañcassa chādeyya,  siyā cassa kāye balamattā. tassa evamassa -- `ahaṃ kho pubbe  ābādhiko ahosiṃ dukkhito bāḷhagilāno, bhattañca me nacchādesi,  na ca me āsi kāye balamattā, somhi etarahi tamhā ābādhā mutto,  bhattañca me chādeti, atthi ca me kāye balamattā'ti. so  tatonidānaṃ labhetha pāmojjaṃ, adhigaccheyya somanassaṃ.<br/><br/>[03] ``seyyathāpi, bhikkhave, puriso bandhanāgāre baddho assa.  so aparena samayena tamhā bandhanā mucceyya sotthinā abbhayena {abyayena (sī0  pī0)}, na  cassa kiñci bhogānaṃ vayo. tassa evamassa -- `ahaṃ kho pubbe  bandhanāgāre baddho ahosiṃ, somhi etarahi ^a^T1.0504^ea^ tamhā bandhanā mutto,  sotthinā abbhayena, natthi ca me kiñci bhogānaṃ vayo'ti. so  tatonidānaṃ labhetha pāmojjaṃ, adhigaccheyya somanassaṃ.<br/><br/>[03] ``seyyathāpi ^a^V1.0348^ea^, bhikkhave, puriso dāso assa anattādhīno  parādhīno na yenakāmaṃgamo. so aparena samayena tamhā dāsabyā  mucceyya attādhīno aparādhīno bhujisso yenakāmaṃgamo. tassa  evamassa -- `ahaṃ kho pubbe dāso ahosiṃ ^a^M1.0344^ea^ anattādhīno parādhīno  na yenakāmaṃgamo, somhi etarahi tamhā dāsabyā mutto attādhīno  aparādhīno ^a^P1.0276^ea^ bhujisso yenakāmaṃgamo'ti. so  tatonidānaṃ labhetha pāmojjaṃ, adhigaccheyya somanassaṃ.<br/><br/>[03] ``seyyathāpi, bhikkhave, puriso sadhano sabhogo  kantāraddhānamaggaṃ paṭipajjeyya {sīlakkhandhavaggapāḷiyā kiñci visadisaṃ}. so aparena samayena tamhā kantārā  nitthareyya sotthinā abbhayena, na cassa kiñci bhogānaṃ vayo.  tassa evamassa -- `ahaṃ kho pubbe sadhano sabhogo kantāraddhānamaggaṃ  paṭipajjiṃ. somhi etarahi tamhā kantārā nitthiṇṇo sotthinā  abbhayena, natthi ca me kiñci bhogānaṃ vayo'ti. so tatonidānaṃ  labhetha pāmojjaṃ, adhigaccheyya somanassaṃ.<br/><br/>[03] ``evameva kho, bhikkhave, bhikkhu yathā iṇaṃ yathā rogaṃ yathā  bandhanāgāraṃ yathā dāsabyaṃ yathā kantāraddhānamaggaṃ, ime pañca nīvaraṇe  appahīne attani samanupassati. seyyathāpi, bhikkhave, āṇaṇyaṃ yathā  ārogyaṃ yathā bandhanāmokkhaṃ yathā bhujissaṃ yathā khemantabhūmiṃ;  evameva bhikkhu ime pañca nīvaraṇe ^a^T1.0505^ea^ pahīne attani samanupassati. <br/><br/>[03] 427^b^.^eb^ ``so ime pañca nīvaraṇe pahāya cetaso  upakkilese paññāya dubbalīkaraṇe, vivicceva kāmehi vivicca  akusalehi dhammehi, savitakkaṃ savicāraṃ vivekajaṃ pītisukhaṃ paṭhamaṃ  jhānaṃ upasampajja viharati. so imameva kāyaṃ vivekajena pītisukhena  abhisandeti parisandeti paripūreti parippharati, nāssa kiñci  sabbāvato kāyassa vivekajena pītisukhena apphuṭaṃ hoti.  seyyathāpi, bhikkhave, dakkho nhāpako {nahāpako (sī0 syā0 kaṃ0 pī0)} vā nhāpakantevāsī vā  kaṃsathāle nhānīyacuṇṇāni {nahānīyacuṇṇāni (sī0 syā0 kaṃ0 pī0)} ākiritvā udakena paripphosakaṃ  paripphosakaṃ sanneyya. sāyaṃ nhānīyapiṇḍi snehānugatā snehaparetā  santarabāhirā, phuṭā snehena na ca pagghariṇī. evameva kho,  bhikkhave, bhikkhu imameva kāyaṃ vivekajena pītisukhena abhisandeti  parisandeti paripūreti parippharati, nāssa kiñci sabbāvato kāyassa  vivekajena pītisukhena apphuṭaṃ hoti. <br/><br/>[03] 428^b^.^eb^ ``puna ^a^M1.0345^ea^ caparaṃ, bhikkhave, bhikkhu  vitakkavicārānaṃ vūpasamā ajjhattaṃ sampasādanaṃ ^a^V1.0349^ea^ cetaso ekodibhāvaṃ  avitakkaṃ avicāraṃ samādhijaṃ pītisukhaṃ dutiyaṃ jhānaṃ upasampajja  viharati. so imameva kāyaṃ samādhijena pītisukhena abhisandeti  parisandeti paripūreti parippharati, nāssa kiñci sabbāvato kāyassa  samādhijena pītisukhena apphuṭaṃ hoti. seyyathāpi, bhikkhave,  udakarahado ubbhidodako ^a^P1.0277^ea^ {ubbhitodako (ka0)}. tassa  ^a^T1.0506^ea^ nevassa puratthimāya disāya udakassa āyamukhaṃ, na pacchimāya disāya  udakassa āyamukhaṃ, na uttarāya disāya udakassa āyamukhaṃ, na  dakkhiṇāya disāya udakassa āyamukhaṃ, devo ca na kālena kālaṃ  sammādhāraṃ anuppaveccheyya. atha kho tamhāva udakarahadā sītā  vāridhārā ubbhijjitvā tameva udakarahadaṃ sītena vārinā abhisandeyya  parisandeyya paripūreyya paripphareyya, nāssa kiñci sabbāvato  udakarahadassa sītena vārinā apphuṭaṃ assa. evameva kho, bhikkhave,  bhikkhu imameva kāyaṃ samādhijena pītisukhena abhisandeti  parisandeti paripūreti parippharati, nāssa kiñci sabbāvato kāyassa  samādhijena pītisukhena apphuṭaṃ hoti. <br/><br/>[03] 429^b^.^eb^ ``puna caparaṃ, bhikkhave, bhikkhu pītiyā ca  virāgā upekkhako ca viharati, sato ca sampajāno, sukhañca kāyena  paṭisaṃvedeti, yaṃ taṃ ariyā ācikkhanti -- `upekkhako satimā  sukhavihārī'ti tatiyaṃ jhānaṃ upasampajja viharati. so imameva kāyaṃ  nippītikena sukhena abhisandeti parisandeti paripūreti parippharati,  nāssa kiñci sabbāvato kāyassa nippītikena sukhena apphuṭaṃ hoti.  seyyathāpi, bhikkhave, uppaliniyaṃ vā paduminiyaṃ vā  puṇḍarīkiniyaṃ vā appekaccāni uppalāni vā padumāni vā  puṇḍarīkāni vā udake jātāni udake saṃvaḍḍhāni udakānuggatāni  antonimuggaposīni, tāni yāva caggā yāva ca mūlā ^a^T1.0507^ea^ sītena  vārinā abhisannāni parisannāni paripūrāni paripphuṭāni, nāssa {na nesaṃ  (sī0)}  kiñci sabbāvataṃ uppalānaṃ vā padumānaṃ vā puṇḍarīkānaṃ vā sītena  vārinā apphuṭaṃ assa. evameva kho, bhikkhave, bhikkhu imameva  kāyaṃ nippītikena sukhena abhisandeti parisandeti paripūreti  parippharati, nāssa kiñci sabbāvato kāyassa nippītikena sukhena  apphuṭaṃ hoti. <br/><br/>[03] 430^b^.^eb^ ``puna ^a^M1.0346^ea^ caparaṃ, bhikkhave, bhikkhu sukhassa ca  pahānā dukkhassa ca pahānā, pubbeva somanassadomanassānaṃ atthaṅgamā,  adukkhamasukhaṃ upekkhāsatipārisuddhiṃ catutthaṃ jhānaṃ upasampajja viharati.  so imameva kāyaṃ parisuddhena cetasā pariyodātena pharitvā  nisinno hoti ^a^V1.0350^ea^, nāssa kiñci sabbāvato kāyassa parisuddhena cetasā  pariyodātena apphuṭaṃ hoti. seyyathāpi, bhikkhave, puriso odātena  vatthena sasīsaṃ pārupetvā nisinno assa, nāssa kiñci sabbāvato  ^a^P1.0278^ea^ kāyassa odātena vatthena apphuṭaṃ assa.  evameva kho, bhikkhave, bhikkhu imameva kāyaṃ parisuddhena cetasā  pariyodātena pharitvā nisinno hoti, nāssa kiñci sabbāvato  kāyassa parisuddhena cetasā pariyodātena apphuṭaṃ hoti. <br/><br/>[03] 431^b^.^eb^ ``so evaṃ samāhite citte parisuddhe  pariyodāte anaṅgaṇe vigatūpakkilese mudubhūte kammaniye ṭhite  āneñjappatte pubbenivāsānussatiñāṇāya cittaṃ abhininnāmeti. so  anekavihitaṃ pubbenivāsaṃ ^a^T1.0508^ea^ anussarati, seyyathidaṃ -- ekampi jātiṃ,  dvepi jātiyo...pe0... iti sākāraṃ sauddesaṃ anekavihitaṃ  pubbenivāsaṃ anussarati. seyyathāpi, bhikkhave, puriso sakamhā  gāmā aññaṃ gāmaṃ gaccheyya, tamhāpi gāmā aññaṃ gāmaṃ gaccheyya, so  tamhā gāmā sakaṃyeva gāmaṃ paccāgaccheyya. tassa evamassa -- `ahaṃ  kho sakamhā gāmā amuṃ gāmaṃ agacchiṃ {agacchiṃ (sī0 syā0 kaṃ0 pī0)}, tatrapi evaṃ aṭṭhāsiṃ evaṃ  nisīdiṃ evaṃ abhāsiṃ evaṃ tuṇhī ahosiṃ; tamhāpi gāmā amuṃ gāmaṃ  agacchiṃ, tatrapi evaṃ aṭṭhāsiṃ evaṃ nisīdiṃ evaṃ abhāsiṃ evaṃ tuṇhī  ahosiṃ; somhi tamhā gāmā sakaṃyeva gāmaṃ paccāgato'ti. evameva  kho, bhikkhave, bhikkhu anekavihitaṃ pubbenivāsaṃ anussarati,  seyyathidaṃ -- ekampi jātiṃ dvepi jātiyo...pe0... iti sākāraṃ  sauddesaṃ anekavihitaṃ pubbenivāsaṃ anussarati. <br/><br/>[03] 432^b^.^eb^ ``so evaṃ samāhite citte parisuddhe  pariyodāte anaṅgaṇe vigatūpakkilese mudubhūte kammaniye ṭhite  āneñjappatte sattānaṃ cutūpapātañāṇāya cittaṃ abhininnāmeti. so  dibbena cakkhunā visuddhena atikkantamānusakena satte passati cavamāne  upapajjamāne hīne paṇīte ^a^M1.0347^ea^ suvaṇṇe dubbaṇṇe, sugate duggate,  yathākammūpage satte pajānāti...pe0... ^a^P1.0279^ea^  seyyathāpi, bhikkhave, dve agārā sadvārā {sannadvārā (ka0)}. tattha cakkhumā puriso  majjhe ṭhito passeyya manusse gehaṃ pavisantepi nikkhamantepi,  anucaṅkamantepi anuvicarantepi ^a^T1.0509^ea^. evameva kho, bhikkhave, bhikkhu  dibbena cakkhunā visuddhena atikkantamānusakena satte passati cavamāne  upapajjamāne hīne paṇīte suvaṇṇe dubbaṇṇe, sugate duggate yathākammūpage  satte pajānāti...pe0.... <br/><br/>[03] 433^b^.^eb^ ``so evaṃ samāhite citte parisuddhe  pariyodāte anaṅgaṇe vigatūpakkilese mudubhūte kammaniye ^a^V1.0351^ea^ ṭhite  āneñjappatte āsavānaṃ khayañāṇāya cittaṃ abhininnāmeti. so `idaṃ  dukkha'nti yathābhūtaṃ pajānāti, `ayaṃ dukkhasamudayo'ti yathābhūtaṃ  pajānāti, `ayaṃ dukkhanirodho'ti yathābhūtaṃ pajānāti, `ayaṃ  dukkhanirodhagāminī paṭipadā'ti yathābhūtaṃ pajānāti. `ime  āsavā'ti yathābhūtaṃ pajānāti, `ayaṃ āsavasamudayo'ti yathābhūtaṃ  pajānāti, `ayaṃ āsavanirodho'ti yathābhūtaṃ pajānāti, `ayaṃ  āsavanirodhagāminī paṭipadā'ti yathābhūtaṃ pajānāti. tassa evaṃ  jānato evaṃ passato kāmāsavāpi cittaṃ vimuccati, bhavāsavāpi cittaṃ  vimuccati, avijjāsavāpi cittaṃ vimuccati. vimuttasmiṃ vimuttamiti  ñāṇaṃ hoti -- `khīṇā jāti, vusitaṃ brahmacariyaṃ, kataṃ karaṇīyaṃ,  nāparaṃ itthattāyā'ti pajānāti.<br/><br/>[03] ``seyyathāpi, bhikkhave, pabbatasaṅkhepe udakarahado accho  vippasanno anāvilo. tattha cakkhumā puriso tīre ṭhito passeyya  sippisambukampi {sippikasambukampi (syā0 kaṃ0 ka0)} sakkharakathalampi macchagumbampi, carantampi  tiṭṭhantampi. tassa evamassa -- `ayaṃ kho udakarahado accho  vippasanno anāvilo. tatrime sippisambukāpi ^a^P1.0280^ea^  sakkharakathalāpi macchagumbāpi carantipi tiṭṭhantipīti ^a^T1.0510^ea^. evameva  kho, bhikkhave, bhikkhu `idaṃ dukkha'nti yathābhūtaṃ  pajānāti...pe0... nāparaṃ itthattāyāti pajānāti. <br/><br/>[03] 434^b^.^eb^ ``ayaṃ vuccati, bhikkhave, bhikkhu `samaṇo'  itipi `brāhmaṇo'itipi `nhātako'itipi `vedagū'itipi  `sottiyo'itipi `ariyo'itipi `arahaṃ'itipi. kathañca,  bhikkhave, bhikkhu samaṇo hoti? samitāssa honti pāpakā  akusalā dhammā, saṃkilesikā, ponobbhavikā, sadarā, dukkhavipākā  ^a^M1.0348^ea^, āyatiṃ, jātijarāmaraṇiyā. evaṃ kho, bhikkhave, bhikkhu  samaṇo hoti.<br/><br/>[03] ``kathañca, bhikkhave, bhikkhu brāhmaṇo hoti? bāhitāssa  honti pāpakā akusalā dhammā ^a^V1.0352^ea^, saṃkilesikā, ponobbhavikā, sadarā,  dukkhavipākā, āyatiṃ, jātijarāmaraṇiyā. evaṃ kho, bhikkhave,  bhikkhu brāhmaṇo hoti.<br/><br/>[03] ``kathañca, bhikkhave, bhikkhu nhātako {nahātako (sī0 syā0 kaṃ0 pī0)} hoti? nhātāssa  honti pāpakā akusalā dhammā, saṃkilesikā, ponobbhavikā, sadarā,  dukkhavipākā, āyatiṃ, jātijarāmaraṇiyā. evaṃ kho, bhikkhave,  bhikkhu nhātako hoti.<br/><br/>[03] ``kathañca, bhikkhave, bhikkhu vedagū hoti? viditāssa  honti pāpakā akusalā dhammā, saṃkilesikā, ponobbhavikā, sadarā,  dukkhavipākā, āyatiṃ, jātijarāmaraṇiyā. evaṃ kho, bhikkhave,  bhikkhu vedagū hoti.<br/><br/>[03] ``kathañca, bhikkhave, bhikkhu sottiyo hoti? nissutāssa  honti pāpakā akusalā dhammā, saṃkilesikā, ponobbhavikā, sadarā,  dukkhavipākā, āyatiṃ, jātijarāmaraṇiyā. evaṃ kho, bhikkhave,  bhikkhu sottiyo hoti.<br/><br/>[03] ``kathañca, bhikkhave, bhikkhu ariyo hoti ^a^T1.0511^ea^? ārakāssa  honti pāpakā akusalā dhammā, saṃkilesikā, ponobbhavikā, sadarā,  dukkhavipākā, āyatiṃ, jātijarāmaraṇiyā. evaṃ kho, bhikkhave,  bhikkhu ariyo hoti.<br/><br/>[03] ``kathañca, bhikkhave, bhikkhu arahaṃ hoti? ārakāssa  honti pāpakā akusalā dhammā, saṃkilesikā, ponobbhavikā, sadarā,  dukkhavipākā, āyatiṃ, jātijarāmaraṇiyā. evaṃ kho, bhikkhave,  bhikkhu arahaṃ hotī''ti.<br/><br/>[03] idamavoca bhagavā. attamanā te bhikkhū bhagavato bhāsitaṃ  abhinandunti. <br/><br/>[06] mahāassapurasuttaṃ niṭṭhitaṃ navamaṃ. 


volume: 28
item: 64
title: cūḷataṇhāsaṅkhayasuttaṃ^mahātaṇhāsaṅkhayasuttaṃ^mahāassapurasuttaṃ^cūḷāssapurasuttaṃ^
content:
  [03] 435^b^.^eb^ evaṃ ^a^M1.0349^ea^ ^a^V1.0353^ea^ ^a^P1.0281^ea^ ^a^T1.0512^ea^ me sutaṃ -- ekaṃ samayaṃ  bhagavā aṅgesu viharati assapuraṃ nāma aṅgānaṃ nigamo. tatra kho  bhagavā bhikkhū āmantesi -- ``bhikkhavo''ti. ``bhadante''ti te  bhikkhū bhagavato paccassosuṃ. bhagavā etadavoca -- ``samaṇā  samaṇāti vo, bhikkhave, jano sañjānāti. tumhe ca pana `ke  tumhe'ti puṭṭhā samānā `samaṇāmhā'ti paṭijānātha. tesaṃ vo,  bhikkhave, evaṃsamaññānaṃ sataṃ evaṃpaṭiññānaṃ sataṃ -- `yā  samaṇasāmīcippaṭipadā taṃ paṭipajjissāma; evaṃ no ayaṃ amhākaṃ  samaññā ca saccā bhavissati paṭiññā ca bhūtā; yesañca mayaṃ  cīvarapiṇḍapātasenāsanagilānappaccayabhesajjaparikkhāraṃ paribhuñjāma,  tesaṃ te kārā amhesu mahapphalā bhavissanti mahānisaṃsā,  amhākañcevāyaṃ pabbajjā avañjhā bhavissati saphalā saudrayā'ti.  evañhi vo, bhikkhave, sikkhitabbaṃ. <br/><br/>[03] 436^b^.^eb^ ``kathañca, bhikkhave, bhikkhu na  samaṇasāmīcippaṭipadaṃ paṭipanno hoti? yassa kassaci, bhikkhave,  bhikkhuno abhijjhālussa abhijjhā appahīnā hoti, byāpannacittassa  byāpādo appahīno hoti, kodhanassa kodho appahīno hoti,  upanāhissa upanāho appahīno hoti, makkhissa makkho appahīno  hoti, paḷāsissa paḷāso appahīno hoti, issukissa issā  appahīnā hoti, maccharissa macchariyaṃ appahīnaṃ hoti ^a^T1.0513^ea^, saṭhassa  sāṭheyyaṃ appahīnaṃ hoti, māyāvissa māyā appahīnā hoti,  pāpicchassa pāpikā icchā appahīnā hoti, micchādiṭṭhikassa  micchādiṭṭhi appahīnā hoti -- imesaṃ kho ahaṃ, bhikkhave,  samaṇamalānaṃ samaṇadosānaṃ samaṇakasaṭānaṃ āpāyikānaṃ ṭhānānaṃ  duggativedaniyānaṃ appahānā `na samaṇasāmīcippaṭipadaṃ paṭipanno'ti  vadāmi. seyyathāpi, bhikkhave, matajaṃ nāma āvudhajātaṃ ubhatodhāraṃ  pītanisitaṃ. tadassa saṅghāṭiyā sampārutaṃ sampaliveṭhitaṃ.  tathūpamāhaṃ, bhikkhave, imassa bhikkhuno pabbajjaṃ vadāmi. <br/><br/>[03] 437^b^.^eb^ ``nāhaṃ, bhikkhave, saṅghāṭikassa  saṅghāṭidhāraṇamattena sāmaññaṃ vadāmi. nāhaṃ, bhikkhave, acelakassa  acelakamattena sāmaññaṃ vadāmi. nāhaṃ, bhikkhave, rajojallikassa  rajojallikamattena sāmaññaṃ vadāmi. nāhaṃ, bhikkhave ^a^M1.0350^ea^ ^a^V1.0354^ea^,  udakorohakassa  udakorohaṇamattena {udakorohakamattena (sī0 pī0)} sāmaññaṃ vadāmi. nāhaṃ, bhikkhave,  rukkhamūlikassa rukkhamūlikamattena ^a^P1.0282^ea^ sāmaññaṃ  vadāmi. nāhaṃ, bhikkhave, abbhokāsikassa abbhokāsikamattena  sāmaññaṃ vadāmi. nāhaṃ, bhikkhave, ubbhaṭṭhakassa ubbhaṭṭhakamattena  sāmaññaṃ vadāmi. nāhaṃ, bhikkhave, pariyāyabhattikassa  pariyāyabhattikamattena sāmaññaṃ vadāmi. nāhaṃ, bhikkhave,  mantajjhāyakassa mantajjhāyakamattena sāmaññaṃ vadāmi. nāhaṃ,  bhikkhave, jaṭilakassa jaṭādhāraṇamattena sāmaññaṃ vadāmi.<br/><br/>[03] ``saṅghāṭikassa ce, bhikkhave, saṅghāṭidhāraṇamattena  abhijjhālussa ^a^T1.0514^ea^ abhijjhā pahīyetha, byāpannacittassa byāpādo pahīyetha,  kodhanassa kodho pahīyetha, upanāhissa upanāho pahīyetha, makkhissa  makkho pahīyetha, paḷāsissa paḷāso pahīyetha, issukissa issā  pahīyetha, maccharissa macchariyaṃ pahīyetha, saṭhassa sāṭheyyaṃ pahīyetha,  māyāvissa māyā pahīyetha, pāpicchassa pāpikā icchā pahīyetha,  micchādiṭṭhikassa micchādiṭṭhi pahīyetha, tamenaṃ mittāmaccā  ñātisālohitā jātameva naṃ saṅghāṭikaṃ kareyyuṃ, saṅghāṭikattameva {saṃghāṭīkatte  ceva (ka0)}   samādapeyyuṃ -- `ehi tvaṃ, bhadramukha, saṅghāṭiko hohi,  saṅghāṭikassa te sato saṅghāṭidhāraṇamattena abhijjhālussa abhijjhā  pahīyissati, byāpannacittassa byāpādo pahīyissati, kodhanassa kodho  pahīyissati, upanāhissa upanāho pahīyissati, makkhissa makkho  pahīyissati, paḷāsissa paḷāso pahīyissati, issukissa issā  pahīyissati, maccharissa macchariyaṃ pahīyissati, saṭhassa sāṭheyyaṃ  pahīyissati, māyāvissa māyā pahīyissati, pāpicchassa pāpikā  icchā pahīyissati, micchādiṭṭhikassa micchādiṭṭhi pahīyissatī'ti.  yasmā ca kho ahaṃ, bhikkhave, saṅghāṭikampi idhekaccaṃ passāmi  abhijjhāluṃ byāpannacittaṃ kodhanaṃ upanāhiṃ makkhiṃ paḷāsiṃ issukiṃ  macchariṃ saṭhaṃ māyāviṃ pāpicchaṃ micchādiṭṭhikaṃ, tasmā na  saṅghāṭikassa saṅghāṭidhāraṇamattena sāmaññaṃ vadāmi.<br/><br/>[03] ``acelakassa ce, bhikkhave...pe0... rajojallikassa ce,  bhikkhave...pe0... udakorohakassa ce, bhikkhave...pe0...  rukkhamūlikassa ^a^T1.0515^ea^ ce, bhikkhave...pe0... abbhokāsikassa ce,  bhikkhave...pe0... ubbhaṭṭhakassa ce, bhikkhave...pe0...  pariyāyabhattikassa ce, bhikkhave...pe0... mantajjhāyakassa ce,  bhikkhave...pe0... jaṭilakassa ^a^M1.0351^ea^ ce, bhikkhave, jaṭādhāraṇamattena  abhijjhālussa abhijjhā pahīyetha, byāpannacittassa byāpādo pahīyetha ^a^V1.0355^ea^,  kodhanassa kodho pahīyetha, upanāhissa upanāho pahīyetha, makkhissa  makkho pahīyetha, paḷāsissa paḷāso pahīyetha, issukissa issā  pahīyetha, maccharissa macchariyaṃ pahīyetha, saṭhassa sāṭheyyaṃ pahīyetha,  māyāvissa māyā pahīyetha, pāpicchassa pāpikā icchā pahīyetha,  micchādiṭṭhikassa micchādiṭṭhi pahīyetha, tamenaṃ mittāmaccā  ñātisālohitā jātameva naṃ jaṭilakaṃ kareyyuṃ, jaṭilakattameva {jaṭilakatte ceva  (ka0)}  samādapeyyuṃ -- `ehi tvaṃ, bhadramukha, jaṭilako hohi, jaṭilakassa te  sato jaṭādhāraṇamattena abhijjhālussa abhijjhā pahīyissati  byāpannacittassa ^a^P1.0283^ea^ byāpādo pahīyissati,  kodhanassa kodho pahīyissati...pe0... pāpicchassa pāpikā icchā  pahīyissati micchādiṭṭhikassa micchādiṭṭhi pahīyissatī'ti. yasmā  ca kho ahaṃ, bhikkhave, jaṭilakampi idhekaccaṃ passāmi abhijjhāluṃ  byāpannacittaṃ kodhanaṃ upanāhiṃ makkhiṃ palāsiṃ issukiṃ macchariṃ saṭhaṃ  māyāviṃ pāpicchaṃ micchādiṭṭhiṃ, tasmā ^a^T1.0516^ea^ na jaṭilakassa jaṭādhāraṇamattena  sāmaññaṃ vadāmi. <br/><br/>[03] 438^b^.^eb^ ``kathañca, bhikkhave, bhikkhu  samaṇasāmīcippaṭipadaṃ paṭipanno hoti? yassa kassaci, bhikkhave,  bhikkhuno abhijjhālussa abhijjhā pahīnā hoti, byāpannacittassa  byāpādo pahīno hoti, kodhanassa kodho pahīno hoti, upanāhissa  upanāho pahīno hoti, makkhissa makkho pahīno hoti, paḷāsissa  paḷāso pahīno hoti, issukissa issā pahīnā hoti, maccharissa  macchariyaṃ pahīnaṃ hoti, saṭhassa sāṭheyyaṃ pahīnaṃ hoti, māyāvissa  māyā pahīnā hoti, pāpicchassa pāpikā icchā pahīnā hoti,  micchādiṭṭhikassa micchādiṭṭhi pahīnā hoti -- imesaṃ kho ahaṃ,  bhikkhave, samaṇamalānaṃ samaṇadosānaṃ samaṇakasaṭānaṃ āpāyikānaṃ  ṭhānānaṃ duggativedaniyānaṃ pahānā `samaṇasāmīcippaṭipadaṃ paṭipanno'ti  vadāmi. so sabbehi imehi pāpakehi akusalehi dhammehi  visuddhamattānaṃ samanupassati ( ) {(vimuttamattānaṃ samanupassati) (sī0 syā0  kaṃ0 pī0)}. tassa sabbehi imehi pāpakehi  akusalehi dhammehi visuddhamattānaṃ samanupassato ^a^M1.0352^ea^ ( )  {(vimuttamattānaṃ samanupassato) (sī0 syā0 kaṃ0 pī0)} pāmojjaṃ jāyati,  pamuditassa pīti jāyati, pītimanassa kāyo passambhati,  passaddhakāyo sukhaṃ vedeti, sukhino cittaṃ samādhiyati.<br/><br/>[03] ``so mettāsahagatena cetasā ekaṃ disaṃ pharitvā viharati,  tathā dutiyaṃ, tathā tatiyaṃ, tathā catutthaṃ. iti uddhamadho tiriyaṃ  sabbadhi sabbattatāya sabbāvantaṃ lokaṃ mettāsahagatena cetasā vipulena  mahaggatena appamāṇena ^a^T1.0517^ea^ averena abyābajjhena pharitvā viharati.  karuṇāsahagatena ^a^V1.0356^ea^ cetasā...pe0... muditāsahagatena cetasā...pe0...  upekkhāsahagatena cetasā ekaṃ disaṃ pharitvā viharati, tathā dutiyaṃ,  tathā tatiyaṃ, tathā catutthaṃ. iti uddhamadho tiriyaṃ sabbadhi  sabbattatāya sabbāvantaṃ lokaṃ upekkhāsahagatena cetasā vipulena  mahaggatena appamāṇena averena abyābajjhena pharitvā viharati.  seyyathāpi, bhikkhave, pokkharaṇī acchodakā sātodakā sītodakā  setakā supatitthā ramaṇīyā. puratthimāya ^a^P1.0284^ea^ cepi  disāya puriso āgaccheyya ghammābhitatto ghammapareto kilanto  tasito pipāsito. so taṃ pokkharaṇiṃ āgamma vineyya  udakapipāsaṃ vineyya ghammapariḷāhaṃ...pe0... pacchimāya cepi disāya  puriso āgaccheyya...pe0... uttarāya cepi disāya puriso āgaccheyya...pe0...  dakkhiṇāya cepi disāya puriso āgaccheyya. yato kuto cepi naṃ  puriso āgaccheyya ghammābhitatto ghammapareto, kilanto tasito  pipāsito. so taṃ pokkharaṇiṃ āgamma vineyya udakapipāsaṃ,  vineyya ghammapariḷāhaṃ. evameva kho, bhikkhave, khattiyakulā cepi  agārasmā anagāriyaṃ pabbajito hoti, so ca tathāgatappaveditaṃ  dhammavinayaṃ āgamma, evaṃ mettaṃ karuṇaṃ muditaṃ upekkhaṃ bhāvetvā labhati  ajjhattaṃ {tamahaṃ (ka0)} vūpasamaṃ {tamahaṃ (ka0)}. ajjhattaṃ vūpasamā `samaṇasāmīcippaṭipadaṃ  paṭipanno'ti vadāmi. brāhmaṇakulā cepi...pe0... vessakulā  cepi...pe0... suddakulā cepi...pe0... yasmā kasmā cepi kulā  agārasmā anagāriyaṃ pabbajito hoti ^a^T1.0518^ea^, so ca tathāgatappaveditaṃ  dhammavinayaṃ āgamma, evaṃ mettaṃ karuṇaṃ muditaṃ upekkhaṃ bhāvetvā labhati  ajjhattaṃ vūpasamaṃ. ajjhattaṃ vūpasamā `samaṇasāmīcippaṭipadaṃ  paṭipanno'ti vadāmi.<br/><br/>[03] ``khattiyakulā ^a^M1.0353^ea^ cepi agārasmā anagāriyaṃ pabbajito hoti.  so ca āsavānaṃ khayā anāsavaṃ cetovimuttiṃ paññāvimuttiṃ diṭṭheva  dhamme sayaṃ abhiññā sacchikatvā upasampajja viharati. āsavānaṃ  khayā samaṇo hoti. brāhmaṇakulā cepi...pe0... vessakulā  cepi... suddakulā cepi... yasmā kasmā cepi kulā agārasmā  anagāriyaṃ pabbajito hoti, so ca āsavānaṃ khayā anāsavaṃ  cetovimuttiṃ paññāvimuttiṃ ^a^V1.0357^ea^ diṭṭheva dhamme sayaṃ abhiññā sacchikatvā  upasampajja viharati. āsavānaṃ khayā samaṇo hotī''ti.<br/><br/>[03] idamavoca bhagavā. attamanā te bhikkhū bhagavato bhāsitaṃ  abhinandunti. <br/><br/>[06] cūḷāssapurasuttaṃ niṭṭhitaṃ dasamaṃ. <br/><br/>[06] mahāyamakavaggo niṭṭhito catuttho. <br/><br/>[01] tassuddānaṃ -- <br/><br/>[21] giñjakasālavanaṃ pariharituṃ, paññavato puna saccakanisedho. <br/><br/>[22] mukhavaṇṇapasīdanatāpindo, kevaṭṭāssapurajaṭilena.. 


volume: 28
item: 65
title: mahātaṇhāsaṅkhayasuttaṃ^mahāassapurasuttaṃ^cūḷayamakavaggo^sāleyyakasuttaṃ^
content:
  [03] 439^b^.^eb^ evaṃ ^a^T1.0519^ea^ ^a^M1.0354^ea^ ^a^V1.0358^ea^ ^a^P1.0285^ea^  me sutaṃ -- ekaṃ  samayaṃ bhagavā kosalesu cārikaṃ caramāno mahatā bhikkhusaṅghena saddhiṃ  yena sālā nāma kosalānaṃ brāhmaṇagāmo tadavasari. assosuṃ kho  sāleyyakā brāhmaṇagahapatikā -- ``samaṇo khalu, bho, gotamo  sakyaputto sakyakulā pabbajito kosalesu cārikaṃ caramāno mahatā  bhikkhusaṅghena saddhiṃ sālaṃ anuppatto. taṃ kho pana bhavantaṃ gotamaṃ  evaṃ kalyāṇo kittisaddo abbhuggato -- `itipi so bhagavā arahaṃ  sammāsambuddho vijjācaraṇasampanno sugato lokavidū anuttaro  purisadammasārathi satthā devamanussānaṃ buddho bhagavā. so imaṃ  lokaṃ sadevakaṃ samārakaṃ sabrahmakaṃ sassamaṇabrāhmaṇiṃ pajaṃ sadevamanussaṃ  sayaṃ abhiññā sacchikatvā pavedeti. so dhammaṃ deseti ādikalyāṇaṃ  majjhekalyāṇaṃ pariyosānakalyāṇaṃ sātthaṃ sabyañjanaṃ; kevalaparipuṇṇaṃ  parisuddhaṃ brahmacariyaṃ pakāseti'. sādhu kho pana tathārūpānaṃ arahataṃ  dassanaṃ hotī''ti.<br/><br/>[03] atha kho sāleyyakā brāhmaṇagahapatikā yena bhagavā  tenupasaṅkamiṃsu; upasaṅkamitvā appekacce bhagavantaṃ abhivādetvā  ekamantaṃ nisīdiṃsu; appekacce bhagavatā saddhiṃ sammodiṃsu,  sammodanīyaṃ kathaṃ ^a^T1.0520^ea^ sāraṇīyaṃ vītisāretvā ekamantaṃ nisīdiṃsu;  appekacce yena bhagavā tenañjaliṃ paṇāmetvā ekamantaṃ nisīdiṃsu;  appekacce bhagavato santike nāmagottaṃ sāvetvā ekamantaṃ nisīdiṃsu;  appekacce tuṇhībhūtā ekamantaṃ nisīdiṃsu. ekamantaṃ nisinnā kho  sāleyyakā brāhmaṇagahapatikā bhagavantaṃ etadavocuṃ -- ``ko nu kho,  bho gotama, hetu, ko paccayo, yena midhekacce sattā kāyassa bhedā paraṃ  maraṇā apāyaṃ duggatiṃ vinipātaṃ nirayaṃ upapajjanti ^a^V1.0359^ea^? ko pana, bho  gotama, hetu, ko paccayo, yena midhekacce sattā kāyassa bhedā paraṃ  maraṇā sugatiṃ saggaṃ lokaṃ upapajjantī''ti?<br/><br/>[03] ``adhammacariyāvisamacariyāhetu kho, gahapatayo, evamidhekacce  sattā kāyassa bhedā paraṃ maraṇā apāyaṃ duggatiṃ vinipātaṃ nirayaṃ  upapajjanti. dhammacariyāsamacariyāhetu ^a^M1.0355^ea^ kho, gahapatayo, evamidhekacce  sattā kāyassa bhedā paraṃ maraṇā sugatiṃ saggaṃ lokaṃ upapajjantī''ti  ^a^P1.0286^ea^.<br/><br/>[03] ``na kho mayaṃ imassa bhoto gotamassa saṃkhittena bhāsitassa,  vitthārena atthaṃ avibhattassa, vitthārena atthaṃ ājānāma. sādhu no  bhavaṃ gotamo tathā dhammaṃ desetu, yathā mayaṃ imassa bhoto gotamassa  saṃkhittena bhāsitassa, vitthārena atthaṃ avibhattassa, vitthārena atthaṃ  ājāneyyāmā''ti. ``tena hi, gahapatayo, suṇātha, sādhukaṃ manasi  karotha, bhāsissāmī''ti. ``evaṃ, bho''ti kho sāleyyakā  brāhmaṇagahapatikā bhagavato paccassosuṃ. bhagavā ^a^T1.0521^ea^ etadavoca -- <br/><br/>[03] 440^b^.^eb^ ``tividhaṃ kho, gahapatayo, kāyena  adhammacariyāvisamacariyā hoti, catubbidhaṃ vācāya  adhammacariyāvisamacariyā hoti, tividhaṃ manasā  adhammacariyāvisamacariyā hoti. <br/><br/>[01] ``kathañca, gahapatayo, tividhaṃ kāyena  adhammacariyāvisamacariyā hoti? idha, gahapatayo, ekacco  pāṇātipātī hoti, luddo {luddo dāruṇo (ka0) ṭīkā oloketabbā} lohitapāṇi  hatappahate niviṭṭho adayāpanno pāṇabhūtesu {sabbapāṇabhūtesu (syā0 kaṃ0 ka0)}.<br/><br/>[03] ``adinnādāyī kho pana hoti. yaṃ taṃ parassa paravittūpakaraṇaṃ,  gāmagataṃ vā araññagataṃ vā, taṃ adinnaṃ theyyasaṅkhātaṃ ādātā hoti.<br/><br/>[03] ``kāmesumicchācārī kho pana hoti. yā tā māturakkhitā  piturakkhitā mātāpiturakkhitā bhāturakkhitā bhaginirakkhitā  ñātirakkhitā gottarakkhitā dhammarakkhitā sassāmikā saparidaṇḍā  antamaso mālāguḷaparikkhittāpi, tathārūpāsu cārittaṃ āpajjitā  hoti. evaṃ kho, gahapatayo, tividhaṃ kāyena  adhammacariyāvisamacariyā hoti.<br/><br/>[03] ``kathañca ^a^V1.0360^ea^, gahapatayo, catubbidhaṃ vācāya  adhammacariyāvisamacariyā hoti? idha, gahapatayo, ekacco  musāvādī hoti. sabhāgato vā parisāgato vā, ñātimajjhagato vā  pūgamajjhagato vā rājakulamajjhagato vā, abhinīto sakkhipuṭṭho --  `ehambho purisa, yaṃ jānāsi taṃ vadehī'ti ^a^M1.0356^ea^, so ajānaṃ vā āha --  `jānāmī'ti, jānaṃ vā āha -- `na jānāmī'ti, apassaṃ vā āha  -- `passāmī'ti, passaṃ vā āha -- `na passāmī'ti {so āha ajānaṃ vā ahaṃ  jānāmīti jānaṃ vā ahaṃ na jānāmīti apassaṃ vā ahaṃ passāmīti  passaṃ vā ahaṃ na passāmīti (ka0)}. iti  attahetu vā parahetu vā āmisakiñcikkhahetu vā sampajānamusā  bhāsitā hoti.<br/><br/>[03] ``pisuṇavāco kho pana hoti. ito sutvā amutra akkhātā ^a^T1.0522^ea^  imesaṃ bhedāya, amutra vā sutvā imesaṃ akkhātā amūsaṃ bhedāya. iti  samaggānaṃ vā bhettā {bhedakā (ka0), bhedetā (syā0 kaṃ0), tadaṭṭhakathāyaṃ pana  bhettāti dissati}, bhinnānaṃ vā anuppadātā, vaggārāmo vaggarato  vagganandī vaggakaraṇiṃ vācaṃ bhāsitā hoti.<br/><br/>[03] ``pharusavāco kho pana hoti. yā sā vācā aṇḍakā {kaṇḍakā (ka0)}  kakkasā parakaṭukā parābhisajjanī kodhasāmantā asamādhisaṃvattanikā  ^a^P1.0287^ea^, tathārūpiṃ vācaṃ bhāsitā hoti.<br/><br/>[03] ``samphappalāpī kho pana hoti. akālavādī abhūtavādī  anatthavādī adhammavādī avinayavādī. anidhānavatiṃ vācaṃ bhāsitā  hoti akālena anapadesaṃ apariyantavatiṃ anatthasaṃhitaṃ. evaṃ kho,  gahapatayo, catubbidhaṃ vācāya adhammacariyāvisamacariyā hoti.<br/><br/>[03] ``kathañca, gahapatayo, tividhaṃ manasā  adhammacariyāvisamacariyā hoti? idha, gahapatayo, ekacco  abhijjhālu hoti, yaṃ taṃ parassa paravittūpakaraṇaṃ taṃ abhijjhātā hoti  -- `aho vata yaṃ parassa taṃ mamassā'''ti!<br/><br/>[03] ``byāpannacitto kho pana hoti paduṭṭhamanasaṅkappo -- `ime  sattā haññantu vā vajjhantu vā ucchijjantu vā vinassantu vā mā vā  ahesu'''nti {mā vā ahesuṃ iti vāti (sī0 pī0 ka0)}.<br/><br/>[03] ``micchādiṭṭhiko kho pana hoti viparītadassano -- `natthi  dinnaṃ natthi yiṭṭhaṃ natthi hutaṃ, natthi sukatadukkaṭānaṃ kammānaṃ phalaṃ  vipāko, natthi ayaṃ loko natthi paro loko, natthi mātā natthi  pitā, natthi sattā opapātikā ^a^M1.0357^ea^, natthi loke samaṇabrāhmaṇā  sammaggatā sammāpaṭipannā ^a^V1.0361^ea^ ye imañca lokaṃ parañca lokaṃ sayaṃ  abhiññā sacchikatvā pavedentī'ti. evaṃ kho, gahapatayo, tividhaṃ  manasā adhammacariyāvisamacariyā ^a^T1.0523^ea^ hoti.<br/><br/>[03] ``evaṃ adhammacariyāvisamacariyāhetu kho, gahapatayo,  evamidhekacce sattā kāyassa bhedā paraṃ maraṇā apāyaṃ duggatiṃ vinipātaṃ  nirayaṃ upapajjanti. <br/><br/>[03] 441^b^.^eb^ ``tividhaṃ kho, gahapatayo, kāyena  dhammacariyāsamacariyā hoti, catubbidhaṃ vācāya dhammacariyāsamacariyā  hoti, tividhaṃ manasā dhammacariyāsamacariyā hoti.<br/><br/>[03] ``kathañca, gahapatayo, tividhaṃ kāyena dhammacariyāsamacariyā  hoti? idha, gahapatayo, ekacco pāṇātipātaṃ pahāya pāṇātipātā  paṭivirato hoti, nihitadaṇḍo nihitasattho lajjī dayāpanno  sabbapāṇabhūtahitānukampī viharati.<br/><br/>[03] ``adinnādānaṃ pahāya adinnādānā paṭivirato hoti. yaṃ taṃ  parassa paravittūpakaraṇaṃ, gāmagataṃ vā araññagataṃ vā, taṃ nādinnaṃ  theyyasaṅkhātaṃ ādātā hoti. <br/><br/>[01] ``kāmesumicchācāraṃ pahāya kāmesumicchācārā  paṭivirato hoti. yā tā māturakkhitā piturakkhitā  mātāpiturakkhitā bhāturakkhitā bhaginirakkhitā ñātirakkhitā  gottarakkhitā dhammarakkhitā sassāmikā saparidaṇḍā antamaso  mālāguḷaparikkhittāpi, tathārūpāsu na cārittaṃ āpajjitā hoti.  evaṃ kho, gahapatayo, tividhaṃ kāyena dhammacariyāsamacariyā ^a^P1.0288^ea^  hoti. <br/><br/>[01] ``kathañca, gahapatayo, catubbidhaṃ vācāya  dhammacariyāsamacariyā hoti? idha, gahapatayo, ekacco musāvādaṃ  pahāya musāvādā paṭivirato hoti. sabhāgato vā parisāgato vā,  ñātimajjhagato vā pūgamajjhagato vā rājakulamajjhagato vā,  abhinīto sakkhipuṭṭho -- `ehambho purisa, yaṃ jānāsi taṃ vadehī'ti,  so ^a^T1.0524^ea^ ajānaṃ vā āha -- `na jānāmī'ti, jānaṃ vā āha --  `jānāmī'ti, apassaṃ vā āha -- `na passāmī'ti, passaṃ vā āha ^a^M1.0358^ea^  -- `passāmī'ti. iti attahetu vā parahetu vā  āmisakiñcikkhahetu vā na sampajānamusā bhāsitā hoti.<br/><br/>[03] ``pisuṇaṃ ^a^V1.0362^ea^ vācaṃ pahāya pisuṇāya vācāya paṭivirato hoti,  ito sutvā na amutra akkhātā imesaṃ bhedāya, amutra vā sutvā na  imesaṃ akkhātā amūsaṃ bhedāya. iti bhinnānaṃ vā sandhātā,  sahitānaṃ vā anuppadātā, samaggārāmo samaggarato samagganandī  samaggakaraṇiṃ vācaṃ bhāsitā hoti. <br/><br/>[01] ``pharusaṃ vācaṃ pahāya pharusāya vācāya paṭivirato  hoti. yā sā vācā nelā kaṇṇasukhā pemanīyā hadayaṅgamā porī  bahujanakantā bahujanamanāpā -- tathārūpiṃ vācaṃ bhāsitā hoti.<br/><br/>[03] ``samphappalāpaṃ pahāya samphappalāpā paṭivirato hoti.  kālavādī bhūtavādī atthavādī dhammavādī vinayavādī nidhānavatiṃ  vācaṃ bhāsitā hoti kālena sāpadesaṃ pariyantavatiṃ atthasaṃhitaṃ. evaṃ  kho, gahapatayo, catubbidhaṃ vācāya dhammacariyāsamacariyā hoti.<br/><br/>[03] ``kathañca, gahapatayo, tividhaṃ manasā dhammacariyāsamacariyā  hoti? idha, gahapatayo, ekacco anabhijjhālu hoti, yaṃ taṃ parassa  paravittūpakaraṇaṃ taṃ nābhijjhātā hoti -- `aho vata yaṃ parassa taṃ  mamassā'ti!<br/><br/>[03] ``abyāpannacitto kho pana hoti appaduṭṭhamanasaṅkappo -- `ime  sattā averā abyābajjhā anīghā sukhī attānaṃ pariharantū'ti.<br/><br/>[03] ``sammādiṭṭhiko kho pana hoti aviparītadassano -- `atthi  dinnaṃ atthi yiṭṭhaṃ ^a^T1.0525^ea^ atthi hutaṃ, atthi sukatadukkaṭānaṃ kammānaṃ phalaṃ  vipāko, atthi ayaṃ loko atthi paro loko, atthi mātā atthi  pitā, atthi sattā opapātikā, atthi loke samaṇabrāhmaṇā  sammaggatā sammāpaṭipannā ye imañca lokaṃ parañca lokaṃ sayaṃ  abhiññā sacchikatvā pavedentī'ti. evaṃ kho, gahapatayo, tividhaṃ  manasā dhammacariyāsamacariyā hoti.<br/><br/>[03] ``evaṃ dhammacariyāsamacariyāhetu kho, gahapatayo, evamidhekacce  sattā kāyassa bhedā paraṃ maraṇā sugatiṃ saggaṃ lokaṃ upapajjanti. <br/><br/>[03] 442^b^.^eb^ ``ākaṅkheyya ^a^M1.0359^ea^ ^a^V1.0363^ea^ ^a^P1.0289^ea^ ce,  gahapatayo, dhammacārī samacārī -- `aho vatāhaṃ kāyassa bhedā paraṃ  maraṇā khattiyamahāsālānaṃ sahabyataṃ upapajjeyya'nti; ṭhānaṃ kho panetaṃ  vijjati, yaṃ so kāyassa bhedā paraṃ maraṇā khattiyamahāsālānaṃ  sahabyataṃ upapajjeyya. taṃ kissa hetu? tathā hi so dhammacārī  samacārī.<br/><br/>[03] ``ākaṅkheyya ce, gahapatayo, dhammacārī samacārī -- `aho  vatāhaṃ kāyassa bhedā paraṃ maraṇā brāhmaṇamahāsālānaṃ...pe0...  gahapatimahāsālānaṃ sahabyataṃ upapajjeyya'nti; ṭhānaṃ kho panetaṃ  vijjati, yaṃ so kāyassa bhedā paraṃ maraṇā gahapatimahāsālānaṃ sahabyataṃ  upapajjeyya. taṃ kissa hetu? tathā hi so dhammacārī samacārī.<br/><br/>[03] ``ākaṅkheyya ce, gahapatayo, dhammacārī samacārī -- `aho  vatāhaṃ kāyassa bhedā paraṃ maraṇā cātumahārājikānaṃ devānaṃ sahabyataṃ  upapajjeya'nti; ṭhānaṃ kho panetaṃ ^a^T1.0526^ea^ vijjati, yaṃ so kāyassa bhedā paraṃ  maraṇā cātumahārājikānaṃ devānaṃ sahabyataṃ upapajjeyya. taṃ kissa  hetu? tathā hi so dhammacārī samacārī. <br/><br/>[01] ``ākaṅkheyya ce, gahapatayo, dhammacārī samacārī --  `aho vatāhaṃ kāyassa bhedā paraṃ maraṇā tāvatiṃsānaṃ devānaṃ...pe0...  yāmānaṃ devānaṃ... tusitānaṃ devānaṃ... nimmānaratīnaṃ  devānaṃ... paranimmitavasavattīnaṃ devānaṃ... brahmakāyikānaṃ  devānaṃ sahabyataṃ upapajjeyya'nti; ṭhānaṃ kho panetaṃ vijjati, yaṃ so  kāyassa bhedā paraṃ maraṇā brahmakāyikānaṃ devānaṃ sahabyataṃ upapajjeyya.  taṃ kissa hetu? tathā hi so dhammacārī samacārī.<br/><br/>[03] ``ākaṅkheyya ce, gahapatayo, dhammacārī samacārī -- `aho  vatāhaṃ kāyassa bhedā paraṃ maraṇā ābhānaṃ devānaṃ sahabyataṃ  upapajjeyya'nti; ṭhānaṃ kho panetaṃ vijjati, yaṃ so kāyassa bhedā paraṃ  maraṇā ābhānaṃ devānaṃ sahabyataṃ upapajjeyya. taṃ kissa hetu? tathā  hi so dhammacārī samacārī. <br/><br/>[01] ``ākaṅkheyya ce, gahapatayo, dhammacārī samacārī --  `aho vatāhaṃ kāyassa bhedā paraṃ maraṇā parittābhānaṃ devānaṃ...pe0...  appamāṇābhānaṃ devānaṃ... ābhassarānaṃ devānaṃ...  parittasubhānaṃ ^a^V1.0364^ea^ devānaṃ... appamāṇasubhānaṃ devānaṃ...  subhakiṇhānaṃ devānaṃ... vehapphalānaṃ devānaṃ... avihānaṃ ^a^M1.0360^ea^   devānaṃ... atappānaṃ devānaṃ... sudassānaṃ devānaṃ...  sudassīnaṃ devānaṃ... akaniṭṭhānaṃ devānaṃ...  ākāsānañcāyatanūpagānaṃ devānaṃ... viññāṇañcāyatanūpagānaṃ  devānaṃ ^a^T1.0527^ea^... ākiñcaññāyatanūpagānaṃ devānaṃ...  nevasaññānāsaññāyatanūpagānaṃ devānaṃ sahabyataṃ upapajjeyya'nti; ṭhānaṃ  kho panetaṃ vijjati, yaṃ so kāyassa bhedā paraṃ maraṇā  nevasaññānāsaññāyatanūpagānaṃ devānaṃ sahabyataṃ upapajjeyya. taṃ kissa  hetu? tathā hi so dhammacārī samacārī.<br/><br/>[03] ``ākaṅkheyya ce, gahapatayo, dhammacārī samacārī -- `aho  vatāhaṃ āsavānaṃ khayā anāsavaṃ cetovimuttiṃ paññāvimuttiṃ diṭṭheva  dhamme sayaṃ abhiññā sacchikatvā upasampajja vihareyya'nti; ṭhānaṃ  kho panetaṃ vijjati, yaṃ so āsavānaṃ khayā anāsavaṃ cetovimuttiṃ  paññāvimuttiṃ diṭṭheva dhamme sayaṃ abhiññā sacchikatvā upasampajja  vihareyya. taṃ kissa hetu? tathā hi so dhammacārī samacārī''ti. <br/><br/>[03] 443^b^.^eb^ evaṃ ^a^P1.0290^ea^ vutte, sāleyyakā  brāhmaṇagahapatikā bhagavantaṃ etadavocuṃ -- ``abhikkantaṃ, bho gotama,  abhikkantaṃ, bho gotama! seyyathāpi, bho gotama, nikkujjitaṃ vā  ukkujjeyya, paṭicchannaṃ vā vivareyya, mūḷhassa vā maggaṃ ācikkheyya,  andhakāre vā telapajjotaṃ dhāreyya, cakkhumanto rūpāni dakkhantīti.  evamevaṃ bhotā gotamena anekapariyāyena dhammo pakāsito. ete mayaṃ  bhavantaṃ gotamaṃ saraṇaṃ gacchāma dhammañca bhikkhusaṅghañca. upāsake  no bhavaṃ gotamo dhāretu ajjatagge pāṇupete {pāṇupetaṃ (ka0)} saraṇaṃ gate''ti. <br/><br/>[06] sāleyyakasuttaṃ niṭṭhitaṃ paṭhamaṃ. 


volume: 28
item: 66
title: mahāassapurasuttaṃ^cūḷayamakavaggo^sāleyyakasuttaṃ^verañjakasuttaṃ^
content:
  [03] 444^b^.^eb^ evaṃ ^a^T1.0528^ea^ ^a^V1.0365^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. tena kho pana samayena  verañjakā brāhmaṇagahapatikā sāvatthiyaṃ paṭivasanti kenacideva  karaṇīyena. assosuṃ ^a^M1.0361^ea^ kho verañjakā brāhmaṇagahapatikā -- ``samaṇo  khalu, bho, gotamo sakyaputto sakyakulā pabbajito sāvatthiyaṃ  viharati jetavane anāthapiṇḍikassa ārāme. taṃ kho pana bhavantaṃ  gotamaṃ evaṃ kalyāṇo kittisaddo abbhuggato -- `itipi so bhagavā  arahaṃ sammāsambuddho vijjācaraṇasampanno sugato lokavidū anuttaro  purisadammasārathi satthā devamanussānaṃ buddho bhagavā. so imaṃ  lokaṃ sadevakaṃ samārakaṃ sabrahmakaṃ sassamaṇabrāhmaṇiṃ pajaṃ sadevamanussaṃ  sayaṃ abhiññā sacchikatvā pavedeti. so dhammaṃ deseti ādikalyāṇaṃ  majjhekalyāṇaṃ pariyosānakalyāṇaṃ sātthaṃ sabyañjanaṃ; kevalaparipuṇṇaṃ  parisuddhaṃ brahmacariyaṃ pakāseti'. sādhu kho pana tathārūpānaṃ arahataṃ  dassanaṃ hotī''ti.<br/><br/>[03] atha kho verañjakā brāhmaṇagahapatikā yena bhagavā  tenupasaṅkamiṃsu; upasaṅkamitvā appekacce bhagavantaṃ abhivādetvā  ekamantaṃ nisīdiṃsu; appekacce bhagavatā saddhiṃ sammodiṃsu,  sammodanīyaṃ kathaṃ ^a^P1.0291^ea^ sāraṇīyaṃ vītisāretvā ekamantaṃ  nisīdiṃsu; appekacce yena bhagavā tenañjaliṃ paṇāmetvā ekamantaṃ  nisīdiṃsu; appekacce bhagavato santike ^a^T1.0529^ea^ nāmagottaṃ sāvetvā ekamantaṃ  nisīdiṃsu; appekacce tuṇhībhūtā ekamantaṃ nisīdiṃsu. ekamantaṃ  nisinnā kho verañjakā brāhmaṇagahapatikā bhagavantaṃ etadavocuṃ --  ``ko nu kho, bho gotama, hetu, ko paccayo yena midhekacce sattā  kāyassa bhedā paraṃ maraṇā apāyaṃ duggatiṃ vinipātaṃ nirayaṃ upapajjanti?  ko pana, bho gotama, hetu, ko paccayo yena midhekacce sattā  kāyassa bhedā paraṃ maraṇā sugatiṃ saggaṃ lokaṃ upapajjantī''ti?<br/><br/>[03] ``adhammacariyāvisamacariyāhetu kho, gahapatayo, evamidhekacce  sattā kāyassa bhedā paraṃ maraṇā apāyaṃ duggatiṃ vinipātaṃ nirayaṃ  upapajjanti. dhammacariyāsamacariyāhetu kho, gahapatayo ^a^V1.0366^ea^, evamidhekacce  sattā kāyassa bhedā paraṃ maraṇā sugatiṃ saggaṃ lokaṃ upapajjantī''ti.<br/><br/>[03] ``na kho mayaṃ imassa bhoto gotamassa saṃkhittena bhāsitassa,  vitthārena atthaṃ avibhattassa, vitthārena atthaṃ ājānāma. sādhu no  bhavaṃ gotamo tathā dhammaṃ desetu yathā mayaṃ imassa bhoto gotamassa  saṃkhittena bhāsitassa, vitthārena atthaṃ avibhattassa, vitthārena atthaṃ ^a^M1.0362^ea^  ājāneyyāmā''ti. ``tena hi, gahapatayo, suṇātha sādhukaṃ manasi  karotha, bhāsissāmī''ti. ``evaṃ bho''ti kho verañjakā  brāhmaṇagahapatikā bhagavato paccassosuṃ. bhagavā etadavoca -- <br/><br/>[03] 445^b^.^eb^ ``tividhaṃ kho, gahapatayo, kāyena adhammacārī  visamacārī hoti, catubbidhaṃ vācāya adhammacārī visamacārī hoti,  tividhaṃ manasā adhammacārī visamacārī hoti.<br/><br/>[03] ``kathañca, gahapatayo ^a^T1.0530^ea^, tividhaṃ kāyena adhammacārī visamacārī  hoti? idha, gahapatayo, ekacco pāṇātipātī hoti. luddo  lohitapāṇi hatappahate niviṭṭho adayāpanno pāṇabhūtesu. adinnādāyī  kho pana hoti. yaṃ taṃ parassa paravittūpakaraṇaṃ... taṃ adinnaṃ  theyyasaṅkhātaṃ ādātā hoti. kāmesumicchācārī kho pana hoti. yā  tā māturakkhitā... tathārūpāsu cārittaṃ āpajjitā hoti.  evaṃ kho, gahapatayo, tividhaṃ kāyena adhammacārī visamacārī hoti.<br/><br/>[03] ``kathañca, gahapatayo, catubbidhaṃ vācāya adhammacārī  visamacārī hoti? idha, gahapatayo, ekacco musāvādī hoti.  sabhāgato vā... sampajānamusā bhāsitā hoti. pisuṇavāco  kho pana hoti. ito sutvā amutra akkhātā... vaggakaraṇiṃ vācaṃ  bhāsitā hoti. pharusavāco kho pana hoti. yā sā vācā aṇḍakā  kakkasā... tathārūpiṃ vācaṃ bhāsitā hoti. samphappalāpī kho  pana hoti. akālavādī... apariyantavatiṃ anatthasaṃhitaṃ. evaṃ  kho, gahapatayo, catubbidhaṃ vācāya adhammacārī visamacārī hoti.<br/><br/>[03] ``kathañca, gahapatayo, tividhaṃ manasā adhammacārī visamacārī  hoti? idha, gahapatayo, ekacco abhijjhālu hoti...pe0... taṃ  mamassā'ti. byāpannacitto kho pana hoti paduṭṭhamanasaṅkappo -- ime  sattā haññantu vā... mā vā ahesu'nti. micchādiṭṭhiko kho  pana ^a^V1.0367^ea^ hoti viparītadassano -- `natthi dinnaṃ, natthi yiṭṭhaṃ...  sacchikatvā pavedentī'ti. evaṃ ^a^T1.0531^ea^ kho, gahapatayo, tividhaṃ manasā  adhammacārī visamacārī hoti.<br/><br/>[03] ``evaṃ adhammacariyāvisamacariyāhetu kho, gahapatayo,  evamidhekacce sattā kāyassa bhedā paraṃ maraṇā apāyaṃ duggatiṃ vinipātaṃ  nirayaṃ upapajjanti. <br/><br/>[03] 446^b^.^eb^ ``tividhaṃ ^a^M1.0363^ea^ kho, gahapatayo, kāyena dhammacārī  samacārī hoti, catubbidhaṃ vācāya dhammacārī samacārī hoti, tividhaṃ  manasā dhammacārī samacārī hoti.<br/><br/>[03] ``kathañca, gahapatayo, tividhaṃ kāyena dhammacārī samacārī hoti?  idha, gahapatayo, ekacco pāṇātipātaṃ pahāya pāṇātipātā  paṭivirato hoti, nihitadaṇḍo nihitasattho lajjī dayāpanno  sabbapāṇabhūtahitānukampī viharati. adinnādānaṃ pahāya adinnādānā  paṭivirato hoti, yaṃ taṃ parassa... taṃ nādinnaṃ theyyasaṅkhātaṃ  ādātā hoti. kāmesumicchācāraṃ pahāya... tathārūpāsu na  cārittaṃ āpajjitā hoti. evaṃ kho, gahapatayo, tividhaṃ kāyena  dhammacārī samacārī hoti.<br/><br/>[03] ``kathañca, gahapatayo, catubbidhaṃ vācāya dhammacārī samacārī  hoti? idha, gahapatayo, ekacco musāvādaṃ pahāya musāvādā  paṭivirato hoti. sabhāgato vā...pe0... na sampajānamusā bhāsitā  hoti. pisuṇaṃ vācaṃ pahāya... samaggakaraṇiṃ vācaṃ bhāsitā  hoti. pharusaṃ vācaṃ pahāya... tathārūpiṃ vācaṃ bhāsitā hoti.  samphappalāpaṃ pahāya... kālena sāpadesaṃ pariyantavatiṃ  atthasaṃhitaṃ ^a^T1.0532^ea^. evaṃ kho, gahapatayo, catubbidhaṃ vācāya dhammacārī  samacārī hoti.<br/><br/>[03] ``kathañca, gahapatayo, tividhaṃ manasā dhammacārī samacārī  hoti? idha, gahapatayo, ekacco anabhijjhālu hoti. yaṃ taṃ parassa  paravittūpakaraṇaṃ taṃ nābhijjhātā hoti `aho vata yaṃ parassa, taṃ  mamassā'ti. abyāpannacitto kho pana hoti appaduṭṭhamanasaṅkappo  -- `ime sattā averā abyābajjhā anīghā sukhī attānaṃ pariharantū'ti.  sammādiṭṭhiko kho pana hoti aviparītadassano -- `atthi dinnaṃ,  atthi yiṭṭhaṃ... sayaṃ abhiññā sacchikatvā pavedentī'ti. evaṃ  kho, gahapatayo, tividhaṃ manasā dhammacārī samacārī hoti.<br/><br/>[03] ``evaṃ ^a^V1.0368^ea^ dhammacariyāsamacariyāhetu kho, gahapatayo, evamidhekacce  sattā kāyassa bhedā paraṃ maraṇā sugatiṃ saggaṃ lokaṃ upapajjanti. <br/><br/>[03] 447^b^.^eb^ ``ākaṅkheyya ce, gahapatayo, dhammacārī  samacārī -- `aho vatāhaṃ kāyassa bhedā paraṃ maraṇā  khattiyamahāsālānaṃ sahabyataṃ upapajjeyya'nti ^a^M1.0364^ea^; ṭhānaṃ kho panetaṃ  vijjati, yaṃ so kāyassa bhedā paraṃ maraṇā khattiyamahāsālānaṃ  sahabyataṃ upapajjeyya. taṃ kissa hetu? tathā hi so dhammacārī  samacārī.<br/><br/>[03] ``ākaṅkheyya ce, gahapatayo, dhammacārī samacārī -- `aho  vatāhaṃ kāyassa bhedā paraṃ maraṇā brāhmaṇamahāsālānaṃ gahapatimahāsālānaṃ  sahabyataṃ upapajjeyya'nti; ṭhānaṃ kho panetaṃ vijjati, yaṃ so kāyassa  bhedā paraṃ maraṇā gahapatimahāsālānaṃ sahabyataṃ upapajjeyya. taṃ kissa  hetu ^a^T1.0533^ea^? tathā hi so dhammacārī samacārī.<br/><br/>[03] ``ākaṅkeyya ce, gahapatayo, dhammacārī samacārī -- `aho  vatāhaṃ kāyassa bhedā paraṃ maraṇā cātumahārājikānaṃ devānaṃ sahabyataṃ  upapajjeyya'nti; ṭhānaṃ kho panetaṃ vijjati, yaṃ so kāyassa bhedā  paraṃ maraṇā cātumahārājikānaṃ devānaṃ sahabyataṃ upapajjeyya. taṃ kissa  hetu? tathā hi so dhammacārī samacārī.<br/><br/>[03] ``ākaṅkheyya ce, gahapatayo, dhammacārī samacārī -- `aho  vatāhaṃ kāyassa bhedā paraṃ maraṇā tāvatiṃsānaṃ devānaṃ... yāmānaṃ  devānaṃ... tusitānaṃ devānaṃ... nimmānaratīnaṃ  devānaṃ... paranimmitavasavattīnaṃ devānaṃ... brahmakāyikānaṃ  devānaṃ sahabyataṃ upapajjeyya'nti; ṭhānaṃ kho panetaṃ vijjati, yaṃ so  kāyassa bhedā paraṃ maraṇā brahmakāyikānaṃ devānaṃ sahabyataṃ upapajjeyya.  taṃ kissa hetu? tathā hi so dhammacārī samacārī.<br/><br/>[03] ``ākaṅkheyya ce, gahapatayo, dhammacārī samacārī -- `aho  vatāhaṃ kāyassa bhedā paraṃ maraṇā ābhānaṃ devānaṃ sahabyataṃ  upapajjeyya'nti; ṭhānaṃ kho panetaṃ vijjati, yaṃ so kāyassa bhedā  paraṃ maraṇā ābhānaṃ devānaṃ sahabyataṃ upapajjeyya. taṃ kissa hetu?  tathā hi so dhammacārī samacārī. <br/><br/>[01] ``ākaṅkheyya ^a^V1.0369^ea^ ce, gahapatayo, dhammacārī samacārī  `aho vatāhaṃ kāyassa bhedā paraṃ maraṇā parittābhānaṃ devānaṃ...pe0...  appamāṇābhānaṃ devānaṃ... ābhassarānaṃ devānaṃ...  parittasubhānaṃ devānaṃ... appamāṇasubhānaṃ devānaṃ...  subhakiṇhānaṃ devānaṃ ^a^T1.0534^ea^... vehapphalānaṃ devānaṃ... avihānaṃ  devānaṃ... atappānaṃ devānaṃ... sudassānaṃ devānaṃ...  sudassīnaṃ devānaṃ... akaniṭṭhānaṃ devānaṃ...  ākāsānañcāyatanūpagānaṃ devānaṃ... viññāṇañcāyatanūpagānaṃ ^a^M1.0365^ea^   devānaṃ... ākiñcaññāyatanūpagānaṃ devānaṃ...  nevasaññānāsaññāyatanūpagānaṃ devānaṃ sahabyataṃ upapajjeyya'nti; ṭhānaṃ  kho panetaṃ vijjati, yaṃ so kāyassa bhedā paraṃ maraṇā  nevasaññānāsaññāyatanūpagānaṃ devānaṃ sahabyataṃ upapajjeyya. taṃ kissa  hetu? tathā hi so dhammacārī samacārī.<br/><br/>[03] ``ākaṅkheyya ce gahapatayo dhammacārī samacārī -- `aho  vatāhaṃ āsavānaṃ khayā anāsavaṃ cetovimuttiṃ paññāvimuttiṃ diṭṭheva  dhamme sayaṃ abhiññā sacchikatvā upasampajja vihareyya'nti; ṭhānaṃ  kho panetaṃ vijjati, `yaṃ so āsavānaṃ khayā anāsavaṃ cetovimuttiṃ  paññāvimuttiṃ diṭṭheva dhamme sayaṃ abhiññā sacchikatvā upasampajja  vihareyya. taṃ kissa hetu? tathā hi so dhammacārī samacārī'''ti. <br/><br/>[03] 448^b^.^eb^ evaṃ vutte, verañjakā brāhmaṇagahapatikā bhagavantaṃ  etadavocuṃ -- ``abhikkantaṃ, bho gotama, abhikkantaṃ bho gotama!  seyyathāpi, bho gotama, nikkujjitaṃ vā ukkujjeyya, paṭicchannaṃ vā  vivareyya, mūḷhassa vā maggaṃ ācikkheyya, andhakāre vā telapajjotaṃ  dhāreyya, cakkhumanto rūpāni dakkhantīti; evamevaṃ bhotā gotamena  anekapariyāyena dhammo pakāsito. ete mayaṃ bhavantaṃ gotamaṃ saraṇaṃ  gacchāma ^a^T1.0535^ea^ dhammañca bhikkhusaṅghañca. upāsake no bhavaṃ gotamo dhāretu  ajjatagge pāṇupete saraṇaṃ gate''ti. <br/><br/>[06] verañjakasuttaṃ niṭṭhitaṃ dutiyaṃ. 


volume: 28
item: 67
title: cūḷayamakavaggo^sāleyyakasuttaṃ^verañjakasuttaṃ^mahāvedallasuttaṃ^
content:
  [03] 449^b^.^eb^ evaṃ ^a^T1.0536^ea^ ^a^V1.0370^ea^ ^a^P1.0292^ea^ me sutaṃ -- ekaṃ  samayaṃ bhagavā sāvatthiyaṃ viharati jetavane anāthapiṇḍikassa ārāme.  atha kho āyasmā mahākoṭṭhiko sāyanhasamayaṃ paṭisallānā vuṭṭhito  yenāyasmā sāriputto tenupasaṅkami; upasaṅkamitvā āyasmatā  sāriputtena saddhiṃ sammodi. sammodanīyaṃ kathaṃ sāraṇīyaṃ  vītisāretvā ekamantaṃ nisīdi. ekamantaṃ nisinno kho āyasmā  mahākoṭṭhiko āyasmantaṃ sāriputtaṃ etadavoca ^a^M1.0366^ea^ --<br/><br/>[03] ```duppañño duppañño'ti, āvuso, vuccati. kittāvatā nu  kho, āvuso, duppaññoti vuccatī''ti?<br/><br/>[03] ```nappajānāti nappajānātī'ti kho, āvuso, tasmā  duppaññoti vuccati.<br/><br/>[03] ``kiñca nappajānāti? `idaṃ dukkha'nti nappajānāti, `ayaṃ  dukkhasamudayo'ti nappajānāti, `ayaṃ dukkhanirodho'ti nappajānāti,  `ayaṃ dukkhanirodhagāminī paṭipadā'ti nappajānāti. `nappajānāti  nappajānātī'ti kho, āvuso, tasmā duppaññoti vuccatī''ti.<br/><br/>[03] ```sādhāvuso'ti kho āyasmā mahākoṭṭhiko āyasmato  sāriputtassa bhāsitaṃ abhinanditvā anumoditvā āyasmantaṃ sāriputtaṃ  uttariṃ pañhaṃ apucchi --<br/><br/>[03] ```paññavā paññavā'ti, āvuso, vuccati. kittāvatā nu  kho, āvuso, paññavāti vuccatī''ti?<br/><br/>[03] ```pajānāti pajānātī'ti kho, āvuso, tasmā paññavāti  vuccati.<br/><br/>[03] ``kiñca pajānāti? `idaṃ dukkha'nti pajānāti, `ayaṃ  dukkhasamudayo'ti pajānāti, `ayaṃ dukkhanirodho'ti ^a^T1.0537^ea^ ^a^V1.0371^ea^ pajānāti, `ayaṃ  dukkhanirodhagāminī paṭipadā'ti pajānāti. `pajānāti  pajānātī'ti kho, āvuso, tasmā paññavāti vuccatī''ti.<br/><br/>[03] ```viññāṇaṃ viññāṇa'nti, āvuso, vuccati. kittāvatā nu  kho, āvuso, viññāṇanti vuccatī''ti?<br/><br/>[03] ```vijānāti vijānātī'ti kho, āvuso, tasmā  viññāṇanti vuccati.<br/><br/>[03] ``kiñca vijānāti?  sukhantipi vijānāti, dukkhantipi vijānāti,  adukkhamasukhantipi vijānāti. `vijānāti vijānātī'ti kho,  āvuso, tasmā viññāṇanti vuccatī''ti.<br/><br/>[03] ``yā cāvuso, paññā yañca viññāṇaṃ -- ime dhammā saṃsaṭṭhā  udāhu visaṃsaṭṭhā? labbhā ca panimesaṃ dhammānaṃ vinibbhujitvā {vinibbhujjitvā  vinibbhujjitvā (ka0)}  vinibbhujitvā nānākaraṇaṃ paññāpetu''nti? ``yā cāvuso, paññā  yañca viññāṇaṃ -- ime dhammā saṃsaṭṭhā, no visaṃsaṭṭhā. na ca labbhā  imesaṃ dhammānaṃ vinibbhujitvā vinibbhujitvā nānākaraṇaṃ paññāpetuṃ.  yaṃ hāvuso {yañcāvuso (syā0 kaṃ0 ka0)}, pajānāti taṃ vijānāti, yaṃ vijānāti taṃ pajānāti.  tasmā ^a^P1.0293^ea^ ime dhammā saṃsaṭṭhā, no visaṃsaṭṭhā. na  ca labbhā imesaṃ dhammānaṃ vinibbhujitvā vinibbhujitvā nānākaraṇaṃ  paññāpetu''nti.<br/><br/>[03] ``yā cāvuso, paññā yañca viññāṇaṃ -- imesaṃ dhammānaṃ  saṃsaṭṭhānaṃ no visaṃsaṭṭhānaṃ kiṃ nānākaraṇa''nti? ``yā cāvuso,  paññā yañca viññāṇaṃ -- imesaṃ ^a^M1.0367^ea^ dhammānaṃ saṃsaṭṭhānaṃ no visaṃsaṭṭhānaṃ  paññā bhāvetabbā, viññāṇaṃ pariññeyyaṃ. idaṃ nesaṃ nānākaraṇa''nti. <br/><br/>[03] 450^b^.^eb^ ```vedanā vedanā'ti, āvuso, vuccati.  kittāvatā nu kho, āvuso ^a^T1.0538^ea^, vedanāti vuccatī''ti?<br/><br/>[03] ```vedeti vedetī'ti kho, āvuso, tasmā vedanāti vuccati.<br/><br/>[03] ``kiñca ^a^V1.0372^ea^ vedeti? sukhampi vedeti, dukkhampi vedeti,  adukkhamasukhampi vedeti. `vedeti vedetī'ti kho, āvuso, tasmā  vedanāti vuccatī''ti.<br/><br/>[03] ```saññā saññā'ti, āvuso, vuccati. kittāvatā nu kho,  āvuso, saññāti vuccatī''ti?<br/><br/>[03] ```sañjānāti sañjānātī'ti kho, āvuso, tasmā saññāti  vuccati.<br/><br/>[03] ``kiñca sañjānāti?  nīlakampi sañjānāti, pītakampi sañjānāti, lohitakampi  sañjānāti, odātampi sañjānāti. `sañjānāti sañjānātī'ti kho,  āvuso, tasmā saññāti vuccatī''ti.<br/><br/>[03] ``yā cāvuso, vedanā yā ca saññā yañca viññāṇaṃ -- ime  dhammā saṃsaṭṭhā udāhu visaṃsaṭṭhā? labbhā ca panimesaṃ dhammānaṃ  vinibbhujitvā vinibbhujitvā nānākaraṇaṃ paññāpetu''nti? ``yā  cāvuso, vedanā yā ca saññā yañca viññāṇaṃ -- ime dhammā saṃsaṭṭhā,  no visaṃsaṭṭhā. na ca labbhā imesaṃ dhammānaṃ vinibbhujitvā  vinibbhujitvā nānākaraṇaṃ paññāpetuṃ. yaṃ hāvuso {yañcāvuso (syā0 kaṃ0  ka0)}, vedeti taṃ  sañjānāti, yaṃ sañjānāti taṃ vijānāti. tasmā ime dhammā saṃsaṭṭhā  no visaṃsaṭṭhā. na ca labbhā imesaṃ dhammānaṃ vinibbhujitvā  vinibbhujitvā nānākaraṇaṃ paññāpetu''nti. <br/><br/>[03] 451^b^.^eb^ ``nissaṭṭhena hāvuso {nissaṭṭhena panāvuso (?)}, pañcahi indriyehi  parisuddhena manoviññāṇena kiṃ neyya''nti?<br/><br/>[03] ``nissaṭṭhena āvuso, pañcahi indriyehi parisuddhena  manoviññāṇena `ananto ākāso'ti ākāsānañcāyatanaṃ ^a^T1.0539^ea^ neyyaṃ,  `anantaṃ viññāṇa'nti viññāṇañcāyatanaṃ neyyaṃ, `natthi kiñcī'ti  ākiñcaññāyatanaṃ neyya''nti.<br/><br/>[03] ``neyyaṃ panāvuso, dhammaṃ kena pajānātī''ti?<br/><br/>[03] ``neyyaṃ ^a^V1.0373^ea^ kho, āvuso, dhammaṃ paññācakkhunā pajānātī''ti.<br/><br/>[03] ``paññā panāvuso, kimatthiyā''ti?<br/><br/>[03] ``paññā kho, āvuso, abhiññatthā pariññatthā pahānatthā''ti. <br/><br/>[03] 452^b^.^eb^ ``kati ^a^M1.0368^ea^ ^a^P1.0294^ea^ panāvuso,  paccayā sammādiṭṭhiyā uppādāyā''ti?<br/><br/>[03] ``dve kho, āvuso, paccayā sammādiṭṭhiyā uppādāya -- parato  ca ghoso, yoniso ca manasikāro. ime kho, āvuso, dve paccayā  sammādiṭṭhiyā uppādāyā''ti.<br/><br/>[03] ``katihi panāvuso, aṅgehi anuggahitā sammādiṭṭhi  cetovimuttiphalā ca hoti cetovimuttiphalānisaṃsā ca,  paññāvimuttiphalā ca hoti paññāvimuttiphalānisaṃsā cā''ti?<br/><br/>[03] ``pañcahi kho, āvuso, aṅgehi anuggahitā sammādiṭṭhi  cetovimuttiphalā ca hoti cetovimuttiphalānisaṃsā ca,  paññāvimuttiphalā ca hoti paññāvimuttiphalānisaṃsā ca. idhāvuso,  sammādiṭṭhi sīlānuggahitā ca hoti, sutānuggahitā ca hoti,  sākacchānuggahitā ca hoti, samathānuggahitā ca hoti,  vipassanānuggahitā ca hoti. imehi kho, āvuso, pañcahaṅgehi  anuggahitā sammādiṭṭhi cetovimuttiphalā ca hoti  cetovimuttiphalānisaṃsā ca, paññāvimuttiphalā ca hoti  paññāvimuttiphalānisaṃsā cā''ti. <br/><br/>[03] 453^b^.^eb^ ``kati panāvuso, bhavā''ti?<br/><br/>[03] ``tayome, āvuso, bhavā -- kāmabhavo ^a^T1.0540^ea^, rūpabhavo,  arūpabhavo''ti.<br/><br/>[03] ``kathaṃ panāvuso, āyatiṃ punabbhavābhinibbatti hotī''ti?<br/><br/>[03] ``avijjānīvaraṇānaṃ ^a^V1.0374^ea^ kho, āvuso, sattānaṃ taṇhāsaṃyojanānaṃ  tatratatrābhinandanā -- evaṃ āyatiṃ punabbhavābhinibbatti hotī''ti.<br/><br/>[03] ``kathaṃ panāvuso, āyatiṃ punabbhavābhinibbatti na hotī''ti?<br/><br/>[03] ``avijjāvirāgā kho, āvuso, vijjuppādā taṇhānirodhā --  evaṃ āyatiṃ punabbhavābhinibbatti na hotī''ti. <br/><br/>[03] 454^b^.^eb^ ``katamaṃ panāvuso, paṭhamaṃ jhāna''nti?<br/><br/>[03] ``idhāvuso, bhikkhu vivicceva kāmehi vivicca akusalehi  dhammehi savitakkaṃ savicāraṃ vivekajaṃ pītisukhaṃ paṭhamaṃ jhānaṃ upasampajja  viharati -- idaṃ vuccati, āvuso, paṭhamaṃ jhāna''nti.<br/><br/>[03] ``paṭhamaṃ panāvuso, jhānaṃ katiaṅgika''nti?<br/><br/>[03] ``paṭhamaṃ kho, āvuso, jhānaṃ pañcaṅgikaṃ. idhāvuso, paṭhamaṃ  jhānaṃ samāpannassa bhikkhuno vitakko ca vattati, vicāro ca pīti ca  sukhañca cittekaggatā ca. paṭhamaṃ kho, āvuso, jhānaṃ evaṃ  pañcaṅgika''nti.<br/><br/>[03] ``paṭhamaṃ panāvuso, jhānaṃ kataṅgavippahīnaṃ kataṅgasamannāgata''nti?<br/><br/>[03] ``paṭhamaṃ kho, āvuso, jhānaṃ pañcaṅgavippahīnaṃ, pañcaṅgasamannāgataṃ.  idhāvuso, paṭhamaṃ jhānaṃ samāpannassa bhikkhuno kāmacchando pahīno ^a^M1.0369^ea^   hoti, byāpādo pahīno hoti, thīnamiddhaṃ pahīnaṃ hoti, uddhaccakukkuccaṃ  pahīnaṃ ^a^P1.0295^ea^ hoti, vicikicchā pahīnā hoti;  vitakko ca vattati, vicāro ca pīti ca sukhañca cittekaggatā ca.  paṭhamaṃ kho, āvuso, jhānaṃ evaṃ pañcaṅgavippahīnaṃ  pañcaṅgasamannāgata''nti. <br/><br/>[03] 455^b^.^eb^ ``pañcimāni ^a^T1.0541^ea^, āvuso, indriyāni  nānāvisayāni nānāgocarāni, na aññamaññassa ^a^V1.0375^ea^ gocaravisayaṃ  paccanubhonti, seyyathidaṃ -- cakkhundriyaṃ, sotindriyaṃ, ghānindriyaṃ,  jivhindriyaṃ, kāyindriyaṃ.  imesaṃ kho, āvuso, pañcannaṃ indriyānaṃ nānāvisayānaṃ  nānāgocarānaṃ, na aññamaññassa gocaravisayaṃ paccanubhontānaṃ, kiṃ  paṭisaraṇaṃ, ko ca nesaṃ gocaravisayaṃ paccanubhotī''ti?<br/><br/>[03] ``pañcimāni, āvuso, indriyāni nānāvisayāni  nānāgocarāni, na aññamaññassa gocaravisayaṃ paccanubhonti, seyyathidaṃ  -- cakkhundriyaṃ, sotindriyaṃ, ghānindriyaṃ, jivhindriyaṃ, kāyindriyaṃ.  imesaṃ kho, āvuso, pañcannaṃ indriyānaṃ nānāvisayānaṃ nānāgocarānaṃ,  na aññamaññassa gocaravisayaṃ paccanubhontānaṃ, mano paṭisaraṇaṃ, mano  ca nesaṃ gocaravisayaṃ paccanubhotī''ti. <br/><br/>[03] 456^b^.^eb^ ``pañcimāni, āvuso, indriyāni, seyyathidaṃ  -- cakkhundriyaṃ, sotindriyaṃ, ghānindriyaṃ, jivhindriyaṃ, kāyindriyaṃ.  imāni kho, āvuso, pañcindriyāni kiṃ paṭicca  tiṭṭhantī''ti?<br/><br/>[03] ``pañcimāni, āvuso, indriyāni, seyyathidaṃ --  cakkhundriyaṃ, sotindriyaṃ, ghānindriyaṃ, jivhindriyaṃ, kāyindriyaṃ.  imāni kho, āvuso, pañcindriyāni āyuṃ paṭicca tiṭṭhantī''ti.<br/><br/>[03] ``āyu panāvuso, kiṃ paṭicca tiṭṭhatī''ti?<br/><br/>[03] ``āyu usmaṃ paṭicca tiṭṭhatī''ti.<br/><br/>[03] ``usmā panāvuso, kiṃ paṭicca tiṭṭhatī''ti?<br/><br/>[03] ``usmā āyuṃ paṭicca tiṭṭhatī''ti.<br/><br/>[03] ``idāneva kho mayaṃ, āvuso, āyasmato sāriputtassa bhāsitaṃ  evaṃ ājānāma -- `āyu ^a^V1.0376^ea^ usmaṃ paṭicca tiṭṭhatī'ti. idāneva pana  mayaṃ, āvuso, āyasmato ^a^T1.0542^ea^ sāriputtassa bhāsitaṃ evaṃ ājānāma --  `usmā āyuṃ paṭicca tiṭṭhatī'ti.<br/><br/>[03] ``yathā kathaṃ panāvuso, imassa bhāsitassa attho daṭṭhabbo''ti?<br/><br/>[03] ``tena hāvuso, upamaṃ te karissāmi; upamāyapidhekacce viññū  purisā bhāsitassa atthaṃ ājānanti. seyyathāpi, āvuso,  telappadīpassa jhāyato acciṃ paṭicca ābhā paññāyati, ābhaṃ paṭicca  acci paññāyati; evameva kho, āvuso, āyu usmaṃ paṭicca tiṭṭhati,  usmā āyuṃ paṭicca tiṭṭhatī''ti. <br/><br/>[03] 457^b^.^eb^ ``teva ^a^M1.0370^ea^ nu kho, āvuso, āyusaṅkhārā, te  vedaniyā dhammā udāhu aññe āyusaṅkhārā aññe vedaniyā  dhammā''ti? ``na kho ^a^P1.0296^ea^, āvuso, teva  āyusaṅkhārā te vedaniyā dhammā. te ca hāvuso, āyusaṅkhārā  abhaviṃsu te vedaniyā dhammā, na yidaṃ saññāvedayitanirodhaṃ  samāpannassa bhikkhuno vuṭṭhānaṃ paññāyetha. yasmā ca kho, āvuso,  aññe āyusaṅkhārā aññe vedaniyā dhammā, tasmā  saññāvedayitanirodhaṃ samāpannassa bhikkhuno vuṭṭhānaṃ paññāyatī''ti.<br/><br/>[03] ``yadā nu kho, āvuso, imaṃ kāyaṃ kati dhammā jahanti; athāyaṃ  kāyo ujjhito avakkhitto seti, yathā kaṭṭhaṃ acetana''nti?<br/><br/>[03] ``yadā kho, āvuso, imaṃ kāyaṃ tayo dhammā jahanti -- āyu usmā  ca viññāṇaṃ; athāyaṃ kāyo ujjhito avakkhitto seti, yathā kaṭṭhaṃ  acetana''nti.<br/><br/>[03] ``yvāyaṃ, āvuso, mato kālaṅkato, yo cāyaṃ bhikkhu  saññāvedayitanirodhaṃ samāpanno -- imesaṃ kiṃ nānākaraṇa''nti?<br/><br/>[03] ``yvāyaṃ, āvuso, mato kālaṅkato tassa kāyasaṅkhārā niruddhā  paṭippassaddhā ^a^T1.0543^ea^, vacīsaṅkhārā niruddhā paṭippassaddhā, cittasaṅkhārā  niruddhā paṭippassaddhā, āyu parikkhīṇo, usmā vūpasantā, indriyāni  paribhinnāni. yo cāyaṃ bhikkhu saññāvedayitanirodhaṃ samāpanno  tassapi kāyasaṅkhārā niruddhā paṭippassaddhā, vacīsaṅkhārā niruddhā  paṭippassaddhā, cittasaṅkhārā niruddhā paṭippassaddhā, āyu na  parikkhīṇo, usmā avūpasantā, indriyāni vippasannāni. yvāyaṃ,  āvuso, mato kālaṅkato, yo cāyaṃ bhikkhu saññāvedayitanirodhaṃ  samāpanno -- idaṃ nesaṃ nānākaraṇa''nti. <br/><br/>[03] 458^b^.^eb^ ``kati ^a^V1.0377^ea^ panāvuso, paccayā adukkhamasukhāya  cetovimuttiyā samāpattiyā''ti?<br/><br/>[03] ``cattāro kho, āvuso, paccayā  adukkhamasukhāya cetovimuttiyā samāpattiyā. idhāvuso, bhikkhu  sukhassa ca pahānā dukkhassa ca pahānā pubbeva somanassadomanassānaṃ  atthaṅgamā adukkhamasukhaṃ upekkhāsatipārisuddhiṃ catutthaṃ jhānaṃ  upasampajja viharati. ime kho, āvuso, cattāro paccayā  adukkhamasukhāya cetovimuttiyā samāpattiyā''ti.<br/><br/>[03] ``kati panāvuso, paccayā animittāya cetovimuttiyā  samāpattiyā''ti?<br/><br/>[03] ``dve kho, āvuso, paccayā animittāya  cetovimuttiyā samāpattiyā ^a^M1.0371^ea^ -- sabbanimittānañca amanasikāro,  animittāya ca dhātuyā manasikāro. ime kho, āvuso, dve paccayā  animittāya cetovimuttiyā samāpattiyā''ti.<br/><br/>[03] ``kati panāvuso, paccayā animittāya cetovimuttiyā  ṭhitiyā''ti?<br/><br/>[03] ``tayo kho, āvuso, paccayā animittāya  cetovimuttiyā ^a^T1.0544^ea^ ṭhitiyā ^a^P1.0297^ea^ -- sabbanimittānañca  amanasikāro, animittāya ca dhātuyā manasikāro, pubbe ca  abhisaṅkhāro. ime kho, āvuso, tayo paccayā animittāya  cetovimuttiyā ṭhitiyā''ti.<br/><br/>[03] ``kati panāvuso, paccayā animittāya cetovimuttiyā  vuṭṭhānāyā''ti?<br/><br/>[03] ``dve kho, āvuso, paccayā animittāya  cetovimuttiyā vuṭṭhānāya -- sabbanimittānañca manasikāro,  animittāya ca dhātuyā amanasikāro. ime kho, āvuso, dve  paccayā animittāya cetovimuttiyā vuṭṭhānāyā''ti. <br/><br/>[03] 459^b^.^eb^ ``yā cāyaṃ, āvuso, appamāṇā cetovimutti,  yā ca ākiñcaññā cetovimutti, yā ca suññatā cetovimutti, yā ca  animittā cetovimutti -- ime dhammā nānātthā ceva nānābyañjanā ca  udāhu ekatthā byañjanameva nāna''nti?<br/><br/>[03] ``yā cāyaṃ, āvuso,  appamāṇā cetovimutti, yā ca ākiñcaññā cetovimutti, yā ca  suññatā cetovimutti, yā ca animittā cetovimutti -- atthi kho,  āvuso, pariyāyo yaṃ pariyāyaṃ āgamma ime dhammā nānātthā ceva  nānābyañjanā ca; atthi ca kho, āvuso, pariyāyo yaṃ pariyāyaṃ  āgamma ime dhammā ekatthā, byañjanameva nānaṃ''.<br/><br/>[03] ``katamo ^a^V1.0378^ea^ cāvuso, pariyāyo yaṃ pariyāyaṃ āgamma ime dhammā  nānātthā ceva nānābyañjanā ca''?<br/><br/>[03] ``idhāvuso, bhikkhu  mettāsahagatena cetasā ekaṃ disaṃ pharitvā viharati, tathā dutiyaṃ, tathā  tatiyaṃ, tathā catutthaṃ. iti uddhamadho tiriyaṃ sabbadhi sabbattatāya  sabbāvantaṃ lokaṃ mettāsahagatena ^a^T1.0545^ea^ cetasā vipulena mahaggatena appamāṇena  averena abyābajjhena pharitvā viharati. karuṇāsahagatena  cetasā...pe0... muditāsahagatena cetasā... upekkhāsahagatena  cetasā ekaṃ disaṃ pharitvā viharati, tathā dutiyaṃ, tathā tatiyaṃ, tathā  catutthaṃ. iti uddhamadho ^a^M1.0372^ea^ tiriyaṃ sabbadhi sabbattatāya sabbāvantaṃ lokaṃ  upekkhāsahagatena cetasā vipulena mahaggatena appamāṇena averena  abyābajjhena pharitvā viharati. ayaṃ vuccatāvuso, appamāṇā  cetovimutti''.<br/><br/>[03] ``katamā cāvuso, ākiñcaññā cetovimutti''?<br/><br/>[03] ``idhāvuso, bhikkhu sabbaso viññāṇañcāyatanaṃ samatikkamma natthi  kiñcīti ākiñcaññāyatanaṃ upasampajja viharati. ayaṃ vuccatāvuso,  ākiñcaññā cetovimutti''.<br/><br/>[03] ``katamā cāvuso, suññatā cetovimutti''?<br/><br/>[03] ``idhāvuso, bhikkhu araññagato vā rukkhamūlagato vā suññāgāragato vā iti  paṭisañcikkhati -- `suññamidaṃ attena vā attaniyena vā'ti. ayaṃ  ^a^P1.0298^ea^ vuccatāvuso, suññatā cetovimutti''.<br/><br/>[03] ``katamā cāvuso, animittā cetovimutti''?<br/><br/>[03] ``idhāvuso, bhikkhu sabbanimittānaṃ amanasikārā animittaṃ cetosamādhiṃ  upasampajja viharati. ayaṃ vuccatāvuso, animittā cetovimutti. ayaṃ  kho, āvuso, pariyāyo yaṃ pariyāyaṃ āgamma ime dhammā nānātthā  ceva nānābyañjanā ca''.<br/><br/>[03] ``katamo cāvuso, pariyāyo yaṃ pariyāyaṃ āgamma ime dhammā  ekatthā byañjanameva nānaṃ''?<br/><br/>[03] ``rāgo kho, āvuso, pamāṇakaraṇo,  doso pamāṇakaraṇo, moho pamāṇakaraṇo. te khīṇāsavassa  bhikkhuno pahīnā ^a^T1.0546^ea^ ucchinnamūlā tālāvatthukatā anabhāvaṃkatā āyatiṃ  anuppādadhammā. yāvatā kho, āvuso, appamāṇā cetovimuttiyo,  akuppā tāsaṃ cetovimutti aggamakkhāyati. sā kho panākuppā  cetovimutti suññā rāgena, suññā dosena, suññā mohena. rāgo  kho, āvuso, kiñcano, doso kiñcano, moho kiñcano. te  khīṇāsavassa bhikkhuno pahīnā ucchinnamūlā tālāvatthukatā  anabhāvaṃkatā āyatiṃ anuppādadhammā. yāvatā kho, āvuso,  ākiñcaññā cetovimuttiyo, akuppā tāsaṃ cetovimutti  aggamakkhāyati. sā kho panākuppā cetovimutti suññā rāgena,  suññā dosena ^a^V1.0379^ea^, suññā mohena. rāgo kho, āvuso, nimittakaraṇo,  doso nimittakaraṇo, moho nimittakaraṇo. te ^a^M1.0373^ea^ khīṇāsavassa  bhikkhuno pahīnā ucchinnamūlā tālāvatthukatā anabhāvaṃkatā āyatiṃ  anuppādadhammā. yāvatā kho, āvuso, animittā cetovimuttiyo,  akuppā tāsaṃ cetovimutti aggamakkhāyati. sā kho panākuppā  cetovimutti suññā rāgena, suññā dosena, suññā mohena. ayaṃ  kho, āvuso, pariyāyo yaṃ pariyāyaṃ āgamma ime dhammā ekatthā  byañjanameva nāna''nti.<br/><br/>[03] idamavocāyasmā sāriputto. attamano āyasmā mahākoṭṭhiko  āyasmato sāriputtassa bhāsitaṃ abhinandīti. <br/><br/>[06] mahāvedallasuttaṃ niṭṭhitaṃ tatiyaṃ. 


volume: 28
item: 68
title: sāleyyakasuttaṃ^verañjakasuttaṃ^mahāvedallasuttaṃ^cūḷavedallasuttaṃ^
content:
  [03] 460^b^.^eb^ evaṃ ^a^T1.0547^ea^ ^a^V1.0380^ea^ ^a^P1.0299^ea^ me sutaṃ -- ekaṃ  samayaṃ bhagavā rājagahe viharati veḷuvane kalandakanivāpe. atha kho  visākho upāsako yena dhammadinnā bhikkhunī tenupasaṅkami;  upasaṅkamitvā dhammadinnaṃ bhikkhuniṃ abhivādetvā ekamantaṃ nisīdi.  ekamantaṃ nisinno kho visākho upāsako dhammadinnaṃ bhikkhuniṃ  etadavoca -- ```sakkāyo sakkāyo'ti, ayye, vuccati. katamo nu  kho, ayye, sakkāyo vutto bhagavatā''ti? ``pañca kho ime, āvuso  visākha, upādānakkhandhā sakkāyo vutto bhagavatā, seyyathidaṃ --  rūpupādānakkhandho, vedanupādānakkhandho, saññupādānakkhandho,  saṅkhārupādānakkhandho, viññāṇupādānakkhandho. ime kho, āvuso  visākha, pañcupādānakkhandhā sakkāyo vutto bhagavatā''ti.<br/><br/>[03] ``sādhayye''ti kho visākho upāsako dhammadinnāya  bhikkhuniyā bhāsitaṃ abhinanditvā anumoditvā dhammadinnaṃ bhikkhuniṃ  uttariṃ pañhaṃ apucchi -- ```sakkāyasamudayo sakkāyasamudayo'ti,  ayye, vuccati. katamo nu kho, ayye, sakkāyasamudayo vutto  bhagavatā''ti? ``yāyaṃ, āvuso visākha, taṇhā ponobbhavikā  nandīrāgasahagatā tatratatrābhinandinī, seyyathidaṃ -- kāmataṇhā  bhavataṇhā vibhavataṇhā; ayaṃ kho, āvuso visākha, sakkāyasamudayo  vutto bhagavatā''ti.<br/><br/>[03] ```sakkāyanirodho ^a^M1.0374^ea^ sakkāyanirodho'ti, ayye, vuccati. katamo  nu kho, ayye, sakkāyanirodho vutto bhagavatā''ti?<br/><br/>[03] ``yo ^a^T1.0548^ea^ kho,  āvuso visākha, tassāyeva taṇhāya asesavirāganirodho cāgo  paṭinissaggo mutti anālayo; ayaṃ kho, āvuso visākha,  sakkāyanirodho vutto bhagavatā''ti.<br/><br/>[03] ```sakkāyanirodhagāminī paṭipadā sakkāyanirodhagāminī  paṭipadā'ti, ayye, vuccati. katamā nu kho, ayye,  sakkāyanirodhagāminī paṭipadā vuttā bhagavatā''ti?<br/><br/>[03] ``ayameva kho,  āvuso visākha, ariyo aṭṭhaṅgiko maggo sakkāyanirodhagāminī  paṭipadā vuttā bhagavatā, seyyathidaṃ ^a^V1.0381^ea^ -- sammādiṭṭhi sammāsaṅkappo  sammāvācā sammākammanto sammāājīvo sammāvāyāmo  sammāsati sammāsamādhī''ti.<br/><br/>[03] ``taññeva nu kho, ayye, upādānaṃ  te {teva (sī0)} pañcupādānakkhandhā udāhu aññatra pañcahupādānakkhandhehi  upādāna''nti? ``na kho, āvuso visākha, taññeva upādānaṃ te  pañcupādānakkhandhā, nāpi ^a^P1.0300^ea^ aññatra  pañcahupādānakkhandhehi upādānaṃ. yo kho, āvuso visākha, pañcasu  upādānakkhandhesu chandarāgo taṃ tattha upādāna''nti. <br/><br/>[03] 461^b^.^eb^ ``kathaṃ panāyye, sakkāyadiṭṭhi hotī''ti?  ``idhāvuso visākha, assutavā puthujjano, ariyānaṃ adassāvī  ariyadhammassa akovido ariyadhamme avinīto, sappurisānaṃ  adassāvī sappurisadhammassa akovido sappurisadhamme avinīto, rūpaṃ  attato samanupassati, rūpavantaṃ vā attānaṃ, attani vā rūpaṃ, rūpasmiṃ  vā attānaṃ. vedanaṃ...pe0... saññaṃ... saṅkhāre...  viññāṇaṃ attato samanupassati, viññāṇavantaṃ vā attānaṃ, attani vā  viññāṇaṃ, viññāṇasmiṃ vā attānaṃ. evaṃ kho ^a^T1.0549^ea^, āvuso visākha,  sakkāyadiṭṭhi hotī''ti.<br/><br/>[03] ``kathaṃ panāyye, sakkāyadiṭṭhi na hotī''ti?<br/><br/>[03] ``idhāvuso visākha, sutavā ariyasāvako, ariyānaṃ dassāvī ariyadhammassa  kovido ariyadhamme suvinīto, sappurisānaṃ dassāvī  sappurisadhammassa kovido sappurisadhamme suvinīto, na rūpaṃ attato  samanupassati, na rūpavantaṃ vā attānaṃ, na attani vā rūpaṃ, na  rūpasmiṃ vā attānaṃ. na vedanaṃ...pe0... na saññaṃ... na  saṅkhāre...pe0... na viññāṇaṃ attato samanupassati, na viññāṇavantaṃ vā  attānaṃ ^a^M1.0375^ea^, na attani vā viññāṇaṃ, na viññāṇasmiṃ vā attānaṃ. evaṃ  kho, āvuso visākha, sakkāyadiṭṭhi na hotī''ti. <br/><br/>[03] 462^b^.^eb^ ``katamo panāyye, ariyo aṭṭhaṅgiko  maggo''ti?<br/><br/>[03] ``ayameva kho, āvuso visākha, ariyo aṭṭhaṅgiko  maggo, seyyathidaṃ -- sammādiṭṭhi sammāsaṅkappo sammāvācā  sammākammanto ^a^V1.0382^ea^ sammāājīvo sammāvāyāmo sammāsati  sammāsamādhī''ti. ``ariyo panāyye, aṭṭhaṅgiko maggo saṅkhato  udāhu asaṅkhato''ti?<br/><br/>[03] ``ariyo kho, āvuso visākha,  aṭṭhaṅgiko maggo saṅkhato''ti ^a^P1.0301^ea^.<br/><br/>[03] ``ariyena nu kho, ayye, aṭṭhaṅgikena maggena tayo khandhā  saṅgahitā udāhu tīhi khandhehi ariyo aṭṭhaṅgiko maggo  saṅgahito''ti?<br/><br/>[03] ``na kho, āvuso visākha, ariyena aṭṭhaṅgikena  maggena tayo khandhā saṅgahitā; tīhi ca kho, āvuso visākha,  khandhehi ariyo aṭṭhaṅgiko maggo saṅgahito. yā cāvuso visākha,  sammāvācā yo ca sammākammanto yo ca sammāājīvo ime dhammā ^a^T1.0550^ea^  sīlakkhandhe saṅgahitā. yo ca sammāvāyāmo yā ca sammāsati yo  ca sammāsamādhi ime dhammā samādhikkhandhe saṅgahitā. yā ca  sammādiṭṭhi yo ca sammāsaṅkappo, ime dhammā paññākkhandhe  saṅgahitā''ti.<br/><br/>[03] ``katamo panāyye, samādhi, katame dhammā samādhinimittā,  katame dhammā samādhiparikkhārā, katamā samādhibhāvanā''ti?<br/><br/>[03] ``yā kho, āvuso visākha, cittassa ekaggatā ayaṃ samādhi; cattāro  satipaṭṭhānā samādhinimittā; cattāro sammappadhānā samādhiparikkhārā.  yā tesaṃyeva dhammānaṃ āsevanā bhāvanā bahulīkammaṃ, ayaṃ ettha  samādhibhāvanā''ti. <br/><br/>[03] 463^b^.^eb^ ``kati panāyye, saṅkhārā''ti?<br/><br/>[03] ``tayome, āvuso visākha, saṅkhārā -- kāyasaṅkhāro, vacīsaṅkhāro,  cittasaṅkhāro''ti.<br/><br/>[03] ``katamo panāyye, kāyasaṅkhāro, katamo  vacīsaṅkhāro, katamo cittasaṅkhāro''ti?<br/><br/>[03] ``assāsapassāsā kho, āvuso visākha, kāyasaṅkhāro, vitakkavicārā vacīsaṅkhāro,  saññā ca vedanā ca cittasaṅkhāro''ti.<br/><br/>[03] ``kasmā panāyye,  assāsapassāsā kāyasaṅkhāro, kasmā vitakkavicārā vacīsaṅkhāro,  kasmā saññā ca vedanā ca cittasaṅkhāro''ti?<br/><br/>[03] ``assāsapassāsā  kho, āvuso ^a^M1.0376^ea^ visākha, kāyikā ete dhammā kāyappaṭibaddhā, tasmā  assāsapassāsā kāyasaṅkhāro. pubbe kho, āvuso visākha,  vitakketvā vicāretvā pacchā vācaṃ bhindati, tasmā vitakkavicārā  vacīsaṅkhāro. saññā ca vedanā ca cetasikā ete dhammā ^a^T1.0551^ea^  cittappaṭibaddhā, tasmā saññā ca vedanā ca cittasaṅkhāro''ti. <br/><br/>[03] 464^b^.^eb^ ``kathaṃ ^a^V1.0383^ea^ panāyye, saññāvedayitanirodhasamāpatti  hotī''ti?<br/><br/>[03] ``na kho, āvuso visākha, saññāvedayitanirodhaṃ  samāpajjantassa bhikkhuno evaṃ hoti -- `ahaṃ saññāvedayitanirodhaṃ  samāpajjissa'nti vā, `ahaṃ saññāvedayitanirodhaṃ samāpajjāmī'ti vā,  `ahaṃ saññāvedayitanirodhaṃ samāpanno'ti vā. atha khvāssa pubbeva  tathā cittaṃ bhāvitaṃ hoti yaṃ taṃ tathattāya upanetī''ti.<br/><br/>[03] ``saññāvedayitanirodhaṃ samāpajjantass ^a^P1.0302^ea^  panāyye, bhikkhuno katame dhammā paṭhamaṃ nirujjhanti -- yadi vā  kāyasaṅkhāro, yadi vā vacīsaṅkhāro, yadi vā cittasaṅkhāro''ti?  ``saññāvedayitanirodhaṃ samāpajjantassa kho, āvuso visākha,  bhikkhuno paṭhamaṃ nirujjhati vacīsaṅkhāro, tato kāyasaṅkhāro, tato  cittasaṅkhāro''ti.<br/><br/>[03] ``kathaṃ panāyye, saññāvedayitanirodhasamāpattiyā vuṭṭhānaṃ  hotī''ti?<br/><br/>[03] ``na kho, āvuso visākha,  saññāvedayitanirodhasamāpattiyā vuṭṭhahantassa bhikkhuno evaṃ hoti --  `ahaṃ saññāvedayitanirodhasamāpattiyā vuṭṭhahissa'nti vā, `ahaṃ  saññāvedayitanirodhasamāpattiyā vuṭṭhahāmī'ti vā, `ahaṃ  saññāvedayitanirodhasamāpattiyā vuṭṭhito'ti vā. atha khvāssa pubbeva  tathā cittaṃ bhāvitaṃ hoti yaṃ taṃ tathattāya upanetī''ti.<br/><br/>[03] ``saññāvedayitanirodhasamāpattiyā vuṭṭhahantassa panāyye,  bhikkhuno katame dhammā paṭhamaṃ uppajjanti -- yadi vā kāyasaṅkhāro,  yadi vā vacīsaṅkhāro, yadi ^a^T1.0552^ea^ vā cittasaṅkhāro''ti?  ``saññāvedayitanirodhasamāpattiyā vuṭṭhahantassa kho, āvuso visākha,  bhikkhuno paṭhamaṃ uppajjati cittasaṅkhāro, tato kāyasaṅkhāro, tato  vacīsaṅkhāro''ti.<br/><br/>[03] ``saññāvedayitanirodhasamāpattiyā vuṭṭhitaṃ panāyye, bhikkhuṃ  kati phassā phusantī''ti? ``saññāvedayitanirodhasamāpattiyā  vuṭṭhitaṃ kho, āvuso ^a^M1.0377^ea^ visākha, bhikkhuṃ tayo phassā phusanti --  suññato phasso, animitto phasso, appaṇihito phasso''ti.<br/><br/>[03] ``saññāvedayitanirodhasamāpattiyā vuṭṭhitassa panāyye,  bhikkhuno kiṃninnaṃ cittaṃ hoti kiṃpoṇaṃ kiṃpabbhāra''nti?  ``saññāvedayitanirodhasamāpattiyā vuṭṭhitassa kho, āvuso visākha,  bhikkhuno vivekaninnaṃ cittaṃ hoti, vivekapoṇaṃ vivekapabbhāra''nti. <br/><br/>[03] 465^b^.^eb^ ``kati ^a^V1.0384^ea^ panāyye, vedanā''ti?<br/><br/>[03] ``tisso kho imā, āvuso visākha, vedanā -- sukhā vedanā, dukkhā vedanā,  adukkhamasukhā vedanā''ti.<br/><br/>[03] ``katamā panāyye, sukhā vedanā,  katamā dukkhā vedanā, katamā adukkhamasukhā vedanā''ti?<br/><br/>[03] ``yaṃ kho, āvuso visākha, kāyikaṃ vā cetasikaṃ vā sukhaṃ sātaṃ  vedayitaṃ -- ayaṃ sukhā vedanā. yaṃ kho, āvuso visākha, kāyikaṃ  vā cetasikaṃ vā dukkhaṃ asātaṃ vedayitaṃ -- ayaṃ dukkhā vedanā. yaṃ  kho, āvuso visākha, kāyikaṃ vā cetasikaṃ vā neva sātaṃ nāsātaṃ  vedayitaṃ -- ayaṃ adukkhamasukhā ^a^P1.0303^ea^ vedanā''ti.<br/><br/>[03] ``sukhā panāyye, vedanā kiṃsukhā kiṃdukkhā, dukkhā vedanā  kiṃsukhā kiṃdukkhā, adukkhamasukhā vedanā kiṃsukhā kiṃdukkhā''ti?<br/><br/>[03] ``sukhā kho, āvuso visākha, vedanā ṭhitisukhā  vipariṇāmadukkhā; dukkhā vedanā ṭhitidukkhā vipariṇāmasukhā ^a^T1.0553^ea^;  adukkhamasukhā vedanā ñāṇasukhā aññāṇadukkhā''ti.<br/><br/>[03] ``sukhāya panāyye, vedanāya kiṃ anusayo anuseti, dukkhāya  vedanāya kiṃ anusayo anuseti, adukkhamasukhāya vedanāya kiṃ  anusayo anusetī''ti?<br/><br/>[03] ``sukhāya kho, āvuso visākha, vedanāya  rāgānusayo anuseti, dukkhāya vedanāya paṭighānusayo anuseti,  adukkhamasukhāya vedanāya avijjānusayo anusetī''ti.<br/><br/>[03] ``sabbāya nu kho, ayye, sukhāya vedanāya rāgānusayo  anuseti, sabbāya dukkhāya vedanāya paṭighānusayo anuseti, sabbāya  adukkhamasukhāya vedanāya avijjānusayo anusetī''ti?<br/><br/>[03] ``na kho, āvuso visākha, sabbāya sukhāya vedanāya rāgānusayo anuseti, na  sabbāya dukkhāya vedanāya paṭighānusayo anuseti, na sabbāya  adukkhamasukhāya vedanāya avijjānusayo anusetī''ti.<br/><br/>[03] ``sukhāya ^a^M1.0378^ea^ panāyye, vedanāya kiṃ pahātabbaṃ, dukkhāya vedanāya  kiṃ pahātabbaṃ, adukkhamasukhāya vedanāya kiṃ pahātabba''nti?<br/><br/>[03] ``sukhāya kho, āvuso visākha, vedanāya rāgānusayo pahātabbo,  dukkhāya vedanāya paṭighānusayo pahātabbo, adukkhamasukhāya vedanāya  avijjānusayo pahātabbo''ti.<br/><br/>[03] ``sabbāya ^a^V1.0385^ea^ nu kho, ayye, sukhāya vedanāya rāgānusayo  pahātabbo, sabbāya dukkhāya vedanāya paṭighānusayo pahātabbo, sabbāya  adukkhamasukhāya vedanāya avijjānusayo pahātabbo''ti?<br/><br/>[03] ``na kho, āvuso visākha, sabbāya sukhāya vedanāya rāgānusayo pahātabbo, na  sabbāya dukkhāya vedanāya paṭighānusayo pahātabbo ^a^T1.0554^ea^, na sabbāya  adukkhamasukhāya vedanāya avijjānusayo pahātabbo. idhāvuso  visākha, bhikkhu vivicceva kāmehi vivicca akusalehi dhammehi  savitakkaṃ savicāraṃ vivekajaṃ pītisukhaṃ paṭhamaṃ jhānaṃ upasampajja  viharati. rāgaṃ tena pajahati, na tattha rāgānusayo anuseti.  idhāvuso visākha, bhikkhu iti paṭisañcikkhati -- `kudāssu  nāmāhaṃ tadāyatanaṃ upasampajja viharissāmi yadariyā etarahi āyatanaṃ  upasampajja viharantī'ti? iti anuttaresu vimokkhesu pihaṃ  upaṭṭhāpayato ^a^P1.0304^ea^ uppajjati pihāppaccayā domanassaṃ.  paṭighaṃ tena pajahati, na tattha paṭighānusayo anuseti. idhāvuso  visākha, bhikkhu sukhassa ca pahānā, dukkhassa ca pahānā, pubbeva  somanassadomanassānaṃ atthaṅgamā, adukkhamasukhaṃ upekkhāsatipārisuddhiṃ  catutthaṃ jhānaṃ upasampajja viharati. avijjaṃ tena pajahati, na tattha  avijjānusayo anusetī''ti. <br/><br/>[03] 466^b^.^eb^ ``sukhāya panāyye, vedanāya kiṃ paṭibhāgo''ti?<br/><br/>[03] ``sukhāya kho, āvuso visākha, vedanāya dukkhā vedanā  paṭibhāgo''ti.<br/><br/>[03] ``dukkhāya pannāyye, vedanāya kiṃ paṭibhāgo''ti?<br/><br/>[03] ``dukkhāya kho, āvuso visākha, vedanāya sukhā vedanā paṭibhāgo''ti.<br/><br/>[03] ``adukkhamasukhāya panāyye, vedanāya kiṃ paṭibhāgo''ti?<br/><br/>[03] ``adukkhamasukhāya kho, āvuso visākha, vedanāya avijjā paṭibhāgo''ti.<br/><br/>[03] ``avijjāya panāyye, kiṃ paṭibhāgo''ti?<br/><br/>[03] ``avijjāya kho, āvuso visākha, vijjā paṭibhāgo''ti.<br/><br/>[03] ``vijjāya panāyye, kiṃ paṭibhāgo''ti?<br/><br/>[03] ``vijjāya kho, āvuso visākha, vimutti paṭibhāgo''ti.<br/><br/>[03] ``vimuttiyā panāyye ^a^T1.0555^ea^, kiṃ paṭibhāgo''ti?<br/><br/>[03] ``vimuttiyā kho, āvuso visākha, nibbānaṃ paṭibhāgo''ti.<br/><br/>[03] ``nibbānassa panāyye, kiṃ paṭibhāgo''ti? ``accayāsi, āvuso  {accasarāvuso (sī0 pī0), accassarāvuso (syā0 kaṃ0)} visākha,  pañhaṃ, nāsakkhi pañhānaṃ pariyantaṃ gahetuṃ. nibbānogadhañhi, āvuso  visākha, brahmacariyaṃ, nibbānaparāyanaṃ nibbānapariyosānaṃ.  ākaṅkhamāno ca tvaṃ, āvuso visākha, bhagavantaṃ upasaṅkamitvā  etamatthaṃ puccheyyāsi, yathā ca te bhagavā byākaroti tathā naṃ  dhāreyyāsī''ti. <br/><br/>[03] 467^b^.^eb^ atha kho visākho upāsako dhammadinnāya  bhikkhuniyā bhāsitaṃ abhinanditvā anumoditvā uṭṭhāyāsanā dhammadinnaṃ  bhikkhuniṃ abhivādetvā padakkhiṇaṃ katvā yena bhagavā tenupasaṅkami;  upasaṅkamitvā bhagavantaṃ abhivādetvā ekamantaṃ nisīdi. ekamantaṃ  nisinno kho visākho upāsako yāvatako ahosi dhammadinnāya  bhikkhuniyā saddhiṃ kathāsallāpo taṃ sabbaṃ bhagavato ārocesi. evaṃ  vutte, bhagavā visākhaṃ upāsakaṃ etadavoca -- ``paṇḍitā, visākha,  dhammadinnā bhikkhunī, mahāpaññā, visākha, dhammadinnā bhikkhunī.  maṃ cepi tvaṃ, visākha, etamatthaṃ puccheyyāsi, ahampi taṃ evamevaṃ  byākareyyaṃ, yathā ^a^P1.0305^ea^ taṃ dhammadinnāya bhikkhuniyā  byākataṃ. eso cevetassa {esovetassa (syā0 kaṃ0)} attho. evañca naṃ  {evametaṃ (sī0 syā0 kaṃ0)} dhārehī''ti.<br/><br/>[03] idamavoca bhagavā. attamano visākho upāsako bhagavato  bhāsitaṃ abhinandīti. <br/><br/>[06] cūḷavedallasuttaṃ niṭṭhitaṃ catutthaṃ. 


volume: 28
item: 69
title: verañjakasuttaṃ^mahāvedallasuttaṃ^cūḷavedallasuttaṃ^cūḷadhammasamādānasuttaṃ^
content:
  [03] 468^b^.^eb^ evaṃ ^a^T1.0556^ea^ ^a^V1.0387^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. tatra kho bhagavā  bhikkhū āmantesi -- ``bhikkhavo''ti. ``bhadante''ti te bhikkhū  bhagavato paccassosuṃ. bhagavā etadavoca -- ``cattārimāni,  bhikkhave, dhammasamādānāni. katamāni cattāri? atthi, bhikkhave,  dhammasamādānaṃ paccuppannasukhaṃ āyatiṃ dukkhavipākaṃ; atthi, bhikkhave ^a^M1.0380^ea^,  dhammasamādānaṃ paccuppannadukkhañceva āyatiñca dukkhavipākaṃ; atthi,  bhikkhave, dhammasamādānaṃ paccuppannadukkhaṃ āyatiṃ sukhavipākaṃ; atthi,  bhikkhave, dhammasamādānaṃ paccuppannasukhañceva āyatiñca sukhavipākaṃ''. <br/><br/>[03] 469^b^.^eb^ ``katamañca, bhikkhave, dhammasamādānaṃ  paccuppannasukhaṃ āyatiṃ dukkhavipākaṃ? santi, bhikkhave, eke  samaṇabrāhmaṇā evaṃvādino evaṃdiṭṭhino -- `natthi kāmesu doso'ti.  te kāmesu pātabyataṃ āpajjanti. te kho moḷibaddhāhi {moḷibandhāhi (syā0  kaṃ0 ka0)}  paribbājikāhi paricārenti. te evamāhaṃsu -- `kiṃsu nāma te  bhonto samaṇabrāhmaṇā kāmesu anāgatabhayaṃ sampassamānā kāmānaṃ  pahānamāhaṃsu, kāmānaṃ pariññaṃ paññapenti? sukho imissā  paribbājikāya taruṇāya mudukāya lomasāya bāhāya samphasso'ti  te kāmesu pātabyataṃ āpajjanti. te kāmesu pātabyataṃ āpajjitvā  kāyassa bhedā paraṃ maraṇā apāyaṃ ^a^T1.0557^ea^ duggatiṃ vinipātaṃ nirayaṃ upapajjanti.  te tattha dukkhā tibbā kharā kaṭukā vedanā vedayanti. te  evamāhaṃsu -- `idaṃ kho te bhonto samaṇabrāhmaṇā kāmesu anāgatabhayaṃ  sampassamānā kāmānaṃ pahānamāhaṃsu, kāmānaṃ pariññaṃ paññapenti, ime  hi mayaṃ kāmahetu kāmanidānaṃ ^a^P1.0306^ea^ dukkhā tibbā kharā  kaṭukā vedanā vedayāmā'ti. seyyathāpi, bhikkhave, gimhānaṃ pacchime  māse māluvāsipāṭikā phaleyya. atha kho taṃ, bhikkhave,  māluvābījaṃ aññatarasmiṃ sālamūle nipateyya. atha kho, bhikkhave,  yā tasmiṃ sāle adhivatthā devatā sā bhītā saṃviggā santāsaṃ  āpajjeyya. atha kho, bhikkhave, tasmiṃ sāle adhivatthāya devatāya  mittāmaccā ñātisālohitā ārāmadevatā vanadevatā rukkhadevatā  osadhitiṇavanappatīsu adhivatthā devatā saṅgamma samāgamma evaṃ  samassāseyyuṃ -- `mā bhavaṃ bhāyi, mā bhavaṃ bhāyi; appeva nāmetaṃ  māluvābījaṃ ^a^V1.0388^ea^ moro vā gileyya {moro vā gileyya, godhā vā  khādeyya (ka0)}, mago vā khādeyya, davaḍāho {vanadāho (ka0)} vā  ḍaheyya, vanakammikā vā uddhareyyuṃ, upacikā vā uṭṭhaheyyuṃ {udrabheyyuṃ (sī0 pī0  ka0)}, abījaṃ vā  panassā'ti. atha kho taṃ, bhikkhave, māluvābījaṃ neva moro  gileyya, na mago khādeyya, na davaḍāho ḍaheyya, na vanakammikā  uddhareyyuṃ, na upacikā uṭṭhaheyyuṃ, bījañca panassa taṃ pāvussakena meghena  abhippavuṭṭhaṃ ^a^M1.0381^ea^ sammadeva viruheyya. sāssa māluvālatā taruṇā mudukā  lomasā vilambinī, sā taṃ sālaṃ upaniseveyya. atha kho,  bhikkhave, tasmiṃ sāle adhivatthāya devatāya evamassa -- `kiṃsu  nāma te ^a^T1.0558^ea^ bhonto mittāmaccā ñātisālohitā ārāmadevatā vanadevatā  rukkhadevatā osadhitiṇavanappatīsu adhivatthā devatā māluvābīje  anāgatabhayaṃ sampassamānā saṅgamma samāgamma evaṃ samassāsesuṃ {samassāseyyuṃ  (ka0)} -- ``mā  bhavaṃ bhāyi mā bhavaṃ bhāyi, appeva nāmetaṃ māluvābījaṃ moro vā  gileyya, mago vā khādeyya, davaḍāho vā ḍaheyya, vanakammikā vā  uddhareyyuṃ, upacikā vā uṭṭhaheyyuṃ, abījaṃ vā panassā''ti; sukho  imissā māluvālatāya taruṇāya mudukāya lomasāya vilambiniyā  samphasso'ti. sā taṃ sālaṃ anuparihareyya. sā taṃ sālaṃ  anupariharitvā upari viṭabhiṃ {viṭapaṃ (syā0 ṭṭha0)} kareyya. upari viṭabhiṃ karitvā  oghanaṃ janeyya. oghanaṃ janetvā ye tassa sālassa mahantā mahantā  khandhā te padāleyya. atha kho, bhikkhave, tasmiṃ sāle adhivatthāya  devatāya evamassa -- `idaṃ kho te bhonto mittāmaccā  ñātisālohitā ārāmadevatā vanadevatā rukkhadevatā  osadhitiṇavanappatīsu adhivatthā devatā māluvābīje anāgatabhayaṃ  sampassamānā saṅgamma samāgamma evaṃ samassāsesuṃ {samassāseyyuṃ (ka0)}   -- ``mā bhavaṃ bhāyi mā  bhavaṃ bhāyi, appeva nāmetaṃ māluvābījaṃ moro vā gileyya, mago  ^a^P1.0307^ea^ vā khādeyya, davaḍāho vā ḍaheyya, vanakammikā  vā uddhareyyuṃ, upacikā vā uṭṭhaheyyuṃ abījaṃ vā panassā''ti. yañcāhaṃ {yaṃ vāhaṃ  (ka0), svāhaṃ (syā0 kaṃ0)}   māluvābījahetu dukkhā tibbā kharā kaṭukā vedanā vedayāmī'ti.  evameva kho, bhikkhave, santi eke samaṇabrāhmaṇā evaṃvādino  evaṃdiṭṭhino `natthi kāmesu doso'ti ^a^T1.0559^ea^. te kāmesu pātabyataṃ  āpajjanti. te moḷibaddhāhi paribbājikāhi paricārenti. te  evamāhaṃsu -- `kiṃsu nāma te bhonto samaṇabrāhmaṇā kāmesu anāgatabhayaṃ  sampassamānā kāmānaṃ pahānamāhaṃsu, kāmānaṃ pariññaṃ paññapenti? sukho  imissā paribbājikāya taruṇāya mudukāya lomasāya bāhāya  samphasso'ti. te kāmesu pātabyataṃ āpajjanti. te kāmesu pātabyataṃ  āpajjitvā kāyassa bhedā paraṃ maraṇā apāyaṃ duggatiṃ vinipātaṃ nirayaṃ  upapajjanti. te tattha dukkhā tibbā kharā ^a^M1.0382^ea^ kaṭukā vedanā vedayanti.  te evamāhaṃsu -- `idaṃ kho te bhonto samaṇabrāhmaṇā kāmesu anāgatabhayaṃ  sampassamānā kāmānaṃ pahānamāhaṃsu, kāmānaṃ pariññaṃ paññapenti. ime  hi ^a^V1.0389^ea^ mayaṃ kāmahetu kāmanidānaṃ dukkhā tibbā kharā kaṭukā vedanā  vedayāmā'ti. idaṃ vuccati, bhikkhave, dhammasamādānaṃ paccuppannasukhaṃ  āyatiṃ dukkhavipākaṃ. <br/><br/>[03] 470^b^.^eb^ ``katamañca, bhikkhave, dhammasamādānaṃ  paccuppannadukkhañceva āyatiñca dukkhavipākaṃ? idha, bhikkhave, ekacco  acelako hoti muttācāro hatthāpalekhano, naehibhaddantiko,  natiṭṭhabhaddantiko, nābhihaṭaṃ, na uddissakataṃ, na nimantanaṃ sādiyati,  so na kumbhimukhā paṭiggaṇhāti, na kaḷopimukhā paṭiggaṇhāti, na  eḷakamantaraṃ, na daṇḍamantaraṃ, na musalamantaraṃ, na dvinnaṃ bhuñjamānānaṃ,  na gabbhiniyā, na pāyamānāya, na purisantaragatāya, na saṅkittīsu,  na yattha sā upaṭṭhito ^a^T1.0560^ea^ hoti, na yattha makkhikā saṇḍasaṇḍacārinī,  na macchaṃ, na maṃsaṃ, na suraṃ, na merayaṃ, na thusodakaṃ pivati. so  ekāgāriko vā hoti ekālopiko, dvāgāriko vā hoti  dvālopiko...pe0... sattāgāriko vā hoti sattālopiko.  ekissāpi dattiyā yāpeti, dvīhipi dattīhi yāpeti...  sattahipi dattīhi yāpeti. ekāhikampi āhāraṃ āhāreti,  dvīhikampi āhāraṃ āhāreti... sattāhikampi āhāraṃ āhāreti.  iti evarūpaṃ addhamāsikampi pariyāyabhattabhojanānuyogamanuyutto  viharati. so sākabhakkho vā hoti ^a^P1.0308^ea^,  sāmākabhakkho vā hoti, nīvārabhakkho vā hoti, daddulabhakkho vā  hoti, haṭabhakkho vā hoti, kaṇabhakkho vā hoti, ācāmabhakkho vā  hoti, piññākabhakkho vā hoti, tiṇabhakkho vā hoti, gomayabhakkho  vā hoti, vanamūlaphalāhāro yāpeti pavattaphalabhojī. so sāṇānipi  dhāreti, masāṇānipi dhāreti, chavadussānipi dhāreti, paṃsukūlānipi  dhāreti, tirīṭānipi dhāreti, ajinampi dhāreti, ajinakkhipampi  dhāreti, kusacīrampi dhāreti, vākacīrampi dhāreti, phalakacīrampi  dhāreti, kesakambalampi dhāreti, vāḷakambalampi dhāreti,  ulūkapakkhampi dhāreti, kesamassulocakopi hoti,  kesamassulocanānuyogamanuyutto, ubbhaṭṭhakopi hoti, āsanapaṭikkhitto,  ukkuṭikopi hoti ukkuṭikappadhānamanuyutto, kaṇṭakāpassayikopi hoti,  kaṇṭakāpassaye seyyaṃ ^a^M1.0383^ea^ kappeti {passa ma0 ni0 1.155 mahāsīhanādasutte}, sāyatatiyakampi  udakorohanānuyogamanuyutto viharati. iti evarūpaṃ anekavihitaṃ  kāyassa ātāpanaparitāpanānuyogamanuyutto viharati ^a^T1.0561^ea^. so kāyassa bhedā  paraṃ maraṇā apāyaṃ duggatiṃ vinipātaṃ nirayaṃ upapajjati. idaṃ  vuccati, bhikkhave, dhammasamādānaṃ paccuppannadukkhañceva āyatiñca  dukkhavipākaṃ. <br/><br/>[03] 471^b^.^eb^ ``katamañca, bhikkhave, dhammasamādānaṃ  paccuppannadukkhaṃ āyatiṃ sukhavipākaṃ? idha ^a^V1.0390^ea^, bhikkhave, ekacco  pakatiyā tibbarāgajātiko hoti, so abhikkhaṇaṃ rāgajaṃ dukkhaṃ  domanassaṃ paṭisaṃvedeti; pakatiyā tibbadosajātiko hoti, so  abhikkhaṇaṃ dosajaṃ dukkhaṃ domanassaṃ paṭisaṃvedeti; pakatiyā  tibbamohajātiko hoti, so abhikkhaṇaṃ mohajaṃ dukkhaṃ domanassaṃ  paṭisaṃvedeti. so sahāpi dukkhena, sahāpi domanassena,  assumukhopi rudamāno paripuṇṇaṃ parisuddhaṃ brahmacariyaṃ carati. so  kāyassa bhedā paraṃ maraṇā sugatiṃ saggaṃ lokaṃ upapajjati. idaṃ  vuccati, bhikkhave, dhammasamādānaṃ paccuppannadukkhaṃ āyatiṃ sukhavipākaṃ. <br/><br/>[03] 472^b^.^eb^ ``katamañca, bhikkhave, dhammasamādānaṃ  paccuppannasukhañceva āyatiñca sukhavipākaṃ? idha, bhikkhave, ekacco  pakatiyā na tibbarāgajātiko hoti, so na abhikkhaṇaṃ rāgajaṃ  dukkhaṃ domanassaṃ paṭisaṃvedeti; pakatiyā na tibbadosajātiko  hoti, so na abhikkhaṇaṃ dosajaṃ dukkhaṃ domanassaṃ paṭisaṃvedeti;  pakatiyā na tibbamohajātiko hoti ^a^P1.0309^ea^, so na  abhikkhaṇaṃ mohajaṃ dukkhaṃ domanassaṃ paṭisaṃvedeti. so vivicceva  kāmehi vivicca akusalehi dhammehi savitakkaṃ savicāraṃ vivekajaṃ ^a^T1.0562^ea^  pītisukhaṃ paṭhamaṃ jhānaṃ upasampajja viharati. vitakkavicārānaṃ  vūpasamā ajjhattaṃ sampasādanaṃ cetaso ekodibhāvaṃ avitakkaṃ avicāraṃ  samādhijaṃ pītisukhaṃ dutiyaṃ jhānaṃ...pe0... tatiyaṃ jhānaṃ...   catutthaṃ jhānaṃ upasampajja viharati.  so kāyassa bhedā paraṃ maraṇā sugatiṃ saggaṃ lokaṃ upapajjati.  idaṃ vuccati, bhikkhave, dhammasamādānaṃ paccuppannasukhañceva āyatiñca  sukhavipākaṃ. imāni kho, bhikkhave, cattāri dhammasamādānānī''ti.<br/><br/>[03] idamavoca ^a^M1.0384^ea^ bhagavā. attamanā te bhikkhū bhagavato bhāsitaṃ  abhinandunti. <br/><br/>[06] cūḷadhammasamādānasuttaṃ niṭṭhitaṃ pañcamaṃ. 


volume: 28
item: 70
title: mahāvedallasuttaṃ^cūḷavedallasuttaṃ^cūḷadhammasamādānasuttaṃ^mahādhammasamādānasuttaṃ^
content:
  [03] 473^b^.^eb^ evaṃ ^a^V1.0391^ea^ ^a^T1.0563^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. tatra kho bhagavā  bhikkhū āmantesi -- ``bhikkhavo''ti. ``bhadante''ti te bhikkhū  bhagavato paccassosuṃ. bhagavā etadavoca -- ``yebhuyyena, bhikkhave,  sattā evaṃkāmā evaṃchandā evaṃadhippāyā -- `aho vata aniṭṭhā  akantā amanāpā dhammā parihāyeyyuṃ, iṭṭhā kantā manāpā dhammā  abhivaḍḍheyyu'nti. tesaṃ, bhikkhave, sattānaṃ evaṃkāmānaṃ evaṃchandānaṃ  evaṃadhippāyānaṃ aniṭṭhā akantā amanāpā dhammā abhivaḍḍhanti, iṭṭhā  kantā manāpā dhammā parihāyanti. tatra tumhe, bhikkhave, kaṃ hetuṃ  paccethā''ti? ``bhagavaṃmūlakā ^a^P1.0310^ea^ no, bhante, dhammā,  bhagavaṃnettikā, bhagavaṃpaṭisaraṇā. sādhu vata, bhante, bhagavantaññeva  paṭibhātu etassa bhāsitassa attho; bhagavato sutvā bhikkhū  dhāressantī''ti. ``tena hi, bhikkhave, suṇātha, sādhukaṃ manasi  karotha, bhāsissāmī''ti. ``evaṃ, bhante''ti kho te bhikkhū  bhagavato paccassosuṃ. bhagavā etadavoca -- <br/><br/>[03] 474^b^.^eb^ ``idha, bhikkhave, assutavā puthujjano,  ariyānaṃ adassāvī ariyadhammassa akovido ariyadhamme avinīto,  sappurisānaṃ adassāvī sappurisadhammassa akovido sappurisadhamme  avinīto, sevitabbe dhamme na jānāti asevitabbe dhamme na  jānāti, bhajitabbe ^a^T1.0564^ea^ dhamme na jānāti abhajitabbe dhamme na jānāti.  so sevitabbe dhamme ajānanto asevitabbe dhamme ajānanto,  bhajitabbe dhamme ajānanto abhajitabbe dhamme ajānanto, asevitabbe  dhamme sevati sevitabbe dhamme na sevati, abhajitabbe dhamme bhajati  bhajitabbe dhamme na bhajati. tassa asevitabbe dhamme sevato  sevitabbe dhamme asevato, abhajitabbe dhamme bhajato bhajitabbe dhamme  abhajato aniṭṭhā akantā amanāpā dhammā ^a^M1.0385^ea^ abhivaḍḍhanti, iṭṭhā kantā  manāpā dhammā parihāyanti. taṃ kissa hetu? evañhetaṃ, bhikkhave,  hoti yathā taṃ aviddasuno.<br/><br/>[03] ``sutavā ca kho, bhikkhave, ariyasāvako, ariyānaṃ dassāvī  ariyadhammassa kovido ariyadhamme ^a^V1.0392^ea^ suvinīto, sappurisānaṃ dassāvī  sappurisadhammassa kovido sappurisadhamme suvinīto, sevitabbe dhamme  jānāti asevitabbe dhamme jānāti, bhajitabbe dhamme jānāti  abhajitabbe dhamme jānāti. so sevitabbe dhamme jānanto  asevitabbe dhamme jānanto, bhajitabbe dhamme jānanto abhajitabbe  dhamme jānanto, asevitabbe dhamme na sevati sevitabbe dhamme sevati,  abhajitabbe dhamme na bhajati bhajitabbe dhamme bhajati. tassa  asevitabbe dhamme asevato sevitabbe dhamme sevato, abhajitabbe dhamme  abhajato bhajitabbe dhamme bhajato, aniṭṭhā akantā amanāpā dhammā  parihāyanti, iṭṭhā kantā manāpā dhammā abhivaḍḍhanti. taṃ ^a^T1.0565^ea^ kissa  hetu? evañhetaṃ, bhikkhave, hoti yathā taṃ viddasuno. <br/><br/>[03] 475^b^.^eb^ ``cattārimāni, bhikkhave, dhammasamādānāni.  katamāni cattāri? atthi, bhikkhave, dhammasamādānaṃ  paccuppannadukkhañceva āyatiñca dukkhavipākaṃ; atthi, bhikkhave,  dhammasamādānaṃ ^a^P1.0311^ea^ paccuppannasukhaṃ āyatiṃ dukkhavipākaṃ;  atthi, bhikkhave, dhammasamādānaṃ paccuppannadukkhaṃ āyatiṃ sukhavipākaṃ;  atthi, bhikkhave, dhammasamādānaṃ paccuppannasukhañceva āyatiñca  sukhavipākaṃ. <br/><br/>[03] 476^b^.^eb^ ``tatra, bhikkhave, yamidaṃ {yadidaṃ (sī0)} dhammasamādānaṃ  paccuppannadukkhañceva āyatiñca dukkhavipākaṃ, taṃ avidvā avijjāgato  yathābhūtaṃ nappajānāti -- `idaṃ kho dhammasamādānaṃ paccuppannadukkhañceva  āyatiñca dukkhavipāka'nti. taṃ avidvā avijjāgato yathābhūtaṃ  appajānanto taṃ sevati, taṃ na parivajjeti. tassa taṃ sevato, taṃ  aparivajjayato, aniṭṭhā akantā amanāpā dhammā abhivaḍḍhanti, iṭṭhā  kantā manāpā dhammā parihāyanti. taṃ kissa hetu? evañhetaṃ,  bhikkhave, hoti yathā taṃ aviddasuno.<br/><br/>[03] ``tatra, bhikkhave, yamidaṃ dhammasamādānaṃ paccuppannasukhaṃ āyatiṃ  dukkhavipākaṃ taṃ avidvā avijjāgato yathābhūtaṃ nappajānāti -- `idaṃ  kho dhammasamādānaṃ paccuppannasukhaṃ ^a^M1.0386^ea^ āyatiṃ dukkhavipāka'nti. taṃ  avidvā avijjāgato yathābhūtaṃ appajānanto taṃ sevati, taṃ na  parivajjeti. tassa taṃ sevato, taṃ ^a^T1.0566^ea^ aparivajjayato, aniṭṭhā akantā  amanāpā dhammā abhivaḍḍhanti, iṭṭhā kantā manāpā dhammā parihāyanti.  taṃ kissa hetu? evañhetaṃ, bhikkhave, hoti yathā taṃ aviddasuno.<br/><br/>[03] ``tatra ^a^V1.0393^ea^, bhikkhave, yamidaṃ dhammasamādānaṃ paccuppannadukkhaṃ āyatiṃ  sukhavipākaṃ, taṃ avidvā avijjāgato yathābhūtaṃ nappajānāti -- `idaṃ  kho dhammasamādānaṃ paccuppannadukkhaṃ āyatiṃ sukhavipāka'nti. taṃ  avidvā avijjāgato yathābhūtaṃ appajānanto taṃ na sevati, taṃ  parivajjeti. tassa taṃ asevato, taṃ parivajjayato, aniṭṭhā ^a^P1.0312^ea^  akantā amanāpā dhammā abhivaḍḍhanti, iṭṭhā kantā manāpā  dhammā parihāyanti. taṃ kissa hetu? evañhetaṃ, bhikkhave, hoti  yathā taṃ aviddasuno.<br/><br/>[03] ``tatra, bhikkhave, yamidaṃ dhammasamādānaṃ paccuppannasukhañceva  āyatiñca sukhavipākaṃ, taṃ avidvā avijjāgato yathābhūtaṃ nappajānāti  -- `idaṃ kho dhammasamādānaṃ paccuppannasukhañceva āyatiñca  sukhavipāka'nti. taṃ avidvā avijjāgato yathābhūtaṃ appajānanto taṃ  na sevati, taṃ parivajjeti. tassa taṃ asevato, taṃ parivajjayato,  aniṭṭhā akantā amanāpā dhammā abhivaḍḍhanti, iṭṭhā kantā manāpā  dhammā parihāyanti. taṃ kissa hetu? evañhetaṃ, bhikkhave, hoti  yathā taṃ aviddasuno. <br/><br/>[03] 477^b^.^eb^ ``tatra, bhikkhave, yamidaṃ dhammasamādānaṃ  paccuppannadukkhañceva āyatiñca dukkhavipākaṃ taṃ vidvā vijjāgato  yathābhūtaṃ pajānāti -- `idaṃ ^a^T1.0567^ea^ kho dhammasamādānaṃ paccuppannadukkhañceva  āyatiñca dukkhavipāka'nti. taṃ vidvā vijjāgato yathābhūtaṃ  pajānanto taṃ na sevati, taṃ parivajjeti. tassa taṃ asevato, taṃ  parivajjayato, aniṭṭhā akantā amanāpā dhammā parihāyanti, iṭṭhā  kantā manāpā dhammā abhivaḍḍhanti. taṃ kissa hetu? evañhetaṃ,  bhikkhave, hoti yathā taṃ viddasuno.<br/><br/>[03] ``tatra, bhikkhave, yamidaṃ dhammasamādānaṃ paccuppannasukhaṃ āyatiṃ  dukkhavipākaṃ taṃ vidvā vijjāgato yathābhūtaṃ pajānāti -- `idaṃ kho  dhammasamādānaṃ paccuppannasukhaṃ āyatiṃ dukkhavipāka'nti. taṃ vidvā  vijjāgato yathābhūtaṃ pajānanto taṃ na sevati, taṃ parivajjeti. tassa  taṃ asevato, taṃ parivajjayato ^a^M1.0387^ea^, aniṭṭhā akantā amanāpā dhammā  parihāyanti, iṭṭhā kantā manāpā dhammā abhivaḍḍhanti. taṃ kissa  hetu? evañhetaṃ, bhikkhave, hoti yathā taṃ viddasuno.<br/><br/>[03] ``tatra ^a^V1.0394^ea^, bhikkhave, yamidaṃ dhammasamādānaṃ paccuppannadukkhaṃ āyatiṃ  sukhavipākaṃ taṃ vidvā vijjāgato yathābhūtaṃ pajānāti -- `idaṃ kho  dhammasamādānaṃ paccuppannadukkhaṃ āyatiṃ sukhavipāka'nti. taṃ vidvā  vijjāgato yathābhūtaṃ pajānanto taṃ sevati, taṃ na parivajjeti. tassa  taṃ sevato, taṃ aparivajjayato, aniṭṭhā akantā amanāpā dhammā  parihāyanti, iṭṭhā kantā manāpā dhammā abhivaḍḍhanti. taṃ kissa  hetu? evañhetaṃ, bhikkhave, hoti yathā taṃ viddasuno.<br/><br/>[03] ``tatra, bhikkhave, yamidaṃ dhammasamādānaṃ paccuppannasukhañceva  āyatiñca sukhavipākaṃ ^a^T1.0568^ea^ taṃ vidvā vijjāgato yathābhūtaṃ pajānāti --  `idaṃ kho dhammasamādānaṃ paccuppannasukhañceva āyatiñca  sukhavipāka'nti. taṃ vidvā vijjāgato yathābhūtaṃ pajānanto taṃ  sevati, taṃ na parivajjeti. tassa taṃ sevato, taṃ aparivajjayato,  aniṭṭhā akantā amanāpā dhammā parihāyanti, iṭṭhā kantā manāpā  dhammā abhivaḍḍhanti. taṃ kissa hetu? evañhetaṃ, bhikkhave, hoti  yathā taṃ viddasuno. <br/><br/>[03] 478^b^.^eb^ ``katamañca ^a^P1.0313^ea^, bhikkhave,  dhammasamādānaṃ paccuppannadukkhañceva āyatiñca dukkhavipākaṃ? idha,  bhikkhave, ekacco sahāpi dukkhena sahāpi domanassena pāṇātipātī  hoti, pāṇātipātapaccayā ca dukkhaṃ domanassaṃ paṭisaṃvedeti; sahāpi  dukkhena sahāpi domanassena adinnādāyī hoti, adinnādānapaccayā ca  dukkhaṃ domanassaṃ paṭisaṃvedeti; sahāpi dukkhena sahāpi domanassena  kāmesu micchācārī hoti, kāmesu micchācārapaccayā ca dukkhaṃ  domanassaṃ paṭisaṃvedeti; sahāpi dukkhena sahāpi domanassena  musāvādī hoti, musāvādapaccayā ca dukkhaṃ domanassaṃ paṭisaṃvedeti;  sahāpi dukkhena sahāpi domanassena pisuṇavāco hoti,  pisuṇavācāpaccayā ca dukkhaṃ domanassaṃ paṭisaṃvedeti; sahāpi  dukkhena sahāpi domanassena pharusavāco hoti, pharusavācāpaccayā ca  dukkhaṃ domanassaṃ paṭisaṃvedeti; sahāpi dukkhena sahāpi domanassena  samphappalāpī hoti, samphappalāpapaccayā ca dukkhaṃ domanassaṃ  paṭisaṃvedeti; sahāpi ^a^M1.0388^ea^ dukkhena sahāpi domanassena abhijjhālu  ^a^T1.0569^ea^ hoti, abhijjhāpaccayā ca dukkhaṃ domanassaṃ paṭisaṃvedeti; sahāpi  dukkhena sahāpi domanassena byāpannacitto hoti, byāpādapaccayā ca  dukkhaṃ domanassaṃ paṭisaṃvedeti; sahāpi dukkhena sahāpi domanassena  micchādiṭṭhi hoti, micchādiṭṭhipaccayā ca dukkhaṃ domanassaṃ  paṭisaṃvedeti. so ^a^V1.0395^ea^ kāyassa bhedā paraṃ maraṇā apāyaṃ duggatiṃ  vinipātaṃ nirayaṃ upapajjati. idaṃ vuccati, bhikkhave, dhammasamādānaṃ  paccuppannadukkhañceva āyatiñca dukkhavipākaṃ. <br/><br/>[03] 479^b^.^eb^ ``katamañca, bhikkhave, dhammasamādānaṃ  paccuppannasukhaṃ āyatiṃ dukkhavipākaṃ? idha, bhikkhave, ekacco sahāpi  sukhena sahāpi somanassena pāṇātipātī hoti, pāṇātipātapaccayā ca  sukhaṃ somanassaṃ paṭisaṃvedeti; sahāpi sukhena sahāpi somanassena  adinnādāyī hoti, adinnādānapaccayā ca sukhaṃ somanassaṃ  paṭisaṃvedeti; sahāpi sukhena sahāpi somanassena kāmesumicchācārī  hoti, kāmesumicchācārapaccayā ca sukhaṃ somanassaṃ paṭisaṃvedeti;  sahāpi sukhena sahāpi somanassena musāvādī hoti, musāvādapaccayā  ca sukhaṃ somanassaṃ paṭisaṃvedeti; sahāpi sukhena sahāpi  somanassena pisuṇavāco hoti, pisuṇavācāpaccayā ca sukhaṃ ^a^P1.0314^ea^  somanassaṃ paṭisaṃvedeti; sahāpi sukhena sahāpi  somanassena pharusavāco hoti, pharusavācāpaccayā ca sukhaṃ somanassaṃ  paṭisaṃvedeti; sahāpi sukhena sahāpi somanassena samphappalāpī  hoti, samphappalāpapaccayā ca sukhaṃ somanassaṃ paṭisaṃvedeti; sahāpi ^a^T1.0570^ea^  sukhena sahāpi somanassena abhijjhālu hoti, abhijjhāpaccayā ca  sukhaṃ somanassaṃ paṭisaṃvedeti; sahāpi sukhena sahāpi somanassena  byāpannacitto hoti, byāpādapaccayā ca sukhaṃ somanassaṃ paṭisaṃvedeti;  sahāpi sukhena sahāpi somanassena micchādiṭṭhi hoti,  micchādiṭṭhipaccayā ca sukhaṃ somanassaṃ paṭisaṃvedeti. so kāyassa  bhedā paraṃ maraṇā apāyaṃ duggatiṃ vinipātaṃ nirayaṃ upapajjati. idaṃ  vuccati, bhikkhave, dhammasamādānaṃ paccuppannasukhaṃ āyatiṃ dukkhavipākaṃ. <br/><br/>[03] 480^b^.^eb^ ``katamañca, bhikkhave, dhammasamādānaṃ  paccuppannadukkhaṃ āyatiṃ sukhavipākaṃ? idha, bhikkhave, ekacco  sahāpi dukkhena sahāpi domanassena pāṇātipātā paṭivirato hoti,  pāṇātipātā veramaṇīpaccayā ca dukkhaṃ domanassaṃ paṭisaṃvedeti ^a^M1.0389^ea^;  sahāpi dukkhena sahāpi domanassena adinnādānā paṭivirato hoti,  adinnādānā veramaṇīpaccayā ca dukkhaṃ domanassaṃ paṭisaṃvedeti;  sahāpi dukkhena sahāpi domanassena kāmesumicchācārā paṭivirato  hoti, kāmesumicchācārā veramaṇīpaccayā ca dukkhaṃ domanassaṃ  paṭisaṃvedeti; sahāpi dukkhena sahāpi domanassena musāvādā  paṭivirato hoti, musāvādā veramaṇīpaccayā ca dukkhaṃ domanassaṃ  paṭisaṃvedeti; sahāpi dukkhena sahāpi domanassena pisuṇāya vācāya  paṭivirato hoti ^a^V1.0396^ea^, pisuṇāya vācāya veramaṇīpaccayā ca dukkhaṃ  domanassaṃ paṭisaṃvedeti ^a^T1.0571^ea^; sahāpi dukkhena sahāpi domanassena  pharusāya vācāya paṭivirato hoti, pharusāya vācāya veramaṇīpaccayā  ca dukkhaṃ domanassaṃ paṭisaṃvedeti; sahāpi dukkhena sahāpi  domanassena samphappalāpā paṭivirato hoti, samphappalāpā  veramaṇīpaccayā ca dukkhaṃ domanassaṃ paṭisaṃvedeti; sahāpi dukkhena  sahāpi domanassena anabhijjhālu hoti, anabhijjhāpaccayā ca dukkhaṃ  domanassaṃ paṭisaṃvedeti; sahāpi dukkhena sahāpi domanassena  abyāpannacitto hoti, abyāpādapaccayā ca dukkhaṃ domanassaṃ  paṭisaṃvedeti; sahāpi dukkhena ^a^P1.0315^ea^ sahāpi  domanassena sammādiṭṭhi hoti, sammādiṭṭhipaccayā ca dukkhaṃ domanassaṃ  paṭisaṃvedeti. so kāyassa bhedā paraṃ maraṇā sugatiṃ saggaṃ lokaṃ  upapajjati. idaṃ vuccati, bhikkhave, dhammasamādānaṃ paccuppannadukkhaṃ  āyatiṃ sukhavipākaṃ. <br/><br/>[03] 481^b^.^eb^ ``katamañca, bhikkhave, dhammasamādānaṃ  paccuppannasukhañceva āyatiñca sukhavipākaṃ? idha, bhikkhave, ekacco  sahāpi sukhena sahāpi somanassena pāṇātipātā paṭivirato hoti,  pāṇātipātā veramaṇīpaccayā ca sukhaṃ somanassaṃ paṭisaṃvedeti;  sahāpi sukhena sahāpi somanassena adinnādānā paṭivirato hoti,  adinnādānā veramaṇīpaccayā ca sukhaṃ somanassaṃ paṭisaṃvedeti;  sahāpi sukhena sahāpi somanassena kāmesumicchācārā paṭivirato  hoti, kāmesumicchācārā veramaṇīpaccayā ca sukhaṃ somanassaṃ  paṭisaṃvedeti; sahāpi sukhena ^a^T1.0572^ea^ sahāpi somanassena musāvādā  paṭivirato hoti, musāvādā veramaṇīpaccayā ca sukhaṃ somanassaṃ  paṭisaṃvedeti; sahāpi sukhena sahāpi somanassena pisuṇāya vācāya  paṭivirato hoti, pisuṇāya vācāya ^a^M1.0390^ea^ veramaṇīpaccayā ca sukhaṃ  somanassaṃ paṭisaṃvedeti; sahāpi sukhena sahāpi somanassena  pharusāya vācāya paṭivirato hoti, pharusāya vācāya veramaṇīpaccayā  ca sukhaṃ somanassaṃ paṭisaṃvedeti; sahāpi sukhena sahāpi  somanassena samphappalāpā paṭivirato hoti, samphappalāpā  veramaṇīpaccayā ca sukhaṃ somanassaṃ paṭisaṃvedeti; sahāpi sukhena  sahāpi somanassena anabhijjhālu hoti, anabhijjhāpaccayā ca sukhaṃ  somanassaṃ paṭisaṃvedeti; sahāpi sukhena sahāpi somanassena  abyāpannacitto hoti, abyāpādapaccayā ca sukhaṃ somanassaṃ  paṭisaṃvedeti; sahāpi sukhena sahāpi somanassena sammādiṭṭhi hoti,  sammādiṭṭhipaccayā ca sukhaṃ somanassaṃ paṭisaṃvedeti. so kāyassa  bhedā paraṃ maraṇā sugatiṃ saggaṃ lokaṃ upapajjati. idaṃ, vuccati,  bhikkhave, dhammasamādānaṃ paccuppannasukhañceva ^a^V1.0397^ea^ āyatiñca sukhavipākaṃ.  imāni kho, bhikkhave, cattāri dhammasamādānāni. <br/><br/>[03] 482^b^.^eb^ ``seyyathāpi, bhikkhave, tittakālābu visena  saṃsaṭṭho. atha puriso āgaccheyya jīvitukāmo amaritukāmo  sukhakāmo dukkhappaṭikūlo. tamenaṃ evaṃ vadeyyuṃ -- `ambho purisa,  ayaṃ tittakālābu visena saṃsaṭṭho, sace ākaṅkhasi piva {pipa (sī0 pī0)}. tassa  ^a^P1.0316^ea^ te pivato {pipato (sī0 pī0)} ceva nacchādessati ^a^T1.0573^ea^ vaṇṇenapi gandhenapi  rasenapi, pivitvā {pītvā (sī0)} ca pana maraṇaṃ vā nigacchasi maraṇamattaṃ vā  dukkha'nti. so taṃ appaṭisaṅkhāya piveyya, nappaṭinissajjeyya.  tassa taṃ pivato ceva nacchādeyya vaṇṇenapi gandhenapi rasenapi,  pivitvā ca pana maraṇaṃ vā nigaccheyya maraṇamattaṃ vā dukkhaṃ.  tathūpamāhaṃ, bhikkhave, imaṃ dhammasamādānaṃ vadāmi, yamidaṃ  dhammasamādānaṃ paccuppannadukkhañceva āyatiñca dukkhavipākaṃ. <br/><br/>[03] 483^b^.^eb^ ``seyyathāpi, bhikkhave, āpānīyakaṃso  vaṇṇasampanno gandhasampanno rasasampanno. so ca kho visena saṃsaṭṭho.  atha puriso āgaccheyya jīvitukāmo amaritukāmo sukhakāmo  dukkhappaṭikūlo. tamenaṃ evaṃ vadeyyuṃ -- `ambho purisa, ayaṃ  āpānīyakaṃso vaṇṇasampanno gandhasampanno rasasampanno. so ca kho  visena saṃsaṭṭho, sace ākaṅkhasi piva. tassa te pivatohi {pivatopi (ka0)} kho  chādessati vaṇṇenapi gandhenapi rasenapi, pivitvā ca pana maraṇaṃ vā  nigacchasi maraṇamattaṃ vā dukkha'nti. so taṃ appaṭisaṅkhāya ^a^M1.0391^ea^  piveyya, nappaṭinissajjeyya. tassa taṃ pivatohi kho chādeyya  vaṇṇenapi gandhenapi rasenapi, pivitvā ca pana maraṇaṃ vā nigaccheyya  maraṇamattaṃ vā dukkhaṃ. tathūpamāhaṃ, bhikkhave, imaṃ dhammasamādānaṃ  vadāmi, yamidaṃ dhammasamādānaṃ paccuppannasukhaṃ āyatiṃ dukkhavipākaṃ. <br/><br/>[03] 484^b^.^eb^ ``seyyathāpi, bhikkhave, pūtimuttaṃ  nānābhesajjehi saṃsaṭṭhaṃ. atha ^a^T1.0574^ea^ puriso āgaccheyya paṇḍukarogī. tamenaṃ  evaṃ vadeyyuṃ -- `ambho purisa, idaṃ pūtimuttaṃ nānābhesajjehi saṃsaṭṭhaṃ,  sace ākaṅkhasi piva. tassa te pivatohi kho nacchādessati  vaṇṇenapi gandhenapi rasenapi, pivitvā ca pana sukhī bhavissasī'ti.  so taṃ paṭisaṅkhāya piveyya, nappaṭinissajjeyya. tassa taṃ  pivatohi kho nacchādeyya vaṇṇenapi gandhenapi rasenapi, pivitvā ^a^V1.0398^ea^ ca  pana sukhī assa. tathūpamāhaṃ, bhikkhave, imaṃ dhammasamādānaṃ vadāmi,  yamidaṃ dhammasamādānaṃ paccuppannadukkhaṃ āyatiṃ sukhavipākaṃ. <br/><br/>[03] 485^b^.^eb^ ``seyyathāpi, bhikkhave, dadhi ca madhu ca  sappi ca phāṇitañca ekajjhaṃ saṃsaṭṭhaṃ. atha puriso āgaccheyya  lohitapakkhandiko. tamenaṃ evaṃ vadeyyuṃ -- `ambho purisa, idaṃ  ^a^P1.0317^ea^ dadhiṃ ca madhuṃ ca sappiṃ ca phāṇitañca ekajjhaṃ  saṃsaṭṭhaṃ, sace ākaṅkhasi piva. tassa te pivato ceva chādessati  vaṇṇenapi gandhenapi rasenapi, pivitvā ca pana sukhī bhavissasī'ti.  so taṃ paṭisaṅkhāya piveyya, nappaṭinissajjeyya. tassa taṃ  pivato ceva chādeyya vaṇṇenapi gandhenapi rasenapi, pivitvā ca pana  sukhī assa. tathūpamāhaṃ, bhikkhave, imaṃ dhammasamādānaṃ vadāmi,  yamidaṃ dhammasamādānaṃ paccuppannasukhañceva āyatiñca sukhavipākaṃ. <br/><br/>[03] 486^b^.^eb^ ``seyyathāpi, bhikkhave, vassānaṃ pacchime  māse saradasamaye viddhe vigatavalāhake deve ādicco nabhaṃ  abbhussakkamāno sabbaṃ ākāsagataṃ tamagataṃ abhivihacca bhāsate ca tapate  ca virocate ca; evameva ^a^T1.0575^ea^ kho, bhikkhave, yamidaṃ dhammasamādānaṃ  paccuppannasukhañceva āyatiñca sukhavipākaṃ tadaññe  puthusamaṇabrāhmaṇaparappavāde abhivihacca bhāsate ca tapate ca virocate  cā''ti.<br/><br/>[03] idamavoca bhagavā. attamanā te bhikkhū bhagavato bhāsitaṃ  abhinandunti. <br/><br/>[06] mahādhammasamādānasuttaṃ niṭṭhitaṃ chaṭṭhaṃ. 


volume: 28
item: 71
title: cūḷavedallasuttaṃ^cūḷadhammasamādānasuttaṃ^mahādhammasamādānasuttaṃ^vīmaṃsakasuttaṃ^
content:
  [03] 487^b^.^eb^ evaṃ ^a^T1.0576^ea^ ^a^M1.0392^ea^ ^a^V1.0399^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. tatra kho bhagavā  bhikkhū āmantesi -- ``bhikkhavo''ti. ``bhadante''ti te bhikkhū  bhagavato paccassosuṃ. bhagavā etadavoca -- ``vīmaṃsakena, bhikkhave,  bhikkhunā parassa cetopariyāyaṃ ajānantena {ājānantena (pī0 ka0),  ajānantena kinti (?)} tathāgate samannesanā  kātabbā `sammāsambuddho vā no vā' iti viññāṇāyā''ti.  ``bhagavaṃmūlakā no, bhante, dhammā, bhagavaṃnettikā bhagavaṃpaṭisaraṇā;  sādhu vata, bhante, bhagavantaṃyeva paṭibhātu etassa bhāsitassa attho;  bhagavato sutvā bhikkhū dhāressantī''ti. ``tena hi, bhikkhave,  suṇātha, sādhukaṃ manasi karotha, bhāsissāmī''ti ^a^P1.0318^ea^.  ``evaṃ, bhante''ti kho te bhikkhū bhagavato paccassosuṃ.  bhagavā etadavoca -- <br/><br/>[03] 488^b^.^eb^ ``vīmaṃsakena, bhikkhave, bhikkhunā parassa  cetopariyāyaṃ ajānantena dvīsu dhammesu tathāgato samannesitabbo  cakkhusotaviññeyyesu dhammesu -- `ye saṃkiliṭṭhā cakkhusotaviññeyyā  dhammā, saṃvijjanti vā te tathāgatassa no vā'ti? tamenaṃ  samannesamāno evaṃ jānāti -- `ye saṃkiliṭṭhā cakkhusotaviññeyyā  dhammā, na te tathāgatassa saṃvijjantī'ti.<br/><br/>[03] ``yato naṃ samannesamāno evaṃ jānāti -- `ye saṃkiliṭṭhā  cakkhusotaviññeyyā dhammā, na te tathāgatassa saṃvijjantī'ti, tato naṃ  uttariṃ samannesati -- `ye vītimissā cakkhusotaviññeyyā dhammā,  saṃvijjanti vā te tathāgatassa no ^a^T1.0577^ea^ vā'ti? tamenaṃ samannesamāno evaṃ  jānāti -- `ye vītimissā cakkhusotaviññeyyā dhammā, na te  tathāgatassa saṃvijjantī'ti.<br/><br/>[03] ``yato naṃ samannesamāno evaṃ jānāti -- `ye vītimissā  cakkhusotaviññeyyā dhammā, na te tathāgatassa saṃvijjantī'ti, tato naṃ  uttariṃ samannesati -- `ye vodātā cakkhusotaviññeyyā ^a^V1.0400^ea^ dhammā,  saṃvijjanti vā te tathāgatassa no vā'ti? tamenaṃ samannesamāno evaṃ ^a^M1.0393^ea^  jānāti -- `ye vodātā cakkhusotaviññeyyā dhammā, saṃvijjanti te  tathāgatassā'ti.<br/><br/>[03] ``yato naṃ samannesamāno evaṃ jānāti -- `ye vodātā  cakkhusotaviññeyyā dhammā, saṃvijjanti te tathāgatassā'ti, tato naṃ  uttariṃ samannesati -- `dīgharattaṃ samāpanno ayamāyasmā imaṃ kusalaṃ  dhammaṃ, udāhu ittarasamāpanno'ti? tamenaṃ samannesamāno evaṃ jānāti  -- `dīgharattaṃ samāpanno ayamāyasmā imaṃ kusalaṃ dhammaṃ, nāyamāyasmā  ittarasamāpanno'ti.<br/><br/>[03] ``yato naṃ samannesamāno evaṃ jānāti -- `dīgharattaṃ  samāpanno ayamāyasmā imaṃ kusalaṃ dhammaṃ, nāyamāyasmā  ittarasamāpanno'ti, tato naṃ uttariṃ samannesati -- `ñattajjhāpanno  ayamāyasmā bhikkhu yasappatto, saṃvijjantassa idhekacce ādīnavā'ti?  na tāva, bhikkhave, bhikkhuno idhekacce ādīnavā saṃvijjanti yāva  na ñattajjhāpanno hoti yasappatto. yato ca kho, bhikkhave, bhikkhu  ñattajjhāpanno hoti yasappatto ^a^T1.0578^ea^, athassa idhekacce ādīnavā saṃvijjanti.  tamenaṃ samannesamāno evaṃ jānāti -- `ñattajjhāpanno ayamāyasmā  bhikkhu yasappatto, nāssa idhekacce ādīnavā saṃvijjantī'ti.<br/><br/>[03] ``yato naṃ samannesamāno evaṃ jānāti -- `ñattajjhāpanno  ayamāyasmā ^a^P1.0319^ea^ bhikkhu yasappatto, nāssa idhekacce  ādīnavā saṃvijjantī'ti, tato naṃ uttariṃ samannesati -- `abhayūparato  ayamāyasmā, nāyamāyasmā bhayūparato; vītarāgattā kāme na sevati  khayā rāgassā'ti? tamenaṃ samannesamāno evaṃ jānāti --  `abhayūparato ayamāyasmā, nāyamāyasmā bhayūparato; vītarāgattā kāme  na sevati khayā rāgassā'ti. tañce, bhikkhave, bhikkhuṃ pare evaṃ  puccheyyuṃ -- `ke panāyasmato ākārā, ke anvayā, yenāyasmā evaṃ  vadesi -- abhayūparato ayamāyasmā, nāyamāyasmā bhayūparato;  vītarāgattā kāme na sevati khayā rāgassā'ti. sammā  byākaramāno, bhikkhave, bhikkhu evaṃ byākareyya -- `tathā hi pana  ayamāyasmā saṅghe vā viharanto eko vā viharanto, ye ca tattha  sugatā ye ca tattha duggatā, ye ca tattha gaṇamanusāsanti, ye ca  idhekacce āmisesu saṃdissanti, ye ca idhekacce āmisena anupalittā,  nāyamāyasmā taṃ tena avajānāti ^a^M1.0394^ea^. sammukhā kho pana  metaṃ bhagavato ^a^V1.0401^ea^ sutaṃ sammukhā paṭiggahitaṃ -- abhayūparatohamasmi,  nāhamasmi bhayūparato, vītarāgattā kāme na sevāmi khayā rāgassā'ti. <br/><br/>[03] 489^b^.^eb^ ``tatra ^a^T1.0579^ea^, bhikkhave, tathāgatova uttariṃ  paṭipucchitabbo -- `ye saṃkiliṭṭhā cakkhusotaviññeyyā dhammā,  saṃvijjanti vā te tathāgatassa no vā'ti? byākaramāno, bhikkhave,  tathāgato evaṃ byākareyya -- `ye saṃkiliṭṭhā cakkhusotaviññeyyā  dhammā, na te tathāgatassa saṃvijjantī'''ti.<br/><br/>[03] ``ye vītimissā cakkhusotaviññeyyā dhammā, saṃvijjanti vā  te tathāgatassa no vāti? byākaramāno, bhikkhave, tathāgato evaṃ  byākareyya -- `ye vītimissā cakkhusotaviññeyyā dhammā, na te  tathāgatassa saṃvijjantī'ti.<br/><br/>[03] ``ye vodātā cakkhusotaviññeyyā dhammā, saṃvijjanti vā te  tathāgatassa no vāti? byākaramāno, bhikkhave, tathāgato evaṃ  byākareyya -- `ye vodātā cakkhusotaviññeyyā dhammā, saṃvijjanti te  tathāgatassa; etaṃpathohamasmi, etaṃgocaro {etapathohamasmi etagocaro (sī0 syā0  kaṃ0 pī0)}, no ca tena tammayo'ti.<br/><br/>[03] ``evaṃvādiṃ kho, bhikkhave, satthāraṃ arahati sāvako  upasaṅkamituṃ dhammassavanāya. tassa satthā dhammaṃ deseti uttaruttariṃ  paṇītapaṇītaṃ kaṇhasukkasappaṭibhāgaṃ. yathā yathā kho, bhikkhave,  bhikkhuno satthā dhammaṃ deseti uttaruttariṃ paṇītapaṇītaṃ  kaṇhasukkasappaṭibhāgaṃ tathā tathā so tasmiṃ dhamme abhiññāya idhekaccaṃ  dhammaṃ dhammesu ^a^P1.0320^ea^ niṭṭhaṃ gacchati, satthari pasīdati --  `sammāsambuddho bhagavā, svākkhāto bhagavatā dhammo, suppaṭipanno  saṅgho'ti. tañce, bhikkhave, bhikkhuṃ pare evaṃ puccheyyuṃ -- `ke  panāyasmato ākārā, ke anvayā, yenāyasmā evaṃ vadesi --  sammāsambuddho bhagavā ^a^T1.0580^ea^, svākkhāto bhagavatā dhammo, suppaṭipanno  saṅgho'ti? sammā byākaramāno, bhikkhave, bhikkhu evaṃ byākareyya  -- `idhāhaṃ, āvuso, yena bhagavā tenupasaṅkamiṃ dhammassavanāya.  tassa me bhagavā dhammaṃ deseti uttaruttariṃ paṇītapaṇītaṃ  kaṇhasukkasappaṭibhāgaṃ. yathā yathā me, āvuso ^a^M1.0395^ea^, bhagavā dhammaṃ deseti  uttaruttariṃ paṇītapaṇītaṃ kaṇhasukkasappaṭibhāgaṃ tathā tathāhaṃ tasmiṃ dhamme  abhiññāya idhekaccaṃ dhammaṃ dhammesu niṭṭhamagamaṃ, satthari pasīdiṃ  -- sammāsambuddho bhagavā, svākkhāto bhagavatā, dhammo, suppaṭipanno  saṅgho'ti. <br/><br/>[03] 490^b^.^eb^ ``yassa ^a^V1.0402^ea^ kassaci, bhikkhave, imehi ākārehi  imehi padehi imehi byañjanehi tathāgate saddhā niviṭṭhā hoti  mūlajātā patiṭṭhitā, ayaṃ vuccati, bhikkhave, ākāravatī saddhā  dassanamūlikā, daḷhā; asaṃhāriyā samaṇena vā brāhmaṇena vā devena  vā mārena vā brahmunā vā kenaci vā lokasmiṃ. evaṃ kho,  bhikkhave, tathāgate dhammasamannesanā hoti. evañca pana tathāgato  dhammatāsusamanniṭṭho hotī''ti.<br/><br/>[03] idamavoca bhagavā. attamanā te bhikkhū bhagavato bhāsitaṃ  abhinandunti. <br/><br/>[06] vīmaṃsakasuttaṃ niṭṭhitaṃ sattamaṃ. 


volume: 28
item: 72
title: cūḷadhammasamādānasuttaṃ^mahādhammasamādānasuttaṃ^vīmaṃsakasuttaṃ^kosambiyasuttaṃ^
content:
  [03] 491^b^.^eb^ evaṃ ^a^T1.0581^ea^ ^a^V1.0403^ea^ me sutaṃ -- ekaṃ samayaṃ bhagavā kosambiyaṃ  viharati ghositārāme. tena kho pana samayena kosambiyaṃ bhikkhū  bhaṇḍanajātā kalahajātā vivādāpannā aññamaññaṃ mukhasattīhi vitudantā  viharanti. te na ceva aññamaññaṃ saññāpenti na ca saññattiṃ  upenti, na ca aññamaññaṃ nijjhāpenti, na ca nijjhattiṃ upenti.  atha kho aññataro ^a^P1.0321^ea^ bhikkhu yena bhagavā  tenupasaṅkami; upasaṅkamitvā bhagavantaṃ abhivādetvā ekamantaṃ nisīdi.  ekamantaṃ nisinno kho so bhikkhu bhagavantaṃ etadavoca -- ``idha,  bhante, kosambiyaṃ bhikkhū bhaṇḍanajātā kalahajātā vivādāpannā  aññamaññaṃ mukhasattīhi vitudantā viharanti, te na ceva aññamaññaṃ  saññāpenti, na ca saññattiṃ upenti, na ca aññamaññaṃ nijjhāpenti, na  ca nijjhattiṃ upentī''ti.<br/><br/>[03] atha kho bhagavā aññataraṃ bhikkhuṃ āmantesi -- ``ehi tvaṃ,  bhikkhu, mama vacanena te bhikkhū āmantehi -- `satthā vo  āyasmante āmantetī'''ti. ``evaṃ ^a^M1.0396^ea^, bhante''ti kho so bhikkhu  bhagavato paṭissutvā yena te bhikkhū tenupasaṅkami; upasaṅkamitvā te  bhikkhū etadavoca -- ``satthā āyasmante āmantetī''ti.  ``evamāvuso''ti kho te bhikkhū tassa bhikkhuno paṭissutvā yena  bhagavā tenupasaṅkamiṃsu; upasaṅkamitvā bhagavantaṃ abhivādetvā ekamantaṃ  nisīdiṃsu. ekamantaṃ ^a^T1.0582^ea^ nisinne kho te bhikkhū bhagavā etadavoca --  ``saccaṃ kira tumhe, bhikkhave, bhaṇḍanajātā kalahajātā vivādāpannā  aññamaññaṃ mukhasattīhi vitudantā viharatha, te na ceva aññamaññaṃ  saññāpetha, na ca saññattiṃ upetha, na ca aññamaññaṃ nijjhāpetha, na ca  nijjhattiṃ upethā''ti? ``evaṃ, bhante''. ``taṃ kiṃ maññatha,  bhikkhave, yasmiṃ tumhe samaye bhaṇḍanajātā kalahajātā vivādāpannā  aññamaññaṃ ^a^P1.0322^ea^ mukhasattīhi vitudantā viharatha, api  nu tumhākaṃ tasmiṃ samaye mettaṃ kāyakammaṃ paccupaṭṭhitaṃ hoti  sabrahmacārīsu āvi ceva raho ca, mettaṃ vacīkammaṃ...pe0... mettaṃ  manokammaṃ paccupaṭṭhitaṃ hoti sabrahmacārīsu āvi ceva raho cā''ti?  ``no hetaṃ, bhante''. ``iti kira, bhikkhave, yasmiṃ tumhe samaye  bhaṇḍanajātā kalahajātā vivādāpannā aññamaññaṃ mukhasattīhi vitudantā  viharatha, neva tumhākaṃ ^a^V1.0404^ea^ tasmiṃ samaye mettaṃ kāyakammaṃ paccupaṭṭhitaṃ hoti  sabrahmacārīsu āvi ceva raho ca, na mettaṃ vacīkammaṃ...pe0... na mettaṃ  manokammaṃ paccupaṭṭhitaṃ hoti sabrahmacārīsu āvi ceva raho ca. atha  kiñcarahi tumhe, moghapurisā, kiṃ jānantā kiṃ passantā bhaṇḍanajātā  kalahajātā vivādāpannā aññamaññaṃ mukhasattīhi vitudantā viharatha, te  na ceva aññamaññaṃ saññāpetha, na ca saññattiṃ upetha, na ca aññamaññaṃ  nijjhāpetha, na ca nijjhattiṃ upetha ^a^T1.0583^ea^? tañhi tumhākaṃ, moghapurisā,  bhavissati dīgharattaṃ ahitāya dukkhāyā''ti. <br/><br/>[03] 492^b^.^eb^ atha kho bhagavā bhikkhū āmantesi --  ``chayime, bhikkhave, dhammā sāraṇīyā piyakaraṇā garukaraṇā  saṅgahāya avivādāya sāmaggiyā ekībhāvāya saṃvattanti. katame cha?  idha, bhikkhave, bhikkhuno mettaṃ kāyakammaṃ paccupaṭṭhitaṃ hoti  sabrahmacārīsu āvi ceva raho ca. ayampi dhammo sāraṇīyo  piyakaraṇo garukaraṇo saṅgahāya avivādāya sāmaggiyā ekībhāvāya  saṃvattati.<br/><br/>[03] ``puna caparaṃ, bhikkhave, bhikkhuno mettaṃ vacīkammaṃ paccupaṭṭhitaṃ  hoti sabrahmacārīsu āvi ceva raho ca. ayampi dhammo sāraṇīyo  piyakaraṇo ^a^M1.0397^ea^ garukaraṇo saṅgahāya avivādāya sāmaggiyā ekibhāvāya  saṃvattati.<br/><br/>[03] ``puna caparaṃ, bhikkhave, bhikkhuno mettaṃ manokammaṃ paccupaṭṭhitaṃ  hoti sabrahmacārīsu āvi ceva raho ca. ayampi dhammo sāraṇīyo  piyakaraṇo garukaraṇo saṅgahāya avivādāya sāmaggiyā ekībhāvāya  saṃvattati.<br/><br/>[03] ``puna caparaṃ, bhikkhave, bhikkhu ye te lābhā dhammikā  dhammaladdhā antamaso pattapariyāpannamattampi, tathārūpehi lābhehi  appaṭivibhattabhogī hoti sīlavantehi sabrahmacārīhi sādhāraṇabhogī.  ayampi dhammo sāraṇīyo piyakaraṇo garukaraṇo saṅgahāya avivādāya  sāmaggiyā ekībhāvāya saṃvattati.<br/><br/>[03] ``puna caparaṃ, bhikkhave, bhikkhu yāni tāni sīlāni  akhaṇḍāni acchiddāni asabalāni akammāsāni bhujissāni  viññuppasatthāni ^a^T1.0584^ea^ aparāmaṭṭhāni samādhisaṃvattanikāni tathārūpesu  sīlesu sīlasāmaññagato viharati sabrahmacārīhi āvi ceva raho ca.  ayampi dhammo ^a^V1.0405^ea^ sāraṇīyo piyakaraṇo garukaraṇo saṅgahāya  avivādāya sāmaggiyā ekībhāvāya saṃvattati.<br/><br/>[03] ``puna caparaṃ, bhikkhave, bhikkhu yāyaṃ diṭṭhi ariyā  niyyānikā niyyāti takkarassa sammā dukkhakkhayāya tathārūpāya  diṭṭhiyā diṭṭhisāmaññagato viharati sabrahmacārīhi āvi ceva raho ca.  ayampi dhammo sāraṇīyo piyakaraṇo garukaraṇo saṅgahāya  avivādāya sāmaggiyā ekībhāvāya saṃvattati.<br/><br/>[03] ``ime kho, bhikkhave, cha sāraṇīyā dhammā piyakaraṇā  garukaraṇā saṅgahāya avivādāya sāmaggiyā ekībhāvāya saṃvattanti.  imesaṃ kho, bhikkhave, channaṃ sāraṇīyānaṃ dhammānaṃ etaṃ aggaṃ etaṃ  saṅgāhikaṃ {saṅgāhakaṃ (?)} etaṃ saṅghāṭanikaṃ -- yadidaṃ yāyaṃ diṭṭhi ariyā  niyyānikā niyyāti takkarassa sammā dukkhakkhayāya. seyyathāpi,  bhikkhave, kūṭāgārassa etaṃ aggaṃ etaṃ saṅgāhikaṃ etaṃ saṅghāṭanikaṃ  yadidaṃ kūṭaṃ; evameva kho, bhikkhave ^a^P1.0323^ea^, imesaṃ  channaṃ sāraṇīyānaṃ dhammānaṃ etaṃ aggaṃ etaṃ saṅgāhikaṃ etaṃ saṅghāṭanikaṃ ^a^M1.0398^ea^   yadidaṃ yāyaṃ diṭṭhi ariyā niyyānikā niyyāti takkarassa sammā  dukkhakkhayāya. <br/><br/>[03] 493^b^.^eb^ ``kathañca, bhikkhave, yāyaṃ diṭṭhi ariyā  niyyānikā niyyāti takkarassa sammā dukkhakkhayāya? idha,  bhikkhave, bhikkhu araññagato vā rukkhamūlagato vā suññāgāragato vā  iti paṭisañcikkhati -- `atthi nu ^a^T1.0585^ea^ kho me taṃ pariyuṭṭhānaṃ ajjhattaṃ  appahīnaṃ, yenāhaṃ pariyuṭṭhānena pariyuṭṭhitacitto yathābhūtaṃ nappajāneyyaṃ  na passeyya'nti? sace, bhikkhave, bhikkhu kāmarāgapariyuṭṭhito hoti,  pariyuṭṭhitacittova hoti. sace, bhikkhave, bhikkhu byāpādapariyuṭṭhito  hoti, pariyuṭṭhitacittova hoti. sace, bhikkhave, bhikkhu  thīnamiddhapariyuṭṭhito hoti, pariyuṭṭhitacittova hoti. sace,  bhikkhave, bhikkhu uddhaccakukkuccapariyuṭṭhito hoti, pariyuṭṭhitacittova  hoti. sace, bhikkhave, bhikkhu vicikicchāpariyuṭṭhito hoti,  pariyuṭṭhitacittova hoti. sace, bhikkhave, bhikkhu idhalokacintāya  pasuto hoti, pariyuṭṭhitacittova hoti. sace, bhikkhave, bhikkhu  paralokacintāya pasuto hoti, pariyuṭṭhitacittova hoti. sace,  bhikkhave, bhikkhu bhaṇḍanajāto kalahajāto vivādāpanno aññamaññaṃ  mukhasattīhi vitudanto viharati, pariyuṭṭhitacittova hoti ^a^V1.0406^ea^. so evaṃ  pajānāti -- `natthi kho me taṃ pariyuṭṭhānaṃ ajjhattaṃ appahīnaṃ, yenāhaṃ  pariyuṭṭhānena pariyuṭṭhitacitto yathābhūtaṃ nappajāneyyaṃ na passeyyaṃ.  suppaṇihitaṃ me mānasaṃ saccānaṃ bodhāyā'ti. idamassa paṭhamaṃ ñāṇaṃ  adhigataṃ hoti ariyaṃ lokuttaraṃ asādhāraṇaṃ puthujjanehi. <br/><br/>[03] 494^b^.^eb^ ``puna caparaṃ, bhikkhave, ariyasāvako iti  paṭisañcikkhati -- `imaṃ nu kho ahaṃ diṭṭhiṃ āsevanto bhāvento  bahulīkaronto labhāmi paccattaṃ samathaṃ, labhāmi paccattaṃ nibbuti'nti?  so evaṃ pajānāti -- `imaṃ kho ahaṃ diṭṭhiṃ āsevanto bhāvento  bahulīkaronto labhāmi paccattaṃ ^a^T1.0586^ea^ samathaṃ, labhāmi paccattaṃ nibbuti'nti.  idamassa dutiyaṃ ñāṇaṃ adhigataṃ hoti ariyaṃ lokuttaraṃ asādhāraṇaṃ  puthujjanehi. <br/><br/>[03] 495^b^.^eb^ ``puna caparaṃ, bhikkhave, ariyasāvako iti  paṭisañcikkhati -- `yathā rūpāyāhaṃ diṭṭhiyā samannāgato, atthi nu  kho ito bahiddhā añño samaṇo ^a^M1.0399^ea^ vā brāhmaṇo vā ^a^P1.0324^ea^  tathārūpāya diṭṭhiyā samannāgato'ti? so evaṃ pajānāti --  `yathārūpāyāhaṃ diṭṭhiyā samannāgato, natthi ito bahiddhā añño  samaṇo vā brāhmaṇo vā tathārūpāya diṭṭhiyā samannāgato'ti.  idamassa tatiyaṃ ñāṇaṃ adhigataṃ hoti ariyaṃ lokuttaraṃ asādhāraṇaṃ  puthujjanehi. <br/><br/>[03] 496^b^.^eb^ ``puna caparaṃ, bhikkhave, ariyasāvako iti  paṭisañcikkhati -- `yathārūpāya dhammatāya diṭṭhisampanno puggalo  samannāgato, ahampi tathārūpāya dhammatāya samannāgato'ti.  kathaṃrūpāya ca, bhikkhave, dhammatāya diṭṭhisampanno puggalo samannāgato?  dhammatā esā, bhikkhave, diṭṭhisampannassa puggalassa -- `kiñcāpi  tathārūpiṃ āpattiṃ āpajjati, yathārūpāya āpattiyā vuṭṭhānaṃ paññāyati,  atha kho naṃ khippameva satthari vā viññūsu vā sabrahmacārīsu deseti  vivarati uttānīkaroti; desetvā vivaritvā uttānīkatvā āyatiṃ  saṃvaraṃ āpajjati'. seyyathāpi, bhikkhave, daharo kumāro mando  uttānaseyyako hatthena vā pādena vā aṅgāraṃ akkamitvā khippameva  paṭisaṃharati; evameva kho, bhikkhave, dhammatā esā diṭṭhisampannassa  puggalassa -- `kiñcāpi tathārūpiṃ ^a^T1.0587^ea^ āpattiṃ āpajjati yathārūpāya  āpattiyā vuṭṭhānaṃ paññāyati, atha kho naṃ khippameva satthari vā  viññūsu vā sabrahmacārīsu deseti vivarati ^a^V1.0407^ea^ uttānīkaroti; desetvā  vivaritvā uttānīkatvā āyatiṃ saṃvaraṃ āpajjati'. so evaṃ  pajānāti -- `yathārūpāya dhammatāya diṭṭhisampanno puggalo  samannāgato, ahampi tathārūpāya dhammatāya samannāgato'ti. idamassa  catutthaṃ ñāṇaṃ adhigataṃ hoti ariyaṃ lokuttaraṃ asādhāraṇaṃ puthujjanehi. <br/><br/>[03] 497^b^.^eb^ ``puna caparaṃ, bhikkhave, ariyasāvako iti  paṭisañcikkhati -- `yathārūpāya dhammatāya diṭṭhisampanno puggalo  samannāgato, ahampi tathārūpāya dhammatāya samannāgato'ti.  kathaṃrūpāya ca, bhikkhave, dhammatāya diṭṭhisampanno puggalo samannāgato?  dhammatā esā, bhikkhave, diṭṭhisampannassa puggalassa -- `kiñcāpi  yāni tāni sabrahmacārīnaṃ uccāvacāni kiṃkaraṇīyāni tattha ussukkaṃ  āpanno hoti, atha khvāssa tibbāpekkhā hoti adhisīlasikkhāya  adhicittasikkhāya adhipaññāsikkhāya'. seyyathāpi, bhikkhave,  gāvī taruṇavacchā thambañca ālumpati vacchakañca apacinati; evameva  kho, bhikkhave ^a^M1.0400^ea^, dhammatā esā diṭṭhisampannassa puggalassa --  `kiñcāpi yāni tāni sabrahmacārīnaṃ uccāvacāni kiṃkaraṇīyāni  tattha ussukkaṃ āpanno hoti, atha khvāssa tibbāpekkhā hoti  adhisīlasikkhāya adhicittasikkhāya adhipaññāsikkhāya'. so  evaṃ pajānāti -- `yathārūpāya dhammatāya diṭṭhisampanno puggalo ^a^T1.0588^ea^  samannāgato, ahampi tathārūpāya dhammatāya samannāgato'ti. idamassa  pañcamaṃ ñāṇaṃ adhigataṃ hoti ariyaṃ lokuttaraṃ asādhāraṇaṃ puthujjanehi. <br/><br/>[03] 498^b^.^eb^ ``puna ^a^P1.0325^ea^ caparaṃ, bhikkhave,  ariyasāvako iti paṭisañcikkhati -- `yathārūpāya balatāya  diṭṭhisampanno puggalo samannāgato, ahampi tathārūpāya balatāya  samannāgato'ti. kathaṃrūpāya ca, bhikkhave, balatāya diṭṭhisampanno  puggalo samannāgato? balatā esā, bhikkhave, diṭṭhisampannassa  puggalassa yaṃ tathāgatappavedite dhammavinaye desiyamāne aṭṭhiṃkatvā  manasikatvā sabbacetasā {sabbacetaso (sī0 syā0 kaṃ0 pī0), sabbaṃ cetasā  (ka0)} samannāharitvā ohitasoto dhammaṃ suṇāti.  so evaṃ pajānāti -- `yathārūpāya balatāya diṭṭhisampanno puggalo  samannāgato, ahampi tathārūpāya balatāya samannāgato'ti. idamassa  chaṭṭhaṃ ñāṇaṃ adhigataṃ hoti ariyaṃ lokuttaraṃ asādhāraṇaṃ puthujjanehi. <br/><br/>[03] 499^b^.^eb^ ``puna caparaṃ, bhikkhave, ariyasāvako iti  paṭisañcikkhati -- `yathārūpāya balatāya ^a^V1.0408^ea^ diṭṭhisampanno puggalo  samannāgato, ahampi tathārūpāya balatāya samannāgato'ti. kathaṃrūpāya  ca, bhikkhave, balatāya diṭṭhisampanno puggalo samannāgato? balatā  esā, bhikkhave, diṭṭhisampannassa puggalassa yaṃ tathāgatappavedite  dhammavinaye desiyamāne labhati atthavedaṃ, labhati dhammavedaṃ, labhati  dhammūpasaṃhitaṃ pāmojjaṃ. so evaṃ pajānāti -- `yathārūpāya balatāya  diṭṭhisampanno puggalo ^a^T1.0589^ea^ samannāgato, ahampi tathārūpāya balatāya  samannāgato'ti. idamassa sattamaṃ ñāṇaṃ adhigataṃ hoti ariyaṃ  lokuttaraṃ asādhāraṇaṃ puthujjanehi. <br/><br/>[03] 500^b^.^eb^ ``evaṃ sattaṅgasamannāgatassa kho, bhikkhave,  ariyasāvakassa dhammatā susamanniṭṭhā hoti  sotāpattiphalasacchikiriyāya. evaṃ sattaṅgasamannāgato ^a^M1.0401^ea^ kho,  bhikkhave, ariyasāvako sotāpattiphalasamannāgato hotī''ti.<br/><br/>[03] idamavoca bhagavā. attamanā te bhikkhū bhagavato bhāsitaṃ  abhinandunti. <br/><br/>[06] kosambiyasuttaṃ niṭṭhitaṃ aṭṭhamaṃ. 


volume: 28
item: 73
title: mahādhammasamādānasuttaṃ^vīmaṃsakasuttaṃ^kosambiyasuttaṃ^brahmanimantanikasuttaṃ^
content:
  [03] 501^b^.^eb^ evaṃ ^a^T1.0590^ea^ ^a^V1.0409^ea^ ^a^P1.0326^ea^ me sutaṃ -- ekaṃ  samayaṃ bhagavā sāvatthiyaṃ viharati jetavane anāthapiṇḍikassa ārāme.  tatra kho bhagavā bhikkhū āmantesi -- ``bhikkhavo''ti.  ``bhadante''ti te bhikkhū bhagavato paccassosuṃ. bhagavā etadavoca -- <br/><br/>[01] ``ekamidāhaṃ, bhikkhave, samayaṃ ukkaṭṭhāyaṃ viharāmi  subhagavane sālarājamūle. tena kho pana, bhikkhave, samayena bakassa  brahmuno evarūpaṃ pāpakaṃ diṭṭhigataṃ uppannaṃ hoti -- `idaṃ niccaṃ, idaṃ  dhuvaṃ, idaṃ sassataṃ, idaṃ kevalaṃ, idaṃ acavanadhammaṃ, idañhi na jāyati  na jīyati na mīyati na cavati na upapajjati, ito ca panaññaṃ  uttari nissaraṇaṃ natthī'ti. atha khvāhaṃ, bhikkhave, bakassa brahmuno  cetasā cetoparivitakkamaññāya -- seyyathāpi nāma balavā puriso  samiñjitaṃ vā bāhaṃ pasāreyya, pasāritaṃ vā bāhaṃ samiñjeyya, evameva  -- ukkaṭṭhāyaṃ subhagavane sālarājamūle antarahito tasmiṃ brahmaloke  pāturahosiṃ. addasā kho maṃ, bhikkhave, bako brahmā dūratova  āgacchantaṃ; disvāna maṃ etadavoca -- `ehi kho, mārisa, svāgataṃ,  mārisa! cirassaṃ kho, mārisa, imaṃ pariyāyamakāsi yadidaṃ  idhāgamanāya. idañhi, mārisa, niccaṃ, idaṃ dhuvaṃ, idaṃ sassataṃ, idaṃ  kevalaṃ, idaṃ acavanadhammaṃ, idañhi na jāyati na jīyati na mīyati  na cavati na upapajjati. ito ca panaññaṃ uttari nissaraṇaṃ  natthī'''ti. <br/><br/>[01] evaṃ vutte, ahaṃ, bhikkhave, bakaṃ brahmānaṃ etadavocaṃ ^a^T1.0591^ea^ --  ``avijjāgato vata, bho, bako brahmā; avijjāgato vata, bho, bako  brahmā; yatra hi nāma aniccaṃyeva samānaṃ niccanti vakkhati, addhuvaṃyeva  samānaṃ dhuvanti vakkhati, asassataṃyeva samānaṃ sassatanti vakkhati,  akevalaṃyeva samānaṃ ^a^M1.0402^ea^ kevalanti vakkhati, cavanadhammaṃyeva samānaṃ  acavanadhammanti vakkhati; yattha ca pana jāyati jīyati mīyati  cavati upapajjati tañca vakkhati -- `idañhi na jāyati na jīyati  na mīyati na cavati na upapajjatī'ti; santañca panaññaṃ uttari  nissaraṇaṃ `natthaññaṃ uttari nissaraṇa'nti vakkhatī''ti. <br/><br/>[03] 502^b^.^eb^ ``atha ^a^V1.0410^ea^ kho, bhikkhave, māro pāpimā aññataraṃ  brahmapārisajjaṃ anvāvisitvā maṃ etadavoca -- `bhikkhu, bhikkhu,  metamāsado metamāsado, eso hi, bhikkhu, brahmā mahābrahmā ^a^P1.0327^ea^  abhibhū anabhibhūto aññadatthudaso vasavattī issaro kattā  nimmātā seṭṭho sajitā {sajjitā (syā0 kaṃ0 ka0), sañjitā (sī0 pī0)} vasī   pitā bhūtabhabyānaṃ. ahesuṃ kho ye,  bhikkhu, tayā pubbe samaṇabrāhmaṇā lokasmiṃ pathavīgarahakā  pathavījigucchakā, āpagarahakā āpajigucchakā, tejagarahakā  tejajigucchakā, vāyagarahakā vāyajigucchakā, bhūtagarahakā  bhūtajigucchakā, devagarahakā devajigucchakā, pajāpatigarahakā  pajāpatijigucchakā, brahmagarahakā brahmajigucchakā -- te kāyassa bhedā  pāṇupacchedā hīne kāye patiṭṭhitā ahesuṃ. ye pana, bhikkhu, tayā  pubbe samaṇabrāhmaṇā lokasmiṃ pathavīpasaṃsakā pathavābhinandino,  āpapasaṃsakā āpābhinandino, tejapasaṃsakā tejābhinandino,  vāyapasaṃsakā ^a^T1.0592^ea^ vāyābhinandino, bhūtapasaṃsakā bhūtābhinandino,  devapasaṃsakā devābhinandino, pajāpatipasaṃsakā pajāpatābhinandino,  brahmapasaṃsakā brahmābhinandino -- te kāyassa bhedā pāṇupacchedā paṇīte  kāye patiṭṭhitā. taṃ tāhaṃ, bhikkhu, evaṃ vadāmi -- `iṅgha tvaṃ,  mārisa, yadeva te brahmā āha tadeva tvaṃ karohi, mā tvaṃ brahmuno  vacanaṃ upātivattittho'. sace kho tvaṃ, bhikkhu, brahmuno vacanaṃ  upātivattissasi, seyyathāpi nāma puriso siriṃ āgacchantiṃ daṇḍena  paṭippaṇāmeyya, seyyathāpi vā pana, bhikkhu, puriso narakappapāte  papatanto hatthehi ca pādehi ca pathaviṃ virādheyya, evaṃ sampadamidaṃ,  bhikkhu, tuyhaṃ bhavissati. `iṅghaṃ tvaṃ, mārisa, yadeva te brahmā  āha tadeva tvaṃ karohi, mā tvaṃ brahmuno vacanaṃ upātivattittho.  nanu tvaṃ, bhikkhu, passasi brahmaparisaṃ sannipatita'nti? iti kho  maṃ, bhikkhave, māro pāpimā brahmaparisaṃ upanesi.<br/><br/>[03] ``evaṃ ^a^M1.0403^ea^ vutte, ahaṃ, bhikkhave, māraṃ pāpimantaṃ etadavocaṃ --  `jānāmi kho tāhaṃ, pāpima; mā tvaṃ maññittho -- na maṃ  jānātī'ti. māro tvamasi, pāpima. yo ceva, pāpima, brahmā, yā  ca brahmaparisā, ye ca brahmapārisajjā, sabbeva tava hatthagatā sabbeva  tava vasaṃgatā. tuyhañhi, pāpima, evaṃ hoti -- `esopi me assa  hatthagato, esopi me assa vasaṃgato'ti. ahaṃ kho pana, pāpima,  neva tava hatthagato neva tava vasaṃgato''ti. <br/><br/>[03] 503^b^.^eb^ ``evaṃ ^a^T1.0593^ea^ vutte, bhikkhave, bako brahmā maṃ  etadavoca -- `ahañhi, mārisa, niccaṃyeva ^a^V1.0411^ea^ samānaṃ niccanti vadāmi,  dhuvaṃyeva ^a^P1.0328^ea^ samānaṃ dhuvanti vadāmi, sassataṃyeva  samānaṃ sassatanti vadāmi, kevalaṃyeva samānaṃ kevalanti vadāmi,  acavanadhammaṃyeva samānaṃ acavanadhamma'nti vadāmi, yattha ca pana na  jāyati na jīyati na mīyati na cavati na upapajjati tadevāhaṃ  vadāmi -- `idañhi na jāyati na jīyati na mīyati na cavati  na upapajjatī'ti. asantañca panaññaṃ uttari nissaraṇaṃ `natthaññaṃ  uttari nissaraṇa'nti vadāmi. ahesuṃ kho, bhikkhu, tayā pubbe  samaṇabrāhmaṇā lokasmiṃ yāvatakaṃ tuyhaṃ kasiṇaṃ āyu tāvatakaṃ tesaṃ  tapokammameva ahosi. te kho evaṃ jāneyyuṃ -- `santañca panaññaṃ  uttari nissaraṇaṃ atthaññaṃ uttari nissaraṇanti, asantaṃ vā aññaṃ  uttari nissaraṇaṃ natthaññaṃ uttari nissaraṇa'nti. taṃ tāhaṃ, bhikkhu,  evaṃ vadāmi -- `na cevaññaṃ uttari nissaraṇaṃ dakkhissasi, yāvadeva  ca pana kilamathassa vighātassa bhāgī bhavissasi. sace kho tvaṃ,  bhikkhu, pathaviṃ ajjhosissasi, opasāyiko me bhavissasi  vatthusāyiko, yathākāmakaraṇīyo bāhiteyyo. sace āpaṃ... tejaṃ...  vāyaṃ... bhūte... deve... pajāpatiṃ... brahmaṃ ajjhosissasi,  opasāyiko me bhavissasi vatthusāyiko, yathākāmakaraṇīyo  bāhiteyyo'ti.<br/><br/>[03] ``ahampi kho evaṃ, brahme, jānāmi -- sace pathaviṃ  ajjhosissāmi, opasāyiko te bhavissāmi vatthusāyiko,  yathākāmakaraṇīyo ^a^T1.0594^ea^ bāhiteyyo. `sace āpaṃ... tejaṃ... vāyaṃ...  bhūte... deve... pajāpatiṃ... brahmaṃ ajjhosissāmi, opasāyiko te  bhavissāmi vatthusāyiko, yathākāmakaraṇīyo bāhiteyyo'ti api ca  te ahaṃ, brahme, gatiñca pajānāmi, jutiñca pajānāmi -- evaṃ  mahiddhiko bako brahmā, evaṃ mahānubhāvo bako brahmā, evaṃ mahesakkho  bako brahmā''ti.<br/><br/>[03] ``yathākathaṃ ^a^M1.0404^ea^ pana me tvaṃ, mārisa, gatiñca pajānāsi, jutiñca  pajānāsi -- `evaṃ mahiddhiko bako brahmā, evaṃ mahānubhāvo bako  brahmā, evaṃ mahesakkho bako brahmā'ti? <br/><br/>[21] ``yāvatā candimasūriyā, pariharanti disā bhanti  virocanā. <br/><br/>[22] tāva sahassadhā loko, ettha te vattate {vattatī (sī0 syā0 kaṃ0 pī0)} vaso.. <br/><br/>[21] ``paroparañca ^a^V1.0412^ea^ {parovarañca (sī0 pī0)} jānāsi, atho rāgavirāginaṃ. <br/><br/>[22] itthabhāvaññathābhāvaṃ, sattānaṃ āgatiṃ gati''nti..<br/><br/>[03] ``evaṃ kho te ahaṃ, brahme, gatiñca pajānāmi jutiñca  pajānāmi -- `evaṃ mahiddhiko bako brahmā, evaṃ mahānubhāvo bako  ^a^P1.0329^ea^ brahmā, evaṃ mahesakkho bako brahmā'ti. <br/><br/>[03] 504^b^.^eb^ ``atthi kho, brahme, añño kāyo, taṃ tvaṃ na  jānāsi na passasi; tamahaṃ jānāmi passāmi. atthi kho, brahme,  ābhassarā nāma kāyo yato tvaṃ cuto idhūpapanno. tassa te  aticiranivāsena sā sati pamuṭṭhā, tena taṃ tvaṃ na jānāsi na  passasi; tamahaṃ jānāmi passāmi. evampi kho ahaṃ, brahme, neva te  samasamo abhiññāya, kuto nīceyyaṃ? atha ^a^T1.0595^ea^ kho ahameva tayā bhiyyo.  atthi kho, brahme, subhakiṇho nāma kāyo, vehapphalo nāma kāyo,  abhibhū nāma kāyo, taṃ tvaṃ na jānāsi na passasi; tamahaṃ jānāmi  passāmi. evampi kho ahaṃ, brahme, neva te samasamo abhiññāya,  kuto nīceyyaṃ? atha kho ahameva tayā bhiyyo. pathaviṃ kho ahaṃ,  brahme, pathavito abhiññāya yāvatā pathaviyā pathavattena ananubhūtaṃ  tadabhiññāya pathaviṃ nāpahosiṃ, pathaviyā nāpahosiṃ, pathavito  nāpahosiṃ, pathaviṃ meti nāpahosiṃ, pathaviṃ nābhivadiṃ. evampi kho  ahaṃ, brahme, neva te samasamo abhiññāya, kuto nīceyyaṃ? atha kho  ahameva tayā bhiyyo. āpaṃ kho ahaṃ, brahme...pe0... tejaṃ kho ahaṃ,  brahme...pe0... vāyaṃ kho ahaṃ, brahme...pe0... bhūte kho ahaṃ,  brahme...pe0... deve kho ahaṃ, brahme...pe0... pajāpatiṃ kho ahaṃ,  brahme...pe0... brahmaṃ kho ahaṃ, brahme...pe0... ābhassare kho ahaṃ,  brahme...pe0... subhakiṇhe kho ahaṃ, brahme... ^a^M1.0405^ea^ ...pe0... vehapphale kho ahaṃ,  brahme...pe0... abhibhuṃ kho ahaṃ, brahme...pe0... sabbaṃ kho ahaṃ, brahme,  sabbato abhiññāya yāvatā sabbassa sabbattena ananubhūtaṃ tadabhiññāya  sabbaṃ nāpahosiṃ sabbasmiṃ nāpahosiṃ sabbato nāpahosiṃ sabbaṃ meti  nāpahosiṃ, sabbaṃ nābhivadiṃ. evampi kho ahaṃ, brahme, neva te  samasamo abhiññāya, kuto nīceyyaṃ? atha kho ahameva tayā  bhiyyo''ti.<br/><br/>[03] ``sace ^a^V1.0413^ea^ kho, mārisa, sabbassa sabbattena ananubhūtaṃ,  tadabhiññāya mā heva te rittakameva ahosi, tucchakameva ahosī''ti ^a^T1.0596^ea^.<br/><br/>[03] ```viññāṇaṃ anidassanaṃ anantaṃ sabbato pabhaṃ', taṃ pathaviyā  pathavattena ananubhūtaṃ, āpassa āpattena ananubhūtaṃ, tejassa tejattena  ananubhūtaṃ, vāyassa vāyattena ananubhūtaṃ, bhūtānaṃ bhūtattena ananubhūtaṃ,  devānaṃ devattena ananubhūtaṃ, pajāpatissa pajāpatittena ananubhūtaṃ, brahmānaṃ  brahmattena ananubhūtaṃ, ābhassarānaṃ ābhassarattena ananubhūtaṃ, subhakiṇhānaṃ  subhakiṇhattena ananubhūtaṃ, vehapphalānaṃ vehapphalatte ^a^P1.0330^ea^  ananubhūtaṃ, abhibhussa abhibhuttena ananubhūtaṃ, sabbassa sabbattena  ananubhūtaṃ''.<br/><br/>[03] ``handa carahi {handa ca hi (sī0 pī0)} te, mārisa, passa antaradhāyāmī''ti. `handa  carahi me tvaṃ, brahme, antaradhāyassu, sace visahasī'ti. atha kho,  bhikkhave, bako brahmā `antaradhāyissāmi samaṇassa gotamassa,  antaradhāyissāmi samaṇassa gotamassā'ti nevassu me sakkoti  antaradhāyituṃ. <br/><br/>[01] ``evaṃ vutte, ahaṃ, bhikkhave, bakaṃ brahmānaṃ etadavocaṃ --  `handa carahi te brahme antaradhāyāmī'ti. `handa carahi me tvaṃ,  mārisa, antaradhāyassu sace visahasī'ti. atha kho ahaṃ, bhikkhave,  tathārūpaṃ iddhābhisaṅkhāraṃ abhisaṅkhāsiṃ -- `ettāvatā brahmā ca  brahmaparisā ca brahmapārisajjā ca saddañca me sossanti {saddameva suyyanti  (ka0)}, na ca maṃ  dakkhantī'ti. antarahito imaṃ gāthaṃ abhāsiṃ -- <br/><br/>[21] ``bhavevāhaṃ bhayaṃ disvā, bhavañca vibhavesinaṃ. <br/><br/>[22] bhavaṃ nābhivadiṃ kiñci, nandiñca na upādiyi''nti..<br/><br/>[03] ``atha ^a^T1.0597^ea^ ^a^M1.0406^ea^ kho, bhikkhave, brahmā ca brahmaparisā ca brahmapārisajjā  ca acchariyabbhutacittajātā ahesuṃ -- `acchariyaṃ vata bho, abbhutaṃ  vata bho! samaṇassa gotamassa mahiddhikatā mahānubhāvatā, na ca vata  no ito pubbe diṭṭho vā, suto vā, añño ^a^V1.0414^ea^ samaṇo vā brāhmaṇo vā  evaṃ mahiddhiko evaṃ mahānubhāvo yathāyaṃ samaṇo gotamo sakyaputto  sakyakulā pabbajito. bhavarāmāya vata, bho, pajāya bhavaratāya  bhavasammuditāya samūlaṃ bhavaṃ udabbahī'ti. <br/><br/>[03] 505^b^.^eb^ ``atha kho, bhikkhave, māro pāpimā aññataraṃ  brahmapārisajjaṃ anvāvisitvā maṃ etadavoca -- `sace kho tvaṃ,  mārisa, evaṃ pajānāsi, sace tvaṃ evaṃ anubuddho, mā sāvake upanesi,  mā pabbajite; mā sāvakānaṃ dhammaṃ desesi, mā pabbajitānaṃ; mā  sāvakesu gedhimakāsi, mā pabbajitesu. ahesuṃ kho, bhikkhu, tayā  pubbe samaṇabrāhmaṇā lokasmiṃ arahanto sammāsambuddhā paṭijānamānā  ^a^P1.0331^ea^. te sāvake upanesuṃ pabbajite, sāvakānaṃ dhammaṃ  desesuṃ pabbajitānaṃ, sāvakesu gedhimakaṃsu pabbajitesu, te sāvake  upanetvā pabbajite, sāvakānaṃ dhammaṃ desetvā pabbajitānaṃ, sāvakesu  gedhitacittā pabbajitesu, kāyassa bhedā pāṇupacchedā hīne kāye  patiṭṭhitā. ahesuṃ ye pana, bhikkhu, tayā pubbe samaṇabrāhmaṇā  lokasmiṃ arahanto sammāsambuddhā paṭijānamānā. te na sāvake upanesuṃ  na pabbajite, na sāvakānaṃ dhammaṃ desesuṃ na pabbajitānaṃ, na sāvakesu ^a^T1.0598^ea^  gedhimakaṃsu na pabbajitesu, te na sāvake upanetvā na pabbajite, na  sāvakānaṃ dhammaṃ desetvā na pabbajitānaṃ, na sāvakesu gedhitacittā na  pabbajitesu, kāyassa bhedā pāṇupacchedā paṇīte kāye patiṭṭhitā. taṃ  tāhaṃ, bhikkhu, evaṃ vadāmi -- iṅgha tvaṃ, mārisa, appossukko  diṭṭhadhammasukhavihāramanuyutto viharassu, anakkhātaṃ kusalañhi, mārisa,  mā paraṃ ovadāhī'ti. <br/><br/>[01] ``evaṃ vutte, ahaṃ, bhikkhave, māraṃ pāpimantaṃ etadavocaṃ  -- `jānāmi kho tāhaṃ, pāpima, mā tvaṃ maññittho -- na maṃ  jānātī'ti. māro tvamasi, pāpima. na maṃ tvaṃ, pāpima,  hitānukampī evaṃ vadesi; ahitānukampī maṃ tvaṃ, pāpima, evaṃ vadesi.  tuyhañhi, pāpima, evaṃ hoti -- `yesaṃ samaṇo gotamo dhammaṃ  desessati, te me visayaṃ upātivattissantī'ti. asammāsambuddhāva  pana te ^a^M1.0407^ea^, pāpima, samānā sammāsambuddhāmhāti paṭijāniṃsu. ahaṃ kho  pana, pāpima, sammāsambuddhova samāno sammāsambuddhomhīti  paṭijānāmi. desentopi hi, pāpima, tathāgato sāvakānaṃ dhammaṃ  tādisova adesentopi hi, pāpima, tathāgato sāvakānaṃ dhammaṃ  tādisova. upanentopi hi, pāpima, tathāgato sāvake ^a^V1.0415^ea^ tādisova,  anupanentopi hi, pāpima, tathāgato sāvake tādisova. taṃ kissa  hetu? tathāgatassa, pāpima, ye āsavā saṃkilesikā ponobbhavikā  sadarā dukkhavipākā āyatiṃ jātijarāmaraṇiyā -- te pahīnā  ucchinnamūlā tālāvatthukatā anabhāvaṃkatā āyatiṃ ^a^T1.0599^ea^ anuppādadhammā.  seyyathāpi, pāpima, tālo matthakacchinno abhabbo puna virūḷhiyā;  evameva kho, pāpima, tathāgatassa ye āsavā saṃkilesikā  ponobbhavikā sadarā dukkhavipākā āyatiṃ jātijarāmaraṇiyā -- te  pahīnā ucchinnamūlā tālāvatthukatā anabhāvaṃkatā āyatiṃ  anuppādadhammāti.<br/><br/>[03] ``iti hidaṃ mārassa ca anālapanatāya brahmuno ca  abhinimantanatāya, tasmā imassa veyyākaraṇassa brahmanimantanikaṃteva  adhivacana''nti. <br/><br/>[06] brahmanimantanikasuttaṃ niṭṭhitaṃ navamaṃ. 


volume: 28
item: 74
title: vīmaṃsakasuttaṃ^kosambiyasuttaṃ^brahmanimantanikasuttaṃ^māratajjanīyasuttaṃ^
content:
  [03] 506^b^.^eb^ evaṃ ^a^T1.0600^ea^ ^a^V1.0416^ea^ ^a^P1.0332^ea^ me sutaṃ -- ekaṃ  samayaṃ āyasmā mahāmoggallāno bhaggesu viharati susumāragire  bhesakaḷāvane migadāye. tena kho pana samayena āyasmā  mahāmoggallāno abbhokāse caṅkamati. tena kho pana samayena māro  pāpimā āyasmato mahāmoggallānassa kucchigato hoti koṭṭhamanupaviṭṭho.  atha kho āyasmato mahāmoggallānassa etadahosi -- ``kiṃ nu  kho me kucchi garugaro viya {garu garu viya (sī0 pī0 ṭīkāyaṃ pāṭhantaraṃ)}? māsācitaṃ maññe''ti. atha kho  āyasmā mahāmoggallāno caṅkamā orohitvā vihāraṃ pavisitvā  paññatte āsane nisīdi. nisajja kho āyasmā mahāmoggallāno  paccattaṃ yoniso manasākāsi. addasā kho āyasmā mahāmoggallāno  māraṃ pāpimantaṃ kucchigataṃ koṭṭhamanupaviṭṭhaṃ. disvāna ^a^M1.0408^ea^ māraṃ pāpimantaṃ  etadavoca -- ``nikkhama, pāpima; nikkhama, pāpima! mā tathāgataṃ  vihesesi, mā tathāgatasāvakaṃ. mā te ahosi dīgharattaṃ ahitāya  dukkhāyā''ti. atha kho mārassa pāpimato etadahosi --  ``ajānameva kho maṃ ayaṃ samaṇo apassaṃ evamāha -- `nikkhama,  pāpima; nikkhama, pāpima! mā tathāgataṃ vihesesi, mā  tathāgatasāvakaṃ. mā te ahosi dīgharattaṃ ahitāya dukkhāyā'ti.  yopissa so satthā sopi maṃ neva khippaṃ jāneyya, kuto pana {kuto ca pana  (syā0)} maṃ ayaṃ  sāvako jānissatī''ti? atha kho āyasmā mahāmoggallāno ^a^T1.0601^ea^ māraṃ  pāpimantaṃ etadavoca -- ``evampi kho tāhaṃ, pāpima, jānāmi, mā  tvaṃ maññittho -- `na maṃ jānātī'ti. māro tvamasi, pāpima;  tuyhañhi, pāpima, evaṃ hoti -- `ajānameva kho maṃ ayaṃ samaṇo  apassaṃ evamāha -- nikkhama, pāpima; nikkhama, pāpima! mā  tathāgataṃ vihesesi, mā tathāgatasāvakaṃ. mā te ahosi dīgharattaṃ  ahitāya dukkhāyāti. yopissa so satthā sopi maṃ neva khippaṃ  jāneyya, kuto pana maṃ ayaṃ sāvako jānissatī'''ti?<br/><br/>[03] atha kho mārassa pāpimato etadahosi -- ``jāname kho maṃ  ayaṃ samaṇo passaṃ evamāha -- `nikkhama, pāpima; nikkhama, pāpima!  mā tathāgataṃ vihesesi, mā tathāgatasāvakaṃ. mā te ahosi  dīgharattaṃ ahitāya dukkhāyā'''ti. atha kho māro pāpimā  āyasmato ^a^P1.0333^ea^ mahāmoggallānassa mukhato uggantvā  paccaggaḷe aṭṭhāsi. <br/><br/>[03] 507^b^.^eb^ addasā ^a^V1.0417^ea^ kho āyasmā mahāmoggallāno māraṃ  pāpimantaṃ paccaggaḷe ṭhitaṃ; disvāna māraṃ pāpimantaṃ etadavoca --  `etthāpi kho tāhaṃ, pāpima, passāmi; mā tvaṃ maññittho ``na maṃ  passatī''ti. eso tvaṃ, pāpima, paccaggaḷe ṭhito. bhūtapubbāhaṃ,  pāpima, dūsī nāma māro ahosiṃ, tassa me kāḷī nāma bhaginī.  tassā tvaṃ putto. so me tvaṃ bhāgineyyo ahosi. tena kho pana,  pāpima, samayena kakusandho bhagavā arahaṃ sammāsambuddho loke uppanno  hoti. kakusandhassa kho pana, pāpima, bhagavato arahato ^a^T1.0602^ea^  sammāsambuddhassa vidhurasañjīvaṃ nāma sāvakayugaṃ ahosi aggaṃ bhaddayugaṃ.  yāvatā kho pana, pāpima, kakusandhassa bhagavato ^a^M1.0409^ea^ arahato  sammāsambuddhassa sāvakā. tesu na ca koci āyasmatā vidhurena  samasamo hoti yadidaṃ dhammadesanāya. iminā kho evaṃ {etaṃ (sī0 syā0  pī0)}, pāpima,  pariyāyena āyasmato vidhurassa vidhuroteva {vidhurassa vidhuro vidhurotveva (sī0  syā0 kaṃ0 pī0)} samaññā udapādi.<br/><br/>[03] ``āyasmā pana, pāpima, sañjīvo araññagatopi  rukkhamūlagatopi suññāgāragatopi appakasireneva saññāvedayitanirodhaṃ  samāpajjati. bhūtapubbaṃ, pāpima, āyasmā sañjīvo aññatarasmiṃ  rukkhamūle saññāvedayitanirodhaṃ samāpanno nisinno hoti. addasaṃsu  kho, pāpima, gopālakā pasupālakā kassakā pathāvino āyasmantaṃ  sañjīvaṃ aññatarasmiṃ rukkhamūle saññāvedayitanirodhaṃ samāpannaṃ  nisinnaṃ; disvāna tesaṃ etadahosi -- `acchariyaṃ vata, bho, abbhutaṃ  vata, bho! ayaṃ samaṇo nisinnakova kālaṅkato! handa naṃ  dahāmā'ti. atha kho te, pāpima, gopālakā pasupālakā kassakā  pathāvino tiṇañca kaṭṭhañca gomayañca saṃkaḍḍhitvā āyasmato  sañjīvassa kāye upacinitvā aggiṃ datvā pakkamiṃsu. atha kho,  pāpima, āyasmā sañjīvo tassā rattiyā accayena tāya samāpattiyā  vuṭṭhahitvā cīvarāni papphoṭetvā pubbaṇhasamayaṃ nivāsetvā  pattacīvaramādāya gāmaṃ piṇḍāya pāvisi. addasaṃsu kho te, pāpima,  gopālakā pasupālakā kassakā pathāvino āyasmantaṃ sañjīvaṃ piṇḍāya  carantaṃ; disvāna nesaṃ ^a^T1.0603^ea^ etadahosi -- `acchariyaṃ vata, bho, abbhutaṃ  vata, bho! ayaṃ samaṇo nisinnakova kālaṅkato, svāyaṃ  paṭisañjīvito'ti ^a^P1.0334^ea^. iminā kho evaṃ, pāpima,  pariyāyena āyasmato sañjīvassa sañjīvoteva {sañjīvo sañjīvotveva (sī0 syā0  kaṃ0 pī0)} samaññā udapādi. <br/><br/>[03] 508^b^.^eb^ ``atha kho, pāpima, dūsissa mārassa  etadahosi -- `imesaṃ kho ahaṃ bhikkhūnaṃ sīlavantānaṃ  kalyāṇadhammānaṃ neva jānāmi āgatiṃ vā gatiṃ vā. yaṃnūnāhaṃ  brāhmaṇagahapatike anvāviseyyaṃ ^a^V1.0418^ea^ -- etha, tumhe bhikkhū sīlavante  kalyāṇadhamme akkosatha paribhāsatha rosetha vihesetha. appeva nāma  tumhehi akkosiyamānānaṃ paribhāsiyamānānaṃ rosiyamānānaṃ  vihesiyamānānaṃ siyā cittassa aññathattaṃ, yathā taṃ dūsī ^a^M1.0410^ea^ māro  labhetha otāra'nti. atha kho te, pāpima, dūsī māro  brāhmaṇagahapatike anvāvisi -- `etha, tumhe bhikkhū sīlavante  kalyāṇadhamme akkosatha paribhāsatha rosetha vihesetha. appeva nāma  tumhehi akkosiyamānānaṃ paribhāsiyamānānaṃ rosiyamānānaṃ  vihesiyamānānaṃ siyā cittassa aññathattaṃ, yathā taṃ dūsī māro  labhetha otāra'nti.<br/><br/>[03] ``atha kho te, pāpima, brāhmaṇagahapatikā anvāvisiṭṭhā  dūsinā mārena bhikkhū sīlavante kalyāṇadhamme akkosanti  paribhāsanti rosenti vihesenti -- `ime pana muṇḍakā samaṇakā ibbhā  kiṇhā {kaṇhā (syā0 kaṃ0 ka0)} bandhupādāpaccā ``jhāyinosmā jhāyinosmā''ti pattakkhandhā  adhomukhā madhurakajātā jhāyanti pajjhāyanti nijjhāyanti  apajjhāyanti. seyyathāpi nāma ulūko ^a^T1.0604^ea^ rukkhasākhāyaṃ mūsikaṃ  maggayamāno jhāyati pajjhāyati nijjhāyati apajjhāyati; evamevime  muṇḍakā samaṇakā ibbhā kiṇhā bandhupādāpaccā ``jhāyinosmā  jhāyinosmā''ti pattakkhandhā adhomukhā madhurakajātā jhāyanti  pajjhāyanti nijjhāyanti apajjhāyanti. seyyathāpi nāma kotthu  nadītīre macche maggayamāno jhāyati pajjhāyati nijjhāyati  apajjhāyati; evamevime muṇḍakā samaṇakā ibbhā kiṇhā  bandhupādāpaccā ``jhāyinosmā jhāyinosmā''ti pattakkhandhā adhomukhā  madhurakajātā jhāyanti pajjhāyanti nijjhāyanti apajjhāyanti.  seyyathāpi nāma biḷāro sandhisamalasaṅkaṭīre mūsikaṃ maggayamāno  jhāyati pajjhāyati nijjhāyati apajjhāyati; evamevime muṇḍakā  samaṇakā ibbhā kiṇhā bandhupādāpaccā ``jhāyinosmā jhāyinosmā''ti  pattakkhandhā adhomukhā madhurakajātā jhāyanti pajjhāyanti  nijjhāyanti apajjhāyanti. seyyathāpi nāma gadrabho vahacchinno  sandhisamalasaṅkaṭīre jhāyati pajjhāyati nijjhāyati apajjhāyati,  evamevime muṇḍakā samaṇakā ibbhā kiṇhā bandhupādāpaccā  ``jhāyinosmā jhāyinosmā''ti pattakkhandhā adhomukhā madhurakajātā  jhāyanti pajjhāyanti nijjhāyanti apajjhāyantī''ti.<br/><br/>[03] ``ye kho pana, pāpima, tena samayena manussā kālaṅkaronti  yebhuyyena kāyassa bhedā paraṃ maraṇā apāyaṃ duggatiṃ vinipātaṃ nirayaṃ  upapajjanti. <br/><br/>[03] 509^b^.^eb^ ``atha ^a^M1.0411^ea^ ^a^V1.0419^ea^ ^a^P1.0335^ea^ kho, pāpima,  kakusandho bhagavā arahaṃ sammāsambuddho bhikkhū ^a^T1.0605^ea^ āmantesi --  `anvāviṭṭhā kho, bhikkhave, brāhmaṇagahapatikā dūsinā mārena -- etha,  tumhe bhikkhū sīlavante kalyāṇadhamme akkosatha paribhāsatha rosetha  vihesetha, appeva nāma tumhehi akkosiyamānānaṃ paribhāsiyamānānaṃ  rosiyamānānaṃ vihesiyamānānaṃ siyā cittassa aññathattaṃ, yathā taṃ  dūsī māro labhetha otāra'nti. etha, tumhe, bhikkhave, mettāsahagatena  cetasā ekaṃ disaṃ pharitvā viharatha, tathā dutiyaṃ, tathā tatiyaṃ, tathā  catutthaṃ. iti uddhamadho tiriyaṃ sabbadhi sabbattatāya sabbāvantaṃ lokaṃ  mettāsahagatena cetasā vipulena mahaggatena appamāṇena averena  abyābajjhena pharitvā viharatha. karuṇāsahagatena cetasā...pe0...  muditāsahagatena cetasā...pe0... upekkhāsahagatena cetasā ekaṃ disaṃ  pharitvā viharatha, tathā dutiyaṃ, tathā tatiyaṃ, tathā catutthaṃ. iti  uddhamadho tiriyaṃ sabbadhi sabbattatāya sabbāvantaṃ lokaṃ  upekkhāsahagatena cetasā vipulena mahaggatena appamāṇena averena  abyābajjhena pharitvā viharathā'ti.<br/><br/>[03] ``atha kho te, pāpima, bhikkhū kakusandhena bhagavatā arahatā  sammāsambuddhena evaṃ ovadiyamānā evaṃ anusāsiyamānā araññagatāpi  rukkhamūlagatāpi suññāgāragatāpi mettāsahagatena cetasā ekaṃ disaṃ  pharitvā vihariṃsu, tathā dutiyaṃ, tathā tatiyaṃ, tathā catutthaṃ. iti  uddhamadho tiriyaṃ sabbadhi sabbattatāya sabbāvantaṃ lokaṃ mettāsahagatena  cetasā vipulena mahaggatena appamāṇena averena abyābajjhena pharitvā  vihariṃsu. karuṇāsahagatena cetasā...pe0... muditāsahagatena  cetasā...pe0... upekkhāsahagatena cetasā ekaṃ disaṃ pharitvā  vihariṃsu, tathā dutiyaṃ, tathā tatiyaṃ, tathā catutthaṃ. iti uddhamadho  tiriyaṃ sabbadhi sabbattatāya sabbāvantaṃ lokaṃ upekkhāsahagatena cetasā  vipulena mahaggatena appamāṇena averena abyābajjhena pharitvā  vihariṃsu ^a^T1.0606^ea^. <br/><br/>[03] 510^b^.^eb^ ``atha kho, pāpima, dūsissa mārassa  etadahosi -- `evampi kho ahaṃ karonto imesaṃ bhikkhūnaṃ  sīlavantānaṃ kalyāṇadhammānaṃ neva jānāmi āgatiṃ vā gatiṃ vā,  yaṃnūnāhaṃ brāhmaṇagahapatike anvāviseyyaṃ -- etha, tumhe bhikkhū  sīlavante kalyāṇadhamme sakkarotha garuṃ karotha mānetha ^a^M1.0412^ea^ pūjetha ^a^P1.0336^ea^,  appeva nāma tumhehi sakkariyamānānaṃ garukariyamānānaṃ  māniyamānānaṃ pūjiyamānānaṃ siyā cittassa aññathattaṃ, yathā taṃ dūsī  māro labhetha otāra'nti ^a^V1.0420^ea^. atha kho te, pāpima, dūsī māro  brāhmaṇagahapatike anvāvisi -- `etha, tumhe bhikkhū sīlavante  kalyāṇadhamme sakkarotha garuṃ karotha mānetha pūjetha, appeva nāma tumhehi  sakkariyamānānaṃ garukariyamānānaṃ māniyamānānaṃ pūjiyamānānaṃ siyā  cittassa aññathattaṃ, yathā taṃ dūsī māro labhetha otāra'nti. atha  kho te, pāpima, brāhmaṇagahapatikā anvāviṭṭhā dūsinā mārena bhikkhū  sīlavante kalyāṇadhamme sakkaronti garuṃ karonti mānenti pūjenti.<br/><br/>[03] ``ye kho pana, pāpima, tena samayena manussā kālaṅkaronti  yebhuyyena kāyassa bhedā paraṃ maraṇā sugatiṃ saggaṃ lokaṃ upapajjanti. <br/><br/>[03] 511^b^.^eb^ ``atha ^a^T1.0607^ea^ kho, pāpima, kakusandho bhagavā arahaṃ  sammāsambuddho bhikkhū āmantesi -- `anvāviṭṭhā kho, bhikkhave,  brāhmaṇagahapatikā dūsinā mārena -- etha, tumhe bhikkhū sīlavante  kalyāṇadhamme sakkarotha garuṃ karotha mānetha pūjetha, appeva nāma tumhehi  sakkariyamānānaṃ garukariyamānānaṃ māniyamānānaṃ pūjiyamānānaṃ siyā  cittassa aññathattaṃ, yathā taṃ dūsī māro labhetha otāranti. etha,  tumhe, bhikkhave, asubhānupassino kāye viharatha, āhāre  paṭikūlasaññino, sabbaloke anabhiratisaññino {anabhiratasaññīno (sī0 syā0  kaṃ0 pī0)}, sabbasaṅkhāresu aniccānupassino'ti.<br/><br/>[03] ``atha kho te, pāpima, bhikkhū kakusandhena bhagavatā arahatā  sammāsambuddhena evaṃ ovadiyamānā evaṃ anusāsiyamānā araññagatāpi  rukkhamūlagatāpi suññāgāragatāpi asubhānupassino kāye vihariṃsu,  āhāre paṭikūlasaññino, sabbaloke anabhiratisaññino,  sabbasaṅkhāresu aniccānupassino. <br/><br/>[03] 512^b^.^eb^ ``atha kho, pāpima, kakusandho bhagavā arahaṃ  sammāsambuddho pubbaṇhasamayaṃ nivāsetvā pattacīvaramādāya āyasmatā  vidhurena pacchāsamaṇena gāmaṃ piṇḍāya pāvisi. atha kho, pāpima,  dūsī māro aññataraṃ kumārakaṃ ^a^M1.0413^ea^ {kumāraṃ (sī0 pī0)} anvāvisitvā sakkharaṃ gahetvā  āyasmato vidhurassa sīse pahāramadāsi; sīsaṃ vobhindi {sīsaṃ te  bhindissāmīti (ka0)}. atha  kho, pāpima, āyasmā vidhuro bhinnena sīsena lohitena gaḷantena  kakusandhaṃyeva bhagavantaṃ ^a^P1.0337^ea^ arahantaṃ sammāsambuddhaṃ  piṭṭhito piṭṭhito anubandhi. atha kho ^a^T1.0608^ea^, pāpima, kakusandho bhagavā  arahaṃ sammāsambuddho nāgāpalokitaṃ apalokesi ^a^V1.0421^ea^ -- `na vāyaṃ dūsī  māro mattamaññāsī'ti. sahāpalokanāya ca pana, pāpima, dūsī  māro tamhā ca ṭhānā cavi mahānirayañca upapajji.<br/><br/>[03] ``tassa kho pana, pāpima, mahānirayassa tayo nāmadheyyā  honti -- chaphassāyataniko itipi, saṅkusamāhato itipi,  paccattavedaniyo itipi. atha kho maṃ, pāpima, nirayapālā  upasaṅkamitvā etadavocuṃ -- yadā kho te {yato te (ka0)}, mārisa, saṅkunā saṅku  hadaye samāgaccheyya. atha naṃ tvaṃ jāneyyāsi -- `vassasahassaṃ me  niraye paccamānassā'ti. so kho ahaṃ, pāpima, bahūni vassāni  bahūni vassasatāni bahūni vassasahassāni tasmiṃ mahāniraye apacciṃ.  dasavassasahassāni tasseva mahānirayassa ussade apacciṃ vuṭṭhānimaṃ  nāma vedanaṃ vediyamāno. tassa mayhaṃ, pāpima, evarūpo kāyo  hoti, seyyathāpi manussassa. evarūpaṃ sīsaṃ hoti, seyyathāpi  macchassa. <br/><br/>[03] 513^b^.^eb^ <br/><br/>[21] ``kīdiso nirayo āsi, yattha dūsī apaccatha. <br/><br/>[22] vidhuraṃ sāvakamāsajja, kakusandhañca brāhmaṇaṃ.. <br/><br/>[21] ``sataṃ āsi ayosaṅkū, sabbe paccattavedanā. <br/><br/>[27] īdiso nirayo āsi, yattha dūsī apaccatha. <br/><br/>[22] vidhuraṃ sāvakamāsajja, kakusandhañca brāhmaṇaṃ.. <br/><br/>[21] ``yo etamabhijānāti, bhikkhu buddhassa sāvako. <br/><br/>[22] tādisaṃ ^a^T1.0609^ea^ bhikkhumāsajja, kaṇha dukkhaṃ nigacchasi.. <br/><br/>[21] ``majjhe sarassa tiṭṭhanti, vimānā kappaṭṭhāyino. <br/><br/>[27] veḷuriyavaṇṇā rucirā, accimanto pabhassarā. <br/><br/>[22] accharā tattha naccanti, puthu nānattavaṇṇiyo.. <br/><br/>[21] ``yo ^a^M1.0414^ea^ ^a^V1.0422^ea^ ^a^P1.0338^ea^ etamabhijānāti, bhikkhu  buddhassa sāvako. <br/><br/>[22] tādisaṃ bhikkhumāsajja, kaṇha dukkhaṃ nigacchasi.. <br/><br/>[21] ``yo ve buddhena codito, bhikkhu saṅghassa pekkhato. <br/><br/>[22] migāramātupāsādaṃ, pādaṅguṭṭhena kampayi.. <br/><br/>[21] ``yo etamabhijānāti, bhikkhu buddhassa sāvako. <br/><br/>[22] tādisaṃ bhikkhumāsajja, kaṇha dukkhaṃ nigacchasi.. <br/><br/>[21] ``yo vejayantaṃ pāsādaṃ, pādaṅguṭṭhena kampayi. <br/><br/>[22] iddhibalenupatthaddho, saṃvejesi ca devatā.. <br/><br/>[21] ``yo etamabhijānāti, bhikkhu buddhassa sāvako. <br/><br/>[22] tādisaṃ bhikkhumāsajja, kaṇha dukkhaṃ nigacchasi.. <br/><br/>[21] ``yo vejayantapāsāde, sakkaṃ so paripucchati. <br/><br/>[27] api vāsava jānāsi, taṇhākkhayavimuttiyo. <br/><br/>[22] tassa sakko viyākāsi, pañhaṃ puṭṭho yathātathaṃ.. <br/><br/>[21] ``yo etamabhijānāti, bhikkhu buddhassa sāvako. <br/><br/>[22] tādisaṃ bhikkhumāsajja, kaṇha dukkhaṃ nigacchasi.. <br/><br/>[21] ``yo brahmaṃ paripucchati, sudhammāyābhito sabhaṃ. <br/><br/>[27] ajjāpi ^a^T1.0610^ea^ tyāvuso diṭṭhi, yā te diṭṭhi pure ahu. <br/><br/>[22] passasi vītivattantaṃ, brahmaloke pabhassaraṃ.. <br/><br/>[21] ``tassa ^a^V1.0423^ea^ brahmā viyākāsi, anupubbaṃ yathātathaṃ. <br/><br/>[22] na me mārisa sā diṭṭhi, yā me diṭṭhi pure ahu.. <br/><br/>[21] ``passāmi vītivattantaṃ, brahmaloke pabhassaraṃ. <br/><br/>[22] sohaṃ ajja kathaṃ vajjaṃ, ahaṃ niccomhi sassato.. <br/><br/>[21] ``yo etamabhijānāti, bhikkhu buddhassa sāvako. <br/><br/>[22] tādisaṃ bhikkhumāsajja, kaṇha dukkhaṃ nigacchasi.. <br/><br/>[21] ``yo mahāmeruno kūṭaṃ, vimokkhena aphassayi. <br/><br/>[22] vanaṃ pubbavidehānaṃ, ye ca bhūmisayā narā.. <br/><br/>[21] ``yo etamabhijānāti, bhikkhu buddhassa sāvako. <br/><br/>[22] tādisaṃ bhikkhumāsajja, kaṇha dukkhaṃ nigacchasi.. <br/><br/>[21] ``na ^a^M1.0415^ea^ ve aggi cetayati {veṭhayati (sī0)}, `ahaṃ bālaṃ ḍahāmī'ti. <br/><br/>[22] bālo ca jalitaṃ aggiṃ, āsajja naṃ sa ḍayhati.. <br/><br/>[21] ``evameva tuvaṃ māra, āsajja naṃ tathāgataṃ. <br/><br/>[22] sayaṃ ḍahissasi attānaṃ, bālo aggiṃva saṃphusaṃ.. <br/><br/>[21] ``apuññaṃ pasavī māro, āsajja naṃ tathāgataṃ. <br/><br/>[22] kinnu maññasi pāpima, na me pāpaṃ vipaccati.. <br/><br/>[21] ``karoto cīyati pāpaṃ, cirarattāya antaka. <br/><br/>[22] māra nibbinda buddhamhā, āsaṃ mākāsi bhikkhusu.. <br/><br/>[21] ``iti ^a^T1.0611^ea^ māraṃ atajjesi, bhikkhu bhesakaḷāvane. <br/><br/>[22] tato so dummano yakkho, natatthevantaradhāyathā''ti.. <br/><br/>[06] māratajjanīyasuttaṃ niṭṭhitaṃ dasamaṃ. <br/><br/>[06] cūḷayamakavaggo niṭṭhito pañcamo. <br/><br/>[01] tassuddānaṃ ^a^V1.0424^ea^ -- <br/><br/>[21] sāleyya verañjaduve ca tuṭṭhi, cūḷamahādhammasamādānañca. <br/><br/>[22] vīmaṃsakā kosambi ca brāhmaṇo, dūsī ca māro dasamo  ca vaggo.. <br/><br/>[06] sāleyyavaggo niṭṭhito pañcamo. <br/><br/>[01] idaṃ vaggānamuddānaṃ -- <br/><br/>[21] mūlapariyāyo ceva, sīhanādo ca uttamo. <br/><br/>[22] kakaco ceva gosiṅgo, sāleyyo ca ime pañca.. <br/><br/>[06] mūlapaṇṇāsakaṃ samattaṃ.


volume: 29
item: 0
title: paṭhamo bhāgo^^^^ganthārambhakathā
content:
  [21] karuṇāsītalahadayaṃ ^a^V1.0001^ea^ ^a^M1.0001^ea^ ^a^P1.0001^ea^,  paññāpajjotavihatamohatamaṃ. <br/><br/>[22] sanarāmaralokagaruṃ, vande ^b^sugataṃ^eb^ gativimuttaṃ.. <br/><br/>[21] buddhopi buddhabhāvaṃ, bhāvetvā ceva sacchikatvā ca. <br/><br/>[22] yaṃ upagato gatamalaṃ, vande tamanuttaraṃ ^b^dhammaṃ^eb^.. <br/><br/>[21] sugatassa orasānaṃ, puttānaṃ mārasenamathanānaṃ. <br/><br/>[22] aṭṭhannampi samūhaṃ, sirasā vande ^b^ariyasaṅghaṃ^eb^.. <br/><br/>[21] iti ^a^V1.0002^ea^ me pasannamatino, ratanattayavandanāmayaṃ puññaṃ. <br/><br/>[22] yaṃ suvihatantarāyo, hutvā tassānubhāvena.. <br/><br/>[21] majjhimapamāṇasuttaṅkitassa idha ^b^majjhimāgamavarassa^eb^. <br/><br/>[22] buddhānubuddhasaṃvaṇṇitassa paravādamathanassa.. <br/><br/>[21] atthappakāsanatthaṃ, ^b^aṭṭhakathā^eb^ ādito vasisatehi. <br/><br/>[22] pañcahi yā saṅgītā, anusaṅgītā ca pacchāpi.. <br/><br/>[21] sīhaḷadīpaṃ pana ābhatātha vasinā mahāmahindena. <br/><br/>[22] ṭhapitā sīhaḷabhāsāya, dīpavāsīnamatthāya.. <br/><br/>[21] apanetvāna tatohaṃ, sīhaḷabhāsaṃ manoramaṃ bhāsaṃ. <br/><br/>[22] tantinayānucchavikaṃ, āropento vigatadosaṃ.. <br/><br/>[21] samayaṃ ^a^M1.0002^ea^ avilomento, therānaṃ theravaṃsadīpānaṃ. <br/><br/>[22] sunipuṇavinicchayānaṃ, mahāvihāre nivāsīnaṃ.. <br/><br/>[21] hitvā punappunāgatamatthaṃ, atthaṃ pakāsayissāmi. <br/><br/>[22] sujanassa ca tuṭṭhatthaṃ, ciraṭṭhitatthañca dhammassa.. <br/><br/>[21] sīlakathā ^a^P1.0002^ea^ dhutadhammā, kammaṭṭhānāni ceva  sabbāni. <br/><br/>[22] cariyāvidhānasahito, jhānasamāpattivitthāro.. <br/><br/>[21] sabbā ca abhiññāyo, paññāsaṅkalananicchayo ceva. <br/><br/>[22] khandhādhātāyatanindriyāni ariyāni ceva cattāri.. <br/><br/>[21] saccāni ^a^V1.0003^ea^ paccayākāradesanā suparisuddhanipuṇanayā. <br/><br/>[22] avimuttatantimaggā, vipassanābhāvanā ceva.. <br/><br/>[21] iti pana sabbaṃ yasmā, ^b^visuddhimagge^eb^ mayā  suparisuddhaṃ. <br/><br/>[22] vuttaṃ tasmā bhiyyo, na taṃ idha vicārayissāmi.. <br/><br/>[21] ``majjhe ^b^visuddhimaggo,^eb^ esa catunnampi  āgamānañhi. <br/><br/>[22] ṭhatvā pakāsayissati, tattha yathābhāsitamatthaṃ''.. <br/><br/>[21] icceva kato tasmā, tampi gahetvāna saddhimetāya. <br/><br/>[22] aṭṭhakathāya vijānatha, majjhimasaṅgītiyā atthanti.. 


volume: 29
item: 1
title: ^^^ganthārambhakathā^nidānakathā
content:
  [40] 1^b^.^eb^ tattha ^b^majjhimasaṅgīti^eb^ nāma paṇṇāsato  mūlapaṇṇāsā majjhimapaṇṇāsā uparipaṇṇāsāti paṇṇāsattayasaṅgahā.  vaggato ekekāya paṇṇāsāya pañca pañca vagge katvā  pannarasavaggasamāyogā. suttato diyaḍḍhasuttasataṃ dve ca suttantā.  padato tevīsuttarapañcasatādhikāni asītipadasahassāni. tenāhu  porāṇā -- <br/><br/>[21] ``asītipadasahassāni, bhiyyo pañcasatāni ca. <br/><br/>[22] puna tevīsati vuttā, padamevaṃ vavatthita''nti..<br/><br/>[03] akkharato ^a^M1.0003^ea^ satta akkharasatasahassāni cattālīsañca sahassāni  tepaññāsañca akkharāni. bhāṇavārato asīti bhāṇavārā  tevīsapadādhiko ca upaḍḍhabhāṇavāro. anusandhito  pucchānusandhi-ajjhāsayānusandhi-yathānusandhivasena saṅkhepato tividho  anusandhi. vitthārato panettha tīṇi anusandhisahassāni nava ca  satāni honti. tenāhu porāṇā -- <br/><br/>[21] ``tīṇi ^a^V1.0004^ea^ sandhisahassāni, tathā navasatāni ca. <br/><br/>[22] anusandhinayā ete, majjhimassa pakāsitā''ti..<br/><br/>[03] tattha paṇṇāsāsu ^b^mūlapaṇṇāsā^eb^ ādi, vaggesu  ^b^mūlapariyāyavaggo,^eb^ suttesu ^b^mūlapariyāyasuttaṃ^eb^. tassāpi  ``evaṃ me suta''ntiādikaṃ āyasmatā ānandena  paṭhamamahāsaṅgītikāle vuttaṃ nidānamādi. sā panesā  paṭhamamahāsaṅgīti sumaṅgalavilāsiniyā dīghanikāyaṭṭhakathāya ādimhi  vitthāritā. tasmā sā tattha vitthāritanayeneva veditabbā. 


volume: 29
item: 2
title: ^^mūlapariyāyavaggo^mūlapariyāyasuttavaṇṇanā^
content:
  [03] 1^b^.^eb^ yaṃ ^a^V1.0005^ea^ ^a^M1.0004^ea^ ^a^P1.0003^ea^ panetaṃ ``evaṃ me  suta''ntiādikaṃ nidānaṃ. tattha ^b^eva^eb^nti nipātapadaṃ.  ^b^me^eb^tiādīni nāmapadāni. ^b^ukkaṭṭhāyaṃ viharatī^eb^ti ettha  ^b^vī^eb^ti upasaggapadaṃ, ^b^haratī^eb^ti ākhyātapadanti iminā tāva  nayena padavibhāgo veditabbo.<br/><br/>[03] atthato pana ^b^evaṃ^eb^-saddo tāva  upamūpadesasampahaṃsanagarahaṇavacanasampaṭiggahākāranidassanāvadhāraṇādianekatthappabhedo.  tathāhesa -- ``evaṃ jātena maccena kattabbaṃ kusalaṃ bahu''nti  evamādīsu (dha0 pa0 53) upamāyaṃ āgato. ``evaṃ te  abhikkamitabbaṃ, evaṃ te paṭikkamitabba''ntiādīsu (a0 ni0   4.122) upadese. ``evametaṃ bhagavā, evametaṃ sugatā''tiādīsu  (a0 ni0  3.66) sampahaṃsane. ``evamevaṃ panāyaṃ vasalī yasmiṃ  vā tasmiṃ vā tassa muṇḍakassa samaṇakassa vaṇṇaṃ bhāsatī''tiādīsu  (saṃ0 ni0  1.187) garahaṇe. ``evaṃ bhanteti kho te bhikkhū  bhagavato paccassosu''ntiādīsu (ma0 ni0 1.1) vacanasampaṭiggahe.  ``evaṃ byākho ahaṃ, bhante, bhagavatā dhammaṃ desitaṃ  ājānāmī''tiādīsu (ma0 ni0 1.398) ākāre. ``ehi tvaṃ,  māṇavaka, yena samaṇo ānando tenupasaṅkama, upasaṅkamitvā mama  vacanena samaṇaṃ, ānandaṃ, appābādhaṃ appātaṅkaṃ lahuṭṭhānaṃ balaṃ  phāsuvihāraṃ puccha -- `subho māṇavo todeyyaputto, bhavantaṃ ānandaṃ,  appābādhaṃ appātaṅkaṃ lahuṭṭhānaṃ balaṃ phāsuvihāraṃ pucchatī'ti, evañca  vadehi sādhu kira bhavaṃ ānando yena subhassa māṇavassa  todeyyaputtassa nivesanaṃ, tenupasaṅkamatu anukampaṃ upādāyā''tiādīsu  (dī0 ni0 1.445) nidassane. ``taṃ kiṃ maññatha, kālāmā,  ime dhammā kusalā vā akusalā ^a^V1.0006^ea^ vāti? akusalā, bhante. sāvajjā  vā anavajjā vāti? sāvajjā, bhante. viññugarahitā vā  viññuppasatthā vāti? viññugarahitā, bhante. samattā samādinnā  ahitāya dukkhāya saṃvattanti no vā, kathaṃ vo ettha hotīti?  samattā, bhante, samādinnā ahitāya dukkhāya saṃvattanti, evaṃ no  ettha hotī''tiādīsu (a0 ni0  3.66) avadhāraṇe. svāyamidha  ākāranidassanāvadhāraṇesu daṭṭhabbo.<br/><br/>[03] tattha ^a^M1.0005^ea^ ākāraṭṭhena ^b^evaṃ^eb^saddena etamatthaṃ dīpeti --  nānānayanipuṇaṃ anekajjhāsayasamuṭṭhānaṃ atthabyañjanasampannaṃ  vividhapāṭihāriyaṃ dhammatthadesanāpaṭivedhagambhīraṃ sabbasattānaṃ  sakasakabhāsānurūpato sotapathamāgacchantaṃ ^a^P1.0004^ea^ tassa  bhagavato vacanaṃ sabbappakārena ko samattho viññātuṃ, sabbathāmena pana  sotukāmataṃ janetvāpi evaṃ me sutaṃ, mayāpi ekenākārena sutanti.<br/><br/>[03] nidassanaṭṭhena ``nāhaṃ sayambhū, na mayā idaṃ sacchikata''nti  attānaṃ parimocento evaṃ me sutaṃ, mayāpi evaṃ sutanti idāni  vattabbaṃ sakalaṃ suttaṃ nidasseti.<br/><br/>[03] avadhāraṇaṭṭhena ``etadaggaṃ, bhikkhave, mama sāvakānaṃ bhikkhūnaṃ  bahussutānaṃ yadidaṃ ānando, gatimantānaṃ, satimantānaṃ, dhitimantānaṃ,  upaṭṭhākānaṃ yadidaṃ ānando''ti (a0 ni0  1.219-223) evaṃ  bhagavatā, ``āyasmā ānando atthakusalo dhammakusalo  byañjanakusalo niruttikusalo pubbāparakusalo''ti (a0 ni0   5.169) evaṃ dhammasenāpatinā ca pasatthabhāvānurūpaṃ attano  dhāraṇabalaṃ dassento sattānaṃ sotukamyataṃ janeti ``evaṃ me sutaṃ,  tañca kho atthato vā byañjanato vā anūnamanadhikaṃ, evameva na  aññathā daṭṭhabba''nti.<br/><br/>[03] ^b^me^eb^-saddo tīsu atthesu dissati. tathā hissa  ``gāthābhigītaṃ me abhojaneyya''ntiādīsu (su0 ni0 81) mayāti  attho. ``sādhu me, bhante bhagavā, saṃkhittena dhammaṃ desetū''tiādīsu  (saṃ0 ni0  4.88) mayhanti attho. ``dhammadāyādā me,  bhikkhave, bhavathā''tiādīsu ^a^V1.0007^ea^ (ma0 ni0 1.29) mamāti attho.  idha pana ``mayā suta''nti ca ``mama suta''nti ca atthadvaye yujjati.<br/><br/>[03] ^b^suta^eb^nti ayaṃ suta-saddo saupasaggo ca anupasaggo ca  gamana-vissuta-kilinna-upacitānuyoga-sotaviññeyya-sotadvārānusāraviññātādianekatthappabhedo.  tathā hissa ``senāya pasuto''tiādīsu gacchantoti attho.  ``sutadhammassa passato''tiādīsu (udā0 11) vissutadhammassāti  attho, ``avassutā avassutassāti''ādīsu (pāci0 657)  kilinnā kilinnassāti attho. ``tumhehi puññaṃ pasutaṃ  anappaka''ntiādīsu (khu0 pā0 7.12) upacitanti ^a^M1.0006^ea^ attho. ``ye  jhānapasutā dhīrā''tiādīsu (dha0 pa0 181) jhānānuyuttāti attho.  ``diṭṭhaṃ sutaṃ muta''ntiādīsu (ma0 ni0 1.241)  sotaviññeyyanti attho. ``sutadharo sutasannicayo''tiādīsu (ma0  ni0 1.339) sotadvārānusāraviññātadharoti attho. idha panassa  sotadvārānusārena ``upadhārita''nti vā ``upadhāraṇa''nti vāti  ^a^P1.0005^ea^ attho. me-saddassa hi mayāti atthe sati ``evaṃ  mayā sutaṃ sotadvārānusārena upadhārita''nti yujjati. mamāti atthe  sati ``evaṃ mama sutaṃ sotadvārānusārena upadhāraṇa''nti yujjati.<br/><br/>[03] evametesu tīsu padesu ^b^eva^eb^nti  sotaviññāṇādiviññāṇakiccanidassanaṃ. ^b^me^eb^ti  vuttaviññāṇasamaṅgipuggalanidassanaṃ. ^b^suta^eb^nti  assavanabhāvappaṭikkhepato anūnānadhikāviparītaggahaṇanidassanaṃ.  tathā ^b^eva^eb^nti tassā sotadvārānusārena pavattāya viññāṇavīthiyā  nānappakārena ārammaṇe pavattibhāvappakāsanaṃ. ^b^me^eb^ti  attappakāsanaṃ. ^b^suta^eb^nti dhammappakāsanaṃ. ayañhettha saṅkhepo  ``nānappakārena ārammaṇe pavattāya viññāṇavīthiyā mayā na aññaṃ  kataṃ, idaṃ pana kataṃ, ayaṃ dhammo suto''ti.<br/><br/>[03] tathā ^b^eva^eb^nti niddisitabbappakāsanaṃ. ^b^me^eb^ti  puggalappakāsanaṃ. ^b^suta^eb^nti puggalakiccappakāsanaṃ. idaṃ vuttaṃ  hoti -- yaṃ suttaṃ niddisissāmi, taṃ mayā evaṃ sutanti.<br/><br/>[03] tathā ^b^eva^eb^nti yassa cittasantānassa nānākārappavattiyā  nānatthabyañjanaggahaṇaṃ hoti, tassa ^a^V1.0008^ea^ nānākāraniddeso. ^b^eva^eb^nti  hi ayaṃ ākārapaññatti, ^b^me^eb^ti kattuniddeso, ^b^suta^eb^nti  visayaniddeso. ettāvatā nānākārappavattena cittasantānena  taṃsamaṅgino kattuvisaye gahaṇasanniṭṭhānaṃ kataṃ hoti.<br/><br/>[03] atha vā ^b^eva^eb^nti puggalakiccaniddeso. ^b^suta^eb^nti  viññāṇakiccaniddeso. ^b^me^eb^ti ubhayakiccayuttapuggalaniddeso.  ayaṃ panettha saṅkhepo -- mayā savanakiccaviññāṇasamaṅginā puggalena  viññāṇavasena laddhasavanakiccavohārena sutanti.<br/><br/>[03] tattha ^b^eva^eb^nti ca ^b^me^eb^ti ca saccikaṭṭhaparamatthavasena  avijjamānapaññatti. kiñhettha taṃ paramatthato atthi, yaṃ evanti vā  meti vā niddesaṃ labhetha? ^b^suta^eb^nti ^a^M1.0007^ea^ vijjamānapaññatti. yañhi  tamettha sotena upaladdhaṃ, taṃ paramatthato vijjamānanti.<br/><br/>[03] tathā ^b^eva^eb^nti ca ^b^me^eb^ti ca taṃ taṃ upādāya vattabbato  upādāpaññatti. ^b^suta^eb^nti diṭṭhādīni upanidhāya vattabbato  upanidhāpaññatti. ettha ca ^b^eva^eb^nti vacanena asammohaṃ dīpeti.  na hi sammūḷho nānappakārapaṭivedhasamattho hoti. ^b^suta^eb^nti  vacanena sutassa asammosaṃ dīpeti. yassa hi sutaṃ sammuṭṭhaṃ hoti  ^a^P1.0006^ea^, na so kālantarena mayā sutanti paṭijānāti.  iccassa asammohena paññāsiddhi, asammosena pana satisiddhi. tattha  paññā pubbaṅgamāya satiyā byañjanāvadhāraṇasamatthatā, satipubbaṅgamāya  paññāya atthapaṭivedhasamatthatā, tadubhayasamatthatāyogena  atthabyañjanasampannassa dhammakosassa anupālanasamatthato  dhammabhaṇḍāgārikattasiddhi.<br/><br/>[03] aparo nayo -- ^b^eva^eb^nti vacanena yoniso manasikāraṃ  dīpeti, ayoniso manasikaroto hi nānappakārapaṭivedhābhāvato.  ^b^suta^eb^nti vacanena avikkhepaṃ dīpeti, vikkhittacittassa  savanābhāvato. tathā hi vikkhittacitto puggalo sabbasampattiyā  vuccamānopi ``na mayā sutaṃ, puna bhaṇathā''ti bhaṇati. yoniso  manasikārena cettha attasammāpaṇidhiṃ pubbe ca katapuññataṃ sādheti,  sammā apaṇihitattassa pubbe akatapuññassa vā tadabhāvato.  avikkhepena ^a^V1.0009^ea^ pana saddhammassavanaṃ sappurisūpanissayañca sādheti. na  hi vikkhittacitto sotuṃ sakkoti, na ca sappurise anupassayamānassa  savanaṃ atthīti.<br/><br/>[03] aparo nayo -- yasmā ^b^eva^eb^nti yassa cittasantānassa  nānākārappavattiyā nānatthabyañjanaggahaṇaṃ hoti, tassa  nānākāraniddesoti vuttaṃ. so ca evaṃ bhaddako ākāro na sammā  appaṇihitattano pubbe akatapuññassa vā hoti, tasmā ^b^eva^eb^nti  iminā bhaddakena ākārena pacchimacakkadvayasampattiṃ attano dīpeti,  ^b^suta^eb^nti savanayogena purimacakkadvayasampattiṃ. na hi  appatirūpadese vasato sappurisūpanissayavirahitassa vā savanaṃ atthi.  iccassa pacchimacakkadvayasiddhiyā āsayasuddhi siddhā hoti.  purimacakkadvayasiddhiyā payogasuddhi. tāya ca āsayasuddhiyā  adhigamabyattisiddhi, payogasuddhiyā āgamabyattisiddhi. iti  payogāsayasuddhassa ^a^M1.0008^ea^ āgamādhigamasampannassa vacanaṃ aruṇuggaṃ viya  sūriyassa udayato yonisomanasikāro viya ca kusalakammassa  arahati bhagavato vacanassa pubbaṅgamaṃ bhavitunti ṭhāne nidānaṃ ṭhapento  ^b^evaṃ me suta^eb^ntiādimāha.<br/><br/>[03] aparo nayo -- ^b^eva^eb^nti iminā  nānappakārapaṭivedhadīpakena vacanena attano  atthapaṭibhānapaṭisambhidāsampattisabbhāvaṃ dīpeti. ^b^suta^eb^nti  iminā sotabbabhedapaṭivedhadīpakena  dhammaniruttipaṭisambhidāsampattisabbhāvaṃ ^a^P1.0007^ea^.  ^b^eva^eb^nti ca idaṃ yonisomanasikāradīpakaṃ vacanaṃ bhāsamāno --  ``ete mayā dhammā manasānupekkhitā diṭṭhiyā suppaṭividdhā''ti  dīpeti. ^b^suta^eb^nti idaṃ savanayogadīpakaṃ vacanaṃ bhāsamāno --  ``bahū mayā dhammā sutā dhātā vacasā paricitā''ti dīpeti.  tadubhayenapi atthabyañjanapāripūriṃ dīpento savane ādaraṃ janeti.  atthabyañjanaparipuṇṇañhi dhammaṃ ādarena assuṇanto mahatā hitā  paribāhiro hotīti ādaraṃ janetvā sakkaccaṃ dhammo sotabboti.<br/><br/>[03] ``evaṃ me suta''nti iminā pana sakalena vacanena āyasmā  ānando tathāgatappaveditaṃ dhammaṃ attano adahanto asappurisabhūmiṃ  atikkamati, sāvakattaṃ paṭijānanto sappurisabhūmiṃ okkamati. tathā  asaddhammā cittaṃ vuṭṭhāpeti, saddhamme cittaṃ patiṭṭhāpeti. ``kevalaṃ  sutamevetaṃ mayā ^a^V1.0010^ea^ tasseva pana bhagavato vacana''nti dīpento attānaṃ  parimoceti, satthāraṃ apadisati, jinavacanaṃ appeti, dhammanettiṃ  patiṭṭhāpeti.<br/><br/>[03] apica ``evaṃ me suta''nti attanā uppāditabhāvaṃ  appaṭijānanto purimavacanaṃ vivaranto ``sammukhā paṭiggahitamidaṃ  mayā tassa bhagavato catuvesārajjavisāradassa dasabaladharassa  āsabhaṭṭhānaṭṭhāyino sīhanādanādino sabbasattuttamassa dhammissarassa  dhammarājassa dhammādhipatino dhammadīpassa dhammasaraṇassa  saddhammavaracakkavattino sammāsambuddhassa vacanaṃ, na ettha atthe vā dhamme  vā pade vā byañjane vā kaṅkhā vā vimati vā kattabbā''ti  sabbadevamanussānaṃ imasmiṃ dhamme assaddhiyaṃ vināseti, saddhāsampadaṃ  uppādetīti. tenetaṃ vuccati -- <br/><br/>[21] ``vināsayati ^a^M1.0009^ea^ assaddhaṃ, saddhaṃ vaḍḍheti sāsane. <br/><br/>[22] evaṃ me sutamiccevaṃ, vadaṃ gotamasāvako''ti..<br/><br/>[03] ^b^eka^eb^nti gaṇanaparicchedaniddeso. ^b^samaya^eb^nti  paricchinnaniddeso. ^b^ekaṃ samaya^eb^nti aniyamitaparidīpanaṃ.  tattha ^b^samaya^eb^saddo -- <br/><br/>[21] samavāye khaṇe kāle, samūhe hetudiṭṭhisu. <br/><br/>[22] paṭilābhe pahāne ca, paṭivedhe ca dissati..<br/><br/>[03] tathā hissa ``appeva nāma svepi upasaṅkameyyāma kālañca  samayañca upādāyā''ti evamādīsu (dī0 ni0 1.447) samavāyo  ^a^P1.0008^ea^ attho. ``ekova kho, bhikkhave, khaṇo ca samayo  ca brahmacariyavāsāyā''tiādīsu (a0 ni0  8.29) khaṇo.  ``uṇhasamayo pariḷāhasamayo''tiādīsu (pāci0 358) kālo.  ``mahāsamayo pavanasmi''ntiādīsu samūho. ``samayopi kho te,  bhaddāli, appaṭividdho ahosi, bhagavā kho sāvatthiyaṃ viharati,  bhagavāpi maṃ jānissati, `bhaddāli, nāma bhikkhu satthusāsane  sikkhāya na paripūrakārī'ti, ayampi kho te, bhaddāli, samayo  appaṭividdho ahosī''tiādīsu (ma0 ni0 2.135) hetu ^a^V1.0011^ea^. ``tena  kho pana samayena uggāhamāno paribbājako samaṇamuṇḍikāputto  samayappavādake tindukācīre ekasālake mallikāya ārāme  paṭivasatī''tiādīsu (ma0 ni0 2.260) diṭṭhi. <br/><br/>[21] ``diṭṭhe dhamme ca yo attho, yo cattho samparāyiko. <br/><br/>[22] atthābhisamayā dhīro, paṇḍitoti pavuccatī''ti.. -- <br/><br/>[25] ādīsu (saṃ0 ni0  1.129) paṭilābho.  ``sammā mānābhisamayā antamakāsi dukkhassā''tiādīsu (ma0  ni0 1.24) pahānaṃ. ``dukkhassa pīḷanaṭṭho saṅkhataṭṭho santāpaṭṭho  vipariṇāmaṭṭho abhisamayaṭṭho''tiādīsu (paṭi0 ma0 3.1) paṭivedho.  idha panassa kālo attho. tena  saṃvacchara-utu-māsaḍḍhamāsa-ratti-diva-pubbaṇha-majjhanhika-sāyanha-  paṭhamamajjhimapacchimayāma-muhuttādīsu kālappabhedabhūtesu samayesu ekaṃ  samayanti dīpeti.<br/><br/>[03] tattha kiñcāpi etesu saṃvaccharādīsu samayesu yaṃ yaṃ suttaṃ  yamhi yamhi saṃvacchare utumhi māse pakkhe rattibhāge divasabhāge vā  vuttaṃ, sabbaṃ taṃ therassa ^a^M1.0010^ea^ suviditaṃ suvavatthāpitaṃ paññāya. yasmā pana  ``evaṃ me sutaṃ asukasaṃvacchare asukautumhi asukamāse asukapakkhe  asukarattibhāge asukadivasabhāge vā''ti evaṃ vutte na sakkā sukhena  dhāretuṃ vā uddisituṃ vā uddisāpetuṃ vā, bahu ca vattabbaṃ hoti, tasmā  ekeneva padena tamatthaṃ samodhānetvā ``ekaṃ samaya''nti āha.<br/><br/>[03] ye vā ime gabbhokkantisamayo jātisamayo saṃvegasamayo  abhinikkhamanasamayo dukkarakārikasamayo māravijayasamayo  abhisambodhisamayo diṭṭhadhammasukhavihārasamayo desanāsamayo  parinibbānasamayoti evamādayo bhagavato devamanussesu ativiya  suppakāsā anekakālappabhedā eva samayā, tesu samayesu  desanāsamayasaṅkhātaṃ ^a^P1.0009^ea^ ekaṃ samayanti dīpeti. yo  cāyaṃ ñāṇakaruṇākiccasamayesu aruṇākiccasamayo,  attahitaparahitapaṭipattisamayesu parahitapaṭipattisamayo, sannipatitānaṃ  karaṇīyadvayasamayesu dhammikathāsamayo, desanāpaṭipattisamayesu  ^a^V1.0012^ea^ desanāsamayo, tesupi samayesu aññataraṃ sandhāya ``ekaṃ samaya''nti  āha.<br/><br/>[03] kasmā panettha yathā abhidhamme ``yasmiṃ samaye  kāmāvacara''nti ca ito aññesu suttapadesu ``yasmiṃ samaye,  bhikkhave, bhikkhu vivicceva kāmehī''ti ca bhummavacanena niddeso  kato, vinaye ca ``tena samayena buddho bhagavā''ti karaṇavacanena,  tathā akatvā ``ekaṃ samaya''nti upayogavacananiddeso katoti.  tattha tathā idha ca aññathā atthasambhavato. tattha hi abhidhamme ito  aññesu suttapadesu ca adhikaraṇattho bhāvenabhāvalakkhaṇattho ca  sambhavati. adhikaraṇañhi kālattho ca samūhattho ca samayo, tattha  vuttānaṃ phassādidhammānaṃ khaṇasamavāyahetusaṅkhātassa ca samayassa  bhāvena tesaṃ bhāvo lakkhīyati, tasmā tadatthajotanatthaṃ tattha  bhummavacananiddeso kato.<br/><br/>[03] vinaye ca hetuattho karaṇattho ca sambhavati. yo hi so  sikkhāpadapaññattisamayo sāriputtādīhipi dubbiññeyyo, tena samayena  hetubhūtena karaṇabhūtena ca sikkhāpadāni paññāpayanto  sikkhāpadapaññattihetuñca apekkhamāno bhagavā tattha tattha vihāsi,  tasmā tadatthajotanatthaṃ tattha karaṇavacanena niddeso kato.<br/><br/>[03] idha ^a^M1.0011^ea^ pana aññasmiñca evaṃjātike accantasaṃyogattho sambhavati.  yañhi samayaṃ bhagavā imaṃ aññaṃ vā suttantaṃ desesi, accantameva taṃ  samayaṃ karuṇāvihārena vihāsi, tasmā tadatthajotanatthaṃ idha  upayogavacananiddeso katoti.<br/><br/>[03] tenetaṃ vuccati -- <br/><br/>[21] ``taṃ taṃ atthamapekkhitvā, bhummena karaṇena ca. <br/><br/>[22] aññatra samayo vutto, upayogena so idhā''ti..<br/><br/>[03] porāṇā ^a^P1.0010^ea^ pana vaṇṇayanti -- ``tasmiṃ  samaye''ti vā -- ``tena samayenā''ti vā -- ``ekaṃ samaya''nti  ^a^V1.0013^ea^ vā abhilāpamattabhedo esa, sabbattha bhummameva atthoti. tasmā  ``ekaṃ samaya''nti vuttepi ``ekasmiṃ samaye''ti attho veditabbo.<br/><br/>[03] ^b^bhagavā^eb^ti garu. garuñhi loke ``bhagavā''ti vadanti.  ayañca sabbaguṇavisiṭṭhatāya sabbasattānaṃ garu, tasmā ``bhagavā''ti  veditabbo. porāṇehipi vuttaṃ -- <br/><br/>[21] ``bhagavāti vacanaṃ seṭṭhaṃ, bhagavāti vacanamuttamaṃ. <br/><br/>[22] garugāravayutto so, bhagavā tena vuccatī''ti..<br/><br/>[03] apica -- <br/><br/>[21] ``bhāgyavā bhaggavā yutto, bhagehi ca vibhattavā. <br/><br/>[22] bhattavā vantagamano, bhavesu bhagavā tato''ti.. -- <br/><br/>[25] imissā gāthāya vasenassa padassa vitthārato attho  veditabbo. so ca ^b^visuddhimagge^eb^ buddhānussatiniddese vuttoyeva.<br/><br/>[03] ettāvatā cettha ^b^evaṃ me suta^eb^nti vacanena yathāsutaṃ dhammaṃ  dassento bhagavato dhammasarīraṃ paccakkhaṃ karoti. tena -- ``nayidaṃ  atikkantasatthukaṃ pāvacanaṃ, ayaṃ vo satthā''ti satthu adassanena  ukkaṇṭhitaṃ janaṃ samassāseti.<br/><br/>[03] ^b^ekaṃ samayaṃ bhagavā^eb^ti vacanena tasmiṃ samaye bhagavato  avijjamānabhāvaṃ dassento rūpakāyaparinibbānaṃ sādheti. tena  ``evaṃvidhassa ^a^M1.0012^ea^ nāma ariyadhammassa desako dasabaladharo  vajirasaṅghātasamānakāyo, sopi bhagavā parinibbuto, kena aññena  jīvite āsā janetabbā''ti jīvitamadamattaṃ janaṃ saṃvejeti, saddhamme  cassa ussāhaṃ janeti.<br/><br/>[03] ^b^eva^eb^nti ca bhaṇanto desanāsampattiṃ niddisati. ^b^me  suta^eb^nti sāvakasampattiṃ. ^b^ekaṃ samaya^eb^nti kālasampattiṃ.  ^b^bhagavā^eb^ti desakasampattiṃ.<br/><br/>[03] ^b^ukkaṭṭhāyaṃ viharatī^eb^ti ettha ukkāti dīpikā, tañca nagaraṃ  ``maṅgaladivaso sukhaṇo sunakkhattaṃ ^a^V1.0014^ea^ mā atikkamī''ti rattimpi  ukkāsu ṭhitāsu māpitattā ukkaṭṭhāti vuccati. daṇḍadīpikāsu jāletvā  dhārīyamānāsu māpitattāti vuttaṃ hoti, tassaṃ ^b^ukkaṭṭhāyaṃ^eb^.  samīpatthe cetaṃ bhummavacanaṃ. ^b^viharatī^eb^ti avisesena  iriyāpathadibbabrahmāriyavihāresu ^a^P1.0011^ea^  aññataravihārasamaṅgiparidīpanametaṃ. idha pana  ṭhānagamananisinnasayanappabhedesu riyāpathesu  aññatarairiyāpathasamāyogaparidīpanaṃ. tena ṭhitopi gacchantopi  nisinnopi sayānopi bhagavā viharaticceva veditabbo. so hi  bhagavā ekaṃ iriyāpathabādhanaṃ aññena iriyāpathena vicchinditvā  aparipatantaṃ attabhāvaṃ harati pavatteti, tasmā viharatīti vuccati.<br/><br/>[03] ^b^subhagavane^eb^ti ettha subhagattā ^b^subhagaṃ,^eb^ sundarasirikattā  sundarakāmattā cāti vuttaṃ hoti. tassa hi vanassa sirisampattiyā  manussā annapānādīni ādāya divasaṃ tattheva chaṇasamajjaussave  karontā bhogasukhaṃ anubhonti, sundarasundare cettha kāme patthenti  ``puttaṃ labhāma, dhītaraṃ labhāmā''ti, tesaṃ taṃ tatheva hoti, evaṃ taṃ  sundarasirikattā sundarakāmattā ca ^b^subhagaṃ^eb^. apica  bahujanakantatāyapi subhagaṃ. vanayatīti ^b^vanaṃ,^eb^ attasampadāya  sattānaṃ bhattiṃ kāreti, attani sinehaṃ uppādetīti attho. vanute  iti vā ^b^vanaṃ,^eb^  nānāvidhakusuma-gandhasammodamattakokilādivihaṅgamābhirutehi  mandamālutacalitarukkhasākhāviṭapapallavapalāsehi ca ``etha maṃ  paribhuñjathā''ti sabbapāṇino yācati viyāti attho. subhagañca taṃ  vanañcāti ^b^subhagavanaṃ^eb^. tasmiṃ ^b^subhagavane^eb^. vanañca nāma  ropimaṃ, sayaṃjātanti duvidhaṃ. tattha veḷuvanajetavanādīni ^a^M1.0013^ea^ ropimāni.  andhavanamahāvanāñjanavanādīni sayaṃ jātāni. idampi  sayaṃjātanti veditabbaṃ.<br/><br/>[03] ^b^sālarājamūle^eb^ti ettha sālarukkhopi sāloti vuccati.  yathāha ``seyyathāpi, bhikkhave, gāmassa vā nigamassa vā avidūre  mahantaṃ sālavanaṃ, tañcassa eḷaṇḍehi sañchanna''nti (ma0 ni0  1.225) ``antarena yamakasālāna''nti ca (dī0 ni0 2.195)  vanappatijeṭṭhakarukkhopi. yathāha -- <br/><br/>[21] ``taveva deva vijite, tavevuyyānabhūmiyā. <br/><br/>[22] ujuvaṃsā mahāsālā, nīlobhāsā manoramā''ti..  (jā0 2.19.4).<br/><br/>[03] yo ^a^V1.0015^ea^ koci rukkhopi. yathāha ``atha kho taṃ, bhikkhave,  māluvabījaṃ aññatarasmiṃ sālamūle nipateyyā''ti (ma0 ni0  1.469). idha ^a^P1.0012^ea^ pana vanappatijeṭṭhakarukkho  adhippeto. rājasaddo panassa tameva jeṭṭhakabhāvaṃ sādheti. yathāha  ``suppatiṭṭhitassa kho brāhmaṇa dhammika nigrodharājassā''ti (a0  ni0  6.54). tattha dvedhā samāso, sālānaṃ rājātipi  ^b^sālarājā,^eb^ sālo ca so jeṭṭhakaṭṭhena rājā ca itipi  ^b^sālarājā. mūla^eb^nti samīpaṃ. ayañhi mūlasaddo, ``mūlāni  uddhareyya, antamaso usiranāḷimattānipī''tiādīsu (a0 ni0   4.195) mūlamūle dissati. ``lobho akusalamūla''ntiādīsu  (dī0 ni0 3.305) asādhāraṇahetumhi. ``yāva majjhanhike kāle  chāyā pharati, nivāte paṇṇāni patanti, ettāvatā  rukkhamūla''ntiādīsu samīpe. idha pana samīpe adhippeto, tasmā  sālarājassa samīpeti evamettha attho daṭṭhabbo.<br/><br/>[03] tattha siyā -- yadi tāva bhagavā ukkaṭṭhāyaṃ viharati,  ``subhagavane sālarājamūle''ti na vattabbaṃ, atha tattha viharati,  ``ukkaṭṭhāya''nti na vattabbaṃ, na hi sakkā ubhayattha ekaṃ samayaṃ  viharitunti. na kho panetaṃ evaṃ daṭṭhabbaṃ.<br/><br/>[03] nanu avocumha ``samīpatthe cetaṃ bhummavacana''nti. tasmā  yathā gaṅgāyamunādīnaṃ samīpe goyūthāni carantāni ``gaṅgāya caranti,  yamunāya carantī''ti vuccanti, evamidhāpi yadidaṃ ukkaṭṭhāya samīpe  subhagavanaṃ sālarājamūlaṃ, tattha viharanto vuccati ``ukkaṭṭhāyaṃ viharati  subhagavane sālarājamūle''ti. gocaragāmanidassanatthañhissa ^a^M1.0014^ea^  ukkaṭṭhāvacanaṃ, pabbajitānurūpanivāsaṭṭhānanidassanatthaṃ sesavacanaṃ.<br/><br/>[03] tattha ukkaṭṭhākittanena āyasmā ānando bhagavato  gahaṭṭhānuggahakaraṇaṃ dasseti, subhagavanādikittanena pabbajitānuggahakaraṇaṃ.  tathā purimena paccayaggahaṇato attakilamathānuyogavivajjanaṃ,  pacchimena vatthukāmappahānato kāmasukhallikānuyogavivajjanupāyadassanaṃ.  purimena ca dhammadesanābhiyogaṃ, pacchimena vivekādhimuttiṃ.  purimena karuṇāya upagamanaṃ, pacchimena paññāya apagamanaṃ. purimena  sattānaṃ hitasukhanipphādanādhimuttataṃ, pacchimena parahitasukhakaraṇe  nirupalepanaṃ. purimena dhammikasukhāpariccāganimittaṃ ^a^V1.0016^ea^ phāsuvihāraṃ,  pacchimena uttarimanussadhammānuyoganimittaṃ ^a^P1.0013^ea^.  purimena manussānaṃ upakārabahulataṃ, pacchimena devānaṃ. purimena loke  jātassa loke saṃvaḍḍhabhāvaṃ, pacchimena lokena anupalittataṃ. purimena  ``ekapuggalo, bhikkhave, loke uppajjamāno uppajjati bahujanahitāya  bahujanasukhāya lokānukampāya atthāya hitāya sukhāya devamanussānaṃ.  katamo ekapuggalo, tathāgato arahaṃ sammāsambuddho''ti (a0 ni0   1.170) vacanato yadatthaṃ bhagavā uppanno, tadatthaparinipphādanaṃ,  pacchimena yattha uppanno, tadanurūpavihāraṃ. bhagavā hi paṭhamaṃ  lumbinivane, dutiyaṃ bodhimaṇḍeti lokiyalokuttarāya uppattiyā  vaneyeva uppanno, tenassa vaneyeva vihāraṃ dassetīti evamādinā  nayenettha atthayojanā veditabbā.<br/><br/>[03] ^b^tatrā^eb^ti desakālaparidīpanaṃ. tañhi yaṃ samayaṃ viharati,  tatra samaye. yasmiñca sālarājamūle viharati, tatra sālarājamūleti  dīpeti. bhāsitabbayutte vā desakāle dīpeti. na hi bhagavā ayutte  dese kāle vā dhammaṃ bhāsati. ``akālo kho tāva bāhiyā''ti  (udā0 10) ādicettha sādhakaṃ. ^b^kho^eb^ti padapūraṇamatte  avadhāraṇe ādikālatthe vā nipāto. ^b^bhagavā^eb^ti lokagarudīpanaṃ.  ^b^bhikkhū^eb^ti kathāsavanayuttapuggalavacanaṃ. apicettha,  ``bhikkhakoti bhikkhu, bhikkhācariyaṃ ajjhupagatoti  bhikkhū''tiādinā (pārā0 45) nayena vacanattho veditabbo.  ^b^āmantesī^eb^ti ālapi abhāsi sambodhesīti ayamettha attho.  aññatra ^a^M1.0015^ea^ pana ñāpanepi hoti. yathāha ``āmantayāmi vo, bhikkhave,  paṭivedayāmi vo, bhikkhave''ti. pakkosanepi. yathāha ``ehi tvaṃ  bhikkhu mama vacanena sāriputtaṃ āmantehī''ti (a0 ni0  9.11).<br/><br/>[03] ^b^bhikkhavo^eb^ti āmantanākāradīpanaṃ. tañca  bhikkhanasīlatādiguṇayogasiddhattā vuttaṃ. bhikkhanasīlatāguṇayuttopi  hi ^b^bhikkhu^eb^ bhikkhanadhammatāguṇayuttopi. bhikkhane  sādhukāritāguṇayuttopīti saddavidū maññanti. tena ca nesaṃ  bhikkhanasīlatādiguṇayogasiddhena vacanena hīnādhikajanasevitaṃ vuttiṃ  pakāsento uddhatadīnabhāvaniggahaṃ ^a^P1.0014^ea^ karoti.  bhikkhavoti iminā ca karuṇāvipphārasommahadayanayananipātapubbaṅgamena  vacanena te attano mukhābhimukhe karoti. teneva ca  kathetukamyatādīpakena vacanena nesaṃ sotukamyataṃ janeti. teneva ca  sambodhanaṭṭhena ^a^V1.0017^ea^ sādhukaṃ savanamanasikārepi ne niyojeti.  sādhukasavanamanasikārāyattā hi sāsanasampatti.<br/><br/>[03] aparesupi devamanussesu vijjamānesu kasmā bhikkhūyeva  āmantesīti ce. jeṭṭhaseṭṭhāsannasadāsannihitabhāvato.  sabbaparisasādhāraṇā hi bhagavato dhammadesanā. parisāya ca jeṭṭhā  bhikkhū, paṭhamuppannattā. seṭṭhā, anagāriyabhāvaṃ ādiṃ katvā  satthucariyānuvidhāyakattā sakalasāsanapaṭiggāhakattā ca. āsannā,  tattha nisinnesu satthusantikattā. sadāsannihitā,  satthusantikāvacarattāti. apica te dhammadesanāya bhājanaṃ, yathānusiṭṭhaṃ  paṭipattisabbhāvato. visesato ca ekacce bhikkhūyeva sandhāya ayaṃ  desanātipi te eva āmantesi.<br/><br/>[03] tattha siyā -- kimatthaṃ pana bhagavā dhammaṃ desento paṭhamaṃ  bhikkhū āmantesi, na dhammameva desetīti. satijananatthaṃ. bhikkhū  hi aññaṃ cintentāpi vikkhittacittāpi dhammaṃ paccavekkhantāpi  kammaṭṭhānaṃ manasikarontāpi nisinnā honti, te anāmantetvā dhamme  desiyamāne -- ``ayaṃ desanā kinnidānā kiṃpaccayā katamāya  aṭṭhuppattiyā desitā''ti sallakkhetuṃ asakkontā duggahitaṃ vā gaṇheyyuṃ,  na vā gaṇheyyuṃ. tena nesaṃ satijananatthaṃ bhagavā paṭhamaṃ āmantetvā  pacchā dhammaṃ deseti.<br/><br/>[03] ^b^bhadante^eb^ti ^a^M1.0016^ea^ gāravavacanametaṃ, satthuno paṭivacanadānaṃ vā,  apicettha bhikkhavoti vadamāno bhagavā te bhikkhū ālapati.  bhadanteti vadamānā te bhagavantaṃ paccālapanti. tathā bhikkhavoti  bhagavā ābhāsati. bhadanteti te paccābhāsanti. bhikkhavoti  paṭivacanaṃ dāpeti, bhadanteti paṭivacanaṃ denti. ^b^te bhikkhū^eb^ti ye  bhagavā āmantesi. ^b^bhagavato paccassosu^eb^nti bhagavato āmantanaṃ  paṭiassosuṃ, abhimukhā hutvā suṇiṃsu sampaṭicchiṃsu paṭiggahesunti  ^a^P1.0015^ea^ attho. ^b^bhagavā etadavocā^eb^ti bhagavā etaṃ  idāni vattabbaṃ sakalaṃ suttaṃ avoca.<br/><br/>[03] ettāvatā ca yaṃ āyasmatā ānandena  kamalakuvalayujjalavimalasādurasasalilāya pokkharaṇiyā sukhāvataraṇatthaṃ  nimmalasilātalaracanavilāsasobhitaratanasopānaṃ  vippakiṇṇamuttātalasadisavālikākiṇṇapaṇḍarabhūmibhāgaṃ ^a^V1.0018^ea^ titthaṃ viya  suvibhattabhittivicitravedikāparikkhittassa nakkhattapathaṃ phusitukāmatāya  viya, vijambhitasamussayassa pāsādavarassa sukhārohaṇatthaṃ  dantamaya-saṇhamuduphalaka-kañcanalatāvinaddha-  maṇigaṇappabhāsamudayujjalasobhaṃ sopānaṃ viya,  suvaṇṇavalayānūpurādisaṅghaṭṭanasaddasammissitakathitahasitamadhurassaragehajanavicaritassa  uḷāraissariyavibhavasobhitassa mahāgharassa sukhappavesanatthaṃ  suvaṇṇarajatamaṇimuttāpavāḷādijutivissaravijjotita-suppatiṭṭhitavisāladvārabāhaṃ  mahādvāraṃ viya ca atthabyañjanasampannassa buddhānaṃ  desanāñāṇagambhīrabhāvasaṃsūcakassa imassa suttassa sukhāvagāhaṇatthaṃ  kāladesadesakavatthuparisāpadesapaṭimaṇḍitaṃ nidānaṃ bhāsitaṃ, tassa  atthavaṇṇanā samattā. 


volume: 29
item: 3
title: ^mūlapariyāyavaggo^mūlapariyāyasuttavaṇṇanā^^suttanikkhepavaṇṇanā
content:
  [03] idāni ``sabbadhammamūlapariyāyaṃ vo''tiādinā nayena bhagavatā  nikkhittassa suttassa vaṇṇanāya okāso anuppatto. sā panesā  suttavaṇṇanā yasmā suttanikkhepaṃ vicāretvā vuccamānā pākaṭā hoti,  tasmā suttanikkhepaṃ tāva vicārayissāma. cattāro hi suttanikkhepā  attajjhāsayo parajjhāsayo pucchāvasiko aṭṭhuppattikoti.<br/><br/>[03] tattha ^a^M1.0017^ea^ yāni suttāni bhagavā parehi anajjhiṭṭho kevalaṃ attano  ajjhāsayeneva kathesi. seyyathidaṃ, ākaṅkheyyasuttaṃ, vatthasuttaṃ,  mahāsatipaṭṭhānasuttaṃ, mahāsaḷāyatanavibhaṅgasuttaṃ, ariyavaṃsasuttaṃ,  sammappadhānasuttantahārako,  iddhipādaindriyabalabojjhaṅgamaggaṅgasuttantahārakoti evamādīni. tesaṃ  attajjhāsayo nikkhepo.<br/><br/>[03] yāni pana ``paripakkā kho rāhulassa vimuttiparipācanīyā  dhammā, yaṃnūnāhaṃ rāhulaṃ uttari āsavānaṃ khaye vineyya''nti (saṃ0  ni0  4.121) evaṃ paresaṃ ajjhāsayaṃ khantiṃ manaṃ abhinīhāraṃ  ^a^P1.0016^ea^ bujjhanabhāvañca avekkhitvā parajjhāsayavasena  kathitāni. seyyathidaṃ, cūḷarāhulovādasuttaṃ, mahārāhulovādasuttaṃ,  dhammacakkappavattanaṃ, dhātuvibhaṅgasuttanti evamādīni. tesaṃ parajjhāsayo  nikkhepo.<br/><br/>[03] bhagavantaṃ ^a^V1.0019^ea^ pana upasaṅkamitvā catasso parisā cattāro vaṇṇā  nāgā supaṇṇā gandhabbā asurā yakkhā mahārājāno tāvatiṃsādayo  devā mahābrahmāti evamādayo ``bojjhaṅgā bojjhaṅgā''ti, bhante,  vuccanti. ``nīvaraṇā nīvaraṇā''ti, bhante, vuccanti. ime nu  kho, bhante, pañcupādānakkhandhā. ``kiṃ sūdha vittaṃ purisassa  seṭṭha''ntiādinā (su0 ni0 183) nayena pañhaṃ pucchanti. evaṃ  puṭṭhena bhagavatā yāni kathitāni bojjhaṅgasaṃyuttādīni. yāni vā  panaññānipi  devatāsaṃyutta-mārasaṃyutta-brahmasaṃyutta-sakkapañha-cūḷavedalla-mahāvedalla-sāmaññaphala-  āḷavaka-sūciloma-kharalomasuttādīni, tesaṃ pucchāvasiko nikkhepo.<br/><br/>[03] yāni panetāni uppannaṃ kāraṇaṃ paṭicca kathitāni. seyyathidaṃ,  dhammadāyādaṃ cūḷasīhanādaṃ candūpamaṃ puttamaṃsūpamaṃ dārukkhandhūpamaṃ  aggikkhandhūpamaṃ pheṇapiṇḍūpamaṃ pāricchattakūpamanti evamādīni. tesaṃ  aṭṭhuppattiko nikkhepo.<br/><br/>[03] evamimesu catūsu nikkhepesu imassa suttassa aṭṭhuppattiko  nikkhepo. aṭṭhuppattiyañhi idaṃ bhagavatā nikkhittaṃ. katarāya  aṭṭhuppattiyā? pariyattiṃ nissāya uppanne māne. pañcasatā kira  brāhmaṇā tiṇṇaṃ vedānaṃ pāragū aparabhāge bhagavato dhammadesanaṃ sutvā  kāmesu ādīnavaṃ nekkhamme ca ānisaṃsaṃ sampassamānā bhagavato  santike pabbajitvā nacirasseva sabbaṃ buddhavacanaṃ uggaṇhitvā pariyattiṃ  nissāya mānaṃ uppādesuṃ ``yaṃ yaṃ bhagavā katheti, taṃ taṃ mayaṃ  khippameva jānāma, bhagavā hi tīṇi liṅgāni ^a^M1.0018^ea^ cattāri padāni satta  vibhattiyo muñcitvā ^a^P1.0017^ea^ na kiñci katheti, evaṃ  kathite ca amhākaṃ gaṇṭhipadaṃ nāma natthī''ti. te bhagavati agāravā  hutvā tato paṭṭhāya bhagavato upaṭṭhānampi dhammassavanampi abhiṇhaṃ na  gacchanti. bhagavā tesaṃ taṃ cittacāraṃ ñatvā ``abhabbā ime imaṃ  mānakhilaṃ anupahacca maggaṃ vā phalaṃ vā sacchikātu''nti tesaṃ  sutapariyattiṃ nissāya uppannaṃ mānaṃ aṭṭhuppattiṃ katvā desanākusalo  bhagavā mānabhañjanatthaṃ ^b^sabbadhammamūlapariyāya^eb^nti desanaṃ ārabhi.<br/><br/>[03] tattha ^b^sabbadhammamūlapariyāya^eb^nti sabbesaṃ dhammānaṃ  mūlapariyāyaṃ. sabbesanti anavasesānaṃ. anavasesavācako hi ayaṃ  ^b^sabba^eb^-saddo. so yena yena sambandhaṃ gacchati, tassa tassa  anavasesataṃ dīpeti. yathā, ``sabbaṃ rūpaṃ aniccaṃ sabbā vedanā  aniccā sabbasakkāyapariyāpannesu ^a^V1.0020^ea^ dhammesū''ti. ^b^dhamma^eb^-saddo  panāyaṃ  pariyatti-sacca-samādhi-paññā-pakati-sabhāvasuññatā-puññāpatti-ñeyyādīsu  dissati. ``idha bhikkhu dhammaṃ pariyāpuṇāti suttaṃ  geyya''ntiādīsu (a0 ni0  5.73) hi dhammasaddo pariyattiyaṃ  vattati. ``diṭṭhadhammo viditadhammo''tiādīsu (dī0 ni0  1.299) saccesu. ``evaṃ dhammā te bhagavanto''tiādīsu samādhimhi. <br/><br/>[21] ``yassete caturo dhammā, vānarinda yathā tava. <br/><br/>[22] saccaṃ dhammo dhiti cāgo, diṭṭhaṃ so ativattatī''ti.. -- <br/><br/>[25] ādīsu (jā0 1.1.57) paññāya.<br/><br/>[03] ``jātidhammā jarādhammā, atho maraṇadhammino''tiādīsu  pakatiyaṃ. ``kusalā dhammā''tiādīsu (dha0 sa0 1ṭikamātikā)  sabhāve. ``tasmiṃ kho pana samaye dhammā hontī''tiādīsu (dha0  sa0 121) suññatāyaṃ. ``dhammo suciṇṇo  sukhamāvahātī''tiādīsu (jā0 1.10.102) puññe. ``dve  aniyatā dhammā''tiādīsu (pārā0 443) āpattiyaṃ. ``sabbe  dhammā sabbākārena buddhassa bhagavato ñāṇamukhe āpāthaṃ  āgacchantī''tiādīsu ñeyye. idha panāyaṃ sabhāve vattati. tatrāyaṃ  vacanattho -- attano lakkhaṇaṃ dhārentīti ^b^dhammā. mūla^eb^-saddo  vitthārito eva. idha panāyaṃ asādhāraṇahetumhi daṭṭhabbo.<br/><br/>[03] ^b^pariyāya^eb^saddo ^a^M1.0019^ea^ ^a^P1.0018^ea^  ``madhupiṇḍikapariyāyoti naṃ dhārehī''tiādīsu (ma0 ni0  1.205) desanāyaṃ vattati. ``atthi khvesa brāhmaṇa, pariyāyo,  yena maṃ pariyāyena sammā vadamāno vadeyya akiriyavādo samaṇo  gotamo''tiādīsu (pārā0 3) kāraṇe. ``kassa nu kho, ānanda,  ajja pariyāyo bhikkhuniyo ovaditu''ntiādīsu (ma0 ni0  3.398) vāre. idha pana kāraṇepi desanāyampi vattati. tasmā  ``sabbadhammamūlapariyāya''nti ettha sabbesaṃ dhammānaṃ  asādhāraṇahetusaññitaṃ kāraṇanti vā sabbesaṃ dhammānaṃ kāraṇadesananti  vā evaṃ attho daṭṭhabbo. neyyatthattā cassa suttassa, na catubhūmakāpi  sabhāvadhammā sabbadhammāti veditabbā. sakkāyapariyāpannā pana  tebhūmakā dhammāva anavasesato veditabbā, ayamettha adhippāyoti.<br/><br/>[03] ^b^vo^eb^ti ^a^V1.0021^ea^ ayaṃ vo-saddo  paccattaupayogakaraṇasampadānasāmivacanapadapūraṇesu dissati. ``kacci  pana vo, anuruddhā, samaggā sammodamānā''tiādīsu (ma0 ni0  1.326) hi paccatte dissati. ``gacchatha, bhikkhave, paṇāmemi  vo''tiādīsu (ma0 ni0 2.157) upayoge. ``na vo mama  santike vatthabba''ntiādīsu (ma0 ni0 2.157) karaṇe.  ``vanapatthapariyāyaṃ vo, bhikkhave, desessāmī''tiādīsu (ma0 ni0  1.190) sampadāne. ``sabbesaṃ vo, sāriputta,  subhāsita''ntiādīsu (ma0 ni0 1.345) sāmivacane. ``ye hi  vo ariyā parisuddhakāyakammantā''tiādīsu (ma0 ni0 1.35)  padapūraṇamatte. idha panāyaṃ sampadāne daṭṭhabbo.<br/><br/>[03] ^b^bhikkhave^eb^ti patissavena abhimukhībhūtānaṃ punālapanaṃ.  ^b^desessāmī^eb^ti desanāpaṭijānanaṃ. idaṃ vuttaṃ hoti, bhikkhave,  sabbadhammānaṃ mūlakāraṇaṃ tumhākaṃ desessāmi, dutiyena nayena  kāraṇadesanaṃ tumhākaṃ desessāmīti. ^b^taṃ suṇāthā^eb^ti tamatthaṃ taṃ  kāraṇaṃ taṃ desanaṃ mayā vuccamānaṃ suṇātha. ^b^sādhukaṃ manasi  karothā^eb^ti ettha pana sādhukaṃ sādhūti ekatthametaṃ. ayañca sādhu  saddo āyācanasampaṭicchanasampahaṃsanasundaradaḷhīkammādīsu dissati.  ``sādhu me bhante bhagavā, saṃkhittena dhammaṃ desetū''tiādīsu (saṃ0  ni0  4.95) hi āyācane dissati. ``sādhu, bhanteti kho  so ^a^M1.0020^ea^ bhikkhu bhagavato bhāsitaṃ ^a^P1.0019^ea^ abhinanditvā  anumoditvā''tiādīsu (ma0 ni0 3.86) sampaṭicchane. ``sādhu,  sādhu sāriputtā''tiādīsu (dī0 ni0 3.349) sampahaṃsane. <br/><br/>[21] ``sādhu dhammarucī rājā, sādhu paññāṇavā naro. <br/><br/>[22] sādhu mittānamaddubbho, pāpassākaraṇaṃ sukha''nti..<br/><br/>[03] ādīsu (jā0 2.18.101) sundare. ``tena hi, brāhmaṇa,  sādhukaṃ suṇāhī''tiādīsu (a0 ni0  5.192) sādhukasaddoyeva  daḷhīkamme, āṇattiyantipi vuccati. idhāpi ayaṃ ettheva  daḷhīkamme ca āṇattiyañca attho veditabbo. sundaratthepi vattati.  daḷhīkaraṇatthena hi daḷhamimaṃ dhammaṃ suṇātha suggahitaṃ gaṇhantā.  āṇattiatthena mama āṇattiyā suṇātha. sundaratthena sundaramimaṃ  bhaddakaṃ dhammaṃ suṇāthāti evaṃ dīpitaṃ hoti.<br/><br/>[03] ^b^manasi^eb^ ^a^V1.0022^ea^ ^b^karothā^eb^ti āvajjetha, samannāharathāti attho,  avikkhittacittā hutvā nisāmetha citte karothāti adhippāyo.  idānettha ^b^taṃ suṇāthā^eb^ti sotindriyavikkhepavāraṇametaṃ. sādhukaṃ  manasi karothāti manasikāre daḷhīkammaniyojanena  manindriyavikkhepavāraṇaṃ. purimañcettha byañjanavipallāsaggāhavāraṇaṃ,  pacchimaṃ atthavipallāsaggāhavāraṇaṃ. purimena ca dhammassavane  niyojeti, pacchimena sutānaṃ dhammānaṃ dhāraṇūpaparikkhādīsu.  purimena ca sabyañjano ayaṃ dhammo, tasmā savanīyoti dīpeti.  pacchimena sāttho, tasmā manasi kātabboti. sādhukapadaṃ vā  ubhayapadehi yojetvā yasmā ayaṃ dhammo dhammagambhīro desanāgambhīro  ca, tasmā suṇātha sādhukaṃ, yasmā atthagambhīro paṭivedhagambhīro ca,  tasmā sādhukaṃ manasi karothāti evaṃ yojanā veditabbā.<br/><br/>[03] ^b^bhāsissāmī^eb^ti desessāmi. ``taṃ suṇāthā''ti ettha  paṭiññātaṃ desanaṃ na saṃkhittatova desessāmi, apica kho vitthāratopi  naṃ bhāsissāmīti vuttaṃ hoti, saṅkhepavitthāravācakāni hi etāni  padāni. yathāha vaṅgīsatthero -- <br/><br/>[21] ``saṃkhittenapi ^a^P1.0020^ea^ deseti, vitthārenapi  bhāsati. <br/><br/>[22] sāḷikāyiva nigghoso, paṭibhānaṃ udīrayī''ti..  (saṃ0 ni0  1.214).<br/><br/>[03] evaṃ ^a^M1.0021^ea^ vutte ussāhajātā hutvā ^b^evaṃ bhanteti kho te bhikkhū  bhagavato paccassosuṃ^eb^ satthu vacanaṃ sampaṭicchiṃsu, paṭiggahesunti vuttaṃ  hoti. atha nesaṃ ^b^bhagavā etadavoca^eb^ etaṃ idāni vattabbaṃ  ^b^idha bhikkhavo^eb^tiādikaṃ sakalaṃ suttaṃ avoca. tattha  ^b^idhā^eb^ti desāpadese nipāto. svāyaṃ katthaci lokaṃ upādāya  vuccati. yathāha -- ``idha tathāgato loke uppajjatī''ti (dī0  ni0 1.190). katthaci sāsanaṃ. yathāha -- ``idheva, bhikkhave,  samaṇo, idha dutiyo samaṇo''ti (a0 ni0  4.241).  katthaci okāsaṃ. yathāha -- <br/><br/>[21] ``idheva tiṭṭhamānassa, devabhūtassa me sato. <br/><br/>[22] punarāyu ca me laddho, evaṃ jānāhi mārisā''ti..  (dī0 ni0 2.369).<br/><br/>[03] katthaci ^a^V1.0023^ea^ padapūraṇamattameva. yathāha ``idhāhaṃ -- bhikkhave,  bhuttāvī assaṃ pavārito''ti (ma0 ni0 1.30). idha pana lokaṃ  upādāya vuttoti veditabbo. <br/><br/>[03] 2^b^.^eb^ ^b^bhikkhave^eb^ti yathāpaṭiññātaṃ desanaṃ desetuṃ  puna bhikkhū ālapati. ubhayenāpi, bhikkhave, imasmiṃ loketi vuttaṃ  hoti. ^b^assutavā puthujjano^eb^ti ettha pana āgamādhigamābhāvā  ñeyyo assutavā iti. yassa hi  khandhadhātuāyatanasaccapaccayākārasatipaṭṭhānādīsu  uggahaparipucchāvinicchayarahitattā maññanāpaṭisedhako neva āgamo,  paṭipattiyā adhigantabbassa anadhigatattā neva adhigamo atthi. so  āgamādhigamābhāvā ñeyyo assutavā iti. svāyaṃ -- <br/><br/>[21] puthūnaṃ jananādīhi, kāraṇehi puthujjano. <br/><br/>[22] puthujjanantogadhattā, puthuvāyaṃ jano iti..<br/><br/>[03] so hi puthūnaṃ nānappakārānaṃ kilesādīnaṃ jananādīhi kāraṇehi  ^b^puthujjano^eb^. yathāha -- puthu kilese janentīti puthujjanā, puthu  avihatasakkāyadiṭṭhikāti puthujjanā, puthu satthārānaṃ mukhamullokikāti  puthujjanā, puthu sabbagatīhi avuṭṭhitāti puthujjanā, puthu  nānābhisaṅkhāre abhisaṅkharontīti puthujjanā, puthu nānāoghehi  vuyhantīti puthujjanā, puthu nānāsantāpehi santappantīti puthujjanā,  puthu nānāpariḷāhehi paridayhantīti puthujjanā, puthu pañcasu kāmaguṇesu  rattā giddhā gadhitā ^a^M1.0022^ea^ mucchitā ajjhosannā laggā lagitā palibuddhāti  puthujjanā, puthu pañcahi nīvaraṇehi āvuṭā nivutā ^a^P1.0021^ea^  ovutā pihitā paṭicchannā paṭikujjitāti puthujjanāti (mahāni0  51). puthūnaṃ vā gaṇanapathamatītānaṃ ariyadhammaparammukhānaṃ  nīcadhammasamācārānaṃ janānaṃ antogadhattāpi puthujjanā. puthu vā ayaṃ,  visuṃyeva saṅkhaṃ gato, visaṃsaṭṭho sīlasutādiguṇayuttehi ariyehi  janotipi puthujjano. evametehi ``assutavā puthujjano''ti dvīhipi  padehi yete -- <br/><br/>[21] duve puthujjanā vuttā, buddhenādiccabandhunā. <br/><br/>[22] andho puthujjano eko, kalyāṇeko puthujjanoti.. --<br/><br/>[03] dve ^a^V1.0024^ea^ puthujjanā vuttā. tesu andhaputhujjano vutto hotīti  veditabbo. ^b^ariyānaṃ adassāvī^eb^tiādīsu ^b^ariyā^eb^ti  ārakattā kilesehi, anaye nairiyanato, aye iriyanato, sadevakena  ca lokena araṇīyato buddhā ca paccekabuddhā ca buddhasāvakā ca  vuccanti, buddhā eva vā idha ariyā. yathāha ``sadevake, bhikkhave,  loke...pe0... tathāgato ariyoti vuccatī''ti (saṃ0 ni0   5.1098). ^b^sappurisā^eb^ti ettha pana paccekabuddhā  tathāgatasāvakā ca ``sappurisā''ti veditabbā. te hi  lokuttaraguṇayogena sobhanā purisāti ^b^sappurisā^eb^. sabbeva vā  ete dvedhāpi vuttā. buddhāpi hi ariyā ca sappurisā ca, paccekabuddhā  buddhasāvakāpi. yathāha -- <br/><br/>[21] ``yo ve kataññū katavedi dhīro, <br/><br/>[27] kalyāṇamitto daḷhabhatti ca hoti. <br/><br/>[26] dukhitassa sakkacca karoti kiccaṃ, <br/><br/>[22] tathāvidhaṃ sappurisaṃ vadantī''ti.. (jā0  2.17.78).<br/><br/>[03] kalyāṇamitto daḷhabhatti ca hotīti ettāvatā hi buddhasāvako  vutto, kataññutādīhi paccekabuddhā buddhāti. idāni yo tesaṃ  ariyānaṃ adassanasīlo, na ca dassane sādhukārī, so ^b^ariyānaṃ  adassāvī^eb^ti veditabbo. so ca cakkhunā adassāvī ñāṇena  adassāvīti duvidho, tesu ñāṇena adassāvī idha adhippeto.  maṃsacakkhunā hi dibbacakkhunā vā ariyā ^a^M1.0023^ea^ diṭṭhāpi adiṭṭhāva honti.  tesaṃ cakkhūnaṃ vaṇṇamattaggahaṇato, na ariyabhāvagocarato.  soṇasiṅgālādayopi ca cakkhunā ariye passanti. na ca te  ariyānaṃ dassāvino.<br/><br/>[03] tatridaṃ ^a^P1.0022^ea^ vatthu -- cittalapabbatavāsino kira  khīṇāsavattherassa upaṭṭhāko vuḍḍhapabbajito ekadivasaṃ therena saddhiṃ  piṇḍāya caritvā therassa pattacīvaraṃ gahetvā piṭṭhito āgacchanto theraṃ  pucchi ``ariyā nāma, bhante, kīdisā''ti. thero āha  ``idhekacco mahallako ariyānaṃ pattacīvaraṃ gahetvā vattapaṭipattiṃ katvā  sahacarantopi neva ariye jānāti, evaṃ dujjānā, āvuso,  ariyā''ti. evaṃ vuttepi so neva aññāsi. tasmā na cakkhunā  dassanaṃ dassanaṃ, ñāṇena dassanameva dassanaṃ. yathāha ``kiṃ te,  vakkali, iminā pūtikāyena diṭṭhena, yo kho, vakkali ^a^V1.0025^ea^, dhammaṃ passati,  so maṃ passatī''ti (saṃ0 ni0  3.87). tasmā cakkhunā  passantopi ñāṇena ariyehi diṭṭhaṃ aniccādilakkhaṇaṃ apassanto  ariyādhigatañca dhammaṃ anadhigacchanto ariyakaradhammānaṃ ariyabhāvassa  ca adiṭṭhattā ``ariyānaṃ adassāvī''ti veditabbo.<br/><br/>[03] ^b^ariyadhammassa akovido^eb^ti satipaṭṭhānādibhede ariyadhamme  akusalo. ^b^ariyadhamme avinīto^eb^ti ettha pana -- <br/><br/>[21] duvidho vinayo nāma, ekamekettha pañcadhā. <br/><br/>[22] abhāvato tassa ayaṃ, ``avinīto''ti vuccati..<br/><br/>[03] ayañhi saṃvaravinayo pahānavinayoti duvidho vinayo. ettha  ca duvidhepi vinaye ekameko vinayo pañcadhā bhijjati.  ^b^saṃvaravinayo^eb^pi hi sīlasaṃvaro satisaṃvaro ñāṇasaṃvaro  khantisaṃvaro vīriyasaṃvaroti pañcavidho. ^b^pahānavinayo^eb^pi  tadaṅgapahānaṃ vikkhambhanapahānaṃ samucchedapahānaṃ paṭippassaddhipahānaṃ  nissaraṇapahānanti pañcavidho.<br/><br/>[03] tattha ``iminā pātimokkhasaṃvarena upeto hoti samupeto''ti  (vibha0 511) ayaṃ ^b^sīlasaṃvaro^eb^. ``rakkhati cakkhundriyaṃ  cakkhundriye saṃvaraṃ āpajjatī''ti (dī0 ni0 1.213; ma0 ni0  1.295; saṃ0 ni0  4.239; a0 ni0  3.16) ayaṃ  ^b^satisaṃvaro^eb^. <br/><br/>[21] ``yāni ^a^M1.0024^ea^ sotāni lokasmiṃ, (ajitāti bhagavā) <br/><br/>[27] sati tesaṃ nivāraṇaṃ. <br/><br/>[26] sotānaṃ saṃvaraṃ brūmi, <br/><br/>[22] paññāyete pidhīyare''ti.. (su0 ni0 1041).<br/><br/>[03] ayaṃ ^a^P1.0023^ea^ ^b^ñāṇasaṃvaro^eb^. ``khamo hoti  sītassa uṇhassā''ti (ma0 ni0 1.23; a0 ni0  4.114;   6.58) ayaṃ ^b^khantisaṃvaro^eb^. ``uppannaṃ kāmavitakkaṃ  nādhivāsetī''ti (ma0 ni0 1.26; a0 ni0  4.114;   6.58) ayaṃ ^a^V1.0026^ea^ ^b^vīriyasaṃvaro^eb^. sabbopi cāyaṃ saṃvaro yathāsakaṃ  saṃvaritabbānaṃ vinetabbānañca kāyaduccaritādīnaṃ saṃvaraṇato  ``saṃvaro'', vinayanato ``vinayo''ti vuccati. evaṃ tāva  saṃvaravinayo pañcadhā bhijjatīti veditabbo.<br/><br/>[03] tathā yaṃ nāmarūpaparicchedādīsu vipassanāñāṇesu  paṭipakkhabhāvato dīpālokeneva tamassa, tena tena vipassanāñāṇena  tassa tassa anatthassa pahānaṃ. seyyathidaṃ, nāmarūpavavatthānena  sakkāyadiṭṭhiyā, paccayapariggahena ahetuvisamahetudiṭṭhīnaṃ, tasseva  aparabhāgena kaṅkhāvitaraṇena kathaṃkathībhāvassa, kalāpasammasanena  ``ahaṃ mamā''ti gāhassa, maggāmaggavavatthānena amagge maggasaññāya,  udayadassanena ucchedadiṭṭhiyā, vayadassanena sassatadiṭṭhiyā,  bhayadassanena sabhaye abhayasaññāya, ādīnavadassanena assādasaññāya,  nibbidānupassanāya abhiratisaññāya, muccitukamyatāñāṇena  amuccitukamyatāya, upekkhāñāṇena anupekkhāya, anulomena  dhammaṭṭhitiyaṃ nibbāne ca paṭilomabhāvassa, gotrabhunā  saṅkhāranimittaggāhassa pahānaṃ, etaṃ ^b^tadaṅgapahānaṃ^eb^nāma.<br/><br/>[03] yaṃ pana upacārappanābhedena samādhinā pavattibhāvanivāraṇato  ghaṭappahāreneva udakapiṭṭhe sevālassa tesaṃ tesaṃ nīvaraṇādidhammānaṃ  pahānaṃ, etaṃ ^b^vikkhambhanapahānaṃ^eb^ nāma.<br/><br/>[03] yaṃ catunnaṃ ariyamaggānaṃ bhāvitattā taṃtaṃmaggavato attano attano  santāne ``diṭṭhigatānaṃ pahānāyā''tiādinā (dha0 sa0 277)  nayena vuttassa samudayapakkhikassa kilesagaṇassa accantaṃ  appavattibhāvena pahānaṃ, idaṃ ^b^samucchedapahānaṃ^eb^ nāma. yaṃ pana  phalakkhaṇe paṭippassaddhattaṃ kilesānaṃ, etaṃ ^b^paṭippassaddhipahānaṃ^eb^  ^a^M1.0025^ea^ nāma. yaṃ sabbasaṅkhatanissaṭattā pahīnasabbasaṅkhataṃ nibbānaṃ etaṃ  ^b^nissaraṇapahānaṃ^eb^ nāma. sabbampi cetaṃ pahānaṃ yasmā cāgaṭṭhena  pahānaṃ, vinayanaṭṭhena vinayo, tasmā ``pahānavinayo''ti vuccati.  taṃtaṃpahānavato vā tassa tassa vinayassa sambhavatopetaṃ ^a^P1.0024^ea^  ``pahānavinayo''ti vuccati. evaṃ pahānavinayopi pañcadhā  bhijjatīti veditabbo.<br/><br/>[03] evamayaṃ saṅkhepato duvidho, bhedato ca dasavidho vinayo  bhinnasaṃvarattā pahātabbassa ca appahīnattā ^a^V1.0027^ea^ yasmā etassa assutavato  puthujjanassa natthi, tasmā abhāvato tassa ayaṃ avinītoti vuccatīti.  esa nayo ^b^sappurisānaṃ adassāvī sappurisadhammassa akovido  sappurisadhamme avinīto^eb^ti etthapi. ninnānākaraṇañhi etaṃ  atthato. yathāha ``yeva te ariyā, teva te sappurisā. yeva te  sappurisā, teva te ariyā. yo eva so ariyānaṃ dhammo, so eva  so sappurisānaṃ dhammo. yo eva so sappurisānaṃ dhammo, so eva  so ariyānaṃ dhammo. yeva te ariyavinayā, teva te sappurisavinayā.  yeva te sappurisavinayā, teva te ariyavinayā. ariyeti vā  sappuriseti vā, ariyadhammeti vā sappurisadhammeti vā,  ariyavinayeti vā sappurisavinayeti vā esese eke ekatthe same  samabhāge tajjāte taññevā''ti.<br/><br/>[03] ``kasmā pana bhagavā sabbadhammamūlapariyāyaṃ vo, bhikkhave,  desessāmī''ti vatvā taṃ adesetvāva ``idha, bhikkhave, assutavā  puthujjano ariyānaṃ adassāvī''ti evaṃ puthujjanaṃ niddisīti?  puggalādhiṭṭhānāya dhammadesanāya tamatthaṃ āvikātuṃ. bhagavato hi  dhammādhiṭṭhānā dhammadesanā, dhammādhiṭṭhānā puggaladesanā, puggalādhiṭṭhānā  puggaladesanā, puggalādhiṭṭhānā dhammadesanāti dhammapuggalavaseneva tāva  catubbidhā desanā.<br/><br/>[03] tattha, ``tisso imā, bhikkhave, vedanā. katamā tisso?  sukhā vedanā dukkhā vedanā adukkhamasukhā vedanā. imā kho,  bhikkhave, tisso vedanā''ti (saṃ0 ni0  4.250) evarūpī  dhammādhiṭṭhānā dhammadesanā veditabbā. ``cha dhātuyo ayaṃ putiso cha  phassāyatano aṭṭhārasa manopavicāro caturādhiṭṭhāno''ti (ma0 ni0  3.343) evarūpī dhammādhiṭṭhānā puggaladesanā. ``tayome,  bhikkhave, puggalā santo saṃvijjamānā ^a^M1.0026^ea^ lokasmiṃ. katame tayo?  andho ekacakkhu dvicakkhu. katamo ca, bhikkhave, puggalo  andho''ti? (a0 ni0  3.29) evarūpī puggalādhiṭṭhānā  puggaladesanā. ``katamañca, bhikkhave, duggatibhayaṃ? idha,  bhikkhave, ekacco iti paṭisañcikkhati, kāyaduccaritassa kho  pāpako vipāko abhisamparāyaṃ...pe0... suddhamattānaṃ pariharati. idaṃ  vuccati, bhikkhave, duggatibhaya''nti (a0 ni0  4.121) evarūpī  ^a^P1.0025^ea^ puggalādhiṭṭhānā dhammadesanā.<br/><br/>[03] svāyaṃ ^a^V1.0028^ea^ idha yasmā puthujjano apariññātavatthuko,  apariññāmūlikā ca idhādhippetānaṃ sabbadhammānaṃ mūlabhūtā maññanā  hoti, tasmā puthujjanaṃ dassetvā puggalādhiṭṭhānāya desanāya tamatthaṃ  āvikātuṃ, ``idha, bhikkhave, assutavā puthujjano ariyānaṃ  adassāvī''ti evaṃ puthujjanaṃ niddisīti veditabbo. <br/><br/>[06] suttanikkhepavaṇṇanā niṭṭhitā. 


volume: 29
item: 4
title: mūlapariyāyavaggo^mūlapariyāyasuttavaṇṇanā^^suttanikkhepavaṇṇanā^pathavīvāravaṇṇanā
content:
  [03] evaṃ puthujjanaṃ niddisitvā idāni tassa pathavīādīsu vatthūsu  sabbasakkāyadhammajanitaṃ maññanaṃ dassento, ^b^pathaviṃ  pathavito^eb^tiādimāha. tattha lakkhaṇapathavī sasambhārapathavī  ārammaṇapathavī sammutipathavīti catubbidhā pathavī. tāsu ``katamā  ca, āvuso, ajjhattikā pathavīdhātu? yaṃ ajjhattaṃ paccattaṃ kakkhaḷaṃ  kharigata''ntiādīsu (vibha0 173) vuttā ^b^lakkhaṇapathavī.^eb^  ``pathaviṃ khaṇeyya vā khaṇāpeyya vā''tiādīsu (pāci0 85) vuttā  ^b^sasambhārapathavī.^eb^ ye ca kesādayo vīsati koṭṭhāsā,  ayolohādayo ca bāhirā. sā hi vaṇṇādīhi sambhārehi saddhiṃ  pathavīti sasambhārapathavī. ``pathavīkasiṇameko  sañjānātī''tiādīsu (dī0 ni0 3.360) āgatā pana  ^b^ārammaṇapathavī,^eb^ nimittapathavītipi vuccati.  pathavīkasiṇajjhānalābhī devaloke nibbatto āgamanavasena  pathavīdevatāti nāmaṃ labhati. ayaṃ ^b^sammutipathavī^eb^ti veditabbā.  sā sabbāpi idha labbhati. tāsu yaṃkañci pathaviṃ ayaṃ puthujjano  pathavito sañjānāti, pathavīti sañjānāti, pathavībhāgena sañjānāti,  lokavohāraṃ gahetvā saññāvipallāsena sañjānāti pathavīti. evaṃ  pathavībhāgaṃ amuñcantoyeva vā etaṃ ``sattoti vā sattassā''ti vā  ādinā nayena sañjānāti. kasmā evaṃ sañjānātīti na ^a^M1.0027^ea^ vattabbaṃ.  ummattako viya hi puthujjano. so yaṃkiñci yena kenaci ākārena  gaṇhāti. ariyānaṃ adassāvitādibhedameva vā ettha kāraṇaṃ. yaṃ vā  parato ``apariññātaṃ tassā''ti vadantena bhagavatāva vuttaṃ.<br/><br/>[03] ^b^pathaviṃ pathavito saññatvā^eb^ti so taṃ pathaviṃ evaṃ  viparītasaññāya sañjānitvā, ``saññānidānā ^a^V1.0029^ea^ hi papañcasaṅkhā''ti  (su0 ni0 880) vacanato aparabhāge thāmapattehi  taṇhāmānadiṭṭhipapañcehi idha maññanānāmena vuttehi maññati kappeti  vikappeti, nānappakārato aññathā gaṇhāti. tena vuttaṃ ``pathaviṃ  maññatī''ti. evaṃ ^a^P1.0026^ea^ maññato cassa tā maññanā  oḷārikanayena dassetuṃ ``yā ayaṃ kesā lomā''tiādinā nayena  vīsatibhedā ajjhattikā pathavī vuttā. yā cāyaṃ vibhaṅge ``tattha  katamā bāhirā pathavīdhātu? yaṃ bāhiraṃ kakkhaḷaṃ kharigataṃ kakkhaḷattaṃ  kakkhaḷabhāvo bahiddhā anupādinnaṃ. seyyathidaṃ, ayo lohaṃ tipu  sīsaṃ sajjhaṃ muttā maṇi veḷuriyaṃ saṅkho silā pavāḷaṃ rajataṃ  jātarūpaṃ lohitaṅko masāragallaṃ tiṇaṃ kaṭṭhaṃ sakkharā kaṭhalaṃ bhūmi  pāsāṇo pabbato''ti (vibha0 173) evaṃ bāhirā pathavī vuttā. yā  ca ajjhattārammaṇattike nimittapathavī, taṃ gahetvā ayamatthayojanā  vuccati.<br/><br/>[03] ^b^pathaviṃ maññatī^eb^ti tīhi maññanāhi ahaṃ pathavīti  maññati, mama pathavīti maññati, paro pathavīti maññati, parassa  pathavīti maññati, atha vā ajjhattikaṃ pathaviṃ taṇhāmaññanāya  maññati, mānamaññanāya maññati, diṭṭhimaññanāya maññati. kathaṃ?  ayañhi kesādīsu chandarāgaṃ janeti kese assādeti abhinandati  abhivadati ajjhosāya tiṭṭhati. lome, nakhe, dante, tacaṃ, aññataraṃ  vā pana rajjanīyavatthuṃ. evaṃ ajjhattikaṃ pathaviṃ taṇhāmaññanāya  maññati. iti me kesā siyuṃ anāgatamaddhānaṃ. iti  lomātiādinā vā pana nayena tattha nandiṃ samannāneti.  ``imināhaṃ sīlena vā...pe0... brahmacariyena vā evaṃ  siniddhamudusukhumanīlakeso bhavissāmī''tiādinā vā pana nayena  appaṭiladdhānaṃ paṭilābhāya cittaṃ paṇidahati. evampi ajjhattikaṃ  pathaviṃ taṇhāmaññanāya maññati.<br/><br/>[03] tathā attano kesādīnaṃ sampattiṃ vā vipattiṃ vā nissāya mānaṃ  janeti, ``seyyohamasmīti vā sadisohamasmīti vā hīnohamasmīti  vā''ti. evaṃ ajjhattikaṃ ^a^M1.0028^ea^ pathaviṃ mānamaññanāya maññati. ``taṃ  jīvaṃ taṃ sarīra''nti (ma0 ni0 2.187) āgatanayena pana kesaṃ  ``jīvo''ti abhinivisati. esa nayo lomādīsu. evaṃ  ajjhattikaṃ pathaviṃ diṭṭhimaññanāya maññati.<br/><br/>[03] atha vā ``yā ceva kho panāvuso, ajjhattikā pathavīdhātu,  yā ca bāhirā pathavīdhātu, pathavīdhāturevesā ^a^V1.0030^ea^, taṃ netaṃ mamā''ti (ma0  ni0 1.302) imissā pavattiyā ^a^P1.0027^ea^ paccanīkanayena  kesādibhedaṃ pathaviṃ etaṃ mama esohamasmi eso me attāti  abhinivisati. evampi ajjhattikaṃ pathaviṃ diṭṭhimaññanāya maññati.  evaṃ tāva ajjhattikaṃ pathaviṃ tīhi maññanāhi maññati.<br/><br/>[03] yathā ca ajjhattikaṃ evaṃ bāhirampi. kathaṃ? ``ayañhi  ayalohādīsu chandarāgaṃ janeti. ayalohādīni assādeti  abhinandati abhivadati ajjhosāya tiṭṭhati. mama ayo mama  lohantiādinā nayena ayādīni mamāyati rakkhati gopayati, evaṃ  bāhiraṃ pathaviṃ taṇhāmaññanāya maññati. iti me ayalohādayo siyuṃ  anāgatamaddhānanti vā panettha nandiṃ samannāneti, imināhaṃ sīlena vā  vatena vā tapena vā brahmacariyena vā evaṃ sampannāyalohādiupakaraṇo  bhavissāmī''ti appaṭiladdhassa paṭilābhāya cittaṃ paṇidahati.  evampi bāhiraṃ pathaviṃ taṇhāmaññanāya maññati.<br/><br/>[03] tathā attano ayalohādīnaṃ sampattiṃ vā vipattiṃ vā nissāya  mānaṃ janeti ``imināhaṃ seyyosmīti vā, sadisosmīti vā  hīnosmīti vā''ti (vibha0 832) evaṃ bāhiraṃ pathaviṃ mānamaññanāya  maññati. aye jīvasaññī hutvā pana ayaṃ ``jīvo''ti  abhinivisati. esa nayo lohādīsu. evaṃ bāhiraṃ pathaviṃ  diṭṭhimaññanāya maññati.<br/><br/>[03] atha vā ``idhekacco pathavīkasiṇaṃ attato samanupassati. yaṃ  pathavīkasiṇaṃ, so ahaṃ. yo ahaṃ, taṃ pathavīkasiṇanti  pathavīkasiṇañca attañca advayaṃ samanupassatī''ti (paṭi0 ma0  1.131) paṭisambhidāyaṃ vuttanayeneva nimittapathaviṃ ``attā''ti  abhinivisati. evaṃ bāhiraṃ pathaviṃ diṭṭhimaññanāya maññati.  evampi bāhiraṃ pathaviṃ tīhi maññanāhi maññati. evaṃ tāva  ``pathaviṃ maññatī''ti ettha tissopi maññanā veditabbā. ito paraṃ  saṅkhepeneva kathayissāma.<br/><br/>[03] ^b^pathaviyā^eb^ ^a^M1.0029^ea^ ^b^maññatī^eb^ti ettha ^b^pathaviyā^eb^ti  bhummavacanametaṃ. tasmā ahaṃ pathaviyāti maññati, mayhaṃ ^a^V1.0031^ea^ kiñcanaṃ  palibodho pathaviyāti maññati, paro pathaviyāti maññati, parassa  kiñcanaṃ palibodho pathaviyāti maññatīti ayamettha attho.<br/><br/>[03] atha vā yvāyaṃ ``kathaṃ rūpasmiṃ attānaṃ samanupassati?  idhekacco vedanaṃ... saññaṃ... saṅkhāre... viññāṇaṃ attato  samanupassati, tassa evaṃ hoti, ayaṃ kho me attā, so kho pana me  attā imasmiṃ rūpeti evaṃ rūpasmiṃ vā attānaṃ ^a^P1.0028^ea^  samanupassatī''ti (paṭi0 ma0 1.131) etassa atthanayo vutto,  eteneva nayena vedanādidhamme attato gahetvā tato ajjhattikabāhirāsu  pathavīsu yaṃkiñci pathaviṃ tassokāsabhāvena parikappetvā so kho pana  me ayaṃ attā imissā pathaviyāti maññanto pathaviyā maññati,  ayamassa diṭṭhimaññanā. tasmiṃyeva panassa attani sinehaṃ  tabbatthukañca mānaṃ uppādayato taṇhāmānamaññanāpi veditabbā. yadā  pana teneva nayena so kho panassa attā pathaviyāti maññati, tadā  diṭṭhimaññanā eva yujjati. itarāyopi pana icchanti.<br/><br/>[03] ^b^pathavito maññatī^eb^ti ettha pana ^b^pathavito^eb^ti  nissakkavacanaṃ. tasmā saupakaraṇassa attano vā parassa vā  yathāvuttappabhedato pathavito uppattiṃ vā niggamanaṃ vā pathavito vā  añño attāti maññamāno pathavito maññatīti veditabbo, ayamassa  diṭṭhimaññanā. tasmiṃyeva panassa diṭṭhimaññanāya maññite vatthusmiṃ  sinehaṃ mānañca uppādayato taṇhāmānamaññanāpi veditabbā. apare  āhu pathavīkasiṇaṃ parittaṃ bhāvetvā tato aññaṃ appamāṇaṃ attānaṃ  gahetvā pathavito bahiddhāpi me attāti maññamāno pathavito  maññatīti.<br/><br/>[03] ^b^pathaviṃ meti maññatī^eb^ti ettha pana kevalañhi mahāpathaviṃ  taṇhāvasena mamāyatīti iminā nayena pavattā ekā taṇhāmaññanā eva  labbhatīti veditabbā. sā cāyaṃ mama kesā, mama lomā, mama ayo,  mama lohanti evaṃ yathāvuttappabhedāya sabbāyapi ajjhattikabāhirāya  pathaviyā yojetabbāti.<br/><br/>[03] ^b^pathaviṃ^eb^ ^a^M1.0030^ea^ ^b^abhinandatī^eb^ti vuttappakārameva pathaviṃ taṇhādīhi  abhinandati, assādeti, parāmasati ^a^V1.0032^ea^ cāti vuttaṃ hoti. ``pathaviṃ  maññatī''ti eteneva etasmiṃ atthe siddhe kasmā etaṃ vuttanti ce.  avicāritametaṃ porāṇehi. ayaṃ pana attano mati, desanāvilāsato  vā ādīnavadassanato vā. yassā hi dhammadhātuyā suppaṭividdhattā  nānānayavicitradesanāvilāsasampanno, ayaṃ sā bhagavatā suppaṭividdhā.  tasmā pubbe maññanāvasena kilesuppattiṃ dassetvā idāni  abhinandanāvasena dassento desanāvilāsato vā idamāha ^a^P1.0029^ea^.  yo vā pathaviṃ maññati, pathaviyā maññati, pathavito  maññati, pathaviṃ meti maññati, so yasmā na sakkoti pathavīnissitaṃ  taṇhaṃ vā diṭṭhiṃ vā pahātuṃ, tasmā pathaviṃ abhinandatiyeva. yo ca  pathaviṃ abhinandati, dukkhaṃ so abhinandati, dukkhañca ādīnavoti  ādīnavadassanatopi idamāha. vuttañcetaṃ bhagavatā ``yo, bhikkhave,  pathavīdhātuṃ abhinandati, dukkhaṃ so abhinandati, yo dukkhaṃ  abhinandati, aparimutto so dukkhasmāti vadāmī''ti.<br/><br/>[03] evaṃ pathavīvatthukaṃ maññanaṃ abhinandanañca vatvā idāni yena  kāraṇena so maññati, abhinandati ca, taṃ kāraṇaṃ āvikaronto āha  ^b^taṃ kissa hetu, apariññātaṃ tassāti vadāmī^eb^ti. tassattho,  so puthujjano taṃ pathaviṃ kissa hetu maññati, kena kāraṇena maññati,  abhinandatīti ce. apariññātaṃ tassāti vadāmīti, yasmā taṃ vatthu  tassa apariññātaṃ, tasmāti vuttaṃ hoti. yo hi pathaviṃ  parijānāti, so tīhi pariññāhi parijānāti ñātapariññāya  tīraṇapariññāya pahānapariññāyāti.<br/><br/>[03] tattha katamā ñātapariññā. pathavīdhātuṃ parijānāti, ayaṃ  pathavīdhātu ajjhattikā, ayaṃ bāhirā, idamassā lakkhaṇaṃ, imāni  rasapaccupaṭṭhānapadaṭṭhānānīti, ayaṃ ^b^ñātapariññā.^eb^ katamā  tīraṇapariññā? evaṃ ñātaṃ katvā pathavīdhātuṃ tīreti aniccato  dukkhato rogatoti dvācattālīsāya ākārehi, ayaṃ ^b^tīraṇapariññā. ^eb^ katamā pahānapariññā? evaṃ tīrayitvā aggamaggena pathavīdhātuyā  chandarāgaṃ pajahati, ayaṃ ^b^pahānapariññā.^eb^<br/><br/>[03] nāmarūpavavatthānaṃ ^a^M1.0031^ea^ vā ñātapariññā.  kalāpasammasanādianulomapariyosānā tīraṇapariññā. ariyamagge  ñāṇaṃ pahānapariññāti. yo pathaviṃ parijānāti, so imāhi tīhi  pariññāhi parijānāti, assa ca puthujjanassa tā pariññāyo natthi,  tasmā apariññātattā ^a^V1.0033^ea^ pathaviṃ maññati ca abhinandati cāti. tenāha  bhagavā -- idha, bhikkhave, assutavā puthujjano...pe0... pathaviṃ  maññati, pathaviyā maññati, pathavito maññati, pathaviṃ meti maññati,  pathaviṃ abhinandati. taṃ kissa hetu? apariññātaṃ tassāti  vadāmī''ti. <br/><br/>[06] pathavīvāravaṇṇanā niṭṭhitā. 


volume: 29
item: 5
title: mūlapariyāyasuttavaṇṇanā^^suttanikkhepavaṇṇanā^pathavīvāravaṇṇanā^āpovārādivaṇṇanā
content:
  [03] ^b^āpaṃ^eb^ ^a^P1.0030^ea^ ^b^āpato^eb^ti etthāpi  lakkhaṇasasambhārārammaṇasammutivasena catubbidho āpo. tesu  ``tattha, katamā ajjhattikā āpodhātu. yaṃ ajjhattaṃ paccattaṃ āpo  āpogataṃ, sineho sinehagataṃ bandhanattaṃ rūpassa ajjhattaṃ  upādinna''ntiādīsu (vibha0 174) vutto ^b^lakkhaṇāapo.^eb^  ``āpokasiṇaṃ uggaṇhanto āpasmiṃ nimittaṃ gaṇhātī''tiādīsu  vutto ^b^sasambhārāpo.^eb^ sesaṃ sabbaṃ pathaviyaṃ vuttasadisameva.  kevalaṃ yojanānaye pana ``pittaṃ semha''ntiādinā nayena vuttā  dvādasabhedā ajjhattikā āpodhātu, ``tattha, katamā bāhirā āpodhātu?  yaṃ bāhiraṃ āpo āpogataṃ, sineho sinehagataṃ bandhanattaṃ rūpassa  bahiddhā anupādinnaṃ. seyyathidaṃ, mūlaraso khandharaso tacaraso  pattaraso puppharaso phalaraso khīraṃ dadhi sappi navanītaṃ telaṃ madhu  phāṇitaṃ bhummāni vā udakāni antalikkhāni vā''ti (vibha0  174) evaṃ vuttā ca bāhirā āpodhātu veditabbā, yo ca  ajjhattārammaṇattike nimittāapo.<br/><br/>[03] ^b^tejaṃ tejato^eb^ti imasmiṃ tejovārepi vuttanayeneva vitthāro  veditabbo. yojanānaye panettha ``yena ca santappati, yena ca  jīrīyati, yena ca pariḍayhati, yena ca asitapītakhāyitasāyitaṃ  sammā pariṇāmaṃ gacchatī''ti (vibha0 175) evaṃ vuttā catuppabhedā  ajjhattikā tejodhātu. ``tattha katamā ^a^M1.0032^ea^ bāhirā tejodhātu? yaṃ  bāhiraṃ tejo tejogataṃ usmā usmāgataṃ usumaṃ usumagataṃ bahiddhā  anupādinnaṃ. seyyathidaṃ, kaṭṭhaggi palālaggi tiṇaggi gomayaggi  thusaggi saṅkāraggi indaggi aggisantāpo sūriyasantāpo  kaṭṭhasannicayasantāpo ^a^V1.0034^ea^ tiṇasannicayasantāpo dhaññasannicayasantāpo  bhaṇḍasannicayasantāpo''ti (vibha0 175) evaṃ vuttā ca bāhirā  tejodhātu veditabbā.<br/><br/>[03] ^b^vāyaṃ vāyato^eb^ti imassa vāyavārassāpi yojanānaye pana  ``uddhaṅgamā vātā adhogamā vātā kucchisayā vātā koṭṭhāsayā vātā  aṅgamaṅgānusārino vātā satthakavātā khurakavātā uppalakavātā  assāso passāso''ti evaṃ vuttā ajjhattikā vāyodhātu. ``tattha  katamā bāhirā vāyodhātu? yaṃ bāhiraṃ vāyo vāyogataṃ thambhitattaṃ  rūpassa bahiddhā anupādinnaṃ. seyyathidaṃ, puratthimā vātā pacchimā  vātā uttarā vātā dakkhiṇā vātā sarajā vātā arajā vātā sītā  vātā uṇhā vātā parittā vātā adhimattā vātā kāḷavātā verambhavātā  ^a^P1.0031^ea^ pakkhavātā supaṇṇavātā tālavaṇṭavātā  vidhūpanavātā''ti (vibha0 176) evaṃ vuttā ca bāhirā vāyodhātu  veditabbā. sesaṃ vuttanayamevāti. ettāvatā ca yvāyaṃ -- <br/><br/>[21] ``vuttamhi ekadhamme, ye dhammā ekalakkhaṇā tena. <br/><br/>[22] vuttā bhavanti sabbe, iti vutto lakkhaṇo hāro''ti..  -- <br/><br/>[25] evaṃ nettiyaṃ ^b^lakkhaṇo^eb^ nāma hāro vutto, tassa  vasena yasmā catūsu bhūtesu gahitesu upādārūpampi gahitameva bhavati,  rūpalakkhaṇaṃ anatītattā. yañca bhūtopādārūpaṃ so rūpakkhandho.  tasmā ``assutavā puthujjano pathaviṃ āpaṃ tejaṃ vāyaṃ maññatī''ti  vadantena atthato rūpaṃ attato samanupassatītipi vuttaṃ hoti.  ``pathaviyā āpasmiṃ tejasmiṃ vāyasmiṃ maññatī''ti vadantena rūpasmiṃ  vā attānaṃ samanupassatīti vuttampi hoti. ``pathavito āpato  tejato vāyato maññatī''ti vadantena rūpato añño attāti siddhattā  rūpavantaṃ vā attānaṃ attani vā rūpaṃ samanupassatītipi vuttaṃ hoti.  evametā catasso rūpavatthukā sakkāyadiṭṭhimaññanā ^a^M1.0033^ea^ veditabbā. tattha  ekā ucchedadiṭṭhi, tisso sassatadiṭṭhiyoti dveva diṭṭhiyo hontīti  ayampi atthaviseso veditabbo. <br/><br/>[06] āpovārādivaṇṇanā niṭṭhitā. 


volume: 29
item: 6
title: ^suttanikkhepavaṇṇanā^pathavīvāravaṇṇanā^āpovārādivaṇṇanā^bhūtavārādivaṇṇanā
content:
  [03] 3^b^.^eb^ evaṃ ^a^V1.0035^ea^ rūpamukhena saṅkhāravatthukaṃ maññanaṃ vatvā  idāni ye saṅkhāre upādāya sattā paññapīyanti, tesu saṅkhāresu  sattesupi yasmā puthujjano maññanaṃ karoti, tasmā te satte niddisanto  ^b^bhūte bhūtato sañjānātī^eb^tiādimāha. tatthāyaṃ ^b^bhūta^eb^saddo  pañcakkhandhāmanussadhātuvijjamānakhīṇāsavasattarukkhādīsu dissati.  ``bhūtamidanti, bhikkhave, samanupassathā''tiādīsu (ma0 ni0  1.401) hi ayaṃ pañcakkhandhesu dissati. ``yānīdha bhūtāni  samāgatānī''ti (su0 ni0 224) ettha amanussesu. ``cattāro  kho, bhikkhu, mahābhūtā hetū''ti (ma0 ni0 3.86) ettha dhātūsu.  ``bhūtasmiṃ pācittiya''ntiādīsu (pāci0 69) vijjamāne. ``yo  ca kālaghaso bhūto''ti (jā0 1.10.190) ettha khīṇāsave.  ``sabbeva nikkhipissanti bhūtā loke samussaya''nti (dī0 ni0  2.220) ettha sattesu. ``bhūtagāmapātabyatāyā''ti ^a^P1.0032^ea^  (pāci0 90) ettha rukkhādīsu. idha panāyaṃ sattesu  vattati, no ca kho avisesena. cātumahārājikānaṃ hi heṭṭhā sattā  idha bhūtāti adhippetā.<br/><br/>[03] tattha ^b^bhūte bhūtato sañjānātī^eb^tiādi vuttanayameva.  ^b^bhūte maññatī^eb^tiādīsu pana tissopi maññanā yojetabbā.  kathaṃ? ayañhi ``so passati gahapatiṃ vā gahapatiputtaṃ vā pañcahi  kāmaguṇehi samappitaṃ samaṅgibhūta''nti (a0 ni0  7.50)  vuttanayena bhūte subhā sukhitāti gahetvā rajjati, disvāpi ne rajjati,  sutvāpi, ghāyitvāpi, sāyitvāpi, phusitvāpi, ñatvāpi. evaṃ bhūte  taṇhāmaññanāya maññati. ``aho vatāhaṃ khattiyamahāsālānaṃ vā  sahabyataṃ upapajjeyya''ntiādinā (dī0 ni0 3.337) vā pana  nayena appaṭiladdhassa paṭilābhāya cittaṃ paṇidahati, evampi bhūte  taṇhāmaññanāya maññati. attano pana bhūtānañca sampattivipattiṃ  nissāya attānaṃ vā seyyaṃ dahati. bhūtesu ca yaṃkiñci bhūtaṃ hīnaṃ  attānaṃ vā hīnaṃ, yaṃkiñci bhūtaṃ seyyaṃ ^a^M1.0034^ea^. attānaṃ vā bhūtena, bhūtaṃ vā  attanā sadisaṃ dahati. yathāha ``idhekacco jātiyā vā...pe0...  aññataraññatarena vatthunā pubbakālaṃ parehi sadisaṃ attānaṃ dahati.  aparakālaṃ attānaṃ seyyaṃ dahati. pare hīne dahati, yo evarūpo  māno ^a^V1.0036^ea^ ...pe0... ayaṃ vuccati mānātimāno''ti (vibha0 876-880).  evaṃ bhūte mānamaññanāya maññati.<br/><br/>[03] bhūte pana ``niccā dhuvā sassatā avipariṇāmadhammā''ti vā  ``sabbe sattā sabbe pāṇā sabbe bhūtā sabbe jīvā avasā abalā  avīriyā niyatisaṅgatibhāvapariṇatā chasvevābhijātīsu sukhadukkhaṃ  paṭisaṃvedentī''ti (dī0 ni0 1.168) vā maññamāno diṭṭhimaññanāya  maññati. evaṃ bhūte tīhi maññanāhi maññati.<br/><br/>[03] kathaṃ ^b^bhūtesu maññati?^eb^ tesu tesu bhūtesu attano upapattiṃ  vā sukhuppattiṃ vā ākaṅkhati. evaṃ tāva taṇhāmaññanāya bhūtesu  maññati. bhūtesu vā upapattiṃ ākaṅkhamāno dānaṃ deti, sīlaṃ  samādiyati, uposathakammaṃ karoti. evampi bhūtesu taṇhāmaññanāya  maññati. bhūte pana samūhaggāhena gahetvā tattha ekacce bhūte seyyato  dahati, ekacce sadisato vā hīnato vāti. evaṃ bhūtesu  mānamaññanāya ^a^P1.0033^ea^ maññati. tathā ekacce bhūte niccā  dhuvāti maññati. ekacce aniccā adhuvāti, ahampi bhūtesu  aññatarosmīti vā maññati. evaṃ bhūtesu diṭṭhimaññanāya maññati.<br/><br/>[03] ^b^bhūtato maññatī^eb^ti ettha pana saupakaraṇassa attano vā  parassa vā yato kutoci bhūtato uppattiṃ maññamāno bhūtato maññatīti  veditabbo, ayamassa diṭṭhimaññanā. tasmiṃyeva panassa diṭṭhimaññanāya  maññite vatthusmiṃ sinehaṃ mānañca uppādayato taṇhāmānamaññanāpi  veditabbā. ^b^bhūte meti maññatī^eb^ti ettha pana ekā  taṇhāmaññanāva labbhati. sā cāyaṃ ``mama puttā, mama dhītā, mama  ajeḷakā, kukkuṭasūkarā, hatthigavassavaḷavā''ti evamādinā nayena  mamāyato pavattatīti veditabbā. ^b^bhūte abhinandatī^eb^ti etaṃ  vuttanayameva. ^b^apariññātaṃ tassā^eb^ti ettha pana ye saṅkhāre  upādāya bhūtānaṃ paññatti, tesaṃ apariññātattā bhūtā apariññātā  hontīti veditabbā. yojanā pana vuttanayeneva kātabbā.<br/><br/>[03] evaṃ ^a^M1.0035^ea^ saṅkhepato saṅkhāravasena ca sattavasena ca maññanāvatthuṃ  dassetvā idāni bhūmivisesādinā bhedena vitthāratopi taṃ dassento  ^b^deve devato^eb^tiādimāha. tattha dibbanti pañcahi ^a^V1.0037^ea^ kāmaguṇehi  attano vā iddhiyāti ^b^devā,^eb^ kīḷanti jotenti cāti attho.  te tividhā sammutidevā upapattidevā visuddhidevāti.  ^b^sammutidevā^eb^ nāma rājāno deviyo rājakumārā.  ^b^upapattidevā^eb^ nāma cātumahārājike deve upādāya tatuttaridevā.  ^b^visuddhidevā^eb^ nāma arahanto khīṇāsavā. idha pana upapattidevā  daṭṭhabbā, no ca kho avisesena. paranimmitavasavattidevaloke māraṃ  saparisaṃ ṭhapetvā sesā cha kāmāvacarā idha devāti adhippetā. tattha  sabbā atthavaṇṇanā bhūtavāre vuttanayeneva veditabbā.<br/><br/>[03] ^b^pajāpati^eb^nti ettha pana māro pajāpatīti veditabbo.  keci pana ``tesaṃ tesaṃ devānaṃ adhipatīnaṃ mahārājādīnametaṃ  adhivacana''nti vadanti. taṃ devaggahaṇeneva tesaṃ gahitattā ayuttanti  ^b^mahāaṭṭhakathāyaṃ^eb^ paṭikkhittaṃ, māroyeva pana sattasaṅkhātāya pajāya  adhipatibhāvena idha pajāpatīti adhippeto. so kuhiṃ vasati?  paranimmitavasavattidevaloke ^a^P1.0034^ea^. tatra hi  ^b^vasavattirājā^eb^ rajjaṃ kāreti. ^b^māro^eb^ ekasmiṃ padese  attano parisāya issariyaṃ pavattento rajjapaccante dāmarikarājaputto  viya vasatīti vadanti. māraggahaṇeneva cettha māraparisāyapi gahaṇaṃ  veditabbaṃ. yojanānayo cettha pajāpatiṃ vaṇṇavantaṃ dīghāyukaṃ  sukhabahulaṃ disvā vā sutvā vā rajjanto taṇhāmaññanāya maññati.  ``aho vatāhaṃ pajāpatino sahabyataṃ upapajjeyya''ntiādinā vā pana  nayena appaṭiladdhassa paṭilābhāya cittaṃ paṇidahantopi pajāpatiṃ  taṇhāmaññanāya maññati. pajāpatibhāvaṃ pana patto samāno ahamasmi  pajānamissaro adhipatīti mānaṃ janento pajāpatiṃ mānamaññanāya  maññati. ``pajāpati nicco dhuvo''ti vā ``ucchijjissati  vinassissatī''ti vā ``avaso abalo avīriyo  niyatisaṅgatibhāvapariṇato chasvevābhijātīsu sukhadukkhaṃ  paṭisaṃvedetī''ti vā maññamāno pana pajāpatiṃ diṭṭhimaññanāya  maññatīti veditabbo.<br/><br/>[03] ^b^pajāpatismi^eb^nti ettha pana ekā diṭṭhimaññanāva yujjati.  tassā evaṃ pavatti veditabbā. idhekacco ``pajāpatismiṃ ye ca  dhammā saṃvijjanti, sabbe te niccā dhuvā ^a^M1.0036^ea^ sassatā  avipariṇāmadhammā''ti maññati. atha vā ``pajāpatismiṃ natthi  pāpaṃ, na tasmiṃ pāpakāni kammāni upalabbhantī''ti maññati.<br/><br/>[03] ^b^pajāpatito^eb^ti ^a^V1.0038^ea^ ettha tissopi maññanā labbhanti. kathaṃ?  idhekacco saupakaraṇassa attano vā parassa vā pajāpatito uppattiṃ  vā niggamanaṃ vā maññati, ayamassa diṭṭhimaññanā. tasmiṃyeva  panassa diṭṭhimaññanāya maññite vatthusmiṃ sinehaṃ mānañca uppādayato  taṇhāmānamaññanāpi veditabbā. ^b^pajāpatiṃ me^eb^ti ettha pana ekā  taṇhāmaññanāva labbhati. sā cāyaṃ ``pajāpati mama satthā mama  sāmī''tiādinā nayena mamāyato pavattatīti veditabbā. sesaṃ  vuttanayameva.<br/><br/>[03] ^b^brahmaṃ brahmato^eb^ti ettha brūhito tehi tehi guṇavisesehīti  ^b^brahmā.^eb^ apica brahmāti mahābrahmāpi vuccati, tathāgatopi  brāhmaṇopi mātāpitaropi seṭṭhampi. ``sahasso brahmā dvisahasso  brahmā''tiādīsu (ma0 ni0 3.165-166) hi mahābrahmā brahmāti  vuccati. ``brahmāti kho, bhikkhave ^a^P1.0035^ea^, tathāgatassetaṃ  adhivacana''nti ettha tathāgato. <br/><br/>[21] ``tamonudo buddho samantacakkhu, <br/><br/>[27] lokantagū sabbabhavātivatto. <br/><br/>[26] anāsavo sabbadukkhappahīno, <br/><br/>[22] saccavhayo brahme upāsito me''ti.. (cūḷani0 104) -- <br/><br/>[25] ettha brāhmaṇo. <br/><br/>[22] ``brahmāti mātāpitaro, pubbācariyāti vuccare''ti..  (itivu0 106; jā0 2.20.181) -- <br/><br/>[25] ettha mātāpitaro. ``brahmacakkaṃ pavattetī''ti (ma0  ni0 1.148; a0 ni0  5.11) ettha seṭṭhaṃ. idha pana  paṭhamābhinibbatto kappāyuko brahmā adhippeto. taggahaṇeneva ca  brahmapurohitabrahmapārisajjāpi gahitāti veditabbā. atthavaṇṇanā  panettha pajāpativāre vuttanayeneva veditabbā.<br/><br/>[03] ābhassaravāre ^a^V1.0039^ea^ daṇḍadīpikāya acci viya etesaṃ sarīrato ābhā  chijjitvā chijjitvā patantī viya sarati visaratīti ^b^ābhassarā. ^eb^ tesaṃ gahaṇena ^a^M1.0037^ea^ sabbāpi dutiyajjhānabhūmi gahitā, ekatalavāsino  eva cete sabbepi parittābhā appamāṇābhā ābhassarāti veditabbā.<br/><br/>[03] subhakiṇhavāre subhena okiṇṇā vikiṇṇā subhena  sarīrappabhāvaṇṇena ekagghanā suvaṇṇamañjūsāya  ṭhapitasampajjalitakañcanapiṇḍasassirikāti ^b^subhakiṇhā.^eb^ tesaṃ  gahaṇena sabbāpi tatiyajjhānabhūmi gahitā. ekatalavāsino eva cete  sabbepi parittasubhā appamāṇasubhā subhakiṇhāti veditabbā.<br/><br/>[03] vehapphalavāre, vipulā phalāti ^b^vehapphalā.^eb^  catutthajjhānabhūmi brahmāno vuccanti. atthanayayojanā pana imesu  tīsupi vāresu bhūtavāre vuttanayeneva veditabbā.<br/><br/>[03] abhibhūvāre abhibhavīti ^b^abhibhū.^eb^ kiṃ abhibhavi?  cattāro khandhe arūpino. asaññabhavassetaṃ adhivacanaṃ. asaññasattā  devā vehapphalehi saddhiṃ ekatalāyeva ekasmiṃ okāse yena iriyāpathena  nibbattā, teneva yāvatāyukaṃ tiṭṭhanti cittakammarūpasadisā hutvā. te  idha sabbepi abhibhūvacanena gahitā. keci ^b^abhibhū^eb^ nāma  sahasso brahmāti evamādinā nayena tattha tattha adhipatibrahmānaṃ  vaṇṇayanti. brahmaggahaṇeneva pana tassa gahitattā ^a^P1.0036^ea^  ayuttametanti veditabbaṃ. yojanānayo cettha abhibhū vaṇṇavā  dīghāyukoti sutvā tattha chandarāgaṃ uppādento abhibhuṃ taṇhāmaññanāya  maññati. ``aho vatāhaṃ abhibhuno sahabyataṃ upapajjeyya''ntiādinā  pana nayena appaṭiladdhassa paṭilābhāya cittaṃ paṇidahantopi abhibhuṃ  taṇhāmaññanāya maññati. attānaṃ hīnato abhibhuṃ seyyato dahanto  pana abhibhuṃ mānamaññanāya maññati. ``abhibhū nicco  dhuvo''tiādinā nayena parāmasanto abhibhuṃ diṭṭhimaññanāya maññatīti  veditabbo. sesaṃ pajāpativāre vuttanayameva. <br/><br/>[06] bhūtavārādivaṇṇanā niṭṭhitā. 


volume: 29
item: 7
title:
  suttanikkhepavaṇṇanā^pathavīvāravaṇṇanā^āpovārādivaṇṇanā^bhūtavārādivaṇṇanā^ākāsānañcāyatanavārādivaṇṇanā

content:
  [03] 4^b^.^eb^ evaṃ ^a^V1.0040^ea^ bhagavā paṭipāṭiyā devaloke dassentopi  abhibhūvacanena asaññabhavaṃ dassetvā idāni yasmā ayaṃ vaṭṭakathā,  suddhāvāsā ca vivaṭṭapakkhe ṭhitā, anāgāmikhīṇāsavā eva hi te  devā. yasmā vā katipayakappasahassāyukā ^a^M1.0038^ea^ te devā, buddhuppādakāleyeva  honti. buddhā pana asaṅkheyepi kappe na uppajjanti, tadā suññāpi  sā bhūmi hoti. rañño khandhāvāraṭṭhānaṃ viya hi buddhānaṃ  suddhāvāsabhavo. te teneva ca kāraṇena viññāṇaṭṭhitisattāvāsavasenapi  na gahitā, sabbakālikā pana imā maññanā. tasmā tāsaṃ  sadāvijjamānabhūmiṃ dassento suddhāvāse atikkamitvā,  ^b^ākāsānañcāyatana^eb^ntiādimāha. tattha  ^b^ākāsānañcāyatana^eb^nti tabbhūmikā cattāro kusalavipākakiriyā  khandhā. te ca tatrūpapannāyeva daṭṭhabbā bhavaparicchedakathā ayanti katvā.  esa nayo ^b^viññāṇañcāyatanā^eb^dīsu. atthayojanā pana  catūsupi etesu vāresu abhibhūvāre vuttanayeneva veditabbā.  mānamaññanā cettha pajāpativāre vuttanayenāpi yujjati. <br/><br/>[06] ākāsānañcāyatanavārādivaṇṇanā niṭṭhitā. 


volume: 29
item: 8
title:
  pathavīvāravaṇṇanā^āpovārādivaṇṇanā^bhūtavārādivaṇṇanā^ākāsānañcāyatanavārādivaṇṇanā^diṭṭhasutavārādivaṇṇanā

content:
  [03] 5^b^.^eb^ evaṃ bhūmivisesādinā bhedena vitthāratopi  maññanāvatthuṃ dassetvā idāni sabbamaññanāvatthubhūtaṃ sakkāyapariyāpannaṃ  tebhūmakadhammabhedaṃ diṭṭhādīhi catūhi saṅgaṇhitvā dassento, ^b^diṭṭhaṃ  diṭṭhato^eb^tiādimāha.<br/><br/>[03] tattha ^b^diṭṭha^eb^nti maṃsacakkhunāpi diṭṭhaṃ, dibbacakkhunāpi  diṭṭhaṃ. rūpāyatanassetaṃ adhivacanaṃ. tattha ^b^diṭṭhaṃ maññatī^eb^ti  diṭṭhaṃ tīhi maññanāhi maññati. kathaṃ? rūpāyatanaṃ subhasaññāya  sukhasaññāya ca passanto tattha chandarāgaṃ janeti, taṃ assādeti  abhinandati. vuttampi hetaṃ ^a^P1.0037^ea^ bhagavatā ``itthirūpe,  bhikkhave, sattā rattā giddhā gadhitā mucchitā ajjhosannā, te  dīgharattaṃ socanti itthirūpavasānugā''ti (a0 ni0  5.55).  evaṃ diṭṭhaṃ taṇhāmaññanāya maññati. ``iti ^a^V1.0041^ea^ me rūpaṃ siyā  anāgatamaddhānanti vā panettha nandiṃ samannāneti, rūpasampadaṃ vā pana  ākaṅkhamāno dānaṃ detī''ti vitthāro. evampi diṭṭhaṃ  taṇhāmaññanāya maññati. attano pana parassa ca rūpasampattiṃ vipattiṃ  nissāya mānaṃ janeti. ``imināhaṃ seyyosmī''ti vā  ``sadisosmī''ti vā ``hīnosmī''ti vāti evaṃ diṭṭhaṃ  mānamaññanāya maññati. rūpāyatanaṃ pana niccaṃ dhuvaṃ sassatanti  maññati, attānaṃ attaniyanti maññati, maṅgalaṃ amaṅgalanti maññati,  evaṃ diṭṭhaṃ diṭṭhimaññanāya maññati. evaṃ diṭṭhaṃ tīhi maññanāhi  maññati. kathaṃ diṭṭhasmiṃ maññati? rūpasmiṃ attānaṃ  ^a^M1.0039^ea^ samanupassananayena maññanto diṭṭhasmiṃ maññati. yathā vā dhane dhaññe.  evaṃ rūpasmiṃ rāgādayoti maññantopi diṭṭhasmiṃ maññati.  ayamassa diṭṭhimaññanā. tasmiññeva panassa diṭṭhimaññanāya maññite  vatthusmiṃ sinehaṃ mānañca uppādayato taṇhāmānamaññanāpi veditabbā.  evaṃ diṭṭhasmiṃ maññati. sesaṃ pathavīvāre vuttanayeneva veditabbaṃ.<br/><br/>[03] ^b^suta^eb^nti maṃsasotenapi sutaṃ, dibbasotenapi sutaṃ,  saddāyatanassetaṃ adhivacanaṃ.<br/><br/>[03] ^b^muta^eb^nti mutvā munitvā ca gahitaṃ, āhacca upagantvāti  attho, indriyānaṃ ārammaṇānañca aññamaññasaṃsilese viññātanti vuttaṃ  hoti, gandharasaphoṭṭhabbāyatanānametaṃ adhivacanaṃ.<br/><br/>[03] ^b^viññāta^eb^nti manasā viññātaṃ, sesānaṃ sattannaṃ  āyatanānametaṃ adhivacanaṃ dhammārammaṇassa vā. idha pana  sakkāyapariyāpannameva labbhati. vitthāro panettha diṭṭhavāre vuttanayeneva  veditabbo. <br/><br/>[06] diṭṭhasuttavārādivaṇṇanā niṭṭhitā. 


volume: 29
item: 9
title:
  āpovārādivaṇṇanā^bhūtavārādivaṇṇanā^ākāsānañcāyatanavārādivaṇṇanā^diṭṭhasutavārādivaṇṇanā^ekattavārādivaṇṇanā

content:
  [03] 6^b^.^eb^ evaṃ sabbaṃ sakkāyabhedaṃ diṭṭhādīhi catūhi  dassetvā idāni tameva samāpannakavārena ca asamāpannakavārena ca  dvidhā dassento ^b^ekattaṃ nānatta^eb^ntiādimāha.<br/><br/>[03] ^b^ekatta^eb^nti iminā hi samāpannakavāraṃ dasseti.  ^b^nānatta^eb^nti iminā asamāpannakavāraṃ. tesaṃ ^a^V1.0042^ea^ ayaṃ vacanattho  ekabhāvo ^b^ekattaṃ.^eb^ nānābhāvo ^b^nānatta^eb^nti. yojanā  panettha samāpannakavāraṃ ^a^P1.0038^ea^ catūhi khandhehi,  asamāpannakavārañca pañcahi khandhehi bhinditvā ``rūpaṃ attato  samanupassatī''tiādinā sāsananayena pathavīvārādīsu vuttena ca  aṭṭhakathānayena yathānurūpaṃ vīmaṃsitvā veditabbā. keci pana  ekattanti ekattanayaṃ vadanti nānattanti nānattanayaṃ. apare  ``ekattasaññī attā hoti arogo paraṃ maraṇā, nānattasaññī attā  hotī''ti evaṃ diṭṭhābhinivesaṃ. taṃ sabbaṃ idha nādhippetattā ayuttameva  hoti.<br/><br/>[03] evaṃ ^a^M1.0040^ea^ sabbaṃ sakkāyaṃ dvidhā dassetvā idāni tameva ekadhā  sampiṇḍetvā dassento ^b^sabbaṃ sabbato^eb^tiādimāha. yojanānayo  panettha sabbaṃ assādento sabbaṃ taṇhāmaññanāya maññati. ``mayā  ete sattā nimmitā''tiādinā nayena attanā nimmitaṃ maññanto  sabbaṃ mānamaññanāya maññati. ``sabbaṃ pubbekatakammahetu, sabbaṃ  issaranimmānahetu, sabbaṃ ahetuapaccayā, sabbaṃ atthi, sabbaṃ  natthī''tiādinā nayena maññanto sabbaṃ diṭṭhimaññanāya maññatīti  veditabbo. kathaṃ sabbasmiṃ maññati? idhekacco evaṃdiṭṭhiko hoti  ``mahā me attā''ti. so sabbalokasannivāsaṃ tassokāsabhāvena  parikappetvā so kho pana me ayaṃ attā sabbasminti maññati,  ayamassa diṭṭhimaññanā. tasmiṃyeva panassa attani sinehaṃ  tabbatthukañca mānaṃ uppādayato taṇhāmānamaññanāpi veditabbā. sesaṃ  pathavīvāre vuttanayeneva veditabbaṃ.<br/><br/>[03] evaṃ sabbaṃ sakkāyaṃ ekadhā dassetvā idāni aparenapi nayena taṃ  ekadhā dassento ^b^nibbānaṃ nibbānato^eb^ti āha. tattha  ^b^nibbāna^eb^nti ``yato kho, bho, ayaṃ attā pañcahi kāmaguṇehi  samappito samaṅgibhūto paricāreti. ettāvatā kho, bho, ayaṃ attā  paramadiṭṭhadhammanibbānaṃ patto hotī''tiādinā nayena pañcadhā āgataṃ  paramadiṭṭhadhammanibbānaṃ veditabbaṃ. tattha nibbānaṃ assādento  taṇhāmaññanāya maññati. tena nibbānena ``ahamasmi nibbānaṃ  patto''ti mānaṃ janento mānamaññanāya maññati. anibbānaṃyeva  samānaṃ taṃ nibbānato niccādito ca gaṇhanto diṭṭhimaññanāya  maññatīti veditabbo.<br/><br/>[03] nibbānato pana aññaṃ attānaṃ gahetvā so kho pana me ayaṃ  attā imasmiṃ nibbāneti ^a^V1.0043^ea^ maññanto nibbānasmiṃ maññati, ayamassa  diṭṭhimaññanā. tasmiṃyeva ^a^P1.0039^ea^ panassa attani sinehaṃ  tabbatthukañca mānaṃ uppādayato taṇhāmānamaññanāpi veditabbā. esa  nayo nibbānato maññanāyapi. tatrapi hi nibbānato aññaṃ attānaṃ  gahetvā ``idaṃ nibbānaṃ, ayaṃ attā, so kho pana me ayaṃ attā ito  nibbānato añño''ti maññanto nibbānato maññati, ayamassa  diṭṭhimaññanā. tasmiṃyeva panassa attani sinehaṃ tabbatthukañca mānaṃ  uppādayato taṇhāmānamaññanāpi veditabbā. ``aho sukhaṃ mama  nibbāna''nti maññanto pana nibbānaṃ meti maññatīti veditabbo.  sesaṃ vuttanayameva. ayaṃ panettha anugīti -- <br/><br/>[21] yādiso ^a^M1.0041^ea^ esa sakkāyo, tathā naṃ avijānato. <br/><br/>[22] puthujjanassa sakkāye, jāyanti sabbamaññanā.. <br/><br/>[21] jeguccho bhiduro cāyaṃ, dukkho apariṇāyako. <br/><br/>[22] taṃ paccanīkato bālo, gaṇhaṃ gaṇhāti maññanaṃ.. <br/><br/>[21] subhato sukhato ceva, sakkāyaṃ anupassato. <br/><br/>[22] salabhasseva aggimhi, hoti taṇhāya maññanā.. <br/><br/>[21] niccasaññaṃ adhiṭṭhāya, sampattiṃ tassa passato. <br/><br/>[22] gūthādī viya gūthasmiṃ, hoti mānena maññanā.. <br/><br/>[21] attā attaniyo meti, passato naṃ abuddhino. <br/><br/>[22] ādāse viya bondhissa, diṭṭhiyā hoti maññanā.. <br/><br/>[21] maññanāti ca nāmetaṃ, sukhumaṃ mārabandhanaṃ. <br/><br/>[22] sithilaṃ duppamuñcañca, yena baddho puthujjano.. <br/><br/>[21] bahuṃ ^a^V1.0044^ea^ vipphandamānopi, sakkāyaṃ nātivattati. <br/><br/>[22] samussitaṃ daḷhatthambhaṃ, sāva gaddulabandhano.. <br/><br/>[21] sa'so sakkāyamalīno, jātiyā ca jarāya ca. <br/><br/>[22] rogādīhi ca dukkhehi, niccaṃ haññati bāḷhaso.. <br/><br/>[21] taṃ vo vadāmi bhaddante, sakkāyaṃ anupassatha. <br/><br/>[22] asātato asubhato, bhedato ca anattato.. <br/><br/>[21] eso sabhāvo hetassa, passaṃ evamimaṃ budho. <br/><br/>[22] pahāya maññanā sabbā, sabbadukkhā pamuccatīti.. <br/><br/>[06] ekattavārādivaṇṇanā niṭṭhitā. <br/><br/>[06] puthujjanavasena ^a^P1.0040^ea^ catuvīsatipabbā paṭhamanayakathā niṭṭhitā. 


volume: 29
item: 10
title:
  bhūtavārādivaṇṇanā^ākāsānañcāyatanavārādivaṇṇanā^diṭṭhasutavārādivaṇṇanā^ekattavārādivaṇṇanā^sekkhavāradutiyanayavaṇṇanā

content:
  [03] 7^b^.^eb^ evaṃ ^a^M1.0042^ea^ bhagavā pathavīādīsu vatthūsu  sabbasakkāyadhammamūlabhūtaṃ puthujjanassa pavattiṃ dassetvā idāni tesveva  vatthūsu sekkhassa pavattiṃ dassento ^b^yopi so, bhikkhave, bhikkhu  sekkho^eb^tiādimāha. tattha ^b^yo^eb^ti uddesavacanaṃ. ^b^so^eb^ti  niddesavacanaṃ. ^b^pi^eb^kāro sampiṇḍanattho ayampi dhammo  aniyatotiādīsu viya. tena ca ārammaṇasabhāgena puggalaṃ  sampiṇḍeti, no puggalasabhāgena, heṭṭhato hi puggalā diṭṭhivipannā, idha  diṭṭhisampannā, na tesaṃ sabhāgatā atthi. ārammaṇaṃ pana heṭṭhā  puggalānampi tadeva, imesampi tadevāti. tena vuttaṃ  ``ārammaṇasabhāgena puggalaṃ sampiṇḍeti no puggalasabhāgenā''ti.  ^b^yopi so^eb^ti iminā pana sakalena vacanena idāni vattabbaṃ  sekkhaṃ dassetīti veditabbo. ^b^bhikkhave, bhikkhū^eb^ti idaṃ  vuttanayameva.<br/><br/>[03] ^b^sekkho^eb^ti ^a^V1.0045^ea^ kenaṭṭhena sekkho? sekkhadhammappaṭilābhato  ^b^sekkho.^eb^ vuttañhetaṃ ``kittāvatā nu kho, bhante, sekkho  hotīti? idha, bhikkhave, bhikkhu sekkhāya sammādiṭṭhiyā  samannāgato hoti...pe0... sekkhena sammāsamādhinā samannāgato hoti.  ettāvatā kho bhikkhu, sekkho hotī''ti (saṃ0 ni0  5.13).  apica sikkhatītipi sekkho. vuttañhetaṃ ``sikkhatīti kho  bhikkhu tasmā sekkhoti vuccati. kiñca sikkhati? adhisīlampi  sikkhati, adhicittampi sikkhati, adhipaññampi sikkhati,  sikkhatīti kho bhikkhu tasmā sekkhoti vuccatī''ti (a0 ni0   3.86).<br/><br/>[03] yopi kalyāṇaputhujjano anulomapaṭipadāya paripūrakārī  sīlasampanno indriyesu guttadvāro bhojane mattaññū  jāgariyānuyogamanuyutto pubbarattāpararattaṃ bodhipakkhiyānaṃ dhammānaṃ  bhāvanānuyogamanuyutto viharati -- ``ajja vā sve vā aññataraṃ  sāmaññaphalaṃ adhigamissāmī''ti, sopi vuccati sikkhatīti  sekkhoti. imasmiṃ panatthe paṭivedhappattova sekkho adhippeto, no  puthujjano.<br/><br/>[03] appattaṃ mānasaṃ etenāti ^b^appattamānaso. mānasa^eb^nti  rāgopi cittampi arahattampi. ``antalikkhacaro pāso, yvāyaṃ  ^a^P1.0041^ea^ carati mānaso''ti (mahāva0 33; saṃ0 ni0   1.151) ettha hi rāgo ^a^M1.0043^ea^ mānasaṃ. ``cittaṃ mano mānasa''nti  (dha0 sa0 65) ettha cittaṃ. ``appattamānaso sekkho, kālaṃ  kayirā janesutā''ti (saṃ0 ni0  1.159) ettha arahattaṃ. idhāpi  arahattameva adhippetaṃ. tena appattārahattoti vuttaṃ hoti.<br/><br/>[03] ^b^anuttara^eb^nti seṭṭhaṃ, asadisanti attho. catūhi yogehi  khemaṃ ananuyuttanti ^b^yogakkhemaṃ,^eb^ arahattameva adhippetaṃ.  ^b^patthayamāno^eb^ti dve patthanā taṇhāpatthanā ca, chandapatthanā ca.  ``patthayamānassa hi pajappitāni, pavedhitaṃ vāpi pakappitesū''ti  (su0 ni0 908) ettha taṇhāpatthanā. <br/><br/>[21] ``chinnaṃ pāpimato sotaṃ, viddhastaṃ vinaḷīkataṃ. <br/><br/>[22] pāmojjabahulā hotha, khemaṃ pattattha bhikkhavo''ti..  (ma0 ni0 1.352) -- <br/><br/>[25] ettha ^a^V1.0046^ea^ kattukamyatā kusalacchandapatthanā. ayameva  idhādhippetā. tena ^b^patthayamāno^eb^ti taṃ yogakkhemaṃ pattukāmo  adhigantukāmo tanninno tappoṇo tappabbhāroti veditabbo.  ^b^viharatī^eb^ti aññaṃ iriyāpathadukkhaṃ aññena iriyāpathena  vicchinditvā aparipatantaṃ kāyaṃ harati. atha vā ``sabbe  saṅkhārā aniccāti adhimuccanto saddhāya viharatī''tiādināpi  niddesanayenettha attho daṭṭhabbo. ^b^pathaviṃ pathavito  abhijānātī^eb^ti pathaviṃ pathavībhāvena abhijānāti, na puthujjano viya  sabbākāraviparītāya saññāya sañjānāti. apica kho abhivisiṭṭhena  ñāṇena jānāti, evaṃ pathavīti etaṃ pathavībhāvaṃ adhimuccanto eva naṃ  aniccātipi dukkhātipi anattātipi evaṃ abhijānātīti vuttaṃ hoti.  evañca naṃ abhiññatvā pathaviṃ mā maññīti vuttaṃ hoti.  maññatīti ^b^maññi.^eb^ ayaṃ pana maññī ca na maññī ca na  vattabboti. etasmiñhi atthe idaṃ padaṃ nipātetvā vuttanti veditabbaṃ.  ko panettha adhippāyoti. vuccate, puthujjano ^a^P1.0042^ea^  tāva sabbamaññanānaṃ appahīnattā maññatīti vutto. khīṇāsavo  pahīnattā na maññatīti. sekkhassa pana diṭṭhimaññanā pahīnā, itarā  pana tanubhāvaṃ gatā, tena so maññatītipi na vattabbo puthujjano viya,  na maññatītipi na vattabbo khīṇāsavo viyāti.<br/><br/>[03] ^b^pariññeyyaṃ tassā^eb^ti tassa sekkhassa taṃ maññanāvatthu  okkantaniyāmattā sambodhiparāyaṇattā ca tīhi pariññāhi pariññeyyaṃ,  apariññeyyañca apariññātañca ^a^M1.0044^ea^ na hoti puthujjanassa viya, nopi  pariññātaṃ khīṇāsavassa viya. sesaṃ sabbattha vuttanayameva. <br/><br/>[06] sekkhavasena dutiyanayakathā niṭṭhitā. 


volume: 29
item: 11
title:
  ākāsānañcāyatanavārādivaṇṇanā^diṭṭhasutavārādivaṇṇanā^ekattavārādivaṇṇanā^sekkhavāradutiyanayavaṇṇanā^khīṇāsavavāratatiyādinayavaṇṇanā

content:
  [03] 8^b^.^eb^ evaṃ pathavīādīsu vatthūsu sekkhassa pavattiṃ  dassetvā idāni khīṇāsavassa pavattiṃ dassento ^b^yopi so,  bhikkhave, bhikkhu araha^eb^ntiādimāha. tattha ^b^yopī^eb^ti pi-saddo  sampiṇḍanattho. tena idha ubhayasabhāgatāpi labbhatīti dasseti.  sekkho hi khīṇāsavena ariyapuggalattā sabhāgo, tena puggalasabhāgatā  labbhati, ārammaṇasabhāgatā pana vuttanayā eva. ^b^araha^eb^nti  ārakakileso, dūrakileso pahīnakilesoti attho. vuttañcetaṃ  bhagavatā ``kathañca ^a^V1.0047^ea^, bhikkhave, bhikkhu arahaṃ hoti? ārakāssa  honti pāpakā akusalā dhammā saṃkilesikā ponobbhavikā sadarā  dukkhavipākā āyatiṃ jātijarāmaraṇiyā. evaṃ kho, bhikkhave,  bhikkhu arahaṃ hotī''ti. (ma0 ni0 1.434) ^b^khīṇāsavo^eb^ti  cattāro āsavā kāmāsavo...pe0... avijjāsavo, ime cattāro  āsavā arahato khīṇā pahīnā samucchinnā paṭippassaddhā,  abhabbuppattikā ñāṇagginā daḍḍhā, tena vuccati khīṇāsavoti.<br/><br/>[03] ^b^vusitavā^eb^ti garusaṃvāsepi ariyamaggasaṃvāsepi dasasu  ariyavāsesupi vasi parivasi vuttho parivuttho, so vutthavāso  ciṇṇacaraṇoti ^b^vusitavā katakaraṇīyo^eb^ti puthujjanakalyāṇakaṃ  upādāya satta sekkhā catūhi maggehi karaṇīyaṃ karonti nāma,  khīṇāsavassa sabbakaraṇīyāni katāni pariyositāni, natthi tassa  uttari karaṇīyaṃ dukkhakkhayādhigamāyāti katakaraṇīyo. vuttampi hetaṃ  -- <br/><br/>[21] ``tassa ^a^P1.0043^ea^ sammā vimuttassa,  santacittassa bhikkhuno. <br/><br/>[22] katassa paṭicayo natthi, karaṇīyaṃ na vijjatī''ti..  (theragā0 642).<br/><br/>[03] ^b^ohitabhāro^eb^ti tayo bhārā khandhabhāro kilesabhāro  abhisaṅkhārabhāroti, tassime tayo bhārā ohitā oropitā  nikkhittā ^a^M1.0045^ea^ pātitā, tena vuccati ^b^ohitabhāro^eb^ti.  ^b^anuppattasadattho^eb^ti anuppatto sadatthaṃ, sakatthanti vuttaṃ hoti.  kakārassāyaṃ dakāro kato, sadatthoti ca arahattaṃ veditabbaṃ. tañhi  attupanibandhanaṭṭhena attānaṃ avijahanaṭṭhena attano paramatthaṭṭhena ca attano  attho sakatthoti vuccati.<br/><br/>[03] ^b^parikkhīṇabhavasaṃyojano^eb^ti ^b^bhavasaṃyojanānī^eb^ti dasa  saṃyojanāni kāmarāgasaṃyojanaṃ  paṭighamānadiṭṭhivicikicchāsīlabbataparāmāsabhavarāgaissāmacchariyasaṃyojanaṃ  avijjāsaṃyojanaṃ. imāni hi satte bhavesu saṃyojenti upanibandhanti,  bhavaṃ vā bhavena saṃyojenti, tasmā ``bhavasaṃyojanānī''ti vuccanti.  imāni bhavasaṃyojanāni arahato parikkhīṇāni pahīnāni ñāṇagginā  daḍḍhāni, tena vuccati ``parikkhīṇabhavasaṃyojano''ti.  ^b^sammadaññā vimutto^eb^ti ettha ^b^sammadaññā^eb^ti sammā aññāya.  kiṃ vuttaṃ hoti -- khandhānaṃ khandhaṭṭhaṃ, āyatanānaṃ āyatanaṭṭhaṃ, dhātūnaṃ  ^a^V1.0048^ea^ dhātuṭṭhaṃ, dukkhassa pīḷanaṭṭhaṃ, samudayassa pabhavaṭṭhaṃ, nirodhassa santaṭṭhaṃ,  maggassa dassanaṭṭhaṃ, sabbe saṅkhārā aniccāti evamādiṃ vā bhedaṃ  sammā yathābhūtaṃ aññāya jānitvā tīrayitvā tulayitvā vibhāvetvā  vibhūtaṃ katvāti.<br/><br/>[03] ^b^vimutto^eb^ti dve vimuttiyo cittassa ca vimutti nibbānañca.  arahā sabbakilesehi vimuttacittattā cittavimuttiyāpi vimutto.  nibbānaṃ adhimuttattā nibbānepi vimutto. tena vuccati  ``sammadaññā vimutto''ti. ^b^pariññātaṃ tassā^eb^ti tassa arahato  taṃ maññanāvatthu tīhi pariññāhi pariññātaṃ. tasmā so taṃ vatthuṃ na  maññati, taṃ vā maññanaṃ na maññatīti vuttaṃ hoti, sesaṃ vuttanayameva.<br/><br/>[03] nibbānavāre ^a^P1.0044^ea^ pana ^b^khayā  rāgassā^eb^tiādayo tayo vārā vuttā. te pathavīvārādīsupi  vitthāretabbā. ayañca pariññātavāro nibbānavārepi vitthāretabbo.  vitthārentena ca pariññātaṃ tassāti sabbapadehi yojetvā puna khayā  rāgassa vītarāgattāti yojetabbaṃ. esa nayo itaresu. desanā pana  ekattha vuttaṃ sabbattha vuttameva hotīti saṃkhittā.<br/><br/>[03] ^b^khayā rāgassa vītarāgattā^eb^ti ettha ca yasmā bāhirako  kāmesu vītarāgo, na khayā rāgassa vītarāgo. arahā pana khayā  yeva, tasmā vuttaṃ ^a^M1.0046^ea^ ``khayā rāgassa vītarāgattā''ti. esa nayo  dosamohesupi. yathā ca ``pariññātaṃ tassāti vadāmī''ti vuttepi  pariññātattā so taṃ vatthuṃ taṃ vā maññanaṃ na maññatīti attho hoti,  evamidhāpi vītarāgattā so taṃ vatthuṃ taṃ vā maññanaṃ na maññatīti  daṭṭhabbo.<br/><br/>[03] ettha ca pariññātaṃ tassāti ayaṃ vāro  maggabhāvanāpāripūridassanatthaṃ vutto. itare pana  phalasacchikiriyāpāripūridassanatthanti veditabbā. dvīhi vā  kāraṇehi arahā na maññati vatthussa ca pariññātattā  akusalamūlānañca samucchinnattā. tenassa pariññātavārena vatthuno  vatthupariññaṃ dīpeti, itarehi akusalamūlasamucchedanti. tattha  pacchimesu tīsu vāresu ayaṃ viseso veditabbo, tīsu hi vāresu rāge  ādīnavaṃ disvā dukkhānupassī viharanto appaṇihitavimokkhena  vimutto khayā rāgassa vītarāgo hoti. dose ādīnavaṃ disvā  aniccānupassī ^a^V1.0049^ea^ viharanto animittavimokkhena vimutto khayā  dosassa vītadoso hoti. mohe ādīnavaṃ disvā anattānupassī  viharanto suññatavimokkhena vimutto khayā mohassa vītamoho  hotīti.<br/><br/>[03] evaṃ sante na eko tīhi vimokkhehi vimuccatīti dve vārā na  vattabbā siyunti ce, taṃ na. kasmā? aniyamitattā. aniyamena  hi vuttaṃ ``yopi so, bhikkhave, bhikkhu araha''nti. na pana vuttaṃ  appaṇihitavimokkhena vā vimutto, itarena vāti, tasmā yaṃ arahato  yujjati, taṃ sabbaṃ vattabbamevāti.<br/><br/>[03] avisesena vā yo koci arahā samānepi rāgādikkhaye  vipariṇāmadukkhassa pariññātattā khayā rāgassa vītarāgoti vuccati,  dukkhadukkhassa pariññātattā khayā dosassa vītadosoti.  saṅkhāradukkhassa pariññātattā khayā mohassa vītamohoti.  iṭṭhārammaṇassa vā pariññātattā khayā rāgassa vītarāgo.  aniṭṭhārammaṇassa pariññātattā khayā dosassa vītadoso.  majjhattārammaṇassa pariññātattā ^a^P1.0045^ea^ khayā mohassa  vītamoho. sukhāya vā vedanāya rāgānusayassa samucchinnattā khayā  rāgassa vītarāgo, itarāsu paṭighamohānusayānaṃ samucchinnattā  ^a^M1.0047^ea^ vītadoso vītamoho cāti. tasmā taṃ visesaṃ dassento āha  ``khayā rāgassa vītarāgattā...pe0... vītamohattā''ti. <br/><br/>[06] khīṇāsavavasena tatiyacatutthapañcamachaṭṭhanayakathā niṭṭhitā. 


volume: 29
item: 12
title:
  diṭṭhasutavārādivaṇṇanā^ekattavārādivaṇṇanā^sekkhavāradutiyanayavaṇṇanā^khīṇāsavavāratatiyādinayavaṇṇanā^tathāgatavārasattamanayavaṇṇanā

content:
  [03] 12^b^.^eb^ evaṃ pathavīādīsu vatthūsu khīṇāsavassa pavattiṃ  dassetvā idāni attano pavattiṃ dassento ^b^tathāgatopi,  bhikkhave^eb^tiādimāha. tattha ^b^tathāgato^eb^ti aṭṭhahi kāraṇehi  bhagavā tathāgatoti vuccati -- tathā āgatoti tathāgato, tathā gatoti  tathāgato, tathalakkhaṇaṃ āgatoti tathāgato, tathadhamme yāthāvato  abhisambuddhoti tathāgato, tathadassitāya tathāgato, tathāvāditāya  tathāgato, tathākāritāya tathāgato, abhibhavanaṭṭhena tathāgatoti.<br/><br/>[03] kathaṃ ^a^V1.0050^ea^ bhagavā tathā āgatoti tathāgato? yathā sabbalokahitāya  ussukkamāpannā purimakā sammāsambuddhā āgatā, yathā vipassī bhagavā  āgato, yathā sikhī bhagavā, yathā vessabhū bhagavā, yathā kakusandho  bhagavā, yathā koṇāgamano bhagavā, yathā kassapo bhagavā āgatoti.  kiṃ vuttaṃ hoti? yena abhinīhārena ete bhagavanto āgatā, teneva  amhākampi bhagavā āgato.<br/><br/>[03] atha vā yathā vipassī bhagavā...pe0... yathā kassapo bhagavā  dānapāramiṃ pūretvā,  sīlanekkhammapaññāvīriyakhantisaccādhiṭṭhānamettāupekkhāpāramiṃ pūretvā,  imā dasa pāramiyo, dasa upapāramiyo, dasa paramatthapāramiyoti,  samatiṃsa pāramiyo pūretvā, aṅgapariccāgaṃ  nayanadhanarajjaputtadārapariccāganti ime pañca mahāpariccāge pariccajitvā  pubbayogapubbacariyadhammakkhānañātatthacariyādayo pūretvā, buddhicariyāya  koṭiṃ patvā āgato, tathā amhākampi bhagavā āgato.<br/><br/>[03] yathā ca vipassī bhagavā...pe0... yathā kassapo bhagavā  cattāro satipaṭṭhāne sammappadhāne iddhipāde pañcindriyāni pañca balāni  satta bojjhaṅge ariyaṃ aṭṭhaṅgikaṃ maggaṃ bhāvetvā brūhetvā āgato, tathā  amhākaṃ ^a^P1.0046^ea^ bhagavāpi āgatoti tathāgato. <br/><br/>[21] yatheva ^a^M1.0048^ea^ lokamhi vipassiādayo, <br/><br/>[27] sabbaññubhāvaṃ munayo idhāgatā. <br/><br/>[26] tathā ayaṃ sakyamunīpi āgato, <br/><br/>[22] tathāgato vuccati tena cakkhumāti..<br/><br/>[03] evaṃ tathā āgatoti tathāgato.<br/><br/>[03] kathaṃ tathā gatoti tathāgato. yathā sampatijāto vipassī  bhagavā gato...pe0... kassapo bhagavā gato. kathañca so gatoti,  so hi sampatijātova samehi pādehi pathaviyaṃ patiṭṭhāya uttarābhimukho  sattapadavītihārena gato. yathāha -- sampatijāto, ānanda,  bodhisatto samehi ^a^V1.0051^ea^ pādehi pathaviyaṃ patiṭṭhahitvā uttarābhimukho  sattapadavītihārena gacchati setamhi chatte anudhārīyamāne, sabbā ca  disā anuviloketi, āsabhiñca vācaṃ bhāsati ``aggohamasmi  lokassa, jeṭṭhohamasmi lokassa, seṭṭhohamasmi lokassa, ayamantimā  jāti, natthi dāni punabbhavo''ti (ma0 ni0 3.207).<br/><br/>[03] tañcassa gamanaṃ tathaṃ ahosi avitathaṃ anekesaṃ visesādhigamānaṃ  pubbanimittabhāvena. yañhi so sampatijātova samehi pādehi  patiṭṭhahi, idamassa caturiddhipādapaṭilābhassa pubbanimittaṃ.  uttarābhimukhabhāvo pana sabbalokuttarabhāvassa pubbanimittaṃ.  sattapadavītihāro sattabojjhaṅgaratanapaṭilābhassa. ``suvaṇṇadaṇḍā  vītipatanti cāmarā''ti (su0 ni0 693) ettha vutto cāmarukkhepo  sabbatitthiyanimmathanassa. setacchattadhāraṇaṃ  arahattavimuttivaravimalasetacchattapaṭilābhassa. sabbadisānuvilokanaṃ  sabbaññutānāvaraṇañāṇapaṭilābhassa. āsabhīvācābhāsanaṃ  appaṭivattiyavaradhammacakkappavattanassa pubbanimittaṃ. tathā ayaṃ  bhagavāpi gato. tañcassa gamanaṃ tathaṃ ahosi avitathaṃ tesaññeva  visesādhigamānaṃ pubbanimittabhāvena. tenāhu porāṇā -- <br/><br/>[21] ``muhuttajātova gavampatī yathā, <br/><br/>[27] samehi pādehi phusī vasundharaṃ. <br/><br/>[26] so vikkamī satta padāni gotamo, <br/><br/>[22] setañca chattaṃ anudhārayuṃ marū.. <br/><br/>[21] gantvāna ^a^M1.0049^ea^ ^a^P1.0047^ea^ so satta padāni gotamo, <br/><br/>[27] disā vilokesi samā samantato. <br/><br/>[26] aṭṭhaṅgupetaṃ giramabbhudīrayī, <br/><br/>[22] sīho yathā pabbatamuddhaniṭṭhito''ti.. -- <br/><br/>[25] evaṃ tathā gatoti tathāgato.<br/><br/>[03] atha ^a^V1.0052^ea^ vā yathā vipassī bhagavā...pe0... yathā kassapo bhagavā,  ayampi bhagavā tatheva nekkhammena kāmacchandaṃ pahāya gato.  abyāpādena byāpādaṃ, ālokasaññāya thinamiddhaṃ, avikkhepena  uddhaccakukkuccaṃ, dhammavavatthānena vicikicchaṃ pahāya, ñāṇena avijjaṃ  padāletvā, pāmojjena aratiṃ vinodetvā, paṭhamajjhānena nīvaraṇakavāṭaṃ  ugghāṭetvā, dutiyajjhānena vitakkavicāradhūmaṃ vūpasametvā, tatiyajjhānena  pītiṃ virājetvā, catutthajjhānena sukhadukkhaṃ pahāya,  ākāsānañcāyatanasamāpattiyā rūpasaññāpaṭighasaññānānattasaññāyo  samatikkamitvā, viññāṇañcāyatanasamāpattiyā ākāsānañcāyatanasaññaṃ,  ākiñcaññāyatanasamāpattiyā viññāṇañcāyatanasaññaṃ,  nevasaññānāsaññāyatanasamāpattiyā ākiñcaññāyatanasaññaṃ  samatikkamitvā gato.<br/><br/>[03] aniccānupassanāya niccasaññaṃ pahāya, dukkhānupassanāya  sukhasaññaṃ, anattānupassanāya attasaññaṃ, nibbidānupassanāya nandiṃ,  virāgānupassanāya rāgaṃ, nirodhānupassanāya samudayaṃ,  paṭinissaggānupassanāya ādānaṃ, khayānupassanāya ghanasaññaṃ,  vayānupassanāya āyūhanaṃ, vipariṇāmānupassanāya dhuvasaññaṃ,  animittānupassanāya nimittaṃ, appaṇihitānupassanāya paṇidhiṃ,  suññatānupassanāya abhinivesaṃ, adhipaññādhammavipassanāya  sārādānābhinivesaṃ, yathābhūtañāṇadassanena sammohābhinivesaṃ,  ādīnavānupassanāya ālayābhinivesaṃ, paṭisaṅkhānupassanāya  appaṭisaṅkhaṃ, vivaṭṭānupassanāya saṃyogābhinivesaṃ, sotāpattimaggena  diṭṭhekaṭṭhe kilese bhañjitvā, sakadāgāmimaggena oḷārike kilese  pahāya, anāgāmimaggena aṇusahagate kilese samugghāṭetvā,  arahattamaggena sabbakilese samucchinditvā gato. evampi tathā  gatoti tathāgato.<br/><br/>[03] kathaṃ ^a^M1.0050^ea^ tathalakkhaṇaṃ āgatoti tathāgato. pathavīdhātuyā  kakkhaḷattalakkhaṇaṃ tathaṃ avitathaṃ. āpodhātuyā paggharaṇalakkhaṇaṃ.  tejodhātuyā uṇhattalakkhaṇaṃ. vāyodhātuyā vitthambhanalakkhaṇaṃ.  ākāsadhātuyā asamphuṭṭhalakkhaṇaṃ ^a^P1.0048^ea^. viññāṇadhātuyā  vijānanalakkhaṇaṃ.<br/><br/>[03] rūpassa ruppanalakkhaṇaṃ. vedanāya vedayitalakkhaṇaṃ. saññāya  sañjānanalakkhaṇaṃ. saṅkhārānaṃ abhisaṅkharaṇalakkhaṇaṃ.  viññāṇassa vijānanalakkhaṇaṃ.<br/><br/>[03] vitakkassa ^a^V1.0053^ea^ abhiniropanalakkhaṇaṃ. vicārassa  anumajjanalakkhaṇaṃ. pītiyā pharaṇalakkhaṇaṃ. sukhassa sātalakkhaṇaṃ.  cittekaggatāya avikkhepalakkhaṇaṃ. phassassa phusanalakkhaṇaṃ.<br/><br/>[03] saddhindriyassa adhimokkhalakkhaṇaṃ. vīriyindriyassa  paggahaṇalakkhaṇaṃ. satindriyassa upaṭṭhānalakkhaṇaṃ. samādhindriyassa  avikkhepalakkhaṇaṃ. paññindriyassa pajānanalakkhaṇaṃ.<br/><br/>[03] saddhābalassa assaddhiye akampiyalakkhaṇaṃ. vīriyabalassa  kosajje. satibalassa muṭṭhasacce. samādhibalassa uddhacce.  paññābalassa avijjāya akampiyalakkhaṇaṃ.<br/><br/>[03] satisambojjhaṅgassa upaṭṭhānalakkhaṇaṃ.  dhammavicayasambojjhaṅgassa pavicayalakkhaṇaṃ. vīriyasambojjhaṅgassa  paggahaṇalakkhaṇaṃ. pītisambojjhaṅgassa pharaṇalakkhaṇaṃ.  passaddhisambojjhaṅgassa upasamalakkhaṇaṃ. samādhisambojjhaṅgassa  avikkhepalakkhaṇaṃ. upekkhāsambojjhaṅgassa paṭisaṅkhānalakkhaṇaṃ.<br/><br/>[03] sammādiṭṭhiyā dassanalakkhaṇaṃ. sammāsaṅkappassa  abhiniropanalakkhaṇaṃ. sammāvācāya pariggāhalakkhaṇaṃ.  sammākammantassa samuṭṭhānalakkhaṇaṃ. sammāājīvassa vodānalakkhaṇaṃ.  sammāvāyāmassa paggahaṇalakkhaṇaṃ. sammāsatiyā upaṭṭhānalakkhaṇaṃ.  sammāsamādhissa avikkhepalakkhaṇaṃ.<br/><br/>[03] avijjāya aññāṇalakkhaṇaṃ. saṅkhārānaṃ cetanālakkhaṇaṃ.  viññāṇassa vijānanalakkhaṇaṃ. nāmassa namanalakkhaṇaṃ. rūpassa  ruppanalakkhaṇaṃ. saḷāyatanassa āyatanalakkhaṇaṃ. phassassa  phusanalakkhaṇaṃ. vedanāya vedayitalakkhaṇaṃ. taṇhāya hetulakkhaṇaṃ.  upādānassa gahaṇalakkhaṇaṃ. bhavassa āyūhanalakkhaṇaṃ. jātiyā  nibbattilakkhaṇaṃ. jarāya jīraṇalakkhaṇaṃ. maraṇassa cutilakkhaṇaṃ.<br/><br/>[03] dhātūnaṃ ^a^M1.0051^ea^ suññatālakkhaṇaṃ. āyatanānaṃ āyatanalakkhaṇaṃ.  satipaṭṭhānānaṃ upaṭṭhānalakkhaṇaṃ. sammappadhānānaṃ padahanalakkhaṇaṃ.  iddhipādānaṃ ijjhanalakkhaṇaṃ. indriyānaṃ adhipatilakkhaṇaṃ. balānaṃ  akampiyalakkhaṇaṃ. bojjhaṅgānaṃ niyyānalakkhaṇaṃ. maggassa  hetulakkhaṇaṃ.<br/><br/>[03] saccānaṃ ^a^V1.0054^ea^ tathalakkhaṇaṃ. samathassa avikkhepalakkhaṇaṃ.  vipassanāya anupassanālakkhaṇaṃ. samathavipassanānaṃ ekarasalakkhaṇaṃ.  yuganandhānaṃ ^a^P1.0049^ea^ anativattanalakkhaṇaṃ.<br/><br/>[03] sīlavisuddhiyā saṃvaralakkhaṇaṃ. cittavisuddhiyā  avikkhepalakkhaṇaṃ. diṭṭhivisuddhiyā dassanalakkhaṇaṃ.<br/><br/>[03] khayeñāṇassa samucchedalakkhaṇaṃ. anuppāde ñāṇassa  passaddhilakkhaṇaṃ. chandassa mūlalakkhaṇaṃ. manasikārassa  samuṭṭhānalakkhaṇaṃ. phassassa samodhānalakkhaṇaṃ. vedanāya  samosaraṇalakkhaṇaṃ. samādhissa pamukhalakkhaṇaṃ. satiyā  ādhipateyyalakkhaṇaṃ. paññāya tatuttarilakkhaṇaṃ. vimuttiyā  sāralakkhaṇaṃ. amatogadhassa nibbānassa pariyosānalakkhaṇaṃ tathaṃ  avitathaṃ. evaṃ tathalakkhaṇaṃ ñāṇagatiyā āgato avirajjhitvā patto  anuppattoti tathāgato, evaṃ tathalakkhaṇaṃ āgatoti tathāgato.<br/><br/>[03] kathaṃ tathadhamme yāthāvato abhisambuddhoti tathāgato? tathadhammā  nāma cattāri ariyasaccāni. yathāha ``cattārimāni, bhikkhave,  tathāni avitathāni anaññathāni. katamāni cattāri, idaṃ  dukkhanti, bhikkhave, tathametaṃ avitathametaṃ anaññathameta''nti (saṃ0  ni0  5.1050) vitthāro. tāni ca bhagavā abhisambuddho, tasmā  tathānaṃ abhisambuddhattā tathāgatoti vuccati. abhisambuddhattho hi ettha  gatasaddo. apica jarāmaraṇassa jātipaccayasambhūtasamudāgataṭṭho tatho  avitatho anaññatho...pe0... saṅkhārānaṃ  avijjāpaccayasambhūtasamudāgataṭṭho tatho avitatho anaññatho. tathā  avijjāya saṅkhārānaṃ paccayaṭṭho. saṅkhārānaṃ viññāṇassa  paccayaṭṭho...pe0... jātiyā jarāmaraṇassa paccayaṭṭho tatho avitatho  anaññatho. taṃ sabbaṃ bhagavā abhisambuddho, tasmāpi tathānaṃ dhammānaṃ  abhisambuddhattā tathāgatoti ^a^M1.0052^ea^ vuccati. evaṃ tathadhamme yāthāvato  abhisambuddhoti tathāgato.<br/><br/>[03] kathaṃ tathadassitāya tathāgato? bhagavā yaṃ sadevake  loke...pe0... sadevamanussāya aparimāṇāsu lokadhātūsu aparimāṇānaṃ  sattānaṃ cakkhudvāre āpāthaṃ āgacchantaṃ rūpārammaṇaṃ nāma atthi. taṃ  sabbākārato jānāti, passati. evaṃ jānatā passatā ca tena taṃ  iṭṭhāniṭṭhādivasena ^a^V1.0055^ea^ vā diṭṭhasutamutaviññātesu labbhamānakapadavasena vā  ``katamaṃ taṃ rūpaṃ rūpāyatanaṃ, yaṃ rūpaṃ catunnaṃ mahābhūtānaṃ ^a^P1.0050^ea^  upādāya vaṇṇanibhā sanidassanaṃ sappaṭighaṃ nīlaṃ pītaka''nti  (dha0 sa0 616) ādinā nayena anekehi nāmehi terasahi vārehi  dvepaññāsāya nayehi vibhajjamānaṃ tathameva hoti, vitathaṃ natthi. esa  nayo sotadvārādīsupi āpāthamāgacchantesu saddādīsu. vuttañcetaṃ  bhagavatā ``yaṃ, bhikkhave, sadevakassa lokassa...pe0...  sadevamanussāya diṭṭhaṃ sutaṃ mutaṃ viññātaṃ pattaṃ pariyesitaṃ anuvicaritaṃ  manasā, tamahaṃ jānāmi, ..ṭamahaṃ abhiññāsiṃ, taṃ tathāgatassa  viditaṃ, taṃ tathāgato na upaṭṭhāsī''ti (a0 ni0  4.24). evaṃ  tathadassitāya tathāgato. tattha tathadassīatthe tathāgatoti padasambhavo  veditabbo.<br/><br/>[03] kathaṃ tathāvāditāya tathāgato? yaṃ rattiṃ bhagavā bodhimaṇḍe  aparājitapallaṅke nisinno tiṇṇaṃ mārānaṃ matthakaṃ madditvā anuttaraṃ  sammāsambodhiṃ abhisambuddho, yañca rattiṃ yamakasālānamantare  anupādisesāya nibbānadhātuyā parinibbāyi, etthantare  pañcacattālīsavassaparimāṇe kāle paṭhamabodhiyāpi majjhimabodhiyāpi  pacchimabodhiyāpi yaṃ bhagavatā bhāsitaṃ suttaṃ geyyaṃ...pe0... vedallaṃ, taṃ  sabbaṃ atthato ca byañjanato ca anupavajjaṃ anūnamanadhikaṃ  sabbākāraparipuṇṇaṃ rāgamadanimmadanaṃ dosamohamadanimmadanaṃ, natthi  tattha vālaggamattampi pakkhalitaṃ, sabbaṃ taṃ ekamuddikāya lañchitaṃ  viya, ekanāḷiyā mitaṃ viya, ekatulāya tulitaṃ viya ca tathameva  hoti avitathaṃ. tenāha -- ``yañca, cunda, rattiṃ tathāgato anuttaraṃ  sammāsambodhiṃ abhisambujjhati, yañca rattiṃ anupādisesāya  nibbānadhātuyā parinibbāyati, yaṃ etasmiṃ antare bhāsati lapati  niddisati, sabbaṃ taṃ tatheva hoti no aññathā. tasmā tathāgatoti  vuccatī''ti (a0 ni0  4.23). gadāttho ^a^M1.0053^ea^ hi ettha gatasaddo.  evaṃ tathāvāditāya tathāgato. apica āgadanaṃ āgado, vacananti  attho. tatho aviparīto āgado assāti dakārassa takāraṃ katvā  tathāgatoti evametasmiṃ atthe padasiddhi veditabbā.<br/><br/>[03] kathaṃ ^a^P1.0051^ea^ tathākāritāya tathāgato? bhagavato hi  vācāya kāyo anulometi, kāyassapi vācā. tasmā yathāvādī  tathākārī, yathākārī tathāvādī ca hoti. evaṃbhūtassa cassa yathā  vācā ^a^V1.0056^ea^, kāyopi tathāgato pavattoti attho. yathā ca kāyo, vācāpi  tathā gatā pavattāti tathāgato. tenāha ``yathāvādī, bhikkhave,  tathāgato tathākārī, yathākārī tathāvādī. iti yathāvādī  tathākārī, yathākārī tathāvādī, tasmā tathāgatoti vuccatī''ti (a0  ni0  4.23). evaṃ tathākāritāya tathāgato.<br/><br/>[03] kathaṃ abhibhavanaṭṭhena tathāgato? upari bhavaggaṃ heṭṭhā aviciṃ  pariyantaṃ katvā tiriyaṃ aparimāṇāsu lokadhātūsu sabbasatte  abhibhavati, sīlenapi samādhināpi paññāyapi vimuttiyāpi  vimuttiñāṇadassanenapi, na tassa tulā vā pamāṇaṃ vā atthi, atulo  appameyyo anuttaro rājarājo devadevo sakkānaṃ atisakko brahmānaṃ  atibrahmā. tenāha ``sadevake, bhikkhave, loke...pe0...  sadevamanussāya tathāgato abhibhū anabhibhūto aññadatthu daso vasavattī.  tasmā tathāgatoti vuccatī''ti.<br/><br/>[03] tatrevaṃ padasiddhi veditabbā, agado viya agado. ko panesa?  desanāvilāsamayo ceva puññussayo ca. tena hesa mahānubhāvo  bhisakko dibbāgadena sappe viya sabbaparappavādino sadevakañca lokaṃ  abhibhavati, iti sabbalokābhibhavane tatho aviparīto  desanāvilāsamayo ceva puññassayo ca agado assāti dakārassa  takāraṃ katvā tathāgatoti veditabbo. evaṃ abhibhavanaṭṭhena tathāgato.<br/><br/>[03] apica tathāya gatotipi tathāgato, tathaṃ gatotipi tathāgato.  ^b^gato^eb^ti avagato, atīto, patto, paṭipannoti attho. tattha  ^a^M1.0054^ea^ sakalaṃ lokaṃ tīraṇapariññāya tathāya gato avagatoti tathāgato.  lokasamudayaṃ pahānapariññāya tathāya gato atītoti tathāgato.  lokanirodhaṃ sacchikiriyāya tathāya gato pattoti tathāgato.  lokanirodhagāminiṃ paṭipadaṃ tathaṃ gato paṭipannoti tathāgato. tena  yaṃ vuttaṃ bhagavatā ``loko, bhikkhave, tathāgatena abhisambuddho,  lokasmā tathāgato visaṃyutto. lokasamudayo, bhikkhave, tathāgatena  abhisambuddho, lokasamudayo tathāgatassa ^a^P1.0052^ea^ pahīno.  lokanirodho, bhikkhave, tathāgatena abhisambuddho, lokanirodho  tathāgatassa sacchikato. lokanirodhagāminī paṭipadā, bhikkhave,  tathāgatena abhisambuddhā, lokanirodhagāminī paṭipadā tathāgatassa  bhāvitā. yaṃ, bhikkhave, sadevakassa ^a^V1.0057^ea^ lokassa...pe0... sabbaṃ taṃ  tathāgatena abhisambuddhaṃ, tasmā tathāgatoti vuccatī''ti (a0 ni0   4.23). tassa evampi attho veditabbo. idampi ca  tathāgatassa tathāgatabhāvadīpane mukhamattameva. sabbākārena pana  tathāgatova tathāgatassa tathāgatabhāvaṃ vaṇṇeyya.<br/><br/>[03] ^b^arahaṃ sammāsambuddho^eb^ti padadvaye pana ārakattā arīnaṃ,  arānañca hatattā, paccayādīnaṃ arahattā, pāpakaraṇe rahābhāvāti imehi  tāva kāraṇehi ^b^araha^eb^nti veditabbo.<br/><br/>[03] sammā sāmañca sabbadhammānaṃ buddhattā pana ^b^sammāsambuddho^eb^ti.  ayamettha saṅkhepo. vitthārato panetaṃ padadvayaṃ ^b^visuddhimagge^eb^  buddhānussativaṇṇanāyaṃ pakāsitaṃ.<br/><br/>[03] ^b^pariññātantaṃ tathāgatassā^eb^ti ettha pana taṃ maññanāvatthu  pariññātaṃ tathāgatassātipi attho veditabbo. pariññātantaṃ nāma  pariññātapāraṃ pariññātāvasānaṃ anavasesato pariññātanti vuttaṃ hoti.  buddhānañhi sāvakehi saddhiṃ kiñcāpi tena tena maggena  kilesappahāne viseso natthi, pariññāya pana atthi. sāvakā hi  catunnaṃ dhātūnaṃ ekadesameva sammasitvā nibbānaṃ pāpuṇanti. buddhānaṃ  pana aṇuppamāṇampi saṅkhāragataṃ ñāṇena  adiṭṭhamatulitamatīritamasacchikataṃ natthi. <br/><br/>[06] tathāgatavārasattamanayavaṇṇanā niṭṭhitā. 


volume: 29
item: 13
title:
  ekattavārādivaṇṇanā^sekkhavāradutiyanayavaṇṇanā^khīṇāsavavāratatiyādinayavaṇṇanā^tathāgatavārasattamanayavaṇṇanā^tathāgatavārāṭṭhamanayavaṇṇanā

content:
  [03] 13^b^.^eb^ ^b^nandī^eb^ ^a^M1.0055^ea^ ^b^dukkhassa mūla^eb^ntiādīsu ca  ^b^nandī^eb^ti purimataṇhā. ^b^dukkha^eb^nti pañcakkhandhā.  ^b^mūla^eb^ntiādi. ^b^iti^eb^ ^b^viditvā^eb^ti taṃ purimabhavanandiṃ  ``imassa dukkhassa mūla''nti evaṃ jānitvā. ^b^bhavā^eb^ti  kammabhavato. ^b^jātī^eb^ti vipākakkhandhā. te hi yasmā  jāyanti, tasmā ``jātī''ti vuttā. jātisīsena vā ayaṃ desanā.  etampi ``iti viditvā''ti iminā yojetabbaṃ. ayañhi ettha  attho ``kammabhavato upapattibhavo hotīti evañca jānitvā''ti.  ^b^bhūtassā^eb^ti ^a^V1.0058^ea^ sattassa. ^b^jarāmaraṇa^eb^nti jarā ca ^a^P1.0053^ea^  maraṇañca. idaṃ vuttaṃ hoti -- tena upapattibhavena bhūtassa  sattassa khandhānaṃ jarāmaraṇaṃ hotīti evañca jānitvāti.<br/><br/>[03] ettāvatā yaṃ bodhirukkhamūle aparājitapallaṅke nisinno  sammasitvā sabbaññutaṃ patto, tassa paṭiccasamuppādassa paṭivedhā  maññanānaṃ abhāvakāraṇaṃ dassento catusaṅkhepaṃ tisandhiṃ tiyaddhaṃ  vīsatākāraṃ tameva paṭiccasamuppādaṃ dasseti.<br/><br/>[03] kathaṃ pana ettāvatā esa sabbo dassito hotīti. ettha hi  nandīti ayaṃ eko saṅkhepo. dukkhassāti vacanato dukkhaṃ  dutiyo, bhavā jātīti vacanato bhavo tatiyo, jātijarāmaraṇaṃ  catuttho. evaṃ tāva cattāro saṅkhepā veditabbā, koṭṭhāsāti attho.  taṇhādukkhānaṃ pana antaraṃ eko sandhi, dukkhassa ca bhavassa ca  antaraṃ dutiyo, bhavassa ca jātiyā ca antaraṃ tatiyo. evaṃ catunnaṃ  aṅgulīnaṃ antarasadisā catusaṅkhepantarā tayo sandhī veditabbā.<br/><br/>[03] tattha nandīti atīto addhā, jātijarāmaraṇaṃ anāgato,  dukkhañca bhavo ca paccuppannoti evaṃ tayo addhā veditabbā. atīte  pana pañcasu ākāresu nandīvacanena taṇhā ekā āgatā, tāya  anāgatāpi avijjāsaṅkhāraupādānabhavā paccayalakkhaṇena gahitāva  honti. jātijarāmaraṇavacanena pana yesaṃ khandhānaṃ tajjātijarāmaraṇaṃ,  te vuttā yevāti katvā āyatiṃ viññāṇanāmarūpasaḷāyatanaphassavedanā  gahitāva honti.<br/><br/>[03] evamete ``purimakammabhavasmiṃ moho avijjā, āyūhanā  saṅkhārā, nikanti taṇhā, upagamanaṃ upādānaṃ, cetanā bhavo iti ime  pañca dhammā purimakammabhavasmiṃ ^a^M1.0056^ea^ idha paṭisandhiyā paccayā. idha  paṭisandhi viññāṇaṃ, okkanti nāmarūpaṃ, pasādo āyatanaṃ, phuṭṭho  phasso, vedayitaṃ vedanā iti ime pañca dhammā idhūpapattibhavasmiṃ  purekatassa kammassa paccayā. idha paripakkattā āyatanānaṃ moho  avijjā, āyūhanā saṅkhārā, nikanti taṇhā, upagamanamupādānaṃ,  cetanā bhavo iti ime pañca dhammā idha kammabhavasmiṃ āyatiṃ  paṭisandhiyā paccayā. āyatiṃ paṭisandhi viññāṇaṃ, okkanti  nāmarūpaṃ, pasādo āyatanaṃ, phuṭṭho phasso ^a^V1.0059^ea^, vedayitaṃ vedanā iti ime  pañca dhammā āyatiṃ upapattibhavasmiṃ idha ^a^P1.0054^ea^ katassa  kammassa paccayā''ti evaṃ niddiṭṭhalakkhaṇā vīsati ākārā idha  veditabbā. evaṃ ``nandī dukkhassa mūlanti iti viditvā bhavā  jāti, bhūtassa jarāmaraṇa''nti ettāvatā esa sabbopi catusaṅkhepo  tisandhi tiyaddho vīsatākāro paṭiccasamuppādo dassito hotīti  veditabbo.<br/><br/>[03]  idāni ^b^tasmā tiha, bhikkhave...pe0... abhisambuddhoti  vadāmī^eb^ti ettha apubbapadavaṇṇanaṃ katvā padayojanāya atthanigamanaṃ  karissāma. ^b^tasmā tihā^eb^ti tasmā icceva vuttaṃ hoti.  tikārahakārā hi nipātā. ^b^sabbaso^eb^ti anavasesavacanametaṃ.  ^b^taṇhāna^eb^nti nandīti evaṃ vuttānaṃ sabbataṇhānaṃ. ^b^khayā^eb^ti  lokuttaramaggena accantakkhayā. ^b^virāgā^eb^dīni khayavevacanāneva.  yā hi taṇhā khīṇā, virattāpi tā bhavanti niruddhāpi cattāpi  paṭinissaṭṭhāpi. ^b^khayā^eb^ti vā catumaggakiccasādhāraṇametaṃ. tato  paṭhamamaggena ^b^virāgā,^eb^ dutiyena ^b^nirodhā,^eb^ tatiyena  ^b^cāgā,^eb^ catutthena ^b^paṭinissaggā^eb^ti yojetabbaṃ. yāhi vā  taṇhāhi pathaviṃ pathavito sañjāneyya, tāsaṃ khayā. yāhi pathaviṃ  maññeyya, tāsaṃ virāgā. yāhi pathaviyā maññeyya, tāsaṃ nirodhā.  yāhi pathavito maññeyya, tāsaṃ cāgā. yāhi pathaviṃ meti maññeyya,  tāsaṃ paṭinissaggā. yāhi vā pathaviṃ maññeyya, tāsaṃ  khayā...pe0... yāhi pathaviṃ abhinandeyya, tāsaṃ paṭinissaggāti  evamettha yojanā kātabbā, na kiñci virujjhati.<br/><br/>[03] ^b^anuttara^eb^nti uttaravirahitaṃ sabbaseṭṭhaṃ.  ^b^sammāsambodhi^eb^nti sammā sāmañca bodhiṃ. atha vā pasatthaṃ  sundarañca bodhiṃ. ^b^bodhī^eb^ti rukkhopi maggopi  sabbaññutañāṇampi nibbānampi. ``bodhirukkhamūle  paṭhamābhisambuddho''ti (mahāva0 1; udā0 1) ca ``antarā ^a^M1.0057^ea^  ca bodhiṃ antarā ca gaya''nti (mahāva0 11; ma0 ni0 1.285) ca  āgataṭṭhānehi rukkho bodhīti vuccati. ``catūsu maggesu ñāṇa''nti  (cūḷani0 121) āgataṭṭhāne maggo. ``pappoti bodhiṃ  varabhūrimedhaso''ti (dī0 ni0 3.217) āgataṭṭhāne sabbaññutañāṇaṃ.  ``patvāna bodhiṃ amataṃ asaṅkhata''nti āgataṭṭhāne nibbānaṃ. idha  pana bhagavato arahattamaggañāṇaṃ adhippetaṃ. apare sabbaññutañāṇantipi  vadanti.<br/><br/>[03] ^b^sāvakānaṃ^eb^ ^a^V1.0060^ea^ ^a^P1.0055^ea^ arahattamaggo anuttarā bodhi  hoti na hotīti. na hoti. kasmā? asabbaguṇadāyakattā.  tesañhi kassaci arahattamaggo arahattaphalameva deti, kassaci tisso  vijjā, kassaci cha abhiññā, kassaci catasso paṭisambhidā,  kassaci sāvakapāramīñāṇaṃ. ^b^paccekabuddhānampi^eb^  paccekabodhiñāṇameva deti. ^b^buddhānaṃ^eb^ pana sabbaguṇasampattiṃ deti  abhiseko viya rañño sabbalokissariyabhāvaṃ. tasmā aññassa  kassacipi anuttarā bodhi na hotīti.<br/><br/>[03] ^b^abhisambuddho^eb^ti abhiññāsi paṭivijjhi, patto  adhigatoti vuttaṃ hoti. ^b^iti vadāmī^eb^ti iti vadāmi  ācikkhāmi desemi paññapemi, paṭṭhapemi vivarāmi vibhajāmi  uttānīkaromīti. tatrāyaṃ yojanā -- tathāgatopi, bhikkhave...pe0...  pathaviṃ na maññati...pe0... pathaviṃ nābhinandati. taṃ kissa hetu,  nandī dukkhassa mūlaṃ, bhavā jāti, bhūtassa jarāmaraṇanti iti  viditvāti. tattha ^b^iti viditvā^eb^ti ^b^iti^eb^kāro kāraṇattho.  tena imassa paṭiccasamuppādassa viditattā paṭividdhattāti vuttaṃ hoti.  kiñca bhiyyo -- yasmā ca evamimaṃ paṭiccasamuppādaṃ viditvā  tathāgatassa yā nandīti vuttataṇhā sabbappakārā, sā pahīnā, tāsañca  tathāgato sabbaso taṇhānaṃ khayā...pe0... anuttaraṃ sammāsambodhiṃ  abhisambuddho. tasmā pathaviṃ na maññati...pe0... pathaviṃ  nābhinandatīti vadāmīti evaṃ abhisambuddhattā na maññati  nābhinandatīti vadāmīti vuttaṃ hoti.<br/><br/>[03] atha vā yasmā ``nandī dukkhassa mūla''ntiādinā nayena  paṭiccasamuppādaṃ viditvā sabbaso taṇhā khayaṃ gatā, tasmā tiha,  bhikkhave, tathāgato sabbaso taṇhānaṃ khayā...pe0... abhisambuddhoti  vadāmi. so evaṃ abhisambuddhattā ^a^M1.0058^ea^ pathaviṃ na maññati...pe0...  nābhinandatīti. yattha yattha hi yasmāti avatvā tasmāti vuccati,  tattha tattha yasmāti ānetvā yojetabbaṃ, ayaṃ sāsanayutti. esa  nayo sabbattha.<br/><br/>[03] ^b^idamavoca bhagavā^eb^ti idaṃ nidānāvasānato pabhuti yāva  abhisambuddhoti vadāmīti sakalasuttantaṃ bhagavā paresaṃ paññāya  alabbhaṇeyyapatiṭṭhaṃ paramagambhīraṃ sabbaññutañāṇaṃ dassento ekena  puthujjanavārena ekena ^a^P1.0056^ea^ sekkhavārena catūhi  khīṇāsavavārehi dvīhi tathāgatavārehīti aṭṭhahi ^a^V1.0061^ea^ mahāvārehi  ekamekasmiñca vāre pathavīādīhi catuvīsatiyā antaravārehi  paṭimaṇḍetvā dvebhāṇavāraparimāṇāya tantiyā avoca.<br/><br/>[03] evaṃ vicitranayadesanāvilāsayuttaṃ panetaṃ suttaṃ karavikarudamañjunā  kaṇṇasukhena paṇḍitajanahadayānaṃ amatābhisekasadisena brahmassarena  bhāsamānassāpi. ^b^na te bhikkhū bhagavato bhāsitaṃ abhinandu^eb^nti  te pañcasatā bhikkhū idaṃ bhagavato vacanaṃ nānumodiṃsu. kasmā?  aññāṇakena. te kira imassa suttassa atthaṃ na jāniṃsu, tasmā  nābhinandiṃsu. tesañhi tasmiṃ samaye evaṃ  vicitranayadesanāvilāsayuttampi etaṃ suttaṃ ghanaputhulena dussapaṭṭena mukhe  bandhaṃ katvā purato ṭhapitamanuññabhojanaṃ viya ahosi. nanu ca  bhagavā attanā desitaṃ dhammaṃ pare ñāpetuṃ kappasatasahassādhikāni  cattāri asaṅkhyeyyāni pāramiyo pūretvā sabbaññutaṃ patto. so  kasmā yathā te na jānanti, tathā desesīti. vuttamidaṃ imassa  suttassa nikkhepavicāraṇāyaṃ eva ``mānabhañjanatthaṃ  sabbadhammamūlapariyāyanti desanaṃ ārabhī''ti, tasmā na yidha puna  vattabbamatthi, evaṃ mānabhañjanatthaṃ desitañca panetaṃ suttaṃ sutvā te  bhikkhū taṃyeva kira pathaviṃ diṭṭhigatikopi sañjānāti, sekkhopi  arahāpi tathāgatopi sañjānāti. kinnāmidaṃ kathaṃ nāmidanti  cintentā pubbe mayaṃ bhagavatā kathitaṃ yaṃkiñci khippameva jānāma,  idāni panimassa mūlapariyāyassa antaṃ vā koṭiṃ vā na jānāma na  passāma, aho buddhā nāma appameyyā atulāti uddhaṭadāṭhā viya sappā  nimmadā hutvā buddhupaṭṭhānañca dhammassavanañca sakkaccaṃ āgamaṃsu.<br/><br/>[03] tena ^a^M1.0059^ea^ kho pana samayena bhikkhū dhammasabhāyaṃ sannisinnā imaṃ  kathaṃ samuṭṭhāpesuṃ ``aho buddhānaṃ ānubhāvo, te nāma brāhmaṇapabbajitā  tathā mānamadamattā bhagavatā mūlapariyāyadesanāya nihatamānā katā''ti,  ayañcarahi tesaṃ bhikkhūnaṃ antarākathā vippakatā. atha ^a^P1.0057^ea^  bhagavā gandhakuṭiyā nikkhamitvā taṅkhaṇānurūpena  pāṭihāriyena dhammasabhāyaṃ paññattavarabuddhāsane nisīditvā te bhikkhū  āha -- ``kāya nuttha, bhikkhave, etarahi kathāya sannisinnā''ti.  te tamatthaṃ bhagavato ārocesuṃ. bhagavā etadavoca -- ``na,  bhikkhave, idāneva, pubbepi ahaṃ ime evaṃ mānapaggahitasire vicarante  nihatamāne akāsi''nti. tato imissā aṭṭhuppattiyā idaṃ atītaṃ  ānesi --<br/><br/>[03] bhūtapubbaṃ ^a^V1.0062^ea^, bhikkhave, aññataro disāpāmokkho brāhmaṇo  bārāṇasiyaṃ paṭivasati tiṇṇaṃ vedānaṃ pāragū sanighaṇṭukeṭubhānaṃ  sākkharappabhedānaṃ itihāsapañcamānaṃ padako veyyākaraṇo  lokāyatamahāpurisalakkhaṇesu anavayo, so pañcamattāni  māṇavakasatāni mante vāceti. paṇḍitā māṇavakā bahuñca gaṇhanti  lahuñca, suṭṭhu ca upadhārenti, gahitañca tesaṃ na vinassati. sopi  brāhmaṇo ācariyamuṭṭhiṃ akatvā ghaṭe udakaṃ āsiñcanto viya sabbampi  sippaṃ uggaṇhāpetvā te māṇavake etadavoca ``ettakamidaṃ sippaṃ  diṭṭhadhammasamparāyahita''nti. te māṇavakā -- ``yaṃ amhākaṃ  ācariyo jānāti, mayampi taṃ jānāma, mayampi dāni ācariyā  evā''ti mānaṃ uppādetvā tato pabhuti ācariye agāravā  nikkhittavattā vihariṃsu. ācariyo ñatvā ``karissāmi nesaṃ  mānaniggaha''nti cintesi. so ekadivasaṃ upaṭṭhānaṃ āgantvā  vanditvā nisinne te māṇavake āha ``tātā pañhaṃ pucchissāmi,  kaccittha samatthā kathetu''nti. te ``pucchatha ācariya, pucchatha  ācariyā''ti sahasāva āhaṃsu, yathā taṃ sutamadamattā. ācariyo  āha -- <br/><br/>[21] ``kālo ghasati bhūtāni, sabbāneva sahattanā. <br/><br/>[22] yo ca kālaghaso bhūto, sa bhūtapacaniṃ pacī''ti..  (jā0 1.10.190) -- <br/><br/>[25] vissajjetha tātā imaṃ pañhanti.<br/><br/>[03] te ^a^M1.0060^ea^ cintetvā ajānamānā tuṇhī ahesuṃ. ācariyo āha  ``alaṃ tātā gacchathajja, sve katheyyāthā''ti uyyojesi. te dasapi  vīsatipi sampiṇḍitā hutvā na tassa pañhassa ādiṃ, na antamaddasaṃsu.  āgantvā ācariyassa ārocesuṃ ``na imassa pañhassa atthaṃ  ājānāmā''ti. ācariyo tesaṃ niggahatthāya imaṃ gāthamabhāsi -- <br/><br/>[21] ``bahūni ^a^P1.0058^ea^ narasīsāni, lomasāni  brahāni ca. <br/><br/>[22] gīvāsu paṭimukkāni, kocidevettha kaṇṇavā''ti..  (jā0 1.10.191) -- <br/><br/>[25] ^b^gāthāyattho^eb^ -- bahūni narānaṃ sīsāni dissanti,  sabbāni ca tāni lomasāni sabbāni ca mahantāni ^a^V1.0063^ea^ gīvāyameva ca  ṭhapitāni, na tālaphalaṃ viya hatthena gahitāni, natthi tesaṃ imehi  dhammehi nānākaraṇaṃ. ettha pana kocideva kaṇṇavāti attānaṃ  sandhāyāha. ^b^kaṇṇavā^eb^ti paññavā. kaṇṇacchiddaṃ pana na  kassaci natthi, taṃ sutvā te māṇavakā maṅkubhūtā pattakkhandhā  adhomukhā aṅguliyā bhūmiṃ vilikhantā tuṇhī ahesuṃ.<br/><br/>[03] atha nesaṃ ahirikabhāvaṃ passitvā ācariyo ``uggaṇhatha tātā  pañha''nti pañhaṃ vissajjesi. ^b^kālo^eb^ti purebhattakālopi  pacchābhattakālopīti evamādi. ^b^bhūtānī^eb^ti sattādhivacanametaṃ.  kālo hi bhūtānaṃ na cammamaṃsādīni khādati, apica kho nesaṃ  āyuvaṇṇabalāni khepento yobbaññaṃ maddanto ārogyaṃ vināsento  ^b^ghasati^eb^ khādatīti vuccati. ^b^sabbāneva sahattanā^eb^ti evaṃ  ghasanto ca na kiñci vajjeti, sabbāneva ghasati. na kevalañca  bhūtāniyeva, apica kho sahattanā attānampi ghasati. purebhattakālo  hi pacchābhattakālaṃ na pāpuṇāti. esa nayo pacchābhattakālādīsu.  ^b^yo ca kālaghaso bhūto^eb^ti khīṇāsavassetaṃ adhivacanaṃ. so hi  āyatiṃ paṭisandhikālaṃ khepetvā khāditvā ṭhitattā ``kālaghaso''ti  vuccati. ^b^sa bhūtapacaniṃ pacī^eb^ti so yāyaṃ taṇhā apāyesu bhūte  pacati, taṃ ñāṇagginā paci dayhi bhasmamakāsi, tena ``bhūtapacaniṃ  pacī''ti vuccati. ``pajani''ntipi pāṭho. janikaṃ nibbattikanti  attho.<br/><br/>[03] atha te māṇavakā dīpasahassālokena viya rattiṃ samavisamaṃ  ācariyassa vissajjanena pañhassa atthaṃ pākaṭaṃ disvā ``idāni mayaṃ  yāvajīvaṃ guruvāsaṃ ^a^M1.0061^ea^ vasissāma, mahantā ete ācariyā nāma, mayañhi  bahussutamānaṃ uppādetvā catuppadikagāthāyapi atthaṃ na jānāmā''ti  nihatamānā pubbasadisameva ācariyassa vattappaṭipattiṃ katvā  saggaparāyaṇā ahesuṃ.<br/><br/>[03] ahaṃ kho, bhikkhave, tena samayena tesaṃ ācariyo ahosiṃ, ime  bhikkhū māṇavakā. evaṃ pubbepāhaṃ ime evaṃ mānapaggahitasire ^a^P1.0059^ea^  vicarante nihatamāne akāsinti.<br/><br/>[03] imañca jātakaṃ sutvā te bhikkhū pubbepi mayaṃ māneneva  upahatāti bhiyyosomattāya nihatamānā hutvā attano  upakārakakammaṭṭhānaparāyaṇā ahesuṃ.<br/><br/>[03] tato ^a^V1.0064^ea^ bhagavā ekaṃ samayaṃ janapadacārikaṃ caranto vesāliṃ patvā  gotamake cetiye viharanto imesaṃ pañcasatānaṃ bhikkhūnaṃ ñāṇaparipākaṃ  viditvā imaṃ gotamakasuttaṃ kathesi --<br/><br/>[03] ``abhiññāyāhaṃ, bhikkhave, dhammaṃ desemi no anabhiññāya,  sanidānāhaṃ...pe0... sappāṭihāriyāhaṃ, bhikkhave, dhammaṃ desemi no  appāṭihāriyaṃ. tassa mayhaṃ, bhikkhave, abhiññāya dhammaṃ  desayato...pe0... no appāṭihāriyaṃ. karaṇīyo ovādo, karaṇīyā  anusāsanī. alañca pana vo, bhikkhave, tuṭṭhiyā alaṃ attamanatāya  alaṃ somanassāya. sammāsambuddho bhagavā, svākkhāto dhammo,  suppaṭipanno saṅghoti. idamavoca bhagavā, imasmiñca pana  veyyākaraṇasmiṃ bhaññamāne dasasahassilokadhātu akampitthā''ti (a0  ni0  3.126).<br/><br/>[03] idañca suttaṃ sutvā te pañcasatā bhikkhū tasmiṃyevāsane saha  paṭisambhidāhi arahattaṃ pāpuṇiṃsu, evāyaṃ desanā etasmiṃ ṭhāne  niṭṭhamagamāsīti. <br/><br/>[06] tathāgatavārāṭṭhamanayavaṇṇanā niṭṭhitā. <br/><br/>[06] papañcasūdaniyā majjhimanikāyaṭṭhakathāya <br/><br/>[06] mūlapariyāyasuttavaṇṇanā niṭṭhitā. 


volume: 29
item: 14
title:
  sekkhavāradutiyanayavaṇṇanā^khīṇāsavavāratatiyādinayavaṇṇanā^tathāgatavārasattamanayavaṇṇanā^sabbāsavasuttavaṇṇanā^

content:
  [03] 14^b^.^eb^ ^b^evaṃ^eb^ ^a^V1.0065^ea^ ^a^M1.0062^ea^ ^b^me sutaṃ...pe0... sāvatthiya^eb^nti  sabbāsavasuttaṃ. tatrāyaṃ apubbapadavaṇṇanā -- ^b^sāvatthī^eb^ti  savatthassa isino nivāsaṭṭhānabhūtā nagarī, yathā kākandī mākandī  kosambīti evaṃ tāva akkharacintakā. aṭṭhakathācariyā pana bhaṇanti  ``yaṃkiñci manussānaṃ upabhogaparibhogaṃ sabbamettha atthīti sāvatthī.  satthasamāyoge ca kiṃ bhaṇḍamatthīti pucchite sabbamatthī''ti  vacanamupādāya sāvatthī. <br/><br/>[21] ``sabbadā sabbūpakaraṇaṃ, sāvatthiyaṃ samohitaṃ. <br/><br/>[22] tasmā sabbamupādāya, sāvatthīti pavuccati.. <br/><br/>[21] kosalānaṃ ^a^P1.0060^ea^ puraṃ rammaṃ, dassaneyyaṃ  manoramaṃ. <br/><br/>[22] dasahi saddehi avivittaṃ, annapānasamāyutaṃ.. <br/><br/>[21] vuddhiṃ vepullataṃ pattaṃ, iddhaṃ phītaṃ manoramaṃ. <br/><br/>[22] aḷakamandāva devānaṃ, sāvatthipuramuttama''nti..<br/><br/>[03] tassaṃ ^b^sāvatthiyaṃ. jetavane^eb^ti ettha attano  paccatthikajanaṃ jinātīti jeto, raññā vā attano paccatthikajane jite  jātoti jeto, maṅgalakamyatāya vā tassa evaṃnāmameva katanti jeto,  jetassa vanaṃ jetavanaṃ. tañhi jetena rājakumārena ropitaṃ saṃvaddhitaṃ  paripālitaṃ, so ca tassa sāmī ahosi. tasmā jetavananti  vuccati, tasmiṃ ^b^jetavane. anāthapiṇḍikassa ārāme^eb^ti ettha  sudatto nāma so gahapati mātāpitūhi katanāmavasena.  sabbakāmasamiddhitāya pana vigatamalamaccheratāya  karuṇādiguṇasamaṅgitāya ca niccakālaṃ anāthānaṃ piṇḍamadāsi, tena  anāthapiṇḍikoti saṅkhaṃ gato. āramanti ettha pāṇino visesena  vā pabbajitāti ārāmo, tassa pupphaphalādisobhāya  nātidūranaccāsannatādipañcavidhasenāsanaṅgasampattiyā ca tato tato  āgamma ^a^V1.0066^ea^ ramanti abhiramanti anukkaṇṭhitā hutvā nivasantīti attho.  vuttappakārāya vā sampattiyā tattha tattha gatepi attano  abbhantaraṃyeva ānetvā rametīti ārāmo. so hi anāthapiṇḍikena  gahapatinā jetassa rājakumārassa hatthato aṭṭhārasahi hiraññakoṭīhi  koṭisantharena kīṇitvā aṭṭhārasahi hiraññakoṭīhi senāsanāni  kārāpetvā aṭṭhārasahi hiraññakoṭīhi vihāramahaṃ niṭṭhāpetvā  ^a^M1.0063^ea^ evaṃ catupaññāsahiraññakoṭipariccāgena buddhappamukhassa saṅghassa niyyādito.  tasmā ``anāthapiṇḍikassa ārāmo''ti vuccati. tasmiṃ  ^b^anāthapiṇḍikassa ārāme^eb^.<br/><br/>[03] ettha ca ``jetavane''ti vacanaṃ purimasāmiparikittanaṃ.  ``anāthapiṇḍikassa ārāme''ti pacchimasāmiparikittanaṃ. kimetesaṃ  parikittane payojananti. puññakāmānaṃ diṭṭhānugatiāpajjanaṃ. tatra  hi dvārakoṭṭhakapāsādamāpane bhūmivikkayaladdhā aṭṭhārasa hiraññakoṭiyo  anekakoṭiagghanakā rukkhā ca jetassa pariccāgo, catupaññāsa  ^a^P1.0061^ea^ koṭiyo anāthapiṇḍikassa. iti tesaṃ  parikittanena evaṃ puññakāmā puññāni karontīti dassento āyasmā  ānando aññepi puññakāme tesaṃ diṭṭhānugatiāpajjane niyojeti.<br/><br/>[03] ^b^sabbāsavasaṃvarapariyāyaṃ vo, bhikkhave^eb^ti kasmā idaṃ  suttamabhāsi? tesaṃ bhikkhūnaṃ upakkilesavisodhanaṃ ādiṃ katvā  āsavakkhayāya paṭipattidassanatthaṃ. tattha  ^b^sabbāsavasaṃvarapariyāya^eb^nti sabbesaṃ āsavānaṃ saṃvarakāraṇaṃ  saṃvarabhūtaṃ kāraṇaṃ, yena kāraṇena te saṃvaritā pidahitā hutvā  anuppādanirodhasaṅkhātaṃ khayaṃ gacchanti pahīyanti nappavattanti, taṃ  kāraṇanti attho. tattha āsavantīti ^b^āsavā,^eb^  cakkhutopi...pe0... manatopi sandanti pavattantīti vuttaṃ hoti.  dhammato yāva gotrabhuṃ okāsato yāva bhavaggaṃ savantīti vā āsavā,  ete dhamme etañca okāsaṃ anto karitvā pavattantīti attho.  antokaraṇattho hi ayaṃ ākāro. cirapārivāsiyaṭṭhena madirādayo  āsavā, āsavā viyātipi āsavā. lokasmiñhi cirapārivāsikā  madirādayo āsavāti vuccanti. yadi ca cirapārivāsiyaṭṭhena  āsavā, eteyeva bhavitumarahanti. vuttañhetaṃ ``purimā, bhikkhave,  koṭi na paññāyati avijjāya, ito pubbe avijjā nāhosī''tiādi  (a0 ni0  10.61). āyataṃ vā saṃsāradukkhaṃ savanti  pasavantītipi āsavā. purimāni cettha nibbacanāni yattha kilesā  āsavāti ^a^V1.0067^ea^ āgacchanti, tattha yujjanti, pacchimaṃ kammepi. na  kevalañca kammakilesāyeva āsavā, apica kho nānappakārakā  uppaddavāpi. suttesu hi ``nāhaṃ, cunda, diṭṭhadhammikānaṃyeva āsavānaṃ  saṃvarāya dhammaṃ desemī''ti (dī0 ni0 3.182) ettha vivādamūlabhūtā  kilesā āsavāti āgatā. <br/><br/>[21] ``yena ^a^M1.0064^ea^ devūpapatyassa, gandhabbo vā vihaṅgamo. <br/><br/>[27] yakkhattaṃ yena gaccheyyaṃ, manussattañca abbaje. <br/><br/>[22] te mayhaṃ āsavā khīṇā, viddhastā vinaḷīkatā''ti..  (a0 ni0  4.36). -- <br/><br/>[25] ettha tebhūmakañca kammaṃ avasesā ca akusalā dhammā.  ``diṭṭhadhammikānaṃ āsavānaṃ saṃvarāya samparāyikānaṃ āsavānaṃ  paṭighātāyā''ti (pārā0 39) ettha parūpavādavippaṭisāravadhabandhādayo  ^a^P1.0062^ea^ ceva apāyadukkhabhūtā ca nānappakārā upaddavā. te  panete āsavā yattha yathā āgatā, tattha tathā veditabbā.<br/><br/>[03] ete hi vinaye tāva ``diṭṭhadhammikānaṃ āsavānaṃ saṃvarāya,  samparāyikānaṃ āsavānaṃ paṭighātāyā''ti dvedhā āgatā. saḷāyatane  ``tayome āvuso āsavā, kāmāsavo bhavāsavo avijjāsavo''ti  (a0 ni0  6.63) tidhā āgatā. aññesu ca suttantesu  abhidhamme ca teyeva diṭṭhāsavena saha catudhā āgatā.  nibbedhikapariyāye -- ``atthi, bhikkhave, āsavā nirayagāminiyā,  atthi āsavā tiracchānayonigāminiyā, atthi āsavā  pettivisayagāminiyā, atthi āsavā manussalokagāminiyā, atthi  āsavā devalokagāminiyā''ti (a0 ni0  6.63) pañcadhā  āgatā. chakkanipāte -- ``atthi, bhikkhave, āsavā saṃvarā  pahātabbā''tiādinā nayena chadhā āgatā. imasmiṃ pana sutte teyeva  dassanāpahātabbehi saddhiṃ sattadhā āgatāti. ayaṃ tāva āsavapade  vacanattho ceva pabhedo ca.<br/><br/>[03] saṃvarapade pana saṃvarayatīti ^b^saṃvaro,^eb^ pidahati nivāreti  pavattituṃ na detīti attho. tathā ^a^V1.0068^ea^ hi ``anujānāmi, bhikkhave,  divā paṭisallīyantena dvāraṃ saṃvaritvā paṭisallīyitu''nti (pārā0  77), ``sotānaṃ saṃvaraṃbraūmi, paññāyete pidhīyare''ti (su0 ni0  1041) ca ādīsu pidhānaṭṭhena saṃvaramāha. svāyaṃ saṃvaro pañcavidho  hoti sīlasaṃvaro satiñāṇa khanti vīriyasaṃvaroti. tattha  ``iminā pātimokkhasaṃvarena upeto''ti (vibha0 511) ayaṃ  sīlasaṃvaro. pātimokkhasīlañhi ^a^M1.0065^ea^ ettha saṃvaroti vuttaṃ.  ``cakkhundriye saṃvaramāpajjatī''tiādīsu (dī0 ni0 1.213)  satisaṃvaro. sati hettha saṃvaroti vuttā. ``sotānaṃ saṃvaraṃ brūmi,  paññāyete pidhīyare''ti ayaṃ ñāṇasaṃvaro. ñāṇañhettha pidhīyareti  iminā pidhānaṭṭhena saṃvaroti vuttaṃ. ``khamo hoti  sītassa...pe0..., uppannaṃ kāmavitakkaṃ nādhivāsetī''tiādinā (ma0  ni0 1.24-26) pana nayena idheva khantivīriyasaṃvarā āgatā.  tesañca ``sabbāsavasaṃvarapariyāya''nti iminā uddesena saṅgahitattā  saṃvarabhāvo veditabbo.<br/><br/>[03] apica pañcavidhopi ^a^P1.0063^ea^ ayaṃ saṃvaro idha  āgatoyeva, tattha khantivīriyasaṃvarā tāva vuttāyeva. ``so tañca  anāsanaṃ tañca agocara''nti (ma0 ni0 1.25) ayaṃ panettha  sīlasaṃvaro. ``paṭisaṅkhā yoniso cakkhundriyasaṃvarasaṃvuto''ti  (ma0 ni0 1.22) ayaṃ satisaṃvaro. sabbattha paṭisaṅkhā  ñāṇasaṃvaro. aggahitaggahaṇena pana dassanaṃ paṭisevanā bhāvanā ca  ñāṇasaṃvaro. pariyāyanti etena dhammāti pariyāyo, uppattiṃ nirodhaṃ  vā gacchantīti vuttaṃ hoti. ettāvatā ``sabbāsavasaṃvarapariyāya''nti  ettha yaṃ vattabbaṃ, taṃ vuttaṃ hoti. <br/><br/>[03] 15^b^.^eb^ idāni ^b^jānato aha^eb^ntiādīsu  ^b^jānato^eb^ti jānantassa. ^b^passato^eb^ti passantassa. dvepi  padāni ekatthāni, byañjanameva nānaṃ. evaṃ santepi jānatoti  ñāṇalakkhaṇaṃ upādāya puggalaṃ niddisati, jānanalakkhaṇañhi ñāṇaṃ.  passatoti ñāṇappabhāvaṃ upādāya, passanappabhāvañhi ñāṇaṃ.  ñāṇasamaṅgī puggalo cakkhumā viya cakkhunā rūpāni ñāṇena vivaṭe  dhamme passati. apica yonisomanasikāraṃ uppādetuṃ jānato,  ayonisomanasikāro yathā na uppajjati, evaṃ passatoti ayamettha  sāro. keci panācariyā bahū papañce bhaṇanti, te imasmiṃ atthe na  yujjanti.<br/><br/>[03] ^b^āsavānaṃ^eb^ ^a^V1.0069^ea^ ^b^khaya^eb^nti āsavappahānaṃ āsavānaṃ  accantakkhayasamuppādaṃ khīṇākāraṃ natthibhāvanti ayameva hi  imasmiñca sutte, ``āsavānaṃ khayā anāsavaṃ cetovimutti''ntiādīsu  (ma0 ni0 1.438) ca āsavakkhayattho. aññattha pana  maggaphalanibbānānipi āsavakkhayoti vuccanti. tathā hi -- <br/><br/>[21] ``sekhassa ^a^M1.0066^ea^ sikkhamānassa, ujumaggānusārino. <br/><br/>[22] khayasmiṃ paṭhamaṃ ñāṇaṃ, tato aññā anantarā''ti..  (itivu0 62) -- <br/><br/>[25] ādīsu maggo āsavakkhayoti vutto,<br/><br/>[03] ``āsavānaṃ khayā samaṇo hotī''tiādīsu (ma0 ni0  1.438) phalaṃ. <br/><br/>[21] ``paravajjānupassissa, niccaṃ ujjhānasaññino. <br/><br/>[22] āsavā tassa vaḍḍhanti, ārā so āsavakkhayā''ti..  (dha0 pa0 253) -- <br/><br/>[25] ādīsu nibbānaṃ ``āsavakkhayo''ti vuttaṃ.<br/><br/>[03] ^b^no ajānato no apassato^eb^ti yo pana na jānāti na  passati, tassa no vadāmīti attho. etena ye ajānato  apassatopi saṃvarādīhiyeva ^a^P1.0064^ea^ suddhiṃ vadanti, te  paṭikkhittā honti. purimena vā padadvayena upāyo vutto, iminā  anupāyapaṭisedho. saṅkhepena cettha ñāṇaṃ āsavasaṃvarapariyāyoti  dassitaṃ hoti.<br/><br/>[03] idāni yaṃ jānato āsavānaṃ khayo hoti, taṃ dassetukāmo  ^b^kiñca, bhikkhave, jānato^eb^ti pucchaṃ ārabhi, tattha jānanā  bahuvidhā. dabbajātiko eva hi koci bhikkhu chattaṃ kātuṃ jānāti,  koci cīvarādīnaṃ aññataraṃ, tassa īdisāni kammāni vattasīse  ṭhatvā karontassa sā jānanā maggaphalānaṃ padaṭṭhānaṃ na hotīti na  vattabbā. yo pana sāsane pabbajitvā vejjakammādīni kātuṃ jānāti,  tassevaṃ jānato āsavā vaḍḍhantiyeva, tasmā yaṃ jānato ^a^V1.0070^ea^ passato ca  āsavānaṃ khayo hoti, tadeva dassento āha ^b^yoniso ca  manasikāraṃ ayoniso ca manasikāra^eb^nti.<br/><br/>[03] tattha ^b^yoniso manasikāro^eb^ nāma upāyamanasikāro  pathamanasikāro, aniccādīsu aniccanti ādinā eva nayena  saccānulomikena vā cittassa āvaṭṭanā anvāvaṭṭanā ābhogo  samannāhāro manasikāro, ayaṃ vuccati yoniso manasikāroti.<br/><br/>[03] ^b^ayoniso manasikāro^eb^ti anupāyamanasikāro  uppathamanasikāro. anicce niccanti dukkhe sukhanti anattani  attāti asubhe subhanti ayoniso manasikāro uppathamanasikāro.  saccappaṭikulena vā cittassa āvaṭṭanā anvāvaṭṭanā ābhogo  ^a^M1.0067^ea^ samannāhāro manasikāro, ayaṃ vuccati ayoniso manasikāroti.  evaṃ yoniso manasikāraṃ uppādetuṃ jānato, ayoniso manasikāro  ca yathā na uppajjati, evaṃ passato āsavānaṃ khayo hoti.<br/><br/>[03] idāni imassevatthassa yuttiṃ dassento āha ^b^ayoniso,  bhikkhave...pe0... pahīyantī^eb^ti. tena kiṃ vuttaṃ hoti, yasmā  ayoniso manasikaroto āsavā uppajjanti, yoniso manasikaroto  pahīyanti, tasmā jānitabbaṃ yoniso manasikāraṃ uppādetuṃ jānato,  ayoniso manasikāro ca yathā na uppajjati, evaṃ passato āsavānaṃ  khayo hotīti, ayaṃ tāvettha saṅkhepavaṇṇanā.<br/><br/>[03] ayaṃ pana vitthāro -- tattha ``yoniso ayoniso''ti imehi  tāva dvīhi padehi ābaddhaṃ hoti upari sakalasuttaṃ. vaṭṭavivaṭṭavasena  ^a^P1.0065^ea^ hi upari sakalasuttaṃ vuttaṃ. ayoniso  manasikāramūlakañca vaṭṭaṃ, yoniso manasikāramūlakañca vivaṭṭaṃ. kathaṃ?  ayoniso manasikāro hi vaḍḍhamāno dve dhamme paripūreti  avijjañca bhavataṇhañca. avijjāya ca sati ``avijjāpaccayā  saṅkhārā...pe0... dukkhakkhandhassa samudayo hoti. taṇhāya sati  taṇhāpaccayā upādānaṃ...pe0... samudayo hotī''ti. evaṃ ayaṃ  ayoniso manasikārabahulo puggalo vātavegābhighātena vippanaṭṭhanāvā  viya gaṅgāvaṭṭe patitagokulaṃ viya cakkayante yuttabalibaddo ^a^V1.0071^ea^ viya ca  punappunaṃ bhavayonigativiññāṇaṭṭhitisattāvāsesu āvaṭṭaparivaṭṭaṃ karoti,  evaṃ tāva ayoniso manasikāramūlakaṃ vaṭṭaṃ.<br/><br/>[03] yoniso manasikāro pana vaḍḍhamāno -- ``yoniso  manasikārasampannassetaṃ, bhikkhave, bhikkhuno pāṭikaṅkhaṃ, ariyaṃ  aṭṭhaṅgikaṃ maggaṃ bhāvessati, ariyaṃ aṭṭhaṅgikaṃ maggaṃ  bahulīkarissatī''ti (saṃ0 ni0  5.55) vacanato  sammādiṭṭhipamukhaṃ aṭṭhaṅgikaṃ maggaṃ paripūreti. yā ca sammādiṭṭhi, sā  vijjāti tassa vijjuppādā avijjānirodho, ``avijjānirodhā  saṅkhāranirodho...pe0... evaṃ etassa kevalassa dukkhakkhandhassa  nirodho hotī''ti (mahāva0 1) evaṃ yoniso manasikāramūlakaṃ  vivaṭṭaṃ veditabbaṃ. evaṃ imehi dvīhi padehi ābaddhaṃ hoti upari  sakalasuttaṃ.<br/><br/>[03] evaṃ ābaddhe ^a^M1.0068^ea^ cettha yasmā pubbe āsavappahānaṃ dassetvā pacchā  uppatti vuccamānā na yujjati. na hi pahīnā puna uppajjanti.  uppannānaṃ pana pahānaṃ yujjati, tasmā uddesapaṭilomatopi  ``ayoniso, bhikkhave, manasikaroto''tiādimāha.<br/><br/>[03] tattha ^b^ayoniso manasikaroto^eb^ti vuttappakāraṃ ayoniso  manasikāraṃ uppādayato. ^b^anuppannā ceva āsavā uppajjantī^eb^ti  ettha ye pubbe appaṭiladdhapubbaṃ cīvarādiṃ vā paccayaṃ  upaṭṭhākasaddhivihārikāntevāsikānaṃ vā aññataraṃ manuññaṃ vatthuṃ  paṭilabhitvā, taṃ subhaṃ sukhanti ayoniso manasikaroto,  aññataraññataraṃ vā pana ananubhūtapubbaṃ ārammaṇaṃ yathā vā tathā vā  ayoniso manasikaroto āsavā uppajjanti, te anuppannā  uppajjantīti veditabbā, aññathā hi anamatagge saṃsāre anuppannā  nāma āsavā na santi. anubhūtapubbepi ca vatthumhi ārammaṇe vā  yassa pakatisuddhiyā vā  uddesaparipucchāpariyattinavakammayonisomanasikārānaṃ ^a^P1.0066^ea^  vā aññataravasena pubbe anuppajjitvā pacchā tādisena paccayena sahasā  uppajjanti, imepi anuppannā uppajjantīti veditabbā. tesuyeva pana  vatthārammaṇesu punappunaṃ uppajjamānā uppannā pavaḍḍhantīti vuccanti.  ito aññathā hi paṭhamuppannānaṃ vaḍḍhi nāma natthi.<br/><br/>[03] ^b^yoniso^eb^ ^a^V1.0072^ea^ ^b^ca kho, bhikkhave^eb^ti ettha pana yassa  pakatisuddhiyā vā seyyathāpi āyasmato mahākassapassa bhaddāya ca  kāpilāniyā, uddesaparipucchādīhi vā kāraṇehi āsavā nuppajjanti,  so ca jānāti ``na kho me āsavā maggena samugghātaṃ gatā, handa  nesaṃ samugghātāya paṭipajjāmī''ti. tato maggabhāvanāya sabbe  samugghāteti. tassa te āsavā anuppannā na uppajjantīti vuccanti.  yassa pana kārakasseva sato satisammosena sahasā āsavā  uppajjanti, tato saṃvegamāpajjitvā yoniso padahanto te āsave  samucchindati, tassa uppannā pahīyantīti vuccanti  maṇḍalārāmavāsīmahātissabhūtattherassa viya. so kira tasmiṃyeva  vihāre uddesaṃ gaṇhāti, athassa gāme piṇḍāya carato visabhāgārammaṇe  kileso uppajji, so taṃ vipassanāya vikkhambhetvā vihāraṃ agamāsi.  tassa supinantepi taṃ ārammaṇaṃ na upaṭṭhāsi. so ``ayaṃ  kileso vaḍḍhitvā apāyasaṃvattaniko hotī''ti saṃvegaṃ janetvā  ācariyaṃ āpucchitvā vihārā nikkhamma mahāsaṅgharakkhitattherassa  santike ^a^M1.0069^ea^ rāgapaṭipakkhaṃ asubhakammaṭṭhānaṃ gahetvā gumbantaraṃ pavisitvā  paṃsukūlacīvaraṃ santharitvā nisajja anāgāmimaggena  pañcakāmaguṇikarāgaṃ chinditvā uṭṭhāya ācariyaṃ vanditvā punadivase  uddesamaggaṃ pāpuṇi. ye pana vattamānuppannā, tesaṃ paṭipattiyā pahānaṃ  nāma natthi. <br/><br/>[03] 16^b^.^eb^ idāni ``uppannā ca āsavā pahīyantī''ti  idameva padaṃ gahetvā ye te āsavā pahīyanti, tesaṃ nānappakārato  aññampi pahānakāraṇaṃ āvikātuṃ desanaṃ vitthārento ^b^atthi,  bhikkhave, āsavā dassanā pahātabbā^eb^tiādimāha yathā taṃ  desanāpabhedakusalo dhammarājā. tattha ^b^dassanā pahātabbā^eb^ti  dassanena pahātabbā. esa nayo sabbattha. 


volume: 29
item: 15
title:
  khīṇāsavavāratatiyādinayavaṇṇanā^tathāgatavārasattamanayavaṇṇanā^sabbāsavasuttavaṇṇanā^^dassanāpahātabbāasavavaṇṇanā

content:
  [03] 17^b^.^eb^ idāni ^a^P1.0067^ea^ tāni padāni  anupubbato byākātukāmo ``katame ca, bhikkhave, āsavā dassanā  pahātabbā''ti pucchaṃ katvā mūlapariyāyavaṇṇanāyaṃ vuttanayeneva ``idha,  bhikkhave, assutavā puthujjano''ti puggalādhiṭṭhānaṃ desanaṃ ārabhi.  tattha ^b^manasikaraṇīye dhamme nappajānātī^eb^ti āvajjitabbe  samannāharitabbe dhamme na pajānāti. ^b^amanasikaraṇīye^eb^ti  tabbiparīte. esa nayo sesapadesupi. yasmā pana ime dhammā  manasikaraṇīyā, ime amanasikaraṇīyāti ^a^V1.0073^ea^ dhammato niyamo natthi,  ākārato pana atthi. yenā ākārena manasikariyamānā  akusaluppattipadaṭṭhānā honti, tenākārena na manasikātabbā. yena  kusaluppattipadaṭṭhānā honti, tenākārena manasikātabbā. tasmā  ``ya'ssa, bhikkhave, dhamme manasikaroto anuppanno vā  kāmāsavo''tiādimāha.<br/><br/>[03] tattha ^b^ya'ssā^eb^ti ye assa assutavato puthujjanassa.  ^b^manasikaroto^eb^ti āvajjayato samannāharantassa. ^b^anuppanno  vā kāmāsavo^eb^ti ettha samuccayattho vāsaddo, na vikappattho.  tasmā yathā ``yāvatā, bhikkhave, sattā apadā vā dvipadā  vā...pe0... tathāgato tesaṃ ^a^M1.0070^ea^ aggamakkhāyatī''ti (itivu0 90) vutte  apadā ca dvipadā cāti attho, yathā ca ``bhūtānaṃ vā sattānaṃ  ṭhitiyā sambhavesīnaṃ vā anuggahāyā''ti (ma0 ni0 1.402) vutte  bhūtānañca sambhavesīnañcāti attho, yathā ca ``aggito vā udakato  vā mithubhedato vā''ti (udā0 76) vutte aggito ca udakato ca  mithubhedato cāti attho, evamidhāpi anuppanno ca kāmāsavo  uppajjati, uppanno ca kāmāsavo pavaḍḍhatīti attho daṭṭhabbo. evaṃ  sesesu.<br/><br/>[03] ettha ca ^b^kāmāsavo^eb^ti pañcakāmaguṇiko rāgo.  ^b^bhavāsavo^eb^ti rupārūpabhave chandarāgo, jhānanikanti ca  sassatucchedadiṭṭhisahagatā. evaṃ diṭṭhāsavopi bhavāsave eva samodhānaṃ  gacchati. ^b^avijjāsavo^eb^ti catūsu saccesu aññāṇaṃ. tattha  kāmaguṇe assādato manasikaroto anuppanno ca kāmāsavo uppajjati,  uppanno ca pavaḍḍhati. mahaggatadhamme assādato manasikaroto  anuppanno ca bhavāsavo uppajjati, uppanno ca pavaḍḍhati. tīsu  bhūmīsu dhamme catuvipallāsapadaṭṭhānabhāvena manasikaroto anuppanno ca  avijjāsavo uppajjati, uppanno ca pavaḍḍhatīti veditabbo.  vuttanayapaccanīkato sukkapakkho vitthāretabbo.<br/><br/>[03] kasmā ^a^P1.0068^ea^ pana tayo eva āsavā idha vuttāti.  vimokkhapaṭipakkhato. appaṇihitavimokkhapaṭipakkho hi  kāmāsavo,. animittasuññatavimokkhapaṭipakkhā itare. tasmā ime  tayo āsave uppādentā tiṇṇaṃ vimokkhānaṃ abhāgino honti,  anuppādentā bhāginoti etamatthaṃ dassentena tayo eva vuttāti  veditabbā. diṭṭhāsavopi vā ettha vutto yevāti vaṇṇitametaṃ.<br/><br/>[03] ^b^tassa^eb^ ^a^V1.0074^ea^ ^b^amanasikaraṇīyānaṃ dhammānaṃ manasikārā^eb^ti  manasikārahetu, yasmā te dhamme manasi karoti, tasmāti vuttaṃ hoti.  esa nayo dutiyapadepi. ``anuppannā ceva āsavā uppajjanti,  uppannā ca āsavā pavaḍḍhantī''ti heṭṭhā vuttāasavānaṃyeva abhedato  nigamanametaṃ. <br/><br/>[03] 18^b^.^eb^ ettāvatā yo ayaṃ puggalādhiṭṭhānāya desanāya  dassanā pahātabbe āsave niddisituṃ assutavā puthujjano vutto, so  yasmā ``ayoniso, bhikkhave, manasikaroto anuppannā ceva āsavā  uppajjantī''ti evaṃ sāmaññato vuttānaṃ ayoniso manasikārapaccayānaṃ  kāmāsavādīnampi ^a^M1.0071^ea^ adhiṭṭhānaṃ, tasmā tepi āsave teneva puggalena  dassetvā idāni dassanā pahātabbe āsave dassento ^b^so evaṃ  ayoniso manasi karoti, ahosiṃ nu kho aha^eb^ntiādimāha.  vicikicchāsīsena cettha diṭṭhāsavampi dassetuṃ imaṃ desanaṃ ārabhi.<br/><br/>[03] tassattho, yassa te iminā vuttanayena āsavā uppajjanti, so  puthujjano, yo cāyaṃ ``assutavā''tiādinā nayena vutto, so  puthujjano evaṃ ayoniso anupāyena uppathena manasi karoti. kathaṃ?  ahosiṃ nu kho...pe0...so kuhiṃ gāmī bhavissatīti. kiṃ vuttaṃ  hoti, so evaṃ ayoniso manasi karoti, yathāssa ``ahaṃ ahosiṃ  nu kho''tiādinā nayena vuttā soḷasavidhāpi vicikicchā  uppajjatīti.<br/><br/>[03] tattha ^b^ahosiṃ nu kho nanu kho^eb^ti sassatākārañca  adhiccasamuppattiākārañca nissāya atīte attano vijjamānataṃ  avijjamānatañca kaṅkhati. kiṃ kāraṇanti na vattabbaṃ. ummattako  viya hi bālaputhujjano yathā vā tathā vā pavattati. apica  ayoniso manasikāroyevettha kāraṇaṃ. evaṃ ayoniso  manasikārassa pana kiṃ kāraṇanti. sveva puthujjanabhāvo ariyānaṃ  adassanādīni vā. nanu ca puthujjanopi yoniso manasi karotīti.  ko vā evamāha na manasi karotīti. na pana tattha  puthujjanabhāvo kāraṇaṃ ^a^P1.0069^ea^,  saddhammassavanakalyāṇamittādīni tattha kāraṇāni. na hi  macchamaṃsādīni attano attano pakatiyā sugandhāni,  abhisaṅkhārapaccayā pana sugandhānipi honti.<br/><br/>[03] ^b^kiṃ^eb^ ^a^V1.0075^ea^ ^b^nu kho ahosi^eb^nti jātiliṅgūpapattiyo nissāya  khattiyo nu kho ahosiṃ, brāhmaṇavessasuddagahaṭṭhapabbajitadevamanussānaṃ  aññataroti kaṅkhati.<br/><br/>[03] ^b^kathaṃ nu kho^eb^ti saṇṭhānākāraṃ nissāya dīgho nu kho  ahosiṃ, rassaodātakaṇhappamāṇikāppamāṇikādīnaṃ aññataroti  kaṅkhati. keci pana issaranimmānādiṃ nissāya kena nu kho  kāraṇena ahosinti hetuto kaṅkhatīti vadanti.<br/><br/>[03] ^b^kiṃ hutvā kiṃ ahosi^eb^nti jātiādīni nissāya  khattiyo hutvā nu kho brāhmaṇo ahosiṃ...pe0... devo hutvā  manussoti attano paramparaṃ kaṅkhati. sabbattheva pana  ^b^addhāna^eb^nti kālādhivacanametaṃ.<br/><br/>[03] ^b^bhavissāmi^eb^ ^a^M1.0072^ea^ ^b^nu kho nanu kho^eb^ti sassatākārañca  ucchedākārañca nissāya anāgate attano vijjamānataṃ avijjamānatañca  kaṅkhati. sesamettha vuttanayameva.<br/><br/>[03] ^b^etarahi vā paccuppannamaddhāna^eb^nti idāni vā paṭisandhiṃ  ādiṃ katvā cutipariyantaṃ sabbampi vattamānakālaṃ gahetvā.  ^b^ajjhattaṃ kathaṃkathī hotī^eb^ti attano khandhesu vicikiccho hoti.  ^b^ahaṃ nu khosmī^eb^ti attano atthibhāvaṃ kaṅkhati. yuttaṃ  panetanti? yuttaṃ ayuttanti kā ettha cintā. apicettha idaṃ  vatthumpi udāharanti. cūḷamātāya kira putto muṇḍo, mahāmātāya  putto amuṇḍo, taṃ puttaṃ muṇḍesuṃ. so uṭṭhāya ahaṃ nu kho cūḷamātāya  puttoti cintesi. evaṃ ahaṃ nu khosmīti kaṅkhā hoti.<br/><br/>[03] ^b^no nu khosmī^eb^ti attano natthibhāvaṃ kaṅkhati. tatrāpi  idaṃ vatthu -- eko kira macche gaṇhanto udake ciraṭṭhānena sītibhūtaṃ  attano ūruṃ macchoti cintetvā pahari. aparo susānapasse khettaṃ  rakkhanto bhīto saṅkuṭito sayi. so paṭibujjhitvā attano  jaṇṇukāni dve yakkhāti cintetvā pahari. evaṃ no nu khosmīti  kaṅkhati.<br/><br/>[03] ^b^kiṃ nu khosmī^eb^ti khattiyova samāno attano  khattiyabhāvaṃ kaṅkhati. esa nayo sesesu. devo ^a^V1.0076^ea^ pana samāno  devabhāvaṃ ajānanto nāma natthi. sopi pana ``ahaṃ rūpī nu kho  arūpī nu kho''tiādinā nayena kaṅkhati. khattiyādayo kasmā na  jānantīti ce. apaccakkhā tesaṃ tattha tattha kule ^a^P1.0070^ea^  uppatti. gahaṭṭhāpi ca potthalikādayo pabbajitasaññino.  pabbajitāpi ``kuppaṃ nu kho me kamma''ntiādinā nayena  gahaṭṭhasaññino. manussāpi ca rājāno viya attani devasaññino  honti.<br/><br/>[03] ^b^kathaṃ nu khosmī^eb^ti vuttanayameva. kevalañcettha abbhantare  jīvo nāma atthīti gahetvā tassa saṇṭhānākāraṃ nissāya dīgho nu  khosmi, rassacaturaṃsachaḷaṃsāṭṭhaṃsasoḷasaṃsādīnaṃ aññatarappakāroti  kaṅkhanto kathaṃ nu khosmīti kaṅkhatīti veditabbo. sarīrasaṇṭhānaṃ  pana paccuppannaṃ ajānanto nāma natthi.<br/><br/>[03] ^b^kuto^eb^ ^a^M1.0073^ea^ ^b^āgato, so kuhiṃ gāmī bhavissatī^eb^ti attabhāvassa  āgatigatiṭṭhānaṃ kaṅkhati. <br/><br/>[03] 19^b^.^eb^ evaṃ soḷasappabhedaṃ vicikicchaṃ dassetvā idāni  yaṃ iminā vicikicchāsīsena diṭṭhāsavaṃ dassetuṃ ayaṃ desanā āraddhā.  taṃ dassento ^b^tassa evaṃ ayoniso manasikaroto channaṃ  diṭṭhīna^eb^ntiādimāha. tattha tassa puggalassa yathā ayaṃ  vicikicchā uppajjati, evaṃ ayoniso manasikaroto tasseva  savicikicchassa ayoniso manasikārassa thāmagatattā channaṃ diṭṭhīnaṃ  aññatarā diṭṭhi uppajjatīti vuttaṃ hoti. tattha sabbapadesu vāsaddo  vikappattho, evaṃ vā evaṃ vā diṭṭhi uppajjatīti vuttaṃ hoti.  ^b^atthi me attā^eb^ti cettha sassatadiṭṭhi sabbakālesu attano  atthitaṃ gaṇhāti. ^b^saccato thetato^eb^ti bhūtato ca thirato ca,  ``idaṃ sacca''nti bhūtato suṭṭhu daḷhabhāvenāti vuttaṃ hoti. ^b^natthi  me attā^eb^ti ayaṃ pana ucchedadiṭṭhi, sato sattassa tattha tattha  vibhavaggahaṇato. atha vā purimāpi tīsu kālesu atthīti gahaṇato  sassatadiṭṭhi, paccuppannameva atthīti gaṇhanto ucchedadiṭṭhi.  pacchimāpi atītānāgatesu natthīti gahaṇato bhasmantāhutiyoti  gahitadiṭṭhikānaṃ viya, ucchedadiṭṭhi. atīte eva natthīti gaṇhanto  adhiccasamuppattikasseva sassatadiṭṭhi.<br/><br/>[03] ^b^attanāva attānaṃ sañjānāmī^eb^ti saññākkhandhasīsena khandhe  attāti gahetvā saññāya avasesakkhandhe ^a^V1.0077^ea^ sañjānato iminā attanā imaṃ  attānaṃ sañjānāmīti hoti. ^b^attanāva anattāna^eb^nti  saññākkhandhaṃyeva attāti gahetvā, itare cattāropi anattāti gahetvā  saññāya tesaṃ jānato evaṃ hoti ^a^P1.0071^ea^. ^b^anattanāva  attāna^eb^nti saññākkhandhaṃ anattāti. itare cattāro attāti gahetvā  saññāya tesaṃ jānato evaṃ hoti, sabbāpi sassatucchedadiṭṭhiyova.<br/><br/>[03] ^b^vado vedeyyo^eb^tiādayo pana sassatadiṭṭhiyā eva  abhinivesākārā. tattha vadatīti ^b^vado,^eb^ vacīkammassa  kārakoti vuttaṃ hoti. vedayatīti ^b^vedeyyo,^eb^ jānāti anubhavati  cāti vuttaṃ hoti. kiṃ vedetīti, tatra tatra kalyāṇapāpakānaṃ kammānaṃ  vipākaṃ ^a^M1.0074^ea^ paṭisaṃvedeti. ^b^tatra tatrā^eb^ti tesu tesu  yonigatiṭṭhitinivāsanikāyesu ārammaṇesu vā. ^b^nicco^eb^ti  uppādavayarahito. ^b^dhuvo^eb^ti thiro sārabhūto. ^b^sassato^eb^ti  sabbakāliko. ^b^avipariṇāmadhammo^eb^ti attano pakatibhāvaṃ  avijahanadhammo, kakaṇṭako viya nānappakārataṃ nāpajjati.  ^b^sassatisama^eb^nti candasūriyasamuddamahāpathavīpabbatā lokavohārena  sassatiyoti vuccanti. sassatīhi samaṃ ^b^sassatisamaṃ^eb^. yāva  sassatiyo tiṭṭhanti, tāva tatheva ṭhassatīti gaṇhato evaṃdiṭṭhi hoti.<br/><br/>[03] ^b^idaṃ vuccati, bhikkhave, diṭṭhigata^eb^ntiādīsu.  ^b^ida^eb^nti idāni vattabbassa paccakkhanidassanaṃ.  diṭṭhigatasambandhena ca idanti vuttaṃ, na diṭṭhisambandhena. ettha ca  diṭṭhiyeva ^b^diṭṭhigataṃ,^eb^ gūthagataṃ viya. diṭṭhīsu vā gatamidaṃ dassanaṃ  dvāsaṭṭhidiṭṭhiantogadhattātipi diṭṭhigataṃ. diṭṭhiyā vā gataṃ diṭṭhigataṃ.  idañhi atthi me attātiādi diṭṭhiyā gamanamattameva, natthettha attā  vā nicco vā kocīti vuttaṃ hoti. sā cāyaṃ diṭṭhi dunniggamanaṭṭhena  ^b^gahanaṃ^eb^. duratikkamaṭṭhena sappaṭibhayaṭṭhena ca ^b^kantāro,^eb^  dubbhikkhakantāravāḷakantārādayo viya. sammādiṭṭhiyā  vinivijjhanaṭṭhena vilomanaṭṭhena vā ^b^visūkaṃ^eb^. kadāci  sassatassa, kadāci ucchedassa gahaṇato virūpaṃ phanditanti  ^b^vipphanditaṃ^eb^. bandhanaṭṭhena ^b^saṃyojanaṃ^eb^. tenāha  ``diṭṭhigahanaṃ...pe0... diṭṭhisaṃyojana''nti. idānissa tameva  bandhanatthaṃ dassento ^b^diṭṭhisaṃyojanasaṃyutto^eb^tiādimāha. tassāyaṃ  saṅkhepattho. iminā diṭṭhisaṃyojanena saṃyutto puthujjano etehi  jātiādīhi na parimuccatīti. kiṃ vā bahunā, sakalavaṭṭadukkhatopi  na muccatīti. <br/><br/>[03] 20^b^.^eb^ evaṃ ^a^V1.0078^ea^ ^a^P1.0072^ea^ chappabhedaṃ diṭṭhāsavaṃ  dassetvā yasmā sīlabbataparāmāso kāmāsavādivacaneneva dassito  hoti. kāmasukhatthañhi bhavasukhabhavavisuddhiatthañca avijjāya  abhibhūtā ito bahiddhā samaṇabrāhmaṇā sīlabbatāni parāmasanti, tasmā  taṃ adassetvā diṭṭhiggahaṇena vā tassa gahitattāpi taṃ adassetvāva  idāni yo puggalo dassanā pahātabbe āsave pajahati, taṃ dassetvā  tesaṃ āsavānaṃ pahānaṃ dassetuṃ ^a^M1.0075^ea^ pubbe vā ayoniso manasikaroto  puthujjanassa tesaṃ uppattiṃ dassetvā idāni tabbiparītassa pahānaṃ  dassetuṃ ^b^sutavā ca kho, bhikkhave^eb^tiādimāha.<br/><br/>[03] tassattho, yāva ``so idaṃ dukkha''nti āgacchati, tāva heṭṭhā  vuttanayena ca vuttapaccanīkato ca veditabbo. paccanīkato ca  sabbākārena ariyadhammassa akovidāvinītapaccanīkato ayaṃ ``sutavā  ariyasāvako ariyadhammassa kovido ariyadhamme suvinīto''ti  veditabbo. apica kho sikhāpattavipassanato pabhuti yāva gotrabhu,  tāva tadanurūpena atthena ayaṃ ariyasāvakoti veditabbo. <br/><br/>[03] 21^b^.^eb^ ``so idaṃ dukkhanti yoniso manasi  karotī''tiādīsu pana ayaṃ atthavibhāvanā, so catusaccakammaṭṭhāniko  ariyasāvako taṇhāvajjā tebhūmakā khandhā ^b^dukkhaṃ,^eb^ taṇhā  ^b^dukkhasamudayo,^eb^ ubhinnaṃ appavatti ^b^nirodho,^eb^  nirodhasampāpako ^b^maggo^eb^ti evaṃ pubbeva ācariyasantike  uggahitacatusaccakammaṭṭhāno aparena samayena vipassanāmaggaṃ samāruḷho  samāno te tebhūmake khandhe ^b^idaṃ dukkhanti yoniso manasi  karoti,^eb^ upāyena pathena samannāharati ceva vipassati ca. ettha hi  yāva sotāpattimaggo, tāva manasikārasīseneva vipassanā vuttā.  yā panāyaṃ tasseva dukkhassa samuṭṭhāpikā pabhāvikā taṇhā, ^b^ayaṃ  samudayoti yoniso manasi karoti^eb^. yasmā pana dukkhañca  samudayo ca idaṃ ṭhānaṃ patvā nirujjhanti nappavattanti, tasmā yadidaṃ  ^b^nibbānaṃ^eb^ nāma, ^b^ayaṃ dukkhanirodhoti yoniso manasi  karoti^eb^. nirodhasampāpakaṃ aṭṭhaṅgikaṃ maggaṃ ^b^ayaṃ  dukkhanirodhagāminī paṭipadāti yoniso manasi karoti,^eb^ upāyena  pathena samannāharati ceva vipassati ca.<br/><br/>[03] tatrāyaṃ ^a^P1.0073^ea^ upāyo, abhiniveso nāma vaṭṭe  hoti, vivaṭṭe natthi. tasmā ``ayaṃ atthi imasmiṃ ^a^V1.0079^ea^ kāye  pathavīdhātu, āpodhātū''tiādinā nayena sakasantatiyaṃ cattāri bhūtāni  tadanusārena upādārūpāni ca pariggahetvā ayaṃ rūpakkhandhoti  vavatthapeti. taṃ vavatthāpayato uppanne tadārammaṇe cittacetasike dhamme  ime cattāro arūpakkhandhāti vavatthapeti. tato ime pañcakkhandhā  dukkhanti vavatthapeti. te pana saṅkhepato ^a^M1.0076^ea^ nāmañca rūpañcāti dve  bhāgāyeva honti. idañca nāmarūpaṃ sahetu sappaccayaṃ uppajjati.  tassa ayaṃ hetu ayaṃ paccayoti avijjābhavataṇhākammāhārādike  hetupaccaye vavatthapeti. tato tesaṃ paccayānañca paccayuppannadhammānañca  yāthāvasarasalakkhaṇaṃ vavatthapetvā ime dhammā ahutvā hontīti  aniccalakkhaṇaṃ āropeti, udayabbayapīḷitattā dukkhāti  dukkhalakkhaṇaṃ āropeti. avasavattanato anattāti anattalakkhaṇaṃ  āropeti. evaṃ tīṇi lakkhaṇāni āropetvā paṭipāṭiyā vipassanaṃ  pavattento sotāpattimaggaṃ pāpuṇāti.<br/><br/>[03] tasmiṃ khaṇe cattāri saccāni ekapaṭivedheneva paṭivijjhati,  ekābhisamayena abhisameti. dukkhaṃ pariññāpaṭivedhena paṭivijjhati,  samudayaṃ pahānapaṭivedhena, nirodhaṃ sacchikiriyāpaṭivedhena, maggaṃ  bhāvanāpaṭivedhena. dukkhañca pariññābhisamayena abhisameti...pe0...  maggaṃ bhāvanābhisamayena abhisameti, no ca kho aññamaññena ñāṇena.  ekañāṇeneva hi esa nirodhaṃ ārammaṇato, sesāni kiccato  paṭivijjhati ceva abhisameti ca. na hissa tasmiṃ samaye evaṃ  hoti -- ``ahaṃ dukkhaṃ parijānāmī''ti vā...pe0... ``maggaṃ  bhāvemī''ti vā. apica khvassa ārammaṇaṃ katvā paṭivedhavasena  nirodhaṃ sacchikaroto evaṃ taṃ ñāṇaṃ dukkhapariññākiccampi  samudayapahānakiccampi maggabhāvanākiccampi karotiyeva. tassevaṃ  upāyena yoniso manasikaroto tīṇi saṃyojanāni pahīyanti,  vīsativatthukā sakkāyadiṭṭhi, aṭṭhavatthukā vicikicchā, ``sīlena  suddhi vatena suddhī''ti sīlabbatānaṃ parāmasanato sīlabbataparāmāsoti.  tattha catūsu āsavesu sakkāyadiṭṭhisīlabbataparāmāsā diṭṭhāsavena  saṅgahitattā āsavā ceva saṃyojanā ca. vicikicchā saṃyojanameva,  na āsavo ^a^P1.0074^ea^. ``dassanā pahātabbā āsavā''ti  ettha pariyāpannattā pana āsavāti.<br/><br/>[03] ``ime vuccanti...pe0... pahātabbā''ti ime sakkāyadiṭṭhiādayo  dassanā pahātabbā nāma ^a^V1.0080^ea^ āsavāti dassento āha. atha vā yā ayaṃ  channaṃ diṭṭhīnaṃ aññatarā diṭṭhi uppajjatīti evaṃ sarūpeneva sakkāyadiṭṭhi  vibhattā. taṃ sandhāyāha ``ime vuccanti, bhikkhave''ti. sā ca  yasmā sahajātapahānekaṭṭhehi saddhiṃ pahīyati. diṭṭhāsave hi pahīyamāne  taṃsahajāto catūsu diṭṭhisampayuttacittesu kāmāsavopi avijjāsavopi  pahīyati ^a^M1.0077^ea^. pahānekaṭṭho pana catūsu diṭṭhivippayuttesu  nāgasupaṇṇādisamiddhipatthanāvasena uppajjamāno bhavāsavo. teneva  sampayutto avijjāsavopi, dvīsu domanassacittesu  pāṇātipātādinibbattako avijjāsavopi, tathā  vicikicchācittasampayutto avijjāsavopīti evaṃ sabbathāpi avasesā  tayopi āsavā pahīyanti. tasmā bahuvacananiddeso katoti evamettha  attho veditabbo. esa porāṇānaṃ adhippāyo.<br/><br/>[03] ^b^dassanā pahātabbā^eb^ti ^b^dassanaṃ^eb^ nāma sotāpattimaggo,  tena pahātabbāti attho. kasmā sotāpattimaggo dassanaṃ? paṭhamaṃ  nibbānadassanato. nanu gotrabhu paṭhamataraṃ passatīti? no na  passati. disvā kattabbakiccaṃ pana na karoti saṃyojanānaṃ  appahānato. tasmā passatīti na vattabbo. yattha katthaci rājānaṃ  disvāpi paṇṇākāraṃ datvā kiccanipphattiyā adiṭṭhattā ``ajjāpi  rājānaṃ na passāmī''ti vadanto gāmavāsī puriso cettha nidassanaṃ. <br/><br/>[06] dassanāpahātabbāasavavaṇṇanā niṭṭhitā. 


