# pali

volume: 100
item: 17
title:
  vanavacchattheragāthāvaṇṇanā^sivakasāmaṇeragāthāvaṇṇanā^kuṇḍadhānattheragāthāvaṇṇanā^belaṭṭhasīsattheragāthāvaṇṇanā^

content:
  [03] ^b^yathāpi^eb^ ^a^P1.0071^ea^ ^b^bhaddo ājañño^eb^ti  āyasmato belaṭṭhasīsattherassa gāthā. kā uppatti? so kira  padumuttarassa bhagavato kāle kulagehe nibbatto bhagavantaṃ upasaṅkamitvā  dhammaṃ sutvā paṭiladdhasaddho pabbajitvā samaṇadhammaṃ karonto  upanissayasampattiyā abhāvena visesaṃ nibbattetuṃ nāsakkhi.  vivaṭṭūpanissayaṃ pana bahuṃ kusalaṃ upacinitvā devamanussesu saṃsaranto  ito ekatiṃse kappe vessabhuṃ bhagavantaṃ passitvā pasannacitto  mātuluṅgaphalaṃ adāsi. so tena puññakammena devesu nibbattitvā  aparāparaṃ puññāni katvā sugatito sugatiṃ upagacchanto imasmiṃ  buddhuppāde sāvatthiyaṃ brāhmaṇakule nibbatto bhagavato abhisambodhiyā  puretarameva uruvelakassapassa ^a^V1.0069^ea^ santike tāpasapabbajjaṃ pabbajitvā aggiṃ  paricaranto uruvelakassapadamane ^b^ādittapariyāyadesanāya^eb^ (mahāva0  54; saṃ0 ni0  4.28) purāṇajaṭilasahassena saddhiṃ arahattaṃ  pāpuṇi. tena vuttaṃ ^b^apadāne^eb^ (apa0 thera 2.51.68-73) -- <br/><br/>[21] ``kaṇikāraṃva jotantaṃ, puṇṇamāyeva candimaṃ. <br/><br/>[22] jalantaṃ dīparukkhaṃva, addasaṃ lokanāyakaṃ.. <br/><br/>[21] ``mātuluṅgaphalaṃ gayha, adāsiṃ satthuno ahaṃ. <br/><br/>[22] dakkhiṇeyyassa vīrassa, pasanno sehi pāṇibhi.. <br/><br/>[21] ``ekatiṃse ito kappe, yaṃ phalaṃ adadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] evaṃ ^a^M1.0084^ea^ adhigatārahatto āyasmato dhammabhaṇḍāgārikassa upajjhāyo  ayaṃ thero ekadivasaṃ phalasamāpattito uṭṭhāya taṃ santaṃ paṇītaṃ  nirāmisaṃ sukhaṃ attano pubbayogañca paccavekkhitvā pītivegavasena  ^b^``yathāpi bhaddo ājañño''^eb^ti gāthaṃ abhāsi. <br/><br/>[03] 16^b^.^eb^ tattha ^b^yathāpī^eb^ti opammapaṭipādanatthe  nipāto. ^b^bhaddo^eb^ti sundaro thāmabalasamatthajavaparakkamādisampanno.  ^b^ājañño^eb^ti ājānīyo jātimā kāraṇākāraṇānaṃ ājānanako.  so tividho usabhājañño assājañño hatthājaññoti. tesu  usabhājañño idhādhippeto. so ca kho chekakasanakicce niyutto,  tenāha ^b^``naṅgalāvattanī''^eb^ti. naṅgalassa phālassa āvattanako,  naṅgalaṃ ito cito ca āvattetvā khette kasanakoti attho. naṅgalaṃ  vā āvattayati etthāti naṅgalāvattaṃ ^a^P1.0072^ea^, khette  naṅgalapatho, tasmiṃ naṅgalāvattani. gāthāsukhatthañhettha ``vattanī''ti  dīghaṃ katvā vuttaṃ. ^b^sikhī^eb^ti matthake avaṭṭhānato  sikhāsadisatāya sikhā, siṅgaṃ. tadassa atthīti sikhī. apare  pana ``kakudhaṃ idha `sikhā'ti adhippeta''nti vadanti, ubhayathāpi  padhānaṅgakittanametaṃ ``sikhī''ti. ^b^appakasirenā^eb^ti  appakilamathena. ^b^rattindivā^eb^ti rattiyo divā ca, evaṃ mamaṃ  appakasirena gacchantīti yojanā. idaṃ vuttaṃ hoti -- yathā ``bhaddo  usabhājānīyo kasane niyutto ghanatiṇamūlādikepi naṅgalapathe taṃ  agaṇento appakasirena ito cito ca parivattento gacchati, yāva  kasanatiṇānaṃ parissamaṃ dasseti, evaṃ mamaṃ rattindivāpi  appakasireneva gacchanti atikkamantī''ti. tattha kāraṇamāha  ^b^``sukhe laddhe nirāmise''^eb^ti. yasmā  kāmāmisalokāmisavaṭṭāmisehi ^a^V1.0070^ea^ asammissaṃ santaṃ paṇītaṃ  phalasamāpattisukhaṃ laddhaṃ, tasmāti attho. paccatte cetaṃ bhummavacanaṃ  yathā ``vanappagumbe'' (khu0 pā0 6.13; su0 ni0 236) ``tena  vata re vattabbe''ti (kathā0 1) ca. atha vā tato pabhuti  rattindivā appakasirena gacchantīti vicāraṇāya āha -- ``sukhe  laddhe nirāmise''ti, nirāmise sukhe laddhe sati tassa laddhakālato  paṭṭhāyāti attho. <br/><br/>[06] belaṭṭhasīsattheragāthāvaṇṇanā niṭṭhitā. 


volume: 100
item: 18
title:
  sivakasāmaṇeragāthāvaṇṇanā^kuṇḍadhānattheragāthāvaṇṇanā^belaṭṭhasīsattheragāthāvaṇṇanā^dāsakattheragāthāvaṇṇanā^

content:
  [03] ^b^middhī^eb^ ^a^M1.0085^ea^ ^b^yadā^eb^ti āyasmato dāsakattherassa  gāthā. kā  uppatti? so kira ito ekanavute kappe anuppanne tathāgate ajitassa  nāma paccekabuddhassa gandhamādanato manussapathaṃ otaritvā aññatarasmiṃ  gāme piṇḍāya carantassa manoramāni ambaphalāni adāsi. so tena  puññakammena devamanussesu saṃsaranto kassapassa bhagavato kāle sāsane  pabbajitvā vivaṭṭūpanissayaṃ bahuṃ puññaṃ akāsi. evaṃ  kusalakammappasuto hutvā sugatito ^a^P1.0073^ea^ sugatiṃ  upagacchanto imasmiṃ buddhuppāde sāvatthiyaṃ kulagehe nibbatti.  ^b^dāsako^eb^tissa nāmaṃ ahosi. so anāthapiṇḍikena gahapatinā  vihārapaṭijagganakamme ṭhapito sakkaccaṃ vihāraṃ paṭijagganto abhiṇhaṃ  buddhadassanena dhammassavanena ca paṭiladdhasaddho pabbaji. keci pana  bhaṇanti -- ``ayaṃ kassapassa bhagavato kāle kulagehe nibbattitvā  vayappatto aññataraṃ khīṇāsavattheraṃ upaṭṭhahanto kiñci kammaṃ  kārāpetukāmo theraṃ āṇāpesi. so tena kammena amhākaṃ bhagavato  kāle sāvatthiyaṃ anāthapiṇḍikassa dāsiyā kucchimhi nibbatto  vayappatto seṭṭhinā vihārapaṭijaggane ṭhapito vuttanayeneva paṭiladdhasaddho  ahosi. mahāseṭṭhi tassa sīlācāraṃ ajjhāsayañca ñatvā bhujissaṃ  katvā `yathāsukhaṃ pabbajā'ti āha. taṃ bhikkhū pabbājesu''nti.  so pabbajitakālato paṭṭhāya kusīto hīnavīriyo hutvā na kiñci  vattapaṭivattaṃ karoti, kuto samaṇadhammaṃ, kevalaṃ yāvadatthaṃ bhuñjitvā  niddābahulo viharati. dhammassavanakālepi ekaṃ koṇaṃ pavisitvā  parisapariyante nisinno ghurughurupassāsī niddāyateva. athassa bhagavā  pubbūpanissayaṃ oloketvā saṃvegajananatthaṃ ^b^``middhī yadā hoti  mahagghaso cā''^eb^ti gāthaṃ abhāsi. <br/><br/>[03] 17^b^.^eb^ tattha ^b^middhī^eb^ti thinamiddhābhibhūto, yañhi  middhaṃ abhibhavati, taṃ thinampi abhibhavateva. ^b^yadā^eb^ti yasmiṃ  kāle. ^b^mahagghaso^eb^ti mahābhojano,  āharahatthakālaṃsāṭakatatthavaṭṭakakākamāsakabhuttavamitakānaṃ ^a^V1.0071^ea^ aññataro  viya. ^b^niddāyitā^eb^ti supanasīlo. ^b^samparivattasāyī^eb^ti  samparivattakaṃ samparivattakaṃ nipajjitvā ubhayenapi seyyasukhaṃ passasukhaṃ  middhasukhaṃ ^a^M1.0086^ea^ anuyuttoti dasseti. ^b^nivāpapuṭṭho^eb^ti kuṇḍakādinā  sūkarabhattena puṭṭho bharito. gharasūkaro hi bālakālato paṭṭhāya  posiyamāno thūlasarīrakāle gehā bahi nikkhamituṃ alabhanto  heṭṭhāmañcādīsu ^a^P1.0074^ea^ samparivattetvā samparivattetvā  sayateva. idaṃ vuttaṃ hoti -- yadā puriso middhī ca hoti  mahagghaso ca nivāpapuṭṭho mahāvarāho viya aññena iriyāpathena yāpetuṃ  asakkonto niddāyanasīlo samparivattasāyī, tadā so ``aniccaṃ  dukkhaṃ anattā''ti tīṇi lakkhaṇāni manasikātuṃ na sakkoti. tesaṃ  amanasikārā mandapañño punappunaṃ gabbhaṃ upeti, gabbhāvāsato na  parimuccatevāti. taṃ sutvā dāsakatthero saṃvegajāto vipassanaṃ  paṭṭhapetvā nacirasseva arahattaṃ sacchākāsi. tena vuttaṃ ^b^apadāne^eb^  (apa0 thera 2.51.74, 80-84) -- <br/><br/>[21] ``ajito nāma sambuddho, himavante vasī tadā. <br/><br/>[22] caraṇena ca sampanno, samādhikusalo muni.. <br/><br/>[21] ``suvaṇṇavaṇṇe sambuddhe, āhutīnaṃ paṭiggahe. <br/><br/>[22] rathiyaṃ paṭipajjante, ambaphalamadāsahaṃ.. <br/><br/>[21] ``ekanavute ito kappe, yaṃ phalaṃ adadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā thero imāya gāthāya maṃ bhagavā ovadi,  ``ayaṃ gāthā mayhaṃ aṅkusabhūtā''ti tameva gāthaṃ paccudāhāsi. tayidaṃ  therassa parivattāhāranayena aññābyākaraṇaṃ jātaṃ. <br/><br/>[06] dāsakattheragāthāvaṇṇanā niṭṭhitā. 


volume: 100
item: 19
title:
  kuṇḍadhānattheragāthāvaṇṇanā^belaṭṭhasīsattheragāthāvaṇṇanā^dāsakattheragāthāvaṇṇanā^siṅgālapituttheragāthāvaṇṇanā^

content:
  [03] ^b^ahu buddhassa dāyādo^eb^ti siṅgālakapituttherassa gāthā.  kā uppatti? so kira ito catunavute kappe sataraṃsiṃ nāma  paccekasambuddhaṃ piṇḍāya carantaṃ disvā pasannamānaso vanditvā attano  hatthagataṃ tālaphalaṃ adāsi. tena puññakammena devaloke nibbatto  aparāparaṃ ^a^M1.0087^ea^ puññāni katvā ^a^V1.0072^ea^ sugatīsuyeva saṃsaranto  kassapassa bhagavato  kāle manussayoniyaṃ nibbatto sāsane paṭiladdhasaddho hutvā pabbajitvā  aṭṭhikasaññaṃ bhāvesi. puna imasmiṃ buddhuppāde sāvatthiyaṃ kulagehe  nibbattitvā vayappatto dārapariggahaṃ katvā ekaṃ puttaṃ labhitvā tassa  ``siṅgālako''ti nāmaṃ akāsi. tena ^a^P1.0075^ea^ naṃ  ^b^siṅgālakapitā^eb^ti voharanti. so aparabhāge gharabandhanaṃ pahāya  sāsane pabbaji. tassa bhagavā ajjhāsayaṃ olokento  aṭṭhikasaññākammaṭṭhānaṃ adāsi. so taṃ gahetvā bhaggesu viharati  susumāragire bhesakaḷāvane, athassa tasmiṃ vane adhivatthā devatā  ussāhajananatthaṃ ``bhāvanāphalaṃ nacirasseva hatthagataṃ karissatī''ti  imamatthaṃ aññāpadesena vibhāventī ^b^``ahu buddhassa dāyādo''^eb^ti  gāthaṃ abhāsi. <br/><br/>[03] 18^b^.^eb^ tattha ^b^ahū^eb^ti hoti, vattamānatthe hi idaṃ  atītakālavacanaṃ. ^b^buddhassā^eb^ti sabbaññubuddhassa.  ^b^dāyādo^eb^ti dhammadāyādo navavidhassa lokuttaradhammadāyassa  attano sammāpaṭipattiyā ādāyako gaṇhanako. atha vā ^b^ahū^eb^ti  ahosi. evaṃnāmassa buddhassa dāyādabhāve koci vibandho idāneva  bhavissatīti adhippāyo. tenāha ^b^``maññehaṃ kāmarāgaṃ so,  khippameva vahissatī''^eb^ti. ^b^bhesakaḷāvane^eb^ti bhesakena nāma  yakkhena labhitattā pariggahitattā, bhesakaḷānaṃ vā kaṭṭhādīnaṃ bahulatāya  ``bhesakaḷāvana''nti laddhanāme araññe. tassa bhikkhuno buddhassa  dāyādabhāve kāraṇaṃ vadanto ^b^``kevalaṃ aṭṭhisaññāya, apharī pathaviṃ  ima''^eb^nti āha. tattha ^b^kevala^eb^nti sakalaṃ anavasesaṃ.  ^b^aṭṭhisaññāyā^eb^ti aṭṭhikabhāvanāya. ^b^apharī^eb^ti ``aṭṭhī''ti  adhimuccanavasena patthari. ^b^pathavi^eb^nti attabhāvapathaviṃ.  attabhāvo hi idha ``pathavī''ti vutto ``ko imaṃ pathaviṃ  viccessatī''tiādīsu viya. ^b^maññeha^eb^nti maññe ahaṃ.  ``maññāha''ntipi pāṭho. ^b^so^eb^ti so bhikkhu.  ^b^khippameva^eb^ nacirasseva kāmarāgaṃ pahissati pajahissatīti maññe.  kasmā? aṭṭhikasaññāya kāmarāgassa ujupaṭipakkhabhāvato. idaṃ  vuttaṃ hoti -- yo ekasmiṃ padese laddhāya atthikasaññāya sakalaṃ  attano sabbesaṃ vā attabhāvaṃ ^a^M1.0088^ea^ ``aṭṭhī''tveva pharitvā ṭhito, so  bhikkhu taṃ aṭṭhikajhānaṃ pādakaṃ katvā vipassanto nacireneva  anāgāmimaggena kāmarāgaṃ ^a^P1.0076^ea^, sabbaṃ vā kāmanaṭṭhena  ``kāmo'', rañjanaṭṭhena ``rāgo''ti ca laddhanāmaṃ taṇhaṃ aggamaggena  pajahissatīti. imaṃ gāthaṃ sutvā so thero ``ayaṃ devatā mayhaṃ  ussāhajananatthaṃ evamāhā''ti appaṭivānavīriyaṃ adhiṭṭhāya vipassanaṃ  vaḍḍhetvā arahattaṃ pāpuṇi. tena vuttaṃ ^b^apadāne^eb^ (apa0 thera  2.51.85-90) -- <br/><br/>[21] ``sataraṃsī nāma bhagavā, sayambhū aparājito. <br/><br/>[22] vivekā uṭṭhahitvāna, gocarāyābhinikkhami.. <br/><br/>[21] ``phalahattho ^a^V1.0073^ea^ ahaṃ disvā, upagacchiṃ narāsabhaṃ. <br/><br/>[22] pasannacitto sumano, tālaphalamadāsahaṃ.. <br/><br/>[21] ``catunnavutito kappe, yaṃ phalaṃ adadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā tāya devatāya vuttavacanaṃ patimānento tameva  gāthaṃ udānavasena abhāsi. tadevassa therassa aññābyākaraṇaṃ  ahosīti. <br/><br/>[06] siṅgālapituttheragāthāvaṇṇanā niṭṭhitā. 


volume: 100
item: 20
title:
  belaṭṭhasīsattheragāthāvaṇṇanā^dāsakattheragāthāvaṇṇanā^siṅgālapituttheragāthāvaṇṇanā^kulattheragāthāvaṇṇanā^

content:
  [01] ^b^udakañhi nayantī^eb^ti āyasmato kulattherassa gāthā.  kā uppatti? ayaṃ kira thero pubbepi vivaṭṭūpanissayaṃ bahuṃ kusalaṃ  upacinitvā adhikārasampanno vipassiṃ bhagavantaṃ ākāse gacchantaṃ  disvā pasannamānaso nāḷikeraphalaṃ dātukāmo aṭṭhāsi. satthā tassa  cittaṃ ñatvā otaritvā paṭiggaṇhi. so ativiya pasannacitto hutvā  teneva saddhāpaṭilābhena satthāraṃ upasaṅkamitvā pabbajjaṃ yāci, satthā  aññataraṃ bhikkhuṃ ^a^M1.0089^ea^ āṇāpesi -- ``imaṃ purisaṃ pabbājehī''ti. so  pabbajitvā laddhūpasampado samaṇadhammaṃ katvā tato cuto chapi  buddhantarāni devamanussesu saṃsaranto imasmiṃ buddhuppāde sāvatthiyaṃ  brāhmaṇakule nibbatti. ^b^kulo^eb^tissa nāmaṃ ahosi. so  vayappatto sāsane laddhappasādo bhagavato santike pabbajitvā  vikkhepabahulatāya visesaṃ nibbattetuṃ nāsakkhi. athekadivasaṃ gāmaṃ  piṇḍāya pavisanto antarāmagge bhūmiṃ khaṇitvā ^a^P1.0077^ea^  udakavāhakaṃ katvā icchiticchitaṭṭhāne udakaṃ nente purise disvā taṃ  sallakkhetvā gāmaṃ paviṭṭho aññataraṃ usukāraṃ usudaṇḍakaṃ usuyante  pakkhipitvā akkhikoṭiyā oloketvā ujuṃ karontaṃ disvā tampi  sallakkhetvā gacchanto purato gantvā araneminābhiādike rathacakkāvayave  tacchante tacchake disvā tampi sallakkhetvā vihāraṃ pavisitvā  katabhattakicco pattacīvaraṃ paṭisāmetvā divāvihāre nisinno attanā  diṭṭhanimittāni upamābhāvena gahetvā attano cittadamane upanento  ``acetanaṃ udakampi manussā icchikicchitaṭṭhānaṃ nayanti tathā  acetanaṃ vaṅkampi saradaṇḍaṃ upāyena namento ujuṃ karonti ^a^V1.0074^ea^, tathā  acetanaṃ kaṭṭhakaḷiṅgarādiṃ tacchakā nemiādivasena vaṅkaṃ ujuñca  karonti. atha kasmā ahaṃ sakacittaṃ ujuṃ na karissāmī''ti  cintetvā vipassanaṃ paṭṭhapetvā ghaṭento vāyamanto nacirasseva arahattaṃ  pāpuṇi. tena vuttaṃ ^b^apadāne^eb^ (apa0 thera 2.51.91-99) -- <br/><br/>[21] ``nagare bandhumatiyā, ārāmiko ahaṃ tadā. <br/><br/>[22] addasaṃ virajaṃ buddhaṃ, gacchantaṃ anilañjase.. <br/><br/>[21] ``nāḷikeraphalaṃ gayha, buddhaseṭṭhassadāsahaṃ. <br/><br/>[22] ākāse ṭhitako santo, paṭiggaṇhi mahāyaso.. <br/><br/>[21] ``vittisañjanano mayhaṃ, diṭṭhadhammasukhāvaho. <br/><br/>[22] phalaṃ buddhassa datvāna, vippasannena cetasā.. <br/><br/>[21] ``adhigacchiṃ tadā pītiṃ, vipulañca sukhuttamaṃ. <br/><br/>[22] uppajjateva ratanaṃ, nibbattassa tahiṃ tahiṃ.. <br/><br/>[21] ``ekanavutito ^a^M1.0090^ea^ kappe, yaṃ phalaṃ adadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``dibbacakkhu visuddhaṃ me, samādhikusalo ahaṃ. <br/><br/>[22] abhiññāpāramippatto, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] evaṃ yāni nimittāni aṅkuse katvā vipassanaṃ vaḍḍhetvā  arahattaṃ pāpuṇi, tehi saddhiṃ attano cittadamanaṃ saṃsanditvā aññaṃ  byākaronto ^b^``udakañhi nayanti nettikā''^eb^ti gāthaṃ abhāsi. <br/><br/>[03] 19^b^.^eb^ tattha ^b^udakaṃ hī^eb^ti ^b^hi^eb^-saddo  nipātamattaṃ. ^b^nayantī^eb^ti pathaviyā taṃ taṃ thalaṭṭhānaṃ khaṇitvā  ninnaṭṭhānaṃ pūretvā mātikaṃ vā katvā rukkhadoṇiṃ vā ṭhapetvā attano  icchiticchitaṭṭhānaṃ nenti. tathā te nentīti ^b^nettikā.  tejana^eb^nti kaṇḍaṃ. idaṃ vuttaṃ hoti -- nettikā attano ruciyā  icchiticchitaṭṭhānaṃ udakaṃ ^b^nayanti, usukārā^eb^pi tāpetvā tejanaṃ  ^b^namayanti^eb^ ujuṃ karonti. namanavasena ^b^tacchakā^eb^  nemiādīnaṃ atthāya tacchantā ^b^dāruṃ namayanti^eb^ attano ruciyā  ujuṃ vā vaṅkaṃ vā karonti. evaṃ ettakaṃ ārammaṇaṃ ^a^P1.0078^ea^  katvā ^b^subbatā^eb^ yathāsamādinnena ^a^V1.0075^ea^ sīlādinā sundaravatā dhīrā  sotāpattimaggādīnaṃ uppādentā ^b^attānaṃ damenti,^eb^ arahattaṃ pana  pattesu ekantadantā nāma hontīti. <br/><br/>[06] kulattheragāthāvaṇṇanā niṭṭhitā. 


volume: 100
item: 21
title:
  dāsakattheragāthāvaṇṇanā^siṅgālapituttheragāthāvaṇṇanā^kulattheragāthāvaṇṇanā^ajitattheragāthāvaṇṇanā^

content:
  [03] ^b^maraṇe me bhayaṃ natthī^eb^ti āyasmato ajitattherassa gāthā.  kā uppatti? so kira ekanavute kappe vipassiṃ bhagavantaṃ  passitvā pasannacitto kapitthaphalaṃ adāsi. tato parampi taṃ taṃ puññaṃ  katvā devamanussesu saṃsaranto imasmiṃ kappe anuppanne eva amhākaṃ  satthari sāvatthiyaṃ mahākosalarañño aggāsaniyassa brāhmaṇassa putto  hutvā nibbatti. tassa ^b^ajito^eb^ti nāmaṃ ahosi. tasmiñca  samaye ^a^M1.0091^ea^ sāvatthivāsī bāvarī nāma brāhmaṇo tīhi mahāpurisalakkhaṇehi  samannāgato tiṇṇaṃ vedānaṃ pāragū sāvatthito nikkhamitvā  tāpasapabbajjaṃ pabbajitvā godhāvarītīre kapitthārāme vasati. atha  ajito tassa santike pabbajito atthakāmāya devatāya coditena  bāvarinā satthu santikaṃ pesito tissametteyyādīhi saddhiṃ bhagavantaṃ  upasaṅkamitvā manasāva pañhe pucchitvā tesu vissajjitesu pasannacitto  satthu santike pabbajitvā kammaṭṭhānaṃ gahetvā vipassanaṃ vaḍḍhetvā  arahattaṃ pāpuṇi. tena vuttaṃ ^b^apadāne^eb^ (apa0 thera  2.52.7-11) -- <br/><br/>[21] ``suvaṇṇavaṇṇaṃ sambuddhaṃ, āhutīnaṃ paṭiggahaṃ. <br/><br/>[22] rathiyaṃ paṭipajjantaṃ, kapitthaṃ adadiṃ phalaṃ.. <br/><br/>[21] ``ekanavutito kappe, yaṃ phalaṃ adadiṃ dadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patto sīhanādaṃ nadanto ^b^``maraṇe me bhayaṃ  natthī''^eb^ti gāthaṃ abhāsi. <br/><br/>[03] 20^b^.^eb^ tattha ^b^maraṇe^eb^ti maraṇanimittaṃ maraṇahetu.  ^b^me^eb^ti mayhaṃ, bhayaṃ natthi ucchinnabhavamūlatāya parikkhīṇajātikattā  ^a^P1.0079^ea^. anucchinnabhavamūlānañhi ``kīdisī nu kho  mayhaṃ āyatiṃ uppattī''ti maraṇato bhayaṃ bhaveyya. ^b^nikantī^eb^ti  apekkhā taṇhā, sā natthi jīvite suparimadditasaṅkhāratāya ^a^V1.0076^ea^  upādānakkhandhānaṃ dukkhāsārakādibhāvena suṭṭhu upaṭṭhahanato. evaṃbhūto  cāhaṃ ^b^sandehaṃ^eb^ sarīraṃ, sakaṃ vā dehaṃ dehasaṅkhātaṃ dukkhabhāraṃ  ^b^nikkhipissāmi^eb^ chaḍḍessāmi, nikkhipanto ca ```iminā  sarīrakena sādhetabbaṃ sādhitaṃ, idāni taṃ ekaṃsena chaḍḍanīyamevā'ti  paññāvepullappattiyā ^b^sampajāno^eb^ sativepullappattiyā ^b^paṭissato^eb^  nikkhipissāmī''ti. imaṃ pana gāthaṃ vatvā thero jhānaṃ  samāpajjitvā tadanantaraṃ parinibbāyīti. <br/><br/>[06] ajitattheragāthāvaṇṇanā niṭṭhitā. <br/><br/>[06] dutiyavaggavaṇṇanā niṭṭhitā. 


volume: 100
item: 22
title: siṅgālapituttheragāthāvaṇṇanā^kulattheragāthāvaṇṇanā^tatiyavaggo^nigrodhattheragāthāvaṇṇanā^
content:
  [03] ^b^nāhaṃ^eb^ ^a^M1.0092^ea^ ^a^V1.0077^ea^ ^b^bhayassa bhāyāmī^eb^ti āyasmato  nigrodhattherassa gāthā.  kā uppatti? ayaṃ kira ito aṭṭhārase kappasate  brāhmaṇamahāsālakule nibbattitvā vayappatto kāmesu ādīnavaṃ nekkhamme  ca ānisaṃsaṃ disvā gharabandhanaṃ pahāya araññāyatanaṃ pavisitvā  aññatarasmiṃ sālavane paṇṇasālaṃ katvā tāpasapabbajaṃ pabbajitvā  vanamūlaphalāhāro vasati. tena samayena piyadassī nāma  sammāsambuddho loke uppajjitvā sadevakassa lokassa dhammāmatavassena  kilesasantāpaṃ nibbāpento ekadivasaṃ tāpase anukampāya taṃ sālavanaṃ  pavisitvā nirodhasamāpattiṃ samāpanno. tāpaso vanamūlaphalatthāya  gacchanto bhagavantaṃ disvā pasannamānaso pupphitasāladaṇḍasākhāyo  gahetvā sālamaṇḍapaṃ katvā taṃ sabbatthakameva sālapupphehi sañchādetvā  bhagavantaṃ vanditvā pītisomanassavaseneva āhāratthāyapi agantvā  namassamāno aṭṭhāsi. satthā nirodhato vuṭṭhāya tassa anukampāya  ``bhikkhusaṅgho āgacchatū''ti cintesi, ``bhikkhusaṅghepi ^a^P1.0080^ea^  cittaṃ pasādessatī''ti. tāvadeva bhikkhusaṅgho āgato.  so bhikkhusaṅghampi disvā pasannamānaso vanditvā añjaliṃ paggayha  aṭṭhāsi. satthā sitassa pātukaraṇāpadesena tassa bhāviniṃ sampattiṃ  pakāsento dhammaṃ kathetvā pakkāmi saddhiṃ bhikkhusaṅghena. so tena  puññakammena devamanussesuyeva saṃsaranto vivaṭṭūpanissayaṃ bahuṃ kusalaṃ  upacinitvā imasmiṃ buddhuppāde sāvatthiyaṃ brāhmaṇamahāsālakule  nibbatti, ^b^nigrodho^eb^tissa nāmaṃ ahosi. so  jetavanapaṭiggahaṇadivase buddhānubhāvadassanena sañjātappasādo pabbajitvā  vipassanaṃ ārabhitvā nacirasseva chaḷabhiñño ahosi. tena vuttaṃ  ^b^apadāne^eb^ (apa0 thera 2.49.190-220) -- <br/><br/>[21] ``ajjhogāhetvā sālavanaṃ, sukato assamo mama. <br/><br/>[22] sālapupphehi sañchanno, vasāmi vipine tadā.. <br/><br/>[21] ``piyadassī ^a^M1.0093^ea^ ca bhagavā, sayambhū aggapuggalo. <br/><br/>[22] vivekakāmo sambuddho, sālavanamupāgami.. <br/><br/>[21] ``assamā ^a^V1.0078^ea^ abhinikkhamma, pavanaṃ agamāsahaṃ. <br/><br/>[22] mūlaphalaṃ gavesanto, āhindāmi vane tadā.. <br/><br/>[21] ``tatthaddasāsiṃ sambuddhaṃ, piyadassiṃ mahāyasaṃ. <br/><br/>[22] sunisinnaṃ samāpannaṃ, virocantaṃ mahāvane.. <br/><br/>[21] ``catudaṇḍe ṭhapetvāna, buddhassa uparī ahaṃ. <br/><br/>[22] maṇḍapaṃ sukataṃ katvā, sālapupphehi chādayiṃ.. <br/><br/>[21] ``sattāhaṃ dhārayitvāna, maṇḍapaṃ sālachāditaṃ. <br/><br/>[22] tattha cittaṃ pasādetvā, buddhaseṭṭhamavandahaṃ.. <br/><br/>[21] ``bhagavā tamhi samaye, vuṭṭhahitvā samādhito. <br/><br/>[22] yugamattaṃ pekkhamāno, nisīdi purisuttamo.. <br/><br/>[21] ``sāvako varuṇo nāma, piyadassissa satthuno. <br/><br/>[22] vasīsatasahassehi, upagacchi vināyakaṃ.. <br/><br/>[21] ``piyadassī ca bhagavā, lokajeṭṭho narāsabho. <br/><br/>[22] bhikkhusaṅghe nisīditvā, sitaṃ pātukarī jino.. <br/><br/>[21] ``anuruddho upaṭṭhāko, piyadassissa satthuno. <br/><br/>[22] ekaṃsaṃ cīvaraṃ katvā, apucchittha mahāmuniṃ.. <br/><br/>[21] ``ko nu kho bhagavā hetu, sitakammassa satthuno. <br/><br/>[22] kāraṇe vijjamānamhi, satthā pātukare sitaṃ.. <br/><br/>[21] ``sattāhaṃ sālacchadanaṃ, yo me dhāresi māṇavo. <br/><br/>[22] tassa kammaṃ saritvāna, sitaṃ pātukariṃ ahaṃ.. <br/><br/>[21] ``anokāsaṃ na passāmi, yattha puññaṃ vipaccati. <br/><br/>[22] devaloke manusse vā, okāsova na sammati.. <br/><br/>[21] ``devaloke vasantassa, puññakammasamaṅgino. <br/><br/>[22] yāvatā parisā tassa, sālacchannā bhavissati.. <br/><br/>[21] ``tattha ^a^M1.0094^ea^ dibbehi naccehi, gītehi vāditehi ca. <br/><br/>[22] ramissati sadā santo, puññakammasamāhito.. <br/><br/>[21] ``yāvatā parisā tassa, gandhagandhī bhavissati. <br/><br/>[22] sālassa pupphavasso ca, pavassissati tāvade.. <br/><br/>[21] ``tato cutoyaṃ manujo, mānusaṃ āgamissati. <br/><br/>[22] idhāpi sālacchadanaṃ, sabbakālaṃ dharissati.. <br/><br/>[21] ``idha naccañca gītañca, sammatāḷasamāhitaṃ. <br/><br/>[22] parivāressanti maṃ niccaṃ, buddhapūjāyidaṃ phalaṃ.. <br/><br/>[21] ``uggacchante ^a^V1.0079^ea^ ca sūriye, sālavassaṃ pavassate. <br/><br/>[22] puññakammena saṃyuttaṃ, vassate sabbakālikaṃ.. <br/><br/>[21] ``aṭṭhārase kappasate, okkākakulasambhavo. <br/><br/>[22] gotamo nāma nāmena, satthā loke bhavissati.. <br/><br/>[21] ``tassa dhamme sudāyādo, oraso dhammanimmito. <br/><br/>[22] sabbāsave pariññāya, nibbāyissatināsavo.. <br/><br/>[21] ``dhammaṃ abhisamentassa, sālacchannaṃ bhavissati. <br/><br/>[22] citake jhāyamānassa, chadanaṃ tattha hessati.. <br/><br/>[21] ``vipākaṃ kittayitvāna, piyadassī mahāmuni. <br/><br/>[22] parisāya dhammaṃ desesi, tappento dhammavuṭṭhiyā.. <br/><br/>[21] ``tiṃsakappāni devesu, devarajjamakārayiṃ. <br/><br/>[22] saṭṭhi ca sattakkhattuñca, cakkavattī ahosahaṃ.. <br/><br/>[21] ``devalokā idhāgantvā, labhāmi vipulaṃ sukhaṃ. <br/><br/>[22] idhāpi sālacchadanaṃ, maṇḍapassa idaṃ phalaṃ.. <br/><br/>[21] ``ayaṃ pacchimako mayhaṃ, carimo vattate bhavo. <br/><br/>[22] idhāpi sālacchadanaṃ, hessati sabbakālikaṃ.. <br/><br/>[21] ``mahāmuniṃ tosayitvā, gotamaṃ sakyapuṅgavaṃ. <br/><br/>[22] pattomhi acalaṃ ṭhānaṃ, hitvā jayaparājayaṃ.. <br/><br/>[21] ``aṭṭhārase ^a^M1.0095^ea^ kappasate, yaṃ buddhamabhipūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``kilesā jhāpitā mayhaṃ, bhavā sabbe samūhatā. <br/><br/>[22] nāgova bandhanaṃ chetvā, viharāmi anāsavo.. <br/><br/>[21] ``svāgataṃ vata me āsi, buddhaseṭṭhassa santike. <br/><br/>[22] tisso vijjā anuppattā, kataṃ buddhassa sāsanaṃ.. <br/><br/>[21] ``paṭisambhidā catasso, vimokkhāpi ca aṭṭhime. <br/><br/>[22] chaḷabhiññā sacchikatā, kataṃ buddhassa sāsana''nti..<br/><br/>[03] evaṃ pana chaḷabhiñño hutvā phalasukhena vītināmento sāsanassa  niyyānikabhāvavibhāvanatthaṃ aññābyākaraṇavasena ^b^``nāhaṃ bhayassa  bhāyāmī''^eb^ti gāthaṃ abhāsi. <br/><br/>[03] 21^b^.^eb^ tattha bhāyanti etasmāti ^b^bhayaṃ,^eb^  jātijarādi. ^b^bhayassā^eb^ti nissakke sāmivacanaṃ, bhayato  bhāyitabbanimittaṃ jātijarāmaraṇādinā hetunā nāhaṃ bhāyāmīti attho.  tattha kāraṇamāha ^a^V1.0080^ea^ ^b^``satthā no amatassa kovido''^eb^ti.  amhākaṃ satthā amate kusalo veneyyānaṃ amatadāne cheko. ^b^yattha  bhayaṃ nāvatiṭṭhatī^eb^ti yasmiṃ nibbāne yathāvuttaṃ bhayaṃ na tiṭṭhati  okāsaṃ na labhati. ^b^tenā^eb^ti tato nibbānato.  ^b^vajantī^eb^ti abhayaṭṭhānameva gacchanti. nibbānañhi abhayaṭṭhānaṃ  nāma. kena pana vajantīti āha ^b^``maggena vajanti  bhikkhavo''^eb^ti, aṭṭhaṅgikena ariyamaggena satthu ovādakaraṇā bhikkhū  saṃsāre bhayassa ikkhanakāti attho. ^b^yatthā^eb^ti vā yaṃ nimittaṃ  yassa ariyamaggassa ^a^P1.0081^ea^ adhigamahetu attānuvādādikaṃ  pañcavīsatividhampi bhayaṃ nāvatiṭṭhati patiṭṭhaṃ na labhati, tena ariyena  maggena vajanti abhayaṭṭhānaṃ satthu sāsane bhikkhū, tena maggena ahampi  gato, tasmā nāhaṃ bhayassa bhāyāmīti thero aññaṃ byākāsi. <br/><br/>[06] nigrodhattheragāthāvaṇṇanā niṭṭhitā. 


volume: 100
item: 23
title: kulattheragāthāvaṇṇanā^tatiyavaggo^nigrodhattheragāthāvaṇṇanā^cittakattheragāthāvaṇṇanā^
content:
  [03] ^b^nīlāsugīvā^eb^ti ^a^M1.0096^ea^ āyasmato cittakattherassa gāthā. kā  uppatti? so kira padumuttarabuddhakālato paṭṭhāya vivaṭṭūpanissayaṃ  kusalaṃ ācinanto ito ekanavute kappe manussayoniyaṃ nibbattitvā  viññuttaṃ patto vipassiṃ bhagavantaṃ passitvā pasannamānaso pupphehi pūjaṃ  katvā vanditvā ``santadhammena nāma ettha bhavitabba''nti satthari  nibbāne ca adhimucci. so tena puññakammena tato cuto  tāvatiṃsabhavane nibbatto aparāparaṃ puññāni katvā devamanussesu  saṃsaranto imasmiṃ buddhuppāde rājagahe vibhavasampannassa brāhmaṇassa putto  hutvā nibbatti ^b^cittako^eb^ nāma nāmena. so bhagavati rājagahaṃ  gantvā veḷuvane viharante satthāraṃ upasaṅkamitvā dhammaṃ sutvā  paṭiladdhasaddho pabbajitvā cariyānukūlaṃ kammaṭṭhānaṃ gahetvā araññāyatanaṃ  pavisitvā bhāvanānuyutto jhānaṃ nibbattetvā jhānapādakaṃ vipassanaṃ  vaḍḍhetvā nacireneva arahattaṃ pāpuṇi. tena vuttaṃ ^b^apadāne^eb^ (apa0  thera 2.50.1-7) -- <br/><br/>[21] ``kaṇikāraṃva jotantaṃ, nisinnaṃ pabbatantare. <br/><br/>[22] addasaṃ virajaṃ buddhaṃ, vipassiṃ lokanāyakaṃ.. <br/><br/>[21] ``tīṇi kiṅkaṇipupphāni, paggayha abhiropayiṃ. <br/><br/>[22] sambuddhaṃ abhipūjetvā, gacchāmi dakkhiṇāmukho.. <br/><br/>[21] ``tena ^a^V1.0081^ea^ kammena sukatena, cetanāpaṇidhīhi ca. <br/><br/>[22] jahitvā mānusaṃ dehaṃ, tāvatiṃsaṃ agacchahaṃ.. <br/><br/>[21] ``ekanavute ito kappe, yaṃ buddhamabhipūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā satthāraṃ vandituṃ rājagahaṃ upagato tattha  bhikkhūhi ``kiṃ, āvuso, araññe appamatto vihāsī''ti puṭṭho  attano appamādavihāranivedanena aññaṃ byākaronto  ^b^``nīlāsugīvā''^eb^ti gāthaṃ abhāsi. <br/><br/>[03] 22^b^.^eb^ tattha ^a^M1.0097^ea^ ^b^nīlāsugīvā^eb^ti nīlasugīvā,  gāthāsukhatthañhettha dīgho ^a^P1.0082^ea^ kato, rājivantatāya  sundarāya gīvāya samannāgatoti attho. te yebhuyyena ca  nīlavaṇṇatāya ^b^nīlā^eb^. sobhanakaṇṭhatāya ^b^sugīvā.  sikhino^eb^ti matthake jātāya sikhāya sassirikabhāvena  ^b^sikhino. morā^eb^ti mayūrā. ^b^kārambhiya^eb^nti  kārambarukkhe. ^b^kārambhiya^eb^nti vā tassa vanassa nāmaṃ. tasmā  kārambhiyanti kārambhanāmake vaneti attho. ^b^abhinadantī^eb^ti  pāvussakāle meghagajjitaṃ sutvā kekāsaddaṃ karontā utusampadāsiddhena  sarena haṃsādike abhibhavantā viya nadanti. ^b^te^eb^ti te morā.  ^b^sītavātakīḷitā^eb^ti sītena meghavātena sañjātakīḷitā  madhuravassitaṃ vassantā. ^b^sutta^eb^nti bhattasammadavinodanatthaṃ  sayitaṃ, kāyakilamathapaṭipassambhanāya vā anuññātavelāyaṃ supantaṃ.  ^b^jhāya^eb^nti samathavipassanājhānehi jhāyanasīlaṃ bhāvanānuyuttaṃ.  ^b^nibodhentī^eb^ti pabodhenti. ``imepi nāma niddaṃ anupagantvā  jāgarantā attanā kattabbaṃ karonti, kimaṅgaṃ panāha''nti evaṃ  sampajaññuppādanena sayanato vuṭṭhāpentīti adhippāyo. <br/><br/>[06] cittakattheragāthāvaṇṇanā niṭṭhitā. 


volume: 100
item: 24
title: tatiyavaggo^nigrodhattheragāthāvaṇṇanā^cittakattheragāthāvaṇṇanā^gosālattheragāthāvaṇṇanā^
content:
  [03] ^b^ahaṃ kho veḷugumbasmi^eb^nti āyasmato gosālattherassa  gāthā. kā uppatti? sopi purimabuddhesu katādhikāro tattha tattha  vivaṭṭūpanissayaṃ kusalaṃ ācinanto ito ekanavute kappe aññatarasmiṃ  pabbate rukkhasākhāyaṃ olambamānaṃ paccekabuddhassa paṃsukūlacīvaraṃ disvā  ``arahaddhajo vatāya''nti pasannacitto pupphehi pūjehi. so tena  puññakammena ^a^P1.0083^ea^ tāvatiṃsabhavane nibbatto ^a^V1.0082^ea^. tato paṭṭhāya  devamanussesuyeva saṃsaranto imasmiṃ buddhuppāde magadharaṭṭhe ibbhakule  nibbatto ^b^gosālo^eb^ nāma nāmena. soṇena pana koṭikaṇṇena  kataparicayattā tassa pabbajitabhāvaṃ sutvā ``sopi nāma mahāvibhavo  pabbajissati ^a^M1.0098^ea^, kimaṅgaṃ panāha''nti sañjātasaṃvego bhagavato santike  pabbajitvā cariyānukūlaṃ kammaṭṭhānaṃ gahetvā sappāyaṃ vasanaṭṭhānaṃ  gavesanto attano jātagāmassa avidūre ekasmiṃ sānupabbate vihāsi.  tassa mātā divase divase bhikkhaṃ deti. athekadivasaṃ gāmaṃ  piṇḍāya paviṭṭhassa mātā madhusakkharābhisaṅkhataṃ pāyāsaṃ adāsi.  so taṃ gahetvā tassa pabbatassa chāyāyaṃ aññatarassa veḷugumbassa mūle  nisīditvā paribhuñjitvā dhovitapattapāṇī vipassanaṃ ārabhi.  bhojanasappāyalābhena kāyacittānaṃ kallatāya samāhito  udayabbayañāṇādike tikkhe sūre vahante appakasireneva vipassanaṃ  ussukkāpetvā maggapaṭipāṭiyā bhāvanaṃ matthakaṃ pāpento saha  paṭisambhidāhi arahattaṃ sacchākāsi. tena vuttaṃ ^b^apadāne^eb^ (apa0  thera 2.50.8-14) -- <br/><br/>[21] ``himavantassa avidūre, udaṅgaṇo nāma pabbato. <br/><br/>[22] tatthaddasaṃ paṃsukūlaṃ, dumaggamhi vilambitaṃ.. <br/><br/>[21] ``tīṇi kiṅkaṇipupphāni, ocinitvānahaṃ tadā. <br/><br/>[22] heṭṭhā pahaṭṭhena cittena, paṃsukūlaṃ apūjayiṃ.. <br/><br/>[21] ``tena kammena sukatena, cetanāpaṇidhīhi ca. <br/><br/>[22] jahitvā mānusaṃ dehaṃ, tāvatiṃsaṃ agacchahaṃ.. <br/><br/>[21] ``ekanavute ito kappe, yaṃ kammamakariṃ tadā. <br/><br/>[22] duggatiṃ nābhijānāmi, pūjitvā arahaddhajaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana adhigantvā diṭṭhadhammasukhavihāratthaṃ pabbatasānumeva  gantukāmo attano paṭipattiṃ pavedento ^b^``ahaṃ kho  veḷugumbasmi''^eb^nti gāthaṃ abhāsi. <br/><br/>[03] 23^b^.^eb^ tattha ^b^veḷugumbasmi^eb^nti veḷugacchassa  samīpe, tassa chāyāyaṃ. ^b^bhutvāna madhupāyasa^eb^nti  madhupasittapāyāsaṃ bhuñjitvā. ^b^padakkhiṇa^eb^nti padakkhiṇaggāhena,  satthu ovādassa sammā sampaṭicchanenāti attho. ^b^sammasanto  khandhānaṃ^eb^ ^a^P1.0084^ea^ ^b^udayabbaya^eb^nti pañcannaṃ  upādānakkhandhānaṃ udayabbayañca vipassanto, yadipi idāni  ^a^M1.0099^ea^ katakicco, phalasamāpattiṃ pana samāpajjituṃ vipassanaṃ paṭṭhapentoti  adhippāyo. ^b^sānuṃ paṭigamissāmī^eb^ti pubbe mayā  vutthapabbatasānumeva uddissa ^a^V1.0083^ea^ gacchissāmi. ^b^vivekamanubrūhaya^eb^nti  paṭipassaddhivivekaṃ phalasamāpattikāyavivekañca paribrūhayanto, tassa vā  paribrūhanahetu gamissāmīti. evaṃ pana vatvā thero tattheva gato,  ayameva ca imassa therassa aññābyākaraṇagāthā ahosi. <br/><br/>[06] gosālattheragāthāvaṇṇanā niṭṭhitā. 


volume: 100
item: 25
title:
  nigrodhattheragāthāvaṇṇanā^cittakattheragāthāvaṇṇanā^gosālattheragāthāvaṇṇanā^sugandhattheragāthāvaṇṇanā^

content:
  [03] ^b^anuvassiko pabbajito^eb^ti āyasmato sugandhattherassa  gāthā. kā uppatti? so kira ito dvānavute kappe tissassa nāma  sammāsambuddhassa kāle manussayoniyaṃ nibbattitvā viññutaṃ patto  migabyadhanena araññe vicarati. satthā tassa anukampāya padavaḷañjaṃ  dassetvā gato. so satthu padacetiyāni disvā purimabuddhesu  katādhikāratāya ``sadevake loke aggapuggalassa imāni padānī''ti  pītisomanassajāto koraṇḍakapupphāni gahetvā pūjaṃ katvā cittaṃ  pasādesi. so tena puññakammena devaloke nibbattitvā tato cuto  aparāparaṃ puññāni katvā devamanussesu saṃsaranto kassapassa bhagavato  kāle kuṭumbiko hutvā satthu bhikkhusaṅghassa ca mahādānaṃ pavattetvā  gandhakuṭiṃ mahagghagositacandanaṃ pisitvā tena paribhaṇḍaṃ katvā patthanaṃ  paṭṭhapesi -- ``nibbattanibbattaṭṭhāne mayhaṃ sarīraṃ evaṃsugandhaṃ hotū''ti.  evaṃ aññānipi tattha tattha bhave bahūni puññakammāni katvā  sugatīsu eva parivattamāno imasmiṃ buddhuppāde sāvatthiyaṃ  vibhavasampannassa brāhmaṇassa gehe nibbatti. nibbattassa ca tassa  mātukucchigatakālato paṭṭhāya mātu sarīraṃ sakalampi gehaṃ surabhigandhaṃ  vāyati. jātadivase pana visesato paramasugandhaṃ sāmantagehesupi  vāyateva. tassa mātāpitaro ``amhākaṃ putto attanāva ^a^P1.0085^ea^  attano nāmaṃ gahetvā āgato''ti ^b^sugandho^eb^tveva nāmaṃ  akaṃsu. so anupubbena vayappatto ^a^M1.0100^ea^ mahāselattheraṃ disvā tassa santike  dhammaṃ sutvā pabbajitvā vipassanāya kammaṃ karonto sattāhabbhantare  eva arahattaṃ pāpuṇi. tena vuttaṃ ^b^apadāne^eb^ (apa0 thera  2.50.15-24) -- <br/><br/>[21] ``vanakammiko pure āsiṃ, pitumātumatenahaṃ. <br/><br/>[22] pasumārena jīvāmi, kusalaṃ me na vijjati.. <br/><br/>[21] ``mama āsayasāmantā, tisso lokagganāyako. <br/><br/>[22] padāni tīṇi dassesi, anukampāya cakkhumā.. <br/><br/>[21] ``akkante ^a^V1.0084^ea^ ca pade disvā, tissanāmassa satthuno. <br/><br/>[22] haṭṭho haṭṭhena cittena, pade cittaṃ pasādayiṃ.. <br/><br/>[21] ``koraṇḍaṃ pupphitaṃ disvā, pādapaṃ dharaṇīruhaṃ. <br/><br/>[22] sakosakaṃ gahetvāna, padaseṭṭhaṃ apūjayiṃ.. <br/><br/>[21] ``tena kammena sukatena, cetanāpaṇidhīhi ca. <br/><br/>[22] jahitvā mānusaṃ dehaṃ, tāvatiṃsamagacchahaṃ.. <br/><br/>[21] ``yaṃ yaṃ yonupapajjāmi, devattaṃ atha mānusaṃ. <br/><br/>[22] koraṇḍakachavī homi, suppabhāso bhavāmahaṃ.. <br/><br/>[21] ``dvenavute ito kappe, yaṃ kammamakariṃ tadā. <br/><br/>[22] duggatiṃ nābhijānāmi, padapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā aññaṃ byākaronto ^b^``anuvassiko  pabbajito''^eb^ti imaṃ gāthaṃ abhāsi. <br/><br/>[03] 24^b^.^eb^ tattha ^b^anuvassiko^eb^ti anugato upagato  vassaṃ anuvasso, anuvassova anuvassiko. ^b^pabbajito^eb^ti  pabbajjaṃ upagato, pabbajito hutvā upagatavassamatto ekavassikoti  attho. atha vā anugataṃ pacchāgataṃ apagataṃ vassaṃ anuvassaṃ, taṃ assa  atthīti anuvassiko. yassa pabbajitassa vassaṃ aparipuṇṇatāya na  gaṇanūpagataṃ, so evaṃ vutto, tasmā ^a^M1.0101^ea^ avassikoti vuttaṃ hoti.  ^b^passa dhammasudhammata^eb^nti tava satthu dhammassa sudhammabhāvaṃ  svākkhātataṃ ekantaniyyānikataṃ passa, yattha anuvassiko tuvaṃ  pabbajito. pubbenivāsañāṇaṃ dibbacakkhuñāṇaṃ āsavakkhayañāṇanti  ^b^tisso vijjā^eb^ tayā ^b^anuppattā^eb^ sacchikatā, tato eva  ^b^kataṃ buddhassa sāsanaṃ^eb^ sammāsambuddhassa sāsanaṃ anusiṭṭhi ovādo  anusikkhitoti katakiccataṃ nissāya pītisomanassajāto thero  attānaṃ paraṃ viya katvā vadatīti. <br/><br/>[06] sugandhattheragāthāvaṇṇanā niṭṭhitā. 


volume: 100
item: 26
title:
  cittakattheragāthāvaṇṇanā^gosālattheragāthāvaṇṇanā^sugandhattheragāthāvaṇṇanā^nandiyattheragāthāvaṇṇanā^

content:
  [01] ^b^obhāsajāta^eb^nti ^a^P1.0086^ea^ āyasmato  nandiyattherassa gāthā. kā uppatti? so kira padumuttarassa  bhagavato ^a^V1.0085^ea^ kāle satthari parinibbute cetiye candanasārena vedikaṃ  kāretvā uḷāraṃ pūjāsakkāraṃ pavattesi. tato paṭṭhāya ajjhāsayasampanno  hutvā tattha tattha vivaṭṭūpanissayaṃ bahuṃ puññakammaṃ ācinitvā devesu ca  manussesu ca saṃsaranto imasmiṃ buddhuppāde kapilavatthusmiṃ  sakyarājakule nibbatti. tassa mātāpitaro nandiṃ janento jātoti  ^b^nandiyo^eb^ti nāmaṃ akaṃsu. so vayappatto anuruddhādīsu satthu  santike pabbajantesu sayampi pabbajitvā vipassanāya kammaṃ karonto  katādhikāratāya nacirasseva arahattaṃ pāpuṇi. tena vuttaṃ  ^b^apadāne^eb^ (apa0 thera 1.15.15-20) -- <br/><br/>[21] ``padumuttaro nāma jino, lokajeṭṭho narāsabho. <br/><br/>[22] jalitvā aggikhandhova, sambuddho parinibbuto.. <br/><br/>[21] ``nibbute ca mahāvīre, thūpo vitthāriko ahu. <br/><br/>[22] dūratova upaṭṭhenti, dhātugehavaruttame.. <br/><br/>[21] ``pasannacitto sumano, akaṃ candanavedikaṃ. <br/><br/>[22] dissati thūpakhandho ca, thūpānucchaviko tadā.. <br/><br/>[21] ``bhave ^a^M1.0102^ea^ nibbattamānamhi, devatte atha mānuse.. <br/><br/>[22] omattaṃ me na passāmi, pubbakammassidaṃ phalaṃ.. <br/><br/>[21] ``pañcadasakappasate, ito aṭṭha janā ahuṃ. <br/><br/>[22] sabbe samattanāmā te cakkavattī mahabbalā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti.. <br/><br/>[01] arahattaṃ pana patvā anuruddhattherādīhi saddhiṃ  pācīnavaṃsamigadāye viharante imasmiṃ there ekadivasaṃ māro pāpimā  bhiṃsāpetukāmo tassa bheravarūpaṃ dasseti. thero taṃ ``māro aya''nti  ñatvā ``pāpima, ye māradheyyaṃ vītivattā, tesaṃ tava kiriyā kiṃ  karissati, tatonidānaṃ pana tvaṃ eva vighātaṃ anatthaṃ  pāpuṇissasī''ti dassento ^b^``obhāsajātaṃ phalaga''^eb^nti gāthaṃ  abhāsi. <br/><br/>[03] 25^b^.^eb^ tattha ^b^obhāsajāta^eb^nti ñāṇobhāsena  jātobhāsaṃ aggamaggañāṇassa adhigatattā. tena anavasesato  kilesandhakārassa vihataviddhaṃsitabhāvato ativiya pabhassaranti attho.  ^b^phalaga^eb^nti phalaṃ gataṃ upagataṃ, aggaphalañāṇasahitanti  adhippāyo. ^b^citta^eb^nti khīṇāsavassa cittaṃ sāmaññena vadati.  tenāha ^b^``abhiṇhaso''^eb^ti. tañhi nirodhaninnatāya khīṇāsavānaṃ  niccakappaṃ arahattaphalasamāpattisamāpajjanato ``phalena sahita''nti  vattabbataṃ arahati. ^b^tādisa^eb^nti tathārūpaṃ, arahantanti ^a^V1.0086^ea^ attho.  ^b^āsajjā^eb^ti visodhetvā paribhuyya. ^b^kaṇhā^eb^ti māraṃ  ālapati, so hi kaṇhakammattā kaṇhābhijātitāya ^a^P1.0087^ea^  ca ``kaṇho''ti vuccati. ^b^dukkhaṃ nigacchasī^eb^ti idha  kucchianuppavesādinā niratthakaṃ kāyaparissamaṃ dukkhaṃ, samparāye ca  appatikāraṃ apāyadukkhaṃ upagamissasi pāpuṇissasi. taṃ sutvā  māro ``jānāti maṃ samaṇo''ti tatthevantaradhāyīti. <br/><br/>[06] nandiyattheragāthāvaṇṇanā niṭṭhitā. 


volume: 100
item: 27
title:
  gosālattheragāthāvaṇṇanā^sugandhattheragāthāvaṇṇanā^nandiyattheragāthāvaṇṇanā^abhayattheragāthāvaṇṇanā^

content:
  [03] ^b^sutvā^eb^ ^a^M1.0103^ea^ ^b^subhāsitaṃ vāca^eb^nti āyasmato  abhayattherassa gāthā.  kā uppatti? so kira padumuttarassa bhagavato sāsane pabbajitvā  dhammakathiko hutvā dhammakathanakāle paṭhamaṃ catūhi gāthāhi bhagavantaṃ  abhitthavitvā pacchā dhammaṃ kathesi. tenassa puññakammabalena kappānaṃ  satasahassaṃ apāyapaṭisandhi nāma nāhosi. tathā hi vuttaṃ -- <br/><br/>[21] ``abhitthavitvā padumuttaraṃ jinaṃ, pasannacitto abhayo  sayambhuṃ. <br/><br/>[22] na gacchi kappāni apāyabhūmiṃ, satasahassāni  uḷārasaddho''ti.. (apa0 thera 2.55.221) <br/><br/>[01] khettasampattiyādīhi tassa ca  pubbapacchimasanniṭṭhānacetanānaṃ ativiya uḷārabhāvena so aparimeyyo  puññābhisando kusalābhisando tādiso ahosi. ``acintiye  pasannānaṃ, vipāko hoti acintiyo''ti (apa0 thera 1.1.82) hi  vuttaṃ. tattha tattha hi bhave upacitaṃ puññaṃ tassa upatthambhakamahosi.  tathā hi so vipassissa bhagavato ketakapupphehi pūjamakāsi. evaṃ  uḷārehi puññavisesehi sugatīsu eva saṃsaranto imasmiṃ buddhuppāde  rañño bimbisārassa putto ^a^P1.0088^ea^ hutvā nibbatti.  ^b^abhayo^eb^tissa nāmaṃ ahosi. tassa uppatti parato āvi  bhavissati. so nigaṇṭhena nāṭaputtena ubhatokoṭikaṃ pañhaṃ  sikkhāpetvā ``imaṃ pañhaṃ pucchitvā samaṇassa gotamassa vādaṃ  āropehī''ti vissajjito bhagavantaṃ upasaṅkamitvā taṃ pañhaṃ pucchitvā  tassa pañhassa anekaṃsabyākaraṇabhāve bhagavatā kathite nigaṇṭhānaṃ  parājayaṃ, satthu ca sammāsambuddhabhāvaṃ viditvā upāsakattaṃ paṭivedesi.  tato raññe bimbisāre kālaṅkate sañjātasaṃvego sāsane pabbajitvā  tālacchiggaḷūpamasuttadesanāya sotāpanno hutvā puna vipassanaṃ  ārabhitvā arahattaṃ sacchākāsi. tena vuttaṃ ^b^apadāne^eb^ (apa0  thera 2.52.17-22) -- <br/><br/>[21] ``vinatānadiyā ^a^V1.0087^ea^ tīre, vihāsi purisuttamo. <br/><br/>[22] addasaṃ virajaṃ buddhaṃ, ekaggaṃ susamāhitaṃ.. <br/><br/>[21] ``madhugandhassa ^a^M1.0104^ea^ pupphena, ketakassa ahaṃ tadā. <br/><br/>[22] pasannacitto sumano, buddhaseṭṭhamapūjayiṃ.. <br/><br/>[21] ``ekanavute ito kappe, yaṃ pupphamabhipūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attano paṭipattikittanena aññaṃ byākaronto  ^b^``sutvā subhāsitaṃ vāca''^eb^nti gāthaṃ abhāsi. <br/><br/>[03] 26^b^.^eb^ tattha ^b^sutvā^eb^ti sotaṃ odahitvā,  sotadvārānusārena upadhāretvā. ^b^subhāsita^eb^nti suṭṭhu bhāsitaṃ,  sammadeva bhāsitaṃ, sammāsambuddhabhāvato mahākāruṇikatāya ca kiñci  avisaṃvādetvā yathādhippetassa atthassa ekantato sādhanavasena bhāsitaṃ  catusaccavibhāvanīyadhammakathaṃ. na hi saccavinimuttā bhagavato  dhammadesanā atthi. ^b^buddhassā^eb^ti sabbaññubuddhassa.  ^b^ādiccabandhuno^eb^ti ādiccavaṃse sambhūtattā ādicco bandhu  etassāti ādiccabandhu, bhagavā. tassa ādiccabandhuno.  ādiccassa vā bandhūti ādiccabandhu, bhagavā. tassa bhagavato  orasaputtabhāvato. tenāha bhagavā -- <br/><br/>[21] ``yo andhakāre tamasī pabhaṅkaro, verocano maṇḍalī  uggatejo. <br/><br/>[22] mā rāhu gilī caramantalikkhe, pajaṃ mamaṃ rāhu pamuñca  sūriya''nti.. (saṃ0 ni0  1.91).<br/><br/>[03] ^b^paccabyadhi^eb^nti ^a^P1.0089^ea^ paṭivijjhiṃ.  ^b^hī^eb^-ti nipātamattaṃ. ^b^nipuṇa^eb^nti saṇhaṃ paramasukhumaṃ,  nirodhasaccaṃ, catusaccameva vā. ^b^hī^eb^-ti vā hetuatthe nipāto.  yasmā paccabyadhiṃ nipuṇaṃ catusaccaṃ, tasmā na dāni kiñci  paṭivijjhitabbaṃ atthīti attho. yathā kiṃ paṭivijjhīti āha  ^b^``vālaggaṃ usunā yathā''^eb^ti. yathā sattadhā bhinnassa vālassa  koṭiṃ susikkhito kusalo issāso usunā kaṇḍena avirajjhanto  vijjheyya, evaṃ paccabyadhiṃ nipuṇaṃ ariyasaccanti yojanā. <br/><br/>[06] abhayattheragāthāvaṇṇanā niṭṭhitā. 


volume: 100
item: 28
title:
  sugandhattheragāthāvaṇṇanā^nandiyattheragāthāvaṇṇanā^abhayattheragāthāvaṇṇanā^lomasakaṅgiyattheragāthāvaṇṇanā^

content:
  [03] ^b^dabbaṃ^eb^ ^a^M1.0105^ea^ ^a^V1.0088^ea^ ^b^kusa^eb^nti āyasmato  lomasakaṅgiyattherassa gāthā.  kā uppatti? so kira ito ekanavute kappe vipassiṃ bhagavantaṃ  passitvā pasannamānaso nānāpupphehi pūjetvā tena puññakammena  devaloke nibbatto puna aparāparaṃ puññāni katvā sugatīsuyeva  saṃsaranto kassapassa bhagavato sāsane pabbajitvā samaṇadhammaṃ karoti.  tena ca samayena satthārā bhaddekarattapaṭipadāya kathitāya aññataro  bhikkhu bhaddekarattasuttavasena tena sākacchaṃ karoti. so taṃ na  sampāyāsi. asampāyanto ``ahaṃ anāgate tuyhaṃ bhaddekarattaṃ kathetuṃ  samattho bhaveyya''nti paṇidhānaṃ akāsi, itaro ``puccheyya''nti.  etesu paṭhamo ekaṃ buddhantaraṃ devamanussesu saṃsaritvā amhākaṃ bhagavato  kāle kapilavatthusmiṃ sākiyarājakule nibbatti. tassa  sukhumālabhāvena soṇassa viya pādatalesu lomāni jātāni, tenassa  ^b^lomasakaṅgiyo^eb^ti nāmaṃ ahosi. itaro devaloke nibbattitvā  ^b^candano^eb^ti paññāyittha. lomasakaṅgiyo anuruddhādīsu  sakyakumāresu pabbajantesu pabbajituṃ na icchi. atha naṃ saṃvejetuṃ  candano devaputto upasaṅkamitvā bhaddekarattaṃ pucchi. itaro ``na  jānāmī''ti. puna devaputto ``atha kasmā tayā `bhaddekarattaṃ  katheyya'nti ^a^P1.0090^ea^ saṅgaro kato, idāni pana nāmamattampi  na jānāsī''ti codesi. itaro tena saddhiṃ bhagavantaṃ upasaṅkamitvā,  ``mayā kira, bhante, pubbe `imassa bhaddekarattaṃ kathessāmī'ti saṅgaro  kato''ti pucchi. bhagavā ``āma, kulaputta, kassapassa bhagavato  kāle tayā evaṃ kata''nti āha. svāyamattho uparipaṇṇāsake  āgatanayena vitthārato veditabbo. atha lomasakaṅgiyo ``tena hi,  bhante, pabbājetha ma''nti āha. bhagavā ``na, kho, tathāgatā  mātāpitūhi ananuññātaṃ puttaṃ pabbājentī''ti paṭikkhipi. so mātu  santikaṃ gantvā ``anujānāhi maṃ, amma, pabbajituṃ,  pabbajissāmaha''nti vatvā, mātarā ``tāta, sukhumālo tvaṃ kathaṃ  pabbajissasī''ti vutte, ``attano parissayasahanabhāvaṃ pakāsento  ^b^``dabbaṃ kusaṃ poṭakila''^eb^nti gāthaṃ abhāsi. <br/><br/>[03] 27^b^.^eb^ tattha ^a^M1.0106^ea^ ^b^dabba^eb^nti dabbatiṇamāha, yaṃ  ``saddulo''tipi vuccati. ^b^kusa^eb^nti kusatiṇaṃ, yo  ``kāso''ti vuccati. ^b^poṭakila^eb^nti sakaṇṭakaṃ akaṇṭakañca  gacchaṃ. idha pana sakaṇṭakameva adhippetaṃ. usīrādīni  suviññeyyāni. dabbādīni tiṇāni bīraṇatiṇāni pādehi  akkantassāpi dukkhajanakāni gamanantarāyakarāni ca, tāni ca panāhaṃ  ^b^urasā panudissāmi^eb^ urasāpi apanessāmi. evaṃ apanento taṃ  nimittaṃ dukkhaṃ sahanto araññāyatane gumbantaraṃ pavisitvā samaṇadhammaṃ  kātuṃ sakkhissāmi. ko pana vādo pādehi akkamaneti dasseti.  ^b^vivekamanubrūhaya^eb^nti ^a^V1.0089^ea^ kāyavivekaṃ cittavivekaṃ upadhivivekañca  anubrūhayanto. gaṇasaṅgaṇikañhi pahāya kāyavivekaṃ anubrūhayantasseva  aṭṭhatiṃsāya ārammaṇesu yattha katthaci cittaṃ samādahantassa  cittaviveko, na saṅgaṇikāratassa. samāhitasseva vipassanāya kammaṃ  karontassa samathavipassanañca yuganaddhaṃ karontassa kilesānaṃ khepanena  upadhivivekādhigamo, na asamāhitassa. tena vuttaṃ  ``vivekamanubrūhayanti kāyavivekaṃ cittavivekaṃ upadhivivekañca  anubrūhayanto''ti. evaṃ pana puttena vutte mātā ``tena hi, tāta,  pabbajā''ti anujāni. so bhagavantaṃ upasaṅkamitvā pabbajjaṃ yāci.  taṃ ^a^P1.0091^ea^ satthā pabbājesi. taṃ pabbajitvā katapubbakiccaṃ  kammaṭṭhānaṃ gahetvā araññaṃ pavisantaṃ bhikkhū āhaṃsu -- ``āvuso, tvaṃ  sukhumālo kiṃ sakkhissasi araññe vasitu''nti. so tesampi  tameva gāthaṃ vatvā araññaṃ pavisitvā bhāvanaṃ anuyuñjanto nacirasseva  chaḷabhiñño ahosi. tena vuttaṃ ^b^apadāne^eb^ (apa0 thera  2.52.23-27) -- <br/><br/>[21] ``suvaṇṇavaṇṇaṃ sambuddhaṃ, āhutīnaṃ paṭiggahaṃ. <br/><br/>[22] rathiyaṃ paṭipajjantaṃ, nānāpupphehi pūjayiṃ.. <br/><br/>[21] ``ekanavutito kappe, yaṃ pupphamabhipūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā thero aññaṃ byākaronto taṃyeva gāthaṃ  abhāsīti. <br/><br/>[06] lomasakaṅgiyattheragāthāvaṇṇanā niṭṭhitā. 


volume: 100
item: 29
title:
  nandiyattheragāthāvaṇṇanā^abhayattheragāthāvaṇṇanā^lomasakaṅgiyattheragāthāvaṇṇanā^jambugāmiyaputtattheragāthāvaṇṇanā^

content:
  [03] ^b^kacci^eb^ ^a^M1.0107^ea^ ^b^no vatthapasuto^eb^ti āyasmato  jambugāmiyaputtattherassa gāthā. kā uppatti? so kira purimabuddhesu  katādhikāro hutvā tattha tattha vivaṭṭūpanissayaṃ kusalaṃ ācinanto ito  ekatiṃse kappe vessabhussa bhagavato kāle ekadivasaṃ kiṃsukāni  pupphāni disvā tāni pupphāni gahetvā buddhaguṇe anussaranto bhagavantaṃ  uddissa ākāse khipanto pūjesi. so tena puññakammena tāvatiṃsesu  nibbatto. tato paraṃ puññāni katvā aparāparaṃ devamanussesu  saṃsaranto imasmiṃ buddhuppāde campāyaṃ jambugāmiyassa nāma upāsakassa  putto hutvā nibbatti. tena ^a^V1.0090^ea^ puññakammena tāvatiṃsesu nibbatto.  tato paraṃ puññāni katvā aparāparaṃ devamanussesu saṃsaranto imasmiṃ  buddhuppāde campāyaṃ jambugāmiyassa nāma upāsakassa putvā nibbatti.  tenassa ^b^jambugāmiyaputto^eb^tveva samaññā ahosi. so vayappatto  bhagavato santike dhammaṃ sutvā paṭiladdhasaṃvego pabbajitvā  katapubbakicco kammaṭṭhānaṃ gahetvā sākete añjanavane vasati. athassa  pitā ``kiṃ nu kho mama putto sāsane abhirato viharati, udāhu  no''ti vīmaṃsanatthaṃ ^b^``kacci no vatthapasuto''^eb^ti gāthaṃ  likhitvā pesesi. so taṃ vācetvā, ``pitā me pamādavihāraṃ  āsaṅkati, ahañca ajjāpi puthujjanabhūmiṃ nātivatto''ti saṃvegajāto  ghaṭento vāyamanto nacirasseva chaḷabhiñño ahosi. tena vuttaṃ  ^b^apadāne^eb^ (apa0 thera 2.50.25-30) -- <br/><br/>[21] ``kiṃsukaṃ ^a^P1.0092^ea^ pupphitaṃ disvā,  paggahetvāna añjaliṃ. <br/><br/>[22] buddhaseṭṭhaṃ saritvāna, ākāse abhipūjayiṃ.. <br/><br/>[21] ``tena kammena sukatena, cetanāpaṇidhīhi ca. <br/><br/>[22] jahitvā mānusaṃ dehaṃ, tāvatiṃsamagacchahaṃ.. <br/><br/>[21] ``ekatiṃse ito kappe, yaṃ kammamakariṃ tadā. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā ñātīnaṃ vasananagaraṃ gantvā sāsanassa  niyyānikabhāvaṃ pakāsento iddhipāṭihāriyaṃ dassesi. taṃ disvā  ñātakā pasannamānasā bahū saṅghārāme kāresuṃ. theropi sakapitarā  pesitaṃ ^a^M1.0108^ea^ gāthaṃ aṅkusaṃ katvā ghaṭento vāyamanto arahattaṃ sacchākāsi.  aññaṃ byākarontopi pitupūjanatthaṃ ^b^``kacci no vatthapasuto''^eb^ti  tameva gāthaṃ abhāsi. <br/><br/>[03] 28^b^.^eb^ tattha ^b^kaccī^eb^ti pucchāyaṃ nipāto.  ^b^no^eb^ti paṭisedhe. ^b^vatthapasuto^eb^ti vatthe pasuto vatthapasuto,  cīvaramaṇḍanābhirato. nidassanamattañcetaṃ  pattamaṇḍanādicāpallapaṭikkhepassāpi adhippetattā. ``kacci na  vatthapasuto''tipi pāṭho, so evattho. ^b^bhūsanārato^eb^ti  attabhāvavibhūsanāya rato abhirato, yathekacce pabbajitvāpi capalā  kāyadaḷhibahulā cīvarādiparikkhārassa attano sarīrassa ca  maṇḍanavibhūsanaṭṭhānāya yuttā honti. kimeva parikkhārapasuto  bhūsanārato ca nāhosīti ayamettha padadvayassāpi attho.  ^b^sīlamayaṃ gandha^eb^nti akhaṇḍādibhāvāpādanena suparisuddhassa  catubbidhassapi sīlassa vasena yvāyaṃ ``yo ca sīlavataṃ pajāti ^a^V1.0091^ea^ na  itarā dussīlapajā, dussīlattāyeva dussilyamayaṃ duggandhaṃ vāyati,  evaṃ tvaṃ duggandhaṃ avāyitvā kacci sīlamayaṃ gandhaṃ vāyasīti ^a^P1.0093^ea^  attho. atha vā ^b^netarā pajā^eb^ti na itarā  dussīlapajā, taṃ kacci na hoti, yato sīlamayaṃ gandhaṃ vāyasīti  byatirekena sīlagandhavāyanameva vibhāveti. <br/><br/>[06] jambugāmiyaputtattheragāthāvaṇṇanā niṭṭhitā. 


volume: 100
item: 30
title:
  abhayattheragāthāvaṇṇanā^lomasakaṅgiyattheragāthāvaṇṇanā^jambugāmiyaputtattheragāthāvaṇṇanā^hāritattheragāthāvaṇṇanā^

content:
  [03] ^b^samunnamayamattāna^eb^nti āyasmato hāritattherassa gāthā.  kā uppatti? so kira purimabuddhesu katādhikāro hutvā tattha tattha  vivaṭṭūpanissayaṃ puññasambhāraṃ upacinanto ito ekatiṃse kappe sudassanaṃ  ^a^M1.0109^ea^   nāma paccekasambuddhaṃ disvā pasannamānaso kuṭajapupphehi pūjaṃ katvā tena  puññakammena sugatīsuyeva parivattento imasmiṃ buddhuppāde sāvatthinagare  brāhmaṇamahāsālakule nibbatti. ^b^hārito^eb^tissa nāmaṃ ahosi.  tassa vayappattassa mātāpitaro kularūpādīhi anucchavikaṃ kumārikaṃ  brāhmaṇadhītaraṃ ānesuṃ. so tāya saddhiṃ bhogasukhaṃ anubhavanto  ekadivasaṃ attano tassā ca rūpasampattiṃ oloketvā dhammatāya  codiyamāno ``īdisaṃ nāma rūpaṃ nacirasseva jarāya maccunā ca  abhippamaddīyatī''ti saṃvegaṃ paṭilabhi. katipayadivasātikkameneva  cassa bhariyaṃ kaṇhasappo ḍaṃsitvā māresi. so tena bhiyyosomattāya  sañjātasaṃvego satthu santikaṃ gantvā dhammaṃ sutvā gharabandhane chinditvā  pabbaji. tassa ca cariyānukūlaṃ kammaṭṭhānaṃ gahetvā viharantassa  kammaṭṭhānaṃ na sampajjati, cittaṃ ujugataṃ na hoti. so gāmaṃ piṇḍāya  paviṭṭho aññataraṃ usukāraṃ usudaṇḍaṃ yante pakkhipitvā ujuṃ karontaṃ  disvā ``ime acetanampi nāma ujuṃ karonti, kasmā ahaṃ cittaṃ ujuṃ  na karissāmī''ti cintetvā tatova paṭinivattitvā divāṭṭhāne  nisinno vipassanaṃ ārabhi. athassa bhagavā upari ākāse  nisīditvā ovādaṃ dento ^b^``samunnamayamattāna''^eb^nti gāthaṃ  abhāsi. ayameva thero attānaṃ paraṃ viya ovadanto abhāsīti ca  vadanti. <br/><br/>[03] 29^b^.^eb^ tattha ^b^samunnamaya^eb^nti sammā unnamento,  samāpattivasena kosajjapakkhe ^a^P1.0094^ea^ patituṃ adatvā tato  uddharanto vīriyasamataṃ yojentoti attho. ^b^attāna^eb^nti cittaṃ,  atha vā ^b^samunnamayā^eb^ti kosajjapakkhato samunnamehi.  ^b^ma^eb^-kāro padasandhikaro. hīnavīriyatāya tava cittaṃ  kammaṭṭhānavīthiṃ nappaṭipajjati ce, taṃ vīriyārambhavasena sammā  unnamehi, anonataṃ anapanataṃ karohīti ^a^V1.0092^ea^ adhippāyo. evaṃ pana  karonto ^b^usukārova tejanaṃ. cittaṃ ujuṃ karitvāna, avijjaṃ  bhinda hāritā^eb^ti. yathā nāma usukāro kaṇḍaṃ īsakampi onataṃ  apanatañca vijjhanto lakkhaṃ bhindanatthaṃ ujuṃ karoti, evaṃ  kosajjapātato arakkhaṇena onataṃ uddhaccapātato arakkhaṇena apanataṃ  vijjhanto appanāpattiyā cittaṃ ujuṃ ^a^M1.0110^ea^ karitvāna samāhitacitto  vipassanaṃ ussukkāpetvā sīghaṃ aggamaggañāṇena avijjaṃ bhinda  padālehīti. taṃ sutvā thero vipassanaṃ vaḍḍhetvā nacireneva arahā  ahosi. tena vuttaṃ ^b^apadāne^eb^ (apa0 thera 1.35.39-43) -- <br/><br/>[21] ``himavantassāvidūre, vasalo nāma pabbato. <br/><br/>[22] buddho sudassano nāma, vasate pabbatantare.. <br/><br/>[21] ``pupphaṃ hemavantaṃ gayha, vehāsaṃ agamāsahaṃ. <br/><br/>[22] tatthaddasāsiṃ sambuddhaṃ, oghatiṇṇamanāsavaṃ.. <br/><br/>[21] ``pupphaṃ kuṭajamādāya, sīse katvānahaṃ tadā. <br/><br/>[22] buddhassa abhiropesiṃ, sayambhussa mahesino.. <br/><br/>[21] ``ekatiṃse ito kappe, yaṃ pupphamabhipūjayiṃ. <br/><br/>[22] duggatiṃ nābhijānāmi, pupphapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā aññaṃ byākarontopi tameva gāthaṃ abhāsi. <br/><br/>[06] hāritattheragāthāvaṇṇanā niṭṭhitā. 


volume: 100
item: 31
title:
  lomasakaṅgiyattheragāthāvaṇṇanā^jambugāmiyaputtattheragāthāvaṇṇanā^hāritattheragāthāvaṇṇanā^uttiyattheragāthāvaṇṇanā^

content:
  [03] ^b^ābādhe me samuppanne^eb^ti āyasmato uttiyattherassa gāthā.  kā uppatti? so kira purimabuddhesu katādhikāro tattha tattha  vivaṭṭūpanissayaṃ puññaṃ upacinanto ito catunavute kappe siddhatthassa  bhagavato kāle candabhāgāya nadiyā mahārūpo ^a^P1.0095^ea^  susumāro hutvā nibbatto. so pāraṃ gantuṃ nadiyā tīraṃ upagataṃ  bhagavantaṃ disvā pasannacitto pāraṃ netukāmo tīrasamīpe nipajji.  bhagavā tassa anukampāya piṭṭhiyaṃ pāde ṭhapesi. so haṭṭho udaggo  pītivegena diguṇussāho hutvā sotaṃ chindanto sīghena javena bhagavantaṃ  paratīraṃ nesi. bhagavā tassa cittappasādaṃ ^a^V1.0093^ea^ oloketvā ``ayaṃ ito  cuto devaloke ^a^M1.0111^ea^ nibbattitvā tato paṭṭhāya sugatīsuyeva saṃsaranto ito  catunavute kappe amataṃ pāpuṇissatī''ti byākaritvā pakkāmi.<br/><br/>[03] so tathā sugatīsuyeva paribbhamanto imasmiṃ buddhuppāde  sāvatthiyaṃ aññatarassa brāhmaṇassa putto hutvā nibbatti ^b^uttiyo^eb^  nāma nāmena. so vayappatto ``amataṃ pariyesissāmī''ti  paribbājako hutvā vicaranto ekadivasaṃ bhagavantaṃ upasaṅkamitvā dhammaṃ  sutvā sāsane pabbajitvāpi sīlādīnaṃ avisodhitattā visesaṃ  nibbattetuṃ asakkonto aññe bhikkhū visesaṃ nibbattetvā aññaṃ  byākaronte disvā satthāraṃ upasaṅkamitvā saṅkhepeneva ovādaṃ yāci.  satthāpi tassa ``tasmātiha tvaṃ, uttiya, ādimeva  visodhehī''tiādinā (saṃ0 ni0  5.369) saṅkhepeneva ovādaṃ  adāsi. so tassa ovāde ṭhatvā vipassanaṃ ārabhi. tassa  āraddhavipassanassa ābādho uppajji. uppanne pana ābādhe  sañjātasaṃvego vīriyārambhavatthuṃ katvā vipassanāya kammaṃ karonto  vipassanaṃ ussukkāpetvā arahattaṃ pāpuṇi. tena vuttaṃ ^b^apadāne^eb^  (apa0 thera 1.3.169-179) -- <br/><br/>[21] ``candabhāgānadītīre, susumāro ahaṃ tadā. <br/><br/>[22] sagocarapasutohaṃ, nadititthaṃ agacchahaṃ.. <br/><br/>[21] ``siddhattho tamhi samaye, sayambhū aggapuggalo. <br/><br/>[22] nadiṃ taritukāmo so, nadititthaṃ upāgami.. <br/><br/>[21] ``upagate ca sambuddhe, ahampi tatthupāgamiṃ. <br/><br/>[22] upagantvāna sambuddhaṃ, imaṃ vācaṃ udīrayiṃ.. <br/><br/>[21] ``abhirūha mahāvīra, tāressāmi ahaṃ tuvaṃ. <br/><br/>[22] pettikaṃ visayaṃ mayhaṃ, anukampa mahāmuni.. <br/><br/>[21] ``mama uggajjanaṃ sutvā, abhirūhi mahāmuni. <br/><br/>[22] haṭṭho haṭṭhena cittena, tāresiṃ lokanāyakaṃ.. <br/><br/>[21] ``nadiyā pārime tīre, siddhattho lokanāyako. <br/><br/>[22] assāsesi mamaṃ tattha, amataṃ pāpuṇissati.. <br/><br/>[21] ``tamhā ^a^M1.0112^ea^ kāyā cavitvāna, devalokaṃ agacchahaṃ. <br/><br/>[22] dibbasukhaṃ anubhaviṃ, accharāhi purakkhato.. <br/><br/>[21] ``sattakkhattuñca devindo, devarajjamakāsahaṃ. <br/><br/>[22] tīṇikkhattuṃ cakkavattī, mahiyā issaro ahuṃ.. <br/><br/>[21] ``vivekamanuyuttohaṃ ^a^V1.0094^ea^, nipako ca susaṃvuto. <br/><br/>[22] dhāremi antimaṃ dehaṃ, sammāsambuddhasāsane.. <br/><br/>[21] ``catunnavutito kappe, tāresiṃ yaṃ narāsabhaṃ. <br/><br/>[22] duggatiṃ nābhijānāmi, taraṇāya idaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attano sammā paṭipattiyā  paripuṇṇākāravibhāvanamukhena aññaṃ byākaronto ^b^``ābādhe me  samuppanne''^eb^ti gāthaṃ abhāsi. <br/><br/>[03] 30^b^.^eb^ tattha ^b^ābādhe me samuppanne^eb^ti sarīrassa  ābādhanato ``ābādho''ti laddhanāme visabhāgadhātukkhobhahetuke roge  mayhaṃ sañjāte. ^b^sati me udapajjathā^eb^ti ``uppanno kho me  ābādho, ṭhānaṃ kho panetaṃ vijjati, yadidaṃ ābādho vaḍḍheyya. yāva  panāyaṃ ābādho na vaḍḍhati, handāhaṃ ^a^P1.0096^ea^ vīriyaṃ  ārabhāmi `appattassa pattiyā anadhigatassa adhigamāya  asacchikatassa sacchikiriyāyā'''ti vīriyārambhavatthubhūtā sati  tasseva ābādhassa vasena dukkhāya vedanāya pīḷiyamānassa mayhaṃ  udapādi. tenāha ^b^``ābodho me samuppanno, kālo me  nappamajjitu''^eb^nti. evaṃ uppannañhi satiṃ aṅkusaṃ katvā ayaṃ thero  arahattaṃ pattoti. <br/><br/>[06] uttiyattheragāthāvaṇṇanā niṭṭhitā. <br/><br/>[06] tatiyavaggavaṇṇanā niṭṭhitā. 


volume: 100
item: 32
title:
  jambugāmiyaputtattheragāthāvaṇṇanā^hāritattheragāthāvaṇṇanā^catutthavaggo^gahvaratīriyattheragāthāvaṇṇanā^

content:
  [01] ^b^phuṭṭho^eb^ ^a^M1.0113^ea^ ^a^V1.0095^ea^ ^b^ḍaṃsehī^eb^ti āyasmato gahvaratīriyattherassa  gāthā. kā uppatti? so kira purimabuddhesu katādhikāro ito  ekatiṃse kappe sikhissa bhagavato kāle migaluddo hutvā araññe  vicaranto addasa sikhiṃ bhagavantaṃ aññatarasmiṃ rukkhamūle  devanāgayakkhānaṃ dhammaṃ desentaṃ, disvā pana pasannamānaso ``dhammo  esa vuccatī''ti sare nimittaṃ aggahesi. so tena cittappasādena  devaloke uppanno puna aparāparaṃ sugatīsuyeva saṃsaranto imasmiṃ  buddhuppāde sāvatthiyaṃ brāhmaṇakule nibbattitvā ``aggidatto''ti  laddhanāmo vayappatto bhagavato yamakapāṭihāriyaṃ disvā sañjātappasādo  sāsane pabbajitvā kammaṭṭhānaṃ gahetvā gahvaratīre nāma araññaṭṭhāne  vasati. tenassa ^b^gahvaratīrayo^eb^ti samaññā ahosi. so  vipassanaṃ vaḍḍhetvā nacirasseva arahattaṃ pāpuṇi. tena vuttaṃ  ^b^apadāne^eb^ (apa0 thera 2.52.44-50) -- <br/><br/>[21] ``migaluddo pure āsi, araññe vipine ahaṃ. <br/><br/>[22] addasaṃ virajaṃ buddhaṃ, devasaṅghapurakkhataṃ.. <br/><br/>[21] ``catusaccaṃ pakāsentaṃ, desentaṃ, amataṃ padaṃ. <br/><br/>[22] assosiṃ madhuraṃ dhammaṃ, sikhino lokabandhuno.. <br/><br/>[21] ``ghose cittaṃ pasādesiṃ, asamappaṭipuggale. <br/><br/>[22] tattha cittaṃ pasādetvā, uttariṃ duttaraṃ bhavaṃ.. <br/><br/>[21] ``ekatiṃse ito kappe, yaṃ saññamalabhiṃ tadā. <br/><br/>[22] duggatiṃ nābhijānāmi, ghosasaññāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ ^a^P1.0097^ea^ pana patvā bhagavantaṃ vanditvā  sāvatthiyaṃ agamāsi. tassa āgatabhāvaṃ sutvā ñātakā upagantvā  mahādānaṃ pavattesuṃ. so katipayadivase vasitvā araññameva gantukāmo  ahosi. taṃ ñātakā, ``bhante, araññaṃ nāma ḍaṃsamakasādivasena  bahuparissayaṃ, idheva vasathā''ti ^a^M1.0114^ea^ ^a^V1.0096^ea^ āhaṃsu. taṃ sutvā thero  ``araññavāsoyeva mayhaṃ ruccatī''ti vivekābhiratikittanamukhena aññaṃ  byākaronto ``phuṭṭho ḍaṃsehī''ti gāthaṃ abhāsi. <br/><br/>[03] 31^b^.^eb^ tattha ^b^phuṭṭho ḍaṃsehi makasehī^eb^ti  ḍaṃsanasīlatāya ``ḍaṃsā''ti laddhanāmāhi andhakamakkhikāhi,  makasanaññitehi ca sūcimukhapāṇehi phussito daṭṭhoti attho.  ^b^araññasmi^eb^nti ``pañcadhanusatikaṃ pacchima''nti (pārā0 654)  vuttāraññalakkhaṇayogato araññe. ^b^brahāvane^eb^ti  mahārukkhagacchagahanatāya mahāvane araññāniyaṃ. ^b^nāgo  saṅgāmasīsevā^eb^ti saṅgāmāvacaro hatthināgo viya saṅgāmamuddhani  parasenāsampahāraṃ. ``araññavāso nāma buddhādīhi vaṇṇito  thomito''ti ussāhajāto ^b^sato^eb^ satimā hutvā ^b^tatra^eb^ tasmiṃ  araññe, tasmiṃ vā ḍaṃsādisamphasse upaṭṭhite ^b^adhivāsaye^eb^  adhivāseyya saheyya, ``ḍaṃsādayo maṃ ābādhentī''ti araññavāsaṃ na  jaheyyāti attho. <br/><br/>[06] gahvaratīriyattheragāthāvaṇṇanā niṭṭhitā. 


volume: 100
item: 33
title: hāritattheragāthāvaṇṇanā^catutthavaggo^gahvaratīriyattheragāthāvaṇṇanā^suppiyattheragāthāvaṇṇanā^
content:
  [03] ^b^ajaraṃ jīramānenā^eb^ti āyasmato suppiyattherassa gāthā.  kā uppatti? so kira padumuttarassa bhagavato kāle kulagehe  nibbattitvā tāpasapabbajjaṃ pabbajitvā araññāyatane vasanto tattha  bhagavantaṃ disvā pasannamānaso phalāphalaṃ adāsi, tathā  bhikkhusaṅghassa. so tena puññakammena devamanussesu saṃsaranto  kassapassa sammāsambuddhassa kāle khattiyakule nibbattitvā anukkamena  viññutaṃ patto kalyāṇamittasannissayena laddhasaṃvego sāsane pabbajitvā  bahussuto ahosi. jātimadena sutamadena ca attānaṃ ukkaṃsento pare  ca vambhento vihāsi. so imasmiṃ buddhuppāde tassa ^a^P1.0098^ea^  kammassa nissandena sāvatthiyaṃ paribhūtarūpe susānagopakakule  nibbatti. ^b^suppiyo^eb^tissa nāmaṃ ahosi. atha viññutaṃ patto  attano sahāyabhūtaṃ sopākattheraṃ ^a^M1.0115^ea^ upasaṅkamitvā tassa santike dhammaṃ  sutvā paṭiladdhasaṃvego pabbajitvā sammāpaṭipattiṃ pūretvā ^b^``ajaraṃ  jīramānenā''^eb^ti gāthaṃ abhāsi. <br/><br/>[03] 32^b^.^eb^ tattha ^b^ajara^eb^nti jarārahitaṃ, nibbānaṃ  sandhāyāha. tañhi ajātattā natthi ettha jarā, etasmiṃ vā adhigate  puggalassa sā natthīti jarābhāvahetutopi ajaraṃ nāma.  ^b^jīramānenā^eb^ti jīrantena, khaṇe khaṇe jaraṃ pāpuṇantena.  ^b^tappamānenā^eb^ti santappamānena, rāgādīhi ^a^V1.0097^ea^ ekādasahi aggīhi  dayhamānena. ^b^nibbuti^eb^nti yathāvuttasantāpābhāvato nibbutasabhāvaṃ  nibbānaṃ. ^b^nimiya^eb^nti parivatteyyaṃ cetāpeyyaṃ. ^b^paramaṃ  santi^eb^nti anavasesakilesābhisaṅkhārapariḷāhavūpasamadhammatāya uttamaṃ  santiṃ. catūhi yogehi ananubandhattā ^b^yogakkhemaṃ^eb^. attano  uttaritarassa kassaci abhāvato ^b^anuttaraṃ^eb^. ayañhettha  saṅkhepattho -- khaṇe khaṇe jarāya abhibhuyyamānattā jīramānena, tathā  rāgaggiādīhi santappamānena gato evaṃ aniccena dukkhena asārena  sabbathāpi anupasantasabhāvena saupaddavena, tappaṭipakkhabhāvato ajaraṃ  paramupasamabhūtaṃ kenaci anupaddutaṃ anuttaraṃ nibbānaṃ nimiyaṃ parivatteyyaṃ  ``mahā vata me lābho mahā udayo hatthagato''ti. yathā hi manussā  yaṃ kiñci bhaṇḍaṃ parivattentā nirapekkhā gayhamānena sambahumānā  honti, evamayaṃ thero pahitatto viharanto attano kāye ca jīvite ca  nirapekkhataṃ, nibbānaṃ paṭipesitattañca pakāsento ``nimiyaṃ paramaṃ  santiṃ, yogakkhemaṃ anuttara''nti vatvā tameva ^a^P1.0099^ea^  paṭipattiṃ paribrūhayanto vipassanaṃ ussukkāpetvā arahattaṃ pāpuṇi. tena  vuttaṃ ^b^apadāne^eb^ (apa0 thera 2.52.51-77) -- <br/><br/>[21] ``varuṇo nāma nāmena, brāhmaṇo mantapāragū. <br/><br/>[22] chaḍḍetvā dasa puttāni, vanamajjhogahiṃ tadā.. <br/><br/>[21] ``assamaṃ sukataṃ katvā, suvibhattaṃ manoramaṃ. <br/><br/>[22] paṇṇasālaṃ karitvāna, vasāmi vipine ahaṃ.. <br/><br/>[21] ``padumuttaro lokavidū, āhutīnaṃ paṭiggaho. <br/><br/>[22] mamuddharitukāmo so, āgacchi mama assamaṃ.. <br/><br/>[21] ``yāvatā ^a^M1.0116^ea^ vanasaṇḍamhi, obhāso vipulo ahu. <br/><br/>[22] buddhassa ānubhāvena, pajjalī vipinaṃ tadā.. <br/><br/>[21] ``disvāna taṃ pāṭihīraṃ, buddhaseṭṭhassa tādino. <br/><br/>[22] pattapuṭaṃ gahetvāna, phalena pūjayiṃ ahaṃ.. <br/><br/>[21] ``upagantvāna sambuddhaṃ, sahakhārimadāsahaṃ. <br/><br/>[22] anukampāya me buddho, idaṃ vacanamabravi.. <br/><br/>[21] ``khāribhāraṃ gahetvāna, pacchato ehi me tuvaṃ. <br/><br/>[22] paribhutte ca saṅghamhi, puññaṃ tava bhavissati.. <br/><br/>[21] ``puṭakaṃ taṃ gahetvāna, bhikkhusaṅghassadāsahaṃ. <br/><br/>[22] tattha cittaṃ pasādetvā, tusitaṃ upapajjahaṃ.. <br/><br/>[21] ``tattha ^a^V1.0098^ea^ dibbehi naccehi, gītehi vāditehi ca. <br/><br/>[22] puññakammena saṃyuttaṃ, anubhomi sadā sukhaṃ.. <br/><br/>[21] ``yaṃ yaṃ yonupapajjāmi, devattaṃ atha mānusaṃ. <br/><br/>[22] bhoge me ūnatā natthi, phaladānassidaṃ phalaṃ.. <br/><br/>[21] ``yāvatā caturo dīpā, sasamuddā sapabbatā. <br/><br/>[22] phalaṃ buddhassa datvāna, issaraṃ kārayāmahaṃ.. <br/><br/>[21] ``yāvatā ye pakkhigaṇā, ākāse uppatanti ce. <br/><br/>[22] tepi me vasamanventi, phaladānassidaṃ phalaṃ.. <br/><br/>[21] ``yāvatā vanasaṇḍamhi, yakkhā bhūtā ca rakkhasā. <br/><br/>[22] kumbhaṇḍā garuḷā cāpi, pāricariyaṃ upenti me.. <br/><br/>[21] ``kummā soṇā madhukārā, ḍaṃsā ca makasā ubho. <br/><br/>[22] tepi maṃ vasamanventi, phaladānassidaṃ phalaṃ.. <br/><br/>[21] ``supaṇṇā nāma sakuṇā, pakkhijātā mahabbalā. <br/><br/>[22] tepi maṃ saraṇaṃ yanti, phaladānassidaṃ phalaṃ.. <br/><br/>[21] ``yepi dīghāyukā nāgā, iddhimanto mahāyasā. <br/><br/>[22] tepi maṃ vasamanventi, phaladānassidaṃ phalaṃ.. <br/><br/>[21] ``sīhā ^a^M1.0117^ea^ byagghā ca dīpī ca, acchakokataracchakā. <br/><br/>[22] tepi maṃ vasamanventi, phaladānassidaṃ phalaṃ.. <br/><br/>[21] ``osadhī tiṇavāsī ca, ye ca ākāsavāsino. <br/><br/>[22] sabbe maṃ saraṇaṃ yanti, phaladānassidaṃ phalaṃ.. <br/><br/>[21] ``sududdasaṃ sunipuṇaṃ, gambhīraṃ suppakāsitaṃ. <br/><br/>[22] phassayitvā viharāmi, phaladānassidaṃ phalaṃ.. <br/><br/>[21] ``vimokkhe aṭṭha phusitvā, viharāmi anāsavo. <br/><br/>[22] ātāpī nipako cāhaṃ, phaladānassidaṃ phalaṃ.. <br/><br/>[21] ``ye phalaṭṭhā buddhaputtā, khīṇadosā mahāyasā. <br/><br/>[22] ahamaññataro tesaṃ, phaladānassidaṃ phalaṃ.. <br/><br/>[21] ``abhiññāpāramiṃ gantvā, sukkamūlena codito. <br/><br/>[22] sabbāsave pariññāya, viharāmi anāsavo.. <br/><br/>[21] ``tevijjā iddhipattā ca, buddhaputtā mahāyasā. <br/><br/>[22] dibbasotaṃ samāpannā, tesaṃ aññataro ahaṃ.. <br/><br/>[21] ``satasahassito kappe, yaṃ phalaṃ adadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā ^a^V1.0099^ea^ jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvāpi tameva gāthaṃ aññābyākaraṇavasena abhāsi. <br/><br/>[06] suppiyattheragāthāvaṇṇanā niṭṭhitā. 


volume: 100
item: 34
title: catutthavaggo^gahvaratīriyattheragāthāvaṇṇanā^suppiyattheragāthāvaṇṇanā^sopākattheragāthāvaṇṇanā^
content:
  [03] ^b^yathāpi ekaputtasmi^eb^nti āyasmato sopākattherassa gāthā.  kā uppatti? so kira purimabuddhesu katādhikāro hutvā tattha  tattha vivaṭṭūpanissayaṃ kusalaṃ upacinanto kakusandhassa bhagavato kāle  aññatarassa kuṭumbikassa putto hutvā nibbatto ekadivasaṃ satthāraṃ  disvā pasannacitto bījapūraphalāni satthu upanesi. paṭiggahesi  bhagavā anukampaṃ upādāya ^a^M1.0118^ea^. so bhikkhusaṅghe ca abhippasanno  salākabhattaṃ paṭṭhapetvā saṅghuddesavasena tiṇṇaṃ bhikkhūnaṃ yāvatāyukaṃ  khīrabhattaṃ adāsi. so tehi puññakammehi aparāparaṃ devamanussesu  sampattiṃ anubhavanto ekadā manussayoniyaṃ nibbatto ekassa  paccekabuddhassa khīrabhattaṃ adāsi. evaṃ tattha tattha puññāni katvā  sugatīsu eva paribbhamanto imasmiṃ buddhuppāde purimakammanissandena  sāvatthiyaṃ aññatarāya duggatitthiyā kucchimhi paṭisandhiṃ gaṇhi.  tassa mātā dasa māse kucchinā pariharitvā paripakke gabbhe  vijāyanakāle vijāyituṃ asakkontī mucchaṃ āpajjitvā bahuvelaṃ matā  viya nipajji. taṃ ñātakā ``matā''ti saññāya susānaṃ netvā  citakaṃ āropetvā devatānubhāvena vātavuṭṭhiyā uṭṭhitāya aggiṃ adatvā  pakkamiṃsu. dārako ^a^P1.0100^ea^ pacchimabhāvikattā  devatānubhāvena mātukucchito arogo nikkhami. mātā pana  kālamakāsi. devatā taṃ gahetvā manussarūpena susānagopakassa gehe  ṭhapetvā katipayakālaṃ patirūpena āhārena posesi. tato paraṃ  susānagopako ca naṃ attano puttaṃ katvā vaḍḍheti. so tathā  vaḍḍhento tassa puttena supiyena nāma dārakena saddhiṃ kīḷanto  vicarati. tassa susāne jātasaṃvaḍḍhabhāvato ^b^sopāko^eb^ti  samaññā ahosi.<br/><br/>[03] athekadivasaṃ sattavassikaṃ taṃ bhagavā paccūsavelāya ñāṇajālaṃ  pattharitvā veneyyabandhave oloketvā ñāṇajalantogadhaṃ disvā  susānaṭṭhānaṃ agamāsi. dārako pubbahetunā codiyamāno pasannamānaso  satthāraṃ upasaṅkamitvā vanditvā aṭṭhāsi. satthā tassa dhammaṃ kathesi.  so dhammaṃ sutvā pabbajjaṃ yācitvā ``pitarā anuññātosī''ti  vutto pitaraṃ satthu santikaṃ nesi. tassa ^a^V1.0100^ea^ pitā satthāraṃ  upasaṅkamitvā vanditvā ``bhante, imaṃ dārakaṃ pabbājethā''ti anujāni.  satthā taṃ pabbājetvā mettābhāvanāya niyojesi. so  mettākammaṭṭhānaṃ gahetvā susāne viharanto ca cirasseva mettājhānaṃ  nibbattetvā jhānaṃ pādakaṃ katvā vipassanaṃ vaḍḍhetvā arahattaṃ  sacchākāsi. tena vuttaṃ ^b^apadāne^eb^ (apa0 thera 2.45.1-7)  -- <br/><br/>[21] ``kakusandho ^a^M1.0119^ea^ mahāvīro, sabbadhammāna pāragū. <br/><br/>[22] gaṇamhā vūpakaṭṭho so, agamāsi vanantaraṃ.. <br/><br/>[21] ``bījamiñjaṃ gahetvāna, latāya āvuṇiṃ ahaṃ. <br/><br/>[22] bhagavā tamhi samaye, jhāyate pabbatantare.. <br/><br/>[21] ``disvānahaṃ devadevaṃ, vippasannena cetasā. <br/><br/>[22] dakkhiṇeyyassa vīrassa, bījamiñjamadāsahaṃ.. <br/><br/>[21] ``imasmiṃyeva kappamhi, yaṃ miñjamadadiṃ tadā. <br/><br/>[22] duggatiṃ nābhijānāmi, bījamiñjassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahā hutvā pana aññesaṃ sosānikabhikkhūnaṃ mettābhāvanāvidhiṃ  dassento ^b^``yathāpi ekaputtasmi''^eb^nti gāthaṃ abhāsi. <br/><br/>[03] 33^b^.^eb^ tattha ^b^yathā^eb^ti opammatthe nipāto.  ^b^ekaputtasmi^eb^nti punāti ca kulavaṃsaṃ tāyati cāti putto,  atrajādibhedo putto. eko putto ekaputto, tasmiṃ ekaputtasmiṃ.  visaye cetaṃ bhummavacanaṃ. ^b^piyasmi^eb^nti piyāyitabbatāya ceva  ekaputtatāya ca rūpasīlācārādīhi ca pemakaraṇaṭṭhānabhūte.  ^b^kusalī^eb^ti kusalaṃ vuccati khemaṃ sotthibhāvo, taṃ labhitabbaṃ  etassa atthīti kusalī, sattānaṃ hitesī ^a^P1.0101^ea^  mettajjhāsayo. ^b^sabbesu pāṇesū^eb^ti sabbesu sattesu.  ^b^sabbatthā^eb^ti sabbāsu disāsu sabbesu vā bhavādīsu, sabbāsu vā  avatthāsu. idaṃ vuttaṃ hoti -- yathā ekaputtake piye manāpe  mātāpitā kusalī ekantahitesī bhaveyya, evaṃ puratthimādibhedāsu  sabbāsu disāsu, kāmabhavādibhedesu sabbesu bhavesu daharādibhedāsu  sabbāsu avatthāsu ca ṭhitesu sabbesu sattesu ekantahitesitāya  kusalī bhaveyya, ``mitto udāsīno pañcatthiko''ti sīmaṃ akatvā  sīmāsambhedavasena sabbattha ekarasaṃ mettaṃ bhāveyyāti. imaṃ pana gāthaṃ  vatvā ``sace tumhe āyasmanto evaṃ mettābhāvanaṃ ^a^M1.0120^ea^ anuyuñjeyyātha, ye te  bhagavatā `sukhaṃ supatī'tiādinā ^a^V1.0101^ea^ (a0 ni0  11.15) ekādasa  mettānisaṃsā vuttā, ekaṃsena tesaṃ bhāgino bhavathā''ti ovādamadāsi. <br/><br/>[06] sopākattheragāthāvaṇṇanā niṭṭhitā. 


volume: 100
item: 35
title:
  gahvaratīriyattheragāthāvaṇṇanā^suppiyattheragāthāvaṇṇanā^sopākattheragāthāvaṇṇanā^posiyattheragāthāvaṇṇanā^

content:
  [03] ^b^anāsannavarā^eb^ti āyasmato posiyattherassa gāthā. kā  uppatti? so kira purimabuddhesu katādhikāro tattha tattha  vivaṭṭūpanissayaṃ bahuṃ kusalaṃ upacinitvā sugatīsu eva saṃsaranto ito  dvenavute kappe tissassa bhagavato kāle migaluddo hutvā araññe  vicarati. atha bhagavā tassa anuggahaṃ kātuṃ araññaṃ gantvā tassa  cakkhupathe attānaṃ dassesi. so bhagavantaṃ disvā pasannacitto āvudhaṃ  nikkhipitvā upasaṅkamitvā añjaliṃ paggayha aṭṭhāsi. bhagavā  nisīditukāmataṃ dassesi. so tāvadeva tiṇamuṭṭhiyo gahetvā same  bhūmibhāge sakkaccaṃ santharitvā adāsi. nisīdi tattha bhagavā  anukampaṃ upādāya. nisinne pana bhagavati anappakaṃ pītisomanassaṃ  paṭisaṃvedento bhagavantaṃ vanditvā sayampi ekamantaṃ nisīdi. atha  bhagavā ``ettakaṃ vaṭṭati imassa kusalabīja''nti uṭṭhāyāsanā pakkāmi.  acirapakkante bhagavati taṃ sīho migarājā ghātesi. so ^a^P1.0102^ea^  kālaṅkato devaloke nibbatti. ``so kira bhagavati  anupagacchante sīhena ghātito niraye nibbattissatī''ti taṃ disvā  bhagavā sugatiyaṃ nibbattanatthaṃ kusalabījaropanatthañca upasaṅkami.<br/><br/>[03] so tattha yāvatāyukaṃ ṭhatvā tato devalokato cavitvā  sugatīsuyeva parivattento imasmiṃ buddhuppāde sāvatthiyaṃ aññatarassa  mahāvibhavassa seṭṭhino putto saṅgāmajitattherassa kaniṭṭhabhātā hutvā  nibbatti. ^b^posiyo^eb^tissa nāmaṃ ahosi. so vayappatto  dārapariggahaṃ katvā ekaṃ puttaṃ labhitvā antimabhavikatāya dhammatāya  codiyamāno jātiādiṃ paṭicca uppannasaṃvego pabbajitvā araññaṃ  pavisitvā vūpakaṭṭho hutvā ^a^M1.0121^ea^ catusaccakammaṭṭhānabhāvanaṃ anuyuñjanto  nacirasseva vipassanaṃ ussukkāpetvā arahattaṃ pāpuṇi. tena vuttaṃ  ^b^apadāne^eb^ (apa0 thera 2.53.1-12) -- <br/><br/>[21] ``himavantassāvidūre, lambako nāma pabbato. <br/><br/>[22] tattheva tisso sambuddho, abbhokāsamhi caṅkami.. <br/><br/>[21] ``migaluddo ^a^V1.0102^ea^ tadā āsiṃ, araññe kānane ahaṃ. <br/><br/>[22] disvāna taṃ devadevaṃ, tiṇamuṭṭhimadāsahaṃ.. <br/><br/>[21] ``nisīdanatthaṃ buddhassa, datvā cittaṃ pasādayiṃ. <br/><br/>[22] sambuddhaṃ abhivādetvā, pakkāmiṃ uttarāmukho.. <br/><br/>[21] ``aciraṃ gatamattassa, migarājā apothayi. <br/><br/>[22] sohena pothito, santo tattha kālaṅkato ahaṃ.. <br/><br/>[21] ``āsanne me kataṃ kammaṃ, buddhaseṭṭhe anāsave. <br/><br/>[22] sumutto saravegova, devalokamagacchahaṃ.. <br/><br/>[21] ``yūpo tattha subho āsi, puññakammābhinimmito. <br/><br/>[22] sahassakaṇḍo satabheṇḍu, dhajālu haritāmayo.. <br/><br/>[21] ``pabhā niddhāvate tassa, sataraṃsīva uggato. <br/><br/>[22] ākiṇṇo devakaññāhi, āmodiṃ kāmakāmihaṃ.. <br/><br/>[21] ``devalokā cavitvāna, sukkamūlena codito. <br/><br/>[22] āgantvāna manussattaṃ, pattomhi āsavakkhayaṃ.. <br/><br/>[21] ``catunnavutito kappe, nisīdanamadāsahaṃ. <br/><br/>[22] duggatiṃ nābhijānāmi, tiṇamuṭṭhe idaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā bhagavantaṃ vandituṃ sāvatthiṃ āgato ñātiṃ  anukampāya ñātigehaṃ agamāsi. tattha naṃ purāṇadutiyikā vanditvā  āsanadānādinā paṭhamaṃ upāsikā viya vattaṃ dassetvā therassa  ajjhāsayaṃ ajānantī pacchā itthikuttādīhi palobhetukāmā ahosi  ^a^M1.0122^ea^. thero ``aho andhabālā mādisepi nāma evaṃ paṭipajjatī''ti  cintetvā kiñci avatvā uṭṭhāyāsanā araññameva gato. taṃ  āraññakā bhikkhū ``kiṃ, āvuso, atilahuṃ, nivattosi, ñātakehi  na diṭṭhosī''ti pucchiṃsu. thero tattha pavattiṃ ācikkhanto  ^b^``anāsannavarā etā''^eb^ti gāthaṃ abhāsi. <br/><br/>[03] 34^b^.^eb^ tattha ^b^anāsannavarā^eb^ti ^b^etā^eb^ itthiyo  na āsannā anupagatā, dūre eva vā ṭhitā hutvā varā purisassa seṭṭhā  hitāvahā, tañca kho ^b^niccameva^eb^ sabbakālameva, na rattimeva, na  divāpi, na rahovelāyapi. ^b^vijānatā^eb^ti vijānantena.  ``anāsannaparā''tipi pāḷi, so evattho. ayañhettha adhippāyo --  caṇḍahatthiassamahiṃsasīhabyagghayakkharakkhasapisācāpi manussānaṃ ^a^V1.0103^ea^   ^a^P1.0103^ea^ anupasaṅkamanto varā seṭṭhā, na anatthāvahā, te pana  upasaṅkamantā diṭṭhadhammikaṃyeva anatthaṃ kareyyuṃ. itthiyo pana  upasaṅkamitvā diṭṭhadhammikaṃ samparāyikaṃ vimokkhanissitampi atthaṃ  vināsetvā mahantaṃ anatthaṃ āpādenti, tasmā anāsannavarā etā  niccameva vijānatāti. idāni tamatthaṃ attūpanāyikaṃ katvā dassento  ^b^``gāmā''^eb^tiādimāha. tattha ^b^gāmā^eb^ti gāmaṃ. upayogatthe  hi etaṃ nissakkavacanaṃ. ^b^araññamāgammā^eb^ti araññato āgantvā.  ^b^ma^eb^-kāro padasandhikaro, nissakke cetaṃ upayogavacanaṃ.  ^b^tato^eb^ti mañcakato. ^b^anāmantetvā^eb^ti anālapitvā  purāṇadutiyikaṃ ``appamattā hohī''ti ettakampi avatvā.  ^b^posiyo^eb^ti attānameva paraṃ viya vadati. ye pana  ``pakkāmi''nti paṭhanti, tesaṃ ahaṃ posiyo pakkāminti yojanā. ye  pana ``sā itthī theraṃ gharaṃ upagataṃ bhojetvā palobhetukāmā jātā, taṃ  disvā thero tāvadeva gehato nikkhamitvā vihāraṃ gantvā attano  vasanaṭṭhāne mañcake nisīdi. sāpi kho itthī pacchābhattaṃ  alaṅkatapaṭiyattā vihāre therassa vasanaṭṭhānaṃ upasaṅkami. taṃ disvā  thero kiñci avatvā uṭṭhāya divāṭṭhānameva gato''ti vadanti, tesaṃ  ``gāmā araññamāgammā''ti gāthāpadassa attho yathārutavaseneva  niyyati. vihāro hi idha ``arañña''nti adhippeto. <br/><br/>[06] posiyattheragāthāvaṇṇanā niṭṭhitā. 


volume: 100
item: 36
title:
  suppiyattheragāthāvaṇṇanā^sopākattheragāthāvaṇṇanā^posiyattheragāthāvaṇṇanā^sāmaññakānittheragāthāvaṇṇanā^

content:
  [03] ^b^sukhaṃ^eb^ ^a^M1.0123^ea^ ^b^sukhattho^eb^ti āyasmato sāmaññakānittherassa gāthā.  kā uppatti? so kira purimabuddhesu katādhikāro hutvā tattha  tattha bhave kusalaṃ upacinanto ito ekanavute kappe vipassissa  bhagavato kāle manussayoniyaṃ nibbatto vipassiṃ bhagavantaṃ disvā  pasannamānaso ekaṃ mañcaṃ adāsi. so tena puññakammena devamanussesu  saṃsaranto imasmiṃ buddhuppāde aññatarassa paribbājakassa putto hutvā  ^a^P1.0104^ea^ nibbatti. ^b^sāmaññakānī^eb^tissa nāmaṃ  ahosi. so viññutaṃ patto satthu yamakapāṭihāriyaṃ disvā  pasannamānaso sāsane pabbajitvā cariyānukūlaṃ kammaṭṭhānaṃ gahetvā jhānaṃ  nibbattetvā jhānaṃ pādakaṃ katvā vipassanaṃ vaḍḍhetvā arahattaṃ pāpuṇi.  tena vuttaṃ ^b^apadāne^eb^ (apa0 thera 1.36.30-33) -- <br/><br/>[21] ``vipassino bhagavato, lokajeṭṭhassa tādino. <br/><br/>[22] ekaṃ mañcaṃ mayā dinnaṃ, pasannena sapāṇinā.. <br/><br/>[21] ``hatthiyānaṃ ^a^V1.0104^ea^ assayānaṃ, dibbayānaṃ samajjhagaṃ. <br/><br/>[22] tena mañcaka dānena, pattomhi āsavakkhayaṃ.. <br/><br/>[21] ``ekanavutito kappe, yaṃ mañcamadadiṃ tadā. <br/><br/>[22] duggatiṃ nābhijānāmi, mañcadānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] therassa pana gihisahāyako kātiyāno nāma paribbājako  buddhuppādato paṭṭhāya titthiyānaṃ hatalābhasakkāratāya ghāsacchādanamattampi  alabhanto ājīvakāpakato theraṃ upasaṅkamitvā ``tumhe sākiyaputtiyā  nāma mahālābhaggayasaggappattā sukhena jīvatha, mayaṃ pana dukkhitā  kicchajīvikā, kathaṃ nu kho paṭipajjamānassa diṭṭhadhammikañceva  samparāyikañca sukhaṃ sampajjatī''ti pucchi. athassa thero  ``nippariyāyato sukhaṃ nāma lokuttarasukhameva, tañca tadanurūpaṃ  paṭipattiṃ paṭipajjantassevā''ti attanā tassa adhigatabhāvaṃ pariyāyena  vibhāvento ^b^``sukhaṃ sukhattho labhate tadācara''^eb^nti gāthaṃ abhāsi. <br/><br/>[03] 35^b^.^eb^ tattha ^a^M1.0124^ea^ ^b^sukha^eb^nti nirāmisaṃ sukhaṃ  idhādhippetaṃ. tañca phalasamāpatti ceva nibbānañca. tathā hi  ``ayaṃ samādhi paccuppannasukho ceva āyatiñca sukhavipāko'' (dī0  ni0 3.355; a0 ni0  5.27; vibha0 804) ``nibbānaṃ  paramaṃ sukha''nti (dha0 pa0 203-204) ca vuttaṃ. ^b^sukhattho^eb^ti  sukhappayojano, yathāvuttena sukhena atthiko. ^b^labhate^eb^ti  pāpuṇāti, atthikassevedaṃ sukhaṃ, na itarassa. ko pana atthikoti  āha ^b^``tadācara''^eb^nti tadatthaṃ ācaranto, yāya paṭipattiyā taṃ  paṭipattiṃ paṭipajjantoti attho. na kevalaṃ tadācaraṃ sukhameva labhate,  atha kho ^b^kittiñca pappoti^eb^ ``itipi sīlavā  suparisuddhakāyavacīkammanto suparisuddhājīvo jhāyī  jhānayutto''tiādinā kittiṃ parammukhā patthaṭayasataṃ pāpuṇāti.  ^b^yasassa vaḍḍhatī^eb^ti ^a^P1.0105^ea^ sammukhe  guṇābhitthavasaṅkhāto parivārasampadāsaṅkhāto ca yaso assa  paribrūhati. idāni ``tadācara''nti sāmaññato vuttamatthaṃ sarūpato  dassento -- ^b^``yo ariyamaṭṭhaṅgikamañjasaṃ ujuṃ, bhāveti maggaṃ  amatassa pattiyā''^eb^ti āha. tassattho ^b^yo^eb^ puggalo kilesehi  ārakattā parisuddhaṭṭhena paṭipajjantānaṃ ariyabhāvakaraṇaṭṭhena ^b^ariyaṃ,^eb^  sammādiṭṭhiādiaṭṭhaṅgasamudāyatāya ^b^aṭṭhaṅgikaṃ,^eb^  antadvayarahitamajjhimapaṭipattibhāvato akuṭilaṭṭhena ^b^añjasaṃ,^eb^  kāyavaṅkādippahānato ^b^ujuṃ,^eb^ nibbānatthikehi magganiyaṭṭhena  kilese mārento gamanaṭṭhena ca ^b^``magga''^eb^nti laddhanāmaṃ  dukkhanirodhagāminipaṭipadaṃ ^b^amatassa^eb^ asaṅkhatāya dhātuyā  ^b^pattiyā^eb^ adhigamāya ^b^bhāveti^eb^ attano santāne uppādeti  vaḍḍheti ca, so nippariyāyena ``sukhattho tadācara''nti  ^a^V1.0105^ea^ vuccati,  tasmā yathāvuttaṃ sukhaṃ labhati. taṃ sutvā paribbājako pasannamānaso  pabbajitvā sammā paṭipajjanto nacirasseva vipassanaṃ vaḍḍhetvā arahattaṃ  pāpuṇi. idameva therassa aññābyākaraṇaṃ ahosi. <br/><br/>[06] sāmaññakānittheragāthāvaṇṇanā niṭṭhitā. 


volume: 100
item: 37
title:
  sopākattheragāthāvaṇṇanā^posiyattheragāthāvaṇṇanā^sāmaññakānittheragāthāvaṇṇanā^kumāputtattheragāthāvaṇṇanā^

content:
  [03] ^b^sādhu^eb^ ^a^M1.0125^ea^ ^b^suta^eb^nti āyasmato kumāputtattherassa  gāthā. kā  uppati? so kira purimabuddhesu katādhikāro ito ekanavute kappe  ajinacammavasano tāpaso hutvā bandhumatīnagare rājuyyāne vasanto  vipassiṃ bhagavantaṃ passitvā pasannamānaso pādabbhañjanatelaṃ adāsi.  so tena puññakammena devaloke nibbatto. tato paṭṭhāya sugatīsuyeva  saṃsaranto imasmiṃ buddhuppāde avantiraṭṭhe veḷukaṇṭakanagare gahapatikule  nibbatto. ``nando''tissa nāmaṃ akaṃsu. mātā panassa kumā  nāma, tena ^b^kumāputto^eb^ti paññāyittha. so āyasmato  sāriputtassa santike dhammaṃ sutvā laddhappasādo pabbajitvā  katapubbakicco pariyantapabbatapasse samaṇadhammaṃ karonto visesaṃ  nibbattetuṃ asakkonto ^a^P1.0106^ea^ bhagavantaṃ upasaṅkamitvā dhammaṃ  sutvā kammaṭṭhānaṃ sodhetvā sappāyaṭṭhāne vasanto vipassanaṃ vaḍḍhetvā  arahattaṃ sacchākāsi. tena vuttaṃ ^b^apadāne^eb^ (apa0 thera  2.53.24-30) -- <br/><br/>[21] ``nagare bandhumatiyā, rājuyyāne vasāmahaṃ. <br/><br/>[22] cammavāsī tadā āsiṃ, kamaṇḍaludharo ahaṃ.. <br/><br/>[21] ``addasaṃ vimalaṃ buddhaṃ, sayambhuṃ aparājitaṃ. <br/><br/>[22] padhānaṃ pahitattaṃ taṃ, jhāyiṃ jhānarataṃ vasiṃ.. <br/><br/>[21] ``sabbakāmasamiddhañca, oghatiṇṇamanāsavaṃ. <br/><br/>[22] disvā pasannasumano, abbhañjanamadāsahaṃ.. <br/><br/>[21] ``ekanavutito kappe, abbhañjanamadāsahaṃ. <br/><br/>[22] duggatiṃ nābhijānāmi, abbhañjanassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ ^a^V1.0106^ea^ pana patvā araññe kāyadaḷhibahule bhikkhū, disvā te  ovadanto sāsanassa niyyānikabhāvaṃ pakāsento ^b^``sādhu sutaṃ  sādhu caritaka''^eb^nti gāthaṃ abhāsi. <br/><br/>[03] 36^b^.^eb^ tattha ^a^M1.0126^ea^ ^b^sādhū^eb^ti sundaraṃ. ^b^suta^eb^nti  savanaṃ. tañca kho vivaṭṭūpanissitaṃ visesato appicchatādipaṭisaṃyuttaṃ  dasakathāvatthusavanaṃ idhādhippetaṃ. ^b^sādhu caritaka^eb^nti tadeva  appicchatādicaritaṃ ciṇṇaṃ, sādhucaritameva hi ``caritaka''nti vuttaṃ.  padadvayenāpi bāhusaccaṃ tadanurūpaṃ paṭipattiñca ``sundara''nti  dasseti. ^b^sadā^eb^ti sabbakāle navakamajjhimatherakāle, sabbesu vā  iriyāpathakkhaṇesu. ^b^aniketavihāro^eb^ti kilesānaṃ  nivāsanaṭṭhānaṭṭhena pañcakāmaguṇā niketā nāma, lokiyā vā  chaḷārammaṇadhammā. yathāha -- ``rūpanimittaniketavisāravinibandhā  kho, gahapati, `niketasārī'ti vuccatī''tiādi (saṃ0 ni0   3.3). tesaṃ niketānaṃ pahānatthāya paṭipadā aniketavihāro.  ^b^atthapucchana^eb^nti taṃ ājānitukāmassa kalyāṇamittaṃ upasaṅkamitvā  diṭṭhadhammikasamparāyikaparamatthapabhedassa pucchanaṃ, kusalādibhedassa vā  atthassa sabhāvadhammassa ``kiṃ, bhante, kusalaṃ, kiṃ akusalaṃ, kiṃ  sāvajjaṃ, kiṃ anavajja''ntiādinā (ma0 ni0 3.296) pucchanaṃ  atthapucchanaṃ. ^b^padakkhiṇakamma^eb^nti taṃ pana pucchitvā  padakkhiṇaggāhibhāvena tassa ovāde adhiṭṭhānaṃ sammāpaṭipatti.  idhāpi ``sādhū''ti padaṃ ānetvā yojetabbaṃ. ^b^etaṃ sāmañña^eb^nti  ``sādhu suta''ntiādinā vuttaṃ yaṃ sutaṃ, yañca caritaṃ, yo ca  aniketavihāro ^a^P1.0107^ea^, yañca atthapucchanaṃ, yañca  padakkhiṇakammaṃ, etaṃ sāmaññaṃ eso samaṇabhāvo. yasmā imāya eva  paṭipadāya samaṇabhāvo, na aññathā, tasmā ``sāmañña''nti  nippariyāyato maggaphalassa adhivacanaṃ. tassa vā pana ayaṃ  apaṇṇakapaṭipadā, taṃ panetaṃ sāmaññaṃ yādisassa sambhavāti, taṃ dassetuṃ  ^b^``akiñcanassā''^eb^ti vuttaṃ. apariggāhakassa,  khettavatthuhiraññasuvaṇṇadāsidāsādipariggahapaṭiggahaṇarahitassāti attho. <br/><br/>[06] kumāputtattheragāthāvaṇṇanā niṭṭhitā. 


volume: 100
item: 38
title:
  posiyattheragāthāvaṇṇanā^sāmaññakānittheragāthāvaṇṇanā^kumāputtattheragāthāvaṇṇanā^kumāputtasahāyattheragāthāvaṇṇanā^

content:
  [03] ^b^nānājanapadaṃ^eb^ ^a^M1.0127^ea^ ^b^yantī^eb^ti āyasmato  kumāputtasahāyattherassa  gāthā. kā uppatti? so kira purimabuddhesu katādhikāro tattha  tattha vivaṭṭūpanissayaṃ kusalaṃ upacinanto ito catunavute kappe  siddhatthassa bhagavato kāle kulagehe nibbattitvā viññutaṃ patto araññaṃ  pavisitvā bahuṃ rukkhadaṇḍaṃ chinditvā kattarayaṭṭhiṃ katvā saṅghassa  adāsi. aññañca yathāvibhavaṃ puññaṃ katvā devesu ^a^V1.0107^ea^ nibbattitvā tato  paṭṭhāya sugatīsuyeva parivattento imasmiṃ buddhuppāde veḷukaṇṭakanagare iddhe  kule nibbatti. ^b^sudanto^eb^tissa nāmaṃ ahosi. ``vāsulo''ti  keci vadanti. so kumāputtassa piyasahāyo hutvā vicaranto  ``kumāputto pabbajito''ti sutvā ``na hi nūna so orako  dhammavinayo, yattha kumāputto pabbajito''ti tadanubandhena sayampi  pabbajitukāmo hutvā satthu santikaṃ upasaṅkami. tassa satthā dhammaṃ  desesi. so bhiyyosomattāya pabbajjāya sañjātachando pabbajitvā  kumāputteneva saddhiṃ pariyantapabbate bhāvanānuyutto viharati. tena ca  samayena sambahulā bhikkhū nānājanapadesu janapadacārikaṃ carantāpi  gacchantāpi āgacchantāpi taṃ ṭhānaṃ ^a^P1.0108^ea^ upagacchanti.  tena tattha kolāhalaṃ hoti. taṃ disvā sudantatthero ``ime bhikkhū  niyyānikasāsane pabbajitvā janapadavitakkaṃ anuvattentā cittasamādhiṃ  virādhentī''ti saṃvegajāto tameva saṃvegaṃ attano cittadamanassa aṅkusaṃ  karonto ^b^``nānājanapadaṃ yantī''^eb^ti gāthaṃ abhāsi. <br/><br/>[03] 37^b^.^eb^ tattha ^b^nānājanapada^eb^nti visuṃ visuṃ  nānāvidhaṃ janapadaṃ, kāsikosalādianekaraṭṭhanti attho.  ^b^yantī^eb^ti gacchanti. ^b^vicarantā^eb^ti ``asuko janapado  subhikkho sulabhapiṇḍo, asuko khemo arogo''tiādivitakkavasena  janapadacārikaṃ carantā. ^b^asaññatā^eb^ti tasseva janapadavitakkassa  appahīnatāya cittena asaṃyatā. ^b^samādhiñca virādhentī^eb^ti  sabbassapi uttarimanussadhammassa mūlabhūtaṃ upacārappanābhedaṃ samādhiñca  nāma virādhenti ^a^M1.0128^ea^. ^b^ca^eb^-saddo sambhāvane. desantaracaraṇena  jhāyituṃ okāsābhāvena anadhigataṃ samādhiṃ nādhigacchantā, adhigatañca  vasībhāvānāpādanena jīrantā vīrādhenti nāma. ^b^kiṃsu raṭṭhacariyā  karissatī^eb^ti ^b^sū^eb^ti nipātamattaṃ. ``evaṃbhūtānaṃ raṭṭhacariyā  janapadacārikā kiṃ karissati, kiṃ nāma atthaṃ sādhessati,  niratthakāvā''ti garahanto vadati. ^b^tasmā^eb^ti yasmā īdisī  desantaracariyā bhikkhussa na atthāvahā, api ca kho anatthāvahā  sampattīnaṃ virādhanato, tasmā. ^b^vineyya sārambha^eb^nti vasanapadese  arativasena uppannaṃ sārambhaṃ cittasaṃkilesaṃ tadanurūpena paṭisaṅkhānena  vinetvā vūpasametvā. ^b^jhāyeyyā^eb^ti ārammaṇūpanijjhānena  lakkhaṇūpanijjhānena cāti duvidhenapi jhānena jhāyeyya.  ^b^apurakkhato^eb^ti micchāvitakkehi taṇhādīhi vā na purakkhatoti  tesaṃ vasaṃ anupagacchanto kammaṭṭhānameva manasi kareyyāti attho. evaṃ  pana vatvā thero tameva saṃvegaṃ aṅkusaṃ katvā vipassanaṃ vaḍḍhetvā arahattaṃ  pāpuṇi. tena vuttaṃ ^b^apadāne^eb^ (apa0 thera 2.53.36-41) -- <br/><br/>[21] ``kānanaṃ ^a^P1.0109^ea^ vanamoggayha, veḷuṃ  chetvānahaṃ tadā. <br/><br/>[22] ālambanaṃ karitvāna, saṅghassa adadiṃ bahuṃ.. <br/><br/>[21] ``tena ^a^V1.0108^ea^ cittappasādena, subbate abhivādiya. <br/><br/>[22] ālambadaṇḍaṃ datvāna, pakkāmiṃ uttarāmukho.. <br/><br/>[21] ``catunnavutito kappe, yaṃ daṇḍamadadiṃ tadā. <br/><br/>[22] duggatiṃ nābhijānāmi, daṇḍadānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] yaṃ panatthaṃ aṅkusaṃ katvā ayaṃ thero arahattaṃ patto, tamevatthaṃ  hadaye ṭhapetvā arahattaṃ pattopi ^b^``nānājanapadaṃ yanti''^eb^ti idameva  gāthaṃ abhāsi. tasmā tadevassa aññābyākaraṇaṃ ahosīti. <br/><br/>[06] kumāputtasahāyattheragāthāvaṇṇanā niṭṭhitā. 


volume: 100
item: 39
title:
  sāmaññakānittheragāthāvaṇṇanā^kumāputtattheragāthāvaṇṇanā^kumāputtasahāyattheragāthāvaṇṇanā^gavampatittheragāthāvaṇṇanā^

content:
  [03] ^b^yo^eb^ ^a^M1.0129^ea^ ^b^iddhiyā sarabhu^eb^nti āyasmato gavampatittherassa gāthā.  kā uppatti? so kira purimabuddhesu katādhikāro ito ekatiṃse  kappe sikhiṃ bhagavantaṃ passitvā pasannamānaso pupphehi pūjaṃ akāsi.  so tena puññakammena devaloke uppanno aparāparaṃ puññāni karonto  koṇāgamanassa bhagavato cetiye chattañca vedikañca kāresi.  kassapassa pana bhagavato kāle aññatarasmiṃ kulagehe nibbatto.  tasmiñca kule bahuṃ gomaṇḍalaṃ ahosi. taṃ gopālakā rakkhanti.  ayaṃ tattha antarantarā yuttappayuttaṃ vicārento vicarati. so ekaṃ  khīṇāsavattheraṃ gāme piṇḍāya caritvā bahigāme devasikaṃ ekasmiṃ  padese bhattakiccaṃ karontaṃ disvā ``ayyo sūriyātapena  kilamissatī''ti cintetvā cattāro sirīsadaṇḍe ussāpetvā tesaṃ  upari sirīsasākhāyo ṭhapetvā sākhāmaṇḍapaṃ katvā adāsi.  ``maṇḍapassa samīpe sirīsarukkhaṃ ropesī''ti ca vadanti. tassa  anukampāya devasikaṃ thero tattha nisīdi. so tena puññakammena  tato cavitvā cātumahārājikesu nibbatti. tassa purimakammasaṃsūcakaṃ  vimānadvāre mahantaṃ sirīsavanaṃ nibbatti vaṇṇagandhasampannehi aññehi  pupphehi sabbakāle upasobhayamānaṃ, tena taṃ vimānaṃ ``serīsaka''nti  paññāyittha. so devaputto ekaṃ buddhantaraṃ devesu ca manussesu ca  saṃsaritvā imasmiṃ buddhuppāde yasattherassa catūsu ^a^P1.0110^ea^  gihisahāyesu ^b^gavampati^eb^ nāma hutvā āyasmato yasassa  pabbajitabhāvaṃ sutvā attano sahāyehi saddhiṃ bhagavato santikaṃ  agamāsi ^a^V1.0109^ea^. satthā tassa dhammaṃ desesi. so desanāvasāne sahāyehi  saddhiṃ arahatte patiṭṭhāsi. tena vuttaṃ ^b^apadāne^eb^ (apa0 thera  2.53.42-47) -- <br/><br/>[21] ``migaluddo pure āsiṃ, vipine vicaraṃ ahaṃ. <br/><br/>[22] addasaṃ virajaṃ buddhaṃ, sabbadhammāna pāraguṃ.. <br/><br/>[21] ``tasmiṃ mahākāruṇike, sabbasattahite rate. <br/><br/>[22] pasannacitto sumano, nelapupphaṃ apūjayiṃ.. <br/><br/>[21] ``ekatiṃse ^a^M1.0130^ea^ ito kappe, yaṃ pupphamabhipūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā thero vimuttisukhaṃ paṭisaṃvedento sākete  viharati añjanavane. tena ca samayena bhagavā mahatā bhikkhusaṅghena  saddhiṃ sāketaṃ gantvā añjanavane vihāsi. senāsanaṃ nappahosi.  sambahulā bhikkhū vihārasāmantā sarabhuyā nadiyā vālikāpuḷine  sayiṃsu. atha aḍḍharattasamaye nadiyā udakoghe āgacchante  sāmaṇerādayo uccāsaddamahāsaddā ahesuṃ. bhagavā taṃ ñatvā āyasmantaṃ  gavampatiṃ āṇāpesi -- ``gaccha, gavampati, jaloghaṃ vikkhambhetvā  bhikkhūnaṃ phāsuvihāraṃ karohī''ti. thero ``sādhu, bhante''ti  iddhibalena nadīsotaṃ vikkhambhi, taṃ dūratova pabbatakūṭaṃ viya aṭṭhāsi.  tato paṭṭhāya therassa ānubhāvo loke pākaṭo ahosi.  athekadivasaṃ satthā mahatiyā devaparisāya majjhe nisīditvā dhammaṃ  desentaṃ theraṃ disvā lokānukampāya tassa guṇānaṃ vibhāvanatthaṃ taṃ  pasaṃsanto ^b^``yo iddhiyā sarabhu''^eb^nti gāthaṃ abhāsi. <br/><br/>[03] 38^b^.^eb^ tattha ^b^iddhiyā^eb^ti adhiṭṭhāniddhiyā.  ^b^sarabhu^eb^nti evaṃnāmikaṃ nadiṃ, yaṃ loke ``sarabhu''nti vadanti.  ^b^aṭṭhapesī^eb^ti sandituṃ adento sotaṃ nivattetvā pabbatakūṭaṃ viya  mahantaṃ jalarāsiṃ katvā ṭhapesi. ^b^asito^eb^ti nasito,  taṇhādiṭṭhinissayarahito, bandhanasaṅkhātānaṃ vā sabbasaṃyojanānaṃ  samucchinnattā kenacipi bandhanena abaddho, tato eva ejānaṃ kilesānaṃ  abhāvato ^b^anejo so, gavampati, taṃ sabbasaṅgātigataṃ^eb^ tādisaṃ  sabbepi rāgadosamohamānadiṭṭhisaṅge atikkamitvā ^a^P1.0111^ea^  ṭhitattā sabbasaṅgātigataṃ, asekkhamunibhāvato ^b^mahāmuniṃ,^eb^ tato  eva kāmakammabhavādibhedassa sakalassapi bhavassa pāraṃ nibbānaṃ gatattā  ^b^bhavassa pāraguṃ. devā namassantī^eb^ti devāpi imassanti, pageva  itarā pajāti.<br/><br/>[03] gāthāpariyosāne ^a^M1.0131^ea^ ^a^V1.0110^ea^ mahato janakāyassa dhammābhisamayo ahosi.  thero aññaṃ byākaronto ``satthāraṃ pūjessāmī''ti imameva gāthaṃ  abhāsīti. <br/><br/>[06] gavampatittheragāthāvaṇṇanā niṭṭhitā. 


volume: 100
item: 40
title:
  kumāputtattheragāthāvaṇṇanā^kumāputtasahāyattheragāthāvaṇṇanā^gavampatittheragāthāvaṇṇanā^tissattheragāthāvaṇṇanā^

content:
  [03] ^b^sattiyā viya omaṭṭho^eb^ti āyasmato tissattherassa gāthā.  kā uppati? ayampi kira purimabuddhesu katādhikāro tattha tattha  bhave vivaṭṭūpanissayaṃ puññaṃ upacinanto tissassa bhagavato bodhiyā  mūle purāṇapaṇṇāni nīharitvā sodhesi. so tena puññakammena  devamanussesu saṃsaranto imasmiṃ buddhuppāde kapilavatthunagare bhagavato  pitucchāputto hutvā nibbatti ^b^tisso^eb^ nāma nāmena. so  bhagavantaṃ anupabbajitvā upasampanno hutvā araññāyatane viharanto  jātiṃ paṭicca mānaṃ karonto kodhūpāyāsabahulo ca ujjhānabahulo ca  hutvā vicarati, samaṇadhamme ussukkaṃ na karoti. atha naṃ satthā  ekadivasaṃ divāṭṭhāne vivaṭamukhaṃ niddāyantaṃ dibbacakkhunā olokento  sāvatthito ākāsena gantvā tassa upari ākāseyeva ṭhatvā obhāsaṃ  pharitvā tenobhāsena paṭibuddhassa satiṃ uppādetvā ovādaṃ dento  ^b^``sattiyā viya omaṭṭho''^eb^ti gāthaṃ abhāsi. <br/><br/>[03] 39^b^.^eb^ tattha ^b^sattiyā^eb^ti desanāsīsametaṃ,  ekatodhārādinā satthenāti attho. ^b^omaṭṭho^eb^ti pahato.  cattāro hi pahārā omaṭṭho ummaṭṭho maṭṭho vimaṭṭhoti. tattha upari  ṭhatvā adhomukhaṃ dinnapahāro omaṭṭho nāma, heṭṭhā ṭhatvā uddhammukhaṃ  dinnapahāro ummaṭṭho nāma, aggaḷasūci ^a^P1.0112^ea^ viya  vinivijjhitvā gato maṭṭho nāma, seso sabbopi vimaṭṭho nāma.  imasmiṃ pana ṭhāne omaṭṭho gahito. so hi sabbadāruṇo  duruddharaṇasallo duttikiccho antodoso antopubbalohitova hoti,  pubbalohitaṃ anikkhamitvā vaṇamukhaṃ pariyonandhitvā tiṭṭhati.   pubbalohitaṃ nīharitukāmehi mañcena saddhiṃ bandhitvā adhosiro  kātabbo ^a^M1.0132^ea^ hoti, maraṇaṃ vā maraṇamattaṃ vā dukkhaṃ pāpuṇanti.  ^b^ḍayhamāne^eb^ti agginā jhāyamāne. ^b^matthake^eb^ti sīse. idaṃ  vuttaṃ hoti -- yathā sattiyā omaṭṭho puriso  sallubbāhanavaṇatikicchanānaṃ atthāya vīriyaṃ ārabhati tādisaṃ payogaṃ  karoti parakkamati, yathā ca ḍayhamāne matthake ādittasīso puriso  tassa nibbāpanatthaṃ vīriyaṃ ārabhati tādisaṃ payogaṃ karoti, evamevaṃ,  bhikkhu, kāmarāgappahānāya sato appamatto ativiya ussāhajāto  hutvā vihareyyāti.<br/><br/>[03] evaṃ ^a^V1.0111^ea^ bhagavā tassa therassa kodhūpāyāsavūpasamāya ovādaṃ dento  tadekaṭṭhatāya kāmarāgappahānasīsena desanaṃ niṭṭhāpesi. thero imaṃ gāthaṃ  sutvā saṃviggahadayo vipassanāya yuttappayutto vihāsi. tassa  ajjhāsayaṃ ñatvā satthā saṃyuttake ^b^tissattherasuttaṃ^eb^ (saṃ0 ni0   3.84) desesi. so desanāpariyosāne arahatte patiṭṭhāsi. tena  vuttaṃ ^b^apadāne^eb^ (apa0 thera 2.53.66-73) -- <br/><br/>[21] ``devaloke manusse ce, anubhotvā ubho yase. <br/><br/>[22] avasāne ca nibbānaṃ, sivaṃ patto anuttaraṃ.. <br/><br/>[21] ``sambuddhaṃ uddisitvāna, bodhiṃ vā tassa satthuno. <br/><br/>[22] yo puññaṃ pasavī poso, tassa kiṃ nāma dullabhaṃ.. <br/><br/>[21] ``magge phale āgame ca, jhānābhiññāguṇesu ca. <br/><br/>[22] aññesaṃ adhiko hutvā, nibbāyāmi anāsavo.. <br/><br/>[21] ``purehaṃ bodhiyā pattaṃ, chaḍḍetvā haṭṭhamānaso. <br/><br/>[22] imehi vīsataṅgehi, samaṅgī homi sabbathā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā thero aññaṃ byākaronto satthāraṃ pūjetuṃ  tameva gāthaṃ abhāsi. <br/><br/>[06] tissattheragāthāvaṇṇanā niṭṭhitā. 


volume: 100
item: 41
title:
  kumāputtasahāyattheragāthāvaṇṇanā^gavampatittheragāthāvaṇṇanā^tissattheragāthāvaṇṇanā^vaḍḍhamānattheragāthāvaṇṇanā^

content:
  [03] ^b^sattiyā^eb^ ^a^M1.0133^ea^ ^a^P1.0113^ea^ ^b^viya omaṭṭho^eb^ti  āyasmato vaḍḍhamānattherassa gāthā. kā uppatti? ayampi kira  purimabuddhesu katādhikāro ito dvenavute kappe tissassa bhagavato kāle  kulagehe nibbattitvā viññutaṃ patto tissaṃ bhagavantaṃ piṇḍāya carantaṃ  disvā pasannamānaso suparipakkāni vaṇṭato muttāni ambaphalāni  adāsi. so tena puññakammena devaloke nibbatto aparāparaṃ  puññakammāni upacinanto imasmiṃ buddhuppāde vesāliyaṃ  licchavirājakule nibbatti, ^b^vaḍḍhamāno^eb^tissa nāmaṃ ahosi.  so vayappatto saddho pasanno dāyako dānarato kārako saṅghupaṭṭhāko  hutvā tathārūpe aparādhe satthārā pattanikkujjanakamme kārāpite aggiṃ  akkanto viya saṅghaṃ khamāpetvā kammaṃ paṭippassambhetvā sañjātasaṃvego  pabbaji, pabbajitvā pana ^a^V1.0112^ea^ thinamiddhābhibhūto vihāsi. taṃ satthā  saṃvejento ^b^``sattiyā viya omaṭṭho''^eb^ti gāthaṃ abhāsi. <br/><br/>[03] 40^b^.^eb^ tattha ^b^bhavarāgappahānāyā^eb^ti bhavarāgassa  rūparāgassa arūparāgassa ca pajahanatthāya. yadipi  ajjhattasaṃyojanāni appahāya bahiddhasaṃyojanānaṃ pahānaṃ nāma natthi,  nānantarikabhāvato pana uddhambhāgiyasaṃyojanappahānavacanena  orambhāgiyasaṃyojanappahānampi vuttameva hoti. yasmā vā  samucchinnorambhāgiyasaṃyojanānampi kesañci ariyānaṃ  uddhambhāgiyasaṃyojanāni duppaheyyāni honti, tasmā suppaheyyato  duppaheyyameva dassento bhagavā bhavarāgappahānasīsena sabbassāpi  uddhambhāgiyasaṃyojanassa pahānamāha. therassa eva vā  ajjhāsayavasenevaṃ vuttaṃ. sesaṃ vuttanayameva. <br/><br/>[06] vaḍḍhamānattheragāthāvaṇṇanā niṭṭhitā. <br/><br/>[06] catutthavaggavaṇṇanā niṭṭhitā. 


volume: 100
item: 42
title: gavampatittheragāthāvaṇṇanā^tissattheragāthāvaṇṇanā^pañcamavaggo^sirivaḍḍhattheragāthāvaṇṇanā^
content:
  [03] ^b^vivaramanupatanti^eb^ ^a^M1.0134^ea^ ^a^V1.0113^ea^ ^a^P1.0114^ea^ ^b^vijjutā^eb^ti  āyasmato sirivaḍḍhattherassa gāthā. kā uppatti? sopi  purimabuddhesu katādhikāro tattha tattha vivaṭṭūpanissayaṃ kusalaṃ  upacinanto ito ekanavute kappe vipassissa bhagavato kāle kulagehe  nibbattitvā viññutaṃ patto vipassiṃ bhagavantaṃ passitvā  kiṅkaṇipupphehi pūjaṃ katvā tena puññakammena devaloke nibbatto  aparāparaṃ puññāni katvā sugatīsuyeva saṃsaranto imasmiṃ buddhuppāde  rājagahe vibhavasampannassa brāhmaṇassa gehe nibbatti,  ^b^sirivaḍḍho^eb^tissa nāmaṃ ahosi. so vayappatto  bimbisārasamāgame satthari saddhamme ca uppannappasādo hetusampannatāya  pabbaji. pabbajitvā ca katapubbakicco vebhārapaṇḍavapabbatānaṃ avidūre  aññatarasmiṃ araññāyatane pabbataguhāyaṃ kammaṭṭhānamanuyutto viharati.  tasmiñca samaye mahā akālamegho uṭṭhahi. vijjullatā pabbatavivaraṃ  pavisantiyo viya vicaranti. therassa ghammapariḷāhābhibhūtassa  sāragabbhehi meghavātehi ghammapariḷāho vūpasami. utusappāyalābhena  cittaṃ ekaggaṃ ahosi. samāhitacitto vipassanaṃ ussukkāpetvā  arahattaṃ pāpuṇi. tena vuttaṃ ^b^apadāne^eb^ (apa0 thera  1.21.10-14) -- <br/><br/>[21] ``kañcanagghiyasaṅkāso, sabbaññū lokanāyako. <br/><br/>[22] odakaṃ dahamoggayha, sināyi aggapuggalo.. <br/><br/>[21] ``paggayha kiṅkaṇiṃ pupphaṃ, vipassissābhiropayiṃ. <br/><br/>[22] udaggacitto sumano, dvipadindassa tādino.. <br/><br/>[21] ``ekanavutito kappe, yaṃ pupphamabhiropayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``sattavīsatikappamhi, rājā bhīmaratho ahu. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ ^a^M1.0135^ea^ ^a^V1.0114^ea^ pana patvā aññāpadesena attasannissayaṃ udānaṃ  udānento ^b^``vivaramanupatanti vijjutā''^eb^ti gāthaṃ abhāsi. <br/><br/>[03] 41^b^.^eb^ tattha ^b^vivara^eb^nti antarā vemajjhaṃ.  ^b^anupatantī^eb^ti anulakkhaṇe patanti pavattanti, vijjotantīti  attho. vijjotanameva hi vijjullatānaṃ pavatti nāma.  ^b^anu^eb^-saddayogena cettha upayogavacanaṃ, yathā  ``rukkhamanuvijjotantī''ti. ^b^vijjutā^eb^ti ^a^P1.0115^ea^  sateratā. ^b^vebhārassa ca paṇḍavassa cā^eb^ti vebhārapabbatassa ca  paṇḍavapabbatassa ca vivaramanupatantīti yojanā.  ^b^nagavivaragato^eb^ti nagavivaraṃ pabbataguhaṃ upagato. ^b^jhāyatī^eb^ti  ārammaṇūpanijjhānena lakkhaṇūpanijjhānena ca jhāyati, samathavipassanaṃ  ussukkāpento bhāveti. ^b^putto appaṭimassa tādino^eb^ti  sīlakkhandhādidhammakāyasampattiyā rūpakāyasampattiyā ca anupamassa  upamārahitassa iṭṭhāniṭṭhādīsu tādilakkhaṇasampattiyā tādino buddhassa  bhagavato orasaputto. puttavacaneneva cettha therena satthu  anujātabhāvadīpanena aññā byākatāti veditabbaṃ. <br/><br/>[06] sirivaḍḍhattheragāthāvaṇṇanā niṭṭhitā. 


volume: 100
item: 43
title: tissattheragāthāvaṇṇanā^pañcamavaggo^sirivaḍḍhattheragāthāvaṇṇanā^khadiravaniyattheragāthāvaṇṇanā^
content:
  [03] ^b^cāle upacāle^eb^ti āyasmato khadiravaniyarevatattherassa  gāthā. kā uppati? ayaṃ kira padumuttarassa bhagavato kāle  haṃsavatīnagare titthanāvikakule nibbattitvā mahāgaṅgāya payāgatitthe  titthanāvākammaṃ karonto ekadivasaṃ sasāvakasaṅghaṃ bhagavantaṃ gaṅgātīraṃ  upagataṃ disvā pasannamānaso nāvāsaṅghāṭaṃ yojetvā mahantena  pūjāsakkārena paratīraṃ pāpetvā aññataraṃ bhikkhuṃ satthārā āraññakānaṃ  aggaṭṭhāne ṭhapiyamānaṃ disvā tadatthaṃ patthanaṃ paṭṭhapetvā bhagavato  bhikkhusaṅghassa ca mahādānaṃ pavattesi. bhagavā ca tassa patthanāya  avajjhabhāvaṃ byākāsi. so tato paṭṭhāya tattha tattha vivaṭṭūpanissayaṃ  kusalaṃ katvā ^a^M1.0136^ea^ devamanussesu saṃsaranto imasmiṃ buddhuppāde magadharaṭṭhe  nālakagāme rūpasāriyā brāhmaṇiyā kucchismiṃ nibbatti. taṃ  vayappattaṃ mātāpitaro gharabandhanena bandhitukāmā jātā. so ^a^P1.0116^ea^  sāriputtattherassa pabbajitabhāvaṃ sutvā ``mayhaṃ jeṭṭhabhātā  ayyo upatisso imaṃ vibhavaṃ chaḍḍetvā pabbajito, tena vantaṃ  kheḷapiṇḍaṃ kathāhaṃ pacchā gilissāmī''ti jātasaṃvego pāsaṃ  anupagacchanakamigo viya ñātake vañcetvā hetusampattiyā codiyamāno  bhikkhūnaṃ santikaṃ gantvā dhammasenāpatino kaniṭṭhabhāvaṃ nivedetvā  attano pabbajjāya chandaṃ ārocesi. bhikkhū taṃ pabbājetvā  paripuṇṇavīsativassaṃ upasampādetvā ^a^V1.0115^ea^ kammaṭṭhāne niyojesuṃ. so  kammaṭṭhānaṃ gahetvā khadiravanaṃ pavisitvā, ``arahattaṃ patvā bhagavantaṃ  dhammasenāpatiñca passissāmī''ti ghaṭento vāyamanto ñāṇassa  paripākagatattā nacirasseva chaḷabhiñño ahosi. tena vuttaṃ  ^b^apadāne^eb^ (apa0 thera 1.1.628-643) -- <br/><br/>[21] ``gaṅgā bhāgīrathī nāma, himavantā pabhāvitā. <br/><br/>[22] kutitthe nāviko āsiṃ, orime ca tariṃ ahaṃ.. <br/><br/>[21] ``padumuttaro nāyako, sambuddho dvipaduttamo. <br/><br/>[22] vasīsatasahassehi, gaṅgātīramupāgato.. <br/><br/>[21] ``bahū nāvā samānetvā, vaḍḍhakīhi susaṅkhataṃ. <br/><br/>[22] nāvāya chadanaṃ katvā, paṭimāniṃ narāsabhaṃ.. <br/><br/>[21] ``āgantvāna ca sambuddho, ārūhi tañca nāvakaṃ. <br/><br/>[22] vārimajjhe ṭhito satthā, imā gāthā abhāsatha.. <br/><br/>[21] ``yo so tāresi sambuddhaṃ, saṅghañcāpi anāsavaṃ. <br/><br/>[22] tena cittappasādena, devaloke ramissati.. <br/><br/>[21] ``nibbattissati te byamhaṃ, sukataṃ nāvasaṇṭhitaṃ. <br/><br/>[22] ākāse pupphachadanaṃ, dhārayissati sabbadā.. <br/><br/>[21] ``aṭṭhapaññāsakappamhi, tārako nāma khattiyo. <br/><br/>[22] cāturanto vijitāvī, cakkavattī bhavissati.. <br/><br/>[21] ``sattapaññāsakappamhi ^a^M1.0137^ea^, cammako nāma khattiyo. <br/><br/>[22] uggacchantova sūriyo, jotissati mahabbalo.. <br/><br/>[21] ``kappasatasahassamhi, okkākakulasambhavo. <br/><br/>[22] gotamo nāma gottena, satthā loke bhavissati.. <br/><br/>[21] ``tidasā so cavitvāna, manussattaṃ gamissati. <br/><br/>[22] revato nāma nāmena, brahmabandhu bhavissati.. <br/><br/>[21] ``agārā nikkhamitvāna, sukkamūlena codito. <br/><br/>[22] gotamassa bhagavato, sāsane pabbajissati.. <br/><br/>[21] ``so pacchā pabbajitvāna, yuttayogo vipassako. <br/><br/>[22] sabbāsave pariññāya, nibbāyissatināsavo.. <br/><br/>[21] ``vīriyaṃ me dhuradhorayhaṃ, yogakkhemādhivāhanaṃ. <br/><br/>[22] dhāremi antimaṃ dehaṃ, sammāsambuddhasāsane.. <br/><br/>[21] ``satasahasse kataṃ kammaṃ, phalaṃ dassesi me idha. <br/><br/>[22] sumutto saravegova, kilese jhāpayī mama.. <br/><br/>[21] ``tato ^a^V1.0116^ea^ maṃ vananirataṃ, disvā lokantagū muni. <br/><br/>[22] vanavāsibhikkhūnaggaṃ, paññapesi mahāmati.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño pana hutvā thero satthāraṃ dhammasenāpatiñca vandituṃ  senāsanaṃ saṃsāmetvā pattacīvaramādāya anupubbena sāvatthiṃ patvā  jetavanaṃ pavisitvā satthāraṃ dhammasenāpatiñca vanditvā katipāhaṃ  jetavane vihāsi ^a^P1.0117^ea^. atha naṃ satthā  ariyagaṇamajjhe nisinno āraññakānaṃ bhikkhūnaṃ aggaṭṭhāne ṭhapesi --  ``etadaggaṃ, bhikkhave, mama sāvakānaṃ bhikkhūnaṃ āraññakānaṃ yadidaṃ  revato khadiravaniyo''ti (a0 ni0  1.198, 203). so  aparabhāge attano jātagāmaṃ gantvā ``cālā, upacālā,  sīsūpacālā''ti tissannaṃ bhaginīnaṃ putte ``cālā, upacālā,  sīsūpacālā''ti tayo bhāgineyye ānetvā pabbājetvā kammaṭṭhāne  niyojesi. te kammaṭṭhānaṃ anuyuttā viharanti. tasmiñca samaye  therassa kocideva ābādho uppanno. taṃ ^a^M1.0138^ea^ sutvā sāriputtatthero revataṃ  ``gilānapucchanaṃ adhigamapucchanañca karissāmī''ti upagacchi.  revatatthero dhammasenāpatiṃ dūratova āgacchantaṃ disvā tesaṃ sāmaṇerānaṃ  satuppādanavasena ovadanto ^b^``cāle upacāle''^eb^ti gāthaṃ abhāsi. <br/><br/>[03] 42^b^.^eb^ tattha ^b^cāle upacāle sīsūpacāle^eb^ti tesaṃ  ālapanaṃ. ``cālā, upacālā, sīsūpacālā''ti hi itthiliṅgavasena  laddhanāmā te tayo dārakā pabbajitāpi tathā voharīyanti.  ```cālī, upacālī, sīsūpacālī'ti tesaṃ nāma''nti ca vadanti.  yadatthaṃ ``cālā''tiādinā āmantanaṃ kataṃ, taṃ dassento  ^b^``patissatā nu kho viharathā''^eb^ti vatvā tattha kāraṇamāha  ^b^``āgato vo vālaṃ viya vedhī''^eb^ti. ^b^patissatā^eb^ti  patissatikā. ^b^kho^eb^ti avadhāraṇe. ^b^āgato^eb^ti āgacchi.  ^b^vo^eb^ti tumhākaṃ. ^b^vālaṃ viya vedhī^eb^ti vālavedhī viya,  ayañhettha saṅkhepattho -- tikkhajavananibbedhikapaññatāya  vālavedhirūpo satthukappo tumhākaṃ mātulatthero āgato, tasmā  samaṇasaññaṃ upaṭṭhapetvā satisampajaññayuttā eva hutvā viharatha,  ``yathādhigate vihāre appamattā bhavathā''ti.<br/><br/>[03] taṃ sutvā te sāmaṇerā dhammasenāpatissa paccuggamanādivattaṃ  katvā ubhinnaṃ mātulattherānaṃ paṭisanthāravelāyaṃ nātidūre samādhiṃ  samāpajjitvā nisīdiṃsu. dhammasenāpati revatattherena saddhiṃ  paṭisanthāraṃ katvā uṭṭhāyāsanā te sāmaṇere upasaṅkami, te  tathākālaparicchedassa katattā there upasaṅkamante eva uṭṭhahitvā vanditvā  aṭṭhaṃsu. thero ``katarakataravihārena viharathā''ti pucchitvā ^a^V1.0117^ea^ ^a^P1.0118^ea^  tehi ``imāya imāyā''ti vutte ``dārakepi nāma evaṃ  vinento mayhaṃ bhātiko paccapādi vata dhammassa anudhamma''nti theraṃ  pasaṃsanto pakkāmi. <br/><br/>[06] khadiravaniyattheragāthāvaṇṇanā niṭṭhitā. 


volume: 100
item: 44
title:
  pañcamavaggo^sirivaḍḍhattheragāthāvaṇṇanā^khadiravaniyattheragāthāvaṇṇanā^sumaṅgalattheragāthāvaṇṇanā^

content:
  [03] ^b^sumuttiko^eb^ti ^a^M1.0139^ea^ āyasmato sumaṅgalattherassa gāthā. kā  uppatti? sopi purimabuddhesu katādhikāro tattha tattha bhave  vivaṭṭūpanissayaṃ puññaṃ upacinanto siddhatthassa bhagavato kāle  rukkhadevatā hutvā nibbatti. so ekadivasaṃ satthāraṃ nhāyitvā  ekacīvaraṃ ṭhitaṃ disvā somanassappatto hutvā apphoṭesi. so tena  puññakammena devamanussesu saṃsaranto imasmiṃ buddhuppāde sāvatthiyā  avidūre aññatarasmiṃ gāmake tādisena kammanissandena daliddakule  nibbatti. tassa ^b^sumaṅgalo^eb^ti nāmaṃ ahosi. so vayappatto  khujjakāsitanaṅgalakuddālaparikkhāro hutvā kasiyā jīvati. so  ekadivasaṃ raññā pasenadikosalena bhagavato bhikkhusaṅghassa ca  mahādāne pavattiyamāne dānopakaraṇāni gahetvā āgacchantehi manussehi  saddhiṃ dadhighaṭaṃ gahetvā āgato bhikkhūnaṃ sakkārasammānaṃ disvā ``ime  samaṇā sakyaputtiyā sukhumavatthasunivatthā subhojanāni bhuñjitvā  nivātesu senāsanesu viharanti, yaṃnūnāhampi pabbajeyya''nti cintetvā,  aññataraṃ mahātheraṃ upasaṅkamitvā attano pabbajjādhippāyaṃ nivedesi.  so taṃ karuṇāyanto pabbājetvā kammaṭṭhānaṃ ācikkhi. so araññe  viharanto ekavihāre nibbinno ukkaṇṭhito hutvā, vibbhamitukāmo  ñātigāmaṃ gacchanto antarāmagge kacchaṃ bandhitvā khettaṃ kasante  kiliṭṭhavatthanivatthe samantato rajokiṇṇasarīre vātātapena phussante  kassake disvā, ``mahantaṃ vatime sattā jīvikanimittaṃ dukkhaṃ  paccanubhontī''ti ^a^P1.0119^ea^ saṃvegaṃ paṭilabhi. ñāṇassa  paripākaṃ gatattā yathāgahitaṃ kammaṭṭhānaṃ upaṭṭhāsi. so aññataraṃ  rukkhamūlaṃ upagantvā vivekaṃ labhitvā yoniso manasikaronto  vipassanaṃ vaḍḍhetvā maggapaṭipāṭiyā arahattaṃ pāpuṇi. tena vuttaṃ  ^b^apadāne^eb^ (apa0 thera 1.12.11-19) -- <br/><br/>[21] ``atthadassī jinavaro, lokajeṭṭho narāsabho. <br/><br/>[22] vihārā abhinikkhamma, taḷākaṃ upasaṅkami.. <br/><br/>[21] ``nhātvā pitvā ca sambuddho, uttaritvekacīvaro. <br/><br/>[22] aṭṭhāsi bhagavā tattha, vilokento disodisaṃ.. <br/><br/>[21] ``bhavane ^a^M1.0140^ea^ ^a^V1.0118^ea^ upaviṭṭhohaṃ, addasaṃ lokanāyakaṃ. <br/><br/>[22] haṭṭho haṭṭhena cittena, apphoṭesiṃ ahaṃ tadā.. <br/><br/>[21] ``sataraṃsiṃva jotantaṃ, pabhāsantaṃva kañcanaṃ. <br/><br/>[22] naccagīte payuttohaṃ, pañcaṅgatūriyamhi ca.. <br/><br/>[21] ``yaṃ yaṃ yonupapajjāmi, devattaṃ atha mānusaṃ. <br/><br/>[22] sabbe satte abhibhomi, vipulo hoti me yaso.. <br/><br/>[21] ``namo te purisājañña, namo te purisuttama. <br/><br/>[22] attānaṃ tosayitvāna, pare tosesi tvaṃ muni.. <br/><br/>[21] ``pariggahe nisīditvā, hāsaṃ katvāna subbate. <br/><br/>[22] upaṭṭhahitvā sambuddhaṃ, tusitaṃ upapajjahaṃ.. <br/><br/>[21] ``soḷaseto kappasate, dvinavaekacintitā. <br/><br/>[22] sattaratanasampannā, cakkavattī mahabbalā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā sampattiṃ attano dukkhavimuttiñca  kittanavasena udānaṃ udānento ^b^``sumuttiko''^eb^tiādimāha. <br/><br/>[03] 43^b^.^eb^ tattha ^b^sumuttiko^eb^ti sundarā accantikatāya  apunabbhavikā mutti etassāti sumuttiko. tassa pana vimuttiyā  pāsaṃsiyatāya acchariyatāya ca apphoṭento āha  ^b^``sumuttiko''^eb^ti. puna tattha vimuttiyaṃ attano pasādassa  daḷhabhāvaṃ dassento ^b^``sāhu sumuttikomhī''^eb^ti āha. ``sādhu  suṭṭhu muttiko vatamhī''ti attho. ``kuto panāyaṃ sumuttikatā''ti?  kāmañcāyaṃ thero sabbasmāpi vaṭṭadukkhato suvimutto, attano pana  tāva upaṭṭhitaṃ ativiya aniṭṭhabhūtaṃ dukkhaṃ dassento ^b^``tīhi  khujjakehī''^eb^tiādimāha. tattha ^b^khujjakehī^eb^ti khujjasabhāvehi,  khujjākārehi vā. nissakkavacanañcetaṃ muttasaddāpekkhāya. kassako  hi akhujjopi samāno tīsu ṭhānesu attānaṃ khujjaṃ katvā dasseti  lāyane kasane kuddālakamme ca. yo hi pana kassako lāyanādīni  karoti ^a^M1.0141^ea^, tānipi asitādīni kuṭilākārato khujjakānīti  vuttaṃ ``tīhi khujjakehī''ti.<br/><br/>[03] idāni tāni sarūpato dassento ^b^``asitāsu mayā,  naṅgalāsu mayā, khuddakuddālāsu mayā''^eb^ti āha. tattha ^b^asitāsu  mayā^eb^ti lavittehi mayā muttanti attho. nissakke cetaṃ bhummavacanaṃ.  sesesupi eseva nayo. apare pana ^b^``asitāsu mayā^eb^ti  lavittehi karaṇabhūtehi mayā khujjita''nti vadanti. tesaṃ matena  karaṇatthe hetumhi vā bhummavacanaṃ. ^b^``naṅgalāsū''^eb^ti  liṅgavipallāsaṃ ^a^V1.0119^ea^ katvā vuttaṃ, naṅgalehi kasirehīti attho. attanā  vaḷañjitakuddālassa sabhāvato vaḷañjanena vā appakatāya vuttaṃ  ``khuddakuddālāsū''ti ``kuṇṭhakuddālāsū''tipi ^a^P1.0120^ea^  pāḷi. vaḷañjaneneva atikhiṇakhaṇittesūti attho. ^b^idhamevā^eb^ti  ^b^ma^eb^-kāro padasandhikaro. ^b^atha vāpī^eb^ti ^b^vā^eb^-saddo  nipātamattaṃ. gāmake ṭhitattā tāni asitādīni kiñcāpi idheva  mama samīpeyeva, tathāpi alameva hotīti attho. turitavasena cetaṃ  āmeḍitavacanaṃ. ^b^jhāyā^eb^ti phalasamāpattijjhānavasena  diṭṭhadhammasukhavihāratthaṃ dibbavihārādivasena ca jhāya.  ^b^sumaṅgalā^eb^ti attānaṃ ālapati. jhāne pana ādaradassanatthaṃ  āmeḍitaṃ kataṃ. ^b^appamatto viharā^eb^ti satipaññāvepullappattiyā  sabbatthakameva appamattosi tvaṃ, tasmā idāni sukhaṃ vihara, sumaṅgala.  keci pana ``arahattaṃ appatvā eva vipassanāya vīthipaṭipannāya  sāsane sañjātābhiratiyā yathānubhūtaṃ gharāvāsadukkhaṃ jigucchanto thero  imaṃ gāthaṃ vatvā pacchā vipassanaṃ vaḍḍhetvā arahattaṃ pāpuṇī''ti vadanti.  tesaṃ matena ``jhāya appamatto viharā''ti padānaṃ attho  vipassanāmaggavasenapi yujjati eva. <br/><br/>[06] sumaṅgalattheragāthāvaṇṇanā niṭṭhitā. 


volume: 100
item: 45
title:
  sirivaḍḍhattheragāthāvaṇṇanā^khadiravaniyattheragāthāvaṇṇanā^sumaṅgalattheragāthāvaṇṇanā^sānuttheragāthāvaṇṇanā^

content:
  [03] ^b^mataṃ^eb^ ^a^M1.0142^ea^ ^b^vā amma rodantī^eb^ti āyasmato sānuttherassa gāthā.  kā uppatti? sopi purimabuddhesu katādhikāro tattha tattha bhave  vivaṭṭūpanissayaṃ puññaṃ upacinanto ito catunavute kappe siddhatthassa  bhagavato hatthapādadhovanamukhavikkhālanānaṃ atthāya udakaṃ upanesi.  satthā hi bhojanakāle hatthapāde dhovitukāmo ahosi. so satthu  ākāraṃ sallakkhetvā udakaṃ upanesi. bhagavā hatthapāde dhovitvā  bhuñjitvā mukhaṃ vikkhāletukāmo ahosi. so tampi ^a^P1.0121^ea^  ñatvā mukhodakaṃ upanesi. satthā mukhaṃ vikkhāletvā  mukhadhovanakiccaṃ niṭṭhāpesi. evaṃ bhagavā anukampaṃ upādāya tena  karīyamānaṃ veyyāvaccaṃ sādiyi. so tena puññakammena devaloke  nibbattitvā aparāparaṃ puññāni katvā devamanussesu saṃsaranto imasmiṃ  buddhuppāde sāvatthiyaṃ aññatarassa upāsakassa gehe paṭisandhiṃ gaṇhi.  tasmiṃ gabbhagateyeva pitā pavāsaṃ gato, upāsikā dasamāsaccayena puttaṃ  vijāyitvā ^b^sānū^eb^tissa nāmaṃ akāsi. tasmiṃ anukkamena  vaḍḍhante sattavassikaṃyeva naṃ bhikkhūnaṃ santike pabbājesi, ``evamayaṃ  anantarāyo vaḍḍhitvā accantasukhabhāgī bhavissatī''ti. ``so  sānusāmaṇero''ti paññāto paññavā vattasampanno bahussuto  ^a^V1.0120^ea^ dhammakathiko sattesu mettajjhāsayo hutvā devamanussānaṃ piyo ahosi  manāpoti sabbaṃ sānusutte āgatanayena veditabbaṃ.<br/><br/>[03] tassa atītajātiyaṃ mātā yakkhayoniyaṃ nibbatti. taṃ yakkhā  ``sānuttherassa ayaṃ mātā''ti garucittikārabahulā hutvā mānenti.  evaṃ gacchante kāle puthujjanabhāvassa ādīnavaṃ vibhāventaṃ viya  ekadivasaṃ sānussa yoniso manasikārābhāvā ayoniso  ummujjantassa vibbhamitukāmatācittaṃ uppajji. taṃ tassa  yakkhinimātā ñatvā manussamātuyā ārocesi -- ``tava putto,  sānu, `vibbhamissāmī'ti cittaṃ uppādesi, tasmā tvaṃ -- <br/><br/>[21] ``sānuṃ pabuddhaṃ vajjāsi, yakkhānaṃ vacanaṃ idaṃ. <br/><br/>[22] mākāsi pāpakaṃ kammaṃ, āvi vā yadi vā raho.. <br/><br/>[21] ``sace ^a^M1.0143^ea^ tvaṃ pāpakaṃ kammaṃ, karissasi karosi vā. <br/><br/>[22] na te dukkhā pamutyatthi, uppaccāpi palāyato''ti..  (saṃ0 ni0  1.239; dha0 pa0 aṭṭha0 2.325 sānusāmaṇeravatthu)  -- <br/><br/>[25] evaṃ bhaṇāhī''ti. evañca pana vatvā yakkhinimātā  tatthevantaradhāyi. manussamātā pana taṃ sutvā paridevasokasamāpannā  cetodukkhasamappitā ahosi. atha sānusāmaṇero pubbaṇhasamayaṃ  nivāsetvā ^a^P1.0122^ea^ pattacīvaramādāya mātu santikaṃ upagato  mātaraṃ rodamānaṃ disvā ``amma, kiṃ nissāya rodasī''ti vatvā  ``taṃ nissāyā''ti ca vutto mātu ^b^``mataṃ vā, amma, rodanti,  yo vā jīvaṃ na dissatī''^eb^ti gāthaṃ abhāsi. <br/><br/>[03] 44^b^.^eb^ tassattho -- ^b^``amma,^eb^ rodantā nāma  ñātakā mittā vā attano ñātakaṃ mittaṃ vā ^b^mataṃ^eb^ uddissa  ^b^rodanti^eb^ paralokaṃ gatattā, ^b^yo vā^eb^ ñātako mitto vā  ^b^jīvaṃ^eb^ jīvanto desantaraṃ pakkantatāya ca ^b^na dissati,^eb^ taṃ  vā uddissa rodanti, ubhayampetaṃ mayi na vijjati, evaṃ sante  ^b^jīvantaṃ^eb^ dharamānaṃ ^b^maṃ^eb^ purato ṭhitaṃ ^b^passantī; kasmā,  amma, rodasi?^eb^maṃ uddissa tava rodanassa kāraṇameva natthī''ti.<br/><br/>[03] taṃ sutvā tassa mātā ``maraṇañhetaṃ, bhikkhave, yo sikkhaṃ  paccakkhāya hīnāyāvattatī''ti (ma0 ni0 3.63) suttapadānusārena  uppabbajanaṃ ariyassa vinaye maraṇanti dassentī -- <br/><br/>[21] ``mataṃ ^a^V1.0121^ea^ vā putta rodanti, yo vā jīvaṃ na dissati. <br/><br/>[22] yo ca kāme cajitvāna, punarāgacchate idha.. <br/><br/>[21] ``taṃ vāpi putta rodanti, puna jīvaṃ mato hi so. <br/><br/>[22] kukkuḷā ubbhato tāta, kukkuḷaṃ patitumicchasī''ti..  (saṃ0 ni0  1.239; dha0 pa0 aṭṭha0 2.sānusāmaṇeravatthu) -- <br/><br/>[25] gāthādvayaṃ abhāsi.<br/><br/>[03] tattha ^b^kāme cajitvānā^eb^ti nekkhammajjhāsayena vatthukāme  pahāya, tañca kilesakāmassa tadaṅgappahānavasena veditabbaṃ. pabbajjā  hettha kāmapariccāgo adhippeto.^b^ punarāgacchate idhā^eb^ti idha gehe  punadeva āgacchati, hīnāyāvattanaṃ sandhāya vadati. ^b^taṃ vāpī^eb^ti  yo pabbajitvā vibbhamati ^a^M1.0144^ea^, taṃ vāpi puggalaṃ mataṃ viyamādisiyo  rodanti. kasmāti ce? ^b^puna jīvaṃ mato hi so^eb^ti  vibbhamanato pacchā yo jīvanto, so guṇamaraṇena atthato matoyeva.  idānissa savisesasaṃvegaṃ janetuṃ ^b^``kukkuḷā''^eb^tiādi vuttaṃ.  tassattho -- ``ahorattaṃ ādittaṃ viya hutvā ḍahanaṭṭhena  kukkuḷanirayasadisattā ^b^kukkuḷā^eb^ ^a^P1.0123^ea^ gihibhāvā  anukampantiyā mayā ^b^ubbhato^eb^ uddhato, ^b^tāta^eb^ sānu,  ^b^kukkuḷaṃ patituṃ icchasi^eb^ patitukāmosī''ti.<br/><br/>[03] taṃ sutvā sānusāmaṇero saṃvegajāto hutvā vipassanaṃ paṭṭhapetvā  nacirasseva arahattaṃ pāpuṇi. tena vuttaṃ ^b^apadāne^eb^ (apa0 thera  1.21.25-29) -- <br/><br/>[21] ``bhuñjantaṃ samaṇaṃ disvā, vippasannamanāvilaṃ. <br/><br/>[22] ghaṭenodakamādāya, siddhatthassa adāsahaṃ.. <br/><br/>[21] ``nimmalo homahaṃ ajja, vimalo khīṇasaṃsayo. <br/><br/>[22] bhave nibbattamānassa, phalaṃ nibbattate subhaṃ.. <br/><br/>[21] ``catunnavutito kappe, udakaṃ yamadāsahaṃ. <br/><br/>[22] duggatiṃ nābhijānāmi, dakadānassidaṃ phalaṃ.. <br/><br/>[21] ``ekasaṭṭhimhito kappe, ekova vimalo ahu. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ ^a^V1.0122^ea^ pana patvā thero imissā gāthāya vasena ``mayhaṃ  vipassanārambho arahattappatti ca jātā''ti udānavasena tameva gāthaṃ  paccudāhāsi. <br/><br/>[06] sānuttheragāthāvaṇṇanā niṭṭhitā. 


volume: 100
item: 46
title:
  khadiravaniyattheragāthāvaṇṇanā^sumaṅgalattheragāthāvaṇṇanā^sānuttheragāthāvaṇṇanā^ramaṇīyavihārittheragāthāvaṇṇanā^

content:
  [03] ^b^yathāpi^eb^ ^a^M1.0145^ea^ ^b^bhaddo ājañño^eb^ti āyasmato  ramaṇīyavihārittherassa gāthā. kā uppatti? sopi purimabuddhesu  katādhikāro tattha tattha puññāni upacinanto ito ekanavute kappe  vipassiṃ bhagavantaṃ disvā pasannamānaso pañcapatiṭṭhitena vanditvā  koraṇḍapupphehi pūjaṃ akāsi. so tena puññakammena devesu  nibbattitvā aparāparaṃ puññāni katvā devamanussesu saṃsaranto imasmiṃ  buddhuppāde rājagahe aññatarassa seṭṭhissa putto hutvā nibbatto  yobbanamadena kāmesu mucchaṃ āpanno viharati. so ekadivasaṃ  aññataraṃ pāradārikaṃ rājapurisehi vividhā kammakāraṇā karīyamānaṃ  disvā saṃvegajāto satthu santike dhammaṃ sutvā pabbaji. pabbajito  ca rāgacaritatāya niccakālaṃ susammaṭṭhaṃ pariveṇaṃ sūpaṭṭhitaṃ  pānīyaparibhojanīyaṃ supaññataṃ mañcapīṭhaṃ katvā viharati. tena so  ^b^ramaṇīyavihārī^eb^tveva paññāyittha.<br/><br/>[03] so rāgussannatāya ayoniso manasi karitvā sañcetanikaṃ  sukkavissaṭṭhiāpattiṃ āpajjitvā, ``dhiratthu, maṃ evaṃbhūto saddhādeyyaṃ  ^a^P1.0124^ea^ bhuñjeyya''nti vippaṭisārī hutvā  ``vibbhamissāmī''ti gacchanto antarāmagge rukkhamūle nisīdi, tena  ca maggena sakaṭesu gacchantesu eko sakaṭayutto goṇo parissamanto  visamaṭṭhāne khalitvā pati, taṃ sākaṭikā yugato muñcitvā tiṇodakaṃ  datvā parissamaṃ vinodetvā punapi dhure yojetvā agamaṃsu. thero taṃ  disvā -- ``yathāyaṃ goṇo sakiṃ khalitvāpi uṭṭhāya sakiṃ dhuraṃ  vahati, evaṃ mayāpi kilesavasena sakiṃ khalitenāpi vuṭṭhāya  samaṇadhammaṃ kātuṃ vaṭṭatī''ti yoniso ummujjanto nivattitvā  upālittherassa attano pavattiṃ ācikkhitvā tena vuttavidhinā  āpattito vuṭṭhahitvā sīlaṃ pākatikaṃ katvā vipassanaṃ paṭṭhapetvā  nacirasseva arahattaṃ pāpuṇi. tena vuttaṃ ^b^apadāne^eb^ (apa0 thera  1.21.35-39) -- <br/><br/>[21] ``akkantañca padaṃ disvā, cakkālaṅkārabhūsitaṃ. <br/><br/>[22] padenānupadaṃ yanto, vipassissa mahesino.. <br/><br/>[21] ``koraṇḍaṃ ^a^M1.0146^ea^ ^a^V1.0123^ea^ pupphitaṃ disvā, samūlaṃ pūjitaṃ mayā. <br/><br/>[22] haṭṭho haṭṭhena cittena, avandiṃ padamuttamaṃ.. <br/><br/>[21] ``ekanavutito kappe, yaṃ pupphamabhipūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``sattapaññāsakappamhi, eko vītamalo ahuṃ. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā vimuttisukhaṃ anubhavanto attano  pubbabhāgapaṭipattiyā saddhiṃ ariyadhammādhigamanadīpaniṃ ^b^``yathāpi  bhaddo ājañño, khalitvā patitiṭṭhatī''^eb^ti gāthaṃ abhāsi. <br/><br/>[03] 45^b^.^eb^ tattha ^b^khalitvā^eb^ti pakkhalitvā.  ^b^patitiṭṭhatī^eb^ti patiṭṭhahati, punadeva yathāṭhāne tiṭṭhati.  ^b^eva^eb^nti yathā bhaddo usabhājānīyo bhāraṃ vahanto parissamappatto  visamaṭṭhānaṃ āgamma ekavāraṃ pakkhalitvā patito na tattakena dhuraṃ  chaḍḍeti, thāmajavaparakkamasampannatāya pana khalitvāpi patitiṭṭhati,  attano sabhāveneva ṭhatvā bhāraṃ vahati, evaṃ kilesaparissamappatto  kiriyāparādhena khalitvā taṃ khalitaṃ thāmavīriyasampattitāya  paṭipākatikaṃ katvā maggasammādiṭṭhiyā ^b^dassanasampannaṃ,^eb^ tato eva  ^b^sammāsambuddhassa^eb^ savanante ariyāya jātiyā jātatāya  ^b^sāvakaṃ,^eb^ tassa ure vāyāmajanitābhijātitāya orasaṃ ^a^P1.0125^ea^  puttaṃ bhaddājānīyasadisakiccatāya ājānīyanti ca maṃ  dhāretha upadhārethāti attho. <br/><br/>[06] ramaṇīyavihārittheragāthāvaṇṇanā niṭṭhitā. 


volume: 100
item: 47
title:
  sumaṅgalattheragāthāvaṇṇanā^sānuttheragāthāvaṇṇanā^ramaṇīyavihārittheragāthāvaṇṇanā^samiddhittheragāthāvaṇṇanā^

content:
  [03] ^b^saddhāyāhaṃ^eb^ ^a^M1.0147^ea^ ^b^pabbajito^eb^ti āyasmato  samiddhittherassa gāthā.  kā uppatti? ayampi purimabuddhesu kattādhikāro tattha tattha  puññāni upacinanto ito catunavute kappe siddhatthaṃ bhagavantaṃ passitvā  pasannamānaso savaṇṭāni pupphāni kaṇṇikabaddhāni gahetvā pūjesi.  so tena puññakammena devaloke nibbattitvā aparāparaṃ puññāni katvā  sugatīsuyeva parivattento imasmiṃ buddhuppāde rājagahe kulagehe nibbatti.  tassa jātakālato paṭṭhāya taṃ kulaṃ dhanadhaññādīhi vaḍḍhi, attabhāvo  cassa abhirūpo dassanīyo guṇavā iti vibhavasamiddhiyā ca  guṇasamiddhiyā ^a^V1.0124^ea^ ca ^b^samiddhī^eb^tveva paññāyittha. so  bimbisārasamāgame buddhānubhāvaṃ disvā paṭiladdhasaddho pabbajitvā  bhāvanāya yuttappayutto viharanto bhagavati tapodārāme viharante  ekadivasaṃ evaṃ cintesi -- ``lābhā vata me satthā arahaṃ  sammāsambuddho, svākkhāte cāhaṃ dhammavinaye pabbajito, sabrahmacārī ca  me sīlavanto kalyāṇadhammā''ti. tassevaṃ cintentassa uḷāraṃ  pītisomanassaṃ udapādi. taṃ asahanto māro pāpimā therassa  avidūre mahantaṃ bheravasaddamakāsi, pathaviyā undriyanakālo viya  ahosi. thero bhagavato tamatthaṃ ārocesi. bhagavā ``māro tuyhaṃ  vicakkhukammāya ceteti, gaccha, bhikkhu tattha acintetvā  viharāhī''ti āha. thero tattha gantvā viharanto nacirasseva  vipassanaṃ ussukkāpetvā arahattaṃ pāpuṇi. tena vuttaṃ ^b^apadāne^eb^  (apa0 thera 1.21.30-34) -- <br/><br/>[21] ``kaṇikāraṃva ^a^P1.0126^ea^ jotantaṃ, nisinnaṃ  pabbatantare. <br/><br/>[22] obhāsentaṃ disā sabbā, siddhatthaṃ narasārathiṃ.. <br/><br/>[21] ``dhanuṃ advejjhaṃ katvāna, usuṃ sannayhahaṃ tadā. <br/><br/>[22] pupphaṃ savaṇṭaṃ chetvāna, buddhassa abhiropayiṃ.. <br/><br/>[21] ``catunnavutito kappe, yaṃ pupphamabhiropayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``ekapaññāsito kappe, eko āsiṃ jutindharo. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ ^a^M1.0148^ea^ pana patvā tattheva viharantassa therassa khīṇāsavabhāvaṃ  ajānanto purimanayeneva māro mahantaṃ bheravasaddaṃ akāsi. taṃ sutvā  thero abhīto acchambhī ``tādisānaṃ mārānaṃ satampi sahassampi mayhaṃ  lomampi na kampetī''ti aññaṃ byākaronto ^b^``saddhāyāhaṃ  pabbajito''^eb^ti gāthaṃ abhāsi. <br/><br/>[03] 46^b^.^eb^ tattha ^b^saddhāyā^eb^ti dhammacchandasamuṭṭhānāya  kammaphalasaddhāya ceva ratanattayasaddhāya ca. ^b^aha^eb^nti attānaṃ  niddisati. ^b^pabbajito^eb^ti upagato. ^b^agārasmā^eb^ti gehato  gharāvāsato vā. ^b^anagāriya^eb^nti pabbajjaṃ, sā hi yaṃkiñci  kasivāṇijjādikammaṃ `agārassa hita'nti agāriyaṃ nāma, tadabhāvato  ``anagāriyā''ti vuccati. ^b^sati paññā ca me vuḍḍhā^eb^ti  saraṇalakkhaṇā sati, pajānanalakkhaṇā paññāti ime dhammā  vipassanākkhaṇato paṭṭhāya maggapaṭipāṭiyā ^a^V1.0125^ea^ yāva arahattā me vuḍḍhā  vaḍḍhitā, na dāni vaḍḍhetabbā atthi satipaññā vepullappattāti dasseti.  ^b^cittañca susamāhita^eb^nti aṭṭhasamāpattivasena ceva  lokuttarasamādhivasena ca cittaṃ me suṭṭhu samāhitaṃ, na dāni tassa  samādhātabbaṃ atthi, samādhi vepullappattoti dasseti. tasmā ^b^kāmaṃ  karassu rūpānī^eb^ti pāpima maṃ uddissa yāni kānici vippakārāni  yathāruciṃ karohi, tehi pana ^b^neva maṃ byādhayissasi^eb^ mama  sarīrakampanamattampi kātuṃ na sakkhissasi, kuto cittaññathattaṃ?  tasmā tava kiriyā appaṭicchitapahenakaṃ viya na kiñci atthaṃ  sodheti, kevalaṃ tava cittavighātamattaphalāti thero māraṃ tajjesi. taṃ  sutvā māro ``jānāti maṃ samaṇo''ti tatthevantaradhāyi. <br/><br/>[06] samiddhittheragāthāvaṇṇanā niṭṭhitā. 


volume: 100
item: 48
title:
  sānuttheragāthāvaṇṇanā^ramaṇīyavihārittheragāthāvaṇṇanā^samiddhittheragāthāvaṇṇanā^ujjayattheragāthāvaṇṇanā^

content:
  [03] ^b^namo^eb^ ^a^P1.0127^ea^ ^b^te buddha vīratthū^eb^ti  āyasmato ujjayattherassa gāthā. kā uppatti? ayampi purimabuddhesu  katādhikāro tattha tattha bhave puññāni karonto ito dvānavute kappe  tissaṃ bhagavantaṃ passitvā pasannamānaso kaṇikārapupphehi pūjaṃ akāsi.  so tena puññakammena devaloke ^a^M1.0149^ea^ nibbattitvā aparāparaṃ puññāni  katvā devamanussesu saṃsaranto imasmiṃ buddhuppāde rājagahe aññatarassa  sottiyabrāhmaṇassa putto hutvā nibbatti, ^b^ujjayo^eb^tissa nāmaṃ  ahosi. so vayappatto tiṇṇaṃ vedānaṃ pāragū hutvā tattha sāraṃ  apassanto upanissayasampattiyā codiyamāno veḷuvanaṃ gantvā satthu  santike dhammaṃ sutvā paṭiladdhasaddho pabbajitvā cariyānukūlaṃ kammaṭṭhānaṃ  gahetvā araññe viharanto vipassanaṃ vaḍḍhetvā nacirasseva arahattaṃ  pāpuṇi. tena vuttaṃ ^b^apadāne^eb^ (apa0 thera 1.21.1-4) -- <br/><br/>[21] ``kaṇikāraṃ pupphitaṃ disvā, ocinitvānahaṃ tadā. <br/><br/>[22] tissassa abhiropesiṃ, oghatiṇṇassa tādino.. <br/><br/>[21] ``dvenavute ito kappe, yaṃ pupphamabhiropayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``pañcatiṃse ito kappe, aruṇapāṇīti vissuto. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ ^a^V1.0126^ea^ pana patvā satthu santikaṃ gantvā vanditvā ekamantaṃ  nisīditvā bhagavato thomanākārena aññaṃ byākaronto ^b^``namo te  buddha vīratthū''^eb^ti gāthaṃ abhāsi. <br/><br/>[03] 47^b^.^eb^ tattha ^b^namo^eb^ti paṇāmakittanaṃ. ^b^te^eb^ti  paṇāmakiriyāya sampadānakittanaṃ, tuyhanti attho. ^b^buddha  vīrā^eb^ti ca bhagavato ālapanaṃ. bhagavā hi yathā  abhiññeyyādibhedassa atthassa abhiññeyyādibhedena sayambhūñāṇena  anavasesato buddhattā ``buddho''ti vuccati. evaṃ pañcannampi mārānaṃ  abhippamaddanavasena padahantena mahatā vīriyena samannāgatattā  ``vīro''ti vuccati. ^b^atthū^eb^ti hotu, tassa ``namo''ti  iminā sambandho. ^b^vippamuttosi sabbadhī^eb^ti sabbehi kilesehi  sabbasmiñca saṅkhāragate vippamutto visaṃyutto asi bhavasi, na tayā  kiñci avippamuttaṃ nāma atthi, yatohaṃ ^b^tuyhāpadāne viharaṃ,  viharāmi anāsavo^eb^ti tuyhaṃ tava apadāne ovāde ^a^P1.0128^ea^  gatamagge paṭipatticariyāya viharaṃ yathāsatti ^a^M1.0150^ea^ yathābalaṃ  paṭipajjanto kāmāsavādīnaṃ catunnampi āsavānaṃ suppahīnattā anāsavo  viharāmi, tādisassa namo te buddha-vīratthūti. <br/><br/>[06] ujjayattheragāthāvaṇṇanā niṭṭhitā. 


volume: 100
item: 49
title:
  ramaṇīyavihārittheragāthāvaṇṇanā^samiddhittheragāthāvaṇṇanā^ujjayattheragāthāvaṇṇanā^sañjayattheragāthāvaṇṇanā^

content:
  [03] ^b^yato aha^eb^nti āyasmato sañjayattherassa gāthā. kā  uppatti? sopi purimabuddhesu katādhikāro tattha tattha vivaṭṭūpanissayaṃ  puññaṃ upacinanto vipassissa bhagavato kāle mahati pūge  saṃkittivasena vatthuṃ saṅgharitvā ratanattayaṃ uddissa puññaṃ karonto sayaṃ  daliddo hutvā nesaṃ gaṇādīnaṃ puññakiriyāya byāvaṭo ahosi.  kālena kālaṃ bhagavantaṃ upasaṅkamitvā vanditvā pasannamānaso  bhikkhūnañca taṃ taṃ veyyāvaccaṃ akāsi. so tena puññakammena  devaloke nibbatto aparāparaṃ puññāni katvā sugatīsuyeva saṃsaranto  imasmiṃ buddhuppāde rājagahe vibhavasampannassa brāhmaṇassa putto hutvā  nibbatti ^b^sañjayo^eb^ nāma nāmena, so vayappatto  brahmāyupokkharasātiādike abhiññāte brāhmaṇe sāsane abhippasanne  disvā sañjātappasādo satthāraṃ upasaṅkami. tassa satthā dhammaṃ  desesi. so dhammaṃ sutvā sotāpanno ahosi. aparabhāge pabbaji.  pabbajanto ca khuraggeyeva chaḷabhiñño ahosī. tena vuttaṃ  ^b^apadāne^eb^ (apa0 thera 1.10.51-55) -- <br/><br/>[21] ``vipassissa ^a^V1.0127^ea^ bhagavato, mahāpūgagaṇo ahu. <br/><br/>[22] veyyāvaccakaro āsiṃ, sabbakiccesu vāvaṭo.. <br/><br/>[21] ``deyyadhammo ca me natthi, sugatassa mahesino. <br/><br/>[22] avandiṃ satthuno pāde, vippasannena cetasā.. <br/><br/>[21] ``ekanavutito kappe, veyyāvaccaṃ akāsahaṃ. <br/><br/>[22] duggatiṃ nābhijānāmi, veyyāvaccassidaṃ phalaṃ.. <br/><br/>[21] ``ito ^a^M1.0151^ea^ ca aṭṭhame kappe, rājā āsiṃ sucintito. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño ^a^P1.0129^ea^ pana hutvā aññaṃ byākaronto  ^b^``yato ahaṃ pabbajito''^eb^ti gāthaṃ abhāsi. <br/><br/>[03] 48^b^.^eb^ tattha ^b^yato ahaṃ pabbajito^eb^ti yato pabhuti  yato paṭṭhāya ahaṃ pabbajito. pabbajitakālato paṭṭhāya  ^b^nābhijānāmi saṅkappaṃ, anariyaṃ dosasaṃhita^eb^nti  rāgādidosasaṃhitaṃ tato eva anariyaṃ nihīnaṃ, ariyehi vā  anaraṇīyatāya anariyehi araṇīyatāya ca anariyaṃ pāpakaṃ ārammaṇe  abhūtaguṇādisaṅkappanato ``saṅkappo''ti laddhanāmaṃ  kāmavitakkādimicchāvitakkaṃ uppāditaṃ nābhijānāmīti, ``khuraggeyeva  mayā arahattaṃ patta''nti aññaṃ byākāsi. <br/><br/>[06] sañjayattheragāthāvaṇṇanā niṭṭhitā. 


volume: 100
item: 50
title:
  samiddhittheragāthāvaṇṇanā^ujjayattheragāthāvaṇṇanā^sañjayattheragāthāvaṇṇanā^rāmaṇeyyakattheragāthāvaṇṇanā^

content:
  [03] ^b^cihacihābhinadite^eb^ti āyasmato rāmaṇeyyakattherassa gāthā.  kā uppatti? ayampi purimabuddhesu katādhikāro tattha tattha bhave  puññāni upacinanto sikhissa bhagavato kāle kulagehe nibbattitvā  viññutaṃ patto bhagavantaṃ disvā pasannamānaso pupphehi pūjaṃ akāsi.  so tena puññakammena devaloke nibbatto aparāparaṃ puññāni katvā  sugatīsu eva parivattento imasmiṃ buddhuppāde sāvatthiyaṃ ibbhakule  nibbattitvā vayappatto jetavanapaṭiggahaṇe sañjātappasādo pabbajitvā  cariyānukūlaṃ kammaṭṭhānaṃ gahetvā araññe viharati. tassa attano  sampattiyā pabbajitasāruppāya ca paṭipattiyā pāsādikabhāvato  ^b^rāmaṇeyyako^eb^tveva samaññā ahosi ^a^V1.0128^ea^. athekadivasaṃ māro theraṃ  bhiṃsāpetukāmo bheravasaddaṃ akāsi. taṃ sutvā thero thirapakatitāya  ^a^M1.0152^ea^   tena asantasanto ``māro aya''nti ñatvā tattha anādaraṃ dassento  ^b^``cihacihābhinadite''^eb^ti gāthaṃ abhāsi. <br/><br/>[03] 49^b^.^eb^ tattha ^b^cihacihābhinadite^eb^ti cihacihāti  abhiṇhaṃ pavattasaddatāya ``cihacihā''ti laddhanāmānaṃ vaṭṭakānaṃ  abhinādanimittaṃ, viravahetūti ^a^P1.0130^ea^ attho.  ^b^sippikābhirutehi cā^eb^ti sippikā vuccanti devakā paranāmakā  gelaññena chātakisadārakākārā sākhāmigā. ``mahākalandakā''ti  keci, sippikānaṃ abhirutehi mahāviravehi, hetumhi cetaṃ karaṇavacanaṃ,  taṃ hetūti attho. ^b^na me taṃ phandati citta^eb^nti mama cittaṃ na  phandati na cavati. idaṃ vuttaṃ hoti -- imasmiṃ araññe viravahetu  sippikābhirutahetu viya, pāpima, tava vissarakaraṇahetu mama cittaṃ  kammaṭṭhānato na paripatatīti. tattha kāraṇamāha  ^b^``ekattaniratañhi me''^eb^ti. ^b^hi^eb^-saddo hetu attho, yasmā  mama cittaṃ gaṇasaṅgaṇikaṃ pahāya ekatte ekībhāve, bahiddhā vā vikkhepaṃ  pahāya ekatte ekaggatāya, ekatte ekasabhāve vā nibbāne nirataṃ  abhirataṃ, tasmā kammaṭṭhānato na phandati na cavatīti, imaṃ kira gāthaṃ  vadanto eva thero vipassanaṃ vaḍḍhetvā arahattaṃ pāpuṇi. tena vuttaṃ  ^b^apadāne^eb^ (apa0 thera 1.21.5-9) -- <br/><br/>[21] ``suvaṇṇavaṇṇo bhagavā, sataraṃsī patāpavā. <br/><br/>[22] caṅkamanaṃ samārūḷho, mettacitto sikhīsabho.. <br/><br/>[21] ``pasannacitto sumano, vanditvā ñāṇamuttamaṃ. <br/><br/>[22] minelapupphaṃ paggayha, buddhassa abhiropayiṃ.. <br/><br/>[21] ``ekatiṃse ito kappe, yaṃ pupphamabhipūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``ekūnatiṃsakappamhi, sumeghaghananāmako. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] ayameva ca therassa aññābyākaraṇagāthā ahosi. <br/><br/>[06] rāmaṇeyyakattheragāthāvaṇṇanā niṭṭhitā. 


volume: 100
item: 51
title:
  ujjayattheragāthāvaṇṇanā^sañjayattheragāthāvaṇṇanā^rāmaṇeyyakattheragāthāvaṇṇanā^vimalattheragāthāvaṇṇanā^

content:
  [03] ^b^dharaṇī^eb^ ^a^M1.0153^ea^ ^a^V1.0129^ea^ ^b^ca siñcati vā^eb^ti  āyasmato vimalattherassa  gāthā. kā uppatti? sopi purimabuddhesu katādhikāro tattha tattha  bhave vivaṭṭūpanissayaṃ kusalaṃ upacinanto vipassissa bhagavato kāle  saṅkhadhamanakule nibbattitvā viññutaṃ patto tasmiṃ ^a^P1.0131^ea^  sippe nipphattiṃ gato ekadivasaṃ vipassiṃ bhagavantaṃ passitvā  pasannamānaso saṅkhadhamanena pūjaṃ katvā tato paṭṭhāya kālena kālaṃ  satthu upaṭṭhānaṃ akāsi. so tena puññakammena devaloke nibbattitvā  aparāparaṃ puññāni katvā devamanussesu saṃsaranto kassapassa bhagavato  kāle ``anāgate me vimalo visuddho kāyo hotū''ti bodhirukkhaṃ  gandhodakehi nhāpesi, cetiyaṅgaṇabodhiyaṅgaṇesu āsanāni dhovāpesi,  bhikkhūnampi kiliṭṭhe samaṇaparikkhāre dhovāpesi.<br/><br/>[03] so tato cavitvā devesu ca manussesu ca parivattento imasmiṃ  buddhuppāde rājagahe ibbhakule nibbatti. tassa mātukucchiyaṃ vasantassa  nikkhamantassa ca kāyo pittasemhādīhi asaṃkiliṭṭho padumapalāse  udakabindu viya alaggo pacchimabhavikabodhisattassa viya suvisuddho  ahosi, tenassa ^b^vimalo^eb^tveva nāmaṃ akaṃsu. so vayappatto  rājagahappavesane buddhānubhāvaṃ disvā paṭiladdhasaddho pabbajitvā kammaṭṭhānaṃ  gahetvā kosalaraṭṭhe pabbataguhāyaṃ viharati. athekadivasaṃ  cātuddīpikamahāmegho sakalaṃ cakkavāḷagabbhaṃ pattharitvā pāvassi.  vivaṭṭaṭṭhāyimhi buddhānaṃ cakkavattīnañca dharamānakāle eva kira evaṃ  vassati. ghammapariḷāhavūpasamato utusappāyalābhena therassa cittaṃ  samāhitaṃ ahosi ekaggaṃ. so samāhitacitto tāvadeva vipassanaṃ  ussukkāpetvā maggapaṭipāṭiyā arahattaṃ pāpuṇi. tena vuttaṃ  ^b^apadāne^eb^ (apa0 thera 1.10.56-60) -- <br/><br/>[21] ``vipassissa bhagavato, ahosiṃ saṅkhadhammako. <br/><br/>[22] niccupaṭṭhānayuttomhi, sugatassa mahesino.. <br/><br/>[21] ``upaṭṭhānaphalaṃ passa, lokanāthassa tādino. <br/><br/>[22] saṭṭhi tūriyasahassāni, parivārenti maṃ sadā.. <br/><br/>[21] ``ekanavutito ^a^M1.0154^ea^ kappe, upaṭṭhahiṃ mahāisiṃ. <br/><br/>[22] duggatiṃ nābhijānāmi, upaṭṭhānassidaṃ phalaṃ.. <br/><br/>[21] ``catuvīse ito kappe, mahānigghosanāmakā. <br/><br/>[22] soḷasāsiṃsu rājāno, cakkavattī mahabbalā.. <br/><br/>[22] ``kilesā ^a^V1.0130^ea^ jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā katakiccatāya tuṭṭhamānaso udānaṃ udānento  ^b^``dharaṇī ca siñcati vāti māluto''^eb^ti gāthaṃ abhāsi. <br/><br/>[03] 50^b^.^eb^ tattha ^b^dharaṇī^eb^ti pathavī, sā hi sakalaṃ  dharādharaṃ dhāretīti ``dharaṇī''ti vuccati. ^b^siñcatī^eb^ti  samantato nabhaṃ pūretvā abhippavassato mahāmeghassa vuṭṭhidhārāhi  siñcati ^a^P1.0132^ea^. ^b^vāti māluto^eb^ti  udakaphusitasammissatāya sītalo vāto vāyati. ^b^vijjutā carati  nabhe^eb^ti tattha tattha gajjatā gaḷagaḷāyatā mahāmeghato niccharantiyo  sateratā ākāse ito cito ca vicaranti. ^b^upasamanti  vitakkā^eb^ti utusappāyasiddhena samathavipassanādhigamena pubbabhāge  tadaṅgādivasena vūpasantā hutvā kāmavitakkādayo sabbepi nava  mahāvitakkā ariyamaggādhigamena upasamanti. anavasesato  samucchijjantīti. vattamānasamīpatāya ariyamaggakkhaṇaṃ vattamānaṃ  katvā vadati. atītatthe vā etaṃ paccuppannavacanaṃ. ^b^cittaṃ  susamāhitaṃ mamā^eb^ti tato eva lokuttarasamādhinā mama cittaṃ suṭṭhu  samāhitaṃ, na dāni tassa samādhāne kiñci kātabbaṃ atthīti thero  aññaṃ byākāsi. <br/><br/>[06] vimalattheragāthāvaṇṇanā niṭṭhitā. <br/><br/>[06] pañcamavaggavaṇṇanā niṭṭhitā. 


volume: 100
item: 52
title:
  sañjayattheragāthāvaṇṇanā^rāmaṇeyyakattheragāthāvaṇṇanā^chaṭṭhavaggo^godhikādicatuttheragāthāvaṇṇanā^

content:
  [03] ^b^vassati^eb^ ^a^M1.0155^ea^ ^a^V1.0131^ea^ ^b^devo^eb^tiādikā catasso  -- godhiko, subāhu,  valliyo, uttiyoti imesaṃ catunnaṃ therānaṃ gāthā. kā uppatti?  imepi purimabuddhesu katādhikārā tattha tattha bhave puññāni upacinantā  ito catunavute kappe siddhatthassa bhagavato kāle kulagehe nibbattitvā  viññutaṃ patvā aññamaññaṃ sahāyā hutvā vicariṃsu. tesu eko  siddhatthaṃ bhagavantaṃ piṇḍāya carantaṃ disvā kaṭacchubhikkhaṃ adāsi.  dutiyo pasannacitto hutvā pañcapatiṭṭhitena vanditvā añjaliṃ paggaṇhi.  tatiyo pasannacitto ekena pupphahatthena bhagavantaṃ pūjesi. catuttho  sumanapupphehi pūjamakāsi. evaṃ te satthari cittaṃ pasādetvā pasutena  tena puññakammena devaloke nibbattitvā puna aparāparaṃ puññāni katvā  devamanussesu saṃsaranto kassapassa bhagavato kāle kulagehe nibbattitvā  sahāyakā hutvā sāsane pabbajitvā samaṇadhammaṃ katvā amhākaṃ bhagavato  kāle pāvāyaṃ catunnaṃ mallarājānaṃ puttā hutvā nibbattiṃsu. tesaṃ  ^a^P1.0133^ea^ ^b^godhiko, subāhu, valliyo, uttiyo^eb^ti  nāmāni akaṃsu. aññamaññaṃ piyasahāyā ahesuṃ. te kenacideva  karaṇīyena kapilavatthuṃ agamaṃsu. tasmiñca samaye satthā kapilavatthuṃ  gantvā nigrodhārāme vasanto yamakapāṭihāriyaṃ dassetvā  suddhodanappamukhe sakyarājāno damesi. tadā tepi cattāro  mallarājaputtā pāṭihāriyaṃ disvā laddhappasādā pabbajitvā  vipassanākammaṃ karontā nacirasseva saha paṭisambhidāhi arahattaṃ  pāpuṇiṃsu. tena vuttaṃ ^b^apadāne^eb^ (apa0 thera 1.11.1-23) -- <br/><br/>[21] ``suvaṇṇavaṇṇaṃ sambuddhaṃ, āhutīnaṃ paṭiggahaṃ. <br/><br/>[22] pavarā abhinikkhantaṃ, vanā nibbanamāgataṃ.. <br/><br/>[21] ``kaṭacchubhikkhaṃ pādāsiṃ, siddhatthassa mahesino. <br/><br/>[22] paññāya upasantassa, mahāvīrassa tādino.. <br/><br/>[21] ``padenānupadāyantaṃ, nibbāpente mahājanaṃ. <br/><br/>[22] uḷārā vitti me jātā, buddhe ādiccabandhune.. <br/><br/>[21] ``catunnavutito ^a^M1.0156^ea^ ^a^V1.0132^ea^ kappe, yaṃ dānamadadiṃ tadā. <br/><br/>[22] duggatiṃ nābhijānāmi, bhikkhādānassidaṃ phalaṃ.. <br/><br/>[21] ``sattāsītimhito kappe, mahāreṇusanāmakā. <br/><br/>[22] sattaratanasampannā, sattete cakkavattino.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti.. <br/><br/>[06] godhiko thero. <br/><br/>[21] ``suvaṇṇavaṇṇaṃ sambuddhaṃ, nisabhājāniyaṃ yathā. <br/><br/>[22] tidhāpabhinnaṃ mātaṅgaṃ, kuñjaraṃva mahesinaṃ.. <br/><br/>[21] ``obhāsentaṃ disā sabbā, uḷurājaṃva pūritaṃ. <br/><br/>[22] rathiyaṃ paṭipajjantaṃ, lokajeṭṭhaṃ apassahaṃ.. <br/><br/>[21] ``ñāṇe cittaṃ pasādetvā, paggahetvāna añjaliṃ. <br/><br/>[22] pasannacitto sumano, siddhatthamabhivādayiṃ.. <br/><br/>[21] ``catunnavutito kappe, yaṃ kammamakariṃ tadā. <br/><br/>[22] duggatiṃ nābhijānāmi, ñāṇasaññāyidaṃ phalaṃ.. <br/><br/>[21] ``tesattatimhito kappe, soḷasāsuṃ naruttamā. <br/><br/>[22] sattaratanasampannā, cakkavattī mahabbalā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti.. <br/><br/>[06] subāhutthero. <br/><br/>[21] ``tivarāyaṃ nivāsīhaṃ, ahosiṃ māliko tadā. <br/><br/>[22] addasaṃ virajaṃ buddhaṃ, siddhatthaṃ lokapūjitaṃ.. <br/><br/>[21] ``pasannacitto sumano, pupphahatthamadāsahaṃ. <br/><br/>[22] yattha yatthupapajjāmi, tassa kammassa vāhasā.. <br/><br/>[21] ``anubhomi phalaṃ iṭṭhaṃ, pubbe sukatamattano. <br/><br/>[22] parikkhitto sumallehi, pupphadānassidaṃ phalaṃ.. <br/><br/>[21] ``catunnavutito kappe, yaṃ pupphamabhiropayiṃ. <br/><br/>[22] duggatiṃ nābhijānāmi, pupphapūjāyidaṃ phalaṃ.. <br/><br/>[21] ``catunnavutupādāya ^a^M1.0157^ea^, ṭhapetvā vattamānakaṃ. <br/><br/>[22] pañcarājasatā tattha, najjasamasanāmakā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti.. <br/><br/>[06] valliyo thero. <br/><br/>[21] ``siddhatthassa ^a^V1.0133^ea^ bhagavato, jātipupphamadāsahaṃ. <br/><br/>[22] pādesu satta pupphāni, hāsenokiritāni me.. <br/><br/>[21] ``tena kammenahaṃ ajja, abhibhomi narāmare. <br/><br/>[22] dhāremi antimaṃ dehaṃ, sammāsambuddhasāsane.. <br/><br/>[21] ``catunnavutito kappe, yaṃ pupphamabhiropayiṃ. <br/><br/>[22] duggatiṃ nābhijānāmi, pupphapūjāyidaṃ phalaṃ.. <br/><br/>[21] ``samantagandhanāmāsuṃ, terasa cakkavattino. <br/><br/>[22] ito pañcamake kappe, cāturantā janādhipā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti.. (apa0 thera 1.11.1-23). <br/><br/>[06] uttiyo thero.<br/><br/>[03] arahattaṃ pana patvā ime cattāropi therā loke pākaṭā paññātā  rājarājamahāmattehi sakkatā garukatā hutvā araññe ^a^P1.0134^ea^  saheva viharanti. athekadā rājā bimbisāro te cattāro there  rājagahaṃ upagate upasaṅkamitvā vanditvā temāsaṃ vassāvāsatthāya  nimantetvā tesaṃ pāṭiyekkaṃ kuṭikāyo kāretvā satisammosena na  chādesi. therā acchannāsu kuṭikāsu viharanti. vassakāle devo na  vassati. rājā ``kiṃ nu kho kāraṇaṃ devo na vassatī''ti  cintento, taṃ kāraṇaṃ ñatvā, tā kuṭikāyo chādāpetvā, mattikākammaṃ  cittakammañca kārāpetvā, kuṭikāmahaṃ karonto mahato bhikkhusaṅghassa  dānaṃ adāsi. therā rañño anukampāya kuṭikāyo pavisitvā  mettāsamāpattiyo samāpajjiṃsu. athuttarapācīnadisato mahāmegho  uṭṭhahitvā ^a^M1.0158^ea^ therānaṃ samāpattito vuṭṭhānakkhaṇeyeva vassituṃ ārabhi. tesu  godhikatthero samāpattito vuṭṭhāya saha meghagajjitena -- <br/><br/>[03] 51^b^.^eb^ <br/><br/>[21] ``vassati devo yathā sugītaṃ, channā me kuṭikā sukhā  nivātā. <br/><br/>[22] cittaṃ susamāhitañca mayhaṃ, atha ce patthayasi pavassa  devā''ti.. -- <br/><br/>[25] imaṃ gāthaṃ abhāsi.<br/><br/>[03] tattha ^b^vassatī^eb^ti siñcati vuṭṭhidhāraṃ pavecchati.  ^b^devo^eb^ti megho. ^b^yathā sugīta^eb^nti sundaragītaṃ viya  gajjantoti adhippāyo. megho hi vassanakāle satapaṭalasahassapaṭalo  uṭṭhahitvā thanayanto vijjutā nicchārentova sobhati, na kevalo.  tasmā siniddhamadhuragambhīranigghoso vassati ^a^V1.0134^ea^ devoti dasseti. tena  saddato anupapīḷitaṃ āha ^b^``channā me kuṭikā sukhā  nivātā''^eb^ti. yathā na devo vassati, evaṃ tiṇādīhi chāditā  ayaṃ me kuṭikā, tena vuṭṭhivassena anupapīḷitaṃ āha.  paribhogasukhassa utusappāyautusukhassa ca sabbhāvato sukhā.  phusitaggaḷapihitavātapānatāhi vātaparissayarahitā. ubhayenapi  āvāsasappāyavasena anupapīḷitaṃ āha. ^b^cittaṃ susamāhitañca  mayha^eb^nti cittañca mama suṭṭhu samāhitaṃ anuttarasamādhinā  nibbānārammaṇe ^a^P1.0135^ea^ suṭṭhu appitaṃ, etena  abbhantaraparissayābhāvato appossukkataṃ dasseti. ^b^atha ce  patthayasī^eb^ti atha idāni patthayasi ce, yadi icchasi.  ^b^pavassā^eb^ti siñca udakaṃ pagghara vuṭṭhidhāraṃ paveccha. ^b^devā^eb^ti  meghaṃ ālapati. <br/><br/>[06] godhikattheragāthāvaṇṇanā niṭṭhitā. 


volume: 100
item: 53
title:
  rāmaṇeyyakattheragāthāvaṇṇanā^chaṭṭhavaggo^godhikādicatuttheragāthāvaṇṇanā^subāhuttheragāthāvaṇṇanā^

content:
  [03] 52^b^.^eb^ itarehi vuttagāthāsu tatiyapade eva viseso.  tattha subāhunā vuttagāthāyaṃ ^b^cittaṃ susamāhitañca kāye^eb^ti mama  cittaṃ karajakāye kāyagatāsatibhāvanāvasena suṭṭhu samāhitaṃ sammadeva  appitaṃ. ayañhi thero kāyagatāsatibhāvanāvasena paṭiladdhajhānaṃ  pādakaṃ ^a^M1.0159^ea^ katvā vipassanaṃ vaḍḍhetvā arahattaṃ pāpuṇi. taṃ sandhāyāha  ``cittaṃ susamāhitañca kāye''ti. <br/><br/>[06] subāhuttheragāthāvaṇṇanā niṭṭhitā. 


volume: 100
item: 54
title: chaṭṭhavaggo^godhikādicatuttheragāthāvaṇṇanā^subāhuttheragāthāvaṇṇanā^valliyattheragāthāvaṇṇanā^
content:
  [03] 53^b^.^eb^ valliyattheragāthāyaṃ ^b^tassaṃ viharāmi  appamatto^eb^ti tassaṃ kuṭikāyaṃ appamādapaṭipattiyā matthakaṃ pāpitattā  appamatto ariyavihārūpasaṃhitena dibbavihārādisaṃhitena ca  iriyāpathavihārena viharāmi, attabhāvaṃ pavattemīti vuttaṃ hoti. <br/><br/>[06] valliyattheragāthāvaṇṇanā niṭṭhitā 


volume: 100
item: 55
title:
  godhikādicatuttheragāthāvaṇṇanā^subāhuttheragāthāvaṇṇanā^valliyattheragāthāvaṇṇanā^uttiyattheragāthāvaṇṇanā^

content:
  [03] 54^b^.^eb^ uttiyattherena ^a^V1.0135^ea^ vuttagāthāyaṃ ^b^adutiyo^eb^ti  asahāyo, kilesasaṅgaṇikāya gaṇasaṅgaṇikāya ca virahitoti attho. <br/><br/>[06] uttiyattheragāthāvaṇṇanā niṭṭhitā. <br/><br/>[06] catunnaṃ therānaṃ gāthāvaṇṇanā niṭṭhitā. 


volume: 100
item: 56
title:
  subāhuttheragāthāvaṇṇanā^valliyattheragāthāvaṇṇanā^uttiyattheragāthāvaṇṇanā^añjanavaniyattheragāthāvaṇṇanā^

content:
  [03] ^b^āsandiṃ^eb^ ^a^P1.0136^ea^ ^b^kuṭikaṃ katvā^eb^ti  āyasmato añjanavaniyattherassa gāthā. kā uppatti? so kira  padumuttarassa bhagavato kāle sudassano nāma mālākāro hutvā  sumanapupphehi bhagavantaṃ pūjetvā aññampi tattha tattha bahuṃ puññaṃ katvā  devamanussesu saṃsaranto kassapassa bhagavato sāsane pabbajitvā  samaṇadhammaṃ akāsi. atha imasmiṃ buddhuppāde vesāliyaṃ vajjirājakule  nibbattitvā tassa vayappattakāle vajjiraṭṭhe avuṭṭhibhayaṃ byādhibhayaṃ  amanussabhayanti tīṇi bhayāni uppajjiṃsu ^a^M1.0160^ea^. taṃ sabbaṃ  ratanasuttavaṇṇanāyaṃ (khu0 pā0 aṭṭha0 ratanasuttavaṇṇanā; su0 ni0  aṭṭha0 1.ratanasuttavaṇṇanā) vuttanayena veditabbaṃ. bhagavati pana  vesāliṃ paviṭṭhe bhayesu ca vūpasantesu satthu dhammadesanāya sambahulānaṃ  devamanussānaṃ dhammābhisamaye ca jāte ayaṃ rājakumāro buddhānubhāvaṃ  disvā paṭiladdhasaddho pabbaji. yathā cāyaṃ evaṃ anantaraṃ vuccamānā  cattāropi janā. tepi hi imassa sahāyabhūtā licchavirājakumārā  evaṃ imināva nīhārena pabbajiṃsu. kassapasambuddhakālepi sahāyā  hutvā iminā saheva pabbajitvā samaṇadhammaṃ akaṃsu, padumuttarassapi  bhagavato pādamūle kusalabījaropanādiṃ akaṃsūti. tatthāyaṃ  katapubbakicco sākete añjanavane susānaṭṭhāne vasanto upakaṭṭhāya  vassūpanāyikāya manussehi chaḍḍitaṃ jiṇṇakaṃ āsandiṃ labhitvā taṃ  catūsu pāsāṇesu ṭhapetvā upari tiriyañca tiṇādīhi chādetvā dvāraṃ  yojetvā vassaṃ upagato. paṭhamamāseyeva ghaṭento vāyamanto arahattaṃ  pāpuṇi. tena vuttaṃ ^b^apadāne^eb^ (apa0 thera 1.11.24-28) -- <br/><br/>[21] ``sudassanoti nāmena, mālākāro ahaṃ tadā. <br/><br/>[22] addasaṃ virajaṃ buddhaṃ, lokajeṭṭhaṃ narāsabhaṃ.. <br/><br/>[21] ``jātipupphaṃ ^a^V1.0136^ea^ gahetvāna, pūjayiṃ padumuttaraṃ. <br/><br/>[22] visuddhacakkhu sumano, dibbacakkhuṃ samajjhagaṃ.. <br/><br/>[21] ``etissā pupphapūjāya, cittassa paṇidhīhi ca. <br/><br/>[22] kappānaṃ satasahassaṃ, duggatiṃ nupapajjahaṃ.. <br/><br/>[21] ``soḷasāsiṃsu rājāno, devuttarasanāmakā. <br/><br/>[22] chattiṃsamhi ito kappe, cakkavattī mahabbalā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā vimuttisukhaṃ paṭisaṃvedento samāpattito  vuṭṭhāya yathāladdhaṃ sampattiṃ paccavekkhitvā pītivegena udānento  ^b^``āsandiṃ kuṭikaṃ katvā''^eb^ti gāthaṃ abhāsi ^a^P1.0137^ea^. <br/><br/>[03] 55^b^.^eb^ tattha ^b^āsandiṃ kuṭikaṃ katvā^eb^ti āsandī  nāma dīghapādakaṃ caturassapīṭhaṃ, āyataṃ caturassampi atthiyeva, yattha  nisīditumeva sakkā, na nipajjituṃ ^a^M1.0161^ea^ taṃ āsandiṃ kuṭikaṃ katvā  vāsatthāya heṭṭhā vuttanayena kuṭikaṃ katvā yathā tattha nisinnassa  utuparissayābhāvena sukhena samaṇadhammaṃ kātuṃ sakkā, evaṃ kuṭikaṃ katvā.  etena paramukkaṃsagataṃ senāsane attano appicchataṃ santuṭṭhiñca dasseti.  vuttampi cetaṃ dhammasenāpatinā -- <br/><br/>[21] ``pallaṅkena nisinnassa, jaṇṇukenābhivassati. <br/><br/>[22] alaṃ phāsuvihārāya, pahitattassa bhikkhuno''ti..  (theragā0 985; mi0 pa0 6.1.1).<br/><br/>[03] apare ``āsandikuṭika''nti pāṭhaṃ vatvā ``āsandippamāṇaṃ  kuṭikaṃ katvā''ti atthaṃ vadanti. aññe pana ``āsananisajjādigate  manusse uddissa mañcakassa upari katakuṭikā āsandī nāma, taṃ  āsandiṃ kuṭikaṃ katvā''ti atthaṃ vadanti. ^b^oggayhā^eb^ti  ogāhetvā anupavisitvā. ^b^añjanaṃ vana^eb^nti evaṃnāmakaṃ vanaṃ,  añjanavaṇṇapupphabhāvato hi añjanā vuccanti valliyo, tabbahulatāya taṃ  vanaṃ ``añjanavana''nti nāmaṃ labhi. apare pana ``añjanā nāma  mahāgacchā''ti vadanti, taṃ añjanavanaṃ oggayha āsandikaṃ kuṭikaṃ  katvā ^b^tisso vijjā anuppattā, kataṃ buddhassa sāsana^eb^nti  viharatā mayāti vacanaseseneva yojanā. idameva ca therassa  aññābyākaraṇaṃ ahosīti. <br/><br/>[06] añjanavaniyattheragāthāvaṇṇanā niṭṭhitā. 


volume: 100
item: 57
title:
  valliyattheragāthāvaṇṇanā^uttiyattheragāthāvaṇṇanā^añjanavaniyattheragāthāvaṇṇanā^kuṭivihārittheragāthāvaṇṇanā^

content:
  [03] ^b^ko^eb^ ^a^V1.0137^ea^ ^b^kuṭikāya^eb^nti āyasmato kuṭivihārittherassa gāthā.  kā uppatti? so kira padumuttarassa bhagavato ākāsena gacchantassa  ``udakadānaṃ ^a^P1.0138^ea^ dassāmī''ti sītalaṃ udakaṃ gahetvā  pītisomanassajāto uddhammukho hutvā ukkhipi. satthā tassa  ajjhāsayaṃ ñatvā pasādasaṃvaḍḍhanatthaṃ ākāse ṭhitova sampaṭicchi.  so tena anappakaṃ pītisomanassaṃ paṭisaṃvedesi. sesaṃ  añjanavaniyattherassa vatthumhi vuttasadisameva. ayaṃ pana viseso --  ayaṃ kira vuttanayena pabbajitvā katapubbakicco vipassanaṃ anuyuñjanto  sāyaṃ khettasamīpena gacchanto deve phusāyante khettapālakassa puññaṃ  tiṇakuṭiṃ disvā pavisitvā tattha tiṇasanthārake nisīdi ^a^M1.0162^ea^.  nisinnamattova utusappāyaṃ labhitvā vipassanaṃ ussukkāpetvā arahattaṃ  pāpuṇi. tena vuttaṃ ^b^apadāne^eb^ (apa0 thera 1.11.29-35) -- <br/><br/>[21] ``suvaṇṇavaṇṇaṃ sambuddhaṃ, gacchantaṃ anilañjase. <br/><br/>[22] ghatāsanaṃva jalitaṃ, ādittaṃva hutāsanaṃ.. <br/><br/>[21] ``pāṇinā udakaṃ gayha, ākāse ukkhipiṃ ahaṃ. <br/><br/>[22] sampaṭicchi mahāvīro, buddho kāruṇiko isi.. <br/><br/>[21] ``antalikkhe ṭhito satthā, padumuttaranāmako. <br/><br/>[22] mama saṅkappamaññāya, imā gāthā abhāsatha.. <br/><br/>[21] ``iminā dakadānena, pītiuppādanena ca. <br/><br/>[22] kappasatasahassampi, duggatiṃ nupapajjati.. <br/><br/>[21] ``tena kammena dvipadinda, lokajeṭṭha narāsabha. <br/><br/>[22] pattomhi acalaṃ ṭhānaṃ, hitvā jayaparājayaṃ.. <br/><br/>[21] ``sahassarājanāmena, tayo te cakkavattino. <br/><br/>[22] pañcasaṭṭhikappasate, cāturantā janādhipā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā there tattha nisinne khettapālako āgantvā  ``ko kuṭikāya''nti āha. taṃ sutvā thero ``bhikkhu  kuṭikāya''ntiādimāha. tayidaṃ khettapālassa therassa ca vacanaṃ  ekajjhaṃ katvā -- <br/><br/>[03] 56^b^.^eb^ <br/><br/>[21] ``ko ^a^V1.0138^ea^ kuṭikāyaṃ bhikkhu kuṭikāyaṃ, vītarāgo  susamāhitacitto. <br/><br/>[22] evaṃ jānāhi āvuso, amoghā te kuṭikā katā''ti..  -- <br/><br/>[25] tathārūpena saṅgītiṃ āropitaṃ.<br/><br/>[03] tattha ^b^ko kuṭikāya^eb^nti, ``imissaṃ kuṭikāyaṃ ko  nisinno''ti khettapālassa pucchāvacanaṃ. tassa ^b^bhikkhu  kuṭikāya^eb^nti therassa paṭivacanadānaṃ. atha naṃ attano  anuttaradakkhiṇeyyabhāvato taṃ kuṭiparibhogaṃ anumodāpetvā ^a^M1.0163^ea^ uḷāraṃ tameva  puññaṃ patiṭṭhāpetuṃ ^b^``vītarāgo''^eb^tiādi vuttaṃ. tassattho --  eko bhinnakileso ^b^bhikkhu^eb^ te ^b^kuṭikāyaṃ^eb^ nisinno, tato  eva so aggamaggena sabbaso samucchinnarāgatāya ^b^vītarāgo^eb^  anuttarasamādhinā nibbānaṃ ārammaṇaṃ katvā suṭṭhu samāhitacittatāya  ^b^susamāhitacitto,^eb^ imañca atthaṃ, ^b^āvuso^eb^ khettapāla, yathāhaṃ  vadāmi, ^b^evaṃ jānāhi^eb^ saddaha adhimuccassu. ^b^amoghā^eb^  ^a^P1.0139^ea^ ^b^te kuṭikā katā^eb^ tayā katā kuṭikā amoghā  avañjhā saphalā saudrayā, yasmā arahatā khīṇāsavena paribhuttā.  sace tvaṃ anumodasi, taṃ te bhavissati dīgharattaṃ hitāya sukhāyāti.<br/><br/>[03] taṃ sutvā khettapālo ``lābhā vata me, suladdhaṃ vata me, yassa  me kuṭikāyaṃ ediso ayyo pavisitvā nisīdatī''ti pasannacitto  anumodanto aṭṭhāsi. imaṃ pana tesaṃ kathāsallāpaṃ bhagavā dibbāya  sotadhātuyā sutvā anumodanañcassa ñatvā tambhāviniṃ sampattiṃ  vibhāvento khettapālaṃ imāhi gāthāhi ajjhabhāsi -- <br/><br/>[21] ``vihāsi kuṭiyaṃ bhikkhu, santacitto anāsavo. <br/><br/>[22] tena kammavipākena, devindo tvaṃ bhavissasi.. <br/><br/>[21] ``chattiṃsakkhattuṃ devindo, devarajjaṃ karissasi. <br/><br/>[22] catuttiṃsakkhattuṃ cakkavattī, rājā raṭṭhe bhavissasi. <br/><br/>[22] ratanakuṭi nāma paccekabuddho, vītarāgo bhavissasī''ti..<br/><br/>[03]  kuṭikāyaṃ laddhavisesattā pana therassa tato pabhuti  ^b^kuṭivihārī^eb^tveva samaññā udapādi. ayameva ca therassa  aññābyākaraṇagāthāpi ahosīti. <br/><br/>[06] kuṭivihārittheragāthāvaṇṇanā niṭṭhitā. 


volume: 100
item: 58
title:
  uttiyattheragāthāvaṇṇanā^añjanavaniyattheragāthāvaṇṇanā^kuṭivihārittheragāthāvaṇṇanā^dutiyakuṭivihārittheragāthāvaṇṇanā^

content:
  [03] ^b^ayamāhu^eb^ ^a^M1.0164^ea^ ^a^V1.0139^ea^ ^b^purāṇiyā^eb^ti āyasmato  kuṭivihārittherassa  gāthā. kā uppatti? so kira padumuttarassa bhagavato pasannamānaso  pariḷāhakāle naḷavilīvehi viracitaṃ bījaniṃ adāsi. taṃ satthā  anumodanagāthāya sampahaṃsesi. sesaṃ yadettha vattabbaṃ, taṃ  añjanavaniyattheravatthumhi vuttasadisameva. ayaṃ pana viseso -- ayaṃ  kira vuttanayena pabbajitvā aññatarāya purāṇakuṭikāya viharanto  samaṇadhammaṃ acintetvā, ``ayaṃ kuṭikā jiṇṇā, aññaṃ kuṭikaṃ kātuṃ  vaṭṭatī''ti navakammavasena cittaṃ uppādesi. tassa atthakāmā devatā  saṃvegajananatthaṃ imaṃ uttānobhāsaṃ gambhīratthaṃ ^b^``ayamāhu''^eb^ti  gāthamāha. <br/><br/>[03] 57^b^.^eb^ tattha ^a^P1.0140^ea^ ^b^aya^eb^nti  āsannapaccakkhavacanaṃ. ^b^āhū^eb^ti ahosīti attho.  gāthāsukhatthañhi dīghaṃ katvā vuttaṃ. ^b^purāṇiyā^eb^ti purātanī  addhagatā. ^b^aññaṃ patthayase navaṃ kuṭi^eb^nti imissā kuṭiyā  purāṇabhāvena jiṇṇatāya ito aññaṃ idāni nibbattanīyatāya navaṃ  kuṭiṃ patthayase patthesi āsīsasi. sabbena sabbaṃ pana ^b^āsaṃ  kuṭiyā virājaya^eb^ purāṇiyaṃ viya navāyampi kuṭiyaṃ āsaṃ taṇhaṃ  apekkhaṃ virājehi, sabbaso tattha virattacitto hohi. kasmā?  yasmā ^b^dukkhā bhikkhu puna navā^eb^ nāma ^b^kuṭi^eb^ bhikkhu puna  idāni nibbattiyamānā dukkhāvahattā dukkhā, tasmā aññaṃ navaṃ dukkhaṃ  anuppādento yathānibbattāyaṃ purāṇiyaṃyeva kuṭiyaṃ ṭhatvā attanā katabbaṃ  karohīti. ayañhettha adhippāyo -- tvaṃ, bhikkhu, ``ayaṃ purāṇī  tiṇakuṭikā jiṇṇā''ti aññaṃ navaṃ tiṇakuṭikaṃ kātuṃ icchasi, na  samaṇadhammaṃ, evaṃ icchanto pana bhāvanāya ananuyuñjanena  punabbhavābhinibbattiyā anativattanato āyatiṃ attabhāvakuṭimpi  patthento kātuṃ icchantoyeva nāma hoti. sā pana navā tiṇakuṭi  viya karaṇadukkhena tato bhiyyopi  jarāmaraṇasokaparidevādidukkhasaṃsaṭṭhatāya dukkhā, tasmā tiṇakuṭiyaṃ  viya attabhāvakuṭiyaṃ āsaṃ apekkhaṃ virājaya sabbaso tattha  virattacitto hohi, evaṃ te vaṭṭadukkhaṃ na bhavissatīti. devatāya ca  vacanaṃ sutvā thero saṃvegajāto vipassanaṃ paṭṭhapetvā ghaṭento vāyamanto  nacirasseva arahatte patiṭṭhāsi. tena vuttaṃ ^b^apadāne^eb^ (apa0 thera  1.11.36-46) -- <br/><br/>[21] ``padumuttarabuddhassa ^a^M1.0165^ea^, lokajeṭṭhassa tādino. <br/><br/>[22] tiṇatthare nisinnassa, upasantassa tādino.. <br/><br/>[21] ``naḷamālaṃ gahetvāna, bandhitvā bījaniṃ ahaṃ. <br/><br/>[22] buddhassa upanāmesiṃ, dvipadindassa tādino.. <br/><br/>[21] ``paṭiggahetvā ^a^V1.0140^ea^ sabbaññū, bījaniṃ lokanāyako. <br/><br/>[22] mama saṅkappamaññāya, imaṃ gāthaṃ abhāsatha.. <br/><br/>[21] ``yathā me kāyo nibbāti, pariḷāho na vijjati. <br/><br/>[22] tatheva tividhaggīhi, cittaṃ tava vimuccatu.. <br/><br/>[21] ``sabbe devā samāgacchuṃ, ye keci vananissitā. <br/><br/>[22] sossāma buddhavacanaṃ, hāsayantañca dāyakaṃ.. <br/><br/>[21] ``nisinno bhagavā tattha, devasaṅghapurakkhato. <br/><br/>[22] dāyakaṃ sampahaṃsento, imā gāthā abhāsatha.. <br/><br/>[21] ``iminā bījanidānena, cittassa paṇidhīhi ca. <br/><br/>[22] subbato nāma nāmena, cakkavattī bhavissati.. <br/><br/>[21] ``tena kammāvasesena, sukkamūlena codito. <br/><br/>[22] māluto nāma nāmena, cakkavattī bhavissati.. <br/><br/>[21] ``iminā bījanidānena, sammānavipulena ca. <br/><br/>[22] kappasatasahassampi, duggatiṃ nupapajjati.. <br/><br/>[21] ``tiṃsakappasahassamhi, subbatā aṭṭhatiṃsa te. <br/><br/>[22] ekūnatiṃsasahasse, aṭṭha mālutanāmakā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahatte pana patiṭṭhito ``ayaṃ me arahattappattiyā  aṅkusabhūtā''ti tameva gāthaṃ paccudāhāsi. sāyeva ca therassa  aññābyākaraṇagāthā ahosi. kuṭiovādena laddhavisesattā cassa  ^b^kuṭivihārī^eb^tveva samaññā ahosīti. <br/><br/>[06] dutiyakuṭivihārittheragāthāvaṇṇanā niṭṭhitā. 


volume: 100
item: 59
title:
  añjanavaniyattheragāthāvaṇṇanā^kuṭivihārittheragāthāvaṇṇanā^dutiyakuṭivihārittheragāthāvaṇṇanā^ramaṇīyakuṭikattheragāthāvaṇṇanā^

content:
  [03] ^b^ramaṇīyā^eb^ ^a^M1.0166^ea^ ^a^P1.0141^ea^ ^b^me kuṭikā^eb^ti  āyasmato ramaṇīyakuṭikattherassa gāthā. kā uppatti? sopi kira  padumuttarassa bhagavato kāle kusalabījaropanaṃ katvā devamanussesu  saṃsaranto ito aṭṭhārasakappasatamatthake atthadassissa bhagavato kāle  kulagehe nibbattitvā viññutaṃ patto buddhārahaṃ ^a^V1.0141^ea^ āsanaṃ bhagavato adāsi.  pupphehi ca bhagavantaṃ pūjetvā pañcapatiṭṭhitena vanditvā padakkhiṇaṃ  katvā pakkāmi. sesaṃ añjanavaniyattherassa vatthumhi vuttasadisameva.  ayaṃ pana viseso -- ayaṃ kira vuttanayena pabbajitvā katapubbakicco  vajjiraṭṭhe aññatarasmiṃ gāmakāvāse kuṭikāyaṃ viharati, sā hoti  kuṭikā abhirūpā dassanīyā pāsādikā suparikammakatabhittibhūmikā  ārāmapokkharaṇirāmaṇeyyādisampannā  muttājālasadisavālikākiṇṇabhūmibhāgā therassa ca vattasampannatāya  susammaṭṭhaṅgaṇatādinā bhiyyosomattāya ramaṇīyatarā hutvā tiṭṭhati.  so tattha viharanto vipassanaṃ paṭṭhapetvā nacirasseva arahatte patiṭṭhāsi.  tena vuttaṃ ^b^apadāne^eb^ (apa0 thera 1.11.47-52) -- <br/><br/>[21] ``kānanaṃ vanamoggayha, appasaddaṃ nirākulaṃ. <br/><br/>[22] sīhāsanaṃ mayā dinnaṃ, atthadassissa tādino.. <br/><br/>[21] ``mālāhatthaṃ gahetvāna, katvā ca naṃ padakkhiṇaṃ. <br/><br/>[22] satthāraṃ payirupāsitvā, pakkāmiṃ uttarāmukho.. <br/><br/>[21] ``tena kammena dvipadinda, lokajeṭṭha narāsabha. <br/><br/>[22] sannibbāpemi attānaṃ, bhavā sabbe samūhatā.. <br/><br/>[21] ``aṭṭhārasakappasate, yaṃ dānamadadiṃ tadā. <br/><br/>[22] duggatiṃ nābhijānāmi, sīhāsanassidaṃ phalaṃ.. <br/><br/>[21] ``ito sattakappasate, sannibbāpakakhattiyo. <br/><br/>[22] sattaratanasampanno, cakkavattī mahabbalo.. <br/><br/>[22] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā there tattha viharante kuṭikāya  ramaṇīyabhāvato vihārapekkhakā manussā tato tato āgantvā kuṭiṃ  passanti ^a^M1.0167^ea^. athekadivasaṃ katipayā dhuttajātikā itthiyo tattha gatā  kuṭikāya ramaṇīyabhāvaṃ disvā, ``ettha vasanto ayaṃ samaṇo siyā  amhehi ākaḍḍhanīyahadayo''ti adhippāyena -- ``ramaṇīyaṃ vo, bhante,  vasanaṭṭhānaṃ. mayampi ramaṇīyarūpā paṭhamayobbane ṭhitā''ti vatvā  itthikuttādīni dassetuṃ ārabhiṃsu. thero attano vītarāgabhāvaṃ  pakāsento ^b^``ramaṇīyā me kuṭikā, saddhādeyyā manoramā''^eb^ti  gāthaṃ abhāsi. <br/><br/>[03] 58^b^.^eb^ tattha ^b^ramaṇīyā me kuṭikā^eb^ti  ``ramaṇīyā te, bhante, kuṭikā''ti yaṃ tumhehi vuttaṃ, taṃ saccaṃ. ayaṃ  mama vasanakuṭikā ramaṇīyā manuññarūpā, sā ca kho  ^b^saddhādeyyā,^eb^ ``evarūpāya ^a^V1.0142^ea^ manāpaṃ ^a^P1.0142^ea^ katvā  pabbajitānaṃ dinnāya idaṃ nāma phalaṃ hotī''ti kammaphalāni saddahitvā  saddhāya dhammacchandena dātabbattā saddhādeyyā, na dhanena nibbattitā.  sayañca tathādinnāni saddhādeyyāni passantānaṃ paribhuñjantānañca mano  rametīti ^b^manoramā^eb^. saddhādeyyattā eva hi manoramā,  saddhādīhi deyyadhammaṃ sakkaccaṃ abhisaṅkharitvā denti, saddhādeyyañca  paribhuñjantā sappurisā dāyakassa avisaṃvādanatthampi  payogāsayasampannā honti, na tumhehi cintitākārena  payogāsayavipannāti adhippāyo. ^b^na me attho kumārīhī^eb^ti  yasmā sabbaso kāmehi vinivattitamānaso ahaṃ, tasmā na me attho  kumārīhi. kappiyakārakakammavasenapi hi mādisānaṃ itthīhi  payojanaṃ nāma natthi, pageva rāgavasena, tasmā na me attho  kumārīhīti. kumāriggahaṇañcettha upalakkhaṇaṃ daṭṭhabbaṃ. mādisassa  nāma santike evaṃ paṭipajjāhīti ayuttakārinīhi yāva aparaddhañca  tumhehi samānajjhāsayānaṃ purato ayaṃ kiriyā sobheyyāti dassento  āha ^b^``yesaṃ attho tahiṃ gacchatha nāriyo''^eb^ti. tattha  ^b^yesa^eb^nti kāmesu avītarāgānaṃ. ^b^attho^eb^ti payojanaṃ.  ^b^tahi^eb^nti tattha tesaṃ santikaṃ. ^b^nāriyo^eb^ti ālapanaṃ. taṃ  sutvā itthiyo maṅkubhūtā pattakkhandhā āgatamaggeneva gatā. ettha ca  ``na me attho kumārīhī''ti kāmehi anatthikabhāvavacaneneva therena  arahattaṃ byākatanti daṭṭhabbaṃ. <br/><br/>[06] ramaṇīyakuṭikattheragāthāvaṇṇanā niṭṭhitā. 


volume: 100
item: 60
title:
  kuṭivihārittheragāthāvaṇṇanā^dutiyakuṭivihārittheragāthāvaṇṇanā^ramaṇīyakuṭikattheragāthāvaṇṇanā^kosalavihārittheragāthāvaṇṇanā^

content:
  [03] ^b^saddhāyāhaṃ^eb^ ^a^M1.0168^ea^ ^b^pabbajito^eb^ti āyasmato kosalavihārittherassa  gāthā. kā uppatti? ayampi kira padumuttarassa bhagavato kāle  kusalabījaṃ ropetvā taṃ taṃ puññaṃ akāsi. sesaṃ  añjanavaniyattheravatthusadisameva. ayaṃ ^a^P1.0143^ea^ pana  viseso -- ayaṃ kira vuttanayena pabbajitvā katapubbakicco kosalaraṭṭhe  aññatarasmiṃ gāme ekaṃ upāsakakulaṃ nissāya araññe viharati, taṃ  so upāsako rukkhamūle vasantaṃ disvā kuṭikaṃ kāretvā adāsi.  thero kuṭikāyaṃ viharanto āvāsasappāyena samādhānaṃ labhitvā  vipassanaṃ ussukkāpetvā nacirasseva arahattaṃ pāpuṇi. tena vuttaṃ  ^b^apadāne^eb^ (apa0 thera 1.11.53-61) -- <br/><br/>[21] ``himavantassāvidūre, vasāmi paṇṇasanthare. <br/><br/>[22] ghāsesu gedhamāpanno, seyyasīlo cahaṃ tadā.. <br/><br/>[21] ``khaṇantālukalambāni ^a^V1.0143^ea^, biḷālitakkalāni ca. <br/><br/>[22] kolaṃ bhallātakaṃ billaṃ, āhatvā paṭiyāditaṃ.. <br/><br/>[21] ``padumuttaro lokavidū, āhutīnaṃ paṭiggaho. <br/><br/>[22] mama saṅkappamaññāya, āgacchi mama santikaṃ.. <br/><br/>[21] ``upāgataṃ mahānāgaṃ, devadevaṃ narāsabhaṃ. <br/><br/>[22] biḷāliṃ paggahetvāna, pattamhi okiriṃ ahaṃ.. <br/><br/>[21] ``paribhuñji mahāvīro, tosayanto mamaṃ tadā. <br/><br/>[22] paribhuñjitvāna sabbaññū, imaṃ gāthaṃ abhāsatha.. <br/><br/>[21] ``sakaṃ cittaṃ pasādetvā, biḷāliṃ me adā tuvaṃ. <br/><br/>[22] kappānaṃ satasahassaṃ, duggatiṃ nupapajjasi.. <br/><br/>[21] ``carimaṃ vattate mayhaṃ, bhavā sabbe samūhatā. <br/><br/>[22] dhāremi antimaṃ dehaṃ, sammāsambuddhasāsane.. <br/><br/>[21] ``catupaññāsito kappe, sumekhaliya savhayo. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ ^a^M1.0169^ea^ pana patvā vimuttisukhappaṭisaṃvedanena uppannapītivegena  udānento ^b^``saddhāyāhaṃ pabbajito''^eb^ti gāthaṃ abhāsi. <br/><br/>[03] 59^b^.^eb^ tattha ^b^saddhāyā^eb^ti bhagavato vesāliṃ  upagamane ānubhāvaṃ disvā, ``ekantaniyyānikaṃ idaṃ sāsanaṃ, tasmā  addhā imāya paṭipattiyā jarāmaraṇato muccissāmī''ti  uppannasaddhāvasena ^b^pabbajito^eb^ pabbajjaṃ upagato. ^b^araññe me  kuṭikā katā^eb^ti tassā pabbajjāya anurūpavasena araññe vasato me  kuṭikā katā, pabbajjānurūpaṃ āraññako hutvā vūpakaṭṭho viharāmīti  dasseti. tenāha ^b^``appamatto ca ātāpī, sampajāno  patissato''^eb^ti. araññavāsaladdhena kāyavivekena jāgariyaṃ  anuyuñjanto tattha satiyā avippavāsena ^b^appamatto,^eb^  āraddhavīriyatāya ^b^ātāpī,^eb^ pubbabhāgiyasatisampajaññapāripūriyā  vipassanaṃ vaḍḍhetvā arahattādhigamena paññāsativepullappattiyā accantameva  ^b^sampajāno patissato^eb^ viharāmīti attho.  appamattabhāvādikittane cassa idameva aññābyākaraṇaṃ ahosi  kosalaraṭṭhe ciranivāsibhāvena pana ^b^kosalavihārī^eb^ti samaññā  jātāti. <br/><br/>[06] kosalavihārittheragāthāvaṇṇanā niṭṭhitā. 


volume: 100
item: 61
title:
  dutiyakuṭivihārittheragāthāvaṇṇanā^ramaṇīyakuṭikattheragāthāvaṇṇanā^kosalavihārittheragāthāvaṇṇanā^sīvalittheragāthāvaṇṇanā^

content:
  [03] ^b^te^eb^ ^a^V1.0144^ea^ ^a^P1.0144^ea^ ^b^me ijjhiṃsu saṅkappā^eb^ti  āyasmato sīvalittherassa gāthā. kā uppatti? ayampi  padumuttarassa bhagavato kāle heṭṭhā vuttanayena vihāraṃ gantvā  parisapariyante ṭhito dhammaṃ suṇanto satthāraṃ ekaṃ bhikkhuṃ lābhīnaṃ  aggaṭṭhāne ṭhapentaṃ disvā ``mayāpi anāgate evarūpena bhavituṃ  vaṭṭatī''ti dasabalaṃ nimantetvā sattāhaṃ satthu bhikkhusaṅghassa ca  mahādānaṃ datvā ``bhagavā ahaṃ iminā adhikārakammena aññaṃ sampattiṃ  na patthemi, anāgate pana ekabuddhassa sāsane ahampi tumhehi so  etadagge ṭhapitabhikkhu viya lābhīnaṃ aggo bhaveyya''nti patthanaṃ  akāsi. satthā anantarāyaṃ disvā -- ``ayaṃ te patthanā anāgate  gotamabuddhassa santike samijjhissatī''ti byākaritvā pakkāmi.  sopi ^a^M1.0170^ea^ kulaputto yāvajīvaṃ kusalaṃ katvā devamanussesu saṃsaranto  vipassībuddhakāle bandhumatīnagarato avidūre ekasmiṃ gāmake paṭisandhiṃ  gaṇhi. tasmiṃ samaye bandhumatīnagaravāsino raññā saddhiṃ  sākacchitvā dasabalassa dānaṃ denti. te ekadivasaṃ sabbeva ekato  hutvā dānaṃ dentā ``kiṃ nu kho amhākaṃ dānamukhe natthī''ti (a0  ni0 aṭṭha0 1.1.207) madhuñca guḷadadhiñca na addasaṃsu. te  ``yato kutoci āharissāmā''ti janapadato nagarapavisanamagge  purisaṃ ṭhapesuṃ. tadā esa kulaputto attano gāmato guḷadadhivārakaṃ  gahetvā, ``kiñcideva āharissāmī''ti nagaraṃ gacchanto, ``mukhaṃ  dhovitvā dhotahatthapādo pavisissāmī''ti phāsukaṭṭhānaṃ olokento  naṅgalasīsamattaṃ nimmakkhikaṃ daṇḍakamadhuṃ disvā ``puññena me idaṃ  uppanna''nti gahetvā nagaraṃ pāvisi. nāgarehi ṭhapitapuriso taṃ  disvā, ``bho purisa, kassimaṃ āharasī''ti pucchi. ``na  kassaci, sāmi, vikkiṇituṃ pana me idaṃ ābhata''nti. ``tena  ^a^P1.0145^ea^ hi, bho, idaṃ kahāpaṇaṃ gahetvā etaṃ madhuñca  guḷadadhiñca dehī''ti. so cintesi -- ``idaṃ na bahumūlaṃ, ayañca  ekappahāreneva bahuṃ deti, vīmaṃsituṃ vaṭṭatī''ti. tato naṃ ``nāhaṃ  ekena kahāpaṇena demī''ti āha. ``yadi evaṃ dve gahetvā dehī''ti.  ``dvīhipi na demī''ti. etenupāyena vaḍḍhetvā sahassaṃ pāpuṇi. <br/><br/>[01] so cintesi -- ``ativaḍḍhituṃ na vaṭṭati, hotu tāva  iminā kattabbakiccaṃ pucchissāmī''ti. atha naṃ āha -- ``idaṃ na  bahuṃ agghanakaṃ, tvañca bahuṃ desi, kena kammena idaṃ gaṇhāsī''ti.  ``idha, bho, nagaravāsino raññā saddhiṃ paṭivirujjhitvā  vipassīdasabalassa dānaṃ dentā idaṃ dvayaṃ dānamukhe apassantā  pariyesanti, sace idaṃ dvayaṃ na labhissanti, nāgarānaṃ parājayo  bhavissati, tasmā sahassaṃ katvā gaṇhāmī''ti. ``kiṃ panetaṃ  nāgarānameva vaṭṭati, aññesaṃ dātuṃ na vaṭṭatī''ti. ``yassa kassaci  dātuṃ avāritameta''nti. ``atthi pana koci nāgarānaṃ dāne  ekadivasaṃ sahassaṃ dātā''ti? ``natthi, sammā''ti. ``imesaṃ  pana dvinnaṃ sahassagghanakabhāvaṃ ^a^V1.0145^ea^ jānāsī''ti? ``āma, jānāmī''ti.  ``tena hi gaccha, nāgarānaṃ ācikkha `eko puriso imāni dve  mūlena na deti sahattheneva dātukāmo, tumhe imesaṃ dvinnaṃ kāraṇā  ^a^M1.0171^ea^  nibbitakkā hothā'ti, tvaṃ pana me imasmiṃ dānamukhe jeṭṭhakabhāvassa  kāyasakkhī hohī''ti. so paribbayatthaṃ gahitamāsakena pañcakaṭukaṃ  gahetvā ^a^P1.0146^ea^ cuṇṇaṃ katvā dadhito kañjiyaṃ gahetvā tattha  madhupaṭalaṃ pīḷetvā pañcakaṭukacuṇṇena yojetvā ekasmiṃ paduminipatte  pakkhipitvā taṃ saṃvidahitvā ādāya dasabalassa avidūraṭṭhāne nisīdi  mahājanena āhariyamānassa sakkārassa avidūre attano pattavāraṃ  olokayamāno, so okāsaṃ ñatvā satthu santikaṃ gantvā bhagavā ayaṃ  uppannaduggatapaṇṇākāro, imaṃ me anukampaṃ paṭicca paṭiggaṇhathāti.  satthā tassa anukampaṃ paṭicca catumahārājadattiyena selamayapattena taṃ  paṭiggahetvā yathā aṭṭhasaṭṭhiyā bhikkhusatasahassassa diyyamānaṃ na  khīyati, evaṃ adhiṭṭhāsi. so kulaputto niṭṭhitabhattakiccaṃ bhagavantaṃ  abhivādetvā ekamantaṃ ṭhito āha -- ``diṭṭho me, bhagavā, ajja  bandhumatīnagaravāsikehi tumhākaṃ sakkāro āhariyamāno, ahampi  imassa kammassa nissandena nibbattanibbattabhave lābhaggayasaggappatto  bhaveyya''nti (a0 ni0 aṭṭha0 1.1.207). satthā, ``evaṃ hotu,  kulaputtā''ti vatvā tassa ca nagaravāsīnañca bhattānumodanaṃ katvā  pakkāmi.<br/><br/>[03] sopi kulaputto yāvajīvaṃ kusalaṃ katvā devamanussesu saṃsaranto  imasmiṃ buddhuppāde suppavāsāya rājadhītāya kucchimhi paṭisandhiṃ gaṇhi.  paṭisandhiggahaṇato paṭṭhāya sāyaṃ pātañca paṇṇākārasatāni  sakaṭenādāya suppavāsāya upanīyanti. atha naṃ puññavīmaṃsanatthaṃ  hatthena bījapacchiṃ phusāpenti. ekekabījato salākasatampi  salākasahassampi niggacchati. ekekakarīsakhette paṇṇāsampi saṭṭhipi  sakaṭappamāṇāni uppajjanti. koṭṭhe pūraṇakālepi koṭṭhadvāraṃ hatthena  phusāpenti. rājadhītāya puññena gaṇhantānaṃ gahitagahitaṭṭhānaṃ puna  pūrati. paripuṇṇabhattabhājanatopi ``rājadhītāya puñña''nti vatvā  yassa kassaci dentānaṃ yāva na ukkaḍḍhanti, na tāva bhattaṃ khīyati,  dārake ^a^P1.0147^ea^ kucchigateyeva sattavassāni atikkamiṃsu. <br/><br/>[01] gabbhe ^a^M1.0172^ea^ pana paripakke sattāhaṃ mahādukkhaṃ anubhosi. sā  sāmikaṃ āmantetvā, ``pure maraṇā jīvamānāva dānaṃ dassāmī''ti  satthu santikaṃ pesesi -- ``gaccha, imaṃ pavattiṃ satthu ārocetvā  satthāraṃ nimantehi, yañca satthā vadeti, taṃ sādhukaṃ upalakkhetvā  āgantvā mayhaṃ kathehī''ti. so gantvā tassā sāsanaṃ bhagavato  ārocesi. satthā, ``sukhinī hotu suppavāsā koliyadhītā  arogā, arogaṃ puttaṃ vijāyatū''ti (udā0 18) āha. rājā taṃ  sutvā bhagavantaṃ abhivādetvā attano gāmābhimukho pāyāsi. tassa  pure āgamanāyeva suppavāsāya kucchito ^a^V1.0146^ea^ dhamakaraṇā udakaṃ viya gabbho  nikkhami, parivāretvā nisinnajano assumukhova hasituṃ āraddho  tuṭṭhapahaṭṭho mahājano rañño sāsanaṃ ārocetuṃ agamāsi.<br/><br/>[03] rājā tesaṃ āgamanaṃ disvāva, ``dasabalena kathitakathā  nipphannā bhavissati maññe''ti cintesi. so āgantvā satthu  sāsanaṃ rājadhītāya ārocesi. rājadhītā tayā nimantitaṃ  jīvitabhattameva maṅgalabhattaṃ bhavissati, gaccha sattāhaṃ dasabalaṃ  nimantehīti. rājā tathā akāsi. sattāhaṃ buddhappamukhassa  saṅghassa mahādānaṃ pavattayiṃsu. dārako sabbesaṃ ñātīnaṃ santattaṃ  cittaṃ nibbāpento jātoti ^b^sīvalidārako^eb^tvevassa nāmaṃ akaṃsu.  so sattavassāni gabbhe vasitattā jātakālato paṭṭhāya  sabbakammakkhamo ahosi. dhammasenāpati sāriputto sattame divase  tena saddhiṃ kathāsallāpaṃ akāsi. satthāpi dhammapade gāthaṃ abhāsi -- <br/><br/>[21] ``yomaṃ palipathaṃ duggaṃ, saṃsāraṃ mohamaccagā. <br/><br/>[27] tiṇṇo pāraṅgato jhāyī, anejo akathaṃkathī. <br/><br/>[22] anupādāya nibbuto, tamahaṃ brūmi brāhmaṇa''nti..  (dha0 pa0 414).<br/><br/>[03] atha naṃ thero evamāha -- ``kiṃ pana tayā evarūpaṃ dukkharāsiṃ  anubhavitvā pabbajituṃ na vaṭṭatī''ti? ``labhamāno pabbajeyyaṃ,  bhante''ti. suppavāsā naṃ dārakaṃ therena ^a^P1.0148^ea^ saddhiṃ  kathentaṃ disvā ``kiṃ nu kho me putto dhammasenāpatinā saddhiṃ  kathetī''ti theraṃ upasaṅkamitvā pucchi -- ``mayhaṃ putto tumhehi saddhiṃ  kiṃ katheti, bhante''ti? ``attanā anubhūtaṃ gabbhavāsadukkhaṃ kathetvā,  `tumhehi anuññāto pabbajissāmī'ti vadatī''ti. ``sādhu  ^a^M1.0173^ea^, bhante,  pabbājetha na''nti. thero taṃ vihāraṃ netvā tacapañcakakammaṭṭhānaṃ datvā  pabbājento ``sīvali, na tuyhaṃ aññena ovādena kammaṃ atthi, tayā  satta vassāni anubhūtadukkhameva paccavekkhāhī''ti. ``bhante,  pabbājanameva tumhākaṃ bhāro, yaṃ pana mayā kātuṃ sakkā, tamahaṃ  jānissāmī''ti. so pana paṭhamakesavaṭṭiyā ohāraṇakkhaṇeyeva  sotāpattiphale patiṭṭhāsi, dutiyāya ohāraṇakkhaṇe sakadāgāmiphale,  tatiyāya anāgāmiphale sabbesaṃyeva pana kesānaṃ oropanañca  arahattasacchikiriyā ca apacchā apurimā ahosi. tassa  pabbajitadivasato paṭṭhāya bhikkhusaṅghassa cattāro paccayā yāvaticchakaṃ  uppajjanti. evaṃ ettha vatthu samuṭṭhitaṃ.<br/><br/>[03] aparabhāge satthā sāvatthiṃ agamāsi. thero satthāraṃ  abhivādetvā, ``bhante, mayhaṃ puññaṃ vīmaṃsissāmi, pañca me  bhikkhusatāni dethā''ti āha. ``gaṇha sīvalī''ti. so  pañcasate bhikkhū ^a^V1.0147^ea^ gahetvā himavantābhimukhaṃ gacchanto aṭavimaggaṃ  gacchati, tassa paṭhamaṃ diṭṭhanigrodhe adhivatthā devatā sattadivasāni  dānaṃ adāsi. iti so -- <br/><br/>[21] ``nigrodhaṃ paṭhamaṃ passi, dutiyaṃ paṇḍavapabbataṃ. <br/><br/>[22] tatiyaṃ aciravatiyaṃ, catutthaṃ varasāgaraṃ.. <br/><br/>[21] ``pañcamaṃ himavantaṃ so, chaṭṭhaṃ chaddantupāgami. <br/><br/>[22] sattamaṃ gandhamādanaṃ, aṭṭhamaṃ atha revata''nti..<br/><br/>[03] sabbaṭṭhānesu satta satta divasāneva dānaṃ adaṃsu.  gandhamādanapabbate pana nāgadattadevarājā nāma sattasu divasesu  ekadivase khīrapiṇḍapātaṃ adāsi, ekadivase sappipiṇḍapātaṃ.  bhikkhusaṅgho āha -- ``imassa devarañño neva dhenuyo duyhamānā  paññāyanti, na dadhinimmathanaṃ ^a^P1.0149^ea^, kuto te devarāja  idaṃ uppajjatī''ti. ``bhante kassapadasabalassa kāle  khīrasalākabhattadānassetaṃ phala''nti devarājā āha. aparabhāge satthā  khadiravaniyarevatassa paccuggamanaṃ aṭṭhuppattiṃ katvā theraṃ attano sāsane  lābhaggayasaggappattānaṃ aggaṭṭhāne ṭhapesi.<br/><br/>[03] evaṃ lābhaggayasaggappattassa pana imassa therassa arahattappattiṃ  ekacce ācariyā evaṃ vadanti -- ``heṭṭhā vuttanayena dhammasenāpatinā  ovāde dinne yaṃ ^a^M1.0174^ea^ mayā kātuṃ sakkā, tamahaṃ jānissāmīti pabbajitvā  vipassanākammaṭṭhānaṃ gahetvā taṃ divasaṃyeva aññataraṃ vivittaṃ kuṭikaṃ  disvā taṃ pavisitvā mātukucchismiṃ satta vassāni attanā anubhūtaṃ  dukkhaṃ anussaritvā tadanusārena atītānāgate tassa avekkhantassa  ādittā viya tayo bhavā upaṭṭhahiṃsu. ñāṇassa paripākaṃ gatattā  vipassanāvīthiṃ otari, tāvadeva maggappaṭipāṭiyā sabbepi āsave  khepento arahattaṃ pāpuṇī''ti. ubhayathāpi therassa arahattappattiyeva  pakāsitā. thero pana pabhinnapaṭisambhido chaḷabhiñño ahosi. tena  vuttaṃ ^b^apadāne^eb^ (apa0 thera 1.12.31-39) -- <br/><br/>[21] ``varuṇo nāma nāmena, devarājā ahaṃ tadā. <br/><br/>[22] upaṭṭhahesiṃ sambuddhaṃ, sayoggabalavāhano.. <br/><br/>[21] ``nibbute lokanāthamhi, atthadassīnaruttame. <br/><br/>[22] tūriyaṃ sabbamādāya, agamaṃ bodhimuttamaṃ.. <br/><br/>[21] ``vāditena ca naccena, sammatāḷasamāhito. <br/><br/>[22] sammukhā viya sambuddhaṃ, upaṭṭhiṃ bodhimuttamaṃ.. <br/><br/>[21] ``upaṭṭhahitvā ^a^V1.0148^ea^ taṃ bodhiṃ, dharaṇīruhapādapaṃ. <br/><br/>[22] pallaṅkaṃ ābhujitvāna, tattha kālaṅkato ahaṃ.. <br/><br/>[21] ``sakakammābhiraddhohaṃ, pasanno bodhimuttame. <br/><br/>[22] tena cittappasādena, nimmānaṃ upapajjahaṃ.. <br/><br/>[21] ``saṭṭhitūriyasahassāni, parivārenti maṃ sadā. <br/><br/>[22] manussesu ca devesu, vattamānaṃ bhavābhave.. <br/><br/>[21] ``tividhaggī nibbutā mayhaṃ, bhavā sabbe samūhatā. <br/><br/>[22] dhāremi antimaṃ dehaṃ, sammāsambuddhasāsane.. <br/><br/>[21] ``subāhū nāma nāmena, catuttiṃsāsu khattiyā. <br/><br/>[22] sattaratanasampannā, pañcakappasate ito.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ ^a^M1.0175^ea^ pana patvā vimuttisukhapaṭisaṃvedanena pītivegena  udānento ^b^``te me ijjhiṃsu saṅkappā''^eb^ti gāthaṃ abhāsi. <br/><br/>[03] 60^b^.^eb^ tattha ^b^te me ijjhiṃsu saṅkappā, yadattho  pāvisiṃ kuṭiṃ, vijjāvimuttiṃ paccesa^eb^nti ye pubbe mayā  kāmasaṅkappādīnaṃ samucchedakarā nekkhammasaṅkappādayo abhipatthitāyeva  ``kadā nu khvāhaṃ tadāyatanaṃ upasampajja viharissāmi, yadariyā  etarahi ^a^P1.0150^ea^ upasampajja viharantī''ti,  vimuttādhippāyasaññitā vimuttiṃ uddissa saṅkappā manorathā abhiṇhaso  appamattā yadattho yaṃpayojano yesaṃ nipphādanatthaṃ kuṭiṃ suññāgāraṃ  vipassituṃ pāvisiṃ tisso vijjā phalavimuttiñca paccesanto,  gavesanto te me ijjhiṃsu te sabbeva idāni mayhaṃ ijjhiṃsu  samijjhiṃsu, nipphannakusalasaṅkappo paripuṇṇamanoratho jātoti attho.  tesaṃ samiddhabhāvaṃ dassetuṃ ^b^``mānānusayamujjaha''^eb^nti vuttaṃ.  yasmā mānānusayamujjahaṃ pajahiṃ samucchindiṃ, tasmā te me saṅkappā  ijjhiṃsūti yojanā. mānānusaye hi pahīne appahīno nāma  anusayo natthi, arahattañca adhigatameva hotīti mānānusayappahānaṃ  yathāvuttasaṅkappasamiddhiyā kāraṇaṃ katvā vuttaṃ. <br/><br/>[06] sīvalittheragāthāvaṇṇanā niṭṭhitā. <br/><br/>[06] chaṭṭhavaggavaṇṇanā niṭṭhitā. 


volume: 100
item: 62
title:
  ramaṇīyakuṭikattheragāthāvaṇṇanā^kosalavihārittheragāthāvaṇṇanā^sattamavaggo^vappattheragāthāvaṇṇanā^

content:
  [03] ^b^passati^eb^ ^a^V1.0149^ea^ ^b^passo^eb^ti āyasmato vappattherassa gāthā. kā  uppatti? so kira padumuttarassa bhagavato kāle haṃsavatīnagare kulagehe  nibbattitvā viññutaṃ patto ``asuko ca asuko ca thero satthu paṭhamaṃ  dhammapaṭiggāhakā ahesu''nti thomanaṃ sutvā bhagavantaṃ upasaṅkamitvā  patthanaṃ paṭṭhapesi -- ``ahampi bhagavā anāgate tādisassa  sammāsambuddhassa paṭhamaṃ dhammapaṭiggāhakānaṃ aññataro bhaveyya''nti,  satthu ^a^M1.0176^ea^ santike saraṇagamanañca pavedesi. so yāvajīvaṃ puññāni  katvā tato cuto devamanussesuyeva saṃsaranto imasmiṃ buddhuppāde  kapilavatthusmiṃ vāseṭṭhassa nāma brāhmaṇassa putto hutvā nibbatti,  ^b^vappo^eb^tissa nāmaṃ ahosi. so asitena isinā  ``siddhatthakumāro sabbaññū bhavissatī''ti byākato  koṇḍaññappamukhehi brāhmaṇaputtehi saddhiṃ gharāvāsaṃ pahāya tāpasapabbajjaṃ  pabbajitvā ``tasmiṃ sabbaññutaṃ patte tassa santike dhammaṃ sutvā  amataṃ pāpuṇissāmī''ti uruvelāyaṃ viharantaṃ mahāsattaṃ chabbassāni  padhānaṃ padahantaṃ upaṭṭhahitvā oḷārikāhāraparibhogena nibbijjitvā  isipatanaṃ gato. abhisambujjhitvā satthārā sattasattāhāni  vītināmetvā isipatanaṃ ^a^P1.0151^ea^ gantvā dhammacakke pavattite  pāṭipadadivase sotāpattiphale patiṭṭhito pañcamiyaṃ pakkhassa  aññāsikoṇḍaññādīhi saddhiṃ arahattaṃ pāpuṇi. tena vuttaṃ  ^b^apadāne^eb^ (apa0 thera 1.12.20-30) -- <br/><br/>[21] ``ubhinnaṃ devarājūnaṃ, saṅgāmo samupaṭṭhito. <br/><br/>[22] ahosi samupabyūḷho, mahāghoso avattatha.. <br/><br/>[21] ``padumuttaro lokavidū, āhutīnaṃ paṭiggaho. <br/><br/>[22] antalikkhe ṭhito satthā, saṃvejesi mahājanaṃ.. <br/><br/>[21] ``sabbe devā attamanā, nikkhittakavacāvudhā. <br/><br/>[22] sambuddhaṃ abhivādetvā, ekaggāsiṃsu tāvade.. <br/><br/>[21] ``mayhaṃ saṅkappamaññāya, vācāsabhimudīrayi. <br/><br/>[22] anukampako lokavidū, nibbāpesi mahājanaṃ.. <br/><br/>[21] ``paduṭṭhacitto ^a^V1.0150^ea^ manujo, ekapāṇaṃ viheṭhayaṃ. <br/><br/>[22] tena cittappadosena, apāyaṃ upapajjati.. <br/><br/>[21] ``saṅgāmasīse nāgova, bahū pāṇe viheṭhayaṃ. <br/><br/>[22] nibbāpetha sakaṃ cittaṃ, mā haññittho punappunaṃ.. <br/><br/>[21] ``dvinnampi yakkharājūnaṃ, senā sā vimhitā ahu. <br/><br/>[22] saraṇañca upāgacchuṃ, lokajeṭṭhaṃ sutādinaṃ.. <br/><br/>[21] ``saññāpetvāna janataṃ, padamuddhari cakkhumā. <br/><br/>[22] pekkhamānova devehi, pakkāmi uttarāmukho.. <br/><br/>[21] ``paṭhamaṃ ^a^M1.0177^ea^ saraṇaṃ gacchiṃ, dvipadindassa tādino. <br/><br/>[22] kappānaṃ satasahassaṃ, duggatiṃ nupapajjahaṃ.. <br/><br/>[21] ``mahādundubhināmā ca, soḷasāsuṃ rathesabhā. <br/><br/>[22] tiṃsakappasahassamhi, rājāno cakkavattino.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attanā paṭiladdhasampattiṃ paccavekkhaṇamukhena  satthu guṇamahantataṃ paccavekkhitvā ``īdisaṃ nāma satthāraṃ  bāhulikādivādena samudācarimha. aho puthujjanabhāvo nāma  andhakaraṇo acakkhukaraṇo ariyabhāvoyeva cakkhukaraṇo''ti dassento  ^b^``passati passo''^eb^ti gāthaṃ abhāsi. <br/><br/>[03] 61^b^.^eb^ tattha ^b^passati passo^eb^ti passati  sammādiṭṭhiyā dhamme aviparītaṃ jānāti bujjhatīti passo,  dassanasampanno ariyo, so ^b^passantaṃ^eb^ aviparītadassāviṃ ``ayaṃ  aviparītadassāvī''ti passati paññācakkhunā dhammādhammaṃ  yathāsabhāvato jānāti. na kevalaṃ passantameva, atha kho  ^b^apassantañca^eb^ passati, yo paññācakkhuvirahito dhamme  yathāsabhāvato na passati, tampi apassantaṃ puthujjanaṃ ``andho vatāyaṃ  bhavaṃ acakkhuko''ti attano paññācakkhunā passati. ^b^apassanto  apassantaṃ, passantañca na passatī^eb^ti apassanto paññācakkhurahito  andhabālo tādisaṃ andhabālaṃ ayaṃ dhammādhammaṃ yathāsabhāvato na  passatīti yathā apassantaṃ na passati na jānāti, evaṃ attano  paññācakkhunā dhammādhammaṃ yathāsabhāvato passantañca paṇḍitaṃ ``ayaṃ  evaṃvidho''ti na passati na jānāti, tasmā ahampi pubbe  dassanarahito sakalaṃ ñeyyaṃ hatthāmalakaṃ viya passantaṃ bhagavantaṃ  apassantampi pūraṇādiṃ yathāsabhāvato na passiṃ, idāni pana  buddhānubhāvena sampanno ubhayepi yathāsabhāvato passāmīti  sevitabbāsevitabbesu attano aviparītapaṭipattiṃ dasseti. <br/><br/>[06] vappattheragāthāvaṇṇanā niṭṭhitā. 


volume: 100
item: 63
title: kosalavihārittheragāthāvaṇṇanā^sattamavaggo^vappattheragāthāvaṇṇanā^vajjiputtattheragāthāvaṇṇanā^
content:
  [03] ^b^ekakā^eb^ ^a^M1.0178^ea^ ^a^V1.0151^ea^ ^a^P1.0152^ea^ ^b^mayaṃ araññe^eb^ti  āyasmato vajjiputtattherassa gāthā. kā uppatti? ayampi  purimabuddhesu katādhikāro tattha tattha bhave vivaṭṭūpanissayaṃ puññaṃ  upacinanto ito ekanavute kappe vipassissa bhagavato kāle kulagehe  nibbattitvā viññutaṃ patto ekadivasaṃ vipassiṃ bhagavantaṃ disvā  pasannamānaso nāgapupphakesarehi pūjaṃ akāsi. so tena puññakammena  devamanussesu saṃsaranto imasmiṃ buddhuppāde amaccakule nibbatti,  ^b^vajjiputto^eb^tissa nāmaṃ ahosi. so bhagavato vesāligamane  buddhānubhāvaṃ disvā paṭiladdhasaddho pabbajitvā katapubbakicco kammaṭṭhānaṃ  gahetvā vesāliyā avidūre aññatarasmiṃ vanasaṇḍe viharati. tena ca  samayena vesāliyaṃ ussavo ahosi. tattha tattha naccagītavāditaṃ  pavattati, mahājano haṭṭhatuṭṭho ussavasampattiṃ paccanubhoti, taṃ sutvā so  bhikkhu ayoniso ummujjanto vivekaṃ vajjamāno kammaṭṭhānaṃ  vissajjetvā attano anabhiratiṃ pakāsento -- <br/><br/>[21] ``ekakā mayaṃ araññe viharāma, apaviddhaṃva vanasmiṃ  dārukaṃ. <br/><br/>[22] etādisikāya rattiyā, ko su nāma amhehi  pāpiyo''ti.. -- gāthamāha. <br/><br/>[01] taṃ sutvā vanasaṇḍe adhivatthā devatā taṃ bhikkhuṃ  anukampamānā ``yadipi, tvaṃ bhikkhu, araññavāsaṃ hīḷento vadasi,  vivekakāmā pana viddasuno taṃ bahu maññantiyevā''ti imamatthaṃ  dassentī -- <br/><br/>[21] ``ekako tvaṃ araññe viharasi, apaviddhaṃva vanasmiṃ  dārukaṃ. <br/><br/>[22] tassa te bahukā pihayanti, nerayikā viya  saggagāmina''nti.. -- <br/><br/>[25] gāthaṃ vatvā, ``kathañhi nāma tvaṃ, bhikkhu, niyyānike  sammāsambuddhassa sāsane pabbajitvā aniyyānikaṃ vitakkaṃ  vitakkessasī''ti santajjentī saṃvejesi ^a^M1.0179^ea^. evaṃ so bhikkhu tāya  devatāya saṃvejito kasābhihato viya bhadro assājānīyo  vipassanāvīthiṃ ^a^P1.0153^ea^ otaritvā nacirasseva vipassanaṃ  ussukkāpetvā arahattaṃ pāpuṇi. tena vuttaṃ ^b^apadāne^eb^ (apa0 thera  1.11.62-66) -- <br/><br/>[21] ``suvaṇṇavaṇṇaṃ sambuddhaṃ, sataraṃsiṃva bhāṇumaṃ. <br/><br/>[22] obhāsentaṃ disā sabbā, uḷurājaṃva pūritaṃ.. <br/><br/>[21] ``purakkhataṃ ^a^V1.0152^ea^ sāvakehi, sāgareheva medaniṃ. <br/><br/>[22] nāgaṃ paggayha reṇūhi, vipassissābhiropayiṃ.. <br/><br/>[21] ``ekanavutito kappe, yaṃ reṇumabhiropayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``paṇṇatālīsito kappe, reṇu nāmāsi khattiyo. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā ``ayaṃ me arahattappattiyā aṅkuso  jāto''ti attano devatāya ca vuttanayaṃ saṃkaḍḍhitvā -- <br/><br/>[03] 62^b^.^eb^ <br/><br/>[21] ``ekakā mayaṃ araññe viharāma, apaviddhaṃva vanasmiṃ  dārukaṃ. <br/><br/>[22] tassa me bahukā pihayanti, nerayikā viya  saggagāmina''nti.. -- <br/><br/>[25] gāthaṃ abhāsi.<br/><br/>[03] tassattho -- anapekkhabhāvena vane chaḍḍitadārukkhaṇḍaṃ viya  yadipi ^b^mayaṃ ekakā^eb^ ekākino asahāyā imasmiṃ ^b^araññe  viharāma,^eb^ evaṃ viharato pana ^b^tassa me bahukā pihayanti^eb^ maṃ  bahū atthakāmarūpā kulaputtā abhipatthenti, ``aho vatassa mayampi  vajjiputtatthero viya gharabandhanaṃ pahāya araññe vihareyyāmā''ti. yathā  kiṃ? ^b^nerayikā viya saggagāminaṃ,^eb^ yathā nāma nerayikā  attano pāpakammena niraye nibbattasattā saggagāmīnaṃ saggūpagāmīnaṃ  pihayanti -- ``aho vata mayampi nirayadukkhaṃ pahāya saggasukhaṃ  paccanubhaveyyāmā''ti evaṃsampadamidanti attho. ettha ^a^M1.0180^ea^ ca attani   garubahuvacanappayogassa icchitabbattā ``ekakā mayaṃ viharāmā''ti puna  tassa atthassa ekattaṃ sandhāya ``tassa me''ti ekavacanappayogo kato.  ``tassa me'', ``saggagāmina''nti ca ubhayampi `pihayantī'ti  padaṃ apekkhitvā upayogatthe sampadānaniddeso daṭṭhabbo. taṃ  abhipatthentīti ca tādise araññavāsādiguṇe abhipatthentā nāma  hontīti katvā vuttaṃ. ^b^tassa me^eb^ti vā tassa mama santike  guṇeti adhippāyo. <br/><br/>[06] vajjiputtattheragāthāvaṇṇanā niṭṭhitā. 


volume: 100
item: 64
title: sattamavaggo^vappattheragāthāvaṇṇanā^vajjiputtattheragāthāvaṇṇanā^pakkhattheragāthāvaṇṇanā^
content:
  [03] ^b^cutā^eb^ ^a^V1.0153^ea^ ^a^P1.0154^ea^ ^b^patantī^eb^ti āyasmato  pakkhattherassa gāthā. kā uppatti? sopi purimabuddhesu katādhikāro  tattha tattha bhave puññāni karonto ito ekanavute kappe yakkhasenāpati  hutvā vipassiṃ bhagavantaṃ disvā pasannamānaso dibbavatthena pūjaṃ  akāsi. so tena puññakammena devamanussesu saṃsaranto imasmiṃ  buddhuppāde sakkesu devadahanigame sākiyarājakule nibbatti,  ``sammodakumāro''tissa nāmaṃ ahosi. athassa daharakāle  vātarogena pādā na vahiṃsu. so katipayaṃ kālaṃ pīṭhasappī viya  vicari. tenassa ^b^pakkho^eb^ti samaññā jātā. pacchā  arogakālepi tatheva naṃ sañjānanti, so bhagavato ñātisamāgame  pāṭihāriyaṃ disvā paṭiladdhasaddho pabbajitvā katapubbakicco kammaṭṭhānaṃ  gahetvā araññe viharati. athekadivasaṃ gāmaṃ piṇḍāya pavisituṃ  gacchanto antarāmagge aññatarasmiṃ rukkhamūle nisīdi. tasmiñca  samaye aññataro kulalo maṃsapesiṃ ādāya ākāsena gacchati, taṃ bahū  kulalā anupatitvā pātesuṃ. pātitaṃ maṃsapesiṃ eko kulalo  aggahesi. taṃ añño acchinditvā gaṇhi, taṃ disvā thero  ``yathāyaṃ maṃsapesi, evaṃ kāmā nāma bahusādhāraṇā bahudukkhā  bahupāyāsā''ti -- kāmesu ādīnavaṃ nekkhamme ca ānisaṃsaṃ  paccavekkhitvā vipassanaṃ paṭṭhapetvā ``anicca''ntiādinā  manasikaronto piṇḍāya caritvā katabhattakicco ^a^M1.0181^ea^ divāṭṭhāne nisīditvā  vipassanaṃ vaḍḍhetvā arahattaṃ pāpuṇi. tena vuttaṃ ^b^apadāne^eb^ (apa0  thera 1.12.1-10) -- <br/><br/>[21] ``vipassī nāma bhagavā, lokajeṭṭho narāsabho. <br/><br/>[22] aṭṭhasaṭṭhisahassehi, pāvisi bandhumaṃ tadā.. <br/><br/>[21] ``nagarā abhinikkhamma, agamaṃ dīpacetiyaṃ. <br/><br/>[22] addasaṃ virajaṃ buddhaṃ, āhutīnaṃ paṭiggahaṃ.. <br/><br/>[21] ``cullāsītisahassāni, yakkhā mayhaṃ upantike. <br/><br/>[22] upaṭṭhahanti sakkaccaṃ, indaṃva tidasā gaṇā.. <br/><br/>[21] ``bhavanā abhinikkhamma, dussaṃ paggayhahaṃ tadā. <br/><br/>[22] sirasā abhivādesiṃ, tañcādāsiṃ mahesino.. <br/><br/>[21] ``aho buddho aho dhammo, aho no satthu sampadā. <br/><br/>[22] buddhassa ānubhāvena, vasudhāyaṃ pakampatha.. <br/><br/>[21] ``tañca acchariyaṃ disvā, abbhutaṃ lomahaṃsanaṃ. <br/><br/>[22] buddhe cittaṃ pasādemi, dvipadindamhi tādine.. <br/><br/>[21] ``sohaṃ ^a^V1.0154^ea^ cittaṃ pasādetvā, dussaṃ datvāna satthuno. <br/><br/>[22] saraṇañca upāgacchiṃ, sāmacco saparijjano.. <br/><br/>[21] ``ekanavutito kappe, yaṃ kammamakariṃ tadā. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``ito pannarase kappe, soḷasāsuṃ suvāhanā. <br/><br/>[22] sattaratanasampanno, cakkavattī mahabbalā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā yadeva saṃvegavatthuṃ aṅkusaṃ katvā vipassanaṃ  vaḍḍhetvā aññā adhigatā, tassa saṃkittanamukhena aññaṃ byākaronto  ^b^``cutā patantī''^eb^ti gāthaṃ abhāsi. <br/><br/>[03] 63^b^.^eb^ tattha ^b^cutā^eb^ti bhaṭṭhā. ^b^patantī^eb^ti  anupatanti. ^b^patitā^eb^ti ^a^P1.0155^ea^ cavanavasena bhūmiyaṃ  patitā, ākāse vā sampatanavasena patitā. ^b^giddhā^eb^ti gedhaṃ  āpannā ^a^M1.0182^ea^. ^b^punarāgatā^eb^ti punadeva upagatā. ^b^ca^eb^-saddo  sabbattha yojetabbo. idaṃ vuttaṃ hoti -- patanti anupatanti ca idha  kulalā, itarassa mukhato cutā ca maṃsapesi, cutā pana sā bhūmiyaṃ  patitā ca, giddhā gedhaṃ āpannā sabbeva kulalā punarāgatā. yathā  cime kulalā, evaṃ saṃsāre paribbhamantā sattā ye kusaladhammato cutā,  te patanti nirayādīsu, evaṃ patitā ca, sampattibhave ṭhitā tattha  kāmasukhānuyogavasena kāmabhave rūpārūpabhavesu ca bhavanikantivasena  giddhā ca punarāgatā bhavato aparimuttattā tena tena bhavagāminā kammena  taṃ taṃ bhavasaññitaṃ dukkhaṃ āgatā eva, evaṃbhūtā ime sattā. mayā  pana ^b^kataṃ kiccaṃ^eb^ pariññādibhedaṃ soḷasavidhampi kiccaṃ kataṃ, na  dāni taṃ kātabbaṃ atthi. ^b^rataṃ rammaṃ^eb^ ramitabbaṃ ariyehi  sabbasaṅkhatavinissaṭaṃ nibbānaṃ rataṃ abhirataṃ rammaṃ. tena ca  ^b^sukhenanvāgataṃ sukhaṃ^eb^ phalasamāpattisukhena anuāgataṃ upagataṃ  accantasukhaṃ nibbānaṃ, sukhena vā sukhāpaṭipadābhūtena vipassanāsukhena  maggasukhena ca anvāgataṃ phalasukhaṃ nibbānasukhañcāti attho  veditabbo. <br/><br/>[06] pakkhattheragāthāvaṇṇanā niṭṭhitā. 


volume: 100
item: 65
title:
  vappattheragāthāvaṇṇanā^vajjiputtattheragāthāvaṇṇanā^pakkhattheragāthāvaṇṇanā^vimalakoṇḍaññattheragāthāvaṇṇanā^

content:
  [01] ^b^dumavhayāya uppanno^eb^ti vimalakoṇḍaññattherassa gāthā.  kā uppatti? ayampi purimabuddhesu katādhikāro ^a^V1.0155^ea^ tattha tattha bhave  vivaṭṭūpanissayaṃ puññaṃ upacinanto ito ekanavute kappe vipassissa  bhagavato kāle vibhavasampanne kule nibbattitvā viññutaṃ patto  ekadivasaṃ vipassiṃ bhagavantaṃ mahatiyā parisāya parivutaṃ dhammaṃ desentaṃ  disvā pasannamānaso catūhi suvaṇṇapupphehi pūjesi. bhagavā tassa  pasādasaṃvaḍḍhanatthaṃ tathārūpaṃ iddhābhisaṅkhāraṃ abhisaṅkhāresi, yathā  suvaṇṇābhā sakalaṃ taṃ padesaṃ ottharati. taṃ disvā bhiyyosomattāya  pasannamānaso hutvā ^a^P1.0156^ea^ bhagavantaṃ vanditvā taṃ nimittaṃ  gahetvā attano gehaṃ gantvā buddhārammaṇaṃ pītiṃ avijahanto kenaci  rogena kālaṃ katvā tusitesu upapanno aparāparaṃ puññāni katvā  devamanussesu saṃsaranto imasmiṃ buddhuppāde rājānaṃ ^a^M1.0183^ea^ bimbisāraṃ paṭicca  ambapāliyā kucchimhi paṭisandhiṃ gaṇhi. rājā hi bimbisāro  taruṇakāle ambapāliyā rūpasampattiṃ sutvā sañjātābhilāso  katipayamanussaparivāro aññātakavesena vesāliṃ gantvā ekarattiṃ tāya  saṃvāsaṃ kappesi. tadā ayaṃ tassā kucchimhi paṭisandhiṃ aggahesi.  sā ca gabbhassa patiṭṭhitabhāvaṃ tassa ārocesi. rājāpi attānaṃ  jānāpetvā dātabbayuttakaṃ datvā pakkāmi. sā gabbhassa  paripākamanvāya puttaṃ vijāyi, ``vimalo''tissa nāmaṃ ahosi,  pacchā ^b^vimalakoṇḍañño^eb^ti paññāyittha. so vayappatto bhagavato  vesāligamane buddhānubhāvaṃ disvā pasannamānaso pabbajitvā  katapubbakicco vipassanaṃ paṭṭhapetvā nacirasseva arahattaṃ pāpuṇi. tena  vuttaṃ ^b^apadāne^eb^ (apa0 thera 1.12.40-48) -- <br/><br/>[21] ``vipassī nāma bhagavā, lokajeṭṭho narāsabho. <br/><br/>[22] nisinno janakāyassa, desesi amataṃ padaṃ.. <br/><br/>[21] ``tassāhaṃ dhammaṃ sutvāna, dvipadinnassa tādino. <br/><br/>[22] soṇṇapupphāni cattāri, buddhassa abhiropayiṃ.. <br/><br/>[21] ``suvaṇṇacchadanaṃ āsi, yāvatā parisā tadā. <br/><br/>[22] buddhābhā ca suvaṇṇābhā, āloko vipulo ahu.. <br/><br/>[21] ``udaggacitto sumano, vedajāto katañjalī. <br/><br/>[22] vittisañjanano tesaṃ, diṭṭhadhammasukhāvaho.. <br/><br/>[21] ``āyācitvāna sambuddhaṃ, vanditvāna ca subbataṃ. <br/><br/>[22] pāmojjaṃ janayitvāna, sakaṃ bhavanupāgamiṃ.. <br/><br/>[21] ``bhavane upaviṭṭhohaṃ, buddhaseṭṭhaṃ anussariṃ. <br/><br/>[22] tena cittappasādena, tusitaṃ upapajjahaṃ.. <br/><br/>[21] ``ekanavutito kappe, yaṃ pupphamabhiropayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``soḷasāsiṃsu ^a^V1.0156^ea^ rājāno, nemisammatanāmakā. <br/><br/>[22] tetālīse ito kappe, cakkavattī mahabbalā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ ^a^M1.0184^ea^ pana patvā aññāpadesena aññaṃ byākaronto  ^b^``dumavhayāyā''^eb^ti gāthaṃ abhāsi. <br/><br/>[03] 64^b^.^eb^ tattha ^b^dumavhayāyā^eb^ti dumena ambena  avhātabbāya, ambapāliyāti attho. ādhāre cetaṃ bhummavacanaṃ.  ^b^uppanno^eb^ti tassā kucchiyaṃ uppanno uppajjamāno ca. ^b^jāto  paṇḍaraketunā^eb^ti dhavalavatthadhajattā ``paṇḍaraketū''ti paññātena  bimbisāraraññā hetubhūtena jāto, taṃ paṭicca nibbattoti attho.  ^b^uppanno^eb^ti vā paṭhamābhinibbattidassanaṃ. tato hi ^b^jāto^eb^ti  abhijātidassanaṃ. vijāyanakālato paṭṭhāya hi loke jātavohāro.  ettha ca ``dumavhayāya uppanno''ti iminā attukkaṃsanabhāvaṃ apaneti,  anekapatiputtānampi visesādhigamasambhavañca dīpeti. ``jāto  paṇḍaraketunā''ti iminā ^a^P1.0157^ea^ viññātapitikadassanena  paravambhanaṃ apaneti. ^b^ketuhā^eb^ti mānappahāyī. māno hi  uṇṇatilakkhaṇattā ketu viyāti ketu. tathā hi so  ``ketukamyatāpaccupaṭṭhāno''ti vuccati. ^b^ketunāyevā^eb^ti paññāya  eva. paññā hi anavajjadhammesu accuggataṭṭhena mārasenappamaddanena  pubbaṅgamaṭṭhena ca ariyānaṃ dhajā nāma. tenāha ``dhammo hi isinaṃ  dhajo''ti (saṃ0 ni0  2.241; a0 ni0  4.48; jā0  2.21.494). ^b^mahāketuṃ padhaṃsayī^eb^ti mahāvisayatāya mahantā,  seyyamānajātimānādibhedato bahavo ca mānappakārā, itare ca  kilesadhammā samussitaṭṭhena ketu etassāti mahāketu māro pāpimā.  taṃ balavidhamanavisayātikkamanavasena abhibhavi nibbisevanaṃ akāsīti.  ``mahāketuṃ padhaṃsayī''ti attānaṃ paraṃ viya dassento aññāpadesena  arahattaṃ byākāsi. <br/><br/>[06] vimalakoṇḍaññattheragāthāvaṇṇanā niṭṭhitā. 


volume: 100
item: 66
title:
  vajjiputtattheragāthāvaṇṇanā^pakkhattheragāthāvaṇṇanā^vimalakoṇḍaññattheragāthāvaṇṇanā^ukkhepakatavacchattheragāthāvaṇṇanā^

content:
  [01] ^b^ukkhepakatavacchassā^eb^ti āyasmato  ukkhepakatavacchattherassa gāthā. kā uppatti? sopi kira  purimabuddhesu katādhikāro tattha tattha bhave vivaṭṭūpanissayaṃ puññaṃ  upacinanto ito catunavute kappe siddhatthassa bhagavato kāle kulagehe  nibbattitvā viññutaṃ patto satthāraṃ uddissa ^a^M1.0185^ea^ māḷaṃ karontassa pūgassa  ekatthambhaṃ alabhantassa thambhaṃ datvā sahāyakiccaṃ akāsi. so tena  puññakammena ^a^V1.0157^ea^ devaloke nibbattitvā aparāparaṃ puññāni katvā  devamanussesu saṃsaranto imasmiṃ buddhuppāde sāvatthiyaṃ aññatarassa  brāhmaṇassa putto hutvā nibbatti, ^b^vaccho^eb^tissa gottato  āgatanāmaṃ. so satthu santike dhammaṃ sutvā paṭiladdhasaddho  pabbajitvā kosalaraṭṭhe gāmakāvāse vasanto āgatāgatānaṃ bhikkhūnaṃ  santike dhammaṃ pariyāpuṇāti. ``ayaṃ ^a^P1.0158^ea^ vinayo  idaṃ suttantaṃ ayaṃ abhidhammo''ti pana paricchedaṃ na jānāti.  athekadivasaṃ āyasmantaṃ dhammasenāpatiṃ pucchitvā yathāparicchedaṃ sabbaṃ  sallakkhesi. dhammasaṅgītiyā pubbepi piṭakādisamaññā  pariyattisaddhamme vavatthitā eva, yato bhikkhūnaṃ vinayadharādivohāro.  so tepiṭakaṃ buddhavacanaṃ uggaṇhanto paripucchanto tattha vutte  rūpārūpadhamme sallakkhetvā vipassanaṃ paṭṭhapetvā sammasanto nacirasseva  arahattaṃ pāpuṇi. tena vuttaṃ ^b^apadāne^eb^ (apa0 thera  1.2.13-26) -- <br/><br/>[21] ``siddhatthassa bhagavato, mahāpūgagaṇo ahu. <br/><br/>[22] saraṇaṃ gatā ca te buddhaṃ, saddahanti tathāgataṃ.. <br/><br/>[21] ``sabbe saṅgamma mantetvā, māḷaṃ kubbanti satthuno. <br/><br/>[22] ekatthambhaṃ alabhantā, vicinanti brahāvane.. <br/><br/>[21] ``tehaṃ araññe disvāna, upagamma gaṇaṃ tadā. <br/><br/>[22] añjaliṃ paggahetvāna, paṭipucchiṃ gaṇaṃ ahaṃ.. <br/><br/>[21] ``te me puṭṭhā viyākaṃsu, sīlavanto upāsakā. <br/><br/>[22] māḷaṃ mayaṃ kattukāmā, ekatthambho na labbhati.. <br/><br/>[21] ``ekatthambhaṃ mamaṃ detha, ahaṃ dassāmi satthuno. <br/><br/>[22] āharissāmahaṃ thambhaṃ, appossukkā bhavantu te.. <br/><br/>[21] ``te me thambhaṃ pavecchiṃsu, pasannā tuṭṭhamānasā. <br/><br/>[22] tato paṭinivattitvā, agamaṃsu sakaṃ gharaṃ.. <br/><br/>[21] ``aciraṃ gate pūgagaṇe, thambhaṃ ahāsahaṃ tadā. <br/><br/>[22] haṭṭho haṭṭhena cittena, paṭhamaṃ ussapesahaṃ.. <br/><br/>[21] ``tena ^a^M1.0186^ea^ cittappasādena, vimānaṃ upapajjahaṃ. <br/><br/>[22] ubbiddhaṃ bhavanaṃ mayhaṃ, sattabhūmaṃ samuggataṃ.. <br/><br/>[21] ``vajjamānāsu bherīsu, paricāremahaṃ sadā. <br/><br/>[22] pañcapaññāsakappamhi, rājā āsiṃ yasodharo.. <br/><br/>[21] ``tatthāpi bhavanaṃ mayhaṃ, sattabhūmaṃ samuggataṃ. <br/><br/>[22] kūṭāgāravarūpetaṃ, ekatthambhaṃ manoramaṃ.. <br/><br/>[21] ``ekavīsatikappamhi ^a^V1.0158^ea^, udeno nāma khattiyo. <br/><br/>[22] tatrāpi bhavanaṃ mayhaṃ, sattabhūmaṃ samuggataṃ.. <br/><br/>[21] ``yaṃ yaṃ yonupapajjāmi, devattaṃ atha mānusaṃ. <br/><br/>[22] anubhomi sukhaṃ sabbaṃ, ekatthambhassidaṃ phalaṃ.. <br/><br/>[21] ``catunnavutito kappe, yaṃ thambhamadadaṃ tadā. <br/><br/>[22] duggatiṃ nābhijānāmi, ekatthambhassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā katakiccattā akilāsubhāve ṭhito attano  santikaṃ upagatānaṃ gahaṭṭhapabbajitānaṃ anukampaṃ upādāya tepiṭakaṃ  buddhavacanaṃ vīmaṃsitvā dhammaṃ desesi. desento ca ekadivasaṃ attānaṃ  paraṃ viya katvā dassento -- <br/><br/>[03] 65^b^.^eb^ <br/><br/>[21] ``ukkhepakatavacchassa, saṅkalitaṃ bahūhi vassehi. <br/><br/>[22] taṃ bhāsati gahaṭṭhānaṃ, sunisinno uḷārapāmojjo''ti..  -- gāthaṃ abhāsi. <br/><br/>[01] tattha ^b^ukkhepakatavacchassā^eb^ti kataukkhepavacchassa,  bhikkhuno santike visuṃ visuṃ uggahitaṃ vinayapadesaṃ suttapadesaṃ  abhidhammapadesañca yathāparicchedaṃ vinayasuttābhidhammānaṃyeva upari  khipitvā sajjhāyanavasena tattha tattheva pakkhipitvā ṭhitavacchenāti  attho karaṇatthe hi idaṃ sāmivacanaṃ. ^b^saṅkalitaṃ bahūhi  vassehī^eb^ti bahukehi saṃvaccharehi sampiṇḍanavasena hadaye ṭhapitaṃ.  ``saṅkhalita''ntipi pāṭho, saṅkhalitaṃ viya kataṃ ekābaddhavasena ^a^M1.0187^ea^  vācuggataṃ ^a^P1.0159^ea^ kataṃ. yaṃ buddhavacananti vacanaseso.  ^b^ta^eb^nti taṃ pariyattidhammaṃ ^b^bhāsati^eb^ katheti.  ^b^gahaṭṭhāna^eb^nti tesaṃ yebhuyyatāya vuttaṃ. ^b^sunisinno^eb^ti tasmiṃ  dhamme sammā niccalo nisinno, lābhasakkārādiṃ apaccāsīsanto kevalaṃ  vimuttāyatanasīseyeva ṭhatvā kathetīti attho. tenāha  ^b^``uḷārapāmojjo''^eb^ti phalasamāpattisukhavasena dhammadesanāvaseneva  ca uppannauḷārapāmojjoti. vuttañhetaṃ -- <br/><br/>[02] ``yathā yathāvuso bhikkhu, yathāsutaṃ yathāpariyattaṃ dhammaṃ  vitthārena paresaṃ deseti tathā tathā so tasmiṃ dhamme labhati atthavedaṃ,  labhati dhammavedaṃ, labhati dhammūpasaṃhitaṃ pāmojja''ntiādi (dī0 ni0  3.355). <br/><br/>[06] ukkhepakatavacchattheragāthāvaṇṇanā niṭṭhitā. 


volume: 100
item: 67
title:
  pakkhattheragāthāvaṇṇanā^vimalakoṇḍaññattheragāthāvaṇṇanā^ukkhepakatavacchattheragāthāvaṇṇanā^meghiyattheragāthāvaṇṇanā^

content:
  [03] ^b^anusāsi^eb^ ^a^V1.0159^ea^ ^b^mahāvīro^eb^ti āyasmato meghiyattherassa gāthā.  kā uppatti? ayampi purimabuddhesu katādhikāro tattha tattha bhave  kusalabījāni ropento ito ekanavute kappe vipassissa bhagavato  kāle kulagehe nibbattitvā viññutaṃ pāpuṇi. tasmiñca samaye  vipassī bhagavā buddhakiccassa pariyosānamāgamma āyusaṅkhāraṃ  ossajji. tena pathavīkampādīsu uppannesu mahājano bhītatasito  ahosi. atha naṃ vessavaṇo mahārājā tamatthaṃ vibhāvetvā  samassāsesi. taṃ sutvā mahājano saṃvegappatto ahosi. tatthāyaṃ  kulaputto buddhānubhāvaṃ sutvā satthari sañjātagāravabahumāno uḷāraṃ  pītisomanassaṃ paṭisaṃvedesi. so tena puññakammena devamanussesu  saṃsaranto imasmiṃ buddhuppāde kapilavatthusmiṃ sākiyarājakule nibbatti,  tassa ^b^meghiyo^eb^ti nāmaṃ ahosi. so vayappatto satthu santike  pabbajitvā bhagavantaṃ upaṭṭhahanto bhagavati jālikāyaṃ viharante  kimikālāya nadiyā tīre ramaṇīyaṃ ambavanaṃ disvā ^a^P1.0160^ea^  tattha viharitukāmo ^a^M1.0188^ea^ dve vāre bhagavatā vāretvā tatiyavāraṃ  vissajjito tattha gantvā micchāvitakkamakkhikāhi khajjamāno  cittasamādhiṃ alabhitvā satthu santikaṃ gantvā tamatthaṃ ārocesi.  athassa bhagavā ``aparipakkāya, meghiya, cetovimuttiyā pañca dhammā  paripākāya saṃvattantī''tiādinā (udā0 31) ovādaṃ adāsi.  so tasmiṃ ovāde ṭhatvā vipassanaṃ vaḍḍhetvā arahattaṃ pāpuṇi. tena  vuttaṃ ^b^apadāne^eb^ (apa0 thera 1.12.57-65) -- <br/><br/>[21] ``yadā vipassī lokaggo, āyusaṅkhāramossaji. <br/><br/>[22] pathavī sampakampittha, medanī jalamekhalā.. <br/><br/>[21] ``otataṃ vitataṃ mayhaṃ, suvicittavaṭaṃsakaṃ. <br/><br/>[22] bhavanampi pakampittha, buddhassa āyusaṅkhaye.. <br/><br/>[21] ``tāso mayhaṃ samuppanno, bhavane sampakampite. <br/><br/>[22] uppādo nu kimatthāya, āloko vipulo ahu.. <br/><br/>[21] ``vessavaṇo idhāgamma, nibbāpesi mahājanaṃ. <br/><br/>[22] pāṇabhūte bhayaṃ natthi, ekaggā hotha saṃvutā.. <br/><br/>[21] ``aho buddho aho dhammo, aho no satthu sampadā. <br/><br/>[22] yasmiṃ uppajjamānamhi, pathavī sampakampati.. <br/><br/>[21] ``buddhānubhāvaṃ kittetvā, kappaṃ saggamhi modahaṃ. <br/><br/>[22] avasesesu kappesu, kusalaṃ caritaṃ mayā.. <br/><br/>[21] ``ekanavutito ^a^V1.0160^ea^ kappe, yaṃ saññamalabhiṃ tadā. <br/><br/>[22] duggatiṃ nābhijānāmi, buddhasaññāyidaṃ phalaṃ.. <br/><br/>[21] ``ito cuddasakappamhi, rājā āsiṃ patāpavā. <br/><br/>[22] samito nāma nāmena, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti.. <br/><br/>[01] arahattaṃ pana patvā satthu sammukhā ovādaṃ labhitvā  ``mayā arahattaṃ adhigata''nti aññaṃ byākaronto -- <br/><br/>[03] 66^b^.^eb^ <br/><br/>[21] ``anusāsi ^a^M1.0189^ea^ mahāvīro, sabbadhammāna pāragū. <br/><br/>[27] tassāhaṃ dhammaṃ sutvāna, vihāsiṃ santike sato. <br/><br/>[22] tisso vijjā anuppattā, kataṃ buddhassa sāsana''nti..  -- gāthaṃ abhāsi.<br/><br/>[03] tattha ^b^anusāsī^eb^ti ``aparipakkāya, meghiya,  cetovimuttiyā pañca dhammā paripākāya saṃvattantī''tiādinā ovadi  anusiṭṭhiṃ adāsi. ^b^mahāvīro^eb^ti mahāvikkanto,  vīriyapāramipāripūriyā caturaṅgasamannāgatavīriyādhiṭṭhānena  anaññasādhāraṇacatubbidhasammappadhānasampattiyā ca mahāvīriyoti attho.  ^b^sabbadhammāna pāragū^eb^ti sabbesañca ñeyyadhammānaṃ pāraṃ pariyantaṃ  ñāṇagamanena gato adhigatoti sabbadhammāna pāragū, sabbaññūti attho.  sabbesaṃ vā saṅkhatadhammānaṃ pārabhūtaṃ nibbānaṃ sayambhūñāṇena gato  adhigatoti sabbadhammāna pāragū. ^b^tassāhaṃ dhammaṃ sutvānā^eb^ti  tassa buddhassa bhagavato sāmukkaṃsikaṃ taṃ catusaccadhammaṃ suṇitvā.  ^b^vihāsiṃ santike^eb^ti ambavane micchāvitakkehi upadduto cālikā  vihāraṃ gantvā satthu samīpeyeva vihāsiṃ. ^b^sato^eb^ti satimā,  samathavipassanābhāvanāya appamattoti attho. ^b^aha^eb^nti idaṃ yathā  ``anusāsī''ti ettha ``ma''nti evaṃ ``vijjā ^a^P1.0161^ea^  anuppattā, kataṃ buddhassa sāsana''nti ettha ``mayā''ti pariṇāmetabbaṃ.  ^b^``kataṃ buddhassa sāsana''^eb^nti ca iminā yathāvuttaṃ  vijjāttayānuppattimeva satthu ovādapaṭikaraṇabhāvadassanena  pariyāyantarena pakāseti. sīlakkhandhādiparipūraṇameva hi satthu  sāsanakāritā. <br/><br/>[06] meghiyattheragāthāvaṇṇanā niṭṭhitā. 


volume: 100
item: 68
title:
  vimalakoṇḍaññattheragāthāvaṇṇanā^ukkhepakatavacchattheragāthāvaṇṇanā^meghiyattheragāthāvaṇṇanā^ekadhammasavanīyattheragāthāvaṇṇanā^

content:
  [03] ^b^kilesā^eb^ ^a^M1.0190^ea^ ^b^jhāpitā mayha^eb^nti āyasmato  ekadhammasavanīyattherassa gāthā. kā uppatti? so kira ^a^V1.0161^ea^   padumuttarassa bhagavato kāle rukkhadevatā hutvā nibbatto katipaye  bhikkhū maggamūḷhe mahāraññe vicarante disvā anukampamāno attano  bhavanato otaritvā te samassāsetvā bhojetvā yathādhippetaṭṭhānaṃ pāpesi.  so tena puññakammena devamanussesu saṃsaranto kassape bhagavati loke  uppajjitvā katabuddhakicce parinibbute tasmiṃ kāle bārāṇasirājā  kikī nāma ahosi. tasmiṃ kālaṅkate tassa puthuvindarājā nāma  putto āsi. tassa putto susāmo nāma. tassa putto  kikībrahmadatto nāma hutvā rajjaṃ kārento sāsane antarahite  dhammassavanaṃ alabhanto, ``yo dhammaṃ deseti, tassa sahassaṃ dammī''ti  ghosāpetvā ekampi dhammakathikaṃ alabhanto, ``mayhaṃ pitupitāmahādīnaṃ  kāle dhammo saṃvattati, dhammakathikā sulabhā ahesuṃ. idāni pana  catuppadikagāthāmattampi kathento dullabho. yāva dhammasaññā na  vinassati, tāvadeva pabbajissāmī''ti rajjaṃ pahāya himavantaṃ uddissa  gacchantaṃ sakko devarājā āgantvā, ``aniccā vata saṅkhārā''ti  gāthāya dhammaṃ kathetvā nivattesi. so nivattitvā bahuṃ puññaṃ katvā  devamanussesu saṃsaranto imasmiṃ buddhuppāde setabyanagare seṭṭhikule  nibbattitvā vayappatto bhagavati setabyanagare siṃsapāvane viharante  satthāraṃ upasaṅkamitvā vanditvā ekamantaṃ ^a^P1.0162^ea^ nisīdi.  tassa satthā ajjhāsayaṃ oloketvā, ``aniccā vata  saṅkhārā''ti imāya gāthāya dhammaṃ desesi. tassa tattha  katādhikāratāya so aniccasaññāya pākaṭataraṃ hutvā upaṭṭhitāya  paṭiladdhasaṃvego pabbajitvā dhammasammasanaṃ paṭṭhapetvā dukkhasaññaṃ  anattasaññañca manasikaronto vipassanaṃ ussukkāpetvā arahattaṃ pāpuṇi.  tena vuttaṃ ^b^apadāne^eb^ (apa0 thera 1.12.66-71) -- <br/><br/>[21] ``padumuttarabuddhassa, sāvakā vanacārino. <br/><br/>[22] vippanaṭṭhā brahāraññe, andhāva anusuyyare.. <br/><br/>[21] ``anussaritvā sambuddhaṃ, padumuttaranāyakaṃ. <br/><br/>[22] tassa te munino puttā, vippanaṭṭhā mahāvane.. <br/><br/>[21] ``bhavanā ^a^M1.0191^ea^ oruhitvāna, agamiṃ bhikkhusantikaṃ. <br/><br/>[22] tesaṃ maggañca ācikkhiṃ, bhojanañca adāsahaṃ.. <br/><br/>[21] ``tena kammena dvipadinda, lokajeṭṭha narāsabha. <br/><br/>[22] jātiyā sattavassohaṃ, arahattamapāpuṇiṃ.. <br/><br/>[21] ``sacakkhū nāma nāmena, dvādasa cakkavattino. <br/><br/>[22] sattaratanasampannā, pañcakappasate ito.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] tassa ^a^V1.0162^ea^ ekeneva dhammassavanena nipphannakiccattā  ^b^ekadhammasavanīyo^eb^tveva samaññā ahosi. so arahā hutvā  aññaṃ byākaronto -- <br/><br/>[03] 67^b^.^eb^ <br/><br/>[21] ``kilesā jhāpitā mayhaṃ, bhavā sabbe samūhatā. <br/><br/>[22] vikkhīṇo jātisaṃsāro, natthi dāni punabbhavo''ti..  -- gāthaṃ abhāsi.<br/><br/>[03] tattha ^b^kilesā^eb^ti yasmiṃ santāne uppannā, taṃ kilesenti  vibādhenti upatāpenti vāti kilesā, rāgādayo. ^b^jhāpitā^eb^ti  indagginā viya rukkhagacchādayo ariyamaggañāṇagginā samūlaṃ daḍḍhā.  ^b^mayha^eb^nti mayā, mama santāne vā. ^b^bhavā sabbe  samūhatā^eb^ti kāmakammabhavādayo sabbe bhavā samugghāṭitā kilesānaṃ  jhāpitattā. sati hi kilesavaṭṭe kammavaṭṭena bhavitabbaṃ. kammabhavānaṃ  samūhatattā eva ca upapattibhavāpi samūhatā eva anuppattidhammatāya  āpāditattā. ^b^vikkhīṇo jātisaṃsāro^eb^ti jātiādiko -- <br/><br/>[21] ``khandhānañca paṭipāṭi, dhātuāyatanāna ca. <br/><br/>[22] abbocchinnaṃ vattamānā, saṃsāroti pavuccatī''ti.. -- <br/><br/>[25] vuttalakkhaṇo ^a^P1.0163^ea^ saṃsāro visesato  khīṇo, tasmā ^b^natthi dāni punabbhavo^eb^. yasmā āyatiṃ  punabbhavo natthi, tasmā vikkhīṇo jātisaṃsāro. tasmā ca  punabbhavo natthi, yasmā bhavā sabbe samūhatāti āvattetvā vattabbaṃ.  atha vā vikkhīṇo jātisaṃsāro, tato eva natthi dāni punabbhavoti  yojetabbaṃ. <br/><br/>[06] ekadhammasavanīyattheragāthāvaṇṇanā niṭṭhitā. 


volume: 100
item: 69
title:
  ukkhepakatavacchattheragāthāvaṇṇanā^meghiyattheragāthāvaṇṇanā^ekadhammasavanīyattheragāthāvaṇṇanā^ekudāniyattheragāthāvaṇṇanā^

content:
  [03] ^b^adhicetaso^eb^ ^a^M1.0192^ea^ ^b^appamajjato^eb^ti āyasmato ekudāniyattherassa  gāthā. kā uppatti? ayampi purimabuddhesu katādhikāro tattha tattha  bhave vivaṭṭūpanissayaṃ puññaṃ upacinanto atthadassissa bhagavato kāle  yakkhasenāpati hutvā nibbatto satthari parinibbute, ``alābhā vata  me, dulladdhaṃ vata me, yohaṃ satthudharamānakāle dānādipuññaṃ kātuṃ  nālattha''nti paridevasokamāpanno ahosi. atha naṃ sāgaro nāma  satthu sāvako sokaṃ vinodetvā satthu thūpapūjāyaṃ niyojesi. so  pañca vassāni thūpaṃ ^a^V1.0163^ea^ pūjetvā tato cuto tena puññena devamanussesu eva  saṃsaranto kassapassa bhagavato kāle kulagehe nibbattitvā viññutaṃ  patto kālena kālaṃ satthu santikaṃ upasaṅkami. tasmiñca samaye  satthā ^b^``adhicetaso''^eb^ti gāthāya sāvake abhiṇhaṃ ovadi.  so taṃ sutvā saddhājāto pabbaji. pabbajitvā ca pana tameva gāthaṃ  punappunaṃ parivatteti. so tattha vīsativassasahassāni samaṇadhammaṃ  karonto ñāṇassa aparipakkattā visesaṃ nibbattetu nāsakkhi. tato  pana cuto devaloke nibbattitvā aparāparaṃ sugatīsuyeva saṃsaranto  imasmiṃ buddhuppāde sāvatthiyaṃ vibhavasampannassa brāhmaṇassa putto hutvā  nibbatto viññutaṃ patvā jetavanapaṭiggahaṇasamaye buddhānubhāvaṃ disvā  paṭiladdhasaddho pabbajitvā katapubbakicco araññe viharanto satthu  santikaṃ agamāsi. tasmiñca samaye satthā āyasmantaṃ sāriputtaṃ  attano avidūre adhicittamanuyuttaṃ disvā ^b^``adhicetaso''^eb^ti  imaṃ udānaṃ ^a^P1.0164^ea^ udānesi. taṃ sutvā ayaṃ cirakālaṃ  bhāvanāya araññe viharantopi kālena kālaṃ tameva gāthaṃ udāneti,  tenassa ^b^ekudāniyo^eb^ti samaññā udapādi. so athekadivasaṃ  cittekaggataṃ labhitvā vipassanaṃ vaḍḍhetvā arahattaṃ pāpuṇi. tena vuttaṃ  ^b^apadāne^eb^ (apa0 thera 1.12.72-81) -- <br/><br/>[21] ``atthadassimhi sugate, nibbute samanantarā. <br/><br/>[22] yakkhayoniṃ upapajjiṃ, yasaṃ patto cahaṃ tadā.. <br/><br/>[21] ``dulladdhaṃ ^a^M1.0193^ea^ vata me āsi, duppabhātaṃ duruṭṭhitaṃ. <br/><br/>[22] yaṃ me bhoge vijjamāne, parinibbāyi cakkhumā.. <br/><br/>[21] ``mama saṅkappamaññāya, sāgaro nāma sāvako. <br/><br/>[22] mamuddharitukāmo so, āgacchi mama santikaṃ.. <br/><br/>[21] ``kiṃ nu socasi mā bhāyi, cara dhammaṃ sumedhasa. <br/><br/>[22] anuppadinnā buddhena, sabbesaṃ bījasampadā.. <br/><br/>[21] ``yo ce pūreyya sambuddhaṃ, tiṭṭhantaṃ lokanāyakaṃ. <br/><br/>[22] dhātuṃ sāsapamattampi, nibbutassāpi pūjaye.. <br/><br/>[21] ``same cittappasādamhi, samaṃ puññaṃ mahaggataṃ. <br/><br/>[22] tasmā thūpaṃ karitvāna, pūjehi jinadhātuyo.. <br/><br/>[21] ``sāgarassa vaco sutvā, buddhathūpaṃ akāsahaṃ. <br/><br/>[22] pañcavasse paricariṃ, munino thūpamuttamaṃ.. <br/><br/>[21] ``tena kammena dvipadinda, lokajeṭṭha narāsabha. <br/><br/>[22] sampattiṃ anubhotvāna, arahattamapāpuṇiṃ.. <br/><br/>[21] ``bhūripaññā ^a^V1.0164^ea^ ca cattāro, sattakappasate ito. <br/><br/>[22] sattaratanasampannā, cakkavattī mahabbalā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā vimuttisukhena viharanto ekadivasaṃ  āyasmatā dhammabhaṇḍāgārikena paṭibhānaṃ vīmaṃsituṃ, ``āvuso, mayhaṃ  dhammaṃ bhaṇāhī''ti ajjhiṭṭho cirakālaparicitattā -- <br/><br/>[03] 68^b^.^eb^ <br/><br/>[21] ``adhicetaso appamajjato, munino monapathesu  sikkhato. <br/><br/>[22] sokā na bhavanti tādino, upasantassa sadā  satīmato''ti.. (udā0 37) -- <br/><br/>[25] imameva gāthaṃ abhāsi.<br/><br/>[03] tattha ^a^M1.0194^ea^ ^b^adhicetaso^eb^ti adhicittavato, sabbacittānaṃ adhikena  arahattaphalacittena samannāgatassāti attho. ^b^appamajjato^eb^ti  nappamajjato, appamādena anavajjadhammesu sātaccakiriyāya  samannāgatassāti vuttaṃ hoti. ^b^munino^eb^ti ``yo munāti ubho  loke, muni tena pavuccatī''ti (dha0 pa0 269; mahāni0 149;  cūḷani0 mettagūmāṇavapucchāniddesa 21) evaṃ ubhayalokamunanena vā,  monaṃ vuccati ñāṇaṃ, tena arahattaphalapaññāsaṅkhātena monena  samannāgatatāya vā khīṇāsavo muni nāma, tassa munino.  ^b^monapathesu sikkhato^eb^ti arahattañāṇasaṅkhātassa monassa pathesu  upāyamaggesu sattatiṃsabodhipakkhiyadhammesu, tīsu vā sikkhāsu  sikkhato. idañca pubbabhāgapaṭipadaṃ gahetvā vuttaṃ.  pariniṭṭhitasikkho hi arahā, tasmā evaṃ sikkhato, imāya  sikkhāya munibhāvaṃ pattassa muninoti evamettha attho daṭṭhabbo.  yasmā cetadevaṃ tasmā heṭṭhimamaggaphalacittānaṃ vasena adhicetaso,  catusaccasambodhipaṭipattiyaṃ appamādavasena ^a^P1.0165^ea^  appamajjato, aggamaggañāṇasamannāgamena muninoti evametesaṃ padānaṃ  attho yujjatiyeva. atha vā ``appamajjato sikkhato'' padhānahetū  akkhātāti daṭṭhabbā. tasmā appamajjanahetu sikkhanahetu ca  adhicetasoti attho.<br/><br/>[03] ^b^sokā na bhavanti tādino^eb^ti tādisassa  khīṇāsavamunino abbhantare iṭṭhaviyogādivatthukā sokā cittasantāpā  na honti. atha vā tādilakkhaṇappattassa asekkhamunino sokā na  bhavantīti. ^b^upasantassā^eb^ti rāgādīnaṃ accantūpasamena  upasantassa. ^b^sadā satīmato^eb^ti sativepullappattiyā niccakālaṃ  satiyā avirahitassa.<br/><br/>[03] ettha ^a^V1.0165^ea^ ca ``adhicetaso''ti iminā adhicittasikkhā,  ``appamajjato''ti iminā adhisīlasikkhā, ``munino monapathesu  sikkhato''ti etehi adhipaññāsikkhā. ``munino''ti vā etena  adhipaññāsikkhā, ``monapathesu sikkhato''ti etena tāsaṃ  lokuttarasikkhānaṃ pubbabhāgapaṭipadā, ``sokā na bhavantī''tiādīhi  sikkhāpāripūriyā ānisaṃsā pakāsitāti veditabbaṃ ayameva ca  therassa aññābyākaraṇagāthā ahosi. <br/><br/>[06] ekudāniyattheragāthāvaṇṇanā niṭṭhitā. 


volume: 100
item: 70
title:
  meghiyattheragāthāvaṇṇanā^ekadhammasavanīyattheragāthāvaṇṇanā^ekudāniyattheragāthāvaṇṇanā^channattheragāthāvaṇṇanā^

content:
  [01] ^b^sutvāna^eb^ ^a^M1.0195^ea^ ^b^dhammaṃ mahato mahārasa^eb^nti āyasmato  channattherassa gāthā. kā uppatti? ayampi purimabuddhesu  katādhikāro tattha tattha bhave vivaṭṭūpanissayaṃ puññaṃ upacinanto  siddhatthassa bhagavato kāle kulagehe nibbattitvā viññutaṃ patto  ekadivasaṃ siddhatthaṃ bhagavantaṃ aññataraṃ rukkhamūlaṃ upagacchantaṃ disvā  pasannacitto mudusamphassaṃ paṇṇasantharaṃ santharitvā adāsi. pupphehi  ca ^a^P1.0166^ea^ samantato okiritvā pūjaṃ akāsi. so  tena puññakammena devaloke nibbattitvā punapi aparāparaṃ puññāni  katvā sugatīsuyeva saṃsaranto amhākaṃ bhagavato kāle  suddhodanamahārājassa gehe dāsiyā kucchimhi nibbatti,  ^b^channo^eb^tissa nāmaṃ ahosi, bodhisattena sahajāto. so satthu  ñātisamāgame paṭiladdhasaddho pabbajitvā bhagavati pemena, ``amhākaṃ  buddho, amhākaṃ dhammo''ti mamattaṃ uppādetvā sinehaṃ chindituṃ  asakkonto samaṇadhammaṃ akatvā satthari parinibbute satthārā  āṇattavidhinā katena brahmadaṇḍena santajjito saṃvegappatto hutvā sinehaṃ  chinditvā vipassanto nacireneva arahattaṃ pāpuṇi. tena vuttaṃ  ^b^apadāne^eb^ (apa0 thera 1.10.45-50) -- <br/><br/>[21] ``siddhatthassa bhagavato, adāsiṃ paṇṇasantharaṃ. <br/><br/>[22] samantā upahārañca, kusumaṃ okiriṃ ahaṃ.. <br/><br/>[21] ``pāsādevaṃ guṇaṃ rammaṃ, anubhomi mahārahaṃ. <br/><br/>[22] mahagghāni ca pupphāni, sayanebhisavanti me.. <br/><br/>[21] ``sayanehaṃ tuvaṭṭāmi, vicitte pupphasanthate. <br/><br/>[22] pupphavuṭṭhi ca sayane, abhivassati tāvade.. <br/><br/>[21] ``catunnavutito kappe, adāsiṃ paṇṇasantharaṃ. <br/><br/>[22] duggatiṃ nābhijānāmi, santharassa idaṃ phalaṃ.. <br/><br/>[21] ``tiṇasantharakā ^a^V1.0166^ea^ nāma, sattete cakkavattino. <br/><br/>[22] ito te pañcame kappe, uppajjiṃsu janādhipā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ ^a^M1.0196^ea^ pana patvā vimuttisukhasantappito pītivegavissaṭṭhaṃ  udānaṃ udānento -- <br/><br/>[03] 69^b^.^eb^ <br/><br/>[21] ``sutvāna dhammaṃ mahato mahārasaṃ, <br/><br/>[27] sabbaññutaññāṇavarena desitaṃ. <br/><br/>[26] maggaṃ papajjiṃ amatassa pattiyā, <br/><br/>[22] so yogakkhemassa pathassa kovido''ti.. -- gāthaṃ  abhāsi.<br/><br/>[03] tattha ^b^sutvānā^eb^ti suṇitvā, sotena gahetvā ohitasoto  sotadvārānusārena upadhāretvā. ^b^dhamma^eb^nti catusaccadhammaṃ.  ^b^mahato^eb^ti bhagavato. bhagavā hi mahantehi uḷāratamehi  sīlādiguṇehi samannāgatattā, sadevakena lokena visesato mahanīyatāya  ca ``mahā''ti vuccati, yā tassa ^b^mahāsamaṇo^eb^ti samaññā jātā.  nissakkavacanañcetaṃ ``mahato dhammaṃ sutvānā''ti.  ^b^mahārasa^eb^nti vimuttirasassa dāyakattā uḷārarasaṃ.  ^b^sabbaññutaññāṇavarena desita^eb^nti sabbaṃ jānātīti sabbaññū,  tassa bhāvo sabbaññutā. ñāṇameva varaṃ, ñāṇesu vā varanti ñāṇavaraṃ,  sabbaññutā ñāṇavaraṃ etassāti sabbaññutaññāṇavaro, bhagavā. tena  sabbaññutaññāṇasaṅkhātāggañāṇena vā karaṇabhūtena desitaṃ kathitaṃ  dhammaṃ sutvānāti ^a^P1.0167^ea^ yojanā. yaṃ panettha vattabbaṃ,  taṃ paramatthadīpaniyaṃ itivuttakavaṇṇanāyaṃ vuttanayena veditabbaṃ.  ^b^magga^eb^nti aṭṭhaṅgikaṃ ariyamaggaṃ. ^b^papajji^eb^nti paṭipajjiṃ.  ^b^amatassa pattiyā^eb^ti nibbānassa adhigamāya upāyabhūtaṃ  paṭipajjinti yojanā. ^b^so^eb^ti so bhagavā. ^b^yogakkhemassa  pathassa kovido^eb^ti catūhi yogehi anupaddutassa nibbānassa yo  patho, tassa kovido tattha sukusalo. ayañhettha attho -- bhagavato  catusaccadesanaṃ sutvā amatādhigamūpāyamaggaṃ ahaṃ paṭipajjiṃ  paṭipajjanamaggaṃ mayā kataṃ, so eva pana bhagavā sabbathā yogakkhemassa  pathassa kovido, parasantāne vā paramanesu kusalo, yassa  saṃvidhānamāgamma ahampi maggaṃ paṭipajjinti. ayameva ca therassa  aññābyākaraṇagāthā ahosīti. <br/><br/>[06] channattheragāthāvaṇṇanā niṭṭhitā. 


volume: 100
item: 71
title:
  ekadhammasavanīyattheragāthāvaṇṇanā^ekudāniyattheragāthāvaṇṇanā^channattheragāthāvaṇṇanā^puṇṇattheragāthāvaṇṇanā^

content:
  [03] ^b^sīlamevā^eb^ti ^a^M1.0197^ea^ ^a^V1.0167^ea^ āyasmato puṇṇattherassa gāthā. kā uppatti?  sopi purimabuddhesu katādhikāro tattha tattha bhave vivaṭṭūpanissayaṃ  kusalaṃ upacinanto ito ekanavute kappe buddhasuññe loke brāhmaṇakule  nibbattitvā vayappatto brāhmaṇasippesu nipphattiṃ gantvā kāmesu  ādīnavaṃ disvā gharāvāsaṃ pahāya tāpasapabbajjaṃ pabbajitvā  himavantappadese paṇṇakuṭiṃ katvā vāsaṃ kappesi. tassa vasanaṭṭhānassa  avidūre ekasmiṃ pabbhāre paccekabuddho ābādhiko hutvā parinibbāyi,  tassa parinibbānasamaye mahā āloko ahosi. taṃ disvā so,  ``kathaṃ nu kho ayaṃ āloko uppanno''ti vīmaṃsanavasena ito cito  ca āhiṇḍanto ^a^P1.0168^ea^ pabbhāre paccekasambuddhaṃ parinibbutaṃ  disvā gandhadārūni saṃkaḍḍhitvā sarīraṃ jhāpetvā gandhodakena  upasiñci. tattheko devaputto antalikkhe ṭhatvā evamāha --  ``sādhu, sādhu, sappurisa, bahuṃ tayā puññaṃ pasavantena pūritaṃ  sugatisaṃvattaniyaṃ kammaṃ tena tvaṃ sugatīsuyeva uppajjissasi,  `puṇṇo'ti ca te nāmaṃ bhavissatī''ti. so tena puññakammena  devamanussesu saṃsaranto imasmiṃ buddhuppāde sunāparantajanapade  suppārakapaṭṭane gahapatikule nibbatti, ^b^puṇṇo^eb^tissa nāmaṃ ahosi.  so vayappatto vāṇijjavasena mahatā satthena saddhiṃ sāvatthiṃ gato.  tena ca samayena bhagavā sāvatthiyaṃ viharati. atha so  sāvatthivāsīhi upāsakehi saddhiṃ vihāraṃ gato satthu santike dhammaṃ  sutvā paṭiladdhasaddho pabbajitvā vattapaṭivattehi ācariyupajjhāye  ārādhento vihāsi. so ekadivasaṃ satthāraṃ upasaṅkamitvā, ``sādhu  maṃ, bhante bhagavā, saṃkhittena ovādena ovadatu, yamahaṃ sutvā  sunāparantajanapade vihareyya''nti āha. tassa bhagavā, ``santi kho,  puṇṇa, cakkhuviññeyyā rūpā''tiādinā (ma0 ni0 3.395; saṃ0  ni0  4.88) ovādaṃ datvā sīhanādaṃ nadāpetvā vissajjesi.  so bhagavantaṃ vanditvā sunāparantajanapadaṃ gantvā suppārakapaṭṭane  viharanto samathavipassanaṃ ussukkāpetvā tisso vijjā sacchākāsi.  tena vuttaṃ ^b^apadāne^eb^ (apa0 thera 1.41.29-44) -- <br/><br/>[21] ``pabbhārakūṭaṃ nissāya, sayambhū aparājito. <br/><br/>[22] ābādhiko ca so buddho, vasati pabbatantare.. <br/><br/>[21] ``mama ^a^M1.0198^ea^ assamasāmantā, panādo āsi tāvade. <br/><br/>[22] buddhe nibbāyamānamhi, āloko udapajjatha.. <br/><br/>[21] ``yāvatā vanasaṇḍasmiṃ, acchakokataracchakā. <br/><br/>[22] vāḷā ca kesarī sabbe, abhigajjiṃsu tāvade.. <br/><br/>[21] ``uppātaṃ ^a^V1.0168^ea^ tamahaṃ disvā, pabbhāraṃ agamāsahaṃ. <br/><br/>[22] tatthaddasāsiṃ sambuddhaṃ, nibbutaṃ aparājitaṃ.. <br/><br/>[21] ``suphullaṃ sālarājaṃva, sataraṃsiṃva uggataṃ. <br/><br/>[22] vītaccikaṃva aṅgāraṃ, nibbutaṃ aparājitaṃ.. <br/><br/>[21] ``tiṇaṃ kaṭṭhañca pūretvā, citakaṃ tatthakāsahaṃ. <br/><br/>[22] citakaṃ sukataṃ katvā, sarīraṃ jhāpayiṃ ahaṃ.. <br/><br/>[21] ``sarīraṃ jhāpayitvāna, gandhatoyaṃ samokiriṃ. <br/><br/>[22] antalikkhe ṭhito yakkho, nāmamaggahi tāvade.. <br/><br/>[21] ``yaṃ pūritaṃ tayā kiccaṃ, sayambhussa mahesino. <br/><br/>[22] puṇṇako nāma nāmena, sadā hohi tuvaṃ mune.. <br/><br/>[21] ``tamhā kāyā cavitvāna, devalokaṃ agacchahaṃ. <br/><br/>[22] tattha dibbamayo gandho, antalikkhā pavassati.. <br/><br/>[21] ``tatrāpi nāmadheyyaṃ me, puṇṇakoti ahū tadā. <br/><br/>[22] devabhūto manusso vā, saṅkappaṃ pūrayāmahaṃ.. <br/><br/>[21] ``idaṃ pacchimakaṃ mayhaṃ, carimo vattate bhavo. <br/><br/>[22] idhāpi puṇṇako nāma, nāmadheyyaṃ pakāsati.. <br/><br/>[21] ``tosayitvāna sambuddhaṃ, gotamaṃ sakyapuṅgavaṃ. <br/><br/>[22] sabbāsave pariññāya, viharāmi anāsavo.. <br/><br/>[21] ``ekanavutito kappe, yaṃ kammamakariṃ tadā. <br/><br/>[22] duggatiṃ nābhijānāmi, tanukiccassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ ^a^M1.0199^ea^ pana patvā thero bahū manusse sāsane abhippasādesi.  yato pañcasatamattā purisā upāsakattaṃ pañcasatamattā ca itthiyo  upāsikābhāvaṃ paṭivedesuṃ. so tattha rattacandanena candanamāḷaṃ nāma  gandhakuṭiṃ kārāpetvā, ``satthā pañcahi bhikkhusatehi saddhiṃ māḷaṃ  paṭicchatū''ti bhagavantaṃ pupphadūtena nimantesi ^a^P1.0169^ea^.  bhagavā ca iddhānubhāvena tattakehi bhikkhūhi saddhiṃ tattha gantvā  candanamāḷaṃ paṭiggahetvā aruṇe anuṭṭhiteyeva paccāgamāsi. thero  aparabhāge parinibbānasamaye aññaṃ byākaronto -- <br/><br/>[03] 70^b^.^eb^ <br/><br/>[21] ``sīlameva ^a^V1.0169^ea^ idha aggaṃ, paññavā pana uttamo. <br/><br/>[22] manussesu ca devesu, sīlapaññāṇato jaya''nti.. --  gāthaṃ abhāsi.<br/><br/>[03] tattha ^b^sīla^eb^nti sīlanaṭṭhena sīlaṃ, patiṭṭhānaṭṭhena  samādhānaṭṭhena cāti attho. sīlañhi sabbaguṇānaṃ patiṭṭhā, tenāha --  ``sīle patiṭṭhāya naro sapañño''ti (saṃ0 ni0  1.23; peṭako0  22; visuddhi0 1.1). samādahati ca taṃ kāyavācāavippakiṇṇaṃ  karotīti attho. tayidaṃ sīlameva ^b^aggaṃ^eb^ sabbaguṇānaṃ  mūlabhāvato pamukhabhāvato ca. yathāha -- ``tasmātiha, tvaṃ bhikkhu,  ādimeva visodhehi kusalesu dhammesu. ko cādi kusalānaṃ dhammānaṃ  sīlañca suvisuddha''nti (saṃ0 ni0  5.369), ``pātimokkhanti  mukhametaṃ pamukhameta''nti (mahāva0 135) ca ādi. ^b^idhā^eb^ti  nipātamattaṃ. ^b^paññavā^eb^ti ñāṇasampanno. so ^b^uttamo^eb^ seṭṭho  pavaroti puggalādhiṭṭhānāya gāthāya paññāyayeva seṭṭhabhāvaṃ dasseti.  paññuttarā hi kusalā dhammā. idāni taṃ sīlapaññānaṃ aggaseṭṭhabhāvaṃ  kāraṇato dasseti ^b^``manussesu ca devesu, sīlapaññāṇato  jaya''^eb^nti ca. sīlapaññāṇahetu paṭipakkhajayo kāmakilesajayo  hotīti attho. <br/><br/>[06] puṇṇattheragāthāvaṇṇanā niṭṭhitā. <br/><br/>[06] sattamavaggavaṇṇanā niṭṭhitā. 


volume: 100
item: 72
title: ekudāniyattheragāthāvaṇṇanā^channattheragāthāvaṇṇanā^aṭṭhamavaggo^vacchapālattheragāthāvaṇṇanā^
content:
  [03] ^b^susukhumanipuṇatthadassinā^eb^ti ^a^M1.0200^ea^ ^a^V1.0170^ea^ āyasmato vacchapālattherassa  gāthā. kā uppatti? ayampi purimabuddhesu katādhikāro tattha tattha  bhave puññāni ācinanto devamanussesu saṃsaranto ito ekanavute kappe  brāhmaṇakule nibbattitvā brāhmaṇasippesu nipphattiṃ gantvā aggiṃ  paricaranto ekadivasaṃ mahatiyā kaṃsapātiyā pāyāsaṃ ādāya ^a^P1.0170^ea^  dakkhiṇeyyaṃ pariyesanto vipassiṃ bhagavantaṃ ākāse  caṅkamantaṃ disvā acchariyabbhutacittajāto bhagavantaṃ abhivādetvā  dātukāmataṃ dassesi. paṭiggahesi bhagavā anukampaṃ upādāya. so  tena puññakammena devamanussesu saṃsaranto imasmiṃ buddhuppāde rājagahe  vibhavasampannassa brāhmaṇassa putto hutvā nibbatti,  ^b^vacchapālo^eb^tissa nāmaṃ ahosi. so bimbisārasamāgame  uruvelakassapattherena iddhipāṭihāriyaṃ dassetvā satthu paramanipaccakāre  kate taṃ disvā paṭiladdhasaddho pabbajitvā sattāhapabbajito eva  vipassanaṃ vaḍḍhetvā chaḷabhiñño ahosi. tena vuttaṃ ^b^apadāne^eb^  (apa0 thera 1.13.26-34) -- <br/><br/>[21] ``suvaṇṇavaṇṇo sambuddho, bāttiṃsavaralakkhaṇo. <br/><br/>[22] pavanā abhinikkhanto, bhikkhusaṅghapurakkhato.. <br/><br/>[21] ``mahaccā kaṃsapātiyā, vaḍḍhetvā pāyasaṃ ahaṃ. <br/><br/>[22] āhutiṃ yiṭṭhukāmo so, upanesiṃ baliṃ ahaṃ.. <br/><br/>[21] ``bhagavā tamhi samaye, lokajeṭṭho narāsabho. <br/><br/>[22] caṅkamaṃ susamārūḷho, ambare anilāyane.. <br/><br/>[21] ``tañca acchariyaṃ disvā, abbhutaṃ lomahaṃsanaṃ. <br/><br/>[22] ṭhapayitvā kaṃsapātiṃ, vipassiṃ abhivādayiṃ.. <br/><br/>[21] ``tuvaṃ devosi sabbaññū, sadeve sahamānuse. <br/><br/>[22] anukampaṃ upādāya, paṭiggaṇha mahāmuni.. <br/><br/>[21] ``paṭiggahesi ^a^M1.0201^ea^ ^a^V1.0171^ea^ bhagavā, sabbaññū lokanāyako. <br/><br/>[22] mama saṅkappamaññāya, satthā loke mahāmuni.. <br/><br/>[21] ``ekanavutito kappe, yaṃ dānamadadiṃ tadā. <br/><br/>[22] duggatiṃ nābhijānāmi, pāyāsassa idaṃ phalaṃ.. <br/><br/>[21] ``ekatālīsito kappe, buddho nāmāsi khattiyo. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā sukheneva attanā nibbānassa adhigatabhāvaṃ  vibhāvento -- <br/><br/>[03] 71^b^.^eb^ <br/><br/>[21] ``susukhumanipuṇatthadassinā, matikusalena  nivātavuttinā. <br/><br/>[22] saṃsevitavuddhasīlinā, nibbānaṃ na hi tena dullabha''nti.. -- <br/><br/>[25] imaṃ gāthaṃ abhāsi.<br/><br/>[03] tattha ^b^susukhumanipuṇatthadassinā^eb^ti ativiya duddasaṭṭhena  sukhume, saṇhaṭṭhena nipuṇe saccapaṭiccasamuppādādiatthe aniccatādiṃ  oropetvā passatīti susukhumanipuṇatthadassī, tena.  ^b^matikusalenā^eb^ti matiyā paññāya kusalena chekena, ``evaṃ  pavattamānassa paññā vaḍḍhati, evaṃ na vaḍḍhatī''ti  dhammavicayasambojjhaṅgapaññāya uppādane kusalena.  ^b^nivātavuttinā^eb^ti sabrahmacārīsu nivātanīcavattanasīlena, vuḍḍhesu  navesu ca yathānurūpapaṭipattinā. ^b^saṃsevitavuddhasīlinā^eb^ti  saṃsevitaṃ āciṇṇaṃ vuddhasīlaṃ saṃsevitavuddhasīlaṃ, taṃ yassa atthi, tena  saṃsevitavuddhasīlinā. atha vā saṃsevitā upāsitā vuddhasīlino  etenāti ^b^saṃsevitavuddhasīlī,^eb^ tena ^a^P1.0171^ea^.  ^b^hī^eb^tisaddo hetuattho. yasmā yo nivātavutti saṃsevitavuddhasīlī  matikusalo susukhumanipuṇatthadassī ca, tasmā nibbānaṃ na tassa  dullabhanti attho. nivātavuttitāya hi saṃsevitavuddhasīlitāya ca  paṇḍitā taṃ ovaditabbaṃ anusāsitabbaṃ maññanti, tesañca ovāde  ṭhito sayaṃ ^a^M1.0202^ea^ matikusalatāya susukhumanipuṇatthadassitāya ca vipassanāya  kammaṃ karonto nacirasseva nibbānaṃ adhigacchatīti, ayameva ca  therassa aññābyākaraṇagāthā ahosīti. <br/><br/>[06] vacchapālattheragāthāvaṇṇanā niṭṭhitā. 


volume: 100
item: 73
title: channattheragāthāvaṇṇanā^aṭṭhamavaggo^vacchapālattheragāthāvaṇṇanā^ātumattheragāthāvaṇṇanā^
content:
  [03] ^b^yathā^eb^ ^a^V1.0172^ea^ ^b^kaḷīro susu vaḍḍhitaggo^eb^ti āyasmato  ātumattherassa gāthā. kā uppatti? sopi purimabuddhesu  katādhikāro tattha tattha bhave vivaṭṭūpanissayaṃ puññaṃ ācinanto ito  ekanavute kappe kulagehe nibbattitvā viññutaṃ patto vipassiṃ bhagavantaṃ  antaravīthiyaṃ gacchantaṃ disvā pasannamānaso gandhodakena gandhacuṇṇena  ca pūjaṃ akāsi. so tena puññakammena devaloke nibbatto aparāparaṃ  sugatīsuyeva saṃsaranto kassapassa bhagavato sāsane pabbajitvā  samaṇadhammaṃ akāsi, ñāṇassa pana aparipakkattā visesaṃ nibbattetuṃ  nāsakkhi. atha imasmiṃ buddhuppāde sāvatthiyaṃ seṭṭhiputto hutvā  nibbatti, ^b^ātumo^eb^tissa nāmaṃ ahosi. tassa vayappattassa  mātā ``puttassa me bhariyaṃ ānessāmā''ti ñātakehi sammantesi.  so taṃ upadhāretvā hetusampattiyā codiyamāno ``kiṃ mayhaṃ  gharāvāsena, idāneva pabbajissāmī''ti bhikkhūnaṃ santikaṃ gantvā  pabbaji. pabbajitampi naṃ mātā uppabbājetukāmā nānānayehi  palobheti. so tassā avasaraṃ adatvā attano ajjhāsayaṃ pakāsento  -- <br/><br/>[03] 72^b^.^eb^ <br/><br/>[21] ``yathā kaḷīro susu vaḍḍhitaggo, dunnikkhamo hoti  pasākhajāto. <br/><br/>[22] evaṃ ahaṃ bhariyāyānītāya, anumañña maṃ pabbajitomhi  dānī''ti.. -- <br/><br/>[25] gāthaṃ ^a^P1.0172^ea^ abhāsi.<br/><br/>[03] tattha ^a^M1.0203^ea^ ^b^kaḷīro^eb^ti aṅkuro, idha pana vaṃsaṅkuro adhippeto.  ^b^susū^eb^ti taruṇo. ^b^vaḍḍhitaggo^eb^ti pavaḍḍhitasākho.  ^b^susuvaḍḍhitaggo^eb^ti vā suṭṭhu vaḍḍhitasākho sañjātapattasākho.  ^b^dunnikkhamo^eb^ti veḷugumbato nikkhāmetuṃ nīharituṃ asakkuṇeyyo.  ^b^pasākhajāto^eb^ti jātapasākho, sākhānampi pabbe pabbe  uppannānusākho. ^b^evaṃ ahaṃ bhariyāyānītāyā^eb^ti yathā vaṃso  vaḍḍhitaggo vaṃsantaresu saṃsaṭṭha sākhāpasākho veḷugumbato dunnīharaṇīyo  hoti, evaṃ ahampi bhariyāya mayhaṃ ānītāya puttadhītādivasena  vaḍḍhitaggo āsattivasena gharāvāsato dunnīharaṇīyo bhaveyyaṃ. yathā  pana vaṃsakaḷīro asañjātasākhabandho veḷugumbato sunīharaṇīyova  hoti, evaṃ ahampi asañjātaputtadārādibandho sunīharaṇīyo homi,  tasmā anānītāya eva bhariyāya ^b^anumañña maṃ^eb^ attanāva maṃ  anujānāpetvā. ^b^pabbajitomhi dānī^eb^ti, ``idāni pana  pabbajito amhi, sādhu suṭṭhū''ti attano nekkhammābhiratiṃ pakāsesi,  atha vā ``anumañña maṃ pabbajitomhi dānī''ti mātu katheti.  ayañhettha attho -- yadipi tāya pubbe nānumataṃ, idāni pana  pabbajito amhi, tasmā anumañña anujānāhi maṃ samaṇabhāveyeva ṭhātuṃ,  nāhaṃ tayā nivattanīyoti ^a^V1.0173^ea^. evaṃ pana kathento yathāṭhitova  vipassanaṃ vaḍḍhetvā maggapaṭipāṭiyā kilese khepetvā chaḷabhiñño ahosi.  tena vuttaṃ ^b^apadāne^eb^ (apa0 thera 1.13.35-40) -- <br/><br/>[21] ``nisajja pāsādavare, vipassiṃ addasaṃ jinaṃ. <br/><br/>[22] kakudhaṃ vilasantaṃva, sabbaññuṃ tamanāsakaṃ.. <br/><br/>[21] ``pāsādassāvidūre ca, gacchati lokanāyako. <br/><br/>[22] pabhā niddhāvate tassa, yathā ca sataraṃsino.. <br/><br/>[21] ``gandhodakañca paggayha, buddhaseṭṭhaṃ samokiriṃ. <br/><br/>[22] tena cittappasādena, tattha kālaṅkato ahaṃ.. <br/><br/>[21] ``ekanavutito kappe, yaṃ gandhodakamākiriṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``ekatiṃse ito kappe, sugandho nāma khattiyo. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño ^a^M1.0204^ea^ pana hutvā mātaraṃ āpucchitvā tassā  pekkhantiyāyeva ākāsena pakkāmi. so arahattappattiyā  uttarikālampi antarantarā tameva gāthaṃ paccudāhāsi.<br/><br/>[03] tattha ``pabbajitomhī''ti imināpadesena ayampi therassa  aññābyākaraṇagāthā ahosi ^a^P1.0173^ea^ attano santāne  rāgādimalassa pabbājitabhāvadīpanato. tenāha bhagavā --  ``pabbājayamattano malaṃ, tasmā `pabbajito'ti vuccatī''ti (dha0 pa0  388). <br/><br/>[06] ātumattheragāthāvaṇṇanā niṭṭhitā. 


volume: 100
item: 74
title: aṭṭhamavaggo^vacchapālattheragāthāvaṇṇanā^ātumattheragāthāvaṇṇanā^māṇavattheragāthāvaṇṇanā^
content:
  [03] ^b^jiṇṇañca disvā dukhitañca byādhita^eb^nti āyasmato  māṇavattherassa gāthā. kā uppatti? ayampi purimabuddhesu  katādhikāro tattha tattha bhave vivaṭṭūpanissayaṃ kusalaṃ upacinanto ito  ekanavute kappe brāhmaṇakule nibbattitvā lakkhaṇadharo hutvā  vipassissa bhagavato abhijātiyā lakkhaṇāni pariggahetvā  pubbanimittāni sāvetvā, ``ekaṃsena ayaṃ buddho bhavissatī''ti  ^a^V1.0174^ea^ byākaritvā nānānayehi thometvā abhivādetvā padakkhiṇaṃ katvā  pakkāmi. so tena puññakammena sugatīsuyeva saṃsaranto imasmiṃ  buddhuppāde sāvatthiyaṃ brāhmaṇamahāsālassa gehe nibbattitvā yāva  sattavassāni, tāva antoghareyeva vaḍḍhitvā sattame saṃvacchare  upanayanatthaṃ uyyānaṃ nīto antarāmagge jiṇṇāturamate disvā tesaṃ  adiṭṭhapubbattā te parijane pucchitvā jarārogamaraṇasabhāvaṃ sutvā  sañjātasaṃvego tato anivattanto vihāraṃ gantvā satthu santike dhammaṃ  sutvā mātāpitaro anujānāpetvā pabbajitvā vipassanaṃ paṭṭhapetvā  nacirasseva arahattaṃ pāpuṇi. tena vuttaṃ ^b^apadāne^eb^ (apa0 thera  1.13.41-64) -- <br/><br/>[21] ``jāyamāne vipassimhi, nimittaṃ byākariṃ ahaṃ. <br/><br/>[22] nibbāpayiñca janataṃ, buddho loke bhavissati.. <br/><br/>[21] ``yasmiñca ^a^M1.0205^ea^ jāyamānasmiṃ, dasasahassi kampati. <br/><br/>[22] so dāni bhagavā satthā, dhammaṃ deseti cakkhumā.. <br/><br/>[21] ``yasmiñca jāyamānasmiṃ, āloko vipulo ahu. <br/><br/>[22] so dāni bhagavā satthā, dhammaṃ deseti cakkhumā.. <br/><br/>[21] ``yasmiñca jāyamānasmiṃ, saritāyo na sandayuṃ. <br/><br/>[22] so dāni bhagavā satthā, dhammaṃ deseti cakkhumā.. <br/><br/>[21] ``yasmiñca jāyamānasmiṃ, avīcaggi na pajjali. <br/><br/>[22] so dāni bhagavā satthā, dhammaṃ deseti cakkhumā.. <br/><br/>[21] ``yasmiñca jāyamānasmiṃ, pakkhisaṅgho na sañcari. <br/><br/>[22] so dāni bhagavā satthā, dhammaṃ deseti cakkhumā.. <br/><br/>[21] ``yasmiñca jāyamānasmiṃ, vātakkhandho na vāyati. <br/><br/>[22] so dāni bhagavā satthā, dhammaṃ deseti cakkhumā.. <br/><br/>[21] ``yasmiñca jāyamānasmiṃ, sabbaratanāni jotayuṃ. <br/><br/>[22] so dāni bhagavā satthā, dhammaṃ deseti cakkhumā.. <br/><br/>[21] ``yasmiñca jāyamānasmiṃ, sattāsuṃ padavikkamā. <br/><br/>[22] so dāni bhagavā satthā, dhammaṃ deseti cakkhumā.. <br/><br/>[21] ``jātamatto ca sambuddho, disā sabbā vilokayi. <br/><br/>[22] vācāsabhimudīresi, esā buddhāna dhammatā.. <br/><br/>[21] ``saṃvejayitvā janataṃ, thavitvā lokanāyakaṃ. <br/><br/>[22] sambuddhaṃ abhivādetvā, pakkāmiṃ pācināmukho.. <br/><br/>[21] ``ekanavutito kappe, yaṃ buddhamabhithomayiṃ. <br/><br/>[22] duggatiṃ nābhijānāmi, thomanāya idaṃ phalaṃ.. <br/><br/>[21] ``ito ^a^V1.0175^ea^ navutikappamhi, sammukhāthavikavhayo. <br/><br/>[22] sattaratanasampanno, cakkavattī mahabbalo.. <br/><br/>[21] ``pathavīdundubhi nāma, ekūnanavutimhito. <br/><br/>[22] sattaratanasampanno, cakkavattī mahabbalo.. <br/><br/>[21] ``aṭṭhāsītimhito ^a^M1.0206^ea^ kappe, obhāso nāma khattiyo. <br/><br/>[22] sattaratanasampanno, cakkavattī mahabbalo.. <br/><br/>[21] ``sattāsītimhito kappe, saritacchedanavhayo. <br/><br/>[22] sattaratanasampanno, cakkavattī mahabbalo.. <br/><br/>[21] ``agginibbāpano nāma, kappānaṃ chaḷasītiyā. <br/><br/>[22] sattaratanasampanno, cakkavattī mahabbalo.. <br/><br/>[21] ``gatipacchedano nāma, kappānaṃ pañcasītiyā. <br/><br/>[22] sattaratanasampanno, cakkavattī mahabbalo.. <br/><br/>[21] ``rājā vātasamo nāma, kappānaṃ cullasītiyā. <br/><br/>[22] sattaratanasampanno, cakkavattī mahabbalo.. <br/><br/>[21] ``ratanapajjalo nāma, kappānaṃ teasītiyā. <br/><br/>[22] sattaratanasampanno, cakkavattī mahabbalo.. <br/><br/>[21] ``padavikkamano nāma, kappānaṃ dveasītiyā. <br/><br/>[22] sattaratanasampanno, cakkavattī mahabbalo.. <br/><br/>[21] ``rājā vilokano nāma, kappānaṃ ekasītiyā. <br/><br/>[22] sattaratanasampanno, cakkavattī mahabbalo.. <br/><br/>[21] ``girasāroti nāmena, kappesītimhi khattiyo. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] adhigatārahatto pana bhikkhūhi, ``kena, tvaṃ āvuso, saṃvegena  atidaharova samāno pabbajito''ti pucchito attano  pabbajjānimittakittanāpadesena aññaṃ byākaronto -- <br/><br/>[03] 73^b^.^eb^ <br/><br/>[21] ``jiṇṇañca ^a^P1.0174^ea^ disvā dukhitañca  byādhitaṃ, matañca disvā gatamāyusaṅkhayaṃ. <br/><br/>[22] tato ahaṃ nikkhamitūna pabbajiṃ, pahāya kāmāni  manoramānī''ti.. -- <br/><br/>[25] gāthaṃ abhāsi.<br/><br/>[03] tattha ^a^M1.0207^ea^ ^a^V1.0176^ea^ ^b^jiṇṇa^eb^nti jarāya abhibhūtaṃ,  khaṇḍiccapāliccavalittacatādīhi samaṅgībhūtaṃ. ^b^dukhita^eb^nti  dukkhappattaṃ. ^b^byādhita^eb^nti gilānaṃ. ettha ca ``byādhita''nti  vuttepi dukkhappattabhāvo siddho, ``dukhita''nti vacanaṃ tassa  bāḷhagilānabhāvaparidīpanatthaṃ. ^b^mata^eb^nti kālaṅkataṃ, yasmā  kālaṅkato āyuno khayaṃ vayaṃ bhedaṃ gato nāma hoti, tasmā vuttaṃ  ^b^``gatamāyusaṅkhaya''^eb^nti. tasmā jiṇṇabyādhimatānaṃ diṭṭhattā,  ``ime jarādayo nāma na imesaṃyeva, atha kho sabbasādhāraṇā, tasmā  ahampi jarādike anativatto''ti saṃviggattā. ^b^nikkhamitūnā^eb^ti  nikkhamitvā, ayameva vā pāṭho. pabbajjādhippāyena gharato  niggantvā. ^b^pabbaji^eb^nti satthu sāsane pabbajaṃ upagato.  ^b^pahāya kāmāni manoramānī^eb^ti iṭṭhakantādibhāvato avītarāgānaṃ  mano ramentīti manorame vatthukāme pajahitvā, tappaṭibaddhassa  chandarāgassa ariyamaggena samucchindanena nirapekkhabhāvena chaḍḍetvāti  attho. kāmānaṃ pahānakittanamukhena cetaṃ therassa aññābyākaraṇaṃ  ahosi. māṇavakāle pabbajitattā imassa therassa ^b^māṇavo^eb^tveva  samaññā jātāti. <br/><br/>[06] māṇavattheragāthāvaṇṇanā niṭṭhitā. 


volume: 100
item: 75
title:
  vacchapālattheragāthāvaṇṇanā^ātumattheragāthāvaṇṇanā^māṇavattheragāthāvaṇṇanā^suyāmanattheragāthāvaṇṇanā^

content:
  [03] ^b^kāmacchando ca byāpādo^eb^ti āyasmato suyāmanattherassa  gāthā. kā uppatti? ayampi purimabuddhesu katādhikāro tattha tattha  bhave puññāni upacinanto ito ekanavute kappe vipassissa bhagavato  kāle dhaññavatīnagare brāhmaṇakule nibbattitvā ^a^P1.0175^ea^  vayappatto brāhmaṇasippesu nipphattiṃ patvā brāhmaṇamante vāceti. tena  ca samayena vipassī bhagavā mahatā bhikkhusaṅghena saddhiṃ  dhaññavatīnagaraṃ piṇḍāya paviṭṭho hoti. taṃ disvā brāhmaṇo  pasannacitto attano gehaṃ netvā āsanaṃ paññāpetvā tassūpari  pupphasanthāraṃ santharitvā adāsi, satthari tattha nisinne paṇītena  āhārena santappesi, bhuttāviñca pupphagandhena pūjesi. satthā   anumodanaṃ vatvā pakkāmi. so tena puññakammena devaloke  nibbattitvā aparāparaṃ puññāni katvā ^a^M1.0208^ea^ devamanussesu saṃsaranto imasmiṃ  buddhuppāde vesāliyaṃ aññatarassa brāhmaṇassa putto hutvā nibbatti,  ^b^suyāmano^eb^tissa nāmaṃ ahosi. so vayappatto tiṇṇaṃ vedānaṃ  pāragū paramanissamayutto hutvā gehavāsīnaṃ kāmūpabhogaṃ jigucchitvā  jhānaninno bhagavato vesāligamane paṭiladdhasaddho pabbajitvā khuraggeyeva  arahattaṃ pāpuṇi. tena vuttaṃ ^b^apadāne^eb^ (apa0 thera  1.13.65-74) -- <br/><br/>[21] ``nagare ^a^V1.0177^ea^ dhaññavatiyā, ahosiṃ brāhmaṇo tadā. <br/><br/>[22] lakkhaṇe itihāse ca, sanighaṇḍusakeṭubhe.. <br/><br/>[21] ``padako veyyākaraṇo, nimittakovido ahaṃ. <br/><br/>[22] mante ca sisse vācesiṃ, tiṇṇaṃ vedāna pāragū.. <br/><br/>[21] ``pañca uppalahatthāni, piṭṭhiyaṃ ṭhapitāni me. <br/><br/>[22] āhutiṃ yiṭṭhukāmohaṃ, pitumātusamāgame.. <br/><br/>[21] ``tadā vipassī bhagavā, bhikkhusaṅghapurakkhato. <br/><br/>[22] obhāsento disā sabbā, āgacchati narāsabho.. <br/><br/>[21] ``āsanaṃ paññapetvāna, nimantetvā mahāmuniṃ. <br/><br/>[22] santharitvāna taṃ pupphaṃ, abhinesiṃ sakaṃ gharaṃ.. <br/><br/>[21] ``yaṃ me atthi sake gehe, āmisaṃ paccupaṭṭhitaṃ. <br/><br/>[22] tāhaṃ buddhassa pādāsiṃ, pasanno sehi pāṇibhi.. <br/><br/>[21] ``bhuttāviṃ kālamaññāya pupphahatthamadāsahaṃ. <br/><br/>[22] anumoditvāna sabbaññū, pakkāmi uttarāmukho.. <br/><br/>[21] ``ekanavutito kappe, yaṃ pupphamadadiṃ tadā. <br/><br/>[22] duggatiṃ nābhijānāmi, pupphadānassidaṃ phalaṃ.. <br/><br/>[21] ``anantaraṃ ito kappe, rājāhuṃ varadassano. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā nīvaraṇappahānakittanamukhena aññaṃ  byākaronto -- <br/><br/>[03] 74^b^.^eb^ <br/><br/>[21] ``kāmacchando ^a^M1.0209^ea^ ca byāpādo, thinamiddhañca bhikkhuno. <br/><br/>[22] uddhaccaṃ vicikicchā ca, sabbasova na vijjatī''ti..  -- gāthaṃ abhāsi.<br/><br/>[03] tattha ^b^kāmacchando^eb^ti kāmesu chando, kāmo ca so chando  cātipi kāmacchando, kāmarāgo. idha pana sabbopi rāgo  kāmacchando aggamaggavajjhassāpi adhippetattā, tenāha  ^b^``sabbasova na vijjatī''^eb^ti. sabbepi hi tebhūmakadhammā  kāmanīyaṭṭhena kāmā, tattha pavatto rāgo kāmacchando, tenāha bhagavā --  ``āruppe kāmacchandanīvaraṇaṃ paṭicca thinamiddhanīvaraṇaṃ uddhaccanīvaraṇaṃ  avijjānīvaraṇaṃ uppajjatī''ti (paṭṭhā0 3.8.8) byāpajjati ^a^P1.0176^ea^  cittaṃ pūtibhāvaṃ ^a^V1.0178^ea^ gacchati etenāti ^b^byāpādo,^eb^  ``anatthaṃ me acarī''tiādinayappavatto (dha0 sa0 1066; vibha0  909) āghāto. thinaṃ cittassa akalyatā anussāhasaṃhananaṃ, middhaṃ  kāyassa akalyatā asattivighāto, tadubhayampi thinañca middhañca  ^b^thinamiddhaṃ,^eb^ kiccāhārapaṭipakkhānaṃ ekatāya ekaṃ katvā vuttaṃ.  uddhatabhāvo ^b^uddhaccaṃ,^eb^ yena dhammena cittaṃ uddhataṃ hoti avūpasantaṃ,  so cetaso vikkhepo uddhaccaṃ. uddhaccaggahaṇeneva cettha  kiccāhārapaṭipakkhānaṃ samānatāya kukkuccampi gahitamevāti daṭṭhabbaṃ.  taṃ pacchānutāpalakkhaṇaṃ. yo hi katākatakusalākusalūpanissayo  vippaṭisāro, taṃ kukkuccaṃ. ^b^vicikicchā^eb^ti, ``evaṃ nu kho na  nu kho''ti saṃsayaṃ āpajjati, dhammasabhāvaṃ vā vicinanto kicchati  kilamati etāyāti vicikicchā, buddhādivatthuko saṃsayo.  ^b^sabbaso^eb^ti anavasesato. ^b^na vijjatī^eb^ti natthi, maggena  samucchinnattā na upalabbhati. idañca padadvayaṃ paccekaṃ yojetabbaṃ  ayañhettha yojanā -- yassa bhikkhuno tena tena ariyamaggena  samucchinnattā kāmacchando ca byāpādo ca thinamiddhañca  uddhaccakukkuccañca vicikicchā ca sabbasova na vijjati, tassa na  kiñci karaṇīyaṃ, katassa vā paticayoti aññāpadesena aññaṃ  byākaroti. pañcasu hi nīvaraṇesu maggena samucchinnesu tadekaṭṭhatāya  sabbepi kilesā samucchinnāyeva honti. tenāha -- ``sabbete  bhagavanto pañca nīvaraṇe pahāya cetaso upakkilese''ti (dī0 ni0  2.146). <br/><br/>[06] suyāmanattheragāthāvaṇṇanā niṭṭhitā. 


volume: 100
item: 76
title:
  ātumattheragāthāvaṇṇanā^māṇavattheragāthāvaṇṇanā^suyāmanattheragāthāvaṇṇanā^susāradattheragāthāvaṇṇanā^

content:
  [03] ^b^sādhu^eb^ ^a^M1.0210^ea^ ^b^suvihitāna dassana^eb^nti āyasmato susāradattherassa  gāthā. kā uppatti? so kira padumuttarassa bhagavato kāle  brāhmaṇakule nibbattitvā vijjāpadesu nipphattiṃ gantvā kāmesu ādīnavaṃ  ^a^P1.0177^ea^ disvā gharāvāsaṃ pahāya tāpasapabbajjaṃ pabbajitvā  himavantappadese araññāyatane assamaṃ kāretvā vihāsi. atha naṃ  anuggaṇhanto padumuttaro bhagavā bhikkhācāravelāyaṃ upasaṅkami. so  dūratova disvā pasannamānaso paccuggantvā pattaṃ gahetvā madhurāni  phalāni pakkhipitvā adāsi. bhagavā taṃ paṭiggahetvā anumodanaṃ  katvā pakkāmi. so tena puññakammena devamanussesu saṃsaranto  imasmiṃ buddhuppāde dhammasenāpatino ñātibrāhmaṇakule nibbattitvā  mandapaññattā ^b^susārado^eb^ti gahitanāmo aparabhāge dhammasenāpatissa  santike dhammaṃ sutvā ^a^V1.0179^ea^ paṭiladdhasaddho pabbajitvā vipassanaṃ vaḍḍhetvā  arahattaṃ pāpuṇi. tena vuttaṃ ^b^apadāne^eb^ (apa0 thera  1.13.75-83) -- <br/><br/>[21] ``ajjhāyako mantadharo, tiṇṇaṃ vedāna pāragū. <br/><br/>[22] himavantassāvidūre, vasāmi assame ahaṃ.. <br/><br/>[21] ``aggihuttañca me atthi, puṇḍarīkaphalāni ca. <br/><br/>[22] puṭake nikkhipitvāna, dumagge laggitaṃ mayā.. <br/><br/>[21] ``padumuttaro lokavidū, āhutīnaṃ paṭiggaho. <br/><br/>[22] mamuddharitukāmo so, bhikkhanto mamupāgami.. <br/><br/>[21] ``pasannacitto sumano, phalaṃ buddhassadāsahaṃ. <br/><br/>[22] vittisañjanano mayhaṃ, diṭṭhadhammasukhāvaho.. <br/><br/>[21] ``suvaṇṇavaṇṇo sambuddho, āhutīnaṃ paṭiggaho. <br/><br/>[22] antalikkhe ṭhito satthā, imaṃ gāthaṃ abhāsatha.. <br/><br/>[21] ``iminā phaladānena, cetanāpaṇidhīhi ca. <br/><br/>[22] kappānaṃ satasahassaṃ, duggatiṃ nupapajjasi.. <br/><br/>[21] ``teneva sukkamūlena, anubhotvāna sampadā. <br/><br/>[22] pattomhi acalaṃ ṭhānaṃ, hitvā jayaparājayaṃ.. <br/><br/>[21] ``ito ^a^M1.0211^ea^ sattasate kappe, rājā āsiṃ sumaṅgalo. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā sappurisūpanissayānisaṃsakittanāpadesena  aññaṃ byākaronto -- <br/><br/>[03] 75^b^.^eb^ <br/><br/>[21] ``sādhu suvihitāna dassanaṃ, kaṅkhā chijjati buddhi  vaḍḍhati. <br/><br/>[22] bālampi karonti paṇḍitaṃ, tasmā sādhu sataṃ  samāgamo''ti.. -- <br/><br/>[25] gāthaṃ abhāsi.<br/><br/>[03] tattha ^b^sādhū^eb^ti sundaraṃ, bhaddakanti attho. ^b^suvihitāna  dassana^eb^nti suvihitānaṃ dassanaṃ. gāthāsukhatthaṃ anusvāralopo kato.  sīlādiguṇehi susaṃvihitattabhāvānaṃ parānuddayāya suṭṭhu  vihitadhammadesanānaṃ ariyānaṃ dassanaṃ sādhūti yojanā.  ``dassana''nti nidassanamattaṃ daṭṭhabbaṃ savanādīnampi bahukārattā.  vuttañhetaṃ bhagavatā -- <br/><br/>[02] ``ye ^a^V1.0180^ea^ te bhikkhū sīlasampannā samādhisampannā  paññāsampannā vimuttisampannā vimuttiñāṇadassanasampannā ovādakā  viññāpakā sandassakā samādapakā samuttejakā sampahaṃsakā  alaṃsamakkhātāro saddhammassa, dassanampāhaṃ, bhikkhave, tesaṃ bhikkhūnaṃ  bahūpakāraṃ vadāmi, savanaṃ...pe0... upasaṅkamanaṃ...pe0...  payirupāsanaṃ...pe0... anussaraṇaṃ...pe0... anupabbajjampāhaṃ, bhikkhave,  tesaṃ bhikkhūnaṃ bahūpakāraṃ vadāmī''ti ^a^P1.0178^ea^ (itivu0  104).<br/><br/>[03] dassanamūlakattā vā itaresaṃ dassanamevettha vuttaṃ, ^b^kaṅkhā  chijjatī^eb^tiādi tattha kāraṇavacanaṃ. tādisānañhi kalyāṇamittānaṃ  dassane sati viññujātiko atthakāmo kulaputto te upasaṅkamati  payirupāsati ``kiṃ, bhante, kusalaṃ, kiṃ akusala''ntiādinā (ma0  ni0 3.296) pañhaṃ pucchati. te cassa anekavihitesu  kaṅkhāṭṭhānīyesu kaṅkhaṃ paṭivinodenti, tena vuttaṃ ``kaṅkhā  chijjatī''ti. yasmā ca te dhammadesanāya tesaṃ kaṅkhaṃ  paṭivinodetvā ^a^M1.0212^ea^ pubbabhāge kammapathasammādiṭṭhiṃ vipassanāsammādiṭṭhiñca  uppādenti, tasmā tesaṃ ^b^buddhi vaḍḍhati^eb^. yadā pana te vipassanaṃ  vaḍḍhetvā saccāni paṭivijjhanti, tadā soḷasavatthukā aṭṭhavatthukā ca  vicikicchā chijjati samucchijjati, nippariyāyena paññā buddhi  vaḍḍhati. bālyasamatikkamanato te paṇḍitā honti. so tehi buddhiṃ  vaḍḍheti, ^b^bālampi karonti paṇḍita^eb^nti. ^b^tasmā^eb^tiādi  nigamanaṃ, yasmā sādhūnaṃ dassanaṃ vuttanayena kaṅkhā chijjati buddhi  vaḍḍhati, te bālaṃ paṇḍitaṃ karonti, tasmā tena kāraṇena ^b^sādhu^eb^  sundaraṃ ^b^sataṃ^eb^ sappurisānaṃ ariyānaṃ ^b^samāgamo,^eb^ tehi  samodhānaṃ sammā vaḍḍhananti attho. <br/><br/>[06] susāradattheragāthāvaṇṇanā niṭṭhitā. 


volume: 100
item: 77
title:
  māṇavattheragāthāvaṇṇanā^suyāmanattheragāthāvaṇṇanā^susāradattheragāthāvaṇṇanā^piyañjahattheragāthāvaṇṇanā^

content:
  [03] ^b^uppatantesu nipate^eb^ti āyasmato piyañjahattherassa gāthā.  kā uppatti? sopi purimabuddhesu katādhikāro tattha tattha bhave  vivaṭṭūpanissayaṃ puññaṃ upacinanto ito ekanavute kappe vipassissa  bhagavato kāle himavante rukkhadevatā hutvā pabbatantare vasanto  devatāsamāgamesu appānubhāvatāya parisapariyante ṭhatvā dhammaṃ sutvā  satthari paṭiladdhasaddho ekadivasaṃ suvisuddhaṃ ramaṇīyaṃ gaṅgāyaṃ  pulinappadesaṃ disvā satthu guṇe anussari -- ``itopi suvisuddhā  satthu guṇā anantā aparimeyyā cā''ti, evaṃ so ^a^P1.0179^ea^  satthu guṇe ārabbha cittaṃ pasādetvā ^a^V1.0181^ea^ tena puññakammena devamanussesu  saṃsaranto imasmiṃ buddhuppāde vesāliyaṃ licchavirājakule nibbattitvā  vayappatto yuddhasoṇḍo aparājitasaṅgāmo amittānaṃ piyahānikaraṇena  ^b^piyañjaho^eb^ti paññāyittha. so satthu vesāligamane paṭiladdhasaddho  pabbajitvā araññe vasamāno vipassanaṃ vaḍḍhetvā arahattaṃ pāpuṇi.  tena vuttaṃ ^b^apadāne^eb^ (apa0 thera 1.13.84-90) -- <br/><br/>[21] ``pabbate himavantamhi, vasāmi pabbatantare. <br/><br/>[22] pulinaṃ sobhanaṃ disvā, buddhaseṭṭhaṃ anussariṃ.. <br/><br/>[21] ``ñāṇe ^a^M1.0213^ea^ upanidhā natthi, saṅkhāraṃ natthi satthuno. <br/><br/>[22] sabbadhammaṃ abhiññāya, ñāṇena adhimuccati.. <br/><br/>[21] ``namo te purisājañña, namo te purisuttama. <br/><br/>[22] ñāṇena te samo natthi, yāvatā ñāṇamuttamaṃ.. <br/><br/>[21] ``ñāṇe cittaṃ pasādetvā, kappaṃ saggamhi modahaṃ. <br/><br/>[22] avasesesu kappesu, kusalaṃ caritaṃ mayā.. <br/><br/>[21] ``ekanavutito kappe, yaṃ saññamalabhiṃ tadā. <br/><br/>[22] duggatiṃ nābhijānāmi, ñāṇasaññāyidaṃ phalaṃ.. <br/><br/>[21] ``ito sattatikappamhi, eko pulinapupphiyo. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā ``andhaputhujjanānaṃ paṭipattito vidhurā  ariyānaṃ paṭipattī''ti imassa atthassa dassanavasena aññaṃ  byākaronto -- <br/><br/>[03] 76^b^.^eb^ <br/><br/>[21] ``uppatantesu nipate, nipatantesu uppate. <br/><br/>[22] vase avasamānesu, ramamānesu no rame''ti.. -- gāthaṃ  abhāsi.<br/><br/>[03] tattha ^b^uppatantesū^eb^ti uṇṇamantesu, sattesu  mānuddhaccathambhasārambhādīhi attukkaṃsanena anupasantesu. ^b^nipate^eb^ti  nameyya, tesaññeva pāpadhammānaṃ parivajjanena nivātavutti bhaveyya.  ^b^nipatantesū^eb^ti oṇamantesu, hīnādhimuttikatāya kosajjena ca  guṇato nihīyamānesu. ^b^uppate^eb^ti uṇṇameyya,  paṇītādhimuttikatāya vīriyārambhena ca guṇato ussukkeyya. atha vā  ^b^uppatantesū^eb^ti uṭṭhahantesu, kilesesu pariyuṭṭhānavasena sīsaṃ  ukkhipantesu. ^b^nipate^eb^ti paṭisaṅkhānabalena yathā te na  uppajjanti, tathā anurūpapaccavekkhaṇāya nipateyya, vikkhambheyya ceva  ^a^V1.0182^ea^ samucchindeyya ca. ^b^nipatantesū^eb^ti paripatantesu,   ayonisomanasikāresu vīriyapayogamandatāya vā yathāraddhesu  samathavipassanādhammesu hāya mānesu ^a^M1.0214^ea^. ^b^uppate^eb^ti  yonisomanasikārena vīriyārambhasampadāya ca te upaṭṭhāpeyya uppādeyya  vaḍḍheyya ca. ^b^vase^eb^ ^a^P1.0180^ea^ ^b^avasamānesū^eb^ti  sattesu maggabrahmacariyavāsaṃ ariyavāsañca avasantesu sayaṃ taṃ vāsaṃ  vaseyyāti, ariyesu vā kilesavāsaṃ dutiyakavāsaṃ avasantesu yena  vāsena te avasamānā nāma honti, sayaṃ tathā vase. ^b^ramamānesu  no rame^eb^ti sattesu kāmaguṇaratiyā kilesaratiyā ramantesu sayaṃ tathā  no rame naṃ rameyya, ariyesu vā nirāmisāya jhānādiratiyā  ramamānesu sayampi tathā rame, tato aññathā pana kadācipi no rame  nābhirameyya vāti attho. <br/><br/>[06] piyañjahattheragāthāvaṇṇanā niṭṭhitā. 


volume: 100
item: 78
title:
  suyāmanattheragāthāvaṇṇanā^susāradattheragāthāvaṇṇanā^piyañjahattheragāthāvaṇṇanā^hatthārohaputtattheragāthāvaṇṇanā^

content:
  [03] ^b^idaṃ pure cittamacāri cārika^eb^nti āyasmato  hatthārohaputtattherassa gāthā. kā uppatti? so kira purimabuddhesu  katādhikāro tattha tattha bhave vivaṭṭūpanissayaṃ puññaṃ upacinanto  vipassissa bhagavato kāle kulagehe nibbattitvā viññutaṃ patto  ekadivasaṃ satthāraṃ bhikkhusaṅghaparivutaṃ vihārato nikkhantaṃ disvā  pasannacitto pupphehi pūjaṃ katvā pañcapatiṭṭhitena vanditvā padakkhiṇaṃ  katvā pakkāmi. so tena puññakammena devamanussesu saṃsaranto  imasmiṃ buddhuppāde sāvatthiyaṃ hatthārohakule nibbattitvā viññutaṃ patto  hatthisippe nipphattiṃ agamāsi. so ekadivasaṃ hatthiṃ sikkhāpento  nadītīraṃ gantvā hetusampattiyā codiyamāno ``kiṃ mayhaṃ iminā  hatthidamanena, attānaṃ damanameva vara''nti cintetvā bhagavantaṃ  upasaṅkamitvā dhammaṃ sutvā paṭiladdhasaddho pabbajitvāva cariyānukūlaṃ  kammaṭṭhānaṃ gahetvā vipassanāya kammaṃ karonto ciraparicayena  kammaṭṭhānato bahiddhā vidhāvantaṃ cittaṃ cheko hatthācariyo viya  aṅkusena caṇḍamattavaravāraṇaṃ paṭisaṅkhānāṅkusena niggaṇhanto  ^b^``idaṃ pure cittamacāri cārika''^eb^nti gāthaṃ abhāsi. <br/><br/>[03] 77^b^.^eb^ tattha ^a^P1.0181^ea^ ^b^ida^eb^nti  vuccamānassa cittassa attapaccakkhatāya vuttaṃ. ^b^pure^eb^ti  niggahakālato pubbe. ^b^acārī^eb^ti vicari, anavaṭṭhitatāya  nānārammaṇesu paribbhami ^a^M1.0215^ea^. ^b^cārika^eb^nti yathākāmacariyaṃ. tenāha  ^b^``yenicchakaṃ yatthakāmaṃ yathāsukha''^eb^nti. ^b^ta^eb^nti taṃ cittaṃ.  ^b^ajjā^eb^ti etarahi. ^b^niggahessāmī^eb^ti niggaṇhissāmi,  nibbisevanaṃ karissāmi. ^b^yoniso^eb^ti upāyena. yathā  ^a^V1.0183^ea^ kiṃ?  ^b^hatthippabhinnaṃ viya aṅkusaggaho^eb^. idaṃ vuttaṃ hoti -- idaṃ mama  cittaṃ nāma ito pubbe rūpādīsu ārammaṇesu yena yena ramituṃ  icchati, tassa tassa vasena yenicchakaṃ, yattha yattha cassa kāmo,  tassa tassa vasena yatthakāmaṃ, yathā yathā vicarantassa sukhaṃ hoti,  tatheva caraṇato yathāsukhaṃ dīgharattaṃ cārikaṃ acari, taṃ ajjapāhaṃ  bhinnamadamattahatthiṃ hatthācariyasaṅkhāto cheko aṅkusaggaho aṅkusena  viya yonisomanasikārena niggahessāmi, nāssa vītikkamituṃ  dassāmīti. evaṃ vadanto eva ca thero vipassanaṃ vaḍḍhetvā arahattaṃ  sacchākāsi. tena vuttaṃ ^b^apadāne^eb^ (apa0 thera 1.13.91-96)  -- <br/><br/>[21] ``suvaṇṇavaṇṇo sambuddho, vipassī dakkhiṇāraho. <br/><br/>[22] purakkhato sāvakehi, ārāmā abhinikkhami.. <br/><br/>[21] ``disvānahaṃ buddhaseṭṭhaṃ, sabbaññuṃ tamanāsakaṃ. <br/><br/>[22] pasannacitto sumano, gaṇṭhipupphaṃ apūjayiṃ.. <br/><br/>[21] ``tena cittappasādena, dvipadindassa tādino. <br/><br/>[22] haṭṭho haṭṭhena cittena, puna vandiṃ tathāgataṃ.. <br/><br/>[21] ``ekanavutito kappe, yaṃ pupphamabhiropayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``ekatālīsito kappe, caraṇo nāma khattiyo. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] ayameva ca therassa aññābyākaraṇagāthā ahosīti. <br/><br/>[06] hatthārohaputtattheragāthāvaṇṇanā niṭṭhitā. 


volume: 100
item: 79
title:
  susāradattheragāthāvaṇṇanā^piyañjahattheragāthāvaṇṇanā^hatthārohaputtattheragāthāvaṇṇanā^meṇḍasirattheragāthāvaṇṇanā^

content:
  [03] ^b^anekajātisaṃsāra^eb^nti ^a^M1.0216^ea^ āyasmato meṇḍasirattherassa gāthā.  kā uppatti? sopi kira purimabuddhesu katādhikāro tattha tattha  bhave vivaṭṭūpanissayāni puññāni karonto ito ekanavute kappe  brāhmaṇakule nibbattitvā vayappatto kāme pahāya isipabbajjaṃ pabbajitvā  mahatā isigaṇena saddhiṃ himavante vasanto satthāraṃ disvā  pasannamānaso isigaṇena padumāni āharāpetvā ^a^V1.0184^ea^ satthu pupphapūjaṃ katvā  ^a^P1.0182^ea^ sāvake appamādapaṭipattiyaṃ ovaditvā kālaṃ katvā  devaloke nibbatto aparāparaṃ saṃsaranto imasmiṃ buddhuppāde sākete  gahapatikule nibbatti, tassa meṇḍasarikkhasīsatāya  ^b^meṇḍasiro^eb^tveva samaññā ahosi. so bhagavati sākete  añjanavane viharante satthāraṃ upasaṅkamitvā paṭiladdhasaddho pabbajitvā  samathavipassanāsu kammaṃ karonto chaḷabhiñño ahosi. teva vuttaṃ  ^b^apadāne^eb^ (apa0 thera 1.13.97-105) -- <br/><br/>[21] ``himavantassāvidūre, gotamo nāma pabbato. <br/><br/>[22] nānārukkhehi sañchanno, mahābhūtagaṇālayo.. <br/><br/>[21] ``vemajjhamhi ca tassāsi, assamo abhinimmito. <br/><br/>[22] purakkhato sasissehi, vasāmi assame ahaṃ.. <br/><br/>[21] ``āyantu me sissagaṇā, padumaṃ āharantu me. <br/><br/>[22] buddhapūjaṃ karissāmi, dvipadindassa tādino.. <br/><br/>[21] ``evanti te paṭissutvā, padumaṃ āhariṃsu me. <br/><br/>[22] tathā nimittaṃ katvāhaṃ, buddhassa abhiropayiṃ.. <br/><br/>[21] ``sisse tadā samānetvā, sādhukaṃ anusāsahaṃ. <br/><br/>[22] mā kho tumhe pamajjittha, appamādo sukhāvaho.. <br/><br/>[21] ``evaṃ samanusāsitvā, te sisse vacanakkhame. <br/><br/>[22] appamādaguṇe yutto, tadā kālaṅkato ahaṃ.. <br/><br/>[21] ``ekanavutito kappe, yaṃ pupphamabhiropayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``ekapaññāsakappamhi ^a^M1.0217^ea^, rājā āsiṃ jaluttamo. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] so attano pubbenivāsaṃ anussaranto -- <br/><br/>[03] 78^b^.^eb^ <br/><br/>[21] ``anekajātisaṃsāraṃ, sandhāvissaṃ anibbisaṃ. <br/><br/>[22] tassa me dukkhajātassa, dukkhakkhandho aparaddho''ti..  -- gāthaṃ abhāsi.<br/><br/>[03] tattha ^b^anekajātisaṃsāra^eb^nti anekajātisatasahassasaṅkhyaṃ  idaṃ saṃsāravaṭṭaṃ, addhuno adhippetattā ^a^V1.0185^ea^ accantasaṃyogekavacanaṃ.  ^b^sandhāvissa^eb^nti saṃsariṃ, aparāparaṃ cavanuppajjanavasena paribbhamiṃ.  ^b^anibbisa^eb^nti tassa nivattakañāṇaṃ avindanto alabhanto.  ^b^tassa me^eb^ti evaṃ saṃsarantassa me. ^b^dukkhajātassā^eb^ti  jātiādivasena uppannadukkhassa, tissannaṃ vā dukkhatānaṃ vasena  dukkhasabhāvassa. ^b^dukkhakkhandho^eb^ti kammakilesavipākavaṭṭappakāro  dukkharāsi. ^b^aparaddho^eb^ti arahattamaggappattito paṭṭhāya paribbhaṭṭho  cuto na abhinibbattissati. ``aparaṭṭho''ti vā pāṭho,  apagatasamiddhito samucchinnakāraṇattā apagatoti attho. idameva ca  therassa aññābyākaraṇaṃ ahosi. <br/><br/>[06] meṇḍasirattheragāthāvaṇṇanā niṭṭhitā. 


volume: 100
item: 80
title:
  piyañjahattheragāthāvaṇṇanā^hatthārohaputtattheragāthāvaṇṇanā^meṇḍasirattheragāthāvaṇṇanā^rakkhitattheragāthāvaṇṇanā^

content:
  [03] ^b^sabbo^eb^ ^a^P1.0183^ea^ ^b^rāgo pahīno me^eb^ti  āyasmato rakkhitattherassa gāthā. kā uppatti? ayaṃ kira  padumuttarassa bhagavato kāle kulagehe nibbattitvā viññutaṃ patto  ekadivasaṃ satthu dhammadesanaṃ sutvā pasannamānaso desanāñāṇaṃ ārabbha  thomanaṃ akāsi. satthā tassa cittappasādaṃ oloketvā ``ayaṃ ito  satasahassakappamatthake gotamassa nāma sammāsambuddhassa rakkhito nāma  sāvako bhavissatī''ti byākāsi ^a^M1.0218^ea^. so taṃ sutvā bhiyyosomattāya  pasannamānaso aparāparaṃ puññāni katvā devamanussesu saṃsaranto imasmiṃ  buddhuppāde devadahanigame sākiyarājakule nibbatti,  ^b^rakkhito^eb^tissa nāmaṃ ahosi. so ye sākiyakoliyarājūhi  bhagavato parivāratthāya dinnā pañcasatarājakumārā pabbajitā, tesaṃ  aññataro. te pana rājakumārā na saṃvegena pabbajitattā  ukkaṇṭhābhibhūtā yadā satthārā kuṇāladahatīraṃ netvā  ^b^kuṇālajātakadesanāya^eb^ (jā0 2.21.kuṇālajātaka) itthīnaṃ  dosavibhāvanena kāmesu ādīnavaṃ pakāsetvā kammaṭṭhāne niyojitā,  tadā ayampi kammaṭṭhānaṃ anuyuñjanto vipassanaṃ vaḍḍhetvā arahattaṃ  pāpuṇi. tena vuttaṃ ^b^apadāne^eb^ (apa0 thera 1.14.1-9) -- <br/><br/>[21] ``padumuttaro nāma jino, lokajeṭṭho narāsabho. <br/><br/>[22] mahato janakāyassa, deseti amataṃ padaṃ.. <br/><br/>[21] ``tassāhaṃ vacanaṃ sutvā, vācāsabhimudīritaṃ. <br/><br/>[22] añjaliṃ paggahetvāna, ekaggo āsahaṃ tadā.. <br/><br/>[21] ``yathā ^a^V1.0186^ea^ samuddo udadhīnamaggo, nerū nagānaṃ pavaro  siluccayo. <br/><br/>[22] tatheva ye cittavasena vattare, na buddhañāṇassa kalaṃ  upenti te.. <br/><br/>[21] ``dhammavidhiṃ ṭhapetvāna, buddho kāruṇiko isi. <br/><br/>[22] bhikkhusaṅghe nisīditvā, imā gāthā abhāsatha.. <br/><br/>[21] ``yo so ñāṇaṃ pakittesi, buddhamhi lokanāyake. <br/><br/>[22] kappānaṃ satasahassaṃ, duggatiṃ na gamissati.. <br/><br/>[21] ``kilese jhāpayitvāna, ekaggo susamāhito. <br/><br/>[22] sobhito nāma nāmena, hessati satthu sāvako.. <br/><br/>[21] ``paññāse kappasahasse, sattevāsuṃ yasuggatā. <br/><br/>[22] sattaratanasampannā, cakkavattī mahabbalā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ ^a^M1.0219^ea^ pana patvā attano pahīnakilese paccavekkhanto  ^b^``sabbo rāgo''^eb^ti gāthaṃ abhāsi. <br/><br/>[03] 79^b^.^eb^ tattha ^b^``sabbo rāgo''^eb^ti  kāmarāgādippabhedo sabbopi rāgo. ^b^pahīno^eb^ti  ariyamaggabhāvanāya samucchedappahānavasena pahīno. ^b^sabbo  doso^eb^ti āghātavatthukādibhāvena anekabhedabhinno sabbopi byāpādo.  ^b^samūhato^eb^ti maggena samugghāṭito. ^b^sabbo me vigato  moho^eb^ti ``dukkhe aññāṇa''ntiādinā (dha0 sa0 1067; vibha0  909) vatthubhedena aṭṭhabhedo, saṃkilesavatthuvibhāgena anekavibhāgo  sabbopi moho maggena viddhaṃsitattā mayhaṃ vigato.  ^b^sītibhūtosmi nibbuto^eb^ti evaṃ mūlakilesappahānena tadekaṭṭhatāya  saṃkilesānaṃ sammadeva paṭippassaddhattā  anavasesakilesadarathapariḷāhābhāvato ^a^P1.0184^ea^ sītibhāvaṃ  patto, tato eva sabbaso kilesaparinibbānena parinibbuto ahaṃ  asmi bhavāmīti aññaṃ byākāsi. <br/><br/>[06] rakkhitattheragāthāvaṇṇanā niṭṭhitā. 


volume: 100
item: 81
title:
  hatthārohaputtattheragāthāvaṇṇanā^meṇḍasirattheragāthāvaṇṇanā^rakkhitattheragāthāvaṇṇanā^uggattheragāthāvaṇṇanā^

content:
  [03] ^b^yaṃ mayā pakataṃ kamma^eb^nti āyasmato uggattherassa gāthā.  kā uppatti? ayampi purimabuddhesu katādhikāro tattha tattha bhave  puññāni karonto ito ekatiṃse kappe sikhissa bhagavato  ^a^V1.0187^ea^ kāle  kulagehe nibbattitvā viññutaṃ patto ekadivasaṃ sikhiṃ bhagavantaṃ  passitvā pasannamānaso ketakapupphehi pūjaṃ akāsi. so tena  puññakammena devaloke nibbattitvā aparāparaṃ sugatīsuyeva saṃsaranto  imasmiṃ buddhuppāde kosalaraṭṭhe ugganigame seṭṭhiputto hutvā nibbatti,  ^b^uggo^eb^tvevassa nāmaṃ ahosi. so viññutaṃ patto bhagavati tasmiṃ  nigame bhaddārāme viharante vihāraṃ gantvā satthu santike dhammaṃ sutvā  paṭiladdhasaddho pabbajitvā vipassanāya kammaṃ karonto nacirasseva  arahattaṃ pāpuṇi. tena vuttaṃ ^b^apadāne^eb^ (apa0 thera  1.14.10-16) -- <br/><br/>[21] ``vinatānadiyā ^a^M1.0220^ea^ tīre, pilakkhu phalito ahu. <br/><br/>[22] tāhaṃ rukkhaṃ gavesanto, addasaṃ lokanāyakaṃ.. <br/><br/>[21] ``ketakaṃ pupphitaṃ disvā, vaṇṭe chetvānahaṃ tadā. <br/><br/>[22] buddhassa abhiropesiṃ, sikhino lokabandhuno.. <br/><br/>[21] ``yena ñāṇena pattosi, accutaṃ amataṃ padaṃ. <br/><br/>[22] taṃ ñāṇaṃ abhipūjemi, buddhaseṭṭha mahāmuni.. <br/><br/>[21] ``ñāṇamhi pūjaṃ katvāna, pilakkhumaddasaṃ ahaṃ. <br/><br/>[22] paṭiladdhomhi taṃ paññaṃ, ñāṇapūjāyidaṃ phalaṃ.. <br/><br/>[21] ``ekatiṃse ito kappe, yaṃ pupphamabhiropayiṃ. <br/><br/>[22] duggatiṃ nābhijānāmi, ñāṇapūjāyidaṃ phalaṃ.. <br/><br/>[21] ``ito terasakappamhi, dvādasāsuṃ phaluggatā. <br/><br/>[22] sattaratanasampannā, cakkavattī mahabbalā.. <br/><br/>[22] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attano vaṭṭūpacchedadīpanena aññaṃ byākaronto  -- <br/><br/>[03] 80^b^.^eb^ <br/><br/>[21] ``yaṃ mayā pakataṃ kammaṃ, appaṃ vā yadi vā bahuṃ. <br/><br/>[22] sabbametaṃ parikkhīṇaṃ, natthi dāni punabbhavo''ti..  -- gāthaṃ abhāsi.<br/><br/>[03] tattha ^b^yaṃ mayā pakataṃ kamma^eb^nti yaṃ kammaṃ tīhi  kammadvārehi, chahi uppattidvārehi, aṭṭhahi asaṃvaradvārehi ^a^P1.0185^ea^,  aṭṭhahi ca saṃvaradvārehi pāpādivasena dānādivasena cāti  anekehi pakārehi anādimati saṃsāre yaṃ mayā kataṃ upacitaṃ  abhinibbattitaṃ vipākakammaṃ. ^b^appaṃ vā yadi vā^eb^ ^a^V1.0188^ea^  ^b^bahu^eb^nti tañca  vatthucetanāpayogakilesādīnaṃ dubbalabhāvena appaṃ vā, tesaṃ balavabhāvena  abhiṇhapavattiyā ca bahuṃ vā. ^b^sabbametaṃ parikkhīṇa^eb^nti sabbameva  cetaṃ kammaṃ kammakkhayakarassa aggamaggassa adhigatattā parikkhayaṃ gataṃ,  kilesavaṭṭappahānena hi kammavaṭṭaṃ pahīnameva hoti vipākavaṭṭassa ^a^M1.0221^ea^  anuppādanato. tenāha ^b^``natthi dāni punabbhavo''^eb^ti. āyatiṃ  punabbhavābhinibbatti mayhaṃ natthīti attho. ``sabbampeta''ntipi  pāṭho, sabbampi etanti padavibhāgo. <br/><br/>[06] uggattheragāthāvaṇṇanā niṭṭhitā. <br/><br/>[06] aṭṭhamavaggavaṇṇanā niṭṭhitā. 


volume: 100
item: 82
title: meṇḍasirattheragāthāvaṇṇanā^rakkhitattheragāthāvaṇṇanā^navamavaggo^samitiguttattheragāthāvaṇṇanā^
content:
  [03] ^b^yaṃ^eb^ ^a^V1.0189^ea^ ^b^mayā pakataṃ pāpa^eb^nti āyasmato samitiguttattherassa  gāthā. kā uppatti? sopi purimabuddhesu katādhikāro tattha tattha  bhave puññāni upacinanto vipassissa bhagavato kāle kulagehe  nibbattitvā viññutaṃ patto bhagavantaṃ passitvā pasannacitto  jātisumanapupphehi pūjaṃ akāsi. so tena puññakammena yattha yattha  bhave nibbatti, tattha tattha kularūpaparivārasampadāya aññe satte  abhibhavitvā aṭṭhāsi. ekasmiṃ pana attabhāve aññataraṃ paccekabuddhaṃ  piṇḍāya carantaṃ disvā ``ayaṃ muṇḍako kuṭṭhī maññe, tenāyaṃ  paṭicchādetvā vicaratī''ti niṭṭhubhitvā pakkāmi. so tena kammena  bahuṃ kālaṃ niraye paccitvā kassapassa bhagavato kāle manussaloke  nibbatto paribbājakapabbajjaṃ upagato ekaṃ sīlācārasampannaṃ upāsakaṃ  disvā dosantaro hutvā, ``kuṭṭharogī bhaveyyāsī''ti akkosi,  nhānatitthe ca manussehi ṭhapitāni ^a^P1.0186^ea^ nhānacuṇṇāni  dūsesi. so tena kammena puna niraye nibbattitvā bahūni vassāni  dukkhaṃ anubhavitvā imasmiṃ buddhuppāde sāvatthiyaṃ aññatarassa  brāhmaṇassa putto hutvā nibbatti, ^b^samitigutto^eb^tissa nāmaṃ  ahosi. so vayappatto satthu dhammadesanaṃ sutvā paṭiladdhasaddho  pabbajitvā suvisuddhasīlo hutvā viharati. tassa  purimakammanissandena kuṭṭharogo uppajji, tena tassa sarīrāvayavā  yebhuyyena chinnabhinnā hutvā paggharanti. so gilānasālāyaṃ vasati.  athekadivasaṃ dhammasenāpati gilānapucchaṃ gantvā tattha tattha gilāne  bhikkhū pucchanto taṃ bhikkhuṃ disvā ``āvuso, yāvatā khandhappavatti  nāma, sabbaṃ dukkhameva vedanā. khandhesu pana asantesuyeva natthi ^a^M1.0222^ea^  dukkha''nti vedanānupassanākammaṭṭhānaṃ kathetvā agamāsi. so therassa  ovāde ṭhatvā vipassanaṃ vaḍḍhetvā chaḷabhiññā sacchākāsi. tena vuttaṃ  ^b^apadāne^eb^ (apa0 thera 1.12.82-90) -- <br/><br/>[21] ``jāyantassa vipassissa, āloko vipulo ahu. <br/><br/>[22] pathavī ca pakampittha, sasāgarā sapabbatā.. <br/><br/>[21] ``nemittā ^a^V1.0190^ea^ ca viyākaṃsu, buddho loke bhavissati. <br/><br/>[22] aggo ca sabbasattānaṃ, janataṃ uddharissati.. <br/><br/>[21] ``nemittānaṃ suṇitvāna, jātipūjamakāsahaṃ. <br/><br/>[22] edisā pūjanā natthi, yādisā jātipūjanā.. <br/><br/>[21] ``saṅkharitvāna kusalaṃ, sakaṃ cittaṃ pasādayiṃ. <br/><br/>[22] jātipūjaṃ karitvāna, tattha kālaṅkato ahaṃ.. <br/><br/>[21] ``yaṃ yaṃ yonupapajjāmi, devattaṃ atha mānusaṃ. <br/><br/>[22] sabbe satte abhibhomi, jātipūjāyidaṃ phalaṃ.. <br/><br/>[21] ``dhātiyo maṃ upaṭṭhenti, mama cittavasānugā. <br/><br/>[22] na tā sakkonti kopetuṃ, jātipūjāyidaṃ phalaṃ.. <br/><br/>[21] ``ekanavutito kappe, yaṃ pūjamakariṃ tadā. <br/><br/>[22] duggatiṃ nābhijānāmi, jātipūjāyidaṃ phalaṃ.. <br/><br/>[21] ``supāricariyā nāma, catuttiṃsa janādhipā. <br/><br/>[22] ito tatiyakappamhi, cakkavattī mahabbalā.. <br/><br/>[22] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño pana hutvā pahīnakilesapaccavekkhaṇena etarahi  anubhuyyamānarogavasena purimajātīsu attanā kataṃ pāpakammaṃ  anussaritvā tassa idāni sabbaso pahīnabhāvaṃ vibhāvento -- <br/><br/>[03] 81^b^.^eb^ <br/><br/>[21] ``yaṃ mayā pakataṃ pāpaṃ, pubbe aññāsu jātisu. <br/><br/>[22] idheva taṃ vedanīyaṃ, vatthu aññaṃ na vijjatī''ti.. --  gāthaṃ abhāsi.<br/><br/>[03] tattha ^a^M1.0223^ea^ ^b^pāpa^eb^nti akusalaṃ kammaṃ. tañhi lāmakaṭṭhena  pāpanti vuccati. ^b^pubbe^eb^ti purā. ^b^aññāsu jātisū^eb^ti  ito aññāsu jātīsu, aññesu attabhāvesu. ayañhettha attho --  yadipi mayā imasmiṃ attabhāve na tādisaṃ pāpaṃ kataṃ atthi, idāni  pana tassa sambhavoyeva natthi. yaṃ pana ito aññāsu jātīsu kataṃ  atthi, ^b^idheva taṃ vedanīyaṃ,^eb^ tañhi idheva imasmiṃyeva attabhāve  vedayitabbaṃ anubhavitabbaṃ phalaṃ, kasmā? ^b^vatthu aññaṃ na  vijjatī^eb^ti tassa kammassa vipaccanokāso añño khandhappabandho  natthi, ime ^a^P1.0187^ea^ pana khandhā sabbaso upādānānaṃ ^a^V1.0191^ea^  pahīnattā anupādāno viya jātavedo carimakacittanirodhena  appaṭisandhikā nirujjhantīti aññaṃ byākāsi. <br/><br/>[06] samitiguttattheragāthāvaṇṇanā niṭṭhitā. 


volume: 100
item: 83
title: rakkhitattheragāthāvaṇṇanā^navamavaggo^samitiguttattheragāthāvaṇṇanā^kassapattheragāthāvaṇṇanā^
content:
  [03] ^b^yena yena subhikkhānī^eb^ti āyasmato kassapattherassa gāthā.  kā uppatti? ayaṃ kira padumuttarassa bhagavato kāle brāhmaṇakule  nibbattitvā tīsu vedesu aññesu ca brāhmaṇasippesu nipphattiṃ gato,  so ekadivasaṃ bhagavantaṃ disvā pasannamānaso sumanapupphehi pūjaṃ  akāsi. karonto ca satthu samantato upari ca pupphamuṭṭhiyo khipi.  buddhānubhāvena pupphāni pupphāsanākārena sattāhaṃ aṭṭhaṃsu. so taṃ  acchariyaṃ disvā bhiyyosomattāya pasannamānaso ahosi. aparāparaṃ  puññāni karonto kappasatasahassaṃ sugatīsuyeva saṃsaranto imasmiṃ  buddhuppāde sāvatthiyaṃ aññatarassa udiccabrāhmaṇassa putto hutvā  nibbatti, ^b^kassapo^eb^tissa nāmaṃ ahosi. tassa daharakāleyeva  pitā kālamakāsi. mātā taṃ paṭijaggati. so ekadivasaṃ jetavanaṃ  gato bhagavato dhammadesanaṃ sutvā hetusampannatāya tasmiṃyeva āsane  sotāpanno hutvā mātu santikaṃ gantvā anujānāpetvā pabbajito  satthari vuṭṭhavasse pavāretvā janapadacārikaṃ pakkante sayampi satthārā  saddhiṃ gantukāmo āpucchituṃ mātu santikaṃ agamāsi. mātā  vissajjentī ovādavasena -- <br/><br/>[03] 82^b^.^eb^ <br/><br/>[21] ``yena ^a^M1.0224^ea^ yena subhikkhāni, sivāni abhayāni ca. <br/><br/>[22] tena puttaka gacchassu, mā sokāpahato bhavā''ti.. --  gāthaṃ abhāsi.<br/><br/>[03] tattha ^b^yena yenā^eb^ti yattha yattha. bhummatthe hi etaṃ  karaṇavacanaṃ, yasmiṃ yasmiṃ disābhāgeti attho. ^b^subhikkhānī^eb^ti  sulabhapiṇḍāni, raṭṭhānīti adhippāyo. ^b^sivānī^eb^ti khemāni  arogāni. ^b^abhayānī^eb^ti corabhayādīhi nibbhayāni,  rogadubbhikkhabhayāni pana ``subhikkhāni, sivānī''ti padadvayeneva  gahitāni. ^b^tenā^eb^ti tattha, tasmiṃ tasmiṃ ^a^P1.0188^ea^  disābhāgeti attho. ^b^puttakā^eb^ti anukampantī taṃ ālapati.  ^b^mā^eb^ti paṭisedhatthe nipāto ^b^sokāpahato^eb^ti vuttaguṇarahitāni  raṭṭhāni gantvā dubbhikkhabhayādijanitena sokena upahato mā ^b^bhava^eb^  māhosīti attho. taṃ sutvā thero, ``mama mātā mayhaṃ  sokarahitaṭṭhānagamanaṃ āsīsati, handa mayaṃ sabbaso accantameva  sokarahitaṃ ^a^V1.0192^ea^ ṭhānaṃ pattuṃ yutta''nti ussāhajāto vipassanaṃ paṭṭhapetvā  nacirasseva arahattaṃ pāpuṇi. tena vuttaṃ ^b^apadāne^eb^ (apa0 thera  1.13.1-9) -- <br/><br/>[21] ``ajjhāyako mantadharo, tiṇṇaṃ vedāna pāragū. <br/><br/>[22] abbhokāse ṭhito santo, addasaṃ lokanāyakaṃ.. <br/><br/>[21] ``sīhaṃ yathā vanacaraṃ, byaggharājaṃva nittasaṃ. <br/><br/>[22] tidhāpabhinnamātaṅgaṃ, kuñjaraṃva mahesinaṃ.. <br/><br/>[21] ``sereyakaṃ gahetvāna, ākāse ukkhipiṃ ahaṃ. <br/><br/>[22] buddhassa ānubhāvena, parivārenti sabbaso.. <br/><br/>[21] ``adhiṭṭhahi mahāvīro, sabbaññū lokanāyako. <br/><br/>[22] samantā pupphacchadanā, okiriṃsu narāsabhaṃ.. <br/><br/>[21] ``tato sā pupphakañcukā, antovaṇṭā bahimukhā. <br/><br/>[22] sattāhaṃ chadanaṃ katvā, tato antaradhāyatha.. <br/><br/>[21] ``tañca acchariyaṃ disvā, abbhutaṃ lomahaṃsanaṃ. <br/><br/>[22] buddhe cittaṃ pasādesiṃ, sugate lokanāyake.. <br/><br/>[21] ``tena ^a^M1.0225^ea^ cittappasādena, sukkamūlena codito. <br/><br/>[22] kappānaṃ satasahassaṃ, duggatiṃ nupapajjahaṃ.. <br/><br/>[21] ``pannarasasahassamhi, kappānaṃ pañcavīsati. <br/><br/>[22] vītamalāsanāmā ca, cakkavattī mahabbalā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā ``idameva mātu vacanaṃ arahattappattiyā  aṅkusaṃ jāta''nti tameva gāthaṃ paccudāhāsi. <br/><br/>[06] kassapattheragāthāvaṇṇanā niṭṭhitā. 


volume: 100
item: 84
title: navamavaggo^samitiguttattheragāthāvaṇṇanā^kassapattheragāthāvaṇṇanā^sīhattheragāthāvaṇṇanā^
content:
  [03] ^b^sīhappamatto viharā^eb^ti āyasmato sīhattherassa gāthā.  kā uppatti? so kira purimabuddhesu katādhikāro ito  aṭṭhārasakappasatamatthake atthadassissa bhagavato kāle candabhāgāya  nadiyā tīre kinnarayoniyaṃ nibbattitvā pupphabhakkho pupphanivasano  hutvā viharanto ākāsena gacchantaṃ atthadassiṃ bhagavantaṃ disvā  pasannacitto pūjetukāmo añjaliṃ paggayha aṭṭhāsi. bhagavā tassa  ajjhāsayaṃ ^a^V1.0193^ea^ ñatvā ākāsato oruyha aññatarasmiṃ rukkhamūle pallaṅkena  nisīdi. kinnaro candanasāraṃ ghaṃsitvā candanagandhena pupphehi ca  pūjaṃ katvā vanditvā padakkhiṇaṃ katvā pakkāmi. so tena  puññakammena devamanussesu saṃsaranto imasmiṃ buddhuppāde mallarājakule  nibbatti, tassa ^a^P1.0189^ea^ ^b^sīho^eb^ti nāmaṃ ahosi.  so bhagavantaṃ disvā pasannamānaso vanditvā ekamantaṃ nisīdi.  satthā tassa ajjhāsayaṃ oloketvā dhammaṃ kathesi. so dhammaṃ sutvā  paṭiladdhasaddho pabbajitvā kammaṭṭhānaṃ gahetvā araññe viharati. tassa  cittaṃ nānārammaṇe vidhāvati, ekaggaṃ na hoti, sakatthaṃ nipphādetuṃ na  sakkoti. satthā taṃ disvā ākāse ṭhatvā -- <br/><br/>[03] 83^b^.^eb^ <br/><br/>[21] ``sīhappamatto ^a^M1.0226^ea^ vihara, rattindivamatandito. <br/><br/>[22] bhāvehi kusalaṃ dhammaṃ, jaha sīghaṃ samussaya''nti.. -- <br/><br/>[25] gāthāya ovadi. so gāthāvasāne vipassanaṃ vaḍḍhetvā  arahattaṃ pāpuṇi. tena vuttaṃ ^b^apadāne^eb^ (apa0 thera  1.14.17-25) -- <br/><br/>[21] ``candabhāgānadītīre, ahosiṃ kinnaro tadā. <br/><br/>[22] pupphabhakkho cahaṃ āsiṃ, pupphanivasano tathā.. <br/><br/>[21] ``atthadassī tu bhagavā, lokajeṭṭho narāsabho. <br/><br/>[22] vipinaggena niyyāsi, haṃsarājāva ambare.. <br/><br/>[21] ``namo te purisājañña, cittaṃ te suvisodhitaṃ. <br/><br/>[22] pasannamukhavaṇṇosi, vippasannamukhindriyo.. <br/><br/>[21] ``orohitvāna ākāsā, bhūripañño sumedhaso. <br/><br/>[22] saṅghāṭiṃ pattharitvāna, pallaṅkena upāvisi.. <br/><br/>[21] ``vilīnaṃ candanādāya, agamāsiṃ jinantikaṃ. <br/><br/>[22] pasannacitto sumano, buddhassa abhiropayiṃ.. <br/><br/>[21] ``abhivādetvāna sambuddhaṃ, lokajeṭṭhaṃ narāsabhaṃ. <br/><br/>[22] pāmojjaṃ janayitvāna, pakkāmiṃ uttarāmukho.. <br/><br/>[21] ``aṭṭhārase kappasate, candanaṃ yaṃ apūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``catuddase kappasate, ito āsiṃsu te tayo. <br/><br/>[22] rohaṇī nāma nāmena, cakkavattī mahabbalā.. <br/><br/>[21] ``kilesā ^a^V1.0194^ea^ jhāpitā mayhaṃ...pe0... kataṃ buddhassa  sāsana''nti..<br/><br/>[03] yā pana bhagavatā ovādavasena vuttā ``sīhappamatto''ti gāthā,  tattha ^b^sīhā^eb^ti tassa therassa ālapanaṃ. ^b^appamatto  viharā^eb^ti satiyā avippavāsena pamādavirahito sabbiriyāpathesu  satisampajaññayutto hutvā viharāhi. idāni taṃ appamādavihāraṃ saha  phalena saṅkhepato dassetuṃ ^b^``rattindiva''^eb^ntiādi vuttaṃ.  tassattho -- rattibhāgaṃ ^a^M1.0227^ea^ divasabhāgañca ``caṅkamena nisajjāya  āvaraṇīyehi dhammehi cittaṃ parisodhetī''ti (saṃ0 ni0  4.239;  a0 ni0  3.16; vibha0 519) vuttanayena catusammappadhānavasena  atandito akusīto āraddhavīriyo kusalaṃ samathavipassanādhammañca  lokuttaradhammañca bhāvehi uppādehi vaḍḍhehi ca, evaṃ bhāvetvā ca  ^b^jaha sīghaṃ samussaya^eb^nti tava samussayaṃ attabhāvaṃ paṭhamaṃ tāva  tappaṭibaddhachandarāgappahānena sīghaṃ nacirasseva pajaha, evaṃbhūto ca  pacchā carimakacittanirodhena anavasesato ca pajahissatīti. arahattaṃ  pana patvā thero aññaṃ byākaronto tameva gāthaṃ paccudāhāsīti. <br/><br/>[06] sīhattheragāthāvaṇṇanā niṭṭhitā. 


volume: 100
item: 85
title:
  samitiguttattheragāthāvaṇṇanā^kassapattheragāthāvaṇṇanā^sīhattheragāthāvaṇṇanā^nītattheragāthāvaṇṇanā^

content:
  [03] ^b^sabbarattiṃ^eb^ ^a^P1.0190^ea^ ^b^supitvānā^eb^ti  āyasmato nītattherassa gāthā. kā uppatti? ayaṃ kira  padumuttarassa bhagavato kāle sunando nāma brāhmaṇo hutvā anekasate  brāhmaṇe mante vācento vājapeyyaṃ nāma yaññaṃ yaji, bhagavā taṃ brāhmaṇaṃ  anukampanto yaññaṭṭhānaṃ gantvā ākāse caṅkami. brāhmaṇo satthāraṃ  disvā pasannamānaso sissehi pupphāni āharāpetvā ākāse khipitvā  pūjaṃ akāsi. buddhānubhāvena taṃ ṭhānaṃ sakalañca nagaraṃ  pupphapaṭavitānikaṃ viya chāditaṃ ahosi. mahājano satthari uḷāraṃ  pītisomanassaṃ paṭisaṃvedesi. sunandabrāhmaṇo tena kusalamūlena  devamanussesu saṃsaranto imasmiṃ buddhuppāde sāvatthiyaṃ aññatarassa  brāhmaṇassa putto hutvā nibbatti, ^b^nīto^eb^tissa nāmaṃ ahosi.  so viññutaṃ patto ``ime samaṇā sakyaputtiyā sukhasīlā  sukhasamācārā subhojanāni bhuñjitvā nivātesu senāsanesu viharanti,  imesu pabbajitvā sukhena viharituṃ sakkā''ti sukhābhilāsāya  pabbajitvāva satthu santike kammaṭṭhānaṃ gahetvā katipāhameva  manasikaritvā taṃ chaḍḍetvā yāvadatthaṃ udarāvadehakaṃ bhuñjitvā divasabhāgaṃ  saṅgaṇikārāmo tiracchānakathāya vītināmeti, rattibhāgepi  thinamiddhābhibhūto sabbarattiṃ supati. satthā tassa hetuparipākaṃ  oloketvā ovādaṃ dento -- <br/><br/>[03] 84^b^.^eb^ <br/><br/>[21] ``sabbarattiṃ ^a^M1.0228^ea^ ^a^V1.0195^ea^ supitvāna, divā saṅgaṇike rato. <br/><br/>[22] kudāssu nāma dummedho, dukkhassantaṃ karissatī''ti..  -- gāthaṃ abhāsi.<br/><br/>[03] tattha ^b^sabbaratti^eb^nti sakalaṃ rattiṃ. ^b^supitvānā^eb^ti  niddāyitvā, ``rattiyā paṭhamaṃ yāmaṃ caṅkamena nisajjāya āvaraṇīyehi  dhammehi cittaṃ parisodhetī''tiādinā vuttaṃ jāgariyaṃ ananuyuñjitvā  kevalaṃ rattiyā tīsupi yāmesu niddaṃ okkamitvāti attho.  ^b^divā^eb^ti divasaṃ, sakalaṃ divasabhāganti attho.  ^b^saṅgaṇike^eb^ti tiracchānakathikehi kāyadaḷhibahulapuggalehi  ^a^P1.0191^ea^ sannisajjā saṅgaṇiko, tasmiṃ ^b^rato^eb^ abhirato  tattha avigatacchando ``saṅgaṇike rato''ti vutto  ``saṅgaṇikārato''tipi pāḷi. ^b^kudāssu nāmā^eb^ti kudā nāma.  ^b^assū^eb^ti nipātamattaṃ, kasmiṃ nāma kāleti attho.  ^b^dummedho^eb^ti nippañño. ^b^dukkhassā^eb^ti vaṭṭadukkhassa.  ^b^anta^eb^nti pariyosānaṃ. accantameva anuppādaṃ kadā nāma  karissati, edisassa dukkhassantakaraṇaṃ natthīti attho. ``dummedha  dukkhassantaṃ karissasī''tipi pāḷi.<br/><br/>[03] evaṃ pana satthārā gāthāya kathitāya thero saṃvegajāto vipassanaṃ  paṭṭhapetvā nacirasseva arahattaṃ pāpuṇi. tena vuttaṃ ^b^apadāne^eb^  (apa0 thera 1.14.26-33) -- <br/><br/>[21] ``sunando nāma nāmena, brāhmaṇo mantapāragū. <br/><br/>[22] ajjhāyako yācayogo, vājapeyyaṃ ayājayi.. <br/><br/>[21] ``padumuttaro lokavidū, aggo kāruṇiko isi. <br/><br/>[22] janataṃ anukampanto, ambare caṅkamī tadā.. <br/><br/>[21] ``caṅkamitvāna sambuddho, sabbaññū lokanāyako. <br/><br/>[22] mettāya aphari satte, appamāṇe nirūpadhi.. <br/><br/>[21] ``vaṇṭe chetvāna pupphāni, brāhmaṇo mantapāragū. <br/><br/>[22] sabbe sisse samānetvā, ākāse ukkhipāpayi.. <br/><br/>[21] ``yāvatā nagaraṃ āsi, pupphānaṃ chadanaṃ tadā. <br/><br/>[22] buddhassa ānubhāvena, sattāhaṃ na vigacchatha.. <br/><br/>[21] ``teneva ^a^M1.0229^ea^ sukkamūlena, anubhotvāna sampadā. <br/><br/>[22] sabbāsave pariññāya, tiṇṇo loke visattikaṃ.. <br/><br/>[21] ``ekārase kappasate, pañcatiṃsāsu khattiyā. <br/><br/>[22] ambaraṃsasanāmā te, cakkavattī mahabbalā.. <br/><br/>[21] ``kilesā ^a^V1.0196^ea^ jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā thero aññaṃ byākaronto tameva gāthaṃ  paccudāhāsi. <br/><br/>[06] nītattheragāthāvaṇṇanā niṭṭhitā. 


volume: 100
item: 86
title: kassapattheragāthāvaṇṇanā^sīhattheragāthāvaṇṇanā^nītattheragāthāvaṇṇanā^sunāgattheragāthāvaṇṇanā^
content:
  [03] ^b^cittanimittassa kovido^eb^ti āyasmato sunāgattherassa  gāthā. kā uppatti? ayampi purimabuddhesu katādhikāro tattha tattha  bhave vivaṭṭūpanissayaṃ kusalaṃ upacinanto ito ekattiṃse kappe  sikhissa bhagavato kāle brāhmaṇakule nibbattitvā vayappatto tiṇṇaṃ  vedānaṃ pāragū hutvā araññāyatane assame vasanto tīṇi  brāhmaṇasahassāni mante vācesi. athekadivasaṃ tassa satthāraṃ disvā  lakkhaṇāni upadhāretvā lakkhaṇamante parivattentassa, ``īdisehi  lakkhaṇehi samannāgato anantajino anantañāṇo buddho bhavissatī''ti  buddhañāṇaṃ ārabbha uḷāro pasādo uppajji. so tena cittappasādena  devaloke nibbatto aparāparaṃ devamanussesu saṃsaranto ^a^P1.0192^ea^  imasmiṃ buddhuppāde nālakagāme aññatarassa brāhmaṇassa putto  hutvā nibbatti, ^b^sunāgo^eb^tissa nāmaṃ ahosi. so  dhammasenāpatissa gihisahāyo therassa santikaṃ gantvā dhammaṃ sutvā  dassanabhūmiyaṃ patiṭṭhito pabbajitvā vipassanaṃ paṭṭhapetvā arahattaṃ pāpuṇi.  tena vuttaṃ ^b^apadāne^eb^ (apa0 thera 1.14.34-40) -- <br/><br/>[21] ``himavantassāvidūre, vasabho nāma pabbato. <br/><br/>[22] tasmiṃ pabbatapādamhi, assamo āsi māpito.. <br/><br/>[21] ``tīṇi ^a^M1.0230^ea^ sissasahassāni, vācesiṃ brāhmaṇo tadā. <br/><br/>[22] saṃharitvāna te sisse, ekamantaṃ upāvisiṃ.. <br/><br/>[21] ``ekamantaṃ nisīditvā, brāhmaṇo mantapāragū. <br/><br/>[22] buddhavedaṃ gavesanto, ñāṇe cittaṃ pasādayiṃ.. <br/><br/>[21] ``tattha cittaṃ pasādetvā, nisīdiṃ paṇṇasanthare. <br/><br/>[22] pallaṅkaṃ ābhujitvāna, tattha kālaṅkato ahaṃ.. <br/><br/>[21] ``ekatiṃse ito kappe, yaṃ saññamalabhiṃ tadā. <br/><br/>[22] duggatiṃ nābhijānāmi, ñāṇasaññāyidaṃ phalaṃ.. <br/><br/>[21] ``sattavīsati ^a^V1.0197^ea^ kappamhi, rājā siridharo ahu. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā bhikkhūnaṃ dhammadesanāpadesena aññaṃ  byākaronto -- <br/><br/>[03] 85^b^.^eb^ <br/><br/>[21] ``cittanimittassa kovido, pavivekarasaṃ vijāniya. <br/><br/>[22] jhāyaṃ nipako patissato, adhigaccheyya sukhaṃ  nirāmisa''nti.. -- <br/><br/>[25] gāthaṃ abhāsi.<br/><br/>[03] tattha ^b^cittanimittassa kovido^eb^ti bhāvanācittassa  nimittaggahaṇe kusalo, ``imasmiṃ samaye cittaṃ paggahetabbaṃ, imasmiṃ  sampahaṃsitabbaṃ, imasmiṃ ajjhupekkhitabba''nti evaṃ paggahaṇādiyogyassa  cittanimittassa gahaṇe cheko. ^b^pavivekarasaṃ vijāniyā^eb^ti  kāyavivekasaṃvaḍḍhitassa cittavivekassa rasaṃ sañjānitvā, vivekasukhaṃ  anubhavitvāti attho. ``pavivekarasaṃ pitvā''ti (dha0 pa0 205)  hi vuttaṃ. ^b^jhāya^eb^nti paṭhamaṃ ārammaṇūpanijjhānena pacchā  lakkhaṇūpanijjhānena ca jhāyanto. ^b^nipako^eb^ti  kammaṭṭhānapariharaṇe kusalo. ^b^patissato^eb^ti upaṭṭhitassati.  ^b^adhigaccheyya sukhaṃ nirāmisa^eb^nti evaṃ samathanimittādikosallena  labbhe cittavivekasukhe patiṭṭhāya sato sampajāno ^a^M1.0231^ea^ hutvā  vipassanājhāneneva jhāyanto kāmāmisavaṭṭāmisehi asammissatāya  nirāmisaṃ nibbānasukhaṃ phalasukhañca adhigaccheyya samupagaccheyyāti  attho. <br/><br/>[06] sunāgattheragāthāvaṇṇanā niṭṭhitā. 


volume: 100
item: 87
title: sīhattheragāthāvaṇṇanā^nītattheragāthāvaṇṇanā^sunāgattheragāthāvaṇṇanā^nāgitattheragāthāvaṇṇanā^
content:
  [03] ^b^ito^eb^ ^a^P1.0193^ea^ ^b^bahiddhā puthuaññavādina^eb^nti  āyasmato nāgitattherassa gāthā. kā uppatti? ayaṃ kira  padumuttarassa bhagavato kāle nārado nāma brāhmaṇo hutvā ekadivasaṃ  māḷake nisinno bhagavantaṃ bhikkhusaṅghena purakkhataṃ gacchantaṃ disvā  pasannamānaso tīhi gāthāhi abhitthavi. so tena puññakammena  devaloke nibbattitvā aparāparaṃ puññāni katvā devamanussesu saṃsaranto  imasmiṃ buddhuppāde kapilavatthunagare sakyarājakule nibbatti,  ^b^nāgito^eb^tissa nāmaṃ ahosi. so bhagavati ^a^V1.0198^ea^ kapilavatthusmiṃ  viharante ^b^madhupiṇḍikasuttaṃ^eb^ (ma0 ni0 1.199 ādayo) sutvā  paṭiladdhasaddho pabbajitvā vipassanaṃ vaḍḍhetvā arahattaṃ pāpuṇi. tena  vuttaṃ ^b^apadāne^eb^ (apa0 thera 1.14.47-54) -- <br/><br/>[21] ``visālamāḷe āsīno, addasaṃ lokanāyakaṃ. <br/><br/>[22] khīṇāsavaṃ balappattaṃ, bhikkhusaṅghapurakkhataṃ.. <br/><br/>[21] ``satasahassā tevijjā, chaḷabhiññā mahiddhikā. <br/><br/>[22] parivārenti sambuddhaṃ, ko disvā nappasīdati.. <br/><br/>[21] ``ñāṇe upanidhā yassa, na vijjati sadevake. <br/><br/>[22] anantañāṇaṃ sambuddhaṃ, ko disvā nappasīdati.. <br/><br/>[21] ``dhammakāyañca dīpentaṃ, kevalaṃ ratanākaraṃ. <br/><br/>[22] vikappetuṃ na sakkonti, ko disvā nappasīdati.. <br/><br/>[21] ``imāhi tīhi gāthāhi, nāradovhayavacchalo. <br/><br/>[22] padumuttaraṃ thavitvāna, sambuddhaṃ aparājitaṃ.. <br/><br/>[21] ``tena ^a^M1.0232^ea^ cittappasādena, buddhasanthavanena ca. <br/><br/>[22] kappānaṃ satasahassaṃ, duggatiṃ nupapajjahaṃ.. <br/><br/>[21] ``ito tiṃsakappasate, sumitto nāma khattiyo. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā satthu avitathadesanataṃ dhammassa ca  niyyānikataṃ nissāya sañjātapītisomanasso pītivegappavissaṭṭhaṃ  udānaṃ udānento -- <br/><br/>[03] 86^b^.^eb^ <br/><br/>[21] ``ito bahiddhā puthuaññavādinaṃ, maggo na  nibbānagamo yathā ayaṃ. <br/><br/>[22] itissu saṅghaṃ bhagavānusāsati, satthā sayaṃ pāṇitaleva  dassaya''nti.. -- <br/><br/>[25] gāthaṃ abhāsi.<br/><br/>[03] tattha ^b^ito bahiddhā^eb^ti imasmā buddhasāsanā bāhirake  samaye, tenāha ^b^``puthuaññavādina''^eb^nti, nānātitthiyānanti  attho. ^b^maggo na nibbānagamo yathā aya^eb^nti yathā ayaṃ  ariyo aṭṭhaṅgiko maggo ekaṃsena nibbānaṃ gacchatīti nibbānagamo,  nibbānagāmī, evaṃ nibbānagamo maggo titthiyasamaye natthi  asammāsambuddhappaveditattā aññatitthiyavādassa. tenāha bhagavā -- <br/><br/>[02] ``idheva ^a^V1.0199^ea^, bhikkhave, samaṇo, idha dutiyo samaṇo, idha  tatiyo samaṇo, idha ^a^P1.0194^ea^ catuttho samaṇo, suññā  parappavādā samaṇebhi aññehī''ti (dī0 ni0 2.214; ma0 ni0  1.139; a0 ni0  4.241).<br/><br/>[03] ^b^itī^eb^ti evaṃ. ^b^assū^eb^ti nipātamattaṃ.  ^b^saṅgha^eb^nti bhikkhusaṅghaṃ, ukkaṭṭhaniddesoyaṃ yathā ``satthā  devamanussāna''nti. ^b^saṅgha^eb^nti vā samūhaṃ, veneyyajananti  adhippāyo. ^b^bhagavā^eb^ti bhāgyavantatādīhi kāraṇehi bhagavā,  ayamettha saṅkhepo. vitthāro pana paramatthadīpaniyaṃ  itivuttakavaṇṇanāyaṃ vuttanayena ^a^M1.0233^ea^ veditabbo. ^b^satthā^eb^ti  diṭṭhadhammikasamparāyikaparamatthehi yathārahaṃ anusāsatīti satthā.  ^b^saya^eb^nti sayameva. ayañhettha attho --  ``sīlādikkhandhattayasaṅgaho sammādiṭṭhiādīnaṃ aṭṭhannaṃ aṅgānaṃ vasena  aṭṭhaṅgiko nibbānagāmī ariyamaggo yathā mama sāsane atthi, evaṃ  bāhirakasamaye maggo nāma natthī''ti sīhanādaṃ nadanto amhākaṃ  satthā bhagavā sayameva sayambhūñāṇena ñātaṃ, sayameva vā  mahākaruṇāsañcodito hutvā attano desanāvilāsasampattiyā hatthatale  āmalakaṃ viya dassento bhikkhusaṅghaṃ veneyyajanataṃ anusāsati  ovadatīti. <br/><br/>[06] nāgitattheragāthāvaṇṇanā niṭṭhitā. 


volume: 100
item: 88
title:
  nītattheragāthāvaṇṇanā^sunāgattheragāthāvaṇṇanā^nāgitattheragāthāvaṇṇanā^paviṭṭhattheragāthāvaṇṇanā^

content:
  [03] ^b^khandhā diṭṭhā yathābhūta^eb^nti āyasmato paviṭṭhattherassa gāthā.  kā uppatti? ayampi purimabuddhesu katādhikāro tattha tattha bhave  vivaṭṭūpanissayaṃ puññaṃ karonto atthadassissa bhagavato kāle kesavo  nāma tāpaso hutvā ekadivasaṃ satthāraṃ upasaṅkamitvā dhammaṃ sutvā  pasannamānaso abhivādetvā añjaliṃ paggayha padakkhiṇaṃ katvā pakkāmi.  so tena puññakammena devaloke nibbattitvā aparāparaṃ puññāni  katvā devamanussesu saṃsaranto imasmiṃ buddhuppāde magadharaṭṭhe brāhmaṇakule  uppajjitvā anukkamena viññutaṃ patto nekkhammaninnajjhāsayatāya  paribbājakapabbajjaṃ pabbajitvā tattha sikkhitabbaṃ sikkhitvā ^a^P1.0195^ea^  vicaranto upatissakolitānaṃ buddhasāsane pabbajitabhāvaṃ  sutvā ``tepi nāma mahāpaññā tattha pabbajitā, tadeva maññe  seyyo''ti satthu santikaṃ gantvā dhammaṃ sutvā paṭiladdhasaddho pabbaji.  tassa satthā vipassanaṃ ācikkhi. so vipassanaṃ ārabhitvā  nacirasseva arahattaṃ sacchākāsi. tena vuttaṃ ^b^apadāne^eb^ (apa0  thera 1.14.55-59) -- <br/><br/>[21] ``nārado ^a^V1.0200^ea^ iti me nāmaṃ, kesavo iti maṃ vidū. <br/><br/>[22] kusalākusalaṃ esaṃ, agamaṃ buddhasantikaṃ.. <br/><br/>[21] ``mettacitto ^a^M1.0234^ea^ kāruṇiko, atthadassī mahāmuni. <br/><br/>[22] assāsayanto satte so, dhammaṃ deseti cakkhumā.. <br/><br/>[21] ``sakaṃ cittaṃ pasādetvā, sire katvāna añjaliṃ. <br/><br/>[22] satthāraṃ abhivādetvā, pakkāmiṃ pācināmukho.. <br/><br/>[21] ``sattarase kappasate, rājā āsi mahīpati. <br/><br/>[22] amittatāpano nāma, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā aññaṃ byākaronto -- <br/><br/>[03] 87^b^.^eb^ <br/><br/>[21] ``khandhā diṭṭhā yathābhūtaṃ, bhavā sabbe padālitā. <br/><br/>[22] vikkhīṇo jātisaṃsāro, natthi dāni punabbhavo''ti..  -- gāthaṃ abhāsi.<br/><br/>[03] tattha ^b^khandhā^eb^ti pañcupādānakkhandhā, te hi  vipassanupalakkhaṇato sāmaññalakkhaṇato ca ñātapariññādīhi  parijānanavasena vipassitabbā. ^b^diṭṭhā yathābhūta^eb^nti  vipassanāpaññāsahitāya maggapaññāya ``idaṃ dukkha''ntiādinā  aviparītato diṭṭhā. ^b^bhavā sabbe padālitā^eb^ti kāmabhavādayo  sabbe kammabhavā upapattibhavā ca maggañāṇasatthena bhinnā viddhaṃsitā.  kilesapadālaneneva hi kammopapattibhavā padālitā nāma honti.  tenāha ^b^``vikkhīṇo jātisaṃsāro, natthi dāni punabbhavo''^eb^ti.  tassattho heṭṭhā vuttoyeva. <br/><br/>[06] paviṭṭhattheragāthāvaṇṇanā niṭṭhitā. 


volume: 100
item: 89
title:
  sunāgattheragāthāvaṇṇanā^nāgitattheragāthāvaṇṇanā^paviṭṭhattheragāthāvaṇṇanā^ajjunattheragāthāvaṇṇanā^

content:
  [03] ^b^asakkhiṃ vata attāna^eb^nti āyasmato ajjunattherassa gāthā.  kā uppatti? ayampi purimabuddhesu katādhikāro tattha tattha bhave  vivaṭṭūpanissayaṃ kusalaṃ upacinanto vipassissa ^a^P1.0196^ea^  bhagavato kāle sīhayoniyaṃ nibbatto ekadivasaṃ araññe aññatarasmiṃ  rukkhamūle nisinnaṃ satthāraṃ ^a^M1.0235^ea^ disvā ``ayaṃ kho imasmiṃ kāle  sabbaseṭṭho purisasīho''ti pasannamānaso supupphitasālasākhaṃ ^a^V1.0201^ea^ bhañjitvā  satthāraṃ pūjesi. so tena puññakammena devamanussesu saṃsaranto  imasmiṃ buddhuppāde sāvatthiyaṃ seṭṭhikule nibbatti. ^b^ajjuno^eb^tissa  nāmaṃ ahosi. so viññutaṃ patto nigaṇṭhehi kataparicayo hutvā  ``evāhaṃ amataṃ adhigamissāmī''ti vivaṭṭajjhāsayatāya daharakāleyeva  nigaṇṭhesu pabbajitvā tattha sāraṃ alabhanto satthu yamakapāṭihāriyaṃ  disvā paṭiladdhasaddho sāsane pabbajitvā vipassanaṃ ārabhitvā  nacirasseva arahā ahosi. tena vuttaṃ ^b^apadāne^eb^ (apa0 thera  1.14.60-65) -- <br/><br/>[21] ``migarājā tadā āsiṃ, abhijāto sukesarī. <br/><br/>[22] giriduggaṃ gavesanto, addasaṃ lokanāyakaṃ.. <br/><br/>[21] ``ayaṃ nu kho mahāvīro, nibbāpeti mahājanaṃ. <br/><br/>[22] yaṃnūnāhaṃ upāseyyaṃ, devadevaṃ narāsabhaṃ.. <br/><br/>[21] ``sākhaṃ sālassa bhañjitvā, sakosaṃ pupphamāhariṃ. <br/><br/>[22] upagantvāna sambuddhaṃ, adāsiṃ pupphamuttamaṃ.. <br/><br/>[21] ``ekanavutito kappe, yaṃ pupphamabhiropayiṃ. <br/><br/>[22] duggatiṃ nābhijānāmi, pupphadānassidaṃ phalaṃ.. <br/><br/>[21] ``ito ca navame kappe, virocanasanāmakā. <br/><br/>[22] tayo āsiṃsu rājāno, cakkavattī mahabbalā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā anuttarasukhādhigamasambhūtena pītivegena udānaṃ  udānento -- <br/><br/>[03] 88^b^.^eb^ <br/><br/>[21] ``asakkhiṃ vata attānaṃ, uddhātuṃ udakā thalaṃ. <br/><br/>[22] vuyhamāno mahogheva, saccāni paṭivijjhaha''nti.. --  gāthaṃ abhāsi.<br/><br/>[03] tattha ^a^M1.0236^ea^ ^b^asakkhi^eb^nti sakkosiṃ. ^b^vatā^eb^ti vimhaye  nipāto. ativimhayanīyañhetaṃ yadidaṃ saccapaṭivedho. tenāha -- <br/><br/>[02] ``taṃ kiṃmaññatha, bhikkhave, katamaṃ nu kho dukkarataraṃ vā  durabhisambhavataraṃ vā, yaṃ sattadhā bhinnassa vālassa koṭiyā koṭiṃ  paṭivijjheyyā''tiādi (saṃ0 ni0  5.1115)?<br/><br/>[03] ^b^attāna^eb^nti niyakajjhattaṃ sandhāya vadati. yo hi paro  na hoti so attāti. ^b^uddhātu^eb^nti ^a^V1.0202^ea^ uddharituṃ, ``uddhaṭa''ntipi  pāṭho. ^b^udakā^eb^ti saṃsāramahoghasaṅkhātā udakā. ^b^thala^eb^nti  nibbānathalaṃ. ^b^vuyhamāno mahoghevā^eb^ti mahaṇṇave vuyhamāno viya.  idaṃ vuttaṃ hoti -- yathā nāma gambhīravitthate appatiṭṭhe mahati  udakoghe vegasā vuyhamāno puriso kenaci ^a^P1.0197^ea^  atthakāmena upanītaṃ phiyārittasampannaṃ daḷhanāvaṃ labhitvā sukheneva  tato attānaṃ uddharituṃ sakkuṇeyya pāraṃ pāpuṇeyya, evamevāhaṃ saṃsāramahoghe  kilesābhisaṅkhāravegena vuyhamāno satthārā upanītaṃ samathavipassanupetaṃ  ariyamagganāvaṃ labhitvā tato attānaṃ uddharituṃ nibbānathalaṃ pattuṃ aho  asakkhinti. yathā pana asakkhi, taṃ dassetuṃ ^b^``saccāni  paṭivijjhaha''^eb^nti āha. yasmā ahaṃ dukkhādīni cattāri  ariyasaccāni pariññāpahānasacchikiriyābhāvanāpaṭivedhena paṭivijjhiṃ  ariyamaggañāṇena aññāsiṃ, tasmā asakkhiṃ vata attānaṃ uddhātuṃ  udakā thalanti yojanā. <br/><br/>[06] ajjunattheragāthāvaṇṇanā niṭṭhitā. 


volume: 100
item: 90
title:
  nāgitattheragāthāvaṇṇanā^paviṭṭhattheragāthāvaṇṇanā^ajjunattheragāthāvaṇṇanā^paṭhama devasabhattheragāthāvaṇṇanā^

content:
  [03] ^b^uttiṇṇā paṅkapalipā^eb^ti āyasmato devasabhattherassa gāthā.  kā uppatti? sopi purimabuddhesu katādhikāro tattha tattha bhave  vivaṭṭūpanissayaṃ puññaṃ upacinanto sikhissa bhagavato kāle  pārāvatayoniyaṃ nibbatto ekadivasaṃ satthāraṃ disvā pasannamānaso  piyālaphalaṃ upanesi. satthā tassa pasādasaṃvaḍḍhanatthaṃ taṃ paribhuñji.  so tena ativiya pasannacitto hutvā kālena kālaṃ upasaṅkamitvā  vanditvā cittaṃ pasādeti ^a^M1.0237^ea^. so tena puññakammena devaloke nibbatto  aparāparaṃ puññāni katvā devamanussesu saṃsaranto imasmiṃ buddhuppāde  aññatarassa maṇḍalikarañño putto hutvā nibbatto taruṇakāleyeva rajje  patiṭṭhito rajjasukhamanubhavanto vuddho satthāraṃ upasaṅkami, tassa satthā  dhammaṃ desesi. so dhammaṃ sutvā paṭiladdhasaddho saṃvegajāto rajjaṃ  pahāya pabbajitvā vipassanāya kammaṃ karonto nacirasseva arahattaṃ  pāpuṇi. tena vuttaṃ ^b^apadāne^eb^ (apa0 thera 1.14.66-72) -- <br/><br/>[21] ``pārāvato tadā āsiṃ, paraṃ anuparodhako. <br/><br/>[22] pabbhāre seyyaṃ kappemi, avidūre sikhisatthuno.. <br/><br/>[21] ``sāyaṃ pātañca passāmi, buddhaṃ lokagganāyakaṃ. <br/><br/>[22] deyyadhammo ca me natthi, dvipadindassa tādino.. <br/><br/>[21] ``piyālaphalamādāya ^a^V1.0203^ea^, agamaṃ buddhasantikaṃ. <br/><br/>[22] paṭiggahesi bhagavā, lokajeṭṭho narāsabho.. <br/><br/>[21] ``tato paraṃ upādāya, paricāriṃ vināyakaṃ. <br/><br/>[22] tena cittappasādena, tattha kālaṅkato ahaṃ.. <br/><br/>[21] ``ekattiṃse ito kappe, yaṃ phalaṃ adadiṃ ahaṃ. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``ito pannarase kappe, tayo āsuṃ piyālino. <br/><br/>[22] sattaratanasampannā, cakkavattī mahabbalā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti.. <br/><br/>[01] arahattaṃ ^a^P1.0198^ea^ pana patvā  pahīnakilesapaccavekkhaṇavasena uppannasomanasso udānaṃ udānento -- <br/><br/>[03] 89^b^.^eb^ <br/><br/>[21] ``uttiṇṇā paṅkapalipā, pātālā parivajjitā. <br/><br/>[22] mutto oghā ca ganthā ca, sabbe mānā visaṃhatā''ti..  -- gāthaṃ abhāsi.<br/><br/>[03] tattha ^a^M1.0238^ea^ ^b^uttiṇṇā^eb^ti uttaritā atikkantā.  ^b^paṅkapalipā^eb^ti paṅkā ca palipā ca. paṅko vuccati pakatikaddamo.  ``palipo''ti gambhīraputhulo mahākaddamo. idha pana paṅko viyāti  paṅko, kāmarāgo asucibhāvāpādanena cittassa makkhanato. palipo  viyāti palipo, puttadārādivisayo bahalo chandarāgo vuttanayena  sammakkhanato duruttaraṇato ca. te mayā anāgāmimaggena sabbaso  atikkantāti āha ``uttiṇṇā paṅkapalipā''ti. ^b^pātālā^eb^ti  pātāyālanti pātālā, mahāsamudde ninnatarapadesā. keci pana  nāgabhavanaṃ ``pātāla''nti vadanti. idha pana  agāhaduravaggāhaduruttaraṇaṭṭhena pātālā viyāti pātālā, diṭṭhiyo. te  ca mayā paṭhamamaggādhigameneva sabbathā vajjitā samucchinnāti āha  ^b^``pātālā parivajjitā''^eb^ti ^b^mutto oghā ca ganthā cā^eb^ti  kāmoghādioghato abhijjhākāyaganthādiganthato ca tena tena maggena  mutto parimutto, puna anabhikiraṇāganthanavasena atikkantoti attho.  ^b^sabbe mānā visaṃhatā^eb^ti navavidhāpi mānā aggamaggādhigamena  visesato saṅghātaṃ vināsaṃ āpāditā samucchinnā ``mānavidhā  hatā''ti keci paṭhanti, mānakoṭṭhāsāti attho. ``mānavisā''ti  apare, tesaṃ pana mānavisassa dukkhassa phalato mānavisāti attho  daṭṭhabbo. <br/><br/>[06] (paṭhama) devasabhattheragāthāvaṇṇanā niṭṭhitā. 


volume: 100
item: 91
title:
  paviṭṭhattheragāthāvaṇṇanā^ajjunattheragāthāvaṇṇanā^paṭhama devasabhattheragāthāvaṇṇanā^sāmidattattheragāthāvaṇṇanā^

content:
  [03] ^b^pañcakkhandhā^eb^ ^a^V1.0204^ea^ ^a^P1.0199^ea^ ^b^pariññātāti^eb^  āyasmato sāmidattattherassa gāthā. kā uppatti? ayampi  purimabuddhesu katādhikāro atthadassissa bhagavato kāle kulagehe  nibbattitvā viññutaṃ patto satthari parinibbute tassa thūpe pupphehi  chattātichattaṃ katvā pūjaṃ akāsi. so tena puññakammena devaloke  nibbattitvā aparāparaṃ puññāni katvā devamanussesu saṃsaranto imasmiṃ  buddhuppāde rājagahe aññatarassa brāhmaṇassa putto hutvā nibbatti,  ^b^sāmidatto^eb^tissa nāmaṃ ahosi. so anukkamena viññutaṃ patto  buddhānubhāvaṃ sutvā upāsakehi saddhiṃ vihāraṃ gato satthāraṃ ^a^M1.0239^ea^ dhammaṃ desentaṃ  disvā pasannamānaso ekamantaṃ nisīdi. satthā tassa ajjhāsayaṃ  oloketvā tathā dhammaṃ desesi, yathā saddhaṃ paṭilabhi saṃsāre ca saṃvegaṃ.  so paṭiladdhasaddho saṃvegajāto pabbajitvā ñāṇassa aparipakkattā  katipayakālaṃ alasabahulī vihāsi. puna satthārā dhammadesanāya  samuttejito vipassanāya kammaṭṭhānaṃ gahetvā tattha yuttappayutto viharanto  nacireneva arahattaṃ pāpuṇi. tena vuttaṃ ^b^apadāne^eb^ (apa0 thera  1.15.1-4) -- <br/><br/>[21] ``parinibbute bhagavati, atthadassīnaruttame. <br/><br/>[22] chattātichattaṃ kāretvā, thūpamhi abhiropayiṃ.. <br/><br/>[21] ``kālena kālamāgantvā, namassiṃ lokanāyakaṃ. <br/><br/>[22] pupphacchadanaṃ katvāna, chattamhi abhiropayiṃ.. <br/><br/>[21] ``sattarase kappasate, devarajjamakārayiṃ. <br/><br/>[22] manussattaṃ na gacchāmi, thūpapūjāyidaṃ phalaṃ.. <br/><br/>[21] ``kilesā jhāpitā mayhaṃ, bhavā sabbe samūhatā. <br/><br/>[22] nāgova bandhanaṃ chetvā, viharāmi anāsavo.. <br/><br/>[21] ``svāgataṃ vata me āsi, buddhaseṭṭhassa santike. <br/><br/>[21] tisso vijjā anuppattā, kataṃ buddhassa sāsana''nti..<br/><br/>[03] so aparabhāge bhikkhūhi ``kiṃ tayā, āvuso,  uttarimanussadhammo adhigato''ti puṭṭho sāsanassa niyyānikabhāvaṃ  attano ca dhammānudhammappaṭipattiṃ tesaṃ pavedento aññābyākaraṇavasena  -- <br/><br/>[03] 90^b^.^eb^ <br/><br/>[21] ``pañcakkhandhā ^a^V1.0205^ea^ pariññātā, tiṭṭhanti chinnamūlakā. <br/><br/>[22] vikkhīṇo jātisaṃsāro, natthi dāni punabbhavo''ti..  -- gāthaṃ abhāsi.<br/><br/>[03] tattha ^b^pañcakkhandhā pariññātā^eb^ti mayā ime  pañcupādānakkhandhā ``idaṃ dukkhaṃ, ettakaṃ dukkhaṃ, na tato bhiyyo''ti  tīhi pariññāhi paricchinditvā ñātā viditā paṭividdhā.  ^b^tiṭṭhanti chinnamūlakā^eb^ti tathā pariññātattāyeva mūlabhūtassa ^a^M1.0240^ea^  ^a^P1.0200^ea^ samudayassa sabbaso pahīnattā te idāni yāva  carimakacittanirodho tiṭṭhanti chinnamūlakā, carimakacittanirodhena pana  appaṭisandhikāva nirujjhanti. tenāha -- ``vikkhīṇo  jātisaṃsāro, natthi dāni punabbhavo''ti. tassattho heṭṭhā vuttoyeva. <br/><br/>[06] sāmidattattheragāthāvaṇṇanā niṭṭhitā. <br/><br/>[06] navamavaggavaṇṇanā niṭṭhitā. 


volume: 100
item: 92
title:
  ajjunattheragāthāvaṇṇanā^paṭhama devasabhattheragāthāvaṇṇanā^dasamavaggo^paripuṇṇakattheragāthāvaṇṇanā^

content:
  [03] ^b^na^eb^ ^a^V1.0206^ea^ ^b^tathā mataṃ satarasa^eb^nti āyasmato  paripuṇṇakattherassa  gāthā. kā uppatti? ayampi purimabuddhesu katādhikāro  dhammadassissa bhagavato kāle kulagehe nibbattitvā viññutaṃ patto  satthari parinibbute satthu cetiye pupphādīhi uḷāraṃ pūjaṃ akāsi.  so tena puññakammena devesu nibbattitvā aparāparaṃ puññāni katvā  sugatīsuyeva saṃsaranto imasmiṃ buddhuppāde kapilavatthusmiṃ  sakyarājakule nibbattitvā viññutaṃ patto paripuṇṇavibhavatāya  ^b^paripuṇṇako^eb^ti paññāyittha. so vibhavasampannatāya sabbakālaṃ  satarasaṃ nāma āhāraṃ paribhuñjanto satthu missakāhāraparibhogaṃ sutvā  ``tāva sukhumālopi bhagavā nibbānasukhaṃ apekkhitvā yathā tathā  yāpeti, kasmā mayaṃ āhāragiddhā hutvā āhārasuddhikā bhavissāma,  nibbānasukhameva pana amhehi pariyesitabba''nti saṃsāre jātasaṃvego  gharāvāsaṃ pahāya satthu santike pabbajitvā bhagavatā  kāyagatāsatikammaṭṭhāne niyojito tattha patiṭṭhāya paṭiladdhajhānaṃ pādakaṃ  katvā vipassanāya kammaṃ karonto vipassanaṃ vaḍḍhetvā arahattaṃ pāpuṇi.  tena vuttaṃ ^b^apadāne^eb^ (apa0 thera 1.15.5-9) -- <br/><br/>[21] ``nibbute lokanāthamhi, dhammadassīnarāsabhe. <br/><br/>[22] āropesiṃ dhajatthambhaṃ, buddhaseṭṭhassa cetiye.. <br/><br/>[21] ``nisseṇiṃ māpayitvāna, thūpaseṭṭhaṃ samāruhiṃ. <br/><br/>[22] jātipupphaṃ gahetvāna, thūpamhi abhiropayiṃ.. <br/><br/>[21] ``aho ^a^M1.0241^ea^ buddho aho dhammo, aho no satthu sampadā. <br/><br/>[22] duggatiṃ nābhijānāmi, thūpapūjāyidaṃ phalaṃ.. <br/><br/>[21] ``catunnavutito kappe, thūpasīkhasanāmakā. <br/><br/>[22] soḷasāsiṃsu rājāno, cakkavattī mahabbalā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ ^a^V1.0207^ea^ pana patvā dhamme gāravabahumānena pītivegavissaṭṭhaṃ  ^a^P1.0201^ea^ udānaṃ udānento ^b^``na tathā mataṃ  satarasa''^eb^nti gāthaṃ abhāsi. <br/><br/>[03] 91^b^.^eb^ tattha ^b^na tathā mataṃ satarasaṃ, sudhannaṃ yaṃ  mayajja paribhutta^eb^nti ^b^tathā^eb^ti tena pakārena. ^b^mata^eb^nti  abhimataṃ. ^b^satarasa^eb^nti satarasabhojanaṃ ``satarasabhojanaṃ nāma  satapākasappiādīhi abhisaṅkhataṃ bhojana''nti vadanti. atha vā  anekattho satasaddo ``sataso sahassaso''tiādīsu viya. tasmā  yaṃ bhojanaṃ anekasūpaṃ anekabyañjanaṃ, taṃ anekarasatāya ``satarasa''nti  vuccati, nānārasabhojananti attho. sudhā eva annaṃ sudhābhojanaṃ  devānaṃ āhāro. ^b^yaṃ mayajja paribhutta^eb^nti yaṃ mayā ajja anubhuttaṃ.  ``yaṃ mayā paribhutta''nti ca idaṃ ``satarasaṃ sudhanna''nti etthāpi  yojetabbaṃ. idaṃ vuttaṃ hoti -- yaṃ mayā ajja etarahi  nirodhasamāpattisamāpajjanavasena phalasamāpattisamāpajjanavasena ca  accantameva santaṃ paṇītaṃ nibbānasukhaṃ paribhuñjiyamānaṃ, taṃ yathā mataṃ  abhimataṃ sambhāvitaṃ tathā rājakāle mayā paribhuttaṃ satarasabhojanaṃ  devattabhāve paribhuttaṃ sudhannañca na mataṃ nābhimataṃ. kasmā? idañhi  ariyanisevitaṃ nirāmisaṃ kilesānaṃ avatthubhūtaṃ, taṃ pana  puthujjanasevitaṃ sāmisaṃ kilesānaṃ vatthubhūtaṃ, taṃ imassa saṅkhampi  kalampi kalabhāgampi na upetīti. idāni ``yaṃ mayajja  paribhutta''nti vuttadhammaṃ desento ^b^aparimitadassinā gotamena,  buddhena sudesito dhammo''^eb^ti āha. tassattho -- aparimitaṃ  aparicchinnaṃ uppādavayābhāvato santaṃ asaṅkhatadhātuṃ sayambhūñāṇena  passī, aparimitassa anantāparimeyyassa ñeyyassa dassāvīti tena  ^b^aparimitadassinā^eb^ gotamagottena sammāsambuddhena ^a^M1.0242^ea^ ``khayaṃ virāgaṃ  amataṃ paṇīta''nti (khu0 pā0 6.4; su0 ni0 227) ca  ``madanimmadano pipāsavinayo'' (a0 ni0  4.34; itivu0  90) ``sabbasaṅkhārasamatho''ti (a0 ni0  5.140;  10.6)  ca ādinā suṭṭhu ^b^desito dhammo,^eb^ nibbānaṃ mayā ajja  paribhuttanti yojanā. <br/><br/>[06] paripuṇṇakattheragāthāvaṇṇanā niṭṭhitā. 


volume: 100
item: 93
title:
  paṭhama devasabhattheragāthāvaṇṇanā^dasamavaggo^paripuṇṇakattheragāthāvaṇṇanā^vijayattheragāthāvaṇṇanā^

content:
  [03] ^b^yassāsavā^eb^ ^a^P1.0202^ea^ ^b^parikkhīṇā^eb^ti  āyasmato vijayattherassa gāthā. kā uppatti? ayampi  purimabuddhesu katādhikāro piyadassissa bhagavato kāle vibhavasampanne  kule nibbattitvā viññutaṃ patto satthari parinibbute tassa thūpassa  ratanakhacitaṃ vedikaṃ kāretvā tattha uḷāraṃ vedikāmahaṃ ^a^V1.0208^ea^ kāresi. so  tena puññakammena anekasate attabhāve maṇiobhāsena vicari. evaṃ  devamanussesu saṃsaranto imasmiṃ buddhuppāde sāvatthiyaṃ brāhmaṇakule  nibbatti, ^b^vijayo^eb^tissa nāmaṃ ahosi. so vayappatto  brāhmaṇavijjāsu nipphattiṃ gato tāpasapabbajjaṃ pabbajitvā araññāyatane  jhānalābhī hutvā viharanto buddhuppādaṃ sutvā uppannappasādo satthu  santikaṃ upasaṅkamitvā satthāraṃ vanditvā ekamantaṃ nisīdi. tassa  satthā dhammaṃ desesi. so dhammaṃ sutvā pabbajitvā vipassanaṃ  paṭṭhapetvā nacirasseva arahattaṃ pāpuṇi. tena vuttaṃ ^b^apadāne^eb^  (apa0 thera 1.15.10-14) -- <br/><br/>[21] ``nibbute lokanāthamhi, piyadassīnaruttame. <br/><br/>[22] pasannacitto sumano, muttāvedimakāsahaṃ.. <br/><br/>[21] ``maṇīhi parivāretvā, akāsiṃ vedimuttamaṃ. <br/><br/>[22] vedikāya mahaṃ katvā, tattha kālaṅkato ahaṃ.. <br/><br/>[21] ``yaṃ yaṃ yonupapajjāmi, devattaṃ atha mānusaṃ. <br/><br/>[22] maṇī dhārenti ākāse, puññakammassidaṃ phalaṃ.. <br/><br/>[21] ``soḷasito kappasate, maṇippabhāsanāmakā. <br/><br/>[22] chattiṃsāsiṃsu rājāno, cakkavattī mahabbalā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ ^a^M1.0243^ea^ pana patvā aññaṃ byākaronto ^b^``yassāsavā  parikkhīṇā''^eb^ti gāthaṃ abhāsi. <br/><br/>[03] 92^b^.^eb^ tattha ^b^yassāsavā parikkhīṇā^eb^ti yassa  uttamapuggalassa kāmāsavādayo cattāro āsavā sabbaso khīṇā  ariyamaggena khepitā. ^b^āhāre ca anissito^eb^ti yo ca āhāre  taṇhādiṭṭhinissayehi anissito agadhito anajjhāpanno,  nidassanamattaṃ, āhārasīsenettha cattāropi paccayā gahitāti daṭṭhabbaṃ.  paccayapariyāyo vā idha āhāra-saddo veditabbo. ^b^``suññato  animitto cā''^eb^ti ettha appaṇihitavimokkhopi gahitoyeva,  tīṇipi cetāni nibbānasseva nāmāni. nibbānañhi rāgādīnaṃ  abhāvena suññaṃ, tehi vimuttañcāti suññatavimokkho, tathā  rāgādinimittābhāvena saṅkhāranimittābhāvena ca animittaṃ ^a^P1.0203^ea^,  tehi vimuttañcāti animittavimokkho, rāgādipaṇidhīnaṃ  abhāvena appaṇihitaṃ, tehi vimuttañcāti appaṇihito vimokkhoti  vuccati. phalasamāpattivasena taṃ ārammaṇaṃ katvā viharantassa ayampi  tividho ^b^vimokkho yassa gocaro, ākāseva sakuntānaṃ, padaṃ  tassa durannaya^eb^nti yathā ākāse ^a^V1.0209^ea^ gacchantānaṃ sakuṇānaṃ ``imasmiṃ  ṭhāne pādehi akkamitvā gatā, idaṃ ṭhānaṃ urena paharitvā gatā, idaṃ  sīsena, idaṃ pakkhehī''ti na sakkā ñātuṃ, evameva evarūpassa  bhikkhuno ``nirayapadādīsu iminā nāma padena gato''ti ñāpetuñca  na sakkāti. <br/><br/>[06] vijayattheragāthāvaṇṇanā niṭṭhitā. 


volume: 100
item: 94
title: dasamavaggo^paripuṇṇakattheragāthāvaṇṇanā^vijayattheragāthāvaṇṇanā^erakattheragāthāvaṇṇanā^
content:
  [03] ^b^dukkhā kāmā erakā^eb^ti āyasmato erakattherassa gāthā.  kā uppatti? ayampi purimabuddhesu katādhikāro tattha tattha bhave  puññāni upacinanto siddhatthassa bhagavato kāle kulagehe nibbattitvā  viññutaṃ patto ekadivasaṃ satthāraṃ disvā pasannamānaso satthu kiñci  dātabbayuttakaṃ alabhanto ``handāhaṃ kāyasāraṃ puññaṃ karissāmī''ti  satthu gamanamaggaṃ sodhetvā samaṃ akāsi. satthā tena tathākataṃ maggaṃ  paṭipajji ^a^M1.0244^ea^. so tattha bhagavantaṃ disvā pasannamānaso vanditvā  añjaliṃ paggayha pasannacitto yāva dassanupacārasamatikkamā buddhārammaṇaṃ  pītiṃ avijahanto aṭṭhāsi. so tena puññakammena devaloke nibbatto  aparāparaṃ puññāni katvā sugatīsuyeva saṃsaranto imasmiṃ buddhuppāde  sāvatthiyaṃ sambhāvanīyassa kuṭumbiyassa putto hutvā nibbatti,  ^b^erako^eb^tissa nāmaṃ ahosi abhirūpo dassanīyo pāsādiko  itikattabbatāsu paramena veyyattiyena samannāgato. tassa mātāpitaro  kulena rūpena ācārena vayena kosallena ca anucchavikaṃ dārikaṃ  ānetvā vivāhakammaṃ akaṃsu ^a^P1.0204^ea^. so tāya saddhiṃ  saṃvāsena gehe vasanto pacchimabhavikattā kenacideva saṃvegavatthunā  saṃsāre saṃviggamānaso satthu santikaṃ gantvā dhammaṃ sutvā  paṭiladdhasaddho pabbaji, tassa satthā kammaṭṭhānaṃ adāsi. so  kammaṭṭhānaṃ gahetvā katipayadivasātikkamena ukkaṇṭhābhibhūto vihāsi.  atha satthā tassa cittappavattiṃ ñatvā ovādavasena ^b^``dukkhā  kāmā erakā''^eb^ti gāthaṃ abhāsi. so taṃ sutvā ``ayuttaṃ mayā  kataṃ, yohaṃ evarūpassa satthu santike kammaṭṭhānaṃ gahetvā taṃ  vissajjento micchāvitakkabahulo vihāsi''nti saṃvegajāto vipassanāya  yuttappayutto nacirasseva arahattaṃ pāpuṇi. tena vuttaṃ ^b^apadāne^eb^  (apa0 thera 1.15.32-36) -- <br/><br/>[21] ``uttaritvāna nadikaṃ, vanaṃ gacchati cakkhumā. <br/><br/>[22] tamaddasāsiṃ sambuddhaṃ, siddhatthaṃ varalakkhaṇaṃ.. <br/><br/>[21] ``kudālapiṭakamādāya ^a^V1.0210^ea^, samaṃ katvāna taṃ pathaṃ. <br/><br/>[22] satthāraṃ abhivādetvā, sakaṃ cittaṃ pasādayiṃ.. <br/><br/>[21] ``catunnavutito kappe, yaṃ kammamakariṃ tadā. <br/><br/>[22] duggatiṃ nābhijānāmi, maggadānassidaṃ phalaṃ.. <br/><br/>[21] ``sattapaññāsakappamhi, eko āsiṃ janādhipo. <br/><br/>[22] nāmena suppabuddhoti, nāyako so narissaro.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahā pana hutvā aññaṃ byākaronto -- <br/><br/>[03] 93^b^.^eb^ <br/><br/>[21] ``dukkhā ^a^M1.0245^ea^ kāmā eraka, na sukhā kāmā eraka. <br/><br/>[27] yo kāme kāmayati, dukkhaṃ so kāmayati eraka. <br/><br/>[22] yo kāme na kāmayati, dukkhaṃ so na kāmayati  erakā''ti.. -- <br/><br/>[25] tameva bhagavatā vuttagāthaṃ paccudāhāsi.<br/><br/>[03] tattha ^b^dukkhā kāmā^eb^ti ime vatthukāmakilesakāmā  dukkhavatthutāya vipariṇāmadukkhasaṃsāradukkhasabhāvato ca, dukkhā  dukkhamā dukkhanibbattikā. vuttañhetaṃ -- ``appassādā kāmā  bahudukkhā bahupāyāsā, ādīnavo ettha bhiyyo''tiādi (pāci0  417; ma0 ni0 1.234). ^b^erakā^eb^ti paṭhamaṃ tāva bhagavā taṃ  ālapati, pacchā pana thero attānaṃ nāmena kathesi. ^b^na sukhā  kāmā^eb^ti kāmā nāmete jānantassa sukhā na honti, ajānantassa  pana sukhato upaṭṭhahanti. yathāha -- ``yo sukhaṃ dukkhato adda,  dukkhamaddakkhi sallato''tiādi (saṃ0 ni0  4.253; itivu0  53; theragā0 986). ^b^yo kāme kāmayati, dukkhaṃ so  kāmayatī^eb^ti yo satto kilesakāmena vatthukāme kāmayati, tassa taṃ  kāmanaṃ sampati sapariḷāhatāya ^a^P1.0205^ea^, āyatiṃ  apāyadukkhahetutāya ca vaṭṭadukkhahetutāya ca dukkhaṃ. vatthukāmā pana  dukkhassa vatthubhūtā. iti so dukkhasabhāvaṃ dukkhanimittaṃ  dukkhavatthuñca kāmayatīti vutto. itaraṃ paṭipakkhavasena tamevatthaṃ  ñāpetuṃ vuttaṃ, tasmā tassattho vuttavipariyāyena veditabbo. <br/><br/>[06] erakattheragāthāvaṇṇanā niṭṭhitā. 


volume: 100
item: 95
title:
  paripuṇṇakattheragāthāvaṇṇanā^vijayattheragāthāvaṇṇanā^erakattheragāthāvaṇṇanā^mettajittheragāthāvaṇṇanā^

content:
  [03] ^b^namo^eb^ ^a^M1.0246^ea^ ^a^V1.0211^ea^ ^b^hi tassa bhagavato^eb^ti  āyasmato mettajittherassa  gāthā. kā uppatti? so kira anomadassissa bhagavato kāle  kulagehe nibbattitvā viññutaṃ patto sāsane abhippasanno hutvā  bodhirukkhassa iṭṭhakāhi vedikaṃ cinitvā sudhāparikammaṃ kāresi.  satthā tassa anumodanaṃ akāsi. so tena puññakammena devaloke  nibbattitvā aparāparaṃ puññāni katvā devamanussesu saṃsaranto imasmiṃ  buddhuppāde magadharaṭṭhe aññatarassa brāhmaṇassa putto hutvā nibbatti,  ^b^mettajī^eb^tissa nāmaṃ ahosi. so vayappatto kāmesu ādīnavaṃ  disvā tāpasapabbajjaṃ pabbajitvā araññe viharanto buddhuppādaṃ sutvā  pubbahetunā codiyamāno satthu santikaṃ gantvā pavattinivattiyo  ārabbha pañhaṃ pucchitvā satthārā pañhe vissajjite paṭiladdhasaddho  pabbajitvā vipassanaṃ paṭṭhapetvā arahattaṃ pāpuṇi. tena vuttaṃ  ^b^apadāne^eb^ (apa0 thera 1.15.26-31) -- <br/><br/>[21] ``anomadassīmunino, bodhivedimakāsahaṃ. <br/><br/>[22] sudhāya piṇḍaṃ datvāna, pāṇikammaṃ akāsahaṃ.. <br/><br/>[21] ``disvā taṃ sukataṃ kammaṃ, anomadassī naruttamo. <br/><br/>[22] bhikkhusaṅghe ṭhito satthā, imā gāthā abhāsatha.. <br/><br/>[21] ``iminā sudhakammena, cetanāpaṇidhīhi ca. <br/><br/>[22] sampattiṃ anubhotvāna, dukkhassantaṃ karissati.. <br/><br/>[21] ``pasannamukhavaṇṇomhi, ekaggo susamāhito. <br/><br/>[22] dhāremi antimaṃ dehaṃ, sammāsambuddhasāsane.. <br/><br/>[21] ``ito kappasate āsiṃ, paripuṇṇe anūnake. <br/><br/>[22] rājā sabbaghano nāma, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā satthāraṃ thomento -- <br/><br/>[03] 94^b^.^eb^ <br/><br/>[21] ``namo hi tassa bhagavato, sakyaputtassa sirīmato. <br/><br/>[22] tenāyaṃ aggappattena, aggadhammo sudesito''ti.. --  gāthaṃ ^a^P1.0206^ea^ abhāsi. <br/><br/>[01] tattha ^a^M1.0247^ea^ ^b^namo^eb^ti namakkāro. ^b^hī^eb^ti nipātamattaṃ.  ^b^tassā^eb^ti yo so bhagavā samattiṃsapāramiyo pūretvā  ^a^V1.0212^ea^ sabbakilese bhañjitvā anuttaraṃ sammāsambodhiṃ abhisambuddho,  sakyarājassa puttoti ^b^sakyaputto^eb^. anaññasādhāraṇāya  puññasampattiyā ca sambhāvito uttamāya rūpakāyasiriyā  dhammakāyasiriyā ca samannāgatattā ^b^sirīmā,^eb^ tassa bhagavato  sakyaputtassa sirīmato namo atthu, taṃ namāmīti attho.  ^b^tenā^eb^ti tena bhagavatā. ^b^aya^eb^nti tassa dhammassa attano  paccakkhatāya vadati. ^b^aggappattenā^eb^ti aggaṃ sabbaññutaṃ, sabbehi  vā guṇehi aggabhāvaṃ seṭṭhabhāvaṃ pattena. ^b^aggadhammo^eb^ti aggo  uttamo navavidhalokuttaro dhammo suṭṭhu aviparītaṃ ^b^desito^eb^  paveditoti. <br/><br/>[06] mettajittheragāthāvaṇṇanā niṭṭhitā. 


volume: 100
item: 96
title:
  vijayattheragāthāvaṇṇanā^erakattheragāthāvaṇṇanā^mettajittheragāthāvaṇṇanā^cakkhupālattheragāthāvaṇṇanā^

content:
  [03] ^b^andhohaṃ hatanettosmī^eb^ti āyasmato cakkhupālattherassa  gāthā. kā uppatti? sopi purimabuddhesu katādhikāro tattha tattha  bhave puññāni karonto siddhatthassa bhagavato kāle kulagehe  nibbattitvā viññutaṃ patto bhagavati parinibbute thūpamahe kayiramāne  umāpupphaṃ gahetvā thūpaṃ pūjesi. so tena puññakammena devaloke  nibbattitvā aparāparaṃ puññāni katvā devamanussesu saṃsaranto imasmiṃ  buddhuppāde sāvatthiyaṃ mahāsuvaṇṇassa nāma kuṭumbikassa putto hutvā  nibbatti, tassa ^b^pālo^eb^ti nāmamakaṃsu. mātā tassa ādhāvitvā  paridhāvitvā vicaraṇakāle aññaṃ puttaṃ labhi. tassa mātāpitaro  ^b^cūḷapālo^eb^ti nāmaṃ katvā itaraṃ ^b^mahāpālo^eb^ti vohariṃsu.  atha te vayappatte gharabandhanena bandhiṃsu. tasmiṃ samaye satthā  sāvatthiyaṃ viharati jetavane. tattha mahāpālo jetavanaṃ gacchantehi  upāsakehi saddhiṃ vihāraṃ gantvā satthu santike dhammaṃ sutvā  paṭiladdhasaddho kuṭumbabhāraṃ kaniṭṭhabhātikasseva bhāraṃ katvā sayaṃ  pabbajitvā laddhūpasampado ācariyupajjhāyānaṃ santike ^a^P1.0207^ea^  pañcavassāni vasitvā vuṭṭhavasso pavāretvā satthu santike  kammaṭṭhānaṃ gahetvā saṭṭhimatte ^a^M1.0248^ea^ sahāyabhikkhū labhitvā tehi saddhiṃ  bhāvanānukūlaṃ vasanaṭṭhānaṃ pariyesanto aññataraṃ paccantagāmaṃ nissāya  gāmavāsikehi upāsakehi kāretvā dinnāya araññāyatane paṇṇasālāya  vasanto samaṇadhammaṃ karoti. tassa akkhirogo uppanno. vejjo  bhesajjaṃ sampādetvā adāsi. so vejjena vuttavidhānaṃ na paṭipajji.  tenassa rogo vaḍḍhi. so ``akkhirogavūpasamanato  kilesarogavūpasamanameva mayhaṃ vara''nti akkhirogaṃ ajjhupekkhitvā  vipassanāyayeva yuttappayutto ahosi. tassa bhāvanaṃ ussukkāpentassa  apubbaṃ acarimaṃ akkhīni ceva kilesā ca bhijjiṃsu. so  sukkhavipassako arahā ahosi. tena vuttaṃ ^b^apadāne^eb^ (apa0  thera 1.15.21-25) -- <br/><br/>[21] ``nibbute ^a^V1.0213^ea^ lokamahite, āhutīnaṃ paṭiggahe. <br/><br/>[22] siddhatthamhi bhagavati, mahāthūpamaho ahu.. <br/><br/>[21] ``mahe pavattamānamhi, siddhatthassa mahesino. <br/><br/>[22] umāpupphaṃ gahetvāna, thūpamhi abhiropayiṃ.. <br/><br/>[21] ``catunnavutito kappe, yaṃ pupphamabhiropayiṃ. <br/><br/>[22] duggatiṃ nābhijānāmi, thūpapūjāyidaṃ phalaṃ.. <br/><br/>[21] ``ito ca navame kappe, somadevasanāmakā. <br/><br/>[22] pañcāsītisu rājāno, cakkavattī mahabbalā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] atha there akkhirogena vihāre ohīne gāmaṃ piṇḍāya gate  bhikkhū disvā upāsakā ``kasmā thero nāgato''ti pucchitvā tamatthaṃ  sutvā sokābhibhūtā piṇḍapātaṃ upanetvā, ``bhante, kiñci mā  cintayittha, idāni mayameva piṇḍapātaṃ ānetvā upaṭṭhahissāmā''ti  tathā karonti. bhikkhū therassa ovāde ṭhatvā nacirasseva arahattaṃ  patvā vuṭṭhavassā pavāretvā, ``satthāraṃ vandituṃ sāvatthiṃ gamissāma,  bhante''ti āhaṃsu. thero, ``ahaṃ dubbalo acakkhuko, maggo ca  saupaddavo, mayā saddhiṃ gacchantānaṃ tumhākaṃ parissayo bhavissati,  tumhe paṭhamaṃ gacchatha, gantvā satthāraṃ mahāthere ca mama vandanāya  vandatha, cūḷapālassa mama ^a^M1.0249^ea^ pavattiṃ kathetvā kañci purisaṃ peseyyāthā''ti  āha. te punapi yācitvā gamanaṃ alabhantā ``sādhū''ti  paṭissuṇitvā senāsanaṃ saṃsāmetvā upāsake āpucchitvā anukkamena  jetavanaṃ gantvā satthāraṃ mahāthere ca tassa vandanāya vanditvā  dutiyadivase sāvatthiyaṃ piṇḍāya caritvā ^a^P1.0208^ea^  cūḷapālassa taṃ pavattiṃ vatvā tena ``ayaṃ, bhante, mayhaṃ bhāgineyyo  pālito nāma, imaṃ pesissāmī''ti vutte, ``maggo saparissayo, na  sakkā ekena gahaṭṭhena gantuṃ, tasmā pabbājetabbo''ti taṃ pabbājetvā  pesesuṃ. so anukkamena therassa santikaṃ gantvā attānaṃ tassa  orocetvā taṃ gahetvā āgacchanto antarāmagge aññatarassa gāmassa  sāmantā araññaṭṭhāne ekissā kaṭṭhahāriyā gāyantiyā saddaṃ sutvā  paṭibaddhacitto hutvā yaṭṭhikoṭiṃ vissajjetvā ``tiṭṭhatha, bhante, muhuttaṃ  yāvāhaṃ āgacchāmī''ti vatvā tassā santikaṃ gantvā tattha  sīlavipattiṃ pāpuṇi. thero idānimeva itthiyā gītasaddo suto,  sāmaṇero ca cirāyati, nūna sīlavipattiṃ patto bhavissatī''ti  cintesi. sopi āgantvā ``gacchāma, bhante''ti āha. thero  ``kiṃ pāpo jātosī''ti pucchi. sāmaṇero tuṇhī hutvā puna  pucchitopi na kathesi. thero ``tādisena pāpena mayhaṃ  yaṭṭhigahaṇakiccaṃ natthi, gaccha tva''nti vatvā puna tena  ``bahuparissayo ^a^V1.0214^ea^ maggo, tumhe ca andhā, kathaṃ gamissathā''ti vutte  ``bāla idheva me nipajjitvā marantassāpi aparāparaṃ parivattentassāpi  tādisena gamanaṃ nāma natthī''ti imamatthaṃ dassento -- <br/><br/>[03] 95^b^.^eb^ <br/><br/>[21] ``andhohaṃ hatanettosmi, kantāraddhānapakkhando. <br/><br/>[22] sayamānopi gacchissaṃ, na sahāyena pāpenā''ti.. --  gāthaṃ abhāsittha.<br/><br/>[03] tattha ^b^andho^eb^ti cakkhuvikalo. ^b^hatanetto^eb^ti  vinaṭṭhacakkhuko, tena ``payogavipattivasenāhaṃ upahatanettatāya andho,  na jaccandhabhāvenā''ti yathāvuttaṃ andhabhāvaṃ viseseti. atha vā  ``andho''ti idaṃ ``andhe ^a^M1.0250^ea^ jiṇṇe mātāpitaro posetī''tiādīsu  (ma0 ni0 2.288) viya maṃsacakkhuvekalladīpanaṃ, ``sabbepime  paribbājakā andhā acakkhukā'' (udā0 54) ``andho ekacakkhu  dvicakkhū''tiādīsu (a0 ni0  3.29) viya na  paññācakkhuvekalladīpananti dassetuṃ ^b^``hatanettosmī''^eb^ti vuttaṃ, tena  mukhyameva andhabhāvaṃ dasseti. ^b^kantāraddhānapakkhando^eb^ti ^a^P1.0209^ea^  kantāre vivane dīghamaggaṃ anupaviṭṭho, na  jātikantārādigahanaṃ saṃsāraddhānaṃ paṭipannoti adhippāyo. tādisañhi  kantāraddhānaṃ ayaṃ thero samatikkamitvā ṭhito, ^b^sayamānopī^eb^ti  sayantopi, pādesu avahantesu urena jaṇṇukāhi ca bhūmiyaṃ saṃsaranto  parivattentopi gaccheyyaṃ. ^b^na sahāyena pāpenā^eb^ti tādisena  pāpapuggalena sahāyabhūtena saddhiṃ na gacchissanti yojanā. taṃ sutvā  itaro saṃvegajāto ``bhāriyaṃ vata mayā sāhasikakammaṃ kata''nti bāhā  paggayha kandanto vanasaṇḍaṃ pakkhando ca ahosi. atha therassa  sīlatejena paṇḍukambalasilāsanaṃ uṇhākāraṃ dassesi. tena sakko taṃ  kāraṇaṃ ñatvā therassa santikaṃ gantvā sāvatthigāmipurisaṃ viya attānaṃ  ñāpetvā yaṭṭhikoṭiṃ gaṇhanto maggaṃ saṅkhipitvā tadaheva sāyanhe  sāvatthiyaṃ theraṃ netvā tattha jetavane cūḷapālitena kāritāya  paṇṇasālāya phalake nisīdāpetvā tassa sahāyavaṇṇena therassa  āgatabhāvaṃ jānāpetvā pakkāmi; cūḷapālitopi taṃ yāvajīvaṃ sakkaccaṃ  upaṭṭhāsīti. <br/><br/>[06] cakkhupālattheragāthāvaṇṇanā niṭṭhitā. 


volume: 100
item: 97
title:
  erakattheragāthāvaṇṇanā^mettajittheragāthāvaṇṇanā^cakkhupālattheragāthāvaṇṇanā^khaṇḍasumanattheragāthāvaṇṇanā^

content:
  [03] ^b^ekapupphaṃ^eb^ ^a^V1.0215^ea^ ^b^cajitvānā^eb^ti āyasmato khaṇḍasumanattherassa  gāthā. kā uppatti? so kira padumuttarassa bhagavato kāle kulagehe  nibbattitvā viññutaṃ patto satthari parinibbute tassa thūpassa  samantato candanavedikāya parikkhipitvā mahantaṃ pūjaṃ akāsi. so  tena puññakammena devamanussesu uḷāraṃ sampattiṃ anubhavanto kassapassa  bhagavato kāle kuṭumbikakule ^a^M1.0251^ea^ nibbatto satthari parinibbute kanakathūpaṃ  uddissa raññā pupphapūjāya kayiramānāya pupphāni alabhanto ekaṃ  khaṇḍasumanapupphaṃ disvā mahatā mūlena ^a^P1.0210^ea^ taṃ kiṇitvā  gaṇhanto cetiye pūjaṃ karonto uḷāraṃ pītisomanassaṃ uppādesi. so  tena puññakammena devaloke nibbattitvā asīti vassakoṭiyo  saggasukhaṃ anubhavitvā imasmiṃ buddhuppāde pāvāyaṃ mallarājakule  nibbatti. tassa jātakāle gehe khaṇḍasakkharā sumanapupphāni ca  uppannāni ahesuṃ. tenassa ^b^khaṇḍasumano^eb^ti nāmamakaṃsu. so  viññutaṃ patto bhagavati pāvāyaṃ cundassa ambavane viharante  upasaṅkamitvā dhammaṃ sutvā paṭiladdhasaddho pabbajitvā vipassanāya  kammaṃ karonto nacirasseva chaḷabhiñño ahosi. tena vuttaṃ  ^b^apadāne^eb^ (apa0 thera 1.15.15-20) -- <br/><br/>[21] ``padumuttaro nāma jino, lokajeṭṭho narāsabho. <br/><br/>[22] jalitvā aggikkhandhova, sambuddho parinibbuto.. <br/><br/>[21] ``nibbute ca mahāvīre, thūpo vitthāriko ahu. <br/><br/>[22] dūratova upaṭṭhenti, dhātugehavaruttame.. <br/><br/>[21] ``pasannacitto, sumano, akaṃ candanavedikaṃ. <br/><br/>[22] dissati thūpakhandho ca, thūpānucchaviko tadā.. <br/><br/>[21] ``bhave nibbattamānamhi, devatte atha mānuse. <br/><br/>[22] omattaṃ me na passāmi, pubbakammassidaṃ phalaṃ.. <br/><br/>[21] ``pañcadasakappasate, ito aṭṭha janā ahuṃ. <br/><br/>[22] sabbe samattanāmā te cakkavattī mahabbalā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attano purimajātiṃ anussaranto tattha  attano sumanapupphapariccāgassa saggasampattinimittakaṃ  nibbānūpanissayatañca disvā udānavasena tamatthaṃ pakāsento -- <br/><br/>[03] 96^b^.^eb^ <br/><br/>[21] ``ekapupphaṃ ^a^V1.0216^ea^ cajitvāna, asīti vassakoṭiyo. <br/><br/>[22] saggesu paricāretvā, sesakenamhi nibbuto''ti.. --  gāthaṃ abhāsi.<br/><br/>[03] tattha ^a^M1.0252^ea^ ^b^ekapuppha^eb^nti ekaṃ kusumaṃ, taṃ pana idha sumanapupphaṃ  adhippetaṃ. ^b^cajitvānā^eb^ti satthu thūpapūjākaraṇavasena pariccajitvā  pariccāgahetu. ^b^asīti vassakoṭiyo^eb^ti manussagaṇanāya vassānaṃ  asīti koṭiyo, accantasaṃyoge cetaṃ upayogavacanaṃ, idañca chasu  kāmasaggesu dutiye aparāparuppattivasena vuttanti veditabbaṃ. tasmā  ^b^saggesū^eb^ti tāvatiṃsasaṅkhāte saggaloke, punappunaṃ uppajjanavasena  hettha bahuvacanaṃ. ^b^paricāretvā^eb^ti rūpādīsu ārammaṇesu  indriyāni paricāretvā sukhaṃ anubhavitvā, devaccharāhi vā attānaṃ  paricāretvā ^a^P1.0211^ea^ upaṭṭhāpetvā. ^b^sesakenamhi  nibbuto^eb^ti pupphapūjāya vasena pavattakusalacetanāsu bhavasampatti  dāyakakammato sesena yaṃ tattha vivaṭṭūpanissayabhūtaṃ, taṃ sandhāya vadati.  bahū hi tattha pubbāparavasena pavattā cetanā. ^b^sesakenā^eb^ti vā  tasseva kammassa vipākāvasesena aparikkhīṇeyeva tasmiṃ kammavipāke  nibbuto amhi, kilesaparinibbānena parinibbutosmi. etena yasmiṃ  attabhāve ṭhatvā attanā arahattaṃ sacchikataṃ, sopi carimattabhāvo tassa  kammavipākoti dasseti. yādisaṃ sandhāya aññatthāpi ``tasseva  kammassa vipākāvasesenā''ti (pārā0 228; saṃ0 ni0  1.131)  vuttaṃ. <br/><br/>[06] khaṇḍasumanattheragāthāvaṇṇanā niṭṭhitā. 


volume: 100
item: 98
title:
  mettajittheragāthāvaṇṇanā^cakkhupālattheragāthāvaṇṇanā^khaṇḍasumanattheragāthāvaṇṇanā^tissattheragāthāvaṇṇanā^

content:
  [03] ^b^hitvā satapalaṃ kaṃsa^eb^nti āyasmato tissattherassa gāthā.  kā uppatti? ayampi purimabuddhesu katādhikāro vipassissa  bhagavato kāle yānakārakule nibbattitvā viññutaṃ patto ekadivasaṃ  bhagavantaṃ disvā pasannamānaso candanakhaṇḍena phalakaṃ katvā bhagavato  upanāmesi, tañca bhagavā paribhuñji. so tena puññakammena devaloke  nibbattitvā aparāparaṃ puññāni katvā devamanussesu saṃsaranto imasmiṃ  buddhuppāde roruvanagare rājakule nibbatti. so vayappatto pitari  kālaṅkate rajje patiṭṭhito bimbisārarañño adiṭṭhasahāyo hutvā tassa  maṇimuttāvatthādīni paṇṇākārāni pesesi. tassa rājā bimbisāro  puññavantataṃ ^a^M1.0253^ea^ sutvā paṭipābhataṃ pesento cittapaṭe buddhacaritaṃ ^a^V1.0217^ea^ suvaṇṇapaṭṭe ca  paṭiccasamuppādaṃ likhāpetvā pesesi. so taṃ disvā purimabuddhesu  katādhikāratāya pacchimabhavikatāya ca cittapaṭe dassentaṃ buddhacaritaṃ  suvaṇṇapaṭṭake likhitaṃ paṭiccasamuppādakkamañca oloketvā ^a^P1.0212^ea^  pavattinivattiyo sallakkhetvā sāsanakkamaṃ hadaye ṭhapetvā  sañjātasaṃvego ``diṭṭho mayā bhagavato veso, sāsanakkamo ca  ekapadesena ñāto, bahudukkhā kāmā bahupāyāsā, kiṃ dāni mayhaṃ  gharāvāsenā''ti rajjaṃ pahāya kesamassuṃ ohāretvā kāsāyāni vatthāni  acchādento bhagavantaṃ uddissa pabbajitvā mattikāpattaṃ gahetvā rājā  pukkusāti viya mahājanassa paridevantasseva nagarato nikkhamitvā  anukkamena rājagahaṃ gantvā tattha sappasoṇḍikapabbhāre viharantaṃ bhagavantaṃ  upasaṅkamitvā vanditvā ekamantaṃ nisīdi. satthā dhammaṃ desesi.  so dhammadesanaṃ sutvā vipassanāya kammaṭṭhānaṃ gahetvā yuttappayutto  viharanto vipassanaṃ ussukkāpetvā arahattaṃ pāpuṇi. tena vuttaṃ  ^b^apadāne^eb^ (apa0 thera 1.15.37-42) -- <br/><br/>[21] ``yānakāro pure āsiṃ, dārukamme susikkhito. <br/><br/>[22] candanaṃ phalakaṃ katvā, adāsiṃ lokabandhuno.. <br/><br/>[21] ``pabhāsati idaṃ byamhaṃ, suvaṇṇassa sunimmitaṃ. <br/><br/>[22] hatthiyānaṃ assayānaṃ, dibbayānaṃ upaṭṭhitaṃ.. <br/><br/>[21] ``pāsādā sivikā ceva, nibbattanti yadicchakaṃ. <br/><br/>[22] akkhubbhaṃ ratanaṃ mayhaṃ, phalakassa idaṃ phalaṃ.. <br/><br/>[21] ``ekanavutito kappe, phalakaṃ yamahaṃ dadiṃ. <br/><br/>[22] duggati nābhijānāmi, phalakassa idaṃ phalaṃ.. <br/><br/>[21] ``sattapaññāsakappamhi, caturo nimmitāvhayā. <br/><br/>[22] sattaratanasampannā, cakkavattī mahabbalā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā udānavasena attano paṭipattiṃ kathento -- <br/><br/>[03] 97^b^.^eb^ <br/><br/>[21] ``hitvā ^a^M1.0254^ea^ satapalaṃ kaṃsaṃ, sovaṇṇaṃ satarājikaṃ. <br/><br/>[22] aggahiṃ mattikāpattaṃ, idaṃ dutiyābhisecana''nti.. --  gāthaṃ abhāsi.<br/><br/>[03] tattha ^b^hitvā^eb^ti pariccajitvā. ^b^satapala^eb^nti sataṃ  palāni yassa, taṃ satapalaparimāṇaṃ. ^b^kaṃsa^eb^nti thālaṃ.  ^b^sovaṇṇa^eb^nti suvaṇṇamayaṃ. ^b^satarājika^eb^nti  bhittivicittatāya ca anekarūparājicittatāya ca anekalekhāyuttaṃ.  ^b^aggahiṃ mattikāpatta^eb^nti evarūpe mahārahe bhājane pubbe  ^a^V1.0218^ea^ bhuñjitvā  buddhānaṃ ovādaṃ karonto ``idānāhaṃ taṃ chaḍḍetvā mattikāmayapattaṃ  aggahesiṃ ^a^P1.0213^ea^, aho, sādhu, mayā kataṃ ariyavataṃ  anuṭhita''nti bhājanakittanāpadesena rajjapariccāgaṃ pabbajjūpagamanañca  anumodanto vadati. tenāha ^b^``idaṃ dutiyābhisecana''^eb^nti.  paṭhamaṃ rajjābhisecanaṃ upādāya idaṃ pabbajjūpagamanaṃ mama dutiyaṃ  abhisecanaṃ. tañhi rāgādīhi saṃkiliṭṭhaṃ sāsaṅkaṃ saparisaṅkaṃ kammaṃ  anatthasañhitaṃ dukkhapaṭibaddhaṃ nihīnaṃ, idaṃ pana taṃvipariyāyato uttamaṃ  paṇītanti adhippāyo. <br/><br/>[06] tissattheragāthāvaṇṇanā niṭṭhitā. 


volume: 100
item: 99
title:
  cakkhupālattheragāthāvaṇṇanā^khaṇḍasumanattheragāthāvaṇṇanā^tissattheragāthāvaṇṇanā^abhayattheragāthāvaṇṇanā^

content:
  [03] ^b^rūpaṃ disvā sati muṭṭhā^eb^ti āyasmato abhayattherassa gāthā.  kā uppatti? sopi purimabuddhesu katādhikāro tattha tattha bhave  vivaṭṭūpanissayaṃ puññaṃ upacinanto sumedhassa bhagavato kāle kulagehe  nibbattitvā viññutaṃ patto ekadivasaṃ sumedhaṃ bhagavantaṃ disvā  pasannacitto saḷalapupphehi pūjamakāsi. so tena puññakammena devesu  nibbattitvā aparāparaṃ puññāni katvā sugatīsuyeva saṃsaranto imasmiṃ  buddhuppāde sāvatthiyaṃ brāhmaṇakule nibbattitvā ^b^abhayo^eb^ti  laddhanāmo viññutaṃ patto hetusampattiyā codiyamāno ekadivasaṃ vihāraṃ  gato satthu dhammadesanaṃ sutvā paṭiladdhasaddho pabbajitvā katapubbakicco  vipassanāya kammaṃ karonto viharati. athassa ekadivasaṃ gāmaṃ  ^a^M1.0255^ea^ piṇḍāya paviṭṭhassa alaṅkatapaṭiyattaṃ mātugāmaṃ disvā  ayonisomanasikāravasena tassa rūpaṃ ārabbha chandarāgo uppajji, so  vihāraṃ pavisitvā ``satiṃ vissajjitvā olokentassa rūpārammaṇe  mayhaṃ kileso uppanno, ayuttaṃ mayā kata''nti attano cittaṃ  niggaṇhanto tāvadeva vipassanaṃ vaḍḍhetvā arahattaṃ pāpuṇi. tena vuttaṃ  ^b^apadāne^eb^ (apa0 thera 1.15.43-47) -- <br/><br/>[21] ``sumedho ^a^P1.0214^ea^ nāma nāmena, sayambhū  aparājito. <br/><br/>[22] vivekamanubrūhanto, ajjhogahi mahāvanaṃ.. <br/><br/>[21] ``saḷalaṃ pupphitaṃ disvā, ganthitvāna vaṭaṃsakaṃ. <br/><br/>[22] buddhassa abhiropesiṃ, sammukhā lokanāyakaṃ.. <br/><br/>[21] ``tiṃsakappasahassamhi, yaṃ pupphamabhiropayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``ūnavīse ^a^V1.0219^ea^ kappasate, soḷasāsuṃ sunimmitā. <br/><br/>[22] sattaratanasampannā, cakkavattī mahabbalā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attano kilesuppattinidassanena ``kilese  anuvattentassa vaṭṭadukkhato nattheva sīsukkhipanaṃ. ahaṃ pana te  nānuvatti''nti dassento -- <br/><br/>[03] 98^b^.^eb^ <br/><br/>[21] ``rūpaṃ disvā sati muṭṭhā, piyaṃ nimittaṃ  manasikaroto. <br/><br/>[22] sārattacitto vedeti, tañca ajjhosa tiṭṭhati. <br/><br/>[22] tassa vaḍḍhanti āsavā, bhavamūlopagāmino''ti.. --  gāthaṃ abhāsi.<br/><br/>[03] tattha ^b^rūpa^eb^nti rajjanīyaṃ rūpāyatanaṃ, taṃ panettha itthirūpaṃ  adhippetaṃ. ^b^disvā^eb^ti cakkhunā disvā, cakkhudvārānusārena  nimittānubyañjanasallakkhaṇavasena taṃ gahetvā, tassa tathāgahaṇahetūti  attho. ^b^sati muṭṭhā^eb^ti asubhasabhāve kāye ``asubha''ntveva  pavattanasati naṭṭhā. yathā pana rūpaṃ disvā sati naṭṭhā, taṃ dassento  āha ^b^``piyaṃ nimittaṃ manasikaroto''^eb^ti. yathāupaṭṭhitaṃ  ārammaṇaṃ ``subhaṃ sukha''ntiādinā piyanimittaṃ katvā ^a^M1.0256^ea^  ayonisomanasikārena manasikaroto sati muṭṭhāti yojanā. tathā  bhūtova ^b^sārattacitto vedetī^eb^ti suṭṭhu rattacitto hutvā taṃ  rūpārammaṇaṃ anubhavati abhinandati, abhinandanto pana ^b^tañca  ajjhosa tiṭṭhati^eb^ ajjhosāya taṃ ārammaṇaṃ gilitvā pariniṭṭhapetvā  vattati ceva, evaṃbhūtassa ca ^b^tassa vaḍḍhanti āsavā  bhavamūlopagāmino^eb^ti bhavassa saṃsārassa mūlabhāvaṃ kāraṇabhāvaṃ  upagamanasabhāvā kāmāsavādayo cattāropi āsavā tassa puggalassa  uparūpari vaḍḍhantiyeva, na hāyanti. mayhaṃ pana paṭisaṅkhāne ṭhatvā  vipassanaṃ vaḍḍhetvā saccāni paṭivijjhantassa maggapaṭipāṭiyā te  cattāropi āsavā anavasesato pahīnā parikkhīṇāti adhippāyo. <br/><br/>[06] abhayattheragāthāvaṇṇanā niṭṭhitā. 


volume: 100
item: 100
title:
  khaṇḍasumanattheragāthāvaṇṇanā^tissattheragāthāvaṇṇanā^abhayattheragāthāvaṇṇanā^uttiyattheragāthāvaṇṇanā^

content:
  [03] ^b^saddaṃ^eb^ ^a^P1.0215^ea^ ^b^sutvā sati muṭṭhā^eb^ti  āyasmato uttiyattherassa gāthā. kā uppatti? ayampi purimabuddhesu  katādhikāro tattha tattha bhave vivaṭṭūpanissayaṃ puññaṃ upacinanto  sumedhassa bhagavato kāle ^a^V1.0220^ea^ kulagehe nibbattitvā viññutaṃ patto  ekadivasaṃ satthāraṃ disvā pasannacitto gonakādiatthataṃ sauttaracchadaṃ  buddhārahaṃ pallaṅkaṃ gandhakuṭiyaṃ paññāpetvā adāsi. so tena  puññakammena devamanussesu saṃsaranto imasmiṃ buddhuppāde kapilavatthusmiṃ  sakyarājakule nibbatti, tassa ^b^uttiyo^eb^ti nāmaṃ ahosi. so  vayappatto satthu ñātisamāgame buddhānubhāvaṃ disvā paṭiladdhasaddho  pabbajitvā samaṇadhammaṃ karonto ekadivasaṃ nāmaṃ piṇḍāya paviṭṭho  antarāmagge mātugāmassa gītasaddaṃ sutvā ayonisomanasikāravasena  tattha chandarāge uppanne paṭisaṅkhānabalena taṃ vikkhambhetvā vihāraṃ  pavisitvā sañjātasaṃvego divāṭṭhāne nisīditvā tāvadeva vipassanaṃ  vaḍḍhetvā arahattaṃ pāpuṇi. tena vuttaṃ ^b^apadāne^eb^ (apa0 thera  1.15.48-52) -- <br/><br/>[21] ``sumedhassa ^a^M1.0257^ea^ bhagavato, lokajeṭṭhassa tādino. <br/><br/>[22] pallaṅko hi mayā dinno, sauttarasapacchado.. <br/><br/>[21] ``sattaratanasampanno, pallaṅko āsi so tadā. <br/><br/>[22] mama saṅkappamaññāya, nibbattati sadā mama.. <br/><br/>[21] ``tiṃsakappasahassamhi, pallaṅkamadadiṃ tadā. <br/><br/>[22] duggatiṃ nābhijānāmi, pallaṅkassa idaṃ phalaṃ.. <br/><br/>[21] ``vīsakappasahassamhi, suvaṇṇābhā tayo janā. <br/><br/>[22] sattaratanasampannā, cakkavattī mahabbalā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attano kilesuppattinidassanena ``kilese  ajigucchantassa natthi vaṭṭadukkhato sīsukkhipanaṃ, ahaṃ pana te  jigucchimevā''ti dassento -- <br/><br/>[03] 99^b^.^eb^ <br/><br/>[21] ``saddaṃ sutvā sati muṭṭhā, piyaṃ nimittaṃ manasikaroto. <br/><br/>[22] sārattacitto vedeti, tañca ajjhosa tiṭṭhati. <br/><br/>[22] tassa vaḍḍhanti āsavā, saṃsāra upagāmino''ti.. --  gāthaṃ abhāsi.<br/><br/>[03] tattha ^b^sadda^eb^nti rajjanīyaṃ saddārammaṇaṃ,  ^b^saṃsāraupagāmino^eb^ti -- <br/><br/>[21] ``khandhānañca paṭipāṭi, dhātuāyatanāna ca. <br/><br/>[22] abbocchinnaṃ vattamānā, saṃsāroti pavuccatī''ti.. -- <br/><br/>[25] evaṃ ^a^V1.0221^ea^ ^a^P1.0216^ea^ vuttasaṃsāravaṭṭakāraṇaṃ hutvā  upagamentīti saṃsāraupagāmino, ``saṃsārūpagāmino''ti vā pāṭho.  sesaṃ anantaragāthāya vuttanayameva. <br/><br/>[06] uttiyattheragāthāvaṇṇanā niṭṭhitā. 


volume: 100
item: 101
title:
  tissattheragāthāvaṇṇanā^abhayattheragāthāvaṇṇanā^uttiyattheragāthāvaṇṇanā^dutiya devasabhattheragāthāvaṇṇanā^

content:
  [03] ^b^sammappadhānasampanno^eb^ti ^a^M1.0258^ea^ āyasmato devasabhattherassa gāthā.  kā uppatti? ayampi purimabuddhesu katādhikāro tattha tattha bhave  vivaṭṭūpanissayaṃ kusalaṃ upacinanto sikhissa bhagavato kāle kulagehe  nibbattitvā viññutaṃ patto ekadivasaṃ sikhiṃ bhagavantaṃ disvā  pasannamānaso bandhujīvakapupphehi pūjaṃ akāsi. so tena puññakammena  devamanussesu saṃsaranto imasmiṃ buddhuppāde kapilavatthusmiṃ  sakyarājakule nibbatti, tassa ^b^devasabho^eb^ti nāmaṃ ahosi. so  vayappatto cumbaṭakalahavūpasamanatthaṃ satthari āgate buddhānubhāvaṃ disvā  pasannamānaso saraṇesu patiṭṭhito puna nigrodhārāme satthari viharante  satthāraṃ upasaṅkamitvā paṭiladdhasaddho pabbajitvā katapubbakicco  vipassanāya kammaṃ karonto nacirasseva arahattaṃ pāpuṇi. tena vuttaṃ  ^b^apadāne^eb^ (apa0 thera 1.16.1-6) -- <br/><br/>[21] ``candaṃva vimalaṃ suddhaṃ, vippasannamanāvilaṃ. <br/><br/>[22] nandībhavaparikkhīṇaṃ, tiṇṇaṃ loke visattikaṃ.. <br/><br/>[21] ``nibbāpayantaṃ janataṃ, tiṇṇaṃ tārayataṃ varaṃ. <br/><br/>[22] muniṃ vanamhi jhāyantaṃ, ekaggaṃ susamāhitaṃ.. <br/><br/>[21] ``bandhujīvakapupphāni, lagetvā suttakenahaṃ. <br/><br/>[22] buddhassa abhiropayiṃ, sikhino lokabandhuno.. <br/><br/>[21] ``ekatiṃse ito kappe, yaṃ kammamakariṃ tadā. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``ito sattamake kappe, manujindo mahāyaso. <br/><br/>[22] samantacakkhunāmāsi, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ ^a^V1.0222^ea^ pana patvā attanā adhigataṃ vimuttisukhaṃ nissāya  uppannapītisomanasso udānavasena -- <br/><br/>[03] 100^b^.^eb^ <br/><br/>[21] ``sammappadhānasampanno ^a^M1.0259^ea^, satipaṭṭhānagocaro. <br/><br/>[22] vimuttikusumasañchanno, parinibbissatyanāsavo''ti..  -- gāthaṃ abhāsi.<br/><br/>[03] tattha ^b^sammappadhānasampanno^eb^ti sampannacatubbidhasammappadhāno,  tehi kattabbakiccaṃ sampādetvā ṭhitoti attho.  ^b^satipaṭṭhānagocaro^eb^ti kāyānupassanādayo satipaṭṭhānā gocaro  ^a^P1.0217^ea^ pavattiṭṭhānaṃ etassāti satipaṭṭhānagocaro, catūsu  satipaṭṭhānesu patiṭṭhitacittoti attho. guṇasobhena paramasugandhā  vimuttiyeva kusumāni, tehi sabbaso sammadeva sañchanno vibhūsito  alaṅkatoti ^b^vimuttikusumasañchanno. parinibbissatyanāsavo^eb^ti  evaṃ sammā paṭipajjanto bhikkhu nacirasseva anāsavo hutvā  parinibbissati saupādisesāya anupādisesāya ca nibbānadhātuyāti  attho. idameva ca therassa aññābyākaraṇaṃ ahosi. <br/><br/>[06] (dutiya) devasabhattheragāthāvaṇṇanā niṭṭhitā. <br/><br/>[06] dasamavaggavaṇṇanā niṭṭhitā. 


volume: 100
item: 102
title: abhayattheragāthāvaṇṇanā^uttiyattheragāthāvaṇṇanā^ekādasamavaggo^belaṭṭhānikattheragāthāvaṇṇanā^
content:
  [03] ^b^hitvā^eb^ ^a^V1.0223^ea^ ^b^gihittaṃ anavositatto^eb^tiādikā āyasmato  belaṭṭhānikattherassa gāthā. kā uppatti? ayampi purimabuddhesu  katādhikāro ito ekatiṃse kappe vessabhussa bhagavato kāle  brāhmaṇakule nibbattitvā vayappatto brāhmaṇasippesu nipphattiṃ gantvā  gharāvāsaṃ pahāya isipabbajjaṃ pabbajitvā isīhi parivuto vicaranto  ekadivasaṃ vessabhuṃ bhagavantaṃ disvā pītisomanassajāto satthu  ñāṇasampattiṃ nissāya pasannamānaso ñāṇaṃ uddissa pupphehi pūjaṃ  akāsi. so tena puññakammena devamanussesu saṃsaranto imasmiṃ  buddhuppāde sāvatthiyaṃ brāhmaṇakule nibbattitvā ^b^belaṭṭhāniko^eb^ti  laddhanāmo viññutaṃ ^a^M1.0260^ea^ patto satthu dhammadesanaṃ sutvā paṭiladdhasaddho  pabbajitvā kammaṭṭhānaṃ gahetvā kosalaraṭṭhe araññe viharanto alaso  kāyadaḷhibahulo pharusavāco ahosi, samaṇadhamme cittaṃ na uppādesi.  atha naṃ bhagavā ñāṇaparipākaṃ oloketvā -- <br/><br/>[03] 101^b^.^eb^ <br/><br/>[21] ``hitvā gihittaṃ anavositatto, mukhanaṅgalī  odariko kusīto. <br/><br/>[22] mahāvarāhova nivāpapuṭṭho, punappunaṃ gabbhamupeti mando''ti..  -- <br/><br/>[25] imāya ^a^P1.0218^ea^ obhāsagāthāya saṃvejesi.  so satthāraṃ purato nisinnaṃ viya disvā tañca gāthaṃ sutvā  saṃvegajāto ñāṇassa paripākaṃ gatattā vipassanaṃ paṭṭhapetvā nacirasseva  arahattaṃ pāpuṇi. tena vuttaṃ ^b^apadāne^eb^ (apa0 thera  1.14.41-46) -- <br/><br/>[21] ``kaṇikāraṃva jotantaṃ, nisinnaṃ pabbatantare. <br/><br/>[22] obhāsentaṃ disā sabbā, osadhiṃ viya tārakaṃ.. <br/><br/>[21] ``tayo māṇavakā āsuṃ, sake sippe susikkhitā. <br/><br/>[22] khāribhāraṃ gahetvāna, anventi mama pacchato.. <br/><br/>[21] ``puṭake satta pupphāni, nikkhittāni tapassinā. <br/><br/>[22] gahetvā tāni ñāṇamhi, vessabhussābhiropayiṃ.. <br/><br/>[21] ``ekatiṃse ^a^V1.0224^ea^ ito kappe, yaṃ pupphamabhiropayiṃ. <br/><br/>[22] duggatiṃ nābhijānāmi, ñāṇapūjāyidaṃ phalaṃ.. <br/><br/>[21] ``ekūnatiṃsakappamhi, vipulābhasanāmako. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā satthu ovādaṃ paṭipūjento byatirekamukhena ca  aññaṃ byākaronto tameva gāthaṃ paccudāhāsi.<br/><br/>[03] tattha ^a^M1.0261^ea^ ^b^hitvā gihitta^eb^nti gahaṭṭhabhāvaṃ pariccajitvā  pabbajitvāti attho. ^b^anavositatto^eb^ti anurūpaṃ avositatto,  yadatthaṃ sāsane pabbajantassa anurūpapariññādīnaṃ atīritattā  apariyositabhāvo akatakaraṇīyoti attho. atha vā  ^b^anavositatto^eb^ti anuavositasabhāvo, visuddhīnaṃ maggānañca  anupaṭipāṭiyā vasitabbavāsassa akatāvī, dasasu ariyavāsesu  avusitavāti attho. mukhasaṅkhātaṃ naṅgalaṃ imassa atthīti  ^b^mukhanaṅgalī^eb^. naṅgalena viya pathaviṃ paresu pharusavācappayogena  attānaṃ khanantoti attho. ^b^odariko^eb^ti udare pasuto  udaraposanatapparo. ^b^kusīto^eb^ti alaso, bhāvanaṃ ananuyuñjanto.  evaṃbhūtassa nipphattiṃ dassento āha ^b^``mahāvarāhova nivāpapuṭṭho,  punappunaṃ gabbhamupeti mando''^eb^ti. tassattho heṭṭhā vuttoyeva. ettha  ca yathā pabbajitvā anavositādisabhāvatāya punappunaṃ gabbhamupeti  mando, na evaṃ mādiso paṇḍito. tabbiparītasabhāvatāya pana  sammāpaṭipattiyā matthakaṃ pāpitattā parinibbāyatīti byatirekamukhena  aññaṃ byākāsīti daṭṭhabbanti. <br/><br/>[06] belaṭṭhānikattheragāthāvaṇṇanā niṭṭhitā. 


volume: 100
item: 103
title: uttiyattheragāthāvaṇṇanā^ekādasamavaggo^belaṭṭhānikattheragāthāvaṇṇanā^setucchattheragāthāvaṇṇanā^
content:
  [03] ^b^mānena^eb^ ^a^P1.0219^ea^ ^b^vañcitāse^eb^ti āyasmato  setucchattherassa gāthā. kā uppatti? ayampi purimabuddhesu  katādhikāro tattha tattha bhave vivaṭṭūpanissayaṃ puññaṃ upacinanto  tissassa sammāsambuddhassa kāle kulagehe nibbattitvā viññutaṃ patto  ekadivasaṃ tissaṃ bhagavantaṃ disvā pasannamānaso sumadhuraṃ panasaphalaṃ  abhisaṅkhataṃ nāḷikerasāḷavaṃ adāsi. so tena puññakammena  devaloke nibbattitvā aparāparaṃ devamanussesu saṃsaranto imasmiṃ  buddhuppāde aññatarassa maṇḍalikarañño ^a^V1.0225^ea^ putto hutvā nibbatti,  ^b^setuccho^eb^tissa nāmaṃ ahosi. so pitari mate rajje patiṭṭhito  ussāhasattīnaṃ abhāvena rājakiccāni virādhento rajjaṃ parahatthagataṃ  katvā dukkhappattiyā saṃvegajāto janapadacārikaṃ carantaṃ bhagavantaṃ  ^a^M1.0262^ea^ disvā upasaṅkamitvā dhammaṃ sutvā paṭiladdhasaddho pabbajitvā parikammaṃ  karonto tadaheva arahattaṃ pāpuṇi. tena vuttaṃ ^b^apadāne^eb^ (apa0  thera 1.17.13-17) -- <br/><br/>[21] ``tissassa kho bhagavato, pubbe phalamadāsahaṃ. <br/><br/>[22] nāḷikerañca pādāsiṃ, khajjakaṃ abhisammataṃ.. <br/><br/>[21] ``buddhassa tamahaṃ datvā, tissassa tu mahesino. <br/><br/>[22] modāmahaṃ kāmakāmī, upapajjiṃ yamicchakaṃ.. <br/><br/>[21] ``dvenavute ito kappe, yaṃ dānamadadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``ito terasakappamhi, rājā indasamo ahu. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā kilese garahanto -- <br/><br/>[03] 102^b^.^eb^ <br/><br/>[21] ``mānena vañcitāse, saṅkhāresu saṃkilissamānāse. <br/><br/>[22] lābhālābhena mathitā, samādhiṃ nādhigacchantī''ti..  -- gāthaṃ abhāsi.<br/><br/>[03] tattha ^b^mānena vañcitāse^eb^ti  ``seyyohamasmī''tiādinayappavattena mānena  attukkaṃsanaparavambhanādivasena kusalabhaṇḍacchedanena vippaladdhā.  ^b^saṅkhāresu saṃkilissamānāse^eb^ti ajjhattikabāhiresu cakkhādīsu  ceva rūpādīsu ca saṅkhatadhammesu saṃkilissamānā, ``etaṃ mama,  esohamasmi, eso me attā''ti taṃnimittaṃ taṇhāgāhādivasena  saṃkilesaṃ āpajjamānā. ^b^lābhālābhena mathitā^eb^ti  pattacīvarādīnañceva ^a^P1.0220^ea^ vatthādīnañca lābhena tesaṃyeva  ca alābhena taṃnimittaṃ uppannehi anunayapaṭighehi mathitā madditā  abhibhūtā. nidassanamattañcetaṃ avasiṭṭhalokadhammānampettha saṅgaho  daṭṭhabbo. ^b^samādhiṃ nādhigacchantī^eb^ti te evarūpā puggalā  samādhiṃ samathavipassanāvasena cittekaggataṃ kadācipi na vindanti na  paṭilabhanti na pāpuṇanti samādhisaṃvattanikānaṃ dhammānaṃ abhāvato,  itaresañca bhāvato. idhāpi yathā mānādīhi abhibhūtā ^a^V1.0226^ea^  aviddasuno samādhiṃ ^a^M1.0263^ea^ nādhigacchanti, na evaṃ viddasuno.  te pana mādisā tehi anabhibhūtā samādhiṃ adhigacchantevāti byatirekamukhena  aññābyākaraṇanti veditabbaṃ. <br/><br/>[06] setucchattheragāthāvaṇṇanā niṭṭhitā. 


volume: 100
item: 104
title:
  ekādasamavaggo^belaṭṭhānikattheragāthāvaṇṇanā^setucchattheragāthāvaṇṇanā^bandhurattheragāthāvaṇṇanā^

content:
  [01] ^b^nāhaṃ etena atthiko^eb^ti āyasmato bandhurattherassa  gāthā. kā uppatti? ayampi purimabuddhesu katādhikāro siddhatthassa  bhagavato kāle aññatarassa rañño antepure gopako hutvā ekadivasaṃ  bhagavantaṃ saparisaṃ rājaṅgaṇena gacchantaṃ disvā pasannacitto  kaṇaverapupphāni gahetvā sasaṅghaṃ lokanāyakaṃ pūjesi. so tena  puññakammena devaloke nibbattitvā aparāparaṃ sugatīsuyeva saṃsaranto  imasmiṃ buddhuppāde sīlavatīnagare seṭṭhiputto hutvā nibbatti,  ^b^bandhuro^eb^tissa nāmaṃ ahosi. so viññutaṃ patto kenacideva  karaṇīyena sāvatthiyaṃ gato upāsakehi saddhiṃ vihāraṃ gato satthu  dhammadesanaṃ sutvā paṭiladdhasaddho pabbajitvā ñāṇassa paripākattā  vipassanaṃ paṭṭhapetvā nacirasseva arahattaṃ pāpuṇi. tena vuttaṃ  ^b^apadāne^eb^ (apa0 thera 1.17.7-12) -- <br/><br/>[21] ``siddhattho nāma bhagavā, lokajeṭṭho narāsabho. <br/><br/>[22] purakkhato sāvakehi, nagaraṃ paṭipajjatha.. <br/><br/>[21] ``rañño antepure āsiṃ, gopako abhisammato. <br/><br/>[22] pāsāde upaviṭṭhohaṃ, addasaṃ lokanāyakaṃ.. <br/><br/>[21] ``kaṇaveraṃ gahetvāna, bhikkhusaṅghe samokiriṃ. <br/><br/>[22] buddhassa visuṃ katvāna, tato bhiyyo samokiriṃ.. <br/><br/>[21] ``catunnavutito kappe, yaṃ pupphamabhipūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``sattāsītimhito ^a^M1.0264^ea^ kappe, caturāsuṃ mahiddhikā. <br/><br/>[22] sattaratanasampannā, cakkavattī mahabbalā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā kataññubhāve ṭhatvā attano upakārassa rañño  paccupakāraṃ kātuṃ sīlavatīnagaraṃ gantvā ^a^P1.0221^ea^ rañño  dhammaṃ desento saccāni pakāsesi. rājā saccapariyosāne sotāpanno  ^a^V1.0227^ea^   hutvā attano nagare sudassanaṃ nāma mahantaṃ vihāraṃ kāretvā therassa  niyyātesi. mahālābhasakkāro ahosi. thero vihāraṃ sabbañca  lābhasakkāraṃ saṅghassa niyyātetvā sayaṃ purimaniyāmeneva piṇḍāya  caritvā yāpento katipāhaṃ tattha vasitvā sāvatthiṃ gantukāmo ahosi.  bhikkhū, ``bhante, tumhe idheva vasatha, sace paccayehi vekallaṃ, mayaṃ  taṃ paripūressāmā''ti āhaṃsu. thero, ``na mayhaṃ, āvuso, uḷārehi  paccayehi attho atthi, itarītarehi paccayehi yāpemi, dhammarasenevamhi  titto''ti dassento -- <br/><br/>[03] 103^b^.^eb^ <br/><br/>[21] ``nāhaṃ etena atthiko, sukhito dhammarasena tappito. <br/><br/>[22] pitvā rasaggamuttamaṃ, na ca kāhāmi visena  santhava''nti.. -- <br/><br/>[25] gāthaṃ abhāsi.<br/><br/>[03] tattha ^b^nāhaṃ etena atthiko^eb^ti yena maṃ tumhe tappetukāmā  ``paripūressāmā''ti vadatha, etena āmisalābhena paccayāmisarasena  nāhaṃ atthiko, mayhaṃ etena attho natthi, santuṭṭhi paramaṃ sukhanti  itarītareheva paccayehi yāpemīti attho. idāni tena anatthikabhāve  padhānakāraṇaṃ dassento āha ^b^``sukhito dhammarasena tappito''^eb^ti.  sattatiṃsabodhipakkhiyadhammarasena ceva navavidhalokuttaradhammarasena ca  tappito pīṇito sukhito uttamena sukhena suhitoti attho.  ^b^pitvā rasaggamuttama^eb^nti sabbarasesu aggaṃ seṭṭhaṃ tatoyeva uttamaṃ  yathāvuttaṃ dhammarasaṃ pivitvā ṭhito, tenāha -- ``sabbarasaṃ dhammaraso  jinātī''ti (dha0 pa0 354). ^b^na ca kāhāmi visena  santhava^eb^nti evarūpaṃ rasuttamaṃ ^a^M1.0265^ea^ dhammarasaṃ pivitvā ṭhito visena  visasadisena visarasena santhavaṃ saṃsaggaṃ na karissāmi, tathākaraṇassa  kāraṇaṃ natthīti attho. <br/><br/>[06] bandhurattheragāthāvaṇṇanā niṭṭhitā. 


volume: 100
item: 105
title:
  belaṭṭhānikattheragāthāvaṇṇanā^setucchattheragāthāvaṇṇanā^bandhurattheragāthāvaṇṇanā^khitakattheragāthāvaṇṇanā^

content:
  [03] ^b^lahuko^eb^ ^a^P1.0222^ea^ ^b^vata me kāyo^eb^ti  āyasmato khitakattherassa gāthā. kā uppatti? ayampi  purimabuddhesu katādhikāro tattha tattha bhave puññāni upacinanto  padumuttarassa bhagavato kāle yakkhasenāpati hutvā nibbatto ekadivasaṃ  yakkhasamāgame nisinno satthāraṃ aññatarasmiṃ rukkhamūle nisinnaṃ  disvā upasaṅkamitvā satthāraṃ vanditvā ekamantaṃ nisīdi. tassa  satthā dhammaṃ desesi. so dhammaṃ sutvā uḷāraṃ pītisomanassaṃ  pavedento apphoṭento uṭṭhahitvā satthāraṃ vanditvā ^a^V1.0228^ea^ padakkhiṇaṃ katvā  pakkāmi. so tena puññakammena devamanussesu saṃsaranto imasmiṃ  buddhuppāde sāvatthiyaṃ brāhmaṇakule nibbatti, ^b^khitako^eb^tissa nāmaṃ  ahosi. so viññutaṃ patto mahāmoggallānattherassa mahiddhikabhāvaṃ  sutvā ``iddhimā bhavissāmī''ti pubbahetunā codiyamāno pabbajitvā  bhagavato santike kammaṭṭhānaṃ gahetvā samathavipassanāsu kammaṃ karonto  nacirasseva chaḷabhiñño ahosi. tena vuttaṃ ^b^apadāne^eb^ (apa0  thera 1.17.1-6) -- <br/><br/>[21] ``padumo nāma nāmena, dvipadindo narāsabho. <br/><br/>[22] pavanā abhinikkhamma, dhammaṃ deseti cakkhumā.. <br/><br/>[21] ``yakkhānaṃ samayo āsi, avidūre mahesino. <br/><br/>[22] yena kiccena sampattā, ajjhāpekkhiṃsu tāvade.. <br/><br/>[21] ``buddhassa giramaññāya, amatassa ca desanaṃ. <br/><br/>[22] pasannacitto sumano, apphoṭetvā upaṭṭhahiṃ.. <br/><br/>[21] ``suciṇṇassa phalaṃ passa, upaṭṭhānassa satthuno. <br/><br/>[22] tiṃsakappasahassesu, duggatiṃ nupapajjahaṃ.. <br/><br/>[21] ``ūnatiṃse ^a^M1.0266^ea^ kappasate, samalaṅkatanāmako. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā savisesaṃ iddhīsu vasībhāvena anekavihitaṃ  iddhividhaṃ paccanubhonto iddhipāṭihāriyena anusāsanīpāṭihāriyena ca  sattānaṃ anuggahaṃ karonto viharati. so bhikkhūhi, ``kathaṃ tvaṃ,  āvuso, iddhi vaḷañjesī''ti puṭṭho tamatthaṃ ācikkhanto -- <br/><br/>[03] 104^b^.^eb^ <br/><br/>[21] ``lahuko vata me kāyo, phuṭṭho ca pītisukhena  vipulena. <br/><br/>[22] tūlamiva eritaṃ mālutena, pilavatīva me kāyo''ti..  -- <br/><br/>[25] gāthaṃ abhāsi. ``udānavasenā''tipi vadantiyeva.<br/><br/>[03] tattha ^b^lahuko vata me kāyo^eb^ti nīvaraṇādivikkhambhanena  cuddasavidhena cittaparidamanena caturiddhipādakabhāvanāya suṭṭhu  ciṇṇavasībhāvena ca me rūpakāyo sallahuko vata, yena dandhaṃ  mahābhūtapaccayampi nāma imaṃ karajakāyaṃ ^a^P1.0223^ea^ cittavasena  pariṇāmemīti adhippāyo. ^b^phuṭṭho ca pītisukhena^eb^ ^a^V1.0229^ea^  ^b^vipulenā^eb^ti  sabbatthakameva pharantena mahatā uḷārena pītisahitena sukhena phuṭṭho ca  me kāyoti yojanā. idañca yathā kāyo lahuko ahosi, taṃ  dassanatthaṃ vuttaṃ. sukhasaññokkamanena hi saddhiṃyeva lahusaññokkamanaṃ  hoti. sukhassa pharaṇañcettha taṃsamuṭṭhānarūpavasena daṭṭhabbaṃ kathaṃ pana  catutthajjhānasamaṅgino pītisukhapharaṇaṃ, samatikkantapītisukhañhi tanti  ce? saccametaṃ, idaṃ pana na catutthajjhānalakkhaṇavasena vuttaṃ, atha kho  pubbabhāgavasena. ``pītisukhenā''ti pana pītisahitasadisena  sukhena, upekkhā hi idha santasabhāvatāya ñāṇavisesayogato ca  sukhanti adhippetaṃ. tathā hi vuttaṃ ``sukhasaññañca lahusaññañca  okkamatī''ti (paṭi0 ma0 1.101). pādakajjhānārammaṇena  rūpakāyārammaṇena vā iddhicittena sahajātaṃ sukhasaññañca lahusaññañca  okkamati pavisati phusati sampāpuṇātīti ^a^M1.0267^ea^ ayampi tattha attho.  tathā cāha aṭṭhakathāyaṃ (paṭi0 ma0 aṭṭha0 2.3.12) -- ``sukhasaññā  nāma upekkhāsampayuttā saññā. upekkhā hi santaṃ sukhanti vuttaṃ  sāyeva saññā nīvaraṇehi ceva vitakkādipaccanīkehi ca vimuttattā  lahusaññātipi veditabbā. taṃ okkantassa panassa karajakāyopi  tūlapicu viya sallahuko hoti. so evaṃ vātakkhittatūlapicuno viya  sallahukena dissamānena kāyena brahmalokaṃ gacchatī''ti. tenāha  ^b^``tūlamiva eritaṃ mālutena, pilavatīva me kāyo''^eb^ti.  tassattho -- yadāhaṃ brahmalokaṃ aññaṃ vā iddhiyā gantukāmo homi,  tadā mālutena vāyunā eritaṃ cittaṃ tūlapicu viya ākāsaṃ  laṅghantoyeva me kāyo hotīti. <br/><br/>[06] khitakattheragāthāvaṇṇanā niṭṭhitā. 


volume: 100
item: 106
title:
  setucchattheragāthāvaṇṇanā^bandhurattheragāthāvaṇṇanā^khitakattheragāthāvaṇṇanā^malitavambhattheragāthāvaṇṇanā^

content:
  [03] ^b^ukkaṇṭhito^eb^ti ^a^P1.0224^ea^ āyasmato  malitavambhattherassa gāthā. kā uppatti? ayaṃ kira padumuttarassa  bhagavato kāle himavantato avidūre aññatarasmiṃ jātassare sakuṇo  hutvā nibbatti, padumuttaro bhagavā taṃ anuggaṇhanto tattha gantvā  jātassaratīre caṅkamati. sakuṇo bhagavantaṃ disvā pasannamānaso sare  kumudāni gahetvā bhagavantaṃ pūjesi. so tena puññakammena  devamanussesu saṃsaranto imasmiṃ buddhuppāde kurukacchanagare aññatarassa  brāhmaṇassa putto hutvā nibbatti, ^b^malitavambho^eb^tissa nāmaṃ  ahosi. so viññutaṃ patto pacchābhūmahātheraṃ upasaṅkamitvā tassa  santike dhammaṃ sutvā paṭiladdhasaddho pabbajitvā vipassanāya kammaṃ  karonto viharati. tassa ca ayaṃ sabhāvo, yattha bhojanasappāyo  dullabho, itare sulabhā, tato na pakkamati. yattha pana bhojanasappāyo  sulabho, itare dullabhā, tattha na vasati pakkamateva. evaṃ viharanto  ^a^V1.0230^ea^ ca hetusampannatāya mahāpurisajātikatāya ca nacirasseva vipassanaṃ  vaḍḍhetvā arahattaṃ pāpuṇi. tena vuttaṃ ^b^apadāne^eb^ (apa0 thera  1.16.51-57) -- <br/><br/>[21] ``himavantassāvidūre ^a^M1.0268^ea^, mahājātassaro ahu. <br/><br/>[22] padumuppalasañchanno, puṇḍarīkasamotthaṭo.. <br/><br/>[21] ``kukuttho nāma nāmena, tatthāsiṃ sakuṇo tadā. <br/><br/>[22] sīlavā buddhisampanno, puññāpuññesu kovido.. <br/><br/>[21] ``padumuttaro lokavidū, āhutīnaṃ paṭiggaho. <br/><br/>[22] jātassarassāvidūre, sañcarittha mahāmuni.. <br/><br/>[21] ``jalajaṃ kumudaṃ chetvā, upanesiṃ mahesino. <br/><br/>[22] mama saṅkappamaññāya, paṭiggahi mahāmuni.. <br/><br/>[21] ``tañca dānaṃ daditvāna, sukkamūlena codito. <br/><br/>[22] kappānaṃ satasahassaṃ, duggatiṃ nupapajjahaṃ.. <br/><br/>[21] ``soḷaseto kappasate, āsuṃ varuṇanāmakā. <br/><br/>[22] aṭṭha ete janādhipā, cakkavattī mahabbalā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attano paṭipattiṃ paccavekkhitvā udānento  -- <br/><br/>[03] 105^b^.^eb^ <br/><br/>[21] ``ukkaṇṭhitopi na vase, ramamānopi pakkame. <br/><br/>[22] na tvevānatthasaṃhitaṃ, vase vāsaṃ vicakkhaṇo''ti.. --  gāthaṃ abhāsi.<br/><br/>[03] tattha ^b^ukkaṇṭhitopi na vase^eb^ti yasmiṃ āvāse vasantassa  me bhojanasappāyālābhena adhikusalesu dhammesu ukkaṇṭhā anabhirati  uppajjati, tattha ukkaṇṭhitopi vasāmiyeva itarasappāyalābhena na pakkame  na pakkamāmi. ^b^na vase^eb^ti ettha na-kārenapi pakkametipadaṃ  sambandhitabbaṃ. ^b^ramamānopi pakkame^eb^ti yasmiṃ ^a^P1.0225^ea^  pana āvāse vasantassa me paccayavekallābhāvena natthi ukkaṇṭhā,  aññadatthu abhiramāmi, evaṃ abhiramamānopi avasesasappāyālābhena  tato pakkame, na vaseyyaṃ. evaṃ paṭipajjantovāhaṃ nacirasseva sakatthaṃ  paccupādinti. ayañcettha attapaṭipattipaccavekkhaṇāyaṃ yojanā.  parassa ovādadāne pana vaseyya na pakkameyyāti vidhānavasena ^a^M1.0269^ea^  yojetabbaṃ. ^b^na tvevānatthasaṃhitaṃ, vase vāsaṃ vicakkhaṇo^eb^ti  yasmiṃ āvāse paccayā sulabhā ^a^V1.0231^ea^, samaṇadhammo na pāripūriṃ gacchati,  yasmiñca āvāse paccayā dullabhā, samaṇadhammopi pāripūriṃ na  gacchati, evarūpo āvāso idha anatthasaṃhito nāma avaḍḍhisahitoti  katvā. evarūpaṃ vāsaṃ vicakkhaṇo viññujātiko sakatthaṃ  paripūretukāmo natveva vaseyya. yattha pana pañcaṅgasamannāgato āvāso  labbhati, sattapi sappāyā labbhanti, tattheva vaseyyāti attho. <br/><br/>[06] malitavambhattheragāthāvaṇṇanā niṭṭhitā. 


volume: 100
item: 107
title:
  bandhurattheragāthāvaṇṇanā^khitakattheragāthāvaṇṇanā^malitavambhattheragāthāvaṇṇanā^suhemantattheragāthāvaṇṇanā^

content:
  [03] ^b^sataliṅgassa atthassā^eb^ti āyasmato suhemantattherassa  gāthā. kā uppatti? ayampi purimabuddhesu katādhikāro tattha tattha  bhave vivaṭṭūpanissayaṃ puññaṃ upacinanto ito dvānavute kappe tissassa  bhagavato kāle vanacaro hutvā vane vasati, taṃ anuggahituṃ bhagavā  araññaṃ pavisitvā tassa āsanne ṭhāne aññatarasmiṃ rukkhamūle  nisīdi. so bhagavantaṃ disvā pasannacitto sugandhāni punnāgapupphāni  ocinitvā bhagavantaṃ pūjesi. so tena puññakammena devaloke  nibbattitvā aparāparaṃ puññāni katvā devamanussesu saṃsaranto imasmiṃ  buddhuppāde pāriyantadese vibhavasampannassa brāhmaṇassa putto hutvā  nibbatti, ^b^suhemanto^eb^tissa nāmaṃ ahosi. so viññutaṃ patto  saṅkassanagare migadāye viharantaṃ bhagavantaṃ upasaṅkamitvā dhammaṃ sutvā  paṭiladdhasaddho pabbajitvā tepiṭako hutvā vipassanaṃ paṭṭhapetvā  nacirasseva chaḷabhiñño ^a^P1.0226^ea^ paṭisambhidāpatto ahosi.  tena vuttaṃ ^b^apadāne^eb^ (apa0 thera 1.16.46-50) -- <br/><br/>[21] ``kānanaṃ vanamogayha, vasāmi luddako ahaṃ. <br/><br/>[22] punnāgaṃ pupphitaṃ disvā, buddhaseṭṭhaṃ anussariṃ.. <br/><br/>[21] ``taṃ ^a^M1.0270^ea^ pupphaṃ ocinitvāna, sugandhaṃ gandhitaṃ subhaṃ. <br/><br/>[22] thūpaṃ karitvā puline, buddhassa abhiropayiṃ.. <br/><br/>[21] ``dvenavute ito kappe, yaṃ pupphamabhipūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``ekamhi navute kappe, eko āsiṃ tamonudo. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti.. <br/><br/>[01] arahattaṃ ^a^V1.0232^ea^ pana patvā evaṃ cintesi -- ``mayā kho yaṃ  sāvakena pattabbaṃ, taṃ anuppattaṃ, yaṃnūnāhaṃ idāni bhikkhūnaṃ anuggahaṃ  kareyya''nti. evaṃ cintetvā pabhinnapaṭisambhidatāya akilāsutāya ca  attano santikaṃ upagate bhikkhū yathārahaṃ ovadanto anusāsanto  kaṅkhaṃ chindanto dhammaṃ kathento kammaṭṭhānaṃ niggumbaṃ nijjaṭaṃ katvā  ācikkhanto viharati. athekadivasaṃ attano santikaṃ upagatānaṃ  bhikkhūnaṃ viññūnañca puggalānaṃ visesaṃ ācikkhanto -- <br/><br/>[03] 106^b^.^eb^ <br/><br/>[21] ``sataliṅgassa atthassa, satalakkhaṇadhārino. <br/><br/>[22] ekaṅgadassī dummedho, satadassī ca paṇḍito''ti..  -- gāthaṃ abhāsi.<br/><br/>[03] tattha ^b^sataliṅgassā^eb^ti līnamatthaṃ gamentīti liṅgāni,  atthesu saddassa pavattinimittāni, tāni pana sataṃ anekāni liṅgāni  etassāti sataliṅgo. anekattho hi idha satasaddo, ``sataṃ  sahassa''ntiādīsu viya na saṅkhyāvisesattho tassa sataliṅgassa.  ^b^atthassā^eb^ti ñeyyassa, ñeyyañhi ñāṇena araṇīyato ``attho''ti  vuccati. so ca ekopi anekaliṅgo, yathā ``sakko purindado  maghavā''ti, ``paññā vijjā medhā ñāṇa''nti ca. yena liṅgena  pavattinimittena tāvatiṃsādhipatimhi indasaddo pavatto, na tena tattha  sakkādisaddā pavattā, atha kho aññena. tathā yena sammādiṭṭhimhi  paññāsaddo pavatto, na tena vijjādisaddā. tena vuttaṃ ``sataliṅgassa  atthassā''ti. <br/><br/>[01] ^b^satalakkhaṇadhārino^eb^ti ^a^M1.0271^ea^ anekalakkhaṇavato.  lakkhīyati etenāti lakkhaṇaṃ, paccayabhāvino atthassa attano phalaṃ  paṭicca paccayabhāvo, tena hi so ayaṃ imassa kāraṇanti lakkhīyati.  so ca ekasseva atthassa anekappabhedo upalabbhati ^a^P1.0227^ea^,  tenāha ``satalakkhaṇadhārino''ti. atha vā  lakkhīyantīti lakkhaṇāni, tassa tassa atthassa saṅkhatatādayo  pakāravisesā te pana atthato avatthāvisesā veditabbā. te ca pana  tesaṃ aniccatādisāmaññalakkhaṇaṃ liṅgenti ñāpentīti  ``liṅgānī''ti ca vuccanti. tassime ākārā, yasmā ekassāpi  atthassa aneke upalabbhanti. tena vuttaṃ ``sataliṅgassa atthassa,  satalakkhaṇadhārino''ti. tenāha āyasmā dhammasenāpati -- ``sabbe  dhammā sabbākārena buddhassa bhagavato ñāṇamukhe āpāthaṃ āgacchantī''ti  (mahāni0 156; cūḷani0 mogharājamāṇavapucchāniddesa 85; paṭi0  ma0 3.5).<br/><br/>[03] ^b^ekaṅgadassī dummedho^eb^ti evaṃ anekaliṅge anekalakkhaṇe  atthe yo tattha ekaṅgadassī aputhupaññatāya ekaliṅgamattaṃ  ekalakkhaṇamattañca disvā attanā diṭṭhameva ``idameva sacca''nti  abhinivissa ^a^V1.0233^ea^ ``moghamañña''nti itaraṃ paṭikkhipati,  hatthidassanakāndho viya ekaṅgagāhī ^b^dummedho^eb^ duppañño tattha  vijjamānānaṃyeva pakāravisesānaṃ ajānanato micchā abhinivisanato  ca. ^b^satadassī ca paṇḍito^eb^ti paṇḍito pana tattha vijjamāne  anekepi pakāre attano paññācakkhunā sabbaso passati. yo vā  tattha labbhamāne aneke paññācakkhunā attanāpi passati, aññesampi  dasseti pakāseti, so ^b^paṇḍito^eb^ vicakkhaṇo atthesu kusalo  nāmāti. evaṃ thero ukkaṃsagataṃ attano paṭisambhidāsampattiṃ bhikkhūnaṃ  vibhāvesi. <br/><br/>[06] suhemantattheragāthāvaṇṇanā niṭṭhitā. 


volume: 100
item: 108
title:
  khitakattheragāthāvaṇṇanā^malitavambhattheragāthāvaṇṇanā^suhemantattheragāthāvaṇṇanā^dhammasavattheragāthāvaṇṇanā^

content:
  [01] ^b^pabbajiṃ^eb^ ^a^M1.0272^ea^ ^b^tulayitvānā^eb^ti āyasmato  dhammasavattherassa gāthā. kā uppatti? ayaṃ kira padumuttarassa  bhagavato kāle suvaccho nāma brāhmaṇo hutvā tiṇṇaṃ vedānaṃ pāragū  gharāvāse dosaṃ ^a^P1.0228^ea^ disvā tāpasapabbajjaṃ pabbajitvā  araññāyatane pabbatantare assamaṃ kāretvā bahūhi tāpasehi saddhiṃ vasi.  athassa kusalabījaṃ ropetukāmo padumuttaro bhagavā assamasamīpe  ākāse ṭhatvā iddhipāṭihāriyaṃ dassesi. so taṃ disvā  pasannamānaso pūjetukāmo nāgapupphāni ocināpesi. satthā, ``alaṃ  imassa tāpasassa ettakaṃ kusalabīja''nti pakkāmi. so pupphāni  gahetvā satthu gamanamaggaṃ okiritvā cittaṃ pasādento añjaliṃ paggayha  aṭṭhāsi. so tena puññakammena devaloke nibbattitvā aparāparaṃ  sugatīsuyeva saṃsaranto imasmiṃ buddhuppāde magadharaṭṭhe brāhmaṇakule  nibbattitvā ^b^dhammasavo^eb^ti laddhanāmo viññutaṃ patto hetusampattiyā  codiyamāno gharāvāse ādīnavaṃ pabbajjāya ānisaṃsañca disvā  dakkhiṇāgirismiṃ viharantaṃ bhagavantaṃ upasaṅkamitvā dhammaṃ sutvā  paṭiladdhasaddho pabbajitvā vipassanāya kammaṃ karonto nacirasseva  arahattaṃ pāpuṇi. tena vuttaṃ ^b^apadāne^eb^ (apa0 thera  1.16.39-45) -- <br/><br/>[21] ``suvaccho nāma nāmena, brāhmaṇo mantapāragū. <br/><br/>[22] purakkhato sasissehi, vasate pabbatantare.. <br/><br/>[21] ``padumuttaro nāma jino, āhutīnaṃ paṭiggaho. <br/><br/>[22] mamuddharitukāmo so, āgacchi mama santikaṃ.. <br/><br/>[21] ``vehāsamhi caṅkamati, dhūpāyati jalate tathā. <br/><br/>[22] hāsaṃ mamaṃ viditvāna, pakkāmi pācināmukho.. <br/><br/>[21] ``tañca ^a^V1.0234^ea^ acchariyaṃ disvā, abbhutaṃ lomahaṃsanaṃ. <br/><br/>[22] nāgapupphaṃ gahetvāna, gatamaggamhi okiriṃ.. <br/><br/>[21] ``satasahassito kappe, yaṃ pupphaṃ okiriṃ ahaṃ. <br/><br/>[22] tena cittappasādena, duggatiṃ nupapajjahaṃ.. <br/><br/>[21] ``ekatiṃse ^a^M1.0273^ea^ kappasate, rājā āsi mahāraho. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attano paṭipattiṃ paccavekkhitvā  somanassappatto udānavasena -- <br/><br/>[03] 107^b^.^eb^ <br/><br/>[21] ``pabbajiṃ tulayitvāna, agārasmānagāriyaṃ. <br/><br/>[22] tisso vijjā anuppattā, kataṃ buddhassa sāsana''nti..  -- gāthaṃ abhāsi.<br/><br/>[03] tattha ^b^pabbajiṃ tulayitvānā^eb^ti ``sambādho gharāvāso  rajāpatho''tiādinā (dī0 ni0 1.191; ma0 ni0 2.10; saṃ0  ni0  2.154) gharāvāse, ``appassādā kāmā bahudukkhā  bahupāyāsā''tiādinā (pāci0 417; ma0 ni0 1.177) kāmesu  ādīnavaṃ tappaṭipakkhato nekkhamme ca ānisaṃsaṃ tulabhūtāya paññāya  vicāretvā vīmaṃsitvāti attho. sesaṃ heṭṭhā vuttanayameva. idameva ca  therassa aññābyākaraṇaṃ ahosīti. <br/><br/>[06] dhammasavattheragāthāvaṇṇanā niṭṭhitā. 


volume: 100
item: 109
title:
  malitavambhattheragāthāvaṇṇanā^suhemantattheragāthāvaṇṇanā^dhammasavattheragāthāvaṇṇanā^dhammasavapituttheragāthāvaṇṇanā^

content:
  [01] ^b^sa vīsavassasatiko^eb^ti ^a^P1.0229^ea^  āyasmato dhammasavapituttherassa gāthā. kā uppatti? ayampi  purimabuddhesu katādhikāro buddhasuññe loke kulagehe nibbattitvā  viññutaṃ patto bhūtagaṇe nāma pabbate viharantaṃ paccekasambuddhaṃ disvā  pasannamānaso tiṇasūlapupphehi pūjaṃ akāsi. so tena puññakammena  devaloke nibbattitvā aparāparaṃ sugatīsuyeva saṃsaranto imasmiṃ  buddhuppāde magadharaṭṭhe brāhmaṇakule nibbattitvā viññutaṃ patto dārapariggahaṃ  katvā dhammasavaṃ nāma puttaṃ labhitvā tasmiṃ pabbajite sayampi  vīsavassasatiko hutvā, ``mama putto tāva taruṇo pabbaji ^a^M1.0274^ea^, atha  kasmā nāhaṃ ^a^V1.0235^ea^ pabbajissāmī''ti sañjātasaṃvego satthu santikaṃ gantvā  dhammaṃ sutvā pabbajitvā vipassanaṃ paṭṭhapetvā nacirasseva arahattaṃ  sacchākāsi. tena vuttaṃ ^b^apadāne^eb^ (apa0 thera 1.16.35-38)  -- <br/><br/>[21] ``himavantassāvidūre, bhūtagaṇo nāma pabbato. <br/><br/>[22] vasateko jino tattha, sayambhū lokanissaṭo.. <br/><br/>[21] ``tiṇasūlaṃ gahetvāna, buddhassa abhiropayiṃ. <br/><br/>[22] ekūnasatasahassaṃ, kappaṃ na vinipātiko.. <br/><br/>[21] ``ito ekādase kappe, ekosiṃ dharaṇīruho. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attano paṭipattiṃ paccavekkhitvā  sañjātasomanasso udānento -- <br/><br/>[03] 108^b^.^eb^ <br/><br/>[21] ``sa vīsavassasatiko, pabbajiṃ anagāriyaṃ. <br/><br/>[22] tisso vijjā anuppattā, kataṃ buddhassa sāsana''nti..  -- gāthaṃ abhāsi.<br/><br/>[03] tattha ^b^sa vīsavassasatiko^eb^ti so vīsaṃvassasatiko, so  ahaṃ jātiyā vīsādhikavassasatiko samāno. ^b^pabbaji^eb^nti  pabbajjaṃ upagacchiṃ. sesaṃ vuttanayameva. idameva ca imassa therassa  aññābyākaraṇaṃ ahosi. <br/><br/>[06] dhammasavapituttheragāthāvaṇṇanā niṭṭhitā. 


volume: 100
item: 110
title:
  suhemantattheragāthāvaṇṇanā^dhammasavattheragāthāvaṇṇanā^dhammasavapituttheragāthāvaṇṇanā^saṅgharakkhitattheragāthāvaṇṇanā^

content:
  [03] ^b^na nūnāyaṃ paramahitānukampino^eb^ti āyasmato  saṅgharakkhitattherassa gāthā. kā uppatti? sopi purimabuddhesu  katādhikāro tattha tattha bhave puññāni upacinanto ito catunavute  kappe kulagehe nibbattitvā viññutaṃ patto ekadivasaṃ pabbatapāde  ^a^P1.0230^ea^ vasante satta paccekasambuddhe ^a^M1.0275^ea^ disvā pasannamānaso  kadambapupphāni gahetvā pūjesi. so tena puññakammena devaloke  nibbattitvā aparāparaṃ puññāni katvā sugatīsuyeva saṃsaranto imasmiṃ  buddhuppāde sāvatthiyaṃ ibbhakule nibbatti, tassa ^b^saṅgharakkhito^eb^ti  nāmaṃ ahosi. so viññutaṃ patto paṭiladdhasaddho pabbajitvā  kammaṭṭhānaṃ gahetvā ^a^V1.0236^ea^ aññataraṃ bhikkhuṃ sahāyaṃ katvā araññe viharati.  therassa vasanaṭṭhānato avidūre vanagumbe ekā migī vijāyitvā taruṇaṃ  chāpaṃ rakkhantī chātajjhattāpi puttasinehena dūre gocarāya na gacchati,  āsanne ca tiṇodakassa alābhena kilamati. taṃ disvā thero,  ``aho vatāyaṃ loko taṇhābandhanabaddho mahādukkhaṃ anubhavati, na taṃ  chindituṃ sakkotī''ti saṃvegajāto tameva aṅkusaṃ katvā vipassanaṃ  vaḍḍhetvā arahattaṃ pāpuṇi. tena vuttaṃ ^b^apadāne^eb^ (apa0 thera  1.16.30-34) -- <br/><br/>[21] ``himavantassāvidūre, kukkuṭo nāma pabbato. <br/><br/>[22] tamhi pabbatapādamhi, satta buddhā vasanti te.. <br/><br/>[21] ``kadambaṃ pupphitaṃ disvā, dīparājaṃva uggataṃ. <br/><br/>[22] ubho hatthehi paggayha, satta buddhe samokiriṃ.. <br/><br/>[21] ``catunnavutito kappe, yaṃ pupphamabhiropayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``dvenavute ito kappe, sattāsuṃ pupphanāmakā. <br/><br/>[22] sattaratanasampannā, cakkavattī mahabbalā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attano dutiyakaṃ bhikkhuṃ micchāvitakkabahulaṃ  viharantaṃ ñatvā tameva migiṃ upamaṃ karitvā taṃ ovadanto -- <br/><br/>[03] 109^b^.^eb^ <br/><br/>[21] ``na nūnāyaṃ paramahitānukampino, rahogato  anuvigaṇeti sāsanaṃ. <br/><br/>[22] tathāhayaṃ viharati pākatindriyo, migī yathā  taruṇajātikā vane''ti.. -- <br/><br/>[25] gāthaṃ abhāsi.<br/><br/>[03] tattha ^a^M1.0276^ea^ ^b^na nūnāya^eb^nti ^b^na^eb^-iti paṭisedhe nipāto.  ^b^nūnā^eb^ti parivitakke. nūna ayanti padacchedo.  ^b^paramahitānukampino^eb^ti paramaṃ ativiya, paramena vā anuttarena  hitena satte anukampanasīlassa bhagavato. ^b^rahogato^eb^ti rahasi  gato, suññāgāragato kāyavivekayuttoti attho.  ^b^anuvigaṇetī^eb^ti ettha ``na nūnā''ti padadvayaṃ ānetvā  sambandhitabbaṃ ``nānuvigaṇeti nūnā''ti, na cintesi maññe,  ``nānuyuñjatī''ti takkemīti attho. ^b^sāsana^eb^nti  paṭipattisāsanaṃ, catusaccakammaṭṭhānabhāvananti adhippāyo ^a^P1.0231^ea^.  ^b^tathā hī^eb^ti teneva kāraṇena, satthu sāsanassa  ananuyuñjanato eva. ^b^aya^eb^nti ayaṃ bhikkhu.  ^b^pākatindriyo^eb^ti manacchaṭṭhānaṃ indriyānaṃ yathāsakaṃ visayesu  vissajjanato sabhāvabhūtaindriyo ^a^V1.0237^ea^, asaṃvutacakkhudvārādikoti attho.  yassa taṇhāsaṅgassa acchinnatāya so bhikkhu pākatindriyo viharati,  tassa upamaṃ dassento ^b^``migī yathā taruṇajātikā vane''^eb^ti  āha. yathā ayaṃ taruṇasabhāvā migī puttasnehassa acchinnatāya vane  dukkhaṃ anubhavati, na taṃ ativattati, evamayampi bhikkhu saṅgassa  acchinnatāya pākatindriyo viharanto vaṭṭadukkhaṃ nātivattatīti  adhippāyo. ``taruṇavijātikā''ti vā pāṭho. abhinavappasutā  bālavacchāti attho. taṃ sutvā so bhikkhu sañjātasaṃvego vipassanaṃ  vaḍḍhetvā nacirasseva arahattaṃ pāpuṇi. <br/><br/>[06] saṅgharakkhitattheragāthāvaṇṇanā niṭṭhitā. 


volume: 100
item: 111
title:
  dhammasavattheragāthāvaṇṇanā^dhammasavapituttheragāthāvaṇṇanā^saṅgharakkhitattheragāthāvaṇṇanā^usabhattheragāthāvaṇṇanā^

content:
  [03] ^b^nagā nagaggesu susaṃvirūḷhā^eb^ti āyasmato usabhattherassa  gāthā. kā uppati? ayampi purimabuddhesu katādhikāro tattha tattha  bhave vivaṭṭūpanissayāni puññāni karonto ito ekatiṃse kappe  sikhissa bhagavato kāle devaputto hutvā nibbatto ekadivasaṃ satthāraṃ  disvā pasannamānaso dibbapupphehi pūjaṃ akāsi. sā pupphapūjā  sattāhaṃ pupphamaṇḍapākārena aṭṭhāsi. devamanussānaṃ mahāsamāgamo  ahosi. so ^a^M1.0277^ea^ tena puññakammena devamanussesu saṃsaranto imasmiṃ  buddhuppāde kosalaraṭṭhe ibbhakule nibbatti, tassa ^b^usabho^eb^ti nāmaṃ  ahosi. so viññutaṃ patto jetavanapaṭiggahaṇe satthari laddhappasādo  pabbajitvā katapubbakicco araññe pabbatapāde viharati. tena ca  samayena pāvusakālameghe abhippavuṭṭhe pabbatasikharesu rukkhagacchalatāya  ghanapaṇṇasaṇḍino honti ^a^P1.0232^ea^. athekadivasaṃ thero  leṇato nikkhamitvā taṃ vanarāmaṇeyyakaṃ pabbatarāmaṇeyyakañca disvā  yonisomanasikāravasena ``imepi nāma rukkhādayo acetanā  utusampattiyā vaḍḍhiṃ pāpuṇanti, atha kasmā nāhaṃ utusappāyaṃ labhitvā  guṇehi vaḍḍhiṃ pāpuṇissāmī''ti cintento -- <br/><br/>[03] 110^b^.^eb^ <br/><br/>[21] ``nagā nagaggesu susaṃvirūḷhā, udaggameghena navena  sittā. <br/><br/>[22] vivekakāmassa araññasaññino, janeti bhiyyo  usabhassa kalyata''nti.. -- <br/><br/>[25] gāthaṃ abhāsi.<br/><br/>[03] tattha ^b^nagā^eb^ti rukkhā, ``nāgā''ti keci vadanti,  nāgarukkhāti attho. ^b^nagaggesū^eb^ti pabbatasikharesu.  ^b^susaṃvirūḷhā^eb^ti suṭṭhu samantato virūḷhamūlā hutvā parito  upari ca sammadeva sañjātasākhaggapallavappasākhāti ^a^V1.0238^ea^ attho.  ^b^udaggameghena navena sittā^eb^ti paṭhamuppannena uḷārena mahatā  pāvusameghena abhippavuṭṭhā. ^b^vivekakāmassā^eb^ti kilesavivittaṃ  cittavivekaṃ icchantassa, araññavāsena tāva kāyaviveko laddho,  idāni upadhivivekādhigamassa nissayabhūto cittaviveko laddhabboti taṃ  patthayamānassa, jāgariyaṃ anuyuñjantassāti attho, tenāha  ^b^``araññasaññino''^eb^ti. araññavāso nāma satthārā vaṇṇito  thomito. so ca kho yāvadeva samathavipassanābhāvanāpāripūriyā,  tasmā sā mayā hatthagatā kātabbāti evaṃ araññagatasaññino  nekkhammasaṅkappabahulassāti attho. ^b^janetī^eb^ti uppādenti,  puthutte ^a^M1.0278^ea^ hi idaṃ ekavacanaṃ. keci pana ``janentī''ti paṭhanti.  ^b^bhiyyo^eb^ti uparūpari. ^b^usabhassā^eb^ti attānameva paraṃ viya  vadati. ^b^kalyata^eb^nti kalyabhāvaṃ cittassa kammaññataṃ  bhāvanāyogyataṃ. svāyamattho heṭṭhā vuttoyeva. evaṃ thero imaṃ gāthaṃ  vadantoyeva vipassanaṃ ussukkāpetvā arahattaṃ pāpuṇi. tena vuttaṃ  ^b^apadāne^eb^ (apa0 thera 1.16.25-29) -- <br/><br/>[21] ``devaputto ^a^P1.0233^ea^ ahaṃ santo, pūjayiṃ  sikhināyakaṃ. <br/><br/>[22] mandāravena pupphena, buddhassa abhiropayiṃ.. <br/><br/>[21] ``sattāhaṃ chadanaṃ āsi, dibbaṃ mālaṃ tathāgate. <br/><br/>[22] sabbe janā samāgantvā, namassiṃsu tathāgataṃ.. <br/><br/>[21] ``ekatiṃse ito kappe, yaṃ pupphamabhipūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``ito ca dasame kappe, rājāhosiṃ jutindharo. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] ayameva ca therassa aññābyākaraṇagāthā ahosīti. <br/><br/>[06] usabhattheragāthāvaṇṇanā niṭṭhitā. <br/><br/>[06] ekādasamavaggavaṇṇanā niṭṭhitā. 


volume: 100
item: 112
title:
  dhammasavapituttheragāthāvaṇṇanā^saṅgharakkhitattheragāthāvaṇṇanā^dvādasamavaggo^jentattheragāthāvaṇṇanā^

content:
  [01] ^b^duppabbajjaṃ^eb^ ^a^V1.0239^ea^ ^b^ve duradhivāsā gehā^eb^ti  āyasmato  jentattherassa gāthā. kā uppatti? ayampi purimabuddhesu  katādhikāro tattha tattha bhave vivaṭṭūpanissayaṃ kusalaṃ upacinanto  sikhissa bhagavato kāle devaputto hutvā nibbatti. so ekadivasaṃ  satthāraṃ disvā pasannacitto kiṃkirātapupphehi pūjaṃ akāsi. so tena  puññakammena devamanussesu saṃsaranto ^a^M1.0279^ea^ imasmiṃ buddhuppāde magadharaṭṭhe  jentagāme ekassa maṇḍalikarājassa putto hutvā nibbatti,  ^b^jento^eb^tissa nāmaṃ ahosi. so viññutaṃ patto daharakāleyeva  hetusampattiyā codiyamāno pabbajjāninnamānaso hutvā puna cintesi  -- ``pabbajjā nāma dukkarā, gharāpi durāvāsā, dhammo ca gambhīro,  bhogā ca duradhigamā, kiṃ nu kho kattabba''nti evaṃ pana cintābahulo  hutvā vicaranto ekadivasaṃ satthu santikaṃ gantvā dhammaṃ suṇi.  sutakālato paṭṭhāya pabbajjābhirato hutvā satthu santike pabbajitvā  kammaṭṭhānaṃ gahetvā vipassanaṃ vaḍḍhetvā sukhāya paṭipadāya  khippābhiññāya arahattaṃ sacchākāsi. tena vuttaṃ ^b^apadāne^eb^  (apa0 thera 1.16.21-24) -- <br/><br/>[21] ``devaputto ahaṃ santo, pūjayiṃ sikhināyakaṃ. <br/><br/>[22] kakkārupupphaṃ paggayha, buddhassa abhiropayiṃ.. <br/><br/>[21] ``ekatiṃse ito kappe, yaṃ pupphamabhiropayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``ito ca navame kappe, rājā sattuttamo ahuṃ. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attano paṭipattiṃ paccavekkhanto, ``asakkhiṃ  vatāhaṃ ādito mayhaṃ uppannavitakkaṃ chinditu''nti somanassajāto  ^a^P1.0234^ea^ vitakkassa uppannākāraṃ tassa ca sammadeva chinnataṃ  dassento -- <br/><br/>[03] 111^b^.^eb^ <br/><br/>[21] ``duppabbajjaṃ ^a^V1.0240^ea^ ve duradhivāsā gehā, dhammo gambhīro  duradhigamā bhogā. <br/><br/>[22] kicchā vutti no itarītareneva, yuttaṃ cintetuṃ  satatamaniccata''nti.. -- <br/><br/>[25] gāthaṃ abhāsi. <br/><br/>[01] tattha ^b^duppabbajja^eb^nti appaṃ vā mahantaṃ vā  bhogakkhandhañceva ñātiparivaṭṭañca pahāya imasmiṃ sāsane uraṃ datvā  pabbajanassa dukkarattā dukkhaṃ pabbajanaṃ, dukkarā pabbajjāti duppabbajjaṃ.  ^b^ve^eb^ti nipātamattaṃ, daḷhattho vā ``pabbajjā dukkhā''ti ^a^M1.0280^ea^.  gehañce āvaseyyaṃ, ^b^duradhivāsā gehā,^eb^ yasmā gehaṃ adhivasantena  raññā rājakiccaṃ, issarena issarakiccaṃ, gahapatinā gahapatikiccaṃ  kattabbaṃ hoti, parijano ceva samaṇabrāhmaṇā ca saṅgahetabbā, tasmiṃ  tasmiñca kattabbe kariyamānepi gharāvāso chiddaghaṭo viya mahāsamuddo  viya ca duppūro, tasmā gehā nāmete adhivasituṃ āvasituṃ dukkhā  dukkarāti katvā duradhivāsā durāvāsāti. pabbajjañce anutiṭṭheyyaṃ  ^b^dhammo gambhīro,^eb^ yadatthā pabbajjā, so pabbajitena adhigantabbo  paṭivedhasaddhammo gambhīro, gambhīrañāṇagocarattā duddaso, duppaṭivijjho  dhammassa gambhīrabhāvena duppaṭivijjhattā. gehañce āvaseyyaṃ,  ^b^duradhigamā bhogā^eb^ yehi vinā na sakkā gehaṃ āvasituṃ, te bhogā  dukkhena kasirena adhigantabbatāya duradhigamā. evaṃ sante gharāvāsaṃ  pahāya pabbajjaṃyeva anutiṭṭheyyaṃ, evampi ^b^kicchā vutti no  itarītarena idha^eb^ imasmiṃ buddhasāsane itarītarena yathāladdhena paccayena  amhākaṃ vutti jīvikā kicchā dukkhā, gharāvāsānaṃ duradhivāsatāya  bhogānañca duradhigamatāya gehe itarītarena paccayena yāpetabbatāya  kicchā kasirā vutti amhākaṃ, tattha kiṃ kātuṃ vaṭṭatīti? ^b^yuttaṃ  cintetuṃ satatamaniccataṃ^eb^ sakalaṃ divasaṃ pubbarattāpararattañca  tebhūmakadhammajātaṃ aniccatanti, tato uppādavayavantato  ādiantavantato ^a^P1.0235^ea^ tāvakālikato ca na niccanti  ``anicca''nti cintetuṃ vipassituṃ yuttaṃ. aniccānupassanāya  siddhāya itarānupassanā sukheneva sijjhantīti aniccānupassanāva  ettha vuttā, aniccassa dukkhānattatānaṃ abyabhicaraṇato sāsanikassa  sukhaggahaṇato ca. tenāha -- ``yadaniccaṃ taṃ dukkhaṃ, yaṃ dukkhaṃ  tadanattā''ti (saṃ0 ni0  3.15), ``yaṃ kiñci samudayadhammaṃ,  sabbaṃ taṃ nirodhadhammaṃ'' (mahāva0 16; dī0 ni0 2.371; saṃ0  ni0  5.1081), ``vayadhammā saṅkhārā''ti (dī0 ni0  2.218) ca tadaminā evaṃ aññamaññaṃ paṭipakkhavasena aparāparaṃ  uppanne vitakke niggahetvā aniccatāmukhena vipassanaṃ ārabhitvā  idāni katakicco jātoti dasseti. tena vuttaṃ ``attano  paṭipatti''ntiādi. idameva therassa aññābyākaraṇaṃ ahosi. <br/><br/>[06] jentattheragāthāvaṇṇanā niṭṭhitā. 


volume: 100
item: 113
title:
  saṅgharakkhitattheragāthāvaṇṇanā^dvādasamavaggo^jentattheragāthāvaṇṇanā^vacchagottattheragāthāvaṇṇanā^

content:
  [03] ^b^tevijjohaṃ^eb^ ^a^M1.0281^ea^ ^a^V1.0241^ea^ ^b^mahājhāyī^eb^ti āyasmato vacchagottattherassa  gāthā. kā uppatti? ayampi purimabuddhesu katādhikāro tattha tattha  bhave vivaṭṭūpanissayaṃ kusalabījaṃ ropento vipassissa bhagavato kāle  bandhumatīnagare kulagehe nibbattitvā viññutaṃ patto ekadivasaṃ raññā  nāgarehi ca saddhiṃ buddhapūjaṃ katvā tato paraṃ devamanussesu saṃsaranto  imasmiṃ buddhuppāde rājagahe vibhavasampannassa brāhmaṇassa putto hutvā  nibbatti, tassa vacchagottatāya ^b^vacchagotto^eb^tveva samaññā ahosi.  so viññutaṃ patvā brāhmaṇavijjāsu nipphattiṃ gato vimuttiṃ gavesanto  tattha sāraṃ adisvā paribbājakapabbajjaṃ pabbajitvā vicaranto satthāraṃ  upasaṅkamitvā pañhaṃ pucchitvā tasmiṃ vissajjite pasannamānaso satthu  santike pabbajitvā vipassanāya kammaṃ karonto nacirasseva  chaḷabhiñño ahosi. tena vuttaṃ ^b^apadāne^eb^ (apa0 thera  1.16.15-20) -- <br/><br/>[21] ``udentaṃ ^a^P1.0236^ea^ sataraṃsiṃva, pītaraṃsiṃva  bhāṇumaṃ. <br/><br/>[22] pannarase yathā candaṃ, niyyantaṃ lokanāyakaṃ.. <br/><br/>[21] ``aṭṭhasaṭṭhisahassāni, sabbe khīṇāsavā ahuṃ. <br/><br/>[22] parivāriṃsu sambuddhaṃ, dvipadindaṃ narāsabhaṃ.. <br/><br/>[21] ``sammajjitvāna taṃ vīthiṃ, niyyante lokanāyake. <br/><br/>[22] ussāpesiṃ dhajaṃ tattha, vippasannena cetasā.. <br/><br/>[21] ``ekanavutito kappe, yaṃ dhajaṃ abhiropayiṃ. <br/><br/>[22] duggatiṃ nābhijānāmi, dhajadānassidaṃ phalaṃ.. <br/><br/>[21] ``ito catutthake kappe, rājāhosiṃ mahabbalo. <br/><br/>[22] sabbākārena sampanno, sudhajo iti vissuto.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño pana hutvā attano paṭipattiṃ paccavekkhitvā  somanassajāto udānavasena -- <br/><br/>[03] 112^b^.^eb^ <br/><br/>[21] ``tevijjohaṃ ^a^M1.0282^ea^ mahājhāyī, cetosamathakovido. <br/><br/>[22] sadattho me anuppatto, kataṃ buddhassa sāsana''nti..  -- gāthaṃ abhāsi.<br/><br/>[03] tattha ^a^V1.0242^ea^ ^b^tevijjoha^eb^nti yadipi maṃ pubbe tiṇṇaṃ vedānaṃ pāraṃ  gatattā ``brāhmaṇo tevijjo''ti sañjānanti, taṃ pana samaññāmattaṃ  vedesu vijjākiccassa abhāvato. idāni pana pubbenivāsañāṇādīnaṃ  tissannaṃ vijjānaṃ adhigatattā paramatthato tevijjo ahaṃ, mahantassa  anavasesassa samudayapakkhiyassa kilesagaṇassa jhāpanato, mahantena  maggaphalajhānena mahantassa uḷārassa paṇītassa nibbānassa jhāyanato  ca ^b^mahājhāyī. cetosamathakovido^eb^ti cittasaṅkhobhakarānaṃ  saṃkilesadhammānaṃ vūpasamanena cetaso samādahane kusalo. etena  tevijjabhāvassa kāraṇamāha. samādhikosallasahitena hi āsavakkhayena  tevijjatā, na kevalena. ^b^sadattho^eb^ti sakattho ka-kārassāyaṃ  da-kāro kato ``anuppattasadattho''tiādīsu (ma0 ni0 1.9; a0  ni0  3.38) viya. ``sadattho''ti ca arahattaṃ veditabbaṃ.  tañhi attapaṭibandhaṭṭhena attānaṃ avijahanaṭṭhena attano paramatthaṭṭhena  attano atthattā ``sakattho''ti vuccati. svāyaṃ sadattho ^b^me^eb^  mayā ^b^anuppatto^eb^ adhigato. etena yathāvuttaṃ mahājhāyibhāvaṃ  sikhāpattaṃ katvā dasseti. sesaṃ vuttanayameva. <br/><br/>[06] vacchagottattheragāthāvaṇṇanā niṭṭhitā. 


volume: 100
item: 114
title: dvādasamavaggo^jentattheragāthāvaṇṇanā^vacchagottattheragāthāvaṇṇanā^vanavacchattheragāthāvaṇṇanā^
content:
  [03] ^b^acchodikā puthusilā^eb^ti āyasmato vanavacchattherassa  gāthā. kā uppatti? ayampi purimabuddhesu katādhikāro tattha tattha  bhave vivaṭṭūpanissayaṃ kusalabījaṃ ropento vipassissa bhagavato kāle  kulagehe nibbattitvā viññutaṃ patto parassa kammaṃ ^a^P1.0237^ea^  katvā jīvanto kassaci aparādhaṃ katvā maraṇabhayena tajjito  palāyanto antarāmagge bodhirukkhaṃ ^a^M1.0283^ea^ disvā pasannamānaso tassa mūlaṃ  sammajjitvā piṇḍibandhehi asokapupphehi pūjaṃ katvā vanditvā bodhiṃ  abhimukho namassamāno pallaṅkena nisinno māretuṃ āgate paccatthike  disvā tesu cittaṃ akopetvā bodhiṃ eva āvajjento sataporise papāte  papati. so tena puññakammena devaloke nibbattitvā aparāparaṃ  puññāni katvā devamanussesu saṃsaranto imasmiṃ buddhuppāde rājagahe  vibhavasampannassa brāhmaṇassa putto hutvā nibbatti, ``vaccho''tissa  nāmaṃ ahosi. so vayappatto bimbisārasamāgame paṭiladdhasaddho  pabbajitvā arahattaṃ pāpuṇi. tena vuttaṃ ^b^apadāne^eb^ (apa0 thera  1.16.7-14) -- <br/><br/>[21] ``parakammāyane ^a^V1.0243^ea^ yutto, aparādhaṃ akāsahaṃ. <br/><br/>[22] vanantaṃ abhidhāvissaṃ, bhayaverasamappito.. <br/><br/>[21] ``pupphitaṃ pādapaṃ disvā, piṇḍibandhaṃ sunimmitaṃ. <br/><br/>[22] tambapupphaṃ gahetvāna, bodhiyaṃ okiriṃ ahaṃ.. <br/><br/>[21] ``sammajjitvāna taṃ bodhiṃ, pāṭaliṃ pādaputtamaṃ. <br/><br/>[22] pallaṅkaṃ ābhujitvāna, bodhimūle upāvisiṃ.. <br/><br/>[21] ``gatamaggaṃ gavesantā, āgacchuṃ mama santikaṃ. <br/><br/>[22] te ca disvānahaṃ tattha, āvajjiṃ bodhimuttamaṃ.. <br/><br/>[21] ``vanditvāna ahaṃ bodhiṃ, vippasannena cetasā. <br/><br/>[22] anekatāle papatiṃ, giridugge bhayānake.. <br/><br/>[21] ``ekanavutito kappe, yaṃ pupphamabhiropayiṃ. <br/><br/>[22] duggatiṃ nābhijānāmi, bodhipūjāyidaṃ phalaṃ.. <br/><br/>[21] ``ito ca tatiye kappe, rājā susaññato ahaṃ. <br/><br/>[22] sattaratanasampanno, cakkavattī mahabbalo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā vivekābhiratiyā vaneyeva vasi, tena  ^b^vanavaccho^eb^ti samaññā udapādi. atha kadāci thero  ñātijanānuggahatthaṃ rājagahaṃ ^a^M1.0284^ea^ gato tattha ñātakehi upaṭṭhiyamāno  katipāhaṃ vasitvā gamanākāraṃ sandasseti. taṃ ñātakā, ``bhante,  amhākaṃ anuggahatthaṃ dhuravihāre vasatha, mayaṃ upaṭṭhahissāmā''ti yāciṃsu.  thero tesaṃ pabbatarāmaṇeyyakittanāpadesena vivekābhiratiṃ nivedento  -- <br/><br/>[03] 113^b^.^eb^ <br/><br/>[21] ``acchodikā puthusilā, gonaṅgulamigāyutā. <br/><br/>[22] ambusevālasañchannā, te selā ramayanti ma''nti.. --  gāthaṃ abhāsi.<br/><br/>[03] tattha ^b^acchodikā^eb^ti acchaṃ abahalaṃ sukhumaṃ udakaṃ etesūti  ``acchodakā''ti vattabbe liṅgavipallāsena acchodikā''ti vuttaṃ.  etena tesaṃ udakasampattiṃ dasseti. ^b^puthusilā^eb^ti puthulā vitthatā  mudusukhasamphassā silā etesūti puthusilā. etena  nisajjanaṭṭhānasampattiṃ dasseti. gunnaṃ viya naṅgulaṃ naṅguṭṭhaṃ etesanti  ^b^gonaṅgulā,^eb^ kāḷamakkaṭā, ``pakatimakkaṭā''tipi vadantiyeva  ^a^P1.0238^ea^. gonaṅgulehi ca pasadādikehi migehi ca tahaṃ  tahaṃ vicarantehi āyutā missitāti ^b^gonaṅgulamigāyutā^eb^  ^a^V1.0244^ea^.  etena tesaṃ amanussūpacāritāya araññalakkhaṇūpetataṃ dasseti.  ^b^ambusevālasañchannā^eb^ti pasavanato satataṃ paggharamānasalilatāya  tahaṃ tahaṃ udakasevālasañchāditā. ^b^te selā ramayanti ma^eb^nti  yatthāhaṃ vasāmi; te edisā selā pabbatā vivekābhiratiyā maṃ  ramayanti, tasmā tatthevāhaṃ gacchāmīti adhippāyo. idameva ca  therassa aññābyākaraṇaṃ ahosi. <br/><br/>[06] vanavacchattheragāthāvaṇṇanā niṭṭhitā. 


volume: 100
item: 115
title:
  jentattheragāthāvaṇṇanā^vacchagottattheragāthāvaṇṇanā^vanavacchattheragāthāvaṇṇanā^adhimuttattheragāthāvaṇṇanā^

content:
  [03] ^b^kāyaduṭṭhullagaruno^eb^ti āyasmato adhimuttattherassa gāthā.  kā uppatti? so kira padumuttarassa bhagavato kāle brāhmaṇakule  nibbattitvā viññutaṃ patto brāhmaṇavijjāsu nipphattiṃ gato kāmesu  ādīnavaṃ ^a^M1.0285^ea^ disvā gharāvāsaṃ pahāya tāpasapabbajjaṃ pabbajitvā araññe  viharanto buddhuppādaṃ sutvā manussūpacāraṃ upagantvā satthāraṃ  bhikkhusaṅghaparivutaṃ gacchantaṃ disvā pasannamānaso attano vākacīraṃ  satthu pādamūle patthari. satthā tassa ajjhāsayaṃ ñatvā tasmiṃ  aṭṭhāsi. tattha ṭhitaṃ bhagavantaṃ kāḷānusārena gandhena pūjetvā  ``samuddharasimaṃ loka''ntiādikāhi dasahi gāthāhi abhitthavi. taṃ  satthā ``anāgate ito satasahassakappamatthake gotamassa nāma  sammāsambuddhassa sāsane pabbajitvā chaḷabhiñño bhavissatī''ti  byākaritvā pakkāmi. so tena puññakammena devaloke nibbattitvā  tato yāvāyaṃ buddhuppādo, tāva devamanussesu saṃsaranto imasmiṃ  buddhuppāde sāvatthiyaṃ brāhmaṇakule nibbattitvā ^b^adhimutto^eb^ti  laddhanāmo viññutaṃ patto brāhmaṇavijjāsu nipphattiṃ gantvā tattha sāraṃ  apassanto pacchimabhavikattā nissaraṇaṃ gavesanto jetavanapaṭiggahaṇe  buddhānubhāvaṃ disvā paṭiladdhasaddho satthu santike pabbajitvā vipassanaṃ  ^a^P1.0239^ea^ paṭṭhapetvā nacirasseva arahattaṃ pāpuṇi. tena vuttaṃ  ^b^apadāne^eb^ (apa0 thera 1.40.304-332) -- <br/><br/>[21] ``kaṇikāraṃva jalitaṃ, dīparukkhaṃva ujjalaṃ. <br/><br/>[22] osadhiṃva virocantaṃ, vijjutaṃ gagane yathā.. <br/><br/>[21] ``asambhītaṃ anuttāsiṃ, migarājaṃva kesariṃ. <br/><br/>[22] ñāṇālokaṃ pakāsentaṃ, maddantaṃ titthiye gaṇe.. <br/><br/>[21] ``uddharantaṃ imaṃ lokaṃ, chindantaṃ sabbasaṃsayaṃ. <br/><br/>[22] gajjantaṃ migarājaṃva, addasaṃ lokanāyakaṃ.. <br/><br/>[21] ``jaṭājinadharo ^a^V1.0245^ea^ āsiṃ, brahā uju patāpavā. <br/><br/>[22] vākacīraṃ gahetvāna, pādamūle apatthariṃ.. <br/><br/>[21] ``kāḷānusāriyaṃ gayhaṃ, anulimpiṃ tathāgataṃ. <br/><br/>[22] sambuddhamanulimpetvā, santhaviṃ lokanāyakaṃ.. <br/><br/>[21] ``samuddharasimaṃ lokaṃ, oghatiṇṇa mahāmuni. <br/><br/>[22] ñāṇālokena jotesi, nāvaṭaṃ ñāṇamuttamaṃ.. <br/><br/>[21] ``dhammacakkaṃ ^a^M1.0286^ea^ pavattesi, maddase paratitthiye. <br/><br/>[22] usabho jitasaṅgāmo, sampakampesi medaniṃ.. <br/><br/>[21] ``mahāsamudde ūmiyo, velantamhi pabhijjare. <br/><br/>[22] tatheva tava ñāṇamhi, sabbadiṭṭhī pabhijjare.. <br/><br/>[21] ``sukhumacchikajālena, saramhi sampatānite. <br/><br/>[22] antojālīkatā pāṇā, pīḷitā honti tāvade.. <br/><br/>[21] ``tatheva titthiyā loke, puthupāsaṇḍanissitā. <br/><br/>[22] antoñāṇavare tuyhaṃ, parivattanti mārisa.. <br/><br/>[21] ``patiṭṭhā vuyhataṃ oghe, tvañhi nātho abandhunaṃ. <br/><br/>[22] bhayaṭṭitānaṃ saraṇaṃ, muttitthīnaṃ parāyaṇaṃ.. <br/><br/>[21] ``ekavīro asadiso, mettākaruṇasañcayo. <br/><br/>[22] asamo susamo santo, vasī tādī jitañjayo.. <br/><br/>[21] ``dhīro vigatasammoho, anejo akathaṃkathī. <br/><br/>[22] tusito vantadososi, nimmalo saṃyato suci.. <br/><br/>[21] ``saṅgātigo hatamado, tevijjo tibhavantago. <br/><br/>[22] sīmātigo dhammagaru, gatattho hitavabbhuto.. <br/><br/>[21] ``tārako tvaṃ yathā nāvā, nidhīvassāsakārako. <br/><br/>[22] asambhīto yathā sīho, gajarājāva dappito.. <br/><br/>[21] ``thometvā dasagāthāhi, padumuttaraṃ mahāyasaṃ. <br/><br/>[22] vanditvā satthuno pāde, tuṇhī aṭṭhāsahaṃ tadā.. <br/><br/>[21] ``padumuttaro lokavidū, āhutīnaṃ paṭiggaho. <br/><br/>[22] bhikkhusaṅghe ṭhito satthā, imā gāthā abhāsatha.. <br/><br/>[21] ``yo me sīlañca ñāṇañca, saddhammañcāpi vaṇṇayi. <br/><br/>[22] tamahaṃ kittayissāmi, suṇātha mama bhāsato.. <br/><br/>[21] ``saṭṭhi kappasahassāni, devaloke ramissati. <br/><br/>[22] aññe devebhibhavitvā, issaraṃ kārayissati.. <br/><br/>[21] ``so ^a^M1.0287^ea^ ^a^V1.0246^ea^ pacchā pabbajitvāna, sukkamūlena codito. <br/><br/>[22] gotamassa bhagavato, sāsane pabbajissati.. <br/><br/>[21] ``pabbajitvāna kāyena, pāpakammaṃ vivajjiya. <br/><br/>[22] sabbāsave pariññāya, nibbāyissatināsavo.. <br/><br/>[21] ``yathāpi megho thanayaṃ, tappeti medaniṃ imaṃ. <br/><br/>[22] tatheva tvaṃ mahāvīra, dhammena tappayī mamaṃ.. <br/><br/>[21] ``sīlaṃ paññañca dhammañca, thavitvā lokanāyakaṃ. <br/><br/>[22] pattomhi paramaṃ santiṃ, nibbānaṃ padamaccutaṃ.. <br/><br/>[21] ``aho nūna sa bhagavā, ciraṃ tiṭṭheyya cakkhumā. <br/><br/>[22] aññātañca vijāneyyuṃ, phuseyyuṃ amataṃ padaṃ.. <br/><br/>[21] ``ayaṃ me pacchimā jāti, bhavā sabbe samūhatā. <br/><br/>[22] sabbāsave pariññāya, viharāmi anāsavo.. <br/><br/>[21] ``satasahassito kappe, yaṃ buddhamabhithomayiṃ. <br/><br/>[22] duggatiṃ nābhijānāmi, kittanāya idaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attanā saha vasante kāyadaḷhibahule bhikkhū  ovadanto -- <br/><br/>[03] 114^b^.^eb^ <br/><br/>[21] ``kāyaduṭṭhullagaruno, hiyyamānamhi jīvite. <br/><br/>[22] sarīrasukhagiddhassa, kuto samaṇasādhutā''ti.. --  gāthaṃ abhāsi.<br/><br/>[03] tattha ^b^kāyaduṭṭhullagaruno^eb^ti duṭṭhullaṃ asubhayogyatā, kāyassa  duṭṭhullaṃ kāyaduṭṭhullaṃ, kāyaduṭṭhullaṃ garu sambhāvitaṃ yassa so kāyaduṭṭhullagaru,  anissaraṇappañño hutvā kāyaposanappasuto kāyadaḷhibahuloti attho,  tassa kāyaduṭṭhullagaruno. ^b^hiyyamānamhi jīvite^eb^ti kunnadīnaṃ  udakaṃ viya jīvitasaṅkhāre lahuso khīyamāne.  ^b^sarīrasukhagiddhassā^eb^ti paṇītāhārādīhi attano kāyassa sukhena  gedhaṃ āpannassa ^a^M1.0288^ea^. ^b^kuto samaṇasādhutā^eb^ti evarūpassa puggalassa  samaṇabhāvena sādhutā susamaṇatā kuto kena kāraṇena siyā, ekaṃsato  pana kāye jīvite ca nirapekkhassa itarītarasantosena santuṭṭhassa  āraddhavīriyasseva samaṇasādhutāti adhippāyo. <br/><br/>[06] adhimuttattheragāthāvaṇṇanā niṭṭhitā. 


volume: 100
item: 116
title:
  vacchagottattheragāthāvaṇṇanā^vanavacchattheragāthāvaṇṇanā^adhimuttattheragāthāvaṇṇanā^mahānāmattheragāthāvaṇṇanā^

content:
  [03] ^b^esāvahiyyase^eb^ ^a^V1.0247^ea^ ^b^pabbatenā^eb^ti āyasmato mahānāmattherassa  gāthā. kā uppatti? ayampi purimabuddhesu katādhikāro tattha tattha  bhave puññāni upacinanto sumedhassa bhagavato kāle brāhmaṇakule  nibbattitvā brāhmaṇavijjāsu nipphattiṃ gato gharāvāsaṃ pahāya  aññatarāya nadiyā tīre assamaṃ kāretvā sambahule brāhmaṇe mante  vācento viharati. athekadivasaṃ bhagavā taṃ anuggaṇhituṃ tassa  asamapadaṃ upagacchi. so bhagavantaṃ disvā pasannacitto āsanaṃ  paññāpetvā adāsi ^a^P1.0240^ea^. nisinne bhagavati sumadhuraṃ  madhuṃ upanāmesi. taṃ bhagavā paribhuñjitvā heṭṭhā adhimuttattheravatthumhi  vuttanayena anāgataṃ byākaritvā pakkāmi. so tena puññakammena  devaloke nibbattitvā aparāparaṃ sugatīsuyeva parivattento imasmiṃ  buddhuppāde sāvatthiyaṃ brāhmaṇakule nibbattitvā ^b^mahānāmo^eb^ti  laddhanāmo viññutaṃ patto bhagavato santikaṃ upasaṅkamitvā dhammaṃ sutvā  paṭiladdhasaddho pabbajitvā kammaṭṭhānaṃ gahetvā nesādake nāma pabbate  viharanto kilesapariyuṭṭhānaṃ vikkhambhetuṃ asakkonto ``kiṃ me iminā  saṃkiliṭṭhacittassa jīvitenā''ti attabhāvaṃ nibbindanto uccaṃ  pabbatasikharaṃ abhiruhitvā ``ito pātetvā taṃ māressāmī''ti attānaṃ  paraṃ viya niddisanto -- <br/><br/>[03] 115^b^.^eb^ <br/><br/>[21] ``esāvahiyyase pabbatena, bahukuṭajasallakikena. <br/><br/>[22] nesādakena girinā, yasassinā paricchadenā''ti..  -- gāthaṃ abhāsi.<br/><br/>[03] tattha ^a^M1.0289^ea^ ^b^esāvahiyyase^eb^ti eso tvaṃ mahānāma avahiyyase  parihāyasi. ^b^pabbatenā^eb^ti nivāsaṭṭhānabhūtena iminā pabbatena.  ^b^bahukuṭajasallakikenā^eb^ti bahūhi kuṭajehi indasālarukkhehi  sallakīhi indasālarukkhehi vā samannāgatena. ^b^nesādakenā^eb^ti  evaṃnāmakena. ^b^girinā^eb^ti selena. selo hi sandhisaṅkhātehi  pabbehi ṭhitattā ``pabbato''ti, pasavanādivasena jalassa, sārabhūtānaṃ  bhesajjādivatthūnañca giraṇato ``girī''ti vuccati.  tadubhayatthasambhavato panettha ``pabbatenā''ti vatvā ``girinā''ti ca  vuttaṃ. ^b^yasassinā^eb^ti sabbaguṇehi vissutena pakāsena.  ^b^paricchadenā^eb^ti nānāvidharukkhagacchalatāhi samantato channena,  vasanaṭṭhānatāya vā tuyhaṃ paricchadabhūtena. ayañhettha adhippāyo --  mahānāma, yadi kammaṭṭhānaṃ vissajjetvā vitakkabahulo hosi, evaṃ tvaṃ  iminā chāyūdakasampannena sappāyena ^a^P1.0241^ea^  nivāsanaṭṭhānabhūtena nesādakagirinā parihāyasi, idānihaṃ taṃ ito  pātetvā māressāmi, tasmā na labbhā vitakkavasikena bhavitunti.  evaṃ thero ^a^V1.0248^ea^ attānaṃ santajjentoyeva vipassanaṃ ussukkāpetvā arahattaṃ  pāpuṇi. tena vuttaṃ ^b^apadāne^eb^ (apa0 thera 1.40.333-352)  -- <br/><br/>[21] ``sindhuyā nadiyā tīre, sukato assamo mama. <br/><br/>[22] tattha vācemahaṃ sisse, itihāsaṃ salakkhaṇaṃ.. <br/><br/>[21] ``dhammakāmā vinītā te, sotukāmā susāsanaṃ. <br/><br/>[22] chaḷaṅge pāramippattā, sindhukūle vasanti te.. <br/><br/>[21] ``uppātagamane ceva, lakkhaṇesu ca kovidā. <br/><br/>[22] uttamatthaṃ gavesantā, vasanti vipine tadā.. <br/><br/>[21] ``sumedho nāma sambuddho, loke uppajji tāvade. <br/><br/>[22] amhākaṃ anukampanto, upāgacchi vināyako.. <br/><br/>[21] ``upāgataṃ mahāvīraṃ, sumedhaṃ lokanāyakaṃ. <br/><br/>[22] tiṇasanthārakaṃ katvā, lokajeṭṭhassadāsahaṃ.. <br/><br/>[21] ``vipināto madhuṃ gayha, buddhaseṭṭhassadāsahaṃ. <br/><br/>[22] sambuddho paribhuñjitvā, idaṃ vacanamabravi.. <br/><br/>[21] ``yo ^a^M1.0290^ea^ taṃ adāsi madhuṃ me, pasanno sehi pāṇibhi. <br/><br/>[22] tamahaṃ kittayissāmi, suṇātha mama bhāsato.. <br/><br/>[21] ``iminā madhudānena, tiṇasanthārakena ca. <br/><br/>[22] tiṃsa kappasahassāni, devaloke ramissati.. <br/><br/>[21] ``tiṃsakappasahassamhi, okkākakulasambhavo. <br/><br/>[22] gotamo nāma gottena, satthā loke bhavissati.. <br/><br/>[21] ``tassa dhammesu dāyādo, oraso dhammanimmito. <br/><br/>[22] sabbāsave pariññāya, nibbāyissatināsavo.. <br/><br/>[21] ``devalokā idhāgantvā, mātukucchiṃ upāgate. <br/><br/>[22] madhuvassaṃ pavassittha, chādayaṃ madhunā mahiṃ.. <br/><br/>[21] ``mayi nikkhantamattamhi, kucchiyā ca suduttarā. <br/><br/>[22] tatrāpi madhuvassaṃ me, vassate niccakālikaṃ.. <br/><br/>[21] ``agārā abhinikkhamma, pabbajiṃ anagāriyaṃ. <br/><br/>[22] lābhī annassa pānassa, madhudānassidaṃ phalaṃ.. <br/><br/>[21] ``sabbakāmasamiddhohaṃ, bhavitvā devamānuse. <br/><br/>[22] teneva madhudānena, pattomhi āsavakkhayaṃ.. <br/><br/>[21] ``vuṭṭhamhi ^a^V1.0249^ea^ deve caturaṅgule tiṇe, sampupphite dharaṇīruhe  sañchanne. <br/><br/>[22] suññe ghare maṇḍaparukkhamūlake, vasāmi niccaṃ sukhito  anāsavo.. <br/><br/>[21] ``majjhe mahante hīne ca, bhave sabbe atikkamiṃ. <br/><br/>[22] ajja me āsavā khīṇā, natthi dāni punabbhavo.. <br/><br/>[21] ``tiṃsakappasahassamhi, yaṃ dānamadadiṃ tadā. <br/><br/>[22] duggatiṃ nābhijānāmi, madhudānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] ayameva ca therassa aññābyākaraṇagāthā ahosīti. <br/><br/>[06] mahānāmattheragāthāvaṇṇanā niṭṭhitā. 


volume: 100
item: 117
title:
  vanavacchattheragāthāvaṇṇanā^adhimuttattheragāthāvaṇṇanā^mahānāmattheragāthāvaṇṇanā^pārāpariyattheragāthāvaṇṇanā^

content:
  [03] ^b^chaphassāyatane^eb^ ^a^M1.0291^ea^ ^b^hitvā^eb^ti āyasmato pārāpariyattherassa  gāthā. kā uppatti? ayampi purimabuddhesu katādhikāro tattha tattha  bhave puññāni upacinanto piyadassissa bhagavato kāle nesādayoniyaṃ  nibbattitvā tassa viññutaṃ pattassa vicaraṇaṭṭhāne aññatarasmiṃ vanasaṇḍe  piyadassī bhagavā taṃ anuggaṇhituṃ nirodhasamāpattiṃ samāpajjitvā  nisīdi. so ca mige pariyesanto taṃ ṭhānaṃ gato satthāraṃ disvā  pasannamānaso bhagavantaṃ anto katvā kataṃ sākhāmaṇḍapaṃ padumapupphehi  kūṭāgārākārena sañchādetvā uḷāraṃ pītisomanassaṃ paṭisaṃvedento  sattāhaṃ namassamāno aṭṭhāsi. divase divase ca milātamilātāni  apanetvā abhinavehi chādesi. satthā sattāhassa accayena nirodhato  vuṭṭhahitvā bhikkhusaṅghaṃ anussari. tāvadeva asītisahassamattā  bhikkhū satthāraṃ parivāresuṃ. ``madhuradhammakathaṃ suṇissāmā''ti  devatā sannipatiṃsu, mahā samāgamo ahosi. satthā anumodanaṃ  karonto tassa devamanussesu bhāviniṃ sampattiṃ imasmiṃ buddhuppāde  sāvakabodhiñca byākaritvā pakkāmi. so tena puññakammena  devamanussesu saṃsaranto imasmiṃ buddhuppāde rājagahe brāhmaṇakule  nibbattitvā viññutaṃ patto tiṇṇaṃ vedānaṃ pāragū hutvā ^a^P1.0242^ea^  parāparagottatāya ^b^pārāpariyo^eb^ti laddhasamañño bahū  brāhmaṇe mante vācento satthu rājagahagamane buddhānubhāvaṃ disvā  paṭiladdhasaddho pabbajitvā vipassanāya kammaṃ karonto nacirasseva  arahattaṃ pāpuṇi. tena vuttaṃ ^b^apadāne^eb^ (apa0 thera  1.40.353-385) -- <br/><br/>[21] ``piyadassī ^a^V1.0250^ea^ nāma bhagavā, sayambhū lokanāyako. <br/><br/>[22] vivekakāmo sambuddho, samādhikusalo muni.. <br/><br/>[21] ``vanasaṇḍaṃ samoggayha, piyadassī mahāmuni. <br/><br/>[22] paṃsukūlaṃ pattharitvā, nisīdi purisuttamo.. <br/><br/>[21] ``migaluddo pure āsiṃ, araññe kānane ahaṃ. <br/><br/>[22] pasadaṃ migamesanto, āhiṇḍāmi ahaṃ tadā.. <br/><br/>[21] ``tatthaddasāsiṃ ^a^M1.0292^ea^ sambuddhaṃ, oghatiṇṇamanāsavaṃ. <br/><br/>[22] pupphitaṃ sālarājaṃva, sataraṃsiṃva uggataṃ.. <br/><br/>[21] ``disvānahaṃ devadevaṃ, piyadassiṃ mahāyasaṃ. <br/><br/>[22] jātassaraṃ samoggayha, padumaṃ āhariṃ tadā.. <br/><br/>[21] ``āharitvāna padumaṃ, satapattaṃ manoramaṃ. <br/><br/>[22] kūṭāgāraṃ karitvāna, chādayiṃ padumenahaṃ.. <br/><br/>[21] ``anukampako kāruṇiko, piyadassī mahāmuni. <br/><br/>[22] sattarattindivaṃ buddho, kūṭāgāre vasī jino.. <br/><br/>[21] ``purāṇaṃ chaḍḍayitvāna, navena chādayiṃ ahaṃ. <br/><br/>[22] añjaliṃ paggahetvāna, aṭṭhāsiṃ tāvade ahaṃ.. <br/><br/>[21] ``vuṭṭhahitvā samādhimhā, piyadassī mahāmuni. <br/><br/>[22] disaṃ anuvilokento, nisīdi lokanāyako.. <br/><br/>[21] ``tadā sudassano nāma, upaṭṭhāko mahiddhiko. <br/><br/>[22] cittamaññāya buddhassa, piyadassissa satthuno.. <br/><br/>[21] ``asītiyā sahassehi, bhikkhūhi parivārito. <br/><br/>[22] vanante sukhamāsīnaṃ, upesi lokanāyakaṃ.. <br/><br/>[21] ``yāvatā vanasaṇḍamhi, adhivatthā ca devatā. <br/><br/>[22] buddhassa cittamaññāya, sabbe sannipatuṃ tadā.. <br/><br/>[21] ``samāgatesu yakkhesu, kumbhaṇḍe saharakkhase. <br/><br/>[22] bhikkhusaṅghe ca sampatte, gāthā pabyāharī jino.. <br/><br/>[21] ``thomaṃ sattāhaṃ pūjesi, āvāsañca akāsi me. <br/><br/>[22] tamahaṃ kittayissāmi, suṇātha mama bhāsato.. <br/><br/>[21] ``sududdasaṃ sunipuṇaṃ, gambhīraṃ suppakāsitaṃ. <br/><br/>[22] ñāṇena kittayissāmi, suṇātha mama bhāsato.. <br/><br/>[21] ``catuddasāni kappāni, devarajjaṃ karissati. <br/><br/>[22] kūṭāgāraṃ mahantassa, padmapupphehi chāditaṃ.. <br/><br/>[21] ``ākāse ^a^M1.0293^ea^ ^a^V1.0251^ea^ dhārayissati, pupphakammassidaṃ phalaṃ. <br/><br/>[22] catubbīse kappasate, vokiṇṇaṃ saṃsarissati.. <br/><br/>[21] ``tattha pupphamayaṃ byamhaṃ, ākāse dhārayissati. <br/><br/>[22] yathā padumapattamhi, toyaṃ na upalimpati.. <br/><br/>[21] ``tathevīmassa ñāṇamhi, kilesā nopalimpare. <br/><br/>[22] manasā vinivaṭṭetvā, pañca nīvaraṇe ayaṃ.. <br/><br/>[21] ``cittaṃ janetvā nekkhamme, agārā pabbajissati. <br/><br/>[22] tato pupphamaye byamhe, dhārente nikkhamissati.. <br/><br/>[21] ``rukkhamūle vasantassa, nipakassa satīmato. <br/><br/>[22] tattha pupphamayaṃ byamhaṃ, matthake dhārayissati.. <br/><br/>[21] ``cīvaraṃ piṇḍapātañca, paccayaṃ sayanāsanaṃ. <br/><br/>[22] datvāna bhikkhusaṅghassa, nibbāyissatināsavo.. <br/><br/>[21] ``kūṭāgārena caratā, pabbajjaṃ abhinikkhamiṃ. <br/><br/>[22] rukkhamūle vasantampi, kūṭāgāraṃ dharīyati.. <br/><br/>[21] ``cīvare piṇḍapāte ca, cetanā me na vijjati. <br/><br/>[22] puññakammena saṃyutto, labhāmi pariniṭṭhitaṃ.. <br/><br/>[21] ``gaṇanāto asaṅkheyyā, kappakoṭī bahū mama. <br/><br/>[22] rittakā te atikkantā, pamuttā lokanāyakā.. <br/><br/>[21] ``aṭṭhārase kappasate, piyadassī vināyako. <br/><br/>[22] tamahaṃ payirupāsitvā, imaṃ yoniṃ upāgato.. <br/><br/>[21] ``idha passāmi sambuddhaṃ, anomaṃ nāma cakkhumaṃ. <br/><br/>[22] tamahaṃ upagantvāna, pabbajiṃ anagāriyaṃ.. <br/><br/>[21] ``dukkhassantakaro buddho, maggaṃ me desayī jino. <br/><br/>[22] tassa dhammaṃ suṇitvāna, pattomhi acalaṃ padaṃ.. <br/><br/>[21] ``tosayitvāna sambuddhaṃ, gotamaṃ sakyapuṅgavaṃ. <br/><br/>[22] sabbāsave pariññāya, viharāmi anāsavo.. <br/><br/>[21] ``aṭṭhārase ^a^M1.0294^ea^ kappasate, yaṃ buddhamabhipūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attano paṭipattiṃ paccavekkhitvā  sañjātasomanasso udānavasena -- <br/><br/>[03] 116^b^.^eb^ <br/><br/>[21] ``chaphassāyatane ^a^V1.0252^ea^ hitvā, guttadvāro susaṃvuto. <br/><br/>[22] aghamūlaṃ vamitvāna, patto me āsavakkhayo''ti.. --  gāthaṃ abhāsi.<br/><br/>[03] tattha ^b^chaphassāyatane hitvā^eb^ti cakkhusamphassādīnaṃ channaṃ  samphassānaṃ uppattiṭṭhānatāya ``phassāyatanānī''ti laddhanāmāni  cakkhādīni cha ajjhattikāyatanāni tappaṭibaddhasaṃkilesappahānavasena  pahāya. ^b^guttadvāro susaṃvuto^eb^ti tato eva cakkhudvārādīnaṃ  guttattā, tattha pavattanakānaṃ abhijjhādīnaṃ pāpadhammānaṃ pavesananivāraṇena  satikavāṭena suṭṭu pihitattā guttadvāro susaṃvuto. atha vā manacchaṭṭhānaṃ  channaṃ dvārānaṃ vuttanayena rakkhitattā guttadvāro, kāyādīhi suṭṭhu  saññatattā susaṃvutoti evamettha attho veditabbo. ^b^aghamūlaṃ  vamitvānā^eb^ti aghassa vaṭṭadukkhassa mūlabhūtaṃ avijjābhavataṇhāsaṅkhātaṃ  dosaṃ, sabbaṃ vā kilesadosaṃ ariyamaggasaṅkhātavamanayogapānena  uggiritvā santānato bahi katvā, bahikaraṇahetu vā. ^b^patto me  āsavakkhayo^eb^ti kāmāsavādayo āsavā ettha khīyanti, tesaṃ vā  khayena pattabboti āsavakkhayo, nibbānaṃ arahattañca. so  āsavakkhayo patto adhigatoti udānavasena aññaṃ byākāsi. <br/><br/>[06] pārāpariyattheragāthāvaṇṇanā niṭṭhitā. 


volume: 100
item: 118
title:
  adhimuttattheragāthāvaṇṇanā^mahānāmattheragāthāvaṇṇanā^pārāpariyattheragāthāvaṇṇanā^yasattheragāthāvaṇṇanā^

content:
  [03] ^b^suvilitto^eb^ ^a^M1.0295^ea^ ^a^P1.0243^ea^ ^b^suvasano^eb^ti  āyasmato yasattherassa gāthā. kā uppatti? ayampi purimabuddhesu  katādhikāro tattha tattha bhave vivaṭṭūpanissayāni puññāni upacinanto  sumedhassa bhagavato kāle mahānubhāvo nāgarājā hutvā buddhappamukhaṃ  bhikkhusaṅghaṃ attano bhavanaṃ netvā mahādānaṃ pavattesi. bhagavantaṃ  mahagghena ticīvarena acchādesi, ekamekañca bhikkhuṃ mahaggheneva  paccekadussayugena sabbena samaṇaparikkhārena acchādesi. so tena  puññakammena devamanussesu saṃsaranto siddhatthassa bhagavato kāle  seṭṭhiputto hutvā mahābodhimaṇḍaṃ sattahi ratanehi pūjesi. kassapassa  bhagavato kāle sāsane pabbajitvā samaṇadhammaṃ akāsi. evaṃ  sugatīsuyeva saṃsaranto imasmiṃ amhākaṃ bhagavato kāle bārāṇasiyaṃ  mahāvibhavassa seṭṭhino putto hutvā nibbatti, ^b^yaso^eb^ nāma nāmena  paramasukhumālo. ``tassa tayo pāsādā''ti sabbaṃ khandhake (mahāva0  25) āgatanayena veditabbaṃ.<br/><br/>[03] so ^a^V1.0253^ea^ pubbahetunā codiyamāno rattibhāge niddābhibhūtassa  parijanassa vippakāraṃ disvā sañjātasaṃvego suvaṇṇapādukārūḷhova  gehato niggato devatāvivaṭena nagaradvārena nikkhamitvā  isipatanasamīpaṃ gato ``upaddutaṃ vata, bho, upassaṭṭhaṃ vata, bho''ti  āha. tena samayena bhagavatā isipatane viharantena tasseva  anuggaṇhanatthaṃ abbhokāse caṅkamantena ``ehi, yasa, idaṃ anupaddutaṃ,  idaṃ anupassaṭṭha''nti vutto, ``anupaddutaṃ anupassaṭṭhaṃ kira atthī''ti  somanassajāto suvaṇṇapādukā oruyha bhagavantaṃ upasaṅkamitvā  ekamantaṃ nisinno satthārā anupubbikathaṃ kathetvā saccadesanāya katāya  saccapariyosāne sotāpanno hutvā gavesanatthaṃ āgatassa pitu bhagavatā  saccadesanāya kariyamānāya arahattaṃ sacchākāsi. tena vuttaṃ  ^b^apadāne^eb^ (apa0 thera 1.40.456-483) -- <br/><br/>[21] ``mahāsamuddaṃ oggayha, bhavanaṃ me sunimmitaṃ. <br/><br/>[22] sunimmitā pokkharaṇī, cakkavākapakūjitā.. <br/><br/>[21] ``mandālakehi ^a^M1.0296^ea^ sañchannā, padumuppalakehi ca. <br/><br/>[22] nadī ca sandate tattha, supatitthā manoramā.. <br/><br/>[21] ``macchakacchapasañchannā, nānādijasamotthatā. <br/><br/>[22] mayūrakoñcābhirudā, kokilādīhi vagguhi.. <br/><br/>[21] ``pārevatā ravihaṃsā ca, cakkavākā nadīcarā. <br/><br/>[22] dindibhā sāḷikā cettha, pammakā jīvajīvakā.. <br/><br/>[21] ``haṃsā koñcāpi naditā, kosiyā piṅgalā bahū. <br/><br/>[22] sattaratanasampannā, maṇimuttikavālukā.. <br/><br/>[21] ``sabbasoṇṇamayā rukkhā, nānāgandhasameritā. <br/><br/>[22] ujjotenti divārattiṃ, bhavanaṃ sabbakālikaṃ.. <br/><br/>[21] ``saṭṭhitūriyasahassāni, sāyaṃ pāto pavajjare. <br/><br/>[22] soḷasitthisahassāni, parivārenti maṃ sadā.. <br/><br/>[21] ``abhinikkhamma bhavanā, sumedhaṃ lokanāyakaṃ. <br/><br/>[22] pasannacitto sumano, vandayiṃ taṃ mahāyasaṃ.. <br/><br/>[21] ``sambuddhaṃ abhivādetvā, sasaṅghaṃ taṃ nimantayiṃ. <br/><br/>[22] adhivāsesi so dhīro, sumedho lokanāyako.. <br/><br/>[21] ``mama dhammakathaṃ katvā, uyyojesi mahāmuni. <br/><br/>[22] sambuddhaṃ abhivādetvā, bhavanaṃ me upāgamiṃ.. <br/><br/>[21] ``āmantayiṃ parijanaṃ, sabbe sannipatātha vo. <br/><br/>[22] pubbaṇhasamayaṃ buddho, bhavanaṃ āgamissati.. <br/><br/>[21] ``lābhā ^a^V1.0254^ea^ amhaṃ suladdhaṃ no, ye vasāma tavantike. <br/><br/>[22] mayampi buddhaseṭṭhassa, pūjaṃ kassāma satthuno.. <br/><br/>[21] ``annaṃ pānaṃ paṭṭhapetvā, kālaṃ ārocayiṃ ahaṃ. <br/><br/>[22] vasīsatasahassehi, upesi lokanāyako.. <br/><br/>[21] ``pañcaṅgikehi tūriyehi, paccuggamanamakāsahaṃ. <br/><br/>[22] sabbasoṇṇamaye pīṭhe, nisīdi purisuttamo.. <br/><br/>[21] ``uparicchadanaṃ ^a^M1.0297^ea^ āsi, sabbasoṇṇamayaṃ tadā. <br/><br/>[22] bījaniyo pavāyanti, bhikkhusaṅghassa antare.. <br/><br/>[21] ``pahūtenannapānena, bhikkhusaṅghamatappayiṃ. <br/><br/>[22] paccekadussayugaḷe, bhikkhusaṅghassadāsahaṃ.. <br/><br/>[21] ``yaṃ vadanti sumedhoti, lokāhutipaṭiggahaṃ. <br/><br/>[22] bhikkhusaṅghe nisīditvā, imā gāthā abhāsatha.. <br/><br/>[21] ``yo me annena pānena, sabbe ime ca tappayiṃ. <br/><br/>[22] tamahaṃ kittayissāmi, suṇātha mama bhāsato.. <br/><br/>[21] ``aṭṭhārase kappasate, devaloke ramissati. <br/><br/>[22] sahassakkhattuṃ rājā ca, cakkavattī bhavissati.. <br/><br/>[21] ``upapajjati yaṃ yoniṃ, devattaṃ atha mānusaṃ. <br/><br/>[22] sabbadā sabbasovaṇṇaṃ, chadanaṃ dhārayissati.. <br/><br/>[21] ``tiṃsakappasahassamhi, okkākakulasambhavo. <br/><br/>[22] gotamo nāma gottena, satthā loke bhavissati.. <br/><br/>[21] ``tassa dhammesu dāyādo, oraso dhammanimmito. <br/><br/>[22] sabbāsave pariññāya, nibbāyissatināsavo.. <br/><br/>[21] ``bhikkhusaṅghe nisīditvā, sīhanādaṃ nadissati. <br/><br/>[22] citake chattaṃ dhārenti, heṭṭhā chattamhi ḍayhatha.. <br/><br/>[21] ``sāmaññaṃ me anuppattaṃ, kilesā jhāpitā mayā. <br/><br/>[22] maṇḍape rukkhamūle vā, santāpo me na vijjati.. <br/><br/>[21] ``tiṃsakappasahassamhi, yaṃ dānamadadiṃ tadā. <br/><br/>[22] duggatiṃ nābhijānāmi, sabbadānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] atha ^a^V1.0255^ea^ ^a^P1.0244^ea^ bhagavā āyasmantaṃ yasaṃ dakkhiṇaṃ bāhuṃ  pasāretvā ``ehi bhikkhū''ti āha. vacanasamanantarameva  dvaṅgulamattakesamassu aṭṭhaparikkhāradharo vassasaṭṭhikatthero ^a^M1.0298^ea^ viya ahosi.  so attano paṭipattiṃ paccavekkhitvā udānento  ehibhikkhubhāvappattito purimāvatthavasena -- <br/><br/>[03] 117^b^.^eb^ <br/><br/>[21] ``suvilitto suvasano, sabbābharaṇabhūsito. <br/><br/>[22] tisso vijjā ajjhagamiṃ, kataṃ buddhassa sāsana''nti..  -- gāthaṃ abhāsi.<br/><br/>[03] tattha ^b^suvilitto^eb^ti sundarena kuṅkumacandanānulepanena  vilittagatto. ^b^suvasano^eb^ti suṭṭhu mahagghakāsikavatthavasano.  ^b^sabbābharaṇabhūsito^eb^ti sīsūpagādīhi sabbehi ābharaṇehi alaṅkato.  ^b^ajjhagami^eb^nti adhigacchiṃ. sesaṃ vuttanayameva. <br/><br/>[06] yasattheragāthāvaṇṇanā niṭṭhitā. 


volume: 100
item: 119
title:
  mahānāmattheragāthāvaṇṇanā^pārāpariyattheragāthāvaṇṇanā^yasattheragāthāvaṇṇanā^kimilattheragāthāvaṇṇanā^

content:
  [03] ^b^abhisattova nipatatī^eb^ti āyasmato kimilattherassa gāthā.  kā uppatti? ayampi purimabuddhesu katādhikāro tattha tattha bhave  puññāni karonto kakusandhassa bhagavato kāle kulagehe nibbattitvā  viññutaṃ patto parinibbute satthari tassa dhātuyo uddissa  saḷalamālāhi maṇḍapākārena pūjaṃ akāsi. so tena puññakammena  tāvatiṃse nibbattitvā aparāparaṃ devamanussesu saṃsaranto imasmiṃ  buddhuppāde kapilavatthunagare sākiyarājakule nibbatti,  ^b^kimilo^eb^tissa nāmaṃ ahosi. so vayappatto bhogasampattiyā  sampanno viharati. tassa ñāṇaparipākaṃ disvā saṃvegajananatthaṃ  anupiyāyaṃ viharanto satthā paṭhamayobbane ṭhitaṃ dassanīyaṃ itthirūpaṃ  abhinimminitvā purato dassetvā puna anukkamena yathā  jarārogavipattīhi abhibhūtā dissati, tathā akāsi. taṃ disvā  kimilakumāro ativiya saṃvegaṃ pakāsento -- <br/><br/>[03] 118^b^.^eb^ <br/><br/>[21] ``abhisattova ^a^M1.0299^ea^ nipatati vayo, rūpaṃ aññamiva tatheva  santaṃ. <br/><br/>[22] tasseva ^a^P1.0245^ea^ sato avippavasato,  aññasseva sarāmi attāna''nti.. -- <br/><br/>[25] gāthaṃ abhāsi.<br/><br/>[03] tattha ^b^abhisattovā^eb^ti ``tvaṃ sīghaṃ gaccha mā tiṭṭhā''ti  devehi anusiṭṭho āṇatto viya. ``abhisaṭṭho ^a^V1.0256^ea^ vā''tipi pāṭho,  ``tvaṃ lahuṃ gacchā''ti kenaci abhilāsāpito viyāti attho.  ^b^nipatatī^eb^ti atipatati abhidhāvati na tiṭṭhati, khaṇe khaṇe  khayavayaṃ pāpuṇātīti attho. ^b^vayo^eb^ti bālyayobbanādiko  sarīrassa avatthāviseso. idha panassa yobbaññaṃ adhippetaṃ, taṃ  hissa abhipatantaṃ khīyantaṃ hutvā upaṭṭhitaṃ. ^b^rūpa^eb^nti  rūpasampadāti vadati. ^b^rūpa^eb^nti pana sarīraṃ ``aṭṭhiñca paṭicca  nhāruñca paṭicca maṃsañca paṭicca ākāso parivārito rūpaṃtveva saṅkhaṃ  gacchatī''tiādīsu (ma0 ni0 1.306) viya. ^b^aññamiva  tatheva santa^eb^nti idaṃ rūpaṃ yādisaṃ, sayaṃ tatheva tenevākārena santaṃ  vijjamānaṃ aññaṃ viya mayhaṃ upaṭṭhātīti adhippāyo. ``tadeva  santa''nti ca keci paṭhanti. ^b^tasseva sato^eb^ti tasseva me  anaññassa sato samānassa. ^b^avippavasato^eb^ti na  vippavasantassa, ciravippavāsena hi sato anaññampi aññaṃ viya  upaṭṭhāti idampi idha natthīti adhippāyo. ^b^aññasseva sarāmi  attāna^eb^nti imaṃ mama attabhāvaṃ aññassa sattassa viya sarāmi  upadhāremi sañjānāmīti attho. tassevaṃ aniccataṃ manasi  karontassa daḷhataro saṃvego udapādi, so saṃvegajāto satthāraṃ  upasaṅkamitvā dhammaṃ sutvā paṭiladdhasaddho pabbajitvā vipassanaṃ  paṭṭhapetvā nacirasseva arahattaṃ pāpuṇi. tena vuttaṃ ^b^apadāne^eb^  (apa0 thera 2.56.42-48) -- <br/><br/>[21] ``nibbute kakusandhamhi, brāhmaṇamhi vusīmati. <br/><br/>[22] gahetvā saḷalaṃ mālaṃ, maṇḍapaṃ kārayiṃ ahaṃ.. <br/><br/>[21] ``tāvatiṃsaṃ gato santo, labhimha byamhamuttamaṃ. <br/><br/>[22] aññe devetirocāmi, puññakammassidaṃ phalaṃ.. <br/><br/>[21] ``divā ^a^M1.0300^ea^ vā yadi vā rattiṃ, caṅkamanto ṭhito cahaṃ. <br/><br/>[22] channo saḷalapupphehi, puññakammassidaṃ phalaṃ.. <br/><br/>[21] ``imasmiṃyeva kappamhi, yaṃ buddhamabhipūjayiṃ. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvāpi thero attano purimuppannaṃ  aniccatāmanasikāraṃ vibhāvento tameva gāthaṃ paccudāhāsi. tenetaṃ  imassa therassa aññābyākaraṇampi ahosi. <br/><br/>[06] kimilattheragāthāvaṇṇanā niṭṭhitā. 


volume: 100
item: 120
title:
  pārāpariyattheragāthāvaṇṇanā^yasattheragāthāvaṇṇanā^kimilattheragāthāvaṇṇanā^vajjiputtattheragāthāvaṇṇanā^

content:
  [03] ^b^rukkhamūlagahanaṃ^eb^ ^a^V1.0257^ea^ ^a^P1.0246^ea^ ^b^pasakkiyā^eb^ti  āyasmato vajjiputtattherassa gāthā. kā uppatti? ayampi  purimabuddhesu katādhikāro tattha tattha bhave vivaṭṭūpanissayaṃ puññaṃ  upacinanto ito catunavute kappe ekaṃ paccekasambuddhaṃ bhikkhāya gacchantaṃ  disvā pasannamānaso kadaliphalāni adāsi. so tena puññakammena  devaloke nibbattitvā aparāparaṃ puññāni katvā devamanussesu saṃsaranto  imasmiṃ buddhuppāde vesāliyaṃ licchavirājaputto hutvā nibbatti,  vajjirājaputtattā ^b^vajjiputto^eb^tveva cassa samaññā ahosi. so  daharo hutvā hatthisikkhādisikkhanakālepi hetusampannatāya  nissaraṇajjhāsayova hutvā vicaranto satthu dhammadesanākāle vihāraṃ  gantvā parisapariyante nisinno dhammaṃ sutvā paṭiladdhasaddho satthu  santike pabbajitvā vipassanāya kammaṃ karonto nacirasseva  chaḷabhiñño ahosi. tena vuttaṃ ^b^apadāne^eb^ (apa0 thera  2.51.57-62) -- <br/><br/>[21] ``sahassaraṃsī bhagavā, sayambhū aparājito. <br/><br/>[22] vivekā vuṭṭhahitvāna, gocarāyābhinikkhami.. <br/><br/>[21] ``phalahattho ahaṃ disvā, upagacchiṃ narāsabhaṃ. <br/><br/>[22] pasannacitto sumano, avaṭaṃ adadiṃ phalaṃ.. <br/><br/>[21] ``catunnavutito ^a^M1.0301^ea^ kappe, yaṃ phalaṃ adadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño pana hutvā aparabhāge aciraparinibbute satthari  dhammaṃ saṅgāyituṃ saṅketaṃ katvā mahātheresu tattha tattha viharantesu  ekadivasaṃ āyasmantaṃ ānandaṃ sekhaṃyeva samānaṃ mahatiyā parisāya  parivutaṃ dhammaṃ desentaṃ disvā tassa uparimaggādhigamāya ussāhaṃ  janento -- <br/><br/>[03] 119^b^.^eb^ <br/><br/>[21] ``rukkhamūlagahanaṃ pasakkiya, nibbānaṃ hadayasmiṃ opiya. <br/><br/>[22] jhāya gotama mā ca pamādo, kiṃ te biḷibiḷikā  karissatī''ti.. -- <br/><br/>[25] gāthaṃ abhāsi. <br/><br/>[01] tattha ^b^rukkhamūlagahana^eb^nti rukkhamūlabhūtaṃ gahanaṃ,  gahanañhi atthi, na ^a^P1.0247^ea^ rukkhamūlaṃ, rukkhamūlañca  ^a^V1.0258^ea^   atthi, na gahanaṃ, tesu rukkhamūlaggahaṇena ṭhānassa chāyāsampannatāya  vātātapaparissayābhāvaṃ dasseti. gahanaggahaṇena nivātabhāvena  vātaparissayābhāvaṃ janasambādhābhāvañca dasseti, tadubhayena ca  bhāvanāyogyataṃ. ^b^pasakkiyā^eb^ti upagantvā. ^b^nibbānaṃ  hadayasmiṃ opiyā^eb^ti ``evaṃ mayā paṭipajjitvā nibbānaṃ  adhigantabba''nti nibbutiṃ hadaye ṭhapetvā citte karitvā.  ^b^jhāyā^eb^ti lakkhaṇūpanijjhānena jhāya, vipassanābhāvanāsahitaṃ  maggabhāvanaṃ bhāvehi. ^b^gotamā^eb^ti dhammabhaṇḍāgārikaṃ gottena  ālapati. ^b^mā ca pamādo^eb^ti adhikusalesu dhammesu mā pamādaṃ  āpajji. idāni yādiso therassa pamādo, taṃ paṭikkhepavasena  dassento ^b^``kiṃ te biḷibiḷikā karissatī''^eb^ti āha. tattha  ^b^biḷibiḷikā^eb^ti viḷiviḷikiriyā, biḷibiḷīti saddapavatti  yathā niratthakā, evaṃ biḷibiḷikāsadisā janapaññatti ^b^kiṃ te  karissati^eb^ kīdisaṃ atthaṃ tuyhaṃ sādheti, tasmā janapaññattiṃ pahāya  sadatthapasuto hohīti ovādaṃ adāsi. <br/><br/>[01] taṃ ^a^M1.0302^ea^ sutvā aññehi vuttavisagandhavāyanavacanena saṃvegajāto  bahudeva rattiṃ caṅkamena vītināmento vipassanaṃ ussukkāpetvā senāsanaṃ  pavisitvā mañcake nipannamattova arahattaṃ pāpuṇi. <br/><br/>[06] vajjiputtattheragāthāvaṇṇanā niṭṭhitā. 


volume: 100
item: 121
title:
  yasattheragāthāvaṇṇanā^kimilattheragāthāvaṇṇanā^vajjiputtattheragāthāvaṇṇanā^isidattattheragāthāvaṇṇanā^

content:
  [01] ^b^pañcakkhandhā^eb^ ^a^P1.0248^ea^  ^b^pariññātā^eb^ti āyasmato isidattattherassa gāthā. kā uppatti?  ayampi purimabuddhesu katādhikāro tattha tattha bhave vivaṭṭūpanissayaṃ  puññaṃ upacinanto vipassissa bhagavato kāle kulagehe nibbattitvā  viññutaṃ patto ekadivasaṃ bhagavantaṃ rathiyaṃ gacchantaṃ disvā  pasannamānaso madhuraṃ āmodaphalaṃ adāsi. so tena puññakammena  devaloke nibbattitvā aparāparaṃ puññāni katvā devamanussesu saṃsaranto  imasmiṃ buddhuppāde avantiraṭṭhe vaḍḍhagāme aññatarassa satthavāhassa putto  hutvā nibbatti, ^b^isidatto^eb^tissa nāmaṃ ahosi. so vayappatto  macchikāsaṇḍe cittassa gahapatino adiṭṭhasahāyo hutvā tena buddhaguṇe  likhitvā pesitasāsanaṃ paṭilabhitvā sāsane sañjātappasādo therassa  mahākaccānassa santike pabbajitvā vipassanaṃ ārabhitvā nacirasseva  chaḷabhiñño ahosi. tena vuttaṃ ^b^apadāne^eb^ (apa0 thera  2.51.80-84) -- <br/><br/>[21] ``suvaṇṇavaṇṇaṃ sambuddhaṃ, āhutīnaṃ paṭiggahaṃ. <br/><br/>[22] rathiyaṃ paṭipajjantaṃ, āmodamadadiṃ phalaṃ.. <br/><br/>[21] ``ekanavutito ^a^V1.0259^ea^ kappe, yaṃ phalaṃ adadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] chaḷabhiñño pana hutvā ``buddhupaṭṭhānaṃ gamissāmī''ti theraṃ  āpucchitvā anukkamena majjhimadesaṃ gantvā satthāraṃ upasaṅkamitvā  vanditvā ekamantaṃ nisinno ^a^M1.0303^ea^, ``kacci, bhikkhu, khamanīyaṃ, kacci  yāpanīya''ntiādinā satthārā katapaṭisanthāro paṭivacanamukhena,  ``bhagavā tumhākaṃ sāsanaṃ upagatakālato paṭṭhāya mayhaṃ sabbadukkhaṃ  apagataṃ, sabbo parissayo vūpasanto''ti pavedanavasena aññaṃ  byākaronto -- <br/><br/>[03] 120^b^.^eb^ <br/><br/>[21] ``pañcakkhandhā pariññātā, tiṭṭhanti chinnamūlakā. <br/><br/>[22] dukkhakkhayo anuppatto, patto me āsavakkhayo''ti..  -- gāthaṃ abhāsi.<br/><br/>[03] tattha ^b^pañcakkhandhā pariññātā^eb^ti pañcapi me  upādānakkhandhā vipassanāpaññāsahitāya maggapaññāya ``idaṃ dukkhaṃ,  ettakaṃ dukkhaṃ, na ito bhiyyo''ti sabbaso paricchijja ñātā, na  tesu kiñcipi pariññātabbaṃ atthīti ^a^P1.0249^ea^ adhippāyo.  ^b^tiṭṭhanti chinnamūlakā^eb^ti sabbaso pariññātattā eva tesaṃ  avijjātaṇhādikassa mūlassa samucchinnattā ariyamaggena pahīnattā  yāvacarimacittanirodhā te tiṭṭhanti. ^b^dukkhakkhayo anuppatto^eb^ti  chinnamūlakattāyeva ca nesaṃ vaṭṭadukkhassa khayo parikkhayo anuppatto,  nibbānaṃ adhigataṃ. ^b^patto me āsavakkhayo^eb^ti kāmāsavādīnaṃ  sabbesaṃ āsavānaṃ khayante abhigantabbatāya ``āsavakkhayo''ti  laddhanāmaṃ arahattaṃ pattaṃ paṭiladdhanti attho. keci pana antimāyaṃ  samussayo''ti paṭhanti. nibbānassa adhigatattāyeva ayaṃ mama  samussayo attabhāvo antimo sabbapacchimako, natthi dāni  punabbhavoti attho. yaṃ pana tattha tattha avuttaṃ, taṃ heṭṭhā vuttanayattā  uttānaṃyevāti. <br/><br/>[06] isidattattheragāthāvaṇṇanā niṭṭhitā. <br/><br/>[06] dvādasamavaggavaṇṇanā niṭṭhitā. <br/><br/>[06] niṭṭhitā ca paramatthadīpaniyaṃ theragāthāvaṇṇanāyaṃ <br/><br/>[06] vīsādhikasatattheragāthāpaṭimaṇḍitassa ekakanipātassa<br/><br/>[03] atthavaṇṇanā. 


