# pali

volume: 28
item: 35
title: dukkhasaccaniddeso^samudayasaccaniddeso^sīhanādavaggo^cūḷasīhanādasuttaṃ^
content:
  [03] 139^b^.^eb^ evaṃ ^a^T1.0128^ea^ ^a^M1.0092^ea^ ^a^V1.0093^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. tatra kho bhagavā  bhikkhū āmantesi -- ``bhikkhavo''ti. ``bhadante''ti te bhikkhū  bhagavato paccassosuṃ. bhagavā etadavoca -- <br/><br/>[01] ``idheva, bhikkhave, samaṇo, idha dutiyo samaṇo, idha  tatiyo samaṇo, idha catuttho samaṇo; suññā parappavādā samaṇebhi  ^a^P1.0064^ea^ aññehīti {samaṇehi aññeti (sī0 pī0 ka0) ettha aññehīti  sakāya paṭiññāya saccābhiññehīti attho veditabbo}. evametaṃ  {evameva (syā0 ka0)}, bhikkhave, sammā sīhanādaṃ  nadatha. <br/><br/>[03] 140^b^.^eb^ ``ṭhānaṃ kho panetaṃ, bhikkhave, vijjati yaṃ  aññatitthiyā paribbājakā evaṃ vadeyyuṃ -- `ko panāyasmantānaṃ  assāso, kiṃ balaṃ, yena tumhe āyasmanto evaṃ vadetha -- idheva  samaṇo, idha dutiyo samaṇo, idha tatiyo samaṇo, idha catuttho  samaṇo; suññā parappavādā samaṇebhi aññehī'ti? evaṃvādino,  bhikkhave, aññatitthiyā paribbājakā evamassu vacanīyā -- `atthi  kho no, āvuso, tena bhagavatā jānatā passatā arahatā  sammāsambuddhena cattāro dhammā akkhātā ye mayaṃ attani sampassamānā  evaṃ vadema -- idheva samaṇo, idha dutiyo samaṇo, idha tatiyo  samaṇo, idha ^a^T1.0129^ea^ catuttho samaṇo; suññā parappavādā samaṇebhi aññehīti.  katame cattāro? atthi kho no, āvuso, satthari pasādo, atthi  dhamme pasādo, atthi sīlesu paripūrakāritā; sahadhammikā kho pana  piyā manāpā -- gahaṭṭhā ceva pabbajitā ca. ime kho no, āvuso,  tena bhagavatā jānatā passatā arahatā sammāsambuddhena cattāro dhammā  akkhātā ye mayaṃ attani sampassamānā evaṃ vadema -- idheva samaṇo,  idha dutiyo samaṇo, idha tatiyo samaṇo, idha catuttho samaṇo;  suññā parappavādā samaṇebhi aññehī'ti. <br/><br/>[03] 141^b^.^eb^ ``ṭhānaṃ ^a^M1.0093^ea^ ^a^V1.0094^ea^ kho panetaṃ, bhikkhave, vijjati yaṃ  aññatitthiyā paribbājakā evaṃ vadeyyuṃ -- `amhākampi kho,  āvuso, atthi satthari pasādo yo amhākaṃ satthā, amhākampi atthi  dhamme pasādo yo amhākaṃ dhammo, mayampi sīlesu paripūrakārino  yāni amhākaṃ sīlāni, amhākampi sahadhammikā piyā manāpā --  gahaṭṭhā ceva pabbajitā ca. idha no, āvuso, ko viseso ko  adhippayāso {adhippāyo (ka0 sī0 syā0 pī0), adhippayogo (ka0)}   kiṃ nānākaraṇaṃ yadidaṃ tumhākañceva amhākañcā'ti?<br/><br/>[03] ``evaṃvādino, bhikkhave, aññatitthiyā paribbājakā evamassu  vacanīyā -- `kiṃ panāvuso, ekā niṭṭhā, udāhu puthu niṭṭhā'ti?  sammā byākaramānā, bhikkhave, aññatitthiyā paribbājakā evaṃ  byākareyyuṃ -- `ekāvuso, niṭṭhā, na puthu niṭṭhā'ti. <br/><br/>[01] ```sā panāvuso, niṭṭhā sarāgassa udāhu  vītarāgassā'ti? sammā byākaramānā, bhikkhave, aññatitthiyā  paribbājakā ^a^T1.0130^ea^ evaṃ byākareyyuṃ -- `vītarāgassāvuso, sā niṭṭhā, na sā  niṭṭhā sarāgassā'ti.<br/><br/>[03] ```sā panāvuso, niṭṭhā sadosassa udāhu vītadosassā'ti?  sammā byākaramānā, bhikkhave, aññatitthiyā paribbājakā evaṃ  byākareyyuṃ -- `vītadosassāvuso, sā niṭṭhā, na sā niṭṭhā  sadosassā'ti.<br/><br/>[03] ```sā panāvuso, niṭṭhā samohassa udāhu vītamohassā'ti?  sammā byākaramānā, bhikkhave, aññatitthiyā paribbājakā evaṃ  byākareyyuṃ -- `vītamohassāvuso, sā niṭṭhā, na sā niṭṭhā  samohassā'ti.<br/><br/>[03] ```sā panāvuso, niṭṭhā sataṇhassa udāhu vītataṇhassā'ti?  sammā ^a^P1.0065^ea^ byākaramānā, bhikkhave, aññatitthiyā  paribbājakā evaṃ byākareyyuṃ -- `vītataṇhassāvuso, sā niṭṭhā, na  sā niṭṭhā sataṇhassā'ti.<br/><br/>[03] ```sā panāvuso, niṭṭhā saupādānassa udāhu  anupādānassā'ti? sammā byākaramānā, bhikkhave ^a^V1.0095^ea^, aññatitthiyā  paribbājakā evaṃ byākareyyuṃ -- `anupādānassāvuso, sā niṭṭhā, na  sā niṭṭhā saupādānassā'ti.<br/><br/>[03] ```sā ^a^M1.0094^ea^ panāvuso, niṭṭhā viddasuno udāhu aviddasuno'ti?  sammā byākaramānā, bhikkhave, aññatitthiyā paribbājakā evaṃ  byākareyyuṃ -- `viddasuno, āvuso, sā niṭṭhā, na sā niṭṭhā  aviddasuno'ti.<br/><br/>[03] ```sā panāvuso, niṭṭhā anuruddhappaṭiviruddhassa udāhu  ananuruddhāppaṭiviruddhassā'ti? sammā byākaramānā, bhikkhave,  aññatitthiyā paribbājakā evaṃ byākareyyuṃ --  `ananuruddhāppaṭiviruddhassāvuso, sā niṭṭhā, na sā niṭṭhā  anuruddhappaṭiviruddhassā'ti.<br/><br/>[03] ```sā ^a^T1.0131^ea^ panāvuso, niṭṭhā papañcārāmassa papañcaratino udāhu  nippapañcārāmassa nippapañcaratino'ti? sammā byākaramānā,  bhikkhave, aññatitthiyā paribbājakā evaṃ byākareyyuṃ --  `nippapañcārāmassāvuso, sā niṭṭhā nippapañcaratino, na sā niṭṭhā  papañcārāmassa papañcaratino'ti. <br/><br/>[03] 142^b^.^eb^ ``dvemā, bhikkhave, diṭṭhiyo -- bhavadiṭṭhi ca  vibhavadiṭṭhi ca. ye hi keci, bhikkhave, samaṇā vā brāhmaṇā vā  bhavadiṭṭhiṃ allīnā bhavadiṭṭhiṃ upagatā bhavadiṭṭhiṃ ajjhositā,  vibhavadiṭṭhiyā te paṭiviruddhā. ye hi keci, bhikkhave, samaṇā vā  brāhmaṇā vā vibhavadiṭṭhiṃ allīnā vibhavadiṭṭhiṃ upagatā vibhavadiṭṭhiṃ  ajjhositā, bhavadiṭṭhiyā te paṭiviruddhā. ye hi keci, bhikkhave,  samaṇā vā brāhmaṇā vā imāsaṃ dvinnaṃ diṭṭhīnaṃ samudayañca atthaṅgamañca  assādañca ādīnavañca nissaraṇañca yathābhūtaṃ nappajānanti, `te  sarāgā te sadosā te samohā te sataṇhā te saupādānā te  aviddasuno te anuruddhappaṭiviruddhā te papañcārāmā papañcaratino; te  na parimuccanti jātiyā jarāya maraṇena sokehi paridevehi dukkhehi  domanassehi upāyāsehi; na parimuccanti dukkhasmā'ti vadāmi. ye  ca kho keci, bhikkhave, samaṇā vā brāhmaṇā vā imāsaṃ dvinnaṃ diṭṭhīnaṃ  samudayañca atthaṅgamañca assādañca ādīnavañca nissaraṇañca  yathābhūtaṃ pajānanti, `te vītarāgā te vītadosā te vītamohā te  vītataṇhā te ^a^T1.0132^ea^ anupādānā te viddasuno te ananuruddhāppaṭiviruddhā te  nippapañcārāmā nippapañcaratino; te parimuccanti jātiyā jarāya ^a^V1.0096^ea^   maraṇena sokehi paridevehi dukkhehi domanassehi upāyāsehi;  parimuccanti dukkhasmā'ti vadāmi. <br/><br/>[03] 143^b^.^eb^ ``cattārimāni ^a^M1.0095^ea^ ^a^P1.0066^ea^, bhikkhave,  upādānāni. katamāni cattāri? kāmupādānaṃ, diṭṭhupādānaṃ,  sīlabbatupādānaṃ, attavādupādānaṃ. santi, bhikkhave, eke  samaṇabrāhmaṇā sabbupādānapariññāvādā paṭijānamānā. te na sammā  sabbupādānapariññaṃ paññapenti -- kāmupādānassa pariññaṃ paññapenti,  na diṭṭhupādānassa pariññaṃ paññapenti, na sīlabbatupādānassa pariññaṃ  paññapenti, na attavādupādānassa pariññaṃ paññapenti. taṃ kissa hetu?  imāni hi te bhonto samaṇabrāhmaṇā tīṇi ṭhānāni yathābhūtaṃ  nappajānanti. tasmā te bhonto samaṇabrāhmaṇā  sabbupādānapariññāvādā paṭijānamānā; te na sammā  sabbupādānapariññaṃ paññapenti -- kāmupādānassa pariññaṃ paññapenti,  na diṭṭhupādānassa pariññaṃ paññapenti, na sīlabbatupādānassa pariññaṃ  paññapenti, na attavādupādānassa pariññaṃ paññapenti. <br/><br/>[01] ``santi, bhikkhave, eke samaṇabrāhmaṇā  sabbupādānapariññāvādā paṭijānamānā. te na sammā  sabbupādānapariññaṃ paññapenti -- kāmupādānassa pariññaṃ paññapenti,  diṭṭhupādānassa pariññaṃ paññapenti, na sīlabbatupādānassa ^a^T1.0133^ea^ pariññaṃ  paññapenti, na attavādupādānassa pariññaṃ paññapenti. taṃ kissa hetu?  imāni hi te bhonto samaṇabrāhmaṇā dve ṭhānāni yathābhūtaṃ  nappajānanti. tasmā te bhonto samaṇabrāhmaṇā  sabbupādānapariññāvādā paṭijānamānā; te na sammā {paṭijānamānā na sammā  (?)}  sabbupādānapariññaṃ paññapenti -- kāmupādānassa pariññaṃ paññapenti,  diṭṭhupādānassa pariññaṃ paññapenti, na sīlabbatupādānassa pariññaṃ  paññapenti, na attavādupādānassa pariññaṃ paññapenti.<br/><br/>[03] ``santi, bhikkhave, eke samaṇabrāhmaṇā  sabbupādānapariññāvādā paṭijānamānā. te na sammā  sabbupādānapariññaṃ paññapenti -- kāmupādānassa pariññaṃ paññapenti,  diṭṭhupādānassa pariññaṃ paññapenti, sīlabbatupādānassa pariññaṃ  paññapenti, na attavādupādānassa pariññaṃ paññapenti. taṃ kissa hetu?  imañhi te bhonto samaṇabrāhmaṇā ekaṃ ṭhānaṃ yathābhūtaṃ nappajānanti.  tasmā te bhonto samaṇabrāhmaṇā sabbupādānapariññāvādā  paṭijānamānā; te na sammā {paṭijānamānā na sammā (?)} sabbupādānapariññaṃ paññapenti --  kāmupādānassa pariññaṃ paññapenti, diṭṭhupādānassa pariññaṃ ^a^V1.0097^ea^ paññapenti,  sīlabbatupādānassa pariññaṃ paññapenti, na attavādupādānassa pariññaṃ  paññapenti.<br/><br/>[03] ``evarūpe ^a^M1.0096^ea^ kho, bhikkhave, dhammavinaye yo satthari pasādo  so na sammaggato akkhāyati; yo ^a^T1.0134^ea^ dhamme pasādo so na sammaggato  akkhāyati; yā sīlesu paripūrakāritā sā na sammaggatā  akkhāyati; yā sahadhammikesu piyamanāpatā sā na sammaggatā  akkhāyati. taṃ kissa hetu? evañhetaṃ, bhikkhave, hoti yathā taṃ  durakkhāte ^a^P1.0067^ea^ dhammavinaye duppavedite aniyyānike  anupasamasaṃvattanike asammāsambuddhappavedite. <br/><br/>[03] 144^b^.^eb^ ``tathāgato ca kho, bhikkhave, arahaṃ  sammāsambuddho sabbupādānapariññāvādo paṭijānamāno sammā  sabbupādānapariññaṃ paññapeti -- kāmupādānassa pariññaṃ paññapeti,  diṭṭhupādānassa pariññaṃ paññapeti, sīlabbatupādānassa pariññaṃ  paññapeti, attavādupādānassa pariññaṃ paññapeti. evarūpe kho,  bhikkhave, dhammavinaye yo satthari pasādo so sammaggato  akkhāyati; yo dhamme pasādo so sammaggato akkhāyati; yā  sīlesu paripūrakāritā sā sammaggatā akkhāyati; yā sahadhammikesu  piyamanāpatā sā sammaggatā akkhāyati. taṃ kissa hetu?  evañhetaṃ, bhikkhave, hoti yathā taṃ svākkhāte dhammavinaye suppavedite  niyyānike upasamasaṃvattanike sammāsambuddhappavedite. <br/><br/>[03] 145^b^.^eb^ ``ime ca, bhikkhave, cattāro upādānā.  kiṃnidānā kiṃsamudayā kiṃjātikā kiṃpabhavā? ime cattāro upādānā  taṇhānidānā taṇhāsamudayā ^a^T1.0135^ea^ taṇhājātikā taṇhāpabhavā. taṇhā cāyaṃ,  bhikkhave, kiṃnidānā kiṃsamudayā kiṃjātikā kiṃpabhavā? taṇhā  vedanānidānā vedanāsamudayā vedanājātikā vedanāpabhavā. vedanā  cāyaṃ, bhikkhave, kiṃnidānā kiṃsamudayā kiṃjātikā kiṃpabhavā?  vedanā phassanidānā phassasamudayā phassajātikā phassapabhavā.  phasso cāyaṃ, bhikkhave, kiṃnidāno kiṃsamudayo kiṃjātiko kiṃpabhavo?  phasso saḷāyatananidāno saḷāyatanasamudayo saḷāyatanajātiko  saḷāyatanapabhavo. saḷāyatanañcidaṃ, bhikkhave, kiṃnidānaṃ kiṃsamudayaṃ  kiṃjātikaṃ kiṃpabhavaṃ? saḷāyatanaṃ nāmarūpanidānaṃ nāmarūpasamudayaṃ  nāmarūpajātikaṃ nāmarūpapabhavaṃ. nāmarūpañcidaṃ, bhikkhave, kiṃnidānaṃ  kiṃsamudayaṃ kiṃjātikaṃ kiṃpabhavaṃ? nāmarūpaṃ viññāṇanidānaṃ  viññāṇasamudayaṃ viññāṇajātikaṃ viññāṇapabhavaṃ. viññāṇañcidaṃ,  bhikkhave ^a^M1.0097^ea^, kiṃnidānaṃ kiṃsamudayaṃ kiṃjātikaṃ ^a^V1.0098^ea^ kiṃpabhavaṃ? viññāṇaṃ  saṅkhāranidānaṃ saṅkhārasamudayaṃ saṅkhārajātikaṃ saṅkhārapabhavaṃ.  saṅkhārā cime, bhikkhave, kiṃnidānā kiṃsamudayā kiṃjātikā  kiṃpabhavā? saṅkhārā avijjānidānā avijjāsamudayā  avijjājātikā avijjāpabhavā.<br/><br/>[03] ``yato ca kho, bhikkhave, bhikkhuno avijjā pahīnā hoti  vijjā uppannā, so avijjāvirāgā vijjuppādā neva kāmupādānaṃ  upādiyati, na diṭṭhupādānaṃ upādiyati, na sīlabbatupādānaṃ  upādiyati, na attavādupādānaṃ upādiyati. anupādiyaṃ na  paritassati, aparitassaṃ paccattaññeva parinibbāyati. `khīṇā  jāti, vusitaṃ ^a^T1.0136^ea^ brahmacariyaṃ, kataṃ karaṇīyaṃ, nāparaṃ itthattāyā'ti  pajānātī''ti.<br/><br/>[03] idamavoca ^a^P1.0068^ea^ bhagavā. attamanā te bhikkhū  bhagavato bhāsitaṃ abhinandunti. <br/><br/>[06] cūḷasīhanādasuttaṃ niṭṭhitaṃ paṭhamaṃ. 


volume: 28
item: 36
title: samudayasaccaniddeso^sīhanādavaggo^cūḷasīhanādasuttaṃ^mahāsīhanādasuttaṃ^
content:
  [03] 146^b^.^eb^ evaṃ ^a^T1.0137^ea^ ^a^V1.0099^ea^ me sutaṃ -- ekaṃ samayaṃ bhagavā vesāliyaṃ  viharati bahinagare aparapure vanasaṇḍe. tena kho pana samayena  sunakkhatto licchaviputto acirapakkanto hoti imasmā dhammavinayā.  so vesāliyaṃ parisati {parisatiṃ (sī0 pī0)} evaṃ {etaṃ (pī0 ka0)} vācaṃ   bhāsati -- ``natthi samaṇassa  gotamassa uttari {uttariṃ (pī0)} manussadhammā alamariyañāṇadassanaviseso.  takkapariyāhataṃ samaṇo gotamo dhammaṃ deseti vīmaṃsānucaritaṃ  sayaṃpaṭibhānaṃ. yassa ca khvāssa atthāya dhammo desito so  niyyāti takkarassa sammā dukkhakkhayāyā''ti.<br/><br/>[03] atha kho āyasmā sāriputto pubbaṇhasamayaṃ nivāsetvā  pattacīvaramādāya vesāliṃ piṇḍāya pāvisi. assosi kho āyasmā  sāriputto sunakkhattassa licchaviputtassa vesāliyaṃ parisati evaṃ vācaṃ  bhāsamānassa -- ``natthi samaṇassa gotamassa uttarimanussadhammā  alamariyañāṇadassanaviseso. takkapariyāhataṃ samaṇo gotamo dhammaṃ  deseti ^a^M1.0098^ea^ vīmaṃsānucaritaṃ sayaṃpaṭibhānaṃ. yassa ca khvāssa atthāya  dhammo desito so niyyāti takkarassa sammā dukkhakkhayāyā''ti. <br/><br/>[01] atha kho āyasmā sāriputto vesāliyaṃ piṇḍāya  caritvā ^a^T1.0138^ea^ pacchābhattaṃ piṇḍapātapaṭikkanto yena bhagavā tenupasaṅkami;  upasaṅkamitvā bhagavantaṃ abhivādetvā ekamantaṃ nisīdi. ekamantaṃ  nisinno kho āyasmā sāriputto bhagavantaṃ etadavoca --  ``sunakkhatto, bhante, licchaviputto acirapakkanto imasmā  dhammavinayā. so vesāliyaṃ parisati evaṃ vācaṃ bhāsati -- `natthi  samaṇassa gotamassa uttarimanussadhammā alamariyañāṇadassanaviseso.  takkapariyāhataṃ samaṇo gotamo dhammaṃ deseti vīmaṃsānucaritaṃ  sayaṃpaṭibhānaṃ. yassa ca khvāssa atthāya dhammo desito so  niyyāti takkarassa sammā dukkhakkhayāyā'''ti. <br/><br/>[03] 147^b^.^eb^ ``kodhano heso, sāriputta, sunakkhatto  moghapuriso. kodhā ca panassa esā vācā bhāsitā. `avaṇṇaṃ  bhāsissāmī'ti kho, sāriputta, sunakkhatto moghapuriso vaṇṇaṃyeva  tathāgatassa ^a^V1.0100^ea^ bhāsati ^a^P1.0069^ea^. vaṇṇo heso, sāriputta,  tathāgatassa yo evaṃ vadeyya -- `yassa ca khvāssa atthāya dhammo  desito so niyyāti takkarassa sammā dukkhakkhayāyā'ti.<br/><br/>[03] ``ayampi hi nāma, sāriputta, sunakkhattassa moghapurisassa  mayi dhammanvayo na bhavissati -- `itipi so bhagavā arahaṃ  sammāsambuddho vijjācaraṇasampanno sugato lokavidū anuttaro  purisadammasārathi, satthā devamanussānaṃ, buddho bhagavā'ti.<br/><br/>[03] ``ayampi hi nāma, sāriputta, sunakkhattassa moghapurisassa  mayi ^a^T1.0139^ea^ dhammanvayo na bhavissati -- `itipi so bhagavā anekavihitaṃ  iddhividhaṃ paccanubhoti -- ekopi hutvā bahudhā hoti, bahudhāpi hutvā  eko hoti; āvibhāvaṃ, tirobhāvaṃ; tirokuṭṭaṃ tiropākāraṃ tiropabbataṃ  asajjamāno gacchati, seyyathāpi ākāse; pathaviyāpi ummujjanimujjaṃ  karoti, seyyathāpi udake; udakepi abhijjamāno gacchati, seyyathāpi  pathaviyaṃ; ākāsepi pallaṅkena kamati, seyyathāpi pakkhī sakuṇo;  imepi candimasūriye evaṃmahiddhike evaṃmahānubhāve pāṇinā parimasati  parimajjati; yāva brahmalokāpi kāyena vasaṃ vattetī'ti.<br/><br/>[03] ``ayampi ^a^M1.0099^ea^ hi nāma, sāriputta, sunakkhattassa moghapurisassa  mayi dhammanvayo na bhavissati -- `itipi so bhagavā dibbāya  sotadhātuyā visuddhāya atikkantamānusikāya ubho sadde suṇāti --  dibbe ca mānuse ca, ye dūre santike cā'ti.<br/><br/>[03] ``ayampi hi nāma, sāriputta, sunakkhattassa moghapurisassa  mayi dhammanvayo na bhavissati -- `itipi so bhagavā parasattānaṃ  parapuggalānaṃ cetasā ceto paricca pajānāti -- sarāgaṃ vā cittaṃ  sarāgaṃ cittanti pajānāti, vītarāgaṃ vā cittaṃ vītarāgaṃ cittanti  pajānāti; sadosaṃ vā cittaṃ sadosaṃ cittanti pajānāti, vītadosaṃ  vā cittaṃ vītadosaṃ cittanti pajānāti; samohaṃ vā cittaṃ samohaṃ  cittanti pajānāti, vītamohaṃ vā cittaṃ vītamohaṃ cittanti pajānāti;  saṃkhittaṃ vā cittaṃ saṃkhittaṃ cittanti pajānāti ^a^T1.0140^ea^, vikkhittaṃ vā cittaṃ  vikkhittaṃ cittanti pajānāti; mahaggataṃ vā cittaṃ mahaggataṃ cittanti  pajānāti, amahaggataṃ vā cittaṃ amahaggataṃ cittanti pajānāti;  sauttaraṃ vā cittaṃ sauttaraṃ cittanti pajānāti, anuttaraṃ vā cittaṃ  anuttaraṃ cittanti pajānāti; samāhitaṃ vā cittaṃ samāhitaṃ cittanti ^a^V1.0101^ea^   pajānāti, asamāhitaṃ vā cittaṃ asamāhitaṃ cittanti pajānāti;  vimuttaṃ vā cittaṃ vimuttaṃ cittanti pajānāti, avimuttaṃ vā cittaṃ  avimuttaṃ cittanti pajānātī'ti. <br/><br/>[03] 148^b^.^eb^ ``dasa kho panimāni, sāriputta, tathāgatassa  tathāgatabalāni yehi balehi samannāgato tathāgato āsabhaṃ ṭhānaṃ  paṭijānāti, parisāsu sīhanādaṃ nadati, brahmacakkaṃ pavatteti.  katamāni dasa?<br/><br/>[03] ``idha, sāriputta, tathāgato ṭhānañca ṭhānato aṭṭhānañca  aṭṭhānato yathābhūtaṃ pajānāti. yampi, sāriputta, tathāgato ṭhānañca  ṭhānato aṭṭhānañca aṭṭhānato yathābhūtaṃ pajānāti, idampi, sāriputta,  tathāgatassa ^a^P1.0070^ea^ tathāgatabalaṃ hoti yaṃ balaṃ āgamma  tathāgato āsabhaṃ ṭhānaṃ paṭijānāti, parisāsu sīhanādaṃ nadati,  brahmacakkaṃ pavatteti.<br/><br/>[03] ``puna caparaṃ, sāriputta, tathāgato atītānāgatapaccuppannānaṃ  kammasamādānānaṃ ṭhānaso hetuso vipākaṃ yathābhūtaṃ pajānāti. yampi,  sāriputta, tathāgato atītānāgatapaccuppannānaṃ kammasamādānānaṃ ṭhānaso  hetuso vipākaṃ yathābhūtaṃ pajānāti, idampi, sāriputta, tathāgatassa  tathāgatabalaṃ hoti yaṃ balaṃ āgamma tathāgato āsabhaṃ ^a^M1.0100^ea^ ṭhānaṃ  paṭijānāti, parisāsu sīhanādaṃ nadati, brahmacakkaṃ pavatteti.<br/><br/>[03] ``puna caparaṃ, sāriputta, tathāgato sabbatthagāminiṃ paṭipadaṃ  yathābhūtaṃ pajānāti. yampi ^a^T1.0141^ea^, sāriputta, tathāgato sabbatthagāminiṃ  paṭipadaṃ yathābhūtaṃ pajānāti, idampi, sāriputta, tathāgatassa  tathāgatabalaṃ hoti yaṃ balaṃ āgamma tathāgato āsabhaṃ ṭhānaṃ  paṭijānāti, parisāsu sīhanādaṃ nadati, brahmacakkaṃ pavatteti.<br/><br/>[03] ``puna caparaṃ, sāriputta, tathāgato anekadhātunānādhātulokaṃ  yathābhūtaṃ pajānāti. yampi, sāriputta, tathāgato  anekadhātunānādhātulokaṃ yathābhūtaṃ pajānāti, idampi, sāriputta,  tathāgatassa tathāgatabalaṃ hoti yaṃ balaṃ āgamma tathāgato āsabhaṃ ṭhānaṃ  paṭijānāti, parisāsu sīhanādaṃ nadati, brahmacakkaṃ pavatteti.<br/><br/>[03] ``puna ^a^V1.0102^ea^ caparaṃ, sāriputta, tathāgato sattānaṃ nānādhimuttikataṃ  yathābhūtaṃ pajānāti. yampi, sāriputta, tathāgato sattānaṃ  nānādhimuttikataṃ yathābhūtaṃ pajānāti, idampi, sāriputta, tathāgatassa  tathāgatabalaṃ hoti yaṃ balaṃ āgamma tathāgato āsabhaṃ ṭhānaṃ  paṭijānāti, parisāsu sīhanādaṃ nadati, brahmacakkaṃ pavatteti.<br/><br/>[03] ``puna caparaṃ, sāriputta, tathāgato parasattānaṃ parapuggalānaṃ  indriyaparopariyattaṃ yathābhūtaṃ pajānāti. yampi, sāriputta, tathāgato  parasattānaṃ parapuggalānaṃ indriyaparopariyattaṃ yathābhūtaṃ pajānāti,  idampi, sāriputta, tathāgatassa tathāgatabalaṃ hoti yaṃ balaṃ āgamma  tathāgato āsabhaṃ ṭhānaṃ paṭijānāti, parisāsu sīhanādaṃ nadati,  brahmacakkaṃ pavatteti. <br/><br/>[01] ``puna caparaṃ, sāriputta, tathāgato  jhānavimokkhasamādhisamāpattīnaṃ saṃkilesaṃ vodānaṃ vuṭṭhānaṃ yathābhūtaṃ  pajānāti. yampi, sāriputta, tathāgato  jhānavimokkhasamādhisamāpattīnaṃ ^a^T1.0142^ea^ saṃkilesaṃ vodānaṃ vuṭṭhānaṃ yathābhūtaṃ  pajānāti, idampi, sāriputta, tathāgatassa tathāgatabalaṃ hoti yaṃ balaṃ  āgamma tathāgato āsabhaṃ ṭhānaṃ paṭijānāti, parisāsu sīhanādaṃ  nadati, brahmacakkaṃ pavatteti.<br/><br/>[03] ``puna ^a^M1.0101^ea^ caparaṃ, sāriputta, tathāgato anekavihitaṃ pubbenivāsaṃ  anussarati, seyyathidaṃ -- ekampi jātiṃ dvepi jātiyo tissopi  jātiyo catassopi jātiyo pañcapi jātiyo dasapi jātiyo  vīsampi jātiyo tiṃsampi jātiyo cattālīsampi jātiyo  paññāsampi jātiyo jātisatampi jātisahassampi jātisatasahassampi  anekepi saṃvaṭṭakappe anekepi vivaṭṭakappe anekepi saṃvaṭṭavivaṭṭakappe --  `amutrāsiṃ evaṃnāmo evaṃgotto evaṃvaṇṇo evamāhāro  evaṃsukhadukkhappaṭisaṃvedī evamāyupariyanto, so tato cuto amutra  udapādiṃ; tatrāpāsiṃ evaṃnāmo evaṃgotto evaṃvaṇṇo evamāhāro  evaṃsukhadukkhappaṭisaṃvedī evamāyupariyanto, so tato cuto  idhūpapanno'ti. iti sākāraṃ sauddesaṃ anekavihitaṃ pubbenivāsaṃ  anussarati. yampi, sāriputta, tathāgato anekavihitaṃ pubbenivāsaṃ  anussarati, seyyathidaṃ -- ekampi jātiṃ dvepi jātiyo...pe0... iti  sākāraṃ sauddesaṃ anekavihitaṃ pubbenivāsaṃ anussarati, idampi,  sāriputta, tathāgatassa tathāgatabalaṃ hoti yaṃ balaṃ āgamma tathāgato  āsabhaṃ ṭhānaṃ paṭijānāti, parisāsu sīhanādaṃ nadati, brahmacakkaṃ  pavatteti.<br/><br/>[03] ``puna caparaṃ, sāriputta, tathāgato dibbena cakkhunā visuddhena  atikkantamānusakena ^a^T1.0143^ea^ satte passati cavamāne upapajjamāne hīne paṇīte  suvaṇṇe dubbaṇṇe sugate duggate yathākammūpage ^a^V1.0103^ea^ satte pajānāti -- `ime  vata bhonto sattā kāyaduccaritena samannāgatā vacīduccaritena  samannāgatā manoduccaritena samannāgatā ariyānaṃ upavādakā  micchādiṭṭhikā micchādiṭṭhikammasamādānā, te kāyassa bhedā ^a^P1.0071^ea^  paraṃ maraṇā apāyaṃ duggatiṃ vinipātaṃ nirayaṃ upapannā. ime  vā pana bhonto sattā kāyasucaritena samannāgatā vacīsucaritena  samannāgatā manosucaritena samannāgatā ariyānaṃ anupavādakā  sammādiṭṭhikā sammādiṭṭhikammasamādānā, te kāyassa bhedā paraṃ maraṇā  sugatiṃ saggaṃ lokaṃ upapannā'ti. iti dibbena cakkhunā visuddhena  atikkantamānusakena satte passati cavamāne upapajjamāne hīne ^a^M1.0102^ea^ paṇīte  suvaṇṇe dubbaṇṇe sugate duggate yathākammūpage satte pajānāti.  yampi, sāriputta, tathāgato dibbena cakkhunā visuddhena  atikkantamānusakena satte passati cavamāne upapajjamāne hīne paṇīte  suvaṇṇe dubbaṇṇe sugate duggate yathākammūpage satte pajānāti -- `ime  vata bhonto sattā kāyaduccaritena samannāgatā vacīduccaritena  samannāgatā manoduccaritena samannāgatā ariyānaṃ upavādakā  micchādiṭṭhikā micchādiṭṭhikammasamādānā, te kāyassa bhedā paraṃ  maraṇā apāyaṃ duggatiṃ vinipātaṃ nirayaṃ upapannā. ime vā pana  bhonto sattā kāyasucaritena samannāgatā vacīsucaritena samannāgatā  manosucaritena samannāgatā ariyānaṃ anupavādakā sammādiṭṭhikā  sammādiṭṭhikammasamādānā, te kāyassa bhedā paraṃ maraṇā sugatiṃ saggaṃ  lokaṃ upapannā'ti. iti dibbena cakkhunā visuddhena  atikkantamānusakena satte passati cavamāne upapajjamāne hīne paṇīte  suvaṇṇe dubbaṇṇe sugate duggate yathākammūpage satte pajānāti.  idampi, sāriputta, tathāgatassa tathāgatabalaṃ hoti yaṃ balaṃ āgamma  tathāgato āsabhaṃ ṭhānaṃ paṭijānāti, parisāsu sīhanādaṃ nadati,  brahmacakkaṃ pavatteti.<br/><br/>[03] ``puna caparaṃ, sāriputta, tathāgato āsavānaṃ khayā anāsavaṃ  cetovimuttiṃ paññāvimuttiṃ diṭṭheva dhamme sayaṃ abhiññā sacchikatvā  upasampajja viharati. yampi, sāriputta, tathāgato āsavānaṃ khayā  anāsavaṃ cetovimuttiṃ paññāvimuttiṃ diṭṭheva dhamme sayaṃ abhiññā  sacchikatvā upasampajja viharati, idampi, sāriputta, tathāgatassa  tathāgatabalaṃ hoti yaṃ balaṃ āgamma tathāgato āsabhaṃ ṭhānaṃ  paṭijānāti, parisāsu sīhanādaṃ nadati, brahmacakkaṃ pavatteti.<br/><br/>[03] ``imāni kho, sāriputta, dasa tathāgatassa tathāgatabalāni  yehi balehi samannāgato tathāgato āsabhaṃ ṭhānaṃ paṭijānāti, parisāsu  sīhanādaṃ nadati, brahmacakkaṃ pavatteti. <br/><br/>[03] 149^b^.^eb^ ``yo ^a^V1.0104^ea^ kho maṃ, sāriputta, evaṃ jānantaṃ evaṃ  passantaṃ evaṃ vadeyya -- `natthi samaṇassa gotamassa  uttarimanussadhammā alamariyañāṇadassanaviseso; takkapariyāhataṃ ^a^T1.0144^ea^ samaṇo  gotamo dhammaṃ deseti vīmaṃsānucaritaṃ sayaṃpaṭibhāna'nti, taṃ, sāriputta,  vācaṃ appahāya taṃ cittaṃ appahāya taṃ diṭṭhiṃ appaṭinissajjitvā  yathābhataṃ nikkhitto evaṃ niraye. seyyathāpi, sāriputta, bhikkhu  sīlasampanno samādhisampanno paññāsampanno diṭṭheva dhamme ^a^M1.0103^ea^ aññaṃ  ārādheyya, evaṃ sampadamidaṃ, sāriputta, vadāmi. taṃ vācaṃ appahāya, taṃ  cittaṃ appahāya taṃ diṭṭhiṃ appaṭinissajjitvā yathābhataṃ nikkhitto evaṃ  niraye. <br/><br/>[03] 150^b^.^eb^ ``cattārimāni, sāriputta, tathāgatassa  vesārajjāni yehi vesārajjehi samannāgato tathāgato āsabhaṃ ṭhānaṃ  paṭijānāti, parisāsu sīhanādaṃ nadati, brahmacakkaṃ pavatteti.  katamāni cattāri?<br/><br/>[03] ```sammāsambuddhassa te paṭijānato ime dhammā  anabhisambuddhā'ti. tatra vata maṃ samaṇo vā brāhmaṇo vā devo vā  māro vā brahmā vā koci vā lokasmiṃ sahadhammena ^a^P1.0072^ea^  paṭicodessatīti nimittametaṃ, sāriputta, na samanupassāmi.  etamahaṃ {etampahaṃ (sī0 pī0)}, sāriputta, nimittaṃ asamanupassanto khemappatto abhayappatto  vesārajjappatto viharāmi.<br/><br/>[03] ```khīṇāsavassa te paṭijānato ime āsavā aparikkhīṇā'ti.  tatra vata maṃ samaṇo vā brāhmaṇo vā devo vā māro vā brahmā vā  koci vā lokasmiṃ sahadhammena paṭicodessatīti nimittametaṃ,  sāriputta, na samanupassāmi. etamahaṃ, sāriputta, nimittaṃ  asamanupassanto khemappatto abhayappatto ^a^T1.0145^ea^ vesārajjappatto viharāmi.<br/><br/>[03] ```ye kho pana te antarāyikā dhammā vuttā, te paṭisevato  nālaṃ antarāyāyā'ti. tatra vata maṃ samaṇo vā brāhmaṇo vā devo  vā māro vā brahmā vā koci vā lokasmiṃ sahadhammena  paṭicodessatīti nimittametaṃ, sāriputta, na samanupassāmi.  etamahaṃ, sāriputta, nimittaṃ asamanupassanto khemappatto abhayappatto  vesārajjappatto viharāmi.<br/><br/>[03] ```yassa kho pana te atthāya dhammo desito, so na  niyyāti takkarassa sammā dukkhakkhayāyā'ti ^a^V1.0105^ea^. tatra vata maṃ samaṇo  vā brāhmaṇo vā devo vā māro vā brahmā vā koci vā lokasmiṃ  sahadhammena paṭicodessatī'ti nimittametaṃ, sāriputta, na samanupassāmi.  etamahaṃ, sāriputta, nimittaṃ asamanupassanto khemappatto abhayappatto  vesārajjappatto viharāmi.<br/><br/>[03] ``imāni ^a^M1.0104^ea^ kho, sāriputta, cattāri tathāgatassa vesārajjāni  yehi vesārajjehi samannāgato tathāgato āsabhaṃ ṭhānaṃ paṭijānāti,  parisāsu sīhanādaṃ nadati, brahmacakkaṃ pavatteti.<br/><br/>[03] ``yo kho maṃ, sāriputta, evaṃ jānantaṃ evaṃ passantaṃ evaṃ  vadeyya -- `natthi samaṇassa gotamassa uttarimanussadhammā  alamariyañāṇadassanaviseso, takkapariyāhataṃ samaṇo gotamo dhammaṃ  deseti vīmaṃsānucaritaṃ sayaṃpaṭibhāna'nti, taṃ, sāriputta, vācaṃ  appahāya taṃ cittaṃ appahāya taṃ diṭṭhiṃ appaṭinissajjitvā yathābhataṃ  nikkhitto evaṃ niraye. seyyathāpi, sāriputta, bhikkhu sīlasampanno  samādhisampanno paññāsampanno diṭṭheva dhamme ^a^T1.0146^ea^ aññaṃ ārādheyya, evaṃ  sampadamidaṃ, sāriputta, vadāmi. taṃ vācaṃ appahāya taṃ cittaṃ appahāya  taṃ diṭṭhiṃ appaṭinissajjitvā yathābhataṃ nikkhitto evaṃ niraye. <br/><br/>[03] 151^b^.^eb^ ``aṭṭha kho imā, sāriputta, parisā. katamā  aṭṭha? khattiyaparisā, brāhmaṇaparisā, gahapatiparisā, samaṇaparisā,  cātumahārājikaparisā {cātummahārājikā (sī0 syā0 pī0)}, tāvatiṃsaparisā, māraparisā, brahmaparisā --  imā kho, sāriputta, aṭṭha parisā. imehi kho, sāriputta, catūhi  vesārajjehi samannāgato tathāgato imā aṭṭha parisā upasaṅkamati  ajjhogāhati. abhijānāmi kho panāhaṃ, sāriputta, anekasataṃ  khattiyaparisaṃ upasaṅkamitā. tatrapi mayā sannisinnapubbañceva,  sallapitapubbañca, sākacchā ca samāpajjitapubbā. tatra vata maṃ bhayaṃ  vā sārajjaṃ vā okkamissatīti nimittametaṃ, sāriputta, na  samanupassāmi. etamahaṃ, sāriputta, nimittaṃ asamanupassanto  khemappatto abhayappatto vesārajjappatto viharāmi.<br/><br/>[03] ``abhijānāmi kho panāhaṃ, sāriputta, anekasataṃ  brāhmaṇaparisaṃ...pe0... gahapatiparisaṃ... samaṇaparisaṃ...  cātumahārājikaparisaṃ... tāvatiṃsaparisaṃ... māraparisaṃ... brahmaparisaṃ  upasaṅkamitā. tatrapi mayā sannisinnapubbañceva, sallapitapubbañca,  sākacchā ca samāpajjitapubbā. tatra vata maṃ bhayaṃ vā sārajjaṃ vā  okkamissatīti nimittametaṃ, sāriputta ^a^V1.0106^ea^, na samanupassāmi. etamahaṃ,  sāriputta, nimittaṃ asamanupassanto khemappatto abhayappatto  vesārajjappatto ^a^P1.0073^ea^ viharāmi.<br/><br/>[03] ``yo ^a^M1.0105^ea^ kho maṃ, sāriputta, evaṃ jānantaṃ evaṃ passantaṃ evaṃ  vadeyya -- `natthi samaṇassa gotamassa uttarimanussadhammā ^a^T1.0147^ea^  alamariyañāṇadassanaviseso, takkapariyāhataṃ samaṇo gotamo dhammaṃ  deseti vīmaṃsānucaritaṃ sayaṃpaṭibhāna'nti, taṃ, sāriputta, vācaṃ appahāya  taṃ cittaṃ appahāya taṃ diṭṭhiṃ appaṭinissajjitvā yathābhataṃ nikkhitto  evaṃ niraye. seyyathāpi, sāriputta, bhikkhu sīlasampanno  samādhisampanno paññāsampanno diṭṭheva dhamme aññaṃ ārādheyya, evaṃ  sampadamidaṃ, sāriputta, vadāmi. taṃ vācaṃ appahāya taṃ cittaṃ appahāya taṃ  diṭṭhiṃ appaṭinissajjitvā yathābhataṃ nikkhitto evaṃ niraye. <br/><br/>[03] 152^b^.^eb^ ``catasso kho imā, sāriputta, yoniyo.  katamā catasso? aṇḍajā yoni, jalābujā yoni, saṃsedajā yoni,  opapātikā yoni. katamā ca, sāriputta, aṇḍajā yoni? ye  kho te, sāriputta, sattā aṇḍakosaṃ abhinibbhijja jāyanti -- ayaṃ  vuccati, sāriputta, aṇḍajā yoni. katamā ca, sāriputta, jalābujā  yoni? ye kho te, sāriputta, sattā vatthikosaṃ abhinibbhijja  jāyanti -- ayaṃ vuccati, sāriputta, jalābujā yoni. katamā ca,  sāriputta, saṃsedajā yoni? ye kho te, sāriputta, sattā pūtimacche  vā jāyanti pūtikuṇape vā pūtikummāse vā candanikāye vā  oḷigalle vā jāyanti -- ayaṃ vuccati, sāriputta, saṃsedajā yoni.  katamā ca, sāriputta, opapātikā yoni? devā, nerayikā, ekacce  ca manussā, ekacce ca vinipātikā -- ayaṃ vuccati, sāriputta,  opapātikā yoni. imā kho, sāriputta, catasso yoniyo.<br/><br/>[03] ``yo ^a^T1.0148^ea^ kho maṃ, sāriputta, evaṃ jānantaṃ evaṃ passantaṃ evaṃ  vadeyya -- `natthi samaṇassa gotamassa uttarimanussadhammā  alamariyañāṇadassanaviseso, takkapariyāhataṃ samaṇo gotamo dhammaṃ  deseti vīmaṃsānucaritaṃ sayaṃpaṭibhāna'nti, taṃ, sāriputta, vācaṃ  appahāya taṃ cittaṃ appahāya taṃ diṭṭhiṃ appaṭinissajjitvā yathābhataṃ  nikkhitto evaṃ niraye. seyyathāpi, sāriputta, bhikkhu sīlasampanno  samādhisampanno paññāsampanno diṭṭheva dhamme aññaṃ ārādheyya, evaṃ ^a^V1.0107^ea^   sampadamidaṃ, sāriputta, vadāmi. taṃ vācaṃ appahāya taṃ cittaṃ appahāya  taṃ diṭṭhiṃ appaṭinissajjitvā yathābhataṃ nikkhitto evaṃ niraye. <br/><br/>[03] 153^b^.^eb^ ``pañca ^a^M1.0106^ea^ kho imā, sāriputta, gatiyo.  katamā pañca? nirayo, tiracchānayoni, pettivisayo, manussā,  devā. nirayañcāhaṃ, sāriputta, pajānāmi, nirayagāmiñca maggaṃ,  nirayagāminiñca paṭipadaṃ; yathā paṭipanno ca kāyassa bhedā paraṃ  maraṇā apāyaṃ duggatiṃ vinipātaṃ nirayaṃ upapajjati tañca pajānāmi.  tiracchānayoniñcāhaṃ, sāriputta, pajānāmi, tiracchānayonigāmiñca  maggaṃ, tiracchānayonigāminiñca paṭipadaṃ; yathā paṭipanno ca kāyassa  bhedā paraṃ maraṇā tiracchānayoniṃ upapajjati tañca pajānāmi.  pettivisayaṃ cāhaṃ, sāriputta, pajānāmi, pettivisayagāmiñca maggaṃ,  pettivisayagāminiñca paṭipadaṃ; yathā paṭipanno ca kāyassa bhedā paraṃ  maraṇā pettivisayaṃ upapajjati tañca pajānāmi. manusse cāhaṃ,  sāriputta, pajānāmi, manussalokagāmiñca maggaṃ ^a^T1.0149^ea^,  manussalokagāminiñca paṭipadaṃ; yathā paṭipanno ca kāyassa bhedā paraṃ  maraṇā manussesu upapajjati tañca pajānāmi. deve cāhaṃ, sāriputta,  pajānāmi, devalokagāmiñca maggaṃ, devalokagāminiñca paṭipadaṃ; yathā  paṭipanno ca kāyassa bhedā paraṃ maraṇā sugatiṃ saggaṃ lokaṃ upapajjati  tañca pajānāmi. nibbānañcāhaṃ, sāriputta, pajānāmi,  nibbānagāmiñca maggaṃ, nibbānagāminiñca ^a^P1.0074^ea^  paṭipadaṃ; yathā paṭipanno ca āsavānaṃ khayā anāsavaṃ cetovimuttiṃ  paññāvimuttiṃ diṭṭheva dhamme sayaṃ abhiññā sacchikatvā upasampajja  viharati tañca pajānāmi. <br/><br/>[03] 154^b^.^eb^ ``idhāhaṃ, sāriputta, ekaccaṃ puggalaṃ evaṃ cetasā  ceto paricca pajānāmi -- tathāyaṃ puggalo paṭipanno tathā ca  iriyati tañca maggaṃ samārūḷho, yathā kāyassa bhedā paraṃ maraṇā  apāyaṃ duggatiṃ vinipātaṃ nirayaṃ upapajjissatīti. tamenaṃ passāmi  aparena samayena dibbena cakkhunā visuddhena atikkantamānusakena  kāyassa bhedā paraṃ maraṇā apāyaṃ duggatiṃ vinipātaṃ nirayaṃ upapannaṃ,  ekantadukkhā tibbā kaṭukā vedanā vedayamānaṃ. seyyathāpi,  sāriputta, aṅgārakāsu sādhikaporisā pūrā aṅgārānaṃ vītaccikānaṃ  vītadhūmānaṃ. atha puriso āgaccheyya ghammābhitatto ghammapareto  kilanto tasito pipāsito ekāyanena maggena tameva aṅgārakāsuṃ  paṇidhāya. tamenaṃ cakkhumā puriso disvā evaṃ vadeyya -- `tathāyaṃ  bhavaṃ puriso paṭipanno tathā ca ^a^T1.0150^ea^ iriyati tañca maggaṃ samārūḷho, yathā  imaṃyeva aṅgārakāsuṃ āgamissatī'ti ^a^V1.0108^ea^. tamenaṃ passeyya aparena  samayena tassā aṅgārakāsuyā ^a^M1.0107^ea^ patitaṃ, ekantadukkhā tibbā kaṭukā  vedanā vedayamānaṃ. evameva kho ahaṃ, sāriputta, idhekaccaṃ puggalaṃ evaṃ  cetasā ceto paricca pajānāmi -- tathāyaṃ puggalo paṭipanno tathā ca  iriyati tañca maggaṃ samārūḷho yathā kāyassa bhedā paraṃ maraṇā  apāyaṃ duggatiṃ vinipātaṃ nirayaṃ upapajjissatīti. tamenaṃ passāmi  aparena samayena dibbena cakkhunā visuddhena atikkantamānusakena  kāyassa bhedā paraṃ maraṇā apāyaṃ duggatiṃ vinipātaṃ nirayaṃ upapannaṃ,  ekantadukkhā tibbā kaṭukā vedanā vedayamānaṃ.<br/><br/>[03] ``idha panāhaṃ, sāriputta, ekaccaṃ puggalaṃ evaṃ cetasā ceto  paricca pajānāmi -- tathāyaṃ puggalo paṭipanno tathā ca iriyati  tañca maggaṃ samārūḷho, yathā kāyassa bhedā paraṃ maraṇā  tiracchānayoniṃ upapajjissatīti. tamenaṃ passāmi aparena  samayena dibbena cakkhunā visuddhena atikkantamānusakena kāyassa  bhedā paraṃ maraṇā tiracchānayoniṃ upapannaṃ, dukkhā tibbā kaṭukā  vedanā vedayamānaṃ. seyyathāpi, sāriputta, gūthakūpo sādhikaporiso,  pūro gūthassa. atha puriso āgaccheyya ghammābhitatto ghammapareto  ^a^P1.0075^ea^ kilanto tasito pipāsito ekāyanena maggena  tameva gūthakūpaṃ paṇidhāya. tamenaṃ cakkhumā puriso disvā evaṃ  vadeyya -- `tathāyaṃ bhavaṃ puriso paṭipanno tathā ^a^T1.0151^ea^ ca iriyati tañca  maggaṃ samārūḷho yathā imaṃyeva gūthakūpaṃ āgamissatī'ti. tamenaṃ  passeyya aparena samayena tasmiṃ gūthakūpe patitaṃ, dukkhā tibbā  kaṭukā vedanā vedayamānaṃ. evameva kho ahaṃ, sāriputta, idhekaccaṃ  puggalaṃ evaṃ cetasā ceto paricca pajānāmi -- tathāyaṃ puggalo  paṭipanno tathā ca iriyati tañca maggaṃ samārūḷho, yathā kāyassa  bhedā paraṃ maraṇā tiracchānayoniṃ upapajjissatīti. tamenaṃ passāmi  aparena samayena dibbena cakkhunā visuddhena atikkantamānusakena  kāyassa bhedā paraṃ maraṇā tiracchānayoniṃ upapannaṃ, dukkhā tibbā  kaṭukā vedanā vedayamānaṃ.<br/><br/>[03] ``idha panāhaṃ, sāriputta, ekaccaṃ puggalaṃ evaṃ cetasā ceto  paricca pajānāmi -- tathāyaṃ puggalo paṭipanno tathā ca iriyati  tañca maggaṃ samārūḷho, yathā kāyassa bhedā paraṃ maraṇā pettivisayaṃ  upapajjissatīti. tamenaṃ ^a^M1.0108^ea^ passāmi aparena samayena dibbena  cakkhunā visuddhena atikkantamānusakena kāyassa bhedā paraṃ maraṇā  pettivisayaṃ upapannaṃ, dukkhabahulā vedanā vedayamānaṃ. seyyathāpi,  sāriputta, rukkho visame bhūmibhāge jāto tanupattapalāso kabaracchāyo ^a^V1.0109^ea^.  atha puriso āgaccheyya ghammābhitatto ghammapareto kilanto tasito  pipāsito ekāyanena maggena tameva rukkhaṃ paṇidhāya. tamenaṃ  cakkhumā puriso disvā evaṃ vadeyya -- `tathāyaṃ bhavaṃ puriso  paṭipanno tathā ca iriyati tañca maggaṃ samārūḷho, yathā imaṃyeva  rukkhaṃ āgamissatī'ti. tamenaṃ passeyya^a^T1.0152^ea^, aparena samayena tassa  rukkhassa chāyāya nisinnaṃ vā nipannaṃ vā dukkhabahulā vedanā  vedayamānaṃ. evameva kho ahaṃ, sāriputta, idhekaccaṃ puggalaṃ evaṃ cetasā  ceto paricca pajānāmi -- tathāyaṃ puggalo paṭipanno tathā ca  iriyati tañca maggaṃ samārūḷho, yathā kāyassa bhedā paraṃ maraṇā  pettivisayaṃ upapajjissatīti. tamenaṃ passāmi aparena samayena  dibbena cakkhunā visuddhena atikkantamānusakena kāyassa bhedā paraṃ  maraṇā pettivisayaṃ upapannaṃ, dukkhabahulā vedanā vedayamānaṃ.<br/><br/>[03] ``idha panāhaṃ, sāriputta, ekaccaṃ puggalaṃ evaṃ cetasā ceto  paricca pajānāmi -- tathāyaṃ puggalo paṭipanno tathā ca iriyati  tañca maggaṃ samārūḷho yathā kāyassa bhedā paraṃ maraṇā manussesu  upapajjissatīti. tamenaṃ passāmi aparena samayena dibbena  cakkhunā visuddhena atikkantamānusakena kāyassa bhedā paraṃ maraṇā  manussesu upapannaṃ, sukhabahulā vedanā vedayamānaṃ. seyyathāpi,  sāriputta, rukkho same bhūmibhāge jāto bahalapattapalāso sandacchāyo {saṇḍacchāyo  (syā0), santacchāyo (ka0)}.  atha puriso āgaccheyya ghammābhitatto ghammapareto kilanto tasito  pipāsito ekāyanena maggena tameva rukkhaṃ paṇidhāya. tamenaṃ  cakkhumā puriso disvā evaṃ vadeyya -- `tathāyaṃ bhavaṃ puriso  paṭipanno tathā ca iriyati tañca maggaṃ samārūḷho, yathā imameva  rukkhaṃ āgamissatī'ti. tamenaṃ passeyya aparena samayena tassa  rukkhassa chāyāya nisinnaṃ vā nipannaṃ vā sukhabahulā vedanā  vedayamānaṃ. evameva kho ahaṃ, sāriputta, idhekaccaṃ ^a^T1.0153^ea^ puggalaṃ evaṃ cetasā  ceto paricca pajānāmi -- tathāyaṃ puggalo paṭipanno tathā ca  iriyati tañca maggaṃ samārūḷho yathā kāyassa bhedā paraṃ maraṇā ^a^M1.0109^ea^  manussesu upapajjissatīti. tamenaṃ passāmi aparena samayena  dibbena cakkhunā visuddhena atikkantamānusakena kāyassa bhedā paraṃ  maraṇā manussesu upapannaṃ, sukhabahulā vedanā vedayamānaṃ.<br/><br/>[03] ``idha ^a^P1.0076^ea^ panāhaṃ, sāriputta, ekaccaṃ puggalaṃ  evaṃ cetasā ceto paricca pajānāmi -- tathāyaṃ puggalo paṭipanno  tathā ca iriyati tañca maggaṃ samārūḷho, yathā kāyassa bhedā paraṃ  maraṇā sugatiṃ saggaṃ lokaṃ upapajjissatī'ti. tamenaṃ passāmi  aparena samayena dibbena cakkhunā ^a^V1.0110^ea^ visuddhena atikkantamānusakena  kāyassa bhedā paraṃ maraṇā sugatiṃ saggaṃ lokaṃ upapannaṃ, ekantasukhā  vedanā vedayamānaṃ. seyyathāpi, sāriputta, pāsādo, tatrāssa kūṭāgāraṃ  ullittāvalittaṃ nivātaṃ phusitaggaḷaṃ pihitavātapānaṃ. tatrāssa pallaṅko  gonakatthato paṭikatthato paṭalikatthato kadalimigapavarapaccattharaṇo  sauttaracchado ubhatolohitakūpadhāno. atha puriso āgaccheyya  ghammābhitatto ghammapareto kilanto tasito pipāsito ekāyanena  maggena tameva pāsādaṃ paṇidhāya. tamenaṃ cakkhumā puriso disvā evaṃ  vadeyya -- `tathāyaṃ bhavaṃ puriso paṭipanno tathā ca iriyati tañca  maggaṃ samārūḷho, yathā imaṃyeva pāsādaṃ āgamissatī'ti. tamenaṃ  passeyya aparena samayena tasmiṃ pāsāde tasmiṃ kūṭāgāre tasmiṃ  pallaṅke nisinnaṃ vā nipannaṃ vā ekantasukhā vedanā vedayamānaṃ.  evameva kho ahaṃ, sāriputta, idhekaccaṃ puggalaṃ evaṃ cetasā ceto paricca  pajānāmi -- tathāyaṃ ^a^T1.0154^ea^ puggalo paṭipanno tathā ca iriyati tañca maggaṃ  samārūḷho yathā kāyassa bhedā paraṃ maraṇā sugatiṃ saggaṃ lokaṃ  upapajjissatīti. tamenaṃ passāmi aparena samayena dibbena  cakkhunā visuddhena atikkantamānusakena kāyassa bhedā paraṃ maraṇā  sugatiṃ saggaṃ lokaṃ upapannaṃ, ekantasukhā vedanā vedayamānaṃ. <br/><br/>[01] ``idha panāhaṃ, sāriputta, ekaccaṃ puggalaṃ cetasā ceto  paricca pajānāmi -- tathāyaṃ puggalo paṭipanno tathā ca iriyati  tañca maggaṃ samārūḷho, yathā āsavānaṃ khayā anāsaṃ cetovimuttiṃ  paññāvimuttiṃ diṭṭheva dhamme sayaṃ abhiññā sacchikatvā upasampajja  viharissatīti. tamenaṃ passāmi aparena samayena āsavānaṃ khayā  anāsavaṃ cetovimuttiṃ paññāvimuttiṃ diṭṭheva dhamme sayaṃ abhiññā  sacchikatvā upasampajja viharantaṃ, ekantasukhā vedanā vedayamānaṃ.  seyyathāpi, sāriputta, pokkharaṇī acchodakā ^a^M1.0110^ea^ sātodakā sītodakā  setakā supatitthā ramaṇīyā. avidūre cassā tibbo vanasaṇḍo.  atha puriso āgaccheyya ghammābhitatto ghammapareto kilanto tasito  pipāsito ekāyanena maggena tameva pokkharaṇiṃ paṇidhāya. tamenaṃ  cakkhumā puriso disvā evaṃ vadeyya -- `tathā bhavaṃ puriso paṭipanno  tathā ca iriyati tañca maggaṃ samārūḷho, yathā imaṃyeva pokkharaṇiṃ  āgamissatī'ti. tamenaṃ passeyya aparena samayena taṃ pokkharaṇiṃ  ogāhetvā nhāyitvā ca pivitvā ca sabbadarathakilamathapariḷāhaṃ  paṭippassambhetvā ^a^T1.0155^ea^ paccuttaritvā tasmiṃ vanasaṇḍe nisinnaṃ vā nipannaṃ  ^a^P1.0077^ea^ vā, ekantasukhā vedanā vedayamānaṃ. evameva kho  ahaṃ, sāriputta, idhekaccaṃ puggalaṃ evaṃ cetasā ceto paricca pajānāmi  -- tathāyaṃ puggalo paṭipanno tathā ca iriyati tañca maggaṃ  samārūḷho, yathā āsavānaṃ khayā anāsavaṃ cetovimuttiṃ paññāvimuttiṃ  diṭṭheva dhamme sayaṃ ^a^V1.0111^ea^ abhiññā sacchikatvā upasampajja viharissatī'ti.  tamenaṃ passāmi aparena samayena āsavānaṃ khayā anāsavaṃ  cetovimuttiṃ paññāvimuttiṃ diṭṭheva dhamme sayaṃ abhiññā sacchikatvā  upasampajja viharantaṃ, ekantasukhā vedanā vedayamānaṃ. imā kho,  sāriputta, pañca gatiyo.<br/><br/>[03] ``yo kho maṃ, sāriputta, evaṃ jānantaṃ evaṃ passantaṃ evaṃ  vadeyya -- `natthi samaṇassa gotamassa uttarimanussadhammā  alamariyañāṇadassanaviseso; takkapariyāhataṃ samaṇo gotamo dhammaṃ  deseti vīmaṃsānucaritaṃ sayaṃpaṭibhāna'nti taṃ, sāriputta, vācaṃ appahāya  taṃ cittaṃ appahāya taṃ diṭṭhiṃ appaṭinissajjitvā yathābhataṃ nikkhitto  evaṃ niraye. seyyathāpi, sāriputta, bhikkhu sīlasampanno  samādhisampanno paññāsampanno diṭṭheva dhamme aññaṃ ārādheyya, evaṃ  sampadamidaṃ, sāriputta, vadāmi `taṃ vācaṃ appahāya taṃ cittaṃ appahāya  taṃ diṭṭhiṃ appaṭinissajjitvā yathābhataṃ nikkhitto evaṃ niraye'. <br/><br/>[03] 155^b^.^eb^ ``abhijānāmi kho panāhaṃ, sāriputta,  caturaṅgasamannāgataṃ brahmacariyaṃ ^a^T1.0156^ea^ caritā {caritvā (ka0)} -- tapassī sudaṃ homi  paramatapassī, lūkho sudaṃ {lūkhassudaṃ (sī0 pī0)} homi paramalūkho, jegucchī sudaṃ homi  paramajegucchī, pavivitto sudaṃ {pavivittassudaṃ (sī0 pī0)} homi paramapavivitto ^a^M1.0111^ea^. tatrāssu me  idaṃ, sāriputta, tapassitāya hoti -- acelako homi muttācāro  hatthāpalekhano {hatthāvalekhano (syā0)}, na ehibhaddantiko na tiṭṭhabhaddantiko; nābhihaṭaṃ na  uddissakataṃ na nimantanaṃ sādiyāmi. so na kumbhimukhā  paṭiggaṇhāmi, na kaḷopimukhā paṭiggaṇhāmi, na eḷakamantaraṃ, na  daṇḍamantaraṃ, na musalamantaraṃ, na dvinnaṃ bhuñjamānānaṃ, na gabbhiniyā, na  pāyamānāya {pāyantiyā (ka0)}, na purisantaragatāya, na saṅkittīsu, na yattha sā  upaṭṭhito hoti, na yattha makkhikā saṇḍasaṇḍacārinī; na macchaṃ na  maṃsaṃ na suraṃ na merayaṃ na thusodakaṃ pivāmi; so ekāgāriko vā  homi ekālopiko, dvāgāriko ^a^P1.0078^ea^ vā homi  dvālopiko...pe0... sattāgāriko vā homi sattālopiko;  ekissāpi dattiyā yāpemi, dvīhipi dattīhi yāpemi...pe0...  sattahipi dattīhi yāpemi; ekāhikampi āhāraṃ āhāremi, dvīhikampi  āhāraṃ āhāremi...pe0... sattāhikampi āhāraṃ āhāremi; iti  evarūpaṃ addhamāsikampi pariyāyabhattabhojanānuyogamanuyutto viharāmi.<br/><br/>[03] ``so sākabhakkho vā homi, sāmākabhakkho vā homi,  nīvārabhakkho vā homi, daddulabhakkho vā homi, haṭabhakkho vā  homi, kaṇabhakkho vā ^a^T1.0157^ea^ homi, ācāmabhakkho vā homi ^a^V1.0112^ea^,  piññākabhakkho vā homi, tiṇabhakkho vā homi, gomayabhakkho vā  homi, vanamūlaphalāhāro yāpemi pavattaphalabhojī.<br/><br/>[03] ``so sāṇānipi dhāremi, masāṇānipi dhāremi,  chavadussānipi dhāremi, paṃsukūlānipi dhāremi, tirīṭānipi dhāremi,  ajinampi dhāremi, ajinakkhipampi dhāremi, kusacīrampi dhāremi,  vākacīrampi dhāremi, phalakacīrampi dhāremi, kesakambalampi dhāremi,  vāḷakambalampi dhāremi, ulūkapakkhampi dhāremi; kesamassulocakopi  homi kesamassulocanānuyogamanuyutto; ubbhaṭṭhakopi homi  āsanapaṭikkhitto; ukkuṭikopi homi ukkuṭikappadhānamanuyutto;  kaṇṭakāpassayikopi homi kaṇṭakāpassaye seyyaṃ kappemi {imassānantare aññopi  koci pāṭhapadeso aññesu ājīvakavatadīpakasuttesu dissati};  sāyatatiyakampi udakorohanānuyogamanuyutto viharāmi -- iti  evarūpaṃ anekavihitaṃ kāyassa ^a^M1.0112^ea^ ātāpanaparitāpanānuyogamanuyutto  viharāmi. idaṃsu me, sāriputta, tapassitāya hoti. <br/><br/>[03] 156^b^.^eb^ ``tatrāssu me idaṃ, sāriputta, lūkhasmiṃ hoti  -- nekavassagaṇikaṃ rajojallaṃ kāye sannicitaṃ hoti papaṭikajātaṃ.  seyyathāpi, sāriputta, tindukakhāṇu nekavassagaṇiko sannicito hoti  papaṭikajāto, evamevāssu me, sāriputta, nekavassagaṇikaṃ rajojallaṃ  kāye sannicitaṃ hoti papaṭikajātaṃ. tassa mayhaṃ, sāriputta, na evaṃ  hoti -- `aho vatāhaṃ imaṃ rajojallaṃ pāṇinā parimajjeyyaṃ, aññe vā  pana me imaṃ rajojallaṃ pāṇinā parimajjeyyu'nti. evampi me,  sāriputta ^a^T1.0158^ea^, na hoti. idaṃsu me, sāriputta, lūkhasmiṃ hoti. <br/><br/>[01] ``tatrāssu me idaṃ, sāriputta, jegucchismiṃ hoti --  so kho ahaṃ, sāriputta, satova abhikkamāmi, satova paṭikkamāmi,  yāva udakabindumhipi me dayā paccupaṭṭhitā hoti -- `māhaṃ khuddake  pāṇe visamagate saṅghātaṃ āpādesi'nti. idaṃsu me, sāriputta,  jegucchismiṃ hoti.<br/><br/>[03] ``tatrāssu me idaṃ, sāriputta, pavivittasmiṃ hoti -- so kho  ^a^P1.0079^ea^ ahaṃ, sāriputta, aññataraṃ araññāyatanaṃ  ajjhogāhetvā viharāmi. yadā passāmi gopālakaṃ vā pasupālakaṃ vā  tiṇahārakaṃ vā kaṭṭhahārakaṃ vā vanakammikaṃ vā, vanena vanaṃ gahanena  gahanaṃ ninnena ninnaṃ thalena thalaṃ saṃpatāmi {papatāmi (sī0 syā0 pī0)}. taṃ kissa hetu? mā maṃ  te addasaṃsu ahañca mā te addasanti. seyyathāpi, sāriputta,  āraññako mago manusse disvā vanena vanaṃ gahanena gahanaṃ ninnena  ninnaṃ ^a^V1.0113^ea^ thalena thalaṃ saṃpatati, evameva kho ahaṃ, sāriputta, yadā  passāmi gopālakaṃ vā pasupālakaṃ vā tiṇahārakaṃ vā kaṭṭhahārakaṃ vā  vanakammikaṃ vā vanena vanaṃ gahanena gahanaṃ ninnena ninnaṃ thalena thalaṃ  saṃpatāmi. taṃ kissa hetu? mā maṃ te addasaṃsu ahañca mā te  addasanti. idaṃsu me, sāriputta, pavivittasmiṃ hoti.<br/><br/>[03] ``so kho ahaṃ, sāriputta, ye te goṭṭhā paṭṭhitagāvo  apagatagopālakā, tattha catukkuṇḍiko upasaṅkamitvā yāni tāni  vacchakānaṃ ^a^T1.0159^ea^ taruṇakānaṃ dhenupakānaṃ gomayāni tāni sudaṃ āhāremi.  yāvakīvañca me ^a^M1.0113^ea^, sāriputta, sakaṃ muttakarīsaṃ apariyādinnaṃ hoti,  sakaṃyeva sudaṃ muttakarīsaṃ āhāremi. idaṃsu me, sāriputta,  mahāvikaṭabhojanasmiṃ hoti. <br/><br/>[03] 157^b^.^eb^ ``so kho ahaṃ, sāriputta, aññataraṃ bhiṃsanakaṃ  vanasaṇḍaṃ ajjhogāhetvā viharāmi. tatrāssudaṃ, sāriputta,  bhiṃsanakassa vanasaṇḍassa bhiṃsanakatasmiṃ hoti -- yo koci  avītarāgo taṃ vanasaṇḍaṃ pavisati, yebhuyyena lomāni haṃsanti. so  kho ahaṃ, sāriputta, yā tā rattiyo sītā hemantikā antaraṭṭhakā  himapātasamayā {antaraṭṭhake himapātasamaye (sī0 pī0)} tathārūpāsu rattīsu rattiṃ abbhokāse viharāmi, divā  vanasaṇḍe; gimhānaṃ pacchime māse divā abbhokāse viharāmi, rattiṃ  vanasaṇḍe. apissu maṃ, sāriputta, ayaṃ anacchariyagāthā paṭibhāsi  pubbe assutapubbā -- <br/><br/>[21] ``sotatto sosinno {sosīno (sī0 pī0 ka0), sosino (syā0),  sosindo (saddanīti)} ceva, eko bhiṃsanake vane. <br/><br/>[22] naggo na caggimāsīno, esanāpasuto munī''ti..<br/><br/>[03] ``so kho ahaṃ, sāriputta, susāne seyyaṃ kappemi chavaṭṭhikāni  upadhāya. apissu maṃ, sāriputta, gāmaṇḍalā {gomaṇḍalā (bahūsu)  cariyāpiṭakāṭṭhakathā oloketabbā} upasaṅkamitvā  oṭṭhubhantipi, omuttentipi, paṃsukenapi okiranti, kaṇṇasotesupi  salākaṃ pavesenti. na kho panāhaṃ, sāriputta, abhijānāmi tesu  pāpakaṃ cittaṃ uppādetā. idaṃsu me, sāriputta, upekkhāvihārasmiṃ  hoti. <br/><br/>[03] 158^b^.^eb^ ``santi ^a^T1.0160^ea^ ^a^P1.0080^ea^ kho pana,  sāriputta, eke samaṇabrāhmaṇā evaṃvādino evaṃdiṭṭhino -- `āhārena ^a^V1.0114^ea^   suddhī'ti. te evamāhaṃsu -- `kolehi yāpemā'ti. te kolampi  khādanti, kolacuṇṇampi khādanti, kolodakampi pivanti --  anekavihitampi kolavikatiṃ paribhuñjanti. abhijānāmi kho  panāhaṃ, sāriputta, ekaṃyeva kolaṃ āhāraṃ āhāritā. siyā kho pana  te, sāriputta, evamassa -- `mahā nūna tena samayena kolo  ahosī'ti. na kho panetaṃ, sāriputta, evaṃ daṭṭhabbaṃ. tadāpi  etaparamoyeva kolo ahosi seyyathāpi etarahi. tassa mayhaṃ,  sāriputta, ekaṃyeva ^a^M1.0114^ea^ kolaṃ āhāraṃ āhārayato adhimattakasimānaṃ patto  kāyo hoti. seyyathāpi nāma āsītikapabbāni vā kāḷapabbāni  vā, evamevassu me aṅgapaccaṅgāni bhavanti tāyevappāhāratāya.  seyyathāpi nāma oṭṭhapadaṃ, evamevassu me ānisadaṃ hoti  tāyevappāhāratāya. seyyathāpi nāma vaṭṭanāvaḷī, evamevassu me  piṭṭhikaṇṭako unnatāvanato hoti tāyevappāhāratāya. seyyathāpi nāma  jarasālāya gopānasiyo oluggaviluggā bhavanti, evamevassu me  phāsuḷiyo oluggaviluggā bhavanti tāyevappāhāratāya. seyyathāpi  nāma gambhīre udapāne udakatārakā gambhīragatā okkhāyikā  dissanti, evamevassu me akkhikūpesu akkhitārakā gambhīragatā  okkhāyikā dissanti tāyevappāhāratāya. seyyathāpi nāma  tittakālābuāmakacchinno vātātapena saṃphuṭito {samphusito (syā0), saṃpuṭito  (pī0 ka0) ettha saṃphuṭitoti saṅkucitoti attho} hoti sammilāto,  evamevassu ^a^T1.0161^ea^ me sīsacchavi saṃphuṭitā hoti sammilātā  tāyevappāhāratāya. so kho ahaṃ, sāriputta, `udaracchaviṃ  parimasissāmī'ti piṭṭhikaṇṭakaṃyeva pariggaṇhāmi, `piṭṭhikaṇṭakaṃ  parimasissāmī'ti udaracchaviṃyeva pariggaṇhāmi, yāvassu me,  sāriputta, udaracchavi piṭṭhikaṇṭakaṃ allīnā hoti tāyevappāhāratāya.  so kho ahaṃ, sāriputta, `vaccaṃ vā muttaṃ vā karissāmī'ti tattheva  avakujjo papatāmi tāyevappāhāratāya. so kho ahaṃ, sāriputta,  tameva kāyaṃ assāsento pāṇinā gattāni anomajjāmi. tassa  mayhaṃ, sāriputta, pāṇinā gattāni anomajjato pūtimūlāni lomāni  kāyasmā patanti tāyevappāhāratāya. <br/><br/>[03] 159^b^.^eb^ ``santi kho pana, sāriputta, eke  samaṇabrāhmaṇā evaṃvādino evaṃdiṭṭhino -- `āhārena suddhī'ti. te  evamāhaṃsu -- `muggehi yāpema...pe0... tilehi yāpema...pe0...  taṇḍulehi yāpemā'ti. te taṇḍulampi khādanti, taṇḍulacuṇṇampi  khādanti, taṇḍulodakampi ^a^P1.0081^ea^ pivanti --  anekavihitampi taṇḍulavikatiṃ paribhuñjanti. abhijānāmi kho  panāhaṃ, sāriputta, ekaṃyeva taṇḍulaṃ āhāraṃ āhāritā. siyā kho  pana te, sāriputta, evamassa -- `mahā nūna tena samayena taṇḍulo  ahosī'ti. na kho panetaṃ, sāriputta, evaṃ daṭṭhabbaṃ. tadāpi  etaparamoyeva taṇḍulo ahosi ^a^V1.0115^ea^, seyyathāpi ^a^M1.0115^ea^ etarahi. tassa mayhaṃ,  sāriputta, ekaṃyeva taṇḍulaṃ āhāraṃ āhārayato adhimattakasimānaṃ ^a^T1.0162^ea^ patto  kāyo hoti. seyyathāpi nāma āsītikapabbāni vā kāḷapabbāni  vā, evamevassu me aṅgapaccaṅgāni bhavanti tāyevappāhāratāya.  seyyathāpi nāma oṭṭhapadaṃ, evamevassu me ānisadaṃ hoti  tāyevappāhāratāya. seyyathāpi nāma vaṭṭanāvaḷī, evamevassu me  piṭṭhikaṇṭako unnatāvanato hoti tāyevappāhāratāya. seyyathāpi nāma  jarasālāya gopānasiyo oluggaviluggā bhavanti, evamevassu me  phāsuḷiyo oluggaviluggā bhavanti tāyevappāhāratāya. seyyathāpi  nāma gambhīre udapāne udakatārakā gambhīragatā okkhāyikā  dissanti, evamevassu me akkhikūpesu akkhitārakā gambhīragatā  okkhāyikā dissanti tāyevappāhāratāya. seyyathāpi nāma  tittakālābu āmakacchinno vātātapena saṃphuṭito hoti sammilāto,  evamevassu me sīsacchavi saṃphuṭitā hoti sammilātā  tāyevappāhāratāya. so kho ahaṃ, sāriputta, `udaracchaviṃ  parimasissāmī'ti piṭṭhikaṇṭakaṃyeva pariggaṇhāmi, `piṭṭhikaṇṭakaṃ  parimasissāmī'ti udaracchaviṃyeva pariggaṇhāmi. yāvassu me,  sāriputta, udaracchavi piṭṭhikaṇṭakaṃ allīnā hoti tāyevappāhāratāya.  so kho ahaṃ, sāriputta, `vaccaṃ vā muttaṃ vā karissāmī'ti tattheva  avakujjo papatāmi tāyevappāhāratāya. so kho ahaṃ, sāriputta,  tameva kāyaṃ assāsento pāṇinā gattāni anomajjāmi. tassa  mayhaṃ, sāriputta, pāṇinā gattāni anomajjato pūtimūlāni lomāni  kāyasmā patanti tāyevappāhāratāya.<br/><br/>[03] ``tāyapi kho ahaṃ, sāriputta, iriyāya tāya paṭipadāya tāya  dukkarakārikāya nājjhagamaṃ uttariṃ manussadhammā  alamariyañāṇadassanavisesaṃ. taṃ kissa hetu? imissāyeva  ariyāya paññāya anadhigamā, yāyaṃ ariyā paññā adhigatā ariyā  niyyānikā, niyyāti takkarassa sammā dukkhakkhayāya. <br/><br/>[03] 160^b^.^eb^ ``santi kho pana, sāriputta, eke  samaṇabrāhmaṇā evaṃvādino evaṃdiṭṭhino -- `saṃsārena suddhī'ti. na  kho pana so {na kho paneso (sī0 syā0)}, sāriputta, saṃsāro   sulabharūpo ^a^M1.0116^ea^ yo mayā asaṃsaritapubbo  ^a^P1.0082^ea^ iminā dīghena addhunā, aññatra suddhāvāsehi  devehi. suddhāvāse cāhaṃ, sāriputta, deve saṃsareyyaṃ, nayimaṃ lokaṃ  punarāgaccheyyaṃ.<br/><br/>[03] ``santi kho pana, sāriputta, eke samaṇabrāhmaṇā evaṃvādino  evaṃdiṭṭhino -- `upapattiyā ^a^V1.0116^ea^ suddhī'ti. na kho pana sā, sāriputta  ^a^T1.0163^ea^, upapatti sulabharūpā yā mayā anupapannapubbā iminā dīghena addhunā,  aññatra suddhāvāsehi devehi. suddhāvāse cāhaṃ, sāriputta, deve  upapajjeyyaṃ, nayimaṃ lokaṃ punarāgaccheyyaṃ.<br/><br/>[03] ``santi kho pana, sāriputta, eke samaṇabrāhmaṇā evaṃvādino  evaṃdiṭṭhino -- `āvāsena suddhī'ti. na kho pana so, sāriputta,  āvāso sulabharūpo yo mayā anāvuṭṭhapubbo {anāvutthapubbo (sī0 pī0)} iminā dīghena addhunā,  aññatra suddhāvāsehi devehi. suddhāvāse cāhaṃ, sāriputta, deve  āvaseyyaṃ, nayimaṃ lokaṃ punarāgaccheyyaṃ. <br/><br/>[01] ``santi kho pana, sāriputta, eke samaṇabrāhmaṇā  evaṃvādino evaṃdiṭṭhino -- `yaññena suddhī'ti. na kho pana so,  sāriputta, yañño sulabharūpo yo mayā ayiṭṭhapubbo iminā dīghena  addhunā, tañca kho raññā vā satā khattiyena muddhāvasittena brāhmaṇena  vā mahāsālena.<br/><br/>[03] ``santi kho pana, sāriputta, eke samaṇabrāhmaṇā evaṃvādino  evaṃdiṭṭhino -- `aggiparicariyāya suddhī'ti. na kho pana so,  sāriputta, aggi sulabharūpo yo mayā apariciṇṇapubbo iminā  dīghena addhunā, tañca kho raññā vā satā khattiyena muddhāvasittena  brāhmaṇena vā mahāsālena. <br/><br/>[03] 161^b^.^eb^ ``santi kho pana, sāriputta, eke  samaṇabrāhmaṇā evaṃvādino evaṃdiṭṭhino -- `yāvadevāyaṃ bhavaṃ puriso  daharo hoti yuvā ^a^T1.0164^ea^ susukāḷakeso bhadrena yobbanena samannāgato paṭhamena  vayasā tāvadeva paramena paññāveyyattiyena samannāgato hoti. yato ca  kho ayaṃ bhavaṃ puriso jiṇṇo hoti vuddho mahallako addhagato  vayoanuppatto, āsītiko vā nāvutiko vā vassasatiko vā  jātiyā, atha tamhā paññāveyyattiyā, parihāyatī'ti. na kho  panetaṃ, sāriputta ^a^M1.0117^ea^, evaṃ daṭṭhabbaṃ. ahaṃ kho pana, sāriputta, etarahi  jiṇṇo vuddho mahallako addhagato vayoanuppatto, āsītiko me vayo  vattati. idha me assu, sāriputta, cattāro sāvakā vassasatāyukā  vassasatajīvino, paramāya satiyā ca gatiyā ca dhitiyā ca  samannāgatā paramena ca paññāveyyattiyena. seyyathāpi, sāriputta,  daḷhadhammā {daḷhadhammo (bahūsu) ṭīkā ca moggallānabyākaraṇaṃ ca oloketabbaṃ}  dhanuggaho sikkhito katahattho katūpāsano lahukena  asanena appakasireneva tiriyaṃ tālacchāyaṃ atipāteyya, evaṃ  adhimattasatimanto ^a^V1.0117^ea^ evaṃ adhimattagatimanto evaṃ ^a^P1.0083^ea^  adhimattadhitimanto evaṃ paramena paññāveyyattiyena samannāgatā. te maṃ  catunnaṃ satipaṭṭhānānaṃ upādāyupādāya pañhaṃ puccheyyuṃ, puṭṭho puṭṭho cāhaṃ  tesaṃ byākareyyaṃ, byākatañca me byākatato dhāreyyuṃ, na ca maṃ dutiyakaṃ  uttari paṭipuccheyyuṃ. aññatra asitapītakhāyitasāyitā aññatra  uccārapassāvakammā, aññatra niddākilamathapaṭivinodanā  apariyādinnāyevassa, sāriputta, tathāgatassa dhammadesanā,  apariyādinnaṃyevassa tathāgatassa dhammapadabyañjanaṃ, apariyādinnaṃyevassa  tathāgatassa pañhapaṭibhānaṃ ^a^T1.0165^ea^. atha me te cattāro sāvakā vassasatāyukā  vassasatajīvino vassasatassa accayena kālaṃ kareyyuṃ. mañcakena  cepi maṃ, sāriputta, pariharissatha, nevatthi tathāgatassa  paññāveyyattiyassa aññathattaṃ. yaṃ kho taṃ {yaṃ kho panetaṃ (sī0)}, sāriputta, sammā vadamāno  vadeyya -- `asammohadhammo satto loke uppanno bahujanahitāya  bahujanasukhāya lokānukampāya atthāya hitāya sukhāya  devamanussāna'nti, mameva taṃ sammā vadamāno vadeyya `asammohadhammo  satto loke uppanno bahujanahitāya bahujanasukhāya lokānukampāya  atthāya hitāya sukhāya devamanussāna'''nti. <br/><br/>[03] 162^b^.^eb^ tena kho pana samayena āyasmā nāgasamālo  bhagavato piṭṭhito ṭhito hoti bhagavantaṃ bījayamāno. atha kho  āyasmā nāgasamālo bhagavantaṃ etadavoca -- ``acchariyaṃ, bhante,  abbhutaṃ, bhante! api hi me, bhante, imaṃ dhammapariyāyaṃ sutvā  lomāni haṭṭhāni. konāmo ayaṃ, bhante, dhammapariyāyo''ti?  ``tasmātiha tvaṃ, nāgasamāla, imaṃ dhammapariyāyaṃ lomahaṃsanapariyāyo  tveva naṃ dhārehī''ti.<br/><br/>[03] idamavoca ^a^M1.0118^ea^ bhagavā. attamano āyasmā nāgasamālo bhagavato  bhāsitaṃ abhinandīti. <br/><br/>[06] mahāsīhanādasuttaṃ niṭṭhitaṃ dutiyaṃ. 


volume: 28
item: 37
title: sīhanādavaggo^cūḷasīhanādasuttaṃ^mahāsīhanādasuttaṃ^mahādukkhakkhandhasuttaṃ^
content:
  [03] 163^b^.^eb^ evaṃ ^a^T1.0166^ea^ ^a^V1.0118^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. atha kho sambahulā  bhikkhū pubbaṇhasamayaṃ nivāsetvā pattacīvaramādāya ^a^P1.0084^ea^  sāvatthiṃ piṇḍāya pāvisiṃsu. atha kho tesaṃ bhikkhūnaṃ etadahosi  -- ``atippago kho tāva sāvatthiyaṃ piṇḍāya carituṃ, yaṃ nūna mayaṃ  yena aññatitthiyānaṃ paribbājakānaṃ ārāmo tenupasaṅkameyyāmā''ti.  atha kho te bhikkhū yena aññatitthiyānaṃ paribbājakānaṃ ārāmo  tenupasaṅkamiṃsu; upasaṅkamitvā tehi aññatitthiyehi paribbājakehi  saddhiṃ sammodiṃsu; sammodanīyaṃ kathaṃ sāraṇīyaṃ vītisāretvā ekamantaṃ  nisīdiṃsu. ekamantaṃ nisinne kho te bhikkhū te aññatitthiyā  paribbājakā etadavocuṃ -- ``samaṇo, āvuso, gotamo kāmānaṃ  pariññaṃ paññapeti, mayampi kāmānaṃ pariññaṃ paññapema; samaṇo,  āvuso, gotamo rūpānaṃ pariññaṃ paññapeti, mayampi rūpānaṃ pariññaṃ  paññapema; samaṇo, āvuso, gotamo vedanānaṃ pariññaṃ paññapeti,  mayampi vedanānaṃ pariññaṃ paññapema; idha no, āvuso, ko viseso,  ko adhippayāso, kiṃ nānākaraṇaṃ samaṇassa vā gotamassa amhākaṃ  vā -- yadidaṃ dhammadesanāya vā dhammadesanaṃ, anusāsaniyā vā  anusāsani''nti? atha kho te bhikkhū tesaṃ aññatitthiyānaṃ  paribbājakānaṃ bhāsitaṃ neva ^a^T1.0167^ea^ abhinandiṃsu, nappaṭikkosiṃsu;  anabhinanditvā appaṭikkositvā uṭṭhāyāsanā pakkamiṃsu -- ``bhagavato  santike etassa bhāsitassa atthaṃ ājānissāmā''ti. <br/><br/>[03] 164^b^.^eb^ atha kho te bhikkhū sāvatthiyaṃ piṇḍāya  caritvā pacchābhattaṃ piṇḍapātapaṭikkantā yena bhagavā tenupasaṅkamiṃsu;  upasaṅkamitvā bhagavantaṃ abhivādetvā ekamantaṃ nisīdiṃsu. ekamantaṃ  nisinnā kho te bhikkhū bhagavantaṃ etadavocuṃ -- ``idha mayaṃ, bhante,  pubbaṇhasamayaṃ nivāsetvā pattacīvaramādāya sāvatthiṃ ^a^M1.0119^ea^ piṇḍāya  pāvisimha. tesaṃ no, bhante, amhākaṃ etadahosi -- `atippago  kho tāva sāvatthiyaṃ piṇḍāya carituṃ, yaṃ nūna mayaṃ yena  aññatitthiyānaṃ paribbājakānaṃ ārāmo tenupasaṅkameyyāmā'ti. atha  kho mayaṃ, bhante, yena aññatitthiyānaṃ paribbājakānaṃ ārāmo  tenupasaṅkamimha; upasaṅkamitvā tehi aññatitthiyehi ^a^V1.0119^ea^ paribbājakehi  saddhiṃ sammodimha; sammodanīyaṃ kathaṃ sāraṇīyaṃ vītisāretvā  ekamantaṃ nisīdimha. ekamantaṃ nisinne kho amhe, bhante, te  aññatitthiyā paribbājakā etadavocuṃ -- `samaṇo, āvuso, gotamo  kāmānaṃ pariññaṃ paññapeti, mayampi kāmānaṃ pariññaṃ paññapema ^a^P1.0085^ea^.  samaṇo, āvuso, gotamo rūpānaṃ pariññaṃ paññapeti,  mayampi rūpānaṃ pariññaṃ paññapema. samaṇo, āvuso, gotamo vedanānaṃ  pariññaṃ paññapeti, mayampi vedanānaṃ pariññaṃ paññapema. idha no,  āvuso, ko viseso, ko adhippayāso, kiṃ nānākaraṇaṃ ^a^T1.0168^ea^ samaṇassa vā  gotamassa amhākaṃ vā, yadidaṃ dhammadesanāya vā dhammadesanaṃ  anusāsaniyā vā anusāsani'nti. atha kho mayaṃ, bhante, tesaṃ  aññatitthiyānaṃ paribbājakānaṃ bhāsitaṃ neva abhinandimha,  nappaṭikkosimha; anabhinanditvā appaṭikkositvā uṭṭhāyāsanā pakkamimha  -- `bhagavato santike etassa bhāsitassa atthaṃ ājānissāmā'''ti. <br/><br/>[03] 165^b^.^eb^ ``evaṃvādino, bhikkhave, aññatitthiyā  paribbājakā evamassu vacanīyā -- `ko panāvuso, kāmānaṃ  assādo, ko ādīnavo, kiṃ nissaraṇaṃ? ko rūpānaṃ assādo, ko  ādīnavo, kiṃ nissaraṇaṃ? ko vedanānaṃ assādo, ko ādīnavo,  kiṃ nissaraṇa'nti? evaṃ puṭṭhā, bhikkhave, aññatitthiyā paribbājakā  na ceva sampāyissanti, uttariñca vighātaṃ āpajjissanti. taṃ  kissa hetu? yathā taṃ, bhikkhave, avisayasmiṃ. nāhaṃ taṃ,  bhikkhave, passāmi sadevake loke samārake sabrahmake  sassamaṇabrāhmaṇiyā pajāya sadevamanussāya yo imesaṃ pañhānaṃ  veyyākaraṇena cittaṃ ārādheyya, aññatra tathāgatena vā tathāgatasāvakena  vā, ito vā pana sutvā. <br/><br/>[03] 166^b^.^eb^ ``ko ca, bhikkhave, kāmānaṃ assādo?  pañcime, bhikkhave, kāmaguṇā. katame pañca? cakkhuviññeyyā rūpā  iṭṭhā kantā manāpā piyarūpā kāmūpasaṃhitā rajanīyā, sotaviññeyyā  saddā...pe0... ghānaviññeyyā gandhā ^a^M1.0120^ea^... jivhāviññeyyā rasā...  kāyaviññeyyā phoṭṭhabbā iṭṭhā kantā manāpā piyarūpā kāmūpasaṃhitā  rajanīyā -- ime ^a^T1.0169^ea^ kho, bhikkhave, pañca kāmaguṇā. yaṃ kho,  bhikkhave, ime pañca kāmaguṇe paṭicca uppajjati sukhaṃ somanassaṃ --  ayaṃ kāmānaṃ assādo. <br/><br/>[03] 167^b^.^eb^ ``ko ca, bhikkhave, kāmānaṃ ādīnavo?  idha, bhikkhave, kulaputto yena sippaṭṭhānena ^a^V1.0120^ea^ jīvikaṃ kappeti -- yadi  muddāya yadi gaṇanāya yadi saṅkhānena {saṅkhāya (ka0)} yadi kasiyā yadi vaṇijjāya  yadi gorakkhena yadi issatthena yadi rājaporisena yadi  sippaññatarena -- sītassa purakkhato uṇhassa purakkhato  ḍaṃsamakasavātātapasarīṃsapasamphassehi rissamāno {īrayamāno (ka0),  samphassamāno (cūḷani0 khaggavisāṇasutta 136)} khuppipāsāya  mīyamāno; ayampi, bhikkhave, kāmānaṃ ādīnavo sandiṭṭhiko,  dukkhakkhandho kāmahetu kāmanidānaṃ kāmādhikaraṇaṃ ^a^P1.0086^ea^  kāmānameva hetu.<br/><br/>[03] ``tassa ce, bhikkhave, kulaputtassa evaṃ uṭṭhahato ghaṭato  vāyamato te bhogā nābhinipphajjanti. so socati kilamati  paridevati urattāḷiṃ kandati, sammohaṃ āpajjati -- `moghaṃ vata me  uṭṭhānaṃ, aphalo vata me vāyāmo'ti. ayampi, bhikkhave, kāmānaṃ  ādīnavo sandiṭṭhiko dukkhakkhandho kāmahetu kāmanidānaṃ  kāmādhikaraṇaṃ kāmānameva hetu.<br/><br/>[03] ``tassa ce, bhikkhave, kulaputtassa evaṃ uṭṭhahato ghaṭato  vāyamato te bhogā abhinipphajjanti. so tesaṃ bhogānaṃ  ārakkhādhikaraṇaṃ dukkhaṃ domanassaṃ paṭisaṃvedeti -- `kinti me bhoge  neva rājāno hareyyuṃ, na corā hareyyuṃ, na aggi daheyya, na udakaṃ  vaheyya {vāheyya (ka0)}, na appiyā dāyādā hareyyu'nti. tassa ^a^T1.0170^ea^ evaṃ ārakkhato  gopayato te bhoge rājāno vā haranti, corā vā haranti, aggi vā  dahati, udakaṃ vā vahati, appiyā vā dāyādā haranti. so socati  kilamati paridevati urattāḷiṃ kandati, sammohaṃ āpajjati -- `yampi  me ahosi tampi no natthī'ti. ayampi, bhikkhave, kāmānaṃ  ādīnavo sandiṭṭhiko, dukkhakkhandho kāmahetu kāmanidānaṃ  kāmādhikaraṇaṃ kāmānameva hetu. <br/><br/>[03] 168^b^.^eb^ ``puna caparaṃ, bhikkhave, kāmahetu kāmanidānaṃ  kāmādhikaraṇaṃ kāmānameva hetu rājānopi rājūhi vivadanti,  khattiyāpi khattiyehi vivadanti ^a^M1.0121^ea^, brāhmaṇāpi brāhmaṇehi vivadanti,  gahapatīpi gahapatīhi vivadanti, mātāpi puttena vivadati, puttopi  mātarā vivadati, pitāpi puttena vivadati, puttopi pitarā vivadati,  bhātāpi bhātarā vivadati, bhātāpi bhaginiyā vivadati, bhaginīpi  bhātarā vivadati, sahāyopi sahāyena vivadati. te tattha  kalahaviggahavivādāpannā aññamaññaṃ pāṇīhipi upakkamanti, leḍḍūhipi  upakkamanti, daṇḍehipi upakkamanti, satthehipi upakkamanti. te tattha  maraṇampi nigacchanti, maraṇamattampi dukkhaṃ ^a^V1.0121^ea^. ayampi, bhikkhave,  kāmānaṃ ādīnavo sandiṭṭhiko, dukkhakkhandho kāmahetu kāmanidānaṃ  kāmādhikaraṇaṃ kāmānameva hetu.<br/><br/>[03] ``puna caparaṃ, bhikkhave, kāmahetu kāmanidānaṃ kāmādhikaraṇaṃ  kāmānameva hetu asicammaṃ gahetvā, dhanukalāpaṃ sannayhitvā, ubhatobyūḷhaṃ  saṅgāmaṃ pakkhandanti usūsupi khippamānesu ^a^T1.0171^ea^, sattīsupi khippamānāsu,  asīsupi vijjotalantesu. te tattha usūhipi vijjhanti, sattiyāpi  vijjhanti, asināpi sīsaṃ chindanti. te tattha maraṇampi  nigacchanti, maraṇamattampi dukkhaṃ. ayampi, bhikkhave, kāmānaṃ  ādīnavo sandiṭṭhiko, dukkhakkhandho kāmahetu kāmanidānaṃ  kāmādhikaraṇaṃ kāmānameva hetu. <br/><br/>[01] ``puna caparaṃ, bhikkhave, kāmahetu kāmanidānaṃ  kāmādhikaraṇaṃ kāmānameva hetu asicammaṃ gahetvā, dhanukalāpaṃ  sannayhitvā, addāvalepanā {aṭṭāvalepanā (syā0 ka0)} upakāriyo pakkhandanti usūsupi  khippamānesu, sattīsupi khippamānāsu ^a^P1.0087^ea^, asīsupi  vijjotalantesu. te tattha usūhipi vijjhanti, sattiyāpi vijjhanti,  chakaṇakāyapi {pakaṭṭhiyāpi (sī0)} osiñcanti, abhivaggenapi omaddanti, asināpi  sīsaṃ chindanti. te tattha maraṇampi nigacchanti, maraṇamattampi  dukkhaṃ. ayampi, bhikkhave, kāmānaṃ ādīnavo sandiṭṭhiko,  dukkhakkhandho kāmahetu kāmanidānaṃ kāmādhikaraṇaṃ kāmānameva hetu. <br/><br/>[03] 169^b^.^eb^ ``puna caparaṃ, bhikkhave, kāmahetu kāmanidānaṃ  kāmādhikaraṇaṃ kāmānameva hetu sandhimpi chindanti, nillopampi  haranti, ekāgārikampi karonti, paripanthepi tiṭṭhanti, paradārampi  gacchanti. tamenaṃ rājāno gahetvā vividhā kammakāraṇā kārenti --  kasāhipi tāḷenti, vettehipi tāḷenti, aḍḍhadaṇḍakehipi tāḷenti;  hatthampi chindanti, pādampi chindanti, hatthapādampi ^a^T1.0172^ea^ chindanti,  kaṇṇampi chindanti, nāsampi chindanti, kaṇṇanāsampi chindanti;  bilaṅgathālikampi karonti ^a^M1.0122^ea^, saṅkhamuṇḍikampi karonti, rāhumukhampi  karonti, jotimālikampi karonti, hatthapajjotikampi karonti,  erakavattikampi karonti, cīrakavāsikampi karonti, eṇeyyakampi  karonti, baḷisamaṃsikampi karonti, kahāpaṇikampi karonti,  khārāpatacchikampi karonti, palighaparivattikampi karonti,  palālapīṭhakampi karonti, tattenapi telena osiñcanti, sunakhehipi  khādāpenti, jīvantampi sūle uttāsenti, asināpi sīsaṃ chindanti ^a^V1.0122^ea^.  te tattha maraṇampi nigacchanti, maraṇamattampi dukkhaṃ. ayampi,  bhikkhave, kāmānaṃ ādīnavo sandiṭṭhiko, dukkhakkhandho kāmahetu  kāmanidānaṃ kāmādhikaraṇaṃ kāmānameva hetu.<br/><br/>[03] ``puna caparaṃ, bhikkhave, kāmahetu kāmanidānaṃ kāmādhikaraṇaṃ  kāmānameva hetu kāyena duccaritaṃ caranti, vācāya duccaritaṃ caranti,  manasā duccaritaṃ caranti. te kāyena duccaritaṃ caritvā, vācāya  duccaritaṃ caritvā, manasā duccaritaṃ caritvā, kāyassa bhedā paraṃ  maraṇā apāyaṃ duggatiṃ vinipātaṃ nirayaṃ upapajjanti. ayampi,  bhikkhave, kāmānaṃ ādīnavo samparāyiko, dukkhakkhandho kāmahetu  kāmanidānaṃ kāmādhikaraṇaṃ kāmānameva hetu. <br/><br/>[03] 170^b^.^eb^ ``kiñca, bhikkhave, kāmānaṃ nissaraṇaṃ? yo  kho, bhikkhave, kāmesu chandarāgavinayo chandarāgappahānaṃ -- idaṃ  kāmānaṃ nissaraṇaṃ.<br/><br/>[03] ``ye hi keci, bhikkhave, samaṇā vā brāhmaṇā vā evaṃ ^a^T1.0173^ea^  kāmānaṃ assādañca assādato ādīnavañca ādīnavato nissaraṇañca  nissaraṇato yathābhūtaṃ nappajānanti te vata sāmaṃ vā kāme  parijānissanti, paraṃ vā tathattāya samādapessanti yathā paṭipanno  kāme parijānissatīti -- netaṃ ṭhānaṃ vijjati. ye ca kho keci,  bhikkhave, samaṇā vā brāhmaṇā vā ^a^P1.0088^ea^ evaṃ kāmānaṃ  assādañca assādato ādīnavañca ādīnavato nissaraṇañca  nissaraṇato yathābhūtaṃ pajānanti, te vata sāmaṃ vā kāme  parijānissanti paraṃ vā tathattāya samādapessanti yathā paṭipanno  kāme parijānissatīti -- ṭhānametaṃ vijjati. <br/><br/>[03] 171^b^.^eb^ ``ko ca, bhikkhave, rūpānaṃ assādo?  seyyathāpi, bhikkhave, khattiyakaññā vā brāhmaṇakaññā vā  gahapatikaññā vā pannarasavassuddesikā vā soḷasavassuddesikā vā,  nātidīghā nātirassā nātikisā nātithūlā nātikāḷī  nāccodātā paramā sā, bhikkhave, tasmiṃ samaye subhā ^a^M1.0123^ea^ vaṇṇanibhāti?  `evaṃ, bhante'. yaṃ kho, bhikkhave, subhaṃ vaṇṇanibhaṃ paṭicca  uppajjati sukhaṃ somanassaṃ -- ayaṃ rūpānaṃ assādo.<br/><br/>[03] ``ko ca, bhikkhave, rūpānaṃ ādīnavo? idha, bhikkhave,  tameva bhaginiṃ passeyya aparena samayena āsītikaṃ vā nāvutikaṃ vā  vassasatikaṃ vā jātiyā, jiṇṇaṃ gopānasivaṅkaṃ ^a^V1.0123^ea^ bhoggaṃ daṇḍaparāyanaṃ  pavedhamānaṃ gacchantiṃ āturaṃ gatayobbanaṃ khaṇḍadantaṃ {khaṇḍadantiṃ (sī0 pī0)} palitakesaṃ  {palitakesiṃ}, vilūnaṃ  khalitasiraṃ valinaṃ tilakāhatagattaṃ {tilakāhatagattiṃ (bahūsu) aṭṭhakathā ṭīkā  oloketabbā}. taṃ kiṃ maññatha, bhikkhave, yā  purimā subhā vaṇṇanibhā ^a^T1.0174^ea^ sā antarahitā, ādīnavo pātubhūtoti?  `evaṃ, bhante'. ayampi, bhikkhave, rūpānaṃ ādīnavo.<br/><br/>[03] ``puna caparaṃ, bhikkhave, tameva bhaginiṃ passeyya ābādhikaṃ  dukkhitaṃ bāḷhagilānaṃ, sake muttakarīse palipannaṃ semānaṃ {seyyamānaṃ (ka0)}, aññehi  vuṭṭhāpiyamānaṃ, aññehi saṃvesiyamānaṃ. taṃ kiṃ maññatha, bhikkhave, yā  purimā subhā vaṇṇanibhā sā antarahitā, ādīnavo pātubhūtoti?  `evaṃ, bhante'. ayampi, bhikkhave, rūpānaṃ ādīnavo. <br/><br/>[03] 172^b^.^eb^ ``puna caparaṃ, bhikkhave, tameva bhaginiṃ  passeyya sarīraṃ sivathikāya chaḍḍitaṃ -- ekāhamataṃ vā dvīhamataṃ vā  tīhamataṃ vā, uddhumātakaṃ vinīlakaṃ vipubbakajātaṃ. taṃ kiṃ maññatha,  bhikkhave, yā purimā subhā vaṇṇanibhā sā antarahitā, ādīnavo  pātubhūtoti? `evaṃ, bhante'. ayampi, bhikkhave, rūpānaṃ ādīnavo.<br/><br/>[03] ``puna caparaṃ, bhikkhave, tameva bhaginiṃ passeyya sarīraṃ  sivathikāya chaḍḍitaṃ -- kākehi vā khajjamānaṃ, kulalehi vā  khajjamānaṃ, gijjhehi vā khajjamānaṃ, kaṅkehi vā khajjamānaṃ, sunakhehi  vā khajjamānaṃ, byagghehi vā khajjamānaṃ, dīpīhi vā khajjamānaṃ,  siṅgālehi vā khajjamānaṃ, vividhehi vā pāṇakajātehi khajjamānaṃ.  taṃ kiṃ maññatha, bhikkhave ^a^P1.0089^ea^, yā purimā subhā  vaṇṇanibhā sā antarahitā, ādīnavo pātubhūtoti? `evaṃ, bhante'.  ayampi, bhikkhave, rūpānaṃ ādīnavo.<br/><br/>[03] ``puna caparaṃ, bhikkhave, tameva bhaginiṃ passeyya sarīraṃ  sivathikāya chaḍḍitaṃ -- aṭṭhikasaṅkhalikaṃ samaṃsalohitaṃ nhārusambandhaṃ,  aṭṭhikasaṅkhalikaṃ ^a^T1.0175^ea^ nimaṃsalohitamakkhitaṃ ^a^M1.0124^ea^ nhārusambandhaṃ,  aṭṭhikasaṅkhalikaṃ apagatamaṃsalohitaṃ nhārusambandhaṃ, aṭṭhikāni  apagatasambandhāni disāvidisāvikkhittāni -- aññena hatthaṭṭhikaṃ,  aññena pādaṭṭhikaṃ, aññena gopphakaṭṭhikaṃ, aññena jaṅghaṭṭhikaṃ, aññena  ūruṭṭhikaṃ, aññena kaṭiṭṭhikaṃ, aññena phāsukaṭṭhikaṃ, aññena piṭṭhiṭṭhikaṃ,  aññena khandhaṭṭhikaṃ, aññena gīvaṭṭhikaṃ, aññena hanukaṭṭhikaṃ, aññena  dantaṭṭhikaṃ, aññena ^a^V1.0124^ea^ sīsakaṭāhaṃ. taṃ kiṃ maññatha, bhikkhave, yā  purimā subhā vaṇṇanibhā sā antarahitā, ādīnavo pātubhūtoti?  `evaṃ, bhante'. ayampi, bhikkhave, rūpānaṃ ādīnavo. <br/><br/>[01] ``puna caparaṃ, bhikkhave, tameva bhaginiṃ passeyya sarīraṃ  sivathikāya chaḍḍitaṃ -- aṭṭhikāni setāni saṅkhavaṇṇapaṭibhāgāni,  aṭṭhikāni puñjakitāni terovassikāni, aṭṭhikāni pūtīni  cuṇṇakajātāni. taṃ kiṃ maññatha, bhikkhave, yā purimā subhā  vaṇṇanibhā sā antarahitā, ādīnavo pātubhūtoti? `evaṃ, bhante'.  ayampi, bhikkhave, rūpānaṃ ādīnavo.<br/><br/>[03] ``kiñca, bhikkhave, rūpānaṃ nissaraṇaṃ? yo, bhikkhave,  rūpesu chandarāgavinayo chandarāgappahānaṃ -- idaṃ rūpānaṃ nissaraṇaṃ.<br/><br/>[03] ``ye hi keci, bhikkhave, samaṇā vā brāhmaṇā vā evaṃ rūpānaṃ  assādañca assādato ādīnavañca ādīnavato nissaraṇañca  nissaraṇato yathābhūtaṃ nappajānanti te vata sāmaṃ vā rūpe  parijānissanti, paraṃ vā tathattāya samādapessanti yathā paṭipanno rūpe  parijānissatīti -- netaṃ ṭhānaṃ vijjati. ye ca kho keci,  bhikkhave, samaṇā vā brāhmaṇā vā evaṃ rūpānaṃ assādañca assādato  ādīnavañca ādīnavato nissaraṇañca nissaraṇato yathābhūtaṃ  pajānanti te vata sāmaṃ vā rūpe parijānissanti paraṃ vā tathattāya  samādapessanti yathā paṭipanno rūpe parijānissatīti ^a^T1.0176^ea^ -- ṭhānametaṃ  vijjati. <br/><br/>[03] 173^b^.^eb^ ``ko ca, bhikkhave, vedanānaṃ assādo?  idha, bhikkhave, bhikkhu vivicceva kāmehi vivicca akusalehi dhammehi  savitakkaṃ savicāraṃ vivekajaṃ pītisukhaṃ paṭhamaṃ jhānaṃ upasampajja  viharati. yasmiṃ samaye, bhikkhave, bhikkhu vivicceva kāmehi  vivicca akusalehi dhammehi savitakkaṃ savicāraṃ vivekajaṃ pītisukhaṃ  paṭhamaṃ jhānaṃ upasampajja viharati, neva tasmiṃ samaye attabyābādhāyapi  ceteti, na parabyābādhāyapi ceteti, na ubhayabyābādhāyapi ^a^P1.0090^ea^  ceteti ^a^M1.0125^ea^; abyābajjhaṃyeva tasmiṃ samaye vedanaṃ vedeti.  abyābajjhaparamāhaṃ, bhikkhave, vedanānaṃ assādaṃ vadāmi. <br/><br/>[01] ``puna caparaṃ, bhikkhave, bhikkhu vitakkavicārānaṃ  vūpasamā ajjhattaṃ sampasādanaṃ cetaso ekodibhāvaṃ ^a^V1.0125^ea^ avitakkaṃ avicāraṃ  samādhijaṃ pītisukhaṃ dutiyaṃ jhānaṃ upasampajja viharati...pe0... yasmiṃ  samaye, bhikkhave, bhikkhu pītiyā ca virāgā, upekkhako ca  viharati, sato ca sampajāno sukhañca kāyena paṭisaṃvedeti yaṃ taṃ  ariyā ^a^T1.0177^ea^ ācikkhanti -- `upekkhako satimā sukhavihārī'ti tatiyaṃ  jhānaṃ upasampajja viharati...pe0... yasmiṃ samaye, bhikkhave, bhikkhu  sukhassa ca pahānā dukkhassa ca pahānā pubbeva somanassadomanassānaṃ  atthaṅgamā adukkhamasukhaṃ upekkhāsatipārisuddhiṃ catutthaṃ jhānaṃ  upasampajja viharati, neva tasmiṃ samaye attabyābādhāyapi ceteti, na  parabyābādhāyapi ceteti, na ubhayabyābādhāyapi ceteti; abyābajjhaṃyeva  tasmiṃ samaye vedanaṃ vedeti. abyābajjhaparamāhaṃ, bhikkhave, vedanānaṃ  assādaṃ vadāmi. <br/><br/>[03] 174^b^.^eb^ ``ko ca, bhikkhave, vedanānaṃ ādīnavo?  yaṃ, bhikkhave, vedanā aniccā dukkhā vipariṇāmadhammā -- ayaṃ  vedanānaṃ ādīnavo.<br/><br/>[03] ``kiñca, bhikkhave, vedanānaṃ nissaraṇaṃ? yo, bhikkhave,  vedanāsu chandarāgavinayo, chandarāgappahānaṃ -- idaṃ vedanānaṃ nissaraṇaṃ.<br/><br/>[03] ``ye hi keci, bhikkhave, samaṇā vā brāhmaṇā vā evaṃ  vedanānaṃ assādañca assādato ādīnavañca ādīnavato nissaraṇañca  nissaraṇato yathābhūtaṃ nappajānanti, te vata sāmaṃ vā vedanaṃ  parijānissanti, paraṃ vā tathattāya samādapessanti yathā paṭipanno  vedanaṃ parijānissatīti -- netaṃ ṭhānaṃ vijjati. ye ca kho ^a^T1.0178^ea^ keci,  bhikkhave, samaṇā vā brāhmaṇā vā evaṃ vedanānaṃ assādañca assādato  ādīnavañca ādīnavato nissaraṇañca nissaraṇato yathābhūtaṃ  pajānanti te vata sāmaṃ vā vedanaṃ parijānissanti, paraṃ vā tathattāya  samādapessanti yathā paṭipanno vedanaṃ parijānissatīti -- ṭhānametaṃ  vijjatī''ti.<br/><br/>[03] idamavoca bhagavā. attamanā te bhikkhū bhagavato bhāsitaṃ  abhinandunti. <br/><br/>[06] mahādukkhakkhandhasuttaṃ niṭṭhitaṃ tatiyaṃ. 


volume: 28
item: 38
title: cūḷasīhanādasuttaṃ^mahāsīhanādasuttaṃ^mahādukkhakkhandhasuttaṃ^cūḷadukkhakkhandhasuttaṃ^
content:
  [03] 175^b^.^eb^ evaṃ ^a^M1.0126^ea^ ^a^P1.0091^ea^ ^a^V1.0126^ea^ ^a^T1.0179^ea^ me sutaṃ -- ekaṃ samayaṃ  bhagavā sakkesu viharati kapilavatthusmiṃ nigrodhārāme. atha kho  mahānāmo sakko yena bhagavā tenupasaṅkami; upasaṅkamitvā bhagavantaṃ  abhivādetvā ekamantaṃ nisīdi. ekamantaṃ nisinno kho mahānāmo  sakko bhagavantaṃ etadavoca -- ``dīgharattāhaṃ, bhante, bhagavatā evaṃ dhammaṃ  desitaṃ ājānāmi -- `lobho cittassa upakkileso, doso cittassa  upakkileso, moho cittassa upakkileso'ti. evañcāhaṃ {evaṃpāhaṃ (ka0)}, bhante,  bhagavatā dhammaṃ desitaṃ ājānāmi -- `lobho cittassa upakkileso,  doso cittassa upakkileso, moho cittassa upakkileso'ti. atha ca  pana me ekadā lobhadhammāpi cittaṃ pariyādāya tiṭṭhanti, dosadhammāpi  cittaṃ pariyādāya tiṭṭhanti, mohadhammāpi cittaṃ pariyādāya tiṭṭhanti.  tassa mayhaṃ, bhante, evaṃ hoti -- `kosu nāma me dhammo ajjhattaṃ  appahīno yena me ekadā lobhadhammāpi cittaṃ pariyādāya tiṭṭhanti,  dosadhammāpi cittaṃ pariyādāya tiṭṭhanti, mohadhammāpi cittaṃ  pariyādāya tiṭṭhantī'''ti. <br/><br/>[03] 176^b^.^eb^ ``so eva kho te, mahānāma, dhammo ajjhattaṃ  appahīno yena te ekadā lobhadhammāpi cittaṃ pariyādāya tiṭṭhanti,  dosadhammāpi cittaṃ pariyādāya tiṭṭhanti, mohadhammāpi cittaṃ  pariyādāya tiṭṭhanti. so ca hi te, mahānāma, dhammo ajjhattaṃ  pahīno abhavissa, na tvaṃ agāraṃ ajjhāvaseyyāsi, na kāme  paribhuñjeyyāsi. yasmā ca kho te, mahānāma, so eva dhammo  ajjhattaṃ appahīno tasmā tvaṃ agāraṃ ajjhāvasasi, kāme paribhuñjasi. <br/><br/>[03] 177^b^.^eb^ ```appassādā ^a^T1.0180^ea^ kāmā bahudukkhā bahupāyāsā,  ādīnavo {bahūpāyāsā (sī0 syā0 pī0)} ettha bhiyyo'ti -- iti cepi, mahānāma, ariyasāvakassa  yathābhūtaṃ sammappaññāya sudiṭṭhaṃ hoti, so ca {sova (ka0)} aññatreva kāmehi aññatra  akusalehi dhammehi pītisukhaṃ nādhigacchati, aññaṃ vā tato santataraṃ;  atha kho so neva tāva anāvaṭṭī kāmesu hoti. yato ca kho,  mahānāma, ariyasāvakassa `appassādā kāmā bahudukkhā bahupāyāsā,  ādīnavo ^a^M1.0127^ea^ ettha bhiyyo'ti -- evametaṃ yathābhūtaṃ sammappaññāya  ^a^V1.0127^ea^ sudiṭṭhaṃ  hoti, so ca aññatreva kāmehi aññatra akusalehi dhammehi pītisukhaṃ  adhigacchati aññaṃ vā tato santataraṃ; atha kho so anāvaṭṭī kāmesu  hoti.<br/><br/>[03] ``mayhampi kho, mahānāma ^a^P1.0092^ea^, pubbeva  sambodhā, anabhisambuddhassa bodhisattasseva sato, `appassādā kāmā  bahudukkhā bahupāyāsā, ādīnavo ettha bhiyyo'ti -- evametaṃ  yathābhūtaṃ sammappaññāya sudiṭṭhaṃ hoti, so ca aññatreva kāmehi aññatra  akusalehi dhammehi pītisukhaṃ nājjhagamaṃ, aññaṃ vā tato santataraṃ;  atha khvāhaṃ neva tāva anāvaṭṭī kāmesu paccaññāsiṃ. yato ca kho  me, mahānāma, `appassādā kāmā bahudukkhā bahupāyāsā, ādīnavo  ettha bhiyyo'ti -- evametaṃ yathābhūtaṃ sammappaññāya sudiṭṭhaṃ ahosi,  so ca {sova (ka0)} aññatreva kāmehi aññatra akusalehi dhammehi pītisukhaṃ  ajjhagamaṃ, aññaṃ vā tato santataraṃ; athāhaṃ anāvaṭṭī kāmesu  paccaññāsiṃ. <br/><br/>[03] 178^b^.^eb^ ``ko ca, mahānāma, kāmānaṃ assādo?  pañcime, mahānāma, kāmaguṇā. katame pañca? cakkhuviññeyyā rūpā  iṭṭhā kantā manāpā piyarūpā kāmūpasaṃhitā rajanīyā; sotaviññeyyā  saddā...pe0... ghānaviññeyyā gandhā... jivhāviññeyyā rasā...  kāyaviññeyyā phoṭṭhabbā iṭṭhā kantā manāpā piyarūpā kāmūpasaṃhitā  rajanīyā -- ime kho, mahānāma, pañca kāmaguṇā. yaṃ kho,  mahānāma, ime pañca kāmaguṇe paṭicca uppajjati sukhaṃ somanassaṃ --  ayaṃ kāmānaṃ assādo.<br/><br/>[03] ``ko ca, mahānāma, kāmānaṃ ādīnavo? idha, mahānāma,  kulaputto yena sippaṭṭhānena jīvikaṃ kappeti -- yadi muddāya yadi  gaṇanāya yadi saṅkhānena yadi kasiyā yadi vaṇijjāya yadi  gorakkhena yadi issatthena yadi rājaporisena yadi sippaññatarena,  sītassa purakkhato uṇhassa purakkhato  ḍaṃsamakasavātātapasarīṃsapasamphassehi rissamāno khuppipāsāya  mīyamāno; ayampi, mahānāma, kāmānaṃ ādīnavo sandiṭṭhiko  dukkhakkhandho kāmahetu kāmanidānaṃ ^a^T1.0182^ea^ kāmādhikaraṇaṃ kāmānameva hetu.<br/><br/>[03] ``tassa ^a^M1.0128^ea^ ce mahānāma kulaputtassa evaṃ uṭṭhahato ghaṭato vāyamato  te bhogā nābhinipphajjanti, so socati kilamati paridevati  urattāḷiṃ kandati sammohaṃ āpajjati `moghaṃ ^a^V1.0128^ea^ vata me uṭṭhānaṃ, aphalo  vata me vāyāmo'ti. ayampi, mahānāma, kāmānaṃ ādīnavo  sandiṭṭhiko dukkhakkhandho kāmahetu kāmanidānaṃ kāmādhikaraṇaṃ  kāmānameva hetu.<br/><br/>[03] ``tassa ce, mahānāma, kulaputtassa evaṃ uṭṭhahato ghaṭato vāyamato  te bhogā abhinipphajjanti. so tesaṃ bhogānaṃ ārakkhādhikaraṇaṃ dukkhaṃ  domanassaṃ paṭisaṃvedeti -- `kinti me bhoge neva rājāno hareyyuṃ, na  corā hareyyuṃ, na aggi daheyya, na udakaṃ vaheyya, na appiyā vā  dāyādā hareyyu'nti. tassa evaṃ ārakkhato gopayato te bhoge  rājāno vā haranti, corā vā haranti, aggi vā dahati, udakaṃ vā  vahati, appiyā vā dāyādā haranti. so socati kilamati  paridevati urattāḷiṃ kandati sammohaṃ āpajjati -- `yampi me ahosi  tampi no natthī'ti. ayampi, mahānāma, kāmānaṃ ādīnavo  sandiṭṭhiko dukkhakkhandho kāmahetu kāmanidānaṃ kāmādhikaraṇaṃ  kāmānameva hetu.<br/><br/>[03] ``puna caparaṃ, mahānāma, kāmahetu kāmanidānaṃ kāmādhikaraṇaṃ  kāmānameva hetu rājānopi rājūhi vivadanti, khattiyāpi khattiyehi  vivadanti, brāhmaṇāpi brāhmaṇehi vivadanti, gahapatīpi gahapatīhi  vivadanti, mātāpi puttena vivadati, puttopi mātarā vivadati,  pitāpi puttena vivadati, puttopi pitarā vivadati, bhātāpi bhātarā  vivadati, bhātāpi bhaginiyā vivadati, bhaginīpi bhātarā vivadati,  sahāyopi sahāyena vivadati. te tattha kalahaviggahavivādāpannā  aññamaññaṃ pāṇīhipi upakkamanti, leḍḍūhipi upakkamanti, daṇḍehipi  upakkamanti, satthehipi upakkamanti. te tattha maraṇampi nigacchanti,  maraṇamattampi dukkhaṃ ^a^T1.0183^ea^. ayampi, mahānāma, kāmānaṃ ādīnavo  sandiṭṭhiko dukkhakkhandho kāmahetu kāmanidānaṃ kāmādhikaraṇaṃ  kāmānameva hetu.<br/><br/>[03] ``puna caparaṃ, mahānāma, kāmahetu kāmanidānaṃ kāmādhikaraṇaṃ  kāmānameva hetu asicammaṃ gahetvā, dhanukalāpaṃ sannayhitvā, ubhatobyūḷhaṃ  saṅgāmaṃ pakkhandanti usūsupi khippamānesu, sattīsupi khippamānāsu,  asīsupi vijjotalantesu. te tattha usūhipi vijjhanti, sattiyāpi  vijjhanti, asināpi sīsaṃ ^a^M1.0129^ea^ chindanti. te tattha maraṇampi  nigacchanti, maraṇamattampi dukkhaṃ. ayampi, mahānāma, kāmānaṃ  ādīnavo sandiṭṭhiko dukkhakkhandho kāmahetu kāmanidānaṃ  kāmādhikaraṇaṃ kāmānameva hetu.<br/><br/>[03] ``puna caparaṃ, mahānāma, kāmahetu kāmanidānaṃ kāmādhikaraṇaṃ  kāmānameva hetu asicammaṃ ^a^V1.0129^ea^ gahetvā, dhanukalāpaṃ sannayhitvā, addāvalepanā  upakāriyo pakkhandanti usūsupi khippamānesu, sattīsupi  khippamānāsu, asīsupi vijjotalantesu. te tattha usūhipi  vijjhanti, sattiyāpi vijjhanti, chakaṇakāyapi osiñcanti,  abhivaggenapi omaddanti, asināpi sīsaṃ chindanti. te tattha  maraṇampi nigacchanti, maraṇamattampi dukkhaṃ. ayampi, mahānāma,  kāmānaṃ ādīnavo sandiṭṭhiko dukkhakkhandho kāmahetu kāmanidānaṃ  kāmādhikaraṇaṃ kāmānameva hetu.<br/><br/>[03] ``puna caparaṃ, mahānāma, kāmahetu kāmanidānaṃ kāmādhikaraṇaṃ  kāmānameva hetu sandhimpi chindanti, nillopampi haranti,  ekāgārikampi ^a^T1.0184^ea^ karonti, paripanthepi tiṭṭhanti, paradārampi gacchanti.  tamenaṃ rājāno gahetvā vividhā kammakāraṇā kārenti -- kasāhipi  tāḷenti, vettehipi tāḷenti, aḍḍhadaṇḍakehipi tāḷenti; hatthampi  chindanti, pādampi chindanti, hatthapādampi chindanti, kaṇṇampi  chindanti, nāsampi chindanti, kaṇṇanāsampi chindanti;  bilaṅgathālikampi karonti, saṅkhamuṇḍikampi karonti, rāhumukhampi  karonti, jotimālikampi karonti, hatthapajjotikampi karonti,  erakavattikampi karonti, cīrakavāsikampi karonti, eṇeyyakampi  karonti, baḷisamaṃsikampi karonti, kahāpaṇikampi karonti,  khārāpatacchikampi karonti, palighaparivattikampi karonti,  palālapīṭhakampi karonti, tattenapi telena osiñcanti, sunakhehipi  khādāpenti, jīvantampi sūle uttāsenti, asināpi sīsaṃ chindanti.  te tattha maraṇampi nigacchanti, maraṇamattampi dukkhaṃ. ayampi,  mahānāma, kāmānaṃ ādīnavo sandiṭṭhiko dukkhakkhandho kāmahetu  kāmanidānaṃ kāmādhikaraṇaṃ kāmānameva hetu.<br/><br/>[03] ``puna caparaṃ, mahānāma, kāmahetu kāmanidānaṃ kāmādhikaraṇaṃ  kāmānameva hetu kāyena duccaritaṃ caranti, vācāya duccaritaṃ caranti,  manasā duccaritaṃ caranti. te kāyena duccaritaṃ caritvā, vācāya  duccaritaṃ caritvā, manasā duccaritaṃ caritvā, kāyassa bhedā paraṃ  maraṇā, apāyaṃ duggatiṃ vinipātaṃ nirayaṃ upapajjanti. ayampi,  mahānāma, kāmānaṃ ādīnavo samparāyiko ^a^M1.0130^ea^, dukkhakkhandho kāmahetu  kāmanidānaṃ kāmādhikaraṇaṃ kāmānameva hetu. <br/><br/>[03] 179^b^.^eb^ ``ekamidāhaṃ, mahānāma, samayaṃ rājagahe  viharāmi gijjhakūṭe pabbate. tena kho pana samayena sambahulā  nigaṇṭhā {niganthā (syā0 ka0)} isigilipasse kāḷasilāyaṃ ^a^T1.0185^ea^ ubbhaṭṭhakā honti  āsanapaṭikkhittā, opakkamikā dukkhā tibbā kharā kaṭukā vedanā  vedayanti. atha khvāhaṃ, mahānāma, sāyanhasamayaṃ paṭisallānā vuṭṭhito  yena isigilipasse kāḷasilā yena te nigaṇṭhā ^a^V1.0130^ea^ tenupasaṅkamiṃ;  upasaṅkamitvā te nigaṇṭhe etadavocaṃ -- `kinnu tumhe, āvuso,  nigaṇṭhā ubbhaṭṭhakā āsanapaṭikkhittā, opakkamikā dukkhā tibbā  kharā kaṭukā vedanā vedayathā'ti? evaṃ vutte, mahānāma, te nigaṇṭhā  maṃ etadavocuṃ -- `nigaṇṭho, āvuso, nāṭaputto {nāthaputto (sī0 pī0)} sabbaññū sabbadassāvī  aparisesaṃ ñāṇadassanaṃ paṭijānāti -- ``carato ca me tiṭṭhato ca  suttassa ca jāgarassa ^a^P1.0093^ea^ ca satataṃ samitaṃ ñāṇadassanaṃ  paccupaṭṭhita''nti. so evamāha -- ``atthi kho vo {atthi kho bho (syā0  ka0)}, nigaṇṭhā, pubbe  pāpakammaṃ kataṃ, taṃ imāya kaṭukāya dukkarakārikāya nijjīretha {nijjaretha (sī0  syā0 pī0)}; yaṃ  panettha {mayaṃ panettha (ka0)} etarahi kāyena saṃvutā vācāya saṃvutā manasā saṃvutā taṃ  āyatiṃ pāpassa kammassa akaraṇaṃ; iti purāṇānaṃ kammānaṃ tapasā  byantibhāvā, navānaṃ kammānaṃ akaraṇā, āyatiṃ anavassavo; āyatiṃ  anavassavā kammakkhayo, kammakkhayā dukkhakkhayo, dukkhakkhayā  vedanākkhayo, vedanākkhayā sabbaṃ dukkhaṃ nijjiṇṇaṃ bhavissatī''ti.  tañca panamhākaṃ ruccati ceva khamati ca, tena camha attamanā'ti. <br/><br/>[03] 180^b^.^eb^ ``evaṃ ^a^T1.0186^ea^ vutte, ahaṃ, mahānāma, te nigaṇṭhe  etadavocaṃ -- `kiṃ pana tumhe, āvuso nigaṇṭhā, jānātha --  ahuvamheva mayaṃ pubbe na nāhuvamhā'ti? `no hidaṃ, āvuso'. `kiṃ  pana tumhe, āvuso nigaṇṭhā, jānātha -- akaramheva mayaṃ pubbe  pāpakammaṃ na nākaramhā'ti? `no hidaṃ, āvuso'. `kiṃ pana tumhe,  āvuso nigaṇṭhā, jānātha -- evarūpaṃ vā evarūpaṃ vā pāpakammaṃ  akaramhā'ti? `no hidaṃ, āvuso'. `kiṃ pana tumhe, āvuso  nigaṇṭhā, jānātha -- ettakaṃ vā dukkhaṃ nijjiṇṇaṃ, ettakaṃ vā dukkhaṃ  nijjīretabbaṃ ^a^M1.0131^ea^, ettakamhi vā dukkhe nijjiṇṇe sabbaṃ dukkhaṃ nijjiṇṇaṃ  bhavissatī'ti? `no hidaṃ, āvuso'. `kiṃ pana tumhe, āvuso  nigaṇṭhā, jānātha -- diṭṭheva dhamme akusalānaṃ dhammānaṃ pahānaṃ,  kusalānaṃ dhammānaṃ upasampada'nti? `no hidaṃ, āvuso'.<br/><br/>[03] ```iti kira tumhe, āvuso nigaṇṭhā, na jānātha --  ahuvamheva mayaṃ pubbe na nāhuvamhāti, na jānātha -- akaramheva mayaṃ  pubbe pāpakammaṃ na nākaramhāti, na jānātha -- evarūpaṃ vā evarūpaṃ  vā pāpakammaṃ akaramhāti, na jānātha -- ettakaṃ vā dukkhaṃ nijjiṇṇaṃ,  ettakaṃ vā dukkhaṃ nijjīretabbaṃ, ettakamhi vā dukkhe nijjiṇṇe sabbaṃ  dukkhaṃ nijjiṇṇaṃ bhavissatīti. na jānātha -- diṭṭheva dhamme  akusalānaṃ dhammānaṃ pahānaṃ, kusalānaṃ dhammānaṃ upasampadaṃ. evaṃ sante,  āvuso nigaṇṭhā, ye loke luddā lohitapāṇino kurūrakammantā  manussesu ^a^V1.0131^ea^ paccājātā te nigaṇṭhesu pabbajantī'ti? `na ^a^T1.0187^ea^ kho, āvuso  gotama, sukhena sukhaṃ adhigantabbaṃ, dukkhena kho sukhaṃ adhigantabbaṃ;  sukhena cāvuso ^a^P1.0094^ea^ gotama, sukhaṃ adhigantabbaṃ  abhavissa, rājā māgadho seniyo bimbisāro sukhaṃ adhigaccheyya,  rājā māgadho seniyo bimbisāro sukhavihāritaro āyasmatā  gotamenā'ti.<br/><br/>[03] ```addhāyasmantehi nigaṇṭhehi sahasā appaṭisaṅkhā vācā  bhāsitā -- na kho, āvuso gotama, sukhena sukhaṃ adhigantabbaṃ,  dukkhena kho sukhaṃ adhigantabbaṃ; sukhena cāvuso gotama, sukhaṃ  adhigantabbaṃ abhavissa, rājā māgadho seniyo bimbisāro sukhaṃ  adhigaccheyya, rājā māgadho seniyo bimbisāro sukhavihāritaro  āyasmatā gotamenā''ti. api ca ahameva tattha paṭipucchitabbo --  ko nu kho āyasmantānaṃ sukhavihāritaro rājā vā māgadho seniyo  bimbisāro āyasmā vā gotamo'ti? addhāvuso gotama, amhehi  sahasā appaṭisaṅkhā vācā bhāsitā, na kho, āvuso gotama, sukhena  sukhaṃ adhigantabbaṃ, dukkhena kho sukhaṃ adhigantabbaṃ; sukhena cāvuso  gotama, sukhaṃ adhigantabbaṃ abhavissa, rājā māgadho seniyo  bimbisāro sukhaṃ adhigaccheyya, rājā māgadho seniyo bimbisāro  sukhavihāritaro āyasmatā gotamenāti. api ca tiṭṭhatetaṃ, idānipi  mayaṃ āyasmantaṃ gotamaṃ pucchāma -- ko nu kho āyasmantānaṃ  sukhavihāritaro rājā vā māgadho seniyo bimbisāro āyasmā vā  gotamo'ti?<br/><br/>[03] ```tena ^a^M1.0132^ea^ hāvuso nigaṇṭhā, tumheva tattha paṭipucchissāmi, yathā  vo khameyya tathā naṃ byākareyyātha. taṃ kiṃ maññathāvuso nigaṇṭhā,  pahoti rājā māgadho seniyo bimbisāro, aniñjamāno ^a^T1.0188^ea^ kāyena,  abhāsamāno vācaṃ, satta rattindivāni ekantasukhaṃ paṭisaṃvedī  viharitu'nti? `no hidaṃ, āvuso'.<br/><br/>[03] ```taṃ kiṃ maññathāvuso nigaṇṭhā, pahoti rājā māgadho  seniyo bimbisāro, aniñjamāno kāyena, abhāsamāno vācaṃ, cha  rattindivāni...pe0... pañca rattindivāni... cattāri  rattindivāni... tīṇi rattindivāni... dve rattindivāni... ekaṃ  rattindivaṃ ekantasukhaṃ paṭisaṃvedī viharitu'nti? `no hidaṃ,  āvuso'.<br/><br/>[03] ```ahaṃ ^a^V1.0132^ea^ kho, āvuso nigaṇṭhā, pahomi aniñjamāno kāyena,  abhāsamāno vācaṃ, ekaṃ rattindivaṃ ekantasukhaṃ paṭisaṃvedī viharituṃ.  ahaṃ kho, āvuso nigaṇṭhā, pahomi aniñjamāno kāyena, abhāsamāno  vācaṃ, dve rattindivāni... tīṇi rattindivāni... cattāri  rattindivāni... pañca rattindivāni... cha rattindivāni... satta  rattindivāni ekantasukhaṃ paṭisaṃvedī viharituṃ. taṃ kiṃ maññathāvuso  nigaṇṭhā, evaṃ sante ko sukhavihāritaro rājā vā māgadho seniyo  bimbisāro ahaṃ vā'ti? `evaṃ sante āyasmāva gotamo ^a^P1.0095^ea^  sukhavihāritaro raññā māgadhena seniyena bimbisārenā'''ti.<br/><br/>[03] idamavoca bhagavā. attamano mahānāmo sakko bhagavato bhāsitaṃ  abhinandīti. <br/><br/>[06] cūḷadukkhakkhandhasuttaṃ niṭṭhitaṃ catutthaṃ. 


volume: 28
item: 39
title: mahāsīhanādasuttaṃ^mahādukkhakkhandhasuttaṃ^cūḷadukkhakkhandhasuttaṃ^anumānasuttaṃ^
content:
  [03] 181^b^.^eb^ evaṃ ^a^T1.0189^ea^ ^a^V1.0133^ea^ me sutaṃ -- ekaṃ samayaṃ āyasmā  mahāmoggallāno bhaggesu viharati susumāragire {suṃsumāragire (sī0 syā0 pī0)} bhesakaḷāvane migadāye.  tatra kho āyasmā mahāmoggallāno bhikkhū āmantesi --  ``āvuso, bhikkhavo''ti. ``āvuso''ti kho te bhikkhū  āyasmato mahāmoggallānassa paccassosuṃ. āyasmā mahāmoggallāno  etadavoca --<br/><br/>[03] ``pavāreti ^a^M1.0133^ea^ cepi, āvuso, bhikkhu -- `vadantu maṃ  āyasmanto, vacanīyomhi āyasmantehī'ti, so ca hoti dubbaco,  dovacassakaraṇehi dhammehi samannāgato, akkhamo appadakkhiṇaggāhī  anusāsaniṃ, atha kho naṃ sabrahmacārī na ceva vattabbaṃ maññanti, na ca  anusāsitabbaṃ maññanti, na ca tasmiṃ puggale vissāsaṃ āpajjitabbaṃ  maññanti.<br/><br/>[03] ``katame cāvuso, dovacassakaraṇā dhammā? idhāvuso, bhikkhu  pāpiccho hoti, pāpikānaṃ icchānaṃ vasaṃ gato. yampāvuso, bhikkhu  pāpiccho hoti, pāpikānaṃ icchānaṃ vasaṃ gato -- ayampi dhammo  dovacassakaraṇo.<br/><br/>[03] ``puna caparaṃ, āvuso, bhikkhu attukkaṃsako hoti paravambhī.  yampāvuso, bhikkhu attukkaṃsako hoti paravambhī -- ayampi dhammo  dovacassakaraṇo.<br/><br/>[03] ``puna caparaṃ, āvuso, bhikkhu kodhano hoti kodhābhibhūto.  yampāvuso, bhikkhu kodhano hoti kodhābhibhūto -- ayampi dhammo  dovacassakaraṇo.<br/><br/>[03] ``puna caparaṃ, āvuso ^a^T1.0190^ea^, bhikkhu kodhano hoti kodhahetu  upanāhī. yampāvuso, bhikkhu kodhano hoti kodhahetu upanāhī --  ayampi dhammo dovacassakaraṇo.<br/><br/>[03] ``puna caparaṃ, āvuso, bhikkhu kodhano hoti kodhahetu  abhisaṅgī. yampāvuso, bhikkhu kodhano hoti kodhahetu abhisaṅgī  -- ayampi dhammo dovacassakaraṇo. <br/><br/>[01] ``puna ^a^V1.0134^ea^ caparaṃ, āvuso, bhikkhu kodhano hoti  kodhasāmantā {kodhasāmantaṃ (syā0 pī0 ka0)} vācaṃ nicchāretā. yampāvuso, bhikkhu kodhano hoti  kodhasāmantā vācaṃ nicchāretā -- ayampi dhammo dovacassakaraṇo.<br/><br/>[03] ``puna caparaṃ, āvuso, bhikkhu codito {cudito (sī0 syā0 pī0)} codakena codakaṃ  paṭippharati. yampāvuso, bhikkhu codito codakena codakaṃ  paṭippharati -- ayampi dhammo dovacassakaraṇo.<br/><br/>[03] ``puna ^a^M1.0134^ea^ caparaṃ, āvuso, bhikkhu codito codakena codakaṃ  apasādeti. yampāvuso, bhikkhu codito codakena codakaṃ apasādeti  -- ayampi dhammo dovacassakaraṇo. <br/><br/>[01] ``puna caparaṃ ^a^P1.0096^ea^, āvuso, bhikkhu  codito codakena codakassa paccāropeti. yampāvuso, bhikkhu  codito codakena codakassa paccāropeti -- ayampi dhammo  dovacassakaraṇo.<br/><br/>[03] ``puna caparaṃ, āvuso, bhikkhu codito codakena aññenaññaṃ  paṭicarati, bahiddhā kathaṃ apanāmeti, kopañca dosañca appaccayañca  pātukaroti. yampāvuso, bhikkhu codito codakena aññenaññaṃ  paṭicarati, bahiddhā kathaṃ apanāmeti, kopañca dosañca appaccayañca  pātukaroti -- ayampi dhammo dovacassakaraṇo.<br/><br/>[03] ``puna caparaṃ, āvuso, bhikkhu codito codakena apadāne ^a^T1.0191^ea^ na  sampāyati. yampāvuso, bhikkhu codito codakena apadāne na  sampāyati -- ayampi dhammo dovacassakaraṇo.<br/><br/>[03] ``puna caparaṃ, āvuso, bhikkhu makkhī hoti paḷāsī.  yampāvuso, bhikkhu makkhī hoti paḷāsī -- ayampi dhammo  dovacassakaraṇo.<br/><br/>[03] ``puna caparaṃ, āvuso, bhikkhu issukī hoti maccharī.  yampāvuso, bhikkhu issukī hoti maccharī -- ayampi dhammo  dovacassakaraṇo.<br/><br/>[03] ``puna caparaṃ, āvuso, bhikkhu saṭho hoti māyāvī.  yampāvuso, bhikkhu saṭho hoti māyāvī -- ayampi dhammo  dovacassakaraṇo.<br/><br/>[03] ``puna ^a^V1.0135^ea^ caparaṃ, āvuso, bhikkhu thaddho hoti atimānī.  yampāvuso, bhikkhu thaddho hoti atimānī -- ayampi dhammo  dovacassakaraṇo.<br/><br/>[03] ``puna caparaṃ, āvuso, bhikkhu sandiṭṭhiparāmāsī hoti  ādhānaggāhī duppaṭinissaggī. yampāvuso, bhikkhu sandiṭṭhiparāmāsī  hoti ādhānaggāhī duppaṭinissaggī -- ayampi dhammo  dovacassakaraṇo. ime vuccantāvuso, dovacassakaraṇā dhammā. <br/><br/>[03] 182^b^.^eb^ ``no ^a^M1.0135^ea^ cepi, āvuso, bhikkhu pavāreti --  `vadantu maṃ āyasmanto, vacanīyomhi āyasmantehī'ti, so ca hoti  suvaco, sovacassakaraṇehi dhammehi samannāgato, khamo padakkhiṇaggāhī  anusāsaniṃ, atha kho naṃ sabrahmacārī vattabbañceva maññanti,  anusāsitabbañca maññanti, tasmiñca puggale vissāsaṃ āpajjitabbaṃ  maññanti.<br/><br/>[03] ``katame cāvuso, sovacassakaraṇā dhammā? idhāvuso,  bhikkhu na pāpiccho hoti, na pāpikānaṃ icchānaṃ vasaṃ gato.  yampāvuso, bhikkhu na pāpiccho hoti na ^a^T1.0192^ea^ pāpikānaṃ icchānaṃ vasaṃ  gato -- ayampi dhammo sovacassakaraṇo.<br/><br/>[03] ``puna caparaṃ, āvuso, bhikkhu anattukkaṃsako hoti aparavambhī.  yampāvuso, bhikkhu anattukkaṃsako hoti aparavambhī -- ayampi  dhammo sovacassakaraṇo.<br/><br/>[03] ``puna caparaṃ, āvuso, bhikkhu na kodhano hoti na  kodhābhibhūto. yampāvuso, bhikkhu na kodhano hoti na  kodhābhibhūto -- ayampi dhammo sovacassakaraṇo.<br/><br/>[03] ``puna caparaṃ, āvuso, bhikkhu na kodhano hoti na kodhahetu  upanāhī. yampāvuso, bhikkhu na kodhano hoti na kodhahetu  upanāhī -- ayampi dhammo sovacassakaraṇo.<br/><br/>[03] ``puna caparaṃ, āvuso, bhikkhu na kodhano hoti na kodhahetu  abhisaṅgī. yampāvuso, bhikkhu na kodhano hoti na kodhahetu  abhisaṅgī -- ayampi dhammo sovacassakaraṇo.<br/><br/>[03] ``puna caparaṃ, āvuso, bhikkhu na kodhano hoti na  kodhasāmantā vācaṃ nicchāretā. yampāvuso ^a^V1.0136^ea^, bhikkhu na kodhano  hoti na kodhasāmantā vācaṃ nicchāretā -- ayampi dhammo  sovacassakaraṇo.<br/><br/>[03] ``puna caparaṃ, āvuso, bhikkhu codito codakena codakaṃ  nappaṭippharati. yampāvuso, bhikkhu codito codakena codakaṃ  nappaṭippharati -- ayampi dhammo sovacassakaraṇo ^a^T1.0193^ea^.<br/><br/>[03] ``puna ^a^M1.0136^ea^ caparaṃ, āvuso, bhikkhu codito codakena codakaṃ na  apasādeti. yampāvuso, bhikkhu codito codakena codakaṃ na  apasādeti -- ayampi dhammo ^a^P1.0097^ea^ sovacassakaraṇo.<br/><br/>[03] ``puna caparaṃ, āvuso, bhikkhu codito codakena codakassa  na paccāropeti. yampāvuso, bhikkhu codito codakena codakassa na  paccāropeti -- ayampi dhammo sovacassakaraṇo.<br/><br/>[03] ``puna caparaṃ, āvuso, bhikkhu codito codakena na  aññenaññaṃ paṭicarati, na bahiddhā kathaṃ apanāmeti, na kopañca  dosañca appaccayañca pātukaroti. yampāvuso, bhikkhu codito  codakena na aññenaññaṃ paṭicarati, na bahiddhā kathaṃ apanāmeti, na  kopañca dosañca appaccayañca pātukaroti -- ayampi dhammo  sovacassakaraṇo.<br/><br/>[03] ``puna caparaṃ, āvuso, bhikkhu codito codakena apadāne  sampāyati. yampāvuso, bhikkhu codito codakena apadāne sampāyati  -- ayampi dhammo sovacassakaraṇo.<br/><br/>[03] ``puna caparaṃ, āvuso, bhikkhu amakkhī hoti apaḷāsī.  yampāvuso, bhikkhu amakkhī hoti apaḷāsī -- ayampi dhammo  sovacassakaraṇo.<br/><br/>[03] ``puna caparaṃ, āvuso, bhikkhu anissukī hoti amaccharī.  yampāvuso, bhikkhu anissukī hoti amaccharī -- ayampi dhammo  sovacassakaraṇo.<br/><br/>[03] ``puna ^a^V1.0137^ea^ caparaṃ, āvuso, bhikkhu asaṭho hoti amāyāvī.  yampāvuso, bhikkhu asaṭho hoti amāyāvī -- ayampi dhammo  sovacassakaraṇo.<br/><br/>[03] ``puna caparaṃ, āvuso, bhikkhu atthaddho hoti anatimānī.  yampāvuso, bhikkhu atthaddho hoti anatimānī -- ayampi dhammo  sovacassakaraṇo.<br/><br/>[03] ``puna caparaṃ, āvuso, bhikkhu asandiṭṭhiparāmāsī hoti  anādhānaggāhī suppaṭinissaggī. yampāvuso, bhikkhu  asandiṭṭhiparāmāsī hoti, anādhānaggāhī suppaṭinissaggī ^a^M1.0137^ea^ --  ayampi dhammo sovacassakaraṇo. ime vuccantāvuso, sovacassakaraṇā  dhammā. <br/><br/>[03] 183^b^.^eb^ ``tatrāvuso ^a^T1.0194^ea^, bhikkhunā attanāva attānaṃ evaṃ  anuminitabbaṃ {anumānitabbaṃ (sī0)} -- `yo khvāyaṃ puggalo pāpiccho, pāpikānaṃ icchānaṃ  vasaṃ gato, ayaṃ me puggalo appiyo amanāpo; ahañceva kho panassaṃ  pāpiccho pāpikānaṃ icchānaṃ vasaṃ gato, ahaṃpāssaṃ paresaṃ appiyo  amanāpo'ti. evaṃ jānantenāvuso, bhikkhunā `na pāpiccho  bhavissāmi, na pāpikānaṃ icchānaṃ vasaṃ gato'ti cittaṃ uppādetabbaṃ.<br/><br/>[03] ```yo khvāyaṃ puggalo attukkaṃsako paravambhī, ayaṃ me puggalo  appiyo amanāpo; ahañceva kho panassaṃ attukkaṃsako paravambhī,  ahaṃpāssaṃ paresaṃ appiyo amanāpo'ti. evaṃ jānantenāvuso,  bhikkhunā `anattukkaṃsako bhavissāmi aparavambhī'ti cittaṃ uppādetabbaṃ.<br/><br/>[03] ```yo khvāyaṃ puggalo kodhano kodhābhibhūto, ayaṃ me puggalo  appiyo amanāpo. ahañceva kho panassaṃ kodhano kodhābhibhūto,  ahaṃpāssaṃ paresaṃ appiyo amanāpo'ti. evaṃ jānantenāvuso,  bhikkhunā `na kodhano bhavissāmi na kodhābhibhūto'ti cittaṃ  uppādetabbaṃ.<br/><br/>[03] ```yo khvāyaṃ puggalo kodhano kodhahetu upanāhī, ayaṃ me  puggalo appiyo amanāpo; ahañceva kho panassaṃ kodhano kodhahetu  upanāhī, ahaṃpāssaṃ paresaṃ appiyo amanāpo'ti. evaṃ  jānantenāvuso, bhikkhunā `na kodhano bhavissāmi na kodhahetu  upanāhī'ti cittaṃ uppādetabbaṃ.<br/><br/>[03] ```yo ^a^V1.0138^ea^ khvāyaṃ puggalo kodhano kodhahetu abhisaṅgī, ayaṃ me  puggalo appiyo amanāpo; ahañceva ^a^T1.0195^ea^ kho panassaṃ kodhano kodhahetu  abhisaṅgī, ahaṃpāssaṃ paresaṃ appiyo amanāpo'ti. evaṃ  jānantenāvuso, bhikkhunā `na kodhano bhavissāmi na kodhahetu  abhisaṅgī'ti cittaṃ uppādetabbaṃ.<br/><br/>[03] ```yo ^a^M1.0138^ea^ khvāyaṃ puggalo kodhano kodhasāmantā vācaṃ  nicchāretā, ayaṃ me puggalo appiyo amanāpo; ahañceva kho  panassaṃ kodhano kodhasāmantā vācaṃ nicchāretā, ahaṃpāssaṃ paresaṃ  appiyo amanāpo'ti. evaṃ jānantenāvuso, bhikkhunā `na kodhano  bhavissāmi na kodhasāmantā vācaṃ nicchāressāmī'ti cittaṃ  uppādetabbaṃ.<br/><br/>[03] ```yo khvāyaṃ puggalo codito codakena codakaṃ paṭippharati,  ayaṃ me puggalo appiyo amanāpo; ahañceva kho pana codito  codakena codakaṃ paṭipphareyyaṃ ^a^P1.0098^ea^, ahaṃpāssaṃ paresaṃ  appiyo amanāpo'ti. evaṃ jānantenāvuso, bhikkhunā `codito  codakena codakaṃ nappaṭippharissāmī'ti cittaṃ uppādetabbaṃ.<br/><br/>[03] ```yo khvāyaṃ puggalo codito codakena codakaṃ apasādeti,  ayaṃ me puggalo appiyo amanāpo; ahañceva kho pana codito  codakena codakaṃ apasādeyyaṃ, ahaṃpāssaṃ paresaṃ appiyo amanāpo'ti.  evaṃ jānantenāvuso, bhikkhunā `codito codakena codakaṃ na  apasādessāmī'ti cittaṃ uppādetabbaṃ.<br/><br/>[03] ```yo khvāyaṃ puggalo codito codakena codakassa  paccāropeti, ayaṃ me puggalo appiyo amanāpo; ahañceva kho pana  codito codakena codakassa paccāropeyyaṃ, ahaṃpāssaṃ paresaṃ appiyo  amanāpo'ti. evaṃ ^a^T1.0196^ea^ jānantenāvuso, bhikkhunā `codito codakena  codakassa na paccāropessāmī'ti cittaṃ uppādetabbaṃ.<br/><br/>[03] ```yo khvāyaṃ puggalo codito codakena aññenaññaṃ  paṭicarati, bahiddhā kathaṃ apanāmeti, kopañca dosañca appaccayañca  pātukaroti, ayaṃ me puggalo appiyo amanāpo; ahañceva kho pana  codito codakena aññenaññaṃ paṭicareyyaṃ, bahiddhā kathaṃ apanāmeyyaṃ ^a^V1.0139^ea^,  kopañca dosañca appaccayañca pātukareyyaṃ, ahaṃpāssaṃ paresaṃ appiyo  amanāpo'ti. evaṃ jānantenāvuso, bhikkhunā `codito codakena na  aññenaññaṃ paṭicarissāmi, na bahiddhā kathaṃ apanāmessāmi, na  kopañca dosañca appaccayañca pātukarissāmī'ti cittaṃ uppādetabbaṃ.<br/><br/>[03] ```yo ^a^M1.0139^ea^ khvāyaṃ puggalo codito codakena apadāne na  sampāyati, ayaṃ me puggalo appiyo amanāpo; ahañceva kho pana  codito codakena apadāne na sampāyeyyaṃ, ahaṃpāssaṃ paresaṃ appiyo  amanāpo'ti. evaṃ jānantenāvuso, bhikkhunā `codito codakena  apadāne sampāyissāmī'ti cittaṃ uppādetabbaṃ.<br/><br/>[03] ```yo khvāyaṃ puggalo makkhī paḷāsī, ayaṃ me puggalo  appiyo amanāpo; ahañceva kho panassaṃ makkhī paḷāsī, ahaṃpāssaṃ  paresaṃ appiyo amanāpo'ti. evaṃ jānantenāvuso, bhikkhunā  `amakkhī bhavissāmi apaḷāsī'ti cittaṃ uppādetabbaṃ.<br/><br/>[03] ```yo khvāyaṃ puggalo issukī maccharī, ayaṃ me puggalo  appiyo amanāpo; ahañceva kho panassaṃ ^a^T1.0197^ea^ issukī maccharī,  ahaṃpāssaṃ paresaṃ appiyo amanāpo'ti. evaṃ jānantenāvuso,  bhikkhunā `anissukī bhavissāmi amaccharī'ti cittaṃ uppādetabbaṃ.<br/><br/>[03] ```yo khvāyaṃ puggalo saṭho māyāvī, ayaṃ me puggalo  appiyo amanāpo; ahañceva kho panassaṃ saṭho māyāvī, ahaṃpāssaṃ  paresaṃ appiyo amanāpo'ti. evaṃ jānantenāvuso, bhikkhunā  `asaṭho bhavissāmi amāyāvī'ti cittaṃ uppādetabbaṃ.<br/><br/>[03] ```yo khvāyaṃ puggalo thaddho atimānī, ayaṃ me puggalo  appiyo amanāpo; ahañceva kho panassaṃ thaddho atimānī,  ahaṃpāssaṃ paresaṃ appiyo amanāpo'ti. evaṃ jānantenāvuso,  bhikkhunā `atthaddho bhavissāmi anatimānī'ti cittaṃ uppādetabbaṃ.<br/><br/>[03] ```yo khvāyaṃ puggalo sandiṭṭhiparāmāsī ādhānaggāhī  duppaṭinissaggī, ayaṃ me puggalo appiyo amanāpo; ahañceva kho  panassaṃ sandiṭṭhiparāmāsī ādhānaggāhī duppaṭinissaggī, ahaṃpāssaṃ  paresaṃ appiyo amanāpo'ti. evaṃ jānantenāvuso, bhikkhunā  `asandiṭṭhiparāmāsī bhavissāmi anādhānaggāhī suppaṭinissaggī'ti  cittaṃ uppādetabbaṃ. <br/><br/>[03] 184^b^.^eb^ ``tatrāvuso ^a^V1.0140^ea^, bhikkhunā attanāva attānaṃ evaṃ  paccavekkhitabbaṃ -- `kiṃ nu khomhi pāpiccho, pāpikānaṃ icchānaṃ  vasaṃ gato'ti? sace, āvuso ^a^M1.0140^ea^, bhikkhu paccavekkhamāno evaṃ jānāti  -- `pāpiccho khomhi, pāpikānaṃ icchānaṃ vasaṃ gato'ti, tenāvuso,  bhikkhunā tesaṃyeva pāpakānaṃ akusalānaṃ dhammānaṃ pahānāya vāyamitabbaṃ.  sace panāvuso, bhikkhu paccavekkhamāno ^a^T1.0198^ea^ evaṃ jānāti -- `na  khomhi pāpiccho, na pāpikānaṃ icchānaṃ vasaṃ gato'ti, tenāvuso,  bhikkhunā teneva pītipāmojjena vihātabbaṃ ahorattānusikkhinā  kusalesu dhammesu.<br/><br/>[03] ``puna caparaṃ, āvuso, bhikkhunā attanāva attānaṃ evaṃ  paccavekkhitabbaṃ -- `kiṃ nu khomhi attukkaṃsako paravambhī'ti? sace,  āvuso, bhikkhu paccavekkhamāno evaṃ jānāti -- `attukkaṃsako  khomhi paravambhī'ti, tenāvuso, bhikkhunā tesaṃyeva pāpakānaṃ  akusalānaṃ dhammānaṃ pahānāya vāyamitabbaṃ. sace panāvuso, bhikkhu  paccavekkhamāno evaṃ jānāti -- `anattukkaṃsako ^a^P1.0099^ea^  khomhi aparavambhī'ti, tenāvuso, bhikkhunā teneva pītipāmojjena  vihātabbaṃ ahorattānusikkhinā kusalesu dhammesu.<br/><br/>[03] ``puna caparaṃ, āvuso, bhikkhunā attanāva attānaṃ evaṃ  paccavekkhitabbaṃ -- `kiṃ nu khomhi kodhano kodhābhibhūto'ti?  sace, āvuso, bhikkhu paccavekkhamāno evaṃ jānāti -- `kodhano  khomhi kodhābhibhūto'ti, tenāvuso, bhikkhunā tesaṃyeva pāpakānaṃ  akusalānaṃ dhammānaṃ pahānāya vāyamitabbaṃ. sace panāvuso, bhikkhu  paccavekkhamāno evaṃ jānāti -- `na khomhi kodhano  kodhābhibhūto'ti, tenāvuso, bhikkhunā teneva pītipāmojjena vihātabbaṃ  ahorattānusikkhinā kusalesu dhammesu.<br/><br/>[03] ``puna caparaṃ, āvuso, bhikkhunā attanāva attānaṃ evaṃ  paccavekkhitabbaṃ -- `kiṃ nu khomhi kodhano kodhahetu upanāhī'ti?  sace, āvuso, bhikkhu paccavekkhamāno evaṃ jānāti `kodhano khomhi  kodhahetu upanāhī'ti, tenāvuso, bhikkhunā tesaṃyeva ^a^T1.0199^ea^ pāpakānaṃ  akusalānaṃ dhammānaṃ pahānāya vāyamitabbaṃ. sace panāvuso, bhikkhu  paccavekkhamāno evaṃ jānāti `na khomhi kodhano kodhahetu  upanāhī'ti, tenāvuso, bhikkhunā teneva pītipāmojjena vihātabbaṃ  ahorattānusikkhinā kusalesu dhammesu.<br/><br/>[03] ``puna ^a^M1.0141^ea^ ^a^V1.0141^ea^ caparaṃ, āvuso, bhikkhunā attanāva attānaṃ evaṃ  paccavekkhitabbaṃ -- `kiṃ nu khomhi kodhano kodhahetu abhisaṅgī'ti?  sace, āvuso, bhikkhu paccavekkhamāno evaṃ jānāti -- `kodhano  khomhi kodhahetu abhisaṅgī'ti, tenāvuso, bhikkhunā tesaṃyeva  pāpakānaṃ akusalānaṃ dhammānaṃ pahānāya vāyamitabbaṃ. sace panāvuso,  bhikkhu paccavekkhamāno evaṃ jānāti -- `na khomhi kodhano  kodhahetu abhisaṅgī'ti, tenāvuso, bhikkhunā teneva pītipāmojjena  vihātabbaṃ ahorattānusikkhinā kusalesu dhammesu.<br/><br/>[03] ``puna caparaṃ, āvuso, bhikkhunā attanāva attānaṃ evaṃ  paccavekkhitabbaṃ -- `kiṃ nu khomhi kodhano kodhasāmantā vācaṃ  nicchāretā'ti? sace, āvuso, bhikkhu paccavekkhamāno evaṃ jānāti  -- `kodhano khomhi kodhasāmantā vācaṃ nicchāretā'ti, tenāvuso,  bhikkhunā tesaṃyeva pāpakānaṃ akusalānaṃ dhammānaṃ pahānāya vāyamitabbaṃ.  sace panāvuso, bhikkhu paccavekkhamāno evaṃ jānāti -- `na  khomhi kodhano kodhasāmantā vācaṃ nicchāretā'ti, tenāvuso,  bhikkhunā teneva pītipāmojjena vihātabbaṃ ahorattānusikkhinā  kusalesu dhammesu.<br/><br/>[03] ``puna caparaṃ, āvuso, bhikkhunā attanāva attānaṃ evaṃ  paccavekkhitabbaṃ -- `kiṃ nu khomhi codito codakena codakaṃ ^a^T1.0200^ea^  paṭippharāmī'ti? sace, āvuso, bhikkhu paccavekkhamāno evaṃ  jānāti `codito khomhi codakena codakaṃ paṭippharāmī'ti,  tenāvuso, bhikkhunā tesaṃyeva pāpakānaṃ akusalānaṃ dhammānaṃ pahānāya  vāyamitabbaṃ. sace panāvuso, bhikkhu paccavekkhamāno evaṃ jānāti  -- `codito khomhi codakena codakaṃ nappaṭippharāmī'ti, tenāvuso,  bhikkhunā teneva pītipāmojjena vihātabbaṃ ahorattānusikkhinā  kusalesu dhammesu.<br/><br/>[03] ``puna caparaṃ, āvuso, bhikkhunā attanāva attānaṃ evaṃ  paccavekkhitabbaṃ -- `kiṃ nu khomhi codito codakena codakaṃ  apasādemī'ti? sace, āvuso, bhikkhu paccavekkhamāno evaṃ jānāti  `codito khomhi codakena codakaṃ apasādemī'ti, tenāvuso,  bhikkhunā tesaṃyeva pāpakānaṃ akusalānaṃ dhammānaṃ pahānāya vāyamitabbaṃ.  sace panāvuso, bhikkhu paccavekkhamāno evaṃ jānāti -- `codito  khomhi codakena codakaṃ ^a^M1.0142^ea^ na apasādemī'ti, tenāvuso, bhikkhunā  teneva pītipāmojjena vihātabbaṃ ahorattānusikkhinā kusalesu dhammesu.<br/><br/>[03] ``puna caparaṃ, āvuso, bhikkhunā attanāva attānaṃ evaṃ  paccavekkhitabbaṃ -- `kiṃ nu khomhi codito codakena codakassa  paccāropemī'ti? sace, āvuso, bhikkhu paccavekkhamāno ^a^V1.0142^ea^ evaṃ jānāti  -- `codito khomhi codakena codakassa paccāropemī'ti, tenāvuso,  bhikkhunā tesaṃyeva pāpakānaṃ akusalānaṃ dhammānaṃ pahānāya vāyamitabbaṃ.  sace panāvuso, bhikkhu paccavekkhamāno evaṃ jānāti -- `codito  khomhi codakena codakassa na paccāropemī'ti, tenāvuso, bhikkhunā  teneva pītipāmojjena ^a^T1.0201^ea^ vihātabbaṃ ahorattānusikkhinā kusalesu dhammesu.<br/><br/>[03] ``puna caparaṃ, āvuso, bhikkhunā attanāva attānaṃ evaṃ  paccavekkhitabbaṃ -- `kiṃ nu khomhi codito codakena aññenaññaṃ  paṭicarāmi, bahiddhā kathaṃ apanāmemi, kopañca dosañca appaccayañca  pātukaromī'ti? sace, āvuso, bhikkhu paccavekkhamāno evaṃ jānāti  -- `codito khomhi codakena aññenaññaṃ paṭicarāmi, bahiddhā kathaṃ  apanāmemi, kopañca dosañca appaccayañca pātukaromī'ti, tenāvuso,  bhikkhunā tesaṃyeva pāpakānaṃ akusalānaṃ dhammānaṃ pahānāya vāyamitabbaṃ.  sace panāvuso, bhikkhu paccavekkhamāno evaṃ jānāti -- `codito  khomhi codakena na aññenaññaṃ paṭicarāmi, na bahiddhā kathaṃ  apanāmemi, na kopañca dosañca appaccayañca pātukaromī'ti,  tenāvuso, bhikkhunā teneva pītipāmojjena vihātabbaṃ  ahorattānusikkhinā kusalesu dhammesu.<br/><br/>[03] ``puna caparaṃ, āvuso, bhikkhunā attanāva attānaṃ evaṃ  paccavekkhitabbaṃ -- `kiṃ nu khomhi codito codakena apadāne na  sampāyāmī'ti? sace, āvuso, bhikkhu paccavekkhamāno evaṃ jānāti  -- `codito khomhi codakena apadāne na sampāyāmī'ti, tenāvuso,  bhikkhunā tesaṃyeva pāpakānaṃ akusalānaṃ dhammānaṃ pahānāya vāyamitabbaṃ.  sace panāvuso, bhikkhu paccavekkhamāno evaṃ jānāti -- `codito  khomhi codakena apadāne sampāyāmī'ti, tenāvuso, bhikkhunā teneva  pītipāmojjena vihātabbaṃ ahorattānusikkhinā kusalesu dhammesu.<br/><br/>[03] ``puna ^a^M1.0143^ea^ caparaṃ ^a^T1.0202^ea^, āvuso, bhikkhunā attanāva attānaṃ evaṃ  paccavekkhitabbaṃ -- `kiṃ nu khomhi makkhī paḷāsī'ti? sace,  āvuso, bhikkhu paccavekkhamāno evaṃ jānāti -- `makkhī khomhi  paḷāsī'ti, tenāvuso, bhikkhunā tesaṃyeva pāpakānaṃ akusalānaṃ  dhammānaṃ pahānāya vāyamitabbaṃ. sace panāvuso, bhikkhu  paccavekkhamāno evaṃ jānāti -- `amakkhī khomhi apaḷāsī'ti,  tenāvuso, bhikkhunā teneva pītipāmojjena vihātabbaṃ  ahorattānusikkhinā kusalesu dhammesu.<br/><br/>[03] ``puna ^a^V1.0143^ea^ caparaṃ, āvuso, bhikkhunā attanāva attānaṃ evaṃ  paccavekkhitabbaṃ -- `kiṃ nu khomhi issukī maccharī'ti? sace,  āvuso, bhikkhu paccavekkhamāno evaṃ jānāti -- `issukī khomhi  maccharī'ti, tenāvuso, bhikkhunā tesaṃyeva pāpakānaṃ akusalānaṃ  dhammānaṃ pahānāya vāyamitabbaṃ. sace panāvuso, bhikkhu  paccavekkhamāno evaṃ jānāti -- `anissukī khomhi amaccharī'ti,  tenāvuso, bhikkhunā teneva pītipāmojjena vihātabbaṃ  ahorattānusikkhinā kusalesu dhammesu.<br/><br/>[03] ``puna caparaṃ, āvuso, bhikkhunā attanāva attānaṃ evaṃ  paccavekkhitabbaṃ -- `kiṃ nu khomhi saṭho māyāvī'ti? sace, āvuso,  bhikkhu paccavekkhamāno evaṃ jānāti -- `saṭho khomhi māyāvī'ti,  tenāvuso, bhikkhunā tesaṃyeva pāpakānaṃ akusalānaṃ dhammānaṃ pahānāya  vāyamitabbaṃ. sace panāvuso, bhikkhu paccavekkhamāno evaṃ jānāti  -- `asaṭho khomhi amāyāvī'ti, tenāvuso, bhikkhunā teneva  pītipāmojjena vihātabbaṃ ahorattānusikkhinā kusalesu dhammesu.<br/><br/>[03] ``puna caparaṃ, āvuso, bhikkhunā attanāva attānaṃ evaṃ  paccavekkhitabbaṃ ^a^T1.0203^ea^ -- `kiṃ nu khomhi thaddho atimānī'ti? sace,  āvuso, bhikkhu paccavekkhamāno evaṃ jānāti -- `thaddho khomhi  atimānī'ti, tenāvuso, bhikkhunā tesaṃyeva pāpakānaṃ akusalānaṃ  dhammānaṃ pahānāya vāyamitabbaṃ. sace panāvuso, bhikkhu  paccavekkhamāno evaṃ jānāti -- `atthaddho khomhi anatimānī'ti,  tenāvuso, bhikkhunā teneva pītipāmojjena vihātabbaṃ  ahorattānusikkhinā kusalesu dhammesu.<br/><br/>[03] ``puna caparaṃ, āvuso, bhikkhunā attanāva attānaṃ evaṃ  paccavekkhitabbaṃ -- `kiṃ nu khomhi sandiṭṭhiparāmāsī ādhānaggāhī  duppaṭinissaggī'ti? sace, āvuso ^a^M1.0144^ea^, bhikkhu paccavekkhamāno evaṃ  jānāti -- `sandiṭṭhiparāmāsī khomhi ādhānaggāhī  duppaṭinissaggī'ti, tenāvuso, bhikkhunā ^a^P1.0100^ea^ tesaṃyeva  pāpakānaṃ akusalānaṃ dhammānaṃ pahānāya vāyamitabbaṃ. sace panāvuso,  bhikkhu paccavekkhamāno evaṃ jānāti -- `asandiṭṭhiparāmāsī khomhi  anādhānaggāhī suppaṭinissaggī'ti, tenāvuso, bhikkhunā teneva  pītipāmojjena vihātabbaṃ ahorattānusikkhinā kusalesu dhammesu.<br/><br/>[03] ``sace ^a^V1.0144^ea^, āvuso, bhikkhu paccavekkhamāno sabbepime pāpake  akusale dhamme appahīne attani samanupassati, tenāvuso, bhikkhunā  sabbesaṃyeva imesaṃ pāpakānaṃ akusalānaṃ dhammānaṃ pahānāya vāyamitabbaṃ.  sace panāvuso, bhikkhu paccavekkhamāno sabbepime pāpake akusale  dhamme pahīne attani samanupassati, tenāvuso, bhikkhunā teneva  pītipāmojjena vihātabbaṃ, ahorattānusikkhinā kusalesu dhammesu.<br/><br/>[03] ``seyyathāpi, āvuso, itthī ^a^T1.0204^ea^ vā puriso vā, daharo yuvā  maṇḍanajātiko, ādāse vā parisuddhe pariyodāte, acche vā udakapatte,  sakaṃ mukhanimittaṃ paccavekkhamāno, sace tattha passati rajaṃ vā aṅgaṇaṃ  vā, tasseva rajassa vā aṅgaṇassa vā pahānāya vāyamati; no ce  tattha passati rajaṃ vā aṅgaṇaṃ vā, teneva attamano hoti -- `lābhā  vata me, parisuddhaṃ vata me'ti. evameva kho, āvuso, sace bhikkhu  paccavekkhamāno sabbepime pāpake akusale dhamme appahīne attani  samanupassati, tenāvuso, bhikkhunā sabbesaṃyeva imesaṃ pāpakānaṃ  akusalānaṃ dhammānaṃ pahānāya vāyamitabbaṃ. sace panāvuso, bhikkhu  paccavekkhamāno sabbepime pāpake akusale dhamme pahīne attani  samanupassati, tenāvuso, bhikkhunā teneva pītipāmojjena vihātabbaṃ,  ahorattānusikkhinā kusalesu dhammesū''ti.<br/><br/>[03] idamavocāyasmā mahāmoggallāno. attamanā te bhikkhū  āyasmato mahāmoggallānassa bhāsitaṃ abhinandunti. <br/><br/>[06] anumānasuttaṃ niṭṭhitaṃ pañcamaṃ. 


volume: 28
item: 40
title: mahādukkhakkhandhasuttaṃ^cūḷadukkhakkhandhasuttaṃ^anumānasuttaṃ^cetokhilasuttaṃ^
content:
  [03] 185^b^.^eb^ evaṃ ^a^T1.0205^ea^ ^a^M1.0145^ea^ ^a^V1.0145^ea^ ^a^P1.0101^ea^ me sutaṃ -- ekaṃ  samayaṃ bhagavā sāvatthiyaṃ viharati jetavane anāthapiṇḍikassa ārāme.  tatra kho bhagavā bhikkhū āmantesi -- ``bhikkhavo''ti.  ``bhadante''ti te bhikkhū bhagavato paccassosuṃ. bhagavā etadavoca --<br/><br/>[03] ``yassa kassaci, bhikkhave, bhikkhuno pañca cetokhilā  appahīnā, pañca cetasovinibandhā {cetasovinibaddhā (sī0), cetovinibaddhā  (sāratthadīpanīṭīkā)} asamucchinnā, so vatimasmiṃ  dhammavinaye vuddhiṃ virūḷhiṃ vepullaṃ āpajjissatīti -- netaṃ ṭhānaṃ  vijjati.<br/><br/>[03] ``katamāssa pañca cetokhilā appahīnā honti? idha,  bhikkhave, bhikkhu satthari kaṅkhati vicikicchati nādhimuccati na  sampasīdati. yo so, bhikkhave, bhikkhu satthari kaṅkhati  vicikicchati nādhimuccati na sampasīdati tassa cittaṃ na namati  ātappāya anuyogāya sātaccāya padhānāya. yassa cittaṃ na namati  ātappāya anuyogāya sātaccāya padhānāya, evamassāyaṃ paṭhamo  cetokhilo appahīno hoti.<br/><br/>[03] ``puna caparaṃ, bhikkhave, bhikkhu dhamme kaṅkhati  vicikicchati nādhimuccati na sampasīdati...pe0... evamassāyaṃ  dutiyo cetokhilo appahīno hoti.<br/><br/>[03] ``puna caparaṃ, bhikkhave, bhikkhu saṅghe kaṅkhati  vicikicchati nādhimuccati na sampasīdati...pe0... evamassāyaṃ  tatiyo cetokhilo appahīno hoti.<br/><br/>[03] ``puna caparaṃ, bhikkhave, bhikkhu sikkhāya kaṅkhati  vicikicchati nādhimuccati na sampasīdati. yo so, bhikkhave,  bhikkhu sikkhāya kaṅkhati vicikicchati nādhimuccati na  sampasīdati, tassa cittaṃ na namati ^a^T1.0206^ea^ ātappāya anuyogāya sātaccāya  padhānāya. yassa cittaṃ ^a^V1.0146^ea^ na namati ātappāya anuyogāya sātaccāya  padhānāya, evamassāyaṃ catuttho cetokhilo appahīno hoti.<br/><br/>[03] ``puna caparaṃ, bhikkhave, bhikkhu sabrahmacārīsu kupito hoti  anattamano āhatacitto khilajāto. yo so, bhikkhave, bhikkhu  sabrahmacārīsu kupito hoti anattamano āhatacitto khilajāto, tassa  cittaṃ na namati ātappāya anuyogāya sātaccāya padhānāya. yassa  cittaṃ na namati ^a^M1.0146^ea^ ātappāya anuyogāya sātaccāya padhānāya,  evamassāyaṃ pañcamo cetokhilo appahīno hoti. imāssa pañca  cetokhilā appahīnā honti. <br/><br/>[03] 186^b^.^eb^ ``katamāssa pañca cetasovinibandhā  asamucchinnā honti? idha, bhikkhave, bhikkhu kāme avītarāgo {avigatarāgo  (katthaci)}  hoti avigatacchando avigatapemo avigatapipāso avigatapariḷāho  avigatataṇho. yo so, bhikkhave, bhikkhu kāme avītarāgo hoti  avigatacchando avigatapemo avigatapipāso avigatapariḷāho  avigatataṇho, tassa cittaṃ na namati ātappāya anuyogāya sātaccāya  padhānāya. yassa cittaṃ na namati ātappāya anuyogāya sātaccāya  padhānāya, evamassāyaṃ paṭhamo cetasovinibandho asamucchinno hoti.<br/><br/>[03] ``puna caparaṃ, bhikkhave, bhikkhu kāye avītarāgo  hoti...pe0... evamassāyaṃ dutiyo cetasovinibandho asamucchinno  hoti.<br/><br/>[03] ``puna ^a^P1.0102^ea^ caparaṃ, bhikkhave, bhikkhu rūpe  avītarāgo hoti...pe0... evamassāyaṃ tatiyo cetasovinibandho  asamucchinno ^a^T1.0207^ea^ hoti.<br/><br/>[03] ``puna caparaṃ, bhikkhave, bhikkhu yāvadatthaṃ udarāvadehakaṃ  bhuñjitvā seyyasukhaṃ passasukhaṃ middhasukhaṃ anuyutto viharati. yo  so, bhikkhave, bhikkhu yāvadatthaṃ udarāvadehakaṃ bhuñjitvā seyyasukhaṃ  passasukhaṃ middhasukhaṃ anuyutto viharati, tassa cittaṃ na namati  ātappāya anuyogāya sātaccāya padhānāya. yassa cittaṃ na namati  ātappāya anuyogāya sātaccāya padhānāya, evamassāyaṃ catuttho  cetasovinibandho asamucchinno hoti.<br/><br/>[03] ``puna ^a^V1.0147^ea^ caparaṃ, bhikkhave, bhikkhu aññataraṃ devanikāyaṃ paṇidhāya  brahmacariyaṃ carati -- `imināhaṃ sīlena vā vatena vā tapena vā  brahmacariyena vā devo vā bhavissāmi devaññataro vā'ti. yo so,  bhikkhave, bhikkhu aññataraṃ devanikāyaṃ paṇidhāya brahmacariyaṃ carati --  `imināhaṃ sīlena vā vatena vā tapena vā brahmacariyena vā devo vā  bhavissāmi devaññataro vā'ti, tassa cittaṃ na namati ātappāya  anuyogāya sātaccāya padhānāya ^a^M1.0147^ea^. yassa cittaṃ na namati ātappāya  anuyogāya sātaccāya padhānāya, evamassāyaṃ pañcamo cetasovinibandho  asamucchinno hoti. imāssa pañca cetasovinibandhā asamucchinnā  honti.<br/><br/>[03] ``yassa kassaci, bhikkhave, bhikkhuno ime pañca cetokhilā  appahīnā, ime pañca cetasovinibandhā asamucchinnā, so vatimasmiṃ  dhammavinaye vuddhiṃ virūḷhiṃ vepullaṃ āpajjissatīti -- netaṃ ṭhānaṃ vijjati. <br/><br/>[03] 187^b^.^eb^ ``yassa ^a^T1.0208^ea^ kassaci, bhikkhave, bhikkhuno pañca  cetokhilā pahīnā, pañca cetasovinibandhā susamucchinnā, so  vatimasmiṃ dhammavinaye vuddhiṃ virūḷhiṃ vepullaṃ āpajjissatīti --  ṭhānametaṃ vijjati.<br/><br/>[03] ``katamāssa pañca cetokhilā pahīnā honti? idha,  bhikkhave, bhikkhu satthari na kaṅkhati na vicikicchati  adhimuccati sampasīdati. yo so, bhikkhave, bhikkhu satthari na  kaṅkhati na vicikicchati adhimuccati sampasīdati, tassa cittaṃ  namati ātappāya anuyogāya sātaccāya padhānāya. yassa cittaṃ  namati ātappāya anuyogāya sātaccāya padhānāya, evamassāyaṃ paṭhamo  cetokhilo pahīno hoti.<br/><br/>[03] ``puna caparaṃ, bhikkhave, bhikkhu dhamme na kaṅkhati na  vicikicchati adhimuccati sampasīdati...pe0... evamassāyaṃ dutiyo  cetokhilo pahīno hoti.<br/><br/>[03] ``puna caparaṃ, bhikkhave, bhikkhu saṅghe na kaṅkhati na  vicikicchati adhimuccati sampasīdati...pe0... evamassāyaṃ tatiyo  cetokhilo pahīno hoti.<br/><br/>[03] ``puna caparaṃ, bhikkhave, bhikkhu sikkhāya na kaṅkhati na  vicikicchati adhimuccati sampasīdati...pe0... evamassāyaṃ catuttho  cetokhilo pahīno hoti.<br/><br/>[03] ``puna ^a^V1.0148^ea^ caparaṃ, bhikkhave, bhikkhu sabrahmacārīsu na kupito  hoti na anattamano {attamano (sī0 pī0)} anāhatacitto akhilajāto. yo so,  bhikkhave, bhikkhu sabrahmacārīsu na kupito hoti na anattamano  anāhatacitto akhilajāto, tassa cittaṃ namati ātappāya ^a^P1.0103^ea^  anuyogāya sātaccāya padhānāya. yassa cittaṃ namati  ātappāya anuyogāya sātaccāya padhānāya, evamassāyaṃ ^a^T1.0209^ea^ pañcamo  cetokhilo pahīno hoti. imāssa pañca cetokhilā pahīnā honti. <br/><br/>[03] 188^b^.^eb^ ``katamāssa ^a^M1.0148^ea^ pañca cetasovinibandhā  susamucchinnā honti? idha, bhikkhave, bhikkhu kāme vītarāgo hoti  vigatacchando vigatapemo vigatapipāso vigatapariḷāho vigatataṇho.  yo so, bhikkhave, bhikkhu kāme vītarāgo hoti vigatacchando  vigatapemo vigatapipāso vigatapariḷāho vigatataṇho, tassa cittaṃ  namati ātappāya anuyogāya sātaccāya padhānāya. yassa cittaṃ  namati ātappāya anuyogāya sātaccāya padhānāya, evamassāyaṃ paṭhamo  cetasovinibandho susamucchinno hoti.<br/><br/>[03] ``puna caparaṃ, bhikkhave, bhikkhu kāye vītarāgo  hoti...pe0... rūpe vītarāgo hoti...pe0... na yāvadatthaṃ  udarāvadehakaṃ bhuñjitvā seyyasukhaṃ passasukhaṃ middhasukhaṃ anuyutto  viharati. yo so, bhikkhave, bhikkhu na yāvadatthaṃ udarāvadehakaṃ  bhuñjitvā seyyasukhaṃ passasukhaṃ middhasukhaṃ anuyutto viharati, tassa  cittaṃ namati ātappāya anuyogāya sātaccāya padhānāya. yassa cittaṃ  namati ātappāya anuyogāya sātaccāya padhānāya, evamassāyaṃ catuttho  cetasovinibandho susamucchinno hoti. <br/><br/>[01] ``puna caparaṃ, bhikkhave, bhikkhu na aññataraṃ  devanikāyaṃ paṇidhāya brahmacariyaṃ carati -- `imināhaṃ sīlena vā  vatena vā tapena vā brahmacariyena vā devo vā bhavissāmi devaññataro ^a^T1.0210^ea^  vā'ti. yo so, bhikkhave, bhikkhu na aññataraṃ devanikāyaṃ  paṇidhāya brahmacariyaṃ carati -- `imināhaṃ sīlena vā vatena vā tapena  vā brahmacariyena vā devo vā bhavissāmi devaññataro vā'ti, tassa  cittaṃ namati ātappāya anuyogāya sātaccāya padhānāya. yassa cittaṃ  namati ātappāya anuyogāya sātaccāya padhānāya, evamassāyaṃ pañcamo  cetasovinibandho susamucchinno hoti. imāssa pañca  cetasovinibandhā susamucchinnā honti.<br/><br/>[03] ``yassa ^a^V1.0149^ea^ kassaci, bhikkhave, bhikkhuno ime pañca cetokhilā  pahīnā, ime pañca cetasovinibandhā susamucchinnā, so vatimasmiṃ  dhammavinaye vuddhiṃ virūḷhiṃ vepullaṃ āpajjissatīti -- ṭhānametaṃ  vijjati. <br/><br/>[03] 189^b^.^eb^ ``so chandasamādhipadhānasaṅkhārasamannāgataṃ  iddhipādaṃ bhāveti, vīriyasamādhipadhānasaṅkhārasamannāgataṃ iddhipādaṃ  bhāveti, cittasamādhipadhānasaṅkhārasamannāgataṃ ^a^M1.0149^ea^ iddhipādaṃ bhāveti,  vīmaṃsāsamādhipadhānasaṅkhārasamannāgataṃ iddhipādaṃ bhāveti,  ussoḷhīyeva pañcamī. sa kho so, bhikkhave, evaṃ  ussoḷhīpannarasaṅgasamannāgato ^a^P1.0104^ea^ bhikkhu bhabbo  abhinibbidāya, bhabbo sambodhāya, bhabbo anuttarassa yogakkhemassa  adhigamāya. seyyathāpi, bhikkhave, kukkuṭiyā aṇḍāni aṭṭha vā dasa  vā dvādasa vā. tānassu kukkuṭiyā sammā adhisayitāni sammā  pariseditāni sammā paribhāvitāni. kiñcāpi tassā kukkuṭiyā na  evaṃ icchā uppajjeyya -- `aho vatime kukkuṭapotakā pādanakhasikhāya  vā mukhatuṇḍakena vā aṇḍakosaṃ ^a^T1.0211^ea^ padāletvā sotthinā  abhinibbhijjeyyu'nti. atha kho bhabbāva te kukkuṭapotakā  pādanakhasikhāya vā mukhatuṇḍakena vā aṇḍakosaṃ padāletvā sotthinā  abhinibbhijjituṃ. evameva kho, bhikkhave, evaṃ  ussoḷhipannarasaṅgasamannāgato bhikkhu bhabbo abhinibbidāya, bhabbo  sambodhāya, bhabbo anuttarassa yogakkhemassa adhigamāyā''ti. <br/><br/>[01] idamavoca bhagavā. attamanā te bhikkhū bhagavato  bhāsitaṃ abhinandunti. <br/><br/>[06] cetokhilasuttaṃ niṭṭhitaṃ chaṭṭhaṃ. 


volume: 28
item: 41
title: cūḷadukkhakkhandhasuttaṃ^anumānasuttaṃ^cetokhilasuttaṃ^vanapatthasuttaṃ^
content:
  [03] 190^b^.^eb^ evaṃ ^a^V1.0150^ea^ ^a^T1.0212^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. tatra kho bhagavā  bhikkhū āmantesi -- ``bhikkhavo''ti. ``bhadante''ti te bhikkhū  bhagavato paccassosuṃ. bhagavā etadavoca -- ``vanapatthapariyāyaṃ vo,  bhikkhave, desessāmi, taṃ suṇātha, sādhukaṃ manasikarotha,  bhāsissāmī''ti. ``evaṃ, bhante''ti kho te bhikkhū bhagavato  paccassosuṃ. bhagavā etadavoca -- <br/><br/>[03] 191^b^.^eb^ ``idha, bhikkhave, bhikkhu aññataraṃ vanapatthaṃ  upanissāya viharati. tassa taṃ vanapatthaṃ upanissāya viharato  anupaṭṭhitā ceva sati na upaṭṭhāti, asamāhitañca ^a^M1.0150^ea^ cittaṃ na  samādhiyati, aparikkhīṇā ca āsavā na parikkhayaṃ gacchanti,  ananuppattañca anuttaraṃ yogakkhemaṃ nānupāpuṇāti. ye ca kho ime  pabbajitena jīvitaparikkhārā samudānetabbā --  cīvarapiṇḍapātasenāsanagilānappaccayabhesajjaparikkhārā -- te  kasirena samudāgacchanti. tena, bhikkhave, bhikkhunā iti  paṭisañcikkhitabbaṃ ^a^P1.0105^ea^ -- `ahaṃ kho imaṃ vanapatthaṃ  upanissāya viharāmi, tassa me imaṃ vanapatthaṃ upanissāya viharato  anupaṭṭhitā ceva sati na upaṭṭhāti, asamāhitañca cittaṃ na  samādhiyati, aparikkhīṇā ca āsavā na parikkhayaṃ gacchanti,  ananuppattañca anuttaraṃ yogakkhemaṃ nānupāpuṇāmi. ye ca kho ime  pabbajitena jīvitaparikkhārā ^a^T1.0213^ea^ samudānetabbā --  cīvarapiṇḍapātasenāsanagilānappaccayabhesajjaparikkhārā -- te  kasirena samudāgacchantī'ti. tena, bhikkhave, bhikkhunā rattibhāgaṃ  vā divasabhāgaṃ vā tamhā vanapatthā pakkamitabbaṃ, na vatthabbaṃ. <br/><br/>[03] 192^b^.^eb^ ``idha pana, bhikkhave, bhikkhu aññataraṃ  vanapatthaṃ upanissāya viharati. tassa taṃ vanapatthaṃ upanissāya  viharato anupaṭṭhitā ceva sati na upaṭṭhāti, asamāhitañca cittaṃ na  samādhiyati, aparikkhīṇā ca āsavā na parikkhayaṃ gacchanti,  ananuppattañca anuttaraṃ yogakkhemaṃ nānupāpuṇāti. ye ca kho ime  pabbajitena jīvitaparikkhārā samudānetabbā --  cīvarapiṇḍapātasenāsanagilānappaccayabhesajjaparikkhārā -- te  appakasirena samudāgacchanti. tena ^a^V1.0151^ea^, bhikkhave, bhikkhunā iti  paṭisañcikkhitabbaṃ -- `ahaṃ kho imaṃ vanapatthaṃ upanissāya viharāmi.  tassa me imaṃ vanapatthaṃ upanissāya viharato anupaṭṭhitā ceva sati  na upaṭṭhāti asamāhitañca cittaṃ na samādhiyati, aparikkhīṇā ca  āsavā na parikkhayaṃ gacchanti, ananuppattañca anuttaraṃ yogakkhemaṃ  nānupāpuṇāmi. ye ca kho ime pabbajitena jīvitaparikkhārā  samudānetabbā --  cīvarapiṇḍapātasenāsanagilānappaccayabhesajjaparikkhārā -- te  appakasirena samudāgacchanti. na kho panāhaṃ cīvarahetu agārasmā  anagāriyaṃ pabbajito na piṇḍapātahetu...pe0... na  senāsanahetu...pe0... na gilānappaccayabhesajjaparikkhārahetu agārasmā  anagāriyaṃ pabbajito. atha ca pana me imaṃ ^a^T1.0214^ea^ vanapatthaṃ upanissāya  viharato anupaṭṭhitā ceva sati na upaṭṭhāti, asamāhitañca cittaṃ na  samādhiyati, aparikkhīṇā ca āsavā na parikkhayaṃ gacchanti,  ananuppattañca anuttaraṃ yogakkhemaṃ nānupāpuṇāmī'ti. tena, bhikkhave,  bhikkhunā saṅkhāpi tamhā vanapatthā pakkamitabbaṃ, na vatthabbaṃ. <br/><br/>[03] 193^b^.^eb^ ``idha ^a^M1.0151^ea^ pana, bhikkhave, bhikkhu aññataraṃ  vanapatthaṃ upanissāya viharati. tassa taṃ vanapatthaṃ upanissāya  viharato anupaṭṭhitā ceva sati upaṭṭhāti, asamāhitañca cittaṃ  samādhiyati, aparikkhīṇā ca āsavā parikkhayaṃ gacchanti,  ananuppattañca anuttaraṃ yogakkhemaṃ anupāpuṇāti. ye ca kho ime  pabbajitena jīvitaparikkhārā samudānetabbā --  cīvarapiṇḍapātasenāsanagilānappaccayabhesajjaparikkhārā, te kasirena  samudāgacchanti. tena, bhikkhave, bhikkhunā iti paṭisañcikkhitabbaṃ  ^a^P1.0106^ea^ -- `ahaṃ kho imaṃ vanapatthaṃ upanissāya  viharāmi. tassa me imaṃ vanapatthaṃ upanissāya viharato anupaṭṭhitā  ceva sati upaṭṭhāti asamāhitañca cittaṃ samādhiyati, aparikkhīṇā  ca āsavā parikkhayaṃ gacchanti, ananuppattañca anuttaraṃ yogakkhemaṃ  anupāpuṇāmi. ye ca kho ime pabbajitena jīvitaparikkhārā  samudānetabbā --  cīvarapiṇḍapātasenāsanagilānappaccayabhesajjaparikkhārā -- te  kasirena samudāgacchanti. na kho panāhaṃ cīvarahetu agārasmā  anagāriyaṃ pabbajito, na piṇḍapātahetu...pe0... na  senāsanahetu...pe0... na gilānappaccayabhesajjaparikkhārahetu agārasmā  anagāriyaṃ pabbajito ^a^T1.0215^ea^. atha ca pana me imaṃ vanapatthaṃ upanissāya  viharato anupaṭṭhitā ceva sati upaṭṭhāti, asamāhitañca cittaṃ  samādhiyati, aparikkhīṇā ca āsavā parikkhayaṃ gacchanti,  ananuppattañca anuttaraṃ yogakkhemaṃ anupāpuṇāmī'ti. tena, bhikkhave,  bhikkhunā saṅkhāpi tasmiṃ vanapatthe vatthabbaṃ, na pakkamitabbaṃ. <br/><br/>[03] 194^b^.^eb^ ``idha ^a^V1.0152^ea^ pana, bhikkhave, bhikkhu aññataraṃ  vanapatthaṃ upanissāya viharati. tassa taṃ vanapatthaṃ upanissāya  viharato anupaṭṭhitā ceva sati upaṭṭhāti, asamāhitañca cittaṃ  samādhiyati, aparikkhīṇā ca āsavā parikkhayaṃ gacchanti,  ananuppattañca anuttaraṃ yogakkhemaṃ anupāpuṇāti. ye ca kho ime  pabbajitena jīvitaparikkhārā samudānetabbā --  cīvarapiṇḍapātasenāsanagilānappaccayabhesajjaparikkhārā -- te  appakasirena samudāgacchanti. tena, bhikkhave, bhikkhunā iti  paṭisañcikkhitabbaṃ -- `ahaṃ kho imaṃ vanapatthaṃ upanissāya viharāmi.  tassa me imaṃ vanapatthaṃ upanissāya viharato anupaṭṭhitā ceva sati  upaṭṭhāti asamāhitañca cittaṃ samādhiyati, aparikkhīṇā ca āsavā  parikkhayaṃ gacchanti, ananuppattañca anuttaraṃ yogakkhemaṃ anupāpuṇāmi.  ye ca kho ime pabbajitena jīvitaparikkhārā samudānetabbā --  cīvarapiṇḍapātasenāsanagilānappaccayabhesajjaparikkhārā -- te  appakasirena samudāgacchantī'ti ^a^M1.0152^ea^. tena, bhikkhave, bhikkhunā  yāvajīvampi tasmiṃ vanapatthe vatthabbaṃ, na pakkamitabbaṃ. <br/><br/>[03] 195^b^.^eb^ ``idha, bhikkhave, bhikkhu aññataraṃ gāmaṃ  upanissāya viharati ^a^T1.0216^ea^ ...pe0... aññataraṃ nigamaṃ upanissāya  viharati...pe0... aññataraṃ nagaraṃ upanissāya viharati...pe0...  aññataraṃ janapadaṃ upanissāya viharati...pe0... aññataraṃ puggalaṃ  upanissāya viharati. tassa taṃ puggalaṃ upanissāya viharato  anupaṭṭhitā ceva sati na upaṭṭhāti, asamāhitañca cittaṃ na  samādhiyati, aparikkhīṇā ca āsavā na parikkhayaṃ gacchanti,  ananuppattañca anuttaraṃ yogakkhemaṃ nānupāpuṇāti. ye ca kho ime  pabbajitena jīvitaparikkhārā samudānetabbā --  cīvarapiṇḍapātasenāsanagilānappaccayabhesajjaparikkhārā -- te  kasirena samudāgacchanti. tena, bhikkhave, bhikkhunā iti  paṭisañcikkhitabbaṃ -- `ahaṃ kho imaṃ puggalaṃ upanissāya viharāmi.  tassa me imaṃ puggalaṃ upanissāya viharato anupaṭṭhitā ceva sati  na upaṭṭhāti, asamāhitañca cittaṃ na samādhiyati, aparikkhīṇā ca  āsavā na parikkhayaṃ gacchanti, ananuppattañca anuttaraṃ yogakkhemaṃ  nānupāpuṇāmi. ye ca kho ime pabbajitena jīvitaparikkhārā  samudānetabbā --  cīvarapiṇḍapātasenāsanagilānappaccayabhesajjaparikkhārā -- te  kasirena samudāgacchantī'ti. tena, bhikkhave, bhikkhunā rattibhāgaṃ  vā divasabhāgaṃ vā so puggalo anāpucchā pakkamitabbaṃ,  nānubandhitabbo. <br/><br/>[03] 196^b^.^eb^ ``idha pana, bhikkhave, bhikkhu aññataraṃ  puggalaṃ upanissāya viharati. tassa taṃ ^a^V1.0153^ea^ puggalaṃ upanissāya viharato  anupaṭṭhitā ^a^P1.0107^ea^ ceva sati na upaṭṭhāti, asamāhitañca  cittaṃ na samādhiyati, aparikkhīṇā ca ^a^T1.0217^ea^ āsavā na parikkhayaṃ  gacchanti, ananuppattañca anuttaraṃ yogakkhemaṃ nānupāpuṇāti. ye ca  kho ime pabbajitena jīvitaparikkhārā samudānetabbā --  cīvarapiṇḍapātasenāsanagilānappaccayabhesajjaparikkhārā, te  appakasirena samudāgacchanti. tena, bhikkhave, bhikkhunā iti  paṭisañcikkhitabbaṃ -- `ahaṃ kho imaṃ puggalaṃ upanissāya viharāmi.  tassa me imaṃ puggalaṃ upanissāya viharato anupaṭṭhitā ceva sati  na upaṭṭhāti, asamāhitañca cittaṃ na samādhiyati, aparikkhīṇā ca  āsavā na parikkhayaṃ gacchanti, ananuppattañca anuttaraṃ yogakkhemaṃ  nānupāpuṇāmi. ye ca kho ime pabbajitena jīvitaparikkhārā  samudānetabbā --  cīvarapiṇḍapātasenāsanagilānappaccayabhesajjaparikkhārā ^a^M1.0153^ea^ -- te  appakasirena samudāgacchanti. na kho panāhaṃ cīvarahetu agārasmā  anagāriyaṃ pabbajito, na piṇḍapātahetu...pe0... na  senāsanahetu...pe0... na gilānappaccayabhesajjaparikkhārahetu agārasmā  anagāriyaṃ pabbajito. atha ca pana me imaṃ puggalaṃ upanissāya  viharato anupaṭṭhitā ceva sati na upaṭṭhāti, asamāhitañca cittaṃ na  samādhiyati, aparikkhīṇā ca āsavā na parikkhayaṃ gacchanti,  ananuppattañca anuttaraṃ yogakkhemaṃ nānupāpuṇāmī'ti. tena, bhikkhave,  bhikkhunā saṅkhāpi so puggalo āpucchā pakkamitabbaṃ,  nānubandhitabbo. <br/><br/>[03] 197^b^.^eb^ ``idha pana, bhikkhave, bhikkhu aññataraṃ  puggalaṃ upanissāya viharati. tassa taṃ puggalaṃ upanissāya viharato  anupaṭṭhitā ceva sati upaṭṭhāti, asamāhitañca ^a^T1.0218^ea^ cittaṃ samādhiyati,  aparikkhīṇā ca āsavā parikkhayaṃ gacchanti, ananuppattañca anuttaraṃ  yogakkhemaṃ anupāpuṇāti. ye ca kho ime pabbajitena  jīvitaparikkhārā samudānetabbā --  cīvarapiṇḍapātasenāsanagilānappaccayabhesajjaparikkhārā -- te  kasirena samudāgacchanti. tena, bhikkhave, bhikkhunā iti  paṭisañcikkhitabbaṃ -- `ahaṃ kho imaṃ puggalaṃ upanissāya viharāmi.  tassa me imaṃ puggalaṃ upanissāya viharato anupaṭṭhitā ceva sati  upaṭṭhāti, asamāhitañca cittaṃ samādhiyati, aparikkhīṇā ca āsavā  parikkhayaṃ gacchanti, ananuppattañca anuttaraṃ yogakkhemaṃ anupāpuṇāmi.  ye ca kho ime pabbajitena jīvitaparikkhārā samudānetabbā --  cīvarapiṇḍapātasenāsanagilānappaccayabhesajjaparikkhārā -- te  kasirena samudāgacchanti. na kho panāhaṃ cīvarahetu agārasmā  anagāriyaṃ pabbajito, na piṇḍapātahetu...pe0... na  senāsanahetu...pe0... na gilānappaccayabhesajjaparikkhārahetu agārasmā  ^a^V1.0154^ea^  anagāriyaṃ pabbajito. atha ca pana me imaṃ puggalaṃ upanissāya  viharato anupaṭṭhitā ceva sati upaṭṭhāti, asamāhitañca cittaṃ  samādhiyati, aparikkhīṇā ca āsavā parikkhayaṃ gacchanti,  ananuppattañca anuttaraṃ yogakkhemaṃ anupāpuṇāmī'ti. tena, bhikkhave,  bhikkhunā saṅkhāpi so puggalo anubandhitabbo, na pakkamitabbaṃ. <br/><br/>[03] 198^b^.^eb^ ``idha pana, bhikkhave, bhikkhu aññataraṃ  puggalaṃ upanissāya viharati. tassa taṃ puggalaṃ upanissāya viharato  anupaṭṭhitā ceva sati ^a^T1.0219^ea^ upaṭṭhāti, asamāhitañca cittaṃ samādhiyati,  aparikkhīṇā ca āsavā parikkhayaṃ gacchanti ^a^M1.0154^ea^, ananuppattañca anuttaraṃ  yogakkhemaṃ anupāpuṇāti. ye ca kho ime pabbajitena  jīvitaparikkhārā samudānetabbā --  cīvarapiṇḍapātasenāsanagilānappaccayabhesajjaparikkhārā -- te  appakasirena samudāgacchanti. tena, bhikkhave, bhikkhunā iti  paṭisañcikkhitabbaṃ -- `ahaṃ kho imaṃ puggalaṃ upanissāya viharāmi  ^a^P1.0108^ea^. tassa me imaṃ puggalaṃ upanissāya viharato  anupaṭṭhitā ceva sati upaṭṭhāti, asamāhitañca cittaṃ samādhiyati,  aparikkhīṇā ca āsavā parikkhayaṃ gacchanti, ananuppattañca anuttaraṃ  yogakkhemaṃ anupāpuṇāmi. ye ca kho ime pabbajitena  jīvitaparikkhārā samudānetabbā --  cīvarapiṇḍapātasenāsanagilānappaccayabhesajjaparikkhārā -- te  appakasirena samudāgacchantī'ti. tena, bhikkhave, bhikkhunā  yāvajīvampi so puggalo anubandhitabbo, na pakkamitabbaṃ, api  panujjamānenapī''ti {api paṇujjamānenāti (?)}. <br/><br/>[01] idamavoca bhagavā. attamanā te bhikkhū bhagavato  bhāsitaṃ abhinandunti. <br/><br/>[06] vanapatthasuttaṃ niṭṭhitaṃ sattamaṃ. 


volume: 28
item: 42
title: anumānasuttaṃ^cetokhilasuttaṃ^vanapatthasuttaṃ^madhupiṇḍikasuttaṃ^
content:
  [03] 199^b^.^eb^ evaṃ ^a^T1.0220^ea^ ^a^V1.0155^ea^ me sutaṃ -- ekaṃ samayaṃ bhagavā sakkesu  viharati kapilavatthusmiṃ nigrodhārāme. atha kho bhagavā  pubbaṇhasamayaṃ nivāsetvā pattacīvaramādāya kapilavatthuṃ piṇḍāya  pāvisi. kapilavatthusmiṃ piṇḍāya caritvā pacchābhattaṃ  piṇḍapātapaṭikkanto yena mahāvanaṃ tenupasaṅkami divāvihārāya.  mahāvanaṃ ajjhogāhetvā beluvalaṭṭhikāya mūle divāvihāraṃ nisīdi.  daṇḍapāṇipi kho sakko jaṅghāvihāraṃ {jaṅghavihāraṃ (ka0)} anucaṅkamamāno anuvicaramāno  yena mahāvanaṃ tenupasaṅkami. mahāvanaṃ ajjhogāhetvā yena  beluvalaṭṭhikā yena bhagavā tenupasaṅkami; upasaṅkamitvā bhagavatā saddhiṃ  sammodi. sammodanīyaṃ kathaṃ sāraṇīyaṃ vītisāretvā daṇḍamolubbha  ekamantaṃ aṭṭhāsi. ekamantaṃ ṭhito kho daṇḍapāṇi sakko bhagavantaṃ  etadavoca -- ``kiṃvādī samaṇo kimakkhāyī''ti? ``yathāvādī  kho, āvuso, sadevake loke samārake sabrahmake sassamaṇabrāhmaṇiyā  pajāya ^a^M1.0155^ea^ sadevamanussāya na kenaci loke viggayha tiṭṭhati, yathā ca  pana kāmehi visaṃyuttaṃ viharantaṃ taṃ brāhmaṇaṃ akathaṃkathiṃ chinnakukkuccaṃ  bhavābhave vītataṇhaṃ saññā nānusenti -- evaṃvādī kho ahaṃ, āvuso,  evamakkhāyī''ti.<br/><br/>[03] ``evaṃ vutte daṇḍapāṇi sakko sīsaṃ okampetvā ^a^P1.0109^ea^,  jivhaṃ nillāḷetvā, tivisākhaṃ nalāṭikaṃ ^a^T1.0221^ea^ nalāṭe vuṭṭhāpetvā  daṇḍamolubbha pakkāmi. <br/><br/>[03] 200^b^.^eb^ atha kho bhagavā sāyanhasamayaṃ paṭisallānā  vuṭṭhito yena nigrodhārāmo tenupasaṅkami; upasaṅkamitvā paññatte āsane  nisīdi. nisajja kho bhagavā bhikkhū āmantesi -- ``idhāhaṃ,  bhikkhave, pubbaṇhasamayaṃ nivāsetvā pattacīvaramādāya kapilavatthuṃ  piṇḍāya pāvisiṃ. kapilavatthusmiṃ piṇḍāya caritvā pacchābhattaṃ  piṇḍapātapaṭikkanto yena mahāvanaṃ tenupasaṅkamiṃ divāvihārāya.  mahāvanaṃ ajjhogāhetvā beluvalaṭṭhikāya mūle divāvihāraṃ nisīdiṃ.  daṇḍapāṇipi kho, bhikkhave, sakko jaṅghāvihāraṃ anucaṅkamamāno  anuvicaramāno yena mahāvanaṃ tenupasaṅkami. mahāvanaṃ ajjhogāhetvā  yena beluvalaṭṭhikā yenāhaṃ tenupasaṅkami; upasaṅkamitvā mayā saddhiṃ  sammodi. sammodanīyaṃ kathaṃ sāraṇīyaṃ vītisāretvā daṇḍamolubbha  ekamantaṃ ^a^V1.0156^ea^ aṭṭhāsi. ekamantaṃ ṭhito kho, bhikkhave, daṇḍapāṇi sakko  maṃ etadavoca -- `kiṃvādī samaṇo kimakkhāyī'ti?<br/><br/>[03] ``evaṃ vutte ahaṃ, bhikkhave, daṇḍapāṇiṃ sakkaṃ etadavocaṃ --  yathāvādī kho, āvuso, sadevake loke samārake sabrahmake  sassamaṇabrāhmaṇiyā pajāya sadevamanussāya na kenaci loke viggayha  tiṭṭhati, yathā ca pana kāmehi visaṃyuttaṃ viharantaṃ taṃ brāhmaṇaṃ  akathaṃkathiṃ chinnakukkuccaṃ bhavābhave vītataṇhaṃ saññā nānusenti -- evaṃvādī  kho ahaṃ, āvuso, evamakkhāyī''ti. ``evaṃ vutte bhikkhave,  daṇḍapāṇi sakko sīsaṃ ^a^T1.0222^ea^ okampetvā, jivhaṃ nillāḷetvā, tivisākhaṃ  nalāṭikaṃ nalāṭe vuṭṭhāpetvā daṇḍamolubbha pakkāmī''ti. <br/><br/>[03] 201^b^.^eb^ evaṃ vutte aññataro bhikkhu bhagavantaṃ etadavoca  -- ``kiṃvādī pana, bhante, bhagavā sadevake loke samārake sabrahmake  sassamaṇabrāhmaṇiyā pajāya sadevamanussāya na kenaci loke viggayha  tiṭṭhati? kathañca pana, bhante, bhagavantaṃ kāmehi visaṃyuttaṃ viharantaṃ taṃ ^a^M1.0156^ea^  brāhmaṇaṃ akathaṃkathiṃ chinnakukkuccaṃ bhavābhave vītataṇhaṃ saññā  nānusentī''ti? ``yatonidānaṃ, bhikkhu, purisaṃ papañcasaññāsaṅkhā  samudācaranti. ettha ce natthi abhinanditabbaṃ abhivaditabbaṃ  ajjhositabbaṃ. esevanto rāgānusayānaṃ, esevanto paṭighānusayānaṃ,  esevanto diṭṭhānusayānaṃ ^a^P1.0110^ea^, esevanto  vicikicchānusayānaṃ, esevanto mānānusayānaṃ, esevanto  bhavarāgānusayānaṃ, esevanto avijjānusayānaṃ, esevanto  daṇḍādāna-satthādāna-kalaha-viggaha-vivāda-tuvaṃtuvaṃ-pesuñña-musāvādānaṃ.  etthete pāpakā akusalā dhammā aparisesā nirujjhantī'ti.  idamavoca bhagavā. idaṃ vatvāna sugato uṭṭhāyāsanā vihāraṃ pāvisi. <br/><br/>[03] 202^b^.^eb^ atha kho tesaṃ bhikkhūnaṃ acirapakkantassa  bhagavato etadahosi -- ``idaṃ kho no, āvuso, bhagavā saṃkhittena  uddesaṃ uddisitvā, vitthārena atthaṃ avibhajitvā, uṭṭhāyāsanā vihāraṃ  paviṭṭho -- `yatonidānaṃ, bhikkhu, purisaṃ papañcasaññāsaṅkhā  samudācaranti. ettha ce natthi abhinanditabbaṃ ^a^T1.0223^ea^ abhivaditabbaṃ  ajjhositabbaṃ. esevanto rāgānusayānaṃ...pe0... etthete pāpakā  akusalā dhammā aparisesā nirujjhantī'ti ^a^V1.0157^ea^. ko nu  kho imassa bhagavatā saṃkhittena uddesassa uddiṭṭhassa vitthārena atthaṃ  avibhattassa vitthārena atthaṃ vibhajeyyā''ti? atha kho tesaṃ  bhikkhūnaṃ etadahosi -- ``ayaṃ kho āyasmā mahākaccāno satthu ceva  saṃvaṇṇito sambhāvito ca viññūnaṃ sabrahmacārīnaṃ. pahoti cāyasmā  mahākaccāno imassa bhagavatā saṃkhittena uddesassa uddiṭṭhassa vitthārena  atthaṃ avibhattassa vitthārena atthaṃ vibhajituṃ. yaṃnūna mayaṃ yenāyasmā  mahākaccāno tenupasaṅkameyyāma; upasaṅkamitvā āyasmantaṃ mahākaccānaṃ  etamatthaṃ paṭipuccheyyāmā''ti.<br/><br/>[03] atha kho te bhikkhū yenāyasmā mahākaccāno tenupasaṅkamiṃsu;  upasaṅkamitvā āyasmatā mahākaccānena saddhiṃ sammodiṃsu.  sammodanīyaṃ kathaṃ sāraṇīyaṃ vītisāretvā ekamantaṃ nisīdiṃsu.  ekamantaṃ nisinnā kho te bhikkhū āyasmantaṃ mahākaccānaṃ etadavocuṃ  -- ``idaṃ kho no, āvuso kaccāna, bhagavā saṃkhittena uddesaṃ  uddisitvā vitthārena atthaṃ avibhajitvā uṭṭhāyāsanā vihāraṃ paviṭṭho  -- `yatonidānaṃ, bhikkhu, purisaṃ papañcasaññāsaṅkhā samudācaranti.  ettha ce natthi abhinanditabbaṃ abhivaditabbaṃ ajjhositabbaṃ.  esevanto ^a^M1.0157^ea^ rāgānusayānaṃ...pe0...  etthete pāpakā akusalā dhammā aparisesā nirujjhantī'ti. tesaṃ  no, āvuso kaccāna, amhākaṃ acirapakkantassa bhagavato etadahosi --  `idaṃ kho no, āvuso, bhagavā saṃkhittena uddesaṃ uddisitvā vitthārena  atthaṃ avibhajitvā uṭṭhāyāsanā vihāraṃ paviṭṭho -- ``yatonidānaṃ,  bhikkhu, purisaṃ papañcasaññāsaṅkhā samudācaranti. ettha ^a^T1.0224^ea^ ce natthi  abhinanditabbaṃ abhivaditabbaṃ ajjhositabbaṃ. esevanto  rāgānusayānaṃ...pe0...  etthete pāpakā akusalā dhammā aparisesā nirujjhantī''ti. ko nu  kho imassa bhagavatā saṃkhittena uddesassa uddiṭṭhassa vitthārena atthaṃ  avibhattassa vitthārena atthaṃ vibhajeyyāti? tesaṃ no, āvuso  kaccāna, amhākaṃ etadahosi -- `ayaṃ kho āyasmā mahākaccāno  satthu ceva saṃvaṇṇito sambhāvito ca viññūnaṃ sabrahmacārīnaṃ, pahoti  ^a^P1.0111^ea^ cāyasmā mahākaccāno imassa bhagavatā saṃkhittena ^a^V1.0158^ea^   uddesassa uddiṭṭhassa vitthārena atthaṃ avibhattassa vitthārena atthaṃ  vibhajituṃ. yaṃnūna mayaṃ yenāyasmā mahākaccāno tenupasaṅkameyyāma;  upasaṅkamitvā āyasmantaṃ mahākaccānaṃ etamatthaṃ paṭipuccheyyāmā'ti.  vibhajatāyasmā mahākaccāno''ti. <br/><br/>[03] 203^b^.^eb^ ``seyyathāpi, āvuso, puriso sāratthiko  sāragavesī sārapariyesanaṃ caramāno mahato rukkhassa tiṭṭhato sāravato  atikkammeva mūlaṃ, atikkamma khandhaṃ, sākhāpalāse sāraṃ pariyesitabbaṃ  maññeyya; evaṃsampadamidaṃ āyasmantānaṃ satthari sammukhībhūte, taṃ  bhagavantaṃ atisitvā ^a^T1.0225^ea^, amhe etamatthaṃ paṭipucchitabbaṃ maññatha. so  hāvuso, bhagavā jānaṃ jānāti, passaṃ passati, cakkhubhūto ñāṇabhūto  dhammabhūto brahmabhūto, vattā pavattā, atthassa ninnetā, amatassa dātā,  dhammassāmī tathāgato. so ceva panetassa kālo ahosi, yaṃ  bhagavantaṃyeva etamatthaṃ paṭipuccheyyātha. yathā vo bhagavā byākareyya  tathā naṃ dhāreyyāthā''ti. ``addhāvuso kaccāna, bhagavā jānaṃ jānāti,  passaṃ passati, cakkhubhūto ñāṇabhūto dhammabhūto brahmabhūto, vattā pavattā,  atthassa ninnetā, amatassa dātā, dhammassāmī tathāgato. so ceva  panetassa kālo ahosi, yaṃ bhagavantaṃyeva etamatthaṃ paṭipuccheyyāma.  yathā no bhagavā byākareyya tathā naṃ dhāreyyāma. api cāyasmā  mahākaccāno satthu ceva saṃvaṇṇito sambhāvito ca viññūnaṃ  sabrahmacārīnaṃ, pahoti ^a^M1.0158^ea^ cāyasmā mahākaccāno imassa bhagavatā  saṃkhittena uddesassa uddiṭṭhassa vitthārena atthaṃ avibhattassa vitthārena  atthaṃ vibhajituṃ. vibhajatāyasmā mahākaccāno agaruṃ katvā''ti {agarukatvā (sī0),  agarukaritvā (syā0 pī0)}.  ``tena hāvuso, suṇātha, sādhukaṃ manasikarotha, bhāsissāmī''ti.  ``evamāvuso''ti kho te bhikkhū āyasmato mahākaccānassa  paccassosuṃ. āyasmā mahākaccāno etadavoca -- <br/><br/>[03] 204^b^.^eb^ ``yaṃ kho no, āvuso, bhagavā saṃkhittena  uddesaṃ uddisitvā vitthārena atthaṃ avibhajitvā uṭṭhāyāsanā vihāraṃ  paviṭṭho -- `yatonidānaṃ, bhikkhu, purisaṃ papañcasaññāsaṅkhā  samudācaranti ^a^T1.0226^ea^. ettha ce natthi abhinanditabbaṃ abhivaditabbaṃ  ajjhositabbaṃ, esevanto rāgānusayānaṃ...pe0... etthete pāpakā  akusalā dhammā aparisesā nirujjhantī'ti, imassa kho ahaṃ,  āvuso, bhagavatā saṃkhittena uddesassa uddiṭṭhassa vitthārena atthaṃ  avibhattassa evaṃ vitthārena atthaṃ ājānāmi --<br/><br/>[03] ``cakkhuñcāvuso, paṭicca rūpe ca uppajjati cakkhuviññāṇaṃ,  tiṇṇaṃ saṅgati phasso, phassapaccayā ^a^V1.0159^ea^ vedanā, yaṃ vedeti taṃ sañjānāti  ^a^P1.0112^ea^, yaṃ sañjānāti taṃ vitakketi, yaṃ vitakketi taṃ  papañceti, yaṃ papañceti tatonidānaṃ purisaṃ papañcasaññāsaṅkhā  samudācaranti atītānāgatapaccuppannesu cakkhuviññeyyesu rūpesu.  sotañcāvuso, paṭicca sadde ca uppajjati sotaviññāṇaṃ...pe0...  ghānañcāvuso, paṭicca gandhe ca uppajjati ghānaviññāṇaṃ...pe0...  jivhañcāvuso, paṭicca rase ca uppajjati jivhāviññāṇaṃ...pe0...   kāyañcāvuso, paṭicca phoṭṭhabbe ca uppajjati kāyaviññāṇaṃ...pe0...  manañcāvuso,  paṭicca dhamme ca uppajjati manoviññāṇaṃ, tiṇṇaṃ saṅgati phasso,  phassapaccayā vedanā, yaṃ vedeti taṃ sañjānāti, yaṃ sañjānāti taṃ  vitakketi, yaṃ vitakketi taṃ papañceti, yaṃ papañceti tatonidānaṃ purisaṃ  papañcasaññāsaṅkhā samudācaranti atītānāgatapaccuppannesu  manoviññeyyesu dhammesu. <br/><br/>[01] ``so vatāvuso, cakkhusmiṃ sati rūpe sati  cakkhuviññāṇe sati phassapaññattiṃ paññāpessatīti -- ṭhānametaṃ  vijjati. phassapaññattiyā sati vedanāpaññattiṃ paññāpessatīti --  ṭhānametaṃ vijjati. vedanāpaññattiyā sati saññāpaññattiṃ  paññāpessatīti -- ṭhānametaṃ vijjati. saññāpaññattiyā sati ^a^M1.0159^ea^  vitakkapaññattiṃ paññāpessatīti -- ṭhānametaṃ vijjati.  vitakkapaññattiyā sati papañcasaññāsaṅkhāsamudācaraṇapaññattiṃ  paññāpessatīti -- ṭhānametaṃ vijjati. so vatāvuso, sotasmiṃ sati  sadde sati...pe0... ^a^V1.0160^ea^ ^a^T1.0227^ea^ ghānasmiṃ sati gandhe sati...pe0...   jivhāya sati rase sati...pe0... kāyasmiṃ sati phoṭṭhabbe sati...pe0...   manasmiṃ sati dhamme sati manoviññāṇe sati  phassapaññattiṃ paññāpessatīti -- ṭhānametaṃ vijjati. phassapaññattiyā  sati vedanāpaññattiṃ paññāpessatīti -- ṭhānametaṃ vijjati.  vedanāpaññattiyā sati saññāpaññattiṃ paññāpessatīti -- ṭhānametaṃ  vijjati. saññāpaññattiyā sati vitakkapaññattiṃ paññāpessatīti --  ṭhānametaṃ vijjati. vitakkapaññattiyā sati  papañcasaññāsaṅkhāsamudācaraṇapaññattiṃ paññāpessatīti -- ṭhānametaṃ  vijjati. <br/><br/>[01] ``so vatāvuso, cakkhusmiṃ asati rūpe asati  cakkhuviññāṇe asati phassapaññattiṃ paññāpessatīti -- netaṃ ṭhānaṃ  vijjati. phassapaññattiyā asati vedanāpaññattiṃ paññāpessatīti --  netaṃ ṭhānaṃ vijjati. vedanāpaññattiyā asati saññāpaññattiṃ  paññāpessatīti -- netaṃ ṭhānaṃ vijjati. saññāpaññattiyā asati  vitakkapaññattiṃ paññāpessatīti -- netaṃ ṭhānaṃ vijjati.  vitakkapaññattiyā asati papañcasaññāsaṅkhāsamudācaraṇapaññattiṃ  paññāpessatīti -- netaṃ ṭhānaṃ vijjati. so vatāvuso, sotasmiṃ ^a^T1.0229^ea^  asati sadde asati...pe0... ghānasmiṃ asati gandhe asati...pe0...  jivhāya asati rase asati...pe0... kāyasmiṃ asati phoṭṭhabbe  asati...pe0... manasmiṃ asati dhamme asati manoviññāṇe ^a^V1.0161^ea^ asati  phassapaññattiṃ paññāpessatīti -- netaṃ ṭhānaṃ vijjati.  phassapaññattiyā asati vedanāpaññattiṃ paññāpessatīti -- netaṃ ṭhānaṃ  vijjati. vedanāpaññattiyā asati saññāpaññattiṃ paññāpessatīti --  netaṃ ṭhānaṃ vijjati. saññāpaññattiyā asati vitakkapaññattiṃ  paññāpessatīti -- netaṃ ṭhānaṃ vijjati. vitakkapaññattiyā asati  papañcasaññāsaṅkhāsamudācaraṇapaññattiṃ paññāpessatīti -- netaṃ ṭhānaṃ  vijjati.<br/><br/>[03] ``yaṃ kho no, āvuso, bhagavā saṃkhittena ^a^P1.0113^ea^  uddesaṃ uddisitvā vitthārena atthaṃ avibhajitvā uṭṭhāyāsanā vihāraṃ  paviṭṭho -- `yatonidānaṃ, bhikkhu, purisaṃ papañcasaññāsaṅkhā  samudācaranti ettha ce natthi abhinanditabbaṃ abhivaditabbaṃ  ajjhositabbaṃ esevanto rāgānusayānaṃ...pe0... etthete pāpakā  akusalā dhammā aparisesā nirujjhantī'ti, imassa kho ahaṃ,  āvuso, bhagavatā ^a^M1.0160^ea^ saṃkhittena uddesassa uddiṭṭhassa vitthārena atthaṃ  avibhattassa evaṃ vitthārena atthaṃ ājānāmi. ākaṅkhamānā ca pana  tumhe āyasmanto bhagavantaṃyeva upasaṅkamitvā etamatthaṃ paṭipuccheyyātha.  yathā no bhagavā byākaroti tathā naṃ dhāreyyāthā''ti. <br/><br/>[03] 205^b^.^eb^ atha kho te bhikkhū āyasmato mahākaccānassa  bhāsitaṃ abhinanditvā anumoditvā uṭṭhāyāsanā yena bhagavā  tenupasaṅkamiṃsu; upasaṅkamitvā bhagavantaṃ abhivādetvā ekamantaṃ  nisīdiṃsu. ekamantaṃ nisinnā kho te bhikkhū bhagavantaṃ etadavocuṃ  -- ``yaṃ kho no, bhante, bhagavā saṃkhittena uddesaṃ uddisitvā  vitthārena atthaṃ avibhajitvā uṭṭhāyāsanā vihāraṃ paviṭṭho --  `yatonidānaṃ, bhikkhu, purisaṃ papañcasaññāsaṅkhā samudācaranti.  ettha ce natthi abhinanditabbaṃ abhivaditabbaṃ ajjhositabbaṃ.  esevanto rāgānusayānaṃ...pe0...  etthete pāpakā akusalā dhammā aparisesā nirujjhantī'ti. tesaṃ  no, bhante, amhākaṃ acirapakkantassa bhagavato etadahosi -- `idaṃ  kho no, āvuso, bhagavā saṃkhittena uddesaṃ uddisitvā vitthārena atthaṃ  avibhajitvā uṭṭhāyāsanā vihāraṃ paviṭṭho -- ``yatonidānaṃ, bhikkhu,  purisaṃ papañcasaññāsaṅkhā samudācaranti. ettha ce natthi  abhinanditabbaṃ abhivaditabbaṃ ajjhositabbaṃ. esevanto  rāgānusayānaṃ, esevanto paṭighānusayānaṃ, esevanto diṭṭhānusayānaṃ,  esevanto vicikicchānusayānaṃ, esevanto mānānusayānaṃ, esevanto  bhavarāgānusayānaṃ ^a^V1.0162^ea^, esevanto avijjānusayānaṃ, esevanto  daṇḍādāna-satthādāna-kalaha-viggaha-vivādatuvaṃtuvaṃ-pesuñña-musāvādānaṃ.  etthete pāpakā akusalā dhammā aparisesā nirujjhantī''ti. ko nu  kho imassa bhagavatā saṃkhittena uddesassa uddiṭṭhassa vitthārena atthaṃ  avibhattassa vitthārena atthaṃ vibhajeyyā'ti? tesaṃ no, bhante, amhākaṃ  etadahosi -- `ayaṃ kho āyasmā mahākaccāno satthu ceva  saṃvaṇṇito sambhāvito ca viññūnaṃ sabrahmacārīnaṃ, pahoti cāyasmā  mahākaccāno ^a^T1.0230^ea^ imassa bhagavatā saṃkhittena uddesassa uddiṭṭhassa vitthārena  atthaṃ avibhattassa vitthārena atthaṃ vibhajituṃ, yaṃnūna mayaṃ yenāyasmā  mahākaccāno tenupasaṅkameyyāma; upasaṅkamitvā āyasmantaṃ mahākaccānaṃ  etamatthaṃ paṭipuccheyyāmā'ti. atha kho mayaṃ, bhante, yenāyasmā  mahākaccāno tenupasaṅkamimha; upasaṅkamitvā āyasmantaṃ ^a^M1.0161^ea^ mahākaccānaṃ  ^a^P1.0114^ea^ etamatthaṃ paṭipucchimha. tesaṃ no, bhante,  āyasmatā mahākaccānena imehi ākārehi imehi padehi imehi  byañjanehi attho vibhatto''ti. ``paṇḍito, bhikkhave, mahākaccāno;  mahāpañño, bhikkhave, mahākaccāno. maṃ cepi tumhe, bhikkhave,  etamatthaṃ paṭipuccheyyātha, ahampi taṃ evamevaṃ byākareyyaṃ yathā taṃ  mahākaccānena byākataṃ. eso cevetassa attho. evañca {evemeva ca (ka0)} naṃ  dhārethā''ti.<br/><br/>[03] evaṃ vutte āyasmā ānando bhagavantaṃ etadavoca --  ``seyyathāpi, bhante, puriso jighacchādubbalyapareto madhupiṇḍikaṃ  adhigaccheyya, so yato yato sāyeyya, labhetheva sādurasaṃ asecanakaṃ.  evameva kho, bhante, cetaso bhikkhu dabbajātiko, yato yato imassa  dhammapariyāyassa paññāya atthaṃ upaparikkheyya, labhetheva attamanataṃ,  labhetheva cetaso pasādaṃ. ko nāmo ayaṃ {ko nāmāyaṃ (syā0)}, bhante, dhammapariyāyo''ti?  ``tasmātiha tvaṃ, ānanda, imaṃ dhammapariyāyaṃ madhupiṇḍikapariyāyo  tveva naṃ dhārehī''ti.<br/><br/>[03] idamavoca ^a^T1.0231^ea^ bhagavā. attamano āyasmā ānando bhagavato  bhāsitaṃ abhinandīti. <br/><br/>[06] madhupiṇḍikasuttaṃ niṭṭhitaṃ aṭṭhamaṃ. 


volume: 28
item: 43
title: cetokhilasuttaṃ^vanapatthasuttaṃ^madhupiṇḍikasuttaṃ^dvedhāvitakkasuttaṃ^
content:
  [03] 206^b^.^eb^ evaṃ ^a^V1.0163^ea^ ^a^T1.0232^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. tatra kho bhagavā  bhikkhū āmantesi -- ``bhikkhavo''ti. ``bhadante''ti te bhikkhū  bhagavato paccassosuṃ. bhagavā etadavoca --<br/><br/>[03] ``pubbeva me, bhikkhave, sambodhā anabhisambuddhassa  bodhisattasseva sato etadahosi -- `yaṃnūnāhaṃ dvidhā katvā dvidhā  katvā vitakke vihareyya'nti. so kho ahaṃ, bhikkhave, yo cāyaṃ  kāmavitakko yo ca byāpādavitakko yo ca vihiṃsāvitakko -- imaṃ  ekaṃ bhāgamakāsiṃ ^a^M1.0162^ea^; yo cāyaṃ nekkhammavitakko yo ca  abyāpādavitakko yo ca avihiṃsāvitakko -- imaṃ dutiyaṃ bhāgamakāsiṃ. <br/><br/>[03] 207^b^.^eb^ ``tassa mayhaṃ, bhikkhave, evaṃ appamattassa  ātāpino pahitattassa viharato uppajjati ^a^P1.0115^ea^  kāmavitakko. so evaṃ pajānāmi -- `uppanno kho me ayaṃ  kāmavitakko. so ca kho attabyābādhāyapi saṃvattati,  parabyābādhāyapi saṃvattati, ubhayabyābādhāyapi saṃvattati,  paññānirodhiko vighātapakkhiko anibbānasaṃvattaniko'  {anibbānasaṃvattaniko''ti (?)}.  `attabyābādhāya saṃvattatī'tipi me, bhikkhave, paṭisañcikkhato  abbhatthaṃ gacchati; `parabyābādhāya saṃvattatī'tipi me, bhikkhave,  paṭisañcikkhato abbhatthaṃ gacchati; `ubhayabyābādhāya saṃvattatī'tipi  me, bhikkhave, paṭisañcikkhato abbhatthaṃ gacchati; ^a^T1.0233^ea^ `paññānirodhiko  vighātapakkhiko anibbānasaṃvattaniko'tipi me, bhikkhave,  paṭisañcikkhato abbhatthaṃ gacchati. so kho ahaṃ, bhikkhave,  uppannuppannaṃ kāmavitakkaṃ pajahameva {atītakālikakiriyāpadāniyeva} vinodameva  {atītakālikakiriyāpadāniyeva} byantameva {byanteva (sī0  syā0 pī0)} naṃ akāsiṃ. <br/><br/>[03] 208^b^.^eb^ ``tassa mayhaṃ, bhikkhave, evaṃ appamattassa  ātāpino pahitattassa viharato uppajjati byāpādavitakko...pe0...  uppajjati vihiṃsāvitakko. so evaṃ pajānāmi -- `uppanno kho me  ayaṃ vihiṃsāvitakko. so ca kho attabyābādhāyapi saṃvattati,  parabyābādhāyapi ^a^V1.0164^ea^ saṃvattati, ubhayabyābādhāyapi saṃvattati,  paññānirodhiko vighātapakkhiko anibbānasaṃvattaniko'.  `attabyābādhāya saṃvattatī'tipi me, bhikkhave, paṭisañcikkhato  abbhatthaṃ gacchati; `parabyābādhāya saṃvattatī'tipi me, bhikkhave,  paṭisañcikkhato abbhatthaṃ gacchati; `ubhayabyābādhāya saṃvattatī'tipi  me, bhikkhave, paṭisañcikkhato abbhatthaṃ gacchati; `paññānirodhiko  vighātapakkhiko anibbānasaṃvattaniko'tipi me, bhikkhave,  paṭisañcikkhato abbhatthaṃ gacchati. so kho ahaṃ, bhikkhave,  uppannuppannaṃ vihiṃsāvitakkaṃ pajahameva vinodameva byantameva naṃ akāsiṃ.<br/><br/>[03] ``yaññadeva, bhikkhave, bhikkhu bahulamanuvitakketi  anuvicāreti, tathā tathā nati hoti cetaso. kāmavitakkaṃ ce,  bhikkhave, bhikkhu bahulamanuvitakketi ^a^M1.0163^ea^ anuvicāreti, pahāsi  nekkhammavitakkaṃ, kāmavitakkaṃ bahulamakāsi, tassa taṃ ^a^T1.0234^ea^ kāmavitakkāya  cittaṃ namati. byāpādavitakkaṃ ce, bhikkhave...pe0... vihiṃsāvitakkaṃ  ce, bhikkhave, bhikkhu bahulamanuvitakketi anuvicāreti, pahāsi  avihiṃsāvitakkaṃ, vihiṃsāvitakkaṃ bahulamakāsi, tassa taṃ  vihiṃsāvitakkāya cittaṃ namati. seyyathāpi, bhikkhave, vassānaṃ  pacchime māse saradasamaye kiṭṭhasambādhe gopālako gāvo rakkheyya.  so tā gāvo tato tato daṇḍena ākoṭeyya paṭikoṭeyya sannirundheyya  sannivāreyya. taṃ kissa hetu? passati hi so, bhikkhave,  gopālako tatonidānaṃ vadhaṃ vā bandhanaṃ vā jāniṃ vā garahaṃ vā.  evameva kho ahaṃ, bhikkhave, addasaṃ akusalānaṃ dhammānaṃ ādīnavaṃ  okāraṃ saṃkilesaṃ, kusalānaṃ dhammānaṃ nekkhamme ānisaṃsaṃ vodānapakkhaṃ. <br/><br/>[03] 209^b^.^eb^ ``tassa ^a^P1.0116^ea^ mayhaṃ, bhikkhave,  evaṃ appamattassa ātāpino pahitattassa viharato uppajjati  nekkhammavitakko. so evaṃ pajānāmi -- `uppanno kho me ayaṃ  nekkhammavitakko. so ca kho nevattabyābādhāya saṃvattati, na  parabyābādhāya saṃvattati, na ubhayabyābādhāya saṃvattati, paññāvuddhiko  avighātapakkhiko nibbānasaṃvattaniko'. rattiṃ cepi naṃ, bhikkhave,  anuvitakkeyyaṃ anuvicāreyyaṃ, neva tatonidānaṃ bhayaṃ samanupassāmi.  divasaṃ cepi naṃ, bhikkhave, anuvitakkeyyaṃ anuvicāreyyaṃ, neva  tatonidānaṃ bhayaṃ samanupassāmi. rattindivaṃ cepi naṃ, bhikkhave,  anuvitakkeyyaṃ anuvicāreyyaṃ, neva tatonidānaṃ bhayaṃ samanupassāmi.  api ca kho me aticiraṃ anuvitakkayato anuvicārayato kāyo  kilameyya ^a^V1.0165^ea^. kāye kilante {kilamante (ka0)} cittaṃ ^a^T1.0235^ea^ ūhaññeyya. ūhate citte ārā  cittaṃ samādhimhāti. so kho ahaṃ, bhikkhave, ajjhattameva cittaṃ  saṇṭhapemi sannisādemi ekodiṃ karomi {ekodi karomi (pī0)} samādahāmi. taṃ kissa hetu?  `mā me cittaṃ ūhaññī'ti {ugghāṭīti (syā0 ka0), ūhanīti (pī0)}. <br/><br/>[03] 210^b^.^eb^ ``tassa mayhaṃ, bhikkhave, evaṃ appamattassa  ātāpino pahitattassa viharato uppajjati abyāpādavitakko...pe0...  uppajjati avihiṃsāvitakko. so evaṃ pajānāmi -- `uppanno kho  me ayaṃ avihiṃsāvitakko. so ca kho nevattabyābādhāya saṃvattati,  na parabyābādhāya saṃvattati, na ubhayabyābādhāya ^a^M1.0164^ea^ saṃvattati,  paññāvuddhiko avighātapakkhiko nibbānasaṃvattaniko'. rattiṃ cepi naṃ,  bhikkhave, anuvitakkeyyaṃ anuvicāreyyaṃ, neva tatonidānaṃ bhayaṃ  samanupassāmi. divasaṃ cepi naṃ, bhikkhave, anuvitakkeyyaṃ  anuvicāreyyaṃ, neva tatonidānaṃ bhayaṃ samanupassāmi. rattindivaṃ cepi  naṃ, bhikkhave, anuvitakkeyyaṃ anuvicāreyyaṃ, neva tatonidānaṃ bhayaṃ  samanupassāmi. api ca kho me aticiraṃ anuvitakkayato  anuvicārayato kāyo kilameyya. kāye kilante cittaṃ ūhaññeyya.  ūhate citte ārā cittaṃ samādhimhāti. so kho ahaṃ, bhikkhave,  ajjhattameva cittaṃ saṇṭhapemi, sannisādemi, ekodiṃ karomi  samādahāmi. taṃ kissa hetu? `mā me cittaṃ ūhaññī'ti.<br/><br/>[03] ``yaññadeva, bhikkhave, bhikkhu bahulamanuvitakketi  anuvicāreti, tathā tathā nati hoti cetaso. nekkhammavitakkañce,  bhikkhave, bhikkhu bahulamanuvitakketi anuvicāreti, pahāsi ^a^T1.0236^ea^  kāmavitakkaṃ, nekkhammavitakkaṃ bahulamakāsi, tassaṃ taṃ nekkhammavitakkāya  cittaṃ namati. abyāpādavitakkañce, bhikkhave...pe0...  avihiṃsāvitakkañce, bhikkhave, bhikkhu bahulamanuvitakketi  anuvicāreti, pahāsi vihiṃsāvitakkaṃ, avihiṃsāvitakkaṃ bahulamakāsi,  tassa taṃ avihiṃsāvitakkāya cittaṃ namati. seyyathāpi, bhikkhave,  gimhānaṃ pacchime māse sabbasassesu gāmantasambhatesu gopālako gāvo  rakkheyya ^a^P1.0117^ea^, tassa rukkhamūlagatassa vā  abbhokāsagatassa vā satikaraṇīyameva hoti -- `etā {ete (ka0)} gāvo'ti.  evamevaṃ kho, bhikkhave, satikaraṇīyameva ahosi -- `ete dhammā'ti. <br/><br/>[03] 211^b^.^eb^ ``āraddhaṃ kho pana me, bhikkhave, vīriyaṃ  ahosi asallīnaṃ, upaṭṭhitā sati asammuṭṭhā ^a^V1.0166^ea^, passaddho kāyo  asāraddho, samāhitaṃ cittaṃ ekaggaṃ. so kho ahaṃ, bhikkhave,  vivicceva kāmehi vivicca akusalehi dhammehi savitakkaṃ savicāraṃ  vivekajaṃ pītisukhaṃ paṭhamaṃ jhānaṃ upasampajja vihāsiṃ.  vitakkavicārānaṃ vūpasamā ajjhattaṃ sampasādanaṃ cetaso ekodibhāvaṃ  avitakkaṃ avicāraṃ samādhijaṃ pītisukhaṃ dutiyaṃ jhānaṃ upasampajja  vihāsiṃ. pītiyā ca virāgā upekkhako ca vihāsiṃ sato ca  sampajāno, sukhañca kāyena paṭisaṃvedesiṃ, yaṃ taṃ ariyā ācikkhanti  `upekkhako satimā ^a^M1.0165^ea^ sukhavihārī'ti, tatiyaṃ jhānaṃ upasampajja  vihāsiṃ. sukhassa ca pahānā dukkhassa ca pahānā pubbeva  somanassadomanassānaṃ atthaṅgamā adukkhamasukhaṃ upekkhāsatipārisuddhiṃ  catutthaṃ jhānaṃ upasampajja vihāsiṃ. <br/><br/>[03] 212^b^.^eb^ ``so evaṃ samāhite citte parisuddhe  pariyodāte anaṅgaṇe vigatūpakkilese mudubhūte kammaniye ṭhite  āneñjappatte pubbenivāsānussatiñāṇāya cittaṃ abhininnāmesiṃ. so  anekavihitaṃ pubbenivāsaṃ anussarāmi. seyyathidaṃ, ekampi  jātiṃ...pe0... iti sākāraṃ sauddesaṃ anekavihitaṃ pubbenivāsaṃ  anussarāmi. ayaṃ kho ^a^T1.0237^ea^ me, bhikkhave, rattiyā paṭhame yāme paṭhamā  vijjā adhigatā; avijjā vihatā vijjā uppannā; tamo vihato  āloko uppanno; yathā taṃ appamattassa ātāpino pahitattassa  viharato. <br/><br/>[03] 213^b^.^eb^ ``so evaṃ samāhite citte parisuddhe  pariyodāte anaṅgaṇe vigatūpakkilese mudubhūte kammaniye ṭhite  āneñjappatte sattānaṃ cutūpapātañāṇāya cittaṃ abhininnāmesiṃ. so  dibbena cakkhunā visuddhena atikkantamānusakena satte passāmi  cavamāne upapajjamāne...pe0... ime vata bhonto sattā kāyaduccaritena  samannāgatā...pe0... iti dibbena cakkhunā visuddhena  atikkantamānusakena satte passāmi cavamāne upapajjamāne hīne paṇīte  suvaṇṇe dubbaṇṇe sugate duggate, yathākammūpage satte pajānāmi. ayaṃ  kho me, bhikkhave, rattiyā majjhime yāme dutiyā vijjā adhigatā;  avijjā vihatā vijjā uppannā; tamo vihato āloko uppanno; yathā  taṃ appamattassa ātāpino pahitattassa viharato. <br/><br/>[03] 214^b^.^eb^ ``so evaṃ samāhite citte parisuddhe  pariyodāte anaṅgaṇe vigatūpakkilese mudubhūte kammaniye ṭhite  āneñjappatte āsavānaṃ khayañāṇāya cittaṃ abhininnāmesiṃ. so  `idaṃ dukkha'nti yathābhūtaṃ abbhaññāsiṃ, `ayaṃ dukkhasamudayo'ti  yathābhūtaṃ abbhaññāsiṃ, `ayaṃ dukkhanirodho'ti yathābhūtaṃ  abbhaññāsiṃ, `ayaṃ dukkhanirodhagāminī paṭipadā'ti yathābhūtaṃ  abbhaññāsiṃ ^a^M1.0166^ea^. `ime āsavā'ti yathābhūtaṃ abbhaññāsiṃ, `ayaṃ  āsavasamudayo'ti yathābhūtaṃ abbhaññāsiṃ, `ayaṃ ^a^V1.0167^ea^ āsavanirodho'ti  yathābhūtaṃ abbhaññāsiṃ, `ayaṃ ^a^T1.0238^ea^ āsavanirodhagāminī paṭipadā'ti  yathābhūtaṃ abbhaññāsiṃ. tassa me evaṃ jānato evaṃ passato  kāmāsavāpi cittaṃ vimuccittha, bhavāsavāpi cittaṃ vimuccittha,  avijjāsavāpi cittaṃ vimuccittha, vimuttasmiṃ vimuttamiti ñāṇaṃ  ahosi -- `khīṇā jāti, vusitaṃ brahmacariyaṃ, kataṃ karaṇīyaṃ,  nāparaṃ itthattāyā'ti abbhaññāsiṃ. ayaṃ kho me, bhikkhave, rattiyā  pacchime yāme tatiyā vijjā adhigatā; avijjā vihatā vijjā  uppannā; tamo vihato āloko uppanno; yathā taṃ appamattassa  ātāpino pahitattassa viharato. <br/><br/>[03] 215^b^.^eb^ ``seyyathāpi, bhikkhave, araññe pavane mahantaṃ  ninnaṃ pallalaṃ. tamenaṃ mahāmigasaṅgho upanissāya vihareyya. tassa  kocideva puriso uppajjeyya anatthakāmo ahitakāmo  ayogakkhemakāmo. so yvāssa maggo khemo sovatthiko  pītigamanīyo taṃ maggaṃ pidaheyya, vivareyya kummaggaṃ, odaheyya  okacaraṃ, ṭhapeyya okacārikaṃ. evañhi so, bhikkhave,  mahāmigasaṅgho aparena samayena ^a^T1.0239^ea^ anayabyasanaṃ {anayabyasanaṃ tanuttaṃ (sī0 syā0  pī0)} āpajjeyya. tasseva  kho pana, bhikkhave, mahato migasaṅghassa kocideva puriso uppajjeyya  atthakāmo hitakāmo yogakkhemakāmo. so yvāssa maggo khemo  sovatthiko pītigamanīyo taṃ maggaṃ vivareyya, pidaheyya kummaggaṃ,  ūhaneyya okacaraṃ, nāseyya okacārikaṃ. evañhi so, bhikkhave,  mahāmigasaṅgho aparena samayena vuddhiṃ virūḷhiṃ vepullaṃ āpajjeyya.<br/><br/>[03] ``upamā kho me ayaṃ, bhikkhave, katā atthassa viññāpanāya  ^a^P1.0118^ea^. ayaṃ cevettha attho -- mahantaṃ ninnaṃ pallalanti  kho, bhikkhave, kāmānametaṃ adhivacanaṃ. mahāmigasaṅghoti kho,  bhikkhave, sattānametaṃ adhivacanaṃ. puriso anatthakāmo ahitakāmo  ayogakkhemakāmoti kho, bhikkhave, mārassetaṃ pāpimato adhivacanaṃ.  kummaggoti kho, bhikkhave, aṭṭhaṅgikassetaṃ micchāmaggassa adhivacanaṃ,  seyyathidaṃ -- micchādiṭṭhiyā micchāsaṅkappassa micchāvācāya  micchākammantassa micchāājīvassa micchāvāyāmassa micchāsatiyā  micchāsamādhissa. okacaroti kho, bhikkhave, nandīrāgassetaṃ  adhivacanaṃ. okacārikāti ^a^M1.0167^ea^ kho, bhikkhave, avijjāyetaṃ adhivacanaṃ.  puriso atthakāmo hitakāmo yogakkhemakāmoti kho, bhikkhave,  tathāgatassetaṃ adhivacanaṃ arahato sammāsambuddhassa. khemo maggo  sovatthiko pītigamanīyoti kho ^a^V1.0168^ea^, bhikkhave, ariyassetaṃ aṭṭhaṅgikassa  maggassa adhivacanaṃ, seyyathidaṃ -- sammādiṭṭhiyā sammāsaṅkappassa  sammāvācāya sammākammantassa sammāājīvassa sammāvāyāmassa  sammāsatiyā sammāsamādhissa.<br/><br/>[03] ``iti kho, bhikkhave, vivaṭo mayā khemo maggo sovatthiko  pītigamanīyo, pihito kummaggo, ūhato okacaro, nāsitā  okacārikā. yaṃ, bhikkhave, satthārā karaṇīyaṃ sāvakānaṃ hitesinā  anukampakena anukampaṃ upādāya, kataṃ vo taṃ mayā. etāni,  bhikkhave ^a^T1.0240^ea^, rukkhamūlāni, etāni suññāgārāni; jhāyatha, bhikkhave,  mā pamādattha; mā pacchā vippaṭisārino ahuvattha. ayaṃ vo amhākaṃ  anusāsanī''ti. <br/><br/>[01] idamavoca bhagavā. attamanā te bhikkhū bhagavato  bhāsitaṃ abhinandunti. <br/><br/>[06] dvedhāvitakkasuttaṃ niṭṭhitaṃ navamaṃ. 


volume: 28
item: 44
title: vanapatthasuttaṃ^madhupiṇḍikasuttaṃ^dvedhāvitakkasuttaṃ^vitakkasaṇṭhānasuttaṃ^
content:
  [03] 216^b^.^eb^ evaṃ ^a^T1.0241^ea^ ^a^V1.0169^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. tatra kho bhagavā  bhikkhū āmantesi -- ``bhikkhavo''ti. ``bhadante''ti ^a^P1.0119^ea^  te bhikkhū bhagavato paccassosuṃ. bhagavā etadavoca --<br/><br/>[03] ``adhicittamanuyuttena, bhikkhave, bhikkhunā pañca nimittāni  kālena kālaṃ manasi kātabbāni. katamāni pañca? idha,  bhikkhave, bhikkhuno yaṃ nimittaṃ āgamma yaṃ nimittaṃ manasikaroto  uppajjanti pāpakā akusalā vitakkā chandūpasaṃhitāpi dosūpasaṃhitāpi  mohūpasaṃhitāpi, tena, bhikkhave, bhikkhunā tamhā nimittā aññaṃ  nimittaṃ manasi kātabbaṃ kusalūpasaṃhitaṃ. tassa tamhā nimittā aññaṃ  nimittaṃ manasikaroto kusalūpasaṃhitaṃ ye pāpakā akusalā ^a^M1.0168^ea^ vitakkā  chandūpasaṃhitāpi dosūpasaṃhitāpi mohūpasaṃhitāpi te pahīyanti te  abbhatthaṃ gacchanti. tesaṃ pahānā ajjhattameva cittaṃ santiṭṭhati  sannisīdati ekodi hoti {ekodibhoti (syā0 ka0)} samādhiyati. seyyathāpi, bhikkhave,  dakkho palagaṇḍo vā palagaṇḍantevāsī vā sukhumāya āṇiyā  oḷārikaṃ āṇiṃ abhinihaneyya abhinīhareyya abhinivatteyya {abhinivajjeyya  (sī0 pī0)}; evameva  kho, bhikkhave, bhikkhuno yaṃ nimittaṃ āgamma yaṃ nimittaṃ  manasikaroto uppajjanti pāpakā akusalā vitakkā chandūpasaṃhitāpi  dosūpasaṃhitāpi ^a^T1.0242^ea^ mohūpasaṃhitāpi, tena, bhikkhave, bhikkhunā tamhā  nimittā aññaṃ nimittaṃ manasi kātabbaṃ kusalūpasaṃhitaṃ. tassa tamhā  nimittā aññaṃ nimittaṃ manasikaroto kusalūpasaṃhitaṃ ye pāpakā  akusalā vitakkā chandūpasaṃhitāpi dosūpasaṃhitāpi mohūpasaṃhitāpi te  pahīyanti te abbhatthaṃ gacchanti. tesaṃ pahānā ajjhattameva cittaṃ  santiṭṭhati sannisīdati ekodi hoti samādhiyati. <br/><br/>[03] 217^b^.^eb^ ``tassa ce, bhikkhave, bhikkhuno tamhā  nimittā aññaṃ nimittaṃ manasikaroto kusalūpasaṃhitaṃ uppajjanteva  pāpakā akusalā vitakkā chandūpasaṃhitāpi dosūpasaṃhitāpi  mohūpasaṃhitāpi, tena, bhikkhave, bhikkhunā tesaṃ vitakkānaṃ ādīnavo  upaparikkhitabbo -- `itipime vitakkā akusalā, itipime vitakkā  sāvajjā, itipime vitakkā ^a^V1.0170^ea^ dukkhavipākā'ti. tassa tesaṃ vitakkānaṃ  ādīnavaṃ upaparikkhato ye pāpakā akusalā vitakkā chandūpasaṃhitāpi  dosūpasaṃhitāpi mohūpasaṃhitāpi te pahīyanti te abbhatthaṃ gacchanti.  tesaṃ pahānā ajjhattameva cittaṃ santiṭṭhati sannisīdati ekodi hoti  samādhiyati. seyyathāpi, bhikkhave, itthī vā puriso vā daharo  yuvā maṇḍanakajātiko ahikuṇapena vā kukkurakuṇapena vā  manussakuṇapena ^a^P1.0120^ea^ vā kaṇṭhe āsattena aṭṭiyeyya  harāyeyya jiguccheyya; evameva kho, bhikkhave, tassa ce bhikkhuno  tamhāpi nimittā aññaṃ nimittaṃ ^a^T1.0243^ea^ manasikaroto kusalūpasaṃhitaṃ  uppajjanteva pāpakā akusalā vitakkā chandūpasaṃhitāpi dosūpasaṃhitāpi  mohūpasaṃhitāpi, tena, bhikkhave, bhikkhunā tesaṃ vitakkānaṃ ādīnavo  upaparikkhitabbo -- `itipime vitakkā akusalā, itipime ^a^M1.0169^ea^ vitakkā  sāvajjā, itipime vitakkā dukkhavipākā'ti. tassa tesaṃ vitakkānaṃ  ādīnavaṃ upaparikkhato ye pāpakā akusalā vitakkā chandūpasaṃhitāpi  dosūpasaṃhitāpi mohūpasaṃhitāpi te pahīyanti te abbhatthaṃ gacchanti.  tesaṃ pahānā ajjhattameva cittaṃ santiṭṭhati sannisīdati ekodi hoti  samādhiyati. <br/><br/>[03] 218^b^.^eb^ ``tassa ce, bhikkhave, bhikkhuno tesampi  vitakkānaṃ ādīnavaṃ upaparikkhato uppajjanteva pāpakā akusalā  vitakkā chandūpasaṃhitāpi dosūpasaṃhitāpi mohūpasaṃhitāpi, tena,  bhikkhave, bhikkhunā tesaṃ vitakkānaṃ asatiamanasikāro āpajjitabbo.  tassa tesaṃ vitakkānaṃ asatiamanasikāraṃ āpajjato ye pāpakā  akusalā vitakkā chandūpasaṃhitāpi dosūpasaṃhitāpi mohūpasaṃhitāpi te  pahīyanti te abbhatthaṃ gacchanti. tesaṃ pahānā ajjhattameva cittaṃ  santiṭṭhati sannisīdati ekodi hoti samādhiyati. seyyathāpi,  bhikkhave, cakkhumā puriso āpāthagatānaṃ rūpānaṃ adassanakāmo  assa; so nimīleyya vā aññena vā apalokeyya. evameva kho,  bhikkhave, tassa ce bhikkhuno tesampi vitakkānaṃ ādīnavaṃ  upaparikkhato uppajjanteva pāpakā akusalā vitakkā chandūpasaṃhitāpi  dosūpasaṃhitāpi mohūpasaṃhitāpi, te pahīyanti te abbhatthaṃ gacchanti.  tesaṃ pahānā ajjhattameva cittaṃ santiṭṭhati sannisīdati ekodi hoti  samādhiyati. <br/><br/>[03] 219^b^.^eb^ ``tassa ^a^T1.0244^ea^ ce, bhikkhave, bhikkhuno tesampi  vitakkānaṃ asatiamanasikāraṃ āpajjato ^a^V1.0171^ea^ uppajjanteva pāpakā akusalā  vitakkā chandūpasaṃhitāpi dosūpasaṃhitāpi mohūpasaṃhitāpi, tena,  bhikkhave, bhikkhunā tesaṃ vitakkānaṃ vitakkasaṅkhārasaṇṭhānaṃ  manasikātabbaṃ. tassa tesaṃ vitakkānaṃ vitakkasaṅkhārasaṇṭhānaṃ  manasikaroto ye pāpakā akusalā vitakkā chandūpasaṃhitāpi  dosūpasaṃhitāpi mohūpasaṃhitāpi te pahīyanti te abbhatthaṃ gacchanti.  tesaṃ pahānā ajjhattameva cittaṃ santiṭṭhati sannisīdati ekodi hoti  samādhiyati. seyyathāpi, bhikkhave, puriso sīghaṃ gaccheyya. tassa  evamassa -- `kiṃ nu kho ahaṃ sīghaṃ gacchāmi? yaṃnūnāhaṃ saṇikaṃ  gaccheyya'nti. so saṇikaṃ gaccheyya. tassa evamassa -- `kiṃ nu  kho ahaṃ saṇikaṃ gacchāmi? yaṃnūnāhaṃ tiṭṭheyya'nti. so tiṭṭheyya ^a^M1.0170^ea^.  tassa evamassa -- `kiṃ nu kho ahaṃ ṭhito? yaṃnūnāhaṃ  nisīdeyya'nti. so nisīdeyya. tassa evamassa -- `kiṃ nu kho  ahaṃ nisinno? yaṃnūnāhaṃ nipajjeyya'nti. so nipajjeyya. evañhi  so, bhikkhave, puriso oḷārikaṃ oḷārikaṃ iriyāpathaṃ  abhinivajjetvā {abhinissajjetvā (syā0)} sukhumaṃ sukhumaṃ iriyāpathaṃ kappeyya. evameva kho,  bhikkhave, tassa ce bhikkhuno tesampi vitakkānaṃ asatiamanasikāraṃ  āpajjato uppajjanteva pāpakā akusalā vitakkā chandūpasaṃhitāpi  dosūpasaṃhitāpi mohūpasaṃhitāpi te pahīyanti te abbhatthaṃ gacchanti.  tesaṃ pahānā ajjhattameva cittaṃ santiṭṭhati sannisīdati ekodi hoti  samādhiyati. <br/><br/>[03] 220^b^.^eb^ ``tassa ^a^T1.0245^ea^ ce, bhikkhave, bhikkhuno tesampi  vitakkānaṃ vitakkasaṅkhārasaṇṭhānaṃ manasikaroto uppajjanteva pāpakā  akusalā vitakkā chandūpasaṃhitāpi dosūpasaṃhitāpi mohūpasaṃhitāpi.  tena, bhikkhave, bhikkhunā dantebhidantamādhāya {dante + abhidantaṃ + ādhāyāti  ṭīkāyaṃ padacchedo, dantebhīti panettha karaṇattho yutto viya dissati} jivhāya tāluṃ āhacca  cetasā cittaṃ abhiniggaṇhitabbaṃ abhinippīḷetabbaṃ abhisantāpetabbaṃ  ^a^P1.0121^ea^. tassa dantebhidantamādhāya jivhāya tāluṃ  āhacca cetasā cittaṃ abhiniggaṇhato abhinippīḷayato  abhisantāpayato ye pāpakā akusalā vitakkā chandūpasaṃhitāpi  dosūpasaṃhitāpi mohūpasaṃhitāpi te pahīyanti te abbhatthaṃ gacchanti.  tesaṃ pahānā ajjhattameva cittaṃ santiṭṭhati sannisīdati ekodi hoti  samādhiyati. seyyathāpi, bhikkhave, balavā puriso dubbalataraṃ purisaṃ  sīse vā gale vā khandhe vā gahetvā abhiniggaṇheyya abhinippīḷeyya  abhisantāpeyya; evameva kho, bhikkhave, tassa ce bhikkhuno tesampi  vitakkānaṃ vitakkasaṅkhārasaṇṭhānaṃ manasikaroto uppajjanteva pāpakā  akusalā vitakkā chandūpasaṃhitāpi dosūpasaṃhitāpi mohūpasaṃhitāpi.  tena, bhikkhave, bhikkhunā dantebhidantamādhāya ^a^V1.0172^ea^ jivhāya tāluṃ āhacca  cetasā cittaṃ abhiniggaṇhitabbaṃ abhinippīḷetabbaṃ abhisantāpetabbaṃ.  tassa dantebhidantamādhāya jivhāya tāluṃ āhacca cetasā cittaṃ  abhiniggaṇhato abhinippīḷayato abhisantāpayato ye pāpakā  akusalā vitakkā chandūpasaṃhitāpi dosūpasaṃhitāpi ^a^T1.0246^ea^ mohūpasaṃhitāpi ^a^M1.0171^ea^ te  pahīyanti te abbhatthaṃ gacchanti. tesaṃ pahānā ajjhattameva cittaṃ  santiṭṭhati sannisīdati ekodi hoti samādhiyati. <br/><br/>[03] 221^b^.^eb^ ``yato kho {yato ca kho (syā0 ka0)}, bhikkhave, bhikkhuno yaṃ nimittaṃ  āgamma yaṃ nimittaṃ manasikaroto uppajjanti pāpakā akusalā  vitakkā chandūpasaṃhitāpi dosūpasaṃhitāpi mohūpasaṃhitāpi, tassa tamhā  nimittā aññaṃ nimittaṃ manasikaroto kusalūpasaṃhitaṃ ye pāpakā  akusalā vitakkā chandūpasaṃhitāpi dosūpasaṃhitāpi mohūpasaṃhitāpi te  pahīyanti te abbhatthaṃ gacchanti. tesaṃ pahānā ajjhattameva cittaṃ  santiṭṭhati sannisīdati ekodi hoti samādhiyati. tesampi  vitakkānaṃ ādīnavaṃ upaparikkhato ye pāpakā akusalā vitakkā  chandūpasaṃhitāpi dosūpasaṃhitāpi mohūpasaṃhitāpi te pahīyanti te  abbhatthaṃ gacchanti. tesaṃ pahānā ajjhattameva cittaṃ santiṭṭhati  sannisīdati ekodi hoti samādhiyati. tesampi vitakkānaṃ  asatiamanasikāraṃ āpajjato ye pāpakā akusalā vitakkā  chandūpasaṃhitāpi dosūpasaṃhitāpi mohūpasaṃhitāpi te pahīyanti te  abbhatthaṃ gacchanti. tesaṃ pahānā ajjhattameva cittaṃ santiṭṭhati  sannisīdati ekodi hoti samādhiyati. tesampi vitakkānaṃ  vitakkasaṅkhārasaṇṭhānaṃ manasikaroto ye pāpakā akusalā vitakkā  chandūpasaṃhitāpi dosūpasaṃhitāpi mohūpasaṃhitāpi ^a^T1.0247^ea^ te pahīyanti te  abbhatthaṃ gacchanti. tesaṃ pahānā ajjhattameva cittaṃ santiṭṭhati  sannisīdati ekodi hoti samādhiyati. dantebhidantamādhāya  jivhāya tāluṃ āhacca cetasā cittaṃ abhiniggaṇhato abhinippīḷayato  abhisantāpayato ye pāpakā akusalā vitakkā chandūpasaṃhitāpi  dosūpasaṃhitāpi mohūpasaṃhitāpi te pahīyanti te abbhatthaṃ gacchanti.  tesaṃ pahānā ajjhattameva cittaṃ santiṭṭhati sannisīdati ekodi hoti  ^a^P1.0122^ea^ samādhiyati. ayaṃ vuccati, bhikkhave, bhikkhu  vasī vitakkapariyāyapathesu. yaṃ vitakkaṃ ākaṅkhissati taṃ vitakkaṃ  vitakkessati, yaṃ vitakkaṃ nākaṅkhissati na taṃ vitakkaṃ vitakkessati.  acchecchi taṇhaṃ, vivattayi {vāvattayi (sī0 pī0)} saṃyojanaṃ, sammā mānābhisamayā  antamakāsi dukkhassā''ti. <br/><br/>[01] idamavoca ^a^M1.0172^ea^ ^a^V1.0173^ea^ bhagavā. attamanā te bhikkhū bhagavato  bhāsitaṃ abhinandunti. <br/><br/>[06] vitakkasaṇṭhānasuttaṃ niṭṭhitaṃ dasamaṃ. <br/><br/>[06] sīhanādavaggo niṭṭhito dutiyo. <br/><br/>[01] tassuddānaṃ -- <br/><br/>[21] cūḷasīhanādalomahaṃsavaro,  mahācūḷadukkhakkhandhānumānikasuttaṃ. <br/><br/>[22] khilapatthamadhupiṇḍikadvidhāvitakka, pañcanimittakathā puna  vaggo.. 


volume: 28
item: 45
title: madhupiṇḍikasuttaṃ^dvedhāvitakkasuttaṃ^opammavaggo^kakacūpamasuttaṃ^
content:
  [03] 222^b^.^eb^ evaṃ ^a^T1.0248^ea^ ^a^M1.0173^ea^ ^a^V1.0174^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. tena kho pana samayena  āyasmā moḷiyaphagguno bhikkhunīhi saddhiṃ ativelaṃ saṃsaṭṭho viharati.  evaṃ saṃsaṭṭho āyasmā moḷiyaphagguno bhikkhunīhi saddhiṃ viharati  -- sace koci bhikkhu āyasmato moḷiyaphaggunassa sammukhā tāsaṃ  bhikkhunīnaṃ avaṇṇaṃ bhāsati, tenāyasmā moḷiyaphagguno kupito  anattamano adhikaraṇampi karoti. sace pana koci bhikkhu tāsaṃ  bhikkhunīnaṃ sammukhā āyasmato moḷiyaphaggunassa avaṇṇaṃ bhāsati,  tena tā bhikkhuniyo kupitā anattamanā adhikaraṇampi karonti.  evaṃ saṃsaṭṭho āyasmā moḷiyaphagguno bhikkhunīhi saddhiṃ viharati.  atha kho aññataro bhikkhu yena bhagavā tenupasaṅkami; upasaṅkamitvā  bhagavantaṃ abhivādetvā ekamantaṃ nisīdi. ekamantaṃ nisinno kho  so bhikkhu bhagavantaṃ etadavoca -- ``āyasmā, bhante,  moḷiyaphagguno bhikkhunīhi saddhiṃ ativelaṃ saṃsaṭṭho viharati. evaṃ  saṃsaṭṭho, bhante, āyasmā moḷiyaphagguno bhikkhunīhi saddhiṃ viharati  -- sace koci bhikkhu āyasmato moḷiyaphaggunassa sammukhā tāsaṃ  bhikkhunīnaṃ avaṇṇaṃ bhāsati, tenāyasmā moḷiyaphagguno kupito  anattamano ^a^T1.0249^ea^ adhikaraṇampi karoti. sace pana koci bhikkhu tāsaṃ  bhikkhunīnaṃ sammukhā āyasmato moḷiyaphaggunassa avaṇṇaṃ bhāsati,  tena tā bhikkhuniyo kupitā anattamanā adhikaraṇampi karonti.  evaṃ saṃsaṭṭho, bhante, āyasmā moḷiyaphagguno bhikkhunīhi saddhiṃ  viharatī''ti. <br/><br/>[03] 223^b^.^eb^ atha kho bhagavā aññataraṃ bhikkhuṃ āmantesi  -- ``ehi tvaṃ ^a^P1.0123^ea^, bhikkhu, mama vacanena  moḷiyaphaggunaṃ bhikkhuṃ āmantehi -- `satthā taṃ, āvuso phagguna,  āmantetī'''ti. ``evaṃ ^a^V1.0175^ea^, bhante''ti kho so bhikkhu bhagavato  paṭissutvā yenāyasmā moḷiyaphagguno tenupasaṅkami; upasaṅkamitvā  āyasmantaṃ moḷiyaphaggunaṃ etadavoca -- ``satthā taṃ, āvuso  phagguna, āmantetī''ti. ``evamāvuso''ti kho āyasmā  moḷiyaphagguno tassa ^a^M1.0174^ea^ bhikkhuno paṭissutvā yena bhagavā tenupasaṅkami;  upasaṅkamitvā bhagavantaṃ abhivādetvā ekamantaṃ nisīdi. ekamantaṃ  nisinnaṃ kho āyasmantaṃ moḷiyaphaggunaṃ bhagavā etadavoca --<br/><br/>[03] ``saccaṃ kira tvaṃ, phagguna, bhikkhunīhi saddhiṃ ativelaṃ  saṃsaṭṭho viharasi? evaṃ saṃsaṭṭho kira tvaṃ, phagguna, bhikkhunīhi  saddhiṃ viharasi -- sace koci bhikkhu tuyhaṃ sammukhā tāsaṃ  bhikkhunīnaṃ avaṇṇaṃ bhāsati, tena tvaṃ kupito anattamano  adhikaraṇampi karosi. sace pana koci bhikkhu tāsaṃ bhikkhunīnaṃ  sammukhā tuyhaṃ avaṇṇaṃ bhāsati, tena tā bhikkhuniyo kupitā  anattamanā adhikaraṇampi karonti. evaṃ saṃsaṭṭho kira tvaṃ, phagguna,  bhikkhunīhi saddhiṃ viharasī''ti? ``evaṃ, bhante''ti. ``nanu tvaṃ,  phagguna, kulaputto saddhā ^a^T1.0250^ea^ agārasmā anagāriyaṃ pabbajito''ti?  ``evaṃ, bhante''ti. <br/><br/>[03] 224^b^.^eb^ ``na kho te etaṃ, phagguna, patirūpaṃ  kulaputtassa saddhā agārasmā anagāriyaṃ pabbajitassa, yaṃ tvaṃ  bhikkhunīhi saddhiṃ ativelaṃ saṃsaṭṭho vihareyyāsi. tasmātiha,  phagguna, tava cepi koci sammukhā tāsaṃ bhikkhunīnaṃ avaṇṇaṃ bhāseyya,  tatrāpi tvaṃ, phagguna, ye gehasitā {gehassitā (?)} chandā ye gehasitā vitakkā te  pajaheyyāsi. tatrāpi te, phagguna, evaṃ sikkhitabbaṃ -- `na ceva me  cittaṃ vipariṇataṃ bhavissati, na ca pāpikaṃ vācaṃ nicchāressāmi,  hitānukampī ca viharissāmi mettacitto, na dosantaro'ti. evañhi  te, phagguna, sikkhitabbaṃ.<br/><br/>[03] ``tasmātiha, phagguna, tava cepi koci sammukhā tāsaṃ  bhikkhunīnaṃ pāṇinā pahāraṃ dadeyya, leḍḍunā pahāraṃ dadeyya, daṇḍena  pahāraṃ dadeyya, satthena pahāraṃ dadeyya. tatrāpi tvaṃ, phagguna, ye  gehasitā chandā ye gehasitā vitakkā te pajaheyyāsi. tatrāpi te,  phagguna, evaṃ sikkhitabbaṃ `na ceva me cittaṃ vipariṇataṃ bhavissati,  na ca pāpikaṃ vācaṃ nicchāressāmi, hitānukampī ca viharissāmi  mettacitto, na dosantaro'ti. evañhi te, phagguna, sikkhitabbaṃ.<br/><br/>[03] ``tasmātiha, phagguna, tava cepi koci sammukhā avaṇṇaṃ  bhāseyya, tatrāpi tvaṃ, phagguna ^a^V1.0176^ea^, ye gehasitā chandā ye gehasitā  vitakkā te ^a^M1.0175^ea^ pajaheyyāsi. tatrāpi te, phagguna, evaṃ sikkhitabbaṃ `na  ceva me cittaṃ vipariṇataṃ bhavissati, na ca pāpikaṃ vācaṃ  nicchāressāmi, hitānukampī ca viharissāmi mettacitto, na  dosantaro'ti. evañhi ^a^T1.0251^ea^ te, phagguna, sikkhitabbaṃ. <br/><br/>[01] ``tasmātiha, phagguna, tava cepi koci pāṇinā pahāraṃ  dadeyya, leḍḍunā pahāraṃ dadeyya, daṇḍena pahāraṃ dadeyya, satthena pahāraṃ  ^a^P1.0124^ea^ dadeyya, tatrāpi tvaṃ, phagguna, ye gehasitā chandā  ye gehasitā vitakkā te pajaheyyāsi. tatrāpi te, phagguna, evaṃ  sikkhitabbaṃ `na ceva me cittaṃ vipariṇataṃ bhavissati, na ca pāpikaṃ  vācaṃ nicchāressāmi, hitānukampī ca viharissāmi mettacitto, na  dosantaro'ti. evañhi te, phagguna, sikkhitabba''nti. <br/><br/>[03] 225^b^.^eb^ atha kho bhagavā bhikkhū āmantesi --  ``ārādhayiṃsu vata me, bhikkhave, bhikkhū ekaṃ samayaṃ cittaṃ.  idhāhaṃ, bhikkhave, bhikkhū āmantesiṃ -- ahaṃ kho, bhikkhave,  ekāsanabhojanaṃ bhuñjāmi. ekāsanabhojanaṃ kho ahaṃ, bhikkhave,  bhuñjamāno appābādhatañca sañjānāmi appātaṅkatañca lahuṭṭhānañca balañca  phāsuvihārañca. etha tumhepi, bhikkhave, ekāsanabhojanaṃ bhuñjatha.  ekāsanabhojanaṃ kho, bhikkhave, tumhepi bhuñjamānā appābādhatañca  sañjānissatha appātaṅkatañca lahuṭṭhānañca balañca phāsuvihārañcāti.  na me, bhikkhave, tesu bhikkhūsu anusāsanī karaṇīyā ahosi;  satuppādakaraṇīyameva me, bhikkhave, tesu bhikkhūsu ahosi.<br/><br/>[03] ``seyyathāpi, bhikkhave, subhūmiyaṃ catumahāpathe ājaññaratho  yutto assa ṭhito odhastapatodo. tamenaṃ dakkho yoggācariyo  assadammasārathi abhiruhitvā, vāmena hatthena rasmiyo gahetvā,  dakkhiṇena hatthena patodaṃ gahetvā, yenicchakaṃ yadicchakaṃ ^a^T1.0252^ea^ sāreyyapi  paccāsāreyyapi. evameva kho, bhikkhave, na me tesu bhikkhūsu  anusāsanī karaṇīyā ahosi, satuppādakaraṇīyameva me, bhikkhave,  tesu bhikkhūsu ahosi. tasmātiha, bhikkhave, tumhepi akusalaṃ  pajahatha, kusalesu dhammesu āyogaṃ karotha. evañhi tumhepi imasmiṃ  dhammavinaye vuddhiṃ virūḷhiṃ vepullaṃ āpajjissatha. <br/><br/>[01] ``seyyathāpi ^a^M1.0176^ea^ ^a^V1.0177^ea^, bhikkhave, gāmassa vā nigamassa vā  avidūre mahantaṃ sālavanaṃ. tañcassa eḷaṇḍehi sañchannaṃ. tassa  kocideva puriso uppajjeyya atthakāmo hitakāmo yogakkhemakāmo.  so yā tā sālalaṭṭhiyo kuṭilā ojāpaharaṇiyo {ojaharaṇiyo (ka0)} tā chetvā  {tacchetvā (sī0 syā0 pī0)} bahiddhā  nīhareyya, antovanaṃ suvisodhitaṃ visodheyya. yā pana tā  sālalaṭṭhiyo ujukā sujātā tā sammā parihareyya. evañhetaṃ,  bhikkhave, sālavanaṃ aparena samayena vuddhiṃ virūḷhiṃ vepullaṃ āpajjeyya.  evameva kho, bhikkhave, tumhepi akusalaṃ pajahatha, kusalesu dhammesu  āyogaṃ karotha. evañhi ^a^P1.0125^ea^ tumhepi imasmiṃ  dhammavinaye vuddhiṃ virūḷhiṃ vepullaṃ āpajjissatha. <br/><br/>[03] 226^b^.^eb^ ``bhūtapubbaṃ, bhikkhave, imissāyeva sāvatthiyā  vedehikā nāma gahapatānī ahosi. vedehikāya, bhikkhave,  gahapatāniyā evaṃ kalyāṇo kittisaddo abbhuggato -- `soratā  vedehikā gahapatānī, nivātā vedehikā gahapatānī, upasantā vedehikā  gahapatānī'ti. vedehikāya kho pana, bhikkhave, gahapatāniyā kāḷī  nāma dāsī ahosi dakkhā analasā ^a^T1.0253^ea^ susaṃvihitakammantā.<br/><br/>[03] ``atha kho, bhikkhave, kāḷiyā dāsiyā etadahosi --  `mayhaṃ kho ayyāya evaṃ kalyāṇo kittisaddo abbhuggato -- ``soratā  vedehikā gahapatānī, nivātā vedehikā gahapatānī, upasantā vedehikā  gahapatānī''ti. kiṃ nu kho me ayyā santaṃyeva nu kho ajjhattaṃ  kopaṃ na pātukaroti udāhu asantaṃ udāhu mayhamevete {mayhevete (sī0 pī0)} kammantā  susaṃvihitā yena me ayyā santaṃyeva ajjhattaṃ kopaṃ na pātukaroti,  no asantaṃ? yaṃnūnāhaṃ ayyaṃ vīmaṃseyya'nti. atha kho, bhikkhave,  kāḷī dāsī divā uṭṭhāsi. atha kho, bhikkhave, vedehikā  gahapatānī kāḷiṃ dāsiṃ etadavoca -- `he je kāḷī'ti. `kiṃ,  ayye'ti? `kiṃ, je, divā uṭṭhāsī'ti? `na khvayye {na kho ayye (sī0  pī0)}, kiñcī'ti.  `no vata re kiñci, pāpi dāsi {pāpadāsi (syā0 ka0)}, divā uṭṭhāsī'ti kupitā  anattamanā bhākuṭiṃ {bhūkuṭiṃ (sī0 pī0), bhakuṭīṃ (syā0)} akāsi. atha kho, bhikkhave,   kāḷiyā dāsiyā ^a^M1.0177^ea^  etadahosi -- `santaṃyeva kho me ayyā ajjhattaṃ kopaṃ na  pātukaroti, no asantaṃ; mayhamevete kammantā susaṃvihitā, yena me  ayyā santaṃyeva ajjhattaṃ kopaṃ na pātukaroti, no asantaṃ. yaṃnūnāhaṃ  bhiyyosomattāya ayyaṃ vīmaṃseyya'''nti. <br/><br/>[01] ``atha ^a^V1.0178^ea^ kho, bhikkhave, kāḷī dāsī divātaraṃyeva  uṭṭhāsi. atha kho, bhikkhave, vedehikā gahapatānī kāḷiṃ dāsiṃ  etadavoca -- `he je, kāḷī'ti. `kiṃ, ayye'ti? `kiṃ, je,  divātaraṃ uṭṭhāsī'ti? `na khvayye, kiñcī'ti. `no vata re  kiñci, pāpi dāsi, divātaraṃ ^a^T1.0254^ea^ uṭṭhāsī'ti kupitā anattamanā  anattamanavācaṃ nicchāresi. atha kho, bhikkhave, kāḷiyā dāsiyā  etadahosi -- `santaṃyeva kho me ayyā ajjhattaṃ kopaṃ na  pātukaroti, no asantaṃ. mayhamevete kammantā susaṃvihitā, yena me  ayyā santaṃyeva ajjhattaṃ kopaṃ na pātukaroti, no asantaṃ. yaṃnūnāhaṃ  bhiyyosomattāya ayyaṃ vīmaṃseyya'nti.<br/><br/>[03] ``atha kho, bhikkhave, kāḷī dāsī divātaraṃyeva uṭṭhāsi.  atha kho, bhikkhave, vedehikā gahapatānī kāḷiṃ dāsiṃ etadavoca  ^a^P1.0126^ea^ -- `he je, kāḷī'ti. `kiṃ, ayye'ti? `kiṃ,  je, divā uṭṭhāsī'ti? `na khvayye, kiñcī'ti. `no vata re  kiñci, pāpi dāsi, divā uṭṭhāsī'ti kupitā anattamanā  aggaḷasūciṃ gahetvā sīse pahāraṃ adāsi, sīsaṃ vobhindi {vi + ava +  bhindi = vobhindi}. atha  kho, bhikkhave, kāḷī dāsī bhinnena sīsena lohitena galantena  paṭivissakānaṃ ujjhāpesi -- `passathayye, soratāya kammaṃ;  passathayye, nivātāya kammaṃ, passathayye, upasantāya kammaṃ! kathañhi  nāma ekadāsikāya divā uṭṭhāsīti kupitā anattamanā aggaḷasūciṃ  gahetvā sīse pahāraṃ dassati, sīsaṃ vobhindissatī'ti.<br/><br/>[03] ``atha kho, bhikkhave, vedehikāya gahapatāniyā aparena  samayena evaṃ pāpako kittisaddo abbhuggacchi -- `caṇḍī vedehikā  gahapatānī, anivātā vedehikā gahapatānī, anupasantā vedehikā  gahapatānī'ti.<br/><br/>[03] ``evameva kho, bhikkhave, idhekacco bhikkhu tāvadeva  soratasorato hoti nivātanivāto ^a^T1.0255^ea^ hoti upasantūpasanto hoti yāva  na amanāpā vacanapathā phusanti. yato ca, bhikkhave, bhikkhuṃ ^a^M1.0178^ea^  amanāpā vacanapathā phusanti, atha bhikkhu `sorato'ti veditabbo,  `nivāto'ti veditabbo, `upasanto'ti veditabbo. nāhaṃ taṃ,  bhikkhave, bhikkhuṃ `suvaco'ti vadāmi yo  cīvarapiṇḍapātasenāsanagilānappaccayabhesajjaparikkhārahetu suvaco  hoti, sovacassataṃ āpajjati. taṃ kissa hetu? tañhi so,  bhikkhave, bhikkhu  cīvarapiṇḍapātasenāsanagilānappaccayabhesajjaparikkhāraṃ ^a^V1.0179^ea^ alabhamāno na  suvaco hoti, na sovacassataṃ āpajjati. yo ca kho, bhikkhave,  bhikkhu dhammaṃyeva sakkaronto, dhammaṃ garuṃ karonto, dhammaṃ mānento,  dhammaṃ pūjento, dhammaṃ apacāyamāno {dhammaṃ yeva sakkaronto dhammaṃ garukaronto dhammaṃ  apacāyamāno (sī0 syā0 pī0)} suvaco hoti, sovacassataṃ  āpajjati, tamahaṃ `suvaco'ti vadāmi. tasmātiha, bhikkhave,  `dhammaṃyeva sakkarontā, dhammaṃ garuṃ karontā, dhammaṃ mānentā, dhammaṃ  pūjentā, dhammaṃ apacāyamānā suvacā bhavissāma, sovacassataṃ  āpajjissāmā'ti. evañhi vo, bhikkhave, sikkhitabbaṃ. <br/><br/>[03] 227^b^.^eb^ ``pañcime, bhikkhave, vacanapathā yehi vo pare  vadamānā vadeyyuṃ -- kālena vā akālena vā; bhūtena vā abhūtena vā;  saṇhena vā pharusena vā; atthasaṃhitena vā anatthasaṃhitena vā;  mettacittā vā dosantarā vā. kālena vā, bhikkhave, pare vadamānā  vadeyyuṃ akālena vā; bhūtena vā, bhikkhave, pare vadamānā vadeyyuṃ  abhūtena vā; saṇhena vā, bhikkhave, pare vadamānā vadeyyuṃ pharusena vā;  atthasaṃhitena vā, bhikkhave, pare vadamānā vadeyyuṃ anatthasaṃhitena   ^a^P1.0127^ea^ vā ^a^T1.0256^ea^; mettacittā vā, bhikkhave, pare vadamānā vadeyyuṃ  dosantarā vā. tatrāpi vo, bhikkhave, evaṃ sikkhitabbaṃ -- `na  ceva no cittaṃ vipariṇataṃ bhavissati, na ca pāpikaṃ vācaṃ  nicchāressāma, hitānukampī ca viharissāma mettacittā, na dosantarā.  tañca puggalaṃ mettāsahagatena cetasā pharitvā viharissāma,  tadārammaṇañca sabbāvantaṃ lokaṃ mettāsahagatena cittena vipulena  mahaggatena appamāṇena averena abyābajjhena {abyāpajjhena (sī0 syā0 pī0),  abyāpajjena (ka0) aṅguttaratikanipātaṭīkā oloketabbā} pharitvā viharissāmā'ti.  evañhi vo, bhikkhave, sikkhitabbaṃ. <br/><br/>[03] 228^b^.^eb^ ``seyyathāpi, bhikkhave, puriso āgaccheyya  kudālapiṭakaṃ {kuddālapiṭakaṃ (sī0 syā0 pī0)} ādāya. so evaṃ vadeyya -- `ahaṃ imaṃ mahāpathaviṃ  apathaviṃ karissāmī'ti ^a^M1.0179^ea^. so tatra tatra vikhaṇeyya {khaṇeyya (sī0  syā0 pī0)}, tatra tatra  vikireyya, tatra tatra oṭṭhubheyya, tatra tatra omutteyya -- `apathavī  bhavasi, apathavī bhavasī'ti. taṃ kiṃ maññatha, bhikkhave, api nu  so puriso imaṃ mahāpathaviṃ apathaviṃ kareyyā''ti? ``no hetaṃ,  bhante''. ``taṃ kissa hetu''? ``ayañhi, bhante, mahāpathavī  gambhīrā appameyyā. sā na sukarā apathavī kātuṃ; yāvadeva ca pana  so puriso kilamathassa vighātassa bhāgī assā''ti. ``evameva  kho, bhikkhave, pañcime vacanapathā yehi vo pare vadamānā vadeyyuṃ --  kālena vā akālena vā; bhūtena vā abhūtena vā; saṇhena vā pharusena  vā; atthasaṃhitena vā anatthasaṃhitena vā; mettacittā vā dosantarā vā.  kālena vā ^a^V1.0180^ea^, bhikkhave, pare vadamānā vadeyyuṃ akālena ^a^T1.0257^ea^ vā; bhūtena  vā bhikkhave, pare vadamānā vadeyyuṃ abhūtena vā; saṇhena vā,  bhikkhave, pare vadamānā vadeyyuṃ pharusena vā; atthasaṃhitena vā,  bhikkhave, pare vadamānā vadeyyuṃ anatthasaṃhitena vā; mettacittā vā,  bhikkhave, pare vadamānā vadeyyuṃ dosantarā vā. tatrāpi vo,  bhikkhave, evaṃ sikkhitabbaṃ -- `na ceva no cittaṃ vipariṇataṃ  bhavissati, na ca pāpikaṃ vācaṃ nicchāressāma, hitānukampī ca  viharissāma mettacittā na dosantarā. tañca puggalaṃ mettāsahagatena  cetasā pharitvā viharissāma, tadārammaṇañca sabbāvantaṃ lokaṃ  pathavisamena cetasā vipulena mahaggatena appamāṇena averena  abyābajjhena pharitvā viharissāmā'ti. evañhi vo, bhikkhave,  sikkhitabbaṃ. <br/><br/>[03] 229^b^.^eb^ ``seyyathāpi, bhikkhave, puriso āgaccheyya  lākhaṃ vā haliddiṃ vā nīlaṃ vā mañjiṭṭhaṃ vā ādāya. so evaṃ  vadeyya -- `ahaṃ imasmiṃ ākāse rūpaṃ likhissāmi, rūpapātubhāvaṃ  karissāmī'ti. taṃ kiṃ maññatha, bhikkhave, api nu so puriso  imasmiṃ ākāse rūpaṃ likheyya, rūpapātubhāvaṃ kareyyā''ti? ``no  hetaṃ, bhante''. ``taṃ kissa hetu''? ``ayañhi, bhante, ākāso  arūpī anidassano. tattha na sukaraṃ rūpaṃ likhituṃ, rūpapātubhāvaṃ  kātuṃ; yāvadeva ca pana ^a^P1.0128^ea^ so puriso kilamathassa  vighātassa bhāgī assā''ti. ``evameva kho, bhikkhave, pañcime  vacanapathā yehi vo pare vadamānā vadeyyuṃ kālena vā akālena  vā ^a^T1.0258^ea^ ...pe0... `na ceva... tadārammaṇañca ^a^M1.0180^ea^ sabbāvantaṃ lokaṃ ākāsasamena cetasā  vipulena mahaggatena appamāṇena averena abyābajjhena pharitvā  viharissāmā'ti. evañhi vo, bhikkhave, sikkhitabbaṃ. <br/><br/>[03] 230^b^.^eb^ ``seyyathāpi, bhikkhave, puriso āgaccheyya  ādittaṃ tiṇukkaṃ ādāya. so evaṃ vadeyya -- `ahaṃ imāya  ādittāya tiṇukkāya gaṅgaṃ nadiṃ santāpessāmi saṃparitāpessāmī'ti.  taṃ kiṃ maññatha, bhikkhave, api nu so puriso ādittāya tiṇukkāya  gaṅgaṃ nadiṃ santāpeyya saṃparitāpeyyā''ti? ``no hetaṃ, bhante''.  ``taṃ kissa hetu''? ``gaṅgā hi, bhante, nadī gambhīrā appameyyā.  sā na sukarā ādittāya tiṇukkāya santāpetuṃ saṃparitāpetuṃ; yāvadeva  ca pana so puriso kilamathassa vighātassa bhāgī assā''ti.  ``evameva kho, bhikkhave, pañcime vacanapathā yehi vo pare vadamānā  vadeyyuṃ kālena vā akālena ^a^V1.0181^ea^ vā...pe0... `na ceva... tadārammaṇañca sabbāvantaṃ  lokaṃ gaṅgāsamena cetasā vipulena mahaggatena appamāṇena averena  abyābajjhena pharitvā viharissāmā''ti. evañhi vo, bhikkhave,  sikkhitabbaṃ. <br/><br/>[03] 231^b^.^eb^ ``seyyathāpi, bhikkhave, biḷārabhastā madditā  sumadditā suparimadditā, mudukā tūlinī chinnasassarā chinnabhabbharā.  atha puriso āgaccheyya kaṭṭhaṃ vā kathalaṃ {kaṭhalaṃ (sī0 syā0 pī0)} vā ādāya. so evaṃ  vadeyya -- `ahaṃ imaṃ biḷārabhastaṃ madditaṃ sumadditaṃ suparimadditaṃ,  mudukaṃ tūliniṃ, chinnasassaraṃ chinnabhabbharaṃ kaṭṭhena vā kathalena vā  sarasaraṃ karissāmi bharabharaṃ karissāmī'ti ^a^T1.0259^ea^. taṃ kiṃ maññatha,  bhikkhave, api nu so puriso amuṃ biḷārabhastaṃ madditaṃ sumadditaṃ  suparimadditaṃ, mudukaṃ tūliniṃ, chinnasassaraṃ chinnabhabbharaṃ kaṭṭhena vā  kathalena vā sarasaraṃ kareyya, bharabharaṃ kareyyā''ti? ``no hetaṃ,  bhante''. ``taṃ kissa hetu''? ``amu hi, bhante, biḷārabhastā  madditā sumadditā suparimadditā, mudukā tūlinī, chinnasassarā  chinnabhabbharā. sā na sukarā kaṭṭhena vā kathalena vā sarasaraṃ kātuṃ  bharabharaṃ kātuṃ; yāvadeva ca pana so puriso kilamathassa vighātassa  bhāgī assā''ti. ``evameva kho, bhikkhave, pañcime vacanapathā  yehi vo pare vadamānā vadeyyuṃ kālena vā ^a^P1.0129^ea^  akālena vā; bhūtena vā abhūtena vā; saṇhena ^a^M1.0181^ea^ vā pharusena vā;  atthasaṃhitena vā anatthasaṃhitena vā; mettacittā vā dosantarā vā.  kālena vā bhikkhave pare vadamānā vadeyyuṃ akālena vā; bhūtena vā,  bhikkhave, pare vadamānā vadeyyuṃ abhūtena vā; saṇhena vā, bhikkhave,  pare vadamānā vadeyyuṃ pharusena vā; atthasaṃhitena vā, bhikkhave, pare  vadamānā vadeyyuṃ anatthasaṃhitena vā; mettacittā vā, bhikkhave, pare  vadamānā vadeyyuṃ dosantarā vā. tatrāpi vo, bhikkhave, evaṃ  sikkhitabbaṃ -- `na ceva no cittaṃ vipariṇataṃ bhavissati, na ca  pāpikaṃ vācaṃ nicchāressāma hitānukampī ca viharissāma mettacittā  na dosantarā. tañca puggalaṃ mettāsahagatena cetasā pharitvā  viharissāma, tadārammaṇañca sabbāvantaṃ lokaṃ biḷārabhastāsamena  cetasā ^a^T1.0260^ea^ vipulena mahaggatena appamāṇena averena abyābajjhena pharitvā  viharissāmā'ti. evañhi vo, bhikkhave, sikkhitabbaṃ. <br/><br/>[03] 232^b^.^eb^ ``ubhatodaṇḍakena cepi, bhikkhave, kakacena  corā ocarakā aṅgamaṅgāni okanteyyuṃ, tatrāpi yo mano padūseyya,  na me so tena sāsanakaro. tatrāpi vo, bhikkhave ^a^V1.0182^ea^, evaṃ  sikkhitabbaṃ -- `na ceva no cittaṃ vipariṇataṃ bhavissati, na ca  pāpikaṃ vācaṃ nicchāressāma, hitānukampī ca viharissāma mettacittā  na dosantarā. tañca puggalaṃ mettāsahagatena cetasā pharitvā  viharissāma tadārammaṇañca sabbāvantaṃ lokaṃ mettāsahagatena cetasā  vipulena mahaggatena appamāṇena averena abyābajjhena pharitvā  viharissāmā'ti. evañhi vo, bhikkhave, sikkhitabbaṃ. <br/><br/>[03] 233^b^.^eb^ ``imañca {imañce (?)} tumhe, bhikkhave, kakacūpamaṃ ovādaṃ  abhikkhaṇaṃ manasi kareyyātha. passatha no tumhe, bhikkhave, taṃ  vacanapathaṃ, aṇuṃ vā thūlaṃ vā, yaṃ tumhe nādhivāseyyāthā''ti? ``no  hetaṃ, bhante''. ``tasmātiha, bhikkhave, imaṃ kakacūpamaṃ ovādaṃ  abhikkhaṇaṃ manasikarotha. taṃ vo bhavissati dīgharattaṃ hitāya  sukhāyā''ti.<br/><br/>[03] idamavoca bhagavā. attamanā te bhikkhū bhagavato bhāsitaṃ  abhinandunti. <br/><br/>[06] kakacūpamasuttaṃ niṭṭhitaṃ paṭhamaṃ. 


volume: 28
item: 46
title: dvedhāvitakkasuttaṃ^opammavaggo^kakacūpamasuttaṃ^alagaddūpamasuttaṃ^
content:
  [03] 234^b^.^eb^ evaṃ ^a^T1.0261^ea^ ^a^M1.0182^ea^ ^a^V1.0183^ea^ ^a^P1.0130^ea^ me sutaṃ -- ekaṃ  samayaṃ bhagavā sāvatthiyaṃ viharati jetavane anāthapiṇḍikassa ārāme.  tena kho pana samayena ariṭṭhassa nāma bhikkhuno gaddhabādhipubbassa  {gandhabādhipubbassa (ka0)}  evarūpaṃ pāpakaṃ diṭṭhigataṃ uppannaṃ hoti -- ``tathāhaṃ bhagavatā dhammaṃ  desitaṃ ājānāmi yathā yeme antarāyikā dhammā vuttā bhagavatā te  paṭisevato nālaṃ antarāyāyā''ti. assosuṃ kho sambahulā bhikkhū  -- ``ariṭṭhassa kira nāma bhikkhuno gaddhabādhipubbassa evarūpaṃ  pāpakaṃ diṭṭhigataṃ uppannaṃ -- `tathāhaṃ bhagavatā dhammaṃ desitaṃ ājānāmi  yathā yeme antarāyikā dhammā vuttā bhagavatā te paṭisevato nālaṃ  antarāyāyā'''ti. atha kho te bhikkhū yena ariṭṭho bhikkhu  gaddhabādhipubbo tenupasaṅkamiṃsu; upasaṅkamitvā ariṭṭhaṃ bhikkhuṃ  gaddhabādhipubbaṃ etadavocuṃ -- ``saccaṃ kira te, āvuso ariṭṭha,  evarūpaṃ pāpakaṃ diṭṭhigataṃ uppannaṃ -- `tathāhaṃ bhagavatā dhammaṃ desitaṃ  ājānāmi yathā yeme antarāyikā dhammā vuttā bhagavatā te paṭisevato  nālaṃ antarāyāyā'''ti. ``evaṃbyākho {evaṃ kho (?) bhagavato sammukhāyevassa  ``evaṃbyākho''ti} ahaṃ, āvuso, bhagavatā dhammaṃ  desitaṃ ājānāmi yathā yeme antarāyikā dhammā vuttā bhagavatā  te paṭisevato nālaṃ antarāyāyā''ti. <br/><br/>[01] atha kho tepi bhikkhū ariṭṭhaṃ bhikkhuṃ gaddhabādhipubbaṃ  etasmā ^a^T1.0262^ea^ pāpakā diṭṭhigatā vivecetukāmā samanuyuñjanti samanugāhanti  {samanuggāhanti (syā0)}  samanubhāsanti -- ``mā hevaṃ, āvuso ariṭṭha, avaca, mā bhagavantaṃ  abbhācikkhi; na hi sādhu bhagavato abbhakkhānaṃ {abbhācikkhanaṃ (ka0)}, na hi bhagavā evaṃ  vadeyya. anekapariyāyenāvuso ariṭṭha, antarāyikā dhammā  antarāyikā vuttā bhagavatā, alañca pana te paṭisevato antarāyāya.  appassādā kāmā vuttā bhagavatā bahudukkhā bahupāyāsā,ādīnavo ettha  bhiyyo. aṭṭhikaṅkalūpamā kāmā vuttā bhagavatā...pe0... maṃsapesūpamā kāmā  vuttā bhagavatā... tiṇukkūpamā kāmā vuttā bhagavatā... aṅgārakāsūpamā  kāmā vuttā bhagavatā... supinakūpamā kāmā vuttā bhagavatā... yācitakūpamā  kāmā vuttā bhagavatā... rukkhaphalūpamā kāmā vuttā bhagavatā...  asisūnūpamā kāmā vuttā bhagavatā... sattisūlūpamā kāmā vuttā bhagavatā...  sappasirūpamā kāmā vuttā ^a^M1.0183^ea^ bhagavatā bahudukkhā bahupāyāsā,  ādīnavo ettha bhiyyo''ti. evampi kho ariṭṭho bhikkhu  gaddhabādhipubbo ^a^V1.0184^ea^ tehi bhikkhūhi samanuyuñjiyamāno samanugāhiyamāno  {samanuggāhiyamāno (syā0 vinayepi)}  samanubhāsiyamāno tadeva {tatheva taṃ (vinaye)} pāpakaṃ diṭṭhigataṃ thāmasā parāmāsā  abhinivissa voharati -- ``evaṃbyākho ahaṃ, āvuso, bhagavatā dhammaṃ  desitaṃ ājānāmi yathā yeme antarāyikā dhammā vuttā bhagavatā te  paṭisevato nālaṃ antarāyāyā''ti. <br/><br/>[03] 235^b^.^eb^ yato kho te bhikkhū nāsakkhiṃsu ariṭṭhaṃ  bhikkhuṃ gaddhabādhipubbaṃ ^a^T1.0263^ea^ ^a^P1.0131^ea^ etasmā pāpakā diṭṭhigatā  vivecetuṃ, atha kho te bhikkhū yena bhagavā tenupasaṅkamiṃsu;  upasaṅkamitvā bhagavantaṃ abhivādetvā ekamantaṃ nisīdiṃsu. ekamantaṃ  nisinnā kho te bhikkhū bhagavantaṃ etadavocuṃ -- ``ariṭṭhassa nāma,  bhante, bhikkhuno gaddhabādhipubbassa evarūpaṃ pāpakaṃ diṭṭhigataṃ uppannaṃ --  `tathāhaṃ bhagavatā dhammaṃ desitaṃ ājānāmi yathā yeme antarāyikā  dhammā vuttā bhagavatā te paṭisevato nālaṃ antarāyāyā'ti. assumha  kho mayaṃ, bhante -- `ariṭṭhassa kira nāma bhikkhuno  gaddhabādhipubbassa evarūpaṃ pāpakaṃ diṭṭhigataṃ uppannaṃ -- tathāhaṃ bhagavatā  dhammaṃ desitaṃ ājānāmi yathā yeme antarāyikā dhammā vuttā  bhagavatā te paṭisevato nālaṃ antarāyāyā'ti. atha kho mayaṃ,  bhante, yena ariṭṭho bhikkhu gaddhabādhipubbo tenupasaṅkamimha;  upasaṅkamitvā ariṭṭhaṃ bhikkhuṃ gaddhabādhipubbaṃ etadavocumha -- `saccaṃ  kira te, āvuso ariṭṭha, evarūpaṃ pāpakaṃ diṭṭhigataṃ uppannaṃ -- tathāhaṃ  bhagavatā dhammaṃ desitaṃ ājānāmi yathā yeme antarāyikā dhammā  vuttā bhagavatā te paṭisevato nālaṃ antarāyāyā'ti?<br/><br/>[03] ``evaṃ vutte, bhante, ariṭṭho bhikkhu gaddhabādhipubbo amhe  etadavoca -- `evaṃbyākho ahaṃ, āvuso, bhagavatā dhammaṃ desitaṃ  ājānāmi yathā yeme antarāyikā dhammā vuttā bhagavatā te  paṭisevato nālaṃ antarāyāyā'ti. atha kho mayaṃ, bhante, ariṭṭhaṃ  bhikkhuṃ gaddhabādhipubbaṃ etasmā pāpakā diṭṭhigatā vivecetukāmā  samanuyuñjimha samanugāhimha samanubhāsimha ^a^T1.0264^ea^ -- `mā hevaṃ, āvuso  ariṭṭha, avaca, mā bhagavantaṃ abbhācikkhi; na hi sādhu bhagavato  abbhakkhānaṃ ^a^M1.0184^ea^, na hi bhagavā evaṃ vadeyya. anekapariyāyenāvuso  ariṭṭha, antarāyikā dhammā antarāyikā vuttā bhagavatā, alañca pana  te paṭisevato antarāyāya. appassādā kāmā vuttā bhagavatā  bahudukkhā bahupāyāsā, ādīnavo ettha bhiyyo. aṭṭhikaṅkalūpamā  kāmā vuttā bhagavatā...pe0... sappasirūpamā kāmā vuttā bhagavatā  bahudukkhā bahupāyāsā, ādīnavo ettha bhiyyo'ti. evampi kho,  bhante, ariṭṭho bhikkhu gaddhabādhipubbo amhehi samanuyuñjiyamāno  samanugāhiyamāno ^a^V1.0185^ea^ samanubhāsiyamāno tadeva pāpakaṃ diṭṭhigataṃ thāmasā  parāmāsā abhinivissa voharati -- `evaṃbyākho ahaṃ, āvuso,  bhagavatā dhammaṃ desitaṃ ājānāmi yathā yeme antarāyikā dhammā  vuttā bhagavatā te paṭisevato nālaṃ antarāyāyā'ti. yato kho mayaṃ,  bhante, nāsakkhimha ariṭṭhaṃ bhikkhuṃ gaddhabādhipubbaṃ etasmā pāpakā  diṭṭhigatā vivecetuṃ, atha mayaṃ etamatthaṃ bhagavato ārocemā''ti. <br/><br/>[03] 236^b^.^eb^ atha kho bhagavā aññataraṃ bhikkhuṃ āmantesi  -- ``ehi tvaṃ, bhikkhu, mama vacanena ariṭṭhaṃ bhikkhuṃ gaddhabādhipubbaṃ  āmantehi -- `satthā taṃ, āvuso ariṭṭha, āmantetī'''ti. ``evaṃ  ^a^P1.0132^ea^, bhante''ti kho so bhikkhu bhagavato paṭissutvā,  yena ariṭṭho bhikkhu gaddhabādhipubbo tenupasaṅkami; upasaṅkamitvā ariṭṭhaṃ  bhikkhuṃ gaddhabādhipubbaṃ etadavoca -- ``satthā ^a^T1.0265^ea^ taṃ, āvuso ariṭṭha,  āmantetī''ti. ``evamāvuso''ti kho ariṭṭho bhikkhu  gaddhabādhipubbo tassa bhikkhuno paṭissutvā yena bhagavā tenupasaṅkami;  upasaṅkamitvā bhagavantaṃ abhivādetvā ekamantaṃ nisīdi. ekamantaṃ  nisinnaṃ kho ariṭṭhaṃ bhikkhuṃ gaddhabādhipubbaṃ bhagavā etadavoca --  ``saccaṃ kira te, ariṭṭha, evarūpaṃ pāpakaṃ diṭṭhigataṃ uppannaṃ -- `tathāhaṃ  bhagavatā dhammaṃ desitaṃ ājānāmi yathā yeme antarāyikā dhammā vuttā  bhagavatā te paṭisevato nālaṃ antarāyāyā'''ti?<br/><br/>[03] ``evaṃbyākho ahaṃ, bhante, bhagavatā dhammaṃ desitaṃ ājānāmi  -- `yathā yeme antarāyikā dhammā vuttā bhagavatā te paṭisevato nālaṃ  antarāyāyā'''ti. ``kassa kho nāma tvaṃ, moghapurisa, mayā evaṃ  dhammaṃ desitaṃ ājānāsi? nanu mayā, moghapurisa, anekapariyāyena  antarāyikā dhammā antarāyikā vuttā? alañca pana te paṭisevato  antarāyāya. appassādā kāmā vuttā mayā, bahudukkhā bahupāyāsā,  ādīnavo ettha bhiyyo. aṭṭhikaṅkalūpamā kāmā vuttā mayā...  maṃsapesūpamā ^a^M1.0185^ea^ kāmā vuttā mayā... tiṇukkūpamā kāmā vuttā mayā...  aṅgārakāsūpamā kāmā vuttā mayā... supinakūpamā kāmā vuttā mayā...  yācitakūpamā kāmā vuttā mayā... rukkhaphalūpamā kāmā vuttā mayā...  asisūnūpamā kāmā vuttā mayā... sattisūlūpamā kāmā vuttā mayā...  sappasirūpamā kāmā vuttā mayā, bahudukkhā bahupāyāsā, ādīnavo  ettha bhiyyo. atha ca pana tvaṃ, moghapurisa, attanā duggahitena ^a^T1.0266^ea^  amhe ceva abbhācikkhasi, attānañca khanasi, bahuñca apuññaṃ  pasavasi. tañhi te, moghapurisa, bhavissati dīgharattaṃ ahitāya  dukkhāyā''ti.<br/><br/>[03] atha ^a^V1.0186^ea^ kho bhagavā bhikkhū āmantesi -- ``taṃ kiṃ maññatha,  bhikkhave, api nāyaṃ ariṭṭho bhikkhu gaddhabādhipubbo usmīkatopi  imasmiṃ dhammavinaye''ti? ``kiñhi {kiṃti (ka0)} siyā, bhante; no hetaṃ,  bhante''ti. evaṃ vutte, ariṭṭho bhikkhu gaddhabādhipubbo tuṇhībhūto  maṅkubhūto pattakkhandho adhomukho pajjhāyanto appaṭibhāno nisīdi.  atha kho bhagavā ariṭṭhaṃ bhikkhuṃ gaddhabādhipubbaṃ tuṇhībhūtaṃ maṅkubhūtaṃ  pattakkhandhaṃ adhomukhaṃ pajjhāyantaṃ appaṭibhānaṃ viditvā ariṭṭhaṃ bhikkhuṃ  gaddhabādhipubbaṃ etadavoca -- ``paññāyissasi kho tvaṃ, moghapurisa,  etena sakena pāpakena diṭṭhigatena. idhāhaṃ bhikkhū  paṭipucchissāmī''ti. <br/><br/>[03] 237^b^.^eb^ atha kho bhagavā bhikkhū āmantesi --  ``tumhepi me, bhikkhave ^a^P1.0133^ea^, evaṃ dhammaṃ desitaṃ  ājānātha yathāyaṃ ariṭṭho bhikkhu gaddhabādhipubbo attanā duggahitena  amhe ceva abbhācikkhati, attānañca khanati, bahuñca apuññaṃ  pasavatī''ti? ``no hetaṃ, bhante. anekapariyāyena hi no, bhante,  antarāyikā dhammā antarāyikā vuttā bhagavatā; alañca pana te  paṭisevato antarāyāya. appassādā kāmā vuttā bhagavatā bahudukkhā  bahupāyāsā, ādīnavo ettha bhiyyo. aṭṭhikaṅkalūpamā kāmā vuttā  bhagavatā...pe0... sappasirūpamā kāmā vuttā bhagavatā bahudukkhā  bahupāyāsā ^a^T1.0267^ea^, ādīnavo ettha bhiyyo''ti. ``sādhu sādhu, bhikkhave,  sādhu, kho me tumhe, bhikkhave, evaṃ dhammaṃ desitaṃ ājānātha.  anekapariyāyena hi kho, bhikkhave, antarāyikā dhammā vuttā mayā,  alañca pana te paṭisevato antarāyāya. appassādā kāmā vuttā  mayā ^a^M1.0186^ea^, bahudukkhā bahupāyāsā, ādīnavo ettha bhiyyo.  aṭṭhikaṅkalūpamā kāmā vuttā mayā...pe0... sappasirūpamā kāmā vuttā  mayā, bahudukkhā bahupāyāsā, ādīnavo ettha bhiyyo. atha ca  panāyaṃ ariṭṭho bhikkhu gaddhabādhipubbo attanā duggahitena amhe ceva  abbhācikkhati, attānañca khanati, bahuñca apuññaṃ pasavati. tañhi  tassa moghapurisassa bhavissati dīgharattaṃ ahitāya dukkhāya. so  vata, bhikkhave, aññatreva kāmehi aññatra kāmasaññāya aññatra  kāmavitakkehi kāme paṭisevissatīti -- netaṃ ṭhānaṃ vijjati''. <br/><br/>[03] 238^b^.^eb^ ``idha, bhikkhave, ekacce moghapurisā dhammaṃ  pariyāpuṇanti -- suttaṃ, geyyaṃ, veyyākaraṇaṃ, gāthaṃ, udānaṃ, itivuttakaṃ,  jātakaṃ, abbhutadhammaṃ, vedallaṃ. te taṃ dhammaṃ pariyāpuṇitvā tesaṃ  dhammānaṃ paññāya atthaṃ na upaparikkhanti. tesaṃ te dhammā paññāya  atthaṃ anupaparikkhataṃ ^a^V1.0187^ea^ na nijjhānaṃ khamanti. te upārambhānisaṃsā  ceva dhammaṃ pariyāpuṇanti itivādappamokkhānisaṃsā ca. yassa  catthāya dhammaṃ pariyāpuṇanti tañcassa atthaṃ ^a^T1.0268^ea^ nānubhonti. tesaṃ te  dhammā duggahitā dīgharattaṃ ahitāya dukkhāya saṃvattanti. taṃ kissa  hetu? duggahitattā, bhikkhave, dhammānaṃ.<br/><br/>[03] ``seyyathāpi, bhikkhave, puriso alagaddatthiko alagaddagavesī  alagaddapariyesanaṃ caramāno. so passeyya mahantaṃ alagaddaṃ. tamenaṃ  bhoge vā naṅguṭṭhe vā gaṇheyya. tassa so alagaddo paṭiparivattitvā  {paṭinivattitvā (syā0 ka0)}  hatthe vā bāhāya vā aññatarasmiṃ vā aṅgapaccaṅge ḍaṃseyya {ḍaseyya (sī0 pī0)}. so  tatonidānaṃ ^a^P1.0134^ea^ maraṇaṃ vā nigaccheyya maraṇamattaṃ vā  dukkhaṃ. taṃ kissa hetu? duggahitattā, bhikkhave, alagaddassa.  evameva kho, bhikkhave, idhekacce moghapurisā dhammaṃ pariyāpuṇanti --  suttaṃ, geyyaṃ, veyyākaraṇaṃ, gāthaṃ, udānaṃ, itivuttakaṃ, jātakaṃ,  abbhutadhammaṃ, vedallaṃ. te taṃ dhammaṃ pariyāpuṇitvā tesaṃ dhammānaṃ  paññāya atthaṃ na upaparikkhanti. tesaṃ te dhammā paññāya atthaṃ  anupaparikkhataṃ na nijjhānaṃ khamanti. te upārambhānisaṃsā ceva  dhammaṃ pariyāpuṇanti itivādappamokkhānisaṃsā ca. yassa catthāya  dhammaṃ pariyāpuṇanti tañcassa atthaṃ nānubhonti. tesaṃ te dhammā  duggahitā dīgharattaṃ ahitāya dukkhāya saṃvattanti. taṃ kissa hetu?  duggahitattā bhikkhave dhammānaṃ. <br/><br/>[03] 239^b^.^eb^ ``idha ^a^M1.0187^ea^ pana, bhikkhave, ekacce kulaputtā dhammaṃ  pariyāpuṇanti -- suttaṃ, geyyaṃ, veyyākaraṇaṃ, gāthaṃ, udānaṃ, itivuttakaṃ,  jātakaṃ, abbhutadhammaṃ, vedallaṃ. te taṃ dhammaṃ pariyāpuṇitvā tesaṃ  dhammānaṃ paññāya atthaṃ upaparikkhanti. tesaṃ te dhammā paññāya atthaṃ  upaparikkhataṃ nijjhānaṃ ^a^T1.0269^ea^ khamanti. te na ceva upārambhānisaṃsā dhammaṃ  pariyāpuṇanti na itivādappamokkhānisaṃsā ca {na ca itivādappamokkhānisaṃsā  (?)}. yassa catthāya dhammaṃ  pariyāpuṇanti tañcassa atthaṃ anubhonti. tesaṃ te dhammā suggahitā  dīgharattaṃ hitāya sukhāya saṃvattanti. taṃ kissa hetu? suggahitattā  bhikkhave dhammānaṃ.<br/><br/>[03] ``seyyathāpi, bhikkhave, puriso alagaddatthiko alagaddagavesī  alagaddapariyesanaṃ caramāno. so passeyya mahantaṃ alagaddaṃ. tamenaṃ  ajapadena daṇḍena suniggahitaṃ niggaṇheyya. ajapadena daṇḍena  suniggahitaṃ niggahitvā, gīvāya suggahitaṃ gaṇheyya. kiñcāpi so,  bhikkhave ^a^V1.0188^ea^, alagaddo tassa purisassa hatthaṃ vā bāhaṃ vā aññataraṃ vā  aṅgapaccaṅgaṃ bhogehi paliveṭheyya, atha kho so neva tatonidānaṃ maraṇaṃ  vā nigaccheyya maraṇamattaṃ vā dukkhaṃ. taṃ kissa hetu? suggahitattā,  bhikkhave, alagaddassa. evameva kho, bhikkhave, idhekacce kulaputtā  dhammaṃ pariyāpuṇanti -- suttaṃ, geyyaṃ, veyyākaraṇaṃ, gāthaṃ, udānaṃ,  itivuttakaṃ, jātakaṃ, abbhutadhammaṃ, vedallaṃ. te taṃ dhammaṃ pariyāpuṇitvā  tesaṃ dhammānaṃ paññāya atthaṃ upaparikkhanti. tesaṃ te dhammā paññāya  atthaṃ upaparikkhataṃ nijjhānaṃ khamanti. te na ceva upārambhānisaṃsā  dhammaṃ pariyāpuṇanti, na itivādappamokkhānisaṃsā ca. yassa  catthāya dhammaṃ pariyāpuṇanti, tañcassa atthaṃ anubhonti. tesaṃ te  dhammā suggahitā dīgharattaṃ atthāya hitāya sukhāya saṃvattanti. taṃ  kissa hetu? suggahitattā, bhikkhave, dhammānaṃ. tasmātiha,  bhikkhave, yassa ^a^T1.0270^ea^ me bhāsitassa atthaṃ ājāneyyātha, tathā naṃ  dhāreyyātha. yassa ca pana me bhāsitassa atthaṃ na ājāneyyātha, ahaṃ  vo tattha paṭipucchitabbo, ye vā panāssu viyattā bhikkhū. <br/><br/>[03] 240^b^.^eb^ ``kullūpamaṃ vo, bhikkhave, dhammaṃ desessāmi  nittharaṇatthāya, no gahaṇatthāya. taṃ suṇātha, sādhukaṃ manasikarotha,  bhāsissāmī''ti. ``evaṃ, bhante''ti kho te bhikkhū bhagavato  paccassosuṃ. bhagavā etadavoca -- ``seyyathāpi ^a^M1.0188^ea^, bhikkhave, puriso  addhānamaggappaṭipanno. so passeyya mahantaṃ udakaṇṇavaṃ, orimaṃ tīraṃ  sāsaṅkaṃ sappaṭibhayaṃ, pārimaṃ tīraṃ khemaṃ appaṭibhayaṃ; na cassa nāvā  santāraṇī uttarasetu vā apārā pāraṃ gamanāya. tassa evamassa  ^a^P1.0135^ea^ -- `ayaṃ kho mahāudakaṇṇavo, orimaṃ tīraṃ  sāsaṅkaṃ sappaṭibhayaṃ, pārimaṃ tīraṃ khemaṃ appaṭibhayaṃ; natthi ca nāvā  santāraṇī uttarasetu vā apārā pāraṃ gamanāya. yaṃnūnāhaṃ  tiṇakaṭṭhasākhāpalāsaṃ saṃkaḍḍhitvā, kullaṃ bandhitvā, taṃ kullaṃ nissāya  hatthehi ca pādehi ca vāyamamāno sotthinā pāraṃ uttareyya'nti. atha  kho so, bhikkhave, puriso tiṇakaṭṭhasākhāpalāsaṃ saṃkaḍḍhitvā, kullaṃ  bandhitvā taṃ kullaṃ nissāya hatthehi ca pādehi ca vāyamamāno  sotthinā pāraṃ uttareyya. tassa purisassa uttiṇṇassa {tiṇṇassa (pī0 ka0)} pāraṅgatassa  evamassa -- `bahukāro kho me ayaṃ kullo; imāhaṃ kullaṃ nissāya  hatthehi ca pādehi ca vāyamamāno sotthinā pāraṃ uttiṇṇo. yaṃnūnāhaṃ  imaṃ kullaṃ sīse vā āropetvā khandhe ^a^T1.0271^ea^ vā uccāretvā {uccopetvā (ka0)} yena kāmaṃ  pakkameyya'nti. taṃ kiṃ maññatha, bhikkhave, api nu so puriso  evaṃkārī tasmiṃ kulle kiccakārī assā''ti? ``no hetaṃ, bhante''.  ``kathaṃkārī ca so, bhikkhave, puriso tasmiṃ kulle kiccakārī assa?  idha, bhikkhave, tassa purisassa uttiṇṇassa pāraṅgatassa evamassa  -- `bahukāro kho me ayaṃ kullo; imāhaṃ kullaṃ nissāya ^a^V1.0189^ea^ hatthehi ca  pādehi ca vāyamamāno sotthinā pāraṃ uttiṇṇo. yaṃnūnāhaṃ imaṃ kullaṃ  thale vā ussādetvā {ussāretvā (ka0)} udake vā opilāpetvā yena kāmaṃ pakkameyya'nti.  evaṃkārī kho so, bhikkhave, puriso tasmiṃ kulle kiccakārī  assa. evameva kho, bhikkhave, kullūpamo mayā dhammo desito  nittharaṇatthāya, no gahaṇatthāya. kullūpamaṃ vo, bhikkhave, dhammaṃ  desitaṃ, ājānantehi dhammāpi vo pahātabbā pageva adhammā. <br/><br/>[03] 241^b^.^eb^ ``chayimāni, bhikkhave, diṭṭhiṭṭhānāni.  katamāni cha? idha, bhikkhave, assutavā puthujjano ariyānaṃ  adassāvī ariyadhammassa akovido ariyadhamme avinīto,  sappurisānaṃ adassāvī sappurisadhammassa akovido sappurisadhamme  avinīto, rūpaṃ `etaṃ mama, esohamasmi, eso me attā'ti ^a^M1.0189^ea^   samanupassati; vedanaṃ `etaṃ mama, esohamasmi, eso me attā'ti  samanupassati; saññaṃ `etaṃ mama, esohamasmi, eso me attā'ti  samanupassati; saṅkhāre `etaṃ mama, esohamasmi, eso ^a^T1.0272^ea^ me attā'ti  samanupassati; yampi taṃ diṭṭhaṃ sutaṃ mutaṃ viññātaṃ pattaṃ pariyesitaṃ,  anuvicaritaṃ manasā tampi `etaṃ mama, esohamasmi, eso me  attā'ti samanupassati; yampi taṃ diṭṭhiṭṭhānaṃ -- so loko so attā,  so pecca bhavissāmi nicco dhuvo sassato avipariṇāmadhammo  ^a^P1.0136^ea^, sassatisamaṃ tatheva ṭhassāmīti -- tampi `etaṃ  mama, esohamasmi, eso me attā'ti samanupassati. sutavā ca  kho, bhikkhave, ariyasāvako ariyānaṃ dassāvī ariyadhammassa  kovido ariyadhamme suvinīto, sappurisānaṃ dassāvī  sappurisadhammassa kovido sappurisadhamme suvinīto, rūpaṃ `netaṃ mama,  nesohamasmi, na meso attā'ti samanupassati; vedanaṃ `netaṃ mama,  nesohamasmi, na meso attā'ti samanupassati; saññaṃ `netaṃ mama,  nesohamasmi, na meso attā'ti samanupassati; saṅkhāre `netaṃ mama,  nesohamasmi, na meso attā'ti samanupassati; yampi taṃ diṭṭhaṃ sutaṃ  mutaṃ viññātaṃ pattaṃ pariyesitaṃ, anuvicaritaṃ manasā, tampi `netaṃ  mama, nesohamasmi, na meso attā'ti samanupassati; yampi taṃ  diṭṭhiṭṭhānaṃ -- so loko so attā, so pecca bhavissāmi nicco dhuvo  sassato avipariṇāmadhammo, sassatisamaṃ tatheva ṭhassāmīti -- tampi  `netaṃ mama, nesohamasmi, na meso attā'ti samanupassati. so evaṃ  samanupassanto asati na paritassatī''ti. <br/><br/>[03] 242^b^.^eb^ evaṃ vutte, aññataro bhikkhu bhagavantaṃ etadavoca  -- ``siyā nu kho, bhante, bahiddhā asati paritassanā''ti?  ``siyā, bhikkhū''ti -- bhagavā ^a^T1.0273^ea^ avoca. ``idha bhikkhu ekaccassa ^a^V1.0190^ea^   evaṃ hoti -- `ahu vata me, taṃ vata me natthi; siyā vata me, taṃ  vatāhaṃ na labhāmī'ti. so socati kilamati paridevati urattāḷiṃ  kandati sammohaṃ āpajjati. evaṃ kho, bhikkhu, bahiddhā asati  paritassanā hotī''ti.<br/><br/>[03] ``siyā pana, bhante, bahiddhā asati aparitassanā''ti?  ``siyā, bhikkhū''ti -- bhagavā avoca. ``idha bhikkhu ekaccassa  na evaṃ hoti -- `ahu vata me, taṃ vata me natthi; siyā vata me, taṃ  vatāhaṃ na labhāmī'ti. so na socati ^a^M1.0190^ea^ na kilamati na paridevati  na urattāḷiṃ kandati na sammohaṃ āpajjati. evaṃ kho, bhikkhu,  bahiddhā asati aparitassanā hotī''ti.<br/><br/>[03] ``siyā nu kho, bhante, ajjhattaṃ asati paritassanā''ti?  ``siyā, bhikkhū''ti -- bhagavā avoca. ``idha, bhikkhu,  ekaccassa evaṃ diṭṭhi hoti -- `so loko so attā, so pecca  bhavissāmi nicco dhuvo sassato avipariṇāmadhammo, sassatisamaṃ  tatheva ṭhassāmī'ti. so suṇāti tathāgatassa vā tathāgatasāvakassa  vā sabbesaṃ diṭṭhiṭṭhānādhiṭṭhānapariyuṭṭhānābhinivesānusayānaṃ  samugghātāya sabbasaṅkhārasamathāya sabbūpadhipaṭinissaggāya  taṇhākkhayāya virāgāya nirodhāya nibbānāya dhammaṃ desentassa.  tassa evaṃ hoti ^a^P1.0137^ea^ -- `ucchijjissāmi nāmassu,  vinassissāmi nāmassu, nassu nāma bhavissāmī'ti. so socati  kilamati paridevati urattāḷiṃ kandati sammohaṃ āpajjati. evaṃ  kho, bhikkhu, ajjhattaṃ asati paritassanā hotī''ti.<br/><br/>[03] ``siyā pana, bhante, ajjhattaṃ asati aparitassanā''ti?  ``siyā, bhikkhū''ti ^a^T1.0274^ea^ bhagavā avoca. ``idha, bhikkhu, ekaccassa  na evaṃ diṭṭhi hoti -- `so loko so attā, so pecca bhavissāmi  nicco dhuvo sassato avipariṇāmadhammo, sassatisamaṃ tatheva  ṭhassāmī'ti. so suṇāti tathāgatassa vā tathāgatasāvakassa vā  sabbesaṃ diṭṭhiṭṭhānādhiṭṭhānapariyuṭṭhānābhinivesānusayānaṃ samugghātāya  sabbasaṅkhārasamathāya sabbūpadhipaṭinissaggāya taṇhākkhayāya  virāgāya nirodhāya nibbānāya dhammaṃ desentassa. tassa na evaṃ  hoti -- `ucchijjissāmi nāmassu, vinassissāmi nāmassu, nassu  nāma bhavissāmī'ti. so na socati ^a^V1.0191^ea^ na kilamati na paridevati  na urattāḷiṃ kandati na sammohaṃ āpajjati. evaṃ kho, bhikkhu,  ajjhattaṃ asati aparitassanā hoti''. <br/><br/>[03] 243^b^.^eb^ ``taṃ {tañca (ka0)}, bhikkhave, pariggahaṃ pariggaṇheyyātha,  yvāssa {yvāssu (ka0)} pariggaho nicco dhuvo sassato avipariṇāmadhammo,  sassatisamaṃ tatheva tiṭṭheyya. passatha no tumhe, bhikkhave, taṃ  pariggahaṃ yvāssa pariggaho nicco dhuvo sassato avipariṇāmadhammo,  sassatisamaṃ tatheva tiṭṭheyyā''ti? ``no hetaṃ, bhante''. ``sādhu,  bhikkhave. ahampi kho taṃ, bhikkhave, pariggahaṃ na samanupassāmi ^a^M1.0191^ea^   yvāssa pariggaho nicco dhuvo sassato avipariṇāmadhammo  sassatisamaṃ tatheva tiṭṭheyya.<br/><br/>[03] ``taṃ, bhikkhave, attavādupādānaṃ upādiyetha, yaṃsa {yassa (syā0 ka0)}  attavādupādānaṃ upādiyato na uppajjeyyuṃ  sokaparidevadukkhadomanassupāyāsā. passatha no tumhe, bhikkhave, taṃ  attavādupādānaṃ ^a^T1.0275^ea^ yaṃsa attavādupādānaṃ upādiyato na uppajjeyyuṃ  sokaparidevadukkhadomanassupāyāsā''ti? ``no hetaṃ, bhante''.  ``sādhu, bhikkhave. ahampi kho taṃ, bhikkhave, attavādupādānaṃ na  samanupassāmi yaṃsa attavādupādānaṃ upādiyato na uppajjeyyuṃ  sokaparidevadukkhadomanassupāyāsā.<br/><br/>[03] ``taṃ, bhikkhave, diṭṭhinissayaṃ nissayetha yaṃsa diṭṭhinissayaṃ  nissayato na uppajjeyyuṃ sokaparidevadukkhadomanassupāyāsā. passatha  no tumhe, bhikkhave, taṃ diṭṭhinissayaṃ yaṃsa diṭṭhinissayaṃ nissayato  na uppajjeyyuṃ sokaparidevadukkhadomanassupāyāsā''ti? ``no hetaṃ,  bhante''. ``sādhu, bhikkhave. ahampi kho taṃ, bhikkhave,  diṭṭhinissayaṃ na samanupassāmi yaṃsa diṭṭhinissayaṃ nissayato  ^a^P1.0138^ea^ na uppajjeyyuṃ sokaparidevadukkhadomanassupāyāsā''. <br/><br/>[03] 244^b^.^eb^ ``attani vā, bhikkhave, sati attaniyaṃ me  ti assā''ti?<br/><br/>[03] ``evaṃ, bhante''.<br/><br/>[03] ``attaniye vā, bhikkhave, sati attā me ti assā''ti?  ``evaṃ, bhante''.<br/><br/>[03] ``attani ^a^V1.0192^ea^ ca, bhikkhave, attaniye ca saccato thetato  anupalabbhamāne, yampi taṃ diṭṭhiṭṭhānaṃ -- `so loko so attā, so  pecca bhavissāmi nicco dhuvo sassato avipariṇāmadhammo,  sassatisamaṃ tatheva ṭhassāmī'ti -- nanāyaṃ {na ca khoyaṃ (ka0)}, bhikkhave, kevalo  paripūro bāladhammo'''ti?<br/><br/>[03] ``kiñhi no siyā, bhante, kevalo hi, bhante, paripūro {kevalo paripūro (sī0  pī0)} bāladhammo''ti.<br/><br/>[03] ``taṃ kiṃ maññatha, bhikkhave, rūpaṃ niccaṃ vā aniccaṃ vā''ti?<br/><br/>[03] ``aniccaṃ, bhante'' ^a^T1.0276^ea^.<br/><br/>[03] ``yaṃ panāniccaṃ, dukkhaṃ vā taṃ sukhaṃ vā''ti?<br/><br/>[03] ``dukkhaṃ, bhante''.<br/><br/>[03] ``yaṃ panāniccaṃ dukkhaṃ vipariṇāmadhammaṃ, kallaṃ nu taṃ  samanupassituṃ -- etaṃ mama, esohamasmi, eso me attā''ti?<br/><br/>[03] ``no hetaṃ, bhante''.<br/><br/>[03] ``taṃ kiṃ maññatha, bhikkhave, vedanā...pe0... saññā...  saṅkhārā... viññāṇaṃ niccaṃ vā aniccaṃ vā''ti?<br/><br/>[03] ``aniccaṃ, bhante''.<br/><br/>[03] ``yaṃ panāniccaṃ, dukkhaṃ ^a^M1.0192^ea^ vā taṃ sukhaṃ vā''ti?<br/><br/>[03] ``dukkhaṃ, bhante''.<br/><br/>[03] ``yaṃ ^a^V1.0193^ea^ panāniccaṃ dukkhaṃ vipariṇāmadhammaṃ, kallaṃ nu taṃ  samanupassituṃ -- etaṃ mama, esohamasmi, eso me attā''ti?<br/><br/>[03] ``no hetaṃ, bhante''.<br/><br/>[03] ``tasmātiha, bhikkhave, yaṃ kiñci rūpaṃ atītānāgatapaccuppannaṃ,  ajjhattaṃ vā bahiddhā vā ^a^P1.0139^ea^, oḷārikaṃ vā sukhumaṃ  vā, hīnaṃ vā paṇītaṃ vā, yaṃ dūre santike vā, sabbaṃ rūpaṃ `netaṃ mama,  nesohamasmi, na meso attā'ti -- evametaṃ yathābhūtaṃ sammappaññāya  daṭṭhabbaṃ. yā kāci vedanā...pe0... yā kāci saññā... ye keci  saṅkhārā... yaṃ kiñci viññāṇaṃ atītānāgatapaccuppannaṃ, ajjhattaṃ vā  bahiddhā vā, oḷārikaṃ vā sukhumaṃ vā, hīnaṃ vā paṇītaṃ vā, yaṃ dūre  santike vā, sabbaṃ viññāṇaṃ `netaṃ mama, nesohamasmi, na meso  attā'ti -- evametaṃ yathābhūtaṃ sammappaññāya daṭṭhabbaṃ''. <br/><br/>[03] 245^b^.^eb^ ``evaṃ passaṃ, bhikkhave, sutavā ariyasāvako  rūpasmiṃ nibbindati, vedanāya nibbindati, saññāya nibbindati,  saṅkhāresu nibbindati, viññāṇasmiṃ nibbindati, nibbidā  virajjati {nibbindaṃ virajjati (sī0 syā0 pī0)}, virāgā vimuccati  ^a^T1.0277^ea^, vimuttasmiṃ vimuttamiti ñāṇaṃ hoti.  `khīṇā jāti, vusitaṃ brahmacariyaṃ, kataṃ karaṇīyaṃ, nāparaṃ  itthattāyā'ti pajānāti. ayaṃ vuccati, bhikkhave, bhikkhu  ukkhittapaligho itipi, saṃkiṇṇaparikkho itipi, abbūḷhesiko  itipi, niraggaḷo itipi, ariyo pannaddhajo pannabhāro visaṃyutto  itipi.<br/><br/>[03] ``kathañca, bhikkhave, bhikkhu ukkhittapaligho hoti? idha,  bhikkhave, bhikkhuno avijjā pahīnā hoti, ucchinnamūlā  tālāvatthukatā anabhāvaṃkatā, āyatiṃ anuppādadhammā. evaṃ kho,  bhikkhave, bhikkhu ukkhittapaligho hoti.<br/><br/>[03] ``kathañca, bhikkhave, bhikkhu saṃkiṇṇaparikkho hoti? idha,  bhikkhave, bhikkhuno ponobbhaviko ^a^V1.0194^ea^ jātisaṃsāro pahīno hoti,  ucchinnamūlo tālāvatthukato anabhāvaṃkato, āyatiṃ anuppādadhammo.  evaṃ kho, bhikkhave, bhikkhu saṃkiṇṇaparikkho hoti.<br/><br/>[03] ``kathañca, bhikkhave, bhikkhu abbūḷhesiko hoti? idha,  bhikkhave, bhikkhuno taṇhā pahīnā hoti, ucchinnamūlā tālāvatthukatā  anabhāvaṃkatā, āyatiṃ anuppādadhammā. evaṃ kho, bhikkhave, bhikkhu  abbūḷhesiko hoti.<br/><br/>[03] ``kathañca, bhikkhave, bhikkhu niraggaḷo hoti? idha,  bhikkhave, bhikkhuno pañca orambhāgiyāni saṃyojanāni pahīnāni  honti, ucchinnamūlāni tālāvatthukatāni anabhāvaṃkatāni, āyatiṃ  anuppādadhammāni ^a^M1.0193^ea^. evaṃ kho, bhikkhave, bhikkhu niraggaḷo hoti. <br/><br/>[01] ``kathañca, bhikkhave, bhikkhu ariyo pannaddhajo  pannabhāro visaṃyutto hoti? idha, bhikkhave, bhikkhuno asmimāno  pahīno hoti, ucchinnamūlo tālāvatthukato anabhāvaṃkato ^a^T1.0278^ea^, āyatiṃ  anuppādadhammo ^a^P1.0140^ea^. evaṃ kho, bhikkhave, bhikkhu  ariyo pannaddhajo pannabhāro visaṃyutto hoti. <br/><br/>[03] 246^b^.^eb^ ``evaṃ vimuttacittaṃ kho, bhikkhave, bhikkhuṃ  saindā devā sabrahmakā sapajāpatikā anvesaṃ nādhigacchanti -- `idaṃ  nissitaṃ tathāgatassa viññāṇa'nti. taṃ kissa hetu? diṭṭhevāhaṃ,  bhikkhave, dhamme tathāgataṃ ananuvijjoti vadāmi. evaṃvādiṃ kho maṃ,  bhikkhave, evamakkhāyiṃ eke samaṇabrāhmaṇā asatā tucchā musā  abhūtena abbhācikkhanti -- `venayiko samaṇo gotamo, sato  sattassa ucchedaṃ vināsaṃ vibhavaṃ paññāpetī'ti. yathā cāhaṃ na,  bhikkhave {bhikkhave na (sī0 syā0 pī0)}, yathā cāhaṃ na vadāmi, tathā maṃ te bhonto samaṇabrāhmaṇā  asatā tucchā musā abhūtena abbhācikkhanti -- `venayiko samaṇo  gotamo, sato sattassa ucchedaṃ vināsaṃ vibhavaṃ paññāpetī'ti. pubbe  cāhaṃ bhikkhave, etarahi ca dukkhañceva paññāpemi, dukkhassa ca  nirodhaṃ. tatra ce, bhikkhave, pare tathāgataṃ akkosanti paribhāsanti  rosenti vihesenti, tatra, bhikkhave, tathāgatassa na hoti āghāto na  appaccayo na cetaso anabhiraddhi.<br/><br/>[03] ``tatra ce, bhikkhave, pare tathāgataṃ sakkaronti garuṃ karonti  mānenti pūjenti, tatra, bhikkhave, tathāgatassa na hoti ānando na  somanassaṃ na cetaso uppilāvitattaṃ. tatra ce, bhikkhave ^a^V1.0195^ea^, pare  ^a^T1.0279^ea^ vā tathāgataṃ sakkaronti garuṃ karonti mānenti pūjenti, tatra, bhikkhave,  tathāgatassa evaṃ hoti -- `yaṃ kho idaṃ pubbe pariññātaṃ tattha me  evarūpā kārā {sakkārā (ka0)} karīyantī'ti. tasmātiha, bhikkhave, tumhe cepi  pare akkoseyyuṃ paribhāseyyuṃ roseyyuṃ viheseyyuṃ, tatra tumhe hi na  āghāto na appaccayo na cetaso anabhiraddhi karaṇīyā.  tasmātiha, bhikkhave, tumhe cepi pare sakkareyyuṃ garuṃ kareyyuṃ māneyyuṃ pūjeyyuṃ,  tatra tumhehi na ānando na somanassaṃ na cetaso uppilāvitattaṃ  karaṇīyaṃ. tasmātiha, bhikkhave, tumhe cepi pare sakkareyyuṃ garuṃ ^a^M1.0194^ea^  kareyyuṃ māneyyuṃ pūjeyyuṃ, tatra tumhākaṃ evamassa -- `yaṃ kho idaṃ pubbe  pariññātaṃ, tattha me {tattha no (ka0) tattha + imeti padacchedo} evarūpā kārā karīyantī'ti. <br/><br/>[03] 247^b^.^eb^ ``tasmātiha, bhikkhave, yaṃ na tumhākaṃ taṃ  pajahatha; taṃ vo pahīnaṃ dīgharattaṃ hitāya sukhāya bhavissati. kiñca,  bhikkhave, na tumhākaṃ? rūpaṃ, bhikkhave, na tumhākaṃ, taṃ pajahatha; taṃ  vo pahīnaṃ dīgharattaṃ hitāya sukhāya bhavissati. vedanā, bhikkhave,  na tumhākaṃ, taṃ ^a^P1.0141^ea^ pajahatha; sā vo pahīnā dīgharattaṃ  hitāya sukhāya bhavissati. saññā, bhikkhave, na tumhākaṃ, taṃ  pajahatha; sā vo pahīnā dīgharattaṃ hitāya sukhāya bhavissati.  saṅkhārā, bhikkhave, na tumhākaṃ, te pajahatha; te vo pahīnā dīgharattaṃ  hitāya sukhāya bhavissanti. viññāṇaṃ, bhikkhave, na tumhākaṃ, taṃ  pajahatha; taṃ vo pahīnaṃ dīgharattaṃ hitāya sukhāya bhavissati. taṃ kiṃ  maññatha, bhikkhave, yaṃ ^a^T1.0280^ea^ imasmiṃ jetavane tiṇakaṭṭhasākhāpalāsaṃ, taṃ jano  hareyya vā daheyya vā yathāpaccayaṃ vā kareyya. api nu tumhākaṃ  evamassa -- `amhe jano harati vā dahati vā yathāpaccayaṃ vā  karotī'ti? ``no hetaṃ, bhante''. ``taṃ kissa hetu''? ``na  hi no etaṃ, bhante, attā vā attaniyaṃ vā''ti. ``evameva kho,  bhikkhave, yaṃ na tumhākaṃ taṃ pajahatha; taṃ vo pahīnaṃ dīgharattaṃ hitāya  sukhāya bhavissati. kiñca, bhikkhave, na tumhākaṃ? rūpaṃ,  bhikkhave, na tumhākaṃ, taṃ pajahatha; taṃ vo pahīnaṃ dīgharattaṃ hitāya  sukhāya bhavissati. vedanā, bhikkhave...pe0... saññā, bhikkhave...  saṅkhārā, bhikkhave...pe0... viññāṇaṃ, bhikkhave,  na tumhākaṃ, taṃ pajahatha; taṃ vo pahīnaṃ dīgharattaṃ hitāya sukhāya  bhavissati. <br/><br/>[03] 248^b^.^eb^ ``evaṃ ^a^V1.0196^ea^ svākkhāto, bhikkhave, mayā dhammo  uttāno vivaṭo pakāsito chinnapilotiko. evaṃ svākkhāte,  bhikkhave, mayā dhamme uttāne vivaṭe pakāsite chinnapilotike ye te  bhikkhū arahanto khīṇāsavā vusitavanto katakaraṇīyā ohitabhārā  anuppattasadatthā parikkhīṇabhavasaṃyojanā sammadaññā vimuttā, vaṭṭaṃ tesaṃ  natthi paññāpanāya. evaṃ svākkhāto, bhikkhave, mayā dhammo uttāno  vivaṭo pakāsito chinnapilotiko. evaṃ svākkhāte, bhikkhave, mayā  dhamme uttāne vivaṭe pakāsite chinnapilotike yesaṃ bhikkhūnaṃ  pañcorambhāgiyāni saṃyojanāni ^a^M1.0195^ea^ pahīnāni, sabbe te opapātikā,  tattha ^a^T1.0281^ea^ parinibbāyino, anāvattidhammā tasmā lokā. evaṃ  svākkhāto, bhikkhave, mayā dhammo uttāno vivaṭo pakāsito  chinnapilotiko. evaṃ svākkhāte, bhikkhave, mayā dhamme uttāne  vivaṭe pakāsite chinnapilotike yesaṃ bhikkhūnaṃ tīṇi saṃyojanāni  pahīnāni, rāgadosamohā tanubhūtā, sabbe te sakadāgāmino, sakideva  imaṃ lokaṃ āgantvā dukkhassantaṃ karissanti. evaṃ svākkhāto,  bhikkhave, mayā dhammo uttāno vivaṭo pakāsito chinnapilotiko.  evaṃ svākkhāte, bhikkhave, mayā dhamme uttāne vivaṭe pakāsite  chinnapilotike yesaṃ bhikkhūnaṃ tīṇi saṃyojanāni pahīnāni, sabbe te  sotāpannā, avinipātadhammā ^a^P1.0142^ea^, niyatā  sambodhiparāyanā. evaṃ svākkhāto, bhikkhave, mayā dhammo uttāno  vivaṭo pakāsito chinnapilotiko. evaṃ svākkhāte, bhikkhave, mayā  dhamme uttāne vivaṭe pakāsite chinnapilotike ye te bhikkhū  dhammānusārino saddhānusārino sabbe te sambodhiparāyanā. evaṃ  svākkhāto, bhikkhave, mayā dhammo uttāno vivaṭo pakāsito  chinnapilotiko. evaṃ svākkhāte, bhikkhave, mayā dhamme uttāne  vivaṭe pakāsite chinnapilotike yesaṃ mayi saddhāmattaṃ pemamattaṃ sabbe  te saggaparāyanā''ti.<br/><br/>[03] idamavoca bhagavā. attamanā te bhikkhū bhagavato bhāsitaṃ  abhinandunti. <br/><br/>[06] alagaddūpamasuttaṃ niṭṭhitaṃ dutiyaṃ. 


volume: 28
item: 47
title: opammavaggo^kakacūpamasuttaṃ^alagaddūpamasuttaṃ^vammikasuttaṃ^
content:
  [03] 249^b^.^eb^ evaṃ ^a^T1.0282^ea^ ^a^V1.0197^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. tena kho pana samayena  āyasmā kumārakassapo andhavane viharati. atha kho aññatarā  devatā abhikkantāya rattiyā abhikkantavaṇṇā kevalakappaṃ andhavanaṃ  obhāsetvā yenāyasmā kumārakassapo tenupasaṅkami; upasaṅkamitvā  ekamantaṃ aṭṭhāsi. ekamantaṃ ṭhitā kho sā devatā āyasmantaṃ  kumārakassapaṃ etadavoca -- <br/><br/>[01] ``bhikkhu ^a^M1.0196^ea^ bhikkhu, ayaṃ vammiko {vammīko (katthaci)  sakkatānurūpaṃ} rattiṃ dhūmāyati,  divā pajjalati. brāhmaṇo evamāha -- `abhikkhaṇa, sumedha, satthaṃ  ādāyā'ti. abhikkhaṇanto sumedho satthaṃ ādāya addasa laṅgiṃ  `laṅgī, bhadante'ti. brāhmaṇo evamāha -- `ukkhipa laṅgiṃ;  abhikkhaṇa, sumedha, satthaṃ ādāyā'ti. abhikkhaṇanto sumedho satthaṃ  ādāya addasa uddhumāyikaṃ. `uddhumāyikā, bhadante'ti. brāhmaṇo  evamāha -- `ukkhipa uddhumāyikaṃ; abhikkhaṇa, sumedha, satthaṃ  ādāyā'ti. abhikkhaṇanto sumedho satthaṃ ādāya addasa dvidhāpathaṃ.  `dvidhāpatho, bhadante'ti. brāhmaṇo evamāha -- `ukkhipa  dvidhāpathaṃ; abhikkhaṇa, sumedha, satthaṃ ādāyā'ti. abhikkhaṇanto  sumedho satthaṃ ādāya addasa caṅgavāraṃ {paṅkavāraṃ (syā0), caṅkavāraṃ (ka0)}. `caṅgavāro, bhadante'ti.  brāhmaṇo evamāha -- `ukkhipa ^a^P1.0143^ea^ caṅgavāraṃ;  abhikkhaṇa, sumedha, satthaṃ ādāyā'ti. abhikkhaṇanto sumedho satthaṃ  ādāya addasa kummaṃ. `kummo ^a^T1.0283^ea^, bhadante'ti. brāhmaṇo evamāha --  `ukkhipa kummaṃ; abhikkhaṇa, sumedha, satthaṃ ādāyā'ti.  abhikkhaṇanto sumedho satthaṃ ādāya addasa asisūnaṃ. `asisūnā,  bhadante'ti. brāhmaṇo evamāha -- `ukkhipa asisūnaṃ; abhikkhaṇa,  sumedha, satthaṃ ādāyā'ti. abhikkhaṇanto sumedho satthaṃ ādāya  addasa maṃsapesiṃ. `maṃsapesi, bhadante'ti. brāhmaṇo evamāha --  `ukkhipa maṃsapesiṃ; abhikkhaṇa, sumedha, satthaṃ ādāyā'ti.  abhikkhaṇanto sumedho satthaṃ ādāya addasa nāgaṃ. `nāgo,  bhadante'ti. brāhmaṇo evamāha -- `tiṭṭhatu nāgo, mā nāgaṃ ghaṭṭesi;  namo karohi nāgassā'''ti.<br/><br/>[03] ``ime ^a^V1.0198^ea^ kho tvaṃ, bhikkhu, pañhe bhagavantaṃ upasaṅkamitvā  puccheyyāsi, yathā ca te bhagavā byākaroti tathā naṃ dhāreyyāsi.  nāhaṃ taṃ, bhikkhu, passāmi sadevake loke samārake sabrahmake  sassamaṇabrāhmaṇiyā pajāya sadevamanussāya, yo imesaṃ pañhānaṃ  veyyākaraṇena cittaṃ ārādheyya aññatra tathāgatena vā, tathāgatasāvakena  vā, ito vā pana sutvā''ti -- idamavoca sā devatā. idaṃ vatvā  tatthevantaradhāyi. <br/><br/>[03] 250^b^.^eb^ atha kho āyasmā kumārakassapo tassā  rattiyā accayena yena bhagavā tenupasaṅkami; upasaṅkamitvā bhagavantaṃ  abhivādetvā ekamantaṃ nisīdi. ekamantaṃ nisinno kho āyasmā  kumārakassapo bhagavantaṃ ^a^M1.0197^ea^ etadavoca -- ``imaṃ, bhante, rattiṃ aññatarā  devatā abhikkantāya rattiyā abhikkantavaṇṇā kevalakappaṃ andhavanaṃ  obhāsetvā ^a^T1.0284^ea^ yenāhaṃ tenupasaṅkami; upasaṅkamitvā ekamantaṃ aṭṭhāsi.  ekamantaṃ ṭhitā kho, bhante, sā devatā maṃ etadavoca -- `bhikkhu  bhikkhu, ayaṃ vammiko rattiṃ dhūmāyati, divā pajjalati'. brāhmaṇo  evamāha -- `abhikkhaṇa, sumedha, satthaṃ ādāyā'ti. abhikkhaṇanto  sumedho satthaṃ ādāya...pe0... ito vā pana sutvāti. idamavoca,  bhante, sā devatā. idaṃ vatvā tatthevantaradhāyi. `ko nu kho,  bhante, vammiko, kā rattiṃ dhūmāyanā, kā divā pajjalanā, ko  brāhmaṇo, ko sumedho, kiṃ satthaṃ, kiṃ abhikkhaṇaṃ, kā laṅgī, kā  uddhumāyikā, ko dvidhāpatho, kiṃ caṅgavāraṃ, ko kummo, kā  asisūnā ^a^T1.0285^ea^, kā maṃsapesi, ko nāgo'''ti? <br/><br/>[03] 251^b^.^eb^ ```vammiko'ti ^a^P1.0144^ea^ kho,  bhikkhu, imassetaṃ cātumahābhūtikassa {cātummahābhūtikassa (sī0 syā0 pī0)} kāyassa adhivacanaṃ,  mātāpettikasambhavassa odanakummāsūpacayassa  aniccucchādana-parimaddanabhedana-viddhaṃsana-dhammassa.<br/><br/>[03] ``yaṃ kho, bhikkhu, divā kammante {kammantaṃ (ka0)} ārabbha rattiṃ anuvitakketi  anuvicāreti -- ayaṃ rattiṃ dhūmāyanā. yaṃ kho, bhikkhu, rattiṃ  anuvitakketvā anuvicāretvā divā kammante payojeti kāyena vācāya  `manasā' {( ) natthi (sī0 syā0)} -- ayaṃ divā pajjalanā.<br/><br/>[03] ```brāhmaṇo'ti ^a^V1.0199^ea^ kho, bhikkhu, tathāgatassetaṃ adhivacanaṃ arahato  sammāsambuddhassa. `sumedho'ti kho bhikkhu sekkhassetaṃ bhikkhuno  adhivacanaṃ.<br/><br/>[03] ```sattha'nti kho, bhikkhu, ariyāyetaṃ paññāya adhivacanaṃ.  `abhikkhaṇa'nti kho, bhikkhu, vīriyārambhassetaṃ adhivacanaṃ.<br/><br/>[03] ```laṅgī'ti kho, bhikkhu, avijjāyetaṃ adhivacanaṃ. ukkhipa  laṅgiṃ, pajaha avijjaṃ; abhikkhaṇa, sumedha, satthaṃ ādāyāti  ayametassa attho.<br/><br/>[03] ```uddhumāyikā'ti kho, bhikkhu, kodhūpāyāsassetaṃ adhivacanaṃ.  ukkhipa uddhumāyikaṃ, pajaha kodhūpāyāsaṃ; abhikkhaṇa, sumedha, satthaṃ  ādāyāti ayametassa attho.<br/><br/>[03] ```dvidhāpatho'ti ^a^M1.0198^ea^ kho, bhikkhu, vicikicchāyetaṃ adhivacanaṃ.  ukkhipa dvidhāpathaṃ, pajaha vicikicchaṃ; abhikkhaṇa, sumedha, satthaṃ  ādāyāti ayametassa attho.<br/><br/>[03] ```caṅgavāra'nti kho, bhikkhu, pañcannetaṃ nīvaraṇānaṃ adhivacanaṃ,  seyyathidaṃ -- kāmacchandanīvaraṇassa, byāpādanīvaraṇassa,  thīnamiddhanīvaraṇassa, uddhaccakukkuccanīvaraṇassa, vicikicchānīvaraṇassa.  ukkhipa caṅgavāraṃ, pajaha pañca nīvaraṇe ^a^T1.0286^ea^; abhikkhaṇa, sumedha, satthaṃ  ādāyāti ayametassa attho.<br/><br/>[03] ```kummo'ti kho, bhikkhu, pañcannetaṃ upādānakkhandhānaṃ  adhivacanaṃ, seyyathidaṃ -- rūpupādānakkhandhassa, vedanupādānakkhandhassa,  saññupādānakkhandhassa, saṅkhārupādānakkhandhassa,  viññāṇupādānakkhandhassa. ukkhipa kummaṃ, pajaha pañcupādānakkhandhe;  abhikkhaṇa, sumedha, satthaṃ ādāyāti ayametassa attho.<br/><br/>[03] ```asisūnā'ti kho, bhikkhu, pañcannetaṃ kāmaguṇānaṃ adhivacanaṃ  -- cakkhuviññeyyānaṃ rūpānaṃ iṭṭhānaṃ kantānaṃ manāpānaṃ piyarūpānaṃ  kāmūpasaṃhitānaṃ rajanīyānaṃ, sotaviññeyyānaṃ saddānaṃ...pe0...  ghānaviññeyyānaṃ gandhānaṃ...pe0... jivhāviññeyyānaṃ rasānaṃ...pe0...  kāyaviññeyyānaṃ ^a^V1.0200^ea^ phoṭṭhabbānaṃ iṭṭhānaṃ kantānaṃ manāpānaṃ piyarūpānaṃ  kāmūpasaṃhitānaṃ ^a^P1.0145^ea^ rajanīyānaṃ. ukkhipa asisūnaṃ,  pajaha pañca kāmaguṇe; abhikkhaṇa, sumedha, satthaṃ ādāyāti  ayametassa attho.<br/><br/>[03] ```maṃsapesī'ti kho, bhikkhu, nandīrāgassetaṃ adhivacanaṃ.  ukkhipa maṃsapesiṃ, pajaha nandīrāgaṃ; abhikkhaṇa, sumedha, satthaṃ  ādāyāti ayametassa attho.<br/><br/>[03] ```nāgo'ti kho, bhikkhu, khīṇāsavassetaṃ bhikkhuno adhivacanaṃ.  tiṭṭhatu nāgo, mā nāgaṃ ghaṭṭesi; namo karohi nāgassāti  ayametassa attho''ti.<br/><br/>[03] idamavoca bhagavā. attamano āyasmā kumārakassapo bhagavato  bhāsitaṃ abhinandīti. <br/><br/>[06] vammikasuttaṃ niṭṭhitaṃ tatiyaṃ. 


volume: 28
item: 48
title: kakacūpamasuttaṃ^alagaddūpamasuttaṃ^vammikasuttaṃ^rathavinītasuttaṃ^
content:
  [03] 252^b^.^eb^ evaṃ ^a^T1.0287^ea^ ^a^M1.0199^ea^ ^a^V1.0201^ea^ me sutaṃ -- ekaṃ samayaṃ bhagavā rājagahe  viharati veḷuvane kalandakanivāpe. atha kho sambahulā jātibhūmakā  bhikkhū jātibhūmiyaṃ vassaṃvuṭṭhā yena bhagavā tenupasaṅkamiṃsu;  upasaṅkamitvā bhagavantaṃ abhivādetvā ekamantaṃ nisīdiṃsu. ekamantaṃ  nisinne kho te bhikkhū bhagavā etadavoca --<br/><br/>[03] ``ko nu kho, bhikkhave, jātibhūmiyaṃ jātibhūmakānaṃ bhikkhūnaṃ  sabrahmacārīnaṃ evaṃ sambhāvito -- `attanā ca appiccho  appicchakathañca bhikkhūnaṃ kattā, attanā ca santuṭṭho santuṭṭhikathañca  bhikkhūnaṃ kattā, attanā ca pavivitto pavivekakathañca bhikkhūnaṃ kattā,  attanā ca asaṃsaṭṭho asaṃsaggakathañca bhikkhūnaṃ kattā, attanā ca  āraddhavīriyo vīriyārambhakathañca bhikkhūnaṃ kattā, attanā ca  sīlasampanno sīlasampadākathañca bhikkhūnaṃ kattā, attanā ca  samādhisampanno samādhisampadākathañca bhikkhūnaṃ kattā, attanā ca  paññāsampanno paññāsampadākathañca bhikkhūnaṃ kattā, attanā ca  vimuttisampanno vimuttisampadākathañca bhikkhūnaṃ kattā, attanā ca  vimuttiñāṇadassanasampanno vimuttiñāṇadassanasampadākathañca bhikkhūnaṃ  kattā, ovādako viññāpako sandassako samādapako samuttejako  ^a^P1.0146^ea^ sampahaṃsako sabrahmacārīna'''nti? ``puṇṇo  nāma, bhante, āyasmā mantāṇiputto ^a^T1.0288^ea^ jātibhūmiyaṃ jātibhūmakānaṃ  bhikkhūnaṃ sabrahmacārīnaṃ evaṃ sambhāvito -- `attanā ca appiccho  appicchakathañca bhikkhūnaṃ kattā, attanā ca santuṭṭho...pe0...  ovādako viññāpako sandassako samādapako samuttejako sampahaṃsako  sabrahmacārīna'''nti. <br/><br/>[03] 253^b^.^eb^ tena kho pana samayena āyasmā sāriputto  bhagavato avidūre nisinno hoti. atha kho āyasmato sāriputtassa  etadahosi -- ``lābhā āyasmato puṇṇassa mantāṇiputtassa,  suladdhalābhā āyasmato puṇṇassa mantāṇiputtassa, yassa viññū  sabrahmacārī satthu sammukhā anumassa anumassa vaṇṇaṃ bhāsanti, tañca  satthā abbhanumodati. appeva nāma mayampi kadāci ^a^V1.0202^ea^ karahaci  āyasmatā puṇṇena mantāṇiputtena saddhiṃ samāgaccheyyāma {samāgamaṃ gaccheyya  (ka0)}, appeva nāma  siyā kocideva kathāsallāpo''ti. <br/><br/>[03] 254^b^.^eb^ atha ^a^M1.0200^ea^ kho bhagavā rājagahe yathābhirantaṃ  viharitvā yena sāvatthi tena cārikaṃ pakkāmi. anupubbena cārikaṃ  caramāno yena sāvatthi tadavasari. tatra sudaṃ bhagavā sāvatthiyaṃ  viharati jetavane anāthapiṇḍikassa ^a^T1.0289^ea^ ārāme. assosi kho āyasmā  puṇṇo mantāṇiputto -- ``bhagavā kira sāvatthiṃ anuppatto;  sāvatthiyaṃ viharati jetavane anāthapiṇḍikassa ārāme''ti. <br/><br/>[03] 255^b^.^eb^ atha kho āyasmā puṇṇo mantāṇiputto  senāsanaṃ saṃsāmetvā pattacīvaramādāya yena sāvatthi tena cārikaṃ  pakkāmi. anupubbena cārikaṃ caramāno yena sāvatthi jetavanaṃ  anāthapiṇḍikassa ārāmo yena bhagavā tenupasaṅkami; upasaṅkamitvā  bhagavantaṃ abhivādetvā ekamantaṃ nisīdi. ekamantaṃ nisinnaṃ kho  āyasmantaṃ puṇṇaṃ mantāṇiputtaṃ bhagavā dhammiyā kathāya sandassesi  samādapesi samuttejesi sampahaṃsesi. atha kho āyasmā puṇṇo  mantāṇiputto bhagavatā dhammiyā kathāya sandassito samādapito  samuttejito sampahaṃsito bhagavato bhāsitaṃ abhinanditvā anumoditvā  uṭṭhāyāsanā bhagavantaṃ abhivādetvā padakkhiṇaṃ katvā yena andhavanaṃ  tenupasaṅkami divāvihārāya. <br/><br/>[03] 256^b^.^eb^ atha kho aññataro bhikkhu yenāyasmā  sāriputto tenupasaṅkami; upasaṅkamitvā āyasmantaṃ sāriputtaṃ etadavoca  -- ``yassa kho tvaṃ, āvuso sāriputta, puṇṇassa nāma bhikkhuno  mantāṇiputtassa abhiṇhaṃ kittayamāno ahosi, so bhagavatā ^a^P1.0147^ea^  dhammiyā kathāya sandassito samādapito samuttejito  sampahaṃsito bhagavato bhāsitaṃ abhinanditvā anumoditvā uṭṭhāyāsanā  bhagavantaṃ abhivādetvā padakkhiṇaṃ katvā yena andhavanaṃ tena pakkanto  divāvihārāyā''ti.<br/><br/>[03] atha ^a^T1.0290^ea^ kho āyasmā sāriputto taramānarūpo nisīdanaṃ ādāya  āyasmantaṃ puṇṇaṃ mantāṇiputtaṃ piṭṭhito piṭṭhito anubandhi  sīsānulokī. atha kho āyasmā puṇṇo mantāṇiputto andhavanaṃ  ajjhogāhetvā aññatarasmiṃ rukkhamūle divāvihāraṃ nisīdi.  āyasmāpi ^a^V1.0203^ea^ kho sāriputto andhavanaṃ ajjhogāhetvā aññatarasmiṃ  rukkhamūle divāvihāraṃ nisīdi.<br/><br/>[03] atha ^a^M1.0201^ea^ kho āyasmā sāriputto sāyanhasamayaṃ paṭisallānā vuṭṭhito  yenāyasmā puṇṇo mantāṇiputto tenupasaṅkami; upasaṅkamitvā āyasmatā  puṇṇena mantāṇiputtena saddhiṃ sammodi. sammodanīyaṃ kathaṃ sāraṇīyaṃ  vītisāretvā ekamantaṃ nisīdi. ekamantaṃ nisinno kho āyasmā  sāriputto āyasmantaṃ puṇṇaṃ mantāṇiputtaṃ etadavoca -- <br/><br/>[03] 257^b^.^eb^ ``bhagavati no, āvuso, brahmacariyaṃ  vussatī''ti?<br/><br/>[03] ``evamāvuso''ti.<br/><br/>[03] ``kiṃ nu kho, āvuso, sīlavisuddhatthaṃ bhagavati brahmacariyaṃ  vussatī''ti?<br/><br/>[03] ``no hidaṃ, āvuso''.<br/><br/>[03] ``kiṃ panāvuso, cittavisuddhatthaṃ bhagavati brahmacariyaṃ  vussatī''ti?<br/><br/>[03] ``no hidaṃ, āvuso''.<br/><br/>[03] ``kiṃ nu kho, āvuso, diṭṭhivisuddhatthaṃ bhagavati brahmacariyaṃ  vussatī''ti?<br/><br/>[03] ``no hidaṃ, āvuso''.<br/><br/>[03] ``kiṃ panāvuso, kaṅkhāvitaraṇavisuddhatthaṃ bhagavati brahmacariyaṃ  vussatī''ti?<br/><br/>[03] ``no hidaṃ, āvuso''.<br/><br/>[03] ``kiṃ nu kho, āvuso, maggāmaggañāṇadassanavisuddhatthaṃ  bhagavati brahmacariyaṃ vussatī''ti?<br/><br/>[03] ``no ^a^V1.0204^ea^ hidaṃ, āvuso''.<br/><br/>[03] ``kiṃ panāvuso, paṭipadāñāṇadassanavisuddhatthaṃ bhagavati  brahmacariyaṃ vussatī''ti?<br/><br/>[03] ``no hidaṃ, āvuso''.<br/><br/>[03] ``kiṃ nu kho, āvuso, ñāṇadassanavisuddhatthaṃ ^a^T1.0291^ea^ bhagavati  brahmacariyaṃ vussatī''ti?<br/><br/>[03] ``no hidaṃ, āvuso''.<br/><br/>[03] ```kiṃ nu kho, āvuso, sīlavisuddhatthaṃ bhagavati brahmacariyaṃ  vussatī'ti iti puṭṭho samāno `no hidaṃ, āvuso'ti vadesi. `kiṃ  panāvuso, cittavisuddhatthaṃ bhagavati brahmacariyaṃ vussatī'ti iti puṭṭho  samāno `no hidaṃ, āvuso'ti vadesi. `kiṃ nu kho, āvuso,  diṭṭhivisuddhatthaṃ...pe0... kaṅkhāvitaraṇavisuddhatthaṃ...pe0...  maggāmaggañāṇadassanavisuddhatthaṃ...pe0...  paṭipadāñāṇadassanavisuddhatthaṃ...pe0... kiṃ nu kho, āvuso,  ñāṇadassanavisuddhatthaṃ bhagavati brahmacariyaṃ vussatī'ti iti puṭṭho  samāno `no hidaṃ āvuso'ti vadesi. kimatthaṃ carahāvuso,  bhagavati brahmacariyaṃ ^a^P1.0148^ea^ vussatī''ti?  ``anupādāparinibbānatthaṃ kho, āvuso, bhagavati brahmacariyaṃ  vussatī''ti.<br/><br/>[03] ``kiṃ nu kho, āvuso, sīlavisuddhi  anupādāparinibbāna''nti?<br/><br/>[03] ``no hidaṃ, āvuso''.<br/><br/>[03] ``kiṃ panāvuso, cittavisuddhi anupādāparinibbāna''nti?<br/><br/>[03] ``no hidaṃ, āvuso''.<br/><br/>[03] ``kiṃ nu kho, āvuso, diṭṭhivisuddhi  anupādāparinibbāna''nti?<br/><br/>[03] ``no ^a^V1.0205^ea^ hidaṃ, āvuso''.<br/><br/>[03] ``kiṃ panāvuso kaṅkhāvitaraṇavisuddhi  anupādāparinibbāna''nti ^a^M1.0202^ea^?<br/><br/>[03] ``no hidaṃ, āvuso''.<br/><br/>[03] ``kiṃ nu kho, āvuso, maggāmaggañāṇadassanavisuddhi  anupādāparinibbāna''nti?<br/><br/>[03] ``no hidaṃ, āvuso''.<br/><br/>[03] ``kiṃ panāvuso, paṭipadāñāṇadassanavisuddhi  anupādāparinibbāna''nti?<br/><br/>[03] ``no hidaṃ, āvuso''.<br/><br/>[03] ``kiṃ nu kho, āvuso, ñāṇadassanavisuddhi  anupādāparinibbāna''nti?<br/><br/>[03] ``no hidaṃ ^a^T1.0292^ea^, āvuso''.<br/><br/>[03] ``kiṃ panāvuso, aññatra imehi dhammehi  anupādāparinibbāna''nti?<br/><br/>[03] ``no hidaṃ, āvuso''.<br/><br/>[03] ```kiṃ nu kho, āvuso, sīlavisuddhi  anupādāparinibbāna'nti iti puṭṭho samāno `no hidaṃ, āvuso'ti  vadesi. `kiṃ panāvuso, cittavisuddhi anupādāparinibbāna'nti iti  puṭṭho samāno `no hidaṃ, āvuso'ti vadesi. `kiṃ nu kho,  āvuso, diṭṭhivisuddhi anupādāparinibbāna'nti...pe0...  kaṅkhāvitaraṇavisuddhi... maggāmaggañāṇadassanavisuddhi...  paṭipadāñāṇadassanavisuddhi... `kiṃ nu kho, āvuso,  ñāṇadassanavisuddhi anupādāparinibbāna'nti iti puṭṭho samāno `no  hidaṃ, āvuso'ti vadesi. `kiṃ panāvuso, aññatra imehi dhammehi  anupādāparinibbāna'nti iti puṭṭho samāno `no hidaṃ, āvuso'ti  vadesi. yathākathaṃ panāvuso, imassa bhāsitassa attho daṭṭhabbo''ti? <br/><br/>[03] 258^b^.^eb^ ``sīlavisuddhiṃ ^a^V1.0206^ea^ ce, āvuso, bhagavā  anupādāparinibbānaṃ paññapeyya, saupādānaṃyeva samānaṃ  anupādāparinibbānaṃ paññapeyya {paññāpessa (sī0 syā0) evamaññatthapi}. cittavisuddhiṃ ce, āvuso, bhagavā  anupādāparinibbānaṃ paññapeyya, saupādānaṃyeva samānaṃ  anupādāparinibbānaṃ paññapeyya. diṭṭhivisuddhiṃ ce, āvuso, bhagavā  anupādāparinibbānaṃ paññapeyya, saupādānaṃyeva samānaṃ  anupādāparinibbānaṃ paññapeyya. kaṅkhāvitaraṇavisuddhiṃ ce, āvuso,  bhagavā anupādāparinibbānaṃ paññapeyya, saupādānaṃyeva samānaṃ  anupādāparinibbānaṃ paññapeyya ^a^T1.0293^ea^. maggāmaggañāṇadassanavisuddhiṃ ce,  āvuso, bhagavā anupādāparinibbānaṃ paññapeyya, saupādānaṃyeva samānaṃ  anupādāparinibbānaṃ paññapeyya. paṭipadāñāṇadassanavisuddhiṃ ce,  āvuso, bhagavā anupādāparinibbānaṃ paññapeyya, saupādānaṃyeva samānaṃ  anupādāparinibbānaṃ paññapeyya. ñāṇadassanavisuddhiṃ ce, āvuso,  bhagavā anupādāparinibbānaṃ paññapeyya, saupādānaṃyeva ^a^M1.0203^ea^ samānaṃ  anupādāparinibbānaṃ paññapeyya. aññatra ce, āvuso, imehi dhammehi  anupādāparinibbānaṃ abhavissa, puthujjano parinibbāyeyya. puthujjano  hi, āvuso, aññatra imehi dhammehi. tena hāvuso, upamaṃ te  karissāmi; upamāyapidhekacce viññū purisā bhāsitassa atthaṃ  ājānanti. <br/><br/>[03] 259^b^.^eb^ ``seyyathāpi, āvuso, rañño pasenadissa  kosalassa sāvatthiyaṃ paṭivasantassa ^a^P1.0149^ea^ sākete  kiñcideva accāyikaṃ karaṇīyaṃ uppajjeyya. tassa antarā ca  sāvatthiṃ antarā ca sāketaṃ satta rathavinītāni upaṭṭhapeyyuṃ. atha  kho, āvuso, rājā pasenadi kosalo sāvatthiyā nikkhamitvā  antepuradvārā paṭhamaṃ rathavinītaṃ abhiruheyya, paṭhamena rathavinītena  dutiyaṃ rathavinītaṃ pāpuṇeyya, paṭhamaṃ rathavinītaṃ vissajjeyya dutiyaṃ  rathavinītaṃ abhiruheyya. dutiyena rathavinītena tatiyaṃ rathavinītaṃ  pāpuṇeyya, dutiyaṃ rathavinītaṃ vissajjeyya, tatiyaṃ rathavinītaṃ ^a^T1.0294^ea^  abhiruheyya. tatiyena rathavinītena catutthaṃ rathavinītaṃ pāpuṇeyya,  tatiyaṃ rathavinītaṃ vissajjeyya, catutthaṃ rathavinītaṃ abhiruheyya.  catutthena rathavinītena pañcamaṃ rathavinītaṃ pāpuṇeyya, catutthaṃ rathavinītaṃ  vissajjeyya, pañcamaṃ rathavinītaṃ abhiruheyya. pañcamena rathavinītena  chaṭṭhaṃ rathavinītaṃ pāpuṇeyya, pañcamaṃ rathavinītaṃ vissajjeyya, chaṭṭhaṃ  rathavinītaṃ abhiruheyya. chaṭṭhena rathavinītena sattamaṃ rathavinītaṃ  pāpuṇeyya, chaṭṭhaṃ rathavinītaṃ vissajjeyya, sattamaṃ rathavinītaṃ abhiruheyya.  sattamena rathavinītena sāketaṃ anupāpuṇeyya antepuradvāraṃ. tamenaṃ  antepuradvāragataṃ samānaṃ mittāmaccā ñātisālohitā evaṃ puccheyyuṃ --  `iminā tvaṃ, mahārāja, rathavinītena sāvatthiyā sāketaṃ anuppatto  antepuradvāra'nti ^a^V1.0207^ea^? kathaṃ byākaramāno nu kho, āvuso, rājā  pasenadi kosalo sammā byākaramāno byākareyyā''ti?<br/><br/>[03] ``evaṃ byākaramāno kho, āvuso, rājā pasenadi kosalo  sammā byākaramāno byākareyya -- `idha me sāvatthiyaṃ paṭivasantassa  sākete kiñcideva accāyikaṃ karaṇīyaṃ uppajji {uppajjati (ka0)}. tassa me antarā  ca sāvatthiṃ antarā ca sāketaṃ satta rathavinītāni upaṭṭhapesuṃ. atha  khvāhaṃ sāvatthiyā ^a^M1.0204^ea^ nikkhamitvā antepuradvārā paṭhamaṃ rathavinītaṃ  abhiruhiṃ. paṭhamena rathavinītena dutiyaṃ rathavinītaṃ pāpuṇiṃ, paṭhamaṃ  rathavinītaṃ vissajjiṃ dutiyaṃ rathavinītaṃ abhiruhiṃ. dutiyena  rathavinītena tatiyaṃ rathavinītaṃ pāpuṇiṃ, dutiyaṃ rathavinītaṃ vissajjiṃ,  tatiyaṃ rathavinītaṃ abhiruhiṃ. tatiyena rathavinītena catutthaṃ  rathavinītaṃ pāpuṇiṃ, tatiyaṃ rathavinītaṃ vissajjiṃ, catutthaṃ rathavinītaṃ  abhiruhiṃ. catutthena rathavinītena pañcamaṃ rathavinītaṃ pāpuṇiṃ, catutthaṃ  rathavinītaṃ vissajjiṃ, pañcamaṃ ^a^T1.0295^ea^ rathavinītaṃ abhiruhiṃ. pañcamena  rathavinītena chaṭṭhaṃ rathavinītaṃ pāpuṇiṃ, pañcamaṃ rathavinītaṃ vissajjiṃ,  chaṭṭhaṃ rathavinītaṃ abhiruhiṃ. chaṭṭhena rathavinītena sattamaṃ rathavinītaṃ  pāpuṇiṃ, chaṭṭhaṃ rathavinītaṃ vissajjiṃ, sattamaṃ rathavinītaṃ abhiruhiṃ.  sattamena rathavinītena sāketaṃ anuppatto antepuradvāra'nti. evaṃ  byākaramāno kho, āvuso, rājā pasenadi kosalo sammā  byākaramāno byākareyyā''ti.<br/><br/>[03] ``evameva kho, āvuso, sīlavisuddhi yāvadeva  cittavisuddhatthā, cittavisuddhi yāvadeva diṭṭhivisuddhatthā, diṭṭhivisuddhi  yāvadeva kaṅkhāvitaraṇavisuddhatthā, kaṅkhāvitaraṇavisuddhi ^a^P1.0150^ea^  yāvadeva maggāmaggañāṇadassanavisuddhatthā,  maggāmaggañāṇadassanavisuddhi yāvadeva   paṭipadāñāṇadassanavisuddhatthā, paṭipadāñāṇadassanavisuddhi yāvadeva  ñāṇadassanavisuddhatthā, ñāṇadassanavisuddhi yāvadeva  anupādāparinibbānatthā. anupādāparinibbānatthaṃ kho, āvuso,  bhagavati brahmacariyaṃ vussatī''ti. <br/><br/>[03] 260^b^.^eb^ evaṃ vutte, āyasmā sāriputto āyasmantaṃ puṇṇaṃ  mantāṇiputtaṃ etadavoca -- ``konāmo āyasmā, kathañca panāyasmantaṃ  sabrahmacārī jānantī''ti? ``puṇṇoti kho me, āvuso, nāmaṃ;  mantāṇiputtoti ca pana maṃ sabrahmacārī jānantī''ti. ``acchariyaṃ,  āvuso, abbhutaṃ, āvuso! yathā taṃ sutavatā sāvakena sammadeva  satthusāsanaṃ ājānantena, evameva āyasmatā ^a^V1.0208^ea^ puṇṇena mantāṇiputtena  gambhīrā ^a^T1.0296^ea^ gambhīrapañhā anumassa anumassa byākatā. lābhā  sabrahmacārīnaṃ, suladdhalābhā sabrahmacārīnaṃ, ye āyasmantaṃ puṇṇaṃ  mantāṇiputtaṃ labhanti dassanāya, labhanti payirūpāsanāya.  celaṇḍukena {celaṇḍakena (ka0), celaṇḍupekena (?)} cepi sabrahmacārī āyasmantaṃ   puṇṇaṃ mantāṇiputtaṃ ^a^M1.0205^ea^ muddhanā  pariharantā labheyyuṃ dassanāya, labheyyuṃ payirūpāsanāya, tesampi lābhā  tesampi suladdhaṃ, amhākampi lābhā amhākampi suladdhaṃ, ye mayaṃ  āyasmantaṃ puṇṇaṃ mantāṇiputtaṃ labhāma dassanāya, labhāma  payirūpāsanāyā''ti. <br/><br/>[01] evaṃ vutte, āyasmā puṇṇo mantāṇiputto āyasmantaṃ  sāriputtaṃ etadavoca -- ``ko nāmo āyasmā, kathañca panāyasmantaṃ  sabrahmacārī jānantī''ti? ``upatissoti kho me, āvuso, nāmaṃ;  sāriputtoti ca pana maṃ sabrahmacārī jānantī''ti. ``satthukappena  vata kira, bho {kho (ka0)}, sāvakena saddhiṃ mantayamānā na jānimha --  `āyasmā sāriputto'ti. sace hi mayaṃ jāneyyāma `āyasmā  sāriputto'ti, ettakampi no nappaṭibhāseyya {nappaṭibheyya (?)}. acchariyaṃ, āvuso,  abbhutaṃ, āvuso! yathā taṃ sutavatā sāvakena sammadeva satthusāsanaṃ  ājānantena, evameva āyasmatā sāriputtena gambhīrā gambhīrapañhā  anumassa anumassa pucchitā. lābhā sabrahmacārīnaṃ suladdhalābhā  sabrahmacārīnaṃ, ye āyasmantaṃ sāriputtaṃ labhanti dassanāya, labhanti  payirūpāsanāya. celaṇḍukena cepi sabrahmacārī āyasmantaṃ sāriputtaṃ  muddhanā pariharantā ^a^T1.0297^ea^ labheyyuṃ dassanāya, labheyyuṃ payirūpāsanāya,  tesampi ^a^P1.0151^ea^ lābhā tesampi suladdhaṃ, amhākampi lābhā  amhākampi suladdhaṃ, ye mayaṃ āyasmantaṃ sāriputtaṃ labhāma dassanāya,  labhāma payirūpāsanāyā''ti.<br/><br/>[03] itiha te ubhopi mahānāgā aññamaññassa subhāsitaṃ  samanumodiṃsūti. <br/><br/>[06] rathavinītasuttaṃ niṭṭhitaṃ catutthaṃ. 


volume: 28
item: 49
title: alagaddūpamasuttaṃ^vammikasuttaṃ^rathavinītasuttaṃ^nivāpasuttaṃ^
content:
  [03] 261^b^.^eb^ evaṃ ^a^T1.0298^ea^ ^a^V1.0209^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. tatra kho bhagavā  bhikkhū āmantesi -- ``bhikkhavo''ti. ``bhadante''ti te bhikkhū  bhagavato paccassosuṃ. bhagavā etadavoca --<br/><br/>[03] ``na ^a^M1.0206^ea^, bhikkhave, nevāpiko nivāpaṃ nivapati migajātānaṃ --  `imaṃ me nivāpaṃ nivuttaṃ migajātā paribhuñjantā dīghāyukā vaṇṇavanto  ciraṃ dīghamaddhānaṃ yāpentū'ti. evañca kho, bhikkhave, nevāpiko  nivāpaṃ nivapati migajātānaṃ -- `imaṃ me nivāpaṃ nivuttaṃ migajātā  anupakhajja mucchitā bhojanāni bhuñjissanti, anupakhajja mucchitā  bhojanāni bhuñjamānā madaṃ āpajjissanti, mattā samānā pamādaṃ  āpajjissanti, pamattā samānā yathākāmakaraṇīyā bhavissanti  imasmiṃ nivāpe'ti. <br/><br/>[03] 262^b^.^eb^ ``tatra, bhikkhave, paṭhamā migajātā amuṃ  nivāpaṃ nivuttaṃ nevāpikassa anupakhajja mucchitā bhojanāni bhuñjiṃsu,  te tattha anupakhajja mucchitā bhojanāni bhuñjamānā madaṃ āpajjiṃsu,  mattā samānā pamādaṃ āpajjiṃsu, pamattā samānā yathākāmakaraṇīyā  ahesuṃ nevāpikassa amusmiṃ nivāpe. evañhi te, bhikkhave, paṭhamā  migajātā na parimucciṃsu nevāpikassa iddhānubhāvā. <br/><br/>[03] 263^b^.^eb^ ``tatra, bhikkhave, dutiyā migajātā evaṃ  samacintesuṃ -- `ye kho ^a^T1.0299^ea^ te paṭhamā migajātā amuṃ nivāpaṃ nivuttaṃ  nevāpikassa anupakhajja mucchitā bhojanāni bhuñjiṃsu. te tattha  anupakhajja mucchitā bhojanāni bhuñjamānā madaṃ āpajjiṃsu, mattā  samānā pamādaṃ āpajjiṃsu, pamattā samānā yathākāmakaraṇīyā  ^a^P1.0152^ea^ ahesuṃ nevāpikassa amusmiṃ nivāpe. evañhi te  paṭhamā migajātā na parimucciṃsu nevāpikassa iddhānubhāvā. yaṃnūna  mayaṃ sabbaso nivāpabhojanā paṭivirameyyāma, bhayabhogā paṭiviratā  araññāyatanāni ajjhogāhetvā vihareyyāmā'ti. te sabbaso  nivāpabhojanā paṭiviramiṃsu, bhayabhogā paṭiviratā araññāyatanāni ^a^V1.0210^ea^   ajjhogāhetvā vihariṃsu. tesaṃ gimhānaṃ pacchime māse,  tiṇodakasaṅkhaye, adhimattakasimānaṃ patto kāyo hoti. tesaṃ  adhimattakasimānaṃ pattakāyānaṃ balavīriyaṃ parihāyi. balavīriye  parihīne tameva nivāpaṃ nivuttaṃ nevāpikassa paccāgamiṃsu. te tattha  anupakhajja mucchitā bhojanāni bhuñjiṃsu. te tattha anupakhajja  mucchitā bhojanāni bhuñjamānā madaṃ āpajjiṃsu, mattā samānā pamādaṃ  āpajjiṃsu, pamattā samānā yathākāmakaraṇīyā ahesuṃ nevāpikassa  amusmiṃ nivāpe. evañhi te, bhikkhave, dutiyāpi migajātā na  parimucciṃsu nevāpikassa iddhānubhāvā. <br/><br/>[03] 264^b^.^eb^ ``tatra ^a^M1.0207^ea^, bhikkhave, tatiyā migajātā evaṃ  samacintesuṃ -- `ye kho te paṭhamā migajātā amuṃ nivāpaṃ nivuttaṃ  nevāpikassa...pe0... evañhi te paṭhamā migajātā na parimucciṃsu  nevāpikassa iddhānubhāvā. yepi te dutiyā migajātā evaṃ  samacintesuṃ -- ye kho te paṭhamā migajātā ^a^T1.0300^ea^ amuṃ nivāpaṃ nivuttaṃ  nevāpikassa...pe0... evañhi te paṭhamā migajātā na parimucciṃsu  nevāpikassa iddhānubhāvā. yaṃnūna mayaṃ sabbaso nivāpabhojanā  paṭivirameyyāma, bhayabhogā paṭiviratā araññāyatanāni ajjhogāhetvā  vihareyyāmāti. te sabbaso nivāpabhojanā paṭiviramiṃsu, bhayabhogā  paṭiviratā araññāyatanāni ajjhogāhetvā vihariṃsu. tesaṃ gimhānaṃ  pacchime māse tiṇodakasaṅkhaye adhimattakasimānaṃ patto kāyo hoti.  tesaṃ adhimattakasimānaṃ pattakāyānaṃ balavīriyaṃ parihāyi.  balavīriye parihīne tameva nivāpaṃ nivuttaṃ nevāpikassa paccāgamiṃsu.  te tattha anupakhajja mucchitā bhojanāni bhuñjiṃsu. te tattha  anupakhajja mucchitā bhojanāni bhuñjamānā madaṃ āpajjiṃsu, mattā  samānā pamādaṃ āpajjiṃsu, pamattā samānā yathākāmakaraṇīyā ahesuṃ  nevāpikassa amusmiṃ nivāpe. evañhi te dutiyāpi migajātā na  parimucciṃsu nevāpikassa iddhānubhāvā. yaṃnūna mayaṃ amuṃ nivāpaṃ  nivuttaṃ nevāpikassa upanissāya ^a^P1.0153^ea^ āsayaṃ  kappeyyāma. tatrāsayaṃ kappetvā amuṃ nivāpaṃ nivuttaṃ nevāpikassa  ananupakhajja amucchitā bhojanāni bhuñjissāma, ananupakhajja  amucchitā bhojanāni bhuñjamānā na madaṃ āpajjissāma, amattā  samānā na pamādaṃ āpajjissāma, appamattā samānā na  yathākāmakaraṇīyā bhavissāma nevāpikassa amusmiṃ nivāpe'ti. te  amuṃ nivāpaṃ nivuttaṃ nevāpikassa upanissāya āsayaṃ kappayiṃsu.  tatrāsayaṃ kappetvā amuṃ nivāpaṃ nivuttaṃ nevāpikassa ananupakhajja ^a^T1.0301^ea^  amucchitā bhojanāni bhuñjiṃsu, te tattha ananupakhajja amucchitā  bhojanāni bhuñjamānā na madaṃ āpajjiṃsu, amattā samānā ^a^V1.0211^ea^ na pamādaṃ  āpajjiṃsu, appamattā samānā na yathākāmakaraṇīyā ahesuṃ nevāpikassa  amusmiṃ nivāpe.<br/><br/>[03] ``tatra, bhikkhave, nevāpikassa ca nevāpikaparisāya ca  etadahosi -- `saṭhāssunāmime tatiyā migajātā ketabino,  iddhimantāssunāmime tatiyā migajātā parajanā; imañca nāma nivāpaṃ  nivuttaṃ paribhuñjanti, na ca nesaṃ ^a^M1.0208^ea^ jānāma āgatiṃ vā gatiṃ vā.  yaṃnūna mayaṃ imaṃ nivāpaṃ nivuttaṃ mahatīhi daṇḍavākarāhi {daṇḍavāgurāhi (syā0)} samantā  sappadesaṃ anuparivāreyyāma -- appeva nāma tatiyānaṃ migajātānaṃ  āsayaṃ passeyyāma, yattha te gāhaṃ gaccheyyu'nti. te amuṃ nivāpaṃ  nivuttaṃ mahatīhi daṇḍavākarāhi samantā sappadesaṃ anuparivāresuṃ.  addasaṃsu kho, bhikkhave, nevāpiko ca nevāpikaparisā ca tatiyānaṃ  migajātānaṃ āsayaṃ, yattha te gāhaṃ agamaṃsu. evañhi te, bhikkhave,  tatiyāpi migajātā na parimucciṃsu nevāpikassa iddhānubhāvā. <br/><br/>[03] 265^b^.^eb^ ``tatra, bhikkhave, catutthā migajātā evaṃ  samacintesuṃ -- `ye kho te paṭhamā migajātā...pe0... evañhi te  paṭhamā migajātā na parimucciṃsu nevāpikassa iddhānubhāvā. yepi te  dutiyā migajātā evaṃ samacintesuṃ `ye kho te paṭhamā  migajātā...pe0... evañhi te paṭhamā migajātā na parimucciṃsu  nevāpikassa iddhānubhāvā. yaṃnūna mayaṃ ^a^T1.0302^ea^ sabbaso nivāpabhojanā  paṭivirameyyāma, bhayabhogā paṭiviratā araññāyatanāni ajjhogāhetvā  vihareyyāmā'ti. te sabbaso nivāpabhojanā paṭiviramiṃsu...pe0...  evañhi te dutiyāpi migajātā na parimucciṃsu nevāpikassa  iddhānubhāvā. yepi te tatiyā migajātā evaṃ samacintesuṃ `ye kho  te paṭhamā ^a^P1.0154^ea^ migajātā...pe0... evañhi te paṭhamā  migajātā na parimucciṃsu nevāpikassa iddhānubhāvā. yepi te dutiyā  migajātā evaṃ samacintesuṃ `ye kho te paṭhamā migajātā...pe0...  evañhi te paṭhamā migajātā na parimucciṃsu nevāpikassa iddhānubhāvā.  yaṃnūna mayaṃ sabbaso nivāpabhojanā paṭivirameyyāma, bhayabhogā  paṭiviratā araññāyatanāni ajjhogāhetvā vihareyyāmā'ti. te  sabbaso nivāpabhojanā paṭiviramiṃsu...pe0... evañhi te dutiyāpi  migajātā na parimucciṃsu nevāpikassa iddhānubhāvā. yaṃnūna mayaṃ amuṃ  nivāpaṃ nivuttaṃ nevāpikassa upanissāya āsayaṃ kappeyyāma, tatrāsayaṃ  kappetvā amuṃ nivāpaṃ nivuttaṃ nevāpikassa ananupakhajja amucchitā  bhojanāni bhuñjissāma, ananupakhajja amucchitā bhojanāni bhuñjamānā  na madaṃ āpajjissāma, amattā ^a^V1.0212^ea^ samānā na pamādaṃ āpajjissāma,  appamattā samānā na yathākāmakaraṇīyā bhavissāma nevāpikassa ^a^M1.0209^ea^   amusmiṃ nivāpe'ti. te amuṃ nivāpaṃ nivuttaṃ nevāpikassa  upanissāya āsayaṃ kappayiṃsu, tatrāsayaṃ kappetvā amuṃ nivāpaṃ nivuttaṃ  nevāpikassa ananupakhajja amucchitā bhojanāni bhuñjiṃsu, te tattha  ananupakhajja amucchitā bhojanāni bhuñjamānā na madaṃ āpajjiṃsu,  amattā samānā na pamādaṃ āpajjiṃsu, appamattā samānā na  yathākāmakaraṇīyā ahesuṃ nevāpikassa amusmiṃ nivāpe.<br/><br/>[03] ``tatra nevāpikassa ca nevāpikaparisāya ca etadahosi --  `saṭhāssunāmime tatiyā migajātā ketabino, iddhimantāssunāmime  tatiyā ^a^T1.0303^ea^ migajātā parajanā, imañca nāma nivāpaṃ nivuttaṃ paribhuñjanti.  na ca nesaṃ jānāma āgatiṃ vā gatiṃ vā. yaṃnūna mayaṃ imaṃ  nivāpaṃ nivuttaṃ mahatīti ^a^M1.0210^ea^ daṇḍavākarāhi samantā sappadesaṃ  anuparivāreyyāma, appeva nāma tatiyānaṃ migajātānaṃ āsayaṃ  passeyyāma, yattha te gāhaṃ gaccheyyu'nti. te amuṃ nivāpaṃ nivuttaṃ  mahatīti daṇḍavākarāhi samantā sappadesaṃ anuparivāresuṃ. addasaṃsu  kho nevāpiko ca nevāpikaparisā ca tatiyānaṃ migajātānaṃ āsayaṃ,  yattha te gāhaṃ agamaṃsu. evañhi te tatiyāpi migajātā na  parimucciṃsu nevāpikassa iddhānubhāvā. yaṃnūna mayaṃ yattha agati  nevāpikassa ca nevāpikaparisāya ca tatrāsayaṃ kappeyyāma, tatrāsayaṃ  kappetvā amuṃ nivāpaṃ nivuttaṃ nevāpikassa ananupakhajja amucchitā  bhojanāni bhuñjissāma, ananupakhajja amucchitā bhojanāni bhuñjamānā  na madaṃ āpajjissāma, amattā samānā na pamādaṃ āpajjissāma,  appamattā samānā na yathākāmakaraṇīyā ^a^P1.0155^ea^  bhavissāma nevāpikassa amusmiṃ nivāpe'ti. te yattha agati  nevāpikassa ca nevāpikaparisāya ca tatrāsayaṃ kappayiṃsu. tatrāsayaṃ  kappetvā amuṃ nivāpaṃ nivuttaṃ nevāpikassa ananupakhajja amucchitā  bhojanāni bhuñjiṃsu, te tattha ananupakhajja amucchitā bhojanāni  bhuñjamānā na madaṃ āpajjiṃsu, amattā samānā na pamādaṃ āpajjiṃsu,  appamattā samānā na yathākāmakaraṇīyā ahesuṃ nevāpikassa amusmiṃ  nivāpe.<br/><br/>[03] ``tatra, bhikkhave, nevāpikassa ca nevāpikaparisāya ca  etadahosi -- `saṭhāssunāmime catutthā migajātā ketabino,  iddhimantāssunāmime catutthā migajātā parajanā. imañca nāma  nivāpaṃ nivuttaṃ paribhuñjanti, na ca nesaṃ jānāma āgatiṃ vā gatiṃ vā.  yaṃnūna mayaṃ imaṃ nivāpaṃ ^a^V1.0213^ea^ nivuttaṃ mahatīhi daṇḍavākarāhi samantā  sappadesaṃ anuparivāreyyāma, appeva nāma catutthānaṃ migajātānaṃ āsayaṃ  passeyyāma yattha te gāhaṃ gaccheyyu'nti. te ^a^T1.0304^ea^ amuṃ nivāpaṃ nivuttaṃ  mahatīhi daṇḍavākarāhi samantā sappadesaṃ anuparivāresuṃ. neva kho,  bhikkhave, addasaṃsu nevāpiko ca nevāpikaparisā ca catutthānaṃ  migajātānaṃ āsayaṃ, yattha te gāhaṃ gaccheyyuṃ. tatra, bhikkhave,  nevāpikassa ca nevāpikaparisāya ca etadahosi -- `sace kho mayaṃ  catutthe migajāte ghaṭṭessāma, te ghaṭṭitā aññe ghaṭṭissanti te ghaṭṭitā  aññe ghaṭṭissanti. evaṃ imaṃ nivāpaṃ nivuttaṃ sabbaso migajātā  parimuñcissanti. yaṃnūna mayaṃ catutthe migajāte ajjhupekkheyyāmā'ti.  ajjhupekkhiṃsu kho, bhikkhave, nevāpiko ca nevāpikaparisā ca  catutthe migajāte. evañhi te, bhikkhave, catutthā migajātā  parimucciṃsu nevāpikassa iddhānubhāvā. <br/><br/>[03] 266^b^.^eb^ ``upamā kho me ayaṃ, bhikkhave, katā  atthassa viññāpanāya. ayaṃ cevettha attho -- nivāpoti kho,  bhikkhave, pañcannetaṃ kāmaguṇānaṃ adhivacanaṃ. nevāpikoti kho,  bhikkhave, mārassetaṃ pāpimato adhivacanaṃ. nevāpikaparisāti kho,  bhikkhave, māraparisāyetaṃ adhivacanaṃ. migajātāti kho, bhikkhave,  samaṇabrāhmaṇānametaṃ adhivacanaṃ. <br/><br/>[03] 267^b^.^eb^ ``tatra, bhikkhave, paṭhamā samaṇabrāhmaṇā amuṃ  nivāpaṃ nivuttaṃ mārassa amūni ca lokāmisāni anupakhajja mucchitā  ^a^P1.0156^ea^ bhojanāni bhuñjiṃsu. te tattha anupakhajja  mucchitā bhojanāni bhuñjamānā madaṃ āpajjiṃsu, mattā samānā pamādaṃ  āpajjiṃsu, pamattā samānā yathākāmakaraṇīyā ahesuṃ mārassa amusmiṃ  nivāpe amusmiñca lokāmise ^a^T1.0305^ea^. evañhi te, bhikkhave, paṭhamā  samaṇabrāhmaṇā na parimucciṃsu mārassa iddhānubhāvā. seyyathāpi te,  bhikkhave, paṭhamā migajātā tathūpame ahaṃ ime paṭhame samaṇabrāhmaṇe  vadāmi. <br/><br/>[03] 268^b^.^eb^ ``tatra, bhikkhave, dutiyā samaṇabrāhmaṇā evaṃ  samacintesuṃ -- `ye kho te paṭhamā samaṇabrāhmaṇā amuṃ nivāpaṃ nivuttaṃ  mārassa amūni ca lokāmisāni anupakhajja mucchitā bhojanāni  bhuñjiṃsu. te tattha anupakhajja mucchitā bhojanāni bhuñjamānā madaṃ  āpajjiṃsu, mattā samānā pamādaṃ ^a^M1.0211^ea^ āpajjiṃsu, pamattā samānā  yathākāmakaraṇīyā ahesuṃ mārassa amusmiṃ nivāpe amusmiñca  lokāmise. evañhi te paṭhamā samaṇabrāhmaṇā na parimucciṃsu ^a^V1.0214^ea^ mārassa  iddhānubhāvā. yaṃnūna mayaṃ sabbaso nivāpabhojanā lokāmisā  paṭivirameyyāma, bhayabhogā paṭiviratā araññāyatanāni ajjhogāhetvā  vihareyyāmā'ti. te sabbaso nivāpabhojanā lokāmisā  paṭiviramiṃsu, bhayabhogā paṭiviratā araññāyatanāni ajjhogāhetvā  vihareyyāmāti. te sabbaso nivāpabhojanā lokāmisā  paṭiviramiṃsu, bhayabhogā paṭiviratā araññāyatanāni ajjhogāhetvā  vihariṃsu. te tattha sākabhakkhāpi ahesuṃ, sāmākabhakkhāpi ahesuṃ,  nīvārabhakkhāpi ahesuṃ, daddulabhakkhāpi ahesuṃ, haṭabhakkhāpi ahesuṃ,  kaṇabhakkhāpi ahesuṃ, ācāmabhakkhāpi ahesuṃ, piññākabhakkhāpi ahesuṃ,  tiṇabhakkhāpi ahesuṃ, gomayabhakkhāpi ahesuṃ, vanamūlaphalāhārā yāpesuṃ  pavattaphalabhojī.<br/><br/>[03] ``tesaṃ gimhānaṃ pacchime māse, tiṇodakasaṅkhaye,  adhimattakasimānaṃ patto kāyo hoti. tesaṃ adhimattakasimānaṃ ^a^T1.0306^ea^  pattakāyānaṃ balavīriyaṃ parihāyi. balavīriye parihīne cetovimutti  parihāyi. cetovimuttiyā parihīnāya tameva nivāpaṃ nivuttaṃ mārassa  paccāgamiṃsu tāni ca lokāmisāni. te tattha anupakhajja mucchitā  bhojanāni bhuñjiṃsu. te tattha anupakhajja mucchitā bhojanāni  bhuñjamānā madaṃ āpajjiṃsu, mattā samānā pamādaṃ āpajjiṃsu, pamattā  samānā yathākāmakaraṇīyā ahesuṃ mārassa amusmiṃ nivāpe amusmiñca  lokāmise. evañhi te, bhikkhave, dutiyāpi samaṇabrāhmaṇā na  parimucciṃsu mārassa ^a^P1.0157^ea^ iddhānubhāvā. seyyathāpi te,  bhikkhave, dutiyā migajātā tathūpame ahaṃ ime dutiye samaṇabrāhmaṇe  vadāmi. <br/><br/>[03] 269^b^.^eb^ ``tatra, bhikkhave, tatiyā samaṇabrāhmaṇā evaṃ  samacintesuṃ -- `ye kho te paṭhamā samaṇabrāhmaṇā amuṃ nivāpaṃ nivuttaṃ  mārassa amūni ca lokāmisāni...pe0.... evañhi te paṭhamā  samaṇabrāhmaṇā na parimucciṃsu mārassa iddhānubhāvā. yepi te dutiyā  samaṇabrāhmaṇā evaṃ samacintesuṃ -- `ye kho te paṭhamā samaṇabrāhmaṇā  amuṃ nivāpaṃ nivuttaṃ mārassa amūni ca lokāmisāni...pe0....  evañhi te paṭhamā samaṇabrāhmaṇā na parimucciṃsu mārassa iddhānubhāvā.  yaṃnūna mayaṃ sabbaso nivāpabhojanā lokāmisā paṭivirameyyāma,  bhayabhogā paṭiviratā araññāyatanāni ajjhogāhetvā vihareyyāmā'ti.  te sabbaso nivāpabhojanā lokāmisā ^a^M1.0212^ea^ paṭiviramiṃsu. bhayabhogā  paṭiviratā araññāyatanāni ajjhogāhetvā vihariṃsu. te tattha  sākabhakkhāpi ahesuṃ...pe0... pavattaphalabhojī. tesaṃ gimhānaṃ ^a^V1.0215^ea^   pacchime māse tiṇodakasaṅkhaye adhimattakasimānaṃ ^a^T1.0307^ea^ patto kāyo hoti.  tesaṃ adhimattakasimānaṃ pattakāyānaṃ balavīriyaṃ parihāyi,  balavīriye parihīne cetovimutti parihāyi, cetovimuttiyā parihīnāya  tameva nivāpaṃ nivuttaṃ mārassa paccāgamiṃsu tāni ca lokāmisāni.  te tattha anupakhajja mucchitā bhojanāni bhuñjiṃsu. te tattha  anupakhajja mucchitā bhojanāni bhuñjamānā madaṃ āpajjiṃsu, mattā  samānā pamādaṃ āpajjiṃsu, pamattā samānā yathākāmakaraṇīyā ahesuṃ  mārassa amusmiṃ nivāpe amusmiñca lokāmise. evañhi te  dutiyāpi samaṇabrāhmaṇā na parimucciṃsu mārassa iddhānubhāvā. yaṃnūna  mayaṃ amuṃ nivāpaṃ nivuttaṃ mārassa amūni ca lokāmisāni  upanissāya āsayaṃ kappeyyāma, tatrāsayaṃ kappetvā amuṃ nivāpaṃ nivuttaṃ  mārassa amūni ca lokāmisāni ananupakhajja amucchitā bhojanāni  bhuñjissāma, ananupakhajja amucchitā bhojanāni bhuñjamānā na madaṃ  āpajjissāma, amattā samānā na pamādaṃ āpajjissāma, appamattā  samānā na yathākāmakaraṇīyā bhavissāma mārassa amusmiṃ nivāpe  amusmiñca lokāmise''ti.<br/><br/>[03] ``te amuṃ nivāpaṃ nivuttaṃ mārassa amūni ca lokāmisāni  upanissāya āsayaṃ kappayiṃsu. tatrāsayaṃ kappetvā amuṃ nivāpaṃ  nivuttaṃ mārassa amūni ca lokāmisāni ananupakhajja amucchitā  bhojanāni bhuñjiṃsu. te tattha ananupakhajja amucchitā bhojanāni  bhuñjamānā na madaṃ āpajjiṃsu, amattā samānā na pamādaṃ āpajjiṃsu,  appamattā samānā na yathākāmakaraṇīyā ahesuṃ mārassa amusmiṃ  nivāpe amusmiñca lokāmise ^a^T1.0308^ea^. api ca kho evaṃdiṭṭhikā ahesuṃ --  sassato loko itipi, asassato loko itipi; antavā loko  itipi, anantavā loko itipi; taṃ jīvaṃ taṃ sarīraṃ itipi, aññaṃ  jīvaṃ aññaṃ sarīraṃ itipi; hoti tathāgato paraṃ maraṇā itipi, na  hoti tathāgato paraṃ maraṇā itipi, hoti ca na ca hoti tathāgato  paraṃ maraṇā itipi, neva hoti na na hoti tathāgato paraṃ maraṇā  itipi ^a^P1.0158^ea^. evañhi te, bhikkhave, tatiyāpi  samaṇabrāhmaṇā ^a^M1.0213^ea^ na parimucciṃsu mārassa iddhānubhāvā. seyyathāpi te,  bhikkhave, tatiyā migajātā tathūpame ahaṃ ime tatiye samaṇabrāhmaṇe  vadāmi. <br/><br/>[03] 270^b^.^eb^ ``tatra, bhikkhave, catutthā samaṇabrāhmaṇā evaṃ  samacintesuṃ -- `ye kho te paṭhamā samaṇabrāhmaṇā amuṃ nivāpaṃ nivuttaṃ  mārassa...pe0.... evañhi te paṭhamā samaṇabrāhmaṇā na parimucciṃsu ^a^V1.0216^ea^   mārassa iddhānubhāvā. yepi te dutiyā samaṇabrāhmaṇā evaṃ  samacintesuṃ -- `ye kho te paṭhamā samaṇabrāhmaṇā...pe0.... evañhi te  paṭhamā samaṇabrāhmaṇā na parimucciṃsu mārassa iddhānubhāvā. yaṃnūna  mayaṃ sabbaso nivāpabhojanā lokāmisā paṭivirameyyāma bhayabhogā  paṭiviratā araññāyatanāni ajjhogāhetvā vihareyyāmā'ti. te  sabbaso nivāpabhojanā lokāmisā paṭiviramiṃsu...pe0.... evañhi te  dutiyāpi samaṇabrāhmaṇā na parimucciṃsu mārassa iddhānubhāvā. yepi  te tatiyā samaṇabrāhmaṇā evaṃ samacintesuṃ ye kho te paṭhamā  samaṇabrāhmaṇā ^a^T1.0309^ea^ ...pe0.... evañhi te paṭhamā samaṇabrāhmaṇā na  parimucciṃsu mārassa iddhānubhāvā. yepi te dutiyā samaṇabrāhmaṇā evaṃ  samacintesuṃ ye kho te paṭhamā samaṇabrāhmaṇā...pe0.... evañhi te  paṭhamā samaṇabrāhmaṇā na parimucciṃsu mārassa iddhānubhāvā. yaṃnūna  mayaṃ sabbaso nivāpabhojanā lokāmisā paṭivirameyyāma, bhayabhogā  paṭiviratā araññāyatanāni ajjhogāhetvā vihareyyāmā'ti. te  sabbaso nivāpabhojanā lokāmisā paṭiviramiṃsu...pe0.... evañhi te  dutiyāpi samaṇabrāhmaṇā na parimucciṃsu mārassa iddhānubhāvā. yaṃnūna  mayaṃ amuṃ nivāpaṃ nivuttaṃ mārassa amūni ca lokāmisāni  upanissāya āsayaṃ kappeyyāma. tatrāsayaṃ kappetvā amuṃ nivāpaṃ  nivuttaṃ mārassa amūni ca lokāmisāni ananupakhajja amucchitā  bhojanāni bhuñjissāma, ananupakhajja amucchitā bhojanāni bhuñjamānā  na madaṃ āpajjissāma, amattā samānā na pamādaṃ āpajjissāma,  appamattā samānā na yathākāmakaraṇīyā bhavissāma mārassa amusmiṃ  nivāpe amusmiñca lokāmiseti. <br/><br/>[01] ``te amuṃ nivāpaṃ nivuttaṃ mārassa amūni ca  lokāmisāni upanissāya āsayaṃ kappayiṃsu. tatrāsayaṃ kappetvā amuṃ  nivāpaṃ nivuttaṃ mārassa amūni ca lokāmisāni ananupakhajja  amucchitā bhojanāni bhuñjiṃsu. te tattha ananupakhajja amucchitā  bhojanāni bhuñjamānā na madaṃ āpajjiṃsu. amattā samānā ^a^M1.0214^ea^ na pamādaṃ  āpajjiṃsu. appamattā samānā na yathākāmakaraṇīyā ahesuṃ mārassa  amusmiṃ nivāpe amusmiñca lokāmise. api ca kho evaṃdiṭṭhikā  ahesuṃ sassato loko itipi...pe0... neva hoti na na hoti  tathāgato paraṃ maraṇā itipi. evañhi te tatiyāpi samaṇabrāhmaṇā na  parimucciṃsu mārassa iddhānubhāvā. yaṃnūna mayaṃ yattha agati mārassa  ca māraparisāya ca tatrāsayaṃ kappeyāma. tatrāsayaṃ kappetvā amuṃ  nivāpaṃ nivuttaṃ mārassa amūni ^a^T1.0310^ea^ ca lokāmisāni ananupakhajja  amucchitā bhojanāni bhuñjissāma, ananupakhajja amucchitā bhojanāni  bhuñjamānā na madaṃ āpajjissāma, amattā samānā na pamādaṃ  āpajjissāma, appamattā samānā na yathākāmakaraṇīyā bhavissāma  mārassa amusmiṃ nivāpe amusmiñca lokāmiseti.<br/><br/>[03] ``te ^a^V1.0217^ea^ yattha agati mārassa ca māraparisāya ca tatrāsayaṃ  kappayiṃsu. tatrāsayaṃ kappetvā amuṃ nivāpaṃ ^a^P1.0159^ea^  nivuttaṃ mārassa amūni ca lokāmisāni ananupakhajja amucchitā  bhojanāni bhuñjiṃsu, te tattha ananupakhajja amucchitā bhojanāni  bhuñjamānā na madaṃ āpajjiṃsu, amattā samānā na pamādaṃ āpajjiṃsu,  appamattā samānā na yathākāmakaraṇīyā ahesuṃ mārassa amusmiṃ  nivāpe amusmiñca lokāmise. evañhi te, bhikkhave, catutthā  samaṇabrāhmaṇā parimucciṃsu mārassa iddhānubhāvā. seyyathāpi te,  bhikkhave, catutthā migajātā tathūpame ahaṃ ime catutthe samaṇabrāhmaṇe  vadāmi. <br/><br/>[03] 271^b^.^eb^ ``kathañca, bhikkhave, agati mārassa ca  māraparisāya ca? idha, bhikkhave, bhikkhu vivicceva kāmehi vivicca  akusalehi dhammehi savitakkaṃ savicāraṃ vivekajaṃ pītisukhaṃ paṭhamaṃ jhānaṃ  upasampajja viharati. ayaṃ vuccati, bhikkhave, bhikkhu andhamakāsi  māraṃ, apadaṃ vadhitvā māracakkhuṃ adassanaṃ gato pāpimato.<br/><br/>[03] ``puna caparaṃ, bhikkhave, bhikkhu vitakkavicārānaṃ vūpasamā  ajjhattaṃ sampasādanaṃ cetaso ekodibhāvaṃ avitakkaṃ avicāraṃ samādhijaṃ  pītisukhaṃ dutiyaṃ jhānaṃ upasampajja viharati. ayaṃ vuccati,  bhikkhave...pe0... pāpimato.<br/><br/>[03] ``puna caparaṃ, bhikkhave, bhikkhu pītiyā ca virāgā  upekkhako ca viharati sato ca sampajāno, sukhañca kāyena  paṭisaṃvedeti yaṃ taṃ ariyā ācikkhanti ^a^M1.0215^ea^ `upekkhako satimā  sukhavihārī'ti tatiyaṃ jhānaṃ upasampajja viharati. ayaṃ vuccati,  bhikkhave...pe0... pāpimato.<br/><br/>[03] ``puna caparaṃ, bhikkhave, bhikkhu sukhassa ca pahānā dukkhassa  ca pahānā, pubbeva somanassadomanassānaṃ atthaṅgamā, adukkhamasukhaṃ  upekkhāsatipārisuddhiṃ catutthaṃ jhānaṃ ^a^T1.0311^ea^ upasampajja viharati. ayaṃ  vuccati, bhikkhave...pe0... pāpimato.<br/><br/>[03] ``puna caparaṃ, bhikkhave, bhikkhu sabbaso rūpasaññānaṃ  samatikkamā paṭighasaññānaṃ atthaṅgamā ^a^V1.0218^ea^ nānattasaññānaṃ amanasikārā  `ananto ākāso'ti ākāsānañcāyatanaṃ upasampajja viharati. ayaṃ  vuccati, bhikkhave...pe0... pāpimato.<br/><br/>[03] ``puna caparaṃ, bhikkhave, bhikkhu sabbaso ākāsānañcāyatanaṃ  samatikkamma `anantaṃ viññāṇa'nti viññāṇañcāyatanaṃ upasampajja  viharati. ayaṃ vuccati, bhikkhave...pe0... pāpimato.<br/><br/>[03] ``puna caparaṃ, bhikkhave, bhikkhu sabbaso viññāṇañcāyatanaṃ  samatikkamma ^a^P1.0160^ea^ `natthi kiñcī'ti ākiñcaññāyatanaṃ  upasampajja viharati. ayaṃ vuccati, bhikkhave...pe0... pāpimato.<br/><br/>[03] ``puna caparaṃ, bhikkhave, bhikkhu sabbaso ākiñcaññāyatanaṃ  samatikkamma nevasaññānāsaññāyatanaṃ upasampajja viharati. ayaṃ  vuccati, bhikkhave...pe0... pāpimato.<br/><br/>[03] ``puna caparaṃ, bhikkhave, bhikkhu sabbaso  nevasaññānāsaññāyatanaṃ samatikkamma saññāvedayitanirodhaṃ upasampajja  viharati. paññāya cassa disvā āsavā parikkhīṇā honti. ayaṃ  vuccati, bhikkhave, bhikkhu andhamakāsi māraṃ, apadaṃ vadhitvā  māracakkhuṃ adassanaṃ gato pāpimato tiṇṇo loke visattika''nti.<br/><br/>[03] idamavoca bhagavā. attamanā te bhikkhū bhagavato bhāsitaṃ  abhinandunti. <br/><br/>[06] nivāpasuttaṃ niṭṭhitaṃ pañcamaṃ. 


volume: 28
item: 50
title: vammikasuttaṃ^rathavinītasuttaṃ^nivāpasuttaṃ^pāsarāsisuttaṃ^
content:
  [03] 272^b^.^eb^ evaṃ ^a^M1.0216^ea^ ^a^V1.0219^ea^ ^a^T1.0312^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. atha kho bhagavā  pubbaṇhasamayaṃ nivāsetvā pattacīvaramādāya sāvatthiṃ piṇḍāya pāvisi.  atha kho sambahulā bhikkhū yenāyasmā ānando tenupasaṅkamiṃsu;  upasaṅkamitvā āyasmantaṃ ānandaṃ etadavocuṃ -- ``cirassutā no,  āvuso ānanda, bhagavato sammukhā dhammī kathā. sādhu mayaṃ,  āvuso ānanda, labheyyāma bhagavato sammukhā dhammiṃ kathaṃ  savanāyā''ti. ``tena hāyasmanto yena rammakassa brāhmaṇassa  assamo tenupasaṅkamatha; appeva nāma labheyyātha bhagavato sammukhā  dhammiṃ kathaṃ savanāyā''ti. ``evamāvuso''ti kho te bhikkhū  āyasmato ānandassa paccassosuṃ.<br/><br/>[03] atha kho bhagavā sāvatthiyaṃ piṇḍāya caritvā pacchābhattaṃ  piṇḍapātapaṭikkanto āyasmantaṃ ānandaṃ āmantesi -- ``āyāmānanda,  yena pubbārāmo migāramātupāsādo tenupasaṅkamissāma  divāvihārāyā''ti. ``evaṃ, bhante''ti kho āyasmā ānando  bhagavato paccassosi. atha ^a^P1.0161^ea^ kho bhagavā  āyasmatā ānandena saddhiṃ yena pubbārāmo migāramātupāsādo  tenupasaṅkami divāvihārāya. atha kho bhagavā sāyanhasamayaṃ  paṭisallānā vuṭṭhito āyasmantaṃ ānandaṃ āmantesi --  ``āyāmānanda, yena ^a^T1.0313^ea^ pubbakoṭṭhako tenupasaṅkamissāma gattāni  parisiñcitu''nti. ``evaṃ, bhante''ti kho āyasmā ānando  bhagavato paccassosi. <br/><br/>[03] 273^b^.^eb^ atha kho bhagavā āyasmatā ānandena saddhiṃ  yena pubbakoṭṭhako tenupasaṅkami gattāni parisiñcituṃ. pubbakoṭṭhake  gattāni parisiñcitvā paccuttaritvā ekacīvaro aṭṭhāsi gattāni  pubbāpayamāno. atha kho āyasmā ānando bhagavantaṃ etadavoca --  ``ayaṃ, bhante, rammakassa brāhmaṇassa assamo avidūre. ramaṇīyo,  bhante, rammakassa brāhmaṇassa assamo; pāsādiko, bhante, rammakassa  brāhmaṇassa assamo. sādhu, bhante, bhagavā yena rammakassa brāhmaṇassa  assamo tenupasaṅkamatu anukampaṃ upādāyā''ti. adhivāsesi bhagavā  tuṇhībhāvena.<br/><br/>[03] atha ^a^M1.0217^ea^ ^a^V1.0220^ea^ kho bhagavā yena rammakassa brāhmaṇassa assamo  tenupasaṅkami. tena kho pana samayena sambahulā bhikkhū rammakassa  brāhmaṇassa assame dhammiyā kathāya sannisinnā honti. atha kho  bhagavā bahidvārakoṭṭhake aṭṭhāsi kathāpariyosānaṃ āgamayamāno. atha  kho bhagavā kathāpariyosānaṃ viditvā ukkāsitvā aggaḷaṃ ākoṭesi.  vivariṃsu kho te bhikkhū bhagavato dvāraṃ. atha kho bhagavā  rammakassa brāhmaṇassa assamaṃ pavisitvā paññatte āsane nisīdi.  nisajja kho bhagavā bhikkhū āmantesi -- ``kāyanuttha, bhikkhave,  etarahi kathāya sannisinnā? kā ca pana vo antarākathā  vippakatā''ti ^a^T1.0314^ea^? ``bhagavantameva kho no, bhante, ārabbha dhammī kathā  vippakatā, atha bhagavā anuppatto''ti. ``sādhu, bhikkhave! etaṃ  kho, bhikkhave, tumhākaṃ patirūpaṃ kulaputtānaṃ saddhā agārasmā  anagāriyaṃ pabbajitānaṃ yaṃ tumhe dhammiyā kathāya sannisīdeyyātha.  sannipatitānaṃ vo, bhikkhave, dvayaṃ karaṇīyaṃ -- dhammī vā kathā,  ariyo vā tuṇhībhāvo''. <br/><br/>[03] 274^b^.^eb^ ``dvemā, bhikkhave, pariyesanā -- ariyā ca  pariyesanā, anariyā ca pariyesanā.<br/><br/>[03] ``katamā ca, bhikkhave, anariyā pariyesanā? idha,  bhikkhave, ekacco attanā jātidhammo samāno jātidhammaṃyeva  pariyesati, attanā jarādhammo samāno jarādhammaṃyeva ^a^P1.0162^ea^  pariyesati, attanā byādhidhammo samāno byādhidhammaṃyeva  pariyesati, attanā maraṇadhammo samāno maraṇadhammaṃyeva pariyesati,  attanā sokadhammo samāno sokadhammaṃyeva pariyesati, attanā  saṃkilesadhammo samāno saṃkilesadhammaṃyeva pariyesati.<br/><br/>[03] ``kiñca, bhikkhave, jātidhammaṃ vadetha? puttabhariyaṃ,  bhikkhave, jātidhammaṃ, dāsidāsaṃ jātidhammaṃ, ajeḷakaṃ jātidhammaṃ,  kukkuṭasūkaraṃ jātidhammaṃ, hatthigavāssavaḷavaṃ jātidhammaṃ, jātarūparajataṃ  jātidhammaṃ. jātidhammā hete, bhikkhave, upadhayo. etthāyaṃ gathito {gadhīto  (syā0 ka0)}  mucchito ajjhāpanno attanā jātidhammo samāno jātidhammaṃyeva  pariyesati.<br/><br/>[03] ``kiñca, bhikkhave, jarādhammaṃ vadetha? puttabhariyaṃ, bhikkhave,  jarādhammaṃ, dāsidāsaṃ jarādhammaṃ, ajeḷakaṃ jarādhammaṃ, kukkuṭasūkaraṃ ^a^T1.0315^ea^  jarādhammaṃ, hatthigavāssavaḷavaṃ jarādhammaṃ ^a^M1.0218^ea^, jātarūparajataṃ ^a^V1.0221^ea^ jarādhammaṃ.  jarādhammā hete, bhikkhave, upadhayo. etthāyaṃ gathito mucchito  ajjhāpanno attanā jarādhammo samāno jarādhammaṃyeva pariyesati.<br/><br/>[03] ``kiñca, bhikkhave, byādhidhammaṃ vadetha? puttabhariyaṃ,  bhikkhave, byādhidhammaṃ, dāsidāsaṃ byādhidhammaṃ, ajeḷakaṃ byādhidhammaṃ,  kukkuṭasūkaraṃ byādhidhammaṃ, hatthigavāssavaḷavaṃ byādhidhammaṃ.  byādhidhammā hete, bhikkhave, upadhayo. etthāyaṃ gathito mucchito  ajjhāpanno attanā byādhidhammo samāno byādhidhammaṃyeva pariyesati.<br/><br/>[03] ``kiñca, bhikkhave, maraṇadhammaṃ vadetha? puttabhariyaṃ,  bhikkhave, maraṇadhammaṃ, dāsidāsaṃ maraṇadhammaṃ, ajeḷakaṃ maraṇadhammaṃ,  kukkuṭasūkaraṃ maraṇadhammaṃ, hatthigavāssavaḷavaṃ maraṇadhammaṃ. maraṇadhammā  hete, bhikkhave, upadhayo. etthāyaṃ gathito mucchito ajjhāpanno  attanā maraṇadhammo samāno maraṇadhammaṃyeva pariyesati.<br/><br/>[03] ``kiñca, bhikkhave, sokadhammaṃ vadetha? puttabhariyaṃ, bhikkhave,  sokadhammaṃ, dāsidāsaṃ sokadhammaṃ, ajeḷakaṃ sokadhammaṃ, kukkuṭasūkaraṃ  sokadhammaṃ, hatthigavāssavaḷavaṃ sokadhammaṃ. sokadhammā hete, bhikkhave,  upadhayo. etthāyaṃ gathito mucchito ajjhāpanno attanā sokadhammo  samāno sokadhammaṃyeva pariyesati.<br/><br/>[03] ``kiñca, bhikkhave, saṃkilesadhammaṃ vadetha? puttabhariyaṃ,  bhikkhave, saṃkilesadhammaṃ, dāsidāsaṃ saṃkilesadhammaṃ, ajeḷakaṃ  saṃkilesadhammaṃ ^a^T1.0316^ea^, kukkuṭasūkaraṃ saṃkilesadhammaṃ, hatthigavāssavaḷavaṃ  saṃkilesadhammaṃ, jātarūparajataṃ saṃkilesadhammaṃ. saṃkilesadhammā hete,  bhikkhave, upadhayo. etthāyaṃ gathito mucchito ajjhāpanno attanā  saṃkilesadhammo samāno saṃkilesadhammaṃyeva pariyesati. ayaṃ,  bhikkhave, anariyā pariyesanā. <br/><br/>[03] 275^b^.^eb^ ``katamā ca, bhikkhave, ariyā pariyesanā?  idha, bhikkhave, ekacco attanā jātidhammo samāno jātidhamme  ādīnavaṃ viditvā ^a^P1.0163^ea^ ajātaṃ anuttaraṃ yogakkhemaṃ  nibbānaṃ pariyesati, attanā jarādhammo samāno jarādhamme ādīnavaṃ  viditvā ajaraṃ anuttaraṃ yogakkhemaṃ nibbānaṃ pariyesati, attanā  byādhidhammo samāno byādhidhamme ādīnavaṃ viditvā abyādhiṃ anuttaraṃ ^a^V1.0222^ea^   yogakkhemaṃ nibbānaṃ pariyesati, attanā maraṇadhammo samāno  maraṇadhamme ^a^M1.0219^ea^ ādīnavaṃ viditvā amataṃ anuttaraṃ yogakkhemaṃ nibbānaṃ  pariyesati, attanā sokadhammo samāno sokadhamme ādīnavaṃ viditvā  asokaṃ anuttaraṃ yogakkhemaṃ nibbānaṃ pariyesati, attanā  saṃkilesadhammo samāno saṃkilesadhamme ādīnavaṃ viditvā asaṃkiliṭṭhaṃ  anuttaraṃ yogakkhemaṃ nibbānaṃ pariyesati. ayaṃ, bhikkhave, ariyā  pariyesanā. <br/><br/>[03] 276^b^.^eb^ ``ahampi sudaṃ, bhikkhave, pubbeva sambodhā  anabhisambuddho bodhisattova samāno attanā jātidhammo samāno  jātidhammaṃyeva pariyesāmi, attanā jarādhammo samāno jarādhammaṃyeva  pariyesāmi, attanā ^a^T1.0317^ea^ byādhidhammo samāno byādhidhammaṃyeva pariyesāmi,  attanā maraṇadhammo samāno maraṇadhammaṃyeva pariyesāmi, attanā  sokadhammo samāno sokadhammaṃyeva pariyesāmi, attanā saṃkilesadhammo  samāno saṃkilesadhammaṃyeva pariyesāmi. tassa mayhaṃ, bhikkhave,  etadahosi -- `kiṃ nu kho ahaṃ attanā jātidhammo samāno  jātidhammaṃyeva pariyesāmi, attanā jarādhammo samāno...pe0... byādhidhammo  samāno... maraṇadhammo samāno... sokadhammo samāno... attanā  saṃkilesadhammo samāno saṃkilesadhammaṃyeva pariyesāmi? yaṃnūnāhaṃ  attanā jātidhammo samāno jātidhamme ādīnavaṃ viditvā ajātaṃ  anuttaraṃ yogakkhemaṃ nibbānaṃ pariyeseyyaṃ, attanā jarādhammo samāno  jarādhamme ādīnavaṃ viditvā ajaraṃ anuttaraṃ yogakkhemaṃ nibbānaṃ  pariyeseyyaṃ, attanā byādhidhammo samāno byādhidhamme ādīnavaṃ  viditvā abyādhiṃ anuttaraṃ yogakkhemaṃ nibbānaṃ pariyeseyyaṃ, attanā  maraṇadhammo samāno maraṇadhamme ādīnavaṃ viditvā amataṃ anuttaraṃ  yogakkhemaṃ nibbānaṃ pariyeseyyaṃ, attanā sokadhammo samāno  sokadhamme ādīnavaṃ viditvā asokaṃ anuttaraṃ yogakkhemaṃ nibbānaṃ  pariyeseyyaṃ, attanā saṃkilesadhammo samāno saṃkilesadhamme ādīnavaṃ  viditvā asaṃkiliṭṭhaṃ anuttaraṃ yogakkhemaṃ nibbānaṃ pariyeseyya'nti. <br/><br/>[03] 277^b^.^eb^ ``so kho ahaṃ, bhikkhave, aparena samayena  daharova samāno susukāḷakeso ^a^T1.0318^ea^, bhadrena yobbanena samannāgato paṭhamena  vayasā akāmakānaṃ mātāpitūnaṃ assumukhānaṃ rudantānaṃ kesamassuṃ  ohāretvā kāsāyāni ^a^M1.0220^ea^ vatthāni acchādetvā agārasmā anagāriyaṃ  pabbajiṃ. so evaṃ pabbajito samāno kiṃ kusalagavesī {kiṃkusalaṃgavesī  (ka0)} anuttaraṃ  santivarapadaṃ pariyesamāno yena āḷāro kālāmo tenupasaṅkamiṃ.  upasaṅkamitvā āḷāraṃ kālāmaṃ etadavocaṃ -- `icchāmahaṃ, āvuso  kālāma, imasmiṃ dhammavinaye ^a^V1.0223^ea^ brahmacariyaṃ caritu'nti. evaṃ vutte,  bhikkhave, āḷāro kālāmo maṃ etadavoca -- `viharatāyasmā;  tādiso ayaṃ dhammo yattha viññū puriso ^a^P1.0164^ea^  nacirasseva sakaṃ ācariyakaṃ sayaṃ abhiññā sacchikatvā upasampajja  vihareyyā'ti. so kho ahaṃ, bhikkhave, nacirasseva khippameva taṃ  dhammaṃ pariyāpuṇiṃ. so kho ahaṃ, bhikkhave, tāvatakeneva  oṭṭhapahatamattena lapitalāpanamattena ñāṇavādañca vadāmi theravādañca,  `jānāmi passāmī'ti ca paṭijānāmi ahañceva aññe ca. tassa  mayhaṃ, bhikkhave, etadahosi -- `na kho āḷāro kālāmo imaṃ dhammaṃ  kevalaṃ saddhāmattakena sayaṃ abhiññā sacchikatvā upasampajja  viharāmīti pavedeti; addhā āḷāro kālāmo imaṃ dhammaṃ jānaṃ passaṃ  viharatī'ti. <br/><br/>[01] ``atha khvāhaṃ, bhikkhave, yena āḷāro kālāmo  tenupasaṅkamiṃ; upasaṅkamitvā āḷāraṃ kālāmaṃ etadavocaṃ --  `kittāvatā no, āvuso kālāma, imaṃ dhammaṃ sayaṃ abhiññā  sacchikatvā upasampajja viharāmīti pavedesī'ti {upasampajja pavedesīti (sī0  syā0 pī0)}? evaṃ vutte,  bhikkhave, āḷāro kālāmo ākiñcaññāyatanaṃ ^a^T1.0319^ea^ pavedesi. tassa  mayhaṃ, bhikkhave, etadahosi -- `na kho āḷārasseva kālāmassa  atthi saddhā, mayhaṃpatthi saddhā; na kho āḷārasseva kālāmassa atthi  vīriyaṃ, mayhaṃpatthi vīriyaṃ; na kho āḷārasseva kālāmassa atthi  sati, mayhaṃpatthi sati; na kho āḷārasseva kālāmassa atthi  samādhi, mayhaṃpatthi samādhi; na kho āḷārasseva kālāmassa atthi  paññā, mayhaṃpatthi paññā. yaṃnūnāhaṃ yaṃ dhammaṃ āḷāro kālāmo sayaṃ  abhiññā sacchikatvā upasampajja viharāmīti pavedeti, tassa dhammassa  sacchikiriyāya padaheyya'nti. so kho ahaṃ, bhikkhave, nacirasseva  khippameva taṃ dhammaṃ sayaṃ abhiññā sacchikatvā upasampajja vihāsiṃ.<br/><br/>[03] ``atha khvāhaṃ, bhikkhave, yena āḷāro kālāmo tenupasaṅkamiṃ;  upasaṅkamitvā āḷāraṃ kālāmaṃ etadavocaṃ --<br/><br/>[03] `ettāvatā no, āvuso kālāma, imaṃ dhammaṃ sayaṃ abhiññā  sacchikatvā upasampajja pavedesī'ti?<br/><br/>[03] `ettāvatā ^a^M1.0221^ea^ kho ahaṃ, āvuso, imaṃ dhammaṃ sayaṃ abhiññā  sacchikatvā upasampajja pavedemī'ti.<br/><br/>[03] `ahampi ^a^V1.0224^ea^ kho, āvuso, ettāvatā imaṃ dhammaṃ sayaṃ abhiññā  sacchikatvā upasampajja viharāmī'ti. <br/><br/>[01] `lābhā no, āvuso, suladdhaṃ no, āvuso, ye mayaṃ  āyasmantaṃ tādisaṃ sabrahmacāriṃ passāma. iti yāhaṃ dhammaṃ sayaṃ  abhiññā sacchikatvā upasampajja pavedemi taṃ tvaṃ dhammaṃ sayaṃ abhiññā  sacchikatvā upasampajja viharasi. yaṃ tvaṃ ^a^P1.0165^ea^ dhammaṃ  sayaṃ abhiññā sacchikatvā upasampajja viharasi tamahaṃ dhammaṃ sayaṃ  abhiññā ^a^T1.0320^ea^ sacchikatvā upasampajja pavedemi. iti yāhaṃ dhammaṃ jānāmi  taṃ tvaṃ dhammaṃ jānāsi, yaṃ tvaṃ dhammaṃ jānāsi tamahaṃ dhammaṃ jānāmi.  iti yādiso ahaṃ tādiso tuvaṃ, yādiso tuvaṃ tādiso ahaṃ. ehi  dāni, āvuso, ubhova santā imaṃ gaṇaṃ pariharāmā'ti. iti kho,  bhikkhave, āḷāro kālāmo ācariyo me samāno (attano) {( ) natthi  (sī0 syā0 pī0)}  antevāsiṃ maṃ samānaṃ attanā {attano (sī0 pī0)} samasamaṃ ṭhapesi, uḷārāya ca maṃ pūjāya  pūjesi. tassa mayhaṃ, bhikkhave, etadahosi -- `nāyaṃ dhammo  nibbidāya na virāgāya na nirodhāya na upasamāya na abhiññāya na  sambodhāya na nibbānāya saṃvattati, yāvadeva  ākiñcaññāyatanūpapattiyā'ti. so kho ahaṃ, bhikkhave, taṃ dhammaṃ  analaṅkaritvā tasmā dhammā nibbijja apakkamiṃ. <br/><br/>[03] 278^b^.^eb^ ``so kho ahaṃ, bhikkhave, kiṃ kusalagavesī  anuttaraṃ santivarapadaṃ pariyesamāno yena udako {uddako (sī0 syā0 pī0)} rāmaputto tenupasaṅkamiṃ;  upasaṅkamitvā udakaṃ rāmaputtaṃ etadavocaṃ -- `icchāmahaṃ, āvuso {āvuso rāma  (sī0 syā0 ka0) mahāsatto rāmaputtameva avoca, na rāmaṃ, rāmo hi  tattha gaṇācariyo bhaveyya, tadā ca kālaṅkato asanto. tenevettha  rāmāyattāni kriyapadāni atītakālavasena āgatāni, udako ca  rāmaputto mahāsattassa sabrahmacārītveva vutto, na ācariyoti.  ṭīkāyaṃ ca ``pāḷiyaṃ rāmasseva samāpattilābhitā āgatā na  udakassā''ti ādi pacchābhāge pakāsitā},  imasmiṃ dhammavinaye brahmacariyaṃ caritu'nti. evaṃ vutte, bhikkhave,  udako rāmaputto maṃ etadavoca -- `viharatāyasmā; tādiso ayaṃ  dhammo yattha viññū puriso nacirasseva sakaṃ ācariyakaṃ sayaṃ  abhiññā sacchikatvā upasampajja vihareyyā'ti. so kho ahaṃ,  bhikkhave, nacirasseva khippameva taṃ dhammaṃ pariyāpuṇiṃ. so kho ^a^M1.0222^ea^  ahaṃ, bhikkhave, tāvatakeneva oṭṭhapahatamattena lapitalāpanamattena  ñāṇavādañca vadāmi ^a^T1.0321^ea^ theravādañca, `jānāmi passāmī'ti ca  paṭijānāmi ahañceva aññe ca. tassa mayhaṃ, bhikkhave, etadahosi  -- `na kho rāmo imaṃ dhammaṃ kevalaṃ saddhāmattakena sayaṃ abhiññā  sacchikatvā upasampajja viharāmīti pavedesi; addhā rāmo imaṃ dhammaṃ  jānaṃ passaṃ vihāsī'ti.<br/><br/>[03] ``atha khvāhaṃ, bhikkhave, yena udako rāmaputto tenupasaṅkamiṃ;  upasaṅkamitvā udakaṃ rāmaputtaṃ etadavocaṃ -- `kittāvatā no, āvuso,  rāmo imaṃ dhammaṃ sayaṃ abhiññā sacchikatvā upasampajja ^a^V1.0225^ea^ viharāmīti  pavedesī'ti? evaṃ vutte, bhikkhave, udako rāmaputto  nevasaññānāsaññāyatanaṃ pavedesi. tassa mayhaṃ, bhikkhave, etadahosi  -- `na kho rāmasseva ahosi saddhā, mayhaṃpatthi saddhā; na kho  rāmasseva ahosi vīriyaṃ ^a^P1.0166^ea^, mayhaṃpatthi vīriyaṃ;  na kho rāmasseva ahosi sati, mayhaṃpatthi sati; na kho rāmasseva  ahosi samādhi, mayhaṃpatthi samādhi, na kho rāmasseva ahosi  paññā, mayhaṃpatthi paññā. yaṃnūnāhaṃ yaṃ dhammaṃ rāmo sayaṃ abhiññā  sacchikatvā upasampajja viharāmīti pavedesi, tassa dhammassa  sacchikiriyāya padaheyya'nti. so kho ahaṃ, bhikkhave, nacirasseva  khippameva taṃ dhammaṃ sayaṃ abhiññā sacchikatvā upasampajja vihāsiṃ.<br/><br/>[03] ``atha khvāhaṃ, bhikkhave, yena udako rāmaputto tenupasaṅkamiṃ;  upasaṅkamitvā udakaṃ rāmaputtaṃ etadavocaṃ --<br/><br/>[03] `ettāvatā no, āvuso, rāmo imaṃ dhammaṃ sayaṃ abhiññā  sacchikatvā upasampajja pavedesī'ti?<br/><br/>[03] `ettāvatā kho, āvuso, rāmo imaṃ dhammaṃ sayaṃ abhiññā  sacchikatvā upasampajja pavedesī'ti.<br/><br/>[03] `ahampi kho, āvuso, ettāvatā imaṃ ^a^T1.0322^ea^ dhammaṃ sayaṃ abhiññā  sacchikatvā upasampajja viharāmī'ti.<br/><br/>[03] `lābhā no, āvuso, suladdhaṃ no, āvuso, ye mayaṃ āyasmantaṃ  tādisaṃ sabrahmacāriṃ passāma. iti yaṃ dhammaṃ rāmo sayaṃ abhiññā  sacchikatvā upasampajja pavedesi, taṃ tvaṃ dhammaṃ sayaṃ abhiññā  sacchikatvā upasampajja viharasi. yaṃ tvaṃ dhammaṃ sayaṃ abhiññā  sacchikatvā upasampajja viharasi, taṃ dhammaṃ rāmo sayaṃ abhiññā  sacchikatvā upasampajja pavedesi. iti yaṃ dhammaṃ rāmo abhiññāsi  taṃ tvaṃ dhammaṃ jānāsi, yaṃ tvaṃ dhammaṃ jānāsi, taṃ dhammaṃ rāmo  abhiññāsi. iti yādiso rāmo ahosi tādiso tuvaṃ, yādiso  tuvaṃ tādiso rāmo ahosi. ehi dāni, āvuso, tuvaṃ imaṃ gaṇaṃ  pariharā'ti ^a^M1.0223^ea^. iti kho, bhikkhave ^a^V1.0226^ea^, udako rāmaputto sabrahmacārī me  samāno ācariyaṭṭhāne maṃ ṭhapesi, uḷārāya ca maṃ pūjāya pūjesi.  tassa mayhaṃ, bhikkhave, etadahosi -- `nāyaṃ dhammo nibbidāya na  virāgāya na nirodhāya na upasamāya na abhiññāya na sambodhāya na  nibbānāya saṃvattati, yāvadeva nevasaññānāsaññāyatanūpapattiyā'ti.  so kho ahaṃ, bhikkhave, taṃ dhammaṃ analaṅkaritvā tasmā dhammā  nibbijja apakkamiṃ. <br/><br/>[03] 279^b^.^eb^ ``so kho ahaṃ, bhikkhave, kiṃ kusalagavesī  anuttaraṃ santivarapadaṃ pariyesamāno magadhesu anupubbena cārikaṃ  caramāno yena uruvelā senānigamo tadavasariṃ. tatthaddasaṃ ^a^P1.0167^ea^  ramaṇīyaṃ bhūmibhāgaṃ, pāsādikañca vanasaṇḍaṃ, nadiñca  sandantiṃ setakaṃ supatitthaṃ ramaṇīyaṃ, samantā {sāmantā (?)} ca gocaragāmaṃ  ^a^T1.0323^ea^. tassa mayhaṃ, bhikkhave, etadahosi -- `ramaṇīyo vata, bho, bhūmibhāgo,  pāsādiko ca vanasaṇḍo, nadī ca sandati setakā supatitthā  ramaṇīyā, samantā ca gocaragāmo. alaṃ vatidaṃ kulaputtassa  padhānatthikassa padhānāyā'ti. so kho ahaṃ, bhikkhave, tattheva  nisīdiṃ -- alamidaṃ padhānāyāti. <br/><br/>[03] 280^b^.^eb^ ``so kho ahaṃ, bhikkhave, attanā jātidhammo  samāno jātidhamme ādīnavaṃ viditvā ajātaṃ anuttaraṃ yogakkhemaṃ  nibbānaṃ pariyesamāno ajātaṃ anuttaraṃ yogakkhemaṃ nibbānaṃ ajjhagamaṃ,  attanā jarādhammo samāno jarādhamme ādīnavaṃ viditvā ajaraṃ  anuttaraṃ yogakkhemaṃ nibbānaṃ pariyesamāno ajaraṃ anuttaraṃ yogakkhemaṃ  nibbānaṃ ajjhagamaṃ, attanā byādhidhammo samāno byādhidhamme  ādīnavaṃ viditvā abyādhiṃ anuttaraṃ yogakkhemaṃ nibbānaṃ  pariyesamāno abyādhiṃ anuttaraṃ yogakkhemaṃ nibbānaṃ ajjhagamaṃ, attanā  maraṇadhammo samāno maraṇadhamme ādīnavaṃ viditvā amataṃ anuttaraṃ  yogakkhemaṃ nibbānaṃ ajjhagamaṃ, attanā sokadhammo samāno sokadhamme  ādīnavaṃ viditvā asokaṃ anuttaraṃ yogakkhemaṃ nibbānaṃ ajjhagamaṃ,  attanā saṃkilesadhammo samāno saṃkilesadhamme ādīnavaṃ viditvā  asaṃkiliṭṭhaṃ anuttaraṃ yogakkhemaṃ nibbānaṃ pariyesamāno asaṃkiliṭṭhaṃ  anuttaraṃ yogakkhemaṃ nibbānaṃ ajjhagamaṃ. ñāṇañca pana me dassanaṃ  udapādi -- `akuppā me vimutti, ayamantimā jāti, natthi dāni  punabbhavo'ti. <br/><br/>[03] 281^b^.^eb^ ``tassa ^a^M1.0224^ea^ mayhaṃ, bhikkhave, etadahosi --  `adhigato kho myāyaṃ dhammo gambhīro duddaso duranubodho santo  paṇīto atakkāvacaro nipuṇo paṇḍitavedanīyo. ālayarāmā kho  panāyaṃ pajā ālayaratā ālayasammuditā. ālayarāmā kho panāyaṃ ^a^V1.0227^ea^   pajā ālayaratāya ālayasammuditāya duddasaṃ idaṃ ṭhānaṃ yadidaṃ --  idappaccayatā paṭiccasamuppādo. idampi kho ṭhānaṃ duddasaṃ yadidaṃ --  sabbasaṅkhārasamatho sabbūpadhipaṭinissaggo taṇhākkhayo ^a^T1.0324^ea^ virāgo  nirodho nibbānaṃ. ahañceva ^a^P1.0168^ea^ kho pana dhammaṃ  deseyyaṃ, pare ca me na ājāneyyuṃ, so mamassa kilamatho, sā  mamassa vihesā'ti. apissu maṃ, bhikkhave, imā anacchariyā  gāthāyo paṭibhaṃsu pubbe assutapubbā -- <br/><br/>[21] `kicchena me adhigataṃ, halaṃ dāni pakāsituṃ. <br/><br/>[22] rāgadosaparetehi, nāyaṃ dhammo susambudho.. <br/><br/>[21] `paṭisotagāmiṃ nipuṇaṃ, gambhīraṃ duddasaṃ aṇuṃ. <br/><br/>[22] rāgarattā na dakkhanti, tamokhandhena āvuṭā'''ti {āvaṭāti (sī0),  āvutā (syā0)}.. <br/><br/>[03] 282^b^.^eb^ ``itiha me, bhikkhave, paṭisañcikkhato  appossukkatāya cittaṃ namati, no dhammadesanāya. atha kho,  bhikkhave, brahmuno sahampatissa mama cetasā cetoparivitakkamaññāya  etadahosi -- `nassati vata bho loko, vinassati vata bho loko,  yatra hi nāma tathāgatassa arahato sammāsambuddhassa appossukkatāya  cittaṃ namati {namissati (?)}, no dhammadesanāyā'ti. atha kho, bhikkhave, brahmā  sahampati -- seyyathāpi nāma balavā puriso samiñjitaṃ vā bāhaṃ  pasāreyya, pasāritaṃ vā bāhaṃ samiñjeyya, evameva -- brahmaloke  antarahito mama purato pāturahosi. atha kho, bhikkhave, brahmā  sahampati ekaṃsaṃ uttarāsaṅgaṃ karitvā yenāhaṃ tenañjaliṃ paṇāmetvā maṃ  etadavoca -- `desetu, bhante, bhagavā dhammaṃ, desetu ^a^T1.0325^ea^ sugato dhammaṃ.  santi sattā apparajakkhajātikā, assavanatā dhammassa parihāyanti.  bhavissanti dhammassa aññātāro'ti. idamavoca, bhikkhave, brahmā  sahampati. idaṃ vatvā athāparaṃ etadavoca -- <br/><br/>[21] `pāturahosi ^a^M1.0225^ea^ magadhesu pubbe, <br/><br/>[27] dhammo asuddho samalehi cintito. <br/><br/>[26] apāpuretaṃ {avāpuretaṃ (sī0)} amatassa dvāraṃ, <br/><br/>[22] suṇantu dhammaṃ vimalenānubuddhaṃ.. <br/><br/>[21] `sele ^a^V1.0228^ea^ yathā pabbatamuddhaniṭṭhito, <br/><br/>[27] yathāpi passe janataṃ samantato. <br/><br/>[26] tathūpamaṃ dhammamayaṃ sumedha, <br/><br/>[27] pāsādamāruyha samantacakkhu. <br/><br/>[26] sokāvatiṇṇaṃ {sokāvakiṇṇaṃ (syā0)} janatamapetasoko, <br/><br/>[22] avekkhassu jātijarābhibhūtaṃ.. <br/><br/>[21] `uṭṭhehi ^a^P1.0169^ea^ vīra vijitasaṅgāma, <br/><br/>[27] satthavāha aṇaṇa vicara loke. <br/><br/>[26] desassu {desetu (syā0 ka0)} bhagavā dhammaṃ, <br/><br/>[22] aññātāro bhavissantī'''ti.. <br/><br/>[03] 283^b^.^eb^ ``atha kho ahaṃ, bhikkhave, brahmuno ca  ajjhesanaṃ viditvā sattesu ca kāruññataṃ paṭicca buddhacakkhunā lokaṃ  volokesiṃ. addasaṃ kho ahaṃ, bhikkhave, buddhacakkhunā lokaṃ  volokento satte apparajakkhe ^a^T1.0326^ea^ mahārajakkhe, tikkhindriye mudindriye,  svākāre dvākāre, suviññāpaye duviññāpaye, appekacce  paralokavajjabhayadassāvine {dassāvino (syā0 kaṃ0 ka0)} viharante, appekacce na  paralokavajjabhayadassāvine {dassāvino (syā0 kaṃ0 ka0)} viharante. seyyathāpi nāma uppaliniyaṃ  vā paduminiyaṃ vā puṇḍarīkiniyaṃ vā appekaccāni uppalāni vā  padumāni vā puṇḍarīkāni vā udake jātāni udake saṃvaḍḍhāni  udakānuggatāni antonimuggaposīni, appekaccāni uppalāni vā  padumāni vā puṇḍarīkāni vā udake jātāni udake saṃvaḍḍhāni  udakānuggatāni samodakaṃ ṭhitāni, appekaccāni uppalāni vā  padumāni vā puṇḍarīkāni vā udake jātāni udake saṃvaḍḍhāni udakaṃ  accuggamma ṭhitāni {tiṭṭhanti (sī0 syā0 pī0)} anupalittāni udakena; evameva kho ahaṃ,  bhikkhave, buddhacakkhunā ^a^M1.0226^ea^ lokaṃ volokento addasaṃ satte apparajakkhe  mahārajakkhe, tikkhindriye mudindriye, svākāre dvākāre, suviññāpaye  duviññāpaye, appekacce paralokavajjabhayadassāvine viharante, appekacce  na paralokavajjabhayadassāvine viharante. atha khvāhaṃ, bhikkhave,  brahmānaṃ sahampatiṃ gāthāya paccabhāsiṃ -- <br/><br/>[21] `apārutā ^a^V1.0229^ea^ tesaṃ amatassa dvārā, <br/><br/>[27] ye sotavanto pamuñcantu saddhaṃ. <br/><br/>[26] vihiṃsasaññī paguṇaṃ na bhāsiṃ, <br/><br/>[22] dhammaṃ paṇītaṃ manujesu brahme'''ti..<br/><br/>[03] ``atha kho, bhikkhave, brahmā sahampati `katāvakāso khomhi  bhagavatā dhammadesanāyā'ti maṃ abhivādetvā padakkhiṇaṃ katvā  tatthevantaradhāyi. <br/><br/>[03] 284^b^.^eb^ ``tassa ^a^T1.0327^ea^ mayhaṃ, bhikkhave, etadahosi --  `kassa nu kho ahaṃ paṭhamaṃ dhammaṃ deseyyaṃ; ko imaṃ dhammaṃ khippameva  ājānissatī'ti? tassa mayhaṃ, bhikkhave, etadahosi -- `ayaṃ kho  āḷāro kālāmo paṇḍito viyatto medhāvī dīgharattaṃ  apparajakkhajātiko. yaṃnūnāhaṃ āḷārassa kālāmassa ^a^P1.0170^ea^  paṭhamaṃ dhammaṃ deseyyaṃ. so imaṃ dhammaṃ khippameva  ājānissatī'ti. atha kho maṃ, bhikkhave, devatā upasaṅkamitvā  etadavoca -- `sattāhakālaṅkato, bhante, āḷāro kālāmo'ti.  ñāṇañca pana me dassanaṃ udapādi -- `sattāhakālaṅkato āḷāro  kālāmo'ti. tassa mayhaṃ, bhikkhave, etadahosi -- `mahājāniyo  kho āḷāro kālāmo. sace hi so imaṃ dhammaṃ suṇeyya, khippameva  ājāneyyā'ti.<br/><br/>[03] ``tassa mayhaṃ, bhikkhave, etadahosi -- `kassa nu kho ahaṃ  paṭhamaṃ dhammaṃ deseyyaṃ; ko imaṃ dhammaṃ khippameva ājānissatī'ti?  tassa mayhaṃ, bhikkhave, etadahosi -- `ayaṃ kho udako rāmaputto  paṇḍito viyatto medhāvī dīgharattaṃ apparajakkhajātiko. yaṃnūnāhaṃ  udakassa rāmaputtassa paṭhamaṃ dhammaṃ deseyyaṃ. so imaṃ dhammaṃ khippameva  ājānissatī'ti. atha kho maṃ, bhikkhave, devatā upasaṅkamitvā  etadavoca -- `abhidosakālaṅkato, bhante, udako rāmaputto'ti.  ñāṇañca pana me dassanaṃ udapādi -- `abhidosakālaṅkato udako  rāmaputto'ti. tassa mayhaṃ, bhikkhave, etadahosi -- `mahājāniyo  kho udako rāmaputto. sace hi so imaṃ dhammaṃ suṇeyya ^a^M1.0227^ea^,  khippameva ājāneyyā'ti. <br/><br/>[01] ``tassa mayhaṃ ^a^T1.0328^ea^, bhikkhave, etadahosi -- `kassa nu  kho ahaṃ paṭhamaṃ dhammaṃ deseyyaṃ; ko imaṃ dhammaṃ khippameva  ājānissatī'ti? tassa mayhaṃ, bhikkhave, etadahosi -- `bahukārā ^a^V1.0230^ea^   kho me pañcavaggiyā bhikkhū, ye maṃ padhānapahitattaṃ upaṭṭhahiṃsu.  yaṃnūnāhaṃ pañcavaggiyānaṃ bhikkhūnaṃ paṭhamaṃ dhammaṃ deseyya'nti. tassa  mayhaṃ, bhikkhave, etadahosi -- `kahaṃ nu kho etarahi pañcavaggiyā  bhikkhū viharantī'ti? addasaṃ kho ahaṃ, bhikkhave, dibbena cakkhunā  visuddhena atikkantamānusakena pañcavaggiye bhikkhū bārāṇasiyaṃ  viharante isipatane migadāye. atha khvāhaṃ, bhikkhave, uruvelāyaṃ  yathābhirantaṃ viharitvā yena bārāṇasī tena cārikaṃ pakkamiṃ {pakkāmiṃ (syā0 pī0  ka0)}. <br/><br/>[03] 285^b^.^eb^ ``addasā kho maṃ, bhikkhave, upako ājīvako  antarā {ājīviko (sī0 pī0 ka0)} ca gayaṃ antarā ca bodhiṃ addhānamaggappaṭipannaṃ. disvāna maṃ  etadavoca -- `vippasannāni kho te, āvuso, indriyāni, parisuddho  chavivaṇṇo pariyodāto! kaṃsi tvaṃ, āvuso, uddissa pabbajito,  ko vā te satthā, kassa vā tvaṃ dhammaṃ rocesī'ti ^a^P1.0171^ea^?  evaṃ vutte, ahaṃ, bhikkhave, upakaṃ ājīvakaṃ gāthāhi  ajjhabhāsiṃ -- <br/><br/>[21] `sabbābhibhū sabbavidūhamasmi, sabbesu dhammesu  anūpalitto. <br/><br/>[22] sabbañjaho taṇhākkhaye vimutto, sayaṃ abhiññāya  kamuddiseyyaṃ.. <br/><br/>[21] `na ^a^T1.0329^ea^ me ācariyo atthi, sadiso me na vijjati. <br/><br/>[22] sadevakasmiṃ lokasmiṃ, natthi me paṭipuggalo.. <br/><br/>[21] `ahañhi arahā loke, ahaṃ satthā anuttaro. <br/><br/>[22] ekomhi sammāsambuddho, sītibhūtosmi nibbuto.. <br/><br/>[21] `dhammacakkaṃ pavattetuṃ, gacchāmi kāsinaṃ puraṃ. <br/><br/>[22] andhībhūtasmiṃ {andhabhūtasmiṃ (sī0 syā0 pī0)} lokasmiṃ, āhañchaṃ amatadundubhi'nti..<br/><br/>[03] `yathā kho tvaṃ, āvuso, paṭijānāsi, arahasi  anantajino'ti! <br/><br/>[21] `mādisā ^a^V1.0231^ea^ ve jinā honti, ye pattā āsavakkhayaṃ. <br/><br/>[22] jitā me pāpakā dhammā, tasmāhamupaka jino'ti..<br/><br/>[03] ``evaṃ ^a^M1.0228^ea^ vutte, bhikkhave, upako ājīvako `hupeyyapāvuso'ti  {huveyyapāvuso (sī0 pī0), huveyyāvuso (syā0)}  vatvā sīsaṃ okampetvā ummaggaṃ gahetvā pakkāmi. <br/><br/>[03] 286^b^.^eb^ ``atha khvāhaṃ, bhikkhave, anupubbena cārikaṃ  caramāno yena bārāṇasī isipatanaṃ migadāyo yena pañcavaggiyā  bhikkhū tenupasaṅkamiṃ. addasaṃsu kho maṃ, bhikkhave, pañcavaggiyā  bhikkhū dūrato āgacchantaṃ. disvāna aññamaññaṃ saṇṭhapesuṃ {aññamaññaṃ katikaṃ  saṇṭhapesuṃ (vinayapiṭake mahāvagge)} -- `ayaṃ  kho, āvuso, samaṇo gotamo āgacchati bāhulliko {bāhuliko (sī0 pī0)  sāratthadīpanīṭīkāya sameti} padhānavibbhanto  āvatto bāhullāya. so neva abhivādetabbo, na paccuṭṭhātabbo; nāssa  pattacīvaraṃ paṭiggahetabbaṃ. api ca kho āsanaṃ ṭhapetabbaṃ, sace  ākaṅkhissati nisīdissatī'ti. yathā yathā kho ahaṃ, bhikkhave,  upasaṅkamiṃ tathā ^a^T1.0330^ea^ tathā pañcavaggiyā bhikkhū nāsakkhiṃsu sakāya  katikāya saṇṭhātuṃ. appekacce maṃ paccuggantvā pattacīvaraṃ paṭiggahesuṃ,  appekacce āsanaṃ paññapesuṃ, appekacce pādodakaṃ upaṭṭhapesuṃ. api ca  kho maṃ nāmena ca āvusovādena ca samudācaranti.<br/><br/>[03] ``evaṃ vutte, ahaṃ, bhikkhave, pañcavaggiye bhikkhū etadavocaṃ  -- `mā, bhikkhave, tathāgataṃ nāmena ca āvusovādena ca samudācaratha  {samudācarittha (sī0 syā0 pī0)}.  arahaṃ, bhikkhave, tathāgato sammāsambuddho ^a^P1.0172^ea^.  odahatha, bhikkhave, sotaṃ, amatamadhigataṃ, ahamanusāsāmi, ahaṃ dhammaṃ  desemi. yathānusiṭṭhaṃ tathā paṭipajjamānā nacirasseva -- yassatthāya  kulaputtā sammadeva agārasmā anagāriyaṃ pabbajanti tadanuttaraṃ --  brahmacariyapariyosānaṃ diṭṭheva dhamme sayaṃ abhiññā sacchikatvā  upasampajja viharissathā'ti. evaṃ vutte, bhikkhave, pañcavaggiyā  bhikkhū maṃ etadavocuṃ -- `tāyapi kho tvaṃ, āvuso gotama, iriyāya  tāya paṭipadāya tāya dukkarakārikāya nājjhagamā uttarimanussadhammā  alamariyañāṇadassanavisesaṃ, kiṃ pana tvaṃ etarahi bāhulliko  padhānavibbhanto āvatto bāhullāya adhigamissasi uttarimanussadhammā  alamariyañāṇadassanavisesa'nti? evaṃ vutte, ahaṃ, bhikkhave,  pañcavaggiye bhikkhū etadavocaṃ -- `na, bhikkhave, tathāgato  bāhulliko, na padhānavibbhanto, na āvatto bāhullāya ^a^M1.0229^ea^ ^a^V1.0232^ea^. arahaṃ,  bhikkhave, tathāgato sammāsambuddho. odahatha, bhikkhave, sotaṃ,  amatamadhigataṃ, ahamanusāsāmi, ahaṃ dhammaṃ desemi. yathānusiṭṭhaṃ  tathā paṭipajjamānā nacirasseva -- yassatthāya kulaputtā ^a^T1.0331^ea^ sammadeva  agārasmā anagāriyaṃ pabbajanti tadanuttaraṃ -- brahmacariyapariyosānaṃ  diṭṭheva dhamme sayaṃ abhiññā sacchikatvā upasampajja viharissathā'ti.  dutiyampi kho, bhikkhave, pañcavaggiyā bhikkhū maṃ etadavocuṃ --  `tāyapi kho tvaṃ, āvuso gotama, iriyāya tāya paṭipadāya tāya  dukkarakārikāya nājjhagamā uttarimanussadhammā  alamariyañāṇadassanavisesaṃ, kiṃ pana tvaṃ etarahi bāhulliko  padhānavibbhanto āvatto bāhullāya adhigamissasi uttarimanussadhammā  alamariyañāṇadassanavisesa'nti? dutiyampi kho ahaṃ, bhikkhave,  pañcavaggiye bhikkhū etadavocaṃ -- `na, bhikkhave, tathāgato  bāhulliko...pe0... upasampajja viharissathā'ti. tatiyampi kho,  bhikkhave, pañcavaggiyā bhikkhū maṃ etadavocuṃ -- `tāyapi kho tvaṃ,  āvuso gotama, iriyāya tāya paṭipadāya tāya dukkarakārikāya  nājjhagamā uttarimanussadhammā alamariyañāṇadassanavisesaṃ, kiṃ pana  tvaṃ etarahi bāhulliko padhānavibbhanto āvatto bāhullāya  adhigamissasi uttarimanussadhammā alamariyañāṇadassanavisesa'nti?<br/><br/>[03] ``evaṃ vutte, ahaṃ, bhikkhave, pañcavaggiye bhikkhū etadavocaṃ  -- `abhijānātha me no tumhe, bhikkhave, ito pubbe evarūpaṃ  pabhāvitameta'nti {bhāsitametanti (sī0 syā0 vinayepi)}? `no hetaṃ, bhante'.   `arahaṃ, bhikkhave, tathāgato  sammāsambuddho. odahatha, bhikkhave, sotaṃ, amatamadhigataṃ,  ahamanusāsāmi, ahaṃ dhammaṃ desemi. yathānusiṭṭhaṃ tathā paṭipajjamānā  nacirasseva ^a^T1.0332^ea^ -- yassatthāya kulaputtā sammadeva agārasmā anagāriyaṃ  pabbajanti tadanuttaraṃ -- brahmacariyapariyosānaṃ diṭṭheva dhamme sayaṃ  abhiññā sacchikatvā ^a^P1.0173^ea^ upasampajja viharissathā'ti.<br/><br/>[03] ``asakkhiṃ kho ahaṃ, bhikkhave, pañcavaggiye bhikkhū  saññāpetuṃ. dvepi sudaṃ, bhikkhave, bhikkhū ovadāmi, tayo bhikkhū  piṇḍāya caranti. yaṃ tayo bhikkhū piṇḍāya caritvā āharanti tena  chabbaggiyā {chabbaggā (sī0 syā0)} yāpema. tayopi sudaṃ, bhikkhave, bhikkhū ovadāmi,  dve bhikkhū piṇḍāya caranti. yaṃ dve bhikkhū piṇḍāya caritvā  āharanti tena chabbaggiyā yāpema. atha kho, bhikkhave,  pañcavaggiyā ^a^M1.0230^ea^ bhikkhū mayā evaṃ ovadiyamānā evaṃ anusāsiyamānā  attanā jātidhammā samānā jātidhamme ādīnavaṃ viditvā ajātaṃ  anuttaraṃ yogakkhemaṃ nibbānaṃ pariyesamānā ajātaṃ anuttaraṃ ^a^V1.0233^ea^ yogakkhemaṃ  nibbānaṃ ajjhagamaṃsu, attanā jarādhammā samānā jarādhamme ādīnavaṃ  viditvā ajaraṃ anuttaraṃ yogakkhemaṃ nibbānaṃ pariyesamānā ajaraṃ  anuttaraṃ yogakkhemaṃ nibbānaṃ ajjhagamaṃsu, attanā byādhidhammā  samānā...pe0... attanā maraṇadhammā samānā... attanā sokadhammā  samānā... attanā saṃkilesadhammā samānā  saṃkilesadhamme ādīnavaṃ viditvā asaṃkiliṭṭhaṃ anuttaraṃ yogakkhemaṃ  nibbānaṃ pariyesamānā asaṃkiliṭṭhaṃ anuttaraṃ yogakkhemaṃ nibbānaṃ  ajjhagamaṃsu. ñāṇañca pana nesaṃ dassanaṃ udapādi -- `akuppā no ^a^T1.0333^ea^  vimutti {akuppā nesaṃ vimutti (ka0)}, ayamantimā jāti, natthi dāni punabbhavo'ti. <br/><br/>[03] 287^b^.^eb^ ``pañcime, bhikkhave, kāmaguṇā. katame  pañca? cakkhuviññeyyā rūpā iṭṭhā kantā manāpā piyarūpā  kāmūpasaṃhitā rajanīyā, sotaviññeyyā saddā...pe0... ghānaviññeyyā  gandhā... jivhāviññeyyā rasā... kāyaviññeyyā phoṭṭhabbā iṭṭhā kantā  manāpā piyarūpā kāmūpasaṃhitā rajanīyā. ime kho, bhikkhave, pañca  kāmaguṇā. ye hi keci, bhikkhave, samaṇā vā brāhmaṇā vā ime  pañca kāmaguṇe gathitā mucchitā ajjhopannā anādīnavadassāvino  anissaraṇapaññā paribhuñjanti, te evamassu veditabbā --  `anayamāpannā byasanamāpannā yathākāmakaraṇīyā pāpimato' {pāpimato''ti (?)}.  `seyyathāpi, bhikkhave, āraññako mago baddho pāsarāsiṃ adhisayeyya.  so evamassa veditabbo -- anayamāpanno byasanamāpanno  yathākāmakaraṇīyo luddassa. āgacchante ca pana ludde yena kāmaṃ na  pakkamissatī'ti. evameva kho, bhikkhave, ye hi keci samaṇā vā  brāhmaṇā vā ime pañca kāmaguṇe gathitā mucchitā ajjhopannā  anādīnavadassāvino anissaraṇapaññā paribhuñjanti, te evamassu  veditabbā -- `anayamāpannā byasanamāpannā yathākāmakaraṇīyā  pāpimato'. ye ca kho keci, bhikkhave, samaṇā vā brāhmaṇā vā  ime pañca kāmaguṇe agathitā amucchitā anajjhopannā  ādīnavadassāvino nissaraṇapaññā ^a^P1.0174^ea^  paribhuñjanti, te evamassu veditabbā -- `na anayamāpannā na  byasanamāpannā na ^a^M1.0231^ea^ yathākāmakaraṇīyā pāpimato'.<br/><br/>[03] ``seyyathāpi ^a^V1.0234^ea^, bhikkhave, āraññako mago abaddho pāsarāsiṃ  adhisayeyya. so evamassa veditabbo -- `na anayamāpanno na  byasanamāpanno na yathākāmakaraṇīyo luddassa. āgacchante ca pana  ludde yena kāmaṃ pakkamissatī'ti. evameva kho, bhikkhave, ye hi  keci samaṇā vā brāhmaṇā vā ime pañca kāmaguṇe agathitā amucchitā  anajjhopannā ādīnavadassāvino nissaraṇapaññā paribhuñjanti, te  evamassu veditabbā -- `na anayamāpannā na byasanamāpannā na ^a^T1.0334^ea^  yathākāmakaraṇīyā pāpimato'.<br/><br/>[03] ``seyyathāpi, bhikkhave, āraññako mago araññe pavane  caramāno vissattho gacchati, vissattho tiṭṭhati, vissattho  nisīdati, vissattho seyyaṃ kappeti. taṃ kissa hetu?  anāpāthagato, bhikkhave, luddassa. evameva kho, bhikkhave, bhikkhu  vivicceva kāmehi vivicca akusalehi dhammehi savitakkaṃ savicāraṃ  vivekajaṃ pītisukhaṃ paṭhamaṃ jhānaṃ upasampajja viharati. ayaṃ vuccati,  bhikkhave, bhikkhu andhamakāsi māraṃ apadaṃ, vadhitvā māracakkhuṃ  adassanaṃ gato pāpimato.<br/><br/>[03] ``puna caparaṃ, bhikkhave, bhikkhu vitakkavicārānaṃ vūpasamā  ajjhattaṃ sampasādanaṃ cetaso ekodibhāvaṃ avitakkaṃ avicāraṃ samādhijaṃ  pītisukhaṃ dutiyaṃ jhānaṃ upasampajja viharati. ayaṃ vuccati,  bhikkhave...pe0... pāpimato.<br/><br/>[03] ``puna caparaṃ, bhikkhave, bhikkhu pītiyā ca virāgā  upekkhako ca viharati, sato ca sampajāno, sukhañca kāyena  paṭisaṃvedeti yaṃ taṃ ariyā ācikkhanti `upekkhako satimā  sukhavihārī'ti tatiyaṃ jhānaṃ upasampajja viharati. ayaṃ vuccati,  bhikkhave...pe0... pāpimato.<br/><br/>[03] ``puna caparaṃ, bhikkhave, bhikkhu sukhassa ca pahānā dukkhassa  ca pahānā pubbeva somanassadomanassānaṃ atthaṅgamā adukkhamasukhaṃ  upekkhāsatipārisuddhiṃ catutthaṃ jhānaṃ upasampajja viharati. ayaṃ  vuccati, bhikkhave...pe0... pāpimato.<br/><br/>[03] ``puna caparaṃ, bhikkhave, bhikkhu sabbaso rūpasaññānaṃ  samatikkamā paṭighasaññānaṃ atthaṅgamā ^a^T1.0335^ea^ nānattasaññānaṃ amanasikārā  `ananto ākāso'ti ākāsānañcāyatanaṃ upasampajja viharati. ayaṃ  vuccati, bhikkhave...pe0... pāpimato.<br/><br/>[03] ``puna ^a^M1.0232^ea^ ^a^V1.0235^ea^ caparaṃ, bhikkhave, bhikkhu sabbaso ākāsānañcāyatanaṃ  samatikkamma `anantaṃ viññāṇa'nti viññāṇañcāyatanaṃ upasampajja  viharati. ayaṃ vuccati, bhikkhave...pe0... pāpimato. <br/><br/>[01] ``puna caparaṃ, bhikkhave, bhikkhu sabbaso  viññāṇañcāyatanaṃ samatikkamma `natthi kiñcī'ti ākiñcaññāyatanaṃ  upasampajja viharati. ayaṃ vuccati, bhikkhave...pe0... pāpimato.<br/><br/>[03] ``puna caparaṃ, bhikkhave, bhikkhu sabbaso ākiñcaññāyatanaṃ  samatikkamma ^a^P1.0175^ea^ nevasaññānāsaññāyatanaṃ upasampajja  viharati. ayaṃ vuccati, bhikkhave...pe0... pāpimato. <br/><br/>[01] ``puna caparaṃ, bhikkhave, bhikkhu sabbaso  nevasaññānāsaññāyatanaṃ samatikkamma saññāvedayitanirodhaṃ upasampajja  viharati, paññāya cassa disvā āsavā parikkhīṇā honti. ayaṃ  vuccati, bhikkhave, bhikkhu andhamakāsi māraṃ apadaṃ, vadhitvā  māracakkhuṃ adassanaṃ gato pāpimato. tiṇṇo loke visattikaṃ  vissattho gacchati, vissattho tiṭṭhati, vissattho nisīdati,  vissattho seyyaṃ kappeti. taṃ kissa hetu? anāpāthagato, bhikkhave,  pāpimato''ti.<br/><br/>[03] idamavoca bhagavā. attamanā te bhikkhū bhagavato bhāsitaṃ  abhinandunti. <br/><br/>[06] pāsarāsisuttaṃ niṭṭhitaṃ chaṭṭhaṃ. 


volume: 28
item: 51
title: rathavinītasuttaṃ^nivāpasuttaṃ^pāsarāsisuttaṃ^cūḷahatthipadopamasuttaṃ^
content:
  [03] 288^b^.^eb^ evaṃ ^a^T1.0336^ea^ ^a^V1.0236^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. tena kho pana samayena  jāṇussoṇi brāhmaṇo sabbasetena vaḷavābhirathena {vaḷabhīrathena (sī0 pī0)} sāvatthiyā niyyāti  divādivassa. addasā kho jāṇussoṇi brāhmaṇo pilotikaṃ  paribbājakaṃ dūratova āgacchantaṃ. disvāna pilotikaṃ paribbājakaṃ  etadavoca --<br/><br/>[03] ``handa, kuto nu bhavaṃ vacchāyano āgacchati  divādivassā''ti?<br/><br/>[03] ``ito hi kho ahaṃ ^a^M1.0233^ea^, bho, āgacchāmi samaṇassa gotamassa  santikā''ti.<br/><br/>[03] ``taṃ kiṃ maññati, bhavaṃ vacchāyano, samaṇassa gotamassa  paññāveyyattiyaṃ?<br/><br/>[03] ``paṇḍito maññe''ti.<br/><br/>[03] ``ko cāhaṃ, bho, ko ca samaṇassa gotamassa paññāveyyattiyaṃ  jānissāmi! sopi nūnassa tādisova yo samaṇassa gotamassa  paññāveyyattiyaṃ jāneyyā''ti.<br/><br/>[03] ``uḷārāya khalu bhavaṃ vacchāyano samaṇaṃ gotamaṃ pasaṃsāya  pasaṃsatī''ti.<br/><br/>[03] ``ko cāhaṃ, bho, ko ca samaṇaṃ gotamaṃ pasaṃsissāmi?<br/><br/>[03] ``pasatthapasatthova so bhavaṃ gotamo seṭṭho devamanussāna''nti.<br/><br/>[03] ``kaṃ pana bhavaṃ vacchāyano atthavasaṃ sampassamāno samaṇe  gotame evaṃ abhippasanno''ti {abhippasanno hotīti (syā0)}?<br/><br/>[03] ``seyyathāpi, bho, kusalo nāgavaniko nāgavanaṃ paviseyya.  so passeyya nāgavane ^a^T1.0337^ea^ mahantaṃ ^a^V1.0237^ea^ ^a^P1.0176^ea^ hatthipadaṃ, dīghato  ca āyataṃ, tiriyañca vitthataṃ. so niṭṭhaṃ gaccheyya -- `mahā vata,  bho, nāgo'ti. evameva kho ahaṃ, bho, yato addasaṃ samaṇe gotame  cattāri padāni athāhaṃ niṭṭhamagamaṃ -- `sammāsambuddho bhagavā,  svākkhāto bhagavatā dhammo, suppaṭipanno bhagavato sāvakasaṅgho'ti. <br/><br/>[03] 289^b^.^eb^ ``katamāni cattāri? idhāhaṃ, bho, passāmi  ekacce khattiyapaṇḍite nipuṇe kataparappavāde vālavedhirūpe, te  bhindantā {vobhindantā (sī0 pī0) vi + ava + bhindantā}   maññe caranti paññāgatena diṭṭhigatāni. te suṇanti --  `samaṇo khalu, bho, gotamo amukaṃ nāma gāmaṃ vā nigamaṃ vā  osarissatī'ti. te pañhaṃ abhisaṅkharonti -- `imaṃ mayaṃ pañhaṃ  samaṇaṃ gotamaṃ upasaṅkamitvā pucchissāma. evaṃ ce no puṭṭho evaṃ  byākarissati, evamassa mayaṃ vādaṃ āropessāma. evaṃ cepi no  puṭṭho evaṃ byākarissati, evampissa mayaṃ vādaṃ āropessāmā'ti. te  suṇanti -- `samaṇo khalu, bho, gotamo amukaṃ nāma gāmaṃ vā  nigamaṃ vā osaṭo'ti. te yena samaṇo gotamo tenupasaṅkamanti.  te samaṇo gotamo dhammiyā kathāya sandasseti samādapeti samuttejeti  sampahaṃseti. te samaṇena gotamena dhammiyā kathāya sandassitā  samādapitā samuttejitā sampahaṃsitā na ceva samaṇaṃ gotamaṃ pañhaṃ  pucchanti, kutossa {kutassa (sī0 syā0 pī0)} vādaṃ āropessanti? aññadatthu ^a^M1.0234^ea^ samaṇasseva  gotamassa sāvakā sampajjanti. yadāhaṃ, bho, samaṇe gotame imaṃ  paṭhamaṃ ^a^T1.0338^ea^ padaṃ addasaṃ athāhaṃ niṭṭhamagamaṃ -- `sammāsambuddho bhagavā,  svākkhāto bhagavatā dhammo, suppaṭipanno bhagavato sāvakasaṅgho'ti.<br/><br/>[03] ``puna caparāhaṃ, bho, passāmi idhekacce brāhmaṇapaṇḍite...pe0...  gahapatipaṇḍite...pe0... samaṇapaṇḍite nipuṇe kataparappavāde  vālavedhirūpe te bhindantā maññe caranti paññāgatena diṭṭhigatāni.  te suṇanti -- `samaṇo khalu bho gotamo amukaṃ nāma ^a^P1.0177^ea^  gāmaṃ vā nigamaṃ vā osarissatī'ti. te pañhaṃ  abhisaṅkharonti `imaṃ mayaṃ pañhaṃ samaṇaṃ gotamaṃ upasaṅkamitvā  pucchissāma. evaṃ ce no puṭṭho evaṃ byākarissati, evamassa mayaṃ  vādaṃ āropessāma. evaṃ cepi no puṭṭho evaṃ byākarissati,  evaṃpissa mayaṃ vādaṃ āropessāmā'ti. te suṇanti `samaṇo khalu  bho gotamo amukaṃ nāma gāmaṃ vā nigamaṃ vā osaṭo'ti. te yena  samaṇo gotamo tenupasaṅkamanti. te samaṇo gotamo dhammiyā kathāya  sandasseti samādapeti samuttejeti sampahaṃseti. te samaṇena gotamena  dhammiyā kathāya sandassitā samādapitā samuttejitā sampahaṃsitā na  ceva samaṇaṃ gotamaṃ pañhaṃ pucchanti, kutossa ^a^V1.0238^ea^ vādaṃ āropessanti?  aññadatthu samaṇaṃyeva gotamaṃ okāsaṃ yācanti agārasmā anagāriyaṃ  pabbajjāya. te samaṇo gotamo pabbājeti {pabbājeti upasampādeti (sī0)}. te tattha pabbajitā  samānā vūpakaṭṭhā appamattā ātāpino pahitattā viharantā ^a^T1.0339^ea^ nacirasseva  -- yassatthāya kulaputtā sammadeva agārasmā anagāriyaṃ pabbajanti  tadanuttaraṃ -- brahmacariyapariyosānaṃ diṭṭheva dhamme sayaṃ abhiññā  sacchikatvā upasampajja viharanti. te evamāhaṃsu -- `manaṃ vata,  bho, anassāma, manaṃ vata, bho, panassāma; mayañhi pubbe assamaṇāva  samānā samaṇamhāti paṭijānimha, abrāhmaṇāva samānā brāhmaṇamhāti  paṭijānimha, anarahantova samānā arahantamhāti paṭijānimha.  idāni khomha samaṇā, idāni khomha brāhmaṇā, idāni khomha  arahanto'ti. yadāhaṃ, bho, samaṇe gotame imaṃ catutthaṃ padaṃ addasaṃ  athāhaṃ niṭṭhamagamaṃ -- `sammāsambuddho bhagavā, svākkhāto bhagavatā  dhammo, suppaṭipanno bhagavato sāvakasaṅgho'''ti. <br/><br/>[01] ``yato ^a^M1.0235^ea^ kho ahaṃ, bho, samaṇe gotame imāni cattāri  padāni addasaṃ athāhaṃ niṭṭhamagamaṃ -- `sammāsambuddho bhagavā,  svākkhāto bhagavatā dhammo, suppaṭipanno bhagavato sāvakasaṅgho'''ti. <br/><br/>[03] 290^b^.^eb^ evaṃ vutte, jāṇussoṇi brāhmaṇo sabbasetā  vaḷavābhirathā orohitvā ekaṃsaṃ uttarāsaṅgaṃ karitvā yena bhagavā  tenañjaliṃ paṇāmetvā tikkhattuṃ udānaṃ udānesi -- ``namo tassa  bhagavato arahato sammāsambuddhassa; namo tassa bhagavato arahato  sammāsambuddhassa; namo tassa bhagavato arahato sammāsambuddhassa.  appeva nāma mayampi kadāci karahaci ^a^P1.0178^ea^ tena bhotā  gotamena saddhiṃ samāgaccheyyāma, appeva nāma siyā kocideva  kathāsallāpo''ti! atha kho jāṇussoṇi brāhmaṇo yena bhagavā  tenupasaṅkami ^a^T1.0340^ea^; upasaṅkamitvā bhagavatā saddhiṃ sammodi. sammodanīyaṃ  kathaṃ sāraṇīyaṃ vītisāretvā ekamantaṃ nisīdi. ekamantaṃ nisinno  kho jāṇussoṇi brāhmaṇo yāvatako ahosi pilotikena  paribbājakena saddhiṃ kathāsallāpo taṃ sabbaṃ bhagavato ārocesi. evaṃ  vutte, bhagavā jāṇussoṇiṃ brāhmaṇaṃ etadavoca -- ``na kho, brāhmaṇa,  ettāvatā hatthipadopamo vitthārena paripūro hoti. api ca, brāhmaṇa,  yathā hatthipadopamo vitthārena paripūro hoti taṃ suṇāhi, sādhukaṃ  manasi karohi, bhāsissāmī''ti. ``evaṃ, bho''ti kho  jāṇussoṇi brāhmaṇo bhagavato paccassosi. bhagavā etadavoca -- <br/><br/>[03] 291^b^.^eb^ ``seyyathāpi, brāhmaṇa, nāgavaniko nāgavanaṃ  paviseyya. so passeyya nāgavane mahantaṃ ^a^V1.0239^ea^ hatthipadaṃ, dīghato ca  āyataṃ, tiriyañca vitthataṃ. yo hoti kusalo nāgavaniko neva  tāva niṭṭhaṃ gacchati -- `mahā vata, bho, nāgo'ti. taṃ kissa hetu?  santi hi, brāhmaṇa, nāgavane vāmanikā nāma hatthiniyo mahāpadā,  tāsaṃ petaṃ padaṃ assāti.<br/><br/>[03] ``so tamanugacchati. tamanugacchanto passati nāgavane mahantaṃ  hatthipadaṃ, dīghato ca āyataṃ, tiriyañca vitthataṃ, uccā ca nisevitaṃ.  yo hoti kusalo nāgavaniko neva tāva niṭṭhaṃ gacchati -- `mahā  vata, bho, nāgo'ti. taṃ kissa hetu? santi hi, brāhmaṇa, nāgavane  uccā kāḷārikā nāma hatthiniyo mahāpadā, tāsaṃ petaṃ padaṃ assāti.<br/><br/>[03] ``so ^a^M1.0236^ea^ tamanugacchati. tamanugacchanto passati nāgavane ^a^T1.0341^ea^ mahantaṃ  hatthipadaṃ, dīghato ca āyataṃ, tiriyañca vitthataṃ, uccā ca nisevitaṃ,  uccā ca dantehi ārañjitāni. yo hoti kusalo nāgavaniko neva  tāva niṭṭhaṃ gacchati -- `mahā vata, bho, nāgo'ti. taṃ kissa hetu?  santi hi, brāhmaṇa, nāgavane uccā kaṇerukā nāma hatthiniyo  mahāpadā, tāsaṃ petaṃ padaṃ assāti.<br/><br/>[03] ``so tamanugacchati. tamanugacchanto passati nāgavane mahantaṃ  hatthipadaṃ, dīghato ca āyataṃ, tiriyañca vitthataṃ, uccā ca nisevitaṃ,  uccā ca dantehi ārañjitāni, uccā ca sākhābhaṅgaṃ. tañca nāgaṃ  passati rukkhamūlagataṃ vā abbhokāsagataṃ vā gacchantaṃ vā tiṭṭhantaṃ vā  nisinnaṃ vā nipannaṃ vā. so niṭṭhaṃ gacchati -- `ayameva so  mahānāgo'ti.<br/><br/>[03] ``evameva kho ^a^P1.0179^ea^, brāhmaṇa, idha tathāgato  loke uppajjati arahaṃ sammāsambuddho vijjācaraṇasampanno sugato  lokavidū anuttaro purisadammasārathi satthā devamanussānaṃ buddho  bhagavā. so imaṃ lokaṃ sadevakaṃ samārakaṃ sabrahmakaṃ sassamaṇabrāhmaṇiṃ  pajaṃ sadevamanussaṃ sayaṃ abhiññā sacchikatvā pavedeti. so dhammaṃ  deseti ādikalyāṇaṃ majjhekalyāṇaṃ pariyosānakalyāṇaṃ sātthaṃ  sabyañjanaṃ; kevalaparipuṇṇaṃ parisuddhaṃ brahmacariyaṃ pakāseti. taṃ dhammaṃ  suṇāti gahapati vā gahapatiputto vā aññatarasmiṃ vā kule paccājāto.  so taṃ dhammaṃ sutvā tathāgate saddhaṃ paṭilabhati. so tena  saddhāpaṭilābhena samannāgato iti paṭisañcikkhati -- `sambādho  gharāvāso rajopatho ^a^T1.0342^ea^, abbhokāso pabbajjā. nayidaṃ sukaraṃ agāraṃ ^a^V1.0240^ea^  ajjhāvasatā ekantaparipuṇṇaṃ ekantaparisuddhaṃ saṅkhalikhitaṃ brahmacariyaṃ  carituṃ. yaṃnūnāhaṃ kesamassuṃ ohāretvā kāsāyāni vatthāni  acchādetvā agārasmā anagāriyaṃ pabbajeyya'nti. so aparena  samayena appaṃ vā bhogakkhandhaṃ pahāya mahantaṃ vā bhogakkhandhaṃ pahāya  appaṃ vā ñātiparivaṭṭaṃ pahāya mahantaṃ vā ñātiparivaṭṭaṃ pahāya kesamassuṃ  ohāretvā kāsāyāni vatthāni acchādetvā agārasmā anagāriyaṃ  pabbajati. <br/><br/>[03] 292^b^.^eb^ ``so evaṃ pabbajito samāno bhikkhūnaṃ  sikkhāsājīvasamāpanno pāṇātipātaṃ pahāya pāṇātipātā paṭivirato  hoti, nihitadaṇḍo ^a^M1.0237^ea^ nihitasattho lajjī dayāpanno  sabbapāṇabhūtahitānukampī viharati.<br/><br/>[03] ``adinnādānaṃ pahāya adinnādānā paṭivirato hoti  dinnādāyī dinnapāṭikaṅkhī. athenena sucibhūtena attanā viharati.<br/><br/>[03] ``abrahmacariyaṃ pahāya brahmacārī hoti ārācārī virato  methunā gāmadhammā.<br/><br/>[03] ``musāvādaṃ pahāya musāvādā paṭivirato hoti saccavādī  saccasandho theto {ṭheto (syā0 kaṃ0)} paccayiko avisaṃvādako lokassa.<br/><br/>[03] ``pisuṇaṃ vācaṃ pahāya pisuṇāya vācāya paṭivirato hoti,  ito sutvā na amutra akkhātā imesaṃ bhedāya, amutra vā sutvā na  imesaṃ akkhātā amūsaṃ bhedāya. iti bhinnānaṃ vā sandhātā sahitānaṃ  vā anuppadātā, samaggārāmo samaggarato samagganandī samaggakaraṇiṃ  vācaṃ bhāsitā hoti ^a^T1.0343^ea^. <br/><br/>[01] ``pharusaṃ vācaṃ pahāya pharusāya vācāya paṭivirato  hoti. yā sā vācā nelā kaṇṇasukhā pemanīyā hadayaṅgamā porī  bahujanakantā bahujanamanāpā ^a^P1.0180^ea^ tathārūpiṃ vācaṃ  bhāsitā hoti.<br/><br/>[03] ``samphappalāpaṃ pahāya samphappalāpā paṭivirato hoti  kālavādī bhūtavādī atthavādī dhammavādī vinayavādī, nidhānavatiṃ  vācaṃ bhāsitā kālena sāpadesaṃ pariyantavatiṃ atthasaṃhitaṃ. <br/><br/>[03] 293^b^.^eb^ ``so ^a^V1.0241^ea^ bījagāmabhūtagāmasamārambhā paṭivirato  hoti, ekabhattiko hoti rattūparato, virato vikālabhojanā,  naccagītavāditavisūkadassanā paṭivirato hoti,  mālāgandhavilepanadhāraṇamaṇḍanavibhūsanaṭṭhānā paṭivirato hoti,  uccāsayanamahāsayanā paṭivirato hoti, jātarūparajatapaṭiggahaṇā  paṭivirato hoti, āmakadhaññapaṭiggahaṇā paṭivirato hoti,  āmakamaṃsapaṭiggahaṇā paṭivirato hoti, itthikumārikapaṭiggahaṇā  paṭivirato hoti, dāsidāsapaṭiggahaṇā ^a^M1.0238^ea^ paṭivirato hoti,  ajeḷakapaṭiggahaṇā paṭivirato hoti, kukkuṭasūkarapaṭiggahaṇā  paṭivirato hoti, hatthigavāssavaḷavāpaṭiggahaṇā paṭivirato hoti,  khettavatthupaṭiggahaṇā paṭivirato hoti, dūteyyapahiṇagamanānuyogā  paṭivirato hoti, kayavikkayā paṭivirato hoti,  tulākūṭakaṃsakūṭamānakūṭā paṭivirato hoti,  ukkoṭanavañcananikatisāciyogā paṭivirato hoti,   chedanavadhabandhanaviparāmosāalopasahasākārā {sāhasākārā (ka0)} paṭivirato hoti  {imassa anantaraṃ ``so iminā ariyena sīlakkhandhena samannāgato  ajjhattaṃ anavajjasukhaṃ paṭisaṃvedetī''ti vacanaṃ dīghanikāye āgataṃ, taṃ  idha santosakathāvasāne āgataṃ, sā ca santosakathā tattha  satisampajaññānantarameva āgatā}. <br/><br/>[03] 294^b^.^eb^ ``so santuṭṭho hoti kāyaparihārikena  cīvarena kucchiparihārikena piṇḍapātena. so yena yeneva ^a^T1.0344^ea^ pakkamati  samādāyeva pakkamati. seyyathāpi nāma pakkhī sakuṇo yena yeneva  ḍeti sapattabhārova ḍeti, evameva bhikkhu santuṭṭho hoti  kāyaparihārikena cīvarena kucchiparihārikena piṇḍapātena. so yena  yeneva pakkamati samādāyeva pakkamati. so iminā ariyena  sīlakkhandhena samannāgato ajjhattaṃ anavajjasukhaṃ paṭisaṃvedeti. <br/><br/>[03] 295^b^.^eb^ ``so cakkhunā rūpaṃ disvā na nimittaggāhī  hoti nānubyañjanaggāhī. yatvādhikaraṇamenaṃ cakkhundriyaṃ asaṃvutaṃ  viharantaṃ abhijjhādomanassā pāpakā akusalā dhammā anvāssaveyyuṃ  tassa saṃvarāya paṭipajjati, rakkhati cakkhundriyaṃ, cakkhundriye saṃvaraṃ  āpajjati. sotena saddaṃ sutvā...pe0... ghānena gandhaṃ ghāyitvā...  jivhāya rasaṃ sāyitvā... kāyena phoṭṭhabbaṃ phusitvā... manasā dhammaṃ  viññāya na nimittaggāhī hoti nānubyañjanaggāhī.  yatvādhikaraṇamenaṃ manindriyaṃ asaṃvutaṃ viharantaṃ abhijjhādomanassā  pāpakā akusalā dhammā anvāssaveyyuṃ tassa saṃvarāya paṭipajjati,  rakkhati ^a^P1.0181^ea^ manindriyaṃ, manindriye saṃvaraṃ āpajjati.  so iminā ariyena indriyasaṃvarena samannāgato ajjhattaṃ  abyāsekasukhaṃ paṭisaṃvedeti.<br/><br/>[03] ``so abhikkante paṭikkante sampajānakārī hoti, ālokite  vilokite sampajānakārī hoti ^a^V1.0242^ea^, samiñjite pasārite sampajānakārī  hoti, saṃghāṭipattacīvaradhāraṇe sampajānakārī hoti, asite pīte ^a^M1.0239^ea^   khāyite sāyite sampajānakārī hoti, uccārapassāvakamme  sampajānakārī hoti, gate ṭhite nisinne sutte jāgarite bhāsite  tuṇhībhāve ^a^T1.0345^ea^ sampajānakārī hoti. <br/><br/>[03] 296^b^.^eb^ ``so iminā ca ariyena sīlakkhandhena  samannāgato, (imāya ca ariyāya santuṭṭhiyā samannāgato) {( ) etthantare  pāṭho idha nadissati, catukkaṅguttare pana imasmiṃ ṭhāne dissati,  aṭṭhakathāṭīkāsu ca tadattho pakāsito. tasmā so ettha paṭīpūrito} iminā ca  ariyena indriyasaṃvarena samannāgato, iminā ca ariyena  satisampajaññena samannāgato vivittaṃ senāsanaṃ bhajati araññaṃ  rukkhamūlaṃ pabbataṃ kandaraṃ giriguhaṃ susānaṃ vanapatthaṃ abbhokāsaṃ  palālapuñjaṃ. so pacchābhattaṃ piṇḍapātapaṭikkanto nisīdati pallaṅkaṃ  ābhujitvā, ujuṃ kāyaṃ paṇidhāya, parimukhaṃ satiṃ upaṭṭhapetvā. so  abhijjhaṃ loke pahāya vigatābhijjhena cetasā viharati, abhijjhāya  cittaṃ parisodheti. byāpādappadosaṃ pahāya abyāpannacitto viharati,  sabbapāṇabhūtahitānukampī byāpādappadosā cittaṃ parisodheti.  thinamiddhaṃ pahāya vigatathinamiddho viharati ālokasaññī sato  sampajāno, thinamiddhā cittaṃ parisodheti. uddhaccakukkuccaṃ pahāya  anuddhato viharati, ajjhattaṃ vūpasantacitto uddhaccakukkuccā cittaṃ  parisodheti. vicikicchaṃ pahāya tiṇṇavicikiccho viharati  akathaṃkathī kusalesu dhammesu, vicikicchāya cittaṃ parisodheti. <br/><br/>[03] 297^b^.^eb^ ``so ime pañca nīvaraṇe pahāya cetaso  upakkilese paññāya dubbalīkaraṇe, vivicceva kāmehi vivicca  akusalehi dhammehi savitakkaṃ savicāraṃ vivekajaṃ pītisukhaṃ paṭhamaṃ jhānaṃ  upasampajja viharati. idampi vuccati, brāhmaṇa, tathāgatapadaṃ itipi,  tathāgatanisevitaṃ itipi, tathāgatārañjitaṃ itipi. na tveva tāva  ariyasāvako niṭṭhaṃ gacchati -- `sammāsambuddho ^a^T1.0346^ea^ bhagavā, svākkhāto  bhagavatā dhammo, suppaṭipanno bhagavato sāvakasaṅgho'ti.<br/><br/>[03] ``puna caparaṃ, brāhmaṇa, bhikkhu vitakkavicārānaṃ vūpasamā  ajjhattaṃ sampasādanaṃ cetaso ekodibhāvaṃ avitakkaṃ avicāraṃ samādhijaṃ  pītisukhaṃ dutiyaṃ jhānaṃ upasampajja viharati. idampi vuccati,  brāhmaṇa...pe0... ^a^P1.0182^ea^ suppaṭipanno bhagavato  sāvakasaṅgho'ti.<br/><br/>[03] ``puna ^a^M1.0240^ea^ caparaṃ, brāhmaṇa, bhikkhu pītiyā ca virāgā upekkhako  ca viharati sato ca sampajāno, sukhañca kāyena paṭisaṃvedeti, yaṃ taṃ  ariyā ācikkhanti `upekkhako satimā sukhavihārī'ti ^a^V1.0243^ea^ tatiyaṃ  jhānaṃ upasampajja viharati. idampi vuccati, brāhmaṇa...pe0...  suppaṭipanno bhagavato sāvakasaṅgho'ti.<br/><br/>[03] ``puna caparaṃ, brāhmaṇa, bhikkhu sukhassa ca pahānā dukkhassa  ca pahānā, pubbeva somanassadomanassānaṃ atthaṅgamā, adukkhamasukhaṃ  upekkhāsatipārisuddhiṃ catutthaṃ jhānaṃ upasampajja viharati. idampi  vuccati, brāhmaṇa, tathāgatapadaṃ itipi, tathāgatanisevitaṃ itipi,  tathāgatārañjitaṃ itipi. na tveva tāva ariyasāvako niṭṭhaṃ gacchati  -- `sammāsambuddho bhagavā, svākkhāto bhagavatā dhammo, suppaṭipanno  bhagavato sāvakasaṅgho'ti. <br/><br/>[03] 298^b^.^eb^ ``so evaṃ samāhite citte parisuddhe  pariyodāte anaṅgaṇe vigatūpakkilese mudubhūte kammaniye ṭhite  āneñjappatte pubbenivāsānussatiñāṇāya cittaṃ abhininnāmeti. so  anekavihitaṃ pubbenivāsaṃ anussarati, seyyathidaṃ -- ekampi jātiṃ,  dvepi jātiyo...pe0... iti sākāraṃ sauddesaṃ anekavihitaṃ  pubbenivāsaṃ anussarati. idampi vuccati, brāhmaṇa, tathāgatapadaṃ  itipi, tathāgatanisevitaṃ itipi, tathāgatārañjitaṃ itipi. na tveva  tāva ariyasāvako niṭṭhaṃ gacchati -- `sammāsambuddho bhagavā,  svākkhāto bhagavatā dhammo, suppaṭipanno bhagavato sāvakasaṅgho'ti.<br/><br/>[03] ``so ^a^P1.0183^ea^ evaṃ samāhite citte parisuddhe  pariyodāte anaṅgaṇe vigatūpakkilese mudubhūte kammaniye ṭhite  āneñjappatte sattānaṃ cutūpapātañāṇāya cittaṃ abhininnāmeti. so  dibbena cakkhunā ^a^T1.0347^ea^ visuddhena atikkantamānusakena...pe0... yathākammūpage  satte pajānāti. idampi vuccati, brāhmaṇa, tathāgatapadaṃ itipi,  tathāgatanisevitaṃ itipi, tathāgatārañjitaṃ itipi. na tveva tāva  ariyasāvako niṭṭhaṃ gacchati -- `sammāsambuddho bhagavā, svākkhāto  bhagavatā dhammo, suppaṭipanno bhagavato sāvakasaṅgho'ti. <br/><br/>[03] 299^b^.^eb^ ``so evaṃ samāhite citte parisuddhe  pariyodāte anaṅgaṇe vigatūpakkilese mudubhūte kammaniye ṭhite  āneñjappatte āsavānaṃ khayañāṇāya ^a^M1.0241^ea^ cittaṃ abhininnāmeti. so `idaṃ  dukkha'nti yathābhūtaṃ pajānāti, `ayaṃ dukkhasamudayo'ti yathābhūtaṃ  pajānāti, `ayaṃ dukkhanirodho'ti yathābhūtaṃ pajānāti, `ayaṃ  dukkhanirodhagāminī paṭipadā'ti yathābhūtaṃ pajānāti. `ime  āsavā'ti ^a^V1.0244^ea^ yathābhūtaṃ pajānāti, `ayaṃ āsavasamudayo'ti yathābhūtaṃ  pajānāti, `ayaṃ āsavanirodho'ti yathābhūtaṃ pajānāti, `ayaṃ  āsavanirodhagāminī paṭipadā'ti yathābhūtaṃ pajānāti. idampi  vuccati, brāhmaṇa, tathāgatapadaṃ itipi, tathāgatanisevitaṃ itipi,  tathāgatārañjitaṃ itipi. na tveva tāva ariyasāvako niṭṭhaṃ gato  hoti, api ca kho niṭṭhaṃ gacchati -- `sammāsambuddho bhagavā,  svākkhāto bhagavatā dhammo, suppaṭipanno bhagavato sāvakasaṅgho'ti.<br/><br/>[03] ``tassa evaṃ jānato evaṃ passato kāmāsavāpi cittaṃ  vimuccati ^a^P1.0184^ea^, bhavāsavāpi cittaṃ vimuccati,  avijjāsavāpi cittaṃ vimuccati. vimuttasmiṃ vimuttamiti ñāṇaṃ hoti.  `khīṇā jāti, vusitaṃ brahmacariyaṃ, kataṃ karaṇīyaṃ, nāparaṃ  itthattāyā'ti ^a^T1.0348^ea^ pajānāti. idampi vuccati, brāhmaṇa, tathāgatapadaṃ  itipi, tathāgatanisevitaṃ itipi, tathāgatārañjitaṃ itipi. ettāvatā  kho, brāhmaṇa, ariyasāvako niṭṭhaṃ gato hoti -- `sammāsambuddho  bhagavā, svākkhāto bhagavatā dhammo, suppaṭipanno bhagavato  sāvakasaṅgho'ti. ettāvatā kho, brāhmaṇa, hatthipadopamo vitthārena  paripūro hotī''ti.<br/><br/>[03] evaṃ vutte, jāṇussoṇi brāhmaṇo bhagavantaṃ etadavoca --  ``abhikkantaṃ, bho gotama, abhikkantaṃ, bho gotama! seyyathāpi, bho  gotama, nikkujjitaṃ vā ukkujjeyya, paṭicchannaṃ vā vivareyya, mūḷhassa  vā maggaṃ ācikkheyya, andhakāre vā telapajjotaṃ dhāreyya --  cakkhumanto rūpāni dakkhantīti; evamevaṃ bhotā gotamena  anekapariyāyena dhammo pakāsito. esāhaṃ bhavantaṃ gotamaṃ saraṇaṃ  gacchāmi, dhammañca, bhikkhusaṅghañca. upāsakaṃ maṃ bhavaṃ gotamo  dhāretu ajjatagge pāṇupetaṃ saraṇaṃ gata''nti. <br/><br/>[06] cūḷahatthipadopamasuttaṃ niṭṭhitaṃ sattamaṃ. 


volume: 28
item: 52
title: nivāpasuttaṃ^pāsarāsisuttaṃ^cūḷahatthipadopamasuttaṃ^mahāhatthipadopamasuttaṃ^
content:
  [03] 300^b^.^eb^ evaṃ ^a^M1.0242^ea^ ^a^V1.0245^ea^ ^a^T1.0349^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. tatra kho āyasmā  sāriputto bhikkhū āmantesi -- ``āvuso bhikkhave''ti.  ``āvuso''ti kho te bhikkhū āyasmato sāriputtassa paccassosuṃ.  āyasmā sāriputto etadavoca -- ``seyyathāpi, āvuso, yāni  kānici jaṅgalānaṃ pāṇānaṃ padajātāni sabbāni tāni hatthipade  samodhānaṃ gacchanti, hatthipadaṃ tesaṃ aggamakkhāyati yadidaṃ mahantattena;  evameva kho, āvuso, ye keci kusalā dhammā sabbete catūsu  ariyasaccesu saṅgahaṃ gacchanti. katamesu catūsu? dukkhe ariyasacce  ^a^P1.0185^ea^, dukkhasamudaye ariyasacce, dukkhanirodhe  ariyasacce, dukkhanirodhagāminiyā paṭipadāya ariyasacce''. <br/><br/>[03] 301^b^.^eb^ ``katamañcāvuso, dukkhaṃ ariyasaccaṃ?  jātipi dukkhā, jarāpi dukkhā, maraṇampi dukkhaṃ,  sokaparidevadukkhadomanassupāyāsāpi dukkhā, yampicchaṃ na labhati  tampi dukkhaṃ; saṃkhittena, pañcupādānakkhandhā dukkhā. katame  cāvuso, pañcupādānakkhandhā? seyyathidaṃ -- rūpupādānakkhandho,  vedanupādānakkhandho, saññupādānakkhandho, saṅkhārupādānakkhandho,  viññāṇupādānakkhandho.<br/><br/>[03] ``katamo cāvuso, rūpupādānakkhandho? cattāri ca  mahābhūtāni, catunnañca mahābhūtānaṃ upādāya rūpaṃ.<br/><br/>[03] ``katamā cāvuso, cattāro mahābhūtā? pathavīdhātu, āpodhātu ^a^T1.0350^ea^,  tejodhātu, vāyodhātu. <br/><br/>[03] 302^b^.^eb^ ``katamā cāvuso, pathavīdhātu? pathavīdhātu  siyā ajjhattikā, siyā bāhirā. katamā cāvuso, ajjhattikā  pathavīdhātu? yaṃ ajjhattaṃ paccattaṃ kakkhaḷaṃ kharigataṃ upādinnaṃ,  seyyathidaṃ -- kesā lomā nakhā dantā taco maṃsaṃ nhāru aṭṭhi  aṭṭhimiñjaṃ vakkaṃ hadayaṃ yakanaṃ kilomakaṃ pihakaṃ papphāsaṃ antaṃ antaguṇaṃ  udariyaṃ karīsaṃ, yaṃ vā panaññampi kiñci ajjhattaṃ ^a^V1.0246^ea^ paccattaṃ kakkhaḷaṃ  kharigataṃ upādinnaṃ. ayaṃ vuccatāvuso, ajjhattikā pathavīdhātu. yā  ceva kho pana ajjhattikā pathavīdhātu, yā ca bāhirā pathavīdhātu,  pathavīdhāturevesā. `taṃ netaṃ mama, nesohamasmi, na meso attā'ti  -- evametaṃ yathābhūtaṃ sammappaññāya daṭṭhabbaṃ. evametaṃ yathābhūtaṃ  sammappaññāya disvā pathavīdhātuyā nibbindati, pathavīdhātuyā cittaṃ  virājeti.<br/><br/>[03] ``hoti ^a^M1.0243^ea^ kho so, āvuso, samayo yaṃ bāhirā āpodhātu  pakuppati {pathavīdhātu pakuppati (ka0)}. antarahitā tasmiṃ samaye bāhirā pathavīdhātu hoti.  tassā hi nāma, āvuso, bāhirāya pathavīdhātuyā tāva mahallikāya  aniccatā paññāyissati, khayadhammatā paññāyissati, vayadhammatā  paññāyissati, vipariṇāmadhammatā paññāyissati. kiṃ panimassa  mattaṭṭhakassa kāyassa taṇhupādinnassa `ahanti vā mamanti vā  asmī'ti vā? atha khvāssa notevettha hoti. <br/><br/>[01] ``tañce, āvuso, bhikkhuṃ pare akkosanti paribhāsanti  rosenti vihesenti, so evaṃ pajānāti -- `uppannā kho me ayaṃ  sotasamphassajā dukkhavedanā ^a^T1.0351^ea^. sā ca kho paṭicca, no apaṭicca.  kiṃ paṭicca? phassaṃ ^a^P1.0186^ea^ paṭicca'. so {sopikho (syā0), sopi  (ka0)} phasso  aniccoti passati, vedanā aniccāti passati, saññā aniccāti  passati, saṅkhārā aniccāti passati, viññāṇaṃ aniccanti passati.  tassa dhātārammaṇameva cittaṃ pakkhandati pasīdati santiṭṭhati  adhimuccati. <br/><br/>[01] ``tañce, āvuso, bhikkhuṃ pare aniṭṭhehi akantehi  amanāpehi samudācaranti -- pāṇisamphassenapi leḍḍusamphassenapi  daṇḍasamphassenapi satthasamphassenapi. so evaṃ pajānāti --  `tathābhūto kho ayaṃ kāyo yathābhūtasmiṃ kāye pāṇisamphassāpi  kamanti, leḍḍusamphassāpi kamanti, daṇḍasamphassāpi kamanti,  satthasamphassāpi kamanti. vuttaṃ kho panetaṃ bhagavatā kakacūpamovāde  -- ``ubhatodaṇḍakena cepi, bhikkhave, kakacena corā ocarakā  aṅgamaṅgāni okanteyyuṃ, tatrāpi yo mano padūseyya na me so tena  sāsanakaro''ti. āraddhaṃ kho pana me vīriyaṃ bhavissati asallīnaṃ,  upaṭṭhitā sati asammuṭṭhā, passaddho kāyo asāraddho, samāhitaṃ cittaṃ  ekaggaṃ. kāmaṃ dāni imasmiṃ kāye pāṇisamphassāpi kamantu,  leḍḍusamphassāpi kamantu, daṇḍasamphassāpi kamantu, satthasamphassāpi  kamantu, karīyati hidaṃ buddhānaṃ sāsana'nti.<br/><br/>[03] ``tassa ce, āvuso, bhikkhuno evaṃ buddhaṃ anussarato evaṃ  dhammaṃ anussarato evaṃ saṅghaṃ ^a^V1.0247^ea^ anussarato upekkhā kusalanissitā na  saṇṭhāti. so tena ^a^T1.0352^ea^ saṃvijjati saṃvegaṃ āpajjati -- `alābhā vata me,  na vata ^a^M1.0244^ea^ me lābhā, dulladdhaṃ vata me, na vata me suladdhaṃ, yassa me evaṃ  buddhaṃ anussarato, evaṃ dhammaṃ anussarato, evaṃ saṅghaṃ anussarato,  upekkhā kusalanissitā na saṇṭhātī'ti. seyyathāpi, āvuso,  suṇisā sasuraṃ disvā saṃvijjati saṃvegaṃ āpajjati; evameva kho,  āvuso, tassa ce bhikkhuno evaṃ buddhaṃ anussarato, evaṃ dhammaṃ  anussarato, evaṃ saṅghaṃ anussarato, upekkhā kusalanissitā na  saṇṭhāti, so tena saṃvijjati saṃvegaṃ āpajjati -- `alābhā vata me  na vata me lābhā, dulladdhaṃ vata me, na vata me suladdhaṃ, yassa me evaṃ  buddhaṃ anussarato evaṃ dhammaṃ anussarato, evaṃ saṅghaṃ anussarato,  upekkhā kusalanissitā na saṇṭhātī'ti. tassa ce, āvuso,  bhikkhuno evaṃ buddhaṃ anussarato, evaṃ dhammaṃ anussarato, evaṃ saṅghaṃ  anussarato upekkhā kusalanissitā saṇṭhāti, so tena attamano  ^a^P1.0187^ea^ hoti. ettāvatāpi kho, āvuso, bhikkhuno  bahukataṃ hoti. <br/><br/>[03] 303^b^.^eb^ ``katamā cāvuso, āpodhātu? āpodhātu  siyā ajjhattikā, siyā bāhirā. katamā cāvuso ajjhattikā  āpodhātu? yaṃ ajjhattaṃ paccattaṃ āpo āpogataṃ upādinnaṃ, seyyathidaṃ  -- pittaṃ semhaṃ pubbo lohitaṃ sedo medo assu vasā kheḷo  siṅghāṇikā lasikā muttaṃ, yaṃ vā panaññampi kiñci ajjhattaṃ paccattaṃ  āpo āpogataṃ upādinnaṃ -- ayaṃ vuccatāvuso, ajjhattikā āpodhātu.  yā ^a^T1.0353^ea^ ceva kho pana ajjhattikā āpodhātu yā ca bāhirā āpodhātu,  āpodhāturevesā. `taṃ netaṃ mama, nesohamasmi, na meso attā'ti  evametaṃ yathābhūtaṃ sammappaññāya daṭṭhabbaṃ. evametaṃ yathābhūtaṃ  sammappaññāya disvā āpodhātuyā nibbindati, āpodhātuyā cittaṃ  virājeti.<br/><br/>[03] ``hoti kho so, āvuso, samayo yaṃ bāhirā āpodhātu  pakuppati. sā gāmampi vahati, nigamampi vahati, nagarampi vahati,  janapadampi vahati, janapadapadesampi vahati. hoti kho so, āvuso,  samayo yaṃ mahāsamudde yojanasatikānipi udakāni ogacchanti,  dviyojanasatikānipi udakāni ogacchanti, tiyojanasatikānipi  udakāni ogacchanti, catuyojanasatikānipi udakāni ogacchanti,  pañcayojanasatikānipi udakāni ogacchanti, chayojanasatikānipi  udakāni ogacchanti, sattayojanasatikānipi udakāni ogacchanti.  hoti kho so, āvuso, samayo yaṃ mahāsamudde ^a^M1.0245^ea^ sattatālampi udakaṃ  saṇṭhāti, chattālampi udakaṃ ^a^V1.0248^ea^ saṇṭhāti, pañcatālampi udakaṃ saṇṭhāti,  catuttālampi udakaṃ saṇṭhāti, titālampi udakaṃ saṇṭhāti, dvitālampi  udakaṃ saṇṭhāti, tālamattampi {tālaṃpi (sī0)} udakaṃ saṇṭhāti. hoti kho so,  āvuso, samayo yaṃ mahāsamudde sattaporisampi udakaṃ saṇṭhāti,  chapporisampi udakaṃ saṇṭhāti, pañcaporisampi udakaṃ saṇṭhāti,  catupporisampi udakaṃ saṇṭhāti, tiporisampi udakaṃ saṇṭhāti,  dviporisampi udakaṃ saṇṭhāti, porisamattampi {porisaṃpi (sī0)} udakaṃ saṇṭhāti. hoti  kho so, āvuso, samayo yaṃ mahāsamudde ^a^T1.0354^ea^ aḍḍhaporisampi udakaṃ  saṇṭhāti, kaṭimattampi udakaṃ saṇṭhāti, jāṇukamattampi udakaṃ  saṇṭhāti, gopphakamattampi udakaṃ saṇṭhāti. hoti kho so, āvuso,  samayo, yaṃ mahāsamudde aṅgulipabbatemanamattampi udakaṃ na hoti.  tassā hi nāma, āvuso, bāhirāya āpodhātuyā tāva mahallikāya  aniccatā ^a^P1.0188^ea^ paññāyissati, khayadhammatā  paññāyissati, vayadhammatā paññāyissati, vipariṇāmadhammatā  paññāyissati. kiṃ panimassa mattaṭṭhakassa kāyassa taṇhupādinnassa  `ahanti vā mamanti vā asmīti' vā? atha khvāssa notevettha  hoti...pe0... tassa ce, āvuso, bhikkhuno evaṃ buddhaṃ anussarato,  evaṃ dhammaṃ anussarato, evaṃ saṅghaṃ anussarato upekkhā  kusalanissitā saṇṭhāti. so tena attamano hoti. ettāvatāpi  kho, āvuso, bhikkhuno bahukataṃ hoti. <br/><br/>[03] 304^b^.^eb^ ``katamā cāvuso, tejodhātu? tejodhātu  siyā ajjhattikā, siyā bāhirā. katamā cāvuso, ajjhattikā  tejodhātu? yaṃ ajjhattaṃ paccattaṃ tejo tejogataṃ upādinnaṃ, seyyathidaṃ  -- yena ca santappati, yena ca jīrīyati, yena ca pariḍayhati, yena  ca asitapītakhāyitasāyitaṃ sammā pariṇāmaṃ gacchati, yaṃ vā  panaññampi kiñci ajjhattaṃ paccattaṃ tejo tejogataṃ upādinnaṃ -- ayaṃ  vuccatāvuso, ajjhattikā tejodhātu. yā ceva kho pana ajjhattikā  tejodhātu yā ca bāhirā tejodhātu, tejodhāturevesā. `taṃ netaṃ mama ^a^T1.0355^ea^,  nesohamasmi, na meso attā'ti evametaṃ yathābhūtaṃ sammappaññāya daṭṭhabbaṃ.  evametaṃ yathābhūtaṃ sammappaññāya disvā tejodhātuyā nibbindati,  tejodhātuyā cittaṃ virājeti.<br/><br/>[03] ``hoti ^a^M1.0246^ea^ kho so, āvuso, samayo yaṃ bāhirā tejodhātu  pakuppati. sā gāmampi dahati, nigamampi dahati, nagarampi dahati,  janapadampi dahati, janapadapadesampi dahati. sā haritantaṃ vā  panthantaṃ vā selantaṃ vā udakantaṃ vā ramaṇīyaṃ vā bhūmibhāgaṃ āgamma  anāhārā nibbāyati. hoti kho so, āvuso, samayo yaṃ  kukkuṭapattenapi nhārudaddulenapi aggiṃ gavesanti ^a^V1.0249^ea^. tassā hi nāma,  āvuso, bāhirāya tejodhātuyā tāva mahallikāya aniccatā  paññāyissati, khayadhammatā paññāyissati, vayadhammatā paññāyissati,  vipariṇāmadhammatā paññāyissati. kiṃ panimassa mattaṭṭhakassa  kāyassa taṇhupādinnassa `ahanti vā mamanti vā asmī'ti vā?  atha khvāssa notevettha hoti...pe0... tassa ce, āvuso, bhikkhuno  evaṃ buddhaṃ anussarato evaṃ dhammaṃ anussarato evaṃ saṅghaṃ anussarato  upekkhā kusalanissitā saṇṭhāti, so tena attamano hoti.  ettāvatāpi kho, āvuso, bhikkhuno bahukataṃ hoti. <br/><br/>[03] 305^b^.^eb^ ``katamā cāvuso, vāyodhātu? vāyodhātu  siyā ajjhattikā, siyā bāhirā. katamā cāvuso, ajjhattikā  vāyodhātu? yaṃ ajjhattaṃ paccattaṃ vāyo vāyogataṃ upādinnaṃ, seyyathidaṃ  -- uddhaṅgamā vātā, adhogamā vātā, kucchisayā vātā, koṭṭhāsayā {koṭṭhasayā  (sī0 pī0)}  vātā, aṅgamaṅgānusārino ^a^T1.0356^ea^ vātā, assāso passāso iti, yaṃ vā  panaññampi kiñci ajjhattaṃ paccattaṃ vāyo vāyogataṃ upādinnaṃ -- ayaṃ  vuccatāvuso, ajjhattikā vāyodhātu. yā ceva kho pana ajjhattikā  vāyodhātu, yā ca bāhirā vāyodhātu, vāyodhāturevesā. `taṃ netaṃ  mama nesohamasmi na meso attā'ti evametaṃ yathābhūtaṃ sammappaññāya  daṭṭhabbaṃ. evametaṃ yathābhūtaṃ sammappaññāya disvā vāyodhātuyā  nibbindati vāyodhātuyā cittaṃ virājeti. <br/><br/>[01] ``hoti ^a^P1.0189^ea^ kho so, āvuso, samayo  yaṃ bāhirā vāyodhātu pakuppati. sā gāmampi vahati, nigamampi  vahati, nagarampi vahati, janapadampi vahati, janapadapadesampi vahati.  hoti kho so, āvuso, samayo yaṃ gimhānaṃ pacchime māse  tālavaṇṭenapi vidhūpanenapi vātaṃ pariyesanti, ossavanepi ^a^M1.0247^ea^ tiṇāni na  icchanti. tassā hi nāma, āvuso, bāhirāya vāyodhātuyā tāva  mahallikāya aniccatā paññāyissati, khayadhammatā paññāyissati,  vayadhammatā paññāyissati, vipariṇāmadhammatā paññāyissati. kiṃ  panimassa mattaṭṭhakassa kāyassa taṇhupādinnassa `ahanti vā mamanti  vā asmī'ti vā? atha khvāssa notevettha hoti. <br/><br/>[01] ``tañce, āvuso, bhikkhuṃ pare akkosanti paribhāsanti  rosenti vihesenti. so evaṃ pajānāti, uppannā kho me ayaṃ  sotasamphassajā dukkhā vedanā. sā ca kho paṭicca, no apaṭicca.  kiṃ paṭicca? phassaṃ paṭicca. sopi phasso aniccoti passati,  vedanā aniccāti ^a^T1.0357^ea^ passati ^a^V1.0250^ea^, saññā aniccāti passati, saṅkhārā  aniccāti passati, viññāṇaṃ aniccanti passati. tassa  dhātārammaṇameva cittaṃ pakkhandati pasīdati santiṭṭhati adhimuccati. <br/><br/>[01] ``tañce, āvuso, bhikkhuṃ pare aniṭṭhehi akantehi  amanāpehi samudācaranti, pāṇisamphassenapi leḍḍusamphassenapi  daṇḍasamphassenapi satthasamphassenapi. so evaṃ pajānāti `tathābhūto  kho ayaṃ kāyo yathābhūtasmiṃ kāye pāṇisamphassāpi kamanti,  leḍḍusamphassāpi kamanti, daṇḍasamphassāpi kamanti, satthasamphassāpi  kamanti. vuttaṃ kho panetaṃ bhagavatā kakacūpamovāde ``ubhatodaṇḍakena  cepi, bhikkhave, kakacena corā ocarakā aṅgamaṅgāni okanteyyuṃ.  tatrāpi yo mano padūseyya, na me so tena sāsanakaro''ti. āraddhaṃ  kho pana me vīriyaṃ bhavissati asallīnaṃ, upaṭṭhitā sati asammuṭṭhā,  passaddho kāyo asāraddho, samāhitaṃ cittaṃ ekaggaṃ. kāmaṃ dāni  imasmiṃ kāye pāṇisamphassāpi kamantu, leḍḍusamphassāpi kamantu,  daṇḍasamphassāpi kamantu, satthasamphassāpi kamantu. karīyati hidaṃ  buddhānaṃ sāsana'nti.<br/><br/>[03] ``tassa ce, āvuso, bhikkhuno evaṃ buddhaṃ anussarato, evaṃ  dhammaṃ anussarato, evaṃ saṅghaṃ anussarato upekkhā kusalanissitā na  saṇṭhāti. so tena saṃvijjati saṃvegaṃ āpajjati -- `alābhā vata  me, na vata me lābhā, dulladdhaṃ vata me, na vata me suladdhaṃ. yassa me  evaṃ buddhaṃ ^a^P1.0190^ea^ anussarato, evaṃ dhammaṃ anussarato,  evaṃ saṅghaṃ anussarato upekkhā kusalanissitā ^a^T1.0358^ea^ na saṇṭhātī'ti.  seyyathāpi, āvuso, suṇisā sasuraṃ disvā saṃvijjati saṃvegaṃ āpajjati;  evameva kho, āvuso, tassa ce ^a^M1.0248^ea^ bhikkhuno evaṃ buddhaṃ anussarato,  evaṃ dhammaṃ anussarato, evaṃ saṅghaṃ anussarato, upekkhā  kusalanissitā na saṇṭhāti. so tena saṃvijjati saṃvegaṃ āpajjati  -- `alābhā vata me, na vata me lābhā, dulladdhaṃ vata me, na vata me  suladdhaṃ. yassa me evaṃ buddhaṃ anussarato, evaṃ dhammaṃ anussarato, evaṃ  saṅghaṃ anussarato, upekkhā kusalanissitā na saṇṭhātī'ti. tassa  ce, āvuso, bhikkhuno evaṃ buddhaṃ anussarato, evaṃ dhammaṃ anussarato,  evaṃ saṅghaṃ anussarato, upekkhā kusalanissitā saṇṭhāti, so tena  attamano hoti. ettāvatāpi kho, āvuso, bhikkhuno bahukataṃ hoti. <br/><br/>[03] 306^b^.^eb^ ``seyyathāpi, āvuso, kaṭṭhañca paṭicca valliñca  paṭicca tiṇañca paṭicca mattikañca paṭicca ākāso parivārito agāraṃ  tveva saṅkhaṃ gacchati; evameva kho, āvuso, aṭṭhiñca ^a^V1.0251^ea^ paṭicca nhāruñca  paṭicca maṃsañca paṭicca cammañca paṭicca ākāso parivārito rūpaṃ  tveva saṅkhaṃ gacchati. ajjhattikañceva, āvuso, cakkhuṃ aparibhinnaṃ  hoti, bāhirā ca rūpā na āpāthaṃ āgacchanti, no ca tajjo  samannāhāro hoti, neva tāva tajjassa viññāṇabhāgassa pātubhāvo  hoti. ajjhattikañceva {ajjhattikañce (sī0 syā0 pī0), ajjhattikañcepi  (?)}, āvuso, cakkhuṃ aparibhinnaṃ hoti bāhirā  ca rūpā āpāthaṃ āgacchanti, no ca tajjo samannāhāro hoti, neva ^a^T1.0359^ea^  tāva tajjassa viññāṇabhāgassa pātubhāvo hoti. yato ca kho,  āvuso, ajjhattikañceva cakkhuṃ aparibhinnaṃ hoti, bāhirā ca rūpā  āpāthaṃ āgacchanti, tajjo ca samannāhāro hoti. evaṃ tajjassa  viññāṇabhāgassa pātubhāvo hoti. yaṃ tathābhūtassa rūpaṃ taṃ  rūpupādānakkhandhe saṅgahaṃ gacchati, yā tathābhūtassa vedanā sā  vedanupādānakkhandhe saṅgahaṃ gacchati, yā tathābhūtassa saññā sā  saññupādānakkhandhe saṅgahaṃ gacchati, ye tathābhūtassa saṅkhārā te  saṅkhārupādānakkhandhe saṅgahaṃ gacchanti, yaṃ tathābhūtassa viññāṇaṃ taṃ  viññāṇupādānakkhandhe saṅgahaṃ gacchati.<br/><br/>[03] ``so evaṃ pajānāti -- `evañhi kira imesaṃ pañcannaṃ  upādānakkhandhānaṃ saṅgaho sannipāto samavāyo hoti. vuttaṃ kho  panetaṃ bhagavatā -- `yo paṭiccasamuppādaṃ passati ^a^P1.0191^ea^  so dhammaṃ passati; yo dhammaṃ passati so paṭiccasamuppādaṃ passatīti.  paṭiccasamuppannā kho panime yadidaṃ pañcupādānakkhandhā. yo  imesu pañcasu ^a^M1.0249^ea^ upādānakkhandhesu chando ālayo anunayo ajjhosānaṃ  so dukkhasamudayo. yo imesu pañcasu upādānakkhandhesu  chandarāgavinayo chandarāgappahānaṃ, so dukkhanirodho'ti. ettāvatāpi  kho, āvuso, bhikkhuno bahukataṃ hoti.<br/><br/>[03] ``ajjhattikañceva, āvuso, sotaṃ aparibhinnaṃ hoti...pe0...  ghānaṃ aparibhinnaṃ hoti... jivhā aparibhinnā hoti... kāyo aparibhinno  hoti... mano aparibhinno hoti, bāhirā ca dhammā na āpāthaṃ  āgacchanti ^a^T1.0360^ea^ no ca tajjo samannāhāro hoti, neva tāva tajjassa  viññāṇabhāgassa pātubhāvo hoti. ajjhattiko ceva, āvuso, mano  aparibhinno hoti, bāhirā ca dhammā āpāthaṃ āgacchanti, no ca  tajjo samannāhāro hoti, neva tāva tajjassa viññāṇabhāgassa  pātubhāvo hoti. yato ca kho, āvuso, ajjhattiko ceva mano  aparibhinno hoti, bāhirā ca dhammā āpāthaṃ āgacchanti, tajjo ca  samannāhāro hoti, evaṃ tajjassa viññāṇabhāgassa pātubhāvo hoti.  yaṃ tathābhūtassa rūpaṃ taṃ rūpupādānakkhandhe saṅgahaṃ gacchati, yā  tathābhūtassa vedanā sā vedanupādānakkhandhe saṅgahaṃ gacchati, yā  tathābhūtassa saññā ^a^V1.0252^ea^ sā saññupādānakkhandhe saṅgahaṃ gacchati, ye  tathābhūtassa saṅkhārā te saṅkhārupādānakkhandhe saṅgahaṃ gacchanti, yaṃ  tathābhūtassa viññāṇaṃ taṃ viññāṇupādānakkhandhe saṅgahaṃ gacchati. so  evaṃ pajānāti -- `evañhi kira imesaṃ pañcannaṃ upādānakkhandhānaṃ  saṅgaho sannipāto samavāyo hoti. vuttaṃ kho panetaṃ bhagavatā -- ``yo  paṭiccasamuppādaṃ passati so dhammaṃ passati; yo dhammaṃ passati so  paṭiccasamuppādaṃ passatī''ti. paṭiccasamuppannā kho panime yadidaṃ  pañcupādānakkhandhā. yo imesu pañcasu upādānakkhandhesu chando  ālayo anunayo ajjhosānaṃ so dukkhasamudayo. yo imesu  pañcasu upādānakkhandhesu chandarāgavinayo chandarāgappahānaṃ so  dukkhanirodho'ti. ettāvatāpi kho, āvuso, bhikkhuno bahukataṃ  hotī''ti. <br/><br/>[01] idamavoca ^a^T1.0361^ea^ āyasmā sāriputto. attamanā te bhikkhū  āyasmato sāriputtassa bhāsitaṃ abhinandunti. <br/><br/>[06] mahāhatthipadopamasuttaṃ niṭṭhitaṃ aṭṭhamaṃ. 


volume: 28
item: 53
title: pāsarāsisuttaṃ^cūḷahatthipadopamasuttaṃ^mahāhatthipadopamasuttaṃ^mahāsāropamasuttaṃ^
content:
  [03] 307^b^.^eb^ evaṃ ^a^T1.0362^ea^ ^a^M1.0250^ea^ ^a^V1.0253^ea^ ^a^P1.0192^ea^ me sutaṃ -- ekaṃ  samayaṃ bhagavā rājagahe viharati gijjhakūṭe pabbate acirapakkante devadatte.  tatra kho bhagavā devadattaṃ ārabbha bhikkhū āmantesi --<br/><br/>[03] ``idha, bhikkhave, ekacco kulaputto saddhā agārasmā  anagāriyaṃ pabbajito hoti -- `otiṇṇomhi jātiyā jarāya  maraṇena sokehi paridevehi dukkhehi domanassehi upāyāsehi,  dukkhotiṇṇo dukkhapareto, appeva nāma imassa kevalassa  dukkhakkhandhassa antakiriyā paññāyethā'ti. so evaṃ pabbajito  samāno lābhasakkārasilokaṃ abhinibbatteti. so tena  lābhasakkārasilokena attamano hoti paripuṇṇasaṅkappo. so tena  lābhasakkārasilokena attānukkaṃseti paraṃ vambheti -- `ahamasmi  lābhasakkārasilokavā {lābhī silokavā (sī0 pī0), lābhī sakkāra silokavā  (syā0)}, ime panaññe bhikkhū appaññātā appesakkhā'ti.  so tena lābhasakkārasilokena majjati pamajjati pamādaṃ āpajjati,  pamatto samāno dukkhaṃ viharati.<br/><br/>[03] ``seyyathāpi, bhikkhave, puriso sāratthiko sāragavesī  sārapariyesanaṃ caramāno mahato rukkhassa tiṭṭhato sāravato atikkammeva  sāraṃ atikkamma phegguṃ atikkamma tacaṃ atikkamma papaṭikaṃ, sākhāpalāsaṃ  chetvā ādāya pakkameyya `sāra'nti maññamāno. tamenaṃ cakkhumā  puriso disvā evaṃ vadeyya -- `na vatāyaṃ bhavaṃ puriso aññāsi ^a^T1.0363^ea^  sāraṃ, na aññāsi phegguṃ, na aññāsi tacaṃ, na aññāsi papaṭikaṃ, na  aññāsi sākhāpalāsaṃ. tathā hayaṃ {tathāpāyaṃ (ka0)} bhavaṃ puriso sāratthiko  sāragavesī sārapariyesanaṃ caramāno mahato rukkhassa tiṭṭhato sāravato  atikkammeva sāraṃ atikkamma phegguṃ atikkamma tacaṃ atikkamma papaṭikaṃ,  sākhāpalāsaṃ chetvā ādāya pakkanto `sāra'nti maññamāno.  yañcassa sārena sārakaraṇīyaṃ tañcassa atthaṃ nānubhavissatī'ti.  evameva kho, bhikkhave, idhekacco kulaputto saddhā agārasmā  anagāriyaṃ pabbajito hoti -- otiṇṇomhi jātiyā jarāya maraṇena  sokehi paridevehi dukkhehi domanassehi upāyāsehi, dukkhotiṇṇo  dukkhapareto ^a^M1.0251^ea^, appeva nāma imassa kevalassa   antakiriyā paññāyethā'ti. so evaṃ pabbajito ^a^V1.0254^ea^ samāno  lābhasakkārasilokaṃ abhinibbatteti. so tena lābhasakkārasilokena  attamano hoti paripuṇṇasaṅkappo. so tena lābhasakkārasilokena  attānukkaṃseti, paraṃ vambheti ^a^P1.0193^ea^ `ahamasmi  lābhasakkārasilokavā, ime panaññe bhikkhū appaññātā appesakkhā'ti.  so tena lābhasakkārasilokena majjati pamajjati pamādaṃ āpajjati,  pamatto samāno dukkhaṃ viharati. ayaṃ vuccati, bhikkhave, bhikkhu  sākhāpalāsaṃ aggahesi brahmacariyassa; tena ca vosānaṃ āpādi. <br/><br/>[03] 308^b^.^eb^ ``idha pana, bhikkhave, ekacco kulaputto saddhā  agārasmā anagāriyaṃ pabbajito hoti -- `otiṇṇomhi jātiyā  jarāya maraṇena sokehi ^a^T1.0364^ea^ paridevehi dukkhehi domanassehi upāyāsehi,  dukkhotiṇṇo dukkhapareto, appeva nāma imassa kevalassa  dukkhakkhandhassa antakiriyā paññāyethā'ti. so evaṃ pabbajito  samāno lābhasakkārasilokaṃ abhinibbatteti. so tena  lābhasakkārasilokena na attamano hoti na paripuṇṇasaṅkappo. so  tena lābhasakkārasilokena na attānukkaṃseti, na paraṃ vambheti. so  tena lābhasakkārasilokena na majjati nappamajjati na pamādaṃ āpajjati.  appamatto samāno sīlasampadaṃ ārādheti. so tāya  sīlasampadāya attamano hoti paripuṇṇasaṅkappo. so tāya  sīlasampadāya attānukkaṃseti, paraṃ vambheti -- `ahamasmi sīlavā  kalyāṇadhammo, ime panaññe bhikkhū dussīlā pāpadhammā'ti. so  tāya sīlasampadāya majjati pamajjati pamādaṃ āpajjati, pamatto  samāno dukkhaṃ viharati.<br/><br/>[03] ``seyyathāpi, bhikkhave, puriso sāratthiko sāragavesī  sārapariyesanaṃ caramāno mahato rukkhassa tiṭṭhato sāravato atikkammeva  sāraṃ atikkamma phegguṃ atikkamma tacaṃ, papaṭikaṃ chetvā ādāya pakkameyya  `sāra'nti maññamāno. tamenaṃ cakkhumā puriso disvā evaṃ vadeyya  -- `na vatāyaṃ bhavaṃ puriso aññāsi sāraṃ, na aññāsi phegguṃ, na  aññāsi tacaṃ, na aññāsi papaṭikaṃ, na aññāsi sākhāpalāsaṃ.  tathā hayaṃ bhavaṃ puriso sāratthiko sāragavesī sārapariyesanaṃ caramāno  mahato rukkhassa tiṭṭhato sāravato atikkammeva sāraṃ ^a^M1.0252^ea^ atikkamma phegguṃ  atikkamma ^a^T1.0365^ea^ tacaṃ, papaṭikaṃ chetvā ādāya pakkanto `sāra'nti  maññamāno; yañcassa sārena sārakaraṇīyaṃ tañcassa atthaṃ  nānubhavissatī'ti.<br/><br/>[03] ``evameva ^a^V1.0255^ea^ kho, bhikkhave, idhekacco kulaputto saddhā agārasmā  anagāriyaṃ pabbajito hoti -- `otiṇṇomhi jātiyā jarāya maraṇena  sokehi paridevehi dukkhehi domanassehi upāyāsehi, dukkhotiṇṇo  dukkhapareto, appeva nāma imassa kevalassa dukkhakkhandhassa  antakiriyā paññāyethā''ti. so evaṃ pabbajito samāno  lābhasakkārasilokaṃ abhinibbatteti. so tena lābhasakkārasilokena  na attamano hoti na paripuṇṇasaṅkappo. so tena  lābhasakkārasilokena na attānukkaṃseti, na paraṃ vambheti. so tena  lābhasakkārasilokena na majjati nappamajjati na pamādaṃ āpajjati.  appamatto samāno sīlasampadaṃ ārādheti. so tāya sīlasampadāya  attamano hoti paripuṇṇasaṅkappo. so tāya sīlasampadāya  attānukkaṃseti, paraṃ vambheti -- `ahamasmi sīlavā kalyāṇadhammo,  ime panaññe bhikkhū dussīlā pāpadhammā'ti. so tāya  sīlasampadāya majjati pamajjati pamādaṃ āpajjati, pamatto samāno  dukkhaṃ viharati. ayaṃ ^a^P1.0194^ea^ vuccati, bhikkhave,  bhikkhu papaṭikaṃ aggahesi brahmacariyassa; tena ca vosānaṃ āpādi. <br/><br/>[03] 309^b^.^eb^ ``idha pana, bhikkhave, ekacco kulaputto saddhā  agārasmā anagāriyaṃ pabbajito hoti -- `otiṇṇomhi jātiyā jarāya  maraṇena sokehi ^a^T1.0366^ea^ paridevehi dukkhehi domanassehi upāyāsehi,  dukkhotiṇṇo dukkhapareto, appeva nāma imassa kevalassa  dukkhakkhandhassa antakiriyā paññāyethā'ti. so evaṃ pabbajito  samāno lābhasakkārasilokaṃ abhinibbatteti. so tena  lābhasakkārasilokena na attamano hoti na paripuṇṇasaṅkappo. so  tena lābhasakkārasilokena na attānukkaṃseti, na paraṃ vambheti. so  tena lābhasakkārasilokena na majjati nappamajjati na pamādaṃ āpajjati,  appamatto samāno sīlasampadaṃ ārādheti. so tāya sīlasampadāya  attamano hoti no ca kho paripuṇṇasaṅkappo. so tāya  sīlasampadāya na attānukkaṃseti, na paraṃ vambheti. so tāya  sīlasampadāya na majjati nappamajjati na pamādaṃ āpajjati.  appamatto samāno samādhisampadaṃ ārādheti ^a^M1.0253^ea^. so tāya  samādhisampadāya attamano hoti paripuṇṇasaṅkappo. so tāya  samādhisampadāya attānukkaṃseti, paraṃ vambheti -- `ahamasmi  samāhito ekaggacitto, ime panaññe bhikkhū asamāhitā  vibbhantacittā'ti. so tāya samādhisampadāya majjati pamajjati  pamādaṃ āpajjati, pamatto samāno dukkhaṃ viharati.<br/><br/>[03] ``seyyathāpi ^a^V1.0256^ea^, bhikkhave, puriso sāratthiko sāragavesī  sārapariyesanaṃ caramāno mahato rukkhassa tiṭṭhato sāravato atikkammeva  sāraṃ atikkamma phegguṃ tacaṃ chetvā ādāya pakkameyya `sāra'nti  maññamāno. tamenaṃ cakkhumā puriso disvā evaṃ vadeyya `na  vatāyaṃ bhavaṃ puriso aññāsi sāraṃ ^a^T1.0367^ea^, na aññāsi phegguṃ, na aññāsi  tacaṃ, na aññāsi papaṭikaṃ, na aññāsi sākhāpalāsaṃ. tathā hayaṃ  bhavaṃ puriso sāratthiko sāragavesī sārapariyesanaṃ caramāno mahato  rukkhassa tiṭṭhato sāravato atikkammeva sāraṃ atikkamma phegguṃ tacaṃ  chetvā ādāya pakkanto `sāra'nti maññamāno. yañcassa sārena  sārakaraṇīyaṃ tañcassa atthaṃ nānubhavissatī'ti.<br/><br/>[03] ``evameva kho, bhikkhave, idhekacco kulaputto saddhā agārasmā  anagāriyaṃ pabbajito hoti -- `otiṇṇomhi jātiyā jarāya maraṇena  sokehi paridevehi dukkhehi domanassehi upāyāsehi, dukkhotiṇṇo  dukkhapareto, appeva nāma imassa kevalassa dukkhakkhandhassa  antakiriyā paññāyethā''ti. so evaṃ pabbajito samāno  lābhasakkārasilokaṃ abhinibbatteti. so tena lābhasakkārasilokena  na attamano hoti na paripuṇṇasaṅkappo. so tena  lābhasakkārasilokena na attānukkaṃseti, na paraṃ vambheti. so tena  lābhasakkārasilokena na majjati nappamajjati na pamādaṃ āpajjati,  appamatto samāno sīlasampadaṃ ārādheti. so tāya sīlasampadāya  attamano hoti no ca kho paripuṇṇasaṅkappo. so tāya  sīlasampadāya na attānukkaṃseti, na paraṃ vambheti. so tāya  sīlasampadāya na majjati nappamajjati na pamādaṃ āpajjati, appamatto  samāno samādhisampadaṃ ārādheti. so tāya samādhisampadāya  attamano hoti paripuṇṇasaṅkappo. so tāya samādhisampadāya  attānukkaṃseti, paraṃ vambheti -- `ahamasmi ^a^T1.0368^ea^ samāhito ekaggacitto,  ime panaññe bhikkhū asamāhitā vibbhantacittā'ti. so tāya ^a^M1.0254^ea^  samādhisampadāya majjati pamajjati pamādaṃ āpajjati, pamatto samāno  dukkhaṃ viharati. ayaṃ vuccati ^a^P1.0195^ea^, bhikkhave, bhikkhu  tacaṃ aggahesi brahmacariyassa; tena ca vosānaṃ āpādi. <br/><br/>[03] 310^b^.^eb^ ``idha pana, bhikkhave, ekacco kulaputto saddhā  agārasmā anagāriyaṃ pabbajito hoti -- `otiṇṇomhi jātiyā jarāya  maraṇena sokehi paridevehi dukkhehi domanassehi upāyāsehi,  dukkhotiṇṇo dukkhapareto, appeva nāma imassa kevalassa  dukkhakkhandhassa ^a^V1.0257^ea^ antakiriyā paññāyethā'ti. so evaṃ pabbajito  samāno lābhasakkārasilokaṃ abhinibbatteti. so tena  lābhasakkārasilokena na attamano hoti na paripuṇṇasaṅkappo. so  tena lābhasakkārasilokena na attānukkaṃseti, na paraṃ vambheti. so  tena lābhasakkārasilokena na majjati nappamajjati na pamādaṃ āpajjati.  appamatto samāno sīlasampadaṃ ārādheti. so tāya sīlasampadāya  attamano hoti, no ca kho paripuṇṇasaṅkappo. so tāya  sīlasampadāya na attānukkaṃseti, na paraṃ vambheti. so tāya  sīlasampadāya na majjati nappamajjati na pamādaṃ āpajjati, appamatto  samāno samādhisampadaṃ ārādheti. so tāya samādhisampadāya  attamano hoti, no ca kho paripuṇṇasaṅkappo. so tāya  samādhisampadāya na attānukkaṃseti, na paraṃ vambheti. so tāya  samādhisampadāya na majjati nappamajjati ^a^T1.0369^ea^ na pamādaṃ āpajjati appamatto  samāno ñāṇadassanaṃ ārādheti. so tena ñāṇadassanena attamano  hoti paripuṇṇasaṅkappo. so tena ñāṇadassanena attānukkaṃseti, paraṃ  vambheti -- `ahamasmi jānaṃ passaṃ viharāmi. ime panaññe bhikkhū  ajānaṃ apassaṃ viharantī'ti. so tena ñāṇadassanena majjati  pamajjati pamādaṃ āpajjati, pamatto samāno dukkhaṃ viharati. <br/><br/>[01] ``seyyathāpi, bhikkhave, puriso sāratthiko sāragavesī  sārapariyesanaṃ caramāno mahato rukkhassa tiṭṭhato sāravato atikkammeva  sāraṃ phegguṃ chetvā ādāya pakkameyya `sāra'nti maññamāno. tamenaṃ  cakkhumā puriso disvā evaṃ vadeyya -- `na vatāyaṃ bhavaṃ puriso  aññāsi sāraṃ na aññāsi phegguṃ na aññāsi tacaṃ na aññāsi  papaṭikaṃ na aññāsi sākhāpalāsaṃ. tathā hayaṃ bhavaṃ puriso  sāratthiko sāragavesī sārapariyesanaṃ caramāno mahato rukkhassa ^a^M1.0255^ea^  tiṭṭhato sāravato atikkammeva sāraṃ phegguṃ chetvā ādāya pakkanto  `sāra'nti maññamāno. yañcassa sārena sārakaraṇīyaṃ tañcassa atthaṃ  nānubhavissatī'ti. evameva ^a^P1.0196^ea^ kho, bhikkhave,  idhekacco kulaputto saddhā agārasmā anagāriyaṃ pabbajito hoti  -- `otiṇṇomhi jātiyā jarāya maraṇena sokehi paridevehi dukkhehi  domanassehi upāyāsehi, dukkhotiṇṇo dukkhapareto, appeva nāma  imassa kevalassa dukkhakkhandhassa antakiriyā paññāyethā'ti. so  evaṃ pabbajito samāno lābhasakkārasilokaṃ abhinibbatteti. so tena  lābhasakkārasilokena ^a^T1.0370^ea^ na attamano hoti na paripuṇṇasaṅkappo. so  tena lābhasakkārasilokena na attānukkaṃseti, na paraṃ vambheti. so ^a^V1.0258^ea^   tena lābhasakkārasilokena na majjati nappamajjati na pamādaṃ āpajjati,  appamatto samāno sīlasampadaṃ ārādheti. so tāya sīlasampadāya  attamano hoti, no ca kho paripuṇṇasaṅkappo. so tāya  sīlasampadāya na attānukkaṃseti, na paraṃ vambheti. so tāya  sīlasampadāya na majjati nappamajjati na pamādaṃ āpajjati, appamatto  samāno samādhisampadaṃ ārādheti. so tāya samādhisampadāya  attamano hoti, no ca kho paripuṇṇasaṅkappo. so tāya  samādhisampadāya na attānukkaṃseti, na paraṃ vambheti. so tāya  samādhisampadāya na majjati nappamajjati na pamādaṃ āpajjati,  appamatto samāno ñāṇadassanaṃ ārādheti. so tena ñāṇadassanena  attamano hoti paripuṇṇasaṅkappo. so tena ñāṇadassanena  attānukkaṃseti, paraṃ vambheti -- `ahamasmi jānaṃ passaṃ viharāmi, ime  panaññe bhikkhū ajānaṃ apassaṃ viharantī'ti. so tena ñāṇadassanena  majjati pamajjati pamādaṃ āpajjati, pamatto samāno dukkhaṃ viharati.  ayaṃ vuccati, bhikkhave, bhikkhu phegguṃ aggahesi brahmacariyassa; tena  ca vosānaṃ āpādi. <br/><br/>[03] 311^b^.^eb^ ``idha pana, bhikkhave, ekacco kulaputto saddhā  agārasmā anagāriyaṃ pabbajito hoti -- `otiṇṇomhi jātiyā  jarāya maraṇena sokehi ^a^T1.0371^ea^ paridevehi dukkhehi domanassehi upāyāsehi,  dukkhotiṇṇo dukkhapareto, appeva nāma imassa kevalassa  dukkhakkhandhassa antakiriyā paññāyethā'ti. so evaṃ pabbajito  samāno lābhasakkārasilokaṃ abhinibbatteti. so tena  lābhasakkārasilokena na attamano hoti ^a^M1.0256^ea^, na paripuṇṇasaṅkappo. so  tena lābhasakkārasilokena na attānukkaṃseti, na paraṃ vambheti. so  tena lābhasakkārasilokena na majjati nappamajjati na pamādaṃ āpajjati,  appamatto samāno sīlasampadaṃ ārādheti. so tāya sīlasampadāya  attamano hoti, no ca kho paripuṇṇasaṅkappo. so tāya  sīlasampadāya na attānukkaṃseti, na paraṃ vambheti. so tāya  sīlasampadāya na majjati nappamajjati na pamādaṃ āpajjati, appamatto  samāno samādhisampadaṃ ārādheti. so tāya samādhisampadāya  attamano hoti, no ca kho paripuṇṇasaṅkappo. so tāya  samādhisampadāya na attānukkaṃseti, na paraṃ vambheti. so tāya  samādhisampadāya na majjati nappamajjati na pamādaṃ āpajjati,  appamatto samāno ñāṇadassanaṃ ārādheti. so tena ñāṇadassanena  attamano hoti, no ca kho paripuṇṇasaṅkappo. so tena  ñāṇadassanena na attānukkaṃseti, na paraṃ vambheti. so tena  ñāṇadassanena na majjati nappamajjati na pamādaṃ āpajjati, appamatto  samāno asamayavimokkhaṃ ^a^V1.0259^ea^ ārādheti. aṭṭhānametaṃ {aṭṭhānaṃ kho panetaṃ  (ka0)}, bhikkhave,  anavakāso yaṃ so bhikkhu tāya asamayavimuttiyā parihāyetha.<br/><br/>[03] ``seyyathāpi ^a^T1.0372^ea^, bhikkhave, puriso sāratthiko sāragavesī  sārapariyesanaṃ caramāno mahato rukkhassa tiṭṭhato sāravato sāraññeva  chetvā ādāya pakkameyya `sāra'nti jānamāno. tamenaṃ cakkhumā  puriso disvā evaṃ vadeyya -- `aññāsi vatāyaṃ bhavaṃ puriso sāraṃ,  aññāsi phegguṃ, aññāsi tacaṃ, aññāsi papaṭikaṃ, aññāsi  sākhāpalāsaṃ. tathā hayaṃ bhavaṃ puriso sāratthiko sāragavesī  sārapariyesanaṃ caramāno mahato ^a^P1.0197^ea^ rukkhassa tiṭṭhato  sāravato sāraññeva chetvā ādāya pakkanto `sāra'nti jānamāno.  yañcassa sārena sārakaraṇīyaṃ tañcassa atthaṃ anubhavissatī'ti.<br/><br/>[03] ``evameva kho, bhikkhave, idhekacco kulaputto saddhā  agārasmā anagāriyaṃ pabbajito hoti -- `otiṇṇomhi jātiyā jarāya  maraṇena sokehi paridevehi dukkhehi domanassehi upāyāsehi,  dukkhotiṇṇo dukkhapareto, appeva nāma imassa kevalassa  dukkhakkhandhassa antakiriyā paññāyethā'ti. so ^a^M1.0257^ea^ evaṃ pabbajito  samāno lābhasakkārasilokaṃ abhinibbatteti. so tena  lābhasakkārasilokena na attamano hoti, na paripuṇṇasaṅkappo. so  tena lābhasakkārasilokena na attānukkaṃseti, na paraṃ vambheti. so  tena lābhasakkārasilokena na majjati nappamajjati na pamādaṃ āpajjati,  appamatto samāno sīlasampadaṃ ārādheti. so tāya sīlasampadāya  attamano hoti, no ca kho paripuṇṇasaṅkappo. so tāya  sīlasampadāya na attānukkaṃseti, na paraṃ vambheti. so tāya  sīlasampadāya na majjati nappamajjati ^a^T1.0373^ea^ na pamādaṃ āpajjati, appamatto  samāno samādhisampadaṃ ārādheti. so tāya samādhisampadāya  attamano hoti, no ca kho paripuṇṇasaṅkappo. so tāya  samādhisampadāya na attānukkaṃseti, na paraṃ vambheti. so tāya  samādhisampadāya na majjati nappamajjati na pamādaṃ āpajjati,  appamatto samāno ñāṇadassanaṃ ārādheti. so tena ñāṇadassanena  attamano hoti, no ca kho paripuṇṇasaṅkappo. so tena  ñāṇadassanena na attānukkaṃseti, na paraṃ vambheti. so tena  ñāṇadassanena na majjati nappamajjati na pamādaṃ āpajjati, appamatto  samāno asamayavimokkhaṃ ^a^V1.0260^ea^ ārādheti. aṭṭhānametaṃ, bhikkhave,  anavakāso yaṃ so bhikkhu tāya asamayavimuttiyā parihāyetha. <br/><br/>[01] ``iti kho, bhikkhave, nayidaṃ brahmacariyaṃ  lābhasakkārasilokānisaṃsaṃ, na sīlasampadānisaṃsaṃ, na  samādhisampadānisaṃsaṃ, na ñāṇadassanānisaṃsaṃ. yā ca kho ayaṃ,  bhikkhave, akuppā cetovimutti -- etadatthamidaṃ, bhikkhave, brahmacariyaṃ,  etaṃ sāraṃ etaṃ pariyosāna''nti.<br/><br/>[03] idamavoca bhagavā. attamanā te bhikkhū bhagavato bhāsitaṃ  abhinandunti. <br/><br/>[06] mahāsāropamasuttaṃ niṭṭhitaṃ navamaṃ. 


volume: 28
item: 54
title: cūḷahatthipadopamasuttaṃ^mahāhatthipadopamasuttaṃ^mahāsāropamasuttaṃ^cūḷasāropamasuttaṃ^
content:
  [03] 312^b^.^eb^ evaṃ ^a^T1.0374^ea^ ^a^V1.0261^ea^ ^a^P1.0198^ea^ me sutaṃ -- ekaṃ  samayaṃ bhagavā sāvatthiyaṃ viharati jetavane anāthapiṇḍikassa ārāme.  atha kho piṅgalakoccho brāhmaṇo yena ^a^M1.0258^ea^ bhagavā tenupasaṅkami;  upasaṅkamitvā bhagavatā saddhiṃ sammodi. sammodanīyaṃ kathaṃ sāraṇīyaṃ  vītisāretvā ekamantaṃ nisīdi. ekamantaṃ nisinno kho  piṅgalakoccho brāhmaṇo bhagavantaṃ etadavoca -- ``yeme, bho gotama,  samaṇabrāhmaṇā saṅghino gaṇino gaṇācariyā ñātā yasassino  titthakarā sādhusammatā, bahujanassa, seyyathidaṃ -- pūraṇo kassapo,  makkhali gosālo, ajito kesakambalo, pakudho kaccāyano, sañcayo {sañjayo  (sī0 syā0 pī0 ka0)}  belaṭṭhaputto, nigaṇṭho nāṭaputto, sabbete sakāya paṭiññāya abbhaññaṃsu  sabbeva nābbhaññaṃsu, udāhu ekacce abbhaññaṃsu ekacce nābbhaññaṃsū''ti?  ``alaṃ, brāhmaṇa, tiṭṭhatetaṃ -- sabbete sakāya paṭiññāya abbhaññaṃsu  sabbeva nābbhaññaṃsu, udāhu ekacce abbhaññaṃsu ekacce nābbhaññaṃsūti.  dhammaṃ te, brāhmaṇa, desessāmi, taṃ suṇāhi, sādhukaṃ manasi karohi,  bhāsissāmī''ti. ``evaṃ, bho''ti kho piṅgalakoccho brāhmaṇo  bhagavato paccassosi. bhagavā etadavoca -- <br/><br/>[03] 313^b^.^eb^ ``seyyathāpi, brāhmaṇa, puriso sāratthiko  sāragavesī sārapariyesanaṃ caramāno mahato rukkhassa tiṭṭhato sāravato  atikkammeva sāraṃ atikkamma phegguṃ atikkamma tacaṃ ^a^T1.0375^ea^ atikkamma papaṭikaṃ,  sākhāpalāsaṃ chetvā ādāya pakkameyya `sāra'nti maññamāno. tamenaṃ  cakkhumā puriso disvā evaṃ vadeyya -- `na vatāyaṃ bhavaṃ puriso  aññāsi sāraṃ, na aññāsi phegguṃ, na aññāsi tacaṃ, na aññāsi  papaṭikaṃ, na aññāsi sākhāpalāsaṃ. tathā hayaṃ bhavaṃ puriso  sāratthiko sāragavesī sārapariyesanaṃ caramāno mahato rukkhassa  tiṭṭhato sāravato atikkammeva sāraṃ atikkamma phegguṃ atikkamma tacaṃ  atikkamma papaṭikaṃ, sākhāpalāsaṃ chetvā ādāya pakkanto `sāra'nti  maññamāno. yañcassa sārena sārakaraṇīyaṃ tañcassa atthaṃ  nānubhavissatī'ti. <br/><br/>[03] 314^b^.^eb^ ``seyyathāpi vā pana, brāhmaṇa, puriso  sāratthiko sāragavesī sārapariyesanaṃ caramāno ^a^V1.0262^ea^ mahato rukkhassa  tiṭṭhato sāravato atikkammeva sāraṃ atikkamma phegguṃ atikkamma tacaṃ  ^a^P1.0199^ea^, papaṭikaṃ chetvā ādāya ^a^M1.0259^ea^ pakkameyya `sāra'nti  maññamāno. tamenaṃ cakkhumā puriso disvā evaṃ vadeyya -- `na  vatāyaṃ bhavaṃ puriso aññāsi sāraṃ, na aññāsi phegguṃ, na aññāsi  tacaṃ, na aññāsi papaṭikaṃ, na aññāsi sākhāpalāsaṃ. tathā hayaṃ  bhavaṃ puriso sāratthiko sāragavesī sārapariyesanaṃ caramāno mahato  rukkhassa tiṭṭhato sāravato atikkammeva sāraṃ atikkamma phegguṃ  atikkamma tacaṃ papaṭikaṃ chetvā ādāya pakkanto `sāra'nti maññamāno.  yañcassa sārena sārakaraṇīyaṃ tañcassa atthaṃ nānubhavissatī'ti. <br/><br/>[03] 315^b^.^eb^ ``seyyathāpi vā pana, brāhmaṇa, puriso  sāratthiko sāragavesī sārapariyesanaṃ caramāno mahato rukkhassa  tiṭṭhato ^a^T1.0376^ea^ sāravato atikkammeva sāraṃ atikkamma phegguṃ, tacaṃ chetvā  ādāya pakkameyya `sāra'nti maññamāno. tamenaṃ cakkhumā puriso  disvā evaṃ vadeyya -- `na vatāyaṃ bhavaṃ puriso aññāsi sāraṃ, na  aññāsi phegguṃ, na aññāsi tacaṃ, na aññāsi papaṭikaṃ, na aññāsi  sākhāpalāsaṃ. tathā hayaṃ bhavaṃ puriso sāratthiko sāragavesī  sārapariyesanaṃ caramāno mahato rukkhassa tiṭṭhato sāravato atikkammeva  sāraṃ atikkamma phegguṃ, tacaṃ chetvā ādāya pakkanto `sāra'nti  maññamāno. yañcassa sārena sārakaraṇīyaṃ tañcassa atthaṃ  nānubhavissatī'ti. <br/><br/>[03] 316^b^.^eb^ ``seyyathāpi vā pana, brāhmaṇa, puriso  sāratthiko sāragavesī sārapariyesanaṃ caramāno mahato rukkhassa  tiṭṭhato sāravato atikkammeva sāraṃ, phegguṃ chetvā ādāya pakkameyya  `sāra'nti maññamāno. tamenaṃ cakkhumā puriso disvā evaṃ vadeyya  -- `na vatāyaṃ bhavaṃ puriso aññāsi sāraṃ, na aññāsi phegguṃ, na  aññāsi tacaṃ, na aññāsi papaṭikaṃ, na aññāsi sākhāpalāsaṃ.  tathā hayaṃ bhavaṃ puriso sāratthiko sāragavesī sārapariyesanaṃ caramāno  mahato rukkhassa tiṭṭhato sāravato atikkammeva sāraṃ, phegguṃ chetvā  ādāya pakkanto `sāra'nti maññamāno. yañcassa sārena  sārakaraṇīyaṃ tañcassa atthaṃ nānubhavissatī'ti. <br/><br/>[03] 317^b^.^eb^ ``seyyathāpi vā pana, brāhmaṇa, puriso  sāratthiko sāragavesī sārapariyesanaṃ caramāno ^a^V1.0263^ea^ mahato rukkhassa  tiṭṭhato sāravato sāraññeva ^a^M1.0260^ea^ chetvā ādāya pakkameyya `sāra'nti  jānamāno. tamenaṃ cakkhumā^a^T1.0377^ea^ puriso disvā evaṃ vadeyya --  `aññāsi vatāyaṃ bhavaṃ puriso sāraṃ, aññāsi phegguṃ, aññāsi tacaṃ,  aññāsi papaṭikaṃ, aññāsi sākhāpalāsaṃ. tathā hayaṃ bhavaṃ puriso  sāratthiko sāragavesī sārapariyesanaṃ caramāno mahato rukkhassa  tiṭṭhato sāravato sāraññeva chetvā ādāya ^a^P1.0200^ea^ pakkanto  `sāra'nti jānamāno. yañcassa sārena sārakaraṇīyaṃ tañcassa atthaṃ  anubhavissatī'ti. <br/><br/>[03] 318^b^.^eb^ ``evameva kho, brāhmaṇa, idhekacco puggalo  saddhā agārasmā anagāriyaṃ pabbajito hoti -- `otiṇṇomhi  jātiyā jarāya maraṇena sokehi paridevehi dukkhehi domanassehi  upāyāsehi, dukkhotiṇṇo dukkhapareto, appeva nāma imassa  kevalassa dukkhakkhandhassa antakiriyā paññāyethā'ti. so evaṃ  pabbajito samāno lābhasakkārasilokaṃ abhinibbatteti. so tena  lābhasakkārasilokena attamano hoti paripuṇṇasaṅkappo. so tena  lābhasakkārasilokena attānukkaṃseti, paraṃ vambheti -- `ahamasmi  lābhasakkārasilokavā, ime panaññe bhikkhū appaññātā appesakkhā'ti.  lābhasakkārasilokena ca ye aññe dhammā uttaritarā ca paṇītatarā  ca tesaṃ dhammānaṃ sacchikiriyāya na chandaṃ janeti, na vāyamati,  olīnavuttiko ca hoti sāthaliko. seyyathāpi so, brāhmaṇa,  puriso sāratthiko sāragavesī sārapariyesanaṃ caramāno mahato  rukkhassa tiṭṭhato sāravato atikkammeva sāraṃ atikkamma phegguṃ  atikkamma tacaṃ atikkamma papaṭikaṃ, sākhāpalāsaṃ chetvā ^a^T1.0378^ea^ ādāya  pakkanto `sāra'nti maññamāno. yañcassa sārena sārakaraṇīyaṃ  tañcassa atthaṃ nānubhavissati. tathūpamāhaṃ, brāhmaṇa, imaṃ puggalaṃ  vadāmi. <br/><br/>[03] 319^b^.^eb^ ``idha pana, brāhmaṇa, ekacco puggalo saddhā  agārasmā anagāriyaṃ pabbajito hoti -- `otiṇṇomhi jātiyā  jarāya maraṇena sokehi paridevehi dukkhehi domanassehi upāyāsehi,  dukkhotiṇṇo dukkhapareto, appeva nāma imassa kevalassa  dukkhakkhandhassa antakiriyā paññāyethā'ti. so evaṃ pabbajito  samāno lābhasakkārasilokaṃ abhinibbatteti. so tena  lābhasakkārasilokena na ^a^M1.0261^ea^ attamano hoti na paripuṇṇasaṅkappo. so  tena lābhasakkārasilokena na attānukkaṃseti, na paraṃ vambheti.  lābhasakkārasilokena ca ye aññe dhammā uttaritarā ca paṇītatarā ca  tesaṃ dhammānaṃ sacchikiriyāya chandaṃ janeti, vāyamati ^a^V1.0264^ea^,  anolīnavuttiko ca hoti asāthaliko. so sīlasampadaṃ ārādheti.  so tāya sīlasampadāya attamano hoti, paripuṇṇasaṅkappo. so  tāya sīlasampadāya attānukkaṃseti, paraṃ vambheti -- `ahamasmi sīlavā  kalyāṇadhammo, ime panaññe bhikkhū dussīlā pāpadhammā'ti.  sīlasampadāya ca ye aññe dhammā uttaritarā ca paṇītatarā ca tesaṃ  dhammānaṃ ^a^P1.0201^ea^ sacchikiriyāya na chandaṃ janeti, na  vāyamati, olīnavuttiko ca hoti sāthaliko. seyyathāpi so,  brāhmaṇa, puriso sāratthiko sāragavesī ^a^T1.0379^ea^ sārapariyesanaṃ caramāno  mahato rukkhassa tiṭṭhato sāravato atikkammeva sāraṃ atikkamma phegguṃ  atikkamma tacaṃ, papaṭikaṃ chetvā ādāya pakkanto `sāra'nti maññamāno.  yañcassa sārena sārakaraṇīyaṃ, tañcassa atthaṃ nānubhavissati.  tathūpamāhaṃ, brāhmaṇa, imaṃ puggalaṃ vadāmi. <br/><br/>[03] 320^b^.^eb^ ``idha pana, brāhmaṇa, ekacco puggalo saddhā  agārasmā anagāriyaṃ pabbajito hoti -- `otiṇṇomhi jātiyā  jarāya maraṇena sokehi paridevehi dukkhehi domanassehi upāyāsehi,  dukkhotiṇṇo dukkhapareto, appeva nāma imassa kevalassa  dukkhakkhandhassa antakiriyā paññāyethā'ti. so evaṃ pabbajito  samāno lābhasakkārasilokaṃ abhinibbatteti. so tena  lābhasakkārasilokena na attamano hoti, na paripuṇṇasaṅkappo. so  tena lābhasakkārasilokena na attānukkaṃseti, na paraṃ vambheti.  lābhasakkārasilokena ca ye aññe dhammā uttaritarā ca paṇītatarā ca  tesaṃ dhammānaṃ sacchikiriyāya chandaṃ janeti, vāyamati,  anolīnavuttiko ca hoti asāthaliko. so sīlasampadaṃ ārādheti.  so tāya sīlasampadāya attamano hoti no ca kho  paripuṇṇasaṅkappo. so tāya sīlasampadāya na attānukkaṃseti, na paraṃ  vambheti. sīlasampadāya ca ye aññe dhammā uttaritarā ca paṇītatarā  ca tesaṃ dhammānaṃ sacchikiriyāya chandaṃ janeti, vāyamati,  anolīnavuttiko ca hoti asāthaliko ^a^M1.0262^ea^. so samādhisampadaṃ  ārādheti. so tāya samādhisampadāya attamano hoti,  paripuṇṇasaṅkappo. so tāya samādhisampadāya attānukkaṃseti, paraṃ  vambheti -- `ahamasmi samāhito ekaggacitto, ime panaññe bhikkhū ^a^T1.0380^ea^  asamāhitā vibbhantacittā'ti. samādhisampadāya ca ye aññe dhammā  uttaritarā ca paṇītatarā ca, tesaṃ dhammānaṃ sacchikiriyāya na chandaṃ  janeti, na vāyamati, olīnavuttiko ca hoti sāthaliko.  seyyathāpi so, brāhmaṇa, puriso sāratthiko sāragavesī sārapariyesanaṃ  caramāno mahato rukkhassa tiṭṭhato sāravato atikkammeva sāraṃ  atikkamma phegguṃ, tacaṃ chetvā ādāya pakkanto `sāra'nti maññamāno.  yañcassa ^a^V1.0265^ea^ sārena sārakaraṇīyaṃ tañcassa atthaṃ nānubhavissati.  tathūpamāhaṃ, brāhmaṇa, imaṃ puggalaṃ vadāmi. <br/><br/>[03] 321^b^.^eb^ ``idha pana, brāhmaṇa, ekacco puggalo saddhā  agārasmā anagāriyaṃ pabbajito hoti -- `otiṇṇomhi jātiyā  jarāya maraṇena...pe0... ^a^P1.0202^ea^ antakiriyā  paññāyethā'ti. so evaṃ pabbajito samāno lābhasakkārasilokaṃ  abhinibbatteti. so tena lābhasakkārasilokena na attamano hoti na  paripuṇṇasaṅkappo. so tena lābhasakkārasilokena na attānukkaṃseti, na  paraṃ vambheti. lābhasakkārasilokena ca ye aññe dhammā uttaritarā ca  paṇītatarā ca tesaṃ dhammānaṃ sacchikiriyāya chandaṃ janeti, vāyamati,  anolīnavuttiko ca hoti asāthaliko. so sīlasampadaṃ ārādheti.  so tāya sīlasampadāya attamano hoti, no ca kho  paripuṇṇasaṅkappo. so tāya sīlasampadāya na attānukkaṃseti, na paraṃ  vambheti. sīlasampadāya ca ye aññe dhammā uttaritarā ca paṇītatarā  ca tesaṃ dhammānaṃ sacchikiriyāya chandaṃ janeti, vāyamati,  anolīnavuttiko ca hoti asāthaliko. so samādhisampadaṃ  ārādheti. so tāya samādhisampadāya attamano hoti, no ca kho  paripuṇṇasaṅkappo. so tāya samādhisampadāya na attānukkaṃseti, na  paraṃ vambheti. samādhisampadāya ca ye aññe dhammā uttaritarā ca  paṇītatarā ca tesaṃ dhammānaṃ ^a^T1.0381^ea^ sacchikiriyāya chandaṃ janeti, vāyamati,  anolīnavuttiko ca hoti asāthaliko. so ñāṇadassanaṃ ārādheti.  so tena ñāṇadassanena attamano hoti, paripuṇṇasaṅkappo ^a^M1.0263^ea^. so tena  ñāṇadassanena attānukkaṃseti, paraṃ vambheti -- `ahamasmi jānaṃ passaṃ  viharāmi, ime panaññe bhikkhū ajānaṃ apassaṃ viharantī'ti.  ñāṇadassanena ca ye aññe dhammā uttaritarā ca paṇītatarā ca tesaṃ  dhammānaṃ sacchikiriyāya na chandaṃ janeti, na vāyamati,  olīnavuttiko ca hoti sāthaliko. seyyathāpi so, brāhmaṇa,  puriso sāratthiko sāragavesī sārapariyesanaṃ caramāno mahato  rukkhassa tiṭṭhato sāravato atikkammeva sāraṃ, phegguṃ chetvā ādāya  pakkanto `sāra'nti maññamāno. yañcassa sārena sārakaraṇīyaṃ  tañcassa atthaṃ nānubhavissati. tathūpamāhaṃ, brāhmaṇa, imaṃ puggalaṃ  vadāmi. <br/><br/>[03] 322^b^.^eb^ ``idha pana, brāhmaṇa, ekacco puggalo saddhā  agārasmā anagāriyaṃ pabbajito hoti -- `otiṇṇomhi jātiyā  jarāya maraṇena sokehi paridevehi dukkhehi domanassehi upāyāsehi ^a^V1.0266^ea^,  dukkhotiṇṇo dukkhapareto ^a^T1.0382^ea^, appeva nāma imassa kevalassa  dukkhakkhandhassa antakiriyā paññāyethā'ti. so evaṃ pabbajito  samāno ^a^P1.0203^ea^ lābhasakkārasilokaṃ abhinibbatteti. so  tena lābhasakkārasilokena na attamano hoti, na paripuṇṇasaṅkappo.  so tena lābhasakkārasilokena na attānukkaṃseti, na paraṃ vambheti.  lābhasakkārasilokena ca ye aññe dhammā uttaritarā ca paṇītatarā ca  tesaṃ dhammānaṃ sacchikiriyāya chandaṃ janeti, vāyamati,  anolīnavuttiko ca hoti asāthaliko. so sīlasampadaṃ ārādheti.  so tāya sīlasampadāya attamano hoti, no ca kho  paripuṇṇasaṅkappo. so tāya sīlasampadāya na attānukkaṃseti, na paraṃ  vambheti. sīlasampadāya ca ye aññe dhammā uttaritarā ca paṇītatarā  ca tesaṃ dhammānaṃ sacchikiriyāya chandaṃ janeti, vāyamati,  anolīnavuttiko ca hoti asāthaliko. so samādhisampadaṃ  ārādheti. so tāya samādhisampadāya attamano hoti, no ca kho  paripuṇṇasaṅkappo. so tāya samādhisampadāya na attānukkaṃseti, na  paraṃ vambheti. samādhisampadāya ca ye aññe dhammā uttaritarā ca  paṇītatarā ca tesaṃ dhammānaṃ sacchikiriyāya chandaṃ janeti, vāyamati,  anolīnavuttiko ca hoti asāthaliko. so ñāṇadassanaṃ ārādheti.  so tena ñāṇadassanena attamano hoti, no ca kho  paripuṇṇasaṅkappo. so tena ñāṇadassanena na attānukkaṃseti, na ^a^M1.0264^ea^ paraṃ  vambheti. ñāṇadassanena ca ye aññe dhammā uttaritarā ca paṇītatarā ^a^T1.0383^ea^  ca tesaṃ dhammānaṃ sacchikiriyāya chandaṃ janeti, vāyamati,  anolīnavuttiko ca hoti asāthaliko. <br/><br/>[03] 323^b^.^eb^ ``katame ca, brāhmaṇa, dhammā ñāṇadassanena  uttaritarā ca paṇītatarā ca? idha, brāhmaṇa, bhikkhu vivicceva  kāmehi vivicca akusalehi dhammehi savitakkaṃ savicāraṃ vivekajaṃ  pītisukhaṃ paṭhamaṃ jhānaṃ upasampajja viharati. ayampi kho, brāhmaṇa,  dhammo ñāṇadassanena uttaritaro ca paṇītataro ca.<br/><br/>[03] ``puna caparaṃ, brāhmaṇa, bhikkhu vitakkavicārānaṃ vūpasamā  ajjhattaṃ sampasādanaṃ cetaso ekodibhāvaṃ avitakkaṃ avicāraṃ samādhijaṃ  pītisukhaṃ dutiyaṃ jhānaṃ upasampajja viharati. ayampi kho, brāhmaṇa,  dhammo ñāṇadassanena uttaritaro ca paṇītataro ca.<br/><br/>[03] ``puna caparaṃ, brāhmaṇa, bhikkhu pītiyā ca virāgā upekkhako  ca viharati, sato ca sampajāno ^a^V1.0267^ea^ sukhañca kāyena paṭisaṃvedeti, yaṃ taṃ  ariyā ācikkhanti -- `upekkhako satimā sukhavihārī'ti tatiyaṃ  jhānaṃ upasampajja viharati. ayampi kho ^a^P1.0204^ea^,  brāhmaṇa, dhammo ñāṇadassanena uttaritaro ca paṇītataro ca.<br/><br/>[03] ``puna caparaṃ, brāhmaṇa, bhikkhu sukhassa ca pahānā dukkhassa  ca pahānā pubbeva somanassadomanassānaṃ atthaṅgamā adukkhamasukhaṃ  upekkhāsatipārisuddhiṃ catutthaṃ jhānaṃ upasampajja viharati. ayampi  kho, brāhmaṇa, dhammo ñāṇadassanena uttaritaro ca paṇītataro ca. <br/><br/>[01] ``puna caparaṃ, brāhmaṇa, bhikkhu sabbaso rūpasaññānaṃ  samatikkamā paṭighasaññānaṃ atthaṅgamā nānattasaññānaṃ amanasikārā  `ananto ākāso'ti ākāsānañcāyatanaṃ upasampajja viharati.  ayampi kho, brāhmaṇa, dhammo ñāṇadassanena uttaritaro ca paṇītataro  ca.<br/><br/>[03] ``puna caparaṃ, brāhmaṇa, bhikkhu sabbaso ākāsānañcāyatanaṃ  samatikkamma `anantaṃ viññāṇa'nti viññāṇañcāyatanaṃ upasampajja  viharati. ayampi kho, brāhmaṇa, dhammo ñāṇadassanena uttaritaro ca  paṇītataro ca.<br/><br/>[03] ``puna caparaṃ, brāhmaṇa, bhikkhu sabbaso viññāṇañcāyatanaṃ  samatikkamma `natthi kiñcī'ti ākiñcaññāyatanaṃ upasampajja viharati.  ayampi kho, brāhmaṇa, dhammo ñāṇadassanena uttaritaro ca  paṇītataro ca.<br/><br/>[03] ``puna ^a^M1.0265^ea^ caparaṃ, brāhmaṇa, bhikkhu sabbaso ākiñcaññāyatanaṃ  samatikkamma nevasaññānāsaññāyatanaṃ upasampajja viharati. ayampi  kho, brāhmaṇa, dhammo ñāṇadassanena uttaritaro ca ^a^T1.0384^ea^ paṇītataro ca.<br/><br/>[03] ``puna caparaṃ, brāhmaṇa, bhikkhu sabbaso nevasaññānāsaññāyatanaṃ  samatikkamma saññāvedayitanirodhaṃ upasampajja viharati, paññāya cassa  disvā āsavā parikkhīṇā honti. ayampi kho, brāhmaṇa, dhammo  ñāṇadassanena uttaritaro ca paṇītataro ca. ime kho, brāhmaṇa,  dhammā ñāṇadassanena uttaritarā ca paṇītatarā ca. <br/><br/>[03] 324^b^.^eb^ ``seyyathāpi ^a^V1.0268^ea^ so, brāhmaṇa, puriso sāratthiko  sāragavesī sārapariyesanaṃ caramāno mahato rukkhassa tiṭṭhato sāravato  sāraṃyeva chetvā ādāya pakkanto `sāra'nti jānamāno. yañcassa  sārena sārakaraṇīyaṃ tañcassa atthaṃ anubhavissati. tathūpamāhaṃ,  brāhmaṇa, imaṃ puggalaṃ vadāmi.<br/><br/>[03] ``iti kho, brāhmaṇa, nayidaṃ brahmacariyaṃ  lābhasakkārasilokānisaṃsaṃ, na sīlasampadānisaṃsaṃ, na  samādhisampadānisaṃsaṃ, na ñāṇadassanānisaṃsaṃ. yā ca kho ayaṃ  ^a^P1.0205^ea^, brāhmaṇa, akuppā cetovimutti -- etadatthamidaṃ,  brāhmaṇa, brahmacariyaṃ, etaṃ sāraṃ etaṃ pariyosāna''nti.<br/><br/>[03] evaṃ vutte, piṅgalakoccho brāhmaṇo bhagavantaṃ etadavoca --  ``abhikkantaṃ, bho gotama, abhikkantaṃ, bho gotama...pe0...  upāsakaṃ maṃ bhavaṃ gotamo dhāretu ajjatagge pāṇupetaṃ saraṇaṃ gata''nti. <br/><br/>[06] cūḷasāropamasuttaṃ niṭṭhitaṃ dasamaṃ. <br/><br/>[06] opammavaggo niṭṭhito tatiyo. <br/><br/>[01] tassuddānaṃ -- <br/><br/>[21] moḷiyaphaggunariṭṭhañca ^a^T1.0385^ea^ nāmo, andhavane kathipuṇṇaṃ  nivāpo. <br/><br/>[22] rāsikaṇerumahāgajanāmo, sārūpamo {sāravaro (syā0), sāravano (ka0)} puna piṅgalakoccho.. 


volume: 28
item: 55
title: mahāhatthipadopamasuttaṃ^mahāsāropamasuttaṃ^mahāyamakavaggo^cūḷagosiṅgasuttaṃ^
content:
  [03] 325^b^.^eb^ evaṃ ^a^M1.0266^ea^ ^a^V1.0269^ea^ ^a^T1.0386^ea^ me sutaṃ -- ekaṃ samayaṃ bhagavā nātike  {nādike (sī0 syā0 pī0), ñātike (ka0)}  viharati giñjakāvasathe. tena kho pana samayena āyasmā ca  anuruddho āyasmā ca nandiyo āyasmā ca kimilo {kimbilo (sī0 pī0  ka0)}  gosiṅgasālavanadāye viharanti. atha kho bhagavā sāyanhasamayaṃ  paṭisallānā vuṭṭhito yena gosiṅgasālavanadāyo tenupasaṅkami. addasā  kho dāyapālo bhagavantaṃ dūratova āgacchantaṃ. disvāna bhagavantaṃ  etadavoca -- ``mā, samaṇa, etaṃ dāyaṃ pāvisi. santettha tayo  kulaputtā attakāmarūpā viharanti. mā tesaṃ aphāsumakāsī''ti.<br/><br/>[03] assosi kho āyasmā anuruddho dāyapālassa bhagavatā saddhiṃ  mantayamānassa. sutvāna dāyapālaṃ etadavoca -- ``mā, āvuso  dāyapāla, bhagavantaṃ vāresi. satthā no bhagavā anuppatto''ti. atha  kho āyasmā anuruddho yenāyasmā ca nandiyo āyasmā ca kimilo  tenupasaṅkami; upasaṅkamitvā āyasmantañca nandiyaṃ āyasmantañca  kimilaṃ etadavoca -- ``abhikkamathāyasmanto, abhikkamathāyasmanto,  satthā no bhagavā ^a^P1.0206^ea^ anuppatto''ti. atha ^a^T1.0387^ea^ kho  āyasmā ca anuruddho āyasmā ca nandiyo āyasmā ca kimilo  bhagavantaṃ paccuggantvā -- eko bhagavato pattacīvaraṃ paṭiggahesi, eko  āsanaṃ paññapesi, eko pādodakaṃ upaṭṭhāpesi. nisīdi bhagavā  paññatte āsane. nisajja kho bhagavā pāde pakkhālesi. tepi kho  āyasmanto bhagavantaṃ abhivādetvā ekamantaṃ nisīdiṃsu. ekamantaṃ  nisinnaṃ kho āyasmantaṃ anuruddhaṃ bhagavā etadavoca -- <br/><br/>[03] 326^b^.^eb^ ``kacci vo, anuruddhā, khamanīyaṃ, kacci  yāpanīyaṃ, kacci piṇḍakena na kilamathā''ti ^a^V1.0270^ea^? ``khamanīyaṃ, bhagavā,  yāpanīyaṃ, bhagavā; na ca mayaṃ, bhante, piṇḍakena kilamāmā''ti.  ``kacci pana vo, anuruddhā, samaggā sammodamānā avivadamānā  khīrodakībhūtā aññamaññaṃ piyacakkhūhi sampassantā viharathā''ti?  ``taggha mayaṃ ^a^M1.0267^ea^, bhante, samaggā sammodamānā avivadamānā  khīrodakībhūtā aññamaññaṃ piyacakkhūhi sampassantā viharāmā''ti.  ``yathā kathaṃ pana tumhe, anuruddhā, samaggā sammodamānā  avivadamānā khīrodakībhūtā aññamaññaṃ piyacakkhūhi sampassantā  viharathā''ti? ``idha mayhaṃ, bhante, evaṃ hoti -- `lābhā vata me,  suladdhaṃ vata me, yohaṃ evarūpehi sabrahmacārīhi saddhiṃ viharāmī'ti.  tassa mayhaṃ, bhante, imesu āyasmantesu mettaṃ kāyakammaṃ paccupaṭṭhitaṃ  āvi ceva raho ca; mettaṃ vacīkammaṃ paccupaṭṭhitaṃ āvi ceva raho ca;  mettaṃ manokammaṃ paccupaṭṭhitaṃ āvi ceva raho ca. tassa mayhaṃ, bhante,  evaṃ hoti -- `yaṃnūnāhaṃ sakaṃ cittaṃ nikkhipitvā ^a^T1.0388^ea^ imesaṃyeva  āyasmantānaṃ cittassa vasena vatteyya'nti. so kho ahaṃ, bhante,  sakaṃ cittaṃ nikkhipitvā imesaṃyeva āyasmantānaṃ cittassa vasena  vattāmi. nānā hi kho no, bhante, kāyā ekañca pana maññe  citta''nti.<br/><br/>[03] āyasmāpi kho nandiyo...pe0... āyasmāpi kho kimilo  bhagavantaṃ etadavoca -- ``mayhampi, bhante, evaṃ hoti -- `lābhā vata  me, suladdhaṃ vata me, yohaṃ evarūpehi sabrahmacārīhi saddhiṃ viharāmī'ti.  tassa mayhaṃ, bhante, imesu āyasmantesu mettaṃ kāyakammaṃ paccupaṭṭhitaṃ  āvi ceva raho ca, mettaṃ vacīkammaṃ paccupaṭṭhitaṃ āvi ceva raho ca,  mettaṃ manokammaṃ paccupaṭṭhitaṃ āvi ceva raho ca. tassa mayhaṃ, bhante,  evaṃ hoti -- `yaṃnūnāhaṃ sakaṃ ^a^P1.0207^ea^ cittaṃ nikkhipitvā  imesaṃyeva āyasmantānaṃ cittassa vasena vatteyya'nti. so kho ahaṃ,  bhante, sakaṃ cittaṃ nikkhipitvā imesaṃyeva āyasmantānaṃ cittassa  vasena vattāmi. nānā hi kho no, bhante, kāyā ekañca pana maññe  cittanti.<br/><br/>[03] ``evaṃ kho mayaṃ, bhante, samaggā sammodamānā avivadamānā  khīrodakībhūtā aññamaññaṃ piyacakkhūhi sampassantā viharāmā''ti. <br/><br/>[03] 327^b^.^eb^ ``sādhu sādhu, anuruddhā! kacci pana vo,  anuruddhā, appamattā ātāpino pahitattā viharathā''ti? ``taggha  mayaṃ, bhante, appamattā ātāpino pahitattā viharāmā''ti. ``yathā ^a^V1.0271^ea^  kathaṃ pana tumhe, anuruddhā, appamattā ātāpino pahitattā viharathā''ti?  ``idha, bhante, amhākaṃ yo paṭhamaṃ gāmato piṇḍāya paṭikkamati so  āsanāni ^a^T1.0389^ea^ paññapeti, pānīyaṃ paribhojanīyaṃ upaṭṭhāpeti, avakkārapātiṃ  upaṭṭhāpeti. yo pacchā gāmato ^a^M1.0268^ea^ piṇḍāya paṭikkamati, sace hoti  bhuttāvaseso sace ākaṅkhati bhuñjati, no ce ākaṅkhati appaharite  vā chaḍḍeti, appāṇake vā udake opilāpeti. so āsanāni  paṭisāmeti, pānīyaṃ paribhojanīyaṃ paṭisāmeti, avakkārapātiṃ  paṭisāmeti, bhattaggaṃ sammajjati. yo passati pānīyaghaṭaṃ vā  paribhojanīyaghaṭaṃ vā vaccaghaṭaṃ vā rittaṃ tucchaṃ so upaṭṭhāpeti.  sacassa hoti avisayhaṃ, hatthavikārena dutiyaṃ āmantetvā  hatthavilaṅghakena upaṭṭhāpema, na tveva mayaṃ, bhante, tappaccayā vācaṃ  bhindāma. pañcāhikaṃ kho pana mayaṃ, bhante, sabbarattikaṃ dhammiyā  kathāya sannisīdāma. evaṃ kho mayaṃ, bhante, appamattā ātāpino  pahitattā viharāmā''ti. <br/><br/>[03] 328^b^.^eb^ ``sādhu sādhu, anuruddhā! atthi pana vo,  anuruddhā, evaṃ appamattānaṃ ātāpīnaṃ pahitattānaṃ viharantānaṃ   uttarimanussadhammā alamariyañāṇadassanaviseso adhigato phāsuvihāro''ti?  ``kiñhi no siyā, bhante! idha mayaṃ, bhante, yāvadeva  ākaṅkhāma vivicceva kāmehi vivicca akusalehi dhammehi savitakkaṃ  savicāraṃ vivekajaṃ pītisukhaṃ paṭhamaṃ jhānaṃ upasampajja viharāma. ayaṃ  kho no, bhante, amhākaṃ appamattānaṃ ātāpīnaṃ pahitattānaṃ viharantānaṃ  uttarimanussadhammā alamariyañāṇadassanaviseso adhigato  phāsuvihāro''ti.<br/><br/>[03] ``sādhu sādhu, anuruddhā! etassa ^a^T1.0390^ea^ pana vo, anuruddhā,  vihārassa samatikkamāya etassa vihārassa ^a^P1.0208^ea^  paṭippassaddhiyā atthañño uttarimanussadhammā  alamariyañāṇadassanaviseso adhigato phāsuvihāro''ti? ``kiñhi  no siyā, bhante! idha mayaṃ, bhante, yāvadeva ākaṅkhāma  vitakkavicārānaṃ vūpasamā ajjhattaṃ sampasādanaṃ cetaso ekodibhāvaṃ  avitakkaṃ avicāraṃ samādhijaṃ pītisukhaṃ dutiyaṃ jhānaṃ upasampajja  viharāma. etassa, bhante, vihārassa samatikkamāya etassa vihārassa  paṭippassaddhiyā ayamañño uttarimanussadhammā  alamariyañāṇadassanaviseso adhigato phāsuvihāro''ti.<br/><br/>[03] ``sādhu ^a^V1.0272^ea^ sādhu, anuruddhā! etassa pana vo, anuruddhā,  vihārassa samatikkamāya etassa vihārassa paṭippassaddhiyā atthañño  uttarimanussadhammā alamariyañāṇadassanaviseso adhigato  phāsuvihāro''ti? ``kiñhi ^a^M1.0269^ea^ no siyā, bhante! idha mayaṃ, bhante,  yāvadeva ākaṅkhāma pītiyā ca virāgā upekkhakā ca viharāma,  satā ca sampajānā, sukhañca kāyena paṭisaṃvedema, yaṃ taṃ ariyā  ācikkhanti -- `upekkhako satimā sukhavihārī'ti tatiyaṃ jhānaṃ  upasampajja viharāma. etassa, bhante, vihārassa samatikkamāya etassa  vihārassa paṭippassaddhiyā ayamañño uttarimanussadhammā  alamariyañāṇadassanaviseso adhigato phāsuvihāro''ti.<br/><br/>[03] ``sādhu sādhu, anuruddhā! etassa pana vo, anuruddhā,  vihārassa samatikkamāya etassa vihārassa paṭippassaddhiyā atthañño  uttarimanussadhammā alamariyañāṇadassanaviseso adhigato  phāsuvihāro''ti ^a^T1.0391^ea^? ``kiñhi no siyā, bhante! idha mayaṃ, bhante,  yāvadeva ākaṅkhāma sukhassa ca pahānā dukkhassa ca pahānā, pubbeva  somanassadomanassānaṃ atthaṅgamā, adukkhamasukhaṃ upekkhāsatipārisuddhiṃ  catutthaṃ jhānaṃ upasampajja viharāma. etassa, bhante, vihārassa  samatikkamāya etassa vihārassa paṭippassaddhiyā ayamañño uttari  manussadhammā alamariyañāṇadassanaviseso adhigato phāsuvihāro''ti.<br/><br/>[03] ``sādhu sādhu, anuruddhā! etassa pana vo, anuruddhā,  vihārassa samatikkamāya etassa vihārassa paṭippassaddhiyā atthañño  uttarimanussadhammā alamariyañāṇadassanaviseso adhigato  phāsuvihāro''ti? ``kiñhi no siyā, bhante! idha mayaṃ, bhante,  yāvadeva ākaṅkhāma sabbaso rūpasaññānaṃ samatikkamā paṭighasaññānaṃ  atthaṅgamā nānattasaññānaṃ amanasikārā `ananto ākāso'ti  ākāsānañcāyatanaṃ ^a^P1.0209^ea^ upasampajja viharāma.  etassa, bhante, vihārassa samatikkamāya etassa vihārassa  paṭippassaddhiyā ayamañño uttarimanussadhammā  alamariyañāṇadassanaviseso adhigato phāsuvihāro''ti.<br/><br/>[03] ``sādhu sādhu, anuruddhā! etassa pana vo, anuruddhā,  vihārassa samatikkamāya etassa vihārassa paṭippassaddhiyā atthañño  uttarimanussadhammā alamariyañāṇadassanaviseso adhigato  phāsuvihāro''ti? ``kiñhi no siyā, bhante! idha mayaṃ, bhante,  yāvadeva ākaṅkhāma ^a^V1.0273^ea^ sabbaso ākāsānañcāyatanaṃ samatikkamma  `anantaṃ viññāṇa'nti viññāṇañcāyatanaṃ upasampajja viharāma...pe0...  sabbaso viññāṇañcāyatanaṃ ^a^T1.0392^ea^ samatikkamma `natthi kiñcī'ti  ākiñcaññāyatanaṃ upasampajja viharāma...pe0... sabbaso  ākiñcaññāyatanaṃ samatikkamma ^a^M1.0270^ea^ nevasaññānāsaññāyatanaṃ upasampajja  viharāma. etassa, bhante, vihārassa samatikkamāya etassa vihārassa  paṭippassaddhiyā ayamañño uttarimanussadhammā  alamariyañāṇadassanaviseso adhigato phāsuvihāro''ti. <br/><br/>[03] 329^b^.^eb^ ``sādhu sādhu, anuruddhā! etassa pana vo,  anuruddhā, vihārassa samatikkamāya etassa vihārassa paṭippassaddhiyā  atthañño uttarimanussadhammā alamariyañāṇadassanaviseso adhigato  phāsuvihāro''ti? ``kiñhi no siyā, bhante! idha mayaṃ, bhante,  yāvadeva ākaṅkhāma sabbaso nevasaññānāsaññāyatanaṃ samatikkamma  saññāvedayitanirodhaṃ upasampajja viharāma, paññāya ca no disvā  āsavā parikkhīṇā. etassa, bhante, vihārassa samatikkamāya  etassa vihārassa paṭippassaddhiyā ayamañño uttarimanussadhammā  alamariyañāṇadassanaviseso adhigato phāsuvihāro. imamhā ca  mayaṃ, bhante, phāsuvihārā aññaṃ phāsuvihāraṃ uttaritaraṃ vā paṇītataraṃ  vā na samanupassāmā''ti. ``sādhu sādhu, anuruddhā! imamhā  phāsuvihārā uttaritaro vā paṇītataro vā phāsuvihāro natthī''ti. <br/><br/>[03] 330^b^.^eb^ atha kho bhagavā āyasmantañca anuruddhaṃ  āyasmantañca nandiyaṃ āyasmantañca kimilaṃ dhammiyā kathāya  sandassetvā samādapetvā ^a^T1.0393^ea^ samuttejetvā sampahaṃsetvā uṭṭhāyāsanā pakkāmi.  atha kho āyasmā ca anuruddho āyasmā ca nandiyo āyasmā ca  kimilo bhagavantaṃ anusaṃyāyitvā {anusaṃsāvetvā (sī0), anusāvetvā (ṭīkā)} tato paṭinivattitvā āyasmā ca  nandiyo ^a^P1.0210^ea^ āyasmā ca kimilo āyasmantaṃ  anuruddhaṃ etadavocuṃ -- ``kiṃ nu kho mayaṃ āyasmato anuruddhassa  evamārocimha -- `imāsañca imāsañca vihārasamāpattīnaṃ mayaṃ  lābhino'ti, yaṃ no āyasmā anuruddho bhagavato sammukhā yāva  āsavānaṃ khayā pakāsetī''ti? ``na kho me āyasmanto  evamārocesuṃ -- `imāsañca imāsañca vihārasamāpattīnaṃ mayaṃ  lābhino'ti, api ca me āyasmantānaṃ cetasā ceto paricca vidito  -- `imāsañca imāsañca vihārasamāpattīnaṃ ime āyasmanto  lābhino'ti. devatāpi me ^a^M1.0271^ea^ etamatthaṃ ārocesuṃ -- `imāsañca  imāsañca vihārasamāpattīnaṃ ime āyasmanto lābhino'ti. tamenaṃ  bhagavatā pañhābhipuṭṭhena byākata''nti. <br/><br/>[03] 331^b^.^eb^ atha ^a^V1.0274^ea^ kho dīgho parajano yakkho yena bhagavā  tenupasaṅkami; upasaṅkamitvā bhagavantaṃ abhivādetvā ekamantaṃ aṭṭhāsi.  ekamantaṃ ṭhito kho dīgho parajano yakkho bhagavantaṃ etadavoca --  ``lābhā vata, bhante, vajjīnaṃ, suladdhalābhā vajjipajāya, yattha  tathāgato viharati arahaṃ sammāsambuddho, ime ca tayo kulaputtā --  āyasmā ca anuruddho, āyasmā ca nandiyo, āyasmā ca  kimilo''ti. dīghassa parajanassa yakkhassa saddaṃ sutvā bhummā devā  saddamanussāvesuṃ -- `lābhā ^a^T1.0394^ea^ vata, bho, vajjīnaṃ, suladdhalābhā  vajjipajāya, yattha tathāgato viharati arahaṃ sammāsambuddho, ime ca  tayo kulaputtā -- āyasmā ca anuruddho, āyasmā ca nandiyo,  āyasmā ca kimilo'ti. bhummānaṃ devānaṃ saddaṃ sutvā  cātumahārājikā devā...pe0... tāvatiṃsā devā...pe0... yāmā  devā...pe0... tusitā devā...pe0... nimmānaratī devā...pe0...  paranimmitavasavattī devā...pe0... brahmakāyikā devā saddamanussāvesuṃ  -- ``lābhā vata, bho, vajjīnaṃ, suladdhalābhā vajjipajāya, yattha  tathāgato viharati arahaṃ sammāsambuddho, ime ca tayo kulaputtā --  āyasmā ca anuruddho, āyasmā ca nandiyo, āyasmā ca  kimilo''ti. itiha te āyasmanto tena khaṇena (tena layena) {( ) sī0  syā0 pī0 potthakesu natthi} tena  muhuttena yāvabrahmalokā viditā {saṃviditā (ka0)} ahesuṃ. <br/><br/>[01] ``evametaṃ, dīgha, evametaṃ, dīgha! yasmāpi, dīgha,  kulā ete tayo kulaputtā agārasmā anagāriyaṃ pabbajitā, tañcepi  kulaṃ ete tayo kulaputte pasannacittaṃ anussareyya, tassapāssa kulassa  dīgharattaṃ hitāya sukhāya. yasmāpi, dīgha, kulaparivaṭṭā ete tayo  kulaputtā agārasmā anagāriyaṃ ^a^P1.0211^ea^ pabbajitā, so  cepi kulaparivaṭṭo ete tayo kulaputte pasannacitto anussareyya,  tassapāssa kulaparivaṭṭassa dīgharattaṃ hitāya sukhāya. yasmāpi,  dīgha, gāmā ete tayo kulaputtā agārasmā anagāriyaṃ pabbajitā, so  cepi gāmo ete tayo kulaputte ^a^M1.0272^ea^ pasannacitto anussareyya, tassapāssa  gāmassa ^a^T1.0395^ea^ dīgharattaṃ hitāya sukhāya. yasmāpi, dīgha, nigamā ete tayo  kulaputtā agārasmā anagāriyaṃ pabbajitā, so cepi nigamo ete  tayo kulaputte pasannacitto anussareyya, tassapāssa nigamassa dīgharattaṃ  hitāya sukhāya. yasmāpi, dīgha, nagarā ete tayo kulaputtā  agārasmā anagāriyaṃ pabbajitā, tañcepi nagaraṃ ete tayo kulaputte  pasannacittaṃ anussareyya, tassapāssa nagarassa dīgharattaṃ hitāya sukhāya.  yasmāpi, dīgha, janapadā ete tayo kulaputtā agārasmā anagāriyaṃ  pabbajitā, so cepi janapado ete tayo kulaputte pasannacitto  anussareyya, tassapāssa janapadassa dīgharattaṃ hitāya sukhāya. sabbe  cepi, dīgha, khattiyā ete tayo kulaputte pasannacittā ^a^V1.0275^ea^ anussareyyuṃ,  sabbesānaṃpāssa khattiyānaṃ dīgharattaṃ hitāya sukhāya. sabbe cepi,  dīgha, brāhmaṇā...pe0... sabbe cepi, dīgha, vessā...pe0... sabbe  cepi, dīgha, suddā ete tayo kulaputte pasannacittā anussareyyuṃ,  sabbesānaṃpāssa suddānaṃ dīgharattaṃ hitāya sukhāya. sadevako cepi,  dīgha, loko samārako sabrahmako sassamaṇabrāhmaṇī pajā sadevamanussā  ete tayo kulaputte pasannacittā anussareyya, sadevakassapāssa lokassa  samārakassa sabrahmakassa sassamaṇabrāhmaṇiyā pajāya sadevamanussāya  dīgharattaṃ hitāya sukhāya. passa, dīgha, yāva ete tayo kulaputtā  bahujanahitāya paṭipannā bahujanasukhāya lokānukampāya, atthāya hitāya  sukhāya devamanussāna''nti.<br/><br/>[03] idamavoca ^a^T1.0396^ea^ bhagavā. attamano dīgho parajano yakkho bhagavato  bhāsitaṃ abhinandīti. <br/><br/>[06] cūḷagosiṅgasuttaṃ niṭṭhitaṃ paṭhamaṃ. 


volume: 28
item: 56
title: mahāsāropamasuttaṃ^mahāyamakavaggo^cūḷagosiṅgasuttaṃ^mahāgosiṅgasuttaṃ^
content:
  [03] 332^b^.^eb^ evaṃ ^a^T1.0397^ea^ ^a^V1.0276^ea^ ^a^P1.0212^ea^ me sutaṃ -- ekaṃ  samayaṃ bhagavā gosiṅgasālavanadāye viharati sambahulehi abhiññātehi  abhiññātehi therehi sāvakehi saddhiṃ -- āyasmatā ca sāriputtena  āyasmatā ca mahāmoggallānena āyasmatā ^a^M1.0273^ea^ ca mahākassapena āyasmatā  ca anuruddhena āyasmatā ca revatena āyasmatā ca ānandena, aññehi  ca abhiññātehi abhiññātehi therehi sāvakehi saddhiṃ. atha kho  āyasmā mahāmoggallāno sāyanhasamayaṃ paṭisallānā vuṭṭhito yenāyasmā  mahākassapo tenupasaṅkami; upasaṅkamitvā āyasmantaṃ mahākassapaṃ  etadavoca -- ``āyāmāvuso, kassapa, yenāyasmā sāriputto  tenupasaṅkamissāma dhammassavanāyā''ti. ``evamāvuso''ti kho  āyasmā mahākassapo āyasmato mahāmoggallānassa paccassosi.  atha kho āyasmā ca mahāmoggallāno āyasmā ca mahākassapo  āyasmā ca anuruddho yenāyasmā sāriputto tenupasaṅkamiṃsu  dhammassavanāya. addasā kho āyasmā ānando āyasmantañca  mahāmoggallānaṃ āyasmantañca mahākassapaṃ āyasmantañca anuruddhaṃ  yenāyasmā sāriputto tenupasaṅkamante dhammassavanāya. disvāna  yenāyasmā revato tenupasaṅkami; upasaṅkamitvā āyasmantaṃ revataṃ  etadavoca -- ``upasaṅkamantā kho amū, āvuso {āyasmantāvuso (ka0)} revata, sappurisā  yenāyasmā sāriputto ^a^T1.0398^ea^ tena dhammassavanāya. āyāmāvuso revata,  yenāyasmā sāriputto tenupasaṅkamissāma dhammassavanāyā''ti.  ``evamāvuso''ti kho āyasmā revato āyasmato ānandassa  paccassosi. atha kho āyasmā ca revato āyasmā ca ānando  yenāyasmā sāriputto tenupasaṅkamiṃsu dhammassavanāya. <br/><br/>[03] 333^b^.^eb^ addasā kho āyasmā sāriputto āyasmantañca  revataṃ āyasmantañca ānandaṃ dūratova āgacchante. disvāna  āyasmantaṃ ānandaṃ etadavoca -- ``etu kho āyasmā ānando!  svāgataṃ āyasmato ānandassa bhagavato upaṭṭhākassa bhagavato  santikāvacarassa! ramaṇīyaṃ, āvuso ānanda, gosiṅgasālavanaṃ,  dosinā ratti, sabbaphāliphullā {sabbapāliphullā (sī0)} sālā, dibbā, maññe, gandhā  sampavanti; kathaṃrūpena, āvuso ānanda, bhikkhunā gosiṅgasālavanaṃ  sobheyyā''ti? ``idhāvuso sāriputta ^a^P1.0213^ea^, bhikkhu  bahussuto hoti sutadharo sutasannicayo. ye te dhammā ādikalyāṇā  majjhekalyāṇā pariyosānakalyāṇā ^a^M1.0274^ea^ sātthā sabyañjanā;   kevalaparipuṇṇaṃ ^a^V1.0277^ea^  parisuddhaṃ brahmacariyaṃ abhivadanti, tathārūpāssa dhammā bahussutā honti,  dhātā {dhatā (sī0 syā0 kaṃ0 pī0)}, vacasā paricitā, manasānupekkhitā, diṭṭhiyā suppaṭividdhā.  so catassannaṃ parisānaṃ dhammaṃ deseti parimaṇḍalehi padabyañjanehi  anuppabandhehi {appabaddhehi (sī0 pī0)} anusayasamugghātāya. evarūpena kho, āvuso  sāriputta, bhikkhunā gosiṅgasālavanaṃ sobheyyā''ti. <br/><br/>[03] 334^b^.^eb^ evaṃ vutte, āyasmā sāriputto āyasmantaṃ revataṃ  etadavoca ^a^T1.0399^ea^ -- ``byākataṃ kho, āvuso revata, āyasmatā ānandena  yathāsakaṃ paṭibhānaṃ. tattha dāni mayaṃ āyasmantaṃ revataṃ pucchāma --  `ramaṇīyaṃ, āvuso revata, gosiṅgasālavanaṃ, dosinā ratti,  sabbaphāliphullā sālā, dibbā, maññe, gandhā sampavanti; kathaṃrūpena,  āvuso revata, bhikkhunā gosiṅgasālavanaṃ sobheyyā'''ti?  ``idhāvuso sāriputta, bhikkhu paṭisallānārāmo hoti paṭisallānarato,  ajjhattaṃ cetosamathamanuyutto anirākatajjhāno, vipassanāya  samannāgato, brūhetā suññāgārānaṃ. evarūpena kho, āvuso sāriputta,  bhikkhunā gosiṅgasālavanaṃ sobheyyā''ti. <br/><br/>[03] 335^b^.^eb^ evaṃ vutte, āyasmā sāriputto āyasmantaṃ  anuruddhaṃ etadavoca -- ``byākataṃ kho, āvuso anuruddha, āyasmatā  revatena yathāsakaṃ paṭibhānaṃ. tattha dāni mayaṃ āyasmantaṃ anuruddhaṃ  pucchāma -- `ramaṇīyaṃ, āvuso anuruddha, gosiṅgasālavanaṃ, dosinā  ratti, sabbaphāliphullā sālā, dibbā, maññe, gandhā sampavanti;  kathaṃrūpena, āvuso anuruddha, bhikkhunā gosiṅgasālavanaṃ  sobheyyā'''ti? ``idhāvuso sāriputta, bhikkhu dibbena cakkhunā  visuddhena atikkantamānusakena sahassaṃ lokānaṃ voloketi.  seyyathāpi, āvuso sāriputta, cakkhumā puriso uparipāsādavaragato  sahassaṃ nemimaṇḍalānaṃ volokeyya; evameva kho, āvuso sāriputta,  bhikkhu dibbena cakkhunā visuddhena atikkantamānusakena sahassaṃ  lokānaṃ voloketi. evarūpena kho, āvuso sāriputta, bhikkhunā  gosiṅgasālavanaṃ sobheyyā''ti. <br/><br/>[03] 336^b^.^eb^ evaṃ ^a^T1.0400^ea^ ^a^M1.0275^ea^ vutte, āyasmā sāriputto āyasmantaṃ  mahākassapaṃ etadavoca -- ``byākataṃ kho, āvuso kassapa,  āyasmatā anuruddhena yathāsakaṃ paṭibhānaṃ. tattha dāni mayaṃ  āyasmantaṃ mahākassapaṃ pucchāma -- `ramaṇīyaṃ, āvuso kassapa,  gosiṅgasālavanaṃ, dosinā ratti, sabbaphāliphullā sālā, dibbā,  maññe, gandhā sampavanti; kathaṃrūpena, āvuso kassapa, bhikkhunā  ^a^P1.0214^ea^ gosiṅgasālavanaṃ sobheyyā'''ti? ``idhāvuso  sāriputta, bhikkhu attanā ca āraññiko ^a^V1.0278^ea^ hoti āraññikattassa ca  vaṇṇavādī, attanā ca piṇḍapātiko hoti piṇḍapātikattassa ca  vaṇṇavādī, attanā ca paṃsukūliko hoti paṃsukūlikattassa ca  vaṇṇavādī, attanā ca tecīvariko hoti tecīvarikattassa ca  vaṇṇavādī, attanā ca appiccho hoti appicchatāya ca vaṇṇavādī,  attanā ca santuṭṭho hoti santuṭṭhiyā ca vaṇṇavādī, attanā ca  pavivitto hoti pavivekassa ca vaṇṇavādī, attanā ca asaṃsaṭṭho hoti  asaṃsaggassa ca vaṇṇavādī, attanā ca āraddhavīriyo hoti  vīriyārambhassa ca vaṇṇavādī, attanā ca sīlasampanno hoti  sīlasampadāya ca vaṇṇavādī, attanā ca samādhisampanno hoti  samādhisampadāya ca vaṇṇavādī, attanā ca paññāsampanno hoti  paññāsampadāya ca vaṇṇavādī, attanā ca vimuttisampanno hoti  vimuttisampadāya ca vaṇṇavādī, attanā ca vimuttiñāṇadassanasampanno  hoti vimuttiñāṇadassanasampadāya ca vaṇṇavādī. evarūpena kho,  āvuso sāriputta ^a^T1.0401^ea^, bhikkhunā gosiṅgasālavanaṃ sobheyyā''ti. <br/><br/>[03] 337^b^.^eb^ evaṃ vutte, āyasmā sāriputto āyasmantaṃ  mahāmoggallānaṃ etadavoca -- ``byākataṃ kho, āvuso moggallāna,  āyasmatā mahākassapena yathāsakaṃ paṭibhānaṃ. tattha dāni mayaṃ  āyasmantaṃ mahāmoggallānaṃ pucchāma -- `ramaṇīyaṃ, āvuso moggallāna,  gosiṅgasālavanaṃ, dosinā ratti, sabbaphāliphullā sālā, dibbā,  maññe, gandhā sampavanti; kathaṃrūpena, āvuso moggallāna, bhikkhunā  gosiṅgasālavanaṃ sobheyyā'''ti? ``idhāvuso sāriputta, dve bhikkhū  abhidhammakathaṃ kathenti, te aññamaññaṃ pañhaṃ pucchanti, aññamaññassa  pañhaṃ puṭṭhā vissajjenti, no ca saṃsādenti {saṃsārenti (ka0)}, dhammī ca nesaṃ kathā  pavattinī hoti. evarūpena kho, āvuso sāriputta, bhikkhunā  gosiṅgasālavanaṃ sobheyyā''ti. <br/><br/>[03] 338^b^.^eb^ atha ^a^M1.0276^ea^ kho āyasmā mahāmoggallāno āyasmantaṃ  sāriputtaṃ etadavoca -- ``byākataṃ kho, āvuso sāriputta, amhehi  sabbeheva yathāsakaṃ paṭibhānaṃ. tattha dāni mayaṃ āyasmantaṃ sāriputtaṃ  pucchāma -- `ramaṇīyaṃ, āvuso sāriputta, gosiṅgasālavanaṃ, dosinā  ratti, sabbaphāliphullā sālā, dibbā, maññe, gandhā sampavanti;  kathaṃrūpena, āvuso sāriputta, bhikkhunā gosiṅgasālavanaṃ  sobheyyā'''ti? ``idhāvuso moggallāna, bhikkhu cittaṃ vasaṃ vatteti,  no ca bhikkhu cittassa vasena vattati. so yāya vihārasamāpattiyā  ākaṅkhati ^a^P1.0215^ea^ pubbaṇhasamayaṃ viharituṃ, tāya  vihārasamāpattiyā pubbaṇhasamayaṃ viharati; yāya vihārasamāpattiyā ^a^T1.0402^ea^  ākaṅkhati majjhanhikasamayaṃ {majjhantikasamayaṃ (sī0 syā0 kaṃ0 pī0 ka0)} viharituṃ, tāya vihārasamāpattiyā  majjhanhikasamayaṃ ^a^V1.0279^ea^ viharati; yāya vihārasamāpattiyā ākaṅkhati  sāyanhasamayaṃ viharituṃ, tāya vihārasamāpattiyā sāyanhasamayaṃ viharati.  seyyathāpi, āvuso moggallāna, rañño vā rājamahāmattassa vā  nānārattānaṃ dussānaṃ dussakaraṇḍako pūro assa. so yaññadeva  dussayugaṃ ākaṅkheyya pubbaṇhasamayaṃ pārupituṃ, taṃ tadeva dussayugaṃ  pubbaṇhasamayaṃ pārupeyya; yaññadeva dussayugaṃ ākaṅkheyya  majjhanhikasamayaṃ pārupituṃ, taṃ tadeva dussayugaṃ majjhanhikasamayaṃ  pārupeyya; yaññadeva dussayugaṃ ākaṅkheyya sāyanhasamayaṃ pārupituṃ, taṃ  tadeva dussayugaṃ sāyanhasamayaṃ pārupeyya. evameva kho, āvuso  moggallāna, bhikkhu cittaṃ vasaṃ vatteti, no ca bhikkhu cittassa vasena  vattati. so yāya vihārasamāpattiyā ākaṅkhati pubbaṇhasamayaṃ  viharituṃ, tāya vihārasamāpattiyā pubbaṇhasamayaṃ viharati; yāya  vihārasamāpattiyā ākaṅkhati majjhanhikasamayaṃ viharituṃ, tāya  vihārasamāpattiyā majjhanhikasamayaṃ viharati; yāya vihārasamāpattiyā  ākaṅkhati sāyanhasamayaṃ viharituṃ, tāya vihārasamāpattiyā  sāyanhasamayaṃ viharati. evarūpena kho, āvuso moggallāna,  bhikkhunā gosiṅgasālavanaṃ sobheyyā''ti. <br/><br/>[03] 339^b^.^eb^ atha kho āyasmā sāriputto te āyasmante  etadavoca -- ``byākataṃ kho, āvuso, amhehi sabbeheva yathāsakaṃ  paṭibhānaṃ. āyāmāvuso, yena bhagavā tenupasaṅkamissāma;  upasaṅkamitvā etamatthaṃ ^a^M1.0277^ea^ bhagavato ^a^T1.0403^ea^ ārocessāma. yathā no bhagavā  byākarissati tathā naṃ dhāressāmā''ti. ``evamāvuso''ti kho te  āyasmanto āyasmato sāriputtassa paccassosuṃ. atha kho te  āyasmanto yena bhagavā tenupasaṅkamiṃsu; upasaṅkamitvā bhagavantaṃ  abhivādetvā ekamantaṃ nisīdiṃsu. ekamantaṃ nisinno kho āyasmā  sāriputto bhagavantaṃ etadavoca --   ``addasaṃ kho ahaṃ, bhante, āyasmantañca revataṃ āyasmantañca  ānandaṃ dūratova āgacchante. disvāna āyasmantaṃ ^a^P1.0216^ea^  ānandaṃ etadavocaṃ -- `etu kho āyasmā ānando!  svāgataṃ āyasmato ānandassa bhagavato upaṭṭhākassa bhagavato  santikāvacarassa! ramaṇīyaṃ, āvuso ānanda, gosiṅgasālavanaṃ,  dosinā ratti, sabbaphāliphullā sālā, dibbā, maññe, gandhā  sampavanti; kathaṃrūpena, āvuso ānanda, bhikkhunā gosiṅgasālavanaṃ  sobheyyā'ti? evaṃ vutte, bhante, āyasmā ānando maṃ etadavoca --  `idhāvuso, sāriputta, bhikkhu bahussuto hoti sutadharo...pe0...  anusayasamugghātāya. evarūpena kho, āvuso sāriputta, bhikkhunā  gosiṅgasālavanaṃ ^a^V1.0280^ea^ sobheyyā'''ti. ``sādhu sādhu, sāriputta! yathā  taṃ ānandova sammā byākaramāno byākareyya. ānando hi,  sāriputta, bahussuto sutadharo sutasannicayo. ye te dhammā  ādikalyāṇā majjhekalyāṇā pariyosānakalyāṇā sātthā sabyañjanā;  kevalaparipuṇṇaṃ parisuddhaṃ ^a^T1.0404^ea^ brahmacariyaṃ abhivadanti, tathārūpāssa dhammā  bahussutā honti, dhātā, vacasā paricitā, manasānupekkhitā, diṭṭhiyā  suppaṭividdhā. so catassannaṃ parisānaṃ dhammaṃ deseti parimaṇḍalehi  padabyañjanehi anuppabandhehi anusayasamugghātāyā''ti. <br/><br/>[03] 340^b^.^eb^ ``evaṃ vutte, ahaṃ, bhante, āyasmantaṃ revataṃ  etadavocaṃ -- `byākataṃ kho, āvuso revata āyasmatā ānandena  yathāsakaṃ paṭibhānaṃ. tattha dāni mayaṃ āyasmantaṃ revataṃ pucchāma --  ramaṇīyaṃ, āvuso revata, gosiṅgasālavanaṃ, dosinā ratti,  sabbaphāliphullā sālā, dibbā maññe gandhā sampavanti. kathaṃrūpena,  āvuso revata, bhikkhunā gosiṅgasālavanaṃ sobheyyā'ti? evaṃ vutte,  bhante, āyasmā revato maṃ etadavoca -- `idhāvuso sāriputta bhikkhu  paṭisallānārāmo hoti paṭisallānarato ^a^M1.0278^ea^, ajjhattaṃ cetosamathamanuyutto,  anirākatajjhāno, vipassanāya samannāgato, brūhetā suññāgārānaṃ.  evarūpena kho, āvuso sāriputta, bhikkhunā gosiṅgasālavanaṃ  sobheyyā'''ti. ``sādhu sādhu, sāriputta! yathā taṃ revatova sammā  byākaramāno byākareyya. revato hi, sāriputta, paṭisallānārāmo  paṭisallānarato, ajjhattaṃ cetosamathamanuyutto anirākatajjhāno,  vipassanāya samannāgato brūhetā suññāgārāna''nti. <br/><br/>[03] 341^b^.^eb^ ``evaṃ ^a^P1.0217^ea^ vutte, ahaṃ, bhante,  āyasmantaṃ anuruddhaṃ etadavocaṃ -- `byākataṃ kho āvuso anuruddha  āyasmatā revatena...pe0... kathaṃrūpena, āvuso ^a^T1.0405^ea^ anuruddha, bhikkhunā  gosiṅgasālavanaṃ sobheyyā'ti. evaṃ vutte, bhante, āyasmā anuruddho  maṃ etadavoca -- `idhāvuso sāriputta, bhikkhu dibbena cakkhunā  visuddhena atikkantamānusakena sahassaṃ lokānaṃ voloketi.  seyyathāpi, āvuso sāriputta, cakkhumā puriso...pe0... evarūpena kho  āvuso sāriputta bhikkhunā gosiṅgasālavanaṃ sobheyyā'''ti.  ``sādhu sādhu, sāriputta, yathā taṃ anuruddhova sammā byākaramāno  byākareyya. anuruddho hi, sāriputta, dibbena cakkhunā visuddhena  atikkantamānusakena sahassaṃ lokānaṃ voloketī''ti. <br/><br/>[03] 342^b^.^eb^ ``evaṃ vutte, ahaṃ, bhante, āyasmantaṃ  mahākassapaṃ etadavocaṃ -- `byākataṃ kho, āvuso ^a^V1.0281^ea^ kassapa āyasmatā  anuruddhena yathāsakaṃ paṭibhānaṃ. tattha dāni mayaṃ āyasmantaṃ  mahākassapaṃ pucchāma...pe0... kathaṃ rūpena kho, āvuso kassapa,  bhikkhunā gosiṅgasālavanaṃ sobheyyā'ti? evaṃ vutte bhante, āyasmā  mahākassapo maṃ etadavoca -- `idhāvuso sāriputta, bhikkhu attanā  ca āraññiko hoti āraññikattassa ca vaṇṇavādī, attanā ca  piṇḍapātiko hoti...pe0... attanā ca paṃsukūliko hoti...pe0...  attanā ca tecīvariko hoti...pe0... attanā ca appiccho  hoti...pe0... attanā ca santuṭṭho hoti...pe0... attanā ca  pavivitto hoti...pe0... attanā ca asaṃsaṭṭho hoti...pe0... attanā  ca āraddhavīriyo hoti...pe0... attanā ca sīlasampanno  hoti...pe0... attanā ca samādhisampanno hoti...pe0... attanā ca  paññāsampanno hoti... attanā ca  vimuttisampanno ^a^T1.0406^ea^ hoti... ^a^M1.0279^ea^ attanā ca  vimuttiñāṇadassanasampanno hoti vimuttiñāṇadassanasampadāya ca  vaṇṇavādī. evarūpena kho, āvuso sāriputta, bhikkhunā  gosiṅgasālavanaṃ sobheyyā'''ti ^a^P1.0218^ea^. ``sādhu  sādhu, sāriputta! yathā taṃ kassapova sammā byākaramāno byākareyya.  kassapo hi, sāriputta, attanā ca āraññiko āraññikattassa ca  vaṇṇavādī, attanā ca piṇḍapātiko piṇḍapātikattassa ca vaṇṇavādī,  attanā ca paṃsukūliko paṃsukūlikattassa ca vaṇṇavādī, attanā ca  tecīvariko tecīvarikattassa ca vaṇṇavādī, attanā ca appiccho  appicchatāya ca vaṇṇavādī, attanā ca santuṭṭho santuṭṭhiyā ca  vaṇṇavādī, attanā ca pavivitto pavivekassa ca vaṇṇavādī, attanā  ca asaṃsaṭṭho asaṃsaggassa ca vaṇṇavādī, attanā ca āraddhavīriyo  vīriyārambhassa ca vaṇṇavādī, attanā ca sīlasampanno sīlasampadāya  ca vaṇṇavādī, attanā ca samādhisampanno samādhisampadāya ca  vaṇṇavādī, attanā ca paññāsampanno paññāsampadāya ca vaṇṇavādī,  attanā ca vimuttisampanno vimuttisampadāya ca vaṇṇavādī, attanā ca  vimuttiñāṇadassanasampanno vimuttiñāṇadassanasampadāya ca  vaṇṇavādī''ti. <br/><br/>[03] 343^b^.^eb^ ``evaṃ vutte, ahaṃ bhante āyasmantaṃ  mahāmoggallānaṃ etadavocaṃ -- `byākataṃ kho, āvuso moggallāna,  āyasmatā mahākassapena ^a^T1.0407^ea^ yathāsakaṃ paṭibhānaṃ. tattha dāni mayaṃ  āyasmantaṃ mahāmoggallānaṃ pucchāma...pe0... kathaṃrūpena, āvuso  moggallāna, bhikkhunā gosiṅgasālavanaṃ sobheyyā'ti? evaṃ vutte,  bhante, āyasmā mahāmoggallāno maṃ etadavoca -- `idhāvuso  sāriputta, dve bhikkhū abhidhammakathaṃ kathenti. te aññamaññaṃ pañhaṃ  pucchanti, aññamaññassa ^a^V1.0282^ea^ pañhaṃ puṭṭhā vissajjenti, no ca saṃsādenti,  dhammī ca nesaṃ kathā pavattinī hoti. evarūpena kho, āvuso  sāriputta, bhikkhunā gosiṅgasālavanaṃ sobheyyā'''ti. ``sādhu  sādhu, sāriputta, yathā taṃ moggallānova sammā byākaramāno  byākareyya. moggallāno hi, sāriputta, dhammakathiko''ti. <br/><br/>[03] 344^b^.^eb^ evaṃ vutte, āyasmā mahāmoggallāno bhagavantaṃ  etadavoca -- ``atha khvāhaṃ, bhante, āyasmantaṃ sāriputtaṃ etadavocaṃ  -- `byākataṃ kho, āvuso sāriputta, amhehi sabbeheva yathāsakaṃ  paṭibhānaṃ. tattha dāni ^a^M1.0280^ea^ mayaṃ āyasmantaṃ sāriputtaṃ pucchāma --  ramaṇīyaṃ, āvuso sāriputta, gosiṅgasālavanaṃ, dosinā ratti,  sabbaphāliphullā sālā, dibbā, maññe, gandhā sampavanti. kathaṃrūpena,  āvuso sāriputta, bhikkhunā gosiṅgasālavanaṃ sobheyyā'ti? evaṃ  vutte, bhante, āyasmā sāriputto maṃ etadavoca -- `idhāvuso,  moggallāna, bhikkhu cittaṃ vasaṃ vatteti no ca bhikkhu cittassa vasena  vattati. so yāya vihārasamāpattiyā ākaṅkhati pubbaṇhasamayaṃ  viharituṃ, tāya vihārasamāpattiyā pubbaṇhasamayaṃ ^a^T1.0408^ea^ viharati; yāya  vihārasamāpattiyā ākaṅkhati majjhanhikasamayaṃ viharituṃ, tāya  vihārasamāpattiyā majjhanhikasamayaṃ viharati; yāya  vihārasamāpattiyā ākaṅkhati sāyanhasamayaṃ viharituṃ, tāya  vihārasamāpattiyā sāyanhasamayaṃ viharati. seyyathāpi, āvuso  moggallāna, rañño vā rājamahāmattassa vā nānārattānaṃ dussānaṃ  dussakaraṇḍako pūro assa. so yaññadeva dussayugaṃ ākaṅkheyya  pubbaṇhasamayaṃ pārupituṃ ^a^P1.0219^ea^, taṃ tadeva dussayugaṃ  pubbaṇhasamayaṃ pārupeyya; yaññadeva dussayugaṃ ākaṅkheyya  majjhanhikasamayaṃ pārupituṃ, taṃ tadeva dussayugaṃ majjhanhikasamayaṃ  pārupeyya; yaññadeva dussayugaṃ ākaṅkheyya sāyanhasamayaṃ pārupituṃ, taṃ  tadeva dussayugaṃ sāyanhasamayaṃ pārupeyya. evameva kho, āvuso  moggallāna, bhikkhu cittaṃ vasaṃ vatteti, no ca bhikkhu cittassa vasena  vattati. so yāya vihārasamāpattiyā ākaṅkhati pubbaṇhasamayaṃ  viharituṃ, tāya vihārasamāpattiyā pubbaṇhasamayaṃ viharati; yāya  vihārasamāpattiyā ākaṅkhati majjhanhikasamayaṃ viharituṃ, tāya  vihārasamāpattiyā majjhanhikasamayaṃ viharati; yāya  vihārasamāpattiyā ākaṅkhati sāyanhasamayaṃ viharituṃ, tāya  vihārasamāpattiyā sāyanhasamayaṃ viharati. evarūpena kho, āvuso  moggallāna, bhikkhunā gosiṅgasālavanaṃ sobheyyā'''ti. ``sādhu  sādhu, moggallāna! yathā taṃ sāriputtova sammā byākaramāno  byākareyya. sāriputto hi, moggallāna, cittaṃ vasaṃ vatteti no ca  sāriputto cittassa vasena vattati. so yāya vihārasamāpattiyā ^a^T1.0409^ea^ ^a^V1.0283^ea^   ākaṅkhati pubbaṇhasamayaṃ viharituṃ, tāya vihārasamāpattiyā  pubbaṇhasamayaṃ viharati; yāya vihārasamāpattiyā ākaṅkhati  majjhanhikasamayaṃ viharituṃ, tāya vihārasamāpattiyā majjhanhikasamayaṃ  viharati; yāya vihārasamāpattiyā ākaṅkhati sāyanhasamayaṃ  viharituṃ, tāya vihārasamāpattiyā sāyanhasamayaṃ viharatī''ti. <br/><br/>[03] 345^b^.^eb^ evaṃ ^a^M1.0281^ea^ vutte, āyasmā sāriputto bhagavantaṃ  etadavoca -- ``kassa nu kho, bhante, subhāsita''nti? ``sabbesaṃ  vo, sāriputta, subhāsitaṃ pariyāyena. api ca mamapi suṇātha  yathārūpena bhikkhunā gosiṅgasālavanaṃ sobheyya. idha, sāriputta,  bhikkhu pacchābhattaṃ piṇḍapātapaṭikkanto nisīdati pallaṅkaṃ ābhujitvā  ujuṃ kāyaṃ paṇidhāya parimukhaṃ satiṃ upaṭṭhapetvā -- `na tāvāhaṃ imaṃ  pallaṅkaṃ bhindissāmi yāva me nānupādāya āsavehi cittaṃ  vimuccissatī'ti. evarūpena kho, sāriputta, bhikkhunā  gosiṅgasālavanaṃ sobheyyā''ti. <br/><br/>[01] idamavoca bhagavā. attamanā te āyasmanto {te bhikkhū (ka0)} bhagavato  bhāsitaṃ abhinandunti. <br/><br/>[06] mahāgosiṅgasuttaṃ niṭṭhitaṃ dutiyaṃ. 


volume: 28
item: 57
title: mahāyamakavaggo^cūḷagosiṅgasuttaṃ^mahāgosiṅgasuttaṃ^mahāgopālakasuttaṃ^
content:
  [03] 346^b^.^eb^ evaṃ ^a^T1.0410^ea^ ^a^V1.0284^ea^ ^a^P1.0220^ea^ me sutaṃ -- ekaṃ  samayaṃ bhagavā sāvatthiyaṃ viharati jetavane anāthapiṇḍikassa ārāme.  tatra kho bhagavā bhikkhū āmantesi -- ``bhikkhavo''ti.  ``bhadante''ti te bhikkhū bhagavato paccassosuṃ. bhagavā etadavoca --<br/><br/>[03] ``ekādasahi, bhikkhave, aṅgehi samannāgato gopālako  abhabbo gogaṇaṃ pariharituṃ phātiṃ kātuṃ {phātikattuṃ (sī0 pī0), phātikātuṃ  (syā0 kaṃ0)}. katamehi ekādasahi? idha,  bhikkhave, gopālako na rūpaññū hoti, na lakkhaṇakusalo hoti, na  āsāṭikaṃ hāretā {sāṭetā (sī0 syā0 kaṃ0 pī0)} hoti, na vaṇaṃ paṭicchādetā hoti, na dhūmaṃ kattā  hoti, na titthaṃ jānāti, na pītaṃ jānāti, na vīthiṃ jānāti, na  gocarakusalo hoti anavasesadohī ca hoti. ye te usabhā  gopitaro gopariṇāyakā te na atirekapūjāya pūjetā hoti. imehi  kho, bhikkhave, ekādasahi aṅgehi samannāgato gopālako abhabbo  gogaṇaṃ pariharituṃ phātiṃ kātuṃ. evameva kho, bhikkhave, ekādasahi  dhammehi samannāgato bhikkhu abhabbo imasmiṃ dhammavinaye ^a^M1.0282^ea^ vuddhiṃ  virūḷhiṃ vepullaṃ āpajjituṃ. katamehi ekādasahi? idha, bhikkhave,  bhikkhu na rūpaññū hoti, na lakkhaṇakusalo hoti, na āsāṭikaṃ  hāretā hoti, na vaṇaṃ paṭicchādetā hoti, na dhūmaṃ kattā hoti, na  titthaṃ jānāti, na pītaṃ jānāti, na vīthiṃ jānāti, na  gocarakusalo hoti, anavasesadohī ca hoti. ye te ^a^T1.0411^ea^ bhikkhū therā  rattaññū cirapabbajitā saṅghapitaro saṅghapariṇāyakā te na  atirekapūjāya pūjetā hoti. <br/><br/>[03] 347^b^.^eb^ ``kathañca, bhikkhave, bhikkhu na rūpaññū hoti?  idha, bhikkhave, bhikkhu yaṃ kiñci rūpaṃ sabbaṃ rūpaṃ `cattāri  mahābhūtāni, catunnañca mahābhūtānaṃ upādāyarūpa'nti yathābhūtaṃ  nappajānāti. evaṃ kho, bhikkhave, bhikkhu na rūpaññū hoti.<br/><br/>[03] ``kathañca, bhikkhave, bhikkhu na lakkhaṇakusalo hoti?  idha, bhikkhave, bhikkhu `kammalakkhaṇo ^a^V1.0285^ea^ bālo, kammalakkhaṇo  paṇḍito'ti yathābhūtaṃ nappajānāti. evaṃ kho, bhikkhave, bhikkhu na  lakkhaṇakusalo hoti.<br/><br/>[03] ``kathañca, bhikkhave, bhikkhu na āsāṭikaṃ hāretā hoti?  idha, bhikkhave, bhikkhu uppannaṃ kāmavitakkaṃ adhivāseti, nappajahati na  vinodeti na byantī karoti na anabhāvaṃ gameti. uppannaṃ  byāpādavitakkaṃ...pe0... uppannaṃ vihiṃsāvitakkaṃ...pe0... uppannuppanne  pāpake akusale dhamme adhivāseti, nappajahati ^a^P1.0221^ea^  na vinodeti na byantī karoti na anabhāvaṃ gameti. evaṃ kho,  bhikkhave, bhikkhu na āsāṭikaṃ hāretā hoti.<br/><br/>[03] ``kathañca, bhikkhave, bhikkhu na vaṇaṃ paṭicchādetā hoti?  idha, bhikkhave, bhikkhu cakkhunā rūpaṃ disvā nimittaggāhī hoti  anubyañjanaggāhī. yatvādhikaraṇamenaṃ cakkhundriyaṃ asaṃvutaṃ viharantaṃ  abhijjhādomanassā pāpakā akusalā dhammā anvāssaveyyuṃ, tassa  saṃvarāya na paṭipajjati, na rakkhati ^a^T1.0412^ea^ cakkhundriyaṃ, cakkhundriye na  saṃvaraṃ āpajjati. sotena saddaṃ sutvā...pe0... ghānena gandhaṃ  ghāyitvā...pe0... jivhāya rasaṃ sāyitvā...pe0... kāyena phoṭṭhabbaṃ  phusitvā...pe0... manasā dhammaṃ viññāya nimittaggāhī hoti  anubyañjanaggāhī. yatvādhikaraṇamenaṃ manindriyaṃ asaṃvutaṃ viharantaṃ  abhijjhādomanassā pāpakā akusalā dhammā anvāssaveyyuṃ, tassa  saṃvarāya na paṭipajjati, na ^a^M1.0283^ea^ rakkhati manindriyaṃ, manindriye na saṃvaraṃ  āpajjati. evaṃ kho, bhikkhave, bhikkhu na vaṇaṃ paṭicchādetā hoti.<br/><br/>[03] ``kathañca, bhikkhave, bhikkhu na dhūmaṃ kattā hoti? idha,  bhikkhave, bhikkhu yathāsutaṃ yathāpariyattaṃ dhammaṃ na vitthārena paresaṃ  desetā hoti. evaṃ kho, bhikkhave, bhikkhu na dhūmaṃ kattā hoti.<br/><br/>[03] ``kathañca, bhikkhave, bhikkhu na titthaṃ jānāti? idha,  bhikkhave, bhikkhu ye te bhikkhū bahussutā āgatāgamā dhammadharā  vinayadharā mātikādharā, te kālena kālaṃ upasaṅkamitvā na  paripucchati, na paripañhati -- `idaṃ, bhante, kathaṃ? imassa ko  attho'ti? tassa te āyasmanto avivaṭañceva na vivaranti,  anuttānīkatañca na uttānī karonti, anekavihitesu ^a^V1.0286^ea^ ca  kaṅkhāṭhānīyesu dhammesu kaṅkhaṃ na paṭivinodenti. evaṃ kho,  bhikkhave, bhikkhu na titthaṃ jānāti.<br/><br/>[03] ``kathañca, bhikkhave, bhikkhu na pītaṃ jānāti? idha,  bhikkhave, bhikkhu tathāgatappavedite dhammavinaye desiyamāne na labhati  atthavedaṃ, na labhati dhammavedaṃ, na labhati dhammūpasaṃhitaṃ pāmojjaṃ.  evaṃ kho, bhikkhave, bhikkhu na pītaṃ jānāti.<br/><br/>[03] ``kathañca, bhikkhave, bhikkhu na ^a^T1.0413^ea^ vīthiṃ jānāti? idha,  bhikkhave, bhikkhu ariyaṃ aṭṭhaṅgikaṃ maggaṃ yathābhūtaṃ nappajānāti. evaṃ  kho, bhikkhave, bhikkhu na vīthiṃ jānāti.<br/><br/>[03] ``kathañca, bhikkhave, bhikkhu na gocarakusalo hoti? idha,  bhikkhave, bhikkhu cattāro satipaṭṭhāne yathābhūtaṃ nappajānāti. evaṃ  kho, bhikkhave ^a^P1.0222^ea^, bhikkhu na gocarakusalo hoti.<br/><br/>[03] ``kathañca, bhikkhave, bhikkhu anavasesadohī hoti? idha,  bhikkhave, bhikkhuṃ saddhā gahapatikā abhihaṭṭhuṃ pavārenti  cīvarapiṇḍapātasenāsanagilānappaccayabhesajjaparikkhārehi, tatra  bhikkhu mattaṃ na jānāti paṭiggahaṇāya. evaṃ kho, bhikkhave, bhikkhu  anavasesadohī hoti.<br/><br/>[03] ``kathañca, bhikkhave, bhikkhu ye te bhikkhū therā rattaññū  cirapabbajitā saṅghapitaro saṅghapariṇāyakā te na atirekapūjāya  pūjetā hoti ^a^M1.0284^ea^? idha, bhikkhave, bhikkhu ye te bhikkhū therā rattaññū  cirapabbajitā saṅghapitaro saṅghapariṇāyakā, tesu na mettaṃ kāyakammaṃ  paccupaṭṭhāpeti āvi ceva raho ca; na mettaṃ vacīkammaṃ paccupaṭṭhāpeti  āvi ceva raho ca; na mettaṃ manokammaṃ paccupaṭṭhāpeti āvi ceva raho  ca. evaṃ kho, bhikkhave, bhikkhu ye te bhikkhū therā rattaññū  cirapabbajitā saṅghapitaro saṅghapariṇāyakā te na atirekapūjāya  pūjetā hoti.<br/><br/>[03] ``imehi kho bhikkhave ekādasahi dhammehi samannāgato bhikkhu  abhabbo imasmiṃ dhammavinaye vuddhiṃ virūḷhiṃ vepullaṃ āpajjituṃ. <br/><br/>[03] 348^b^.^eb^ ``ekādasahi ^a^V1.0287^ea^, bhikkhave, aṅgehi samannāgato  gopālako bhabbo gogaṇaṃ pariharituṃ phātiṃ kātuṃ. katamehi  ekādasahi? idha, bhikkhave ^a^T1.0414^ea^, gopālako rūpaññū hoti,  lakkhaṇakusalo hoti, āsāṭikaṃ hāretā hoti, vaṇaṃ paṭicchādetā  hoti, dhūmaṃ kattā hoti, titthaṃ jānāti, pītaṃ jānāti, vīthiṃ  jānāti, gocarakusalo hoti, sāvasesadohī ca hoti. ye te  usabhā gopitaro gopariṇāyakā te atirekapūjāya pūjetā hoti.  imehi kho, bhikkhave, ekādasahi aṅgehi samannāgato gopālako  bhabbo gogaṇaṃ pariharituṃ phātiṃ kātuṃ. evameva kho, bhikkhave,  ekādasahi dhammehi samannāgato bhikkhu bhabbo imasmiṃ dhammavinaye  vuddhiṃ virūḷhiṃ vepullaṃ āpajjituṃ. katamehi ekādasahi? idha,  bhikkhave, bhikkhu rūpaññū hoti, lakkhaṇakusalo hoti, āsāṭikaṃ  hāretā hoti, vaṇaṃ paṭicchādetā hoti, dhūmaṃ kattā hoti, titthaṃ  jānāti, pītaṃ jānāti, vīthiṃ jānāti, gocarakusalo hoti,  sāvasesadohī ca hoti. ye te bhikkhū therā rattaññū cirapabbajitā  saṅghapitaro saṅghapariṇāyakā te atirekapūjāya pūjetā hoti. <br/><br/>[03] 349^b^.^eb^ ``kathañca, bhikkhave, bhikkhu rūpaññū hoti?  idha, bhikkhave, bhikkhu yaṃ kiñci rūpaṃ sabbaṃ rūpaṃ `cattāri  mahābhūtāni ^a^P1.0223^ea^, catunnañca mahābhūtānaṃ  upādāyarūpa'nti yathābhūtaṃ pajānāti. evaṃ kho, bhikkhave, bhikkhu  rūpaññū hoti.<br/><br/>[03] ``kathañca, bhikkhave, bhikkhu lakkhaṇakusalo hoti? idha,  bhikkhave, bhikkhu kammalakkhaṇo bālo, kammalakkhaṇo paṇḍitoti  yathābhūtaṃ pajānāti. evaṃ kho, bhikkhave, bhikkhu lakkhaṇakusalo  hoti.<br/><br/>[03] ``kathañca ^a^M1.0285^ea^, bhikkhave, bhikkhu āsāṭikaṃ hāretā hoti? idha,  bhikkhave, bhikkhu uppannaṃ ^a^T1.0415^ea^ kāmavitakkaṃ nādhivāseti, pajahati vinodeti  byantī karoti anabhāvaṃ gameti. uppannaṃ byāpādavitakkaṃ...pe0...  uppannaṃ vihiṃsāvitakkaṃ...pe0... uppannuppanne pāpake akusale dhamme  nādhivāseti, pajahati vinodeti byantī karoti anabhāvaṃ gameti.  evaṃ kho, bhikkhave, bhikkhu āsāṭikaṃ hāretā hoti.<br/><br/>[03] ``kathañca, bhikkhave, bhikkhu vaṇaṃ paṭicchādetā hoti? idha,  bhikkhave, bhikkhu cakkhunā ^a^V1.0288^ea^ rūpaṃ disvā na nimittaggāhī hoti  nānubyañjanaggāhī. yatvādhikaraṇamenaṃ cakkhundriyaṃ asaṃvutaṃ viharantaṃ  abhijjhādomanassā pāpakā akusalā dhammā anvāssaveyyuṃ tassa  saṃvarāya paṭipajjati, rakkhati cakkhundriyaṃ, cakkhundriye saṃvaraṃ  āpajjati. sotena saddaṃ sutvā...pe0... ghānena gandhaṃ  ghāyitvā...pe0... jivhāya rasaṃ sāyitvā...pe0... kāyena phoṭṭhabbaṃ  phusitvā...pe0... manasā dhammaṃ viññāya na nimittaggāhī hoti  nānubyañjanaggāhī. yatvādhikaraṇamenaṃ manindriyaṃ asaṃvutaṃ viharantaṃ  abhijjhādomanassā pāpakā akusalā dhammā anvāssaveyyuṃ tassa  saṃvarāya paṭipajjati, rakkhati manindriyaṃ, manindriye saṃvaraṃ āpajjati.  evaṃ kho, bhikkhave, bhikkhu vaṇaṃ paṭicchādetā hoti.<br/><br/>[03] ``kathañca, bhikkhave, bhikkhu dhūmaṃ kattā hoti? idha,  bhikkhave, bhikkhu yathāsutaṃ yathāpariyattaṃ dhammaṃ vitthārena paresaṃ desetā  hoti. evaṃ kho, bhikkhave, bhikkhu dhūmaṃ kattā hoti.<br/><br/>[03] ``kathañca, bhikkhave, bhikkhu titthaṃ jānāti? idha,  bhikkhave, bhikkhu ye te bhikkhū bahussutā āgatāgamā dhammadharā  vinayadharā mātikādharā te kālena kālaṃ ^a^T1.0416^ea^ upasaṅkamitvā paripucchati,  paripañhati -- `idaṃ, bhante, kathaṃ? imassa ko attho'ti? tassa  te āyasmanto avivaṭañceva vivaranti, anuttānīkatañca uttānī  karonti, anekavihitesu ca kaṅkhāṭhānīyesu dhammesu kaṅkhaṃ  paṭivinodenti. evaṃ kho, bhikkhave, bhikkhu titthaṃ jānāti.<br/><br/>[03] ``kathañca bhikkhave, bhikkhu ^a^P1.0224^ea^ pītaṃ  jānāti? idha, bhikkhave, bhikkhu tathāgatappavedite dhammavinaye  desiyamāne labhati atthavedaṃ, labhati dhammavedaṃ, labhati dhammūpasaṃhitaṃ  pāmojjaṃ. evaṃ kho, bhikkhave, bhikkhu pītaṃ jānāti.<br/><br/>[03] ``kathañca ^a^M1.0286^ea^, bhikkhave, bhikkhu vīthiṃ jānāti? idha,  bhikkhave, bhikkhu ariyaṃ aṭṭhaṅgikaṃ maggaṃ yathābhūtaṃ pajānāti. evaṃ  kho, bhikkhave, bhikkhu vīthiṃ jānāti.<br/><br/>[03] ``kathañca, bhikkhave, bhikkhu gocarakusalo hoti? idha,  bhikkhave, bhikkhu cattāro satipaṭṭhāne yathābhūtaṃ pajānāti. evaṃ kho,  bhikkhave, bhikkhu gocarakusalo hoti. <br/><br/>[01] ``kathañca ^a^V1.0289^ea^ bhikkhave, bhikkhu sāvasesadohī hoti?  idha, bhikkhave, bhikkhuṃ saddhā gahapatikā abhihaṭṭhuṃ pavārenti  cīvarapiṇḍapātasenāsanagilānappaccayabhesajjaparikkhārehi. tatra  bhikkhu mattaṃ jānāti paṭiggahaṇāya. evaṃ kho, bhikkhave, bhikkhu  sāvasesadohī hoti.<br/><br/>[03] ``kathañca, bhikkhave, bhikkhu ye te bhikkhū therā rattaññū  cirapabbajitā saṅghapitaro saṅghapariṇāyakā, te atirekapūjāya pūjetā  hoti? idha, bhikkhave, bhikkhu ye te bhikkhū therā rattaññū  cirapabbajitā saṅghapitaro saṅghapariṇāyakā tesu mettaṃ kāyakammaṃ  paccupaṭṭhāpeti āvi ceva raho ^a^T1.0417^ea^ ca; mettaṃ vacīkammaṃ paccupaṭṭhāpeti āvi  ceva raho ca; mettaṃ manokammaṃ paccupaṭṭhāpeti āvi ceva raho ca. evaṃ  kho, bhikkhave, bhikkhu ye te bhikkhū therā rattaññū cirapabbajitā  saṅghapitaro saṅghapariṇāyakā te atirekapūjāya pūjetā hoti.<br/><br/>[03] ``imehi kho, bhikkhave, ekādasahi dhammehi samannāgato  bhikkhu bhabbo imasmiṃ dhammavinaye vuddhiṃ virūḷhiṃ vepullaṃ  āpajjitu''nti.<br/><br/>[03] idamavoca bhagavā. attamanā te bhikkhū bhagavato bhāsitaṃ  abhinandunti. <br/><br/>[06] mahāgopālakasuttaṃ niṭṭhitaṃ tatiyaṃ. 


volume: 28
item: 58
title: cūḷagosiṅgasuttaṃ^mahāgosiṅgasuttaṃ^mahāgopālakasuttaṃ^cūḷagopālakasuttaṃ^
content:
  [03] 350^b^.^eb^ evaṃ ^a^T1.0418^ea^ ^a^V1.0290^ea^ ^a^P1.0225^ea^ me sutaṃ -- ekaṃ  samayaṃ bhagavā vajjīsu viharati ukkacelāyaṃ gaṅgāya nadiyā tīre.  tatra kho bhagavā bhikkhū āmantesi -- ``bhikkhavo''ti.  ``bhadante''ti te bhikkhū bhagavato paccassosuṃ. bhagavā etadavoca --<br/><br/>[03] ``bhūtapubbaṃ ^a^M1.0287^ea^, bhikkhave, māgadhako gopālako duppaññajātiko,  vassānaṃ pacchime māse saradasamaye, asamavekkhitvā gaṅgāya nadiyā  orimaṃ tīraṃ, asamavekkhitvā pārimaṃ tīraṃ, atittheneva gāvo  patāresi uttaraṃ tīraṃ suvidehānaṃ. atha kho, bhikkhave, gāvo  majjhegaṅgāya nadiyā sote āmaṇḍaliyaṃ karitvā tattheva anayabyasanaṃ  āpajjiṃsu. taṃ kissa hetu? tathā hi so, bhikkhave, māgadhako  gopālako duppaññajātiko, vassānaṃ pacchime māse saradasamaye,  asamavekkhitvā gaṅgāya nadiyā orimaṃ tīraṃ, asamavekkhitvā pārimaṃ  tīraṃ, atittheneva gāvo patāresi uttaraṃ tīraṃ suvidehānaṃ. evameva  kho, bhikkhave, ye hi keci {ye keci (syā0 kaṃ0)} samaṇā vā brāhmaṇā vā akusalā imassa  lokassa akusalā parassa lokassa, akusalā māradheyyassa akusalā  amāradheyyassa, akusalā maccudheyyassa akusalā amaccudheyyassa, tesaṃ  ye sotabbaṃ saddahātabbaṃ maññissanti, tesaṃ taṃ bhavissati dīgharattaṃ  ahitāya dukkhāya. <br/><br/>[03] 351^b^.^eb^ ``bhūtapubbaṃ, bhikkhave, māgadhako gopālako  sappaññajātiko, vassānaṃ ^a^T1.0419^ea^ pacchime māse saradasamaye, samavekkhitvā  gaṅgāya nadiyā orimaṃ tīraṃ, samavekkhitvā pārimaṃ tīraṃ, tittheneva  gāvo patāresi uttaraṃ tīraṃ suvidehānaṃ. so paṭhamaṃ patāresi ye te  usabhā gopitaro gopariṇāyakā. te tiriyaṃ gaṅgāya sotaṃ chetvā  sotthinā pāraṃ agamaṃsu. athāpare patāresi balavagāvo dammagāvo.  tepi tiriyaṃ gaṅgāya sotaṃ chetvā sotthinā pāraṃ agamaṃsu. athāpare  patāresi vacchatare vacchatariyo. tepi tiriyaṃ gaṅgāya sotaṃ chetvā  sotthinā pāraṃ agamaṃsu. athāpare patāresi vacchake kisābalake {kisabalake  (sī0 syā0 pī0)}.  tepi tiriyaṃ gaṅgāya sotaṃ chetvā sotthinā pāraṃ agamaṃsu. bhūtapubbaṃ,  bhikkhave, vacchako taruṇako tāvadeva jātako mātugoravakena  vuyhamāno, sopi tiriyaṃ gaṅgāya sotaṃ chetvā sotthinā pāraṃ  agamāsi. taṃ kissa hetu? tathā ^a^V1.0291^ea^ hi so, bhikkhave, māgadhako  gopālako sappaññajātiko ^a^P1.0226^ea^, vassānaṃ pacchime  māse saradasamaye, samavekkhitvā gaṅgāya nadiyā orimaṃ ^a^M1.0288^ea^ tīraṃ,  samavekkhitvā pārimaṃ tīraṃ, tittheneva gāvo patāresi uttaraṃ tīraṃ  suvidehānaṃ. evameva kho, bhikkhave, ye hi keci samaṇā vā  brāhmaṇā vā kusalā imassa lokassa kusalā parassa lokassa,  kusalā māradheyyassa kusalā amāradheyyassa, kusalā maccudheyyassa  kusalā amaccudheyyassa, tesaṃ ye sotabbaṃ saddahātabbaṃ maññissanti,  tesaṃ taṃ bhavissati dīgharattaṃ hitāya sukhāya. <br/><br/>[03] 352^b^.^eb^ ``seyyathāpi ^a^T1.0420^ea^, bhikkhave, ye te usabhā  gopitaro gopariṇāyakā te tiriyaṃ gaṅgāya sotaṃ chetvā sotthinā  pāraṃ agamaṃsu, evameva kho, bhikkhave, ye te bhikkhū arahanto  khīṇāsavā vusitavanto katakaraṇīyā ohitabhārā anuppattasadatthā  parikkhīṇabhavasaṃyojanā sammadaññā vimuttā, te tiriyaṃ mārassa sotaṃ  chetvā sotthinā pāraṃ gatā.<br/><br/>[03] ``seyyathāpi te, bhikkhave, balavagāvo dammagāvo tiriyaṃ  gaṅgāya sotaṃ chetvā sotthinā pāraṃ agamaṃsu, evameva kho, bhikkhave,  ye te bhikkhū pañcannaṃ orambhāgiyānaṃ saṃyojanānaṃ parikkhayā  opapātikā tattha parinibbāyino anāvattidhammā tasmā lokā, tepi  tiriyaṃ mārassa sotaṃ chetvā sotthinā pāraṃ gamissanti.<br/><br/>[03] ``seyyathāpi te, bhikkhave, vacchatarā vacchatariyo tiriyaṃ  gaṅgāya sotaṃ chetvā sotthinā pāraṃ agamaṃsu, evameva kho, bhikkhave,  ye te bhikkhū tiṇṇaṃ saṃyojanānaṃ parikkhayā rāgadosamohānaṃ tanuttā  sakadāgāmino sakiṃdeva imaṃ lokaṃ āgantvā dukkhassantaṃ karissanti,  tepi tiriyaṃ mārassa sotaṃ chetvā sotthinā pāraṃ gamissanti.<br/><br/>[03] ``seyyathāpi te, bhikkhave, vacchakā kisābalakā tiriyaṃ  gaṅgāya sotaṃ chetvā sotthinā pāraṃ agamaṃsu, evameva kho, bhikkhave,  ye te bhikkhū tiṇṇaṃ saṃyojanānaṃ parikkhayā sotāpannā  avinipātadhammā niyatā sambodhiparāyanā, tepi tiriyaṃ mārassa  sotaṃ chetvā sotthinā pāraṃ gamissanti. <br/><br/>[01] ``seyyathāpi so, bhikkhave, vacchako taruṇako tāvadeva  jātako mātugoravakena ^a^T1.0421^ea^ vuyhamāno tiriyaṃ ^a^V1.0292^ea^ gaṅgāya sotaṃ chetvā  sotthinā ^a^M1.0289^ea^ pāraṃ agamāsi, evameva kho, bhikkhave, ye te bhikkhū  dhammānusārino saddhānusārino, tepi tiriyaṃ mārassa sotaṃ chetvā  sotthinā pāraṃ gamissanti.<br/><br/>[03] ``ahaṃ kho pana, bhikkhave, kusalo ^a^P1.0227^ea^  imassa lokassa kusalo parassa lokassa, kusalo māradheyyassa  kusalo amāradheyyassa, kusalo maccudheyyassa kusalo amaccudheyyassa.  tassa mayhaṃ, bhikkhave, ye sotabbaṃ saddahātabbaṃ maññissanti, tesaṃ  taṃ bhavissati dīgharattaṃ hitāya sukhāyā''ti.<br/><br/>[03] idamavoca bhagavā. idaṃ vatvā sugato athāparaṃ etadavoca  satthā -- <br/><br/>[21] ``ayaṃ loko paro loko, jānatā suppakāsito. <br/><br/>[22] yañca mārena sampattaṃ, appattaṃ yañca maccunā.. <br/><br/>[21] ``sabbaṃ lokaṃ abhiññāya, sambuddhena pajānatā. <br/><br/>[22] vivaṭaṃ amatadvāraṃ, khemaṃ nibbānapattiyā.. <br/><br/>[21] ``chinnaṃ pāpimato sotaṃ, viddhastaṃ vinaḷīkataṃ. <br/><br/>[22] pāmojjabahulā hotha, khemaṃ pattattha {patthetha (syā0 kaṃ0 ka0 aṭṭhakathāyaṃ  saṃvaṇṇetabbapāṭho)} bhikkhavo''ti.. <br/><br/>[06] cūḷagopālakasuttaṃ niṭṭhitaṃ catutthaṃ. 


