# pali

volume: 1
item: 5
title: verañjakaṇḍavaṇṇanā^^^^
content:
  [03] 1^b^.^eb^ idāni ^a^P1.0106^ea^ ^a^M1.0079^ea^ ^a^V1.0074^ea^ <br/><br/>[21] ``tenātiādipāṭhassa, atthaṃ nānappakārato.<br/><br/>[22] dassayanto karissāmi, vinayassatthavaṇṇana''nti..<br/><br/>[03]vuttattā ^b^tena samayena buddho bhagavā^eb^tiādīnaṃ atthavaṇṇanaṃ karissāmi.  seyyathidaṃ -- ^b^tenā^eb^ti aniyamaniddesavacanaṃ. tassa sarūpena avuttenapi aparabhāge atthato  siddhena yenāti iminā vacanena paṭiniddeso kātabbo. aparabhāge hi vinayapaññattiyācanahetubhūto  āyasmato sāriputtassa parivitakko siddho. tasmā yena samayena so parivitakko  udapādi, tena samayena buddho bhagavā verañjāyaṃ viharatīti evamettha sambandho  veditabbo. ayañhi sabbasmimpi vinaye yutti, yadidaṃ yattha yattha ``tenā''ti vuccati  tattha tattha pubbe vā pacchā vā atthato siddhena ``yenā''ti iminā vacanena paṭiniddeso  kātabboti.<br/><br/>[03]tatridaṃ mukhamattanidassanaṃ -- ``tena hi, bhikkhave, bhikkhūnaṃ sikkhāpadaṃ paññapessāmi,  yena sudinno methunaṃ dhammaṃ paṭisevi; yasmā paṭisevi, tasmā paññapessāmī''ti  vuttaṃ hoti. evaṃ tāva pubbe atthato siddhena yenāti iminā vacanena paṭiniddeso  yujjati. tena samayena buddho bhagavā rājagahe viharati, yena samayena dhaniyo  kumbhakāraputto rañño dārūni adinnaṃ ādiyīti evaṃ pacchā atthato siddhena yenāti  iminā vacanena paṭiniddeso yujjatīti vutto tenāti vacanassa attho. ^b^samayenā^eb^ti  ettha pana samayasaddo tāva --<br/><br/>[21] samavāye ^a^P1.0107^ea^ khaṇe kāle, samūhe hetu-diṭṭhisu.<br/><br/>[22] paṭilābhe pahāne ca, paṭivedhe ca dissati..<br/><br/>[03]tathā ^a^V1.0075^ea^ hissa -- ``appeva nāma svepi upasaṅkameyyāma kālañca samayañca upādāyā''ti (dī0  ni0 1.447) evamādīsu samavāyo attho. ``ekova kho, bhikkhave, khaṇo ca samayo ca brahmacariyavāsāyā''ti  (a0 ni0  8.29) evamādīsu khaṇo. ``uṇhasamayo ^a^M1.0080^ea^ pariḷāhasamayo''ti  (pāci0 358) evamādīsu kālo. ``mahāsamayo pavanasmi''nti evamādīsu samūho.  ``samayopi kho te, bhaddāli, appaṭividdho ahosi -- `bhagavā kho sāvatthiyaṃ viharati,  bhagavāpi maṃ jānissati -- bhaddāli nāma bhikkhu satthusāsane sikkhāya aparipūrakārī'ti  ayampi kho te, bhaddāli, samayo appaṭividdho ahosī''ti (ma0 ni0 2.135) evamādīsu  hetu. ``tena kho pana samayena uggahamāno paribbājako samaṇamuṇḍikāputto  samayappavādake tindukācīre ekasālake mallikāya ārāme paṭivasatī''ti (ma0  ni0 2.260) evamādīsu diṭṭhi.<br/><br/>[21] ``diṭṭhe dhamme ca yo attho, yo cattho samparāyiko.<br/><br/>[22] atthābhisamayā dhīro, paṇḍitoti pavuccatī''ti.. (saṃ0 ni0  1.129).<br/><br/>[03]evamādīsu paṭilābho. ``sammā mānābhisamayā antamakāsi dukkhassā''ti (ma0 ni0  1.28) evamādīsu pahānaṃ. ``dukkhassa pīḷanaṭṭho saṅkhataṭṭho santāpaṭṭho vipariṇāmaṭṭho abhisamayaṭṭho''ti  (paṭi0 ma0 2.8) evamādīsu paṭivedho attho. idha panassa kālo attho. tasmā yena  kālena āyasmato sāriputtassa vinayapaññattiyācanahetubhūto parivitakko udapādi,  tena kālenāti evamettha attho daṭṭhabbo.<br/><br/>[03]etthāha -- ``atha kasmā yathā suttante `ekaṃ samaya'nti upayogavacanena niddeso kato,  abhidhamme ca `yasmiṃ samaye kāmāvacara'nti bhummavacanena, tathā akatvā idha `tena  samayenā'ti karaṇavacanena niddeso kato''ti? tattha tathā, idha ca aññathā atthasambhavato.  kathaṃ? suttante tāva accantasaṃyogattho sambhavati. yañhi samayaṃ bhagavā brahmajālādīni  suttantāni desesi, accantameva taṃ samayaṃ karuṇāvihārena vihāsi; tasmā tadatthajotanatthaṃ  tattha upayoganiddeso kato. abhidhamme ca adhikaraṇattho ^a^P1.0108^ea^ bhāvenabhāvalakkhaṇattho  ca sambhavati. adhikaraṇañhi kālattho samūhattho ca samayo, tattha vuttānaṃ phassādidhammānaṃ  khaṇasamavāyahetusaṅkhātassa ca samayassa bhāvena tesaṃ bhāvo lakkhiyati. tasmā tadatthajotanatthaṃ  tattha bhummavacanena niddeso kato. idha pana hetuattho karaṇattho ca sambhavati. yo  ^a^M1.0081^ea^ hi so sikkhāpadapaññattisamayo ^a^V1.0076^ea^ sāriputtādīhipi dubbiññeyyo, tena  samayena hetubhūtena karaṇabhūtena ca sikkhāpadāni paññāpayanto sikkhāpadapaññattihetuñca  apekkhamāno bhagavā tattha tattha vihāsi; tasmā tadatthajotanatthaṃ idha karaṇavacanena niddeso  katoti veditabbo. hoti cettha --<br/><br/>[21] ``upayogena bhummena, taṃ taṃ atthamapekkhiya.<br/><br/>[22] aññatra samayo vutto, karaṇeneva so idhā''ti..<br/><br/>[03]porāṇā pana vaṇṇayanti -- `ekaṃ samaya'nti vā `yasmiṃ samaye'ti vā `tena samayenā'ti  vā abhilāpamattabhedo esa, sabbattha bhummameva attho''ti. tasmā tesaṃ laddhiyā ``tena  samayenā''ti vuttepi ``tasmiṃ samaye''ti attho veditabbo.<br/><br/>[03]^b^buddho bhagavā^eb^ti imesaṃ padānaṃ parato atthaṃ vaṇṇayissāma. ^b^verañjāyaṃ viharatī^eb^ti  ettha pana ^b^verañjā^eb^ti aññatarassa nagarassetaṃ adhivacanaṃ, tassaṃ verañjāyaṃ; samīpatthe  bhummavacanaṃ. ^b^viharatī^eb^ti avisesena iriyāpathadibbabrahmāriyavihāresu aññataravihārasamaṅgīparidīpanametaṃ,  idha pana ṭhānagamananisajjāsayanappabhedesuairiyāpathesu aññatarairiyāpathasamāyogaparidīpanaṃ,  tena ṭhitopi gacchantopi nisinnopi sayānopi bhagavā viharaticceva veditabbo.  so hi ekaṃ iriyāpathabādhanaṃ aññena iriyāpathena vicchinditvā aparipatantaṃ attabhāvaṃ  harati pavatteti, tasmā ``viharatī''ti vuccati.<br/><br/>[03]^b^naḷerupucimandamūle^eb^ti ettha ^b^naḷeru^eb^ nāma yakkho, ^b^pucimando^eb^ti ^a^P1.0109^ea^  nimbarukkho, ^b^mūla^eb^nti samīpaṃ. ayañhi mūlasaddo ``mūlāni uddhareyya antamaso  usīranāḷimattānipī''ti (a0 ni0  4.195) -ādīsu mūlamūle dissati. ``lobho  akusalamūla''nti (dī0 ni0 3.305) -ādīsu asādhāraṇahetumhi. ``yāva majjhanhike  kāle chāyā pharati, nivāte paṇṇāni patanti, ettāvatā rukkhamūla''ntiādīsu samīpe.  idha pana samīpe adhippeto, tasmā naḷeruyakkhena adhiggahitassa pucimandassa samīpeti evamettha  attho daṭṭhabbo. so kira pucimando ramaṇīyo pāsādiko anekesaṃ rukkhānaṃ ādhipaccaṃ  viya kurumāno tassa nagarassa avidūre gamanāgamanasampanne ṭhāne ahosi. atha ^a^M1.0082^ea^  bhagavā verañjaṃ gantvā patirūpe ṭhāne viharanto tassa rukkhassa samīpe heṭṭhābhāge vihāsi.  tena vuttaṃ -- ^b^``verañjāyaṃ viharati naḷerupucimandamūle''^eb^ti.<br/><br/>[03]tattha ^a^V1.0077^ea^ siyā yadi tāva bhagavā verañjāyaṃ viharati, ``naḷerupucimandamūle''ti na  vattabbaṃ, atha tattha viharati, ``verañjāya''nti na vattabbaṃ, na hi sakkā ubhayattha teneva  samayena apubbaṃ acarimaṃ viharitunti? na kho panetaṃ evaṃ daṭṭhabbaṃ, nanu avocumha  ``samīpatthe bhummavacana''nti. tasmā yathā gaṅgāyamunādīnaṃ samīpe goyūthāni  carantāni ``gaṅgāya caranti, yamunāya carantī''ti vuccanti; evamidhāpi yadidaṃ verañjāya  samīpe naḷerupucimandamūlaṃ tattha viharanto vuccati ``verañjāyaṃ viharati naḷerupucimandamūle''ti.  gocaragāmanidassanatthaṃ hissa verañjāvacanaṃ. pabbajitānurūpanivāsanaṭṭhānanidassanatthaṃ naḷerupucimandamūlavacanaṃ.<br/><br/>[03]tattha verañjākittanena āyasmā upālitthero bhagavato gahaṭṭhānuggahakaraṇaṃ dasseti,  naḷerupucimandamūlakittanena pabbajitānuggahakaraṇaṃ, tathā purimena paccayaggahaṇato attakilamathānuyogavivajjanaṃ,  pacchimena vatthukāmappahānato kāmasukhallikānuyogavivajjanupāyadassanaṃ; purimena  ca dhammadesanābhiyogaṃ, pacchimena vivekādhimuttiṃ; purimena karuṇāya upagamanaṃ  ^a^P1.0110^ea^, pacchimena paññāya apagamanaṃ; purimena sattānaṃ hitasukhanipphādanādhimuttataṃ,  pacchimena parahitasukhakaraṇe nirupalepanaṃ; purimena dhammikasukhāpariccāganimittaṃ phāsuvihāraṃ,  pacchimena uttarimanussadhammānuyoganimittaṃ; purimena manussānaṃ upakārabahulataṃ, pacchimena  devatānaṃ; purimena loke jātassa loke saṃvaḍḍhabhāvaṃ, pacchimena lokena anupalittataṃ;  purimena ``ekapuggalo, bhikkhave, loke uppajjamāno uppajjati bahujanahitāya  bahujanasukhāya lokānukampāya atthāya hitāya sukhāya devamanussānaṃ. katamo  ekapuggalo? tathāgato arahaṃ sammāsambuddho''ti (a0 ni0  1.170) vacanato yadatthaṃ  bhagavā uppanno tadatthaparinipphādanaṃ, pacchimena yattha uppanno tadanurūpavihāraṃ.  bhagavā hi paṭhamaṃ lumbinīvane, dutiyaṃ bodhimaṇḍeti lokiyalokuttarāya  uppattiyā vaneyeva uppanno, tenassa vaneyeva vihāraṃ dassetīti evamādinā nayenettha  atthayojanā veditabbā.<br/><br/>[03]^b^mahatā^eb^ ^a^M1.0083^ea^ ^b^bhikkhusaṅghena saddhi^eb^nti ettha ^b^mahatā^eb^ti guṇamahattenapi mahatā;  saṅkhyāmahattenapi, so hi bhikkhusaṅgho guṇehipi mahā ahosi, yasmā yo tattha pacchimako  so sotāpanno; saṅkhyāyapi mahā pañcasatasaṅkhyattā. bhikkhūnaṃ saṅghena ^b^bhikkhusaṅghena;^eb^  diṭṭhisīlasāmaññasaṅkhātasaṅghātena samaṇagaṇenāti attho. ^b^saddhi^eb^nti ekato. ^b^pañcamattehi  bhikkhusatehī^eb^ti pañca mattā etesanti ^b^pañcamattāni^eb^. mattāti pamāṇaṃ vuccati.  tasmā yathā ``bhojane ^a^V1.0078^ea^ mattaññū''ti vutte bhojane mattaṃ jānāti, pamāṇaṃ jānātīti  attho hoti; evamidhāpi tesaṃ bhikkhusatānaṃ pañca mattā pañcappamāṇanti evamattho daṭṭhabbo.  bhikkhūnaṃ satāni ^b^bhikkhusatāni,^eb^ tehi pañcamattehi bhikkhusatehi. etena yaṃ vuttaṃ --  ``mahatā bhikkhusaṅghena saddhi''nti, ettha tassa mahato bhikkhusaṅghassa saṅkhyāmahattaṃ dassitaṃ  hoti. parato panassa ^a^P1.0111^ea^ ``nirabbudo hi, sāriputta bhikkhusaṅgho nirādīnavo  apagatakāḷako suddho sāre patiṭṭhito. imesañhi, sāriputta, pañcannaṃ bhikkhusatānaṃ  yo pacchimako so sotāpanno''ti vacanena guṇamahattaṃ āvibhavissati.<br/><br/>[03]^b^assosi kho verañjo brāhmaṇo^eb^ti ^b^assosī^eb^ti suṇi upalabhi, sotadvārasampattavacananigghosānusārena  aññāsi. ^b^kho^eb^ti padapūraṇamatte avadhāraṇatthe vā nipāto. tattha avadhāraṇatthena assosi  eva, nāssa koci savanantarāyo ahosīti ayamattho veditabbo. padapūraṇena pana byañjanasiliṭṭhatāmattameva.  verañjāyaṃ jāto, verañjāyaṃ bhavo, verañjā vā assa nivāsoti ^b^verañjo^eb^.  mātāpitūhi katanāmavasena panāyaṃ ``udayo''ti vuccati. brahmaṃ aṇatīti ^b^brāhmaṇo,^eb^  mante sajjhāyatīti attho. idameva hi jātibrāhmaṇānaṃ niruttivacanaṃ. ariyā pana  bāhitapāpattā ``brāhmaṇā''ti vuccanti.<br/><br/>[03]idāni yamatthaṃ verañjo brāhmaṇo assosi, taṃ pakāsento ^b^samaṇo khalu bho gotamo^eb^tiādimāha.  tattha samitapāpattā ^b^samaṇo^eb^ti veditabbo. vuttaṃ hetaṃ -- ``bāhitapāpoti brāhmaṇo  (dha0 pa0 388), samitapāpattā ^a^M1.0084^ea^ samaṇoti vuccatī''ti (dha0 pa0 265).  bhagavā ca anuttarena ariyamaggena samitapāpo, tenassa yathābhuccaguṇādhigatametaṃ nāmaṃ  yadidaṃ samaṇoti. ^b^khalū^eb^ti anussavanatthe nipāto. ^b^bho^eb^ti brāhmaṇajātikānaṃ  jātisamudāgataṃ ālapanamattaṃ. vuttampi hetaṃ --<br/><br/>[03]``bhovādī nāmaso hoti, sace hoti sakiñcano''ti. (dha0 pa0 396; su0 ni0 625).  ^b^gotamo^eb^ti bhagavantaṃ gottavasena parikitteti, tasmā ``samaṇo khalu bho gotamo''ti  ettha samaṇo kira bho gotamagottoti evamattho daṭṭhabbo. ^b^sakyaputto^eb^ti idaṃ pana  bhagavato uccākulaparidīpanaṃ. ^b^sakyakulā pabbajito^eb^ti saddhāpabbajitabhāvaparidīpanaṃ,  kenaci pārijuññena anabhibhūto aparikkhīṇaṃyeva, taṃ kulaṃ pahāya saddhāya pabbajitoti  vuttaṃ hoti. tato paraṃ vuttatthameva. ^b^taṃ kho panā^eb^ti itthambhūtākhyānatthe   ^a^P1.0112^ea^ upayogavacanaṃ, tassa kho pana ^a^V1.0079^ea^ bhoto gotamassāti attho. ^b^kalyāṇo^eb^ti  kalyāṇaguṇasamannāgato; seṭṭhoti vuttaṃ hoti. ^b^kittisaddo^eb^ti kitti eva,  thutighoso vā.<br/><br/>[03]^b^itipi so bhagavā^eb^tiādīsu pana ayaṃ tāva yojanā -- so bhagavā itipi arahaṃ, itipi  sammāsambuddho...pe0... itipi bhagavāti iminā ca iminā ca kāraṇenāti vuttaṃ  hoti.<br/><br/>[03]idāni vinayadharānaṃ suttantanayakosallatthaṃ vinayasaṃvaṇṇanārambhe buddhaguṇapaṭisaṃyuttāya  dhammiyā kathāya cittasampahaṃsanatthañca etesaṃ padānaṃ vitthāranayena vaṇṇanaṃ karissāmi.  tasmā yaṃ vuttaṃ -- ``so bhagavā itipi araha''ntiādi; tattha ārakattā, arīnaṃ  arānañca hatattā, paccayādīnaṃ arahattā, pāpakaraṇe rahābhāvāti imehi tāva kāraṇehi  so bhagavā arahanti veditabbo. ārakā hi so sabbakilesehi suvidūravidūre  ṭhito, maggena savāsanānaṃ kilesānaṃ viddhaṃsitattāti ārakattā ^b^arahaṃ;^eb^ te  cānena kilesārayo maggena hatāti arīnaṃ hatattāpi ^b^arahaṃ^eb^. yañcetaṃ avijjābhavataṇhāmayanābhipuññādiabhisaṅkhārāraṃ  jarāmaraṇanemi āsavasamudayamayena akkhena vijjhitvā tibhavarathe samāyojitaṃ anādikālappavattaṃ  saṃsāracakkaṃ, tassānena bodhimaṇḍe ^a^M1.0085^ea^ vīriyapādehi sīlapathaviyaṃ patiṭṭhāya  saddhāhatthena kammakkhayakaraṃ ñāṇapharasuṃ gahetvā sabbe arā hatāti arānaṃ hatattāpi ^b^arahaṃ^eb^.<br/><br/>[03]atha vā saṃsāracakkanti anamataggasaṃsāravaṭṭaṃ vuccati, tassa ca avijjā nābhi,  mūlattā; jarāmaraṇaṃ nemi, pariyosānattā; sesā dasa dhammā arā, avijjāmūlakattā jarāmaraṇapariyantattā  ca. tattha dukkhādīsu aññāṇaṃ avijjā, kāmabhave ca avijjā kāmabhave saṅkhārānaṃ  paccayo hoti. rūpabhave avijjā rūpabhave saṅkhārānaṃ paccayo hoti. arūpabhave avijjā  arūpabhave saṅkhārānaṃ paccayo hoti. kāmabhave saṅkhārā kāmabhave ^a^P1.0113^ea^ paṭisandhiviññāṇassa  paccayā honti. esa nayo itaresu. kāmabhave paṭisandhiviññāṇaṃ kāmabhave nāmarūpassa  paccayo hoti, tathā rūpabhave. arūpabhave nāmasseva paccayo hoti. kāmabhave nāmarūpaṃ  kāmabhave saḷāyatanassa paccayo hoti. rūpabhave nāmarūpaṃ rūpabhave tiṇṇaṃ āyatanānaṃ paccayo  hoti. arūpabhave nāmaṃ arūpabhave ekassāyatanassa paccayo hoti. kāmabhave saḷāyatanaṃ  kāmabhave chabbidhassa phassassa paccayo hoti. rūpabhave tīṇi āyatanāni rūpabhave tiṇṇaṃ  phassānaṃ; arūpabhave ekamāyatanaṃ arūpabhave ekassa phassassa paccayo hoti. kāmabhave cha  phassā kāmabhave channaṃ vedanānaṃ paccayā honti. rūpabhave tayo tattheva ^a^V1.0080^ea^ tissannaṃ; arūpabhave  eko tattheva ekissā vedanāya paccayo hoti. kāmabhave cha vedanā kāmabhave channaṃ  taṇhākāyānaṃ paccayā honti. rūpabhave tisso tattheva tiṇṇaṃ; arūpabhave ekā vedanā  arūpabhave ekassa taṇhākāyassa paccayo hoti. tattha tattha sā sā taṇhā tassa tassa  upādānassa paccayo; upādānādayo bhavādīnaṃ.<br/><br/>[03]kathaṃ? idhekacco ``kāme paribhuñjissāmī''ti kāmupādānapaccayā kāyena duccaritaṃ  carati, vācāya manasā duccaritaṃ carati; duccaritapāripūriyā apāye upapajjati.  tatthassa upapattihetubhūtaṃ kammaṃ kammabhavo, kammanibbattā khandhā upapattibhavo, khandhānaṃ  nibbatti jāti, paripāko jarā, bhedo maraṇaṃ.<br/><br/>[03]aparo ^a^M1.0086^ea^ ``saggasampattiṃ anubhavissāmī''ti tatheva sucaritaṃ carati; sucaritapāripūriyā  sagge upapajjati. tatthassa upapattihetubhūtaṃ kammaṃ kammabhavoti so eva nayo.<br/><br/>[03]aparo pana ``brahmalokasampattiṃ anubhavissāmī''ti kāmupādānapaccayā eva mettaṃ  bhāveti, karuṇaṃ... muditaṃ... upekkhaṃ bhāveti, bhāvanāpāripūriyā brahmaloke  nibbattati. tatthassa nibbattihetubhūtaṃ kammaṃ kammabhavoti soyeva nayo.<br/><br/>[03]aparo ``arūpavabhasampattiṃ anubhavissāmī''ti ^a^P1.0114^ea^ tatheva ākāsānañcāyatanādisamāpattiyo  bhāveti, bhāvanāpāripūriyā tattha nibbattati. tatthassa nibbattihetubhūtaṃ kammaṃ  kammabhavo, kammanibbattā khandhā upapattibhavo, khandhānaṃ nibbatti jāti, paripāko  jarā, bhedo maraṇanti. esa nayo sesupādānamūlikāsupi yojanāsu.<br/><br/>[03]evaṃ ``ayaṃ avijjā hetu, saṅkhārā hetusamuppannā, ubhopete hetusamuppannāti  paccayapariggahe paññā dhammaṭṭhitiñāṇaṃ; atītampi addhānaṃ, anāgatampi addhānaṃ; avijjā  hetu, saṅkhārā hetusamuppannā, ubhopete hetusamuppannāti paccayapariggahe paññā  dhammaṭṭhitiñāṇa''nti etena nayena sabbapadāni vitthāretabbāni. tattha avijjā saṅkhārā  eko saṅkhepo, viññāṇa-nāmarūpa-saḷāyatana-phassa-vedanā eko, taṇhupādānabhavā eko,  jāti-jarā-maraṇaṃ eko. purimasaṅkhepo cettha atīto addhā, dve majjhimā paccuppanno,  jātijarāmaraṇaṃ anāgato. avijjāsaṅkhāraggahaṇena cettha taṇhupādānabhavā gahitāva hontīti  ime pañca dhammā atīte kammavaṭṭaṃ; viññāṇādayo pañca dhammā etarahi vipākavaṭṭaṃ. taṇhupādānabhavaggahaṇena  ^a^V1.0081^ea^ avijjāsaṅkhārā gahitāva hontīti ime pañca dhammā etarahi kammavaṭṭaṃ; jātijarāmaraṇāpadesena  viññāṇādīnaṃ niddiṭṭhattā ime pañca dhammā āyatiṃ vipākavaṭṭaṃ. te ākārato vīsatividhā  honti. saṅkhāraviññāṇānañcettha antarā eko sandhi, vedanātaṇhānamantarā eko, bhavajātīnamantarā  eko. iti bhagavā evaṃ catusaṅkhepaṃ, tiyaddhaṃ, vīsatākāraṃ, tisandhiṃ paṭiccasamuppādaṃ  sabbākārato jānāti passati aññāti paṭivijjhati. taṃ ñātaṭṭhena ñāṇaṃ, pajānanaṭṭhena  paññā. tena vuccati -- ``paccayapariggahe paññā dhammaṭṭhitiñāṇa''nti. iminā dhammaṭṭhitiñāṇena  bhagavā te dhamme yathābhūtaṃ ñatvā tesu ^a^M1.0087^ea^ nibbindanto virajjanto vimuccanto  vuttappakārassa imassa saṃsāracakkassa are hani vihani viddhaṃsesi. evampi ^b^arānaṃ  hatattā arahaṃ^eb^.<br/><br/>[03]aggadakkhiṇeyyattā ca cīvarādipaccaye ^a^P1.0115^ea^ arahati pūjāvisesañca; teneva  ca uppanne tathāgate ye keci mahesakkhā devamanussā na te aññattha pūjaṃ karonti. tathā  hi brahmā sahampati sinerumattena ratanadāmena tathāgataṃ pūjesi, yathābalañca aññepi devā  manussā ca bimbisārakosalarājādayo. parinibbutampi ca bhagavantaṃ uddissa channavutikoṭidhanaṃ  visajjetvā asokamahārājā sakalajambudīpe caturāsītivihārasahassāni patiṭṭhāpesi.  ko pana vādo aññesaṃ pūjāvisesānanti! evaṃ ^b^paccayādīnaṃ arahattāpi arahaṃ^eb^.  yathā ca loke keci paṇḍitamānino bālā asilokabhayena raho pāpaṃ karonti;  evamesa na kadāci karotīti ^b^pāpakaraṇe rahābhāvatopi arahaṃ^eb^. hoti cettha --<br/><br/>[21] ``ārakattā hatattā ca, kilesārīna so muni.<br/><br/>[21] hatasaṃsāracakkāro, paccayādīna cāraho.<br/><br/>[22] na raho karoti pāpāni, arahaṃ tena vuccatī''ti..<br/><br/>[03]sammā sāmañca sabbadhammānaṃ buddhattā pana ^b^sammāsambuddho^eb^. tathā hesa sabbadhamme sammā  sāmañca buddho, abhiññeyye dhamme abhiññeyyato buddho, pariññeyye dhamme pariññeyyato,  pahātabbe dhamme pahātabbato, sacchikātabbe dhamme sacchikātabbato, bhāvetabbe dhamme  bhāvetabbato. teneva cāha --<br/><br/>[21] ``abhiññeyyaṃ ^a^V1.0082^ea^ abhiññātaṃ, bhāvetabbañca bhāvitaṃ.<br/><br/>[22] pahātabbaṃ pahīnaṃ me, tasmā buddhosmi brāhmaṇā''ti.. (ma0 ni0 2.399; su0  ni0 563).<br/><br/>[03]apica cakkhu dukkhasaccaṃ, tassa mūlakāraṇabhāvena taṃsamuṭṭhāpikā purimataṇhā samudayasaccaṃ,  ubhinnamappavatti nirodhasaccaṃ, nirodhappajānanā paṭipadā maggasaccanti evaṃ ekekapaduddhārenāpi  sabbadhamme sammā sāmañca buddho. esa nayo sota-ghāna-jivhā-kāyamanesupi. eteneva  nayena rūpādīni cha āyatanāni, cakkhuviññāṇādayo cha viññāṇakāyā, cakkhusamphassādayo  cha phassā, cakkhusamphassajādayo cha vedanā, rūpasaññādayo cha saññā, rūpasañcetanādayo  cha cetanā, rūpataṇhādayo cha ^a^M1.0088^ea^ taṇhākāyā, rūpavitakkādayo cha vitakkā,  rūpavicārādayo cha vicārā ^a^P1.0116^ea^, rūpakkhandhādayo pañcakkhandhā, dasa kasiṇāni,  dasa anussatiyo, uddhumātakasaññādivasena dasa saññā, kesādayo dvattiṃsākārā, dvādasāyatanāni,  aṭṭhārasa dhātuyo, kāmabhavādayo nava bhavā, paṭhamādīni cattāri jhānāni, mettābhāvanādayo  catasso appamaññā, catasso arūpasamāpattiyo, paṭilomato jarāmaraṇādīni, anulomato  avijjādīni paṭiccasamuppādaṅgāni ca yojetabbāni.<br/><br/>[03]tatrāyaṃ ekapadayojanā -- ``jarāmaraṇaṃ dukkhasaccaṃ, jāti samudayasaccaṃ, ubhinnampi nissaraṇaṃ  nirodhasaccaṃ, nirodhappajānanā paṭipadā maggasacca''nti. evaṃ ekekapaduddhārena  sabbadhamme sammā sāmañca buddho anubuddho paṭividdho. tena vuttaṃ -- ^b^sammā  sāmañca sabbadhammānaṃ buddhattā pana sammāsambuddho^eb^ti.<br/><br/>[03]vijjāhi pana caraṇena ca sampannattā ^b^vijjācaraṇasampanno^eb^; tattha ^b^vijjā^eb^ti tissopi  vijjā, aṭṭhapi vijjā. tisso vijjā bhayabheravasutte (ma0 ni0 1.34 ādayo)  vuttanayeneva veditabbā, aṭṭha vijjā ambaṭṭhasutte (dī0 ni0 1.278 ādayo). tatra  hi vipassanāñāṇena manomayiddhiyā ca saha cha abhiññā pariggahetvā aṭṭha vijjā  vuttā. ^b^caraṇa^eb^nti sīlasaṃvaro, indriyesu guttadvāratā, bhojane mattaññutā,  jāgariyānuyogo, satta saddhammā, cattāri rūpāvacarajjhānānīti ime pannarasa dhammā  veditabbā. imeyeva hi pannarasa dhammā, yasmā etehi carati ariyasāvako gacchati  amataṃ disaṃ tasmā, caraṇanti vuttā. yathāha -- ``idha, mahānāma, ariyasāvako  sīlavā hotī''ti (ma0 ni0 2.24) vitthāro. bhagavā imāhi vijjāhi iminā  ca caraṇena samannāgato, tena vuccati vijjācaraṇasampannoti ^a^V1.0083^ea^. tattha vijjāsampadā bhagavato  sabbaññutaṃ pūretvā ṭhitā, caraṇasampadā mahākāruṇikataṃ. so sabbaññutāya sabbasattānaṃ  atthānatthaṃ ñatvā mahākāruṇikatāya anatthaṃ parivajjetvā atthe niyojeti, yathā  taṃ vijjācaraṇasampanno. tenassa sāvakā suppaṭipannā honti no duppaṭipannā, vijjācaraṇavipannānañhi  sāvakā attantapādayo viya.<br/><br/>[03]sobhanagamanattā, sundaraṃ ṭhānaṃ gatattā, sammāgatattā, sammā ca gadattā ^b^sugato^eb^.  gamanampi hi gatanti vuccati, tañca bhagavato sobhanaṃ parisuddhamanavajjaṃ ^a^M1.0089^ea^. kiṃ  ^a^P1.0117^ea^ pana tanti? ariyamaggo. tena hesa gamanena khemaṃ disaṃ asajjamāno  gatoti ^b^sobhanagamanattā sugato^eb^. sundaraṃ cesa ṭhānaṃ gato amataṃ nibbānanti  ^b^sundaraṃ ṭhānaṃ gatattāpi sugato^eb^. sammā ca gato tena tena maggena pahīne  kilese puna apaccāgacchanto. vuttañcetaṃ -- ``sotāpattimaggena ye kilesā pahīnā,  te kilese na puneti na pacceti na paccāgacchatīti sugato...pe0... arahattamaggena  ye kilesā pahīnā, te kilese na puneti na pacceti na paccāgacchatīti sugato''ti  (mahāni0 38). sammā vā āgato dīpaṅkarapādamūlato pabhuti yāva bodhimaṇḍo tāva  samatiṃsapāramipūritāya sammāpaṭipattiyā sabbalokassa hitasukhameva karonto sassataṃ  ucchedaṃ kāmasukhaṃ attakilamathanti ime ca ante anupagacchanto āgatoti ^b^sammāgatattāpi  sugato^eb^. sammā cesa gadati, yuttaṭṭhāne yuttameva vācaṃ bhāsatīti ^b^sammā gadattāpi  sugato^eb^.<br/><br/>[03]tatridaṃ sādhakasuttaṃ -- ``yaṃ tathāgato vācaṃ jānāti abhūtaṃ atacchaṃ anatthasaṃhitaṃ, sā  ca paresaṃ appiyā amanāpā, na taṃ tathāgato vācaṃ bhāsati. yampi tathāgato vācaṃ jānāti  bhūtaṃ tacchaṃ anatthasaṃhitaṃ, sā ca paresaṃ appiyā amanāpā, tampi tathāgato vācaṃ na  bhāsati. yañca kho tathāgato vācaṃ jānāti bhūtaṃ tacchaṃ atthasaṃhitaṃ, sā ca paresaṃ appiyā  amanāpā, tatra kālaññū tathāgato hoti tassā vācāya veyyākaraṇāya. yaṃ tathāgato  vācaṃ jānāti abhūtaṃ atacchaṃ anatthasaṃhitaṃ, sā ca paresaṃ piyā manāpā, na taṃ tathāgato  vācaṃ bhāsati. yampi tathāgato vācaṃ jānāti bhūtaṃ tacchaṃ anatthasaṃhitaṃ, sā ca paresaṃ  piyā manāpā, tampi tathāgato vācaṃ na bhāsati. yañca kho tathāgato vācaṃ jānāti bhūtaṃ  tacchaṃ atthasaṃhitaṃ, sā ca paresaṃ piyā manāpā, tatra kālaññū tathāgato hoti tassā  vācāya veyyākaraṇāyā''ti (ma0 ni0 2.86). evaṃ ^b^sammā gadattāpi sugato^eb^ti  veditabbo.<br/><br/>[03]sabbathā viditalokattā pana ^b^lokavidū^eb^. so hi bhagavā sabhāvato samudayato nirodhato  nirodhūpāyatoti ^a^V1.0084^ea^ sabbathā lokaṃ avedi aññāsi paṭivijjhi. yathāha -- ``yattha kho, āvuso,  na jāyati ^a^P1.0118^ea^ na jīyati na mīyati na cavati na upapajjati, nāhaṃ taṃ gamanena  lokassa ^a^M1.0090^ea^ antaṃ ñāteyyaṃ daṭṭheyyaṃ patteyyanti vadāmi; na cāhaṃ, āvuso,  appatvāva lokassa antaṃ dukkhassa antakiriyaṃ vadāmi. api cāhaṃ, āvuso, imasmiṃyeva  byāmamatte kaḷevare sasaññimhi samanake lokañca paññapemi lokasamudayañca lokanirodhañca  lokanirodhagāminiñca paṭipadaṃ.<br/><br/>[21] ``gamanena na pattabbo, lokassanto kudācanaṃ.<br/><br/>[22] na ca appatvā lokantaṃ, dukkhā atthi pamocanaṃ..<br/><br/>[21] ``tasmā have lokavidū sumedho.<br/><br/>[27] lokantagū vusitabrahmacariyo.<br/><br/>[26] lokassa antaṃ samitāvi ñatvā.<br/><br/>[22] nāsīsatī lokamimaṃ parañcā''ti.. (a0 ni0  4.45; saṃ0 ni0  1.107).<br/><br/>[03]apica tayo lokā -- saṅkhāraloko, sattaloko, okāsalokoti; tattha ``eko  loko -- sabbe sattā āhāraṭṭhitikā''ti (paṭi0 ma0 1.112) āgataṭṭhāne saṅkhāraloko  veditabbo. ``sassato lokoti vā asassato lokoti vā''ti (dī0 ni0 1.421)  āgataṭṭhāne sattaloko.<br/><br/>[21] ``yāvatā candimasūriyā, pariharanti disā bhanti virocanā.<br/><br/>[22] tāva sahassadhā loko, ettha te vattatī vaso''ti.. (ma0 ni0 1.503) --<br/><br/>[03]āgataṭṭhāne okāsaloko, tampi bhagavā sabbathā avedi. tathā hissa -- ``eko loko --  sabbe sattā āhāraṭṭhitikā. dve lokā -- nāmañca rūpañca. tayo lokā -- tisso  vedanā. cattāro lokā -- cattāro āhārā. pañca lokā -- pañcupādānakkhandhā.  cha lokā -- cha ajjhattikāni āyatanāni. satta lokā satta viññāṇaṭṭhitiyo. aṭṭha  lokā -- aṭṭha lokadhammā. nava lokā -- nava sattāvāsā. dasa lokā -- dasāyatanāni.  dvādasa lokā -- dvādasāyatanāni ^a^V1.0085^ea^. aṭṭhārasa lokā -- aṭṭhārasa dhātuyo''ti (paṭi0 ma0   1.112). ayaṃ saṅkhāralokopi sabbathā vidito.<br/><br/>[03]yasmā ^a^M1.0091^ea^ panesa sabbesampi sattānaṃ āsayaṃ jānāti, anusayaṃ jānāti, caritaṃ  jānāti, adhimuttiṃ jānāti, apparajakkhe mahārajakkhe tikkhindriye mudindriye  svākāre dvākāre suviññāpaye duviññāpaye bhabbe abhabbe satte jānāti, tasmāssa  sattalokopi sabbathā vidito. yathā ca sattaloko ^a^P1.0119^ea^ evaṃ okāsalokopi.  tathā hesa ekaṃ cakkavāḷaṃ āyāmato ca vitthārato ca yojanānaṃ dvādasa satasahassāni tīṇi  sahassāni cattāri satāni paññāsañca yojanāni. parikkhepato --<br/><br/>[21] sabbaṃ satasahassāni, chattiṃsa parimaṇḍalaṃ.<br/><br/>[22] dasañceva sahassāni, aḍḍhuḍḍhāni satāni ca..<br/><br/>[06] tattha --<br/><br/>[21] duve satasahassāni, cattāri nahutāni ca.<br/><br/>[22] ettakaṃ bahalattena, saṅkhātāyaṃ vasundharā..<br/><br/>[06] tassā eva sandhārakaṃ --<br/><br/>[21] cattāri satasahassāni, aṭṭheva nahutāni ca.<br/><br/>[22] ettakaṃ bahalattena, jalaṃ vāte patiṭṭhitaṃ..<br/><br/>[06] tassāpi sandhārako --<br/><br/>[21] navasatasahassāni, māluto nabhamuggato.<br/><br/>[22] saṭṭhi ceva sahassāni, esā lokassa saṇṭhiti..<br/><br/>[06] evaṃ saṇṭhite cettha yojanānaṃ --<br/><br/>[21] caturāsīti sahassāni, ajjhogāḷho mahaṇṇave.<br/><br/>[22] accuggato tāvadeva, sinerupabbatuttamo..<br/><br/>[21] tato ^a^V1.0086^ea^ upaḍḍhupaḍḍhena, pamāṇena yathākkamaṃ.<br/><br/>[22] ajjhogāḷhuggatā dibbā, nānāratanacittitā..<br/><br/>[21] yugandharo īsadharo, karavīko sudassano.<br/><br/>[22] nemindharo vinatako, assakaṇṇo girī brahā..<br/><br/>[21] ete satta mahāselā, sinerussa samantato.<br/><br/>[22] mahārājānamāvāsā, devayakkhanisevitā..<br/><br/>[21] yojanānaṃ ^a^M1.0092^ea^ satānucco, himavā pañca pabbato.<br/><br/>[21] yojanānaṃ sahassāni, tīṇi āyatavitthato.<br/><br/>[22] caturāsītisahassehi, kūṭehi paṭimaṇḍito..<br/><br/>[21] tipañcayojanakkhandha, parikkhepā nagavhayā.<br/><br/>[22] paññāsa yojanakkhandha, sākhāyāmā samantato..<br/><br/>[21] satayojanavitthiṇṇā, tāvadeva ca uggatā.<br/><br/>[22] jambū yassānubhāvena, jambudīpo pakāsito..<br/><br/>[21] dve asīti sahassāni, ajjhogāḷho mahaṇṇave.<br/><br/>[21] accuggato tāvadeva, cakkavāḷasiluccayo.<br/><br/>[22] parikkhipitvā taṃ sabbaṃ, lokadhātumayaṃ ṭhito..<br/><br/>[03]tattha candamaṇḍalaṃ ekūnapaññāsayojanaṃ, sūriyamaṇḍalaṃ paññāsayojanaṃ, tāvatiṃsabhavanaṃ dasasahassayojanaṃ;  tathā asurabhavanaṃ, avīcimahānirayo, jambudīpo ca. aparagoyānaṃ sattasahassayojanaṃ;  tathā pubbavideho. uttarakuru aṭṭhasahassayojano, ekameko cettha mahādīpo pañcasatapañcasataparittadīpaparivāro;  taṃ sabbampi ekaṃ cakkavāḷaṃ ^a^P1.0120^ea^, ekā lokadhātu, tadantaresu lokantarikanirayā.  evaṃ anantāni cakkavāḷāni anantā lokadhātuyo bhagavā anantena buddhañāṇena avedi,  aññāsi, paṭivijjhi. evamassa okāsalokopi sabbathā vidito. evampi ^b^sabbathā  viditalokattā lokavidū^eb^.<br/><br/>[03]attano ^a^V1.0087^ea^ pana guṇehi visiṭṭhatarassa kassaci abhāvā natthi etassa uttaroti ^b^anuttaro^eb^.  tathā hesa sīlaguṇenāpi sabbaṃ lokamabhibhavati, samādhi...pe0... paññā... vimutti...  vimuttiñāṇadassanaguṇenāpi, sīlaguṇenāpi asamo asamasamo appaṭimo appaṭibhāgo  appaṭipuggalo...pe0... vimuttiñāṇadassanaguṇenāpi. yathāha -- ``na kho panāhaṃ, bhikkhave,  samanupassāmi sadevake loke samārake...pe0... sadevamanussāya attanā sīlasampannatara''nti  vitthāro.<br/><br/>[03]evaṃ ^a^M1.0093^ea^ aggappasādasuttādīni (a0 ni0  4.34; itivu0 90) ``na me  ācariyo atthī''tiādikā gāthāyo (ma0 ni0 1.285; mahāva0 11) ca vitthāretabbā.<br/><br/>[03]purisadamme sāretīti ^b^purisadammasārathi^eb^, dameti vinetīti vuttaṃ hoti. tattha  ^b^purisadammā^eb^ti adantā dametuṃ yuttā tiracchānapurisāpi manussapurisāpi amanussapurisāpi.  tathā hi bhagavatā tiracchānapurisāpi apalāḷo nāgarājā, cūḷodaro, mahodaro, aggisikho,  dhūmasikho, dhanapālako hatthīti evamādayo damitā, nibbisā katā, saraṇesu ca sīlesu  ca patiṭṭhāpitā. manussapurisāpi saccakanigaṇṭhaputta-ambaṭṭhamāṇava-pokkharasāti-soṇadaṇḍakūṭadantādayo.  amanussapurisāpi āḷavaka-sūciloma-kharaloma-yakkha-sakkadevarājādayo damitā vinītā  vicitrehi vinayanūpāyehi. ``ahaṃ kho, kesi, purisadammaṃ saṇhenapi vinemi, pharusenapi  vinemi, saṇhapharusenapi vinemī''ti (a0 ni0  4.111) idañcettha suttaṃ vitthāretabbaṃ.  atha vā visuddhasīlādīnaṃ paṭhamajjhānādīni sotāpannādīnañca uttarimaggapaṭipadaṃ ācikkhanto  dantepi dametiyeva.<br/><br/>[03]atha vā anuttaro purisadammasārathīti ekamevidaṃ atthapadaṃ ^a^P1.0121^ea^. bhagavā  hi tathā purisadamme sāreti, yathā ekapallaṅkeneva nisinnā aṭṭha disā asajjamānā  dhāvanti. tasmā ``anuttaro purisadammasārathī''ti vuccati. ``hatthidamakena,  bhikkhave, hatthidammo sārito ekaṃyeva disaṃ dhāvatī''ti idañcettha suttaṃ (ma0   ni0 3.312) vitthāretabbaṃ.<br/><br/>[03]diṭṭhadhammikasamparāyikaparamatthehi yathārahaṃ anusāsatīti ^b^satthā^eb^. apica satthā viyāti  satthā, bhagavā satthavāho. ``yathā satthavāho satthe kantāraṃ tāreti, corakantāraṃ  tāreti, vāḷakantāraṃ tāreti, dubbhikkhakantāraṃ tāreti, nirudakakantāraṃ tāreti,  uttāreti nittāreti patāreti ^a^V1.0088^ea^ khemantabhūmiṃ sampāpeti; evameva bhagavā satthā satthavāho  satte kantāraṃ tāreti jātikantāraṃ tāretī''tiādinā (mahāni0 190) niddesanayenapettha  attho veditabbo.<br/><br/>[03]^b^devamanussāna^eb^nti ^a^M1.0094^ea^^b^ da^eb^evānañca manussānañca ukkaṭṭhaparicchedavasenetaṃ vuttaṃ,  bhabbapuggalaparicchedavasena ca. bhagavā pana tiracchānagatānampi anusāsanippadānena satthāyeva.  tepi hi bhagavato dhammasavanena upanissayasampattiṃ patvā tāya eva upanissayasampattiyā  dutiye tatiye vā attabhāve maggaphalabhāgino honti. maṇḍūkadevaputtādayo cettha  nidassanaṃ. bhagavati kira gaggarāya pokkharaṇiyā tīre campānagaravāsīnaṃ dhammaṃ desayamāne  eko maṇḍūko bhagavato sare nimittaṃ aggahesi. taṃ eko vacchapālako daṇḍamolubbha  tiṭṭhanto tassa sīse sannirumbhitvā aṭṭhāsi. so tāvadeva kālaṃ katvā tāvatiṃsabhavane  dvādasayojanike kanakavimāne nibbatti. suttappabuddho viya ca tattha accharāsaṅghaparivutaṃ  attānaṃ disvā ``are, ahampi nāma idha nibbattosmi! kiṃ nu kho kammaṃ akāsi''nti  āvajjento nāññaṃ kiñci addasa, aññatra bhagavato sare nimittaggāhā. so ^a^P1.0122^ea^^b^  ta^eb^āvadeva saha vimānena āgantvā bhagavato pāde sirasā vandi. bhagavā jānantova pucchi --<br/><br/>[21] ``ko me vandati pādāni, iddhiyā yasasā jalaṃ.<br/><br/>[22] abhikkantena vaṇṇena, sabbā obhāsayaṃ disā''ti..<br/><br/>[21] ``maṇḍūkohaṃ pure āsiṃ, udake vārigocaro.<br/><br/>[22] tava dhammaṃ suṇantassa, avadhi vacchapālako''ti.. (vi0 va0 857-858).<br/><br/>[03]bhagavā tassa dhammaṃ desesi. desanāvasāne caturāsītiyā pāṇasahassānaṃ dhammābhisamayo  ahosi. devaputtopi sotāpattiphale patiṭṭhāya sitaṃ katvā pakkāmīti.<br/><br/>[03]yaṃ pana kiñci atthi ñeyyaṃ nāma, tassa sabbassa buddhattā vimokkhantikañāṇavasena  ^b^buddho^eb^. yasmā vā cattāri saccāni attanāpi bujjhi, aññepi satte bodhesi; tasmā  evamādīhipi kāraṇehi buddho. imassa catthassa viññāpanatthaṃ ``bujjhitā saccānīti  buddho, bodhetā pajāyāti buddho''ti evaṃ pavatto sabbopi niddesanayo (mahāni0 192)  paṭisambhidānayo (paṭi0 ma0 1.162) vā vitthāretabbo.<br/><br/>[03]^b^bhagavā^eb^ti ^a^V1.0089^ea^ idaṃ panassa guṇavisiṭṭhasattuttamagarugāravādhivacanaṃ. tenāhu porāṇā --<br/><br/>[21] ``bhagavāti ^a^M1.0095^ea^ vacanaṃ seṭṭhaṃ, bhagavāti vacanamuttamaṃ.<br/><br/>[22] garu gāravayutto so, bhagavā tena vuccatī''ti..<br/><br/>[03]catubbidhañhi nāmaṃ -- āvatthikaṃ, liṅgikaṃ, nemittikaṃ, adhiccasamuppannanti.  adhiccasamuppannaṃ nāma lokiyavohārena ``yadicchaka''nti vuttaṃ hoti. tattha ``vaccho  dammo balibaddo''ti evamādi āvatthikaṃ. ``daṇḍī chattī sikhī karī''ti evamādi  liṅgikaṃ. ``tevijjo chaḷabhiñño''ti evamādi nemittikaṃ. ``sirivaḍḍhako dhanavaḍḍhako''ti  evamādi vacanatthamanapekkhitvā pavattaṃ adhiccasamuppannaṃ. idaṃ pana ^b^bhagavā^eb^ti nāmaṃ  nemittikaṃ, na mahāmāyāya na suddhodanamahārājena na asītiyā ñātisahassehi kataṃ,  na sakkasantusitādīhi devatāvisesehi. vuttañhetaṃ dhammasenāpatinā -- ``bhagavāti  netaṃ nāmaṃ mātarā kataṃ...pe0... vimokkhantikametaṃ ^a^P1.0123^ea^ buddhānaṃ  bhagavantānaṃ bodhiyā mūle saha sabbaññutaññāṇassa paṭilābhā sacchikāpaññatti, yadidaṃ  bhagavā''ti (mahāni0 84).<br/><br/>[03]yaṃguṇanemittikañcetaṃ nāmaṃ, tesaṃ guṇānaṃ pakāsanatthaṃ imaṃ gāthaṃ vadanti --<br/><br/>[21] ``bhagī bhajī bhāgī vibhattavā iti.<br/><br/>[27] akāsi bhagganti garūti bhāgyavā.<br/><br/>[26] bahūhi ñāyehi subhāvitattano.<br/><br/>[22] bhavantago so bhagavāti vuccatī''ti..<br/><br/>[03]niddese vuttanayeneva cettha tesaṃ tesaṃ padānamattho daṭṭhabbo.<br/><br/>[03]ayaṃ pana aparo nayo --<br/><br/>[21] ``bhāgyavā bhaggavā yutto, bhagehi ca vibhattavā.<br/><br/>[22] bhattavā vantagamano, bhavesu bhagavā tato''ti..<br/><br/>[03]tattha vaṇṇāgamo vaṇṇavipariyayoti etaṃ niruttilakkhaṇaṃ gahetvā  saddanayena vā pisodarādipakkhepalakkhaṇaṃ ^a^V1.0090^ea^   gahetvā yasmā lokiyalokuttarasukhābhinibbattakaṃ dānasīlādipārappattaṃ bhāgyamassa  atthi, tasmā ``bhāgyavā''ti vattabbe ``bhagavā''ti vuccatīti ñātabbaṃ. yasmā  pana lobha-dosa-moha-viparītamanasikāra-ahirikānottappa-kodhūpanāha-makkha-paḷāsaissā-macchariya-māyāsāṭheyya-thambha-sārambha-mānātimāna-mada-pamāda-taṇhāvijjā  ^a^M1.0096^ea^  tividhākusalamūla-duccarita-saṃkilesa-mala-visamasaññā-vitakka-papañca-catubbidhavipariyesāasava-gantha-ogha-yogāgati-taṇhuppādupādāna-pañcacetokhīla-vinibandha-nīvaraṇābhinandanachavivādamūla-taṇhākāya-sattānusaya-aṭṭhamicchatta-navataṇhāmūlaka-dasākusalakam  diṭṭhigata-aṭṭhasatataṇhāvicaritappabheda-sabbadaratha-pariḷāha-kilesasatasahassāni, saṅkhepato vā  pañca kilesa-abhisaṅkhārakhandhamaccu-devaputta-māre abhañji, tasmā ^b^bhaggattā etesaṃ parissayānaṃ  bhaggavā^eb^ti vattabbe ^b^bhagavā^eb^ti vuccati. āha cettha --<br/><br/>[21] ``bhaggarāgo bhaggadoso, bhaggamoho anāsavo.<br/><br/>[22] bhaggāssa pāpakā dhammā, bhagavā tena vuccatī''ti..<br/><br/>[03]bhāgyavantatāya ^a^P1.0124^ea^ cassa satapuññajalakkhaṇadharassa rūpakāyasampattidīpitā hoti,  bhaggadosatāya dhammakāyasampatti. tathā lokiyaparikkhakānaṃ bahumatabhāvo, gahaṭṭhapabbajitehi  abhigamanīyatā, abhigatānañca nesaṃ kāyacittadukkhāpanayane paṭibalabhāvo, āmisadānadhammadānehi  upakāritā, lokiyalokuttarasukhehi ca sampayojanasamatthatā dīpitā hoti.<br/><br/>[03]yasmā ca loke issariya-dhamma-yasa-sirī-kāma-payattesu chasu dhammesu bhagasaddo vattati,  paramañcassa sakacitte issariyaṃ, aṇimā laghimādikaṃ vā lokiyasammataṃ sabbākāraparipūraṃ  atthi tathā lokuttaro dhammo lokattayabyāpako yathābhuccaguṇādhigato ativiya parisuddho  yaso, rūpakāyadassanabyāvaṭajananayanappasādajananasamatthā sabbākāraparipūrā sabbaṅgapaccaṅgasirī,  yaṃ yaṃ etena icchitaṃ patthitaṃ attahitaṃ parahitaṃ vā, tassa tassa tatheva abhinipphannattā  icchiticchi, tattha nipphattisaññito kāmo, sabbalokagarubhāvappattihetubhūto sammāvāyāmasaṅkhāto  payatto ca atthi; tasmā imehi bhagehi yuttattāpi ^b^bhagā assa santī^eb^ti iminā atthena  bhagavāti vuccati.<br/><br/>[03]yasmā pana kusalādīhi bhedehi sabbadhamme, khandhāyatana-dhātusacca-indriyapaṭiccasamuppādādīhi ^a^V1.0091^ea^ vā kusalādidhamme, pīḷana-saṅkhata-santāpavipariṇāmaṭṭhena vā  dukkhamariyasaccaṃ, āyūhana-nidāna-saṃyoga-palibodhaṭṭhena  samudayaṃ, nissaraṇavivekāsaṅkhata-amataṭṭhena ^a^M1.0097^ea^ nirodhaṃ, niyyāna-hetu-dassanādhipateyyaṭṭhena  maggaṃ vibhattavā, vibhajitvā vivaritvā desitavāti vuttaṃ hoti. tasmā ^b^vibhattavā^eb^ti  vattabbe bhagavāti vuccati ^a^P1.0125^ea^.<br/><br/>[03]yasmā ca esa dibbabrahmāriyavihāre kāyacittaupadhiviveke suññatappaṇihitānimittavimokkhe  aññe ca lokiyalokuttare uttarimanussadhamme bhaji sevi bahulamakāsi, tasmā ^b^bhattavā^eb^ti  vattabbe bhagavāti vuccati.<br/><br/>[03]yasmā pana tīsu bhavesu taṇhāsaṅkhātaṃ gamanamanena vantaṃ, tasmā ^b^bhavesu vantagamano^eb^ti vattabbe  bhavasaddato bhakāraṃ, gamanasaddato gakāraṃ, vantasaddato vakārañca dīghaṃ katvā ādāya bhagavāti  vuccati. yathā loke ``mehanassa khassa mālā''ti vattabbe ``mekhalā''ti vuccati.<br/><br/>[03]^b^so imaṃ loka^eb^nti so bhagavā imaṃ lokaṃ. idāni vattabbaṃ nidasseti.^b^ sadevaka^eb^nti  saha devehi sadevakaṃ; evaṃ saha mārena ^b^samārakaṃ;^eb^ saha brahmunā ^b^sabrahmakaṃ;^eb^  saha samaṇabrāhmaṇehi ^b^sassamaṇabrāhmaṇiṃ;^eb^ pajātattā ^b^pajā,^eb^ taṃ pajaṃ; saha devamanussehi  ^b^sadevamanussaṃ^eb^. tattha sadevakavacanena pañcakāmāvacaradevaggahaṇaṃ veditabbaṃ, samārakavacanena  chaṭṭhakāmāvacaradevaggahaṇaṃ, sabrahmakavacanena brahmakāyikādibrahmaggahaṇaṃ, sassamaṇabrāhmaṇīvacanena  sāsanassa paccatthikapaccāmittasamaṇabrāhmaṇaggahaṇaṃ, samitapāpa-bāhitapāpa-samaṇabrāhmaṇaggahaṇañca,  pajāvacanena sattalokaggahaṇaṃ, sadevamanussavacanena sammutidevāvasesamanussaggahaṇaṃ. evamettha  tīhi padehi okāsaloko, dvīhi pajāvasena sattaloko gahitoti veditabbo.<br/><br/>[03]aparo nayo -- sadevakaggahaṇena arūpāvacaradevaloko gahito, samārakaggahaṇena chakāmāvacaradevalokā,  sabrahmakaggahaṇena rūpībrahmaloko, sassamaṇabrāhmaṇādiggahaṇena catuparisavasena sammutidevehi  vā saha manussaloko, avasesasabbasattaloko vā.<br/><br/>[03]apicettha ^a^M1.0098^ea^ sadevakavacanena ukkaṭṭhaparicchedato sabbassāpi lokassa sacchikatabhāvaṃ  sādhento tassa bhagavato kittisaddo abbhuggato. tato yesaṃ siyā -- ``māro mahānubhāvo  chakāmāvacarissaro vasavattī; kiṃ sopi etena sacchikato''ti? tesaṃ vimatiṃ vidhamanto  ^b^samāraka^eb^nti ^a^V1.0092^ea^ abbhuggato. yesaṃ pana siyā -- ``brahmā mahānubhāvo ekaṅguliyā  ekasmiṃ cakkavāḷasahasse ^a^P1.0126^ea^ ālokaṃ pharati, dvīhi...pe0... dasahi aṅgulīhi  dasasu cakkavāḷasahassesu ālokaṃ pharati, anuttarañca jhānasamāpattisukhaṃ paṭisaṃvedeti,  kiṃ sopi sacchikato''ti? tesaṃ vimatiṃ vidhamanto ^b^sabrahmaka^eb^nti abbhuggato.  tato yesaṃ siyā -- ``puthūsamaṇabrāhmaṇā sāsanapaccatthikā, kiṃ tepi sacchikatā''ti?  tesaṃ vimatiṃ vidhamanto ^b^sassamaṇabrāhmaṇiṃ paja^eb^nti abbhuggato. evaṃ ukkaṭṭhukkaṭṭhānaṃ  sacchikatabhāvaṃ pakāsetvā atha sammutideve avasesamanusse ca upādāya ukkaṭṭhaparicchedavasena  sesasattalokassa sacchikatabhāvaṃ pakāsento ^b^sadevamanussa^eb^nti abbhuggato. ayametthānusandhikkamo.<br/><br/>[03]^b^sayaṃ abhiññā sacchikatvā pavedetī^eb^ti ettha pana ^b^saya^eb^nti sāmaṃ, aparaneyyo  hutvā; ^b^abhiññā^eb^ti abhiññāya, adhikena ñāṇena ñatvāti attho. ^b^sacchikatvā^eb^ti  paccakkhaṃ katvā, etena anumānādipaṭikkhepo kato hoti. ^b^pavedetī^eb^ti bodheti  ñāpeti pakāseti. ^b^so dhammaṃ deseti ādikalyāṇaṃ...pe0... pariyosānakalyāṇa^eb^nti  so bhagavā sattesu kāruññataṃ paṭicca hitvāpi anuttaraṃ vivekasukhaṃ dhammaṃ  deseti. tañca kho appaṃ vā bahuṃ vā desento ādikalyāṇādippakārameva deseti.<br/><br/>[03]kathaṃ? ekagāthāpi hi samantabhadrakattā dhammassa paṭhamapādena ādikalyāṇā, dutiyatatiyapādehi  majjhekalyāṇā, pacchimapādena pariyosānakalyāṇā. ekānusandhikaṃ suttaṃ nidānena  ādikalyāṇaṃ, nigamanena pariyosānakalyāṇaṃ, sesena majjhekalyāṇaṃ. nānānusandhikaṃ  suttaṃ paṭhamānusandhinā ādikalyāṇaṃ, pacchimena pariyosānakalyāṇaṃ, sesehi majjhekalyāṇaṃ.  sakalopi sāsanadhammo attano atthabhūtena sīlena ādikalyāṇo, samathavipassanāmaggaphalehi  majjhekalyāṇo, nibbānena pariyosānakalyāṇo. sīlasamādhīhi vā ādikalyāṇo,  vipassanāmaggehi majjhekalyāṇo, phalanibbānehi pariyosānakalyāṇo ^a^M1.0099^ea^.  buddhasubodhitāya vā ādikalyāṇo, dhammasudhammatāya majjhekalyāṇo, saṅghasuppaṭipattiyā  pariyosānakalyāṇo. taṃ sutvā tathattāya paṭipannena adhigantabbāya abhisambodhiyā vā ādikalyāṇo,  paccekabodhiyā majjhekalyāṇo, sāvakabodhiyā pariyosānakalyāṇo. suyyamāno  cesa nīvaraṇavikkhambhanato savanenapi ^a^P1.0127^ea^ kalyāṇameva āvahatīti ādikalyāṇo,  paṭipajjiyamāno samathavipassanāsukhāvahanato paṭipattiyāpi kalyāṇameva āvahatīti majjhekalyāṇo,  tathā paṭipanno ca paṭipattiphale niṭṭhite tādibhāvāvahanato paṭipattiphalenapi kalyāṇameva  āvahatīti pariyosānakalyāṇo. nāthappabhavattā ca pabhavasuddhiyā ādikalyāṇo, atthasuddhiyā  majjhekalyāṇo ^a^V1.0093^ea^, kiccasuddhiyā pariyosānakalyāṇo. tasmā eso bhagavā appaṃ vā bahuṃ  vā desento ādikalyāṇādippakārameva desetīti veditabbo.<br/><br/>[03]^b^sātthaṃ sabyañjana^eb^nti evamādīsu pana yasmā imaṃ dhammaṃ desento sāsanabrahmacariyaṃ  maggabrahmacariyañca pakāseti, nānānayehi dīpeti; tañca yathānurūpaṃ atthasampattiyā  ^b^sātthaṃ,^eb^ byañjanasampattiyā ^b^sabyañjanaṃ^eb^. saṅkāsanapakāsana-vivaraṇa-vibhajana-uttānīkaraṇa-paññatti-atthapadasamāyogato  sātthaṃ, akkharapada-byañjanākāraniruttiniddesasampattiyā sabyañjanaṃ. atthagambhīratā-paṭivedhagambhīratāhi  sātthaṃ, dhammagambhīratādesanāgambhīratāhi sabyañjanaṃ. atthapaṭibhānapaṭisambhidāvisayato  sātthaṃ, dhammaniruttipaṭisambhidāvisayato sabyañjanaṃ. paṇḍitavedanīyato parikkhakajanappasādakanti  sātthaṃ, saddheyyato lokiyajanappasādakanti sabyañjanaṃ. gambhīrādhippāyato sātthaṃ,  uttānapadato sabyañjanaṃ. upanetabbassa abhāvato sakalaparipuṇṇabhāvena ^b^kevalaparipuṇṇaṃ;^eb^  apanetabbassa abhāvato niddosabhāvena ^b^parisuddhaṃ;^eb^ sikkhattayapariggahitattā brahmabhūtehi  seṭṭhehi caritabbato tesañca cariyabhāvato ^b^brahmacariyaṃ^eb^. tasmā ``sātthaṃ sabyañjanaṃ...pe0...  brahmacariyaṃ pakāsetī''ti vuccati.<br/><br/>[03]apica yasmā sanidānaṃ sauppattikañca desento ādikalyāṇaṃ deseti, veneyyānaṃ  anurūpato atthassa aviparītatāya ca hetudāharaṇayuttato ca majjhekalyāṇaṃ, sotūnaṃ saddhāpaṭilābhena  nigamanena ^a^M1.0100^ea^ ca pariyosānakalyāṇaṃ deseti. evaṃ desento ca brahmacariyaṃ  pakāseti. tañca paṭipattiyā adhigamabyattito sātthaṃ, pariyattiyā āgamabyattito  sabyañjanaṃ, sīlādipañcadhammakkhandhayuttato kevalaparipuṇṇaṃ, nirupakkilesato nittharaṇatthāya  ^a^P1.0128^ea^ pavattito lokāmisanirapekkhato ca parisuddhaṃ, seṭṭhaṭṭhena brahmabhūtānaṃ  buddha-paccekabuddha-buddhasāvakānaṃ cariyato ``brahmacariya''nti vuccati. tasmāpi ``so  dhammaṃ deseti ādikalyāṇaṃ...pe0... brahmacariyaṃ pakāsetī''ti vuccati.<br/><br/>[03]^b^sādhu kho panā^eb^ti sundaraṃ kho pana atthāvahaṃ sukhāvahanti vuttaṃ hoti. ^b^tathārūpānaṃ  arahata^eb^nti yathārūpo so bhava gotamo, evarūpānaṃ yathābhuccaguṇādhigamena loke arahantoti  laddhasaddānaṃ arahataṃ. ^b^dassanaṃ hotī^eb^ti pasādasommāni akkhīni ummīlitvā ``dassanamattampi  sādhu hotī''ti evaṃ ajjhāsayaṃ katvā ^b^atha kho verañjo brāhmaṇo yena  bhagavā tenupasaṅkamī^eb^ti.<br/><br/>[03] 2^b^.^eb^ ^b^yenā^eb^ti bhummatthe karaṇavacanaṃ. tasmā yattha bhagavā tattha upasaṅkamīti evamettha  attho daṭṭhabbo ^a^V1.0094^ea^. yena vā kāraṇena bhagavā devamanussehi upasaṅkamitabbo, tena kāraṇena  upasaṅkamīti evamettha attho daṭṭhabbo. kena ca kāraṇena bhagavā upasaṅkamitabbo? nānappakāraguṇavisesādhigamādhippāyena,  sāduphalūpabhogādhippāyena dijagaṇehi niccaphalitamahārukkho viya. upasaṅkamīti ca gatoti  vuttaṃ hoti. ^b^upasaṅkamitvā^eb^ti upasaṅkamanapariyosānadīpanaṃ. atha vā evaṃ gato tato  āsannataraṃ ṭhānaṃ bhagavato samīpasaṅkhātaṃ gantvātipi vuttaṃ hoti.<br/><br/>[03]^b^bhagavatā saddhiṃ sammodī^eb^ti yathā khamanīyādīni pucchanto bhagavā tena, evaṃ  sopi bhagavatā saddhiṃ samappavattamodo ahosi, sītodakaṃ viya uṇhodakena sammoditaṃ  ekībhāvaṃ agamāsi. yāya ca ``kacci, bho, gotama, khamanīyaṃ; kacci yāpanīyaṃ,  kacci bhoto gotamassa, ca sāvakānañca appābādhaṃ appātaṅkaṃ lahuṭṭhānaṃ balaṃ phāsuvihāro''tiādikāya  kathāya sammodi, taṃ pītipāmojjasaṅkhātaṃ sammodaṃ jananato sammodituṃ yuttabhāvato  ca ^b^sammodanīyaṃ^eb^. atthabyañjanamadhuratāya sucirampi kālaṃ sāretuṃ ^a^P1.0129^ea^  nirantaraṃ pavattetuṃ araharūpato saritabbabhāvato ca ^b^sāraṇīyaṃ,^eb^ suyyamānasukhato vā sammodanīyaṃ,  anussariyamānasukhato ^a^M1.0101^ea^ sāraṇīyaṃ. tathā byañjanaparisuddhatāya sammodanīyaṃ,  atthaparisuddhatāya sāraṇīyanti. evaṃ anekehi pariyāyehi sammodanīyaṃ sāraṇīyaṃ  kathaṃ vītisāretvā pariyosāpetvā niṭṭhāpetvā yenatthena āgato taṃ pucchitukāmo  ekamantaṃ nisīdi.<br/><br/>[03]^b^ekamanta^eb^nti bhāvanapuṃsakaniddeso ``visamaṃ candimasūriyā parivattantī''tiādīsu  (a0 ni0  4.70) viya. tasmā yathā nisinno ekamantaṃ nisinno hoti tathā nisīdīti  evamettha attho daṭṭhabbo. bhummatthe vā etaṃ upayogavacanaṃ. ^b^nisīdī^eb^ti upāvisi. paṇḍitā  hi purisā garuṭṭhāniyaṃ upasaṅkamitvā āsanakusalatāya ekamantaṃ nisīdanti. ayañca  tesaṃ aññataro, tasmā ekamantaṃ nisīdi.<br/><br/>[03]kathaṃ nisinno pana ekamantaṃ nisinno hotīti? cha nisajjadose vajjetvā. seyyathidaṃ --  atidūraṃ, accāsannaṃ, uparivātaṃ, unnatappadesaṃ, atisammukhaṃ, atipacchāti. atidūre  nisinno hi sace kathetukāmo hoti uccāsaddena kathetabbaṃ hoti. accāsanne nisinno  saṅghaṭṭanaṃ karoti. uparivāte nisinno sarīragandhena bādhati. unnatappadese nisinno  agāravaṃ pakāseti. atisammukhā nisinno sace daṭṭhukāmo hoti, cakkhunā cakkhuṃ  āhacca daṭṭhabbaṃ hoti. atipacchā nisinno sace daṭṭhukāmo hoti gīvaṃ pasāretvā  daṭṭhabbaṃ hoti. tasmā ^a^V1.0095^ea^ ayampi ete cha nisajjadose vajjetvā nisīdi. tena vuttaṃ --  ``ekamantaṃ nisīdī''ti.<br/><br/>[03]^b^ekamantaṃ nisinno kho verañjo brāhmaṇo bhagavantaṃ etadavocā^eb^ti^b^ eta^eb^nti  idāni vattabbamatthaṃ dasseti. ^b^dakāro^eb^ padasandhikaro. ^b^avocā^eb^ti abhāsi. ^b^sutaṃ  meta^eb^nti sutaṃ me etaṃ, etaṃ mayā sutanti idāni vattabbamatthaṃ dasseti. ^b^bho gotamā^eb^ti  bhagavantaṃ gottena ālapati.<br/><br/>[03]idāni yaṃ tena sutaṃ -- taṃ dassento ^b^na samaṇo gotamo^eb^ti evamādimāha. tatrāyaṃ  anuttānapadavaṇṇanā -- ^b^brāhmaṇe^eb^ti jātibrāhmaṇe. ^b^jiṇṇe^eb^ti jajjarībhūte  ^a^P1.0130^ea^ jarāya khaṇḍiccādibhāvaṃ āpādite. ^b^vuḍḍhe^eb^ti aṅgapaccaṅgānaṃ vuḍḍhimariyādappatte.  ^b^mahallake^eb^ti jātimahallakatāya samannāgate, cirakālappasuteti vuttaṃ hoti.  ^b^addhagate^eb^ti addhānaṃ gate ^a^M1.0102^ea^, dve tayo rājaparivaṭṭe atīteti adhippāyo.  ^b^vayo anuppatte^eb^ti pacchimavayaṃ sampatte, pacchimavayo nāma vassasatassa pacchimo tatiyabhāgo.<br/><br/>[03]apica -- ^b^jiṇṇe^eb^ti porāṇe, cirakālappavattakulanvayeti vuttaṃ hoti. ^b^vuḍḍhe^eb^ti  sīlācārādiguṇavuḍḍhiyutte. ^b^mahallake^eb^ti vibhavamahattatāya samannāgate mahaddhane mahābhoge.  ^b^addhagate^eb^ti maggappaṭipanne, brāhmaṇānaṃ vatacariyādimariyādaṃ avītikkamma caramāne.  ^b^vayoanuppatte^eb^ti jātivuḍḍhabhāvaṃ antimavayaṃ anuppatteti evamettha yojanā veditabbā.<br/><br/>[03]idāni ^b^abhivādetī^eb^ti evamādīni ^b^``na samaṇo gotamo''^eb^ti ettha vuttanakārena  yojetvā evamatthato veditabbāni -- ``na vandati vā, nāsanā vuṭṭhahati vā, nāpi `idha  bhonto nisīdantū'ti evaṃ āsanena vā upanimantetī''ti. ettha hi vā saddo vibhāvane  nāma atthe, ``rūpaṃ niccaṃ vā aniccaṃ vā''tiādīsu viya. evaṃ vatvā atha attano  abhivādanādīni akarontaṃ bhagavantaṃ disvā āha -- ^b^``tayidaṃ bho gotama tathevā''^eb^ti.  yaṃ taṃ mayā sutaṃ -- taṃ tatheva, taṃ savanañca me dassanañca saṃsandati sameti, atthato  ekībhāvaṃ gacchati. ``na hi bhavaṃ gotamo...pe0... āsanena vā nimantetī''ti  evaṃ attanā sutaṃ diṭṭhena nigametvā nindanto āha -- ^b^``tayidaṃ bho gotama na  sampannamevā''^eb^ti taṃ abhivādanādīnaṃ akaraṇaṃ na yuttameva.<br/><br/>[03]athassa bhagavā attukkaṃsanaparavambhanadosaṃ anupagamma karuṇāsītalahadayena taṃ aññāṇaṃ  vidhamitvā ^a^V1.0096^ea^ yuttabhāvaṃ dassetukāmo āha -- ^b^``nāhaṃ taṃ brāhmaṇa^eb^ ^a^P1.0131^ea^^b^...pe0...  muddhāpi tassa vipateyyā''^eb^ti. tatrāyaṃ saṅkhepattho -- ``ahaṃ, brāhmaṇa, appaṭihatena  sabbaññutaññāṇacakkhunā olokentopi taṃ puggalaṃ etasmiṃ sadevakādibhede loke  na passāmi, yamahaṃ abhivādeyyaṃ vā paccuṭṭheyyaṃ vā āsanena vā nimanteyyaṃ. anacchariyaṃ  vā etaṃ, yvāhaṃ ajja sabbaññutaṃ patto evarūpaṃ nipaccakārārahaṃ puggalaṃ na passāmi.  apica kho yadāpāhaṃ sampatijātova uttarābhimukho sattapadavītihārena gantvā sakalaṃ dasasahassilokadhātuṃ  olokesiṃ; tadāpi etasmiṃ sadevakādibhede loke taṃ puggalaṃ na passāmi, yamahaṃ  ^a^M1.0103^ea^ abhivādeyyaṃ vā paccuṭṭheyyaṃ vā āsanena vā nimanteyyaṃ. atha kho maṃ  soḷasakappasahassāyuko khīṇāsavamahābrahmāpi añjaliṃ paggahetvā ``tvaṃ loke mahāpuriso,  tvaṃ sadevakassa lokassa aggo ca jeṭṭho ca seṭṭho ca, natthi tayā uttaritaro''ti sañjātasomanasso  patināmesi; tadāpi cāhaṃ attanā uttaritaraṃ apassanto āsabhiṃ vācaṃ nicchāresiṃ --  ``aggohamasmi lokassa, jeṭṭhohamasmi lokassa, seṭṭhohamasmi lokassā''ti. evaṃ  sampatijātassapi mayhaṃ abhivādanādiraho puggalo natthi, svāhaṃ idāni sabbaññutaṃ  patto kaṃ abhivādeyyaṃ vā...pe0... āsanena vā nimanteyyaṃ. tasmā tvaṃ, brāhmaṇa,  mā tathāgate evarūpaṃ nipaccakāraṃ patthayittha. yañhi, brāhmaṇa, tathāgato abhivādeyya  vā...pe0... āsanena vā nimanteyya, muddhāpi tassa puggalassa rattipariyosāne paripākasithilabandhanaṃ  vaṇṭā pavuttatālaphalamiva gīvato pacchijjitvā sahasāva bhūmiyaṃ vipateyyāti.<br/><br/>[03] 3^b^.^eb^ evaṃ vuttepi brāhmaṇo duppaññatāya tathāgatassa loke jeṭṭhabhāvaṃ asallakkhento  kevalaṃ taṃ vacanaṃ asahamāno āha -- ^b^``arasarūpo bhavaṃ gotamo''^eb^ti. ayaṃ kirassa  adhippāyo -- yaṃ loke abhivādanapaccuṭṭhānāñjalikammasāmīcikammaṃ ``sāmaggiraso''ti  vuccati, taṃ bhoto gotamassa natthi ^a^P1.0132^ea^, tasmā arasarūpo bhavaṃ gotamo,  arasajātiko arasasabhāvoti. athassa bhagavā cittamudubhāvajananatthaṃ ujuvipaccanīkabhāvaṃ  pariharanto aññathā tassa vacanassatthaṃ attani sandassento ^b^``atthi khvesa brāhmaṇa pariyāyo''^eb^tiādimāha.<br/><br/>[03]tattha ^b^pariyāyo^eb^ti kāraṇaṃ; ayañhi pariyāyasaddo desanā-vāra-kāraṇesu vattati.  ``madhupiṇḍikapariyāyotveva naṃ dhārehī''tiādīsu (ma0 ni0 1.205) hi esa desanāyaṃ  vattati. ``kassa nu kho, ānanda, ajja pariyāyo bhikkhuniyo ovaditu''ntiādīsu  (ma0 ni0 3.398) vāre. ``sādhu, bhante, bhagavā aññaṃ pariyāyaṃ ācikkhatu,  yathāyaṃ bhikkhusaṅgho aññāya saṇṭhaheyyā''tiādīsu (pārā0 164) kāraṇe. svāyamidha  kāraṇe vattati ^a^V1.0097^ea^. tasmā ettha evamattho daṭṭhabbo -- atthi kho, brāhmaṇa, etaṃ kāraṇaṃ;  yena kāraṇena maṃ ``arasarūpo ^a^M1.0104^ea^ bhavaṃ gotamo''ti vadamāno puggalo sammā  vadeyya, avitathavādīti saṅkhyaṃ gaccheyya. katamo pana soti? ye te brāhmaṇa rūparasā...pe0...  phoṭṭhabbarasā te tathāgatassa pahīnāti. kiṃ vuttaṃ hoti? ye te jātivasena vā upapattivasena  vā seṭṭhasammatānampi puthujjanānaṃ rūpārammaṇādīni assādentānaṃ abhinandantānaṃ rajjantānaṃ  uppajjanti kāmasukhassādasaṅkhātā rūparasasaddagandharasaphoṭṭhabbarasā, ye imaṃ lokaṃ gīvāya  bandhitvā viya āviñchanti, vatthārammaṇādisāmaggiyañca uppannattā sāmaggirasāti  vuccanti, te sabbepi tathāgatassa pahīnāti. mayhaṃ pahīnāti vattabbepi mamākārena  attānaṃ anukkhipanto dhammaṃ deseti. desanāvilāso vā esa bhagavato.<br/><br/>[03]tattha ^b^pahīnā^eb^ti cittasantānato vigatā jahitā vā. etasmiṃ panatthe karaṇe sāmivacanaṃ  daṭṭhabbaṃ. ariyamaggasatthena ucchinnaṃ taṇhāvijjāmayaṃ mūlametesanti ^b^ucchinnamūlā^eb^.  tālavatthu viya nesaṃ vatthu katanti ^b^tālāvatthukatā^eb^. yathā hi tālarukkhaṃ samūlaṃ  ^a^P1.0133^ea^ uddharitvā tassa vatthumatte tasmiṃ padese kate na puna tassa tālassa  uppatti paññāyati; evaṃ ariyamaggasatthena samūle rūpādirase uddharitvā tesaṃ pubbe  uppannapubbabhāvena vatthumatte cittasantāne kate sabbepi te ``tālāvatthukatā''ti  vuccanti. avirūḷhidhammattā vā matthakacchinnatālo viya katāti tālāvatthukatā.  yasmā pana evaṃ tālāvatthukatā anabhāvaṃkatā honti, yathā nesaṃ pacchābhāvo na  hoti, tathā katā honti; tasmā āha -- ^b^``anabhāvaṃkatā''^eb^ti. ayañhettha padacchedo --  anuabhāvaṃ katā ^b^anabhāvaṃkatā^eb^ti. ``anabhāvaṃ gatā''tipi pāṭho, tassa anuabhāvaṃ  gatāti attho. tattha padacchedo anuabhāvaṃ gatā anabhāvaṃ gatāti, yathā anuacchariyā  anacchariyāti. ^b^āyatiṃ anuppādadhammā^eb^ti anāgate anuppajjanakasabhāvā. ye  hi abhāvaṃ gatā, te puna kathaṃ uppajjissanti? tenāha -- ``anabhāvaṃ gatā āyatiṃ  anuppādadhammā''ti.<br/><br/>[03]^b^ayaṃ kho brāhmaṇa pariyāyo^eb^ti idaṃ kho, brāhmaṇa, kāraṇaṃ yena maṃ sammā vadamāno  vadeyya ``arasarūpo samaṇo gotamo''ti. ^b^no ca kho yaṃ tvaṃ sandhāya vadesī^eb^ti yañca  kho tvaṃ sandhāya vadesi, so pariyāyo na hoti. kasmā pana bhagavā evamāha? nanu  evaṃ vutte ^a^M1.0105^ea^ yo brāhmaṇena vutto sāmaggiraso tassa attani vijjamānatā  anuññātā hotīti. vuccate, na hoti. yo hi taṃ sāmaggirasaṃ kātuṃ bhabbo hutvā  na karoti, so tadabhāvena arasarūpoti vattabbo bhaveyya. bhagavā pana abhabbova etaṃ  kātuṃ, tenassa karaṇe abhabbataṃ pakāsento ^a^V1.0098^ea^ āha -- ``no ca kho yaṃ tvaṃ sandhāya vadesī''ti.  yaṃ pariyāyaṃ sandhāya tvaṃ maṃ ``arasarūpo''ti vadesi, so amhesu neva vattabboti.<br/><br/>[03] 4^b^.^eb^ evaṃ brāhmaṇo attanā adhippetaṃ arasarūpataṃ āropetuṃ asakkonto athāparaṃ  ^b^nibbhogo bhavaṃ gotamo^eb^tiādimāha. sabbapariyāyesu cettha vuttanayeneva yojanakkamaṃ  viditvā ^a^P1.0134^ea^ sandhāya bhāsitamattaṃ evaṃ veditabbaṃ. brāhmaṇo tameva vayovuḍḍhānaṃ  abhivādanakammādiṃ loke sāmaggiparibhogoti maññamāno tadabhāvena bhagavantaṃ ^b^nibbhogo^eb^ti  āha. bhagavā pana yvāyaṃ rūpādīsu sattānaṃ chandarāgaparibhogo tadabhāvaṃ attani sampassamāno  aparampi pariyāyaṃ anujānāti.<br/><br/>[03] 5^b^.^eb^ puna brāhmaṇo yaṃ loke vayovuḍḍhānaṃ abhivādanādikulasamudācārakammaṃ lokiyā  karonti tassa akiriyaṃ sampassamāno bhagavantaṃ ^b^akiriyavādo^eb^ti āha. bhagavā  pana, yasmā kāyaduccaritādīnaṃ akiriyaṃ vadati tasmā, taṃ akiriyavādaṃ attani sampassamāno  aparampi pariyāyaṃ anujānāti. tattha ca ^b^kāyaduccarita^eb^nti pāṇātipāta-adinnādāna-micchācāracetanā  veditabbā. ^b^vacīduccarita^eb^nti musāvāda-pisuṇavācā-pharusavācā-samphappalāpacetanā  veditabbā. ^b^manoduccarita^eb^nti abhijjhābyāpādamicchādiṭṭhiyo veditabbā. ṭhapetvā  te dhamme, avasesā akusalā dhammā ^b^``anekavihitā pāpakā akusalā dhammā''^eb^ti  veditabbā.<br/><br/>[03] 6^b^.^eb^ puna brāhmaṇo tameva abhivādanādikammaṃ bhagavati apassanto imaṃ ``āgamma ayaṃ  lokatanti lokapaveṇī ucchijjatī''ti maññamāno bhagavantaṃ ^b^ucchedavādo^eb^ti āha.  bhagavā pana yasmā aṭṭhasu lobhasahagatacittesu pañcakāmaguṇikarāgassa dvīsu akusalacittesu  uppajjamānakadosassa ca anāgāmimaggena ucchedaṃ vadati. sabbākusalasambhavassa pana  niravasesassa mohassa arahattamaggena ucchedaṃ vadati. ṭhapetvā te tayo, avasesānaṃ pāpakānaṃ  akusalānaṃ dhammānaṃ yathānurūpaṃ catūhi maggehi ^a^M1.0106^ea^ ucchedaṃ vadati; tasmā  taṃ ucchedavādaṃ attani sampassamāno aparampi pariyāyaṃ anujānāti.<br/><br/>[03] 7^b^.^eb^ puna brāhmaṇo ``jigucchati maññe samaṇo gotamo idaṃ vayovuḍḍhānaṃ abhivādanādikulasamudācārakammaṃ,  tena taṃ na karotī''ti maññamāno bhagavantaṃ ^b^jegucchī^eb^ti āha. bhagavā pana  yasmā jigucchati kāyaduccaritādīhi; kiṃ vuttaṃ hoti ^a^P1.0135^ea^? yañca tividhaṃ  kāyaduccaritaṃ, yañca catubbidhaṃ vacīduccaritaṃ, yañca tividhaṃ manoduccaritaṃ, yā  ca ṭhapetvā tāni ^a^V1.0099^ea^ duccaritāni avasesānaṃ lāmakaṭṭhena pāpakānaṃ akosallasambhūtaṭṭhena  akusalānaṃ dhammānaṃ samāpatti samāpajjanā samaṅgibhāvo, taṃ sabbampi gūthaṃ viya maṇḍanakajātiyo  puriso jigucchati hirīyati, tasmā taṃ jegucchitaṃ attani sampassamāno aparampi pariyāyaṃ  anujānāti. tattha ^b^``kāyaduccaritenā''^eb^ti upayogatthe karaṇavacanaṃ daṭṭhabbaṃ.<br/><br/>[03] 8^b^.^eb^ puna brāhmaṇo tameva abhivādanādikammaṃ bhagavati apassanto ``ayaṃ imaṃ lokajeṭṭhakakammaṃ  vineti vināseti, atha vā yasmā etaṃ sāmīcikammaṃ na karoti tasmā ayaṃ vinetabbo  niggaṇhitabbo''ti maññamāno bhagavantaṃ ^b^venayiko^eb^ti āha. tatrāyaṃ padattho -- vinayatīti  vinayo, vināsetīti vuttaṃ hoti. vinayo eva ^b^venayiko,^eb^ vinayaṃ vā arahatīti  ^b^venayiko,^eb^ niggahaṃ arahatīti vuttaṃ hoti. bhagavā pana, yasmā rāgādīnaṃ  vinayāya vūpasamāya dhammaṃ deseti, tasmā venayiko hoti. ayameva cettha padattho --  vinayāya dhammaṃ desetīti venayiko. vicitrā hi taddhitavutti! svāyaṃ taṃ venayikabhāvaṃ  attani sampassamāno aparampi pariyāyaṃ anujānāti.<br/><br/>[03] 9^b^.^eb^ puna brāhmaṇo yasmā abhivādanādīni sāmīcikammāni karontā vayovuḍḍhe tosenti  hāsenti, akarontā pana tāpenti vihesenti domanassaṃ nesaṃ uppādenti, bhagavā  ca tāni na karoti; tasmā ``ayaṃ vayovuḍḍhe tapatī''ti maññamāno sappurisācāravirahitattā  vā ``kapaṇapuriso aya''nti maññamāno bhagavantaṃ ^b^tapassī^eb^ti āha. tatrāyaṃ padattho --  tapatīti tapo, roseti vihesetīti vuttaṃ hoti, sāmīcikammākaraṇassetaṃ nāmaṃ.  tapo assa atthīti ^b^tapassī^eb^. dutiye atthavikappe byañjanāni avicāretvā loke  kapaṇapuriso ``tapassī''ti vuccati. bhagavā pana ye akusalā dhammā lokaṃ  tapanato tapanīyāti ^a^M1.0107^ea^ vuccanti, tesaṃ pahīnattā yasmā tapassīti saṅkhyaṃ  gato, tasmā taṃ tapassitaṃ attani sampassamāno aparampi pariyāyaṃ anujānāti. tatrāyaṃ  padattho -- tapantīti tapā, akusaladhammānametaṃ ^a^P1.0136^ea^ adhivacanaṃ. vuttampi hetaṃ --  ``idha tappati pecca tappatī''ti. tathā te tape assi nirassi pahāsi viddhaṃsesīti  tapassī.<br/><br/>[03] 10^b^.^eb^ puna brāhmaṇo taṃ abhivādanādikammaṃ devalokagabbhasampattiyā devalokapaṭisandhipaṭilābhāya  saṃvattatīti maññamāno bhagavati cassa abhāvaṃ disvā bhagavantaṃ ^b^apagabbho^eb^ti āha.  kodhavasena vā bhagavato mātukucchismiṃ paṭisandhiggahaṇe dosaṃ dassentopi evamāha.  tatrāyaṃ padattho -- gabbhato apagatoti ^b^apagabbho,^eb^ abhabbo devalokūpapattiṃ pāpuṇitunti  ^a^V1.0100^ea^ adhippāyo. hīno vā gabbho assāti apagabbho, devalokagabbhaparibāhirattā āyatiṃ  hīnagabbhapaṭilābhabhāgīti, hīno vāssa mātukucchimhi gabbhavāso ahosīti adhippāyo.  bhagavato pana yasmā āyatiṃ gabbhaseyyā apagatā, tasmā so taṃ apagabbhataṃ attani sampassamāno  aparampi pariyāyaṃ anujānāti. tatra ca ^b^yassa kho brāhmaṇa āyatiṃ gabbhaseyyā punabbhavābhinibbatti  pahīnā^eb^ti etesaṃ padānaṃ evamattho daṭṭhabbo -- brāhmaṇa, yassa puggalassa anāgate gabbhaseyyā,  punabbhave ca abhinibbatti anuttarena maggena vihatakāraṇattā pahīnāti. gabbhaseyyaggahaṇena  cettha jalābujayoni gahitā. punabbhavābhinibbattiggahaṇena itarā tissopi.<br/><br/>[03]apica gabbhassa seyyā ^b^gabbhaseyyā,^eb^ punabbhavo eva abhinibbatti ^b^punabbhavābhinibbattī^eb^ti  evamettha attho daṭṭhabbo. yathā ca viññāṇaṭṭhitīti vuttepi na viññāṇato aññā ṭhiti  atthi, evamidhāpi na gabbhato aññā seyyāti veditabbā. abhinibbatti ca nāma yasmā  punabbhavabhūtāpi apunabbhavabhūtāpi atthi, idha ca punabbhavabhūtā adhippetā. tasmā vuttaṃ --  ``punabbhavo eva abhinibbatti punabbhavābhinibbattī''ti.<br/><br/>[03] 11^b^.^eb^ evaṃ āgatakālato paṭṭhāya arasarūpatādīhi aṭṭhahi akkosavatthūhi akkosantampi  brāhmaṇaṃ bhagavā dhammissaro dhammarājā dhammassāmī ^a^M1.0108^ea^ tathāgato anukampāya  sītaleneva cakkhunā olokento yaṃ dhammadhātuṃ paṭivijjhitvā desanāvilāsappatto  hoti, tassā dhammadhātuyā ^a^P1.0137^ea^ suppaṭividdhattā vigatavalāhake antalikkhe  samabbhuggato puṇṇacando viya saradakāle sūriyo viya ca brāhmaṇassa hadayandhakāraṃ vidhamanto  tāniyeva akkosavatthūni tena tena pariyāyena aññathā dassetvā, punapi attano  karuṇāvipphāraṃ aṭṭhahi lokadhammehi akampiyabhāvena paṭiladdhaṃ, tādiguṇalakkhaṇaṃ pathavīsamacittataṃ  akuppadhammatañca pakāsento ``ayaṃ brāhmaṇo kevalaṃ palitasirakhaṇḍadantavalittacatādīhi  attano vuḍḍhabhāvaṃ sañjānāti, no ca kho jānāti attānaṃ jātiyā anugataṃ jarāya anusaṭaṃ  byādhinā abhibhūtaṃ maraṇena abbhāhataṃ vaṭṭakhāṇubhūtaṃ ajja maritvā puna sveva uttānasayanadārakabhāvagamanīyaṃ.  mahantena kho pana ussāhena mama santikaṃ āgato, tadassa āgamanaṃ sātthakaṃ hotū''ti  cintetvā imasmiṃ loke attano appaṭisamaṃ purejātabhāvaṃ dassento ^b^seyyathāpi  brāhmaṇā^eb^tiādinā nayena brāhmaṇassa dhammadesanaṃ vaḍḍhesi.<br/><br/>[03]tattha ^b^seyyathā^eb^ti opammatthe nipāto; ^b^pī^eb^ti sambhāvanatthe; ubhayenāpi yathā nāma  brāhmaṇāti ^a^V1.0101^ea^ dasseti. ^b^kukkuṭiyā aṇḍāni aṭṭha vā dasa vā dvādasa vā^eb^ti ettha pana  kiñcāpi kukkuṭiyā vuttappakārato ūnādhikānipi aṇḍāni honti, atha kho vacanasiliṭṭhatāya  evaṃ vuttanti veditabbaṃ. evañhi loke siliṭṭhavacanaṃ hoti. ^b^tānassū^eb^ti tāni  assu, bhaveyyunti vuttaṃ hoti. ^b^kukkuṭiyā sammā adhisayitānī^eb^ti  tāya janettiyā kukkuṭiyā pakkhe pasāretvā tesaṃ upari sayantiyā sammā adhisayitāni.  ^b^sammā pariseditānī^eb^ti kālena kālaṃ utuṃ gaṇhāpentiyā suṭṭhu samantato  seditāni, usmīkatānīti vuttaṃ hoti. ^b^sammā paribhāvitānī^eb^ti kālena  kālaṃ suṭṭhu samantato bhāvitāni, kukkuṭagandhaṃ gāhāpitānīti vuttaṃ hoti.<br/><br/>[03]idāni yasmā tāya kukkuṭiyā evaṃ tīhi pakārehi tāni aṇḍāni paripāliyamānāni  na pūtīni honti. yopi nesaṃ allasineho so pariyādānaṃ gacchati. kapālaṃ tanukaṃ  hoti, pādanakhasikhā ca mukhatuṇḍakañca kharaṃ hoti, kukkuṭapotakā paripākaṃ gacchanti,  kapālassa tanukattā bahiddhā ^a^P1.0138^ea^ āloko anto paññāyati. atha te  kukkuṭapotakā ``ciraṃ ^a^M1.0109^ea^ vata mayaṃ saṅkuṭitahatthapādā sambādhe sayimha,  ayañca bahi āloko dissati, ettha dāni no sukhavihāro bhavissatī''ti nikkhamitukāmā  hutvā kapālaṃ pādena paharanti, gīvaṃ pasārenti. tato taṃ kapālaṃ dvedhā bhijjati,  kukkuṭapotakā pakkhe vidhunantā taṅkhaṇānurūpaṃ viravantā nikkhamanti. evaṃ nikkhamantānañca  nesaṃ yo paṭhamataraṃ nikkhamati so `jeṭṭho'ti vuccati. tasmā bhagavā tāya upamāya attano  jeṭṭhakabhāvaṃ sādhetukāmo brāhmaṇaṃ pucchi -- ^b^``yo nu kho tesaṃ kukkuṭacchāpakānaṃ...pe0...  kinti svassa vacanīyo''^eb^ti. tattha ^b^kukkuṭacchāpakāna^eb^nti kukkuṭapotakānaṃ.  ^b^kinti svassa vacanīyo^eb^ti so kinti vacanīyo assa, kinti vattabbo  bhaveyya jeṭṭho vā kaniṭṭho vāti. sesaṃ uttānatthameva.<br/><br/>[03]tato brāhmaṇo āha -- ``^b^jeṭṭhotissa bho gotama vacanīyo''^eb^ti. bho, gotama,  so ^b^jeṭṭho^eb^ iti assa vacanīyo. kasmāti ce? so hi nesaṃ jeṭṭho, tasmā so  nesaṃ vuḍḍhataroti attho. athassa bhagavā opammaṃ sampaṭipādento āha -- ^b^``evameva  kho ahaṃ brāhmaṇā''^eb^tiādi. yathā so kukkuṭacchāpako jeṭṭhoti saṅkhyaṃ gacchati;  evaṃ ahampi avijjāgatāya pajāya. avijjāgatāyāti ^b^avijjā^eb^ vuccati aññāṇaṃ,  tattha gatāya. ^b^pajāyā^eb^ti sattādhivacanametaṃ. tasmā ettha avijjaṇḍakosassa anto paviṭṭhesu  sattesūti evaṃ attho daṭṭhabbo. ^b^aṇḍabhūtāyā^eb^ti aṇḍe bhūtāya jātāya sañjātāya.  yathā hi aṇḍe nibbattā ekacce sattā aṇḍabhūtāti vuccanti; evamayaṃ sabbāpi pajā  avijjaṇḍakose nibbattattā aṇḍabhūtāti vuccati. ^b^pariyonaddhāyā^eb^ti tena avijjaṇḍakosena  samantato onaddhāya baddhāya veṭhitāya ^a^V1.0102^ea^. ^b^avijjaṇḍakosaṃ padāletvā^eb^ti taṃ avijjāmayaṃ  aṇḍakosaṃ bhinditvā ^a^P1.0139^ea^. ^b^ekova loke^eb^ti sakalepi lokasannivāse  ahameva eko adutiyo. ^b^anuttaraṃ sammāsambodhiṃ abhisambuddho^eb^ti anuttaranti  uttaravirahitaṃ sabbaseṭṭhaṃ. ^b^sammāsambodhi^eb^nti sammā sāmañca bodhiṃ; atha vā pasatthaṃ  sundarañca bodhiṃ; bodhīti rukkhopi maggopi sabbaññutaññāṇampi nibbānampi vuccati.  ``bodhirukkhamūle paṭhamābhisambuddho''ti (mahāva0 1; udā0 1) ca ``antarā ca gayaṃ  antarā ca bodhi''nti (mahāva0 11; ma0 ni0 1.285) ca āgataṭṭhānesu hi rukkho bodhīti  vuccati. ``bodhi ^a^M1.0110^ea^ vuccati catūsu maggesu ñāṇa''nti (cūḷani0 khaggavisāṇasuttaniddesa  121) āgataṭṭhāne maggo. ``pappoti bodhiṃ varabhūrimedhaso''ti (dī0 ni0 3.217)  āgataṭṭhāne sabbaññutaññāṇaṃ. ``patvāna bodhiṃ amataṃ asaṅkhata''nti āgataṭṭhāne nibbānaṃ.  idha pana bhagavato arahattamaggañāṇaṃ adhippetaṃ. sabbaññutaññāṇantipi vadanti. aññesaṃ  arahattamaggo anuttarā bodhi hoti, na hotīti? na hoti. kasmā? asabbaguṇadāyakattā.  tesañhi kassaci arahattamaggo arahattaphalameva deti, kassaci tisso vijjā,  kassaci cha abhiññā, kassaci catasso paṭisambhidā, kassaci sāvakapāramiñāṇaṃ. paccekabuddhānampi  paccekabodhiñāṇameva deti. buddhānaṃ pana sabbaguṇasampattiṃ deti, abhiseko viya  rañño sabbalokissariyabhāvaṃ. tasmā aññassa kassacipi anuttarā bodhi na hotīti.  ^b^abhisambuddho^eb^ti abbhaññāsiṃ paṭivijjhiṃ; pattomhi adhigatomhīti vuttaṃ hoti.<br/><br/>[03]idāni yadetaṃ bhagavatā ^b^``evameva kho ahaṃ brāhmaṇā''^eb^ti ādinā nayena vuttaṃ opammasampaṭipādanaṃ,  taṃ evamatthena saddhiṃ saṃsanditvā veditabbaṃ. yathā hi tassā kukkuṭiyā attano  aṇḍesu adhisayanāditividhakiriyākaraṇaṃ; evaṃ bodhipallaṅke nisinnassa bodhisattabhūtassa  bhagavato attano cittasantāne aniccaṃ dukkhaṃ anattāti tividhānupassanākaraṇaṃ. kukkuṭiyā  tividhakiriyāsampādanena aṇḍānaṃ apūtibhāvo viya bodhisattabhūtassa bhagavato tividhānupassanāsampādanena  vipassanāñāṇassa aparihāni. kukkuṭiyā ^a^P1.0140^ea^ tividhakiriyākaraṇena  aṇḍānaṃ allasinehapariyādānaṃ viya bodhisattabhūtassa bhagavato tividhānupassanāsampādanena  bhavattayānugatanikantisinehapariyādānaṃ. kukkuṭiyā tividhakiriyākaraṇena aṇḍakapālānaṃ  tanubhāvo viya bodhisattabhūtassa bhagavato tividhānupassanāsampādanena avijjaṇḍakosassa tanubhāvo.  kukkuṭiyā tividhakiriyākaraṇena kukkuṭacchāpakassa pādanakhasikhātuṇḍakānaṃ  thaddhakharabhāvo viya bodhisattabhūtassa bhagavato tividhānupassanāsampādanena vipassanāñāṇassa  tikkhakharavippasannasūrabhāvo. kukkuṭiyā tividhakiriyākaraṇena ^a^V1.0103^ea^ kukkuṭacchāpakassa  paripākakālo viya bodhisattabhūtassa bhagavato tividhānupassanāsampādanena vipassanāñāṇassa  ^a^M1.0111^ea^ paripākakālo vaḍḍhitakālo gabbhaggahaṇakālo veditabbo.<br/><br/>[03]tato kukkuṭiyā tividhakiriyākaraṇena kukkuṭacchāpakassa pādanakhasikhāya vā  mukhatuṇḍakena vā aṇḍakosaṃ padāletvā pakkhe papphoṭetvā sotthinā abhinibbhidākālo  viya bodhisattabhūtassa bhagavato tividhānupassanāsampādanena vipassanāñāṇaṃ gabbhaṃ gaṇhāpetvā  anupubbādhigatena arahattamaggena avijjaṇḍakosaṃ padāletvā abhiññāpakkhe papphoṭetvā  sotthinā sakalabuddhaguṇasacchikatakālo veditabboti.<br/><br/>[03]^b^svāhaṃ brāhmaṇa jeṭṭho seṭṭho lokassā^eb^ti so ahaṃ brāhmaṇa yathā tesaṃ kukkuṭapotakānaṃ  paṭhamataraṃ aṇḍakosaṃ padāletvā abhinibbhido kukkuṭapotako jeṭṭho hoti; evaṃ  avijjāgatāya pajāya taṃ avijjaṇḍakosaṃ padāletvā paṭhamataraṃ ariyāya jātiyā jātattā  jeṭṭho vuḍḍhataroti saṅkhyaṃ gato. sabbaguṇehi pana appaṭisamattā seṭṭhoti.<br/><br/>[03]evaṃ bhagavā attano anuttaraṃ jeṭṭhaseṭṭhabhāvaṃ brāhmaṇassa pakāsetvā idāni yāya paṭipadāya  taṃ adhigato taṃ paṭipadaṃ pubbabhāgato pabhuti dassetuṃ ^b^``āraddhaṃ kho pana me brāhmaṇā''^eb^tiādimāha.  imaṃ vā bhagavato anuttaraṃ ^a^P1.0141^ea^ jeṭṭhaseṭṭhabhāvaṃ sutvā brāhmaṇassa cittamevamuppannaṃ --  ``kāya nu kho paṭipadāya imaṃ patto''ti. tassa cittamaññāya ``imāyāhaṃ paṭipadāya  imaṃ anuttaraṃ jeṭṭhaseṭṭhabhāvaṃ patto''ti dassento evamāha. tattha ^b^āraddhaṃ kho pana  me brāhmaṇa vīriyaṃ ahosī^eb^ti brāhmaṇa, na mayā ayaṃ anuttaro jeṭṭhaseṭṭhabhāvo kusītena  muṭṭhassatinā sāraddhakāyena vikkhittacittena adhigato, apica kho tadadhigamāya āraddhaṃ kho  pana me vīriyaṃ ahosi, bodhimaṇḍe nisinnena mayā caturaṅgasamannāgataṃ vīriyaṃ āraddhaṃ  ahosi, paggahitaṃ asithilappavattitanti vuttaṃ hoti. āraddhattāyeva ca me taṃ ^b^asallīnaṃ^eb^  ahosi. na kevalañca vīriyameva, satipi me ārammaṇābhimukhībhāvena ^b^upaṭṭhitā^eb^ ahosi.  upaṭṭhitattāyeva ca ^b^asammuṭṭhā. passaddho kāyo asāraddho^eb^ti kāyacittapassaddhivasena  kāyopi me passaddho ahosi ^a^M1.0112^ea^. tattha yasmā nāmakāye passaddhe rūpakāyopi  passaddhoyeva hoti, tasmā nāmakāyo rūpakāyoti avisesetvāva passaddho kāyoti  vuttaṃ. ^b^asāraddho^eb^ti so ca kho passaddhattāyeva asāraddho, vigatadarathoti vuttaṃ hoti.  ^b^samāhitaṃ cittaṃ ekagga^eb^nti cittampi me sammā ^a^V1.0104^ea^ āhitaṃ suṭṭhu ṭhapitaṃ appitaṃ  viya ahosi; samāhitattā eva ca ekaggaṃ acalaṃ nipphandananti. ettāvatā jhānassa  pubbabhāgapaṭipadā kathitā hoti.


volume: 1
item: 6
title: ^^^paṭhamajjhānakathā^
content:
  [03]idāni imāya paṭipadāya adhigataṃ paṭhamajjhānaṃ ādiṃ katvā vijjattayapariyosānaṃ visesaṃ  dassento ^b^``so kho aha''^eb^nti ādimāha. tattha ^b^vivicceva kāmehi vivicca  akusalehi dhammehī^eb^tiādīnaṃ kiñcāpi ``tattha katame kāmā? chando kāmo,  rāgo kāmo, chandarāgo kāmo; saṅkappo kāmo, rāgo kāmo, saṅkapparāgo kāmo --  ime vuccanti kāmā. tattha katame akusalā dhammā? kāmacchando...pe0... vicikicchā --  ime vuccanti akusalā dhammā. iti imehi ca kāmehi imehi ca akusalehi dhammehi  ^a^P1.0142^ea^ vivitto hoti pavivitto, tena vuccati -- `vivicceva kāmehi  vivicca akusalehi dhammehī'''tiādinā (vibha0 564) nayena vibhaṅgeyeva attho  vutto. tathāpi aṭṭhakathānayaṃ vinā na suṭṭhu pākaṭoti aṭṭhakathānayeneva naṃ pakāsayissāma.<br/><br/>[03]seyyathidaṃ -- ^b^vivicceva kāmehī^eb^ti kāmehi viviccitvā vinā hutvā  apasakketvā. yo panāyamettha evakāro, so niyamatthoti veditabbo. yasmā ca niyamattho,  tasmā tasmiṃ paṭhamajjhānaṃ upasampajja viharaṇasamaye avijjamānānampi kāmānaṃ tassa  paṭhamajjhānassa paṭipakkhabhāvaṃ kāmapariccāgeneva cassa adhigamaṃ dīpeti. kathaṃ? ``vivicceva  kāmehī''ti evañhi niyame kariyamāne idaṃ paññāyati. nūnimassa jhānassa kāmā  paṭipakkhabhūtā, yesu sati idaṃ na pavattati, andhakāre sati padīpo viya, tesaṃ pariccāgeneva  cassa adhigamo hoti, orimatīrapariccāgena pārimatīrasseva, tasmā niyamaṃ karotīti.<br/><br/>[03]tattha siyā -- ``kasmā panesa pubbapadeyeva vutto na uttarapade, kiṃ akusalehi dhammehi  aviviccāpi jhānaṃ upasampajja vihareyyā''ti? na ^a^M1.0113^ea^ kho panetaṃ evaṃ  daṭṭhabbaṃ. tannissaraṇato hi pubbapadeeva esa vutto. kāmadhātusamatikkamanato hi  kāmarāgapaṭipakkhato ca idaṃ jhānaṃ kāmānameva nissaraṇaṃ. yathāha -- ``kāmānametaṃ nissaraṇaṃ,  yadidaṃ nekkhamma''nti (itivu0 72). uttarapadepi pana yathā ``idheva, bhikkhave,  paṭhamo samaṇo, idha dutiyo samaṇo''ti (ma0 ni0 1.139) ettha evakāro ānetvā  vuccati, evaṃ vattabbo. na hi sakkā ito aññehipi nīvaraṇasaṅkhātehi akusalehi  dhammehi avivicca jhānaṃ upasampajja viharituṃ ^a^V1.0105^ea^. tasmā ``vivicceva kāmehi vivicceva  akusalehi dhammehī''ti evaṃ padadvayepi esa daṭṭhabbo. padadvayepi ca kiñcāpi ``viviccā''ti  iminā sādhāraṇavacanena tadaṅgavivekādayo kāyavivekādayo ca sabbepi vivekā saṅgahaṃ  gacchanti. tathāpi kāyaviveko, cittaviveko, vikkhambhanavivekoti tayo eva idha  daṭṭhabbā. ``kāmehī''ti iminā pana padena ye ca niddese ``katame vatthukāmā manāpiyā  rūpā''tiādinā (mahāni0 1; vibha0 964) nayena vatthukāmā vuttā, ye ca tattheva vibhaṅge  ca ``chando ^a^P1.0143^ea^ kāmo''tiādinā (mahāni0 1) nayena kilesakāmā  vuttā, te sabbepi saṅgahitā icceva daṭṭhabbā. evañhi sati ``vivicceva kāmehī''ti  vatthukāmehipi viviccevāti attho yujjati. tena kāyaviveko vutto hoti.<br/><br/>[03]^b^vivicca akusalehi dhammehī^eb^ti kilesakāmehi sabbākusalehi dhammehi  vā viviccāti attho yujjati. tena cittaviveko vutto hoti. purimena cettha  vatthukāmehi vivekavacanatoyeva kāmasukhapariccāgo, dutiyena kilesakāmehi  vivekavacanato nekkhammasukhapariggaho vibhāvito hoti. evaṃ vatthukāmakilesakāmavivekavacanatoyeva  ca etesaṃ paṭhamena saṃkilesavatthuppahānaṃ, dutiyena saṃkilesappahānaṃ; paṭhamena lolabhāvassa  hetupariccāgo, dutiyena bālabhāvassa; paṭhamena ca payogasuddhi, dutiyena āsayaposanaṃ vibhāvitaṃ  hotīti viññātabbaṃ. esa tāva nayo ``kāmehī''ti ettha vuttakāmesu vatthukāmapakkhe.<br/><br/>[03]kilesakāmapakkhe pana chandoti ca rāgoti ca evamādīhi anekabhedo kāmacchandoyeva  kāmoti adhippeto. so ca akusalapariyāpannopi ^a^M1.0114^ea^ samāno, ``tattha  katamo kāmachando kāmo''tiādinā nayena vibhaṅge jhānapaṭipakkhato visuṃ vutto.  kilesakāmattā vā purimapade vutto, akusalapariyāpannattā dutiyapade. anekabhedato  cassa kāmatoti avatvā kāmehīti vuttaṃ. aññesampi ca dhammānaṃ akusalabhāve  vijjamāne ``tattha katame akusalā dhammā kāmacchando''tiādinā nayena vibhaṅge (vibha0  564) uparijhānaṅgapaccanīkapaṭipakkhabhāvadassanato nīvaraṇāneva vuttāni. nīvaraṇāni  hi jhānaṅgapaccanīkāni, tesaṃ jhānaṅgāneva paṭipakkhāni, viddhaṃsakānīti vuttaṃ hoti.  tathā hi ``samādhi kāmacchandassa paṭipakkho, pīti byāpādassa, vitakko thinamiddhassa,  sukhaṃ uddhaccakukkuccassa, vicāro vicikicchāyā''ti ^b^peṭake^eb^ vuttaṃ.<br/><br/>[03]evamettha ``vivicceva kāmehī''ti iminā kāmacchandassa vikkhambhanaviveko vutto  hoti. ``vivicca akusalehi dhammehī''ti iminā pañcannampi nīvaraṇānaṃ. aggahitaggahaṇena  pana ^a^V1.0106^ea^ paṭhamena kāmacchandassa, dutiyena sesanīvaraṇānaṃ. tathā paṭhamena tīsu akusalamūlesu  pañcakāmaguṇabhedavisayassa lobhassa, dutiyena ^a^P1.0144^ea^ āghātavatthubhedādivisayānaṃ  dosamohānaṃ. oghādīsu vā dhammesu paṭhamena kāmogha-kāmayoga-kāmāsava-kāmupādāna-abhijjhākāyagantha-kāmarāga-saṃyojanānaṃ,  dutiyena avasesaogha-yogāsava-upādāna-gantha-saṃyojanānaṃ. paṭhamena ca taṇhāya taṃsampayuttakānañca,  dutiyena avijjāya taṃsampayuttakānañca. apica paṭhamena lobhasampayuttāṭṭhacittuppādānaṃ,  dutiyena sesānaṃ catunnaṃ akusalacittuppādānaṃ vikkhambhanaviveko vutto hotīti  veditabbo. ayaṃ tāva ``vivicceva kāmehi vivicca akusalehi dhammehī''ti  ettha atthappakāsanā.<br/><br/>[03]ettāvatā ca paṭhamassa jhānassa pahānaṅgaṃ dassetvā idāni sampayogaṅgaṃ dassento ^b^savitakkaṃ  savicāra^eb^ntiādimāha. tattha vitakkanaṃ vitakko, ūhananti vuttaṃ hoti. svāyaṃ  ārammaṇe cittassa abhiniropanalakkhaṇo, āhananapariyāhananaraso. tathā hi ``tena yogāvacaro  ārammaṇaṃ vitakkāhataṃ vitakkapariyāhataṃ karotī''ti vuccati. ārammaṇe cittassa  ānayanapaccupaṭṭhāno. vicaraṇaṃ vicāro, anusañcaraṇanti ^a^M1.0115^ea^ vuttaṃ hoti.  svāyaṃ ārammaṇānumajjanalakkhaṇo, tattha sahajātānuyojanaraso, cittassa anuppabandhanapaccupaṭṭhāno.  santepi ca nesaṃ katthaci avippayoge oḷārikaṭṭhena ghaṇṭābhighātasaddo viya cetaso  paṭhamābhinipāto vitakko, sukhumaṭṭhena anuravo viya anuppabandho vicāro. vipphāravā  cettha vitakko paripphandanabhāvo cittassa, ākāse uppatitukāmassa pakkhino pakkhavikkhepo  viya padumābhimukhapāto viya ca gandhānubandhacetaso bhamarassa. santavutti vicāro nātiparipphandanabhāvo  cittassa, ākāse uppatitassa pakkhino pakkhappasāraṇaṃ viya paribbhamanaṃ viya ca padumābhimukhapatitassa  bhamarassa padumassa uparibhāge. so pana nesaṃ viseso paṭhama-dutiyajjhānesu pākaṭo  hoti. iti iminā ca vitakkena iminā ca vicārena saha vattati rukkho viya pupphena  ca phalena cāti idaṃ jhānaṃ ``savitakkaṃ savicāra''nti vuccati. vibhaṅge pana  ``iminā ca vitakkena iminā ca vicārena upeto hoti ^a^P1.0145^ea^ samupeto''tiādinā  (vibha0 565) nayena puggalādhiṭṭhānā desanā katā. attho pana tatrāpi evameva daṭṭhabbo.<br/><br/>[03]^b^vivekaja^eb^nti ettha vivitti viveko, nīvaraṇavigamoti attho. vivittoti vā  viveko, nīvaraṇavivitto jhānasampayuttadhammarāsīti attho. tasmā vivekā, tasmiṃ  vā viveke jātanti vivekajaṃ. ^b^pītisukha^eb^nti ettha pinayatīti pīti, sā sampiyāyanalakkhaṇā  kāyacittapīnanarasā ^a^V1.0107^ea^, pharaṇarasā vā, odagyapaccupaṭṭhānā. sukhanaṃ sukhaṃ, suṭṭhu vā  khādati khanati ca kāyacittābādhanti sukhaṃ, taṃ sātalakkhaṇaṃ, sampayuttakānaṃ upabrūhanarasaṃ,  anuggahapaccupaṭṭhānaṃ. satipi ca nesaṃ katthaci avippayoge iṭṭhārammaṇapaṭilābhatuṭṭhi pīti,  paṭiladdharasānubhavanaṃ sukhaṃ. yattha pīti tattha sukhaṃ, yattha sukhaṃ tattha na niyamato pīti.  saṅkhārakkhandhasaṅgahitā pīti, vedanākkhandhasaṅgahitaṃ sukhaṃ. kantārakhinnassa vanantodakadassanasavanesu  viya pīti, vanacchāyappavesanaudakaparibhogesu viya sukhaṃ. tasmiṃ tasmiṃ samaye pākaṭabhāvato  cetaṃ vuttanti veditabbaṃ. ayañca pīti, idañca sukhaṃ, assa jhānassa, asmiṃ vā jhāne  atthīti idaṃ jhānaṃ ``pītisukha''nti vuccati.<br/><br/>[03]atha vā pīti ca sukhañca pītisukhaṃ, dhammavinayādayo viya. vivekajaṃ pītisukhamassa  jhānassa, asmiṃ vā jhāne atthīti evampi vivekajaṃpītisukhaṃ. yatheva ^a^M1.0116^ea^  hi jhānaṃ, evaṃ pītisukhaṃ pettha vivekajameva hoti, tañcassa atthīti tasmā ekapadeneva  ``vivekajaṃ pītisukha''ntipi vattuṃ yujjati. vibhaṅge pana ``idaṃ sukhaṃ imāya  pītiyā sahagata''ntiādinā (vibha0 567) nayenetaṃ vuttaṃ. attho pana tatrāpi evameva  daṭṭhabbo.<br/><br/>[03]^b^paṭhama^eb^nti gaṇanānupubbatā paṭhamaṃ, idaṃ paṭhamaṃ samāpajjatītipi paṭhamaṃ. paccanīkadhamme  jhāpetīti ^b^jhānaṃ,^eb^ iminā yogino jhāyantītipi jhānaṃ, paccanīkadhamme ḍahanti  gocaraṃ vā cintentīti attho. sayaṃ vā taṃ jhāyati upanijjhāyatīti jhānaṃ, teneva  upanijjhāyanalakkhaṇanti vuccati. tadetaṃ ārammaṇūpanijjhānaṃ ^a^P1.0146^ea^, lakkhaṇūpanijjhānanti  duvidhaṃ hoti. tattha ^b^ārammaṇūpanijjhāna^eb^nti saha upacārena aṭṭha samāpattiyo vuccanti.  kasmā? kasiṇādiārammaṇūpanijjhāyanato. ^b^lakkhaṇūpanijjhāna^eb^nti vipassanāmaggaphalāni  vuccanti. kasmā? lakkhaṇūpanijjhāyanato. ettha hi vipassanā aniccalakkhaṇādīni  upanijjhāyati, vipassanāya upanijjhāyanakiccaṃ pana maggena sijjhatīti maggo lakkhaṇūpanijjhānanti  vuccati. phalaṃ pana nirodhassa tathalakkhaṇaṃ upanijjhāyatīti lakkhaṇūpanijjhānanti vuccati.  imasmiṃ panatthe ārammaṇūpanijjhānameva jhānanti adhippetaṃ..<br/><br/>[03]etthāha -- ``katamaṃ pana taṃ jhānaṃ nāma, yaṃ savitakkaṃ savicāraṃ...pe0... pītisukhanti  evaṃ apadesaṃ arahatī''ti? vuccate -- yathā sadhano saparijanotiādīsu ṭhapetvā  dhanañca parijanañca añño apadesāraho hoti, evaṃ ṭhapetvā vitakkādidhamme aññaṃ apadesārahaṃ  natthi. yathā pana sarathā sapatti senāti vutte senaṅgesuyeva senāsammuti, evamidha  pañcasu aṅgesuyeva ^a^V1.0108^ea^ jhānasammuti veditabbā. katamesu pañcasu? vitakko, vicāro,  pīti, sukhaṃ, cittekaggatāti etesu. etāneva hissa ``savitakkaṃ savicāra''ntiādinā  nayena aṅgabhāvena vuttāni. avuttattā ekaggatā aṅgaṃ na hotīti ce tañca na. kasmā?  vuttattā eva. sāpi hi vibhaṅge ``jhānanti vitakko vicāro pīti sukhaṃ cittassekaggatā''ti  evaṃ vuttāyeva. tasmā yathā savitakkaṃ savicāranti, evaṃ sacittekaggatanti  idha avuttepi iminā vibhaṅgavacanena cittekaggatāpi aṅgamevāti veditabbā. yena hi  adhippāyena bhagavatā uddeso kato, so eva tena vibhaṅgepi pakāsitoti.<br/><br/>[03]^b^upasampajjā^eb^ti ^a^M1.0117^ea^ upagantvā, pāpuṇitvāti vuttaṃ hoti. upasampādayitvā  vā, nipphādetvāti vuttaṃ hoti. vibhaṅge pana ``upasampajjāti paṭhamassa jhānassa  lābho paṭilābho patti sampatti phusanā samphusanā sacchikiriyā upasampadā''ti vuttaṃ.  tassāpi evamevattho veditabbo. ^b^vihāsi^eb^nti bodhimaṇḍe nisajjasaṅkhātena iriyāpathavihārena  itivuttappakārajhānasamaṅgī ^a^P1.0147^ea^ hutvā attabhāvassa iriyaṃ vuttiṃ  pālanaṃ yapanaṃ yāpanaṃ cāraṃ vihāraṃ abhinipphādesinti attho. vuttañhetaṃ vibhaṅge --  ``viharatīti iriyati vattati pāleti yapeti yāpeti carati viharati, tena vuccati  viharatī''ti (vibha0 512).<br/><br/>[03]kiṃ pana katvā bhagavā imaṃ jhānaṃ upasampajja vihāsīti? kammaṭṭhānaṃ bhāvetvā.  kataraṃ? ānāpānassatikammaṭṭhānaṃ. aññena tadatthikena kiṃ kātabbanti? aññenapi  etaṃ vā kammaṭṭhānaṃ pathavīkasiṇādīnaṃ vā aññataraṃ bhāvetabbaṃ. tesaṃ bhāvanānayo  visuddhimagge (visuddhi0 1.55) vuttanayeneva veditabbo. idha pana vuccamāne atibhāriyaṃ  vinayanidānaṃ hoti, tasmā pāḷiyā atthappakāsanamattameva karomāti.<br/><br/>[06] paṭhamajjhānakathā niṭṭhitā.


volume: 1
item: 7
title: ^^paṭhamajjhānakathā^dutiyajjhānakathā^
content:
  [03]^b^vitakkavicārānaṃ vūpasamā^eb^ti vitakkassa ca vicārassa cāti imesaṃ dvinnaṃ vūpasamā  samatikkamā; dutiyajjhānakkhaṇe apātubhāvāti vuttaṃ hoti. tattha kiñcāpi dutiyajjhāne  sabbepi paṭhamajjhānadhammā na santi, aññeyeva hi paṭhamajjhāne phassādayo, aññe idha;  oḷārikassa pana oḷārikassa aṅgassa samatikkamā paṭhamajjhānato paresaṃ dutiyajjhānādīnaṃ  adhigamo ^a^V1.0109^ea^ hotīti dīpanatthaṃ ``vitakkavicārānaṃ vūpasamā''ti evaṃ vuttanti veditabbaṃ.  ^b^ajjhatta^eb^nti idha niyakajjhattamadhippetaṃ. vibhaṅge pana ``ajjhattaṃ paccatta''nti (vibha0  573) ettakameva vuttaṃ. yasmā pana niyakajjhattaṃ adhippetaṃ, tasmā attani jātaṃ  attano santāne nibbattanti ayamettha attho.<br/><br/>[03]^b^sampasādana^eb^nti sampasādanaṃ vuccati saddhā. sampasādanayogato jhānampi sampasādanaṃ, nīlavaṇṇayogato  nīlavatthaṃ viya. yasmā vā taṃ jhānaṃ sampasādanasamannāgatattā vitakkavicārakkhobhavūpasamanena  ceto sampasādayati, tasmāpi sampasādananti vuttaṃ. imasmiñca atthavikappe sampasādanaṃ  cetasoti evaṃ padasambandho veditabbo. purimasmiṃ pana atthavikappe ^a^M1.0118^ea^  cetasoti etaṃ ekodibhāvena saddhiṃ yojetabbaṃ. tatrāyaṃ atthayojanā -- eko udetīti  ^b^ekodi,^eb^ vitakkavicārehi anajjhārūḷhattā aggo seṭṭho hutvā udetīti  ^a^P1.0148^ea^ attho. seṭṭhopi hi loke ekoti vuccati. vitakkavicāravirahato vā  eko asahāyo hutvātipi vattuṃ vaṭṭati. atha vā sampayuttadhamme udāyatīti udi,  uṭṭhāpetīti attho. seṭṭhaṭṭhena eko ca so udi cāti ekodi, samādhissetaṃ adhivacanaṃ.  iti imaṃ ekodiṃ bhāveti vaḍḍhayatīti idaṃ dutiyajjhānaṃ ^b^ekodibhāvaṃ^eb^. so panāyaṃ  ekodi yasmā cetaso, na sattassa na jīvassa, tasmā etaṃ ^b^cetaso ekodibhāva^eb^nti  vuttaṃ.<br/><br/>[03]nanu cāyaṃ saddhā paṭhamajjhānepi atthi, ayañca ekodināmako samādhi; atha kasmā idameva  sampasādanaṃ ``cetaso ekodibhāvañcā''ti vuttanti? vuccate -- aduñhi paṭhamajjhānaṃ  vitakkavicārakkhobhena vīcitaraṅgasamākulamiva jalaṃ na suppasannaṃ hoti, tasmā satiyāpi  saddhāya sampasādananti na vuttaṃ. na suppasannattāyeva cettha samādhipi na suṭṭhu pākaṭo,  tasmā ekodibhāvantipi na vuttaṃ. imasmiṃ pana jhāne vitakkavicārapalibodhābhāvena  laddhokāsā balavatī saddhā, balavasaddhāsahāyappaṭilābheneva ca samādhipi pākaṭo; tasmā idameva  evaṃ vuttanti veditabbaṃ. vibhaṅge pana ``sampasādananti yā saddhā saddahanā okappanā  abhippasādo, cetaso ekodibhāvanti yā cittassa ṭhiti...pe0... sammāsamādhī''ti  ettakameva vuttaṃ. evaṃ vuttena panetena saddhiṃ ayaṃ atthavaṇṇanā yathā na virujjhati  aññadatthu saṃsandati ceva sameti ca evaṃ veditabbā.<br/><br/>[03]^b^avitakkaṃ avicāra^eb^nti bhāvanāya pahīnattā etasmiṃ etassa vā vitakko natthīti avitakkaṃ.  imināva nayena avicāraṃ. vibhaṅgepi (vibha0 576) vuttaṃ ``iti ayañca vitakko  ^a^V1.0110^ea^ ayañca vicāro santā honti samitā vūpasantā atthaṅgatā abbhatthaṅgatā appitā byappitā  sositā visositā byantīkatā, tena vuccati avitakkaṃ avicāra''nti.<br/><br/>[03]etthāha -- nanu ca ``vitakkavicārānaṃ vūpasamāti imināpi ayamattho siddho, atha  kasmā puna vuttaṃ avitakkaṃ avicāra''nti? vuccate -- evametaṃ siddho vāyamattho,  na panetaṃ tadatthadīpakaṃ; nanu avocumha -- ``oḷārikassa pana oḷārikassa  ^a^M1.0119^ea^ aṅgassa samatikkamā paṭhamajjhānato paresaṃ dutiyajjhānādīnaṃ ^a^P1.0149^ea^ adhigamo  hotīti dīpanatthaṃ vitakkavicārānaṃ vūpasamāti evaṃ vutta''nti.<br/><br/>[03]apica vitakkavicārānaṃ vūpasamā idaṃ sampasādanaṃ, na kilesakālusiyassa. vitakkavicārānañca  vūpasamā ekodibhāvaṃ na upacārajjhānamiva nīvaraṇappahānā, na paṭhamajjhānamiva ca aṅgapātubhāvāti  evaṃ sampasādanaekodibhāvānaṃ hetuparidīpakamidaṃ vacanaṃ. tathā vitakkavicārānaṃ  vūpasamā idaṃ avitakkāvicāraṃ, na tatiyacatutthajjhānāni viya cakkhuviññāṇādīni  viya ca abhāvāti evaṃ avitakkāvicārabhāvassa hetuparidīpakañca, na vitakkavicārābhāvamattaparidīpakaṃ.  vitakkavicārābhāvamattaparidīpakameva pana ``avitakkaṃ avicāra''nti idaṃ vacanaṃ,  tasmā purimaṃ vatvāpi puna vattabbamevāti.<br/><br/>[03]^b^samādhija^eb^nti paṭhamajjhānasamādhito sampayuttasamādhito vā jātanti attho. tattha  kiñcāpi paṭhamampi sampayuttasamādhito jātaṃ, atha kho ayameva ``samādhī''ti vattabbataṃ  arahati vitakkavicārakkhobhavirahena ativiya acalattā suppasannattā ca. tasmā imassa  vaṇṇabhaṇanatthaṃ idameva ``samādhija''nti vuttaṃ. ^b^pītisukha^eb^nti idaṃ vuttanayameva.<br/><br/>[03]^b^dutiya^eb^nti gaṇanānupubbato dutiyaṃ, idaṃ dutiyaṃ samāpajjatītipi dutiyaṃ.  ^b^jhāna^eb^nti ettha pana yathā paṭhamajjhānaṃ vitakkādīhi pañcaṅgikaṃ hoti, evamidaṃ  sampasādādīhi ``caturaṅgika''nti veditabbaṃ. yathāha -- ``jhānanti sampasādo, pīti,  sukhaṃ, cittassekaggatā''ti (vibha0 580). pariyāyoyeva ceso. sampasādanaṃ pana  ṭhapetvā nippariyāyena tivaṅgikamevetaṃ hoti. yathāha -- ``katamaṃ tasmiṃ samaye tivaṅgikaṃ  jhānaṃ hoti? pīti, sukhaṃ, cittassekaggatā''ti (dha0 sa0 161). sesaṃ vuttanayamevāti.<br/><br/>[06] dutiyajjhānakathā niṭṭhitā.


volume: 1
item: 8
title: ^paṭhamajjhānakathā^dutiyajjhānakathā^tatiyajjhānakathā^
content:
  [03]^b^pītiyā^eb^ ^a^V1.0111^ea^ ^b^ca virāgā^eb^ti ettha vuttatthāyeva pīti. ^b^virāgo^eb^ti tassā jigucchanaṃ  vā samatikkamo vā. ubhinnamantarā ``ca'' saddo sampiṇḍanattho, so ^a^M1.0120^ea^  hi vūpasamaṃ vā sampiṇḍeti vitakkavicāravūpasamaṃ vā. tattha yadā vūpasamameva sampiṇḍeti,  tadā pītiyā virāgā ca, kiñca bhiyyo vūpasamā cāti evaṃ yojanā ^a^P1.0150^ea^  veditabbā. imissā ca yojanāyaṃ virāgo jigucchanattho hoti. tasmā pītiyā jigucchanā  ca vūpasamā cāti ayamattho daṭṭhabbo. yadā pana vitakkavicāravūpasamaṃ sampiṇḍeti,  tadā pītiyā ca virāgā, kiñca bhiyyo vitakkavicārānañca vūpasamāti evaṃ yojanā  veditabbā. imissā ca yojanāyaṃ virāgo samatikkamanattho hoti. tasmā pītiyā  ca samatikkamā, vitakkavicārānañca vūpasamāti ayamattho daṭṭhabbo.<br/><br/>[03]kāmañcete vitakkavicārā dutiyajjhāneyeva vūpasantā imassa pana jhānassa maggaparidīpanatthaṃ  vaṇṇabhaṇanatthañcetaṃ vuttaṃ. ``vitakkavicārānaṃ vūpasamā''ti hi vutte idaṃ  paññāyati -- ``nūna vitakkavicāravūpasamo maggo imassa jhānassā''ti. yathā ca tatiye  ariyamagge appahīnānampi sakkāyadiṭṭhādīnaṃ ``pañcannaṃ orambhāgiyānaṃ saṃyojanānaṃ  pahānā''ti (ma0 ni0 2.132) evaṃ pahānaṃ vuccamānaṃ vaṇṇabhaṇanaṃ hoti tadadhigamāya  ussukānaṃ ussāhajanakaṃ; evamevaṃ idha avūpasantānampi vitakkavicārānaṃ vūpasamo  vuccamāno vaṇṇabhaṇanaṃ hoti. tenāyamattho vutto -- ``pītiyā ca samatikkamā, vitakkavicārānañca  vūpasamā''ti.<br/><br/>[03]^b^upekkhako ca vihāsi^eb^nti ettha upapattito ikkhatīti upekkhā, samaṃ passati, apakkhapatitāva  hutvā passatīti attho. tāya visadāya vipulāya thāmagatāya samannāgatattā tatiyajjhānasamaṅgī  ``upekkhako''ti vuccati. upekkhā pana dasavidhā hoti -- chaḷaṅgupekkhā, brahmavihārupekkhā,  bojjhaṅgupekkhā, vīriyupekkhā, saṅkhārupekkhā, vedanupekkhā, vipassanupekkhā, tatramajjhattupekkhā,  jhānupekkhā, pārisuddhupekkhāti. evamayaṃ dasavidhāpi tattha tattha āgatanayato bhūmipuggalacittārammaṇato,  khandhasaṅgaha-ekakkhaṇakusalattikasaṅkhepavasena ca ^b^aṭṭhasāliniyā^eb^ dhammasaṅgahaṭṭhakathāya  ^a^P1.0151^ea^ vuttanayeneva veditabbā. idha pana vuccamānā vinayanidānaṃ atibhāriyaṃ karotīti  na vuttā. lakkhaṇādito pana idha adhippetupekkhā majjhattalakkhaṇā, anābhogarasā, abyāpārapaccupaṭṭhānā,  pītivirāgapadaṭṭhānāti.<br/><br/>[03]etthāha ^a^V1.0112^ea^ -- nanu cāyaṃ atthato tatramajjhattupekkhāva hoti, sā ca paṭhamadutiyajjhānesupi  atthi, tasmā tatrāpi ``upekkhako ca vihāsi''nti evamayaṃ vattabbā siyā, sā  kasmā na vuttāti? aparibyattakiccato. aparibyattañhi ^a^M1.0121^ea^ tassā tattha  kiccaṃ, vitakkādīhi abhibhūtattā. idha panāyaṃ vitakkavicārapītīhi anabhibhūtattā  ukkhittasirā viya hutvā paribyattakiccā jātā, tasmā vuttāti.<br/><br/>[03]niṭṭhitā ``upekkhako ca vihāsi''nti etassa sabbaso atthavaṇṇanā.<br/><br/>[03]idāni sato ca sampajānoti ettha saratīti ^b^sato,^eb^ sampajānātīti ^b^sampajāno^eb^. puggalena  sati ca sampajaññañca vuttaṃ. tattha saraṇalakkhaṇā sati, asammussanarasā, ārakkhapaccupaṭṭhānā;  asammohalakkhaṇaṃ sampajaññaṃ, tīraṇarasaṃ, pavicayapaccupaṭṭhānaṃ. tattha kiñcāpi idaṃ  satisampajaññaṃ purimajjhānesupi atthi, muṭṭhassatissa hi asampajānassa upacārajjhānamattampi  na sampajjati, pageva appanā; oḷārikattā pana tesaṃ jhānānaṃ bhūmiyaṃ viya purisassa  cittassa gati sukhā hoti, abyattaṃ tattha satisampajaññakiccaṃ. oḷārikaṅgappahānena  pana sukhumattā imassa jhānassa purisassa khuradhārāyaṃ viya satisampajaññakiccapariggahitāyeva  cittassa gati icchitabbāti idheva vuttaṃ. kiñca bhiyyo? yathāpi dhenupago vaccho  dhenuto apanīto arakkhiyamāno punadeva dhenuṃ upagacchati; evamidaṃ tatiyajjhānasukhaṃ  pītito apanītampi satisampajaññārakkhena arakkhiyamānaṃ punadeva pītiṃ upagaccheyya pītisampayuttameva  siyā. sukhe vāpi sattā rajjanti, idañca atimadhuraṃ sukhaṃ, tato paraṃ sukhābhāvā  ^a^P1.0152^ea^. satisampajaññānubhāvena panettha sukhe asārajjanā hoti, no aññathāti  imampi atthavisesaṃ dassetuṃ idaṃ idheva vuttanti veditabbaṃ.<br/><br/>[03]idāni ^b^sukhañca kāyena paṭisaṃvedesi^eb^nti ettha kiñcāpi tatiyajjhānasamaṅgino sukhappaṭisaṃvedanābhogo  natthi, evaṃ santepi yasmā tassa nāmakāyena sampayuttaṃ sukhaṃ, yaṃ vā taṃ nāmakāyasampayuttaṃ  sukhaṃ, taṃsamuṭṭhānenassa yasmā atipaṇītena rūpena rūpakāyo phuṭo, yassa ^a^M1.0122^ea^ phuṭattā jhānā  vuṭṭhitopi sukhaṃ paṭisaṃvedeyya, tasmā etamatthaṃ dassento ``sukhañca kāyena paṭisaṃvedesi''nti  āha.<br/><br/>[03]idāni ^b^yaṃ taṃ ariyā ācikkhanti upekkhako satimā sukhavihārī^eb^ti  ettha yaṃjhānahetu yaṃjhānakāraṇā taṃ tatiyajjhānasamaṅgīpuggalaṃ buddhādayo ariyā ācikkhanti  desenti paññapenti ^a^V1.0113^ea^ paṭṭhapenti vivaranti vibhajanti uttānīkaronti  pakāsenti, pasaṃsantīti adhippāyo. kinti? ``upekkhako satimā sukhavihārī''ti.  taṃ tatiyaṃ jhānaṃ upasampajja vihāsinti evamettha yojanā veditabbā.<br/><br/>[03]kasmā pana taṃ te evaṃ pasaṃsantīti? pasaṃsārahato. ayañhi yasmā atimadhurasukhe  sukhapāramippattepi tatiyajjhāne upekkhako, na tattha sukhābhisaṅgena ākaḍḍhīyati, yathā  ca pīti na uppajjati; evaṃ upaṭṭhitassatitāya satimā. yasmā ca ariyakantaṃ ariyajanasevitameva  ca asaṃkiliṭṭhaṃ sukhaṃ nāmakāyena paṭisaṃvedeti, tasmā pasaṃsāraho. iti pasaṃsārahato  naṃ ariyā te evaṃ pasaṃsāhetubhūte guṇe pakāsentā ``upekkhako satimā  sukhavihārī''ti evaṃ pasaṃsantīti veditabbaṃ.<br/><br/>[03]^b^tatiya^eb^nti gaṇanānupubbato tatiyaṃ. idaṃ tatiyaṃ samāpajjatītipi tatiyaṃ. ^b^jhāna^eb^nti  ettha ca yathā dutiyaṃ sampasādādīhi caturaṅgikaṃ; evamidaṃ upekkhādīhi pañcaṅgikaṃ.  yathāha -- ``jhānanti upekkhā sati sampajaññaṃ sukhaṃ cittassa ekaggatā''ti (vibha0  591). pariyāyoyeva ceso. upekkhāsatisampajaññāni pana ṭhapetvā nippariyāyena duvaṅgikamevetaṃ  hoti. yathāha -- ``katamaṃ tasmiṃ samaye duvaṅgikaṃ jhānaṃ hoti ^a^P1.0153^ea^?  sukhaṃ, cittassekaggatā''ti (dha0 sa0 163). sesaṃ vuttanayamevāti.<br/><br/>[06] tatiyajjhānakathā niṭṭhitā.


volume: 1
item: 9
title: paṭhamajjhānakathā^dutiyajjhānakathā^tatiyajjhānakathā^catutthajjhānakathā^
content:
  [03]^b^sukhassa ca pahānā dukkhassa ca pahānā^eb^ti kāyikasukhassa ca kāyikadukkhassa ca  pahānā. ^b^pubbevā^eb^ti tañca kho pubbeva, na catutthajjhānakkhaṇe ^a^M1.0123^ea^. ^b^somanassadomanassānaṃ  atthaṅgamā^eb^ti cetasikasukhassa ca cetasikadukkhassa cāti imesampi dvinnaṃ pubbeva  atthaṅgamā pahānā icceva vuttaṃ hoti. kadā pana nesaṃ pahānaṃ hoti? catunnaṃ  jhānānaṃ upacārakkhaṇe. somanassañhi catutthajjhānassa upacārakkhaṇeyeva pahīyati, dukkhadomanassasukhāni  paṭhamadutiyatatiyānaṃ upacārakkhaṇesu. evametesaṃ pahānakkamena avuttānaṃ, indriyavibhaṅge  pana indriyānaṃ uddesakkameneva idhāpi vuttānaṃ sukhadukkhasomanassa domanassānaṃ  pahānaṃ veditabbaṃ.<br/><br/>[03]yadi ^a^V1.0114^ea^ panetāni tassa tassa jhānassupacārakkhaṇeyeva pahīyanti, atha kasmā ``kattha cuppannaṃ  dukkhindriyaṃ aparisesaṃ nirujjhati? idha, bhikkhave, bhikkhu vivicceva  kāmehi...pe0... paṭhamajjhānaṃ upasampajja viharati, etthuppannaṃ dukkhindriyaṃ  aparisesaṃ nirujjhati. kattha cuppannaṃ domanassindriyaṃ... sukhindriyaṃ... somanassindriyaṃ  aparisesaṃ nirujjhati? idha, bhikkhave, bhikkhu sukhassa ca pahānā...pe0... catutthajjhānaṃ  upasampajja viharati, etthuppannaṃ somanassindriyaṃ aparisesaṃ nirujjhatī''ti (saṃ0  ni0  5.510) evaṃ jhānesveva nirodho vuttoti? atisayanirodhattā. atisayanirodho  hi nesaṃ paṭhamajjhānādīsu, na nirodhoyeva; nirodhoyeva pana upacārakkhaṇe, nātisayanirodho.  tathā hi nānāvajjane paṭhamajjhānūpacāre niruddhassāpi dukkhindriyassa ḍaṃsamakasādisamphassena  vā visamāsanupatāpena vā siyā uppatti, na tveva antoappanāyaṃ. upacāre vā niruddhampetaṃ  na suṭṭhu niruddhaṃ hoti; paṭipakkhena avihatattā. antoappanāyaṃ pana pītipharaṇena  sabbo kāyo sukhokkanto hoti. sukhokkantakāyassa ca suṭṭhu niruddhaṃ hoti dukkhindriyaṃ;  paṭipakkhena vihatattā. nānāvajjane eva ^a^P1.0154^ea^ ca dutiyajjhānūpacāre pahīnassa  domanassindriyassa yasmā etaṃ vitakkavicārappaccayepi kāyakilamathe cittupaghāte ca  sati uppajjati, vitakkavicārābhāve neva uppajjati. yattha pana uppajjati tattha vitakkavicārabhāve.  appahīnā eva ca dutiyajjhānūpacāre vitakkavicārāti tatthassa siyā uppatti; appahīnapaccayattā.  na tveva dutiyajjhāne; pahīnapaccayattā. tathā tatiyajjhānūpacāre pahīnassāpi sukhindriyassa  pītisamuṭṭhānapaṇītarūpaphuṭakāyassa siyā uppatti, na tveva tatiyajjhāne. tatiyajjhāne  hi sukhassa paccayabhūtā ^a^M1.0124^ea^ pīti sabbaso niruddhāti. tathā catutthajjhānūpacāre pahīnassāpi  somanassindriyassa āsannattā, appanāppattāya upekkhāya abhāvena sammā anatikkantattā  ca siyā uppatti, na tveva catutthajjhāne. tasmā eva ca ``etthuppannaṃ dukkhindriyaṃ  aparisesaṃ nirujjhatī''ti tattha tattha aparisesaggahaṇaṃ katanti.<br/><br/>[03]etthāha -- ``athevaṃ tassa tassa jhānassūpacāre pahīnāpi etā vedanā idha kasmā samāharī''ti?  sukhaggahaṇatthaṃ. yā hi ayaṃ ``adukkhamasukha''nti ettha adukkhamasukhā vedanā vuttā,  sā sukhumā atidubbiññeyyā na sakkā sukhena gahetuṃ. tasmā yathā nāma duṭṭhassa  yathā vā tathā vā upasaṅkamitvā gahetuṃ asakkuṇeyyassa goṇassa gahaṇatthaṃ gopo ekasmiṃ  vaje sabbe gāvo samāharati, athekekaṃ nīharanto paṭipāṭiyā āgataṃ  ``ayaṃ so, gaṇhatha na''nti tampi gāhāpayati; evameva bhagavā sukhaggahaṇatthaṃ sabbā etā  samāhari. evañhi ^a^V1.0115^ea^ samāhaṭā etā dassetvā ``yaṃ neva sukhaṃ na dukkhaṃ na somanassaṃ na  domanassaṃ, ayaṃ adukkhamasukhā vedanā''ti sakkā hoti esā gāhayituṃ.<br/><br/>[03]apica adukkhamasukhāya cetovimuttiyā paccayadassanatthañcāpi etā vuttāti veditabbā.  sukhappahānādayo hi tassā paccayā. yathāha -- ``cattāro kho, āvuso, paccayā adukkhamasukhāya  cetovimuttiyā samāpattiyā. idhāvuso, bhikkhu, sukhassa ca pahānā...pe0...  catutthajjhānaṃ ^a^P1.0155^ea^ upasampajja viharati. ime kho, āvuso, cattāro paccayā  adukkhamasukhāya cetovimuttiyā samāpattiyā''ti (ma0 ni0 1.458). yathā vā  aññattha pahīnāpi sakkāyadiṭṭhiādayo tatiyamaggassa vaṇṇabhaṇanatthaṃ tattha pahīnāti vuttā;  evaṃ vaṇṇabhaṇanatthampetassa jhānassetā idha vuttātipi veditabbā. paccayaghātena vā ettha  rāgadosānaṃ atidūrabhāvaṃ dassetumpetā vuttāti veditabbā. etāsu hi sukhaṃ somanassassa  paccayo, somanassaṃ rāgassa, dukkhaṃ domanassassa, domanassaṃ dosassa. sukhādighātena  ca te sappaccayā rāgadosā hatāti atidūre hontīti.<br/><br/>[03]^b^adukkhamasukha^eb^nti dukkhābhāvena adukkhaṃ, sukhābhāvena asukhaṃ. etenettha dukkhasukhapaṭipakkhabhūtaṃ  tatiyavedanaṃ dīpeti, na dukkhasukhābhāvamattaṃ. tatiyavedanā nāma -- adukkhamasukhā,  upekkhātipi vuccati. sā iṭṭhāniṭṭhaviparītānubhavanalakkhaṇā, majjhattarasā, avibhūtapaccupaṭṭhānā,  sukhanirodhapadaṭṭhānāti veditabbā. ^b^upekkhāsatipārisuddhi^eb^nti upekkhāya janitasatipārisuddhiṃ.  imasmiñhi jhāne suparisuddhā sati. yā ca tassā satiyā pārisuddhi, sā upekkhāya  katā na aññena; tasmā etaṃ upekkhāsatipārisuddhinti vuccati. ^b^vibhaṅge^eb^pi vuttaṃ --  ``ayaṃ sati imāya upekkhāya visadā hoti parisuddhā pariyodātā, tena vuccati --  `upekkhāsatipārisuddhi'''nti (vibha0 597). yāya ca upekkhāya ettha satiyā pārisuddhi  hoti, sā atthato tatramajjhattatā veditabbā. na kevalañcettha tāya satiyeva parisuddhā,  apica kho sabbepi sampayuttadhammā; satisīsena pana desanā vuttā.<br/><br/>[03]tattha ^a^M1.0125^ea^ kiñcāpi ayaṃ upekkhā heṭṭhāpi tīsu jhānesu vijjati, yathā  pana divā sūriyappabhābhibhavā sommabhāvena ca attano upakārakattena vā sabhāgāya rattiyā  alābhā divā vijjamānāpi candalekhā aparisuddhā hoti apariyodātā; evamayampi tatramajjhattupekkhācandalekhā  vitakkavicārādipaccanīkadhammatejābhibhavā sabhāgāya ca upekkhāvedanārattiyā alābhā  vijjamānāpi paṭhamādijjhānabhedesu aparisuddhā ^a^P1.0156^ea^ hoti. tassā ca ^a^V1.0116^ea^ aparisuddhāya  divā aparisuddhacandalekhāya pabhā viya sahajātāpi satiādayo aparisuddhāva honti; tasmā  tesu ekampi ``upekkhāsatipārisuddhi''nti na vuttaṃ. idha pana vitakkādipaccanīkadhammatejābhibhavābhāvā  sabhāgāya ca upekkhāvedanārattiyā paṭilābhā ayaṃ tatramajjhattupekkhācandalekhā ativiya  parisuddhā, tassā parisuddhattā parisuddhacandalekhāya pabhā viya sahajātāpi satiādayo parisuddhā  honti pariyodātā, tasmā idameva upekkhāsatipārisuddhinti vuttanti veditabbaṃ.<br/><br/>[03]^b^catuttha^eb^nti gaṇanānupubbato catutthaṃ. idaṃ catutthaṃ samāpajjatītipi catutthaṃ.  ^b^jhāna^eb^nti ettha yathā tatiyaṃ upekkhādīhi pañcaṅgikaṃ; evamidaṃ upekkhādīhi tivaṅgikaṃ.  yathāha -- ``jhānanti upekkhā, sati cittassekaggatā''ti. pariyāyo eva ceso.  ṭhapetvā pana satiṃ upekkhekaggatameva gahetvā nippariyāyena duvaṅgikamevetaṃ hoti.  yathāha -- ``katamaṃ tasmiṃ samaye duvaṅgikaṃ jhānaṃ hoti? upekkhā, cittassekaggatā''ti  (dha0 sa0 165). sesaṃ vuttanayamevāti.<br/><br/>[06] catutthajjhānakathā niṭṭhitā.


volume: 1
item: 10
title: dutiyajjhānakathā^tatiyajjhānakathā^catutthajjhānakathā^pubbenivāsakathā^
content:
  [03] 12^b^.^eb^ iti imāni cattāri jhānāni kesañci cittekaggatatthāni honti, kesañci vipassanāpādakāni,  kesañci abhiññāpādakāni, kesañci nirodhapādakāni, kesañci bhavokkamanatthāni.  tattha khīṇāsavānaṃ cittekaggatatthāni honti, te hi samāpajjitvā ``ekaggacittā  sukhaṃ divasaṃ viharissāmā''ti ^a^M1.0126^ea^ iccevaṃ kasiṇaparikammaṃ katvā  aṭṭha samāpattiyo nibbattenti. sekkhaputhujjanānaṃ ``samāpattito vuṭṭhāya samāhitena  cittena vipassissāmā''ti nibbattentānaṃ vipassanāpādakāni honti. ye pana  aṭṭha samāpattiyo nibbattetvā abhiññāpādakaṃ jhānaṃ samāpajjitvā samāpattito vuṭṭhāya  ``ekopi hutvā bahudhā hotī''ti vuttanayā abhiññāyo patthentā nibbattenti, tesaṃ  abhiññāpādakāni honti. ye pana aṭṭha samāpattiyo nibbattetvā ``nirodhasamāpattiṃ  samāpajjitvā sattāhaṃ acittakā hutvā diṭṭheva dhamme nirodhaṃ nibbānaṃ patvā sukhaṃ  viharissāmā''ti nibbattenti, tesaṃ nirodhapādakāni ^a^P1.0157^ea^ honti.  ye pana aṭṭha samāpattiyo nibbattetvā ``aparihīnajjhānā hutvā brahmaloke uppajjissāmā''ti  nibbattenti, tesaṃ bhavokkamanatthāni honti.<br/><br/>[03]bhagavatā ^a^V1.0117^ea^ panidaṃ catutthajjhānaṃ bodhirukkhamūle nibbattitaṃ, taṃ tassa vipassanāpādakañceva  ahosi abhiññāpādakañca nirodhapādakañca sabbakiccasādhakañca sabbalokiyalokuttaraguṇadāyakanti  veditabbaṃ. yesañca guṇānaṃ dāyakaṃ ahosi, tesaṃ ekadesaṃ dassento ^b^``so evaṃ  samāhite citte''^eb^tiādimāha.<br/><br/>[03]tattha ^b^so^eb^ti so ahaṃ. ^b^eva^eb^nti catutthajjhānakkamanidassanametaṃ. iminā kamena catutthajjhānaṃ  paṭilabhitvāti vuttaṃ hoti. ^b^samāhite^eb^ti iminā catutthajjhānasamādhinā samāhite.  ^b^parisuddhe^eb^tiādīsu pana upekkhāsatipārisuddhibhāvena ^b^parisuddhe^eb^. parisuddhattāyeva  ^b^pariyodāte,^eb^ pabhassareti vuttaṃ hoti. sukhādīnaṃ paccayānaṃ ghātena vihatarāgādiaṅgaṇattā  ^b^anaṅgaṇe^eb^. anaṅgaṇattāyeva ca ^b^vigatūpakkilese;^eb^ aṅgaṇena hi cittaṃ upakkilissati.  subhāvitattā ^b^mudubhūte,^eb^ vasībhāvappatteti vuttaṃ hoti. vase vattamānañhi  cittaṃ mudūti vuccati. muduttāyeva ca ^b^kammaniye,^eb^ kammakkhame kammayoggeti  vuttaṃ hoti. mudu hi cittaṃ kammaniyaṃ hoti sudhantamiva suvaṇṇaṃ, tadubhayampi  ca subhāvitattā eva. yathāha -- ``nāhaṃ, bhikkhave, aññaṃ ekadhammampi samanupassāmi,  yaṃ evaṃ bhāvitaṃ bahulīkataṃ mudu ca hoti kammaniyañca, yathayidaṃ, bhikkhave, citta''nti  (a0 ni0  1.22).<br/><br/>[03]etesu ^a^M1.0127^ea^ parisuddhabhāvādīsu ṭhitattā ^b^ṭhite^eb^. ṭhitattāyeva ^b^āneñjappatte^eb^,  acale niriñjaneti vuttaṃ hoti. mudukammaññabhāvena vā attano vase ṭhitattā ṭhite,  saddhādīhi pariggahitattā āneñjappatte. saddhāpariggahitañhi cittaṃ assaddhiyena na  iñjati, vīriyapariggahitaṃ kosajjena na iñjati, satipariggahitaṃ pamādena na iñjati,  samādhipariggahitaṃ uddhaccena na iñjati, paññāpariggahitaṃ avijjāya na iñjati, obhāsagataṃ  kilesandhakārena na iñjati. imehi ^a^P1.0158^ea^ chahi dhammehi pariggahitaṃ āneñjappattaṃ  cittaṃ hoti. evaṃ aṭṭhaṅgasamannāgataṃ cittaṃ abhinīhārakkhamaṃ hoti abhiññāsacchikaraṇīyānaṃ  dhammānaṃ abhiññāsacchikiriyāya.<br/><br/>[03]aparo nayo -- catutthajjhānasamādhinā samāhite. nīvaraṇadūrībhāvena parisuddhe.  vitakkādisamatikkamena pariyodāte. jhānappaṭilābhapaccayānaṃ pāpakānaṃ icchāvacarānaṃ  abhāvena anaṅgaṇe. abhijjhādīnaṃ cittūpakkilesānaṃ vigamena vigatūpakkilese.  ubhayampi cetaṃ ^b^anaṅgaṇavattha^eb^suttānusārena (ma0 ni0 1.57 ādayo) veditabbaṃ. vasippattiyā  mudubhūte. iddhipādabhāvūpagamena kammaniye. bhāvanāpāripūriyā paṇītabhāvūpagamena  ^b^ṭhite^eb^ ^b^āneñjappatte^eb^ ^a^V1.0118^ea^. yathā āneñjappattaṃ hoti; evaṃ ṭhiteti attho. evampi  aṭṭhaṅgasamannāgataṃ cittaṃ abhinīhārakkhamaṃ hoti abhiññāsacchikaraṇīyānaṃ dhammānaṃ abhiññāsacchikiriyāya,  pādakaṃ padaṭṭhānabhūtanti attho.<br/><br/>[03]^b^pubbenivāsānussatiñāṇāyā^eb^ti evaṃ abhiññāpādake jāte etasmiṃ citte pubbenivāsānussatimhi  yaṃ ñāṇaṃ tadatthāya. tattha ^b^pubbenivāso^eb^ti pubbe atītajātīsu nivutthakkhandhā.  nivutthāti ajjhāvutthā anubhūtā attano santāne uppajjitvā niruddhā nivutthadhammā  vā nivutthā, gocaranivāsena nivutthā, attano viññāṇena viññātā paricchinnā, paraviññāṇaviññātāpi  vā chinnavaṭumakānussaraṇādīsu. ^b^pubbenivāsānussatī^eb^ti yāya satiyā pubbenivāsaṃ  anussarati, sā pubbenivāsānussati. ^b^ñāṇa^eb^nti tāya satiyā sampayuttañāṇaṃ.  evamimassa pubbenivāsānussatiñāṇassa atthāya pubbenivāsānussatiñāṇāya etassa ñāṇassa  adhigamāya pattiyāti vuttaṃ hoti. ^b^abhininnāmesi^eb^nti abhinīhariṃ.<br/><br/>[03]^b^so^eb^ti ^a^M1.0128^ea^ so ahaṃ. ^b^anekavihita^eb^nti anekavidhaṃ, anekehi vā  pakārehi pavattitaṃ saṃvaṇṇitanti attho. ^b^pubbenivāsa^eb^nti samanantarātītaṃ bhavaṃ  ādiṃ katvā tattha tattha nivutthasantānaṃ. ^b^anussarāmī^eb^ti ``ekampi jātiṃ dvepi  jātiyo''ti evaṃ jātipaṭipāṭiyā anugantvā anugantvā sarāmi, anudeva vā sarāmi,  citte ^a^P1.0159^ea^ abhininnāmitamatte eva sarāmīti dasseti. pūritapāramīnañhi  mahāpurisānaṃ parikammakaraṇaṃ natthi, tena te cittaṃ abhininnāmetvāva saranti.  ādikammikakulaputtā pana parikammaṃ katvāva saranti, tasmā tesaṃ vasena parikammaṃ  vattabbaṃ siyā. taṃ pana vuccamānaṃ atibhāriyaṃ vinayanidānaṃ karoti, tasmā taṃ  na vadāma. atthikehi pana ^b^visuddhimagge^eb^ (visuddhi0 2.402 ādayo) vuttanayeneva  gahetabbaṃ. idha pana pāḷimeva vaṇṇayissāma.<br/><br/>[03]^b^seyyathida^eb^nti āraddhappakāradassanatthe nipāto. teneva yvāyaṃ pubbenivāso āraddho,  tassa pakārappabhedaṃ dassento ^b^ekampi jāti^eb^ntiādimāha. tattha ^b^ekampi jāti^eb^nti  ekampi paṭisandhimūlaṃ cutipariyosānaṃ ekabhavapariyāpannaṃ khandhasantānaṃ. esa nayo  ^b^dvepi jātiyo^eb^tiādīsu. ^b^anekepi saṃvaṭṭakappe^eb^tiādīsu pana parihāyamāno  kappo saṃvaṭṭakappo, vaḍḍhamāno vivaṭṭakappoti veditabbo. tattha ca saṃvaṭṭena saṃvaṭṭaṭṭhāyī  gahito hoti tammūlakattā. vivaṭṭena ca vivaṭṭaṭṭhāyī. evañhi sati yāni tāni ``cattārimāni,  bhikkhave, kappassa asaṅkhyeyyāni ^a^V1.0119^ea^. katamāni cattāri? saṃvaṭṭo saṃvaṭṭaṭṭhāyī, vivaṭṭo  vivaṭṭaṭṭhāyī''ti vuttāni tāni sabbāni pariggahitāni honti.<br/><br/>[03]tattha tayo saṃvaṭṭā -- tejosaṃvaṭṭo, āposaṃvaṭṭo, vāyosaṃvaṭṭoti. tisso saṃvaṭṭasīmā --  ābhassarā, subhakiṇhā, vehapphalāti. yadā kappo tejena saṃvaṭṭati, ābhassarato  heṭṭhā agginā ḍayhati. yadā udakena saṃvaṭṭati, subhakiṇhato heṭṭhā udakena vilīyati.  yadā vātena saṃvaṭṭati, vehapphalato heṭṭhā vātena viddhaṃsiyati. vitthārato pana sadāpi  ekaṃ buddhakkhettaṃ vinassati.<br/><br/>[03]buddhakkhettaṃ nāma tividhaṃ hoti -- jātikkhettaṃ, āṇākkhettaṃ, visayakkhettañca. tattha  jātikkhettaṃ dasasahassacakkavāḷapariyantaṃ hoti, yaṃ tathāgatassa paṭisandhiādīsu kampati.  āṇākkhettaṃ ^a^M1.0129^ea^ koṭisatasahassacakkavāḷapariyantaṃ hoti. yattha ratanaparittaṃ,  khandhaparittaṃ, dhajaggaparittaṃ, āṭānāṭiyaparittaṃ, moraparittanti imesaṃ parittānaṃ  ānubhāvo pavattati. visayakkhettaṃ pana anantaṃ aparimāṇaṃ, ``yaṃ ^a^P1.0160^ea^  yāvatā vā pana ākaṅkheyyā''ti (a0 ni0  3.81) vuttaṃ yattha yaṃ yaṃ ākaṅkhati  taṃ taṃ anussarati. evametesu tīsu buddhakkhettesu ekaṃ āṇākkhettaṃ vinassati. tasmiṃ  pana vinassante jātikkhettampi vinaṭṭhameva hoti; vinassantañca ekatova vinassati, saṇṭhahantampi  ekatova saṇṭhahati. tassa vināso ca saṇṭhahanañca ^b^visuddhimagge^eb^ (visuddhi0 2.404)  vuttaṃ. atthikehi tato gahetabbaṃ.<br/><br/>[03]ye panete saṃvaṭṭavivaṭṭā vuttā, etesu bhagavā bodhimaṇḍe sammāsambodhiṃ abhisambujjhanatthāya  nisinno anekepi saṃvaṭṭakappe anekepi vivaṭṭakappe anekepi saṃvaṭṭavivaṭṭakappe  sari. kathaṃ? ^b^``amutrāsi^eb^''ntiādinā nayena. tattha ^b^amutrāsi^eb^nti amumhi  saṃvaṭṭakappe ahaṃ amumhi bhave vā yoniyā vā gatiyā vā viññāṇaṭṭhitiyā vā sattāvāse  vā sattanikāye vā ahosiṃ. ^b^evaṃnāmo^eb^ti vessantaro vā jotipālo vā.  ^b^evaṃgotto^eb^ti bhaggavo vā gotamo vā. ^b^evaṃvaṇṇo^eb^ti odāto vā sāmo  vā. ^b^evamāhāro^eb^ti sālimaṃsodanāhāro vā pavattaphalabhojano vā. ^b^evaṃsukhadukkhappaṭisaṃvedī^eb^ti  anekappakārena kāyikacetasikānaṃ sāmisanirāmisādippabhedānaṃ vā sukhadukkhānaṃ  paṭisaṃvedī. ^b^evamāyupariyanto^eb^ti evaṃ vassasataparamāyupariyanto vā caturāsītikappasahassaparamāyupariyanto  vā.<br/><br/>[03]^b^so^eb^ ^a^V1.0120^ea^ ^b^tato cuto amutra udapādi^eb^nti so ahaṃ tato bhavato yonito gatito viññāṇaṭṭhitito  sattāvāsato sattanikāyato vā cuto, puna amukasmiṃ nāma bhave yoniyā gatiyā viññāṇaṭṭhitiyā  sattāvāse sattanikāye vā udapādiṃ. ^b^tatrāpāsi^eb^nti atha tatrāpi bhave yoniyā gatiyā  viññāṇaṭṭhitiyā sattāvāse sattanikāye vā puna ahosiṃ. evaṃnāmotiādi vuttanayameva.<br/><br/>[03]atha vā yasmā ^b^amutrāsi^eb^nti idaṃ anupubbena ārohantassa yāvadicchakaṃ saraṇaṃ.  ^b^so tato cuto^eb^ti paṭinivattantassa paccavekkhaṇaṃ. tasmā ^b^idhūpapanno^eb^ti imissā  idhūpapattiyā anantaraṃ amutra udapādinti tusitabhavanaṃ sandhāyāhāti veditabbaṃ. ^b^tatrāpāsiṃ  evaṃnāmo^eb^ti tatrāpi ^a^M1.0130^ea^ tusitabhavane ^a^P1.0161^ea^ setaketu nāma  devaputto ahosiṃ. ^b^evaṃgotto^eb^ti tāhi devatāhi saddhiṃ ekagotto. ^b^evaṃvaṇṇo^eb^ti  suvaṇṇavaṇṇo. ^b^evamāhāro^eb^ti dibbasudhāhāro. ^b^evaṃsukhadukkhappaṭisaṃvedī^eb^ti  evaṃ dibbasukhappaṭisaṃvedī. dukkhaṃ pana saṅkhāradukkhamattameva. ^b^evamāyupariyanto^eb^ti  evaṃ sattapaññāsavassakoṭisaṭṭhivassasatasahassāyupariyanto. ^b^so tato cuto^eb^ti so  ahaṃ tato tusitabhavanato cuto. ^b^idhūpapanno^eb^ti idha mahāmāyāya deviyā kucchimhi  nibbatto.<br/><br/>[03]^b^itī^eb^ti evaṃ. ^b^sākāraṃ sauddesa^eb^nti nāmagottavasena sauddesaṃ, vaṇṇādivasena  sākāraṃ. nāmagottavasena hi satto ``datto, tisso, gotamo''ti uddisīyati;  vaṇṇādīhi odāto, sāmoti nānattato paññāyati; tasmā nāmagottaṃ uddeso, itare  ākārā. kiṃ pana buddhāyeva pubbenivāsaṃ sarantīti? vuccate -- na buddhāyeva,  paccekabuddha-buddhasāvaka-titthiyāpi, no ca kho avisesena. titthiyā hi cattālīsaṃyeva  kappe saranti, na tato paraṃ. kasmā? dubbalapaññattā. tesañhi nāmarūpaparicchedavirahato  dubbalā paññā hoti. sāvakesu pana asītimahāsāvakā kappasatasahassaṃ saranti;  dve aggasāvakā ekamasaṅkhyeyyaṃ satasahassañca. paccekabuddhā dve asaṅkhyeyyāni satasahassañca.  ettako hi tesaṃ abhinīhāro. buddhānaṃ pana paricchedo natthi, yāva icchanti tāva  saranti. titthiyā ca khandhapaṭipāṭimeva saranti. paṭipāṭiṃ muñcitvā cutipaṭisandhivasena  sarituṃ na sakkonti. tesañhi andhānaṃ viya icchitappadesokkamanaṃ natthi. sāvakā  ubhayathāpi saranti; tathā paccekabuddhā. buddhā pana khandhapaṭipāṭiyāpi cutipaṭisandhivasenapi  sīhokkantavasenapi anekāsu kappakoṭīsu heṭṭhā vā upari vā yaṃ yaṃ ṭhānaṃ ākaṅkhanti,  taṃ sabbaṃ sarantiyeva.<br/><br/>[03]^b^ayaṃ kho me brāhmaṇā^eb^tiādīsu ^b^me^eb^ti mayā. ^b^vijjā^eb^ti viditakaraṇaṭṭhena vijjā.  kiṃ viditaṃ ^a^V1.0121^ea^ karoti? pubbenivāsaṃ. ^b^avijjā^eb^ti tasseva pubbenivāsassa aviditakaraṇaṭṭhena  tappaṭicchādakamoho vuccati. ^b^tamo^eb^ti sveva moho tappaṭicchādakaṭṭhena  ^a^P1.0162^ea^ ``tamo''ti vuccati. ^b^āloko^eb^ti sāyevavijjā obhāsakaraṇaṭṭhena ``āloko''ti  vuccati. ettha ca vijjā adhigatāti ayaṃ attho, sesaṃ pasaṃsāvacanaṃ. yojanā   ^a^M1.0131^ea^ panettha -- ayaṃ kho me vijjā adhigatā, tassa me adhigatavijjassa avijjā  vihatā, vinaṭṭhāti attho. kasmā? yasmā vijjā uppannā. esa nayo itarasmimpi  padadvaye.<br/><br/>[03]^b^yathā ta^eb^nti ettha ^b^yathā^eb^ti opammatthe. ^b^ta^eb^nti nipāto. satiyā avippavāsena  ^b^appamattassa^eb^. vīriyātāpena ^b^ātāpino^eb^. kāye ca jīvite ca anapekkhatāya  ^b^pahitattassa,^eb^ pesitacittassāti attho. idaṃ vuttaṃ hoti -- yathā appamattassa  ātāpino pahitattassa viharato avijjā vihaññeyya vijjā uppajjeyya, tamo  vihaññeyya āloko uppajjeyya; evameva mama avijjā vihatā vijjā uppannā,  tamo vihato āloko uppanno. etassa me padhānānuyogassa anurūpameva phalaṃ  laddhanti.<br/><br/>[03]^b^ayaṃ kho me brāhmaṇa paṭhamā abhinibbhidā ahosi kukkuṭacchāpakasseva aṇḍakosamhā^eb^ti  ayaṃ kho mama brāhmaṇa pubbenivāsānussatiñāṇamukhatuṇḍakena pubbe nivutthakkhandhapaṭicchādakaṃ  avijjaṇḍakosaṃ padāletvā paṭhamā abhinibbhidā paṭhamā nikkhanti paṭhamā ariyājāti  ahosi, kukkuṭacchāpakasseva mukhatuṇḍakena vā pādanakhasikhāya vā aṇḍakosaṃ padāletvā  tamhā aṇḍakosamhā abhinibbhidā nikkhanti kukkuṭanikāye paccājātīti.<br/><br/>[06] pubbenivāsakathā niṭṭhitā.


volume: 1
item: 11
title: tatiyajjhānakathā^catutthajjhānakathā^pubbenivāsakathā^dibbacakkhuñāṇakathā^
content:
  [03] 13^b^.^eb^ ^b^so^eb^ ^b^evaṃ...pe0... cutūpapātañāṇāyā^eb^ti cutiyā ca upapāte ca ñāṇāya;  yena ñāṇena sattānaṃ cuti ca upapāto ca ñāyati, tadatthanti vuttaṃ hoti. ^b^cittaṃ  abhininnāmesi^eb^nti parikammacittaṃ nīhariṃ. ^b^so dibbena...pe0... passāmī^eb^ti  ettha pana pūritapāramīnaṃ mahāsattānaṃ parikammakaraṇaṃ natthi. te hi citte abhininnāmitamatte  eva dibbena cakkhunā satte passanti, ādikammikakulaputtā pana parikammaṃ katvā.  tasmā tesaṃ vasena parikammaṃ vattabbaṃ siyā. taṃ pana vuccamānaṃ atibhāriyaṃ vinayanidānaṃ  karoti; tasmā taṃ ^a^V1.0122^ea^ na vadāma. atthikehi pana ^b^visuddhimagge^eb^ (visuddhi0 2.411)  vuttanayena gahetabbaṃ. idha pana pāḷimeva vaṇṇayissāma.<br/><br/>[03]^b^so^eb^ti ^a^M1.0132^ea^ so ahaṃ. ^b^dibbenā^eb^tiādīsu dibbasadisattā ^b^dibbaṃ^eb^   ^a^P1.0163^ea^. devatānañhi sucaritakammanibbattaṃ pittasemharuhirādīhi apalibuddhaṃ  upakkilesavinimuttatāya dūrepi ārammaṇasampaṭicchanasamatthaṃ dibbaṃ pasādacakkhu  hoti. idañcāpi vīriyabhāvanābalanibbattaṃ ñāṇacakkhu tādisamevāti dibbasadisattā dibbaṃ,  dibbavihāravasena paṭiladdhattā attanā ca dibbavihārasannissitattāpi dibbaṃ, ālokapariggahena  mahājutikattāpi dibbaṃ, tirokuṭṭādigatarūpadassanena mahāgatikattāpi dibbaṃ.  taṃ sabbaṃ saddasatthānusārena veditabbaṃ. dassanaṭṭhena ^b^cakkhu^eb^. cakkhukiccakaraṇena cakkhumivātipi  cakkhu. cutūpapātadassanena diṭṭhivisuddhihetuttā ^b^visuddhaṃ^eb^. yo hi cutimattameva  passati na upapātaṃ, so ucchedadiṭṭhiṃ gaṇhāti. yo upapātamattameva passati na cutiṃ,  so navasattapātubhāvadiṭṭhiṃ gaṇhāti. yo pana tadubhayaṃ passati, so yasmā duvidhampi  taṃ diṭṭhigataṃ ativattati, tasmāssa taṃ dassanaṃ diṭṭhivisuddhihetu hoti. tadubhayañca  bhagavā addasa. tenetaṃ vuttaṃ -- ``cutūpapātadassanena diṭṭhivisuddhihetuttā visuddha''nti.<br/><br/>[03]ekādasaupakkilesavirahato vā visuddhaṃ. bhagavato hi ekādasapakkilesavirahitaṃ dibbacakkhu.  yathāha -- ``so kho ahaṃ, anuruddha, `vicikicchā cittassa upakkileso'ti iti  viditvā vicikicchaṃ cittassa upakkilesaṃ pajahiṃ. amanasikāro...pe0... thinamiddhaṃ...  chambhitattaṃ... uppilaṃ... duṭṭhullaṃ... accāraddhavīriyaṃ... atilīnavīriyaṃ...  abhijappā... nānattasaññā... `atinijjhāyitattaṃ rūpānaṃ cittassa upakkileso'ti  iti viditvā atinijjhāyitattaṃ rūpānaṃ cittassa upakkilesaṃ pajahiṃ. so kho ahaṃ,  anuruddha, appamatto ātāpī pahitatto viharanto obhāsañhi kho sañjānāmi, na ca  rūpāni passāmi. rūpāni hi kho passāmi, na ca obhāsaṃ sañjānāmī''ti (ma0  ni0 3.242-243) evamādi. tadevaṃ ekādasupakkilesavirahato ^a^P1.0164^ea^ visuddhaṃ.<br/><br/>[03]manussūpacāraṃ atikkamitvā rūpadassanena ^b^atikkantamānusakaṃ;^eb^ mānusakaṃ vā maṃsacakkhuṃ  atikkantattā atikkantamānusakanti veditabbaṃ. tena dibbena cakkhunā visuddhena  atikkantamānusakena.<br/><br/>[03]^b^satte^eb^ ^a^V1.0123^ea^ ^b^passāmī^eb^ti manussamaṃsacakkhunā viya satte passāmi dakkhāmi olokemi. ^b^cavamāne  upapajjamāne^eb^ti ettha cutikkhaṇe vā upapattikkhaṇe vā ^a^M1.0133^ea^ dibbacakkhunā  daṭṭhuṃ na sakkā, ye pana āsannacutikā idāni cavissanti te ^b^cavamānā^eb^. ye ca gahitapaṭisandhikā  sampatinibbattā vā, te ^b^upapajjamānā^eb^ti adhippetā. te evarūpe cavamāne upapajjamāne  ca passāmīti dasseti. ^b^hīne^eb^ti mohanissandayuttattā hīnānaṃ jātikulabhogādīnaṃ  vasena hīḷite ohīḷite uññāte avaññāte. ^b^paṇīte^eb^ti amohanissandayuttattā  tabbiparīte. ^b^suvaṇṇe^eb^ti adosanissandayuttattā iṭṭhakantamanāpavaṇṇayutte. ^b^dubbaṇṇe^eb^ti  dosanissandayuttattā aniṭṭhākantāmanāpavaṇṇayutte; abhirūpe virūpetipi attho. ^b^sugate^eb^ti  sugatigate, alobhanissandayuttattā vā aḍḍhe mahaddhane. ^b^duggate^eb^ti duggatigate, lobhanissandayuttattā  vā dalidde appannapāne. ^b^yathākammūpage^eb^ti yaṃ yaṃ kammaṃ upacitaṃ tena tena  upagate. tattha purimehi ``cavamāne''tiādīhi dibbacakkhukiccaṃ vuttaṃ; iminā  pana padena yathākammūpagañāṇakiccaṃ.<br/><br/>[03]tassa ca ñāṇassa ayamuppattikkamo -- so heṭṭhā nirayābhimukhaṃ ālokaṃ vaḍḍhetvā nerayikasatte  passati mahantaṃ dukkhamanubhavamāne, taṃ dassanaṃ dibbacakkhukiccameva. so evaṃ manasi  karoti -- ``kinnu kho kammaṃ katvā ime sattā etaṃ dukkhamanubhavantī''ti? athassa  ``idaṃ nāma katvā''ti taṃ kammārammaṇaṃ ñāṇaṃ uppajjati. tathā upari devalokābhimukhaṃ  ālokaṃ vaḍḍhetvā nandanavana-missakavana-phārusakavanādīsu satte passati mahāsampattiṃ  anubhavamāne. tampi dassanaṃ dibbacakkhukiccameva. so evaṃ manasi karoti -- ``kinnu  kho kammaṃ katvā ime sattā etaṃ sampattiṃ anubhavantī''ti? athassa ``idaṃ  ^a^P1.0165^ea^ nāma katvā''ti taṃkammārammaṇaṃ ñāṇaṃ uppajjati. idaṃ yathākammūpagañāṇaṃ  nāma. imassa visuṃ parikammaṃ nāma natthi. yathā cimassa, evaṃ anāgataṃsañāṇassapi.  dibbacakkhupādakāneva hi imāni dibbacakkhunā saheva ijjhanti.<br/><br/>[03]^b^kāyaduccaritenā^eb^tiādīsu duṭṭhu caritaṃ duṭṭhaṃ vā caritaṃ kilesapūtikattāti duccaritaṃ;  kāyena duccaritaṃ, kāyato vā uppannaṃ duccaritanti ^b^kāyaduccaritaṃ^eb^. evaṃ  vacīmanoduccaritānipi daṭṭhabbāni. ^b^samannāgatā^eb^ti samaṅgībhūtā. ^b^ariyānaṃ upavādakā^eb^ti  buddha-paccekabuddha-buddhasāvakānaṃ ariyānaṃ antamaso gihisotāpannānampi anatthakāmā  hutvā antimavatthunā ^a^M1.0134^ea^ vā guṇaparidhaṃsanena vā upavādakā; akkosakā,  garahakāti vuttaṃ hoti. tattha ``natthi imesaṃ samaṇadhammo, assamaṇā ete''ti vadanto  antimavatthunā upavadati. ``natthi imesaṃ jhānaṃ vā vimokkho vā maggo vā phalaṃ  vā''ti vadanto guṇaparidhaṃsanena upavadatīti ^a^V1.0124^ea^ veditabbo. so ca jānaṃ vā upavadeyya  ajānaṃ vā, ubhayathāpi ariyūpavādova hoti. bhāriyaṃ kammaṃ saggāvaraṇaṃ maggāvaraṇañca,  satekicchaṃ pana hoti. tassa ca āvibhāvatthaṃ idaṃ vatthumudāharanti --<br/><br/>[03]``aññatarasmiṃ kira gāme eko thero ca daharabhikkhu ca piṇḍāya caranti. te paṭhamaghareyeva  uḷuṅkamattaṃ uṇhayāguṃ labhiṃsu. therassa ca kucchivāto atthi. so cintesi -- `ayaṃ  yāgu mayhaṃ sappāyā, yāva na sītalā hoti tāva naṃ pivāmī'ti. so manussehi ummāratthāya  āhaṭe dārukkhandhe nisīditvā taṃ pivi. itaro taṃ jigucchi -- `aticchāto vatāyaṃ  mahallako amhākaṃ lajjitabbakaṃ akāsī'ti. thero gāme caritvā vihāraṃ gantvā  daharabhikkhuṃ āha -- `atthi te, āvuso, imasmiṃ sāsane patiṭṭhā'ti? `āma, bhante,  sotāpanno aha'nti. `tena hāvuso, uparimaggatthāya vāyāmaṃ mā akāsi, khīṇāsavo  tayā upavadito'ti. so taṃ khamāpesi. tenassa taṃ pākatikaṃ ahosi''. tasmā  yo aññopi ariyaṃ upavadati, tena gantvā sace attanā vuḍḍhataro hoti, ``ahaṃ āyasmantaṃ  idañcidañca avacaṃ, taṃ me khamāhī''ti khamāpetabbo. sace navakataro hoti  ^a^P1.0166^ea^, vanditvā ukkuṭikaṃ nisīditvā añjaliṃ paggahetvā ``ahaṃ bhante tumhe  idañcidañca avacaṃ, taṃ me khamathā''ti khamāpetabbo. sace so nakkhamati disāpakkanto  vā hoti, ye tasmiṃ vihāre bhikkhū vasanti tesaṃ santikaṃ gantvā sace attanā vuḍḍhataro  hoti ṭhitakeneva, sace navakataro ukkuṭikaṃ nisīditvā añjaliṃ paggahetvā ``ahaṃ,  bhante, asukaṃ nāma āyasmantaṃ idañcidañca avacaṃ, khamatu me so āyasmā''ti evaṃ  vadantena khamāpetabbo. sace so parinibbuto hoti, parinibbutamañcaṭṭhānaṃ gantvā  yāva sivathikaṃ gantvāpi khamāpetabbo. evaṃ kate saggāvaraṇañca maggāvaraṇañca na hoti,  pākatikameva hoti.<br/><br/>[03]^b^micchādiṭṭhikā^eb^ti viparītadassanā. ^b^micchādiṭṭhikammasamādānā^eb^ti micchādiṭṭhivasena  samādinnanānāvidhakammā, ye ca micchādiṭṭhimūlakesu kāyakammādīsu aññepi   ^a^M1.0135^ea^ samādapenti. tattha vacīduccaritaggahaṇeneva ariyūpavāde, manoduccaritaggahaṇena  ca micchādiṭṭhiyā saṅgahitāyapi imesaṃ dvinnaṃ puna vacanaṃ mahāsāvajjabhāvadassanatthanti veditabbaṃ.  mahāsāvajjo hi ariyūpavādo ānantariyasadiso. yathāha -- ``seyyathāpi, sāriputta,  bhikkhu sīlasampanno samādhisampanno paññāsampanno diṭṭheva dhamme aññaṃ ārādheyya;  evaṃsampadamidaṃ, sāriputta, vadāmi taṃ vācaṃ appahāya taṃ cittaṃ appahāya taṃ diṭṭhiṃ  appaṭinissajjitvā yathābhataṃ nikkhitto, evaṃ niraye''ti (ma0 ni0 1.149).<br/><br/>[03]micchādiṭṭhito ^a^V1.0125^ea^ ca mahāsāvajjataraṃ nāma aññaṃ natthi. yathāha -- ``nāhaṃ, bhikkhave, aññaṃ  ekadhammampi samanupassāmi, evaṃ mahāsāvajjataraṃ, yathayidaṃ, micchādiṭṭhi. micchādiṭṭhiparamāni,  bhikkhave, vajjānī''ti (a0 ni0  1.310).<br/><br/>[03]^b^kāyassa bhedā^eb^ti upādinnakkhandhapariccāgā. ^b^paraṃ maraṇā^eb^ti tadanantaraṃ abhinibbattakkhandhaggahaṇe.  athavā kāyassa bhedāti jīvitindriyassupacchedā. paraṃ maraṇāti cuticittato uddhaṃ.  ^b^apāya^eb^nti evamādi sabbaṃ nirayavevacanaṃ. nirayo hi saggamokkhahetubhūtā puññasammatā  ayā apetattā, sukhānaṃ ^a^P1.0167^ea^ vā āyassa abhāvā apāyo. dukkhassa gati  paṭisaraṇanti ^b^duggati;^eb^ dosabahulatāya vā duṭṭhena kammunā nibbattā gatīti duggati.  vivasā nipatanti ettha dukkaṭakārinoti ^b^vinipāto;^eb^ vinassantā vā ettha nipatanti  sambhijjamānaṅgapaccaṅgāti vinipāto. natthi ettha assādasaññito ayoti ^b^nirayo^eb^.<br/><br/>[03]atha vā apāyaggahaṇena tiracchānayoniṃ dīpeti. tiracchānayoni hi apāyo, sugatiyā  apetattā; na duggati, mahesakkhānaṃ nāgarājādīnaṃ sambhavato. duggatiggahaṇena pettivisayaṃ  dīpeti. so hi apāyo ceva duggati ca sugatito apetattā, dukkhassa ca gatibhūtattā;  na tu vinipāto asurasadisaṃ avinipatitattā. petamahiddhikānañhi vimānānipi  nibbattanti. vinipātaggahaṇena asurakāyaṃ dīpeti. so hi yathāvuttenatthena apāyo  ceva duggati ca sabbasamussayehi ca vinipatitattā vinipātoti vuccati. nirayaggahaṇena  avīci-ādianekappakāraṃ nirayameva dīpeti. ^b^upapannā^eb^ti upagatā, tattha abhinibbattāti  adhippāyo. vuttavipariyāyena sukkapakkho veditabbo.<br/><br/>[03]ayaṃ ^a^M1.0136^ea^ pana viseso -- ettha sugatiggahaṇena manussagatipi saṅgayhati. saggaggahaṇena  devagatiyeva. tattha sundarā gatīti ^b^sugati^eb^. rūpādivisayehi suṭṭhu aggoti ^b^saggo^eb^.  so sabbopi lujjanapalujjanaṭṭhena ^b^loko^eb^ti ayaṃ vacanattho. ^b^vijjā^eb^ti dibbacakkhuñāṇavijjā.  ^b^avijjā^eb^ti sattānaṃ cutipaṭisandhipaṭicchādikā avijjā. sesaṃ vuttanayameva.  ayameva hettha viseso -- yathā pubbenivāsakathāyaṃ ``pubbenivāsānussatiñāṇamukhatuṇḍakena  pubbenivutthakkhandhapācchādakaṃ avijjaṇḍakosaṃ padāletvā''ti vuttaṃ; evamidha  ``cutūpapātañāṇamukhatuṇḍakena cutūpapātapaṭicchādakaṃ avijjaṇḍakosaṃ padāletvā''ti  vattabbanti.<br/><br/>[06] dibbacakkhuñāṇakathā niṭṭhitā.


volume: 1
item: 12
title: catutthajjhānakathā^pubbenivāsakathā^dibbacakkhuñāṇakathā^āsavakkhayañāṇakathā^
content:
  [03] 14^b^.^eb^ ^b^so^eb^ ^a^V1.0126^ea^ ^b^evaṃ samāhite citte^eb^ti idha vipassanāpādakaṃ catutthajjhānacittaṃ  veditabbaṃ. ^b^āsavānaṃ khayañāṇāyā^eb^ti arahattamaggañāṇatthāya. arahattamaggo hi  āsavavināsanato āsavānaṃ khayoti vuccati. tatra cetaṃ ñāṇaṃ tappariyāpannattāti  ^a^P1.0168^ea^. ^b^cittaṃ abhininnāmesi^eb^nti vipassanācittaṃ abhinīhariṃ. ^b^so  idaṃ dukkha^eb^nti evamādīsu ``ettakaṃ dukkhaṃ, na ito bhiyyo''ti sabbampi  dukkhasaccaṃ sarasalakkhaṇapaṭivedhena yathābhūtaṃ abbhaññāsiṃ jāniṃ paṭivijjhiṃ. tassa ca  dukkhassa nibbattikaṃ taṇhaṃ ``ayaṃ dukkhasamudayo''ti, tadubhayampi yaṃ ṭhānaṃ patvā  nirujjhati taṃ tesaṃ appavattiṃ nibbānaṃ ``ayaṃ dukkhanirodho''ti, tassa ca sampāpakaṃ  ariyamaggaṃ ``ayaṃ dukkhanirodhagāminī paṭipadā''ti sarasalakkhaṇapaṭivedhena yathābhūtaṃ  abbhaññāsiṃ jāniṃ paṭivijjhinti evamattho veditabbo.<br/><br/>[03]evaṃ sarūpato saccāni dassetvā idāni kilesavasena pariyāyato dassento ^b^``ime āsavā''^eb^tiādimāha.  ^b^tassa me evaṃ jānato evaṃ passato^eb^ti tassa mayhaṃ evaṃ jānantassa evaṃ  passantassa saha vipassanāya koṭippattaṃ maggaṃ katheti. ^b^kāmāsavā^eb^ti kāmāsavato.  ^b^vimuccitthā^eb^ti iminā phalakkhaṇaṃ dasseti. maggakkhaṇe hi cittaṃ vimuccati,  phalakkhaṇe vimuttaṃ hoti. ^b^vimuttasmiṃ vimuttamiti ñāṇa^eb^nti iminā paccavekkhaṇañāṇaṃ  ^a^M1.0137^ea^ dasseti. ^b^khīṇā jātī^eb^tiādīhi tassa bhūmiṃ. tena hi ñāṇena bhagavā  paccavekkhanto ``khīṇā jātī''tiādīni abbhaññāsiṃ. katamā pana bhagavato jāti khīṇā,  kathañca naṃ abbhaññāsīti? vuccate -- na tāvassa atītā jāti khīṇā, pubbeva khīṇattā;  na anāgatā, anāgate vāyāmābhāvato; na paccuppannā, vijjamānattā. yā pana maggassa  abhāvitattā uppajjeyya ekacatupañcavokārabhavesu ekacatupañcakkhandhappabhedā jāti,  sā maggassa bhāvitattā anuppādadhammataṃ āpajjanena khīṇā; taṃ so maggabhāvanāya pahīnakilese  paccavekkhitvā ``kilesābhāve vijjamānampi kammaṃ āyatiṃ appaṭisandhikaṃ hotī''ti  jānanto abbhaññāsiṃ.<br/><br/>[03]^b^vusita^eb^nti vutthaṃ parivutthaṃ, kataṃ caritaṃ niṭṭhitanti attho. ^b^brahmacariya^eb^nti  maggabrahmacariyaṃ, puthujjanakalyāṇakena hi saddhiṃ satta sekkhā brahmacariyavāsaṃ vasanti  nāma, khīṇāsavo vutthavāso. tasmā bhagavā attano brahmacariyavāsaṃ paccavekkhanto ``vusitaṃ  brahmacariya''nti abbhaññāsiṃ. ^b^kataṃ karaṇīya^eb^nti catūsu saccesu catūhi  maggehi pariññāpahānasacchikiriyābhāvanābhisamayavasena ^a^V1.0127^ea^ soḷasavidhampi kiccaṃ niṭṭhāpitanti  attho ^a^P1.0169^ea^. puthujjanakalyāṇakādayo hi etaṃ kiccaṃ karonti, khīṇāsavo  katakaraṇīyo. tasmā bhagavā attano karaṇīyaṃ paccavekkhanto ``kataṃ karaṇīya''nti  abbhaññāsiṃ. ^b^nāparaṃ itthattāyā^eb^ti idāni puna itthabhāvāya evaṃ soḷasakiccabhāvāya  kilesakkhayāya vā maggabhāvanākiccaṃ me natthīti abbhaññāsiṃ.<br/><br/>[03]idāni evaṃ paccavekkhaṇañāṇapariggahitaṃ taṃ āsavānaṃ khayañāṇādhigamaṃ brāhmaṇassa dassento  ^b^ayaṃ kho me brāhmaṇā^eb^tiādimāha. tattha ^b^vijjā^eb^ti arahattamaggañāṇavijjā. ^b^avijjā^eb^ti  catusaccapaṭicchādikā avijjā. sesaṃ vuttanayameva. ayaṃ pana viseso -- ^b^ayaṃ  kho me brāhmaṇa tatiyā abhinibbhidā ahosī^eb^ti ettha ayaṃ kho mama brāhmaṇa āsavānaṃ  khayañāṇamukhatuṇḍakena catusaccapaṭicchādakaṃ avijjaṇḍakosaṃ padāletvā tatiyā abhinibbhidā  tatiyā nikkhanti tatiyā ariyajāti ahosi, kukkuṭacchāpakasseva mukhatuṇḍakena  vā pādanakhasikhāya vā aṇḍakosaṃ padāletvā tamhā aṇḍakosamhā abhinibbhidā nikkhanti  kukkuṭanikāye paccājātīti.<br/><br/>[06] ettāvatā ^a^M1.0138^ea^ kiṃ dassetīti? so hi brāhmaṇa kukkuṭacchāpako aṇḍakosaṃ<br/><br/>[03] padāletvā tato nikkhamanto sakimeva jāyati, ahaṃ pana pubbe-nivutthakkhandhapaṭicchādakaṃ  avijjaṇḍakosaṃ bhinditvā paṭhamaṃ tāva pubbenivāsānussatiñāṇavijjāya jāto, tato  sattānaṃ cutipaṭisandhipaṭicchādakaṃ avijjaṇḍakosaṃ padāletvā dutiyaṃ dibbacakkhuñāṇavijjāya  jāto, puna catusaccapaṭicchādakaṃ avijjaṇḍakosaṃ padāletvā tatiyaṃ āsavānaṃ khayañāṇavijjāya  jāto; evaṃ tīhi vijjāhi tikkhattuṃ jāto. sā ca me jāti ariyā suparisuddhāti  idaṃ dassesi. evaṃ dassento ca pubbenivāsañāṇena atītaṃsañāṇaṃ, dibbacakkhunā  paccuppannānāgataṃsañāṇaṃ, āsavakkhayena sakalalokiyalokuttaraguṇanti evaṃ tīhi vijjāhi  sabbepi sabbaññuguṇe pakāsetvā attano ariyāya jātiyā jeṭṭhaseṭṭhabhāvaṃ brāhmaṇassa  dassesīti.<br/><br/>[06] āsavakkhayañāṇakathā niṭṭhitā.


volume: 1
item: 13
title: pubbenivāsakathā^dibbacakkhuñāṇakathā^āsavakkhayañāṇakathā^desanānumodanakathā^
content:
  [03] 15^b^.^eb^ ^b^evaṃ^eb^ ^a^P1.0170^ea^ ^b^vutte verañjo brāhmaṇo^eb^ti evaṃ bhagavatā  lokānukampakena brāhmaṇaṃ anukampamānena vinigūhitabbepi attano ariyāya jātiyā  jeṭṭhaseṭṭhabhāve vijjattayapakāsikāya ^a^V1.0128^ea^ dhammadesanāya vutte pītivipphāraparipuṇṇagattacitto  verañjo brāhmaṇo taṃ bhagavato ariyāya jātiyā jeṭṭhaseṭṭhabhāvaṃ viditvā ``īdisaṃ  nāmāhaṃ sabbalokajeṭṭhaseṭṭhaṃ sabbaguṇasamannāgataṃ sabbaññuṃ `aññesaṃ abhivādanādikammaṃ  na karotī'ti avacaṃ -- `dhīratthu vatare aññāṇa'''nti attānaṃ garahitvā ``ayaṃ dāni  loke ariyāya jātiyā purejātaṭṭhena jeṭṭho, sabbaguṇehi appaṭisamaṭṭhena seṭṭho''ti  niṭṭhaṃ gantvā bhagavantaṃ etadavoca -- ``^b^jeṭṭho bhavaṃ gotamo seṭṭho bhavaṃ gotamo''^eb^ti.  evañca pana vatvā puna taṃ bhagavato dhammadesanaṃ abbhanumodamāno ^b^``abhikkantaṃ, bho  gotama, abhikkantaṃ, bho gotamā''^eb^tiādimāha.<br/><br/>[03]tatthāyaṃ abhikkantasaddo khayasundarābhirūpābbhanumodanesu dissati. ``abhikkantā, bhante,  ratti; nikkhanto paṭhamo yāmo, ciranisinno bhikkhusaṅgho''tiādīsu ^a^M1.0139^ea^ (a0  ni0  8.20) hi khaye dissati. ``ayaṃ me puggalo khamati, imesaṃ catunnaṃ puggalānaṃ  abhikkantataro ca paṇītataro cā''tiādīsu (a0 ni0  4.100) sundare.<br/><br/>[21] ``ko me vandati pādāni, iddhiyā yasasā jalaṃ.<br/><br/>[22] abhikkantena vaṇṇena, sabbā obhāsayaṃ disā''ti.. --<br/><br/>[07] ādīsu (vi0 va0 857) abhirūpe. ``abhikkantaṃ, bhante''tiādīsu (dī0 ni0  1.250) abbhanumodane. idhāpi abbhanumodaneyeva. yasmā ca abbhanumodane, tasmā ``sādhu  sādhu, bho gotamā''ti vuttaṃ hotīti veditabbaṃ.<br/><br/>[21] ``bhaye kodhe pasaṃsāyaṃ, turite kotūhalacchare.<br/><br/>[22] hāse soke pasāde ca, kare āmeḍitaṃ budho''ti..<br/><br/>[07] iminā ca lakkhaṇena idha pasādavasena pasaṃsāvasena cāyaṃ dvikkhattuṃ vuttoti veditabbo.<br/><br/>[03]atha vā ^b^abhikkanta^eb^nti atīṭṭhaṃ atimanāpaṃ atisundaranti vuttaṃ hoti. tattha ekena  abhikkantasaddena desanaṃ thometi, ekena attano pasādaṃ. ayañhi ettha adhippāyo --  ``abhikkantaṃ, bho gotama, yadidaṃ bhoto gotamassa dhammadesanā, abhikkantaṃ yadidaṃ  bhoto gotamassa dhammadesanaṃ āgamma mama pasādo''ti. bhagavatoyeva vā vacanaṃ dve  ^a^P1.0171^ea^ dve atthe sandhāya thometi ^a^V1.0129^ea^ -- bhoto gotamassa vacanaṃ abhikkantaṃ dosanāsanato  abhikkantaṃ guṇādhigamanato, tathā saddhājananato paññājananato, sātthato sabyañjanato, uttānapadato  gambhīratthato, kaṇṇasukhato hadayaṅgamato, anattukkaṃsanato aparavambhanato, karuṇāsītalato  paññāvadātato, apātharamaṇīyato vimaddakkhamato, suyyamānasukhato vīmaṃsiyamānahitatoti evamādīhi  yojetabbaṃ.<br/><br/>[03]tato parampi catūhi upamāhi desanaṃyeva thometi. tattha ^b^nikkujjita^eb^nti adhomukhaṭhapitaṃ,  heṭṭhāmukhajātaṃ vā. ^b^ukkujjeyyā^eb^ti uparimukhaṃ kareyya. ^b^paṭicchanna^eb^nti tiṇapaṇṇādipaṭicchāditaṃ.  ^b^vivareyyā^eb^ti ugghāṭeyya. ^b^mūḷhassā^eb^ti disāmūḷhassa. ^b^maggaṃ ācikkheyyā^eb^ti  hatthe gahetvā esa maggoti ^a^M1.0140^ea^ vadeyya. ^b^andhakāre^eb^ti kāḷapakkhacātuddasī  aḍḍharatta-ghanavanasaṇḍa-meghapaṭalehi caturaṅge tamasi. ayaṃ tāva anuttānapadattho. ayaṃ pana  adhippāyayojanā -- yathā koci nikkujjitaṃ ukkujjeyya, evaṃ saddhammavimukhaṃ asaddhamme  patiṭṭhitaṃ maṃ asaddhammā vuṭṭhāpentena; yathā paṭicchannaṃ vivareyya, evaṃ kassapassa  bhagavato sāsanantaradhānā pabhuti micchādiṭṭhigahanapaṭicchannaṃ sāsanaṃ vivarantena; yathā mūḷhassa  maggaṃ ācikkheyya, evaṃ kummaggamicchāmaggappaṭipannassa me saggamokkhamaggaṃ ācikkhantena;  yathā andhakāre telapajjotaṃ dhāreyya, evaṃ mohandhakāre nimuggassa me buddhādiratanattayarūpāni  apassato tappaṭicchādakamohandhakāraviddhaṃsakadesanāpajjotaṃ dhārentena, mayhaṃ bhotā  gotamena etehi pariyāyehi pakāsitattā anekapariyāyena dhammo pakāsitoti.<br/><br/>[06] desanānumodanakathā niṭṭhitā.


volume: 1
item: 14
title: dibbacakkhuñāṇakathā^āsavakkhayañāṇakathā^desanānumodanakathā^pasannākārakathā^
content:
  [03]evaṃ desanaṃ thometvā imāya desanāya ratanattaye pasannacitto pasannākāraṃ karonto  ^b^``esāha''^eb^ntiādimāha. tattha ^b^esāha^eb^nti eso ahaṃ. ^b^bhavantaṃ gotamaṃ saraṇaṃ  gacchāmī^eb^ti bhavantaṃ gotamaṃ saraṇanti gacchāmi; bhavaṃ me gotamo saraṇaṃ, parāyaṇaṃ,  aghassa tātā, hitassa ca vidhātāti iminā adhippāyena bhavantaṃ gotamaṃ gacchāmi bhajāmi  sevāmi payirupāsāmi ^a^P1.0172^ea^, evaṃ vā jānāmi bujjhāmīti. yesañhi dhātūnaṃ  gatiattho, buddhipi tesaṃ attho; tasmā ``gacchāmī''ti imassa jānāmi bujjhāmīti ayampi  attho vutto. ^b^dhammañca bhikkhusaṅghañcā^eb^ti ettha pana adhigatamagge sacchikatanirodhe yathānusiṭṭhaṃ  paṭipajjamāne ca catūsu apāyesu apatamāne ^a^V1.0130^ea^ dhāretīti ^b^dhammo;^eb^ so atthato ariyamaggo  ceva nibbānañca. vuttaṃ hetaṃ -- ``yāvatā, bhikkhave, dhammā saṅkhatā, ariyo aṭṭhaṅgiko  maggo tesaṃ aggamakkhāyatī''ti (a0 ni0  4.34) vitthāro. na kevalañca ariyamaggo  ceva nibbānañca, api ca kho ariyaphalehi saddhiṃ pariyattidhammopi. vuttampi hetaṃ  ^b^chattamāṇavakavimāne^eb^ --<br/><br/>[21] ``rāgavirāgamanejamasokaṃ, dhammamasaṅkhatamappaṭikūlaṃ.<br/><br/>[22] madhuramimaṃ paguṇaṃ suvibhattaṃ, dhammamimaṃ saraṇatthamupehī''ti.. (vi0 va0 887).<br/><br/>[03]ettha hi ^b^rāgavirāgo^eb^ti maggo kathito. ^b^anejamasoka^eb^nti phalaṃ. ^b^dhammamasaṅkhata^eb^nti  nibbānaṃ. ^b^appaṭikūlaṃ madhuramimaṃ paguṇaṃ suvibhatta^eb^nti piṭakattayena vibhattā  ^a^M1.0141^ea^ sabbadhammakkhandhāti. diṭṭhisīlasaṅghātena saṃhatoti ^b^saṅgho,^eb^ so atthato  aṭṭhāriyapuggalasamūho. vuttañhetaṃ tasmiṃyeva ^b^vimāne^eb^ --<br/><br/>[21] ``yattha ca dinnamahapphalamāhu, catūsu sucīsu purisayugesu.<br/><br/>[22] aṭṭha ca puggaladhammadasā te, saṅghamimaṃ saraṇatthamupehī''ti.. (vi0 va0 888).<br/><br/>[03]bhikkhūnaṃ saṅgho ^b^bhikkhusaṅgho^eb^. ettāvatā ca brāhmaṇo tīṇi saraṇagamanāni paṭivedesi.<br/><br/>[06] pasannākārakathā niṭṭhitā.


volume: 1
item: 15
title: āsavakkhayañāṇakathā^desanānumodanakathā^pasannākārakathā^saraṇagamanakathā^
content:
  [06] idāni tesveva tīsu saraṇagamanesu kosallatthaṃ saraṇaṃ, saraṇagamanaṃ, yo saraṇaṃ gacchati,<br/><br/>[03] saraṇagamanappabhedo, saraṇagamanaphalaṃ, saṃkileso, bhedoti ayaṃ vidhi vedi tabbo. so  pana idha vuccamāno atibhāriyaṃ vinayanidānaṃ karotīti na vutto. atthikehi pana  papañcasūdaniyaṃ vā majjhimaṭṭhakathāyaṃ ^b^bhayabheravasuttavaṇṇanato^eb^ (ma0 ni0 aṭṭha0 1.56)  sumaṅgalavilāsiniyaṃ vā dīghanikāyaṭṭhakathāyaṃ (dī0 ni0 aṭṭha0 1.250) ^b^saraṇavaṇṇanato^eb^  gahetabboti.<br/><br/>[06] saraṇagamanakathā niṭṭhitā.


volume: 1
item: 16
title: desanānumodanakathā^pasannākārakathā^saraṇagamanakathā^upāsakattapaṭivedanākathā^
content:
  [03]^b^upāsakaṃ^eb^ ^a^V1.0131^ea^ ^b^maṃ bhavaṃ gotamo dhāretū^eb^ti maṃ bhavaṃ gotamo ``upāsako aya''nti  evaṃ dhāretūti attho. upāsakavidhikosallatthaṃ panettha ko upāsako, kasmā   ^a^P1.0173^ea^ upāsakoti vuccati, kimassa sīlaṃ, ko ājīvo, kā vipatti,  kā sampattīti idaṃ pakiṇṇakaṃ veditabbaṃ. taṃ atibhāriyakaraṇato idha na vibhattaṃ,  atthikehi pana ^b^papañcasūdaniyaṃ majjhimaṭṭhakathāyaṃ^eb^ (ma0 ni0 aṭṭha0 1.56) vuttanayeneva  veditabbaṃ. ^b^ajjatagge^eb^ti ettha ayaṃ aggasaddo ādikoṭikoṭṭhāsaseṭṭhesu dissati.  ``ajjatagge, samma dovārika, āvarāmi dvāraṃ nigaṇṭhānaṃ nigaṇṭhīna''ntiādīsu (ma0  ni0 2.70) hi ādimhi dissati. ``teneva aṅgulaggena taṃ aṅgulaggaṃ parāmaseyya  (kathā0 441), ucchaggaṃ veḷagga''ntiādīsu koṭiyaṃ. ``ambilaggaṃ vā madhuraggaṃ  vā tittakaggaṃ vā (saṃ0 ni0  5.374) anujānāmi, bhikkhave, vihāraggena vā pariveṇaggena  vā bhājetu''ntiādīsu (cūḷava0 318) koṭṭhāse. ``yāvatā, bhikkhave, sattā apadā  vā dvipadā vā...pe0... tathāgato tesaṃ aggamakkhāyatī''tiādīsu (a0 ni0  4.34)  seṭṭhe. idha panāyaṃ ādimhi daṭṭhabbo. tasmā ^b^ajjatagge^eb^ti ajjataṃ ādiṃ katvāti evamettha  attho veditabbo. ^b^ajjata^eb^nti ajjabhāvanti vuttaṃ hoti. ^b^ajjadagge^eb^ icceva vā  ^a^M1.0142^ea^ pāṭho, dakāro padasandhikaro, ajja aggaṃ katvāti vuttaṃ hoti.  ^b^pāṇupeta^eb^nti pāṇehi upetaṃ, yāva me jīvitaṃ pavattati, tāva upetaṃ anaññasatthukaṃ  tīhi saraṇagamanehi saraṇagataṃ maṃ bhavaṃ gotamo dhāretu jānātu, ahañhi sacepi me tikhiṇena  asinā sīsaṃ chindeyyuṃ, neva buddhaṃ ``na buddho''ti vā, dhammaṃ ``na dhammo''ti  vā, saṅghaṃ ``na saṅgho''ti vā vadeyyanti. ettha ca brāhmaṇo pāṇupetaṃ saraṇagatanti  puna saraṇagamanaṃ vadanto attasanniyyātanaṃ pakāsetīti veditabbo.<br/><br/>[03]evaṃ attānaṃ niyyātetvā bhagavantaṃ saparisaṃ upaṭṭhātukāmo āha -- ``^b^adhivāsetu  ca me bhavaṃ gotamo verañjāyaṃ vassāvāsaṃ saddhiṃ bhikkhusaṅghenā''^eb^ti.  kiṃ vuttaṃ hoti -- upāsakañca maṃ bhavaṃ gotamo dhāretu, adhivāsetu ca me verañjāyaṃ  vassāvāsaṃ, tayo māse verañjaṃ upanissāya mama anuggahatthaṃ vāsaṃ sampaṭicchatūti.  ^b^adhivāsesi bhagavā tuṇhībhāvenā^eb^ti athassa vacanaṃ sutvā bhagavā kāyaṅgaṃ vā  vācaṅgaṃ vā acopetvā abbhantareyeva khantiṃ cāretvā tuṇhībhāvena adhivāsesi;  brāhmaṇassa anuggahatthaṃ manasāva sampaṭicchīti ^a^P1.0174^ea^ vuttaṃ hoti.<br/><br/>[03]^b^atha^eb^ ^b^kho verañjo brāhmaṇo bhagavato adhivāsanaṃ viditvā^eb^ti atha verañjo  brāhmaṇo sace me ^a^V1.0132^ea^ samaṇo gotamo nādhivāseyya, kāyena vā vācāya vā paṭikkhipeyya.  yasmā pana appaṭikkhipitvā abbhantare khantiṃ dhāresi, tasmā me manasāva adhivāsesīti  evaṃ ākārasallakkhaṇakusalatāya bhagavato adhivāsanaṃ viditvā, attano nisinnāsanato  vuṭṭhāya catūsu disāsu bhagavantaṃ sakkaccaṃ vanditvā tikkhattuṃ padakkhiṇaṃ katvā  āgatakālato pabhuti jātimahallakabrāhmaṇānaṃ abhivādanādīni na karotīti vigarahitvāpi  idāni viññātabuddhaguṇo kāyena vācāya manasā ca anekakkhattuṃ vandantopi atittoyeva  hutvā dasanakhasamodhānasamujjalaṃ añjaliṃ paggayha sirasmiṃ patiṭṭhāpetvā yāva dassanavisayo  tāva paṭimukhoyeva apakkamitvā dassanavisayaṃ vijahanaṭṭhāne vanditvā pakkāmi.<br/><br/>[06] upāsakattapaṭivedanākathā niṭṭhitā.


volume: 1
item: 17
title: pasannākārakathā^saraṇagamanakathā^upāsakattapaṭivedanākathā^dubbhikkhakathā^
content:
  [03] 16^b^.^eb^ ^b^tena kho pana samayena verañjā dubbhikkhā hotī^eb^ti yasmiṃ samaye  verañjena brāhmaṇena bhagavā verañjaṃ upanissāya vassāvāsaṃ yācito ^a^M1.0143^ea^, tena  samayena verañjā dubbhikkhā hoti. ^b^dubbhikkhā^eb^ti dullabhabhikkhā; sā pana dullabhabhikkhatā  yattha manussā assaddhā honti appasannā, tattha susassakālepi atisamagghepi pubbaṇṇāparaṇṇe  hoti. verañjāyaṃ pana yasmā na tathā ahosi, apica kho dusassatāya chātakadosena  ahosi tasmā tamatthaṃ dassento ^b^dvīhitikā^eb^tiādimāha. tattha ^b^dvīhitikā^eb^ti dvidhā  pavattaīhitikā. īhitaṃ nāma iriyā dvidhā pavattā -- cittairiyā, cittaīhā. ``ettha  lacchāma nu kho kiñci bhikkhamānā na lacchāmā''ti, ``jīvituṃ vā sakkhissāma nu  kho no''ti ayamettha adhippāyo.<br/><br/>[03]atha vā ^b^dvīhitikā^eb^ti dujjīvikā, īhitaṃ īhā iriyanaṃ pavattanaṃ jīvitantiādīni  padāni ekatthāni. tasmā dukkhena īhitaṃ ettha pavattatīti dvīhitikāti ayamettha  ^a^P1.0175^ea^ padattho. ^b^setaṭṭhikā^eb^ti setakāni aṭṭhīni etthāti setaṭṭhikā.  divasampi yācitvā kiñci aladdhā matānaṃ kapaṇamanussānaṃ ahicchattakavaṇṇehi aṭṭhīhi  tatra tatra parikiṇṇāti vuttaṃ hoti. ^b^setaṭṭikā^eb^tipi pāṭho. tassattho -- setā  aṭṭi etthāti setaṭṭikā. aṭṭīti āturatā byādhi rogo. tattha ca sassānaṃ gabbhaggahaṇakāle  setakarogena upahatameva pacchinnakhīraṃ aggahitataṇḍulaṃ paṇḍarapaṇḍaraṃ sālisīsaṃ vā yavagodhūmasīsaṃ  vā nikkhamati, tasmā ``setaṭṭikā''ti vuccati.<br/><br/>[03]vappakāle ^a^V1.0133^ea^ suṭṭhu abhisaṅkharitvāpi vuttasassaṃ tattha salākā eva sampajjatīti ^b^salākāvuttā;^eb^  salākāya vā tattha jīvitaṃ pavattentīti ^b^salākāvuttā^eb^. kiṃ vuttaṃ hoti?  tattha kira dhaññavikkayakānaṃ santikaṃ kayakesu gatesu dubbalamanusse abhibhavitvā  balavamanussāva dhaññaṃ kiṇitvā gacchanti. dubbalamanussā alabhamānā mahāsaddaṃ karonti.  dhaññavikkayakā ``sabbesaṃ saṅgahaṃ karissāmā''ti dhaññakaraṇaṭṭhāne dhaññamāpakaṃ nisīdāpetvā  ekapasse vaṇṇajjhakkhaṃ nisīdāpesuṃ. dhaññatthikā vaṇṇajjhakkhassa santikaṃ gacchanti. so  āgatapaṭipāṭiyā mūlaṃ gahetvā ``itthannāmassa ettakaṃ dātabba''nti salākaṃ likhitvā  deti, te taṃ gahetvā dhaññamāpakassa santikaṃ gantvā dinnapaṭipāṭiyā dhaññaṃ gaṇhanti.  evaṃ salākāya tattha jīvitaṃ pavattentīti salākāvuttā.<br/><br/>[03]^b^na^eb^ ^a^M1.0144^ea^^b^ sukarā uñchena paggahena yāpetu^eb^nti paggahena yo uñcho,  tena yāpetuṃ na sukarā. pattaṃ gahetvā yaṃ ariyā uñchaṃ karonti, bhikkhācariyaṃ  caranti, tena uñchena yāpetuṃ na sukarāti vuttaṃ hoti. tadā kira tattha sattaṭṭhagāme  piṇḍāya caritvā ekadivasampi yāpanamattaṃ na labhanti.<br/><br/>[03]^b^tena kho pana samayena uttarāpathakā assavāṇijā...pe0... assosi kho  bhagavā udukkhalasadda^eb^nti -- ^b^tenā^eb^ti yasmiṃ samaye bhagavā verañjaṃ upanissāya  vassāvāsaṃ upagato tena samayena. uttarāpathavāsikā uttarāpathato vā āgatattā evaṃ  laddhavohārā assavāṇijā uttarāpathe assānaṃ uṭṭhānaṭṭhāne ^a^P1.0176^ea^ pañca assasatāni  gahetvā diguṇaṃ tiguṇaṃ lābhaṃ patthayamānā desantaraṃ gacchantā tehi attano vikkāyikabhaṇḍabhūtehi  pañcamattehi assasatehi verañjaṃ vassāvāsaṃ upagatā honti. kasmā? na hi sakkā  tasmiṃ dese vassike cattāro māse addhānaṃ paṭipajjituṃ. upagacchantā ca bahinagare  udakena anajjhottharaṇīye ṭhāne attano ca vāsāgārāni assānañca mandiraṃ kārāpetvā  vatiyā parikkhipiṃsu. tāni tesaṃ vasanaṭṭhānāni ``assamaṇḍalikāyo''ti paññāyiṃsu.  tenāha -- ``^b^tehi assamaṇḍalikāsu bhikkhūnaṃ patthapatthapulakaṃ paññattaṃ hotī''^eb^ti.  ^b^patthapatthapulaka^eb^nti ekamekassa bhikkhuno patthapatthapamāṇaṃ pulakaṃ. pattho nāma nāḷimattaṃ  hoti, ekassa purisassa alaṃ yāpanāya. vuttampi hetaṃ -- ``patthodano nālamayaṃ  duvinna''nti (jā0 2.21.192). pulakaṃ nāma nitthusaṃ katvā ussedetvā gahitayavataṇḍulā  vuccanti. yadi hi sathusā honti, pāṇakā vijjhanti, addhānakkhamā na honti. tasmā  te vāṇijā addhānakkhamaṃ katvā yavataṇḍulamādāya addhānaṃ paṭipajjanti ^a^V1.0134^ea^  ``yattha assānaṃ  khādanīyaṃ tiṇaṃ dullabhaṃ bhavissati, tatthetaṃ assabhattaṃ bhavissatī''ti.<br/><br/>[03]kasmā pana tehi taṃ bhikkhūnaṃ paññattanti? vuccate -- ``na hi te dakkhiṇāpathamanussā  viya assaddhā appasannā, te pana saddhā pasannā buddhamāmakā, dhammamāmakā, saṅghamāmakā;  te pubbaṇhasamayaṃ kenacideva karaṇīyena nagaraṃ pavisantā dve tayo divase addasaṃsu  sattaṭṭha bhikkhū sunivatthe supārute ^a^M1.0145^ea^ iriyāpathasampanne sakalampi nagaraṃ  piṇḍāya caritvā kiñci alabhamāne. disvāna nesaṃ etadahosi -- ``ayyā imaṃ nagaraṃ  upanissāya vassaṃ upagatā; chātakañca vattati, na ca kiñci labhanti, ativiya kilamanti.  mayañcamha āgantukā, na sakkoma nesaṃ devasikaṃ yāguñca bhattañca paṭiyādetuṃ. amhākaṃ  pana assā sāyañca pāto ca dvikkhattuṃ bhattaṃ labhanti. yaṃnūna mayaṃ ekamekassa assassa  pātarāsabhattato ekamekassa bhikkhuno patthapatthapulakaṃ dadeyyāma. evaṃ ayyā ca  na kilamissanti ^a^P1.0177^ea^, assā ca yāpessantī''ti. te bhikkhūnaṃ santikaṃ  gantvā etamatthaṃ ārocetvā ``bhante, tumhe patthapatthapulakaṃ paṭiggahetvā yaṃ vā  taṃ vā katvā paribhuñjathā''ti yācitvā devasikaṃ patthapatthapulakaṃ paññapesuṃ.  tena vuttaṃ -- ``tehi assamaṇḍalikāsu bhikkhūnaṃ patthapatthapulakaṃ paññattaṃ hotī''ti.<br/><br/>[03]^b^paññatta^eb^nti niccabhattasaṅkhepena ṭhapitaṃ. idāni ^b^bhikkhū pubbaṇhasamayaṃ nivāsetvā^eb^tiādīsu  ^b^pubbaṇhasamaya^eb^nti divasassa pubbabhāgasamayaṃ, pubbaṇhasamayeti attho. pubbaṇhe vā  samayaṃ pubbaṇhasamayaṃ, pubbaṇhe ekaṃ khaṇanti vuttaṃ hoti. evaṃ accantasaṃyoge  upayogavacanaṃ labbhati. ^b^nivāsetvā^eb^ti paridahitvā, vihāranivāsanaparivattanavasenetaṃ  veditabbaṃ. na hi te tato pubbe anivatthā ahesuṃ. ^b^pattacīvaramādāyā^eb^ti pattaṃ  hatthehi cīvaraṃ kāyena ādiyitvā sampaṭicchādetvā, dhāretvāti attho. yena vā  tena vā hi pakārena gaṇhantā ādāyaicceva vuccanti, yathā ``samādāyeva pakkamatī''ti  (dī0 ni0 1.21). ^b^piṇḍaṃ alabhamānā^eb^ti sakalampi verañjaṃ caritvā tiṭṭhatu piṇḍo,  antamaso ``aticchathā''ti vācampi alabhamānā.<br/><br/>[03]^b^patthapatthapulakaṃ ārāmaṃ āharitvā^eb^ti gatagataṭṭhāne laddhaṃ ekamekaṃ patthapatthapulakaṃ  gahetvā ārāmaṃ netvā. ^b^udukkhale koṭṭetvā koṭṭetvā paribhuñjantī^eb^ti  therānaṃ koci kappiyakārako natthi, yo nesaṃ taṃ gahetvā yāguṃ vā bhattaṃ vā  paceyya. sāmampi pacanaṃ samaṇasāruppaṃ na hoti na ca vaṭṭati. te evaṃ no sallahukavuttitā  ca bhavissati, sāmapākaparimocanañcāti aṭṭha aṭṭha ^a^V1.0135^ea^ janā vā dasa dasa janā vā ekato hutvā  udukkhale koṭṭetvā koṭṭetvā sakaṃ sakaṃ paṭivīsaṃ udakena temetvā paribhuñjanti.  evaṃ paribhuñjitvā appossukkā samaṇadhammaṃ karonti ^a^M1.0146^ea^. bhagavato  pana te assavāṇijā patthapulakañca denti, tadupiyañca sappimadhusakkaraṃ. taṃ āyasmā  ānando āharitvā silāyaṃ pisati. puññavatā paṇḍitapurisena kataṃ manāpameva  hoti. atha naṃ pisitvā sappiādīhi sammā yojetvā bhagavato ^a^P1.0178^ea^ upanāmesi.  athettha devatā dibbojaṃ pakkhipanti. taṃ bhagavā paribhuñjati. paribhuñjitvā phalasamāpattiyā  kālaṃ atināmeti. na tato paṭṭhāya piṇḍāya carati.<br/><br/>[03]kiṃ panānandatthero tadā bhagavato upaṭṭhāko hotīti? hoti, no ca kho upaṭṭhākaṭṭhānaṃ laddhā.  bhagavato hi paṭhamabodhiyaṃ vīsativassantare nibaddhupaṭṭhāko nāma natthi. kadāci nāgasamālatthero  bhagavantaṃ upaṭṭhāsi, kadāci nāgitatthero, kadāci meghiyatthero, kadāci upavāṇatthero,  kadāci sāgatatthero, kadāci sunakkhatto licchaviputto. te attano ruciyā upaṭṭhahitvā  yadā icchanti tadā pakkamanti. ānandatthero tesu tesu upaṭṭhahantesu appossukko  hoti, pakkantesu sayameva vattapaṭipattiṃ karoti. bhagavāpi kiñcāpi me ñātiseṭṭho  upaṭṭhākaṭṭhānaṃ na tāva labhati, atha kho evarūpesu ṭhānesu ayameva patirūpoti adhivāsesi.  tena vuttaṃ -- ``āyasmā panānando patthapulakaṃ silāyaṃ pisitvā bhagavato upanāmesi,  taṃ bhagavā paribhuñjatī''ti.<br/><br/>[03]nanu ca manussā dubbhikkhakāle ativiya ussāhajātā puññāni karonti, attanā  abhuñjitvāpi bhikkhūnaṃ dātabbaṃ maññanti. te tadā kasmā kaṭacchubhikkhampi na adaṃsu?  ayañca verañjo brāhmaṇo mahatā ussāhena bhagavantaṃ vassāvāsaṃ yāci, so kasmā  bhagavato atthibhāvampi na jānātīti? vuccate -- mārāvaṭṭanāya. verañjañhi brāhmaṇaṃ  bhagavato santikā pakkantamattameva sakalañca nagaraṃ samantā ca yojanamattaṃ yattha sakkā purebhattaṃ  piṇḍāya caritvā paccāgantuṃ, taṃ sabbaṃ māro āvaṭṭetvā mohetvā sabbesaṃ asallakkhaṇabhāvaṃ  katvā pakkāmi. tasmā na koci antamaso sāmīcikammampi kattabbaṃ maññittha.<br/><br/>[03]kiṃ ^a^M1.0147^ea^ pana bhagavāpi mārāvaṭṭanaṃ ajānitvāva tattha vassaṃ upagatoti? no  ajānitvā. atha kasmā campā-sāvatthi-rājagahādīnaṃ aññatarasmiṃ na upagatoti? tiṭṭhantu  campā-sāvatthi-rājagahādīni, sacepi bhagavā tasmiṃ saṃvacchare ^a^P1.0179^ea^ uttarakuruṃ  vā tidasapuraṃ vā gantvā vassaṃ upagaccheyya, tampi māro āvaṭṭeyya. so kira taṃ  saṃvaccharaṃ ativiya āghātena ^a^V1.0136^ea^ pariyuṭṭhitacitto ahosi. idha pana bhagavā imaṃ atirekakāraṇaṃ  addasa -- ``assavāṇijā bhikkhūnaṃ saṅgahaṃ karissantī''ti. tasmā verañjāyameva vassaṃ  upagacchi.<br/><br/>[03]kiṃ pana māro vāṇijake āvaṭṭetuṃ na sakkotīti? no na sakkoti, te pana āvaṭṭitapariyosāne  āgamiṃsu. paṭinivattitvā kasmā na āvaṭṭetīti? avisahatāya. na hi so tathāgatassa  abhihaṭabhikkhāya nibaddhadānassa appitavattassa antarāyaṃ kātuṃ visahati. catunnañhi na  sakkā antarāyo kātuṃ. katamesaṃ catunnaṃ? tathāgatassa abhihaṭabhikkhāsaṅkhepena vā  nibaddhadānassa appitavattasaṅkhepena vā pariccattānaṃ catunnaṃ paccayānaṃ na sakkā kenaci  antarāyo kātuṃ. buddhānaṃ jīvitassa na sakkā kenaci antarāyo kātuṃ. asītiyā  anubyañjanānaṃ byāmappabhāya vā na sakkā kenaci antarāyo kātuṃ. candimasūriyadevabrahmānampi  hi pabhā tathāgatassa anubyañjanabyāmappabhāppadesaṃ patvā vihatānubhāvā honti. buddhānaṃ  sabbaññutaññāṇassa na sakkā kenaci antarāyo kātunti imesaṃ catunnaṃ na sakkā  kenaci antarāyo kātuṃ. tasmā mārena akatantarāyaṃ bhikkhaṃ bhagavā sasāvakasaṅgho  tadā paribhuñjatīti veditabbo.<br/><br/>[03]evaṃ paribhuñjanto ca ekadivasaṃ ^b^assosi kho bhagavā udukkhalasadda^eb^nti bhagavā  patthapatthapulakaṃ koṭṭentānaṃ bhikkhūnaṃ musalasaṅghaṭṭajanitaṃ udukkhalasaddaṃ suṇi. tato  paraṃ ^b^jānantāpi tathāgatā^eb^ti evamādi yaṃ parato ``kinnu kho so, ānanda, udukkhalasaddo''ti  pucchi, tassa parihāradassanatthaṃ vuttaṃ. tatrāyaṃ saṅkhepavaṇṇanā -- tathāgatā nāma jānantāpi  sace tādisaṃ pucchākāraṇaṃ hoti, pucchanti. sace pana tādisaṃ pucchākāraṇaṃ  natthi, jānantāpi ^a^P1.0180^ea^ na pucchanti. yasmā pana buddhānaṃ ajānanaṃ nāma  natthi, tasmā ajānantāpīti na vuttaṃ. ^b^kālaṃ viditvā pucchantī^eb^ti sace tassā pucchāya  so kālo hoti, evaṃ taṃ kālaṃ viditvā pucchanti; sace na hoti ^a^M1.0148^ea^,  evampi kālaṃ viditvāva na pucchanti. evaṃ pucchantāpi ca atthasaṃhitaṃ tathāgatā  pucchanti, yaṃ atthanissitaṃ kāraṇanissitaṃ, tadeva pucchanti, no anatthasaṃhitaṃ.  kasmā? yasmā anatthasaṃhite setughāto tathāgatānaṃ. ^b^setu^eb^ vuccati maggo, maggeneva  tādisassa vacanassa ^b^ghāto,^eb^ samucchedoti vuttaṃ hoti.<br/><br/>[03]idāni ^b^atthasaṃhita^eb^nti ettha yaṃ atthasannissitaṃ vacanaṃ tathāgatā pucchanti, taṃ dassento  ^b^``dvīhākārehī^eb^''ti ādimāha. tattha ^b^ākārehī^eb^ti kāraṇehi. ^b^dhammaṃ  vā desessāmā^eb^ti aṭṭhuppattiyuttaṃ suttaṃ vā pubbacaritakāraṇayuttaṃ jātakaṃ  vā kathayissāma. ^b^sāvakānaṃ vā sikkhāpadaṃ^eb^ ^a^V1.0137^ea^ ^b^paññapessāmā^eb^ti sāvakānaṃ vā tāya  pucchāya vītikkamaṃ pākaṭaṃ katvā garukaṃ vā lahukaṃ vā sikkhāpadaṃ paññapessāma  āṇaṃ ṭhapessāmāti.<br/><br/>[03]^b^atha kho bhagavā...pe0... etamatthaṃ ārocesī^eb^ti ettha natthi kiñci vattabbaṃ.  pubbe vuttameva hi bhikkhūnaṃ patthapatthapulakapaṭilābhaṃ sallahukavuttitaṃ sāmapākaparimocanañca  ārocento etamatthaṃ ārocesīti vuccati. ^b^``sādhu^eb^ ^b^sādhu, ānandā''^eb^ti  idaṃ pana bhagavā āyasmantaṃ ānandaṃ sampahaṃsento āha. sādhukāraṃ pana datvā  dvīsu ākāresu ekaṃ gahetvā dhammaṃ desento āha -- ^b^``tumhehi, ānanda, sappurisehi  vijitaṃ, pacchimā janatā sālimaṃsodanaṃ atimaññissatī''^eb^ti. tatrāyamadhippāyo --  tumhehi, ānanda, sappurisehi evaṃ dubbhikkhe dullabhapiṇḍe imāya sallahukavuttitāya  iminā ca sallekhena vijitaṃ. kiṃ vijitanti? dubbhikkhaṃ vijitaṃ, lobho vijito,  icchācāro vijito. kathaṃ? ``ayaṃ verañjā dubbhikkhā, samantato pana anantarā  gāmanigamā phalabhāranamitasassā subhikkhā sulabhapiṇḍā. evaṃ santepi bhagavā idheva  amhe niggaṇhitvā vasatī''ti ekabhikkhussapi cintā vā vighāto vā natthi. evaṃ  tāva dubbhikkhaṃ vijitaṃ abhibhūtaṃ attano vase vattitaṃ.<br/><br/>[03]kathaṃ lobho vijito? ``ayaṃ verañjā dubbhikkhā, samantato pana anantarā gāmanigamā  phalabhāranamitasassā subhikkhā sulabhapiṇḍā ^a^P1.0181^ea^. handa mayaṃ tattha gantvā  paribhuñjissāmā''ti lobhavasena ekabhikkhunāpi ratticchedo vā ``pacchimikāya  tattha vassaṃ upagacchāmā''ti vassacchedo vā na kato. evaṃ lobho vijito.<br/><br/>[03]kathaṃ ^a^M1.0149^ea^ icchācāro vijito? ayaṃ verañjā dubbhikkhā, ime ca manussā  amhe dve tayo māse vasantepi na kismiñci maññanti. yaṃnūna mayaṃ guṇavāṇijjaṃ  katvā ``asuko bhikkhu paṭhamassa jhānassa lābhī...pe0... asuko chaḷabhiññoti evaṃ  manussānaṃ aññamaññaṃ pakāsetvā kucchiṃ paṭijaggitvā pacchā sīlaṃ adhiṭṭhaheyyāmā''ti  ekabhikkhunāpi evarūpā icchā na uppāditā. evaṃ icchācāro vijito abhibhūto attano  vase vattitoti.<br/><br/>[03]anāgate pana pacchimā janatā vihāre nisinnā appakasireneva labhitvāpi ``kiṃ  idaṃ uttaṇḍulaṃ atikilinnaṃ aloṇaṃ atiloṇaṃ anambilaṃ accambilaṃ, ko iminā  attho''ti ādinā nayena sālimaṃsodanaṃ atimaññissati, oññātaṃ avaññātaṃ karissati.  atha vā janapado ^a^V1.0138^ea^ nāma na sabbakālaṃ dubbhikkho hoti. ekadā dubbhikkho hoti, ekadā  subhikkho hoti. svāyaṃ yadā subhikkho bhavissati, tadā tumhākaṃ sappurisānaṃ  imāya paṭipattiyā pasannā manussā bhikkhūnaṃ yāgukhajjakādippabhedena anekappakāraṃ  sālivikatiṃ maṃsodanañca dātabbaṃ maññissanti. taṃ tumhe nissāya uppannaṃ sakkāraṃ  tumhākaṃ sabrahmacārīsaṅkhātā pacchimā janatā tumhākaṃ antare nisīditvā anubhavamānāva  atimaññissati, tappaccayaṃ mānañca omānañca karissati. kathaṃ? kasmā ettakaṃ  pakkaṃ, kiṃ tumhākaṃ bhājanāni natthi, yattha attano santakaṃ pakkhipitvā ṭhapeyyāthāti.<br/><br/>[06] dubbhikkhakathā niṭṭhitā.


volume: 1
item: 18
title: saraṇagamanakathā^upāsakattapaṭivedanākathā^dubbhikkhakathā^mahāmoggallānassasīhanādakathā^
content:
  [03] 17^b^.^eb^ ^b^atha kho āyasmā mahāmoggallāno^eb^tiādīsu ^b^āyasmā^eb^ti piyavacanametaṃ, garugāravasappatissādhivacanametaṃ.  ^b^mahāmoggallāno^eb^ti mahā ca so guṇamahantatāya moggallāno ca gottenāti mahāmoggallāno.  ^b^etadavocā^eb^ti etaṃ avoca. idāni vattabbaṃ ``etarahi bhante''tiādivacanaṃ dasseti.  kasmā avoca? thero kira pabbajitvā sattame divase sāvakapāramiñāṇassa ^a^P1.0182^ea^  matthakaṃ patto, satthārāpi mahiddhikatāya etadagge ṭhapito. so taṃ attano mahiddhikataṃ  nissāya cintesi -- ``ayaṃ verañjā dubbhikkhā, bhikkhū ca kilamanti, yaṃnūnāhaṃ  pathaviṃ parivattetvā bhikkhū pappaṭakojaṃ bhojeyya''nti. athassa ^a^M1.0150^ea^ etadahosi --  ``sace panāhaṃ bhagavato santike viharanto bhagavantaṃ ayācitvā evaṃ kareyyaṃ, na  metaṃ assa patirūpaṃ; yugaggāho viya bhagavatā saddhiṃ kato bhaveyyā''ti. tasmā yācitukāmo  āgantvā bhagavantaṃ etadavoca.<br/><br/>[03]^b^heṭṭhimatalaṃ sampanna^eb^nti pathaviyā kira heṭṭhimatale pathavimaṇḍo pathavojo pathavi-pappaṭako  atthi, taṃ sandhāya vadati. tattha ^b^sampanna^eb^nti madhuraṃ, sādurasanti attho. yatheva  hi ``tatrassa rukkho sampannaphalo ca upapannaphalo cā''ti (ma0 ni0 2.48) ettha madhuraphaloti  attho; evamidhāpi sampannanti madhuraṃ sādurasanti veditabbaṃ. seyyathāpi^b^ khuddamadhuṃ  anīḷaka^eb^nti idaṃ panassa madhuratāya opammanidassanatthaṃ vuttaṃ. ^b^khuddamadhu^eb^nti  khuddakamakkhikāhi katamadhu. ^b^anīḷaka^eb^nti nimmakkhikaṃ nimmakkhikaṇḍakaṃ parisuddhaṃ.  etaṃ kira madhu sabbamadhūhi aggañca seṭṭhañca surasañca ojavantañca. tenāha -- ``seyyathāpi  khuddamadhuṃ anīḷakaṃ evamassāda''nti.<br/><br/>[03]^b^sādhāhaṃ^eb^ ^a^V1.0139^ea^, ^b^bhante^eb^ti sādhu ahaṃ, bhante. ettha ^b^sādhū^eb^ti   āyācanavacanametaṃ. pathaviparivattanaṃ āyācanto hi thero bhagavantaṃ   evamāha. ^b^parivatteyya^eb^nti ukkujjeyyaṃ, heṭṭhimatalaṃ  uparimaṃ kareyyaṃ. kasmā? evañhi kate sukhena bhikkhū pappaṭakojaṃ pathavimaṇḍaṃ paribhuñjissantīti.  atha bhagavā ananuññātukāmopi theraṃ sīhanādaṃ nadāpetuṃ pucchi -- ^b^``ye pana te,  moggallāna, pathavinissitā pāṇā te kathaṃ karissasī''^eb^ti. ye pathavinissitā  gāmanigamādīsu pāṇā, te pathaviyā parivattiyamānāya ākāse ^a^P1.0183^ea^ saṇṭhātuṃ  asakkonte kathaṃ karissasi, kattha ṭhapessasīti? atha thero bhagavatā etadagge ṭhapitabhāvānurūpaṃ  attano iddhānubhāvaṃ pakāsento ^b^``ekāhaṃ, bhante''^eb^tiādimāha. tassattho -- ekaṃ  ahaṃ bhante hatthaṃ yathā ayaṃ mahāpathavī evaṃ abhinimminissāmi, pathavisadisaṃ karissāmi.  evaṃ katvā ye pathavinissitā pāṇā te ekasmiṃ hatthatale ṭhite pāṇe tato dutiyahatthatale  saṅkāmento viya tattha saṅkāmessāmīti.<br/><br/>[03]athassa bhagavā āyācanaṃ paṭikkhipanto ^b^``alaṃ moggallānā''^eb^tiādimāha. tattha  ^b^ala^eb^nti paṭikkhepavacanaṃ. ^b^vipallāsampi sattā paṭilabheyyu^eb^nti viparītaggāhampi  sattā sampāpuṇeyyuṃ. kathaṃ? ayaṃ nu kho pathavī ^a^M1.0151^ea^, udāhu na ayanti.  atha vā amhākaṃ nu kho ayaṃ gāmo, udāhu aññesa''nti. evaṃ nigamajanapadakhettārāmādīsu.  na vā esa vipallāso, acinteyyo hi iddhimato iddhivisayo. evaṃ pana vipallāsaṃ  paṭilabheyyuṃ -- idaṃ dubbhikkhaṃ nāma na idāniyeva hoti, anāgatepi bhavissati.  tadā bhikkhū tādisaṃ iddhimantaṃ sabrahmacāriṃ kuto labhissanti? te sotāpanna-sakadāgāmi-anāgāmi-sukkhavipassaka-jhānalābhi-paṭisambhidāppattakhīṇāsavāpi  samānā iddhibalābhāvā parakulāni piṇḍāya upasaṅkamissanti. tatra manussānaṃ evaṃ bhavissati --  ``buddhakāle bhikkhū sikkhāsu paripūrakārino ahesuṃ. te guṇe nibbattetvā dubbhikkhakāle  pathaviṃ parivattetvā pappaṭakojaṃ paribhuñjiṃsu. idāni pana sikkhāya paripūrakārino  natthi. yadi siyuṃ, tatheva kareyyuṃ. na amhākaṃ yaṃ kiñci pakkaṃ vā āmaṃ  vā khādituṃ dadeyyu''nti. evaṃ tesuyeva ariyapuggalesu ``natthi ariyapuggalā''ti  imaṃ vipallāsaṃ paṭilabheyyuṃ. vipallāsavasena ca ariye garahantā upavadantā apāyupagā  bhaveyyuṃ. tasmā ^b^mā te rucci pathaviṃ parivattetu^eb^nti.<br/><br/>[03]atha thero imaṃ yācanaṃ alabhamāno aññaṃ yācanto ^b^``sādhu, bhante''^eb^tiādimāha. tampissa  bhagavā paṭikkhipanto ^b^``alaṃ^eb^ ^a^P1.0184^ea^ ^b^moggallānā''^eb^tiādimāha. tattha  kiñcāpi na vuttaṃ ``vipallāsampi sattā paṭilabheyyu''nti, atha kho pubbe vuttanayeneva  gahetabbaṃ; atthopi cassa vuttasadisameva veditabbo. yadi pana bhagavā anujāneyya, thero  kiṃ kareyyāti? mahāsamuddaṃ ekena ^a^V1.0140^ea^ padavītihārena atikkamitabbaṃ mātikāmattaṃ  adhiṭṭhahitvā naḷerupucimandato uttarakuruabhimukhaṃ maggaṃ nīharitvā uttarakuruṃ  gamanāgamanasampanne ṭhāne katvā dasseyya, yathā bhikkhū gocaragāmaṃ viya yathāsukhaṃ piṇḍāya  pavisitvā nikkhameyyunti.<br/><br/>[06] niṭṭhitā mahāmoggallānassa sīhanādakathā.


volume: 1
item: 19
title:
  upāsakattapaṭivedanākathā^dubbhikkhakathā^mahāmoggallānassasīhanādakathā^vinayapaññattiyācanakathāvaṇṇanā^

content:
  [03] 18^b^.^eb^ idāni āyasmā upāli vinayapaññattiyā mūlato pabhuti nidānaṃ dassetuṃ sāriputtattherassa  sikkhāpadapaṭisaṃyuttaṃ vitakkuppādaṃ dassento ^a^M1.0152^ea^ ^b^``atha kho āyasmato  sāriputtassā''^eb^tiādimāha. tattha ^b^rahogatassā^eb^ti rahasi gatassa. ^b^paṭisallīnassā^eb^ti  sallīnassa ekībhāvaṃ gatassa. ^b^katamesāna^eb^nti atītesu vipassīādīsu buddhesu  katamesaṃ. ciraṃ assa ṭhiti, cirā vā assa ṭhitīti ^b^ciraṭṭhitikaṃ^eb^. sesamettha  uttānapadatthameva.<br/><br/>[03]kiṃ pana thero imaṃ attano parivitakkaṃ sayaṃ vinicchinituṃ na sakkotīti? vuccate --  sakkoti ca na sakkoti ca. ayañhi imesaṃ nāma buddhānaṃ sāsanaṃ na ciraṭṭhitikaṃ ahosi,  imesaṃ ciraṭṭhitikanti ettakaṃ sakkoti vinicchinituṃ. iminā pana kāraṇena na  ciraṭṭhitikaṃ ahosi, iminā ciraṭṭhitikanti etaṃ na sakkoti. mahāpadumatthero panāha --  ``etampi soḷasavidhāya paññāya matthakaṃ pattassa aggasāvakassa na bhāriyaṃ, sammāsambuddhena  pana saddhiṃ ekaṭṭhāne vasantassa sayaṃ vinicchayakaraṇaṃ tulaṃ chaḍḍetvā hatthena tulanasadisaṃ  hotīti bhagavantaṃyeva upasaṅkamitvā pucchī''ti. athassa bhagavā taṃ vissajjento ^b^``bhagavato  ca sāriputta vipassissā''^eb^tiādimāha. taṃ uttānatthameva.<br/><br/>[03] 19^b^.^eb^ puna thero kāraṇaṃ pucchanto ^b^ko nu kho, bhante, hetū^eb^tiādimāha. tattha  ^b^ko nu kho bhante^eb^ti kāraṇapucchā ^a^P1.0185^ea^, tassa katamo nu kho bhanteti  attho. ^b^hetu paccayo^eb^ti ubhayametaṃ kāraṇādhivacanaṃ; kāraṇañhi yasmā tena  tassa phalaṃ hinoti pavattati, tasmā hetūti vuccati. yasmā taṃ paṭicca eti pavattati,  tasmā paccayoti vuccati. evaṃ atthato ekampi vohāravasena ca vacanasiliṭṭhatāya ca  tatra tatra etaṃ ubhayampi vuccati. sesamettha uttānatthameva.<br/><br/>[03]idāni ^a^V1.0141^ea^ taṃ hetuñca paccayañca dassetuṃ ^b^``bhagavā ca sāriputta vipassī''^eb^tiādimāha.  tattha ^b^kilāsuno ahesu^eb^nti na ālasiyakilāsuno, na hi buddhānaṃ ālasiyaṃ vā  osannavīriyatā vā atthi. buddhā hi ekassa vā dvinnaṃ vā sakalacakkavāḷassa vā  dhammaṃ desentā samakeneva ussāhena dhammaṃ desenti, na parisāya appabhāvaṃ disvā  osannavīriyā honti, nāpi mahantabhāvaṃ disvā ussannavīriyā. yathā hi sīho  migarājā sattannaṃ divasānaṃ accayena gocarāya pakkanto khuddake vā mahante vā  ^a^M1.0153^ea^ pāṇe ekasadiseneva vegena dhāvati. taṃ kissa hetu? ``mā me javo  parihāyī''ti. evaṃ buddhā appakāya vā mahatiyā vā parisāya samakeneva ussāhena  dhammaṃ desenti. taṃ kissa hetu? ``mā no dhammagarutā parihāyī''ti. dhammagaruno  hi buddhā dhammagāravāti.<br/><br/>[03]yathā pana amhākaṃ bhagavā mahāsamuddaṃ pūrayamāno viya vitthārena dhammaṃ desesi, evaṃ  te na desesuṃ. kasmā? sattānaṃ apparajakkhatāya. tesaṃ kira kāle dīghāyukā  sattā apparajakkhā ahesuṃ. te catusaccapaṭisaṃyuttaṃ ekagāthampi sutvā dhammaṃ abhisamenti,  tasmā na vitthārena dhammaṃ desesuṃ. teneva kāraṇena ^b^appakañca nesaṃ ahosi suttaṃ...pe0...  vedalla^eb^nti. tattha suttādīnaṃ nānattaṃ ^b^paṭhamasaṅgītivaṇṇanāyaṃ^eb^ vuttameva.<br/><br/>[03]^b^apaññattaṃ^eb^ ^b^sāvakānaṃ sikkhāpada^eb^nti sāvakānaṃ niddosatāya dosānurūpato paññapetabbaṃ  sattāpattikkhandhavasena āṇāsikkhāpadaṃ apaññattaṃ. ^b^anuddiṭṭhaṃ^eb^ ^a^P1.0186^ea^ ^b^pātimokkha^eb^nti  anvaddhamāsaṃ āṇāpātimokkhaṃ anuddiṭṭhaṃ ahosi. ovādapātimokkhameva te uddisiṃsu;  tampi ca no anvaddhamāsaṃ. tathā hi vipassī bhagavā channaṃ channaṃ vassānaṃ sakiṃ sakiṃ  ovādapātimokkhaṃ uddisi; tañca kho sāmaṃyeva. sāvakā panassa attano attano vasanaṭṭhānesu  na uddisiṃsu. sakalajambudīpe ekasmiṃyeva ṭhāne bandhumatiyā rājadhāniyā kheme  migadāye vipassissa bhagavato vasanaṭṭhāne sabbopi bhikkhusaṅgho uposathaṃ akāsi. tañca  kho saṅghuposathameva; na gaṇuposathaṃ, na puggaluposathaṃ, na pārisuddhiuposathaṃ, na adhiṭṭhānuposathaṃ.<br/><br/>[03]tadā kira jambudīpe caturāsītivihārasahassāni honti. ekamekasmiṃ vihāre abbokiṇṇāni  dasapi vīsatipi bhikkhusahassāni vasanti, bhiyyopi vasanti. uposathārocikā devatā  tattha tattha gantvā ārocenti -- ``mārisā, ekaṃ vassaṃ atikkantaṃ, dve tīṇi cattāri  pañca vassāni atikkantāni, idaṃ chaṭṭhaṃ vassaṃ, āgāminiyā puṇṇamāsiyā buddhadassanatthaṃ  uposathakaraṇatthañca gantabbaṃ! sampatto vo sannipātakālo''ti. tato ^a^V1.0142^ea^ sānubhāvā  bhikkhū attano attano ānubhāvena gacchanti, itare devatānubhāvena. kathaṃ? te  kira bhikkhū pācīnasamuddante vā pacchimauttaradakkhiṇasamuddante vā ṭhitā gamiyavattaṃ pūretvā  pattacīvaramādāya ``gacchāmā''ti cittaṃ uppādenti; saha cittuppādā uposathaggaṃ  gatāva ^a^M1.0154^ea^ honti. te vipassiṃ sammāsambuddhaṃ abhivādetvā nisīdanti.  bhagavāpi sannisinnāya parisāya imaṃ ^b^ovādapātimokkhaṃ^eb^ uddisati.<br/><br/>[21] ``khantī paramaṃ tapo titikkhā.<br/><br/>[27] nibbānaṃ paramaṃ vadanti buddhā.<br/><br/>[26] na hi pabbajito parūpaghātī.<br/><br/>[22] na samaṇo hoti paraṃ viheṭhayanto..<br/><br/>[21] ``sabbapāpassa akaraṇaṃ, kusalassa upasampadā.<br/><br/>[22] sacittapariyodapanaṃ, etaṃ buddhāna sāsanaṃ..<br/><br/>[21] ``anupavādo ^a^P1.0187^ea^ anupaghāto, pātimokkhe ca saṃvaro.<br/><br/>[26] mattaññutā ca bhattasmiṃ, pantañca sayanāsanaṃ.<br/><br/>[22] adhicitte ca āyogo, etaṃ buddhāna sāsana''nti.. (dī0 ni0 2.90; dha0 pa0 183-185).<br/><br/>[03]eteneva upāyena itaresampi buddhānaṃ pātimokkhuddeso veditabbo. sabbabuddhānañhi imā  tissova ovādapātimokkhagāthāyo honti. tā dīghāyukabuddhānaṃ yāva sāsanapariyantā  uddesamāgacchanti; appāyukabuddhānaṃ paṭhamabodhiyaṃyeva. sikkhāpadapaññattikālato pana  pabhuti āṇāpātimokkhameva uddisīyati. tañca kho bhikkhū eva uddisanti, na buddhā. tasmā  amhākampi bhagavā paṭhamabodhiyaṃ vīsativassamattameva idaṃ ovādapātimokkhaṃ uddisi.  athekadivasaṃ pubbārāme migāramātupāsāde nisinno bhikkhū āmantesi -- ``na  dānāhaṃ, bhikkhave, ito paraṃ uposathaṃ karissāmi pātimokkhaṃ uddisissāmi, tumheva  dāni bhikkhave ito paraṃ uposathaṃ kareyyātha, pātimokkhaṃ uddiseyyātha. aṭṭhānametaṃ,  bhikkhave, anavakāso yaṃ tathāgato aparisuddhāya parisāya uposathaṃ kareyya, pātimokkhaṃ  uddiseyyā''ti (cūḷava0 386). tato paṭṭhāya bhikkhū āṇāpātimokkhaṃ uddisanti.  idaṃ āṇāpātimokkhaṃ tesaṃ anuddiṭṭhaṃ ahosi. tena vuttaṃ -- ``anuddiṭṭhaṃ pātimokkha''nti.<br/><br/>[03]^b^tesaṃ^eb^ ^a^V1.0143^ea^ ^b^buddhāna^eb^nti tesaṃ vipassīādīnaṃ tiṇṇaṃ buddhānaṃ. ^b^antaradhānenā^eb^ti khandhantaradhānena;  parinibbānenāti vuttaṃ hoti. ^b^buddhānubuddhāna^eb^nti ye tesaṃ buddhānaṃ anubuddhā  sammukhasāvakā tesañca khandhantaradhānena. ^b^ye te pacchimā sāvakā^eb^ti ^a^M1.0155^ea^  ye tesaṃ sammukhasāvakānaṃ santike pabbajitā pacchimā sāvakā. ^b^nānānāmā^eb^ti ``buddharakkhito,  dhammarakkhito''tiādi nāmavasena vividhanāmā. ^b^nānāgottā^eb^ti ``gotamo, moggallāno''tiādi  gottavasena vividhagottā. ^b^nānājaccā^eb^ti ``khattiyo, brāhmaṇo''tiādijātivasena  nānājaccā. ^b^nānākulā pabbajitā^eb^ti khattiyakulādivase neva uccanīcauḷāruḷārabhogādikulavasena  vā vividhakulā nikkhamma pabbajitā.<br/><br/>[03]^b^te^eb^ ^b^taṃ brahmacariya^eb^nti te pacchimā sāvakā ^a^P1.0188^ea^ yasmā ekanāmā  ekagottā ekajātikā ekakulā pabbajitā ``amhākaṃ sāsanaṃ tanti paveṇī''ti  attano bhāraṃ katvā brahmacariyaṃ rakkhanti, ciraṃ pariyattidhammaṃ pariharanti. ime  ca tādisā na honti. tasmā aññamaññaṃ viheṭhentā vilomaṃ gaṇhantā ``asuko thero  jānissati, asuko thero jānissatī''ti sithilaṃ karontā taṃ brahmacariyaṃ khippaññeva  antaradhāpesuṃ, saṅgahaṃ āropetvā na rakkhiṃsu. ^b^seyyathāpī^eb^ti tassatthassa opammanidassanaṃ.  ^b^vikiratī^eb^ti vikkhipati. ^b^vidhamatī^eb^ti ṭhānantaraṃ neti. ^b^viddhaṃsetī^eb^ti ṭhitaṭṭhānato  apaneti. ^b^yathā taṃ suttena asaṅgahitattā^eb^ti yathā suttena asaṅgahitattā aganthitattā  abaddhattā evaṃ vikirati yathā suttena asaṅgahitāni vikiriyanti, evaṃ vikiratīti  vuttaṃ hoti. ^b^evameva kho^eb^ti opammasampaṭipādanaṃ. ^b^antaradhāpesu^eb^nti vaggasaṅgaha-paṇṇāsasaṅgahādīhi  asaṅgaṇhantā yaṃ yaṃ attano ruccati, taṃ tadeva gahetvā sesaṃ vināsesuṃ adassanaṃ nayiṃsu.<br/><br/>[03]^b^akilāsuno ca te bhagavanto ahesuṃ sāvake cetasā ceto paricca ovaditu^eb^nti  apica sāriputta te buddhā attano cetasā sāvakānaṃ ceto paricca paricchinditvā  ovadituṃ akilāsuno ahesuṃ, paracittaṃ ñatvā anusāsaniṃ na bhāriyato na papañcato  addasaṃsu. ^b^bhūtapubbaṃ sāriputtā^eb^tiādi tesaṃ akilāsubhāvappakāsanatthaṃ vuttaṃ.  ^b^bhiṃsanake^eb^ti bhayānake bhayajananake. ^b^evaṃ vitakkethā^eb^ti nekkhammavitakkādayo  tayo vitakke vitakketha. ^b^mā evaṃ vitakkayitthā^eb^ti kāmavitakkādayo  tayo akusalavitakke mā vitakkayittha. ^b^evaṃ manasi karothā^eb^ti ``aniccaṃ dukkhamanattā  asubha''nti manasi karotha. ^b^mā evaṃ manasā^eb^ ^a^M1.0156^ea^ katthāti ``niccaṃ  sukhaṃ attā subha''nti mā manasi akarittha. ^b^idaṃ pajahathā^eb^ti akusalaṃ pajahatha.  ^b^idaṃ upasampajja viharathā^eb^ti kusalaṃ upasampajja paṭilabhitvā nipphādetvā viharatha.<br/><br/>[03]^b^anupādāya^eb^ ^a^P1.0189^ea^ ^a^V1.0144^ea^ ^b^āsavehi cittāni vimucciṃsū^eb^ti aggahetvā vimucciṃsu.  tesañhi cittāni yehi āsavehi vimucciṃsu, na te tāni gahetvā vimucciṃsu.  anuppādanirodhena pana nirujjhamānā aggahetvā vimucciṃsu. tena vuttaṃ -- ``anupādāya  āsavehi cittāni vimucciṃsū''ti. sabbepi te arahattaṃ patvā sūriyarasmisamphuṭṭhamiva  padumavanaṃ vikasitacittā ahesuṃ. ^b^tatra sudaṃ sāriputta bhiṃsanakassa vanasaṇḍassa  bhiṃsanakatasmiṃ hotī^eb^ti ^b^tatrā^eb^ti purimavacanāpekkhaṃ; ^b^suda^eb^nti padapūraṇamatte nipāto;  ^b^sāriputtā^eb^ti ālapanaṃ. ayaṃ panettha atthayojanā -- ^b^tatrā^eb^ti yaṃ vuttaṃ ``aññatarasmiṃ  bhiṃsanake vanasaṇḍe''ti, tatra yo so bhiṃsanakoti vanasaṇḍo vutto, tassa bhiṃsanakassa  vanasaṇḍassa bhiṃsanakatasmiṃ hoti, bhiṃsanakiriyāya hotīti attho. kiṃ hoti? idaṃ  hoti -- yo koci avītarāgo...pe0... lomāni haṃsantīti.<br/><br/>[03]atha vā ^b^tatrā^eb^ti sāmiatthe bhummaṃ. ^b^su^eb^iti nipāto; ``kiṃ su nāma te bhonto  samaṇabrāhmaṇā''tiādīsu (ma0 ni0 1.469) viya. idanti adhippetamatthaṃ paccakkhaṃ viya  katvā dassanavacanaṃ. suidanti ^b^sudaṃ,^eb^ sandhivasena ikāralopo veditabbo. ``cakkhundriyaṃ,  itthindriyaṃ, anaññātaññassāmītindriyaṃ (vibha0 219), ``kiṃ sūdha vitta''ntiādīsu  (saṃ0 ni0  1.73, 246; su0 ni0 183) viya. ayaṃ panettha atthayojanā -- tassa  sāriputta bhiṃsanakassa vanasaṇḍassa bhiṃsanakatasmiṃ idaṃsu hoti. ^b^bhiṃsanakatasmi^eb^nti  bhiṃsanakabhāveti attho. ekassa takārassa lopo daṭṭhabbo. bhiṃsanakattasmintiyeva vā  pāṭho. ``bhiṃsanakatāya'' iti vā vattabbe liṅgavipallāso kato. nimittatthe cetaṃ  bhummavacanaṃ, tasmā evaṃ sambandho veditabbo -- bhiṃsanakabhāve idaṃsu hoti, bhiṃsanakabhāvanimittaṃ  bhiṃsanakabhāvahetu bhiṃsanakabhāvapaccayā idaṃsu hoti. ^b^yo koci avītarāgo taṃ  vanasaṇḍaṃ pavisati, yebhuyyena lomāni haṃsantī^eb^ti bahutarāni lomāni haṃsanti uddhaṃ  mukhāni sūcisadisāni kaṇṭakasadisāni ca hutvā tiṭṭhanti, appāni na haṃsanti. bahutarānaṃ  vā sattānaṃ haṃsanti. appakānaṃ atisūrapurisānaṃ na haṃsanti.<br/><br/>[03]idāni ^a^P1.0190^ea^ ^a^M1.0157^ea^ ^b^ayaṃ kho, sāriputta, hetū^eb^tiādi nigamanaṃ.  yañcettha antarantarā na vuttaṃ, taṃ uttānatthameva. tasmā pāḷikkameneva veditabbaṃ.  yaṃ pana vuttaṃ ^b^na ciraṭṭhitikaṃ ahosī^eb^ti, taṃ purisayugavasena vuttanti veditabbaṃ.  vassagaṇanāya hi vipassissa bhagavato asītivassasahassāni āyu, sammukhasāvakānampissa  tattakameva. evamassa yvāyaṃ sabbapacchimako sāvako, tena saha ghaṭetvā satasahassaṃ saṭṭhimattāni  ca vassasahassāni brahmacariyaṃ ^a^V1.0145^ea^ aṭṭhāsi. purisayugavasena pana yugaparamparāya āgantvā  dveyeva purisayugāni aṭṭhāsi. tasmā na ciraṭṭhitikanti vuttaṃ. sikhissa pana  bhagavato sattativassasahassāni āyu. sammukhasāvakānampissa tattakameva. vessabhussa  bhagavato saṭṭhivassasahassāni āyu. sammukhasāvakānampissa tattakameva. evaṃ tesampi  ye sabbapacchimakā sāvakā tehi saha ghaṭetvā satasahassato uddhaṃ cattālīsamattāni vīsatimattāni  ca vassasahassāni brahmacariyaṃ aṭṭhāsi. purisayugavasena pana yugaparamparāya āgantvā  dve dveyeva purisayugāni aṭṭhāsi. tasmā na ciraṭṭhitikanti vuttaṃ.<br/><br/>[03] 20^b^.^eb^ evaṃ āyasmā sāriputto tiṇṇaṃ buddhānaṃ brahmacariyassa na ciraṭṭhitikāraṇaṃ sutvā  itaresaṃ tiṇṇaṃ brahmacariyassa ciraṭṭhitikāraṇaṃ sotukāmo puna bhagavantaṃ ^b^``ko pana  bhante hetū''^eb^ti ādinā nayena pucchi. bhagavāpissa byākāsi. taṃ sabbaṃ vuttapaṭipakkhavasena  veditabbaṃ. ciraṭṭhitikabhāvepi cettha tesaṃ buddhānaṃ āyuparimāṇatopi purisayugatopi  ubhayathā ciraṭṭhitikatā veditabbā. kakusandhassa hi bhagavato cattālīsavassasahassāni  āyu, koṇāgamanassa bhagavato tiṃsavassasahassāni, kassapassa bhagavato vīsativassasahassāni;  sammukhasāvakānampi nesaṃ tattakameva. bahūni ca nesaṃ sāvakayugāni paramparāya brahmacariyaṃ  pavattesuṃ. evaṃ tesaṃ āyuparimāṇatopi sāvakayugatopi ubhayathā brahmacariyaṃ ciraṭṭhitikaṃ  ahosi.<br/><br/>[03]amhākaṃ pana bhagavato kassapassa bhagavato upaḍḍhāyukappamāṇe dasavassasahassāyukakāle   ^a^P1.0191^ea^ uppajjitabbaṃ siyā. taṃ asambhuṇantena pañcavassasahassāyukakāle, ekavassasahassāyukakāle,  pañcavassasatāyukakālepi vā uppajjitabbaṃ siyā. yasmā panassa buddhattakārake dhamme  esantassa pariyesantassa ñāṇaṃ paripācentassa gabbhaṃ gaṇhāpentassa vassasatāyukakāle  ^a^M1.0158^ea^ ñāṇaṃ paripākamagamāsi. tasmā atiparittāyukakāle uppanno.  tenassa sāvakaparamparāvasena ciraṭṭhitikampi brahmacariyaṃ āyuparimāṇavasena vassagaṇanāya  naciraṭṭhitikamevāti vattuṃ vaṭṭati.<br/><br/>[03] 21^b^.^eb^ ^b^atha kho āyasmā sāriputto^eb^ti ko anusandhi? evaṃ tiṇṇaṃ buddhānaṃ  brahmacariyassa ciraṭṭhitikāraṇaṃ sutvā sikkhāpadapaññattiyeva ciraṭṭhitikabhāvahetūti  niṭṭhaṃ gantvā bhagavatopi brahmacariyassa ciraṭṭhitikabhāvaṃ icchanto āyasmā sāriputto  bhagavantaṃ sikkhāpadapaññattiṃ yāci. tassā yācanavidhidassanatthametaṃ vuttaṃ -- ^b^atha kho  āyasmā sāriputto uṭṭhāyāsanā ^a^V1.0146^ea^ ...pe0... ciraṭṭhitika^eb^nti. tattha ^b^addhaniya^eb^nti  addhānakkhamaṃ; dīghakālikanti vuttaṃ hoti. sesaṃ uttānatthameva.<br/><br/>[03]athassa bhagavā ``na tāvāyaṃ sikkhāpadapaññattikālo''ti pakāsento ^b^``āgamehi tvaṃ  sāriputtā''^eb^tiādimāha. tattha ^b^āgamehi tva^eb^nti tiṭṭha tāva tvaṃ; adhivāsehi  tāva tvanti vuttaṃ hoti. ādaratthavasenevettha dvikkhattuṃ vuttaṃ. etena bhagavā  sikkhāpadapaññattiyā sāvakānaṃ visayabhāvaṃ paṭikkhipitvā ``buddhavisayova sikkhāpadapaññattī''ti  āvikaronto ^b^``tathāgato vā''^eb^tiādimāha. ettha ca ^b^tatthā^eb^ti sikkhāpadapaññattiyācanāpekkhaṃ  bhummavacanaṃ. tatrāyaṃ yojanā -- yaṃ vuttaṃ ``sikkhāpadaṃ paññapeyyā''ti, tattha tassā  sikkhāpadapaññattiyā tathāgatoyeva kālaṃ jānissatīti. evaṃ vatvā akālaṃ tāva dassetuṃ  ^b^``na tāva sāriputtā''^eb^tiādimāha.<br/><br/>[03]tattha āsavā tiṭṭhanti etesūti ^b^āsavaṭṭhānīyā^eb^. yesu diṭṭhadhammikasamparāyikā dukkhāsavā  kilesāsavā ca parūpavādavippaṭisāravadhabandhanādayo ceva apāyadukkhavisesabhūtā ca āsavā  tiṭṭhantiyeva, yasmā nesaṃ ^a^P1.0192^ea^ te kāraṇaṃ hontīti attho. te āsavaṭṭhānīyā  vītikkamadhammā yāva na saṅghe pātubhavanti, na tāva satthā sāvakānaṃ sikkhāpadaṃ paññapetīti  ayamettha yojanā. yadi hi paññapeyya, parūpavādā parūpārambhā garahadosā na parimucceyya.<br/><br/>[03]kathaṃ? paññapentena hi ``yo pana bhikkhu methunaṃ dhammaṃ paṭiseveyyā''tiādi sabbaṃ  paññapetabbaṃ bhaveyya. adisvāva vītikkamadosaṃ imaṃ paññattiṃ ñatvā ^a^M1.0159^ea^  pare evaṃ upavādañca upārambhañca garahañca pavatteyyuṃ -- ``kathañhi nāma samaṇo gotamo  bhikkhusaṅgho me anvāyiko vacanakaroti ettāvatā sikkhāpadehi paliveṭhessati, pārājikaṃ  paññapessati? nanu ime kulaputtā mahantaṃ bhogakkhandhaṃ mahantañca ñātiparivaṭṭaṃ hatthagatāni  ca rajjānipi pahāya pabbajitā, ghāsacchādanaparamatāya santuṭṭhā, sikkhāya tibbagāravā,  kāye ca jīvite ca nirapekkhā viharanti. tesu nāma ko lokāmisabhūtaṃ methunaṃ  vā paṭisevissati, parabhaṇḍaṃ vā harissati, parassa vā iṭṭhaṃ kantaṃ atimadhuraṃ jīvitaṃ  upacchindissati, abhūtaguṇakathāya vā jīvitaṃ kappessati! nanu pārājike apaññattepi  pabbajjāsaṅkhepenevetaṃ pākaṭaṃ kata''nti. tathāgatassa ca thāmañca balañca sattā na jāneyyuṃ.  paññattampi sikkhāpadaṃ kuppeyya, na yathāṭhāne tiṭṭheyya. seyyathāpi nāma akusalo  vejjo kañci anuppannagaṇḍaṃ purisaṃ pakkosāpetvā ``ehi bho purisa, imasmiṃ te  sarīrappadese mahāgaṇḍo uppajjitvā anayabyasanaṃ ^a^V1.0147^ea^ pāpessati, paṭikacceva naṃ tikicchāpehī''ti  vatvā ``sādhācariya, tvaṃyeva naṃ tikicchassū''ti vutto tassa arogaṃ sarīrappadesaṃ  phāletvā lohitaṃ nīharitvā ālepanabandhanadhovanādīhi taṃ padesaṃ sañchaviṃ katvā taṃ  purisaṃ vadeyya -- ``mahārogo te mayā tikicchito, dehi me deyyadhamma''nti. so  taṃ ``kimayaṃ bālavejjo vadati? kataro kira me iminā rogo tikicchito? nanu  me ayaṃ dukkhañca janeti, lohitakkhayañca maṃ pāpetī''ti evaṃ upavadeyya ceva upārambheyya  ^a^P1.0193^ea^ ca garaheyya ca, na cassa guṇaṃ jāneyya. evameva yadi anuppanne vītikkamadose  satthā sāvakānaṃ sikkhāpadaṃ paññapeyya, parūpavādādīhi ca na parimucceyya, na cassa thāmaṃ  vā balaṃ vā sattā jāneyyuṃ, paññattampi sikkhāpadaṃ kuppeyya, na yathāṭhāne tiṭṭheyya.  tasmā vuttaṃ -- ^b^``na tāva sāriputta satthā sāvakānaṃ...pe0... pātubhavantī''^eb^ti.<br/><br/>[03]evaṃ akālaṃ dassetvā puna kālaṃ dassetuṃ ^b^``yato ca kho sāriputtā''^eb^tiādimāha.  tattha ^b^yato^eb^ti yadā; yasmiṃ kāleti vuttaṃ hoti. sesaṃ vuttānusāreneva veditabbaṃ.  ayaṃ vā hettha saṅkhepattho -- yasmiṃ samaye ``āsavaṭṭhānīyā dhammā''ti saṅkhyaṃ gatā vītikkamadosā  saṅghe pātubhavanti, tadā satthā sāvakānaṃ sikkhāpadaṃ paññapeti, uddisati pātimokkhaṃ.  kasmā? tesaṃyeva ``āsavaṭṭhānīyā dhammā''ti saṅkhyaṃ ^a^M1.0160^ea^ gatānaṃ vītikkamadosānaṃ  paṭighātāya. evaṃ paññapento yathā nāma kusalo vejjo uppannaṃ gaṇḍaṃ phālanalepanabandhanadhovanādīhi  tikicchanto rogaṃ vūpasametvā sañchaviṃ katvā na tveva upavādādiraho hoti, sake  ca ācariyake viditānubhāvo hutvā sakkāraṃ pāpuṇāti; evaṃ na ca upavādādiraho  hoti, sake ca sabbaññuvisaye viditānubhāvo hutvā sakkāraṃ pāpuṇāti.  tañcassa sikkhāpadaṃ akuppaṃ hoti, yathāṭhāne tiṭṭhatīti.<br/><br/>[03]evaṃ āsavaṭṭhānīyānaṃ dhammānaṃ anuppattiṃ sikkhāpadapaññattiyā akālaṃ uppattiñca kālanti  vatvā idāni tesaṃ dhammānaṃ anuppattikālañca uppattikālañca dassetuṃ ^b^``na tāva  sāriputta idhekacce''^eb^tiādimāha. tattha uttānatthāni padāni pāḷivaseneva veditabbāni.  ayaṃ pana anuttānapadavaṇṇanā -- rattiyo jānantīti ^b^rattaññū,^eb^ attano pabbajitadivasato  paṭṭhāya bahukā rattiyo jānanti, cirapabbajitāti vuttaṃ hoti. rattaññūhi mahattaṃ  ^b^rattaññumahattaṃ;^eb^ cirapabbajitehi mahantabhāvanti attho. tatra rattaññumahattaṃ patte  saṅghe ^a^P1.0194^ea^ upasenaṃ vaṅgantaputtaṃ ārabbha sikkhāpadaṃ paññattanti veditabbaṃ.  so hāyasmā ūnadasavasse bhikkhū upasampādente disvā ekavasso saddhivihārikaṃ upasampādesi.  atha bhagavā sikkhāpadaṃ paññapesi -- ``na, bhikkhave ^a^V1.0148^ea^, ūnadasavassena upasampādetabbo.  yo upasampādeyya, āpatti dukkaṭassā''ti (mahāva0 75). evaṃ paññatte sikkhāpade  puna bhikkhū ``dasavassāmha dasavassāmhā''ti bālā abyattā upasampādenti. atha bhagavā  aparampi sikkhāpadaṃ paññāpesi -- ``na, bhikkhave, bālena abyattena upasampādetabbo.  yo upasampādeyya, āpatti dukkaṭassa. anujānāmi, bhikkhave, byattena bhikkhunā  paṭibalena dasavassena vā atirekadasavassena vā upasampādetu''nti (mahāva0 76) rattaññumahattaṃ  pattakāle dve sikkhāpadāni paññattāni.<br/><br/>[03]^b^vepullamahatta^eb^nti vipulabhāvena mahattaṃ. saṅgho hi yāva na theranavamajjhimānaṃ vasena vepullamahattaṃ  patto hoti, tāva senāsanāni pahonti. sāsane ekacce āsavaṭṭhānīyā dhammā na uppajjanti.  vepullamahattaṃ pana patte te uppajjanti. atha satthā sāvakānaṃ sikkhāpadaṃ paññapeti.  tattha vepullamahattaṃ patte saṅghe paññattasikkhāpadāni ``yo pana bhikkhu anupasampannena  uttari dirattatirattaṃ sahaseyyaṃ kappeyya, pācittiyaṃ'' ^a^M1.0161^ea^ (pāci0  51); ``yā pana bhikkhunī anuvassaṃ vuṭṭhāpeyya, pācittiyaṃ'' (pāci0 1171);  ``yā pana bhikkhunī ekaṃ vassaṃ dve vuṭṭhāpeyya, pācittiya''nti (pāci0 1175)  iminā nayena veditabbāni.<br/><br/>[03]^b^lābhaggamahatta^eb^nti lābhassa aggamahattaṃ; yo lābhassa aggo uttamo mahantabhāvo, taṃ patto  hotīti attho. lābhena vā aggamahattampi, lābhena seṭṭhattañca mahantattañca pattoti attho.  saṅgho hi yāva na lābhaggamahattaṃ patto hoti, tāva na lābhaṃ paṭicca āsavaṭṭhānīyā dhammā  uppajjanti. patte pana uppajjanti, atha satthā sāvakānaṃ sikkhāpadaṃ paññapeti  ^a^P1.0195^ea^ -- ``yo pana bhikkhu acelakassa vā paribbājakassa vā paribbājikāya  vā sahatthā khādanīyaṃ vā bhojanīyaṃ vā dadeyya, pācittiya''nti (pāci0 270).  idañhi lābhaggamahattaṃ patte saṅghe sikkhāpadaṃ paññattaṃ.<br/><br/>[03]^b^bāhusaccamahatta^eb^nti bāhusaccassa mahantabhāvaṃ. saṅgho hi yāva na bāhusaccamahattaṃ patto  hoti, tāva na āsavaṭṭhānīyā dhammā uppajjanti. bāhusaccamahattaṃ patte pana yasmā  ekampi nikāyaṃ, dvepi...pe0... pañcapi nikāye uggahetvā ayoniso ummujjamānā  puggalā rasena rasaṃ saṃsanditvā uddhammaṃ ubbinayaṃ satthusāsanaṃ dīpenti. atha satthā  ``yo pana bhikkhu evaṃ vadeyya -- tathāhaṃ bhagavatā dhammaṃ desitaṃ ājānāmi...pe0...  samaṇuddesopi ce evaṃ vadeyyā''tiādinā (pāci0 418) nayena sikkhāpadaṃ paññapetīti.<br/><br/>[03]evaṃ ^a^V1.0149^ea^ bhagavā āsavaṭṭhānīyānaṃ dhammānaṃ anuppattikālañca uppattikālañca dassetvā  tasmiṃ samaye sabbasopi tesaṃ abhāvaṃ dassento ^b^``nirabbudo hi sāriputtā''^eb^tiādimāha.  tattha ^b^nirabbudo^eb^ti abbudavirahito; abbudā vuccanti corā, niccoroti attho.  corāti ca imasmiṃ atthe dussīlāva adhippetā. te hi assamaṇāva hutvā samaṇapaṭiññatāya  paresaṃ paccaye corenti. tasmā nirabbudoti niccoro, niddussīloti vuttaṃ hoti.  ^b^nirādīnavo^eb^ti nirupaddavo nirupasaggo; dussīlādīnavarahitoyevāti vuttaṃ hoti.  ^b^apagatakāḷako^eb^ti kāḷakā vuccanti dussīlāyeva; te hi suvaṇṇavaṇṇāpi samānā  kāḷakadhammayogā kāḷakātveva veditabbā. tesaṃ abhāvā apagatakāḷako ^a^M1.0162^ea^.  apahatakāḷakotipi pāṭho. ^b^suddho^eb^ti apagatakāḷakattāyeva suddho pariyodāto pabhassaro.  ^b^sāre patiṭṭhito^eb^ti sāro vuccanti sīla-samādhi-paññāvimutti-vimuttiñāṇadassanaguṇā,  tasmiṃ sāre patiṭṭhitattā sāre patiṭṭhito.<br/><br/>[03]evaṃ sāre patiṭṭhitabhāvaṃ vatvā puna so cassa sāre patiṭṭhitabhāvo evaṃ veditabboti  dassento ^b^imesañhi sāriputtā^eb^ti ādimāha. tatrāyaṃ saṅkhepavaṇṇanā -- yānimāni  verañjāyaṃ ^a^P1.0196^ea^ vassāvāsaṃ upagatāni pañca bhikkhusatāni, imesaṃ yo guṇavasena  pacchimako sabbaparittaguṇo bhikkhu, so sotāpanno. ^b^sotāpanno^eb^ti sotaṃ āpanno;  sototi ca maggassetaṃ adhivacanaṃ. sotāpannoti tena samannāgatassa puggalassa. yathāha --<br/><br/>[03]``soto sototi hidaṃ, sāriputta, vuccati; katamo nu kho, sāriputta, sototi?  ayameva hi, bhante, ariyo aṭṭhaṅgiko maggo, seyyathidaṃ -- sammādiṭṭhi...pe0...  sammāsamādhī''ti. ``sotāpanno sotāpannoti hidaṃ, sāriputta, vuccati;  katamo nu kho, sāriputta, sotāpanno''ti? ``yo hi, bhante, iminā ariyena  aṭṭhaṅgikena maggena samannāgato, ayaṃ vuccati -- sotāpanno. soyamāyasmā evaṃnāmo  evaṃgotto''ti (saṃ0 ni0  5.1001). idha pana maggena phalassa nāmaṃ dinnaṃ.  tasmā phalaṭṭho ``sotāpanno''ti veditabbo.<br/><br/>[03]^b^avinipātadhammo^eb^ti vinipātetīti vinipāto; nāssa vinipāto dhammoti avinipātadhammo,  na attānaṃ apāyesu vinipātanasabhāvoti vuttaṃ hoti. kasmā? ye dhammā apāyagamanīyā,  tesaṃ parikkhayā. vinipatanaṃ vā vinipāto, nāssa vinipāto dhammoti avinipātadhammo,  apāyesu vinipātanasabhāvo assa natthīti vuttaṃ hoti. sammattaniyāmena maggena ^a^V1.0150^ea^ niyatattā  ^b^niyato^eb^. sambodhi paraṃ ayanaṃ parā gati assāti ^b^sambodhiparāyaṇo^eb^. upari  maggattayaṃ avassaṃ sampāpakoti attho. kasmā? paṭiladdhapaṭhamamaggattāti.<br/><br/>[06] vinayapaññattiyācanakathā niṭṭhitā.


volume: 1
item: 20
title: dubbhikkhakathā^mahāmoggallānassasīhanādakathā^vinayapaññattiyācanakathāvaṇṇanā^buddhāciṇṇakathā^
content:
  [03] 22^b^.^eb^ evaṃ dhammasenāpatiṃ saññāpetvā verañjāyaṃ taṃ vassāvāsaṃ vītināmetvā  vutthavasso mahāpavāraṇāya pavāretvā ^b^atha kho bhagavā^eb^ ^a^M1.0163^ea^^b^ āyasmantaṃ  ānandaṃ āmantesi. āmantesī^eb^ti ālapi abhāsi sambodhesi. kinti?  ^b^āciṇṇaṃ kho paneta^eb^nti evamādi. ^b^āciṇṇa^eb^nti caritaṃ vattaṃ anudhammatā. taṃ  kho panetaṃ āciṇṇaṃ duvidhaṃ hoti -- buddhāciṇṇaṃ, sāvakāciṇṇanti. katamaṃ  buddhāciṇṇaṃ? idaṃ tāva ekaṃ -- yehi nimantitā vassaṃ vasanti, na te anapaloketvā  anāpucchitvā janapadacārikaṃ pakkamanti. sāvakā pana apaloketvā vā anapaloketvā  vā yathāsukhaṃ pakkamanti.<br/><br/>[03]aparampi buddhāciṇṇaṃ -- vutthavassā pavāretvā janasaṅgahatthāya janapadacārikaṃ pakkamantiyeva.  janapadacārikaṃ carantā ca mahāmaṇḍalaṃ majjhimamaṇḍalaṃ antimamaṇḍalanti imesaṃ tiṇṇaṃ  maṇḍalānaṃ aññatarasmiṃ maṇḍale ^a^P1.0197^ea^ caranti. tattha mahāmaṇḍalaṃ navayojanasatikaṃ,  majjhimamaṇḍalaṃ chayojanasatikaṃ, antimamaṇḍalaṃ tiyojanasatikaṃ. yadā mahāmaṇḍale cārikaṃ  caritukāmā honti, tadā mahāpavāraṇāya pavāretvā pāṭipadadivase mahābhikkhusaṅghaparivārā  nikkhamitvā gāmanigamādīsu mahājanaṃ āmisapaṭiggahena anuggaṇhantā dhammadānena cassa  vivaṭṭupanissitaṃ kusalaṃ vaḍḍhentā navahi māsehi janapadacārikaṃ pariyosāpenti.  sace pana antovasse bhikkhūnaṃ samathavipassanā taruṇā honti, mahāpavāraṇāya appavāretvā  pavāraṇāsaṅgahaṃ datvā kattikapuṇṇamāyaṃ pavāretvā māgasirassa paṭhamadivase mahābhikkhusaṅghaparivārā  nikkhamitvā vuttanayeneva majjhimamaṇḍale aṭṭhahi māsehi cārikaṃ pariyosāpenti.  sace pana nesaṃ vutthavassānaṃ aparipākindriyā veneyyasattā honti, tesaṃ indriyaparipākaṃ  āgamentā māgasiramāsampi tattheva vasitvā phussamāsassa paṭhamadivase mahābhikkhusaṅghaparivārā  nikkhamitvā vuttanayeneva antimamaṇḍale sattahi māsehi cārikaṃ pariyosāpenti.  tesu ca maṇḍalesu yattha katthaci vicarantāpi te te satte kilesehi  viyojentā ^a^V1.0151^ea^ sotāpattiphalādīhi payojentā   veneyyavaseneva nānāvaṇṇāni pupphāni ocinantā viya caranti.<br/><br/>[03]aparampi buddhānaṃ āciṇṇaṃ -- devasikaṃ paccūsasamaye santaṃ sukhaṃ nibbānārammaṇaṃ  katvā phalasamāpattisamāpajjanaṃ, phalasamāpattiyā vuṭṭhahitvā devasikaṃ mahākaruṇāsamāpattiyā  samāpajjanaṃ, tato vuṭṭhahitvā dasasahassacakkavāḷe bodhaneyyasattasamavalokanaṃ.<br/><br/>[03]aparampi ^a^M1.0164^ea^ buddhānaṃ āciṇṇaṃ -- āgantukehi saddhiṃ paṭhamataraṃ paṭisanthārakaraṇaṃ,  aṭṭhuppattivasena dhammadesanā, otiṇṇe dose sikkhāpadapaññāpananti idaṃ buddhāciṇṇaṃ.<br/><br/>[03]katamaṃ sāvakāciṇṇaṃ? buddhassa bhagavato kāle dvikkhattuṃ sannipāto pure vassūpanāyikāya  ca kammaṭṭhānaggahaṇatthaṃ, vutthavassānañca adhigataguṇārocanatthaṃ upari kammaṭṭhānaggahaṇatthañca  ^a^P1.0198^ea^. idaṃ sāvakāciṇṇaṃ. idha pana buddhāciṇṇaṃ dassento āha --  ^b^``āciṇṇaṃ kho panetaṃ, ānanda, tathāgatāna''^eb^nti.<br/><br/>[03]^b^āyāmā^eb^ti āgaccha yāma. ^b^apalokessāmā^eb^ti cārikaṃ caraṇatthāya āpucchissāma.  ^b^eva^eb^nti sampaṭicchanatthe nipāto. ^b^bhante^eb^ti gāravādhivacanametaṃ; satthuno paṭivacanadānantipi  vaṭṭati. ^b^bhagavato paccassosī^eb^ti bhagavato vacanaṃ paṭiassosi, abhimukho hutvā suṇi  sampaṭicchi. evanti iminā vacanena paṭiggahesīti vuttaṃ hoti.<br/><br/>[03]^b^atha kho bhagavā nivāsetvā^eb^ti idha pubbaṇhasamayanti vā sāyanhasamayanti vā na  vuttaṃ. evaṃ santepi bhagavā katabhattakicco majjhanhikaṃ vītināmetvā āyasmantaṃ  ānandaṃ pacchāsamaṇaṃ katvā nagaradvārato paṭṭhāya nagaravīthiyo suvaṇṇarasapiñjarāhi raṃsīhi  samujjotayamāno yena verañjassa brāhmaṇassa nivesanaṃ tenupasaṅkami. gharadvāre ṭhitamattameva  cassa bhagavantaṃ disvā parijano ārocesi. brāhmaṇo satiṃ paṭilabhitvā saṃvegajāto  sahasā vuṭṭhāya mahārahaṃ āsanaṃ paññapetvā bhagavantaṃ paccuggamma ``ito, bhagavā,  upasaṅkamatū''ti āha. bhagavā upasaṅkamitvā paññatte āsane nisīdi. atha kho verañjo  brāhmaṇo bhagavantaṃ upanisīditukāmo attanā ṭhitapadesato yena bhagavā tenupasaṅkami.  ito paraṃ uttānatthameva.<br/><br/>[03]yaṃ pana brāhmaṇo āha -- ^b^``apica yo deyyadhammo, so na dinno''^eb^ti.  tatrāyamadhippāyo ^a^V1.0152^ea^ -- mayā nimantitānaṃ vassaṃvutthānaṃ  tumhākaṃ temāsaṃ divase divase pāto yāgukhajjakaṃ, majjhanhike  khādanīyabhojanīyaṃ, sāyanhe anekavidha pānavikati gandhapupphādīhi pūjāsakkāroti  evamādiko yo deyyadhammo dātabbo assa, so na dinnoti. ^b^tañca kho no asanta^eb^nti  ettha pana liṅgavipallāso veditabbo. so ca kho deyyadhammo amhākaṃ no asantoti  ayañhettha attho. atha ^a^M1.0165^ea^ vā yaṃ dānavatthuṃ mayaṃ tumhākaṃ dadeyyāma, tañca  kho no asantanti evamettha attho veditabbo.<br/><br/>[03]^b^nopi^eb^ ^b^adātukamyatā^eb^ti adātukāmatāpi ^a^P1.0199^ea^ no natthi, yathā pahūtavittūpakaraṇānaṃ  maccharīnaṃ. ^b^taṃ kutettha labbhā bahukiccā gharāvāsā^eb^ti tatrāyaṃ yojanā --  yasmā bahukiccā gharāvāsā, tasmā ettha santepi deyyadhamme dātukamyatāya ca taṃ kuto  labbhā kuto taṃ sakkā laddhuṃ, yaṃ mayaṃ tumhākaṃ deyyadhammaṃ dadeyyāmāti gharāvāsaṃ  garahanto āha. so kira mārena āvaṭṭitabhāvaṃ na jānāti, ``gharāvāsapalibodhena me  satisammoso jāto''ti maññi, tasmā evamāha. apica -- ^b^taṃ kutettha labbhā^eb^ti  imasmiṃ temāsabbhantare yamahaṃ tumhākaṃ dadeyyaṃ, taṃ kuto labbhā? bahukiccā hi  gharāvāsāti evamettha yojanā veditabbā.<br/><br/>[03]atha brāhmaṇo ``yaṃnūnāhaṃ yaṃ me tīhi māsehi dātabbaṃ siyā, taṃ sabbaṃ ekadivaseneva  dadeyya''nti cintetvā ^b^adhivāsetu me bhavaṃ gotamo^eb^tiādimāha. tattha ^b^svātanāyā^eb^ti  yaṃ me tumhesu sakkāraṃ karoto sve bhavissati puññañceva pītipāmojjañca, tadatthāya.  atha tathāgato ``sace ahaṃ nādhivāseyyaṃ, `ayaṃ temāsaṃ kiñci aladdhā kupito maññe,  tena me yāciyamāno ekabhattampi na paṭiggaṇhāti, natthi imasmiṃ adhivāsanakhanti,  asabbaññū aya'nti evaṃ brāhmaṇo ca verañjāvāsino ca garahitvā bahuṃ apuññaṃ  pasaveyyuṃ, taṃ tesaṃ mā ahosī''ti tesaṃ anukampāya ^b^adhivāsesi bhagavā tuṇhībhāvena^eb^.<br/><br/>[03]adhivāsetvā ca atha kho bhagavā verañjaṃ brāhmaṇaṃ ``alaṃ gharāvāsapalibodhacintāyā''ti  saññāpetvā taṅkhaṇānurūpāya dhammiyā kathāya diṭṭhadhammikasamparāyikaṃ atthaṃ sandassetvā  kusale dhamme samādapetvā gaṇhāpetvā tattha ca naṃ samuttejetvā saussāhaṃ katvā  tāya saussāhatāya aññehi ca vijjamānaguṇehi sampahaṃsetvā dhammaratanavassaṃ vassetvā  uṭṭhāyāsanā pakkāmi. pakkante ca pana bhagavati verañjo brāhmaṇo puttadāraṃ āmantesi --  ``mayaṃ, bhaṇe, bhagavantaṃ temāsaṃ nimantetvā ekadivasaṃ ekabhattampi nādamha. handa,  dāni tathā dānaṃ paṭiyādetha yathā temāsikopi deyyadhammo sve ekadivaseneva  ^a^M1.0166^ea^ dātuṃ sakkā hotī''ti. tato paṇītaṃ ^a^P1.0200^ea^ dānaṃ paṭiyādāpetvā ^a^V1.0153^ea^   yaṃ divasaṃ bhagavā nimantito, tassā rattiyā accayena āsanaṭṭhānaṃ alaṅkārāpetvā mahārahāni  āsanāni paññapetvā gandhadhūmavāsakusumavicitraṃ mahāpūjaṃ sajjetvā bhagavato kālaṃ  ārocāpesi. tena vuttaṃ -- ^b^``atha kho verañjo brāhmaṇo tassā rattiyā  accayena...pe0... niṭṭhitaṃ bhatta''^eb^nti.<br/><br/>[03] 23^b^.^eb^ bhagavā bhikkhusaṅghaparivuto tattha agamāsi. tena vuttaṃ -- ^b^``atha kho bhagavā...pe0...  nisīdi saddhiṃ bhikkhusaṅghenā''^eb^ti. ^b^atha kho verañjo brāhmaṇo buddhappamukhaṃ  bhikkhusaṅgha^eb^nti ^b^buddhappamukha^eb^nti buddhapariṇāyakaṃ; buddhaṃ saṅghattheraṃ katvā nisinnanti  vuttaṃ hoti. ^b^paṇītenā^eb^ti uttamena. ^b^sahatthā^eb^ti sahatthena. ^b^santappetvā^eb^ti  suṭṭhu tappetvā, paripuṇṇaṃ suhitaṃ yāvadatthaṃ katvā. ^b^sampavāretvā^eb^ti suṭṭhu  pavāretvā `ala'nti hatthasaññāya mukhasaññāya vacībhedena ca paṭikkhipāpetvā. ^b^bhuttāvi^eb^nti  bhuttavantaṃ. ^b^onītapattapāṇi^eb^nti pattato onītapāṇiṃ; apanītahatthanti vuttaṃ hoti.  ^b^ticīvarena acchādesī^eb^ti ticīvaraṃ bhagavato adāsi. idaṃ pana vohāravacanamattaṃ  hoti ``ticīvarena acchādesī''ti, tasmiñca ticīvare ekameko sāṭako sahassaṃ  agghati. iti brāhmaṇo bhagavato tisahassagghanakaṃ ticīvaramadāsi uttamaṃ kāsikavatthasadisaṃ.  ^b^ekamekañca bhikkhuṃ ekamekena dussayugenā^eb^ti ekamekena dussayugaḷena.  tatra ekasāṭako pañcasatāni agghati. evaṃ pañcannaṃ bhikkhusatānaṃ pañcasatasahassagghanakāni  dussāni adāsi. brāhmaṇo ettakampi datvā atuṭṭho puna sattaṭṭhasahassagghanake anekarattakambale  ca paṭṭuṇṇapattapaṭe ca phāletvā phāletvā āyogāṃsabaddhakakāyabandhanaparissāvanādīnaṃ atthāya  adāsi. satapākasahassapākānañca bhesajjatelānaṃ tumbāni pūretvā ekamekassa bhikkhuno  abbhañjanatthāya sahassagghanakaṃ telamadāsi. kiṃ bahunā, catūsu paccayesu na koci  parikkhāro samaṇaparibhogo ^a^P1.0201^ea^ adinno nāma ahosi. pāḷiyaṃ pana cīvaramattameva  vuttaṃ.<br/><br/>[03]evaṃ mahāyāgaṃ yajitvā saputtadāraṃ vanditvā nisinnaṃ atha kho bhagavā verañjaṃ brāhmaṇaṃ  temāsaṃ mārāvaṭṭanena dhammasavanāmatarasaparibhogaparihīnaṃ ekadivaseneva dhammāmatavassaṃ vassetvā  puripuṇṇasaṅkappaṃ kurumāno ^b^dhammiyā^eb^ ^a^M1.0167^ea^ ^b^kathāya sandassetvā...pe0...  uṭṭhāyāsanā pakkāmi^eb^. brāhmaṇopi saputtadāro bhagavantañca bhikkhusaṅghañca vanditvā  ``punapi, bhante, amhākaṃ anuggahaṃ kareyyāthā''ti evamādīni vadanto anubandhitvā  assūni pavattayamāno nivatti.<br/><br/>[03]^b^atha kho bhagavā verañjāyaṃ yathābhirantaṃ viharitvā^eb^ti yathājjhāsayaṃ yathārucitaṃ  vāsaṃ vasitvā verañjāya nikkhamitvā mahāmaṇḍale cārikāya caraṇakāle gantabbaṃ buddhavīthi  pahāya dubbhikkhadosena ^a^V1.0154^ea^ kilantaṃ bhikkhusaṅghaṃ ujunāva maggena gahetvā gantukāmo soreyyādīni  anupagamma payāgapatiṭṭhānaṃ gantvā tattha gaṅgaṃ nadiṃ uttaritvā yena bārāṇasī tadavasari.  tena avasari tadavasari. tatrāpi yathājjhāsayaṃ viharitvā vesāliṃ agamāsi. tena  vuttaṃ -- ^b^``anupagamma soreyyaṃ...pe0... vesāliyaṃ viharati mahāvane  kūṭāgārasālāya''^eb^nti.<br/><br/>[06] buddhāciṇṇakathā niṭṭhitā.<br/><br/>[06] samantapāsādikāya vinayasaṃvaṇṇanāya<br/><br/>[06] verañjakaṇḍavaṇṇanā niṭṭhitā.<br/><br/>[06] tatridaṃ samantapāsādikāya samantapāsādikattasmiṃ --<br/><br/>[21] ācariyaparamparato, nidānavatthuppabhedadīpanato.<br/><br/>[22] parasamayavivajjanato, sakasamayavisuddhito ceva..<br/><br/>[21] byañjanaparisodhanato, padatthato pāḷiyojanakkamato.<br/><br/>[22] sikkhāpadanicchayato, vibhaṅganayabhedadassanato..<br/><br/>[21] sampassataṃ na dissati, kiñci apāsādikaṃ yato ettha.<br/><br/>[22] viññūnamayaṃ tasmā, samantapāsādikātveva..<br/><br/>[21] saṃvaṇṇanā ^a^P1.0202^ea^ pavattā, vinayassa vineyyadamanakusalena.<br/><br/>[22] vuttassa lokanāthena, lokamanukampamānenāti..<br/><br/>[06] verañjakaṇḍavaṇṇanā niṭṭhitā.


volume: 1
item: 21
title: pārājikakaṇḍaṃ^^paṭhamapārājikaṃ^sudinnabhāṇavāravaṇṇanā^
content:
  [03] 24^b^.^eb^ ito ^a^M1.0168^ea^ ^a^V1.0155^ea^ paraṃ ^b^tena kho pana samayena vesāliyā avidūre^eb^tiādi  yebhuyyena uttānatthaṃ. tasmā anupadavaṇṇanaṃ pahāya yattha yattha vattabbaṃ atthi, taṃ tadeva  vaṇṇayissāma. ^b^kalandagāmo^eb^ti kalandakā vuccanti kāḷakā, tesaṃ vasena laddhanāmo  gāmo. ^b^kalandaputto^eb^ti gāmavasena laddhanāmassa rājasammatassa cattālīsakoṭivibhavassa  kalandaseṭṭhino putto. yasmā pana tasmiṃ gāme aññepi kalandanāmakā manussā  atthi, tasmā kalandaputtoti vatvā puna seṭṭhiputtoti vuttaṃ. ^b^sambahulehī^eb^ti  bahukehi. ^b^sahāyakehī^eb^ti sukhadukkhāni saha āyanti upagacchantīti sahāyā, sahāyā  eva sahāyakā, tehi sahāyakehi. ^b^saddhi^eb^nti ekato. ^b^kenacideva karaṇīyenā^eb^ti  kenacideva bhaṇḍappayojanauddhārasāraṇādinā kiccena; kattikanakkhattakīḷākiccenātipi  vadanti. bhagavā hi kattikajuṇhapakkhe vesāliṃ sampāpuṇi. kattikanakkhattakīḷā  cettha uḷārā hoti. tadatthaṃ gatoti veditabbo.<br/><br/>[03]^b^addasa kho^eb^ti kathaṃ addasa? so kira nagarato bhuttapātarāsaṃ suddhuttarāsaṅgaṃ mālāgandhavilepanahatthaṃ  buddhadassanatthaṃ dhammasavanatthañca nikkhamantaṃ mahājanaṃ disvā ``kva gacchathā''ti pucchi.  ``buddhadassanatthaṃ dhammasavanatthañcā''ti. tena hi ``ahampi gacchāmī''ti gantvā catubbidhāya  parisāya parivutaṃ brahmassarena dhammaṃ desentaṃ bhagavantaṃ addasa. tena vuttaṃ -- ^b^``addasa  kho...pe0... desenta''^eb^nti. ^b^disvānassā^eb^ti disvāna assa. ^b^etadahosī^eb^ti pubbe  katapuññatāya codiyamānassa bhabbakulaputtassa etaṃ ahosi. kiṃ ahosi? yaṃnūnāhampi  dhammaṃ ^b^suṇeyya^eb^nti ^a^V1.0156^ea^. tattha ^b^yannūnā^eb^ti parivitakkadassanametaṃ. evaṃ kirassa  parivitakko uppanno ``yamayaṃ parisā ekaggacittā dhammaṃ suṇāti, aho vatāhampi  taṃ suṇeyya''nti.<br/><br/>[03]^b^atha^eb^ ^a^P1.0203^ea^ ^b^kho sudinno kalandaputto yena sā parisā^eb^ti  idha kasmā ``yena bhagavā''ti avatvā ``yena sā parisā''ti vuttanti ce. bhagavantañhi  parivāretvā uḷāruḷārajanā mahatī parisā nisinnā, tatra na sakkā iminā pacchā āgatena  bhagavantaṃ upasaṅkamitvā nisīdituṃ. parisāya pana ekasmiṃ padese sakkāti so  taṃ parisaṃyeva upasaṅkamanto. tena vuttaṃ ^a^M1.0169^ea^ -- ``atha kho sudinno kalandaputto  yena sā parisā''ti. ^b^ekamantaṃ nisinnassa kho sudinnassa kalandaputtassa etadahosī^eb^ti  na nisinnamattasseva ahosi, atha kho bhagavato sittayūpasaṃhitaṃ thokaṃ dhammakathaṃ sutvā;  taṃ panassa yasmā ekamantaṃ nisinnasseva ahosi. tena vuttaṃ -- ``ekamantaṃ nisinnassa  kho sudinnassa kalandaputtassa etadahosī''ti. kiṃ ahosīti? ^b^yathā yathā kho^eb^tiādi.<br/><br/>[03]tatrāyaṃ saṅkhepakathā -- ahaṃ kho yena yena ākārena bhagavatā dhammaṃ desitaṃ ājānāmi,  tena tena me upaparikkhato evaṃ hoti yadetaṃ sittayabrahmacariyaṃ ekampi divasaṃ  akhaṇḍaṃ katvā carimakacittaṃ pāpetabbatāya ekantaparipuṇṇaṃ caritabbaṃ, ekadivasampi  ca kilesamalena amalīnaṃ katvā carimakacittaṃ pāpetabbatāya ekantaparisuddhaṃ. saṅkhalikhitaṃ  likhitasaṅkhasadisaṃ dhotasaṅkhasappaṭibhāgaṃ caritabbaṃ. idaṃ na sukaraṃ agāraṃ ajjhāvasatā  agāramajjhe vasantena ekantaparipuṇṇaṃ...pe0... carituṃ. yaṃnūnāhaṃ kese ca  massuñca ohāretvā kasāyarasapītatāya kāsāyāni brahmacariyaṃ carantānaṃ anucchavikāni  vatthāni acchādetvā paridahitvā agārasmā nikkhamitvā anagāriyaṃ pabbajeyyanti.  ettha ca yasmā agārassa hitaṃ kasivāṇijjādikammaṃ agāriyanti vuccati, tañca pabbajjāya  natthi; tasmā pabbajjā ``anagāriyā''ti ñātabbā. taṃ anagāriyaṃ pabbajjaṃ. ^b^pabbajeyya^eb^nti  paribbajeyyaṃ.<br/><br/>[03] 25^b^.^eb^ ^b^aciravuṭṭhitāya parisāya yena bhagavā tenupasaṅkamī^eb^ti sudinno avuṭṭhitāya  parisāya na bhagavantaṃ pabbajjaṃ yāci. kasmā? tatrassa ^a^P1.0204^ea^ bahū ñātisālohitā  mittāmaccā santi, te ```tvaṃ mātāpitūnaṃ ekaputtako, na labbhā tayā pabbajitu'nti  bāhāyampi gahetvā ākaḍḍheyyuṃ, tato pabbajjāya antarāyo bhavissatī''ti saheva  parisāya uṭṭhahitvā thokaṃ gantvā puna kenaci sarīrakiccalesena nivattitvā bhagavantaṃ  upasaṅkamma pabbajjaṃ yāci. tena vuttaṃ -- ^b^``atha kho sudinno kalandaputto  aciravuṭṭhitāya parisāya...pe0... pabbājetu maṃ bhagavā''^eb^ti.<br/><br/>[03]bhagavā ^a^V1.0157^ea^ pana yasmā rāhulakumārassa pabbajitato pabhuti mātāpitūhi ananuññātaṃ puttaṃ  na pabbājeti, tasmā naṃ pucchi -- ^b^``anuññātosi pana tvaṃ sudinna mātāpitūhi...pe0...  pabbajjāyā''^eb^ti.<br/><br/>[03] 26^b^.^eb^ ito ^a^M1.0170^ea^ paraṃ pāṭhānusāreneva gantvā ^b^taṃ karaṇīyaṃ tīretvā^eb^ti  ettha evamattho veditabbo -- dhuranikkhepeneva taṃ karaṇīyaṃ niṭṭhāpetvāti; na hi pabbajjāya  tibbacchandassa bhaṇḍappayojanauddhārasāraṇādīsu vā nakkhattakīḷāyaṃ vā cittaṃ namati.  ^b^amma tātā^eb^ti ettha pana ^b^ammā^eb^ti mātaraṃ ālapati; ^b^tātā^eb^ti pitaraṃ. ^b^tvaṃ  khosī^eb^ti tvaṃ kho asi. ^b^ekaputtako^eb^ti ekova puttako; añño te jeṭṭho vā  kaniṭṭho vā natthi. ettha ca ``ekaputto''ti vattabbe anukampāvasena ``ekaputtako''ti  vuttaṃ. ^b^piyo^eb^ti pītijananako. ^b^manāpo^eb^ti manavaḍḍhanako. ^b^sukhedhito^eb^ti  sukhena edhito; sukhasaṃvaḍḍhitoti attho. ^b^sukhaparihato^eb^ti sukhena parihato; jātakālato  pabhuti dhātīhi aṅkato aṅkaṃ haritvā dhāriyamāno assakarathakādīhi bālakīḷanakehi  kīḷamāno sādurasabhojanaṃ bhojiyamāno sukhena parihato.<br/><br/>[03]^b^na tvaṃ, tāta sudinna, kiñci dukkhassa jānāsī^eb^ti tvaṃ tāta sudinna kiñci  appamattakampi kalabhāgaṃ dukkhassa na jānāsi; atha vā kiñci dukkhena nānubhosīti  attho. karaṇatthe sāmivacanaṃ, anubhavanatthe ca jānanā; atha vā kiñci dukkhaṃ nassarasīti  attho. upayogatthe sāmivacanaṃ, saraṇatthe ca jānanā. vikappadvayepi purimapadassa uttarapadena  samānavibhattilopo daṭṭhabbo. taṃ sabbaṃ saddasatthānusārena ñātabbaṃ. ^b^maraṇenapi mayaṃ  te akāmakā vinā bhavissāmā^eb^ti ^a^P1.0205^ea^ sacepi tava amhesu jīvamānesu  maraṇaṃ bhaveyya, tena te maraṇenapi mayaṃ akāmakā anicchakā na attano ruciyā,  vinā bhavissāma; tayā viyogaṃ vā pāpuṇissāmāti attho. ^b^kiṃ pana mayaṃ ta^eb^nti  evaṃ sante kiṃ pana kiṃ nāma taṃ kāraṇaṃ yena mayaṃ taṃ jīvantaṃ anujānissāma;  atha vā kiṃ pana mayaṃ tanti kena pana kāraṇena mayaṃ taṃ jīvantaṃ anujānissāmāti  evamettha attho daṭṭhabbo.<br/><br/>[03] 27^b^.^eb^ ^b^tatthevā^eb^ti yattha naṃ ṭhitaṃ mātāpitaro nānujāniṃsu, tattheva ṭhāne. ^b^anantarahitāyā^eb^ti  kenaci attharaṇena anatthatāya.<br/><br/>[03] 28^b^.^eb^ ^b^paricārehī^eb^ti gandhabbanaṭanāṭakādīni paccupaṭṭhāpetvā tattha sahāyakehi saddhiṃ  yathāsukhaṃ indriyāni cārehi sañcārehi; ito cito ca upanehīti vuttaṃ hoti.  atha vā paricārehīti ^a^V1.0158^ea^ gandhabbanaṭanāṭakādīni paccupaṭṭhāpetvā ^a^M1.0171^ea^ tattha  sahāyakehi saddhiṃ laḷa, upalaḷa, rama, kīḷassūtipi vuttaṃ hoti. ^b^kāme paribhuñjanto^eb^ti  attano puttadārehi saddhiṃ bhoge bhuñjanto. ^b^puññāni karonto^eb^ti buddhañca dhammañca  saṅghañca ārabbha dānappadānādīni sugatimaggasodhakāni kusalakammāni karonto. ^b^tuṇhī  ahosī^eb^ti kathānuppabandhavicchedanatthaṃ nirālāpasallāpo ahosi. athassa mātāpitaro  tikkhattuṃ vatvā paṭivacanampi alabhamānā sahāyake pakkosāpetvā ``esa vo sahāyako  pabbajitukāmo, nivāretha na''nti āhaṃsu. tepi taṃ upasaṅkamitvā tikkhattuṃ  avocuṃ, tesampi tuṇhī ahosi. tena vuttaṃ -- ^b^``atha kho sudinnassa kalandaputtassa  sahāyakā...pe0... tuṇhī ahosī''^eb^ti.<br/><br/>[03] 29^b^.^eb^ athassa sahāyakānaṃ etadahosi -- ``sace ayaṃ pabbajjaṃ alabhamāno marissati na koci  guṇo bhavissati. pabbajitaṃ pana naṃ mātāpitaropi kālena kālaṃ passissanti.  mayampi passissāma. pabbajjāpi ca nāmesā bhāriyā, divase divase mattikāpattaṃ  gahetvā piṇḍāya caritabbaṃ. ekaseyyaṃ ekabhattaṃ brahmacariyaṃ atidukkaraṃ. ayañca  sukhumālo nāgarikajātiyo, so taṃ carituṃ asakkonto puna idheva āgamissati. handassa  ^a^P1.0206^ea^ mātāpitaro anujānāpessāmā''ti. te tathā akaṃsu. mātāpitaropi  naṃ anujāniṃsu. tena vuttaṃ -- ^b^``atha kho sudinnassa kalandaputtassa sahāyakā yena  sudinnassa kalandaputtassa mātāpitaro...pe0... anuññātosi mātāpitūhi agārasmā  anagāriyaṃ pabbajjāyā''^eb^ti.<br/><br/>[03] 30^b^.^eb^ ^b^haṭṭho^eb^ti tuṭṭho. ^b^udaggo^eb^ti pītivasena abbhunnatakāyacitto. ^b^katipāha^eb^nti  katipayāni divasāni. ^b^balaṃ gāhetvā^eb^ti sappāyabhojanāni bhuñjanto, ucchādananhāpanādīhi  ca kāyaṃ pariharanto, kāyabalaṃ janetvā mātāpitaro vanditvā assumukhaṃ ñātiparivaṭṭaṃ  pahāya ^b^yena bhagavā tenupasaṅkami...pe0... pabbājetu maṃ bhante bhagavā^eb^ti.  bhagavā samīpe ṭhitaṃ aññataraṃ piṇḍacārikaṃ bhikkhuṃ āmantesi -- ^b^``tena hi  bhikkhu sudinnaṃ pabbājehi ceva upasampādehi cā''^eb^ti. ``sādhu, bhante''ti  kho so bhikkhu bhagavato paṭissuṇitvā sudinnaṃ kalandaputtaṃ jinadattiyaṃ saddhivihārikaṃ  laddhā pabbājesi ceva upasampādesi ca. tena vuttaṃ -- ^b^``alattha kho^eb^ ^a^M1.0172^ea^  ^b^sudinno kalandaputto bhagavato santike pabbajjaṃ, alattha upasampada''^eb^nti.<br/><br/>[01] ettha pana ṭhatvā sabbāṭṭhakathāsu pabbajjā ca upasampadā ca kathitā. mayaṃ pana yathāṭhitapāḷivaseneva  ^b^khandhake^eb^ kathayissāma. na kevalañcetaṃ, aññampi yaṃ khandhake vā parivāre vā  kathetabbaṃ aṭṭhakathācariyehi ^b^vibhaṅge^eb^kathitaṃ, taṃ sabbaṃ tattha tattheva kathayissāma.  evañhi kathiyamāne ^a^V1.0159^ea^ pāḷikkameneva vaṇṇanā katā hoti. tato tena tena vinicchayena  atthikānaṃ pāḷikkameneva imaṃ vinayasaṃvaṇṇanaṃ oloketvā so so vinicchayo suviññeyyo  bhavissatīti.<br/><br/>[03]^b^acirūpasampanno^eb^ti aciraṃ upasampanno hutvā; upasampadato nacirakāleyevāti vuttaṃ  hoti. ^b^evarūpe^eb^ti evaṃvidhe evaṃjātike. ^b^dhutaguṇe^eb^ti kilesaniddhunanake guṇe.  ^b^samādāya vattatī^eb^ti samādiyitvā gaṇhitvā vattati carati viharati. ^b^āraññiko  hotī^eb^ti gāmantasenāsanaṃ paṭikkhipitvā āraññikadhutaṅgavasena araññavāsiko hoti.  ^b^piṇḍapātiko^eb^ti atirekalābhapaṭikkhepena cuddasa bhattāni paṭikkhipitvā ^a^P1.0207^ea^  piṇḍapātikadhutaṅgavasena piṇḍapātiko hoti. ^b^paṃsukūliko^eb^ti gahapaticīvaraṃ  paṭikkhipitvā paṃsukūlikadhutaṅgavasena paṃsukūliko hoti. ^b^sapadānacāriko^eb^ti  loluppacāraṃ paṭikkhipitvā sapadānacārikadhutaṅgavasena sapadānacāriko hoti; gharapaṭipāṭiyā  bhikkhāya pavisati. ^b^vajjigāma^eb^nti vajjīnaṃ gāmaṃ vajjīsu vā gāmaṃ.<br/><br/>[03]^b^aḍḍhā mahaddhanā^eb^tiādīsu upabhogaparibhogūpakaraṇamahantatāya ^b^aḍḍhā;^eb^ ye hi tesaṃ upabhogā  yāni ca upabhogūpakaraṇāni, tāni mahantāni bahulāni sārakānīti vuttaṃ hoti. nidhetvā  ṭhapitadhanamahantatāya ^b^mahaddhanā. mahābhogā^eb^ti divasaparibbayasaṅkhātabhogamahantatāya mahābhogā.  aññehi upabhogehi jātarūparajatasseva pahūtatāya ^b^pahūtajātarūparajatā^eb^. alaṅkārabhūtassa vittūpakaraṇassa  pītipāmojjakaraṇassa pahūtatāya ^b^pahūtavittūpakaraṇā^eb^. vohāravasena parivattentassa dhanadhaññassa  pahūtatāya ^b^pahūtadhanadhaññā^eb^ti veditabbā.<br/><br/>[03]^b^senāsanaṃ^eb^ ^a^M1.0173^ea^ ^b^saṃsāmetvā^eb^ti senāsanaṃ paṭisāmetvā; yathā na  vinassati tathā naṃ suṭṭhu ṭhapetvāti attho. ^b^saṭṭhimatte thālipāke^eb^ti gaṇanaparicchedato  saṭṭhithālipāke. ekameko cettha thālipāko dasannaṃ bhikkhūnaṃ bhattaṃ gaṇhāti.  taṃ sabbampi channaṃ bhikkhusatānaṃ bhattaṃ hoti. ^b^bhattābhihāraṃ abhihariṃsū^eb^ti ettha  abhiharīyatīti ^b^abhihāro^eb^. kiṃ abhiharīyati? ^b^bhattaṃ^eb^. bhattameva abhihāro ^b^bhattābhihāro,^eb^  taṃ bhattābhihāraṃ. ^b^abhihariṃsū^eb^ti abhimukhā hariṃsu. tassa santikaṃ gahetvā  āgamaṃsūti attho. etassa kiṃ pamāṇanti? saṭṭhi thālipākā. tena vuttaṃ -- ^b^``saṭṭhimatte  thālipāke bhattābhihāraṃ abhihariṃsū''^eb^ti. ^b^bhikkhūnaṃ vissajjetvā^eb^ti  sayaṃ ukkaṭṭhapiṇḍapātikattā sapadānacāraṃ caritukāmo bhikkhūnaṃ paribhogatthāya pariccajitvā  datvā. ayaṃ hi āyasmā ``bhikkhū ca lābhaṃ lacchanti ahañca piṇḍakena na kilamissāmī''ti  etadatthameva āgato. tasmā attano āgamanānurūpaṃ ^a^P1.0208^ea^ karonto bhikkhūnaṃ  vissajjetvā sayaṃ piṇḍāya pāvisi.<br/><br/>[03] 31^b^.^eb^ ^b^ñātidāsī^eb^ti ^a^V1.0160^ea^ ñātakānaṃ dāsī. ^b^ābhidosika^eb^nti pārivāsikaṃ  ekarattātikkantaṃ pūtibhūtaṃ. tatrāyaṃ padattho -- pūtibhāvadosena abhibhūtoti abhidoso,  abhidosova ābhidosiko, ekarattātikkantassa vā nāmasaññā esā, yadidaṃ ābhidosikoti,  taṃ ābhidosikaṃ. ^b^kummāsa^eb^nti yavakummāsaṃ. ^b^chaḍḍetukāmā hotī^eb^ti  yasmā antamaso dāsakammakarānampi gorūpānampi aparibhogāraho, tasmā taṃ kacavaraṃ viya  bahi chaḍḍetukāmā hoti. ^b^saceta^eb^nti sace etaṃ. ^b^bhaginī^eb^ti ariyavohārena  ñātidāsiṃ ālapati. ^b^chaḍḍanīyadhamma^eb^nti chaḍḍetabbasabhāvaṃ. idaṃ vuttaṃ hoti -- ``bhagini,  etaṃ sace bahi chaḍḍanīyadhammaṃ nissaṭṭhapariggahaṃ, taṃ idha me patte ākirā''ti.<br/><br/>[03]kiṃ pana evaṃ vattuṃ labbhati, viññatti vā payuttavācā vā na hotīti? na hoti.  kasmā? nissaṭṭhapariggahattā. yañhi chaḍḍanīyadhammaṃ nissaṭṭhapariggahaṃ, yattha sāmikā  anālayā honti, taṃ sabbaṃ ``detha āharatha idha ākirathā''ti vattuṃ vaṭṭati. tathā  hi aggāriyavaṃsiko āyasmā raṭṭhapālopi ``chaḍḍanīyadhammaṃ kummāsaṃ idha me patte  ākirā''ti (ma0 ni0 2.299) avaca. tasmā yaṃ evarūpaṃ chaḍḍanīyadhammaṃ aññaṃ vā  apariggahitaṃ vanamūlaphalabhesajjādikaṃ taṃ sabbaṃ yathāsukhaṃ āharāpetvā paribhuñjitabbaṃ,  na kukkuccāyitabbaṃ. ^b^hatthāna^eb^nti ^a^M1.0174^ea^ bhikkhāggahaṇatthaṃ pattaṃ upanāmayato  maṇibandhato pabhuti dvinnampi hatthānaṃ. ^b^pādāna^eb^nti nivāsanantato paṭṭhāya dvinnampi pādānaṃ.  ^b^sarassā^eb^ti ``sacetaṃ bhaginī''ti vācaṃ nicchārayato sarassa ca. ^b^nimittaṃ aggahesī^eb^ti  gihikāle sallakkhitapubbaṃ ākāraṃ aggahesi sañjāni sallakkhesi. sudinno hi  bhagavato dvādasame vasse pabbajito vīsatime vasse ñātikulaṃ piṇḍāya paviṭṭho sayaṃ pabbajjāya  aṭṭhavassiko hutvā; tena naṃ sā ñātidāsī disvāva na sañjāni, nimittaṃ pana  aggahesīti.<br/><br/>[03]^b^sudinnassa mātaraṃ etadavocā^eb^ti atigarunā pabbajjūpagatena sāmiputtena ^a^P1.0209^ea^  saddhiṃ ``tvaṃ nu kho me, bhante, ayyo sudinno''tiādivacanaṃ vattuṃ avisahantī  vegena gharaṃ pavisitvā sudinnassa mātaraṃ etaṃ avoca. ^b^yagghe^eb^ti ārocanatthe  nipāto. ^b^sace je sacca^eb^nti ettha jeti ālapane nipāto. evañhi tasmiṃ dese dāsijanaṃ  ālapanti, tasmā ``tvaṃ, bhoti dāsi, sace saccaṃ bhaṇasī''ti evamettha attho daṭṭhabbo.<br/><br/>[03] 32^b^.^eb^ ^b^aññataraṃ kuṭṭamūla^eb^nti tasmiṃ kira dese dānapatīnaṃ gharesu sālā honti,  āsanāni cettha paññattāni honti, upaṭṭhāpitaṃ udakakañjiyaṃ; tattha pabbajitā piṇḍāya  caritvā ^a^V1.0161^ea^ nisīditvā bhuñjanti. sace icchanti, dānapatīnampi santakaṃ gaṇhanti. tasmā  tampi aññatarassa kulassa īdisāya sālāya aññataraṃ kuṭṭamūlanti veditabbaṃ. na hi  pabbajitā kapaṇamanussā viya asāruppe ṭhāne nisīditvā bhuñjantīti.<br/><br/>[03]^b^atthi nāma tātā^eb^ti ettha ^b^atthī^eb^ti vijjamānatthe; ^b^nāmā^eb^ti pucchanatthe maññanatthe  ca nipāto. idañhi vuttaṃ hoti -- ``atthi nu kho, tāta sudinna, amhākaṃ dhanaṃ,  na mayaṃ niddhanāti vattabbā, yesaṃ no tvaṃ īdise ṭhāne nisīditvā ābhidosikaṃ  kummāsaṃ paribhuñjissasi''; tathā ``atthi nu kho, tāta sudinna, amhākaṃ jīvitaṃ,  na mayaṃ matāti vattabbā, yesaṃ no tvaṃ īdise ṭhāne nisīditvā ābhidosikaṃ  kummāsaṃ paribhuñjissasi''; tathā ``atthi maññe, tāta sudinna, tava abbhantare  sāsanaṃ nissāya paṭiladdho ^a^M1.0175^ea^ samaṇaguṇo, yaṃ tvaṃ subhojanarasasaṃvaḍḍhitopi  imaṃ jigucchaneyyaṃ ābhidosikaṃ kummāsaṃ amatamiva nibbikāro paribhuñjissasī''ti.<br/><br/>[03]so pana gahapati dukkhābhitunnatāya etamatthaṃ paripuṇṇaṃ katvā vattumasakkonto ``atthi  nāma, tāta sudinna, ābhidosikaṃ kummāsaṃ paribhuñjissasī''ti ettakameva  avoca. akkharacintakā panettha imaṃ lakkhaṇaṃ vadanti -- anokappanāmarisanatthavasena etaṃ  atthināmasadde upapade ``paribhuñjissasī''ti anāgatavacanaṃ kataṃ. tassāyamattho -- atthi  nāma...pe0... paribhuñjissasi, idaṃ paccakkhampi ahaṃ na saddahāmi ^a^P1.0210^ea^  na marisayāmīti. ^b^tatāyaṃ ābhidosiko^eb^ti tato tava gehato ayaṃ ābhidosiko kummāso  laddhoti attho. tatoyantipi pāṭho. tadāyantipi paṭhanti, taṃ na sundaraṃ. ^b^yena  sakapitu nivesana^eb^nti yena sakassa pitu attano pitu nivesananti attho;  thero pitari pemeneva subbaco hutvā agamāsi. ^b^adhivāsesī^eb^ti thero ukkaṭṭhapiṇḍapātikopi  samāno ``sace ekabhattampi na gahessāmi, ativiya nesaṃ domanassaṃ bhavissatī''ti  ñātīnaṃ anukampāya adhivāsesi.<br/><br/>[03] 33^b^.^eb^ ^b^opuñjāpetvā^eb^ti upalimpāpetvā. ^b^ekaṃ hiraññassā^eb^ti ettha ^b^hirañña^eb^nti  kahāpaṇo veditabbo. ^b^puriso^eb^ti nātidīgho nātirasso majjhimappamāṇo veditabbo.  ^b^tirokaraṇīya^eb^nti karaṇatthe bhummaṃ; sāṇipākārena parikkhipitvāti attho. atha  vā tiro karonti etenāti tirokaraṇīyaṃ, taṃ parikkhipitvā; samantato katvāti  attho. ^b^tena hī^eb^ti yasmā ajja sudinno āgamissati tena kāraṇena. ^b^hi^eb^ iti  padapūraṇamatte nipāto. ^b^tenā^eb^ti ayampi vā uyyojanatthe nipātoyeva.<br/><br/>[03] 34^b^.^eb^ ^b^pubbaṇhasamaya^eb^nti ^a^V1.0162^ea^ ettha kiñcāpi pāḷiyaṃ kālārocanaṃ na vuttaṃ, atha kho  ārociteyeva kāle agamāsīti veditabbo. ^b^idaṃ te tātā^eb^ti dve puñje dassento  āha. ^b^mātū^eb^ti janettiyā. ^b^mattika^eb^nti mātito āgataṃ; idaṃ te mātāmahiyā  mātu imaṃ gehaṃ āgacchantiyā dinnadhananti attho. ^b^itthikāya itthidhana^eb^nti  hīḷento āha ^a^M1.0176^ea^. ^b^itthikāya^eb^ nāma itthiparibhogānaṃyeva nhānacuṇṇādīnaṃ  atthāya laddhaṃ dhanaṃ kittakaṃ bhaveyya. tassāpi tāva parimāṇaṃ passa. atha vā idaṃ te  tāta sudinna mātu dhanaṃ, tañca kho mattikaṃ, na mayā dinnaṃ, tava mātuyeva santakanti  vuttaṃ hoti. taṃ panetaṃ na kasiyā na vaṇijjāya sambhūtaṃ, apica kho itthikāya  itthidhanaṃ. yaṃ itthikāya ñātikulato sāmikakulaṃ gacchantiyā laddhabbaṃ nhānacuṇṇādīnaṃ  atthāya itthidhanaṃ, taṃ tāva ettakanti evamettha ^a^P1.0211^ea^ attho daṭṭhabbo.<br/><br/>[03]^b^aññaṃ pettikaṃ aññaṃ pitāmaha^eb^nti yaṃ pana te pitu ca pitāmahānañca santakaṃ,  taṃ aññaṃyeva. nihitañca payuttañca ativiya bahu; ettha ca ^b^pitāmaha^eb^nti taddhitalopaṃ  katvā veditabbaṃ. petāmahanti vā pāṭho. ^b^labbhā tāta sudinna hīnāyāvattitvā^eb^ti  tāta, sudinna, uttamaṃ ariyaddhajaṃ pabbajitaliṅgaṃ pahāya hīnāya gihibhāvāya āvattitvā  labbhā bhogā bhuñjituṃ, nālabbhā bhuñjituṃ, na tvaṃ rājabhīto pabbajito, na iṇāyikehi  palibuddho hutvāti. ^b^tāta na ussahāmī^eb^ti ettha pana ^b^tātā^eb^ti vacanaṃ gehasitapemena  āha, na samaṇatejena. ^b^na ussahāmī^eb^ti na sakkomi. ^b^na visahāmī^eb^ti nappahomi,  na samatthomhi.<br/><br/>[03]^b^``vadeyyāma kho taṃ gahapatī''^eb^ti idaṃ pana vacanaṃ samaṇatejenāha. ^b^nātikaḍḍheyyāsī^eb^ti  yaṃ te mayi pemaṃ patiṭṭhitaṃ, taṃ kodhavasena na atikaḍḍheyyāsi; sace na kujjheyyāsīti  vuttaṃ hoti. tato seṭṭhi ``putto me saṅgahaṃ maññe kattukāmo''ti udaggacitto  āha -- ``vadehi tāta sudinnā''ti. ^b^tenahī^eb^ti uyyojanatthe vibhattipatirūpako  nipāto. ^b^tatonidāna^eb^nti taṃnidānaṃ taṃhetukanti paccattavacanassa to-ādeso veditabbo;  samāse cassa lopābhāvo. ^b^bhayaṃ vā^eb^ti ``kinti me bhoge neva rājāno hareyyu''ntiādinā  nayena vuttaṃ rājādibhayaṃ; cittutrāsoti attho. ^b^chambhitatta^eb^nti rājūhi vā  corehi vā ``dhanaṃ dehī''ti kammakāraṇaṃ kāriyamānassa kāyiñjanaṃ kāyakampo  hadayamaṃsacalanaṃ. ^b^lomahaṃso^eb^ti uppanne bhaye lomānaṃ haṃsanaṃ uddhaggabhāvo. ^b^ārakkho^eb^ti  anto ca bahi ca rattiñca divā ca ārakkhaṇaṃ.<br/><br/>[03] 35^b^.^eb^ ^b^tena^eb^ hi vadhūb^ti seṭṭhi gahapati dhanaṃ dassetvā puttaṃ attanā gihibhāvatthāya  palobhetuṃ asakkonto ``mātugāmasadisaṃ dāni purisānaṃ ^a^M1.0177^ea^ bandhanaṃ natthī''ti  maññitvā tassa purāṇadutiyikaṃ ^a^V1.0163^ea^ āmantesi -- ``tena hi vadhū''ti. ^b^purāṇadutiyika^eb^nti  purāṇaṃ dutiyikaṃ pubbe gihikāle dutiyikaṃ, gehasitasukhupabhogasahāyikaṃ bhūtapubbabhariyanti  attho. ^b^tena hī^eb^ti yena kāraṇena mātugāmasadisaṃ bandhanaṃ natthi. ^b^pādesu  gahetvā^eb^ti ^a^P1.0212^ea^ pāde gahetvā; upayogatthe bhummavacanaṃ, pādesu vā  taṃ gahetvā. ^b^``kīdisā nāma tā ayyaputta accharāyo''^eb^ti kasmā evamāha? tadā  kira sambahule khattiyakumārepi brāhmaṇakumārepi seṭṭhiputtepi mahāsampattiyo pahāya  pabbajante disvā pabbajjāguṇaṃ ajānantā kathaṃ samuṭṭhāpenti -- ``kasmā ete pabbajantī''ti.  athaññe vadanti -- ``devaccharānaṃ devanāṭakānaṃ kāraṇā''ti. sā kathā vitthārikā  ahosi. taṃ gahetvā ayaṃ evamāhāti. thero taṃ paṭikkhipanto na kho ahaṃ bhaginīti  āha. ^b^samudācaratī^eb^ti voharati vadeti. ^b^tattheva mucchitā papatā^eb^ti naṃ bhaginivādena  samudācarantaṃ disvā ``anatthiko dāni mayā ayaṃ yo maṃ pajāpatiṃ samānaṃ attanā  saddhiṃ ekamātukucchiyā sayitadārikaṃ viya maññatī''ti samuppannabalavasokā hutvā  tasmiṃyeva padese mucchitā papatā; patitāti attho.<br/><br/>[03]^b^mā no viheṭhayitthā^eb^ti mā amhe dhanaṃ dassetvā mātugāmañca uyyojetvā viheṭhayittha;  vihesā hesā pabbajitānanti. ^b^tena hi tāta sudinna bījakampi dehī^eb^ti ettha ^b^tena  hī^eb^ti abhiratiyaṃ uyyojeti. sace tvaṃ abhirato brahmacariyaṃ carasi, caritvā ākāse  nisīditvā parinibbāyitā hohi, amhākaṃ pana kulavaṃsabījakaṃ ekaṃ puttaṃ  dehi. ^b^mā no aputtakaṃ sāpateyyaṃ licchavayo atiharāpesu^eb^nti mayañhi  licchavīnaṃ gaṇarājūnaṃ rajje vasāma, te te pituno accayena imaṃ sāpateyyaṃ evaṃ mahantaṃ  amhākaṃ vibhavaṃ aputtakaṃ kuladhanarakkhakena puttena virahitaṃ attano rājantepuraṃ  atiharāpeyyunti, taṃ te mā atiharāpesuṃ, mā atiharāpentūti.<br/><br/>[03]^b^etaṃ kho me, amma, sakkā kātu^eb^nti kasmā evamāha? so kira cintesi -- ``etesaṃ  sāpateyyassa ahameva sāmī, añño natthi. te maṃ sāpateyyarakkhaṇatthāya niccaṃ anubandhissanti;  tenāhaṃ na lacchāmi appossukko samaṇadhammaṃ kātuṃ, puttakaṃ pana labhitvā  oramissanti, tato ^a^M1.0178^ea^ ahaṃ yathāsukhaṃ samaṇadhammaṃ karissāmī''ti imaṃ  nayaṃ passanto ^a^P1.0213^ea^ evamāhāti.<br/><br/>[03] 36^b^.^eb^ ^b^puppha^eb^nti utukāle uppannalohitassa nāmaṃ. mātugāmassa hi utukāle  gabbhapatiṭṭhānaṭṭhāne lohitavaṇṇā piḷakā saṇṭhahitvā satta divasāni vaḍḍhitvā bhijjanti,  tato lohitaṃ ^a^V1.0164^ea^ paggharati, tassetaṃ nāmaṃ ``puppha''nti. taṃ pana yāva balavaṃ hoti  bahu paggharati, tāva dinnāpi paṭisandhi na tiṭṭhati, doseneva saddhiṃ paggharati; dose  pana paggharite suddhe vatthumhi dinnā paṭisandhi khippaṃ patiṭṭhāti. ^b^pupphaṃsā uppajjī^eb^ti  pupphaṃ assā uppajji; akāralopena sandhi ^b^purāṇadutiyikāya bāhāyaṃ gahetvā^eb^ti  purāṇadutiyikāya yā bāhā, tatra naṃ gahetvāti attho.<br/><br/>[03]^b^apaññatte sikkhāpade^eb^ti paṭhamapārājikasikkhāpade aṭṭhapite. bhagavato kira paṭhamabodhiyaṃ  vīsati vassāni bhikkhū cittaṃ ārādhayiṃsu, na evarūpaṃ ajjhācāramakaṃsu. taṃ sandhāyeva  idaṃ suttamāha -- ``ārādhayiṃsu vata me, bhikkhave, bhikkhū ekaṃ samayaṃ citta''nti  (ma0 ni0 1.225). atha bhagavā ajjhācāraṃ apassanto pārājikaṃ vā saṅghādisesaṃ  vā na paññapesi. tasmiṃ tasmiṃ pana vatthusmiṃ avasese pañca khuddakāpattikkhandhe  eva paññapesi. tena vuttaṃ -- ``apaññatte sikkhāpade''ti.<br/><br/>[03]^b^anādīnavadasso^eb^ti yaṃ bhagavā idāni sikkhāpadaṃ paññapento ādīnavaṃ dassessati,  taṃ apassanto anavajjasaññī hutvā. sace hi ``ayaṃ idaṃ na karaṇīyanti vā mūlacchejjāya  vā saṃvattatī''ti jāneyya, saddhāpabbajito kulaputto tatonidānaṃ jīvitakkhayaṃ  pāpuṇantopi na kareyya. ettha pana ādīnavaṃ apassanto niddosasaññī ahosi. tena  vuttaṃ -- ``anādīnavadasso''ti. ^b^purāṇadutiyikāyā^eb^ti bhummavacanaṃ. ^b^abhiviññāpesī^eb^ti  pavattesi; pavattanāpi hi kāyaviññatticopanato ``viññāpanā''ti vuccati. tikkhattuṃ  abhiviññāpanañcesa gabbhasaṇṭhānasanniṭṭhānatthamakāsīti veditabbo.<br/><br/>[03]^b^sā tena gabbhaṃ gaṇhī^eb^ti sā ca teneva ajjhācārena gabbhaṃ gaṇhi, na aññathā. kiṃ  pana aññathāpi gabbhaggahaṇaṃ hotīti ^a^P1.0214^ea^? hoti. kathaṃ? kāyasaṃsaggena  ^a^M1.0179^ea^, coḷaggahaṇena, asucipānena, nābhiparāmasanena, rūpadassanena, saddena, gandhena.  itthiyo hi ekaccā utusamaye chandarāgarattā purisānaṃ hatthaggāha-veṇiggāha-aṅgapaccaṅgaparāmasanaṃ  sādiyantiyopi gabbhaṃ gaṇhanti. evaṃ kāyasaṃsaggena gabbhaggahaṇaṃ hoti.<br/><br/>[03]udāyittherassa pana purāṇadutiyikā bhikkhunī taṃ asuciṃ ekadesaṃ mukhena aggahesi,  ekadesaṃ coḷakeneva saddhiṃ aṅgajāte pakkhipi. sā tena gabbhaṃ gaṇhi. evaṃ coḷaggahaṇena  gabbhaggahaṇaṃ hoti.<br/><br/>[03]migasiṅgatāpasassa ^a^V1.0165^ea^ mātā migī utusamaye tāpasassa passāvaṭṭhānaṃ āgantvā sasambhavaṃ passāvaṃ  pivi. sā tena gabbhaṃ gaṇhitvā migasiṅgaṃ vijāyi. evaṃ asucipānena gabbhaggahaṇaṃ  hoti.<br/><br/>[03]sāmassa pana bodhisattassa mātāpitūnaṃ cakkhuparihāniṃ ñatvā sakko puttaṃ dātukāmo  dukūlapaṇḍitaṃ āha -- ``vaṭṭati tumhākaṃ methunadhammo''ti? ``anatthikā mayaṃ  etena, isipabbajjaṃ pabbajitāmhā''ti. ``tena hi imissā utusamaye aṅguṭṭhena  nābhiṃ parāmaseyyāthā''ti. so tathā akāsi. sā tena gabbhaṃ gaṇhitvā sāmaṃ  tāpasadārakaṃ vijāyi. evaṃ nābhiparāmasanena gabbhaggahaṇaṃ hoti. eteneva nayena  maṇḍabyassa ca caṇḍapajjotassa ca vatthu veditabbaṃ.<br/><br/>[03]kathaṃ rūpadassanena hoti? idhekaccā itthī utusamaye purisasaṃsaggaṃ alabhamānā chandarāgavasena  antogehagatāva purisaṃ upanijjhāyati rājorodhā viya, sā tena gabbhaṃ gaṇhāti. evaṃ  rūpadassanena gabbhaggahaṇaṃ hoti.<br/><br/>[03]balākāsu pana puriso nāma natthi, tā utusamaye meghasaddaṃ sutvā gabbhaṃ gaṇhanti.  kukkuṭiyopi kadāci ekassa kukkuṭassa saddaṃ sutvā bahukāpi gabbhaṃ gaṇhanti.  tathā gāvī usabhassa. evaṃ saddena gabbhaggahaṇaṃ hoti.<br/><br/>[03]gāvī eva ca kadāci usabhagandhena gabbhaṃ gaṇhanti. evaṃ gandhena gabbhaggahaṇaṃ hoti.<br/><br/>[03]idha ^a^M1.0180^ea^ panāyaṃ ajjhācārena gabbhaṃ gaṇhi. yaṃ sandhāya vuttaṃ -- ``mātāpitaro  ca sannipatitā honti, mātā ca utunī hoti, gandhabbo ca paccupaṭṭhito hoti, evaṃ  tiṇṇaṃ sannipātā gabbhassāvakkanti hotī''ti (ma0 ni0 1.408).<br/><br/>[03]^b^bhummā^eb^ ^a^P1.0215^ea^ ^b^devā saddamanussāvesu^eb^nti yasmā natthi loke raho  nāma pāpakammaṃ pakubbato. sabbapaṭhamaṃ hissa taṃ pāpaṃ attanā jānāti, tato ārakkhadevatā,  athaññāpi paracittaviduniyo devatā. tasmāssa paracittavidū sakalavanasaṇḍanissitā bhummā  devā taṃ ajjhācāraṃ disvā saddaṃ anussāvesuṃ. yathā aññepi devā suṇanti, tathā  nicchāresuṃ. kinti ^a^V1.0166^ea^? ^b^nirabbudo vata, bho...pe0... ādīnavo uppādito^eb^ti.  tassattho verañjakaṇḍe vuttanayeneva veditabbo.<br/><br/>[03]^b^bhummānaṃ devānaṃ saddaṃ sutvā cātumahārājikā^eb^ti ettha pana bhummānaṃ devānaṃ  saddaṃ ākāsaṭṭhadevatā assosuṃ; ākāsaṭṭhānaṃ cātumahārājikāti ayamanukkamo  veditabbo. ^b^brahmakāyikā^eb^ti asaññasatte ca arūpāvacare ca ṭhapetvā sabbepi brahmāno  assosuṃ; sutvā ca saddamanussāvesunti veditabbo. ^b^itiha tena khaṇenā^eb^ti  evaṃ tena sudinnassa ajjhācārakkhaṇena. ^b^tena muhuttenā^eb^ti ajjhācāramuhutteneva.  ^b^yāva brahmalokā^eb^ti yāva akaniṭṭhabrahmalokā. ^b^abbhuggacchī^eb^ti abhiuggacchi  abbhuṭṭhāsi ekakolāhalamahosīti.<br/><br/>[03]^b^puttaṃ vijāyī^eb^ti suvaṇṇabimbasadisaṃ pacchimabhavikasattaṃ janesi. ^b^bījakoti  nāmamakaṃsū^eb^ti na aññaṃ nāmaṃ kātumadaṃsu, ``bījakampi dehī''ti mātāmahiyā  vuttabhāvassa pākaṭattā ``bījako tvevassa nāmaṃ hotū''ti ``bījako''ti nāmamakaṃsu.  puttassa pana nāmavaseneva ca mātāpitūnampissa nāmamakaṃsu. ^b^te aparena samayenā^eb^ti  bījakañca bījakamātarañca sandhāya vuttaṃ. bījakassa kira sattaṭṭhavassakāle tassa mātā  bhikkhunīsu so ca bhikkhūsu pabbajitvā kalyāṇamitte upanissāya arahatte patiṭṭhahiṃsu.  tena vuttaṃ -- ^b^``ubho agārasmā anagāriyaṃ pabbajitvā arahattaṃ sacchākaṃsū''^eb^ti.<br/><br/>[03] 37^b^.^eb^ evaṃ mātāputtānaṃ pabbajjā saphalā ahosi. pitā pana vippaṭisārābhibhūto  vihāsi. tena vuttaṃ -- ^b^``atha kho āyasmato sudinnassāhudeva kukkucca''^eb^ntiādi.  tattha ^b^ahudevā^eb^ti ^a^P1.0216^ea^ ^a^M1.0181^ea^ ahu eva, dakāro padasandhikaro.  ahosiyevāti attho. ^b^kukkucca^eb^nti ajjhācārahetuko pacchānutāpo. vippaṭisārotipi  tasseva nāmaṃ. so hi viññūhi akattabbatāya kucchitakiriyabhāvato kukkuccaṃ.  kataṃ ajjhācāraṃ nivattetuṃ asamatthatāya taṃ paṭicca virūpaṃ saraṇabhāvato vippaṭisāroti  vuccati. ^b^alābhā vata me^eb^ti mayhaṃ vata alābhā; ye jhānādīnaṃ guṇānaṃ alābhā nāma,  te mayhaṃ, na aññassāti adhippāyo. ^b^na vata me lābhā^eb^ti yepi me paṭiladdhā pabbajjasaraṇagamanasikkhāsamādānaguṇā,  tepi neva mayhaṃ lābhā ajjhācāramalīnattā. ^b^dulladdhaṃ vata me^eb^ti idaṃ sāsanaṃ laddhampi  me dulladdhaṃ. ^b^na vata me suladdha^eb^nti yathā aññesaṃ kulaputtānaṃ, evaṃ na vata me  suladdhaṃ. kasmā? yamahaṃ evaṃ svākkhāte dhammavinaye...pe0... brahmacariyaṃ caritunti.  ^b^brahmacariya^eb^nti sikkhattayasaṅgahitaṃ maggabrahmacariyaṃ. ^b^kiso ahosī^eb^ti khādituṃ  vā bhuñjituṃ vā asakkonto tanuko ahosi appamaṃsalohito ^a^V1.0167^ea^. ^b^uppaṇḍuppaṇḍukajāto^eb^ti  sañjātuppaṇḍuppaṇḍukabhāvo paṇḍupalāsappaṭibhāgo. ^b^dhamanisanthatagatto^eb^ti pariyādinnamaṃsalohitattā  sirājāleneva santharitagatto. ^b^antomano^eb^ti anusocanavasena abbhantareyeva ṭhitacitto.  hadayavatthuṃ nissāya pavattanavasena pana sabbepi antomanāyeva. ^b^līnamano^eb^ti uddese  paripucchāya kammaṭṭhāne adhisīle adhicitte adhipaññāya vattapaṭipattipūraṇe ca nikkhittadhuro  avipphāriko aññadatthu kosajjavaseneva līno saṅkucito mano assāti līnamano. ^b^dukkhī^eb^ti  cetodukkhena dukkhī. ^b^dummano^eb^ti dosena duṭṭhamano, virūpamano vā domanassābhibhūtatāya.  ^b^pajjhāyī^eb^ti vippaṭisāravasena vahacchinno viya gadrabho taṃ taṃ cintayi.<br/><br/>[03] 38^b^.^eb^ ^b^sahāyakā bhikkhū^eb^ti taṃ evaṃbhūtaṃ gaṇasaṅgaṇikāpapañcena vītināmentaṃ disvā  yassa vissāsikā kathāphāsukā bhikkhū te naṃ etadavocuṃ. ^b^pīṇindriyo^eb^ti  pasādapatiṭṭhānokāsassa sampuṇṇattā paripuṇṇacakkhuādīndriyo. ^b^so dāni tva^eb^nti  ettha ^b^dānī^eb^ti nipāto, so pana tvanti vuttaṃ hoti. ^b^kaccino tva^eb^nti kacci  nu tvaṃ ^a^P1.0217^ea^. ^b^anabhirato^eb^ti ukkaṇṭhito; gihibhāvaṃ patthayamānoti  attho. tasmā tameva anabhiratiṃ paṭikkhipanto āha -- ``na kho ahaṃ, āvuso, anabhirato''ti.  adhikusalānaṃ pana dhammānaṃ bhāvanāya abhiratova ahanti ^a^M1.0182^ea^. ^b^atthi  me pāpakammaṃ kata^eb^nti mayā kataṃ ekaṃ pāpakammaṃ atthi upalabbhati saṃvijjati,  niccakālaṃ abhimukhaṃ viya me tiṭṭhati. atha naṃ pakāsento ^b^``purāṇadutiyikāyā''^eb^tiādimāha.<br/><br/>[03]^b^alañhi te, āvuso sudinna, kukkuccāyā^eb^ti āvuso sudinna, tuyhetaṃ pāpakammaṃ  alaṃ samatthaṃ kukkuccāya; paṭibalaṃ kukkuccaṃ uppādetunti vuttaṃ hoti.  ^b^yaṃ tva^eb^nti ādimhi yena pāpena tvaṃ na sakkhissasi brahmacariyaṃ carituṃ, taṃ te  pāpaṃ alaṃ kukkuccāyāti evaṃ sambandho veditabbo. atha naṃ anusāsantā ^b^``nanu  āvuso bhagavatā''^eb^tiādimāhaṃsu. tattha ^b^nanū^eb^ti anumatiggahaṇatthe nipāto.  ^b^anekapariyāyenā^eb^ti anekakāraṇena. ^b^virāgāyā^eb^ti virāgatthāya. ^b^no sarāgāyā^eb^ti  no rāgena rajjanatthāya. bhagavatā hi ``imaṃ me dhammaṃ sutvā sattā sabbabhavabhogesu  virajjissanti, no rajjissantī'' etadatthāya dhammo desitoti adhippāyo. esa nayo  sabbapadesu. idaṃ panettha pariyāyavacanamattaṃ. ^b^visaṃyogāyā^eb^ti kilesehi visaṃyujjanatthāya.  ^b^no saṃyogāyā^eb^ti na saṃyujjanatthāya. ^b^anupādānāyā^eb^ti aggahaṇatthāya. ^b^no^eb^ ^b^saupādānāyā^eb^ti  na saṅgahaṇatthāya.<br/><br/>[03]^b^tattha^eb^ ^a^V1.0168^ea^ ^b^nāma tva^eb^nti tasmiṃ nāma tvaṃ.   ^b^sarāgāya cetessasī^eb^ti saha rāgena vattamānāya  methunadhammāya cetessasi kappessasi pakappessasi; etadatthaṃ vāyamissasīti attho.  esa nayo sabbattha. puna rāgavirāgādīni nava padāni nibbattitalokuttaranibbānameva  sandhāya vuttāni. tasmā rāgavirāgāyāti vā madanimmadanāyāti vā vuttepi ``nibbānatthāyā''ti  evameva attho daṭṭhabbo. nibbānañhi yasmā taṃ āgamma ārabbha paṭicca rāgo virajjati  na hoti, tasmā ^b^rāgavirāgo^eb^ti vuccati. yasmā pana taṃ āgamma mānamada-purisamadādayo  madā nimmadā amadā honti vinassanti, tasmā ^b^madanimmadana^eb^nti vuccati. yasmā  ^a^P1.0218^ea^ ca taṃ āgamma sabbāpi kāmapipāsā vinayaṃ abbhatthaṃ yāti, tasmā ^b^pipāsavinayo^eb^ti  vuccati. yasmā pana taṃ āgamma pañca kāmaguṇālayā samugghātaṃ gacchanti, tasmā ^b^ālayasamugghāto^eb^ti  vuccati. yasmā ca taṃ āgamma tebhūmakavaṭṭaṃ upacchijjati, tasmā ^b^vaṭṭupacchedo^eb^ti  vuccati. yasmā pana taṃ āgamma sabbaso taṇhā khayaṃ gacchati virajjati nirujjhati ca,  tasmā ^b^taṇhakkhayo virāgo nirodho^eb^ti vuccati. yasmā ^a^M1.0183^ea^ panetaṃ  catasso yoniyo, pañca gatiyo, satta viññāṇaṭṭhitiyo, nava ca sattāvāse, aparāparabhāvāya  vinanato ābandhanato saṃsibbanato vānanti laddhavohārāya taṇhāya nikkhantaṃ nissaṭaṃ visaṃyuttaṃ,  tasmā nibbānanti vuccatīti.<br/><br/>[03]^b^kāmānaṃ pahānaṃ akkhāta^eb^nti vatthukāmānaṃ, kilesakāmānañca pahānaṃ vuttaṃ.  ^b^kāmasaññānaṃ pariññā^eb^ti sabbāsampi kāmasaññānaṃ ñātatīraṇapahānavasena tividhā  pariññā akkhātā. ^b^kāmapipāsāna^eb^nti kāmesu pātabyatānaṃ kāme vā pātumicchānaṃ.  ^b^kāmavitakkāna^eb^nti kāmupasañhitānaṃvitakkānaṃ. ^b^kāmapariḷāhāna^eb^nti pañcakāmaguṇikarāgavasena  uppannapariḷāhānaṃ antodāhānaṃ. imesu pañcasu ṭhānesu kilesakkhayakaro lokuttaramaggova  kathito. sabbapaṭhamesu pana tīsu ṭhānesu lokiyalokuttaramissako maggo kathitoti  veditabbo.<br/><br/>[03]^b^netaṃ āvuso^eb^ti na etaṃ āvuso, tava pāpakammaṃ appasannānañca pasādāya evarūpānaṃ  pasādatthāya na hoti. ^b^atha khveta^eb^nti atha kho etaṃ. atha kho tantipi pāṭho. ^b^aññathattāyā^eb^ti  pasādaññathābhāvāya vippaṭisārāya hoti. ye maggena anāgatasaddhā, tesaṃ vippaṭisāraṃ karoti --  ``īdisepi nāma dhammavinaye mayaṃ pasannā, yatthevaṃ duppaṭipannā bhikkhū''ti. ye pana  maggenāgatasaddhā, tesaṃ sineru viya vātehi acalo pasādo īdisehi vatthūhi ito  vā dāruṇatarehi. tena vuttaṃ -- ``ekaccānaṃ aññathattāyā''ti.<br/><br/>[03] 39^b^.^eb^ ^b^bhagavato etamatthaṃ ārocesu^eb^nti bhagavato etaṃ atthaṃ ācikkhiṃsu paṭivedayiṃsu.  ārocayamānā ^a^V1.0169^ea^ ca neva piyakamyatāya na bhedapurekkhāratāya ^a^P1.0219^ea^, na tassāyasmato  avaṇṇapakāsanatthāya, na kalisāsanāropanatthāya, nāpi ``idaṃ sutvā bhagavā imassa  sāsane patiṭṭhaṃ na dassati, nikkaḍḍhāpessati na''nti maññamānā ārocesuṃ. atha kho  ``imaṃ sāsane uppannaṃ abbudaṃ ñatvā bhagavā sikkhāpadaṃ paññapessati, velaṃ mariyādaṃ  āṇaṃ ṭhapessatī''ti ārocesuṃ.<br/><br/>[03]^b^etasmiṃ nidāne etasmiṃ pakaraṇe^eb^ti ettha sudinnassa ajjhācāravītikkamo sikkhāpadapaññattiyā  kāraṇattā nidānañceva pakaraṇañcāti vuttoti veditabbo. kāraṇañhi yasmā nideti  attano phalaṃ ``gaṇhātha na''nti ^a^M1.0184^ea^ dassentaṃ viya appeti, pakaroti ca  naṃ kattuṃ ārabhati, karotiyeva vā; tasmā nidānañceva pakaraṇañcāti vuccati. ^b^vigarahi  buddho bhagavā^eb^ti buddho bhagavā vigarahi nindi; yathā taṃ vaṇṇāvaṇṇārahānaṃ  vaṇṇañca avaṇṇañca bhaṇantesu aggapuggalo. na hi bhagavato sīlavītikkamakaraṃ puggalaṃ  disvā ``ayaṃ jātiyā vā gottena vā kolaputtiyena vā ganthena vā dhutaṅgena vā  ñāto yasassī īdisaṃ puggalaṃ rakkhituṃ vaṭṭatī''ti cittaṃ uppajjati, nāpi pesalaṃ  guṇavantaṃ disvā tassa guṇaṃ paṭicchādetuṃ cittaṃ uppajjati. atha kho garahitabbaṃ  garahati eva, pasaṃsitabbañca pasaṃsati eva, ayañca garahitabbo; tasmā taṃ tādilakkhaṇe ṭhito  avikampamānena cittena vigarahi buddho bhagavā ``ananucchavika''ntiādīhi vacanehi.<br/><br/>[03]tatthāyaṃ atthavaṇṇanā -- yadidaṃ tayā, moghapurisa, tucchamanussa kammaṃ kataṃ, taṃ samaṇakaraṇānaṃ  dhammānaṃ maggaphalanibbānasāsanānaṃ vā ^b^na anucchavikaṃ^eb^, tesaṃ chaviṃ chāyaṃ sundarabhāvaṃ  na anveti nānugacchati, atha kho ārakāva tehi dhammehi. ananucchavikattā eva ca ^b^ananulomikaṃ,^eb^  tesaṃ na anulometi; atha kho vilomaṃ paccanīkabhāve ṭhitaṃ. ananulomikattā eva  ca ^b^appatirūpaṃ,^eb^ patirūpaṃ sadisaṃ paṭibhāgaṃ na hoti, atha kho asadisaṃ appaṭibhāgameva.  appatirūpattā eva ca ^b^assāmaṇakaṃ,^eb^ samaṇānaṃ ^a^P1.0220^ea^ kammaṃ na hoti. assāmaṇakattā  ^b^akappiyaṃ^eb^. yañhi samaṇakammaṃ na hoti, taṃ tesaṃ na kappati. akappiyattā  ^b^akaraṇīyaṃ^eb^. na hi samaṇā yaṃ na kappati, taṃ karonti. tañcetaṃ tayā kataṃ,  tasmā ananucchavikaṃ te, moghapurisa, kataṃ...pe0... akaraṇīyanti. ^b^kathañhi  nāmā^eb^ti kena nāma kāraṇena, kiṃ nāma kāraṇaṃ passantoti vuttaṃ hoti.  tato kāraṇābhāvaṃ dassento parato ^b^``nanu mayā moghapurisā''^eb^tiādimāha. taṃ  sabbaṃ vuttatthameva.<br/><br/>[03]idāni ^a^V1.0170^ea^ yasmā yaṃ tena pāpakammaṃ kataṃ, taṃ vipaccamānaṃ ativiya dukkhavipākaṃ  hoti, tasmāssa taṃ vipākaṃ dassetuṃ katāparādhaṃ viya puttaṃ anukampakā mātāpitaro  dayālukena cittena sudinnaṃ paribhāsanto ^b^``varaṃ te moghapurisā''^eb^tiādimāha.  tattha āsu sīghaṃ etassa visaṃ āgacchatīti āsīviso. ghoraṃ caṇḍamassa visanti ghoraviso,  tassa ^b^āsīvisassa ghoravisassa^eb^. ``pakkhitta''nti etassa ``vara''nti iminā  sambandho ^a^M1.0185^ea^. īdisassa āsīvisassa ghoravisassa mukhe aṅgajātaṃ varaṃ  pakkhittaṃ; sace pakkhittaṃ bhaveyya, varaṃ siyā; sundaraṃ sādhu suṭṭhu siyāti attho.  ^b^na tvevā^eb^ti na tu eva varaṃ na sundarameva na sādhumeva na suṭṭhumeva. esa nayo sabbattha.  ^b^kaṇhasappassā^eb^ti kāḷasappassa. ^b^aṅgārakāsuyā^eb^ti aṅgārapuṇṇakūpe, aṅgārarāsimhi  vā. ^b^ādittāyā^eb^ti padittāya gahitāggivaṇṇāya. ^b^sampajjalitāyā^eb^ti samantato  pajjalitāya acciyo muccantiyā. ^b^sajotibhūtāyā^eb^ti sappabhāya. samantato uṭṭhitāhi  jālāhi ekappabhāsamudayabhūtāyāti vuttaṃ hoti.<br/><br/>[03]^b^taṃ kissa hetū^eb^ti yaṃ mayā vuttaṃ ``vara''nti taṃ kissa hetu, katarena kāraṇenāti  ce? ^b^maraṇaṃ vā nigaccheyyā^eb^ti yo tattha aṅgajātaṃ pakkhipeyya, so maraṇaṃ vā  nigaccheyya maraṇamattaṃ vā dukkhaṃ. ^b^itonidānañca kho...pe0... upapajjeyyā^eb^ti  yaṃ idaṃ mātugāmassa aṅgajāte aṅgajātapakkhipanaṃ, itonidānaṃ tassa kārako puggalo  nirayaṃ upapajjeyya; evaṃ kammassa mahāsāvajjataṃ passanto taṃ garahi, na tassa dukkhāgamaṃ  icchamāno. ^b^tattha nāma tva^eb^nti tasmiṃ nāma evarūpe kamme evaṃ ^a^P1.0221^ea^  mahāsāvajje samānepi tvaṃ. ^b^yaṃ tva^eb^nti ettha ^b^ya^eb^nti hīḷanatthe nipāto. ^b^tva^eb^nti  taṃ-saddassa vevacanaṃ; dvīhipi yaṃ vā taṃ vā hīḷitamavaññātanti vuttaṃ hoti. ^b^asaddhamma^eb^nti  asataṃ nīcajanānaṃ dhammaṃ; tehi sevitabbanti attho. ^b^gāmadhamma^eb^nti gāmānaṃ dhammaṃ;  gāmavāsikamanussānaṃ dhammanti vuttaṃ hoti. ^b^vasaladhamma^eb^nti pāpadhamme vasanti paggharantīti  vasalā, tesaṃ vasalānaṃ hīnapurisānaṃ dhammaṃ, vasalaṃ vā kilesapaggharaṇakaṃ dhammaṃ.  ^b^duṭṭhulla^eb^nti duṭṭhu ca kilesadūsitaṃ thūlañca asukhumaṃ, anipuṇanti vuttaṃ hoti.  ^b^odakantika^eb^nti udakakiccaṃ antikaṃ avasānaṃ assāti odakantiko, taṃ odakantikaṃ.  ^b^rahassa^eb^nti rahobhavaṃ, paṭicchanne okāse uppajjanakaṃ. ayañhi dhammo jigucchanīyattā  na sakkā āvi aññesaṃ dassanavisaye kātuṃ, tena vuttaṃ -- ``rahassa''nti. ^b^dvayaṃdvayasamāpatti^eb^nti  dvīhi dvīhi samāpajjitabbaṃ, dvayaṃ dvayaṃ samāpattintipi pāṭho. dayaṃ dayaṃ samāpattintipi  paṭhanti, taṃ na sundaraṃ. ^b^samāpajjissasī^eb^ti etaṃ ``tattha nāma tva''nti ettha vuttanāmasaddena  yojetabbaṃ ``samāpajjissasi nāmā''ti.<br/><br/>[03] ^b^bahūnaṃ^eb^ ^a^V1.0171^ea^ ^b^kho...pe0... ādikattā pubbaṅgamo^eb^ti sāsanaṃ sandhāya vadati. imasmiṃ  sāsane tvaṃ bahūnaṃ puggalānaṃ akusalānaṃ dhammānaṃ ādikattā, sabbapaṭhamaṃ  ^a^M1.0186^ea^ karaṇato; pubbaṅgamo sabbapaṭhamaṃ etaṃ maggaṃ paṭipannattā; dvāraṃdado, upāyadassakoti  vuttaṃ hoti. imañhi lesaṃ laddhā tava anusikkhamānā bahū puggalā nānappakārake  makkaṭiyā methunapaṭisevanādike akusaladhamme karissantīti ayamettha adhippāyo.<br/><br/>[03]^b^anekapariyāyenā^eb^ti imehi ``ananucchavika''ntiādinā nayena vuttehi, bahūhi  kāraṇehi. ^b^dubbharatāya...pe0... kosajjassa avaṇṇaṃ bhāsitvā^eb^ti dubbharatādīnaṃ  vatthubhūtassa asaṃvarassa avaṇṇaṃ nindaṃ garahaṃ bhāsitvāti attho. yasmā hi asaṃvare ṭhitassa  puggalassa attā dubbharatañceva dupposatañca āpajjati, tasmā asaṃvaro ^b^``dubbharatā, dupposatā''^eb^ti  ca vuccati. yasmā pana asaṃvare ^a^P1.0222^ea^ ṭhitassa attā catūsu paccayesu mahicchataṃ  sineruppamāṇepi ca paccaye laddhā asantuṭṭhitaṃ āpajjati, tasmā asaṃvaro ^b^``mahicchatā,  asantuṭṭhitā''^eb^ti ca vuccati. yasmā ca asaṃvare ṭhitassa attā gaṇasaṅgaṇikāya ceva  kilesasaṅgaṇikāya ca saṃvattati, kosajjānugato ca hoti aṭṭhakusītavatthupāripūriyā  saṃvattati, tasmā asaṃvaro ^b^``saṅgaṇikā, ceva kosajjañcā''^eb^ti vuccati.<br/><br/>[03]^b^subharatāya...pe0... vīriyārambhassa vaṇṇaṃ bhāsitvā^eb^ti subharatādīnaṃ vatthubhūtassa  saṃvarassa vaṇṇaṃ bhāsitvāti attho. yasmā hi asaṃvaraṃ pahāya saṃvare ṭhitassa attā subharo  hoti suposo, catūsu ca paccayesu appicchataṃ nittaṇhabhāvaṃ āpajjati, ekamekasmiñca  paccaye yathālābha-yathābala-yathāsāruppavasena tippabhedāya santuṭṭhiyā saṃvattati, tasmā saṃvaro  ^b^``subharatā ceva suposatā ca appiccho ca santuṭṭho cā''^eb^ti vuccati.<br/><br/>[03]yasmā pana asaṃvaraṃ pahāya saṃvare ṭhitassa attā kilesasallekhanatāya ceva niddhunanatāya ca  saṃvattati, tasmā saṃvaro ^b^``sallekho ca dhuto cā''^eb^ti vuccati.<br/><br/>[03]yasmā ca asaṃvaraṃ pahāya saṃvare ṭhitassa attā kāyavācānaṃ appāsādikaṃ appasādanīyaṃ  asantaṃ asāruppaṃ kāyavacīduccaritaṃ cittassa appāsādikaṃ ^a^M1.0187^ea^ appasādanīyaṃ  asantaṃ asāruppaṃ akusalavitakkattayañca anupagamma tabbiparītassa kāyavacīsucaritassa  ceva kusalavitakkattayassa ca pāsādikassa pasādanīyassa santassa sāruppassa pāripūriyā  saṃvattati, tasmā saṃvaro ``pāsādiko''ti vuccati.<br/><br/>[03]yasmā ^a^V1.0172^ea^ pana asaṃvaraṃ pahāya saṃvare ṭhitassa attā sabbakilesāpacayabhūtāya, vivaṭṭāya, aṭṭhavīriyārambhavatthupāripūriyā  ca saṃvattati, tasmā saṃvaro ^b^``apacayo ceva vīriyārambho cā''^eb^ti vuccatīti.<br/><br/>[03]^b^bhikkhūnaṃ tadanucchavikaṃ tadanulomika^eb^nti tattha sannipatitānaṃ bhikkhūnaṃ yaṃ  idāni sikkhāpadaṃ paññapessati, tassa anucchavikañceva anulomikañca. yo vā ayaṃ  subharatādīhi saṃvaro vutto, tassa anucchavikañceva anulomikañca saṃvarappahānapaṭisaṃyuttaṃ  ^a^P1.0223^ea^ asuttantavinibaddhaṃ pāḷivinimuttaṃ okkantikadhammadesanaṃ katvāti  attho. bhagavā kira īdisesu ṭhānesu pañcavaṇṇakusumamālaṃ karonto viya, ratanadāmaṃ  sajjento viya, ca ye paṭikkhipanādhippāyā asaṃvarābhiratā te samparāyikena vaṭṭabhayena  tajjento anekappakāraṃ ādīnavaṃ dassento, ye sikkhākāmā saṃvare ṭhitā te appekacce  arahatte patiṭṭhapento appekacce anāgāmi-sakadāgāmi-sotāpattiphalesu upanissayavirahitepi  saggamagge patiṭṭhapento dīghanikāyappamāṇampi majjhimanikāyappamāṇampi dhammadesanaṃ karoti.  taṃ sandhāyetaṃ vuttaṃ -- ``bhikkhūnaṃ tadanucchavikaṃ tadanulomikaṃ dhammiṃ kathaṃ  katvā''ti.<br/><br/>[03]^b^tena hī^eb^ti tena sudinnassa ajjhācārena kāraṇabhūtena. ^b^sikkhāpada^eb^nti ettha sikkhitabbāti  sikkhā, pajjate imināti padaṃ, sikkhāya padaṃ sikkhāpadaṃ; sikkhāya adhigamupāyoti  attho. atha vā mūlaṃ nissayo patiṭṭhāti vuttaṃ hoti. methunaviratiyā methunasaṃvarassetaṃ  adhivacanaṃ. methunasaṃvaro hi tadaññesaṃ sikkhāsaṅkhātānaṃ sīlavipassanājhānamaggadhammānaṃ  vuttatthavasena padattā idha ``sikkhāpada''nti adhippeto. ayañca attho sikkhāpadavibhaṅge  vuttanayeneva veditabbo. apica tassatthassa dīpakaṃ vacanampi ``sikkhāpada''nti veditabbaṃ.  vuttampi cetaṃ -- ``sikkhāpadanti yo tattha nāmakāyo padakāyo niruttikāyo byañjanakāyo''ti.  atha vā yathā ``anabhijjhā dhammapada''nti vutte anabhijjhā eko dhammakoṭṭhāsoti attho  ^a^M1.0188^ea^ hoti, evamidhāpi ``sikkhāpada''nti sikkhākoṭṭhāso sikkhāya eko  padesotipi attho veditabbo.<br/><br/>[03]^b^dasa^eb^ ^b^atthavase paṭiccā^eb^ti dasa kāraṇavase sikkhāpadapaññattihetu adhigamanīye hitavisese  paṭicca āgamma ārabbha, dasannaṃ hitavisesānaṃ nipphattiṃ sampassamānoti vuttaṃ  hoti. idāni te dasa atthavase dassento ^b^``saṅghasuṭṭhutāyā''^eb^tiādimāha. tattha  ^b^saṅghasuṭṭhutā^eb^ nāma saṅghassa suṭṭhubhāvo, ``suṭṭhu devā''ti āgataṭṭhāne viya ``suṭṭhu, bhante''ti  vacanasampaṭicchanabhāvo ^a^V1.0173^ea^. yo ca tathāgatassa vacanaṃ sampaṭicchati ^a^P1.0224^ea^, tassa  taṃ dīgharattaṃ hitāya sukhāya hoti, tasmā saṅghassa ``suṭṭhu, bhante''ti mama vacanasampaṭicchanatthaṃ  paññapessāmi, asampaṭicchane ādīnavaṃ sampaṭicchane ca ānisaṃsaṃ dassetvā, na balakkārena  abhibhavitvāti etamatthaṃ āvikaronto āha -- ``saṅghasuṭṭhutāyā''ti. ^b^saṅghaphāsutāyā^eb^ti  saṅghassa phāsubhāvāya; sahajīvitāya sukhavihāratthāyāti attho.<br/><br/>[03]^b^dummaṅkūnaṃ puggalānaṃ niggahāyā^eb^ti dummaṅkū nāma dussīlapuggalā; ye maṅkutaṃ āpādiyamānāpi  dukkhena āpajjanti, vītikkamaṃ karontā vā katvā vā na lajjanti, tesaṃ niggahatthāya;  te hi sikkhāpade asati ``kiṃ tumhehi diṭṭhaṃ, kiṃ sutaṃ -- kiṃ amhehi kataṃ;  katarasmiṃ vatthusmiṃ katamaṃ āpattiṃ āropetvā amhe niggaṇhathā''ti saṅghaṃ viheṭhessanti,  sikkhāpade pana sati te saṅgho sikkhāpadaṃ dassetvā dhammena vinayena satthusāsanena niggahessati.  tena vuttaṃ -- ``dummaṅkūnaṃ puggalānaṃ niggahāyā''ti.<br/><br/>[03]^b^pesalānaṃ bhikkhūnaṃ phāsuvihārāyā^eb^ti pesalānaṃ piyasīlānaṃ bhikkhūnaṃ phāsuvihāratthāya.  piyasīlā hi bhikkhū kattabbākattabbaṃ sāvajjānavajjaṃ velaṃ mariyādaṃ ajānantā sikkhattayapāripūriyā  ghaṭamānā kilamanti, sandiṭṭhamānā ubbāḷhā honti. kattabbākattabbaṃ pana sāvajjānavajjaṃ  velaṃ mariyādaṃ ñatvā sikkhattayapāripūriyā ghaṭamānā na kilamanti, sandiṭṭhamānā  na ubbāḷhā honti. tena nesaṃ sikkhāpadapaññāpanā phāsuvihārāya saṃvattati. yo  vā dummaṅkūnaṃ puggalānaṃ niggaho, sveva etesaṃ phāsuvihāro. dussīlapuggale nissāya  hi uposatho na tiṭṭhati ^a^M1.0189^ea^, pavāraṇā na tiṭṭhati, saṅghakammāni nappavattanti,  sāmaggī na hoti, bhikkhū anekaggā uddesaparipucchākammaṭṭhānādīni anuyuñjituṃ  na sakkonti. dussīlesu pana niggahitesu sabbopi ayaṃ upaddavo na hoti. tato  pesalā bhikkhū phāsu viharanti. evaṃ ``pesalānaṃ bhikkhūnaṃ phāsu vihārāyā''ti  ettha dvidhā attho ^a^P1.0225^ea^ veditabbo.<br/><br/>[03]^b^diṭṭhadhammikānaṃ āsavānaṃ saṃvarāyā^eb^ti diṭṭhadhammikā āsavā nāma asaṃvare ṭhitena  tasmiññeva attabhāve pattabbā pāṇippahāra-daṇḍappahāra-hatthaccheda-pādaccheda-akitti-ayasavippaṭisārādayo  dukkhavisesā. iti imesaṃ diṭṭhadhammikānaṃ āsavānaṃ saṃvarāya pidhānāya āgamanamaggathakanāyāti  attho.<br/><br/>[03]^b^samparāyikānaṃ āsavānaṃ paṭighātāyā^eb^ti samparāyikā āsavā nāma asaṃvare  ṭhitena katapāpakammamūlakā samparāye narakādīsu pattabbā dukkhavisesā, tesaṃ paṭighātatthāya  ^a^V1.0174^ea^ paṭippassambhanatthāya vūpasamatthāyāti vuttaṃ hoti.<br/><br/>[03]^b^appasannānaṃ pasādāyā^eb^ti sikkhāpadapaññattiyā hi sati sikkhāpadapaññattiṃ ñatvā vā  yathāpaññattaṃ paṭipajjamāne bhikkhū disvā vā yepi appasannā paṇḍitamanussā, te ``yāni  vata loke mahājanassa rajjana-dussana-muyhanaṭṭhānāni, tehi ime samaṇā sakyaputtiyā  ārakā viratā viharanti, dukkaraṃ vata karonti, bhāriyaṃ vata karontī''ti pasādaṃ  āpajjanti, vinayapiṭake potthakaṃ disvā micchādiṭṭhika-tivedī brāhmaṇo viya.  tena vuttaṃ -- ``appasannānaṃ pasādāyā''ti.<br/><br/>[03]^b^pasannānaṃ bhiyyobhāvāyā^eb^ti yepi sāsane pasannā kulaputtā tepi sikkhāpadapaññattiṃ  ñatvā yathāpaññattaṃ paṭipajjamāne bhikkhū vā disvā ``aho ayyā dukkarakārino,  ye yāvajīvaṃ ekabhattaṃ brahmacariyaṃ vinayasaṃvaraṃ anupālentī''ti bhiyyo bhiyyo  pasīdanti. tena vuttaṃ -- ``pasannānaṃ bhiyyobhāvāyā''ti.<br/><br/>[03]^b^saddhammaṭṭhitiyā^eb^ti tividho saddhammo -- pariyattisaddhammo, paṭipattisaddhammo, adhigamasaddhammoti.  tattha piṭakattayasaṅgahitaṃ sabbampi buddhavacanaṃ ``pariyattisaddhammo'' nāma. terasa  dhutaguṇā, cuddasa khandhakavattāni, dveasīti mahāvattāni, sīlasamādhivipassanāti  ^a^M1.0190^ea^ ayaṃ ``paṭipattisaddhammo'' nāma. cattāro ariyamaggā cattāri ca sāmaññaphalāni  nibbānañcāti ayaṃ ``adhigamasaddhammo'' nāma. so sabbopi yasmā sikkhāpadapaññattiyā  sati bhikkhū sikkhāpadañca tassa vibhaṅgañca tadatthajotanatthaṃ aññañca buddhavacanaṃ pariyāpuṇanti,  yathāpaññattañca paṭipajjamānā paṭipattiṃ pūretvā paṭipattiyā adhigantabbaṃ  ^a^P1.0226^ea^ lokuttaradhammaṃ adhigacchanti, tasmā sikkhāpadapaññattiyā ciraṭṭhitiko hoti.  tena vuttaṃ -- ``saddhammaṭṭhitiyā''ti.<br/><br/>[03]^b^vinayānuggahāyā^eb^ti sikkhāpadapaññattiyā hi sati saṃvaravinayo ca pahānavinayo ca samathavinayo  ca paññattivinayo cāti catubbidhopi vinayo anuggahito hoti upatthambhito sūpatthambhito.  tena vuttaṃ -- ``vinayānuggahāyā''ti.<br/><br/>[03]sabbāneva cetāni padāni ``sikkhāpadaṃ paññapessāmī''ti iminā vacanena saddhiṃ yojetabbāni ^a^V1.0175^ea^. tatrāyaṃ paṭhamapacchimapadayojanā -- ``saṅghasuṭṭhutāya sikkhāpadaṃ paññapessāmi, vinayānuggahāya  sikkhāpadaṃ paññapessāmī''ti.<br/><br/>[03]api cettha yaṃ saṅghasuṭṭhu taṃ saṅghaphāsu, yaṃ saṅghaphāsu taṃ dummaṅkūnaṃ puggalānaṃ niggahāyāti  evaṃ saṅkhalikanayaṃ; yaṃ saṅghasuṭṭhu taṃ saṅghaphāsu, yaṃ saṅghasuṭṭhu taṃ dummaṅkūnaṃ puggalānaṃ  niggahāyāti evañca ekekapadamūlikaṃ dasakkhattuṃ yojanaṃ katvā yaṃ vuttaṃ ^b^parivāre^eb^  (pari0 334) --<br/><br/>[21] ``atthasataṃ dhammasataṃ, dve ca niruttisatāni.<br/><br/>[22] cattāri ñāṇasatāni, atthavase pakaraṇe''ti..<br/><br/>[03]taṃ sabbaṃ veditabbaṃ. taṃ panetaṃ yasmā parivāreyeva āvi bhavissati, tasmā idha na vaṇṇitanti.<br/><br/>[03]evaṃ sikkhāpadapaññattiyā ānisaṃsaṃ dassetvā tasmiṃ sikkhāpade bhikkhūhi kattabbakiccaṃ  dīpento ^b^``evañca pana, bhikkhave, imaṃ sikkhāpadaṃ uddiseyyāthā''^eb^ti āha.  kiṃ vuttaṃ hoti? bhikkhave, imaṃ pana mayā iti sandassitānisaṃsaṃ sikkhāpadaṃ  evaṃ pātimokkhuddese uddiseyyātha ca pariyāpuṇeyyātha ca dhāreyyātha ca aññesañca  vāceyyāthāti. atirekānayanattho ^a^M1.0191^ea^ hi ettha ca saddo, tenāyamattho ānīto  hotīti.<br/><br/>[06] idāni yaṃ vuttaṃ ``imaṃ sikkhāpada''nti taṃ dassento ^b^``yo pana bhikkhu methunaṃ dhammaṃ paṭiseveyya, pārājiko hoti asaṃvāso''^eb^ti āha.  evaṃ mūlacchejjavasena daḷhaṃ katvā paṭhamapārājike paññatte aparampi anupaññattatthāya  makkaṭīvatthu udapādi. tassuppattidīpanatthametaṃ vuttaṃ -- ^b^evañcidaṃ bhagavatā bhikkhūnaṃ  sikkhāpadaṃ paññattaṃ hotī^eb^ti. tassattho -- bhagavatā bhikkhūnaṃ idaṃ sikkhāpadaṃ  evaṃ paññattaṃ hoti ca, idañca aññaṃ vatthu udapādīti.<br/><br/>[06] paṭhamapaññattikathā niṭṭhitā.<br/><br/>[06] sudinnabhāṇavāraṃ niṭṭhitaṃ.


volume: 1
item: 22
title: ^paṭhamapārājikaṃ^sudinnabhāṇavāravaṇṇanā^makkaṭīvatthukathā^
content:
  [03] 40^b^.^eb^ idāni ^a^P1.0227^ea^ ^a^V1.0176^ea^ yaṃ taṃ aññaṃ vatthu uppannaṃ, taṃ dassetuṃ ^b^``tena  kho pana samayenā''^eb^tiādimāha. tatrāyaṃ anuttānapadavaṇṇanā -- ^b^makkaṭiṃ āmisenā^eb^ti  mahāvane bhikkhūnaṃ khantimettādiguṇānubhāvena nirāsaṅkacittā bahū migamorakukkuṭamakkaṭādayo  tiracchānā padhānāgāraṭṭhānesu vicaranti. tatra ekaṃ makkaṭiṃ āmisena yāgubhattakhajjakādinā  upalāpetvā, saṅgaṇhitvāti vuttaṃ hoti. ^b^tassā^eb^ti bhummavacanaṃ. ^b^paṭisevatī^eb^ti  pacurapaṭisevano hoti; pacuratthe hi vattamānavacanaṃ. ^b^so bhikkhū^eb^ti so methunadhammapaṭisevanako  bhikkhu. ^b^senāsanacārikaṃ āhiṇḍantā^eb^ti te bhikkhū āgantukā buddhadassanāya  āgatā pātova āgantukabhattāni labhitvā katabhattakiccā bhikkhūnaṃ nivāsanaṭṭhānāni  passissāmāti vicariṃsu. tena vuttaṃ -- ^b^``senāsanacārikaṃ āhiṇḍantā''^eb^ti.  ^b^yena te bhikkhū tenupasaṅkamī^eb^ti tiracchānagatā nāma ekabhikkhunā saddhiṃ vissāsaṃ  katvā aññesupi tādisaññeva cittaṃ uppādenti. tasmā sā makkaṭī yena te bhikkhū  tenupasaṅkami; upasaṅkamitvā ca attano vissāsikabhikkhusseva tesampi taṃ vikāraṃ  dassesi.<br/><br/>[03]^b^cheppa^eb^nti naṅguṭṭhaṃ. ^b^oḍḍī^eb^ti abhimukhaṃ ṭhapesi. ^b^nimittampi akāsī^eb^ti yena  niyāmena yāya kiriyāya methunādhippāyaṃ te jānanti taṃ akāsīti attho ^a^M1.0192^ea^.  ^b^so bhikkhū^eb^ti yassāyaṃ vihāro. ^b^ekamantaṃ nilīyiṃsū^eb^ti ekasmiṃ okāse  paṭicchannā acchiṃsu.<br/><br/>[03] 41^b^.^eb^ ^b^saccaṃ, āvuso^eb^ti sahoḍḍhaggahito coro viya paccakkhaṃ disvā coditattā ``kiṃ  vā mayā kata''ntiādīni vattuṃ asakkonto ``saccaṃ, āvuso''ti āha. ^b^nanu,  āvuso, tatheva taṃ hotī^eb^ti āvuso yathā manussitthiyā, nanu tiracchānagatitthiyāpi  taṃ sikkhāpadaṃ tatheva hoti. manussitthiyāpi hi dassanampi gahaṇampi āmasanampi  phusanampi ghaṭṭanampi duṭṭhullameva. tiracchānagatitthiyāpi taṃ sabbaṃ duṭṭhullameva. ko  ettha viseso? alesaṭṭhāne tvaṃ lesaṃ oḍḍesīti.<br/><br/>[03] 42^b^.^eb^ ^b^antamaso tiracchānagatāyapi pārājiko hoti asaṃvāso^eb^ti tiracchānagatāyapi  methunaṃ dhammaṃ paṭisevitvā pārājiko yeva hotīti daḷhataraṃ sikkhāpadamakāsi.  duvidhañhi ^a^P1.0228^ea^ sikkhāpadaṃ -- lokavajjaṃ, paṇṇattivajjañca. tattha yassa  sacittakapakkhe cittaṃ akusalameva hoti, taṃ lokavajjaṃ nāma. sesaṃ paṇṇattivajjaṃ.  tattha lokavajje anupaññatti uppajjamānā rundhantī dvāraṃ pidahantī sotaṃ pacchindamānā  gāḷhataraṃ karontī uppajjati, ^b^aññatra adhimānā, aññatra supinantā^eb^ti ayaṃ  pana vītikkamābhāvā abbohārikattā ca vuttā. paṇṇattivajje akate vītikkame  uppajjamānā sithilaṃ karontī mocentī dvāraṃ dadamānā aparāparampi anāpattiṃ kurumānā  uppajjati, gaṇabhojanaparamparabhojanādīsu anupaññattiyo viya. ^b^``antamaso taṅkhaṇikāyapī''^eb^ti  evarūpā pana kate vītikkame uppannattā paññattigatikāva hoti. idaṃ pana paṭhamasikkhāpadaṃ  yasmā lokavajjaṃ, na paṇṇattivajjaṃ; tasmā ayamanupaññatti rundhantī ^a^V1.0177^ea^ dvāraṃ pidahantī  sotaṃ pacchindamānā gāḷhataraṃ karontī uppajji.<br/><br/>[03]evaṃ dvepi vatthūni sampiṇḍetvā mūlacchejjavasena daḷhataraṃ katvā paṭhamapārājike paññatte  aparampi anupaññattatthāya vajjiputtakavatthu udapādi. tassuppattidassanatthametaṃ vuttaṃ --  ``evañcidaṃ bhagavatā bhikkhūnaṃ sikkhāpadaṃ paññattaṃ hotī''ti ^a^M1.0193^ea^. tassattho --  bhagavatā bhikkhūnaṃ idaṃ sikkhāpadaṃ evaṃ paññattaṃ hoti ca idañca aññampi vatthu udapādīti.<br/><br/>[06] makkaṭīvatthukathā niṭṭhitā.


volume: 1
item: 23
title:
  paṭhamapārājikaṃ^sudinnabhāṇavāravaṇṇanā^makkaṭīvatthukathā^santhatabhāṇavāro vajjiputtakavatthuvaṇṇanā^

content:
  [03] 43-44^b^.^eb^ idāni yaṃ taṃ aññampi vatthu uppannaṃ, taṃ dassetuṃ ^b^``tena kho pana samayenā''^eb^tiādimāha.  tatrāpi ayamanuttānapadavaṇṇanā -- ^b^vesālikā^eb^ti vesālivāsino. ^b^vajjiputtakā^eb^ti  vajjiraṭṭhe vesāliyaṃ kulānaṃ puttā. sāsane kira yo yo upaddavo ādīnavo abbudamuppajji,  sabbaṃ taṃ vajjiputtake nissāya. tathā hi devadattopi vajjiputtake pakkhe labhitvā  saṅghaṃ bhindi. vajjiputtakā eva ca vassasataparinibbute bhagavati uddhammaṃ ubbinayaṃ  satthusāsanaṃ dīpesuṃ. imepi tesaṃ yeva ekacce evaṃ paññattepi sikkhāpade   ^a^P1.0229^ea^ yāvadatthaṃ bhuñjiṃsu...pe0... methunaṃ dhammaṃ paṭiseviṃsūti.<br/><br/>[03]^b^ñātibyasanenapī^eb^ti ettha asanaṃ byasanaṃ vikkhepo viddhaṃsanaṃ vināsoti sabbametaṃ ekatthaṃ.  ñātīnaṃ byasanaṃ ^b^ñātibyasanaṃ,^eb^ tena ñātibyasanena, rājadaṇḍabyādhimaraṇavippavāsanimittena  ^a^V1.0178^ea^ ñātivināsenāti attho. esa nayo dutiyapadepi. tatiyapade pana ārogyavināsako  rogo eva ^b^rogabyasanaṃ^eb^. so hi ārogyaṃ byasati vikkhipati vināsetīti byasanaṃ.  rogova byasanaṃ rogabyasanaṃ, tena rogabyasanena. ^b^phuṭṭhā^eb^ti adhipannā abhibhūtā  samannāgatāti attho.<br/><br/>[03]^b^na mayaṃ, bhante ānanda, buddhagarahino^eb^ti bhante ānanda, mayaṃ na buddhaṃ garahāma,  na buddhassa dosaṃ dema. na dhammagarahino, na saṅghagarahino. ^b^attagarahino maya^eb^nti attānameva  mayaṃ garahāma, attano dosaṃ dema. ^b^alakkhikā^eb^ti nissirikā. ^b^appapuññā^eb^ti  parittapuññā. ^b^vipassakā kusalānaṃ dhammāna^eb^nti ye aṭṭhatiṃsārammaṇesu vibhattā  kusalā dhammā, tesaṃ vipassakā; tato tato ārammaṇato vuṭṭhāya teva dhamme vipassamānāti  ^a^M1.0194^ea^ attho. ^b^pubbarattāpararatta^eb^nti rattiyā pubbaṃ pubbarattaṃ, rattiyā  aparaṃ apararattaṃ, paṭhamayāmañca pacchimayāmañcāti vuttaṃ hoti. ^b^bodhipakkhikāna^eb^nti  bodhissa pakkhe bhavānaṃ, arahattamaggañāṇassa upakārakānanti attho. ^b^bhāvanānuyoga^eb^nti  vaḍḍhanānuyogaṃ. ^b^anuyuttā vihareyyāmā^eb^ti gihipalibodhaṃ āvāsapalibodhañca  pahāya vivittesu senāsanesu yuttapayuttā anaññakiccā vihareyyāma.<br/><br/>[03]^b^evamāvuso^eb^ti thero etesaṃ āsayaṃ ajānanto idaṃ nesaṃ mahāgajjitaṃ sutvā ``sace  ime īdisā bhavissanti, sādhū''ti maññamāno ``evamāvuso''ti sampaṭicchi. ^b^aṭṭhānametaṃ  anavakāso^eb^ti ubhayampetaṃ kāraṇapaṭikkhepavacanaṃ. kāraṇañhi yasmā tattha tadāyattavuttibhāvena  phalaṃ tiṭṭhati. yasmā cassa taṃ okāso hoti tadāyattavuttibhāvena, tasmā ``ṭhānañca  avakāso cā''ti vuccati, taṃ paṭikkhipanto āha -- ``aṭṭhānametaṃ, ānanda  ^a^P1.0230^ea^, anavakāso''ti. etaṃ ṭhānaṃ vā okāso vā natthi. ^b^yaṃ tathāgato^eb^ti  yena tathāgato vajjīnaṃ vā...pe0... samūhaneyya, taṃ kāraṇaṃ natthīti attho. yadi  hi bhagavā etesaṃ ``labheyyāma upasampada''nti yācantānaṃ upasampadaṃ dadeyya, evaṃ sante  ``pārājiko hoti asaṃvāso''ti paññattaṃ samūhaneyya. yasmā panetaṃ na samūhanati,  tasmā ``aṭṭhānameta''ntiādimāha.<br/><br/>[03]^b^so āgato na upasampādetabbo^eb^ti ``yadi hi evaṃ āgato upasampadaṃ labheyya, sāsane  agāravo bhaveyya. sāmaṇerabhūmiyaṃ pana ṭhito sagāravo ca bhavissati, attatthañca karissatī''ti  ñatvā anukampamāno bhagavā āha -- ``so āgato na upasampādetabbo''ti. ^b^so āgato  upasampādetabbo^eb^ti evaṃ āgato bhikkhubhāve ṭhatvā avipannasīlatāya sāsane sagāravo  ^a^V1.0179^ea^ bhavissati, so sati upanissaye nacirasseva uttamatthaṃ pāpuṇissatīti   ñatvā upasampādetabboti āha.<br/><br/>[03]evaṃ methunaṃ dhammaṃ paṭisevitvā āgatesu anupasampādetabbañca upasampādetabbañca dassetvā  tīṇipi vatthūni samodhānetvā paripuṇṇaṃ katvā sikkhāpadaṃ paññapetukāmo ``evañca  pana, bhikkhave, imaṃ sikkhāpadaṃ uddiseyyāthā''ti vatvā ``yo pana bhikkhu...pe0...  asaṃvāso''ti paripuṇṇaṃ sikkhāpadaṃ paññapesi.<br/><br/>[06] vajjiputtakavatthuvaṇṇanā niṭṭhitā.


volume: 1
item: 24
title:
  sudinnabhāṇavāravaṇṇanā^makkaṭīvatthukathā^santhatabhāṇavāro vajjiputtakavatthuvaṇṇanā^catubbidhavinayakathā^

content:
  [03] 45^b^.^eb^ idānissa ^a^M1.0195^ea^ atthaṃ vibhajanto ^b^``yo panāti, yo yādiso''^eb^tiādimāha.  tasmiṃ pana sikkhāpade ca sikkhāpadavibhaṅge ca sakale ca vinayavinicchaye kosallaṃ  patthayantena ^b^catubbidho vinayo^eb^ jānitabbo --<br/><br/>[21] catubbidhañhi vinayaṃ, mahātherā mahiddhikā.<br/><br/>[22] nīharitvā pakāsesuṃ, dhammasaṅgāhakā purā..<br/><br/>[03]katamaṃ catubbidhaṃ? suttaṃ, suttānulomaṃ, ācariyavādaṃ, attanomatinti. yaṃ  sandhāya vuttaṃ -- ``āhaccapadena rasena ācariyavaṃsena adhippāyā''ti, ettha hi ^b^āhaccapada^eb^nti  suttaṃ adhippetaṃ, ^b^raso^eb^ti suttānulomaṃ, ^b^ācariyavaṃso^eb^ti ācariyavādo, ^b^adhippāyo^eb^ti  attanomati.<br/><br/>[03]tattha ^b^suttaṃ^eb^nāma sakale vinayapiṭake pāḷi.<br/><br/>[03]^b^suttānulomaṃ^eb^ nāma cattāro mahāpadesā; ye bhagavatā evaṃ vuttā -- ``yaṃ, bhikkhave  ^a^P1.0231^ea^, mayā `idaṃ na kappatī'ti appaṭikkhittaṃ, taṃ ce akappiyaṃ anulometi;  kappiyaṃ paṭibāhati, taṃ vo na kappati. yaṃ, bhikkhave, mayā `idaṃ na kappatī'ti  appaṭikkhittaṃ, taṃ ce kappiyaṃ anulometi; akappiyaṃ paṭibāhati, taṃ vo kappati.  yaṃ, bhikkhave ^a^V1.0180^ea^, mayā `idaṃ kappatī'ti ananuññātaṃ, taṃ ce akappiyaṃ anulometi,  kappiyaṃ paṭibāhati; taṃ vo na kappati. yaṃ, bhikkhave, mayā `idaṃ kappatī'ti  ananuññātaṃ, taṃ ce kappiyaṃ anulometi, akappiyaṃ paṭibāhati; taṃ vo kappatī''ti  (mahāva0 305).<br/><br/>[03]^b^ācariyavādo^eb^ nāma dhammasaṅgāhakehi pañcahi arahantasatehi ṭhapitā pāḷivinimuttā okkantavinicchayappavattā  aṭṭhakathātanti.<br/><br/>[03]^b^attanomati^eb^ nāma sutta-suttānuloma-ācariyavāde muñcitvā anumānena attano anubuddhiyā  nayaggāhena upaṭṭhitākārakathanaṃ.<br/><br/>[03]apica suttantābhidhammavinayaṭṭhakathāsu āgato sabbopi theravādo ``attanomati'' nāma.  taṃ pana attanomatiṃ gahetvā kathentena na daḷhaggāhaṃ ^a^M1.0196^ea^ gahetvā voharitabbaṃ.  kāraṇaṃ sallakkhetvā atthena pāḷiṃ, pāḷiyā ca atthaṃ saṃsanditvā kathetabbaṃ. attanomati  ācariyavāde otāretabbā. sace tattha otarati ceva sameti ca, gahetabbā. sace  neva otarati na sameti, na gahetabbā. ayañhi attanomati nāma sabbadubbalā. attanomatito  ācariyavādo balavataro.<br/><br/>[03]ācariyavādopi suttānulome otāretabbo. tattha otaranto samentoyeva gahetabbo,  itaro na gahetabbo. ācariyavādato hi suttānulomaṃ balavataraṃ.<br/><br/>[03]suttānulomampi sutte otāretabbaṃ. tattha otarantaṃ samentameva gahetabbaṃ, itaraṃ  na gahetabbaṃ. suttānulomato hi suttameva balavataraṃ. suttañhi appaṭivattiyaṃ  kārakasaṅghasadisaṃ buddhānaṃ ṭhitakālasadisaṃ. tasmā yadā dve bhikkhū sākacchanti, sakavādī  suttaṃ gahetvā katheti, paravādī suttānulomaṃ. tehi aññamaññaṃ khepaṃ vā garahaṃ  vā akatvā suttānulomaṃ sutte otāretabbaṃ. sace otarati sameti, gahetabbaṃ.  no ce, na gahetabbaṃ; suttasmiṃyeva ṭhātabbaṃ. athāyaṃ suttaṃ gahetvā katheti, paro  ācariyavādaṃ. tehipi aññamaññaṃ khepaṃ vā garahaṃ vā akatvā ācariyavādo sutte  otāretabbo. sace otarati sameti, gahetabbo. anotaranto asamento ca gārayhācariyavādo  na gahetabbo; suttasmiṃyeva ṭhātabbaṃ.<br/><br/>[03]athāyaṃ suttaṃ ^a^P1.0232^ea^ gahetvā katheti, paro attanomatiṃ. tehipi aññamaññaṃ  khepaṃ vā garahaṃ vā ^a^V1.0181^ea^ akatvā attanomati sutte otāretabbā. sace otarati sameti,  gahetabbā. no ce, na gahetabbā. suttasmiṃ yeva ṭhātabbaṃ.<br/><br/>[03]atha panāyaṃ suttānulomaṃ gahetvā katheti, paro suttaṃ. suttaṃ suttānulome otāretabbaṃ.  sace otarati sameti, tisso saṅgītiyo ārūḷhaṃ pāḷiāgataṃ paññāyati, gahetabbaṃ.  no ce tathā paññāyati na otarati na sameti, bāhirakasuttaṃ vā hoti siloko vā  aññaṃ vā gārayhasuttaṃ guḷhavessantaraguḷhavinayavedallādīnaṃ aññatarato āgataṃ, na  gahetabbaṃ. suttānulomasmiṃyeva ṭhātabbaṃ.<br/><br/>[03]athāyaṃ ^a^M1.0197^ea^ suttānulomaṃ gahetvā katheti, paro ācariyavādaṃ. ācariyavādo  suttānulome otāretabbo. sace otarati sameti, gahetabbo. no ce, na gahetabbo.  suttānulomeyeva ṭhātabbaṃ.<br/><br/>[03]athāyaṃ suttānulomaṃ gahetvā katheti, paro attanomatiṃ. attanomati suttānulome  otāretabbā. sace otarati sameti, gahetabbā. no ce, na gahetabbā. suttānulomeyeva  ṭhātabbaṃ.<br/><br/>[03]atha panāyaṃ ācariyavādaṃ gahetvā katheti, paro suttaṃ. suttaṃ ācariyavāde  otāretabbaṃ. sace otarati sameti, gahetabbaṃ. itaraṃ gārayhasuttaṃ na gahetabbaṃ.  ācariyavādeyeva ṭhātabbaṃ.<br/><br/>[03]athāyaṃ ācariyavādaṃ gahetvā katheti, paro suttānulomaṃ. suttānulomaṃ ācariyavāde  otāretabbaṃ. otarantaṃ samentameva gahetabbaṃ, itaraṃ na gahetabbaṃ. ācariyavādeyeva  ṭhātabbaṃ.<br/><br/>[03]athāyaṃ ācariyavādaṃ gahetvā katheti, paro attanomatiṃ. attanomati ācariyavāde otāretabbā.  sace otarati sameti, gahetabbā. no ce, na gahetabbā. ācariyavādeyeva ṭhātabbaṃ.<br/><br/>[03]atha panāyaṃ attanomatiṃ gahetvā katheti, paro suttaṃ. suttaṃ attanomatiyaṃ otāretabbaṃ.  sace otarati sameti, gahetabbaṃ. itaraṃ gārayhasuttaṃ na gahetabbaṃ. attanomatiyameva  ṭhātabbaṃ.<br/><br/>[03]athāyaṃ ^a^V1.0182^ea^ attanomatiṃ gahetvā katheti, paro suttānulomaṃ. suttānulomaṃ attanomatiyaṃ  otāretabbaṃ. otarantaṃ samentameva gahetabbaṃ, itaraṃ na gahetabbaṃ. attanomatiyameva  ṭhātabbaṃ.<br/><br/>[03]athāyaṃ attanomatiṃ gahetvā katheti, paro ācariyavādaṃ. ācariyavādo attanomatiyaṃ  otāretabbo. sace otarati sameti, gahetabbo; itaro gārayhācariyavādo na gahetabbo.  attanomatiyameva ṭhātabbaṃ. attano gahaṇameva ^a^P1.0233^ea^ baliyaṃ kātabbaṃ. sabbaṭṭhānesu  ca khepo vā garahā vā na kātabbāti.<br/><br/>[03]atha ^a^M1.0198^ea^ panāyaṃ ``kappiya''nti gahetvā katheti, paro ``akappiya''nti.  sutte ca suttānulome ca otāretabbaṃ. sace kappiyaṃ hoti, kappiye ṭhātabbaṃ.  sace akappiyaṃ, akappiye ṭhātabbaṃ.<br/><br/>[03]athāyaṃ tassa kappiyabhāvasādhakaṃ suttato bahuṃ kāraṇañca vinicchayañca dasseti, paro  kāraṇaṃ na vindati. kappiyeva ṭhātabbaṃ. atha paro tassa akappiyabhāvasādhakaṃ suttato  bahuṃ kāraṇañca vinicchayañca dasseti, anena attano gahaṇanti katvā daḷhaṃ ādāya na ṭhātabbaṃ.  ``sādhū''ti sampaṭicchitvā akappiyeva ṭhātabbaṃ. atha dvinnampi kāraṇacchāyā dissati,  paṭikkhittabhāvoyeva sādhu, akappiye ṭhātabbaṃ. vinayañhi patvā kappiyākappiyavicāraṇamāgamma  rundhitabbaṃ, gāḷhaṃ kattabbaṃ, sotaṃ pacchinditabbaṃ, garukabhāveyeva ṭhātabbaṃ.<br/><br/>[03]atha panāyaṃ ``akappiya''nti gahetvā katheti, paro ``kappiya''nti. sutte ca  suttānulome ca otāretabbaṃ. sace kappiyaṃ hoti, kappiye ṭhātabbaṃ. sace akappiyaṃ,  akappiye ṭhātabbaṃ.<br/><br/>[03]athāyaṃ bahūhi suttavinicchayakāraṇehi akappiyabhāvaṃ dasseti, paro kāraṇaṃ na vindati,  akappiye ṭhātabbaṃ. atha paro bahūhi suttavinicchayakāraṇehi kappiyabhāvaṃ dasseti,  ayaṃ kāraṇaṃ na vindati, kappiye ṭhātabbaṃ. atha dvinnampi kāraṇacchāyā dissati, attano  gahaṇaṃ na vissajjetabbaṃ. yathā cāyaṃ kappiyākappiye akappiyakappiye ca vinicchayo  vutto; evaṃ anāpattiāpattivāde āpattānāpattivāde ca, lahukagarukāpattivāde  garukalahukāpattivāde cāpi ^a^V1.0183^ea^ vinicchayo veditabbo. nāmamattaṃyeva hi ettha nānaṃ,  yojanānaye nānaṃ natthi, tasmā na vitthāritaṃ.<br/><br/>[03]evaṃ kappiyākappiyādivinicchaye uppanne yo sutta-suttānulomāacariyavādāttanomatīsu  atirekakāraṇaṃ labhati, tassa vāde ṭhātabbaṃ. sabbaso pana kāraṇaṃ vinicchayaṃ alabhantena  suttaṃ na jahitabbaṃ, suttasmiṃyeva ṭhātabbanti. evaṃ tasmiṃ sikkhāpade ca sikkhāpadavibhaṅge  ca sakale ca vinayavinicchaye kosallaṃ patthayantena ayaṃ catubbidho vinayo jānitabbo.<br/><br/>[03]imañca ^a^M1.0199^ea^ ^a^P1.0234^ea^ pana catubbidhaṃ vinayaṃ ñatvāpi vinayadharena puggalena  tilakkhaṇasamannāgatena bhavitabbaṃ. ^b^tīṇi^eb^ hi ^b^vinayadharassa lakkhaṇāni^eb^ icchitabbāni.  katamāni tīṇi? ``suttañcassa svāgataṃ hoti suppavatti suvinicchitaṃ suttato anubyañjanato''ti  idamekaṃ lakkhaṇaṃ. ``vinaye kho pana ṭhito hoti asaṃhīro''ti idaṃ dutiyaṃ.  ``ācariyaparamparā kho panassa suggahitā hoti sumanasikatā sūpadhāritā''ti idaṃ  tatiyaṃ.<br/><br/>[03]tattha ^b^suttaṃ^eb^ nāma sakalaṃ vinayapiṭakaṃ. tañcassa ^b^svāgataṃ hotī^eb^ti suṭṭhu āgataṃ.  ^b^suppavattī^eb^ti suṭṭhu pavattaṃ paguṇaṃ vācuggataṃ suvinicchitaṃ. ^b^suttato anubyañjanato^eb^ti  pāḷito ca paripucchato ca aṭṭhakathāto ca suvinicchitaṃ hoti, kaṅkhacchedaṃ katvā uggahitaṃ.<br/><br/>[03]vinaye kho pana ṭhito hotīti vinaye lajjībhāvena patiṭṭhito hoti. alajjī hi bahussutopi  samāno lābhagarutāya tantiṃ visaṃvādetvā uddhammaṃ ubbinayaṃ satthusāsanaṃ dīpetvā  sāsane mahantaṃ upaddavaṃ karoti. saṅghabhedampi saṅgharājimpi uppādeti. lajjī pana  kukkuccako sikkhākāmo jīvitahetupi tantiṃ avisaṃvādetvā dhammameva vinayameva  ca dīpeti, satthusāsanaṃ garuṃ katvā ṭhapeti. tathā hi pubbe mahātherā tikkhattuṃ  vācaṃ nicchāresuṃ -- ^b^``anāgate lajjī rakkhissati, lajjī rakkhissati, lajjī rakkhissatī''^eb^ti.  evaṃ yo lajjī, so vinayaṃ avijahanto avokkamanto lajjībhāvena vinaye ṭhito  hoti suppatiṭṭhitoti. ^b^asaṃhīro^eb^ti saṃhīro nāma yo pāḷiyaṃ vā aṭṭhakathāyaṃ vā  heṭṭhato vā uparito vā padapaṭipāṭiyā vā pucchiyamāno vitthunati vipphandati santiṭṭhituṃ  na sakkoti; yaṃ yaṃ parena vuccati taṃ taṃ anujānāti; sakavādaṃ chaḍḍetvā paravādaṃ  gaṇhāti. yo pana pāḷiyaṃ vā aṭṭhakathāya vā heṭṭhupariyena vā padapaṭipāṭiyā  ^a^P1.0235^ea^ vā pucchiyamāno na vitthunati na vipphandati, ekekalomaṃ saṇḍāsena gaṇhanto  viya ``evaṃ mayaṃ vadāma; evaṃ no ācariyā vadantī''ti ^a^V1.0184^ea^ vissajjeti; yamhi pāḷi  ca pāḷivinicchayo ca suvaṇṇabhājane pakkhittasīhavasā viya parikkhayaṃ pariyādānaṃ agacchanto  tiṭṭhati, ayaṃ vuccati ``asaṃhīro''ti.<br/><br/>[03]^b^ācariyaparamparā kho panassa suggahitā hotī^eb^ti theraparamparā vaṃsaparamparā cassa sū  gahitā hoti. ^b^sumanasikatā^eb^ti suṭṭhu manasikatā; āvajjitamatte ujjalitapadīpo viya  hoti. ^b^sūpadhāritā^eb^ti suṭṭhu ^a^M1.0200^ea^ upadhāritā pubbāparānusandhito atthato  kāraṇato ca upadhāritā; attano matiṃ pahāya ācariyasuddhiyā vattā hoti ``mayhaṃ ācariyo  asukācariyassa santike uggaṇhi, so asukassā''ti evaṃ sabbaṃ ācariyaparamparaṃ  theravādaṅgaṃ āharitvā yāva upālitthero sammāsambuddhassa santike uggaṇhīti pāpetvā  ṭhapeti. tatopi āharitvā upālitthero sammāsambuddhassa santike uggaṇhi, dāsakatthero  attano upajjhāyassa upālittherassa, soṇakatthero attano upajjhāyassa dāsakattherassa, siggavatthero  attano upajjhāyassa soṇakattherassa, moggaliputtatissatthero attano upajjhāyassa siggavattherassa  caṇḍavajjittherassa cāti. evaṃ sabbaṃ ācariyaparamparaṃ theravādaṅgaṃ āharitvā attano  ācariyaṃ pāpetvā ṭhapeti. evaṃ uggahitā hi ācariyaparamparā suggahitā hoti.  evaṃ asakkontena pana avassaṃ dve tayo parivaṭṭā uggahetabbā. sabbapacchimena hi nayena  yathā ācariyo ca ācariyācariyo ca pāḷiñca paripucchañca vadanti, tathā ñātuṃ vaṭṭati.<br/><br/>[03]imehi ca pana tīhi lakkhaṇehi samannāgatena vinayadharena vatthuvinicchayatthaṃ sannipatite  saṅghe otiṇṇe vatthusmiṃ codakena ca cuditakena ca vutte vattabbe sahasā avinicchinitvāva  ^b^cha ṭhānāni^eb^ oloketabbāni. katamāni cha? vatthu oloketabbaṃ, mātikā oloketabbā,  padabhājanīyaṃ oloketabbaṃ, tikaparicchedo oloketabbo, antarāpatti oloketabbā,  anāpatti oloketabbāti.<br/><br/>[03]vatthuṃ olokentopi ^a^P1.0236^ea^ hi ``tiṇena vā paṇṇena vā paṭicchādetvā āgantabbaṃ,  na tveva naggena āgantabbaṃ; yo āgaccheyya, āpatti dukkaṭassā''ti (pārā0 517)  evaṃ ekaccaṃ āpattiṃ passati. so taṃ suttaṃ ānetvā taṃ adhikaraṇaṃ vūpasamessati.<br/><br/>[03]mātikaṃ olokentopi ``sampajānamusāvāde pācittiya''ntiādinā (pāci0 2) nayena ^a^V1.0185^ea^ pañcannaṃ āpattīnaṃ aññataraṃ āpattiṃ passati, so taṃ suttaṃ ānetvā taṃ adhikaraṇaṃ  vūpasamessati.<br/><br/>[03]padabhājanīyaṃ ^a^M1.0201^ea^ olokentopi ``akkhayite sarīre methunaṃ dhammaṃ paṭisevati,  āpatti pārājikassa. yebhuyyena khayite sarīre methunaṃ dhammaṃ paṭisevati, āpatti  thullaccayassā''tiādinā (pārā0 59 ādayo, atthato samānaṃ) nayena sattannaṃ āpattīnaṃ  aññataraṃ āpattiṃ passati, so padabhājanīyato suttaṃ ānetvā taṃ adhikaraṇaṃ vūpasamessati.<br/><br/>[03]tikaparicchedaṃ olokentopi tikasaṅghādisesaṃ vā tikapācittiyaṃ vā tikadukkaṭaṃ  vā aññataraṃ vā āpattiṃ tikaparicchede passati, so tato suttaṃ ānetvā taṃ  adhikaraṇaṃ vūpasamessati.<br/><br/>[03]antarāpattiṃ olokentopi ``paṭilātaṃ ukkhipati, āpatti dukkaṭassā''ti (pāci0  355) evaṃ yā sikkhāpadantaresu antarāpatti hoti taṃ passati, so taṃ suttaṃ ānetvā  taṃ adhikaraṇaṃ vūpasamessati.<br/><br/>[03]anāpattiṃ olokentopi ``anāpatti bhikkhu asādiyantassa, atheyyacittassa, na  maraṇādhippāyassa, anullapanādhippāyassa, na mocanādhippāyassa, asañcicca, assatiyā,  ajānantassā''ti (pārā0 72 ādayo) evaṃ tasmiṃ tasmiṃ sikkhāpade niddiṭṭhaṃ anāpattiṃ  passati, so taṃ suttaṃ ānetvā taṃ adhikaraṇaṃ vūpasamessati.<br/><br/>[03]yo hi bhikkhu catubbidhavinayakovido tilakkhaṇasampanno imāni cha ṭhānāni oloketvā  adhikaraṇaṃ vūpasamessati, tassa vinicchayo appaṭivattiyo, buddhena sayaṃ nisīditvā  vinicchitasadiso hoti. taṃ cevaṃ vinicchayakusalaṃ bhikkhuṃ koci katasikkhāpadavītikkamo  bhikkhu upasaṅkamitvā attano kukkuccaṃ puccheyya; tena sādhukaṃ sallakkhetvā  sace anāpatti hoti, ``anāpattī''ti vattabbaṃ. sace pana āpatti hoti, ``āpattī''ti  vattabbaṃ. sā desanāgāminī ce, ``desanāgāminī''ti vattabbaṃ. vuṭṭhānagāminī  ce, ``vuṭṭhānagāminī''ti vattabbaṃ. athassa pārājikacchāyā ^a^P1.0237^ea^ dissati,  ``pārājikāpattī''ti na tāva vattabbaṃ. kasmā? methunadhammavītikkamo hi  uttarimanussadhammavītikkamo ca oḷāriko. adinnādānamanussaviggahavītikkamā pana  sukhumā cittalahukā. te sukhumeneva āpajjati ^a^V1.0186^ea^, sukhumena rakkhati, tasmā visesena  taṃvatthukaṃ kukkuccaṃ pucchiyamāno ``āpattī''ti avatvā sacassa ācariyo dharati,  tato tena so bhikkhu ``amhākaṃ ācariyaṃ ^a^M1.0202^ea^ pucchā''ti pesetabbo.  sace so puna āgantvā ``tumhākaṃ ācariyo suttato nayato oloketvā `satekiccho'ti  maṃ āhā''ti vadati, tato anena so ``sādhu suṭṭhu yaṃ ācariyo bhaṇati taṃ karohī''ti  vattabbo. atha panassa ācariyo natthi, saddhiṃ uggahitatthero pana atthi, tassa santikaṃ  pesetabbo -- ``amhehi saha uggahitatthero gaṇapāmokkho, taṃ gantvā pucchā''ti.  tenāpi ``satekiccho''ti vinicchite ``sādhu suṭṭhu tassa vacanaṃ karohī''ti vattabbo.  atha saddhiṃ uggahitattheropi natthi, antevāsiko paṇḍito atthi, tassa santikaṃ  pesetabbo -- ``asukadaharaṃ gantvā pucchā''ti. tenāpi ``satekiccho''ti vinicchite  ``sādhu suṭṭhu tassa vacanaṃ karohī''ti vattabbo. atha daharassāpi pārājikacchāyāva  upaṭṭhāti, tenāpi ``pārājikosī''ti na vattabbo. dullabho hi buddhuppādo, tato  dullabhatarā ^a^M1.0203^ea^ pabbajjā ca upasampadā ca. evaṃ pana vattabbo -- ``vivittaṃ okāsaṃ sammajjitvā  divāvihāraṃ nisīditvā sīlāni sodhetvā dvattiṃsākāraṃ tāva manasi karohī''ti.  sace tassa arogaṃ sīlaṃ kammaṭṭhānaṃ ghaṭayati, saṅkhārā pākaṭā hutvā upaṭṭhahanti, upacārappanāppattaṃ  viya cittampi ekaggaṃ hoti, divasaṃ atikkantampi na jānāti. so divasātikkame  upaṭṭhānaṃ āgato evaṃ vattabbo -- ``kīdisā te cittappavattī''ti. ārocitāya  cittappavattiyā vattabbo -- ``pabbajjā nāma cittavisuddhatthāya, appamatto samaṇadhammaṃ  karohī''ti.<br/><br/>[03]yassa pana sīlaṃ bhinnaṃ hoti, tassa kammaṭṭhānaṃ na ghaṭayati, patodābhitunnaṃ viya cittaṃ  vikampati, vippaṭisāragginā ḍayhati, tattapāsāṇe nisinno viya taṅkhaṇaññeva vuṭṭhāti.  so ^a^P1.0238^ea^ āgato ``kā te cittappavattī''ti pucchitabbo. ārocitāya  cittappavattiyā ``natthi loke raho nāma pāpakammaṃ pakubbato. sabbapaṭhamañhi pāpaṃ  karonto attanā jānāti, athassa ārakkhadevatā paracittavidū samaṇabrāhmaṇā aññā ca devatā  jānanti, tvaṃyeva dāni tava sotthiṃ pariyesāhī''ti vattabbo.<br/><br/>[06] niṭṭhitā catubbidhavinayakathā<br/><br/>[06] vinayadharassa ca lakkhaṇādikathā.


volume: 1
item: 25
title:
  makkaṭīvatthukathā^santhatabhāṇavāro vajjiputtakavatthuvaṇṇanā^catubbidhavinayakathā^bhikkhupadabhājanīyavaṇṇanā^

content:
  [03]idāni ^a^V1.0187^ea^ sikkhāpadavibhaṅgassa atthaṃ vaṇṇayissāma. yaṃ vuttaṃ ^b^yo panāti  yo yādiso^eb^tiādi. ettha ^b^yo panā^eb^ti vibhajitabbapadaṃ; ^b^yo yādiso^eb^tiādīni tassa  vibhajanapadāni. ettha ca yasmā ^b^panā^eb^ti nipātamattaṃ; ^b^yo^eb^ti atthapadaṃ; tañca aniyamena  puggalaṃ dīpeti, tasmā tassa atthaṃ dassento aniyamena puggaladīpakaṃ yo saddameva āha.  tasmā ettha evamattho veditabbo -- ^b^yo panā^eb^ti yo yokocīti vuttaṃ hoti. yasmā  pana yo yokoci nāma, so avassaṃ liṅga-yutta-jāti-nāma-gotta-sīla-vihāra-gocaravayesu  ekenākārena paññāyati, tasmā taṃ tathā ñāpetuṃ taṃ pabhedaṃ pakāsento ^b^``yādiso''^eb^tiādimāha.  tattha ^b^yādiso^eb^ti liṅgavasena yādiso vā tādiso vā hotu; dīgho vā rasso vā  kāḷo vā odāto vā maṅguracchavi vā kiso vā thūlo vāti attho. ^b^yathāyutto^eb^ti  yogavasena yena vā tena vā yutto hotu; navakammayutto vā uddesayutto vā vāsadhurayutto  vāti attho. ^b^yathājacco^eb^ti jātivasena yaṃjacco vā taṃjacco vā hotu; khattiyo  vā brāhmaṇo vā vesso vā suddo vāti attho. ^b^yathānāmo^eb^ti nāmavasena yathānāmo  vā tathānāmo vā hotu; buddharakkhito vā dhammarakkhito vā saṅgharakkhito vāti attho.  ^b^yathāgotto^eb^ti gottavasena yathāgotto vā tathāgotto vā yena vā tena vā gottena  hotu; kaccāyano vā vāsiṭṭho vā kosiyo vāti attho. ^b^yathāsīlo^eb^ti sīlesu  yathāsīlo vā tathāsīlo vā hotu; navakammasīlo vā uddesasīlo vā vāsadhurasīlo vāti  attho. ^b^yathāvihārī^eb^ti vihāresupi yathāvihārī vā tathāvihārī vā hotu; navakammavihārī  vā uddesavihārī vā vāsadhuravihārī vāti attho. ^b^yathāgocaro^eb^ti gocaresupi  yathāgocaro vā tathāgocaro vā hotu; navakammagocaro ^a^P1.0239^ea^ vā uddesagocaro  vā vāsadhuragocaro vāti attho. ^b^thero vā^eb^ti ādīsu vayovuḍḍhādīsu yo vā so  vā hotu; paripuṇṇadasavassatāya thero vā ūnapañcavassatāya navo vā atirekapañcavassatāya  ^a^M1.0204^ea^ majjhimo vāti attho. atha kho sabbova imasmiṃ atthe eso vuccati ``yo  panā''ti.<br/><br/>[03]bhikkhuniddese bhikkhatīti ^b^bhikkhako;^eb^ labhanto vā alabhanto vā ariyāya yācanāya yācatīti  attho. buddhādīhi ajjhupagataṃ bhikkhācariyaṃ ajjhupagatattā ^b^bhikkhācariyaṃ ajjhupagato^eb^  nāma. yo hi koci appaṃ vā mahantaṃ vā bhogakkhandhaṃ pahāya agārasmā anagāriyaṃ  pabbajito, so kasigorakkhādīhi jīvikakappanaṃ hitvā liṅgasampaṭicchaneneva ^b^bhikkhācariyaṃ  ajjhupagatoti bhikkhu^eb^. parapaṭibaddhajīvikattā vā vihāramajjhe kājabhattaṃ  bhuñjamānopi ^a^V1.0188^ea^ ^b^bhikkhācariyaṃ ajjhupagatoti bhikkhu;^eb^ piṇḍiyālopabhojanaṃ nissāya  pabbajjāya ussāhajātattā vā ^b^bhikkhācariyaṃ ajjhupagatoti bhikkhu^eb^. agghaphassavaṇṇabhedena  bhinnaṃ paṭaṃ dhāretīti ^b^bhinnapaṭadharo^eb^. tattha satthakacchedanena agghabhedo veditabbo.  sahassagghanakopi hi paṭo satthakena khaṇḍākhaṇḍikaṃ chinno bhinnaggho hoti. purimagghato  upaḍḍhampi na agghati. suttasaṃsibbanena phassabhedo veditabbo. sukhasamphassopi hi  paṭo suttehi saṃsibbito bhinnaphasso hoti. kharasamphassataṃ pāpuṇāti. sūcimalādīhi  vaṇṇabhedo veditabbo. suparisuddhopi hi paṭo sūcikammato paṭṭhāya sūcimalena, hatthasedamalajallikāhi,  avasāne rajanakappakaraṇehi ca bhinnavaṇṇo hoti; pakativaṇṇaṃ vijahati. evaṃ tīhākārehi  bhinnapaṭadhāraṇato ^b^bhinnapaṭadharoti bhikkhu^eb^. gihivatthavisabhāgānaṃ vā kāsāvānaṃ  dhāraṇamatteneva ^b^bhinnapaṭadharoti bhikkhu^eb^.<br/><br/>[03]^b^samaññāyā^eb^ti paññattiyā vohārenāti attho. samaññāya eva hi ekacco ``bhikkhū''ti  paññāyati. tathā hi nimantanādimhi bhikkhūsu gaṇiyamānesu sāmaṇerepi gahetvā ``sataṃ  bhikkhū sahassaṃ bhikkhū''ti vadanti. ^b^paṭiññāyā^eb^ti attano paṭijānanena paṭiññāyapi  hi ekacco ``bhikkhū''ti paññāyati. tassa ``ko etthāti? ahaṃ, āvuso, bhikkhū''ti  (a0 ni0  10.96) evamādīsu sambhavo daṭṭhabbo ^a^P1.0240^ea^. ayaṃ pana ānandattherena  vuttā dhammikā paṭiññā. rattibhāge pana dussīlāpi paṭipathaṃ āgacchantā ``ko  etthā''ti vutte adhammikāya paṭiññāya abhūtāya ``mayaṃ bhikkhū''ti vadanti.<br/><br/>[03]^b^ehi^eb^ ^a^M1.0205^ea^ bhikkhūti ehi bhikkhu nāma bhagavato ``ehi bhikkhū''ti vacanamattena  bhikkhubhāvaṃ ehibhikkhūpasampadaṃ patto. bhagavā hi ehibhikkhubhāvāya upanissayasampannaṃ  puggalaṃ disvā rattapaṃsukūlantarato suvaṇṇavaṇṇaṃ dakkhiṇahatthaṃ nīharitvā brahmaghosaṃ  nicchārento ``ehi, bhikkhu, cara brahmacariyaṃ sammā dukkhassa antakiriyāyā''ti  vadati. tassa saheva bhagavato vacanena gihiliṅgaṃ antaradhāyati, pabbajjā ca upasampadā ca  ruhati. bhaṇḍu kāsāyavasano hoti. ekaṃ nivāsetvā ekaṃ pārupitvā ekaṃ  aṃse ṭhapetvā vāmaṃsakūṭe āsattanīluppalavaṇṇamattikāpatto --<br/><br/>[21] ``ticīvarañca patto ca, vāsi sūci ca bandhanaṃ.<br/><br/>[22] parissāvanena aṭṭhete, yuttayogassa bhikkhuno''ti..<br/><br/>[03]evaṃ ^a^V1.0189^ea^ vuttehi aṭṭhahi parikkhārehi sarīre paṭimukkehiyeva saṭṭhivassikatthero viya iriyāpathasampanno  buddhācariyako buddhupajjhāyako sammāsambuddhaṃ vandamānoyeva tiṭṭhati. bhagavā hi paṭhamabodhiyaṃ  ekasmiṃ kāle ehibhikkhūpasampadāya eva upasampādeti. evaṃ upasampannāni ca sahassupari  ekacattālīsuttarāni tīṇi bhikkhusatāni ahesuṃ; seyyathidaṃ -- pañca pañcavaggiyattherā,  yaso kulaputto, tassa parivārā catupaṇṇāsa sahāyakā, tiṃsa bhaddavaggiyā, sahassapurāṇajaṭilā,  saddhiṃ dvīhi aggasāvakehi aḍḍhateyyasatā paribbājakā, eko aṅgulimālattheroti.  vuttañhetaṃ ^b^aṭṭhakathāyaṃ^eb^ --<br/><br/>[21] ``tīṇi sataṃ sahassañca, cattālīsaṃ punāpare.<br/><br/>[22] eko ca thero sappañño, sabbe te ehibhikkhukā''ti..<br/><br/>[03]na kevalañca ete eva, aññepi bahū santi. seyyathidaṃ -- tisataparivāro selo brāhmaṇo,  sahassaparivāro mahākappino, dasasahassā ^a^P1.0241^ea^ kapilavatthuvāsino kulaputtā,  soḷasasahassā pārāyanikabrāhmaṇāti evamādayo. te pana vinayapiṭake pāḷiyaṃ na  niddiṭṭhattā na vuttā. ime tattha niddiṭṭhattā vuttāti.<br/><br/>[21] ``sattavīsa sahassāni, tīṇiyeva satāni ca.<br/><br/>[22] etepi sabbe saṅkhātā, sabbe te ehibhikkhukā''ti..<br/><br/>[03]^b^tīhi^eb^ ^a^M1.0206^ea^^b^ saraṇagamanehi upasampanno^eb^ti ``buddhaṃ saraṇaṃ gacchāmī''tiādinā  nayena tikkhattuṃ vācaṃ bhinditvā vuttehi tīhi saraṇagamanehi upasampanno. ayañhi  upasampadā nāma aṭṭhavidhā -- ehibhikkhūpasampadā, saraṇagamanūpasampadā, ovādapaṭiggahaṇūpasampadā,  pañhabyākaraṇūpasampadā, garudhammapaṭiggahaṇūpasampadā, dūtenūpasampadā, aṭṭhavācikūpasampadā,  ñatticatutthakammūpasampadāti. tattha ehibhikkhūpasampadā, saraṇagamanūpasampadā ca vuttā  eva.<br/><br/>[03]ovādapaṭiggahaṇūpasampadā nāma ``tasmātiha te, kassapa, evaṃ sikkhitabbaṃ -- `tibbaṃ  me hirottappaṃ paccupaṭṭhitaṃ bhavissati theresu navesu majjhimesu cā'ti. evañhi  te, kassapa, sikkhitabbaṃ. tasmātiha te, kassapa, evaṃ sikkhitabbaṃ -- `yaṃ kiñci  dhammaṃ sossāmi kusalūpasaṃhitaṃ, sabbaṃ taṃ aṭṭhiṃ katvā manasi katvā sabbacetasā  samannāharitvā ohitasoto dhammaṃ sossāmī'ti. evaṃ hi te, kassapa, sikkhitabbaṃ.  tasmātiha te, kassapa, evaṃ sikkhitabbaṃ ^a^V1.0190^ea^ -- `sātasahagatā   ca me kāyagatāsati na vijahissatī'ti. evañhi te, kassapa, sikkhitabba''nti   (saṃ0 ni0  2.154) iminā ovādapaṭiggahaṇena mahākassapattherassa anuññātaupasampadā.<br/><br/>[03]pañhabyākaraṇūpasampadā nāma sopākassa anuññātaupasampadā. bhagavā kira pubbārāme  anucaṅkamantaṃ sopākasāmaṇeraṃ ```uddhumātakasaññā'ti vā, sopāka, `rūpasaññā'ti  vā ime dhammā nānatthā nānābyañjanā ^a^P1.0242^ea^, udāhu ekatthā, byañjanameva  nāna''nti dasa asubhanissite pañhe pucchi. so te byākāsi. bhagavā tassa sādhukāraṃ  datvā ``kativassosi tvaṃ, sopākā''ti pucchi. ``sattavassohaṃ, bhagavā''ti.  ``sopāka, tvaṃ mama sabbaññutaññāṇena saddhiṃ saṃsanditvā pañhe byākāsī''ti āraddhacitto  upasampadaṃ anujāni. ayaṃ pañhabyākaraṇūpasampadā.<br/><br/>[03]garudhammapaṭiggahaṇūpasampadā nāma mahāpajāpatiyā aṭṭhagarudhammassa paṭiggahaṇena anuññātaupasampadā.<br/><br/>[03]dūtenūpasampadā nāma aḍḍhakāsiyā gaṇikāya anuññātaupasampadā.<br/><br/>[03]aṭṭhavācikūpasampadā nāma bhikkhuniyā bhikkhunisaṅghato ñatticatutthena bhikkhusaṅghato ñatticatutthenāti  imehi dvīhi kammehi upasampadā.<br/><br/>[03]ñatticatutthakammūpasampadā ^a^M1.0207^ea^ nāma bhikkhūnaṃ etarahi upasampadā. imāsu aṭṭhasu  upasampadāsu ``yā sā, bhikkhave, mayā tīhi saraṇagamanehi upasampadā anuññātā, taṃ  ajjatagge paṭikkhipāmi. anujānāmi, bhikkhave, ñatticatutthena kammena upasampādetu''nti  (mahāva0 69) evaṃ anuññātāya imāya upasampadāya upasampannoti vuttaṃ hoti.<br/><br/>[03]^b^bhadro^eb^ti apāpako. kalyāṇaputhujjanādayo hi yāva arahā, tāva bhadrena sīlena samādhinā  paññāya vimuttiyā vimuttiñāṇadassanena ca samannāgatattā ``bhadro bhikkhū''ti saṅkhyaṃ  gacchanti. ^b^sāro^eb^ti tehiyeva sīlasārādīhi samannāgatattā nīlasamannāgamena nīlo paṭo  viya ``sāro bhikkhū''ti veditabbo. vigatakilesapheggubhāvato vā khīṇāsavova ``sāro''ti  veditabbo. ^b^sekho^eb^ti puthujjanakalyāṇakena saddhiṃ satta ^a^V1.0191^ea^ ariyā tisso sikkhā  sikkhantīti sekhā. tesu yo koci ``sekho bhikkhū''ti veditabbo. na sikkhatīti  ^b^asekho^eb^. sekkhadhamme atikkamma aggaphale ṭhito, tato uttari sikkhitabbābhāvato  khīṇāsavo ``asekho''ti vuccati. ^b^samaggena saṅghenā^eb^ti sabbantimena pariyāyena  pañcavaggakaraṇīye kamme yāvatikā bhikkhū kammappattā, tesaṃ āgatattā chandārahānaṃ  chandassa āhaṭattā, sammukhībhūtānañca appaṭikkosanato ekasmiṃ kamme samaggabhāvaṃ  upagatena. ^b^ñatticatutthenā^eb^ti ^a^P1.0243^ea^ tīhi anussāvanāhi ekāya ca ñattiyā  kātabbena. ^b^kammenā^eb^ti dhammikena vinayakammena. ^b^akuppenā^eb^ti vatthu-ñatti-anussāvana-sīmā-parisasampattisampannattā  akopetabbataṃ appaṭikkositabbatañca upagatena. ^b^ṭhānārahenā^eb^ti kāraṇārahena satthusāsanārahena.  ^b^upasampanno^eb^ nāma uparibhāvaṃ samāpanno, pattoti attho. bhikkhubhāvo hi uparibhāvo,  tañcesa yathāvuttena kammena samāpannattā ``upasampanno''ti vuccati. ettha ca ñatticatutthakammaṃ  ekameva āgataṃ. imasmiṃ pana ṭhāne ṭhatvā cattāri saṅghakammāni nīharitvā vitthārato  kathetabbānīti sabbāṭṭhakathāsu vuttaṃ. tāni ca ``apalokanakammaṃ ñattikammaṃ ñattidutiyakammaṃ  ñatticatutthakamma''nti paṭipāṭiyā ṭhapetvā vitthārena khandhakato parivārāvasāne kammavibhaṅgato  ca pāḷiṃ āharitvā kathitāni. tāni mayaṃ ^b^parivārāvasāne kammavibhaṅge^eb^yeva vaṇṇayissāma.  evañhi sati paṭhamapārājikavaṇṇanā ca ^a^M1.0208^ea^ na bhāriyā bhavissati; yathāṭhitāya  ca pāḷiyā vaṇṇanā suviññeyyā bhavissati. tāni ca ṭhānāni asuññāni bhavissanti;  tasmā anupadavaṇṇanameva karoma.<br/><br/>[03]^b^tatrā^eb^ti tesu ``bhikkhako''tiādinā nayena vuttesu bhikkhūsu. ^b^yvāyaṃ bhikkhū^eb^ti  yo ayaṃ bhikkhu. ^b^samaggena saṅghena...pe0... upasampanno^eb^ti aṭṭhasu upasampadāsu  ñatticatuttheneva kammena upasampanno. ^b^ayaṃ imasmiṃ atthe adhippeto bhikkhū^eb^ti  ayaṃ imasmiṃ ``methunaṃ dhammaṃ paṭisevitvā pārājiko hotī''ti atthe ``bhikkhū''ti  adhippeto. itare pana ``bhikkhako''ti ādayo atthuddhāravasena vuttā. tesu  ca ``bhikkhako''ti ādayo niruttivasena vuttā, ``samaññāya bhikkhu, paṭiññāya  bhikkhū''ti ime dve abhilāpavasena vuttā, ``ehi bhikkhū''ti buddhena upajjhāyena  paṭiladdhaupasampadāvasena vutto. saraṇagamanabhikkhu anuppannāya kammavācāya upasampadāvasena  vutto, ``bhadro''tiādayo guṇavasena vuttāti veditabbā.<br/><br/>[06] bhikkhupadabhājanīyaṃ niṭṭhitaṃ.


volume: 1
item: 26
title:
  santhatabhāṇavāro vajjiputtakavatthuvaṇṇanā^catubbidhavinayakathā^bhikkhupadabhājanīyavaṇṇanā^sikkhāsājīvapadabhājanīyavaṇṇanā^

content:
  [03]idāni ^a^V1.0192^ea^ ^b^``bhikkhūna''^eb^nti idaṃ padaṃ visesatthābhāvato avibhajitvāva yaṃ sikkhañca sājīvañca  samāpannattā bhikkhūnaṃ sikkhāsājīvasamāpanno hoti, taṃ dassento ^b^sikkhā^eb^tiādimāha.  tattha sikkhitabbāti ^b^sikkhā. tisso^eb^ti gaṇanaparicchedo ^a^P1.0244^ea^. ^b^adhisīlasikkhā^eb^ti  adhikaṃ uttamaṃ sīlanti adhisīlaṃ; adhisīlañca taṃ sikkhitabbato sikkhā cāti adhisīlasikkhā.  esa nayo adhicitta-adhipaññāsikkhāsu.<br/><br/>[03]katamaṃ panettha sīlaṃ, katamaṃ adhisīlaṃ, katamaṃ cittaṃ, katamaṃ adhicittaṃ, katamā paññā,  katamā adhipaññāti? vuccate -- pañcaṅgadasaṅgasīlaṃ tāva sīlameva. tañhi buddhe uppannepi  anuppannepi loke pavattati. uppanne buddhe tasmiṃ sīle buddhāpi sāvakāpi mahājanaṃ  samādapenti. anuppanne buddhe paccekabuddhā ca kammavādino ca dhammikā samaṇabrāhmaṇā  cakkavattī ca mahārājāno mahābodhisattā ca samādapenti. sāmampi paṇḍitā samaṇabrāhmaṇā  samādiyanti. te taṃ kusalaṃ dhammaṃ paripūretvā devesu ca manussesu ca sampattiṃ  anubhonti. pātimokkhasaṃvarasīlaṃ pana ``adhisīla''nti vuccati, tañhi sūriyo  viya pajjotānaṃ sineru viya pabbatānaṃ sabbalokiyasīlānaṃ ^a^M1.0209^ea^ adhikañceva  uttamañca, buddhuppādeyeva ca pavattati, na vinā buddhuppādā. na hi taṃ paññattiṃ  uddharitvā añño satto ṭhapetuṃ sakkoti, buddhāyeva pana sabbaso kāyavacīdvārājjhācārasotaṃ  chinditvā tassa tassa vītikkamassa anucchavikaṃ taṃ sīlasaṃvaraṃ paññapenti.  pātimokkhasaṃvaratopi ca maggaphalasampayuttameva sīlaṃ adhisīlaṃ, taṃ pana idha anadhippetaṃ.  na hi taṃ samāpanno bhikkhu methunaṃ dhammaṃ paṭisevati.<br/><br/>[03]kāmāvacarāni pana aṭṭha kusalacittāni, lokiyāṭṭhasamāpatticittāni ca ekajjhaṃ  katvā cittamevāti veditabbāni. buddhuppādānuppāde cassa pavatti, samādapanaṃ samādānañca  sīle vuttanayeneva veditabbaṃ. vipassanāpādakaṃ aṭṭhasamāpatticittaṃ pana ``adhicitta''nti  vuccati. tañhi adhisīlaṃ viya sīlānaṃ sabbalokiyacittānaṃ adhikañceva uttamañca,  buddhuppādeyeva ca hoti, na vinā buddhuppādā. tatopi ca maggaphalacittameva adhicittaṃ,  taṃ pana idha anadhippetaṃ. na hi taṃ samāpanno bhikkhu methunaṃ dhammaṃ paṭisevati.<br/><br/>[03]``atthi dinnaṃ, atthi yiṭṭha''nti (dha0 sa0 1371; vibha0 793; ma0 ni0 3.92) -ādinayappavattaṃ  pana kammassakatañāṇaṃ paññā, sā hi buddhe uppannepi ^a^P1.0245^ea^ anuppannepi loke ^a^V1.0193^ea^  pavattati. uppanne buddhe tassā paññāya buddhāpi buddhasāvakāpi mahājanaṃ samādapenti.  anuppanne buddhe paccekabuddhā ca kammavādino ca dhammikā samaṇabrāhmaṇā cakkavattī  ca mahārājāno mahābodhisattā ca samādapenti. sāmampi paṇḍitā sattā samādiyanti.  tathā hi aṅkuro dasavassasahassāni mahādānaṃ adāsi. velāmo, vessantaro, aññe  ca bahū paṇḍitamanussā mahādānāni adaṃsu. te taṃ kusalaṃ dhammaṃ paripūretvā  devesu ca manussesu ca sampattiṃ anubhaviṃsu. tilakkhaṇākāraparicchedakaṃ pana vipassanāñāṇaṃ  ``adhipaññā''ti vuccati. sā hi adhisīla-adhicittāni viya sīlacittānaṃ sabbalokiyapaññānaṃ  adhikā ceva uttamā ca, na ca vinā buddhuppādā loke pavattati. tatopi ca maggaphalapaññāva  adhipaññā, sā pana idha anadhippetā. na hi taṃ samāpanno bhikkhu methunaṃ dhammaṃ  paṭisevatīti.<br/><br/>[03]^b^tatrā^eb^ti tāsu tīsu sikkhāsu. ^b^yāyaṃ adhisīlasikkhā^eb^ti yā ayaṃ pātimokkhasīlasaṅkhātā  adhisīlasikkhā. ^b^etaṃ sājīvaṃ nāmā^eb^ti etaṃ sabbampi ^a^M1.0210^ea^  bhagavatā vinaye ṭhapitaṃ sikkhāpadaṃ, yasmā ettha nānādesajātigottādibhedabhinnā bhikkhū  saha jīvanti ekajīvikā sabhāgajīvikā sabhāgavuttino honti, tasmā ``sājīva''nti  vuccati. ^b^tasmiṃ sikkhatī^eb^ti taṃ sikkhāpadaṃ cittassa adhikaraṇaṃ katvā ``yathāsikkhāpadaṃ  nu kho sikkhāmi na sikkhāmī''ti cittena olokento sikkhati. na kevalañcāyametasmiṃ  sājīvasaṅkhāte sikkhāpadeyeva sikkhati, sikkhāyapi sikkhati, ``etaṃ sājīvaṃ nāmā''ti  imassa pana anantarassa padassa vasena ``tasmiṃ sikkhatī''ti vuttaṃ. kiñcāpi taṃ  evaṃ vuttaṃ, atha kho ayamettha attho daṭṭhabbo -- tassā ca sikkhāya sikkhaṃ paripūrento  sikkhati, tasmiñca sikkhāpade avītikkamanto sikkhatīti. ^b^tena vuccati sājīvasamāpanno^eb^ti  idampi anantarassa sājīvapadasseva vasena vuttaṃ. yasmā pana so sikkhampi samāpanno,  tasmā sikkhāsamāpannotipi atthato veditabbo. evañhi sati ``sikkhāsājīvasamāpanno''ti  etassa padassa padabhājanampi paripuṇṇaṃ ^a^P1.0246^ea^ hoti.<br/><br/>[06] sikkhāsājīvapadabhājanīyaṃ niṭṭhitaṃ.


volume: 1
item: 27
title:
  catubbidhavinayakathā^bhikkhupadabhājanīyavaṇṇanā^sikkhāsājīvapadabhājanīyavaṇṇanā^sikkhāpaccakkhānavibhaṅgavaṇṇanā^

content:
  [03]^b^sikkhaṃ^eb^ ^a^V1.0194^ea^ ^b^appaccakkhāya dubbalyaṃ anāvikatvā^eb^ti sikkhañca appaṭikkhipitvā  dubbalabhāvañca appakāsetvā. yasmā ca dubbalye āvikatepi sikkhā appaccakkhātāva  hoti, sikkhāya pana paccakkhātāya dubbalyaṃ āvikatameva hoti. tasmā ``dubbalyaṃ  anāvikatvā''ti iminā padena na koci visesattho labbhati. yathā pana ``dirattatirattaṃ  sahaseyyaṃ kappeyyā''ti vutte dirattavacanena na koci visesattho labbhati, kevalaṃ  lokavohāravasena byañjanasiliṭṭhatāya mukhārūḷhatāya etaṃ vuttaṃ. evamidampi vohāravasena  byañjanasiliṭṭhatāya mukhārūḷhatāya vuttanti veditabbaṃ.<br/><br/>[03]yasmā vā bhagavā sātthaṃ sabyañjanaṃ dhammaṃ deseti, tasmā ``sikkhaṃ appaccakkhāyā''ti  iminā atthaṃ sampādetvā ``dubbalyaṃ anāvikatvā''ti iminā byañjanaṃ sampādeti.  parivārakapadavirahitañhi ekameva atthapadaṃ vuccamānaṃ parivāravirahito rājā viya,  vatthālaṅkāravirahito viya ca puriso na sobhati; parivārakena pana atthānulomena sahāyapadena  saddhiṃ taṃ sobhatīti.<br/><br/>[03]yasmā ^a^M1.0211^ea^ vā sikkhāpaccakkhānassa ekaccaṃ dubbalyāvikammaṃ attho hoti,  tasmā taṃ sandhāya ``sikkhaṃ appaccakkhāyā''tipadassa atthaṃ vivaranto ``dubbalyaṃ anāvikatvā''ti  āha.<br/><br/>[03]tattha siyā yasmā na sabbaṃ dubbalyāvikammaṃ sikkhāpaccakkhānaṃ, tasmā ``dubbalyaṃ  anāvikatvā''ti paṭhamaṃ vatvā tassa atthaniyamanatthaṃ ``sikkhaṃ appaccakkhāyā''ti  vattabbanti, tañca na; kasmā? atthānukkamābhāvato. ``sikkhāsājīvasamāpanno''ti  hi vuttattā yaṃ sikkhaṃ samāpanno, taṃ appaccakkhāyāti vuccamāno anukkameneva  attho vutto hoti, na aññathā. tasmā idameva paṭhamaṃ vuttanti.<br/><br/>[03]apica anupaṭipāṭiyāpi ettha attho veditabbo. kathaṃ? ``sikkhāsājīvasamāpanno''ti  ettha yaṃ sikkhaṃ samāpanno taṃ appaccakkhāya yañca sājīvaṃ samāpanno tattha dubbalyaṃ  anāvikatvāti.<br/><br/>[03]idāni ^a^V1.0195^ea^ sikkhāpaccakkhānadubbalyāvikammānaṃ visesāvisesaṃ ^a^P1.0247^ea^ sikkhāpaccakkhānalakkhaṇañca  dassento ^b^``atthi bhikkhave''^eb^tiādimāha. tattha ^b^atthi bhikkhave^eb^tiādīni dve  mātikāpadāni; tāni vibhajanto ^b^``kathañca bhikkhave''^eb^tiādimāha. tatrāyaṃ anuttānapadavaṇṇanā --  ^b^katha^eb^nti kena ākārena. ^b^dubbalyāvikammañcā^eb^ti dubbalyassa āvikammañca.  ^b^idhā^eb^ti imasmiṃ sāsane. ^b^ukkaṇṭhito^eb^ti anabhiratiyā imasmiṃ sāsane kicchajīvikappatto.  atha vā ajja yāmi, sve yāmi, ito yāmi, ettha yāmīti uddhaṃ kaṇṭhaṃ katvā viharamāno,  vikkhitto anekaggoti vuttaṃ hoti. ^b^anabhirato^eb^ti sāsane abhirativirahito.<br/><br/>[03]^b^sāmaññā cavitukāmo^eb^ti samaṇabhāvato apagantukāmo. ^b^bhikkhubhāva^eb^nti bhikkhubhāvena.  karaṇatthe upayogavacanaṃ. ``kaṇṭhe āsattena aṭṭīyeyyā''tiādīsu (pārā0 162) pana  yathālakkhaṇaṃ karaṇavacaneneva vuttaṃ. ^b^aṭṭīyamāno^eb^ti aṭṭaṃ pīḷitaṃ dukkhitaṃ viya  attānaṃ ācaramāno; tena vā bhikkhubhāvena aṭṭo kariyamāno pīḷiyamānoti attho.  ^b^harāyamāno^eb^ti lajjamāno. ^b^jigucchamāno^eb^ti asuciṃ viya taṃ jigucchanto. ^b^gihibhāvaṃ  patthayamāno^eb^tiādīni uttānatthāniyeva. ^b^yaṃnūnāhaṃ buddhaṃ paccakkheyya^eb^nti ettha  ^b^yaṃnūnā^eb^ti parivitakkadassane nipāto. idaṃ vuttaṃ hoti -- ``sacāhaṃ buddhaṃ paccakkheyyaṃ,  sādhu vata me siyā''ti. ^b^vadati viññāpetī^eb^ti ^a^M1.0212^ea^ imamatthaṃ etehi  vā aññehi vā byañjanehi vacībhedaṃ katvā vadati ceva, yassa ca vadati, taṃ viññāpeti  jānāpeti. ^b^evampī^eb^ti uparimatthasampiṇḍanatto pikāro. evampi dubbalyāvikammañceva  hoti sikkhā ca appaccakkhātā, aññathāpi.<br/><br/>[03]idāni taṃ aññathāpi dubbalyāvikammaṃ sikkhāya ca appaccakkhānaṃ dassento ^b^``atha vā  panā''^eb^tiādimāha. taṃ sabbaṃ atthato uttānameva. padato panettha ādito paṭṭhāya ``buddhaṃ  paccakkheyyaṃ, dhammaṃ, saṅghaṃ, sikkhaṃ, vinayaṃ, pātimokkhaṃ, uddesaṃ, upajjhāyaṃ, ācariyaṃ,  saddhivihārikaṃ, antevāsikaṃ, samānupajjhāyakaṃ, samānācariyakaṃ, sabrahmacāriṃ  paccakkheyya''nti imāni cuddasa padāni ^a^P1.0248^ea^ paccakkhānākārena vuttāni.<br/><br/>[03]^b^gihī assa^eb^ntiādīni ``gihī, upāsako, ārāmiko, sāmaṇero, titthiyo, titthiyasāvako,  assamaṇo, asakyaputtiyo assa''nti imāni aṭṭha padāni ``assa''nti iminā bhāvavikappākārena  vuttāni. evaṃ ``yaṃnūnāha''nti iminā paṭisaṃyuttāni dvāvīsati padāni.<br/><br/>[03] 46^b^.^eb^ yathā ^a^V1.0196^ea^ ca etāni, evaṃ ``yadi panāhaṃ, apāhaṃ, handāhaṃ, hoti me''ti imesu  ekamekena paṭisaṃyuttāni dvāvīsatīti sabbāneva satañca dasa ca padāni honti.<br/><br/>[03] 47^b^.^eb^ tato paraṃ saritabbavatthudassananayena pavattāni ``mātaraṃ sarāmī''tiādīni sattarasa  padāni. tattha ^b^khetta^eb^nti sālikhettādiṃ. ^b^vatthu^eb^nti tiṇapaṇṇasākaphalāphalasamuṭṭhānaṭṭhānaṃ.  ^b^sippa^eb^nti kumbhakārapesakārasippādikaṃ.<br/><br/>[03] 48^b^.^eb^ tato paraṃ sakiñcanasapalibodhabhāvadassanavasena pavattāni ``mātā me atthi, sā  mayā posetabbā''tiādīni nava padāni.<br/><br/>[03] 49^b^.^eb^ tato paraṃ sanissayasappatiṭṭhabhāvadassanavasena pavattāni ``mātā me atthi, sā maṃ  posessatī''tiādīni soḷasa padāni.<br/><br/>[03] 50^b^.^eb^ tato paraṃ ekabhattaekaseyyabrahmacariyānaṃ dukkarabhāvadassanavasena pavattāni ``dukkara''ntiādīni  aṭṭha padāni.<br/><br/>[03]tattha ^a^M1.0213^ea^ ^b^dukkara^eb^nti ekabhattādīnaṃ karaṇe dukkarataṃ dasseti. ^b^na  sukara^eb^nti sukarabhāvaṃ paṭikkhipati. evaṃ ^b^duccaraṃ na sucara^eb^nti ettha. ^b^na  ussahāmī^eb^ti tattha ussāhābhāvaṃ asakkuṇeyyataṃ dasseti. ^b^na visahāmī^eb^ti  asayhataṃ dasseti. ^b^na ramāmī^eb^ti ratiyā abhāvaṃ dasseti. ^b^nābhiramāmī^eb^ti abhiratiyā  abhāvaṃ dasseti. evaṃ imāni ca paññāsa, purimāni ca dasuttarasatanti saṭṭhisataṃ padāni  dubbalyāvikammavāre vuttānīti veditabbāni.<br/><br/>[03] 51^b^.^eb^ sikkhāpaccakkhānavārepi ``kathañca bhikkhave''ti ādi sabbaṃ atthato uttānameva.  padato panetthāpi ``buddhaṃ paccakkhāmi, dhammaṃ, saṅghaṃ, sikkhaṃ, vinayaṃ, pātimokkhaṃ,  uddesaṃ, upajjhāyaṃ, ācariyaṃ, saddhivihārikaṃ, antevāsikaṃ, samānupajjhāyakaṃ,  samānācariyakaṃ, sabrahmacāriṃ paccakkhāmī''ti imāni cuddasa padāni sikkhāpaccakkhānavacanasambandhena  pavattāni. sabbapadesu ca ``vadati viññāpetī''ti vacanassa ayamattho -- vacībhedaṃ  katvā vadati, yassa ca vadati taṃ teneva vacībhedena ``ayaṃ sāsanaṃ jahitukāmo sāsanato  ^a^P1.0249^ea^ muccitukāmo bhikkhubhāvaṃ cajitukāmo imaṃ vākyabhedaṃ karotī''ti  viññāpeti sāveti jānāpeti.<br/><br/>[03]sace ^a^V1.0197^ea^ panāyaṃ ``buddhaṃ paccakkhāmī''ti vattukāmo padapaccābhaṭṭhaṃ katvā ``paccakkhāmi buddha''nti  vā vadeyya. milakkhabhāsāsu vā aññatarabhāsāya tamatthaṃ vadeyya. ``buddhaṃ paccakkhāmī''ti  vattukāmo uppaṭipāṭiyā ``dhammaṃ paccakkhāmī''ti vā ``sabrahmacāriṃ paccakkhāmī''ti  vā vadeyya, seyyathāpi uttarimanussadhammavibhaṅge ``paṭhamaṃ jhānaṃ samāpajjāmī''ti  vattukāmo ``dutiyaṃ jhāna''nti vadati, sace yassa vadati so ``ayaṃ bhikkhubhāvaṃ  cajitukāmo etamatthaṃ vadatī''ti ettakamattampi jānāti, viraddhaṃ nāma natthi; khettameva  otiṇṇaṃ, paccakkhātāva hoti sikkhā. sakkattā vā brahmattā vā cutasatto viya cutova  hoti sāsanā.<br/><br/>[03]sace pana ``buddhaṃ paccakkhi''nti vā, ``buddhaṃ paccakkhissāmī''ti vā, ``buddhaṃ paccakkheyya''nti  vāti atītānāgataparikappavacanehi vadati, dūtaṃ vā pahiṇāti, sāsanaṃ vā peseti,  akkharaṃ vā chindati, hatthamuddāya vā tamatthaṃ āroceti, appaccakkhātā hoti sikkhā.  uttarimanussadhammārocanaṃ pana hatthamuddāyapi sīsaṃ eti. sikkhāpaccakkhānaṃ manussajātikasattassa  santike cittasampayuttaṃ vacībhedaṃ ^a^M1.0214^ea^ karontasseva sīsaṃ eti. vacībhedaṃ  katvā viññāpentopi ca yadi ``ayameva jānātū''ti ekaṃ niyametvā āroceti, tañca  soyeva jānāti, paccakkhātā hoti sikkhā. atha so na jānāti, añño samīpe ṭhito  jānāti, appaccakkhātā hoti sikkhā. atha dvinnaṃ ṭhitaṭṭhāne dvinnampi niyametvā  ``etesaṃ ārocemī''ti vadati, tesu ekasmiṃ jānantepi dvīsu jānantesupi paccakkhātāva  hoti sikkhā. evaṃ sambahulesupi veditabbaṃ.<br/><br/>[03]sace pana anabhiratiyā pīḷito sabhāge bhikkhū parisaṅkamāno ``yo koci jānātū''ti  uccasaddaṃ karonto ``buddhaṃ paccakkhāmī''ti vadati, tañca avidūre ṭhito navakammiko  vā añño vā samayaññū puriso sutvā ``ukkaṇṭhito ayaṃ samaṇo gihibhāvaṃ  ^a^P1.0250^ea^ pattheti, sāsanato cuto''ti jānāti, paccakkhātāva hoti sikkhā. taṅkhaṇaññeva  pana apubbaṃ acarimaṃ dujjānaṃ, sace āvajjanasamaye jānāti; yathā pakatiyā loke  manussā vacanaṃ sutvā jānanti, paccakkhātā hoti sikkhā. atha aparabhāge ``kiṃ iminā  vutta''nti kaṅkhanto cirena jānāti, appaccakkhātā hoti sikkhā. idañhi sikkhāpaccakkhānañca  upari abhūtārocanaduṭṭhullavācā-attakāmaduṭṭhadosabhūtā-rocanasikkhāpadāni ca ekaparicchedāni.  āvajjanasamaye ñāte eva sīsaṃ enti, ``kiṃ ayaṃ bhaṇatī''ti kaṅkhatā ^a^V1.0198^ea^ cirena ñāte sīsaṃ  na enti. yathā cāyaṃ ``buddhaṃ paccakkhāmī''ti pade vinicchaye vutto; evaṃ sabbapadesu  veditabbo.<br/><br/>[03]yasmā ca yadā sikkhā paccakkhātā hoti, tadā ``yaṃnūnāhaṃ buddhaṃ paccakkheyya''ntiādīni  avadatāpi dubbalyaṃ āvikatameva hoti; tasmā sabbesaṃ padānaṃ avasāne vuttaṃ --  ^b^``evampi, bhikkhave, dubbalyāvikammañceva hoti sikkhā ca paccakkhātā''^eb^ti.<br/><br/>[03]tato paraṃ ^b^gihīti maṃ dhārehī^eb^ti ettha sacepi ``gihī bhavissāmī''ti vā ``gihī  homī''ti vā ``gihī jātomhī''ti vā ``gihimhī''ti vā vadati, appaccakkhātā  hoti sikkhā. sace pana ``ajja paṭṭhāya gihīti maṃ dhārehī''ti vā ``jānāhī''ti  vā ``sañjānāhī''ti vā ``manasi karohī''ti vā vadati, ariyakena vā vadati milakkhakena  vā; evametasmiṃ atthe vutte ^a^M1.0215^ea^ yassa vadati, sace so jānāti, paccakkhātā  hoti sikkhā. esa nayo sesesupi ``upāsako''tiādīsu sattasu padesu. evaṃ  imāni ca aṭṭha, purimāni ca cuddasāti dvāvīsati padāni honti.<br/><br/>[03] 52^b^.^eb^ ito paraṃ purimāneva cuddasa padāni ``alaṃ me, kinnu me, na mamattho, sumuttāha''nti  imehi catūhi yojetvā vuttāni chappaññāsa honti. tattha ^b^ala^eb^nti hotu, pariyattanti  attho. ^b^kiṃnu me^eb^ti kiṃ mayhaṃ kiccaṃ, kiṃ karaṇīyaṃ, kiṃ sādhetabbanti attho.  ^b^na mamattho^eb^ti natthi mama attho. ^b^sumuttāha^eb^nti sumutto ahaṃ. sesamettha vuttanayameva.  evaṃ imāni ca chappaññāsa purimāni ca dvāvīsatīti aṭṭhasattati padāni sarūpeneva   ^a^P1.0251^ea^ vuttāni.<br/><br/>[03] 53^b^.^eb^ yasmā pana tesaṃ vevacanehipi sikkhāpaccakkhānaṃ hoti, tasmā ^b^``yāni vā  panaññānipī''^eb^tiādimāha. tattha ^b^yāni vā panaññānipī^eb^ti pāḷiyaṃ ``buddha''ntiādīni  āgatapadāni ṭhapetvā yāni aññāni atthi. ^b^buddhavevacanāni vā^eb^ti buddhassa vā pariyāyanāmāni...pe0...  asakyaputtiyassa vā. tattha vaṇṇapaṭṭhāne āgataṃ nāmasahassaṃ upāligāthāsu (ma0 ni0  2.76) nāmasataṃ aññāni ca guṇato labbhamānāni nāmāni ``buddhavevacanānī''ti veditabbāni.  sabbānipi dhammassa nāmāni dhammavevacanānīti veditabbāni. esa nayo sabbattha.<br/><br/>[03]ayaṃ panettha yojanā -- ^b^buddhaṃ paccakkhāmī^eb^ti na vevavacanena paccakkhānaṃ yathārutameva.  ``sammāsambuddhaṃ ^a^V1.0199^ea^ paccakkhāmi, anantabuddhiṃ, anomabuddhiṃ, bodhipaññāṇaṃ, dhīraṃ, vigatamohaṃ,  pabhinnakhīlaṃ, vijitavijayaṃ paccakkhāmī''ti evamādibuddhavevacanena sikkhāpaccakkhānaṃ.<br/><br/>[03]^b^dhammaṃ paccakkhāmī^eb^ti na vevacanena paccakkhānaṃ, yathārutameva. ``svākkhātaṃ dhammaṃ  paccakkhāmi, sandiṭṭhikaṃ, akālikaṃ, ehipassikaṃ, opaneyyikaṃ, paccattaṃ veditabbaṃ  viññūhi dhammaṃ paccakkhāmi. asaṅkhataṃ dhammaṃ paccakkhāmi; virāgaṃ, nirodhaṃ, amataṃ  dhammaṃ paccakkhāmi, dīghanikāyaṃ paccakkhāmi, brahmajālaṃ majjhimanikāyaṃ, mūlapariyāyaṃ,  saṃyuttanikāyaṃ, oghataraṇaṃ, aṅguttaranikāyaṃ, cittapariyādānaṃ, khuddakanikāyaṃ,  jātakaṃ, abhidhammaṃ, kusalaṃ dhammaṃ, akusalaṃ dhammaṃ, abyākataṃ dhammaṃ, satipaṭṭhānaṃ,  sammappadhānaṃ, iddhipādaṃ, indriyaṃ, balaṃ, bojjhaṅgaṃ, maggaṃ, phalaṃ, nibbānaṃ  paccakkhāmī''ti caturāsītidhammakkhandhasahassesu ekadhammakkhandhassapi ^a^M1.0216^ea^ nāmaṃ  dhammavevacanameva. evaṃ dhammavevacanena sikkhāpaccakkhānaṃ hoti.<br/><br/>[03]^b^saṅghaṃ paccakkhāmī^eb^ti na vevacanena paccakkhānaṃ. ``suppaṭipannaṃ saṅghaṃ paccakkhāmi, ujuppaṭipannaṃ,  ñāyappaṭipannaṃ, sāmīcippaṭipannaṃ saṅghaṃ, catupurisayugaṃ saṅghaṃ, aṭṭhapurisapuggalaṃ saṅghaṃ,  āhuneyyaṃ saṅghaṃ, pāhuneyyaṃ, dakkhiṇeyyaṃ, añjalikaraṇīyaṃ, anuttaraṃ puññakkhettaṃ  saṅghaṃ paccakkhāmī''ti evaṃ saṅghavevacanena ^a^P1.0252^ea^ sikkhāpaccakkhānaṃ hoti.<br/><br/>[03]^b^sikkhaṃ paccakkhāmī^eb^ti na vevacanena paccakkhānaṃ. ``bhikkhusikkhaṃ paccakkhāmi, bhikkhunīsikkhaṃ,  adhisīlasikkhaṃ, adhicittasikkhaṃ, adhipaññāsikkhaṃ paccakkhāmī''ti evaṃ sikkhāvevacanena  sikkhāpaccakkhānaṃ hoti.<br/><br/>[03]^b^vinayaṃ paccakkhāmī^eb^ti na vevacanena paccakkhānaṃ. ``bhikkhuvinayaṃ paccakkhāmi,  bhikkhunīvinayaṃ, paṭhamaṃ pārājikaṃ, dutiyaṃ tatiyaṃ catutthaṃ pārājikaṃ,  saṅghādisesaṃ, thullaccayaṃ, pācittiyaṃ, pāṭidesanīyaṃ, dukkaṭaṃ, dubbhāsitaṃ  paccakkhāmī''ti evamādivinayavevacanena sikkhāpaccakkhānaṃ hoti.<br/><br/>[03]^b^pātimokkhaṃ paccakkhāmī^eb^ti na vevacanena paccakkhānaṃ. ``bhikkhupātimokkhaṃ bhikkhunīpātimokkhaṃ  paccakkhāmī''ti evaṃ pātimokkhavevacanena sikkhāpaccakkhānaṃ hoti.<br/><br/>[03]^b^uddesaṃ paccakkhāmī^eb^ti na vevacanena paccakkhānaṃ. ``bhikkhupātimokkhuddesaṃ,   bhikkhunīpātimokkhuddesaṃ ^a^V1.0200^ea^, paṭhamaṃ pātimokkhuddesaṃ, dutiyaṃ tatiyaṃ   catutthaṃ pañcamaṃ pātimokkhuddesaṃ, sammāsambuddhuddesaṃ,  anantabuddhiuddesaṃ, anomabuddhiuddesaṃ, bodhipaññāṇuddesaṃ, dhīruddesaṃ, vigatamohuddesaṃ,  pabhinnakhīluddesaṃ, vijitavijayuddesaṃ paccakkhāmī''ti evamādiuddesavevacanena sikkhāpaccakkhānaṃ  hoti.<br/><br/>[03]^b^upajjhāyaṃ paccakkhāmī^eb^ti na vevacanena paccakkhānaṃ. ``yo maṃ pabbājesi, yo  maṃ upasampādesi, yassa mūlenāhaṃ pabbajito, yassa mūlenāhaṃ upasampanno, yassamūlikā  mayhaṃ pabbajjā, yassamūlikā mayhaṃ upasampadā tāhaṃ paccakkhāmī''ti evaṃ upajjhāyavevacanena  sikkhāpaccakkhānaṃ hoti.<br/><br/>[03]^b^ācariyaṃ paccakkhāmī^eb^ti na vevacanena paccakkhānaṃ. ``yo maṃ pabbājesi, yo maṃ  anussāvesi, yāhaṃ nissāya vasāmi, yāhaṃ uddisāpemi, yāhaṃ ^a^M1.0217^ea^ paripucchāmi,  yo maṃ uddisati, yo maṃ paripucchāpeti tāhaṃ paccakkhāmī''ti evaṃ ācariyavevacanena  sikkhāpaccakkhānaṃ hoti.<br/><br/>[03]^b^saddhivihārikaṃ paccakkhāmī^eb^ti na vevacanena paccakkhānaṃ. ``yāhaṃ pabbājesiṃ, yāhaṃ  upasampādesiṃ, mayhaṃ mūlena yo pabbajito, mayhaṃ mūlena yo upasampanno, mayhaṃmūlikā  yassa pabbajjā, mayhaṃ mūlikā yassa upasampadā tāhaṃ paccakkhāmī''ti evaṃ saddhivihārikavevacanena  ^a^P1.0253^ea^ sikkhāpaccakkhānaṃ hoti.<br/><br/>[03]^b^antevāsikaṃ^eb^ ^b^paccakkhāmī^eb^ti na vevacanena paccakkhānaṃ. ``yāhaṃ pabbājesiṃ, yāhaṃ  anussāvesiṃ, yo maṃ nissāya vasati, yo maṃ uddisāpeti, yo maṃ paripucchati, yassāhaṃ  uddisāmi, yāhaṃ paripucchāpemi taṃ paccakkhāmī''ti evaṃ antevāsikavevacanena  sikkhāpaccakkhānaṃ hoti.<br/><br/>[03]^b^samānupajjhāyakaṃ paccakkhāmī^eb^ti na vevacanena paccakkhānaṃ. ``mayhaṃ upajjhāyo yaṃ  pabbājesi, yaṃ upasampādesi, yo tassa mūlena pabbajito, yo tassa mūlena upasampanno,  yassa tammūlikā pabbajjā, yassa tammūlikā upasampadā taṃ paccakkhāmī''ti evaṃ samānupajjhāyakavevacanena  sikkhāpaccakkhānaṃ hoti.<br/><br/>[03]^b^samānācariyakaṃ^eb^ ^a^V1.0201^ea^ ^b^paccakkhāmī^eb^ti na vevacanena paccakkhānaṃ. ``mayhaṃ ācariyo yaṃ  pabbājesi, yaṃ anussāvesi, yo taṃ nissāya vasati, yo taṃ uddisāpeti paripucchati,  yassa me ācariyo uddisati, yaṃ paripucchāpeti taṃ paccakkhāmī''ti evaṃ samānācariyakavevacanena  sikkhāpaccakkhānaṃ hoti.<br/><br/>[03]^b^sabrahmacāriṃ paccakkhāmī^eb^ti na vevacanena paccakkhānaṃ. ``yenāhaṃ saddhiṃ adhisīlaṃ  sikkhāmi, adhicittaṃ adhipaññaṃ sikkhāmi taṃ paccakkhāmī''ti evaṃ sabrahmacārivevacanena  sikkhāpaccakkhānaṃ hoti.<br/><br/>[03]^b^gihīti maṃ dhārehī^eb^ti na vevacanena paccakkhānaṃ. ``āgārikoti maṃ dhārehi,  kassako, vāṇijo, gorakkho, okallako, moḷibaddho, kāmaguṇikoti maṃ dhārehī''ti  evaṃ gihivevacanena sikkhāpaccakkhānaṃ hoti.<br/><br/>[03]^b^upāsakoti^eb^ ^a^M1.0218^ea^ maṃ dhārehīti na vevacanena paccakkhānaṃ. ``dvevāciko  upāsakoti maṃ dhārehi, tevāciko upāsako, buddhaṃ saraṇagamaniko, dhammaṃ saṅghaṃ  saraṇagamaniko, pañcasikkhāpadiko dasasikkhāpadiko upāsakoti maṃ dhārehī''ti evaṃ  upāsakavevacanena sikkhāpaccakkhānaṃ hoti.<br/><br/>[03]^b^ārāmikoti maṃ dhārehī^eb^ti na vevacanena paccakkhānaṃ. ``kappiyakārakoti maṃ  dhārehi, veyyāvaccakaro, appaharitakārako, yāgubhājako, phalabhājako, khajjakabhājakoti  maṃ dhārehī''ti evaṃ ārāmikavevacanena sikkhāpaccakkhānaṃ hoti.<br/><br/>[03]^b^sāmaṇeroti maṃ dhārehī^eb^ti na vevacanena paccakkhānaṃ. ``kumārakoti maṃ dhārehi,  cellako, ceṭako, moḷigallo, samaṇuddeso'ti maṃ dhārehī''ti evaṃ sāmaṇeravecanena  ^a^P1.0254^ea^ sikkhāpaccakkhānaṃ hoti.<br/><br/>[03]^b^titthiyoti maṃ dhārehī^eb^ti na vevacanena paccakkhānaṃ. ``nigaṇṭhoti maṃ dhārehi, ājīvako,  tāpaso, paribbājako, paṇḍaraṅgoti maṃ dhārehī''ti evaṃ titthiyavevacanena sikkhāpaccakkhānaṃ  hoti.<br/><br/>[03]^b^titthiyasāvakoti^eb^ ^a^V1.0202^ea^ ^b^maṃ dhārehī^eb^ti na vevacanena paccakkhānaṃ. ``nigaṇṭhasāvakoti maṃ  dhārehi'' ājīvaka tāpasa paribbājaka paṇḍaraṅgasāvakoti maṃ dhārehīti evaṃ titthiyasāvakavevacanena  sikkhāpaccakkhānaṃ hoti.<br/><br/>[03]^b^assamaṇoti maṃ dhārehī^eb^ti na vevacanena paccakkhānaṃ. ``dussīloti maṃ dhārehi,  pāpadhammo, asucisaṅkassarasamācāro, paṭicchannakammanto, assamaṇo samaṇapaṭiñño,  abrahmacārī brahmacāripaṭiñño, antopūti, avassuto, kasambujāto, koṇṭho'ti  maṃ dhārehī''ti evaṃ assamaṇavevacanena sikkhāpaccakkhānaṃ hoti.<br/><br/>[03]^b^asakyaputtiyoti maṃ dhārehī^eb^ti na vevacanena paccakkhānaṃ. ``na sammāsambuddhaputtoti  maṃ dhārehi, na anantabuddhiputto, na anomabuddhiputto, na bodhipaññāṇaputto, na dhīraputto,  na vigatamohaputto, na pabhinnakhīlaputto ^a^M1.0219^ea^, na vijitavijayaputtoti maṃ  dhārehī''ti evamādiasakyaputtiyavevacanena sikkhāpaccakkhānaṃ hoti.<br/><br/>[03]^b^tehi ākārehi tehi liṅgehi tehi nimittehī^eb^ti tehi ``buddhavevacanāni vā''tiādinā  nayena vuttehi buddhādīnaṃ vevacanehi. vevacanāni hi sikkhāpaccakkhānassa kāraṇattā  ^b^ākārāni,^eb^ buddhādīnaṃ saṇṭhānadīpanattā sikkhāpaccakkhānasaṇṭhānattā eva vā ^b^liṅgāni,^eb^  sikkhāpaccakkhānassa sañjānanahetuto manussānaṃ tilakādīni viya ^b^nimittānī^eb^ti vuccanti.  ^b^evaṃ kho bhikkhave^eb^ti ito paraṃ aññassa sikkhāpaccakkhānakāraṇassa abhāvato niyamento  āha. ayañhettha attho, evameva dubbalyāvikammañceva hoti sikkhāpaccakkhānañca,  na ito paraṃ kāraṇamatthīti.<br/><br/>[03] 54^b^.^eb^ evaṃ sikkhāpaccakkhānalakkhaṇaṃ dassetvā appaccakkhāne asammohatthaṃ tasseva ca  sikkhāpaccakkhānalakkhaṇassa puggalādivasena vipattidassanatthaṃ ^b^``kathañca, bhikkhave, appaccakkhātā''^eb^tiādimāha.  tattha ^b^yehi ākārehī^eb^tiādi vuttanayameva. ^b^ummattako^eb^ti yakkhummattako  vā pittummattako vā yo koci viparītasañño, so sace paccakkhāti, appaccakkhātā  ^a^P1.0255^ea^ hoti sikkhā. ^b^ummattakassā^eb^ti tādisasseva ummattakassa; tādisassa  hi santike sace pakatatto sikkhaṃ paccakkhāti, ummattako na jānāti, appaccakkhātāva  hoti sikkhā. ^b^khittacitto^eb^ti yakkhummattako vuccati. purimapade pana ummattakasāmaññena  vuttaṃ ``yakkhummattako vā pittummattako vā''ti. ubhinnampi viseso anāpattivāre  āvi bhavissati ^a^V1.0203^ea^. evaṃ khittacitto sikkhaṃ paccakkhāti, appaccakkhātāva hoti. tassa  santike paccakkhātāpi tamhi ajānante appaccakkhātāva hoti.<br/><br/>[03]^b^vedanāṭṭo^eb^ti balavatiyā dukkhavedanāya phuṭṭho mucchāpareto; tena vilapantena paccakkhātāpi  appaccakkhātāva hoti. tassa santike paccakkhātāpi tamhi ajānante appaccakkhātā hoti.<br/><br/>[03]^b^devatāya santike^eb^ti bhummadevataṃ ādiṃ katvā yāva akaniṭṭhadevatāya santike paccakkhātāpi  appaccakkhātāva hoti. ^b^tiracchānagatassā^eb^ti nāgamāṇavakassa vā supaṇṇamāṇavakassa vā  kinnara-hatthi-makkaṭādīnaṃ vā yassa kassaci santike paccakkhātāpi appaccakkhātāva hoti  ^a^M1.0220^ea^. tatra ummattakādīnaṃ santike ajānanabhāvena appaccakkhātāti āha.  devatāya santike atikhippaṃ jānanabhāvena. devatā nāma mahāpaññā tihetukapaṭisandhikā  atikhippaṃ jānanti, cittañca nāmetaṃ lahuparivattaṃ. tasmā cittalahukassa puggalassa  cittavaseneva ``mā atikhippaṃ vināso ahosī''ti devatāya santike sikkhāpaccakkhānaṃ  paṭikkhipi.<br/><br/>[03]manussesu pana niyamo natthi. yassa kassaci sabhāgassa vā visabhāgassa vā gahaṭṭhassa vā  pabbajitassa vā viññussa santike paccakkhātā paccakkhātāva hoti. sace pana so na  jānāti, appaccakkhātāva hotīti etamatthaṃ dassento ^b^``ariyakenā''^eb^tiādimāha.  tattha ^b^ariyakaṃ^eb^ nāma ariyavohāro, māgadhabhāsā. ^b^milakkhakaṃ^eb^ nāma yo koci  anariyako andhadamiḷādi. ^b^so ca na paṭivijānātī^eb^ti bhāsantare vā anabhiññatāya,  buddhasamaye vā akovidatāya ``idaṃ nāma atthaṃ esa bhaṇatī''ti nappaṭivijānāti.  ^b^davāyā^eb^ti sahasā aññaṃ bhaṇitukāmo sahasā ``buddhaṃ paccakkhāmī''ti bhaṇati.  ^b^ravāyā^eb^ti ravābhaññena, ``aññaṃ bhaṇissāmī''ti aññaṃ bhaṇanto. purimena  ^a^P1.0256^ea^ ko visesoti ce? purimaṃ paṇḍitassāpi sahasāvasena aññabhaṇanaṃ. idaṃ  pana mandattā momūhattā apakataññuttā pakkhalantassa ``aññaṃ bhaṇissāmī''ti aññabhaṇanaṃ.<br/><br/>[03]^b^asāvetukāmo sāvetī^eb^ti imassa sikkhāpadassa pāḷiṃ vāceti paripucchati uggaṇhāti  sajjhāyaṃ karoti vaṇṇeti, ayaṃ vuccati ``asāvetukāmo sāvetī''ti. ^b^sāvetukāmo  na sāvetī^eb^ti dubbalabhāvaṃ āvikatvā sikkhaṃ paccakkhanto vacībhedaṃ na karoti, ayaṃ  vuccati ``sāvetukāmo ^a^V1.0204^ea^ na sāvetī''ti. ^b^aviññussa sāvetī^eb^ti mahallakassa vā  potthakarūpasadisassa, garumedhassa vā samaye akovidassa, gāmadārakānaṃ vā aviññutaṃ pattānaṃ  sāveti. ^b^viññussa na sāvetī^eb^ti paṇḍitassa ñātuṃ samatthassa na sāveti.  ^b^sabbaso vā panā^eb^ti ``buddhaṃ paccakkhāmī''tiādīsu yena yena pariyāyena sikkhā  paccakkhātā hoti, tato ekampi vacībhedaṃ katvā na sāveti. ^b^evaṃ kho^eb^ti appaccakkhānalakkhaṇaṃ  niyameti. ayaṃ hettha attho -- ``evameva sikkhā appaccakkhātā hoti, na aññena  kāraṇenā''ti.<br/><br/>[06] sikkhāpaccakkhānavibhaṅgaṃ niṭṭhitaṃ.


volume: 1
item: 28
title:
  bhikkhupadabhājanīyavaṇṇanā^sikkhāsājīvapadabhājanīyavaṇṇanā^sikkhāpaccakkhānavibhaṅgavaṇṇanā^mūlapaññattivaṇṇanā^

content:
  [03] 55^b^.^eb^ idāni ^a^M1.0221^ea^ ^b^``methunaṃ dhammaṃ paṭiseveyyā^eb^''tiādīnaṃ atthadassanatthaṃ  ^b^``methunadhammo nāmā''^eb^tiādimāha. ^b^tattha methunadhammo nāmā^eb^ti idaṃ niddisitabbassa  methunadhammassa uddesapadaṃ. ^b^asaddhammo^eb^ti asataṃ nīcajanānaṃ dhammo. ^b^gāmadhammo^eb^ti  gāmavāsīnaṃ sevanadhammo. ^b^vasaladhammo^eb^ti vasalānaṃ dhammo; kilesavassanato vā sayameva  vasalo dhammoti vasaladhammo. ^b^duṭṭhulla^eb^nti duṭṭhuñca kilesehi duṭṭhattā, thūlañca  anipuṇabhāvatoti duṭṭhullaṃ. ito paṭṭhāya ca tīsu padesu ``yo so''ti idaṃ parivattetvā  ``yaṃ ta''nti katvā yojetabbaṃ -- ``yaṃ taṃ duṭṭhullaṃ, yaṃ taṃ odakantikaṃ, yaṃ  taṃ rahassa''nti. ettha ca yasmā tassa kammassa parivārabhūtaṃ dassanampi gahaṇampi āmasanampi  phusanampi ghaṭṭanampi duṭṭhullaṃ, tasmāpi taṃ kammaṃ duṭṭhullaṃ. yaṃ taṃ duṭṭhullaṃ so  methunadhammo. udakaṃ assa ante suddhatthaṃ ādīyatīti udakantaṃ, udakantameva odakantikaṃ;  yaṃ taṃ odakantikaṃ ^a^P1.0257^ea^, so methunadhammo. raho paṭicchanne okāse kattabbatāya  rahassaṃ. yaṃ taṃ rahassaṃ, so methunadhammoti evaṃ yojanā veditabbā.<br/><br/>[03]dvayena dvayena samāpajjitabbato ^b^dvayaṃdvayasamāpatti^eb^. tattha yojanā -- ``yā sā dvayaṃdvayasamāpatti  so methunadhammo nāmā''ti. idha pana taṃ sabbaṃ ekajjhaṃ nigamento āha ^b^``eso  methunadhammo nāmā''^eb^ti. kiṃ kāraṇā vuccati methunadhammoti? ubhinnaṃ rattānaṃ  sārattānaṃ avassutānaṃ pariyuṭṭhitānaṃ ubhinnaṃ sadisānaṃ dhammoti, taṃ kāraṇā vuccati  methunadhammoti.<br/><br/>[03]^b^paṭisevati nāmā^eb^ti idaṃ ``paṭiseveyyā''ti ettha yenākārena paṭiseveyyāti  vuccati, tassākārassa dassanatthaṃ mātikāpadaṃ. ^b^yo nittena nimitta^eb^ntiādīsu yo  bhikkhu itthiyā nimittena ^a^V1.0205^ea^ attano nimittaṃ, itthiyā aṅgajātena attano aṅgajātaṃ  sabbantimena pamāṇena ekatilabījamattampi vātena asamphuṭṭhe allokāse paveseti,  eso paṭisevati nāma; ettakena sīlabhedaṃ pāpuṇāti, pārājiko hoti.<br/><br/>[03]ettha ca itthinimitte cattāri passāni, vemajjhañcāti pañca ṭhānāni labbhanti. purisanimitte  cattāri passāni, majjhaṃ, uparicāti cha. tasmā itthinimitte heṭṭhā pavesentopi pārājiko  hoti. uparito pavesentopi, ubhohi passehi ^a^M1.0222^ea^ pavesentopi cattāri  ṭhānāni muñcitvā majjhena pavesentopi pārājiko hoti. purisanimittaṃ pana  heṭṭhābhāgena chupantaṃ pavesentopi pārājiko hoti. uparibhāgena chupantaṃ pavesentopi,  ubhohi passehi chupantaṃ pavesentopi, majjheneva chupantaṃ pavesentopi samañchitaṅguliṃ  viya majjhimapabbapiṭṭhiyā saṅkocetvā uparibhāgena chupantaṃ pavesentopi pārājiko  hoti. tattha tulādaṇḍasadisaṃ pavesentassāpi cattāri passāni, majjhañcāti pañca ṭhānāni;  saṅkocetvā pavesentassāpi cattāri passāni, uparibhāgamajjhañcāti pañca ṭhānāni -- evaṃ  sabbānipi purisanimitte dasa ṭhānāni honti.<br/><br/>[03]nimitte jātaṃ anaṭṭhakāyappasādaṃ cammakhīlaṃ vā piḷakaṃ vā paveseti, āpatti pārājikassa.  naṭṭhakāyappasādaṃ matacammaṃ vā sukkhapiḷakaṃ vā paveseti, āpatti ^a^P1.0258^ea^  dukkaṭassa. methunassādena lomaṃ vā aṅguli-aṅguṭṭhabījādīni vā pavesentassāpi dukkaṭameva.  ayañca methunakathā nāma yasmā duṭṭhullā kathā asabbhikathā, tasmā etaṃ vā aññaṃ vā  vinaye īdisaṃ ṭhānaṃ kathentena paṭikkūlamanasikārañca samaṇasaññañca hirottappañca paccupaṭṭhapetvā  sammāsambuddhe gāravaṃ uppādetvā asamakāruṇikassa lokanāthassa karuṇāguṇaṃ āvajjetvā  kathetabbaṃ. so hi nāma bhagavā sabbaso kāmehi vinivattamānasopi sattānuddayāya  lokānukampāya sattesu kāruññataṃ paṭicca sikkhāpadapaññāpanatthāya īdisaṃ kathaṃ  kathesi. ``aho satthu karuṇāguṇo''ti evaṃ lokanāthassa karuṇāguṇaṃ āvajjetvā  kathetabbaṃ.<br/><br/>[06] apica yadi bhagavā sabbākārena īdisaṃ kathaṃ na katheyya, ko jāneyya ``ettakesu<br/><br/>[03] ṭhānesu pārājikaṃ, ettakesu thullaccayaṃ, ettakesu dukkaṭa''nti. tasmā  suṇantenapi kathentenapi bījakena mukhaṃ apidhāya dantavidaṃsakaṃ hasamānena na nisīditabbaṃ.  ``sammāsambuddhenāpi īdisaṃ kathita''nti paccavekkhitvā gabbhitena hirottappasampannena  satthupaṭibhāgena hutvā kathetabbanti.<br/><br/>[06] mūlapaññattaṃ niṭṭhitaṃ.<br/><br/>[03]anupaññattivāre ^a^V1.0206^ea^ -- ^b^antamaso^eb^ti sabbantimena paricchedena. ^b^tiracchānagatāyapī^eb^ti  paṭisandhivasena tiracchānesu gatāyapi. ^b^pageva manussitthiyā^eb^ti paṭhamataraṃ manussajātikāya  itthiyā. pārājikavatthubhūtā eva cettha tiracchānagatitthī tiracchānagatāti gahetabbā,  na sabbā. tatrāyaṃ paricchedo --<br/><br/>[21] apadānaṃ ahi macchā, dvipadānañca kukkuṭī.<br/><br/>[22] catuppadānaṃ majjārī, vatthu pārājikassimāti..<br/><br/>[03]tattha ^a^P1.0259^ea^ ahiggahaṇena sabbāpi ajagaragonasādibhedā dīghajāti saṅgahitā.  tasmā dīghajātīsu yattha tiṇṇaṃ maggānaṃ aññatarasmiṃ sakkā tilaphalamattampi pavesetuṃ,  sā pārājikavatthu. avasesā dukkaṭavatthūti veditabbā. macchaggahaṇena sabbāpi macchakacchapamaṇḍūkādibhedā  odakajāti saṅgahitā. tatrāpi dīghajātiyaṃ vuttanayeneva pārājikavatthu ca dukkaṭavatthu  ca veditabbaṃ. ayaṃ pana viseso -- pataṅgamukhamaṇḍūkā nāma honti tesaṃ mukhasaṇṭhānaṃ  mahantaṃ, chiddaṃ appakaṃ, tattha pavesanaṃ nappahoti; mukhasaṇṭhānaṃ pana vaṇasaṅkhepaṃ gacchati,  tasmā taṃ thullaccayavatthūti veditabbaṃ. kukkuṭiggahaṇena sabbāpi kākakapotādibhedā  pakkhijāti saṅgahitā. tatrāpi vuttanayeneva pārājikavatthu ca dukkaṭavatthu ca veditabbaṃ.  majjāriggahaṇena sabbāpi rukkhasunakha-muṅgusa-godhādibhedā catuppadajāti saṅgahitā. tatrāpi  vuttanayeneva pārājikavatthu ca dukkaṭavatthu ca veditabbaṃ.<br/><br/>[03]^b^pārājiko^eb^ti parājito, parājayaṃ āpanno. ayañhi pārājikasaddo sikkhāpadāpattipuggalesu  vattati. tattha ``aṭṭhānametaṃ, ānanda, anavakāso yaṃ tathāgato vajjīnaṃ vā vajjiputtakānaṃ  vā kāraṇā sāvakānaṃ pārājikaṃ sikkhāpadaṃ paññattaṃ samūhaneyyā''ti (pārā0  43) evaṃ sikkhāpade vattamāno veditabbo. ``āpattiṃ tvaṃ, bhikkhu, āpanno  pārājika''nti (pārā0 67) evaṃ āpattiyaṃ. ``na mayaṃ pārājikā, yo avahaṭo  so pārājiko''ti (pārā0 155) evaṃ puggale vattamāno veditabbo. ``pārājikena  dhammena anuddhaṃseyyā''tiādīsu (pārā0 384) pana dhamme vattatīti vadanti. yasmā  pana tattha dhammoti katthaci āpatti ^a^M1.0224^ea^, katthaci sikkhāpadameva adhippetaṃ,  tasmā so visuṃ na vattabbo. tattha sikkhāpadaṃ yo taṃ atikkamati, taṃ parājeti,  tasmā ``pārājika''nti vuccati. āpatti pana yo naṃ ajjhāpajjati, taṃ parājeti,  tasmā ``pārājikā''ti ^a^V1.0207^ea^ vuccati. puggalo yasmā ^a^P1.0260^ea^ parājito parājayamāpanno,  tasmā ``pārājiko''ti vuccati. etameva hi atthaṃ sandhāya ^b^parivārepi^eb^ --<br/><br/>[21] ``pārājikanti yaṃ vuttaṃ, taṃ suṇohi yathātathaṃ.<br/><br/>[27] cuto paraddho bhaṭṭho ca, saddhammā hi niraṅkato.<br/><br/>[22] saṃvāsopi tahiṃ natthi, tenetaṃ iti vuccatī''ti vuttaṃ.. (pari0 339).<br/><br/>[03]ayañhettha attho -- ``taṃ sikkhāpadaṃ vītikkamanto āpattiñca āpanno puggalo cuto  hotīti sabbaṃ yojetabbaṃ. ^b^tena vuccatī^eb^ti yena kāraṇena assamaṇo hoti  asakyaputtiyo paribhaṭṭho chinno parājito sāsanato, tena vuccati. kinti? ``pārājiko  hotī''ti.<br/><br/>[03]saha vasanti etthāti ^b^saṃvāso,^eb^ taṃ dassetuṃ ^b^``saṃvāso nāmā''^eb^ti vatvā  ^b^``ekakamma''^eb^ntiādimāha. tatrāyaṃ saddhiṃ yojanāya vaṇṇanā -- catubbidhampi saṅghakammaṃ  sīmāparicchinnehi pakatattehi bhikkhūhi ekato kattabbattā ^b^ekakammaṃ nāma^eb^.  tathā pañcavidhopi pātimokkhuddeso ekato uddisitabbattā ^b^ekuddeso nāma^eb^. paññattaṃ  pana sikkhāpadaṃ sabbehipi lajjīpuggalehi samaṃ sikkhitabbabhāvato ^b^samasikkhatā nāma^eb^.  ettha yasmā sabbepi lajjino etesu kammādīsu saha vasanti, na ekopi tato bahiddhā  sandissati, tasmā tāni sabbānipi gahetvā ^b^``eso saṃvāso nāmā''^eb^ti āha.  so ca vuttappakāro saṃvāso tena puggalena saddhiṃ natthi, tena kāraṇena so pārājiko  puggalo asaṃvāsoti vuccatīti.<br/><br/>[03] 56^b^.^eb^ evaṃ uddiṭṭhasikkhāpadaṃ padānukkamena vibhajitvā idāni yaṃ taṃ ``paṭiseveyyā''ti  ettha yenākārena paṭiseveyyāti vuccati, tassākārassa dassanatthaṃ ``paṭisevati  nāmā''ti idaṃ mātikāpadaṃ ṭhapetvā ^b^``nimittena nimittaṃ aṅgajātena aṅgajāta''^eb^nti  vuttaṃ. tattha yasmā na kevalaṃ itthiyā ^a^M1.0225^ea^ eva nimittaṃ pārājikavatthu,  na ca manussitthiyā eva, suvaṇṇarajatādimayānañca itthīnampi nimittaṃ vatthumeva na  hoti; tasmā yaṃ yaṃ vatthu hoti, taṃ taṃ dassetuṃ ``tisso itthiyo''tiādinā nayena  yesaṃ nimittāni vatthūni honti, te satte vatvā ``manussitthiyā tayo magge''tiādinā  nayena tāni vatthūni āha.<br/><br/>[03]tattha tisso itthiyo, tayo ubhatobyañjanakā, tayo paṇḍakā, tayo purisāti pārājikavatthūnaṃ ^a^V1.0208^ea^ nimittānaṃ nissayā dvādasa sattā honti. tesu itthipurisā pākaṭā eva  ^a^P1.0261^ea^. paṇḍakaubhatobyañjanakabhedo ^b^pabbajjākhandhakavaṇṇanāyaṃ^eb^ pākaṭo bhavissati.<br/><br/>[03]^b^manussitthiyā tayo magge methunaṃ dhammaṃ paṭisevantassā^eb^ti ettha ca manussitthiyā  tīsu maggesūti attho veditabbo. evaṃ sabbattha. sabbe eva cete manussitthiyā  tayo maggā, amanussitthiyā tayo, tiracchānagatitthiyā tayoti nava; manussaubhatobyañjanakādīnaṃ  nava; manussapaṇḍakādīnaṃ dve dve katvā cha; tathā manussapurisādīnanti samatiṃsa maggā  honti. etesu nimittasaṅkhātesu yattha katthaci attano aṅgajātaṃ tilaphalamattampi pavesetvā  methunaṃ dhammaṃ paṭisevanto pārājikaṃ āpajjati.


volume: 1
item: 29
title:
  sikkhāsājīvapadabhājanīyavaṇṇanā^sikkhāpaccakkhānavibhaṅgavaṇṇanā^mūlapaññattivaṇṇanā^paṭhamacatukkakathāvaṇṇanā^

content:
  [03] 57^b^.^eb^ āpajjanto pana yasmā sevanacitteneva āpajjati, na vinā tena; tasmā taṃ lakkhaṇaṃ  dassento bhagavā ^b^``bhikkhussa sevanacittaṃ upaṭṭhite''^eb^tiādimāha. tattha ^b^bhikkhussā^eb^ti  methunasevanakassa bhikkhussa. ^b^sevanacittaṃ upaṭṭhite^eb^ti bhummatthe paccattavacanaṃ,  sevanacitte paccupaṭṭhiteti attho. ^b^vaccamaggaṃ aṅgajātaṃ pavesentassā^eb^ti yena  maggena vaccaṃ nikkhamati taṃ maggaṃ attano aṅgajātaṃ purisanimittaṃ tilaphalamattampi pavesentassa.  ^b^āpatti pārājikassā^eb^ti āpatti pārājikā assa hotīti attho. atha vā  ^b^āpattī^eb^ti āpajjanaṃ hoti. ^b^pārājikassā^eb^ti pārājikadhammassa. esa nayo  sabbattha.<br/><br/>[03] 58^b^.^eb^ evaṃ sevanacitteneva pavesentassa āpattiṃ dassetvā idāni yasmā taṃ pavesanaṃ  nāma na kevalaṃ attūpakkameneva, parūpakkamenāpi hoti ^a^M1.0226^ea^. tatrāpi ca  sādiyantasseva āpatti paṭisevanacittasamaṅgissa, na itarassa. tasmā ye saddhāpabbajitā  kulaputtā sammāpaṭipannakā parūpakkamena pavesanepi sati na sādiyanti, tesaṃ rakkhaṇatthaṃ  ^b^``bhikkhupaccatthikā manussitthi''^eb^ntiādimāha.<br/><br/>[03]tattha paṭipakkhaṃ atthayanti icchantīti ^b^paccatthikā,^eb^ bhikkhū eva paccatthikā ^b^bhikkhupaccatthikā;^eb^  visabhāgānaṃ veribhikkhūnametaṃ adhivacanaṃ. ^b^manussitthiṃ bhikkhussa santike ānetvā^eb^ti  issāpakatā taṃ bhikkhuṃ nāsetukāmā āmisena vā upalāpetvā mittasanthavavasena  vā ``idaṃ amhākaṃ kiccaṃ karohī''ti vatvā kañci manussitthiṃ ^a^P1.0262^ea^  rattibhāge tassa bhikkhussa vasanokāsaṃ ^a^V1.0209^ea^ ānetvā. ^b^vaccamaggena aṅgajātaṃ abhinisīdentī^eb^ti  taṃ bhikkhuṃ hatthapādasīsādīsu suggahitaṃ nipparipphandaṃ gahetvā itthiyā vaccamaggena  tassa bhikkhuno aṅgajātaṃ abhinisīdenti; sampayojentīti attho.<br/><br/>[03]^b^so ce^eb^tiādīsu so ce bhikkhu vaccamaggabbhantaraṃ attano aṅgajātassa pavesanaṃ sādiyati  adhivāseti tasmiṃ khaṇe sevanacittaṃ upaṭṭhāpeti. paviṭṭhaṃ sādiyati adhivāseti,  paviṭṭhakāle sevanacittaṃ upaṭṭhāpeti. ṭhitaṃ sādiyati adhivāseti, ṭhānappattakāle  sukkavissaṭṭhisamaye sevanacittaṃ upaṭṭhāpeti. uddharaṇaṃ sādiyati adhivāseti, nīharaṇakāle  paṭisevanacittaṃ upaṭṭhāpeti. evaṃ catūsu ṭhānesu sādiyanto ``mama verisamaṇehi  idaṃ kata''nti vattuṃ na labhati, pārājikāpattimeva āpajjati. yathā ca imāni  cattāri sādiyanto āpajjati; evaṃ purimaṃ ekaṃ asādiyitvā tīṇi sādiyantopi,  dve asādiyitvā dve sādiyantopi, tīṇi asādiyitvā ekaṃ sādiyantopi āpajjatiyeva.  sabbaso pana asādiyanto āsīvisamukhaṃ viya aṅgārakāsuṃ viya ca paviṭṭhaṃ aṅgajātaṃ maññamāno  nāpajjati. tena vuttaṃ -- ^b^``pavesanaṃ na sādiyati...pe0... uddharaṇaṃ na sādiyati,  anāpattī''^eb^ti. imañhi evarūpaṃ āraddhavipassakaṃ kāye ca jīvite ca anapekkhaṃ  ekādasahi aggīhi sampajjalitāni ca sabbāyatanāni ukkhittāsike viya ca vadhake  pañca kāmaguṇe passantaṃ puggalaṃ rakkhanto bhagavā paccatthikānañcassa manorathavighātaṃ  ^a^M1.0227^ea^ karonto imaṃ ``pavesanaṃ na sādiyatī''tiādikaṃ catukkaṃ nīharitvā  ṭhapesīti.<br/><br/>[06] paṭhamacatukkakathā niṭṭhitā.


volume: 1
item: 30
title:
  sikkhāpaccakkhānavibhaṅgavaṇṇanā^mūlapaññattivaṇṇanā^paṭhamacatukkakathāvaṇṇanā^ekūnasattatidvisatacatukkakathā^

content:
  [03] 59-60^b^.^eb^ evaṃ paṭhamacatukkaṃ dassetvā idāni yasmā bhikkhupaccatthikā itthiṃ ānetvā  na kevalaṃ vaccamaggeneva abhinisīdenti, atha kho passāvamaggenapi mukhenapi. itthiṃ  ānetvāpi ca keci jāgarantiṃ ānenti, keci suttaṃ, keci mattaṃ, keci  ummattaṃ, keci pamattaṃ aññavihitaṃ vikkhittacittanti ^a^P1.0263^ea^ attho.  keci mataṃ akkhāyitaṃ, soṇasiṅgālādīhi akkhāyitanimittanti attho. keci mataṃ  yebhuyyena akkhāyitaṃ, yebhuyyena akkhāyitā nāma yassā nimitte vaccamagge passāvamagge  mukhe vā bahutaro okāso akkhāyito hoti. keci mataṃ yebhuyyena khāyitaṃ, yebhuyyena  khāyitā nāma yassā vaccamaggādike nimitte bahuṃ khāyitaṃ ^a^V1.0210^ea^ hoti, appaṃ akkhāyitaṃ.  na kevalañca manussitthimeva ānenti, atha kho amanussitthimpi tiracchānagatitthimpi.  na kevalañca vuttappakāraṃ itthimeva, ubhatobyañjanakampi paṇḍakampi purisampi ānenti.  tasmā tesaṃ vasena aññānipi catukkāni dassento ^b^``bhikkhupaccatthikā manussitthiṃ  jāgaranti''^eb^ntiādimāha.<br/><br/>[03]tattha pāḷiyā asammohatthaṃ vuttacatukkāni evaṃ saṅkhyāto veditabbāni -- manussitthiyā  tiṇṇaṃ maggānaṃ vasena tīṇi suddhikacatukkāni, tīṇi jāgarantīcatukkāni, tīṇi  suttacatukkāni, tīṇi mattacatukkāni, tīṇi ummattacatukkāni, tīṇi pamattacatukkāni,  tīṇi matākkhāyitacatukkāni, tīṇi yebhuyyena akkhāyitacatukkāni, tīṇi yebhuyyena  khāyitacatukkānīti sattavīsati catukkāni. tathā amanussitthiyā; tathā tiracchānagatitthiyāti  itthivāre ekāsīti catukkāni. yathā ca itthivāre evaṃ ubhatobyañjanakavāre.  paṇḍakapurisavāresu pana dvinnaṃ maggānaṃ vasena catupaṇṇāsa catupaṇṇāsa honti. evaṃ  sabbānipi dvesatāni, sattati ca catukkāni honti, tāni uttānatthāniyeva.<br/><br/>[03]sabbavāresu ^a^M1.0228^ea^ panettha ^b^``mataṃ yebhuyyena akkhāyitaṃ khāyita''^eb^nti etasmiṃ  ṭhāne ayaṃ vinicchayo -- tambapaṇṇidīpe kira dve vinayadharā samānācariyakā therā  ahesuṃ -- upatissatthero ca, phussadevatthero ca. te mahābhaye uppanne vinayapiṭakaṃ  pariharantā rakkhiṃsu. tesu upatissatthero byattataro. tassāpi dve antevāsikā  ahesuṃ -- mahāpadumatthero ca mahāsumatthero ca. tesu mahāsumatthero nakkhattuṃ  vinayapiṭakaṃ assosi, mahāpadumatthero tena saddhiṃ navakkhattuṃ, visuñca ekakova  navakkhattunti aṭṭhārasakkhattuṃ assosi; ayameva tesu byattataro ^a^P1.0264^ea^. tesu  mahāsumatthero navakkhattuṃ vinayapiṭakaṃ sutvā ācariyaṃ muñcitvā aparagaṅgaṃ agamāsi.  tato mahāpadumatthero āha -- ``sūro vata, re, esa vinayadharo yo dharamānakaṃyeva ācariyaṃ  muñcitvā aññattha vasitabbaṃ maññati. nanu ācariye dharamāne vinayapiṭakañca aṭṭhakathā  ca anekakkhattuṃ gahetvāpi na vissajjetabbaṃ, niccakālaṃ sotabbaṃ, anusaṃvaccharaṃ sajjhāyitabba''nti.<br/><br/>[03]evaṃ vinayagarukānaṃ bhikkhūnaṃ kāle ekadivasaṃ upatissatthero mahāpadumattherappamukhānaṃ  pañcannaṃ antevāsikasatānaṃ paṭhamapārājikasikkhāpade imaṃ padesaṃ vaṇṇento nisinno  hoti. taṃ antevāsikā pucchiṃsu -- ``bhante, yebhuyyena akkhāyite pārājikaṃ,  yebhuyyena khāyite thullaccayaṃ, upaḍḍhakkhāyite kena bhavitabba''nti? thero āha --  ``āvuso, buddhā nāma pārājikaṃ ^a^V1.0211^ea^ paññapentā na sāvasesaṃ katvā paññapenti, anavasesaṃyeva  katvā sabbaṃ pariyādiyitvā sotaṃ chinditvā pārājikavatthusmiṃ pārājikameva paññapenti.  idañhi sikkhāpadaṃ lokavajjaṃ, na paṇṇattivajjaṃ. tasmā yadi upaḍḍhakkhāyite pārājikaṃ  bhaveyya, paññapeyya sammāsambuddho. pārājikacchāyā panettha na dissati, thullaccayameva  dissatī''ti.<br/><br/>[03]apica matasarīre pārājikaṃ paññapento bhagavā yebhuyyena akkhāyite ṭhapesi ``tato  paraṃ pārājikaṃ natthī''ti dassetuṃ. thullaccayaṃ paññapento yebhuyyena khāyite  ṭhapesi ``tato paraṃ thullaccayaṃ natthī''ti dassetuntipi veditabbaṃ. khāyitākhāyitañca  nāmetaṃ matasarīrasmiṃyeva veditabbaṃ, na jīvamāne. jīvamāne hi nakhapiṭṭhippamāṇepi  chavimaṃse vā nhārumhi ^a^M1.0229^ea^ vā sati pārājikameva hoti. yadipi nimittaṃ  sabbaso khāyitaṃ chavicammaṃ natthi, nimittasaṇṭhānaṃ paññāyati, pavesanaṃ jāyati, pārājikameva.  nimittasaṇṭhānaṃ pana anavasesetvā sabbasmiṃ nimitte chinditvā samantato tacchetvā  uppāṭite vaṇasaṅkhepavasena thullaccayaṃ. nimittato patitāya maṃsapesiyā upakkamantassa  dukkaṭaṃ. matasarīre pana yadipi sabbaṃ sarīraṃ khāyitaṃ hoti, yadipi akkhāyitaṃ,  tayo pana maggā akkhāyitā, tesu upakkamantassa ^a^P1.0265^ea^ pārājikaṃ.  yebhuyyena akkhāyite pārājikameva. upaḍḍhakkhāyite ca yebhuyyena khāyite ca thullaccayaṃ.<br/><br/>[03]manussānaṃ jīvamānakasarīre akkhināsakaṇṇacchiddavatthikosesu satthakādīhi katavaṇe  vā methunarāgena tilaphalamattampi aṅgajātaṃ pavesentassa thullaccayameva. avasesasarīre upakacchakādīsu  dukkaṭaṃ. mate allasarīre pārājikakkhette pārājikaṃ, thullaccayakkhette thullaccayaṃ,  dukkaṭakkhette dukkaṭaṃ. yadā pana sarīraṃ uddhumātakaṃ hoti kuthitaṃ nīlamakkhikasamākiṇṇaṃ  kimikulasamākulaṃ navahi vaṇamukhehi paggaḷitapubbakuṇapabhāvena upagantumpi asakkuṇeyyaṃ,  tadā pārājikavatthuñca thullaccayavatthuñca vijahati; tādise sarīre yattha katthaci upakkamato  dukkaṭameva. tiracchānagatānaṃ hatthi-assa-goṇa-gadrabha-oṭṭhamahiṃsādīnaṃ nāsāya thullaccayaṃ.  vatthikose thullaccayameva. sabbesampi tiracchānagatānaṃ akkhikaṇṇavaṇesu dukkaṭaṃ,  avasesasarīrepi dukkaṭameva. matānaṃ allasarīre pārājikakkhette pārājikaṃ, thullaccayakkhette  thullaccayaṃ, dukkaṭakkhette dukkaṭaṃ.<br/><br/>[03]kuthitakuṇape pana pubbe vuttanayeneva sabbattha dukkaṭaṃ. kāyasaṃsaggarāgena vā methunarāgena  vā jīvamānakapurisassa vatthikosaṃ appavesento nimittena nimittaṃ chupati, dukkaṭaṃ.  methunarāgena ^a^V1.0212^ea^ itthiyā appavesento nimittena nimittaṃ chupati, thullaccayaṃ. mahāaṭṭhakathāyaṃ  pana ``itthinimittaṃ methunarāgena mukhena chupati thullaccaya''nti vuttaṃ. cammakkhandhake  ``chabbaggiyā bhikkhū aciravatiyā nadiyā gāvīnaṃ tarantīnaṃ visāṇesupi gaṇhanti,  kaṇṇesupi gaṇhanti, gīvāyapi gaṇhanti, cheppāyapi gaṇhanti, piṭṭhimpi abhiruhanti,  rattacittāpi aṅgajātaṃ chupantī''ti (mahāva0 252) imissā aṭṭhuppattiyā avisesena  vuttaṃ -- ``na ca, bhikkhave, rattacittena aṅgajātaṃ chupitabbaṃ, yo chupeyya, āpatti  thullaccayassā''ti ^a^M1.0230^ea^ (mahāva0 252). taṃ sabbampi saṃsanditvā yathā  na virujjhati tathā gahetabbaṃ. kathañca ^a^P1.0266^ea^ na virujjhati? yaṃ tāva mahāaṭṭhakathāyaṃ  vuttaṃ ``methunarāgena mukhena chupatī''ti. tatra kira nimittamukhaṃ mukhanti adhippetaṃ.  ``methunarāgenā''ti ca vuttattāpi ayameva tattha adhippāyoti veditabbo. na hi  itthinimitte pakatimukhena methunupakkamo hoti. khandhakepi ye piṭṭhiṃ abhiruhantā  methunarāgena aṅgajātena aṅgajātaṃ chupiṃsu, te sandhāya thullaccayaṃ vuttanti veditabbaṃ.  itarathā hi dukkaṭaṃ siyā. keci panāhu ``khandhakepi mukheneva chupanaṃ sandhāya  oḷārikattā kammassa thullaccayaṃ vuttaṃ. aṭṭhakathāyampi taṃ sandhāyabhāsitaṃ gahetvāva  methunarāgena mukhena chupati thullaccayanti vutta''nti. tasmā suṭṭhu sallakkhetvā ubhosu  vinicchayesu yo yuttataro so gahetabbo. vinayaññū pana purimaṃ pasaṃsanti. kāyasaṃsaggarāgena  pana pakatimukhena vā nimittamukhena vā itthinimittaṃ chupantassa saṅghādiseso.  tiracchānagatitthiyā passāvamaggaṃ nimittamukhena chupantassa vuttanayeneva thullaccayaṃ.  kāyasaṃsaggarāgena dukkaṭanti.<br/><br/>[06] ekūnasattatidvisatacatukkakathā niṭṭhitā.


volume: 1
item: 31
title:
  mūlapaññattivaṇṇanā^paṭhamacatukkakathāvaṇṇanā^ekūnasattatidvisatacatukkakathā^santhatacatukkabhedakathā^

content:
  [03] 61-62^b^.^eb^ evaṃ bhagavā paṭipannakassa bhikkhuno rakkhaṇatthaṃ sattatidvisatacatukkāni nīharitvā  ``idāni ye anāgate pāpabhikkhū `santhataṃ imaṃ na kiñci upādinnakaṃ upādinnakena  phusati, ko ettha doso'ti sañcicca lesaṃ oḍḍessanti, tesaṃ sāsane patiṭṭhā eva na  bhavissatī''ti disvā tesu sattatidvisatacatukkesu ekamekaṃ catukkaṃ catūhi santhatādibhedehi  bhinditvā dassento ^b^bhikkhupaccatthikā manussitthiṃ bhikkhussa santike ānetvā  vaccamaggena passāvamaggena mukhena aṅgajātaṃ abhinisīdenti santhatāya asanthatassā^eb^tiādimāha.<br/><br/>[03]tattha ^b^santhatāya asanthatassā^eb^tiādīsu santhatāya itthiyā vaccamaggena passāvamaggena  mukhena ^a^V1.0213^ea^ asanthatassa bhikkhussa aṅgajātaṃ abhinisīdentīti iminā ^a^M1.0231^ea^ nayena  yojanā veditabbā. tattha ^b^santhatā^eb^ nāma yassā tīsu ^a^P1.0267^ea^ maggesu yo  koci maggo paliveṭhetvā vā anto vā pavesetvā yena kenaci vatthena vā paṇṇena  vā vākapaṭṭena vā cammena vā tipusīsādīnaṃ paṭṭena vā paṭicchanno. ^b^santhato^eb^ nāma  yassa aṅgajātaṃ tesaṃyeva vatthādīnaṃ yena kenaci paṭicchannaṃ. tattha upādinnakena  vā anupādinnakaṃ ghaṭṭiyatu, anupādinnakena vā upādinnakaṃ, anupādinnakena vā  anupādinnakaṃ, upādinnakena vā upādinnakaṃ, sace yattake paviṭṭhe pārājikaṃ  hotīti vuttaṃ, tattakaṃ pavisati, sabbattha sādiyantassa pārājikakkhette pārājikaṃ;  thullaccayakkhette thullaccayaṃ, dukkaṭakkhette dukkaṭameva hoti. sace itthinimittaṃ  khāṇuṃ katvā santhataṃ, khāṇuṃ ghaṭṭentassa dukkaṭaṃ. sace purisanimittaṃ khāṇuṃ  katvā santhataṃ, khāṇuṃ pavesentassa dukkaṭaṃ. sace ubhayaṃ khāṇuṃ katvā santhataṃ,  khāṇunā khāṇuṃ ghaṭṭentassa dukkaṭaṃ. sace itthinimitte veḷunaḷapabbādīnaṃ kiñci  pakkhittaṃ, tassa heṭṭhābhāgaṃ cepi phusanto tilaphalamattaṃ paveseti, pārājikaṃ.  uparibhāgaṃ cepi ubhosu passesu ekapassaṃ cepi phusanto paveseti, pārājikaṃ.  cattāripi passāni aphusanto pavesetvā tassa talaṃ cepi phusati, pārājikaṃ.  yadi pana passesu vā tale vā aphusanto ākāsagatameva katvā pavesetvā nīharati,  dukkaṭaṃ. bahiddhā khāṇuke phusati dukkaṭameva. yathā ca itthinimitte vuttaṃ, evaṃ  sabbattha lakkhaṇaṃ veditabbanti.<br/><br/>[06] santhatacatukkabhedakathā niṭṭhitā.


volume: 1
item: 32
title:
  paṭhamacatukkakathāvaṇṇanā^ekūnasattatidvisatacatukkakathā^santhatacatukkabhedakathā^bhikkhupaccatthikacatukkabhedavaṇṇanā^

content:
  [03] 63-64^b^.^eb^ evaṃ santhatacatukkabhedaṃ vatvā idāni yasmā na kevalaṃ manussitthiādike bhikkhussa  eva santike ānenti. atha kho bhikkhumpi tāsaṃ santike ānenti, tasmā tappabhedaṃ  dassento ^b^``bhikkhupaccatthikā bhikkhuṃ manussitthiyā santike''^eb^ti ādinā  nayena sabbāni tāni catukkāni punapi nīharitvā dassesi. tesu vinicchayo vuttanayeneva  veditabboti.<br/><br/>[06] bhikkhupaccatthikavasena catukkabhedavaṇṇanā niṭṭhitā.


volume: 1
item: 33
title:
  ekūnasattatidvisatacatukkakathā^santhatacatukkabhedakathā^bhikkhupaccatthikacatukkabhedavaṇṇanā^rājapaccatthikādicatukkabhedakathā^

content:
  [03] 65^b^.^eb^ yasmā ^a^M1.0232^ea^ ^a^P1.0268^ea^ ^a^V1.0214^ea^ pana na bhikkhupaccatthikā eva evaṃ  karonti, rājapaccatthikādayopi karonti. tasmā tampi pabhedaṃ dassento ^b^``rājapaccatthikā''^eb^tiādimāha.  tattha rājāno eva paccatthikā ^b^rājapaccatthikā^eb^. te ca sayaṃ ānentāpi aññehi  āṇāpentāpi ānentiyevāti veditabbā. corā eva paccatthikā ^b^corapaccatthikā.  dhuttā^eb^ti methunupasaṃhitakhiḍḍāpasutā nāgarikakerāṭiyapurisā, itthidhuttasurādhuttādayo  vā; dhuttā eva paccatthikā ^b^dhuttapaccatthikā^eb^. gandhanti hadayaṃ vuccati, taṃ uppāṭentīti  uppalagandhā, uppalagandhā eva paccatthikā ^b^uppalagandhapaccatthikā^eb^. ete kira na  kasivaṇijjādīhi jīvanti, panthaghātagāmaghātādīni katvā puttadāraṃ posenti. te  kammasiddhiṃ patthayamānā devatānaṃ āyācetvā tāsaṃ balikammatthaṃ manussānaṃ hadayaṃ  uppāṭenti. sabbakāle ca manussā dullabhā. bhikkhū pana araññe viharantā sulabhā  honti. te sīlavantaṃ bhikkhuṃ gahetvā ``sīlavato vadho nāma bhāriyo hotī''ti maññamānā  tassa sīlavināsanatthaṃ manussitthiādike vā ānenti; taṃ vā tattha nenti.  ayamettha viseso. sesaṃ vuttanayeneva veditabbaṃ. bhikkhupaccatthikavāre vuttanayeneva  ca imesu catūsupi vāresu catukkāni veditabbāni. pāḷiyaṃ pana saṃkhittena vuttāni.<br/><br/>[06] sabbākārena catukkabhedakathā niṭṭhitā.


volume: 1
item: 34
title:
  santhatacatukkabhedakathā^bhikkhupaccatthikacatukkabhedavaṇṇanā^rājapaccatthikādicatukkabhedakathā^āpattānāpattivāravaṇṇanā^

content:
  [03] 66^b^.^eb^ idāni yaṃ vuttaṃ ``manussitthiyā tayo magge methunaṃ dhammaṃ paṭisevantassā''tiādi,  ettha asammohatthaṃ ^b^``maggena magga''^eb^ntiādimāha. tattha ^b^maggena magga^eb^nti itthiyā  tīsu maggesu aññatarena maggena attano aṅgajātaṃ paveseti atha vā sambhinnesu dvīsu maggesu  passāvamaggena vaccamaggaṃ vaccamaggena vā passāvamaggaṃ paveseti. ^b^maggena amagga^eb^nti  passāvādimaggena pavesetvā tassa sāmantā vaṇena nīharati. ^b^amaggena magga^eb^nti maggasāmantena  vaṇena ^a^P1.0269^ea^ pavesetvā maggena nīharati. ^b^amaggena amagga^eb^nti dvīsu sambhinnavaṇesu  ekena vaṇena pavesetvā dutiyena nīharati. imassa ^a^M1.0233^ea^ suttassa anulomavasena  sabbattha vaṇasaṅkhepe thullaccayaṃ veditabbaṃ.<br/><br/>[03]idāni yaṃ parato vakkhati ``anāpatti ajānantassa asādiyantassā''ti, tattha asammohatthaṃ ^a^V1.0215^ea^ ^b^``bhikkhu suttabhikkhumhī''^eb^tiādimāha. tatrāyaṃ adhippāyo -- yo paṭibuddho sādiyati  so ``suttamhi mayi eso vippaṭipajji, nāhaṃ jānāmī''ti na muccati. ^b^ubho nāsetabbā^eb^ti  cettha dvepi liṅganāsanena nāsetabbā. tatra dūsakassa paṭiññākaraṇaṃ natthi, dūsito  pucchitvā paṭiññāya nāsetabbo. sace na sādiyati, na nāsetabbo. esa nayo sāmaṇeravārepi.<br/><br/>[03]evaṃ tattha tattha taṃ taṃ āpattiñca anāpattiñca dassetvā idāni anāpattimeva dassento  ^b^``anāpatti ajānantassā''^eb^tiādimāha. tattha ^b^ajānanto^eb^ nāma yo mahāniddaṃ  okkanto parena kataṃ upakkamampi na jānāti vesāliyaṃ mahāvane divāvihāragato  bhikkhu viya. evarūpassa anāpatti. vuttampi cetaṃ -- ```nāhaṃ bhagavā jānāmī'ti;  `anāpatti, bhikkhu, ajānantassā'''ti (pārā0 75). ^b^asādiyanto^eb^ nāma yo  jānitvāpi na sādiyati, tattheva sahasā vuṭṭhitabhikkhu viya. vuttampi cetaṃ -- ```nāhaṃ  bhagavā sādiyi'nti. `anāpatti, bhikkhu, asādiyantassā''ti.<br/><br/>[03]^b^ummattako^eb^ nāma pittummattako. duvidhañhi pittaṃ -- baddhapittaṃ, abaddhapittañcāti.  tattha abaddhapittaṃ lohitaṃ viya sabbaṅgagataṃ, tamhi kupite sattānaṃ kaṇḍukacchusarīrakampādīni  honti. tāni bhesajjakiriyāya vūpasamanti. baddhapittaṃ pana pittakosake ṭhitaṃ.  tamhi kupite sattā ummattakā honti vipallatthasaññā hirottappaṃ chaḍḍetvā asāruppācāraṃ  caranti. lahukagarukāni sikkhāpadāni maddantāpi na jānanti. bhesajjakiriyāyapi atekicchā  honti. evarūpassa ummattakassa anāpatti.<br/><br/>[03]^b^khittacitto^eb^ nāma vissaṭṭhacitto yakkhummattako vuccati. yakkhā kira bheravāni  vā ārammaṇāni dassetvā mukhena hatthaṃ pavesetvā ^a^P1.0270^ea^ hadayarūpaṃ vā maddantā  satte vikkhittacitte vipallatthasaññe karonti. evarūpassa khittacittassa anāpatti.  tesaṃ pana ubhinnaṃ ayaṃ viseso -- pittummattako niccameva ummattako hoti,  pakatisaññaṃ na labhati. yakkhummattako ^a^M1.0234^ea^ antarantarā pakatisaññaṃ paṭilabhatīti.  idha pana pittummattako vā hotu yakkhummattako vā, yo sabbaso muṭṭhassati kiñci  na jānāti, aggimpi suvaṇṇampi gūthampi candanampi ekasadisaṃ maddantova vicarati, evarūpassa  anāpatti. antarantarā saññaṃ paṭilabhitvā ñatvā karontassa pana āpattiyeva.<br/><br/>[03]^b^vedanāṭṭo^eb^ ^a^V1.0216^ea^ nāma yo adhimattāya dukkhavedanāya āturo kiñci na jānāti, evarūpassa  anāpatti.<br/><br/>[03]^b^ādikammiko^eb^ nāma yo tasmiṃ tasmiṃ kamme ādibhūto. idha pana sudinnatthero  ādikammiko, tassa anāpatti. avasesānaṃ makkaṭīsamaṇavajjiputtakādīnaṃ āpattiyevāti.<br/><br/>[06] padabhājanīyavaṇṇanā niṭṭhitā.


volume: 1
item: 35
title:
  bhikkhupaccatthikacatukkabhedavaṇṇanā^rājapaccatthikādicatukkabhedakathā^āpattānāpattivāravaṇṇanā^pakiṇṇakakathā^

content:
  [03]imasmiṃ pana sikkhāpade kosallatthaṃ idaṃ ^b^pakiṇṇakaṃ^eb^veditabbaṃ --<br/><br/>[21] ``samuṭṭhānañca kiriyā, atho saññā sacittakaṃ.<br/><br/>[22] lokavajjañca kammañca, kusalaṃ vedanāya cā''ti..<br/><br/>[03]tattha ^b^``samuṭṭhāna''^eb^nti sabbasaṅgāhakavasena cha sikkhāpadasamuṭṭhānāni. tāni ^b^parivāre^eb^  āvi bhavissanti. samāsato pana sikkhāpadaṃ nāma -- atthi chasamuṭṭhānaṃ, atthi catusamuṭṭhānaṃ,  atthi tisamuṭṭhānaṃ, atthi kathinasamuṭṭhānaṃ, atthi eḷakalomasamuṭṭhānaṃ, atthi dhuranikkhepādisamuṭṭhānanti.<br/><br/>[03]tatrāpi kiñci kiriyato samuṭṭhāti, kiñci akiriyato samuṭṭhāti, kiñci kiriyākiriyato  samuṭṭhāti, kiñci siyā kiriyato, siyā akiriyato samuṭṭhāti, kiñci siyā  kiriyato siyā kiriyākiriyato samuṭṭhāti.<br/><br/>[03]tatrāpi atthi saññāvimokkhaṃ, atthi nosaññāvimokkhaṃ. tattha yaṃ cittaṅgaṃ labhatiyeva,  taṃ saññāvimokkhaṃ; itaraṃ nosaññāvimokkhaṃ.<br/><br/>[03]puna ^a^M1.0235^ea^ atthi sacittakaṃ, atthi acittakaṃ. yaṃ saheva cittena āpajjati,  taṃ sacittakaṃ; yaṃ vināpi cittena āpajjati, taṃ acittakaṃ ^a^P1.0271^ea^. taṃ  sabbampi lokavajjaṃ paṇṇattivajjanti duvidhaṃ. tesaṃ lakkhaṇaṃ vuttameva.<br/><br/>[03]kammakusalavedanāvasenāpi ^a^V1.0217^ea^ cettha atthi sikkhāpadaṃ kāyakammaṃ, atthi vacīkammaṃ. tattha  yaṃ kāyadvārikaṃ, taṃ kāyakammaṃ; yaṃ vacīdvārikaṃ, taṃ vacīkammanti veditabbaṃ.  atthi pana sikkhāpadaṃ kusalaṃ, atthi akusalaṃ, atthi abyākataṃ. dvattiṃseva  hi āpattisamauṭṭhāpakacittāni -- aṭṭha kāmāvacarakusalāni, dvādasa akusalāni,  dasa kāmāvacarakiriyacittāni, kusalato ca kiriyato ca dve abhiññācittānīti.  tesu yaṃ kusalacittena āpajjati, taṃ kusalaṃ; itarehi itaraṃ. atthi ca sikkhāpadaṃ  tivedanaṃ, atthi dvivedanaṃ, atthi ekavedanaṃ. tattha yaṃ āpajjanto tīsu vedanāsu  aññataravedanāsamaṅgī hutvā āpajjati, taṃ tivedanaṃ; yaṃ āpajjanto sukhasamaṅgī vā upekkhāsamaṅgī  vā āpajjati, taṃ dvivedanaṃ; yaṃ āpajjanto dukkhavedanāsamaṅgīyeva āpajjati, taṃ ekavedananti  veditabbaṃ. evaṃ --<br/><br/>[21] ``samuṭṭhānañca kiriyā, atho saññā sacittakaṃ.<br/><br/>[22] lokavajjañca kammañca, kusalaṃ vedanāya cā''ti..<br/><br/>[03]imaṃ pakiṇṇakaṃ viditvā tesu samuṭṭhānādīsu idaṃ sikkhāpadaṃ samuṭṭhānato ekasamuṭṭhānaṃ.  aṅgavasena dukasamuṭṭhānaṃ, kāyacittato samuṭṭhāti. kiriyasamuṭṭhānañca karontoyeva  hi etaṃ āpajjati. methunapaṭisaṃyuttāya kāmasaññāya abhāvena muccanato saññāvimokkhaṃ.  ``anāpatti ajānantassa asādiyantassā''ti hi vuttaṃ. methunacitteneva naṃ  āpajjati, na vinā cittenāti sacittakaṃ. rāgavaseneva āpajjitabbato lokavajjaṃ.  kāyadvāreneva samuṭṭhānato kāyakammaṃ. cittaṃ panettha aṅgamattaṃ hoti, na tassa vasena  kammabhāvo labbhati. lobhacittena āpajjitabbato akusalacittaṃ. sukhasamaṅgī vā upekkhāsamaṅgī  vā taṃ āpajjatīti dvivedananti veditabbaṃ. sabbañcetaṃ āpattiyaṃ yujjati. sikkhāpadasīsena  pana ^b^sabbāṭṭhakathāsu^eb^desanā ārūḷhā, tasmā evaṃ vuttaṃ.<br/><br/>[06] pakiṇṇakakathā niṭṭhitā.


volume: 1
item: 36
title: rājapaccatthikādicatukkabhedakathā^āpattānāpattivāravaṇṇanā^pakiṇṇakakathā^vinītavatthuvaṇṇanā^
content:
  [03]^b^makkaṭī^eb^ ^a^M1.0236^ea^ ^a^P1.0272^ea^ ^b^vajjiputtā ca...pe0... vuḍḍhapabbajito  migo^eb^ti idaṃ kiṃ? imā vinītavatthūnaṃ bhagavatā sayaṃ vinicchitānaṃ tesaṃ tesaṃ  vatthūnaṃ uddānagāthā nāma. tāni vatthūni ``sukhaṃ vinayadharā ^a^V1.0218^ea^ uggaṇhissantī''ti dhammasaṅgāhakattherehi  ṭhapitāni. vatthugāthā pana dharamāneyeva bhagavati upālittherena ṭhapitā ``iminā lakkhaṇena  āyatiṃ vinayadharā vinayaṃ vinicchinissantī''ti. tasmā ettha vuttalakkhaṇaṃ sādhukaṃ  sallakkhetvā paṭhamasikkhāpadaṃ vinicchinitabbaṃ. dutiyādīnañca vinītavatthūsu vuttalakkhaṇena  dutiyādīni. vinītavatthūni hi sippikānaṃ paṭicchannakarūpāni viya vinayadharānaṃ  paṭicchannakavatthūni hontīti.<br/><br/>[03] 67^b^.^eb^ tattha purimāni dve vatthūni anupaññattiyaṃyeva vuttatthāni. tatiye vatthumhi  ^b^gihiliṅgenā^eb^ti gihivesena odātavattho hutvā. catutthe natthi kiñci vattabbaṃ.  tato paresu sattasu vatthūsu ^b^kusacīra^eb^nti kuse ganthetvā katacīraṃ. ^b^vākacīraṃ^eb^  nāma tāpasānaṃ vakkalaṃ. ^b^phalakacīraṃ^eb^ nāma phalakasaṇṭhānāni phalakāni sibbitvā  katacīraṃ. ^b^kesakambalo^eb^ti kesehi tante vāyitvā katakambalo. ^b^vālakambalo^eb^ti  camaravālehi vāyitvā katakambalo. ^b^ulūkapakkhika^eb^nti ulūkasakuṇassa pakkhehi  katanivāsanaṃ. ^b^ajinakkhipa^eb^nti salomaṃ sakhuraṃ ajinamigacammaṃ. dvādasame vatthumhi  ^b^sāratto^eb^ti kāyasaṃsaggarāgena sāratto; taṃ rāgaṃ ñatvā bhagavā ^b^``āpatti saṅghādisesassā''^eb^ti  āha.<br/><br/>[03] 68^b^.^eb^ terasame vatthumhi ^b^uppalavaṇṇā^eb^ti sā therī sāvatthiyaṃ seṭṭhidhītā satasahassakappe  abhinīhārasampannā. tassā pakatiyāpi atidassanīyā nīluppalavaṇṇā kāyacchavi,  abbhantare pana ^a^P1.0273^ea^ kilesasantāpassa abhāvena ativiya virocati. sā tāyeva  vaṇṇapokkharatāya ``uppalavaṇṇā''ti nāmaṃ labhi. ^b^paṭibaddhacitto^eb^ti gihikālato  paṭṭhāya rattacitto; so kira tassā ñātidārako hoti. ^b^atha kho^eb^ti anantaratthe nipāto;  mañcake nisinnānantaramevāti vuttaṃ hoti. divā bāhirato āgantvā dvāraṃ pidhāya  nisinnānañhi paṭhamaṃ andhakāraṃ hoti. so yāvassā taṃ andhakāraṃ na nassati, tāvadeva  ^a^M1.0237^ea^ evamakāsīti attho. ^b^dūsesī^eb^ti padhaṃsesi. therī pana anavajjā  attano samaṇasaññaṃ paccupaṭṭhapetvā asādiyantī nisīdi asaddhammādhippāyena parāmaṭṭhā aggikkhandha-silāthambha-khadirasārakhāṇukā  viya. sopi attano manorathaṃ pūretvā gato. tassā theriyā dassanapathaṃ vijahantasseva  ayaṃ mahāpathavī sinerupabbataṃ dhāretuṃ samatthāpi taṃ pāpapurisaṃ byāmamattakaḷevaraṃ  dhāretuṃ asakkontī viya bhijjitvā vivaramadāsi. so taṅkhaṇaññeva avīcijālānaṃ indhanabhāvaṃ  agamāsi. bhagavā taṃ sutvā ``anāpatti, bhikkhave, asādiyantiyā''ti vatvā theriṃ  sandhāya ^b^dhammapade^eb^ imaṃ gāthaṃ abhāsi --<br/><br/>[21] ``vāri ^a^V1.0219^ea^ pokkharapatteva, āraggeriva sāsapo.<br/><br/>[22] yo na limpati kāmesu, tamahaṃ brūmi brāhmaṇa''nti.. (dha0 pa0 401).<br/><br/>[03] 69^b^.^eb^ cuddasame vatthumhi ^b^itthiliṅgaṃ pātubhūta^eb^nti rattibhāge niddaṃ okkantassa purisasaṇṭhānaṃ  massudāṭhikādi sabbaṃ antarahitaṃ itthisaṇṭhānaṃ uppannaṃ. ^b^tameva upajjhaṃ tameva upasampada^eb^nti  pubbe gahitaupajjhāyameva pubbe kataupasampadameva anujānāmi. puna upajjhā na gahetabbā;  upasampadā na kātabbāti attho. ^b^tāniyeva^eb^ ^a^P1.0274^ea^ ^b^vassānī^eb^ti bhikkhūpasampadato  pabhuti yāva vassagaṇanā, taṃyeva vassagaṇanaṃ anujānāmi. na ito paṭṭhāya vassagaṇanā kātabbāti  attho. ^b^bhikkhunīhi saṅgamitu^eb^nti bhikkhunīhi saddhiṃ saṅgamituṃ saṅgantuṃ samaṅgī  bhavituṃ anujānāmīti attho. idaṃ vuttaṃ hoti -- appatirūpaṃ dānissā bhikkhūnaṃ  majjhe vasituṃ, bhikkhunupassayaṃ gantvā bhikkhunīhi saddhiṃ vasatūti. ^b^yā āpattiyo  bhikkhūnaṃ bhikkhunīhi sādhāraṇā^eb^ti yā desanāgāminiyo vā vuṭṭhānagāminiyo vā āpattiyo  bhikkhūnaṃ bhikkhunīhi saddhiṃ sādhāraṇā. ^b^tā āpattiyo bhikkhunīnaṃ santike vuṭṭhātu^eb^nti  tā sabbāpi bhikkhunīhi kātabbaṃ vinayakammaṃ katvā bhikkhunīnaṃ santike vuṭṭhātuṃ  anujānāmīti attho. ^b^tāhi āpattīhi anāpattī^eb^ti yā pana bhikkhūnaṃ bhikkhunīhi  asādhāraṇā sukkavissaṭṭhi-ādikā āpattiyo, tāhi anāpatti. liṅgaparivattanena tā  āpattiyo vuṭṭhitāva honti. puna pakatiliṅge uppannepi tāhi āpattīhi tassa anāpattiyevāti  ayaṃ tāvettha pāḷivinicchayo.<br/><br/>[03]ayaṃ ^a^M1.0238^ea^ pana ^b^pāḷimutto okkantikavinicchayo^eb^ -- imesu tāva dvīsu  liṅgesu purisaliṅgaṃ uttamaṃ, itthiliṅgaṃ hīnaṃ; tasmā purisaliṅgaṃ balavākusalena  antaradhāyati. itthiliṅgaṃ dubbalakusalena patiṭṭhāti. itthiliṅgaṃ pana antaradhāyantaṃ  dubbalākusalena antaradhāyati. purisaliṅgaṃ balavakusalena patiṭṭhāti. evaṃ ubhayampi  akusalena antaradhāyati, kusalena paṭilabbhati.<br/><br/>[03]tattha sace dvinnaṃ bhikkhūnaṃ ekato sajjhāyaṃ vā dhammasākacchaṃ vā katvā ekāgāre  nipajjitvā niddaṃ okkantānaṃ ekassa itthiliṅgaṃ pātubhavati, ubhinnampi sahaseyyāpatti  hoti. so ce paṭibujjhitvā attano taṃ vippakāraṃ disvā dukkhī dummano rattibhāgeyeva  itarassa āroceyya, tena samassāsetabbo -- ``hotu, mā cintayittha. vaṭṭasseveso  doso. sammāsambuddhena dvāraṃ dinnaṃ, bhikkhu vā hotu bhikkhunī vā, anāvaṭo dhammo  ^a^P1.0275^ea^ avārito saggamaggo''ti. samassāsetvā ca evaṃ vattabbaṃ -- ``tumhehi  bhikkhunupassayaṃ gantuṃ vaṭṭati. atthi ^a^V1.0220^ea^ vo kāci sandiṭṭhā bhikkhuniyo''ti. sacassā  honti tādisā bhikkhuniyo atthīti, no ce honti natthīti vatvā so bhikkhu vattabbo --  ``mama saṅgahaṃ karotha; idāni maṃ paṭhamaṃ bhikkhunupassayaṃ nethā''ti. tena bhikkhunā  taṃ gahetvā tassā vā sandiṭṭhānaṃ attano vā sandiṭṭhānaṃ bhikkhunīnaṃ santikaṃ gantabbaṃ.  gacchantena ca na ekakena gantabbaṃ. catūhi pañcahi bhikkhūhi saddhiṃ jotikañca kattaradaṇḍañca  gahetvā saṃvidahanaṃ parimocetvā ``mayaṃ asukaṃ nāma ṭhānaṃ gacchāmā''ti gantabbaṃ.  sace bahigāme dūre vihāro hoti, antarāmagge gāmantara-nadīpāra-rattivippavāsa-gaṇaohīyanāpattīhi  anāpatti. bhikkhunupassayaṃ gantvā tā bhikkhuniyo vattabbā -- ``asukaṃ nāma  bhikkhuṃ jānāthā''ti? ``āma, ayyā''ti. ``tassa itthiliṅgaṃ pātubhūtaṃ, saṅgahaṃ  dānissa karothā''ti. tā ce ``sādhu, ayyā, idāni mayampi sajjhāyissāma, dhammaṃ  sossāma, gacchatha tumhe''ti vatvā saṅgahaṃ karonti, ārādhikā ca honti saṅgāhikā  lajjiniyo, tā kopetvā aññattha na gantabbaṃ. gacchati ce, gāmantara-nadīpāra-rattivippavāsa-gaṇaohīyanāpattīhi  na muccati. sace pana lajjiniyo honti, na saṅgāhikāyo; aññattha gantuṃ labbhati.  sacepi alajjiniyo honti, saṅgahaṃ pana karonti; tāpi pariccajitvā aññattha gantuṃ  labbhati. sace lajjiniyo ca saṅgāhikā ^a^M1.0239^ea^ ca, ñātikā na honti, āsannagāme  pana aññā ñātikāyo honti paṭijagganikā, tāsampi santikaṃ gantuṃ vaṭṭatīti vadanti.  gantvā sace bhikkhubhāvepi nissayapaṭipanno, patirūpāya bhikkhuniyā santike nissayo  gahetabbo. mātikā vā vinayo vā uggahito suggahito, puna uggaṇhanakāraṇaṃ natthi.  sace bhikkhubhāve parisāvacaro, tassa santikeyeva upasampannā sūpasampannā. aññassa  ^a^P1.0276^ea^ santike nissayo gahetabbo. pubbe taṃ nissāya vasantehipi aññassa  santikeyeva nissayo gahetabbo. paripuṇṇavassasāmaṇerenāpi aññassa santikeyeva  upajjhā gahetabbā.<br/><br/>[03]yaṃ panassa bhikkhubhāve adhiṭṭhitaṃ ticīvarañca patto ca, taṃ adhiṭṭhānaṃ vijahati, puna adhiṭṭhātabbaṃ.  saṅkaccikā ca udakasāṭikā ca gahetabbā. yaṃ atirekacīvaraṃ vā atirekapatto  vā vinayakammaṃ katvā ṭhapito hoti, taṃ sabbampi vinayakammaṃ vijahati, puna kātabbaṃ.  paṭiggahitatelamadhuphāṇitādīnipi paṭiggahaṇaṃ vijahanti. sace paṭiggahaṇato sattame divase  liṅgaṃ parivattati, puna paṭiggahetvā sattāhaṃ vaṭṭati. yaṃ pana bhikkhukāle aññassa  bhikkhuno santakaṃ paṭiggahitaṃ, taṃ paṭiggahaṇaṃ na vijahati. yaṃ ubhinnaṃ sādhāraṇaṃ  avibhajitvā ṭhapitaṃ, taṃ pakatatto rakkhati. yaṃ pana vibhattaṃ etasseva santakaṃ, taṃ  paṭiggahaṇaṃ vijahati. vuttampi cetaṃ ^b^parivāre^eb^ --<br/><br/>[21] ``telaṃ ^a^V1.0221^ea^ madhuṃ phāṇitañcāpi sappiṃ.<br/><br/>[27] sāmaṃ gahetvāna nikkhipeyya.<br/><br/>[26] avītivatte sattāhe.<br/><br/>[27] sati paccaye paribhuñjantassa āpatti.<br/><br/>[22] pañhā mesā kusalehi cintitā''ti.. (pari0 480).<br/><br/>[03]idañhi liṅgaparivattanaṃ sandhāya vuttaṃ. paṭiggahaṇaṃ nāma liṅgaparivattanena, kālaṃkiriyāya,  sikkhāpaccakkhānena, hīnāyāvattanena, anupasampannassa dānena, anapekkhavissajjanena,  acchinditvā gahaṇena ca vijahati. tasmā sacepi harītakakhaṇḍampi paṭiggahetvā ṭhapitamatthi,  sabbamassa paṭiggahaṇaṃ vijahati. bhikkhuvihāre pana yaṃkiñcissā santakaṃ paṭiggahetvā  vā appaṭiggahetvā ^a^M1.0240^ea^ vā ṭhapitaṃ, sabbassa sāva issarā, āharāpetvā gahetabbaṃ.  yaṃ panettha thāvaraṃ tassā santakaṃ senāsanaṃ vā uparopakā vā, te yassicchati tassa  dātabbā. terasasu sammutīsu ^a^P1.0277^ea^ yā bhikkhukāle laddhā sammuti, sabbā  sā paṭippassambhati. purimikāya senāsanaggāho paṭippassambhati. sace pacchimikāya  senāsane gahite liṅgaṃ parivattati, bhikkhunisaṅgho cassā uppannaṃ lābhaṃ dātukāmo  hoti, apaloketvā dātabbo. sace bhikkhunīhi sādhāraṇāya paṭicchannāya āpattiyā  parivasantassa liṅgaṃ parivattati, pakkhamānattameva dātabbaṃ. sace mānattaṃ carantassa parivattati,  puna pakkhamānattameva dātabbaṃ. sace ciṇṇamānattassa parivattati, bhikkhunīhi abbhānakammaṃ  kātabbaṃ. sace akusalavipāke parikkhīṇe pakkhamānattakāle punadeva liṅgaṃ parivattati,  chārattaṃ mānattameva dātabbaṃ. sace ciṇṇe pakkhamānatte parivattati, bhikkhūhi abbhānakammaṃ  kātabbanti.<br/><br/>[03]anantare bhikkhuniyā liṅgaparivattanavatthumhi idha vuttanayeneva sabbo vinicchayo veditabbo.  ayaṃ pana viseso -- sacepi bhikkhunikāle āpannā sañcarittāpatti paṭicchannā  hoti, parivāsadānaṃ natthi, chārattaṃ mānattameva dātabbaṃ. sace pakkhamānattaṃ carantiyā  liṅgaṃ parivattati, na tenattho, chārattaṃ mānattameva dātabbaṃ. sace ciṇṇamānattāya parivattati,  puna mānattaṃ adatvā bhikkhūhi abbhetabbo. atha bhikkhūhi mānatte adinne puna liṅgaṃ  parivattati, bhikkhunīhi pakkhamānattameva dātabbaṃ. atha chārattaṃ mānattaṃ carantassa  puna parivattati, pakkhamānattameva dātabbaṃ. ciṇṇamānattassa pana liṅgaparivatte jāte bhikkhunīhi  abbhānakammaṃ kātabbaṃ ^a^V1.0222^ea^. puna parivatte ca liṅge bhikkhunibhāve ṭhitāyapi yā āpattiyo  pubbe paṭippassaddhā, tā suppaṭippassaddhā evāti.<br/><br/>[03] 70^b^.^eb^ ito parāni ^b^``mātuyā methunaṃ dhamma''^eb^ntiādīni cattāri vatthūni uttānatthāniyeva.<br/><br/>[03] 71^b^.^eb^ mudupiṭṭhikavatthumhi so kira bhikkhu naṭapubbako. tassa sippakosallatthaṃ  parikammakatā ^a^P1.0278^ea^ piṭṭhi mudukā ahosi. tasmā evaṃ kātuṃ asakkhi.<br/><br/>[03]lambīvatthumhi ^a^M1.0241^ea^ tassa bhikkhussa aṅgajātaṃ dīghaṃ hoti lambati, tasmā  lambīti vutto.<br/><br/>[03]ito parāni dve vaṇavatthūni uttānāneva. lepacittavatthumhi ^b^lepacittaṃ^eb^ nāma cittakammarūpaṃ.<br/><br/>[03]dārudhītalikavatthumhi ^b^dārudhītalikā^eb^ nāma kaṭṭharūpaṃ. yathā ca imesu dvīsu evaṃ  aññesupi dantarūpa-potthakarūpa-loharūpādīsu anupādinnakesu itthirūpesu nimitte  methunarāgena upakkamantassa asuci muccatu vā mā vā, dukkaṭameva. kāyasaṃsaggarāgena  upakkamantassāpi tatheva dukkaṭaṃ. mocanarāgena pana upakkamantassa mutte saṅghādiseso,  amutte thullaccayanti.<br/><br/>[03] 72^b^.^eb^ sundaravatthumhi ayaṃ ^b^sundaro^eb^ nāma rājagahe kuladārako saddhāya pabbajito;  attabhāvassa abhirūpatāya ``sundaro''ti nāmaṃ labhi. taṃ rathikāya gacchantaṃ disvā  samuppannachandarāgā sā itthī imaṃ vippakāraṃ akāsi. thero pana anāgāmī. tasmā  so na sādiyi. aññesaṃ pana avisayo eso.<br/><br/>[03]ito paresu catūsu vatthūsu te bhikkhū jaḷā dummedhā mātugāmassa vacanaṃ gahetvā tathā  katvā pacchā kukkuccāyiṃsu.<br/><br/>[03] 73^b^.^eb^ akkhāyitādīni tīṇi vatthūni uttānatthāneva. dvīsu chinnasīsavatthūsu ayaṃ  vinicchayo -- vaṭṭakate mukhe vivaṭe aṅgajātaṃ pavesento sace heṭṭhā vā upari vā ubhayapassehi  vā chupantaṃ paveseti, pārājikaṃ. catūhipi passehi achupantaṃ pavesetvā abbhantare  tālukaṃ chupati, pārājikameva. cattāri passāni tālukañca achupanto ākāsagatameva  ^a^V1.0223^ea^ katvā paveseti ca nīharati ca, dukkaṭaṃ. yadi pana dantā suphusitā, antomukhe  okāso natthi, dantā ca bahi oṭṭhamaṃsena paṭicchannā, tattha vātena asamphuṭṭhaṃ allokāsaṃ  tilaphalamattampi pavesentassa pārājikameva. uppāṭite pana oṭṭhamaṃse dantesuyeva  upakkamantassa thullaccayaṃ. yopi danto bahi nikkhamitvā tiṭṭhati ^a^P1.0279^ea^,  na sakkā oṭṭhehi pidahituṃ. tattha upakkamantepi bahi nikkhantajivhāya upakkamantepi  thullaccayameva. jīvamānakasarīrepi bahi nikkhantajivhāya thullaccayameva. yadi pana bahijivhāya  paliveṭhetvā antomukhaṃ paveseti, pārājikameva. uparigīvāya ^a^M1.0242^ea^ chinnasīsassapi  adhobhāgena aṅgajātaṃ pavesetvā tālukaṃ chupantassa pārājikameva.<br/><br/>[03]aṭṭhikavatthumhi susānaṃ gacchantassāpi dukkaṭaṃ. aṭṭhikāni saṅkaḍḍhantassāpi, nimitte  methunarāgena upakkamantassāpi, kāyasaṃsaggarāgena upakkamantassāpi, muccatu vā  mā vā, dukkaṭameva. mocanarāgena pana upakkamantassa muccante saṅghādiseso, amuccante  thullaccayameva.<br/><br/>[03]nāgīvatthumhi nāgamāṇavikā vā hotu kinnarīādīnaṃ vā aññatarā, sabbattha pārājikaṃ.<br/><br/>[03]yakkhīvatthumhi sabbāpi devatā yakkhīyeva.<br/><br/>[03]petīvatthumhi nijjhāmataṇhikādipetiyo allīyitumpi na sakkā. vimānapetiyo  pana atthi; yāsaṃ kāḷapakkhe akusalaṃ vipaccati, juṇhapakkhe devatā viya sampattiṃ  anubhonti. evarūpāya petiyā vā yakkhiyā vā sace dassana-gahaṇa-āmasana-phusana-ghaṭṭanāni  paññāyanti, pārājikaṃ. athāpi dassanaṃ natthi, itarāni paññāyanti, pārājikameva.  atha dassanagahaṇāni na paññāyanti, āmasanaphusanaghaṭṭanehi paññāyamānehi taṃ puggalaṃ visaññaṃ  katvā attano manorathaṃ pūretvā gacchati, ayaṃ avisayo nāma. tasmā ettha avisayattā  anāpatti. paṇḍakavatthu pākaṭameva.<br/><br/>[03]upahatindriyavatthumhi ^b^upahatindriyo^eb^ti upahatakāyappasādo khāṇukaṇṭakamiva sukhaṃ  vā dukkhaṃ vā na vedayati. avedayantassāpi sevanacittavasena āpatti.<br/><br/>[03]chupitamattavatthusmiṃ ^a^V1.0224^ea^ yo ``methunaṃ dhammaṃ paṭisevissāmī''ti mātugāmaṃ  ^a^P1.0280^ea^ gaṇhitvā methune virajjitvā vippaṭisārī hoti, dukkaṭamevassa hoti.  methunadhammassa hi pubbapayogā hatthaggāhādayo yāva sīsaṃ na pāpuṇāti, tāva dukkaṭe  tiṭṭhanti. sīse patte pārājikaṃ hoti. paṭhamapārājikassa hi dukkaṭameva sāmantaṃ.  itaresaṃ tiṇṇaṃ thullaccayaṃ. ayaṃ pana bhikkhu methunadhamme virajjitvā kāyasaṃsaggaṃ  sādiyīti veditabbo. tenāha bhagavā -- ``āpatti saṅghādisesassā''ti.<br/><br/>[03] 74^b^.^eb^ bhaddiyavatthusmiṃ ^a^M1.0243^ea^ ^b^bhaddiyaṃ^eb^ nāma taṃ nagaraṃ. jātiyāvanaṃ nāma  jātipupphagumbānaṃ ussannatāya evaṃ laddhanāmaṃ; taṃ tassa nagarassa upacāre vanaṃ hoti.  so tattha nipanno tena vātupatthambhena mahāniddaṃ okkami. ekarasaṃ bhavaṅgameva vattati.  ^b^kilinnaṃ passitvā^eb^ti asucikiliṭṭhaṃ passitvā.<br/><br/>[03] 75^b^.^eb^ ito parāni sādiyanapaṭisaṃyuttāni cattāri vatthūni, ajānanavatthu cāti pañca  uttānatthāneva.<br/><br/>[03] 76^b^.^eb^ dvīsu asādiyanavatthūsu ^b^sahasā vuṭṭhāsī^eb^ti āsīvisena daṭṭho viya agginā daḍḍho  viya ca turitaṃ vuṭṭhāsi. ^b^akkamitvā pavattesī^eb^ti appamatto bhikkhu āraddhavipassako  upaṭṭhitassati khippaṃ vuṭṭhahantova akkamitvā bhūmiyaṃ vaṭṭento parivaṭṭento viheṭhento  pātesi. puthujjanakalyāṇakena hi evarūpesu ṭhānesu cittaṃ rakkhitabbaṃ. ayañca tesaṃ  aññataro saṅgāmasīsayodho bhikkhu.<br/><br/>[03] 77^b^.^eb^ dvāraṃ vivaritvā nipannavatthumhi ^b^divā paṭisallīyantenā^eb^ti divā nipajjantena.  ^b^dvāraṃ saṃvaritvā paṭisallīyitu^eb^nti dvāraṃ pidahitvā nipajjituṃ. ettha  ca kiñcāpi pāḷiyaṃ ``ayaṃ nāma āpattī''ti na vuttā. vivaritvā nipannadosena  pana uppanne vatthusmiṃ ``anujānāmi, bhikkhave, divā paṭisallīyantena dvāraṃ saṃvaritvā  paṭisallīyitu''nti vuttattā asaṃvaritvā paṭisallīyantassa dukkaṭaṃ vuttaṃ. bhagavato  hi adhippāyaṃ ñatvā upālittherādīhi aṭṭhakathā ṭhapitā. ``atthāpatti divā āpajjati  no ratti''nti (pari0 323) imināpi cetaṃ siddhaṃ.<br/><br/>[03]kīdisaṃ ^a^P1.0281^ea^ pana dvāraṃ saṃvaritabbaṃ, kīdisaṃ na saṃvaritabbaṃ? rukkhapadaraveḷupadarakilañjapaṇṇādīnaṃ  ^a^V1.0225^ea^ yena kenaci kavāṭaṃ katvā heṭṭhā udukkhale upari uttarapāsake ca pavesetvā kataṃ  parivattakadvārameva saṃvaritabbaṃ. aññaṃ gorūpānaṃ vajesu viya rukkhasūcikaṇṭakadvāraṃ,  gāmathakanakaṃ cakkalakayuttadvāraṃ, phalakesu vā kiṭikāsu vā dve tīṇi cakkalakāni  yojetvā kataṃ saṃsaraṇakiṭikadvāraṃ, āpaṇesu viya kataṃ ugghāṭanakiṭikadvāraṃ,  dvīsu tīsu ṭhānesu veṇusalākā gopphetvā paṇṇakuṭīsu kataṃ salākahatthakadvāraṃ,  dussasāṇidvāranti evarūpaṃ dvāraṃ na saṃvaritabbaṃ. pattahatthassa kavāṭappaṇāmane pana   ^a^M1.0244^ea^ ekaṃ dussasāṇidvārameva anāpattikaraṃ, avasesāni paṇāmentassa āpatti.  divā paṭisallīyantassa pana parivattakadvārameva āpattikaraṃ, sesāni saṃvaritvā vā  asaṃvaritvā vā nipannassa āpatti natthi. saṃvaritvā pana nipajjitabbaṃ, etaṃ  vattaṃ.<br/><br/>[03]parivattakadvāraṃ pana kittakena saṃvutaṃ hoti? sūcighaṭikādīsu dinnāsu saṃvutameva  hoti. apica kho sūcimattepi dinne vaṭṭati. ghaṭikamattepi dinne vaṭṭati. dvārabāhaṃ phusitvā  pihitamattepi vaṭṭati. īsakaṃ aphusitepi vaṭṭati. sabbantimena vidhinā yāvatā sīsaṃ  nappavisati tāvatā aphusitepi vaṭṭatīti. sace bahūnaṃ vaḷañjanaṭṭhānaṃ hoti, bhikkhuṃ  vā sāmaṇeraṃ vā ``dvāraṃ, āvuso, jaggāhī''ti vatvāpi nipajjituṃ vaṭṭati. atha  bhikkhū cīvarakammaṃ vā aññaṃ vā kiñci karontā nisinnā honti, ``ete dvāraṃ  jaggissantī''ti ābhogaṃ katvāpi nipajjituṃ vaṭṭati. ^b^kurundaṭṭhakathāyaṃ^eb^ pana  ``upāsakampi āpucchitvā vā, `esa jaggissatī'ti ābhogaṃ katvā vā nipajjituṃ  vaṭṭati. kevalaṃ bhikkhuniṃ vā mātugāmaṃ vā āpucchituṃ na vaṭṭatī''ti vuttaṃ.  atha dvārassa ^a^P1.0282^ea^ udukkhalaṃ vā uttarapāsako vā bhinno vā hoti aṭṭhapito  vā, saṃvarituṃ na sakkoti, navakammatthaṃ vā pana iṭṭhakapuñjo vā mattikādīnaṃ vā  rāsi antodvāre kato hoti, aṭṭaṃ vā bandhanti, yathā saṃvarituṃ na sakkoti; evarūpe  antarāye sati asaṃvaritvāpi nipajjituṃ vaṭṭati. yadi pana kavāṭaṃ natthi, laddhakappameva.  upari sayantena nisseṇiṃ āropetvā nipajjitabbaṃ. sace nisseṇimatthake thakanakaṃ  hoti, thaketvāpi nipajjitabbaṃ. gabbhe nipajjantena gabbhadvāraṃ vā pamukhadvāraṃ vā  yaṃkiñci saṃvaritvā nipajjituṃ vaṭṭati. sace ekakuṭṭake gehe dvīsu passesu dvārāni  katvā vaḷañjanti, dvepi dvārāni jaggitabbāni.<br/><br/>[03]tibhūmakepi pāsāde dvāraṃ jaggitabbameva. sace bhikkhācārā paṭikkamma lohapāsādasadisaṃ  pāsādaṃ bahū bhikkhū divāvihāratthaṃ pavisanti, saṅghattherena dvārapālassa ``dvāraṃ jaggāhī''ti  vatvā vā ``dvārajagganaṃ etassa bhāro''ti ābhogaṃ katvā vā pavisitvā nipajjitabbaṃ  ^a^V1.0226^ea^. yāva saṅghanavakena evameva kattabbaṃ. pure pavisantānaṃ ``dvārajagganaṃ nāma pacchimānaṃ  bhāro''ti evaṃ ābhogaṃ kātumpi vaṭṭati. anāpucchā vā ābhogaṃ vā akatvā antogabbhe  vā asaṃvutadvāre bahi vā nipajjantānaṃ āpatti. gabbhe vā bahi vā nipajjanakālepi  ``dvārajagganaṃ nāma mahādvāre dvārapālassa bhāro''ti ^a^M1.0245^ea^ ābhogaṃ katvā nipajjituṃ  vaṭṭatiyeva. lohapāsādādīsu ākāsatale nipajjantenāpi dvāraṃ saṃvaritabbameva.<br/><br/>[03]ayañhettha saṅkhepo -- idaṃ divāpaṭisallīyanaṃ yena kenaci parikkhitte sadvārabandhe ṭhāne  kathitaṃ. tasmā abbhokāse vā rukkhamūle vā maṇḍape vā yattha katthaci sadvārabandhe  nipajjantena dvāraṃ saṃvaritvāva nipajjitabbaṃ. sace mahāpariveṇaṃ hoti, mahābodhiyaṅgaṇalohapāsādaṅgaṇasadisaṃ  bahūnaṃ osaraṇaṭṭhānaṃ, yattha dvāraṃ saṃvutampi saṃvutaṭṭhāne na tiṭṭhati, dvāraṃ alabhantā pākāraṃ  āruhitvāpi vicaranti, tattha saṃvaraṇakiccaṃ natthi. rattiṃ dvāraṃ ^a^P1.0283^ea^  vivaritvā nipanno aruṇe uggate uṭṭhahati, anāpatti. sace pabujjhitvā puna supati,  āpatti. yo pana ``aruṇe uggate vuṭṭhahissāmī''ti paricchinditvāva dvāraṃ asaṃvaritvā  rattiṃ nipajjati, yathāparicchedameva ca na vuṭṭhāti, tassa āpattiyeva. ^b^mahāpaccariyaṃ^eb^  pana ``evaṃ nipajjanto anādariyadukkaṭāpi na muccatī''ti vuttaṃ.<br/><br/>[03]yo pana bahudeva rattiṃ jaggitvā addhānaṃ vā gantvā divā kilantarūpo mañce nisinno  pāde bhūmito amocetvāva niddāvasena nipajjati, tassa anāpatti. sace okkantaniddo  ajānantopi pāde mañcakaṃ āropeti, āpattiyeva. nisīditvā apassāya supantassa  anāpatti. yopi ca ``niddaṃ vinodessāmī''ti caṅkamanto patitvā sahasāva vuṭṭhāti,  tassāpi anāpatti. yo pana patitvā tattheva sayati, na vuṭṭhāti, tassa āpatti.<br/><br/>[03]ko muccati, ko na muccatīti? ^b^mahāpaccariyaṃ^eb^ tāva ``ekabhaṅgena nipannakoyeva  muccati. pāde pana bhūmito mocetvā nipanno yakkhagahitakopi visaññībhūtopi na  muccatī''ti vuttaṃ. ^b^kurundaṭṭhakathāyaṃ^eb^ pana ``bandhitvā nipajjāpitova muccatī''ti  vuttaṃ. ^b^mahāaṭṭhakathāyaṃ^eb^ pana ``yo caṅkamanto muccitvā patito tattheva supati,  tassāpi avisayattā āpatti na dissati. ācariyā pana evaṃ na kathayanti. tasmā  āpattiyevāti ^b^mahāpadumattherena^eb^ vuttaṃ. dve pana janā āpattito muccantiyeva,  yo ca yakkhagahitako, yo ca bandhitvā nipajjāpito''ti.<br/><br/>[03] 78^b^.^eb^ bhārukacchakavatthumhi ^a^V1.0227^ea^ ^a^M1.0246^ea^ ^b^anāpatti supinantenā^eb^ti yasmā supinante  avisayattā evaṃ hoti, tasmā upālitthero bhagavatā avinicchitapubbampi imaṃ vatthuṃ  nayaggāhena vinicchini. bhagavāpi ca sutvā ``sukathitaṃ, bhikkhave, upālinā; apade  padaṃ karonto viya, ākāse padaṃ dassento viya upāli imaṃ pañhaṃ kathesī''ti vatvā  theraṃ etadagge ṭhapesi -- ``etadaggaṃ, bhikkhave, mama sāvakānaṃ bhikkhūnaṃ vinayadharānaṃ  yadidaṃ upālī''ti (a0 ni0  1.219, 228). ito parāni ^a^P1.0284^ea^ supabbādīni  vatthūni uttānatthāneva.<br/><br/>[03] 80^b^.^eb^ bhikkhunīsampayojanādīsu te licchavikumārakā khiḍḍāpasutā attano anācārena  evaṃ akaṃsu. tato paṭṭhāya ca licchavīnaṃ vināso eva udapādi.<br/><br/>[03] 82^b^.^eb^ vuḍḍhapabbajitavatthumhi ^b^dassanaṃ agamāsī^eb^ti anukampāya ``taṃ dakkhissāmī''ti  gehaṃ agamāsi. athassa sā attano ca dārakānañca nānappakārehi anāthabhāvaṃ saṃvaṇṇesi.  anapekkhañca naṃ ñatvā kupitā ``ehi vibbhamāhī''ti balakkārena aggahesi. so  attānaṃ mocetuṃ paṭikkamanto jarādubbalatāya uttāno paripati. tato sā attano  manaṃ akāsi. so pana bhikkhu anāgāmī samucchinnakāmarāgo tasmā na sādiyīti.<br/><br/>[03] 83^b^.^eb^ migapotakavatthu uttānatthamevāti.<br/><br/>[06] vinītavatthu niṭṭhitaṃ.<br/><br/>[06] samantapāsādikāya vinayasaṃvaṇṇanāya<br/><br/>[06] paṭhamapārājikavaṇṇanā niṭṭhitā.<br/><br/>[03]tatridaṃ samantapāsādikāya samantapāsādikattasmiṃ --<br/><br/>[21] ācariyaparamparato, nidānavatthuppabhedadīpanato.<br/><br/>[22] parasamayavivajjanato, sakasamayavisuddhito ceva..<br/><br/>[21] byañjanaparisodhanato, padatthato pāḷiyojanakkamato.<br/><br/>[22] sikkhāpadanicchayato, vibhaṅganayabhedadassanato..<br/><br/>[21] sampassataṃ ^a^V1.0228^ea^ ^a^M1.0247^ea^ na dissati, kiñci apāsādikaṃ yato ettha.<br/><br/>[22] viññūnamayaṃ tasmā, samantapāsādikātveva..<br/><br/>[21] saṃvaṇṇanā pavattā, vinayassa vineyyadamanakusalena.<br/><br/>[22] vuttassa lokanāthena, lokamanukampamānenāti..<br/><br/>[06] paṭhamapārājikavaṇṇanā niṭṭhitā.


volume: 1
item: 37
title: āpattānāpattivāravaṇṇanā^pakiṇṇakakathā^dutiyapārājikaṃ^^
content:
  [21] dutiyaṃ ^a^P2.0285^ea^ adutiyena, yaṃ jinena pakāsitaṃ.<br/><br/>[22] pārājikaṃ tassa dāni, patto saṃvaṇṇanākkamo..<br/><br/>[21] yasmā tasmā suviññeyyaṃ, yaṃ pubbe ca pakāsitaṃ.<br/><br/>[22] taṃ sabbaṃ vajjayitvāna, hoti saṃvaṇṇanā ayaṃ..


volume: 1
item: 38
title: pakiṇṇakakathā^dutiyapārājikaṃ^^dhaniyavatthuvaṇṇanā^
content:
  [03] 84^b^.^eb^ ^b^tena samayena buddho bhagavā rājagahe viharati gijjhakūṭe  pabbate^eb^ti tattha ^b^rājagahe^eb^ti evaṃnāmake nagare, tañhi mandhātu-mahāgovindādīhi pariggahitattā  ``rājagaha''nti vuccati. aññepettha pakāre vaṇṇayanti. kiṃ tehi! nāmametaṃ  tassa nagarassa. taṃ panetaṃ buddhakāle ca cakkavattikāle ca nagaraṃ hoti. sesakāle  suññaṃ hoti yakkhapariggahitaṃ, tesaṃ vasantavanaṃ hutvā tiṭṭhati. evaṃ gocaragāmaṃ  dassetvā nivāsanaṭṭhānamāha -- ^b^gijjhakūṭe pabbate^eb^ti. so ca gijjhā tassa kūṭesu  vasiṃsu, gijjhasadisāni vā tassa kūṭāni; tasmā ^b^gijjhakūṭo^eb^ti vuccatīti veditabbo.<br/><br/>[03]^b^sambahulā^eb^ti vinayapariyāyena tayo janā sambahulāti vuccanti, tato paraṃ saṅgho. suttantapariyāyena  tayo tayo eva, tato paṭṭhāya sambahulā. idha pana te suttantapariyāyena sambahulāti  ^a^P2.0286^ea^ veditabbā. ^b^sandiṭṭhā^eb^ti nātivissāsikā na daḷhamittā; tattha  tattha saṅgamma diṭṭhattā hi te sandiṭṭhāti vuccanti. ^b^sambhattā^eb^ti ativissāsikā  daḷhamittā; te ^a^M1.0248^ea^ hi suṭṭhu bhattā ^a^V1.0229^ea^ bhajamānā ekasambhogaparibhogāti katvā  ``sambhattā''ti vuccanti. ^b^isigilipasse^eb^ti isigili nāma pabbato, tassa passe.  pubbe kira pañcasatamattā paccekabuddhā kāsikosalādīsu janapadesu piṇḍāya caritvā  pacchābhattaṃ tasmiṃ pabbate sannipatitvā samāpattiyā vītināmenti. manussā te pavisanteva  passanti na nikkhamante. tato āhaṃsu -- ``ayaṃ pabbato ime isayo gilatī''ti.  tadupādāya tassa ``isigili''tveva samaññā udapādi, tassa passe pabbatapāde.<br/><br/>[03]^b^tiṇakuṭiyo karitvā^eb^ti tiṇacchadanā sadvārabandhā kuṭiyo katvā. vassaṃ upagacchantena  hi nālakapaṭipadaṃ paṭipannenāpi pañcannaṃ chadanānaṃ aññatarena channeyeva sadvārabandhe senāsane  upagantabbaṃ. vuttañhetaṃ -- ``na, bhikkhave, asenāsanikena vassaṃ upagantabbaṃ. yo  upagaccheyya, āpatti dukkaṭassā''ti (mahāva0 204). tasmā vassakāle sace senāsanaṃ  labhati, iccetaṃ kusalaṃ; no ce labhati, hatthakammaṃ pariyesitvāpi kātabbaṃ. hatthakammaṃ  alabhantena sāmampi kātabbaṃ. na tveva asenāsanikena vassaṃ upagantabbaṃ. ayamanudhammatā.  tasmā te bhikkhū tiṇakuṭiyo karitvā rattiṭṭhānadivāṭṭhānādīni paricchinditvā  katikavattāni ca khandhakavattāni ca adhiṭṭhāya tīsu sikkhāsu sikkhamānā vassaṃ upagacchiṃsu.<br/><br/>[03]^b^āyasmāpi dhaniyo^eb^ti na kevalaṃ te therāva imassa sikkhāpadassa ādikammiko  āyasmā dhaniyopi. ^b^kumbhakāraputto^eb^ti kumbhakārassa putto; tassa hi nāmaṃ  dhaniyo, pitā kumbhakāro, tena vuttaṃ -- ``dhaniyo kumbhakāraputto''ti. ^b^vassaṃ  upagacchī^eb^ti tehi therehi saddhiṃ ekaṭṭhāneyeva tiṇakuṭikaṃ karitvā vassaṃ upagacchi.  ^b^vassaṃvutthā^eb^ti purimikāya upagatā mahāpavāraṇāya pavāritā pāṭipadadivasato  paṭṭhāya ``vutthavassā''ti vuccanti. evaṃ ^a^P2.0287^ea^ vassaṃvutthā hutvā.<br/><br/>[03]^b^tiṇakuṭiyo bhinditvā^eb^ti na daṇḍamuggarādīhi cuṇṇavicuṇṇaṃ katvā, vattasīsena  pana tiṇañca dāruvalli-ādīni ca oropetvāti attho. yena hi vihārapaccante  kuṭi katā hoti, tena sace āvāsikā bhikkhū honti, te āpucchitabbā. ``sace  imaṃ kuṭiṃ paṭijaggitvā koci vasituṃ ussahati, tassa dethā''ti vatvā pakkamitabbaṃ.  yena araññe vā katā hoti ^a^M1.0249^ea^, paṭijagganakaṃ vā na labhati, tena ``aññesampi  paribhogaṃ bhavissatī''ti paṭisāmetvā gantabbaṃ. te pana bhikkhū araññe kuṭiyo  katvā paṭijagganakaṃ alabhantā tiṇañca kaṭṭhañca paṭisāmetvā saṅgopetvāti attho. yathā  ca ṭhapitaṃ taṃ upacikāhi na khajjati ^a^V1.0230^ea^, anovassakañca hoti, tathā ṭhapetvā ``idaṃ ṭhānaṃ  āgantvā vasitukāmānaṃ sabrahmacārīnaṃ upakārāya bhavissatī''ti gamiyavattaṃ pūretvā.<br/><br/>[03]^b^janapadacārikaṃ pakkamiṃsū^eb^ti attano attano cittānukūlaṃ janapadaṃ agamaṃsu.  ^b^āyasmā pana dhaniyo kumbhakāraputto tattheva vassaṃ vasī^eb^tiādi uttānatthameva.  ^b^yāvatatiyaka^eb^nti yāvatatiyavāraṃ. ^b^anavayo^eb^ti anuavayo, sandhivasena ukāralopo.  anu anu avayo, yaṃ yaṃ kumbhakārehi kattabbaṃ nāma atthi, sabbattha anūno paripuṇṇasippoti  attho. ^b^sake^eb^ti attano santake. ^b^ācariyake^eb^ti ācariyakamme. ^b^kumbhakārakamme^eb^ti  kumbhakārānaṃ kamme; kumbhakārehi kattabbakammeti attho. etena sakaṃ ācariyakaṃ  sarūpato dassitaṃ hoti. ^b^pariyodātasippo^eb^ti parisuddhasippo. anavayattepi sati  aññehi asadisasippoti vuttaṃ hoti.<br/><br/>[03]^b^sabbamattikāmaya^eb^nti piṭṭhasaṅghāṭakakavāṭasūcighaṭikavātapānakavāṭamattaṃ ṭhapetvā avasesaṃ  bhittichadaniṭṭhakathambhādibhedaṃ sabbaṃ gehasambhāraṃ mattikāmayameva katvāti attho. ^b^tiṇañca  kaṭṭhañca gomayañca saṅkaḍḍhitvā taṃ kuṭikaṃ pacī^eb^ti taṃ sabbamattikāmayaṃ katvā pāṇikāya  ghaṃsitvā sukkhāpetvā telatambamattikāya parimajjitvā anto ca bahi ca tiṇādīhi  pūretvā yathā pakkā supakkā hoti, evaṃ paci. evaṃ pakkā ca pana sā ahosi  kuṭikā ^a^P2.0288^ea^. ^b^abhirūpā^eb^ti surūpā. ^b^pāsādikā^eb^ti pasādajanikā.  ^b^lohitikā^eb^ti lohitavaṇṇā. ^b^kiṅkaṇikasaddo^eb^ti kiṅkaṇikajālassa saddo. yathā  kira nānāratanehi katassa kiṅkaṇikajālassa saddo hoti, evaṃ tassā kuṭikāya vātapānantarikādīhi  paviṭṭhena vātena samāhatāya saddo ahosi. etenassā anto ca bahi ca supakkabhāvo dassito  hoti. ^b^mahāaṭṭhakathāyaṃ^eb^ pana ``kiṅkaṇikā''ti kaṃsabhājanaṃ, tasmā yathā abhihatassa  kaṃsabhājanassa saddo, evamassā vātappahatāya saddo ahosī''ti vuttaṃ.<br/><br/>[03] 85^b^.^eb^ ^b^kiṃ^eb^ ^a^M1.0250^ea^^b^ etaṃ, bhikkhave^eb^ti ettha jānantova bhagavā kathāsamuṭṭhāpanatthaṃ  pucchi. ^b^bhagavato etamatthaṃ ārocesu^eb^nti sabbamattikāmayāya kuṭikāya karaṇabhāvaṃ  ādito paṭṭhāya bhagavato ārocesuṃ. ^b^kathañhi nāma so, bhikkhave...pe0... kuṭikaṃ  karissatī^eb^ti idaṃ atītatthe anāgatavacanaṃ; akāsīti vuttaṃ hoti. tassa lakkhaṇaṃ  saddasatthato pariyesitabbaṃ. ^b^na hi nāma, bhikkhave, tassa moghapurisassa pāṇesu anuddayā  anukampā avihesā bhavissatī^eb^ti ettha ^b^anuddayā^eb^ti anurakkhaṇā; etena mettāpubbabhāgaṃ  dasseti. ^b^anukampā^eb^ti paradukkhena cittakampanā. ^b^avihesā^eb^ti avihiṃsanā;  etehi karuṇāpubbabhāgaṃ dasseti. idaṃ vuttaṃ hoti -- ``bhikkhave ^a^V1.0231^ea^, tassa moghapurisassa  pathavīkhaṇanacikkhallamaddanāggidānesu bahū khuddānukhuddake pāṇe byābādhentassa vināsentassa  tesu pāṇesu mettākaruṇānaṃ pubbabhāgamattāpi anuddayā anukampā avihesā  na hi nāma bhavissati appamattakāpi nāma na bhavissatī''ti. ^b^mā pacchimā janatā  pāṇesu pātabyataṃ āpajjī^eb^ti pacchimo janasamūho pāṇesu pātabyabhāvaṃ mā āpajji.  ``buddhakālepi bhikkhūhi evaṃ kataṃ, īdisesu ṭhānesu pāṇātipātaṃ karontānaṃ  natthi doso''ti maññitvā imassa diṭṭhānugatiṃ āpajjamānā pacchimā janatā mā pāṇesu  pātabye ghaṃsitabbe evaṃ maññīti vuttaṃ hoti.<br/><br/>[03]evaṃ ^a^P2.0289^ea^ dhaniyaṃ garahitvā ^b^na ca, bhikkhave, sabbamattikāmayā kuṭikā  kātabbā^eb^ti āyatiṃ tādisāya kuṭikāya karaṇaṃ paṭikkhipi; paṭikkhipitvā  ca ``yo kareyya āpatti dukkaṭassā''ti sabbamattikāmayakuṭikākaraṇe āpattiṃ  ṭhapesi. tasmā yopi pathavīkhaṇanādinā pāṇesu pātabyataṃ anāpajjanto tādisaṃ kuṭikaṃ  karoti, sopi dukkaṭaṃ āpajjati. pathavīkhaṇanādīhi pana pāṇesu pātabyataṃ āpajjanto  yaṃ yaṃ vatthuṃ vītikkamati, tattha tattha vuttameva āpattiṃ āpajjati. dhaniyattherassa  ādikammikattā anāpatti. sesānaṃ sikkhāpadaṃ atikkamitvā karontānampi  kataṃ labhitvā tattha vasantānampi dukkaṭameva. dabbasambhāramissakā pana yathā  vā tathā vā missā hotu, vaṭṭati. suddhamattikāmayāva na vaṭṭati. sāpi iṭṭhakāhi giñjakāvasathasaṅkhepena  katā vaṭṭati. ^b^evaṃ bhanteti kho...pe0... taṃ kuṭiṃ bhindiṃsū^eb^ti bhagavato vacanaṃ  sampaṭicchitvā kaṭṭhehi ca pāsāṇehi ca taṃ kuṭikaṃ vikirantā bhindiṃsu.<br/><br/>[03]^b^atha^eb^ ^a^M1.0251^ea^^b^ kho āyasmā dhaniyo^eb^tiādimhi ayaṃ saṅkhepattho -- dhaniyo  ekapasse divāvihāraṃ nisinno tena saddena āgantvā te bhikkhū ``kissa me tumhe,  āvuso, kuṭiṃ bhindathā''ti pucchitvā ``bhagavā bhedāpetī''ti sutvā subbacatāya  sampaṭicchi.<br/><br/>[03]kasmā pana bhagavā iminā atimahantena ussāhena attano vasanatthaṃ kataṃ kuṭikaṃ  bhedāpesi, nanu etassettha vayakammampi atthīti? kiñcāpi atthi, atha kho naṃ bhagavā  akappiyāti bhindāpesi, titthiyadhajoti bhindāpesi. ayamettha vinicchayo. aṭṭhakathāyaṃ  pana aññānipi kāraṇāni vuttāni -- sattānuddayāya, pattacīvaraguttatthāya, senāsanabāhullapāsedhanāyātiādīni.  tasmā idānipi yo bhikkhu bahussuto vinayaññū aññaṃ bhikkhuṃ akappiyaṃ parikkhāraṃ  gahetvā vicarantaṃ disvā taṃ chindāpeyya vā bhindāpeyya vā anupavajjo ^a^V1.0232^ea^, so neva  codetabbo na sāretabbo; na taṃ labbhā vattuṃ ``mama parikkhāro tayā nāsito, taṃ me  dehī''ti.


volume: 1
item: 39
title: dutiyapārājikaṃ^^dhaniyavatthuvaṇṇanā^pāḷimuttakavinicchayo^
content:
  [03]tatrāyaṃ ^a^P2.0290^ea^ pāḷimuttako ^b^kappiyākappiyaparikkhāravinicchayo^eb^ -- keci  tālapaṇṇacchattaṃ anto vā bahi vā pañcavaṇṇena suttena sibbantā vaṇṇamaṭṭhaṃ karonti, taṃ  na vaṭṭati. ekavaṇṇena pana nīlena vā pītakena vā yena kenaci suttena anto vā bahi  vā sibbituṃ chattadaṇḍaggāhakaṃ salākapañjaraṃ vā vinandhituṃ vaṭṭati. tañca kho thirakaraṇatthaṃ,  na vaṇṇamaṭṭhatthāya. chattapaṇṇakesu makaradantakaṃ vā aḍḍhacandakaṃ vā chindituṃ na vaṭṭati.  chattadaṇḍe gehathambhesu viya ghaṭako vā vāḷarūpakaṃ vā na vaṭṭati. sacepi sabbattha āraggena  lekhā dinnā hoti, sāpi na vaṭṭati. ghaṭakampi vāḷarūpampi bhinditvā dhāretabbaṃ.  lekhāpi ghaṃsitvā vā apanetabbā, suttakena vā daṇḍo veṭhetabbo. daṇḍabunde pana  ahicchattakasaṇṭhānaṃ vaṭṭati. vātappahārena acalanatthaṃ chattamaṇḍalikaṃ rajjukehi gāhetvā  daṇḍe bandhanti, tasmiṃ bandhanaṭṭhāne valayamiva ukkiritvā lekhaṃ ṭhapenti, sā vaṭṭati.<br/><br/>[03]cīvaramaṇḍanatthāya nānāsuttakehi satapadīsadisaṃ sibbantā āgantukapaṭṭaṃ ṭhapenti, aññampi  yaṃkiñci sūcikammavikāraṃ karonti, paṭṭamukhe vā pariyante ^a^M1.0252^ea^ vā  veṇiṃ vā saṅkhalikaṃ vā, evamādi sabbaṃ na vaṭṭati, pakatisūcikammameva vaṭṭati. gaṇṭhikapaṭṭakañca  pāsakapaṭṭañca aṭṭhakoṇampi soḷasakoṇampi karonti, tattha agghiyagayamuggarādīni dassenti,  kakkaṭakkhīni ukkiranti, sabbaṃ na vaṭṭati, catukoṇameva vaṭṭati. koṇasuttapiḷakā  ca cīvare ratte duviññeyyarūpā vaṭṭanti. kañjikapiṭṭhakhaliādīsu cīvaraṃ pakkhipituṃ  na vaṭṭati. cīvarakammakāle pana hatthamalasūcimalādīnaṃ dhovanatthaṃ kiliṭṭhakāle ca  dhovanatthaṃ vaṭṭati. gandhaṃ vā lākhaṃ vā telaṃ ^a^P2.0291^ea^ vā rajane pakkhipituṃ  na vaṭṭati.<br/><br/>[03]cīvaraṃ rajitvā saṅkhena vā maṇinā vā yena kenaci na ghaṭṭetabbaṃ. bhūmiyaṃ jāṇukāni  nihantvā hatthehi gahetvā doṇiyampi na ghaṃsitabbaṃ. doṇiyaṃ vā phalake vā ṭhapetvā  ante gāhāpetvā hatthehi paharituṃ pana vaṭṭati; tampi muṭṭhinā na kātabbaṃ. porāṇakattherā  pana doṇiyampi na ṭhapesuṃ. eko gahetvā tiṭṭhati; aparo hatthe katvā hatthena paharati.  cīvarassa kaṇṇasuttakaṃ na vaṭṭati, rajitakāle chinditabbaṃ. yaṃ pana ``anujānāmi,  bhikkhave, kaṇṇasuttaka''nti ^a^V1.0233^ea^ (mahāva0 344) evaṃ anuññātaṃ, taṃ anuvāte pāsakaṃ  katvā bandhitabbaṃ rajanakāle lagganatthāya. gaṇṭhikepi sobhākaraṇatthaṃ lekhā vā piḷakā  vā na vaṭṭati, nāsetvā paribhuñjitabbaṃ.<br/><br/>[03]patte vā thālake vā āraggena lekhaṃ karonti, anto vā bahi vā na vaṭṭati. pattaṃ bhamaṃ  āropetvā majjitvā pacanti -- ``maṇivaṇṇaṃ karissāmā''ti, na vaṭṭati; telavaṇṇo  pana vaṭṭati. pattamaṇḍale bhittikammaṃ na vaṭṭati, makaradantakaṃ pana vaṭṭati.<br/><br/>[03]dhamakaraṇachattakassa upari vā heṭṭhā vā dhamakaraṇakucchiyaṃ vā lekhā na vaṭṭati, chattamukhavaṭṭiyaṃ  panassa lekhā vaṭṭati.<br/><br/>[03]kāyabandhanassa sobhanatthaṃ tahiṃ tahiṃ diguṇaṃ suttaṃ koṭṭenti, kakkaṭacchīni uṭṭhapenti,  na vaṭṭati. ubhosu pana antesu dasāmukhassa thirabhāvāya diguṇaṃ koṭṭetuṃ vaṭṭati.  dasāmukhe pana ghaṭakaṃ vā makaramukhaṃ vā deḍḍubhasīsaṃ vā yaṃkiñci vikārarūpaṃ kātuṃ  na vaṭṭati. tattha tattha acchīni dassetvā mālākammalatākammādīni vā katvā koṭṭitakāyabandhanampi  na vaṭṭati. ujukameva pana macchakaṇṭakaṃ vā khajjuripattakaṃ vā maṭṭhapaṭṭikaṃ vā katvā  koṭṭituṃ ^a^P2.0292^ea^ vaṭṭati. kāyabandhanassa dasā ekā vaṭṭati, dve tīṇi cattāripi  vaṭṭanti; tato ^a^M1.0253^ea^ paraṃ na vaṭṭanti. rajjukakāyabandhanaṃ ekameva vaṭṭati.  pāmaṅgasaṇṭhānaṃ pana ekampi na vaṭṭati. dasā pana pāmaṅgasaṇṭhānāpi vaṭṭati. bahurajjuke  ekato katvā ekena nirantaraṃ veṭhetvā kataṃ bahurajjukanti na vattabbaṃ, taṃ vaṭṭati.<br/><br/>[03]kāyabandhanavidhe aṭṭhamaṅgalādikaṃ yaṃkiñci vikārarūpaṃ na vaṭṭati, paricchedalekhāmattaṃ vaṭṭati.  vidhakassa ubhosu antesu thirakaraṇatthāya ghaṭakaṃ karonti, ayampi vaṭṭati.<br/><br/>[03]añjaniyaṃ itthipurisacatuppadasakuṇarūpaṃ vā mālākamma-latākammamakaradantaka-gomuttakāḍḍhacandakādibhedaṃ  vā vikārarūpaṃ na vaṭṭati. ghaṃsitvā vā chinditvā vā yathā vā na paññāyati, tathā  suttena veṭhetvā vaḷañjetabbā. ujukameva pana caturaṃsā vā aṭṭhaṃsā vā soḷasaṃsā vā  añjanī vaṭṭati. heṭṭhato pissā dve vā tisso vā vaṭṭalekhāyo vaṭṭanti. gīvāyampissā  pidhānakabandhanatthaṃ ekā vaṭṭalekhā vaṭṭati.<br/><br/>[03]añjanisalākāyapi ^a^V1.0234^ea^ vaṇṇamaṭṭhakammaṃ na vaṭṭati. añjanitthavikāyampi yaṃkiñci nānāvaṇṇena  suttena vaṇṇamaṭṭhakammaṃ na vaṭṭati. eseva nayo kuñcikākosakepi. kuñcikāya  vaṇṇamaṭṭhakammaṃ na vaṭṭati, tathā sipāṭikāyaṃ. ekavaṇṇasuttena panettha yena kenaci  sibbituṃ vaṭṭati.<br/><br/>[03]ārakaṇṭakepi vaṭṭamaṇikaṃ vā aññaṃ vā vaṇṇamaṭṭhaṃ na vaṭṭati. gīvāyaṃ pana paricchedalekhā  vaṭṭati. pipphalikepi maṇikaṃ vā piḷakaṃ vā yaṃkiñci uṭṭhapetuṃ na vaṭṭati. daṇḍake  pana paricchedalekhā vaṭṭati. nakhacchedanaṃ valitakaṃyeva karonti, tasmā taṃ vaṭṭati.  uttarāraṇiyaṃ vā adharāraṇiyaṃ vā araṇidhanuke vā ^a^P2.0293^ea^ uparipellanadaṇḍake  vā mālākammādikaṃ yaṃkiñci vaṇṇamaṭṭhaṃ na vaṭṭati, pellanadaṇḍakassa pana vemajjhe maṇḍalaṃ  hoti, tattha paricchedalekhāmattaṃ vaṭṭati. sūcisaṇḍāsaṃ karonti, yena sūciṃ ḍaṃsāpetvā  ghaṃsanti, tattha makaramukhādikaṃ yaṃkiñci vaṇṇamaṭṭhaṃ na vaṭṭati, sūciḍaṃsanatthaṃ pana  mukhamattaṃ hoti, taṃ vaṭṭati.<br/><br/>[03]dantakaṭṭhacchedanavāsiyampi yaṃkiñci vaṇṇamaṭṭhaṃ na vaṭṭati, ujukameva kappiyalohena ubhosu  vā passesu caturaṃsaṃ vā aṭṭhaṃsaṃ vā bandhituṃ vaṭṭati. kattaradaṇḍepi yaṃkiñci vaṇṇamaṭṭhaṃ  na vaṭṭati, heṭṭhā ekā vā dve vā vaṭṭalekhā upari ahicchattakamakuḷamattañca vaṭṭati.<br/><br/>[03]telabhājanesu ^a^M1.0254^ea^ visāṇe vā nāḷiyaṃ vā alābuke vā āmaṇḍasārake vā  ṭhapetvā itthirūpaṃ purisarūpañca avasesaṃ sabbampi vaṇṇamaṭṭhakammaṃ vaṭṭati.<br/><br/>[03]mañcapīṭhe bhisibimbohane bhūmattharaṇe pādapuñchane caṅkamanabhisiyā sammuñjaniyaṃ kacavarachaḍḍanake  rajanadoṇikāya pānīyauḷuṅke pānīyaghaṭe pādakathalikāya phalakapīṭhake valayādhārake  daṇḍādhārakepattapidhāne tālavaṇṭe vījaneti -- etesu sabbaṃ mālākammādivaṇṇamaṭṭhakammaṃ  vaṭṭati. senāsane pana dvārakavāṭavātapānakavāṭādīsu sabbaratanamayampi vaṇṇamaṭṭhakammaṃ  vaṭṭati.<br/><br/>[03]senāsane kiñci paṭisedhetabbaṃ natthi, aññatra viruddhasenāsanā. viruddhasenāsanaṃ nāma  aññesaṃ sīmāya rājavallabhehi katasenāsanaṃ vuccati, tasmā ye tādisaṃ senāsanaṃ  karonti, te vattabbā -- ``mā amhākaṃ sīmāya senāsanaṃ karothā''ti. anādiyitvā  karontiyeva, punapi vattabbā -- ``mā evaṃ akattha, mā amhākaṃ uposathapavāraṇānaṃ  antarāyamakattha, mā sāmaggiṃ ^a^V1.0235^ea^ bhindittha, tumhākaṃ senāsanaṃ katampi kataṭṭhāne na  ṭhassatī''ti. sace balakkārena karontiyeva, yadā tesaṃ lajjiparisā ussannā hoti,  sakkā ^a^P2.0294^ea^ ca hoti laddhuṃ dhammiko vinicchayo, tadā tesaṃ pesetabbaṃ --  ``tumhākaṃ āvāsaṃ harathā''ti. sace yāva tatiyaṃ pesite haranti, sādhu; no  ce haranti, ṭhapetvā bodhiñca cetiyañca avasesasenāsanāni bhinditabbāni, no ca kho  aparibhogaṃ karontehi, paṭipāṭiyā pana chadana-gopānasī-iṭṭhakādīni apanetvā tesaṃ  pesetabbaṃ -- ``tumhākaṃ dabbasambhāre harathā''ti. sace haranti, sādhu; no ce  haranti, atha tesu dabbasambhāresu himavassavātātapādīhi pūtibhūtesu vā corehi  vā haṭesu agginā vā daḍḍhesu sīmasāmikā bhikkhū anupavajjā, na labbhā codetuṃ  ``tumhehi amhākaṃ dabbasambhārā nāsitā''ti vā ``tumhākaṃ gīvā''ti vā.  yaṃ pana sīmasāmikehi bhikkhūhi kataṃ, taṃ sukatameva hotīti.<br/><br/>[06] pāḷimuttakavinicchayo niṭṭhito.<br/><br/>[03] 86^b^.^eb^ evaṃ bhinnāya pana kuṭikāya dhaniyassa parivitakkañca puna kuṭikaraṇatthāya  ussāhañca dassetuṃ ^b^``atha kho āyasmato''^eb^tiādi vuttaṃ. tattha ^a^M1.0255^ea^  ^b^dārugahe gaṇako^eb^ti rañño dārubhaṇḍāgāre dārugopako. ^b^devagahadārūnī^eb^ti  devena gahitadārūni. rājapaṭiggahitabhūtāni dārūnīti attho. ^b^nagarapaṭisaṅkhārikānī^eb^ti  nagarassa paṭisaṅkhārūpakaraṇāni. ^b^āpadatthāya nikkhittānī^eb^ti aggidāhena vā  purāṇabhāvena vā paṭirājūparundhanādinā vā gopuraṭṭālakarājantepurahatthisālādīnaṃ  vipatti āpadāti vuccati. tadatthaṃ nikkhittānīti vuttaṃ hoti. ^b^khaṇḍākhaṇḍikaṃ  chedāpetvā^eb^ti attano kuṭiyā pamāṇaṃ sallakkhetvā kiñci agge kiñci majjhe  kiñci mūle khaṇḍākhaṇḍaṃ karonto chedāpesi.<br/><br/>[03] 87^b^.^eb^ ^b^vassakāro^eb^ti tassa brāhmaṇassa nāmaṃ. ^b^magadhamahāmatto^eb^ti magadharaṭṭhe mahāmatto,  mahatiyā issariyamattāya samannāgato, magadharañño vā mahāmatto; mahāamaccoti vuttaṃ  hoti. ^b^anusaññāyamāno^eb^ti tattha tattha gantvā paccavekkhamāno. ^b^bhaṇe^eb^ti issarānaṃ  nīcaṭṭhānikapurisālapanaṃ. ^b^bandhaṃ āṇāpesī^eb^ti brāhmaṇo pakatiyāpi ^a^P2.0295^ea^  tasmiṃ issāpakatova. so rañño ``āṇāpehī''ti vacanaṃ sutvā yasmā ``pakkosāpehī''ti  rañño na vuttaṃ, tasmā ``naṃ hatthesu ca pādesu ca bandhaṃ katvā āṇāpessāmī''ti  bandhaṃ āṇāpesi. ^b^addasa kho āyasmā dhaniyo^eb^ti kathaṃ addasa? so kira  attanā lesena dārūnaṃ haṭabhāvaṃ ñatvā ``nissaṃsayaṃ esa dārūnaṃ kāraṇā rājakulato  vadhaṃ vā bandhaṃ vā pāpuṇissati, tadā naṃ ahameva mocessāmī''ti ^a^V1.0236^ea^ niccakālaṃ tassa  pavattiṃ suṇantoyeva vicarati. tasmā takhaṇaññeva gantvā addasa. tena vuttaṃ -- ``addasa  kho āyasmā dhaniyo''ti. ^b^dārūnaṃ kiccā^eb^ti dārūnaṃ kāraṇā. ^b^purāhaṃ  haññāmī^eb^ti ahaṃ purā haññāmi; yāva ahaṃ na haññāmi, tāva tvaṃ eyyāsīti attho.<br/><br/>[03] 88^b^.^eb^ ^b^iṅgha, bhante, sarāpehī^eb^ti ettha ^b^iṅghā^eb^ti codanatthe nipāto. ^b^paṭhamābhisitto^eb^ti  abhisitto hutvā paṭhamaṃ. ^b^evarūpiṃ vācaṃ bhāsitā^eb^ti ``dinnaññeva samaṇabrāhmaṇānaṃ  tiṇakaṭṭhodakaṃ paribhuñjantū''ti imaṃ evarūpiṃ vācaṃ abhisitto hutvā paṭhamameva  yaṃ tvaṃ abhāsi, taṃ sayameva bhāsitvā idāni sarasi, na sarasīti vuttaṃ hoti. rājāno  kira abhisittamattāyeva dhammabheriṃ carāpenti -- ``dinnaññeva samaṇabrāhmaṇānaṃ tiṇakaṭṭhodakaṃ  paribhuñjantū''ti taṃ sandhāya esa vadati. ^b^tesaṃ mayā sandhāya bhāsita^eb^nti ^a^M1.0256^ea^  tesaṃ appamattakepi kukkuccāyantānaṃ samitabāhitapāpānaṃ samaṇabrāhmaṇānaṃ tiṇakaṭṭhodakaharaṇaṃ  sandhāya mayā etaṃ bhāsitaṃ; na tumhādisānanti adhippāyo. ^b^tañca kho araññe apariggahita^eb^nti  tañca tiṇakaṭṭhodakaṃ yaṃ araññe apariggahitaṃ hoti; etaṃ sandhāya mayā bhāsitanti dīpeti.<br/><br/>[03]^b^lomena tvaṃ muttosī^eb^ti ettha lomamiva lomaṃ, kiṃ pana taṃ? pabbajjāliṅgaṃ. kiṃ  vuttaṃ hoti? yathā nāma dhuttā ``maṃsaṃ khādissāmā''ti mahagghalomaṃ eḷakaṃ gaṇheyyuṃ.  tamenaṃ añño viññupuriso disvā ``imassa eḷakassa maṃsaṃ kahāpaṇamattaṃ ^a^P2.0296^ea^  agghati. lomāni pana lomavāre lomavāre aneke kahāpaṇe agghantī''ti dve alomake  eḷake datvā gaṇheyya. evaṃ so eḷako viññupurisamāgamma lomena mucceyya.  evameva tvaṃ imassa kammassa katattā vadhabandhanāraho. yasmā pana arahaddhajo sabbhi avajjharūpo,  tvañca sāsane pabbajitattā yaṃ pabbajjāliṅgabhūtaṃ arahaddhajaṃ dhāresi. tasmā tvaṃ iminā  pabbajjāliṅgalomena eḷako viya viññupurisamāgamma muttosīti.<br/><br/>[03]^b^manussā ujjhāyantī^eb^ti rañño parisati bhāsamānassa sammukhā ca parammukhā ca sutvā  tattha tattha manussā ujjhāyanti, avajjhāyanti, avajānantā taṃ jhāyanti olokenti  lāmakato vā cintentīti attho. ^b^khiyyantī^eb^ti tassa avaṇṇaṃ kathenti pakāsenti.  ^b^vipācentī^eb^ti vitthārikaṃ karonti, sabbattha pattharanti; ayañca attho saddasatthānusārena  veditabbo. ayaṃ panettha yojanā -- ``alajjino ime samaṇā sakyaputtiyā''tiādīni  cintentā ujjhāyanti. ``natthi imesaṃ sāmañña''ntiādīni bhaṇantā khiyyanti.  ``apagatā ime sāmaññā''tiādīni tattha tattha vitthārentā vipācentīti. etena  nayena imesaṃ padānaṃ ito ^a^V1.0237^ea^ parampi tattha tattha āgatapadānurūpena yojanā veditabbā.  ^b^brahmacārino^eb^ti seṭṭhacārino. ^b^sāmañña^eb^nti samaṇabhāvo. ^b^brahmañña^eb^nti seṭṭhabhāvo.  sesaṃ uttānatthameva.<br/><br/>[03]^b^rañño dārūnī^eb^tiādimhi ``adinnaṃ ādiyissatī''ti ayaṃ ujjhāyanattho. yaṃ panetaṃ  adinnaṃ ādiyi, taṃ dassetuṃ ``rañño dārūnī''ti vuttaṃ. iti vacanabhede asammuyhantehi  attho veditabbo. ^b^purāṇavohāriko^eb^ ^a^M1.0257^ea^^b^ mahāmatto^eb^ti bhikkhubhāvato purāṇe  gihikāle vinicchayavohāre niyuttattā ``vohāriko''ti saṅkhaṃ gato mahāamacco.<br/><br/>[03]^b^atha kho bhagavā taṃ bhikkhuṃ etadavocā^eb^ti bhagavā sāmaṃyeva lokavohārampi jānāti,  atītabuddhānaṃ paññattimpi jānāti -- ``pubbepi buddhā ettakena pārājikaṃ paññapenti,  ettakena thullaccayaṃ, ettakena dukkaṭa''nti. evaṃ santepi sace aññehi lokavohāraviññūhi  ^a^P2.0297^ea^ saddhiṃ asaṃsanditvā pādamattena pārājikaṃ paññapeyya, tenassa siyuṃ  vattāro ``sīlasaṃvaro nāma ekabhikkhussapi appameyyo asaṅkhyeyyo mahāpathavī-samudda-ākāsāni  viya ativitthiṇṇo, kathañhi nāma bhagavā pādamattakena nāsesī''ti! tato tathāgatassa  ñāṇabalaṃ ajānantā sikkhāpadaṃ kopeyyuṃ, paññattampi sikkhāpadaṃ yathāṭhāne na tiṭṭheyya.  lokavohāraviññūhi pana saddhiṃ saṃsanditvā paññatte so upavādo na hoti. aññadatthu  evaṃ vattāro honti -- ``imehi nāma agārikāpi pādamattena coraṃ hanantipi bandhantipi  pabbājentipi. kasmā bhagavā pabbajitaṃ na nāsessati; yena parasantakaṃ tiṇasalākamattampi  na gahetabba''nti! tathāgatassa ca ñāṇabalaṃ jānissanti. paññattampi ca sikkhāpadaṃ akuppaṃ  bhavissati, yathāṭhāne ṭhassati. tasmā lokavohāraviññūhi saddhiṃ saṃsanditvā paññapetukāmo  sabbāvantaṃ parisaṃ anuvilokento ^b^atha kho bhagavā avidūre nisinnaṃ disvā taṃ  bhikkhuṃ etadavoca ``kittakena kho bhikkhu rājā māgadho seniyo  bimbisāro coraṃ gahetvā hanati vā bandhati vā pabbājeti vā''^eb^ti.<br/><br/>[03]tattha ^b^māgadho^eb^ti magadhānaṃ issaro. ^b^seniyo^eb^ti senāya sampanno. ^b^bimbisāro^eb^ti  tassa nāmaṃ. ^b^pabbājeti vā^eb^ti raṭṭhato nikkhāmeti. sesamettha uttānatthameva.  ^b^pañcamāsako pādo^eb^ti tadā rājagahe vīsatimāsako kahāpaṇo hoti, tasmā pañcamāsako  pādo. etena lakkhaṇena sabbajanapadesu kahāpaṇassa catuttho bhāgo ``pādo''ti veditabbo.  so ca kho porāṇassa nīlakahāpaṇassa vasena, na itaresaṃ rudradāmakādīnaṃ. tena hi  pādena atītabuddhāpi pārājikaṃ paññapesuṃ, anāgatāpi paññapessanti. sabbabuddhānañhi  pārājikavatthumhi vā pārājike vā nānattaṃ ^a^V1.0238^ea^ natthi. imāneva cattāri pārājikavatthūni  ^a^M1.0258^ea^. imāneva cattāri pārājikāni. ito ūnaṃ vā atirekaṃ vā natthi.  tasmā bhagavāpi dhaniyaṃ ^a^P2.0298^ea^ vigarahitvā pādeneva dutiyapārājikaṃ  paññapento ^b^``yo pana bhikkhu adinnaṃ theyyasaṅkhāta''^eb^ntiādimāha.<br/><br/>[03]evaṃ mūlacchejjavasena daḷhaṃ katvā dutiyapārājike paññatte aparampi anupaññattatthāya  rajakabhaṇḍikavatthu udapādi, tassuppattidīpanatthametaṃ vuttaṃ -- ^b^``evañcidaṃ bhagavatā  bhikkhūnaṃ sikkhāpadaṃ paññattaṃ hotī''^eb^ti. tassattho ca anupaññattisambandho  ca ^b^paṭhamapārājikavaṇṇanāyaṃ^eb^ vuttanayeneva veditabbo. yathā ca idha, evaṃ ito paresu  sabbasikkhāpadesu. yaṃ yaṃ pubbe vuttaṃ, taṃ taṃ sabbaṃ vajjetvā uparūpari apubbameva  vaṇṇayissāma. yadi hi yaṃ yaṃ vuttanayaṃ, taṃ taṃ punapi vaṇṇayissāma, kadā vaṇṇanāya  antaṃ gamissāma! tasmā yaṃ yaṃ pubbe vuttaṃ, taṃ taṃ sabbaṃ sādhukaṃ upasallakkhetvā  tattha tattha attho ca yojanā ca veditabbā. apubbaṃ pana yaṃkiñci anuttānatthaṃ,  taṃ sabbaṃ mayameva vaṇṇayissāma.<br/><br/>[06] dhaniyavatthuvaṇṇanā niṭṭhitā.<br/><br/>[03] 90^b^.^eb^ ^b^rajakattharaṇaṃ gantvā^eb^ti rajakatitthaṃ gantvā; tañhi yasmā tattha rajakā vatthāni  attharanti, tasmā rajakattharaṇanti vuccati. ^b^rajakabhaṇḍika^eb^nti rajakānaṃ bhaṇḍikaṃ;  rajakā sāyanhasamaye nagaraṃ pavisantā bahūni vatthāni ekekaṃ bhaṇḍikaṃ bandhanti. tato  ekaṃ bhaṇḍikaṃ tesaṃ pamādena apassantānaṃ avaharitvā thenetvāti attho.


volume: 1
item: 40
title: ^dhaniyavatthuvaṇṇanā^pāḷimuttakavinicchayo^padabhājanīyavaṇṇanā^
content:
  [03] 92^b^.^eb^ ^b^gāmo^eb^ ^b^nāmā^eb^ti evamādi ``gāmā vā araññā vā''ti ettha vuttassa gāmassa  ca araññassa ca pabhedadassanatthaṃ vuttaṃ. tattha yasmiṃ gāme ekā eva kuṭi, ekaṃ  gehaṃ seyyathāpi malayajanapade; ayaṃ ekakuṭiko gāmo nāma. etena nayena aparepi  veditabbā. ^b^amanusso^eb^ ^b^nāma^eb^ yo sabbaso vā manussānaṃ abhāvena yakkhapariggahabhūto;  yato vā manussā kenaci kāraṇena punapi āgantukāmā eva apakkantā. ^b^parikkhitto^eb^  ^b^nāma^eb^ iṭṭhakapākāraṃ ādiṃ katvā antamaso kaṇṭakasākhāhipi parikkhitto. ^b^gonisādiniviṭṭho^eb^  ^b^nāma^eb^ vīthisannivesādivasena anivisitvā yathā gāvo tattha tattha dve tayo nisīdanti,  evaṃ ^a^P2.0299^ea^ tattha tattha ^a^V1.0239^ea^ ^a^M1.0259^ea^ dve tīṇi gharāni katvā niviṭṭho.  ^b^sattho^eb^ti jaṅghasatthasakaṭasatthādīsu yo koci. imasmiñca sikkhāpade nigamopi nagarampi  gāmaggahaṇeneva gahitanti veditabbaṃ.<br/><br/>[03]^b^gāmūpacāro^eb^tiādi araññaparicchedadassanatthaṃ vuttaṃ. ^b^indakhīle ṭhitassā^eb^ti yassa gāmassa  anurādhapurasseva dve indakhīlā, tassa abbhantarime indakhīle ṭhitassa; tassa hi bāhiro  indakhīlo ābhidhammikanayena araññasaṅkhepaṃ gacchati. yassa pana eko, tassa gāmadvārabāhānaṃ  vemajjhe ṭhitassa. yatrāpi hi indakhīlo natthi, tatra gāmadvārabāhānaṃ vemajjhameva ``indakhīlo''ti  vuccati. tena vuttaṃ -- ``gāmadvārabāhānaṃ vemajjhe ṭhitassā''ti. ^b^majjhimassā^eb^ti  thāmamajjhimassa, no pamāṇamajjhimassa, neva appathāmassa, na mahāthāmassa; majjhimathāmassāti  vuttaṃ hoti. ^b^leḍḍupāto^eb^ti yathā mātugāmo kāke uḍḍāpento ujukameva hatthaṃ  ukkhipitvā leḍḍuṃ khipati, yathā ca udakukkhepe udakaṃ khipanti, evaṃ akhipitvā  yathā taruṇamanussā attano balaṃ dassentā bāhaṃ pasāretvā leḍḍuṃ khipanti, evaṃ  khittassa leḍḍussa patanaṭṭhānaṃ. patito pana luṭhitvā yattha gacchati, taṃ na gahetabbaṃ.<br/><br/>[03]^b^aparikkhittassa gāmassa gharūpacāre ṭhitassa majjhimassa purisassa leḍḍupāto^eb^ti  ettha pana nibbakosassa udakapātaṭṭhāne ṭhitassa majjhimassa purisassa suppapāto vā musalapāto  vā ^b^gharūpacāro^eb^ nāma. tasmiṃ gharūpacāre ṭhitassa leḍḍupāto ^b^gāmūpacāro^eb^ti ^b^kurundaṭṭhakathāyaṃ^eb^  vuttaṃ. ^b^mahāpaccariyampi^eb^ tādisameva. ^b^mahāaṭṭhakathāyaṃ^eb^ pana ``gharaṃ nāma, gharūpacāro  nāma, gāmo nāma, gāmūpacāro nāmā''ti mātikaṃ ṭhapetvā nibbakosassa udakapātaṭṭhānabbhantaraṃ  ^b^gharaṃ^eb^ nāma. yaṃ pana dvāre ṭhito mātugāmo bhājanadhovanaudakaṃ chaḍḍeti, tassa patanaṭṭhānañca  mātugāmeneva antogehe ṭhitena pakatiyā bahi khittassa suppassa ^a^P2.0300^ea^ vā  sammuñjaniyā vā patanaṭṭhānañca, gharassa purato dvīsu koṇesu sambandhitvā majjhe rukkhasūcidvāraṃ  ṭhapetvā gorūpānaṃ pavesananivāraṇatthaṃ kataparikkhepo ca ayaṃ sabbopi ^b^gharūpacāro^eb^ nāma.  tasmiṃ gharūpacāre ṭhitassa majjhimassa purisassa leḍḍupātabbhantaraṃ gāmo nāma. tato  aññassa leḍḍupātassa abbhantaraṃ gāmūpacāro ^a^M1.0260^ea^ nāmāti vuttaṃ. idamettha  pamāṇaṃ. yathā cettha, evaṃ sabbattha yo yo aṭṭhakathāvādo vā theravādo vā pacchā vuccati  so pamāṇato daṭṭhabbo.<br/><br/>[03]yañcetaṃ ^b^mahāaṭṭhakathāyaṃ^eb^ vuttaṃ, taṃ pāḷiyā viruddhamiva dissati. pāḷiyañhi -- ``gharūpacāre  ṭhitassa majjhimassa purisassa leḍḍupāto''ti ettakameva vuttaṃ. aṭṭhakathāyaṃ pana  taṃ leḍḍupātaṃ gāmasaṅkhepaṃ katvā tato paraṃ gāmūpacāro vuttoti? vuccate --  saccameva pāḷiyaṃ vuttaṃ ^a^V1.0240^ea^, adhippāyo panettha veditabbo. so ca aṭṭhakathācariyānameva  vidito. tasmā yathā ``gharūpacāre ṭhitassā''ti ettha gharūpacāralakkhaṇaṃ pāḷiyaṃ avuttampi  aṭṭhakathāyaṃ vuttavasena gahitaṃ. evaṃ sesampi gahetabbaṃ.<br/><br/>[03]tatrāyaṃ nayo -- idha gāmo nāma duvidho hoti -- parikkhitto ca aparikkhitto ca.  tatra parikkhittassa parikkhepoyeva paricchedo. tasmā tassa visuṃ paricchedaṃ avatvā  ``gāmūpacāro nāma parikkhittassa gāmassa indakhīle ṭhitassa majjhimassa purisassa  leḍḍupāto''ti pāḷiyaṃ vuttaṃ. aparikkhittassa pana gāmassa gāmaparicchedo vattabbo.  tasmā tassa gāmaparicchedadassanatthaṃ ``aparikkhittassa gāmassa gharūpacāre ṭhitassa majjhimassa  purisassa leḍḍupāto''ti vuttaṃ. gāmaparicchede ca dassite gāmūpacāralakkhaṇaṃ pubbe  vuttanayeneva sakkā ñātunti puna ``tattha ṭhitassa majjhimassa purisassa leḍḍupāto''ti  na vuttaṃ. yo pana gharūpacāre ṭhitassa leḍḍupātaṃyeva ``gāmūpacāro''ti vadati, tassa  gharūpacāro gāmoti āpajjati. tato gharaṃ, gharūpacāro, gāmo ^a^P2.0301^ea^,  gāmūpacāroti esa vibhāgo saṅkarīyati. asaṅkarato cettha vinicchayo veditabbo vikāle  gāmappavesanādīsu. tasmā pāḷiñca aṭṭhakathañca saṃsanditvā vuttanayenevettha gāmo  ca gāmūpacāro ca veditabbo. yopi ca gāmo pubbe mahā hutvā pacchā kulesu  naṭṭhesu appako hoti, so gharūpacārato leḍḍupāteneva paricchinditabbo. purimaparicchedo  panassa parikkhittassāpi aparikkhittassāpi appamāṇamevāti.<br/><br/>[03]^b^araññaṃ nāma ṭhapetvā gāmañca gāmūpacārañcā^eb^ti imaṃ yathāvuttalakkhaṇaṃ gāmañca gāmūpacārañca  ṭhapetvā imasmiṃ adinnādānasikkhāpade avasesaṃ ``araññaṃ'' ^a^M1.0261^ea^ nāmāti  veditabbaṃ. abhidhamme pana ``araññanti nikkhamitvā bahi indakhīlā sabbametaṃ arañña''nti  (vibha0 529) vuttaṃ. āraññakasikkhāpade ``āraññakaṃ nāma senāsanaṃ pañcadhanusatikaṃ  pacchima''nti (pārā0 654) vuttaṃ. taṃ indakhīlato paṭṭhāya āropitena ācariyadhanunā  pañcadhanusatappamāṇanti veditabbaṃ. evaṃ bhagavatā ``gāmā vā araññā vā''ti etassa  atthaṃ vibhajantena ``gharaṃ, gharūpacāro, gāmo, gāmūpacāro arañña''nti pāpabhikkhūnaṃ  lesokāsanisedhanatthaṃ pañca koṭṭhāsā dassitā. tasmā ghare vā gharūpacāre vā gāme  vā gāmūpacāre vā araññe vā pādagghanakato paṭṭhāya sassāmikaṃ bhaṇḍaṃ avaharantassa pārājikamevāti  veditabbaṃ.<br/><br/>[03]idāni ^a^V1.0241^ea^ ``adinnaṃ theyyasaṅkhātaṃ ādiyeyyā''tiādīnaṃ atthadassanatthaṃ ^b^``adinnaṃ nāmā''^eb^tiādimāha.  tattha ^b^adinna^eb^nti dantaponasikkhāpade attano santakampi appaṭiggahitakaṃ kappiyaṃ  ajjhoharaṇīyaṃ vuccati. idha pana yaṃkiñci parapariggahitaṃ sassāmikaṃ bhaṇḍaṃ, tadetaṃ  tehi sāmikehi kāyena vā vācāya vā na dinnanti adinnaṃ. attano hatthato vā  yathāṭhitaṭṭhānato vā na nissaṭṭhanti ^b^anissaṭṭhaṃ^eb^. yathāṭhāne ṭhitampi anapekkhatāya na pariccattanti  ^b^apariccattaṃ^eb^. ārakkhasaṃvidhānena rakkhitattā ^b^rakkhitaṃ^eb^. mañjūsādīsu pakkhipitvā  gopitattā ^b^gopitaṃ^eb^. ``mama ida''nti taṇhāmamattena mamāyitattā ^b^mamāyitaṃ^eb^.  tāhi apariccāgarakkhaṇagopanāhi ^a^P2.0302^ea^ tehi bhaṇḍasāmikehi parehi pariggahitanti  ^b^parapariggahitaṃ^eb^. etaṃ adinnaṃ nāma.<br/><br/>[03]theyyasaṅkhātanti ettha ^b^theno^eb^ti coro, thenassa bhāvo ^b^theyyaṃ^eb^; avaharaṇacittassetaṃ adhivacanaṃ.  ``saṅkhā, saṅkhāta''nti atthato ekaṃ; koṭṭhāsassetaṃ adhivacanaṃ, ``saññānidānā hi papañcasaṅkhā''tiādīsu  (su0 ni0 880) viya. theyyañca taṃ saṅkhātañcāti ^b^theyyasaṅkhātaṃ,^eb^ theyyacittasaṅkhāto  eko cittakoṭṭhāsoti attho. karaṇatthe cetaṃ paccattavacanaṃ, tasmā theyyasaṅkhātenāti  atthato daṭṭhabbaṃ. yo ca theyyasaṅkhātena ādiyati, so yasmā theyyacitto hoti, tasmā  byañjanaṃ anādiyitvā atthameva dassetuṃ ^b^theyyacitto avaharaṇacitto^eb^ti evamassa  padabhājanaṃ vuttanti veditabbaṃ.<br/><br/>[03]^b^ādiyeyya^eb^ ^a^M1.0262^ea^^b^, hareyya, avahareyya, iriyāpathaṃ vikopeyya,  ṭhānā cāveyya, saṅketaṃ vītināmeyyā^eb^ti ettha pana paṭhamapadaṃ abhiyogavasena  vuttaṃ, dutiyapadaṃ aññesaṃ bhaṇḍaṃ harantassa gacchato vasena, tatiyapadaṃ upanikkhittabhaṇḍavasena,  catutthaṃ saviññāṇakavasena, pañcamaṃ thale nikkhittādivasena, chaṭṭhaṃ parikappavasena  vā suṅkaghātavasena vā vuttanti veditabbaṃ. yojanā panettha ekabhaṇḍavasenapi nānābhaṇḍavasenapi  hoti. ekabhaṇḍavasena ca saviññāṇakeneva labbhati, nānābhaṇḍavasena saviññāṇakāviññāṇakamissakena.<br/><br/>[03]tattha nānābhaṇḍavasena tāva evaṃ veditabbaṃ -- ^b^ādiyeyyā^eb^ti ārāmaṃ abhiyuñjati,  āpatti dukkaṭassa. sāmikassa vimatiṃ uppādeti, āpatti thullaccayassa.  sāmiko ``na mayhaṃ bhavissatī''ti dhuraṃ nikkhipati, āpatti pārājikassa.<br/><br/>[03]^b^hareyyā^eb^ti ^a^V1.0242^ea^ aññassa bhaṇḍaṃ haranto sīse bhāraṃ theyyacitto āmasati, āpatti dukkaṭassa.  phandāpeti, āpatti thullaccayassa. khandhaṃ oropeti, āpatti pārājikassa.<br/><br/>[03]^b^avahareyyā^eb^ti upanikkhittaṃ bhaṇḍaṃ ``dehi me bhaṇḍa''nti vuccamāno ``nāhaṃ  gaṇhāmī''ti bhaṇati, āpatti dukkaṭassa. sāmikassa vimatiṃ uppādeti, āpatti  thullaccayassa. sāmiko ``na mayhaṃ dassatī''ti dhuraṃ nikkhipati, āpatti pārājikassa  ^a^P2.0303^ea^.<br/><br/>[03]^b^iriyāpathaṃ^eb^ ^b^vikopeyyā^eb^ti ``sahabhaṇḍahārakaṃ nessāmī''ti paṭhamaṃ pādaṃ saṅkāmeti,  āpatti thullaccayassa. dutiyaṃ pādaṃ saṅkāmeti, āpatti pārājikassa.<br/><br/>[03]^b^ṭhānā cāveyyā^eb^ti thalaṭṭhaṃ bhaṇḍaṃ theyyacitto āmasati, āpatti dukkaṭassa.  phandāpeti, āpatti thullaccayassa. ṭhānā cāveti, āpatti pārājikassa.<br/><br/>[03]^b^saṅketaṃ vītināmeyyā^eb^ti parikappitaṭṭhānaṃ paṭhamaṃ pādaṃ atikkāmeti, āpatti  thullaccayassa. dutiyaṃ pādaṃ atikkāmeti, āpatti pārājikassa. atha vā  paṭhamaṃ pādaṃ suṅkaghātaṃ atikkāmeti, āpatti thullaccayassa. dutiyaṃ pādaṃ  atikkāmeti, āpatti pārājikassāti -- ayamettha nānābhaṇḍavasena yojanā.<br/><br/>[03]ekabhaṇḍavasena ^a^M1.0263^ea^ pana sassāmikaṃ dāsaṃ vā tiracchānaṃ vā yathāvuttena  abhiyogādinā nayena ādiyati vā harati vā avaharati vā iriyāpathaṃ vā vikopeti,  ṭhānā vā cāveti, paricchedaṃ vā atikkāmeti -- ayamettha ekabhaṇḍavasena yojanā.


volume: 1
item: 41
title: dhaniyavatthuvaṇṇanā^pāḷimuttakavinicchayo^padabhājanīyavaṇṇanā^pañcavīsatiavahārakathā^
content:
  [03]apica imāni cha padāni vaṇṇentena pañca pañcake samodhānetvā pañcavīsati avahārā dassetabbā.  evaṃ vaṇṇayatā hi idaṃ adinnādānapārājikaṃ suvaṇṇitaṃ hoti. imasmiñca ṭhāne  sabbāṭṭhakathā ākulā luḷitā duviññeyyavinicchayā. tathā hi sabbāṭṭhakathāsu yāni  tāni pāḷiyaṃ ``pañcahākārehi adinnaṃ ādiyantassa āpatti pārājikassa, parapariggahitañca  hotī''tiādinā nayena avahāraṅgāni vuttāni, tānipi gahetvā katthaci ekaṃ pañcakaṃ  dassitaṃ, katthaci ``chahākārehī''ti āgatehi saddhiṃ dve pañcakāni ^a^V1.0243^ea^ dassitāni.  etāni ca pañcakāni na honti. yattha hi ekekena padena avahāro sijjhati, taṃ pañcakaṃ  nāma vuccati. ettha pana sabbehipi padehi ekoyeva avahāro. yāni ca tattha labbhamānāniyeva  pañcakāni dassitāni, tesampi na sabbesaṃ attho pakāsito. evamimasmiṃ ṭhāne sabbāṭṭhakathā  ākulā luḷitā duviññeyyavinicchayā. tasmā ^b^pañca pañcake^eb^samodhānetvā dassiyamānā  ime ^b^pañcavīsati avahārā^eb^ sādhukaṃ sallakkhetabbā.<br/><br/>[03]^b^pañca pañcakāni^eb^ nāma -- nānābhaṇḍapañcakaṃ, ekabhaṇḍapañcakaṃ, sāhatthikapañcakaṃ, pubbapayogapañcakaṃ  ^a^P2.0304^ea^, theyyāvahārapañcakanti. tattha nānābhaṇḍapañcakañca ekabhaṇḍapañcakañca  ``ādiyeyya, hareyya, avahareyya, iriyāpathaṃ vikopeyya, ṭhānā cāveyyā''ti  imesaṃ padānaṃ vasena labbhanti. tāni pubbe yojetvā dassitanayeneva veditabbāni.  yaṃ panetaṃ ``saṅketaṃ vītināmeyyā''ti chaṭṭhaṃ padaṃ, taṃ parikappāvahārassa ca nissaggiyāvahārassa  ca sādhāraṇaṃ. tasmā taṃ tatiyapañcamesu pañcakesu labbhamānapadavasena yojetabbaṃ. vuttaṃ  nānābhaṇḍapañcakañca ekabhaṇḍapañcakañca.<br/><br/>[03]katamaṃ sāhatthikapañcakaṃ? pañca avahārā -- sāhatthiko, āṇattiko, nissaggiyo,  atthasādhako, dhuranikkhepoti. tattha ^b^sāhatthiko^eb^ nāma parassa bhaṇḍaṃ sahatthā  avaharati. ^b^āṇattiko^eb^ nāma ``asukassa bhaṇḍaṃ ^a^M1.0264^ea^^b^ avaharā''ti  aññaṃ āṇāpeti. nissaggiyo^eb^ nāma antosuṅkaghāte ṭhito bahisuṅkaghātaṃ pāteti,  āpatti pārājikassāti, iminā ca saddhiṃ ``saṅketaṃ vītināmeyyā''ti idaṃ  padayojanaṃ labhati. ^b^atthasādhako^eb^ nāma ``asukaṃ nāma bhaṇḍaṃ yadā sakkosi, tadā  avaharā''ti āṇāpeti. tattha sace paro anantarāyiko hutvā taṃ avaharati, āṇāpako  āṇattikkhaṇeyeva pārājiko hoti, avahārako pana avahaṭakāle. ayaṃ atthasādhako.  ^b^dhuranikkhepo^eb^ pana upanikkhittabhaṇḍavasena veditabbo. idaṃ sāhatthikapañcakaṃ.<br/><br/>[03]katamaṃ pubbapayogapañcakaṃ? aparepi pañca avahārā -- pubbapayogo, sahapayogo, saṃvidāvahāro,  saṅketakammaṃ, nimittakammanti. tattha āṇattivasena ^b^pubbapayogo^eb^ veditabbo.  ṭhānā cāvanavasena ^b^sahapayogo^eb^. itare pana tayo pāḷiyaṃ (pārā0 118-120) āgatanayeneva  veditabbāti. idaṃ pubbapayogapañcakaṃ.<br/><br/>[03]katamaṃ theyyāvahārapañcakaṃ? aparepi pañca avahārā -- theyyāvahāro, pasayhāvahāro,  parikappāvahāro ^a^V1.0244^ea^, paṭicchannāvahāro, kusāvahāroti. te pañcapi ``aññataro bhikkhu  saṅghassa cīvare bhājiyamāne theyyacitto kusaṃ saṅkāmetvā cīvaraṃ aggahesī''ti  (pārā0 138) etasmiṃ kusasaṅkāmanavatthusmiṃ vaṇṇayissāma. idaṃ theyyāvahārapañcakaṃ.  evamimāni pañca pañcakāni samodhānetvā ime pañcavīsati avahārā veditabbā.<br/><br/>[03]imesu ca pana pañcasu pañcakesu kusalena vinayadharena otiṇṇaṃ vatthuṃ sahasā avinicchinitvāva  ^a^P2.0305^ea^ ^b^pañca ṭhānāni^eb^ oloketabbāni. yāni sandhāya porāṇā āhu --<br/><br/>[21] ``vatthuṃ kālañca desañca, agghaṃ paribhogapañcamaṃ.<br/><br/>[22] tulayitvā pañca ṭhānāni, dhāreyyatthaṃ vicakkhaṇo''ti..<br/><br/>[03]tattha ^b^vatthu^eb^nti bhaṇḍaṃ; avahārakena hi ``mayā idaṃ nāma avahaṭa''nti vuttepi āpattiṃ  anāropetvāva taṃ bhaṇḍaṃ sassāmikaṃ vā assāmikaṃ vāti upaparikkhitabbaṃ. sassāmikepi  sāmikānaṃ sālayabhāvo vā nirālayabhāvo vā upaparikkhitabbo. sace tesaṃ sālayakāle  avahaṭaṃ, bhaṇḍaṃ agghāpetvā āpatti kātabbā. sace nirālayakāle ^a^M1.0265^ea^,  na pārājikena kāretabbo. bhaṇḍasāmikesu pana bhaṇḍaṃ āharāpentesu bhaṇḍaṃ dātabbaṃ.  ayamettha sāmīci.<br/><br/>[03]imassa panatthassa dīpanatthamidaṃ vatthu -- bhātiyarājakāle kira mahācetiyapūjāya dakkhiṇadisato  eko bhikkhu sattahatthaṃ paṇḍukāsāvaṃ aṃse karitvā cetiyaṅgaṇaṃ pāvisi; taṅkhaṇameva  ca rājāpi cetiyavandanatthaṃ āgato. tattha ussāraṇāya vattamānāya mahājanasammaddo ahosi.  atha so bhikkhu janasammaddapīḷito aṃsato patantaṃ kāsāvaṃ adisvāva nikkhanto; nikkhamitvā  ca kāsāvaṃ apassanto ``ko īdise janasammadde kāsāvaṃ lacchati, na dāni taṃ mayha''nti  dhuranikkhepaṃ katvā gato. athañño bhikkhu pacchā āgacchanto taṃ kāsāvaṃ disvā  theyyacittena gahetvā puna vippaṭisārī hutvā ``assamaṇo dānimhi, vibbhamissāmī''ti  citte uppannepi ``vinayadhare pucchitvā ñassāmī''ti cintesi.<br/><br/>[03]tena ca samayena cūḷasumanatthero nāma sabbapariyattidharo vinayācariyapāmokkho mahāvihāre  paṭivasati. so bhikkhu theraṃ upasaṅkamitvā vanditvā okāsaṃ kāretvā attano  kukkuccaṃ pucchi. thero tena bhaṭṭhe ^a^P2.0306^ea^ janakāye pacchā āgantvā  gahitabhāvaṃ ñatvā ``atthi dāni ettha okāso''ti cintetvā āha -- ``sace kāsāvasāmikaṃ  bhikkhuṃ āneyyāsi, sakkā ^a^V1.0245^ea^ bhaveyya tava patiṭṭhā kātu''nti. ``kathāhaṃ, bhante,  taṃ dakkhissāmī''ti? ``tahiṃ tahiṃ gantvā olokehī''ti. so pañcapi mahāvihāre  oloketvā neva addakkhi. tato naṃ thero pucchi -- ``katarāya disāya bahū bhikkhū  āgacchantī''ti? ``dakkhiṇadisāya, bhante''ti. ``tena hi kāsāvaṃ dīghato ca  tiriyañca minitvā ṭhapehi. ṭhapetvā dakkhiṇadisāya vihārapaṭipāṭiyā vicinitvā  taṃ bhikkhuṃ ānehī''ti. so tathā katvā taṃ bhikkhuṃ disvā therassa santikaṃ ānesi.  thero pucchi -- ``tavedaṃ kāsāva''nti? ``āma, bhante''ti. ``kuhiṃ te pātita''nti?  so sabbaṃ ācikkhi. thero pana tena kataṃ dhuranikkhepaṃ sutvā itaraṃ pucchi --  ``tayā idaṃ kuhiṃ disvā gahita''nti? sopi sabbaṃ ārocesi. tato naṃ thero  āha -- ``sace te suddhacittena gahitaṃ abhavissa, anāpattiyeva te assa. theyyacittena  pana gahitattā dukkaṭaṃ āpannosi. taṃ desetvā anāpattiko hohi. idañca  kāsāvaṃ attano ^a^M1.0266^ea^ santakaṃ katvā etasseva bhikkhuno dehī''ti. so bhikkhu  amateneva abhisitto paramassāsappatto ahosīti. evaṃ vatthu oloketabbaṃ.<br/><br/>[03]^b^kālo^eb^ti avahārakālo. tadeva hi bhaṇḍaṃ kadāci samagghaṃ hoti, kadāci mahagghaṃ.  tasmā taṃ bhaṇḍaṃ yasmiṃ kāle avahaṭaṃ, tasmiṃyeva kāle yo tassa aggho hoti,  tena agghena āpatti kāretabbā. evaṃ kālo oloketabbo.<br/><br/>[03]^b^deso^eb^ti avahāradeso. tañhi bhaṇḍaṃ yasmiṃ dese avahaṭaṃ, tasmiṃyeva dese yo tassa  aggho hoti, tena agghena āpatti kāretabbā. bhaṇḍuṭṭhānadese hi bhaṇḍaṃ samagghaṃ  hoti, aññattha mahagghaṃ.<br/><br/>[03]imassāpi ca atthassa dīpanatthamidaṃ vatthu -- antarasamudde kira eko bhikkhu susaṇṭhānaṃ  nāḷikeraṃ labhitvā bhamaṃ āropetvā saṅkhathālakasadisaṃ manoramaṃ pānīyathālakaṃ katvā  tattheva ṭhapetvā cetiyagiriṃ agamāsi. athañño bhikkhu antarasamuddaṃ gantvā tasmiṃ  vihāre paṭivasanto taṃ thālakaṃ disvā theyyacittena gahetvā cetiyagirimeva āgato.  tassa tattha yāguṃ pivantassa taṃ ^a^P2.0307^ea^ thālakaṃ disvā thālakasāmiko  bhikkhu āha -- ``kuto te idaṃ laddha''nti? ``antarasamuddato me ānīta''nti.  so taṃ ``netaṃ tava santakaṃ, theyyāya te gahita''nti saṅghamajjhaṃ ākaḍḍhi. tattha ca  vinicchayaṃ alabhitvā mahāvihāraṃ agamiṃsu. tattha bheriṃ paharāpetvā mahācetiyasamīpe  sannipātaṃ katvā vinicchayaṃ ārabhiṃsu. vinayadharattherā avahāraṃ saññāpesuṃ.<br/><br/>[03]tasmiñca ^a^V1.0246^ea^ sannipāte ābhidhammikagodattatthero nāma vinayakusalo hoti. so evamāha --  ``iminā idaṃ thālakaṃ kuhiṃ avahaṭa''nti? ``antarasamudde avahaṭa''nti. ``tatridaṃ  kiṃ agghatī''ti? ``na kiñci agghati. tatra hi nāḷikeraṃ bhinditvā miñjaṃ  khāditvā kapālaṃ chaḍḍenti, dāruatthaṃ pana pharatī''ti. ``imassa bhikkhuno ettha  hatthakammaṃ kiṃ agghatī''ti? ``māsakaṃ vā ūnamāsakaṃ vā''ti. ``atthi pana  katthaci sammāsambuddhena māsakena vā ūnamāsakena vā pārājikaṃ paññatta''nti.  evaṃ vutte ``sādhu! sādhu! sukathitaṃ suvinicchita''nti ekasādhukāro  ahosi. tena ca samayena bhātiyarājāpi cetiyavandanatthaṃ nagarato nikkhamanto taṃ  saddaṃ sutvā ``kiṃ ida''nti pucchitvā sabbaṃ paṭipāṭiyā sutvā nagare bheriṃ carāpesi --  ``mayi sante bhikkhūnampi bhikkhūnīnampi ^a^M1.0267^ea^ gihīnampi adhikaraṇaṃ ābhidhammikagodattattherena  vinicchitaṃ suvinicchitaṃ, tassa vinicchaye atiṭṭhamānaṃ rājāṇāya ṭhapemī''ti. evaṃ  deso oloketabbo.<br/><br/>[03]^b^aggho^eb^ti bhaṇḍaggho. navabhaṇḍassa hi yo aggho hoti, so pacchā parihāyati; yathā navadhoto  patto aṭṭha vā dasa vā agghati, so pacchā bhinno vā chiddo vā āṇigaṇṭhikāhato vā  appaggho hoti tasmā na sabbadā bhaṇḍaṃ pakatiaggheneva kātabbanti. evaṃ aggho oloketabbo.<br/><br/>[03]^b^paribhogo^eb^ti bhaṇḍaparibhogo. paribhogenāpi hi vāsiādibhaṇḍassa aggho parihāyati.  tasmā evaṃ upaparikkhitabbaṃ, sace koci kassaci pādagghanakaṃ vāsiṃ harati, tatra  vāsisāmiko pucchitabbo ^a^P2.0308^ea^ -- ``tayā ayaṃ vāsi kittakena kītā''ti?  ``pādena, bhante''ti. ``kiṃ pana te kiṇitvāva ṭhapitā, udāhu taṃ vaḷañjesī''ti?  sace vadati ``ekadivasaṃ me dantakaṭṭhaṃ vā rajanachalliṃ vā pattapacanakadāruṃ vā chinnaṃ,  ghaṃsitvā vā nisitā''ti. athassā porāṇo aggho bhaṭṭhoti veditabbo. yathā ca  vāsiyā evaṃ añjaniyā vā añjanisalākāya vā kuñcikāya vā palālena vā  thusehi vā iṭṭhakacuṇṇena vā ekavāraṃ ghaṃsitvā dhovanamattenāpi aggho bhassati. tipumaṇḍalassa  makaradantacchedanenāpi parimajjitamattenāpi, udakasāṭikāya sakiṃ nivāsanapārupanenāpi  paribhogasīsena aṃse vā sīse vā ṭhapanamattenāpi, taṇḍulādīnaṃ papphoṭanenāpi tato  ekaṃ vā dve vā apanayanenāpi, antamaso ekaṃ pāsāṇasakkharaṃ uddharitvā chaḍḍitamattenāpi,  sappitelādīnaṃ bhājanantarapāvattanenāpi, antamaso tato makkhikaṃ vā kipillikaṃ  vā uddharitvā chaḍḍitamattenāpi, guḷapiṇḍakassa madhurabhāvajānanatthaṃ nakhena vijjhitvā  aṇumattaṃ gahitamattenāpi aggho bhassati. tasmā ^a^V1.0247^ea^ yaṃkiñci pādagghanakaṃ vuttanayeneva  sāmikehi paribhogena ūnaṃ kataṃ hoti, na taṃ avahaṭo bhikkhu pārājikena kātabbo.  evaṃ paribhogo oloketabbo. evaṃ imāni tulayitvā pañca ṭhānāni dhāreyyatthaṃ  vicakkhaṇo, āpattiṃ vā anāpattiṃ vā garukaṃ vā lahukaṃ vā āpattiṃ yathāṭhāne  ṭhapeyyāti.<br/><br/>[06] niṭṭhito ``ādiyeyya...pe0... saṅketaṃ vītināmeyyā''ti.<br/><br/>[06] imesaṃ padānaṃ vinicchayo.<br/><br/>[03]idāni ^a^M1.0268^ea^ yadidaṃ ``yathārūpe adinnādāne''tiādīni vibhajantena ^b^``yathārūpaṃ  nāmā''^eb^tiādi vuttaṃ. tattha ^b^yathārūpa^eb^nti yathājātikaṃ. taṃ pana yasmā pādato  paṭṭhāya hoti, tasmā ^b^``pādaṃ vā pādārahaṃ vā atirekapādaṃ vā''^eb^ti āha. tattha  pādena kahāpaṇassa catutthabhāgaṃ akappiyabhaṇḍameva dasseti. pādārahena ^a^P2.0309^ea^  pādagghanakaṃ kappiyabhaṇḍaṃ. atirekapādena ubhayampi. ettāvatā sabbākārena dutiyapārājikappahonakavatthu  dassitaṃ hoti.<br/><br/>[03]^b^pathabyā rājā^eb^ti sakalapathaviyā rājā dīpacakkavattī asokasadiso, yo vā panaññopi  ekadīpe rājā, sīhaḷarājasadiso. ^b^padesarājā^eb^ti ekadīpassa padesissaro, bimbisāra-pasenadi-ādayo  viya. ^b^maṇḍalikā^eb^ nāma ye dīpapadesepi ekamekaṃ maṇḍalaṃ bhuñjanti. ^b^antarabhogikā^eb^  nāma dvinnaṃ rājūnaṃ antarā katipayagāmasāmikā. ^b^akkhadassā^eb^ti dhammavinicchanakā,  te dhammasabhāyaṃ nisīditvā aparādhānurūpaṃ corānaṃ hatthapādacchejjādiṃ anusāsanti. ye  pana ṭhānantarappattā amaccā vā rājakumārā vā katāparādhā honti, te rañño ārocenti,  garukaṃ ṭhānaṃ sayaṃ na vinicchinanti. ^b^mahāmattā^eb^ti ṭhānantarappattā mahāamaccā;  tepi tattha tattha gāme vā nigame vā nisīditvā rājakiccaṃ karonti. ^b^ye  vā panā^eb^ti aññepi ye rājakulanissitā vā sakissariyanissitā vā hutvā chejjabhejjaṃ  anusāsanti, sabbepi te imasmiṃ atthe ``rājāno''ti dasseti.<br/><br/>[03]^b^haneyyu^eb^nti potheyyuñceva chindeyyuñca. ^b^pabbājeyyu^eb^nti nīhareyyuṃ. ^b^corosī^eb^ti  evamādīni ca vatvā paribhāseyyuṃ; tenevāha -- ``paribhāso eso''ti. ^b^purimaṃ  upādāyā^eb^ti methunaṃ dhammaṃ paṭisevitvā pārājikaṃ āpattiṃ āpannaṃ puggalaṃ  upādāya. sesaṃ pubbe vuttanayattā uttānapadatthattā ca pākaṭamevāti.<br/><br/>[03] 93^b^.^eb^ evaṃ ^a^V1.0248^ea^ uddiṭṭhasikkhāpadaṃ padānukkamena vibhajitvā idāni yaṃ taṃ ādiyeyyātiādīhi  chahi padehi saṅkhepato ādānaṃ dassetvā saṅkhepatoeva ``pādaṃ vā pādārahaṃ vā atirekapādaṃ  vā''ti ādātabbabhaṇḍaṃ dassitaṃ, taṃ yattha yattha ṭhitaṃ, yathā yathā ādānaṃ gacchati,  anāgate ^a^M1.0269^ea^ pāpabhikkhūnaṃ lesokāsanirundhanatthaṃ tathā tathā vitthārato dassetuṃ  ``bhūmaṭṭhaṃ ^a^P2.0310^ea^ thalaṭṭha''ntiādinā nayena mātikaṃ ṭhapetvā ^b^``bhūmaṭṭhaṃ nāma  bhaṇḍaṃ bhūmiyaṃ nikkhittaṃ hotī''^eb^tiādinā nayena tassa vibhaṅgaṃ āha.<br/><br/>[06] pañcavīsatiavahārakathā niṭṭhitā.


volume: 1
item: 42
title: pāḷimuttakavinicchayo^padabhājanīyavaṇṇanā^pañcavīsatiavahārakathā^bhūmaṭṭhakathā^
content:
  [03] 94^b^.^eb^ tatrāyaṃ anuttānapadavaṇṇanāya saddhiṃ vinicchayakathā. ^b^nikhāta^eb^nti bhūmiyaṃ  khaṇitvā ṭhapitaṃ. ^b^paṭicchanna^eb^nti paṃsuiṭṭhakādīhi paṭicchannaṃ. ^b^bhūmaṭṭhaṃ bhaṇḍaṃ...pe0...  gacchati vā, āpatti dukkaṭassā^eb^ti taṃ evaṃ nikhaṇitvā vā paṭicchādetvā vā  ṭhapitattā bhūmiyaṃ ṭhitaṃ bhaṇḍaṃ yo bhikkhu kenacideva upāyena ñatvā ``āharissāmī''ti  theyyacitto hutvā rattibhāge uṭṭhāya gacchati, so bhaṇḍaṭṭhānaṃ appatvāpi sabbakāyavacīvikāresu  dukkaṭaṃ āpajjati. kathaṃ? so hi tassa āharaṇatthāya uṭṭhahanto yaṃ yaṃ aṅgapaccaṅgaṃ  phandāpeti, sabbattha dukkaṭameva. nivāsanapārupanaṃ saṇṭhapeti, hatthavāre hatthavāre  dukkaṭaṃ. ``mahantaṃ nidhānaṃ na sakkā ekena āharituṃ, dutiyaṃ pariyesissāmī''ti  kassaci sahāyassa santikaṃ gantukāmo dvāraṃ vivarati, padavāre ca hatthavāre ca dukkaṭaṃ.  dvārapidahane pana aññasmiṃ vā gamanassa anupakāre anāpatti. tassa nipannokāsaṃ  gantvā ``itthannāmā''ti pakkosati, tamatthaṃ ārocetvā ``ehi gacchāmā''ti vadati,  vācāya vācāya dukkaṭaṃ. so tassa vacanena uṭṭhahati, tassāpi dukkaṭaṃ. uṭṭhahitvā  tassa santikaṃ gantukāmo nivāsanapārupanaṃ saṇṭhapeti, dvāraṃ vivaritvā tassa samīpaṃ  gacchati, hatthavārapadavāresu sabbattha dukkaṭaṃ. so taṃ pucchati ``asuko ca asuko  ca kuhiṃ, asukañca asukañca pakkosāhī''ti, vācāya vācāya dukkaṭaṃ. sabbe samāgate  disvā ``mayā asukasmiṃ nāma ṭhāne evarūpo nidhi upaladdho, gacchāma taṃ gahetvā puññāni  ca karissāma, sukhañca jīvissāmā''ti vadati, vācāya vācāya dukkaṭameva.<br/><br/>[03]evaṃ laddhasahāyo kudālaṃ pariyesati. sace panassa attano kudālo atthi, ``taṃ āharissāmī''ti  gacchanto ca gaṇhanto ca āharanto ca sabbattha hatthavārapadavāresu dukkaṭaṃ āpajjati ^a^V1.0249^ea^.  sace natthi, aññaṃ ^a^M1.0270^ea^ bhikkhuṃ vā gahaṭṭhaṃ vā gantvā yācati, yācanto ca  sace ``kudālaṃ me dehi, kudālena me attho ^a^P2.0311^ea^, kiñci kātabbamatthi,  taṃ katvā paccāharissāmī''ti musā abhaṇanto yācati, vācāya vācāya dukkaṭaṃ.  sace ``mātikā sodhetabbā atthi, vihāre bhūmikammaṃ kātabbaṃ atthī''ti musāpi  bhaṇati, yaṃ yaṃ vacanaṃ musā, tattha tattha pācittiyaṃ. ^b^mahāaṭṭhakathāyaṃ^eb^ pana saccepi  alikepi dukkaṭameva vuttaṃ, taṃ pamādalikhitanti veditabbaṃ. na hi adinnādānassa  pubbapayoge pācittiyaṭṭhāne dukkaṭaṃ nāma atthi. sace pana kudālassa daṇḍo natthi,  ``daṇḍaṃ karissāmī''ti vāsiṃ vā pharasuṃ vā niseti, tadatthāya gacchati, gantvā sukkhakaṭṭhaṃ  chindati tacchati ākoṭeti, sabbattha hatthavārapadavāresu dukkaṭaṃ. allarukkhaṃ chindati,  pācittiyaṃ. tato paraṃ sabbapayogesu dukkaṭaṃ. ^b^saṅkhepaṭṭhakathāyaṃ^eb^ pana ^b^mahāpaccariya^eb^ñca  tattha jātakakaṭṭhalatāchedanatthaṃ vāsipharasuṃ pariyesantānampi dukkaṭaṃ vuttaṃ. sace  pana tesaṃ evaṃ hoti ``vāsipharasukudāle yācantā āsaṅkitā bhavissāma, lohaṃ samuṭṭhāpetvā  karomā''ti. tato araññaṃ gantvā lohabījatthaṃ pathaviṃ khaṇanti, akappiyapathaviṃ khaṇantānaṃ  dukkaṭehi saddhiṃ pācittiyānīti ^b^mahāpaccariyaṃ^eb^ vuttaṃ. yathā ca idha, evaṃ  sabbattha pācittiyaṭṭhāne dukkaṭā na muccati. kappiyapathaviṃ khaṇantānaṃ dukkaṭāniyeva.  bījaṃ pana gahetvā tato paraṃ sabbakiriyāsu payoge payoge dukkaṭaṃ.<br/><br/>[03]piṭakapariyesanepi hatthavārapadavāresu vuttanayeneva dukkaṭaṃ. musāvāde pācittiyaṃ.  piṭakaṃ kātukāmatāya vallicchedane pācittiyanti sabbaṃ purimanayeneva veditabbaṃ.  ^b^gacchati vā āpatti dukkaṭassā^eb^ti evaṃ pariyiṭṭhasahāyakudālapiṭako nidhiṭṭhānaṃ  gacchati, padavāre padavāre dukkaṭaṃ. sace pana gacchanto ``imaṃ nidhiṃ laddhā buddhapūjaṃ  vā dhammapūjaṃ vā saṅghabhattaṃ vā karissāmī''ti kusalaṃ uppādeti, kusalacittena  gamane anāpatti. kasmā? ``theyyacitto dutiyaṃ ^a^P2.0312^ea^ vā...pe0...  gacchati vā, āpatti dukkaṭassā''ti vuttattā. yathā ca idha, evaṃ sabbattha atheyyacittassa  anāpatti. maggato okkamma nidhānaṭṭhānaṃ gamanatthāya maggaṃ karonto bhūtagāmaṃ chindati,  pācittiyaṃ. sukkhakaṭṭhaṃ chindati, dukkaṭaṃ.<br/><br/>[03]^b^tatthajātaka^eb^nti ciranihitāya kumbhiyā upari jātakaṃ. ^b^kaṭṭhaṃ vā lataṃ vā^eb^ti  na kevalaṃ kaṭṭhalatameva, yaṃkiñci allaṃ vā sukkhaṃ vā tiṇarukkhalatādiṃ chindantassa  sahapayogattā dukkaṭameva hoti.<br/><br/>[03]^b^aṭṭhavidhaṃ^eb^ ^a^M1.0271^ea^ hetaṃ ^b^dukkaṭaṃ^eb^ nāma imasmiṃ ṭhāne samodhānetvā therehi  dassitaṃ -- pubbapayogadukkaṭaṃ ^a^V1.0250^ea^, sahapayogadukkaṭaṃ, anāmāsadukkaṭaṃ, durupaciṇṇadukkaṭaṃ,  vinayadukkaṭaṃ, ñātadukkaṭaṃ, ñattidukkaṭaṃ, paṭissavadukkaṭanti. tattha ``theyyacitto  dutiyaṃ vā kudālaṃ vā piṭakaṃ vā pariyesati gacchati vā, āpatti dukkaṭassā''ti  idaṃ ^b^pubbapayogadukkaṭaṃ^eb^ nāma. ettha hi dukkaṭaṭṭhāne dukkaṭaṃ, pācittiyaṭṭhāne  pācittiyameva hoti. ``tatthajātakaṃ kaṭṭhaṃ vā lataṃ vā chindati, āpatti dukkaṭassā''ti  idaṃ ^b^sahapayogadukkaṭaṃ^eb^ nāma. ettha pana pācittiyavatthu ca dukkaṭavatthu ca dukkaṭaṭṭhāneyeva  tiṭṭhati. kasmā? avahārassa sahapayogattāti. yaṃ pana dasavidhaṃ ratanaṃ, sattavidhaṃ  dhaññaṃ, sabbañca āvudhabhaṇḍādiṃ āmasantassa dukkaṭaṃ vuttaṃ, idaṃ ^b^anāmāsadukkaṭaṃ^eb^  nāma. yaṃ kadalināḷikerādīnaṃ tatthajātakaphalāni āmasantassa dukkaṭaṃ vuttaṃ,  idaṃ ^b^durupaciṇṇadukkaṭaṃ^eb^ nāma. yaṃ pana piṇḍāya carantassa patte raje patite pattaṃ  appaṭiggahetvā adhovitvā vā tattha bhikkhaṃ gaṇhantassa dukkaṭaṃ vuttaṃ, idaṃ ^b^vinayadukkaṭaṃ^eb^  nāma. ``sutvā na vadanti, āpatti dukkaṭassā''ti (pārā0 419) idaṃ ^b^ñātadukkaṭaṃ^eb^  nāma. yaṃ ekādasasu samanubhāsanāsu ``ñattiyā dukkaṭa''nti (pārā0 414) vuttaṃ,  idaṃ ^b^ñattidukkaṭaṃ^eb^ nāma. ``tassa, bhikkhave, bhikkhuno purimikā ca na paññāyati,  paṭissave ca āpatti dukkaṭassā''ti (mahāva0 207) idaṃ ^b^paṭissavadukkaṭaṃ^eb^ nāma.  idaṃ pana sahapayogadukkaṭaṃ. tena vuttaṃ -- ``yaṃkiñci allaṃ vā sukkhaṃ vā tiṇarukkhalatādiṃ  chindantassa sahapayogattā dukkaṭameva hotī''ti.<br/><br/>[03]sace panassa tatthajātake tiṇarukkhalatādimhi chinnepi ^a^P2.0313^ea^ lajjidhammo okkamati,  saṃvaro uppajjati, chedanapaccayā dukkaṭaṃ desetvā muccati. atha dhuranikkhepaṃ akatvā  saussāhova paṃsuṃ khaṇati, chedanadukkaṭaṃ paṭippassambhati, khaṇanadukkaṭe patiṭṭhāti.  akappiyapathaviṃ khaṇantopi hi idha sahapayogattā dukkaṭameva āpajjati. sace panassa sabbadisāsu  khaṇitvā kumbhimūlaṃ pattassāpi lajjidhammo okkamati, khaṇanapaccayā dukkaṭaṃ desetvā  muccati.<br/><br/>[03]^b^byūhati vā^eb^ti atha pana saussāhova paṃsuṃ viyūhati, ekapasse rāsiṃ karoti, khaṇanadukkaṭaṃ  paṭippassambhati, viyūhanadukkaṭe patiṭṭhāti. tañca paṃsuṃ tattha tattha puñjaṃ karonto  payoge payoge dukkaṭaṃ āpajjati. sace pana rāsiṃ katvāpi dhuranikkhepaṃ karoti,  lajjidhammaṃ āpajjati ^a^M1.0272^ea^, viyūhanadukkaṭaṃ desetvā muccati. ^b^uddharati  vā^eb^ti atha pana saussāhova paṃsuṃ uddharitvā bahi pāteti, viyūhanadukkaṭaṃ paṭippassambhati,  uddharaṇadukkaṭe patiṭṭhāti. paṃsuṃ pana kudālena vā hatthehi vā pacchiyā vā tahiṃ  tahiṃ pātento payoge payoge dukkaṭaṃ āpajjati. sace pana sabbaṃ paṃsuṃ nīharitvā  kumbhiṃ thalaṭṭhaṃ katvāpi lajjidhammaṃ ^a^V1.0251^ea^ āpajjati, uddharaṇadukkaṭaṃ desetvā muccati.  atha pana saussāhova kumbhiṃ āmasati, uddharaṇadukkaṭaṃ paṭippassambhati, āmasanadukkaṭe  patiṭṭhāti. āmasitvāpi ca lajjidhammaṃ āpajjanto āmasanadukkaṭaṃ desetvā muccati.  atha saussāhova kumbhiṃ phandāpeti, āmasanadukkaṭaṃ paṭippassambhati, ``phandāpeti,  āpatti thullaccayassā''ti vuttathullaccaye patiṭṭhāti.<br/><br/>[03]tatrāyaṃ dukkaṭathullaccayānaṃ dvinnampi vacanattho -- paṭhamaṃ tāvettha duṭṭhu kataṃ satthārā  vuttakiccaṃ virādhetvā katanti dukkaṭaṃ. atha vā duṭṭhaṃ kataṃ, virūpā sā kiriyā  bhikkhukiriyānaṃ majjhe na sobhatīti evampi dukkaṭaṃ. vuttañcetaṃ --<br/><br/>[21] ``dukkaṭaṃ iti yaṃ vuttaṃ, taṃ suṇohi yathātathaṃ.<br/><br/>[22] aparaddhaṃ viraddhañca, khalitaṃ yañca dukkaṭaṃ..<br/><br/>[21] ``yaṃ manusso kare pāpaṃ, āvi vā yadi vā raho.<br/><br/>[22] dukkaṭanti pavedenti, tenetaṃ iti vuccatī''ti.. (pari0 339).<br/><br/>[03]itaraṃ ^a^P2.0314^ea^ pana thūlattā, accayattā ca thullaccayaṃ. ``samparāye ca duggati''  (saṃ0 ni0  1.49), ``yaṃ hoti kaṭukapphala''ntiādīsu (dha0 pa0 66; netti0 91)  viya cettha saṃyogabhāvo veditabbo. ekassa santike desetabbesu hi accayesu tena  samo thūlo accayo natthi. tasmā vuttaṃ ``thūlattā accayattā ca thullaccaya''nti.  vuttañcetaṃ --<br/><br/>[21] ``thullaccayanti yaṃ vuttaṃ, taṃ suṇohi yathātathaṃ.<br/><br/>[27] ekassa mūle yo deseti, yo ca taṃ paṭiggaṇhati.<br/><br/>[22] accayo tena samo natthi, tenetaṃ iti vuccatī''ti.. (pari0 339).<br/><br/>[03]phandāpentassa ^a^M1.0273^ea^ ca payoge payoge thullaccayaṃ. phandāpetvāpi ca lajjidhammaṃ  okkanto thullaccayaṃ desetvā muccati. sahapayogato paṭṭhāyeva cettha purimā purimā  āpatti paṭippassambhati. sahapayogaṃ pana akatvā lajjidhammaṃ okkantena yā  pubbapayoge dukkaṭapācittiyā āpannā, sabbā tā desetabbā. sahapayoge ca tatthajātakacchedane  bahukānipi dukkaṭāni paṃsukhaṇanaṃ patvā paṭippassambhanti. ekaṃ khaṇanadukkaṭameva  hoti. khaṇane ^a^V1.0252^ea^ bahukānipi viyūhanaṃ, viyūhane bahukānipi uddharaṇaṃ, uddharaṇe bahukānipi  āmasanaṃ, āmasane bahukānipi phandāpanaṃ patvā paṭippassambhanti. paṃsukhaṇanādīsu  ca lajjidhamme uppanne bahukāpi āpattiyo hontu, ekameva desetvā muccatīti ^b^kurundaṭṭhakathāyaṃ^eb^  vuttaṃ. purimāpattipaṭippassaddhi ca nāmesā ``ñattiyā dukkaṭaṃ, dvīhi kammavācāhi  thullaccayā paṭippassambhantī''ti (pārā0 414) evaṃ anusāvanāsuttesuyeva āgatā.  idha pana dutiyapārājike aṭṭhakathācariyappamāṇena gahetabbāti.<br/><br/>[03]^b^ṭhānā^eb^ ^b^cāveti, āpatti pārājikassā^eb^ti yo pana phandāpetvāpi lajjidhammaṃ  anokkamitvāva taṃ kumbhiṃ ṭhānato antamaso kesaggamattampi cāveti, pārājikameva  āpajjatīti attho. ṭhānā cāvanañcettha chahi ākārehi veditabbaṃ. kathaṃ?  kumbhiṃ mukhavaṭṭiyaṃ gahetvā attano abhimukhaṃ ākaḍḍhanto iminā antena phuṭṭhokāsaṃ  kesaggamattampi ^a^P2.0315^ea^ pārimantena atikkāmeti, pārājikaṃ. tatheva  gahetvā parato pellento pārimantena phuṭṭhokāsaṃ kesaggamattampi iminā antena  atikkāmeti, pārājikaṃ. vāmato vā dakkhiṇato vā apanāmento vāmantena phuṭṭhokāsaṃ  kesaggamattampi dakkhiṇantena atikkāmeti, pārājikaṃ. dakkhiṇantena vā phuṭṭhokāsaṃ  kesaggamattampi vāmantena atikkāmeti, pārājikaṃ. uddhaṃ ukkhipanto kesaggamattampi  bhūmito moceti, pārājikaṃ. khaṇitvā heṭṭhato osīdento bundena phuṭṭhokāsaṃ  kesaggamattampi mukhavaṭṭiyā atikkāmeti, pārājikanti evaṃ ekaṭṭhāne ṭhitāya  kumbhiyā. yadi pana kumbhimukhavaṭṭiyā pāsaṃ katvā lohakhāṇuṃ vā khadirasārādikhāṇuṃ  vā pathaviyaṃ ākoṭetvā tattha saṅkhalikāya bandhitvā ṭhapenti, ekissā disāya  ekāya saṅkhalikāya baddhāya dve ṭhānāni labbhanti, dvīsu tīsu catūsu disāsu catūhi  saṅkhalikāhi baddhāya pañca ṭhānāni labbhanti.<br/><br/>[03]tattha ^a^M1.0274^ea^ ekakhāṇuke baddhakumbhiyā paṭhamaṃ khāṇukaṃ vā uddharati, saṅkhalikaṃ  vā chindati, thullaccayaṃ. tato kumbhiṃ yathāvuttanayena kesaggamattampi ṭhānā  cāveti, pārājikaṃ. atha paṭhamaṃ kumbhiṃ uddharati, thullaccayaṃ. tato khāṇukaṃ  kesaggamattampi ṭhānā cāveti, saṅkhalikaṃ vā chindati, pārājikaṃ. etena upāyena  dvīsu tīsu catūsu khāṇukesu baddhakumbhiyāpi pacchime ṭhānācāvane pārājikaṃ.  sesesu thullaccayaṃ veditabbaṃ.<br/><br/>[03]sace khāṇu natthi, saṅkhalikāya agge valayaṃ katvā tatthajātake mūle pavesitaṃ hoti,  paṭhamaṃ kumbhiṃ uddharitvā pacchā mūlaṃ chetvā valayaṃ nīharati, pārājikaṃ. atha mūlaṃ  acchetvā valayaṃ ^a^V1.0253^ea^ ito cito ca sāreti, rakkhati. sace pana mūlato anīharitvāpi hatthena  gahetvā ākāsagataṃ karoti, pārājikaṃ. ayamettha viseso. sesaṃ vuttanayameva.<br/><br/>[03]keci ^a^P2.0316^ea^ pana nimittatthāya kumbhimatthake nigrodharukkhādīni ropenti,  mūlāni kumbhiṃ vinandhitvā ṭhitāni honti, ``mūlāni chinditvā kumbhiṃ gahessāmī''ti  chindantassa payoge payoge dukkaṭaṃ. chinditvā okāsaṃ katvā kumbhiṃ kesaggamattampi  ṭhānā cāveti, pārājikaṃ. mūlāni chindatova luṭhitvā kumbhī ninnaṭṭhānaṃ  gatā, rakkhati tāva. gataṭṭhānato uddharati, pārājikaṃ. sace chinnesu mūlesu ekamūlamattena  kumbhī tiṭṭhati, so ca taṃ ``imasmiṃ mūle chinne patissatī''ti chindati, chinnamatte  pārājikaṃ. sace pana ekamūleneva pāse baddhasūkaro viya ṭhitā hoti, aññaṃ kiñci  lagganakaṃ natthi, tasmimpi mūle chinnamatte pārājikaṃ. sace kumbhimatthake mahāpāsāṇo  ṭhapito hoti, taṃ daṇḍena ukkhipitvā apanetukāmo kumbhimatthake jātarukkhaṃ chindati,  dukkaṭaṃ. tassā samīpe jātakaṃ chetvā āharati, atatthajātakattā taṃ chindato pācittiyaṃ.<br/><br/>[03]^b^attano bhājana^eb^nti sace pana kumbhiṃ uddharituṃ asakkonto kumbhigatabhaṇḍaggahaṇatthaṃ  attano bhājanaṃ pavesetvā antokumbhiyaṃ pañcamāsakaṃ vā atirekapañcamāsakaṃ vā  agghanakaṃ theyyacitto āmasati, āpatti dukkaṭassa. paricchedo cettha pārājikaniyamanatthaṃ  vutto. theyyacittena pana ūnapañcamāsakampi āmasanto dukkaṭaṃ āpajjatiyeva.<br/><br/>[03]^b^phandāpetī^eb^ti ^a^M1.0275^ea^ ettha yāva ekābaddhaṃ katvā attano bhājanaṃ paveseti,  tāva phandāpetīti vuccati. api ca ito cito ca apabyūhantopi phandāpetiyeva,  so thullaccayaṃ āpajjati. yadā pana ekābaddhabhāvo chinno, kumbhigataṃ kumbhiyameva,  bhājanagatampi bhājaneyeva hoti, tadā attano bhājanagataṃ nāma hoti. evaṃ katvā  kumbhito anīhatepi ca bhājane pārājikaṃ āpajjati.<br/><br/>[03]^b^muṭṭhiṃ vā chindatī^eb^ti ettha yathā aṅgulantarehi nikkhantakahāpaṇā kumbhigate kahāpaṇe  na samphusanti, evaṃ muṭṭhiṃ karonto muṭṭhiṃ chindati nāma; sopi pārājikaṃ āpajjati.<br/><br/>[03]^b^suttārūḷha^eb^nti sutte ārūḷhaṃ; suttena āvutassāpi suttamayassāpi etaṃ adhivacanaṃ  ^a^P2.0317^ea^. pāmaṅgādīnihi sovaṇṇamayānipi honti rūpiyamayānipi suttamayānipi,  muttāvaliādayopi ettheva ^a^V1.0254^ea^ saṅgahaṃ gatā. ^b^veṭhana^eb^nti sīsaveṭhanapaṭo vuccati. etesu  yaṃkiñci theyyacitto āmasati, dukkaṭaṃ. phandāpeti, thullaccayaṃ. pāmaṅgādīni  koṭiyaṃ gahetvā ākāsaṭṭhaṃ akaronto uccāreti, thullaccayaṃ.<br/><br/>[03]^b^ghaṃsanto nīharatī^eb^ti ettha pana paripuṇṇāya kumbhiyā upari samatittikaṃ kumbhiṃ  katvā ṭhapitaṃ vā ekaṃ koṭiṃ bunde ekaṃ koṭiṃ mukhavaṭṭiyaṃ katvā ṭhapitaṃ vā  ghaṃsantassa nīharato thullaccayaṃ. kumbhimukhā mocentassa pārājikaṃ. yaṃ pana  upaḍḍhakumbhiyaṃ vā rittakumbhiyaṃ vā ṭhapitaṃ, tassa attano phuṭṭhokāsova ṭhānaṃ,  na sakalā kumbhī, tasmā taṃ ghaṃsantassāpi nīharato patiṭṭhitokāsato kesaggamatte mutte  pārājikameva. kumbhiyā pana paripuṇṇāya vā ūnāya vā ujukameva uddharantassa heṭṭhimakoṭiyā  patiṭṭhitokāsā muttamatteva pārājikaṃ. antokumbhiyaṃ ṭhapitaṃ yaṃkiñci pārājikappahonakaṃ  bhaṇḍaṃ sakalakumbhiyaṃ cārentassa, pāmaṅgādiñca ghaṃsitvā nīharantassa yāva mukhavaṭṭiṃ  nātikkamati, tāva thullaccayameva. tassa hi sabbāpi kumbhī ṭhānanti ^b^saṅkhepamahāpaccariyādīsu^eb^  vuttaṃ. ^b^mahāaṭṭhakathāyaṃ^eb^ pana ``ṭhapitaṭṭhānameva ṭhānaṃ, na sakalā kumbhī. tasmā  yathāṭhitaṭṭhānato kesaggamattampi mocentassa pārājikamevā''ti vuttaṃ, taṃ pamāṇaṃ.  itaraṃ pana ākāsagataṃ akarontassa cīvaravaṃse ṭhapitacīvaraveṭhanakanayena vuttaṃ, taṃ  na gahetabbaṃ. ^b^vinayavinicchaye hi āgate garuke ṭhātabbaṃ, esā vinayadhammatā^eb^. apica  ``attano bhājanagataṃ ^a^M1.0276^ea^ vā karoti, muṭṭhiṃ vā chindatī''ti vacanato  petaṃ veditabbaṃ. yathā antokumbhiyaṃ ṭhitassa na sabbā kumbhī ṭhānanti.<br/><br/>[03]sappiādīsu yaṃkiñci pivato ekapayogena pītamatte ^a^P2.0318^ea^ pārājikanti ^b^mahāaṭṭhakathāyaṃ^eb^  vuttaṃ. ^b^mahāpaccariyā^eb^dīsu pana ayaṃ vibhāgo dassito -- ``mukhaṃ anapanetvā  ākaḍḍhantassa pivato sace paragalagataṃ pādaṃ na agghati, mukhagatena saddhiṃ agghati, rakkhati  tāva. kaṇṭhena pana paricchinnakāleyeva pārājikaṃ hoti. sacepi oṭṭhehi paricchindanto  oṭṭhe pidahati, pārājikameva. uppaladaṇḍaveḷunāḷinaḷanāḷiādīhi pivantassāpi sace  paragalagatameva pādaṃ agghati, pārājikaṃ. sace saha mukhagatena agghati, na tāva pārājikaṃ  hoti. uppaladaṇḍādigatena saddhiṃ ekābaddhabhāvaṃ kopetvā oṭṭhehi paricchinnamatte  pārājikaṃ. sace uppaladaṇḍādigatena saddhiṃ agghati, uppaladaṇḍādīnaṃ bunde aṅguliyāpi  pihitamatte pārājikaṃ. pādagghanake paragalaṃ appaviṭṭhe uppaladaṇḍādīsu ca mukhe ca  atirekapādārahampi ekābaddhaṃ hutvā tiṭṭhati, rakkhatiyevā''ti. taṃ sabbampi yasmā  ``attano bhājanagataṃ vā karoti ^a^V1.0255^ea^, muṭṭhiṃ vā chindatī''ti imaṃ nayaṃ bhajati, tasmā  sudassitameva. esa tāva ekābaddhe nayo.<br/><br/>[03]sace pana hatthena vā pattena vā thālakādinā vā kenaci bhājanena gahetvā pivati, yamhi  payoge pādagghanakaṃ pūreti, tamhi gate pārājikaṃ. atha mahagghaṃ hoti, sippikāyapi  ekapayogeneva pādagghanakaṃ gahetuṃ sakkā hoti, ekuddhāreyeva pārājikaṃ. bhājanaṃ  pana nimujjāpetvā gaṇhantassa yāva ekābaddhaṃ hoti, tāva rakkhati. mukhavaṭṭiparicchedena  vā uddhārena vā pārājikaṃ. yadā pana sappiṃ vā telaṃ vā acchaṃ telasadisameva  madhuphāṇitaṃ vā kumbhiṃ āviñchetvā attano bhājane paveseti, tadā tesaṃ acchatāya  ekābaddhatā natthīti pādagghanake mukhavaṭṭito gaḷitamatte pārājikaṃ.<br/><br/>[03]pacitvā ṭhapitaṃ pana madhuphāṇitaṃ sileso viya cikkanaṃ ākaḍḍhanavikaḍḍhanayoggaṃ hoti,  uppanne kukkucce ekābaddhameva hutvā paṭinīharituṃ ^a^P2.0319^ea^ sakkoti, etaṃ  mukhavaṭṭiyā nikkhamitvā bhājane paviṭṭhampi bāhirena saddhiṃ ekābaddhattā rakkhati, mukhavaṭṭito  chinnamatte pana pārājikaṃ. yopi theyyacittena ^a^M1.0277^ea^ parassa kumbhiyā  pādagghanakaṃ sappiṃ vā telaṃ vā avassapivanakaṃ yaṃkiñci dukūlasāṭakaṃ vā cammakhaṇḍādīnaṃ  vā aññataraṃ pakkhipati, hatthato muttamatte pārājikaṃ.<br/><br/>[03]rittakumbhiyā ``idāni telaṃ ākirissantī''ti ñatvā yaṃkiñci bhaṇḍaṃ theyyacitto  pakkhipati, taṃ ce tattha tele ākiṇṇe pañcamāsakāgghanakaṃ pivati, pītamatte  pārājikanti ^b^mahāaṭṭhakathāyaṃ^eb^ vuttaṃ. taṃ pana tattheva sukkhataḷāke sukkhamātikāya  ujukaraṇavinicchayena virujjhati, avahāralakkhaṇañcettha na paññāyati, tasmā na gahetabbaṃ.  ^b^mahāpaccariyā^eb^dīsu pana tassa uddhāre pārājikaṃ vuttaṃ, taṃ yuttaṃ.<br/><br/>[03]parassa rittakumbhiyā saṅgopanatthāya bhaṇḍaṃ ṭhapetvā tattha tele ākiṇṇe ``sace ayaṃ  jānissati, maṃ palibujjhissatī''ti bhīto pādagghanakaṃ telaṃ pītaṃ bhaṇḍaṃ theyyacittena  uddharati, pārājikaṃ. suddhacittena uddharati, pare āharāpente bhaṇḍadeyyaṃ. ^b^bhaṇḍadeyyaṃ^eb^  nāma yaṃ parassa naṭṭhaṃ, tassa mūlaṃ vā tadeva vā bhaṇḍaṃ dātabbanti attho. no ce deti,  sāmikassa dhuranikkhepe pārājikaṃ. sace parassa kumbhiyā añño sappiṃ vā telaṃ  vā ākirati, tatra cāyaṃ theyyacittena telapivanakaṃ bhaṇḍaṃ pakkhipati, vuttanayeneva  pārājikaṃ. attano rittakumbhiyā ^a^V1.0256^ea^ parassa sappiṃ vā telaṃ vā ākiraṇabhāvaṃ ñatvā  theyyacittena bhaṇḍaṃ nikkhipati, pubbe vuttanayeneva uddhāre pārājikaṃ. suddhacitto  nikkhipitvā pacchā theyyacittena uddharati, pārājikameva. suddhacittova uddharati, neva  avahāro, na gīvā; ^b^mahāpaccariyaṃ^eb^ pana anāpattimattameva vuttaṃ. ```kissa mama  kumbhiyaṃ telaṃ ākirasī'ti kupito attano bhaṇḍaṃ uddharitvā chaḍḍeti, no bhaṇḍadeyya''nti  ^b^kurundiyaṃ^eb^ vuttaṃ. theyyacittena mukhavaṭṭiyaṃ gahetvā kumbhiṃ āviñchati  ^a^P2.0320^ea^ telaṃ gaḷetukāmo, pādagghanake gaḷite pārājikaṃ. theyyacitteneva  jajjaraṃ karoti ``savitvā gamissatī''ti pādagghanake savitvā gate pārājikaṃ.  theyyacitteneva chiddaṃ karoti omaṭṭhaṃ vā ummaṭṭhaṃ vā vemaṭṭhaṃ vā, idaṃ pana sammohaṭṭhānaṃ;  tasmā suṭṭhu sallekkhetabbaṃ. ayañhettha vinicchayo -- ^b^omaṭṭhaṃ^eb^ nāma adhomukhachiddaṃ; ^b^ummaṭṭhaṃ^eb^  nāma uddhaṃmukhachiddaṃ; ^b^vemaṭṭhaṃ^eb^ nāma uḷuṅkasseva ujugatachiddaṃ. tatra omaṭṭhassa bahi paṭṭhāya  katassa abbhantarantato pādagghanake tele gaḷite bahi anikkhantepi pārājikaṃ. kasmā?  yasmā tato gaḷitamattameva bahigataṃ nāma ^a^M1.0278^ea^ hoti, na kumbhigatasaṅkhyaṃ labhati.  anto paṭṭhāya katassa bāhirantato pādagghanake gaḷite pārājikaṃ. ummaṭṭhassa yathā  tathā vā katassa bāhirantato pādagghanake gaḷite pārājikaṃ. tañhi yāva bāhirantato  na gaḷati, tāva kumbhigatameva hoti. ``vemaṭṭhassa ca kapālamajjhato gaḷitavasena kāretabbo''ti  aṭṭhakathāsu vuttaṃ. taṃ pana anto ca bahi ca paṭṭhāya majjhe ṭhapetvā katachidde taḷākassa  ca mariyādabhedena sameti. anto paṭṭhāya kate pana bāhirantena, bahi paṭṭhāya kate  abbhantarantena kāretabboti idamettha yuttaṃ. yo pana ``vaṭṭitvā gacchissatī''ti  theyyacittena kumbhiyā ādhārakaṃ vā upatthambhanaleḍḍuke vā apaneti, vaṭṭitvā gatāya  pārājikaṃ. telākiraṇabhāvaṃ pana ñatvā rittakumbhiyā jajjarabhāve vā chiddesu vā  katesu pacchā nikkhantatelappamāṇena bhaṇḍadeyyaṃ hoti. ^b^aṭṭhakathāsa^eb^u pana katthaci pārājikantipi  likhitaṃ, taṃ pamādalikhitaṃ.<br/><br/>[03]paripuṇṇāya kumbhiyā upari kathalaṃ vā pāsāṇaṃ vā ``patitvā bhindissati, tato telaṃ  paggharissatī''ti theyyacittena dubbandhaṃ vā karoti, duṭṭhapitaṃ vā ṭhapeti, avassapatanakaṃ  tathā karontassa katamatte pārājikaṃ. rittakumbhiyā upari karoti, taṃ pacchā  puṇṇakāle patitvā bhindati, bhaṇḍadeyyaṃ. īdisesu hi ṭhānesu bhaṇḍassa natthikāle  ^a^P2.0321^ea^ katapayogattā āditova pārājikaṃ na hoti. bhaṇḍavināsadvārassa pana  katattā bhaṇḍadeyyaṃ hoti. āharāpentesu adadato sāmikānaṃ dhuranikkhepena pārājikaṃ.<br/><br/>[03]theyyacittena mātikaṃ ujukaṃ karoti ``vaṭṭitvā vā gamissati, velaṃ vā uttarāpessatī''ti  ^a^V1.0257^ea^; vaṭṭitvā vā gacchatu, velaṃ vā uttaratu, ujukaraṇakāle pārājikaṃ. īdisā hi  payogā pubbapayogāvahāre saṅgahaṃ gacchanti. sukkhamātikāya ujukatāya pacchā udake  āgate vaṭṭitvā vā gacchatu, velaṃ vā uttaratu, bhaṇḍadeyyaṃ. kasmā? ṭhānā cāvanapayogassa  abhāvā. tassa lakkhaṇaṃ nāvaṭṭhe āvi bhavissati.<br/><br/>[03]^b^tattheva bhindati vā^eb^tiādīsu ^b^aṭṭhakathāyaṃ^eb^ tāva vuttaṃ -- ^b^``bhindati vā^eb^ti  muggarena pothetvā bhindati. ^b^chaḍḍeti vā^eb^ti udakaṃ vā vālikaṃ vā ākiritvā  uttarāpeti. ^b^jhāpeti vā^eb^ti dārūni āharitvā jhāpeti. ^b^aparibhogaṃ^eb^  ^a^M1.0279^ea^^b^ vā karotī^eb^ti akhāditabbaṃ vā apātabbaṃ vā karoti; uccāraṃ vā passāvaṃ  vā visaṃ vā ucchiṭṭhaṃ vā kuṇapaṃ vā pātesi, ^b^āpatti dukkaṭassā^eb^ti ṭhānācāvanassa  natthitāya dukkaṭaṃ, buddhavisayo nāmeso. kiñcāpi dukkaṭaṃ, āharāpente pana  bhaṇḍadeyya''nti. tattha purimadvayaṃ na sameti. tañhi kumbhijajjarakaraṇena ca mātikāujukaraṇena  ca saddhiṃ ekalakkhaṇaṃ. pacchimaṃ pana dvayaṃ ṭhānā acāventenāpi sakkā kātuṃ.  tasmā ettha evaṃ vinicchayaṃ vadanti -- ``aṭṭhakathāyaṃ kira `ṭhānā cāvanassa natthitāya  dukkaṭa'nti idaṃ pacchimadvayaṃ sandhāya vuttaṃ. ṭhānā cāvanaṃ akarontoyeva hi  theyyacittena vā vināsetukāmatāya vā jhāpeyyapi, aparibhogampi kareyya. purimadvaye  pana vuttanayena bhindantassa vā chaḍḍentassa vā ṭhānā cāvanaṃ atthi, tasmā tathā karontassa  vināsetukāmatāya bhaṇḍadeyyaṃ, theyyacittena pārājika''nti. pāḷiyaṃ ``dukkaṭa''nti  vuttattā ayuttanti ce? na; aññathā gahetabbatthato. pāḷiyañhi theyyacittapakkhe  ^b^``bhindati vā^eb^ti ^a^P2.0322^ea^ udakena sambhindati, ^b^chaḍḍeti vā^eb^ti tattha  vamati vā passāvaṃ vā chaḍḍetī''ti evameke vadanti.<br/><br/>[03]ayaṃ panettha sāro -- vinītavatthumhi tiṇajjhāpako viya ṭhānā acāvetukāmova kevalaṃ  bhindati, bhinnattā pana telādīni nikkhamanti, yaṃ vā panettha patthinnaṃ, taṃ ekābaddhameva  tiṭṭhati. achaḍḍetukāmoyeva ca kevalaṃ tattha udakavālikādīni ākirati, ākiṇṇattā  pana telaṃ chaḍḍīyati. tasmā vohāravasena ^b^``bhindati vā chaḍḍeti vā''^eb^ti vuccatīti.  evametesaṃ padānaṃ attho gahetabbo. nāsetukāmatāpakkhe pana itarathāpi yujjati.  evañhi kathiyamāne pāḷi ca aṭṭhakathā ca pubbāparena saṃsanditvā kathitā honti. ettāvatāpi  ca santosaṃ akatvā ācariye payirupāsitvā vinicchayo veditabboti.<br/><br/>[06] bhūmaṭṭhakathā niṭṭhitā.


